
CONTROVERSIARUM 


DE  SUMMO  PONTIFICE 


LIBER  TERTIUS 

UBI  Dfi  ANTICHRISTO. 


CAPUT  I. 

Proponitur  disputatio  de  Antichristo. 

Demonstravimus  hactenus, Romanum  Pon¬ 
tificem  Petro  succedere  in  summo  totius  Ec¬ 
clesiae  principatu.  Restat  ut  videamus,  num 
aliquo  tempore  Romanus  Pontifex  ab  isto 
gradu  exciderit ;  id  enim  adversarii  conten¬ 
dunt  ,  non  esse  hoc  tempore  Romae  verum 
Episcopum  ,  quidquid  antea  fuerit.  Et  qui¬ 
dem  Nilus  ad  finem  libelli  sui  contra  prima¬ 
tum  Romani  Pontificis  ita  loquitur  :  «  Sed 
summa  caputque  mei  sermonis  illa  sit ,  do¬ 
nec  Papa  in  Ecclesia  convenientem,  coeles¬ 
tem  ,  olimque  institutum  ordinem  servat  : 
donec  veritatem  coelestem  tenet  ac  tuetur;  et 
donec  Christo  summo  veroque  Ecclesiae  Domi¬ 
no  et  Capiti  adhaeret,  facile  patiar,  eum  et  Ca¬ 
put  Ecclesiae  esse  et  summum  Sacerdotem,  et 
'Petri,  veletiam  si  libet,  omnium  Apostolorum 
successorem  esse,  omnes  ei  obedire,  ac  nihilo 
id  quod  ad  ejus  honorem  pertinet  diminui  : 
sed  si  a  veritate  discessit,  nec  ad  eam  redire 
vult,  merito  pro  damnato  rejectoque  haberi 
debet.  »  Haec  ille. 

Sed  debuisset  ostendere  ,  in  quos  errores 
inciderint  Romani  Pontifices,  et  quando,  et 
a  quibus  damnati  fuerint  :  scimus  enim  in 
Concilio  generali  Lateranensi  sub  Innocen- 
tio  III,  et  Lugdunensi  sub  Gregorio  X,  et 
Florentino  sub  Eugenio  IV,  Graecos  erroris 
convictos  ad  Fidem  Latinorum  rediisse  ,  ac 
deinde  ad  vomitum  suum  semper  esse  re¬ 


versos  ,  ac  propterea  a  Deo  gravissime  pu¬ 
nitos  :  Latinos  autem  ad  Fidem  Graecorum 
venisse  nusquam  legimus.  Nec  ullum  pro¬ 
ferri  potest  Ecclesiasticum  judicium  contra 
Latinos ,  ut  nos  proferimus  multa  contra 
Graecos. 

Jam  vero  Calvinus  lib.  IV  Inst.  cap.  7,  §. 
23  :  «  Sint,  inquit,  vera  illa  omnia ,  quae  ta¬ 
men  illis  jam  extorsimus,  Petrum  voce  Chris¬ 
ti  constitutum  fuisse  universae  Ecclesiae  Ca¬ 
put,  ipsumque  honorem  sibi  collatum  in  Ro¬ 
mana  Sede  deposuisse  ,  id  veteris  Ecclesiae 
auctoritate  fuisse  sancitum,  longo  usu  confir¬ 
matum,  Romano  Pontifici  summam  potesta¬ 
tem  fuisse  semper  ab  omnibus  debitam,  ip¬ 
sumque  fuisse  omnium  et  causarum  et  homi¬ 
num  judicem,  nullius  judicio  subjectum  fuis¬ 
se;  habeant  etiam  plura  si  velint.  Respondeo 
tamen  uno  verbo  ,  nihil  istorum  valere,  nisi 
Romae  sit  Ecclesia  et  Episcopus.  »  Et  infra, 
§.  24  :  «  Hunc  nodum  mihi  solvant  Roma¬ 
nenses  :  nego  ipsorumPontificem  esse  Epis¬ 
coporum  Principem  ,  cum  non  sit  Episco¬ 
pus.  »  Et  infra  :  «  Fuerit  sane  olim  Roma 
omnium  Ecclesiarum  mater  ;  verum  ex  quo 
Antichristi  sedes  fieri  coepit ,  desiit  esse  id 
quod  erat.  »  Et  infra  §.  25  :  «Videmur  non¬ 
nullis  nimis  maledici  ac  petulantes,  cum  Ro¬ 
manum  Pontificem  vocamus  Anti christum  : 
sed  qui  hoc  sentiunt  non  intelligunt,  se  Pau¬ 
lum  immodestiae  insimulare,  post  quem  nos 
loquimur,  imo. ex  cujus  ore  sic  loquimur. 
Ac  ne  quis  objiciat  nos  Pauli  verba,  quae  alio 
pertineant,  perperam  torquere  in  Romanum 
Pontificem  ,  breviter  ostendam  ,  non  aliter 
quam  de  Papatu  intelligi  posse.  »  Haec  ille. 

Similia  docent  omnes  haeretici  hujus  tem¬ 
poris  ;  ac  praecipue  Lutherus  in  Supputat. 

temp.  et  in  Assert.  art.  28  et  36.  et  alibi  pas- 
sim.  Item  Magdeburgenses  Gentur.  I ,  lib. 
II,  cap.  4  ,  coi.  434.  et.  sequ.  et  in  omnibus 
seq.  Gentur.  cap.  4,  7  et  10.  Illyricus  in  lib. 
de  prim.  David  Chytraeus  in  cap.  9  et  13. 
Apocal.  Item  Wolfgangus  Musculus  in  loc. 
commun.  tit.  de  Eccles.  Theodorus  Beza  in 
Gom.  II.  Thessal.  II.  Theodorus  Bibliander 
in  Ghron.  tabui.  10,  11,  12,  13,  et  14.  Hen- 
ricus  Pantaleon  in  Chronol.  Henricus  Bul- 
lingerus  praefat.  in  suas  hom.  ad  Apocal.  et 
ante  hos  omnes  Joannes  Wiclef  art.  30.  inter 
eos  qui  damnantur  in  Concilio  Constantien- 
si,  ses.  8.  Pontificem  esse  Antichristum  pro¬ 
nuntiavit. 

Ut  igitur  quaestio  haec  diligenter  explice¬ 
tur,  novem  capita  tractanda  erunt.  Primum 
de  ipso  nomine  Antichristi.  2.  An  Antichris- 
tus  sit  unus  homo  ,'  an  genus  hominum.  3. 
De  tempore  adventus  et  mortis  ejus.  4.  De 
nomine  ejus  proprio.  3.  Ex  qua  Gente  nasci- 
turus  sit,  et  a  quibus  praecipue  suscipiendus. 
6.  Ubi  sedem  suam  fixurus.  7.  De  doctrina  et 
moribus  ejus.  8.  De  miraculis  ejus.  9.  De 
regno  et  praeliis  ejus.  Ex  his  omnibus  claris¬ 
sime  apparebit,  quanta  impudentia  haeretici 
Pontificem  Romanum  Antichristum  faciunt, 
quibus  addemus  caput,  quo  probabimus,  Ro¬ 
manum  Pontificem  non  solum  non  esse  An¬ 
tichristum,  sed  nec  ullo  modo  desiisse  esse 
Episcopum  et  Pastorem  totius  Ecclesiae  ,  ut 
nihil  remaneat  non  dilutum  ex  objectionibus 
Calvini. 

Quod  ad  primum  attinet,  aliqui  ex  adver¬ 
sariis  docent,  nomen  Antichristi  proprie  si¬ 
gnificare  Christi  Vicarium  :  ac  proinde  Pa¬ 
pam  qui  se  Christi  Vicarium  asserit ,  ipsum 
esse  Antichristum.  Ita  docet  Wolfgangus 
Musculus  in  loc.  cap.  depot.  ministr.  et  pro¬ 
bat,  quia  illa  vox  avri  significat  Vice;  unde 
et  vice  Christi ;  sicut  avucrraar»!- 
70 ?  significat  eum,  qui  pro  Duce  se  obtrudit, 
id  est,  qui  Vicarius  Ducis  vult  haberi.  Mag¬ 
deburgenses  etiam  Centur.  I,  lib.  II,  cap.  4, 
coi.  433.  docent ,  Papam  ideo  verum  esse 
Antichristum  ,  quia  se  Christi  Vicarium  fa¬ 
cit. 

At  sine  dubio  falluntur,  vel  fallere  conan¬ 
tur.  Nomen  enim  Antichristi  non  potest  ullo 
modo  significare  Vicarium  Christi,  sed  solum 
aliquem  Christo  contrarium  ,  et  contrarium 
non  quomodocumque,  sed  ita,  ut  cum  eo  de 
Sede  et  dignitate  Christi  certet,  id  est,  qui 


sit  aemulus  Christi,  et  velit  haberi  Christus, 
dejecto  eo  qui  vere  est  Christus. 

Hanc  esse  hujus  nominis  significationem, 
probatur  tripliciter.  Primo,  quia  apud  Grae¬ 
cos  illa  vox  dvri ,  proprie  significat  opposi¬ 
tionem,  et  quoniam  opponi  dicuntur  non  so¬ 
lum  ea  quae  pugnant  inter  se  ;  sed  etiam  ea, 
quae  aequipollent,  inde  factum  est,  ut  cari  in 
compositione  interdum  significet  contrarie- 
tatem,  interdum  aequivalentiam  ,  nunquam 
autem  subordinationem,  ut  patet  in  exemplis 
omnium  talium  nominum,  ocurinoch? ,  signifi¬ 
cat  aemulum  in  lucta;  «vtiSotov  ,  contrarium 
remedium,  ari^pcurig,  contrariam  locutionem; 
uvriarpoyog,  eequivalenlem,  ariQzog,  aequalem 
Deo ;  mri^stp,  est  pollex,  quia  e  regione  op¬ 
ponitur  ,  et  aequivalet  toti  reliquae  manui, 
et  sic  de  caeteris.  Vicarius  autem  non  signi¬ 
ficat  oppositionem,  sed  subordinationem  ad 
aliud ;  et  ideo  non  potest  exprimi  per  vocem 

cari. 

Porro  illud  ar^rpur^oi;,  non  significat  Vi¬ 
carium  Ducis,  sed  ordinarie  contrarium  Du¬ 
cem;  sicut  «vri(TT/3aT£uop«j :  est  bellum  infero, 
et  interdum  eum  qui  est  loco  Ducis,  non  ut 
illi  subjectus,  sed  ut  aequalis;  quomodo  apud 
Latinos  Propraetor,  vel  Proconsul  non  signi¬ 
ficat  Vicarium  Praetoris  ,  vel  Consulis  sed 
eum  qui  est  in  aliqua  provincia  id  quod  est 
Praetor,  vel  Consul  in  urbe  :  et  in  hoc  decep¬ 
tus  est  Musculus  ;  quia  enim  legit  apud  Bu- 
daeum  ariurpocm^  significare  Propraetorem, 
putavit  ipse ,  significare  Vicarium  Praetoris, 
quod  est  falsum. 

Secundo  idem  probatur  ex  Scriptura.  Nam 
etiamsi  hoc  nomen  esset  ex  se  ambiguum, 
tamen  ut  in  Scriptura  accipitur  non  est 
ambiguum,  et  nostra  quaestio  non  debet  esse 
de  voce  ari%piarro;  absolute,  sed  ut  in  Scrip¬ 
turis  accipitur  :  porro  in  Scripturis  Anti- 
christus  dicitur  is,  qui  extollitur  super  omne, 
quod  dicitur  Deus ,  II  ad  Thessal.  II.  (I)  quod 
certe  non  est  esseVicarium,  sed  hostem  Chris¬ 
ti  veri  Dei.  Et  I.  Jo.  II.  Antichristus  dicitur 
esse  is,  qui  negat  Jesum  esse  Christum  (2),  id 
est,  qui  negat  Jesum  esse  Christum  ,  ut  se- 
ipsum  pro  Christo  venditet.  EtMatth.XXIV. 
Antichristus  dicitur  affirmaturus  ,  se  ipsum 
esse  Christum,  quod  sane  non  est  Vicarii  sed 
aemuli. 

Denique  tertio,  ex  omnibus  auctoribus  qui 
de  Antichristo  scripserunt ,  et  ex  communi 
sensu  omnium  Christianorum,  qui  per  Anti- 


(1)  II.  Thessal.  II,  4.  —  (2)  I.  Joan.  II,  22. 

christum  intelligunt  eximium  quemdam 
Pseudochristum.  Quomodo  etiam  exponit 
hanc  vocem  ex  veteribus  Graecis,  Damasce¬ 
nus  lib.  IV  de  Fid.  cap.  28.  et  eodem  modo 
exponit  Hieronymus  ex  Latinis  ,  qui  tamen 
etiam  Graecae  linguae  peritissimus  fuit,  quae. 
11.  ad  Algasiam. 

Denique,  similiter  exponit  in  suo  Thesau¬ 
ro  linguae  Graecae  Henricus  Stephanus  ,  qui 
tamen  unus  est  de  numero  haereticorum  Ge- 
nevensium.  Hinc  habemus  argumentum  pri¬ 
mum  contra  adversarios.  Nam  cum  Antichris¬ 
ti  nomen  significet  hostem  et  aemulum  Chris¬ 
ti,  et  Romanus  Pontifex  se  Christi  famulum, 
et  Christo  subjectum  in  omnibus  fateatur, 
non  autem  Christum  se  ullo  modo  esse  di¬ 
cat,  neque  illi  se  parem  faciat;  manifestum 
est,  eum  non  esse  Antichristum. 


CAPUT  II.  ' 

Antichristum  certum  quemdam  hominem 
futurum. 

Jam  quod  ad  secundum  attinet ,  nos  cum 
adversariis  in  uno  convenimus,  in  altero  dis¬ 
crepamus.  Convenimus  in  eo,  quod  sicut  no¬ 
men  Christi  accipitur  dupliciter ,  interdum 
propriepro  quodam  eximio  et  singulari  Chris¬ 
to,  qui  est  Jesus  Nazarenus  :  interdum  com¬ 
muniter  pro  his  omnibus  ,  qui  habent  cum 
Christo  similitudinem  quantum  ad  unctio¬ 
nem,  quomodo  Prophetae,  etReges  et  Sacer¬ 
dotes  omnes  dicuntur  Christi,  Psal.  CIV.  No¬ 
lite  tangere  Christos  meos  (1) ;  ita  etiam  no¬ 
men  Antichristi  interdum  accipi  proprie  pro 
quodam  eximio  Christi  hoste,  de  quo  agitur 
II.  ad  Thessal.  II.  Jo.  V,  et  alibi  :  interdum 
vero  communiter  pro  omnibus  qui  quoquo 
modo  Christum  oppugnant.  Nam  I.  Jo.  II, 
legimus  :  Audistis,  quia  Antichristus  venit ,  et 
nunc  Antichristi  multi  facti  sunt  (2) ,  id  est, 
audistis  venturum  Antichristum,  et  nunc  li¬ 
cet  ille  singularis  Antichristus  nondum  ve¬ 
nerit,  tamen  multi  seductores  jam  venerunt, 
qui  etiam  Antichristi  dici  possunt. 

At  dissentimus  de  Antichristo  proprie  dic¬ 
to,  an  ille  sit  unus  homo  singularis.  Catho¬ 
lici  enim  omnes  ita  sentiunt,  fore  Antichris¬ 


tum  unum  quemdam  hominem  ;  ut  haeretici 
omnes  supra  citati  docent ,  Antichristum 
proprie  dictum  non  esse  singularem  perso¬ 
nam  ,  sed  singularem  thronum ,  sive  Reg¬ 
num  tyrannicum,  ac  sedem  apostaticam  eo¬ 
rum  qui  Ecclesiae  praesident. 

Magdeburgenses  Cent.  I.  lib.  II.  cap.  4. 
coi.  435  :  «  Docent  Apostoli,  inquiunt,  An¬ 
tichristum  non  fore  unam  tantum  personam, 
sed  integrum  regnum  ,  per  falsos  Doctores 
in  templo  Dei,  id  est,  in  Ecclesia  Dei  praesi¬ 
dentes,  in  urbe  magna  ,  id  est,  in  Romana 
civitate,  opera  Diaboli,  et  fraude,  ac  decep¬ 
tione  comparatum.  »  Haec  illi.  Similia  sunt 
apud  alios  supra  citatos. 

Rationes  eorum  hae  sunt.  Prima,  Paulus 
II.  Thes.  II.  dicit,  jam  suo  tempore  coepisse 
in  Mundo  versari  Antichristum  :  Mysterium, 
inquit,  jam  operatur  iniquitatis  (3),  et  tamen 
ibidem  dicit ,  Antichristum  in  fme  Mundi  a 
Christo  occidendum.  Hinc  ita  concludit  Be- 
za  in  II.  Thessal.  II :  «  Manifeste  sunt  hallu- 
cinati,  quicumque  de  uno  quopiam  homine 
putarunt  hoc  intelligi,  nisi  dent  mihi  quem¬ 
piam,  qui  a  Pauli  saeculo  ad  diem  usque  ju¬ 
dicii  superstes  maneat.  »  Similiter  argu¬ 
mentatur  Calvinus  loc.  cit.  Confirmatur  haec 

• 

ratio  ex  Joan.  qui  in  epist.  I,  cap.  IV.  dicit: 
Omnis  spiritus ,  qui  solvit  Jesum  ,  ex  Deo  non 
est ,  et  hic  est  Antichristus,  de  quo  audistis  quo¬ 
niam  venit,  et  nunc  jam  in  mundo  est  (4). 

Secunda  ratio  Bezae  est.  Quoniam  Daniel 
cap.  VII.  singularibus  nominibus  bestiarum, 
Ursi,  Leonis,  Pardi,  non  intelligit  singulares 
Reges,  sed  singula  Regna  ,  quorum  unum¬ 
quodque  multos  Reges  continet.  Igitur  eo¬ 
dem  modo  Paulus  II.  Thess.  II ,  qui  mire 
cum  Daniele  consentit,  per  h  ominem  peccati 
et  filium  perditionis  non  intelligit  unam  sin¬ 
gularem  personam,  sed  quoddam  quasi  cor¬ 
pus  multorum  tyrannorum . 

Tertia  ratio  Calvini  est ,  in  cap.  II,  I.  Jo., 
ubi  ait,  delirare  et  sponte  errare  eos,  qui 
unum  certum  hominem  futurum  credunt 
Antichristum,  cum  Paulus  II.  Thessal.  II. 
scripserit,  Apostasiam  venturam,  et  ejus  ca¬ 
put  Antichristum  futurum  :  siquidem  Apos¬ 
tasia  est  generalis  quaedam  defectio  a  Fide, 
quae  quidem  unum  corpus,  et  unum  Regnum 
facit,  et  non  est  res  paucorum  annorum,  ut 
sub  uno  Rege  compleri  possit. 

His  non  obstantibus,  veritas  est,  Antichris¬ 
tum  fore  unum  singularem  hominem  :  id 


(1)  Psal.  CIV,  15.  —  (2)  I.  Joan.  II,  18.  —  (3)  II.  Thessal.  II,  7.  —  (4)  I.  Joan.  IV,  3. 

quod  probatur  ex  omnibus  Scripturis  et  Pa¬ 
tribus,  qui  de  Antichristo  agunt.  Scripturae 
loca  sunt  quinque.  Primus  est  in  Evang.  Jo. 
Y  :  Ego  veni  in  nomine  Patris  mei ,  et  non  re¬ 
cepistis  me  ,  si  alius  venerit  in  nomine  suo ,  il¬ 
lum  recipietis  (1).  Haec  verba  de  falsis  Pro¬ 
phetis  in  generali,  non  de  uno  aliquo  intelli- 
gi  volunt  Musculus  et  Calvinus  apud  Mario- 
ratum  in  Com.  hujus  lpci:  sed  eorum  expli¬ 
catio  cum  antiquis  Patribus  et  cum  ipso  tex¬ 
tu  pugnat.  Nam  haec  verba  dicta  esse  de 
uno  Antichristo,  testantur  Chrysostomus,  et 
Gyrillus  in  hunc  locum  ;  item  Ambrosius  in 
II.  Thessal.  II.  Hieronymus  in  epist.  adAlga- 
siam,  quaest.  11.  Augustinus  tract.  29.  inJo. 
Irenaeus  lib.  Y,  cont.  haer.  Yalentini;  Theo- 
doretus  in  Epit.  divin.  decret.  cap.  de  Anti' 
christo  et  alii. 

Praeterea  hic  Dominus  opponit  sibi  alium 
hominem,  hoc  est,  personae  personam  ,  non 
Regnum  Regno,  neque  sectam  sectae,  ut  pa¬ 
tet  ex  illis  vocibus  :  Ego ,  alius ,  in  nomine 
meo ,  in  nomine  suo  ,  me,  illum  ;  sicut  ergo 
Christus  unus  et  singularis  homo  fuit;  ita 
et  Antichristus  unus  et  singularis  homo  erit. 

Deinde,  Christus  hic  dicit,  Antichristum  a 
Judaeis  pro  Messia  recipiendum:  constat  au¬ 
tem,  Judaeos  unum  certum  et  singularem 
hominem  expectare.  Item,  omnes  falsi  Pro¬ 
phetae  venerunt  in  nomine  alterius  ,  non  in 
nomine  suo.  Hiere.  XIY  :  Falso  Prophetoe 
vaticinantur  in  nomine  meo  ,  non  misi  eos 
etc.  (2)  At  hic  Dominus  loquitur  de  uno  quo¬ 
dam,  qui  veniet  in  nomine  suo  ,  id  est,  qui 
non  agnoscet  Deum  aliquem,  sed  extollet  se, 
ut  Paulus  ait,  supra  omne  quod  dicitur  Deus. 

Denique,  failsi  Prophetae  permulti  venerant 
ante  Christi  adventum  :  permulti  etiam  pos¬ 
tea  venturi  erant;  non  igitur  Dominus  dixis¬ 
set  :  Si  alius  venerit ,  sed  multi  veniunt,  si 
de  falsis  Prophetis  loqui  voluisset. 

Secundus  locus  est  Pauli  ll.Thess.  II:  Ni¬ 
si  venerit  discessio  primum ,  et  revelatus  fuerit 
homo  peccati,  filius  perditionis  etc.  Et  infra  : 
Et  tunc  revelabitur  ille  iniquus,  quem  Dominus 
Jesus  interficiet  Spiritu  oris  sui  (3).  Ilaec  ver¬ 
ba  etiam  adversarii  intelligunt  de  vero  An¬ 
tichristo  ,  sed  Apostolus  loquitur  de  certa 
quadam  et  particulari  persona  ,  ut  patet  ex 
articulis  Graecis :  «7rox«^ycp0vj  6  uoQpomoz  rvj; 

ip.ctprl.xg  6  vtog  Tvj?  amusias.  Et  infra  :  /ai  TOT£ 
a7roxataw0v)<7£Tat  6  avogo; ;  ut  enim  docet  Epi- 
phanius  haer.  9.  quae  est  Samaritanorum, 


articuli  Graeci  contrahunt  significationem  ad 
unam  rem  certam  ,  ita  ut  av0pw7ro5  significet 
hominem  in  communi ,  at  6  xuQpoi nog  homi¬ 
nem  singularem.  Et  sane  mirum  est,  nullum 
adversariorum,  qui  tamen  jactant  linguarum 
peritiam,  hoc  animadvertisse. 

Tertius  est  I.  Joan.  II.  ubi  sic  legimus  : 

•/iy.ovgkzz  orto  Kvriypicrog  ipyjrxt,  /at vOv ctvriypttT— 

r ot  tto/Xoi  qzqoitous tv ,  ubi  articulum  praeponit 
Antichristo  proprie  dicto  :  sine  articulo  ve¬ 
ro  effert  nomen  Antichristi  communiter  ac¬ 
cepti  ,  apertissime  indicans  ,  Antichristum 
proprie  dictum  esse  unam  personam  certam 
Antichristum  communiter  acceptum,  non  es¬ 
se  certam  personam  ,  sed  in  genere  omnes 
haereticos. 

Quartus  est,  Daniel.  YI1,  XI  et  XII.  cap. 
ubi  loquitur  de  Antichristo,  ut  docent  Hiero¬ 
nymus  et  Theodoretus  in  eum  locum.  Ire- 
neeus  lib.  Y  et  Augustinus  lib.  XX  de  Civit. 
Dei,  cap.  23.  et  Calvinus,  Magdeburgenses, 
et  Beza  ,  ubi  supra.  Ibi  autem  Antichristus 
non  vocatur  unum  Regnum  ,  sed  unus  qui¬ 
dam  Rex  ,  qui  ex  decem  Regibus  ,  quos  in 
Mundo  inveniet,  tres  omnino  tollet  e  medio, 
et  alios  septem  sibi  subjiciet.  Adde  ,  quod 
Calvinus  dicit ,  ad  litteram  Danielem  loqui 
de  Antiocho  illustri ,  et  allegorice  de  Anti¬ 
christo  cujus  figuram  gerebat  Antiochus  : 
quod  etiam  docet  Cyprianus  lib.  de  exhort. 
martyr,  cap.  11,  et  Hieronymus  in  Danielis 
XI  et  XII.  cap.  Sed  Antiochus  illustris  certa 
quaedam  persona  esse  debet. 

Quintus  et  ultimus  locus  est  Apoc.  XIII  et 
XYII,  quae  loca  intelligi  de  Antichristo  ,  do¬ 
cet  Irenaeus  lib.  Y,  et  perspicuum  est  ex  si¬ 
militudine  verborum  Danielis  et  Joannis. 
Uterque  enim  mentionem  facit  decem  Re¬ 
gum,  qui  erunt  in  terra  quando  veniet  An¬ 
tichristus,  et  uterque  Antichristi  regnum  tri¬ 
bus  annis  cum  medio  duraturum  praedicit 
etc.  Sicut  ergo  Daniel  de  uno  certo  Rege  lo¬ 
quitur,  ita  et  Joannes  in  Apocalypsi. 

Idem  probatur  ex  Patribus ,  qui  communi 
consensu  de  Antichristo  docent.  Primo,  eum 
fore  instrumentum  Diaboli  electissimum,  ita 
ut  in  eo  inhabitet  omnis  plenitudo  diaboli¬ 
cae  malitiae  corporaliter ,  sicut  in  homine 
Christo,  habitat,  omnis  plenitudo  Divinitatis 
corporaliter.  Secundo,  Antichristum  non  re¬ 
gnaturum  nisi  tres  annos  cum  medio;  ac 
proinde  docent ,  Antichristum  unum  homi¬ 
nem  tantum  futurum.  Vide  Irenaeum  lib.  V 


(1)  Joan.  V,  43.  —  (2)  Jerem.  XIV,  14.  —(3)  II.  Thessal.  II,  3  et  8. 

cir.  fin.  Cyrillum  Hierosolymitanum  catech. 
15.  Chrysostomum  in  II.  Thessal.  II.  Theo- 
doretum  in  cap.  VII  Danielis;  Lactantium 
in  Epit.  div.  Instit.  cap.  11.  Ambrosium  in 
cap.  XXI  Lucae  ;  Hieronymum  in  cap.  VII 
Danielis,  et  quaest.  11.  ad  Algasiam  :  Augus¬ 
tinum  lib.  XX  de  Civit.- Dei,  per  multa  capi¬ 
ta  ,  et  in  Psal.  IX ,  Gregorium  lib.  XXXII 
Moral.  cap.  12.  Damascenum  lib.  IV,  c.  28. 
et  Hippolytum  Martyrem  in  Orat,  de  consum. 
Mundi. 

Ad  primum  argumentum  Bezse  respondeo  : 
tempore  Apostolorum  occulte  grassari  coe¬ 
pisse  Antichristum,  non  in  sua  persona,  sed 
in  suis  praecursoribus.  Sicut  enim  Christus 
venire  caepit  ab  origine  Mundi  in  Patriar¬ 
chis  et  Prophetis,  qui  eum  praecurrebant,  et 
significabant,  ita  ut  dici  possit ,  a  principio 
Mundi  coepisse  operari  mysterium  pietatis  ; 
et  tamen  in  sua  propria  persona  non  venit, 
nisi  quando  carnem  de  B.  Maria  suscepit  : 
ita  Antichristus  mox  post  Christum  in  coe¬ 
lum  assumptum  coepit  venire  in  suis  praecur¬ 
soribus  ,  et  mysterium  operari  iniquitatis, 
nimirum  in  haereticis  et  tyrannis  Ecclesiam 
persequentibus,  ac  praecipue  in  Simone  Ma¬ 
go,  qui  se  Christum  dicebat,  et  in  Nerone, 
qui  primus  Ecclesiam  oppugnare  coepit ,  et 
nihilominus  in  propria  persona  non  veniet, 
nisi  in  fine  Mundi.  Itaque  persecutio  spiri¬ 
tualis  Simonis  Magi,  et  temporalis  Neronis, 
dicitur  mysterium  iniquitatis ,  quia  signa 
erant  et  figurae  persecutionis  Antichristi. 

Hanc  esse  veram  loci  Paulini  explicatio¬ 
nem,  dupliciter  probari  potest.  Primo  ,  ex 
omnibus  Interpretibus  ejus  loci  :  omnes 
enim  per  mysterium  iniquitatis  apud  Pau¬ 
lum  intelligunt,  vel  Neronis  persecutionem, 
ut  Ambrosius  et  Chrysostomus  in  hunc  lo¬ 
cum,  et  Hieronymus  quaest.  11.  ad  Algasiam: 
vel  haereticos,  qui  clam  decipiunt,  ut  Theo- 
doretus  et  Sedulius  in  hunc  locum  ,  et  Au¬ 
gustinus  lib.  XX  de  Civit.  Dei,  cap.  19.  Se¬ 
cundo,  ratione  desumpta  ex  confessione  ad¬ 
versariorum  :  illi  enim  dicunt,  Antichris¬ 
tum  esse  proprie  Sedem  Romani  Pontificis. 

Si  ergo  Antichristus  proprie  dictus  natus 
est  tempore  Apostolorum ;  sequitur,  Petrum 
et  Paulum  fuisse  proprie  dictos  Antichristos, 
licet  occultos  :  et  Neronem  ,  vel  Simonem 
Magum,  fuisse  verum  Christum.  Constat 
enim,  tempore  Apostolorum  non  fuisse  Ro¬ 
mae  alios  Episcopos  quam  Petrum  et  Pau¬ 


lum  :  diserte  enim  affirmat  Irenaeus  lib.  111, 
cap.  3.  a  Petro  et  Paulo  Sedem  Romanam 
fundatam,  et  primos  in  eaEpiscopos  sedisse. 
Quod  idem  omnes  Veteres  docent,  quos  su¬ 
pra  citavimus.  Constat  etiam,  tam  Simonem 
Magum ,  quam  Neronem  cum  Apostolis  Pe¬ 
tro  et  Paulo  dimicasse. 

Quod  si  adversariis  non  placet,  Petrum  et 
Paulum  fuisse  Antichristos ,  et  Simonem  et 
Neronem  verum  Christum;  coguntur  fa¬ 
teri,  tempore  Apostolorum  non  exstitisse  An¬ 
tichristum  in  se  ,  sed  solum  in  suo  quodam 
typo.  Ex  quo,  consequentia  Bezae,  qua  effi¬ 
ciebat  ,  non  posse  Antichristum  esse  unum 
hominem ,  nisi  daremus  unum  hominem, 
qui  viveret  a  temporibus  Apostolorum  us¬ 
que  ad  finem  Mundi ,  ridicula  esse  ostendi¬ 
tur. 

Ad  confirmationem  dico  :  Joannem  loqui 
eo  modo  ,  quo  loquitur  Dominus  de  Elia, 
Matth.  XVII  :  Elias  quidem  venturus  est,  et 
restituet  omnia  :  dico  autem  vobis ,  quia  Elias 
jam  venit ,  et  non  cognoverunt  eum  (1),  id  est, 
Elias  in  sua  persona  venturus  est,  sed  jam 
Elias  venit  in  suo  simili,  id  est,  in  Joanne 
Baptista. 

Ad  secundum  argumentum ,  negatur  in 
primis,  quod  semper  Daniel  per  singulares 
bestias  intelligit  singula  regna  :  nam  per 
unam  bestiam  interdum  significat  unum  re¬ 
gnum,  ut  cap.  VII ,  ubi  per  Leonem  intelli¬ 
git  regnum  Assyriorum,  per  Ursum  regnum 
Persarum,  per  Pardum  regnum  Graecorum; 
per  aliam  bestiam  innominatam  regnum  Ro¬ 
manorum  :  interdum  unum  Regem,  ut  cap. 
VIII,  ubi  per  Arietem  intelligit  Darium  Re¬ 
gem  Persarum  ultimum;  per  Hircum  Ale¬ 
xandrum  Magnum.  Deinde,  negatur  conse¬ 
quentia  argumenti.  Nam  Paulus  per  Homi¬ 
nem  peccati  non  intelligit  aliquam  ex  quatuor 
bestiis  a  Daniele  descriptis,  sed  intelligit  il¬ 
lud  cornu  parvulum ,  quod  apud  Danielem 
praevaluit  decem  cornibus  quartae  bestiae,  id 
est ,  unum  illum  Regem  ,  qui  ex  modico 
adeo  crevit ,  ut  omnes  alios  Reges  sibi  sub¬ 
jugaverit. 

Ad  postremum  argumentum  respondeo 
multis  modis,  ut  intelligatur  quam  impu¬ 
denter  scripserit  Calvinus  eos  sponte  errare, 
qui  ex  illo  suo  argumento  non  colligunt, 
Romanum  Pontificem  esse  Antichristum . 
Primo,  per  Apostasiam  rectissime  apud  Pau¬ 
lum  ipse  Antichristus  intelligi  potest  :  sic 


(I)  Matth.  XVII,  11  et  12. 


/ 

nec  ab  ullo  communi  judice  id  declaratum 
est. 

Et  sane  multo  facilius  nos  probare  possu¬ 
mus  Lutheranos  esse  qui  defecerunt,  quam 
ipsi  Catholicos  defecisse  probant.  Siquidem 
eos  defecisse  ab  Ecclesia,  in  qua  prius  erant 
ne  ipsi  quidem  negant.  Nam,  utcsetera  prae¬ 
termittam,  Erasmus  Sarcerius  in  illud  II. 
Thess.  II.  Tunc  revelabitur  ille  iniquus  (1)  in¬ 
genue  confitetur,  omnes  fere  praedecessores 
Lutheranorum,  et  se  etiam  aliquando  Ro¬ 
mano  Pontifici  paruisse.  Itaque  defecerunt 
ipsi  a  praedecessorum  suorum  Ecclesia  et 
religione :  nos  vero  ab  aliqua  Ecclesia  de¬ 
fecisse,  nec  hactenius  demonstrarunt,  nec 
unquam  demonstrare  poterunt.  Cum  igitur 
apud  Paulum  legunt  :  Nisi  venerit  discessio, 
seu  apostasia,  et  .  revelatus  fuerit  ille  iniquus 
etc.  et  se  cogitant  discessisse  ab  Ecclesia, 
in  qua  erant,  nos  autem  in  iisdem  sernper 
institutis  perseverare ;  mirum  est,  si  non 
saltem  metuunt,  ne  de  se  ipsis  Paulus  sit 
locutus. 

Ex  hoc  II.  cap.  habemus  secundum  argu¬ 
mentum  ad  probandum,  Pontificem  non  esse 
Anti christum  ;  si  enim  Antichristus  una  tan¬ 
tum  persona  est  ,  Pontifices  autem  multi 
fuerunt  et  erunt,  eadem  dignitate  et  potes¬ 
tate  praediti ;  certe  alibi  quaerendus  est  Anti¬ 
christus,  quam  in  Romana  Sede. 

enim  docent  communi  consensu  Graeci  inter¬ 
pretes,  Chrysostomus,  Theodoretus,  Theo- 
phylactus,  et  QEcumenius,  et  praeterea  S. 
August.  lib.  XX.  de  Civit.  Dei,  cap.  19.  Di¬ 
citur  autem  Antichristus  Apostasia  ,  tum 
per  metonymiam,  quia  multis  causa  erit 
recedendi  a  Deo  :  tum  etiam  per  excellen¬ 
tiam  quamdam,  erit  enim  tam  insignis  Apos¬ 
tata,  ut  apostasia  ipsa  dici  posset. 

Secundo  ,  per  Apostasiam  potest  accipi 
defectio  a  Romano  imperio,  ut  exponunt 
multi  Latinorum  ;  ut  Ambrosius,  Sedulius, 
et  Primasius.  Nam,  utinsequ.  cap.  demons¬ 
trabimus,  non  antea  veniet  Antichristus, 
quam  omnino  intereat  Romanum  Imperium. 

Tertio,  si  admittamus,  per  Apostasiam  in- 
telligi  defectionem  a  vera  Christi  Fide  et 
religione  (ut  Calvinus  ostendit)  non  tamen 
propterea  ullis  angustiis  constringimur.  Nam 
non  est  necesse  ,  ut  Paulus  loquatur  de 
Apostasia  multorum  seculorum  ;  potuit  enim 
loqui  de  Apostasia  quadam  maxima  et  sin¬ 
gulari,  quae  solum  erit  in  illo  brevissimo 
tempore,  quo  Antichristus  regnabit.  Atque 
ita  hunc  locum  intellectum  fuisse  a  multis 
Veteribus,  scribit  Augustinus  loc.  not.  hoc 
est,  XX.  de  Civit.  Dei,  cap.  19  qui  probabili¬ 
ter  docebant,  A ntichristo  apparente,  omnes 
omnino  haereticos  occultos,  seu  fictos  Chris¬ 
tianos  ad  eum  accessuros,  et  ex  eo  Aposta¬ 
siam  maximam,  qualis  antea  non  fuerat, 
tunc  futuram. 

Quarto,  si  concedamus  Calvino,  loqui  R. 
Paulum  de  Apostasia  multorum  seculorum, 
adhuc  nihil  ipse  obtinebit :  siquidem  dicere 
poterimus,  eam  Apostasian  non  necessario 
ad  unum  corpus  et  regnum  Antichristi  per¬ 
tinere,  nec  postulare  unum  caput,  sed  esse 
dispositionem  ad  regnum  Antichristi,  et  in 
variis  locis,  sub  variis  Regibus,  variis  occa¬ 
sionibus  fieri,  ut  nunc  cernimus,  defecisse 
Africam  ad  Mahumetum,  Asiae  magnam  par¬ 
tem  ad  Nestorium  et  Eutychetem,  aliasque 
provincias  ad  alias  sectas. 

Quinto  ac  postremo,  si  daremus  Calvino, 
generalem  Apostasiam  a  Fide,  et  multis  jam 
annis  durantem  esse  regnum  Antichristi; 
non  continuo  sequeretur,  Papam  esse  Anti- 
christum  :  nam  adhuc  quaestio  tractanda  es¬ 
set,  quinam  defecerint  a  Fide  et  religione 
.  Christi  ;  nosne,  an  illi,  id  est,  Catholici,  an 
Lutherani.  Nam  etsi  dicant  ipsi,  nos  esse 
qui  defecimus,  tamen  nondum  probarunt, 


CAPUT  III. 

Ostenditur  Antichristum  nondum  venisse. 

Quantum  ad  tertium,  de  tempore  adven¬ 
tus  Antichristi,  multae  falsae  suspiciones,  roul- 
tique  errores  exstiterunt,  tam  Catholicorum, 
quam  haereticorum  :  sed  cum  hoc  discrimi¬ 
ne,  quod  Catholici  scientes  Antichristum 
non  venturum  nisi  in  fine  Mundi,  quae  est 
veritas,  erraverunt  tamen  in  eo,  quod  puta¬ 
verunt,  Mundi  finem  propinquiorem  esse , 
quam  revera  esset ;  haeretici  autem  in  eo 
erant  quod  existimant,  Antichristum  ven¬ 
turum  diu  ante  Mundi  finem,  etjamreipsa 
venisse.  Dicamus  igitur  de  utroque  errore. 

In  primis,  omnes  Veteres  animadvertentes 
suorum  temporum  malitiam,  suspicati  sunt, 


(1)  II.  Thessal.  II,  8. 

tempora  Antichristi  imminere.  Ita  Thessalo- 
nicenses,  tempore  Apostolorum,  putabant 
instare  diem  Domini,  quos  Apostolus  corri¬ 
git,  II.  Thess.  II.  Item  Cyprianus  lib.  III. 
epist.  I.  «Imminente,  inquit,  Antichristo  pa¬ 
ret  ad  praelium  milites  etc.  »Etlib.  IV  epist. 
6.  Scire  debetis,  inquit,  etpro  certo  credere 
ac  tenere,  pressurae  diem  super  caput  esse 
caepisse,  et  occasum  seculi  atque  Antichristi 
tempus  appropinquasse.  »  Hieronymus  epist. 
ad  Ageruchiam  de  Monogamia:  «  Quid  tene¬ 
bat,  de  medio  fit,  et  non  intelligimus  Anti- 
christum  appropinquare  ?  »  Greg.  lib.  IV. 
epist.  38.  «  Omnia  quae  sunt,  fiunt,  Rex  su¬ 
perbiae  prope  Ost.  »  Ethom.  in  Evang.  audac¬ 
ter  pronuntiat  Mundi  finem  instare,  sed  istae 
suspiciones  erant,  non  errores  :  non  enim 
sancti  isti  Patres  certum  tempus  definire  au¬ 
si  sunt. 

Porro  alii  audacius  certum  tempus  cons¬ 
tituerunt.  Judas  quidam,  ut  Hieronymus  re¬ 
fert  in  lib.  de  viris  illustr.  anno  Christi  200, 
putavit,  Antichristum  venturum,  et  Mundum 
finiendum,  qui  ut  patet,  deceptus  est.  Rur¬ 
sum  Lactantius  lib.  VII.  cap.  23.  div.  Ins- 
tit:  «  Omnis,  inquit,  expectatio  non  amplius 
quam  ducentorum  videtur  annorum.  »  Ubi 
docet  Antichristum  fuisse  venturum,  et  Mun¬ 
dum  finiendum  ante  annum  200  a  sua  aetate. 
Ipse  autem  vixit  temporibus  Constantini 
anno  Christi  300 ;  itaque  anno  500,  a  Chris¬ 
to  putavit  fore  Mundi  finem,  sed  ipse  quo¬ 
que,  experientia  teste,  deceptus  est. 

Refert  B.  Augustinus  lib.  XVIII.de  Civit, 
Dei,  cap.  53.  aliorum  errorem,  qui  dixerunt 
Mundum  finiendum  anno  400.  ab  ascensione 
Domini,  et  rursum  aliorum,  qui  annum 
millesimum  statuerunt,  qui  omnes  decepti 
sunt :  sic  etiam  accidit  Paganis,  qui,  teste 
eodem  Augustino  ibidem,  ex  nescio  quo  res¬ 
ponso  divino  collegerant:  Christianam  religi¬ 
onem  solum  duraturam  annis  365.  Fuit  etiam 
Episcopus  quidam  Florentinus  circa  annum 
Domini  1105,  qui  asseruit,  Antichristum 
tunc  natum  fuisse,  proinde  Mundi  finem  ins¬ 
tare.  Qua  de  causa  coactum  est  Concilium 
Florentiae  Episcoporum  340,  a  Paschali  II. 
VideGhronica  Matthaei  Palmerii,  et  Platinam 
in  vita  Paschalis  II. 

Denique,  fuit  semper  celebris  opinio  mul¬ 
torum  asserentium,  Mundum  duraturum  sex 
millibus  annorum,  cum  sex  diebus  Deus 
Mundum  creaverit,  et  mille  anni  apud  Deum 


sint  quasi  dies  una.  Ita  Justinus  q.  71  adGent. 
Irenaeus  lib.  V.  Lactantius  lib.  VII.  cap.  14. 
Hilarius  in  cap.  XVII.  Matth.  Hieronymus  in 
Psal.  LXXXIX.  ad  Cyprinaum.  Cui  sententiae 
concordat  etiam  Thalmudistartim  opinio, 
qui  ex  Elia  Propheta  dicunt  se  vaticinium 
habere,  quo  asseratur  Mundus  sex  millibus 
annorum  duraturus. 

Haec  sententia  nondum  potest  per  experien¬ 
tiam  redargui:  nam  secundum  veram  Chro- 
nologiam  sunt  elapsi  a  Mundo  condito  anni 
plus  minus  quinquies  mille  sexcenti.  Unde 
Ambrosius  qui  lib.  VII.  in  Luc  cap.  2.  hanc 
opinionem  rejicit  asserens,  tempore  suo  jam 
fuisse  elapsos  annos  sex  mille,  aperte  deci¬ 
pitur.  Optima  est  moderatio  B.  Augustini, 
qui  hanc  sententiam  probabilem  putavit,  et 
eam  ut  probabilem  secutus  est  lib.  XX  de  Civit 
Dei  cap.  7.  Neque  hinc  sequitur  ,  nos  scire 
tempus  ultimae  diei :  Dicimus  enim  probabile 
esse,  Mundum  non  duraturum  ultra  sex  mil¬ 
lia  annorum  :  non  autem  dicimus  id  esse 
certum.  Quocirca  idem  Augustinus  acriter 
reprehendit  eos  qui  asserunt,  certo  aliquo 
tempore  Mundum  finiendum,  cum  Dominus 
dixerit  Act.  I:  Non  esse  nostrum  scire  tempora 
et  momenta ,  quae  Pater  posuit  in  sua  potestate 
(1).  Vide  Augustinus  in  epist.  80.  adHesych. 
in  Psal.  LXXXIX  et  lib.  XVIII  de  Civit.  Dei 
cap.  53.  Sed  his  omissis,  ad  haereticos  ve¬ 
niamus. 

Haeretici  hujus  temporis  cum  omnes  do¬ 
ceant,  Antichristum  esse  Romanum  Pontifi¬ 
cem,  jamque  apparuisse,  et  in  Mundo  ver¬ 
sari  :  tamen  inter  se  non  consentiunt  de  tem¬ 
pore,  quo  apparuit ;  sunt  enim  sex  eorum 
opiniones. 

Prima  Samosatenorum,  qui  inHungaria 
et  Transylvania  degunt,  qui  in  quodam  li¬ 
bello  quem  inscribunt  :  «  Praemonitiones 
Christi  et  Apostolorum  de  abolendo  vero 
Christo  per  Antichristum,  »  docent  Anti¬ 
christum  paulo  post  tempora  Apostolorum 
apparuisse,  nimirum,  quando  coeptum  est 
praedicari,  Christum  esse  Filium  Dei  aeter¬ 
num.  Ipsi  enim  existimant,  Christum  esse 
purum  hominem,  et  in  Deo  unam  tantum 
esse  personam,  et  hanc  fidem  a  Christo  et 
Apostolis  praedicatam  :  sed  paulo  post  mor¬ 
tem  Apostolorum  venisse  Romanum  Anti¬ 
christum,  et  vero  Christo  puro  homine  abo¬ 
lito,  introduxisse  alium  Christum  aeternum 
et  fecisse  Deum  trinum,  et  Christum  binum. 


(1)  Act.  I,  7. 

Haec  opinio,  praeter  argumenta,  quae  infra 
afferemus  contra  omnes  haereticos,  facillime 
refutatur  dupliciter.  Primo,  quia  Antichris- 
tus  cum  venerit,  seipsum  faciet  Deum  (1),  non 
aliquem  alium  ut  Apostolus  ait  II.  Thessal.  II. 
Romanus  autem  Pontifex,  ut  ipsimet  dicunt, 
non  seipsum  fecit  Deum,  sed  Christum  prae¬ 
dicavit,  et  ex  puro  homine  Deum  fecit.  Se¬ 
cundo,  quia  ipsi  dicunt,  mox  post  Christi  et 
Apostolorum  dormitionem,  extinctam  fuisse 
penitus  per  Antichristum  veram  Christi  Fi¬ 
dem  ;  et  in  toto  Mundo  deinceps  adoratum 
fuisse  Christum  Deum.  At  Christus  praedixit, 
contra  Ecclesiam  suam  non  praevalituras 
portas  inferi,  Matth.  XYI.  Et  Angelus  prae¬ 
dixit,  aeternum  fore  Christi  regnum,  Lucae  I 
Et  David  praedixit,  omnes  Reges  servituros 
Christo,  Psal.  LXXI.  Quomodo  ergo  verum 
est,  in  ipso  initio  nascentem  Ecclesiam  ab 
Antichristo  esse  deletam  ? 

Secunda  opinio  est  Illyrici,  qui  in  Cata¬ 
logo  testium  docet,  Antichristum  venisse, 
quando  csepit  Romanum  Imperium  inclinare 
ad  ruinam,  constat  autem  Romanum  Impe¬ 
rium  inclinare  caepisse  post  annum  decimum 
Honorii,  quando  Roma  primum  capta  est,  id 
est,  anno  Domini  412.  ut  Blondus  ostendit 
lib.  I.  Decad.  I.  histor.  ab  inclinat.  Rom. 
Imp.  Sed  hoc  intelligere  videtur  Illyricus  de 
conceptione,  non  de  nativitate  Antichristi : 
siquidem  ipse  idem  Cent.  VI.  cap.  J.  in 
prine,  docet,  Antichristum  conceptum  quo¬ 
dam  modo  initio  anni  400.  deinde  anima¬ 
tum,  et  formatum,  atque  nutritum  in  utero 
matris,  circa  annum  quingentesimum  :  et 
postremo,  anno  606.  natum,  quando  videli¬ 
cet  Phocas  concessit  Pontifici  Romano,  ut 
Caput  diceretur  totius  Ecclesiae.  Idem  Cent. 
I.  lib.  II,  cap.  4,  coi.  438.  docet,  Antichris¬ 
tum  regnaturum  et  saeviturum  gladio  spiri¬ 
tuali  annis  1260.  gladio  autem  temporali  an¬ 
nis  666.  et  tunc  finem  Mundi  adfuturum. 

Priorem  numerum  colligit  ex  Apoc.  XI. 
cap.  ubi  dicitur,  duraturum  tempus  Anti¬ 
christi  diebus  1260.  Vult  enim  Illyricus  ac¬ 
cipi  diem  pro  anno.  Posteriorem  numerum 
colligit  ex  Apoc.  13.  ubi  dicitur  numerus 
bestiae  esse  666. 

Potest  refelli  duobus  modis  haec  opinio. 
Sequitur  enim  primo,  jam  Antichristum  non 
solum  esse  natum,  sed  etiam  mortuum  ;  et 
proinde  Mundi  finem  jam  advenisse.  Nam 
Pontifex  Romanus  coepit  gladium  tempora¬ 


lem,  id  est,  temporale  dominium  habere  sal¬ 
tem  ab  anno  699.  tunc  enim  Aripertus  dona¬ 
vit  Pontifici  Romano  Alpes  Cottias ,  ubi 
nunc  Genua  est:  et  postea  anno  714.  eam 
donationem  confirmavit Luitprandus,  ut  scri¬ 
bit  Ado  Viennensis  in  Chron.  horum  anno¬ 
rum,  Blondus  lib.  X.  decad.  1  et  idem  fa¬ 
tentur  Magdeburgenses,  Centur.  VIII.  cap. 

10.  coi.  683,  et  Theodorus  Bibliander,  qui 
hoc  anno  714.  annotat,  factam  esse  primam 
provinciam  Papisticam. 

Non  diu  post,  id  est,  anno  755,  donavit 
Pipinus  Romanis  Pontificibus  Exarchatum 
Ravenme  cum  magna  parte  Italiae,  ut  testa¬ 
tur  Rhegino,  Ado,  Sigebertus',  Blondus  lib. 

11.  Decad.  P.  iEmilius,  et  ipsi  etiam  Gentu- 
riatores,  Cent.  VIII.  cap.  10.  coi.  724.  ac 
Theodorus  Bibliander  in  Chron.  Si  igitur 
hoc  anno  755.  ceepit  regnum  Antichristi,  et 
duravit  annis  666.  igitur  finem  accepit  anno 
Christi  1421.  igitur  sunt  jam  anni  plusquam 
150.  ex  quo  obiit  Antichristus.  Quod  si  ini¬ 
tium  regni  ejus  ponitur  altius,  id  est,  anno 
domini  699.  tunc  finis  ponendus  erit  anno 
1365.  et  erunt  tunc  plusquam  200  anni 
transacti  post  mortem  Antichristi. 

Respondebunt  fortasse  :  post  annum  666 
regni  sui  temporalis,  Antichristum  non  mo¬ 
riturum,  sed  tantum  amissurum  temporale 
dominium.  Cum  enim  ipsi  dicant,  regnum 
spirituale  Antichristi  duraturum  1260 
annis  qui  adhuc  finiti  non  essent,  et  si 
caepissent  ab  anno  Christi  606.  consequen¬ 
ter  dicere  debent,  duraturum  regnum  Anti¬ 
christi  spirituale  aliquanto  tempore  post  de¬ 
letum  regnum  ejus  temporale  :  sed  certe  est 
absurdum,  et  contra  omnes  auctores  ;  et 
praeterea  saltem  sequitur,  jam  ante  annos 
200.  debuisse  Pontifices  amittere  temporale 
dominium,  quod  est  contra  experientiam. 

Secundo,  idem  error  potest  refelli,  quia 
sequitur  ex  hoc  errore,  nosse  Centuriatores 
exacte  quando  finietur  Mundus,  quod  tamen 
est  contra  verba  Domini,  Act.  I,  et  Matth. 
XXIV.  Quod  sequatur,  patet  nam  ipsi  sciunt 
Antichristum  caepisse  regnare  gladio  spiri¬ 
tuali  anno  606.  sciunt  etiam  regnaturum  tan¬ 
tum  annis  1260,  et  tunc  statim  venturum 
Dominum  ad  judicium,  ut  ipsimet  ex  Pau¬ 
lo  II.  Thessal.  II,  colligunt;  sciunt  igitur  ju¬ 
dicium  extremum  futurum  anno  Christi 
1866.  vel  si  hoc  nesciunt,  coguntur  etiam 
nescire,  an  Antichristus  venerit. 


(1)  II.  Thessal.  II,  4. 

Tertia  opinio  est  Davidis  Chytraei,  qui  in 
Comment.  cap.  IX  Apoc.  cum  Illyrico  do¬ 
cet,  Antichristum  apparuisse  circa  annum 
Domini  600,  et  satis  aperte  significat,  S. 
Grego rium  fuisse  I.  Pontificem  Anticbristia- 
num.  Idem  vero  Chytreeus  in  Comment.  cap. 
XI  et  XIII  non  assentitur  Illyrico  quantum 
ad  tempus  durationis  Antichristi,  sed  pru¬ 
denter  monet,  non  esse  id  temere  definien¬ 
dum.  Probat  vero  tribus  rationibus,  Anti¬ 
christum  apparuisse  anno  600. 

Primo,  quia  eo  tempore  Gregorius  stabili¬ 
vit  invocationem  Sanctorum,  et  Missas  pro 
defunctis.  Secundo,  quia  anno  606,  Papa 
Romanus  Bonifacius  III  impetravit  a  Phoca 
titulum  Episcopi  universalis.  Addit  tertiam 
rationem  in  Comment.  cap.  XIII,  quia  hoc 
tempus  plane  et  perspicue  congruit  cum 
numero  nominis  Antichristi,  quod  continet 
666,  ut  in  Apoc.  cap.  XIII  habetur. 

Addit  ibidem  Chytreeus,  ex  hoc  eodem 
numero  nominis  Antichristi  colligi  tempus, 
quo  confirmatum  fuit  a  Pipino  Antichristi 
regnum  :  nam  tot  fere  anni  sunt  ab  anno 
97,  quo  Joannes  scripsit  Apocalypsim  usque 
ad  Pipinum,  nimirum  666.  Item  colligi  tem¬ 
pus,  quo  primum  a  Joanne  Huss  fuit  Papa 
Romanus  dejectus  et  declaratus  Anticbris- 
tus  :  sunt  enim  fere  anni  666,  a  Pipino  ad 
Joannem  Huss. 

Hsec  sententia  facile  refelli  potest ;  nititur 
enim  solis  mendaciis.  Nam  in  primis  non 
fuit  Gregorius  primus,  qui  Sanctos  invocare, 
et  Missas  pro  defunctis  offerre  docuit :  do¬ 
cuerunt  idipsum  omnes  Veteres,  ut  nos  alibi 
demonstravimus.  Nunc  unus  Ambrosius  suf¬ 
ficiat,  qui  200  annis  Gregorium  praecessit, 
in  lib.  de  viduis  «  Obsecrandi,  inquit  Am¬ 
brosius,  sunt  Angeli,  Martyres  obsecrandi.  » 
Et  lib.  II,  epist.  8  ad  Faustin.  de  obitu  so¬ 
roris  :  «  Itaque,  inquit,  non  tam  deploran¬ 
dam,  quam  prosequendam  orationibus  reor, 
nec  maestificandam  lacrymis  tuis  :  sed  obla¬ 
tionibus  animam  ejus  Deo  commendandam.  » 
Denique  Phocas  non  titulum  universalis 
Pap  a3  tribuit,  sed  eum  Caput  Ecclesiarum 
appellavit.  Sed  hoc  idem  multo  antea  fece¬ 
rat  Justinianus  in  epist.  ad  Joan.  II  et  antea 
etiam  Cone.  Chalced.  in  epist.  ad  Leonem. 
Sine  causa  igitur  tempore  Phocae  ponitur 
adventus  Antichristi. 

Quod  vero  addit  Chytrseus,  de  numero 
666,  omnino  ineptum  est,  quia  non  congruit 
praecise  numerus  ille  cum  temporibus,  qui¬ 
bus  vult  Chytreeus  Antichristum  apparuisse, 


vel  confirmatum,  vel  declaratum  esse.  Nam 
a  Christo  ad  Phocae  sanctionem,  sunt  anni 
607  non  666.  Ab  Apocalypsi  revelata,  sunt 
ad  Pipinum  anni  658,  a  Pipino  ad  Joannem 
Huss  sunt,  ut  ipse  dicit,  anni  640.  At  certe 
Joannes  in  Apocalypsi  praecisum  numerum 
notavit,  cum  etiam  minutias  addiderit.  Adde 
quod  Joannes  Huss  non  declaravit  primus 
Papam  esse  Antichristum  :  id  enim  antea 
fecerat  Wiclef.  Imo  nec  unquam  dixit  Joan¬ 
nes  Huss,  Papam  esse  Antichristum  :  nam 
in  art.  19.  Constantiae  damnato  dicit,  Cleri¬ 
cos  per  avaritiam  suam  parare  viam  Anti- 
christo.  Denique  Lutherani  omnes  glorian¬ 
tur,  a  Luthero  Antichristum  esse  detectum. 

Quarta  opinio  est  Lutheri  in  Supput. 
temp.  qui  duos  adventus  Antichristi  ponit  : 
unum,  cum  gladio  spirituali,  post  annum 
Domini  600,  quando  videlicet  Phocas  Ponti¬ 
ficem  Romanum  Caput  omnium  Ecclesiarum 
vocavit  :  ubi  etiam  dicit,  Gregorium  fuisse 
ultimum  Pontificem  Romanum.  Alterum, 
cum  gladio  temporali  post  annum  Domini 
millesimum.  Idem  prorsus  docet  Bibliander 
in  Chron.  tab.  11  et  13.  Itaque  in  primo  ad¬ 
ventu  conveniunt  Lutherus  et  Bibliander 
cum  Centuriatoribus  et  Chytreeo,  eo  excep¬ 
to,  quod  Lutherus  et  Bibliander  dicunt, 
Gregorium  fuisse  sanctum  et  bonum  Ponti¬ 
ficem  :  Centuriatores  autem  Centur.  VI,  c. 

I,  coi.  2,  et  Chytreeus  dicunt,  Gregorium 
prse  omnibus  navasse  operam  introducendo 
Antichristo,  et  proinde  pessimum  fuisse,  quae 
est  blasphemia  horrendissima.  In  secundo 
adventu  dissident  aperte  Lutherus  et  Centu¬ 
riatores. 

Haec  opinio  prseter  argumenta  communia, 
quae  postea  fient,  facile  refellitur.  Nam  om¬ 
nino  sine  ratione  Lutherus  ponit  adventum 
Antichristi  anno  600,  et  anno  millesimo  :  ac 
de  anno  quidem  600,  jam  diximus  in  refu¬ 
tatione  Chytrsei ;  de  anno  millesimo  facile 
probari  potest.  Nam  ideo  Lutherus  ponit  eo 
tempore  initium  regni  temporalis  Antichris¬ 
ti,  quia  tunc  Papa  Gregorius  VII,  deposuit 
Imperatorem  Ilenricum  IV,  et  temporaliter 
dominabatur,  et  bella  gerebat  :  atqui  haec 
omnia  etiam  antea  fiebant ;  nam  Gregorius 

II.  excommunicavit  Leonem  Imperatorem, 
eumque  privavit  regno  Italias,  anno  715.  te¬ 
stibus  Cedreno  et  Zonara  in  vita  ejusdem 
Leonis  :  Dominium  autem  temporale  jam 
ostendimus  ab  anno  700,  id  est,  trecentis 
annis  ante  annum  millesimum  habuisse  Ro¬ 
manos  Pontifices. 

Denique  testantur  Magdeburgenses  Cent. 

VIII,  cap.  10.  Steplianura  III  bella  gessisse 
circa  annum  Domini  750,  et  idem  dici  po¬ 
test  fecisse  AdrianumI,  et  alios  eorum  suc¬ 
cessores.  Item  circa  annum  850,  Leonem  IV, 
virum  sanctum,  et  miraculis  illustrem,  bel¬ 
lum  gessisse  contra  Saracenos,  et  insignem 
victoriam  reportasse,  et  urbem  Romanam 
turribus,  et  propugnaculis  munivisse,  ncc- 
non  montem  Vaticanum  muro  cinxisse,  qui 
inde  ab  ejus  nomine  civitas  Leonina  appel¬ 
latus  est ;  scribunt  omnes  fere  Historici  ejus 
temporis,  et  ipsi  etiam  Magdeburgenses  Cent. 

IX,  cap.  10. 

Quinta  opinio  est  Henrici  Bullingeri,  qui 
praefat.  in  hom.  suas  ad  Apoc.  scribit,  Anti- 
cliristum  apparuisse  anno  Domini  763,  quae 
opinio  dissidet  ab  omnibus  superioribus,  et 
inde  facile  refelli  potest,  quod  nititur  debi¬ 
lissimo  fundamento.  Docet  enim  Bullinge- 
rus,  in  Apoc.  cap.  XIII,  ubi  ponitur  numerus 
nominis  Bestiae  666,  significari  eo  numero 
tempus  adventus  Antichristi,  id  est,  quot 
annis  post  Apocalypsim  scriptam  Antichris- 
tus  venturus  esset.  Et  quoniam  constat  ex 
Irenseo  lib.  V.  Apocalypsim  scriptam  circa 
finem  Imperii  Domitiani,  id  est,  circa  annum 
Domini  97,  colligit  ipse,  Antichristum  ven¬ 
turum  fuisse  anno  763,  tot  enim  fiunt  si  ad¬ 
dantur  666  ad  97. 

Huc  referri  potest  opinio  quorumdam  Ca¬ 
tholicorum,  qui,  ut  refert  Jodocus  Clicto- 
vaeus  in  Commentariis  ad  cap.  28,  lib.  IV  de 
Fid.  Joan.  Damasceni,  existimant,  Antichri¬ 
stum  proprie  dictum  fuisse  Mahumetum; 
quia  venit  circa  annum  666,  prout  Joannes 
praedixerat  :  at  haec  ratio  nihil  valet.  Nam 
in  primis  Magdeburgenses  reclamant ,  et 
contendunt,  numerum  illum  ex  Apocalypsi 
non  significare  tempus  nativitatis  Antichri¬ 
sti  ,  sed  tempus  mortis.  Joannes  autem 
Evangelista  cap.  XIII  Apoc.  tam  Illyrici, 
quam  Bullingeri  commentum  rejicit :  seip- 
sum  enim  explicans  dicit,  illum  numerum 
non  esse  numerum  temporis,  sed  numerum 
nominis  Antichristi,  id  est,  Antichristum 
habiturum  nomen,  cujus  litterae  Graecae  effi¬ 
cient  numerum  666,  utlrenaeus  lib.  V  et  om¬ 
nes  alii  exponunt. 

Praeterea  isto  anno  763  ,  nulla  mutatio 
facta  legitur  in  Romanis  Pontificibus.  Mahu- 
metus  etiam  non  venit,  nam  natus  est  anno 
Domini  597.  Coepit  se  Prophetam  dicere  an¬ 
no  Domini  623.  Deinde  obiit  anno  Domini 
637,  teste  Palmerio'  in  CJiron.  Itaque  non 


pervenit  ad  annum  666. 

Sexta  opinio  est  Wolfgangi  Musculi,  qui 
in  loc.  tit.  de  Eccl.  cap.  12  affirmat,  Anti¬ 
christum  venisse  paulo  post  tempora  beati 
Bernardi,  id  est,  circa  annum  1200,  et  pro¬ 
bat,  quia  B.  Bernardus  serm.  6  in  Psal.  XG 
enumeratis  multis  vitiis  hominum,  et  praeci¬ 
pue  Ecclesiasticorum,  et  gravissimis  Eccle¬ 
siae  persecutionibus,  subjungit  :  «  Superest, 
ut  reveletur  homo  peccati.  » 

At  haec  etiam  opinio  nullo  negotio  refelli¬ 
tur,  nam  B.  Bernardus  suspicabatur  ex  ma¬ 
lis  quae  videbat,  Antichristum  prope  esse  ; 
sicut  etiam  diximus  suspicatos  suis  tempo¬ 
ribus  Cyprianum  ,  Hieronymum  ,  Grego- 
rium  ;  et  sicut  illorum,  ita  et  Bernardi  sus¬ 
picio  falsa  fuit.  Praeterea  fuerunt  Pontifices 
sine  comparatione  ulla  pejores  ab  anno  900 
ad  millesimum,  quam  ab  1100  ad  1200.  Si 
ergo  illi  non  fuerunt  Antichristi,  quare  isti 
erunt  ? 


CAPDT  iv. 

I 

Explicatur  prima  demonstratio ,  quod  nondum 
venerit  Antichristus. 

Est  igitur  vera  sententia,  nondum  regna¬ 
re  coepisse,  neque  venisse,  sed  venturum  et 
regnaturum  circa  Mundi  finem,  qui  quantum 
adhuc  absit,  nullo  modo  sciri  potest.  Haec 
sententia,  quae  destruit  omnes  superiores,  et 
clare  ostendit,  Romanos  Pontifices  non  esse 
Antichristos,  demonstratur  sex  rationibus. 

Sciendum  est  enim,  Spiritum  sanctum  in 
divinis  litteris  sex  signa  certa  adventus  An¬ 
tichristi  nobis  dedisse  :  duo  praecedentia  ip¬ 
sum  Antichristum,  nempe  praedicationem 
Evangelii  in  toto  Mundo,  et  Imperii  Romani 
desolationem  :  duo  comitantia,  videlicet 
praedicationem  Henoch  et  Eliae,  et  persecu¬ 
tionem  maximam  et  notissimam,  ita  ut  pu¬ 
blica  sacra  omnino  cessent  :  duo  sequentia, 
nimirum  ,  interitum  Antichristi  post  tres 
annos  cum  medio,  et  finem  Mundi ;  quorum 
nullum  adhuc  videmus  existere. 

Prima  ergo  demonstratio  sumitur  ex  pri¬ 
mo  signo  antecedente  Antichristum.  Scrip¬ 
turae  testantur,  in  toto  Mundo  praedicandum 
Evangelium,  autequam  veniet  ultima  perse¬ 
cutio,  quae  excitabitur  ab  Antichristo  Matth. 

XXIV  :  Praedicabitur  hoc  Evangelium' regni  in 
universo  orbe ,  in  testimonium  omnibus  Genti¬ 
bus  (1). 

Quod  autem  hoc  sit  futurum  ante  adven¬ 
tum  Antichristi,  probari  posset  ea  ratione, 
quia  tempore  Antichristi,  crudelitas  perse¬ 
cutionis  illius  novissimae  impediet  omnia  pu¬ 
blica  exercitia  veras  religionis. 

Sed  quia  hanc  rationem  adversarii  non 
admittunt,  nec  est  tempus  nunc  eam  dedu¬ 
cendi  ex  suis  principiis,  probemus  id  ipsum 
ex  testimoniis  Patrum.  Hilarius  igitur  can. 
25  in  Matth.  exponens  illa  verba  :  Praedica¬ 
bitur  hoc  Euangelium  regni  in  universo  orbe , 
et  tunc  veniet  consummatio ,  aperte  docet,  non 
venturum  Antichristum,  quem  abominatio¬ 
nem  desolationis  appellat  ,  nisi  praecedat 
Etangelii  praedicatio  in  toto  Orbe. 

Idem  docent  disertis  verbis  Cyrillus  ca- 
tech.  15.  Theodoretus  in  II  Tliessal.  II.  Da¬ 
mascenus  lib.  IV,  cap.  28  et  alii  :  et  praeter¬ 
ea  idem  colligitur  ex  textu.  Nam  dicitur 
praedicandum  Evangelium,  antequam  veniat 
illa  maxima  et  novissima  tribulatio,  qualis 
nec  antea  fuit,  neque  postea  erit  :  qua  tri¬ 
bulatione  significari  Antichristi  persecutio¬ 
nem,  docent  Patres,  et  praecipue  Augustinus 
lib.  XX  de  Civit.  Dei,  cap.  8  et  19.  Quod 
autem  Evangelium  non  fuerit  praedicatum  in 
toto  Orbe  terrarum  eo  tempore,  quo  dicun{; 
novi  Samosateni  venisse  Antichristum,  id 
est,  circa  annum  Domini  200  vel  300,  patet 
ex  Origene,  qui  tract.  28  in  Matth.  asserit, 
tempore  suo  non  fuisse  adhuc  ubique  prae¬ 
dicatum  Evangelium.  Item  ex  Ruffmo,  qui 
lib.  X  hist.  cap.  9  testatur,  tempore  Constan¬ 
tini  Imperatoris,  id  est,  post  annum  Domi¬ 
ni  300,  Indis  ulterioribus  praedicatum  fuisse 
Evangelium,  cum  antea  nunquam  illi  de 
Christo  quidquam  audivissent.  Denique  ex 
Augustino,  qui  in  epist.  80  dicit,  experientia 
certissima  se  comperisse,  suo  tempore  adhuc 
fuisse  multas  Gentes,  quae  nihil  de  Christo 
audierant. 

Quod  autem,  neque  completa  fuit  praedi¬ 
catio  Evangelii  circa  annum  600  vel  700, 
quibus  temporibus  ponunt  adventum  Anti¬ 
christi  Centuriatores,  Chytraeus,  Lutherus, 
et  Bullingerus,  patet  ex  conversione  Wanda- 
lorum,  Polonorum,  Moravorum,  et  similium, 
quos  constat  non  audivisse  praedicationem 
Evangelii,  nisi  post  annum  Christi  800,  ut 
etiam  Centuriatores  fatentur  Gent.  IX,  cap. 


2,  coi.  15  et  18  et  Cent.  X,  cap.  2.  colum. 
18  ct  19.  Item,  quod  non  fuerit  completa 
praedicatio  tempore  B.  Bernardi,  quo  tem¬ 
pore  ponit  adventum  Antichristi  Wolfgan- 
gus  Musculus ;  patet  ex  ipso  Bernardo  lib. 
III  de  Consider.  ubi  asserit,  adhuc  suo  tem¬ 
pore  fuisse  Gentes,  quae  non  audierant  Evan¬ 
gelium. 

Denique,  quod  etiam  nostro  tempore  non 
sit  praedicatum  Evangelium  in  toto  Mundo, 
experientia  docet.  Inventae  sunt  enim  in 
Oriente  et  Occidente  regiones  vastissimae,  in 
quibus  nulla  exstait  memoria  Evangelii.  Ne¬ 
que  dici  potest  fuisse  ibi  Fidem,  sed  postea 
esse  extinctam  :  nam  saltem  aliqua  vestigia 
remanerent,  vel  ibi,  vel  in  scripturis  Vete¬ 
rum.  Praeterea  scimus,  ubi  praedicaverunt 
omnes  Apostoli,  fuisse  loca  multis  nota,  ne 
dicam  omnibus  ;  at  novus  Orbis  terrae  nunc 
inventus,  non  fuit  cognitus  ab  Apostolorum 
temporibus,  nisi  paulo  ante  nostram  aeta¬ 
tem. 

Contra  hanc  demonstrationem  una  tan¬ 
tum  objectio  fieri  potest  :  quia  nimirum  for¬ 
tasse  Scripturae,  quae  dicunt  Evangelium  in 
toto  Orbe  praedicandum,  non  loquuntur  de 
toto  Orbe  simpliciter,  sed  per  figuram  intel¬ 
lectionis  accipiunt  totum  pro  parte,  sicut 
Luc.  II  cum  dicitur  :  Exiit  edictum  a  Ccesare 
Augusto ,  ut  describeretur  universus  orbis. 
Alioquin  falsum  erit  quod  Paulus  dicit  Rom. 
X  jam  tunc  tempore  suo  :  In  omnem  terram 
exivisse  sonum  Apostolorum.  Et  quod  ait  Coi. 
I  :  A  spe  Evangelii  quod  pervenit  usque  ad  vos, 
sicut  et  in  toto  mundo  est,  fructificans  et  cres¬ 
cens.  Et  infra  :  Quod  praedicatum  est,  inquit, 
in  universa  creatura  quae  sub  coelo  est  (2). 

Respondeo  :  sine  dubio,  non  per  figuram, 
sed  proprie  et  simpliciter  in  toto  mundo,  id 
est,  in  omni  Gente  praedicari  debere  Evan¬ 
gelium,  et  Ecclesias  constitui.  Nam  in  pri¬ 
mis  id  expresse  docet  Augustinus  epist.  80 
ad  Hesych.  et  idem  sentiunt  alii  Patres  cita¬ 
ti,  et  praeterea  Origenes,  et  Hieronymus,  et 
alii  in  cap.  XXIV  Matth. 

Deinde,  tribus  rationibus  id  probari  po¬ 
test.  Primo,  Christus  ait,  praedicationem  in 
universo  Mundo  esse  signum  consummatio- 
nis  saeculi ;  sic  enim  subjungit  :  Et  tunc  ve¬ 
niet  consummatio  (3)  :  at  si  non  proprie, 
sed  per  synecdochen  deberet  praedicari 
Evangelium  in  toto  Mundo,  nihil  valeret  il¬ 
lud  signum  :  Nam  eo  modo  primis  20  annis 


(1)  Matth.  XXIV,  14.  —  (2)  Luc,  II,  1 ;  Rom.  X,  18 ;  Coloss.  I,  6  et  seq.  —  (3)  Matth.  XXIV,  14. 

fuit  prsedicatum  Evangelium  ab  Apostolis  in 
toto  Mundo.  Secundo,  ut  Augustinus  ratio¬ 
cinatur,  proprie  omnes  Gentes  sunt  Christo 
promissee  Psal.  LXXI  :  Omnes  gentes  servient 
ei  (1)  :  et  Christus  generaliter  pro  omnibus 
mortuus  est,  et  ideo  in  Apoc.  cap.  YII  de¬ 
scribuntur  electi  ex  omnibus  Gentibus  ,  et 
populis,  et  tribubus,  et  linguis  ;  igitur  etiam 
praedicatio  proprie  debet  esse  generalis.  De¬ 
nique  Matth.  XXIV  dicitur  praedicandum 
Evangelium  in  toto  Mundo  in  testimonium 
omnibus  Gentibus  (2),  id  est,  ne  ulla  Gens  in 
die  judicii  possit  excusare  infidelitatem  suam 
praetextu  ignorantiae ;  igitur  ante  generale 
judicium,  generalis  praedicatio  debet  prae¬ 
cedere. 

Ad  loca  illa  Pauli  respondetAugustinus  in 
epist.  80.  ac  dicit,  Paulum,  cum  ait  Rom.X: 
In  omnem  terram  exivit  sonus  eorum  (3),  acce¬ 
pisse  praeteritum  pro  futuro,  sicut  fecerat 
David,  cujus  illa  verba  sunt.  Cum  autem  ait 
Coloss.  I  :  Evangelium  esse  in  toto  Mundo  (4), 
non  voluisse  dicere  esse  actu,  sed  virtute, 
quia  nimirum  jactum  fuerat  per  Apostolos 
semen  verbi  divini  in  Mundum,  quod  pau- 
latim  fructificando ,  et  crescendo  ,  totum 
Mundum  repleturum  erat :  quomodo  aliquis, 
qui  ignem  supposuisset  diversis  partibus  ci¬ 
vitatis,  vere  diceretur  totam  illam  urbem 
incendisse,  quia  ignem  applicuerat,  qui  pau- 
latim  crescendo,  totam  urbem  absumpturus 
erat;  et  hoc  idem  Apostolus  indicat  cum  ait: 
In  toto  Mundo  est  fructificans ,  et  crescens  : 
non  enim  Mundum  totum  plane  occupave¬ 
rat,  cum  adhuc  propagaretur,  et  tamen  suo 
quodam  modo  occupaverat,  id  est,  virtute, 
non  actu. 

Posset  etiam  responderi  cum  Hieronymo 
in  cap.  XX  Matth.  et  B.Thoma  in  cap.  X  ad 
Rom.  duobus  modis  pervenisse  Evangelium 
ad  omnes  Gentes  :  uno  modo  per  famam  ; 
alio  modo  per  proprios  praedicatores,  et  Ec¬ 
clesiarum  fundationem.  Et  quidem  primo 
modo  pervenisse  Evangelium  acT  omnes  Gen¬ 
tes  totius  Mundi  tunc  noti  tempore  Aposto¬ 
lorum,  et  de  hoc  loqui  Paulum  :  quomodo 
etiam  debet  intelligi  Ghrysostomus  in  cap. 
XXIV Matth.  Secundo  modo  non  pervenisse 
tunc,  sed  perventurum  suo  tempore,  et  de 
hoc  loqui  Dominum  Matth.  XXIV,  Luc.  ult. 
et  Act.  I. 

Adde  ultimo,  non  esse  absurdum,  si  con¬ 
cedamus,  Dominum  proprie,  Apostolum  fi¬ 


gurate  esse  locutum.  Rationes  enim,  quibus 
cogimur  Domini  verba  in  propria  significa¬ 
tione  accipere,  non  eamdem  vim  habent,  si 
accommodentur  ad  verba  B.  Pauli  :  praeser¬ 
tim  cum  Dominus  de  re  futura,  Paulus  de 
praeterita  sit  locutus. 


caput  v. 

Explicatur  secunda  Demonstratio . 

Secunda  demonstratio  sumitur  ex  altero 
signo  antecedente  tempora,  Antichristi,quod 
erit  Desolatio  omnimoda  Romani  Imperii*. 
Sciendum  est  enim,  Romanum  Imperium 
tandem  dividendum  in  decem  Reges,  quo¬ 
rum  nullus  erit  vel  dicetur  Rex  Romanorum, 
etsi  omnes  occupabunt  provincias  aliquas 
Romani  Imperii  :  sicut  modo  Rex  Galliae, 
Rex  Hispaniae,  Regina  Angliae,  et  forte  ali¬ 
qui  alii  tenent  partes  Romani  Imperii,  et  ta¬ 
men  non  sunt  Romani  Reges,  vel  Imperato¬ 
res  :  donec  autem  hoc  non  fit,  non  potest 
Antichristus  venire. 

Probat  hoc  Irenaeus  lib.  V  ex  Daniele  cap. 
II  et  VII,  et  ex  Apoc.  cap.  XVII.  Nam  cap. 
II  Danielis  describitur  successio  praecipuo¬ 
rum  regnorum  usque  ad  finem  Mundi  per 
statuam  quamdam,  cujus  caput  aureum  sig¬ 
nificat  primum  regnum,  id  est,  Assyriorum; 
pectus  argenteum  est  regnum  secundum,  id 
est  Persarum  :  venter  aeneus  regnum  ter¬ 
tium,  id  est,  Graecorum  :  tibiae  ferreae,  reg¬ 
num  quartum,  id  est,  Romanorum  :  quod 
longissimo  tempore  fuit  bipartitum,  sicut  ti¬ 
biae  duae  sunt  et  longissimae.  Porro  ex  dua¬ 
bus  tibiis  oriebantur  decem  digiti,  et  in  eis 
tota  illa  statua  desinebat,  quia  videlicet  Ro¬ 
manum  Imperium  tandem  in  decem  Reges 
dividendum  erat,  quorum  nullus  erit  Rex 
Romanorum,  sicut  nullus  digitus  est  tibia. 
Jam  vero  cap.  VII  clarissime  Daniel  per 
quatuor  bestias  eadem  quatuor  regna  desi¬ 
gnat,  et  addit,  ex  ultima  bestia  proditura 
decem  cornua,  quue  decem  ultimos  Reges 
significant,  qui  orientur  quidem  ex  Romano 
Imperio,  sed  non  erunt  Romani  Imperatores: 
sicut  cornua  ipsa  oriuntur  ex  bestia,  sed  bes¬ 
tia  ipsa  non  sunt. 


(1)  Psal.  LXXI,  11.  —(2)  Matth.  XXIV,  14.  —  (3)  Rora.  X,  18.  —  (4)  Coloss.  1/23. 

Denique  Joannes  cap.XY  Apoc.  describit 
bestiam  cum  septem  capitibus,  et  decem 
cornibus,  super  quam  mulier  quaedam  sede¬ 
bat,  et  explicat,  mulierem  esse  urbem  ma¬ 
gnam,  quae  sedet  super  septem  colles,  id  est, 
Romam  :  septem  capita  esse  septem  illos 
montes,  et  etiam  septem  Reges,- quo  numero 
intelliguntur  omnes  Romani  Imperatores. 
Decem  cornua  dicit  esse  decem  Reges,  qui 
Uno  tempore  simul  regnabunt,  et  ne  pute¬ 
mus  hos  fore  Romanos  Reges,  addit,  quod 
hi  Reges  odio  habebunt  fornicariam,  et  de¬ 
solatam  facient,  quia  ita  inter  se  divident 
Romanum  Imperium,  ut  illud  penitus  des¬ 
truant. 

Deinde  idem  probatur  ex  Paulo  II.  Thess. 
II,  ubi  dicit  :  Et  nunc  quid  detineat  scitis ,  ut 
reveletur  in  suo  tempore ,  tantum  ut  qui  nunc 
tenet ,  teneat ,  donec  de  medio  fiat ,  et  tunc  reve¬ 
labitur  ille  iniquus  etc.  (1)  Ubi  Paulus  non 
ausus  aperte  scribere  de  eversione  Romani 
Imperii,  quod  tamen  aperte  illis  coram  ex¬ 
plicuerat,  sic  loquitur,  et  sensus  est  :  Scitis, 
quid  impediat  adventum  Antichristi?  Dixi 
enim  vobis,  Romanum  Imperium  impedire, 
quia  non  suut  adhuc  impleta  ejus  peccata, 
et  non  ante  veniet  Antichristus,  qui  hoc  Im¬ 
perium  propter  sua  peccata  tollat  e  medio. 
Ideo  qui  nunc  tenet  Romanum  Imperium, 
teneat,  id  est,  regnet,  donec  de  medio  fiat, 
id  est,  aboleatur,  et  tunc  revelabitur  ille  ini¬ 
quus.  Ita  exponunt  Graeci  Patres,  et  Latini ; 
Cyrillus  Catech.  15.  de  hoc  loco  disputans  : 
«  Veniet,  inquit,  pr8edictusAntichristus,cum 
impleta  fuerint  tempora  Romani  Imperii.  » 
Ghrysostomus  in  hunc  locum  :  «  Quando, 
inquit,  e  medio  sublatum  fuerit  Imperium 
Romanum,  tunc  veniet  Antichristus.  »  Si¬ 
milia  habent  Theophylactus ,  et  OEcume- 
nius. 

Ex  Latinis.  Tertullianus  in  Apolog.  cap. 
32.  dicit,  Christianos  orare  pro  diuturnitate 
Romani  Imperii,  quod  sciant  illo  Imperio 
everso,  imminere  Orbi  summam  calamita¬ 
tem,  et  Lactantius  lib.  VII,  cap.  15.  expli¬ 
cans  ea  quae  preecedent  Antichristum ,  et 
Mundi  finem  :  «  Romanum,  inquit,  nomen, 
quo  nunc  regitur  orbis  (horret  animus  di¬ 
cere,  sed  dicam  quia  futurum  est)  tolletur 
de  terra,  et  Imperium  in  Asiam  revertetur, 
ac  rursum  Oriens  dominabitur  :  atque  Occi¬ 
dens  serviet.  »  Ambrosius  in  II.  Thess.  II, 
post  defectum  et  abolitionem  Romani  regni 


venturum  dicit  Antichristum. 

Hieronymus  qusest.  11.  ad  Algasiam, 
eumdem  locum  Pauli  enarrans  :  «  Nisi  ve¬ 
nerit,  inquit,  discessio  primum,  ut  omnes 
Gentes,  qum  Romano  Imperio  subjacent,  re¬ 
cedant  ab  eis,  et  nisi  fuerit  Romanum  Impe¬ 
rium  antea  desolatum,  et  Antichristus  pro¬ 
cesserit,  Christus  non  veniet:  tantum  ut  Ro¬ 
manum  Imperium  ,  quod  nunc  universas 
Gentes  tenet,  recedat,  et  e  medio  fiat,  et  tunc 
Antichristus  veniet.  »  Denique  Augustinus 
lib.  XX  de  Civit.  Dei,  cap.  19.  sic  eumdem 
locum  expqnit  :  «  Tantum  qui  modo  impe¬ 
rat,  imperet,  donec  de  medio  fiat,  id  est,  de 
medio  tollatur,  et  tunc  revelabitur  ille  ini¬ 
quus,  quem  significari  Antichristum  nullus 
ambigit.  » 

Quod  autem  hoc  signum  non  sit  impletum 
illis  temporibus,  quibus  Transylvani  Antitri- 
nitarii  dicunt  venisse  Antichristum,  id  est, 
circa  annum  200,  patet,  quia  tunc  maxime 
florebat  Romanum  Imperium,  et  diu  postea 
floruit. 

Quod  etiam  non  §it  impletum  unquam 
hactenus,  patet,  quia  adhuc  manet  succes¬ 
sio,  et  nomen  Imperatorum  Romanorum,  et 
mirabili  providentia  Dei,  quando  deficit  Im¬ 
perium  in  Occidente,  quod  erat  altera  tibia¬ 
rum  statuae  Danielis,  mansit  incolume  Im¬ 
perium  in  Oriente,  quod  erat  altera  tibia. 
Quia  vero  Imperium  Orientis  destruendum 
erat  per  Tureas,  ut  nunc  factum  videmus  ; 
iterum  Deus  erexit  in  Occidente  priorem  ti¬ 
biam  ,  id  est ,  Imperium  Occidentale  per 
Carolum  Magnum,  quod  Imperium  adhuc 
durat. 

Neque  obstat,  quod  Roma  ipsa  juxta  Joan- 
nis  vaticinium  quodammodo  ceciderit,  et 
Imperium  amiserit.  Nam  Imperium  Roma¬ 
num  sine  urbe  Roma  bene  consistere  potest, 
et  dici  Romanus  Imperator  qui  Roma  caret, 
modo  succedat  alteri  Romano  Imperatori  in 
eadem  dignitate  et  potestate,  sive  plures, 
sive  pauciores  provincias  sub  Imperio  suo 
habeat.  Alioqui  nec  Valens,  nec  Arcadius, 
nec  Theodosius  junior,  nec  alii  eorum  suc¬ 
cessores,  usque  ad  Justinianum,  qui  omnes 
Roma  caruerunt,  Romani  Imperatores  dici 
potuissent.  Nec  etiam  Carolus  Magnus,  et 
successores,  qui  etiam  urbe  Romana  potiti 
non  sunt,  unquam  fuissent  Imperatores,  quod 
falsum  esse  ex  duobus  patet. 

Prirnum,  quia  hac  sola  de  causa  Impera- 


(1)  II.  Tkessal.  II,  6  et  seq. 

tor,  qui  nunc  est,  praecedit  omnes  Christia¬ 
nos  Reges,  etiam  se  alioqui  majores,  et  po- 
tentiores.  Deinde,  quia  constat,  consentien¬ 
tibus  Romanis,  Carolum  Imperatorem  crea¬ 
tum,  teste  Paulo  Diacono  lib.  XXIII  Rerum 
Rom.  et  ab  ipso  Graeco  Imperatore,  per  Le¬ 
gatos  Imperatorem  salutatum,  teste  Adone 
in  Chron.  anni  810,  et  a  Persis  atque  Ara¬ 
bibus  ut  Imperatorem  muneribus  ornatum, 
teste  Othone  Frisingensi  lib.  Y,  cap.  31.  De¬ 
nique,  Lutherani  gloriantur,  se  tres  Princi¬ 
pes  habere  electores  Romani  Imperatoris  ; 
proinde  negare  non  possunt,  quin  adliuc  Ro¬ 
manum  Imperium  duret. 

Recte  igitur  Orosius  lib.  II,  cap.  4,  com¬ 
parans  Babylonicum  Imperium  cum  Roma¬ 
no,  dicit  :  Deum  longe  mitius  egisse  cum 
Romanis,  quam  cum  Babyloniis.  Nam  post 
annos  1164,  ex  quo  Babylon  condita  erat; 
uno  die  capta  est  Babylon  caput  Imperii, 
necatus  est  Imperator,  et  Imperium  desola¬ 
tum  destructumque  est.  At  post  annos  toti¬ 
dem,  id  est  1164,  ex  quo  ccepit  esse  Roma, 
capta  est  Roma  a  Gothis,  sed  incolumi  Im¬ 
peratore  Honorio,  qui  tunc  rebus  praeerat, 
et  salvo  Imperio  Romano. 

Hinc  apparet  deceptio  adversariorum.  Illi 
enim  putabant,  sufficere  inclinationem  Ro¬ 
mani  Imperii  ad  Antichristi  adventum  :  sed 
Paulus,  Joannes,  et  Daniel  :  et  Patres,  Ire- 
naeus,  Cyrillus,  Chrysostomus,  Theophylac- 
tus,  QEcumenius,  Tertullianus,  Lactantius, 
Ambrosius,  Hieronymus,  Augustinus,  non 
inclinationem,  sed  desolationem  dicunt  ne¬ 
cessariam  . 

Sed  objiciunt  Lutherus,  Illyricus,  et  Chy- 
treeus,  hanc  demonstrationem  pro  se  maxi¬ 
me  facere;  nam  prsedictum  erat  a  Joanne  in 
Apoc.  XIII,  Bestiam,  quae  Romanum  Impe¬ 
rium  significabat,  vulnerandam  ad  mortem, 
et  ab  Antichristo  iterum  sanandam ;  quod 
sane  tunc  factum  est,  cum  Papa  Imperium 
Occidentale,  quod  jam  fere  perierat,  iterum 
instauravit,  collato  in  Carolum  Magnum  ti¬ 
tulo  ac  dignitate  Imperatoris  ;  igitur  ex  hac 
ipsa  translatione  seu  instauratione  Imperii 
manifeste  colligitur,  Papam  Romanum  vere 
esse  Antichristum.  Yide  Illyricum  in  lib. 
cont.  Prim.  Papas,  et  Centur.  VIII,  cap.  10, 
coi.  751.  et  Chytrseum  in  cap.  XIII  Apocal. 
Confirmat  hoc  argumentum  Illyricus  ex  Am¬ 
brosio,  qui  explicans  verba  B.  Pauli  If.  Thes. 
II  dicit,  Antichristum  redditurum  Romanis 
libertatem  sed  sub  suo  nomine  :  quod  Papa 
videtur  fecisse,  cum  Imperatorem  Romanis 


creavit,  qui  tamen  a  se  dependeret. 

Respondeo  :  apud  Joannem  nusquam  legi¬ 
mus,  ab  Antichristo  sanandam  bestiam,  quae 
Romanum  Imperium  significabat;  sed  hoc 
legimus,  unum  ex  capitibus  Bestiae  moritu¬ 
rum,  et  paulo  post  iterum  resurrecturum, 
opera  Draconis,  id  est,  Diaboli  i  id  quod 
omnes  fere  veteres  exponunt  de  ipso  Anti¬ 
christo,  qui  fmget  se  mortuum,  et  arte  dia¬ 
bolica  iterum  se  ipse  excitabit,  ut  imitetur 
veram  Christi  mortem  et  resurrectionem;  et 
eo  modo  plurimos  seducet. 

Ita  exponit  B.  Gregorius  lib.  XI,  epist.  3. 
necnon  Primasius,  Beda ,  Haymo,  Ansel- 
mus,  Richardus  et  Rupertus  in  cap.  XIII 
Apoc.  Et  textus  ipse  cogit  plane,  ut  per  il¬ 
lud  caput  bestiae,  quod  mortuum  erat  et  re¬ 
vixit,  non  intelligamus  Carolum  Magnum, 
sed  Antichristum  :  siquidem  illud  caput,  ut 
Joannes  scribit,  potestatem  habuit  solum 
mensibus  quadraginta  duobus  :  et  blasphe¬ 
mabat  Deum,  et  eos  qui  in  coelo  habitant  : 
et  imperavit  in  omnem  tribum,  et  populum, 
et  linguam,  et  gentem  :  et  adoraverunt  il¬ 
lud  omnes  qui  habitant  in  terra  ;  quarum 
rerum  nullam  vidimus,  nec  legimus  in  Ca- 
rolo  Magno,  aut  in  aliquo  successorum  ejus. 
Regnavit  enim  Carolus  diutius  quam  mensi¬ 
bus  quadraginta  duobus;  nec  Deum  et  Sanc¬ 
tos  blasphemabat,  sed  eos  potius  mirifice 
coluit,  et  pietatem  ejus  multi  successorum 
ejus  imitati  sunt. 

Denique;  nec  ipse  Carolus,  nec  ullus  suc¬ 
cessorum  ejus,  in  omnem  tribum,  populum, 
linguam,  et  gentem  Imperium  habuit,  ut 
omnibus  notum  est.  Porro  S.  Ambrosius  non 
ait,  novum  Romanum  Imperatorem  ab  An¬ 
tichristo  creandum  fuisse,  quod  Papa  fecit  : 
sed  everso  Romano  Imperio,  libertatem  Ro¬ 
manis  restituendam,  quod  Papa  fecisse  non 
legitur. 


CAPDT  VI. 

Explicatur  tertia  Demonstratio , 

Tertia  demonstratio  sumitur  ex  adventu 
Henoch  et  Eliae,  qui  adhuc  vivunt,  et  ad 
hoc  vivunt,  ut  venienti  Antichristo  se  op¬ 
ponant,  et  conservent  electos  in  Fide  Chris¬ 
ti,  et  tandem  Judteos  convertant  :  quod  ta- 

men  certum  est  nondum  esse  impletum. 
Quatuor  Scripturae  exstant  de  haere.  Pri¬ 
ma  Malach.  IV:  Ecce  ego  mittam  vobis  Eliam 
Prophetam ,  antequam  veniat  dies  Domini  ma - 
gnus,  et  convertet  corda  patrum  ad  filios ,  et 
corda  filiorum  ad  patres  eorum.  Secunda  Ec- 
cles .  XLVIII  :  ubi  de  Elia  legimus  :  Qui  re-> 
ceptus  es  in  turbine  ignis,  in  turbine  equorum, 
igneorum.  Qui  inscriptus  es  in  judiciis  tempo¬ 
rum  lenire  iracundiam  Domini ,  conciliare  cor 
patris  ad  filium,  et  restituere  tribus  Jacob.  Et 
cap.XLIV  :  Henoch  placuit  Deo,  et  translatus 
est  in  paradisum ,  ut  det  Gentibus  poenitentiam. 
Tertia,  Mattii.  XVII  :  Elias  quidem  venturus 
est,  et  restituet  omnia.  Quarta,  Apocal.  XI  : 
Dabo  duobus  testibus  meis ,  et  prophetabunt  die¬ 
bus  1260  (I). 

Haec  omnia  loca  profert  etiam  Theodorus 
Bibliander  in  suo  Chron.  tabui.  1 h.  sed  ait, 
per  Henoch  et  Eliam  intelligi  omnes  minis¬ 
tros  fideles,  quos  Deus  excitat  tempore  An- 
tichristi,  qualis  nimirum  fuit  Lutherus,  et 
Zwinglius,  et  caeteri  :  et  tandem  concludit  : 

«  Quare,  inquit,  puerilis  imaginatio  est,  vel 
Judaicum  somnium,  expectare  vel  Eliam, 
vel  Henoch,  ut  personas  suis  proprietatibus 
singularibus  definitas.  »  Et  idem  docet  Chy- 
traeus  in  Gom.  ad  hunc  locum  Apoc.  Et' pro¬ 
bant:  quia  quae  dicuntur  de  Elia  aMalachia, 
Dominus  docuit  intelligi  de  Joanne  Mat.  XI : 
Ipse  est  Elias  qui  veniimus  est  (2) .  Et  Hiero¬ 
nymus  in  cap.  IV  Malachiae,  exponit  de  om¬ 
ni  choro  Prophetarum,  id  est,  de  doctrina 
omnium  Prophetarum. 

Nobis  vero  non  puerilis  imaginatio,  sed 
verissima  sententia  videtur,  Henoch  et  Eliam 
in  suis  personis  venturos,  et  contrariam,  vel 
esse  haeresim,  vel  errorem  haeresi  proxi¬ 
mum,  probatur  primo  ex  illis  Scripturis  qua- 
tuor.  Nam  quod  verba  Malachiae  non  pos¬ 
sint  intelligi  de  quibuscumque  Doctoribus, 
ut  de  Luthero,  Zwinglio,  et  similibus,  patet: 
nam  Malachias  dicit,  ab  Elia  convertendos 
esse  Judaeos,  et  propter  Judaeos  praecipue 
mittendum,  ut  patet  ex  illo  :  Mittam  vobis, 
et  Ecclesiastico  :  Restituere  tribus  Jacob  ;  at 
Lutherus  et  Zwinglius  nullum  Judaeorum 
converterunt. 

Quod  etiam  non  possint  intelligi  de  Joan¬ 
ne  Baptista  ad  litteram  ,  sed  solum  de  Elia, 
patet,  quia  Malachias  loquitur  de  secundo 
adventu  Domini,  qui  erit  ad  judicandum, 
sic  enim  ait  :  Antequam  veniat  dies  Domini 


magnus  et  horribilis.  Primus  enim  adventus 
non  vocatur  dies  magnus  et  horribilis,  sed 
tempus  acceptabile,  et  dies  salutis,  unde 
etiam  subditur  :  Ne  forte  veniens  feriam  ter¬ 
ram  anathemate ,  id  est,  ne  veniens  ad  judi¬ 
cium,  et  inveniens  omnes  iniquos,  omnem 
terram  condemnem;  ideo  mittam  Eliam, 
ut  habeam  aliquos,  quos  salvem.  At  in  pri¬ 
mo  adventu  Dominus  non  venit  judicare, 
sed  judicari  :  nec  perdere,  sed  salvare. 

Ad  verba  Domini  Matth.  XI  paulo  post 
respondebitur.  Ad  Hieronymum  dico ,  eum, 
etsi  in  Com.  Malach.  no.n  putavit,  Malachiam 
loqui  de  vero  Elia  *  tamen  in  Gom.  Matt.  XI 
et  XVII  contrarium  sentire  et  docere.  Deni¬ 
que,  hanc  esse  communem  Fidelium  inter¬ 
pretationem,  testatur  Augustinus  lib.  XX  de 
Civit.  Dei  cap.  29. 

Quod  etiam  Ecclesiasticus  loquatur  de  per¬ 
sonis  ipsis  Henoch  et  Elia,  non  de  aliquibus 
aliis,  probatur  :  Nam  Ecclesiasticus  dicit,  il¬ 
lum  Henoch  venturum,  ut  det  Gentibus  poeni¬ 
tentiam,  qui  translatus  esi  in  paradisum  ;  et 
illum  Eliam  venturum  ad  restituendas  tribus 
Israel,  qui  in  curru  equorum  igneorum  rap¬ 
tus  fuerat ;  quae  certe  non  conveniunt ,  nisi 
illis  particularibus  personis. 

Quo  loco  non  possum  satis  mirari,  quid 
Episcopo  Jansenio  in  mentem  venerit,  ut  ex¬ 
ponens  hunc  locum  scriberet :  etiamsi  opinio 
sit  omnium  Veterum,  Eliam  venturum  ;  ta¬ 
men  non  convinci  ex  hoc  loco  :  dici  enim 
posse,  Ecclesiasticum  id  scripsisse  secundum 
receptam  suo  tempore  opinionem  ,  qua  cre¬ 
ditum  fuit  ex  verbis  Malachiae,  Eliam  vere  in 
sua  persona  venturum  ante  Messiam,  cum  id 
non  esset  implendum  in  propria  ejus  perso¬ 
na,  sed  in  eo  qui  venturus  erat  in  spiritu, 
et  virtute  Eliae.  Si  enim  ita  est,  ut  Jansenius 
dicit ;  sequitur,  Ecclesiasticum  errasse,  et 
falsa  scripsisse.  Sed,  ni  fallor,  Jansenius  mu¬ 
tavit  opinionem  :  nam  scribens  in  cap.  XVII 
Matth.  docet,  locum  Malachiae  non  posse  in- 
telligi  ad  litteram,  nisi  de  vero  Elia ,  quod 
idem  cogitur  dicere  de  loco  Ecclesiastici,  qui 
sine  dubio  Malachiam  exponit. 

Jam  quod  verba  Domini  Matth.  XVII.  in- 
telligantur  de  vero  Elia,  non  de  Joanne,  pla¬ 
num  est,  quia  Joannes  jam  venerat,  et  absol¬ 
verat  cursum  suum,  et  tamen  Dominus  ait  : 
Elias  venturus  est.  Quod  vero  non  intelligan- 
tur  de  omnibus  Doctoribus,  sed  de  uno  vero 
Elia,  probari  potest.  Primo  ,  quia  Apostoli, 


(1)  Malach.  IV,  5;  Eaeeh.  XLVIII,  9  et  10;  Matth.  XVII,  11 ;  Apoc.  XI,  3.  —  (2)  Matth.  XI,  14. 

qui  moverunt  quaestionem  de  Elia ,  fuerunt 
Petrus,  Jacobus,  et  Joannes,  et  occasionem 
acceperunt  ex  transfiguratione  Domini,  ubi 
Moysen  et  Eliam  viderunt.  Itaque  cum  inter¬ 
rogant  :  Quid  ergo  Scribes  dicunt ,  quia  Eliam 
oportet  venire  primum ,  loquuntur  de  illo  Elia, 
quem  viderant  in  monte  cum  Christo.  Igitur 
Christus  respondens,  Elias  quidem  venturus 
est,  et  restituet  omnia ,  loquitur  etiam  de  illo 
Elia  particulari,  qui  apparuerat  in  transfigu¬ 
ratione.  Secundo,  idem  patet  ex  illis  verbis 
Et  restituet  omnia.  Id  enim  non  fecit  Joannes 
Baptista  ,  nec  ullus  alius.  Nam  restituere 
omnia,  est  omnes  Judseos  ,  et  haereticos,  et 
forte  multos  Catholicos  ab  Antichristo  decep¬ 
tos  revocare  ad  veram  Fidem. 

Sed  instat  Bibliander,  quia  Dominus  Matt. 
XI  de  Joanne  Baptista  dicit  :  Ipse  est  Elias 
qui  'venturus  est ,  quasi  dicat.  Ipse  est  Elias  a 
Malachia  promissus.  Respondeo  :  Dominum 
velle  dicere,  Joannem  fuisse  Eliam  promis¬ 
sum,  non  ad  litteram  ,  sed  allegorice  ;  ideo 
enim  praemisit,  et  si  vultis  recipere  ;  quasi  di¬ 
cat,  Elias  quidem  in  sua  persona  promissus, 
venturus  est  in  ultimo  adventu  :  tamen  si 
vultis  etiam  aliquem  Eliam  in  primo  adven¬ 
tu,  Joannem  recipite.  Ideo  etiam  subjunxit  : 
Qui  habet  aures  audiendi  audiat ;  indicans  mys¬ 
terium  fuisse  quod  dixerat,  Joannem  fuisse 
Eliam. 

Quod  denique  verba  Joannis  Apoc.  XI. 
intelligantur  de  singularibus  personis  Henoch 
et  Elia,  non  de  omnibus  Doctoribus,  patet  ex 
eo  quod  ibidem  Joannes  dicit,  eos  interfi¬ 
ciendos  ab  Antichristo,  et  corpora  eorum  per 
tres  dies  mansura  insepulta  in  platea  Hieru¬ 
salem, 'et  post  tres  dies  eos  resurrecturos,  et  in 
coelum  ascensuros,  quse  nulli  hactenus  con¬ 
tigerunt. 

Respondere  tamen  conatur  David  Chy- 
trceus  in  Gom.  ad  hunc  locum,  ac  primo  ait : 
Joannem  significare  voluisse  multos  Luthe- 
ranos  ministros  a  Papistis  interficiendos ; 
quibus  tamen  Deus  vitam  restituit ,  cum  eos 
ad  coelum  evehit  in  aeternum  victuros .  Se¬ 
cundo  addit  paulo  infra,  interfectis  illis  Mi¬ 
nistris,  vitam  corporis  restituendam  in  die 
ultima  resurrectionis.  Deni  que  tertio,  ibidem 
addit,  posse  etiam  significari  per  hanc  vitse 
restitutionem,  quod  videamus  multos  a  Deo 
excitari  alios  Ministros  in  locum  interfecto¬ 
rum  cum  eodem  zelo  et  virtute. 

At  nimis  leves  sunt  hae  responsiones.  Pri¬ 
ma  enim  defendi  non  potest ,  quia  beatitudo 
animae  non  est  restitutio  vitae  amissae,  sed 


novae  vitae  acquisitio.  Deinde  duo  illi  testes 
in  Apocalypsi  coram  omnibus  resurgent, 
et  corpore  sursum  versus  elevabuntur,  quod 
certe  in  beatitudine  animae  non  impletur. 

Secunda  solutio  nihil  etiam  valet.  Nam 
Joannes  dicit,  duos  illos  testes  resurrecturos 
ante  ultimum  diem,  durante  nimirum  adhuc 
statu  hujus  Mundi  :  addit  enim  Joannes  ,  ti¬ 
morem  magnum  incutiendum  inimicis  eorum 
ex  illa  resurrectione  :  et  paulo  post  terrae 
motum  futurum,  et  septem  millia  hominum 
peritura.  Tertia  denique  solutio  non  est  ad 
rem.  Nam  Scriptura  dicit,  illos  eosdem  qui 
mortui  fuerant  excitandos,  et  in  ccelum  assu¬ 
mendos  :  nos  autem  non  vidimus  adhuc  ul¬ 
lum  Ministrum  Lutheranum  resurgere,  vel  in 
coelum  assumi.  Quid,  quod  Joannes  dicit, 
Henoch  et  Eliam  saccis  indutos  praedicatu¬ 
ros,  et  Lutherani  saccos  ita  oderunt ,  ut  si 
forte  eos  habent,  -dum  Lutherani  fiunt,  con¬ 
tinuo  eos  abjiciant. 

Probatur  secundo,  vere  in  suis  personis 
Eliam  et  Henoch  venturos  tempore  Anti- 
christi,  ex  consensu  Patrum.  Nam  de  Elia  id 
asserunt  Hilarius,  Hieronymus,  Origenes, 
Ghrysostomus  ,  et  alii  omnes  Matthaei  inter¬ 
pretes,  in  cap.  XVII.  Item  Lactantius  1.  VII, 
c.  17.  et  Theodoretus  in  cap.  ult.  Malach.  et 
Augustinus  tract.  4.  in  Joan.  et  Primasiusin 
c.  XI  Apoc. 

De  Henoch  et  Elia  simul,  id  asserunt  multi 
qui  scribunt  in  Apocalypsim  ;  ut  Beda,  Ri- 
chardus  et  Arethas,  ex  quibus  Arethas  etiam 
addit,  invariabiliter  a  tota  Ecclesia  credi, 
Henoch  et  Eliam  venturos,  ut  se  Antichristo 
opponant.  Item  Damascenus  lib.  IV,  c.  28. 
Hippolytus  martyr,  in  Orat,  de  Mund.  con- 
sum.  Necnon  B.  Gregorius  lib.  XIV,  c.  11. 
vel  12.  et  lib.  IX,  c.  4.  Moral.  et  B.  Augus¬ 
tinus  lib.  IX,  c.  6.  de  Gen.  ad  lit. 

Probatur  tertio  :  quia  alio  quin  non  potest 
reddi  ratio,  cur  isti  duo  sint  rapti  ante  mor¬ 
tem,  et  adhuc  vivant  in  carne  mortali ,  ali¬ 
quando  morituri.  Nam  etsi  Judaei,  ut  Rab. 
Salomon  in  c.  V.  Genes,  dicunt ,  Henoch  a 
Deo  occisum  ante  tempus,  quia  lenis  et  mu¬ 
tabilis  erat,  et  Eliam  asserunt,  cum  in  curru 
igneo  sursum  ferretur,  ab  illo  igne  toto  cor¬ 
pore  exustum  :  et  forte  idem  sentiunt  Luthe¬ 
rani  qui  eos  redituros  negant ;  tamen  Catho¬ 
lici  omnes  certa  fide  tenent  utrumque  in  suis 
corporibus  vivere.  Quod  enim  mortuus  non 
sit  Henoch,  Apostolus  docet  Heb.  XI.  Henoch 
translatus  est,  ne  videret  mortem  :  et  quod 
tam  ipse  quam  Elias  mortui  non  sint,  et  ta- 


CAPUT  .VII. 


21 


men  morituri  sint ;  clare  docent  prseter  supra 
citatos,  Irenaeus,  Tertullianus,  Hieronymus, 
Augustinus  et  Epiphanius. 

Irenaeus  lib.  V  loquens  de  Henoch  et  Elia: 
«  Dicunt,  inquit,  Presbyteri,  qui  sunt  Apos¬ 
tolorum  discipuli,  eos,  qui  translati  sunt,  il¬ 
luc  (In  Paradisum  terrestrem)  translatos  es¬ 
se,  et  ibi  manere  usque  ad  consummationem, 
conspicantes  incorruptionem.  »  Tertullia¬ 
nus  :  lib.  cont.  Jud.  cap.  2.  de  Henoch  ,  sic 
ait  :  «  Qui  necdum  mortem  gustavit ,  ut 
aeternitatis  candidatus.  »  Epiphanius  in  An¬ 
eor.  de  Henoch  et  Elia  sic  ait :  «  Hi  duo  per¬ 
manent  in  corpore  et  anima  propter  spem.» 
Hieronymus  in  epistol.  ad  Pammach.  cont. 
Joan.  Hierosol.  :  «  Henoch,  inquit ,  transla¬ 
tus  est  in  carne,  Elias  carneus  raptus  est  in 
coelum,  necdum  mortui,  et  Paradisi  japi  co¬ 
loni  etc.  »  Augustinus  lib.  de  peccato  origi¬ 
nali  c.  23.  :  <c  Henoch,  inquit ,  et  Eliam  non 
dubitamus,  in  quibus  nati  sunt  corporibus, 
vivere.  » 


CAPUT  VII. 

Explicatui •  quarta  Demonstratio . 

Quarta  demonstratio  sumitur  ex  eo,  quod 
certum  est,  Antichristi  persecutionem  fore 
gravissimam  et  notissimam  ;  ita  ut  cessent 
omnes  publicae  religionis  ceremoniae  et  sa¬ 
crificia.  Quod  illa  ultima  persecutio  sit  futu¬ 
ra  gravissima,  patet  ex  illo  Matth .  XXIV  : 
Erit  tunc  tribulatio  magna ,  qualis  non  fuit  ab 
initio  mundi ,  neque  erit  (1).  Et  ex  Apoc.  XX, 
ubi  legimus  :  Tunc  Satanam  solvendum  (2), 
qui  usque  ad  illud  tempus  fuerat  ligatus. 

De  quo  loco  disputans  Augustinus  lib.  XX 
de  Civit.  Dei  cap.  8.  et  9.  dicit,  Antichristi 
tempore  Diabolum  solvendum,  et  proinde 
tanto  graviorem  fore  illam  persecutionem 
omnibus  praecedentibus,  quanto  crudelius 
potest  Diabolus  saevire  solutus,  quam  ligatus. 
Itaque  ait,  tunc  Diabolum  omnibus  suis  et 
suorum  viribus  Ecclesiam  vexaturum.  Et 
Hippolytus  martyr  in  Orat,  de  Mundi  con- 
sum.  ac  Cyrillus  Catech.  15.  dicunt,  Marty¬ 
res,  quos  Antichristus  occidet,  futuros  illus¬ 
triores  omnibus  praeteritis ,  quia  praeteriti, 
contra  homines  ministros  Diaboli,  at  futuri, 


contra  ipsum  Diabolum  personaliter  grassan- 
tem  pugnabunt.  At  certe  nihil  tale  experti 
sumus  ab  anno  600,  vel  etiam  millesimo. 

Dicunt  quidem  haeretici ,  se  magnam  per¬ 
secutionem  ab  Antichristo  pati ,  quia  inter¬ 
dum  comburuntur  aliqui  de  ipsorum  nume¬ 
ro  :  at  quae  comparatio  est  talis  persecutio¬ 
nis  cum  persecutione  Neronis,  Domitiani, 
Decii,  Diocletiani,  et  aliorum?  Siquidem  pro 
uno  haeretico  qui  comburitur,  mille  Chris¬ 
tiani  olim  interficiebantur;  idque  in  toto 
Orbe  Romano  exercebatur,  non  in  una  solum 
provincia  :  et  cum  modo  summa  poena  sit, 
comburi  hominem;  tunc  incredibilia  ,  et  di¬ 
versissima  tormentorum  genera  exerceban¬ 
tur.  De  quibus  vide  Cornelium  Tacitum  in 
Nerone,  et  ex  nostris  Eusebium  in  Hist.  Ec- 
cles. 

Scribit  Damasus  in  vita  Marcellini ,  supra 
17  millia  Christianorum  intra  unum  mensem 
a  Diocletiano  interfecta  :  et  Eusebius,  qui 
tunc  vivebat,  scribit  lib.  VIII,  cap.  6.  hist. 
adeo  fuisse  omnes  carceres  plenos  martyri¬ 
bus,  ut  nullus  relinqueretur  locus  facinoro- 
ris  :  in  toto  vero  eo  libro,  tot  martyrio  coro¬ 
natos  refert  infra  biennium,  ut  impossibile 
sit,  numerum  eorum  inire.  Adde,  quod  multo 
plures  Catholicorum  haeretici  nostri  occide¬ 
runt,  his  decem  vel  quindecim  annis,  in  Gal¬ 
lia  etFlandria,  quam  Inquisitores  combus- ' 
serint  haereticorum  ,  forte  in  centum  annis. 
Itaque  non  possunt  appellare  hanc  persecu¬ 
tionem,  sed  potius  bellum  civile  :  nam,  ut 
Augustinus  docet  ep.  80.  ad  Hesych,  quando 
erit  vera  persecutio  Antichristi,  solius  Ec¬ 
clesiae  filiis  erit  tribulatio  :  non  autem  eo¬ 
rum  persecutoribus,  sicut  tempore  Diocle¬ 
tiani,  et  superiorum  Principum,  Christiani 
solum  caedebantur,  non  autem  etiam  caede¬ 
bant. 

Si  vero  persecutio  dicenda  est;  Catholici 
potius  eam  patiuntur  quam  Lutherani  et  Cal- 
vinistae.  Catholici  enim  sunt,  qui  ex  multis 
provinciis  ejecti,  Ecclesias,  patrimonia,  et 
ipsam  etiam  patriam  amiserunt ,  invadenti¬ 
bus  nimirum  res  alienas  novis  istius  Evange- 
lii  Ministris,  et  ut  diximus,  et  ex  Com.  Lau¬ 
rentii  Surii,  aliisque  hujus  temporis  Histori¬ 
cis  cognosci  potest,  multo  plures  Catholico¬ 
rum  furor  Calvinistarum  intra  paucos  annos 
absumpsit,  quam  haeretici  judicio  Principum 
Catholicorum  abnegatae  Fidei  poenas  dede¬ 
rint. 


(1)  Matth.  XXIV,  21.  —  (2)  Apoc.  XX,  7. 

Quod  autem  illa  persecutio  sit  futura  no¬ 
tissima  et  manifestissima,  probat  Augusti¬ 
nus  lib,  XX  de  Civit,  Dei  o.  11.  ex  illis  ver¬ 
bis  Apocalypsis  XX  :  Et  cinxerunt  castra 
Sancturum,  et  dilectam  civitatem  (1)  His  enim 
verbis  significatur,  omnes  prorsus  impios  si¬ 
mul  futuros  in  exercitu  Antichristi,  et  aperto 
marte  oppugnaturos  omnem  Sanctorum  Ec¬ 
clesiam.  Nunc  enim  sunt  multi  ficti  in  Ecole- 
sia,  qui  tegentes  malitiam  suam ,  corde  sunt 
extra  Ecclesiam,  corpore  intus  :  «  At  tunc 
erumpent  omnes,  inquit  Adgustinus,  inaper¬ 
tam  persecutionem  ex  latebris  odiorum.  » 
IIqc  sane  adeo  non  est  impletum  hoc  tempo¬ 
re,  ut  nunquam  fere  fuerit  major  numerus 
falsorum  fratrum,  et  fictorum  Christianorum, 
et  adeo  non  est  nota  nec  manifesta  haec  per¬ 
secutio,  ut  nec  illi  qui  dicunt  se  eam  pati, 
nec  nos  qui  dicimur  eam  inferre,  possimus 
dicere,  quando  coeperit. 

Certe  persecutio  Neronis,  Domitiani,  at¬ 
que  aliorum  Principum  Romanorum,  ab  Eu- 
sebio,  Orosio  ,  Sulpitio,  diligenter  annotatae 
fuerunt :  neque  est  dubium  quando  coepe¬ 
rint,  et  quando  desierint ;  sicut  etiam  de 
Christi  adventu,  quia  verus  et  manifestus 
fuit,  optime  scimus  quando  fuerit,  et  quibus 
primum  manifestatus  :  nec  ullae  sunt  inter 
nos  de  ea  re  opiniones.  At  haeretici ,  qui  di¬ 
cunt  Antichristum  venisse,  et  jam  per  tot 
annos  persecutionem  exercuisse  ;  tamen  non 
possunt  proferre  unum  Auctorem,  qui  anno¬ 
taverit  quando  Antichristus  venerit,  vel  qui¬ 
bus  apparuerit  primum,  vel  quando  inchoa¬ 
verit  persecutionem  :  et  ipsi  inter  se  ita  dis¬ 
sident,  ut  unus  dicat,  eum  venisse  anno  200, 
alius  anno  606,  alius  anno  773,  alius  anno 
1000,  alius  anno  1200,  ut  non  tam  vigilan¬ 
tes  loqui  quam  per  quietem  somniare  vi¬ 
deantur. 

Denique  ,  quod  Antichristi  tempore  prop¬ 
ter  atrocitatem  persecutionis  cessare  debeat 
publicum  et  quotidianum  Ecclesiae  officium, 
et  sacrificium,  aperte  docet  Daniel  c.  XII  ; 
A  tempore  cum  ablatum  fuerit  juge  sacrificium 
dies  1290  (2).  Ubi  omnium  consensu  loquitur 
de  tempore  Antichristi ,  et  ut  exponunt  Ire- 
naeus  lib.  Y.  Hieronymus  et  Theodoretus  in 
hunc  locum,  Hippolytus  martyr  in  Orat,  de 
consum.  Mundi,  et  Primasius  in  c.  XI  Apoo. 
sensus  est ;  Antichristum  interdicturum  om¬ 
nem  divinum  cultum,  qui  in  Ecclesiis  Chris¬ 
tianorum  nunc  exercetur,  ac  praesertim  sa¬ 


crosanctum  Eucharistiae  sacrificium.  Hoc  au¬ 
tem  signum  nondum  impletum  ,  experientia 
testatur. 

Ex  quo  tria  colligi  possunt.  Primo,  Anti¬ 
christum  nondum  venisse ,  cum  adhuc  vi¬ 
geat  sacrificium  juge.  Secundo  ,  Romanum 
Pontificem  non  esse  Antichristum ;  sed  ei 
maxime  contrarium,  cum  sacrificium  ,  quod 
ille  ablaturus  est,  hio  maxime  ornet  et  tuea* 
tur.  Tertio,  hujus  temporis  haereticos ,  prae 
omnibus  aliis,  Antichristi  esse  praecursores, 
cum  nihil  ardentius  optent,  quam  sacrificium 
Eucharistiae  penitus  abolere. 


CAPUT  VIII, 

Explicatur  quinta  demonstratio . 

Quinta  demonstratio  sumitur  a  duratione 
Antichristi.  Antichristus  non  regnabit  nisi 
tres  annos  cum  medio  :  at  Papa  jam  regna¬ 
vit  spiritualiter  in  Ecclesia  plusquam  1500 
annis,  nec  potest  assignari  ullus ,  qui  sit  ha¬ 
bitus  pro  Antichristo  ,  qui  praecise  regnave¬ 
rit  tribus  annis  cum  medio  ;  non  igitur  Papa 
est  Antichristus ;  proinde  nondum  venit  An¬ 
tichristus. 

Porro,  Antichristi  regnum  trium  annorum 
cum  dimidio  futurum  ,  colligitur  ex  Daniele 
cap.  YII  et  XII.  Et  ex  Apoc.  cap.  XII,  ubi 
legimus,  duraturum  Antichristi  regnum  per 
tempus,  et  tempora ,  et  dimidium  temporis. 
Nam  per  tempus,  intelligitur  unus  annus, 
per  tempora,  duo  anni ,  per  dimidium  tem¬ 
poris,  medius  annus.  Sic  enim  explicat  idem 
Joannes.  Nam  Apoc.  XI  et  XIII  dicit ,  Anti¬ 
christum  regnaturum  mensibus  42,  qui  recte 
faciunt  tres  annos  cum  medio.  Et  cap.  XI 
dicit,  Henoch  et  Eliam  praedicaturos  diebus 
1260,  qui  idem  tempus  efficiunt.  Nam  He¬ 
braei  utebantur  annis,  et  mensibus  lunaribus, 
etsi  eos  revocarent  ad  solares,  addendo  sexto 
quoque  anno  unam  lunationem  :  tres  autem 
anni  lunares  cum  medio  faciunt  rectissime 
42  menses,  sive  1260  dies  ,  siquidem  annus 
lunaris  plenus  ac  perfectus  constat  ex  duo¬ 
decim  mensibus ,  quorum  quilibet  habet  30 
dies,  ut  Augustinus  docet  lib.  XY  de  Civit. 
Dei,  cap.  14. 


(1)  Apoc.  XX,  8.  —  (2)  Dan.  XII,  11. 

Neque  obstat  quod  Danielis  XII  dicitur 
Antichristus  regnaturus  1290  diebus,  hoc  est, 
diebus  30  amplius  ,  quam  dixerit  Joannes. 
Nam  Joannes  loquitur  deHenoch  et  Elia,  qui 
ab  Antichristo  occidentur  uno  mense  ante¬ 
quam  Antichristus  pereat. 

Ad  haec  adversarii  respondent  tripliciter. 
Primo  Chytraeus  in  cap.  XI  et  XIII  Apoc.  di¬ 
cit,  non  posse  accipi  hsec  tempora  pro  tri¬ 
bus  annis  cum  medio  ,  quia  experientia  re¬ 
pugnat,  et  Paulus  II.  Thessal.  II  ait,  Anti- 
christum  duraturum  usque  ad  Christi  adven¬ 
tum. 

Secundo  dicit,  poni  tempus  certum  pro 
incerto,  et  proinde  pro  42  mensibus,  vel 
1260  diebus,  intelligi  debere  plus  quam  mille 
annos.  Idem  dicit  Bullingerus  Serm.  46.  in 
Apoc.  cujus  ratio  videtur  esse  ea,  quam  in¬ 
sinuat  Lutherus  in  Supput.  temp.  quia  nimi¬ 
rum  constat  ex  Apoc.  XX,  Diabolum  solven¬ 
dum  anno  millesimo  ,  igitur  Antichristi  ad¬ 
ventus  cum  gladio  temporali,  fuit  anno  mil¬ 
lesimo  a  Christo  ;  jam  igitur  regnavit  plus 
quam  quingentis  annis ;  Ergo  oportet  acci¬ 
pere  illos  menses  42  pro  incerto  tempore. 

Tertio,  respondent  Magdeburgenses  Cent. 
I.  lib.  II,  cap.  4,  coi.  438,  Danielem  et  Joan- 
nem  accipere  diem  pro  anno  ;  et  proinde  pro 
mille  et  ducentis  sexaginta  diebus,  intelligi 
debere  1260  annos.  Ratio  esse  potest,  quia 
etiam  Dan.  IX  septuaginta  hebdomadae  ab 
omnibus  intelliguntur  de  septimanis  anno¬ 
rum,  non  dierum.  Et  Ezech.  IV  dicitur  : 
Diem  pro  anno  dedi  tibi.  Et  Luc.  XIII :  Oportet 
me  hodie ,  et  cras ,  et  perendie  ambulare  (1),  id 
est,  tribus  annis  vivere.  Quam  rationem  po¬ 
nit  Chytraeus  in  cap.  XI  Apoc.  ubi  ejusmodi 
annos  et  menses,  Angelicos  vocari  dicit,  non 
humanos. 

At  Contra  est  communis  sententia  Vete¬ 
rum,  qui  asserunt  propter  loca  citata,  so¬ 
lum  tres  annos  cum  medio  Antichristum  reg¬ 
naturum.  Hippolytus  martyr  in  Orat,  de 
consumm.  Mundi:  «Tres,  inquit,  annos  cum 
dimidio  regnabit  Antichristus  super  terram, 
post  auferetur  regnum  illius,  et  gloria.  » 
Irenaeus  lib.  V  in  fine  :  «  Regnabit ,  inquit, 
annis  tribus,  et  mensibus  sex,  et  tunc  veniet 
Dominus  de  coelis.  »  Et  Hieronymus  in  cap. 
VII  Dan.  :  «  Tempus,  inquit,  annum  signifi¬ 
cat,  tempora,  juxta  Hebraici  sermonis  pro¬ 
prietatem,  qui  et  ipsi  dualem  numerum  ha¬ 
bent,  duos  annos  praefigurant ;  Dimidium 


autem  temporis,  sex  menses  ,  quibus  sancti 
potestati  Antichristi  permittendi  sunt.  »  Cy- 
rillus  in  Catech.  16.  :  «  Regnabit,  inquit, 
Antichristus  tribus  annis,  et  dimidio  tantum, 
quod  non  ex  libris  Apocryphis  dicimus ,  sed 
ex  Daniele  Propheta.  »  Et  Augustinus  lib. 
XX  de  Civit.  Dei  cap.  23.  :  «  Antichristi,  in¬ 
quit,  adversus  Ecclesiam  saevissimum  reg¬ 
num,  licet  exiguo  spatio  temporis  sustinen¬ 
dum,  qui  vel  dormitans  haec  legit  dubitare 
non  sinitur.  Tempus  quippe,  et  tempora ,  et 
dimidium  terfiporis,  annum  unum  esse,  et 
duos,  et  dimidium.  Ac  per  hoc  ,  tres  annos 
et  semissem,  etiam  numero  dierum  poste¬ 
rius  posito,  dilucescit,  aliquando  in  Scriptu¬ 
ris  et  mensium  numero  declaratur.  »  Similia 
habent  Theodoretus  in  cap.  VII  Dan.,  Pri- 
masius,  Beda,  Anselmus ,  Haymo,  Arethus, 
Richardus,  Rupertus  in  Apocalypsin. 

Secundo  idem  probatur  ex  eo  quod  Scrip¬ 
turae  dicunt,  tempus  Diaboli  soluti  et  Anti¬ 
christi  fore  brevissimum ,  Apoc.  XII  :  Vce 
terree  et  mari,  quia  descendit  Diabolus  ad  vos 
habens  iram  magnam,  sciens  quod  modicum 
tempus  habet.  Et  Apoc.  XX  :  Ligavit  eum  per 
mille  annos,  et  post  heee  oportet  solvi  modico 
tempore  (2).  Quomodo,  quaeso,  hoc  erit  ve¬ 
rum,  si  Antichristus  regnabit  1260  annis? 
Sic  enim  diutius  solutus  erit ,  quam  liga¬ 
tus. 

Tertio,  quia,  ut  Augustinus  argumentatur 
lib.  XX  de  Civit.  Dei  cap.  8.  et  Gregorius 
lib.  XXXIII  Moral.  cap.  12.  nisi  illa  saevissi¬ 
ma  persecutio  esset  brevissima  multi  peri¬ 
rent,  qui  non  sunt  perituri.  Unde  et  Domi¬ 
nus  ait  Matth.  XXIV  :  Nisi  breviati  fuissent 
dies  illi,  non  fieret  salva  omnis  caro  (3)  :  at 
quomodo  erit  brevissima,  quae  supra  mille 
annos  durabit? 

Quarto  ,  Christus  praedicavit  solum  tri¬ 
bus  annis  cum  medio  :  ergo  decet  etiam, 
ut  Antichristus  non  permittatur  diutius  prae¬ 
dicare. 

Quinto,  quia  summa  annorum  mille  du¬ 
centi  sexaginta  ,  quam  adversarii  consti¬ 
tuunt,  nullo  modo  potest  accommodari  ad 
illa  verba  Danielis,  et  Joannis  :  Tempus ,  et 
tempora,  et  dimidium  temporis.  Nam  per  tem¬ 
pus  debet  intelligi  sine  dubio  aliquis  unus 
numerus,  ut  unus  dies,  una  hebdomada, 
unus  mensis,  unus  annus,  unum  lustrum, 
unum  Jubilaeum,  unum  saeculum,  unum  mil¬ 
lenarium  :  sed  si  accipiamus  unum  millena- 


(1)  Ezech.  IV,  6;  Luc.  XIII,  33.  —  (2)  Apoc.  XII,  12;  XX,  2.  —  (3)  Matth.  XXIV.  22. 

rium,  tunc  Antichristus  erit  regnaturus  tri¬ 
bus  millibus  annorum ,  et  quingentis  ;  quod 
adversarii  non  admittunt.  Si  accipiamus 
unum  saeculum,  tempus  Antichristi  erunt 
anni  trecenti  quinquaginta ;  quod  etiam  non 
admittunt  :  et  idem  patet  de  uno  jubilaeo 
etc. 

Sexto,  quia  cum  Danielis  IY  aliquoties  le¬ 
gamus  septem  tempora  transitura ,  quibus 
erit  futurus  extra  regnum  suum  Nabucho- 
donosor;  per  illa  tempora  omnes  intelligunt 
septem  annos.  Si  enim  vellemus  intelligere 
annos  annorum,  ut  intelligunt  adversarii, 
cum  de  Antichristo  agitur;  oporteret  dicere, 
Nabuchodonosor  vixisse  extra  regnum  bis 
mille,  et  quingentos  quinquagintaquinque 
annos. 

Neque  difficile  est  ratiunculas  eorum  sol¬ 
vere  :  nam  cum  ait  Chytraeus,  non  posse  ac¬ 
cipi  tres  annos  cum  dimidio  ,  de  quibus  lo¬ 
quuntur  Daniel  et  Joannes  ,  proprie  pro  an¬ 
nis  nostris  usitatis,  quia  experientia  testatur, 
Antichristum  jam  multo  longiori  tempore 
esse  grassatum;  manifeste  petit  principium, 
ut  Dialectici  loquuntur.  Assumit  enim  quod 
est  in  controversia  :  id  enim  quaeritur,  an 
Antichristus  venerit.  Cum  vero  addit,  Anti¬ 
christum  ex  Pauli  sententia  regnaturum  us¬ 
que  ad  secundum  Christi  adventum  ;  et  inde 
concludit,  oportere  eum  diutius  regnare, 
quam  tribus  annis  cum  medio,  non  videt  se, 
aut  iterum  principium  petere  ,  aut  nihil  di¬ 
cere  :  nihil  enim  illa  consecutio  efficere  pot¬ 
est,  nisi  assumatur,  Antichristum  jam  ve¬ 
nisse  ;  quod  tamen  in  controversia  est. 

Ad  id  vero,  quod  tam  ipse  ,  quam  Henri- 
cus  Bullingerus  dicunt,  numerum  certum 
pro  incerto  hoc  loco  accipi,  respondeo  :  tunc 
solum  certum  numerum  pro  incerto  poni, 
quando  ponitur  aliquis  numerus  plenus  et 
perfectus,  ut  10,  100, 1000,  non  autem  quan¬ 
do  assignantur  varii  numeri,  ubi  sunt  magni 
et  parvi  admixti.  Tunc  ergo  accipiendus  est 
certus  numerus  pro  incerto  ,  quando  Scrip¬ 
tura  dicit  Apoc.  XX  Diabolum  per  1000  an¬ 
nos  fuisse  ligatum  ,  ut  exponit  Augustinus 
lib.  XX  de  Civit.  Dei  cap.  8.  et  Gregorius 
XXXIII  Moral.  cap.  12.  non  autem  quando 
assignat  tempus,  tempora,  et  dimidium  tem¬ 
poris,  sive  dies  1260,  vel  menses  42.  Quor¬ 
sum  enim  numerorum  varietas,  si  tempus  in¬ 
certum  designatur? 

Ad  argumentum  Illyrici  dico  :  in  Scrip¬ 


tura  inveniri  quidem  et  recte  dici  hebdoma¬ 
das  annorum,  non  tamen  dies  pro  annis,  vel 
menses  annorum.  Nam  hebdomadas  anno¬ 
rum  legimus  Levitici  XXY  :  Numerabis  tibi 
septem  hebdomadas  annorum  etc.  (1).  Et  recte 
dici  patet ,  quia  hebdomada  denominatur  a 
numero  septenario  ,  Graece  ,  Latine  et  He¬ 
braice  :  nam  Hebraei  dicunt  ysDttJ  septimanam 
a  quod  est  septem ,  ut  etiam  Graece  dici¬ 
tur  e/ 35oga;  et  Latine  septimana  a  numero 
septenario  ;  sicut  ergo  septem  dies  dicuntur 
hebdomada  dierum,  ita  septem  anni  hebdo¬ 
mada  annorum.  At  mensem  annorum,  vel 
diem  pro  anno  nusquam  legimus  ,  nec  recte 
diceretur  :  nam  mensis  non  denominatqr  a 
numero  aliquo,  sed  a  cursu  Lunae,  qui  30 
diebus  absolvitur.  Hinc  enim  Hebraei  vocant 
mensem  'mi ;  id  est  Lunam ,  vel  ;  id  est 
innovationem ;  scilicet,  Lunae,  et  Graecis,  men¬ 
sis  p.yjv  dicitur,  quia  Luna  dicitur  pim. 

Similiter  dies  non  significat  numerum,  sed 
tempus  lucis  Genes.  I  :  Vocavit  Deus  lucem 
diem,  et  tenebras  noctem  (2).  Neque  obstat  il¬ 
lud  Ezech.  IY  :  Diem  pro  anno  dedi  tibi.  Nam 
non  vult  dicere,  pro  diebus  ad  litteram  sig¬ 
nificari  annos,  alioqui  oporteret,  Ezechielem 
dormivisse  super  latus  suum  sinistrum  an¬ 
nos  390,  quod  est  impossibile  :  jusseratenim 
Deus,  ut  dormiret  super  latus  sinistrum  die¬ 
bus  399,  et  addidit  :  Diem  pro  anno  dedi  tibi ; 
si  ergo  dies  illi  pro  annis  accipiuntur,  de¬ 
buit  Ezechiel  dormire  super  latus  sinistrum 
390  annis  :  at  non  tarndiu  vixit.  Dicendum 
est  igitur,  dies  ibi  accipi  vere  pro  diebus, 
sed  dici  pro  annis  datos  ,  quia  erant  signum 
illi  399  dies,  quibus  dormivit  Ezechiel,  dor- 
anitionis  Dei,  per  quam  toleravit  peccata  Is- 
raelitarum,  annis  390. 

Ad  id  quod  objicit  Chytraeus  ex  Luc.  cap. 
XIII  :  Oportet  me  hodie ,  et  cras ,  et  perendie 
ambulare  (3).  Respondeo  :  non  significari  il¬ 
lis  verbis  (ut  adversarii  errantes  dicunt) 
Christum  tribus  annis  adhuc  praedicaturum 
fuisse  cum  ea  verba  locutus  est,  siquidem  ea 
verba  Dominus  pronuntiavit  ultimo  anno 
vitae  suae.  Nam,  ut  Hieronymus  scribit  in  lib. 
de  script.  Eccles.  in  Joan.  et  res  ipsa  loqui¬ 
tur,  Matthaeus  ,  Marcus  et  Lucas  non  scrip¬ 
serunt  acta  et  verba  Christi  priorum  duorum 
annorum,  sed  solum  tertii  anni.  Dominus  igi¬ 
tur  per  tres  illos  dies,  vel  intellexit  triduum, 
quod  erat  consumpturus  in  itinere  Hieroso¬ 
lymitano,  ut  Albertus  etGajetanus  exponunt; 


(1)  Levit.  XXY,  8.  —  (2)  Gen.  I,  5.  —  (3)  Luc.  XIII,  33. 

vel  certe  eo  loquendi  modo  significare  vo¬ 
luit,  se  adhuc  modicum  tempus  supervic- 
turum,  et  praedicaturum  ,  ut  Jansenius  recte 
docet.  Itaque  viderint  Illyricus  et  Ghytreeus, 
ubinam  dies  menses  Angelicos  reperirent; 
in  Scriptura  enim  nusquam  reperiuntur. 


CAPUT  IX. 

Explicatur  sexta  demonstratio. 

Sexta  demonstratio  sumitur  ex  ultimo  sig¬ 
no  consequente  Antichristum  ,  quod  erit 
Mandi  consummatio.  Nam  Antichristi  ad¬ 
ventus  erit  paulo  ante  finem  Mundi ;  ergo  si 
Antichristus  jamdudum  venisset ,  ut  adver¬ 
sarii  dicunt,  deberet  Mundus  jamdudum  esse 
finitus.  Daniel  cap.  VII  bis  loquens  de  Anti- 
christo ;  semel  narrans  visionem  suam,  et 
semel  exponens  visionem,  utraque  vice  sub¬ 
jungit;  post  Antichristum  statim  secuturum 
ultimum  judicium  :  Considerabam ,  inquit, 
cornua ,  et  ecce  cornu  aliud  parvulum  ortum  est , 
et  tria  de  cornibus  primis  evulsa  sunt  a  facie 
ejus.  Aspiciebam  donec  throni  positi  sunt ,  et  an¬ 
tiquus  dierum  sedit  etc.  Et  infra,  explicans  vi¬ 
sionem  :  Bestia  quarta ,  inquit,  quartum  reg¬ 
num  erit :  Porro  cornua  decem  ,  decem  Reges 
erunt ,  et  alius  consurget  post  eos,  et  ipse  poten- 
tior  erit  prioribus ,  et  tres  Reges  humiliabit  etc. 
Et  tradentur  in  manu  ejus  per  tempus ,  et  tem¬ 
pora ,  et  dimidium  temporis ,  et  judicium  sedebit 
etc.  (1). 

Similis  est  prophetia  Joan.  Apoc.  XX  : 
Post  hcec  oportet  illum  solvi' modico  tempore,  et 
vidi  sedes,  et  sederunt  super  illas ,  et  judicium 
datum  est  eis  etc.  (2).  Et  rursum  idem  Daniel 
postquam  dixerat  cap.  XII.  Antichristi  reg¬ 
num  duraturum  diebus  mille  ducentis  et  no¬ 
naginta  subjungit  :  Beatus  qui  expectat  et  per¬ 
venit  usque  ad  dies  mille ,  trecentos  et  triginta- 
quinque  (3),  hoc  est,  usque  ad  dies  45,  post 
mortem  Antichristi  :  tunc  enim  Dominus  ve¬ 
niet  ad  judicium,  et  coronas  justitiae  victori¬ 
bus  reddet;  ut  exponunt  Hieronymus,  et 
Theodoretus  in  Com.  hujus  loci. 

Deinde  idem  colligitur  ex  Matth.  XXIV  : 
Prcedicabitur  hoc  Evangelium  regni  in  uni¬ 


verso  mundo  in  testimonium  omnibus  gentibus, 
et  tunc  erit  consummatio ,  id  est,  paulo  post 
erit  finis  Mundi.  Et  infra  :  Statim  autem  post 
tribulationem  dierum  illorum  sol  obscurabitur, 
et  luna  non  dabit  lumen  suum  ;  et  tunc  appare¬ 
bit  signum  filii  hominis  etc.  Idem  ex  II. 
Thess.  II  :  Tunc  revelabitur  ille  iniquus ,  quem 
Dominus  Jesus  inter f  ciet  spiritu  oris  sui,  et  des¬ 
truet  illustratione  adventus  sui  etc.  (4).  Ubi 
Apostolus  docet ,  fere  immediate  post  Anti¬ 
christum  venturum  Christum,  quia  nimirum 
intercedet  brevissimum  tempus  ,  et  doli  ac 
fraudes  Antichristi,  quae  destrui  coeptae  erunt 
per  Eliam  et  Henech,  destruentur  penitus 
per  ipsum  Christi  adventum,  et  horribilia 
signa  praecedentia. 

Idem  denique  habetur  ex  I.  Joan.  II  :  Fi¬ 
lioli,  novissima  hora  est ,  et  sicut  audistis  quia 
Antichristus  venit,  et  nunc  Antichristi  multi 
facti  sunt ;  Unde  scimus  quia  novissima  hora 
est  (5).  Ubi  Joannes  dicit,  hoc  tempus  a 
Christo  usque  ad  finem  Mundi  esse  novissi¬ 
mam  horam,  id  est,  novissimum  tempus,  si¬ 
ve  ultimam  aetatem,  ut  Augustinus  exponit. 
Et  probat  pulcherrime  ex  hoc  principio,  quia 
scimus  Antichristum  venturum  in  fine  Mun¬ 
di  :  facit  enim  Joannes  hoc  argumentum. 
Scimus  Antichristum  venturum  in  fine  Mun¬ 
di  :  at  nunc  videmus  jam  adesse  multos  ejus 
praecursores,  sive  minores  Antichristos;  ergo 
signum  est  certum  ,  hanc  esse  novissimam 
horam,  sive  aetatem.  Quomodo  posset  aliquis 
sic  argumentari  de  ultima  hora  noctis.  Sci¬ 
mus  Solem  oriturum  in  ipso  fine  noctis  :  vi¬ 
demus  autem  nunc  multos  ejus  radios  jam 
illustrare  aerem ;  ergo  scimus  hanc  esse  ul¬ 
timam  horam  noctis. 

Denique  idem  habetur  ex  communi  con¬ 
sensu  Patrum  ;  lrenaei  lib.  V  in  fine,  Tertul¬ 
liani  lib.  de  Resurrect.  Augustini  lib.  XX  de 
Civit.  Dei,  cap.  19.  et  aliorum ;  et  confes¬ 
sione  adversariorum.  Nam  adversarii  faten¬ 
tur,  Antichristum  regnaturum  usque  ad  fi¬ 
nem  Mundi ;  ac  proinde  paulo  post  ejus  in¬ 
teritum  finem  Mundi  futurum. 

Ex  hoc  igitur  signo  conjuncto  cum  supe¬ 
riori,  efficitur  demonstratio  insolubilis,  qua 
.  probetur  Antichristum  nondum  venisse,  nec 
esse  Romanum  Pontificem.  Nam  si  continuo 
post  mortem  Antichristi  Mundus  finietur,  et 
Antichristus  non  vivet,  postquam  apparue¬ 
rit  et  regnare  coeperit,  nisi  tribus  annis  cum 


(1)  Dan.  VII.  3  et  23.  —  (2)  Apoc.  XX,  3  et  4.  —  (3)  Dan.  XII,  12.  —  (4)  Matth.  XXIV,  14  et  29; 
II.  Thessal.  II,  8.  —  (5)  I.  Joan.  II,  18. 

dimidio ;  org’0  non  apparebit,  neo  regnare 
incipiet,  nisi  tribus  annis  cum  dimidio  ante 
Mundi  finem  :  quod  enim  intercedet  inter 
mortem  Antichristi  et  finem  Mundi,  tam 
modicum  est,  ut  pro  nihilo  reputetur.  At 
Papa  regnavit  jam  cum  utroque  gladio, 
etiam  ipsorum  adversariorum  sententia, 
supra  500  annos ;  et  tamen  Mundus  adhuc 
durat. 


CAPUT  X. 

De  nomine  Antichristi. 

Sequitur  quarta  disputatio,  quae  erit  de 
nomine  proprio  et  charactere  Antichristi. 
Fatentur  omnes  pertinere  omnino  ad  Anti- 
christum  verba  illa  Joan.  Apoc,  XIII  :  Et 
faciet  omnes  pusillos  cum  magnis ,  divites  et 
pauperes,  liberos  et  servos  habere  characte¬ 
rem  in  dextera  manu ,  aut  in  frontibus  suis  ;  et 
ne  quis  possit  emere  aut  vendere  nisi  habeat 
characterem ,  aut  nomen  bestice ,  aut  numerum 
nominis  ejus  :  hic  sapientia  est.  Qui  habet  in¬ 
tellectum,  computet  numerum  bestice.  JSumerus 
enim  hominis  est ,  et  numerus  ejus  666  (I). 

Sunt  autem  de  hoc  numero  plures  opinio¬ 
nes.  Prima  est  eorum  qui  dicunt,  hoc  nu¬ 
mero  non  designari  nomen,  sed  tempus  ad¬ 
ventus  vel  mortis  Antichristi.  Ita  Bullinge- 
rus  qui  praefat.  homil.  in  Apoc.  vult,  desig¬ 
nari  tempus  adventus  Antichristi.  Item 
Magdeburgenses,  qui  Gentur.  I,  lib.  II,  cap. 
4.  volunt,  designari  tempus  mortis  Anti¬ 
christi.  Item  quidam,  qui,  teste  Glicthoveo 
in  lib.  IV  Damasc.  cap.  28.  volunt,  designari 
mortem  Mahumeti,  quem  dicunt  esse  Anti- 
christum  :  quibus  consentit  Lyranus  in  hunc 
locum,  qui  non  putat  quidem  Mahumetum 
esse  Antichristum ;  tamen  existimat,  hoc 
numero  significari  mortem  Mahumeti  futu¬ 
ram  fuisse  anno  666,  a  Christi  adventu. 

Haec  opinio  est  absurdissima.  Primo,  quia 
Joannes  dicit,  se  loqui  de  numero  nominis» 
bestise.  Secundo,  quia  bestia,  cujus  est  hic 
numerus,  praecipiet  omnibus  mercatoribus, 
ut  eo  pro  signo  utantur  in  contractibus,  et 
patet  Apoc.  XIII ;  non  ergo  numerus  est  mor¬ 
tis  bestise,  sed  ad  ipsam  viventem  pertinet. 


Tertio,  quia  etiam  est  falsum,  Mahumetum 
mortuum  esse  anno  Christi  666.  Quidam 
enim  dicunt  eum  mortuum  anno  Domini 
637,  ut  Matthaeus  PalmeriUs  ;  quidam  anno 
Domini  630,  ut  Gedrenus  in  Compend  hist, 
quidam  anno  Domini  638,  ut  Joannes  Vaseus 
in  Ghron.  Hispaniae. 

Secunda  opinio  est  Davidis  Ghytraei  in  o. 
XIII  Apoc.  qui  docet  nomen  Antichristi  esse 
lurehoq  vel  Hebraice  Romanus  ;  proin¬ 

de  Papam  qui  Princeps  Latinus  est,  cum  in 
Latio  dominetur  et  Romanus  est  Pontifex, 
esse  Antichristum.  Idem  docet  Theodorus 
Bibliander  tab.  10  et  propterea  tabulam  un¬ 
decimam  suae  Ghronologiae,  quae  incipit  ab 
anno  600,  inscribit,  Latinos  Papas.  Rationes 
eorum  duae  sunt ;  una,  quia  Irenaeus  lib.  V 
docet,  verisimile  esse,  hoc  futurum  nomen 
Antichristi :  altera,  quia  revera  litterae  hujus 
nominis  efficiunt  illum  numerum,  ut  patet. 

Haec  opinio  est  prorsus  temeraria.  Nam 
in  primis,  Irenaeus  dicit  quidem  nomen  la- 
rstvos  probabiliter  posse  accommodari  Anti- 
christo  :  sed  addit,  multo  probabilius  esse, 
nomen  Antichristi ,  non  fore  Wewoj,  sed 
7£iT5cv ;  quod  etiam  exprimit  illum  numerum ; 
et  est  nomen  multo  illustrius,  cum  Solem 
significet. 

Praeterea  conjectura  Irenaei,  quae  tunc  ali¬ 
qua  erat,  modo  nulla  est.  Ipse  enim  dicit, 
probabile  esse  Antichristum  vocandum  La¬ 
tinum,  non  quia  dominabitur  in  Latio,  sed 
quia  Latini  erant,  qui  tunc  regnabant  latis¬ 
sime,  et  Orbem  totum  tenebant.  Cum  enim 
Antichristus  debeat  esse  Rex  potentissimus, 
sine  dubio  occupabit  potentissima  regna, 
quae  tunc  inveniet  :  potentissimum  autem 
regnum  est  Latinorum,  inquit  Irenaeus  ;  ipsi 
enim  nunc  verissime  regnant.  Sane  conjec¬ 
tura  ista  hoc  tempore  nihil  valet  :  nam  La¬ 
tini  non  amplius  regnant  in  toto  Orbe  terra¬ 
rum,  sed  Tureae  sunt  qui  verissime  regnant, 
et  apud  nos  Hispani,  et  Galli,  non  Latini. 

Praeterea  nomen  Latini,  ut  significat  Ro- 


(1)  Apoc.  XIII,  16,  17  et  18. 

manum,  non  scribitur  per  et,  sed  per  sim¬ 
plex  Iota  ;  et  tunc  non  reddit  illum  nume¬ 
rum.  Quomodo  etiam  refelli  potest  commen¬ 
tum  de  nomine  rpiQll  ?  nam  Romanus  non 
potest  terminari  in  n,  cum  sit  nomen  mas¬ 
culinum  :  illa  enim  foemininorum  terminatio 
est  apud  Hebraeos.  Remota  autem  littera  n, 
desunt  400  ad  numerum  Antichristi.  Item 
nomen  laxdwg  si  erit  Antichristi  nomen,  erit 
proprium  ei,  ut  Arethas  docet,  et  usitatum 
maxime  ;  nam  debebit  ostendi  in  signum  ab 
omnibus  qui  emunt,  aut  vendunt :  at  nomen 
>«r?wof,  est  commune  ;  nec  enim  ullus  Papa 
vocatus  est  unquam  nomine  proprio  Lati¬ 
nus,  nec  est  hoc  nomen  usitatum ;  nunquam 
enim  Papae  se  Latinos  vocant,  sed  solum 
Episcopos  aut  Papas. 

Porro  Romanus  ,  nomen  fuit  proprium 
unius  solius  Pontificis ;  qui  tamen  non  po¬ 
tuit  esse  Antichristus,  cum  non  vixerit  nisi 
mensibus  quatuor :  alioqui  autem  nomen  est 
commune, 

Denique,  si  solum  hoc  nomen  larsivog,  vel 
Romanus  efficerent  numerum  666,  aliquid 
dicerent  adversarii  ;  at  innumerabilia  nomi¬ 
na  inveniuntur,  quae  hunc  eumdem  nume¬ 
rum  reddunt.  Hippolytus  martyr,  in  Orat, 
de  consummat.  Mundi,  notavit  aliud  nomen, 
quod  reddit  illum  numerum,  nimirum,  &p- 
vovpat,  id  est,  nego.  Arethas  annotavit  sep¬ 
tem.  }oc[X7rsTYii,  id  est,  illustris.  Teirav,  id  est, 
sol.  9  vtwri k,  id  est,  victor,  xxy.bg  b  S^ybg,  id 
est,  pravus  Dux.  abiOrie  ftxfispbg,  id  est,  vere 
nocens,  naiai  j3x<rxxvog,  id  est,  olim  invidens, 
apoj  aStxoc,  id  est,  agnus  nocens.  Primasius 
addit  aliud,  «v-regoc,  id  est,  contrarius.  Ru- 
pertus,  et  ante  eum  Haymo,  excogitaverunt 
duo  alia,  nimirum  ymnptxbg,  quod  est  nomen 
Gothicum,  et  DICLVX  Latinum,  quod  facit 
666  ,  si  Latino  more  accipiamus  D.  pro 
quingentis,  I.  pro  uno,  G.  pro  centum,  L. 
pro  quinquaginta,  Y.  pro  quinque,  X.  pro 
decem. 

Ex  recentioribus  Gulielmus  Lindanus,  lib. 
III  Dubitantii,  notat,  Martinum  Lutherum 
reddere  numerum  666,  si  litterae  Latinae  ac¬ 
cipiantur  pro  numeris  more  Graecarum  et 
Hebraicarum,  hoc  modo  :  A,  1.  B,  2.  C,  3. 
D,  4.  E,  5.  F,  6.  G,  7.  H,  8.  I,  9.  K,  10.  L, 
20.  M,  30.  N,  40.  0,  50.  P,  60.  Q,  70.  R,  80. 
S,  90.  T,  100.  Y,  200.  X,  300.  Y,  400.  Z, 
500.  Gilbertus  Genebrardus  lib.  ult.  Chron. 
notavit  etiam  nomen  Lutheri  Hebraice  nu¬ 
merum  illum  efficere  inblb. 

Tertia  opinio  est  multorum  Catholicorum, 
qui  suspicantur  ,  Antichristum  vocandum 
«vrsgof,  tum  quia  hoc  nomen  proprie  illi 
conveniat,  tum  etiam  quia  reddat  exacte  il¬ 
lum  numerum.  Ita  Primasius,  Anselmus,  et 
Richardus. 

Refutatur  recte  a  Ruperto  haec  opinio, 
quoniam  nomen  quod  hic  Joannes  insinuat, 
non  erit  nomen  Antichristo  ab  adversariis 
impositum,  sed  nomen  quod  ipse  sibi  usur¬ 
pabit,  et  in  quo  gloriabitur  adeo,  ut  jubeat 
inscribi  in  frontibus  hominum.  Non  est  au¬ 
tem  credibile  eum  sibi  assumpturum  nomen 
aliquod  odiosum  aut  vile,  quale  est  avregoj, 
et  etiam  omnia  fere  alia  supra  memorata. 

Quarta  sententia  est  ipsius  Ruperti,  qui 
existimat,  hoc  numero  non  significari  nomen 
Antichristi,  sed  significari  triplicem  praeva¬ 
ricationem  Diaboli  in  Antichristo  complen¬ 
dam.  Nam  senarius  numerus  ,  quia  non 
pertingit  ad  septenarium,  in  quo  est  requies 
et  beatitudo,  est  numerus  creaturae  per  prae- 
varicationem  excidentis  a  requie  :  Diabolus 
autem  triplicem  praevaricationem  incurrit, 
seu  potius  unam  triplicavit.  Primum  enim 
praevaricatus  est  cum  in  se  peccavit  :  dein¬ 
de  rursum  cum  primum  hominem  peccare 
fecit,  et  tunc  ad  simplicem  senarium  addi¬ 
dit  sexagenarium  :  denique  tertio  praevari¬ 
cabitur,  cum  per  Antichristum  totum  Mun¬ 
dum  seducet,  et  tunc  ad  sexagesimum  addet 
sexcentesimum. 

Quinta  sententia  Bedae  est,  qui  contraria 
via  incedit  ac  docet ,  numerum  senarium 
esse  perfectum,  quia  sex  diebus  fecit  Deus 
coelum  et  terram  :  sexagesimum  vero  per¬ 
fectiorem  ,  et  sexcentesimum  perfectissi¬ 
mum  ;  ex  quo  colligit,  Antichristum  desig¬ 
nari  per  numerum  666,  quia  usurpabit  sibi 
perfectissimum  tributum,  quod  soli  debetur 
Deo.  In  cujus  rei  figuram,  legimus  lib.  III 
Reg.  cap.  X,  Pondus  auri,  quod  adferebatur 
Salomoni  per  singulos  annos,  fuisse  talen¬ 
torum  sexcentorum  sexaginta  sex  millium. 

Hse  duae  sententiae,  non  videntur  satis  qua¬ 
drare  cum  eo,  quod  Joannes  dicit,  nume¬ 
rum  illum  esse  numerum  nominis,  non  dig¬ 
nitatis,  aut  praevaricationis  :  sed  nec  isti 
Patres  voluerunt  sententias  illas  suas  alio 
loco  haberi,  quam  suspicionum,  et  conjec¬ 
turarum. 

Verissima  igitur  sententia  est  eorum,  qui 
ignorantiam  suam  confitentur,  ac  dicunt, 
adhuc/  ignorari  nomen  Anti christi  :  quae 
sententia  est  Irenaei  lib.  V,  Arethae  in  hunc 
locum  Apoc.  et  aliorum.  Placet  autem  ad- 
scribere  verba  Irenaei,  quoniam  ad  eum  le¬ 
gendum  Chytraeus  lectores  suos  hortatus 
est  :  «  Hortor,  inquit,  studiosos,  ut  de  hoc 
Apocalypsis  loco  postremas  Irenaei  paginas 
333  et  334.  perlegant,  qui  verecunde  et  pie 
de  hoc  numero  bestiae  disputat,  et  inter  cae- 
tera,  Latinum  seu  Romanum  fore  Antichris- 
tum  indicat,  nomine  Xarstvo?  etc.  »  Irenaeus 
igitur  sic  ait  :  «  Certius  ergo  et  sine  pericu¬ 
lo  est,  sustinere  adimpletionem  prophetiae, 
quam  suspicari  et  divinare  nomina  quaelibet, 
quando  multa  nomina  inveniri  possunt  ha¬ 
bentia  praedictum  numerum.  Et  nihilominus 
quidem  erit  haec  eadem  quaestio.  Si  enim 
multae  sunt  quae  inveniuntur  nomina,  ha¬ 
bentia  numerum  hunc  quod  ex  ipsis  porta¬ 
bit,  qui  veniet  quaeritur,  quoniam  autem 
non  propter  inopiam  nominum  habentium 
numerum  nominis  ejus  dicimus  haec,  sed 
propter  timorem  erga  Deum,  et  zelum  veri¬ 
tatis.  E Oav0af  enim  nomen,  habet  numerum, 
de  quo  quaeritur.  Sed  nihil  de  eo  affirma¬ 
mus.  Sed  et  Ixzehog  nomen  sexcentorum 
sexagintasex  numerum,  et  valde  verisimile 
est,  quoniam  verissimum  regnum  hoc  habet 
vocabulum,  Latini  enim  sunt,  qui  nunc  reg¬ 
nant.  Sed  non  in  hoc  nos  gloriabimur.  Sed 
et  rstrav,  prima  syllaba  per  duas  Graecas  vo¬ 
cales  s  et  t,  scripta,  omnium  nominum,  quae 
apud  nos  inveniuntur,  magis  fide  dignum 
est.  »  Et  infra  :  «  Cum  igitur  tantum  suasio- 
sionum  habeat  hoc  nomen  Titan,  tantam 
habeat  verisimilitudinem,  ut  ex  multis  colli¬ 
gamus,  ne  forte  Titan  vocetur  qui  veniet, 
nos  tamen  non  periclitabimur  in  eo,  nec  as¬ 
severantes  pronuntiabimus,  hoc  eum  nomen 
habiturum,  scientes,  quoniam  si  oportet 
manifeste  praesenti  tempore  praeconari  no¬ 
men  ejus,  per  ipsum  utique  editum  fuisset, 
qui  et  Apocalypsim  viderat.  »  Haec  ille. 

Audiat  igitur  Chytraeus  Irenaeum  verecun¬ 
de,  pie  et  erudite  disserentem,  et  non  falso 
illi  imponat,  quod  nunquam  dixit.  Nec  enim 


judicavit  Irenaeus,  Antichristum  fore  Lati¬ 
num,  seu  Romanum  :  sed  ait,  et  aliquoties 
repetiit,  non  posse  hoc  tempore  sciri  nomen 
Antichristi ;  idque  duplici  ratione,  eaque 
optima  approbavit.  Prima,  quia  multa  inve¬ 
niuntur  nomina,  quae  numerum  illum  effi¬ 
ciunt  ;  nec  divinare  liceat  ex  tam  multis  si¬ 
milibus,  quod  sit  illud  unum  quod  praedictum 
est.  Deinde,  quoniam  si  Deus  vellet  hoc 
tempore  sciri,  per  ipsum  Joannem  utique  id 
prodidisset.  Addidit  vero,  non  inopia  nomi¬ 
num  se  ita  loqui,  sed  ex  timore  Dei,  et  zelo 
veritatis  ;  ac  propterea  tria  nomina  in  me¬ 
dium  attulit,  EuavQas,  Aaretvoj  et  Tetrav,  ex 
quibus  secundum  verisimilius  primo ,  et 
tertium  secundo  affirmavit,  nullum  vero  cer¬ 
tum. 

Tertiam  quoque  rationem  addere  possu¬ 
mus  ex  eodem  Irenaeo.  Nam  paulo  ante  dis¬ 
putans  adversus  eos,  qui  falsa  nomina  Anti¬ 
christi  ex  propria  sua  intentione  colligebant ; 
ait,  eos  propterea  in  multa  incommoda  labi. 
Nam  exporiunt  se  periculo  errandi,  et  alios 
decipiendi,  atque  id  efficiendi,  ut  tam  ipsi, 
quam  alii  permulti  ab  Antichristo  facillime 
seducantur.  Nam  cum  venerit,  et  aliud  no¬ 
men  habuerit,  quam  ipsi  sibi  persuaserunt 
eum  habiturum,  non  habebitur  ab  eis  pro 
Antichristo,  atque  ita  non  evitabitur.  Quse 
omnia  incommoda  sine  dubio  Lutheranis 
evenient,  et  praecipue  hoc  postremum.  Quia 
enim  sibi  persuaserunt,  Romanum  Pontificem 
esse  Antichristum,  cum  ille  verus  Antichris- 
tus  advenerit,  non  facile  cognoscetur  ab  eis ; 
proinde  nec  evitabitur. 

Est  autem  hoc  loco  notandum,  Antichristi 
nomen  fore  notissimum,  cum  ille  venerit  : 
nam  etiam  antequam  Christus  veniret,  Ju¬ 
daei  non  certo  noverant  quo  nomine  appel¬ 
landus  esset,  etiamsi  multa  de  ejus  nomine 
Prophetae  praedixerant.  Quin  etiam  Sibylla 
quaedam,  ut  est  in  I  lib.  Carm.  Sibyllinor. 
notaverat  numerum  nominis  Christi  futuri, 
ac  dixerat  esse  888,  ut  Joannes  de  Antichri¬ 
sto  scripsit,  numerum  nominis  ejus  esse  666, 
et  tamen  nondum  poterant  homines  ante 
Christi  adventum  dicere ,  vocandum  esse 
Jesum.  At  posteaquam  Christus  venit,  omnis 
controversia  sublata  est,  et  omnes  omnino 
sciunt,  eum  Jesum  appellari. 

Sed,  inquit  Sibylla,  quae  sit  numeri  t  10 

totius  summa  docebo  v?  8 

Namque  octo  monadas,  totidem  de-  o-  200 
cadas  super  ista  o  70 

Atque  hecatontadas  octo,  infidis  sig-  u  400 
nificabit.  c  200 

Humanis  nomen,  tu  vero  mente  te¬ 
neto.  888 


Accedat,  commune  esse  omnibus  vatici¬ 
niis  Prophetarum,  ut  ambigua  et  obscura 
sint,  donec  impleantur;  ut Irenseus recte  do¬ 
cet,  et  probat  lib.  IV,  cap.  43. 

Ex  his  argumentum  insolubile  sumi  po¬ 
test  ad  probandum,  Romanum  Pontificem 
non  esse  Antichristum,  et  ipsum  Antichris- 
tum  nondum  venisse.  Nam  si  Antichristus 
venisset,  atque  esset  Romanus  Pontifex, 
certo  constaret  de  nomine  ejus  a  Joanne 
praedicto  ;  sicut  quia  Christus  noster  venit, 
jam  nulla  quaestio  est,  ne  apud  Tureas  qui¬ 
dem,  et  Judaeos,  et  Paganos,  quemadmodum 
appelletur  :  at  de  nomine  Antichristi  adhuc 
maxima  controversia  est,  ut  tot  opinionibus 
recitatis  et  refutatis  planum  fecimus;  igitur 
Joannis  vaticinium  nondum  est  impletum ; 
proinde  Antichristus  nondum  venit,  nec  est 
Romanus  Pontifex. 

Adde  confirmationem  ex  Confessione  Au¬ 
gustini  Marlorati,  qui  in  magna  explicatione 
ex  variis  Lutheranis  et  Calvinistis  collecta 
in  Testamentum  novum,  de  hoc  loco  ita 
scribit  :  «  Loci  hujus  tot  fere  sunt  expositio¬ 
nes,  quot  Expositores,  quo  apparet,  obscu¬ 
rissimum,  et  senigmaticum  esse.  »  Haec  ille. 
At  si  adhuc  est  obscurissimum  et  aenigmati- 
cum  vaticinium,  non  igitur  est  impletum  ; 
non  ergo  Antichristus  venit  :  siquidem  om¬ 
nia  vaticinia,  cum  impleta  sunt,  clarissima 
efficiuntur.  Cur  igitur,  Marlorate,  praefat.  in 
Apoc.  jactas,  ita  perspicuum  esse,  Romanum 
Pontificem  esse  Antichristum,  ut  si  vos  ta¬ 
cueritis,  lapides  sint  clamaturi? 


CAPUT  XI. 

De  charactere  Antichristi. 

De  charactere  Antichristi  sunt  etiam  duae, 
vel  tres  opiniones.  Prima  est  haereticorum 
hujus  temporis,  qui  docent,  characterem 


Antichristi  esse  signum  aliquod  obedientiae, 
et  conjunctionis  cum  Romano  Pontifice  :*non 
tamen  eodem  modo  explicant,  quod  sit  il¬ 
lud  signum.  Henricus  Bullingerus  serm.  61 . 
in  Apoc.  vult,  esse  unctionem  Chrismatis, 
quo  Christiani  omnes  Romano  Pontifici  obe- 
dientes  in  frontibus  consignantur.  Theodo¬ 
rus  Bibliander  in  Chron.  tab.  10.  dicit,  cha¬ 
racterem  Antichristi  esse  professionem  Ro¬ 
manae  Fidei,  ita  ut  non  habeatur  verus  Chri¬ 
stianae  Fidei  cultor,  qui  non  profitetur,  se 
Romanae  Ecclesiae  adhaerere.  David  Chy- 
traeus,  praeter  haec  duo,  addit  juramentum 
fidelitatis,  quod  multi  Pontifici  Romano  prae¬ 
stare  coguntur  :  item  unctionem  sacerdota¬ 
lem,  quae  in  vertice  et  manu  accipitur,  «  et 
imprimit,  ut  Papistae,  inquit,  vocant,  cha¬ 
racterem  indelebilem.  »  Denique  procum¬ 
bere  ad  statuas,  et  panem  consecratum,  et 
missis  funebribus  interesse. 

Nec  dissimilia  sunt,  quae  docent  Sebastia- 
nus  Meyer,  et  alii  apud  Augustinum  Marlo- 
rafum  in  hunc  locum  Apocalypsis.  Sed  fa¬ 
cile  est  has  nugas  refutare  :  tum  quia  non 
conveniunt  cum  verbis  ipsius  textus  :  tum 
etiam,  quia  ista  omnia  signa  fuerunt  in  Ec¬ 
clesia  Catholica,  antequam  Antichristus  eo¬ 
rum  opinione  apparuisset. 

Primum  igitur  ex  textu  habemus,  charac¬ 
terem  unum  futurum,  non  multos.  Semper 
enim  in  numero  singulari  Scriptura  loqui¬ 
tur,  tam  de  charactere,  quam  de  nomine, 
et  numero  nominis  Antichristi ;  unus  igitur 
character  erit ;  unum  item  nomen  Antichri¬ 
sti  proprium  ;  et  unus  ejus  nominis  nume¬ 
rus.  Proinde  cum  adversarii  tot  characteres 
multiplicant,  indicant  se  nescire  quis  ille 
sit  de  quo  Joannes  loquitur. 

Secundo,  character  ille  omnibus  homini¬ 
bus  communis  erit  in  Antichristi  regno,  ut 
planum  est  ex  illis  verbis  :  «  Faciet  omnes 
pusillos  et  magnos,  et  divites  et  pauperes, et 
liberos  et  servos  accipere  characterem.  »  At 
juramentum  obedientiae,  et  unctio  sacerdo¬ 
talis  paucis  conveniunt. 

Tertio  indicat  Scriptura,  characterem 
ejusmodi  fore,  ut  sine  discrimine  in  manu 
dextera,  vel  in  fronte  geri  possit;  sic  enim 
ait  :  «  Faciet  omnes  accipere  characterem 
in  dextera  manu  vel  in  frontibus  suis.  »  Ni¬ 
hil  autem  eorum,  quae  adversarii  proferunt, 
tale  est.  Nam  Chrismatis  unctio  in  manu 
dextera  accipi  non  potest.  Professio  Roma¬ 
nae  Fidei,  nec  in  manu,  nec  in  fronte,  sed  in 
ore  per  confessionem,  in  corde  per  Fidem 

habetur.  Juramentum  fidelitatis,  manu  et 
ore  ‘praestatur,  sed  in  fronte  gestari  nullo 
modo  potest.  Unctio  sacerdotalis  nec  in  dex¬ 
tera  manu  proprie,  nec  in  fronte  accipitur, 
sed  supra  caput,  et  in  digitis  utriusque  ma¬ 
nus.  Denique  interesse  Missis  funebribus, 
procumbere  ad  statuas  et  Eucharistiam, 
non  sunt  frontis  aut  manuum  officia,  sed 
corporis  totius,  ac  praecipue  cernuntur  in 
genibus. 

Quarto  eadem  Scriptura  dicit,  in  regno 
Antichristi  neminem  permittendum  emere, 
aut  vendere,  nisi  characterem  ostenderit, 
aut  nomen,  aut  numerum  nominis  ejus  :  at 
quot  emunt,  et  vendunt  in  ditione  Romani 
Pontificis,  qui  necdum  sunt  Chrismate  inunc¬ 
ti  ;  nec  juramentum  praestiterunt  fidelitatis; 
nec  sunt  Sacerdotes?  Nonne  in  ipsa  urbe 
Roma,  ubi  Romanus  Pontifex  Sedem  suam 
habet,  plurimi  Judaei  publice  negotiantur, 
emunt,  et  vendunt ;  cum  tamen  nullum  ha¬ 
beant  eorum  signorum? 

Veniamus  ad  alteram  rationem,  ac  probe¬ 
mus,  ista  omnia  signa  Anti christo  antiquiora 
esse.  Antichristus,  adversariorum  sententia, 
non  venit  ante  annum  Domini  606,  at  Ter¬ 
tullianus  floruit  circa  annum  200,  et  tamen 
meminit  Chrismatis  in  lib.  de  resurr.  carn.i 
«  Caro,  inquit,  abluitur  ut  anima  emacule¬ 
tur  ;  caro  ungitur,  ut  anima  consecretur.  >) 
Cyprianus  floruit  circa  annum  250,  et  me¬ 
minit  Chrismatis  lib.  I,  epist.  12.  :  «  Ungi, 
inquit,  necesse  est  eum,  qui  baptizatus  sit, 
ut  accepto  Chrismate,  id  est,  unctione,  esse 
unctus  Dei,  et  habere  in  se  gratiam  Christi 
possit.»  Augustinus  floruit  circa  annum  420, 
et  tamen  ait  tract.  in  Joan.  118.  :  «  Quid 
est  quod  omnes  noverunt  signum  Christi, 
nisi  crux  Christi?  Quod  signum  nisi  adhibea¬ 
tur  sive  frontibus  credentium,  sive  ipsi 
aquae  ,  qua  regenerantur,  sive  oleo,  quo 
Chrismate  inunguntur  ,  sive  sacrificio  quo 
aluntur,  nihil  eorum  rite  perficitur.  » 

Pari  ratione,  Romanae  Ecclesiae  adhaerere, 
ante  annum  Domini  600,  signum,  fuit,  et 
character  hominis  vere  Catholici.  Scribit 
Augustin.  in  epist.  162.  de  Caeciliano,  qui 
floruit  circa  annum  Domini  300  :  «  Posset 
non  curare  multitudinem  conspirantium  ini¬ 
micorum,  cum  se  videret,  et  Romanae  Ec¬ 
clesia?,  in  qua  semper  Apostolicae  Cathedrae 
viguit  principatus,  et  caeteris  terris,  unde 
Evangelium  ad  ipsam  Africam  venit,  per 


communicatorias  litteras  esse  conjunctum.» 
Ambrosius,  qui  floruit  circa  annum  Domini 
390,  in  Orat,  de  obit.  Satyri  fratris  sui  : 
«  Percunctatus,  inquit,  Episcopum  est,  an 
cum  Episcopis  Catholicis,  id  est,  an  cum 
Ecclesia  Romana  sentiret.  » 

Victor  Uticensis,  qui  floruit  circa  annum 
Domini  490,  in  lib.  I  de  persecut.  Vandal. 
scribit  :  Arianum  Presbyterum,  cum  Regi 
persuadere  vellet,  ne  Catholicum  quemdam 
hominem  interficeret,  his  verbis  usum  :  «  Si 
peremeris  eum  gladio ,  incipient  Romani 
eum  martyrem  praedicare.  »  Quo  loco,  Ro¬ 
manorum  nomine,  Afri  Catholici  designan¬ 
tur,  qui  certe  non  alia  de  causa  Romani  di¬ 
cuntur  ab  Arianis,  nisi  quia  Romana?  Eccle¬ 
siae  Fidem,  non  Arianam  perfidiam  seque¬ 
bantur. 

Juramentum  obedientiae  Romano  Pontifici 
factum,  invenitur  tempore  S.  Gregorii  lib.X 
epistolar.  ejus,  epist.  31.  ac  proinde  ante 
annum  Domini  606,  non  enim  ad  eum  an¬ 
num  S.  Gregoriits  pervenit. 

De  Unctione  sacerdotali  habemus  testi¬ 
monium  Gregorii  Nazianzeni ,  qui  floruit 
circa  annum  380.  Is  in  Apologet,  ad  patrem 
suum,  quando  Episcopus  Sasimorum  crea¬ 
tus  est  :  ((  Super  me,  inquit,  rursus  unctio 
et  spiritus  :  et  rursus  ego  lugens  et  tristis 
incedo.  »  Quo  loco  duplicis  unctionis  memi¬ 
nit  ;  unius,  qua  antea  unctus  fuerat,  cum 
Presbyter  crearetur;  et  alterius,  qua  tum 
ungendus  erat  in  ordinatione  Episcopali. 
Item  Orat.  1.  de  pace,  de  Basilio  loquens, 
qui  Episcopus  creatus  provinciam  recusa¬ 
bat  :  <(  Cum  creditum,  inquit,  sibi  spiritum, 
talentorumque  negotiationem,  gregisque  cu¬ 
ram  commissam  habeat,  oleoque  Sacerdotii, 
et  perfectionis  delibutus  sit,  adhuc  tamen 
pro  sua  sapientia  praefecturam  suscipere 
cunctatur.  » 

Jam  de  Sacrificio  pro  defunctis,  satis  erit 
hoc  loco  Augustini  testimonium,  qui  lib.  de 
haeres,  cap.  53.  dicit*  proprium  dogma  Ae¬ 
rii  haeresiarchae  fuisse :  oblationem  pro  mor¬ 
tuis  offerre  non  oportere. 

De  adoratione  imaginum  unus  Hierony¬ 
mus,  qui  circa  annum  400  floruit,  nobis  suf¬ 
ficiet.  Is  in  vita  Paulae  :  «  Prostrata,  inquit, 
ante  crucem ,  quasi  pendentem  Dominum 
cerneret,  adorabat,  »  Denique  de  adoratione 
Eucharistiae  S.  Ambrosius  merito  sufficere 
debet,  qui  lib.  III  de  Spir.  S.  cap.  12.  expli- 


(1)  Luc.  III,  23. 

cans  illud  :  Adorate  scabellum  pedum  ejus  : 
«  Itaque,  inquit,  per  scabellum  terra  intelli- 
gatur;  per  terram,  caro  Christi,  quam  ho¬ 
die  quoque  in  mysteriis  adoramus,  et  quam 
Apostoli  in  Domino  Jesu,  ut  supra  diximus, 
adorarunt.  »  Quod  idem  fere  iisdem  verbis 
dicit  Augustinus  in  explic.  Psal.  XCVIII. 

Cum  igitur  ista  omnia ,  quae  adversarii 
characteres  Antichristi  esse  volunt,  in  usu 
Ecclesiae  Catholicae  fuerint  multis  annis  an¬ 
tequam  Antichristus  nasceretur ;  oportet  ne¬ 
cessario  ,  aut  Antichristum  ea  ab  Ecclesia 
didicisse  ;  et  hoc  dicere,  est  Antichristum 
cum  Christo  confundere  :  aut  nihil  eorum 
ad  Antichristi  characteres  pertinere.  Atque 
hoc  est  quod  nos  contendimus.  Atque  haec 
sufficiunt  de  temeraria  ista,  et  absurdissima 
adversariorum  sententia,  quam  ipsi  nullis 
testibus,  nullisque  rationibus  probaverunt. 

Altera  opinio  est  Catholicorum  quorum¬ 
dam,  qui  putant,  characterem  Antichristi 
esse  litteras,  quibus  scribitur  nomen  Anti¬ 
christi.  Ita  Primasius,  Beda,  et  Rupertus,  qui 
videntur  decepti  ex  eo,  quod  legunt  :  «Nisi 
qui  habuerit  characterem  nominis  bestiae, 
aut  numerum  nominis  ejus.  »  At  Joannes 
non  sic  ait,  sed  hoc  modo  :  «  Nisi  qui  ha¬ 
buerit  characterem,  aut  nomen  bestiae,  aut 
numerum  nominis  ejus.  »  Et  consentit  Grae¬ 
cus  textus  :  st  gvj  6  e%tov  ro  vj  ro  ovoaa 

roO  Qypiov,  vj  tov  a^tSgov  zov  6v6y.xzog  xvzov. 

Tertia  sententia  est  Hippolyti  martyris  in 
Orat,  de  consummat.  Mundi,  et  aliorum 
quorumdam  :  characterem  bestiae  futurum, 
non  uti  signo  crucis,  sed  illud  potius  exe- 
crari  et  abolere  :  in  quo  egregie  Antichris¬ 
tum  preecurruntCalvinistae.  Crediderim  ego, 
etiam  positivum  characterem  excogitandum 
ab  Antichristo,  sicut  Christus  habet  signum 
crucis  omnibus  notum,  sed  ignorari,  quis¬ 
nam  sit  iste  character,  donec  Antichristus 
veniat,  sicut  de  nomine  diximus. 


CAPUT  XII. 

De  generatione  Antichristi. 

Quantum  ad  quintum,  de  generatione  An- 
tichristi,  sunt  quaedam  aperte  erronea  a  qui¬ 
busdam  asserta  ,  quaedam  probabilia  ,  et 
quaedam  explorata  ac  certa.  Primum  ergo, 


de  Antichristo  plures  errores  fuerunt  olim. 
Primus,  quod  Antichristus  sit  nasciturus  de 
virgine  opera  Diaboli;  quomodo  Christus  de 
virgine  natus  est  opera  Spiritus  sancti. 

Refert  hunc  errorem  auctor  Opusc.  de 
Antichristo,  quod  habetur  sub  nomine  Au¬ 
gustini  in  fine  tomilX,  quod  opusculum  pro¬ 
babile  est  esse  Rabani :  certe  Augustini  esse 
non  potest.  Error  est  manifestus,  nam  pro¬ 
ducere  hominem  sine  semine  viri,  est  opus 
solius  Dei,  qui  potest  supplere  omnes  effi¬ 
cientes  causas,  quia  ipse  est  solus  infinitae 
virtutis,  et  continet  virtualiter  omnem  per¬ 
fectionem  creaturarum.  Diabolus  autem  qui 
creatura  est,  potest  quidem  mira  opera  fa¬ 
cere,  applicando  celerrime  activa  passivis  : 
at  supplere  virtutes  activas  causarum  non 
potest.  Quare  S.  Augustinus  in  epist.  3.  ad 
Yolus.  dicit,  nasci  de  virgine,  tale  miracu¬ 
lum  fuisse  in  Christo,  ut  majus  a  Deo  expec- 
tari  non  potuerit. 

Non  esset  tamen  error,  si  quis  diceret, 
Antichristum  nascituri.m  ex  Diabolo  et  mu¬ 
liere,  eo  modo,  quo  dicuntur  quidam  nati 
ex  incubis  daemonibus.  Nam  etsi  Diabolus 
non  possit  per  se  sine  semine  viri  hominem 
producere  :  tamen  bene  potest  in  corpore 
assumpto  in  forma  mulieris  exercere  cum 
viro  actum  carnalem,  et  semen  recipere,  ac 
deinde  ipse  idem  in  forma  viri  cum  muliere 
similem  actum  exercere,  et  semen  a  viro  ac¬ 
ceptum  in  uterum  mulieris  injicere,  et  eo 
modo  hominem  gignere.  Testatur  hoc  Au¬ 
gustinus  lib.  XV  de  Civit.  Dei,  cap.  23.  et 
addit,  tanta  experientia  id  comprobatum 
esse,  ut  adhuc  velle  negare  impudentia3  vi¬ 
deatur. 

Secundus  error  fuitB.  Martyris  Hippolyti, 
qui  in  Orat,  de  consummat.  Mundi  docet, 
Antichristum  esse  ipsum  Diabolum,  qui  de 
falsa  virgine  falsam  carnem  assumet.  Ut 
enim  verbum  Dei,  quod  est  ipsa  veritas,  de 
vera  virgine  veram  carnem  assumpsit  :  ita 
probabile  existimavit  Hippolytus,  Diabolum 
qui  est  pater  mendacii,  simulaturum  se  car¬ 
nem  humanam  ex  virgine  assumpsisse.  Re¬ 
fellitur  hsec  sententia,  tum  quia  II.  Thessal. 
II  vocatur  Antichristus  homo;  tum  etiam 
quia  Patres  cseteri  communi  consensu  scri¬ 
bunt,  Antichristum  verum  hominem  futu¬ 
rum. 

Tertius  error  est,  Antichristum  futurum 
quidem  verum  hominem,  sed  simul  etiam 
Diabolum,  per  incarnationem  Diaboli,  quo¬ 
modo  Christus  per  incarnationem  est  Deus 

et  homo.  Referunt  et  refellunt  hunc  errorem 
Hieronymus  in  cap.  VII  Dan.  Beda  in  cap. 
XIII  Apoc.  et  Damascenus  lib.  IV,  cap.  27. 

Hanc  sententiam  Origenes  possibilem  esse 
credidit,  quippe  qui  tom.  V  in  Joan.  asse¬ 
ruit,  aliquot  Angelos  vere  esse  incarnatos  ; 
quem  refellit  Hieronymus  in  praefat.  in  Ma- 
lach.  et  in  cap.  I  Aggaei.  Ac  sine  dubio  er¬ 
ronea  est,  nec  enim  potest  persona  aliqua 
creata,  ac  proinde  finita,  duas  naturas  per¬ 
fectas  sustentare,  ut  potest  Verbum  Dei, 
quod  infinitum  est.  Neque  de  hoc  jam  inter 
Theologos  controversia  est  :  nam  etsi  alii 
doceant,  id  omnino  implicare  contradictio¬ 
nem;  alii  vero  doceant,  non  implicare;  ta¬ 
men  in  eo  ofnnes  conveniunt,  non  posse  id 
fieri  viribus  solius  creaturae,  qualis  Diabo¬ 
lus  est. 

Quartus  error  est  Neronem  resurrecturum, 
et  ipsum  futurum  Antichristum,  vel  certe  il¬ 
lum  adhuc  vivere  et  servarij occulte  in  vigo¬ 
re  juvenilis  aetatis,  et  suo  tempore  apparitu¬ 
rum.  Insinuat  hunc  errorem  Sulpitius  lib.  II 
sac.  hist.  tamen  in  II.  lib.  Dial.  de  virtut.  S. 
Martini  scribit  aperte,  non  ipsum  Neronem 
fore  Antichristum,  sed  cum  Antichristo  ven¬ 
turum,  et  ab  Antichristo  tandem  perimen¬ 
dum.  Sed,  quia  hiec  omnia  sine  ulla  ratione 
dicuntur,  merito  hanc  sententiam  miram 
praesumptionem  vocat  B.  Augustinus  lib. 
XX  de  Civit.  Dei,  cap.  19. 

Praeter  hos  errores  sunt  duae  sententiae 
probabiles  SS.  Patrum  de  generatione  Anti- 
christi. 

Prima  est,  Antichristum  de  fornicaria  mu¬ 
liere  nasciturum,  non  ex  legitimo  matrimo¬ 
nio.  Docent  hoc  Damascenus  lib.  IV.  cap. 
27.  et  quidam  alii,  sed  cum  non  possit  ex 
Scripturis  ostendi,  est  quidem  probabile, 
non  tamen  certum. 

Secunda  sententia  est,  Antichristum  nas¬ 
citurum  de  tribu  Dan.  Asserit  hoclrenaeus 
lib.  V,  Hippolytus  martyr  in  Orat,  de  Mundi 
consum.  Ambrosius  lib.  de  benedict.  Patri- 
arch.  cap.  7.  Augustinus  quaest.  22  in  Jo~ 
sue.  Prosper  de  promiss.  et  praedict.  Dei, 
par.  4.  Theodoretus  quaest.  109.  in  Genes. 
Gregorius  lib.  XXXI.  Moral.  cap.  10.  Beda, 
Rupertus,  Arethas,  Richardus,  et  Anselmus 
in  Apoc.  cap.  VII.  Probant  ex  illo  Genes. 
XLIX:  Fiat  Dan  coluber  in  via ,  cerastes  in  se¬ 
mita  etc.  Item  ex  illo  Hierem.  VIII:  Ex  Dan 
audivimus  fremitum  equorum  ejus  etc  (1).  De¬ 


nique  ex  eo  quod  Apoc.  VII,  ubi  signantur 
ab  Angelo  duodecim  millia  ex  omni  tribu 
filiorum  Israel,  omittitur  tribu  Dan  :  quod 
videtur  factum  in  odium  Autichristi. 

Haec  sententia  est  valde  probabilis  propter 
tantorum  Patrum  auctoritatem;  non  tamen 
omnino  certa  ;  tunc  quia  plerique  eorum  Pa¬ 
trum  non  dicunt  hoc  se  scire,  sed  probabile 
esse  insinuant;  tum,  quia  nulla  earum  Scrip¬ 
turarum  convincit.  Nam  in  primis  Genes. 
XLIX.  videtur  Jacob  ad  litteram  loqui  de 
Samsone,  cum  ait  .*  Fiat  Dan  coluber  in  via , 
cerastes  in  semita ,  et  mordeat  ungulas  equi , 
vt  cadat  ascensor  ejus  retro.  Samson  enim  fuit 
de  tribu  Dan,  et  fuit  vere  Philisthseis  tan- 
quam  coluber  in  via  :  nam  ubique  eis  occur¬ 
rebat,  eosque  vexabat  .  Ita  exponit  Hiero¬ 
nymus  in  quaest.  Hebr.  Et  videtur  sane  Ja¬ 
cob  bene  precari  filio  suo,  cum  haec  dicit,  et 
proinde  non  malum,  sed  bonum  praedicere. 

Quod  si  ad  Antichristum  allegorice  id 
accommodetur  ;  non  poterit  argumentum 
duci  nisi  probabile,  quale  ex  mysticis  sensi¬ 
bus  ducitur.  Hieremias  autem  cap.  VIII.  sine 
dubio  non  loquitur  de  Antichristo,  neque  de 
tribu  Dan,  sed  de  Nabuchodonosor,  qui  ven¬ 
turus  erat  ad  Hierusalem  evertendam,  per 
eam  regionem  quae  dicebatur  Dan,  ut  ibi 
Hieronymus  recte  exponit.  Cur  autem  Apoc. 
VII.  omittatur  Dan,  non  satis  constat,  prae¬ 
sertim  cum  etiam  Ephraim  sit  omissus  cujus 
tribus  una  est  ex  maximis. 

Praeter  haec  duo  probabilia,  sunt  alia  duo 
certissima:  unum,  Antichristum  praecipue 
propter  Judaeos  venturum,  et  ab  eis  tan- 
quam  Messiam  recipiendum :  alterum,  ex 
gente  Judaeorum  nasciturum,  et  circumci¬ 
dendum,  et  Sabbatum  observaturum,  saltem 
ad  tempus.  Illud  primum  habetur,  tum  ex 
Evangelio  Joan.  V.  ubi  Dominus  Judaeis  di¬ 
cit  :  Ego  veni  in  nomine  Patris  mei ,  et  non 
recepistis  me.  Si  alius  venerit  in  nomine  suo, 
illum  recipietis.  Quem  locum  de  Antichris¬ 
to  accipi  debere  ,  supra  demonstravimus 
in  2.  cap.  tum  ex  Apostolo  II.  ad  Thessal.  II  : 
Eo  quod  caritatem  veritatis  non  receperunt , 
ut  salvi  fiant ,  ideo  mittet  illis  Deus  opera¬ 
tionem  erroris,  ut  credant  mendacio  etc.  (2). 
Hunc  locum  Calvinus  ,  et  alii  haeretici  in 
commentariis  horum  verborum,  de  nobis 
exponunt,  qui,  quia  non  recipimus  ipsorum 
Evangelium,  ab  Antichristo  Romano  seduci 
sinimur.  At  in  primis  nullos  proferunt  tes- 


(1)  Gen.  XLIX,  17;  Jerem.  VIII,  16.  —  (2)  Joan.  V,  43;  II.  Thessal.  II,  10. 

tes  :  nos  vero  habemus  a  nostra  parte  omnes 
Interpretes,  qui  de  Judaeis  exponunt.  Vide 
Ambrosium,  Chrysostomum,  Theodoretum, 
Theophylactum,  OEcumenium. 

Praeter  hos  sic  ait  Hieronymus  quaest.  11. 
ad  Algasiam  :  «  Faciet,  inquit,  haec  omnia 
Antichristus,  non  cum  virtute,  sed  conces¬ 
sione  Dei  propter  Judaeos,  ut  quia  noluerunt 
recipere  caritatem  veritatis,  -  hoc  est,  spiri¬ 
tum  Dei  per  Christum,  ut  Salvatore  suscepto 
salvi  fierent  :  Mittet  illis  Deus  non  operato¬ 
rem,  sed  ipsam  operationem,  id  est,  fontem 
erroris,  ut  credant  mendacio  etc.»  Et  etiam 
sine  commentariis  tot  Patrum  res  ipsa  cla¬ 
mat  ,  Apostolum  loqui  de  Judaeis  :  ipse 
enim  dicit  mittendum  Antichristum  ad  eos 
qui  Christum  recipere  noluerunt ;  qui  sunt 
autem  qui  magis  debuerunt,  et  noluerunt 
Christum  recipere  quam  Judaei?  Ubi  etiam 
est  annotandum,  Apostolum  non  dixisse, 
quia  veritatem  non  recipient,  sed  quia  non 
receperunt.  Loquitur  igitur  de  illis  qui,  prae¬ 
dicante  Christo  et  Apostolis,  credere  nolue¬ 
runt.  Constat  autem  Apostolorum  tempore 
Gentiles  cupidissime  Evangelium  recepisse  : 
Judaeos  autem  recipere  noluisse. 

Ad  haec,  praeter  Hieronymum  et  alios  jam 
citatos,  idem  docent  omnes  alii  Patres,  ut 
Irenaeus  lib.  V.  Hippolytus  martyr  in  Orat, 
de  consumm.  Mundi.  Theodoretus  in  Epit. 
divinor,  decretor.  cap.  deAntichr.  Sulpitius 
ex  B.Martinolib.  II.  Dialog.  CyrillusCatech. 
15.  Hilarius  can.  25.  in  Matth.  Ambrosius 
lib.  X.  in  Lucam  in  cap.  21.  Chrysostomus, 
Augustinus,  et  Cyrillus  Alexandrinus  in  cap. 
V.  Joan.  Gregorius  lib.  XXXI  Moral.  cap,  10. 
Damascenus  lib.  IV.  cap.  27.  Et  ratio  etiam 
id  suadet. 

Nam  Antichristus  sine  dubio  illis  in  primis 
se  adjunget,  qui  parati  sunt  eum  recipere  : 
at  Judaei  sunt  ejusmodi,  qui  expectant  Mes¬ 
siam  Regem  temporalem,  qualis  erit  Anti¬ 
christus;  Gentiles  enim  neminem  expectant: 
Christiani  autem  expectant  quidem  Anti¬ 
christum,  sed  cum  metu  et  terrore,  non  cum 
gaudio  et  desiderio.  Sicut  ergo  Christus  pri¬ 
mum  ad  Judaeos  venit,  quibus  erat  promis¬ 
sus, et  a  quibus  expectabatur,  et  deinde  ad¬ 
junxit  sibi  etiam  Gentes;  ita  quoque  Anti¬ 
christus  ad  Judaeos  primum  accedet,  a  qui¬ 
bus  expectafcur,  et  deinde  paulatim  omnes 
Gentes  sibi  subjiciet. 

Jam  vero  quod  Antichristus  sit  futurus  Ju¬ 
daeus,  et  circumcisus,  certum  est,  et  dedu- 
citurprimum  ex  dictis.  Nam  Judaei  nunquam 


reciperent  hominem  non  Judaeum,  aut  in- 
circumcisum  pro  suo  Messia  .  Imo  etiam 
quia  Judaei  expectant  Messiam  ex  familia 
David,  et  tribu  Juda  ;  sine  dubio  Antichris¬ 
tus  licet  vere  sit  de  tribu  Dan,  finget  se  esse 
de  familia  David.  Deinde  omnes  Veteres 
clarissime  docent  Antichristum  fore  Judaeum, 
ut  illi  duodecim  paulo  ante  citati,  qui  dicunt 
eum  futurum  ex  tribu  Dan.  Et  praeterea 
Ambrosius,  qui  in  II.  Thessal.  II.  asserit, 
eum  fore  circumcisum,  et  Hieronymus,  qui 
in  c.  XI  Dan.  dicit,  eum  de  populo  Judaeo¬ 
rum  nasciturum,  et  S.  Martinus  apud  Sulpi- 
tium  lib.  II.  Dial.  qui  ait,  Antichristum  im¬ 
peraturum,  ut  omnes  secundum  legem  cir¬ 
cumcidantur,  et  Cyrillus,  qui  Catech.  15. 
asserit,  eum  valde  studiosum  futurum  tem¬ 
pli  Hierosolymitani ,  ut  se  de  progenie  Da¬ 
vid  esse  ostendat.  Denique  et  Gregorius,  qui 
lib.  XI.  inepist.  3.  dicit,  Antichristum  futu¬ 
rum  etiam  Sabbati,  et  aliarum  caeremonia¬ 
rum  Judaicarum  cultorem. 

Ex  his  habemus  demonstrationem  eviden- 
tissimam,  quod  Papa  non  sit  Antichristus. 
Nam  ab  anno  sexcentesimo  sexto,  quo  adver¬ 
sarii  dicunt  Antichristum  venisse,  constat 
nullum  Pontificem  fuisse  Judaeum,  nec  gen¬ 
te,  nec  religione  ,  nec  ullo  modo  :  Constat 
etiam,  Pontificem  nunquam  hactenus  a  Ju¬ 
daeis  fuisse  pro  Messia  susceptum,  sed  e 
contrario  pro  hoste  et  persecutore  praecipuo 
haberi.  Uride  ipsi  in  orationibus  quotidianis 
Deum  precantur,  ut  det  Pontifici  viventi 
bonam  mentem  erga  Judaeos,  et  ut  in  diebus 
illius  mittat  Messiam,  qui  nimirum  eos  libe¬ 
ret  de  potestate  Pontificis,  et  Episcopum, 
qualis  in  primis  est  summus  Pontifex,  ipsi 
vocant  poan  quod  Syriace  caudam  significat 
et  opponitur  capiti.  Quia  enim  nos  Episco¬ 
pum  vocamus  Caput  populi :  iili  e  contrario 
caudam  per  contumeliam  vocant;  tantum 
abest,  ut  parati  sint  Pontificem  summum  pro 
Messia  recipere. 

Denique  R.  Levi  Gerson,  cap.  VII,  et  X. 
Dan.  omnia  qua?  dicuntur  de  Antichristo  ex¬ 
ponit  de  Pontifice  Romano,  quem  etiam  al¬ 
terum  Pharaonem  appellat,  et  Messiae  ven¬ 
turo  opponit.  Vide  Orat.  Mahasor,  fol.  26. 

De  sede  Antichristi. 

Quantum  ad  sextum,  adversarii  audacter 
affirmant,  sedem  praecipuam  Antichristi  esse 
Romam,  sive  Cathedram  Apostolicam  Ro¬ 
mae  fundatam.  Dicunt  enim  Antichristum 
invasurum  sedem  Petri,  et  eam  evectu¬ 
rum  ad  summum  quoddam  fastigium,  ut 
inde  toti  Ecclesiae  praesideat,  et  tyrannice 
dominetur.  Et  quidem  quod  Roma  sit  urbs 
regia  Antichristi,  probant  ex  Apoc.  XVII, 
ubi  Joannes  loquens  de  sede  Antichristi  di¬ 
cit,  esse  urbem  magnam,  quae  sedet  super 
septem  colles,  et  quae  habet  regnum  super 
Reges  terrae. 

Quod  autem  Romae,  non  in  Palatio  Nero¬ 
nis,  sed  in  ipsa  Christi  Ecclesia,  sedem  suam 
sit  habiturus  Antichristus,  probant  ex  Paulo, 
qui  II.  Thess.  II,  dicit  Antichristum  sessu¬ 
rum  in  templo  Dei  (1).  Cum  enim  absolute 
dicit  in  templo  Dei,  intelligit  verum  templum 
veri  Dei :  tale  autem  non  est,  nisi  Ecclesia. 
Nam  templa  Gentilium  sunt  vera  templa, 
sed  daemonum,  non  Dei:  templum  autem 
Judaeorum  erat  quidem  Dei,  sed  jam  desie¬ 
rat  esse  templum,  cum  desiisset  sacrificium 
et  sacerdotium  Judaicum.  Haec  enim  tria  ita 
sunt  conjuncta,  ut  unum  sine  alio  esse  non 
possit.  Praeterea  templum  illud  Judaeorum 
paulo  post  erat  desolandum,  et  nunquam  in 
aeternum  reaedificandum  dicente  Daniele  cap. 
IX  :  Et  usque  ad  consummationem  et  finem 
perseverabit  desolatio  (2);  ergo  non  potest 
Apostolus  de  eo  loqui. 

Et  confirmatur  argumentum  ex  Patribus. 
Hieronymus  quaest.  11.  ad  Algasiam  :  «In 
templo  Dei,  inquit,  sedebit,  vel  Hierosoly¬ 
mis,  ut  quidam  putant,  vel  in  Ecclesia,  ut 
verius  arbitramur.  »  Et  OEcumenius  :  «  Non 
dicit,  inquit,  templum  Hierosolymae,  sed 
Ecclesias  Christi.  » 

Addit  Theodorus  Bibliander  testimonium 
Gregorii,  qui.  lib.  IV,  epist.  38.  ad  Joan. 
Constantinop.  «  Rex,  inquit,  superbiae  pro¬ 
pe  est,  et  quod  dici  quoque  nefas  est,  sacer¬ 
dotum  ei  praeparatur  exercitus.  »  Ex  quibus 


verbis  duplex  argumentum  sumitur.  Unum 
est  tale,  Joannes  Constantinopolitanus  dici¬ 
tur  praecurrere  Antichristum,  quia  vult  ap¬ 
pellari  Episcopus  universalis  :  ergo  Anti¬ 
christus  ille  erit,  qui  reipsa  se  faciet  Episco¬ 
pum  universalem,  et  sedebit  in  Ecclesia  tan- 
quam  omnium  Caput.  Alterum  est.  Exerci¬ 
tus  Antichristi  erunt  sacerdotes  :  igitur 
Antichristus  erit  princeps  sacerdotum.  Ex 
quibus  putant  haeretici  evidenter  ostendere, 
Romanum  Pontificem  esse  Antichristum  : 
quandoquidem  Romae  dominatur,  in  templo 
Dei  sedet,  Episcopus  dicitur  universalis,  et 
Princeps  est  sacerdotum. 

At  nihilominus  vera  sententia  est,  Anti¬ 
christi  sedem  fore  Hierusalem,  non  Romam, 
et  templum  Salomonis,  ac  solium  Davidis, 
non  templum  S.  Petri,  aut  Sedem  Apostoli¬ 
cam.  Id  quod  dupliciter  probare  possumus  : 
primum,  argumento  ad  hominem  :  deinde, 
ex  Scripturis  et  Patribus. 

Primum  igitur  hoc  argumentum  instituo. 
Antichristus  in  Ecclesia  Christi  sedebit,  ejus- 
que  Ecclesiae  Princeps  et  Caput  habebitur, 
et  in  ea  magistratum  et  officia  geret,  ut  docent 
Philippus  Melanchthon  in  Apolog.,  art.  6. 
Confess.  August.  Calvinus  lib.  IV.  instit. 
cap.  2  §.  12,  et  cap.  7,  §.  23.  Illyricus  Cent.  I, 
lib.  II,  cap.  4,  coi.  433,  et  omnes  alii  hujus 
temporis  sectarii  :  est  autem  Papa  Romanus 
Antichristus,  ut  ipsi  iidem  in  iisdem  locis 
docent ;  igitur  Papa  Romanus  in  vera  Chris¬ 
ti  Ecclesia  sedet,  et  ejus  Ecclesiae  Princeps 
et  Caput  est :  sed  Ecclesia  Christi  una  tan¬ 
tum  esse  potest,  sicut  Christus  unus  est,  ut 
etiam  Calvinus  docet,  lib.  IV.  Instit  cap.  1, 
§.  2.  igitur  Lutherani  et  Calvinistee,  et  quot¬ 
quot  ab  Ecclesia,  quae  sub  Papa  est,  alieni 
sunt,  extra  veram  Christi  Ecclesiam  sunt. 

Vidit  hoc  argumentum  Calvinus,  ac  res¬ 
pondit  :  sub  Papa  non  tam  Ecclesiam,  quam 
ruinas  Ecclesiae  Christi  cerni ;  sic  enim  lo¬ 
quitur  lib.  IV.  Instit.  c.  2,  §.  11 .  :  «  Ut  ma¬ 
nebant  olim  inter  Judaeos  peculiares  quae¬ 
dam  Ecclesiae  praerogativae  :  ita  nec  hodie 
Papistis  adimimus,  quae  superesse  ex  dissi¬ 
patione  vestigia  Ecclesiae  inter  eos  Dominus 
voluit.»  Et  infra:  «Sua  providentia  Deus  effe¬ 
cit,  ut  aliae  quoque  reliquiae  exstarent,  ne 
Ecclesia  prorsus  interiret.  Ac  quemadmodum 
ita  saepe  diruuntur  aedificia,  ut  fundamenta 
et  ruinae  maneant,  ita  non  passus  est  Eccle¬ 
siam  suam  ab  Antichristo  vel  a  fudamento 


(1)  II.  Thessal.  II,  4.  —  (2)  Dan.  IX,  27. 

subverti,  vel  solo  aequari,  vel  ab  ipsa  quo¬ 
que  vastatione  semirutum  aedificium  esse 
voluit.  »  Et  infra  §.  12.  :  «  Hinc  igitur  patet, 
nos  minime  negare,  quin  sub  ejus  quoque 
tyrannide  Ecclesiae  maneant. » 

At  haec  solutio  duo  nobis  argumenta  sup¬ 
peditat.  Primum.  Si  Ecclesiae  Christi  solum 
ruinae  supersunt;  igitur  ruit  Christi  Ecclesia; 
proinde  mentita  est  veritas,  quae  dixit  Matth. 
XYI:  Et  portae  inferi  non  praevalebunt  adver- 
versus  eam  (1).  Alterum.  Ruit  Eeclesia,  et 
ruinas  ejus  ac  fundamentum,  quin  etiam 
aedificium  ipsum  semirutum  Papistae  tenent; 
igitur Lutherani  et  Calvinistae  nullam  Eccle¬ 
siam  habent :  nam  Christi  Ecclesiam  inte¬ 
gram  non  habent;  illa  enim  jam  ruit,  et  rui¬ 
nae  adhuc  supersunt ;  sed  nec  semirutam 
habent :  illa  enim  apud  Papistas  sub  Anti- 
christo  est.  Quid  igitur  habent  ?  forte  novum 
aedificium :  sed  hoc  ipso  quod  novum  est, 
Christi  non  est.  Quis  Ivero,  nisi  'plane  cae¬ 
cus,  non  videat,  tutius  esse  in  vera  .  Christi 
Ecclesia,  quamvis  semiruta,  manere  ,.  quam 
in  nulla  ? 

Yenio  nunc  ad  Scripturas,  quibus  proba¬ 
tur,  sedem  Antichristi  Hierusalem  esse  futu¬ 
ram,  non  Romam.  Prima  est  in  cap.  XI. 
Apoc.  ubi  Joannes  dicit,  Henoch  et  Eliam 
pugnaturos  cum  Antichristo  in  Hierusalem, 
et  ibi  occidendos  ab  eodem  Antichristo  :  Et 
corpora ,  inquit,  eorum  jacebunt  in  plateis  civi¬ 
tatis  magnae  quae  vocatur  spiritualiter  Sodoma 
et  AEgyptus ,  ubi  et  Dominus  eorum  crucifixus 
est  (2).  In  quem  locum  Arethas :  «  Ccrpora, 
inquit,  ipsorum  insepulta  projiciet  in  plateis 
Hierusalem.  In  ea  enim  regnabit  tamquam 
Rex  Judaeorum.  »  Similiter  exponunt  omnes 
alii  Interpretes,  et  sane  heec  de  Hierusalem 
dici,  nullo  modo  negari  potest ;  quee  enim 
est,  civitas  ubi  Christus  crucifixus  est,  nisi 
Hierusalem  ? 

Quare  Chytraeus,  qui  vult  hanc  urbem  esse 
Romam,  illa  verba  Ubi  et  Dominus  eorum 
crucifixus  est ,  praetermittit,  quasi  ad  rem  non 
pertinerent,  vel  ipse  ea  non  legisset.  Neque 
obstat  quod  Hieronymus  in  epist.  17.  ad 
Marcell.  conatur  ostendere,  Hierusalem  non 
posse  vocari  Sodomam,  cum  passim  in 
Scripturas  vocetur  civitas  sancta.  Nam  in  ea 
epistola  suadet  Marcellai,  ut  relicta  Roma 
veniat  in  Palaestinam,  et  ideo  congerit  om¬ 
nia  quae  potest  in  laudem  Ilierosolymae,  et 
reprehensionem  Romae,  et  conatur  omnibus 


modis  excusare  Hierosolymam.  Neque  id  facit 
nomine  suo,  sed  nomine  Paulae  etEustochii, 
quibus  veniam  dandam  esse  putabat,  si  ali¬ 
quid  replicarent  paulo  aliter,  ,quam  res  se 
habeat.  Nam  quod  terrena  illa  Hierusalem 
dici  possit  Sodoma  propter  libidinem,  et 
flagitia  Judaeorum,  patet  ex  Isaia  qui  I.  cap. 
cum  praemisisset  titulum  :  Visio  Isaice ,  quam 
vidit  super  Judamet  Hierusalem,  mox  subjun¬ 
git  :  Audite  verbum  Domini  Principes  Sodomo¬ 
rum,  percipite  auribus  legem  Dei  mei  populus 
Gomorrhce.  (3) 

Neque  valet  argumentum  illud  :  Hierusa¬ 
lem  dicitur  sancta  ;  ergo  non  potest  dici  So¬ 
doma.  Nam  sicut  in  eadem  epistola  idem 
Hieronymus  dicit,  Romam  vocari  a  Joanne 
Babylonem,  et  purpuratam  meretricempro- 
pter  Ethnicos  Imperatores  ;  et  tamen  eam- 
dem  esse  sanctam  propter  Ecclesiam  Chri¬ 
sti,  et  sepulchra  Petri  et  Pauli  :  ita  etiam 
Hierusalem  est  civitas  sancta  propter  Pro¬ 
phetas  et  Apostolos,  qui  ibi  praedicaverunt; 
propter  Christi  crucem  ,  et  sepulchrum,  et 
similia ;  et  tamen  etiam  est  Sodoma  et^Egy- 
ptus  ,  propter  infidelium  Judaeorum  flagitia 
et  caecitatem. 

Secundus  locus  est  Apoc.  XYII, ubi  Joannes 
dicit,  decem  Reges  qui  sibi  divident  Roma¬ 
num  Imperium,  et  quibus  regnantibus  veniet 
Antichristus ,  odio  habituros  purpuratam 
meretricem,  id  est,  Romam,  et  eam  desola¬ 
tam  facturos,  atque  etiam  igne  crematuros. 
Quomodo  ergo  erit  sedes  Antichristi,  si  illo 
ipso  tempore  debet  everti,  et  comburi? 

Adde  ,  quod  ,  ut  supra  demonstravimus, 
Antichristus  erit  Judaeus,  et  JudaeorumMes- 
sias,  et  Rex;  ergo  sine  dubio  sedem  suam 
constituet  in  Hierusalem,  et  templum  Salo¬ 
monis  restituere  aggredietur.  Nihil  enim 
aliud  somniant  Judaei  quam  Hierusalem  et 
templum  :  neque  videntur  unquam  accepturi 
pro  Messia  ullum,  qui  non  sedeat  in  Hieru- 
lem,  et  templum  aliquo  modo  restituat.  Qua¬ 
re  Lactantius  lib.  YII ,  cap.  15.  dicit,  tem¬ 
pore  Antichristi  summum  Regnum  futurum 
in  Asia  ,  et  Occidentem  serviturum  ,  Orien¬ 
tem  dominaturum ;  et  cap.  17.  determinat 
partem  Asiae,  in  qua  erit  hoc  regnum,  ac  di¬ 
cit  esse  Syriam,  id  est  Judaeam,  quae  Syriae 
pars  est ,  et  quae  a  Latinis  semper  vocatur 
Syria.  Item  Hieronymus  et  Theodoretus  in 
cap.  XI  Dan.  ex  ipso  Daniele  colligunt,  An- 
tichristum  fixurum  tentoria  sua  in  regione 


(1)  Matth.  XVI,  18.  —  (2)  Apoc.  XI,  8.  —  (3)  Isai.  I,  10* 

Hierosolymorum  ,  et  tandem  in  monte  Oli¬ 
veti  occidendum.  Et  Irenseus  lib.  Y  clare 
dixit ,  Antichristum  regnaturum  in  terrena 
Hierusalem. 

Tertius  locus  est  in  verbis  illis  Pauli  :  Ita 
ut  in  templo  Dei  sedeat ,  II.  Thessal.  II  (1). 
Nam  etsi  variae  dantur  expositiones  a  Patri¬ 
bus,  et  quidam  intelligunt  mentes  Fidelium 
per  templum  Dei,  in  quibus  Antichristus  se¬ 
dere  dicitur,  quando  eas  seduxerit,  ut  ex¬ 
ponit  Anselmus.  Quidam  vero  per  templum 
intelligunt  ipsum  Antichristum  ,  cum  toto 
populo  suo ;  Antichristus  enim  volet  se  ,  et 
suos  videri  verum  templum  spirituale  Dei, 
id  est,  veram  Ecclesiam ,  ut  Augustinus  ex¬ 
ponit  lib.  XX  de  Civit.  Dei,  cap.  19.  Ubi  de¬ 
ducit  hanc  expositionem  ex  modo  loquendi 
Pauli,  qui  non  dicit  Graece  lv  ™  vaw,  in  tem¬ 
plo ,  sed  eis  tov  vaov,  in  templum ,  quasi  diceret 
Antichristus  sedebit  in  templum  Dei,  id  est, 
quasi  ipsi  cum  suis  esset  templum  Dei. 
Quamquam  non  est  necessaria  ista  annota¬ 
tio  Augustini  :  nam  etsi  Latine  non  recte 
dicitur  pedere  in  templum  ,  pro  in  templo ; 
tamen  Graece  non  dicitur  male ,  eis 

tvjv  gxxLj<n«v,  vel  eis  tov  vkov  ;  imo  sic  commu¬ 
niter  dicitur. 

Quidam  etiam  intelligunt  Ecclesias  Chris¬ 
tianorum,  quas  sibi  servire  jubebit  Antichri¬ 
stus,  ut  Chrysostomus  interpretatur  :  tamen 
expositio  communior,  probabilior,  et  littera¬ 
lior  est  eorum ,  qui  docent ,  per  templum 
Dei  intelligi  templum  Salomonis,  in  quo  ut¬ 
cumque  reparato  sedebit  Antichristus.  Nam 
in  primis  in  Scriptura  novi  Testamenti  per 
templum  Dei  nunquam  intelliguntur  Eccle¬ 
siae  Christianorum  ,  sed  perpetuo  templum 
Hierosolymitanum,  et  quod  majus  est,  vete¬ 
res  Patres  Latini  et  Graeci  per  aliquot  saecu¬ 
la,  nunquam  Ecclesias  Christianorum  tem¬ 
pla  vocaverunt ,  quae  dicuntur  Graece  vaot, 
ut  hoc  loco  Pauli,  sed  vocabant  evxvripiK ,  id 
est,  oratoria,  ut  Ecclesias,  vel  domos  oratio¬ 
nis,  vel  basilicas,  vel  martyria. 

Certe  nec  Justinus,  nec  Irenaeus,  nec  Ter¬ 
tullianus,  nec  Cyprianus  templi  nomine  utun¬ 
tur,  cum  de  Christianorum  Ecclesiis  agunt, 
et  Hieronymus  in  epist.  ad  ltipar.  dicit,  Ju¬ 
lianum  Apostatam  j  ussisse,  ut  basilicae  Sanc¬ 
torum,  aut  destruerentur,  aut  in  templa  ver¬ 
terentur. 

Ratio  autem  cur  Apostoli  non  vocent  tem¬ 
pla  Christianorum  Ecclesias,  duplex  est.  Una 


quia  non  habebant  tunc  ulla  templa,  sed  so¬ 
lum  in  privatis  domibus  loca  quaedam  des¬ 
tinabant  orationi,  concioni,  et  sacris  Missa¬ 
rum  celebrationibus.  Altera  ratio  est,  quia 
adhuc  vigebat  memoria  templi  Judaici ,  ne 
viderentur  Apostoli  simile  aliquid  introdu¬ 
cere,  et  ut  distinguerent  Ecclesiam  a  Syna¬ 
goga,  abstinebant  a  voce  templi.  Sicut  etiam 
propter  eamdem  rationem  Apostoli  in  Scrip¬ 
turis  nunquam  vocant  sacerdotes  Christia¬ 
nos  sacerdotes,  sed  solum  Episcopos  et  pres¬ 
byteros  :  atposteaquam  fuit  eversa  Hieroso¬ 
lyma,  et  templum  incensum,  et  abolita  me¬ 
moria  veteris  templi,  et  sacerdotii ,  passim 
coeperunt  sancti  Doctores  uti  nomine  templi 
et  sacerdotii. 

Cum  ergo  Apostolus  scribens  ,  Antichris¬ 
tum  sessurum  in  templo  Dei,  diceret  aliquid 
quod  vellet  intelligi  ab  iis  quibus  scribebat, 
et  illi  tunc  non  intelligerent  nomine  templi 
nisi  templum  Hierosolymorum  ;  certum  vi¬ 
detur,  Apostolum  de  illo  esse  locutum. Quod 
etiam  confirmatur  ex  communi  Patrum  ex¬ 
positione,  Irenseus  lib.  Y  :  «  Cum  Antichris¬ 
tus,  inquit,  sederit  in  templo  Hierosolymis, 
tunc  veniet  Dominus  etc.  »  Hippolytus  mar¬ 
tyr.  in  Orat,  de  Mundi  consummat.  :  «Tem¬ 
plum,  inquit ,  construet  Hierosolymis.  »  Et 
idem  docet  S.  Martinus  apud  Sulpitium,  lib. 
II  Dialog.  Cyrillus  Hierosolymitanus  Catech. 
15  :  «  Quale,  inquit,  templum  dicit  Aposto¬ 
lus.  In  templo  quod  reliquum  est  Judaeorum. 
Absit  enim  ut  in  hoc  id  fiat,  in  quo  sumus.» 
Et  Hilarius  can.  25.  in  Matth.  :  «  Antichris¬ 
tus  a  Judeeis  susceptus,  locum  sanctificatio¬ 
nis  subsistet.  »  Ubi  aperte  loquitur  de  tem¬ 
plo  Judseorum  :  vocat  enim  locum  sanctifi¬ 
cationis,  id  quod  Christus  Matth.  XXIY  vo¬ 
cat  locum  sanctum,  cum  ait  :  Cum  videritis 
abominationem  stantem  in  loco  sancto  (2). 

Ambrosius  in  cap.  XXI  Lucae  dicit,  Anti¬ 
christum  juxta  historiam  sessurum  in  templo 
illo,  in  quod  injecerant  Romani  caput  Porci, 
tempore  Titi  Imperatoris  :  secundum  autem 
mysticum  sensum  ,  sessurum  in  templo  in¬ 
teriori  Judaeorum,  id  est,  in  eorum  perfidis 
mentibus. 

Sedulius  in  hunc  locum  Apostoli,  explicat 
illud,  in  templo  Dei  :  «  Templum  ,  inquit, 
Hierosolymae  reficere  tentabit  etc.  »  Damas¬ 
cenus  lib.  IV,  cap.  27  :  «  In  templo,  inquit, 
non  nostro,  sed  veteri  Judaico.  »  Chrysos¬ 
tomus,  Theodoretus,  ac  Theophylactus,  qui 


(1)  II.  Thessal.  II,  4.  —  (2)  Matth.  XXIV,  15. 

dicunt  sessurum  Antichristum  in  Ecclesiis 
Christianorum ,  dicunt  etiam  sessurum  in 
templo  Salomonis.  Sic  enim  ait  Chrysosto- 
mus  in  hunc  locum  :  «  Jubebit  seipsum  pro 
Deo  coli,  et  in  templo  collocari,  non  Hiero¬ 
solymitano  solum  ,  sed  etiam  in  Ecclesiis.  t> 
Idem  dicunt  Theophylactus,  et  Theodoretus, 
Augustinus  etiam  lib.  XX  de  Civit.  Dei,  cap. 
19.  et  Hieronymus  queest.  11.  ad  Algasiam, 
non  negant  Antichristum  in  templo  Salomo¬ 
nis  sessurum. 

Solus  est  QEcumenius,  qui  negat  Antichri¬ 
stum  sessurum  in  templo  Judaeorum  :  sed 
ipse  omnium  recentissimus  est,  et  nullo  mo¬ 
do  omnibus  Patribus  anteponendus.  Fortas¬ 
se  etiam  depravatus  est  textus  ipsius,  et 
deest  una  particula  tantum  :  non  enim  cre¬ 
dibile  est,  eum  a  Chrysostomo,  Theodoreto, 
et  Theophylacto,  quosalioqui  semper  sequi¬ 
tur,  nunc  recedere  voluisse. 

Nunc  ad  argumenta  adversariorum  supra 
explicata  respondeamus.  Ad  primum  res¬ 
pondeo  tripliciter.  Primo ,  dici  potest  cum 
Augustino  in  Psa.  XXVI.  Aretha,  Haymone, 
Beda  et  Ruperto,  in  cap.  XYII  Apocal.  per 
meretricem,  quae  sedet  super  montes  septem, 
et  habet  Regnum  super  reges  terrae,  non  in- 
telligi  Romam,  sed  universam  Diaboli  civita¬ 
tem,  quae  in  Scriptura  vocatur  saepe  Baby¬ 
lon,  et  opponitur  civitati  Dei,  id  est.  Eccle¬ 
siae  ,  quae  dicitur  Hierusalem.  Per  septem 
autem  montes  intelligi  universitatem  super¬ 
borum,  et  praecipue  regum  terrae  etc. 

Secundo,  dici  potest ,  et  meo  judicio  me¬ 
lius  :  per  meretricem  intelligi  Romam,  ut 
exponit  Tertullianus  lib.  cont.  Jud.  et  lib. 
III  cont.  Marcion.  et  Hieronymus  epist.  17. 
ad  Marcell.  et  quaest.  11.  ad  Algasiam  :  sed 
Romam  Ethnicam  regnantem ,  idola  colen¬ 
tem,  et  Christianos  persequentem  ;  non  au¬ 
tem  Romam  Christianam ;  sic  enim  iidem 
Auctores  exponunt. 

Et  sane  mirabilis  est  impudentia  haeretico¬ 
rum,  qui ,  ut  probent  Romanam  Ecclesiam 
esse  meretricem  purpuratam,  utuntur  Ter¬ 
tulliani  et  Hieronymi  testimonio.  Nam  cum 
eo  tempore  Roma  Ethnica  contraria  esset 
Romae  Christianae,  utram  ,  quaeso  ,  vocant 
illi  Patres  meretricem  purpuratam?  Si  Ro¬ 
mam  Ethnicam  :  cur  ergo  haeretici  eorum 
testimoniis  abutuntur  ?  Si  Romam  Christia¬ 
nam  ;  ergo  jam  tunc  Romana  Ecclesia  de¬ 
generaverat,  et  jam  tunc  regnabat  Antichri- 


stus  ;  quod  ne  ipsi  quidem  concedunt.  Prae¬ 
terea  si  Roma  Christiana  tunc  erat  Babylon, 
cur  Tertullianus  de  prsescript.  dicit :  «  Felix 
Ecclesia,  cui  totam  doctrinam  Apostoli  cum 
sanguine  suo  profuderunt.  »  Et  cur  Hiero¬ 
nymus  lib.  II  cont.  Jovin.  extr.  Romam  al- 
loquens  ait  :  «  Ad  te  loquar,  quae  scriptam 
in  fronte  blasphemiam  Christi  confessione 
delesti?  »  Denique  idem  patet  ex  ipso  Joan- 
ne,  qui  dicit,  se  loqui  de  illa  Roma,  quae  te¬ 
nebat  Imperium  super  Reges  terrae,  et  quae 
erat  ebria  de  sanguine  Sanctorum ,  et  de 
sanguine  Martyrum  Jesu.  Quae  certe  non 
habent  locum  nisi  in  ea  Roma,  quae  regnan¬ 
tibus  Nerone  et  Domitiano  Martyres  trucida¬ 
bat. 

Tertio  dico  :  etiamsi  illa  mulier  esset  Ro¬ 
ma  Christiana  ,  ut  haeretici  volunt;  adhuc 
nihil  omnino  virium  eorum  argumentum 
habiturum.  Nam,  ut  supra  ostendimus,  An- 
tichristus  odio  habebit  Romam ,  quomodo¬ 
cumque  accipiatur ,  et  cum  ea  pugnabit, 
eamque  desolabit,  et  incendet;  ex  quo  mani¬ 
feste  sequitur  ,  non  fore  Romam  Antichristi 
sedem. 

Ad  secundum  ,  jam  diximus,  Paulum  eo 
loco  agere  de  templo  Salomonis.  Porro  ad 
rationem  quam  fecimus,  respondeo  :  ces¬ 
sante  sacrificio  et  sacerdotio  Judaico,  desiis¬ 
se  etiam  templum  illud  esse  templum  Ju¬ 
daicum  ,  at  non  continuo  desiisse  esse  tem¬ 
plum  Dei ;  poterat  enim -idem  templum-  esse 
templum  Christianorum,  et  revera  erat,  do¬ 
nec  mansit  :  Apostoli  enim  in  eo  praedica¬ 
bant,  et  orabant  post  Christi  ascensionem, 
et  adventum  Spiritus  sancti ,  ut  patet  illis 
verbis  Luc.  ult.  :  Erant  semper  in  templo  lau¬ 
dantes  et  benedicentes  Dominum.  Item  Actor. 
III  :  Petrus  et  Jo annes  ascendebant  in  templum, 
ad  horam  orationis  nonam.  Et  Actor.  V,  dicit 
Angelus  Apostolis  :  Loquimini  in  templo  ple¬ 
bi  omnia  verba  vitee  hujus  (1). 

Ad  illud  ex  Daniele  respondeo  :  vel  Da- 
nielem  voluisse  dicere,  non  esse  reaedifican¬ 
dum  templum,  nisi  in  fine  Mundi,  quod  ve¬ 
rum  est;  Antichristus  enim  in  fine  Mundi 
primum  aderit;  vel  desolationem  mansuram 
in  aeternum  ,  quja  etsi  reaedificaretur ,  nun¬ 
quam  tamen  esset  futurum  templum  non 
profanatum,  post  eversionem  factam  a  Tito; 
quando  enim  erigetur  ab  Antichristo,  tune  ma¬ 
xime  manebit  in  eo  abominatio  desolationis, id 
est,  ipse  Antichristus, vel  ejus  imago:  vel  deni- 


(1)  Luc.  XXIV,  53;  Act.  III,  1 ;  V,  20. 

que  nunquam  reaedificandum  perfecte  tem¬ 
plum,  sed  tamen  inchoandam  reaedificatio- 
nem  ,  et  in  templo  illo  utcumque  inchoato 
Antichristum  sessurum. 

Ad  loca  Patrum  jam  respondimus,  eos  vel 
asserere,  vel  saltem  non  negare,  sessurum 
Antichristum  in  templo  Salomonis.  Quod  au¬ 
tem  multi  eorum  addunt ,  sessurum  etiam 
Antichristum  in  Ecclesiis  Christianorum,  ve¬ 
rum  est,  et  nobis  non  contrarium  :  non  enim 
Patres  dicere  volunt,  Antichristum  sessurum 
in  Ecclesia  ut  Episcopum  ,  ut  haeretici  som¬ 
niant,  sed  sessurum  ut  Deum  ;  jubebit  enim 
Antichristus  omnia  templa  totius  Mundi  con¬ 
verti  in  cultum  suum,  et  in  eis  seipsum  ado¬ 
rari  faciet :  «  Jubebit,  (inquit  Ghrysostomus 
hoc  loco)  seipsum  pro  Deo  coli,  et  venerari, 
et  in  templo  collocari,  non  Hierosolymitano 
solum,  sed  etiam  in  Ecclesiis.  »  Eodem  mo¬ 
do  loquuntur  caeteri. 

Ad  argumenta  sumpta  ex  verbis  B.  Gre- 
gorii,  respondeo  :  ex  verbis  ejus  contrarium 
deduci  iis,  quae  haeretici  colligunt.  Ipsi  enim 
sic  argumentantur  :  Episcopus  Gonstantino- 
politanus  praecurrebat  Antichristum,  quia  se 
faciebat  Episcopum  universalem  ;  igitur  An¬ 
tichristus  erit  aliquis  Episcopus  universalis, 
qui  sibi  omnia  usurpabit.  At  contrarium  col¬ 
ligitur  :  nam  praecursor,  non  debet  esse  idem 
cum  eo  quem  praecurrit ,  sed  longe  minor, 
etsi  in  aliquo  illi  similis,  ut  apparet  in  Joan- 
ne  Baptista  ' et  Christo ;  si  ergo  praecursor 
Antichristi  est  ille ,  qui  se  ;facit  Episco¬ 
pum  universalem  ,  ipse  Antichristus  verus 
non  hoc  se  faciet ,  sed  aliquid  majus  ;  ni¬ 
mirum  se  extollet  super  omne  quod  dici¬ 
tur  Deus.  Yel  si  verus  Antichristus  solum  se 
Episcopum  universalem  faciet;  ergo  ille 
Joannes  Constantinopolitanus,  qui  hoc  facie¬ 
bat  ,  non  erat  praecursor  Antichristi ,  sed 
ipse  vere  Antichristus  :  quod  tamen  neque 
Gregorius  dicit ,  neque  adversarii .  Sensus 
ergo  verborum  Gregorii  est,  quod  quia  Anti¬ 
christus  erit  superbissimus,  et  caput  omnium 
superborum,  ita  ut  non  patiatur  consortes  ; 
ideo  quicumque  indebito  modo  sibi  aliquid 
usurpat,  et  vult  excedere,  et  eminere  super 
alios,  eum  praecurrit,  et  tales  erant  Episcopi 
Constantinopolitani ,  qui  cum  initio  Archi- 
episcopi  tantum  essent,  sibi  primo  Patriar- 
chatum,  deinde  titulum  universalis  usurpa¬ 
verunt. 

Pari  ratione,  cum  ait  Gregorius  :  «Sacer¬ 


dotum  ei  praeparatur  exercitus ,  »  non  vult 
dicere  ,  sacerdotes  ut  sacerdotes  ad  exerci¬ 
tum  Antichristi  pertinere;  sic  enim  seipsum 
etiam  in  illo  exercitu  collocasset  :  sed  sacer¬ 
dotes  ut  superbos  Antichristo  exercitum  prae¬ 
parare;  loquitur  enim  de  eodem  Joanne,  et 
ei  similibus  sacerdotibus,  qui  supra  caeteros 
injuste  elevabantur.  Hinc  autem  non  sequi¬ 
tur,  Antichristum  fore  principem  sacerdo¬ 
tum,  sed  fore  principem  superborum. 

Ex  hoc  cap.  6.  habemus  insigne  argumen¬ 
tum,  quod  Papa  non  sit  Antichristus,  quan¬ 
doquidem  Sedes  ejus  non  est  in  Hierusalem, 
nec  in  templo  Salomonis  :  imo  credibile  est 
ab  anno  600 ,  nullum  Pontificem  Romanum 
fuisse  unquam  Hierosolymis. 


caput  xiv. 

De  doctrina  Antichristi. 

De  doctrina  Antichristi  maxima  est  inter 
nos  et  haereticos  controversia.  Constat  qui¬ 
dem  ex  Scripturis,  etiam  adversariorum  tes¬ 
timonio,  quatuor  esse  futura  capita  doctrinae 
Antichristi.  Primum  enim  negabit  Jesum 
esse  Christum  ;  et  proinde  oppugnabit  om¬ 
nia  Salvatoris  nostri  instituta,  utBaptismum, 
Confirmationem  etc.  et  docebit  nondum  ces¬ 
sasse  Circumcisionem,  Sabbatum,  et  alias 
Legis  veteris  caeremonias.  I.  Joan.  II  :  Quis 
est  mendax,  nisi  qui  negat  Jesum  esse  Chris¬ 
tum ?  et  hic  est  Antichristus ,  qui  negat  Patrem, 
et  Filium  etc.  (I).  Deinde  ubi  persuaserit  nos¬ 
trum  Salvatorem  non  esse  verum  Christum, 
tunc  asseret  se  esse  verum  Christum  in  Lege 
et  Prophetis  promissum.  Joann.  Y  :  Si  alius 
venerit ,  in  nomine  suo ,  illum  accipietis  (2) ,  ni¬ 
mirum  pro  Messia. 

Tertio  affirmabit  se  Deum  esse,  et  pro  Deo 
coli  volet.  II.  Thess.  II  :  Ita  ut  in  templo  Dei 
sedeat ,  ostendens  se  tanquam  sit  Deus  (3).  Pos¬ 
tremo  se  non  solum  Deum,  sed  etiam  solum 
se  Deum  esse  dicet ,  et  oppugnabit  omnes 
alios  Deos,  id  est,  tam  Deum  verum  ,  quam 
etiam  Deos  falsos,  et  omnia  idola.  II.  Thes- 
sal.  II  :  Qui  extollit  se  super  omne  quod  dicitur 
Deus ,  aut  quod  colitur  (4).  Et  Daniel  YI  :  Et 
Deum  Patrum  suorum  non  reputabit ,  nec  quem- 


(1)  I.  Joan.  II,  22.  —  (2)  Joan.  V,  43.  —  (3)  II.  Thessal.  II,  4.  —  (4)  Ibid. 


CAPUT  XIV. 


39 


quam  Deorum  curabit ,  quia  adversum  universa 
consurget  (i). 

Haec  omnia  aliquo  modo  esse  vere,  et 
ad  Antichristum  pertinere ,  consentiunt  no- 
biscum  adversarii.  Sed  qaaestio  est  de  intel- 
ligentia  horum  quatuor  capitum.  Catholici 
enim  simpliciter  intelligunt,  ut  verba  Scrip¬ 
turae  sonant,  Antichristum  negaturum  ve¬ 
rum  Christum,  seipsum  Christum  facturum, 
se  Deum  praedicaturum,  et  omnes  Deos  alios, 
et  idola  execraturum.  Ex  quibus  sumuntur 
quatuor  argumenta,  quod  Pontifex  non  sit 
Antichristus.  Constat  enim  ,  Pontificem  non 
negare  Jesum  esse  Christum,  nec  introduce¬ 
re  circumcisionem,  aut  Sabbatum  loco  Bap¬ 
tismi,  et  diei  Dominicae  :  et  similiter  constat 
Pontificem  non  se  facere  Christum ,  nec 
Deum  :  et  maxime  constat ,  eum  non  se  so¬ 
lum  facere  Deum,  cum  aperte  ipse  colat 
Christum,  et  Trinitatem,  et  secundum  adver¬ 
sarios,  etiam  idola  colat ,  id  est,  imagines  et 
Sanctos  mortuos.  • 

At  adversarii  longe  aliter  haec  omnia  in¬ 
terpretantur  :  dicunt  enim  in  primis  ,  Anti¬ 
christum  non  negaturum  verbo  et  palam  Je¬ 
sum  esse  Christum,  et  Baptismum,  et  alia 
Sacramenta  :  sed  negaturum  opere  ,  quia 
sub  specie  Christianismi  et  Ecclesiae,  corrum¬ 
pet  doctrinam  de  Sacramentis ,  de  Justifica¬ 
tione  etc.  Calvinus  1.  IV,  c.  7,  §.  23.  :  «  Col¬ 
ligimus,  inquit,  tyrannidem  Antichristi  ta¬ 
lem  esse,  quae  nec  Christi ,  nec  Ecclesiae  no¬ 
men  aboleat  :  sed  potius  Christi  praetextu 
abutatur,  et  sub  Ecclesiae  titulo  velut  larva 
delitescat.  »  Magdeburgenses  Cent.  I,  lib.  II, 
c.  4,  coi.  433.  :  « Ita  quidem,  inquiunt,  ut 
constet  (regnum  Antichristi)  doctrina  Chris¬ 
tum  profitente,  sed  tamen  ejus  meritum  ,  et 
officium  abnegante.  »  Et  infra  :  «  Joannes, 
inquiunt,  ostendit  Antichristum  negaturum, 
Christum  in  carne  venisse,  hoc  est,  Chris¬ 
tum  in  sua  carne  integre  nos  redemisse  et 
salvasse  :  sed  propter  nostra  bona  opera 
etiam  aliquid  ad  salutem  nos  conferre.  »  De¬ 
inde  dicunt,  Antichristum  non  seipsum  verbo 
facturum  Christum,  vel  Deum,  sed  opere, 
quia  occupabit  locum  Christi  et  Dei  in  Ec¬ 
clesia,  faciens  se  caput  omnium  Fidelium, 
quod  est  solius  Christi.  Ita  Magdeburgenses 
loc.  not.  :  «  Ostendet,  inquiunt,  se  pro  Deo, 
ut  qui  sit  Christi  Vicarius  ,  et  Caput  Eccle¬ 
siae,  et  possit  figere,  atque  refigere  articulos 
Fidei.  » 


Denique  dicunt ,  Antichristum  non  rejec¬ 
turum  idola ;  imo  vero  ea  palam  adoratu¬ 
rum,  quod  probant  ex  Daniele,  qui  cap.  XI. 
postquam  dixerat  Antichristum  contra  om¬ 
nes  Deos  surrecturum,  subjungit  :  Deum  au¬ 
tem  Moazim  in  loco  suo  venerabitur ,  et  Deum 
quem  ignoraverunt  patres  ejus ,  colet  auro  et 
argento,  et  lapide  pretioso  etc.  (2).  Per  Moazim 
autem  intelligunt  haeretici  templorum  orna¬ 
tum,  Missam,  imagines,  reliquias,  et  simi¬ 
lia.  Ita  Illyr.inlib.  cont.  Prim.  et  caet.  omnes. 

Quod  autem  Apostolus  dicit  II.  Thess.  II, 
Antichristum  se  elevaturum  supra  omne  quod 
dicitur  Deus,  aut  quod  colitur;  exponunt  de 
Romano  Pontifice,  qui  se  Vicarium  Christi 
facit  :  et  tamen  usurpat  majorem  auctorita¬ 
tem,  quam  Christus  habuerit.  Id  probat  Illy¬ 
ricus  in  Catal.  testium  (nam  caetera' non  vidi 
hactenus  quomodo  probent)  pag.  3.  Quia  ni¬ 
mirum  Christus  Matth.  XXIV  declaravit,  ni¬ 
hil  aliud  esse,  ostendere  se  esse  Deum  ,  im- 
mo  efferre  se  supra  Deum  et  ejus  cultum, 
quam  in  nomine  Christi  Venire.  Ex  qua  se¬ 
quitur,  Papam,  qui  se  pro  Christi  Vicario 
venditat,  ipsum  esse  verissimum  Antichris¬ 
tum.  Item  Christus  subjiciebat  se  Scripturae 
dicens  se,  quae  faciebat  et  patiebatur,  facere 
et  pati,  ut  Scriptura  impleretur  :  Papa  au¬ 
tem  dixit,  se  posse  dispensare  contra  Apos¬ 
tolum  et  Evangelistam  ,  recta  facere  prava, 
et  contra.  Haec  est  summa  praecipuae  partis 
doctrinae  adversariorum  de  Antichristo,  quae 
tota  nititur  solis  Scripturis  per  novas  glossas 
perperam  explicatis  :  in  cujus  rei  signum,  ne 
unum  quidem  interpretem  aut  Doetorem  pro 
se  citant. 

Incipiamus  ergo  a  primo,  quod  Antichris¬ 
tus  sit  palam  et  ex  professo  negaturus  Je¬ 
sum  esse  Christum ;  et  proinde  omnia  ejus 
Sacramenta  tanquam  seductoris  cujusdam 
inventa  conculcaturus.  Probatur  primo  ,  ex 
dictis  cap.  5.  et  6.  Nam  si  Antichristus  na¬ 
tione  et  religione  Judaeus  erit,  et  a  Judaeis 
pro  Messia  recipietur,  ut  ostendimus  ;  certe 
non  praedicabit  nostrum  Christum ,  sed  eum 
palam  oppugnabit  :  nam  alioqui  per  Anti¬ 
christum  Judaei  Christum  nostrum  recipe¬ 
rent,  quod  est  absurdissimum.  Praeterea  cum 
non  possint  esse  duo  Christi ;  quomodo  po¬ 
terit  Antichristus  seipsum  Judaeis  pro  Chris¬ 
to  obtrudere,  nisi  prius  doceat,  nostrum 
Christum,  quia  praecessit,  non  fuisse  verum 
Christum. 


(1)  Dan.  XI,  37.  —  (2)  Dan.  XI,  38. 

Probatur  secundo  ex  illo  I.  Joan.  II :  Quis 
est  mendax ,  nisi  qui  negat  Jesum  esse  Chris¬ 
tum?  et  hic  est  Antichristus  (1).  Nam  omnes 
haeretici  dicuntur  Antichristi,  qui  aliquo  mo¬ 
do  negant  Jesum  esse  Christum  ;  ergo  ipse 
verus  Antichristus  simpliciter  et  omnibus 
modis  negabit  Jesum  esse  Christum.  Et  con¬ 
firmatur,  quia  per  haereticos  Diabolus  ope¬ 
rari  dicitur  mysterium  iniquitatis,  quia  oc¬ 
culte  illi  Christum  negant  :  at  Antichristi 
adventus  dicitur  revelatio  ,  quia  ille  palam 
Christum  negabit. 

Praeterea  ex  Patribus.  Hilarius  lib.  VI  de 
Trin.  dicit,  Diabolum  per  Arianos  conatum 
esse  persuadere  hominibus,  Christum  non 
esse  Dei  Filium  naturalem,  sed  adoptivum  : 
at  per  Antichristum  conaturum  persuadere, 
ne  adoptivum  quidem  esse,  ut  funditus  ex- 
tinguat  nomen  veri  Christi.  Hippolytus  mar¬ 
tyr  in  Orat,  de  Mundi  consum.  dicit  carac- 
terem  Antichristi  fore,  ut  homines  cogantur 
dicere,  nego  Baptismum ,  nego  signum  cru¬ 
cis,  et  similia.  Augustinus  lib.  XX  de  Civi¬ 
tate  Dei,  cap.  8.  quaerit ,  an  saeviente  Anti- 
christo  credibile  sit  aliquos  baptizan¬ 
dos  ?  et  tandem  respondet.  «  Profecto  ,  in¬ 
quit,  tam  fortes  erunt,  et  parentes  pro  par¬ 
vulis  suis  baptizandis,  et  hi  qui  tunc  primi¬ 
tus  credituri  sunt ,  ut  illum  fortem  vincant 
etiam  non  ligatum.  »  Ubi  B.  Augustinus  prae- 
supponit,  Antichristum  non  permissurum  il¬ 
los  baptizari ;  et  tamen  aliquos  pios  paren¬ 
tes  quidvis  potius  passuros,  quam  ut  filii  eo¬ 
rum  non  baptizentur. 

Hieronymus  in  cap.  XI  Dan.  :  «  Consur¬ 
gere,  inquit,  habet  Antichristus  de  modica 
gente,  id  est,  de  populo  Judaeorum  ,  et  tam 
humilis  erit  atque  despectus,  ut  ei  non  detur 
hOnor  regius ,  et  per  insidias  et  fraudulen¬ 
tiam  obtineat  principatum.  Et  hoc  faciet, 
quia  simulabit  se  ducem  esse  foederis,  hoc 
est,  legis  et  Testamenti  Dei.  »  Ubi  Hierony¬ 
mus  docet,  apud  Judaeos  Regnum  acquisitu¬ 
rum  Antichristum  ,  quia  se  ostendet  zelato¬ 
rem  legis  Judaicae.  Sedulius  in  II.  Thess.  II 
dicit,  Antichristum  instauraturum  omnes  Ju¬ 
daicas  caeremonias  ,  ut  Evangelium  Christi 
solvat.  Gregorius  lib.  XI,  epist.  3  :  «  Quia 
Antichristus,  inquit,  populum  Judaizare  com¬ 
pellit,  ut  exterioris  legis  ritum  revocet ,  et 
sibi  Judaeorum  perfidiam  subdat,  coli  vult 
Sabbatum.  » 

Denique,  tempore  Antichristi  ob  vehemen¬ 


tiam  persecutionis,  cessabunt  publica  officia 
et  sacrificia  divina  ,  ut  cap.  3.  ostendimus. 
Ex  quibus  evidens  est  Antichristum  non  de¬ 
pravaturum  doctrinam  Christi  sub  nomine 
Christianismi,  ut  haeretici  volunt  :  sed  aper¬ 
tissime  Christi  nomen,  et  Sacramenta  oppu¬ 
gnaturum,  et  Judaicas  caeromonias  introduc¬ 
turum.  Quod  cum  Papa  non  faciat ,  evidens 
est,  eum  non  esse  Antichristum. 

Jam  vero  quod  Antichristus  se  palam  et 
nominatim  Christum  esse  dicet,  non  ejus  mi¬ 
nistrum,  aut  Vicarium  ,  patet  primo  ex  illis 
verbis  Domini,  Joan.  V  :  Si  alius  venerit  in 
nomine  suo ,  illum  recipietis  (2).  Ubi  Dominus 
videtur  de  industria  addidisse  in  nomine  suo, 
praevidens  dicturos  Lutheranos  et  Calvinis- 
tas,  Antichristum  non  venturum  in  nomine 
suo,  sed  in  nomine  nostri  Christi,  quasi  ejus 
Vicarium. 

Praeterea  Patres  passim  hoc  docent.  Ire- 
naeus  lib.  V  :  «  Tentabit,  inquit,  se  Christum 
ostendere.  »  Ambrosius  in  cap.  XXI  Luc.  : 
«  Ex  Scripturis,  inquit,  disputabit  se  esse 
Christum.  »  Theodoretus  in  II.  Thess.  II  : 
«  Seipsum,  inquit,  Christum  nominabit.  » 
Cyrillus  catech.  15. :  «Inducet,  inquit, quem¬ 
dam  hominem  falso  seipsum  Christum  ap¬ 
pellatum,  ac  per  hanc  Christi  appellationem 
Judaeos,  qui  venturum  expectant ,  decipien¬ 
tem.  »  Breviter  omnes  Patres ,  ut  supra  os¬ 
tendimus,  dicunt ,  Antichristum  pro  Messia 
a  Judaeis  recipiendum,  igitur  se  palam  et 
nominatim  Messiam,  id  est,  Christum  faciet. 
Proinde  Romanus  Pontifex ,  qui  hoc  non  fa¬ 
cit,  ut  notum  est,  non  est  Antichristus :  nam 
eo  ipso,  quod  se  Vicarium  Christi  dicit ,  as¬ 
seri  t  se  non  esse  Christum,  sed  ejus  ministrum. 

Quod  vero  Antichristus  palam  nominabit 
se  Deum,  et  pro  Deo  coli  volet ,  non  solum 
usurpando  aliquam  Dei  auctoritatem,  sed 
ipsum  nomen  Dei ;  probatur  primo  ex  ver¬ 
bis  expressis  Apostoli ,  II.  Thess.  II  :  Ita  ut 
in  templo  Dei  sedeat ,  ostendens  se  tanquam  sit 
Deus  (3).  Ubi  Paulus  non  solum  dicit,  Anti¬ 
christum  sessurum  in  templo ;  nam  etiam  nos 
sedemus  in  templis,  nec  tamen  Antichristi 
sumus  :  sed  etiam  explicat  modum  quo  se¬ 
debit  nimirum,  quQd  sedebit  ut  Deus,  cui  soli 
proprie  erigitur  templum.  In  Graeco  autem 
textu  clarius  hoc  habetur.  Non  enim  dici¬ 
tur  «?  ©so?,  tanquam  Deus ,  sed  ort  lari  ©so?, 
id  est,  ostendens  quod  sit  Deus.  Et  sic  intel¬ 
lexerunt  hunc  locum  omnes  Veteres. 


(1)  I.  Joan.  II,  22.  —  (2)  Joan.  V,  43.  —  (3)  II.  Thessal.  II,  4. 

Irenaeus  lib.  V  :  «  Existens  ,  inquit,  Apos¬ 
tata,  et  latro,  .quasi  Deus  vult  adorari.  » 
Chrysostomus  in  hunc  locum  :  «  Jubebit,  in¬ 
quit,  se  pro  Deo  coli,  et  in  templo  collocari.» 
Et  hom.  40.  in  Joan.  explicans  hunc  eum- 
dem  locum  :  a  Se  ,  inquit ,  omnium  Deum 
profitebitur.  »  Et  infra :  «  Se  maximum  Deo¬ 
rum  esse  gloriabitur.»  Ambrosius  in  II.Thess. 
II  :  «Ipsum  Deum,  inquit,  se  asseret,  non  Fi¬ 
lium  Dei.  »  Similiter  omnes  exponunt.  Ex 
quo  intelligimus,  Romanum  Pontificem,  qui 
se  non  Deum,  sed  Dei  famulum  agnoscit, 
non  esse  Antiehristum. 

Quod  denique  Antichristus  non  sit  passu¬ 
rus  ullum  Deum,  nec  verum,  nec  falsum,  nec 
idola  ;  probatur  primo  ex  illis  verbis  Pauli, 
II.  Thess.  II  :  Qui  extollitur  super  omne  quod 
dicitur  Deus ,  aut  quod  colitur  (1).  Ubi  notan¬ 
dum,  pro  eo  quod  dicitur ,  Graece  esse  asj3xau«, 
quod  Magdeburgenses  volunt  significare  cul¬ 
tum,  id  est  ,  actum  colendi ,  non  id  quod  coli¬ 
tur,  ut  inde  probent ,  Apostolum  non  velle 
dicere,  Antiehristum  non  adoraturum  idola, 
sed  depravaturum  cultum  veri  Dei,  muti¬ 
lando  Sacramenta,  vel  eis  addendo  varias 
caeremonias.  At  certe  asfi xapx,  propriissime 
significat  non  actum ,  sed  objectum  ,  id  est, 
quod  colitur,  ut  aram,  delubrum,  idolum 
etc.  Cultus  enim  dicitur  crs/3a?,vel  Qsoaifcix,  non 
asfixapx.  Unde  idem  Paulus  Act.  XVII  :  Mzp- 
^ogevoj  yxp  xxi  xvxOscop&v  zx  asjSxauxzx  u|*«v  svpov 

xxi  /3wgov,  etc.  Prceteriens ,  inquit ,  et  conside¬ 
rans  simulacra  vestra ,  inveni  aram  etc.  (2).  Ubi 
apertissime  Paulus  per  as{3xapxzx  intelligit  res 
ipsas  quae  coluntur,  ut  delubra,  aras,  idola. 
Et  Sapient.  XV.  sic  legimus  :  Kpdzzov  yx p 

sazi  twv  aejSxapazuv  aurcu  wv  auro?  pev  s£yj<tsv  Ixsiva 
Os  ovSsttozs.  Melior  est  homo  idolis ,  quee  ipse  fe¬ 
cit.  Nam  ipse  vixit  aliquando,  illa  autem  num- 
quam  (3).  Quem  locum  nescio,  an  quis  ita 
pervertere  audebit ,  ut  neget  voce  asj3x.ap.x- 
rwv  significari  ipsa  idola,  sive  simulacra, 
quae  manibus  hominum  fabricantur,  quae¬ 
que  vitam  habere  videntur,  cum  tamen  non 
vivant. 

Itaque  omnes  Graeci ,  et  ipse  etiam  Eras- 
mus,  cui  multum  tribuunt  omnes  haeretici, 
tam  in  Vers.  quam  in  Annot.  docet  asj3xapx 
debere  verti  numen.  Deinde  verba  Danielis, 
cap.  XI  clarissima  sunt.  Nec  quemquam  Deo¬ 
rum  curabit ,  sed  contra  universa  consurget  { 4). 
In  quem  locum  Hieronymus  scribens  dicit, 
non  posse  haec  intelligi  de  Antiocho  ,  ut  vo¬ 


lebat  Porphyrius  ;  quoniam  constat,  Antio¬ 
chum  adorasse  Deos  Graecorum  :  sed  intel¬ 
ligi  de  Antichristo,  qui  nullum  Deum  colet. 

Accedat  ultimo  consensus  Veterum.  Ire- 
naeus  1.  V  :  «  Idola  quidem,  inquit,  seponet, 
ad  suadendum  quod  ipse  sit  Deus,  se  autem 
extollet  unum  idolum.  »  Hippolytus  serm. 
de  consum.  :  «Antichristus,  inquit,  idolola¬ 
triam  non  admittet.  »  Cyrillus  Gatech.  13.  : 
«  Idola,  inquit,  odio  habebit  Antichristus.  » 
Chrysostomus  in  hunc  locum  :  «  Extollitur, 
inquit,  super  omne  quod  dicitur  Deus ,  aut 
numen.  Non  enim  ad  Idololatriam  adducet 
ille.  »  Idem  docet  in  hunc  locum  Theophy- 
lactus,  GEcumenius,  Theodoretus,  qui  etiam 
pulchre  notat,  Diabolum  mirabiliter  ludere, 
et  lusurum  cum  filiis  perditionis .  Antiquis 
enim  temporibus  suadebat  multos  Deos  fal¬ 
sos,  et  varia  idola  adoranda,  et  eo  modo  plu¬ 
rimos  lucrabatur :  tempore  autem  Antichristi, 
quia  videbit  per  doctrinam  Christi  toto  fere 
Orbe  exacta  idola,  et  falsorum  Deorum  mul¬ 
titudinem;  ipse  etiam  accusabit  idola,  et  eo¬ 
rum  multitudinem,  et  eo  modo  adhuc  plures 
decipiet.  Ex  quo  apparet,  Pontificem,  qui 
secundum  Catholicos  agnoscit  Deum  Patrem, 
et  Filium,  et  Spiritum  sanctum,  et  secundum 
haereticos,  adorat  multa  idola,  nullo  modo 
dici  posse  Antiehristum. 

At,  inquiunt,  Daniel  cap.  XI  affirmat,  ab 
Antichristo  colendum  Deum  Moazim  auro, 
et  argento,  et  lapidibus  pretiosis. 

Respondetur  primo  :  per  Deum  Moazim, 
qui  interpretatur  fortitudinum,  id  est,  for¬ 
tissimus,  posse  intelligi  ipsum  Antichris- 
tum.  Siquidem  illud  Venerabitur  in  Hebraeo 
nonestmniw  adorabit ,  sed  -QDi  glorificabit , 
quomodo  Psal.  XC  dicit  Deus:  Eripiam  eum, 
et  glorificabo  eum  :  Hebraice  vnhDX  et  certe 
Deus  non  glorificat  homines  subjiciendo  se 
illis,  sed  eos  exaltando.  Sic  igitur  Antichris¬ 
tus  seipsum  glorificabit,  cum  se  ab  omnibus 
adorarifaciet.  Unde  etSeptuaginta  verterunt, 
So^xasi  :  et  hoc  modo  exponit  Theodoretus  : 

«  Deum,  inquit,  fortem  et  potentem,  hoc 
enim  significat  Moazim,  seipsum  appellat. 
Illud  enim  in  loco  suo  pro,  seipsum,  posuit. 
Eriget  enim  sibi  ipsi  templa,  et  auro,  argento, 
et  lapidibus  pretiosis  ipse  exornabit.  »  Haec 
Theodoretus. 

Secundo  dici  potest,  quod  mihimagis pla¬ 
cet  :  Antiehristum  Magum  futurum,  et 
more  aliorum  Magorum  ,  occulte  Diabolum 


(1)  II.  Thessal.  II,  4.  -  (2)  Act.  XVII,  23,  —  (3)  Sap.  XV,  17.  —  (4)  Dan.  XI,  37. 

ipsum,  cujus  ope  mirabilia  faciet ,  adoratu¬ 
rum,  et  hunc  vocari  Deum  Moazim .  Porro 
Moazim  existimarem  non  esse  nomen  Dei, 
sed  loci  cujusdam  munitissimi,  et  secreti,  in 
quo  erunt  praecipui  thesauri  Antichristi ,  et 
in  quo,  ut  diximus,  Diabolum  ille  adorabit. 
Sequitur  enim  apud  Daniclem  ,  et  faciet,  ut 
muniat  Moazim  cum  Deo  alieno,  quem  cog¬ 
novit.  Et  vere  iiyn  tam  fortitudinem  quam 
arcem  significat.  Hoc  modo  exponit  Lyra- 
nus.  Quod  autem  necessario  dicendum  sit, 
Antichristum  esse  ipsum  Deum  Moazim,  vel 
si  est  aliquis  alius,  nonnisi  in  occultissimo 
loco,  et  clam  omnibus  ab  Antichristo  ado¬ 
randum  ;  cogunt  nos  verba  ipsa  Danielis, 
quae  alioqui  secum  ipsa  pugnarent  :  si  enim 
nullum  Deorum  curabit,  quomodo  palam 
idola  colet  ? 

Jam  vero  duo  illa  argumeuta  Illyrici  levis¬ 
sima  sunt.  Nam  in  primo  argumento  ter 
peccat  Illyricus.  Primum,  quod  asserat,  a 
Christo  verba  Pauli  explicari ,  cum  Paulus 
potius  Christi  verba  explicare  debuerit.  De¬ 
inde,  quod  dicat  Matth.  XX1Y  venire  in  no¬ 
mine  Christi,  idem  significare ,  atque  esse 
Christi  Vicarium.  Repugnat  enim  huic  Illy¬ 
rici  explicationi  ipsa  Christi  explicatio.  Nam 
ubi  Dominus  dixisset  :  Multi  venient  in  nomi¬ 
ne  meo,  mox  addit  explicans  :  dicentes  :  Ego 
sum  Christus  (1).  Itaque  venire  in  nomine 
Christi,  eo  loco  est  usurpare  sibi  Christi  no¬ 
men.  Quod  olim  Simon  Magus  fecit ,  teste 
Irenseo  lib.  I,  cap.  20.  et  nostris  tempori¬ 
bus  David  Georcius.  Et  tandem  idipsum  An- 
ticliristus  faciet  :  Papa  vero  hoc  ipso  quod 
se  Vicarium  Christi  nominat,  se  Christum 
non  facit. 

Tertio  peccat  Illyricus,  quodChristhm  in¬ 
eptum  interpretem  Pauli  facit.  Nam  non 
recte  exponit  illud  Pauli  Extollit  se  super 
omnem  Deum  per  istud  multi  venient  in  nomi¬ 
ne  meo  (2).  Vicarios  meos  se  facient.  Nam 
Vicarius  Dei  non  est  super  omnem  Deum, 
sed  infra  omnem  Deum  :  sicut  Vicarius  Re¬ 
gis  est  infra  omnem  Regem.  Nec  enim  pot¬ 
est  cogitari  aut  fingi,  quemadmodum  qui  se 
Vicarium  Regis  alicujus  esse  profitetur,  idem 
se  supra  omnes  Reges  esse  glorietur.  Ex  quo 
apparet  caecitas  atque  impudentia  adversa¬ 
riorum,  qui  ea  interdum  effutiunt ,  quae  vel 
ab  ipso  communi  sensu  abhorrent. 

Ad  illud  autem  argumentum  Illyrici ,  quo 
probabat,  Papam  usurpare  auctoritatem  ma¬ 


jorem,  quam  habeat  Christus.  Respondeo  : 
propositionem  et  assumptionem  argumenti 
illius  duO  esse  mendacia  ,  et  praeterea  con¬ 
sequentiam  nihil  valere.  Primo  enim  falsum 
est,  Christum  se  subjecisse  Scripturis  ,  cum 
constet,  ipsum  esse  auctorem  Scripturarum ; 
et  proinde  super  Scripturas.  Cum  autem  le¬ 
gimus,  Christum  fecisse  quae  faciebat,  ut  im¬ 
plerentur  Scripturae  ;  illud  Ut  non  causam, 
sed  eventum  significat,  ut  ChrysostomUs,  et 
Augustinus  docent,  in  cap.  XII  Joan.  non 
enim  Christus  ideo  mortuus  est ,  quia  Isaias 
hoc  scripsit :  sed  ideo  Isaias  hoc  scripsit, 
quia  erat  futurum. 

Deinde  falsum  est  etiam  ,  Pontificem  un¬ 
quam  dixisse  verbo,  aut  facto,  se  posse  dis¬ 
pensare  contra  Evangelistam ,  aut  Aposto¬ 
lum.  Nam  etsi  potest  dispensare  in  praecep¬ 
tis  positivis  Apostolorum ;  non  tamen  hoc 
est  contra  Apostolum,  sed  juxta  Apostolum, 
qui  sine  dubio  noverat  Apostolicam  potesta¬ 
tem,  qua  ipse  praeditus  pro  tempore  aliquid 
in  Ecclesia  statuerat,  futuram  esse  in  succes¬ 
soribus,  qua  possent  ipsa  illi  eadem  moderari 
vel  mutare,  prout  Ecclesiae  expediret.  In 
Evangelicis  autem,  id  est,  divinis  praeceptis, 
nemo  unquam  Catholicus  dixit,  posse  Ponti¬ 
ficem  ullo  modo  dispensare. 

Deinde  consequentia  etiam  est  mala.  Nam 
in  majori  propositione  loquitur  Illyricus  de 
subjectione  Christi  sub  Scripturis ,  non 
quoad  praecepta,  sed  quoad  prophetias  ;  nec 
enim  ignorabat  Illyricus  ,  Christum  solvisse 
Sabbatum ,  et  abrogasse  legem  caeremonia- 
lem  :  in  minori  autem  loquitur  de  preecep- 
tis,  atque  itaargumentum habet  quatuor  ter¬ 
minos,  et  nihil  inde  concludi  potest.  Haec 
de  doctrina  Antichristi  sufficiant  hoc  loco. 


CAPUT  XV. 

De  miraculis  Antichristi. 

De  miraculis  Antichristi  tria  habentur  in 
Scripturis.  Primo,  multa  miracula  eum  fac¬ 
turum.  Secundo,  qualia  illa  erunt.  Tertio, 
ponuntur  tria  exempla.  Miracula  facturum 
Antichristum,  docet  Apostolus  II.  Tliess.  II : 
Cujus  est ,  inquit,  adventus  secundum  operatio- 


(1)  Matth.  XXIV,  5.  —  (2)  II.  Thessal.  II,  4. 

nem  Satanae  in  signis  et  prodigiis.  Et  Dominus 
inEvangelio,  Matth.  XXIV  :  Dabunt  signa  et 
prodigia  magna ,  ita  ut  in  errorem  inducantur , 
si  fieri  potest,  etiam  electi  (i).  Dabunt,  inquit, 
non  dabit<  Quia  non  solus  Antichristus ,  sed 
etiam  ministri  ejus  signa  facient,  adeo  ,  ut 
B.  Gregor,  dicat,  lib.  XXXII  Moral.  cap.  12. 
etiam  tortores  ipsorum  sanctorum  Martyrum 
tunc  prodigia  et  signa  facturos.  Denique 
Apoc.  XIII  :  Et  fecit  signa  magncL  in  conspectu 
hominum.  Qualia  erunt ,  explicat  Paulus  II. 
Thess.  II  uno  verbo  dicens,  fore  mendacia. 
In  omni  virtute ,  inquit,  et  signis  ,  et  prodigiis 
mendacibus  (2). 

Porro  mendacia  signa  erunt  ratione  om¬ 
nium  causarum,  finalis,  efficientis,  materiae, 
et  formae.  Finis  enim  eorum  miraculorum 
erit  ostendere  ,  Antichristum  esse  Deum  et 
Messiam,  quod  erit  perniciosissimum  men¬ 
dacium.  Ghrysostomus  in  hunc  locum  docet, 
mendacia  vocari  ea  miracula,  quia  ad  men¬ 
dacium  inducent.  Et  Ambrosius  in  lrunc 
etiam  locum  docet ,  finem  miraculorum  An- 
tichristi  futurum ,  ut  se  probet  Deum ,  sicut 
Christus  noster  veris  miraculis  Divinitatem 
suam  demonstravit. 

Deinde,  vocantur  mendacia  signa  ab  effi¬ 
ciente  :  nam  causa  efficiens  principalis  erit 
pater  mendacii,  id  est ,  Diabolus  ;  sic  enim 
ait  Apostolus  :  Cujus  est  adventus  secundum 
operationem  Satance.  Et  omnes  Patres  asse¬ 
runt,  Antichristum  futurum  insignem  Ma¬ 
gum  :  imo  Diabolum  ab  ipsa  conceptione, 
vel  saltem  ab  infantia  in  Antichristo  habita¬ 
turum,  et  per  eum  signa  perpetraturum.  Cy- 
rillus  Catech.  15.  ubi  dixerat,  Antichristum 
futurum  Magum,  et  veneficiis ,  incantationi¬ 
bus,  ac  malis  artibus  instructissimum  ,  indi¬ 
cat  miracula  illius  dici  mendacia,  quia  a  pa¬ 
tre  mendaciorum  proficiscentur. 

Erunt  etiam  mendacia  multa  ex  illis  ratio¬ 
ne  materiae, qua  erunt  phantastica  et  praestigia 
quaedam,  ut  Cyrillus,  ubi  supra,  et  Theodo- 
retus  in  hunc  locum  docent.  Yidebitur  enim 
excitare  mortuos  et  sanare  aegrotos,  sed  illu¬ 
siones  Daemonum  erunt,  non  verae  excitatio¬ 
nes,  aut  sanitates.  Propter  quod  in  Apoc. 
cap .  XIII  dicitur  Antichristus  facturus  mira¬ 
cula  in  conspectu  hominum,  id  est,  apparen¬ 
tia,  et  deludentia  conspectum  hominum,  non 
solida  et  vera,  ut  Arethas  in  eum  locum  an¬ 
notavit. 

Denique,  erunt  quaedam  ex  illis  mendacia 


ratione  formae,  licet  vera  ratione  materiae, 
quia .  interdum  res  veras  operabitur ,  sed 
quae  non  superabunt  vires  totius  naturae  ;  et 
ideo  non  vera  miracula  erunt  formaliter. 
Vera  enim  miracula  sola  dicuntur  illa,  quae 
a  solo  Deo  fieri  possunt,  id  est,  quae  non  ha¬ 
bent  causas  naturales  ,  neque  occultas  ,  ne¬ 
que  manifestas  ;  et  ideo  non  solum  in  con¬ 
spectu  hominum,  sed  etiam  in  conspectu 
Daemonum  et  Angelorum  sunt  mirabilia  :  at 
miracula  Antichristi  habebunt  omnia  causas 
naturales,  sed  hominibus  occultas. 

Exempla  miraculorum  Antichristi  tria  po¬ 
nuntur  Apoc.  XIII.  Unum ,  quod  ignem  de 
coelo  descendere  faciet  :  alterum ,  quod  fa¬ 
ciet  ut  imago  bestiae  loquatur  :  tertium, 
quod  finget  se  mori,  et  resurgere;  propter 
quod  miraculum  praecipue ,  totus  fere  Mun¬ 
dus  eum  admirabitur.  Ex  quibus  miracu¬ 
lis  duo  priora  erunt  vera  ratione  materiae, 
non  ratione  formae  :  tertium  autem  nullo 
modo. 

Posset  autem  objici  contra  haec  :  quia  non 
videntur  haec  omnia  miracula  posse  tribui 
Antichristo.  Nam  Joannes  in  eo  loco  duas 
bestias  introducit  :  unam,  quae  habet  capita 
septem,  et  cujus  unum  caput  visum  est  mori 
et  resurgere  :  alteram  minorem  ,  quae  fecit 
ignem  de  coelo  descendere,  et  imaginem  lo¬ 
qui  ;  si  ergo  Antichristus  erit  prior  bestia, 
non  ei  tribuuntur  duo  illa  miracula  de  igne 
et  de  imagine  :  Si  erit  posterior  bestia,  non 
potest  ei  tribui  miraculum  resurrectionis. 

Respondeo  :  priorem  bestiam  significare, 
vel  Romanum  Imperium  ,  vel  multitudinem 
impiorum,  ut  supra  diximus  :  unum  autem, 
id  est,  praecipuum  ejus  caput ,  quod  visum 
est  mori ,  et  resurgere  ,  esse  Antichristum  ; 
erit  enim  Antichristus  supremum  et  ultimum 
caput  impiorum,  et  est  ultimus  Rex,  qui  im¬ 
perium  Romanum  tenebit ,  tamen  sine  no¬ 
mine  Romani  Imperatoris.  Et  hoc  fictum  mi¬ 
raculum  resurrectionis ,  etiam  omnino  tri¬ 
buendum  Antichristo,  docent  Primasius,  Be- 
da,  Haymo,  Richardus,  Rupertus  et  Ansel- 
mus,  in  hunc  locum ,  et  Gregorius  lib.  XI, 
epist.  3.  quod  est  notandum  contra  Lyra- 
num,  qui  exponit  hoc  de  filio  quodam  Chos- 
roae  Regis  Persarum ,  quem  esse  fingit  in 
quodam  conflictu  vulneratum,  et  tamen  non 
occisum.  Nec  enim  ulla  historia  probata  tale 
aliquid  refert  de  filio  Chosroae :  neque  pot¬ 
est  filio  Chosroae  convenire,  quod  sequitur  in 


U)  II.  Thessal.  II,  9;  Matth.  XXIV,  24.  —  (2)  Apoc.  XIII,  13;  II.  Thessal.  II,  9. 

Apoc.  :  Et  admirata  est  universa  terra  post 
bestiam  dicens  :  Quis  similis  bestia;  ?  (1). 

Porro  posterior  illa  bestia  in  Apocalypsi 
secundum  Rupertum  significat  eumdem  An- 
tichristum.  Idem  enim  Antichristus  per  duas 
bestias  exprimitur  :  per  unam,  ratione  regiae 
potentiae  et  tyrannidis  ,  qua  coget  homines 
violenter  :  per  alteram  ,  ratione  magicae  ar¬ 
tis,  qua  callide  homines  seducet.  At  secun¬ 
dum  Richardum,  et  Anselmum,  et  alios, 
posterior  bestia  significat  praedicatores  Anti- 
christi,  qui  miraculis  ostendere  conabuntur, 
Anti christum  verum  esse  Messiam.  Itaque 
haec  omnia  miracula  erunt ,  vel  Antichristi, 
vel  ministrorum  ejus.  Hinc  sequitur,  Ponti¬ 
ficem  non  esse  Antichristum  :  nunquam 
enim  ullus  Pontifex  finxit  se  mori  et  resur¬ 
gere,  nec  vel  ipse,  vel  ullus  ejus  minister  fe¬ 
cit  ignem  de  coelo  descendere,  vel  imaginem 
loqui. 

At  objiciunt  Magdeburgenses  Cent.  I,  lib.  II, 
cap.  4,  coi.  436.  Miracula  mendacia  multa 
facta  esse  a  Pontificiis  :  «  Qualia  sunt ,  in¬ 
quiunt,  visiones  animarum  fabulantium  de 
purgatorio ,  et  petentium  Missas  pro  se  ce¬ 
lebrari,  et  sanitates  morborum ,  quae  acci¬ 
derunt  colentibus  statuas ,  aut  voventibus 
Sanctis.  » 

Respondeo  in  primis  :  non  sunt  ista  mira¬ 
cula  quae  Antichristum  facturum  scribit  Joan- 
nes  :  sed  mori,  et  resurgere,  ignem  de  coelo 
demittere  ,  dare  imagini  vim  loquendi ;  os¬ 
tendant  ergo,  ista  facta  esse  a  Pontifice  ,  vel 
Pontificiis.  Deinde  illa  tria  genera  miraculo¬ 
rum  fuerunt  in  Ecclesia  usitata  ante  id  tem¬ 
pus  ,  quod  adversarii  Antichristum  appa¬ 
ruisse  dicunt.  Scribit  enim  B.  Gregorius  lib. 
IY  Dial.  cap.  40.  Paschasii  Diaconi,  qui  vixe¬ 
rat  tempore  Symmachi  Papae  ,  circa  annum 
Domini  500,  animam  apparuisse  S.  Germano 
Capuano  Episcopo  ,  ac  ut  pro  se  oraret  pe¬ 
tiisse,  ut  a  purgatorii  tormentis  liberaretur. 
Certe  hoc  miraculum  contigit  centum  annis 
antequam  Antichristus  apparuerat ,  ex  sen¬ 
tentia  omnium  haereticorum  hujus  temporis. 
Nemo  enim  ponit  adventum  Antichristi,  nisi 
post  annum  600,  et  Gregorii  I  obitum.  Idem 
Gregorius  refert  de  aliis  apparitionibus  ani¬ 
marum  Missas  petentium,  eodem  lib.  IY, 
cap.  55. 

De  miraculis  sanitatum  propter  imaginum 
venerationem,  exstat  exemplum  apud  Euse- 
bium,  lib.  YII  hist.  cap.  14.  ubi  refert,  ab  ea 


muliere,  quam  Dominus  curavit  a  sanguinis 
fluxu,  statuam  aeream  Salvatori  erectam  : 
herbam  autem  quamdam  sub  ipsa  statua 
nasci  consuevisse  ,  quae  ubi  crevisset  usque 
ad  fimbrias  imaginis,  eamque  attigisset,  om¬ 
nium  malorum  genera  curabat.  Quo  miraculo 
evidens  est,  Deum  approbare  voluisse  sacra¬ 
rum  imaginum  cultum. 

De  sanitatibus  concessis  divinitus  iis  ,  qui 
Sanctis  aliquid  voverant,  sunt  innumerabilia 
apud  Veteres  testimonia,  sed  insigne  testi¬ 
monium  exstat  apud  Theodoretum,  qui  lib. 
VIII  ad  Graec.,  qui  est  de  Martyr,  scribit; 
suo  tempore  templa  Martyrum  fuisse  qfiena 
tabellis  vel  simulacris  manuum,  pedum,  ocu¬ 
lorum,  capitum  ,  et  caeterorum  humanorum 
membrorum,  quibus  indicabantur  varia  dona 
sanitatum,  quae  homines  vi  votorum  a  sanc¬ 
tis  Martyribus  acceperant. 


CAPDT  XVI. 

De  Regno  et  pr celiis  Antichristi. 

De  Regno  et  praeliis  Antichristi ,  quatuor 
in  Scripturis  legimus.  Primo ,  Antichristum 
ex  humillimo  loco  prodeuntem  per  fraudes 
et  dolos  Regnum  Judaeorum  adepturum.  Se¬ 
cundo,  pugnaturum  cum  tribus  Regibus,  ni¬ 
mirum  iEgypti,  Lybiae,  atque  iEthiopiae,  et 
eorum  regna,  illis  devictis,  occupaturum. 
Tertio,  subacturum  sibi  alios  septem  Reges, 
et  eo  modo  Monarcham  totius  Mundi  evasu¬ 
rum.  Quarto, [cum  innumerabili  exercitu  toto 
Orbe  Christianos  persecuturum,  et  hoc  esse 
praelium  Gog,  et  Magog.  Quorum  omnium, 
cum  nihil  in  Pontificem  Romanum  conveniat ; 
sequitur  manifeste,  eum  Antichristum  nullo 
modo  vocari  posse. 

De  primo  sic  loquitur  Daniel.  cap.  XI  : 
Stabit ,  inquit,  in  loco  ejus  despectus ,  et  non 
tribuetur  ei  honor  regius ,  et  veniet  clam ,  et  ob¬ 
tinebit  Regnum  in  fraudulentia  (2).  Quem  in 
locum  Hieronymus  scribit,  quod  etsi  haecin- 
telliguntur  aliquo  modo  de  Antiocho  Epi¬ 
phane  ;  tamen  longe  perfectius  implenda 
sunt  in  Antichristo,  quemadmodum  quae  di¬ 
cuntur  in  Psal.  LXXI  de  Salomone  ,  intelli- 
guntur  quidem  de  ipso  Salomone  ,  sed  per- 


(1)  Apoc.  XIII,  4.  —  (2)  Dan.  XI,  21. 

fectius  impleta  sunt  in  Christo.  Propterea 
ibidem  Hieronymus,  posteaquam  exposuerat 
hunc  locum  de  Antiocho ,  secutus  Porphy- 
rium,  ita  subjungit  :  «  Nostri  autem  et  me¬ 
lius  interpretantur  et  rectius  ,  quod  in  fine 
mundi  haec  sit  facturus  Antichristus.  Qui  con¬ 
surgere  habet  de  modica  gente  ,  id  est,  de 
populo  Judaeorum,  et  tam  humilis  erit  atque 
despectus,  ut  ei  non  detur  honor  regius,  et 
per  insidias  et  fraudulentiam  obtineat  prin¬ 
cipatum  etc.  »  Ubi  Hieronymus  significat, 
hanc  esse  communem  Christianorum  expo¬ 
sitionem.  Qua  etiam  de  causa  cap.  VII.  com¬ 
parat  Daniel  Antichristum  cum  cornu  par¬ 
vulo,  nimirum,  propter  ipsius  vile  et  obscu¬ 
rum  principium. 

Et  certe  hoc  primum  nullo  modo  conve¬ 
nit  Romano  Pontifici ;  oporteret  enim  dice¬ 
re,  Romanum  Pontificem  usque  ad  annum 
600,  fuisse  obscurissimum,  et  nullius  nomi¬ 
nis,  et  tunc  repente,  ac  per  fraudes  locum 
aliquem  excelsum  occupasse  :  at  hoc  est 
aperte  falsum.  Nam  ut  Augustinus  epist. 
162.  ait :  « In  Romana  Ecclesia  semper  vi¬ 
guit  Apostolicae  Cathedrae  principatus.  »  Et 
Prosper  lib.  U  de  Vocat  Gent.  cap.  6  :  «  Ro¬ 
ma,  inquit,  per  sacerdotii  principatum  am¬ 
plior  facta  est  arce  religionis,  quam  solio 
potestatis.  »  Et  Concilium  Chalcedonense 
in  epist.  ad  Leonem,  asserit,  Romae  lucere 
Apostolicos  radios,  qui  inde  se  ad  omnes 
expandunt,  et  bona  sua  cum  caeteris  com¬ 
municant.  Denique ,  ipse  etiam  Ethnicus 
scriptor  Ammianus  Marcellinus  lib.  XXVII 
scribens  de  schismate  Damasi  et  Ursicini, 
dicit  :  se  non  mirari,  si  homines  tanto  stu¬ 
dio  contendunt  pro  Romano  Pontificatu, 
cum  tantae  sint  ejus  opes,  et  amplitudo. 

De  secundo  sic  loquitur  idem  Daniel  cap. 
VII  :  Considerabam,  inquit,  cornua ,  et  ecce 
cornu  aliud  parvulum  ortum  est  de  medio  eo¬ 
rum ,  et  tria  de  cornibus  primis  evulsa  sunt  a 
facie  ejus.  Et  infra  explicans  :  Porro ,  inquit, 
cornua  decem ,  decem  Reges  erunt ,  et  alius  con¬ 
surget  post  eos,  et  ipse  potentior  erit  prioribus , 
et  tres  Reges  humiliabit.  Et  cap.  XI  explicans 
qui  sint  isti  Reges  tres  :  Mittet ,  inquit,  ma¬ 
num  suayn  in  terras ,  et  terra  /Egypti  non  ef¬ 
fugiet,  et  dominabitur  thesaurorum  auri  et  ar¬ 
genti,  et  in  omnibus  pretiosis  /Egypti.  Per 
Lybiam  quoque  et  Aethiopiam  transibit  (1). 
In  quae  loca  Hieronymus  scribens,  ac  prae¬ 
cipue  in  cap.  VII.  inquit  :  «  Dicamus,  quod 


omnes  scriptores  Ecclesiastici  tradiderunt, 
in  consummatione  mundi,  quando  Regnum 
destruendum  est  Romanorum,  decem  futu¬ 
ros  Reges,  qui  orbem  Romanum  inter  se  di¬ 
vidant  ,  et  undecimum  surrecturum  esse 
Regem  parvulum  (Antichristum)  qui  tres 
Reges  de  decem  Regibus  superaturus  sit,  id 
est,  JEgyptiorum,  et  Africae,  et  .dEthiopiae, 
quibus  interfectis,  etiam  alii  septem  Reges 
victori  colla  submittent.  »  Idem  docent  de 
tribus  Regibus  ab  Antichristo  occidendis, 
Irenaeus  lib.  V,  Lactantius  lib.  VII,  cap.  16 
et  Theodoretus  in  cap.  VII.  et  XI  Dan. 

Hoc  autem  maxime  refellit  insaniam  hae¬ 
reticorum,  qui  Pontificem  Antichristum  fa¬ 
ciunt.  Dicant  enim  si  possunt ;  quandonam 
Pontifex  Romanus  occiderit  Reges  Egypti, 
Libyae,  et  dEthiopiae,  et  eorum  occupaverit 
regnum.  Theodorus  Bibliander  in  suo  Chron. 
dicit,  Romanum  Pontificem  tanquam  cornu 
parvulum  excussisse  primum  cornu  de  illis 
decem,  quando  Gregorius  II  excommunica- 
vit  Leonem  Imperatorem  Graecum  Iconoma- 
chum,  et  prohibuit,  tributa  illi  ab  Italis  red¬ 
di,  et  paulatim  principatum  ejus,  id  est, 
Exarchatum  Ravennae  obtinuit.  Secundum 
cornu  dicit  excussisse,  quando  Zacharias 
Papa  deposuit  Childericum  Regem  Franco¬ 
rum,  et  Pipinum  pro  eo  creari  jussit.  De 
Tertio  non  aperte  loquitur,  sed  videtur  in¬ 
dicare,  tunc  fuisse  excussum  tertium  cornu, 
quando  Gregorius  VII  excommunicavit ,  et 
deposuit  Henricum  IV  Imperatorem.  Exstat 
etiam  epistola  quaedam  Frederici  II  Impera¬ 
toris  contra  Pontificem  scripta,  in  qua  asse¬ 
rit,  tria  cornua  ab  Antichristo  evulsa,  esse 
regnum  Italiae,  Germaniae,  et  Siciliae,  quae  ' 
sibi  potissimum  Romanus  Pontifex  servire 
coegit. 

At  haec  vanissima  sunt.  Nam  in  primis 
Daniel  non  de  regno  Galliae  vel  Germaniae 
loquitur,  sed  de  regno  dEgvpti,  Lybiae  et.dE-  , 
thiopiae.  Deinde  nullum  eorum  Regum  Papa 
occidit  :  Antichristus  autem  tres  illos  Reges 
interficiet,  ut  Hieronymus  dicit.  Praeterea 
Antichristus  sibi  illa  regna  vendicabit,  non 
aliis  tradet  :  at  Pontifex  regnum  Galliae  non 
sibi,  sed  Pipino  tradidit  :  et  Imperatore  de¬ 
posito,  alium  creari  jussit,  non  sibi  Impe¬ 
rium  usurpavit.  Et  similiter  quando  privavit 
Leonem  Imperatorem  principatu  Ravennae, 
non  sibi  vendicavit  principatum  illum,  sed 
Regibus  Longobardorum  permisit  :  quem 


(1)  Dan.  VII,  8;  XI,  42  et  43. 

tamen  postea  Pipinus,  devictis  Longobar¬ 
dis,  Pontifici  donavit.  Denique,  si  deponere 
Principes  est  cornua  excutere,  non  erunt 
tria,  sed  multo  plura  ab  Antichristo  evulsa  : 
constat  enim,  a  Pontificibus  fuisse  depositos, 
praeter  Leonem  III  Graecum,  et  Childericum 
Francum,  etiam  HenricumlY  a  Gregorio  VII, 
Othonem  IV  ab  Innocentio  III,  Fridericum 
II  ab  Innocentio  IV,  qui  omnes  reipsa  Impe¬ 
rium  amiserunt. 

De  tertio  habemus  testimonia  Veterum 
apertissima.  Lactantius  lib.  VII,  cap.  16.  et 
Irenaeus  lib.  V  dicunt,  Antichristo,  postea- 
quam  occiderit  tres  Reges  ex  decem,  reli¬ 
quos  continuo  subjiciendos,  et  tum  ipsum 
omnium  Principem  futurum.  Hieronymus  in 
cap.  XI  Dan.  in  illud  Et  faciet ,  quae  non  fe¬ 
cerunt  patres  ejus  :  r  Nullus,  inquit,  Judaeo¬ 
rum  absque  Antichristo  in  toto  unquam  orbe 
regnavit.  »  Chrysostomus  in  II.  Thess.  II  as¬ 
serit,  Aqtichristum  Monarcham  futurum,  et 
successurum  Romanis  in  Monarchia,  sicut 
Romani  successerunt  Graecis,  Graeci  Persis, 
Persi  Assyriis. 

Denique  Cyrillus  Catech.  15.  dicit,  Anti- 
christum  Monarchiam  adepturum,  quae  an¬ 
tea  fuerat  Romanorum.  Et  satis  aperte  de¬ 
ducitur  haec  Patrum  sententia,  ex  Apoc.  c. 
XVII,  ubi  legimus  :  Et  decem  cornua ,  quae 
vidisti ,  decem  Reges  sunt.  Hi  unum  consilium 
habent ,  et  virtutem ,  et  potestatem  suam  bestiae 
tradent  (1).  Hoc  autem  nullo  modo  conveni¬ 
re  Romano  Pontifici,  certum  est  :  nec  enim 
unquam  Pontifex  Rex  fuit  totius  Orbis  terra¬ 
rum. 

De  quarto  loquitur  Joannes  Apoc.  XX  : 
Et  cum  consummati  fuerint  mille  anni ,  solve¬ 
tur  Satanas  de  carcere  suo,  et  exibit ,  et  seducet 
Gentes ,  quae  sunt  super  quatuor  angulos  terrae 
Gog  et  Magog ,  et  congregabit  eos  in  proelium, 
quorum  numerus  est  sicut  arena  maris.  Et  as¬ 
cenderunt  super  latitudinem  terree ,  et  circuie- 
runt  castra  Sanctorum  et  civitatem  dilectam. 
E t  descendit  ignis  de  coelo ,  et  devoravit  eos,  et 
diabolus ,  qui  seducebat  eos,  missus  est  in  stag¬ 
num  ignis,  et  sulphuris ,  ubi  et  bestia  et  Pseu- 
doprophetee  cruciabuntur  die  ac  nocte  in  saecula 
saeculorum  (2).  His  verbis  describitur  ultima 
persecutio,  et  finis  ejus.  De  quare  sic  loqui¬ 
tur  Augustinus  lib.  XX  de  Civit.  Dei,  cap. 
11  :  «  Haec  erit  novissima  persecutio  novis¬ 
simo  imminente  judicio,  quam  sancta  Eccle¬ 
sia  toto  terrarum  orbe  patietur,  universa 


scilicet  civitas  Christi  ab  universa  diaboli 
civitate ,  quantacumque  erit  utraque  super 
terram.  »  Similia  habentur  Ezechielis 
XXXVIII,  XXXIX,  quae  sunt  breviter  expo¬ 
nenda  propter  multos,  qui  de  hac  re  exsti¬ 
terunt  errores. 


CAPUT  XVII. 

De  Gog  et  Magog. 

Prima  igitur  sententia,  sive  potius  error 
est  Judaeorum,  qui  docent,  Gog  esse  Anti- 
christum,  Magog  esse  gentes  Scythicas  in¬ 
numerabiles,  quae  latent  intra  Caspios  mon¬ 
tes.  Venturum  autem  esse  Gog,  id  est,  An- 
tichristum  cum  Magog,  id  est,  cum  exercitu 
Scytharum,  illo  ipso  tempore  quo  Messias 
primum  apparebit  in  Hierusalem ;  et  tunc 
praelium  committendum  in  Palaestina ,  et 
tantam  stragem  futuram  in  exercitu  Gog,  ut 
per  septem  annos  Judaei  non  sint  caesuri 
ligna  ex  arboribus  ad  ignem  struendum,  sed 
crematuros  hastas,  et  clypeos,  et  similia  in¬ 
strumenta,  quae  jacebunt  ubique  cum  cada¬ 
veribus,  et  deinceps  futura  saecula  aurea 
etc. 

Refert  hanc  opinionem  Hieronymus  in  c. 
XXXVIII  Ezech.  et  Petrus  Galatinus  lib.  V, 
cap.  12  cont.  Jud.  et  Rabbi  David  Khimhi 
in  Com.  Psal.  passim.  Sed  Judaei  in  duobus 
erant. 

Primo,  quod  putant  praelium  Gog  et  Ma¬ 
gog  futurum  in  primo  Christi  adventu,  con¬ 
fundentes  primum  cum  secundo  ;  cum  tamen 
Scripturae  aperte  doceant,  in  primo  adventu 
Christum  venturum  in  humilitate,  et  tam¬ 
quam  ovem  mansuetam  immolandum ,  ut 
patet  Isa.  LIII  et  alibi.  Secundo,  quod  putant, 
Antichristum  venturum  contra  se,  et  cum 
suo  Messia  pugnaturum  ;  cum  tamen  Anti- 
christus  revera  ipsorum  Messias  sit  futurus, 
et  pro  Judaeis  contra  verum  Christum  Sal¬ 
vatorem  nostrum  pugnaturus. 

Secunda  opinio  est  Lactantii  lib.  VII,  cap. 
24,  25  et  26,  qui  existimat,  praelium  Gog  et 
Magog  futuram  mille  annis  post  mortem 
Antichristi.  Docet  enim  ipse,  finitis  sex  mil¬ 
libus  annorum  a  Mundo  condito,  venturum 


(1)  Apoc.  XVII,  12.  -  (2)  Apoc.  XX,  7, 

Antichristum ,  et  regnaturum  tribus  annis 
cum  medio ;  tunc  occidendum  Antichristum, 
appariturum  Christum,  futuram  resurrectio¬ 
nem,  et  regnaturos  Sanctos  cum  Christo  hic 
in  terris  mille  annis,  in  summa  pace,  et 
tranquillitate ,  infidelibus  interim  quidem 
exterminatis,  sed  pacifice  servientibus.  Qui¬ 
bus  finitis,  iterum  solvendum  Diabolum,  et 
excitandum  bellum  atrocissimum  omnium 
gentium,  quae  per  mille  annos  servierunt 
Sanctis,  contra  eosdem  Sanctos,  et  hoc  esse 
praelium  Gog  et  Magog,  de  quo  loquuntur  Ez. 
et  Joan.  sed  paulo  post  divinitus  occiden¬ 
dos  omnes  impios,  et  tunc  futuram  secundam 
resurrectionem,  et  Mundum  penitus  innovan¬ 
dum. 

Haec  opinio  fuit  etiam  multorum  Veterum, 
ut  Papiae,  Justini,  Irenaei,  Tertulliani,  Apol¬ 
linaris,  et  quorumdam  aliorum,  ut  refert 
Hieronymus  in  cap.  XXXVI  Ezech.  et  Euse- 
bius  lib.  III  hist.  cap.  ult.  Sed  jamdudum 
explosa  est  tamquam  error  exploratus.  Do¬ 
minus  enim  Matth.  XXIV  et  XXV  aperte 
docet,  post  Antichristi  persecutionem  statim 
futurum  judicium  ultimum,  et  ituros  omnes 
bonos  in  vitam  aeternam,  omnes  malos  in 
ignem  aeternum  ;  ac  proinde  non  futura  post 
alios  mille  annos,  nec  unquam  deinceps  ulla 
praelia. 

Tertia  opinio  est  Eusebii,  qui  lib.  IX  de- 
monst.  Evang.  cap.  3.  existimat,  Gog  esse 
Imperatorem  Romanum,  et  Magog  Imperium 
ejus.  Sed  nititur  falso  fundamento.  Deducit 
enim  hanc  opinionem  ex  cap.  XXIV  Num. 
ubi  secundum  versionem  70,  legimus  :  Ex¬ 
tolletur  Gog  regnum ,  et  augebitur  regnum  ejus : 
Deus  duxit  illum  ex  Adgypto  etc.  (1).  Ubi  vi¬ 
detur  Scriptura  dicere,  quod  quando  Chris¬ 
tus  redibit  ex  Aegypto,  tempore  suae  infan¬ 
tiae,  tunc  extolletur  regnum  Gog  :  constat 
autem,  Christo  infante  existente,  nullum 
regnum  fuisse  exaltatum,  nisi  Romanorum. 

At  sine  dubio  corrupta  est  in  hoc  loco  edi¬ 
tio  70  Interpretum  :  Hebraice  enim  habetur, 
non  Gog,  sed  Agag  :  MfcD  DVi.  Et  tol¬ 

letur  propter  Agag,  vel  prae  Agag  Rex  ejus. 
Et  sensus  est  secundum  Hieronymum  in  c. 
XXXVIII  Ezech.  et  tolletur  Saul  primus 
Rex  Israel  propter  Agag,  id  est,  quia  pecca¬ 
bit  non  occidendo  Agag.  Vel  secundum  alios, 
extolletur  Saul  prae  Agag ;  id  est,  praevale¬ 
bit  et  superabit  ipsum  Agag.  Utrumque  est 
verum.  Et  certum  est,  locum  illum  Nume¬ 


rorum  intelligi  de  regno  Judaeorum,  non  de 
Christo,  vel  Romanis  :  incipit  enim  :  Quam 
pulchra  tabernacula  tua  Jacob  tentoria  tua  Is¬ 
rael  etc.  (2). 

Quarta  opinio  6st  aliorum,  qui  per  Gog  et 
Magog  intelligunt  praelia  Diaboli  et  Angelo¬ 
rum  ejus  olim  in  coelo  cum  Angelis  bonis 
patrata,  quam  Hieronymus  refellit,  tamquam 
destruentem  litteram,  in  cap.  XXXVIII 
Ezech. 

Quinta  est  Theodori  Bibliandri,  quem  se¬ 
quitur  Chytraeus  in  Com.  cap.  XX  Apoc. 
Igitur  Bibliander  tab.  14.  suae  Chronol.  ubi 
accurate  disserit  de  Gog  et  Magog,  et  tan¬ 
dem  docet,  prophetiam  Ezechielis  et  Joannis 
non  pertinere  ad  idem  tempus  ;  sed  Ezechie¬ 
lis  quidem  vaticinium  impletum  esse  tem¬ 
pore  Machabseorum,  et  Gog  ac  Magog  fuisse 
Alexandrum  Magnum,  et  posteros  ejus  Re¬ 
ges  Syriae  et  Aegypti,  qui  cum  Judaeis  multa 
praelia  commiserunt,  et  a  Machabaeis  tan¬ 
dem  superati  fuerunt  :  Joannis  autem  pro¬ 
phetiam  impletam  esse  tempore  Gregorii 
VII  Papae,  et  sequentium  aliquot  Pontificum  : 
ac  Gog  et  Magog  fuisse  Pontifices,  et  alios 
Christianorum  Principes  et  exercitus,  qui  diu 
pugnaverunt  contra  Saracenos  pro  terra  san¬ 
cta,  et  sepulcro  Domini  recuperandis. 

Prima  pars  hujus  opinionis  est  etiam 
Theodereti,  in  cap.  XXXVIII  Ezech.  sed  de¬ 
fendi  non  potest.  Primo,  quia  sine  dubio  una 
et  eadem  est  prophetia  Ezechielis  et  Joan¬ 
nis  ;  et  proinde  utraque  implenda  est  post 
Christi  adventum.  Nam  in  primis  Joannes 
dicit,  exercitum  Gog  a  quatuor  angulis  terree 
venturum,  et  idem  dicit  Ezechiel,  nomina- 
tim  exprimens  in  exercitu  Gog  futuros  Per¬ 
sas  ex  Oriente,  AEthiopas  ex  Meridie,  Tubalf 
id  est,  Hispanos  ex  Occidente,  et  Togorma, 
id  est,  Phrygas  a  lateribus  Aquilonis.  Dein¬ 
de  Joannes  dicit;  igne  de  coelo  demisso, 
hunc  exercitum  perdendum  :  et  idem  asse¬ 
rit  Ezechiel  in  fine  cap .  XXXVIII  :  Ignem , 
inquit,  et  sulphur  pluam  super  eum ,  et  super 
exercitum  ejus  (3).  Denique,  Joannes  huic 
praelio  subjungit  continuo  innovationem 
Hierusalem,  id  est,  glorificationem  Ecclesiae, 
et  similiter  Ezechiel  a  cap.  XL  usque  ad  fi¬ 
nem  libri  nihil  tractat,  nisi  mirabilem  inno¬ 
vationem  Hierusalem. 

Praeterea  secundo  probatur,  prophetiam 
Ezechielis  non  fuisse  impletam  tempore 
Machabaeorum.  Nam  Ezech.  XXXVIII  dici- 


(1)  Num.  XXIV,  7  et  8.  —  (2)  Num.  XXIV,  5.  —  (3)  Ezech.  XXXVIII,  22. 

tur  ad  Gog,  in  novissimo  annorum  venies  : 
at  Alexander  Magnus  cum  suis  in  medio  an¬ 
norum  venit.  Deinde  Ezechiel  aperte  dicit, 
in  exercitu  Gog  futuros  iEthiopas,  Libyos, 
Hispanos,  Cappadoces  etc.  qui  tamen  nun¬ 
quam  pugnaverunt  contra  Hierusalem,  ac 
praesertim  tempore  Machabeeorum  :  soli  enim 
Syri  et  iEgyptii  pugnaverunt  contra  Macha- 
baeos. 

Denique  Ezechiel  describit  talem  victo¬ 
riam  contra  Gog  et  Magog,  ut  deinceps  nulli 
essent  timendi  hostes,  sed  esset  futurus  finis 
omnium  praeliorum.  At  non  talis  fuit  victo¬ 
ria  Machabaeorum  contra  Reges  Syriae  et 
iEgypti  :  nam  nec  Judaei  Regem  Syriae  et 
iEgypti  unquam  penitus  superaverunt,  et 
paulo  post  luerunt  Judaei  rursum  a  Romanis 
vexati  et  capti,  nec  se  unquam  de  eorum 
manibus  liberaverunt,  ut  Augustinus  dedu¬ 
cit,  et  probat  lib.  XVIII  de  Civit.  Dei,  c.  45. 
Non  ergo  prophetia  Ezechielis  ante  Christi 
tempora  impleta  fuit. 

Altera  pars  opinionis  Bibliandri,  quae  pro¬ 
pria  est  ejus,  non  solum  falsa,  sed  etiam  im¬ 
pia  est.  Nam  in  primis  Joannes  dicit,  prae¬ 
lium  Gog  et  Magog  futurum  contra  castra 
Sanctorum  et  dilectam  civitatem ,  id  est, 
contra  veram  Dei  Ecclesiam  :  at  bellum 
Christianorum  pro  terra  sancta  recuperanda 
fuit  totum  contra  Saracenos  Mahumetanos, 
nisi  forte  velit  Bibliander  ,  Mahumetanos 
esse  veram  Dei  Ecclesiam  et  castra  Sancto¬ 
rum.  Deinde  Joannes  dicit,  homines  futuros 
in  exercitu  Gog  ex  quatuor  angulis  terree  : 
at  in  exercitu  Christiano  non  erant  nisi  Oc¬ 
cidentales,  et  Aquilonares,  id  est,  Galli, 
Germani,  Itali.  Preeterea  Joannes  dicit,  fini¬ 
to  bello  Gog  et  Magog,  mox  Hierusalem  re¬ 
novandam  et  glorificandam  :  Diabolum  au¬ 
tem,  et  Antichristum,  et  Pseudoprophetas 
dejiciendos  in  ignem  aeternum  :  at  bellum 
Christianorum  pro  terra  sancta  jamdudum 
est  finitum ;  nec  tamen  videmus  ullam  Hie¬ 
rusalem  innovatam,  nec  Diabolum,  et  Pseu¬ 
doprophetas  disjectos  in  Tartarum.  Nunc 
enim,  ut  etiam  adversarii  fatentur,  Diabolus 
et  Pseudoprophetae  maxime  vigent. 

Praeterea  Deus  ipse  manifestis  signis  et 
prodigiis  tum  ad  Antiochiam  Syriae,  tum  in 
aliis  locis  manifeste  ostendit,  sibi  gratum 
bellum  illud  fuisse .  De  quibus  vide  Guliel- 
mum  Tyrium  lib.  VI  de  bell.  sac.  et  Paulum 
^Emilium  lib.  IV  de  reb.  Franc. 

Denique  S.  Bernardus,  quem  Sanctum  si¬ 
ve  Divinum  nominat  idem  Bibliander  in 


Ghron .  ubi  de  Eugenii  III  temporibus  agit, 
praeter  alios  sanctos  viros,  unus  fuit  ex  prae¬ 
cipuis  auctoribus  illius  belli  :  ipse  enim  et 
verbis,  et  miraculis  suasit  infinitae  multitu¬ 
dini  Gallorum  et  Germanorum,  ut  ad  bellum 
illud  proficiscerentur, ut  ipsemet  indicat  ini¬ 
tio  lib.  II  de  Consider.  Et  Auctor  vitae  ejus¬ 
dem  Bernardi  lib.  II,  cap.  4.  scribit,  B.Ber- 
nardum  post  praelium  peractum,  caecum 
quemdam  illuminasse  in  testimonium,  quod 
nomine  Dei  bellum  illud  praedicaverat. 

Sexta  opinio  est  Magdeburgensium,  Cent. 
I,  lib.  II,  cap.  4,  coi.  435.  ubi  docent,  Gog 
et  Magog  esse  regnum  Saracenorum,  sive 
Turearum.  Quae  sententia  plane  opponitur 
sententiae  Bibliandri :  et  ideo  melior  est,  vel 
potius  minus  mala.  Sed  tamen  absolute  est 
falsa,  siquidem  Gog  veniet  in  novissimo  an¬ 
norum,  nec  diu  durabit,  ut  ex  Joanne  et 
Ezechiele  aperte  colligitur  :  regnum  autem 
Saracenorum  jamdudum  coepit,  et  duravit 
hactenus  annos  fere  mille,  quod  sane  modi¬ 
cum  tempus  dici  nequaquam  potest. 

Septima  est  B.  Ambrosii  lib.  II  de  Fid. 
cap.  ult.  Gog  esse  Gothos,  qui  multas  pro¬ 
vincias  populi  Romani  vastaverunt.  Memi¬ 
nit  hujus  opinionis  B.  Hieronymus  in  quaest. 
Hebr.  in  Gen.  cap.  X.  et  ait  :  «  Utrum  vera 
sit  necne,  exitus  prselii  docebit.  »  Et  nunc 
sane  exitus  praelii  docuit,  non  fuisse  veram  : 
neque  enim  post  bella  Gothorum  ulla  inno¬ 
vatio  Ecclesiae  secuta  est ,  neque  bella  om¬ 
nia  cessaverunt. 

Octava  est  ipsius  S.  Hieronymi  in  cap. 
XXXVIII  Ezech.  qui  videns  rei  difficultatem, 
omisso  litterali  sensu,  mystice  exposuit  de 
haereticis.  Vult  enim  Gog,  quod  Hebraeis  est 
tectum,  significari  haeresiarchas,  qui  instar 
tecti  elati  sunt  ac  superbi  :  Magog  autem, 
quod  interpretatur  de  tecto,  significare  eos, 
qui  haeresiarchis  credunt,  eisque  subjiciun¬ 
tur,  ut  aedificium  suo  tecto.  Haec  sententia 
pro  mystico  sensu  accepta  verissima  est, 
non  tamen  ad  litteram.  Nam  Ezechiel  cap. 
XXXVIII  dicit,  Aog  venturum  in  novissimo 
annorum,  et  Joannes  Apoc.  XX  dicit,  post 
mille  annos  venturum  eumdem  Aog  :  nomi¬ 
ne  autem  mille  annorum  intelligunt  omnes 
Catholici  totum  tempus,  quod  est  a  Christi 
adventu  usque  ad  Antichristum  :  cum  ergo 
Aog  non  sit  venturus  nisi  circa  finem  Mundi, 
et  haeretici  initio  Ecclesiae  adhuc  Apostolis 
viventibus  coeperint;  constat,  proprie  et  ad 
litteram  Aog  non  significare  haereticos. 

Sciendum  'est  etiam,  Hieronymum,  cum 

dicit  Gog  interpretari  tectum,  et  Magog  de 
tecto,  non  velle  dicere  idem  omnino  esse  He¬ 
braeis  Gog  et  Magog,  quod  nobis  tectum  et 
de  tecto,  sed  velle  dicere,  esse  quasi  idem. 
Proprie  enim  Hebraeis  tectum  non  est  Gog, 
sed  Gog,  33,  et  de  tecto  non  dicunt  Magog, 
sed  Miggag,  33)3. 

Nona  sententia  est  B.  Augustini  lib.  XX 
de  Civit.  Dei,  cap.  41.  qui  per  Gog  intelligit 
Diabolum,  qui  est  instar  magni  tecti,  id  est, 
magnee  domus,  in  qua  habitant  omnes  mali: 
per  Magog  autem  intelligit  Antichristi  exer¬ 
citum  ex  totius  orbis  nationibus  collectum. 
Quae  sententia  sine  dubio  verissima  est  et 
amplectenda,  quatenus  refert  Gog  et  Magog 
ad  tempora  Antichristi ;  tum  quod  eum  se¬ 
quuntur  omnes  Catholici  auctores,  qui  scri¬ 
bunt  in  Apocalypsim  ut  Arethas,  Primasius, 
Beda,  Haymo,  Rupertus,  Richardus,  Ansel- 
mus,  et  alii;  tum  etiam  quod  omnia  quae 
dicuntur  ab  Ezechiele  et  Joanne  de  Gog  et 
Magog,  rectissime  conveniant  Antichristo. 
Tunc  enim  vere  erit  ultima  et  maxima  per¬ 
secutio,  et  post  eam  innovabitur  Hierusa¬ 
lem,  hoc  est,  Ecclesia  glorificabitur,  nec 
ulla  deinceps  praelia  audientur.  Quatenus 
autem  per  Gog  intelligit  Diabolum,  non  vi¬ 
detur  vera  :  nam  Joannes  dicit,  Diabolum 
solutum  convocaturum  esse  Gog  et  Magog 
in  praelium;  igitur  aliud  est  Diabolus,  aliud 
est  Gog. 

Nostra  igitur  sententia,  quae  decima  est, 
tria  continetur.  Primo  asserimus,  praelium 
Gog  et  Magog  esse  praelium  Antichristi  con¬ 
tra  Ecclesiam,  ut  recte  Augustinus  ddcuit. 
Secundo  dicimus,  probabile  esse  admodum, 
Per  Gog  significari  ipsum  Antichristum,  per 
Magog  exercitum  ejus.  Nam  Ezechiel  per¬ 
petuo  Gog  vocat  principem,  et  Magog  vocat 
terram,  sive  nationem.  Tertio  dicimus,  pro¬ 
babile  esse,  Gog  dici  a  Magog,  non  e  con¬ 
verso,  ita  ut  dicatur  Antichristus  Gog,  quia 
est  princeps  gentis  quae  dicitur  Magog  : 
porro  exercitum  Antichristi  vocari  Magog  a 
gente  Scythica,  non  quod  constet  ex  illis 
Scythis,  quos  Judaei  fingunt  esse  ultra  Cau¬ 
casum  et  Caspium  mare,  sed  vel  quod  ma¬ 
gna  pars  exercitus  Antichristi  constabit  ex 
barbaris  a  Scythia  oriundis,  ut  Tureis,  Tar¬ 
taris,  et  caeteris,  vel  (quod  magis  reor)  quia 
erit  exercitus  immanis  et  crudelis  valde  : 
quos  enim  saevos  dicere  volumus,  Scythas 
vocamus. 

Nam  quod  Magog  revera  Scythicam  gen¬ 
tem  significet,  patet  ex  Genes.  X,  ubi  legi¬ 


mus,  filium  Japliet  secundum  dictum  esse 
Magog,  ex  quo  dicta  est  Magog  regio,  quam 
ejus  posteri  habitarunt,  quam  esse  Scy¬ 
thiam,  docet  Josephus  lib.  I  Antiq.  cap.  11. 
et  Hieronymus  in  quaest  Hebr.  in  Genes.  X. 
Nam  quemadmodum  a  tribus  filiis  Cham,  id 
est,  Chus,  Mizraim  et  Chanaham,  dicta  est 
vEthiopia  Chus ;  iEgyptus  Mizraim,  et  Pa¬ 
laestina  Chanaham  :  sic  omnino  a  Magog  fi¬ 
lio  Japliet  dicta  est  Scythia  Magog.  Quod 
autem  Ezechiel  nominans  Magog  respexerit 
ad  gentem  denominatam  a  Magog  filio  Ja- 
phet;  planum  est,  quia  ibidem  adjungit  so¬ 
cios  ipsi  Gog  alias  gentes  denominatas  ab 
aliis  filiis,  vel  nepotibus  Japliet,  ut  G orner, 
Togorma,  Mosoch,  Tubal,  etc.  Concluda¬ 
mus  ergo,  praelium  Gog  et  Magog  esse  no¬ 
vissimam  persecutionem,  quam  in  toto  Mun¬ 
do  contra  Ecclesiam  Antichristus  excitabit. 

Neque  obstat  quod  Ezechiel  cap.  XXXVIII 
dicit,  per  septem  annos  cremanda  arma  Gog 
et  Magog ;  cum  tamen  constet,  post  Anti¬ 
christi  mortem  non  futuros  nisi  45  dies  us¬ 
que  ad  Mundi  finem,  ut  ex  Dan.  XII  colligi¬ 
tur.  Nam  Ezechiel  non  loquitur  proprie,  sed 
figurate  more  Prophetarum,  nec  vult  dicere, 
revera  per  septem  annos  comburenda  illa 
arma  :  sed  tam  insignem  cladem  futuram, 
ut  longissimo  tempore  sufficere  possent  ad 
ignem  fovendum  hastae,  et  clypei  hominum 
occisorum,  si  opus  esset. 

Unum  superest  dubium  :  Anne  propter 
saevissimam  Antichristi  persecutionem  extin- 
guenda  sit  penitus  Christi  Fides  et  religio. 
Nam  Dominicus  a  Soto  in  lib.  IV  sent.  dist. 
46,  quaest.  1,  art.  1.  id  futurum  omnino  cre¬ 
didit  :  «  Abscessio,  inquit,  et  defectio  totius 
orbis  ab  illa  Sede,  signum  erit  consumma¬ 
tionis  saeculi.  »  Et  infra  :  «  Extincta  fide 
per  discessionem  ab  Apostolica  Sede,  to¬ 
tus  Mundus  vanus  erit  ,  ac  deinceps  in¬ 
cassum  processurus.  »  Et  infra  :  «  Expa¬ 
vescant  ergo  mortales,  quam  sit  pestilens 
amor  sui.  Inde  enim  manet  elatio  et  super¬ 
bia,  quae  sub  ductu  tandem  Antichristi  Ci¬ 
vitatem  Dei  labefactabit.  » 

At  haec  sententia  meo  judicio  defendi  non 
potest.  Nam  in  primis  repugnat  Augustino, 
qui  lib.  XX  de  Civit.  Dei,  cap.  11  dicit,  Ec¬ 
clesiam  semper  invictam  contra  Antichris¬ 
tum  futuram  :  «  Nec  militiam,  inquit,  suam 
deseret,  quae  vocabulo  est  appellata  castro¬ 
rum.  »  Deinde  repugnare  mihi  videtur  etiam 
Evangelio ,  namMatth.  VI  legimus  :  Super 
hanc  petram  aedificabo  Ecclesiam  meam ,  et 

portae  inferi  non  praevalebunt  adversus  eam  (1). 
At  quomodo  non  praevalebunt,  si  eam  peni¬ 
tus  extinguent?  Item  Matth.  XXIV  Dominus 
ait  de  ministris  Antichristi  :  Dabunt  signa 
magna,  ita  ut  in  errorem  inducantur,  si  fieri 
potest  etiam  electi  (2).  Ubi  Dominus  significa¬ 
re  voluit,  electos  multos  eo  tempore  futuros 
qui  Antichristi  miraculis  seduci  se  non  pa¬ 
tientur.  Denique,  Scriptores  omnes  qui  de 
Antichristi  persecutione  loquuntur,  ut  Eze- 
chiel,  Daniel,  Paulus,  Joannes,  etPatres  om¬ 
nes  supra  citati,  victoriam  illius  belli  seu 
persecutionis  penes  Ecclesiam  tandem  futu¬ 
ram  dicunt.  Et  sane  ratio  ipsa  idipsum  do¬ 
cet.  Quis  enim  credat,  in  eo  praelio,  in  quo 
totis  castris  Deus  et  Diabolus,  Christus  et 
Antichristus  pugnabunt  ;  Deum  a  Diabolo, 
et  Christum  ab  Antichristo  esse  vincen¬ 
dum? 


CAPUT  XVIII. 

Refelluntur  deliramenta  haereticorum ,  quibus 
non  tam  probant ,  quam  impudenter  affir¬ 
mant,  Papam  esse  Antichristum. 

Etsi  sufficere  poterant,  quae  hactenus  dis¬ 
seruimus  de  Antichristo ;  siquidem  eviden¬ 
ter  ostendimus,  nihil  eorum  summo  Ponti¬ 
fici  convenire,  quae  Antichristo  Scripturae 
divinae  attribuunt  :  tamen  ne  aliquid  desi¬ 
deretur,  et  impudentia  adversariorum  ma¬ 
nifesta  fiat,  proponam  breviter,  ac  refellam, 
quae  Lutherus,  libellus  Smalchaldicus,  Cal¬ 
vinus,  Illyricus,  Tilmannus,  et  Chytraeus 
adferunt,  ut  probent  Papam  esse  Antichris¬ 
tum. 

Ac  primum  Lutherus,  etsi  passim  Pontifi¬ 
cem  summum  Antichristum  vocet,  ac  prae¬ 
sertim  in  lib.  de  Captiv.  Babyl.  in  lib.  cont. 
execrab.  Bullam  Antich.  in  Assert.  artic.  in 
lib.  cont.  Ambros.  Catharin.  tamen  unum 
dumtaxat  argumentum  ejus  reperire  potui, 
quo  id  probare  conatur.  Nam  in  Assert.  art. 
27.  ita  loquitur:  «  Daniel  praedixit  VIII  cap. 
Antichristum  fore  regem  impudentem  facie, 
hoc  est,  sicut  Hebraeus  habet,  potentem  spe- 
ciebus,  pompis,  et  caeremoniis  externorum 
operum,  extincto  interim  spiritu  Fidei,  sicut 


vidimus  impletum  tot  religionibus,  ordini¬ 
bus,  collegiis,  ritibus,  vestibus,  gestibus,  ae¬ 
dificiis  ,  statutis ,  regulis ,  observantiis,  ut 
numerum  nominum  eorum  vix  recites.  »  At¬ 
que  has  easdem  Antichristi,  ut  ipse  loqui¬ 
tur,  facies  enumerat,  et  fusissime  explicat 
in  libro  contra  Ambros. Catharin.  de  vision. 
Dan. 

Sed  hoc  Lutheri  argumentum  in  tribus 
peccat.  Primum  in  ipso  fandamento  :  nam 
verba  Hebraea  DJ'sn  ad  verbum  sonant,  Ro¬ 
bustus  facie,  et  phrasi  Hebraica  significant 
hominem  perfrictae  frontis,  qui  non  novit 
erubescere.  Nam  in  primis  ita  verterunt  70 : 

Tzpoaomy  inverecundus  facie  :  ita  Hiero¬ 
nymus  vertit  :  ita  Theodoretus  legit  :  ita  ex 
Rabbinorum  regulis  explicat  Franciscus  Va- 
tablus  :  Fortis  facie,  inquit,  est  qui  non  eru¬ 
bescit,  et  quem  non  pudet. 

Denique  idem  colligitur  ex  verbis  simili¬ 
bus  Ezech.  III  :  Domus  Israel  attrita  fronte 
est,  et  duro  corde,  ecce  dedi  faciem  tuam  valen » 
tiorem  f aciebus  eorum,, et  frontem  tuam  durio¬ 
rem  frontibus  eorum  (3).  Ubi  in  Hebraeo  est  : 
Domus  Israel  robusti  fronte  sunt ,  et  dedi  fa¬ 
ciem  tuam  robustiorem  faciebus  eorum.  Quae 
non  habent  alium  sensum  quam  istum  :  (ut 
Hieronymus  recte  explicat)  illi  quidem  im¬ 
pudentes  sunt,  sed  tu  non  cedas  impuden¬ 
tiae  illorum;  etsi  illi  audacter  et  sine  pudore 
faciunt  mala,  tu  audacter  et  sine  pudore  re¬ 
prehendas.  Quae  cum  ita  sint,  videat  Luthe¬ 
rus,  ne  ipse  impudens  facie  sit,  si  suam  in¬ 
terpretationem  Rabbinis,  Theodoreto,  Hie¬ 
ronymo,  70  Interpretibus,  et  ipsi  Ezechieli 
anteponere  velit. 

Secundo  peccat  Lutheri  argumentum, 
quia  ex  hac  sententia,  quidquid  tandem  si¬ 
gnificet,  non  recte  colligitur,  Papam  esse 
Antichristum.  Nam  etiamsi  constaret,  Anti¬ 
christum  futurum  potentem  in  pompis  et 
caeremoniis  externis;  non  tamen  continuo 
colligi  posset,  esse  Antichristum  quicumque 
est  potens  in  pompis  et  caeremoniis  externis. 
Nam,  ut  Dialectici  docent,  ex  particularibus 
affirmativis  nihil  colligitur;  alioqui  etiam 
Moses  fuit  Antichristus,  qui  tot  caeremonias 
in  Exodo  et  Levitico  instituit,  ut  vix  earum 
numerus  iniri  possit.  Et  cum  ibidem  de  An¬ 
tiocho,  et  in  ejus  figura  de  Antichristo  dici¬ 
tur,  illum  fore  intelligentem  aenigmatum,  si 
ratiocinatio  Lutheri  valeret ;  sequeretur,  eos 
omnes  qui  aenigmata  solvere  possent  esse 


(1)  Matth.  XVI,  18.  —  (2)  Matth.  XXIV,  24. 


(3)  Ezech.  III,  7  et  8. 

Antichristos  :  quod  certe  falsum,,  et  ridicu¬ 
lum  est. 

Tertio  peccat  in  eo,  quod  Pontifici  Ro¬ 
mano  tribuit  institutionem  omnium  Ordi¬ 
num,  et  caeremoniarum  Ecclesiasticarum  ; 
cum  tamen  constet,  plurimas  earum,  non  a 
Pontifice  Romano,  sed  ab  aliis  sanctis  Patri¬ 
bus  institutas.  Nam  Ecclesia  Graeca  semper 
habuit,  et  adhuc  habet  monasteria,  ritus, 
observationes,  caeremonias,  quas  a  sanctis 
Basilio,  Pachomio,  et  caeteris  Graecis  Patri¬ 
bus,  non  a  Romano  Pontifice  acceperat. 
Yide  lib.  Cassiani  de  Instit.  renunt.  et  S.Ba- 
silii  Constit.  In  Occidente  quoque  S.  Bene¬ 
dicti,  S.  Rom.  S.  Brunonis,  S.  Dominici  et 
S.  Francisci  Ordines  a  Papa  quidem  appro¬ 
bati,  sed  ab  illis  sanctis  viris  Spiritu  sancto 
docente  excogitati  et  instituti  sunt  :  ut  si 
ejusmodi  Ordines  ad  Anticliristi  faciem  per¬ 
tineant,  potius  sancti  illi  Patres  Antichristi 
dicendi  sunt,  quam  Papa. 

Adde  ultimo,  verba  Danielis  'nulli  homi¬ 
num  (vero  Antichristo  suo  tempore  revelan¬ 
do  excepto)  aptius  convenire  quam  Luthero. 
Ipse  enim  supra  omnes  impudens  facie  fuit: 
nam  Presbyter  et  Monachus  palam  uxorem 
sanctimonialem  duxit,  cujus  rei  nullum 
exemplum  in  tota  antiquitate  demonstrari 
potest.  Item  mendacia  sine  ullo  numero  scri¬ 
psit,  quae  a  multis  annotata,  et  litteris  pro¬ 
dita  sunt.  Scribit  Joannes  Cochlseus  in  act. 
Luth.  anni  1523,  a  quodam  notata  ex  uno 
Lutheri  libro  mendacia  50.  Ab  alio  quodam 
eumdem  Luth  erum  convictum  mendaciorum 
874.  Qualis  denique  impudentia  illa  fuit, 
cum  in  lib.  cont.  Bullam  Leonis  X  idem  Lu- 
therus  excommunicare  ausus  est  Pontificem 
suum  cum  universa  Ecclesia,  quee  illi  adhae¬ 
ret?  Quis  unquam  audivit,  a  Presbytero  'Epi¬ 
scopum  excommunicari  potuisse? 

Exhorruit  quondam  Chalcedonense  Con¬ 
cilium  Dioscori  audaciam ,  qui  in  Concilio 
Ephesino  II  praesidens  ,  Leonem  Pontificem 
excommunicare  praesumpserat :  at  quae  com¬ 
paratio  esse  potest  inter  Dioscorum  Patriar¬ 
cham  secundae  sedis ,  in  Concilio  generali 
praesidentem  ,  et  Lutherum  simplicem  Mo¬ 
nachum  in  suo  cubiculo  scribentem?  Sed 
jam  Luthero  dimisso,  adMelanchthonem  ve¬ 
niamus. 


CAPUT  XIX. 

Refutantur  nugae  Synodi  Smalchaldicce 
Lutheranorum, 

Exstat  libellus  de  potestate  et  primatu  Pa¬ 
pae,  seu  regno  Antichristi ,  nomine  Synodi 
Smalchaldicae  editus,  qui  quidem  Melanch- 
thonis  mihi  esse  videtur,  sed  cujuscumque 
sit,  nihil  nisi  verba  ,  et  inanem  jactationem 
habet:  «  Constat,  inquit  Auctor  libri,  Roma¬ 
nos  Pontifices  cum  suis  membris  defendere 
impiam  doctrinam,  et  impios  cultus,  ac  pla¬ 
ne  notae  Antichristi  competunt  in  regnum 
Papae,  et  sua  membra.  »  Hactenus  proposi¬ 
tio,  nunc  probationes  audiamus  :  «  Paulus 
enim  ad  Thessalonicenses  describens  Anti- 
cliristum ,  vocat  eum  adversarium  Christi, 
extollentem  se  super  omne  quod  dicitur,  aut 
coliter  Deus ,  sedentem  in  templo  tanquam 
Deum.  Loquitur  igitur  de  aliquo  regnante  in 
Ecclesia,  non  de  Regibus  Ethnicis  ,  et  hunc 
vocat  adversarium  Christi ,  quia  doctrinam 
pugnantem  cum  Evangelio  excogitaturus 
sit ,  et  is  arrogabit  sibi  auctoritatem  divi¬ 
nam.  »  ® 

Quamquam  haec  omnia ,  etsi  vera  essent, 
parum  nobis  officerent  :  peto  tamen  quo 
fundamento  nititur  haec  interpretatio?  Pau¬ 
lus  aperte  dicit ,  Antichristum  seipsum  ele¬ 
vaturum  supra  omnem  Deum  ,  et  in  templo 
sessurum,  non  ut  Regem,  non  ut  Episcopum, 
sed  plane  ut  Deum,  et  hoc  idem  disertis  ver¬ 
bis  affirmant  Chrysostomus,  Ambrosius  ,  et 
ese  teri  hujus  loci  veteres  Interpretes.  Quo 
jure  igitur  vos  sine  teste,  et  sine  ratione  af¬ 
firmatis,  Antichristum  esse  eum  qui  sedet  in 
templo,  non  ut  Deus  ,  sed  ut  Episcopus  ,  et 
adeo  non  se  effert  super  omnem  Deum  ,  ut 
non  solum  Deum  Patrem,  et  Filium,  et  Spi¬ 
ritum  sanctum  adoret,  sed  etiam  coram  om¬ 
ni  populo  sese  prosternat  ante  Sacramentum 
Eucharistise  ,  ante  sepulchra  Apostolorum, 
et  Martyrum,  ante  crucem,  et  imagines  Chri¬ 
sti,  et  Sanctorum,  quee  vos  ipsi,  licet  impie, 
Deos  alienos,  et  idola  appellare  soletis?  Sed 
videamus  hoc  ipsum  quemadmodum  accom¬ 
modetis  ad  Papam. 

«  Primum  autem  constat,  Papam  regnare 
in  Ecclesia ,  et  praetextu  Ecclesiasticae  auc- 


52 


LIBER  III. 


toritatis  et  ministerii  sibi  hoc  regnum  cons¬ 
tituisse.  Praetexit  enim  haec  verba  :  Tibi  da¬ 
bo  claves.  » 

Regnare  Papam  in  Ecclesia ,  vos  quidem 
dicitis,  sed  non  probatis  :  nos  vero  contra¬ 
rium  nullo  negotio  demonstrare  possumus. 
Nam  qui  regnat ,  superiorem  in  regno  suo 
non  agnoscit  :  Papa  vero  Christi  Regis  Vica¬ 
rium  se  et  famulum  profitetur  :  et  quamvis 
in  tota  domo  Dei,  atque  in  universo  Christi 
regno  amplissima  potestate  utatur;  ea  ta¬ 
men  potestas  non  excedit  GEconomi,  ac  ser¬ 
vi  conditionem.  Nam  et  Moses  (ut  Paulus  ait 
Hebr.  III.)  Fidelis  fuit  intota  domo  Dei,  sed 
tanquam  famulus ;  Christus  autem  tanquam 
filius  in  sua.  Sed  pergite. 

«  Deinde,  doctrina  Papae  multipliciter  pu¬ 
gnat  cum  Evangelio,  et  arrogat  sibi  auctori¬ 
tatem  divinam  tripliciter.  Primum,  quia  su¬ 
mit  sibi  jus  mutandi  doctrinam  Christi ,  et 
cultus  a  Deo  institutos,  et  suam  doctrinam, 
et  suos  cultus  observari  vult  tanquam  divi¬ 
na.  » 

Hoc  item  dicitis  ,  et  non  probatis,  neque 
solum  id  nobis  falsum,  sed  mendacium  etiam 
impudentissimum  esse  videtur.  Nec  enim  ig¬ 
noratis  ,  in  Ecclesia  Catholica  omnium  ore 
doceri,  Christi  doctrinam  et  cultus  non  pos¬ 
se  ab  ullo  homine,  sed  nec  ab  ullo  etiam  An¬ 
gelo  mutari ,  nec  unquam,  inter  nos  et  vos 
qusestro  fuit,  an  debeat  credi,  aut  fieri  quod 
Christus  docuit,  aut  jussit.  Sed  vos  ne,  an 
nos  melius  Christi  doctrinam  ,  et  praecepta 
interpretemur?  In  qua  quidem  quaestione 
vos  nihil  fere  aliud  affere  soletis,  quam  ves¬ 
tram  ipsorum  interpretationem  :  nos  vero 
Patrum  consensum  ,  et  Catholicae  Ecclesiae, 
vel  decreta,  vel  consuetudines.  Nec  enim  (ut 
vos  falso  jactatis)  Patrum  consensus  atque 
Ecclesiae  consuetudines  verbo  Dei  oppo¬ 
nimus  ,  sed  interpretationi  et  judicio  ves¬ 
tro.  Sed,audiamus  secundam  probationem. 

«  Secundo  ,  quod  sumit  sibi  potestatem 
non  solum  ligandi ,  et  solvendi  in  hac  vita, 
sed  etiam  sumit  sibi  jus  de  animabus  post 
hanc  vitam.  » 

Et  hoc  dicitur ,  sed  non  probatur.  Nec 
enim  summus  Pontifex  jus  sibi  in  animas 
defunctorum  sumit,  cum  non  ex  auctoritate 
illas  a  peccatis  vel  pomis  absolvat ,  sed  so¬ 
lum  per  modum  suffragii  preces,  atque  opera 
bona  Fidelium  vivorum  cum  illis  communi¬ 
cet.  Prodesse  autem  defunctis  vivorum  pre¬ 


ces  et  eleemosynas  ,  ac  prsecipue  Missae  sa¬ 
crificium,  omnes  Veteres  docent  :  de  qua  re 
cum  nos  alibi  fuse  disputaverimus,  hoc  loco 
unum  Augustini  testimonium  annotasse  suf¬ 
ficiet.  Igitur  ser.  34.  de  Verb.  Apost.  ita  lo¬ 
quitur  Augustinus  :  «  Orationibus  vero  sanc¬ 
tae  Ecclesiae  et  sacrificio  salutari,  et  eleemo¬ 
synis,  quae  pro  eorum  spiritibus  erogantur, 
non  est  dubitandum  mortuos  adjuvari. »  Sed 
pergite. 

«  Tertia,  quia  Papa  non  vult  ab  Ecclesia, 
aut  ab  alio  judicari,  et  aufert  suam  auctori¬ 
tatem  judicio  Conciliorum  et  totius  Ecclesiae. 
Hoc  autem  est  se  Deum  facere,  nolle  ab  Ec¬ 
clesia  aut  ab  ullo  judicari.  » 

Hic  quoque  duo  dicuntur  quae  non  pro¬ 
bantur.  Nam  in  primis  ,  quibus  Scripturis, 
quibus  Conciliis,  qua  ratione  probatis,  debe¬ 
re  Papam  a  Conciliis,  vel  Ecclesia  judicari? 
Nos  enim  legimus  (ut  alia  praetermittam, 
quae  libro  superiore  satis  disputata  sunt)  Pe¬ 
tro  dictum  a  Christo  Joan.  XXI  :  Pasce  oves 
meas  (d) ,  nec  dubitari  posse  credimus,  oves 
a  pastore  regendas,  et  judicandas  esse,  non 
pastorem  ab  ovibus.  Illud  etiam  legimus  Lu¬ 
cae  XII,  eidem  Petro  dictum  :  Quis  putas  .est 
fidelis  dispensator ,  et  prudens ,  quem  constituit 
Dominus  super  familiam  suam  (2)  ?  Quo  loco 
videmus  oeconomum  quemdam  toti  familiae 
Christi  praepositum,  certe  ut  eam  regat,  non 
ut  regatur  ab  ea. 

Ac  ne  forte  objiceret  aliquis  :  quid  si  oeco¬ 
nomus  ille  fuerit  malus,  a  quo  tandem  judi¬ 
cabitur,  si  omnibus  praeest,  nulli  subjicitur? 
Propterea  subjecit  Dominus  continuo  :  Quod 
si  dixerit  servus  ille  in  corde  suo ,  moram  facit 
Dominus  meus  venire ,  et  coeperit  percutere  ser¬ 
vos  et  ancillas ,  et  edere ,  et  bibere ,  et  inebriari , 
veniet  Dominus  servi  illius  in  die  qua  non  spe¬ 
rat,  et  hora  qua  nescit ,  et  dividet  eum,  partem¬ 
que  ejus  cum  infidelibus  ponet  (3).  Auditisne 
quis  judex  sit  mali  illius  oeconomi ,  quem 
constituit  Dominus  super  familiam  suam  ? 
Non  enim  ait  Christus,  a  Concilio  judicetur: 
sed  veniet  Dominus  in  die  qua  non  sperat ,  et 
quae  sequuntur.  Itaque  sibi  Dominus  servat 
servi  illius  judicium,  quem  super  universam 
familiam  suam  ipse  constituit ;  proinde  non 
aufert  Papa  auctoritatem  suam  judicio  Con¬ 
ciliorum,  et  totius  Ecclesiae  cum  ab  eo  se  ju¬ 
dicari  non  patitur  :  non  enim  auferri  potest 
quod  nunquam  est  datum.  Sed  neque  Con¬ 
cilia  rite  congregata  id  sibi  unquam  assump- 


(1)  Joan.  XXI,  17.  —  (2)  Luc.  XII,  42.  —  (3)  Id.  XII,  45  et  eeq. 

serunt,  ut  extra  casum  hseresis  in  Pontifi¬ 
cem  summum  sententiam  dicerent.  Sed  de 
hac  re  satis  multa  suo  loco. 

Alterum  quo’d  dicitis,  et  non  probatis,  il¬ 
lud  est,  hoc  esse  Deum  se  facere  ,  nolle  ab 
Ecclesia,  aut  ab  ullo  judicari.  Nam  cum  ab 
ullo  dicitis,  sine  dubio  ab  ullo  homine  intel- 
ligitis  :  nec  enim  ignoratis ,  Pontificem  a 
Christo  judicandum  se  esse,  et  credere  et 
profiteri.  Quo  pacto  autem  se  facit  Deum, 
qui  judicandum  se  esse  a  Deo  credit? 

Deinde  Reges  terne  certe  judicem  in  ter¬ 
ris,  quod  ad  res  politias  attinet,  nullum  ag¬ 
noscunt  :  et  sententia  vestra,  qui  Episcopos 
coactiva  potestate  spoliatis,  nec  in  Ecclesias¬ 
ticis  rebus  verum  aliquem  judicem  habent. 
Num  igitur  tot  erunt  Dii ,  quot  sunt  Reges? 
Non  existimo  ita  vos  insanire,  ut  hoc  dicatis. 
Restat  igitur,  ut  verum  non  sit ,  qui  a  nullo 
homine  judicari  velit ,  eum  continuo  Deum 
se  facere. 

Postremo  additis  ,  «  hos  tam  horribiles 
errores  ,  et  hanc  impietatem  defendit  sum¬ 
ma  saevitia,  et  interficit  dissentientes.  » 

Hic  vero  quam  impudenter  mentiamini 
vel  ex  hoc  uno  cognoscere  potestis,  quod 
ego  ipse  qui  haec  scribo  palam  assero,  idque 
in  ipsa  Urbe  Roma  (et  Pontifice  nori  igno¬ 
rante)  non  licere  Pontifici  mutare  Christi  doc¬ 
trinam,  aut  cultus,  neque  cultus  novos  in¬ 
stituere,  qui  habeantur  pro  divinis  ,  aut  qui 
cum  Evangelio  ulla  ratione  pugnent;  et  ta¬ 
men  ab  ipso  non  modo  non  interficior ,  sed 
nec  aliquid  molestiae  patior.  Nimirum  probe 
novit  Pontifex  ,  me  vera  dicere  ,  vos  vero 
mentiri.  Quemadmodum  etiam  paulo  post 
cum  additis  :  «Doctrina  de  poenitentia  pror¬ 
sus  depravata  est  a  Papa,  et  a  suis  membris; 
docet  enim  remitti  peccata  propter  dignita¬ 
tem  nostrorum  operum.  Item,  nusquam  do¬ 
cent,  quod  gratis  propter  Christum  remittan¬ 
tur  peccata.  »  Quae  sane  non  sunt  nostra  dog¬ 
mata,  sed  vestra  mendacia.  Nec  enim  id  nos 
docemus,  sed  contrarium  omnino,  ut  Conci¬ 
lium  Tridentinum  sess.  VI,  cap.  5,  6,  7  et  8. 
aperte  testatur.  Sed  de  his  satis.  Transeo  ad 
Calvinum.  ' 

Refelluntur  Calvini  mendacia. 

Igitur  Joan nes  Calvinus  explanans  locum 
Apostoli  II.  Thessal.  II  :  Qui  extollit  se  super 
omne  quod  dicitur  Deus  {i),  multa  quidem  di¬ 
cit,  et  magna  pompa  verborum  ,  sed  nihil 
fere  probat  :  «  Significavit ,  inquit ,  Paulus 
his  verbis,  Antichristum  sibi  rapturum  quse 
unius  Dei  propria  sunt,  ut  supra  omne  divi¬ 
num  numen  se  efferat,  ut  tota  religio  totus- 
que  Dei  cultus  sub  ejus  pedibus  jaceat.  »  Et 
infra  :  «  Nunc  quisquis  a  Scriptura  edoctus 
erit,  qusenam  Deo  maxime  sint  propria  ,  et 
ex  adverso  intuebitur,  quid  sibi  Papa  usur¬ 
pet,  etiamsi  puer  sit  decennis  non  multum 
laborabit  in  noscendo  Anticliristo.  »  Magni¬ 
fica  vero  pollicitatio. 

Sed  audiamus  quibus  tandem  rationibus 
demonstrat ,  quod  proposuit.  Forte  enim 
ejusmodi  erunt,  ut  pueri  etiam  decennes  non 
multum  laboraturi  sint  in  iis  dissolvendis  : 
«  Scriptura  pronuntiat ,  Deum  unicum  esse 
legislatorem,  Isai.  XXXIII,  v.  22  :  qui  ser¬ 
vare  potest ,  et  perdere,  Jacob.  IV,  v.  12  : 
Unicum  Regem,  cujus  officium  est  verbo  suo 
regere  animas,  eumdem  facit  omnium  sacro¬ 
rum  auctorem  :  justitiam  et  salutem  ab  uno 
Christo  petendam  docent ,  modum  simul  et 
rationem  assignat.  Nihil  horum  est  quod 
non  sui  juris  Papa  esse  asserat ,  suum  esse 
gloriatur  ligare  quibus  visum  est  legibus  con¬ 
scientias,  et  aeternis  poenis  subjicere.  Sacra¬ 
menta  pro  libidine  sua  vel  nova  instituit, vel 
quae  a  Christo  instituta  erant  corrumpit  et 
vitiat,  imo  penitus  abolet ,  ut  in  eorum  vi¬ 
cem  substituat  quae  finxit  ipse  sacrilegia  : 
media  consequenda  salutis  aliena  prorsus  a 
doctrina  Evangelii  comminiscitur  :  totam 
denique  religionem  pro  suo  nutu  mutare  non 
dubitat.  Quid,  obsecro,  est  se  efferre  supra 
omne  quod  numen  reputatur ,  si  hoc  Papa 
non  facit?  » 

Nonne  bene  dixeram  multa  dici  a  Calvi¬ 
no,  parum ,  aut  nihil  probari?  Nam  quod 
Papa  gl orietur  suum  esse  ligare  quibus  vi¬ 
sum  fuerit  legibus  conscientias,  quod  Sacra¬ 


ti)  II.  Thessal.  II,  4. 

menta  nova  instituat ,  quod  aboleat  vetera, 
quod  media  ad  salutem  comminiscatur  alie¬ 
na  a  doctrina  Evangelii  ,  quod  omnem  reli¬ 
gionem  mutet ,  dicit  quidem  Calvinus  ,  sed 
non  probat:  sin  autem  dicere  apud  eum  pro¬ 
bare  est :  pari  ratione  inliciari  refutare  esse 
debebit. 

Certe  quotquot  Catholici  sumus,  et  Roma¬ 
no  Pontifici  Christi  Vicario  obedimus,  libere 
dicimus,  et  sine  ulla  ejus  injuria  dicimus  : 
non  licere  ei  quibusvis  legibus ,  hoc  est, 
etiam  perniciosis  et  iniquis  homines  ligare, 
nec  Sacramenta  nova  instituere,  nec  institu¬ 
ta  a  Christo  corrumpere ,  vel  abolere ,  nec 
media  comminisci  ad  salutem  aliena  a  doc¬ 
trina  Evangelii,  nec  religionem  Christianam 
pervertere,  vel  immutare  :  id  vero  eo  liben¬ 
tius  dicimus  ,  quod  scimus  eum  quoque  ita 
sentire,  ac  dicere.  Nam  si  non  ita  sentit,  si 
putat  sibi  licere  leges  iniquas  condere  ,  Sa¬ 
cramenta  nova  instituere,  vetera  abolere,  et 
alia  ejusmodi  facere  ;  quomodo  patitur  nos 
ita  loqui ,  qui  tamen  in  ejus  potestate  su¬ 
mus,  et  non  in  angulo  nescio  quo,  sed  in  ip¬ 
sa  urbe  Roma,  eo  sciente  et  volente  ,  doce¬ 
mus  ? 

Sed  inquient  :  non  dicit  Papa  sibi  ista  li¬ 
cere,  sed  tamen  reipsa  et  factis  sibi  licere 
contendit.  Probetur  igitur  aliquid  horum  fe¬ 
cisse  :  nam  alioqui  assumere  quod  proban¬ 
dum  erat ,  quod  quidem  solemne  adversa¬ 
riis  est,  petitio  principii  aDialecticis  vocatur. 

Porro  duo  illa  loca  Isaiae  XXXIII  et  Ja- 
cobi  IV,  quae  sola  Calvinus  protulit,  senten¬ 
tiae  nostrae  nihil  omnino  officiunt.  Nam  quod 
Isaias  et  Jacobus  dicunt :  Unum  esse  regem, 
judicem,  et  legislatorem  nostrum;  certe  non 
pugnat  cum  verbis  illis  Prov.  VIII  :  Per  me 
Reges  regnant ,  et  legum  conditores  justa  decer¬ 
nunt ;  et  cum  illis  Psal.  II  :  Et  nunc  Reges  in- 
telligite  ,  erudimini  qui  judicatis  terram  (I)  : 
et  cum  aliis  sexcentis  ejusdem  generis  locis. 
Non  igitur  Isaias  et  Jacobus  quocumque  mo¬ 
do  unum  Regem  ,  judicem,  et  legislatorem 
Deum  faciunt  :  sed  ea  tantum  ratione,  quod 
solus  ipse  ita  sit  Rex,  et  judex,  et  legislator, 
ut  nulli  rationem  reddere  debeat,  a  nullo 
pendeat,  auctoritate  propria,  id  est,  non  ac¬ 
cepta  ab  alio,  regnet,  et  judicet,  ac  leges  fe¬ 
rat,  ac  denique  quod  solus  ipse  possit  etiam 
quoad  executionem  perdere  et  salvare  ,  ut 
Jacobus  ait.  Nihil  enim  horum  aut  Papie, 
aut  aliis  Principibus  tribuimus. 


CAPUT  XXI.' 

Refelluntur  mendacia  Illyrici. 

Jam  Illyricus  in  lib.  quem  scripsit  adv, 
Prim.  Papae  :  «  Sed,  inquit,  inter  alia  argu¬ 
menta  nobis  illud  firmissimum  esse  debet, 
quod  verissime  et  clarissime  hoc  tempore  a 
plurimis  probatum  est ,  Papam  docere  ,  et 
defendere  impiam  doctrinam ,  et  esse  ipsis¬ 
simum  Antichristum  ,  cujus  rei  rationes  hic 
repetam.  JoannesI,  2.  definit,  Antichristum 
esse  eum  ,  qui  negat  Jesum  esse  Christum. 
Id  plane  Papa  facit,  non  verbis,  sed  re.  Nam 
Meschias  Hebraice,  Graece  Christus,  est  per¬ 
sona  divinitus  missa,  ut  sit  populi  Dei  perpe¬ 
tuus  sacerdos  et  Rex.  Sacerdotis  officium 
est  docere,  orare  ,  et  sacrificare,  sed  Regis 
est  regere  et  defendere.  »  Haec  ille. 

Audiamus  nunc  quomodo  probet.  Papam 
haec  officia  Christo  eripuisse  ,  et  quae  testi¬ 
monia,  quas  rationes  adferat.  Sed,  ni  fallor, 
sola  verba  inania  audiemus;  sic  igitur  per¬ 
git:  «Adimit  ergo  Papa  Christo  sacerdotium: 
nam  non  solum  dilectum  Filium  vult  audi¬ 
ri  ,  sed  magis  se  suosque  Pseudoapostolos 
aliud  Evangelium  adferentes.  Item,  quia 
multos  alios  Mediatores  in  coelo  nobis  pro 
Christo  substituit,  qui  pro  nobis  coram  Pa¬ 
tre  intercedant  neglecto  Christo  severo  judi¬ 
ce.  Item,  quia  infinitos  sacrificulos  pro  Chri¬ 
sto  substituit,  qui  generi  humano  Deum  pla¬ 
cent  ,  ad  quos  dicit ,  a  Christo  per  Petrum 
sacerdotium  translatum  esse.  Denique  quia 
per  merita  suorum  spiritualium,  sanctorum¬ 
que  nos  salvari  vult.  » 

En  quam  claris  Scripturarum  testimoniis 
Illyricus  nos  convincit.  Quid  si  haec  omnia 
mere  esse  mendacia  demonstremus  ?  Nam 
ubi,  quseso,  legistis,  Papam  velle  magis 
se  quam  Christum  audiri?  Negamus;  probate. 
Nos  enim  contra  videmus  a  Papa  summum 
honorem  Scripturis-  deferri,  et  pro  haereticis 
haberi  qui  adversus  Scripturam  aliquid  do¬ 
cuerint.  Deinde,  nonne  mendacium  est  cla¬ 
rissimum,  quod  Papa  Mediatores  pro  Chris¬ 
to  substituerit,  et  illos  velit  pro  nobis  ad  Pa¬ 
trem  intercedere  Christo  neglecto?  Nonne 


(1)  Isai.  XXXIII.  22;  Jacob.  IV,  12;  Prov.  VIII,  15;  Psal.  II,  10. 

Litaniae  nostrae  ita  incipiunt  :  Kyrie  eleison, 
Christe  eleison?  Nonne  omnes  omnino  Eccle- 
.siae  nostrae  preces,  quas  in  Missa  et  officio 
Ecclesiastico  legimus,  ad  Deum  diriguntur, 
et  per  Christum  Dominum  nostrum  terminan¬ 
tur  ?  Nonne  Christi  mediationem  et  interces¬ 
sionem  agnoscimus,  cum  quidquid  a  Deo 
petimus,  sive  a  Sanctis  pro  nobis  peti  cupi¬ 
mus,  id  totum  per  Christi  meritum  petamus? 
Nec  enim  Sanctos  Dei,  ut  Christi  loco  habe¬ 
mus,  sed  id  ab  eis  petimus,  ut  suas  preces 
cum  nostris  precibus  conjungant,  ut  hoc 
modo  facilius  quidquid  volumus  a  Deo  per 
Christum  impetremus. 

Pari  ratione  mendacium  est,  quod  Papa 
sacrificulos  pro  Christo  substituerit,  necnon 
quod  sacerdotium  Christi  per  Petrum  ad 
sacrificulos  translatum  dicamus  :  nec  enim 
aliquid  horum  probatis,  aut  probabitis  un¬ 
quam  nec  dubium  esse  potest,  quin  si  aliquid 
haberetis,  in  medium  adferretis.  Id  vero  est, 
quod  nos  dicimus,  Christum,  qui  est  sacer¬ 
dos  in  seternum,  et  semper  vivit  ad  interpel¬ 
landum  pro  nobis,  semel  quidem  seipsum 
Deo  in  hostiam  placationis  per  mortem  cru¬ 
cis  obtulisse  :  nunc  vero  per  manus  sacer¬ 
dotum  iterum  atque  iterum  in  mysterio  se 
offerre. 

Et  quemadmodum  cum  multi  hoc  tem¬ 
pore  baptizent,  verum  tamen  est  quod  legi¬ 
mus  Joan.  I.  Hic  est  qui  baptizat  in  Spiritu 
sancto  (I):  Non  enim  translatum  est  officium 
baptizandi  a  Christo  ad  sacerdotes,  sed  ipse 
est  qui  per  ministerium  sacerdotum  semper 
baptizat :  sic  etiam  tametsi  multi  sacerdotes 
hodie  Christum  in  tremendis  mysteriis  offe¬ 
rant,  ipse  tamen  est  primarius  sacerdos,  et 
vere  summus  Pontifex,  qui  per  ministerium 
omnium  sacerdotum  semetipsum  offert  : 
a  Non  sunt,  inquit  Chrysostomns  hom.  83. 
in  Matth.  humanae  virtutis  haec  opera. 
Qui  tunc  in  illa  coena  confecit,  ipse  nunc 
quoque  operatur,  ipse  perficit,  ministrorum 
nos  ordinem  tenemus. » 

Sed  libenter  a  te  discerem,  Illyrice,  cum 
omnes  omnino  veteres  Scriptores,  tum  Graeci 
tum  Latini  sacrificii  Eucharistiae,  et  sacerdo¬ 
tum  Christianorum  mentionem  faciant,  quod 
nemo  negat  nisi  qui  non  legit:  cur  tandem 
soli  Pontifici  Romano  hoc  tribuas,  quod  sa¬ 
cerdotium  Christi  in  sacrificulos  transtulerit? 
sed  pergamus  ad  caetera . 

Quod  postremo  loco  addis  :  «  Per  merita 


suorum  spiritualium,  sanctorumque  nos  sal¬ 
vari  vult.  »  Insigne  quoque  mendacium  est  : 
alioqui  profer  locum,  ubi  Papa  hoc  dixerit: 
«  Nos  enim  per  gratiam  Domini  nostri  Jesu 
Christi  credimus  salvari ,  quemadmodum  et 
Patres  salvati  sunt,  »  ut  S .  Petrus  ait,  Act. 
XY.  Nec  alium  agnoscimus  Salvatorem  nisi 
Jesum  et  hunc  crucifixum,  qui  dedit  semetip¬ 
sum  redemptionem  pro  omnibus  I.  ad 
Tim.  II. 

Porro  Sanctorum  merita  et  preces  suo 
etiam  modo  nobis  prodesse,  negare  non  po¬ 
test,  nisi  qui  nescit,  aut  non  credit ,  inter 
membra  corporis  Ecclesiae  communicatio¬ 
nem  et  connexionem  esse.  De  qua  re,  cum 
nos  alibi  tractaverimus,  duo  solum  testimo¬ 
nia  hoc  loco  addidisse  sufficiet.  Igitur  S. 
Augustinus  quaest.  149.  in  Exod.  «  Ut  eo 
modo,  inquit,  admoneremur,  cum  merita 
nostra  nos  gravassent,  ne  diligamur  a  Deo, 
revelari  nos  apud  eum  illorum  meritis  posse, 
quos  Deus  diligit.  »  Ac  rursum  lib.  XXL  de 
Civit.  Dei,  cap  27.  aliquoties  repetit,  nonnul¬ 
los  Sanctorum  meritis  indulgentiam  adipisci, 
atque  hoc  significatum  esse  a  Domino,  cum 
ait :  Facite  vobis  amicos  de  mammona  iniqui¬ 
tatis ,  ut  cum  defeceritis ,  recipiant  vos  in  ceter - 
na  tabernacida  (2).  «  Sicut  autem,  (inquit  S. 
Leoserm.  I.  de  Natali  Apost.)  et  nos  experti 
sumus,  et  nostri  probavere  majores,  credi¬ 
mus,  atque  confidimus,  inter  omnes  labores 
istius  vitae  ad  obtinendam  misericordiam 
Dei,  semper  nos  specialium  patronorum  ora¬ 
tionibus  adjuvandos,  ut  quantum  propriis 
peccatis  depremimur  tantum  Apostolicis me¬ 
ritis  erigamur.  »  Haec  ille. 

Et  quamvis  non  solemus  ita  loqui,  ut  Illy¬ 
ricus  dicit,  per  merita  videlicet  spiritualium 
nos  salvari ;  tamen  si  quis  ita  loqueretur, 
atque  id  solum  significare  vellet,  meritis 
Sanctorum  ad  salutem  per  Christum  obti¬ 
nendam  aliqua  ratione  nos  juvari,  non  ma¬ 
gis  reprehendi  posset,  quam  Apostolus  Pau¬ 
lus,  qui  I.  Cor.  IX.  ait  :  Omnibus  omnia  fac¬ 
tus  sum ,  ut  omnes  facerem  salvos.  Et  Aposto¬ 
lus  Judas,  quisimiliterloquiturcumait:7/os 
quidem  arguite  judicatos ,  illos  vero  salvate  de 
igne  rapientes  (3).  Atque  hsec  de  sacerdotio 
Christi. 

Pergit  Illyricus :  «  Regnum  porro  Christo 
aufert,  quia  in  terris*vult  ipse  esse  Caput 
Ecclesiae  ;  in  coelo  vero  alios  opitulatores,  et 
servatores  nobis  constituit,  ad  quos  in  mise- 


(1)  Joan.  I,  33.  —  (2)  Luc.  XVI,  9.  —  (3)  I.  Cor.  IX,  22;  Jud.  22  et  23. 

riis  nos  confugere  jubet.  Negat  ergo  Papa 
Jesum  esse  Christum.  » 

Hic  primum  illud  qusero  :  ubinamPapa, 
aut  ullus  Catholicorum  servatores  sanctos 
appellaverit.  Deinde  illud  addo  :  si  asserere 
se  Caput  Ecclesiae  esse  sub  Christo,  ut  ejus 
Vicarium  et  Ministrum,  quod  Papa  facit,  est 
negare  Jesum  esse  Christum;  cur  eadem 
ratione  quicumque  se  Proregem,  aut  Guber¬ 
natorem  provincjae  alicujus  esse  affirmat, 
non  continuo  censetur  negare  Dominum 
suum  esse  Regem  ? 

Denique  si  ad  Sanctos,  tanquam  opitulato¬ 
res  in  miseriis  confugere,  est  negare  Jesum 
esse  Christum;  quomodo, quaeso, Paulus  non 
negavit  Jesum  esse  Christum,  cum  ait  ad 
Rom.  XV  :  Obsecro  vos,  fratres,  per  Dominum 
nostrum  Jesum  Christum ,  et  per  c/iaritatem 
Sancti  Spiritus,  ut  adjuvetis  me  in  orationibus 
pro  me  ad  Deum,  ut  liberer  ab  infidelibus ,  qui 
sunt  in  Judcea  ?  Quomodo  magnus  Basilius 
non  negavit  Jesum  esse  Christum,  cum  in 
Orat,  de  40  Martyr,  ita  locutus  est  :  «  Qui 
aliqua  premitur  angustia,  ad  hos  confugiat : 
Qui  rursum  laetatur,  hos  oret  :  Ille  ut  a  ma¬ 
lis  liberetur  ;  Iste  ut  duret  in  rebus  laetis  ?  » 
Omitto  caeteros  Patres  ;  vereor  enim  ne  si 
eos  excutiamus,  nullum  inveniamus  qui  non 
negaverit  Jesum  esse  Christum  :  Si  vera  sit 
Illyrici  doctrina. 

Pergit  Illyricus.  Daniel  cap.  XI  :  «  Anti- 
christum  pluribus  notis  insignit :  primum, 
inquit,  faciet  quod  volet,  facit  sane  Papa 
quod  ei  libet.  » 

At  S.  Daniel  cum  ait  deAntichristo,  faciet 
quod  volet ,  significare  vult,  ab  Antichristo 
nullum  omnino  superiorem  agnoscendum, 
ac  ne  Deum  quidem:  sic  enim  sequitur  :  Et 
elevabitur  adversus  omnem  Deum.  Itaque  An- 
tichristus  etiam  Dei  lege,  et  imperio  postha¬ 
bito,  pro  arbitrio  suo  vivet,  quod  certe  Pa¬ 
pa  non  facit,  quippe  qui  Dei  lege  se  constrin¬ 
gi  non  negat,  et  Christum  judicem  et  supe¬ 
riorem  agnoscit. 

«  Confitetur,  inquit  Illyricus ,  id  ipse- 
met  dist.  40.  si  Papa  infinitas  animas  secum 
in  infernum  traheret ;  tamen  nemo  debet  ei 
dicere  quid  facis?  et  glossa,  inquit,  Papae  est 
pro  ratione  voluntas.  » 

Canon,  qui  incipit  «  Si  Papa,  »  non  est 
(ut  falso  Illyricus  dicit)  alicujus  Romani  Pon¬ 
tificis,  sed  S.  Bonifacii  Episcopi  Mognatini, 
Apostoli  Germanorum,  et  martyris  :  qui 


quidem  non  negat  Pontificem  summum,  si 
male  vixerit,  esse  corripiendum  atque  ad¬ 
monendum  ex  fraterna  charitate  ;  sed  negat’ 
posse  argui  ex  auctoritate,  ac  judicari,  cum 
sit  ipse  omnium  hominum  judex.  Qui  etiam 
Bonifacius  in  iis  verbis,  quae  canonem  illum 
antecedunt  (ut  videre  est  in  nova  editione 
decreti)  Romanam  Ecclesiam  disertis  verbis 
Caput  omnium  Ecclesiarum  appellat,  et  a 
Romani  Pontificis  incolumitate  totius  Eccle¬ 
siae  salutem,  post  Deum,  pendere  affirmat. 

Quaero  igitur  ab  Illyrico  :  vera  sifne  S. 
Bonifacii  Germanorum  Apostoli  sententia  an 
non  ?  Nam  si  vera  non  est  ;  cur  nobis  obji¬ 
citur  ?  Si  vera  est;  cur  non  recipitur ? Dicam 
idipsum  planius  ;  si  vera  non  est  ea  sen¬ 
tentia ;  non  igitur  verum  est,  Pontifici  pluri¬ 
mas  animas  secum  ad  inferos  trahenti  non 
posse  dici,  quid  facis?  Si  vera  est ;  igitur  ve¬ 
re  Caput  est  Romanus  Pontifex  omnium 
Ecclesiarum,  et  cunctos  judicaturus  a  nemi¬ 
ne  est  judicandus.  Quare  desinat  Illyricus 
jam  canones  allegare,  qui  nihil  ei  prodesse 
possunt.  Quod  ad  glossam  attinet,  sciat  Illy¬ 
ricus,  eam  vel  ab  ipso  Pontifice,  tanquam 
falsam  esse  sublatam  in  nova  editione  de¬ 
creti,  vel  nunquam  in  decreto  fuisse:  ego 
certe  eamreperire  non  potui. 

Pergit  Illyricus.  Secundo  (Daniel)  «  dicit, 
quod  se  elevabit  supra  Deum,  id  fecit  (Papa) 
ut  ex  praecedentibus  apparet.  Item  quia  vult 
se  audiri  plusquam  Deum  blasphemansque 
vociferatur,  Scripturam  esse  fontem  omnium 
haeresum  et  schismatum,  ambiguam  et  obs¬ 
curam  etc.  » 

Atqui  oportuerat  fideliter  Danielis  verba 
referre ;  non  enim  ille  ait :  Elevabit  se  supra 
Deum,  sed  elevabitur  adversus  omnem  Deum. 
Et  infra  :  Nec  quemquam  Deorum  curabit , 
quia  adversum  universa  consurget.  Quae  nota 
clarissime  demonstrat,  Papam  nihil  habere 
commune  cum  Antichristo  :  Nam  Antichris- 
tus  nullum  Deorum  curabit :  Papa  vero 
unum  verum  Deum  Patrem,  et  Filium,  et 
Spiritum  sanctum  colit.  Neque  id  solum  fa¬ 
cit,  sed  etiam  (si  vobis  credimus)  tot  Deos 
palam  adorat,  quot  sunt  in  ccelis  Sancti,  in 
terris  imagines,  sub  terram  reliquiae. 

Jam  vero  quod  addis:  «Papam  vociferari, 
Scripturam  esse  fontem  haeresum  et  schis¬ 
matum.  0  Ego  certe  in  nullius  unquam  Pa¬ 
pae  scriptis  legi,  sed  Lutheri  tui  verbum  esse 
audio.  Scripturam  esse  librum  haereticorum. 


(1)  Rom  XV,  30  et  seq. 

Lutherus  praefat.  hist.  quae  contigit  in  Stras- 
fort  anno  36.  Quod  quidem  verbum  si  recte 
accipiatur,  non  video  cur  merito  reprehen¬ 
datur.  Nam  S.  quoque  Hilarius  in  lib.  de 
Synod.  extremo  demonstrat,  plerasque  hae- 
reses  ex  divinis  Litteris  male  intellectis  esse 
natas. 

Et  Tertullianus  in  lib.  depraescript.  magis 
audacter :  «  Nec  periclitor,  inquit,  dicere 
ipsa  quoque  Scripturas  sic  esse  ex  Dei  vo¬ 
luntate  dispositas,  ut  haereticis  materias  sub¬ 
ministrarent,  cum  legam  :  Oportet  haereticis 
esse,  quae  sine  Scripturis  esse  non  possent. » 

Porro  ambiguas,  et  obscurissimas  in  ple- 
risque  locis  Scripturas  esse,  non  solum  Papa 
verissime  docet,  sed  omnes  etiam  veteres 
Patres  ;  atque  adeo  ipse  Lutherus,  vellet  nol¬ 
let  id  fateri  coactus  est,  cumpraefat.  in  Psal. 
in  hunc  modum  scripsit:  «  Nolim  ab  ullo  id 
de  me  praesumi,  quod  nullus  adhuc  praestare 
potuit  sanctissimorum  et  doctissimorum,  id 
est,  Psalterium  in  omnibus  suo  legitimo  sen¬ 
su  in  telligere  et  docere.  Sat  est,  aliquos  et 
eosdem  ex  parte  intellexisse  :  multa  sibi  re¬ 
servavit  Spiritus,  quo  nos  semper  discipulos 
habeat,  multa  solum  ostendit,  ut  alliciat, 
multa  tradidit,  ut  afficiat.  »  Et  infra  :  «  Scio 
esse  impudentissimae  temeritatis  eum,  qui 
audeat  profiteri,  unum  Scripturae  librum  a  se 
in  omnibus  partibus  intellectum.  »  Idem 
quoque  Lutherus  in  lib.  de  Cone,  et  Eccl. 
pag.  52.  Nonne  aperte  fatetur,  se  magno  su¬ 
dore  veram,  et  germanam  Scripturae  senten¬ 
tiam  quaesivisse  ?  Denique  tot  Scripturae 
versiones,  tot  interpretationes,  tot  sectae  di¬ 
versissimae  apud  adversarios  ,  quid  aliud 
clamant,  quam  Scripturam  esse  ambiguam  et 
obscuram? 

Tertio,  (Daniel)  «  dicit  quod  ei  (Antichris- 
to)  prospere  succedet,  donec  finiatur  ira 
Dei :  oppressit  Papa  ut  voluit  sua  tyrannide 
et  impietate,  tum  politias  plurimas,  tum  etiam 
innumeras  Ecclesias.  » 

Et  hoc  qua  ratione,  quo  auctore  probatis? 
Potestisne  dicere  ,  quas  politias,  quas  Ec¬ 
clesias  Pontifex  Romanus  oppresserit?  quid 
si  nos  contra  demonstramus,  huic  tertiae  no¬ 
tae  Antichristi  notam  plane  contrariam  Pa¬ 
pae  convenire?  Nam  ab  eo  tempore,  quo  per 
vos  Papa  Antichristus  esse  coepit,  non  modo 
non  crevit  ejus  imperium,  sed  semper  ma¬ 
gis  ac  magis  decrevit.  Leonis  Magni  tempo¬ 
re,  id  est,  annis  centum  quinquagenta  ante¬ 
quam  Antichristus  vestra  sententia  nascere¬ 
tur,  Papa  Romanus  pluribus  gentibus  praesi¬ 


debat,  quam  sese  Romani  Imperii  fines  ex¬ 
tenderent.  Sic  enim  scribit  idem  Leo  serm. 
1.  de  Natali  Apostolorum  :  «  Per  sacram  B. 
Petri  Sedem  Caput  orbis  effecta  (Roma)  la¬ 
tius  praesideres  religione  divina,  quam  do¬ 
minatione  terrena  .  Quamvis  enim  multis 
aucta  victoriis,  jus  imperii  tui,  terra  mari¬ 
que  protuleris,  minus  tamen  est,  quod  tibi 
bellicus  labor  subdidit,  quam  quod  pax 
Christiana  subjecit.  »  Et  Prosper  in  lib.  de 
Ingrat. 

Sedes  Roma  Petri,  quse  pastoralis  honoris 
Facta  caput  Mundo,  quidquid  non  possidet  armis, 
Relligione  tenet. 

At  postea,  Antichristo,  (ut  vos  vultis)  re¬ 
gnante,  paulatim  amisit  Romana  Sedes  Afri¬ 
cam  pene  totam,  Asiae  maximam  partem, 
Graeciam  universam.  Nostris  vero  temporibus 
quibus  vos  Antichristum  maxime  furere  vo¬ 
ciferamini,  tam  prospere  illi  omnia  succes¬ 
serunt,  ut  magnam  Germaniae  partem  ami¬ 
serit,  Suetiam,  Gothiam,  Norwegiam,  Da- 
niam  universam,  bonam  Angliae,  Galliae, 
Helvetiae,  Poloniae,  Bohemiae,  ac  Pannoniae 
partem.  Itaque  si  prospere  agere,  nota  est 
Antichristi,  non  Papa,  qui  tot  provinciis 
exutus  est,  sed  Lutherus,  qui  praedicatione 
carnalis  libertatis  tot  populos  seduxit,  et 
tam  prospere  egit,  ut  ex  privato  Monacho 
totius  Germaniae  Propheta,  et  quasi  Papa 
quidam  evaserit,  Antichristus  merito  dici 
potest.  Sed  perge. 

Quarto  (Daniel)  «  dicit,  eum  non  cura¬ 
turum  Deum  suorum  patrum.  Hoc  de  Papa 
vere  dici,  superius  in  loco  Joannis  clare 
probavimus.  »  Et  nos  in  eodem  loco  idipsum 
clarius  reprobavimus.  Perge  igitur  ad  alia. 

Quinto  «  dicit,  non  curaturum  amorem 
mulierum  :  quod  Papa  fecit,  tum  praecipien¬ 
do  suis  caelibatum,  tum  per  suas  sodomiti- 
cas  libidines.  » 

Hic  omitto  dicere  de  temeritate  vestra, 
qua  quidlibet  pronuntiare  audetis;  parum 
pensi  interim  habentes,  possint  ne  probari 
quae  dicitis,  an  non  possint.  Illud  non  omit¬ 
tam,  verba  Danielis  etiamsi  in  textibus  Grae¬ 
cis  ita  sonent,  ut  vos  dicitis ;  tamen  ex  He¬ 
braico  fonte  in  contrariam  plane  sententiam 
a  S. Hieronymo  esse  translata; sic  enim  ille  ver¬ 
tit  :  Et  erit  in  concupiscentiis  fceminarum.  Et 
quamvis  verba  Hebraica  rnan  Sin  so¬ 
lum  significent  in  concupiscentia  fceminarum 
et  non  habeant  ullum  adjunctum,  quo  intel- 
ligi  possit,  utrum  erit  aut  non  erit  Antichris- 


58 


LIBER  III. 


tus  in  concupiscentiis  foeminarum :  duae  ta-y 
men  conjecturae  sunt,  quae  versionem  S. 
Hieronymi  probabiliorem  faciunt. 

Una,  quod  constet,  Antiochum ,  de  quo 
ad  litteram  Daniel  loquitur,  et  qui  Antichristi 
figuram  gerebat ,  valde  addictum  amoribus 
foeminarum  fuisse  :  «  Antiochenus ,  »  inquit 
Hieronymus  in  Gomm.  hujus  loci,  «  luxurio¬ 
sissimus  fuisse  dicitur,  et  in  tantum  dedecus 
per  stupra,  et  corruptelas  venisse  Regiae  ma¬ 
jestatis,  ut  mimis  quoque  et  scortis  publice 
jungeretur,  et  libidinem  suam  populo  prae¬ 
sente  compleret.  »  Quod  cum  ita  sit ;  quo¬ 
modo  credibile  est  de  tali  Rege  Danielem 
dicturum  fuisse,  in  concupiscentiis  foemina¬ 
rum  non  erit  ? 

Altera  conjectura  est,  quod  cum  Antichris- 
tus  Judaeorum  Messias  futurus  sit ,  et  Judaei 
praeter  caetera  bona  uxorum  multitudinem  a 
Messia  suo  expcctent,  non  est  ullo  modo  pro¬ 
babile,  Antichristum  aut  imperaturum  ,  aut 
laudaturum  coelibatum. 

Addo  postremo,  quod  si  nota  est  Anti¬ 
christi  coelibatum  indicere  sacerdotibus,  non 
solum  Papa,  sed  omnes  veteres  Patres,  et 
ipsi  etiam  Apostoli  Antichristi  quidam  erunt. 
Nam  (ut  caetera  praetermittam  quae  suo  loco 
adferentur)  audi  quid  dicant  Patres  Concilii 
II  Carthagin.  can.  2.  :  «  Omnibus  placet, 
ut  Episcopi,  Presbyteri,  Diaconi,  vel  qui  Sa¬ 
cramenta  contrectant,  pudicitiae  custodes 
etiam  ab  uxoribus  se  abstineant,  ut  quod 
Apostoli  docuerunt,  et  ipsa  servavit  antiqui¬ 
tas,  nos  quoque  custodiamus.  »  Sed  perge. 

Sexto,  «  dicit  (Daniel)  quod  colet  Deum 
Moazim,  idque  auro  et  argento  ,  quod  fecit, 
dum  totam  pietatem  in  eo  collocat,  ut  multa, 
magnaque  templa  splendide  extructa  omni¬ 
genis  pretiosis  ornamentis  niteant,  cantuque 
reboent.  » 

De  Deo  Maozim  supra  multa  dicta  sunt, 
ubi  ostendimus,  Deum  Maozim  ,  aut  ipsum 
Antichristum  esse  ,  aut  ipsum  Diabolum, 
quem  occulte  Antichristus  colet.  Sed  videtur 
mihi  noster  Illyricus  Jesum  Christum  facere 
Deum  Maozim ,  quae  sane  intolerabilis  blas- 
phemia  est.  Nam  templa  omnia,  quae  splen¬ 
dide  exstruuntur,  et  auro  atque  argento  a 
Romanis  Pontificibus  exornantur,  Christo 
Deo  sacrari,  ac  dicari  nemo  est  qui  nesciat ; 
igitur,  si  qui  ejusmodi  templis  colitur,  is 
est  Deus  Maozim  ;  quis  non  videt,  Christum 
ipsum  esse  Deum  Maozim?  Neque  vero  tem¬ 
plorum  exstructio  atque  ornatus  ab  anno 
666  coepit,  quo  anno  adversarii  Antichris¬ 


tum  apparuisse  volunt,  sed  ante  hoc  tempus 
annis  ferme  trecentis. 

Audi  Eusebium  ex  versione  Ruffmi  1.  IX 
hist.  Eccles.  cap.  10  :  «  Ex  quo  aderat  cunc¬ 
tis  velut  divino  munere  infusa  laetitia,  maxi¬ 
me  videntibus  ea  loca  ,  qua;  paulo  ante  im¬ 
piis  tyrannorum  machinis  fuerant  destructa, 
re  divina  constructione  clariora,  et  celsiora 
consurgere,  templaque  excelsa  pro  humili¬ 
bus  conventiculis  elevari.  »  Audi  Gyrillum 
Hierosol.  Catech.  14.  :  «  Isti  qui  nunc  sunt 
Reges,  pietatis  ergo,  argento  induentes  et 
auro  sanctam  hanc  Ecclesiam  Resurrec¬ 
tionis,  in  qua  nunc  sumus,  extruxerunt,  et  ar¬ 
genteis  monumentis  splendidam  effecerunt.» 

Vide  praeterea,  si  libet,  de  templorum 
Christianorum  magnificentia,  et  splendore 
sacrorum  vasorum  Ecclesiae  ,  Eusebium  lib, 
III  et  IY  de  vita  Constant.  Gregorium  Nysse- 
num  in  Orat,  de  S.  Martyre  Theodoro,  Gre¬ 
gorium  Nazianzenum  Orat.  1.  in  Julian, 
Chrysostomum  hom.  66.  ad  Pop.  Antioch. 
Gyrillum  Alexandrinum  lib.  de  recta  Fide  ad 
Reginas,  Damasum  in  vita  S.  Sylvestri,  Am¬ 
brosium  lib.  II  de  Offic.  cap.  21.  Hierony¬ 
mum  in  Com.  cap.  VIII.  Zachar.  Augusti¬ 
num  in  Psal.  CXIII.  Paulinum  Natali  tertio 
S.  Felicis,  Prudentium  in  hymno  de  S.  Lau¬ 
rentio,  et  Procopium  in  lib.  de  sedif.  Justin. 
Hi  certe  omnes  ante  tempora  Antichristi  flo¬ 
ruerunt,  et  tamen  ea  testantur  fuisse  sua 
quisque  aetate  aedificia  et  ornamenta  tem¬ 
plorum  Christianorum,  ut  ea  quae  nunc  cerni¬ 
mus,  cum  illis  nullo  modo  comparari  possint. 

Septimo  «  dicit  (Daniel)  fore,  ut  Antichris¬ 
tus  ditet  suos  socios,  id  Papa  fecit.  » 

Scilicet,  valde  ditavit  Joannem  Eckium, 
Joannem  Cochlaeum,  Joannem  Roffensem, 
Latomum,  Driedonem,  Tapperum,  Petrum 
a  Soto  ,  et  alios  tam  multos  doctissimos  vi¬ 
ros,  qui  cum  dies  et  noctes  laborarent,  ut 
vestros  furores  comprimerent,  ne  obolum 
quidem  unquam  a  Romano  Pontifice  acce¬ 
perunt  :  quamquam  neque  ipsi  mercedem 
ab  homine  expetebant ,  qui  pro  Dei  gloria 
potissimum  laborabant.  Quod  si  Romanus 
Pontifex  opulenta  sacerdotia  Cardinalibus  et 
Episcopis  attribuit,  non  tam  ipse  eos  ditare 
censendus  est ,  quam  Fidelium  pietas,  quae 
ejusmodi  proventus  Ecclesiis  donavit. 

Pergit  Illyricus  :  «  Paulus  II.  Thessal.  II 
quinque  notas  Antichristi  praeter  praedictas 
ponit.  Prima,  quod  in  templo  Dei  sedebit. 
Hoc  facit  Papa,  se  Christi  Vicarium  fingendo, 
et  in  conscientiis  hominum  regnando.  Si  enim 

se  Christi  hostem  profiteretur,  utMahometes, 
esset  extra  Ecclesiam.  » 

Sed  Paulus,  Illyrice,  non  solum  ait,  Anti- 
christum  sessurum  in  templo  Dei  (omnis  enim 
Episcopus  sedet  in  templo  Dei)  sed  explicat 
modum  quo  ille  in  templo  Dei  sessurus  est, 
dicens  :  Ostendens  seipsum  ori  iaxt  Osog  :  Papa 
vero,  te  teste,  Vicarium  Dei  se  facit ,  ac  per 
hoc  non  Deum.  Nec  enim  Vicarius  Dei,  Deus 
esse  potest,  nisi  fingas  Deos  minores  et  Deos 
majores.  Deinde  qusero  abs  te  :  si  Papa  non 
est  extra  Ecclesiam,  ut  tu  hoc  loco  dicis,  ac 
proinde  est  intra  Ecclesiam ;  ubi ,  quaeso,  tu 
es  cum  tuis?  nonne  extra  Ecclesiam?  Ecclesia 
enim  una  est,  et  in  illa  sedet  Papa;  vos  igi¬ 
tur  qui  in  illa  non  estis  ,  in  nulla  estis.  Sed 
audiamus  csetera. 

Secunda,  «  quod  ait,  jam  mysterium  agi 
id  opinor  eo  spectare  ,  quod  Episcopus  Ro¬ 
manus,  paulo  post  coepit  caput  efferre  supra 
alios.  » 

Nimirum,  id  est,  quod  ego  supra  breviter 
annotavi ,  secutus  Nicolaum  Sanderum,  qui 
antea  idipsum  viderat ,  et  scripserat ;  vobis 
S.  Petrum  Antichristum  esse  :  Simonem  vero 
Magum,  aut  Neronem ,  Christum.  Paulus 
enim  non  ait ,  mysterium  iniquitatis  paulo 
post  operabitur,  sed  jam  operatur  :  quare  si 
hoc  mysterium  ad  Romanum  Pontificem 
pertinet,  ad  S.  Petrum  pertineat necesse  est : 
et  si  E.  Petrus  ,  quod  horret  animus  cogita¬ 
re  ;  et  manus  trepidat  scribere,  Antichristus 
fuit;  quis  non  videat  Simonem,  et  Neronem 
S.  Petri  hostes,  Christum  et  Deum  fuisse? 
Sed  habeas  tibi  ejusmodi  Deos  et  Christos, 
nec  enim  invidemus.  Pergit. 

*  >  «  Tertia,  «  quod  dicit ,  Antichristum  ven¬ 
turum  cum  signis  mendacibus  :  quod  Papa, 
teste  experientia,  fecit.  » 

Quarta,  «  quod  mittet  Deus  efficaciam  illu¬ 
sionis  :  quod  in  Papatu  manifeste  accidit. 
Omnia  enim  longe  firmius  credidimus  Papse, 
quam  Deo.  a 

De  miraculis  Antichristi  supra  disseruimus 
cap.  15.  et  rqendacium  estimpudentissimum, 
quod  de  experientia  Illyricus  dicit  :  nam 
Pontifices  nec  vera  ,  nec  falsa  ulla  miracula 
fecerunt,  neque  hoc  sseculo  ,  nec  superiore, 
quibus  tamen  Antichristum  maxime  regnare 
dicunt  Quod  vero  addit  de  efficacia  illusio¬ 
nis  ;  nemo  non  videt,  quam  facile  in  adver¬ 
sarios  retorqueatur.  Quse  enim  major  effica¬ 
cia  illusionis  fingi  potest,  quam  ut  invenian¬ 
tur  hoc  tempore  qui  malint  duobus  aut  tri¬ 


bus  apostatis  fidem  habere ,  quam  Ecclesias 
universae ,  omnibus  Conciliis  ,  et  omnibus 
Patribus,  qui  praeter  doctrinam  admirabi¬ 
lem,  et  vitae  sanctitatem  eximiam,  signis 
etiam  et  miraculis  plurimis,  et  maximis  cla¬ 
ruerunt? 

Jam  vero  quod  ex  Ambrosio ,  ut  quintam 
notam  explicet,  adfert  Illyricus,  supra  est  re¬ 
futatum  in  secunda  demonstratione  ,  qua 
probavimus,  Antichristum  nondum  venisse. 

Addit  postremo  Illyricus  quaedam  ex  ep. 
ad  Timoth.  I  :  «ad  Tim.  IV.  postremis  tem¬ 
poribus  discedent  quidam  a  Fide.  Papa  ne¬ 
gat  esse  aliam  Fidem  prseter  historicam.  At¬ 
tendent  spiritibus  impostoribus.  Papa  omnia 
visionibus  spirituum  ,  et  animarum  probat  : 
prohibebunt  conjugium  ,  et  ciborum  usum  ; 
horum  utrumque  de  Papa  verissimum  et  no¬ 
tissimum  est.  » 

Sed,  bone  vir,  Papa  unam  esse  Fidem  a 
Paulo  didicit ;  tu  videris,  unde  praeter  unam 
Fidem  aliam  didiceris  :  Unus  Deus ,  inquit 
Apostolus  ad  Ephes.  IV,  una  Fides ,  unum 
baptisma  (1).  Nec  istam  unam  Fidem  Paulus 
unquam  definivit ,  esse  fiduciam  innitentem 
promissioni  et  verbo  Dei,  ut  vos  definitis 
Cent.  I,  lib.  II,  cap.  4,  coi.  262.  Sed  ait  ad 
Rom.  cap.  X  :  Hoc  est  verbum  Fidei  quod 
prcedicamus ,  quia  si  confitearis  in  ore  tuo  Do¬ 
minum  Jesum ,  et  in  corde  tuo  credideras  ,  quod 
Deus  illum  suscitavit  a  mortuis ,  salvus  eris.  Et 
ad  Hebr.  cap.  XI  dicit  :  Fide  credimus  aptata 
esse  scecula  verbo  Dei  (2). 

Quis  autem  nescit,  ad  sacram  historiam 
pertinere,  et  Christum  a  mortuis  resurrexisse, 
et  saecula  verbo  Dei  esse  aptata?  Nec  tamen 
nos  istam  unam  ,  solam  ,  et  veram  Fidem, 
qua  certissime  credimus  quidquid  Deus  per 
Apostolos  et  Prophetas  revelare  dignatus  est, 
Fidem  historicam ,  sed  Fidem  Catholicam 
nominamus  :  vobis  enim  relinquimus  vocum 
novitates. 

Quod  addis,  Papam  omnia  probare  visio¬ 
nibus  spirituum  et  animarum ,  nescio  quis 
tibi  spiritus  revelaverit.  Nos  enim  ad  ea  con¬ 
firmanda,  quse  ad  statum  animarum  perti¬ 
nent,  interdum  aliquid  ex  animarum  appa¬ 
ritionibus,  a  probatis  ac  vetustis  Auctoribus 
scriptis,  adferimus.  Quale  est  illud  quod  scri¬ 
bit  Eusebius  de  apparitione  sanctse  Pota- 
mienoe  lib.  VI  hist.  Eccles.  cap.  5.  et  illud 
quod  refert  E.  Augustinus  de  apparitione  S. 
Felicis  Nolani  lib.  de  cura  pro  mort.  c.  16. 
Ad  alia  vero  confirmanda  dogmata  nescio 


(1)  Eph.  IV,  5.  —  (2)  Rom.  X,  8  et  9;  Hebr.  XI,  3. 

quis  unquam  Catholicorum  visiones  anima- 
marum  attulerit?  Sed  non  est  hoc  primum 
vestrum  mendacium. 

Quod  ultimo  loco  adfers  de  prohibitione 
ciborum  et  conjugii ,  satis  perspicue  refelli¬ 
tur  ab  Augustino  lib.  XXX  cont.  Faust.  c.  6. 
ubi  sic  ait  :  «  Si  ad  virginitatem  sic  hortare¬ 
mini  ,  quemadmodum  hortatur  Apostolica 
doctrina  :  Qui  dat  nuptum  bene  facit,  et  qui 
non  dat  nuptum,  melius  facit  :  ut  bonas  esse 
nuptias  diceretis,  sed  meliorem  virginita¬ 
tem,  sicut  facit  Ecclesia,  quae  vere  Christi  est 
Ecclesia ;  non  vos  Spiritus  sanctus  ita  prae¬ 
nuntiaret,  dicens  ,  prohibentes  nubere .  Ille 
enim  prohibet,  qui  hoc  malum  esse  dicit, 
non  qui  huic  bono  aliud  melius  anteponit.  » 
Et  infra  :  «  Videtis  ergo  multum  interesse 
inter  hortantes  ad  virginitatem,  bono  minori 
bonum  amplius  praeponendo  :  et  prohibentes 
nubere,  concubitum  propagationis,  qui  solus 
proprie  nuptialis  est ,  vehementius  accusan¬ 
do  :  Multum  interesse  inter  abstinentes  a  ci¬ 
bis  propter  sacratam  significationem,  vel 
propter  corporis  castigationem,  et  abstinen¬ 
tes  a  cibis,  quos  Deus  creavit,  dicendo,  quod 
eos  Deus  non  creavit.  Proinde  illa  doctrina 
est  Prophetarum,  et  Apostolorum,  haec  Dae¬ 
moniorum  mendaciloquorum.  »  Haec  Augus¬ 
tinus  pro  se  et  pro  nobis.  Nec  est  opus  ali¬ 
quid  addere. 

Concludit  Illyricus  :  «  Constat  ergo  ex 
hisce  signis,  Papam  esse  illum  ipsum  verum 
Antichristum ,  de  quo  Scripturae  vaticinatae 
sunt.  » 

Sed  aptius  fortasse  conclusisset  hoc  modo : 
constat  ergo  ex  hisce  mendaciis,  Illyricum 
esse  unum  ex  praecursoribus  illius,  quem  im¬ 
pudentem  ore  futurum  esse  S.  Daniel  multo 
ante  praedixit. 


CAPUT  XXII. 

Refelluntur  ineptia;  Tilmanni. 

Tilmannus  Heshusius  in  lib.  quem  inscrip¬ 
sit  de  sexcentis  erroribus  Pontificiorum,  cum 
debuisset  inscribere,  de  sexcentis  mendaciis 
LutheranorUm,  proprium  titulum  de  Anti- 
christo  fecit,  is  est  33.  titulus,  et,  complecti¬ 
tur  errores  quatuor.  Sic  igitur  ait  : 

Primo,  «  Pontificii  dicunt ,  Antichristum 


ex  Babylonia  de  tribu  Dan  venturum  esse.  » 
Compendium  Theologiae  lib.  VII,  cap.  8. 

Habemus  gratias  Tilmanno,  qui  tam  anti¬ 
quos  et  tam  sanctos  Pontificios  esse  docet. 
Nam  si  Pontificii  sunt  qui  dicunt,  ex  tribu 
Dan  Antichristum  venturum  ;  certe  Ponti¬ 
ficii  sunt  Irenaeus,  Hippolytus  ,  Ambrosius, 
Augustinus,  Prosper,  Theodoretus ,  Grego- 
rius,  Beda,  Arethas,  Rupertus,  Anselmus, 
et  Richardus  :  hi  enim  omnes  ,  ut  supra  os¬ 
tendimus  cap.  12.  communi  consensu  do¬ 
cent,  Antichristum  nasciturum  de  tribu  Dan. 
Sed  perge. 

Secundo,  «  Papistae  negant,  Romanum 
Pontificem  cum  suo  sodalitio  esse  verum  An¬ 
tichristum,  cum  id  validissimis  et  apertissi¬ 
mis  verbi  divini  testimoniis  comprobetur,  et 
demonstretur.  » 

Sed  nos  ista  testimonia  nondum  vidimus  : 
nec  in  nostris  Bibliis  Hebraicis,  Graecis,  La¬ 
tinis  usquam  exstant.  Quae  enim  a  vestris 
testimonia  adferuntur,  Romanum  Pontificem 
ne  nominant  quidem. 

Tertio,  «  docent,  Antichristum  tantum  tri¬ 
bus  annis  cura  dimidio  regnaturum.  »  Com¬ 
pendium  Theologiae  etc. 

Hic  vero  immortales  tibi  gratias  agimus, 
quod  Papistas  esse  fatearis,  non  solum  om¬ 
nes  veteres  Patres,  verum  etiam  Danielem 
Prophetam,  et  Joannem  Evangelistam .  Et 
sane  miseret  me  tui  et  tuorum,  quibus  faecem 
dumtaxat  Scriptorum  reservas,  omnibus  doc¬ 
tis,  et  probatis  Patribus  ad  Papistas  ablega¬ 
tis.  Vide  si  placet  quae  supra  docuimus  c.  8. 
atque  invenies ,  disertis  verbis  docuisse, 
quod  tu  Papistas  docere  affirmas,  Irenaeum, 
Hippolytum,  Cyrillum,  Hieronymum ,  Au¬ 
gustinum,  Theodoretum,  Primasium,  Are- 
tham,  Bedam,  Anselmum,  Richardum ,  Ru- 
pertum,  et  etiam  Danielem  et  Joannem. 

Quarto,  «  docent,  Antichristum  interfectum 
iri  in  Monte  Oliveti.  »  Compendium  Theolo¬ 
giae  lib.  VII,  cap.  14. 

At  hic  quoque  magnos  viros  Papistas  facis. 
Siquidem  Antichristum  in  Monte  Oliveti  in¬ 
terficiendum  esse,  ex  ipso  Daniele  et  Isaia 
colligit  Hieronymus  in  Comm.  cap.  IX  Da- 
nielis.  Theodoretus  quoque  in  eumdem  locum 
scribens,  etiamsi  montem  Oliveti  non  nomi¬ 
nat,  affirmat  tamen,  Antichristum  non  pro¬ 
cul  a  Hierosolyma  esse  necandum.  Sed  vi¬ 
deamus  jam  quibus  argumentis  errores  prae¬ 
dictos  refellas.  Subjicis  enim  continuo  anti¬ 
dotum  in  haec  verba. 

«  Nugae  Pontificiae  de  Antichristo ,  quia 

nullo  testimonio  sacrae  Scripturae  nituntur, 
rejiciendae  et  detestandae  sunt.  Nam,  ut  Hie¬ 
ronymus  recte  loquitur,  quod  in  Scriptura 
auctoritatem  non  habet,  eadem  facilitate  con¬ 
temnitur,  qua  asseritur.  Et  Paulus  monet,  ut 
nobis  caveamus  a  traditionibus  hominum, 
Coloss.  II.  Hoc  autem  dico ,  ne  quis  vobis 
falsis  rationibus  imponat  etc.  Item  :  Yidete 
ne  quis  vos  depraedetur  per  Philosophiam 
etc.  Ex  verbo  Dei  petendum  est  quid  sit  de 
Antichristo  sentiendum,  ut  I.  Joan.  II :  Quis 
est  mendax  nisi  qui  negat  Jesum  esse  Chris¬ 
tum?  Hic  est  Antichristus.  Item  II.  Thessal. 
II Homo  peccati  et  filius  perditionis  effert 
sese  super  omnem  Deum  etc.  Item  Matth. 
XXIV  :  Exorientur  Pseudochristi  et  Pseudo¬ 
prophetae,  et  edent  signa  etc.  Item  Dan.  XI  : 
Et  faciet  munitionem  Dei  Moazim  etc.  Item 
Apocal.  XY1I  :  Et  vidi  mulierem  ebriam  de 
sanguine  Sanctorum,  et  de  sanguine  Marty¬ 
rum  Jesu.  Ex  his  sacrae  Scripturae  testimo¬ 
niis  liquido  apparet,  quae  sit  Fides  Christiana 
de  Antichristo ,  quem  Christus  et  Apostoli 
praedixerunt  venturum.  Et  cum  luce  meri¬ 
diana  clarius  sit ,  singula  exactissime  con¬ 
gruere  in  Romanum  Pontificem;  dubitare 
non  debet,  quin  Romanus  ille  tyrannus  pes¬ 
simus  sit  Antichristus.  »  Haec  ille. 

Non  erit  molestum,  credo,  si  haec  tua  ar¬ 
gumenta  propter  rudiores  ad  formam  syllo¬ 
gisticam  revocemus,  et  inde  confutationem 
supra  scriptorum  errorum  apertissime  con¬ 
cludamus.  Sic  igitur  refellitur  error  primus. 
Nugae  Pontificiae  ,  quia  nullo  testimonio 
Scripturae  nituntur,  rejiciendae  et  detestan¬ 
dae  sunt  :  at  Yerbum  Dei  clamat  :  Qui  negat 
Jesum  esse  Christum ,  hic  est  Antichristus  •'(I) 
igitur  error  est  dicere,  Antichristum  ex  tribu 
Dan  esse  venturum. 

Alter  error  ita  confutatur.  Ut  Hieronymus 
recte  dicit,  Quod  in  Scriptura  non  habet 
auctoritatem,  eadem  facilitate  contemnitur, 
qua  asseritur  :  sed  Paulus  ait  :  Homo  peccati 
et  perditionis  filius  effert  sese  super  omnem 
Deum  (3)  :  igitur  errant  Papistae  cum  negant, 
Papam  esse  Antichristum. 

Tertius  sic,  et  fortius,  quia  ex  duabus 
Scripturis  ;  Paulus  ait  :  Hoc  autem  dico ,  ne 
quis  vobis  falsis  rationibus  imponat  etc.  :  at 
exorientur  Pseudochristi ,  et  Pseudoprophetae , 
et  edent  signa  etc.  (3)  :  igitur  error  Pontifi¬ 
ciorum  intolerabilis  est,  qui  Antichristum 


tribus  annis  cum  dimidio  regnaturum  di¬ 
cunt. 

Postremus  sic,  et  fortissime,  quia  ex  tri¬ 
bus  Scripturis.  Paulus  monet  :  Videte ,  ne 
quis  vos  depraedetur  per  Philosophiam  etc.  (4) : 
atqui  Antichristus  faciet  munitionem  Dei 
Maozim,  Daniel  XI,  et  Joannes  vidit  mulie¬ 
rem  ebriam  de  sanguine  Sanctorum,  Apoc. 
XYII,  errant  igitur  toto  coelo  Papistae  cum 
dicunt,  Antichristum  in  monte  Oliveti  esse 
occidendum. 

Dabit  veniam  candidus  lector,  quod  ita 
ridicule  Tilmannum  exceperim.  Coegit  enim 
me  impudentia  hominis,  qui  cum  nihil  ad- 
ferat  dignum  confutatione  :  tamen  ita  garrit, 
ita  gloriatur,  ac  si  demonstrationes  Mathe¬ 
maticis  certiores  et  clariores  in  medium  at¬ 
tulisset. 


CAPUT  XXIII. 


Refelluntur  mendacia  Chytrcei. 

David  Chytraeus  in  Com.  cap.  IX  Apocal. 
explicans  visionem  illam  Joannis,  qua  quin¬ 
to  Angelo  tuba  canente  primum  visa  est  in¬ 
gens  stella  de  coelo  cadere  in  terram,  cui 
data  est  clavis  putei  abyssi  :  deinde  visus 
est  fumus  ex  abysso  densissimus  ascendere, 
qui  Solem  et  aerem  obscuravit  :  postremo 
ex  fumo  visae  sunt  prodire  locustae  quaedam 
admirabiles ,  quae  paulo  post  etiam  equo¬ 
rum,  et  leonum,  et  scorpionum,  et  homi¬ 
num  armatorum  speciem  prae  se  ferebant. 
Hanc,  inquam, ,  visionem  Chytraeus  expli¬ 
cans,  ita  eam  Romano  Pontifici  convenire 
existimavit,  atque  ab  aliis  existimari  voluit, 
ut  diceret  :  «  Antichristum,  seu  ordinem 
Papatus  Romani  in  hac  visione  describi,  non 
dubium  est.  » 

Et  quidem  initium  hujus  visionis  ab  anno 
Domini  600  sumendum  esse  docet,  ac  stel¬ 
lam  illam  de  coelo  cadentem  Gregorium 
Magnum  Romanum  Pontificem,  ejusque  suc¬ 
cessores  esse,  qui  abjectis  clavibus  regni 
coelorum,  claves  putei  abyssi  receperunt. 
Fumum  ex  puteo  prodeuntem  esse  corrup¬ 
telas  doctrinaj,  variasque  traditiones  Ponti- 


(1)  Joan.  II,  22.  —  (2)  II.  Thessal.  II,  3  et  4.  —  (3)  Coloss.  II,  4;  Matth.  XXIV,  24.  —  (4)  Coloss. 
II,  8. 

ficum  Romanorum.  Denique  examen  locus¬ 
tarum  vult  esse  Episcopos,  Clericos,  Mona¬ 
chos  etc.  ac  ut  fumum  istum  aliquo  modo 
dissiparet ,  proposuit  antithesim  doctrinae 
Pontificiae  et  Evangelicae,  seu  Antichristianse 
et  Christiani®,  quae  duodecim  articulos  quasi 
alterum  Symbolum  Apostolicum  comprehen¬ 
dit. 

Sed  haec  ejus  sententia  multis  modis  re¬ 
felli  potest.  Primo,  quoniam  nullo  teste  niti¬ 
tur.  Veteres  enim  Interpretes,  ut  Arethas, 
Beda,  Primasius,  Anselmus,  Rupertus,  et 
alii  in  hunc  locum  per  stellam  illam  quae  de 
coelo  cecidit ,  Diabolum  intelligunt  ,  non 
Episcopum  aliquem.  De  Diabolo  enim  dicitur 
Isa.  XIV  :  Quomodo  cecidisti  de  coelo  Lucifer, 
qui  mane  oriebarisl  (!)  Et  quia  Diabolus 
multo  ante  cecidit  quam  Joannes  Apocalyp- 
sim  scriberet ;  propterea  notant  Patres,  non 
esse  dictum  a  Joanne  :  Vidi  stellam  de  coelo 
cadentem ,  sed,  vidi  stellam  de  coelo  cecidisse  in 
terram  (2).  Vidit  enim  stellam  illam  per  ter¬ 
ram  jam  repentem,  quae  olim  in  co?lo  claris¬ 
sime  fulserat.  Diabolo  etiam  aptissime  con¬ 
venit,  quod  sequitur  :  Et  data  est  ei  clavis 
putei  abyssi.  Ut  enim  Christus  habet  et  com¬ 
municat  suis  claves  regni  coelorum,  et  reg¬ 
nat  in  mentibus  Fidelium  et  piorum  :  ita 
Diabolus  habet  claves  putei  abyssi,  et  reg¬ 
nat  in  filiis  diffidentiae,  et  in  Scripturis  pas- 
sim  vocatur  :  Princeps  tenebrarum ,  Princeps 
hujus  Mundi ,  Deus  hujus  sceculi ,  Joan.  XII  et 
XIV.  II.  Corinth.  IV.  Ephes.  VI.Coloss.  I,  et 
alibi.  Ipse  quoque  est,  qui  Deo  permittente 
fumum  ex  puteo  emittit  errorum  :  et  qui 
nova  locustarum  examina,  id  est,  novos 
haeresiarchas  cum  exercitibus  surs,  singulis 
pene  saeculis,  in  Ecclesiae  fines  immittit.  Se¬ 
cundo  ,  quia  Chytraei  sententiae  repugnat 
quod  ait  Joannes  in  hoc  eodem  capite  de 
sexto  Angelo,  et  sexta  persecutione.  NamS. 
Joannes  in  VIII  et  IX  cap.  Apocal.  describit 
per  tubas  sex  Angelorum  sex  persecutiones 
haereticorum,  quae  futurae  erant  a  tempore 
Apostolorum  usque  ad  Mundi  consummatio¬ 
nem.  Et  ipse  idem  Chytraeus  per  primam 
tubam  intelligit  non  male  haeresim  Ebioni- 
tarum,  quae  tempore  Apostolorum  excitata 
est  :  per  secundam  intelligit  haeresim,  quae 
postea  secuta  est  Gnosticorum  :  per  tertiam, 
haeresim  adhuc  posteriorem  Samosateni  et 
Arii  :  per  quartam,  lneresim  Pelagii,  quae 
illis  omnibus  posterior  fuit. 


Jam  vero  si  per  quintam  intelligitur  Anti- 
christi  Romani  persecutio,  quae,  ut  ipsi  etiam 
fatentur,  novissima  persecutio  est,  quid  in- 
telligemus  per  sextam  tubam?  Respondet 
Chytraeus  :  per  sextam  tubam  significari 
persecutionem  Mahumeti  et  Turearum.  Sed 
hoc  non  recte  dicitur,  tum  quia  Mahumetani 
non  haeretici,  sed  pagani  sunt,  tum  etiam 
quia  Mahumeti  persecutio  non  sequetur  An- 
tichristi  persecutionem,  sed  praecedet,  ut 
nos  existimamus,  vel  simul  peragetur,  ut 
Chytraeus  dicit.  Itaque  confundere  cogitur 
Chytraeus  tubam  quintam  cum  sexta,  cum 
tamen  reliquas  ad  diversa  tempora  satis 
aperte  retulerit .  Melius  igitur  Catholici  per 
sextani  tubam  intelligunt  Antichristi  perse¬ 
cutionem,  quae  vere  postrema,  et  gravissima 
erit  :  per  quintam  autem,  haeresim  aliquam 
valde  perniciosam,  quae  Antichristi  tempora 
proxime  antecedet,  quam  quidem  esse  hae¬ 
resim  Lutheranam  multi  valde  probabiliter 
conjiciunt. 

Tertio,  quia  toto  coelo  aberrat  Chytraeus, 
cum  stellam  cadentem  S.  Gregorium  esse 
docet.  Siquidem  S.  Gregorlus  si  ulla  fides 
historicis  haberi  potest,  non  de  coelo  ad  ter¬ 
ram  cecidit,  sed  de  terra  ad  coelum  ascen¬ 
dit.  Nam  ex  Praetore  Monachus,  ex  Monacho 
Episcopus  factus  est,  nec  unquam. ab  episco¬ 
patu  ad  praeturam,  nec  a  monachatu  ad  sae- 
culum  rediit.  Quomodo  etiam  Basilius,  Na- 
zianzenus,  Chrysostomus  Graeci  :  Martinus, 
Paulinus,  et  Augustinus  Latini,  ex  saeculari¬ 
bus  Monachi,  ex  Monachis  Episcopi  facti 
sunt,  nec  ullus  dixit  unquam  eos  propterea 
de  coelo  in  terram  cecidisse.  Deinde  Grego- 
rius  continentia,  sobrietate,  amore  rerum 
coelestium  nulli  fuit  secundus  :  humilitate 
autem  pene  omnibus  praestitit;  et  tamen  au¬ 
det  Chytraeus  dicere,  eum  de  coelo,  id  est,  a 
vita  coelesti  ad  terram,  hoc  est,  ad  vitam 
terrenam  et  deliciosam  cecidisse.  Denique 
ipse  quoque  Lutherus  Gregorium  sanctum 
Pontificem  fuisse  dicit  in  Supput.  tempor. 
et  Lutherum  secutus  Theodorus  Bibliander 
tab.  10.  Chronol.  eurndem  Gregorium  miris 
laudibus  effert,  et  quantum  profecerit  in 
studio  pietatis  et  doctrinae,  ex  libris  ejus 
cognosci  posse  dicit  :  quod  sane  verissimum 
est  :  spirant  enim  scripta  ejus  admirabilem 
sanctitatem.  Nec  minus  vanum  est,  quod 
addit  de  fumo  putei  idem  Chytraeus,  quem 
interpretatur  corruptelas  doctrinae  a  Grego- 


(1)  Isai.  XIV,  12.  —  (2)  Apoc.  IX,  1. 

rio  et  successoribus  in  Ecclesiam  introduc¬ 
tas.  Gregorius  enim  nihil  novavit,  quod  atti¬ 
net  ad  doctrinam  :  quod  vero  ad  ritus  et 
disciplinam  pertinet,  multa  correxit  quae  per 
abusum  irrepserant,  multa  restituit  quae  ne- 
gligentia  temporum  obliterata  fuerant,  pau¬ 
ca  admodum,  eaque  maturo  consilio  insti¬ 
tuit  nova,  ut  cognosci  potest,  tum  ex  libris 
quatuor  de  vita  ipsius,  a  Joanne  Diacono 
scriptis,  tum  ex  epist.  ejus  63.  lib.  VII,  ubi 
rationem  reddit  rituum,  quos  renovavit,  vel 
instituit.  Sed  maxime  hoc  ipsum  planum 
fiet,  si  percurramus  ipsam  antithesim  doc¬ 
trinae  Evangelicae  et  Pontificiae,  quam  Chy- 
traeus  proponit,  et  ad  quam  saepius  postea 
lectores  suos  remittit.  Sic  igitur  ait. 


I. 

De  vera  Dei  agnitione ,  et  invocatione . 

«  Evangelion  docet,  unum  solum  Deum 
invocandum  et  colendum  esse,  sicut  se  in 
suo  verbo  coli  praecepit,  et  omnem  fiduciam 
salutis  nostrae  in  sola  bonitate  et  misericor¬ 
dia  Dei  collocandam  esse.  Pontificii  jubent, 
non  unum  solum  verum  Deum,  sed  etiam 
homines  mortuos,  seu  sanctos  invocare,  et 
in  periculis  opem  et  auxilium  petere  et  ex- 
pectare  etc.  Deinde  etiam,  plane  Ethnico 
more,  alligant  invocationem  et  cultum  Dei 
ad  certas  statuas,  perinde  ac  si  ad  hanc,  aut 
illam  statuam  invocanti,  Deus  magis  propi¬ 
tius  sit,  quam  alibi.  » 

Quoniam  de  his  controversiis,  quse  in  hac 
antithesi  attinguntur,  nos  alibi  copiose  dis¬ 
seruimus  ;  hic  solum  brevissime  demonstra¬ 
bimus,  nec  pugnare  cum  verbo  Dei,  nec 
coepisse  tempore  S.  Gregorii  eam  doctrinam, 
quae  a  Ghytraeo  pontificia  nominatur. 

Igitur  verbum  Dei  docet  quidem,  unum 
solum  Deum  colendum  et  invocandum ,  ea 
invocatione  et  adoratione,  quee  soli  Deo  de¬ 
betur  :  nec  enim  patitur  Deus  verus,  qui  est 
etiam  Deus  Zelotes,  ut  creaturam  quamlibet 
pro  creatore  habeamus.  Interim tamen  idem 
ipsum  verbum  Dei  jubet,  ut  creaturas  excel¬ 
lentiores  honoremus,  quasdam  etiam  invo¬ 
cemus,  non  quidem  ut  Deos,  sed  ut  Deo  ca¬ 
ras  et  familiares.  Quemadmodum  Reges 
moleste  quidem  ferrent*  si  regios  honores  in 


servos  suos  conferri  viderent  :  qui  tamen 
libenter  accipiunt,  cum  eosdem  suos  servos 
honorari  et  observari  conspiciunt  :  Adorate , 
inquit  David  in  Psal.  XCVIII,  scabellum  pedis 
ejus.  Et  Job  cap.  V  :  Voca,  inquit,  si  est  qui 
tibi  respondeat,  et  ad  aliquem  Sanctorum  con¬ 
vertere  (1).  Quocirca  Abdias,  vir  magnus  et 
sanctus,  adoravit  Eliam  pronus  in  terram, 
III.  Reg.  XVIII.  Et  filii  Prophetarum  cum 
audivissent  requievisse  spiritum  Elia;  super 
Elise um,  accedentes,  adoraverunt  eum  proni 
in  terram.  (2).  Et  Apostolus  Paulus  in  sin¬ 
gulis  fere  epistolis  implorat  orationes  Chris¬ 
tianorum,  ut  per  eas  liberetur  a  multis  peri¬ 
culis.  Nec  ulla  ratio  reddi  potest,  cur  minua¬ 
tur  honor  Deo  debitus,  si  a  Sanctorum  spi¬ 
ritibus  postulemus,  ut  pro  nobis  Deum  orent, 
et  non  minuatur,  si  illud  idem  a  viventibus 
postulemus. 

Denique  R.  Ambrosius  annis  200  antiquior 
S.  Gregorio  fuit,  et  tamen  in  lib.  de  vid.  ita 
loquitur  :  «  Obsecrandi  sunt  Angeli,  qui  no¬ 
bis  ad  praesidium  dati  sunt  :  Martyres  obse¬ 
crandi,  quorum  videmur  nobis  quoddam 
corporis  pignore  patrocinium  vindicare.  » 
Et  infra  :  «  Non  erubescamus  eos  interces¬ 
sores  nostrae  infirmitatis  adhibere  etc.  » 

Porro  ad  statuas  Sanctorum,  ad  memorias 
Martyrum,  et  caetera  monumenta  religiosa 
non  aliter  alligamus  cultum  et  invocationem, 
quam  alligaverit  olim  Deus  ad  sanctuarium, 
sive  ad  templum  Salomonis.  Etsi  enim  ubi¬ 
que  Deus  nos  audit,  et  in  omni  loco  levare 
possumus  manus  ad  Deum  ;  tamen  non  sine 
causa,  Spiritus  sanctus  apud  Isaiam  cap. 
LVI  et  Christus  apud  Matth.  cap.  XXI  Tem¬ 
plum  Dei  domum  orationis  vocarunt  :  nec 
sine  causa  piissimus  Imperator  Theodosius 
(ut  interim  plurima  alia  antiquitatis  exem¬ 
pla  prseteream)  circuibat  cum  Sacerdotibus 
et  populo  omnia  orationum  loca,  ante  Mar¬ 
tyrum  et  Apostolorum  thec4s  jacebat  cilicio 
prostratus,  et  auxilia  sibi  fida  Sanctorum 
intercessione  poscebat.  Et  certe  Theodosius, 
qui  hoc  egit,  et  Ruffinus,  qui  hoo  scribit  lib. 
II  hist.  Eccles.  cap.  33.  S.  Gregorium  annis 
ferme  ducentis  praecesserunt. 


(1)  Psal.  CXVIII,  5;  Job.  V,  1.  —  (2)  IV.  Reg.  II*  15* 

II. 

De  officio  et  beneficiis  Christi. 

«  Evangelion  docet,  propter  unicum  et  so¬ 
lum  Filium  Dei  Dominum  nostrum  Jesum 
Christum  pro  nobis  crucifixum,  mortuum,  et 
resuscitatum,  gratis,  non  propter  ulla  nostra 
opera,  aut  merita,  nobis  remissionem  pec^ 
catorum,  et  salutem  aeternam  donari.  Et 
quidem  hunc  solius  Dei  honorem  proprium 
esse,  ut  dicitur  Isaiae  XLIII.  Ego  sum,  ego 
sum  ipse,  qui  deleo  iniquitates.  Item  :  Non 
est  in  aliquo  alio  salus.  Pontificii  contra  do¬ 
cent,  non  propter  solius  Christi  meritum, 
sed  partim  propter  Christum,  partim  prop¬ 
ter  nostram  contritionem,  et  obedientiam, 
seu  bona  opera  nos  justificari,  et  salvos  fie¬ 
ri  etc.  n 

Non  hoc  habet  Catholica  doctrina,  ut  par¬ 
tim  propter  Christum,  partim  propter  opera 
sua  justificentur  peccatores,  quasi  etiam  sine 
Christo  ipsa  opera  aliquid  mereantur  :  si¬ 
quidem  tria  distinguimus  operum  genera. 
Unum  eorum,  quae  fiunt  ex  solis  viribus  na¬ 
turae,  sine  Fide  et  gratia  Dei,  et  de  his  aper¬ 
te  pronuntiamus  cum  Apostolo,  quia  ex  ope¬ 
ribus  non  justificatur  homo,  sed  ex  Fide,  et 
si  ex  ejusmodi  operibus  quis  justificaretur, 
haberet  gloriam,  sed  non  apud  Deum,  ut  de 
Abraham  B.  Paulus  dicit,  ad  Rom.  IY.  Ita¬ 
que  de  his  operibus  nulla  est  inter  nos  con¬ 
troversia  ,  tametsi  passim  impudentissimo 
mendacio  id  nobis  tribuitis,  quod  opera  sine 
Christi  Fide  meritoria  esse  doceamus. 

Alterum  est  operum  genus,  quod  ex  Fide 
et  gratia  Dei  procedit,  et  ad  reconciliationem 
cum  Deo,  ac  peccatorum  remissionem  dis¬ 
ponit,  qualia  sunt  Oratio,  Eleemosyna,  Je¬ 
junia,  Dolor  de  peccatis,  et  alia  id  genus. 
Quae  quidem  opera  non  dicimus  esse  meri¬ 
toria  ex  justitia  ipsius  reconciliationis,  sed  e 
contrario  potius  audimus  Tridentinam  Sy¬ 
nodum  dicentem,  sess.  VI,  cap.  8.  ideo  gra¬ 
tis  justificari  homines,  quia  nec  Fides,  nec 
opera  quae  justificationem  praecedunt  ipsam 
merentur,  nimirum,  ex  justitia,  quasi  ejus¬ 
modi  operibus  esset  debita  justificatio  :  fa¬ 
temur  tamen  haec  ipsa  opera,  quatenus  ex 
Fide  et  adjutorio  divino  proficiscuntur,  divi¬ 


na  esse  opera,  et  suo  modo  mereri,  hoc  est, 
impetrare  peccatorum  remissionem.  Id  enim, 
etsi  vos  non  conceditis,  concedit  tamen  ver¬ 
bum  Dei.  Quid  enim  est,  quod  ait  Ezechiel, 
cap.  XVIII  :  Cum  averterit  se  impius  ab  im¬ 
pietate  sua ,  ipse  animam  suam  vivificabit  ?  Quid 
est  quod  ait  Daniel,  cap.  IV  :  Peccata  tua 
Eleemosynis  redime?  Quid  est  quod  ait  Jonas, 
cap.  III  :  Vidit  Deus  opera  eorum  (jejunia  et 
cilicium)  et  misertus  est  eis  ?  Quid  est,  quod 
ait  Christus,  Lue,  VII  :  Remittuntur  ei  pec¬ 
cata  multa ,  quoniam  dilexit  multum  (1)  ? 

Idipsum  quoque  non  solum  Gregorius,  sed 
ante  eum  multi  Patres  docuerunt.  Ambro¬ 
sius  lib.  X  in  Lucam  :  «  Lacrymae,  inquit, 
veniam  non  postulant,  sed  merentur.  »  Hie¬ 
ronymus  lib.  II  advers.  Pelagian.  :  «Qui 
peccata  simpliciter  confitentur ,  merentur 
humilitate  clementiam  Salvatoris.  »  Augus- 
tin.  epist.  105  :  «  Nec  ipsa  remissio  pecca¬ 
torum  sine  aliquo  merito  est ,  si  fides  hanc 
impetrat.  Neque  enim  nullum  est  meritum 
fidei,  qua  fide  ille  dicebat  :  Deus  propitius 
esto  mihi  peccatori,  et  descendit  justificatus 
merito  fidelis  humiliatus  etc.  »  Et  epist.  106: 
«  Si  quis  dixerit,  quod  gratiam  bene  operan¬ 
di  fides  mereatur,  negare  non  possumus,  imo 
gratissime  confitemur.  » 

Postremum  denique  genus  operum  est 
eorum,  quee  a  justificato  jam  homine  fiunt, 
et  a  Spiritu  sancto  inhabitante  cor  homi¬ 
nis  ,  et  charitatem  in  eo  diffundente  proce¬ 
dunt. 

Quibus  operibus ,  velitis  nolitis,  meritum 
attribuimus ;  non  quo  remissionem  peccato¬ 
rum,  quae  praecessit ,  et  quae  sub  meritum 
proprie  cadere  non  potest ,  sed  gloriam  ac 
beatitudinem  sempiternam  vere  et  proprie 
mereantur ,  alioqui  enim  quomodo  Paulus 
II.  Timoth.  IV,  diceret :  Bonum  certamen  cer¬ 
tavi ,  cursum  consummavi,  fidem  servavi,  in  re¬ 
liquo  reposita  est  mihi  corona  justitiae,  quam 
reddet  mihi  in  illa  die  justus  Judex  (2).  Si 
enim  vita  aeterna  non  est  vere  merces  ope¬ 
rum  bonorum  ;  cur  eam  vocat  coronam  jus¬ 
titiae  ,  et  non  potius  donum  clementiae  ?  Cur 
dicit  reddendam,  non  donandam?  Cur  a  jus¬ 
to  Judice,  non  a  liberali  Rege?  Recte  igitur 
Augustinus  in  epist.  105  :  «  Unde,  inquit, 
ipsa  vita  aeterna,  quae  utique  in  fine  sine  fi¬ 
ne  habebitur,  et  ideo  meritis  praecedentibus 
redditur,  tamen  quia  eadem  merita,  quibus 
redditur  ,  non  a  nobis  parata  sunt  per  nos¬ 


ti)  Ezech.  XVIII,  27 ;  Dan.  IV,  24;  Jon.  III,  10;  Luc.  VII,  47.  —  (2)  II.  Timoth.  IV,  7  et  8. 

tram  sufficientiam  ,  sed  in  nobis  facta  per 
gratiam,  etiam  ipsa  gratia  nuncupatur,  ncc 
ideo  ,  quia  meritis  non  datur,  sed  quia  data 
sunt  et  ipsa  merita,  quibus  datur.  » 

Neque  vero  terrent  nos  duo  illa  Scripturas 
testimonia  :  Ego  sum  qui  deleo  iniquitates. 
Et  :  Non  est  in  alio  aliquo  salus  (1).  Nam  ex¬ 
cludunt  ejusmodi  testimonia  alium  Deum, 
alium  Christum,  alium  Salvatorem,  et  Medi¬ 
cum  animarum,  qui,  Deo  vero  et  Christo  Je- 
su  Salvatore  excluso  ,  salutem  polliceatur  : 
non  tamen  excludunt  Fidem,  Spem,  Chari- 
tatem,  Poenitentiam  ,  Sacramenta  ,  quibus 
veluti  quibusdam  mediis  et  instrumentis,  ip¬ 
so  Deo  praecipue  operante,  Christi  nobis  me¬ 
ritum  applicatur.  Alio  qui,  qua  ratione  cum 
istis  sententiis  :  Ego  sum  qui  deleo  iniquita¬ 
tes ,  Et :  Non  est  in  aliquo  alio  salus  ;  cohaerent 
illae  :  Fides  tua  te  salvam  fecit ,  Lucae  VII  : 
Salvabit  eos ,  quia  speraverunt  in  eo.  Psalm. 
XXX YI :  Ipse  animam  suam  vivificabit,  Ezech. 
XVIII  :  Timor  Domini  expellit  peccatum,  Ec- 
cles.  I  :  Qui  crediderit ,  et  baptizatus  fuerit , 
salvus  erit ,  Marci  ult.  :  Qui  manducat  hunc 
panem  ,  vivet  in  ceternum,  Joan.  YI  (2).  Sed 
de  his  hactenus.  Pergit  Ghytraeus. 


III. 

«  Evangelion  docet,  agentem  poenitentiam, 
et  audientem  promissionem,  debere  credere 
promissioni ;  et  statuere  ,  peccata  non  tan¬ 
tum  aliis  ,  Petro  aut  Paulo  ,  sed  etiam  sibi 
propter  Christum  remitti ;  se  Deo  placere,  a 
Deo  recipi,  et  exaudiri  :  et  hac  fide  in  quo¬ 
tidiana  invocatione  ad  Deum  accedendum 
esse.  Pontificii  contendunt,  semper  dubitan¬ 
dum  esse,  an  habeamus  remissionem  pecca¬ 
torum  :  quae  dubitatio  simpliciter  pugnat 
cum  Fide,  et  plane  Ethnica  est.  »  Haec 
ille. 

Evangelium  nostrum  satis  aperte  docet, 
oportere  fidem  habere  promissionibus  Dei, 
nec  de  iis  ulla  ratione  dubitandum  esse,  Ca¬ 
tholici  omnes  docent.  At  promitti  hominibus 
a  Deo  absolute  remissionem  peccatorum  in 
Evangelio  nostro  nusquam  legitur.  Multo 
vero  minus  legitur ,  debere  unumquemque 
certo  statuere,  sibi  peccata  remitti ,  se  Deo 


placere,  a  Deo  recipi,  et  exaudiri.  Et  merito 
id  non  legitur,  quia  destrueret  ceetera,  quae 
in  eo  apertissime  clarissimeque  leguntur. 
Quid  enim  illo  clarius,  quod  scribit  Sapiens 
Eccles.  IX  :  Sunt  justi  atque  sapientes ,  et  ope¬ 
ra  eorum  in  manu  Dei ,  et  tamen  nescit  homo , 
utrum  odio ,  vel  amore  dignus  sit?  Item  illud 
quam  est  perspicuum,  quod  ait  Job.  c.  IX  : 
Etiamsi  simplex  fuero  ,  hoc  ipsum  ignorabit 
anima  mea  ?  Et  infra  :  Verebar  omnia  opera 
mea ,  sciens  quod  non  parceres  delinquenti  ?  (3) 
Quid,  quod  promissiones  divinae  fere  om¬ 
nes  conditionem  annexam  habent,  quam  ne¬ 
mo  certo  nosse  potest,  an  ut  oportet  imple¬ 
verit?  Matth.  XIX  :  Si  vis  ad  vitam  ingredi , 
serva  mandata.  Lucee  XIV  :  Si  quis  venit  ad 
me,  et  non  odit  patrem,  et  matrem,  et  uxorem , 
et  filios,  et  fratres ,  et  sorores  ,  adhuc  autem  et 
animam  suam,  non  potest  meus  esse  discipulus. 
Rom.  VIII  :  Ipse  Spiritus  testimonium  reddit 
spiritui  nostro,  quod  sumus  flii  Dei :  si  autem 
filii ,  et  haeredes,  hceredes  quidem  Dei,  co haere¬ 
des  autem  Christi,  si  tamen  compatimur,  ut  et 
conglorificemur  (4).  Denique  ,  S.  Ambrosius 
Gregorio  (ut  supra  diximus)  multo  antiquior, 
in  serm.  5.  super  Psalm.  CXVIII  :  «  Sui  vo¬ 
lebat,  inquit,  auferri  opprobrium,  quod  sus¬ 
picatus  est,  vel  quia  cogitaverat  in  corde,  et 
non  fecerat ,  et  poenitentia  licet  abolitum, 
suspectus  tamen  erat,  ne  forte  adhuc  rema¬ 
neret  ejus  opprobrium,  et  ideo  Deum  preca¬ 
tur,  ut  illud  auferat,  qui  solus  novit ,  quod 
nescire  potest  etiam  ipse,  qui  fecit.  » 


IV. 

«  Evangelion  docet ,  unicum  tantum  in 
Mundo  sacrificium  propitiatorium  esse  etc. 
Hebr.  VII  :  Christus  semel  oblatus  est ,  ut 
tolleret  peccatum  etc.  Pontificii  docent,  quo¬ 
tidie  in  sacrificio  Missae  Christum  a  Sacerdo¬ 
tibus  Deo  Patri  offerri  etc.  » 

Evangelium  quidem  docet,  unicum  tantum 
in  Mundo  esse  sacrificium  propitiatorium.  il¬ 
lud,  videlicet,  quod  in  cruce  semel  oblatum 
est  :  neque  id  Catholici  negant.  At  illud  uni¬ 
cum  sacrificium  non  posse  quotidie  repeti  in 
mysterio  ab  ipso  eodem  summo  Pontifice 
Christo  per  manus  Sacerdotum,  Evangelium 


(1)  Isai.  XLIII,  25;  Act.  IV,  12.  —  (2)  Luc.  VII,  50;  Psal.  XXXVI.  40;  Ezech.  XVIII,  27;  Eccl. 
I,  27;  Mare.  XVI,  16;  Joan.  VI.  59.  —  (3;  Eccl.  IX,  1  ;  Job.  IX,  21.  —  (4)  Matth.  XIX,  17;  Luc. 
XIV,  26;  Rom.  VIII,  16  et  17.  5 

nusquam  docet ,  et  hoc  Catholici  affirmant. 
Neque  ii  soli  affirmant,'  qui  post  Gregorii 
tempora  fuerunt,  sed  omnes  omnino  Patres, 
etiam  qui  multis  saeculis  Gregorium  praeces¬ 
serunt.  Audi,  nomine  caeterorum,  unum  Au- 
gustin.  in  epist.  23.  ad  Bonifac.  sic  loquen- 
tem  :  «  Nonne  semel  immolatus  est  Christus 
in  seipso?  et  tamen  in  Sacramento  non  so¬ 
lum  per  omnes  Pascha]  solenmitates ,  sed 
omni  die  populis  immolatur.  » 


V. 

ct  Evangelion  docet ,  peccatum  esse  non 
tantum  actiones  externas  pugnantes  cum  le¬ 
ge  Dei ,  verum  etiam  dubitationes  de  Deo, 
securitatem  carnalem,  et  contumaciam,  ac 
concupiscentiam  nobiscum  nascentem,  et  in 
renatis  reliquam  ,  Rom.  VII.  Pontificii  ne¬ 
gant,  hsec  mala  in  renatis  reliqua,  esse  pec¬ 
cata  pugnantia  cum  lege  Dei.  » 

Nusquam  Pontificii,  hoc  est,  Catholici  do¬ 
cent,  solum  actiones  externas  esse  peccata, 
sed  vobis  mentiri  licet ;  id  enim  a  patre  ves¬ 
tro  didicistis,  qui  in  veritate  non  stetit.  Por¬ 
ro  dubitationes  de  Deo  ,  securitatem  carna¬ 
lem,  contumaciam,  et  concupiscentiam  ,  si 
voluntarias  sint,  peccata  esse  minime  dubita¬ 
mus  :  si  vero  sint  involuntariae,  quales  erant 
cupiditates  illae  carnis  contra  spiritum,  quas 
Paulus  sentiebat ,  etsi  eis  non  consentiret ; 
eas  vero  peccata  esse,  constanter  negamus. 
Neque  de  Paulinis  verbis  vobiscum  discep¬ 
tamus,  quasi  Pauli  verba  vobis  vera ,  falsa 
nobis  esse  videantur ,  sed  de  eorum  verbo¬ 
rum  interpretatione.  Nec  moleste  ferre  debe¬ 
tis,  si  Augustinum,  et  omnem  chorum  Sanc¬ 
torum  vobis  novis  hominibus  praeponamus. 
Sic  enim  loquitur  Augustin.  lib.  Icont.  duas 
epist.  Pelagianor.  cap.  13  :  «  Sed  de  ista 
concupiscentia  carnis  falli  eos  credo  ,  vel 
fallere,  cum  qua  necesse  est,  ut  etiam  bapti- 
zatus,  et  hoc' si  diligentissime  proficit,  et  spi¬ 
ritu  Dei  agitur,  pia  mente  confligat.  Sed  haec, 
etiamsi  vocatur  peccatum ,  non  quia  pecca¬ 
tum  est,  sed  quiapeccato  facta  est,  sic  voca¬ 
tur,  sicut  scriptura  manus  cujusque  dicitur, 
quod  manus  eam  fecerit.  » 


VI. 

«  Evangelion  docet,  hominem  in  hac  im¬ 
becillitate  naturae  nequaquam  posse  satisfa¬ 
cere  legi  Dei,  et  hac  perfecta  impletione  le¬ 
gis  justum,  et  omnis  peccati  expertem  esse, 
Rom.  VIII.  Sensus  carnis  inimicitia  est  ad¬ 
versus  Deum  :  legi  enim  Dei  non  obtempe¬ 
rat,  ac  ne  quidem  potest.  Pontificii  conten¬ 
dunt,  hominem  posse  legi  Dei  satisfacere,  et 
hac  impletione  legis  justum  esse  ,  et  vitam 
aeternam  mereri.  » 

Non  dicunt  Pontificii,  hoc  est ,  Catholica] 
Ecclesiae  filii ,  hominem  in  hac  imbecillitate 
naturae  omnis  peccati  expertem  esse.  Agno¬ 
scimus  enim  et  profitemur  verissimum  esse, 
quod  ait  Joannes,  initio  epist.  I  :  Si  dixeri¬ 
mus,  quia  peccatum  non  habemus ,  nos  ipsos  se¬ 
ducimus  (1).  Sed  quoniam  quotidiana  ista 
peccata  nec  justitiam  tollunt ,  nec  tam  con¬ 
tra  legem ,  quam  praeter  legem  Dei  sunt, 
cum  pro  remissione  ejiismodi  delictorum 
oret  omnis  Sanctus  in  tempore  opportuno  (2), 
Psalm.  XXXI,  et  omnes  filii  Dei  justi  utique 
et  sancti  quotidie  dicere  doceantur  :  Dimitte 
nobis  debita  nostra  (3),  Matth.  VI,  propterea 
non  timemus  asserere  ,  posse  hominem  per 
gratiam  Dei  justificatum ,  ejusdem  gratiae 
adjutorio,  et  legem  implere,  et  ea  impletio¬ 
ne  vitam  aeternam  promereri ;  scimus  enim 
quis  dixerit  :  Et  mandata  ejus  gravia  non 
sunt.  I.  Joan.  V.  Et  quis  item  dixerit  :  Voca 
operarios ,  et  redde  illis  mercedem.  Matth.  XX. 
Et  rursum  :  Venite  benedicti  Patris  mei ,  pos¬ 
sidete  paratum  vobis  regnum  etc.  Esurivi  enim , 
et  dedistis  mihi  manducare  (4). 

Quare  Augustinus  lib.  de  grat.  et  lib.  ar- 
bit.  cap.  16:  u  Certum  est,  inquit,  nos  man¬ 
data  servare,  si  volumus,  sed  quia  praepara¬ 
tur  voluntas  a  Domino,  ab  illo  petendum  est, 
ut  tantum  velimus,  quantum  sufficit,  ut  vo¬ 
lendo  faciamus.  »  Et  de  spir.  et  lit.  cap.  10  : 
(i  Ideo  datur  gratia  ,  non  quia  legem  imple¬ 
vimus  ,  sed  ut  legem  implere  possimus,  » 
Neque  movet  nos  illud  verbum  Apostoli  : 
Sensus  carnis  inimicitia  est  adversus  Deum. 
Nam  idem  Apostolus  antea  dixerat  ad  Rom. 
VII :  Igitur  ego  ipse  mente  servio  legi  Dei ,  carne 
autem  legi  peccati  (5).  Quod  autem  mente  agi- 


(1)  I.  Joan,  I,  8.  —  (2)  Psal.  XXXI,  6.  -  (3)  Matth.  VI,  12.  —  (4)  I.  Joau.  V;  3  ;  Matth.  XX,  85 
Matth.  XXV,  35.  —  (5)  Rom.  VIII,  7;  VII,  25  et  20. 

mus,  id  vere  nos  agimus ;  quod  autem  car¬ 
ne  agimus,  si  mens  repugnat ,  nostrum  non 
est,  sicut  idem  Apostolus  ait  :  Si  quod  nolo , 
inquit,  facio ,  jam  non  ego  operor  illud. 


YII. 

«  Evangelion  docet ,  bona  opera  esse  illa 
tantum,  quae  a  Deo  praecepta  sunt  etc.  juxta 
regulam,  quae  tibi  praecipio,  haec  tantum  fa¬ 
cito  Domino,  non  addas, neque  minuas.  Pon¬ 
tificii  e  contra  totam  Ecclesiam  obruerunt 
traditionibus  etc.  » 

Jam  haec  sunt  millies  a  vobis  repetita,  et 
a  nostris  refutata.  Falsum  autem  est  quod 
ais  ,  in  Evangelio  haberi ,  illa  tantum  esse 
opera  bona,  quae  Deus  praecepit.  Ubi  enim, 
quaeso,  praecepit  Deus  virginitatem?  Nonne 
Paulus  ait :  De  virginibus  autem  praeceptum 
Domini  non  habeo ,  I.  Cor.  YII,  et  tamen  ibi¬ 
dem  ait,  bonum  esse  opus,  virginem  perma¬ 
nere  :  Igitur ,  inquit,  qui  Matrimonio  jungit 
virginem  suam ,  bene  facit ;  et  qui  non  jungit , 
melius  facit  (1). 

Neque  multum  te  juvat  regula  illa  :  Quae 
tibi  praecipio  ,  haec  tantum  facito  Domino. 
Non  enim  eo  loco  prohibetDeus  aliud, quam 
ne  corrumpamus  ejus  praecepta,  sed  integre 
ea  servemus,  ut  ille  praecepit,  non  declinan¬ 
tes  ad  dexteram,  neque  ad  sinistram.  Itaque 
S.  Augustin.  lib.  de  S.  virginit.  cap.  30.  dis¬ 
tinguens  a  consiliis  praecepta  :  «  Neque 
enim,  inquit,  sicut  non  moechaberis,  non  oc¬ 
cides;  ita  dici  potest,  non  nubes  :  illa  exi¬ 
guntur,  ista  offeruntur.  Si  fiunt  ista,  laudan¬ 
tur  i  nisi  fiant  illa,  damnatur  :  In  illis  Domi¬ 
nus  debitum  imperat  nobis  ,  in  his  si  quid 
amplius  (Nota)  supererogaveritis,  in  redeun¬ 
do  reddet  vobis.  » 


VIII. 

«  Evangelion  docet,  utramque  partem  Sa¬ 
cramenti  coenae  Domini  omnibus  Christianis 
ministrandam  esse ;  et  quidem  de  calice  ex¬ 
presse  inquit  :  Bibite  ex  hoc  omnes.  Pontifi¬ 
cii  e  contra  decernunt,  et  definiunt.  » 

Adhuc  non  videmus  locum  illum  Evange- 
lii,  ubi  doceamur,  utramque  partem  Sacra- 


i 

menti  coenae  Domini  omnibus  Christianis  mi¬ 
nistrandam  esse.  Nec  enim  de  calice  Domi¬ 
nus  ait :  Bibite  ex  hoc  omnes  Christiani,  sed, 
Bibite  ex  hoc  omnes ;  qui  vero  essent  illi  om¬ 
nes,  Marcus  explicuit,  cum  addidit  :  Et  bi¬ 
berunt  ex  illo  omnes.  Non  autem  biberunt 
omnes  Christiani,  sed  omnes  Apostoli ,  qui 
soli  tunc  cum  Domino  vescebantur. 


IX. 

«  Evangelion  docet,  veram  poenitentiam, 
seu  conversionem  ad  Deum  esse  serium  do¬ 
lorem  cordis  de  admissis  peccatis,  et  Fidem 
statuentem  sibi  peccata  propter  Christum 
certo  remitti  etc.  Pontificii  contra,  etsi  con¬ 
tritionem  inter  partes  poenitentiae  numerant: 
tamen  hanc  remissionem  peccatorum  mereri 
fingunt ;  et  addunt  confessionem  auricula¬ 
rem  non  mandatam  a  Deo ;  et  satisfactio¬ 
nem,  seu  opera  indebita,  quibus  pro  aeternis 
peccatorum  poenis  satisfieri ,  et  haec  ipsa 
posse  pecuniis  redimi  fingunt.  Quae  tota  doc¬ 
trina  in  meritum  Filii  Dei ,  qui  solus  pro 
peccatis  nostris  satisfecit,  blasphemia  est.  » 

Hic  nihil  probari,  nulla  testimonia  Evan- 
gelii  adferri,  tantum  inania  verba  mendaciis 
admixta  fundi  video.  Nam  quod  dicis  de 
conversione,  et  serio  dolore  cordis,  omitte¬ 
re  potuisses.  Nos  enim  vere  conversionem, 
et  serium  dolorem  cordis  in  poenitentibus 
requirimus ;  cum  vos  nihil  aliud,  quam  nes¬ 
cio  quos  terrores  pro  contritione  habeatis. 
Quod  addis  de  Fide  statuente  nobis  remitti 
peccata ,  supra  refutatum  est.  Quod  ais, 
apud  Pontificios  contritionem  mereri  remis¬ 
sionem  peccatorum,  mendacium  est,  supra 
etiam  refutatum.  Quod  etiam  dicis,  Pontifi¬ 
cios  dicere ,  satisfactionibus  temporalibus 
pro  poenis  seternis  satisfieri,  pariter  est  men¬ 
dacium.  Non  enim  satisfacere  nos  putamus 
pro  seternis  poenis  ,  quas  nobis  in  justifica¬ 
tione  remitti  non  dubitamus,  sed  pro  poenis 
temporalibus,  quas  vel  hic,  vel  in  purgato¬ 
rio  Deus  exigit  ab  iis  ,  qui  post  Baptismum 
ad  poenitentiam  et  reconciliationem  veniunt; 
«  Productior  est,  »  inquit  Augustinus  Trac¬ 
tat.  124.  in  Joan.  «  poena  ,  quam  culpa,  ne 
parva  putaretur  culpa,  si  cum  ea  finiretur  et 
poena.  » 

Quod  denique  addis,  confessionem  auri- 


(1)  I.  Cor.  VII,  25  et  38; 

cularem  non  esse  mandatam,  et  satisfactio¬ 
nem  pugnare  cum  merito  Christi :  dicis  qui¬ 
dem,  sed  non  probas.  Lege  vero,  si  placet, 
serm.  5.  B.  Cypriani  de  lapsis,  et  invenies 
exomologesim  necessariam,  et  satisfactio¬ 
nem  :  et  has  ipsas  voces  saepius  repetitas. 
Porro  pecunia  redimi  satisfactionem  (ne 
forte  hic  turpem  aliquam  negotiationem  su¬ 
spiceris)  nihil  est  aliud  apud  Catholicos, 
quam  unum  genus  satisfactionis  in  aliud 
posse  mutari  judicio  Sacerdotis ;  ut  jejunium 
in  eleemosynam.  Pergamus  ad  caetera. 

\ 

X. 

«  Evangelion  docet,  conjugium  omnibus 
hominibus,  laicis,  et  sacerdotibus  concessum 
et  liberum  esse ;  et  diserte  inquit,  prohibi¬ 
tionem  conjugii,  et  ciborum,  doctrinam  dia¬ 
bolicam  esse.  Pontificii  e  contra  magnae 
parti  hominum,  Sacerdotibus,  et  Monachis, 
conjugium  prohibent,  et  certis  diebus  a  cer¬ 
tis  cibis  abstinere  jubent.  » 

At  ubi,  quaeso,  Evangelium  docet,  con¬ 
cessum  conjugium  esse  iis,  qui  votum  con¬ 
tinentiae  habent?  fortasse  ad  Hebr.  XIII  ubi 
legimus  :  Honorabile  conjugium  inomnibus( I). 
Caeterum,  si  in  qmnibus  omnes  omnino  ho¬ 
mines  comprehendit,  honorabile  etiam  erit 
conjugium  in  patre  et  filia;  in  matre  ct  fi¬ 
lio  ;  in  fratre  et  sorore :  Yel  si  hoc  vobis  non 
placet,  non  placeat  etiam  honorabile  debere 
conjugium  dici  inter  Monachum  et  Sancti¬ 
monialem,  et  caeteros  homines,  quibus  per 
votum  conjugium  inire  non  licet.  Apostolus 
enim  id  solum  vult,  ut  conjugium  honore¬ 
mus  in  omnibus  rite  et  legitime  copulatis. 
Yobis  autem  probandum  superest,  rite  et  le¬ 
gitime  eos  copulari,  qui  perpetuam  conti¬ 
nentiam  Deo  voverunt. 

Audi  Chrysostomum,  quid  Theodoro  Mo¬ 
nacho,  qui  uxorem  ducere  volebat,  vel  for¬ 
tasse  etiam  duxerat,  scribit  in  epist.  6.  «  Ho¬ 
norabiles,  inquit,  nuptiae,  sed  te  jam  ser¬ 
vare  non  convenit  privilegia  nuptiarum  : 
quamvis  frequenter  hoc  ipsum  nuptias  vo¬ 
ces,  ego  tamen  adulterio  illud  pejus  existi¬ 
mo.  »  De  loco  Apostoli,  I.  Tim.  IY  :  Prohi¬ 
bentes  nubere  etc.  vide  quae  diximus  supra, 
cap.  21.  prope  finem. 


XI. 

«  Evangelion  docet,  unum  esse  verum  et 
solidum  fundamentum,  supra  quod  aedificata 
sit  Ecclesia  Dei,  videlicet,  Dominum  nos¬ 
trum  Jesum  Christum,  I.  Cor.  III,  Act.  IV, 
et  locum  Matth.  XIV.  Augustinus  ita  inter¬ 
pretatur,  super  hanc  petram  quam  cogno¬ 
visti  dicens  :  Tu  es  Christus  Filius  Dei  vivi, 
hoc  est,  super  meipsum  Filium  Dei  vivi  ae¬ 
dificabo  Ecclesiam  meam ;  super  me  aedifi¬ 
cabo  te,  non  me  super  te.  Pontifex  e  contra 
vociferatur,  supra  petram  Ecclesiae  Roma¬ 
nae,  et  ordinariam  successionem  Pontificum, 
totam  reliquam  Christiani  Orbis  Ecclesiam 
esse  aedificatam.  » 

At  non  pugnat, credo,  Paulus  secum,  cum 
ait  ad  Ephes.  II  :  Nos  supertedificari  supra 
fundamentum  Apostolorum  et  Propheta?mm(2). 
Nec  pugnat  cum  Paulo  asserente  :  Nullum 
esse  fundamentum  Ecclesiae ,  prceter  Christum , 
I.  Cor.  III,  Joannes  in  Apoc.  cap.  XXI,  cum 
ait  :  Duodecim  Apostolos ,  duodecim  esse  Ec- 
clesios  fundamenta  (3). 

Nam  Paulus  I.  Cor.  III  de  primario  fun¬ 
damento.  Idem  vero  Paulus  Ephes.  II,  et 
Joannes  Apoc.  XXI  de  fundamentis  secun¬ 
dariis  loquuntur.  De  quali  etiam  fundamen¬ 
to  Augustinus  loquitur  in  Psalmo  contra 
partem  Donati,  ubi  ait  :  «  Numerate  Sacer¬ 
dotes,  vel  ab  ipsa  sede  Petri.  Ipsa  est  petra, 
quam  non  vincunt  superbae  inferorum  por¬ 
tae.  »  Sed  de  hac  re  satis  multa  supra  dicta 
sunt,  lib.  I.  cap.  10.  de  Pontifice. 


« Evangelion  docet,  nullum  Apostolum 
vel  Episcopum,  aut  alium  Evangelii  minis¬ 
trum,  alio  superiorem,  et  majorem  poten-' 
tiam,  et  dominationem  habere,  quod  ad  mi¬ 
nisterium  attinet.  Sed  omnes  ministros  pa¬ 
rem  potestatem  docendi  Evangelii,  adminis¬ 
trandi  Sacramenta,  ligandi  sceleratos,  et  ab¬ 
solvendi  agentes  poenitentiam  obtinere,  ut 
clare  docent  Scripturae,  Lucae  XXII,  I.  Cor. 
III,  versu  4.  Joan.  XX  et  Matth.  XVIII  om¬ 
nibus  Apostolis  pariter  traduntur  claves 


(1)  Hebr,  XIII,  4.  -  (2)  Eph.  II,  20.  -  (3)  I.  Cor.  III,  11 ;  Apoc.  XXI,  14. 

regni  ccelorum.  E  contra  Pontifex  Romanus 
jactitat,  se  supremam  potestatem  in  omnes 
reliquos  Episcopos,  et  totam  Ecclesiam,  et 
quidem  utrumque  gladium  spiritualem  et 
politicum  habere  de  jure  divino,  etc.  » 

Ubi  doceat Evangelium,  non  habere  unum 
Episcopum,  vel  Ministrum  majorem  potes¬ 
tatem,  quam  alium,  adhuc  non  potui  repe- 
rire  :  nam  loca  quse  citas,  contrarium  plane 
significant.  Siquidem  Lucse  XXII  hortatur 
quidem  Dominus  suos  ad  humilitatem,  et 
prohibet  dominatum  regium,  atque  tyran¬ 
nicum  iis,  qui  Ecclesiae  preeesse  debent  :  in- 
terim  tamen  inter  Apostolos  unum  majorem 
caeteris,  imo  et  Ducem  cseterorum  esse  affir¬ 
mat.  Ait  enim  /  Qui  major  est  vestrum ,  fiat 
sicut  minor ,  et  qui  prcecessor  (Graece  rryovgsvo;, 
id  est.  Dux)  fiat  sicut  ministrator  (1) .  Aposto¬ 
lus  autem  I.  Cor.  III,  ubi  se  plantasse  dicit, 
Apollo  autem  rigasse,  et  iterum,  se  ut  archi¬ 
tectum  fundamentum  jecisse,  alios  autem 
superaedificare,  nonne  satis  aperte  se  majo¬ 
rem  Apollo  et  caeteris  coadjutoribus  suis 
fuisse  significat? 

Porro,  Joan.  XX  dicitur  quidem  omnibus 
Apostolis  :  Ecce>  ego  mitto  vos  :  et.  Quorum 
remiseritis  peccata  etc.  tamen  cap.  XXI  sub¬ 
jiciuntur  Apostoli,  et  caeteri  Fideles  omnes 
S.  Petro,  ut  oves  suo  Pastori,  cum  soli  Pe¬ 
tro  coram  aliis  Apostolis  dicitur  a  Domino  : 
Pasce  oves  meas.  Denique  etiamsi  Mat.  XVIII 
dicatur  omnibus  Apostolis  :  Qucecurnque  alli¬ 
gaveritis  etc.  tamen  soli  Petro  dicitur,  Matt. 
XVI  :  Tibi  dabo  claves  regni  etc.  et  sine  du¬ 
bio  non  promitteret  illi  aliquid  Dominus  sin¬ 
gulariter,  nisi  etiam  illi  aliquid  singulare 
exhibere  voluisset.  Sed  de  his  multa  dixi¬ 
mus  supra  lib.  I,  cap.  12,  13,  14. 

Ad  ea,  quae  objicis  de  utroque  gladio  con¬ 
tra  Extravagantem  Bonifacii  VIII,  ubi  etiam 
rides  argumenta  Pontificis  ;  id  unum  hoc 
loco  respondere  libet  :  ea  omnia  ex  B.  Ber- 
nardo  sumpta  esse,  quem  virum  et  sanctum 
vocare  et  non  semel  allegare  solent  Melan- 
chthon,  Calvinus,  et  alii  ex  vestris.  Vide  lib. 
II  et  IV  de  Considerat,  vel  si  placet,  vide 
quae  de  hac  ipsa  re  in  lib,  postr.  de  Pontif. 
disseruimus.  Atque  haec  deantithesi  tua  hoc 
loco  sufficiant. 

Nunc  breviter  demonstrandum  erit,  hanc 
ipsam  visionem  Joannis  in  Lutherum  et  Lu- 
theranos  optime  quadrare.  Nam  in  primis 
Lutherum  significari  posse  per  stellam  il¬ 


lam,  quae  de  coelo  in  terram  cecidit,  planum 
est  :  cum  ipse  ex  Monacho  saecularis ;  ex 
coelibe  conjugatus  ;  ex  paupere  dives  factus 
sit,  et  victum  sobrium  ac  tenuem  cum  opi¬ 
paris  coenisac  prandiis  commutaverit.  Quid 
enim  est  hoc  aliud  quam  ex  coelesti  vitae 
consuetudine  ad  terrenam  decidisse? 

Deinde  fumum  putei  abyssi,  qui  ejus  ca¬ 
sum  consecutus  est,  plane  est  caecus  et  stu¬ 
pidus,  qui  non  sentit.  Siquidem  antequam 
Lutherus  ab  Ecclesia  Catholica  deficeret,  to¬ 
tus  fere  Occidens  ejusdem  Fidei  et  religio¬ 
nis  erat ;  quocumque  aliquis  iret ,  fratres 
suos  continuo  agnoscebat  :  omnes  enim  in 
lumine  erant.  At  post  Lutheri  casum  tantus 
fumus  errorum,  sectarum,  schismatum,  ex¬ 
ortus  est,  ut  jam  nec  in  eadem  provincia, 
imo  nec  in  eadem  civitate,  aut  domo,  unus 
alium  agnoscat. 

Obscuravit  quoque  hic  fumus' (ut  in  Apoc. 
dicitur)  Solem  et  aerem.  Nam  per  Solem 
Christum,  per  aerem  Scripturas,  per  quas 
in  hac  vita  quodammodo  respiramus,  et  nos¬ 
tri,  et  adversarii  exponunt.  Et  quidem  Chri¬ 
stum  quam  vehementer  iste  fumus  obscura¬ 
verit,  testantur  Transylvania,  et  vicinae  re¬ 
giones,  ubi  palam  negatur  Christi  divinitas  : 
testatur  etiam  Germania,  ubi  Anabaptistae 
aperte,  Ubiquistae  obscurius  negant  Christi 
humanitatem.  Et  sane  fuerunt  olim  multi 
haeretici,  qui  similiter  Christum  oppugna¬ 
runt,  sed  nulli  impudentius,  quam  haeretici 
hujus  temporis  :  nam  non  solum  multi  eo¬ 
rum  negant  esse  Christum  Deum,  sed  ad¬ 
dunt  etiam,  non  posse  invocari,  nec  scire 
eum  quid  nos  agamus.  Horror  est  audire,  vel 
legere,  quanta  temeritate  de  Christi  myste¬ 
riis  hoc  tempore  disputetur. 

Porro.  Scripturas,  'incredibile  est,  quam 
vehementer  iste  fumus  obscuraverit  :  tot 
enim  jam  exstant  versiones,  tot  commenta¬ 
ria  inter  se  pugnantia,  ut  ea  etiam  quae 
olim  clarissima  erant,  nunc  obscurissima 
videantur. 

Quid  potest  dici  clarius,  quam  quod  Pau¬ 
lus  ait?  I.  Cor.  VII  :  De  virginibus  praeceptum 
Domini  non  habeo ,  consilium  autem  do?  (2) 

Et  tamen  omnes  hujus  temporis  haeretici 
constanter  negant,  ullum  esse  consilium  vir¬ 
ginitatis,  et  Paulum  non  dare  consilium  eo 
loco  amplectendae  virginitatis,  sed  ab  ea  po¬ 
tius  absterrere  homines  voluisse. 

Quid  potest  planius  dici  quam  illud  ver¬ 


ti)  Luc.  XXII,  26.  —  (2)  I,  Cor.  VII,  25. 

bum  Domini  :  Hoc  est  corpus  meum ?  Et  ta¬ 
men  nihil  hoc  tempore  obscurius.  Quicl  de 
Transylvanis  dicam,  qui  Joannis  Evange- 
lium,  quod  constat  praecipue  adversus  Ce¬ 
rinthum  et  Ebionem  scriptum  esse,  qui  ne¬ 
gabant  Christi  Divinitatem,  ita  suis  com¬ 
mentariis  perverterunt,  ut  inde  maxime  pro¬ 
bent,  Christum  non  esse  Deum? 

Veniamus  ad  locustas,  quae  de  fumo  putei 
exierunt.  Chytraeus  quidem  per  locustas, 
Episcopos,  Clericos,  et  Monachos  intelligit, 
sed  perperam  exponit :  nam  etiam  ante  Gre- 
gorii  tempora  erant  Episcopi,  Clerici  et  Mo¬ 
nachi  in  Ecclesia  ;  nec  tamen  adhuc  exortae 
fuerant  istae  admirabiles  locustae.  Aptissime 
vero  omnia,  quae  de  locustis  Joannes  dicit, 
inLutheranos  et  caeteros  hujus  temporis  hae¬ 
reticos  quadrant.  Primum  enim  locustae 
semper  in  magna  multitudine  venire,  et  tur- 
matiifi.incedere  solent.  Proverb.  XXX  :  He~ 
gem  locusta  non  habet ,  et  egreditur  universa 
per  tw^mas  suas  (1).  Ita  Lutherani  caput 
unum  proprie  non  habent',  quia  negant, 
unum  esse  debere  Caput  totius  Ecclesiae  : 
nihilominus  tamen  brevissimo  tempore  in 
ingentem  multitudinem  creverunt,  nec  mi¬ 
rum,  nam  aperuerunt  ostium  omnibus  vi¬ 
tiosis  hominibus.  Gulosi  ad  eos  accurrunt, 
quia  non  sunt  apud  Lutheranos  stata  jeju¬ 
nia  :  incontinentes,  quia  apud  eos  vota  om¬ 
nia  continentiae  improbantur  :  et  Monachis 
etiam  ac  Sacerdotibus,  necnon  Sanctimonia¬ 
libus  quibuscumque  Matrimonia  concedun¬ 
tur.  Item  Apostatae  omnes,  quia  apud  eos 
claustra  omnia  reserantur,  et  in  palatia  con¬ 
vertuntur  :  Principes  avari  et  ambitiosi,  quia 
bona  Ecclesiastica,  et  personae  etiam  Eccle¬ 
siasticae  eorum  potestati  subjiciuntur :  otiosi 
et  inimici  bonorum  operum,  quia  apud  eos 
sola  Fides  sufficit,  opera  bona  non  sunt  ne¬ 
cessaria.  Denique  omnes  improbi  et  scelesti, 
quia  sublata  est  apud  eos  necessitas  confi¬ 
tendi  peccata,  et  rationem  reddendi  proprio 
suo  Pastori,  quod  maximum  esse  solet  free- 
num  peccatoribus.  Hinc  igitur  ita  multipli¬ 
cantur  locustae. 

Describuntur  autem  hae  locustae  a  sancto 
Jdanne  mirabiliter.  Nam  dicuntur  habere 
faciem  humanam ,  imo  etiam  muliebrem, 
caudam  scorpionum,  corpus  locustarum  : 
item  in  capite  gestant  coronam  quasi  au¬ 
ream,' dentes  habent  leonum,  pectus  lorica 
ferrea  armatum  :  denique  videbantur  tan- 


quam  equi  parati  ad  bellum,  et  sonitus  ala¬ 
rum  earum  audiebatur  quasi  sonitus  cur- 
roum  currentium  ad  bellum,  et  habebant 
super  se  regem  Angelum  abyssi,  qui  dicitur 
exterminator.  Facies  blanda  significat  ini¬ 
tium  praedicationis  eorum,  quae  semper  in¬ 
cipit  ab  Evangelio,  nihil  enim  se  dicturos 
pollicentur,  nisi  purissimum  Dei  verbum. 
Ita  facillime  alliciunt  simpliciores.  Cauda 
scorpionis  significat  exitum  venenatum  et 
lethiferum  :  nam  posteaquam  verbum  Dei 
proposuerunt,  perversa  interpretatione  illud 
depravant,  et  eo  modo  quasi  retorta  cauda 
aculeum  infigunt,  et  virus  lethale  infundunt. 
Corpus  locustae,  quod  nihil  fere  est  aliud 
quam  venter,  (est  enim  locusta  ventrosum 
animal,  et  ideo  nec  incedere,  nec  volare  rec¬ 
te  potest,  sed  saltitando  se  erigit  in  altum, 
et  mox  ad  terram  recidit)  significat,  heere- 
ti&os  hujus  temporis  esse  homines  ventri  ad¬ 
dictos,  inimicos  jejuniorum  et  continentiae, 
et  ideo  nec  incedere  posse  per  viam  man¬ 
datorum,  nec  volare  ad  res  coelestes  con¬ 
templandas. 

Conantur  quidem  aliquando  se  erigere,  et 
mores  emendare,  sed  more  locustarum,  mox 
recidunt  ad  terram. 

Exemplo  esse  potest  Saxonica  visitatio, 
nam  cum  animadverteret  Lutherus  obEvan- 
gelicam  libertatem  a  se  praedicatam,  et  om¬ 
nes  Ecclesiae  leges  abrogatas,  populos  sine 
ullo  fraeno  in  vitia  ruere  ;  instituit  visitatio¬ 
nem,  et  monuit  pastores,  ut  praedicarent 
poenitentiam,  timorem  Dei,  obedientiam, 
opera  bona  etc.  Sed  nihil  profecit  :  vide 
Cochlaeum,  in  vita  et  actis  Lutheri,  anni 
1527. 

Pari  ratione  conantur  volare  per  contem¬ 
plationem,  et  scribunt  jam  passim  libros  de 
Trinitate,  de  Incarnatione,  deque  aliis  ejus¬ 
modi  mysteriis,  sed  incidunt  in  errores  gra¬ 
vissimos,  imo  haereses  perniciosissimas,  ut 
patet  de  Ubiquistis,  qui  totum  mysterium 
Incarnationis  et  Trinitatis  destruunt. 

Coronee  in  capite  locustarum  significant 
arrogantiam,  et  superbiam,  qua  sese  effe¬ 
runt  super  omnes  homines.  Exstat  liber  Lu¬ 
theri  ad  Ducem  Georgium ;  in  eo  sic  ait  : 
«  A  tempore  Apostolorum  nullus  Doctor,  aut 
Scriptor,  nullus  Theologus,  aut  Jurisconsul¬ 
tus,  tam  insigniter  et  clare  conscientias  see- 
cularium  statuum  confirmavit,  instruxit,  ac 
consolatus  est,  sicut  ego  feci.  Per  singula- 


(1)  Prov.  XXX,  26. 


CAPUT  XVIII. 


71 


rem  Dei  gratiam  hoc  certo  scio,  quoniam 
neque  Augustinus,  neque  Ambrosius,  qui 
tamen  in  hac  re  optimi  sunt,  mihi  in  hoc 
aequales  sunt.  »  Quid,  quod  non  solum  Lu- 
therus,  et  Calvinus  nihili  faciunt  mille  Cy¬ 
prianos,  et  mille  Augustinos,  sed  etiam  qui¬ 
vis  Ministellus  Lutheranus  habet  pro  asinis, 
et  stipitibus  omnes  Papistas?  Erant  autem 
coronae  illae  quasi  aureae,  id  est,  aureae  vi¬ 
debantur,  sed  non  erant,  quia  fingunt  se  ze¬ 
lo  honoris  Dei,  et  charitatis  impelli  ad  ea 
quae  dicunt,  cum  tamen  nihil  minus,  quam 
zelum  Dei  noverint. 

Dentes  leonini  significant  detractiones, 
quibus  assidue,  et  litteris,  et  sermonibus  lai- 
cerant  famam  Pontificum,  Clericorum,  Mo¬ 
nachorum.  et  ipsorum  etiam  Sanctorum, qui 
cum  Deo  feliciter  regnant. 

Et  sane  detractionibus  nutriti  videntur,  et 
tam  multa  dicunt,  quae  nec  sunt,  nec  fue¬ 
runt,  fortasse  etiam  nunquam  erunt,  ut  vi¬ 
deantur  omnem  conscientiam  penitus  exuis¬ 
se.  Id  satis  patet,  tum  ex  aliis,  quae  in  eorum 
libris  passim  leguntur,  tum  ex  iis,  quae  pau¬ 
lo  ante  citavimus  ex  Synodo  Smalchaldica, 
Illyrico,  Tilmanno,  Calvino  et  Chytraeo. 

Pectus  lorica  ferrea  armatum,  significat 
obstinationem  :  sunt  enim  ita  obdurati,  ut 
etiamsi  apertissime  convincantur,  nunquam 
tamen  cedant ;  et  saepe  mori  malint,  quam 
ab  obstinatione  sua  recedere. 

Similitudo  equorum,  qui  parati  videban¬ 
tur  ad  bellum,  significat  audaciam  et  teme¬ 
ritatem  :  provocant  enim  audacissime  omnes 
ad  bellum,  cum  tamen  postea  pro  argumen¬ 
tis  sola  mendacia  plerumque  proferant.  Lu- 
therus  in  Assert.  art.  25  :  «  Adeste,  inquit, 
huc  omnes  Papistae  in  unum  :  conflate  studia 
vestra  in  unum,  si  forte  possitis  hoc  vincu¬ 
lum  dissolvere.  »  Quo  eodem  modo  loquun- 
v  tur  fere  omnes  alii. 

Similitudo  autem  curruum  volitantium 
significat  velocitatem,  qua  nova  ista  haere- 
sis  utitur  in  variis  regionibus  occupandis  : 
nam  brevi  occupavit  non  solum  multa  regna 
in  partibus  septentrionalibus,  sed  etiam  us¬ 
que  ad  Indos  excurrere  ausa  est,  quamquam 
non  permisit  Deus,  ut  ibi  haerere  posset. 
Nec  enim  tantum  flagellum  merebatur  no¬ 
vella  adhuc,  et  tenera  illa  Christi  Ecclesia. 

Denique,  Angelus  abyssi  dicitur  rex  locus¬ 
tarum  istarum,-  quia  etsi  regem  visibilem 
locustae  non  habent,  ut  supra  diximus,  invi¬ 


sibili  tamen  rege,  id  est,  Diabolo  carere  non 
possunt  :  Ipse  enim  est  Rex  super  omnes  filios 
superbies  (1).  Dicitur  autem  rex  locustarum 
exterminator,  quia  per  nullam  unquam  hae- 
2’esim,  aut  persecutionem  Diabolus  ita  exter¬ 
minavit,  ac  vastavit  Ecclesiam,  ut  per  Lu- 
theranos.  Nam  caeterae  haereses,  ut  pluri¬ 
mum,  unum  aut  alterum  articulum  destrue¬ 
bant,  sed  non  evertebant  omnem  ordinem, 
et  disciplinam  Ecclesiae  :  at  Lutherana  hae- 
resis  partim  per  se,  partim  per  suas  proles 
Anabaptistas,  Calvinistas,  Trinitarios,  Liber¬ 
tinos,  omnia  omnino  Ecclesiae  bona  perdidit 
in  iis  locis,  ubi  grassari  potuit.  Nam  abstulit 
a  Deo  Trinitatem  per  novos  Samosatenos ;  a 
Christo  Deitatem  per  eosdem  ;  et  humanita¬ 
tem  per  Anabaptistas  ;  ab  Angelis  et  Sanctis 
omnibus  omnem  cultum  et  invocationem  ;  a 
purgatorio  suffragia  vivorum,  imo  purgato¬ 
rium  ipsum  plane  exterminavit.  Ab  Eccle¬ 
sia,  quae  est  in  terris,  abstulit  multos  libros 
divinae  Scripturae,  omnia  fere  Sacramenta, 
omnes  traditiones,  sacerdotium,  sacrificium, 
vota,  jejunia,  festos  dies,  templa,  altaria, 
reliquias,  cruces,  imagines,  monumenta  om¬ 
nia  pietatis  ;  item  leges  Ecclesiasticas,  disci¬ 
plinam,  atque  ordinem  universum  plane  ex¬ 
terminavit. 

Sed  forte  inferis  pepercit,  ne  suo  regi  An¬ 
gelo  abyssi  injuriam  faceret.  Non  ita  est  : 
nam  etiam  inferos  veros  et  locales  multi  Lu- 
theranorum  negant,  et  imaginarios  nescio 
quos  inferos  fingunt ;  ut  supra  in  disputatio¬ 
ne  de  descensu  Christi  ad  inferos  demons¬ 
travimus.  Yere  igitur  exterminatrix  haere- 
sis  haec  dici  potest,  et  eo  duce  digna,  qui 
Hebraice  Graece  omoXkv «v,  Latine  ex¬ 

terminans  dicitur.  Et  mirum  sane  esset,  si 
non  etiam  Lutherani  ipsi  hoc  exterminium 
mirarentur,  nisi  a  fumo  illo,  de  quo  supra 
diximus,  plane  essent  obcsecati. 

Sed  una  in  tot  malis  consolatio  est,  qiiod 
(ut  Joannes  dicit)  locustae  istae  non  laedunt 
herbas,  atque  arbores  viventes  :  sed  solum 
homines,  qui  non  habent  signum  Dei  vivi. 
Cum  enim  haeresis  ista  tota  carnalis  sit,  non 
facile  viros-  bonos,  et  in  quorum  animis  vi¬ 
ret,  ac  floret  religio,  et  pietas,  decipere  po¬ 
test.  Ita  videmus,  raro,  aut  nunquam  acci¬ 
disse,  ut  ad  Lutheranos  ab  Ecclesia  aliquis 
defecerit,  qui  non  prius  corruptae,  etperditae 
vitae  inter  Catholicos  esse  cceperit.  Sed  de 
his  hactenus. 


(1)  Job.  XLI,  25. 

Refutantur  argumenta  Calvini  et  Illyrici ,  qui 
probare  conantur ,  Papam  non  esse  amplius 
Episcopum ,  ubi  etiam  refellitur  fabula  de 
Joanne  Papa  femina. 

Restat  id,  quod  ultimo  loco  proposuimus, 
ut  videlicet  ostendamus,  Romanum  Pontifi¬ 
cem  non  solum  Antichristum  non  esse,  sed 
nec  ullo  alio  modo  amisisse  Pontificatum 
suum.  Siquidem  Calvinus  et  Illyricus,  ille 
ratione,  iste  conjectura  quadam  probare  co¬ 
nantur,  non  esse  hoc  tempore  verum  Epis¬ 
copum. 

Atq  ue  ut  a  Calvino  incipiamus,  ita  ille  loqui¬ 
tur  in  Instit.  IY,  cap.  7,  §.  23  et  24  :  «  Ipse 
vero  Pontifex  quid  omnino  habeat  Episco¬ 
pale,  scire  velim  :  primum  in  munere  Epis¬ 
copi  caput  est,  plebem  Dei  verbo  docere  : 
alterum  et  proximum  huic,  Sacramenta  ad¬ 
ministrare  :  tertium  monere  et  hortari,  cor¬ 
rigere  etiam  eos  qui  peccant,  ac  in  sancta 
disciplina  populum  continere.  Quid  istorum 
facit?  imo  quid  facere  se  simulat?  Dicant 
igitur,  qua  ratione  velint  haberi  Episcopum, 
qui  nullam  officii  partem  minimo  digito  vel 
in  speciem  saltem  attingit.  Non  ita  de  Epis¬ 
copo  est,  ut  de  Rege  :  hic  enim  etsi  non 
exequatur  quod  proprium  est  Regis,  hono¬ 
rem  nihilominus  ac  titulum  retinet.  At  in 
Episcopo  dijudicando  respicitur  Christi  man¬ 
datum,  quod  semper  in  Ecclesia  valere  de¬ 
bet  :  hunc  ergo  nodum  mihi  solvant  Roma¬ 
nenses.  Nego  ipsorum  Pontificem  esse  Epis¬ 
coporum  Principem,  cum  non  sit  Episcopus. » 
Haec  ille. 

Ni  fallor,  tota  haec  ratiocinatio  ad  hunc 
brevem  syllogismum  revocari  potest.  Cum 
hoc  intersit  inter  Episcopum,  et  Regem, 
quod  Rex,  nomen  est  potestatis  et  praefec¬ 
turae,  cui  annexum  est  officium  regendi  po¬ 
pulum  :  Episcopus  autem,  est  nomen  solius 
officii ,  verbum  Dei  et  Sacramenta  minis¬ 
trandi  ;  certe  si  neque  Rex,  neque  Episco¬ 
pus  munere  suo  fungatur,  Rex  nomen  et 
dignitatem  suam  retinebit,  Episcopus  amit¬ 
tet  :  Romanus  autem  Pontifex  officio  Epis¬ 
copali,  nec  in  speciem  quidem  fungitur ; 


quippe  qui  nec  verbum,  nec  Sacramenta 
populis  ministrat ;  Romanus  igitur  Pontifex 
nomen  et  dignitatem  suam  perdidit,  atque 
adeo  Episcopus  dici  non  potest. 

Jam  vero  Magdeburgenses,  Centur.  IX, 
cap.  20,  coi.  500.  id  ipsum  conjectura  et 
signo  confirmare  nituntur.  Aiunt  enim,  sig¬ 
num  evidens  mutationis  Romanae  Ecclesia; 
in  Babylonicam  meretricem  fuisse,  quod  vo¬ 
luerit  Deus,  ut  circa  illa  tempora,  in  quibus 
mutatio  facta  est,  vera  quaedam  mulier  me¬ 
retrix  in  sede  Pontificia  sederet :  quae  qui¬ 
dem  Joannes  Papa  octavus  dicta  est. 

Id  vero  probant.  Primo,  ex  auctoribus, 
Platina,  Martino  Polono,  Sigeberto,  et  Ma¬ 
riano  Scoto.  Secundo,  ex  vestigiis  ejus  rei, 
quas  ad  nostra  tempora  remanserunt  :  nimi¬ 
rum,  ex  quadam  sede  porphyretica  intus  per¬ 
forata,  quaemanebat  in  Palatio  sancti  Joannis 
Lateranensis,  cujus  usum  fuisse  dicunt  insti¬ 
tutum  post  flagitium  illud  detectum,  ad  ex¬ 
plorandum,  videlicet,  an  Pontifex  recens 
creatus  esset  masculus  nec  ne?  Item,  ex 
quadam  statua  mulieris  cum  puero,  quae  us¬ 
que  ad  nostra  tempora  mansit  in  eo  loco, 
ubi  dicitur,  Joannes  octavus  peperisse.  De¬ 
nique,  ex  eo,  quod  Romani  Pontifices,  quan¬ 
do  ex  Vaticano  ad  Lateranum  pergunt,  so¬ 
lent  declinare  locum  illum,  ubi  ista  mulier 
dicitur  peperisse,  in  detestationem  facti ; 
alioqui  enim  illa  est  recta  via.  Sed  non  est 
difficile  hos  nodos  solvere. 

Ac  ut  Calvino  primum  respondeamus ;  vel 
Calvinus  loquitur  de  significatione  nominis, 
vel  de  re  ipsa,  quando  dicit,  Episcopum  esse 
nomen  officii,  Regem  esse  nomen  dignitatis. 
Si  de  nominis  significatione ;  aperte  decipi¬ 
tur  :  nam  ut  Episcopus  dicitur  ab  sTu^onslv 
id  est,  a  considerando,  sive  inspiciendo,  et 
sonat  officium  inspiciendi  :  ita  etiam  Rex 
dicitur  a  regendo,  et  sonat  officium  regendi. 
Et  sicut  Rex  est  nomen  Magistratus  :  ita 
l7u<Txo7ro?  etiam  apud  Ethnicos  erat  nomen 
Magistratus,  nimirum,  Praetoris  ;  ut  patet  ex 
Aristophane  in  avibus  :  et  quod  majus  est, 
idem  nomen  pastoris  in  divinis  litteris  tri¬ 
buitur  Episcopo,  et  Regi ;  ut  patet  ad  Ephes. 
IV  et  Isa.  LXIV. 

Si  vero  de  re  ipsa  loquitur ;  non  minus 
decipitur  ;  nam,  ut  regia  auctoritas  non  est 
simplex  officium  judicandi,  ut  est  judicium 
aliorum,  sed  vera  praefectura  in  rebus  poli¬ 
ticis,  id  est,  potestas  regendi  homines  sibi 
subjectos,  imperando,  et  puniendo  :  ita 
etiam  Episcopatus  non  est  simplex  officium 

praedicandi,  ut  est  aliorum  multorum,  qui 
concionantur,  et  non  sunt  pastores,  sed  est 
vera  praefectura  Ecclesiastica,  id  est,  potes¬ 
tas  regendi  homines  in  rebus  spiritualibus, 
et  divinis ;  ac  proinde  imperandi,  et  punien¬ 
di.  De  qua  re  et  multa  supra  diximus,  et 
plura  adhuc  infra  dicemus  in  lib.  seq.  Nunc 
pauca  loca,  sed  clarissima  annotasse  suffi¬ 
ciet.  Apostolus  Paulus  I.  Cor.  XI  :  Ccetera , 
inquit,  cum  venero  disponam.  Et  II.  Cor.  XIII : 
Ut  non  prcesens  durius  agam ,  secundum  potes¬ 
tatem,  quam  dedit  mihi  Dominus.  Et  Hebr. 
XIII  :  Obedite  prcepositis  vestris  et  subjacete 
eis.  Et  I.  Timoth.  Y  :  Adversus  Presbyterum 
accusationem  noli  recipere ,  nisi  sub  duobus ,  aut 
tribus  testibus  (1). 

Adde  huc  quoque,  falsum  esse,  Pontifices 
non  fungi  munere  Episcopali.  Nam  non  te¬ 
nentur  per  se  concionari,  et  Sacramenta 
ministrare,  si  justa  aliqua  de  causa  impe¬ 
diantur,  sed  satis  est,  si  curent,  per  alios 
ista  omnia  praestari :  alioqui  Episcopi  ad  im¬ 
possibilia  obligarentur  :  nullus  enim  est  tam 
exiguus  Episcopus,  qui  possit  per  se  suffice¬ 
re  ad  concionandum,  et  Sacramenta  minis¬ 
tranda  in  tota  sua  dioecesi.  Sicut  ergo  satis¬ 
facit,  si  in  eo  loco,  ubi  per  se  non  potest, 
per  alium  concionatur  :  ita  satisfacit,  si  in 
omni  loco  per  alios  concionetur,  quando  in 
nullo  per  se  id  facere  potest.  Neque  desunt 
exempla  antiquitatis.  Scribit  enim  Possidius 
in  vita  B.  Augustini,  S.  Valerium  Episcopum 
Hipponensem  commisisse  S.  Augustino  pres¬ 
bytero  suo  officium  praedicandi,  propterea 
quod  ipse,  cum  Graecus  esset,  non  posset 
Latino  populo  praedicare.  Et  ibidem  Possi¬ 
dius  refert,  in  Orientali  Ecclesia  plures  Epis¬ 
copos  munus  praedicandi,  quod  ipsi  per  se 
exequi  nequibant,  presbyteris  suis  deman¬ 
dare  solitos  :  nec  tamen  dicere  possumus, 
vel  S.  Valerium,  vel  alios,  qui  per  se  non 
praedicabant  verbum  Dei,  Episcopos  non 
fuisse. 

Ad  argumentum  Magdeburgensium  dico  : 
fabulam  esse  illam  de  Joanne  Papa  femina, 
quam  satis  accurate  refellit  Onuphrius  in 
Addit,  ad  Platin.  ac  primum  aperte  convin¬ 
citur  esse  fabula,  ex  testimoniis  scriptorum 
Graecorum  et  Latinorum.  Primus  omnium, 
qui  de  hac  re  scribere  potuit,  et  qui  rem 
optime  novit,  fuit  Anastasius  Bibliotheca- 
rius,  qui  illo  ipso  tempore  vixit,  quo  fingitur 
Joannes  iste  VIII,  Pontificatum  gessisse,  ni¬ 


mirum  circa  annum  850,  et  interfuit  crea¬ 
tioni  Pontificum  multorum,  qui  hunc  Joan- 
nem  vel  praecesserunt,  vel  secuti  sunt.  Ille 
igitur  scribit,  post  Leonem  IV  vacasse  Se¬ 
dem  quindecim  diebus,  et  mox  communi 
consensu  creatum  fuisse  Benedictum  III, 
quibus  verbis  indicat,  nullum  fuisse  Joan- 
nem  feminam.  Omnes  enim,  qui  istum  Joan- 
nem  admittunt,  dicunt,  eum  sedisse  post 
Leonem  IV,  et  ante  Benedictum  III,  et  vixisse 
in  Pontificatu  duobus  annis,  et  quinque  men¬ 
sibus. 

Dicent  fortasse  :  Anastasium  in  gratiam 
Pontificum  omisisse  istum  Joannem  VIII ; 
at  contra,  nam  saltem  debuit  ponere,  Sedem 
vacasse  post  Leonem  IV,  duobus  annis  cum 
medio,  ne  errorem  exploratum  in  Ghronolo- 
gia  admitteret,  et  errorem  qui  poterat  refelli 
ab  oculatis  testibus  qui  tunc  vivebant.  Res¬ 
pondent  :  non  esse  errorem  in  Chronologia, 
quia  duo  isti  anni  Joannis  adduntur  annis 
Leonis  IV.  Leo  enim  IV,  dicitur  ab  Anasta- 
sio  sedisse  annis  8,  qui  ita  accipiendi  sunt, 
ut  sex  anni  sint  ipsius  Leonis,  alii  duo  ad¬ 
dantur  ex  annis  Joannis  feminee. 

At  contra  :  nam  non  solum  Anastasius, 
sed  etiam  Martinus  Polonus,  et  Platina,  et 
Magdeburgenses,  et  Bibliander,  et  alii,  qui 
ponunt  Joannem  VIII  sedisse  duobus  annis, 
dant  Leoni  annos  octo ;  igitur  necessario 
erit  error  in  Chronologia  Anastasii,  si  iste 
Joannes  ponatur  fuisse  Pontifex  post  Leo¬ 
nem. 

Deinde  non  solus  Anastasius,  sed  etiam 
Ado  Episcopus  Viennensis,  qui  eodem  tem¬ 
pore  vixit,  et  de  quo  nulla  suspicio  est,  quod 
in  gratiam  Pontificum  voluerit  mentiri,  do¬ 
cet,  nullum  fuisse  Joannem  inter  Leonem  IV 
et  Benedictum  III ;  sic  enim  loquitur  in  Chr. 
anni  865  :  «  Pontifex,  inquit,  Romanus  Gre- 
gorius  moritur,  atque  ejus  loco  Sergius  or¬ 
dinatur  :  illo  defuncto,  succedit  Leo.  Quo 
obeunte,  Benedictus  in  Sede  Apostolica  sub¬ 
stituitur.  »  Et  similiter  loquuntur  Rhegino, 
Lambertus,  Hermannus  Contractus,  Abbas 
Urspergensis,  Otho  Frisingensis,  et  omnes 
alii  historici,  qui  plurimi  sunt,  usque  ad 
Martinum  Polonum,  qui  fuit  quadringentis 
annis  posterior  isto  ficto  Joanne  VIII,  et  ipse 
primus  hujus  Joannis  VIII  meminit  contra 
fidem  omnium  antiquorum  :  ab  ipso  autem 
acceperunt  Platina,  et  cseteri  recentiores. 

Nec  solum  Latini,  sed  etiam  Graeci,  qui 


(1)  I.  Cor.  XI,  34:  II.  Cor.  XIII,  10:  Hebr.  XIII,  17;  I.  Timoth.  V,  19. 

ante  Martinura  Polonum  scripserunt,  ut  Zo- 
naras,  Cedrenus,  Joannes  Guropalates,  et 
alii  nullam  mentionem  hujus  tam  prodigio¬ 
sae  historiae  inter  res  ejus  temporis  faciunt  : 
cum  tamen  illi  non  faveant  Romano  Pontifi¬ 
ci,  quique  libenter  accepissent  occasionem 
irridendi  Latinos  in  hac  parte,  si  potuissent. 
Quomodo  autem  credibile  est,  melius  novisse 
res  gestas,  circa  annum  850,  Martinum  Po¬ 
lonum,  qui  vixit  anno  1250,  quam  omnes 
historicos  alios,  qui  vixerunt  anno  800,  vel 
900,  vel  millesimo  ? 

Quod  autem  Magdeburgenses  dicunt,  Si- 
gebertum  et  Marianum  Scotum  Martino  Po- 
lono  antiquiores,  Joannem  feminam  in  suis 
Chronicis  posuisse,  falsum  est.  Etsi  enim  in 
impresso  Sigeberto  et  Mariano  Scoto  inve¬ 
niatur  Joannes  femina  :  tamen  in  antiquis¬ 
simis  manuscriptis  non  invenitur,  et  satis 
constat,  corruptos  fuisse  auctores  illos.  Ex¬ 
stat  adhuc  in  monasterio  Gemblacensi,  ubi 
fuit  Monachus  Sigebertus,  antiquissimum 
exemplum  manuscriptum,  quod  putatur  ip¬ 
sius  Sigeberti  autographum,  et  in  eo  nulla 
mentio  est  Joannis  feminae  :  quod  manus¬ 
criptum  exemplum  testatur  se  vidisse  Joan¬ 
nes  Molanus  Doctor  Lovaniensis,  qui  adhuc 
superest.  Similiter  in  antiquissimis  exempla¬ 
ribus  Mariani  Scoti  non  haberi  Joannem  fe¬ 
minam  testatur  ille,  qui  Metropolim  Alberti 
Krantii  edidit,  anno  1574,  Colonia;. 

Deinde  secundo,  quod  fabula  sit  ista  nar¬ 
ratio  Martini  de  Joanne  femina,  probatur  ex 
ipsa  narratione.  Primo  enim  dicit,  istum 
Joannem  fuisse  Anglicum  ex  Moguntia  :  at 
Moguntia  non  est  in  Anglia,  sed  in  Germa¬ 
nia.  Ut  autem  hunc  errorem  emendent  alii, 
mirabiliter  inter  se  pugnant.  Nam  Platina 
dicit,  fuisse  Anglicum  istum  Joannem,  sed 
oriundum  ex  Moguntia  :  Magdeburgenses  e 
contrario  dicunt  fuisse  Moguntinum ,  sed 
oriundum  ex  Anglia  :  Theodorus  autem  Bi- 
bliander  in  Chron.  dicit,  neque  natum,  ne¬ 
que  oriundum  ex  Anglia,  sed  tamen  educa¬ 
tum  et  eruditum  in  Anglia. 

Secundo,  dicit  Martinus ,  et  qui  eum  se¬ 
quuntur,  dedisse  operam  litteris  Athenis  : 
at  constat  eo  tempore  ,  neque  Athenis,  ne¬ 
que  usquam  alibi  in  Graecia  fuisse  ulla  Gym¬ 
nasia  litteraria.  Scribit  enim  Synesiusin  ep. 
ult.  ad  fratrem  suum,  suo  tempore  Athenis 
nihil  fuisse,  nisi  nomen  Academiae  :  fuit  au¬ 
tem  Synesius  paulo  post  tempora  Basilii  et 
Nazianzeni.  Scribunt  etiam  Cedrenus,  et  Zo- 
naras  in  vita  Michael,  et  Theod.  Irnper.  cir¬ 


ca  fin.  Imperii  Michaelis ,  quando  nimirum 
solus  regnabat,  matre  Theodora  amota,  bo¬ 
narum  litterarum  et  Philosophiae  scholas 
fuisse  restitutas  a  Barda  Caesare,  cum  usque 
ad  illud  tempus  per  annos  plurimos  ita  fuis¬ 
sent  extincta  omnia  studia  sapientiae  in  Grae¬ 
cia,  ut  ne  vestigium  quidem  ullum  exstaret. 
Constat  autem  Imperium  Michaelis  solius, 
Theodora  amota,  incidisse  in  tempora  Nico¬ 
lai  I,  qui  successit  Benedicto  III,  qui  succes¬ 
serat,  ut  isti  fingunt ,  Joanni  VIII  foeminae. 
Imo  Chronologiae  omnes,  et  ipse -etiam  Bi- 
bliander,  ponunt  initium  Imperii  Michaelis 
solius,  anno  Christi  856,  et  Joannis  foeminae 
Pontificatum,  anno  854,  ex  quo  sequitur, 
post  mortem  Joannis  istius,  coepisse  in  Grae¬ 
cia  reviviscere  studia  sapientiae. 

Tertio,  Magdeburgenses  dicunt,  Joannem 
istum  VIII,  peperisse  in  itinere,  cum  ex  Va¬ 
ticano  invisere  vellet  Ecclesiam  Lateranen¬ 
sem  :  at  certissimum  est ,  ut  Onuphrius  de¬ 
monstrat  in  lib.  de  sept.  Eccles.  Romanos 
Pontifices  non  habitasse  in  Vaticano  ,  sed  in 
Lateranensi  Palatio,  usque  ad  tempora  Bo- 
nifacii  IX,  id  est,  usque  ad  annum  1390; 
quomodo  ergo,  si  in  Laterano  habitabat,  vo¬ 
lebat  ex  Vaticano  invisere  Lateranum?  Certe  si 
quis  nunc  scriberet,  Pontificem  ex  Laterano 
venisse,  ut  inviseret  Ecclesiam  Vaticanam, 
ridiculus  esset,  cum  omnes  sciant,  Pontificem 
in  Vaticano  habitare. 

Quarto,  dicit  Martinus,  et  caeteri  omnes, 
istum  Joannem  in  solemni  et  publica  suppli¬ 
catione  peperisse  :  at  certe  nullam  habet 
probabilitatem,  quod  mulier  uterum  gerens 
jam  tot  menses,  tunc  maxime  voluerit  pro¬ 
cedere,  quando  maxime  periculum  erat  ne 
detegeretur. 

Tertio,  probatur  hoc  idem  ex  epist.  Leo¬ 
nis  IX,  gravissimi  Pontificis,  ad  Michael. 
Episc.  Constantinopolit.  cap.  23.  ubi  Leo 
Papa  scribit,  famam  esse  constantem,  in  Pa- 
triarchatu  Constantinopolitano  multos  eunu¬ 
chos  sedisse  ,  et  inter  eos  obrepsisse  etiam, 
et  fuisse  Patriarcham  unam  foeminam.  Quod 
certe  nunquam  objiceret  Leo  IX  Graecis  ,  si 
tale  aliquid  paulo  ante  Romanae  Sedi  acci¬ 
disset.  Imo  fortasse  hinc  nata  est  haec  fabula 
de  Joanne  foemina.  Cum  enim  rumor  esset, 
quamdam  feminam  fuisse  Pontificem  Con- 
stantinopolitanum  :  et  deinde  paulatim, 
omisso  nomine  Constantinopolitani,  reman¬ 
sisset  fama  et  opinio  de  femina  Pontifice  ,  et 
Pontifice  universali ;  coeperunt  aliqui  in 
odium  Romanae  Ecclesiae  dicere,  feminam 

illam  Romanum  Pontificem  fuisse  :  et  verisi¬ 
mile  est,  circa  tempora  ipsius  Martini  hanc 
famam  exortam.  Certe  MartinusPolonus, qui 
primus  hoc  scripsit,  nullum  auctorem  refert, 
sed  tantum  dixit ,  fertur  :  itaque  solum  ex 
incerto  rumore  hoc  habuit. 

Neque  mirum  videri  debet ,  si  aliquis  in 
odium  Romanae  Ecclesiae  hanc  fabulam  fin¬ 
xerit,  posito  fundamento  illo  de  femine  Pon¬ 
tifice,  et  maximis  contentionibus,  quae  erant 
illo  tempore  inter  Imperatorios  et  Pontificios 
homines  :  nam  etiam  nunc  videmus,  Magde- 
burgenses  magis  incredibilia  fingere.  Cum 
enim  Martinus  solum  scripserit ,  hanc  mu¬ 
lierem  fuisse  Anglicam  ex  Moguntia  ,  neque 
aliud  addiderit  de  parentibus,  et  nomine 
proprio  mulieris,  et  de  caeteris  rebus  :  Mag- 
deburgenses  addiderunt,  patrem  hujus  femi¬ 
nae  fuisse  Anglum  sacerdotem,  et  ipsam  vo¬ 
catam  initio  Gilbertam,  nutritam  quoque  sub 
habitu  viri  in  monasterio  Fuldensi,  et  libros 
de  Magia  scripsisse  :  quae  sunt  omnia  mera 
figmenta  sine  teste ,  et  sine  ratione  excogi¬ 
tata.  Adde,  quod  Martinus  ille  Polonus  vir 
simplicissimus  videtur  fuisse  :  scribit  enim 
alias  fabulas  permultas,  tanquam  si  historiae 
probatissimae  essent. 

Quod  vero  objiciunt  de  sede  perforata,  de 
statua  mulieris,  et  de  declinatione  a  via, 
facile  solvuntur.  Nam  ,  ut  ex  lib.  I.  sacrar. 
caeremoniar.  sect.  2.  constat ,  tres  erant  se¬ 
des  lapideae  in  Lateranensi  Basilica ,  in  qui¬ 
bus  novus  Pontifex  sedebat  tempore  suae 
coronationis.  Prima  sedes  erat  ante  ingres¬ 
sum  in  templum,  eaque  vilis  et  abjecta,  ad 
quem  sedem  novus  Pontifex  primum  duce¬ 
batur,  atque  in  ea  aliquantulum  sedebat ,  ut 
per  eam  caeremoniam  significaretur,  eum  de 
loco  humillimo  ad  locum  summum  ascen¬ 
dere  :  inde  enim  illum  elevantes ,  canebant 

(1)  I.  Reg.  II,  8. 


illud  I.  Reg.  II  :  Suscitat  de  pulvere  egenum , 
et  de  stercore  elevat  pauperem ,  ut  sedeat  cum 
Principibus ,  et  solium  glorice  teneat  (1).  Et 
haec  est  causa,  cur  ea  sedes  stercoraria  dice¬ 
retur.  Altera  sedes  erat  porphyretica ,  in 
ipso  palatio,  et  ibi  sedebat  secundo  in  sig¬ 
num  possessionis  ,  atque  ibi  sedens  accipie¬ 
bat  claves  Ecclesiae  palatii  Lateranensis. 
Tertia  sedes  similis  erat  secundae,  nec  pro¬ 
cul  ab  ea  ;  atque  in  ea  post  paululum  sedens, 
tradebat  easdem  claves  ei,  a  quo  ante  acce¬ 
perat,  forte  ut  ea  caeremonia  admoneretur 
mortis,  per  quam  brevi  potestatem  illam  al¬ 
teri  traditurus  esset.  De  sede ,  ad  exploran¬ 
dum  sexum,  nulla  usquam  mentio. 

Statua  vero  illa  mulieris  cum  puero  sine 
dubio  non  erat  Joannis  Papae.  Nam  si  adver¬ 
sarii  dicunt,  antiquos  historicos  in  gratiam 
Pontificis  noluisse  memoriam  hujus  mulieris 
in  libris  ponere ;  quomodo  verisimile  est, 
voluisse  Pontifices  ipsos  memoriam  exstare 
in  statua?  Deinde,  si  statua  hujus  Joannis 
esset,  mulierem  cum  infantulo  recens  nato 
repraesentasset  :  at  imago  illa  neque  femi¬ 
nam  referebat,  neque  infantem  in  sinu  gere¬ 
bat,  sed  puerum  satis  magnum,  et  annorum 
multorum,  quasi  praecedentem  famulum,  re¬ 
ferebat.  Quare  conjiciunt  quidam,  fuisse  sta¬ 
tuam  illam  alicujus  Ethnici  sacerdotis  parati 
ad  sacrificandum  ,  quem  suus  minister  prae¬ 
cedebat.  Denique,  cur  Pontifices  viam  illam 
breviorem  omittant  ad  Lateranum  proficis¬ 
centes  ,  non  est  in  detestationem  ullius  sce¬ 
leris,  sed  quia  via  illa  est  angusta,  et  anfrac¬ 
tuosa,  et  proinde  incommoda  Pontificio  co¬ 
mitatui,  qui  semper  frequentissimus  esse  so¬ 
let.  Adde,  quod,  ut  Onuphrius  testatur,  non 
desunt  Pontifices ,  qui  non  semel  per  hanc 
ipsam  viam  iter  fecerunt. 

CONTROVERSIARUM 


DE  SUMMO  PONTIFICE 
LIBER  QUARTUS 

DE  POTESTATE  SPIRITUALI. 


CAPUT  I. 

1 

Quod  Papa  sit  summus  Judex  in  controversiis 
Fidei ,  et  morum  dijudicandis. 

Demonstravimus  hactenus,  pro  ingenii  nos¬ 
tri  tenuitate,  Romanum  Episcopum  totius 
Ecclesiae  Catholicae  summum  Pastorem  esse 
a  Christo  institutum ,  nec  in  Antichristum 
degenerasse  unquam ,  aut  aliquo  alio  modo 
summam  hanc  dignitatem  perdidisse.  Nunc 
de  potestate  ipsius  tam  spirituali  quam  tem¬ 
porali  disserendum  est ;  ac  de  spirituali  qui¬ 
dem  in  hoc  libro  quarto  :  de  temporali  vero, 
in  sequenti  quinto ,  qui  et  postremus  erit, 
Domino  adjuvante,  disseremus. 

Porro  de  spirituali  Pontificis  potestate,  etsi 
multa  in  particulari  tractari  possent,  qua- 
tuor  tamen  sunt  praecipue  quaestiones.  Una 
de  potestate  judicandi  controversias  Fidei,  et 
morum ;  num  videlicet  ea  potestas  in  summo 
Pontifice  sita  sit.  Altera  de  certitudine ;  sive, 
ut  sic  loquamur,  de  infallibilitate  hujus  ju¬ 
dicii  ;  utrum  summus  Pontifex  in  judicandis 
controversiis  Fidei,  et  morum  errare  possit. 
Tertia  de  potestate  coactiva  legum  ferenda¬ 
rum  ;  an  Pontifex  summus  non  solum  judi¬ 
care  possit,  et  in  judicando  non  erret;  sed 
etiam  possit  leges  ferre,  quae  homines  in  con¬ 
scientia  obligent,  et  cogant  credere ,  aut 
agere ,  prout  summus  Pontifex  judicavit. 
Quarta  de  communicatione  hujus  potestatis  ; 
sitne  videlicet  omnium  aliorum  Ecclesiasti¬ 
corum  Praesulum  jurisdictio  a  summo  Ponti¬ 


fice  illis  communicata ,  an  a  Deo  immediate 
accepta. 

Praeter  has  generales  quaestiones  tractari 
solent  quaedam  aliae  particulares  ;  ut,  an 
possit  summus  Pontifex  Concilia  generalia 
congregare,  transferre,  dissolvere  :  an  In¬ 
dulgentias  conferre :  an  Sanctos  canonizare  : 
an  Religiones  approbare,  vel  improbare :  an 
Episcopos  eligere  vel  certe  confirmare.  Sed 
istae  omnes,  atque  aliae  id  genus  ,  non  sunt 
propriae  hujus  loci.  Prima  enim  ad  disputa¬ 
tionem  de  Conciliis  pertinet.  Secunda  ad 
disputationem  de  Poenitentia.  Tertia  ad  dis¬ 
putationem  de  cultu  Sanctorum.  Quarta  ad 
disputationem  de  votis,  et  institutis  Mona¬ 
chorum.  Quinta  ad  disputationem  de  Cleri¬ 
cis.  In  quibus  locis  eas,  Deo  volente,  tracta¬ 
bimus. 

Sed  nec  prima  quaestio  generalis  de  Judice 
controversiarum,  hoc  loco  diutius  nos  deti¬ 
nebit  :  nam  in  disputatione  de  verbo  Dei 
jam  ostendimus,.  Judicem  controversiarum 
non  esse  Scripturam  ,  nec  saeculares  Princi¬ 
pes,  nec  privatos  homines,  quamvis  probos 
et  doctos,  sed  Ecclesiasticos  Praelatos.  In 
disputatione  vero  de  Conciliis ,  demonstran¬ 
dum  erit,  habere  quidem  Concilia  tam  gene¬ 
ralia,  quam  particularia  judicium  de  contro¬ 
versiis  religionis,  sed  illud  judicium  tum  de¬ 
mum  esse  firmum,  et  ratum,  cum  accesserit 
summi  Pontificis  confirmatio  ;  proinde  ulti¬ 
mum  judicium  summi  Pontificis  esse. 

Deinde  in  hac  ipsa  disputatione  de  Ponti¬ 
fice  cum  ostendimus ,  summum  Pontificem 
Caput  et  Pastorem  esse  totius  Ecclesiae;  quid 
aliud  ostendimus ,  quam  esse  eum  summum 
Judicem  in  Ecclesia  ?  aut  enim  nullus  esse 
debet  inter  homines  Judex,  autis  debet  esse, 

qui  cseteris  prseest.  Neque  id  puto  in  contro¬ 
versiam  unquam  esse  revocatum. 

Denique,  idipsum  in  sequenti  etiam  quaes¬ 
tione  planum  liet.  Nam  si  demonstrare  po¬ 
terimus,  judicium  summi  Pontificis  certum 
ac  infallibile  esse  ;  profecto  constabit  quo¬ 
que,  eumdem  Pontificem  summum  Ecclesiae 
Judicem  esse.  Quorsum  enim  Deus  attribuis¬ 
set  Apostolicae  Sedi  judicii  infallibilitatem, 
nisi  attribuisset  eidem  Sedi  summam  in  ju¬ 
diciis  potestatem  ?  Nihilominus  tamen,  ne 
nihil  omnino  hoc  loco  dicamus  ,  proferamus 
si  placet  pauca  quaedam  testimonia  ex  lege, 
ex  Evangelio,  ex  Patribus.  Deuteron.  XVII 
exstat  clarissimum  testimonium,  quod  dubia 
de  religione  exorta  ad  summum  Pontificem 
judicanda  referuntur  :  Si  difficile ,  inquit 
Moses,  atque  ambiguum  judicium  esse  per¬ 
spexeris ,  inter  causam  et  causam,  lepram  et  le¬ 
pram ,  et  judicum  intra  portas  tuas  videris 
verba  variare ,  Surge  et  ascende  ad  locum  quem 
elegerit  Dominus  Deus  tuus ,  veniesque  ad  sacer¬ 
dotem  Levitici  generis ,  et  ad  judicem  qui  fuerit 
illo  tempore ,  quceresque  ab  eis ,  qui  indicabunt 
tibi  judicii  veritatem ,  et  facies  quodcumque  di¬ 
xerint  qui  praesunt  loco  quem  elegerit  Domi¬ 
nus  (1).  Quo  loco  est  observandum,  duas  per¬ 
sonas  distingui,  Sacerdotis  et  Judicis ,  hoc 
est,  Pontificis  et  Principis :  et  quidem  Sacer- 
doti  sententiae  pronuntiationem,  Judici  Poli¬ 
tico  executionem  demandari.  Id  quod  expli¬ 
catur  in  sequentibus  verbis  :  Qui  autem  su- 
perbierit  nolens  obedire  sacerdotis  imperio  ,  qui 
eo  tempore  ministrat  Domino  Deo  tuo  ,  ex  sen¬ 
tentia  Judicis  morietur. 

In  Evangelio  nihil  potest  clarius  dici,  quam 
quod  ait  Dominus  Petro  coram  caeteris  Apos¬ 
tolis  :  Simon  Joannis  pasce  oves  meas  (3).  Nam 
et  soli  Petro  loquitur,  et  omnes  suas  oves,  ita 
ut  ne  Apostolos  quidem  excludat,  ei  pascen¬ 
das  tradit.  Dubium  autem  esse  non  potest, 
quin  inter  munera  pastoris  sit,  discernere  bo- 
*  na  pascua  a  malis. 

Quare  S»  Hieronymus  homo  doctissimus, 
in  queest.  de  trib.  hypost.  nec  eruditioni 
propriae  nec  Orientalium  Episcoporum  sen- 
tise,  nec  etiam  ipsius  proprii  Episcopi  Pau- 
lini  Antiocheni  Patriarchae  auctoritati  satis 
fidens,  ad  Damasum  Papam  scribit :  «  A  pas¬ 
tore,  inquit,  praesidium  ovis  flagito.  Discerne 
si  placet,  non  timebo  tres  hypostases  dicere 
si  jubebis.  » 

Theodoretus  etiam  inter  Graecos  Patres 


eruditissimus,  ad  Leonem  I.  in  haec  verba 
scribit  :  «  Si  Paulus  praeco  veritatis,  tuba 
sanctissimi  spiritus,  ad  magnum  Petrum  cu¬ 
currit,  ut  iis,  qui  Antiochiae  de  institutis  le¬ 
galibus  contendebant,  ab  ipso  afferret  solu¬ 
tionem,  multo  magis  nos  qui  abjecti  sumus, 
et  pusilli  ad  Apostolicam  vestram  sedem 
currimus,  ut  Ecclesiarum  ulceribus  medici¬ 
nam  a  vobis  accipiamus.  »  Prosper  in  Chron. 
anni  420  :  €  Concilio,  inquit,  apud  Carthagi¬ 
nem  habito  ducentorum  sexdecim  Episcopo¬ 
rum,  ad  Pontificem  Zozimum  Synodalia  de¬ 
creta  perlata ,  quibus  probatis,  per  totum 
Mundum  haeresis  Pelagiana  damnata  est.  » 
Haic  ille.  Non  igitur  judicium  ultimum  uni¬ 
versus  Mundus  alibi,  quam  in  sententia  Ro¬ 
mani  Pontificis  agnoscit. 

S.  Gregorius,  qui  omnium  judicio  humil¬ 
limus  fuit,  neque  sibi  aliquid  unquam  prae¬ 
ter  aequum  arrogavit,  in  epist.  ad  omn.  Ep. 
Galliae,  quae  est  52.  lib.  IV,  ita  loquitur  :  «  Si 
quam  vero  contentionem,  quod  longe  faciat 
divina  potentia,  de  fidei  causa  evenire  con¬ 
tigerit,  aut  negotium  emerserit,  cujus  vehe¬ 
mens  sit  fortasse  dubietas,  et  pro  sui  magni¬ 
tudine  judicio  sedis  Apostolicae  indigeat  : 
examinata  diligentius  veritate,  relatione  sua 
ad  nostram  studeat  perducere  notionem  : 
quatenus  a  nobis  valeat  congrua  sine  dubio 
sententia  terminari.  »  Quod  idem  et  ante 
Gregorium,  et  post  Gregorium  disertis  ver¬ 
bis  asseruerunt  sanctissimi  Pontifices,  nec 
unquam  de  ea  re  ab  ullo  reprehensos  eos 
fuisse  legimus.  Vide  Innocentium I,  in  epist. 
ad  Cone.  Carthagin.  Leonem  I,  in  epist.  ad 
Anastas.  Thessal.  Gelasium  I,  in  epist.  ad 
Episc.  Dard.  Nicolaum  I,  in  epist.  ad  Mich. 
Imp.  et  Innocentium  III,  in  Epist.  ad  Arei. 
Episc.  unde  exstat  cap.  Majores,  extra,  de 
Baptismo,  et  ejus  effectu. 


CAPDT  II. 

Proponitur  queestio  :  Sitne  certum  Papcti 
judicium  ? 

Ut  igitur  jam  ad  qusestionem  secundam 
veniamus,  sciendum  est  initio,  Pontificem 
quatuor  modis  posse  considerari.  Uno  mo^ 


(1)  Deut.  XVII,  8  et  seq.  —  (2)  Joan.  XX,  17. 

do,  ut  est  persona  qusedam  particularis,  si¬ 
ve  Doctor  particularis.  Secundo,  ut  Ponti¬ 
fex,  sed  solus.  Tertio,  ut  Pontifex,  sed  ad¬ 
juncto  coetu  solito  consiliariorum.  Quarto, 
ut  Pontifex,  sed  una  cum  Concilio  generali. 

Secundo  observandum  est  ,  posse  duo 
quseri  de  Pontifice,  omnibus  quatuor  modis 
considerato,  quando  queeritur  an  possit  er¬ 
rare.  Primo,  an  ipse  possit  esse  haereticus. 
Secundo,  an  possit  hseresim  docere.  Deni¬ 
que  annotandum  est  tertio,  sententias  et  de¬ 
creta  Pontificum  interdum  versari  in  rebus 
universalibus,  quse  toti  Ecclesiae  proponun¬ 
tur,  qualia  sunt  decreta  de  Fide,  et  praecep¬ 
ta  morum  generalia :  interdum  in  rebus  par¬ 
ticularibus,  quse  ad  paucos  pertinent,  qua¬ 
les  fere  sunt  omnes  controversiae  facti,  ut 
an  talis  sit  promovendus  ad  Episcopatum, 
an  jure  fuerit  promotus,  an  videatur  depo¬ 
nendus. 

His  notatis,  conveniunt  omnes  Catholici, 
et  haeretici  in  duobus.  Primo,  posse  Pontifi¬ 
cem,  etiam  ut  Pontificem,  et  cum  'suo  coetu 
consiliariorum,  vel  cum  generali  Concilio, 
errare  in  controversiis  facti  particularibus, 
quae  ex  informatione,  testimoniisque  homi¬ 
num  praecipue  pendent.  Secundo,  posse 
Pontificem  ut  privatum  Doctorem  errare, 
etiam  in  quaestionibus  juris  universalibus, 
tam  Fidei,  quam  morum,  id  que  ex  ignoran¬ 
tia,  ut  aliis  Doctoribus  interdum  accidit. 

Deinde  Catholici  omnes  in  aliis  duobus 
conveniunt,  non  quidem  cum  haereticis,  sed 
solum  inter  se.  Primo,  Pontificem  cum  ge¬ 
nerali  Concilio  non  posse  errare  in  conden¬ 
dis  Fidei  decretis,  vel  generalibus  praeceptis 
morum.  Secundo,  Pontificem  solum,  vel 
cum  suo  particulari  Concilio  aliquid  in  re 
dubia  statuentem  sive  errare  possit,  sive 
non,  esse  ab  omnibus  Fidelibus  obedienter 
audiendum. 

Quibus  ita  constitutis,  quatuor  tantum  re¬ 
manent  diversae  sententiae.  Prima  est,  Pon¬ 
tificem  etiam  ut  Pontificem,  etiamsi  cum 
generali  Concilio  definiret  aliquid,  posse  es¬ 
se  haereticum  in  se,  et  docere  alios  haere  sim, 
et  de  facto  aliquando  ita  accidisse.  Haec  est 
haereticorum  omnium  hujus  temporis,  et 
praecipue  Lutheri,  qui  in  lib.  de  Cone,  no¬ 
tavit  errores  eorum  etiam  Conciliorum  ge¬ 


neralium  quae  summus  Pontifex  approbavit; 
et  Calvini  qui  lib.  IV  Instit.  cap.  7.  §.  28. 
asserit,  aliquando  Pontificem  cum  toto  Car¬ 
dinalium  collegio  manifestissimam  haeresim 
docuisse,  nimirum,  animam  hominis  cum 
corpore  extingui  :  quod  tamen  manifestum 
mendacium  esse,  postea  ostendemus.  Deinde 
in  eodem  lib.  cap.  9.  §.  9.  docet,  'etiam  cum 
generali  Concilio  Papam  errare  posse. 

Secunda  sententia  est,  Pontificem,  etiam 
ut  Pontificem,  posse  esse  haereticum,  et  do¬ 
cere  haeresim,  si  absque  generali  Concilio 
definiat,  et  de  facto  aliquando  accidisse. 
Hanc  opinionem  sequitur  et  tuetur  Nilus  in 
suo  lib.  cont.  Prim.  Papse  :  eamdem  secuti 
sunt  aliquot  Parisienses,  ut  Gerson,  et  Alma 
in  lib.  de  potest.  Eccl.  necnon  Alfonsus  de 
Castro  lib.  I.  cap.  2.  cont.  haer.  et  Adrianus 
IY  Papa  in  quaest,  de  confirm.  (1)  qui  omnes 
non  in  Pontifice,  sed  in  Ecclesia,  sive  Con¬ 
cilio  generali  tantum  constituunt  infallibili— 
tatem  in  rebus  Fidei. 

Tertia  sententia  est  in  alio  extremo,  Pon¬ 
tificem  non  posse  ullo  modo  esse  haereti¬ 
cum,  nec  docere  publice  haeresim,  etiamsi 
solus  rem  aliquam  definiat.  Ita  Albertus  Pi- 
ghius  lib.  IV  hier.  Eccles.  cap.  8. 

Quarta  sententia  est  quodammodo  in  me¬ 
dio.  Pontificem,  sive  haereticus  esse  possit, 
sive  non,  non  posse  ullo  modo  definire  ali¬ 
quid  haereticum  a  tota  Ecclesia  credendum : 
haec  est  communissima  sententia  fere  om¬ 
nium  Catholicorum;  ut  B.  Thomae  2.  2.  q. 
I.  art.  10.  Thomae  Waldensis  lib.  II  doctr. 
Fid.  cap.  47  et  48.  Joannis  de  Turrecremata 
lib.  II  Sum.  cap.  109  et  seq.  Joannis  Drie- 
donis  lib.  IY  de  Eccles.  dogm.  cap.  3.  part. 
3.  Cajetani  in  Opusc.  de  potest.  Papae,  et 
Cone.  cap.  9.  Hosii  lib.  II  cont.  Brentium, 
qui  est  de  legit,  judic.  Joannis  Eckii  lib.  I 
de  Prim.  Petri,  cap.  18.  Joannis  a  Lovanio 
lib.  de  perpet.  cath.- Petri  protect.  et  firmit. 
cap.  11.  Petri  a  Soto  in  Apol.  sua  part.  I. 
cap.  83,  84  et  85.  et  Melchioris  Cani  lib.  IV, 
cap.  7.  de  Locis. 

Videntur  quidem  hi  auctores  aliquo  modo 
inter  se  dissentire  :  quia  quidam  eorum  di¬ 
cunt,  Pontificem  non  posse  errare  si  mature 
procedat  et  consilium  audiat  aliorum  Pas¬ 
torum  :  alii  dicunt,  Pontificem  etiam  solum 


(1)  Id  docuit  Adrianus,  in  Summa,  non  ut  Papa,  sed  ut  doctor  Lovaniensis,  et  licet  ejus  Summa, 
dum  Pontificatum  gereret,  iterum  fuisset  edita,  haec  editio  data  est  absque  concursu  Pontificis,  et 
etiam  absque  consensu.  Quod  probatur  firmo  liistorise  testimonio  ut  videri  potest  sive  apud  Epheme¬ 
ridem  cui  titulus  italice  Civilta  cattolica,  sive  apud  Diarium  cui  titulus  gallice  YLnivers.  * 

nullo  modo  errare  posse ;  sed  revera  non 
dissident  inter  se.  Nam  posteriores  non  vo¬ 
lunt  negare,  quin  teneatur  Pontifex  mature 
procedere  et  consulere  viros  doctos  ;  sed 
solum  dicere  volunt,  ipsam  infallibilitatem 
non  esse  in  ccetu  consiliariorum,  vel  in  Con¬ 
cilio  Episcoporum,  sed  in  solo  Pontifice  :  si¬ 
cut  e  contrario  priores  non  volunt  ponere 
infallibilitatem  in  consiliariis,  sed  in  solo 
Pontifice;  verum  explicare  volunt,  Pontifi¬ 
cem  debere  facere  quod  in  se  est,  consulen¬ 
do  viros  doctos,  et  peritos  rei  de  qua  agitur. 
Si  quis  autem  peteret,  an  Pontifex  erraret 
si  temere  definiret?  Sine  dubio  praedicti 
auctores  omnes  responderent,  non  posse 
fieri  ut  Pontifex  temere  definiat  :  qui  enim 
finem,  sine  dubio  promisit  et  media,  quse 
ad  eum  finem  obtinendum  necessaria  sunt. 
Parum  autem  prodesset  scire ,  Pontificem 
non  erraturum  quando  non  temere  definit ; 
nisi  etiam  sciremus  non  permissuram  Dei 
providentiam,  ut  ille  temere  definiat. 

Ex  his  quatuor  sententiis  prima  est  hfere- 
tica ;  secunda  non  audemus  dicere  esse  pro¬ 
prie  haeretica  :  nam  adhuc  videmus  ab  Ec¬ 
clesia  tolerari,  qui  illam  sententiam  sequun¬ 
tur  ;  tamen  videtur  omnino  erronea  et  hae- 
resi  proxima,  ita  ut  merito  possit  Ecclesiae 
judicio  haeretica  declarari;  tertia  probabilis 
est,  non  tamen  certa  ;  quarta  certissima  est 
et  asserenda,  ac  ut  ea  facilius  intelligi  et 
confirmari  possit,  statuemus  aliquot  propo¬ 
sitiones. 


caput  m. 

Statuitur  prima  propositio  de  infallibili  judicio 
summi  Pontificis. 

Sit  igitur  propositio  prima.  «  Summus 
Pontifex  cum  totam  Ecclesiam  docet,  in  his 
quae  ad  Fidem  pertinent  nullo  casu  errare 
potest.  »  Haec  est  contra  primam  et  secun¬ 
dam  opinionem  pro  quarta ;  et  probatur  pri¬ 
mo  ex  promissione  illa  Domini  Luc.  XXII  : 
Simon,  Simon,  (sic  enim  habetur  in  Graeco) 
ecce  Satanas  expetivit  vos  ut  cribraret  sicut  tri¬ 
ticum ,  ego  autem  rogavi  pro  te,  ut  non  defeiat 
Fides  tua ,  et  tu  aliquando  conversus  con  firma 


fratres  tuos  (1).  Qui  locus  tribus  modis  ex¬ 
poni  solet.  Prima  expositio  est  quorumdam 
Parisiensium  supra  citatorum,  quod  Domi¬ 
nus  hic  oraverit  pro  Ecclesia  universali,  sive 
pro  Petro,  ut  totius  Ecclesiae  figuram  gere¬ 
bat;  et  hoc  impetrasse,  ut  Fides  Ecclesiae 
Catholicae  nunquam  deficiat  :  quae  expositio 
si  ita  intelligeretur,  ut  diceret  immediate 
oratum  esse  pro  Capite  Ecclesiae,  et  conse¬ 
quenter  pro  toto  corpore,  tjuod  per  caput  re¬ 
praesentatur,  vera  esset;  sed  non  ita  ipsi  in- 
telligunt :  volunt  enim  pro  sola  Ecclesia  esse 
oratum. 

Quae  expositio  falsa  est.  Primo,  quia  Do¬ 
minus  unam  tantum  personam  designavit, 
dicens  bis  :  Simon,  Simon,  et  addens  toties 
pronomen  secundae  personae,  pro  te,  Fides 
tua,  et  tu,  fratres  tuos.  Quorsum  enim  haec? 
nisi  ut  intelligamus,  aliquid  speciale  Petro  a 
Christo  esse  impetratum.  Secundo,  quia  Do¬ 
minus  coeperat  loqui  in  plurali  :  Satan  expe¬ 
tivit  vos  ut  cribraret ;  deinde  mox  mutavit 
formam  loquendi,  et  ait  :  Ego  autem  rogavi 
pro  te  :  quare  non  dixit  pro  vobis  ut  coepe¬ 
rat?  certe  si  de  tota  Ecclesia  loqueretur, 
multo  rectius  dixisset,  rogavi  pro  vobis.  Ter¬ 
tio,  Dominus  pro  illo  rogat,  cui  ait  :  Et  tu 
aliquando  conversus  :  at  hoc  certe  non  potest 
Ecclesiae  toti  convenire,  nisi  dicamus,  totam 
Ecclesiam  aliquando  esse  pervertendam,  ut 
postea  iterum  convertatur.  Quarto  pro  illo 
rogat,  cui  ait  :  Confrma  fratres  tuos ;  at  Ec¬ 
clesia  non  habet  fratres,  quos  debeat  aut 
possit  confirmare,  qui  enim,  quaeso,  fingi 
possunt  Ecclesiae  universalis  fratres?  Nonne 
omnes  Fideles  filii  ejus  sunt? 

Altera  expositio  est  quorumdam,  qui  hoc 
tempore  vivunt ;  qui  docent,  Dominum  oras¬ 
se  hoc  loco  pro  perseverantia  omnium  Apo¬ 
stolorum,  imo  etiam  omnium  electorum  : 
Joan.  XYII  :  Pater  sancte ,  serva  eos  in  nomi¬ 
ne  tuo ,  quos  dedisti  mihi  (2) ;  non  erat  igitur 
ratio  cur  bis  pro  perseverantia  Petri  oraret. 
Secundo,  quia  sine  dubio  hic  Dominus  ali¬ 
quid  speciale  Petro  impetravit,  ut  patet  ex 
designatione  certae  personae  :  perseverantia 
autem  in  gratia  est  donum  commune  om¬ 
nium  electorum.  Tertio,  quia  certum  est, 
Dominum  saltem  mediate  orasse  hoc  loco 
etiam  pro  aliis  Apostolis;  nam  ideo  praemi¬ 
sit  tanquam  orationis  causam  :  Satan  expe¬ 
tivit  ut  cribraret  vos  ;  et  postea  subjunxit  tan¬ 
quam  effectum  :  Confrma  fratres  tuos ;  non 


(1)  Luc.  XXII,  31  et  32.  —  (2)  Joan.  XVII,  11. 

igitur  pro  sola  Petri  perseverantia  Dominus 
rogavit,  sed  pro  aliquo  dono  Petro  commu¬ 
nicando  in  aliorum  utilitatem.  Quarto,  do¬ 
num  hoc  loco  Petro  impetratum,  etiam  ad 
successores  pertinet  :  nam  Christus  oravit 
pro  Petro  in  utilitatem  Ecclesiae  :  Ecclesia 
autem  semper  indiget  aliquo  a  quo  confir¬ 
metur,  cujus  Fides  deficere  non  possit.  Nec 
enim  Diabolus  petiit  cribrare  tantum  eos, 
qui  tunc  erant  Fideles,  sed  omnes  omnino  : 
at  certe  perseverantiae  donum  non  pertinet 
ad  omnes  Petri  successores.  Denique  non 
dixit  Dominus,  rogavi  ut  non  deficiat  chari- 
tas  tua;  sed  Fides  tua  :  et  re  ipsa  scimus, 
defecisse  Petri  charitatem  et  gratiam,  quan¬ 
do  negavit  Dominum :  Fidem  autem  unquam 
defecisse  non  scimus. 

Est  igitur  tertia  expositio  vera,  quod  Do¬ 
minus  duo  privilegia  Petro  impetraverit. 
Unum,  ut  ipse  non  posset  unquam  veram 
Fidem  amittere,  quantumvis  tentaretur  a 
Diabolo  ;  id  quod  est  aliquid  amplius,  quam 
donum  perseverantiae  :  dicitur  enim  perse¬ 
verare  usque  in  finem,  qui  licet  interdum 
cadat,  tamen  resurgit,  et  in  fine  Fidelis  in¬ 
venitur  :  at  Petro  Dominus  impetravit,  ut 
non  posset  unquam  cadere,  quod  ad  Fidem 
attinet. 

Alterum  privilegium  est,  ut  ipse  tanquam 
Pontifex  non  posset  unquam  docere  aliquid 
contra  Fidem,  sive,  ut  in  sede  ejus  nunquam 
inveniretur  qui  doceret  contra  veram  Fi¬ 
dem.  Ex  quibus  privilegiis,  primum  fortasse 
non  manavit  ad  posteros  :  at  secundum  sine 
dubio  manavit  ad  posteros,  sive  successo¬ 
res. 

De  primo  privilegio  habemus  expressa  Ve¬ 
terum  testimonia.  Augustinus  lib.  de  corr. 
et  grat.  cap.  8.  «  Quando  rogavit,  inquit,  ut 
non  deficeret  Fides  ejus,  rogavit,  ut  haberet 
in  Fide  liberrimam,  fortissimam,  invictissi¬ 
mam  ,  perseverantissimam  voluntatem.  » 
Cbrysostomus  hom.  83.  in  Matth.  :  «  Non 
dixit,  inquit,  non  negabis,  sed  ut  non  defi¬ 
ciat  fides  tua.  Cura  enim  ipsius  et  favore 
factum  est,  ne  omnino  Petri  fides  evanesce¬ 
ret.  ))  Theophylactus  in  cap.  XXII  Lucae  : 
«Quamvis,  inquit,  brevi  tempore  concutien¬ 
dus  sis,  habes  recondita  semina  fidei,  etiamsi 
folia  abjecerit  spiritus  invadentis,  radix  ta¬ 
men  vivet,  et  non  deficiet  fides  tua.  »  Ubi 
eleganti  similitudine  explicat,  Petrum  ne¬ 
gando  Christum  amisisse  confessionem  Fi¬ 
dei,  quae  ore  fit,  folia  enim  verba  signifi¬ 
cant;  Fidem  tamen,  qua  corde  creditur  ad 


justitiam,  non  amisisse.  Eodem  modo  expo¬ 
nit  Prosper  lib.  I  de  vocat,  gent.  cap.  ult. 
Caeterum  isti  Patres  licet  in  his  locis  non 
meminerint  alterius  privilegii,  tamen  illud 
non  negant,  neque  negare  possent,  nisi  ve¬ 
lint  plurimis  aliis  Patribus  contradicere. 

De  altero  ergo  privilegio  habemus  in  pri¬ 
mis  testimonia  septem  veterum,  ac  sancto¬ 
rum  Pontificum.  Lucius  I,  Papa  et  Martyr, 
in  epist.  1.  ad  Episc.  Hisp.  et  Gall.  :  «  Ec¬ 
clesia,  inquit,  Romana  Apostolica  est,  et  ma¬ 
ter  omnium  Ecclesiarum,  quae  a  tramite 
Aposlolicae  traditionis  nunquam  errasse  pro¬ 
batur,  nec  haereticis  novitatibus  depravata 
succubuit,  secundum  ipsius  Domini  pollici¬ 
tationem,  dicentis  :  Ego  rogavi  pro  te  etc.  » 
Felix  I  in  epist.  ad  Benignum,  de  Romana 
Ecclesia  loquens  :  «  Ut,  inquit,  in  exordio 
normam  fidei  Christianae  percepit  ab  aucto¬ 
ribus  suis  Apostolorum  Christi  principibus, 
illibata  manet,  juxta  illud  :  Ego  rogavi  pro 
te  etc.  » 

Leo  serm.  3.  de  assumpt.  sua  ad  Pontif.  : 
«  Specialis,  inquit,  cura  Petri  a  Domino  sus¬ 
cipitur,  et  pro  fide  Petri  proprie  supplica¬ 
tur,  tanquam  aliorum  status  certior  sit  futu¬ 
turus,  si  mens  Principis  victa  non  fuerit.  In 
Petro  ergo  omnium  fortitudo  munitur ;  et 
divinae  gratiae  ita  ordinatur  auxilium,  ut  fir¬ 
mitas,  quae  per  Christum  Petro  tribuitur, 
per  Petrum  Apostolis  caeteris  conferatur.  » 
Ubi  Leo  utrumque  privilegium  agnoscit;  il¬ 
lud  primum  cum  ait  :  «  Si  mens  Principis 
victa  non  fuerit  »  :  illud  secundum,  cum 
subjungit  :  «  Firmitas,  quae  per  Christum 
Petro  tribuitur,  per  Petrum  caeteris  confera¬ 
tur.  »  Non  enim  confertur  aliis  firmitas,  nisi 
veram  Fidem  exponendo. 

Agatho  Papa  in  epist.  ad  Constant.  Imp. 
quae  lecta  est  in  VI  Synodo,  act.  8.  ab  om¬ 
nibus  probata  :  «Haec  est,  inquit,  verae  fidei 
regula,  quam  et  in  prosperis,  et  in  adversis, 
vivaciter  tenuit  Apostolica  Christi  Ecclesia, 
quae  per  Dei  gratiam  a  tramite  Apostolicae 
traditionis  nunquam  errasse  probatur,  nec 
haereticis  novitatibus  unquam  depravata 
succubuit,  quia  dictum  est  Petro,  Simon.  Si- 
mon,  ecce  Satanas  etc.  Ego  autem  rogavi 
pro  te  etc.  hic  Dominus  Fidem  Petri  non  de¬ 
fecturam  promisit,  et  confirmare  eum  fratres 
suos  admonuit,  quod  Apostolicos  Pontifices 
meae  exiguitatis  praedecessores  confidenter 
fecisse  semper  cunctis  est  agnitum.  » 

Nicolaus  I.  in  epist.  ad  Michael.  :  «  Privi¬ 
legia,  inquit,  istius  sedis  perpetua  suut,  di- 

vinitus  radicata,  atque  plantata;  impingi 
possunt,  transferri  non  possunt ;  trahi  pos¬ 
sunt,  evelli  non  possunt.  Quae  ante  imperium 
vestrum  fuerunt,  permanent,  Deo  gratias, 
hactenus  illibata,  manebuntque  post  vos,  et 
quousque  Christianum  nomen  praedicatum 
fuerit,  illa  subsistere  non  cessabunt.  »  Et  in¬ 
fra,  ostendens  unde  tam  libere  ejusmodi  prae¬ 
dicaret  ait  :  «  Nam  et  inter  csetera  is ,  per 
quem  nobis  praecipue  ista  sunt  privilegia  col- 
lata,  Tu  aliquando  conversus,  audivit  a  Do¬ 
mino,  confirma  fratres  tuos.  » 

Leo  IX.  in  epistol.  ad  Petrum  Antioch.  : 
u  Nimirum,  inquit,  solus  est,  pro  quo  ne  de¬ 
ficeret  fides  ejus,  Dominus  et  Salvator  asse¬ 
ruit  se  rogasse,  dicens  ,  Rogavi  pro  te  etc. 
Quae  venerabilis  ,  et  efficax  oratio  obtinuit, 
quod  hactenus  fides  Petri  non  defecit,  nec 
defectura  creditur  in  throno  illius.  » 
Innocentius  III  in  epist.  ad  Episc.  Arelat. 
et  habetur  cap.  Majores,  extra,  de  Baptismo, 
et  ejus  effectu  :  «  Majores,  inquit,  Ecclesiae 
causas,  praesertim  articulos  fidei  contingen¬ 
tes,  ad  Petri  sedem  referendas  intelligit,  qui 
novit  pro  eo  Dominum  exorasse ,  ne  deficiat 
fides  ejus.  »  His  Pontificibus  videtur  omnino 
credendum,  tum  quod  sancti  fuerint,  tum 
quod  sine  dubio  ipsis  praecipue  debeat  esse 
nota  suae  Sedis  auctoritas. 

Praeter  hos  Pontifices  non  desunt  etiam 
alii  Auctores ,  qui  eodem  modo  exponunt. 
Theophylactus  in  cap.  XXI  Lucae  aperte  do¬ 
cet,  dari  Petro  hoc  privilegium ,  quia  ipse 
futurus  erat  Princeps,  et  Caput  aliorum,  ac 
proinde  dari  omnibus  aliis,  qui  illi  in  princi¬ 
patu  succederent  :  «  Quia  te  habeo  ,  inquit, 
principem  discipulorum  ,  confirma  ceeteros. 
Hoc  enim  decet  te,  qui  post  me  Ecclesiae  pe¬ 
tra  es,  et  fundamentum.  » 

Petrus  Chrysologus  in  epist.  ad  Eutych. 
quae  habetur  in  I.  tom.  Cone,  ante  Cone. 
Chalced.  :  «  Hortamur  te,  inquit ,  frater  ho¬ 
norabilis,  ut  his,  quae  a  beatissimo  Papa  Ro¬ 
manae  civitatis  scripta  sunt ,  obedienter  at¬ 
tendas,  quia  B.  Petrus  ,  qui  in  propria  sede 
vivit,  et  praesidet,  praestat  quaerentibus  fidei 
veritatem.  »  Quamvis  enim  hic  auctor  non 
citet  locum  Evangelii  :  Rogavi  pro  te  etc.  ta¬ 
men  eo  sine  dubio  respicit ,  dum  tam  fiden¬ 
ter  affirmat ,  ex  Romana  Sede  praestari  om¬ 
nibus  quaerentibus  Fidei  veritatem. 

Bernardus  in  epist.  190.  ad  Innoc.  «  Opor¬ 
tet,  inquit,  ad  vestrum  referri  Apostolatum 


pericula  quaeque  ,  et  scandala  regni  Dei,  ea 
praesertim,  quae  de  fide  contingunt.  Dignum 
namque  arbitror  ibi  potissimum  resarciri 
damna  fidei,  ubi  non  possit  fides  sentire  de¬ 
fectum.  Cui  enim  alteri  sedi  dictum  est  ali¬ 
quando,  Ego  pro  te  rogavi ,  ut  non  deficiat 
fides  tua  ?  » 

Objiciunt  contra  hanc  expositionem. 

Primo ,  quia  Romana  Ecclesia  non  erat, 
quando  Christus  promisit  Petro,  non  defec¬ 
turam  Fidem  ejus,  neque  Dominus  ullam 
Romanae  Sedis  mentionem  fecit.  Quomodo 
ergo  potest  colligi,  Dominum  promisisse  ali¬ 
quid  Romanae  Sedi,  cum  ait:  Ego  rogavi  pro 
te  etc. 

Secundo,  quia  si  quod  dicitur  Petro,  ro¬ 
gavi  pro  te  etc.  dicitur  successoribus ;  ergo 
etiam  illud  et  tu  aliquando  conversus  dicitur 
successoribus  ;  ergo  debent  omnes  Petri  suc¬ 
cessores  Christum  aliquando  negare  et  pos¬ 
tea  converti. 

Respondeo  ad  primum  :  Christum  dici  ro¬ 
gasse  pro  Romana  Sede,  quia  rogavit  pro 
Petro,  et  successoribus,  quorum  Sedes  Romae 
stabilienda  erat. 

Ad  secundum  dico  primo  :  non  esse  ab¬ 
surdum,  si  dicamus  ,  illud  Conversus  non  re¬ 
ferri  ad  poenitentiam  Petri,  sed  ad  tentatio- 
nes  aliorum,  ut  non  sit  sensus:  Tua  peccato 
ad  poenitentiam  conversus  confirma  fratres  /  sed 
tu,  cujus  Fides  nonpotest  deficere ,  quando  vi¬ 
deris  aliquos  nutantes ,  et  vacillantes ,  ad  eos 
conversus  illos  confirma  :  nam  nondum  prae¬ 
dixerat  Petro  casum  suum,  sed  paulo  post 
praedicturus  erat  :  videtur  hutem  absurdum, 
si  prius  praedicatur  conversio,  quam  adver¬ 
sio  ;  resurrectio,  quam  casus.  Dico  secundo, 
si  exponamus,  conversus  a  negatione ,  non  ne¬ 
cessario  convenire  successoribus  Petri,  con¬ 
verti  a  peccato  negandi ;  cum  necessario  ta¬ 
men  conveniat  eis,  confirmare  fratres.  Nam 
converti  a  peccato  non  convenit  hominibus, 
nisi  quatenus  privatae  personae  sunt,  et  ideo 
personale  donum  est :  at  confirmare  fratres, 
convenit  homini  ut  caput  est  et  Princeps 
aliorum ;  et  ideo  transit  ad  successores. 

Secundo,  probatur  eadem  conclusio,  ex 
illa  promissione  facta  Petro  Mntth.  XYI :  Su¬ 
per  hanc  petram  aedificabo  Ecclesiam  meam,  et 
portee  inferi  non  praevalebunt  adversus  tam  (1). 
Nam,  ut  supra  ostendimus  lib.  I,  c.  10.  ad 
littfcram  petra  et  fundamentum  Ecclesiae  di¬ 
citur  Petrus  ut  summus  Rector  Ecclesiae;  et 


(1)  Matth.  XVI,  18. 

proinde  quilibet  ejus  successor  similiter  est 
petra  et  fundamentum  Ecclesiae.  Ex  quo  du¬ 
plex  sumitur  argumentum. 

Primum  ex  nomine  petrae  :  quare  enim 
Pontifex  dicitur  petra ,  nisi  ratione  constan¬ 
tiae,  et  soliditatis  ?  Certe  si  petra  est ,  non 
frangetur,  nec  circumferetur  omni  vento 
doctrinae,  id  est,  non  errabit  in  Fide  sal¬ 
tem  quatenus  petra ,  id  est,  quatenus  Ponti¬ 
fex  est. 

Secundum,  ex  ratione  fundamenti  susten¬ 
tantis  aedificium,  quod  nullo  modo  ruere  po¬ 
test  :  nam  si  tale  est  aedificium ,  ut  non  pos¬ 
sit  ruere;  certe  nec  ejus  fundamentum  ruere 
potest  :  non  enim  intelligi  potest ,  quomodo 
fundamentum  destruatur,  et  domus  non  ca¬ 
dat.  Imo  vero  majori  ratione  fundamentum 
non  potest  destrui ,  si  domus  non  potest  ca¬ 
dere  :  non  enim  fundamentum  a  domo ,  sed 
domus  a  fundamento  accipit  firmitatem.  Et 
hoc  modo  exposuerunt  Patres  omnes,  et  hinc 
deduxerunt ,  Petrum  et  consequenter  alios 
Pontifices  non  posse  errare. 

Origenes  in  hunc  locum  :  «  Manifestum 
est,  inquit,  etsi  non  exprimatur,  quod  nec 
adversus  Petrum,  nec  adversus  Ecclesiam, 
portae  praevalere  poterunt  inferorum;  nam 
si  praevalerent  adversus  petram  ,  in  qua  Ec¬ 
clesia  fundata  erat ,  contra  Ecclesiam  etiam 
praevalerent.  » 

Chrysostomus  in  hunc  locum  dicit,  so¬ 
lum  Deum  potuisse  hoc  facere  ,  ut  Ecclesia, 
super  unum  piscatorem  et  ignobilem  virum 
fundata,  non  caderet,  tot  irruentibus  tem¬ 
pestatibus. 

Cyrillus  apud  B.  Thomam  in  Catena  hu¬ 
jus  loci  :  «  Secundum  hanc,  inquit,'  promis¬ 
sionem  Ecclesia  Apostolica  Petri,  ab  omni 
seductione,  et  haeretica  circumventione  ma¬ 
net  immaculata  etc.  » 

Theodoretus  in  epist.  ad  Renat,  presbyt. 
Rom.  :  «  Tenet,  inquit,  sancta  ista  sedes  gu¬ 
bernacula  regendarum  cuncti  orbis  Eccle¬ 
siarum,  cum  propter  alia,  tum  quia  semper 
haeretici  foetoris  expers  permansit.  »  Ubi 
Theodoretus  videtur  sic  argumentari.  Regi¬ 
men  totius  Ecclesiae  debet  esse  illius  sedis, 
quae  non  possit  deficere  in  Fide ;  videmus 
autem  solam  Romanam  Sedem  expertem  es¬ 
se,  et  fuisse  omnis  haereticae  pravitatis;  ergo 
manifestum  est,  illam  esse  cui  datum  est  re¬ 
gimen  Ecclesiarum. 

Hieronymus  in  epist.  ad  Damas,  de  nom. 
hypost.  postquam  dixerat :  «  Super  istam 
petram  aedificatam  Ecclesiam  scio.  »  Sub¬ 


jungit  :  ct  Obsecro  ,  ut  mihi  litteris  tuis  sive 
tacendarum,  sive  dicendarum  trium  hypos- 
taseon  detur  auctoritas,  non  timebo  tres  hy¬ 
postases  dicere  si  jubetis.  »  Ubi  asserit,  se 
tute  secuturum  sententiam  Pontificis,  quia 
novit  super  illuni  Ecclesiam  esse  funda¬ 
tam,  nec  posse  fieri,  ut  Ecclesiae  fundamen¬ 
tum  cadat. 

S.  Augustinus  in  Psalrn.  cont.  part.  Do¬ 
nati  sic  ait  :  «  Numerate  sacerdotes  vel  ab 
ipsa  sede  Petri,  in  ordine  illo  Patrum  ,  qui 
cui  successerit  videte,  ipsa  est  petra  ,  quam 
non  vincunt  superbae  inferorum  portae.  » 

Gelasius  in  epist.  ad  Anastas.Imp.  :«Hoc, 
inquit,  est  quod  Apostolica  sedes  magnopere, 
cavet,  ut  quoniam  mundi  radix  est  Apostoli 
gloriosa  confessio  ,  nulla  rima  pravitatis, 
nulla  prorsus  contagione  maculetur  :  Nan. 
si  (quod  Deus  avertat,  et  quod  fieri  non  poss1"' 
confidimus)  tale  aliquid  proveniret,  unde 
cuiquam  resistere  auderemus  errori?  »  Ubi 
Gelasius  docet ,  non  posse  Apostolican. 
Sedem  errare  ;  quia  cum  ejus  praedicatio,  et 
confessio  sit  radix  Mundi,  si  ipsa  erraret,  to 
tus  Mundus  erraret. 

S.  Gregorius  lib.  IV,  epist.  32.  ad  Maurit. 
demonstrat,  non  posse  fieri,  ut  Episcopus 
Gonstantinopolitanus  sit  Episcopus  univer¬ 
salis  ;  et  proinde  Caput  totius  Ecclesiae,  quia 
multi  Episcopi  Constantinopolitani  fuerant 
publice  haeretici,  imo  et  haeresiarchae,  ut 
Macedonius,  et  Nestorius;  videtur  enim  se¬ 
qui  ut  tota  Ecclesia  corruat,  si  is  corruit,  qui 
est  universalis.  Item  lib.  VI,  epist.  37.  ad 
Eulog.  :  «  Quis,  inquit,  nesciat  sanctam  Ec¬ 
clesiam  in  Apostolorum  Principis  soliditate 
firmatam?  cui  dictum  est  :  Super  hanc  pe - 
tram  aedificabo  Ecclesiam  meam.  Et  rursum  : 
Et  tu  aliquando  conversus ,  confirma  fratres 
tuos.  Ubi  Gregorius  aperte  docet,  firmitatem 
Ecclesiae  ex  Petri  firmitate  pendere ;  et  pro¬ 
inde  minus  posse  Petrum  errare,  quam  ipsam 
Ecclesiam. 

Tertio  probatur  ex  illo  Joan.  ult.  :  Pasce 
oves  meas.  Nam  quod  his  verbis  Pontifex  sit 
institutus  Pastor  et  Doctor  totius  Ecclesiae, 
supra  demonstratum  est  lib.  I,  cap.  14,  15, 
16.  Ilinc  igitur  est  tale  argumentum.  Ponti¬ 
fex  est  Dootor  et  Pastor  totius  Ecclesiae ;  er¬ 
go  tota  Ecclesia  illum  audire  et  sequi  tene¬ 
tur  ;  ergo  si  ille  erret ,  tota  Ecclesia  errabit. 
Respondebunt  :  Ecclesiam  debere  illum  au¬ 
dire,  si  recte  doceat  >  alioquin  magis  Deum, 
quam  homines  esse  audiendum. 

Contra  :  nam  quis  judicabit,  rectene  Pon- 


84 


LIBER  IY. 


tifex  doceat,  an  non?  non  enim  est  ovium 
judicare,  an  pastor  erret,  necne  ,  praesertim 
in  rebus  vere  dubiis  :  nec  habent  oves  Chris¬ 
tianae  alium  majorem  judicem  vel  doctorem, 
ad  quem  recurrant.  Nam,  ut  supra  ostendi¬ 
mus  lib.  II,  cap.  13  et  14.  ex  tota  Ecclesia 
ad  Pontificem  appellari  potest  :  ab  illo  au¬ 
tem  non  potest ;  necessario  igitur  tota  Ec¬ 
clesia  errabit,  si  Pontifex  erret.  Rursum  res¬ 
pondebunt  :  posse  recurri  ad  generale  Con¬ 
cilium. 

Contra  :  nam  praeterquam  quod  nos  os¬ 
tendemus  in  tract.  de  Cone.  Papam  esse  su¬ 
pra  Concilium ;  constat,  generalia  Concilia 
saepe  errasse,  quando  caruerunt  summi  Pon¬ 
tificis  suffragio,  ut  patet  de  Ephesino  II, 
Ariminensi,  et  aliis. 

Respondent  :  posse  recurri  ad  generale 
Concilium,  in  quo  etiam  Pontifex  intersit, 
nam  aliquid  majus  est  Concilium  cum  Pon¬ 
tifice,  quam  Pontifex  solus.  At  contra  :  nam 
in  primis  Dominus  soli  Petro  dixit  :  Oravi 
pro  te  etc.  Et:  Pasce  oves  meas\  non  dixit  haec 
Petro,  et  Concilio.  Item  solum  Petrum  voca¬ 
vit  petram  et  fundamentum,  non  Petrum 
cum  Concilio  ;  ex  quo  apparet ,  totam  firmi¬ 
tatem  Conciliorum  legitimorum  esse  a  Pon¬ 
tifice  ;  non  partim  a  Pontifice,  partim  a  Con¬ 
cilio.  Deinde,  saepe  non  potest  cogi  generale 
Concilium,  sicut  non  potuit  primis  300  annis 
propter  Ethnicorum  persecutiones  ,  et  sine 
dubio  poterat  status  ille  Ecclesiae  usque  ad 
Mundi  finem  perseverare  ;  ergo  debet  esse  in 
Ecclesia  etiam  sine  generali  Concilio  aliquis 
Judex,  qui  errare  non  possit.  Denique,  quid 
si  in  tali  Concilio  dissiderent  Patres  a  Prae¬ 
side  suo,  id  est ,  Concilium  a  Pontifice  sum¬ 
mo  praesente,  et  praesidente  :  quid  tunc  fieret? 
non  esset  remedium  ullum?  certe  aliquis  Ju¬ 
dex  esse  deberet.  Non  autem  in  eo  casu  esset 
Concilium  Judex ,  quia  Concilia  cum  a  Pon¬ 
tifice  dissentiunt,  errare  possunt,  et  errant 
de  facto,  ut  diximus  de  Ephesino  II  et  aliis. 
Restat  igitur,  ut  Papa  sit  Judex ,  et  proinde 
non  possit  errare. 

Quarto  probatur  ex  Testamento  veteri, 
quod  fuit  figura  novi.  Exod.  XXYIII  jubet 
Dominus  in  rationali  Pontificis  summi  poni 
doctrinam,  et  veritatem.  Hebraice  DiEiVI 
□WIN.  Est  autem  observandum ,  nondum 
cbnvenisse  inter  Hebraeos  ,  nec  etiam  inter 
Christianos,  quid  sint  ista  duo.  R.  Salomon 
vult  esse  nomen  Dei  mn$  scriptum  in  ratio¬ 
nali,  ex  cujus  fulgore  sacerdos  cognoscebat 
divinum  responsum,  cum  ab  aliquo  interro¬ 


garetur.  Arias  Montanus  in  suo  Apparatu 
docet,  esse  duos  lapides  lucidissimos  a  Deo 
ipso  immediate  productos,  et  datos  Moysi. 
Josephus  lib.  III  ,  cap.  9.  alias  12.  Antiqu. 
dicit,  esse  illos  ipsos  duodecim  lapides,  in 
quibus  scripta  erant  nomina  duodecim  filio¬ 
rum  Israel,  quos  Deus  jussit  poni  in  ratio¬ 
nali,  et  ibidem  inultas  fabulas  immiscet.  Pro¬ 
babilius  est  quod  scribit  B.  Augustinus  qu. 
117.  in  Exod.  haec  ipsa  vocabula  fuisse  scripta 
in  medio  rationalis,  quod  pendebat  ante  pec¬ 
tus  sacerdotis. 

Neque  obstat  quod  Judsei,  et  Judaizantes 
dicunt,  DWiN  non  significare  doctrinam,  sed 
splendores,  a  radice  'Tm;  et  DiQin  non  signi¬ 
ficare  veritatem,  sed  perfectionem,  a  radice 
□nn.  Nam  magis  credendum  est  Hierony¬ 
mo,  qui  vertit  doctrinam,  et  veritatem ,  et 
LXX  Interpretibus,  qui  similiter  verterunt 
§vi).w(rtv,  y.exi  cdyOsoxv,  quam  omnibus  Rabbinis  : 
et  hinc  dicendum  est,  D-iTlN,  deduci  a  radice 

quod  est,  docuit ,  et  Dinin  a  radice  pN, 
quod  est  credidit. 

Cur  autem  scriberetur  in  pectore  summi 
Sacerdotis  doctrina  et  veritas,  explicatur 
Deuteron.  XYII  ubi  Dominus  praecipit  iis, 
qui  dubitant  circa  intelligentiam  divinae  Le¬ 
gis,  ut  ascendant  ad  summum  Sacerdotem, 
atque  ab  eo  qu.erant  solutionem,  et  subjun¬ 
git  :  Qui,  inquit,  indicabunt  tibi  judicii  verita¬ 
tem.  Et  signo  ergo  ,  et  verbo  Dominus  pro¬ 
misit,  in  pectore  summi  Sacerdotis  habita¬ 
turam  doctrinam  ,  et  veritatem  ;  et  proinde 
eum  non  erraturum,  cum  populum  docuerit. 
Quod  si  hoc  Aaronico  sacerdoti  conveniebat, 
certe  multo  magis  Christiano.  Quocirca  B. 
Petrus  Ravennas  ,  ut  paulo  ante  dictum  est, 
hortatur  Eutychetem,  «  ut  his  quae  a  beatis¬ 
simo  Papa  Romanae  civitatis  scripta  sunt, 
obedienter  attendat,  quoniam  B.  Petrus,  qui 
in  propria  sede  et  vivit,  et  praesidet,  praestat 
quaerentibus  fidei  veritatem.  » 

Quinto,  probatur  ab  experimento  ,  eoque 
duplici.  Nam  in  primis  constat ,  omnes  Pa- 
triarchales  Sedes  defecisse  a  Fide  ;  ita  ut  hae¬ 
retici,  et  haeresim  profitentes,  ac  docentes  in 
illis  sederint,  excepta  Romana  Sede.  In  sede 
Gonstantinopolitana  sederunt  Macedonius, 
Nestorius,  Sergius  haeresiarchae.  In  Alexan¬ 
drina  Gregorius  et  Lucius  Ariani ;  Dioscorus 
Eutychianus;  Cyrus  Monothelita  ,  et  alii.  In 
Antiochena  Paulus  Samosatenus  haeresiar¬ 
cha;  Petrus  Gnaphaeus  Eutychianus;  Ma- 
charius  Monothelita,  et  alii.  In  Hierosolymi¬ 
tana  Joannes  Origenista,  et  ante  eum  Euty- 

chias,  Irenceus,  et  Hilarius  Ariani  sederunt. 
Nihil  tale  de  Romana  Ecclesia  potest  osten¬ 
di;  ex  quo  apparet ,  revera  pro  ipsa  Domi¬ 
num  orasse,  ne  deficeret  Fides  ejus.  Unde 
Ruffinus  in  exposit.  Symb.  :  «  In  Ecclesia, 
inquit,  urbis  Romae ,  neque  hseresis  ulla 
sumpsit  exordium,  et  mos  ibi  servatur  anti¬ 
quus.  »  v  ' 

Alterum  experimentum  est,  quoniam  plu¬ 
rimas  heereses  Romanus  Pontifex  sine  Con¬ 
cilio  generali  damnavit,  ut  Pelagii,  Priscilia- 
ni,  Joviniani,  Vigilantii,  aliorumque  multo¬ 
rum  (I),  quas  eo  ipso  pro  veris  hseresibus 
tota  Christi  Ecclesia  habuit,  et  exhorruit, 
quod  a  Romano  Pontifice  damnatae  essent ; 
ergo  signum  est,  Ecclesiam  totam  sentire, 
Pontificem  Romanum  in  ejusmodi  rebus  er¬ 
rare  non  posse.  Yide  Prosperum  inextr.  lib. 
cont.  Collat.  et  Petrum  Diaconum  in  lib.  de 
Incarn.  et  grat.  Chr.  ad  Fulgent. 


CAPUT  IV. 

%  t  . 

De  Romana  Ecclesia  particulari. 

-  Secundo  Propositio:  «  Non  solum  Ponti¬ 
fex  Romanus  non  potest  errare  in  Fide  ;  sed 
neque  Romana  particularis  Ecclesia.  »  Est 
autem  observandum  hoc  loco,  in  alio  sensu 
accepi  debere  firmitatem  Ecclesia3  Piomanse 
in  Fide,  et  in  alio  firmitatem  Pontificis:  nam 
Pontifex  non  potest  errare  errore  judiciali, 
id  est,  dum  judicat  et  definit  quaestionem 
Fidei :  at  Ecclesia  Romana,  id  est,  populus 
et  clerus  Romanus  non  potest  errare  errore 
personali,  ita  ut  omnes  omnino  errent, etnul- 
li  sint  in  Romana  Ecclesia  Fideles,  et  Ponti¬ 
fici  adhaerentes.  Tametsi  enim  unusquisque 
seorsim  errare  potest  :  tamen  id  fieri  non 
potest,  ut  omnes  errent  simul,  et  tota  Roma¬ 
na  Ecclesia  apostatica  efficiatur. 

Observandum  est  praeterea  ,  Ecclesiam 
Romanam  non  posse  errare  modo  explicato, 
adhuc  dupliciter  posse  intelligi.  Uno  ,modo, 
ut  non  possit  errare,  persistente  Romae  Apos- 
tolica  Sede  :  secus  autem  si  Sedes  auferre¬ 
tur.  Altero  modo,  ut  simpliciter  non  possit 
errare,  vel  deficere,  quia  nec  Sedes  Aposto- 


lica  possit  unquam  Roma  alio  transferri.  Et 
quidem  secundum  priorem  sensum  proposi¬ 
tio  nostra  est  verissima:  nam  auctores  citati, 
ut  Lucius  et  Felix  Papie. et  martyres  ;  Aga- 
tho  et  Nicolaus  Papae  et  Confessores  ,  item 
Cyrillus  et  Ruffinus  non  solum  Pontificem 
sed  etiam  Ecclesiam  Romanam  asseruerunt 
non  posse  errare.  -  ; 

Praeterea  S.  Cyprianus  lib.  I,  epist.  3. 
«  Navigare  audent,  inquit,  ad  Petri  cathe¬ 
dram,  et  Ecclesiam  principalem  ctc.  nec 
cogitare  eos  esse  Romanos,  ad  quos  perfidia 
habere  non  pote6t  accessum.  »  B.  Hierony¬ 
mus  lib.  III.  Apol.  cont.  Ruffin. :  «  Acito, 
inquit,  Romanam  fidem  Apostolica  voce 
laudatam,  ejusmodi  praestigias  non  recipere: 
etiamsi  Angelus  aliter  annuntiet  quam  se¬ 
mel  praedicatum  est,  Pauli  auctoritate  muni¬ 
tam  non  posse  mutari.  »  B.  Gregorius  Na- 
zianzenus  in  carm.  de  vita  sua,  ante  medium: 
«  Yetus,  inquit,  Roma  ab  antiquis  tempori¬ 
bus  habet  rectam  fidem,  et  semper  eam  reti¬ 
net,  sicut  decet  urbem,  quae  toto  orbi  prae¬ 
sidet,  semperdeDeo  integram  fidem  habere,  a 
Addo  etiam  duorum  Pontificum  testimo¬ 
nia,  quae  etsi  ab  haereticis  contemnantur,  ta¬ 
men  a  Catholicis  cum  honore  recipienda 
sunt.  Unum  est  Martini  Papae  V,  qui  in  Bul¬ 
la,  quam  edidit,  Concilio  Constantiensi  ap¬ 
probante,  haereticos  haberi  censuit  eos,  qui 
de  Sacramentis,  aut  Fidei  articulis  aliter  sen¬ 
tiunt,  quam  Romana  Ecclesia  sentiat.  Alte¬ 
rum  est  Sixti  Papae  IV,  qui  primum  per  Sy¬ 
nodum  Complutensem ,  deinde  etiam  perse 
damnavit  articulos  Petri  cujusdam  Oxonien- 
sis ;  quorum  articulorum  unus  'erat,  Eccle¬ 
siam  urbis  Romae  errare  posse.  Et  quam¬ 
quam  haec  intelligi  debere  videntur,  praeci- 
cipue  ratione  Pontificis  :  tamen  quia  Eccle¬ 
sia  Romana  non  estsolus  Pontifex,  sed  Pon¬ 
tifex  et  populus  ;  ideo  cum  dicunt  Patres  aut 
Pontifices,  Romanam  Ecclesiam  non  posse 
errare,  dicere  volunt ;  in  Romana  Ecclesia 
semper  futurum  Episcopum  Catholice  do¬ 
centem,  et  populum  Catholice  sentiepjtem, 

At  secundum  posteriorem  sensum,  Eccle¬ 
siam, Romanam  non  posse  deficere,  e<st  qui- 
dem  pia,  et  probabilissima  sententia  ;  non 
tamen  adeo  certa,  ut  contraria  dici  .possit 
liceretica,  vel  manifeste  erronea,  -  ut  recte 
docet  Joannes  Driedo  lib.  IY.  cap.  3  part,3. 
de  Ecclesiast.  dogmat.  et  Scrip.  Quod  non 
's  ,  ;  imarcn  -im 


(1)  Damnavit  item  Papa  solus,  inter  reeentiores  neotericos  Baium,  Jansenium,  Lamennais.Gioberti, 
Frohschammer  et  pluiW  alios,  qui  siatim  habiti  sunt  ut  liseretici,  quum  non  resipuerunt. 

sit  omnino  de  fide,  a  Romana  Ecclesia  non 
posse  separari  Apostolicam  Sedem,  patet ; 
quia. neque  Scriptura,  neque  traditio  habet, 
Sedem  Apostolicam  ita  fixam  esse  Roma?, 
ut  inde  auferri  non  possit.  Et  omnia  testi¬ 
monia  Pontificum  et  Patrum,  qui  dicunt, 
Romanam  Ecclesiam  non  posse  errare,  pos¬ 
sent  exponi  de  Romana  Ecclesia,  donec  in 
ea  Apostolica  Sedes  permanet :  non  autem 
absolute  et  simpliciter. 

Quod  nihilominus  tamen  pia,  et  probabi¬ 
lissima  sit  sententia,  non  posse  separari  Petri 
Cathedram  a  Roma,  et  proinde  Romanam 
Ecclesiam  absolute  non  posse  errare,  nec 
deficere  ;  probatur  primo  ex  eo,  quod  tam- 
diu  mansit  Romae  Sedes  Apostolica,  non 
obstantibus  infinitis  persecutionibus  et  oc¬ 
casionibus  recedendi.  Primum  enim  fuit  ma¬ 
xima  occasio  transferendi  Sedem  Roma  in 
alium  locum  temporibus  Imperatorum  Eth¬ 
nicorum  :  illi  enim  aegerrime  ferebant,  quod 
Romae  esset  Apostolica  Sedes  ;  et  idcirco 
mox  atque  audiebant  novum  Pontificem  esse 
creatum,  illum  aut  occidebant,  aut  in  exi¬ 
lium  deportabant.  Hinc  Cyprianus  laudans 
Cornelii  Papae  constantiam  lib.  IV,  epist,  2. 
sic  ait:  «  Quanta  in  ipso  suscepto  Episcopatu 
suo  virtus?  quantum  robur  animi,  qualis 
firmitas  fidei  ?  sedisse  intrepidum  Romae  in 
sacerdotali  cathedra  eo  tempore,  cum  tyran¬ 
nus  infestus  sacerdotibus  Dei,  fanda  atque 
infanda  comminaretur,  cum  multo  patien¬ 
tius,  et  tolerabilius  audiret  levari  adversum 
se  aemulum  principem,  quam  constitui  Ro¬ 
mae  Dei  Sacerdotem.  » 

Deinde  rursum  occasio  fuit  transferendae 
Sedis  tempore  Gothorum:  nam  in  primis 
tempore  Innocentii  I,  Alaricus  Romam  coe¬ 
pit,  spoliavit,  incendit ;  ut  Hieronymus  re¬ 
fert  in  epist.  ad  Principiam  de  obitu'  Marcel- 
lae.  Deinde  tempore  Leonis  I,  Gensericus 
rursum  Romam  coepit,  ac  spoliavit,  ut  scri¬ 
bit  Blondus  lib.  IV.  Decadis  I,-  quo  tempore 
sine  ullo  habitatore  ad  aliquod  spatium  tem¬ 
poris  Roma  permansit.  Rursum  tempore  Pa¬ 
pae  Vigilii,  Totila  Romam  penitus  evertit, 
moenibus  magna  ex  parte  dejectis,  et  domi¬ 
bus  fere  omnibus  incensis ,  adeoque  eam 
desolavit,  ut  nullus  neque  vir,  neque  mulier 
in  ea  'femanserit,  ut  scribit  idem  Blondus 
lib.  VI.  Decadis,  I.  Denique  toto  tempore 
Longobardorum  Romani  Pontifices  in  sum¬ 
mis  miseriis  fuerunt,  ut  ex  inultis  B.  Grego- 
rii  epistolis  perspicuum  est.  Nec  tamen  un¬ 
quam  Romani  Pontifices  de  mutando  Epis¬ 


copatu  Romano  cogitaverunt. 

Tertia  occasio  transferendae  Sedis  fuit  tem¬ 
pore  B.  Bernardi,  propter  ipsorum  civium 
Romanorum  persecutionem  :  adeo  enim  per 
multos  annos  cives  Romani  suos  Pontifices 
vexaverunt,  ut  saepissime  compellerentur 
Pontifices  ab  urbe  exulare,  ut  patet  tum  ex 
historicis,  tum  B.  Bernardo  in  epist.  242. 
ad  popul.Rom.  et  epist.  243.  adConrad.  Im¬ 
perat. 

Quarta  occasio  fuit,  quando  Romani  Pon- 
tificesper70annos  manserunt  in  Galliis.  Cum 
enim  ipsi  cum  tota  curia  procul  a  Roma 
degere  decrevissent;  cur,  quaeso,  non  trans¬ 
tulerunt  Sedem?  cur  non  mutaverunt  Epis¬ 
copatum  Romanum  cum  Avenionensi  ?  cum 
ergo  tot  occasionibus  existentibus  transfe¬ 
rendi  Sedem,  tamen  Romae  permanserit  su¬ 
pra  1500  annos,  valde  probabile  est,  non 
posse  ullo  modo  transferri. 

Secundo,  hoc  idem  probari  potest  ex  eo, 
quod  Deus  ipse  jussit  Romanae  figi  Apostoli¬ 
cam  Petri  Sedem;  quae  autem  jubet  Deus, 
mutari  ab  hominibus  non  possunt.  Id  autem 
Deum  jussisse  testatur  B.  Marcellus  Papa  et 
Martyr  in  epist.  ad  Antiochen.  ubi  dicit  Pe¬ 
trum,  jubente  Domino,  Romam  Sedem  suam 
ex  Antiochia  transtulisse.  Testatur  etiam  B. 
Ambrosius  inOrat.  de  trad.  Basilicis,  ubi  re¬ 
fert,  Christum  omnino  voluisse,  ut  Petrus  Ro¬ 
mae  moreretur,  et  idcirco  ei  fugienti  dixisse  : 
Venio  Romam  iterum  crucifigi.  Quod  est  ma¬ 
nifestum  signum,  Deum  voluisse  per  mortem 
Petri  Romae  firmari  ejus  Sedem.  Quo  etiam 
pertinet  illud  S.  Leonis  serm.  I.  de  Natali 
Apostol.  Petri  et  Pauli :  «  Trophaeum  crucis 
Christi  Romanis  arcibus  inferebas ;  quo  te, 
divinis  praeordinationibus  anteibant,  et  honor 
potestatis,  et  gloria  passionis.  » 

Dicet  aliquis  ;  ex  hoc  argumento  videtur 
probari,  de  Fide  esse,  quod  Sedes  ex  Roma 
transferri  non  possit  :  nam  de  Fide  est,  prae¬ 
cepta  divina  non  posse  ab  hominibus  immu¬ 
tari,  si  ergo  Deus  jussit,  Sedem  Romae  cons¬ 
titui,  de  Fide  esse  videtur,  non  posse  trans¬ 
ferri  alio. 

Respondeo:  id  non  sequi,  nam  Marcellus 
et  Leo.  Pontifices  non  definiunt  hanc  rem 
tanquam  de  Fide,  sed  narrant  ut  historiam. 
Non  sunt  autem  de  Fide,  Pontificum  narra¬ 
tiones,  sed  solum  decreta.  Deinde  quod  ipsi 
aiunt,  Domini  jussu  Petrum  transtulisse  Se¬ 
dem  suam  in  urbem,  potest  dupliciter  intel- 
ligi :  uno  modo,  quod  Dominus  perspicue 
Petro  apparens  hoc  illi  imperavit,  et  tunc 

vere  divino  praecepto  diceretur  Sedes  Petri 
Romae  esse  constituta  alio  modo,  quod  Chris¬ 
tus  quidem  id  aperte  non  jusserit,  sed  dica¬ 
tur  jussisse,  quia  id  Petrus  fecit  Deo  inspi¬ 
rante,  quomodo  omnia  decreta  et  praecepta 
Ecclesiae  dici  possent  divina,  quae  tamen  mu¬ 
tabilia  sunt. 

Accedit,  quod  etiamsi  constaret,  Christum 
imperasse  Petro,  ut  Romae  Sedem  colloca¬ 
ret;  non  tamen  continuo  sequeretur,  jussis¬ 
se,  ut  eam  immobiliter  ibi  collocaret.  Quo¬ 
niam  ergo  non  constat,  quomodo  Christus 
jusserit  Petro,  ut  Romae  Sedem  collocaret ; 
ideo  non  est  de  Fide,  divino  et  immutabili 
praecepto,  Romae  Sedem  esse  constitutam : 
sed  tamen,  ut  diximus,  est  probabilissimum, 
et  pie  credendum.  Neque  obstat,  quod  tem¬ 
pore  Antichristi  Roma  desolanda ,  et  cre¬ 
manda  videatur,  ut  deducitur  ex  cap.  XVII 
Apoc.  Nam  hoc  non  fiet  nisi  in  fine  Mundi ; 
et  praeterea  tunc  etiam  summus  Pontifex 
Romanus  Pontifex  dicetur,  et  erit,  licet  Ro¬ 
mae  non  habitet,  sicut  accidit  tempore  Toti- 
lae  Regis  Gothorum,  ut  supra  diximus.  Adde, 
quod  Augustinus,  et  alii  multi  non  volunt, 
in  isto  loco  Apocalypsis  per  urben  creman¬ 
dum  intelligi  Romam;  sed  multitudinem  im¬ 
piorum,  quae  est  civitas  Diaboli. 


caput  v. 

De  decretis  morum. 

Tertia  propositio  haec  esse  potest:  «  Non 
solum  in  decretis  Fidei  errare  non  potest 
summus  Pontifex ,  sed  neque  in  praeceptis 
morum,  quae  toti  Ecclesiae  praescribuntur,  et 
quae  in  rebus  necessariis  ad  salutem,  vel  in 
iis  quae  per  se  bona,  vel  mala  sunt,  versan¬ 
tur.  n 

Dicimus' Primo,  non  posse  errare  Ponti¬ 
ficem  in  iis  praeceptis  ,  «  quae  toti  Epclesiae 
praescribuntur,  »  quia  ut  supra  diximus,  in 
praeceptis,  et  judiciis  particularibus,  non  est 
absurdum  Pontificem  errare. 

Addimus  Secundo,  :  «  quae  in  rebus  ne¬ 
cessariis  ad  salutem,  vel  per  se  bonis,  aut 
malis  versantur,  »  quia  non  est  erroneum 
dicere,  Pontificem  in  aliis  legibus  posse  er¬ 


rare,  nimirum,  superfluam  legem  condendo, 
vel  minus  discretam  etc. 

Ac  ut  rem  totam  exemplis  declaremus. 
Non  potest  fieri  ut  Pontifex  erret,  praeci¬ 
piendo  aliquod  vitium,  ut  usuram;  vel  prohi¬ 
bendo  virtutem,  ut  restitutionem  ,  quia  haec 
sunt  per  se  bona,  vel  mala  :  nec  potest  fieri 
ut  erret  praecipiendo  aliquid  contra  salutem, 
ut  Circumcisionem,  vel  Sabbatum  ,  vel  pro¬ 
hibendo  aliquid  necessarium  ad  salutem,  ut 
Baptismum,  aut  Eucharistiam  ;  ut  autem  ju¬ 
beat  aliquid  quod  non  est  bonum,  neque 
malum  ex  se,  neque  contra  salutem,  sed  ta¬ 
men  est  inutile,  vel  sub  poena  nimis  gravi 
illud  praecipiat;  non  est  absurdum  dicere, 
posse  fieri,  quamquam  ^non  est  subditorum 
de  hac  re  judicare,  sed  simpliciter  obedire. 

Probatur  jam  propositio,  et  primo,  quod 
non  possit  Papa  errare  in  praeceptis  morum 
ad  salutem  necessariorum  :  quia  tunc  tota 
Ecclesia  graviter  laederetur,  et  erraret  in  re¬ 
bus  necessariis,  quod  est  contra  promissio¬ 
nem  Domini  Joan.  XYI :  Cum  venerit  ille  spi¬ 
ritus  veritatis,  docebit  vos  omnem  veritatem  (1). 
Quod  intelligitur  (ut  minimum)  de  veritate 
necessaria  ad  salutem 

Secundo,  quia  Deus  tunedeesset  Ecclesiae 
suae  in  necessariis,  quandoquidem  praecepit 
illi,  ut  sequatur  Pontificem,  et  Pontificem 
permittit  errare  in  necessariis :  at  certe  si 
Deus  nulli  rei  deest  in  necessariis,  quanto 
minus  Ecclesiae  suae? 

Quod  autem  non  possit  Pontifex  errare  in 
moribus  per  se  bonis,  vel  malis,  probatur. 
Nam  tunc  Ecclesia  non  posset  vere  dici  sanc¬ 
ta,  ut  in  Symbolo  Apostolorum  vocatur  : 
nam  sancta  dicitur  potissimum  ob  sanctam 
professionem,  ut  alibi  ostendimus,  quia  ni¬ 
mirum  legem  et  professionem  sanctam  pro¬ 
fitetur,  quae  nihil  docet  falsum,  nihil  praeci¬ 
pit  malum. 

Secundo,  quia  tunc  necessario  erraret 
etiam  circa  Fidem.  Nam  Fides  Catholica  do¬ 
cet,  omnem  virtutem  esse  bonam,  omne  vi¬ 
tium  esse  malum  :  si  autem  Papa  erraret 
praecipiendo  vitia,  vel  prohibendo  virtutes  ; 
id  est,  praecipiendo  aliquod  opus,  quod  esset 
revera  vitiosum,  sed  non  manifeste  vitiosum, 
vel  prohibendo  opus  virtutis,  sed  non  mani¬ 
feste  opus  virtutis,  teneretur  Ecclesia  crede¬ 
re  vitia  esse  bona  et  virtutes  malas,  nisi  vellet 
contra  conscientiam  peccare.  Tenetur  enim  in 
rebus  dubiis  Ecclesia  acquiescere  judicio 


(1)  Joan.  XVI,  13. 

summi  Pontificis,  et  facere  quod  ille  praecipit, 
non  facere  quod  ille  prohibet :  ac  ne  forte 
contra  conscientiam  agat,  tenetur  credere 
bonum  esse  quod  ille  praecipit  :  malum  quod 
ille  prohibet. 


CAPUT  VI. 

De  Pontifice  ut  est  particularis  qucedam  per¬ 
sona . 

Quarta  propositio.  «  Probabile  est,  pie- 
que  credi  potest,  summum  Pontificem  non 
solum  ut  Pontificem  errare  non  posse,  sed 
etiam  ut  particularem  personam  haereticum 
esse  non  posse,  falsum  aliquid  contra  Fidem 
pertinaciter  credendo.  »  Probatur  primo, 
quia  id  videtur  requirere  suavis  dispositio 
providentiae  Dei.  Nam  Pontifex  non  solum 
non  debe,t  nec  potest  haeresim  praedicare, 
sed  etiam  debet  veritatem  semper  docere, 
et  sine  dubio  id  faciet, cum  Dominus  illi  jus- 
serit  confirmare  fratres  suos,  et  propterea 
addiderit  :  Rogavi  pro  te ,  ut  non  deficiat  Fi¬ 
des  tua{  1),  id  est,  saltem  non  deficiat  inthro- 
,  no  tuo  praedicatio  verae  Fidei  :  at  quomodo, 
quaeso,  confirmabit  fratres  in  Fide,  et  veram 
Fidem  semper  praedicabit  Pontifex  haereti¬ 
cus?  Potest  quidem  Deus  ex  corde  haeretico 
extorquere  verae  Fidei  confessionem,  sicut 
verba  posuit  quondam  in  ore  asinae  Balaam; 
at  violentum  erit,  et  non  secundum  morem 
providentiae  Dei  suaviter  disponentis  omnia. 

Secundo  probatur  ab  eventu;  nam  hacte¬ 
nus  nullus  fuit  haereticus,  vel  certe  de  nullo 
probari  potest,  quod  haereticus  fuerit ;  ergo 
signum  est,  non  posse  esse.  Plura  vide  apud 
Pighium. 


CAPUT  VII. 

Solvuntur  objectiones  ex  ratione  petitae. 

Argumenta  in  contrarium  sumuntur,  par- 
tim  ex  ratione  ,  partim  ex  variis  Pontificum 
exemplis.  Prima  ratio.  Multi  canones  docent 
Pontificem  non  posse  judicari,  nisi  invenia¬ 
tur  a  Fide  devius ;  ergo  potest  deviare  a  Fi¬ 
de  :  alioqui  frustra  essent  illi  canones.  Ante¬ 
cedens  patet  excan.  si  Papa  dist.  40.  exCon- 
cilio  V,  sub  Symmacho,  ex  Concilio  VIII  ge¬ 
nerali  act.  7.  ex  Anacleto  epist.  3.  Eusebio 
epist.  2.  ex  Innocentio  III ,  in  serm.  2.  de 
consecrat.  Pontif. 

Respondeo  primo:  istos  omnes  canones  lo¬ 
qui  de  errore  Potificis  personali ,  non  judi¬ 
ciali.  Nam  Pontifex  si  possit  esse  haereticus, 
solum  erit  negando  aliquam  veritatem  antea 
definitam;  non  autem  potest  esse  haereticus, 
dum  ipse  aliquid  novi  definit;  tunc  enim  non 
sentit  contra  aliquid  definitum  ab  Ecclesia. 
Canones  autem  citati  loquuntur  expresse  de 
heeresi;  igitur  non  loquuntur  de  errore  judi¬ 
ciali,  sed  personali  Pontificis.  Secundo  dico; 
canones  illos  non  velle  dicere  ,  Pontificem 
etiam  ut  privatam  personam  posse  errare, 
sed  tantum  non  posse  Pontificem  judicari  : 
quia  tamen  non  est  omnino  certum,  an  pos¬ 
sit  necne  esse  haereticus  Pontifex;  ideo  ad 
majorem  cautelam,  addunt  conditionem,  nisi 
fiat  haereticus. 

Secunda  ratio.  Si  solusPontifex  potest  in- 
fallibiliter  definire  dogmata  Fidei;  ergo  frus¬ 
tra  fiunt  Concilia,  vel  certe  non  sunt  neces¬ 
saria. 

Respondeo :  id  non  sequi.  Nam  etsi  in 
Pontifice  sit  infallibilitas ;  tamen  non  debet 
ipse  contemnere  media  humana  et  ordina¬ 
ria,  quibus  deveniri  potest  ad  veram  rei  co¬ 
gnitionem  ,  de  qua  agitur  :  medium  autem 
ordinarium  est  Concilium  majus  aut  minus, 
pro  magnitudine  ,  vel  parvitate  rei  de  qua 
agitur  ;  id  quod  patet  primo  exemplo  Apos¬ 
tolorum.  Nam  certe  tam  Petrus,  quam  Pau¬ 
lus  poterant  etiam  soli  quamlibet  controver¬ 
siam  infallibiliter  definire ;  et  Jamen  Conci¬ 
lium  convocaverunt  Actor.  XV. 


* 


(1)  Luc.  XX,  31. 

Deinde,  definitiones  de  Fide  pendent  prae- 
cipue  ex  traditione  Apostolica,  et  consensu 
Ecclesiarum;  ut  autem  cognoscatur  de  orta 
aliqua  quaestione ,  quae  sit  totius  Ecclesiae 
sententia,  et  quam  traditionem  servent  Ec¬ 
clesiae  Christi;  non  est  alia  melior  ratio, 
quam  si  in  unum  conveniant  Episcopi  ex 
omnibus  provinciis,  et  quisque  referat  Eccle- 
siae  suae  consuetudinem.  ;  ,  > 

Praeterea  :  utilissima  sunt,  et  saepe  neces¬ 
saria  Concilia ,  ut  finis  revera  imponatur 
controversiis,  et  decreta  de  Fide' non  solum 
fiant,  sed  etiam  serventur  ,  quando  enim  fit 
generale  Concilium,  omnes  Episcopi  subscri¬ 
bunt,  et  profitentur  se  amplecti  illud  decre¬ 
tum,  et  sic  deinceps  in  suis  Ecclesiis  praedi¬ 
caturos  :  quando  autem  non  fit  generale 
Concilium,  non  est  tam  facile  ,  reducere  ad 
praxim  decretum  de  Fide  factum;  siquidem 
nonnulli  ignorantiam  decreti  praetexunt,  alii 
conqueruntur  se  non  fuisse  vocatos ,  alii 
etiam  aperte  dicunt,  Pontificem  potuisse  er¬ 
rare.  Sed  de  hac  re  alio  loco  dicendum  est. 
Vide  lib.  I  de  Cone.  cap.  10  et  11. 

Tertia  ratio.  Si  infallibile  esset  Pontificis 
de  Fide  judicium,  essent  haeretici,  vel  saltem 
pernicioso  errore  tenerentur  etgraviter  pec¬ 
carent,  qui  pertinaciter  contra  definitionem 
Pontificis  aliquid  assererent;  at  hoc  est  fal¬ 
sum,  nam  Cyprianus  pertinaciter  restitit  Ste- 
phano  Pontifici  definienti  haereticos  non  re¬ 
baptizandos  ,  ut  patet  ex  epistola  ejusdem 
Cypriani  ad  Pompeium,  et  tamen  non  solum 
non  fuit  haereticus,  sed  neque  mortaliter  pec¬ 
cavit.  Nam  mortalia  peccata  non  delentur, 
nisi  per  poenitentiam,  etiam  si  quis  pro  fide 
moriatur  :  et  tamen  Ecclesia  Cyprianum  ut 
sanctum  colit,  qui  non  videtur  unquam  re¬ 
sipuisse  ab  illo  suo  errore.  Et  confirmatur 
ex  Augustino  ,  qui  lib.  I  de  Baptis,  cap.  18. 
et  alibi, dicit,  Ecclesias  nutasse  de  illa  quaes¬ 
tione,  et  potuisse  Cyprianum,  et  alios  salva 
charitate  dissentire  inter  se  ,  donec  non  ac¬ 
cessit  generalis  Concilii  definitio ;  ergo  non 
putavit  Augustinus  indubitatum  esse  Roma¬ 
ni  Pontificis  judicium. 

Respondeo  ad  exemplum  Cypriani :  Cy¬ 
prianum  quidem  non  fuisse  haereticum;  tum 
quia  nec  modo  censentur  manifeste  haereti¬ 
ci,  qui  dicunt  Pontificem  posse  errare  ;  tum 
etiam,  quia  sine  dubio  Stephanus  Papa  non 
definivit  tanquam  de  Fide,  haereticos  non  re¬ 
baptizandos  ,  licet  jusserit  non  rebaptizari, 
ut  patet  ex  eo  ,  quod  non  excomm unica vit 
Cyprianum  ,  et  alios  contrarium  sentientes ; 


sicut  etiam  e  contrario  Cyprianus  in  conci¬ 
lio  80 Episcoporum  definivit  haereticos  reba¬ 
ptizandos;  tamen  noluit  hoc  haberi  tanquam 
de  Fide,  diserte  protestans  ,  non  propterea 
velle  se  separare  ab  iis,  qui  contrarium  sen¬ 
tiebant. 

Neque  his  repugnat,  quod,  ut  scribunt 
Eusebius  lib.  VII  hist.  cap.  4.  et  Augustinus 
lib.  de  unico  Baptismo  cap.  14.  Stephanus 
Papa  non  solum  imperavit,  ne  rebaptizaren¬ 
tur  ab  haereticis  baptizati,  sed  etiam  censuit 
excommunicandos  qui  non  obedirent.  Nam 
etsi  censuit  excommunicandos,  qui  non  obe¬ 
dirent;  tamen  nihil  illud  fuit  aliud  ,  quam 
comminatio  :  constat  enim  ex  Vincentio  Li- 
rinensi  in  lib.  de  profan.  voc.  novitat.  et  ex 
Augustino  loc.  cit.  semper  conjunctos  fuis¬ 
se  Stephanum  et  Cyprianum. 

Et  per  hoc  respondetur  etiam  ad  confir¬ 
mationem.  Fuit  enim  post  Pontificis  defi¬ 
nitionem  adhuc  liberum  aliter  sentire  ,  ut 
Augustinus  dicit ,  quia  Pontifex  noluit  rem 
ipsam  de  Fide  facere  sine  generali  Concilio : 
sed  solum  voluit  interim  servari  antiquam 
consuetudinem.  An  autempeccaverit  Cypria¬ 
nus  mortaliter  non  obediendo  Pontifici,  non 
est  omnino  certum.  Nam  ex  una  parte  non 
videtur  mortaliter  peccasse ,  quia  non  pec¬ 
cavit  nisi  ex  ignorantia  :  putavit  enim,  Pon¬ 
tificem  perniciose  errare ,  et  stante  illa  opi¬ 
nione,  tenebatur  ei  non  obedire  ,  quia  non 
debebat  contra  conscientiam  agere.  Igno- 
iantia  autem  Cypriani  non  videtur  fuisse 
crassa,  neque  affectata ,  sed  probabilis  ,  et 
proinde  excusans  a  mortali  peccato  :  ipse 
enim  sciebat ,  Pontificem  non  definivisse 
tanquam  de  Fide,  et  simul  videbat ,  secum 
sentire  Concilium  80  Episcoporum.  Quocir¬ 
ca  B.  Augustinus  lib.  I  cont.  Donat,  ca.  18. 
clare  docet,  Cyprianum vcnialiter  solum  pec¬ 
casse,  et  salva  charitate;  et  ideo  falce  mar¬ 
tyrii  facile  purgatum  :  et  cap.  19.  dicit,  hoc 
ejuspeccatum  fuisse  quasi  naevum  in  candore 
sanctae  animae  quem  ubera  charitatis  conte¬ 
gebant. 

Ex  altera  tamen  parte  videtur  mortaliter 
peccasse,  cum  praecepto  expresso  Apostoli- 
co  non  paruerit  ,  et.  sine  modo  Pontificem 
recte  sentientem  vexaverit.  Nam  etsi  Ste¬ 
phanus  non  definivit  rem  illam  tanquam  de 
Fide ;  tamen  serio  praecepit,  ut  non  rebapti¬ 
zarentur  haeretici ,  ut  Cyprianus  ipse  fatetur 
in  epist.  ad  Pomp.  cui  mandato  parere  de¬ 
buit  Cyprianus  ,  et  subjicere  judicium  suum 
judicio  superioris  sui,  et  saltem  debuit  non 

proferre  verba  contumeliosa,  qualia  protulit 
contra  Stephanum Papam  in  epist.  adPomp. 
ubi  vocat  eum  superbum,  imperitum,  cascae 
ac  pravae  mentis  etc.  Itaque  B.  Augustinus 
in  epist.  48.  ad  Vincentium  ,  aliter  conatur 
Cyprianum  defendere,  asserens ,  vel  non  es¬ 
se  ipsius  ista  scripta  ,  ubi  haec  inveniuntur, 
vel  eum  postea  pcenituisse  erroris ,  et  mu¬ 
tasse  sententiam  ante  mortem,  licet  retrac¬ 
tatio  non  inveniatur  (1). 

Quarta  ratio.  Concilium  Africanum  in  ep. 
ad  Coelestin.  Papam  asseruit ,  minus  posse 
errare  Concilium  provinciale  in  judicio,  quam 
Romanum  Pontificem  :  a  Nisi  forte,  inquit, 
quisquam  est,  qui  credat,  unicuilibet  posse 
Deum  nostrum  examinis  inspirare  justitiam, 
et  innumerabilibus  congregatis  in  Concilium 
sacerdotibus  denegare»  :  at  certum  est  Con¬ 
cilia  provincialia  posse  errare;  igitur  multo 
magis  Papa  errare  potest. 

Respondeo  :  Concilium  loqui ,  non  de  ju¬ 
dicio  Fidei,  sed  judicio  facti,  id  est,  de  cau¬ 
sis  Episcoporum  et  Presbyterorum  ,  qui  de 
aliquo  crimine  accusantur.  In  hujusmodi  au¬ 
tem  causis  fatemur  ,  non  habere  Pontificem 
assistentiam  Spiritus  sancti ,  per  quam  non 
possit  errare.  Adde,  quod  non  necessario  te¬ 
nemur  credere  quidquid  in  ea  epistola  Epis¬ 
copi  ibi  dicant :  preesertim,  cum  satis  appa¬ 
reat,  eos  commotos  sceleribus  Apiarii ,  qui 
ad  Romanum  Pontificem  confugerat,  modum 
in  verbis  nonnihil  excessisse.  Neque  obstat 
quod  Concilium  Africanum  sit  confirmatum 
a  Leone  IV,  dist.  20.  can.  de  libellis  :  nam 
confirmata  sunt  decreta  Concilii,  non  autem 
epistolae. 

Ultima  ratio  est  Nili  in  suo  libello  de  Pri¬ 
matu,  qui  hoc  modo  ratiocinatur.  Potest  Ro¬ 
manus  Pontifex  incidere  in  alia  vitia,  utava- 
ritise,  superbiae  etc.  igitur  et  in  vitium  hse- 
resis.  Nam  I.  Tim.  I  Paulus  dicit,  quosdam 
circa  Fidem  naufragium  fecisse  ,  quia  antea 
bonam  conscientiam  amiserant.  Item  potest 
Papa  male  vivendo  ,  factis  negare  Deum, 
juxta  illud  Tit.  I  :  Confitentur  se  nosse  Deum, 
factis  autem  negant  (2) ,  igitur  potest  etiam 
verbo  negare,  nam  facilius  essevidefur  ver¬ 
bo  negare,  quam  facto. 

Respondeo  ad  primum  argumentum  :  in¬ 


de  recte  colligi,  posse  Papam  ex  natura  sua 
incidere  in  hseresim,  non  tamen  posita  sin¬ 
gulari  Dei  assistentia,  quam  Christus  oratio¬ 
ne  sua  illi  impetravit :  oravit  autem  Christus, 
ne  deficeret  Fides  ejus  ,  non  autem  ne  inci¬ 
deret  in  alia  vitia. 

Ad  secundum  dico  :  Apostolum  eo  loco 
non  intelligere  quaelibet  mala  opera ,  sed 
opera,  quae  procedunt  ab  infidelitate  cordis; 
loquitur  enim  de  Judaeis  non  sincere  conver¬ 
sis  ad  Fidem,  qui,  etsi  profiterentur  se  nos- 
se  Deum,  tamen  factis  negabant ,  quia  pro¬ 
hibendo  certos  cibos,  ut  natura  sua  immun¬ 
dos  ,  testabantur  se  non  vere  nosse  Creato¬ 
rem  omnium  rerum  :  porro  talia  opera  Papa 
nec  facit,  nec  facere  potest.  Si  vero  per  fac¬ 
ta  intelligantur  quaelibet  peccata ;  falsum 
est,  facilius  esse  Deum  negare  verbo,  quam 
facto  :  nam  qui  negat  verbo,  negat  simpli¬ 
citer  et  expresse;  qui  negat  facto,  negat  im¬ 
plicite  et  quodam  modo  non  simpliciter. 


capot  vm. 

De  erroribus  qui  falso  adscribuntur  Romanis 
Pontificibus ,  Petro ,  Lino,  Anacleto ,  Teles- 
phoro,  Victori ,  Zephyrino ,  Urbano ,  Pontia- 
no ,  Cornelio ,  et  Marcellino  ,  qui  non  solum 
Pontifices ,  sed  etiam  Martyres  fuerunt. 

Veniamus  nunc  ad  singulos  Pontifices, 
quos  adversarii  nostri  errasse  contendunt. 
Primus,  Petrus  est  Romanorum  Pontificum, 
quem  non  semel,  sed  bis  circa  Fidem  erras¬ 
se  scribit  Nilus  in  suo  libro  de  Prim.  Rom. 
Pontif.  atque  hoc  argumento  potissimum  se 
demonstrasse  putat ,  Romanos  Pontifices  in 
Fide  errare  posse.  Nullus  enim  Pontificum 
Romanorum  majora  privilegia  a  Deo  acce¬ 
pit,  quam  Petrus  :  porro  Petrum  bis  erras¬ 
se,  ex  divinis  litteris  manifestum  est ;  nam  et 
Christum  negavit  Matth.  XXVI,  et  Gentiles 
coegit  judaizare  Galat.  II.  Magdeburgenses 
Centur.  II,  lib.  II,  cap.  10,  coi.  538,  559  et 


(1)  Hoc  factum,  scilicet  rebellionis  sancti  Cypriani  adversus  sanctum  Steplianum,  ultimo  seculo  a 
Missorio  et  a  Molckembur  negatum  fuerat.  Nostro  tempore  iterum  in  errorem  revocatur  a  Vincentio 
Tizzani,  Archiepiscopo  Nisibiensi,  in  opusculo  cui  titulus  :  La  celebre  contesa  fra  S.  Stephano  et  S. 
Cypriano.  Monumenta  quibus  gedificabatur  lmec  commentitia  historia,  aDonatistis,  ut  a  supradictis 
auctoribus  probatur,  conficta  fuerant.  —  (2)  Tit.  I,  16. 


CAPUT  VIII. 


560.  praeter  hos  duos  errores,  addunt  etiam 
alios  tredecim  'lapsus  B.  Petri,  de  quibus 
nos  supra  scripsimus  lib.  I,  cap.  28. 

Respondemus;  S.  Petrum,  cum  Christum 
negavit ,  nondum  Pontificem  summum  esse 
coepisse  :  constat  enim  traditum  ei  fuisse  a 
Christo  Ecclesiasticum  principatum  Joan. 
ult.  cum  ei  Dominus  post  resurrectionem 
suam  dixi t :  SimonJoannis pasce  oves  meas  (i ); 
itaque  negatio  illa  Petri  numeranda  non  est 
inter  errata  Pontificum  Romanorum.  Addo 
praeterea,  Christum  a  Petro  negatum  fuisse 
ore,  non  corde  ;  proinde  perdidisse  Petrum 
confessionem  Fidei ,  non  ipsam  Fidem  ,  ut 
supra  ostendimus  cap.  3. 

Quod  autem  aliquando  S.  Petrus  coegerit 
gentes  judaizare,  non  fuit  error  praedicatio¬ 
nis,  sed  conversationis,  ut  Tertullianus  mo¬ 
net  in  lib.  de  praescript.  adv.  haeret.  Non 
enim  S.  Petrus  decreto  aliquo  sancivit  esse 
judaizandum,  sed  contrarium  potius  docuit 
Actor.  XV,  quia  tamen  aliquando  Antiochiae, 
ne  offenderet  Judaeos  nuper  conversos  ad 
Fidem,  segregavit  se  a  convivio  Gentilium ; 
exemplo  suo  coegit  quodammodo  etiam  Bar- 
nabam  judaizare.  Nos  vero  non  negamus, 
posse  Pontifices  exemplo  suo  praebere  occa¬ 
sionem  errandi  ,  sed  illud  negamus,  posse 
eos  ex  cathedra  errorem  aliquem  sequendum 
toti  Ecclesiae  praescribere.  Neque  vero  exem¬ 
pla  Pontificum  aeque  perniciosa  Ecclesiae 
sunt,  ac  doctrina;  cum  Dominus  nos  instru¬ 
xerit,  dicens  :  Quae  dicunt ,  facite ;  qua ?  faciunt , 
facere  nolite  (2).  Vide  quae  supra  diximus  c. 
28,  lib.  I. 

Secundus  Linus  ,  qui  S.  Petrum  proxime 
secutus  est  in  Sede  pontificia,  ridetur  a  Mag- 
deburgensibus  Centur.I,  lib.  II, c.  10, colum. 
627.  quod  jusserit,  ne  feminae  in  Ecclesiam 
ingrederentur  capite  linteis  non  cooperto; 
sic  enim  loquuntur  :  «  Instituit,  ne  qua  mu¬ 
lier  (dignum  equidem  Episcopali  cura)  nisi 
capite  linteis  operto  templum  ingrederetur.» 
Sed  quid  si  Linus  addidisset,  ut  id  fieret  pro¬ 
pter  Angelos?  sine  dubio  superstitionem  es¬ 
se  clamassent.  At  non  meminerant ,  credo, 
Centuriatores,  Apostolum  Paulum  non  judi¬ 
casse  indignum  sua  cura,  praecipere  I.  Gor. 
II,  ut  feminae  velato  capite  essent  propter 
Angelos,  quod  exponit  Ambrosius  in  Eccle¬ 
siae  praecipue  esse  servandum ob reverentiam 
sacerdotum,  qui  Angeli  in  Scripturis  appel¬ 
lantur. 

Tertio  Anacletum  reprehendunt  Magdc- 
burgenses  in  eadem  Cent.  lib.  II ,  cap.  20, 
colum.  628.  quod  memoriam  S.  Petri  con¬ 
struxerit,  et  ornaverit,  scilicet,  B.  Petrus 
tam  male  meritus  de  Ecclesiae  fuerat,  ut  di¬ 
gnus  esset,  cujus  memoria  penitus  interiret. 
Sed  si  B.  Anacletus  reprehendendus  est, 
quod  qualecumque  monumentum  S.  Petri 
ossibus  constituerit  :  quantum,  quaeso,  pec¬ 
catum  fuit  magni  Constantini,  qui  tam  sump¬ 
tuosa  Basilica,  totque  donariis  aureis  et  ar¬ 
genteis  memoriam  S.  Petri  exornavit?  Sed 
aliter  de  his  rebus  judicarunt  semper  omnes 
homines  pii,  quam  nunc  judicent  adversarii. 
Certe  Caius  scriptor  nobilissimus  ,  et  Apos- 
tolicis  temporibus  vicinus,  utEusebius  refert 
lib.  II  hist.  cap.  25.  ex  versione  Ruffini,  se- 
pulchra  Petri  et  Pauli  trophaea  Apostolorum 
appellat,  quibus  Romana  Ecclesia  quasi  co¬ 
lumnis  firmissimis  communitur. 

Joannes  Cbrysostomus  hom.  ult.  in  epist. 
ad  Rom .  summo  se  teneri  desiderio  affirmat 
Romam  veniendi,  ut  sepulchris  Petri  et  Pauli 
advolvi  posset.  Et  audi,  quaeso,  quanto  cum 
honore  de  urbe  Roma,  et  Apostolorum  cor¬ 
poribus,  ac  sepulchris  loquitur  :  «  Quemad¬ 
modum,  inquit,  corpus  magnum  et  validum, 
duos  habet  oculos  illustres  (Roma)  Sancto¬ 
rum  videlicet  illorum  corpora.  Non  ita  coe¬ 
lum  splendescit,  quando  radios  suos  sol  ex 
sese  demittit,  quemadmodum  Romanorum 
civitas  duas  illas  lampades  ubique  terrarum 
effundens.  »  Et  infra  :  «  Qualibus  coronis 
duabus  ornatur  urbs  ista?  qualibus  catenis 
aureis  cincta  est?  quales  habet  fontes?  prop- 
terea  celebro  hanc  urbem,  non  propter  co¬ 
piam  auri,  non  propter  columnas,  non  pro¬ 
pter  aliam  phantasiam,  sed  propter  colum¬ 
nas  illas  Ecclesia?.  Quis  mihi  nunc  dabit 
circumfundi  corpori  Pauli  ?  affigi  sepulchro? 
videre  pulverem  corporis  illius  ?  »  Et  infra  : 
<c  Hoc  corpus  urbem  hanc  munit,  quod  qua¬ 
vis  turri,  innumerisque  mcenibus,  ac  vallis 
tutius  est,  et  cum  isto  corpus  etiam  Petri. 
Nam  et  viventem  honoravit  :  Ascendi,  in¬ 
quit,  videre  Petrum.  »  Theodoretus  quoque 
in  epist.  ad  Leonem,  cum  ab  aliis  rebus 
multis  Romam  laudat,  tum  praecipue  ab  Apo¬ 
stolorum  sepulchris,  quae  (ut  ipse  loquitur) 
Fidelium  animas  illuminant.  Omitto  multa, 
quae  addi  possent  testimonia  :  nam  de  reli¬ 
quiis  Sanctorum  propria  disputatio  suo  loco 
instituenda  est. 


(1)  Joan.  XXI,  17.  —(2)  Mattii.  XXIII,  3. 

Quarto  Telesphorum,  qui  nonus  fuit  a  B. 
Petro,  et  glorioso  martyrio  consummatus 
est,  teste  Irenaeo  lib.  III,  cap.  3.  accusant 
Magdeburgenses  Centur.  II,  cap.  IO,  coi. 
212.  his  verbis:  «Clericis,  inquiunt,  primum 
mandat,  ut  septem  ante  Pascha  hebdomadi¬ 
bus  a  carne  jejunent,  cum  contra  scriptum 
sit  :  Nemo  vos  judicet  in  cibo  et  potu.  Dein¬ 
de  Missas  cumulat,  et  ritum  earum  auget, 
atque  ad  tempus  alligat,  cum  neque  propter 
numerum,  neque  caeremonias,  neque  tem¬ 
pus,  Ccena  Domini  sit  instituta.  Clericorum 
item  dignitatem,  et  sanctitatem  nimium  ef¬ 
fert  supra  plebeiam,  quasi  non  sit  scriptum  : 
Omnes  vos  unum  estis  in  Christo  Jesu.  Ita 
nec  argui  vult  a  populo  sacerdotes,  nec  ac¬ 
cusari  :  eamque  legem  firmissimum  vocat 
sui  ordinis  murum,  constitutum  a  se  et  Pa¬ 
tribus  contra  persecutores.  » 

Haec  videlicet  sunt  errata  Telesphori ;  quae 
quidem  judicantur  errata  a  Genturiatoribus, 
quia  discrepant  a  regula  Lutheri,  sed  si  jus¬ 
te  judicamus,  nonne  potius  dicendum  est, 
dogmata  Lutheri,  qui  non  patitur  delectum 
ciborum,  nec  Missas,  nec  ordinem  sacerdo¬ 
tum  supra  plebem,  esse  erronea  et  falsa, 
quia  discrepant  a  regula  Telesphori  ?  nam 
cum  Telesphorus  sanctus  Martyr  fuerit,  et 
Apostolorum  tempoxabus  adeo  pinopinquus, 
ut  cum  Petro,  Paulo,  et  Joanne  loqui  potue- 
rit ;  nonne  cmdibilius  est,  melius  ab  ipso 
cognosci  potuisse  Chiasti  doctrinam,  quam  a 
Luthero,  qui  nec  martyr  fuit,  et  annis  plus- 
quam  mille  quadiangentis  ab  Apostolicis 
temporibus  abfuit?  praesertim  cum  ratiuncu¬ 
lae  illae  Magdeburgensium  sint  pueriles,  et 
millies  solutae. 

Nam  quod  adferunt  ex  Paulo  :  Nemo  vos 
judicet  in  cibo  et  potu ,  non  pugnat  contra 
abstinentiam  a  carne  quae  assumitur,  vel  in¬ 
dicitur  ad  tempus  ad  edomandam  corporis 
petulantiam  :  sed  contra  Judaicam  abstinen¬ 
tiam,  qui  certis  cibis  nunquam  utebantur, 
eo  quod  secundum  legem  veterem  immundi 
erant.  Sic  enim  ibidem,  ad  Coloss.  II  Paulus 
ait  :  Nemo  vos  judicet  in  cibo,  aut  potu ,  aut  in 
parte  diei  festi ,  aut  neomeniae ,  aut  sabbatorum , 
quae  sunt  umbra  futurorum  (1). 

Quod  addunt,  Coenam  :  Domini  non  esse 
institutam  propter  numerum,  nec  pi^opter  ri¬ 
tus,  nec  propter  tempus, 'non  negamus.  Sed 
quid  inde  efficitur?  Num  propterea  erravit 
Telesphorus,  qui  in  Natali  Domini  voluit  ter 


Missas  celebraid  ;  et  addidit  aliquos  ritus,  et 
tempus  statuit,  quo  Missae  celebrandae  sunt? 
Nam  etsi  non  est  Ccena  Domini  propter  nu¬ 
merum,  ritus,  et  tempus  instituta  :  debuit 
tamen  propter  ipsam  Ccenam  Domini  recte 
celebrandam  numerus,  ritus  et  tempus  de- 
temiinari,  nisi  forte  tantum  Sacramentum 
minus  deceat  ordo,  quam  confusio. 

■  Quod  denique  adducunt  ex  Apostolo  : 
Omnes  vos  unum  estis  in  Christo  Jesu  (2),  ad 
Gal.  III,  nihil  minus  probat,  quam  non  esse 
sacerdotes  laicis  digniores  :  nam  quomodo 
simus  omnes  unum  in  Christo,  explicat  Pau¬ 
lus  Rom.  XII  et  I.  Corinth.  XII,  ubi  dicit, 
nos  esse  unum  coiqms,  ubi  sunt  varia  mem¬ 
bra,  oculi,  manus,  pedes,  alia  aliis  nobiliox^a 
et  digniora. 

•  Quinto  Victor  Papa  XV  a  Petro,  asperius 
olim  fuit  ab  hsereticis  quibusdam  infamia, 
quasi  Christum  purum  hominem  esse  do¬ 
cuisset,  ut  refexd  Euseb.  lib.  V  hist.  cap.  28. 
Sed  falsam  fuisse  illam  calumniam,  Euse- 
bius  ibidem  demonsti^t  ex  eo,  quod  constat, 
principem  illius  hsereseos  nomine  Theodo- 
tum  a  Victore  excommunicatum  fuisse. 

Sexto  Zephirinus  Victoris  successor,  vide¬ 
tur  hseresim  .Montani  approbasse.  Scribit 
enim  Tertullianus  in  lib.  cont.  Prax.  Roma¬ 
num  Pontificem  agnoscentem  prophetias 
Montani,  et  ex  ea  agnitione  pacem  Ecclesiis 
Asia}  et  Pln-ygise  inferentem,  a  Praxea  fuis¬ 
se  persuasum,  litteras  pacis  revocare,  quas 
jam  emiserat :  constat  autem  ex  histoiais,  eo 
tempore  Zephirinum  fuisse  Rom®  Pontificem. 
Quare  Rhenanus  in  Annot.  ad  Tertullian. 
ponit  hoc  loco  in  margine,  Episcopus  Ro¬ 
manus  Montanizat.  Neque  dici  potest,  eo 
tempore  nondum  fuisse  damnatam  ab  Ec¬ 
clesia  haeresim  Montani  :  nam,  ut  ibidem 
Tertullianus  dicit,  Praxeas  pei’suasit  Ponti¬ 
fici  revocai-e  litteras  pacis,  ea  praecipua  ra¬ 
tione,  quia  praedecessores  ejus  liaeresimillam 
antea  damnavissent. 

Respondeo  :  non  esse  omnino  Fidem  ha¬ 
bendam  Tertulliano  in  hac  paide,  quando¬ 
quidem  ipse  Montanista  erat.  Sicut  enim 
paulo  ante  Aidemon  falso  jactaverat,  Victo¬ 
rem  Romanum  Pontificem  securn  sentire,  ut 
ex  Eusebio  ostendimus  :  ita  nunc  Teidullia- 
nus  Montanista  Romanum  Pontificem  in 
Montani  sententiam  trahere  conatur.  A lioqui 
cur  nec  Eusebius,  nec  ullus  alius  notaVit  hunc 
errorem  in  Pontifice  Romano?  ;  i 


(1)  Coloss.  II.  16  et  17.  —  (2)  Galat.  III.  28. 

Quia  tamen  mendacia  super  aliquid  verum 
ut  plurimum  fundari  solent,  credibile  est, 
Zephirinum  Pontificem  a  Montanistis  per¬ 
suasum  fuisse,  doctrinam  Montani  non  esse 
diversam  a  doctrina  Romanee  Ecclesia} ;  et 
ideo  eumdem  Pontificem  voluisse  cis  pacem 
reddere,  quam  abstulerant  ipsius  pradeces- 
sores ;  non  quidem  quod  approbaret  erro¬ 
rem,  quem  sui  majores  improbaverant,  sed 
quod  arbitraretur,  falso  de  illis  erroribus 
fuisse  accusatos  Montanistas.  Hoc  autem  non 
est  errare  circa  Fidem,  nec  Montanizare,  ut 
mentitur  Rhenanus,  sed  errare  circa  perso¬ 
nam,  id  quod  multis  aliis  sanctis  viris  accidit. 
Scribit  enim  Ruffinus  lib.  X  hist.  cap.  11. 
Arium,  ut  Constantino  Imperatori  persuade¬ 
ret  se  esse  Catholicum,  tanto  artificio  scrip¬ 
sisse  Fidem  suam,  ut  a  Catholicis  putaretur 
Catholica,  et  a  suis  tamen  agnosceretur  qua¬ 
lis  erat.  Et  Leo  ep.  86.  ad  Nicetam  Aqui- 
leien.  monet  Episcopum  illum,  ut  Pelagianos 
ad  Ecclesiam  redeuntes  apertissimis  verbis 
jubeat  hseresim  abjurare,  propterea  quod 
soleant  plerumque  Ecclesiam  decipere  ita 
composita  confessione  Fidei  suae,  ut  Catho¬ 
lici  videantur,  cum  non  sint.  Tale  aliquid 
videtur  Zephirino  etiam  Pontifici  accidisse. 

Septimo,  Urbanum  a  Petro  XVIII,  Centu- 
riatores  his  verbis  reprehendunt  :  «  Instituit 
Confirmationem  post  Baptismum ;  sed  blas- 
pheme  dicit,  per  manus  impositionem  Epis¬ 
coporum  accidi  Spiritum  Sanctum  et  plene 
Christianos  fieri.  »  Cent.  III,  cap.  10,  coi. 
277.  cujus  ejusdem  erroris  reprehendunt 
etiam  Cornelium  coi.  282. 

At  in  primis  mentiuntur,  ab  Urbano  insti¬ 
tutam  esse  Confirmationem.  Nam  exstat  usus 
ipsius  Act.  VIII  et  XIX,  ubi  super  baptizatos 
Apostoli  manus  imponunt,  ut  accipiant  Spi-, 
ritum  sanctum.  Et  praeterea  Tertullianus, 
qui  antiquior  Urbano  et  Cornelio  fuit,  me¬ 
minit  Confirmationis  pluribus  in  locis  ;  in 
lib.  de  resurr.  car. :  «  Caro,  inquit,  abluitur, 
ut  anima  emaculetur,  caro  ungitur,  ut  ani¬ 
ma  consecretur.  »  Et  in  lib.  de  prsescript. 
loquens  de  Diabolo,  qui  imitatur  Baptismum 
et  Confirmationem  nostram  :  «  Tingit,  in¬ 
quit,  et  ipse  quosdam  utique  credentes,  et 
fideles  suos,  signat  illic  in  frontibus  milites 
suos.  »  Et  in  lib.  de  Bapt.  :  a  Exinde,  in¬ 
quit,  egressi  de  lavacro  perungimur  bene¬ 
dicta  unctione.  »  Et  paulo  infra:  «Deinde 
manus  imponitur,  per‘b'enedictionem  advo¬ 
cans  et  invitans  Spiritum’ sanctum. »  Videsne 
apud  Tertullianum,  unctionem,  signum  in 


fronte,  manus  impositionem,  adventum  Spi¬ 
ritus  sancti?  Quid  igitur  Urbanus  instituere 
potuit  ?  Constat  autem,  Tertullianum  anti¬ 
quiorem  Urbano  fuisse  :  nam  Tertullianus 
vixit  tempore  Severi,  et  fdii  ejus  Antonini, 
ut  ex  Hieronymo  docent  Magdeburgenses  in 
eadem  Cent.  III,  cap.  10,  coi.  277.  Quid, 
quod  iidem  Centuriatores  loc.  cit.  numerant 
inter  ncevos  Tertulliani,  quod  post  Baptis¬ 
mum  agnoverit  Unctionem,  et  signum  Cru¬ 
cis  necessaria?  Quomodo  igitur  ista  cohae¬ 
rent,  ut  ab  Urbano  dicant  esse  institutum, 
quod  ipsi  ante  posuerant  inter  naevos  Tertul¬ 
liani  Urbano  antiquioris? 

.  Deinde,  quod  addunt  Centuriatores,  blas- 
phemum  esse  quod  ait  Urbanus,  accipi  Spi¬ 
ritum  sanctum,  et  plene  Christianos  homi¬ 
nes  fieri  per  impositionem  manus  Episcopo¬ 
rum  ;  non  eget  refutatione,  cum  ipsi  nullam 
adduxerint  probationem  :  praesertim  cum  il¬ 
lud  idem  dicat  etiam  Cornelius,  ut  ipsi  fa¬ 
tentur,  et  etiam  Cyprianus  lib.  I,  epist.  12. 
Cyrillus  Catech.  3.  mystagog.  Augustinus  in 
epist.  Joan.  tract.  6.  et  adii  Patres  non  raro. 

Octavus  est  Pontianus  Urbani  successor, 
quem  arguunt  Magdeburgenses  Cent.  III, 
cap.  10,  coi.  278.  quod  scripserit,  sacerdo¬ 
tes  proprio  ore  corpus  Domini  conficere,  et 
populis  tradere,  ac  per  Sacerdotes  Deum 
aliorum  hostias  acceptare,  atque  eorum  pec¬ 
cata  donare,  et  sibi  eos  reconciliare.  Quam 
sententiam  blasphemam  vocant  Centuriato¬ 
res,  sed  nihil  adferunt,  unde  probent  e^se 
blasphemam.  Quare  moleste  ferre  non  de¬ 
bent,  si  nos  Martyri  sanctissimo,  et  de  Apos¬ 
tolorum  successoribus  instituto  magis  creda¬ 
mus,  quam  Luthero  ;  praesertim  cum  illud 
idem  in  omnium  veterum  Patrum  scriptis 
passim  legamus. 

Audi  enim  Hieronymum  in  epist.  ad  He- 
liod.  :  «  Absit,  inquit,  ut  de  his  quidquam 
sinistrum  loquar,  qui  Apostolico  gradui  suc¬ 
cedentes,  Christi  corpus  sacro  ore  conficiunt, 
per  quos  et  nos  Christiani  sumus,  qui  claves 
regni  coelorum  habentes  quodammodo  ante 
judicii  diem  judicant.  » 

Audi  Augustinum  in  epist.  122.  ad  Victor, 
ubi  de  feminis  captivis  inter  Barbaros  : 
«  Ora,  inquit,  Deum  pro  eis,  et  roga,  ut 
etiam'  ipsas  doceat  talia  dicere,  qualia  S. 
Azarias  inter  caetera  in  oratione,  et  confes¬ 
sione  sua  fudit  ad  Deum.  Sic  enim  sunt  illae 
in  terra  captivitatis  suae,  quomodo  erant  illi 
in  ea  terra,  ubi  nec  sacrificare  more  suo  po¬ 
terant  domino.  Sicut  nec  ista}  possunt  vel 

ferre  oblationem  ad  altare  Dei,  vel  invenire 
ibi  Sacerdotem,  per  quem  offerant  Deo.  » 

Audi  Ghrysostomum  in  III  lib.  do  Sa- 
cerd.  :  «  Corporis,  inquit,  lepram  purgare, 
seu  verius  dicam,  non  quidem  purgare,  sed 
purgatam  ostendere,  Judaeorum  Sacerdoti¬ 
bus  solis  licebat,  at  vero  nostris  Sacerdoti¬ 
bus  non  corporis  lepram,  sed  animae  sordes 
non  dico  purgatas  probare,  sed  purgare 
prorsus  concessum  est.  »  Haec  ille.  Quod  igi¬ 
tur  Pontianus  ait,  per  Sacerdotes  corpus 
Domini  confici,  aliorum  hostias  a  Deo  recipi, 
peccata  hominum  dimitti,  dixerunt  etiam 
probatissimi  auctores,  Hieronymus,  Augus¬ 
tinus,  Ghrysostomus,  necnon  caeteri  omnes, 
quos  de  industria  praetermisi. 

Nonus  est  Cornelius,  quemMagdeburgen- 
ses  Gentur.  III,  cap.  6,  coi.  145.  etcap.  7, 
coi.  165.  affirmant,  docuisse,  in  calice  Do¬ 
mini  solam  aquam  esse  offerendam  :  qui  est 
exploratus  error  contra  Evangelium.  Sed 
hsec  impudentissima  calumnia  est :  Solum 
enim  hoc  probant  ex.  eo,  quod  Cyprianus 
lib.  II,  epist.  3.  ad  Cornei,  multa  disputat 
contra  hunc  errorem  :  at  Cyprianus  mon 
dicit  ,  hunc  errorem  esse  illius,  ad  quem 
scribit,  sed  quorumdam  aliorum.  Deinde, 
epistola  illa  non  ad  Cornelium,  sed  ad  Cae¬ 
cilium  quemdam  Africanum  Episcopum  scri¬ 
bitur,  ut  omnia  exemplaria  testantur.  Sed 
Magdeburgenses  tunc  forte  largius  biberant, 
et  scintillantibus  ac  trementibus  oculis,  unum 
legerunt  pro  alio.  Adde,  quod  Alexander 
Papa  Cornelii  praedecessor  decretum  jam 
ante  ediderat,  ne  in  calice  Domini  quidquam 
aliud,  quam  vinum  aqua  mixtum  offerre¬ 
tur. 

Denique,  si  ex  hac  epistola  alios  repre¬ 
hendunt  :  cur  non  seipsos  etiam  reprehen¬ 
dunt  Centuriatores  ?  Siquidem  Cyprianus  in 
hac  epistola  saepius  Eucharistiam  vocat  sa¬ 
crificium,  et  nec  solam  aquam,  nec  solum 
vinum,  sed  vinum  aqua  temperatum  offe¬ 
rendum  esse  docet  :  Lutherani  autem,  et 


Eucharistiam  sacrificium  esse  obstinatissime 
negant,  et  in  calice  solum  vinum  sine  aqua 
consecrandum  putant. 

Decimus  est  Marcellinus,  qui  idolis  sacrifi¬ 
cavit,  ut  constat  ex  Pontif.  Damas,  ex  Cone. 
Sinuess.  et  ex  epist.  Nicolai  I  adMichael.  At 
Marcellinus  nec  docuit  aliquid  contra  Fidem, 
nec  fuit  haereticus,  vel  Infidelis,  nisi  actu  ex¬ 
terno  ob  metum  mortis.  Utrum  autem  prop¬ 
ter  actum  illum  externum  exciderit  a  Ponti¬ 
ficatu,  an  non,  parum  refert ;  quandoquidem 
se  ipse  Pontificatu  mox  abdicavit,  et  paulo 
post  martyrio  coronatus  est.  Crediderim  ta¬ 
men,  non  excidisse  eum  ipso  facto  a  Ponti¬ 
ficatu,  quia  satis  constabat  omnibus,  eum 
solo  metu  idolis  sacrificasse.  Adde  quod  S. 
Augustinus  lib.  de  unico  baptismo  contra 
Petilianum  c.  16.  Marcellinum  innocentem 
esse  dicit,  et  nullus  Veterum  Historicorum 
meminit  hujus  lapsus  (1). 


CAPUT  IX. 

De  iis ,  quee  Liberio  et  Felici  II  objiciuntur  (2). 

Undecimus  Pontifex,  qui  erroris  arguitur, 
est  Liberius  :  quamvis  enim  Magdeburgen¬ 
ses  Gentur.  IV,  cap.  10,  coi.  ^284.  non  au¬ 
deant  quidquam  de  Liberio  definire  :  tamen 
Tilmannus  Heshusius  lib.  I  de  Eccles.  cap. 
9.  audacter  affirmat,  eum  Ariana  hacresi  in¬ 
fectum  fuisse.  Et  sane  testes  habet  suas  sen¬ 
tentias  gravissimos  auctores  :  Athanasium  in 
epist.  ad  solit.  vit.  agent.  Hieronymum  in 
iChron.  et  in  Catal.  script.  in  Fortunatiano, 
et  Damasum  in  vita  Liberii. 

Respondeo  :  de  Liberio  duo  esse  certa; 
unum  vero  dubium.  Primo,  certum  est,  eum 
ab  initio  Pontificatus  usque  ad  exilium,  quod 
pro  Fide  Catholica  pertulit,  acerrimum  defen- 


(1)  Hoc  prsetensum  Marcellini  factum  ita  falsum  est,  ut  etiam  a  Doellinger  confutatur  in  opere 
quod  gallico  idiomate  vertit  Ph.  Reinhard,  et  cui  titulus  :  Etudes  sur  quelques  Papes  du  moyen-uge. 
—  (2)  “Quae  Liberio  objiciuntur  a  modernis  historicis  optime  refutantur,  notanter  XVI0  saeculo  a 
Deglen,  XVII0  ab  Andrea  Duchesne,  XVIII0  a  Card.  Orsi,  XIX0  a  Rohrbacker,  Darras  et  Blanc. 
Insuper  vindicatur  Liberius  in  dissertationibus  specialibus  abbatis  Corgne,  doctoris  Navariensis, 
doctissimi  Zaccariae  et  acerrimi  Stilting  23  Septembris  in  Actis  sanctorum.  Plura  tandem  reperiuntur 
in  Gallandi  Bibliotheca  Patrum;  apud  J.  de  Maistre  :  Le  Pape  et  l’Eglise  gallicane;  apud  Bechillon, 
sacerdotem  Pictaviensem,  qui  optime  respondit  objectis  ex  Vindiciis  summorum  Pontificum  a  Ca- 
valcanti;  apud  Constant  in  opere  cui  titulus  :  Histoire  de  1'infaillibilite  du  Pape;  apud  Reinerding 
qui  confutat  Dcellinger,  Schneemann  et  Ilefele ;  et  apud  Ed.  Dumont ,  tom.  I,  llevue  des  queslions 
historiques. 

sorem  fuisse  Catholicae  religionis.  Id  ita  esse 
testantur  omnes  Scriptores,  qui  de  illis  tem¬ 
poribus  loquuntur,  ut  Ammianus  Marcelli- 
nus  lib.  XV  liist.  suae,  Athanasius  in  utraque 
Apol.  Ruffinus  lib  X  liist.  cap.  22.  Sulpitius 
lib.  II  sac.  liist.  Socrates  lib.  II  liist.  Eccles. 
cap.  29.  Sozomenus  lib.  IV,  cap.  10.  Tlieo- 
doretus  lib.  II,  cap.  16  et  17.  Nicepliorus 
lib.  IX,  cap.  35,  36  et  37. 

Secundo  certum  est,  Liberium  post  redi¬ 
tum  ab. exilio  fuisse  etiam  vere  Orthodoxum 
et  pium.  Nam,  ut  scribit  Socrates  lib.  IV, 
cap.  11.  postquam  redierat  ab  exilio  ,  Libe¬ 
rius  noluit  recipere  ad  Ecclesiam  Macedonia- 
nos,  nisi  aperte  lxaeresim  detestarentur.  Prae¬ 
terea  etiam  post  mortem  semper  sanctus  est 
habitus,  ut  planum  est  ex  verbis  Ambrosii 
lib.  III.  de  virg.  in  prine,  ubi  sic  ait:  «Tem¬ 
pus  est,  inquit,  soror,  sancta  beatae  memo¬ 
riae  Liberii  praecepta  revolvere ,  ut  quo  vir 
sanctior,  eo  sermo  accedat  gratior.  »  Item  ex 
verbis  Epiphanii.  haeres.  75.  :  «  Eustathius, 
inquit,  ad  Liberium  beaitum  Romae  Episco¬ 
pum  tina  cum  multis  Episcopis  legatum  age¬ 
bat.  »  Basilius  quoque  epist.  74.  ad  Episc. 
Occiden.  :  «Quaedam,  inquit,  ei  proposita 
sunt  a  beatissimo  Liberio.  » 

Denique  Siricius',  qui  tertius  fuit  a  Libe¬ 
rio,  in  epist.  ad  Hymeric.  Liberium  appellat 
veneraqdae  memoriae  praedecessorem  suum. 
Quomodo,  quaeso,  Patres  isti  Liberium  jam 
defunctum  beatissimum  vocarent,  si  in  hae- 
resi  mortuus  esset?  Unum  ergo  remanet  du¬ 
bium,  an  videlicet  medio  tempore,  id  est,  in 
ipso  reditu  ab  exilio  aliquid  egerit  contra  Fi¬ 
dem.  Et  quidem  Sulpitius,  Socrates,  Sozo¬ 
menus,  et  Nicepliorus,  locis  notatis  indicant, 
Liberium  semper  eumdem  fuisse ,  nec  un¬ 
quam  de  Fidei  constantia  aliquid  remisisse. 
Athanasius  vero  et  Hieronymus  loc.  cit. 
aperte  dicunt,  eum  taedio  exilii  inflexum  tan¬ 
dem  fuisse  ad  subscriptionem  haereseos.  Qui¬ 
bus  addi  potest  Hilarius,  qui  in  lib.  advers. 
Constant,  ita  loquitur  :  «  Vertisti  deinde  us¬ 
que  ad  Romam  bellum  tuum,  eripuisti  illinc 
Episcopum  ,  et  o  te  miserum  qui  nescio  an 
virum  majore  impietate  relegaveris,  quam 
remiseris.  »  Ruffinus  autem  lib.  X,  cap.  27. 
hist.  affirmat,  se  non  potuisse  certo  cognos¬ 
cere,  an  Liberius  subscripsisset. 

Ex  quibus  sententiis  secunda  verior  nobis 
esse  videtur.  Nam  Athanasius ,  Hilarius  ,  et 
Hieronymus  auctores  sunt,  tum  antiquiores, 
tum  etiam  graviores  eseteris  ,  et  rem  non  ut 
dubiam  ]  sed  ut  certam  et  exploratam  nar¬ 


rant.  Praeterea  legi  ipse  epistolas  Liberii 
manu  scriptas  ex  Vaticana  Bibliotheca,  quae 
partim  ad  Imperatorem ,  partim  ad  Episco¬ 
pos  Orientales  scriptae  erant,  in  quibus  satis 
aperte  significabat,  se  tandem  Imperatoris 
voluntati  acquiescere  voluisse.  Ad  liaec,  nisi 
fateamur,  Liberium  aliquo  tempore  defe¬ 
cisse  a  constantia  in  Fide  tuenda  ;  cogimur, 
Felicem  II,  qui  Liberio  vivente  Pontificatum 
gessit,  a  numero  Pontificum  excludere  ;  cum 
tamen  hunc  ipsum  Felicem  ut  Papam  et  Mar¬ 
tyrem  Ecclesia  Catholica  veneretur.  Denique 
Sozomenus  lib.  IV  hist.  cap.  14.  etNicepho- 
rus  lib.  IX,  cap.  37.  obscurius  quidem,  ta¬ 
men  subindicant ,  Libeiiumin  Concilio  Sir- 
miensi  convenisse  cum  Valente  et  Ursacio 
Ariqnis,  et  ea  pace  facta,  Sedem  suam  rece¬ 
pisse,  adjutum  etiam  litteris  ejusdem  Con¬ 
cilii.  Sed  quamvis  haec  ita  se  habeant ;  non 
tamen  Liberius  aut  hseresim  docuit ,  aut 
haereticus  fuit,  sed  solum  peccavit  actu  ex¬ 
terno,  quemadmodum  S.  Marcellinus  ,  et, 
ni  fallor,  minus  peccavit,  quam  S.  Marcelli¬ 
nus. 

Quod  haereticus  vere  non  fuerit ,  docet  S. 
Athanasius  loc.  cit.  ubi  dicit,  Liberium  invi¬ 
tum  et  coactum  vi  tormentorum  fecisse  quod 
fecit,  nec  esse  censendam  ejus  sententiam, 
quam  minae  et  terrores  extorserant,  sed  eam 
quam  protulit,  cum  liberos  haberet  affectus  : 
quod  autem  non  docuerit  haeresim ,  facile 
probari  potest.  Nam  ut  colligitur  ex.Atha- 
nasii  verbis,  et  ex  epistolis  ipsius  Liberii, 
duo  mala  Liberius  commisit  :  unum ,  quod 
subscripsit  in  damnationem  Athanasii  :  alte¬ 
rum,  quod  cum  haereticis  communicavit  ;  in 
neutro  autem  Fidem  expresse  violavit.  Nam 
etsi  haeretici  persequebantur  Athanasium 
causa  Fidei  :  tamen  non  causam  Fidei ,  sed 
crimina  circa  mores  praetexebant ,  et  Libe¬ 
rius  cbnsensit  in  damnationem  Athanasii, 
propter  crimina  illi  objecta,  non  propter  Fi¬ 
dem.  Pari  ratione  cum  haereticis  communi¬ 
cavit,  quia  Catholicos  se  fingebant  :  nam  in 
epistolis  suis  Liberius  ait ,  se  communicasse 
cum  Episcopis  Orientalibus,  quia  invenit  eo¬ 
rum  Fidem  congruere  cum  Catholica,  et  alie¬ 
nam  esse  ab  Ariana  perfidia. 

Praeterea  Sozomenus  lib.  IV,  cap.  14.  et 
Nicepliorus  lib.  IX,  cap.  37.  dicunt,  in  ea 
pace,  quam  fecit  Liberius  cum  Episcopis 
Arianis,  nihil  aliud  postulatum  fuisse  a  Li¬ 
berio,  quam  ut  subscriberet  Sirmiensi  Con¬ 
fessioni  editae  contra  Photinum  ,  et  Confes¬ 
sioni  Antiochenae  editae  in  Enceniis  :  quae 

Confessiones  etsi  non  habent  vocabulum 
opoouo-ioc ;  tamen  Catholicae  sunt,  et  eas  expo¬ 
nit  Hilarius  in  lib.  de  Synod.  tanquam  Ca¬ 
tholicas. 

Accedit,  quod ,  ut  referunt  Sozomenus  et 
Nicephorus  loc.  not.  Liberius  non  modo  non 
subscripsit  Confessioni  Arianae,  sed  etiam 
Confessionem  edidit  antequam  Sirmio  disce¬ 
deret  ,  in  qua  aperte  excommunicabat  eos, 
qui  Filium  Patri  similem  in  substantia,  et  in 
aliis  rebus  omnibus  esse  negabant  :  id  quod 
ea  de  causa  fecit,  quia  Ariani  falsum  rumo¬ 
rem  sparserant  Liberi um  docere  coepisse,  Fi¬ 
lium  nori  esse  Patri  consubstantialem. 

Dicet  aliquis:  si  ita  est;  quomodo  ergo 
Hieronymus  in  Chron.  et  in  Catal.  script.  in 
Fortunatiano  dicit  :  Liberium  ad  subscrip¬ 
tionem  haereseos  inflexum  tandem  fuisse? 
Respondeo  :  Liberium  etsi  non  expresse,  ta¬ 
men  interpretative  in  haeresim  consensisse  : 
nam  Athanasium  damnari  permisit,  quem 
sciebat  causa  Fidei  persecutionem  pati ,  et 
cum  Valente  et  Ursacio  communicavit,  quos 
non  ignorabat  haereticos  esse ,  etiamsi  illi 
aliud  se  esse  simularent.  Hoc  igitur  est,  quod 
Hieronymus  significare  voluit. 

Duodecimus,  qui  erroris  in  Fide  ab  haere¬ 
ticis  accusatur,  est  Felix  II ,  quem  Arianum 
fuisse  contendit  Tilmannus  Heshusius  lib.  I 
de  Eccles.  cap.  9.  idque  probat  ex  testimo¬ 
nio  S.  Hieronymi,  qui  in  Catal.  Script.  in 
Aeacio  sic  ait  :  «  Aeacius,  inquit,  quem  quia 
luscus  erat,  govetySa/gov  nuneupabant ,  Caesa¬ 
riensis  Ecclesiae  in  Palaestina  Episcopus.  »  Et 
infra  :  «  In  tantum  autem  sub  Constantio 
Imperatore  claruit ,  ut  in  Liberii  locum  Ro¬ 
mae  Felicem  Arianum  Episcopum  constitue¬ 
ret.  »  Sed  respondemus  :  Felicem  nunquam 
Arianum  fuisse,  tametsi  cum  Arianis  ali¬ 
quando  communicaverit ,  eo  videlicet  tem¬ 
pore,  quo  verus  Papa  non  erat ,  postea  ve¬ 
ro  quam  verus  Papa  esse  coepit ,  non  modo 
Arianum  non  fuisse  ,  sed  etiam  Arianos  pu¬ 
blice  detestatum,  et  ob  Arianorum  persecu-, 
tionem  coronam  martyrii  a  Domino  perce-, 
pisse. 

Explicanda  igitur  est,  quam  brevissime 
fieri  poterit,  historia  Pontificatus  Liberii  et 
Felicis,  ex  qua  mirabilis  Dei  providentia  in 
Apostolica  Sede  conservanda  apparebit.  Li- 
berio  in  exilium  ob  Fidem  Catholicam  de¬ 
portato,  Romanus  Clerus  juravit ,  nullum  se 
alium,  vivo  Liberio,  in  Pontificem  admissu¬ 
rum.  Id  testatur  Hieronymus  in  Chron.  tam¬ 
etsi  verba  transposita  sint.  Illa  enim  verba  : 


«  Quo  in  exilium  truso  ,  omnes  Clerici  jura- 
raverunt  etc.  »  quae  ponuntur  anno  351,  poni 
debent  post  illa  verba  :  «  Liberius  Episcopus 
Romanorum,  in  exilium  mittitur.  »  quae  po¬ 
nuntur  anno  361 . 

Deinde  opera  Arianorum,  ac  praesertim 
Aeacii  Caesariensis  Episcopi,  Felix  Diaconus 
Romanus  Episcopus  creatur  in  locum  Libe¬ 
rii,  qui  propter  hoc  beneficium  libere  cum 
eis  communicabat,  licet  ipse  Arianus  non 
esset.  Sic  enim  scribit  Ruffinus  lib.  X  hist. 
c.  22.  :  «  In  ejus  (Liberii)  locum  Felix  Dia¬ 
conus  suus  ab  haereticis  subrogatur ,  et  $on 
tam  sectae  diversitate  ,  quam  communionis 
et  ordinationis  convenientia  maculatur. »  Et 
Theodoretus  1.  II  hist.  c.  17  :  «  Successum, 
inquit,  est  Liberio  a  fideli  quodam  illius 
Diacono,  nomine  Felice,  qui  tametsi  fidem 
in  Concilio  Nicaeno  expositam  ipse  servavit 
integram;  tamen  cum  illis,  qui  eamdem  la¬ 
befactare  studebant ,  libere  communicavit. 
Ac  propterea  nemo  ex  Romae  habitatoribus 
in  Ecclesiam,  dum  ille  intus  erat,  ingredi 
voluit.  » 

Idem  quoque  scribit  Sozomenus  lib.  IV 
hist.  cap.  10.  nec  ab  his  dissentit  Hierony¬ 
mus  in  Catal.  Script.  in  Aeacio  ;  nam  vox 
illa  Arianum  addita  ad  nomen  Felicis ,  vide¬ 
tur  irrepsisse  aliunde.  Siquidem  codices  an¬ 
tiqui  manuscripti  illam  non  habent,  ut  nota¬ 
vit  Marianus  Victorius  in  hunc  locum  :  nec 
translatio  Sophronii  in  Graecum  illam  ha¬ 
bet.  Et,  quod  ego  maximi  facio  ,  Frecul- 
phus  lib.  IV,  cap.  8.  et  Ado  Viennensis  in 
Chron.  referentes  ad  verbum  totum  hunc 
locum  Hieronymi ,  non  habent  vocem  Avia¬ 
num  . 

Denique,  non  est  ullo  modo  credibile, 
Hieronymum  et  Ruffinum  in  historia  utrique 
notissima  tantopere  discrepare  potuisse,  ut 
unus  neget,  quod  alter  affirmat.  Sed  quam¬ 
vis  etiam  Felix  Arianus  fuisset  (quod  hactenus 
tamen  probatum  non  est)  nihil  id  Sedi  Apos- 
tolicae  obesset.  Constat  enim,  eo  tempore 
Felicem  schismaticum  Papam ,  non  verum 
et  legitimum  Pontificem  fuisse  :  duo  siqui¬ 
dem  simul  esse  non  possunt ;  vivebat  autem 
tunc,  et  verus  Pontifex  erat  Liberius.  Quo¬ 
circa  (ut  ex  Theodoreto  supra  recitavimus) 
nemo  Catholicorum  Romae  cum  Felice  eo 
tempore  communicare  volebat. 

Post  biennium  deinde  successit  lapsus  Li¬ 
berii,  de  quo  supra  diximus ;  tunc  vero  Ro¬ 
manus  Clerus ,  abrogata  Liberio  Pontificia 
dignitate,  ad  Felicem  se  contulit ,  quem  Ca- 

tholicum  esse  sciebat ;  et  ex  eo  tempore  coe¬ 
pit  Felix  verus  Pontifex  esse.  Tametsi  enim 
Liberius  haereticus  non  erat,  tamen  habeba¬ 
tur,  propter  pacem  cum  Arianis  factam,  hae¬ 
reticus  ;  et  ex  ea  praesumptione  merito  po¬ 
tuit  ei  Pontificatus  abrogari  :  non  enim  ho¬ 
mines  tenentur,  aut  possunt  corda  scrutari ; 
sed  quem  externis  operibus  haereticum  esse 
vident,  simpliciter  haereticum  judicant,  ac  ut 
haereticum  damnant.  Indicat  hoc  Hierony¬ 
mus  in  Chron.  cum  ait,  permultos  ex  Roma¬ 
no  Clero  pejerasse,  et  ad  Felicem  accessisse. 
Dicuntur  enim  pejerasse,  quia  juramentum 
non  servarunt,  quod  susceperant  de  non  re¬ 
cipiendo  alio  Pontifice. 

Porro,  Felix  jam  verus  Papa,  animadver¬ 
tens  periculum  Ecclesiae  et  Fidei,  Deo  sine 
dubio  inspirante,  qui  Ecclesiam  suam  non 
deserit ,  non  solum  recessit  a  communica¬ 
tione  Arianorum,  sed  etiam  coacto  Concilio, 
declaravit  Imperatorem  Constantium  et  Epis¬ 
copos  Ursacium  ac  Y alentem ,  cum  quibus 
Liberius  pacem  fecerat,  vere  esse  haereti¬ 
cos.  Et  propterea,  redeunte  Liberio  in  ur¬ 
bem,  Felix  cum  suis  ab  Arianis  ejectus  est, 
et  non  diu  post  mortuus ,  sive  capite  caesus, 
sive  confectus  aerumnis  fuerit  :  id  enim  non 
certo  constat. 

Iiaec  vero  ita  se  habere,  id  est,  Felicem 
post  lapsum  Liberii  verum  Pontificem  fuisse, 
et  pro  Catholica  Fide  mortuum  esse,  his  ar¬ 
gumentis  probatur.  Primum  id  aperte  testa¬ 
tur  Damasus,  vel  quicumque  est  auctor  Pon¬ 
tificalis,  in  vita  Felicis.  Idem  significare  vi¬ 
detur  S.  Hieronymus  in  Chron.  cum  ait  de 
Romanis  Clericis  :  «  Post  annum  cum  Felice 
ejecti  sunt,  quia  Liberius  ta?dio  victus  exilii, 
et  in  haereticam  pravitatem  subscribens, 
Romam  quasi  victor  intraverat.  »  Haec  enim 
verba  persecutionem  significant  contra  Fe¬ 
licem  motam,  et  ab  iis  motam ,  qui  Aria¬ 
nis  favebant;  ex  quo  sequitur,  ipsum  Feli¬ 
cem  pro  Fide  Catholica  passum  esse  perse¬ 
cutionem. 

Secundo ,  omnia  Martyrologia  antiqua, 
tam  excusa,  ut  Bedae,  Adonis,  Usuardi, 
quam  etiam  manuscripta,  4.  Ealen.  Augusti 
ponunt  memoriam  S.  Felicis  II,  Papae  et 
Martyris,  qqi  Constantium  haereticum  decla¬ 
ravit.  Adde,  quod  S.  Gregorius  I,  tam  in 
Antiplionar.  quam  in  Sacrament.  ponit  inte¬ 
grum  officium  Ecclesiasticum  legendum  ad 
Missam  in  die  S.  Felicis  Pontificis  et  Marty¬ 
ris  4.  Kalen.  Augusti  :  esse  autem  eum  Fe¬ 
licem  Romanum  Pontificem  ,  et  proinde 


eum,  de  quo  loquimur  ,  testatur  Micrologus 
lib.  Ecclesiast.  Observat,  cap.  43.  cum  igi¬ 
tur  Ecclesia  Catholica  a  mille  jam  annis 
hunc  Felicem  colat  iit  Papam  et  Martyrem, 
non  debet  is  excludi  a  numero  Pontificum, 
etiamsi  nullam  aliam  rationem  proferre  pos¬ 
semus. 

Tertio,  Felix  Papa,  S.  Gregorii  atavus,  ab 
antiquissimis  Scriptoribus  dicitur  Felix  Pa- 
pa  IV,  ut  a  Joanne  Diacono,  lib.  I  de  vita 
B.  Gregor,  c.  1.  et  a  Leone  Ostiensi  lib.  I 
Chron.  Cassinen.  cap.  1.  At  IY  ille  esse  non 
potuit,  nisi  iste  noster  fuerit  II,  non  enim 
sunt  nisi  duo  Felices,  praster  hunc  nostrum, 
ante  Felicem  IY,  igitur  ante  mille  annos  hic 
Felix  in  numero  Pontificum  habitus  est :  nec 
enim  schismatici  numerum  faciunt. 

Quarto,  cum  Romae  ambigeretur,  anno 
1582,  deberetne  hic  S.  Felix  in  novo  Marty- 
rologio  collocari  casu  inventa  fuit  arca  mar¬ 
morea  in  Basilica  SS.  Gosmae  et  Damia- 
ni,  cum  hac  insdriptione  in  marmore  incisa 
antiquis  characteribus  :  HIC  JACET  COR¬ 
PUS  S.  FELICIS  PAIVE,  ET  MARTI" RIS, 
QUI  CONSTANTIUM  HAERETICUM  DAM- 
NAY1T.  Et  incidit  haec  inventio  in  diem 
28  Julii,  hoc  est,  pridie  ejus  diei ,  quo  cele¬ 
brari  solebat  memoria  hujus  ipsius  Felicis  : 
quod  non  immerito  divinitus  contigisse  cre¬ 
ditum  est. 

Jam  vero  mortuo  sancto  Felice  ,  Liberius 
iterum  sibi  conciliavit  Romanum  Clerum,  et 
Catholicum  Praesulem  se  praestitit,  ut  supra 
ostendimus  ex  Socrate  in  causa  Macedoniano- 
rum  :  quocirca  omnium  consensu  iterum  le¬ 
gitime  sedere  coepit,  ac  sedit  usque  ad  mor¬ 
tem.  Atque  haec  est  causa ,  cur  in  Catalogo 
Pontificum  aliqui  Yeteium  non  posuerunt 
Felicem,  ut  Augustinus  in  epist.  165.  et  Op¬ 
tatus  lib.  II,  quia  videlicet,  totum  Felicis 
tempus  in  Pontificatu  Liberii  inclusum  fuit. 

Decimustertius  est  quidam  Leo  Papa, 
quem  nonnulli  dicunt  huic  Felici  II  succes¬ 
sisse,  et  Arianum  plane  fuisse,  ac  eodem 
mortis  genere  obiisse  ,  quo  Arius  periit,  ni¬ 
mirum,  effusione  omnium  intestinorum, 
dum  alvum  purgaret.  Refert  hoc  Yincentius 
lib.  XIY,  cap.  23.  Spcc.  hist.  et  Gonradus 
Halberstatensis  in  Chron.  Magdeburgenses 
Cent.  IV,  cap.  10.  in  vita  Felicis  II,  non  pu¬ 
tant  hoc  improbabile. 

Et  sine  dubio  iste  Leo  fictus  Pontifex  fuit : 
constat  enim  Leonem  I  esse  illum  qui  sedit 
tempore  Concilii  Chalcedonensis,  hoc  est, 
annis  circiter  centum  post  tempora  Felicis  II, 

deinde  Scriptores  omnes  veteres,  ut  Hiero¬ 
nymus,  Augustinus,  Optatus ,  Theodoretus, 
Ruffmus;  necnon  recentiores,  ut  Sigabertus, 
Martinus  Polonus,  Platina,  et  quotquot  sunt 
alicujus  nominis,  Libcrio  et  Felice  defunctis, 
Damasum  substituunt. 

Forte  orta  est  ha3C  fabula  ex  opinione 
concepta  de  Liberii  haeresi,  et  persecutione 
in  Catholicos,  expulso  Felice  II ;  quia  enim 
Liberius  expulso  Felice,  instar  Leonis  saevire 
coepit  in  Catholicos,  ut  ipsi  falso  existimant; 
finxerunt  homines  otiosi,  quemdam  Leonem 
Pontificem  Arianum  sedisse  post  Felicem  II. 
Sed  haec  inter  fabulas  numeranda  sunt. 


CAPUT  X. 

De  Sirie  io ,  lnnocentio ,  et  aliis  septem 
Pontificibus. 

Decimusquartus  est  Siricius,  quem  Joan- 
nes  Calvinus  accusat  lib.  IV  Inst.  cap.  12.  §. 
24.  quod  in  epist.  ad  Hispan.  conjugium 
pollutionem  vocaverit.  Sed  Calvinus  more 
suo  impudenter  mentitur.  Non  enim  Siricius 
conjugium  verum,  et  legitimum  pollutionem 
appellat,  sed  illicitam  conjunctionem  eorum, 
qui  post  peractam  publicam  poenitentiam, 
iterum  redeunt  ad  eamdem  conjunctionem, 
propter  quam  poenitentiam  egerant  :  nemo 
autem  poenitentiam  unquam  egit,  quod  inie¬ 
rit  legitimum  matrimonium. 

Decimusquintus  est  Innoc.  I,  quem  Mag- 
deburgenses  Centur.  V,  cap.  10.  in  vita  ip¬ 
sius  Innocentii,  dicunt,  graviter  errasse, 
quod  in  epist.  2,  cap.  12.  praeceperit,  sacram 
virginem  jam  velatam,  quae  nupserit,  aut 
fornicata  sit,  non  recipi  ad  poenitentiam,  do¬ 
nec  vivit  ille  cum  quo  ipsa  peccavit.  Videtur 
enim  iniquum,  mulierem  poenitentem  non 
debere  absolvi,  nisi  prius  moriatur  qui  eam 
seduxit.  Item,  quod  in  epist.  18.  ad  Alexan. 
Antioch.  scripserit,  ratum  quidem  esse  Aria- 
norum  Baptismum,  sed  non  conferri  per  eos 
Spiritum  sanctum ;  quia  se  ab  Ecclesia  se¬ 
paraverunt.  Ubi  videtur  velle,  efficaciam  sa¬ 
cri  Baptismi  pendere  a  bonitate  ministri ; 
quod  est  contra  Ecclesiae  communem  doc¬ 
trinam.  Item,  quod  in  epist.  22,  cap.  I.  do¬ 
cuerit,  Sacerdotem  non  posse  esse  eum,  qui 
viduam  in  uxorem  acceperit,  cum  Moses  in 


Levitico  praecipiat ,  ut  Sacerdos  virginem 
uxorem  accipiat,  quasi  Christiani  teneantur 
adhuc  legibus  judicialibus  Testamenti  vete¬ 
ris. 

Respondeo  ad  primum  :  Innocentium  velle 
dicere,  non  debere  recipi  ad  poenitentiam 
eas  virgines,  quae  nolunt  separari  ab  adulte¬ 
ro,  nisi  post  mortem  ejus;  et  hoc  justissi¬ 
mum  est  :  neque  enim  debent  ab  Ecclesia 
absolvi  ii,  qui  in  peccato  perseverare  vo¬ 
lunt. 

Ad  secundum  dico  :  Innocentium  loqui 
eo  loco  de  iis,  qui  baptizantur,  vel  ordinan¬ 
tur  ab  haereticis,  cum  sint  ipsi  etiam  polluti 
eadem  haeresi.  Ejusmodi  enim  vere  reci¬ 
piunt  Sacramentum  Baptismi,  vel  Ordinatio¬ 
nis  :  sed  non  recipiunt  Spiritus  sancti  gra¬ 
tiam,  quae  in  haereticis  esse  non  potest.  Et 
in  Ordinatione  non  modo  gratiam  non  reci¬ 
piunt  ab  haereticis  ordinati,  sed  nec  jus  le¬ 
gitime  Ordines  exercendi:  id  enim  jus  per 
haeresim  Ordinator  perdidit;  nec  tribuere 
potuit,  quod  ipse  non  Imbuit.  Vide  Glossam 
l.  q.  4.  can.  Arianos. 

Ad  tertium  dico  :  Innocentium  non  velle 
dicere,  teneri  nos  legibus  Judaicis,  sed  velle 
argumentari  a  simili,  vel  potius  a  majori, 
hoc  modo.  Tenebantur  Sacerdotes  in  Testa¬ 
mento  veteri  ex  divino  praecepto,  non  ducere 
uxorem  viduam ;  ergo  multo  magis  conve¬ 
nit,  ut  in  Sacerdotibus  novae  legis  Ecclesia 
requirat,  ne  viduarum  fuerint  mariti,  prop¬ 
ter  excellentiam  nimirum  Sacerdotii  Chris¬ 
tiani. 

Decimussextus  est  Coelestinus,  quem  Nes- 
torii  haeresi  infectum  fuisse  affirmat  Lauren¬ 
tius  Valla,  in  declamatione  de  falsa  dona¬ 
tione  Constantini.  Sed  Laurentius  aperte 
mentitur;  siquidem  Coelestinus  non  modo 
non  fuit  unquam  de  hac  haeresi  notatus, 
sed  ipse  est,  qui  praecipue  illam  haeresim 
condemnavit,  ut  patet  ex  Prospero  inChron. 
anni  431,  et  ex  toto  Concilio  Ephes.  Decep¬ 
tus  est  Valla  aequivocatione  nominis.  Fuit 
enim  Coelestinus  haereticas  Pelagianus,  qui 
quaedam  communia  cum  Nestorianis  ha¬ 
buit. 

Decimusseptimus  est  Leo  I,  qui  in  epist. 
79.  ad  Nicetum  dicit,  eas  mulieres,  quae  pu¬ 
tantes  maritos  suos  esse  defunctos,  aut  nun¬ 
quam  redituros  ex  captivitate,  nupserunt 
aliis,  non  peccasse;  tamen  si  mariti  earum 
redeant,  teneri  eas  ad  primum  conjugium 
renovandum  :  si  autem  eas  non  velint,  non 
teneri.  Ubi  duo  videntur  errores.  Unus,  quod 

mulier  non  peccet,  si  nubat  alteri  viro,  quan¬ 
do  existimat  primum  maritum  vivere,  sed 
nunquam  rediturum  :  alter,  quod  mulier 
possit  manere  cum  secundo  marito,  si  pri¬ 
mus  eam  nolit.  Notarunt  hunc  errorem 
Magdeburgenses  Centur.  V,  cap.  10.  in  vita 
Leonis  I. 

Respondeo  :  in  neutro  Leonem  errasse. 
Nam  cum  dicit,  non  peccare  mulierem  quae 
nubit,  vivente  adhuc  priore  viro;  loquitur 
de  illa  tantum,  quae  nubit,  quia  putat,  pri¬ 
mum  maritum  esse  mortuum,  ut  ipse  ibidem 
diserte  explicat;  de  illa  autem,  quae  nubit, 
quia  putat,  maritum  suum  nunquam  redi¬ 
turum;  non  dicit  peccare,  neque  non  pec¬ 
care  ;  quia  existimabat  rem  per  se  esse  no¬ 
tam,  nimirum,  eam  peccare.  Quando  autem 
dicit,  debere  mulierem  redire  ad  primum 
virum,  si  ipse  eam  velit ;  consequenter  vult 
intclligi,  debere  virum  redire  ad  mulierem, 
si  ipsa  eum  velit,  etiamsi  alioqui  eam  ille 
noluisset.  Sunt  enim  pares  in  hac  re  vir  et 
mulier.  Itaque  si  alter  conjugum  velit  re¬ 
dire  ad  conjugium,  tenetur  alter  necessario 
parere,  si  autem  neuter  velit  redire,  pote¬ 
runt  separati  manere  quoad  usum  conjugii. 
Et  hoc  solum  permittit  S.  Leo.  Neque  hinc 
sequitur, posse  mulierem  manere  cum  secun¬ 
do  marito :  nam  idem  Leo  ibidem  clarissime 
dicit,  primum  matrimonium  esse  indissolu¬ 
bile,  et  necessario  reformandum,  posteriore 
soluto,  quod  verum  esse  non  poterat. 

Decimusoctavus  est  Gelasius,  cujus  duas 
sententias  secundum  Catholicos  erroneas  no¬ 
tarunt  Centuriatores  Centur.  V,  cap.  4.  de 
Ccena  Domini  et  cap.  10.  in  vita  Gelasii.  Una 
est  in  lib.  cont.  Eutych.  cum  carne  Christi 
manere  in  Sacramento  verum  panem  :  alte¬ 
ra,  apud  Gratianum  de  consecrat,  d.  2.  can. 
Gomperimus  ;  non  posse  sine  ingenti  sacri¬ 
legio  sumi  unam  partem  Sacramenti  Eucha¬ 
ristiae  sine  altera.  Aut  enim  Gelasius  erravit 
in  his  duobus,  aut  nos  erramus,  qui  contra¬ 
rium  sentimus,  et  sequimur. 

Respondeo  ad  primum:  librum  illum  non 
esse  Gelasii  Papae,  sed  esse  Gennadii,  qui 
librum  ejusdem  tituli  scripsit  ad  Gelasium 
Papam;  vel  Gelasii  Caesariensis  Episcopi, 
cujus  meminit  Hieronymus  circa  fin.  Catal. 
Script.  Ecclesiast.  Siquidem  Papa  Gelasius 
scripsit  quinque  libros  contra  Eutychen,  ut 
Trithemius  refert  :  hic  autem  unus  tantum 
est  exiguus  libellus.  Deinde  hic  auctor  polli¬ 
cetur,  se  fere  omnium  Veterum  sententias 
collecturum  de  IncarnationeDomini,  et  cum 


adducat  15  Patres  Graecos,  duos  tantum  La¬ 
tinos  profert  Ambrosium  et  Damasum,  et 
omittit  Cyprianum,  Hilarium,  Hieronymum, 
Augustinum,  Innocentium,  Leonem,  Prospe¬ 
rum,  et  similes,  quos  nunquam  Gelasius 
Pontifex  omisisset,  imo  nec  alius  Latinus 
auctor  :  videtur  enim  hinc  manifeste  colli¬ 
gi,  hunc  auctorem  Graecum  fuisse,  non  La¬ 
tinum;  sed  quicumque  fuerit,  ejus  senten¬ 
tiam  sanum  habere  intellectum  ostensum 
est  a  nobis  lib.  II  de  Eucharistiae  Sacramen¬ 
to,  cap.  27.  Ad  secundum  dico  :  Gelasium 
in  eo  canone  loqui  solum  de  Sacerdote  sa¬ 
crificante  ,  qui  non  potest  sine  sacrilegio 
unam  tantum  speciem  sumere,  quia  imper¬ 
fectum  sacrificium  redderet. 

Decimusnonus  est  AnastasiusII,  qui  trium 
errorum  accusatur.  Primo,  quod  sine  Con¬ 
cilio  Episcoporum,  presbyterorum,  et  Cle¬ 
ricorum  totius  Ecclesiae ,  communicaverit 
Photino,  qui  communicaverat  cum  Aeacio 
haeretico.  Secundo,  quod  voluerit  occulte 
revocare  Aeacium,  quem  damnaverant  Felix 
et  Gelasius  Papae.  Tertio,  quod  approbave¬ 
rit  Baptismata,  et  Ordines  collatos  ab  eodem 
Aeacio,  propter  quos  errores  et  peccata  dici¬ 
tur  idem  Anastasius  divinitus,  morbo  im¬ 
misso,  repente  extinctus.  Haec  scribit  auctor 
Pontificalis  in  vita  hujus  Anastasii,  et  eum 
secutus  Tilmannus  Heshusius  lib.  I  de  Eccl. 
cap.  9.  imo  et  Gratianus  dist.  19.  can.  Anas¬ 
tasius,  et  Magdeburgens.  Cent.  VI,  cap.  10. 
in  vita  Anastasii. 

Respondeo  :  falsissimum  esse,  quod  Aea¬ 
cium  Anastasius  revocare  voluerit.  Constat 
enim  ex  Evagrio  lib.  III,  cap.  23.  et  ex 
Nicephoro  lib.  XV  et  XVII,  et  ex  Liberato 
cap.  19.  Aeacium  obiisse  tempore  Felicis 
Papse,  a  quo  tertius  fuit  Anastasius.  Quo¬ 
modo  ergo  Anastasius  eum  jamdudum  de¬ 
functum  in  suam  sedem  revocare  voluit?  Sed 
dicunt  quidam ,  saltem  voluisse  revbcare 
ejus  nomen. 

At  contra  exstat  epistola  Anastasii  hujus 
Papse  ad  Anastasium  Imperatorem,  in  qua 
petit,  ut  Imperator  jubeat,  nomen  Aeacii  ta¬ 
ceri  in  Ecclesia,  quandoquidem  justissime  a 
Felice  Papa  prsedecessore  suo  fuerit  con¬ 
demnatus.  Quod  vero  Gratianus  dist.  19. 
can.  Ita  Dominus,  dicit,  errasse  in  hac  epis¬ 
tola  Anastasium,  quia  voluit  esse  rata  Sacra¬ 
menta  Baptismi,  et  Ordinis,  quae  Aeacius 
contulerat,  id  non  Anastasium  haereticum, 
sed  Gratianum  imperitum  ostendit.  Quis 
enim  ignorat  Catholicorum,  baptizatos  ab 

haereticis,  vere  esse  baptizatos,  et  similiter 
ordinatos,  vere  esse  ordinatos,  quando  Or¬ 
dinator  haereticus  vere  Episcopus  fuerat,  et 
adhuc  erat,  saltem  quantum  ad  characte¬ 
rem? 

Illud  vero  dePhotino  forte  est  mendacium, 
sicut  de  revocatione  Aeacii  :  sed  verum  sit ; 
num  propterea  non  erit  Catholicus  Anasta- 
sius?  An  non  licet  summo  Pontifici  sine  Con¬ 
cilio  omnium  Episcoporum,  presbyterorum, 
et  Clericorum  totius  Ecclesiae  ,  absolvere 
unum  excommunicatum?  Quod  addunt, 
Anastasium  Papam  morte  repentina  a  Deo 
immissa  defunctum,  videtur  ortum  ex  eo, 
quod  constat,  Anastasium  haereticum  Impe¬ 
ratorem  illo  ipso  tempore  fulmine  ictum  pe- 
riisse,  ut  scribunt  Beda,  Cedrenus,  et  Zona- 
ras,  et  Paulus  Diaconus  in  ejus  vita,  alioqui 
fabulam  esse  non  dubium  est. 

Vigesimus  est  Vigilius,  quem  Liberatus  in 
Breviar.  cap. 22.  refert,  epistolam  scripsisse 
ad  Theodoram  Imperatricem  et  alios  haere¬ 
ticos,  qua  confirmabat  haeresim  ipsorum,  et 
anathema  dicebat  iis,  qui  confitentur  duas 
in  Christo  naturas. 

Respondeo :  multi  existimant,  hunc  locum 
Liberati  esse  corruptum  ab  haereticis,  eo 
quod  in  Pontificali  contrarium  videatur  nar¬ 
rari.  At  cum  vestigium  nullum  appareat  cor¬ 
ruptionis  in  lib.  Liberati,  et  revera  non  pug¬ 
net  narratio  Liberati  cum  narratione  Ponti¬ 
ficalis,  aliter  respondendum  est.  Dico  igitur: 
Vigilium  scripsisse  illam  epistolam,  et  dam¬ 
nasse  Catholicam  Fidem,  saltem  exteriori 
confessione  :  sed  hoc  nihil  obesse  nostrae 
causae.  Nam  id  fecit,  cum  adhuc  viveret 
Sylverius  Papa,  quo  tempore  Vigilius  ipse 
Papa  non  erat,  sed  Pseudopapa  :  neque 
enim  duo  simul  veri  Pontifices  summi  esse 
possunt  ;  et  constabat  tunc  omnibus,  Sylve- 
rium  verum  Pontificem  esse,  licet  in  exilio 
degeret. 

Sciendum  est  enim,  Anthemium  haereti¬ 
cum  depositum  fuisse  ab  Agapeto  Romano 
Pontifice  de  Episcopatu  Constantinopolita- 
no  :  deinde  Imperatricem  petivisse  a  Sylve- 
rio  Agapeti  successore,  ut  Anthemium  resti¬ 
tueret,  quo  recusante,  Vigilium  tunc  Archi- 
diaconum  promisisse  Imperatrici,  se  Anthe¬ 
mium  revocaturum,  si  posset  Romanus  Pon¬ 
tifex  fieri  :  continuo  autem,  jussu  Impera¬ 
tricis,  opera  Belisarii,  fuisse  S.  Sylverium 
expulsum  de  sua  sede  in  exilium,  et  Vigi¬ 
lium  creatum  Papam,  seu  potius  Antipapam: 
quo  tempore  non  esset  mirum,  si  errare  in 


Fide,  et  etiam  haereticus  plane  esse  potuis¬ 
set.  Quamquam  ne  tunc  quidem  definivit 
aliquid  contra  Fidem  tanquam  Pontifex,  ne¬ 
que  animo  haereticus  fuit  :  siquidem  episto¬ 
lam  scripsit  nefariam  quidem,  et  Christiano 
homine  indignam;  tamen  in  ea  Catholicam 
Fidem  non  damnavit  palam,  neque  haeretico 
animo ,  sed  occulte ,  propter  cupiditatem 
praesidendi,  ut  Liberatus  ibidem  dicit,  et  ex 
epistola  ipsa  Vigilii  apparet.  Scribit  enim  ut 
caveant,  ne  epistolam  illam  ullus  videat,  et 
ut  sint  omnia  occulta  usque  ad  tempus:  erat 
enim  Vigilius  tunc  in  angustiis  summis,  in 
quas  eum  ambitio  sua  conjecerat.  Nam  si 
palam  se  haereticum  profiteretur,  metuebat 
Romanos ,  qui  haereticum  sedere  in  Petri 
Cathedra  nunquam  passuri  videbantur  :  si 
e  contrario  Catholicum  se  profiteretur,  me¬ 
tuebat  Imperatricem  haereticam,  cujus  ope¬ 
ra  Pontificatum  adeptus  fuerat ;  itaque  ra¬ 
tionem  illam  excogitavit,  ut  Romae  Catholi¬ 
cum  ageret,  et  interim  per  litteras  apud  Im¬ 
peratricem  haereticum  simularet. 

Contigit  autem  paulo  post,  ut  Sylverius 
moreretur;  et  Vigilius,  qui  eo  usque  in 
schismate  sederat,  inciperet  jam  solus  et  le¬ 
gitimus  Pontifex  esse,  nimirum,  confirmante 
et  accipiente  eum  Clero  et  populo  Romano. 
Ab  hoc  vero  tempore  nullus  inventus  est  in 
Vigilio  aut  error,  aut  erroris  simulatio  :  sed 
summa  constantia  in  Fide  usque  ad  mortem, 
ut  appareat,  cum  ipso  Pontificatu  firmita¬ 
tem  Fidei  eum  accepisse,  et  de  levi  palea  in 
solidissimam  petram  commutatum  fuisse. 
Nam  cum  ImperatrixTheodora  haeretica  fre¬ 
ta  occultis  litteris,  et  promissione  Vigilii,  pe¬ 
teret  ab  eo ,  ut  Anthemium  Patriarcham 
praedictum,  sicut  promiserat,  restitueret ; 
ille  rescripsit,  se  temere  promisisse,  gravi- 
terque  ea  promissione  peccasse,  et  ideo  non 
posse,  nec  velle  implere  quae  promiserat, 
ne  peccata  peccatis  adderet.  Quocirca  ab 
irata  Imperatrice  in  exilium  missus  fuit,  et 
misere  vexatus  usque  ad  mortem.  Id  quod 
non  solum  scribitur  in  Pontificali,  sed  etiam 
annotarunt  Paulus  Diaconus  in  vita  Justinia¬ 
ni,  et  Aimonius  lib.  II,  cap.  32.  de  gest. 
Francor.  et  ipsi  etiam  MagdeburgensesCenf. 
VI,  cap.  10.  in  vita  Vigilii,  et  idem  etiam 
indicat  brevissime  Liberatus,  in  fine  cap. 22. 
ubi  dicit:  Vigilium  ab  illa  ipsa  hseresi,  quam 
initio  occulte  foverat,  misere  afflictum  pos¬ 
tea  fuisse. 

Denique  Vigilium,  post  mortem  Sylverii, 
verum  et  sanctum  Pontificem  fuisse ;  testa n- 

tur  omnes  illi,  qui  illo  ipso  tempore  viventes 
scripserunt  aliquid  de  Vigilio.  Gregorius  I 
lib.  II,  epist.  3G.  ad  Episc.  Hybern.  :  «  Re¬ 
cordandae,  inquit,  memoriae  Vigilius  Papa 
in  urbe  regia  constitutus,  contra  Theodoram 
tunc  Augustam,  vel  Acephalos,  damnationis 
promulgavit  sententiam.  »  Cassiodorus  lib. 
de  div.  lect.  cap.  1.  :  «  Origenem,  inquit, 
praesenti  tempore  a  Vigilio  Papa  viro  bea¬ 
tissimo  constat  esse  damnatum.  »  Arator 
praefat.  Act.  Apost.  quae  ipse  carmine  scrip¬ 
sit,  et  Vigilio  Papae  dedicavit,  sic  incipit  : 
«  Domino  sancto  beatissimo  Apostolico,  et 
in  toto  orbe  primo  omnium  Sacerdotum  Pa¬ 
pae  Vigilio.  »  Denique  constat  ex  Evagrio 
lib.  IV, cap.  37.  a  Vigilio  confirmatam  fuisse 
V  Synodum  generalem,  in  qua  damnata  est 
haeresis  illa,  quam  Theodora  fovebat,  et  de 
qua  ipse  Vigilius  ab  adversariis  accusatur. 

Posset  etiam  dici:  epistolam  illam  Vigilii, 
cujus  meminit  Liberatus,  fuisse  confictam 
ab  haereticis  :  Liberatum  autem  credidisse 
falso  rumori  ,  quem  haeretici  sparserant. 
Nam  quod  haeretici  confinxerint  epistolam 
quamdam  Vigilii  Papae  nomine  ad  Theodo¬ 
ram  et  Justinianum,  deprehensum  fuit  cer¬ 
tis  indiciis  in  VI  Synodo,  act.  44.  sed  quid¬ 
quid  de  hoc  sit;  satis  nobis  est,  eum  nulla 
in  re  errasse,  quo  tempore  verus  Pontifex 
fuit. 

Vigesimusprimus  est  S.  Gregorius  I  qui  a 
Durando  in  IV  ,  dist.  7.  q.  4.  accusatur  er¬ 
roris  ,  quod  in  epistol.  26,  lib.  III  ad  joan. 
Episc.  Garalitan.  permiserit  presbyteris  con¬ 
ferre  Confirmationis  Sacramentum  ,  quod 
jure  divino  solis  Episcopis  convenit.  Propter 
quem  locum  Gregorii  Adrianus  in  quaest, 
de  Confirmat,  art.  ult.  asserit ,  Pontificem 
posse  errare  in  definiendis  dogmatibus  Fi¬ 
dei. 

Respondeo  primo  :  non  B.  Gregorium, 
sed  Durandum  potius  et  Adrianum  errasse. 
Siquidem  Concilium  Florentinum  in  instruet. 
Armen.  et  Tridentinum  sess.  VII.  can.  ult. 
docent,  Confirmationis  ordinarium  minis¬ 
trum  esse  Episcopum  :  ex  quo  sequitur, 
posse  extraordinarie,  etiam  non  Episcopum 
esse  ministrum  ejus  Sacramenti.  Deinde, 
Gregorius  non  decretum  aliquod  de  hac  re 
edidit,  sed  solum  concessit  quibusdam  pres¬ 
byteris  ,  ut  absentibus  Episcopis  confirma¬ 
rent  ;  proinde,  si  in  hac  re  Gregorius  erras- 
set ,  non  doctrinae  ,  sed  exempli  seu  facti 
error  fuisset.  Est  etiam  alius  quidam  er¬ 
ror,  qui  S.  Gregorio  attribuitur,  sed  falso, 


de  quo  dicemus  infra,  cum  agemus  de  Gre¬ 
gorio  III. 

Vigesimussecundus  est  Bonifacius  V,quem 
graviter  reprehendunt  Magdeburgenses 
Cent.  VII,  cap.  10.  quod  ipse  in  epist.  ad 
Edwinum  Regem  Angi,  quam  refert  Beda 
lib.  II  hist.  Angi.  cap.  10.  docuerit ,  Chris¬ 
tum  a  solo  originali  peccato  nos  redemisse. 

Respondeo  :  Centuriatores  de  suo  addi¬ 
disse  illam  vocem  Solo.  Bonifacius  enim  sic 
ait:  «  Accedite  ergo  ad  agnitionem  ejus,  qui 
vos  creavit,  qui  in  vobis  vitee  insufflavit  spi¬ 
ritum  ,  qui  pro  vestra  redemptione  filium 
suum  unigenitum  misit,  ut  vos  ab  originali 
peccato  eriperet.  »  Haec  ille.  Ubi,  quod  non 
meminerit  aliorum  peccatorum  causa  fuit, 
quia  peccatum  originale  est  principale  ,  et 
propter  quod  delendum  principaliter  Chris¬ 
tus  mortuus  est.  Unde  Joan.  I.  legimus :  Ecce 
agnus  Dei,  ecce  qui  tollit  peccata  mundi  .Graece, 
Tvjv  aaa‘ort'«v  toO  xocgou  ,  id  est,  peccatum  illud 
Muncli ,  hoc  est ,  peccatum  originale ,  quod 
solum  est  commune  toti  Mundo  :  nam  plu¬ 
rimi  nullum  aliud  habent,  ut  omnes  pueri. 


CAPUT  XI. 

De  Honorio  /. 

Vigesimustertius  est  Honorius  I.  quem 
haereticum  Monothelitam  fuisse  contendit 
Nilus  in  lib.  de  Prim.  Rom.  Pontif.  Idem 
asserunt  Magdeburgenses  Cent.  VII.  cap.  10. 
in  vita  ipsius,  et  cap.  11,  colum.  553.  inter 
manifestos  haereticos  eum  ponunt.  Nec  so¬ 
lum  haeretici ,  sed  etiam  nonnulli  ex  Catho¬ 
licis  Honorium  haereticum  fuisse  contendunt, 
ut  Melchiur  Canus  lib.  VI,  de  loc.  cap.  ult. 
Argumenta  ipsorum  haec  sunt.  Primum,  ex 
epistolis  ipsius  Honorii  :  existant  enim  duae 
epistolae  Honorii  ad  Sergium;  una  in  VI 
Synodo,  actor.  12.  altera  ibidem  actor.  13. 
in  utraque  autem  Honorius  approbat  doc¬ 
trinam  Sergii  Principis  Monothelitarum  ,  et 
jubet  non  debere  dici,  Christum  duas  habe¬ 
re  voluntates'aut  operationes. 

Secundum,  ex  VI  Synodo  ,  act.  13.  ubi 
damnatur  Honorius  tanquam  haereticus ,  et 
comburuntur  ejus  epistolae  ,  et  in  sequenti¬ 
bus  actionibus  omnibus  repetitur  ejus  dam¬ 
natio. 

Tertium,  ex  VII  Synodo,"  act.  ult.  ubi  to¬ 
tum  Concilium  dicit  anathema  Honorio,  Ser¬ 
gio,  Cyro  ,  et  cseteris  Monothelitis,  et  idem 
repetit  in  epistola,  quam  scribit  ad  Clericos 
universos. 

Quartum,  ex  VIII  Synodo,  act.  7.  ubi  legi¬ 
tur,  et  probatur  epistola  Concilii  Romani  sub 
Adriano  II,  ubi  Pontifex  cum  Concilio  asse¬ 
rit ,  fuisse  Honorium  judicatum  post  mor¬ 
tem  a  Concilio  VI,  quia  de  lieer esi  accusatus 
fuerat. 

Quintum ,  ex  epistola  Agathonis  Papae, 
qui  in  epist.  ad  Constant.  Imper.  quae  ha¬ 
betur  in  4.  act.  VI  Concilii  generalis  ,  ana¬ 
thema  dicit  Honorio  ,  tanquam  Monotheli- 

tae. 

Sextum,  ex  Leone  II,  qui  in  epist.  ad  eum- 
dem  Imp.  quae  habetur  ad  finem  Concilii, 
eumdem  Honorium  execratur,  tanquam  qui 
Sedem  Apostolicam  sua  haeresi  contamina¬ 
verit. 

Septimum,  ex  variis  scriptoribus  Graecis 
et  Latinis,  qui  Honorium  fuisse  haereticum 
testantur.  Id  enim  asserit  Tharasius  Episco¬ 
pus  Constantinopolitanus  ,  in  epist.  ad  Pa- 
triarch.  quae  habetur  in  VII  Synodo,  act.  3, 
Item  Theodorus  Episcopus  Hierosolymae,  in 
epist,  Synod.  quae  habetur  in  eadem  VII 


Synodo  ,  act.  3.  Item  Epiphanius  Diaconus 
Catholicus  ,  in  disput.  cum  Gregor,  haeret, 
quae  habetur  in  6.  act.  VII  Synodi.  Psellus 
in  carm.  de  7.  Synodis  ,  Beda  de  sex  aetat. 
in  vita  Constant.  IV  Imp.  et  liber  Pontific. 
in  vita  Leonis  II. 

At  pro  Honorio  scripserunt  Albertus  Pig- 
liius  lib.  IV  Hierarch.  Eccles.  cap.  8.  Hosius 
lib.  II.  cont.  Brent.  et  Joannesa  Lovanio  in 
lib.  de  perpet.  Cath.  Petri  protect.  et  firm. 
cap.  11.  et  Onufrius  in  Annot.  ad  Platin.  in 
vita  Honorii ;  quorum  rationes  multo  sunt 
efficaciores,  quam  adversariorum,  ut  pate¬ 
bit  in  solutione  argumentorum. 

Ad  primum  ergo  respondeo  dupliciter. 
Primo,  fortasse  illas  epistolas  esse  confictas, 
et  insertas  Concilio  generali  ab  hajreticis; 
quod  enim  hoc  non  temere  dicatur,  patet  ex 
eo  quod  constat,  in  V  Synodo  fuisse  a  simi¬ 
libus  hcereticis  insertas  epistolas  fictitias  Vigi¬ 
lii  Papse  Romani,  etMennsePatriarchai  Con- 
stantinopolitani.  Id  quod  deprehensum  fuit 
in  VI  Synodo,  act.  12  et  14.  dum  relegeren¬ 
tur  acta  V  Synodi.  Sunt  enim  inventi  tres 
quaterniones  ab  hsereticis  inserti ,  et  in  iis 
istse  epistolae.  Quid  ergo  mirum  ,  si  iidem 
artifices  idem  fecerint  in  VI  Synodo  (1)? 

Secundo  dico  :  in  epistolis  istis  Honorii 


(1)  Certum  est  :  1°  extitisse  apocryphorum  fabricas  tum  Antiochiae,  tum  Constantinopoli ,  prope 
Ecclesiam  sanctorum  Joannis  et  Phocae ;  2°  Episcopos  Graecos,  numero  227,  absque  haesitatione  sub- 
scripisse  praetenso  Concilio  cjuini-sexto ;  3°  textum  sextae  Synodi  fuisse  pluries  mutatum  et  interpo¬ 
latum,  ita  ut  contradictionibus  scateat;  4°  falsariorum  crimen  probari,  si  comparantur  acta  VI  Synodi 
cum  vitis  S.  Agathonis  in  Libro  Pontificali;  5°  Romam  nunquam  admisisse  accusationem  adversus 
Honorium,  et  epistolas  S.  Leoni  II  quae  damnationem  fatentur,  e  monothelitarum  fabrica  exisse,  quod 
manifestatur  epocharum  confusione  et  stupiditate  qua  Pontifex  contradixisset  S.  Agathoni  et  Impe¬ 
ratori  Constantino  Pogonat,  et  scripsisset  tum  Quiricio  Toletano  a  quadraginta  annis  mortuo,  tum 
Simplicio,  praefecto  Hispano,  qui  nunquam  exstitit.  Qui  plura  desiderat,  adeat  :  Annales  de  philoso- 
phie  chretienne ,  1853,  secundo  tomo. 

Caeterum,  quidquid  sit  de  apocryphis  et  interpolatis  sive  litteris  Pontificalibus  sive  actis  VI  Conci¬ 
lii,  neque  fides  catholica,  neque  doctrina  de  infallibilitate  Papae,  neque  etiam  Honorii  personalis  fides 
in  causa  sunt  : 

1°  Non  fides  catholica  :  nam  Honorii  litterae  non  directae  sunt,  ut  regula  fidei,  omni  Ecclesiae,  et 
diu  ignotae,  fuerunt,  non  tantumjn  Occidente,  sed  etiam  in  Oriente  ubi,  in  Concilio  Constantinopo- 
litano  tantum,  Episcopis  innotuerunt ; 

2°  Neque  doctrina  de  infallibilitate  Papae  ex  cathedra  definientis  :  nam  Honorii  litterae  non  sunt 
dogmatica;  et  Honorius,  non  solum  non  definivit  quidquam  ;  sed,  de  orta  questione,  nihil  definiendum 
sibi  esse  declaravit; 

3°  Nec  etiam  Honorii  personalis  fides  :  nam,  quidquid  sit  de  sensu  proprio  el  naturali  harum  lit¬ 
terarum,  et  praesertim  de  sensu  relativo,  hic  Pontifex,  ob  adversariorum  insidias,  potuit  de  eorum 
intentione  decipi  et  non  sat  verborum  sensum  ponderasse. 

Questio  tota  versatur  in  hoc  scilicet  :  Honorius  fuit  ne  Monotlielismi  fautor  positivus  aut  nega¬ 
tivus  ? 

Epistolae  Leonis  II  Papae  et  Liber  diurnus  Romanorum  Pontificum,  Honorium  tantum  negligentia 
et  inadvertentia  peccasse  videntur  indicare. 

Concilii  autem  acta  dicunt  eum  positive  heresi  favisse  :  quia  in  omnibus  mentem  Sergii  secutus 
fuisset  et  impia  confirmasset  dogmata.  Sed  forsan  haec  oppositio  est  tantum  in  specie.  Credendum 

nullum  contineri  errorem.  Honorius  enim 
in  his  epistolis  confitetur,  quod  ad  rem  atti¬ 
net,  duas  in  Christo  voluntates  et  operatio¬ 
nes;  et  solum  prohibet  nomina  unius  vel 
duarum  voluntatum ,  quse  tunc  erant  inau¬ 
dita  ;  idque  prudentissimo  consilio.  Quod 
rem  ipsam  confiteatur ,  patet  ex  illis  verbis 
secundae  epistolae  :  «  Utrasque  naturas  in 
uno  Christo ,  unitate  naturali  copulatas 
cum  alterius  communione  operantes,  atque 
operatrices  confiteri  debemus.  Et  divinam 
quidem,  quae  Dei  sunt,  operantem,  et  hu¬ 
manam,  quae  carnis  sunt ,  exequentem  non 
divise  ,  neque  confuse  ,  aut  convertibiliter 
Dei  naturam  in  hominem,  nec  humanam  in 
Deum  conversam  edocentes,  sed  naturarum 
differentias  integras  confitentes  etc.  Ilaec 
confessio  Catholicissima  est,  et  Monothelita- 
rum  haeresim  penitus  destruens. 

Quod  autem  Honorius  prudentissimo  con¬ 
silio  prohibuerit  nomina  unius,  vel  duarum 
operationum  ,  probatur.  Nam  tunc-  initium 
erat  hujus  haeresis  ,  nec  ab  Ecclesia  aliquid 
de  his  nominibus  erat  definitum  :  tunc  enim 
primum  Cyrus  Alexandrinus  coeperat  prae¬ 
dicare  unam  in  Christo  operationem  :  e  con¬ 
trario  vero  Soplironius  Hierosolymitanus 
opponens  se  Cyro  ,  praedicabat  in  Christo 
duas  operationes.  Retulit  Cyrus  hanc  con¬ 
tentionem  ad  Sergium  Constantinopolita- 
num  ,  et  uterque  ad  Honorium  Romanum. 
Honorius  igitur  metuens ,  id  quod  postea 
evenit ,  ne  ista  contentio  in  grave  aliquod 
schisma  cresceret,  et  simul  videns,  sine  his 
vocibus  posse  Fidem  esse  salvam ;  voluit 
conciliare  utramque  opinionem ,  et  simul 
tollere  de  medio  scandali  et  contentionis 
materiam.  Itaque  scripsit  in  epistol.  I.  ideo 
debere  abstineri  a  vocabulo  unius  operatio¬ 
nis,  ne  videamur  cum  Eutychianis  unam  na¬ 
turam  ponere  in  Christo  :  et  rursum  a  dua¬ 
rum  operationum  vocabulo  ,  ne  videamur 
cum  -Nestori  o  duas  personas  ponere  :  «Ne, 
inquit ,  aut  duarum  operationum  vocabulo 


, offensi,  Ncstorianos  sectantes  nos  veesana 
sapere arbitrentur,  aut  certe  si  rursum  unam 
operationem  fatendam  esse  censuerimus, 
stultam  Eutychianistarum  attonitis  auribus 
dementiam  fateri  putemur.  » 

Deinde  in  epist.  2.  doceirs  modum  loquen¬ 
di,  et  concilians  opiniones  :  «Auferentes  er¬ 
go,  inquit ,  scandalum  novellae  adinventio¬ 
nis,  non  vos  oportet  unam  vel  duas  opera¬ 
tiones  definientes  praedicare  :  sed  pro  una, 
quam  quidam  dicunt ,  operatione  ,  oportet 
nos  unum  operatorem  Christum  dominum 
in  utrisque  naturis  veridice  confiteri,  et  pro 
duabus  operationibus  ,  ablato  geminae  ope¬ 
rationis  vocabulo,  ipsas  potius  duas  naturas, 
id  est,  divinitatis,  et  carnis  assumptae  in  una 
persona  unigeniti  Filii  Dei  Patris  inconfuse, 
indivise ,  atque  inconvertibiliter  nobiscum 
praedicare  propria  operantes.»  Haec  ibi;  quae 
certe  nonnisi  laudari  possunt. 

At  paulo  infra  aperte  praedicat  unam  tan¬ 
tum  voluntatem  his  verbis  :  «  Unde  et  unam 
voluntatem  fatemur  Domini  nostri  Jesu  Chris¬ 
ti.  »  Respondeo  :  eo  loco  Honorium  locutum 
esse  solum  de  humana  natura,  ac  dicere  vo¬ 
luisse  :  non  fuisse  in  homine  Christo  duas 
pugnantes  voluntates,  unam  carnis,  alteram 
spiritus ;  sed  unam  tantum ,  nimirum  spiri¬ 
tus  :  caro  enim  in  Christo  nihil  absolute  pe¬ 
tebat  contra  rationem.  Hanc  autem  esse 
mentem  Honorii ,  planum  est  ex  ratione, 
quam  reddit;  sic  enim  ait  :  «  Unde  et  unam 
voluntatem  fatemur  Domi  ni  nostri  Jesu  Chris¬ 
ti  ,  quia  profecto  a  divinitate  assumpta  est 
nostri  natura,  non  culpa,  illa  profecto,  quae 
ante  peccatum  creata  est,  non  quae  post  prae¬ 
varicationem  vitiata.  »  Haec  ratio  nulla  est, 
si  adferatur  ad  probandum ,  in  Christo  Deo 
et  homine  unam  tantum  esse  voluntatem  : 
efficacissima  autem  est,  si  inde  probandum 
sit,  non  fuisse  in  Christo  homine  contrarias 
voluntates  carnis  et  spiritus;  illa  enim  con- 
trarietas  ex  peccato  nata  est  :  Christus  au¬ 
tem  sine  peccato  humanam  habet  naturam. 


est  enim  Honorii  litteras  a  summis  Pontificibus  intellectas  fuisse  in  sensu  ab  auctore  intento ;  dum 
Concilium  respexit  tantum  sensum  litteralem  et  relative  ad  Sergii  epistolas. 

Circa  hanc  controversiam,  post  Sorbonicum  Maretum,  vehementer  erravit  clarissimus  Dupanloup, 
Aurelian.  Episcopus,  in  Observationibus  de  infallibilitatse  Papse  inopportune  non  definienda,  et  ve¬ 
hementius  A.  Gratry,  abbas  Academicus  liberalismo,  ut  dicunt,  nimium  adductus.  Quippe  qui  dicere 
non  erubuit,  Ecclesiam,  ut  Honorium  excusaret,  in  recentibus  Breviariis  mentitam  fuisse.  Aurelia- 
nensem  Episcopum  confutarunt  Augustin.  Dechamps,  Archiepiscopus  Melchliniensis,  Petrus  Belet  et 
Philippus  Guignard,  scriptores  eruditi.  Academicum  sacerdotem  Gratry  contriverunt,  et,  ut  bene 
dicam,  in  pulverem  redegerent,  J.  Chantrel,  A.  de  Margerie  archipresbyter  Roques  et  doctissimus 
Dom.  Gueranger,  monasterii  Solesmensis  abbas.  In  Galaad  redolent  semper  aromata. 

Deinde,  quia  poterat  .aliquis  objicere  illa 
loca  Evangelii  :  Non  veni  facere  voluntatem 
meam.  Et  :  Non  quod  ego  volo  ;  sed  quod  tu; 
ubi  videtur,  Christus  ut  homo,  habuisse  con¬ 
trarias  voluntates,  nimirum,  unam  malam, 
qua  volebat  non  pati ,  alteram  bonam,  qua 
volebat  non  impleri  priorem  illam  volunta¬ 
tem  suam,  sed  impleri  contrariam,  quae  erat 
conformis  Dei  voluntati.  Respondet  Hono¬ 
rius  paulo  infra  :  «  Est ,  inquit,  scriptum  : 
Non  veni  facere«voluntatem  meam,  sed  ejus, 
qui  misit  me,  Patris,  et,  Non  quod  ego  volo, 
sed  quod  tu  vis  Pater,  et  alia  hujusmodi. 
Non  sunt  haec  diversae  voluntatis  ,  sed  dis¬ 
pensationis  humanitatis  assumptae.  Ista  enim 
propter  nos  dicta  sunt,  quibus  dedit  exem¬ 
plum,  ut  sequamur  vestigia  ejus  ,  pius  Ma¬ 
gister  discipulos  imbuens,  ut  non  suam  unus¬ 
quisque  nostrum,  sed  potius  Domini  in  omni¬ 
bus  praeferat  voluntatem  »  :  hoc  est,  non 
habuit  Christus  contrarias  voluntates,  ita  ut 
opus  illi  fuerit,  unam  vincere  ac  mortificare: 
sed  ita  loquitur,  ac  si  haberetcontrarias  vo¬ 
luntates,  ut  nos  doceat  mortificare  propriam 
voluntatem ,  quae  saepe  adversus  Deum  re¬ 
bellare  nititur. 

Et  confirmatur  testimonio  gravissimo  S. 
Maximi,  qui  tempore  Honorii  vixit.  Is  enim 
scripsit  Dialogum  contra  Pyrrhum  Sergii 
successorem ,  qui  adhuc  est  in  Bibliotheca 
Vaticana.  In  eo  Dialogo  introducit  Pyrrhum 
haereticum  proferentem  pro  se  testimonium 
Honorii ;  deinde  respondet  ipse,  Honorium 
semper  fuisse  Catholicum ;  et  probat  cum 
aliunde,  tum  ex  testimonio  Secretarii  ipsius 
Honorii,  qui  epistolas  illas  scripserat  ab  Ho¬ 
norio  dictatas  ,  quem  Secretarium  tunc  ad- 
Jiuc  superstitem  fuisse  dicit.  Testabatur  au¬ 
tem  Secretarius,  mentem  Honorii  non  fuisse 
unquam  ,  negandi  duas  in  Christo  volunta¬ 
tes  ,  et  si  quando  videtur  duas  negare  ,  id 
esse  intelligendum  de  duabus  contrariis  et 
pugnantibus  in  eadem  humana  natura  ;  quse 
in  nobis  ex  peccato  inveniuntur ,  quod  in 
Christo  non  fuit.  Sed  ipsa  verba  S.  Maximi 
adseribamus. 

Pyrrhus  :  «  Quid  tu  habes  quod  respon¬ 
deas  de  Honorio,  qui  litteris  suis  ,  quas  ad 
Sergium  superioribus  temporibus  scripsit, 
unicam  plane  voluntatem  Domini  nostri  Je- 
su  Christi  professus  est?  »  Maximus.  «  Utra 
harum  litterarum  verior  ,  cerliorque  inter¬ 
pretatio  habenda  est ,  ejusne  :  Scribae,  qui 
nomine  Honorii  illas  scripsit,  praesertim  cum 
idem  adhuc  superstes  sit,  omnisque  virtu¬ 


tis  splendore,  et  religionis  disciplina,  totius 
Occidentis  partes  ornarit;  an  Constantinopo- 
litanorum  civium,  qui  nihil,  nisi  quod  ipsis 
libet,  loquuntur?  »  Pyrrhus.  «  Verior  ejus 
qui  scripsit.  »  Maximus.  «  At  is  ad  Impera¬ 
torem  Constantinum  sic  de  illa  epistola,  jus¬ 
su  Joannis  Pontificis,  scripsit.  Sane  quod 
unam  Domini  nostri  voluntatem  diximus,  non 
est  accipiendum,  quasi  de  duabus  divinae  et 
humanae  naturae  dictum  voluntatibus  ,  sed 
humanae  tantum.  Cum  enim  Sergius  scrip¬ 
sisset,  praedicare  quosdam  duas  esse  Christi 
voluntates  contrarias  :  nos  rescripsimus, 
Christum  duas  voluntates  contrarias  non  ha¬ 
bere.  » 

Denique  ,  cum  in  tota  epistola  Honorius 
contendat ,  non  esse  dicendam  in  Christo 
Deo  et  homine  unam,  nec  duas  voluntates ; 
quomodo  ipse  sui  oblitus  tam  aperte  unam 
fateretur?  non  igitur  unam  esse  dixit  Dei  et 
hominis;  sed  unam  solius  hominis,  ut  et 
verba  sequentia  ,  et  Secretarius  testantur. 
Habemus  igitur,  in  ipsis  epistolis  nullum  es¬ 
se  errorem. 

Ad  secundum  dico  :  sine  dubio  Honorii 
nomen  inter  eos,  qui  damnantur  a  VI  Syno¬ 
do,  insertum  esse  ab  aemulis  Romanae  Ec¬ 
clesiae,  et  similiter  quidquid  aliud  ibi  dicitur 
contra  Honorium.  Hoc  probo  primo  :  quia 
hoc  testatur  Anastasius  Bibliothecarius  in 
liist.  sua  ex  Theophane  Isauro  Graeco. 

Secundo,  quia  erat  consuetudo  Graecorum 
fere  ordinaria  corrumpendi  libros.  Nam  (ut 
diximus)  in  hac  ipsa  VI  Synodo  ,  act.  12.  et 
14.  deprehenderunt  plurimas  corruptiones 
ab  haereticis  factas  in  V  Concilio.  Et  Leo  in 
epist.  83.  ad  Palestin.  conqueritur  de  Grae¬ 
cis,  quod  epistolam  suam  ad  Flavianum,  se 
adhuc  vivente,  corruperint.  Gregorius  lib. 
V,  epist.  14.  ad  Narsem,  asserit,  Constanti- 
nopolitanos  corrupisse  Synodum  Chalcedo- 
nensem  ,  et  idem  se  suspicari  de  Ephesina. 
Et  addit,  codices  Romanorum  longe  esse  ve¬ 
raciores,  quam  Graecorum.  «  Quoniam,  in¬ 
quit,  Romani  sicut  non  acumina,  ita  nec  im¬ 
posturas  habent.  » 

Denique,  Nicolaus  I.  in  epist.  ad  Michael. 
remittens  Imperatorem  ad  epistolam  Adria- 
ni :  «  Si  tamen  ,  inquit ,  non  falsata  more 
Graecorum,  sed  sicut  a  SedeApostolica  mis¬ 
sa  est,  penes  Ecclesiam  Constantinopolita- 
nain,  hactenus  conservatur.  »  Nec  sine  cau¬ 
sa  hoc  dixit  :  nam  quae  ipse  allegat  in  epis¬ 
tola  ad  Photium  ex  epistola  Adriani  adTha- 
rasium,  non  habentur  in  illa  ipsa  epistola, 

ut  legitur  in  YII  Synodo.  Detraxerunt  enim 
Graeci  eum  locum ,  quia  contra  honorem 
Tharasii  faciebat.  Si  ergo  corruperunt  Grae¬ 
ci  III,  IV,  V,  et  VII  Synodum  ;  quid  mirum 
si  etiam  VI  corruperint?  Praesertim  cum 
constet,  paulo  post  VI  Synodum  conclusam, 
iterum  ascendisse  Gonstantinopolim  multos 
Episcopos  ,  et  edidisse  Trullanos  canones, 
quorum  Episcoporum  non  alius  scopus  vide¬ 
tur  fuisse  ,  quam  taxandi  et  reprehendendi 
Romanam  Ecclesiam. 

Tertio,  quia  non  poterat  Concilium  dam¬ 
nare  Honorium  tanquam  haereticum ,  nisi 
pugnaret  cum  epistola  S.  Agathonis ;  imo 
etiam  secum,  et  plane  contradictoria  asse¬ 
reret.  Nam  Agatho  Papa  in  epist.  1.  ad  Imp. 
quae  lecta  est  in  ipso  Concilio,  sess.  4.  sic 
ait  :  «  Haec  est  verae  fidei  regula,  quam  et  in 
prosperis,  et  in  adversis  vivaciter  tenuit,  at¬ 
que  defendit  haec  spiritualis  mater  vestri 
tranquillissimi  imperii,  Apostolica  Christi 
Ecclesia,  quae  per  Dei  omnipotentis  gratiam 
a  tramite  Apostolicee  traditionis  nunquam 
errasse  probabitur,  nec  haereticis  novitatibus 
depravata  succubuit :  sed,  ut  ab  exordio  fi¬ 
dei  Christianae  percepit  ab  auctoribus  suis 
Apostolorum  Christi  Principibus,  illibata  fi- 
'ne  tenus  permanet,  secundum  ipsius  Domini 
Salvatoris  divinam  pollicitationem  quam 
suorum  discipulorum  Principi  in  sacris 
Evangeliis  fatus  est  :  Petre,  Petre,  inquiens, 
ecce  Satanas  expetivit  vos,  ut  cribraret  sicut 
triticum,  ego  autem  rogavi  pro  te,  ut  non 
deficiat  fides  tua,  et  tu  aliquando  conversus 
confirma  fratres  tuos.  Consideret  itaque  ves¬ 
tra  tranquilla  clementia,  quoniam  Dominus 
et  Salvator  omnium,  cujus  fides  est,  qui  fi¬ 
dem  Petri  non  defecturam  promisit,  confir¬ 
mare  eum  fratres  suos  admonuit  ,  quod 
Apostolicos  Pontifices  mese  exiguitatis  prae¬ 
decessores  fecisse  semper,  cunctis  est  agni¬ 
tum.  » 

Ubi  nota,  Agathonem  non  solum  dicere, 
Fidem  in  Sede  Petri  non  defecisse,  nec  posse 
deficere,  et  proinde  non  posse  Pontificem  ut 
Pontificem  aliquid  contra  Fidem  decernere  ; 
sed  etiam  omnes  suos  praedecessores,  quorum 
unus  est  Honorius,  semper  restitisse  haerosi- 
bus,  et  confirmasse  fratres  in  vera  Fide.  Et 
infra,  posteaquam  enumeraverat  Agatho  hae¬ 
reticos  Monothelitas,  Cyrum,  Sergium,  Pyr¬ 
rhum,  Paulum,  Petrum,  et  Theodorum,  ait : 
«Eximenda  proinde,  ac  summis  conatibus 
liberanda  est  sancta  Dei  Ecclesia  de  talium 
Doctorum  erroribus,  ut  Evangelicam  atque 


Apostolicam  Orthodoxae  fidei  rectitudinem, 
quae  fundata  est  super  firmam  petram  hujus 
B.  Petri  Apostolorum  Principis  Ecclesiae, 
quai  ejus,  gratia  atque  praesidio  ab  omni  er¬ 
rore  illibata  permanet ,  omnis  Praesulum 
numerus,  Cleri ,  ac  populorum  nobiscum 
confiteatur  ac  praedicet.  »  Haec  epistola  a 
toto  Concilio  probata  est,  act.  8.  et  act.  18. 
ubi  dicunt  Patres :  non  tam  Agathonem, 
quam  B.  Petrum  per  Agathonem  locutam. 

Ex  his  ergo  sic  argumentor.  Si  Honorius 
fuit  haereticus  Monothelita,  qua  fronte  Aga¬ 
tho  de  hac  ipsa  haeresi  disputans  scribit, 
nullum  suorum  praedecessorum  unquam  er¬ 
rasse?  et  cum  Ecclesiae  ceeterse  erroribus 
suorum  Praesulum  maculatae  fuerint,  solam 
Romanam  permansisse  illibatam?  Deinde, 
si  Concilium  fatetur,  Petrum  per  Agathonem 
locutum,  ac  dixisse,  Romanos  Pontifices 
semper  confirmasse  fratres  suos  in  Fide,  et 
liaeresibus  nunquam  succubuisse  ;  qua  teme¬ 
ritate  idem  Concilium  in  singulis  fere  actio¬ 
nibus  dicit  anathema  Honorio  haeretico ; 
Ergo  necesse  est,  vel  Concilium  esse  falsa¬ 
tum,  vel  epistolam  Agathonis,  vel  Concilium 
secum  et  cum  Agathone  pugnare  :  sed  hoc 
ultimum  nemo  unquam  asseruit,  ne  haeretici 
quidem  :  de  secundo  non  fuit  unquam  ulla 
suspicio  ;  ergo  necesse  est  tenere  primum. 

Ad  hoc  argumentum  Nilus  respondere 
conatur,  sed  frustra  :  «  Forte,  inquit,  Aga¬ 
tho  motus  est  cum  eo,  quod  ratio  quaestionis 
tunc  id  postulavit,  sicut  saepe  fit,  utita scri¬ 
beret  ;  tum  quod  revera  rarius  illa  Ecclesia 
a  vero  aberraverit.  »  Haec  ille. 

At  postulabat  quidem  ratio  quaestionis,  ut 
de  sua  auctoritate,  et  suorum  praedecesso¬ 
rum  laudibus  aliquid  diceret  Agatho  :  num 
postulabat,  ut  impudentissime  mentiretur? 
Et  numquid  non  erat  impudentissimum 
mendacium,  quod  ait  Agatho,  omnes  suos 
praedecessores  semper  haereticis  restitisse  si 
Honorius  illa  ipsa  haeresi,  de  qua  tunc  lo¬ 
quebatur,  contaminatus  fuerat?  Nec  satis 
est,  rarius  errasse  Romanam  Ecclesiam,  ut 
vere  dici  possit,  nunquam  errasse.  Sed  au¬ 
diamus  caetera  :  «  Alioqui,  inquit  Nilus,  si 
sic  simpliciter,  ac  sine  omni  exceptione  ve¬ 
rum  esset  (nullum  Romanorum  Pontificum 
errasse)  quomodo  illud  dictum  constaret  : 
Omnes  declinaverunt,  ac  noxii  facti  sunt; 
non  est  qui  bonum  faciat,  non  est  usque  ad 
unum  ?  » 

Egregiam  sane  rationem,  quasi  David  de 
Fide,  et  non  de  moribus  loquatur.  Non  ait 

Psalmus  :  Non  est  qui  bene  credat ,  sed  :  Non 
est  qui  faciat  bonum.  Nam  multis  offendimus 
omnes, ait  Jacobus.  Alioqui,  si  de  Fide  age¬ 
retur,  oporteret  etiam  Paulum,  et  Joannem, 
et  omnes  Apostolos  errare  potuisse,  etiam 
post  acceptum  Spiritum  sanctum. 

Pergit  Nilus,  «  Posset  et  illud  hic  recte 
dici,  Agathonem  de  praeteritis  temporibus 
esse  locutum,  quod  in  illis  Romana  Ecclesia 
non  erraverit,  non  de  futuris,  quod  eam  un¬ 
quam  errare  sit  impossibile.  »  At  Honorius, 
bone  Nile,  in  praeteritis  temporibus  fuerat  : 
praecessit  enim  multis  annis  Agathonem  ;  et 
deinde  Agatho  nonne  de  futuro  ait,  Fidem 
in  sede  Petri  nunquam  defecturam  ? 

Addit  postremo  Nilus  :  «  Certe  ante  YI 
Synodum  ea  Agatho  scripsit,  nec  ea  tunc 
adhuc  satis  cognorat,  de  quibus  YI  egit  Sy¬ 
nodus.  Non  valde  quoque  mirum  esset,  si 
sancta  illa  Synodus  ea  perspexisset ,  quae 
unus  solus  vir  non  satis  cernere  potuisset.  » 
Haec  ille. 

At  si  ita  est ;  erravit  igitur  Agatho  ex  ig¬ 
norantia  ;  cur  ergo  tota  Synodus  act.  8  et  18. 
illam  epistolam  approbat,  ut  a  S.  Petro 
scriptam  ;  Quid  hoc  est  aliud,  quam  dicere : 
tantam  Synodum  aut  errorem  approbasse, 
aut  ipsam  secum  aperte  pugnasse  ?  Ut  illud' 
omittam,  nulli  omnino  melius  cognita  fuisse 
Honorii  dogmata,  quam  Agathoni ;  cum  illa 
ipsa  causa  ab  Joanne  IV,  Theodoro,  Marti- 
no, aliisque  preedecessoribusAgathonis,et  Ho¬ 
norii  successoribus  saepius  examinata  fuisset. 

Quarto  probatur  ex  epist.  Nicolai  ad  Mi- 
chael.  ubi  Nicolaus  de  Romanis  Pontificibus 
ait  :  «  Hos  enim  nec  tenuis  saltem  rumor 
aspersit,  aliquando  cum  prava  sapientibus 
sapere,  quanto  minus  concertare.  »  Haec  ille. 
At  quomodo  hoc  verum  est,  si  in  publico, 
celeberrimo,  frequentissimo  generali  Conci¬ 
lio  saepius  acclamatum  est,  Honorio  haeretico 
anathema  ? 

Quinto  probatur,  quia  vel  necesse  est  di¬ 
cere,  Concilium  hoc,  ubi  Honorium  damnat, 
depravatum  fuisse  ab  aemulis,  vel  oportet 
asserere,  hoc  idem  Concilium  intolerabili 
errore,  et  impudentia  laborasse  :  at  hoc  se¬ 
cundum  ne  haeretici  quidem  unquam  dixe¬ 
runt  ;  ergo  dicendum  est  illud  primum.  Non 
potuisse  autem  Concilium  sine  intolerabili 
impudentia  et  errore  damnare  Honorium 
pro  haeretico,  inde  constat,  quod  non  habuit 
Concilium  ullum  indicium  haeresis  Honorii, 
nisi  ex  epistolis  ejus  ad  Sergium,  ubi  Hono¬ 
rius  prohibet,  dici  unam  vel  duas  in  Christo 


operationes  :  at  epistolae  illae  clarissime  tes¬ 
tantur,  Honorium  sensisse,  et  docuisse,  duas 
esse  in  Christo  operationes,  et  solum  voluis¬ 
se  abstineri  a  nominibus  illis  Unius ,  vel, 
Duarum ,  ad  scandalum  tollendum,  et  con¬ 
tentionem  sedandam.  Non  potest  autem 
damnari  pro  haeretico,  qui  rem  ipsam  confi¬ 
tetur,  licet  nomen  justa  de  causa  arbitretur 
tacendum,  praesertim  ante  definitionem  Ec¬ 
clesiae.  Alioqui  B.  Hieronymus  posset  jam 
damnari  pro  haeretico,  quia  in  epist.  ad  Da¬ 
mas.  censuit,  non  esse  dicendas  in  Deo  tres 
hypostases,  cujus  contrarium  postea  non  se¬ 
mel  Ecclesia  definivit. 

Accedat  postremo,  quod  in  Concilio  Ro¬ 
mano  frequentissimo,  quod  celebratum  est 
a  sancto  Martino  I,  Papa  et  Martyre,  ante 
Synodum,  de  hac  ipsa  causaMonothelitarum 
damnati  sunt  nominatim  Sergius,  Gyrus, 
Pyrrhus,  et  Paulus  :  Honorii  autem  nulla 
mentio  facta  est.  Nec  potest  hoc  tribui  ac¬ 
ceptioni  personarum,  cum  essent  illi  Epis¬ 
copi  sanctissimi  viri  :  et  praecipue  S.  Murti¬ 
nus,  qui  Concilio  praesidebat :  multo  minus 
tribui  potest  ignorantia)  aut  oblivioni.  Quis 
enim  melius  novit  res  gestas  Pontificum, 
quam  eorum  successores  ?  Si  igitur  Romana 
Synodus  non  damnavit  Honorium,  quae  habuit 
autographa  epistolarum  ejus,  et  testes  vivos 
verborum  et  factorum  ipsius  ;  quomodo  cre¬ 
dibile  est,  VI  Synodum  id  facturam  fuisse  ex 
solis  epistolis  ? 

Quod  si'  aliquis  adhuc  non  possit  adduci, 
ut  credat  corruptam  esse  VI  Synodum ;  is 
accipiat  alteram  solutionem,  quae  est  Joan- 
nis  a  Turrecremata,  lib.  II  de  Eccles.  cap. 
93.  qui  docet,  Patres  VI  Synodi  damnasse 
quidem  Honorium,  sed  ex  falsa  informatio¬ 
ne,  ac  proinde  in  eo  judicio  errasse.  Quam¬ 
vis  enim  generale  Concilium  legitimum  non 
possit  errare,  ut  neque  erravit  hoc  sextum, 
in  dogmatibus  Fidei  definiendis,  tamen  er¬ 
rare  potest  in  quaestionibus  de  facto.  Itaque 
tuto  dicere  possumus,  hos  Patres  deceptos 
ex  falsis  rumoribus,  et  non  intellectis  Hono¬ 
rii  epistolis,  immerito  cum  haereticis  connu¬ 
merasse  Honorium. 

Dices  :  ergone  tu  melius  Honorii  epistolas 
intelligis  ,  quam  intellexerint  tot  Patres? 
Respondeo  ;  non  quidem  a  me,  sed  a  Joan¬ 
ne  IV,  Martino  I,  Agathone,  et  Nicolao  I, 
summis  Pontificibus  et  a  toto  Concilio  Ro¬ 
mano  sub  Martino  congregato,  eas  epistolas 
melius  esse  intellectas,  quam  a  Graecis  in 
Concilio  sexto . 

Cur  igitur,  inquies,  Legati  Agathonis  non 
reclamarunt,  cum  Honorius  damnaretur  ? 
Respondeo  :  id  factum  esse  ad  evitandum 
majus  malum  :  verebantur  enim  Legati,  si 
reclamarent,  ne  impediretur  definitio  rectae 
Fidei,  et  non  posset  tolli  schisma,  quod  an¬ 
nis  60  jam  duraverat  :  nam  damnabantur  in 
eo  Concilio  Patriarchae  multi  Constantino- 
politani,  Alexandrini,  et  Antiocheni ;  quorum 
successores  non  facile  acquievissent,  nisi 
etiam  Honorius  damnaretur,  qui  una  cum 
illis  accusatus  fuerat.  Atque  ha3C  de  secundo 
argumento. 

Ad  tertium  respondeo  :  Patres  VII  Synodi 
secutos  esse  Synodum  sextam,  et  solum  re¬ 
petivisse  quod  in  ea  legerant ;  proinde  de¬ 
ceptos  fuisse  ex  sexta  Synodo,  quae  vel  cor¬ 
rupta  erat,  vel  per  errorem  Honorium  dam¬ 
naverat. 

Ad  quartum  respondeo  :  Adrianum  cum 
Synodo  Romana  non  aperte  dicere,  Hono¬ 
rium  fuisse  haereticum,  sed  solum  dictum  ei 
fuisse  anathema  ab  Orientalibus,  quia  de 
haeresi  fuerat  accusatus.  Ubi  videtur  Adria- 
nus  idcirco  dixisse  ab  Orientalibus  anathe¬ 
matizatum  Honorium  fuisse,  quia  sciebat, 
ab  Occidentalibus,  id  est,  a  Concilio  S.  Mar- 
tini  non  fuisse  anathematizatum.  Addidit 
autem  Adrianus,  etiam  in  causa  Honorii  non 
fuisse  ausos  Orientales  sententiam  dicere  in 
Honorium,  nisi  Romanae  Sedis  consensus 
praecessisset,  quia  sciebat  Legatos  Agatho¬ 
nis  consensisse  in  damnationem  Honorii. 
Atque  hajc  quidem  dicimus,  si  defendantur 
acta  VI  Synodi,  tanquaim  integra  :  nam  si 
dicamus  esse  corrupta,  respondendum  erit : 
Adrianum  deceptum  fuisse  ex  depravatis  il¬ 
lis  actis  VI  Synodi. 

Dices  :  at  certe  crediderunt  ista  Concilia, 
Papam  errare  posse,  cum  Honorium  haereti¬ 
cum  fuisse  crediderint.  Respondeo  :  credi¬ 
disse  solum  eos  Patres,  Papam  errare  posse 
ut  privatum  hominem,  quas  est  opinio  pro¬ 
babilis,  quamvis  contraria  videatur  nobis 
probabilior  :  id  enim  est  de  quo  accusatur 
Honorius,  quod  privatis  litteris  heeresim  fo¬ 
verit. 

Ad  quintum  dico  :  Canum  bis  errare  in 
hoc  argumento.  Primum,  cum  ait,  Agatho- 
nem  anathema  dixisse  Honorio ;  nusquam 
enim  hoc  in  epistolis  Agathonis  invenitur. 
Sed  Canus  deceptus  videtur  ex  summa  Con¬ 
ciliorum  :  nam  auctor  Summae  Conciliorum 
contra  fidem  ipsarum  epistolarum,  quae  ha¬ 
bentur  integrae  in  Conciliorum  tomo  II,  ad¬ 


didit  nomen  Honorii.  Deinde  cum  ait,  hanc 
epistolam  Agathonis  scriptam  esse  ad  Conci¬ 
lium  sextum  :  non  enim  ad  Concilium,  sed 
ad  Imperatorem  scriptae  sunt  ambae  Agatho¬ 
nis  epistolae. 

Ad  sextum  dico  :  epistolam  Leonis  ab  iis¬ 
dem  esse  corruptam,  a  quibus  corrupta  est 
sexta  Synodus  :  siquidem  epistola  illa  pars 
quaedam  Concilii  censetur  et  cum  ipso  Concilio 
circumfertur.  Vel  certe  Leo  secutus  est  judi¬ 
cium  Legatorum  Agathonis,  ne  disturbaret 
negotium  jam  confectum.  Sed  non  tenemur 
nos  magis  unum  Leonem  sequi,  quam  tot 
alios  summos  Pontifices  ;  praesertim  in 
quaestione  de  facto,  quae  ad  Fidem  non  per¬ 
tinet. 

Ad  septimum  :  objicio  auctores  auctori¬ 
bus,  plures  paucioribus,  et  antiquiores  re- 
centioribus.  Nam  in  primis  S.  Maximus,  qui 
tempore  Honorii  vixit,  in  Dial.  cont.  Pyrrh. 
Theophanes  Isaurus  in  hist.  quam  citat 
Onuphrius,  et  Emanuel  Calleca  in  lib.  quem 
scripsit  pro  Latinis  contra  Graecos,  Hono¬ 
rium  semper  Catholicum  fuisse  testantur. 
Deinde  Photius  etiam  Graecus,  et  Romanae 
Ecclesiae  infestus  in  libel.  de  7.  Synodis  ; 
ubi  ad  VI  Synodum  venit,  dicit,  damnatos 
fuisse  Cyrum,  Sergium,  Pyrrhum,  Paulum, 
Petrum  ;  at  de  Honorio  nihil  dicit  tale.  Si¬ 
militer  Zonaras  in  vita  Constant.  IV,  refe¬ 
rens  nomina  damnatorum  in  VI  Synodo, 
Honorium  omittit.  Quod  idem  facit  Paulus 
Diaconus  in  vita  ejusdem  Constant.  IV.  De¬ 
nique  historici  Latini  fere  omnes,  ut  Beda, 
Anastasius  Bibliothecarius,  Blonclus  lib.  IX 
Decad.  I.  Nauclerus,  Sabellicus,  Platina,  et 
alii,  Honorium  Catholicum  et  sanctum  Pon¬ 
tificem  faciunt. 

Addidi  autem  Bedam,  etiamsi  Canus  no¬ 
lit  :  nihil  enim  dubito,  quin  idem  senserit, 
etsi  in  ejus  1.  de  sex.  setat.  irrepserit  nomen 
Honorii  inter  eos,  qui  recensentur  damnati  in 
Vl  Synodo.  Videtur  enim  aliquis  sciolus  addi¬ 
disse  nomen  Honorii  in  libro  Bedae,  eo  quod 
in  VI  Synodo  ubique  inveniatur  cum  nomi¬ 
nibus  Cyri,  Sergii  etc.  Nam  quod  Beda  Ho¬ 
norium  pro  viro  sancto  habuerit,  etiam  post 
ejus  mortem,  patet  tum  ex  lib.  II  hist.  An- 
glor.  cap.  17,  18,  19,  ubi  saepius  tanquam 
de  optimo  Pastore  de  Honorio  loquitur:  tum 
ex  vita  S.  Bertolli  Abbatis,  ubi  nunc  Bea¬ 
tum,  nunc  Sanctum  Honorium  vocat,  et  in¬ 
ter  alia  sic  ait  :  «  Erat,  inquit,  venerabilis 
praesul  Honorius  sagax  animo,  vigens  consi¬ 
lio,  doctrina  clarus,  dulcedine  et  humilitate 

pollens  »,  Et  infra  :  «  Praebuit  optatum  mu¬ 
nus  S.  Papa  patri  memorato  Bertolfo,  privi¬ 
legia  scilicet  sedis  Apostolicae  ,  quatenus 
nullus  Episcoporum  in  praefato  coenobio 
quolibet  jure  dominari  conaretur.  »  Haec 
Beda  de  Honorio  ;  quae  certe  non  diceret,  si 
eum  pro  damnato  haeretico  habuisset,  ut  ad¬ 
versarii  volunt. 


CAPUT  XII. 


De  aliis  septem  Pontificibus. 

\ 

Vigesimusquartus  Romanus  Pontifex  inter 
eos,  qui  errasse  dicuntur,  est  S.  Martirms  1, 
quem  accusant  Magdeburgenses  Cent.  VII, 
cap.  20.  quod  in  epist.  ad  Amand.  docuerit, 
non  esse  dandam  veniam  Presbyteris,  vel 
Diaconis  post  ordinationem  suam  peccanti¬ 
bus,  quae  videtur  esse  species  quaedam  No¬ 
vati  anismi. 

Respondeo  :  Martinus  non  loquitur  de 
venia  peccatorum ,  sed  de  restitutione  ad 
sacra  ministeria.  Vult  enim  Presbyteros,  et 
Diaconos  graviter  peccantes  deponi  a  gradu 
suo  ;  ac  si  resipuerint,  et  veniam  petierint, 
absolvi  quidem  a  peccatis,  sed  nunquam  re¬ 
stitui  in  suos  gradus,  quod  idem  omnes  Ve¬ 
teres  docent. 

Vigesimusquintus  est  Gregorius  III,  quem 
Magdeburgenses  Centur.  VIII.  cap.  10.  in 
vita  ipsius  accusant.  Primo,  quod  in  epist. 
ad  Bonif.  jusserit  iterum  consecrari  ordina¬ 
tos  ab  aliis,  quam  ab  iis  quos  Romanus  Pon¬ 
tifex  miserat.  Sed  hoc  est  apertum  menda¬ 
cium.  Gregorius  enim  solum  jubet  iterum 
consecrari  ordinatos  a  non  veris  Episcopis. 

Secundo,  eumdem  accusant,  quod  in  alia 
epist.  ad  Bonif.  permiserit  viro  ducere  aliam 
uxorem,  si  propter  morbum  aliquem  propria 
uxor  debitum  ei  conjugale  reddere  non  va¬ 
leat  :  quod  est  expresse  contra  Evange- 
lium  ;  ut  etiam  annotavit  Gratianus  XXXII . 
quest.  7.  can.  Quod  proposuisti.  Ejusdem 
erroris  accusatur  a  nonnullis  Gregorius  I, 
propter  epistolam  ejus  ad  Augustinum  Angi. 
Episc,  in  quo  similia  verba  reperiuntur. 

Respondeo  in  primis  :  mirandum  esse, 
cur  hoc  habeant  Lutherani  pro  errore,  cum 
id  etiam  Lutherus  docuerit,  teste  Joanne  Co- 
chlseo  in  septicipite,  cap.  de  Matrim.  Deinde 


dico :  Gregorium  non  loqui  de  quacumque 
imbecillitate,  sed  de  impotentia  perpetua  et 
naturali,  per  quam  estinaptaad  conjugium 
mulier;  talia  enim  conjugia  si  ex  errore 
contracta  sint,  censentur  non  esse  conjugia 
et  Ecclesiae  judicio  solvuntur  ;  ut  habemus 
in  decretal.  tit.  de  frig.  cap.  ex  litteris  :  ita 
respondet  Glossa  in  20.  dist.can.  de  libellis. 

Sed  contra  hoc  est:  quod  Gregorius  vide¬ 
tur  judicare  primum  fuisse  verum  Matrimo¬ 
nium,  et  non  tam  solvendum  quam  ei  secun¬ 
dum  superaddendum  ;  scribit  enim  non  de¬ 
bere  virum  a  priore  uxore  subsidium  aufer¬ 
re,  id  est,  debere  eam  adhuc  ut  uxorem  ale¬ 
re,  et  sustentare.  Ideo  posset  etiam  dici  cum 
eadem  Glossa  in  XXXII,  quest.  7.  can.  Quod 
autem  proposuisti,  Pontificem  dare  consilium 
non  praeceptum,  ut  eam,  quae  videbatur 
fuisse  uxor,  adhuc  sustentet,  si  providentia 
ejus  indigeat,  cum  nulla  ipsius  culpa  accide¬ 
rit,  ut  uxor  ilius  esse  non  posset.  Est  autem 
notandum,  hanc  sententiam  non  esse  Gre- 
gorii  I,  sed  solum  hujus  Gregorii  III.  Nam 
epistola  illa  ad  August.  est  una  eadem  cum 
ista  ad  Bonifac.  quam  certum  est  esse  Gre¬ 
gorii  111,  unde  non  invenitur  inter  opera  B. 
Gregorii,  sed  solum  in  tomis  Conciliorum. 
Ubi  etiam  Concilium  Romanum  de  gradibus 
prohibitis  circa  Matrimonium ,  tribuitur 
Gregorio  I  et  III,  cum  tamen  revera  non  pos¬ 
sit  esse  nisi  Gregorii  III.,  ut  patet  ex  Impe¬ 
ratoribus  ,  qui  nominantur  in  principio  et 
fine  Concilii. 

Vigesimussextus  est  Nicolaus  I,quemnon- 
nulli  reprehendunt,  quod  (ut  refertur  de 
consecr.  dist.  4.  can.  a  quodam  Judaeo)  do¬ 
cuerit,  Baptismum  in  nomine  Christi  colla¬ 
tum  sine  expressione  trium  personarum  es¬ 
se  ratum.  Id  enim  est  contrarium  non  solum 
Evangelicse  institutioni,  sed  etiam  aliorum 
Pontificum  decretis  ;  nimirum  Pelagii  et 
Zacliarise,  qui  Baptismumimprobant  eorum 
qui  tantum  suntbaptizati  in  nomine  Christi, 
et  non  expresse  in  nomine  Patris,  et  Filii,  et 
Spiritus  sancti,  ut  patet  in  eadem  dist.  4. 
can.  Multi,  et  can.  in  Synodo.  Neque  potest 
responderi :  tempore  Nicolai  non  fuisse  ad¬ 
huc  definitum,  an  Baptismus  esset  irritus,  si 
conferretur  in  nomine  Christi.  Nam  id  fue¬ 
rat  definitum  in  Concilio  Anglicano,  a  sum¬ 
mo  Pontifice  Zacharia,  qui  Nicolaum  prm- 
cessit,  confirmato,  ut  patet  ex  can.  in  Syno¬ 
do,  de  consecrat,  dist.  4. 

Respondeo :  Nicolaum  non  definiendo 
queestienem  de  Fide,  illud  dixisse,  sed  solum 

ut  Doctorem  particularem  exposuisse  obiter 
opinionem  suam.  Nam  quod  ille  intendebat 
docere  in  illo  canone,  non  erat  de  forma 
Baptismi,  sed  tantum  de  ministro,  de  quo 
interrogatus  fuerat.  Itaque  posteaquam  res¬ 
ponderat  et  definierat,  Baptismum  esse  ratum 
etiamsi  a  Judaeo,  vel  Pagano  detur,  quae  erat 
praecipua  quaestio,  addidit  obiter:  Baptis¬ 
mum  essse  ratum,  sive  in  nomine  trium  per¬ 
sonarum,  sive  in  nomine  solius  Christi  de¬ 
tur.  In  quo  secutus  est  Ambrosii  sententiam 
lib.  I.  de  Spir.  S.  cap.  3.  ut  ipse  ibidem  di¬ 
cit.  Quae  sententia  falsa  quidem  est  meo  ju¬ 
dicio  ;  tamen  non  haeretica.  Nam  non  inveni¬ 
tur  ulla  certa  definitio  Ecclesiae  de  hac  re, 
et  Patrum  sententiae  inveniuntur  etiam  va¬ 
riae. 

Neque  obstant  canones  illi  Pelagii  et  Za- 
chariae.  Nam  Pelagius  non  definit  quidquam, 
sed  solum  ut  Doctor  in  Epist.  ad  Gaudent, 
explicat  opinionem  suam.  Zachariae  autem 
canon  mihi  valde  suspectus  est.  Nam  in  pri¬ 
mis  Gratianus  citat  epistolam  Zachariae  ad 
Bonifaciam,  cum  hunc  canonem  ponit :  at 
non  invenitur  in  epistolis  Zachariae  ad  Boni- 
facium  quae  exstant  in  tomis  Conciliorum, 
aliqua  talis  sententia. 

Deinde  Concilii  illius  Anglicaninon  memi¬ 
nit  Beda  in  historia  gentis  suae,  ubi  tamen 
aliorum  Conciliorum  Anglicanorum  mentio¬ 
nem  semper  facit.  Imo  ipse  Beda  contra¬ 
riam  sententiam  sequitur.  Nam  in  cap.  X. 
Act.  approbat  sententiam  Ambrosii  de  Bap¬ 
tismo  In  nomine  Christi  :  qui  tamen  nec  po- 
tu#ignorare  decretum  Concilii  Anglicani,  si 
revera  fuit,  cujus  meminit  Zacharias  cum 
ipse  eodem  tempore  vixerit,  et  adhuc  Zacha¬ 
riae  supervixerit ;  nec  ullo  modo  credibile  sit, 
eum  voluisse  Concilio  in  sua  patria  celebrato, 
et  a  S  ede  Ape  stolica  confirmato ,  contradicere . 

Admissa  autem  «auctoritate  Concilii,  et 
Zachariae,  respondetur  dupliciter.  Primo 
cum  Magistro  in  IY,  dist.  3.  in  illo  Concilio 
fuisse  solum  definitum,  non  esse  ratum  Bap¬ 
tismum  sine  invocatione  trium  divinarum 
personarum  :  non  autem  esse  definitum,  an 
illae  tres  personae  implicite  an  explicite  no¬ 
minari  deberent ;  et  proinde  non  pugnare 
istum,  canonem  cum  sententia  Ambrosii  et 
Nicolai,  qui  docuerunt,  sufficere  implicitam 
nominationem  trium  personarum  in  uno 
Christi  nomine.  Ad  quem  modum  etiam  istum 
canonem  Concilii  intellexit  B.  Bernardus  in 
epist.  340.  et  Hugo  de  S.  Victore,  et  omnes 
alii  Doctores  illius  aetatis,  qui,  non  obstante 


canone  Concilii  Anglicani,  docuerunt,  Bap¬ 
tismum  in  nomine  Christi  esse  ratum. 

Secundo  dici  potest :  Concilium  Anglica- 
num  non  esse  vere  et  proprie  prabatum  ab 
ApostolicaSede-;  et  ideo  non  facere  rem  de 
Fide.  Zacharias  enim  laudavit  quidem  Con¬ 
cilium  Anglicanum,  et  ejus  decreta  citavit 
ad  suum  propositum,  non  tamen  proprie  ut 
Pontifex,  et  ex  intentione  confirmandi  acta 
Concilii  illud  probavit :  aliud  enim  est,  Pon¬ 
tificem  serio  confirmare  decreta  Conciliorum, 
aliud  vero,  ad  aliquod  aliud  propositum  ea 
commendare. 

Yigesimusseptimus  est  Stephanus  YI,  cui 
adjungitur  Vigesimusoctavus,  Sergius  III , 
nam  ut  ex  Platina  et  aliis  constat,  Stepha¬ 
nus  Papa  irritavit  acta  Formosi  Papse  praede¬ 
cessoris  sui,  et  ordinatos  ab  illo,  iterum 
jussit  ordinari ;  proinde  sensit  Sacramentum 
pendere  a  virtute  ministri,  qui  est  error  in 
Fide  manifestus.  Quocirca  Joannes  IX  irri¬ 
tavit  postea  acta  Stephani  VI,  et  approba¬ 
vit  acta  Formosi.  Sed  rursum  paulo  post 
Sergius  III  iterum  irritavit  acta  Formosi  ;  et 
proinde  etiam  Joannis,  et  approbavit  acta 
Stephani.  Ex  his  Pontificibus  contrariis  in¬ 
ter  se,  necessario  aliqui  errant,  ut  obser¬ 
varunt  diligenter  Magdcburgenses  Centur. 

IX.  cap.  10.  in  vita  Stephani  YI  et  Cent. 

X.  cap.  10.  in  vita  Joannis  IX  et  Sergii  III. 

Respondeo  :  errasse  Stephanum  VI  et  Ser¬ 
gium  III,  sed  in  qusestione  facti,  non  juris,  et 
malo  exemplo,  non  falsa  doctrina  ;  haec  enim 
est  historia.  Formosus  Cardinalis  et  Episco¬ 
pus  Portuensis  a  Papa  Joanne  VIII  deposi¬ 
tus,  ac  degradatus,  et  ad  sortem  laicorum  re¬ 
dactus,  ex  urbe  discessit,  et  juravit,  nun¬ 
quam  se  vel  ad  urbem,  vel  ad  Episcopatum 
rediturum.  Paulo  post,  mortuo  Joanne  VIII, 
successor  ejus  Martinus  II  absolvit  Formo¬ 
sum  a  juramento  incaute  prolato  et  dignitati 
pristinse  restituit.  Non  diu  post  idem  For¬ 
mosus  Papa  creatur,  vivit  annis  quinque,  et 
apponitur  ad  patres  suos. 

Succedit  Stephanus  VI,  qui  magno  odio 
in  Formosum  incensus,  et  vel  nesciens,  vel 
non  credens,  cum  a  Martino  Papa  fuisse  ab¬ 
solutum  a  juramento,  publice  in  Concilio 
Episcoporum  decernit,  Formosum  nunquam 
fuisse  legitimum  Pontificem ;  et  ideo  irrita 
esse  debere  omnia  ejus  acta,  et  qui  ab  illo 
sacros  ordines  acceperant,  coegit  iterum  or¬ 
dinari,  tanquam  nihil  ab  illo  accepissent. 
Displicuit  hoc  factum  omnibus  ;  et  ideo  Pon¬ 
tifices  tres  ordine  succedentes,  Romanus  I, 

Theodorus  II,  et  praecipue  Joannes  IX,  con¬ 
vocato  atio  Concilio  Episcopali,  judicave- 
runr,  Formosum  verum  Pontificem  fuisse, 
et  Stephani  VI  sententiam  irritaverunt. 
Successit  postea  Sergius  III,  et  in  omnibus 
Stepbanum  VI  imitatus  est.  Praecipua  ergo 
quaestio  fuit,  an  Formosus  fuisset  Papa  legi¬ 
timus,  nec  ne  :  in  qualibus  quaestionibus 
non  negamus,  posse  errare  Pontifices,  et  de 
facto  errasse  Stephanum  et  Sergium. 

Sed  Objicies :  Stephanus  et  Sergius  non 
solum  judicarunt,  Formosum  non  fuisse  ve¬ 
rum  Pontificem,  sed  etiam  ordines  sacros, 
quos  ille  contulerat,  non  fuisse  ratos;  qui  est 
error  manifestus  contra  Fidem  :  nam  etsi 
Formosus  non  fuisset  Papa,  et  semper  man¬ 
sisset  depositus  et  degradatus  ;  tamen  quia 
aliquando  verus  Episcopus  fuerat,  et  erat 
quoad  characterem  et  ordinis  potestatem  , 
quae  non  potest  ullo  modo  auferri ;  error  in 
Fide  est  dicere  :  Ordines  sacros  ab  illo  col- 
tos  non  fuisse  veros  ordines  sacros. 

Respondeo  :  Stepbanum  et  Sergium  non 
edidisse  aliquod  decretum,  quo  decerne¬ 
rent,  ordinatos  ab  Episcopo  degradato,  vel 
nominatim  a  Formoso  tanquam  degradato, 
esse  iterum  ordinandos  :  sed  solum  de  facto 
jussisse  iterum  eos  ordinari :  quae,  jussio  non 
ex  ignorantia,  aut  hseresi,  sed  ex  odio  in 
Formosum  procedebat.  Notat  enim  Sigeber- 
tus  in  Chron.  anni  903,  Stephanum  VI,  re¬ 
clamantibus  pene  omnibus,  per  vim  exordi- 
nasse  a  Formoso  ordinatos. 

Vigesimusnonus  est  Joannes  XIII,  sive,  ut 
alii  dicunt,  XIV  ,  quem  Magdeburgenses 
Cent.  X.  cap.  6.  coi.  294.  accusant  horrendi 
erroris,  et  sacrilegii,  quod  contra  Christi  ins¬ 
titutionem,,  coeperit  baptizare  campanas, 
quod  etiam  frequenter  alii  haeretici  nobis  ob¬ 
jiciunt.  Mirum  vero  est,  cur  non  etiam  di¬ 
cant  campanas  a  nobis  antea  catechizari,  et 
instrui,  ut  possint  Fidei  Symbolum  reso¬ 
nare. 

Vel  igitur  rem  ipsam,  vel  nomen  Baptis¬ 
mi  Campanarum  reprehendunt.  Si  rem  ; 
aperte  decipiuntur  vel  mentiuntur  :  non  enim 
campanas  revera  baptizantur,  sed  solum  be¬ 
nedicuntur,  et  dedicantur  divino  cultui,  eo 
modo,  quo  templa,  altaria,  calices,  et  alia 
sacra  vasa,  ut  patefiex  Pontificali,  ubi  habe¬ 
tur  benedictio  campanse,  et  nulla  sit  mentio 
usquam  Baptismi,  neque  dicitur  :  «  Ego  te 
Baptizo  in  nomine  Patris,  et  Filii,  et  Spiri¬ 
tus  sancti  :  »  sed  solum  funduntur  preces  ad 
Deum,  ut  in  aliis  benedictionibus.  Si  nomen 


reprehendunt ;  sciant  nomen  Baptismi  non  a 
Pontificibus,  sed  a  vulgo,  et  quidem  meta¬ 
phorice  accommodatum  campanarum  bene¬ 
dictioni,  quia  nimirum  vident,  campanas  a- 
qua  benedicta  aspergi,  et  eis  nomina  inter¬ 
dum  imponi,  ut  distinguantur  aliae  ab  aliis. 

Trigesimus  est  Sylvester  II,  quem  ma¬ 
gum  et  necromanticum  fuisse,  et  a  diabolo 
discerptum  in  templo  S.  Crucis  in  Hierusa¬ 
lem,  refert  Martinus  Polonus  in  Chron.  et 
Magdeburgenses  Cent.  X.  cap.  10,  et  Til- 
mannus  lib.  I.  cap.  9  de  Ecclesia.  Constat 
autem  Necromanticos,  ut  plurimum  esse  In¬ 
fideles,  et  Diabolum  pro  Deo  colere. 

Respondeo:  sine  dubio  esse  fabulas,  quae 
narrantur  de  magia,  et  morte  Sylvestri  II. 
Nam  nec  ullus  bonae  Fidei  auctor  vetustus  id 
pro  certo  affirmat,  et  exstat  adhuc  in  Eccle¬ 
sia  Lateranensi  sepulchrum  hujus  Pontificis, 
cum  epitaphio  posito  a  Sergio  IV  Papa,  viro 
sancto,  omnium  Scriptorum  consensa,  qui 
tantum  quinque  annis  fuit  posterior  Sylves- 
tro,  in  quo  epitaphio  laudatur  Sylvester  tan¬ 
quam  optimus  Pontifex.  Occasio  fabulandi 
de  magia  hujus  Sylvestri  fuit,  quia  erat  Syl¬ 
vester  peritissimus  Geometriae,  de  qua  etiam 
libros  scripsit:  seculo  autem  illo,  id  est  900, 
quo  nullum  fuit  indoctius,  et  infelicius,  qui 
Mathematicae,  aut  Philosophiae  operam  daret 
a  vulgo  Magus  putabatur.  Vide  Onuphrium 
in  annotatione  ad  Platinam. 


CAPUT  XIII. 

De  Grcgorio  VII. 

Trigesimusprimus,  qui  erroris  arguitur  ab 
adversariis,  est  Gregoriue  Papa  ejus  nominis 
septimus.  Eum  enim  Magdeburgenses  Cen- 
tur.  XI.  cap.  10,  reprehendunt  ut  haereticum 
necromanticum,  seditiosum,  simoniacum,  a- 
dulterum,  ac  pessimum,  non  solum  omnium 
Pontificum,  sed  fere  omnium  hominum.  Et 
idcirco  eum  non  Gregorium,  ut  vocabatur 
in  Pontificatu,  neque  Hildebrandum,  ut  dice¬ 
batur  ante  Pontificatum,  sed,  Hellebrand  ap¬ 
pellant,  quod  Germanice  inferni  titionem 
significat. 

EumdemGregorium  Theodorus  Bibliander 
in  Chron.  vult  esse  ipsum  Gog  principem 
Magog  :  et  omnes  alii  hujus  temporis  haere¬ 
tici  nullum  Pontificem  magis  detestantur, 

quam  istum,  ac  presertim  Tilmannus  lib.  I. 
de  Eccles.  cap.O.  ubi  apertissime  mentitur, 
ea  quae  narrantur  mala  de  Gregorio  "VII,  ha¬ 
beri  in  libris  Monachorum,  Papaeque  adula¬ 
torum  ;  cum  tamen  et  ipse  Tilmannus,  ct 
Centuriatores  nullum  proferant  testem  pree- 
ter  unum,  qui  fuit  hostis  juratus  Gregorii  VII; 
omnia  enim  prodant  unius  Bennonis  Pseu- 
docardinalis  testimonio,  qui  illo  tempore  vi¬ 
xit,  et  vitam  Gregorii  VII  scriptam  reliquit. 

Ego  autem  hujus  Benonnis  librum  legens, 
et  impudentissimorum  mendaciorum  plenis¬ 
simum  inveniens,  alterum  c  duobus  mihi  per¬ 
suasi:  aut  revera  nihil  tale  eo  tempore  scrip¬ 
sisse  Bennonem,  sed  aliquem  Lutheranum 
esse  hujus  libri  auctorem,  qui  eum  sub  Ben¬ 
nonis  titulo  ediderit :  aut  certe  Bennonem  il¬ 
lum  non  tam  scripsisse  vitam  Gregorii  Septi¬ 
mi,  quam  sub  nomine  Gregorii  Septimi,  vo¬ 
luisse  depingere  idaeam  pessimi  Pontificis, 
ad  eum  nodum,  quo  Xenephon  scripsit  vi¬ 
tam  Cyri  Regis  Persarum,  qui  non  tam  nar¬ 
ravit  quid  Cyrus  egerit,  quam  quid  agere 
debeat  optimus  Princeps. 

Non  esse  autem  ullam  fidem  habendam  huic 
Bennoni,  perspicuum  est  ex  eo,  quod  contra¬ 
rium  scribunt  omnes  alii  Auctores  ipso  qui  illo 
tempore  aliquid  de  hac  re  ediderunt,  quibus 
major  fides  habenda  est,  quam  Bennoni; 
tum  quod  isti  multi  sint,  ille  unus  tantum  ; 
tum  etiam  quod  Benno  fuerit  Cardinalis  non 
a  vero  Papa  Gregorio  VII,  creatus,  ut  men¬ 
titur  Bibliander  in  Cliron.  tab.  13  qui  Ben¬ 
nonem  Gregorii  Cardinalem,  et  ipsi  Gregorio 
intimum  fuisse  dicit  :  sed  ab  Antipapa  de¬ 
mente  III,  quem  Imperator  in  odium  Gre¬ 
gorii  constituerat,  ut  patet  ex  lib.  Onuphrii 
de  Pontif.  cum  enim  esset  Cardinalis  Anti- 
papse,  non  poterat  bene  loqui  de  vero  Papa. 
Illi  autem  alii  auctores  neutri  parti  erant 
obstricti  beneficio  aliquo ;  et  ideo  rectius 
judicabant.  Esse  autem  contraria,  quae  scri¬ 
bunt  caeteri,  iis  quae  Benno  scribit,  facile 
demonstrari  potest. 

Quatuor  sunt  ad  quae  revocari  possunt  om¬ 
nia,  quae  scribit  Bennoi  Primum  est,  Grego- 
gorium  VII,  per  vim  militarem  ,  quam  ipse 
sibi  pecuniis  comparaverat,  invasisse  Ponti¬ 
ficatum  nullo  Cardinalium  subscribente,  et 
sine  ullo  Cleri,  et  populi  consensu.  At  S.  An- 
selmus  Episcopus  Lucensis  ,  qui  tunc  vive¬ 
bat,  in  epist.  ad  Guibert.  qui  in  schismate 
fuit  Antipapa  dictus  Clemens  III,  ita  scribit : 
«  Ut  ergo,  inquit,  de  B.  Gregorio  patre  nos¬ 
tro  dicam,  quod  de  Cornelio  scripsit  B .  Cy¬ 


prianus  :  factus  est  Episcopus  de  Dei ,  et 
Christi  ejus  judicio,  de  clericorum  pene  om¬ 
nium  ;  et,  ut  verius  dicam,  omnino  omnium 
testimonio,  de  plebis  ,  quse  tunc  aderat  suf¬ 
fragio,  do  sacerdotum  antiquorum,  et  bono¬ 
rum  virorum  collegio  ,  cum  nemo  ante  se 
factus  esset,  cum  Alexandri  locus,  id  est, 
cum  locus  Petri,  et  gradus  cathedrae  sacer¬ 
dotalis  vacaret  etc.  »  Hanc  epistolam  refert 
Abbas  Urspergensis  in  Chron.  et  subjungit, 
istum  Anselmum  fuisse-  virum  doctissimum, 
ct  sanctissimum  ;  adeo  ut  vivus  et  mortuus 
miraculis  claruerit. 

Exstat  etiam  apud  Platinam  forma  electio¬ 
nis  hujus  Pontificis  in  haec  verba  :  «  Nos 
sanctae  Romanae  Ecclesiae  Cardinales,  Cle¬ 
rici,  Acolyti,  Subdiaconi ,  Presbyteri,  prae¬ 
sentibus  Episcopis ,  Abbatibus  ,.  multisque 
tum  Ecclesiastici,  tum  laici  ordinis,  eligimus 
hodie,  X.  Kalen.  Maii  in  basilica  Sancti  Pe¬ 
tri  ad  vincula,  anno  salutis  1073,  in  verum 
Christi  vicarium  Iiildebrandum  Archidiaco- 
num,  virum  multae  doctrinae  ,  magnae  pieta¬ 
tis,  prudentiae,  justitiae,  constantiae,  religio¬ 
nis,  modestum,  sobrium, continentem,  etc.» 
quae  forma  divina  providentia  conservata  vi¬ 
detur  ad  Bennonis  mendacia  coarguenda. 
Idem  autem  scribunt  omnes  alii  Auctores, 
quos  infra  citabimus. 

Deinde  scribit  Benno ,  Henricum  IV,  in¬ 
sontem  a  Gregorio  VII  excommunicatum, 
quod  idem  audent  asserere  Magdeburgenses 
Cent.  XI,  cap,  6,  coi.  264.  At  Stephanus 
Episcopus  Halberstatensis ,  vir  sanctus  et 
doctus,  illo  ipso  tempore  scripsit  haec  verba 
in  epist.  ad  Walramum  Episc.  teste  Dode- 
chino  in  Addit,  ad  Marian.  Scot.  anno  1090. 
et  Trithemio  in  Chron.  :  «  Audi,  inquit,  ve¬ 
ra,  non  fucata,  audi  fortia,  non  faceta  :  om¬ 
nis  qui  dignitates  spirituales  divendit,  haere¬ 
ticus  (simoniacus)  est :  Dominus  autem  Hen- 
ricus,  quem  Regem  dicunt,  episcopatus,  et 
abbatias  vendit.  Etenim  Constantiensem, 
Bambergensem,  Moguntinensem  ,  et  plures 
alios,  pro  pecunia  ;  Ratisponenscm,  Augus- 
tensem,  et  Strasburgensem,  pro  gladio  ;  Ab¬ 
batiam  Fuldensem,  pro  adulterio  ;  Monaste- 
riensem  vero  episcopatum  ,  quod  dicere  et 
audire  nefas  est,  pro  sodomitica  immunditia 
vendidit.  Quae  si  impudenter  negare  volue¬ 
ris,  teste  coelo ,  teste  terra  ,  omnes  etiam  a 
furno  redeuntes  scioli  concludent  hoc  :  Do¬ 
minus  Henricus  haereticus  est.  Pro  quibus 
nefandis  malis  ab  Apostol.  sede  excommu- 
nicatus,  ne  potestatem  aliquam  super  nos, 

quia  Catholici  sumus,  poterit  exercere. »  Haec 
ille. 

Marianus  Scotus  ,  qui  ipso  tempore  Hen- 
rici  IY  floruit,  in  Chron.  anni  1075  :  «  Haec, 
inquit,  et  similia  nefanda  ,  et  inaudita  Hen- 
rici  Regis  flagitia  videntes,  et  audientes  fieri 
Catholici  viri  per  id  temporis  in  Ecclesia 
constituti,  cum  Propheta  Elia  zelo  Domini 
zelantes  pro  domo  Israel ,  directis  Romam 
nuntiis  ad  Alexandrum  Apostolicfe  sedis  an¬ 
tistitem,  haec  ei,  et  alia  quamplurima  ,  quae 
in  regno  Teutonico  ,  insanientibus  simonia- 
cis  haereticis  Rege  Henrico  auctore  et  patro¬ 
no  dicta  et  gesta  sunt ,  tam  litteris  ,  quam 
viva  voce  gemendo,  ac  dolendo  conquesti 
sunt.  » 

Item  Dodechinus  Mariani  continuator,  an¬ 
no  1106  :  «  Henricum,  inquit,  hominem  per¬ 
versum,  et  justo  judicio  ab  Ecclesia  ejectum 
constat  manifeste,  vendidit  enim  omnia  spi¬ 
ritualia.»  Idem  vero  auctor,  an.  1090  etl093, 
multa  scelera  horrenda  prorsus  Henrici  1Y 
refert.  S.  quoque  Anselmus  Cantuaricnsis 
ejusdem  temporis  auctor  in  ep.  ad  Walram. 
quse  praecedit  librum  de  azymo  ,  Henricum 
IV  Neronis,  Domitiani,  et  Diocletiani  succes¬ 
sorem  vocat.  Denique  non  pauca  Henrici 
scelera  referunt  Lambertus  Schaffnaburgen- 
sis,  Abbas  Urspergensis  in  Chron.  Albertus 
Krantius  lib.  Y  Metrop.  et  lib.  Y  Saxoniae, 
et  Joannes  Aventinus  lib.  Y  Annal.  Bojo- 
rum ;  quibus  auctoribus  Magdeburgenses 
multum  tribuere  solent.  Quid,  quod  Calvi¬ 
nus  ipse  idem  fatetur?  sic  enim  scribit  lib. 
IV  Inst.  cap.  11,  §.  13  :  «  Imperator  Henri- 
cus  ejus  nominis  quartus,  homo  levis  et  te¬ 
merarius,  nullius  consilii ,  magnae  audaciae, 
et  vitae  dissolutae,  Episcopatus  totius  Germa¬ 
niae  habebat  in  aula  sua  partim  venales, 
partim  praedae  expositos.  » 

Tertio  scribit  Benno,  Gregorium  Papam 
haereticum  Berengarianum  fuisse,  hoc  est, 
non  certo  credidisse  ,  in  Eucharistia  adesse 
verum  Christi  corpus  :  sed  certe  nihil  minus 
de  hoc  Pontifice  dici  potest.  Nam  (ut  omit¬ 
tam  quod  sanctus  ab  omnibus  Scriptoribus 
appellatur,  quod  Leoni  IX  et  Nicolao  II,  qui 
Berengarium  damnaverunt,  semper  commu¬ 
nicavit,  quod  nullus  probatus  Auctor,  ac  ne 
Sigebertus  quidem,  qui  parum  ei  favit,  tale 
aliquid  asserere  ausus  est)  hic  ipse  Gregorius 
in  Concilio  Turonensi  tamquam  Legatus 
summi  Pontificis  praesidens  eumdem  Beren¬ 
garium  confutavit.  Sic  enim  Guitmundus 
scribit  lib.  III  de  Euchar.  :  «  Ipsa  (Ecclesia) 


per  B.  Leonem  Papam  hadc  Berengariana 
figmenta  mox  suo  exortu  damnavit.  Deinde 
per  hunc  ipsum,  qui  nunc  prseest,  B.  Grego¬ 
rium  Papam  tunc  Archidiaconum  ejusdem 
Romanae  sedis,  in  Concilio  Turonensi  con¬ 
vicit,  ipsumque  Berengarium,  ut  videbatur, 
correctum,  ac  propriae  manus  Sacramento 
satisfacientem ,  clementer  suscepit.  Rever- 
sumque  aliquanto  post  ad  vomitum  suum, 
agente  sanctae  recordationis  Nicolao  Papa 
in  generali  Concilio  Romae  iterum  confuta¬ 
vit.  » 

Ac  ne  forte  dicant  :  Gregorium,  cum  esset 
Archidiaconus,  Catholicum  fuisse  :  in  Ponti¬ 
ficatu  vero  haereticum  factum  ;  legatur  Tho- 
mas  Waldensis  tom.  II  de  Sacram,  c.  43  ubi 
recitat  ad  verbum  sententiam  Gregorii  hujus 
•  Papae  septimi ,  quam  in  Romano  Concilio 
contra  Berengarium  tulit  anno  Pontificatus  6 
ex  qua  luce  clarius  apparebit,  mentitum  esse 
Bennonem. 

Quarto  scribit  Benno  ,  Gregorium  virum 
deterrimum  fuisse  ,  simoniacum  ,  magum, 
adulterum,  homicidam,  denique  omnibus 
sceleribus  coopertum  :  et  historias  quasdam 
narrat,  quarum  nulla  exstant  vestigia  in  bo¬ 
nis  Auctoribus ;  et  eas  tamen  pro  oraculis 
vendunt  Illyricus,  et  Tilmannus. 

At  contrarium  scripserunt  illo  ipso  tem¬ 
pore,  et  posterioribus  saeculis  omnes  fere  alii 
Auctores  :  ac,  ut  solum  Germanos  proferam, 
Trithemius  in  Chron.  scribit  hoc  modo  de 
Conciliabulo  Imperatoris  :  «  Ad  hoc,  inquit, 
concilium  malignantium  Gulielmus  Abbas 
Hirsaugiensis  vocatus  ire  contempsit;  quippe 
qui  vicarium  Christi  sanctum  et  innocentem 
noverat.  »  Otho  Frisingensis  lib.  VI  hist. 
cap.  32.  :  a  Hildebrandus,  inquit,  semper  in 
Ecclesiastico  rigore  constantissimus  fuit.  » 
Et  cap.  34.  :  «  Forma,  inquit,  gregis  factus 
quod  verbo  docuit,  exemplo  demonstravit, 
ac  fortis  per  omnia  athleta  murum  se  pro 
domo  Domini  ponere  non  timuit.  »  Et  cap. 
36.  :  «  Ecclesia  tanto  pastore,  qui  inter  om¬ 
nes  sacerdotes  ,  et  Romanos  Pontifices  prse- 
cipui  zeli  et  auctoritatis  fuit,  orbata  ,  dolo¬ 
rem  non  modicum  habuit.  »  Krantius  in  Me¬ 
trop.  lib.  Y,  cap.  20. :  «  Henricus  IY,  inquit, 
Ecclesiarum  jura  invasit,  Episcopos  pro  suo 
arbitrio  instituens,  destituensque  ,  summum 
Pontificem  Gregorium  VII,  virum  sanctum 
insectatus  est.  » 

Abbas  Urspergensis ,  non  videtur  ausus 
fuisse,  nimis  aperte  Gregorium  VII  laudare  : 
tribus  tamen  in  locis  indicat  sententiam 

suam.  Primo,  ubi  verbis  clarissimis  Henri- 
cum  IV  vituperat  :  «  Anno,  inquit,  Domini 
MLVIII,  Henricus  Rex  adolescentise  usus  li¬ 
bertate,  Saxoniam  solam  ex  omni  Romano 
Imperio  coepit  incolere,  principes  despicere, 
nobiles  opprimere,  inferiores  sustollere ,  ve¬ 
natui,  lusibus,  eseterisque  ejusmodi  exerci¬ 
tiis,  plusquam  justitiis  faciendis ,  ut  incusa¬ 
tus  est,  operam  dare  ;  Filias  illustrium  qui¬ 
buslibet  obscure  natis  conjugare,  privata 
praesidia,  nimirum  potentibus  non  satis  fi¬ 
dens  instituere.  •>  Et  infra  :  «  Hic  finis  ,  hic 
interitus,  haecque  sors  ultima  Henrici,  illo  sub 
vocabulo,  quarti  Romani  Imperatoris,  a  suis 
appellati,  a  Catholicis  vero,  id  est ,  cunctis 
R.  Petro,  suisque  successoribus  fidem  et 
obedientiam  lege  Christiana  conservantibus 
archipirata, 'simul  et  haeresiarcha,  necnon  et 
apostata ,  persecutorque  plus  animarum  , 
quam  corporum  competenter  dicebatur.  » 
Haec  ille.  Ubi  dum  Henricum  ab  adolescen¬ 
tia  in  tyrannidem  declinasse  docet;  justum 
Grego rii  judicium  in  eumdem  Itegcm  fuisse 
demonstrat. 

Denique  infra  ,  cum  citasset  verba  Conci- 
liabuli  contra  Gregorium  ,  ac  deinde  defen¬ 
sionem  S.  Anselmi  pro  eodem  Gregorio  ,  ita 
subjungit  Abbas  ;  «  Haec  priori  sententiae 
valde  contraria  scripsit  AnsdmusEpiscopus, 
vir  litteris  apprime  eruditus,  ingenio  acutis¬ 
simus,  facundia  praecipuus,  et  quod  omnibus 
majus  est,  in  Dei  timore,  et  sancta  conver¬ 
satione  nominatissimus  ;  adeo  ut  tam  in  vita, 
quam  post  mortem  referatur  miraculis  cla¬ 
rus.  )>  Haec  ille.  Qui  certe  dum  anteponit 
Gregorii  laudatorem  reprehensoribus,  mi¬ 
rum,  si  non  ipse  etiam  Gregorium  tacite  lau¬ 
dare  videatur. 

Denique  infra  sic  ait  de  successore  Gre¬ 
gorii  VII  :  «  Desiderius  Cardinalis  Romanus, 
et  Abbas  Cassinensis,  verus  Christi  famulus, 
licet  multum  corde  simul  et  corpore  renitens, 
substituitur.  Sed  cum  infirmitate  gravi  labo¬ 
rans  ad  summum  hunc  apicem  provehere¬ 
tur,  precibus  obtinuit,  ut  infra  non  multos 
dies  ex  hac  vita  tolleretur.  »  Quis  autem  du¬ 
bitat,  hunc  Desiderium  ,  si  verus  Christi  fa¬ 
mulus  erat,  non  fuisse  unquam  approbatu¬ 
rum  causam  Gregorii,  nisi  eam  justissimam 
esse  cognovisset? 

Nauclerus  in  Chron.  generat.  37.  :  «  Vir, 
inquit,  fuit  Gregorius  religiosus,  timens 
Deum,  justitiae  et  aequitatis  amator,  in  ad¬ 
versis  constans,  qui  propter  Deum ,  in  his 


qua;  ad  justitiarq  pertinebant,  nihil  timuisset 
perficere.  » 

Marianus  Scotus,  Fuldensis  Monachus,  qui 
tempore  Gregorii  VII  vixit,  in  Chron.  anni 
1073  :  «  Gregorius,  inquit,  querimoniis,  et 
clamoribus  Catholicorum  justis  ad  versus  Hen¬ 
ricum,  et  scelerum  ejus  immanitatem  audi¬ 
tis,  zelo  Dei  accensus,  jam  dictum  Regem 
excommunicatum  pronuntiavit ,  maxime 
propter  simoniam  :  quod  factum  Catholicis 
quidem  viris  bene  placuit ;  simoniacis  vero 
ac  fautoribus  Regis  nimium  displicuit.  » 

Dodechinus  Abbas  continuator  Mariani, 
anno  1083  :  «  Ipse,  inquit,  Urbanus  venera¬ 
bilis  Papse  Gregorii  scripta  et  dicta  contra 
schismaticos  habita  confirmavit.  Et  anno 
1090,  beatae  memoriae  Papam  Gregorium 
nominat. 

Lambertus  Schaffnaburgensis ,  qui  eodem 
tempore  vixit,  in  historia  rerum  Germanica¬ 
rum  :  «  Hildebrandi,  inquit ,  constantia  ,  et 
invictus  adversus  avaritiam  animus,  omnia 
excludebat  argumenta  humanae  fallaciae.  » 
Item  :  «  Signa,  et  prodigia,  quae  per  oratio¬ 
nes  Gregorii  Papae  frequentius  fiebant,  et 
zelus  ejus  ferventissimus  pro  Deo  et  Eccle¬ 
siasticis  legibus  satis  eum  contra  venenatas 
detractorum  linguas  communiebant.  »  Item 
ibidem  refert  obitum  Gulielmi  Episcopi  Tra- 
jectensis,  qui  una  cum  Rennone  Gregorium 
oppugnaverat  :  «  Repente,  inquit ,  gravissi¬ 
ma  aegritudine  correptus,  miserabili  ejulatu 
coram  omnibus  vociferabatur,  justo  Dei  ju¬ 
dicio  se  et  praesentem  vitam  amisisse  et  aeter¬ 
nam,  quod  Regi  ad  omnia,  quae  perperam 
intendisset ,  operam  suam  summo  annisu 
praebuisset,  atque  in  spem  gratiae  ejus,  Ro¬ 
mano  Pontifici  sanctissimo,  et  Apostolicarum 
virtutum  viro  graves  contumelias  sciens  et 
prudens  innocenti  irrogasset.  »  Denique  ibi¬ 
dem  :  «Papa,  inquit,  ubi  Missarum  solemnia 
celebrasset,  proferens  manu  corpus  Domini¬ 
cum  ad  Regem,  palam  ait :  Ego  jam  pridem 
a  te ,  tuisque  fautoribus  insimulor,  sedem 
Apostolicam  per  simoniacam  haeresim  occu¬ 
passe,  et  aliis  criminibus  vitam  maculasse. 
Quo  igitur  satisfactionis  compendio,  omnem 
omnibus  scandali  scrupulum  auferam,  Deum 
precor,  ut  suo  me  hodie  judicio  vel  absolvat 
subjecti  criminis  suspicione,  si  innocens,  vel 
subitanea  morte  interimat ,  si  reus  :  et  mox 
partem  Dominici  corporis  accepit,  et  come¬ 
dit,  qua  liberrime  assumpta,  cum  populus 
innocentiae  Pontificis  congratulatus  in  laudes 

Dei  aliquamdiu  acclamasset,  ad  Regem  con¬ 
versus  :  «  Fac,  inquit,  fili,  si  placet,  quod  me 
facere  vidisti.  Rex,  post  dilationem  impetra¬ 
tam,  recusavit  eo  modo  se  purgare ;  nec  in¬ 
juria  :  ubi  enim  ad  suos  redierat,  statim 
etiam  ad  ingenium  rediit,  nec  prius  quievit, 
quam  et  B.  Gregorium  urbe  expulisset,  et 
Gilbertum  Ravennatensem  Episcopum  ejus 
loco  supposuisset.  »  Haec  ille. 

Joannes  Aventinus  restat  ex  Germanis,  qui 
hoc  nostro  saeculo  scripsit,  et  licet  multa 
scribat  in  Gregorium  nostrum  ex  auctore 
quodam  sine  nomine,  ac  propterea  etiam 
sine  auctoritate  :  tamen  alicubi  etiam  veri¬ 
tate  victus,  Henricum  reprehendit,  et  Gre¬ 
gorium  laudat.  Sic  enim  ait  lib.  V  Annal. 
Bojor.  pag.  563  :  «  Henricum  stupris,  amo¬ 
ribus,  impudicitiae  et  adulterii  flagrasse  in¬ 
famia,  ne  amici  quidem  negant.  »  Et  infra  : 
«  Gregorium  virum  sanctissimum  pervica¬ 
ciorem  extitisse,  Paulus  Bernietensis  ,  qui 
ejus  vitam  libris  duobus  complexus  est ,  et 
reliqui  ejus  partium  acerrimi  propugnatores 
produnt.  »  Et  infra  pag.  579.  posteaquam 
descripsit  crimina  Gregorio  ad  adversariis 
objecta;  ita  subjungit  :  <c  Adversus  haec  An- 
selmus  Lucensis  Episcopus  (qui  hymnos,  et 
alia,  quae  de  Servatoris  nostri  cruciatibus 
perscripta  sunt ,  de  Gregorio  interpretatur) 
et  Gulielmus  Hirsunus,  qui  suam  causam, 
seque  justos  esse,  miraculis  post  mortem  de¬ 
clararunt,  pleraque  scripsere.  » 

Habemus  igitur  innocentiam  Gregorii  pro¬ 
batam  tripliciter ,  testimonio  Scriptorum, 
testimonio  adversarii  morientis ,  et  testimo¬ 
nio  Dei  a  Pontifice  invocati.  Una  solum  su- 
perest  calumnia  Sigeberti ,  qui  in  Chron. 
scribit,  Gregorium  VII  sensisse,  Presbyterum 
concubinarium,  si  forte  sacrum  facere  velit, 
non  posse  revera  consecrare,  et  idcirco  in¬ 
terdixisse  Christianis ,  ne  concubinariorum 
Presbyterorum  sacris  interessent. 

Respondeo  :  Sigebertum  fuisse  ex  secta¬ 
toribus  Henrici  IV,  ut  Trithemius  refert  in 
Catal.  Script.  et  ideo  sinistre  interpretatum 
interdictum  Gregorii.  Quid  autem  Gregorius 
jusserit,  longe  melius ,  et  fidelius  refert  B. 
Anselmus  Sigeberto  antiquior,  et  sanctior. 
Qui  in  epist.  8.  ad  Guliel.  Abb.  sic  ait :  «  De 
presbyteris,  inquit ,  qui  se  aperte  reprobos, 
et  libidinis  commercio  Deo  execrabiles  exhi¬ 
bent,  omnino  tenendum  est,  quod  Apostolica 
providentia  Ecclesiastico  justoque  rigore 
constituit,  nempe  nullatenus  convenit,  ut  ibi 
reverenter  astetur,  ubi  pertinaciter  aperta, 


et  impudenti  libidine  faetentes ,  Dei  et  Sanc¬ 
torum  prohibitionem  contemnendo,  sacris 
altaribus  deserviunt,  imo  non  deserviunt, 
sed  quantum  ad  ipsos  pertinet,  turpiter  com¬ 
maculant.  Non  quo  quis  ea,  quae  tractant, 
contemnenda ,  sed  ipsos  potius  tractantes 
execrandos  existimet,  ut  qui  Dei,  et  Angelo¬ 
rum  praesentiam  non  reverentur,  vel  homi¬ 
num  detestatione  repulsi ,  sacra  contamina¬ 
re  desistant.  »  Haec  ille.  Qui  rectissime  de¬ 
cretum  Gregorii  tempore  suo  editum  expli¬ 
cavit. 

Placet  nunc  Catalogum  adscribere  eorum 
auctorum  qui  de  Gregorio  VII  honorifice 
scripserunt.  Primum  igitur  ipsius  Gregorii 
aetate  scripsit  Leo  Ostiensis  circa  annum 
1080,  in  lib.  III  hist.  Cassin.  multa  de  sanc¬ 
titate  hujus  Gregorii ,  in  quibus  etiam  sunt 
coelestes  revelationes  ,  et  visiones  probatis¬ 
simorum  servorum  Dei.  Eodem  tempore  de 
Gregorio,  ut  sancto  Pontifice  ,  scripsit  Ma¬ 
rianus  Scotus  lib.  III  Chron.  ab  anno  1075 
usque  ad  annum  1083.  Item  Lambertus 
Schaffnaburgensis  in  hist.  German.  non  pro¬ 
cul  a  fine.  S.  Anselmus  Cantuariensis  in 
epist.  8.  et  init.  lib.  de  azyma.  S.  Anselmus 
Lucensis  in  epist.  ad  Guibert.  apud  Abb. 
Urspergen.  Stephanus  Halberstatensis  in 
epist.  ad  Walramum  apud  Dodechinum  in 
Addit,  ad  Marian.  Scot.  Bernardus  Corbe- 
iensis  in  Apol.  pro  Gregor,  teste  Trithemio 
in  Catal.  Script.  Guitmundus  lib.  I  et  III  de;' 
Sacram.  Euchar.  Denique  Paulus  Bernieten¬ 
sis,  et  Gerohus  Reicherspergensis,  quos  pro 
Gregorio  scripsisse ,  et  propterea  exilium 
passos  ,  testatur  Joannes  Aventinus  lib.  V. 
Annal.  Boior.  Hi  igitur  decem  sancti  et  docti 
Scriptores  viventem  Gregorium  defende¬ 
bant  ,  solus  exstat  ex  Scriptoribus  illius 
setatis  Benno  Pseudocardinalis ,  qui  accu¬ 
set. 

Deinde  circa  annum  1100  ,  Sigebertus  in 
Chron.  etiamsi  Henrico  Imperatori  faveret, 
ut  supra  diximus,  nullum  tamen  crimen  Gre¬ 
gorio  abscribere  ausus  est,  eorum  quse  Ben¬ 
no  et  Centuriatores  referunt  .*  solum  tribuit 
ei  zelum  inconsideratum  ,  et  errorem  circa 
Sacramenti  ministros ,  a  quo  satis  eum  An¬ 
selmus  purgavit.  Porro  idem  Sigebertus  ibi¬ 
dem  non  tacet,  pro  Gregorio  scripsisse  An- 
selmum  Lucensem,  et  hujus  Anselmi  sancti¬ 
tatem  a  Deo  signis,  et  prodigiis  demonstra¬ 
tam  esse ;  quod  certe  ad  magnam  Gregorii 
laudem  pertinet.  Non  diu  postea  Gratianus 
circa  annum  1150,  decretum  Gregorii  retu- 

lit  XV,  quaesi.  6.  can.  Nos  Sanctorum.  Et  pro 
Grego rio  nostro  egregie  scripsit  Otho  Fri- 
singensis,  et  genere  ,  et  eruditione,  et  vitee 
probitate  nobilissimus  ,  lib .  VI  hist.  Item 
Gulielmus  Tyrius  circa  annum  1180  ,  lib.  I 
de  bello  sac.  cap.  13.  et  Godefriedus  Viter- 
biensis  in  Chron.  suo  univers.  par.  17.  Con- 
radusAbbasUrspergensis  circa  annum  1200, 
in  Chron.  etsi  nec  aperte  laudat,  necvitupe- 
rat  Gregorium;  laudat  tamen  (ut  diximus) 
occultius  multis  modis  ,  nullo  autem  modo 
reprehendit.  Eodem  tempore  Dodechinus  in 
Addit,  ad  Marian.  apertissime  Gregorium 
laudat ,  et  Henricum  vituperat.  Vincentius 
circa  annum  1250, in  spec.  histor.  lib.  XXV, 
cap.  44.  miraculis ,  et  dono  prophetiae  Gre¬ 
gorium  VII  claruisse  testatur.  Et  eumdem 
cum  honore  citat  S.  Thomas  2.  2.  qusest. 
XII,  art.  2.  Martinus  Polonus  circa  annum 
1300,  in  vita  ejusdem  Gregorii.  Et  Joannes 
Villanus  lib.  IV  hist.  Florent,  cap. 21.  Blon- 
dus  circa  annum  1400,  dec.  2,  lib.  III;  Mat¬ 
thaeus  Palmerius  in  Chron .  et  Thomas  Wal- 
densistom.il,  cap.  43.  S.  Antoninus  circa 
annum  1430,  2.  par.  Sum.  histor.  tit.  XVI, 
cap.  1  ,  §.21.  Platina  in  vita  Gregorii ,  et 
iEneas  SylviusinComp.  Blondi;  Joannes  Tri- 
themius  circa  annum  1500,  in  Chron.  Joan¬ 
nes  Nauclerus  in  Chron.  gener.  37.  Albertus 
Krantius  lib.  VMetrop.  et  Sabellicus  Ennea¬ 
de  9  ,  lib.  III.  et  Volaterramus  lib.  XXII 
Anthropol.  res  gestas  Gregorii,  utplanesanc- 
tissimi  viri,  descripserunt.  Qui  sunt  Aucto¬ 
res  triginta  duo,  quos  uniBennoni  ad  retun¬ 
dendam  Centuriatorum  et  Tilmanni  impu¬ 
dentiam  opponimus  :  necnon  ad  coarguen¬ 
dum  Tilmanni  mendacium,  qui  scribere  au¬ 
sus  est,  Gregorii  VII  flagitia  prodita  esse  in 
lucem  a  Monachis  et  adulatoribus  Papae, 
cum  nos  contra  ostenderimus,  Gregorium  ab 
omnibus  laudari.  (1) 


CAPUT  XIV. 

De  c  ce  teris  Pontificibus ,  quibus  error  in  Fide 
falso  tribuitur. 

Trigesimussecundus  est  Alexander  III,  qui 
cap.  Cum  esses,  de  testamentis  ,  dicit  esse 
alienum  a  divina  lege  et  Ecclesiae  consuetu¬ 
dine  ,  ut  in  testamentis  requirantur  plures 
tribus  testibus  et  ibidem  sub  poena  excom¬ 
municationis  praecipit ,  ne  ullus  rescindat 
testamenta  cum  tribus  testibus  facta.  At  con¬ 
trarium  est  in  praxi  totius  orbis  Christiani  : 
nec  enim  habenturrata  testamenta,  nisi  sep¬ 
tem  testibus  adhibitis.  Idem  Alexander,  cap. 
Licet,  de  sponsa  duorum  ,  dicit ,  quosdam 
suos  preedecessores  judicavisse  ,  Matrimo¬ 
nium  per  verba  de  praesenti  contractum,  non 
tamen  consummatum,  posse  dirimi  per  aliud 
Matrimonium  :  se  tamen  contrarium  senti¬ 
re.  Ex  quo  sequitur  ,  vel  Alexandrum  ,  vel 
etiam  preedecessores  errasse. 

Respondeo  ad  Primum  cum  glossa  Cano- 
nistarum  ;  Alexandrum  non  tradere  eam  le¬ 
gem,  nisi  hominibus  sibi  subjectis  in  tempo¬ 
ralibus,  et  spiritualibus ;  et  proinde  non  de¬ 
rogare  istum  canonem  legibus  civilibus,  nec 
praxi  reliqui  Orbis  Christiani.  Vel  si  tradat 
legem  omnibus  Christanis  ,  debere  intelligi 
solum  de  causis  piis,  de  quibus  Ecclesia  ju¬ 
dicat,  id  est ,  voluisse  Pontificem,  ut  testa¬ 
menta  ,  non  quidem  omnia,  sed  illa  solum, 
quae  Ecclesiam  ,  vel  locum  pium  haeredem 
faciunt,  valeant ,  etiamsi  tribus  tantum  ad¬ 
hibitis  testibus  facta  sint.  Ad  secundum  di¬ 
co  :  nec  Alexandrum,  nec  ejus  praedecesso¬ 
res  aliquid  definivisse,  sed  solum  quid  sen¬ 
tirent  explicuisse. 

Trigesimustertius  est  Coclestinus  III, quem 
Alphonsus  de  Castro  lib.  I  de  haeres.  cap.  4. 
affirmat ,  non  posse  ullo  modo  excusari  ab 
haeresi,  quod  docuerit,  per  haeresim  ita  Ma¬ 


li)  Post  Protestantes,  Gallicanismi  fautores,  notanter  Maimbourg,  Bossuet  et  Fleury,  in  Grego¬ 
rium  VII  debacchati  sunt  :  quos  vix  superant  Voltaire  et  Gibbon,  Sed  post  Baronium  et  Natalem 
Alexandrum,  non  pauci  et  non  parvi  scriptores  Pontificem  defenderunt.  Bossuetium  optime  confutat 
Bianchi ;  Fleury  confutatur  a  Marchetti  et  Muzarelli.  Inter  recentiores  Gregorii  patronos ,  nume¬ 
randi  sunt  F.  de  Kerz,  Voigt,  licet  protestans,  Philips,  Hefele,  Davin  et  praesertim  Gorini,  in  opere 
cui  titulus  :  Defense  de  1’Eglise  contre  les  erreurs  histor iques ,  qui  caeteros  pontifices  similiter  ab 
injustis  vindicat  accusationibus. 

trimonium  solvi,  ut  liceat  ei  conjugium  aliud 
inire,  cujus  prior  conjux  in  liseresim  lap¬ 
sus  sit  :  tametsi  enim  nunc  hoc  decretum 
Ccelestini  non  exstet,  tamen  fuit  olim  in  an¬ 
tiquis  decretalibus  ,  cap.  Laudabilem  ,  dc 
convers.  Infid.  quod  decretum  Alphonsus 
vidisse  se  dicit.  Esse  autem  hanc  Ccelestini 
sententiam  haereticam,  planum  est;  tum 
quia  contrarium  docuit  Innocentius  III.  cap. 
Quanto,  de  divort.  tum  etiam  quia  idem  de¬ 
finitum  est  in  ConcilioTridentino,  sess.XXIV, 
can.  5. 

Respondeo:  nec  Coelestinum,  nec  Inno¬ 
centium,  aliquid  de  ea  re  certi  statuisse,  sed 
utrumque  respondisse,  quod  sibh probabi¬ 
lius  videbatur.  Id  quod  manifeste  colligitur 
ex  verbis  Innocentii;  qui  cum  dicit,  praede¬ 
cessorem  suum  aliter  sensisse  ,  indicat ,  in 
opinione  rem  totam  adhuc  positam  fuisse. 
Quod  vero  Alphonsus  ait,  epistolam  Cceles¬ 
tini  fuisse  aliquando  inter  epistolas  decreta¬ 
les  ;  verum  quidem  est,  sed  non  potest  inde 
colligi ,  factum  esse  a  Ccelestino  decretum 
plane  Apostolicum,  et  ex  Cathedra;  cum 
constet,  multa  esse  alia  in  epistolis  decreta¬ 
libus,  quae  non  faciunt  rem  aliquam  esse  de 
Fide,  sed  solum  opiniones  Pontificum  de  ea 
re  nobis  declarant. 

Trigesimusquartus  est  Innocentius  III,  qui 
cap.  Per  venerabilem,  qui  filii  sint  legit,  do¬ 
cet  Legem  veterem  nondum  plane  esse  ab¬ 
rogatam  :  «  Sane ,  inquit,  cum  Deuterono¬ 
mium  secunda  lex  interpretetur,  ex  vi  voca¬ 
buli  comprobatur,  ut  quod  ibi  decernitur,  in 
Testamento  novo  debeat  observari.  » 

At  pugnat  hoc  decretum  Innocentii  cum 
decreto  S.  Petri,  Act.  XV.  Respondeo  :  In¬ 
nocentium  eo  loco  non  voluisse  dicere,  Deu¬ 
teronomium  hoc  tempore  debere  servari  ad 
litteram ;  sed  quatenus  quae  in  eo  diceban¬ 
tur,  figurae  erant  Testamenti  novi.  Ideo  enim 
existimavit  Innocentius,  dictum  esse  Deute¬ 
ronomium  secundam  legem,  quia  multa  con¬ 
tinet  ad  legem  novam  figurate  pertinentia. 

Trigesimusquintus  est  Nicolaus  IV,  qui  in 
cap.  Exiit,  de  verb.  signif.  in  Sexto,  definit, 
Christum  verbo  et  exemplo  docuisse  perfec¬ 
tam  paupertatem  ,  quae  consistit  in  abdica¬ 
tione  omnium  rerum,  nullo  sibi  dominio  re¬ 
licto,  nec  in  particulari ,  nec  in  communi ; 
ac  proinde  talem  paupertatem  esse  sanctam 
et  meritoriam;  atboc  falsum  esse  et  haereti¬ 
cum  docet  Joannes  XXII,  in  Extr.  suis  ,  tit. 
de  verb.  signif.  Nam  in  Extr.  Ad  condito¬ 
rem  canonum,  docet,  esse  impossibilem  ta- 

lem  paupertatem,  qua  quis  in  rebus  usu  con- 
sumptibilibus  abdicat  se  omni  dominio,  solo 
usu  retento,  et  inExtr.  Cum  inter  nonnullos, 
declarat,  esse  haereticum  dicere ,  Christum 
talem  paupertatem  verbo  aut  exemplo  do¬ 
cuisse.  Et  in  Extr.  Quia  quorumdam,  idem 
docet,  ac  prolixius  inculcat.  Joan.  de  Turre- 
cremata  lib.  II  Sum.  cap.  112.  conatur  in 
omnibus  hos  Pontifices  conciliare ,  sicut 
etiam  ipse  Joannes,  nititur  ostendere,  se  a 
Nicolao  non  dissentire. 

At  profecto  ,  nisi  ego  vehementer  fallor, 
in  omnibus  conciliari  nequeunt.  Est  igitur 
advertendum ,  tres  quaestiones  tractari  a 
Joanne  et  Nicolao.  Prima  est,  an  in  rebus 
usu  consumptibilibus  possit  separari  usus  a 
dominio.  Secunda,  an  paupertas,  quae  omne 
dominium  a  se  removet,  solo  usu  relicto,  sit 
sancta  et  meritoria.  Tertia,  an  Christus  ta¬ 
lem  paupertatem  verbo  et  exemplo  docue¬ 
rit. 

De  prima  Joannes  respondet  :  non  posse 
separari  usum  a  dominio  in  ejusmodi  rebus: 
dominari  enim  esse  posse  rem  destruere : 
proinde  impossibile  «st,  posse  rem  destrue¬ 
re  utendo,  ut  panem  comedendo,  et  non  es¬ 
se  dominum  illius  rei.  At  Nicolaus  docet  id 
fieri  posse,  et  recte,  nam  idem  aperte  docuit 
postea  Clemens  V,  in  Clement.  Exivi  de  Pa¬ 
radiso,  de  verb.  signif.  et  ratio  est  manifes¬ 
ta,  quia  esse  Dominum,  non  est  posse  rem 
destruere  quocumque  modo,  sed  posse  libe¬ 
re  destruere ,  quando ,  ubi,  quomodo  quis 
voluerit,  et  etiam  donare,  vendere,  commu¬ 
tare  etc.  constat  autem  omnes  veros  religio¬ 
sos  habere  usum  panis  quem  comedunt ,  et 
vini  quod  bibunt ,  nec  tamen  posse  illa  do¬ 
nare,  vendere,  mutare,  projicere  etc.  Dices; 
ergo  erravit  Joannes.  Respondeo  :  ita  vide¬ 
ri,  sed  non  in  re  Fidei  :  haec  enim  quaestio 
ad  Fidem  non  pertinet,  ut  ipse  Joannes  dicit 
in  Extr.  Quia  quorumdam  ;  imo  adhuc  sunt 
de  hac  re  variae  Doctorum  sententiae. 

De  Secunda  quaestione  Nicolaus  sentit,  il¬ 
lam  paupertatem  esse  sanctam  et  merito¬ 
riam  :  negat  Joannes.  Et  quamquam  melius 
Nicolaus  sentire  videtur  ;  tamen  nec  Nico¬ 
laus  hoc  definivit  tanquam  articulum  Fidei ; 
nec  Joannes  directe  hoc  impugnavit.  Joan¬ 
nes  enim  in  illa  Extr.  At  conditorem  cano¬ 
num  ;  solum  intendit  renuntiare  dominio  ea¬ 
rum  rerum,  quae  donantur  Franciscanis, 
quod  Romani  Pontificis  ea  esse  asseruerat 
Nicolaus  :  renuntiare  autem  ejusmodi  juri 
potuit  Joannes. 

De  Tertia  quaestione  (quae  omnium  gra¬ 
vissima  est ,  et  ad  Fidem  pertinet)  non  dis¬ 
sentiunt  Nicolaus  et  Joannes.  Nam  Nicolaus 
dicit,  Christum  aliquando  perfectissimam  il¬ 
lam  paupertatem  verbo  et  exemplo  docuis¬ 
se  :  aliquando  autem  paupertatem  minus  ri¬ 
gidam  exemplo  demonstrasse ,  tanquam 
communem  omnium  patrem  ,  et  doctorem. 
Joannes  autem  definit,  esse  haereticum  as¬ 
serere,  Christum  nihil  unquam  hic  in  terris 
habuisse  proprii,  nec  in  speciali,  nec  in  com¬ 
muni.  Quae  duo  non  pugnant :  nam  Nicolaus 
non  negat,  Christum  aliquando  habuisse  ali¬ 
quid  proprii  saltem  in  communi;  sed  negat 
semper  talem  vitam  Christum  egisse.  Joan¬ 
nes  quoque  non  negat,  Christum  aliquando 
nihil  habuisse  proprii,  nec  in  speciali ,  nec 
in  communi ;  sed  negat,  semper  talem  vitam 
Christum  egisse. 

Quod  autem  Christus  utrumque  docuerit 
verbo  et  exemplo,  probatur  :  nam  pauper¬ 
tatem  omnimodam  docuit  Matth.  X.  cum 
ait:  Nolite  possidere  aurum,  nec  argentum ,  ne¬ 
que  pecuniam  in  zonis  vestris ,  non  peram,  nec 
duas  tunicas  ,  neque  calceamenta  ,  neque  vir¬ 
gam  (1).  Neque  refert,  an  hsec  verba  sonent 
praeceptum,  an  consilium,  et  an  possint  ex¬ 
poni  aliter  quam  de  abdicatione  omnis  do¬ 
minii.  Nam  satis  est  ad  sententiam  Nicolai 
salvandam  ,  quod  hsec  sit  Christi  doctrina, 
et  quod  non  repugnet  ei  iste  sensus ,  ut  re¬ 
vera  non  repugnat.  Etsi  enim  Christus  sub¬ 
jiciens:  Dignus  est  operarius  mercede  sua,  ob¬ 
ligavit  populos  ad  sustentandos  prcedicato- 
res,  et  proinde  concessit  praedicatoribus,  ut 
jure  exigant  sustentationem  a  populis;  non 
tamen  obligavit  ipsos  praedicatores,  ut  qua¬ 
si  debitam  exigant,  ut  patet  ex  Paulo  I.Cor. 
IX.  sed  permisit  eis  vivere  de  suis  laboribus, 
vel  accipere  tanquam  donum  sine  ulla  usur¬ 
patione  dominii,  quod  ex  justitia  illis  debe¬ 
batur.  Accedit,  quod  in  hoc  sensu  illa  verba 
accepit  S.  Franciscus,  cujus  viri  instituta, 
et  Deus  plurimis  miraculis ,  et  Ecclesia  uni¬ 
versa  communi  consensu  approbavit. 

Quod  autem  exemplo  hoc  idem  Dominus 
ostenderit,  patet  ex  illo  Matthaei  VIII  :  Filius 
hominis  non  habet  ubi  caput  suum  reclinet.  Et 
exilio  Lucae  VIII :  Sequebantur  eum  mulieres, 
quce  ministrabant  ei  de  facultatibus  suis  (2). 
Tunc  enim  Dominus  cum  Apostolis  sine  lo¬ 
culis  vivebat  ex  solis  Fidelium  eleemosy¬ 
nis. 


Quod  autem  Dominus  etiam  alterum  vitse 
genus  exemplo  suo  docuerit,  patet  ex  Joan. 
XIII.  ubi  legimus,  eum  habuisse  loculos,  ex 
quibus  in  communi  cum  discipulis  vivebat; 
nec  dubium  est ,  quin  habuerint  dominium 
earum  pecuniarum ,  saltem  in  communi, 
quandoquidem  ex  eis  eleemosynas  facere 
etiam  consueverant,  ut  patet  ex  eodem  loco. 
Quam  vitam  postea  imitati  sunt  Fideles,  qui 
erant  in  Hierusalem  sub  Apostolis,  ut  patet 
Act.  IY.  et  fere  omnes  Ordines  religiosi. 
Nam,  exceptis  Franciscanis,  omnes  habent, 
saltem  in  communi,  dominium  rerum  mobi¬ 
lium. 

Trigesimussextus  est  Joannes  XXII,  Papa, 
qui  a  mqjtis  reprehenditur ,  ac  praesertim  a 
Gulielmo  Occam  in  Opere  93  dierum ,  et  ab 
Adriano  in  qusest.  de  Confirm.  cir.  fin.  quod 
docuerit,  animas  beatorum  non  visurasDeum 
ante  resurrectionem.  Erasmus  praefat.  ad 
lib.  V  Irenaei,  idipsum  cum  additamento  af¬ 
firmat.  Sic  enim  ait  :  «  In  quo  errore  fuisse 
videtur  Joannes  Pontifex  Romanus  ejus  no¬ 
minis  vigesimus  ,  coactus  opera  Theologo¬ 
rum  Parisiorum  ad  palinodiam  coram  Gal- 
liarum  Rege  Philippo ,  non  sine  buccina. 
Quod  indicat  Joannes  Gerson  in  serm.  de 
Pasch.  » 

Addit  Calvinus  in  Inst.  lib.  IY,  cap.  7, 
§.  28.  eumdem  Joannem  docuisse  ,  animas 
esse  mortales  :  «  Atqui,  inquit ,  si  privile¬ 
gium  quod  obtendunt ,  ratum  esse  volunt, 
expungant  e  numero  Pontificum  oportet 
Joannem  XXII ,  qui  palam  asseruit,  animas 
esse  mortales,  unaque  cum  corporibus  in¬ 
terire  usque  ad  diem  resurrectionis.  Atque, 
ut  videas  totam  Sedem  cum  praecipuis  suis 
fulturis  tunc  prorsus  concidisse  ,  nemo  Car¬ 
dinalium  huic  se  tantae  insaniae  opposuit. 
Sed  schola  Parisiensis  Regem  Galliae  impu¬ 
lit,  ut  ad  palinodiam  hominem  cogeret.  Rex 
ejus  communionem  suis  interdixit,  nisi  mox 
resipisceret;  idque  de  more  publicavit  per 
praeconem.  Hac  necessitate  adactus  ille,  er¬ 
rorem  abjuravit.  »  Haec  ille.  Non  autem  pro¬ 
bat  aliter,  quam  ponendo  in  margine  :  «Tes¬ 
tis  Joannes  Gerson,  qui  tunc  vivebat.  » 

Respondeo  in  primis  adAdrianum  :  Joan¬ 
nem  hunc  revera  sensisse,  animas  non  vi¬ 
suras  Deum,  nisi  post  resurrectionem  :  cae- 
terum  hoc  sensisse,  quando  adhuc  sen!ire 
licebat  sine  periculo  haeresis,  nulla  enim  ad¬ 
huc  praecesserat  Ecclesiae  definitio.  Yoluit 


(1)  Matth.  X,  9  et  10.  —  (2)  Matth.  YIII,  20;  Lac.  VIII.  2  et  3. 

autem  Joannes  quaestionem  definire,  sed 
dum  adhuc  in  praeparatione,  et  consultatio¬ 
nibus  versaretur,  mortuus  est,  ut  testatur 
Benedictus XII,  Joannis  successor,  in  Extra- 
vag.  quae  incipit  :  Benedictus  Deus,  quam 
totam  refert  Alphonsus  a  Gastro  lib.  III  con. 
haereses  in  verbo  Beatitudo. 

Refert  autem  Joannes  Villanus  lib.  Xlhist. 
cap.  19.  Joannem  Papam  pridie  ante  mor¬ 
tem  partim  declarasse,  et  partim  etiam  re¬ 
vocasse  sententiam  suam.  Primum  enim 
testatum,  se  nunquam,  cum  de  hac  re  locu¬ 
tus  erat,  quaestionem  definire  in  animo  ha¬ 
buisse,  sed  solum  disserere  ad  veritatem  in¬ 
vestigandam.  Deinde  addidisse,  existimare 
sejam  probabiliorem  sententiam  esse  eam, 
quae  asserit,  beatos  frui  visione  divina  etiam 
ante  diem  judicii  :  et  hanc  sententiam  se 
amplecti,  nisi  aliquando  aliud  Ecclesia  defi¬ 
nierit,  cujus  definitioni  suas  omnes  senten¬ 
tias  libentissime  subjiceret.  Hsec  retractatio 
aperte  docet,  Joannis  Papae  mentem  semper 
bonam  et  Catholicam  fuisse. 

Ad  Calvinum  dico  :  eum  quinque  men¬ 
dacia  impudentissime  paucissimis  verbis 
protulisse. 

Primum,  quod  Joannes  Gerson  vixerit 
tempore  Joannis  XXII  ,  nam  constat  ex 
Joanne  Villano  lib.  XI,  cap.  19.  et  omnibus 
historicis  aliis,  Joannem  XXII  obiissc  anno 
Domini  1334,  constat  autem  ex  Trithemio 
de  viris  illustribus,  Gersonem  natum  esse 
anno  1363,  nondum  ergo  natus  erat  Gerson, 
quando  Joannes  Papa  diem  suum  obiit. 

Secundum  mendacium  est,  quod  Gerson 
dicat,  Joannem  Papam  negasse  animae  im¬ 
mortalitatem.  Gerson  enim  nihil  de  istius 
Joannis  erroribus  dicit,  nisi  in  serm.  de 
Pascli.  qui  habetur  tomo  IV,  qui  solus  locus 
citatur  ab  omnibus  contra  Joannis  errorem. 
Ibi  autem  sic  loquitur  Gerson-:  «  Hoc  fecit, 
inquit,  latroni,  qui  verisimiliter  nondum 
compleverat  poenitentiam  pro  omnibus  pec¬ 
catis  suis,  qui  fuit  illa  propria  hora  beatifi- 
catus,  et  vidit  Deum  facie  ad  faciem,  sicut 
Sancti  in  Paradiso.  Propter  quod  insuper 
apparet  falsitas  doctrinae  Papae  Joannis 
XXII.  »  Hsec  ibi.  Nec  explicat  amplius  qua¬ 
lis  doctrina  fuerit,  sed  cum  dicat,  apparere 
falsitatem  -doctrinae  Joannis  Papae  ex  eo, 
quod  latro  cum  Christo  crucifixus  mox  a 
morte  vidit  Deum;  manifeste  indicat,  Joan¬ 
nem  in  hoc  errasse,  quod  crediderit  animas 
Sanctorum  non  videre  Deum  mox  a  morte. 
Quod  autem  negaverit  animae  immortalita¬ 


tem  Joannes  Papa,  neque  Gerson,  neque  ul¬ 
lus  alius  scripsit  ante  Calvinum,  ac  ne  ipse 
quidem  Gulielmus  Occam,  qui  fuit  Papae 
Joanni  infestissimus. 

Sed  video  cur  Calvinus  tam  horrendum 
mendacium  excogitaverit,  quia  nimirum  er¬ 
ror  ille  Joannis  Papae  de  visione  Dei,  Cal¬ 
vino  non  est  error,  sed  verissima  doctrina. 
Ipse  enim  lib.  III  Institfcap.  20  dicit,  solum 
Christum  esse  in  coelo,  reliquos  Sanctos  ex- 
pectare  in  atrio  quodam  usque  ad  Mundi 
consummationem.  Et  §.  24.  dicit,  Sanctos 
mortuos  una  nobiscum  adhuc  esse  Fide 
conjunctos :  quod  si  Fidem  habent,  non  igi¬ 
tur  Deum  vident.  Quoniam  igitur  videbat 
Calvinus,  quod  alii  reprehendebant  in  Joan¬ 
ne  Papa,  non  posse  a  se  reprehendi,  et  ta¬ 
men  nolebat  ullam  occasionem  Pontificis  ac¬ 
cusandi  praetermittere ;  confugit  ad  magis¬ 
trum  suum  patrem  mendaciorum,  et  ab  eo 
insignem  illam  calumniam  mutuatus  est. 

Tertium  mendacium  est,  quod  nullus  Car  ¬ 
dinalium  se  opposuerit  Joannis  sententiae. 
Hoc  enim  esse  falsum  patet;  tum  quia  nec 
Gerson,  nec  ullus  alius  hoc  dicit;  tum  quia 
plurimi  sentiebant  contrarium,  ut  patuit  ex 
definitione,  quae  mortuo  Joanne  facta  est  a 
Benedicto  XII,  de  consensu  omnium  Cardi¬ 
nalium,  ut  ex  ipsa  epistola  Benedicti  perspi¬ 
cuum  est,  nec  erat  causa,  cur  isti,  qui  con¬ 
trarium  sentiebant,  metuerent  viventi  Joan¬ 
ni  contradicere  :  siquidem  Benedictus  XII 
in  sua  Extravag.  asserit,  Joannem  Papam 
severe  praecepisse  Cardinalibus ,  aliisque 
Doctoribus  omnibus,  ut  sincere  dicerent 
quid  sentirent,  ut  veritas  inveniri  posset. 
Denique  Joannes  Villanus  qui  tunc  vivebat, 
lib.  X.  cap.  ult.  histor.  scribit,  majorem  par¬ 
tem  Cardinalium  repugnasse  Joannis  Papae 
opinioni,  illo  vivente. 

Quartum  mendacium  est,  quod  Rex  Gal¬ 
liae  interdixerit  suis  communionem  Joannis. 
Quod  enim  Rex  Galliae  Philippus  magis  cre¬ 
diderit  Parisiensibus  Doctoribus ,  quam 
Joanni  Papae,  ut  particulairi  Doctori  de  illa 
quaestione  disserenti,  testatur  Gerson  loco 
notato;  at  quod  propterea  Rex  Pontificem 
excommunicaverit,  nullus  narrat,  nec  est 
credibile,  Christianum  Regem  tale  aliquid 
facere  ausum. 

Quintum  mendacium  est,  quod  Pontifex 
abjuraverit  errorem  suum.  Id  enim  nec  Ger¬ 
son  scribit,  nec  ullus  alius,  nec  debuit  Papa 
errorem  abjurare,  cum  in  errorem  nullum 
incidisset  :  retractavit  quidem  sententiam 

suam  pridie  ante  mortem,  sed  suasu  affi¬ 
nium,  non  jussu  Regis.  Vide  Joannem  Vil- 
lanum  lib.  XI.  cap.  19.  ex  quibus  etiam  de¬ 
teguntur  Erasmi  calumniae.  Neque  enim  ve¬ 
rum  est,  Joannem  adactum  ad  palinodiam, 
et  multo  minus  verum  est,  id  factum  esse 
coram  Rege  Philippo. 

Trigesimusseptimus  est  Joannes  XXIII, 
qui  Concilio  Constantiensi  sess.  XI  accusatur 
haeresis  perniciosissimae  :  dicitur  enim  ne¬ 
gasse  vitam  futuram,  et  carnis  resurrectio¬ 
nem.  Respondeo  :  Joannem  XXIII  non  fuis¬ 
se  Pontificem  omnino  certum  et  indubita¬ 
tum;  proinde  non  necessario  esse  defenden¬ 
dum,  erant  enim  eo  tempore  tres,  qui  Pon¬ 
tifices  haberi  volebant  :  Gregorius  XII,  Be¬ 
nedictus  XIII,  et  Joannes  XXIII ;  nec  pote¬ 
rat  facile  judicari,  quis  eorum  verus  ac  le¬ 
gitimus  esset  Pontifex,  cum  non  deessent 
singulis  doctissimi  patroni.  Addo  praeterea, 
probabile  vehementer,  ac  fero  certum  esse, 
eum  errorem  falso  tributum  fuisse.  Joanni 
Papae.  Nam  in  primis  cum  in  ea  sessione 
Concilii  enumerentur  articuli,  qui  objicie¬ 
bantur  Joanni  Papae,  primum  collocantur 
articuli  53,  qui  omnes  ad  mores  pertinent, 
et  hi  omnes  suis  certis  testibus  confirman¬ 
tur.  Deinde  ad  feruntur  alii  quidam  sine  cer¬ 
tis  testibus,  et  horum  penultimus  est  is,  de 
quo  nunc  agimus. 

Itaque  iste  articulus  non  fuit  probatus, 
nisi  ex  vulgi  rumore,  qui,  quoniam  videbat 
Joannem  esse  vitae  dissolutae ,  existimare 
coepit,  atque  etiam  dicere,  eum  non  credere 
vitam  futuram,  et  carnis  resurrectionem. 

Sed  quis  non  videt,  non  recte  colligi  hae- 
resim  ex  malis  operibus?  Quot  enim  nume¬ 
rari  possent,  qui  rectissime  credunt,  et  per¬ 
ditissime  vivunt?  Deinde  in  sess.  XII  recita¬ 
tur  sententia  definitiva  Concilii  adversus 
Joannem  Papam,  et  breviter  recensentur 
causae  damnationis  et  depositionis  ejus  : 
nulla  autem  mentio  erroris  aut  baereseos  fit. 
Quod  certe  est  argumentum  evidens,  non 
potuisse  probari,  quod  Joanni  Papae  fuerat 
objectum  circa  haereses  :  si  enim  id  probari 
potuisset,  debuisset  primo  loco  recenseri  in¬ 
ter  causas  damnationis,  cum  nulla  sit  justior 
causa  judicandi  Pontificem,  quam  nota  hse- 
reseos  ;  imo  nulla  sit  alia  causa,  ob  quam 
judicari  rite  queat. 


Trigesimusoctavus  est  Benedictus  XIII, 
quem  nomine  baereseos  damnavit  Concilium 
Constantiense  sess.  XXXVII.  At  iste  Bene¬ 
dictus  nec  legitimus  Pontifex  fuit,  cum  Cle¬ 
menti  VII  successerit,  qui  vivente  Urbano 
VI,  vero  Pontifice,  Sedem  invaserat;  nec 
vere  etiam  fuit  haereticus.  Id  enim  ei  solum 
objiciebatur,  quod  non  crederet,  Concilium 
habere  majorem  potestatem,  quam  summus 
Pontifex  habeat  :  in  qua  re  nihil  omnino 
Benedictus  erravit;  sed  de  hoc  alias. 

Trigesimusnonus  est  Eugenius  IV,  cui 
Concilium  Basileense  sess.  XXXIV  Pontifi¬ 
catum  abrogavit,  quod  is  in  haeresim  inci¬ 
disset.  At  iste  quoque  nulla  in  re  a  veritate 
aberravit  :  quocirca  idem  Concilium  Lau- 
sannae  continuatum  acta  sua  priora  irritavit, 
et  Nicolaum  V,  Eugenii  successorem,  ut  ve¬ 
rum  Pontificem  veneratum  est,  ut  ex  litte¬ 
ris  ejusdem  Nicolai  cognosci  potest  ,  quae 
Basileensi  Concilio  adjungi  solent  in  tomis 
Conciliorum. 

Quadragesimus  est  Innocentius  VIII,  qui 
in  eo  peccasse  videtur,  quod  Nonvegis  per¬ 
misit,  ut  sine  vino  sacrificium  celebrarent, 
ut  refert  Raphael  Volaterranus  lib.  VII  Geo- 
graph.  Sed  facile  responderi  potest.  Nam  in 
primis  non  edidit  ipse  decretum,  quo  uni¬ 
versae  Ecclesiae  declararet,  licere  sine  vino 
sacrificium  offerre;  itaque  si  erravit,  erra¬ 
vit  facto,  non  dogmate.  Deinde  non  per¬ 
mittit,  loco  vini  liquorem  alium  consecrari, 
quod  fuisset  materiam  Sacramenti  perver¬ 
tere,  sed  id  solum  permisit,  ut  in  altera  tan¬ 
tum  specie  Eucharistiam  consecrarent,  id- 
que  ob  extremam  necessitatem,  cum  in  ea 
regione  vinum  conservari  non  possit,  quin 
statim  acescat.  Quod  quidem  aut  nullus  er¬ 
ror  est,  aut  certe  exploratus  error  non  est. 
Accedit,  mirum  videri  posse,  si  eo  tempore 
vini  usum  non  habuerint,  aut  conservare 
non  potuerint,  cum  hoc  tempore  adeo  sit 
frequens,  ut  sine  illo  ne  communicare  qui¬ 
dem  velint,  quare  non  sine  causa  suspicari 
possumus  Volaterranum  deceptum  fuisse(l). 


(1)  Qui  de  recentibus  Pontificibus  plura  desiderat,  adeat  Christophe  :  Histoire  de  la  papauU  pen¬ 
dant  les  XIVG  et  XVe  siecles;  Ranke,  sed  caute  legendus,  in  Histoire  desPapes  du  XVIe  et  du  XVIIC 
siecle;  et  praesertim  Chantrel  :  Histoire  populaire  des  Papes, 


120 


LIBER  IV. 


CAPUT  XY. 

Proponitur  qucestio  :  An  summus  Pontifex  ha¬ 
beat  jurisdictionem  vere  coactivam,  ita  ut 
possit  leges  condere,  quce  obligent  in  cons¬ 
cientia,  et  judicare  ac  punire  transgresso¬ 
res? 

\ 

Demonstravimus  hactenus,  summum  Pon¬ 
tificem  judicem  esse  controversiarum,  quse 
in  Ecclesia  oriuntur,  et  judicium  ejus  cer¬ 
tum  atque  infallibile  esse.  Sequitur  nunc 
tertia  quaestio  :  «  An  videlicet  possit  sum¬ 
mus  Pontifex  cogere  Fideles,  ut  id  credant, 
vel  faciant,  quod  ipse  judicaverit  »  :  quod 
idem,  servata  proportione,  de  Episcopis  cae- 
teris  intelligitur.  Sed  antequam  ad  rationes, 
vel  nostras ,  vel  adversariorum  veniamus, 
operse  pretium  erit,  pauca  qusedam  anno¬ 
tare  de  statu  ipso  quaestionis,  et  sententia 
adversariorum. 

Primum  igitur  annotandum  est,  nos  non 
loqui  de  Pontifice,  ut  Princeps  est  tempora¬ 
lis  certae  cujusdam  provinciae  :  nam  hoc 
modo  certum  est,  posse  eum  ferre  leges  suis 
subditis,  et  in  eos  etiam  gladio  animadver¬ 
tere.  Neque  hoc  negant  haeretici,  posito 
quod  Pontifex  sitPrinceps  temporalis, quam¬ 
quam  negant,  convenire  illi  talem  principa¬ 
tum  exercere,  de  qua  re  in  seq.  lib.  age¬ 
mus.  Solum  ergo  nunc  agimus  de  Ponti¬ 
fice  ut  Pontifex  est  totius  Catholicae  Eccle¬ 
siae  ;  et  quaerimus :  an  ille  habeat  veram  po¬ 
testatem  in  omnes  Fideles  in  spiritualibus, 
ut  habent  Reges  in  temporalibus,  ita  ut  si¬ 
cut  illi  possunt  condere  leges  civiles  et  pu¬ 
nire  transgressores  temporalibus  poenis,  ita 
Pontifex  possit  condere  leges  Ecclesiasticas 
vere  obligantes  in  conscientia ,  et  possit 
transgressores  punire  saltem  spiritualibus 
poenis,  ut  excommunicatione,  suspensione, 
interdicto  etc.  Nam  de  potestate  temporali, 
seu  civili,  quae  sive  directe,  sive  indirecte 
Pontifici  ut  talis  est  convenit,  in  sequ.  lib. 
disseremus.  Nunc  solum  de  potestate  spiri¬ 
tuali,  sive  Ecclesiastica,  cujus  finis  est  vita 
aeterna,  disputare  aggredimur. 

Annotandum  est  secundo  ,  nos  tantum 


quaerere  de  legibus  justis  :  nam  injustae  le¬ 
ges  non  sunt  proprie  dicendae  leges,  ut  Au¬ 
gustinus  docet  lib.  I  de  lib.  arb.  cap.  5.  Ut 
autem  justa  sit  lex,  quatuor  conditiones  re¬ 
quiruntur. 

Primo,  ex  parte  finis,  ut  ad  bonum  com¬ 
mune  ordinetur  :  ut  enim  Rex  differt  a  ty¬ 
ranno,  ex  Aristotele  lib.  VIII  Ethic.  cap. 10. 
quod  ille  communem,  iste  privatam  quaerit 
utilitatem  :  ita  etiam  [differt  lex  justa  a  ty¬ 
rannica.  Secundo,  ex  parte  agentis,  ut  sit 
ab  habente  auctoritatem ;  nemo  enim  po¬ 
test  legem  imponere  non  sibi  subdito.  Ter¬ 
tio,  ex  parte  materiae,  ut  non  prohibeatur 
virtus,  nec  praecipiatur  vitium.  Quarto,  ex 
parte  form£e,  ut  debito  modo  et  ordine  con¬ 
stituatur,  et  promulgetur  lex,  nimirum,  ut 
lex  eam  proportionem  servet  in  honoribus 
distribuendis  et  oneribus  imponendis,  quam 
habent  subditi  in  ordine  ad  Rempublicam. 

Si  enim  Pontifex  juberet,  ut  aequaliter  in 
Quadragesima  jejunarent  pueri  et  viri  ma¬ 
turi,  fortes  et  debiles,  sani  et  aegroti ;  lex  in¬ 
justa  esset:  item,  si  statueret,  ut  soli  divites 
et  nobiles  ad  Episcopatum  admitterentur: 
non  autem  pauperes  et  ignobiles,  licet  alio- 
qui  doctiores  et  meliores ;  absolute  esset  in¬ 
justa,  quamquam  alicubi  aliquando  propter 
aliquam  circumstantiam  posset  esse  justa. 
Etsi  autem  lex  injusta  non  sit  lex,  et  ex  vi 
sua  in  conscientia  non  obliget,  tamen  dis¬ 
tinguendum  est  de  legibus.  Nam  leges  injus¬ 
tae  ratione  materne,  id  est,  quae  sunt  con¬ 
trariae  divino  juri,  sive  naturali,  sive  posi¬ 
tivo,  non  solum  non  obligant,  sed  etiam  non 
debent  ullo  modo  servari ;  juxta  illud  Act. 
V  :  Obedire  oportet  magis  Deo ,  quam  homini¬ 
bus  (1).  Id  quod  etiam  docent  Hieronymus 
in  cap.  IV  ad  Ephes.  Augustinus  in  Psalm. 
CXX1V  etserm.  6.  de  verb.  Dom.  et  Ber- 
nardus  lib.  de  praec.  et  disp.  At  quae  sunt 
injustae  ex  parte  finis,  vel  auctoris,  vel  etiam 
formae,  seu  modi,  servandae  sunt,  quando 
sequeretur  scandalum  si  non  servarentur. 
Et  potest  hoc  deduci  ex  illo  Matth.  V  :  Qui 
angariaverit  te  mille  passus ,  vade  cum  'eo  et 
alia  duo  ;  et  si  quis  abstulerit  tibi  tunicam,  da. 
illi  et  pallium  (2).  Est  enim  sensus,  non  ut 
hoc  semper  faciamus,  sed  ut  parati  simus 
id  facere,  quandocumque  id  erit  necessa¬ 
rium  ad  gloriam  Dei.  Item  ex  illo  I.  Petri  II: 
Servi  subditi  estote  dominis ,  non  solum  bonis  et 
modestis ,  sed  etiam  discolis  (3). 


(1)  Act.  V,  29.  —  (2)  Matth.  V.  41.  —  (3)  I.  Petr.  II,  18. 

Annotandum  est  Postremo,  multis  haere- 
ticis  sententiam  illam  placuisse,  quse  docet, 
non  esse  in  Ecclesia  auctoritatem  condendi 
leges,  quse  obligent  Fideles  in  conscientia. 
Ita  senserunt  olim  Waldenses,  teste  B.  An¬ 
tonio  4.  par.  tit.  XI.  cap.  7.  §.2.  Summae 
Theol.  Idem  postea  docuit  Marsilius  de  Pa¬ 
dua  in  lib.  quem  inscripsit  defensorem  pa¬ 
cis,  contra  quem  scribit  Pighius  lib.  V  hier. 
Ecclesiast.  Idem  docuit  postea  Joannes  Wi- 
clef,  ut  patet  ex  art.  38.  damnato  sessione 
VIII  Cone.  Constant,  unde  colligebat,  de¬ 
cretales  Pontificum  esse  apocryphas,  et  ho¬ 
mines  stultos,  qui  illis  cognoscendis  dant 
operam.  Idem  postea  Joannes  IIuss,  ut  pa¬ 
tet  ex  art.  15.  Idem  postea  docuit  Joannes 
de  Westphalia  ;  exstat  enim  adhuc  libellus 
de  damnatione  articulorum  hujus  Joannis, 
facta  Moguntiae  anno  1479,  quorum  primus 
erat,  non  posse  Ecclesiae  praelatos  condere 
legem,  quae  obliget  in  conscientia,  sed  so¬ 
lum  exhortari  ad  servanda  Dei  mandata. 

Deniqpe,  nostris  temporibus  idem  docent 
Lutherani  et  Calvinistae  omnes.  Ac  primum 
Lutherus  in  lib.  de  capt.  Babyl.  cap.  de 
Baptis.  :  «  Quo  jure,  inquit,  Papa  super  nos 
leges  constituit?  Quis  ei  dedit  potestatem 
captivandae  libertatis  nostrae  per  Baptismum 
nobis  donatae,  cum  neque  Papa,  neque  Epis¬ 
copus,  neque  ullus  hominum  habeat  jus 
unius  syllabae  constituendae  super  Christia¬ 
num  hominem,  nisi  fiat  ejusdem  consensu?» 
Similia  docet  in  lib.  de  libert.  Christ.  quem 
refellit  Jodocus  Clictoveus  lib.  1  sui  Antilu- 
theri,  et  in  Assertione  art.  27.  quem  impug¬ 
nat  Joannes  Roffensis.  Sed  vehementissime 
id  egit  in  explicatione  visionis  Danielis.  Ac, 
ut  factis  etiam  leges  Ecclesiasticas  damna¬ 
ret,  anno  1520,  totum  corpus  Juris  canonici 
publice  combussit,  ut  scribit  Joannes  Co- 
chlaeus  in  vita  Lutheri. 

Idem  docet  Philippus  Melanchthon  in 
Confes.  August.  art.  28.  et  in  Apol.  ejusdem : 
et  Calvin,  lib.  IV  Instit.  cap.  10,  11  et  12; 
quorum  sententia  fere  est  eadem,  et  ad 
quaedam  capita  reduci  potest.  Nam  primo 
docent,  Episcopos,  et  proinde  etiam  Papam 
posse  constituere  certum  ordinem  in  Eccle¬ 
sia  ad  conservandam  disciplinam  utilem,  ut 
definire,  quo  die  sit  eundum  ad  Ecclesiam, 
quomodo  et  a  quibus  sint  canendi  Psalmi, 
vel  legendae  Scripturae  in  Ecclesia  etc.  sed 
sic  tamen,  ut  istae  constitutiones  non  obli¬ 


gent  in  conscientia,  nisi  ratione  scandali, 
ita  ut  sit  liberum  servare,  vel  non  servare, 
modo  absit  scandalum  aliorum.  Non  autem 
posse  Papam,  vel  Episcopos  constituere  ul¬ 
lam  veram  legem,  quae  non  sit  expresse  in 
Scriptura. 

Secundo  docent,  non  solum  non  posse 
Papam,  aut  Episcopos  condere  novam  legem, 
sed  nec  posse  Christianos  cogere  ad  servan¬ 
dam  legem  Dei,  jubendo  ex  auctoritate  ut 
illa  servetur,  et  nisi  id  fiat,  in  forma  judicii 
procedendo  contra  transgressores ;  sed  so¬ 
lum  exhortando,  monendo,  reprehendendo. 

Tertio  docent,  esse  quidem  in  Ecclesia 
potestatem  excommunicandi,  id  est,  reji¬ 
ciendi  homines  incorrigibiles  a  suo  coetu, 
sed  hanc  potestatem  non  volunt  esse  in  Pa¬ 
pa,  aut  Episcopo  per  se,  sed  solum  in  Eccle¬ 
sia,  id  est,  in  cietu  ministrorum,  idque  po¬ 
pulo  consentiente.  Nec  mirum ;  illi  enim 
Papam  nolunt  esse  majorem  Episcopo,  nec 
Episcopum  presbytero,  quoad  auctoritatem. 
Presbyteris  autem  nihil  tribuunt,  nisi  posse 
praedicare,  et  Sacramenta  ministrare  iis  ho¬ 
minibus  quibus  jusserit  secularis  Magistra¬ 
tus. 

At  in  Ecclesia  catholica  semper  creditum 
est,  Episcopos  in  suis  Dioecesibus,  et  Roma¬ 
num  Pontificem  in  tota  Ecclesia  esse  veros 
Principes  Ecclesiasticos,  qui  possint  sua 
auctoritate  etiam  sine  plebis  consensu,  vel 
Presbyterorum  consilio,  leges  ferre,  quae  in 
conscientia  obligent,  judicare  in  causis  Ec¬ 
clesiasticis  more  aliorum  j  udicum,  ac  demum 
punire.  Quae  tria  breviter  probanda  sunt. 


CAPUT  XVI. 

i 

Probatur  testimoniis  verbi  Dei ,  posse  Pontifices 
veras  leges  condere. 

Igitur  Catholica  sententia  probatur  multis 
argumentorum  generibus,  ac  primo  ex  sacra 
Scriptura. 

Primus  locus  Deuter.  XVII  :  Qui  superbie¬ 
nt  nolens  obedire  Sacerdotis  imperio ,  qui  eo 
tempore  ministrat  Domino  Deo  tuo ,  ex  decreto 
judicis  morietur  homo  ille,  et  auferes  malum 
de  Israel  (1).  Iste  locus  vel  a  simili,  vel  a 


(1)  Deut.  XVII,  12. 

majori  debet  etiam  intelligi  de  Christianis 
Pontificibus.  Nam  sicut  Judaicus  populus 
erat  tunc  populus  Dei,  ita  nunc  populus 
Christianus.  Nec  possumus  dicere,  Principem 
Ecclesiasticum  in  lege  nova  debere  esse  mi¬ 
noris  auctoritatis,  quam  fuerit  in  lege  veteri, 
cum  e  contrario  hic  omnia  majora,  et  au¬ 
gustiora  esse  videamus  :  at  praecepta  Ponti¬ 
ficis  Judaeorum  erant  vera  imperia,  non  ad¬ 
monitiones,  vel  cohortationes,  ut  patet  ex 
illis  verbis  :  Sacerdotis  imperio,  et  obligabant 
conscientiam  ;  nam  alioqui  non  fuissent  tam 
severe  puniti  transgressores  :  si  enim  non 
peccabant  qui  non  obediebant  praecepto 
Pontificis :  ergo  sine  culpa  sua  videbantur 
occidi. 

Respondent  ex  hoc  et  similibus  locis,  tan¬ 
tum  posse  colligi,  peccare  in  conscientia  eos, 
qui  contemnunt  superiorem  suum,  quique 
ob  superbiam  obedire  nolunt.  Sed  hinc  non 
sequi,  peccare  in  conscientia  illos,  qui  citra 
contemptum,  et  scandalum  non  servant  le¬ 
ges  tales  de  rebus  indifferentibus. 

At  in  primis  habemus,  saltem  in  Pontifice 
esse  auctoritatem  veram  praecipiendi,  qualis 
est  in  Principe  politico,  quod  Waldenses, 
Marsilius  de  Padua,  et  alii  negabant.  Deinde 
ex  hoc  deducimus  evidenter,  leges  Pontifi¬ 
cis  obligare  in  conscientia,  etiam  citra  con¬ 
temptum  et  scandalum.  Nam  quicumque 
potest  praecipere,  potest  etiam  actum  indif¬ 
ferentem  praecepto  suo  facere  necessarium, 
et  per  se  bonum ;  at  omittere  actum  neces¬ 
sarium  et  per  se  bonum,  est  peccatum  in 
conscientia,  etiam  citra  contemptum  et  scan¬ 
dalum. 

Probatur  propositio.  Nam  actus  indiffe¬ 
rens  si  praecipiatur,  jam  erit  necessarius, 
alioqui  frustra  praecipitur;  et  probatur  hoc 
idem  a  posteriori  :  nam  sequeretur,  leges 
Dei  positivas  non  obligare  in  conscientia. 
Quare  enim  circumcisio  obligabat  Judaeos, 
et  nos  obligat  Baptismus  cum  sint  actus  ex 
se  indifferentes? Nonne  quia  praeceptum  Dei 
accedens,  facit  illos  esse  actus  religionis  ne¬ 
cessarios?  Item,  quare  Judaei  obligabantur 
in  conscientia,  non  vesci  carne  suilla,  ita  ut 
maluerint  mori  Machabeei  potius,  quam  ea 
carne  uti,  cum  tamen  sit  res  indifferens  caro 
suilla?  Nonne  quia  praeceptum  Dei  faciebat, 
illam  abstinentiam  esse  actum  temperantiae 
necessarium?  At  Deus  hoc  non  faciebat  qua¬ 
tenus  Deus;  sed  tantum  quatenus  legislator; 


ergo  omnis  verus  legislator,  et  qui  potest 
praecipere,  praesertim  nomine  Dei,  potest 
hoc  idem  facere.  At  Pontifex  potest  praeci¬ 
pere,  ut  jam  ostendimus,  et  inferius  etiam 
ostendemus;  ergo  potest  rem  indifferentem 
facere  necessariam,  ac  proinde  obligare  in 
conscientia,  etiam  citra  contemptum  et  scan¬ 
dalum. 

Locus  secundus  est  Matth.  XYI  :  Quod- 
cumque  ligaveris  super  terram ,  erit  ligatum  et 
in  ccelis[  1).  Haec  verba  referri  possunt  et  de¬ 
bent  ad  omnia,  quae  secundum  usum  Scrip¬ 
turae  dicuntur  ligari :  nam  generaliter  loqui¬ 
tur  Dominus,  nec  dicit :  Quemcumque  ligave¬ 
ris ,  sed  Quodcumque  ligaveris.  Invenimus  au¬ 
tem  Matth.  XXIII,  ligare  significare  legem 
imponere  :  Alligant  enim ,  inquit,  onera  gra¬ 
via  et  importabilia  imponunt  in  humeros  homi¬ 
num,  digito  autem  suo  nolunt  ea  movere  (2). 

Ergo  Dominus  Petro  promisit,  ut  quid¬ 
quid  ipse  ligaverit,  id  est,  quam  obligatio¬ 
nem  praecipiendo  ipse  Fidelibus  imposuerit, 
sit  ligatum  et  in  coelis,  id  est,  se  ratam  il¬ 
lam  habiturum  ;  ergo  praeceptum  Petri  est 
praeceptum  Christi ;  ergo  peccat  qui  non  ob¬ 
temperat.  Et  confirmatur  testimonio  Hiero¬ 
nymi  in  illud  Matth.  XVIII  :  Qucecumque  al¬ 
ligaveritis  :  «  Potestatem,  inquit,  tribuit 

Apostolis,  ut  intelligant  quia  talibus  donan¬ 
tur,  humanam  sententiam  divina  sententia 
roborari.  » 

Tertius  locus  est  Joan.  XXI  :  Pasce  oves 
meas.  Ubi  exhibiturus  Christus  Petro,  quod 
ei  promiserat  Matth..  XVI  utitur  regio  voca¬ 
bulo,.  nimirum  7roi'jxaivs  r«  7rpo§«rd  [aov.  Vide 
supra  lib.  I,  cap.  15. 

Quartus  locus  est  Joan.  XX:  Sicut  misit 
me  Pater ,  et  ego  mitto  vos  (3).  In  quem  locum 
Chrysostomus  :  «  Suum  eis,  inquit,  reliquit 
ministerium  »  :  et  Theophylactus  :  «  Opus, 
inquit,  meum  suscipite.  »  Dominus  ergo  re¬ 
liquit  Apostolis  locum  suum,  ac  ut  sua  fun¬ 
gerentur  auctoritate  in  regno  suo  gubernan¬ 
do  voluit.  Quod  etiam  confirmatur  ex  illo 
Luc.  X  :  Qui  vos  audit  me  audit ,  qui  vos  sper¬ 
nit  me  spernit  (4). 

Quse  verba  proprie  ad  Apostolos  et  eorum 
successores  pertinere  docent  Cyprianus  lib. 
IV.  epist.  9.  et  Basilius  in  Constit.  monast. 
cap.  23.  At  Christus  missus  est  a  Patre  cum 
potestate,  non  solum  prsedicandi  et  Sacra¬ 
menta  ministrandi,  sed  etiam  praecipiendi 
et  judicandi,  ut  omnes  fatentur ;  igitur  eam- 


(1)  Matth.  XVI,  19.  —  (2)  Matth.  XXIII,  4.  —  (3)  Joan.  XX,  21.  —  (4)  Luc.  X,  16. 

dem  Apostolis,  atque  in  primis  Petro  ipse 
tribuit.  Neque  potest  responderi  :  haec  dici 
omnibus  Apostolis  simul,  non  autem  singu¬ 
lis.  Nam  Apostoli  mox  separandi  erant  ab 
invicem,  et  ituri  in  diversissimas  Mundi  par¬ 
tes  :  neque  id  Dominus  ignorabat ;  ac  pro¬ 
inde  sine  dubio,  quod  omnibus  dedit,  sin¬ 
gulis  etiam  seorsim  datum  esse  intelligi  vo¬ 
luit. 

Quintus  locus  est  Actor.  XV.  Petrus  cum 
aliis  Concilii  Patribus,  scribit  Gentibus  ad 
Fidem  conversis  :  Visum  est  Spiritui  sancto 
et  nobis ,  nihil  ultra  vobis  imponere  oneris ,  nisi 
haec  necessaria ,  ut  abstineatis  vos  ab  immolatis 
simulacrorum ,  a  suffocato ,  et  sanguine ,  et  for¬ 
nicatione (1).  Hic  Apostoli  novam  legem  con¬ 
dunt,  ut  Chrysostomus  annotavit,  nam  de 
suffocato  et  sanguine  nihil  praecepit  Chris¬ 
tus;  neque  sunt  haec  jure  naturae  bona,  vel 
mala,  sed  indifferentia,  qualia  docent  haere¬ 
tici,  non  posse  ab  Ecclesia  fieri  necessaria. 

Quod  autem  haec  Apostolorum  'fuerit  vera 
lex  obligans  in  conscientia,  saltem  pro  eo 
tempore  quo  vigebat,  probatur.  Primo,  quia 
Apostoli  vocant  illam  onus:  Nihil ,  inquiunt, 
ultra  imponere  oneris.  Secundo,  quia  dicunt 
esse  necessaria ;  ergo  necessario  observanda 
erant,  et  non  libere,  ut  volunt  haeretici,  ser¬ 
vandas  esse  Ecclesiae  constitutiones.  Tertio, 
quia  Lucas  absolute  praecepta  appellat  in 
hoc  ipso  capite  in  fine  ;  dicit  enim  de  Paulo: 
Pertransiens  civitates ,  praecipiebat  eis  custodire 
praecepta  Apostolorum  et  Seniorum.  Et  cap . 
XVI  :  Tradebant  eis  custodire  dogmata ,  quae 
decreta  erant  ab  Apostolis  et  Senioribus ,  qui 
erant  in  Hierusalem  (2) .  Quarto,  testimonio 
Ghrysostomi,  hom.  33.  in  Act.  :  «  Vide,  in¬ 
quit,  brevem  epistolam,  neque  epicherema- 
ta,  neque  syllogismos  habentem,  sed  Impe¬ 
rium,  »  Erat  enim  legislatio  Spiritus.  Deni¬ 
que,  quia  in  canonibus  Apostolorum  can. 
G2.  imponitur  gravissima  poena  praevarican¬ 
tibus  hoc  praeceptum,  nam  sanguinem,  aut 
suffocatum  comedentes  Clerici -deponuntur, 
laici  excommunicantur.  Quod  renovatum 
est  in  Cone.  II  Aurelian.  can.  19  et  20.  At 
poena  tam  atrox  non  potest  imponi,  nisi  pro 
mortali  peccato. 

Respondet  Calvinus  lib.  IV  Instit.  cap.  10. 
§.  21  et  22.  Apostolos  hac  lege  nihil  novi 
praecepisse,  sed  solum  id,  quod  Jure  divino 
semper  fuit  praeceptum,  niniirum,  ne  alii 


alios  offenderent  cum  scandalo  infirmorum, 
comedendo  idolothyta,  vel  sanguinem,  vel 
suffocatum  ;  ac  proinde  non  fuisse  obligatos 
in  conscientia  Christianos  ad  abstinentiam 
idolothytorum,  et  sanguinis,  et  suffocati, sed 
solum  ad  non  scandalizandum. 

Probat  autem  hoc  Calvinus  tripliciter.  Pri¬ 
mo,  scopus  decreti  Apostolici  erat  liberare 
Gentiles  a  jugo  eseremoniarum  Judaicarum; 
ergo  evertebant  suum  decretum,  si  obliga- 
banfad  easdem  caeremonias.  Secundo,  hoc 
praeceptum  nunc  non  servatur,  quia  cessa¬ 
vit  ratio  scandali :  ergo  solum  prohibebatur 
scandalum  hoc  praecepto.  Tertio,  Paulus, 
qui  interfuerat  huic  Apostolorum  Concilio, 
et  optime  illud  intelligebat,  ita  illud  expli¬ 
cuit,  I.  Cor.  VIII  et  X,  ubi  apertissime  do¬ 
cet,  non  esse  illicitum  comedere  idolothyta, 
nisi  inde  infirmi  scandalizentur  :  Quidam , 
inquit,  cum  conscientia  usque  nunc  idoli ,  quasi 
idolothytum  manducant ,  et  conscientia  ipsorum , 
cum  sit  infirma ,  polluitur.  Et  infra  :  Videte , 
ne  forte  haec  licentia  vestra  offendiculum  fiat 
infirmis.  Si  enim  quis  viderit  eum ,  qui  habet 
scientiam ,  in  idolio  recumbentem ,  nonne  cons¬ 
cientia  ejus  cum  sit  infirma  aedificabitur  ad 
manducandum  idolothyta  ?  Et  peribit  infirmus 
in  tua  conscientia  frater ,  propter  (quem  Chris¬ 
tus  mortuus  est.  Et  cap.  X  /  Si  quis  dixerit , 
hoc  immolatum  est  idolis,  nolite  manducare , 
propter  illum  qui  indicavit ,  et  propter  conscien¬ 
tiam.  Conscientiam  autem  dico ,  non  tuam ,  sed 
alterius  (3).  Hanc  autem  epistolam  scriptam 
esse  post  Concilium  illud  Apostolorum,  ex 
Actis  Apostol.  manifeste  colligitur  :  nam 
Act.  XV  narratur  Concilium ;  deinde  Actor. 
XVIII  narratur  primus  ingressus  Pauli  in  ci¬ 
vitatem  Corinthiorum.  Constat  autem  scrip¬ 
tam  esse  epistolam  postea  quam  Paulus  iis¬ 
dem  Corinthiis  praedicaverat.  Ait  enim  cap. 
II  Paulus  :  Et  ego  cum  venissem  ad  vos,  fra¬ 
tres ,  veni  non  in  sublimitate  sermonis  etc.  (4) 

Sed  haec  facile  refelli  possunt  :  nam  etsi 
finis  praecepti  Apostolici  erat,  ne  scandaliza¬ 
rentur  infirmi  ;  tamen  praeceptum  ipsum 
non  cadebat  super  vitationem  scandali,  sed 
super  abstinentiam  ab  immolatis,  sanguine, 
et  suffocato,  quae  erat  medium  ad  illum  fi¬ 
nem.  Sicut  omnium  praeceptorum  divinorum 
finis  est  charitas  ;  et  tamen  praecepta  ipsa 
particularia  de  non  furando,  non  occidendo 
etc,  non  obligant  ad  diligendum,  sed  obii- 


\ 


(1)  Act.  XV,  28  et  29.  —  (2)  Act.  XV,  41 ;  XVI,  4.  —  (3)  I.  Cor.  VIII,  7,  9,  10  et  11 ;  X,  28  et  29. 
—  (4)  I.  Cor.  II,  1. 


124 


LIBER  IY. 


gant  ad  abstinendum  a  re  et  damno  alieno. 
Et  quamquam  raLio  legis,  ut  Jurisconsulti  di¬ 
cunt.  sit  anima  legis  ;  et  proinde  quando  ge¬ 
neraliter  cessat  ratio  et  finis  legis,  lex  de¬ 
beat  abrogari  et  cessare  :  tamen  quando 
non  cessat  ratio  legis,  nisi  in  aliquo  particu¬ 
lari,  lex  adhuc  viget,  et  cum  sit  generalis, 
obligat  omnes,  etiam  illum,  in  quo  non  in¬ 
venitur  ratio  seu  finis  legis.  Existat  exemplo 
lex  de  jejuniis. 

'Finis  jejunii  est  castigatio  carnis  contra 
spiritum  concupiscentis;  ideo  cum  liaec  ra¬ 
tio  universaliter  cessabit,  quod  erit  post  re¬ 
surrectionem,  cessabit  etiam  lex  jejuniorum: 
at  nunc  licet  in  uno  aut  altero  haec  ratio  lo¬ 
cum  non  habeat  ;  tamen  etiam  illi  tenentur 
jejunare,  quia  lex  adhuc  viget,  et  generalis 
est. 

Quod  autem  res  ita  se  habeat  in  hac  Apo- 
stolica  lege  de  immolatis,  sanguine,  et  suf¬ 
focato,  probatur.  Primo,  Ghrysostomus  di¬ 
cit,  hanc  esse  novam  legem,  et  ex  caeremo- 
nialibus  praeceptis  Mosis  desumptam:  at  non 
scandalizare  est  lex  antiquissima  et  moralis; 
igitur  non  scandalum,  sed  cibos  quosdam 
Apostoli  prohibuerunt.  Secundo ,  in  toto 
Apostolorum  decreto  nulla  fit  mentio  scan¬ 
dali  vitandi,  sed  absolute  praecipitur,  ut  abs¬ 
tineant  ab  immolatis,  sanguine,  et  suffoca¬ 
to  ;  ergo  praeceptum  cadit  super  ista  tria  : 
alioqui  licebit  pervertere  omnes  leges,  etiam 
divinas. 

Denique  sic  intellexerunt  Patres  primae 
Ecclesiae  hoc  praeceptum.  Nam  Tertullianus, 
in  Apologet,  cap.  9.  :  «  Ne  animalium  ,  in¬ 
quit,  quidem  sanguinem  in  epulis  esculen¬ 
tis  habemus  :  qui  propterea  quoque  suffo¬ 
catis  et  morticiniis  abstinemus,  ne  quo  san¬ 
guine  contaminemur,  vel  intra  viscera  se- 
pulto.  Denique  inter  tentamenta  Christiano¬ 
rum  botulos  etiam  cruore  distentos  admove¬ 
tis,  certissimi  scilicet ,  illicitum  esse  penes 
illos.  »  Ubi  nota,  Tertullianum  non  dicere, 
Christianos  abstinere  a  sanguine  propter 
scandalum,  sed  ne  contaminentur.  Nimirum 
illi  sanguinem  reputabant  immundum  ,  non 
quidem  natura  sua  (ut  postea  Manichaei  sen¬ 
serunt)  sed  propter  prohibitionem  Apostoli- 
cam ,  sicut  etiam  multa  animalia  in  lege  di¬ 
cuntur  immunda,  quia  prohibita. 

Nota  etiam  illud,  quod  Ethnici  scientes 
Christianis  illicitum  sanguinis  esum  ,  cona¬ 
bantur  eos  cogere,  ut  illum  ederent;  ex  quo 
evidenter  apparet,  Christianos  non  solum 
propter  scandalum  Judaeorum  horrentium 


sanguinem,  sed  simpliciter  putavisse,  sibi 
sanguinem  fuisse  prohibitum  ab  Apostolis  : 
nam  tale  scandalum  cessabat,  quando  ab  Eth¬ 
nicis  tentabantur;  Ethnici  enim  libere  ves¬ 
cebantur  sanguine. 

Item  Origenes  lib.  VIII  contra  Celsum, 
disputans  de  cibis  prohibitis,  dicit,  Christia¬ 
nos  ex  praescripto  Apostolorum  abstinere  ab 
immolatis,  sanguine,  et  suffocato  :  nec  ullam 
mentionem  facit  scandali  Judaeorum.  Cyril- 
lus  quoque  Catech.  4.  :  «  Confirma,  inquit, 
certo  animam  tuam,  ne  quid  manduces  quod 
idolis  est  oblatum  etc.  »  Quo  loco  Gyrillus 
disputat  de  cibis  et  dicit ,  carnem  et  vinum 
esse  indifferentia,  et  posse  bene  et  male  res¬ 
pui  ;  bene  quidem  ,  si  id  fiat  propter  corpo¬ 
ris  macerationem  ,  vel  alium  bonum  finem  ; 
male,  si  id  fiat  ex  opinione,  quod  caro  et  vi¬ 
num  sint  immunda.  At  ubi  venit  ad  immo¬ 
lata,  et  sanguinem,  ac  suffocata  ab  Apostolis 
interdicta,  nullam  ponit  distinctionem,  sed 
absolute  docet,  non  esse  comedenda ;  quia 
nimirum,  posito  prsecepto  Apostolico,  erant 
simpliciter  illicita. 

Eusebius  lib.  Y  histor.  cap.  1.  refert,  cum 
Ethnici  objicerent  Christianis,  quod  clam 
vescerentur  infantium  carne  et  sanguine,  S. 
Martyrem  Blandinam  respondisse  :  «  Mul¬ 
tum  erratis,  o  viri,  quod  putetis,  infantium 
carnibus  vesci  eos,  qui  ne  mutorum  quidem 
animalium  sanguine  utuntur.  »  Quibus  verbis 
S.  Blandina  indicavit,  ne  clam  quidem,  ubi 
nulla  est  occasio  scandali ,  Christianos  san¬ 
guine  uti  solitos. 

B.  Augustinus  in  epist.  154  ad  Publicol. 
in  fine,  ponit  talem  quaestionem  :  An  viator 
victus  famis  necessitate  ,  si  nihil  uspiam  in¬ 
venerit,  nisi  cibum  in  idolio  positum,  ubi 
nullus  alius  est  hominum  ,  potius  mori  de¬ 
beat  fame,  quam  cibum  illum  sumere?  Res¬ 
pondet  :  «  Aut  certum  est,  inquit,  esse  ido¬ 
lothytum,  aut  certum  est  non  esse,  aut  igno¬ 
ratur  :  si  ergo  certum  est  esse,  melius  Chris¬ 
tiana  virtute  respuitur  :  si  autem  vel  non 
esse  scitur,  vel  ignoratur,  sine  ullo  conscien¬ 
tiae  scrupulo  in  usum  necessitatis  assumi¬ 
tur.  »  At  certe  in  isto  casu  a  B.  Augustino 
proposito,  nullum  locum  habebat  scanda¬ 
lum  :  et  tamen  judicavit  Augustinus,  melius 
esse  ab  immolatis  abstinere.  Cujus  rei  nulla 
ratio  reddi  posse  videtur,  nisi  auctoritas 
praecepti  Apostolici.  Et  simile  est,  quod  scri¬ 
bit  B.  Leo  ep.  79.  ad  Nicetam  c.  5.  ubi  dicit, 
agendam  esse  poenitentiam  ab  iis,  qui  im¬ 
molata  idolis  scienter  comederunt,  sive  id 

fecerint  terrore  minarum  victi ,  sive  famis 
necessitate  coacti. 

Denique  Concilium  Gangrense  cap.  2.-  ubi 
dicit,  non  habere  spem  salutis  eos ,  qui  ves¬ 
cuntur  immolatis ,  sanguine,  et  suffocato  : 
habere  autem  spem  salutis  eos ,  qui  vescun¬ 
tur  aliis  carnibus,  non  potest  ullo  modo  ex¬ 
poni  de  iis  tantum  qui  vescuntur  immolatis, 
sanguine,  et  suffocato  cum  scandalo  alio¬ 
rum  ;  nam  etiam  qui  vescitur  qualibet  carne 
et  quolibet  alio  cibo  cum  scandalo  aliorum, 
peccat.  Ait  enim  Apostolus  I.  Cor.  VIII  :  Si 
esca  scandalizat  fratrem  meam ,  non  mandu¬ 
cabo  carnem  in  aeternum ,  ne  fratrem  meum 
scandalizem  (1).  Habemus  igitur  praeceptum 
Apostolicum  vere  in  conscientia  obligasse, 
etiam  citra  scandalum. 

Ad  argumentum  primum  Calvini  respon¬ 
deo  :  non  pugnare  obligationem  hujus  prae¬ 
cepti  cum  scopo  et  fine  illius  decreti ;  Apos¬ 
toli  enim  decreverunt,  Gentiles  esse  debere 
liberos  ab  observatione  legis  Mosaicse  ,  non 
tamen  ab  obedientia  suorum  Praelatorum  : 
hoc  autem  praeceptum  de  abstinentia  ab  im¬ 
molatis,  sanguine,  et  suffocato,  non  imposi¬ 
tum  fuit  tanquam  ex  lege  Mosis,  sed  ut  Apos¬ 
tolicum  et  Ecclesiasticum.  Praeterea  libera¬ 
verunt  Apostoli  Christianos  ab  observatione 
innumerabilium  caeremoniarum  :  solum  au¬ 
tem  unam  ,  eamque  facilem  ,  et  ad  tempus 
breve  duraturam  imperaverunt. 

Ad  secundum  dico  :  nunc  non  servari  il¬ 
lud  praeceptum,  non  quia  cessavit  ratio  scan¬ 
dali  quomodocumque,  sed  quia  cessavit  uni¬ 
versaliter;  et  proinde  jam  (praesertim  in  Oc¬ 
cidente)  lex  illa  abrogata  est. 

Ad  tertiam  rationem  respondent  aliqui  : 
quo  tempore  B.  Paulus  scripsit  eam  episto¬ 
lam,  legem  Apostolicam  abrogari  coepisse. 
Et  idcirco  Paulum  monuisse,  ut  vescerentur 
quidem  Corinthii  idolothytis ,  sed  scanda¬ 
lum  evitarent ;  sed  hsec  solutio  non  est  so¬ 
lida.  Non  enim  ullo  modo  credibile  est ,  le¬ 
gem  illam  tam  cito  abrogari  potuisse  ,  prae¬ 
sertim  cum  adhuc  eo  tempore  vigeret  ratio, 
ob  quam  lex  lata  fuerat ,  imo  potius  lex  illa 
multis  saeculis  duravit ,  ut  ex  Auctoribus  ci¬ 
tatis  patet. 

Respondeo  igitur  duobus  modis.  Primo, 
fortasse  eo  tempore,  quo  Paulus  scripsit 
epistolam  illam  ad  Corinthios,  nondum  per¬ 
venisse  ad  Corinthios  praeceptum  Apostolo¬ 
rum,  de  abstinentia  ab  immolatis,  sanguine, 


et  suffocato.  Nam  Apostoli  solum  scripserant 
Ecclesiis  Syriae  ,  et  Ciliciae.  Sic  enim  incipit 
epistola:  Apostoli  et  seniores  fratres  iis ,  qui 
sunt  Antiochiae,  Syrice  *et  Cilicia  fratribus  ex 
Gentibus  salutem  (2).  Corinthus  autem  non  est 
in  Syria,  vel  Cilicia,  sed  in  Achaia,  quae  est 
Europae  provincia,  cum  Syria  et  Cilicia  sint 
in  Asia.  Praeterea,  si  Corinthii  habuissent 
Apostolicum  praeceptum  de  abstinentia  ab 
immolatis;  cur,  quaeso,  a  Paulo  quaesivissent 
per  litteras,  an  esset  malum  vesci  immola¬ 
tis?  Quod  enim  hoc  petiverint,  evidens  est 
ex  I.  Corinthior.  VIII.  Dico  igitur  :  Corin¬ 
thios  non  habuisse  illo  tempore  hoc  praecep¬ 
tum  :  nam  nec  acceperant  a  Concilio  Apos¬ 
tolorum,  et  Paulus  indicavit  expedire,  adhuc 
illis  non  tradere  ,  propterea  quod  eos  valde 
superstitiosos  nosset.  Respondit  igitur  illis  id, 
quod  respondendum  erat  secundum  jus  na¬ 
turae;  nimirum  eos  non  teneri  ad  abstinen¬ 
tium  immolatorum,  nisi  ratione  scandali  et 
perticuli  infirmorum. 

Secundo  respondeo  :  fortasse  Corinthii  ha¬ 
buerant  praeceptum  Concilii  Apostolorum,  et 
nihilominus  aliqui  ex  ipsis  confidentes  in  sua 
scientia,  qua  noverant  idolum  nihil  esse  ,  et 
proinde  non  posse  infici  cibos  ab  immolatio¬ 
ne  idolis  facta,  audacter  vescebantur  immo¬ 
latis.  Fuit  hoc  relatum  ad  Paulum  :  ille  re¬ 
scripsit  objurgans  eos,  et  reddens  rationem 
praecepti  illius  Apostolici ,  quod  nimirum 
recte  prohibuerit  immolatorum  usum  ;  tum 
propter  scandalum  infirmorum  ;  tum  propter 
periculum  idololatriae.  Itaque  tota  Pauli  dis¬ 
putatio  versatur,  non  circa  praeceptum,  sed 
circa  rationem  praecepti.  Neque  sequitur, 
Paulus  dicit,  immolata  non  esse  mala  ex  se, 
sed  solum  natione  scandali  et  periculi ;  ergo 
si  non  adsit  scandalum,  neque  periculum, 
poterunt  licite  comedi.  Hoc,  inquam,  non 
sequitur.  Nam  etsi  non  sint  mala,  nisi  prop¬ 
ter  illas  duas  causas  ;  tamen  poterunt  abso¬ 
lute  prohiberi  :  multa  enim  licita  prohiben¬ 
tur,  ne  ad  illicita  nos  trahant,  et  ea  prohibi¬ 
tione  posita,  sunt  absolute  illicita. 

Sextus  locus  est  Rom.  XIII  :  Omnis  anima 
potestatibus  sublimioribus  subdita  sit,  non  enim 
est  potestas,  nisi  a  Deo ,  qua  autem  sunt  a  Deo , 
ordinata  sunt.  Itaque  qui  resistit  potestati ,  Dei 
ordinationi  resistit ,  qui  autem  resistunt,  ipsi  sibi 
damnationem  acquirunt.  Et  infra  :  Ideoque  ne¬ 
cessitate  subditi  estote,  non  solum  propter  iram, 
sed  etiam  propter  conscientiam  (3).  Hic  locus 


(1)  I.  Cor.  VIII,  13.  —  (2)  Act.  XV,  23.  —  (3)  Rom.  XIII,  1  et  seq. 

non  solum  intelligitur  dc  Principibus  saecu¬ 
laribus,  sed  etiam  de  Ecclesiasticis  :  id  quod 
fatetur  Calvinus  lib.  IY  Inst.  cap.  10,  §.  5. 
et  manifestum  est  ex  Sfe.  Nam  Apostolus  lo¬ 
quitur  in  genere  de  omnibus  potestatibus; 
ait  enim  :  Non  est  potestas  nisi  a  Deo  ,  quod 
aequivalet  huic  :  Omnis  potestas  a  Deo  est. 
Esse  autem  aliquam  Ecclesiasticam  potesta¬ 
tem,  idem  Paulus  docet  II.  Cor.  XIII  :  Hcec, 
inquit,  absens  scripsi ,  ut  non  praesens  durius 
agam  secundum  potestatem ,  quam  dedit  mihi 
Dominus  (1).  Et  etiamsi  Paulus  ad  litteram 
solum  loqueretur  de  saecularibus  ;  tamen  a 
simili,  vel  a  majori  idem  deberet  intelligi  de 
Ecclesiasticis  potestatibus. 

Quod  autem  leges  eorum  ,  qui  sunt  potes¬ 
tate  praediti ,  in  conscientia  obligent ,  patet 
ex  illis  verbis  :  Qui  potestati  resistit ,  Dei  ordi¬ 
nationi  resistit.  Item  ex  illis  :  Qui  resistunt , 
ipsi  sibi  damnationem  acquirunt  .Quod  de  dam¬ 
natione  tam  temporali ,  quam  aeterna  expo¬ 
nunt  omnes  :  Chrysostomus ,  QEcumenius, 
Tlieophylactus,  Ambrosius,  et  ipse  etiam  Pe¬ 
trus  Martyr  Calvinista  in  liunc  locum.  Item 
ex  illis  :  Ideo  necessitate  subditi  estote ,  id  est, 
non  est  liberum  hoc ,  sed  necessarium.  Item  ex 
illis  :  Non  solum  propter  iram ,  sed  etiam  prop¬ 
ter  conscientiam,  id  est ,  necessario  parendum 
vobis  etiam  intelligite ,  non  solum  propter  me¬ 
tum  poenae,  sed  etiam  propter  metum  culpce , 
quam  incurretis ,  conscientia  teste. 

Neque  obstat,  quod  Chrysostomus,  et  eum 
secuti  Tlieophylactus  et  QEcumenius,  per 
conscientiam  intelligunt  hoc  loco  conscien¬ 
tiam  beneficiorum,  ut  sensus  sit  :  e  Neces¬ 
sario  parendum  est  Principibus  ,  non  solum 
propter  iram,»  id  est,  «vindictam,  sed  etiam 
propter  conscientiam  ,  »  id  est ,  «  quia  con¬ 
scii  vobis  estis  ,  quam  multa  beneficia  a  Re¬ 
gibus  accipiatis.  »  Hoc,  inquam,  non  obstat, 
nam  communis  expositio  est  de  conscientia 
peccati,  ut  exponunt  Theodoretus  ,  Ambro¬ 
sius,  Beda,  Anselmus,  et  alii  in  hunc  locum, 
et  Augustinus  in  epist.  54.  ad  Macedon.  et 
eamdem  expositionem  recipiunt  adversarii, 
Calvinus  et  Martyr.  Et  Apostolus  hanc  vo¬ 
cem  Conscientia  scmper  in  hunc  sensum  ac¬ 
cipit. 

Respondet  tamen  Calvinus  ad  hunc  lo¬ 
cum  lib.  IY  Institut.  cap.  10,  §.  3.  obliga¬ 
tionem  conscientiae,  de  qua  hic  Apostolus 
loquitur,  non  referri  ad  singulas  leges  Prin- 
cipum,  sed  ad  generale  praeceptum  Dei,  quo 


tenemur  honorare  Principes,  et  etiam  ad  fi¬ 
nem  legum,  id  est,  pacem  et  dilectionem 
proximi. 

At  nos  supra  ostendimus,  evidenter  sequi 
ex  eo  quod  tenemur  obedire  superioribus, 
quod  etiam  teneamur  in  conscientia  leges 
ipsas  eorum  servare,  etiam  citra  contemp¬ 
tum  et  scandalum.  Deinde  cum  Apostolus 
ait  :  Necessitate  subditi  estote ,  non  solum  prop¬ 
ter  iram ,  sed  etiam  propter  conscientiam ; 
certe  ad  quae  extendit  illud  Proprier  iram ,  ad 
ea  etiam  extendit  illud  Propter  conscientiam. 
Illud  autem  Propter  iram  ,  extendit  Aposto¬ 
lus,  non  solum  ad  vitandum  contemptum  et 
scandalum ,  sed  etiam  ad  observationem  le¬ 
gum  in  particulari  :  Princeps  enim  non  so¬ 
lum  punit  contemptorem,  sed  etiam  eos  qui 
in  particulari  non  servant  suas  leges  ;  nam 
suspendio  necat  furem ,  homicidam  capite 
plectit,  falsarium  cremari  jubet,  etiamsi  non 
ex  contemptu  Principis ,  sed  ex  cupiditate 
pecuniarum  illos  peccasse  constet ;  igitur 
eadem  ratione,  illud  Sed  propter  conscientiam 
debet  extendi  ad  violationem  legum.  Non 
enim  Paulus  dixit,  necessitate  subditi  estote, 
non  solum  propter  iram  in  particularium  le¬ 
gum  observatione ,  sed  etiam  propter  con¬ 
scientiam  in  observatione  generalis  mandati, 
de  non  contemnendo  Principe;  sed  simpli¬ 
citer,  et  sine  ulla  distinctione  conjunxit  illa 
duo  :  Non  solum  propter  iram ,  sed  etiam  prop¬ 
ter  conscientiam. 

Et  praeterea  malum  esse  superbire  et  con¬ 
temnere  superiorem  ,  est  adeo  manifestum, 
ut  non  fuerit  opus  ,  B.  Paulum  tot  verbi^et 
tam  saepe  id  inculcare ;  non  ergo  hoc  solum 
docet,  sed  id  de  quo  dubium  esse  poterat 
apud  Christianos  ;  ut  recte  notant  Ghrysos- 
tomus,  et  alii  Interpretes,  nimirum  teneri 
etiam  Christianos  in  conscientia  ad  obser¬ 
vanda  praecepta  et  leges  Principum  etiam 
temporalium. 

Septimus  locus  est  I.  Cor.  IV  ubi  Paulus 
ait  :  Quid  vultis  ?  in  virga  veniam  ad  vos ,  an  in 
spiritu  mansuetudinis  ?  (2).  Ubi  nomine  virgee 
intelligit  Chrysostomus ,  et  alii  interpretes 
hujus  loci,  et  Augustinus  lib.  III ,  c.  1.  con¬ 
tra  epist.  Parmeniani,  potestatem  judiciariam 
puniendi  peccatores.  Christus  enim  ut  Rex 
Ecclesiae  habet  virgam,  quse  in  Psalm.  II 
dicitur  ferrea,  quia  est  inflexibilis ;  et  in 
Psalm.  XLIV  dicitur  virga  directionis,  phrasi 
Hebraica,  id  est,  virga  recta  ,  quia  juste  pu- 


(1)  II.  Cor.  XIII,  10.  —  (2)  I.  Cor.  IX,  21. 

nit  :  hanc  autem  virgam  communicat  cum 
Episcopis,  qui  nomine  suo  Ecclesiam  re¬ 
gunt.  Unde  Augustinus  lib.  II  de  consen. 
Evang.  cap.  30.  ex  hoc  loco  conciliat  quam¬ 
dam  contradictionem  apparentem  Matthaei 
et  Marci.  Matthaeus  cap.  X  dicit,  Apostolis 
mandatum  ut  non  ferrent  virgam .  Marcus 
cap.  VI  dicit,  mandatum  ut  ferrent.  Conci¬ 
liat  Augustinus  ,  quia  loquitur  Matthaeus  de 
virga  corporali,  Marcus  de  spirituali,  id  est, 
de  potestate  Apostolica,  propter  quam  debe¬ 
bantur  Apostolis  alimenta  a  populo  :  sicut 
enim  Regi  propter  virgam  regiam  debentur 
tributa,  ita  Episcopo  propter  similem  virgam 
debentur  decimae. 

Respondet  Petrus  Martyr  in  Comment. 
cap.  V,  1.  ad  Corinth.  esse  quidem  in  Eccle¬ 
sia  virgam  ad  puniendum  ;  tamen  non  esse 
in  uno  aliquo  homine,  ut  in  Papa,  vel  Epis¬ 
copo,  sed  in  coetu  Ecclesiae.  Nam  Paulus  I . 
Cor.  V  volens  virga  Ecclesiastica  caedi  inces- 
tuosum  quemdam,  ait  :  Congregatis,  vobis ,  et 
meo  spiritu  etc.  (1). 

At  idem  Petrus  Martyr  ibidem  dicit,  ad 
virgam  Apostolicam  etiam  pertinuisse  Ana- 
niae,  et  Saphirae  mortem ,  Elimce  excaecatio¬ 
nem,  et  similia  supplicia  ab  Apostolis  inflic¬ 
ta.  Certe  autem  Petrus  solus  Ananiam  et  Sa- 
p hiram  verbo  occidit,  et  Paulus  solus  Eli— 
mam  excaecavit,  non  coetus  Fidelium ,  qui 
ne  ad  consilium  quidem  adhibitus  fuit.  Prae¬ 
terea  Paulus  solus  tradidit  Satanae,  id  est, 
excommunicavit,  et  vexandum  Diabolo  per¬ 
misit.  Alexandrum  et  Himenaeum,  ut  ipse  di¬ 
cit  I.  Timoth.  I.  et  II.  Corinth.  XIII  :  Prce- 
dico ,  inquit,  quoniam  si  venero  iterum ,  non 
parcam.  Et  ibidem  :  Ut  non  prcesens  durius 
agam ,  secundum  potestatem  ,  quam  dedit  mihi 
Dominus  (2).  Certe  virga  et  potestas  sunt 
idem,  et  potestatem  sibi ,  non  coetui  Fide¬ 
lium  datam  ,  Paulus  affirmat.  Omitto  quod 
Ambrosius  solus  excommunicavit  Theodo¬ 
sium,  et  exempla  ejusmodi  prope  infinita  af¬ 
ferre  possemus. 

Neque  obstat  illud  :  Congregatis  vobis  etc. 
Nam  Paulus  non  voluit  eos  congregari ,  ut 
deliberarent,  an  deberet  ille  inoestuosus  ex¬ 
communicari,  sed  ut  publice  et  cum  solem- 
nitate  publicaretur  excommunicatio  :  sicut 
etiam  modo  excommunicationes  solemnes, 
quando  aliqui  nominatim  excommunicantur, 
non  feruntur  nisi  praesente  Ecclesia,  sed  ta¬ 
men  solius  Praelati  auctoritate.  Quocirca 


Paulus  etiam  absens  ,  sine  consilio  et  suffra¬ 
gio  Ecclesiae,  jam  decreverat  tradere  illum 
hominem  Satanae,  et  scribit  Corinthiis ,  non 
eos  consulens  de  hac  re ,  sed  praecipiens,  ut 
congregata  Ecclesia  promulgent  illum  ex- 
communicatum. 

Octavus  locus  est  I.  TimIII,  ubi  Apostolus 
legem  statuit,  ne  bigami  ordinantur  :  quem 
legem  obligare  in  conscientia,  etiamsi  plane 
positiva  sit  etEcclesiastica,  planum  est ;  pa¬ 
tet  enim  tum  ex  praxi  Ecclesiae,  quae  nun¬ 
quam  ausa  est  bigamos  ordinare,  tum  ex 
Concilio  Carthaginiensi  IV.  can  69.  ubi  Epis¬ 
copus,  qui  scienter  ordinaverit  bigamum, 
punitur  gravissime,  privatur  enim  ipsa  auc¬ 
toritate  ordinandi. 

Nonus  locus  est  I.  Tim.  V .  Adversus  Pres¬ 
byterum  accusationem  noli  recipere ,  nisi  sub 
duobus ,  aut  tribus  testibus.  (3)  Hic  apertissime 
docet  Apostolus,  habere  Episcopum  suum  tri¬ 
bunal  etiam  extra  forum  conscientiae,  et  mo¬ 
re  judicum  accusationes  et  probationes  au¬ 
dire,  et  secundum  allegata  et  probata  judi¬ 
care  :  sane  per  Presbyterum  intelligit  Chry- 
sostomus  quemlibethominem  seniorem,  sive 
sacerdotem,  sive  laicum  ;  ex  quo  intelligi- 
mus,  etiam  laicos  in  foro  exteriore  propter 
aliqua  crimina  ab  Episcopo  judicari.  Am¬ 
brosius  autem  intelligit  nomine  Presbyteri. 
Sacerdotem,  et  forte  rectius,  nec  tamen 
propter  hanc  expositionem  excluduntur  lai- 
ci  a  fore  Episcopi,  imo  apertissime  inclu¬ 
duntur.  Vult  enim  Apostolus  dicere,  ut  ex¬ 
ponit  Ambrosius,  adversus  laicos  facilius 
accusatores  admitti,  et  audiri  posse,  adversus 
Presbyterum  autem,  propter  Ordinis  digni¬ 
tatem,  non  debere  id  fieri,  nisi  adsint  duo 
aut  tres  testes.  Praeter  haec  loca  sunt  alia 
multa,  quae  minus  quidem  urgent,  tamen 
suam  habent  efficaciam. 

Decimus  est  Lucae  X  :  Quivos  audit ,  me  au¬ 
dit ,  (4)  quem  cie  Episcopis  proprie  intelligi 
docent  Cyprianus  lib. 'IV.  epist.  9  etBasilius 
in  Constit.  cap.  22. 

Undecimus  Locus  est  I.  Cor.  XI.  :  Laudo 
vos, quod  prcecepta  mea  tenetis.  Et  I.  Tliessal. 
IV.  Scitis ,  qucc  prcecepta  dederim  vobis.  Et 
ibidem  :  Qui  hcec  spernit ,  non  hominem  sper¬ 
nit,  sed  Deum,  equi  Spiritum  suum  sanctum 
nobis  dedit.  Et  II.  Tliessal.  III.  Si  quis  non 
obedit  verbo  nostro ,  per  epistolam  hunc  notate 
et  ne  commisceamini  illi\  (5). 

Duodecimus,  Hebr.  XIII.  Obedite  preeposi 


(1)  I.  Cor.  V,  4.  —  (2)  II.  Cor.  XIII,  2  et  10.  —  (3)  I.  Tim.  V,  19.  —  (4)  Luc.  X,  16.  —  (5)  I.  Cor. 
XI,  2;  I.  Tliessal.  IV,  2  et  8;  II.  Thessal.  III,  14. 


128 


LIBER  IY. 


tis  vestris,  et  subjacete  eis ;  ipsi  enim  pervigilant 
tanquam  pro  animabus  vestris  rationem  reddi¬ 
turi  (I).  In  quem  locum  Chrysostomus  scri¬ 
bens  dicit,  melius  esse  non  habere  Praeposi¬ 
tum,  quam  habere,  et  ei  non  obedire ;  quia 
qui  non  habent,  solum  patiuntur  damnum 
directionis  pastoralis  :  at  qui  habent,  et  non 
obidiunt,  patiuntur  illud  idem  damnum,  et 
praeterea  peccant,  et  punientur  a  Domino. 
Item  Basibus  in  Gonstit.  cap.  22.  exponens 
hunc  locum,  dicit,  Apostolum  subjunxisse; 
Id  enim  vobis  non  est  utile ,  ut  indicaret  grave 
damnum,  et  peccatum,  ac  punitionem  sequi 
eos,  qui  non  obediunt  Praepositis  suis.  Nam 
in  Graeco  textu  non  habetur  negative  :  Non 
expedit  vobis  sed  positive,  incommodum  est , 
d).u<TiTs)i£s  y ijO  vpiv  touto,  quod  incommodum 
sive  detrimentum  Basibus  interpretatur  poe¬ 
nam  debitam  ob  culpam  transgressionis.  At¬ 
que  haec  ex  Scripturis. 

Secundo,  probatur  ex  traditione  Patrum, 
ac  in  primis  nullum  fere  est  Concilium,  quod 
non  aliquid  praecipiat,  vel  interdicat  sub 
poena  anathematis,  vel  depositionis.  Pari  ra¬ 
tione  plenae  sunt  epistolae  Pontificum,  quae 
vel  in  tomis  Conciliorum,  vel  in  corpore  Ju¬ 
ris  canonici  legi  possunt,  praeceptis  et  cen¬ 
suris.  Nos  etiam  attulimus  praecipua  loca 
ex  epistolis  antiquorum  Pontificum,  Leonis, 
Gelasii,  Hilarii,  Anastasii,  et  Gregorii,  in 
lib.  II.  cap.  29.  His  ergo  omissis,  adferemus 
testimonia  Veterum,  solum  de  una  lege  Ec¬ 
clesiastica,  quam  haeretici  maxime  repre¬ 
hendunt,  et  quod  de  illa  una  probabimus, 
idem  de  omnibus  abis  probatum  erit. 

Igitur  quod  lex  jejuniorum  Quadragesimae 
vel  quatuor  temporum,  aut  Vigiliarum  sit 
plane  positiva  et  Ecclesiastica,  fatentur  ad¬ 
versarii  :  quod  autem  ea  obliget  in  conscientia 
Fideles,  etiam  citra  contemptum,  docent 
omnes  Veteres.  Gan.  68  Apostolorum  jubet 
Clericum  deponi,  et  laicum  excommunicari, 
si  jejunia  indicta  solverit.  Item  Concilium 
Gangrense  can.  19  .  jubet,  excommunicari 
eos  qui  indicta  jejunia  sine  necessitate  sol¬ 
vunt.  Et  Concilium  Toletanum  VIII.  can.  9. 
eos  privat  sacra  communione  in  Paschate, 
et  jubet,  toto  anno  a  carnibus  abstinere,  qui 
Q  uadragesimee  j ej unium  violaverint.  Et  nota, 
non  dicere  Concilium,  qui  ex  contemptu,  sed 
qui  ex  intemperantia  non  jejunant. 

Basibus  Orat.  2.  dejejunio:  «  Omnes,  in¬ 
quit,  aequaliter  et  praeceptum  audiunt,  et 


cum  gaudio  suscipiunt.  »  Et  infra :  «  Vide  ne 
propter  parvam  eduliorum  voluptatem  dam¬ 
num  incurras,  et  teipsum  criminis  desertoris 
reum  statuas.  »  Chrysostomus  hom.  6.  ad 
popul.  Antioch.  «  Adveniente,  inquit,  jeju¬ 
nio,  et  si  millies  quis  exhortetur,  et  infinita 
crucient,  et  cogant  vinum  delibare  ,  vel 
aliud  quid  jejunii  lege  non  concessum  gus¬ 
tare,  omnia  quis  mallet  pati,  quam  prohibi¬ 
tum  tangere  nutrimentum.  »  Et  hom.  2.  in 
Genes,  dicit,  Quadragesimam  inflectere  om¬ 
nium  conscientiam,  etiam  Imperatorum,  ad 
obedientiam. 

Ambrosius  serm.  25.  «Non  leve,  inquit, 
peccatum  est,  indictam  fidelibus  Quadrage¬ 
simam  violare,  et  jejunia  consecrata  ventris 
voracitate  dissolvere.»  Hieronymus  in  epist. 
ad  Marcel  de  error  Mont.  «  Nos  unam  Qua¬ 
dragesimam  secundum  traditionem  Aposto¬ 
lorum  tempore  nobis  congruo  jejunamus. 
Non  quo,  et  per  totum  annum,  excepta  Pen¬ 
tecoste,  jejunare  non  liceat,  sed  quod  aliud 
sit  necessitate,  aliud  voluntate  munus  offer¬ 
re.  »  Nota,  necessitate.  Augustinus  serm.  62. 
detemp.  «Abis  diebus  jejunare  remedium 
est,  aut  praemium,  in  Quadragesima  non  je¬ 
junare  peccatum  est.  »  Leo  serm.  3.  de  je- 
jun.  decimi  mensis :  «  Pium,  inquit,  est 
agere  non  indictum,  impium  est  negligere 
praedicatum. 

Denique  Epiphanius  haeres.  75.  et  Augus¬ 
tinus  haeres.  63,  ponunt  Aerium  inter  haere¬ 
ticos,  eo  quod  jejunandum  quidem  esse  di¬ 
ceret,  sed  non  ex  praecepto  Ecclesiae  sed 
quando  unicuique  placet  :  «  Neque  jejunium 
inquit,  Aerius  apud  Epiphanium,  «  erit  or¬ 
dinatum,  haec  enim  Judaica  sunt,  et  sub  ju¬ 
go  servitutis,  justo  enim  lex  non  est  posita. 
Si  vero  omnino  volo  jejunare,  qualemcun¬ 
que  eligam  diem  a  meipso,  et  jejunabo  prop¬ 
ter  libertatem.  »  Eadem  Lutheranorum  ora¬ 
tio  esse  solet. 

Tertio,  probatur  ratipne.  Sunt  necessariae 
aliquae  verae  leges  ad  Ecclesiam  bene  guber¬ 
nandam  praeter  leges  divinas  et  civiles  :  om¬ 
nis  autem  vera  lex  vim  habet  coactivam  ; 
ergo  sunt  necessariae  in  Ecclesia  leges  Eccle¬ 
siasticae  coactivae  :  non  sunt  autem,  nec  fue¬ 
rant  unquam  in  Ecclesia  aliaj  leges  Eccle¬ 
siasticae,  quam  illae,  quas  summi  Pontifices, 
aut  Concilia  a  summis  Pontificibus  confirma¬ 
ta  ediderunt  ;  igitur  leges  Pontificum  et 
Conciliorum  ejusmodi,  leges  sunt  coactivae, 


(1)  Hebr.  XIII,  17. 

ac  vere  et  proprie  in  conscientia  obligantes 
Sed  probanda  est  propositio  et  assumptio 
primi  syllogismi,  inde  enim  caetera  pendent. 

Esse  igitur  necessarias  aliquas  leges  Eccle¬ 
siasticas,  facile  probari  potest.  Nam  eadem 
ratione  sunt  necessariae  leges  in  Ecclesia, 
qua  in  omnibus  aliis  Rebuspublicis :  ratio 
enim,  cur  leges  sint  necessariae  in  omni  Re- 
publica  est,  quia  homines,  ut  bene  vivant, 
debent  secundum  rationem  vivere  :  et  tamen, 
quia  constant  ex  corpore  et  spiritu,  ex  ratio¬ 
ne  et  sensu,  vix  possunt  sine  affectu  secun¬ 
dum  solius  rationis  ductum  judicare ;  ideo 
igitur  leges  inventae  sunt,  quae  nihil  conti¬ 
nent,  nisi  rationis  judicium,  ut  cum  eas  se¬ 
qui  homines  coguntur,  cogantur  simul  ra¬ 
tionem  sequi :  jam  haec  ratio  in  Ecclesia  etiam 
locum  habet.  Nam  licet  Christiani  per  gra¬ 
tiam  Christi  liberati  sint  a  peccato,  non  ta¬ 
men  liberati  sunt  a  concupiscentia  et  passio¬ 
nibus,  quae  cum  ratione  perpetuo  pugnant. 

Dices  :  habent  Christiani  legem  Evange- 
licam,  quam  sequuntur.  Respondeo  ;  habent 
quidem,  sed  illa  nimis  est  universalis,  nec 
sufficit  dirigere  omnes  actiones  nostras,  ni¬ 
si  per  determinationes  Principum  Ecclesias¬ 
ticorum  fiat  aliquo  modo  particularis.  Sicut 
etiam  politicae  Respublicae  habent  legem  na¬ 
turalem,  et  tamen  quia  illa  est  nimis  gene¬ 
ralis,  non  sufficit,  nisi  deducaturad  particu¬ 
laria  per  determinationes  Principum. 

Quare,  quemadmodum  in  Republica  civili 
necessariae  sunt  leges  civiles,  quae  sunt  quae¬ 
dam  quasi  conclusiones  deductae  exjure  na-^ 
turae,  vel  determinationes  juris  naturae :  sic 
etiam  in  Ecclesia  praeter  legem  Evangelicam 
necessariae  sunt  leges  Ecclesiasticae,  quae 
sunt  etiam  veluti  conclusiones  deductae  ex 
principiis  Evangelii  ,  vel  determinationes. 
Exempli  gratia,  Evangelium  dicit:  Qui  mihi 
ministrat ,  me  sequatur  (1),  inde  Ecclesia 
deducit  quasi  conclusionem  ;  ergo  utile  erit 
sancire  legem,  ne  ad  ministerium  sacrum 
admittantur,  qui  noluerint  esse  continentes. 
Item,  Evangelium  jubet  sumi  Eucharistiam, 
sed  non  determinat  quomodo,  aut  quando  ; 
igitur  Princeps  Ecclesiae  determinat,  ut  sal¬ 
tem  in  Paschate  sumatur,  et  Apostoli  legem 
condunt,  ut  sumatur  ante  omnes  alios  cibos, 
nimirum  a  jejunis. 

Hinc  Augustinus  in  epist.  118,  cap.  6. 

«  Non  praecepit,  inquit  Dominus,  quo  dein¬ 
ceps  ordine  sumeretur,  ut  Apostolis,  per 


quos  Ecclesias  dispositurus  erat,  servaret 
hunc  locum.  » 

Restat  nunc,  ut  probetur  assumptio,  vide¬ 
licet,  omnem  veram  legem  esse  coactivam. 
Id  vero  aperte  docet  S.  Thomas  1.  2.  quaest 
XGVI.  art.  5  et  2.  2.  quaest.  LXVII.  art,  1  et 
lectione  3,  in  cap.  I.  ad  Rom.  et  probatur 
ex  ipsa  natura  legis.  Est  enim  lex  regula 
quaedam  humanarum  actionum  a  Deo  im¬ 
mediate,  vel  mediate  constituta  :  deviare  au¬ 
tem  a  regula  peccare  est.  Unde  Aristoteles  lib. 
X.  Et  hic.  cap.  9:  «Lex,  inquit,  est  sermo  ab 
aliqua  prudentia  ac  mente  profectus,  vim  ha¬ 
bens  cogendi,  »  Itaque  essentia  legis  in  hoc 
posita  est,  ut  vim  habeat  cogendi  et  ligandi, 
ita  ut  sit  peccatum  aliter  agere.  Quod  item 
ostendit  definitio  peccati,  quid  enim  est  pec¬ 
catum,  nisi  transgressio  legis  ?  Sic  enim  de¬ 
finitur  peccatum  ab  Apostolo,  I.  Joan.  V. 
«papria.  lortv  >7  avofxta.  Neque  potest  dici,  le¬ 
gem  obligare  ad  non  contemnendum.  Nam 
lex,  quae  obligat  ad  non  contemnendum 
Principem,  est  lex  quaedam  generalis,  et  di¬ 
vina:  haec  autem  de  qua  nunc  agimus,  est 
particularis  et  humana,  ut  cum  Pontifex  di- 
cit,  jejuna  Quadragesimam,  non  obligat  te 
ad  non  contemnendum  superiorem,  sed  ad 
jejunandum. 


CAPUT  XVII.  . 

Solvuntur  argumenta  adversariorum,  ex  Scrip¬ 
turae  testimoniis  ducta. 

Superest  argumenta  solvere.  Primum  su¬ 
munt  ex  illo  Matth.  ult. :  Baptizate  omnes  gen¬ 
tes  in  nomine  Patris,  et  Filii,  et  Spiritus  sancti , 
docentes  eos  servare  omnia,  qucecumque  man¬ 
davi  vobis  (2).  Ubi  notant,  non  esse  dictum, 
docentes  mandata  vestra,  sed  mea :  inde  au¬ 
tem  colligunt,  nonlicere  Episcopis  praecepta 
dare;  hoc  est  argumentum  Joannis  de  West- 
phalia.  Respondeo  :  in  iis,  quae  mandavit 
Dominus,  illud  etiam  esse,  ut  servantur  prae¬ 
cepta  Praelatorum,  Dominus  enim  ait :  Qui 
vos  audit ,  me  audit  etc. 

Secundum  ex  illo  Deuter,  IV. :  j\on  adde¬ 
tis  o,d  verbum  quod  ego  loquor  vobis ,  neque  mi¬ 
nuetis  ex  eo.  Et  cap.  XII.  :  Quod  praecipio  tibi 


(1)  Joan.  XII,  26.  —  (2)  Matth.  XXVIII,  19  et  20. 

hoc  tantum  facito :  Domino  non  addas  quidquam 
neque  minuas  (1).  Ubi  sermo  est  de  praeceptis 
caeremonialibus,  et  judicialibus  ;  nam  cap. 
IV.  praecedit  :  Audi  Israel  'praecepta  atque  ju¬ 
dicia  etc.  Et  cap.  XII :  Haec  praecepta  atque 
judicia  etc  (2).  Jam  vero  si  Deus  praecepit 
Israelitis,  ut  nullum  praeceptum  adderent  ad 
ea,  quae  in  Scriptura  Testamenti  veteris  con¬ 
tinentur,  quanto  magis  praecepisse  censen¬ 
dum  est  ne  Christiani  addant  ad  Evangelium, 
quod  est  longe  perfectius  Testamento  veteri? 
Hoc  argumentum  Lutherus,  Calvinus,  alii¬ 
que  fere  omnes  faciunt.  Et  Petrus  Martyr  tan¬ 
ti  facit,  ut  in  Comm.  cap.  VIII,  L  ad  Cor.  in 
margine  posuerit:  Nota  bonum  argumentum. 

Respondeo  :  duobus  modis  posse  intelligi 
additionem,  vel  detractionem  ad  praeceptum 
fieri.  Uno  modo,  quod  addatur  praeceptum 
praecepto,  ut  si  ad'  numerum  decem  praecep¬ 
torum  adderentur  duo  alia  praecepta  et  fie¬ 
rent  duodecim,  vel  detrahantur  duo  prae¬ 
cepta  de  numero  denario,  et  fiant  solum  oc¬ 
to.  Alio  modo,  quod  sine  multiplicatione 
praeceptorum  plus  fiat,  quam  praeceptum 
jubeat,  vel  minus;  ut  si  cum  Deus  jubebat  in 
Paschate  comedi  unum  agnum  a  singulis  fa¬ 
miliis,  aliqua  familia  duos  agnos  comedisset, 
vel  dimidium  tantum.  Dico  igitur  :  Scriptu¬ 
ram  non  prohibere  additionem  prioris  gene¬ 
ris,  sed  posterioris  tantum,  id  est,  non  pro¬ 
hibere  additionem  ad  numerum  praecepto¬ 
rum  ;  sed  additionem  ad  opus  praeceptum :  id 
quod  probo,  quia  invenimus  Judaeos  addi¬ 
disse  ad  numerum  praeceptorum  tam  caere- 
monialium,  quam  judicialium. 

De  caeremonialibus  additis  multa  sunt 
exempla.  Nam  Esther  IX. :  Scripsit  Mardo- 
chceus,  inquit  Scriptura,  ut  quartamdecimam 
et  quintamde cimam  diem  mensis  Adarpro  fes¬ 
tis  susciperent ,  et  revertente  semper  anno ,  so- 
lemni  celebrarent  honore.  Et  infra  :  Suscepe¬ 
runt  Judaei  super  se ,  et  semen  suum ,  et  cunctos 
qui  religioni  eorum  voluerint  copulari ,  ut  nulli 
liceat  duos  hos  dies  absque  solemnitate  transi¬ 
gere.  Item  Judith  cap.  ult.  in  fine  :  Dies,  in¬ 
quit,  victoriae  hujus  festivitatis  ab  Hebraeis  in 
numero  sanctorum  dierum  accipitur ,  et  colitur 
a  Judaeis  ex  illo  tempore  usque  in  praesentem 
diem.  Item  I.  Mach.  IV.  :  Et  statuit  Judas  et 
fratres  ejus ,  et  universa  Ecclesia  Israel,  ut  a- 
gatur  dies  Dedicationis  altaris  in  temporibus 
suis  ab  amo  in  annum  per  dies  octo  (3).  Quod 

(1)  Deut.  IV;  2;  XII.  32. 

59.  —  (4)  I.  Reg.  XXX,  25. 


festum  etsi  novum  et  additum  veteribus,  Do¬ 
minus  quoque  praesentia  sua  honoravit,  ut 
patet  Joan.  X. 

De  judicialibus  habemus  exemplum  I. 
Reg.  XXX.  ubi  David  novam  legem  condi¬ 
dit,  ut  aequa  pars  esset  in  bello  descenden¬ 
tium  ad  praelium,  et  remanentium  ad  sarci¬ 
nas  :  Et  factum  est  hoc ,  inquit  scriptura,  ex 
die  illo  constitutum  et  praefinitum  et  quasi 
lex  in  Israel  (4)  .  Nec  obstat  ,  quod  dici¬ 
tur,  quasi  lex.  Nam  in  Hebraeo  non  habe¬ 
tur,  quasi  lex  ,  sed  solum  tyobl  ns  pflb 
id  est :  in  praeceptum,  atque  judicium ,  quai 
sunt  illa  duo  vocabula,  quae  habentur  Deut. 
IV  et  XII.  non  ergo  prohibet  Scriptura  addi 
nova  praecepta,  sed  prohibet  addi  vel  minui 
de  ipso  opere  :  et  confirmatur  hoc.  Nam  Deu- 
teronom.  III,  et  XII.  non  Moyses  alloquitur 
Principes,  quorum  est  leges  condere,  sed  po¬ 
pulum,  cujus  est  obedire ;  ergo  solum  prae¬ 
cipit  id  quod  populo  conveniebat  praecipi, 
non  mirum,  ut  impleret  integre  opera  prae¬ 
cepta,  non  addendo,  vel  minuendo.  Quod 
clarius  explicuit  idem  Moses  Deuteron.  V. 
ubi  loquens  de  eadem  re  :  Eacite,  inquit,  quae 
praecepit  Dominus  Deus  vobis ,  non  declinabi¬ 
tis  neque  ad  dexterum  neque  ad  sinistrum  (5). 
Certum  est  enim,  hic  Mosem  loqui  de  imple- 
tione  praeceptorum  non  de  ferendis  novis  le¬ 
gibus. 

Est  autem  hoc  loco  observandum ,  cum 
Moses  praecipit,  non  esse  addendum  ad  id 
quod  lex  pra3scribit ,  hoc  debere  intelligi  de 
additione  corrumpente  ,  non  autem  de  per¬ 
ficiente  opus  praeceptum.  Nam  cum  lex  di¬ 
cit  :  Non  furaberis ,  qui  non  tantum  non  au¬ 
fert  aliena,  sed  etiam  donat  sua  ,  plus  facit, 
quam  lex  praecipiat  :  nec  tamen  dicitur  ad¬ 
dere,  quia  non  destruit  praeceptum,  imo  me¬ 
lius  illud  servat.  At  cum  lex  dicit,  solum  sa¬ 
crifices  oves,  et  boves,  et  aves  mundas  ;  si 
quis  velit  sacrificare  etiam  canes,  et  sues,  et 
homines,  ille  addet,  et  corrumpet  praecep¬ 
tum.  Et  hoc  exemplum  ponitur  Deuteron. 
XII  cum  'prohibetur  additio,  ne  videlicet 
sacrificarent  filios  suos,  sicut  Gentiles  facie¬ 
bant. 

Secundo  solvi  potest  argumentum,  etiam¬ 
si  admitteremus  ,  Scripturam  prohibere  ad¬ 
ditionem  novarum  legum.  Nam  deberet  in- ^ 
telligi  ista  prohibitio  solum  de  additione  le¬ 
gum  contrariarum  prioribus  legibus,  ut  B. 

—  (3)  Esther  IX,  20,  21  et  23;  I.  Mach.  IV, 


—  (2)  Deut.  IV,  1;  XII,  14. 
—  (5)  Deut.  V,  32. 

Thoraas  recte  monet  inc.l.  ad  Gal.  lect.  2  et 
3.  et  patet  ex  legibus  postea  additis ,  ut  jam 
ostendimus. 

Tertio  posset  etiam  dici,  non  esse  eamdem 
rationem  Testamenti  veteris  et  novi  :  nam 
quia  lex  Testamenti  veteris  dabatur  uni  tan¬ 
tum  populo,  et  ad  certum  tempus,  nimirum, 
usque  ad  Christi  adventum,  potuit  facile  de¬ 
terminare  omnia  in  speciali,  ut  etiam  fecit  : 
nam  in  speciali  praescribit  omnia,  quae  tam 
ad  cultum  Dei,  quam  ad  judicia  et  forenses 
contentiones  pertinent;  et  ideo  non  essetmi- 
rum,  si  prohiberet  addi  alias  leges.  At  lex, 
Evangelica  datur  toti  Mundo,  id  est,  diver¬ 
sissimarum  nationum  populis ,  et  duratura 
est  usque  ad  finem  Mundi ;  et  idcirco  non 
poterat  tam  facile  determinare  omnia  in  spe¬ 
ciali,  ut  non  essent  adhuc  necessariis  leges 
aliae,  tam  civiles  ,  quam  Ecclesiasticae  :  ne¬ 
que  enim  possunt  diversissimi  populi  conve¬ 
nire  in  iisdem  legibus  et  ritibus.  Itaque 
Deus  melius  esse  judicavit ,  si  in  Evangelio, 
quod  est  commune  omnibus,  traderet  com¬ 
munissimas  leges  de  Sacramentis ,  atque 
articulis  Fidei,  et  alia  magis  specialia  pro 
locorum  et  temporum  diversitate  relinqueret 
instituenda  per  Apostolos  eorumque  succes¬ 
sores. 

Tertium  argumentum  sumit  Calvinus  ex 
Isaia  c.  XXXIII ,  ubi  legimus  :  Dominus  Ju¬ 
dex  noster ,  Dominus  Legifer  noster,  Dominus 
Rex  noster.  yEquivalere  autem  haec  verba  is¬ 
tis  :  Dominus  solus  est  Judex ,  Legifer ,  et  Rex 
noster,  patet  ex  epist.  Jacobi  cap.  IV  :  Unus 
est  Legislator ,  et  Judex ,  qui  potest  perdere  et 
salvare  (I). 

Respondeo  :  Isaiam  et  Jacobum  loqui  de 
Legislatore  primario,  qui  sua  propria  aucto¬ 
ritate  potest  judicare ,  et  leges  ferre  :  neque 
nos  talem  esse  dicimus  summum  Pontifi¬ 
cem,  sed  solum  Christum  :  Pontificem  enim, 
non  Regem,  nec  Judicem ,  aut  Legislatorem 
primarium  facimus,  sed  Vicarium  Regis,  et 
Judicis,  ac  Legislatoris  Christi ,  qui  possit 
Christi  auctoritate  leges  condere.  Quomodo 
etiam  loquitur  B.  Cyprianus  lib.  I,  epist.  3. 
ubi  Pontificem  dicit  esse  Judicem  loco 
Christi. 

At,  inquies  :  Jacobus  dicens  :  Unus  enim 
est  Legislator ,  et  Judex ,  qui  potest  perdere  et 
salvare ,  reddit  rationem,  cur  debeant  omnes 
homines  servare  leges,  et  non  dare;  proinde 
excludit  omnes  alios  Legislatores,  qui  nimi¬ 


rum  velint  obligare  conscientias,  et  perdere 
praevaricatores ,  et  salvare  obedientes ;  sic 
enim  loquitur  :  Nolite  detrahere  alterutrum. 
Qui  enim  detrahit  fratri ,  et  judicat  fratrem , 
detrahit  legi ,  et  judicat  legem. ,  id  est,  qui  de¬ 
trahit  fratri  bonum  facienti ,  ut  condonanti 
injurias,  detrahit  legi,  quae  illud  bonum  prae¬ 
cepit  :  Si  autem  judicas  legem ,  non  es  factor 
legis ,  sed  Judex.  Unus  est  enim  Legislator ,  et 
Judex ,  qui  potest  perdere  et  salvare.  Ubi  sub- 
intelligitur  una  propositio  post  illa  verba  : 
Si  autem  judicas  legem ,  non  es  factor  legis , 
sed  judex ,  nimirum  haec,  debes  autem  tu, 
o  homo,  esse  factor  legis,  non  judex;  et 
subjungitur  ratio  :  Unus  est  enim  Legislator, 
et  Judex. 

Respondeo  :  Jacobum  alloqui  omnes  ho¬ 
mines,  quatenus  subsunt  aliquibus  legibus, 
.et  velle  dicere,  nemini  licere  judicare  legem 
sui  superioris,  cum  unus  tantum  sit  Legisla¬ 
tor,  et  Judex,  ita  summus  et  primarius,  ut 
solum  leges  dare,  non  autem  accipere  de¬ 
beat,  et  qui  sic  potest  perdere ,  et  salvare, 
ut  ipse  neminem  timeat,  et  a  nemine  aliquid 
speret.  Porro  Papa,  caeterique  Episcopi,  etsi 
judicare  et  leges  ferre  possunt,  tamen  judi¬ 
candi  sunt  etiam  a  Deo,  et  leges  Dei  servare 
debent. 

Quartum  argumentum  sumit  Calvinus  ex 
Isa.  c .  XXIX  :  Eo  quod  appropinquat  popu¬ 
lus  iste  ore  suo,  et  labiis  suis  glorificat  me ,  cor 
autem  ejus  longe  est  a  me,  et  timuerunt  me 
mandato  hominis  et  doctrinis  ,  ecce  ego  addam 
etc.  (2).  Ubi  Dominus  conqueritur,  quod  po¬ 
pulus  Israel  timuerit  se  mandato  hominum, 
id  est,  timorem  seu  cultum,  et  religionem 
Dei  constituerint  in  hominum  mandatis  ser¬ 
vandis.  Similia  habentur  Matt.  XIII  et  Mare. 
VII. 

Respondeo  :  mandata  hominum  in  Scrip¬ 
tura  non  vocari  quaelibet  hominum  praecep¬ 
ta,  sed  ea  solum,  quse  omnino  sunt  humana, 
ita  ut  nec  Deo  jubente,  nec  inspirante,  nec 
ejus  auctoritate  ullo  modo  constituta  sint  i 
quse  sunt  duplicia ;  nam  quaedam  sunt  con¬ 
traria  divinis  mandatis ;  quaedam  inutilia 
prorsus  et  vana.  Id  patet  ex  omnibus  locis, 
ubi  nominantur  humana  praecepta,  ut  Isaiae 
XXIX,  Matth.  XV,  Marci  VII,  Coloss  II, 
l.  Timoth.  IV,  ad  Titum  I.  Porro  Dominus 
ter  invenitur  Phariseeos  reprehendisse  prop¬ 
ter  traditiones  humanas.  Primo  Matth.  XV 
ubi  arguit  eos,  quod  servarent  mandata  hu- 


(1)  Isai.  XXXIII,  22;  Jac.  IV,  12  et  passim.  —  (2)  Isai.  XXIX,  13. 

mana  contraria  divinai  legi  :  nam  Matt.  XV 
postquam  dixerat,  Pbarisseos  praecepisse,  ut 
filii  darent  templo,  quod  alioqui  debitum 
erat  parentibus  ,  subjungit  :  Irritum  fecistis 
mandatum  Dei  propter  traditionem  vestram(  I); 
et  mox  adducit  locum  Isaise  citatum.  Quare 
S.  Irenaeus  lib.  IY,  c.  2o  et  26,  exponens  haec 
loca  Isaiae  et  Matthaei,  dicit,  intelligenda  esse 
de  praeceptis  Pharisaeorum  pugnantibus  cum 
divinis  legibus. 

Secundo  :  reprehendit  Marci  YII  traditio¬ 
nes,  seu  mandata  hominum,  id  est,  quas¬ 
dam  inutiles  et  frivolas  caeremonias  solo 
spiritu  humano  adinventas  ;  quas  tamen  Ju¬ 
daei  tanti  faciebant,  ut  anteponerent  divinis 
mandatis.  Relinquentes  mandatum  Dei,  te¬ 
netis  traditiones  hominum ,  Baptismata  ur¬ 
ceorum  et  calicum,  et  alia  similia  his  facitis 
multa. 

Tertio  :  reprehendit  eosdem  Matth.  XXIII 
quod  bonas  quasdam  leges  pluris  facerent, 
quam  divinam  legem.  Ubi  non  vocat  eas  le¬ 
ges  praecepta  hominum,  sed  dicit,  hsec  opor¬ 
tuit  facere,  et  illa  non  omittere  :  solum  enim 
in  eo  peccabant  circa  istas  caeremonias  tertii 
generis,  quod  in  eis  summam  religionis  con¬ 
stituerent,  cum  tamen  externae  essent.  Isti 
similes  erant  cani  yEsopico,  qui  propter  um¬ 
bram  panis  reliquit  panem  ipsum,  ut  pulchre 
Irenaeus  ait  lib.  II,  c.  12.  de  haereticis  Valen- 
tinianis  ,  qui  maluerunt  Angelum  quemdam 
pro  Creatore  habere,  quam  Deum. 

Porro  mandata  Pontificia  et  Ecclesiastica, 
etsi  humana  dici  possint,  quia  non  sunt  im¬ 
mediate  a  Deo  ;  tamen  nec  usquam  in  Scrip¬ 
turis  dicuntur  mandata  hominum,  nec  repre¬ 
hendi  possunt,  cum  nec  pugnent  cum  divinis 
mandatis,  nec  sint  inutilia,  neque  nos  ea  an¬ 
teponi,  sed  postponi  debere  dicamus  divinis 
praeceptis. 

Quintum  argumentum  sumunt  ex  verbis 
Pauli,  quibus  libere  asseruntur  Christiani  a 
mandatis  hominum,  II.  Cor.  III  :  Ubi  Spiri¬ 
tus  Domini,  ibi  libertas.  Ad  Galat.  IV  :  Non 
sumus  ancillce  filii ,  sed  liberes ,  qua  libertate 
Christus  non  liberavit.  Et  ad  Galat.  Y :  State , 
et  nolite  iterum  jugo  servitutis  contineri  (2). 

Respondeo  :  libertatem  Christianam  in  tri¬ 
bus  consistere.  Primo,  in  liberatione  a  servi¬ 
tute  peccati,  de  qua  Paulus  Rom.  VI  :  Libe¬ 
rati  a  peccato ,  servi  facti  estis  justitiis  (3). 


Secundo,  in  liberatione  a  servitute  legis 
divinae  moralis.  Nam  lex  sine  gratia  non  po¬ 
test  impleri ;  et  tamen  minatur  poenam,  nisi 
impleatur,  atque  ideo  premit,  ac  tenet  ho¬ 
mines  tamquam  servos  :  sed  gratia  Christi 
liberat  nos  ab  isto  timore,  et  servitute,  non 
quidem  eximendo  nos  ab  obligatione  im¬ 
plendae  legis,  sed  inspirando  charitatem,  per 
quam  facile,  et  libenter  legem  impleamus. 
De  qua  Apostolus  II.  Cor.  III  :  Ubi  Spiritus 
Domini ,  ibi  libertas.  Et  Galat.  III  :  Christus 
nos  redemit  de  maledicto  legis ,  factus  pro  nobis 
maledictum  (4).  Unde  Augustin.  lib  de  con¬ 
tinent.  cap.  3  :  «  Non  sumus  ,  inquit ,  sub 
lege  bonum  quidem  jubente ,  non  tamen 
dante,  sed  sumus  sub  gratia,  quae  id,  quod 
lex  jubet,  faciens  nos  amare  ,  potest  liberis 
imperare.  » 

Tertio,  in  liberatione  de  servitute  caere- 
monialium  et  judieialium  prajceptorum  Mo¬ 
sis,  de  qua  Act.  XV  :  Quid  tentatis  imponere 
jugum  super  cervices  discipulorum  etc.  Et  Ga¬ 
lat.  Y  :  State ,  et  nolite  iterum  jugo  servitutis 
contineri  (5)  Quod  autem  simus  liberati  ab 
obedientia  Praelatorum  ,  nusquam  legimus, 
sed  contrarium  potius,  cum  Paulus  clamet  . 
Obedite  Praepositis  vestris  (6). 

Quocirca  Petrus  et  Paulus  praevidentes  in 
spiritu  haereticos  hujus  temporis,  qui  prae¬ 
textu  libertatis,  neque  jejunia  indicta  ab  Ec¬ 
clesia,  nec  ullam  aliam  legem  ferre  possunt; 
frequentissime  inculcare  voluerunt,  ut  obe- 
dientiam  superioribus  etiam  Ethnicis  exhi¬ 
beremus.  I.  Petri  II  :  Subjecti  estote ,  inquit, 
omni  humanes  creatur  es  propter  Deum.  Et  in¬ 
fra  :  Quasi  liberi ,  non  quasi  velamen  habentes 
malitice  libertatem.  Et  II  Petri  II,  de  haereti¬ 
cis  inquit :  Libertatem  illis  promittentes ,  cum 
ipsi  servi  sint  comiptionis.  Et  Paulus  Gal.  Y  : 
Fos  in  libertatem ,  inquit,  vocati  estis ,  tantum 
ne  libertatem  in  occasionem  detis  carnis  (7) . 


(1)  Matth.  XV,  6.  —  (2)  II.  Cor.  III.  17;  Galal.  IV,  31 ;  V,  1.  —  (3)  Rom.  V'I,  18.  —  (4)  II.  Cor. 
III,  17;  Galat.  III,  13.  —  (5)  Act.  V;  Galat.  V,  1.  —  (6)  Hebr.  XIII,  17.  —  (7)  I.  Petr.  II,  13  et  16  ; 
II.  Petr.  II,  19;  Galat.  V,  13. 

CAPUT  XVIII. 

Solvitur  argumentum  ex  comparatione 
legum. 

Sextum  argumentum.  Si  Deus  voluit  Chris¬ 
tianos  esse  liberos  a  caeremoniis  Judaicis, 
aliisque  positivis  legibus  Testamenti  veteris; 
ergo  etiam  a  caeremoniis,  quas  Pontifices  in¬ 
troduxerunt,  et  ab  aliis  humanis  legibus  : 
nam  si  debuimus  habere  leges  positivas, 
praestitisset  habere  divinas,  quam  humanas. 
Praeterea  nihil  nobis  prodesset ,  imo  potius 
obesset  illa  liberatio  a  legibus  Judaicis  :  nam 
leges  illae  dicuntur  jugum  importabile  a  B. 
Petro,  Actor.  XV  tum  propter  multitudinem, 
tum  propter  obligationem  ad  peccatum ; 
alioqui  enim  res  ipsae  singulae  in  se  graves 
non  erant,  nedum  importabiles  ;  at  leges  po¬ 
sitivae  Christianorum  sunt  decuplo  plures, 
quam  essent  illae  Judaeorum,  ut  patet  confe¬ 
renti  volumina  Juris  canonici ,  et  tomos 
Conciliorum ,  cum  Pentateucho  Mosis ;  si 
ergo  istae  omnes  leges  ad  poenam  aeternam 
obligant ,  praestitisset  nobis  habere  legem 
Mosis. 

Et  confirmat  Calvinus  argumentum  suum 
testimonio  B.  Augustini,  qui  in  epist.  119, 
cap.  19.  de  ritibus  Ecclesiasticis  temere  in¬ 
troductis  conqueritur,  et  ait  :  «  Ipsam  reli¬ 
gionem  quam  paucissimis  et  manifestissimis 
celebrationum  Sacramentis  misericordia  Dei 
liberam  esse  voluit,  servilibus  oneribus  pre¬ 
munt,  ut  tolerabilior  sit  conditio  Judaeorum, 
qui  etiamsi  tempus  libertatis  non  agnove¬ 
rint,  legalibus  tamen  sarcinis,  non  humanis 
praesumptionibus  subjiciuntur.  »  Ilaic  ille. 
Subjungit  Calvinus  lib.  IV  Instit.  cap.  10, 
§.  13  :  «  Si  in  saeculum  nostrum  incidisset 
sanctus  ille  vir,  quibus  querelis  deplorasset 
eam,  quae  nunc  est,  servitutem?  Nam  et  nu¬ 
merus  est  decuplo  major,  et  singuli  apices 
centuplo  rigidius  quam  tunc  exiguntur.  Ita 
fieri  solet,  ubi  semel  perversi  isti  legislatores 
imperium  occuparunt,  nullum  finem  jubendi, 
et  vetandi  faciunt ,  donec  ad  extremum  mo¬ 
rositatis  perveniunt.  » 

Besponddo  :  a  caeremoniis  et  judicialibus 


praeceptis  Mosis  voluit  Christus  nos  esse  li¬ 
beros,  quia  caeremoniae  illae,  figurae  erant 
Testamenti  novi,iet  proinde,  re  ipsa  praesen¬ 
te,  cessare  debuerunt  :  judicialia  quoque 
praecepta  pertinebant  ad  politiam  populi  Dei 
secundum  illum  statum,  et  idcirco,  statu  illo 
mutato,  necesse  fuit  etiam  ipsa  praecepta 
mutari  :  Translato  enim  Sacerdotio ,  inquit 
Apostolus  ad  Heb.  VII,  necesse  est ,  ut  legis 
translatio  fiat  (I).  Non  autem  sequitur,  de¬ 
bere  nos  nullas  habere  politicas  et  Eccle¬ 
siasticas  leges,  si  illas  Mosis  habere  non  de¬ 
bemus. 

Ad  id,  quod  objicitur  de  numero  et  gravi¬ 
tate  legum  Pontiticiarum ,  Respondeo  :  sine 
comparatione  ulla  esse  pauciores  et  leviores 
Pontificias  leges  illis  Mosaicis.  Nam  leges 
absolute  impositae  omnibus  Christianis  ,  vix 
inveniuntur  aliae,  quam  quatuor,  nimirum 
de  servandis  Festis,  et  de  servandis  Jejuniis, 
de  Confessione  singulis  annis  semel  facien¬ 
da,  et  de  sacra  communione  habenda inPas- 
chate.  Caeterae  omnes,  quibus  pleni  sunt 
tomi  Conciliorum,  et  libri  Juris  canonici,  vel 
non  sunt  leges,  sed  admonitiones ,  vel  piae 
institutiones  sine  obligatione  ad  culpam; 
quales  sunt  plurimi  ritus  Christianorum.  Nec 
enim  peccant,  qui  citra  contemptum,  vel 
non  recitant  Angelicam  Salutationem  ter  in 
die,  vel  non  sumunt  ramum  olivae  in  die  Pal¬ 
marum,  vel  non  aspergunt  se  aqua  lustrali 
cum  templum  ingrediuntur,  vel  non  tundunt 
pectus  tempore  sacrificii  etc.  et  tamen  his  et 
similibus  Ecclesiam  gravari  Calvinus  cla¬ 
mat.  Vel  sunt  leges  conditionales ,  id  est, 
impositae  iis,  qui  volunt  ad  sacros  Ordines 
admitti,  ut  de  Caelibatu ,  quae  non  gravant 
Ecclesiam,  cum  nemo  teneatur  fieri  Cleri¬ 
cus  vel  Monachus ;  vel  sunt  regulae  prae¬ 
scriptae  non  omnibus,  sed  solis  judicibus 
Ecclesiasticis,  ut  eas  sequantur  in  causis  di¬ 
judicandis  ;  vel  sunt  censurae,  et  poenae  latae 
in  eos,  qui  jus  divinum  violant,  sine  quibus 
disciplina  nullo  modo  conservari  potest;  vel 
sunt  explicationes  dogmatum  Fidei,  aut  Ju¬ 
ris  divini,  quae  etiam  nullum  novum  onus 
Christianis  imponunt.  At  leges  Mosaicae  om¬ 
nibus  et  singulis  Judaeis  impositae  innume¬ 
rabiles  erant,  de  Purificationibus  ,  de  Sacri¬ 
ficiis,  de  ciborum  delectu  etc.  Itaque  non 
oportet  comparare  Pentateuchum  cum  tomis 
Conciliorum  et  libris  Juris  canonici,  sed  cum 
parvo  Gatechismo  :  potest  enim  Christianus 


1 )  Hebr.  VII,  12. 

salvari,  Si  solum  Catechismum  parvum  no¬ 
verit. 

Quod  autem  attinet  ad  gravitatem  legum, 
nulla  etiam  comparatio  est  inter  servitutem 
Judaicarum,  et  levitatem  Ecclesiasticarum. 
Nam  ex  quatuor  nostris  legibus  nulla  est, 
quae  non  sit  potius  determinatio  Juris  divini, 
quam  nova  lex  penitus  :  nam  jure  divino  te¬ 
nemur  aliquod  tempus  dedicare  cultui  Dei, 
et  aliquando  jejunare,  confiteri  ,  et  commu¬ 
nicare.  Itaque  Pontifices  solum  determina¬ 
verunt  tempora  ;  et  proinde  si  qua  est  diffi¬ 
cultas  in  his  legibus ,  magis  referenda  est  in 
jus  divinum,  quam  in  jus  positivum,  et  prae¬ 
cipue  circa  confessionis  praeceptum ,  quod 
habetur  omnium  durissimum  :  nec  enim 
Confessio  peccatorum  dura  quibusdam  est, 
quia  fieri  debet  tali  tempore  ,  sed  quia  fieri 
debet  absolute ,  Neque  de  hoc  dubitari  pot¬ 
est. 

Deinde  determinatio  temporis  Festorum, 
et  Jejuniorum  a  Pontificibus  facta,  mitissi¬ 
mam  obligationem  habet  :  nam  ad  jejunia 
non  obligantur,  nisi  qui  possunt ;  unde  ex¬ 
cipiuntur  pueri,  senes,  aegroti  etc.  Similiter 
in  festis  tenemur  a  servilibus  operibus  abs¬ 
tinere,  et  Missam  audire,  sed  cum  multis  ex¬ 
ceptionibus  :  nam  non  debent  cessare  opera 
necessaria,  vel  valde  utilia  humanis  corpo¬ 
ribus,  ut  medicorum ,  pharmacopolarum, 
coquorum  etc.  Pari  ratione,  qui  impeditus 
justa  de  causa  Missae  non  interfuit,  non  ju¬ 
dicatur  deliquisse.  At  Judaei  adeo  severe  te¬ 
nebantur  in  Sabbatis  vacare,  ut  ne  ignem 
quidem  accendere  possent,  vel  cibos  coque¬ 
re  :  et  quidem  qui  solum  ligna  collegerat 
die  Sabbati,  jussu  Domini  lapidatus  fuit. 

Ad  Augustinum  dico  :  malitiose  Calvinum 
verbis  Augustini  voluisse  abuti.  Ille  enim 
non  conqueritur  de  ritibus  a  Pontificibus  in¬ 
stitutis,  sed  de  quibusdam  consuetudinibus 
particularibus  vulgi,  et  hominum  rudium, 
quae  paulatim  obtinent  vim  legis,  quae  quan¬ 
do  nimium  crescunt,  deberent  Episcoporum 
auctoritate  tolli  et  abrogari  :  «  Omnia,  in¬ 
quit,  talia,  quae  neque  sanctarum  Scriptu¬ 
rarum  auctoritatibus  continentur,  neque  in 
Conciliis  Episcoporum  statuta  inveniuntur, 
neque  consuetudine  universae  Ecclesiae  ro¬ 
borata  sunt,  sed  diversorum  locorum  diver¬ 
sis  moribus  innumerabiliter  variantur,  ita  ut 
vix  aut  omnino  nunquam  inveniri,  possint 
causae,  quas  in  eis  instituendis  homines  se¬ 
cuti  sunt,  ubi  facultas  tribuitur,  sine  ulla 
dubitatione  resecanda  existimo.  Quamvis 


enim  neque  hoc  inveniri  possit,  quomodo 
contra  fidem  sint,  ipsam  tamen  religionem 
quam  paucissimis  etc.  »  ut  supra . 

Itaque  vides,  Augustinum  omnino  servari 
velle  eas  leges,  quas  Episcopi  in  Conciliis 
statuerunt,  vel  universae  Ecclesiae  consue¬ 
tudo  roboravit :  ejusmodi  autem  sunt  omnes 
illae,  quas  nos  Ecclesiasticas  leges  appella¬ 
mus;  nec  enim  in  tomis  Conciliorum,  vel  in 
voluminibus  Juris  canonici  servarentur,  si 
non  ab  Episcopis,  sed  a  privatis  nescio  qui¬ 
bus  hominibus  latae  fuissent. 


CAPUT  XIX. 


Solvitur  argumentum  ductum  ab  exemplis. 

Septimum  argumentum  sumit  Calvinus  a 
tribus  exemplis,  quae  habentur  in  Scriptura. 
Nam  lY^Reg.  XYI  refertur  factum  Achaz 
Regis,  et  Uriae  Pontificis,  qui  addiderunt 
Templo  unum  aliud  altare  :  quod  etsi  vide¬ 
batur  ex  se  facere  ad  ornatum  Templi ;  ta¬ 
men  quia  Deus  hoc  non  jusserat,  tanquam 
humanum  inventum  reprobatur.  Deinde, 
cap.  XYII,  refertur  de  iis,  quos  transtulit 
Rex  Assyriorum  de  Babylone  in  Samariam, 
quod  immissis  a  Deo  leonibus  puniti  fuerint, 
quia  coluerint  Deum  novis  caeremoniis,  quas 
Deus  non  praeceperat.  Denique  IV.Reg.XXI 
refertur  de  Manasse  Rege,  quod  in  eo  prae¬ 
cipue  peccaverit,  quod  in  Templo  exstruxit 
aras,  quas  nimirum  Dominus  non  praecepe¬ 
rat. 

Respondeo  :  admirabilem  plane  esse  im¬ 
pudentiam  Calvini,  qui  Achaz,  etManassem, 
et  Babylonios  docet  in  eo  peccasse,  quod 
caeremonias  instituerint  a  Deo  non  praecep¬ 
tas,  cum  Scriptura  clarissime  dicat,  istos 
omnes  peccasse  peccato  idololatriae.  Nam 
Achaz  reprehenditur,  non  quod  altare  no¬ 
vum  erexerit  in  Templo,  sed  quod  altare 
erexerit  ad  similitudinem  altaris  idoli,  quod 
erat  in  Damasco,  et  quod  altare  Domini  amo¬ 
verit  a  loco  suo,  et  noluerit  sacrificia  offerri 
in  altari  Domini,  sed  solum  in  altari  illo  no¬ 
vo,  et  idolo  consecrato.  Manasses  quoque 
non  arguitur,  quod  aras  in  Templo  exstru¬ 
xerit,  sed  quod  exstruxerit  eas  universae  mi¬ 
litiae  coeli,  id  est,  in  honorem  omnium  side- 

rum,  et  quod  in  templum  Domini  traduxerit 
idolum,  quod  antea  in  luco  manebat. 

Quod  enim  non  fuisset  malum  erigere  in 
Templo  aliud  altare,  etiamsi  Dominus  hoc 
non  imperasset,  patet  ex  III.  fteg.  YIII,  ubi 
legimus,  Salomonem,  cum  vidisset  altare 
Domini  aeneum  non  capere  omnia  holocaus¬ 
ta,  quse  offerebantur,  sanctificasse  alium  lo¬ 
cum  in  Templo,  et  ibi  obtulisse  etiam  holo¬ 
causta  :  hoc  enim  Salomonis  factum  Deus 
nec  imperavit,  nec  improbavit.  Nisi  potius 
approbasse  dicendus  sit,  cum  seq.  cap.  Sa¬ 
lomoni  per  quietem  apparuerit,  eumque  lau¬ 
daverit,  ac  multa  illi  bona  promiserit. 

Porro  Babylonios  illos,  qui  habitabant  in 
regione  Samariae,  constat  idolatras  fuisse  ; 
sic  enim  Scriptura  loquitur  lib.  IVReg.  cap. 
XYII  :  Cumque  ibi  habitare  coepissent,  non  ti¬ 
mebant  Dominum,  et  immisit  in  eos  Dominus 
leones ,  qui  interficiebant  eos.  Et  infra  :  Una¬ 
quaeque  gens  fabricata  est  Deum  suum ,  posue- 
runtque  eos  in  fanis  excelsis.  Et  infra :  Et  cum 
Dominum  colerent ,  Diis  quoque  suis  serviebant, 
juxta  consuetudinem  Gentium ,  de  quibus  trans¬ 
lati  fuerant  Samariam  (1).  Hoc  igitur  pecca¬ 
tum  Scriptura  reprehendit,  non  autem  quod 
Deum  novis  caeremoniis  colerent. 


CAPUT  XX. 

Solvuntur  argumenta  duo  desumpta  ex  ratione 
conscientiae. 

Argumentum  octavum  Calvini  est,  Paulus 
nullo  modo  permittit,  fideles  conscientias 
in  hominum  servitutem  redigi;  ait  enim  I. 
Cor.  YII  :  Pretio  empti  estis,  nolite  fieri  servi 
hominum.  Ubi  Paulus  non  praecipit,  ne  servi 
obediant  dominis  suis  in  rebus  exterioribus; 
nam  ad  Ephes,  YI  ait  :  Servi  obedite  dominis 
carnalibus  cum  timore  et  tremore.  Neque  prae¬ 
cipit,  ne  qui  sunt  liberi,  servi  efficiantur; 
nam  in  eodem  cap.  I.  ad  Cor.  YII  ait  :  Ser¬ 
vus  vocatus  es,  non  sit  tibi  curae,  sed  etsi  potes 
fieri  liber ,  magis  utere ( 2),  id  est,  etiamsi  pos¬ 
sis  liberari,  melius  tibi  est,  ut  servias,  et 
utaris  conditione  servili,  ad  conservandam 
humilitatem.  Igitur  superest,  ut  prohibeat 

(1)  IV.  Reg.  XVII,  25,  29  et  33.  — 

VI,  5,  6  et  7. 


servire  hominibus  cum  timore  peccati,  et 
anxietate  conscientiae,  quomodo  soli  Deo 
serviendum  est. 

Respondeo  :  Paulum  eo  loco  solum  prae¬ 
cipere,  ne  serviamus  hominibus  praecipue 
propter  homine?,  sed  propter  Deum,  ita  ut 
magis  Deo  in  hominibus,  quam  ipsis  homi¬ 
nibus  serviamus.  Ita  enim  seipsum  Paulus 
explicuit  Ephes.  VI  :  Servi,  inquit,  obedite 
dominis  carnalibus  cum  timore  et  tremore ,  in 
simplicitate  cordis  vestri,  sicut  Christo,  non  ad 
oculum  servientes ,  quasi  hominibus  placentes, 
sed  ut  servi  Christi  facientes  voluntatem  Dei  ex 
animo,  cum  bona  voluntate  servientes  sicut  Do¬ 
mino,  et  non  hominibus  (3).  Illi  ergo  fiunt  ser¬ 
vi  hominum  (quod  Apostolus  prohibet)  qui 
homines  praecipue  respiciunt,  et  ideo  ser¬ 
viunt,  etiamsi  peccata  praecipiant,  et  adu¬ 
lantur  eis,  etiam  quando  male  agunt.  Vide 
Ghrysostomum  in  I.  Cor.  YII,  et  Hierony¬ 
mum  in  cap.  YI  ad  Ephes. 

Nonum  argumentum  Calvini.  Conscientia 
ad  forum  solius  Dei  pertinet  :  ipse  enim  est, 
qui  scrutatur  renes  et  corda ;  non  igitur  pos¬ 
sunt  homines  obligare  in  conscientia.  Con¬ 
firmo  hoc  argumentum.  Non  potest  homo 
damnare  ullum  ad  inferos; non  igitur  potest 
obligare  ad  legem  servandam  sub  poena 
mortis  aeternae;  ridiculum  enim  esset, si  quis 
obligaret  ad  poenam,  quam  postea  non  pos¬ 
set  infligere. 

Respondeo  :  duobus  modis  intelligi  posse, 
conscientiam  ad  forum  solius  Dei  pertinere. 
Uno  modo, quia  solus  Deus  potest  videre  ho¬ 
minum  conscientias,  et  judicare  de  actibus 
internis,  qui  exterius  non  patent,  nec  habent 
alios  testes,  quam  Deum  et  conscientiam 
operantis;  et  hoc  modo  verissimum  est,  con¬ 
scientiam  ad  solius  Dei  forum  pertinere. 
Alio  modo  potest  intelligi,  conscientiam  ad 
solius  Dei  forum  pertinere,  quia  videlicet 
solus  Deus  possit  legibus  suis  ita  ligare  ho¬ 
minem,  ut  si  non  faciat  quod  praeceptum  est, 
judicet  ipsemet  in  conscientia  sua  se  male 
facere ;  et  hoc  modo  falsum  est,  conscien¬ 
tiam  non  pertinere  ad  forum  hominum. 
Nam,  ut  quis  hoc  modo  obliget  alium  in 
conscientia,  non  requiritur,  ut  possit  videre 
ejus  conscientiam,  nec  ut  scrutetur  renes  et 
corda,  nec  ut  judicet  de  actibus  internis, 
sed  satis  est,  ut  possit  illi  legitime  imperare, 
et  imperando  ita  illum  obligare  ad  opus  ex- 


(2)  I.  Cor.  YII,  23;  Eph.  YI,  5;  I.  Cor.  YII,  21.  —  (3)  Eph. 


i 


136 


LIBER  IV. 


ternum  faciendum,  ut  si  non  faciat,  intelli— 
gat ,  vel  certe  intelligere  possit  se  male 
agere. 

Itaque  Joannes  Calvinus  lib.  IV  Instit.  c. 
10.  §.  5.  aequivocatione  decipitur,  aut  deci¬ 
pere  alios  cupit,  cum  ita  loquitur  :  «  Neque 
enim  cum  hominibus,  sed  cum  uno  Deo  ne¬ 
gotium  est  conscientiis  nostris ;  quo  perti¬ 
net  illud  vulgare  discrimen  inter  terrenum, 
et  conscientiae  forum.  Cum  totus  orbis  den¬ 
sissima  ignorantiae  caligine  obvolutus  esset, 
haec  tamen  exigua  lucis  scintilla  residua 
mansit,  ut  humanis  omnibus  judiciis  supe¬ 
riorem  esse  hominis  conscientiam  agnosce¬ 
rent;  quamquam  quod  uno  verbo  fateban¬ 
tur,  postea  reipsa  labefactabant  :  voluit  ta¬ 
men  Deus  testimonium  aliquod  Christianae 
libertatis  tunc  exstare,  quod  ab  hominum 
tyrannide  conscientias  eximeret.  »  Haec  ille. 

At  cum  dicimus,  conscientiam  esse  supe¬ 
riorem  omnibus  humanis  judiciis ;  nihil  aliud 
dicere  volumus,  quam  eum,  qui  sibi  bene 
conscius  est,  non  debere  metuere  ne  a  Deo 
damnetur,  etiamsi  omnes  homines,  qui  cor 
non  vident,  secus  forte  de  ejus  rebus  gestis 
judicent.  Sed  quorsum  haec?  an  propterea 
non  peccabit,  conscientiae  suae  testimonio, 
qui  leges  Ecclesiasticas  violaverit? 

Ad  confirmationem  respondeo:  legem  hu¬ 
manam  non  obligare  sub  poena  mortis  aeter¬ 
nae,  nisi  quatenus  violatione  legis  humanae 
offenditur  Deus,  cujus  ministri  sunt  omnes 
Principes,  non  solum  Ecclesiastici,  sed  etiam 
politici;  ut  enim  qui  transgreditur  leges 
Proregis,  consequenter  offendit  Regem,  et 
puniri  potest  a  Rege,  etiam  ea  poena,  quam 
Prorex  infligere  fortasse  non  potuisset  :  siG 
etiam,  qui  leges  justas  Principum  non  ser¬ 
vant  ,  qui  quidem  Principes  ministri  Dei 
sunt,  Sap.  VI,  Rom  XIII,  I.  Cor.  IV,  etiam 
Deum  offendunt,  et  ab  eo  puniuntur  poena 
aeternae  mortis.  Itaque  si  fingamus,  Deum 
non  esse  in  rerum  natura;  qui  leges  justas 
violabunt,  peccabunt  quidem  in  conscientia, 
sed  nec  Deum  offendent,  nec  ad  inferos 
damnabuntur. 

Dices.  Si  ita  est;  sequitur,  legem  huma¬ 
nam  ut  humanam  non  ita  obligare,  ut  trans¬ 
gressores  dicantur  peccare  mortaliter.  Res¬ 
pondeo  :  si  legem  humanam  ut  humanam 
intelligas  eam,  quse  proprie  non  est  divina  ; 
nego,  transgressorem  legis  humanae  ut  hu¬ 
manae  non  peccare  mortaliter :  si  vero  legem 
humanam  ut  humanam  intelligas  eam,  quam 
fert  homo  auctoritate,  non  a  Deo  accepta, 


sed  propria,  vel  ab  hominibus  solis  collata  ; 
fateor,  talis  legis  transgressores  non  peccare 
mortaliter.  Caeterum  ejusmodi  lex  nulla  est: 
omnis  enim  vera  potestas  a  Deo  est,  Rom. 
XIII,  et  sine  vera  potestate  nulla  vera  lex 
condi  potest. 


CAPUT  XXI. 

Solvuntur  argumenta  ex  Patribus. 

Decimum  argumentum  sumitur  ex  aliquot 
Patrum  testimoniis,  quae  aliorum  nomine  re¬ 
tulit  Joannes  de  Turrecremata,  lib.  II,  cap. 
45.  Primum  est  Origenis,  tract.  12.  in  Matt. 
ubi  explicans  illud  Matth.  XX,  Reges  gen¬ 
tium  dominantur  eorum, vos  autem  non  sic: 
«  Sicut,  inquit,  omnia  carnalia  in  necessi¬ 
tate  sunt  posita,  non  in  voluntate,  spiritua¬ 
lia  autem  in  voluntate,  non  in  necessitate, 
sic  et  principes  spirituales.  Principatus  eo¬ 
rum  in  dilectione  subjectorum  debet  esse 
positus,  non  in  timore  corporali.  » 

Respondeo  :  Origenem  non  excludere  a 
Principe  Ecclesiastico  coactivam  potestatem, 
sed  tantum  monere  ejusmodi  Principes  offi¬ 
cii  sui.  Hoc  enim  interest  inter  Principem 
saecularem  et  Ecclesiasticum,  quod  Princeps 
saecularis  habet  pro  fine  temporalem  et  exter¬ 
nam  pacem  Reipublicae,  et  ideo  finem  suum 
adeptus  est,  quando  subditi  quiete  vivunt, 
sive  id  faciant  volentes,  sive  inviti :  at  Prin¬ 
ceps  spiritualis  habet  pro  fine  vitam  aeter¬ 
nam,  et  pacem  tam  externam,  quam  inter¬ 
nam  suorum  subditorum ;  et  propterea  de¬ 
bet  omnino  procurare,  ut  subditi  amore  po¬ 
tius  ducantur,  quam  timore,  quamquam  ubi 
non  potest  impetrare,  ut  libenter  et  ex  amo¬ 
re  bene  vivant,  debet  etiam  vim  coactivam 
adhibere,  ut  saltem  timore  poenae  non  per¬ 
turbent  externam  Ecclesiae  pacem.  Unde 
Gregorius  lib.  XX  Moral.  cap.  6.  :  «  Circa 
subditos  inesse  debet  rectoribus  et  juste  con¬ 
solans  misericordia,  et  pie  saeviens  disci¬ 
plina  etc.  » 

Secundum  est  Chrysostomi  lib.  II  de  sa- 
cerd.  ante  med.  ubi  comparat  Pontificem 
cum  pastore  ovium  irrationalium,  et  ait  : 
«  Neque  enim  homini  licet  tanta  cum  aucto¬ 
ritate  homines  curare,  cum  quanta  oves  pas¬ 
tor  curat.  Hic  enim  liberum  est  vincire,  et  a 

pabulo  arcere  et  urere,  et  secare  :  cum  illic 
medicinae,  ac  curationis  suscipiendae  facul¬ 
tas  posita  minime  sit  in  illo,  qui  medicinam 
adhibet,  sed  in  eo  tantum  qui  laborat  etc.  » 
Deinde,  confert  eumdem  Pontificem  cum 
saeculari  Magistratu ;  et  sic  ait  :  «  Christia¬ 
nis  minime  omnium  licet  peccantium  lapsus 
vi  corrigere.  Exteri  quidem  judices  cum  fa¬ 
cinorosos  homines  leges  transgressos  fuisse 
deprehenderint,  magna  se  praeditos  auctori¬ 
tate  ac  potestate  ostendunt,  eosdemque  vel 
invitos,  suos  ipsorum  mores  mutare  cogunt: 
hic  vero  non  vim  adferre,  sed  suadere  tan¬ 
tum  oportet,  atque  hac  ratione  meliorem 
efficere,  quem  emendandum  susceperis.  Ne¬ 
que  enim  nobis  facultas  tanta  a  legibus  data 
ad  delinquentes  coercendos  :  ac  ne  si  dedis¬ 
sent  quidem,  haberemus  ubi  vim  hujusmo¬ 
di,  potentiamque  exercere  possemus,  cum 
Christus  eos  aeterna  corona  donet,  non  qui 
coacti :  sed  qui  certo  animi  proposito  a  pec¬ 
cato  abstinent.  » 

Respondet  Joannes  de  Turrecremata  : 
Chrysostomum  loqui  de  iis,  qui  foris  sunt, 
id  est,  de  Ethnicis,  quos  Ecclesia  non  potest 
cogere  ad  Fidem.  At  nimis  aperte  Chrysos- 
tomus  loquitur  de  ovibus,  quae  intus  sunt,  et 
quae  Episcopo  commissae  sunt.  Dicendum 
igitur  est,  Chrysostomum  nunquam  negare 
voluisse  coactivam  Pontificum  potestatem, 
cum  ipse  eam  ubique  diserte  asserat..  Nam 
homil.  70.  ad  popul.  prohibet,  ne  Christiani 
sibi  subjecti  vocent  mulierem  ad  funera  de¬ 
ploranda,  et  ait  :  «  Ne  cogam  eas  vera,  et 
propria  mala  deflere.  »  Et  infra  :  «  Si  vero, 
inquit,  quod  absit,  contempti  fuerimus,  mi¬ 
nas  ad  rem  deducere  cogemur,  vos  quidem 
Ecclesiasticis  castigantes  legibus,  illas  vero 
sicut  eis  conveniet.  »  Et  infra  :  «Nec  ullus 
Ecclesiastica  despiciat  vincula.  Non  enim 
qui  ligat  est  homo,  sed  Christus,  qui  nobis 
hanc  contulit  potestatem,  et  tanti  dominos 
honoris  constituit.  »  Et  in  epist.  1.  ad  Inno- 
cent.  Papam  rogat  eum,  utTheophilum  Epi¬ 
scopum  Alexandrinum,  et  alios,  per  quos  a 
sede  sua  injuste  expulsus  fuerat,  Ecclesias¬ 
ticis  legibus  coerceat.  Ethom.  83.  in  Matth. 
alloquens  Diaconum  :  «  Si,  inquit,  Dux  quis¬ 
piam,  si  Consul,  si  ipse  denique,  qui  diade¬ 
mate  ornatur,  indigne  adeat,  cohibe ,  et 
coerce.  Majorem  tu  illo  habes  potestatem, 
quod  si  ipse  pellere  non  audes,  mihi  dicas, 
non  permittam  ista  fieri.  »  Habemus  igitur, 
Chrysostomum  sensisse,  posse  Praelatos  Ec¬ 
clesiae  vincire  oves  suas,  et  pellere  de  Eccle¬ 


sia,  et  severe  punire,  quae  antea  videbatur 
negasse. 

Ad  illa  igitur  verba  respondeo  dupliciter. 
Primo,  inter  pastorem  ovium  irrationalium, 
et  rationalium  hoc  discrimen  a  Chrysostomo 
poni,  quod  ille ,  cum  versetur  circa  morbos 
ovium  naturales,  potest  sanare  oves  suas 
etiamsi  illae  nolint  :  at  iste,  quia  versatur 
circa  morbos  ovium  voluntarios  ,  non  potest 
curare  oves,  nisi  ipsae  velint,  et  ideo  diffici¬ 
lior  est  hujus,  quam  illius  provincia.  Et  simi¬ 
liter  dico  de  potestate  saeculari.  Judex  enim 
saecularis  versatur  circa  externas  actiones  ; 
et  ideo  potest  invitum  hominem  cogere  ,  ut 
mutet  mores  ,  nimirum,  externos  :  at  Epis¬ 
copus  versatur  circa  mores  internos,  qui  non 
possunt  mutari  invito  eo,  qui  illos  habet ; 
nam  etsi  potest  Episcopus  excommunicare, 
aliasque  poenas  infligere,  tamen  nihil  ista 
proderunt,  nisi  velit  is  qui  punitur.  Et  sic  in- 
telligo  illa  verba  :  «  Neque  enim  nobis  facul¬ 
tas  tanta  a  legibus  data  ad  delinquentes  co¬ 
ercendos  ;  non  enim  habet  Episcopus  facul¬ 
tatem  cogendi  hominem,  ut  mutet  animum, 
sicut  habet  judex  cogendi  hominem,  ut  mu¬ 
tet  externos  mores.  Secundo  dici  potest  : 
Chrysostomum  hoc  loco  solum  agere  de  po¬ 
testate  sacerdotali  in  foro  conscientiae  ;  ibi 
enim  non  possumus  corrigere  poenitentem, 
nisi  ipse  velit  :  summum  enim  quod  possu¬ 
mus  est,  dimittere  illum  sine  absolutione. 

Tertium  testimonium  est  S.  Augustini  lib. 
XXII  cont.  Faust.  c.  27.  ubi  sic  definit  pec¬ 
catum  :  «  Peccatum  est  dictum,  vel  factum, 
vel  concupitum  contra  legem  aeternam  Dei. » 
Hinc  enim  deducitur,  transgressionem  legis 
humanae  non  esse  peccatum.  Similis  etiam 
est  definitio  Ambrosii  lib.  de  Paradiso,  c.  8  : 
«  Peccatum,  inquit ,  est  praevaricatio  legis 
divinae.  »  Respondeo  :  omne  peccatum  esse 
contra  legem  Dei,  non  positivam  ,  sed  aeter¬ 
nam,  ut  Augustinus  recte  docet  :  omnis 
enim  justa  lex,  sive  a  Deo,  sive  ab  homi¬ 
ne  detur,  ab  aeterna  Dei  lege  derivatur;  est 
enim  aeterna  lex,  ut  malum  sit  violare  regu¬ 
lam. 

Quartum  testimonium  est  B.  Bernardi 
lib.  I  de  Considerat.  :  «Non  monstrabunt, 
inquit,  puto  qui  hoc  dicent,  ubi  aliquando 
quispiam  Apostolorum  judex  sederit  homi¬ 
num.  Stetisse  lego  Apostolos  judicandos; 
Sedisse  judicantes  non  lego.  »  Respondeo  : 
loquitur  B.  Bernardus  de  judicio  in  causis 
civilibus  ;  nam  alioqui  ibidem  sic  ait : «  Quid¬ 
ni,  inquit,  contemnant  judicare  de  terrenis 

possessiunculis  hominum  ,  qui  in  coelestibus 
et  Angelos  judicabunt.  Ergo  in  criminibus, 
non  in  possessionibus  potestas  vestra.  Quo¬ 
niam  propter  illa ,  et  non  propter  has  acce¬ 
pistis  claves  regni  coelorum.  »  Adde,  quod 
Bernardus  non  tam  disputat  an  liceat,  quam 
an  conveniat  Pontifici  de  terrenis  litibus  ju¬ 
dicare. 


CAPUT  XXII. 

Proponitur  quaestio  postrema  :  An  Christus  ju¬ 
risdictionem  Ecclesiasticam  soli  Pontifici 

summo  immediate  contulerit. 

Restat  postrema  quaestio  de  derivatione 
potestatis  Ecclesiasticae  a  Pontifice  summo 
ad  Episcopos  caeteros.  Sciendum  est,  tripli¬ 
cem  esse  in  Pontifice,  aliisque  Episcopis  po¬ 
testatem  :  unam  Ordinis  ;  alteram  jurisdic¬ 
tionis  interioris  ;  tertiam  jurisdictionis  exte¬ 
rioris  :  quarum  prima  refertur  ad  Sacra¬ 
menta  conficienda,  et  ministranda  ;  altera  ad 
populum  Christianum  regendum  in  foro  in¬ 
teriori  conscientiae  ;  tertia  ad  eumdem  popu¬ 
lum  regendum  in  foro  exteriori. 

De  prima  et  secunda  non  est  quaestio  nos¬ 
tra,  sed  solum  de  tertia  :  nam  de  prima  cer¬ 
tum  est  apud  omnes,  illam  aeque  immediate 
habere  a  Deo  Episcopos,  ac  ipsum  summum 
Pontificem ;  confertur  enim  per  quamdam 
consecrationem,  quae  aeque  operatur  in  uno 
atque  in  alio.  Vide  de  hac  potestate  Joannem 
de  Turrecremata  lib.  I,  cap.  73.  De  secunda 
est  quidem  aliqua  dissensio  inter  Auctores, 
nam  Abulensis  in  libro ,  quem  appellat  De- 
fensorium,  par.  II,  cap.  63.  existimat,  hanc 
potestatem  conferri  omnibus  sacerdotibus 
immediate  a  Deo,  quando  ordinantur.  Quod 
autem  nihilominus  non  possit  quilibet  sacer¬ 
dos  quoslibet  Christianos  absolvere,  vel  li¬ 
gare,  id  factum  esse,  quia  Ecclesia  ad  tollen¬ 
dam  confusionem,  divisit  Dioeceses,  et  unum 
populum  uni  Episcopo  subjecit,  alium  alii. 
At  Joannes  de  Turrecremata  lib.  I  Summae, 
cap.  96.  docet ,  hanc  potestatem  non  con¬ 
ferri  a  Deo  ex  vi  ordinationis,  sed  ab  homine 
per  simplicem  injunctionem.  Ambo  tamen  in 
eo  conveniunt,  quod  usus  hujus  potestatis 


pendeat  a  jurisdictione  exteriori,  et  ideo  sa¬ 
tis  erit  de  illa  exteriori  agere. 

Solum  igitur  de  tertia  agendum  est,  de 
qua  etiam  egimus  in  quaestionibus  superio¬ 
ribus.  Et  quidem  omnes  in  eo  conveniunt, 
jurisdictionem  Episcoporum  saltem  in  genere 
esse  de  jure  divino  :  nam  Christus  ipse  ita 
ordinavit  Ecclesiam,  ut  in  ea  sint  Pastores, 
Doctores  etc.  Sic  enim  Apostolus  loquitur  ad 
Ephes.  IV  :  Ipse  dedit  quosdam  quidem  Apos¬ 
tolos,  quosdam  Prophetas,  alios  Pastores  et 
Doctores  (1).  Et  praeterea,  nisi  ita  esset,  pos¬ 
set  Pontifex  mutare  hunc  ordinem  ,  et  insti¬ 
tuere,  ne  ullus  sit  in  Ecclesia  Episcopus, 
quod  sine  dubio  non  potest  facere.  At  quaes¬ 
tio  est,  an  Episcopi  canonice  electi  acci¬ 
piant  a  Deo  suam  jurisdictionem,  sicut  eam 
accipit  summus  Pontifex  :  an  vero  a  Pontifi¬ 
ce.  Sunt  autem  tres  de  hac  re  Theologorum 
sententiae. 

Prima  eorum,  qui  volunt,  tam  Apostolos, 
quam  caeteros  Episcopos  immediate  a  Deo  ac¬ 
cepisse  et  accipere  jurisdictionem.  Ita  docet 
Franciscus  Victoria  in  relect.  II  de  potest. 
Eccles.  quaest.  2.  et  Alphonsus  a, Castro  1,11, 
cap.  24.  de  justa  haereticor.  puni.  Altera  est 
eorum,  qui  volunt,  Apostolos  non  a  Christo 
sed  a  Petro  ,  et  Episcopos  non  a  Christo  sed 
a  Petri  successore  accepisse,  vel  accipere 
jurisdictionem.  Ita  Joannes  de  Turrecremata 
lib.  II,  cap.  54  Summae  de  Ecclesia ,  et  Do¬ 
minicus  Jacobatius  lib.  X  de  Concil.  art.  7. 
Tertia  est  media  eorum ,  qui  volunt,  Apos¬ 
tolos  quidem  accepisse  a  Christo  immediate 
omnem  suam  auctoritatem,  tamen  Episcopos 
non  a  Christo  sed  a  summo  Pontifice  eam 
accipere.  Ita  Cajetanus  in  tract.  de  auctorit. 
Papae,  et  Concil.  cap.  3.  Dominicus  aSoto  in 
IV,  dist.  20,  quaest.  1,  art.  2.  Franciscus 
Vargas  in  libello  de  hac  ipsa  quaestione, 
Hervaeus  in  lib.  de  potest.  Papae,  et  Gabriel 
in  canonem  Missae,  lect.  3.  et  eadem  vide¬ 
tur  sententia  veterum  Scholasticorum,  B. 
Bonaventurae,  Alberti,  Durandi ,  atque  alio¬ 
rum  in  IV,  dist.  18  aut  20  aut  24.  quae  sen¬ 
tentia  verissima  est ;  et  ideo  breviter  confir¬ 
manda. 


(1)  Eph.  IV,  11. 

CAPUT  XXIII. 

Apostolos  a  Christo  jurisdictionem  omnem 
accepisse. 

Quod  igitur  Apostoli  acceperint  a  Christo 
immediate  suam  jurisdictionem ,  Primum 
testantur  verba  Domini ,  Joann.  XX  :  Sicut 
misit  me  Pater,  et  ego  mitto  vos  (1).  Quem  lo¬ 
cum  sic  exponunt  Patres  ,  Chrysostomus  et 
Theophylactus,  ut  aperte  dicant,  factos  esse 
his  verbis  Apostolos  Christi  Vicarios ,  imo 
ipsum  Christi  officium  et  auctoritatem  acce¬ 
pisse. 

Addit  Cyrillus  in  hunc  locum  ,  his  verbis 
proprie  Apostolos  creatos  esse  Apostolos,  et 
Orbis  totius  Doctores ,  et  ut  intelligeremus, 
in  Apostolica  auctoritate  contineri  omnem 
potestatem  Ecclesiasticam;  ideo  adjecisse 
Christum  :  Sicut  misit  me  Pater ;  siquidem 
Pater  Filium  misit  summa  potestate  praedi- 
tum.  Cyprianus  lib.  de  unit.  Eccles.  :  «  Lo¬ 
quitur,  inquit,  Dominus  ad  Petrum  :  Tibi 
dabo  claves  regni  coelorum  :  et  eidem  post 
resurrectionem  suam  dicit :  Pasce  oves  meas. 
Et  quamvis  Apostolis  omnibus  post  resur¬ 
rectionem  suam  parem  potestatem  tribuat, 
et  dicat  :  Sicut  misit  me  Pater,  et  ego  mitto 
vos:  tamen,  ut  unitatem  manifestaret,  unam 
cathedram  constituit  etc.  »  Ubi  vides  ,  idem 
dari  Apostolis  per  illa  verba  :  Ego  mitto  vos , 
quod  Petro  fuerat  promissum  per  illud :  Tibi 
dabo  claves ;  et  postea  exhibitum  per  illud  : 
Pasce  oves  meas.  Constat  autem  per  illa  tibi 
dabo  claves ,  et  per  illud  pasce  oves  intelligi 
jurisdictionem  plenissimam  ,  etiam  exterio¬ 
rem.  Quomodo  autem  hsec  non  impediant 
Petri  Primatum,  alibi  satis  ostendimus. 

Secundo  ,  idem  ostendit  electio  Matthise 
in  Apostolatum.  Nam  Act.  I.  legimus  ,  Mat- 
thiam  Apostolum  non  fuisse  ab  Apostolis 
electum,  nec  datam  ei  ullam  auctoritatem, 
sed  implorata  divinitus  et  impetrata  electio¬ 
ne  ejus,  mox  inter  Apostolos  anuumeratum. 
Certe  si  Apostoli  omnes  a  Petro  habuerunt 
jurisdictionem,  in  Matthia  maxime  id  osten¬ 
di  debuisset. 


Tertio,  probatur  ex  Paulo,  qui  ex  pro¬ 
fesso  docet,  se  auctoritatem  ac  jurisdictionem 
habuisse  a  Christo,  et  inde  probat  se  verum 
esse  Apostolum.  Nam  Galat.  I  ait  :  Paulus 
Apostolus  non  ab  hominibus ,  neque  per  homi¬ 
nem ,  sed  per  Jesum  Christum  et  Deum  Patrem. 
Et  ibidem  ut  ostenderet,  se  non  accepisse 
auctoritatem  a  Petro,  vel  aliis  Apostolis,  ait : 
Cum  autem  placuit  ei,  qui  me  segregavit  ex 
utero  matris  mece,  et  vocavit  per  gratiam  suam , 
continuo  non  acquievi  carni ,  et  sanguini ,  neque 
veni  Hierosolymam  ad  antecessores  rqeos  Apos¬ 
tolos,  sed  abii  in  Arabiam  ,  et  iterum  reversus 
sum  Damascum  :  deinde  post  annos  tres  veni 
Hierosolymam  videre  Petrum  etc.  Et  cap  II  : 
Mihi  enim,  qui  videbantur  esse  aliquid ,  nihil 
contulerunt  (2). 

Quarto,  probatur  evidenti  ratione.  Nam 
Apostoli  a  solo  Christo  facti  sunt,  ut  patet 
Luc.  VI  :  Vocavit  discipulos  suos  et  elegit  duo¬ 
decim  ex  ipsis  quos  et  Apostolos  nominavit.  Et 
Joan.  VI  :  Nonne  ego  vos  duodecim  elegi?  (3) 
Quod  autem  Apostoli  habuerint  jurisdictio¬ 
nem,  patet  tum  ex  gestis  Pauli,  qui  I.Gor.  V 
excommunicat,  et  I.  Cor.  VI,  VII,  XI,  XIV 
et  alibi  passim,  leges  constituit ,  tum  quia 
Apostolica  dignitas  est  prima  et  suprema 
dignitas  in  Ecclesia ,  ut  patet  I.  Cor.  XII  et 
Ephes.  IV  :  Et  quosdam  quidem  posuit  in  Ec¬ 
clesia ,  primum  Apostolos,  deinde  Prophetas 
etc.  (4).  Vide  B.  Thomam  in  cap.  VII,  1.  ad 
Cor.  Quod  autem  ante  Christi  passionem 
Apostoli  essent,  nec  tamen  adhuc  essent 
Episcopi,  vel  Sacerdotes ,  nec  ullam  habe¬ 
rent  jurisdictionem  ;  non  est  mirum  :  Domi¬ 
nus  enim  variis  temporibus  varias  contu¬ 
lit  Apostolis  potestates  ;  et  praecipue  Joann. 
XX  absolvit,  quod  ante  passionem  inchoa¬ 
verat. 


CAPUT  XXVI. 

Episcopos  omnes  a  Papa  jurisdictionem 
accipere. 

Quod  vero  omnis  ordinaria  jurisdictio 
Episcoporum  a  Papa  immediate  descendat, 
probatur,  Primo  ex  figura  Testamenti  vete- 


(1)  Joan.  XX.  21.  —  (2)  Galat.  I,  1,  15  et  seq.;  II,  6.  -  (3)  Luc.  VI,  13;  Joan.  VI,  71.  —  (4)Eph. 
IV,  11. 

ris.  Nam  Num.  XI  legimus,  quod  oum  Moses 
non  posset  solus  regere  totum  populum, 
Deus  jussit  adesse  septuaginta  seniores,  et 
auferens  de  spiritu  Mosis,  dedit  illis,  ut  una 
cum  Mose  populum  regerent.  Ubi  notandum 
cum  Augustino  quaest.18.  in  lib.  Num.  istam 
ablationem  spiritus  a  Mose  non  significare 
diminutionem  spiritus  in  Mose,  quia  tunc  ni¬ 
hil  profuisset  Mosi  habere  adjutores,  si  prop- 
terea  ipse  debilior  factus  esset ,  sed  deriva¬ 
tionem  virtutis  seniorum  a  Mosis  virtute  : 
voluit  enim  Deus  ostendere  ,  in  Mose  reside¬ 
re  totam  auctoritatem,  alios  autem  si  quam 
habent,  a  Mose  habere.  Constat  autem  Pon¬ 
tificem  in  Ecclesia  eum  locum  habere,  quem 
habuit  Moses  in  populo  Judaeorum. 

Secundo,  regimen  Ecclesiasticum  est  mo- 
narchicum,  ut  supra  ostendimus  ;  ergo  om¬ 
nis  auctoritas  est  in  uno  ,  et  ab  illo  in  alios 
derivatur;  sic  enim  se  habent  omnes  Mo¬ 
narchiae.  Respondent,  regimen  Ecclesiasti¬ 
cum  est  Monarchicum  ,  sed  temperatum  ex 
Aristoeratia ;  et  ideo  praeter  Monarcbam, 
esse  etiam  alios  Praefecto?  inferiores,  qui  non 
sint  Vicapii  summi  Monarchae ,  sed  absolute 
Principes  :  essent  autem  Yicarii,  si  ab  illo 
acciperent  auctoritatem. 

At  contra  :  nam  Aristoeratia  Ecclesiae  re- 
quirit  quidem  ut  Episcopi  sint  Principes,  et 
non  simplices  Yicarii,  sed  non  requirit,  ut 
isti  Principes  instituantur  a  Deo  ,  et  non  a 
Pontifice,  sed  solum  ut  Pontifex  cogatur  di¬ 
vina  lege  in  variis  Ecclesiae  partibus  diver¬ 
sos  Principes  Ecclesiasticos  constituere  :  quo 
modo  si  alicubi  Rex  teneretur  in  singulis  pro¬ 
vinciis  non  constituere  Praetores,  aut  Praesi¬ 
des,  sed  veros  Duces  ac  Principes,  qui  pro¬ 
vinciam,  ut  suam  regerent,  cum  dependentia 
tamen  ad  Regem. 

Tertio,  probatur  ex  illis  quatuor  similitu¬ 
dinibus,  quibus  utitur  Cyprianus  lib.  de  unit. 
Eccles.  ubi  sedem  Petri  comparat  capiti, 
radici,  fonti,  soli.  Nam  in  omni  corpore  vir¬ 
tus  membrorum  derivatur  a  capite,  in  omni 
arbore  virtus  ramorum  oritur  ex  radice ,  in 
omnibus  rivis  aqua  fluit  ex  fonte,  omnium 
denique  radiorum  solarium  lux  est  a  sole. 

Quarto,  probatur,  ex  inaequalitate  juris¬ 
dictionum.  Nam  si  Deus  immediate  confer¬ 
ret  Episcopis  jurisdictionem,  omnes  Epis¬ 
copi  haberent  aequalem  jurisdictionem,  si¬ 
cut  habent  aequaliter  Ordinis  potestatem  : 
Deus  enim  non  determinavit  unquam  Epis¬ 
coporum  jurisdictionem;  at  modo  unus 
Episcopus  habet  unum  oppidum,  alius  cen¬ 


tum  oppida,  alius  multas  provincias;  non 
igitur  a  Deo,  sed  ab  homiue  datur  ejusmodi 
jurisdictio  :  idcirco  enim  ille  magnum,  iste 
parvum  populum  regit,  qui  ita  placuit  ei,  qui 
jurisdictionem  dedit ,  id  est ,  Principi  totius 
Ecclesiae. 

Quinto,  si  haberent  Episcopi  a  Deo  suam 
jurisdictionem,  non  posset  Pontifex  illam 
auferre,  aut  mutare;  non  enim  potest  Ponti¬ 
fex  aliquid  agere  contra  Dei  ordinationem  : 
at  certum  est  Pontificem  id  posse  facere,  et 
saepe  fecisse.  Unde  B.  Bernardus  in  epist. 
131.  ad  Mediolanen.  :  «  Potest,  inquit,  Ro¬ 
mana  Ecclesia  novos  ordinare  Episcopatus, 
ubi  hactenus  non  fuerunt  :  potest  eos,  qui 
sunt,  alios  deprimere,  alios  sublimare,  prout 
ratio  sibi  dictaverit,  ita  ut  de  Episcopo  Ar- 
chiepiscopos  creare  liceat,  et  e  converso  si 
necesse  visum  fuerit.  » 

Respondebunt  :  Episcopos  habere  juris¬ 
dictionem  a  Deo,  sed  tamen  sub  Pontifice; 
et  ideo  licere  Pontifici  illam  tollere,  vel  mu¬ 
tare. 

At  contra  :  nam  Apostoli  habuerunt  po¬ 
testatem  sub  Petro,  et  tamen  quibus  eam 
habuerunt  immediate  aChristo,  non  poterat 
Petrus  eam  auferre,  vel  imminuere.  Praete¬ 
rea  Ordinis  potestatem  habent  omnes  Pres¬ 
byteri  sub  Pontifice,  et  tamen  quia  eam  ha¬ 
bent  a  Deo,  non  potest  Pontifex  eam  ita  tol¬ 
lere,  ut  ii,  si  velint,  non  possint  ea  uti:  nam 
Presbyter  etiamsi  Pontifex  illum  excommu¬ 
nicet,  suspendat,  interdicat,  degradet;  ta¬ 
men  si  velit,  vere  consecrabit.  Denique  in 
qualibet  urbe  Clerus  et  populus  subjectus  est 
Episcopo  ;  et  tamen  si  quis  de  Clero  vel  po¬ 
pulo  habet  immediate  a  Pontifice  summo 
aliquam  auctoritatem,  non  potest  Episcopus 
illam  tollere  vel  imminuere.  Eodem  igitur 
modo  si  haberent  Episcopi  a  Christo  aucto¬ 
ritatem  suam,  non  posset  Christi  Vicarius 
eam  tollere  et  minuere ;  vel  dicant  adversa¬ 
rii,  ubi  Dominus  ita  subjecerit  Episcopos 
Pontifici,  ut  voluerit  etiam  illa  posse  mutari, 
qufe  ipsemet  eis  contulerit. 

Respondent  :  posse  saltem  Pontificem  au¬ 
ferre  materiam  subjectam  Episcopo,  id  est, 
populum  ejus  alteri  subjicere,  et  ea  ratione 
non  proprie  illi  auferre  jurisdictionem  a  Deo 
datam,  sed  efficere  indirecte,  ut  illam  per¬ 
dat.  At  cum  potestas  jurisdictionis  relatio¬ 
nem  significet  Praelati  ad  subditum  :  ex  re¬ 
lativis  autem  uno  posito,  vel  sublato,  et  al¬ 
terum  ponatur,  vel  tollatur;  si  non  potest 
Episcopo  auferri  jurisdictio,  non  potest  fieri, 

ut  populus  non  sit  ei  subjectus.  Denique  mi¬ 
rum  omnino  esset,  si  divina  providentia, 
quae  suaviter  cuncta  disponit,  noluisset  per 
eum  jurisdictionem  dari,  per  quem  augeri, 
minui,  atque  adeo  penitus  tolli  posse  voluis¬ 
set. 

Sexto ,  si  jure  divino  Episcopi  habent 
suam  jurisdictionem,  ostendere  debent  ali¬ 
quod  verbum  Dei,  in  quo  haec  eorum  juris¬ 
dictio  fundetur  :  at  nihil  adferunt,  nec  ad- 
ferre  possunt  adversarii,  nisi  verba  Domini 
dicta  ad  Apostolos  ;  illis  autem  verbis  datur 
Apostolis  amplissima  jurisdictio  in  Eccle¬ 
siam  universam,  quam  certe  non  concedunt 
Episcopis  adversarii.  "Viderint  igitur,  quo 
firmamento  sententiam  suam  defendant. 

Septimo,  accedant  gravissima  testimonia 
duorum  veterum  sanctissimorumque  Ponti¬ 
ficum.  Innocentius  I,  in  epist.  ad  Concil. 
Carthag.  quee  est  91.  inter  epistolas  Augus¬ 
tini  :  «  A  Petro,  inquit,  ipse  Episcopatus,  et 
tota  auctoritas  hujus  nominis  emersit.  »  Et 
in  ep.  ad  Conc.Milevit.  quse  est  93.  inter  ep. 
Augustini :  «Arbitror,  inquit,  omnes  fratres 
et  Goepiscopos  nostros  non  nisi  ad  Petrum, 
id  est,  sui  nominis  et  honoris  auctorem  de¬ 
ferre  debere.  »  Leo  serm.  3.  de  assumpt. 
sua  ad  Pontificat.  :  «  Si  quid,  inquit,  com¬ 
mune  cum  eo  aliis  voluit  esse  principibus, 
nunquam  nisi  per  ipsum  dedit,  quidquid 
aliis  non  negavit.  »  Et  epist.  89.  :  «  Hujus 
muneris  Sacramentum  ita  Dominus  ad  om¬ 
nium  Apostolorum  officium  voluit  pertinere, 
ut  in  beatissimo  Petro  Apostolorum  omnium 
summo  principaliter  collocaret,  ut  ab  ipso 
quasi  quodam  capite  dona  sua  velut  in  cor¬ 
pus  omne  diffunderet.  » 

Neque  obstat,  quod  Apostoli  non  accepe¬ 
rint  a  Petro  jurisdictionem  :  nam  hic  Leo 
loquitur  de  modo  ordinario,  quo  Deus  Eccle¬ 
siae  Principibus,  id  est,  Episcopis  confert 
dona  sua,  ac  dicit,  conferri  ordinarie  per 
Petrum  :  Apostoli  autem  extraordinario  pri¬ 
vilegio  a  Christo  acceperunt  suam  jurisdic¬ 
tionem. 

Accedant  ultimo  verba  Pontificis,  quibus 
utitur  in  creandis  Episcopis;  sic  enim  ait  : 

«  Providemus  Ecclesiae  tali  de  tali  per¬ 
sona,  et  praeficimus  eum  in  Patrem  et  Pas¬ 
torem,  ac  Episcopum  ejusdem  Ecclesiae, 
committentes  ei  administrationem  in  tempo¬ 
ralibus,  et  spiritualibus,  in  nomine  Patris, 
et  Filii,  et  Spiritus  sancti,  Amen.  » 


CAPUT  XXV. 

Solvuntur  argumenta  adversariorum. 

At  contra  objiciunt  primo  :  nostram  sen¬ 
tentiam  seipsam  destruere.  Nam  Episcopi 
Apostolis  succedunt,  ut  Pontifex  Romanus 
Petro  ;  ergo  si  Apostoli  habent  a  Christo  ju¬ 
risdictionem  ,  ut  asserit  nostra  Conclusio 
prima,  sequitur,  etiam  Episcopos  habere  a 
Christo,  quod  tamen  negat  secunda  Conclu¬ 
sio.  Et  e  contrario,  si  Episcopi  habent  a 
Pontifice  jurisdictionem,  ut  asserit  secunda 
Conclusio  ;  ergo  Apostoli  habent  a  Petro, 
quod  tamen  negat  prima  Conclusio.  Nam 
successor  ab  eo  habet  suam  jurisdictionem, 
a  quo  habuit  praedecessor,  alioqui  non  vere 
succedit,  sed  instituitur  alio  ordine  :  succe¬ 
dere  autem  Episcopos  Apostolis  docet  Au¬ 
gustinus  in  Psal.  XLIV  exponens  enim  illud: 
Pro  Patribus  tuis  nati  sunt  tibi  filii  {i)  :  «  Pa¬ 
tres,  inquit,  missi  sunt  Apostoli,  pro  Apos¬ 
tolis  filii  nati  sunt,  constituti  sunt  Episcopi.» 
Hinc  etiam  Concilium  Florentinum  in  instr. 
Armenor.  et  Concil.  Trident.  sess.  XXIII, 
cap.4.  Episcopos  in  locum  Apostolorum  suc¬ 
cessisse  docent. 

Respondeo  :  magnum  esse  discrimen  in¬ 
ter  successionem  Petri  et  aliorum  Apostolo¬ 
rum.  Nam  Romanus  Pontifex  proprie  suc¬ 
cedit  Petro,  non  ut  Apostolo,  sed  ut  Pastori 
ordinario  totius  Ecclesiae ;  et  ideo  ab  illo  ha¬ 
bet  Romanus  Pontifex  jurisdictionem,  a  quo 
habuit  Petrus  :  at  Episcopi  non  succedunt 
proprie  Apostolis ,  quoniam  Apostoli  non 
fuerunt  ordinarii,  sed  extraordinarii  et  quasi 
delegati  Pastores,  qualibus  non  succeditur. 

Dicuntur  tamen  Episcopi  succedere  Apos¬ 
tolis,  non  proprie  eo  modo,  quo  unus  Epis¬ 
copus  alteri,  et  unus  Rex  alteri,  sed  duplici 
alia  ratione.  Primo,  ratione  Ordinis  sacri 
Episcopalis.  Secundo,  per  quamdam  simili¬ 
tudinem  et  proportionem  :  quia  nimirum  si¬ 
cut  Christo  in  terris  vivente  ,  primi  sub 
Christo  erant  Apostoli  duodecim,  deinde  72 
discipuli ;  ita  nunc  primi  sub  Romano  Pon¬ 
tifice  sunt  Episcopi,  post  eos  Presbyteri,  inde 
Diaconi  etc. 


(1)  Psal.  XLIV,  17. 

Ita  vero  succedere,  et  non  aliter  Episco¬ 
pos  Apostolis,  probatur;  nam  nullam  ha¬ 
bent  partem  verse  Apostolicse  auctoritatis. 
Apostoli  poterant  in  toto  terrarum  Orbe 
prsedicare,  et  fundare  Ecclesias,  ut  patet 
Matth.  ult.  et  Marci  ult.  hoc  non  possunt 
Episcopi.  Item  Apostoli  poterant  scribere  li¬ 
bros  canonicos,  ut  omnes  fatentur;  hoc  non 
possunt  Episcopi.  Apostoli  habuerunt  do¬ 
num  linguarum  et  miraculorum;  non  ha¬ 
bent  Episcopi.  Apostoli  in  totam  Ecclesiam 
habuerunt  jurisdictionem ;  non  habent  Epis¬ 
copi.  Prseterea  non  succeditur  proprie  nisi 
praecedenti  :  at  simul  fuerunt  in  Ecclesia 
Apostoli  et  Episcopi,  ut  patet  de  Timotheo, 
Tito,  Evodio,  aliisque  permultis;  si  igitur 
Episcopi  Apostolis  succedunt,  cui  Apostolo 
successit  Titus?  cui  Timotheus? 

Denique  eodem  modo  succedunt  Episcopi 
Apostolis,  quo  Presbyteri  discipulis  72,  ut 
patet  ex  Anacleto  epist.  3.  et  exBeda  in  cap. 
X  Luc.  at  constat,  Presbyteros  non  succe¬ 
dere  proprie  discipulis  72,  sed  solum  per  si¬ 
militudinem  ;  nam  discipuli  illi  72  non  fue¬ 
runt  Presbyteri,  nec  ullum  ordinem,  aut  ju¬ 
risdictionem  a  Christo  susceperunt.  Siqui¬ 
dem  Philippus  et  Stephanus,  et  alii  quinque 
Diaconi  ordinati  ab  Apostolis,  Act.  VI  erant 
ex  discipulis  72,  ut  Epiphanius  docet  haeres. 
20,  quae  est  Herodianorum  :  certe  autem 
non  fuissent  Diaconi  ordinati,  si  jam  antea 
fuissent  Presbyteri. 

Secundo  objiciunt  illud  Act.  XX  :  Atten¬ 
dite  vobis  et  universo  gregi,  in  quo  vos  Spiri¬ 
tus  sanctus  posuit  Episcopos  regere  Ecclesiam 
Dei.  Item  Ephes.  IV  :  Ipse  dedit  quosdam 
Apostolos ,  alios  Prophetas ,  alios  Pastores  et 
Doctores  (1).  Ubi  nomine  Pastorum  et  Doc¬ 
torum  intelliguntur  Episcopi,  ut  eo  loco  ex¬ 
ponit  Hieronymus.  Et  confirmatur  ex  Patri¬ 
bus,  nam  Dionysius  lib.  de  EcBles.  hierarch. 
cap.  6.  dicit,  Episcoporum  hierarchiam  im¬ 
mediate  terminari  in  Jesum,  sicut  inferiores 
ordines  Presbyterorum,  Diaconorum  et  alio¬ 
rum  terminantur  in  Episcopum.  Cyprianusl. 
III,  epist.  9.  ad  Rogatian.  dicit,  Episcopos  a 
Christo  fieri,  a  quo  Apostoli  creati  sunt  : 
Diaconos  autem  ab  Apostolis,  non  a  Christo 
institutos.  Bernardus  lib.  III  de  Considerat.: 
a  Erras,  inquit,  si  ut  summam,  ita  et  solam 
institutam  a  Deo  aestimas  vestram  Apostoli- 
cam  potestatem  etc.  » 

Respondeo  ad  primum  locum  :  dici  Epis¬ 


copos  constitutos  a  Spiritu  sancto  non  im¬ 
mediate,  sed  mediate;  quia  Apostoli  inspi¬ 
rante  Deo,  et  virtute  accepta  a  Spiritu  sanc¬ 
to  illos  Episcopos  constituerunt.  Quomodo 
etiam  Act.  XV  dicunt  :  Visum  est  Spiritui 
sancto  et  nobis ,  et  tamen  de  lege  humana  lo¬ 
quuntur;  et  Rom.  XIII:  Non  est  potestas 
nisi  a  Deo  (2) ;  nimirum  mediate  vel  imme¬ 
diate. 

Ad  secundum  dico  :  ibi  exprimi  genera¬ 
lem  Ecclesiae  Ordinem,  qui  sine  dubio  de 
jure  divino  est  :  Deus  enim  est  qui  instituit, 
ut  in  Ecclesia  essent  Apostoli,  Prophetae, 
Pastores  et  Doctores,  etsi  non  omnibus  im¬ 
mediate  auctoritatem  ipse  dederit. 

Ad  tertium  dico  :  Dionysium  loqui  de  Or¬ 
dine  Episcoporum,  non  de  jurisdictione. 

Ad  quartum  dico  :  Cyprianum  velle,  Or¬ 
dinem  Episcoporum  ab  ipso  Christo  institu¬ 
tum  esse;  proinde  jure  divino  in  Ecclesiam 
iutroductum  :  Ordinem  vero  Diaconorum  ab 
Apostolis  primum  excogitatum  fuisse.  Cujus 
sententiae  partem  posteriorem  schola  Theo¬ 
logorum  communiter  rejicit,  sed  sive  sit  ve¬ 
ra,  sive  falsa,  nihil  facit  ad  propositum  nos¬ 
trum. 

Ad  quintum  dico  :  Bernardum  loqui  eo 
modo,  quo  loquitur  Paulus  Rom.  XIII,  cum 
ait  :  Non  est  potestas  nisi  a  Deo. 

Tertio  objiciunt  :  si  Episcopi  a  Pontifice 
habent  jurisdictionem;  ergo  mortuo  Ponti¬ 
fice  cessat  Episcoporum  auctoritas,  sicut 
praeciso  capite  moriuntur  omnia  membra. 
Respondeo  :  magnum  esse  discrimen  inter 
caput  naturale  et  caput  mysticum  :  siqui¬ 
dem  membra  corporis  naturalis  conservari 
non  possunt,  nisi  continuum  influxum  a  ca¬ 
pite  recipiant;  membra  vero  capitis  mystici, 
praesertim  ministerialis  et  externi,  pendent 
quidem  a  capite  ut  fiant,  non  tamen  ut  con¬ 
serventur.  Itaque  Episcopalis  jurisdictio  se¬ 
mel  collata,  non  amittitur  moriente  qui  de¬ 
dit,  sed  moriente  qui  accepit,  aut  auferente 
qui  potest  auferre. 

Quarto  objiciunt  :  ad  ordinem  Episcopa¬ 
tus  exercendum  necessaria  est  jurisdictio  ; 
ergo  Deus  qui  confert  ordinem,  confert  etiam 
jurisdictionem.  Respondeo :  utrumque  a  Deo 
conferri,  sed  unum  immediate,  alterum  me¬ 
diate;  quia  unum,  id  est,  potestas  Ordinis 
requirit  characterem  et  gratiam,  quam  solus 
Deus  efficere  potest;  alterum,  id  est,  juris¬ 
dictio  solum  requirit  superioris  voluntatem. 


(1)  Act.  XX,  28;  Eph.  IV,  11.  —  (2)  Act.  XV,  28;  Rora.  XIII,  1. 

Objiciunt  quinto  :  summus  Pontifex  Epis¬ 
copos  vocat  fratres  et  collegas ;  igitur  ab  uno 
communi  Patre  Deo  Ecclesiae  praeficiuntur. 
Respondeo  :  primum  vocari  fratres  ratione 
ordinis  Episcopalis,  in  quo  sunt  aequales. 
Secundo  ratione  jurisdictionis,  quia  assu¬ 
muntur  Episcopi  a  Pontifice  ad  suum  ipsius 
onus  sustentandum,  non  ad  aliquod  inferius 
ministerium. 

Objiciunt  sexto:  si  debent  omnes  Episcopi 
a  Pontifice  accipere  jurisdictionem;  ergo 
plurimi  Episcopi  non  fuerunt  veri  Episcopi, 


nec  enim  omnes  Episcopos,  praesertim  in 
Asia  et  Africa,  creavit  Romanus  Pontifex. 
Respondeo  :  non  esse  opus  ut  Pontifex  im¬ 
mediate  creet  Episcopos,  sed  satis  esse,  si 
mediate,  id  est,  per  Patriarchas  et  Archi- 
episcopos.  Itaque  initio  Petrus  constituit  Pa¬ 
triarcham  Alexandrinum  et  Antiochenum, 
qui  a  Pontifice  auctoritate  accepta,  toti  fere 
Asiae  et  Africae  praeerant,  et  Archiepiscopos 
creare  poterant,  qui  postea  crearent  Episco¬ 
pos. 

CONTROVERSIARUM 


DE  SUMMO  PONTIFICE 

LIBER  QUINTUS 

DE  POTESTATE  PONTIFICIS  TEMPORALI. 


CAPUT  I. 

Proponitur  quaestio  de  potestate  temporali. 

Restat  postrema  pars  disputationis  de 
Pontifice,  quae  est  de  potestate  ipsius  tempo¬ 
rali,  de  qua  quidem  quaestione  tres  inve¬ 
niuntur  auctorum  sententiae.  Prima  est. 
summum  Pontificem  jure  divino  habere  ple¬ 
nissimam  potestatem  in  universum  Orbem 
terrarum,  tum  in  rebus  Ecclesiasticis,  tum 
in  politicis.  Ita  docent  Augustinus  Trium¬ 
phus  in  Summa  de  pot.  Eccles.  quaest.  1. 
art.  1.  Alvarus  Pelagius  lib.  I  de  planctu 
Eccles.  cap.  13.  et  multi  Jurisconsulti,  ut  Os¬ 
tiensis  in  cap.  Quod  super  his,  de  voto  et 
voti  redempt.  Panormitanus  in  cap.  Novit, 
dc  judiciis ;  Sylvester  in  Summa  de  peccat, 
verbo  Papa,  §.  2.  et  alii  non  pauci.  Quin 
etiam  Ostiensis  ulterius  progreditur.  Docet 
enim,  perChristi  adventum  omne  dominium 
Principum  infidelium  translatum  esse  ad 
Ecclesiam,  et  residere  in  summo  Pontifice, 
ut  Yicario  summi  et  veri  Regis  Christi;  et 
ideo  posse  Pontificem  regna  infidelium  jure 
suo  donare  quibus  voluerit  Fidelium. 

Altera  non  tam  sententia  quam  haeresis  in 
altero  extremo  posita  duo  docet.  Primo, 
Pontificem  ut  Pontificem  et  jure  divino  nul¬ 
lam  habere  temporalem  potestatem,  nec 
posse  ullo  modo  imperare  Principibus  saecu¬ 
laribus,  nedum  eos  regnis  et  principatu  pri¬ 
vare,  etiamsi  illi  privari  alioqui  mereantur. 
Secundo  docet,  non  licuisse  Pontifici  aliis¬ 


que  Episcopis  accipere  temporale  domi¬ 
nium,  quod  nunc  habent  in  quasdam  urbes 
et  provincias;  sive  ejusmodi  dominium  do¬ 
natum  eis  fuerit,  sive  illud  usurpaverint  : 
prohibet  enim  jus  divinum,  uni  homini  gla¬ 
dium  spiritualem  et  temporalem  simul  com¬ 
mitti.  Ita  docent  haeretici  omnes  hujus  tem¬ 
poris,  ac  praecipue  Calvinus  lib.  IV  Instit. 
cap.  11.  §.8,  9,  10,  11,  12,  13,  14.  et  Petrus 
Martyr  in  cap.  XXIII  ad  Rom.  ac  Brentius 
in  Prolegom.  cont.  Petrum  a  Soto ;  Mag- 
deburgenses  autem  Cent.  I,  lib.  II,  cap.  4. 
coi.  435.  ponunt  inter  notas  Antichristi, 
quod  Pontifex  duos  gladios  gerat,  undecum¬ 
que  illos  habuerit.  Ac  deinde  Centuria  VIII, 
IX,  X  et  XI.  cap.  10.  in  vitis  Pontif.  de  hoc 
maxime  eos  reprehendunt. 

Tertia  sententia  media,  et  Catholicorum 
Theologorum  communis,  Pontificem  ut  Pon¬ 
tificem  nOn  habere  directe  et  immediate  ul¬ 
lam  temporalem  potestatem,  sed  solum  spi¬ 
ritualem  ;  tamen  ratione  spiritualis  habere 
saltem  indirecte  potestatem  quamdam,  cam- 
que  summam,  in  temporalibus.  Ita  Hugo  de 
S.  Victore  lib.  II  de  Sacram,  p.  2.  cap.  4. 
quem  sequitur  Alexander  Alensis  3.  part. 
Sum.  q.  XL.  m.  S.  et  4.  p.  q.  10.  in  expli¬ 
cat.  can.  Missae,  in  illud  :  Et  pro  Rege  N. 
item  S.  Bonaventura  in  lib.  de  Eccles.  Hie- 
rarch.  par.  II,  cap.  1.  Durandus  in  lib.  de 
orig.  jurisdict.  q.  3.  in  fine.  Petrus  ab  Aliaco 
in  q.  de  re  sumpta,  utrum  Petri  Ecclesia 
Fide  confirmetur.  Joannes de  Parisio  intract. 
de  potestate  regia  et  papali,  cap.  G  et  7.  Ja- 
cobus  Almain  in  tract.  de  sup.  pot.  Eccles. 
cap.  6.  Gabriel  Biel  explicat,  canonis  Missae, 
lect.  23.  Hernicus  de  Gandavo,  quodlib.  VI, 
q.  23.  Joan.  Driedo  lib.  II  de  libert.  Christ. 

cap.  2.  Joan.  de  Turrecremata  lib.  II  Sum. 
cap.  113  et  seq.  Albertus.Pighius  lib.  Y  hie- 
rarch.  Eccles.  Thomas  Waldensis  lib.  II 
doct.  Fid.  art.  3.  cap.  76,  77,  78.  Petrus  de 
Palude  in  lib.  de  pot.  Eccles.  Cajetanus  in 
Apol.  cap.  13.  ad  8.  Franciscus  Victoria  re- 
lect.  1.  q.  6.  de  pot.  Eccles.  Dominicus  a 
Soto  in  IV.  dist.  25.  qusest.  2.  art.  1.  Nico¬ 
laus  Sanderus  lib. II,  cap.4.visib.  Monarcli. 
Navarrus  Relect.  in  cap.  Novit,  de  Judic. 
Notab.  tertio,  Antonius  Cordubensis  lib.  I, 
qusest.  57.  dub.  3.  et  alii  plurimi. 

De  S.  Thoma,  quid  senserit,  non  est  tam 
certum.  Nam  in  fine  II.  sent.  dicit,  in  Papa 
esse  apicem  utriusque  potestatis.  Tamen  in 
cap.  XIII  ad  Rom.  dicit,  clericos  exemptos 
a  tributis  privilegio  Principum  saecularium  : 
et  2.  2.  qusest.  XL.  art.  2.  dicit,  Praelatos 
posse  disponere  de  bellis  solum  quatenus  or¬ 
dinantur  ad  bonum  spirituale,  qui  est  finis 
potestatis  ipsorum.  Ex  quibus  colligitur, 
eum  non  dissentire  a  cseteris  Theologis. 

Nos  ergo  tria  tractabimus.  Primo  osten¬ 
demus,  Pontificem  jure  divino  non  habere 
directe  temporalem  potestatem.  Secundo 
habere  eum  aliquo  modo,  id  est,  ratione  suae 
spiritualis  Monarchiae,  summam  potestatem 
etiam  temporalem.  Tertio,  non  esse  contra 
jus  divinum,  quod  Episcopi  habeant  etiam 
actu,  et  directe  jurisdictionem  temporalem 
in  urbes  et  provincias  sibi  donatas  a  Regibus, 
vel  alio  justo  titulo  acquisitas. 


CAPUT  II. 

Papam  non  esse  Dominum  totius  Mundi. 

Quod  ad  primum  attinet,  tria  ordine  pro¬ 
babimus.  Primo,  Papam  non  esse  Dominum 
totius  Orbis.  Secundo  non  esse  Dominum  to¬ 
tius  Orbis  Christiani.  Tertio,  non  esse  Do¬ 
minum  ullius  provinciae,  aut  oppidi,  nullam- 
que  habere  jure  divino  jurisdictionem  mere 
temporalem.  Primum  docet  expresse  Joan- 
nes  de  Turrecremata  lib.  II  Sum.  de  Eccles. 
cap.  113.:  «Papa,  inquit,  non  sic  est  dicen¬ 
dus  habere  jurisdictionem  in  temporalibus 
jure  Papatus,  ut  dicendus  sit  totius  orbis 
dominus.»  Sic  etiam  Franciscus  Victoria  re¬ 


lect.  1.  de  pot.  Eccles.  quaest.  6.  :  «  Papa, 
inquit,  non  est  orbis  Dominus.  »  Idem  alii 
docent,  et  probatur.  Papa  non  est  Dominus 
earum  provinciarum,  quas  obtinent  Infide¬ 
les;  nam  in  primis  Dominus  Joan.  ult.  solum 
oves  suas  Petro  commisit  :  Infideles  autem 
non  sunt  oves.  Deinde,  non  potest  Papa  ju¬ 
dicare  Infideles.  I.  Cor.  V  :  Quid  ad  me  de 
his ,  qui  foris  sunt ,  judicare  ?  (!)  Denique,  In¬ 
fideles  Principes  sunt  veri  et  suprem^Prin- 
cipes  suorum  regnorum ;  nam  dominium  non 
fundatur  in  gratia,  aut  Fide,  sed  in  libero 
arbitrio  et  ratione  :  nec  descendit  ex  jure 
divino,  sed  ex  jure  gentium;  ut  patet  ex  eo 
quod  Deus  approbat  regna  gentilium  in 
utroque  Testamento.  Daniel  II  :  Tu  es  Rex 
regum ,  et  Deus  coeli  dedit  tibi  regnum  et  impe¬ 
rium  etc.  Matth.  XXII  :  Reddite ,  quae  sunt 
Ccesaris ,  Ccesari.  Nota,  Reddite ,  non  donate, 
quae  sunt  Caesaris,  id  est,  quae  jure  illi  de¬ 
bentur  :  et  Rom.  XIII  :  Reddite  omnibus  de¬ 
bita  :  cui  tributum ,  tributum;  cui  vectigal,  vec¬ 
tigal  etc.  (2)  Et  jubet  ibidem  etiam  propter 
conscientiam  obedire  Principibus  Ethnicis  : 
at  certe  non  tenemur  in  conscientia  obedire 
illi  qui  non  est  verus  Princeps. 

Si  igitur  non  est  Pipa  Dominus  earum 
provinciarum,  quas  obtinent  Infideles  ;  se¬ 
quitur,  eum  non  esse  Dominum  totius  Mun¬ 
di,  nisi  eae  provinciae  ad  Mundum  non  perti¬ 
nere  dicantur.  Dicent  :  tenemur  obedire 
Principibus  infidelibus,  quia  omnes  Princi¬ 
pes  sunt  Vicarii  Papae.  At  contra  :  nam  Pa¬ 
pa  non  vellet  habere  tales  vicarios,  et  si  pos¬ 
set,  libenter  daret  regna  Infidelium  Princi¬ 
pibus  fidelibus.  Ridiculum  autem  est,  de¬ 
disse  Deum  Papae  jus  in  regna  totius  Mundi, 
et  non  dedisse  illi  unquam  facultatem  utendi 
ejusmodi  jure. 

At,  inquient:  Papa  est  Monarcha  spiritua¬ 
lis  in  toto  Orbe  terrarum;  et  tamen  nun¬ 
quam  potuit  exercere  hunc  principatum  in 
toto  Orbe  terrarum.  Respondeo  :  Papam 
dici  Monarcham  spiritualem  in  toto  Orbe, 
non  quod  praesit  omnibus  hominibus,  qui 
sunt  in  toto  Orbe,  sed  quod  praesit  omnibus 
Christianis  toto  Orbe  diffusis.  Et  rursum 
etiam  ex  liypothesi,  nimirum,  quia  si  totus 
Mundus  converteretur  ad  Fidem,  toti  Mundo 
plane  spirituali  jurisdictione  Papa  praeesset. 
Denique  quod  jus  habeat  mittendi  per  totum 
Orbem  terrae  praedicatores  Evangelii. 

At  Alexander  VI  divisit  Orbem  nuper  in- 


(1)  I.  Cor.  Vi  12.  —  (2)  Dan.  II,  37;  Matth.  XXII*  21  ;  Rora.  XIII.  7 

ventum  ltegibus  Hispaniae  et  Lusitania?.  Res¬ 
pondeo  :  non  divisit  ad  eum  finem,  ut  Reges 
illi  proficiscerentur  ad  debellandos  Reges  infi¬ 
deles  novi  Orbis,  et  eorum  regna  occupanda, 
sed  solum  ut  eo  adducerent  Fidei  Christiana? 
praedicatores,  et  protegerent  ac  defenderent 
cum  ipsos  praedicatores,  tum  Christianos  ab 
eis  conversos  :  et  simul  ut  impediret  con¬ 
tentiones  et  bella  Principum  Christianorum, 
qui  in  illis  novis  regionibus  negotiari  vole¬ 
bant.  Vide  Gajetanum  2. 2.  qu.  LXVI.  art.  P. 
Victoriam  relect.  de  jure  belli,  et  Sotum  lib. 
IV  de  just.  et  jure,  qu.  2.  art.  2.  et  in  IV. 
sent.  d.  5.  q.  un.  art.  10.  ad  arg.  5. 


CAPUT  III. 

Papam,  non  esse  Dominum  totius  Orbis 
Christiani. 

Jam  vero,  quod  secundo  loco  propositum 
fuit,  non  esse  Papam  Dominum  totius  Orbis 
Christiani,  docet  Hugo  de  S.  Victore  lib.  II 
de  Sacram,  par.  II.  cap.  4.  :  «  Terrena,  in¬ 
quit,  potestas  caput  habet  Regem  :  spiritua¬ 
lis  potestas  habet  summum  Pontificem.»  Et 
clarius  Joann.  Driedo  lib.  II  de  libert.Christ. 
cap.  2.  :  «  Christus,  inquit,  cum  praefecit 
Petrum  universali  Ecclesiae  pastorem,  non 
simul  dedit  illi  imperium  temporale  super 
universam  Ecclesiam,  neque  enim  abstulit 
Imperatoribus  et  Regibus  sua  regna,  neque 
item  voluit,  ut  omnis  potestas  regalis,  pro¬ 
inde  ac  Ecclesiastica  debeat  derivari  et  des¬ 
cendere  ex  potestate  Petri.»  Eadem  est  alio¬ 
rum  multorum  sententia,  et  probatur  Pri¬ 
mum.  Quia  si  res  ita  se  haberet,  et  quidem 
jure  divino,  ut  volunt,  deberet  id  constare 
ex  Scripturis,  aut  certe  ex  Apostolorum  tra¬ 
ditione  :  ex  Scrip  turis  nihil  habemus,  nisi  datas 
Pontifici  claves  regni  coelorum  ;  de  clavibus 
regni  terrarum  nulla  mentio  fit;  traditionem 
Apostolicam  nullam  adversarii  proferunt. 
Praeterea,  Christus  non  abstulit,  neque  au¬ 
fert  regna  iis  quorum  erant;  nam  Christus 
non  venit  destruere  ea  qua?  bene  se  habe¬ 
bant,  sed  'perficere ;  ergo  quando  Rex  fit 
Christianus,  non  perdit  regnum  terrenum, 
quod  jure  obtinebat,  sed  acquirit  novum  jus 
ad  regnum  aeternum  :  alioqui  obesset  Regi¬ 
bus  Christi  beneficium,  et  gratia  naturam 


destrueret.  Et  confirmatur  ex  hymno  Sedu- 
lii,.quem  tota  Ecclesia  publice  canit  : 

Hostis  Herodes  impie 
Christum  venire  quid  times? 

Non  eripit  mortalia, 

Qui  regna  dat  coelestia. 

Item  si  Papa  est  Dominus  totius  Orbis 
Christiani  supremus ;  ergo  singuli  Episcopi 
sunt  Principes  temporales  in  oppidis  suo 
Episcopatui  subjectis;  siquidem  id  quod  est 
Papa  in  Ecclesia  universa,  est  quilibet  Epis¬ 
copus  in  parti (?ulari  :  id  est,  sicut  Papa  est 
verus  Pastor  et  Caput  Ecclesia?  Universalis  : 
ita  Episcopus  est  verus  Pastor  et  caput  Ec¬ 
clesiae  particularis;  sed  non  negamus  majo¬ 
rem  esse  potestatem  Papae  in  universam  Ec¬ 
clesiam,  quam  sit  Episcopi  in  particularem. 
At  Episcopos  esse  dominos  urbium,  quarum 
sunt  Episcopi,  nec  adversarii  concedunt,  et 
est  aperte  falsum.  Unde  Ambrosius  in  Orat, 
de  tradend.  Basii.  :  «  Si  tributum,  inquit, 
petit  Imperator,  non  negatur,  agri  Ecclesia? 
solvunt  tributum.  »  Et  infra  :  «  Tributum 
Caesaris  est?  non  negatur.  Ecclesia  Dei  est, 
Caesari  utique  non  debet  addici.»  Et  in  epist. 
Athanasii  ad  solitar.  vit.  agent.  Hosius  Epis¬ 
copus  ait  Imperatori  :  «  Tibi  Deus  Impe¬ 
rium,  nobis  autem  ea  quae  sunt  Ecclesiae 
Christus  commisit.  » 

Denique  probatur  ex  confessione  Pontifi¬ 
cum.  Leo  epist.  38.  ad  Marti  an.  fatetur, 
Imperatorem  Martianum  a  Deo  ad  Imperium 
esse  electum,  et  epist.  43.  ad  eumdem,  fa¬ 
tetur,  auctorem  imperii  Martiani  Deum  esse. 
Et  similia  in  omnibus  fere  epistolis  ad  Theo¬ 
dosium,  Martianum,  et  Leonem  sibi  invicom 
succedentes  Imperatores  scribit.  Gelasius  in 
epist.  ad  Anastas.  Imp.  quae  habetur  etiam 
in  Decr.  dist.  96.  can.  Duo  sunt  :  «  Duo 
sunt,  inquit ,  Imperator  Auguste ,  quibus 
principaliter  mundus  hic  regitur,  auctoritas 
sacra  Pontificum  et  regalis  potestas,  etc.  » 
Ubi  notandum  est,  Gelasium  non  loqui  so¬ 
lum  de  exeeutione,  sed  de  ipsa  potestate  et 
auctoritate,  ne  dicant  adversarii  (ut  solent) 
Papam  quidem  habere  utramque  potesta¬ 
tem,  sed  exeeutionem  aliis  demandare. 

Gregorius  lib.  II,  epist.  61.  ad  Maurit.  : 
<t  Potestas,  inquit,  super  omnes  homines  do¬ 
minorum  meorum  pietati  coelitus  data  est.  » 
Et  clarissime  Nicolaus  in  epist.  ad  Michael. : 
«  Nolite  praejudicium  Dei  Ecclesiae  irrogare. 
Illa  quippe  nullum  imperio  vestro  preejudi- 

cium  infert.  »  Et  infra  :  « Idem  mediator 
Dei  et  hominum  homo  Christus  Jesus,.sic 
actibus  propriis  et  dignitatibus  distinctis  of¬ 
ficia  potestatis  utriusque  discrevit,  ut  et 
Christiani  Imperatores  pro  aeterna  vita  Pon¬ 
tificibus  indigerent,  et  Pontifices  pro  cursu 
temporalium  tantummodo  rerum  Imperiali¬ 
bus  legibus  uterentur.  »  Hic  etiam  Pontifex 
non  de  sola  executione,  sed  de  potestate  et 
dignitate  loquitur. 

Praeterea  Alexander  III,  cap.  Si  duobus, 
§.  denique,  extra  de  appellat,  rogatus  an 
appellatio  a  judice  ssecular^  ad  Papdm  te¬ 
neat,  respondet  :  «  Tenet  quidem  in  his,  qui 
sunt  nostrae  temporali  jurisdictioni  subjecti: 
in  aliis  vero  secundum  juris  rigorem  credi¬ 
mus  non  tenere.  »  Item  cap.  Causam  2.  ex¬ 
tra  qui  filii  sint  legit.  :  «  Nos  attendentes, 
inquit,  quod  ad  regem  pertinet,  non  ad  Ec¬ 
clesiam  de  talibus  possessionibus  judicare, 
etc.  » 

Denique  Innocentius  III,  cap.  Novit,  de 
Judic.  «  Cum,  inquit,  jurisdictionem  pro¬ 
priam  non  sufficiamus  explere,  cur  alienam 
usurpare  vellemus  ?  »  Ubi  Pontifex  usurpa¬ 
tionem  alienae  jurisdictionis  appellat,  si  tem¬ 
poralem  jurisdictionem  in  regno  Francorum 
tentaret  assumere.  Et  infra,  non  intendimus 
judicare  de  Feudo,  cujus  ad  ipsum  spectat 
judicium  ,  sed  decernere  de  peccato,  cujus 
ad  nos  pertinet  sine,  dubitatione  censura. 
Idem  cap  Solitae,  extra  de  major,  et  obed.  : 
«Ad firmamentum,  inquit,  coeli, hoc  est,  uni¬ 
versalis  Ecclesiae,  fecit  Deus  duo  luminaria 
magna,  id  est,  duas  instituit  dignitates,  quae 
praeest  diebus,  id  est,  spiritualibus,  major 
est,  quae  vero  carnalibus,  minor,  ut  quanta 
est  inter  solem,  et  lunam,  tanta  inter  Ponti¬ 
fices,  et  Reges  differentia  cognoscatur,  etc.» 
Ubi  nota,  quemadmodum  non  est  idem  Si¬ 
dus,  Sol,  et  Luna  :  et  sicut  Lunam  non  ins¬ 
tituit  Sol,  sed  Deus ;  ita  quoque  non  esse 
idem.  Pontificatum  et  Imperium,  nec  unum 
ab  alio  absolute  pendere.  Idem,  cap. Per  ve¬ 
nerabilem,  extra  qui  filii  sint  legit,  dicit, 
Pontificem  solumin  patrimonio  Ecclesiae  ple¬ 
nam  habere  in  temporalibus  potestatem:  in 
aliis  vero  regionibus  non  item,  et  ibidem : 

«  Cum  Rex,  inquit,  superiorem  in  tempora¬ 
libus  minime  recognoscait,  sine  juris  alterius 
laesione  in  eo  se  jurisdictioni  nostrae  subji¬ 


cere  potuit,  in  quo  videretur  aliquibus,  quod 
per  seipsum  (non  tanquam  patet  cum  filiis, 
sed  tanquam  princeps  cum  subditis)  potuit 
dispensare.  Tu  autem  nosceris  aliis  subjace¬ 
re,  unde  sine  ipsorum  forsan  injuria,  nisi 
praestaret  nobis  assensum,  in  hoc  subdere 
te  non  posses.  » 


CAPCT  iv. 

Papam  non  habere  ullam  mere  temporalem 
jurisdictionem  directe  jure  divino  (1). 

Superest  nunc,  ut  demonstremus,  Papam 
directe  nullius  loci  esse  Dominum  tempora¬ 
lem  jure  divino.  Quocl  expresse  docet  Joannes 
de  Turrecremata  lib.  II,  deEccles.  cap.  114. 
Cajetanus  in  Apol.  par.  II.  cap.  13,  ad  8.  et 
Navarrus  in  cap.  Novit,  Notab.  4.  verba 
Cajetani  haec  sunt  :  «Potestas  Papae  directe 
est  respectu  spiritualium  ad  supremum  sim¬ 
pliciter  finem  humani  generis  :  ideo  suae 
potestasti  duo  conveniunt,  primo  quod  non 
est  directe  respectu  temporalium  ;  secundo, 
quod  est  respectu  temporalium  in  ordine  ad 
spiritualia.  »  Id  vero  hac  ratione  manifeste 
probatur.  Christus,  ut  homo,  dum  in  terris 
vixit,  non  accepit,  nec  voluit  ullius  provin¬ 
ciae  vel  oppidi  mere  temporale  dominium  : 
summus  autem  Pontifex  Christi  vicarius  est, 
et  Christum  nohis  repraesentat,  qualis  erat 
dum  hic  inter  homines  viveret ;  igitur  sum¬ 
mus  Pontifex  ut  Christi  Vicarius ,  atque 
adeo  ut  summus  Pontifex  est,  nullius  provin- 
cie  vel  oppidi  habet  mere  temporale  domi¬ 
nium. 

Utraque  propositio  hujus  ratiocinationis 
probanda  est.  Ac  primum  Prima  ipsa  propo¬ 
sitio  explicanda  et  probanda  est.  Nam  ex 
hoc  falso  principio,  quod  Christus  homo  fue¬ 
rit  Rex  temporadis,  nati  sunt  duo  contrarii 
errores :  hinc  enim  deducunt  quidam  tan¬ 
quam  ex  preecipuo  fundamento  :  Papam  qui 
est  Christi  Vicarius,  esse  Regem  et  Pontifi¬ 
cem  simul  :  e  contrario  autem  Wiclefistse 
(ut  refert  Waldens.  lib.  II.  doctr.  Fid.  art. 
3,  cap.  76.)  ex  hoc  eodem  principio  dedu- 


(1)  Haec  distinctio  de  potestate  in  temporalia  directe,  vel  indirecte  habetur  etiam  apud  Gloss.  cap. 
Novit,  de  judic.  c.  de  feudo,  quam  etiam  sequitur  Innocentius  ibidem,  ubi  dicit,  Papam  non  judicare 
de  feudo  directe,  secus  indirecte  ratione  peccati. 

eunt,  Reges  esse  Poutificibus  majores,  et 
digniores,  quia  Reges  sunt  Vicarii  Christi 
Regis  et  Pontifices  Vicarii  Christi  Pontificis. 
Christus  autem  magis  Rex  fuit,  quam  Ponti¬ 
fex,  nam  descendit  ex  tribu  regia  Judae,  et 
familia  David,  non  ex  tribu  Levi,  et  familia 
Aaronis,  ac  proinde  haereditaria  successione 
fuit  Rex,  non  Pontifex. 

Ut  igitur  explicetur,  et  probetur  hoc  prin¬ 
cipium,  aio,  Christum  fuisse  quidem  semper 
ut  Dei  Filium  Regem,  et  Dominum  omnium 
creaturarum  eo  modo  quo  est  Pater  ejus, 
sed  hoc  regnum  aeternum  esse,  et  divinum, 
et  nec  tollere  dominia  hominum,  nec  posse 
Pontifici  convenire  :  fuisse  praeterea  Chris¬ 
tum  ut  hominem  R,egcm  omnium  hominum 
spiritualem,  et  habuisse  potestatem  amplis¬ 
simam  spiritualem  in  omnes  tam  Fideles, 
quam  Infideles  in  ordine  ad  salutem  aeter¬ 
nam,  ita  ut  posset  eos  obligare  ad  Fidem,  et 
Sacramenta  sua  suscipienda:  potuisse  quo¬ 
que  per  suam  spiritualem  potestatem  dispo¬ 
nere  de  omnibus  rebus  temporalibus,  prout 
expedire  judicabat  ad  finem  suum  spiritua¬ 
lem:  futurum  etiam  post  diem  judicii  hoc 
spirituale  Christi  regnum  etiam  sensibile  et 
manifestum  et  ita  inchoatam  esse  gloriam  hu¬ 
jus  regni  in  ipso  capite  nostro  Christo,  quan¬ 
do  a  mortuis  resurrexit;  caeterum  hoc  etiam 
non  esse  regnum  temporale,  qualia  sunt  nos¬ 
trorum  Regum,  nec  posse  Pontifici  communi¬ 
cari,  quia  prEesupponit  resurrectionem  :  po¬ 
tuisse  denique  Christum  -hominem,  si  voluis¬ 
set,  et  si  expedire  sibi  visum  fuisset,  accipe¬ 
re  regiam  auctoritatem  ;  tamen  noluisse,  et 
proinde  usu  accepisse,  nec  habuisse  non  so¬ 
lum  exeeutionem  dominii  et  regni,  sed 
nec  auctoritatem,  vel  potestatem  regni  illius 
temporalis  ;  id  quod  probatur.  Nam  si  ha¬ 
buit,  vel  ex  haereditaria  successione,  vel  ex 
electione,  vel  jure  belli,  vel  dono  speciali 
Dei  :  omne  enim  regnum  aliquo  horum  mo¬ 
dorum  acquiritur,  vel  hsereditate,  vel  elec¬ 
tione  populi,  vel  jure  belli,  vel  dono  supe¬ 
rioris. 

Non  habuit  Christus  homo  regnum  hsere- 
ditarium  :  nam  etsi  descendit  ex  familia  re¬ 
gia  ;  tamen  non  constat,  an  ipse  esset  magis 
proximus  Davidi,  quam  alii  multi,  qui  de 
eadem  familia  erant :  et  preeterea  tunc  re¬ 
gnum  erant  ablatum  a  familia  David,  idque 
Deo  volente,  qui  etiam  praedixerat  ex  Jecho- 


149 

niae  familia,  unde  Christus  descendit,  nul¬ 
lum  futurum  Regem,  nimirum  temporalem, 
eo  modo  quo  fuerat  David,  et  alii  ejus  suc¬ 
cessores,  Hierem.  XXII.  de  Jechonia  sic  le¬ 
gimus:  Hcec  dicit  dominus,  scribe  virum  istum 
sterilem ,  virum  qui  ir.  diebus  suis  non  prospe¬ 
rabitur.  Nec  enim  erit  de  semine  ejus  vir ,  qui 
sedeat  super  solium  David ,  et  potestatem  habeat 
ultra  in  Juda  (1).  Constat  autem  ex  Matthaei 
I.  Christum  descendere  ex  isto  Jechonia. 

Ex  quo  manifeste  sequitur,  Christum  non 
potuisse  regnum  temporale  habere  succes¬ 
sione  haereditaria,  nisi  falsa  esset  prophetia,  y 
quae  disertis  verbis  praedixerat  fore  ,  ut  ne¬ 
mo  unquam  deinceps  haberet  potestatem  in 
Juda  de  posteris  Jechoniae.  Nec  potest  res¬ 
ponderi :  posteros  Jechoniae  habuisse  jus 
regni,  non  tamen  de  facto  sedisse  in  solio 
David.  Nam  ad  quid  illius  jus,  quo  nunquam 
usuri  erant  ?  Et  confirmatur  ex  Patribus. 
Nam  Hieronymus  in  hunc  locum,  et  Ambro¬ 
sius  lib.  III.  in  Luc.  cap.  1.  quaeruqt,  quo¬ 
modo  non  pugnet  haec  prophetia  Hieremiae 
cum  prophetia  Gabrielis  Archangeli,  qui 
Luc.  I.  ait :  Dabit  ei  Dominus  Deus  sedem  Da¬ 
vid  patris  ejus!  (2).  Et  respondent,  ideo  non 
pugnare,  quod  Hieremias  loquatur  de  regno 
temporali  et  carnali,  Gabriel  de  regno  spiri¬ 
tuali  atque  aeterno.  Quibus  consentit  Augus¬ 
tinus  lib.  XVII.  De  Civit  Dei  cap.  '7. 'ubi  ait  : 

«  Qui  populus  regnum  fuerat  amissurus, 
Christo  Jesu  Domino  nostro  non  carnali- 
ter,  sed  spiritualiter  regnaturo.  » 

Non  etiam  Christus  fuit  Rex  temporalis 
titulo  electionis,  ut  patet  ex  illo  Lucae  XII. : 

0  homo  quis  me  judicem  constituit,  aut  divisorem 
inter  vos  (3),  hoc  est,  neque  Imperator,  ne¬ 
que  Respublica  me  Judicem  elegit.  Et  ex  illo 
Joan.  VI.  :  Cum  cognovisset ,  inquit,  Joannes, 
quia  venturi  essent ,  ut  raperent  eum,  et  face¬ 
rent  eum  regem,  fugit  iterum  in  montem  ipse 
solus  ( 4).  Apparet  ergo  eum  noluisse  accep¬ 
tare  electionem  suam  in  Regem. 

Sed  nec  jure  belli  fuit  Rex  temporalis: 
nam  bellum  ejus  non  fuit  cum  Regibus  mor¬ 
talibus,  sed  cum  Principe  tenebrarum,  ut 
patet  ex  Joan.  XII.  :  Nunc  princeps  hujus 
mundi  ejicietur  for  as.  Et  Coloss.  II.  Expolians 
principatus,  et  potestates  traduxit  confdenter 
palam  triumphans  illos  in  seipso.  Et  I.  Joan. 
III.  In  hoc  apparuit  Filius  Dei,  ut  dissolvat 
opera  Diaboli  (5).  Ergo  jure  belli  acquisivit 


(1)  Jerem.  XXII,  30.  —  (2)  Luc.  I,  32.  —  (3)  Luc.  XII,  14.  —  (4)  Joan.  VI,  15.  —  (5)  Joan.  XII, 
31  ;  Coloss.  II,  15;  I.  Joan.  III,  8. 

Christus  sibi  regnum  spirituale,  ut  regnet 
ipse  in  cordibus  nostris  per  Fidem, et  gratiam 
ubi  antea  regnabat  Diabolus  per  vitia  et 
peccata. 

Quod  denique  non  fueuit  Rex  temporalis 
dono  Dei  speciali,  patet  ex  illo  Joan.  XVIII. 
Regnum  meum  non  est  de  hoc  Mundo.  Et  ibi¬ 
dem:  Regnum  meum  non  est  hinc  (1).  Ut  enim 
exponunt  Patres,  Chrysostomus,  Theophy- 
lactus,  Cyrillu  et  Augustinus  in  hunc  locum, 
et  Ambrosius  lib.  111.  in  Luc.  prope  fin.  Do¬ 
minus  his  verbis  liberare  voluit  Pilatum  a 
suspicione,  qua  credere  poterat,  se  regnum 
temporale  Judaeorum  affectasse.  Itaque  sen¬ 
sus  est :  a  Ego  quidem  Rex  sum,  sed  non  eo 
modo,  quo  Caesar  et  Herodes  ;  nam  regnum 
meum  non  est  de  hoc  Mundo,  id  est,  non 
constat  honoribus,  opibus,  potentia  Munda¬ 
na  etc.  »  Et  confirmatur  haec  ratio,  primo 
testimonio  plurimorum  Auctorum  :  id  enim 
docet  S.  Thomas  in  cap.  XVIII.  Joannis,  S. 
Bonaventura  in  lib.  de  paupert.  Christi,  et 
in  Apol.  paupert.  Augustinus  de  Ancona  de 
potestate  Ecclesiae,  quest.  I.  art.  9.  Corne¬ 
lius  Jansenius  in  illud  Lucae  :  DabiteiDomi- 
nus  sedem  David,  Adamus  Sasbout  in  cap. 
IX.  Isaiae  ;  Thomas  Waldensis  lib.  II.  doctr. 
Fid.  cap.  76,  77,  et  78;  Alvarus  Pelagius 
lib.  II.  de  planctu  Eccles.  art.  57.  Durandus, 
tract.  de  orig.  jurisdict.  quaes.  3.  Joannes 
Driedo  de  dogmat.  Eccles.  lib.  III.  cap.  -4. 
par.  I.  Abulensis  in  cap.  XX.  Matth.  quaest. 
67.  Albertus  Pighius  lib.  Y.  de  Eecles.  hie- 
rarch.  cap.  3.  Adrianus  Finus  in  flagello  Jud. 
lib.  Y.  cap.  6.  Victoria  relect,  I,  de  pot. 
Eccles.'  Sotus  lib.  IV.  de  just.  et  jure,  q.  4. 
Bartholomaeus  Medina  in  3.  p  quaest.  LIX. 
art.  4.  Navarrus  in  cap.  Novit,  Notab.  3. 
num  96.  Denique  fere  omnes  Interpretes  in 
illud  Joan.  X  VIII  :  Regnum  meum  non  est  de 
hoc  Mundo.  Confirmatur  secundo,  nam  Chris¬ 
tus  nunquam  exercuit  in  hoc  Mundo  regiam 
potestatem  :  venit  enim  ministrare,  non  mi¬ 
nistrari  ;  et  judicari,  non  judicare  ;  ergo 
frustra  accepisset  regiam  auctoritatem  ; 
frustra  enim  est  potentia,  quae  nunquam  re¬ 
digitur  in  actum. 

Respondent  :  Christum  exercuisse  hanc 
potestatem,  quando  ejecit  de  templo  emen¬ 
tes  oves  et  boves,  Joan.  II.  At  in  primis  eji¬ 
cere  de  templo  aliquos,  non  est  Regis  offi¬ 
cium,  sed  Sacerdotum.  Nam  si  Sacerdotes 
ipsum  Regem,  nempe  Oziam  vi  de  templo 


ejecerunt,  II.  Paralip.  XXVI.  quanto  facilius 
mercatores  quosdam  ejicere  potuissent?  Sed 
praeterea  sciendum,  Christum  non  ejecisse 
illos  homines  ex  templo,  quasi  pontificia, 
vel  regia  potestate,  sed  more  Prophetarum 
zelo  quodam  divino,  quo  Phinees  occidit 
scortatores,  et  Elias  Prophetas  Baal ;  et  prop- 
terea  Judaei  Domino  dicebant:  Quod  signum 
ostendis  nobis ,  quia  hcec  facis? hoc  est,  unde 
sciemus  te  esse  Prophetam,  et  a  Deo  mis¬ 
sum  cum  tali  potestate. 

Confirmatur  tertio  eadem  ratio.  Nam  auc¬ 
toritas  regia  non  erat  Christo  necessaria, 
neque  utilis,  sed  plane  supervacanea  et  inu¬ 
tilis  nam  finis  adventus  ejus  in  Mundum, 
erat  redemptio  humani  generis  :  ad  hunc  au¬ 
tem  finem  non  erat  necessaria  temporalis 
potestas,  sed  solum  spiritualis  ;  siquidem 
per  ipsam  spiritualem  poterat  etiam  dispo¬ 
nere  de  rebus  temporalibus  omnibus  eo  mo¬ 
do,  quo  judicabat  expedire  ad  humanam 
redemptionem.  Quod  autem  inutilis  fuisset 
Christo  talis  potestas  mere  temporalis,  ex  eo 
intelligi  potest,  quod  Christus  debuit  homi¬ 
nibus  persuadere  contemptum  gloriae,  deli¬ 
ciarum,  opum,  et  omnium  rerum  terrena¬ 
rum.  quibus  tamen  maxime  affluunt  Reges 
hujus  Mundi  :  Qui  enim  mollibus  vestiuntur , 
in  domibus  regum  sunt  (2). 

Confirmatur  quarto  ex  eo  quod  Christus  fuit 
vere  pauper,  non  solum  quoad  usum,  sed  e- 
tiam  quoad  dominium,  ut  ex  Scripturis  probat 
S.  Bonaventura  in  lib.  de  pauper.  Christi. 
Quod  etiam  definivit  Nicolaus  III.  cap.  Exiit; 
deVerb.  signific.  in  6.  ubi  dicit,  Christum 
docuisse  verbo  et  exemplo  paupertatem  Reli¬ 
giosorum,  quae  caret  omnidominio.  Clemens 
etiam  V.  in  Clement  Exivi,  de  verb.  signi¬ 
fic.  dicit,  Christum  fuisse  exemplar  coelestis 
vitae,  qualis  describitur  in  regula  S.  Francis- 
ci.  Neque  his  repugnat  Joan.  XXII.  in  Extra- 
vag.  Quia  quorumdam  ;  nam  contendit  qui¬ 
dem  Joannes,  Christum  habuisse  aliquando 
loculos,  et  dominium  in  communi  cum  Apos¬ 
tolis  earum  pecuniarum,  quae  ipsis  dabantur 
in  eleemosynam  ;  at  non  negat,  aliquando 
Christum  nihil  habuisse,  nec  incommuni  : 
et  aperte  docet,  Christum  exemplo  docuisse 
vitam  religiosam,  quae  caret  omni  dominio 
saltem  in  particulari.  Quod  si  Christus  ca- 
ruit  aliquando  omni  dominio  ;  quomodo  fuit 
semper  Dominus  temporalis  omnium  re¬ 
rum  ? 


(1)  Joan.  XVIII,  36.  —  (2)  Matth.  XI.  8. 

Confirmatur  Ultimo  ex  eo,  quod  omnia  fe¬ 
re  loca  Scripturae,  ubi  de  regno  Christi  agi¬ 
tur,  intelligi  debent  necessario  de  regno  spi- 
tuali  et  aeterno;  ac  proinde  non  potest  ex 
Scripturis  deduci,  ullum  fuisse  Christi  re¬ 
gnum  temporale.  Psal.  II.  agitur  de  regno 
Christi,  ubi  dicitur :  Ego  autem  constitutus 
sum  Rex  ab  eo  ;  sed  ibidem  subditur  :  Prce- 
dicans  praeceptum  ejus ,  ut  ostendatur  regnum 
spirituale.  Item  Dan.  II.  In  diebus  regnorum 
illorum  suscitabit  Deus  coeli  regnum ,  quod  in 
ceternum  non  dissipabitur .  Luc.  I  :  Et  regni 
ejus  non  erit  finis  (1). 

At  regna  temporalia  non  sunt  aeterna,  et 
si  Christus  fuit  Rex  Judaeorum  humano  mo¬ 
re  ,  dum  vixit  in  terris  ;  certe  desiit  eo  modo 
regnare,  quando  ad  Patrem  ascendit.  Quo¬ 
modo  ergo  regni  ejus  non  erit  finis?  Et  cum 
idem  regnum  occupatum  fuerit  paulo  post  a 
Romanis,  deinde  a  Sarracenis,  et  nunc  a 
Turpis  teneatur;  quo  pacto  impletum  est 
quod  dixit  Daniel,  et  regnum  ejus  alteri  po¬ 
pulo  non  tradetur?  Non  igitur  Christus  Rex 
fuit  temporalis  Judaeae,  sed  Rex  spiritualis 
Ecclesiae  ;  cujus  regni  figura  fuit  regnum 
temporale  Davidis  et  Salomonis :  hac  enim 
ratione  dedit  Christo  Pater  sedem  David  pa¬ 
tris  sui,  ut  regnaret  in  domo  Jacob  in  aeter¬ 
num. 

Sed  jam  explicanda  est  assumptio  primi 
argumenti.  Dicimus  igitur,  Papam  habere 
illud  officium  quod  habuit  Christus,  cum  in 
terris  inter  homines  humano  more  viveret ; 
neque  enim  Pontifici  possumus  tribuere  offi¬ 
cia,  quae  habet  Christus  ut  Deus,  vel  ut  ho¬ 
mo  immortalis  et  gloriosus ,  sed  solum  ea, 
quae  habuit  ut  homo  mortalis.  Quia  enim  Ec¬ 
clesia  ex  hominibus  constaris,  indiget  capite 
visibili,  et  more  humano  vivente  ;  ideo 
Christus  quando  desiit  more  humano  vivere, 
id  est,  post  resurrectionem,  reliquit  Petrum 
loco  sui,  qui  nobis  exhiberet  illam  Christi 
gubernationem  visibilem  et  humanam,  quam 
Ecclesia  habuerat  ante  Christi  passionem  ; 
ut  patet  ex  illis  verbis,  Joan.  XX  :  Sicut  mi¬ 
sit  me  Pater ,  et  ego  mitto  vos  (2). 

Adde,  quod  neque  habet  Pontifex  omnem 
potestatem  prorsus,  quam  habuit  Christus 
ut  homo  mortalis.  Ille  enim,  quia  Deus  et 
homo  erat,  habuit  quamdam  potestatem, 
quam  dicunt  excellentiae,  per  quam  praeerat 
tam  Fidelibus,  quam  Infidelibus  :  Papae  au¬ 
tem  solum  oves  suas,  id  est  Fideles,  commi¬ 


sit.  Praeterea  Christus  poterat  Sacramenta 
instituere,  et  miracula  facere  propria  aucto¬ 
ritate,  quae  non  potest  Pontifex.  Item  pote¬ 
rat  absolvere  a  peccatis  sine  Sacramentis, 
quod  Papa  non  potest.  Solum  ergo  Pontifi¬ 
ci  illam  potestatem  communicavit,  quae  puro 
homini  communicari  poterat,  et  quae  ne¬ 
cessaria  erat  ad  gubernandos  ita  Fideles,  ut 
sine  impedimento  vitam  aeternam  consequi 
possent.  Sequitur  igitur  evidenter  ex  eo, 
quod  Christus,  ut  homo  mortalis,  non  habuit 
ullum  temporale  regnum,  nec  Pontificem  ut 
Christi  Vicarium  tale  aliquod  regnum  ha¬ 
bere. 


caput  v. 

Solvuntur  argumenta  contraria. 

Sed  occurrunt  quidam  ,  atque  objiciunt. 
Primo  verba  Domini,  Matth.  XXVIII  :  Data 
est  mihi  omnis  potestas  in  caelo  et  in  terra  (3) ; 
hinc  enim  colligi  videtur,  Christum  habuisse 
spirituale  et  terrenum  regnum  :  utriusque 
autem  regni  claves  Petro  attribuit ,  ut  Nico¬ 
laus  ait  in  epist.  ad  Mediolan.  et  habetur  in 
Decr.  dig.  22.  can.  Oves :  «  Christus,  inquit, 
B.  Petro  vitae  aeternae  clavigero  terreni  simul 
et  coelestis  Imperii  jura  commisit.  » 

Respondeo  :  potestatem,  de  qua  hic  loqui¬ 
tur  Dominus,  non  esse  potestatem  tempora¬ 
lem,  ut  Regum  terrenorum,  sed  vel  tantum 
spiritualem,  ut  B.  Hieronymus  et  B.  Ansel- 
mus  exponunt,  qui  hunc  esse  volunt  sensum 
eorum  verborum  :  Data  est  mihi  omnis  potes¬ 
tas  in  caelo  et  in  terra ,  id  est,  ut  sicut  in  coelo 
Rex  sum  Angelorum,  ita  per  Fidem  regnem 
in  cordibus  hominum,  vel  (ut  addit  Theo- 
phylactus)  esse  potestatem  quamdam  sum¬ 
mam  in  omnes  creaturas  ,  non  temporalem, 
sed  divinam,  vel  divinae  simillimam,  quae 
non  potest  communicari  homini  mortali. 

Ad  testimonium  Nicolai  dico  :  hunc  ha¬ 
bere  sensum,  Christus  Petro  terreni  simulet 
coelestis  Imperii  jura  commisit, 'id  est,  Chris¬ 
tus  Petro  concessit,  ut  quod  ille  solveret  aut 
ligaret  in  terris  ,  esset  solutum  aut  ligatum 
et  in  coelis.  Allusit  enim  Nicolaus  ad  verba 
Domini  Matth.  XVI.  Nec  possumus  aliter 


(1)  Psal.  II,  6;  Dan.  II,  44;  Luc.  I,  33.  —  (2)  Joan.  XX,  21.  —  (3)  Matth.  XXVIII,  18. 

exponere,  nisi  velimus  Nicolaum  II  repug¬ 
nare  Nicolao  I,  qui  in  epist.  ad  Mich.  di¬ 
serte  docet,  Christum  distinxisse  actus,  of¬ 
ficia  ,  et  dignitates  Pontificis  et  Imperato¬ 
ris,  ne  autlmperator  jura  Pontificis,  aut  Pon¬ 
tifex  jura  Imperatoris  praesumeret  usurpare. 

Secundo  objiciunt  Scripturam  Luc.  XNII, 
ubi  Dominus  duos  gladios  Petro  concedit. 
Cum  enim  discipuli  dicerent  :  Ecce  duo  gla¬ 
dii  hic ;  Dominus  non  ait,  nimis  est ,  sed  sa¬ 
tis  est.  Quare  fe.  Bernardus  lib.  IY  de  Consi- 
der.  et  Bonifacius  YIII  in  Extravag.  Unam 
sanctam,  de  major,  et  obed.  ex  hoc  loco  de¬ 
ducunt,  Pontificem  duos  gludios  ex  Christi 
institutione  habere. 

Respondeo  :  ad  litteram  nullam  fieri  men¬ 
tionem  in  eo  loco  Evangelii  de  gladio  spiri¬ 
tuali,  vel  temporali  Pontificis,  sed  snlurn  Do¬ 
minum  illis  verbis  admonere  voluisse  disci¬ 
pulos,  tempore  passionis  suae  in  iis  angustiis, 
et  metu  ipsos  futuros  fuisse  ,  in  quibus  esse 
*  solent,  qui  tunicam  vendunt ,  ut  emant  gla¬ 
dium  ;  ut  ex  Theophylacto  ,  aliisque  Patri  • 
bus  colligitur.  Porro  B.  Bernardus  et  Boni¬ 
facius  Papa  mystice  interpretati  sunt  hunc 
locum, nec  volunt  dicere,  eodem  modo  habere 
Pontificem  gladium  utrumque  ,  sed  alio,  et 
alio  modo,  ut  postea  exponemus. 

Tertium  argumentum.  Omnes  lites  et  con¬ 
tentiones,  tam  spirituales,  quam  temporales 
ad  judicium  summi  Pontificis  pertinent, 
nam  id  habetur  expresse  Can.  Quicumque 
litem,  et  Can.  Quaecumque  contentiones.  XI. 
quaest.  1. 

Respondeo  :  ex  illis  Canonibus  priorem 
esse  Theodosii  Imperatoris  ,  qui  ex  pietate 
non  ex  debito  id  honoris  Ecclesia;  detulit. 
Praeterea  non  soli  Romano  Pontifici,  sed  om¬ 
nibus  Episcopis  eo  canone  datum  esse,  utju- 
dicare  possent  civiles  causas  ,  quae  ad  ipsos 
deferrentur.  Denique,  jam  esse  abrogatum 
per  alios  canones  ,  ut  Glossa  ibidem  asserit. 
Posteriorem  canonem,  perspicuum  est ,  non 
esse  Principis  alicujus,  qui  posset  leges  con¬ 
dere,  sed  particularis  Episcopi,  incertaeque 
auctoritatis ;  et  propterea  notari  per  vocem 
Palcea  :  et  praeterea  posset  intelligi  sano  mo¬ 
do,  id  est,  de  omnibus  contentionibus  ,  quae 
non  possunt  terminari  per  saeculares  Judi¬ 
ces,  quia  nimirum  vel  Judex  non  vult  admi¬ 
nistrare  justitiam,  vel  altera  pars  non  vult 
parere  ;  tunc  enim  causae  devolvuntur  ad  ju¬ 
dicium  Ecclesiae  per  viam  correctionis  fra¬ 
ternae,  ut  Innocentius  III  recte  docet,  cap. 
Novit,  de  judic. 


Quartum  argumentum.  Yacante  Imperio, 
summus  Pontifex  in  administrationo  succe¬ 
dit,  et  Imperiali  utitur  potestate,  donec  alius 
fuerit  Imperator  electus,  ut  habetur  ex  In- 
nocentio  III,  cap.  Licet,  de  for.  compet.  et 
ex  Cone.  Yiennen.  Clement.  Pastoralis,  de 
sent.  et  re  jud.  ergo  signum  est,  Imperato-  . 
riam  potestatem  a  summo  Pontifice  tanquam 
a  summo  temporali  Principe  dimanare. 

Respondeo  :  Pontificem  succedere  Impera¬ 
tori  vacante  Imperio,  non  in  omnibus  rebus, 
sed  solum  in  auctoritate  judicandi,  et  termi¬ 
nandi  eas  causas  quae  a  solo  Imperatore  ju¬ 
dicari  solent,  et  quae  non  patiuntur  facile 
moram.  Ratio  autem  hujus  non  est,  quia 
Pontifex  sit  summus  Princeps  temporalis,  sed 
quia  causae  omnes,  quae  non  possunt  definiri 
per  temporales  judices ,  devolvuntur  ad  ju¬ 
dicem  spiritualem,  ut  infra  dicemus,  et  jam 
ex  parte  diximus. 

Argumentum  postremum.  S.  Thomas  in 
lib.  III  de  regim.  Prine,  cap.  10  et  19.  affir¬ 
mat,  summum  Pontificem  jure  divino  habe¬ 
re  spiritualem  et  temporalem  potestatem  in 
toto  Orbe  terrarum,  ut  supremum  totius 
Mundi  Regem,  adeo  ut  etiam  taleas  omni¬ 
bus  Christianis  possit  imponere,  et  civitates 
ac  castra  destruere,  pro  conservatione  Chris¬ 
tianitatis.  Idem  etiam  S.  Thomas  in  II.  sent. 
dist.  44.  prope  finem ,  dicit:  in  Papa  esse 
apicem  utriusque  potestatis,  spiritualis  et 
temporalis.  Sequuntur  autem  S.  Thomam 
plurimi  alii  Doctores,  ut  haec  sententia  com¬ 
munis  apud  Theologos  dici  possit.  Respon¬ 
deo  :  non  sine  causa  viri  aliqui  docti  dubi¬ 
tant  de  Auctore  librorum  de  regimine  Prin- 
cipum,  qui  habentur  inter  Opuscula  S.  Tho- 
moe  ;  nam  non  <?sse  S.  Thomam  eorum  libro¬ 
rum  auctorem  multa  ostendunt ,  sed  praeci¬ 
pue  id  quod  habetur  in  lib.  III,  cap.  20.  de 
successione  Adolphi  et  Alberti  Imperato¬ 
rum  :  scribit  enim  auctor  eorum  librorum, 
suo  tempore  id  accidisse  ,  ut  Adolphus  Pio- 
dolpho ,  et  Albertus  Adolpho  succederet. 
Constat  autem  S.  Thomam  obiisse  anno  sa¬ 
lutis  1274,  Adolphum  autem  successisse  Ro- 
dolpho  anno  1292,  et  Albertum  Adolpho 
anno  1299,  neque  in  Ilis  temporum  suppu¬ 
tationibus  ullae  sunt  Chronologorum  dissen¬ 
siones.  Fieri  igitur  non  potest,  ut  S.  Thomas 
eorum  librorum  sit  auctor,  cum  tot  annis 
ante  Adolphi  et  Alberti  Imperium  de  vita 
migraverit,  nisi  forte  ista  narratio  in  opere 
S.  Thomae  ab  aliquo  alio  postea  inserta  fue¬ 
rit.  Sed  quicumque  eorum  librorum  Auctor 

fuerit,  non  videtur  a  sententia  nostra  dissi¬ 
dere,  nisi  forte  in  modo  loquendi.  Quamvis 
enim  aliquando  dicat,  summum  Pontificem 
in  temporalibus  omnibus  potestatem  habere ; 
tamen  multis  in  locis  explicat  ipse  se,  ac  do¬ 
cet,  potestatem  summi  Pontificis  proprie, 
per  se,  et  directe  spiritualem  esse  ,  sed  per 
eam  disponere  posse  de  rebus  temporalibus 
omnium  Christianorum  ,  cum  id  requiritur 
ad  finem  spiritualis  potestatis  ,  cui  subordi- 
nantur  fines  temporalium  omnium  potesta¬ 
tum.  Sic  igitur  loquitur  lib.  I,  cap.  14  :  «  Hu¬ 
jus  ergo  Regni  (spiritualis  videlicet,  quod 
Christus  instituit)  ministerium ,  ut  a  terrenis 
essent  spiritualia  distincta,  non  terrenis  Re¬ 
gibus,  sed  sacerdotibus  est  commissum ,  et 
praecipue  summo  Sacerdoti  successori  Petri, 
ChristiVicario,  Romano  Pontifici,  cui  omnes 
Reges  populi  Christiani  oportet  esse  subdi¬ 
tos,  sicut  ipsi  Domino  Jesu  Christo  :  sic  enim 
ei,  ad  quem  finis  ultimi  cura  pertinet,  subdi 
debent  illi,  ad  quos  pertinet  cura  anteceden¬ 
tium  finium  ,  et  ejus  imperio  dirigi.  »  Haec 
ille.  Qui  clarissime  distinguit  regna  terrena, 
quae  habent  pro  fine  pacem  temporalem  a 
regno  spirituali  Christi  et  ejus  Vicarii,  quod 
pro  fine  habet  vitam  aeternam.  Rursus  idem 
Auctor  1.  III,  c.  13  :  «  Satis,  inquit,  apparet, 
quod  dominium  Christi  ordinatur  ad  salutem 
animae,  et  ad  spiritualia  bona,  licet  a  tempora¬ 
libus  non  excludatur  ,  eo  modo  quo  ad  spiri¬ 
tualia  ordinantur. »  Idem  in  eodem  1.  III,  c.  15 
«  Est,  inquit,  et  alia  ratio  ,  quare  Dominus 
noster  statum  humilem  assumpsit ,  quamvis 
Dominus  Mundi,  ad  insinuandam  videlicet 
differentiam  inter  suum  et  aliorum  Princi- 
pum  dominium  :  quamvis  enim  temporaliter 
esset  Dominus  Orbis ,  directe  tamen  ad  spi¬ 
ritualem  vitam  suum  ordinavit  principatum.» 
Haec  ille  ;  quibus  verbis  significat,  Christum 
habuisse  quidem  dominium  temporale  totius 
Mundi ,  sed  indirecte  :  directe  autem  solum 
dominium  spirituale  ;  quare  in  eod.  lib.  III, 
cap.  19.  non  dicit  Auctor  ille,  posse  Pontifi¬ 
cem  summum  absolute  imponere  taleas  om¬ 
nibus  Christianis  ,  et  castra  civitatesque  de¬ 
struere,  sed  tantum  in  casu  ,  quo  id  requi¬ 
reret  conservatio  Christianitatis  :  ad  quod 
faciendum  sufficit  ea,  quam  summus  Ponti¬ 
fex  habet,  amplissima  spiritualis  potestas  in 
omnem  Christianum  Orbem.  Ad  illud  autem 
quod  S.  Thomas  scribit  in  II.  sent.  d.  44. 
esse  videlicet  in  Romano  Pontifice  apicem 
utriusque  potestatis,  spiritualis  et  tempora¬ 
lis  ;  responderi  potest  duobus  modis.  Primo 


loqui  S.  Thomam  de  potestate  ,  quam  Ro¬ 
manus  Pontifex  habet  in  ditione  temporali 
Ecclesiae  Romanae.  Dixerat  enim  paulo  an¬ 
tea,  in  iis  quae  pertinent  ad  salutem  animae, 
magis  obediendum  esse  potestati  spirituali, 
quam  saeculari,  contra  Yero  in  iis  quae 
pertinent  ad  bonum  civile ,  magis  obe¬ 
diendum  esse  potestati  saeculari,  quam  spi¬ 
rituali.  Deinde  subjungit  exceptionem,  nisi 
forte  potestati  spirituali  etiam  potestas  sae¬ 
cularis  conjungatur,  ut  in  Pontifice  Ro¬ 
mano,  in  quo  est  apex  utriusque  potesta¬ 
tis.  Quia  enim  Pontifex  Romanus  non  solum 
est  Pastor  Ecclesiae  ,  sed  etiam  est  Princeps 
saecularis  multarum  provinciarum ;  ideo  in 
illis  provinciis,  tum  in  spiritualibus  ,  tum  in 
civilibus,  magis  obediendum  est  summo 
Pontifici,  quam  ulli  alteri  potestati,  sive  spi¬ 
rituali,  sive  saeculari.  Secundo  responderi 
potest  :  velle  S.  Thomam  in  Papa  esse  api¬ 
cem  utriusque  potestatis  respectu  totius  Or¬ 
bis  Christiani,  sed  non  eodem  modo  :  apicem 
enim  spiritualis  potestatis  esse  in  eo  directe, 
ac  per  se  ;  apicem  vero  potestatis  saecularis 
esse  in  eodem  indirecte  ,  et  consequenter  : 
neque  enim  probabile  est,  S.  Thomam  exis¬ 
timasse,  in  rebus  mere  civilibus  magis  obe¬ 
diendum  esse  summo  Pontifici,  quam  pro¬ 
prio  Regi  ,  etiam  in  provinciis  Romanas 
Ecclesiae  temporaliter  non  subjectis ;  con¬ 
trarium  enim  aperte  colligitur  ex  rescrip¬ 
tis  ipsorum  Pontificum  supra  citatis ,  quibus 
S.  Thomas  sine  dubio  non  repugnat.  Id  igi¬ 
tur  solum  voluit  S.  Thomas,  ut  in  rebus 
etiam  civilibus  magis  obediatur  summo  Pon¬ 
tifici,  quam  Principi  saeculari,  si  ex  rebus 
illis  civilibus  pendeat  salus  animarum  :  non 
autem  absolute  quoniam  potestati  spirituali 
summi  Pontificis  amplissimae  conjuncta  est, 
saltem  indirecte  et  consequenter,  amplissi¬ 
ma  potestas  disponendi  de  rebus  temporali¬ 
bus  omnium  Christianorum,  ut  inseq.  c.  de¬ 
monstrabimus.  Porro  hanc  esse  mentem  S. 
Thomae  persuadet  mihi,  tum  quod  supra  no¬ 
tavimus,  testimonium  illud  S.  Thomae  ,  quo 
affirmat,  Clericos  esse  exemptos  a  tributis 
privilegio  Principum  saecularium  :  tum  con¬ 
sensio  sectatorum  ejusdem  S.  Thomae  :  vi¬ 
deo  enim  summo  consensu  doceri  a  discipu¬ 
lis  S.  Thomae  sententiam  illam,  quae  tribuit 
Pontifici  potestatem  in  temporalia,  solum  in¬ 
directe  et  consequenter ,  ut  patet  ex  Petro 
de  Palude,  Joanne  de  Turrecremata,  Joanne 
Parisiensi,  Thoma  Cajetano ,  Francisco  Vic¬ 
toria,  Dominico  a  Soto,  Bartholomaeo  Medi- 

na,  et  aliis,  quos  non  est  ullo  modo  credi¬ 
bile,  a  vestigiis  S.  Thomae,  in  tanta  re  dis¬ 
cedere  voluisse.  Neque  difficile  esset ,  alios 
Theologos,  qui  contrariam  sententiam  tueri 
videntur,  ad  concordiam  cum  emeteris  revo¬ 
care  :  nam  ipse  etiam  Augustinus  Trium¬ 
phus,  qui  apertissime  tribuere  videtur  sum¬ 
mo  Pontifici  temporalem  potestatem  in  Or¬ 
bem  terrarum  universum,  explicat  se  tamen 
in  qusest,  1.  de  pot.  Pontif.  art.  7.  in  res¬ 
ponso  ad  ult.  ubi  dicit,  potestatem  tem¬ 
poralem  aliter  esse  in  Pontifice,  ac  in  Rege  : 
in  Pontifice  enim  esse  ut  in  confirmante  et 
corrigente ;  in  Rege  vero  ut  in  administrante. 
Et  clarius  art.  8.  scribit,  Papam  habere  spi¬ 
ritualem  potestatem,  sed  per  eam  disponere 
etiam  de  temporalibus.  Et  art.  9.  demonstrat, 
Christum  non  luisse  Regem  temporalem,  sed 
spiritualem. 

Pari  ratione  Alvarus  Pelagius,  videtur  qui¬ 
dem  in  1.  p.  sui  operis  de  planctu  Eccles. 
art.  13.  et  Christum ,  et  ejus  Vicarium  Re¬ 
gem  temporalem  totius  Mundi  facere  vo¬ 
luisse  ;  tamen  in  II.  p.  ejusdem  operis  art. 
•17.  et  aperte  et  copiose  docet,  Christum  in 
terris  non  habuisse  temporale  dominium  to¬ 
tius  Mundi,  sed  regnum  spirituale  tantum  : 
et  Romanum  Pontificem  Christi  Vicarium 
directe  ac  proprie  non  habere  potestatem 
temporalem,  sed  spiritualem ,  quamvis  per 
eam  possit  etiam  temporalia  gubernare,  cum 
id  requirit  necessitas  spiritualis.  Sic  etiam 
Durandus  in  lib.  de  orig.  jurisdict.  quaest.  3. 
in  resp.  ad  3.  arg.  habet  haec  verba  :  «  Di¬ 
cendum  est,  quod  qui  dicit ,  Christum  non 
habuisse  omnem  potestatem  spiritualem  ,  et 
temporalem,  contradicit  Evangelio.  »  Et  in¬ 
fra  :  «  Post  resurrectionem  Christus  commi¬ 
sit  Petro  regimen  Ecclesiae  totum  ,  quantum 
necessarium  erat,  et  expediebat  ad  regimen 
totius  Ecclesiae,  et  quia  utraque  potestas 
temporalis  et  spiritualis  .necessaria  est ;  ideo 
utramque  potestatem  contulit  Petro.  »  Haec 
ille,  qui  paulo  infra  explicat  se,  et  ait :  « Isti 
sunt  veri  termini  jur'sdictionis  spiritualis  et 
temporalis  a  fundatione  Ecclesiae,  quos  trans¬ 
gredi  non  licet,  quia  jurisdictio  temporalis 
nullo  modo  se  extendit  ad  spiritualia,  de 
quibus  nihil  novit  :  jurisdictio  vero  spiritua¬ 
lis  se  extendit  primo  et  principaliter  ad  spi¬ 
ritualia,  secundario  et  per  quamdam  conse¬ 
quentiam  se  extendit  ad  actiones  hominum 
circa  temporalia,  quae  ordinantur  ad  spiri¬ 
tualia  tanquam  ad  finem.  »  Et  infra  :  «Nec 
propterea  dicere  intendimus  ,  quod  Chris¬ 


tiani  Principes ,  seu  Reges  ab  Ecclesia  te¬ 
neant  terras  suas ,  sive  Regna  in  feudum., 
sicut  aliqui  quandoque  male  crediderunt  : 
sed  solum  praecise  volumus  dicere,  quod  re¬ 
gimen  Regum,  et  quorumcumque  Princi- 
pum  Christianorum  subest  regimini  Eccle¬ 
siae  in  tantum,  quod  si  cedat  in  subversio¬ 
nem  Fidei,  aut  bonorum  morum  ;  correctio 
et  directio  ipso  jure  pertinet  ad  Ecclesiam.  » 
Haec  ille. 

S.  quoque  Bonaventura  in  lib.  de  Eccles. 
hierarchiap.il,  cap.  1.  scribit,  summum 
Pontificem  posse  Imperatorem  et  Reges  de¬ 
ponere,  ut  qui  supremam  habeat  in  Orbe 
Christiano  potestatem  :  et  tamen  ipse  idem 
in  eodem  lib.  p.  1,  cap.  3.  prope  finem  di¬ 
cit,  potestatem  Episcoporum  esse  pure  spi¬ 
ritualem  ,  potestatem  autem  Regum  pure 
temporalem :  et  cap.  1,  p.  2.  iterum  repetit, 
potestatem  sacerdotalem,  et  ipsius  etiam 
summi  Pontificis ,  esse  penitus  spiritualem, 
sed  majorem  temporali,  ita  ut  temporalis  sit 
subjecta  spirituali,  non  contra;  quae  est  sen¬ 
tentia  et  confessio  omnium  Catholicorum. 
Denique,  ut  omittam Recentiores,  primi,  qui 
temporalem  potestatem  summo  Pontifici  ex 
Christi  institutione  tribuunt ,  videntur  esse 
Hugo  de  S.  Victore  in  II.  lib.  de  Sacram, 
p.  2,  cap.  4.  et  S.  Bernarduslib.  IV  de  Con- 
sider.  cap.  4.  hos  enim  secuti  sunt  Alexan¬ 
der,  Bonaventura,  Henricus,  Durandus,  et 
alii  posteriores.  Porro  Hugo  scribit  quidem, 
a  potestate  spirituali ,  quae  in  summo  Ponti¬ 
fice  potissimum  residet,  corrigi  et  judicari 
temporalem  Regum  potestatem  :  tamen  in 
eodem  loco  disertis  verbis  scribit,  caput  po¬ 
testatis  temporalis  esse  Regem,  quemadmo¬ 
dum  caput  potestatis  spiritualis  est  Papa.  S. 
vero  Bernardus  lib.  IV  de  Consider.  utrum¬ 
que  gladium,  spiritualem  et  temporalem,  di¬ 
cit  esse  summi  Pontificis  ;  tamen  in  multis 
locis  ejusdem  operis  aperte  demonstrat, 
Pontificis  maximi  potestatem  proprie  spiri¬ 
tualem  esse,  non  temporalem,  lib.  I  de  Con¬ 
sider.  cap.  5  :  «In  criminibus,  inquit,  non 
in  possessionibus  est  potestas  vestra;  »  1.  II, 
cap.  5  :  «  Esto,  inquit,  ut  alia  quacumque 
ratione  haec  tibi  vendices  (bona  videlicet 
temporalia,  quse  habet  Ecclesia  ex  dono 
Principum  terrenorum)  sed  non  Apostolico 
jure,  nec  enim  ille  tibi  dare  ,  quod  non  ha¬ 
buit,  potuit  »  :  et  cap.  G  :  «  Exi  in  Mundum  ; 
ager  enim  est  Mundus  ,  isque  creditus  tibi  : 
exi  in  illum ,  non  tanquam  Dominus,  sed 
tanquam  villicus  ;  »  lib.  III ,  cap.  1.  :  «  Eis 

(Apostol  videlicet)  tu  successisti  in  hsere- 
ditatem,  ita  tu  haeres,  et  Orbis  haeredi tas  : 
at  quatenus  haec  te  portio  contingat,  aut  con¬ 
tigerit  illos ,  id  sobria  consideratione  pen¬ 
sandum  ;  non  enim  per  omnem  reor  mo¬ 
dum,  sed  sane  quadantenus  ,  ut  mihi  vidP- 
tur,  dispensatio  tibi  super  illum  credita  est, 
non  data  possessio,  »  Denique  in  ipso  1.  IV, 
cap.  4.  utrumque  gladium  tribuit S.  Bernar- 
dus  Ecclesiae,  sed  spiritualem  ponit  in  manu 
Pontificis,  temporalem  in  manu  Principum 
terrenorum  ;  utrumque  tamen  dicit  esse  Ec¬ 
clesiae,  tum  quia  uterque  servire  debet  Ec¬ 
clesiae  ,  tum  quia  gladius  temporalis  gladio 
spirituali  subjectus  est,  ut  in  seq.  cap.  de¬ 
clarabitur. 


CAPUT  VI. 

Papam  habere  summam  temporalem  potestatem 
indirecte  (1). 

Explicand^  est  sententia  Theologorum, 
deinde  etiam  probanda.  Quantum  ad  Pri¬ 
mum,  asserimus,  Pontificem  ut  Pontificem, 
etsi  non  habeat  ullam  mere  temporalem  po¬ 
testatem,  tamen  habere  in  ordine  ad  bonum 
spirituale  summam  potestatem  disponendi 
de  temporalibus  rebus  omnium  Christiano¬ 
rum  :  id  quod  permulti  explicant  per  simili¬ 
tudinem  ad  artem  framifactoriam,  et  eques¬ 
trem,  et  similes.  Ut  enim  duae  illae  artes  sunt 
inter  se  diversae,  quia  distincta  habent  ob¬ 
jecta,  et  subjecta,  et  actiones  ;  et  tamen  quia 
finis  unius  ordinatur  ad  finem  alterius  ;  ideo 
una  alteri  praeest,  et  leges  ei  praescribit  :  ita 
videntur  potestas  Ecclesiastica,  et  politica 
distinctae  potestates  esse ;  et  tamen  una  alteri 
subordinata,  quoniam  finis  unius  ad  finem 
alterius  natura  sua  refertur. 

At  haec  similitudo  non  est  omnino  conve¬ 
niens  :  nam  in  illis  artibus  inferior  est  solum 

propter  superiorem,  adeo  ut  sublata  supe¬ 
riore  tollatur  continuo  etiam  inferior  :  si 
enim  non  sit  ars  equestris ,  certe  supervaca¬ 
nea  est  ars  freenorum  faciendorum.  At  po¬ 
testas  politica  non  est  solum  propter  Eccle¬ 
siasticam,  nam  etiamsi  Ecclesiastica  non  es¬ 
set,  adhuc  politica  esset,  ut  patet  in  Infideli¬ 
bus,  ubi  est  vera  potestas  temporalis,  et  po¬ 
litica,  et  tamen  sine  ordine  ad  aliquam 
veram  potestatem  Ecclesiasticam  et  spiritua¬ 
lem. 

Est  igitur  alia  similitudo  longe  aptior  in 
nobis  ipsis,  qua  hoc  ipsum  explicqt  Grega¬ 
rius  Nazianzenus  in  Orat,  ad  pop.  tim.  per- 
cul.  et  Prine,  irascen.  Et  post  eum  Hugo  de 
S.  Victore  lib.  II  de  Sacram,  par.  2,  cap.  4. 
Thomas  Waldensis  lib.  II  doct.  Fid.  cap  78. 
Joannes  Driedo  lib.  II  de  libert.  Ghrist.  c.  2. 
Victoria  et  Sotus  loe.  not.  Ut  e*im  se  habent 
in  homine  spiritus  et  caro  ,  ita  se  habent  in 
Ecclesia  duse  illae  potestates  :  nam  caro  et 
spiritus  sunt  quasi  duae  Respublicae ,  quae  et 
separatae  et  conjunctae  inveniri  possunt.  Ha¬ 
bet  caro  sensum  et  appetitum ,  quibus  res¬ 
pondent  actus  et  objecta  proportionata,  et 
quorum  omnium  finis  immediatus  est  sanitas. 
Et  bona  constitutio  corporis  :  habet  spiritus 
intellectum  et  voluntatem,  et  actus  atque  ob¬ 
jecta  proportionata,  et  pro  fine  animae,  sani¬ 
tatem  et  perfectionem  :  invenitur  caro  sine 
spiritu  in  brutis,  invenitur  spiritus  sine  carne 
in  Angelis. 

Ex  quo  apparet,  neutrum  esse  praecise 
propter  alterum.  Invenitur  etiam  caro  ad¬ 
juncta  spiritui  in  homine ,  ubi  quia  unam 
personam  faciunt,  necessario  habent  subor- 
dinationem  et  connexionem  :  caro  enim  sub- 
est,  spiritus  praeest ,  et  licet  spiritus  non  se 
misceat  actionibus  carnis,  sed  sinat  eam  exer¬ 
cere  omnes  suas  actiones ,  ut  in  brutis  exer¬ 
cet  ;  tamen  quando  eae  officiunt  fini  ipsius 
spiritus,  spiritus  carni  imperat,  eamque  cas¬ 
tigat,  et  si  opus  est,  indicit  jejunia,  aliasque 
afflictiones,  etiam  cum  detrimento  aliquo  et 
debilitatione  ipsius  corporis,  et  cogit  lin¬ 
guam  ne  loquatur,  oculos  ne  videant,  etc. 


(1)  In  observationibus  contra  infallibilitatis  definitionem,  c.  v.  Dupanloup  ex  indirecta  potestate 
arguit,  quam  exhibet  ut  principum  terrorem ;  sed  vehementer,  ne  dicam  pueriliter,  errat.  Potestas 
indirecta  non  pendet  ab  infallibilitate,  sed  a  primatu  et  cadit  solummodo  in  peccatum.  Peccator  con- 
fessario  conscientiam  aperit ;  in  dubio  confessarius  recurrit  ad  episcopum  et  episcopus  ad  Papam 
qui  supremum  pronuntiat  judicium.  Pontificale  judicium  directe  de  peccato  statuit,  indirecte  de  pec¬ 
cato  annexis,  et  praevalet  ratione  supremae  potestatis,  non  infallibilitatis.  Infallibilitas  autem  Papae 
est  admittenda,  in  discutiendis  factis,  tantum  cum  decernit  de  factis  dogmaticis  et  de  factis  canoni- 
sationis ,  sed  non  cum  agitur  de  conscientiae  casibus. 

Pari  ratione  si  ad  finem  spiritus  obtinendum, 
necessaria  sit  aliqua  carnis  operatio  ,  et  ipsa 
etiam  mors  ;  spiritus  imperare  potest  carni, 
ut  se  ac  sua  exponat,  ut  in  Martyribus  vide¬ 
mus. 

Ita  prorsus  politica  potestas  habet  suos 
Principes,  leges,  judicia,  etc.  et  similiter 
Ecclesiastica  suos  Episcopos,  canones,  judi¬ 
cia.  Illa  habet  pro  fine,  temporalem  pacem, 
ista  salutem  aeternam.  Inveniuntur  quando¬ 
que  separatae,  ut  olim  tempore  Apostolorum, 
quandoque  conjunctae,  utnunc  :  quando  au¬ 
tem  sunt  conjunctae  unum  corpus  efficiunt, 
ideoque  debent  esse  connexae,  et  inferior  su¬ 
periori  subjecta  et  subordinata.  Itaque  spi¬ 
ritualis  non  se  miscet  temporalibus  negotiis, 
sed  sinit  omnia  procedere  ,  sicut  antequam 
essent  conjunctae,  dummodo  non  obsint  fini 
spirituali,  aut  non  sint  necessaria  ad  eum 
consequendum.  Si  autem  tale  quid  accidat, 
spiritualis  potestas  potest  et  debet  coercere 
temporalem  omni  ratione  ac  via ,  quae  ad  id 
necessaria  esse  videbitur. 

Ut  autem  magis  in  particulari  explice¬ 
mus  haec  omnia ,  comparanda  est  potes¬ 
tas  Papae  spiritualis  cum  personis  judicum, 
seu  Principum  saecularium ,  cum  legibus 
eorum  civilibus,  et  cum  eorum  foro  et  ju¬ 
diciis. 

Quantum  ad  personas ,  non  potest  Papa 
ut  Papa  ordinarie  temporales  Principes  de¬ 
ponere,  etiam  justa  de  causa  ,  eo  modo  quo 
deponit  Episcopos,  id  est,  tanquam  ordina¬ 
rius  Judex  :  tamen  potest  mutare  regna,  et 
uni  auferre,  atque  alteri  conferre  ,  tanquam 
summus  Princeps  spiritualis,  si  id  necessa¬ 
rium  sit  ad  animarum  salutem ,  ut  probabi¬ 
mus.  » 

Quantum  ad  leges ,  non  potest  Papa  ut 
Papa  ordinarie  condere  legem  civilem,  vel 
confirmare  ,  aut  infirmare  leges  Principum, 
quia  non  est  ipse  Princeps  Ecclesiae  politi¬ 
cus  :  tamen  potest  omnia  illa  facere,  si  ali¬ 
qua  lex  civilis  sit  necessaria  ad  salutem  ani¬ 
marum,  et  tamen  Reges  non  velint  eam 
condere  :  aut  si  alia  sit  noxia  animarum  sa¬ 
luti,  et  tamen  Reges  non  velint  eam  abro¬ 
gare. 

Itaque  optima  est  regula,  quam  tradit 
Glossa  ad  cap.  Possessor,  de  reg.  Jur.  in 
Sexto,  quae  talis  est.  Quando  de  eadem  re 
contrariae  inveniuntur  leges  Imperatoriae  et 
Pontificiae,  si  materia  legis  est  res  animarum 
periculum  concernens,  abrogatur  lex  Impe¬ 
ratoria  per  Pontificiam.  Et  hoc  modo  lex 


Pontificia,  quae  habetur  cap.  Fin.  de  prse- 
script.  abrogavit  legem  Imperatoriam ,  quae 
habetur  in  Cod.  de  praescript.  30  vel  40  an¬ 
norum,  etiam  cum  mala  fide ,  qui  non  pote¬ 
rat  servari  sine  mortali  peccato.  At  quando 
materia  legis  est  res  temporalis  non  concer¬ 
nens  animarum  periculum ,  non  potest  lex 
Pontificia  abrogare  legem  Imperatoriam,  sed 
utraque  servanda  est ;  illa  in  foro  Ecclesias¬ 
tico,  ista  in  foro  civili. 

Quantum  ad  judicia  ,  non  potest  Papa  ut 
Papa  ordinarie  judicare  de  rebus  temporali¬ 
bus  :  recte  enim  Bernardus  Eugenio  lib.  I 
de  Consider.  dicit  :  «  Habent  haec  infima  et 
terrena  Judices  suos ,  Reges  et  Principes 
terrae.  Quid  fines  alienos  invaditis?  Quid  fal¬ 
cem  vestram  in  alienam  messem  extenditis?  » 
Item  :  «  In  criminibus,  non  in  possessionibus 
potestas  vestra.»  At  nihilominus ■  in  casu 
quo  id  animarum  saluti  necessarium  est, 
potest  Pontifex  assumere  etiam  temporalia 
judicia,  quando  nimirum  non  est  ullus  qui 
possit  judicare,  ut  cum  duo  Reges  supremi 
contendunt,  vel  quando  qui  possunt,  et  de¬ 
bent  judicare,  non  volunt  sententiam  ferre. 
Unde  ibidem  Bernardus  :  «  Sed  aliud  est, 
inquit,  incidenter  excurrere  in  ista,  aliud 
vero  incumbere  istis,  tanquam  dignis  tali,  et 
talium  intentione  rebus.  »  Et  Innocentius  III 
cap.  Per  venerabilem,  qui  fil.  sint  legit,  dicit, 
jurisdictionem  temporalem  solum  casualiter 
Pontificem  exercere. 


CAPUT  VII. 

Rationibus  probatur  Theologorum  sententia. 

Haec  igitur  sententia  dupliciter  probari  po¬ 
test,  rationibus  et  exemplis. 

Prima  ratio  ejusmodi  est.  Potestas  civilis 
subjecta  est  potestati  spirituali,  quando  utra¬ 
que  pars  est  ejusdem  Reipublicae  Christia¬ 
nae  ;  ergo  potest  Princeps  spiritualis  impe¬ 
rare  Principibus  temporalibus,  et  disponere 
de  temporalibus  rebus  in  ordine  ad  bonum 
spirituale  :  omnis  enim  Superior  imperare 
potest  inferiori  suo. 

Quod  autem  potestas  politica  non  solum, 
ut  Christiana,  sed  etiam  ut  politica,  sit  sub¬ 
jecta  Ecclesiasticae,  ut  talis  est ;  Primo,  de¬ 
monstratur  ex  finibus  utriusque.  Nam  finis 


♦ 


CAPUT  TU. 


temporalis  subordinatur  fini  spirituali,  ufr 
patet  :  quia  felicitas  temporalis  non  est  ab¬ 
solute  ultimus  finis  ;  et  ideo  referri  debet  in 
felicitatem  aeternam  :  constat  autem  ex  Aris¬ 
totele  lib.  I  Ethic.  c.  1.  ita  subordinari  fa¬ 
cultates  ut  subordinantur  fines. 

Secundo.  Reges  et  Pontifices,  Clerici  et 
Laici  non  faciunt  duas  Respublicas,  sed 
unam,  id  est,  unam  Ecclesiam  :  sumus  enim 
omnes  unum  corpus,  Rom.XII  et  I.  Cor. XII ; 
at  in  omni  corpore  membra  sunt  connexa  et 
dependentia  unum  ab  alio  :  non  autem  recte 
asseritur,  spiritualia  pendere  a  temporalibus ; 
ergo  temporalia  a  spiritualibus  pendent,  illis- 
que  subjiciuntur.  / 

Tertio.  Si  temporalis  administratio  impe¬ 
dit  spirituale  bonum  ;  omnium  judicio  tene¬ 
tur  Princeps  temporalis  mutare  illum  mo¬ 
dum  administrandi ,  etiam  cum  detrimento 
temporalis  boni;  ergo  signum  est,  subjectam 
esse  temporalem  potestatem  spirituali. 

Neque  satisfaceret  qui  responderet  :  teneri 
Principem  illum  ad  mutandam  rationem  sure 
■  administrationis,  non  propter  subjectionem, 
aut  subordinationem  ad  spiritualem  potes¬ 
tatem,  sed  solum  propter  ordinem  charita- 
tis,  quo  tenemur  anteponere  majora  bona 
minoribus;  nam  propter  ordinem  charitatis 
non  tenetur  una  Respublica  pati  detrimen¬ 
tum,  ne  simile  detrimentum  patiatur  alia 
Respublica  nobilior.  Et  unus  privatus ,  qui 
tenetur  dare  omnia  sua  bona  pro  conserva¬ 
tione  suae  Reipublicae,  non  tenetur  tamen  si¬ 
militer  facere  propter  Rempublicam  alienam, 
quamvis  nobiliorem.  Cum  ergo  teneatur  Res¬ 
publica  temporalis  pati  detrimentum  prop¬ 
ter  spiiatualem ;  signum  est ,  eas  non  esse 
duas  diversas,  sed  unius  et  ejusdem  partes, 
et  unam  alteri  subjectam. 

Neque  etiam  valet  si  quis  dicat:  Princi¬ 
pem  temporalem  teneri  pati  detrimentum 
pro  bono  spirituali,  non  propter  subjectio¬ 
nem  ad  Rempublicam  spiritualem  ,  sed  quia 
alioqui  noceret  suis  subditis  ,  quibus  malum 
est  amittere  spiritualia  pro  temporalibus. 
Nam  etiamsi  non  subditi,  sed  homines  alte¬ 
rius  regni  patiantur  notabile  damnum  in 
spiritualibus,  propter  administrationem  tem¬ 
poralis  alicujus  Regis  Christiani,  tenetur  ille 
mutare  suum  modum  administrandi ,  cujus 
rei  nulla  alio  ratio  reddi  potest,  nisi  quia  sunt 
ejusdem  corporis  membra,  et  unum  alteri 
subjectum. 

Secunda  Ratio.  Respublica  Ecclesiastica 
debet  esse  perfecta,  et  sibi  sufficiens  in  or- 

dine  ad  suum  finem  :  tales  enim  sunt  omnes 
Respublicae  bene  instituta}  :  ergo  debet  ha¬ 
bere  omnem  potestatem  necessariam  ad 
suum  finem  consequendum  :  sed  necessaria 
est  ad  finem  spiritualem  potestas  utendi ,  et 
disponendi  de  temporalibus  rebus,  quia  alio¬ 
qui  possent  mali  Principes  impune  fovere  hae¬ 
reticos,  et  evertere  religionem ;  igitur  et  hanc 
potestatem  habet.  , 

Item.  Potest  qucelibet  Piespublica ,  quia 
perfecta  et  sibi  sufficiens  esse  debet ,  impe¬ 
rare  alteri  Reipublicae  non  sibi  subjectae  ,  et 
eam  cogere  ad  mutandam  administratio¬ 
nem,  imo  etiam  deponere  ejus  Principem,  et 
alium  instituere,  quando  non  potest  aliter  se 
defendere  ab  ejus  injuriis;  ergo  multo  ma¬ 
gis  poterit  spiritualis  Respublica  imperare 
temporali  Reipublicae  sibi  subjectae,  et  co¬ 
gere  ad  mutandam  administrationem,  et  de¬ 
ponere  Principes ,  atque  alios  instituere, 
quando  aliter  non  potest  bonum  suum  spiri¬ 
tuale  tueri ;  et  hoc  modo  intelligenda  sunt 
verba  S.  Bernardi  lib.  IV  de  Consider.  etBo- 
nifacii  VIII  in  Extrav.  Unam  sanctam ,  de 
major,  et  obed.  ubi  dicunt,  in  potestate  Pa¬ 
pae  esse  utrumque  gladium.  Volunt  enim  si¬ 
gnificare,  Pontificem  habere  per  se  et  pro¬ 
prie  gladium  spiritualem,  et  quia  gladius 
temporalis  subjectus  est  spirituali,  posse  Pon¬ 
tificem  Regi  imperare,  aut  interdicere  usum 
gladii  temporalis,  quando  id  requirit  Eccle¬ 
siae  necessitas. 

Sic  enim  habent  B.  Bernardi  verba  ,  quae 
Bonifacius  imitatus  est  :  «  Quid  tu  (inquit, 
Papam  alloquens)  denuo  usurpare  gladium 
tentes,  quem  semel  jussus  es  ponere  in  vagi¬ 
nam  ?  quem  tamen  tuum  negat ,  non  satis 
mihi  videtur  attendere  verbum  Domini,  di¬ 
centis  sic  :  Converte  gladium  tuum  in  vagi¬ 
nam.  Tuus  ergo,  et  ipse,  tuo  forsitan  nutu,  et 
si  non  tua  manu  evaginandus,  alioquin  si 
nullo  modo  ad  te  pertinet  et  is  ,  dicentibus 
Apostolis:  Ecce  gladii  duo  hic,  non  respon¬ 
disset  Dominus,  Satis  est,  sed,  Nimis  est. 
Uterque  ergo  Ecclesiae,  et  spiritualis  scilicet 
gladius,  et  materialis,  sed  is  quidem  pro  Ec¬ 
clesia,  ille  vero  et  ab  Ecclesia  exercendus 
est.  Ille  sacerdotis,  is  militis  manu,  sed  sane 
ad  nutum  Sacerdotis  ,  et  jussum  Imperato¬ 
ris.  »  Ubi  etiam  notandum,  quod  cum  haeretici 
reprehendunt  Bonifacii  Extravagantem ,  ut 
erroneam,  arrogantem,  tyrannicam  (sic  enim 
de  ea  passim  loquuntur)  monendi  sunt,  ut 
cogitent,  eadem  esse  Bernardi  verba  in  lib. 
de  Consider.  ubi  tamen  sine  adulatione  lo- 

quitur,  ut  Calvinus  lib.  1Y  Inst.  c.  41,  §.  10. 
dicat,  ita  loqui  in  libris  illis  Bernardum  ,  ut 
veritas  ipsa  loqui  videatur. 

Tertia  ratio.  Non  licet  Christianis  tolerare 
Regem  infidelem,  aut  haereticum,  si  ille  co- 
netur  pertrahere  subditos  ad  suam  hsercsim, 
vel  infidelitatem;  at  judicare,  an  Rex  pertra¬ 
hat  ad  hseresim,  necne,  pertinet  ad  Pontifi¬ 
cem,  cui  est  commissa  cura  religionis,  ergo 
Pontificis  est  judicare,  Regem  esse  deponen¬ 
dum,  vel  non  deponendum. 

Probatur  hujus  argumenti  propositio  ex 
cap.  XYI1  Deut.  ubi  prohibetur  populus  eli¬ 
gere  Regem  qui  non  sit  de  fratribus  suis,  id 
est,  non  Judaeum,  ne  videlicet  pertrahat 
Judaeos  ad  idololatriam  ;  ergo  etiam  Chris¬ 
tiani  prohibentur  eligere  Regem  non  Chris¬ 
tianum  :  nam  illud  praeceptum  morale  est, 
et  naturali  aequitate  nititur.  Rursum,  ejus¬ 
dem  periculi  et  damni  est  eligere  non  Chris¬ 
tianum,  et  non  deponere  non  Christianum, 
ut  notum  est;  ergo  tenentur  Christiani  non 
pati  super  se  Regem  non  Christianum,  si  ille 
conetur  avertere  populum  a  Fide.  Addo  au¬ 
tem  istam  conditionalem,  propter  eos  Prin¬ 
cipes  infideles  ,  qui  habuerunt  dominium 
supra  populum  suum,  antequam  populus 
converteretur  ad  Fidem  :  si  enim  tales  Prin¬ 
cipes  non  conentur  Fideles  a  Fide  avertere, 
possent  quidem  privari  dominio  ex  sententia 
S.  Thomae  in  2.  2.  q.  X.  art.  10.  sed  Ecclesia 
non  semper  eos  privat,  vel  quia  non  habet 
vires,  vel  quia  non  judicat  expedire.  At  si 
isti  iidem  Principes  conentur  avertere  popu¬ 
lum  a  Fide,  omnium  consensu  possunt,  et 
debent  privari  suo  dominio. 

Quod  si  Christiani  olim  non  deposuerunt 
Neronem,  et  Diocletianum ,  et  Julianum 
Apostatam,  ac  Yalentem  Arianum,  et  simi¬ 
les,  id  fuit  quia  deerant  vires  temporales 
Christianis.  Nam  quod  alioqui  jure  potuis¬ 
sent  id  facere,  patet  ex  Apostolo  1.  Corinth. 
VI,  ubi  jubet,  constitui  novos  judices  a 
Christianis  temporalium  causarum,  ne  co¬ 
gerentur  Christiani  causam  dicere  coram 
judice  Christi  persecutore  :  sicut  enim  novi 
judices  constitui  potuerunt ;  ita  et  novi  Prin¬ 
cipes  et  Reges  propter  eamdem  causam,  si 
vires  adfuissent. 

Praeterea  tolerare  Regem  haereticum,  vel 
infidelem  conantem  pertrahere  homines  ad 
suam  sectam,  est  exponere  religionem  evi- 
dentissimo  periculo  :  Qualis  enim  est  Rector 


civitatis ,  tales  et  habitantes  in  ea  (1),  unde  est 
illud  :  Regis  ad  exemplum  totus  componitur 
orbis.  Et  experientia  idem  docet :  nam  quia 
Hieroboam  Rex  idololatra  fuit,  maxima  etiam 
regni  pars  continuo  idola  colere  coepit,  III. 
Reg.  XII,  et  post  Christi  adventum,  regnan¬ 
te  Constantino,  florebat  fides  Christiana  ; 
regnante  Constantio,  florebat  Arianismus ; 
regnante  Juliano,  iterum  refloruit  Ethnicis- 
mus  :  et  in  Anglianostristemporibus,  regnan¬ 
te  Henrico,  etpostea  Eduardo,  totum  regnum 
a  Fide  quodammodo  apostatavit ;  regnante 
Maria,  iterum  totum  regnum  ad  Ecclesiam 
rediit ;  regnante  Elizabetha  ,  iterum  reg¬ 
nare  coepit  Galvinismus,  et  vera  exulare  re¬ 
ligio. 

At  non  tenentur  Christiani,  imo  nec  de¬ 
bent  cum  evidenti  periculo  religionis  tole¬ 
rare  Regem  infidelem.  Nam  quando  jus  di¬ 
vinum,  et  jus  humanum  pugnant;  debet 
servari  jus  divinum  omisso  humano  :  de  jure 
autem  divino  est  servare  veram  Fidem  et  re¬ 
ligionem,  quae  una  tantum  est,  non  multae  ; 
de  jure  autem  humano  est,  quod  hunc  aut ' 
illum  habeamus  Regem. 

Denique,  cur  non  potest  liberari  populus 
Fidelis  a  jugo  Regis  infidelis,  et  pertrahentis 
ad  Infidelitatem,  si  conjux  Fidelis  liber  est 
ab  obligatione  manendi  cum  conjuge  Infide¬ 
li,  quando  ille  non  vult  manere  cum  conju¬ 
ge  Christiana,  sine  injuria  Fidei,  ut  aperte 
deducit  ex  Paulo  I  ad  Corin.  YII  Innocen¬ 
tius  III  cap.  Gaudeamus,  extra  de  divort.  non 
enim  minor  est  potestas  conjugis  in  conjugAn, 
quam  Regis  in  subditos,  sed  aliquanto  etiam 
major. 

Quarta  ratio.  Quando  Reges  et  Principes 
ad  Ecclesiam  veniunt  ut  Christiani  fiant,  re¬ 
cipiuntur  cum  pacto  expresso,  vel  tacito,  ut 
sceptra  sua  subjiciant  Christo,  et  pollicean¬ 
tur  se  Christi  Fidem  servaturos  et  defensu¬ 
ros,  etiam  sub  poena  regni  perdendi ;  ergo 
quando  fiunt  haeretici,  aut  religioni  obsunt, 
possunt  ab  Ecclesia  judicari,  et  etiam  depo¬ 
ni  a  principatu,  nec  ulla  eis  injuria  fiet,  si 
deponantur.  Nam  non  est  idoneus  Sacra¬ 
mento  Baptismi,  qui  non  est  pajratus  Christo 
servire,  et  propter  ipsum  amittere  quidquid 
habet;  ait  enim  Dominus,  Lucse  XIV  :  Si' 
quis  venit  ad  me ,  et  non  odit  patrem,  et  ma¬ 
trem ,  et  uxorem ,  et  filios ,  adhuc  autem  et  ani¬ 
mam  suam,  non  potest  meus  esse  discipulus  (2). 
Praeterea  Ecclesia  nimis  graviter  erraret,  si 


(1)  Eccl.  X,  2.  -  (2)  Luc.  XIV,  26. 

admitteret  aliquem  Regem,  qui  vellet  impu¬ 
ne  fovere  quamlibet  sectam,  et  defendere 
haereticos,  ac  evertere  religionem. 

Quinta  ratio.  Cum  Petro  dictum  est :  Pasce 
oves ,  Jonn.  ult.,  data  est  illi  facultas  omnis, 
quae  est  Pastori  necessaria  ad  gregem  tuen¬ 
dum  :  at  Pastori  necessaria  est  potestas  tri¬ 
plex,  nimirum,  una  circa  lupos,  ut  cos  ar¬ 
ceat  omni  ratione  qua  poterit ;  altera  circa 
arietes,  ut  si  quando  cornibus  laedant  gre¬ 
gem,  possit  eos  recludere  et  prohibere,  ne 
gregem  ulterius  praecedant ;  tertia  circa  oves 
reliquas  ,  ut  singulis  tribuat  convenientia 
pabula ;  ergo  hanc  triplicem  potestatem  ha¬ 
bet  summus  Pontifex. 

Ergo  tria  ducuntur  argumenta  ex  hoc  lo¬ 
co  ;  primum  sit.  Lupi  qui  Ecclesiam  Domini 
vastant,  haeretici  sunt,  ut  patet  ex  illo  Matt. 
VII  :  Attendite  a  falsis  Prophetis  etc.  (1)  si 
ergo  Princeps  aliquis  ex  ove,  aut  ariete  fiat 
lupus,  id  est,  ex  Christiano  fiat  liaireticus, 
poterit  Pastor  Ecclesiae  eum  arcere  per  ex¬ 
communicationem,  et  simul  jubere  populo, 
ne  eum  sequatur ;  ac  proinde  privare  eum 
dominio  in  subditos. 

Alterum  vero  sit.  Potest  Pastor  arietes  fu¬ 
riosos  destruentes  ovile  separare  et  reclu¬ 
dere  :  Princeps  autem  est  aries  furiosus  des¬ 
truens  ovile,  quando  est  Catholicus  Fide,  sed 
adeo  malus,  ut  multum  obsit  religioni  et 
Ecclesiae,  ut  si  Episcopatus  vendait,  Eccle¬ 
sias  diripiat  etc.  ergo  poterit  Pastor  Ecclesia} 
eum  recludere ,  vel  redigere  in  ordinem 
ovium. 

Tertium  argumentum  est.  Potest  Pastor 
ac  debet  omnes  oves  ita  pascere,  ut  cis  con¬ 
venit  ;  ergo  potest  ac  debet  Pontifex  omni¬ 
bus  Christianis  ea  jubere,  atque  ad  ea  coge¬ 
re,  ad  quae  quilibet  eorum  secundum  statum 
suum  tenetur,  id  est,  singulos  cogere,  ut  eo 
modo  Deo  serviant,  quo  secundum  statum 
suum  debent  :  debent  autem  Reges  Deo  ser¬ 
vire  defendendo  Ecclesiam  ,  puniendoque 
haereticos  et  schismaticos,  ut  Augustinus 
docet  in  cp.  50.  ad  Bonif.  Leo  epist.  75.  ad 
Leonem  Augustum,  et  Gregorius  lib.  II,  ep. 
61.  ad  Maurit.  ergo  potest,  ac  debet  Regibus 
jubere,  ut  hoc  faciant,  et  nisi  fecerint,  etiam 
cogere  per  excommunicationem,  aliasque 
commodas  rationes.  Vide  plura  apud  Nico¬ 
laum  Sanderum  lib.  II,  cap.  4.  de  visib. 
Monarch.  ubi  etiam  multa  ex  iis,  quse  dixi¬ 
mus,  invenies. 

Idem  probatur  exemplis. 

Nunc-  ad  exempla  veniamus.  Primum  est 
II.  Paralip.  XXVI,  ubi  legimus,  Oziam  Re¬ 
gem,  cum  Sacerdotum  officium  usurparet,  a 
Pontifice  fuisse  de  Templo' ejectum  :  et  cum 
propter  idem  peccatum  lepra  a  Deo  percus¬ 
sus  fuisset,  coactum  etiam  fuisse  ex  urbe 
discedere,  et  regnum  filio  renuntiare.  Quod 
enim  non  sponte  sua,  sed  ex  sententia  Sacer¬ 
dotis  urbe,  et  regni  administratione  privatus 
fuerit,  patet;  nam  legimus  Levit.  XIII :  Qui - 
cumque ,  inquit  lex,  maculatus  fuerit  lepra ,  et 
separatus  est  ad  arbitrium  Sacerdotis ,  solus 
habitabit  extra  castra.  Cum  ergo  haec  fuerit 
lex  in  Israel,  et  simul  legamus  II.  Paralip. 
XXVI  Regem  habitasse  extra  urbem  in  domo 
solitaria,  et  filium  ejus  in  urbe  judiSasse  po¬ 
pulum  terrae  ;  cogimur  dicere,  fuisse  eum  ad 
arbitrium  Sacerdotis  separatum,  et  conse¬ 
quenter  regnandi  auctoritate  privatum.  Si 
ergo  propter  lepram  corporalem  poterat  Sa¬ 
cerdos  olim  Regem  judicare,  et  regno  pri¬ 
vare  ;  quare  id  non  poterit  modo  propter 
lepram  spiritualem,  id  est,  propter  haeresim, 
quae  per  lepram  figurabatur,  ut  Augustinus 
docet  in  quasst.  Evang.  lib.  II,  quaest.  40. 
praesertim  cum  I.  Corinth.  X  Paulus  dicat, 
contigisse  Judaeis  omnia  in  figuram  ? 

Secundum  est  II.  Paralip.  XXIII,  ubi  cum 
Athalia  tyrannice  occupasset  regnum,  et  fo¬ 
veret  cultum  Baal,  Joiada  Pontifex  vocavit 
centuriones  et  milites,  et  jussit  eis,  ut  Atha- 
liam  interficerent,  quod  et  fecerunt,  et  pro 
ea  Joas  Regem  creavit  :  quod  enim  Pontifex 
non  suaserit,  sed  jusserit,  patet  ex  illis  ver¬ 
bis  IV.  Reg.  XI  :  Et  fecerunt  centuriones 
juxta  omnia ,  qua’  preeeeperat  eis  Joiada  Sacer¬ 
dos.  Item  ex  illis  II.  Paralip.  XXIII  :  Egres¬ 
sus  autem  Joiada  Pontifex  ad  centuriones  et 
Principes  exercitus,  dixit  eis  :  Educite  eam 
(Athaliam  Reginam)  extra  septa  templi ,  et  in¬ 
terficiatur  foris  gladio.  Quod  autem  causa 
hujus  depositionis  et  occisionis  Athaliee,  non 
solum  tyrannis  ejus  fuerit,  sed  etiam  quod 
foveret  cultum  Baal,  patet  ex  illis  verbis, 


(1)  Matth.  VII,  15. 

quee  ponuntur  immediate  post  ejus  occisio¬ 
nem  :  Itaque  (inquit  Scriptura)  ingressus  est 
omnis  populus  domum  Baal ,  et  destruxerunt 
eam ,  et  altaria ,  et  simulacra  illius  confrege¬ 
runt  :  Mathan  quoque  Sacerdotem  Baal  inter¬ 
fecerunt  ante  aras  (1). 

Tertium  exemplum  est  B.  Ambrosii,  qui 
cum  Episcopus  esset  Mediolanensis,  et  pro¬ 
inde  Pastor  et  Pater  spiritualis  Theodosii 
Imperatoris,  qui  Mediolani  sedem  suam  or¬ 
dinarie  tenebat ;  primum  excommunicavit 
eum  propter  caedem,  quam  Thessalonicae  a 
militibus  fieri  imperaverat ;  deinde  praece¬ 
pit  ei,  ut  legem  ferret,  ne  sententiae  latae  de 
caede,  vel  bonorum  publicatione,  ratae  es¬ 
sent,  nisi  post  triginta  dies  a  sententiae  pro¬ 
nuntiatione,  ut  nimirum,  si  quid  per  iracun¬ 
diam  praecipitanter  dictasset,  intra  tot  die¬ 
rum  spatium  revocare  posset.  Scribit  hoc 
Theodoretus  lib.  hist.  Y,  cap.  17.  atqui  non 
potuit  Ambrosius  excommunicare  Theodo¬ 
sium  propter  caedem  illam,  nisi  prius  causam 
illam  cognovisset  et  dijudicasset,  licet  crimi¬ 
nalis  esset,  et  ad  forum  externum  pertineret : 
non  potuit  autem  cognoscere,  et  judicare 
ejusmodi  causam,  nisi  etiam  in  foro  externo 
legitimus  judex  Theodosii  fuisset. 

Praeterea,  cogere  Imperatorem  ad  legem 
politicam  ferendam,  et  praescribere  ei  for¬ 
mam  legis :  nonne  manifeste  ostendit,  posse 
Episcopum  interdum  temporali  potestate  uti, 
etiam  in  eos,  qui  potestatem  super  alios  ac¬ 
ceperunt?  et  si  Episcopus  quilibet  id  potest, 
quanto  magis  Princeps  Episcoporum  ? 

Quartum  est  Gregorii  I  in  privilegio,  quod 
concessit  monasterio  S.  Medardi,  et  habetur 
in  fine  ep.  :  «Si  quis,  inquit,  Regum,  Anti¬ 
stitum,  Judicum,  vel  quarumcumque  secula- 
rium  personarum,  hujus  Apostolicae  aucto¬ 
ritatis,  et  nostrae  praeceptionis  decreta  vio¬ 
laverit,  cujuscumque  dignitatis,  vel  sublimi¬ 
tatis  sit,  honore  suo  privetur.  » 

Quintum  est  Gregorii  II  qui  Leoni  Impe¬ 
ratori  Iconomacho  a  se  excommunicato  pro¬ 
hibuit  vectigalia  solvi  ab  Italis  ;  et  proinde 
mulctavit  eum  parte  Imperii.  Fatentur  id 
Magdeburgenses  Cent.  VIII,  cap.  10.  in  vita 
Gregorii  II  sed  reprehendunt,  Gregoriumque 
proditorem  suae  ipsius  Patrice  fuisse  dicunt  : 
at  nullum  proferunt  Scriptorem,  qui  factum 
hoc  Gregorii  vituperet,  cum  nos  e  contrario 
habeamus  multos,  qui  laudaverunt  ut  sanc¬ 
tum,  et  legitimum,  nimirum,  Cedrenum, 


Zonarara  in  vita  Leonis  Isauri,  et  omnes  alios 
Historicos,  qui  res  gestas  horum  temporum 
conscripserunt. 

Sextum  est  Zachariae,  qui  rogatus  a  pri¬ 
moribus  Francorum,  Childericum  deposuit, 
et  in  ejus  locum  Pipinum  Garoli  Magni  pa¬ 
trem,  Regem  creari  jussit.  Cujus  causa  fuit, 
quia  propter  socordiam  Childerici,  et  religio¬ 
ni,  et  regno  in  Gallia  extrema  ruina  immi¬ 
nere  videbatur,  ut  patet  ex  Gedreno  in  vita 
Leonis  Isauri,  Paulo  Diacono  lib.  VI,  cap.  5. 
de  gest.  Longobard.  et  S.  Bonifacio  Episco¬ 
po  Moguntino  in  epist.  ad  Zachar. 

Hoc  etiam  factum  haeretici  agnoscunt,  et 
reprehendunt,  utMagdeburgensesCent.  VIII, 
cap.  10.  ubi  dicunt,  Zachariam  Papam  quasi 
divinam  auctoritatem  sibi  proterve  assump¬ 
sisse.  At  nec  hujus  facti  ullum  invenire  po¬ 
tuerunt  in  antiquis  Scriptoribus  reprehen¬ 
sorem  :  nos  autem  plurimos  habemus  ap¬ 
probatores,  nimirum,  Adonem,  Sigebertum, 
Rheginonem  in  Chronicis,  sed  de  hac  re  du¬ 
ximus  plura  contra  Calvinum  in  II  lib.  cap. 
17. 

Septimum  exemplum  est  Leonis  III,  qui 
Imperium  transtulit  a  Gra:cis  ad  Germanos, 
propterea  quod  Graeci  nullum  auxilium  la¬ 
boranti  Ecclesiae  Occidentali  adferre  possent. 
Ex  quo  factum  est,  ut  licet  Imperatoria  dig¬ 
nitas  absolute  considerata  non  sit  a  Ponti¬ 
fice,  sed  a  Deo,  mediante  jure  gentium,  ut 
supra  ostendimus  ex  Gelasio,  Nicolao,  et 
Innocentio  III,  tamen  Imperatores,  qui  fue¬ 
runt  a  tempore  Caroli  Magni,  Pontifici  de¬ 
beant  suum  Imperium. 

Quod  enim  haec  potestas  sit  nunc  apud 
Germanos,  a  Pontifice  est  :  et  licet  absolute 
non  esset  necessarium  ut  Papa  confirmaret 
Imperatorem,  nec  ut  Imperator  Pontifici 
juramentum  fidelitatis  praestaret  :  tamen  a 
tempore  translati  Imperii  in  Germanos, 
utrumque  requiritur,  ut  patet  ex  Innocentio 
III  cap.  Venerabilem,  extra  de  elect.  et  ex 
Glementina  unica,  de  jurejurand.  neque  in¬ 
juste  hoc  requiritur.  Qui  enim  potuit  Impe¬ 
rium  Germanis  conferre  propter  Ecclesiae 
salutem,  potuit  etiam  certas  conditiones  ad¬ 
jungere,  propter  eamdem  causam,  ne  vide¬ 
licet  contingeret,  haereticum  vel  schismati¬ 
cum  creari. 

Ad  hoc  exemplum  dupliciter  respondent 
a'dversarii  :  nam  alii  negant  recte  factum,  ut 
Pontifex  Imperium  a  Graecis  transferret  in 


(1)  IV.  Reg.  XI,  9;  II.  Paralip.  XXIII,  14  et  17. 

Germanos,  et  in  hoc  numero  sunt  Magcle- 
burgenses,  qui  Cent.  VIII,  cap.  10.  coi.  751. 
sic  aiunt  :  «  Est  haec  translatio  praecipuum 
ex  miraculis  Antichristi.  »  Theodorus  quo¬ 
que  Bibliander  tabula  10.  suae  Chronol.  di¬ 
cit,  Leonem  III  usurpata  auctoritate,  Impe¬ 
rium  a  Graecis  ad  Germanos  transtulisse. 
Alii  vero  asserunt,  factum  quidem  jure,  sed 
auctorem  translationis  non  Pontificem,  sed 
populum  fuisse  Romanum.  Ita  Marsilius  de 
Padua,  referente  Pighio  lib.  V  Hierarch. 
Eccles.  cap.  14. 

Ad  primos  respondeo  :  hanc  translatio¬ 
nem  rite  et  legitime  factam  fuisse  aperte 
constare.  Primo,  ex  consensu  totius  Orbis 
Christiani ;  semper  enim  omnes  Christiani 
pro  veris  Imperatoribus  habuerunt  Carolum 
Magnum,  ejusque  successores:  nec  fuit  un¬ 
quam  ullus  Rex  Christianus,  qui  Imperato¬ 
rem  praecedere  voluerit,  tametsi  eum  alio- 
qui  potentia,  et  regni  antiquitate  anteiret. 
Primi  sunt  Lutherani,  qui  sicut  populum  Fi¬ 
de  et  religione  spoliaverunt ;  ita  quoque  Im¬ 
peratorem  suum  de  Sede  sua  deturbare 
moliuntur.  Secundo,  ex  felici  eventu  hujus 
translationis  :  ut  enim  Deus  ostenderet,  jure 
factum  fuisse,  multis  victoriis  Carolum  or¬ 
navit,  regnumque  ejus  florentissimum ,  et 
Ecclesiae  utilissimum  esse  fecit.  Tertio,  ex 
confessione  Imperatorum  Graecorum  ,  qui 
non  semel  confessi  sunt,  Romanum  Pontifi¬ 
cem  jure  potuisse  facere  quod  fecit.  Nam  in 
primis  cum  audisset  Irene  Imperatrix,  Caro¬ 
lum  a  Leone  appellatum  Imperatorem,  non 
solum  non  reclamavit,  sed  etiam  Carolo  nu¬ 
bere  voluit,  et  fecisset,  nisi  perfidi  quidam 
Eunuchi  impedivissent,  ut  scribunt  Zonaras, 
et  Cedrenus  in  vita  ejusdem  Irenae. 

Deinde,  mortua  Irena,  Nicephorus  Impe¬ 
rator,  qui  ei  successerat,  Legatos  ad  Caro¬ 
lum  tanquam  Imperatorem  misit,  ut  scribit 
Ado  in  Chrou.  anno  803,  et  paulo  post  de¬ 
functo  Nicephoro,  Michael  ei  succedens,  si¬ 
militer  Legatos  ad  Carolum  misit,  qui  eum 
Imperatorem  palam  salutaverunt :  ut  scribit 
idem  Ado  in  Chron.  anni  810.  Nec  solum 
Graeci,  sed  etiam  Persae  Legatos  et  munera 
ad  Imperatorem  Carolum  recens  creatum  mi¬ 
serunt;  ut  scribunt  Rhegino  lib.  II.  et  Otho 
Frisingensis,  lib.  V  cap.  31.  rursum  (ut 
scribit  Blondus  lib.  V  Decadis  2.  et  Platiria 
in  vita  Alexandri  III)  Imperator  Graecorum 
Emmanuel,  cum  audisset  Pontificem  Alexan¬ 
drum  III,  ab  Imperatore  Frederico  in  ex¬ 
tremas  redactum  angustias,  eidem  Pontifici 


obtulit  auxilium,  et  pecuniarum  ingentem 
vim,  si  vellet  Imperium  Occidentis  Constan- 
tinopolitanis  Imperatoribus  reddere  :  respon¬ 
dit  autem  Pontifex,  nolle  se  ea  conjungere, 
quae  majores  sui  de  industria,  et  optima  ra¬ 
tione  divisissent.  Ubi  notandum  est,  Emma- 
nuelem  non  voluisse  aliud  a  Pontifice,  quam 
titulum  Imperii:  satis  enim  sciebat  possessio¬ 
nem  ipsam  a  Pontifice  dari  non  potuisse,  sed 
fuisse  armis  acquirendam;  non  autem  solum 
titulum  tanto  pretio  emere  voluisset,  si  eum 
inanem,  vel  etiam  falsum,  et  illegitimum  es¬ 
se  credidisset. 

Ad  alios  qui  dicunt,  auctorem  translatio¬ 
nis  non  Pontificem,  sed  populum  Romanum 
fuisse,  facile  est  respondere  ;  nam  in  primis 
populus  Romrnus  nunquam  fere  habuit  Im¬ 
peratoris  creandi  potestatem ;  sed  antiqui  Im¬ 
peratores,  vel  jure  haereditario  habuerunt 
Imperium  :  ut  Octavianus,  Tiberius,  Ca- 
ius  ;  vel  ab  exercitu  creabantur,  ut  creatus 
fuit  Claudius,  Vespasianus,  et  alii.  Et  fuisse 
hanc  ordinariam  consuetudinem,  ut  Impera¬ 
tor  ab  exercitu  crearetur,  testatur  B.  Hiero¬ 
nymus  epist.  ad  Evagr.  Unde  exstat  can. 
Legimus,  dist.  93.  Tempore  autem  Caroli 
Magni,  nullus  fuit  exercitus  Romanorum,  qui 
eum  Imperatorem  creare  potuerit;  soli  enim 
in  Italia  erant  exercitus  Graecorum,  et  Lon¬ 
gobardorum,  et  ii  omnes  Carolo  infensi,  nec 
jure  haereditario  Carolus  Imperium  habuit 
ut  patet.  » 

Deinde,  si  quam  habuerunt  Romani  in  Im¬ 
peratore  eligendo  auctoritatem,  eam  certe 
amiserunt,  quando  Imperii  Sedes  Gonstanti- 
nopolim  translata  fuit :  nam  deinceps  per  an¬ 
nos  circiter  500.  hoc  est,  a  Constantino  Ma¬ 
gno,  usque  ad  Carolum  Magnum,  nihil  un¬ 
quam  egit  Senatus  populusque  Romanus 
circa  Imperatorum  creationem. 

Praeterea  Auctores  omnes,  qui  de  hac  re 
scribunt,  ut  Zonaras,  et  Cedrenus  in  vita 
Irenae,  Paulus  diaconus, lib.  XXIII.  rer.  Ro- 
man .  Ado  in  Chron.  anni  800,  Albertus 
Krantzius  in  Metropoli,  lib.  I.  cap.  14.  Otho 
Frisingensis  lib.  V.  cap.  31.  Marianus  Sco- 
tus,  Hermannus  Contractus,  Lambertus,  Si- 
gebertus,  Rhegino,  Palmerius,  Blondus,  om- 
nesque  alii  Chronologi,  vel  Historici,  Leonem 
III  asserunt  Imperium'  a  Graecis  in  Francos, 
seu  Germanos  transtulisse.  Quod  idem  docet 
Innocentius  III.  cap  Venerabilem,  de  elect. 
«  Ad  eos,  inquit,  jus  et  potestas  hujusmodi 
ab  Apostolica  sede  pervenit,  quae  Romanum 
Imperium  in  persona  magnifici  Caroli  a  Grae- 

cis  transtulit  in  Germanos.  »  Et  ibidem  ad¬ 
jungit,  Principes  Germanise  id  aperte  reco¬ 
gnoscere.  Ipse  etiam  Garolus  Magnus  idem 
non  obscure  significavit,  cum  scriptum  a  se 
testamentum,  quo  filios  suos  haeredes  Impe¬ 
rii  relinquebat,  misit  ad  Leonem  Papam,  ut 
subscriptione  sua  firmaret,  ut  scribit  Ado  in 
Chron.  anni  804.  Denique  idem  patet  ex 
Confessione  Emmanuelis  Graeci  Imperatoris, 
ut  supra  est  annotatum. 

Octavum  exemplum  est  Grcgorii  V,  qui 
sanctionem  edidit  de  Imperatore  eligendo 
ner  septem  germani®  Principes,  quae  usque 
hanc  diem  servatur.  Quod  ita  esse,  praeter 
Blondum  Decade  2.  lib.  III,  Nauclerum  ge¬ 
nerat.  34.  Platinam  in  vita  Gregorii  V.  alios- 
que  multos  historicos,  asserunt  etiam  Mag- 
deburgenses  Centur.  X.  cap.  10,  coi.  546. 
his  verbis:  «  Gregorius  suam  patriam  insigni 
aliqua  dignitate  ornaturus,  sanxit,  ut  penes 
solos  Germanos  jus  esset  eligendi  Regem, 
qui  post  diadema  a  Romano  Pontifice  accep  ¬ 
tum  Imperator,  et  Augustus  appellaretur. 
Suntque  Electores  constituti,  Moguntinus , 
Coloniensis  etTrevirensis  Archiepiscopi,  Co¬ 
mes  palatinus  Rheni,  Saxoni®  Dux,  Marchio 
Brandeburgensis,  et  Rex  Bohemi®.  »  Utrum 
autem  jure  Pontifex  id  fecerit,  non  aperiunt. 
Sed  si  velint  jure  id  factum,  fateri  cogentur, 
Pontificem  esse  Imperatore  et  Principibus 
omnibus  superiorem,  ut  patet:  si  vero  dicant 
non  jure,  sed  tyrannice,  injuriam  facient 
suis  patronis,  et  protectoribus,  nimirum  Du¬ 
ci  Saxoni®,  Comiti  palatino,  et  Marchioni 
Brandeburgensi.  Quid  enim  isti  habent  ma¬ 
jus,  quam  Electoratum?  at  non  jure  habent, 
si  his  qu®  dedit  dare  non  potuit :  dedisse  an- 
tem  Pontificem,  extra  controversiam  est. 

Est  autem  hic  annotandum,  Onuphrium 
in  lib.  de  Comit.  Imperat,  contra  commu¬ 
nem  historicorum  sententiam  scripsisse, 
sanctionem  hanc  de  electione  Imperatoris, 
non  Gregorii  Y.  sed  Gregorii  X.  fuisse: 
quod  etsi  ei  rei,  de  qua  nunc  agimus,  non 
nocet,  tamen  existimo  non  esse  verum.  Nam 
Innocentius  III.  qui  sedit  ante  GregoriumX. 
annis  70.  in  illo  cap.  Yenerabilem,  de  elect. 
indicat,  jamdudum  a  Sede  Apostolica  con¬ 
cessum  certis  Principibus  Germani®  jus  elU 
gendi  Imperatorem  :  et  Henricus  Ostiensis, 
qui  etiam  ante  Gregorii  X.  tempora  floruit, 
in  Comm.  hujus  cap.  dicit  Innocentiumloqui 
de  septem  Electoribus,  et  Pelagius  Alvarus, 
qui  vixit  paulo  post  tempora  Gregorii  X.  ita 


ut  ipsius  memoria  factum  sit  quidquid  Grego¬ 
rius  X.  egit;  tamen  lib.  1.  art41.  de  planct. 
Eccles.  affirmat,  a  Grego rio  V.  institutam 
Imperatoris  electionem,  qu®  nunc  in  usu 
est,  et  enumerat  ibidem  septem  Electores, 
quos  supra  nominavimus. 

Nonum  exemplum  est  Gregorii  VII.  qui 
Ilcnricum  IV  Imperatorem  deposuit,  et  alium 
eligi  jussit,  quod  et  factum  est  ,  ut  ipsi 
etiam  Magdeburgenses  fatentur,  Cent.  XI. 
cap.  10.  in  vita  Gregorii  VII.  recte  autem 
factum  hoc  fuisse,  et  cum  approbatione,  et 
plausu  omnium  bonorum,  in  lib.  superiore 
ostendimus,  ubi  Pontifices  aliquot  a  calum¬ 
niis  h®reticorum  vindicavimus. 

Decimum  exemplum  est  Innocentii  III.  qui 
Othonem  IV.  similiter  deposuit,  ut  patet  ex 
Blondo,  Decade  2.  lib.  VI. 

Undecimum  est  Innocentii  IV,  qui  in  Con¬ 
cilio  generali  Lugdunensi,  consentientibus 
universis  Patribus,  deposuit  Fridericum  II. 
et  tura  vacavit  Imperium  annis  28.  ut  Mat- 
th®us  Palmeriusin  Chron.  annotavit.  Exstat 
adhuc  tota  sententia  in  Fridericum  lata,  cap. 
ad  Apostolic®,  de  sent.  et  rc  judic.  in  6. 
Idem  etiam  Innocentius  IV.  dedit  Regi  Lusi¬ 
tani®  coadjutarem  quemdam,  qui  regnum 
administraret,  quandoquidem  Regis  negli- 
gentia,  et  Respublica,  et  religio  in  Lusitania 
detrimentum  patiebatur.  Id  habetur  cap. 
Grandi,  de  suppi,  neglig.  Pr®lat.  in  6. 

Duodecimum  est  Clementis  VI,  qui  Ludo- 
vicum  IV.  Imperatorem  a  Joanne  XXII.  et 
Benedicto  XII.  excommunicatum  deposuit. 
Cujus  historiam  vide  apud  Pighium  lib.  V. 
hierarch.  Eccles.  cap.  14  et  15.  apud  Ro- 
bertum  Arboricensem  tom.  2.  theorem.  7. 
de  utroque  glad. 

Argumenta  adversariorum  partim  soluta 
sunt  in  II.  lib.  de  Pontifice  ,  partim  ex  dictis 
nullo  negotio  solvi  possunt.  Vide  Joannem 
de  Turrecremata,  lib.  II.  Sum.  cap.  ult.  et 
penult.  et  Albertum  Pighium,  lib.  V.  cap. 
15.  qui  solvunt  argumenta  qu®dam,  sed  le¬ 
via,  ac  facilia. 

CAPUT  IX. 

Non  pugnare  cum  verbo  Dei ,  ut  unus  homo  sit 

Princeps  Ecclesiasticus ,  et  politicus  simul. 

Quantum  ad  tertiam  partem  qua?stionis , 
quoniam  adversari  quaedam  docent  de  tempo¬ 
rali  principatu  summi  Pontificis,  quem  ha¬ 
bet. 

Primo,  esse  possessionem  mero  latrocinio 
occupatam. 

Secundo,  etiamsi  justo  titulo  eum  haberet, 
non  posse  illum  jure  retinere,  quod  ,  pugnet 
cum  principatu  spirituali.  Ita  Calvinus  lib. 
IV.  Inst.  cap.  14.  §.  8,  et  H.  Oportebit  nos 
probare  utrumque,  nimirum,  posse  Pontifici 
convenire  ejusmodi  principatum,  et  reipsa 
juste  habere  et  possidere,  quod  habet,  et 
possidet. 

Igitur  quod  non  repugnet  Pontificem  si¬ 
mul  esse  Principem,  spiritualem,  et  tempo¬ 
ralem  alicujus  provinciae,  probatur  primo 
exemplis  Sanctorum,  qui  inveniuntur  Reges 
et  Principes  fuisse.  Nam  in  lege  naturae  Mel- 
chisedech  fuit  Rex  et  Pontifex,  ut  patet  ex 
Genes.  XIV  et  Heb.  VII.  imo  etiam  olim 
semper  primogenitus  Rex  et  Pontifex  erat, 
ut  B.  Hieronymus  docet  in  quaest.  Hebr.  in 
illud  Genes.  XLIX  :  Ruben  primogenitus 
meus  (1).  Constat  quoque  Noe,  Abranam, 
Isaac,  Jacob,  praefuisse  suis  tam  in  iis,  quae 
ad  religionem,  quam  in  iis,  qua?,  ad  politi¬ 
cam  vitam  pertinebant. 

Deinde  Moses,  et  summus  Princeps  tem¬ 
poralis,  et  summus  Pontifex  fuit,  ut  ex  divi¬ 
nis  litteris  perspicuum  est.  NamExod.  XVIII 
dicitur:  Sedit  Moses,  ut  judicaret  populum  (2). 
Et  cap,  XXXII,  jussit  occidi  plurimos  de 
populo  propter  peccatum  idololatriae,  et  cap. 
XL.  adolevit  Domino  incensum,  quod  erat 
maxime  proprium  munus  Pontificis,  ut  patet 
ex  lib.  II.  Paralip.  cap  XXVI.  item  Levit. 
VIII.  consecravit  Moses  Aaronem  in  sacer¬ 
dotem,  sanctificavit  tabernaculum  et  altare, 
obtulit  sacrificia  et  holocausta,  qua?  solus 
sacerdos  facere  potest.  Itaque  Philo  lib.  III. 
de  vita  Mosis,  in  ultimis  verbis:  «  Haec  est, 


inquit,  vita,  hic  exitus  Mosis  Regis,  Legis¬ 
latoris,  Pontificis,  Prophetae.  »  Et  Gregorius 
Nazianzenus  in  Orat,  ad  Gregor.  Nyssen  : 
«  Moses,  inquit,  principum  Princeps,  et  sa¬ 
cerdotum  Sacerdos  Aarone  pro  lingua  ute¬ 
batur.  »  Denique  Augustinus  de  regno  Mosis 
ait,  q.  68.  in  Exod  :  «  Sedebat,  inquit,  judi¬ 
ciaria  sublimitate  solus  ,  populo  universo 
stante.  »  De  Pontificatu  autem,  q.  23.  in  Le¬ 
vit:  «  Ambo,  inquit,  summi  Sacerdotes 
erant,  Moyses  et  Aaron.  » 

Praeterea  Heli  et  summus  Pontifex  ,  et  Ju¬ 
dex  politicus  fuit  annis  40.  ut  patet  ex  lib.  I. 
Reg.  c.  I,  et  IV.  Denique  Machabaei,  Judas, 
Jonathas,  Simon,  Joannes,et  caeteri usque 
ad  Herodem  simul  Pontifices,  et  Duces  poli¬ 
tici  fuerunt  ut  patet  ex  lib.  Machab.  et  exJo- 
sepho,  lib.  XII.  antiq.  et  seq. 

Probatur  secundo  ratione.  Primo  potestas 
Eccleciastica,  et  politica  non  sunt  contra¬ 
riae,  sed  utraque  bona,  utraque  a  Deo,  utra¬ 
que  laudabilis,  et  una  alteri  servit ;  ergo  non 
pugnant  nteir  se;  ergo  simul  in  eodem  esse 
possunt. 

Secundo,  magis  diversa  sunt  pax  et  bel¬ 
lum,  quam  bona  temporalia  et  spiritualia  : 
at  unus  et  idem  Rex  simul  praeest  Senatui 
et  exercitui,  togatis  et  armatis:  ergo  multo 
magis  poterit  unus  praeesse  in  temporalibus 
et  spiritualibus  rebus. 

Tertio,  potest  unus  Rex  gubernare  diver¬ 
sissima  regna,  quae  diversos  mores,  ritus, 
leges,  consuetudines  habent:  et  pari  ratione 
potest  unus  Episcopus  regere  plurimas  Ec¬ 
clesias,  ut  patet  de  Patriarchis  antiquis  (ut 
omittam  Romanum)  quorum  quilibet  ha¬ 
buit  sub  se  plurimos  Episcopos  :  ergo  etiam 
poterit  unus  homo  regere  unum  Episcopa¬ 
tum,  et  unum  principatum.  Nam  vel  est  dif¬ 
ficilius  regere  Episcopatum  quam  principa¬ 
tum,  vel  facilius,  vel  aeque  difficile:  si  pri¬ 
mum  ;  ergo  si  unus  regit  duos  episcopatus,  a 
majori  reget  unum  episcopatum,  et  unum 
principatum  :  si  secundum  ;  ergo  si  unus  re¬ 
git  duos  principatus,  et  majori  reget  unum 
principatum,  et  unum  episcopatum  ;  si  ter¬ 
tium  ;  ergo  si  unus  regit  duos  principatus, 
vel  duos  episcopatus,  a  simili  poterit  regere 
unum  episcopatum,  et  unum  principa¬ 
tum. 

Quarto  qui  donaverunt  Episcopo  Romano, 
aliisque  Episcopis  principatus  temporales, 
pii  homines  fuerunt,  et  ea  de  causa  praecipue 


(1)  Gen.  XLIX,  3.  —  (2)  Exod.  XVIII,  13. 

a  tota  Ecclesia  commendati  sunt,  ut  patet 
de  Constantino,  et  Carolo  magno  et  Ludovi- 
co  ejus  filio,  qui  inde  Pius  appellatus  est, 
quos  etiam  adversarii  laudant :  et  contra, 
qui  ejusmodi  principatum  auferre  conati  sunt 
ut  Aistulphus  Rex  Longobardorum,  Henri- 
cus  IV,  et  Y,  Otho  iy,  Fridericus  I ,  et  II. 
ab  omnibus  Historicis  ut  impii  et  sacrilegi 
notantur. 

De  Aistulpho  sic  scribit  Ado  in  Chron.  an¬ 
ni  727.  «  Aistulphus,  inquit,  Longobardo¬ 
rum  Rex  nimis  perfide  testamenta  dono  prae¬ 
decessorum  ejus  B.  Petro  collata  perrupit, 
et  facultates  Romanae  Ecclesiae  militibus  suis 
dedit.  »  Et  infra :  »  Aistulphus,  ut  perfidus, 
omnia  mentitus  est.  »  Et  infra  :  «Aistulphus, 
divino  judicio,  dum  venatum  pergit,  subito 
percussus  interiit.  »  B.  quoque  Bernardus 
epist.  242.  ad  Rom.  vehementer  increpat 
Romanos,  iquod  ab  Eugenio  Papa  discessis¬ 
sent:  causa  autem  discessionis  fuerat,  ut 
ex  Platina,  et  Historicis  aliis  patet,  quia  Ro- 
nani  nolebant  subesse  Pontifici  in  temporali¬ 
bus,  sed  more  veteri,  per  Consules  Rcmpu- 
blicam  gubernari  volebant.  De  Henrico  IV. 
vide  quae  supra  notavimus,  lib  IV,  cap.  13. 

Neque  optimi  Principes  fuerunt  solum  ii, 
qui  Apostolicam  Sedem  ita  ditarunt ,  sed 
etiam  plerique  eorum  qui  ejusmodi  opes,  et 
principatum  receperunt.  Nam  Leonem  IV. 
miraculis  claruisse  scribit  Platina.  Leonem 
IX.  omnes  Scriptores  sanctum  vocant,  et 
miraculis  claruisse  scribunt  Sigebertus  at¬ 
que  Otho  Frisingensis.  Gregorium  VII,  illus¬ 
trem  miraculis  fuisse,  atque  etiam  virum 
optimum  scribit  Lambertus  Schaffnaburgen- 
sis,  et  nos  de  eodem  multa  diximus  lib.  sup. 
Celestini  V.  vitam  sanctissimam,  et  miracu¬ 
lis  plenissimam  describit  Petrus  ab  Aliaco 
Episcopus  Cameracensis.  Denique  Adrianum 
I,  Leonem  III,  Nicolaum  I,  Innocentium  III, 
aliosque  nonnullos, Scriptores  omnes  laudant 
quos  tamen  satis  constat,  hunc  principatum 
una  cum  Pontificatu  administrasse. 

Denique  probatur  ultimo  experientia. 
Nam  etsi  absolute  forte  prsestaret,  Pontifices 
tractare  solum  spiritualia,  et  Reges  tempo¬ 
ralia;  tamen  propter  malitiam  temporum 
experientia  clamat,  non  solum  utiliter*,  sed 
etiam  necessario,  et  ex  singulari  Dei  provi¬ 
dentia  donatos  fuisse  Pontifici,  aliisque  Epis¬ 
copis  temporales  aliquos  principatus  :  si 
enim  in  Germania  Episcopi  Principes  non 
fuissent,  nulli  ad  hanc  diem  in  suis  sedibus 


permansissent.  Sicut  ergo  in  Testamento  ve¬ 
teri  diu  fuerunt  Pontifices  sine  imperio  tem¬ 
porali,  et  tamen  ultimis  temporibus  non  po¬ 
terat  religio  consistere  et  defendi,  nisi  Pon¬ 
tifices  etiam  Reges  essent,  nimirum,  tem¬ 
pore  Machabseorum;  ita  quoque  accidisse 
videmus  Ecclesiae,  ut  quae  primis  tempori¬ 
bus  ad  majestatem  suam  tuendam  temporali 
principatu  non  egebat,  nunc  eodem  neces¬ 
sario  indigere  videatur. 

Jam  vero  quod  jure  habeat  summus  Pon¬ 
tifex  eum  Principatum,  quem  habet,  pro¬ 
bari  posset  facile,  quia  dono  Principum  ha¬ 
buit;  sic  enim  scribit  Paulus  Diaconus  de 
gestis  Longobardorum  lib.  VI,  cap.  26  : 
«  Aripertus  RexLongobardorum  donationem 
patrimonii  Alpium  Cottiare,  quae  quondam 
ad  jus  pertinuerant  Aposlolicae  Sedis,  sed  a 
Longobardis  multo  tempore  fuerant  ablatae, 
restituit,  et  hanc  donationem  aureis  litteris 
exaratam  Romam  direxit.  »  Ejusdem  sive 
restitutionis,  sive  donationis  meminit  Beda 
in  lib.  de  sex  aetatibus ;  sic  etiam  loquitur 
Ado  in  Chronico  anni  727  :  «  Insuper  Pipi- 
nus  Rex  Ravennam,  totamque  Pentapolim 
S.  Apostolis  Petro  et  Paulo  tradidit.  »  Et 
exstat  in  Decreto  Gratiani,  dist.  63.  consti¬ 
tutio  Ludovici  I,  Caroli  Magni  filii  in  hanc 
formam  :  «  Ego  Ludovicus  Romanorum  Im¬ 
perator  Augustus,  statuo,  et  concedo  per 
hoc  pactum  confirmationis  nostrae  tibi  B. Pe¬ 
tro  Principi  Apostolorum,  et  per  te  Vicario 
tuo  domino  Paschali  Pontifici  summo,  et 
successoribus  ejus  in  perpetuum,  sicut  a 
praedecessoribus  vestris  usque  nunc  in  ves¬ 
tra  potestate,  et  ditione  tenuistis,  et  dispo¬ 
suistis  Romanam  civitatem  cum  ducatu  suo, 
et  suburbanis,  et  territorii  ejus  montanis,  et 
maritimis,  littoribus,  et  portubus,  seu  cunc¬ 
tis  civitatibus,  castellis,  oppidis,  ac  villis  in 
Thusciae  partibus.  » 

Item  Leo  Episcopus  Ostiensis  lib.I  Chron. 
Cassinen.  cap.  9.  :  «  Fecit,  inquit,  idem  in¬ 
clytus  Rex  (Pipinus)  cum  filiis  suis  conces¬ 
sionem  B.  Petro,  ej usque  vicario  de  civita¬ 
tibus  Italiae  ac  territoriis  per  designatos  fi¬ 
nes.  A  Lunis  cum  insula  Corisita,  inde  in 
Suranum,  in  montem  Bardonem,  Vercetnm, 
Parmam,  Rhegium,  Mantuam,  et  montem 
Silicis,  simulque  universum  exarchatum  Ra¬ 
vennae,  sicut  antiquitus  fuit,  cum  provinciis 
Venetiorum  et  Istriae  :  cunctumque  duca¬ 
tum  Spoletinum,  ac  Beneventanum.  »  Et  in¬ 
fra  :  «  Demum  idem  Rex  una  cum  Romano 

Pontifice  in  Italiam  veniens,  Ravennam,  et 
alias  viginti  civitates  Aistulpho  memorato 
sublatas,  Apostolicse  sedi  subjecit.  »  Idem 
Leo  lib.  III,  cap.48.  :  «  Anno,  inquit,  incar¬ 
nationis  Dominicae  1079,  Mathilda  Comitissa, 
Henrici  Imperatoris  exercitum  timens,  Ligu¬ 
riam,  et  Thusciam  provincias  Gregorio  Pa¬ 
pae,  et  S.  R.  E.  devotissime  obtulit.  »  Et 
exstant  Romae  authentica  instrumenta  ha¬ 
rum  et  similium  donationum.  Sed  etiamsi 
nihil  horum  exstaret,  abunde  sufficeret  praes¬ 
criptio  800  annorum.  Nam  etiam  regna  et 
Imperia  per  latrocinium  acquisita,  tandem 
longo  tempore  fiunt  legitima  :  alioqui  enim 
quo  jure  Julius  Caesar  occupavit  Romanum 
Imperium?  et  tamen  tempore  Tiberii  Chris¬ 
tus  aitMatth.  XXII  :  Reddite  quce  sunt  Ccesa- 
ris  Ccesari  (1).  Quo  jure  Franci  Galliam,  Sa- 
xones  Britanniam,  Gothi  Hispaniam  invase¬ 
runt?  et  tamen  quis  hoc  tempore  regna  ab 
illis  constituta  illegitima  esse  diceret? 

Solvuntur  argumenta  contraria. 

Superest  argumenta  solvere.  Primo  obji¬ 
cit  Calvinus  lib.  IY  Inst.  cap.  11.  §.  8.  illud 
Matth.  XX  :  Reges  gentium  dominantur  eo¬ 
rum.  vos  autem  non  sic  (2).  «  Significat  enim 
Dominus  (inquit  Calvinus)  non  modo  Pasto¬ 
ris  officium  distinctum  esse  ab  officio  Prin¬ 
cipis,  sed  res  esse  magis  separatas,  quam  ut 
in  unum  hominem  coire  queant.  »  Et  quo¬ 
niam  videbatCalvinus  posse  objici  exemplum 
•Mosis,  subjungit:  «Nam  quod  Moses  utrum¬ 
que  simul  sustinuit ;  primum  raro  id  mira¬ 
culo  factum  est  :  deinde  fuit  temporarium, 
donec  res  melius  componerentur.  Ubi  au¬ 
tem  certa  forma  a  Domino  praescribitur,  ci¬ 
vilis  gubernatio  ei  relinquitur,  sacerdotium 
jubetur  fratri  resignare,  et  merito  ;  est  enim 
supra  naturam  ut  unus  homo  utrique  oneri 
sufficiat.  » 

Respondeo  dupliciter.  Primo,  Dominum 
hic  solum  instituere  meros  Principes  Eccle¬ 
siasticos,  ac  docere,  debere. eos  ut  tales  suis 

(1)  Matth.  XXII,  21.  —  (2)  Matth.  XX,  25.  — 
—  (5)  Act.  VI,  2. 


preeesse  subditis,  non  more  Regum  et  Do¬ 
minorum,  sed  more  Patrum  et  Pastorum  : 
non  autem  sequitur  hinc,  non  posse  unum 
et  eumdem  esse  Episcopum  et  Principem. 

Exemplum  autem  Mosis,  quod  Calvinus 
conatur  eludere,  omnino  convincit.  Quod 
enim  ille  dicit,  raro  miraculo  id  factum  esse, 
manifeste  falsum  ostendunt  exempla  allata 
de  Melchisedech,  Heli,  Juda  Machabaeo,  et 
aliis.  Quod  etiam  addit,  id  esse  factum  ad 
tempus,  donec  Aaron  consecraretur,  falsum 
esse  ostendit  B.  Augustinus  q.  23.  in  Levit, 
ubi  dicit,  eodem  tempore  ambos  fuisse  Pon¬ 
tifices,  Mosem  et  Aaronem;  et  probatur  ex 
eo,  quod  deposuit  Aaronem  Moses  tanquam 
Pontifex,  consecravitque  Eleazarum  filium 
Aaronis  in  locum  ejus,  ut  habetur  Num.  XX. 
Et  praeterea,  si  post  Aaronem  ordinatum 
non  poterat  amplius  in  unam  personam  coire 
principatus  et  sacerdotium,  quomodo  Heli 
per  annos  40  fuit  sacerdos  et  Princeps?  quo¬ 
modo  Machabaei  per  annos  plusquam  cen¬ 
tum  ? 

Dico  secundo  :  Dominum  illis  verbis  non 
prohibere  Episcopis  dominatum,  qualis  esse 
potest  Regum  et  Principum  piorum,  sed 
qualis  est  Regum  ignorantium  Deum,  qui 
ssepe  tyranni  potius  sunt  quam  Reges  :  id 
quod  patet  ex  verborum  Graecorum  proprie¬ 
tate.  Nam  Matthaeus  non  ait  :  y.vpiivov<riv  «0- 
rwv,  id  est,  dominantur  simpliciter,  sed  *«_ 
r«xu/9isvouo-tv,  id  est  violenter  dominantur.  Si¬ 
cut  I.  Pet.  Y  :  Non  dominantes  in  cleris ,  ha¬ 
betur  prN  wj  XKTaxUjOtsuovrs;  rwv  /.Xvjpwv,  et  Jo- 
sue  X  V  legimus  :  Dixit  Caleb,  qui  percusse¬ 
rit  Cariath-sepher,  et  cm perit  eam  (3),  Graece 
y.cd  y.cf.z'/.y.'jpiz\>'7ct  aurvi?,  id  est,  ubi  dominatus 
fuerit  ejus  etc.  Unde  II.  Pet.  II  et  in  epist. 
Judae,  videmus  haereticos  reprehendi,  quod 
yvpto tv?t«  contemnant. 

Secundo  objicit  ibidem  §.  9.  illud  Luc. XII: 
O  homo  quis  me  constituit  judicem,  aut  diviso¬ 
rem  inter  vos  ?  (4)  Dominus  rejecit  munus  ju¬ 
dicandi  tanquam  non  consentaneum  muneri 
Praedicatoris.,  et  ministri  verbi  :  sicut  etiam 
Apostoli  Act  VI  dixerunt :  Non  est  cequum  nos 
relinquere  verbum  Dei  et  ministrare  mensis  (5). 
At  non  potest  haec  munera  rejicere,  qui  est 
Princeps. 

Ad  verba  Domini  responderi  posset :  Do¬ 
minum  in  hoc  Mundo  suscepisse  'personam 
Pontificis,  non  Principis  temporalis,  et  illis 

I)  I.  Potr.  V,  3;  Jos.  XV,  16.  —  (4)  Luc.  XII,  14. 

verbis  monuisse  simplices  Pontifices,  ne  se 
misceant  alienis  negotiis.  At  melius  potest 
dici,  generaliter  in  utroque  loco  admoneri 
Pontifices  et  Principes,  ne  minutis  et  vilibus 
officiis  ita  occupentur,  ut  omittere  cogantur 
majora.  Hoc  modo  Jethro  cum  vidisset  Mo¬ 
sem  tota  die  sedere  ad  judicandum,  Exod. 
XVIII  sapienter  eum  admonuit,  non  ut  de¬ 
poneret  principatum  politicum,  et  servaret 
solum  Ecclesiasticum ,  sed  ut  constitueret 
minores  Judices,  qui  satisfacerent  populo  in 
rebus  levioribus,  et  graviora  quaeque  tam 
politica,*  quam  Ecclesiastica  ad  se  referrent. 
Sic  etiam  B.  Bernardus  lib.  I  de  Gonsider. 
iisdem  verbis  Domini  in  medium  adductis, 
hortatur  Pontificem,  ut  judicia  rerum  tem¬ 
poralium  aliis  dimittat,  quem  tamen  sciebat 
jam  tunc  Principem  temporalem  fuisse. 

Sic  denique  Apostoli  ita  omiserunt  in  Hie¬ 
rusalem  curam  ministrandi  mensis,  ut  ta¬ 
men  praesiderent  etiam  in  temporalibus  toti 
illi  Ecclesiae.  Unde  Gal.  II  Petrus,  et  Jaco- 
bus,  et  Joannes  solliciti  pro  fratribus  qui  erant 
in  Hierusalem,  rogant  Paulum  etBarnabam, 
ut  memores  sint  colligere  aliquam  eleemo¬ 
synam,  et  mittere  in  Hierusalem.  Illi  vero 
id  fecerunt,  et  collectam  pecuniam  ipsimet 
detulerunt,  non  ad  Diaconos  praefectos  men¬ 
sis,  sed  ad  seniores,  ut  habetur  Act.  XI. 

Tertio  objicit  Calvinus  ibid.  §.  11.  verba 
B.  Bernardi  lib.  II  de  Consid.  :  «Apostolis 
interdicitur  dominatus  :  I  ergo  tu,  et  tibi 
usurpare  aude  aut  dominans  Apostolatum, 
aut  Apostolicus  dominatum.  Forma  Aposto- 
lica  haec  est,  interdicitur  dominatio,  interdi¬ 
citur  ministratio.  » 

Respondeo  :  Bernardum  loqui  de  Ponti¬ 
fice  ut  Pontifex  est  totius  Ecclesiae,  et  se¬ 
cundum  id  quod  habet  ex  Christi  institutio¬ 
ne:  nam  paulo  ante  dixerat  :  «  Esto,  ut  alia 
quacumque  ratione  haec  tibi  vendices,  sed 
non  Apostolico  jure,  nec  enim  ille  tibi  dare, 
quod  non  habuit,  potuit  etc.  »  Itaque  vult 
Bernardus,  Pontificem  ut  Pastor  est  ovium 
non  debere  eis  dominari,  sed  eas  pascere  : 
at  sicut  nihilominus  iisdem  ovibus  ut  sunt 
cives  Reipublicae  dominatur  Princeps  politi¬ 
cus  ;  ita  potest  iisdem  dominari  eadem  ra¬ 
tione  Pontifex,  si  sit  eorum  politicus  Prin¬ 
ceps. 

Quarto  objicit  ibid.  §.  14.  verba  B.  Gre- 
gorii,  qui  lib.  IV,  epist,  44.  dicit  anathema 


Episcopo,  qui  jubet,  alicui  agro  more  fiscali 
titulum  imprimi. 

Respondeo  :  nihil  esse  mirandum,  si  Gre- 
gorius  noluit,  Episcopos,  nec  etiam  praefec¬ 
tos  patrimoniorum  Romanae  Ecclesiae  uti 
more  fiscali  in  agris  Ecclesiae  recuperandis; 
nam  nondum  habuerat  Ecclesia  politicum 
principatum,  sed  possidebat  bona  tempora¬ 
lia  ad  eum.  modum,  quo  privati  cives  possi¬ 
deant.  Itaque  aequum  erat,  ut  agros,  quos 
suos  esse  censebat  Ecclesia,  si  forte  ab  aliis 
occuparentur,  in  judicio  legitimo  eos  repe¬ 
teret,  non  autem  more  fiscali  propria  sibi 
auctoritate  vendicaret. 

Quinto  objiciunt  alii  illud  II.  Timoth.  II  : 
Nemo  militans  Deo  implicat  se  negotiis  scecula- 
ribus  (1);  quae  verba  dicuntur  Episcopo  :  at 
non  potest  Princeps  non  se  implicare  nego¬ 
tiis  saecularibus. 

Respondeo  :  negotia  saecularia  hoc  loco 
non  vocari  regimen  politicum,  sed  curam 
parandi  victus,  et  proinde  negotiationes,  et 
mercimonia,  et  similia.  Est  enim  Graece,  roO 
jStov  TzpxytLKvuous,  id  est,  negotiis  vitee ,  seu  vic¬ 
tus.  Ubi  etiam  notandum,  non  haberi  in 
Graeco,  nec  in  omnibus  Latinis  codicibus  il¬ 
lud  Deo ,  sed  generaliter  ouSst;  <TrpuTev6p.svos  ig- 

TT/JxSTUl  TUIS  TOU  |3 LOV  TTpuyp.UT£LUlS .  Et  est  Sen~ 

sus  :  dixi  ut  labores  sicut  bonus  miles  Christi. 
Porro  bonus  miles  non  est  sollicitus  circa 
victum  et  corporis  curam,  sed  comedit  et 
bibit  quando  potest,  et  quomodo  potest,  dor¬ 
mit  humi,  vestitur  magis  ferro,  quam  panno 
etc.  Itaque  Apostolus  non  prohibet  regimen 
politicum,  sed  nimiam  sollicitudinem  circa 
vitam  corporalem ;  et,  ut  bene  monuit  Chry- 
sostomus,  dicuntur  haec  a  Paulo  tam  Epis¬ 
copo,  quam  aliis  hominibus  :  omnes  enim, 
etiam  Lai ci,  etiam  Reges  milites  Christi  esse 
debent. 

Sexto  objiciunt  verba  Nicolai  I,  epist.  ad 
Michael.  ubi  dicit,  fuisse  quidem  ante  Christi 
adventum  eosdem  Reges  et  Pontifices  :  at 
Christum  verum  Regem  et  Pontificem  ista 
disjunxisse  :  «  Cum  ad  verum,  inquit,  ven¬ 
tum  est,  ultra  sibi  nec  Imperator  jura  pon¬ 
tificatus  arripuit,  nec  Pontifex  nomen  Impe¬ 
ratorium  usurpavit  etc.  » 

Respondeo  :  Nicolaum  noluisse  negare, 
posse  Pontifici  convenire  temporale  aliquod 
dominium;  nam  ipse  erat  Pontifex,  et  simul 
Princeps  politicus  Romae,  et  Ravennae,  alia— 


(1)  II.  Timoth.  II,  4. 

rumque  civitatum,  quas  dudum  acceperant 
majores  ejus  ab  Imperatoribus  :  sed  solum 
voluisse  dicere,  non  convenire  ut  idem  sit 
Pontifex  totius  Orbis,  et  simul  Imperator 
etiam  totius  Orbis;  non  quod  hoc  repugnet 
Evangelio,  et  nullo  modo  possit  fieri,  sed 
quia  Christus  ad  conservandam  humilitatem 


voluit,  Pontificem  indigere  Imperatoris  de¬ 
fensione  in  temporalibus,  et  simul  Impera¬ 
torem  indigere  Pontificis  directione  in  spi¬ 
ritualibus.  Quod  autem  Christus  voluerit, 
patet  ex  eo,  quod  reliquit  Imperiurp  Ti¬ 
berio,  et  Petro  solum  contulit  Pontifica¬ 
tum. 


APPENDICES  TERTIA  CONTROVERSIA 


I. 

Quid  senserit  S.  Bernardus  de  Infallibilitate 
Papce. 

De  summo  Pontifice,  S.  Bernardus  magna 
et  immortalia  edidit  oracula.  Anno  1686, 

(1)  BEATISSIMO  PATRI 

(2)  SUCCESSORI  PETRI  (3)  ORBIS  EPISCOPO 

(i)  Principi  Episcoporum.  (5)  Amico  sponsi. 

(6)  Sacerdoti  Magno. 

(7)  Haeredi  Apostolorum.  (8)  Fidei  Defensori. 

(9)  Doctori  Gentium. 

(10)  Custodi  Sponsae  Christi . 

(11)  Speculatori  super  omnia  constituto. 

(12)  Pastori  ovium  Christi.  (13)  Pietatis  exemplari. 

(14)  Sali  terree.  (15)  Christianorum  Duci. 

(16)  In  summo  posito  apice.  (17)  Assertori  veritatis. 
(18)  Universorum  gregum  custodi.  (19)  Cleri  ordinatori. 
(20)  Sponsae  Paranympho. 

(21)  In  plenitudinem  potestatis  Vocato,  (22)  Orbis  Lumini. 
(23)  Regum  Patri.  (24)  Orbis  haereditati. 

(25)  Rectori  omnium  totum  tenenti. 

(26)  Non  modo  ovium,  sed  et  Pastorum  uni  omnium 
Pastori. 

(27)  Refugio  oppressorum  (28)  Ultori  scelerum. 

(29)  Bonorum  gloriae.  (30)  Legum  moderatori. 

(31)  Canonum  dispensatori.  (32) Non  habenti  parem  super 
terram."  (33)  Virgae  potentium. 

(34)  Tyrannorum  malleo.  (35)  Deo  Pharaonis. 

(36)  Primatu  Abel.  (37)  Gubernatu  Noe. 

(1)  Ad  Innocent  II.  Epist.  191  et  370.  (2)  Ad  eumdem. 
Ep.  189.  (3)  Ad  Eugen.  III.  Ep.  240.  (4)  L.  2  de  consi- 
der.  c.  8.  (5)  Ad  Innocen.  II.  Ep.  189.  (6)  L.  2  de  con- 
sid.  c.  8.  (7)  Ibid.  (8)  L.  4  de  consid.  c.  7.  (9)  Ibid.  (10) 
Ad  Innocen.  II.  Ep.  161.  (11)  L  2  de  consid.  c.  6.  (12)  Ad 
Innoc.  II.  Ep.  161.  (13)  L.  4  de  consid.  c  11.  (Ii)  Ibid. 
(15)  L.  4  de  consid.  c  7.  (16)  L.  2  de  consid.  c.  7.  (17)  L. 
4  de  consid.  c.  7.  (18)  Ibid.  c.  8.  (19)  Ibid.  cap.  7.  (20) 
Ibid.  (21)  Ibid.  c.  8.  (22)  Ibid.  c.  7.  (23)  Ibid.  (24)  Ibid. 
c.  1.  (25)  Ibid.  c.  4.  (26)  Ibid.  c.  8.  (27)  Ibid.  c.  7.  (28) 


et  probabiliter  quatuor  articulis  Cleri  galli¬ 
cam  respondendi  causa,  heec  oracula  colle¬ 
git  quidam  eruditus  scriptor.  Recenter  Gal¬ 
licus  quidam  sacerdos  ,  heec  iterum  collegit 
et  concinnavit  per  modum  dedicationis ,  ut 
videre  et  apud  Analecta  juris  Pontificii.  Quce 
referemus  simpliciter  : 

(38)  Patriarchatu  Abraham.  (39)  Ordine  Melchisedech. 
(40)  Dignitate  Aaron.  (41)  Auctoritate  Moysi. 

(42)  Judicatu  Samueli.  (43)  Potestate  Petro. 

(44)  Unctione  Christo. 

PIO  IX. 

(45)  sancta;  romana:  ecclesia: 

(46)  Matris  et  magistrae  omnium  Ecclesiarum. 

(47)  Mundi  universitati  constitutae  vindicis  in  iram, 

Judicis  in  misericordiam. 

(48)  Cui  potestati  qui  resistit  Dei  ordinationi  resistit. 

(49)  Columnae  Fidei.  (50)  Petrae  Fidei  Catholicae. 

(51)  Firmamenti  veritatis, 

(52)  Et  gremii  Apostolicae  Pietatis, 

(53)  Cui  supra  petram  fundatae  portae  inferi 
non  praevalebunt. 

(54)  Communis  refugii, 

(55)  Ubi  sedula  urget  sollicitudo  omnium  Ecclesiarum  ; 

(56)  Ut  omnes  sub  illa,  et  in  illa  uniantur. 

(57)  Arcis  Apostolici  culminis, 

(58)  Divinis  regalibusque  privilegiis  singulariter 
sublimatae, 

(59)  Domini  Sanguine  redemptae, 

(60)  Ejus  spiritu  donatae,  (61)  Donis  coelestibus  exornatae, 

Ibid.  (29)  Ibid.  (30)  Ibid.  (31)  Ibid.  (32)  Ibid.  c.  1.  (33) 

Ibid.  c.  7.  (34)  Ibid.  (35)  Ibid.  (36)  Ibid.  c_7.  (37)  Ibid. 

(38)  Ibid.  (39)  Ibid.  (40)  Ibid.  (41)  Ibid.  (42)  Ibid.  (43) 

Ibid.  (44)  Ibid.  (45)  Ep.  192.  (46)  Serm.  de  privil.  B. 

Jo.  Bapt.  (47)  Ep.  168.  (48)  Ep.  131.  (49)  Ep.  124.  (50) 
Ep.  41  ad  Innoc.  II.  juxta  edit.  30  Costeri  Coloniae  1672. 
(51)  Ep.  121.  (52)  Ep.  411  ad  Innoc.  II.  edit.  Colon.  (53) 
Ep.  3"7  ad  Innoc.  II.  (54)  Ep.  198  ad  Innoc.  II.  ^ 5S)  L. 
2  de  Consid.  c.  6.  (56)  Ep.  374  ad  Ccelestinum  II.  (57)  Ep. 
166  ad  Innocent  II.  (58)  Epist.  243.  (59)  Ibid.  (60)  Ibid. 

(62)  Ditatae  nihilominus  et  terrenis. 

(63)  Cui  si  debita  reverentia  exhibenda  sit, 
exhibebitur  omnimoda1. 

(64)  Ubi  potissimum  resarcienda  sunt  damna  Fidei, 

(65)  Cum  ibi  non  possit  Fides  sentire  defectum  : 

(66)  Ilaec  quippe  hujus  praerogativa  Sedis 

(67)  Cui  enim  alteri  aliquando  dictum  est  : 

(68)  Ego  pro  te  rogavi  Petre,  ut  non  deficiat  fides  tua  ? 

(69)  Summi  gradus,  (70)  Summae  aequitatis  Sedis. 

(71)  SUMMO  PONTIFICI 

(72)  Amantissimo  Patri,  (73)  Aequissimo  (74)  Rectori, 

(75)  Piissimo  clementissimo. 

(76)  Tuae  Majestati  (77)  commissa  est  sponsa  Christi 
Amice  sponsi. 

( (78)  Tuae  serenitatis  (79)  est  uni  viro  Virginem  castam 
exhibere  Christo. 

(80)  Infragabiliter  tenendum  est  quidquid  praecipis, 

(81)  Et  sperandum  indubitanter  bonum  de  omni  re, 
quam  decernis. 

(82)  Constituit  te  Dominus  dominum  domus  suae, 

(83)  Et  principem  omnis  possessionis  suae, 

(84)  Ut  omnis  plantatio,  quam  non  plantavit 
Pater  coelestis, 

(85)  Tuis  manibus  eradicetur. 

(86)  Ad  hoc  constitutus  es  super  gentes,  et  regna, 

(87)  Ut  evellas,  et  destruas,  et  aedifices,  et  plantes. 

(88)  Accingere  gladio  tuo,  Pater,  ad  exaltationem  Fidei, 

(89)  Ad  depressionem  inimici,  ad  conservandam 

Ecclesiae  libertatem. 

(90)  Non  enim  sumus  ancillae  filii,  sed  liberae, 

(91)  Qua  libertate  liberavit  nos  Christus. 

(92)  Assume  gladium  ad  faciendam  vindictam 
„  in  nationibus, 

(93)  Increpationes  in  populis,  ad  alligandos 
Reges  eorum  in  compedibus, 

(94)  Et  nobiles  eorum  in  manicis  ferreis. 

95)  Manus  tuae  in  cervicibus  inimicorum  tuorum. 
(96)  Qui  persequitur  (innocentium), 
Persequitur  et  cum  eo  omnem  innocentiam. 

(97)  Quanta  fecit  Deus  animae  tuae,  quanta 
per  te  Ecclesiae  suae  ? 

(98)  Quanto  in  agro  Dominico  coelo  et  terra  testibus, 

(99)  Tam  potenter,  quam  salubriter  evulsa  sunt, 
et  destructa  ? 

(100)  Quanta  rursum  bene  aedificata,  plantata, 

propagata  ? 

(101)  Tyrannus  extulerat  in  altum  cor  suum  ; 

(102)  Sed  jam  humiliatur  sub  potenti  manu  Dei  : 

(103)  Jam  superborum,  et  sublimium  colla  calcantur. 

(104)  Visus  est  stultus  firma  radice,  et  maledictum 
est  pulchritudini  ejus, 

(105)  Suscitavit  Deus  furorem  schismaticorum 
in  tuo  tempore, 

(106)  Ut  tuo  opere  contererentur. 

(107)  In  haeresi  multorum  redivivi  pullulabant  errores, 

(108)  Sed  obstructum  est  os  loquentium  iniqua. 

(61)  Ibid.  (62)  Ibid.  (63)  Ep.  151.  (64)  Ep.  190  ad.  In- 
nocent  II.  (65)  Ibid.  (66)  Ibid.  (67)  Ibid.  (68)  Ibid.  (69) 
L.  2  de  consid.  c.  7.  (70)  Ep.  158  ad  Innoc.  II.  (71)  Ep. 
188  ad  Innoc.  II.  (72)  Ep.  178.  (73)  Ep.  330  ad  Irin.  II. 
(74)  L.  3  de*consid.  c.  4.  (75)  Ep.  179.  (76)  Ep.  399. 

(77)  Ep.  191  ad  Inn.  II.  (78)  Ep.  399.  (79  Ep.  191.  (80) 
Ep.  50.  (81)  Ibid.  (82)  Epist.  238.  (83)  Ibid.  (84)  Ibid. 
(85)  Ibid.  (86)  Ibid.  (87)  Ep.  388  ad  Ion.  II.  (88)  Ibid. 

(89)  Ibid.  (90)  Ibid.  (91)  Epist-  237.  (92)  Ibid.  (93)  Ibid. 
94)  Ibid.  (95)  Ep.  258  (96)  Ep.  124.  (97)  Ep.  189  ad 
Innocen.  II.  (98;  Ibid.  (99)  Ibid.  (100)  Ibid.  (101)  Ep.  388 
ad  Innoc.  II.  (102' Ibid.  (103)  Ibid.  (1041  Ep.  189  ad 


(109)  Mulln  bona  opera  ostendisti  seculo  nostro  ex  gratia, 

(110)  Quae  data  est  tibi. 

(111)  Salus  facta  hoc  tempore  per  te  transfunditur 

ad  posteros. 

(112)  Assumptus  es  ad  praesidendum  principibus, 

(113)  Ad  regna  et  imperia  disponenda, 

(114)  Ad  imperandum  Episcopis, 

(115)  Qui  honoris  sui,  officiique  plenitudinem 

a  te  consequuntur. 

(116)  In  ruinam,  et  resurrectionem  multorum 

ascendisti  hanc  cathedram  : 

(117)  Nam  qui  Dei  sunt,  libenter  junguntur  tibi ; 

(118)  Qui  autem  ex  adverso  stat,  aut  Antichristi  est, 

aut  Antichristus. 

(119)  Ad  Petrum  dictum  est  :  Converte  gladium  tuum 

in  vaginam ; 

(120)  Ergo  suus  erat  et  ille; 

(121)  Petri  uterque  gladius  est,  materialis,  et  spiritualis, 

(122)  Alter  tuo  nutu,  alter  tua  manu  evaginandus ; 

(123)  Alioquin  si  nullo  modo  ad  te  pertineret 
gladium  materialis, 

(124)  Dicentibus  Apostolis  :  Ecce  gladii  duo  hic, 

(125)  Non  respondisset  Dominus  :  Satis  est, 
sed  :  Nimis  est. 

(126)  In  eo  plane  Petri  imples  vicem,  cujus  tenes 
et  sedem, 

(127)  Dum  tua  auctoritate  conteris  fidei  corruptores, 

(128)  Dum  tua  admonitione  corda  in  Fide  fluctuantia 

confirmas. 

(129)  Tuae  Sanctitati 

(130)  Commissa  est  Ecclesia  a  solis  ortu  usque 
ad  occasum. 

(131)  Tu  ei  debes  esse  murus  et  antemurale 
a  facie  inimici,  et  persequentis. 

(132)  Tu  debes  fovere  filios  ejus  sub  umbra  alarum 
tuarum. 

(133)  Tibi  Christo  Domini  in  praesenti  datum  est 
judicare  de  universis. 

(134)  Qui  tenes  gladium  et  locum  Petri, 

(135)  Tu  solus  potes  peremptoriam  dare  sententiam 

(136)  Ad  depositionem  Episcoporum. 

(137)  Si  causa  extiterittu  potes  Episcopo  coelum  claudere, 

(138)  Tu  ipsum  Santanae  tradere  potes, 

(139)  Et  a  finibus  terrae  evocare,  et  cogere  ad  tuam 

praesentiam 

(1 40)  Sublimes  quascumque  personas  ecclesiasticas, 

(141)  Ne  semel  aut  bis,  sed  quoties  expedire  videbis, 

(142)  Novos  ordinare  Episcopatus,  ubi  hactenus 

non  fuerunt, 

(143)  De  Episcopis  creare  Archiepi scopos  tibi  licet, 
et  e  converso, 

(144)  Si  necesse  tibi  visum  fuerit. 

(145)  Ex  privilegio  Sedis  Apostolicae  constat  summam 
rerum 

(146)  Ad  tuam  potissimum  respicere  summam 
auctoritatem, 

Inn.  II.  (105)  Ibid.  (106)  Ibid.  (107)  Epist.  388  ad  Inn. 
II.  (108)  Ibid.  (109)  Ep.  280.  (110)  Ibid.  (111)  Ep.  158 
ad  Inn.  II.  (112)  Ep.  237.  (113),Ibid.  (114)  Ibid.  (115) 
Ep.  172.  (116)  Ep.  240  et  124.  (117)  Ibid.  (118)  Ibid! 
(119)  Epist.  256.  (120)  Ibid.  (121)  Ibid.  et  lib.  4  de  con- 
sider.  c.  3.  (122)  Ibid.  (123)  Ibid.  (124)  Ibid.  (125.)  Ibid. 
(126)  Ep.  190  ad  Innocent.  II  (127)  Ibid.  (128)  Ibid. 
(129)  L.  4  de  consid  c.  2.  (130)  Epist.  388  (131)  Epist. 
388.  (132)  Ibid.  (133)  Epist.  913.  (134)  Epist.  176  ei 
239.  (135)  Ibid.  (136)  Ibid.  (137)  L.  2  de  cons.  c  8. 
(158)  Ibid.  (139)  Epist.  131.  (140)  Ibid.  (141)  Ibid.  (142) 
Ibid.  (143)  Ibid.  (144)  Ibid.  (145)  Epist.  198  ad  Inn. 

(147)  Et  plenariam  potestatem. 

(14-8)  Ager  enim  est  mundus,  ipse  creditus  tibi, 
(14.9)  Tu  es,  cui  claves  traditae,  cui  oves  creditae  sunt. 

(150)  Sunt  quidem,  et  alii  Coeli  janitores, 
et  gregum  pastores ; 

(151)  Sed  tu  tanto  gloriosius,  quanto  et  differentius 

(152)  Utrumque  prae  cateris  nomen  haereditasti. 

(153)  Habent  illi  assignatos  greges,  singuli  singulos ; 
(134)  Tibi  universi  crediti  sunt,  uni  unus. 

(155)  Cui  enim  non  dico  Episcoporum,  sed  etiam 

Apostolorum 

(156)  Sic  absolute,  et  indiscrete  totae  commissae 

sunt  oves? 

(157)  Si  me  amas  Petre  pasce  oves  meas. 

(158)  Quas? 

(159)  Illius,  vel  illius  populos  civitatis,  aut  regionis, 
aut  certi  regni  ? 

(160)  Oves,  inquit,  meas.  ^ 

(161)  Cui  non  planum  non  designasse  aliquas, 
sed  assignasse  omnes? 

(162)  Nihil  excipitur,  ubi  distinguitur  nihil. 

(163)  Jacobus,  qui  videbatur  columna  Ecclesiae, 

(164)  Una  contentus  est  Hierosolyma, 

(165)  Petro  universitatem  cedens, 

(166)  Porro  cedente  Domini  fratre, 

(167)  Quis  se  alter  ingerat  Petri  praerogativa?  ? 

(168)  Alii  in  partem  sollicitudinis,  . 

(169)  Tu  in  plenitudinem  potestatis  vocatus  es. 

(170)  Aliorum  potestas  certis  coarctatur  limitibus. 

(171)  Tua  extenditur  et  in  illos, 

(172)  Qui  potestatem  super  alios  acceperunt. 

(173)  Omnis  quidem  anima  sublimioribus  potestatibus 

subdita  est ; 

(174)  Et  qui  potestati  resistit,  Dei  ordinationi  resistit ; 

(175)  Quae  tamen  sententia  debet  a  Rege  omnimode 

custodiri, 

(176)  In  exhibenda  reverentia  Summoe  et  Apostolicae 

Sedi, 

(177)  Et  Beati  Petri  vicario  : 

(178)  Sicut  ipsam  sibi  vult  Imperator  ab  universo 

servari  imperio. 

(179)  Regna  namque  terrae,  et  jura  regnorum, 

(180)  Tunc  sane  sana  suis  dominis,  atque  illaesa 

persistunt, 

(181)  Si  divinis  ordinationibus,  ac  dispositionibus 
non  resistunt. 

(182)  Cum  quisque  coeterorum  Domini  discipulorum 
habeat  suam  navem, 

(183)  Tibi  una  commissa  est  grandissima  navis, 

(184)  Ipsa  universalis  Ecclesia  toto  orbe  diffusa. 

(185)  Deus  ipse  est  unici  hujus  tui  primatus  auctor. 

(186)  Potestatem  habes  non  solum  percutiendi, 
sed  etiam  sanandi. 

(187)  Confugere  ad  viscera  patris  oppresso  nemini 
hactenus  negatum  est, 

(188)  Si  ad  vultum  forte  potentis,  ut  assolet, 

(146;  Ibid.  (147)  Ibid.  (148)  Lib.  2  de  consid.  cap  6. 
(149)  Ibid.  cap.  8.  (150)  Ibid.  (1511  Ibid.  (1521  Ibid. 

(153)  Ibid.  (154)  Ibid.  (153)  Ibid.  (136)  Ibid.  (157)  Ibid. 

■158)  Ibid.  (159)  Ibid.  (160)  Ibid.  (161)  Ibid.  (162)  Ibid. 

163)  Ibid.  il64)  Ibid.  (165)  Ibid.  (166)  Ibid.  (167)  Ibid. 

(1 68)  Ibid.  (169)  Ibid.  (170)  Ibid.  (171)  Ibid.  (172)  Ep. 
183.  (173)  Ibid.  (174)  Ibid.  (175)  Ibid.  (176)  Ibid.  (177) 
Ibid.  (178)  Ep.  255.  (179)  Ibid.  (180)  Ibid.  (181)  Lib.  2 
de  consid.  cap.  8.  (182)  Ibid.  (183)  Ibid.  (184)  Ep.  140. 
(185)  Ep.  247.  (186)  Epist.  50.  (187)  Ibid.  (188)  Epist. 
156  ad  Innocent.  II.  (189)  Ep.  251.  (190)  Ibid.  (191)  Ibid. 
'192'  Ep.  1  '48  ad  Innocent.  II,  (193)  Ibid.  (194)  Lib.  3 


quis  senserit  praegravari. 

(189)  Manus  tua  nulli  hactenus,  vel  negata  oppressis, 
vel  remissa  prajsumptoribus. 

(190)  Tibi  pro  hoc  ipso  laus  et  gratiarum  actio 
Ab  universa  debetur  Ecclesia, 

(191)  Quia  non  siluisti,  non  dissimulasti,  non  quievisti, 

(192)  Efferbuisti,  ut  debuisti. 

(193)  Hoc  inter  ccelera  tui  singularis  primatus  insignia 

(194)  Specialius  illustriusque  nobilitat  tuum, 

Et  inclytum  reddit  apostolatum. 

(195)  Non  est  ad  quem  appallaris,  appellatur  de  toto 
mundo  ad  te  : 

(196)  Id  quidem  in  testimonium  sigularis  primatus  tui. 

(197)  Quin  autem  faciet  alicui  justitiam  de  te? 

(198)  Non  datur  Judex,  ad  quem  trahi  possis. 

(199;  Recurrendum  ergo  ad  eum, 

(200)  Cui  in  praesenti  datum  est  judicare  de  universis, 

id  est,  ad  te, 

(201)  Tu  appellandus  ad  te,  tu  judica  inter  illum,  et  se. 

(202)  Etiam  quaedam  minutiae  et  exiguae  portiones 

Tibi  creditae  universitatis  sunt  tuae. 

(203)  Orbe  exeundum  ei,  qui  forte  volet  explorare 

(204)  Quae  non  ad  tuam  pertinent  curam. 

(205)  Omnia  dijudicas,  ut  ipse  a  nemine  judiceris. 

(206)  Ad  tuum  apostolatum  referri  oportet 

(207)  Pericula  quaeque  scandala  emergentia 

in  regno  Dei, 

(208)  Ea  praesertim,  quae  de  fide  contingunt. 

(209)  Ad  tuam  gloriam 

(210)  Specialiter  spectat  surgentes  succidere  spinas, 

(211)  Sedare  querelas. 

(212)  Quae  autem  Apostolica  firmantur  Auctoritate 
Rata  semper  existunt, 

(213)  Nec  alicujus  possunt  deinceps  mutilare  cavillatione, 

(214)  Et  hoc  nulli  dubium  est. 

(215)  Ea  propter  ad  hanc  Apostolicam  Sedem, 
Beatissime  Pater, 

(216)  Referenda  sunt,  quae  in  conciliis  tractantur. 

(217)  Nam  tuae  serenitatis  expectant  ea  comprobari 
judicio, 

(218)  Simul  et  auctoritate  perpetuo  roborari. 

(219)  Sententiae  pravi  dogmatis  tua  auctoritate 

(220)  Debent  perpetua  damnatione  notari. 

(221)  Et  avulsis  spinis  et  tribulis  ab  Ecclesia  Dei, 

(222)  Praevaleat  adhuc  laeta  Christi  seges 

(223)  Succrescere,  florere,  fructificare. 

(224)  Usquequo  autem  a  tanta  impudentia  innocentia 

tanta  vexabatur, 
et  hoc  vivo  innocentio  ? 

(225)  Stat  ergo  inconcussum  privilegium  tuum  tibi, 

(226)  Tam  in  datis  clavibus,  quam  in  ovibus 

commendatis. 

(227)  Nullus  gradus  praetermissus  est, 

(228)  De  quo  non  acceperit  victoriam  per  te 

(229)  Ecclesia  Dei 

(230)  In  manu  potenti,  et  brachio  excelso. 

de  consider.  cap.  1,  4  et  8.  (193)  Ibid.  (196  Ep.  213  ad 
Innoc.  II.  (197)  Ibid.  (198)  Ibid.  (199)  Ibid.  (200)  Ibid. 
(201)  Ibid.  (202)  Lib.  3  de  consid.  c  4.  (203)  Ibid.  c.  1. 
204)  Ibid.  (205)  Ibid.  206)  Ep.  190  ad  Inn.  II.  (207) 
Ibid.  '208)  Ibid.  (209)  Ep.  210  (210)  Ep.  288.  (211)  Ibid. 
(212  En.  370  ad  Innoc.  II.  (213)  Ibid.  (214)  Ibid.  (215) 
Ibid  (210  Ibid.  (217)  Ibid.  (218)  Ibid.  (219)  Ibid  (220) 
Ibid.  (221)  Ibid.  (222;  Ibid.  (223)  Ibid.  (224)  E.  199. 
(225)  Lib.  2  de  consider.  cap.  8.  (226)  Ibid.  (227)  Ep. 
383  ad  Innoc.  II.  (228)  Ibid.  (229)  Ibid.  (230)  Ibid.  1231) 
Epist.  124.  (232)  Ibid.  (233)  Ep.  127. 

(231)  Merito  Ecclesia  innocentio  concedit  ipsius  vicem, 
(232)  Quem  per  eadem  vestigia  gradientem  cernit. 

(213)  Domini  Papse  innocentii,  et  innocentem  vitam. 

Et  integram  famam 
Nec  hostes  diffitentur. 

Haec 

BERNARDI  CLARAVALLENS1S 

PROTOABBATIS 

Inclyti  non  Gallice  modo ,  sed  etiam  universalis 
Ecclesiae  luminis  elogio 

A  tuo  Apostolico  oraculo  nuper  confirmati 
Quo  evangelicae  libertatis,  et  hierarchici  or-dinis 
studiosioris  et  amantioris, 

Eo  palpatorise  artis  et  partium  studii  ignorantioris 
et  inferioris, 

Praeclarissima  orthodoxae  veritatis  testimonia 
Ad  sanctissimos  antecessores  tuos 

Epist.  Innocentii  XI  ad  Clerum  Gallicanum  anno  1682. 


INNOCENTIUM  II 
et  EUGEN1UM  III 

potissimum  conscripta ; 

Suisque  pro  hac  Sancta  Sede  compluribus  immortalibus, 
ac  maximis  gestis, 

Josepli  Maria  a  Sancto  Stephano 
Ordinis  Cisterciensis  monachus  reformatus 

THEOLOGICA  DOGMATA 

Ac  argumentoso  ejusdem  melliflui  doctoris  Alveario 
deprompta. 

Ex  augustissimo  Sanctitatis  tuse  Nomini 
In  demississimae  devotionis  anathema  sacrata, 

In  litteraria  palaestra  publice  propugnaturus 
Non  alio  titulo,  quam  sui  dulcissimi  parentis  re, 
et  nomine, 

TILE  BEATITUDINI 
•  obsecuturus 

Ad  tuos  sanetissimos  pedes  humillime  provolutus 
D.  D.  D. 


II. 

Quid  senserit  S.  Thomas  de  infallibilitate. 

In  responsione  ad  episcopum  Aurelianen- 
sem,  Archiepiscopus  Melchliniensis  dixerat: 
«La  oii  estla  souverainete,  la  est  1’infaillibi- 
lite.  Or,  le  Pape  a  la  plenitude  de  la  puis- 
sance  sur  lEglise  universelle...  Les  eveques 
entrent  en^participation  de  sa  sollicitude  (in 
partem  sollicitudinis),  mais  iis  n’ont  aucune 
part  a  la  supreme  puissance ,  iis  n’entrent 
pas  in  'participationem  principatus  potestatis.  » 
Ad  id  probandum  lisec  S.  Thomas  Aquinatis 
verba  adduxerat  :  «  Papa  habet  plenitudi¬ 
nem  pontificalis  potestatis  ,  quasi  rex  in  re¬ 
gno  :  sed  Episcopi  assumuntur  in  partem 
sollicitudinis  quasi  judices  singulis  civitati¬ 
bus  preepositi.  »  Distinet.  20,  art.  IV,  qu.  3. 
Contra  hsec  ,  in  tertia  epistola,  pag.  21.  P. 
Gratry  dicit:  «Je  ne  vois  pas  ce  que  prouve, 
dans  la  question,  cette  phrase  deS.  Thomas: 
«  J’y  vois  bien  que  le  Pape  a  la  plenitude  du 
pouvoir  pontifical ,  mais,  sauf  la  comparai- 
son  des  juges  au  roi ,  je  n’y  vois  rien  qui 
nous  apprenne  quo  les  eveques  n’ont  aucune 
part  a  la  supreme  puissance.  »  Pour  m’e- 
clairer  a  ce  sujet ,  j’ouvre  la  Somcne  de  S. 
Thomas,  et  ,  a  la  table  des  matieres  (Index 
tertius),  je  trouve,  reproduite  mot  pour  mot 
la  phrase  cit6e.  Je  m  attends  a  la  trouver 


dans  les  questions  ou  me  renvoie  Vindex  : 
sile  n’est  point  dans  la  Somme.  Elie  est  ail- 
leurs  dans  S.  Thomas,  mais  dans  la  Somme 
theologique  ,  a  1’endroit  ou  je  suis  renvoye, 
voici,  ce  que  j’ai  sous  les  yeux  :  «  Papa  ha¬ 
bet  in  Ecclesia  plenitudinem  potestatis.... 
Episcopi  obtinent  in  Ecclesia  summam  po¬ 
testatem.»  (III  p.  q.  LNXII.  art.  11,  corp.  et 
ad.  I.)  Ainsi  on  dit  que  les  eveques  n’ont  au¬ 
cune  part  a  la  supreme  puissance,  etS.  Tho¬ 
mas  dit  :  «Les eveques  possedent,  dans  LE- 
glise,  la  supreme  puissance.  »  Et  infra  ,  p. 
28  :  «  Oui,  le  Pape  a,  dans  LEglise,  la  ple¬ 
nitude  de  la  puissance  ,  et  les  eveques  ont, 
dans  LEglise,  la  supreme  puissance,  c’est-a- 
dire  que  la  souverainete  appartient  a  la  fois 
aux  deux.  D’ou  il  suit  que  Linfaillibilite  ap- 
paitient  a  la  fois  aux  deux  ,  lorsqu’ils  sont 
unis,  comme  il  est  dit  aux  Actes  desApdtres: 
«  Nobis  collectis  in  unum.  » 

Ecclesia  in  toto  orbe  dispersa  possidet  in- 
falli bili tatem  ;  Ecclesia  in  concilio  congrega¬ 
ta  similiter  infallibilitatem  possidet;  sed  non 
hinc  sequitur  quod  Papa  personaliter  non  sit 
infallibilis. 

Nunc ,  si  ad  Summam  Theologicam  III. 
par.  quaestion.  LNXII  venimus,  ponitur  hic 
quaestio:  Utrum  solus  episcopus  Confirmatio¬ 
nis  sacramentum  conferre  possit.  Objicitur 
hanc  potestate  mali  quando  simplicibus  presby¬ 
teris,  a  S.  Gregorio  collatam  fuisse.  In  corpore 
articuli  respondet  Angelicus  Doctor  :  «  Hoc 
confirmationis  sacramentum  est  quasi  ulti- 

ma  consummatio  sacramenti  baptismi ,  ita 
scilicet  quod  per  baptismum  aedificatur  ho¬ 
mo  in  domum  spiritualem,  et  conscribitur 
quasi  quaedam  spiritualis  epistola;  sed  per 
sacramentum  confirmationis  quasi  domus 
aedificata  dedicatur  in  templum  Spiritus  Sanc¬ 
ti,  et  quasi  epistola  conscripta  signatur  sig¬ 
no  crucis.  Et  ideo  collatio  hujus  sacramenti 
episcopis  reservatum  qui  obtinent  summam 
potestatem  in  Ecclesia.  »  Et  ad  objectionem 
dicit  quod  «  papa  habet  in  Ecclesia  plenitudi¬ 
nem  potestatis  ,  ex  qua  potest  quaedam  quae 
sunt  superiorum  ordinum ,  committere  qui¬ 
busdam  inferioribus.  » 

In  corpore  articuli,  ratiocinatur  de  potes¬ 
tate  ordinis  et  in  responsione  ad  objectum, 
de  potestate  jurisdictionis .  Episcopi  habent 
summam  potestatem  quatenus  habent  ple¬ 
nitudinem  sacerdotii  et  hoc  titulo  soli  pos¬ 
sunt  ordinarie  ,  ut  ait  S.  Thomas  ,  domum 
aedificatam  dedicare  et  scriptam  epistolam 
signare.  Papa  autem,  quatenus  habet  pleni- 
tudinem  jurisdictionis  et  summum  primatum, 
presbyteris  conferre  potuit  quod  episcopis 
ordinarie  reservatum.  In  quantum  ergo  haec 
quaestio  ad  rem  venit,  adversariis  non  fa¬ 
vet. 

At  S.  Thomas  expressius  suam  de  Papa 
doctrinam  explicuit.  Ut  supra  S.  Bernardi 
sententias  retulimus,  sic  possemus  S.Thomce 
Aquinatis  testimonia  proferre.  Doctissimus 
enim  Cardinalis  Joannes  de  Turrecremata 
opus  composuit  cui  titulus  :  «  Solutio  septa- 
ginta  trium  quaestionum  super  potestate  pa- 
pali,  ex  sententiis  S.  Thomae  »  :  opus  quod 
ediditpetente  Card.  Juliano,  ad  usum  eorum 
quibus  omnia  Doctoris  Angelici  opera  perle¬ 
gendi  tempus  deesset.  Cum  autem  hanc  Bel- 
larmini  operum  partem  typis  mandans,  tem¬ 
pus  deest,  ut  omnia  ad  modum  theologicum 
referre  possimus,  haec  sequentia  damus  ex 
Diario  gallico  1’ Univers  : 

u  La  lecture  de  cet  opuscule  du  cardinat 
Turrecremata  apprendraifc  au  P.  Gratry  ce 
qu’il  ignore,  la  doctrine  de  saint  Thomas  au 
sujet  du  Pape.  II  verrait  que  cette  doctrine 
est  forte,  complete,  appuyee  principalement 
sur  la  Sainte-Ecriture  et  par  de  hautes  rai- 
sons  theologiques.  Quelques  textes  supposes 
des  Peres  grecs  dont  il  s’est  servi  contre  les 
Grecs ,  et  qui  ont  ete  depuis  rejetes ,  ne 
tiennentici  qu’une  place  accidentelle  ettres- 
secondaire.  Saint  Thomas  n:en  avaifc  pasbe- 
soin,  on  peut  les  biffer;  iis  sont  de  surcroit, 


et  la  doctrine ,  privee  de  ces  appendices, 
reste  solide  et  entiere.  Prenons  un  exemple.' 

«  Yoici  la  premiere  question.  Existe-t-il 
dans  PEglise  un  superieur  qui  soit  au-dessus 
des  Eveques  ?  En  d’autres  termes ,  y  a-t-il 
dans  1’Eglise  une  puissance  superieure  a  1’e- 
piscopat? 

a  Saint  Thomas  repond  affirmativement 
en  divers  passages.  Ecoutez  celui-ci,  tire  du 
commentaire  sur  les  Sentences  :  «La  oii  plu- 
sieurs  choses  sont  ordonnees  pour  Punite,  il 
faut  un  regime  universel  et  Central  au-des¬ 
sus  des  regimes  ou  gouvernements  particu- 
licrs...  Et  c’est  pourquoi,  comme  1’Eghse  est 
un  seul  corps  ,  il  faut  a  la  conservation  de 
Punite  un  pouvoir  supreme  regissant  toute 
1’Eglise,  au  -dessus  du  pouvoir  episcopal  des- 
tine  a  regir  chaque  Eglise  particuliere ;  et 
ce  pouvoir  supreme  est  celui  du  Pape.  » 

«  A  1’objection  que  tous  les  Eveques  sont 
successeurs  desApbtres  et  que  par  consequent 
iis  sont  tous  egaux ,  et  que  l’un  n’est  point  au- 
dessus  de  Pautre,  voici  la  reponse  :  «  Encore 
que  tous  les  Apotres  aient  regu  en  commun 
le  pouvoir  de  lier  et  de  delier  ,  cependant, 
pourqu’ily  ait  un  ordre  a  garder  dans  le 
pouvoir,  c’est  d’abord  a  Pierre  seul  qu’il  est 
donne,  afin  de  montrer  que  c’est  de  lui  que 
ce  pouvoir  doit  descendre  sur  les  autres. 
Aussi  est-ce  a  Pierre  individuellement  [sin¬ 
gulariter)  qu’il  est  dit  :  Confirme  tes  freres , 
pais  mes  brebis ;  gouverne-les  a  ma  place.  [In 
Sent.  Dist.  25,  q.  ult.)  » 

Allons  ailleurs.  Dans  la  Somme  contre  les 
gentils  (Lib.  1Y,  c.  33). 

«  Encore  bien  que  les  peuples  soient  dis¬ 
tribues  en  divers  dioceses  et  cites,  comme  il 
n’y  a  pourtantqu’une  seule  Eglise,  de  meme 
manifestement  il  ne  doit  y  avoir  qu’un  seul 
peuple  chretiin.  Et  comme  dans  chaque  dio- 
cese  il  ne  doit  y  avoir  qu'un  seulEveque,  de 
meme  il  ne  doit  y  avoir  qu’un  seul  chef  de 
toute  1’Eglise. 

«  L’unite  de  1’Eglise  veut  que  tous  les  fi¬ 
deles  aient  la  meme  foi.  Et  comme  il  arrive 
souvent  que  des  questions  s’elevent  en  ma- 
tiere  de  foi  et  que  ladiversitedes  sentiments 
amenerait  la  division,  si  1’Eglise  n’etait  con- 
servee  dans  Vunite  de  foi  par  le  sentiment  d’un 
seul ,  »  —  sentiment.  des  lors  necessairement 
infaillible,  —  «  il  est  donc  requis,  pour  le 
maintien  de  Punite  de  PEglise  ,  qu’un  seul 
regisse  PEglise  entiere.... 

«  Si  quelqu’un  vient  dire  que  le  Christ  est 
le  seul  Chef,  le  seul  Pasteur  ,  le  seul  Epoux 

de  1’Eglise,  il  ne  difc  pas  assez.Gar  il  est  ma¬ 
nifeste  que  c’est  le  Ghrist  lui-meme  qui  par- 
fait  tous  les  sacrements  de  1’Eglise  ;  c’est  lui 
qui  baptise  ,  qui  remet  les  peches,  etc.  Et 
cependant ,  comme  il  ne  devait  pas  rester 
visiblement  present  a  tous  les  fideles  ,  il  a 
choisi  des  ministres  pour  dispenser  par  eux 
les  sacrements  aux  troupeaux.  Devant  donc 
retirer  le  bienfait  de  sa  personne  visible,  le 
Ghrist,  par  la  meme  raison  ,  a  du  confier  a 
quelqu’un  quifut  son  lieutenant  legouverne- 
ment  de  1’Eglise  universelle.  C’est  pourquoi 
il  a  dit  a  Pierre  avant  son  ascension  :  Pais 
mes  brebis ,  et  avant  sa  passion  :  Confirme  tes 
freres.  Et  c’est  aussi  a  Pierre  seul  qu’il  a  fait 
cette  promesse  :  Je  te  donnerai  les  clefs ,  afin 
de  montrer  que  la  puissance  des  clefs  devait 
passer  par  Pierre  et  arriver  par  lui  aux  Apo- 
tres;  et  cela  ponr  conserver  1’unite  de  l’E- 
glise.  » 

«  Et  si  M.  Gratry  veut  trouver  d’autres 
raisons  de  la  supreme  puissance  du  Pape 
dans  1’Eglise  et  sur  1’Eglise,  saint  Thomas 
les  lui  fournira  sans  les  aller  chercher  dans 
le  Thesaurus  grec.  (1) 

«  Turrecremata  indique  les  questions  sui- 
vantes  :  Le  Pape  est-il  le  premier  ou  le  plus 
grand  de  tous  les  Eveques ?  —  Le  Pape  a-t-il 
la  prelature  universelle  sur  toute  VEglise  ?  Le 
Le  Pape  est-il  la  tete  ou  le  chef  de  l'Eglise  uni¬ 
verselle ?  Saint  Thomas  donne  les  reponses 
les  plus  nettes  et  les  plus  fermes  /  toujours 
principalement  appuyees  sur  la  Sainte  Ecri- 
ture. 

«  Le  Pape  a-t-il  dans  1’Eglise  la  plenitude  de 
la  puissance?  (quest.  20c.)La  reponse  de  saint 
Thomas  est  le  contrepied  de  la  theorie  Ma- 
ret-Gratry  :  —  A  nui  autre  qu’a  Pierre  ,  le 
Ghrist  n’a  donne  pleinement  ce  qui  estsien, 
et  a  Pierre  il  l’a  donne.  Nulli*alii  quam  Pe¬ 
tro  Giiristus  quod  suum  est  plenum  et  ipsi 

SOLI  DEDIT.  )> 

(Voir.  pour  plus  ample  informe,  suppi, 
quest.  XL,  art.  6  et  II.  II ,  quest.  1,  art.  \Q.) 


III. 

Utrum  Bellarminus.  ob  tertiam  controversiam 
in  Indice  librorum  prohibitorum  relatus  fue¬ 
rit  et  an  ejus  doctrina  de  in  fallibilitate  Papae 
reprehendenda  sit. 

Contra  infallibilitatis  definitionem  agens, 
in  epistola  ad  clerum  Aurelianensem,  p.  27, 
G.  Y.  Dupanloup  hsec  habet  :  «  Ignore-t-on 
que  Bellarmin  lui-meme  fut  mis  a  1’Index 
pour  n’avoir  pas  soutenu  le  pouvoir  direct 
du  Pape  sur  les  couronnes?»  Et  infra,  pag. 
41 ,  adjicit  :  «  Ldnfaillibihte  pei;sonnelle  du 
Pape,  non  pas  1’absurde  infaillibilite,  incon- 
ditiohnelle  et  universelle,  dont  nous  parlions 
tout  a  1’heure,  en  citant  certains  theologiens, 
mais  1’infaillibilitd,  telle  que  Bcllarmin,  par 
exemple,  1’entend,  constitue  une  institution, 
non  pas,  sans  doute  ,  au-dessus  du  pouvoir 
du  Tout-Puissant,  mais  assurementbien  pro- 
digieuse  et  plus  etonnante  que  l’infaillibilite 
de  FEglise  entiere.  »  Hinc,  inter  multa  alia 
pericula,  lioc  eruit  :  «  Qui  donc  alors  empe- 
chera  un  nouveau  Pape  de  definir  ce  que 
plusieurs  de  sesprddecesseursont  enseigne: 
Que  le  vicaire  de  Jesus-Christ  a  un  pouvoir 
direct  sur  le  personnel  des  princes ;  qu’il  est 
dansses  attributions d 'institueret de  deposer 
les  souverains ;  que  les  droits  civils  des  rois  et 
despeuples  lui  sont  subordonnes  ?  Mais  alors, 
et  apres  la  pi’oclamation  du  dogme  nouveau  (!) 
nui  clerge  ,  nui  eveque  ,  nui  catliolique  ne 
pourra  requser  cette  doctrine  si  odieuse  aux 
gouvernements  :  c’est-  a-dire  qu’a  leurs  yeux 
tous  les  droits  civils ,  politiques ,  comme 
toutes  lescroyances  religieuses,  seraient  en- 
tre  les  mains  d’un  seul  liomme  !  » 

At  haec  non  sunt  vere  dicta. 

1°  Quoad  canonicam  Controversiarum  pro¬ 
hibitionem,  in  opusculo  cui  titulus  :  La  Mo- 
narchie  pontificale ,  haec  habet  Dom.  Gue- 
ranger  : 


(1)  Thesaurus  grsecus  est  opus  apocryphum,  a  falsario  compositum,  ad  falsarum  Decretalium  ins¬ 
tar,  in  quo  reperiuntur  plures  textus  non  genuini  neque  authentici,  qui  patribus  grsecis,  notanter 
S.  Chrysostomo  et  S.  Cyrillo  tribuuntur  De  quo  thesauro  decepti  sunt  Urbanus  Papa  quartus  et 
S.  Thomas  in  opusculo  contra  errores  Grcecorum.  Sed  comburantur  Thesaurus  et  Decretales,  ut 
aiebat  Pius  VII ;  non  minus  vigebit  cathedra;  Petri  principatus. 

«  A  la  suite  de  Mgr  de  Sura,  Mgrd’Orleans 
affirme  que  1’insertion  momentanee  des 
Controverses  de  Bellarmin  sur  le  catalogue 
de  Vindex,  par  ordre  de  Sixtc-Quint,  aurait 
ete  motivee  par  une  these  que  1’illustre  theo- 
logien  y  a  formulee  contre  le  domaine  direct 
du  Pape  sur  les  couronnes.  G’csttoutsimpIe- 
ment  un  dicton  de  seminaire ;  et  je  mets  au 
defi  de  citer  un  auteur  tant  soit  peu  grave 
pour  justifier  cette  assertion.  On  sait  seule- 
ment  que  le  haut  merite  du  savant  contro- 
versiste  lui  avait  suscitedesenvieux.  Ilspro- 
fiterent  de  quelques  absences  que  dut  faire 
Bellarmin  pour  remplir  diverses  missions  qui 
lui  etaient  confiees  par  le  Saint-Sidge,  et  re- 
pandirent  de  facheuses  impressions  dans 
Rome  contre  son  grand  ouvrage.  Iis  disaient 
quel’on  y  trouvait  reuni,  dans  les  objections, 
tout  1’arsenal  de  la  Reforme  contre  les  veri¬ 
tos  catholiques,  que  les  reponses  de  1’auteur 
etaient  souvent  tres-faibles ,  en  sorte  que 
1’ensemble  devenait  plutot  pernicieux  qu’u- 
tile.  On  alia  jusqu’a  mettre  en  avant  le  nom 
du  Cardinal  Du  Perron  ,  que  l’on  pretendait 
livoir  ainsi  apprecie  les  Controverses.  Nous 
avons  une  lettre  du  Cardinal  de  Joyeuse, 
aupres  duquel  Bellarmin  avait  rdclame  ,  et 
un  autre  de  Du  Perron  lui-meme ,  toutes 
deux  adressees  au  savant  controversiste,  et 
dans  lesquelles  l’un  et  l’autre  lui  tcmoignent 
leur  plus  vive  sympathie,  etprotestent  de  leur 
estime  profonde  pour  son  ouvrage.  Le  coup 
n’en  etait  pas  moins  portc.  A  son  retour  a 
Rome ,  Bellarmin  vit  ses  Controverses  ins¬ 
eri  tes  parmi  les  livres  qu’on  ne^pouvait  plus 
lire  qu’avec  permission.  II  supporta  avec 
grandeur  d’ame  cette  epreuve  qui  fut  de 
courte  duree.  Les  cardinaux  de  la  Congre- 
gation  de  Vindex  ne  tarderent  pas  a  se  reu- 
nir,  et  avant  dJen  avoir  rien  dit  a  Bellarmin, 
iis  d6cr6terent  la  radiation  de  son  livre  de 
la  liste  des  auteurs  prohibes  ,  en  sorte  que 
cette  eclipse  dura  a  peine  deux  ans.  Telle 
est  la  verite  sur  ce  fait,  qui  n’est  qu’un  inci¬ 
dent  dans  l’histoire  de  lacensure  des  livres.» 

Et  postquam  ex  Indice  expunctce  fuissent 
Controversia;,  auctor  ,  quamvis  potestatem 
indirectam  defendisset ,  in  cardinalium  col¬ 
legio  relatus  est. 

2°  Quoad  portentosam  Papae  infallibilita- 
tem ,  non  hic  requirendum  est  an  sit  res 
prorsus  singularis,  sed  an  eam  Christus  ins¬ 
tituerit  et  Petro  concesserit  ut  errare  non 
possit.  Si  de  facto  constat ,  expellenda  est 
stupefactio;  nec  amplius  morandum  est  in 


discutienda  inopportunitate ;  cum  aliunde 
constet,  ex  Evangelio ,  tales  investigationes 
a  Juda  tantum  et  Pharisaeis  habitas  fuisse. 

Quis  neget  caeterum,  a  Bellarmini  tempo¬ 
re,  multa  a  Jansenisiis  Gallicanis,  et  aliis 
ejusdem  farinae,  gesta  fuisse,  quae  definitionis 
necessitatem  demonstrant.  Bellarminus  ve¬ 
ram  doctrinam  tuitus  est;  nunc  longius  pro¬ 
cedendum,  si  hujus  temporis  circumstantiae 
tantum  considerentur.  Hinc  illud  episcopale 
dictum  :  Quod  inopportunum  dixerunt,  ne¬ 
cessarium  fecerunt. 

3°  Quoad  potestatis  directae  pericula  et 
multa  alia,  sic,  opusculo  citato,  disserit  Dom. 
Gucranger  : 

«  Mgr  d’Orleans  veut-il  me  permettre  de 
lui  demander  ce  qu’il  y  aurait  a  faire  dans 
le  cas  ou  un  Concile  oecumenique  viendrait 
a  prononcer  cette  meme  definition?  Le  Con¬ 
cile  infaillible  ,  le  Pape  reconnu  infail lible, 
se  trouvent  exactement  dans  les  memes  con- 
ditions.  Si  une  telle  decision  par  le  Concile 
est  impossible,  comment  par  le  Pape  devien- 
drait-elle  possible?  Llnfaillibilite  dans  l’un 
comme  dans  l’autre  procedant  d’une  source 
identique ,  c’est-a-dire  de  1’assistance  du 
Saint-Esprit ,  on  doit  donc  etre  en  parfait 
repos  sur  les  definitions  que  l’un  ou  l’autre 
viendrait  a  rendre.  Ces  definitions  ne  pour- 
raient  avoir  pourobjet  que  la  verite,  nous  en 
sommes  assures  a  l’avance. 

«  Ajoutons  qu’il  n’estpas  serieux  de  pren- 
dre  en  consideration  les  malentendus  de  11- 
gnorance  et  de  la  mauvaise  foi.  D'abord, 
ainsi  que  je  viens  de  le  dire  ,  c’est  dans  le 
passe  qu’ont  ete  rendues  les  sentences  pa- 
pales  de  deposition  des  princes ;  la  question 
presente  n’y  a  donc  aucun  rapport.  En  sc- 
cond  lieu  ,  la  deposition  d’un  prince  par  le 
Pape,  j’ajouterai  par  le  Concile,  n’est  ni  un 
dogme,  ni  un  fait  dogmatique  :  llnfailiibi- 
lite  du  Pape  ou  du  Concile  n’y  est  engagee 
en  rien.  II  n’est  pas  question,  jlmagine,  de 
definir  dans  le  prochain  Concile  le  pouvoir 
deTEglise,  Pape  ou  Concile,  sur  le  tempo- 
rel  des  souverains;  et  ce  pouvoir  y  serait-il, 
par  impossible,  1’objet  d’une  definition  dog¬ 
matique  ,  son  exercice  n’aurait  aucun  rap¬ 
port  avec  rinfaillibilite  du  Pape  ou  du  Con¬ 
cile  dans  Penseignement  doctrinal.  Le  pou¬ 
voir  de  remettre  ou  de  retenir  les  peches, 
que  la  foireconnait  chezlepretre  dans  1'ad- 
ministration  du  sacrement  de  Penitence, 
nlmplique  pas  la  legitimite  de  toutes  les 
sentences  que  celui-ci  prononce.  Son  auto- 

rit6  est  divine;  mais,  dans  1’exercice,  il  peut 
user  bien  ou  mal  a  propos  du  droit  incon- 
testable  qu’il  a  de  lier  ou  de  delier. 

«  Laissons  donc  de  cote  les  prejugds  irre- 
flechis  et  passionnes  qifauraient  pu  conce- 
voir  les  gouvernements  dont  la  constitution 
est  fondee  sur  1’hercsie  theorique  et  pra¬ 
tique.  La  dignite  du  Concile  ne  permet  pas 
de  supposer  qu’il  prenne  pour  regie  leurs 
desirs  ou  leurs  repugnances.  Quantaux  gou¬ 
vernements  catholiques,  je  vcux  dire  fondes 
sur  le  droit  chretien  ,  tels  qu’il  en  existait  a 
1’epoque  du  Concile  de  Trente,  je  viens  de 
rappeler  comment  cette  sainte  assemblce 
ne  jugea  devoir  tenir  aucun  compte  ni  des 
instances  ni  des  menaces  par  lesquelles  les 
souverains  demeures  fideles  voulaient  1’obli- 
ger  a  se  taire  sur  la  foi  et  a  se  livrer  exclusive- 
ment  a  la  reforme  de  la  discipline.  S’il  s’agit 
de  gouvernements  prepos^s  aujourd’hui  a 
des  populations  catholiques  de  fait ,  mais 
regies  par  des  constitutions  en  dehors  du 
droit  chretien  ,  les  decrets  du  Concile  oecu- 
menique  ne  s’imposerontpasmoins  a  lacon- 
sciencedes  fideles  ;  mais  ces  gouvernements 
n’etant  pas  obliges  a  les  accepter  et  a  les 
faire  reconnaitre  comme  loi  du  pays,  de  quel 
droit  se  preoccuperaient-ils  de  leur  objet  et 
de leur  teneur? 

«  Dans  ces  pays,  1’alliance  dePEgliseet  de 
TEtatexiste  toujours  dans  les  relations  reci- 
proques  de  1’exterieur;  mais  l’Etat  n’y  gere 
plus  les  fonctions  d’Eveque  du  dehors.  II 
comprend  cette  situation  nouvelle,  et  il  a 
senti  que  la  presence  de  ses  ambassadeurs 
au  Concile  serait  aujourd’hui  une^anomalie. 
Quel  ombrage  d’ailleurs  pourrait-il  prendre 
si  le  Concile  definit  que -saint  Pierre  enseigne 
la  foi  avec  infaillibilite  par  la  bouche  de  son 
successeur?  La  parole  infaillible  du  succes- 
seur  de  saint  Pierre  parcourera  toujours  le 
monde,  et  nulle  puissancen’a  jamaispufen- 
chainer.  Toute  mesure  tendante  a  cela  au- 
jourd’hui  seraitvaine,  et  retomberait  sur  ses 
auteurs.  N’avons-nous  pas  plutbt  lieu  des¬ 
perer  que  le  magnifique  spectacle  qu’offrira' 
le  Concile  par  son  ensemble  d’ordre,  de  su- 
bordination  et  de  liberte,  sera  une  legon  utile 
pour  les  gouvernements  et  pour  les  nations, 
qu’il  sera  le  type  d’un  ideal  dont  les  socie- 
tes  modernes  ontperdu  la  trace,  le  gage  de 
benedictions  celestcsquiproduirontun  apai- 
sement  progressi!  chez  les  peuples.  Le  Con¬ 
cile  recueillera ,  qu’on  n’en  doute  pas  ,  le 
respect  du  monde  eniier;  et  si  ses  decisions 


contrarient  quelques  prejugds ,  la  majeste 
qui  1’entourera,  a  cette  heure  ou  toute  ma¬ 
jeste  s’efface ,  lui  assure  d’avance  une  con- 
sideration  qui  sera  salutaire  au  genre  hu- 
main. 

«  Mgr  d’Orleans  exprime  aussi  la  crainte 
que  la  definition  de  1’infaillibilite  papale  11’en- 
leve  a  1’episcopat  quelque  chose  de  sa  di¬ 
gnite.  Il  semble  qu’une  telle crainte  ne  saurait 
etre  fondee;  car  si  le  Concile  definit,  sa  de- 
finition  ne  pourra  etre  que  la  verite  et  la  ve¬ 
rite  revelee.  Comment  la  verite  serait-elle 
contraire  au  droit  de  qui  que  ce  soit?  Mgr 
d’Orleans  pense  que  si  la  definition  est  ren- 
due,  les  Eveques  ne  seront  plus  les  juges  de 
la  foi.  G’est  oublier  que  la  decision  ,  au  cas 
oii  elle  aurait  lieu,proviendrait  du  jugement 
meme  des  Eveques  jugeant  avec  le  Souve- 
rain  Pontife,  et  jugeant  par  la  meme  infail- 
liblement.  Y  a-t-il  quelque  chose  de  plus 
grand?  Mais  si  Mgr  d’Orleans  veut  dire 
que  ,  lorsqu’une  constitution  dogmatique 
aura  e  te  rendue  par  le  Pape  ex  cathedra ,  les 
Eveques  ne  pourront  plus  la  juger  ,  on  lui 
repondra  qu’ils  n’ont  jamais  eu  ce  pouvoirf 
et  c’est  pour  cela  meme  que  la  definition  de 
rinfaillibilite  du  Pape  presente  si  peu  de 
difficulte.  Elle  consacrerait  tout  simplement 
la  pratique  defEglise.  Saint  Augustin  ayant 
regu  les  lettres  de  saint  Innocent,  ne  se  mit 
pas  en  devoir  de  les  juger ;  il  se  contenta 
de  s’ecrier  :  «  La  cause  est  finie.  »  Que  si 
Mgr  d’Orleans  veut  entendre  la  chose  dans 
le  sens  de  la  lettre  du  Cardinal  de  Noailles, 
des  six  Archeveques  et  des  cinq  Eveques  a 
Clcment  XI  en  1710;  c’est-a-dire  quhiyant 
reconnu  «  qu’il  n’a  pas  le  droit  d’examiner 
la  decision  du  Pape  pour  s’en  rendre  le  juge, 
il  veut  seulement  y  confronter  les  sentiments 
qu’il  a  sur  lafoi,  »  alorsla  definition  de  rin¬ 
faillibilite  ne  saurait  lui  causer  aucun  pre- 
judice;  tout  se  conciliera  de  soi-meme. 


IY. 

De  l' opportunite  d'une  definition. 

La  France,  comme  corps  politique,  a  pro¬ 
fesse  plus  qu’aucune  autre  nation  des  senti- 
ments  hostiles  a  1’autorite  supreme  et  uni- 
verselle  des  Papes.  Sans  parier  des  Pragnati- 

ques  apocryphesde  S.  Louis,  la  Pragmatique 
Sanction  de  Bourges,leslibertesgallicanes  de 
Pithou  et  Dupuy,  la  declaration  de  1682,  la 
Constitution  civile  de  1790,  et  les  *articles 
organiques  de  1802  forment  comme  une  tra- 
dition  d’hostilite  au  Saint-Siege ,  et  une 
charte  continue  d’opposition.  Apres  cetecart 
de  trois  ou  quatre  siecles,  la  France,  qui 
avait  eu  ses  heures  d’aberration,  a  vu  arri- 
1’heure  du  retour.  Dans  ces  derniers  temps, 
par  une  fecondite  merveilleuse,  son  sein  a 
produitdes  hommes  vaillants,  les  Pierre  l’Er- 
mite  d’une  croisade  anti-gallicane,  les  jmar- 
teauxdugallicanisme.  Aujourd’hui  legallica- 
nisme  est  juge,  reprouve,  mis  en  poussiere, 
et  l’on  trouverait  difficilement,  a  cote  de  la 
France,  un  pays  ou  le  sentiment  soit  plus 
unanime  dans  la  saine  creance  et  laparfaite 
devotion  au  Pape. 

LTiostilite  au  Saint-Siege  reposait  sur  une 
supposition  :  c’est  que  le  Pape,  pariant  ex 
cathedra ,  a  1’Eglise  universelle,  n’est  pas 
personnellement  infaillible,  et  que  1’infailli- 
bilit6  dogmatique  ne  lui  vient  que  par  1’ad- 
hesion  de  1’episcopat.  De  la  on  concluait  natu- 
rellement  que  le  Pape  ne  peut  gouverner 
1’Egli.se  qu’avec  1’assentiment  des  eveques, 
que  le  Concile  est  superieur  au  Pape  et  que 
1’administration  ordinaire  de  1’Eglise  doit  etre 
strictement  conforme  aux  anciens  canons. 
Mais  de  la  aussi,  il  faut  conclure  que  si  le 
Pape,  pariant  ex  cathedra ,  est  personnelle¬ 
ment  infaillible  :  devant  cette  declaration 
tombe,  tout  d’unconp,  le  farrago  du  gallica- 
nisme. 

Or  les  eglises  de  France  croient  a  Tinfail- 
libilite  personnelle  du  Pape  et  jugent  le  mo- 
ment  opportun  de  definir  cette  infaillibilite, 
comme  dogme  de  foi. 

I.  II  existe,  dans  1’ordre  de  la  nature,  une 
infaillibilite,  c’est  la  certitude.  Par  le  moyen 
de  1’Eglise  ou  de  la  societe  religieuse,  Dieu 
conduit,  les  sages  et  les  simples,  de  la  certi¬ 
tude  naturelle  de  la  raison,  a  la  certitude 
surnaturelle  de  la  foi.La  certitude  de  la  foi 
constitue  dans  le  fidele,  une  infaillibilite  pas¬ 
sive  qui  suppose,  dans  celui  qui  1’enseigne, 
une  infaillibilite  active.  L’Eglise  possede, 
pour  son  enseignement,  de  droit  divin,  l’in- 
faillibilite . 

L’objet  precis  de  1’infaillibilite,  cesont  les 
verites  revelees  de  Dieu,  les  verites  qui  re- 
gardentla  foi,  les  moeurs,  le  culte  divin  etla 
discipline  generale.  Le  sujet  de  1’infaillibili- 
te,  ou  son  organe  divinement  etabli,  ce  sont 


le  Pape  et  leseveques  :  c’est  un  dogme  catho- 
lique,  non  seulement  que  le  Pape  et  les  eve¬ 
ques  sont  juges  infaillibles  des  controverses 
en  matiere  de  religion,  mais  qu’ils  sont  seuls 
juges  de  la  foi. 

LePape,  comme  chef  de  1’Eglise  univer¬ 
selle,  possede.  a  raison  de  la  suprematie, 
deux  eminentes  prerogatives  :  1’infaillibilite 
personnelle  dans  son  enseignement,  l’auto- 
rite  souveraine  pour  son  gouvernement, 

Quand  nous  disons  que  le  Pape  est  infail¬ 
lible,  nous  n’affirmons  pas  comme  le  suppo- 
sent  de  sots  orgueilleux,  que  le  Pape  peut 
nous  ordonner  de  croire  que  deux  et  deux 
font  cinq  ou  qu’un  triangle  est  un  cercie. 
Nous  n’imaginons  pas  que  le  Pape  puisse  etre 
un  homme  absurde,  Nouscroyons  neanmoins 
le  Pape  homme  sujet  aFerreur,  et  nous  pro- 
fessons  que  comme  docteur  particulier,  il 
peut  certainement  s’abuser.  Nous  croyons 
meme  que  tout  en  attachant  un  grand  prix 
aux  opinions  du  Pape  comme  Pape.  a  ses 
actes  personnels,  a  ses  preceptes,  a  ses  res- 
crits,  malgre  la  haufce  autorite  dont  il  est 
revetu,  il  ne  faut  pas  les  considerer  comme 
des definitionsdogmatiques,  etsi  onles revere 
avec  une  respectueuse  deference,  on  n’est 
pointoblige  d’y  croire.  Nous  enseignons  seu¬ 
lement  que  le  Souverain  Pontife  pariant,  du 
haut  de  son  siege,  a  1’Eglise  universelle,  defi- 
nissant  en  matiere  de  foi  et  de  mmurs,  obli- 
geant  d’accepter  ses  definitions  sous  peine 
d’anatheme,  est  infaillible,  et  que  ses  decrets 
dogmatiques  sont  irreformables  avant  me¬ 
me  que  s’y  joignele  consentement  de  1’Eglise. 

Mgr.  Maret  enseigne  le  contraire.  Pour 
combattre  son  erreur,  pourmotiver  la  crean¬ 
ce  francaise  a  1’infaillibilite  personnelle  du 
Pape,  il  faudrait  6tablir  une  these  tlieo- 
logique  et  fournir  une  demonstration  en  re¬ 
gie.  Malheureusement,  pour  remplir  ce  pro- 
gramme  in  extenso ,  il  faudrait  un  volume. 
Nous  devons  donc,  si  nous  voulons  garder 
la  juste  mesure,  nous  borner  a  1’indication 
sommaire  desarguments  et  renvoy  er  simple - 
ment  aux  auteurs  qui  les  developpent  avec 
le  plus  d"autorite. 

La  premiere  preuve  de  1’infaillibilite  se 
tire  des  Ecritures.  Elie  se  forme  en  generat , 
de  tousles  textes  qui  prouvent  la  suprematie 
pontificale,  1’enseignement  infaillible  etant 
un  devoir  de  cette  suprematie  ;  et,  en  parti - 
culier ,  des  trois  textes  Pasce  oves,  confirma 
fratres  et  non  praevalebunt.  Si  le  Pape  n’etait 
pas  infaillible,  il  pourrait  offrir  a  ses  brebis , 

despaturages  empoisonnes;  il  verrait,  en  ce 
cas,  prAvaloir,  contre  sa  doctrine,  les  portes 
de  1’enfer  ,  et  il  ne  pourrait  confirmer  les 
autres,  n’etantpas  confirme  lui  meme,  ayant 
meme  besoin  d’etre  d’abord  confirme. — Yoir 
Perrone,  Praelectiones  Theologiae  tome  II, coi. 
1018. 

La  seconde  preuve  se  tire  des  Saints  Pe- 
res,  qui  expliquent,  dans  le  sens  de  1’infail- 
libilite,  le  texte  |de  1’Evangile.  Latradition 
n’a  qu’un  cri  en  faveur  de  cette  verit6,  et  la 
tradition,  c’estla  foi  vivante  deFEglise,  de- 
puis  son  origine. 

S.  Iren6e,  eveque  de  Lyon,  qui  avait  con¬ 
verse  avec  les  premiers  disciples  des  apotres 
en  Orient,  en  appelait  a  la  chaire  de  S.  Pier- 
re  comme  a  la  regie  de  foi :  «  C’est  a  FEglise 
romaine,  dit  il,  a cause  de  sa  puissante  pri- 
maute,  que  toute  FEglise,  (les  fideles  partout 
repandus)  doit  necessairement  rester  unie, 
parce  que  c’est  en  elle  que  se  conserve  pour 
tous  la  tradition  des  Apotres  (1). 

S  Cyprien  declare  au  milieu  du  IIP  siecle, 
qvlil  n'y  avait  des  «  heresies  et  des  schismes 
dans  FEglise,  que  parceque  tous  les  yeux 
n"etaient  pas  tournes  sur  'le  pretre  de  Dieu, 
sur  ce  Pontife  qui  juge  FEglise  a  la  place  de 
Jesus-Christ?  »  (2) 

Au  IVe  siecle,  S.  Basile,  le  grand  eveque 
de Cesaree  de  Cappadoce,  dit:  «Si  ce  qui 
doit  etre  cru  n’est  pas  defini  par  le  Concile 
il  faut  le  faire  definir  par  le  Pontife  ro- 
main.  (3) 

S.  Augustin,  pariant  de  la  condamnation 
de  Fheresie  pelagienne  par  Innocent  I,  dit  a 
son  peuple  :  «  Deux  conciles  ont  deja  fait 
parvenir  leur  jugement  au  Saint-Siege  sur 
cette  cause,  lareponse  de  Rome  estarrivee, 
la  cause  est  fmie(4). 

S.  Jerome  ecrit  au  Pape  S.  Damase:  «  Je 
parle  au  successeur  de  Pierre;  je  sais  que 
FEglise  est  batie  sur  cette  pierre,  c’esta-dire 
sur  la  chaire  apostolique ;  —  quiconque 
ne  recueille  pas  avec  vous,  disperse,  —  il 
n’est  pas  avec  le  Christ,  mais  avec  1’Ante- 
christ  (5). 

Au  commencement  du  Ye  siecle,  le  grand 
Pape  Innocent  I,  ecrivait  aux  dveques  d’A- 


frique  reunis  a  Garthage  et  a  Mioleve  :  » 
Yous  n’ignorez  pas  ce  qui  est  du  au  Siege 
apostolique  d’oii  decoule  Fepiscopat  et  toute 
monautoritd... .  Quand  on  [agite  des  matie- 
res  qui  interessent  la  foi ,  je  pense  que  nos 
freres  et  co-eveques  ne  doivent  en  referer 
qu’a  Pierre,  c’est-a-dire  a  1’auteur  de  leur 
nom  et  de  leur  dignite  (6). 

Yers  le  milieu  du  meme  siecle,  le  Pape 
S.  Leon  dit  au  Concile  general  de  Chalce- 
doine,  en  lui  rappelant  lalettrea  Flavien: 
« Il  ne  s’agit  plus  de  discuter  audacieusement 
mais  de  croire;  ma  lettre  a  Flavien,  d’heu- 
reuse  memoire  ayant  pleinementet  tresclai- 
rement  decidi  tout  ce  qui  est  de  foi  sur  le 
mystere  de  1’Incarnation  (7)  »  Et  parmi  les 
six  cents  eveques  qui  entendirent  la  lecture 
de  cette  lettre,  aucune  voix  ne  reclama,  et 
c’est  de  ce  Concile  meme,  comme  le  remar- 
que  le  comte  de  Maistre,  que  partent  ces  fa- 
meuse  acclamations  qui  ont  retenti  dans 
toute  1’figlise  :  «Pierre  a  parle  paria  bouche 
de  Leon,  Pierre  est  toujours  vivant  dans  son 
siege.  i) 

C’est  la  repetition  de  ce  que  le  Pape  S. 
Gelestin  disait  peu  de  temps  auparavant  a 
ses  legats  f qui  connaissaient  sa  pensee),  lors- 
qu’ils  partirent  pour  le  Concile  general  d’E- 
phese :  «  Si  les  opinions  sont  divis^es,  sou- 
venez-vous  que  vous  etes  la  pour  juger  et 
non  pour  disputer  (8). 

S.  Maxime,  abbe  de  Chrysople,  ne  en 
580  (un  grec  comme  S.  Basile  de  Cesaree), 
ecrit  dans  un  ouvrage  contre  les  monotheli- 
tes  :  «  Si  Pyrrhus  pretend  n’etre  pas  hereti- 
que  qu’il  ne  perde  point  son  temps  a  se  dis- 
culper  aupres  d’une  foule  de  gens :  qu’il 
prouve  son  innocence  au  bienheureux  Pape 
de  la  tres-sainte  Eglise •Romaine,  c"est-a-di- 
re  au  siege  apostolique  a  qui  appartient 
1’empire,  l’autorit6  et  la  puissance  de  lier  et 
de  delier,  sur  toutes  les  eglises  qui  sont 
dans  le  monde,  en  toutes  choses  et  en  tou¬ 
tes  manieres  (9) 

Au  milieu  du  VIP  siecle,  les  eveques  d’A- 
frique,  reunis  en  Concile,  disaient  au  Pape 
S.  Theodore,  dans  une  lettre  synodale  ; 
«Nos  lois  antiques  ont  decid6  que  de  tout  ce 


(1)  Adv.  Hsei’es.  lib.  III,  c.  3.  (Migne.  Patr.  grseca,  t.  7,  coi.  849.)  —  (2)  Epist.  55  ad  Cornelium. 
(Migne,  Patr.  lat.  t.  3,  coi.  802.)  —  (3)  Epist.  69  ad  Athan.  (Patr.  grseca,  t.  32,  coi.  431.)  — 
(4)  Sermon.  131.  (Migne,  Patr.  latin,  tom.  30,  coi.  734.)  —  (5)  Epist.  15.  (Migne,  Patr.  latin,  t.  22, 
coi.  355.)  —  (6)  Epist.  29  et  30.  (D.  Constant,  Epist.  Rom.  Pont.  coi.  888  et  896.)  —  (7)  Epist.  93. 
(Migne,  Patr.  lat.  t.  54,  coi.  937.)  —  (8)  Epist.  17.  (Migne,  Patr.  lat.  t.  50,  coi.  503.)  —  (9)  Opus¬ 
cula  theologica.  (Migne,  Patr.  grseca,  t.  91,  coi.  144.) 

qui  se  fait,  meme  dans  les  pays  eloignes, 
rien  ne  doit  etre  examin6  ni  admis  avant 
que  votre  Siege  illustre  en  ait  pris  connais- 
sance  (1).  » 

A  la  fin  du  meme  siecle  les  Peres  dusixie- 
me  Concile  gen6ral  (troisieme  de  Constanti- 
nople)  recoivent,  dans  la  quatrieme  session 
la  lettre  oii  le  Pape  S.  Agathon  dit  au  Con¬ 
cile  :  «  Jamais  1’iiglise  apostolique  ne  s’est 
ecartee  en  rien  du  chemin  de  la  verith.  Tou- 
te  1’Eglise  catholique,  tous  les  Conciles  oecu- 
meniques  ont  toujours  embrassd  sadoctrine 
comme  celle  du  Prince  des  Apdtres  ('2).  » 

Cette  lettre  d’Agathon,  ayant  ete  lue  au 
Concile,  les  Peres  y  souscrivirent  par  ac- 
clamation  :  «  Le  chef  supreme  des  Apotres, 
dirent-ils,  combattait  avec  nous;  nousavions 
pour  nous  soutenir  son  imitateur,  le  succes- 
seur  de  sa  chaire,  eclairant  par  ses  lettres  le 
mystere  de  Dieu.  Car,  6  prince,  1’ancienne 
Rome  yous  a  offert  une  confessio n  ecrite  de 
Dieu  meme,  et  une  lettre  de  1’Occident  a 
ramene  le  jour  de  la  doctrine  !  L’encrey  pa- 
raissait,  mais  Pierre  y  parlait  par  Agathon. 
—  Enfin,  le  Concile,  6crivant  au  Pape  pour 
le  prier  de  confirmer  ce  qui  avait  et6  fait, 
lui  dit  dans  sa  lettre  :  cc  C’esta  vous,  comme 
occupant  le  premier  siege  del’Eglise  univer- 
selle,  comme  etant  etabli  sur  la  terre  ferme 
de  la  foi,  que  nous  remettions  ce  qui  est  a 
faire,  acquiescant  de  grand  coeur  aux  lettres 
de  la  confession  veritable,  envoyfies  par  vo- 
tre  paternelle  beatitude  a  notrepieux  empe- 
reur  ;  lettre  que  nous  reconnaissons  comme 
divinement  ecrites  par  le  chef  supreme  des 
Aptores,  et  par  lesquelles  nous  avons  mis  fin 
aux  erreurs,  de  la  nouvelle  heresie  (3).  » 

Nous  nous  bornons,  puisqu’il  le  faut  bien, 
a  ces  temoignagnes  des  premiers  siecles, 
mais  sur  le  dernier  de  ces  t6moignages,  nous 
voulons  citer  un  mot  deBossuet.  L’eveque 
de  Meaux  appelle  cette  declaration  du  sixie- 
me  Concile  gendral  «  un  formulaire  approu- 
v6  par  toute  1’Eglise  catholique,  le  Saint- 
Siege,  en  vertu  des  promessesde  son  divin 
Fondateur,  ne  pouvant  jamais  faillir  (4).  » 

La  troisieme  preuve  se  tire  des  Conciles, 
de  leur  definition,  de  leurs  acclamations  spe- 


cialement  des  acclamations  des  Peres  de 
Chalc6doine,  de  Constantinople  et  de  Nicee, 
au  requ  des  lettres  de  S.  Leon,  d’Agathon  et 
d’Adrien  I.  Si  le  Concile  avait  presum6  le 
Pape  faillible,  il  aurait  examini  a  nouveau 
pour  confirmer  ou  redresser ;  mais  il  n’aurait 
point  crie  :  Petrus  per  Leonem  locutus  est.  — 
On  tire  des  Conciles  une  autre  preuve,  c’est 
que  leurs  jugements  ne  furent  tenu  pour  ir- 
reformables  qu’apres  la  confirmation  duPape. 

La  quatrieme  preuve  se  tire  de  la  conduite 
des  Papes,  Le  P.  Victor  condamne  1’heresie 
des  quarto-decimans;  le  Pape  S.Etiennecon- 
damne  S.  Gyprien  ou  plutot  l’h6resie  plac<§e, 
a  tort,  pendant  longtemps  sous  son  patrona- 
ge  ;  le  Pape  Melchiade  juge  dans  1’affaire  de 
Donatistes ;  les  Papes  S.  Innocent  I  et  Zozime 
condamne  le  p61agianisme  ;  le  Pape  Damase 
condamne  Apollinaire  et  Macedonius ;  le 
Pape  S.  Celestin  condamne  Nestorius  ;  S. 
Leon,  Eutyches  ;  Hormisdas,  les  moines  de 
Scythie  ;  Adrienlcr,  les  Iconoclastes  ;  Adrien 
II,  Photius;  Leon  X,  Luther ;  et  ses  succes- 
seurs  proscrivent  successivement  les  erreurs 
deBaius,  Jansenius,  Quesnel,  Molinos,  Fene- 
lon,  Lamennais. 

Ce  fait  constitue,  a  lui  seul,  une  preuve, 
parcequ’il  atteste  le  sentimentqu’ont  les  Pa¬ 
pes,  non  seulement  de  leurs  droits,  mais  de 
leur  devoir.  De  ce  fait,  ontiretrois  raisons 
qui  confirment  la  preuve  :  la  premiere,  c’est, 
qu’en  cas  de  controverse,  les  partis,  et  en  cas 
d’erreur,les  heretiques  eux-memes  en  appel¬ 
lent  au  Saint-Siege,  comme  au  Souverain 
juge;  la  seconde,  c’est  que  les  Papes  jugent, 
definissent  et  decretent,  non  en  vertu  de 
leur  autorite  confirmee  par  celle  des  eve- 
ques,  mais  en  vertu  de  1’autorite  de  J6sus- 
Christ,  ou  de  leur  autorite  propre  et  dans  la 
plenitude  de  l’autorit6  apostolique  ;  la  troi¬ 
sieme,  c’est  que  le  peuple  chretien,  sans  at- 
tendre  1’adhesion  de  1’episcopat,  a  cru  de  foi 
divine  catholique,  ce  qu’ont  defini  les  PapeA, 
qu’il  a  repousse,  comme  reprouve  de  Dieu, 
ce  que  les  Papes  avaient  condamn6  comme 
heretinues. 

JL 

La  cinquieme  preuve  se  tire  du  sentiment 
des  eveques  dont  le  refrain  habituel  est  si 


(1)  Antiquis  regulis  sancitum  est  ut  quidquid^  quamvis  tn  remotis  vel  in  longinquo  positis  ageretur 
provinciis ,  non  prius  tractandum  vel  accipiendum  sit ,  nisi  ad  notitiam  Alma;  Sedis  vestrce  fuisset  de¬ 
ductum  (Labb.  t.  VI,  coi.  128).  —  Le  comte  de  Maistre  reproduit  cet  acte  du  Concile  ou  siegaient 
trois  primats  d’Afrique,  et  il  y  ajoute  la  traduction  de  Fleliry  en  faisant  remarquer  qu'elle  ne  sera  pas 
trouvee  servile.  —  (2)  Labb.  t.  Vfi  coi.  635. •—  (3)  Labb.  t.  VI,  coi.  1053  et  1073.  —  (4)  Gallia  orth. 
p  X,  c.  7. 

bien  exprime  par  S .  Augustin  :  Roma  locu¬ 
ta  est ,  causa  finita  est .  En  ce  qui  regarae 
particulierement  les  eveques  de  France,  on 
peut  dire,  en  toute  assurance  que,  depuis 
S.  Irenee  jusqu’au  Cardinal  Gousset,  il  ontete 
unanimes  dans  cette  confession.  Pourconnai- 
tre  les  sentiments  de  nos  anciens  eveques  on 
peut  lire  1’epitre  dedicatoire  del’ouvrage  inti- 
tule :  La  France  etlePape  parle  Cardinal  Ville- 
court;  pourles  temoignages  de  nos  eveques 
depuis  Bossuet  jusqu’a  la  Revolution,  il  faut 
lire  le  dix  cliapitres  du  premier  livre  de  cet  ou- 
vrage,  consacrespecialementa  cette  demons- 
tration  ;  pour  les  eveques,  depuis  la  Revolu¬ 
tion  jusqu’au  concordat,  on  trouve  leurs  ecrits 
dans  une  collection,  en  dix  volumes,  publiee 
par  l’abbe  Barruel ;  enfm,  pour  les  eveques 
contemporains,  les  textes  entierssontpublies 
dans  les  Pareri  pour  la  definition  de  1’Imma- 
culee  Conception,  cites  en  abrege  dans  YEx- 
position  des  principes  du  droit  canonique  du 
card  Gousset,  pag.  80,  et  dans  quelques  re- 
cents  articles  tant  du  journal  V  Univers  que 
dela  Revue  du  Monde  Catholique,  nouv.  serie, 
tom.  III,  IY  et  Y. 

La  sixieme  preuve  se  tire  du  consente- 
ment  des  peuples.  On  la  trouve  tres  expli- 
citement  exprimee  dans  les  devises  de  sous- 
cription  pour  les  noces  d’or  de  Pie  IX  :  «  Au 
Pontife  infaillible ,  au  juge  infaillible,  au 
definiteur  souverain  des  doctrines  reve- 
lees,  »  et  mille  autres  formules  semblables. 

La  septieme  preuve  se  tire  du  consente- 
inent  de  Theologiens.  Suarez  dit  :  Veritas 
catholica  est  pontificem  definientem  ex  cathedra , 
esse  regulam  fidei;  ita  docent  omnes  catholici 
doctores  et  censeo  rem  esse  de  fide  certam. 
(l)Tolet  appuie  le  meme  sentiment :  Et  oppo- 
sitia  conclusio  est  manifestus  error  in  fide,  et 
dicit  Cano  bene  se  non  dubitare  si  Concilio  pro¬ 
poneretur,  quod  damnaretur  ut  peresis. Louis 
de  Marea  dit  que  la  majorite  des  docteurs, 
non-seulement  en  theologie,  mais  encore  en 
droit,  adhere  a  1’opinion  commune,  comme 
sappuyant  sur  des  fondement tres-difficiles  ci 
detruire.  La  Civilta  dit  que  c’est  le  sentiment 
de  toutes  les  universites  catholiques,  a  l’ex- 
ception  de  1’ancienne  Sorbonne,  encore  cette 
exception  ne  date  que  du  temps  de  Gerson. 
La  meme  revue  cite  Gonzalez  :  De  Infallibili- 
tate  Romani  Pontificis,  disp.  XYII;  d"Aguirre, 
Defensio  Cath.  S.  Petri,  disp.  VII,  et  Soardi: 


De  Suprema  Romani  Pontificis  auctoritate. 
L’abbe  Bouix,  dans  son  traite  de  Papa,  cite 
les  docteurs  anterieurs  a  Suarez  :  le  P.  Mont- 
rouzier,  dans  la  Revue  du  Monde  catholique , 
cite  S.  Alphonse  de  Liguori,  Mgr  Bouvier, 
M.  Icart,  Fabb6  Guillois,  parmiles  modernes, 
et,  panni  les  anciens,  Duval,  Ysambert, 
Coeffeteau,  Mauclerc  et  Abelly. 

La  huitieme  preuve  se  tire  deFinanite  des 
faits  allegues  a  1’encontre,  tels  que  la  chute 
du  Pape  Libere,  du  Pape  Yirgile  ,  du  Pape 
Honorius  et  de  plusieurs  autres,  dont  les 
actes  incrimines  par  les  gallicans,  sont  reha- 
bilites  par  1’crudition  (3).  —  L’inanite  de  ces 
griefs  etablie,  il  s’en  suit  le  fait  constant  de 
1’infaillibilite  pontificale  depuis  S.  Pierre,  et 
cette  infaillibilite  de  fait,  depuis  S.  Pierre, 
permet  de  conclure  en  faveur  du  droit. 

La  neuvieme  preuve  se  prend  de  la  diffi- 
culte,  grande  pour  le  commun,  de  trouver, 
dans  1’Eglise,  1’organe  divin  de  rinfaillibilite. 
Comme  la  plupart  des  hommes  sont  inca- 
pables  d’aller  jusqu’a  des  considerations  com- 
pliquees,  reservees  aux  esprits  d’une  certaine 
culture,  Dieu  a  du  donner  a  ses  enseigne- 
ments  des  caracteres  de  verite  intelligibles  a 
tous.  Or,  si  1’infaillibilite  de  1’Eglise  ne  re¬ 
side  pas  dans  son  chef,  comment  le  fidele  la 
trouvera-t-il  dans  ses  membres  ?  Comment 
la  trouvera-t-il  dans  TEglise  dispersae,  au 
milieu  du  conflit  des  opinions  et  des  seduc- 
tions  de  1’erreur  ?  Et  qui  lui  garantira  que 
FEglise  lui  parle  quand  il  croira  ecouter  le 
Concile  general  ?  Car  c’est  la  une  tres-grosse 
question  et  qui  en  contient  plusieurs  autres 
fort  embarrassantes :  Le  Concile  a-t-il  ete  con- 
voque  legitimement?  Une  fois  assemble  n’a- 
t-il  pas  cesse  d’etre  legitime?  Ses  canons  et 
decrets  ont-ils  ete  revetus  d’une  confirma- 
tion  canonique?  Quelle  est  la  veritable  inter- 
pretation  a  donner  aux  decrets  du  Concile  ?  — 
Voila  bien  des  questions  a  resoudre  ,  des 
questions  que  1'heresie  saura  envenimer  ou 
brouiller  et  d’oii  la  foi  depend.  N’est-il  pas 
plus  naturel  de  croire  que  1’infaillibilite  do 
FEglise  reside  dans  son  chef?  N’est-ce  pas 
plus  accessible  a  la  foule  des  fideles  et  plus 
certain  meme  pour  les  savants  ? 

Enfin  une  dixieme  preuve  peut  se  tirer  de 
certains  monuments  de  laliturgie  et  de  1’hist. 
eccl.  tel,  par  exemple,  que  le  formulaire  du 
Pape  Hormisdas. 


(1)  De  fide,  disput.  Y,  sect.  viii,  num.  4.  —  (2)  In  secundam  secundae  S.  Thoincc.  —  (3)  Voir  la- 
desaus  les  Praelectiones  historiae  ecclesiasticae  de  Mgr  Palma,  t.  I  et  II,  passim. 

Depuis  quatre  siecles  qu’on  discute,  dans 
les  ecoles,  sur  1’infaillibilite,  il  fant  faire  ob¬ 
server  que  les  arguments  en  sa  faveur  se 
determinent  et  se  precisent  d’une  maniere 
progressive  et  s’accentuent  a  la  fois  de  la 
faqon  la  plus  tranchee.  En  1859,  le  card. 
Gousset,  publiant  son  Expositiori  des  prin¬ 
cipes  du  droit  canonique,  dit :  «  On  remarquera 
qu’aujourd’hui  nous  allons  plus  loin  qu’en 
1844  et  1848,  nous  exprimant  sur  quelques 
points  d’une  maniere  plus  claire,  plus  ex- 
plicite  et  plus  complete  que  nous  neTavions 
fait  alors.  Independammeut  des  convictions 
que  nous  devons  a  une  etude  plus  approfon- 
die  des  saints  Canons,  nous  avons  ete  en- 
hardi  et  par  les  actes  du  Saint-Siege  aposto- 
tolique,  et  par  le  retablissement  du  rite  ro- 
main  dans  la  plupart  des  dioceses  et  par  les 
decrets  des  Gonciles  tenus  parmi  nous  de¬ 
puis  1849  (1).  »  II  est  remarquable,  en  effet, 
que  nos  dix-sept  conciles  provinciaux  riva- 
lisent  tous  de  zele  dans  la  profession  del’in- 
faillibilite.  II  est  remarquable  que  le  Saint- 
Sidge,  dans  ces  derniers  temps,  acondamne 
Bailly,  Lequeux  etplusieursautresouvrages, 
non  qu’ils  fussent  heretiques  ou  schismati- 
ques,  mais  uniquement  parce  qu’ils  abon- 
daient  dans  le  sens  gallican,  dont  toutes  les 
erreurs  se  resument  dans  la  negation  de  l’in- 
faillibilite.  Enfin  Pie  IX,  dans  la  bulle  dog¬ 
matique  qui  definit  lTmmaculee-Conception, 
dit  qu’il  la  proclame  comme  dogme,  suo  in¬ 
fallibili  judicio.  Ainsi  la  chaire  Apostolique 
a  deja  parle  et  l’on  peut  considerer  la  ques- 
tion  de  principe,  en  ce  qui  regarde  1’infail- 
libilite,  comme  definitivement  resolue. 

II.  Malgre  1’evidence  de  sa  demonstration 
et  la  certitude  de  sa  doctrine,  une  proposi- 
tion  n’est  consideree  comme  defmissable 
qu’autant  qu’cdle  reunit  certaines  conditions. 
A  envisager  cette  question  de  definibilite 
sous  le  double  rapport  de  la  foi  et  des  moeurs, 
il  semble  que  les  conditions  requises  peuvent 
se  ramener  aux  suivantes  : 

1°  Que  la  verite  a  definir,  ait,  dans  les 
Ecritures,  au  moins  un  fondement  negatif, 
et,  autant  qu’il  se  peut,  danslatradition,un 
fondement  positif  ; 

2°  Que  cette  verite  ait  ete  attaquee  et  qu’il 
y  ait  raison  de  la  defendre  ; 

3°  Que  cette  d6fense  de  la  verite  par  la 
definition  dogmatique  soit  dans  les  voeux  du 


peuple  chretien  et  conforme  a  1’inspiration 
particuliere  du  Souverain-Pontife ; 

4°  Que  la  definition  dogmatique  n’offre 
pas  des  inconvenients  qui  surpassent  ses 
avantages ; 

5°  Qu’enfin  cette  definition  se  produise  dans 
certaines  circonstances  qui  constituent  ce 
qu’on  appelle  son  opportunitd  (2). 

Or  :  1°  L’infaillibilite  a  d’abord  un  double 
fondement  dans  les  Ecritures,  premierement 
en  ce  sens  qu’il  n’y  est  rien  dit  de  contraire, 
et  secondement  qu’elle  s’y  trouve,  comme 
nousbavons  vu,  tres-explicitement  exprimee. 
Ensuite,  elle  a  un  fondement  tres-solide  dans 
latradition,  generale  et  constante,  des  Peres,. 
des  Conciles,  des  Papes,  des  eveques,  des  fi¬ 
deles  et  des  theologiens. 

2°  LVnfaillibilite  a  ete  serieusement  atta¬ 
quee  ;  elle  a  meme  ete  niee  absolument  par 
une  coterie  depuis  Gerson  et  Pierre  d’Ailly 
jusqu’a  La  Luzerne.  La  declaration  de  1682 
et  sa  defense  par  Bossuet  sont  des  actes  so- 
lennels  et  des  pieces  graves,  qui  forment, 
contre  une  verite,  une  tres-forte  presOmption. 
En  presence  d’une  pareille  attaque,  il  y  a 
non  seulemenfc  lieu,  mais  devoir  de  defense. 
D’autantplus  qu’en  1’absence  d’une  definition, 
1’heresie  frappee  du  glaive  apostolique, 
peut  continuer  ses  ravages,  comme  cela  s’est 
vu  pour  les  subtilites  jansenistes  du  sens  en- 
tendu  par  Vauteur ,  du  cas  de  conscience,  du 
silence  respectueux ;  et  comme  cela  se  voit 
encore  ,  malgre  les  encycliques  ,  par  les 
subtilites  des  catholiques  liberaux.  Pour  la 
defense  d’une  verite  injustement  attaquee  et 
pour  mettre  1’Eglise  a  meme  de  couper  court 
aux  subtilites  d’une  heresie  qui  peut  se  de- 
rober  aux  foudres  pontificales,  il  faut  desor- 
mais  une  definition  dogmatiqae. 

3°  La  definition  del’infaillibilite  personnelle 
ex  cathedra  est  conforme  aux  vceux  du  clerge 
et  des  fideles.  L’adresse  des  eveques  en  1867 
en  contenait  la  formelle  declaration.  Une 
correspondance,  adressee  de  France,  a  la 
Civilta,  nous  a  appris  qu’elle  r6pondaittelle- 
ment  aux  voeux  de  1’episcopat,  qu’elle  pour- 
rait  etre  definie  dans  le  prochain  Concile 
par  acclamation.  Il  n’est  pas  douteux  qu’elle 
ne  reponde  au  voeu  du  Pape  et  qu’il  ne 
l’ait  deja  meme  implicitement  definie.  Au 
prochain  Concile,  le  Saint-Esprit  fera  le 
reste. 


(1)  Avant-propos,  p.v.  —  (2)  Nous  posons  ces  cinq  conditions  comme postulats,  sans  nous  astrein- 
dre  i  les  expliquer,  a  les  classer  et  a  les  d^montrer.  L’Eglise  pose  des  conditions  moins  seviires. 


182 


APPENDICES 


4°  La  definition  de  l’infaillibilit6  ofFrirait- 
elle  1’inconvenient  d’empecher  le  retour  des 
schismatiques  et  la  conversion  des  her6ti- 
ques  ? 

Des  prudentsrontaffirm6  oudumoins,  en 
ont  exprime  la  crainte  par  un  doute.  Mais 
l’on  peut  dire  que  leur  prudence  est  cette 
prudence  du  siecle,  qui  est  ennemie  plutot 
qu’amie  des  oeuvres  de  Dieu.  —  En  gene¬ 
rat,  le  systeme  qui  consiste  a  preparer  des 
conversions  par  des  accommodements  de 
doctrines,  ressemble,  quant  au  succes,  au 
systeme  qui  consiste  a  preparer  des  ames 
saintes  par  des  accommodements  de  morale. 
Tei  n’a  point  agi  le  Sauveur  :  la  croix  toute 
nue  inspire  plus  d’heroisme,  et  le  Credo  tout 
franc  procede  a  meilleures  conversions.  La 
conversion,  par  un  acte  divin,  change  radi- 
calement  les  ames  et  une  fois  qu’elles  sont 
ainsi  changees,  elles  portent  legerement  le 
fardeau  des  mysteres.  Que  si  vous  entrez  en 
concessions  avec  leur  paresse  spirituelle,  avec 
leurs  prejuges  ou  leur  orgueil,  ce  n’est  pas 
leur  conversion  que  vous  faites,  c’est  leur 
perversion  ;  et  cet  apotre,  qui  marchande 
ainsi  la  v6rite,  peut  lui-meme  se  perver- 
tir. 

En  fait,  il  ne  parait  pas  que  rinfaillibilite 
empeche  la  conversion  des  h6r6tiques.  L’he- 
retique  n’est  tel  que  parce  qu’il  refuse  opi- 
ni&tr6ment  d’accepter,  sur  un  ou  plusieurs 
points,  la  doctrine  de  1’Eglise.  Si  vous  vou- 
lez  le  convertir,  il  faut  1’attaquer  sur  tous 
ces  points  qu’il  rejette  et  1’amener  a  r6trac- 
tation.  Mais  c’est  la  une  voie  longue,  diffi¬ 
cile,  p6rilleuse,  ou  la  Science  peut  faire  de- 
faut,  ou  les  passions  volontiers  se  raidissent. 
Au  lieu  d’entamer  cette  longue  et  difficile  et 
perilleuse  controverse,  ne  vaut-il  pas  mieux 
attaquer  Th6retique  sur  un  seul  point,  sur 
celui-la  meme  qui  coupe  court  a  toute  her6- 
sie,  sur  rinfaillibilite  des  Papes.  Une  fois 
ce  point  gagne,  l’her6sie  n’a  plus  de  raison 
d’etre  et  les  mobiles  symboles  de  I’h6r6sie 
tombent  tout  d’un  coup. 

La  pierre  d’acboppement  des  h6r6tiques, 
au  surplus,  ce  n’est  pas  1’infaillibilite  du 
Pape,  mais  rinfaillibilite  de  1’Eglise.  Leib- 
nitz  admettait  rinfaillibilite  pontificale.  Les 
controversistes  qui  attaquent  le  protestan- 
tisme,  Manning,  Perrone,  Scbrader,  We- 
ninger,  Bottala  portent  plus  volontiers  l’at- 


taque  sur  ce  point :  leur  experience  forme 
une  pr£somption  favorable  ,  parfaitement 
confirm£e  par  le  succes. 

En  fait,  il  se  peut  faire  que  rinfaillibilite 
empeche  la  conversion  des  schismatiques. 
Les  schismatiques  rejettent  1’unite  de  l’E- 
glise  et  la  primaute  du  Pape  dont  1’infailli¬ 
bilite  est  un  des  attributs.  La  question  est  de 
savoir  s’il  n’est  pas  plus  facile  de  leur  faire 
accepter  rinfaillibilite  que  la  primaute.  L’E- 
glise,  divinement  assistee,  a  juge,  dans  sa 
sagesse,  en  faveur  de  1’affirmative  et  l’his- 
toire  presentant  les  choses  en  sens  inverse, 
confirme  sa  dedsion.  G’est  en  cessant  de 
cro.ire  a  rinfaillibilite  que  les  schismatiques 
ont  rejete  la  primaute  ;  l’Eglise,  pour  les  ra- 
mener  a  la  primaute  des  Papes,  leur  preche 
1’infaillibilite.  Le  rejet  de  rinfaillibilite  ayant 
ete  cause  de  chute,  il  faut  croire  que  la  pre* 
dication  sera  le  bon  moyen  de  conver¬ 
sion  (1). 

5°Ladefinition  de  1’infaillibilite  n’aurait-elle 
pas  finconvenient  de  blesserla  France? 

En  ce  qui  regarde  le  clerge,  il  n’y  a  pas  h 
craindre  cet  inconvenient.  Cette  definition, 
il  est  vrai,  est  le  coup  de  mort  de  ce  qu’on  a 
appele  le  gallicanisme,  donnant  a  entendre, 
par  la,  que  c’etait  la  doctrine  de  la  France  ; 
mais  le  coup  tombe  sur  un  cadavre.  Le  gal¬ 
licanisme  n’est  plus  une  doctrine,  c’est  une 
tactique  interessee  ou  une  intrigue.  Ceux  qui 
la  soutiennent  ou  la  suivent,  ne  defendent 
pas  les  quatre  articles  ;  iis  se  bornent  a  lou- 
voyer  dans  les  eaux  de  l’habilete  et  de  la 
faveur.  La  definition  ne  choquera  pas  leurs 
prejuges  ,  elle  mortifiera  seulement  leur 
faible  vertu.  Pour  la  majorite,  la  grande, 
1’immense  majorite  du  clerge,  elle  arepudie 
les  doctrines  gallicanes  et  elle  fait  fi  des  ha- 
biletes  interessees.  Ce  gallicanisme  que  l’an- 
cien  clerg6  avait  accepte  comme  une  garan- 
tie  ou  respecte  comme  une  tradition,  n’a 
jamais  ete  qu’un  instrument  d^oppression, 
de  persecution  et  de  ruine.  Le  nouveau 
clerge,  depouilie  des  avantages  temporels  de 
l’ancien,  en  butte  aux  vexations  de  la  puis- 
sance  civile,  a  ete  ramene  a  Rome  par  ses 
persecutions  et  ses  malheurs.  Rome!  Voila 
desormais  sa  devise,  parce  que  c’est  le  gage 
de  sa  dignite  et  de  son  independance. 

En  ce  qui  regarde  les  politiques,  il  est  fort 
probable  que  la  definition  les  irritera ;  iis  le 


(1)  Ces  deux  points  ont  6te  trait^s  dans  la  Revue  du  monde  catholique ,  nouvelle  s6rie,  t.Y,  p.  635. 
Nous  n'avons  pas  cru  pouvoir  nous  approprier  ici  les  consid^rations  du  P.  Montrouzier;  nous  nous 
bornons  a  y  renvoyer. 

font  assez  voir  par  la  crainte  qu’ils  en  ont. 
La  crainte  justifiee  se  changera  en  colere, 
mais  Ia  colere  passe.  Ce  qui  restera,  par  le 
fait  de  cette  definition,  ce  sera  la  reproba- 
tion  du  systeme  parlementaire  et  c^sarien, 
qui  met,  sous  la  main  de  l’Etat,  le  temporel 
et  la  police  de  1’Eglise.  Ce  n’est  pas  un  in- 
convenient,  c’est  un  avantage. 

Ce  sera  un  avantage  encore  de  gagner 
cette  victoire  par  unConcile.  Les  parlemen- 
taires,  pour  faire  passer  leur  schisme  en 
herbe,  se  couvraientdes  opinions  des  episco- 
paux.  Les  quatre  articles,  les  eveques  de 
82,  Bossuet  :  iis  ne  sortaient  pas  de  ces  in- 
vocations.  Le  Saint-Siege  avait  reprouve  les 
doctrines  des  episcopaux  sans  les  frapper 
toutefois  d’une  condamnation  expresse,  ex¬ 
cepte  pourtant  dans  la  bulle  Auctorem  fidei. 
N’est-il  pas  piquant  de  faire  condamner  les 
opinions  des  episcopaux  par  des  eveques 
reunis  en  Concile  ?  et  les  parlementaires  nous 
parleront-ils  encore  de  trente-quatre  eve' 
ques  de  82,  quand  iis  auront  contre  six  ou 
sept  cents  eveques  ? 

6°  Mais  la  definition  de  l’infaillibilitd  ne  se 
recommande-t-elle  pas  par  degrands  avan- 
tages  ? 

II  y  a  un  prdjug6,  assez  repandu,  qui  fait 
considerer,  avec  une  certaine  crainte,  une 
definition  doctrinale.  Non-seulement  nous  ne 
partageons  pas  ce  prejug6,  mais  nous  pro- 
fessons  une  opinion  contraire.  Une  defini¬ 
tion,  pour  nous,  c’est  une  conquete.  Tei 
point  etait  reste  jusque  la  dansTincertitude, 
parce  qu’il  restait  dans  l’obscurit6.  L’esprit 
humain,  a  son  endroit,  etait  libre  de  penser 
ce  que  bon  lui  semblait,  mais,  cette  liberte, 
qui  caresse  toujours  notre  faiblesse,  ne  se 
gardait  que  par  1’absencede  Iav6rit6.  Main- 
tenant  que  cette  verite,  jusque-la  douteuse, 
devienne,  par  la  definition,  certaine  :  l’es- 
prit  perd  sa  liberte  de  croire  ce  que  bon  lui 
semblait,  mais  il  acquiert  une  verit6  qu’il 
n’etait  pas  sur  de  posseder.  La  definition  est 
donc,  par  elle-meme  un  bien,  et  ce  bien  est 
d’autant  plus  precieux  que  la  verite  d6finie 
est  plus  importante.  Quand  les  Peres  parient 
de  nos  dogmes,  iis  leur  appliquent,  par  fi- 
gure,  les  noms  qui  expriment  le  mieux  la 
richesse  :  chaque  mystere  est,  a  leurs  yeux, 
comme  un  diamant,  et  le  Symbole  est  lui- 
meme,  comme  unecouronne  d’or,  rehaussee 
de  ces  pierres  pr6cieuses.  Ces  figures  peu- 
vent  s’appliquer  parfaitement  a  l’infaillibilit<§. 
II  y  a,  pour  la  vie  chretienne,  deux  choses 


importantes,lacommunionetl’enseignement, 
la  communion  4  Jesus  dans  TEucharistie 
pour  entrer  en  possession  de  Dieu  consider6 
comme  amour,  fenseignement  de  Jesus- 
Christ,  communiqu6  par  lesSouverains  Pon- 
tifes,  pour  entrer  en  possession  de  Dieu  con¬ 
sidere  comme  verite.  L’infaillibilite  est  donc, 
comme  1’Eucharistie,  la  base  de  la  vie  chr6- 
tienne.  «  Si  le  Pape  est  infaillible,  dit  Mgr. 
Bertheaud,  c’est  pour  que  nous  soyons  in- 
faillibles  ;  s’il  a  lepouvoirde  nepas  se  trom- 
per,  c’est  que  nous  avons  le  droit  de  n’etre 
pas  trompes  :  son  infaillibilite,  c’est  notre 
fortune,  c’est  notre  gloire.  » 

Premier  avantage  pour  les  fideles ;  en 
voici  un  second  pour  ceux  du  dehors.  On 
fait  de  l’infaillibilit6  un  6pouvantail,  mais 
c’est  parce  qu’on  en  donne  des  notions  con- 
fuses  et  des  defmitions  absurdes.  II  en  est 
toujours  un  peu  ainsi  des  verites  chretiennes 
qui  font  peur.  Au  xvi®  siecle,  on  avait  abus6 
les  protestants  avec  des  frayeurs  aussi  mal 
fondes ;  au  xviie  siecle,  Bossuet,  en  donnant 
son  Exposition  de  la  doctrine  chretienne,  fit 
tomber  les  frayeurs  en  montrant  la  verit6. 
L’infaillibilite  du  Saint-Siege  ,  expliqu6e 
comme  elle  doit  1’etre,  dit  Mgr  Dechamps, 
loin  d’eloigner  les  esprits  de  bonne  foi,  ne 
peut  que  les  attirer.  C’est  en  la  denaturant 
qu’on  l’a  rendue  repoussante  ;  ce  sera  en  la 
montrant,  en  la  defmissant  telle  qu’elle  est, 
en  la  faisant  voir  dans  PEvangile  et  dans  la 
foi  des  peuples  chretiens,  qu’on  preparerala 
realisation  de  la  prophetie  :  Et  erit  unum 
ovile  et  unus  pastor. 

Mais  allons  plus  au  fond  des  choses. 

La  definition  de  1’infaillibilite  pontificale 
ne  donne  pas,  au  Pape,  une  chose  quine  lui 
appartienne  pas ;  elle  proclame  seulement 
une  attribution  de  sa  souverainete  ;  elle  de- 
clare,  urbi  et  orbi ,  que  la  monarchie  des 
Papes  jouit,  par  institution  divine,  de  la 
prerogative  de  ne  pas  se  tromper.  La  defi¬ 
nition  offre  donc  cet  avantage  de  constituer 
d6finitivement,  aux  yeux  de  l’humanit6,  l’o- 
racle  infaillible  de  la  foi.  L’Eglise  dispersae 
est  infaillible,  1’Eglise  reunie  en  Concile  est 
infaillible ;  mais  a  cote  de  ces  deux  oracles, 
qui  ne  peuvent  ni  parier  toujours  ni  se  faire 
entendre  partout,  il  y  a  un  oracle  qui  peut 
parier  et  se  faire  entendre  sans  si  grands  frais 
ni  si  grands  embarras.  L’6veque  en  qui  parient 
tousles6veques,  c’estle  Pape :  saboucBe  suffit 
a  l’ univers,  os  orbi  suf  ficiens ,  comme  disent  les 
Peres.  Il  faut  qu’on  le  sache  desormais  ;  la 

definition  de  l’infaillibilite  en  fournira  l’in- 
vincible  preuve,  et  elle  viendra  bien  a  son 
heure.  Le  Pape,  assiege  dans  Rome,  peut 
etre  contraint  de  reprendre  le  chemin  de 
l’exil.  Les  successeurs  de  Pie  IX,  depouilles 
de  la  puissance  temporelle,  peuvent  errer, 
pelerins  sublimes,  dans  toutes  les  contrees  du 
monde,  sans  autre  defense  quele  baton  apos¬ 
tolique.  Eh  bien,  meme  dans  cet  exii,  le 
Pape,  declare  infaillible,  fera  mieux  entendre 
sa  voix.  L’Eglise  dispersee  ne  pourrait  pas 
parier,  elle  ne  pourrait  peut-etre  pas  se  reu- 
nir  ;  il  y  aura,  parmi  ces  eveques,  un  eveque 
qui  parlera  et,  grace  a  la  definition  de  l’in- 
faillibilite,  les  fideles  devront  dire  :  «  Pierre 
a  parle,  la  cause  est  finie.  » 

Le  Pape  faillible,  dit  la  Civilta  (art.  en 
reponse  a  Emile  Ollivier)  ne  serait  rien  de 
plus  qu’un  autre  eveque  (dans  1’ordre  de 
1’enseignement) ;  si  l’on  ne  tient  pas  compte 
du  degre  plus  eleve  ou  ilse  trouve  dansTor- 
dre  de  la  simple  juridiction,  Tobdissance  des 
fideles  pourrait  alors  etre  aisement  reduite  a 
un  acquiescement  exterieur  et  a  un  silence 
respectueux  ;  car  on  ne  voit  point  de  raison 
convaincante  qui  oblige  a  se  soumettre  de 
coeur  et  d’esprit  aux  decisions  d’une  autorite 
qui  peut  errer  etdont  lesjugements  peuvent 
consequemment  etre  reformds.  La  definition 
de  1’infaillibilite  donne  donc  a  la  chaire 
apostolique  une  plus  grande  force  de  gou- 
vernement  et  cette  force  peut  devenir  d’une 
pressante  utilite  dans  la  persecution. 

L’infaillibilite  est  aussi  une  force  pour  les 
eveques.  La  religion  trouvait  autrefois,  dans 
les  institutions  politiques,  beaucoup  de  se- 
cours  et  d’appuis  terrestres,  qui  la  defen- 
daient  et  concouraient  avec  elle  au  maintien 
de  la  verite  et  de  la  morale  evangelique. 
Aujourd’hui  elle  est  privee  de  ces  secours  et 
ne  peut  plus  tirer  sa  force  que  d’elle-meme. 
En  presence  de  gouvernements*  qui  ont 
apostasie  1’Evangile,  dit  encore  la  Civilta , 
l’6piscopat  catholique  a  besoin  de  chercher 
en  lui-meme  tous  les  elements  de  force  qui 
lui  venaient  autrefois,  pour  une  bonne  part, 
de  la  protection  de  FEtat.  Or,  la  force  pro¬ 
cede  de  1’union  etl’union,  dansFEglise,  nait 
du  Pape  :  II  est  lame,  le  centre,  le  lien  com- 
mun  de  toutes  les  parties  de  ce  grand  corps. 
Si  donc  l’effet  ne  peut  croitre  que  par  la 
puissance  de  la  cause,  chacun  voit  que,  pour 
donnef^un  nouvel  appui  a  1’episcopat,  il  faut 
fortifier  Tautorite  pontificale. 

L’6piscopat  frangais,  en  particulier,  doit, 


plus  que  tout  autre,  tirer  de  la  definition, 
une  force  particuliere,  et  parce  qu’il  repu- 
diera  par  la  les  errements  du  gallicanisme, 
et  parce  qu’il  affirmera,  d’une  maniere  plus 
solennelle,  sa  creance  a  1’encontre  et  parce 
qu’il  se  mettra  en  meilleure  harmonie  avec 
les  vertus  des  fideles  chretiens.  «  L’Eglise 
actuelle  de  France,  ditMgr.  Manning,  est  en 
harmonie  parfaite  avec  la  theologie  de  ses 
anciens  conciles  et  docteurs,  avec  celle  de 
S.  Bernard,  de  S.  Anselme,  de  S.  Thomas, 
de  S.  Bonavanture,  qui  avaient  fait  leurs 
dtudes  dans  ses  ecoles  et  surtout  de  l’an- 
cienne  Universite  de  Paris...  Le  courant  de 
la  tradition  catholique  est  trop  profond  et 
trop  fort  chez  ce  grand  peuple,  pour  etre 
detourne  par  un  obstacle  aussi  faible  que  le 
gallicanisme. . .  Il  est  aussi  peu  probable  de 
voir  aujourd’hui  les  prelats  frangais  revenir 
aux  quatre  propositions  de  Bossuet  que  de 
voir  nos  astronomes  revenir  au  systeme  de 
Ptolemee.  »  «  L’autorite  pontificale,  dit  a 
son  tour  la  Civilta ,  est  aujourd’hui  pleine- 
ment  reconnue  par  tous  les  eveques  et  par 
tous  les  fideles  de  France ;  la  voix  de  son 
magistere  est  dcoutee,  comme  un  infaillible 
oracle,  par  tous  les  pasteurs  et  par  tous  les 
catholiques  de  France.  Il  n’y  a  plus  que  deux 
eglises  vivantes  en  France  :  1’Eglise  catho¬ 
lique  romaine  avec  toutes  ses  doctrines  ul- 
tramontaines  et  la  synagogue  satanique  de 
1’impiete,  de  1’increduliteet  dulibertinage.  » 
Et  non-seulement  le  gallicanisme  a  disparu, 
mais  il  a  cede  la  place  aux  convictions  dela 
foi  la  plus  sincere,  aux  elans  de  la  piete  la 
plus  vive.  Dans  ces  derniers  temps,  au  mi- 
lieu  des  incertitudes  et  peut-etre  des  trahi- 
sons  de  la  politique,  la  France  plus  qu’au- 
cune  autre  nation,  a  offert  au  Saint-Siege, 
le  tribut  de  1’argent  par  le  dernier  de  St 
Pierre,  et  le  tribut  du  sang,  paries  zouaves 
pontificaux.  Aujourdliui  elle  ajoute,  a  ces 
deux  tributs,  le  tribut  de  fintelligence  et  de 
1’amour ;  et  il  ne  manque  point,  grace  a 
Dieu,  parmi  nous,  de  pretres  et  de  fideles, 
qui  s’engagent,  par  vceu,  a  croire  et  a  sou- 
tenirrinfaillibilite  du  Pape.  Que  ne  doivent 
pas  gagner  les  eveques  a  se  mettre  a  la  tete 
des  nouveaux  crois6s. 

Le  clerge  inferieur  n!a  pas  moins  a  gagner 
que  Tepiscopat.  Dans  1’etat  present  du  monde, 
le  pretre  ne  peut  ni  revenir  a  des  doctrines 
ddconsiderees  par  la  responsabilitd  de  nos 
desastres,  ni  s’arreter  aux  alliances  avec  le 
bras  de  chair  et  le  roseau  bris<§.  Dans  les 

luttes  actuelles,  la  fcrce  qui  doit  assurer  la 
victoire,  c’est  notre  foi.  II  est  donc  neces- 
saire  de  fortifier  notre  foi,  de  la  rendre,  de 
plus  en  plus,  efficace  et  puissante  ;  et  cela 
n’est  possible  qu’a  lacondition  d’afi'ermir  de 
plus  en  plus  Fautoritd  de  celui  qui  est  1’or- 
gane  et  le  maitre  supreme  de  la  foi. 

Si  nous  laissions  passer  les  restes  de  la 
tlidologie  des  courtisans,  il  nous  manquerait 
la  decision  et  la  r6solution  ;  nous  lFaurions 
pas,  danslecoeur,  la  bravoure,  qu’inspire  la 
devotion  au  Pape,  et,  dans  nos  esprits,  la 
clairvoyance  qu’inspire  le  respect  du  Saint- 
Siege.  Au  contraire,  plus  le  clerge  agira 
dans  le  sens  des  doctrines  romaines,  plus 
les  fideles  1’ecouteront.  L6  peuple  n’a  aucun 
gout  pour  les  moyens  termes.  La  verite 
simple,  d6clar6e  avec  franchise  et  sans  res- 
triction,  voila  ce  qui  gagne  la  confiance  et 
acquiert  les  sympathies. 

A  ces  avantages  pour  le  clerg6  et  les  fi¬ 
deles,  s’en  ajoute  un  particulier  pour  les 
6coles.  Depuis  plus  de  quatre  siecles  les 
theologiens  catholiques  argumentent  sur  la 
question  de  savoir  si  le  Pape  peut  se  trom- 
per  ou  non,  quand  il  parle  ex  cathedra.  Des 
montagnes  de  livres  ont  6t&  ecritsdepart  et 
d’autre  ;  tout  a  ete  dit  pour  et  contre.  Eh 
bien,  quand  une  controverse,  quitouchepar 
un  cote  si  sensible  a  1’autorite  de  1’Eglise,  a 
6puise  sesvoies  et  ne  donne  plus  de  lumiere, 
ne  semble-t-il  pas  que  le  jour  soit  fait  et 
qu’il  n’y  ait  plus  qu’a  fixer,  par  une  defini- 
tion  dogmatique,  les  esprits  las  et  inquiets  ? 

Que  si  1’Eglise  a  tout  a  gagner  par  cette 
ddfinition,  ce  n’est  point,  tant  sJen  faut,  au 
pr^judice  de  la  societe  civile.  Et  d’abord  la 
societe  civile  doit  y  gagner  pour  la  solidite 
des  pouvoirs.  Tout  le  monde  reconnait  que 
la  maladie  sociale  de  notre  temps  estFaffai- 
blissement,  non  seulement  du  prestige,  mais 
de  la  notion  meme  de  Fautorite.  LTesprit 
d’independance,  manifeste  dans  1’Eglise  par 
la  revolte  protestante,  est  descendu  ensuite 
dans  Fordre  civil  et  s’estrepandu  enfindans 
toutes  les  spheres  des  relations  sociales. 
Chacun  se  croit  maintenant  le  droit  de  tout 
faire  et  de  tout  dire,  sans  autre  regie  que 
ses  caprices.  La  societe  trouve,  dans  cet  es- 
prit,  de  grands  embarras  ;  elle  peut  y  trou- 
verlacause  de  sadissolution.  Undes  moyens 
de  la  sauver  du  perii,  c’est  de  restaurer  le 
principe  de  Fautorite.  Or,  pour  qu'une  telle 
restauration  soit  consue  sagement  et  execu- 
tee  avec  chance  de  succes,  il  faut  commen- 


cer  par  reint6grer,  dans  la  plenitude  de  ses 
droits,  Fautorite  principale,  la  regie  et  le 
type  de  toutes  les  autorit6s,  Fautoritd  du 
Souverain-Pontife.  C’est  sagesse,  lorsqu’on 
reorganise,  d’extirper  avanttoutlapremiere 
racine  du  mal. 

La  societe  doit  y  trouver  un  autre  bene¬ 
fice.  Pres  de  la  ville  de  Gerazim,  les  d§mons, 
avec  la  permission  du  Sauveur,  entrerent 
dans  un  troupeau  de  betes  immondes.  Les 
habitants  du  pays,  saisis  defrayeur,  prierent 
Jdsus  de  s’eioigner  d’eux.  Le  monde,  adonne 
au  mal,  comprend  tres-bien  qu’en  se  sou- 
mettant  a  la  religion  chretienne,  il  devrait 
cesser  de  rechercher  uniquement  les  biens 
terrestres.  Dans  sa  lachete,  il  ne  prie  pas 
seulement  Jesus-Christ  de  s’eloigner,  il  le 
chasse  outrageusement.  Mais  il  y  a,  au  mi- 
lieu  du  monde  corrompu,  un  homme  qui 
n’est  pas  menteur  comme  les  autres,  un 
homme  infaillible  et  assiste  de  1’Esprit- 
Saint.  La  proclamation  de  cette  divine  eco- 
nomie  repousse  les  flots  envahissants  du 
sensualisme.  Ce  n’est  donc  pas  la,  tant  s’en 
faut,  un  sujet  etranger  a  1’hvgiene  sociale. 
Non,  les  ames  ne  peuvent  pas  revenir  s6- 
rieusement  a  la  vertu,  si  elles  n’ont  d’abord 
compris  la  conduite  de  Dieu  pour  la  revela- 
tion  et  la  perpetuite  de  la  foi. 

Il  y  aurait  beaucoup  d’autres  choses  a 
dire,  mais  il  faut  conclure.  Les  temps  actuels, 
si  contraries,  si  affliges,  si  menaces,  sont 
pourtant  pleins  de  ressources  etonnantes, 
de  retours  merveilleux,  de  preparations  pour 
un  grand  embrassement  de  la  paix  avec  la 
justice.  Ste  Catherine  de  Sienne,  une  pro- 
phetesse  en  Israel,  annonce  en  termes  eblouis- 
sants  de  simplicite  et  de  grandeur,  les  eve- 
nements  qui  commencent  a  se  manifester. 
Son  biographe,  Raymond  de  Capoue,  nous 
raconte  que  ce  qui  la  jetait  dans  les  saints 
transports  de  1’extase ,  c’etait  la  vue  d’un 
millier  dJeveques  reunis  de  quatres  coins  du 
monde  sous  les  voutes  du  Vatican,  deman¬ 
dant  eux-memes  au  Pape  de  mettre  le  sceau 
dJune  ddfinition  dogmatique,  supreme,  fi¬ 
nale,  a  1’infaillibilite  doctrinale  et  enseignante 
des  Pontifes  Romains. 

Dans  cette  definition  de  Finfaillibilite  per- 
sonnelle  du  Pape,  definition  esperee,  atten- 
due,  inevitable,  se  prepare  la  ruine  de  toutes 
les  impidtes  et  ndgations,  la  confusion  de 
toutes  les  heresies  et  de  tous  les  schismes, 
la  rdgeneration  de  la  societe,  le  triomphe  de 
1’Eglise,  Fheureux  avenir  du  monde. 

Sacrorum  Conciliorum  auctoritatem,  quae  semper  in  Ecclesia  magna 
fuit,  adversus  multiplices  haereticorum  fraudes  et  calumnias,  his  libris 
pro  viribus  defensurus,  antequam  ad  rem  ipsam  aggrediar,  pauca  quaedam 
putavi  esse  dicenda  de  summa  atque  incredibili  calliditate,  quam  ad  hanc 
elevandam  auctoritatem  Satanae  administri  nostris  temporibus  adhibue¬ 
runt.  Etenim  quoniam  sacrosancta  Conciliorum  auctoritas  in  Ecclesia 
Catholica,  ut  par  erat,  semper  eminuit,  et  saepe  in  maximis  rerum  per¬ 
turbationibus  ad  dissipandas  errorum  tenebras,  quasi  fulgor  quidam  sa¬ 
lutaris  illuxit,  non  existimavit  hostis  humani  generis  posse  diutius  se  dis¬ 
cordias  in  Ecclesia  serere,  et  schismata,  atque  haereses  conservare  et  pro¬ 
pagare,  nisi  judicia  Ecclesiastica  de  medio  tolleret ;  et  cathedram  illam 
everteret,  ex  qua  Christus  ipse  per  homines  sonans,  et  judicans,  omnes 
fidei  controversias,  litesque  componit. 

Itaque  Lutheranos  excitavit  homines,  ut  ad  fallendum  paratos,  ita  pro¬ 
jectos  ad  mentiendum;  qui  quidem,  cum  initio  nullo  modo  fieri  posse 
crederent,  ut  summus  Pontifex  ad  indicendum  generale  Concilium  addu¬ 
ceretur,  coeperunt  ipsi  magna  contentione  simul  et  Pontificem  graviter 
accusare,  et  adversus  eumdem  Pontificem  Concilii  generalis  opem  implo¬ 
rare.  Ita  enim  fore  arbitrabantur,  ut  et  quaecumque  vellent  scelera  atque 
flagitia,  quamvis  falsa  et  incredibilia,  de  Pontifice  libere  spargere,  et  eum 
apud  omnes  Christianas  nationes  reum  maximorum  criminum  facere  sibi 
liceret,  et  ipsi  interim  non  E cclesiae  hostes  esse,  ut  re  ipsa  erant,  sed  viri 
amantes  pietatis,  fideique  zelum  habere,  quippe  qui  Concilii  auctorita- 
tatem  agnoscerent,  ab  omnibus  judicarentur.  Quocirca  tot,  et  tam  atro¬ 
cibus  calumniis,  et  maledictis,  et  voce,  et  litteris  Christi  vicarium  onera¬ 
verunt,  ut  permultis,  magnisque  nationibus  plane  persuaserint,  eum  non 
Christianum  praesulem,  sed  Christi  juratum  hostem,  atque  adeo  ipsum 
vorum,  et  proprie  dictum  Antichristum  esse. 

Orationem  certe  immensam  susciperem,  si  ea  mendacia  percensere  vel¬ 
lem,  quibus  luieretici  hujus  temporis  in  omnibus  pene  libris,  et  sermoni¬ 
bus  suis  Apostolicse  sedis  Pontificem  impudentissime  asperserunt,  unum 
solum  aut  alterum  exempli  causa  attingam.  Martinus  Lutherus  in  libro 
de  Ecclesia  prope  extremum  :  «  Papa,  inquit,  Scripturam  sacram,  in 
coeno,  et  pulvere  sepeliit,  et  doctrinam  Christianam  pene  integram  dele¬ 
vit.  »  Exstat  libellus  de  primatu  Papae  scriptus  nomine  totius  Synodi 
Sm^Jchaldicae,  auctore,  ut  arbitror,  Philippo,  quo  in  libro,  praeclara  illa 
Synodus  Lutheranorum  ab  hoc  mendacio  exorditus  :  «  Papa,  inquit ,  ar¬ 
rogat  sibi  auctoritatem  condendi  leges  de  cultibus,  de  mutatione  Sacra¬ 
mentorum,  de  doctrina,  et  vult  suos  articulos,  sua  decreta,  suas  leges 
existimari  pares  legibus  divinis.  »  Et  infra  :  «  Arrogat  sibi  Papa  divinam 
auctoritatem,  quia  sumit  sibi  jus  mutandi  doctrinam  Christi,  et  cultus  a 
Deo  institutos,  et  suam  doctrinam,  et  suos  cultus  vult  observari  tamquam 
divina.  » 

At  quod  Sacramentum,  quem  cultum  a  Deo  institutum,  quem  doctrinae 
articulum  Papa  mutavit  ?  Et  quis  ille  Pontifex  fuit,  qui  suas  leges  divinis 
legibus  exaequavit  ?  An  non  videmus  quotidie  Pontificias  leges,  vel  ab  iis¬ 
dem,  qui  tulerunt ,  vel  a  successoribus,  si  tempus  id  postulet,  abrogari? 
Quae  vero  divina  lex  ab  ullo  unquam  Pontifice  legitur  abrogata?  Sed  nolo 
in  ejusmodi  nugis  tempus  amittere.  Hoc  affirmo,  similibus  mendaciis  ple¬ 
nos  esse  libros  Lutheranorum,  eaque  apud  illos,  non  ut  res  saltem  dubias, 
sed  ut  oracula  certissima  litteris,  et  sermone  omnium  celebrari.  Qui  ta¬ 
men  initio,  ut  dicebam,  ne  omnino  alieni  ab  Ecclesia  Catholica  esse  vide¬ 
rentur,  quanto  plus  auctoritatis  detrahebant  Pontifici,  tanto  amplius  Con¬ 
cilio  tribuebant.  Exstat  Lutheri  ipsius  ad  generale  Concilium  provocatio. 
Exstant  comitia  imperialia,  Augustana,  Norimbergensia,  Spirensia,  Ratis- 
bonensia,  Wormatiensa,  aliaque  nonnulla,  in  quibus  Lutherani  generale 
Concilium  ssepius  postularunt. 

At  ne  forte  molestum  sit,  si  tempus  in  tam  variis  tot  comitiorum  actis 
recitandis  conteramus,  proferam  tibi,  Lector,  ipsorum  protestantium  tes¬ 
timonium,  quod  ad  initium  ejus  libri,  qui  Protestatio  adversus  Concilium 
Tridentinum  inscribitur,  continetur  :  «  Profitemur,  inquiunt,  ac  protes¬ 
tamur  nos  adhaerere,  ac  semper  adhsesisse  protestationi ,  et  appellationi 
R.  Patris  D.  Lutheri  ab  injustissimo,  violentissimoque  judicio  Pontificis, 
ac  omnium  ejus  factionis  judicum,  ad  liberum  Christianum,  legitimum, 
ac  in  Spiritu  Sancto  congregatum  Concilium.  Qui  processus  protestatio, 
et  appellatio  fuit  postea  unanimiter,  ac  multoties  a  nostris  Ecclesiis  re¬ 
novatus,  et  in  aliquot  etiam  imperialibus  conventibus  ab  omnibus  stati- 

bus  comprobatus.  »  Haec  ipsorum  sunt  verba,  quibus,  ut  vides,  affir¬ 
mant,  Lutherum  primo,  deinde  Ecclesias  suas,  postremo  etiam  Princi¬ 
pes,  sibi  addictos,  a  Pontificis  sententia  ad  Concilii  judicium  saepius  ap¬ 
pellasse. 

Sed  quamdiu  existimas,  in  sententia  ista  expetendi  Concilii  permanse¬ 
rint  ?  Quandiu  nullum  futurum  esse  Concilium  speraverunt.  Nam  simul, 
ac  Paulus  Pontifex  ejus  nominis  Tertius,  Concilium  generale  ad  Tridenti- 
num  indixit,  et  ejusdem  Concilii  fundamenta  jaci,  et  initia  quaedam  ap¬ 
parere  coeperunt,  continuo  illi  mutata  sententia,  vel  potius,  quam  ante 
simulaverant,  aperte  prodita,  Concilium  improbare,  a  Conciliis  appel¬ 
lare,  nec  solum  recentia,  sed  etiam  vetera  omnia  reprehendere?  et  ipsum 
Tridentinum,  vixdum  inchoatum,  invectivis,  censuris,  protestationibus,  ca¬ 
lumniis  quoque,  et  mendaciis  opprimere  studuerunt,  ut  si  fieri  posset, 
prius  Concilium  illud  haereticorum  astutia  solveretur,  quam  Catholicorum 
diligentia  coalesceret. 

Ita  vero  esse,  ut  dico,  testes  mihi  sunt  omnes,  qui  legerunt  librum  de 
Conciliis  a  Luthero  illo  ipso  tempore  conscriptum,  libellum  Philippi  Me- 
lanchthonis  de  causis,  cur  Lutherani  ad  Concilium  non  accesserint ;  li¬ 
brum  Protestationis  54  Ministrorum  :  librum  Illyrici  de  norma,  ac  praxi 
Concilii :  Denique  Martini  Kemnitii  examen Tridentini  Concilii,  Consilium 
Caroli  Molinaei  super  eodem  non  admittendo  Concilio  ;  antidotum  Joan- 
nis  Calvini  contra  ejusdem  venena  Concilii.  Sed  operae  pretium  erit  ex 
istis  ipsis,  quos  nominavimus,  auctoribus,  aliquid  proponere,  ut  ex  eorum 
verbis  et  testimonio  cognoscas,  quanti  fiant  ab  illis  Ecclesiae  Concilia, 
quae  paulo  ante  tantopere  flagitaverant. 

Igitur  Martinus  Lutherus,  cum  fama  accepisset,  indictum  esse  Conci¬ 
lium,  continuo  arrepto  calamo,  librum  confecit,  atque  inscripsit,  de  Con. 
ciliis  :  credo,  ut  ageret  Deo  gratias,  et  Ecclesiae  gratularetur,  atque  om¬ 
nes  ad  Concilium  invitaret.  Nihil  minus ;  summa  enim  libri  est,  nihil 
esse  opus  Conciliis,  cum  etiam  vetera  illa  sanctissima  et  celeberrima  er¬ 
raverint,  et  quilibet  Parochi,  et  Ludimagistri  non  minus  possint  in  Eccle¬ 
sia,  quam  quaevis  maxima,  et  numerosissima  Concilia.  Orditur  a  Concilio 
illo  sine  controversia  antiquissimo  et  sanctissimo,  quod  Apostoli  Hiero¬ 
solymis  celebraverunt;  et  quoniam  in  eo  Concilio  Apostoli  decreverunt 
abstinendum  esse  a  sanguine,  et  suffocato,  ad  has  angustias  nos  redigit, 
ut  vel  ab  his  cibis  nos  abstineamus,  vel  aperte  fateamur,  liberum  esse 
Concilio  summo  ac  primo  non  obedire.  Deinde,  graviter  exponit  quanta 
calamitas  esset,  non  vesci  deinceps  capreis,  leporibus,  cervis,  cuniculis, 
anseribus,  turdis,  caeterisque  aviculis,  et  quod  miserius  est,  abstinere 

lucanicis,  aliisque  farciminibus,  et  jusculis  etiam  quibusdam ,  quae  non 
solum  pipere  condiuntur,  sed  etiaem  sanguine  (ut  ipse  loquitur,  qui 
ista  bene  norat)  vel  liquido  tinguntur,  vel  crasso,  et  coagulato  infar¬ 
ciuntur. 

Quia  vero  tam  gravis  jactura  nullo  modo  subeunda  Luthero  esse  vide¬ 
batur,  inde  effecit,  non  esse  Apostolico  decreto  obtemperandum.  Ex  quo 
rursum  ita  conclusit ;  ergo  liberum  est  nobis  omnia  alia  Concilia  relin¬ 
quere,  et  sic  liberi  sumus  ab  omnibus  Conciliis.  Praeclare  omnino  :  quasi 
vero  quia  non  tenemur  ea  Concilii  lege,  quae  solum  ad  tempus  data  fue¬ 
rat,  jam  nullis  aliis  Conciliorum  legibus  teneamur. 

Pergit  deinde  ad  Nicaenum  I  Concilium,  cujus  in  Ecclesia  Catholica 
semper  summa  auctoritas  fuit,  ac  de  canonibus  ejus  Concilii  loquens  : 
«  Hi  omnes,  inquit,  articuli,  foenum,  stramen,  ligna,  stipulae  fuerunt.  » 
Et  infra  :  «  De  illis  ligneis  articulis  reliquiae  manserunt ,  quasi  aliqui  ti¬ 
tiones,  nempe  articulus  de  festo  Paschatis.  >  Hic  nimirum  est  honor, 
quem  habet  Lutherus  antiquissimo  et  celeberrimo  Concilio ,  ut  ejus  de¬ 
creta  ligna,  foenum,  stipulas,  titiones  appellet.  Sed  parum  esset,  si  tan¬ 
tum  non  necessarios,  ac  supervacaneos  eos  canones  diceret,  et  non  etiam 
periculosos,  impossibiles,  inter  se  contrarios,  ac  pugnantes  esse  conten¬ 
deret.  Quia  enim  vetat  Concilium,  nequi  se  absciderunt ,  sacris  Ordini¬ 
bus  initientur ,  et  simul  imperat  hominibus  sacratis,  ne  ullam  omnino 
domi  suae  foeminam  habeant,  praeter  matrem  aut  sororem  :  «  Hic  pror¬ 
sus,  inquit  Lutherus,  non  intelligo  sanctum  Spiritum  in  hoc  Concilio,  si 
illi  pro  idoneis  non  sunt  reputandi  in  ministerio  Ecclesiastico,  qui  se- 
ipsos  castrant  ad  vitanda  libidinum  incendia ;  et  rursus  illi  etiam  non 
sunt  idonei,  qui  ad  evincendos  carnis  stimulos  habent,  aut  ducunt  uxo¬ 
res;  quo  res  tandem  cadet?  An  debebit  Episcopus,  aut  Condonator  illum 
intolerabilem  ardorem,  et  aestum  amoris  illiciti  sustinere,  et  neque  con¬ 
jugio,  neque  castratione  se  ab  his  periculis  liberare?  »  Quasi  vero,  Lu- 
there,  nihil  sit  medium,  inter  conjugium  et  castrationem.  Quo  pacto  igi¬ 
tur,  Paulus,  Joannes,  Jacobus,  Apostoli  caeteri,  Ambrosius,  Hieronymus, 
Gregorius,  et  quid  enumero  singulos  homines  ?  quo  pacto,  inquam,  tot 
millia  Sanctorum,  neque  se  ipsi  absciderunt,  et  tamen  usque  ad  vitae 
finem  uxoribus  caruerunt  ?  nimirum  precibus ,  jejuniis,  labore  assiduo, 
non  membrorum  abscissione  gloriosa  certamina  superantur. 

Sed  audiamus,  quam  honorifice  de  hoc  eodem  Nicaeno  Concilio  sub 
finem  hujus  loci  loquatur  Lutherus  :  «  An  vero,  inquit,  nihil  aliud  est 
negotii  Spiritui  Sancto  in  Conciliis,  quam  ut  impossibilibus ,  periculosis, 
non  necessariis  legibus  suos  ministros  obstringat,  et  oneret  ?  »  Quae  cum 

ita  sint,  vides  certe,  Lector,  quanti  faciat  Lutherus  Conciliorum  auctori¬ 
tatem,  cum  decreta  Nicaeni  Concilii,  quo  nullum  est  magis  a  Patribus 
omnibus  laudatum,  lignea,  non  necessaria,  periculosa,  impossibilia,  inter 
se  pugnantia,  ac  demum  stramen,  foenum,  stipulas,  titiones  ore  impuden- 
tissimo  appellare  non  vereatur.  Quid,  quod  omnia  Concilia  ita  extenuat, 
ut  cum  eis  Parochorum  industriam,  et  Ludimagistrorum  auctoritatem 
comparet  ?  «  Putasne,  inquit,  adeo  esse  tenue,  aut  augustum  officium  Pa¬ 
rochi,  aut  Ludimoderatoris,  ut  non  possint  aliqua  ex  parte  conferri  ad 
Concilia  ?  Dicam  et  quiddam  amplius,  majus  lumen  accedit  doctrinae 
Christianae  ex  Catechismo  puerili,  quam  ex  omnibus  Conciliis.  »  Et  in_ 
fra  :  «  Et  quid  opus  est  verbis,  etiam  si  omnium  Synodorum  decreta  pos¬ 
sent  per  infundibulum  demitti  in  tuum  corpus ,  tamen  nondum  esses 
Christianus,  quia  nimis  parum  conferunt.  »  Egregia  sane  conclusio,  et 
digna  tam  gravi  Theologo,  qui  paulo  ante  tam  serio  videbatur  Concilii 
generalis  judicium  appellare.  Omitto  quod  dicit  de  II,  III  et  IY  Synodo, 
cum  similia  sint  prioribus,  et  ego  brevitati  studeam. 

Venio  igitur  ad  ea  mendacia,  quae  ad  extenuandam  Concilii  Tridentini 
auctoritatem  adversarii  sine  ulio  pudore  effutiunt,  nec  tamen  omnia,  nec 
etiam  plurima,  id  enim  infiniti  operis  esset,  sed  pauca  de  multis  profe¬ 
ram  :  <r  Illi  Sycophantae,  inquit  Lutherus  in  libro  de  Conciliis,  qui  para¬ 
sitantur  Papae,  adeo  sunt  dementati,  ut  hoc  paradoxum  audacissime  de¬ 
fendant.  Concilia  potestatem  habere  condendi  novos  articulos  fidei,  et  mu¬ 
tandi  veteres.  »  At  qui  sunt  isti  Sycophantae?  Cur  nemo  nominatur?  Ubi, 
quando,  quo  teste  dixerunt,  aut  scripserunt,  posse  a  Conciliis  fidei  arti¬ 
culos  immutari? 

Matthias  Illyricus  in  libro  de  norma,  ac  praxi  Concilii  Tridentini  : 
«  Clamant  illi,  inquit,  Concilii  scilicet  Patres,  Ecclesiam,  id  est,  Pontifi¬ 
cem  cum  suis  spiritualibus  esse  supra  Scripturam  ;  et  Papam  posse  ex  ple¬ 
nitudine  potestatis  contra  Apostolum,  et  totum  vetus  Testamentum  dis¬ 
pensare.  »  Haec  ille.  Sed  exstat  Concilium,  legatur  diligenter,  nusquam 
invenientur  ejusmodi  portenta. 

Martinus  Kemnitius  in  examine  Concilii  Tridentini,  ita  dives  menda¬ 
ciorum  est,  ut  quatuor  sententiolis,  quinque  mendacia  comprehenderit  : 
«  Dicunt,  inquit,  Patres,  videlicet  Concilii,  quod  Papa  habeat  voluntatem 
pro  ratione,  in  his,  quae  vult ;  quod  possit  formam  Sacramentorum  ab 
Apostolis  traditam  immutare,  quod  contra  epistolas  Pauli  possit  statuere, 
quod  dispensare  possit  contra  quatuor  prima  Concilia,  et  contra  verba 
Evangelii.  »  Quis  crederet  tam  impudentes  homines  reperiri  potuisse,  quj 
de  Tridentino  Concilio  tam  audacter  mentirentur,  cum  et  ipsius  acta 

passim  legantur,  ad  adhuc  vivant  plerique  eorum,  qui  ipsi  per  se  Concilio 
interfuerunt  ? 

Sed  restat  adhuc  aliud  splendidum  omnino,  et  saepius  repetitum  adver¬ 
sariorum  mendacium.  Multis  de  causis  Lutherani  Hosium  Cardinalem, 
virum  aeterna  memoria  dignum,  implacabili  odio  persequuntur,  sed  eo 
praecipue,  quod  Legatus  Apostolicoe  sedis  Concilio  Tridentino  praesederit, 
atque  eidem  Concilio  industria  et  sapientia  sua  non  parum  ornamenti, 
atque  etiam  emolumenti  contulerit.  Ut  igitur  simul,  et  Legati,  et  Synodi 
auctoritatem  deprimerent,  verba  quaedam,  quae  is  Cardinalis  in  libro  de 
expresso  verbo  Dei ,  nomine  Schwenckfeldii  haeresiarchae  protulerat,  et 
ideo  protulerat,  ut  indicaret,  quam  tetri  errores  ex  Lutherana  haeresi, 
quasi  venneati  fructus  ex  corrupta  radice  pulJulassent;  illa,  inquam,  verba 
tamquam  si  Cardinalis  ipsius  sententiam  continerent,  boni  isti  viri  ma¬ 
gna  cum  execratione  ubique  disseminaverunt ;  ac  primum  in  lib.  Protes¬ 
tationis  54  Ministrorum,  ita  legimus  :  «  Sed  jam  audiamus  istius  gloriosi 
gubernatoris  praesentis  conciliabuli  verba,  quomodo,  et  secundum  quam 
regulam  ille  cum  suis  sodalibus  velit  de  Ecclesiae,  et  religionis  contro¬ 
versiis  judicare,  et  statuere  :  sic  enim  in  blasphemiae  verba  erumpit,  in- 
quiens  :  Nos  vero  Dei  de  coelo  sententiam  exspectabimus,  ac  tum  istos  pro 
sua,  non  Scripturarum  sententia  dimicantes,  tum  ipsas  etiam  Scripturas 
facessere  jubebimus.  Non  oportet  Legis  ,  aut  Scripturae  esse  peritum,  sed 
a  Deo  doctum.  Vanus  est  labor,  qui  Scripturae  impenditur.  Scriptura  enim 
creatura  est,  et  egenum  quoddam  elementum ;  nec  convenit  Christiano 
nimium  creaturae  addictum  esse.  »  Quibus  recitatis  subjiciunt  Protestan- 
tes  :  «  Haec  iste  nefarius  Antichristi  Cardinalis  Legatus,  et  impii  concilia¬ 
buli  Gubernator,  contra  viventem  Deum  blasphemat.  » 

Illyricus  vero  in  libro  de  norma  et  praxi  Concilii  Tridentini ,  postea- 
quam  illa  eadem  verba  ex  libro  Cardinalis  deprompta  repetivit,  ita  illi 
bene  precatus  est  :  «  Dominus  Jesus,  inquit,  obstruat  igne  infernali  ista 
blasphema  ora  Antichristi,  et  ejus  mancipiorum,  et  vindicet  gloriam  ab 
eorum  tyrannide.  »  Quid  tibi  videtur,  candide  Lector,  an  non  est  scelus 
inauditum,  et  audacia  plane  incredibilis  in  causa  tam  atroci,  et  tam  per¬ 
spicua,  tam  impudenter  mentiri  ?  Est  in  manibus  liber,  nec  ulla  est  in  ver¬ 
bis  ejus  obscuritas,  et  si  testimonium  auctoris  requiritur,  ego  ipse  doc¬ 
tissimum  illum  senem  aliquando  dicentem  audivi  :  «  Ego  ita  sentirem  ? 
ego  talia  scriberem?  si  mea  illa  verba  essent,  vere  dignus  essem,  qui  in 
medio  foro  cremarer.  »  Et  placuit  tamen  non  uni,  aut  duobus,  sed  tri¬ 
ginta  quatuor  simul  Ministris  verba  illa  optimi  viri  in  alienum  sensum 
ita  detorquere,  ut  quae  Swenckfeldii  sunt,  Cardinalis  ipsius  esse  crederen- 

tur;  qui  mihi  similiter  fecisse  videntur,  ac  si  aliquis  modo  contenderet 
illa  blasphema  verba  Judaeorum  de  Christo  :  «  Ecce  homo  vorax,  et  po¬ 
tator  vini,  non  est  hic  homo  a  Deo,  qui  Sabbatum  non  custodit,  reus  est 
mortis,  tolle,  tolle,  crucifige  eum;  »  atque  alia  his  similia,  non  esse  verba 
Judaeorum,  sed  Matthaei,  aut  Joannis,  quod  in  eorum  Evangeliisreperian- 
tur.  Habes  igitur,  quam  parvi  aestiment  Concilia  adversarii,  et  quod  frau¬ 
dibus,  et  calumniis  eorum  auctoritatem  elevare  conentur,  qui  tamen  pau¬ 
cis  ante  annis  generale  Concilium,  tamquam  unicum  remedium  praesen¬ 
tium  dissidiorum  expetere  videbantur. 

Sed  dicet  aliquis  fortasse,  optabant  illi  quidem,  atque  optant  etiam  nunc 
generale  Concilium,  non  ejusmodi,  quale  Tridentinum  fuit.  Ita  est,  optant 
illi  generale  Concilium,  sed  quale  numquam  fuit.  Explicat  enim  condi¬ 
tiones  Concilii  Philippus  Melanchthon  in  eo  libello,  quem  inscripsit,  de 
causis  cur  Lutherani  ad  Concilium  non  accesserint;  sed  potissimum  duae 
sunt.  Altera,  ut  jus  suffragii  etiam  decisivi  habeant  omnes  homines  docti, 
sive  sacerdotes,  sive  laici  sint;  quod  est  in  Ecclesia  Christi  in  hunc  diem 
inauditum.  Nec  talis  Concilii  ullum  exemplum  proferent,  praesertim,  cum 
doctos  homines  vocent,  qui  dum  loquuntur,  aut  scribunt,  aliquot  verba 
Graeca,  aut  Hebraica,  Latinis  admiscent.  Altera  conditio  est,  ut  detur  ab 
Imperatore  salvus  conductus,  non  solum  personis,  sed  etiam  causae, 
hoc  est,  ut  nec  personae  possint  puniri,  si  nolint  obtemperare  Concilio^ 
nec  fides,  et  confessio  Lutheranorum  possit  damnari ,  etiamsi  Theo¬ 
logi  Lutherani  eam  defendere  non  potuerint ;  quae  conditio  et  cum  su¬ 
periore  apertissime  pugnat,  et  est  ipsa  per  se  inepta  et  ridicula.  Nam,  si 
nec  personae,  nec  sententiae  damnari  possunt,  nihil  omnino  in  Concilio 
decernetur. 

Quorsum  igitur  attinebat  petere,  ut  etiam  laici  suffragium  habeant  de- 
cisivum,  si  nihil  est  in  Concilium  decidendum?  Et  quorsum  tot  sumptus, 
tot  pericula,  tot  labores  in  Concilio  congregando  ?  Quorsum  ex  toto  orbe 
terrarum  Episcopi,  et  Doctores  vexantur,  ut  ad  Concilium  veniant?  Quor¬ 
sum  tot  dies  in  quaestionibus  fidei  proponendis,  discutiendis,  definiendis 
consumuntur  :  si  posteaquam  sunt  omnia  parata,  adhuc  licet  unicuique 
Concilii  decretum  in  controversiam  revocare?  Neque  Philippus  Melanchthon 
solus  docet,  docuit  ante  eum  Martinus  Lutherus,  docuere  post  eumJoan- 
nes  Brentius,  Martinus  Kemnitius,  Lutherani  et  Calvinistae  omnes  :  <r  Ca¬ 
pite,  inquit,  Lutherus  art.  1 1 5  ex  quingentis  articulis,  hoc  Evangelium, 
quia  neque  Papa3,  neque  Conciliis,  neque  ulli  hominum  commissum  est, 
ut  concludat,  quid  sit  fides.  Ideo  debeo  dicere,  Papa  tu  conclusisti  cum 
Conciliis,  nunc  habeo  ego  judicium,  an  acceptare  queam,  necne.  »  Et 

Calvinus  lib.  IV  Instit.  cap.  9,  §.  8  :  «  Quoties,  inquit,  Concilii  alicujus 
decretum  profertur,  expendi  primum  diligenter  velim,  quo  tempore  ha¬ 
bitum  sit,  qua  de  causa  habitum,  et  quo  consilio;  quales  homines  inter¬ 
fuerint;  deinde  illud  ipsum,  de  quo  agitur,  ad  Scriptura  amussim  exa¬ 
minari,  idque  in  eum  modum,  ut  Concilii  definitio  pondus  suum  ha¬ 
beat,  sitque  instar  praejudicii ;  neque  tamen  examen,  quod  dixi,  impe¬ 
diat.  » 

Itaque  vult  Calvinus,  Concilii  sententiam,  praejudicium,  non  judicium 
esse,  deque  ea  sententia  posse,  ac  debere  quoscumque,  et  maxime  priva¬ 
tos  homines  judicare.  Quod  idem  aliis  verbis  Kemnitius,  Brentius,  et  cae- 
teri  omnes  docent.  Quid  vero  est  hoc  aliud,  quam  nolle  judicium  ullum 
fieri  ?  Nolle  controversias  unquam  finiri?  Nolle  pacem  et  concordiam, 
sed  bella,  schismata,  dissensiones,  lites  vigere  perpetuo?  Sed  bene  habet; 
nisi  aliud  dicerent,  facilius  laterent :  haeretici  certe  non  haberentur.  Nunc 
vero  ita  se  produnt,  ut  plane  nunc  sint  caeci,  qui  eos  haereticos  esse  non 
vident;  nam  cum  haeresis  ab  electione  dicatur,  nulla  est  nota  clarior, 
nullum  certius  signum  hominis  haeretici,  quam  cum  Ecclesiastico  judicio 
non  acquiescit ;  sed  ipse  sibi  est  dux,  ipse  judex,  ipse  dogma  proprium 
eligit,  quod  sequatur.  Fidei,  obedientia  comes  est,  mater  humilitas.  Haere- 
seos  soror,  contumacia,  mater  superbia  est. 

Quae  cum  ita  sint,  nostra  jam  partes  erunt,  ut  quantum  opera,  indus¬ 
triae,  laboris  in  Ecclesiastica  auctoritate  labefactanda  hostes  fidei  ponunt, 
tantum  nos  in  eadem  asserenda,  ac  vindicanda  ponamus;  et  quoniam  ea 
in  summo  Pontifice,  et  Episcoporum  Conciliis  praecipue  cernitur,  et  nos 
jam  de  Pontifice  quinque  libris,  pro  ingenii  nostri  tenuitate,  disseruimus, 
nunc  de  Conciliis,  quanta  maxima  poterimus  claritate,  Deo  duce,  atque 
auspice  disseremus. 

DE  CONCILIIS 

'X 

LIBER,  PRIMUS 

QUI  EST  DE  NATURA  ET  CAUSIS  CONCILII. 


CAPUT  I. 

\ 

Ordo  Disputationis. 

Disseruimus  hactenus  de  Capite  militantis 
Ecclesiae;  nunc  de  ipsa  Ecclesia  disserendum 
erit.  Quia  vero  Ecclesia  bifariam  considerari 
potest,  ut  in  Conciliis  congregata  cernitur, 
et  ut  toto  Orbe  terrarum  diffusa  est;  propte- 
rea  nos  quoque  primum  de  Conciliis,  tum  de 
ipsa  Ecclesia  disputabimus.  Praeponimus 
autem  disputationem  de  Conciliis  disputa¬ 
tioni  de  Ecclesia,  licet  Ordo  naturae  contra 
suadere  videretur,  quoniam  disputatio  de 
Conciliis  magis  connexa  est  cum  disputatione 
de  summo-  Pontifice,  quae  jam  praecessit, 
quam  disputatio  de  Ecclesia. 

Igitur  controversia  de  Conciliis  duabus  in 
rebus  posita  est,  in  definitione  legitimi  Con¬ 
cilii,  et  in  ejusdem  Concilii  auctoritate;  Hae¬ 
retici  enim  hujus  temporis  fingunt  novam 
formam  Conciliorum,  et  iis  deinde  nullam 
fere  tribuunt  auctoritatem.  Nos  tamen  his 
duabus  partibus  addemus  tertiam. 

Itaque  in  tres  partes  dividetur  universa 
disputatio.  In  prima  praemittemus  quaedam, 
quae  ipsi  disputationi  quasi  aditum  aperiant; 
qui  scripserint  de  hac  materia,  quid  sit  Con¬ 
cilium,  quotuplex,  quot,  et  quae  hactenus  ce¬ 
lebrata  sint  :  quae  omnia  tractabimus  sine 
contentione  ad  modum  simplicis  narrationis. 
In  secunda  definiemus  ,  quid  proprie  postu¬ 
let  natura  legitimi  Concilii ;  ubi  tractabitur 
de  materia,  forma,  fine,  et  efficiente  Conci¬ 


liorum,  necnon  de  iis,  quae  adversarii  requi¬ 
runt  in  Conciliis.  In  tertia  disseremus  de  auc¬ 
toritate  Conciliorum,  tum  absolute,  tum  etiam 
per  comparationem  ad  Scripturae,  et  summi 
Pontificis  auctoritatem. 


CAPUT  II. 

Qui  scripserint  de  Conciliis. 

Ut  igitur  ordiamur  a  primo ;  de  hac  mate¬ 
ria  tractant  in  primis  libri  ipsi  Conciliorum, 
qui  tamen  negligenter  conservati  sunt,  et 
multis  vitiis  scatent,  qu;e  corrigenda  sunt  ex 
Veterum  lectione;  deinde  multa  exstant  in 
decretis  Gratiani,  Ivonis,  Burchardi,  Mar- 
tini  Bracarensis  ;  item  pauca  quaedam  legi 
possunt  apud  Hilarium  lib.  de  Svnod.  Isicio¬ 
rum  lib.  VI  Etymolog.  c.  16.  Bedam  in  lib. 
de  sex  aetat.  in  Constantino  IV  Freculphum ; 
in  fine  Chron.  Joan.  Psellum  et  Ph otium  lib. 
de  septem  Synod. 

Praeter  hos  Veteres  scripserunt  multi  Be- 
centiorum,  ut  Thomas  Waldensis  lib.  Ildoc- 
trinal.  Fid.  cap.  $6  et  27.  Joannes  de  Turre- 
cremata  lib.  III  Sum.  de  Eccles.  Joannes 
Gerson  in  tractatibus  variis  de  potest.  Ec¬ 
cles.  et  Concil.  Dionysius  Carthusianus  in 
lib.  tribus  de  Concil.  Joannes  Eckius  in  En- 
chir.  Jodocus  Clichtovaeus  in  defens.  Concil. 
Senon.  et  Jodocus  Tiletanus  in  defens*  Con¬ 
cil.  Trid.  Joannes  Cochlaeus  in  lib.  de  Con¬ 
cil.  Joannes  Boffensis  cont.  artic.  Lutheri 
28  et  29.  Cajetanus  in  Opusc.  Albertus  Pi- 

ghius  lib.  VI  hierarch.  Ecclesiast.  Cardinalis 
Hosius  in  explanat.  Symb.  cap.  24.  et  1.  II 
cont.  prolegom.  Brentii,  Petrus  aSoto  in  de- 
fens.  suae  Gonfess.  cont.  Brentium  ;  Joannes 
Antonius  Delphinus  lib.  II  de  Eccles.  Mel- 
chior  Canus  lib.  II  de  Loc.  Theolog.  Hugo 
in  opere  inscripto,  Synodia  Hugonia;  item 
Jacobatius  in  opere  de  Concil.  etGasparVil- 
lalpandseus  in  disputat,  novem  pro  Concil. 
Trid.  Alphonsus  a  Castro  lib.  IV  de  haeres. 
Gulielmus  Lindanus  lib.  III,  cap.  7,  Panopl. 
Evang. 


CAPUT  III. 

\ 

De  nomine  Concilii  et  origine. 

Porro  Concilii  nomine  idem  significatur  in 
Ecclesia,  quod  nomine  comitiorum  in  reg¬ 
nis;  nam  quemadmodum  cum  oritur  contro¬ 
versia  in  Republica,  conveniunt  in  unum 
Principes  Regni,  vel  Magistratus,  ac  statuunt 
quid  facto  opus  sit  :  ita  in  Ecclesia  cum  ori¬ 
tur  Controversia  aliqua  de  religione,  conve¬ 
niunt  Praesules  Ecclesiarum  ,  et  simul  colla- 
tis  sententiis,  statuunt  quod  bonum  videtur. 
Ita  actum  videmus  Act.  XV,  ubi  primum  coe¬ 
perunt  Concilia  Christiana  celebrari,  ac  dein¬ 
ceps  singulis  aetatibus. 

Hanc  autem  originem  Conciliorum,  etsi 
Albertus  Pighius  lib.  VI  de  coelest.  hierarch. 
cap.  1.  contendat  esse  plane  humanam,  et 
naturali  ratione  excogitatam,  probabilius  ta¬ 
men  est  divinam  esse.  Nam  Concilium  Chal- 
cedonense  in  epist.  ad  Leonem,  et  VI  Syno¬ 
dus,  act.  17.  et  Coelestinus  Papa  in  epist.  ad 
Cone.  Ephes.  et  Cone.  Tolet.  III  non  procul 
ab  initio,  docent,  Concilia  esse  demonstrata 
a  Christo  in  illis  verbis  Matth.  XVIII  :  Ubi 
fuerint  duo ,  vel  tres  congregati  in  nomine  meo , 
illic  ego  in  medio  illorum  sum  (1). 

Deinde,  credibile  est,  Apostolos,  qui  ple¬ 
ni  erant  Spiritu  sancto  nonnisi  ipso  Spi¬ 
ritu  Sancto  admonente  primum  Concilium 
congregasse ;  unde  etiam  dicunt  :  Visum 
est  Spiritui  sancto  et  nobis,  Actor.  XV  (2). 
Praeterea,  etsi  ratio  naturalis  dictat,  ut  in 
rebus,  dubiis  Princeps  consulat  homines  pe¬ 
ritos  ;  tamen  ut  soli  Episcopi  convocentur, 


et  ii  non  sint  consiliarii,  sed  judices,  non  vi¬ 
detur  solius  humanae  rationis  inventum.  De¬ 
nique  certum  est,  Conciliorum  celebratio¬ 
nem,  quae  omnibus  saeculis  in  Ecclesia  fuit, 
de  Apostolica  traditione  descendere  :  Apos- 
tolicas  vero  traditiones  ego  quidem  humana 
inventa  appellare  non  auderem.  Sed  hacte¬ 
nus  de  origine.  Nunc  de  nominibus  uno 
verbo. 

Nomen  Latinum  Concilii,  invenitur  passim 
in  Testamento  veteri  et  novo,  pro  congrega¬ 
tionibus  Judaeorum ,  sed  Graece  nomen  ,  id 
est,  auvoSoj,  non  invenitur  in  Scripturis ,  ubi 
enim  Latine  legimus  Concilium,  in  Graeco 
textu  ubique  est  o-uvIS/jiov  velo-uvaywy/! ;  inveni¬ 
tur  autem  nomen  Synodi  primum  in  cano¬ 
nibus  Apostolorum  can.  38,  ubi  jubentur 
Episcopi  singulis  annis  bis  Concilia  celebra¬ 
re  :  deinde  invenitur  apud  Eusebium  lib.  V 
hist.  cap.  23  ac  deinceps  in  omnibus  Aucto¬ 
ribus. 


CAFUT  IV. 

Partio  Conciliorum  duplex. 

Sunt  autem  quatuor  genera  Conciliorum  : 
quaedam  enim  sunt  generalia  ,  qua3dam  na- 
tionalia,  quaedam  provincialia,  et  quaedam 
dioecesana.  Membrorum  trium  primorum 
meminit  Augustinus  lib.  II  de  Bapt.  cont. 
Donatist.  cap.  3.  ubi  dicit,  Concilia  provin¬ 
ciarum,  vel  etiam  majora  qualia  sunt  regio¬ 
num  ,  emendari  a  Conciliis  plenariis.  Ultimi 
membri  meminit  Concilium  Toletanum  IV, 
cap.  23. 

Generalia  dicuntur  ea,  quibus  interesse 
possunt  et  debent  Episcopi  totius  Orbis,  nisi 
legitime  impediantur,  et  quibus  nemo  recte 
praesidet,  nisi  summus  Pontifex,  aut  alius 
ejus  nomine  :  inde  enim  dicuntur  cecumeni- 
ca,  id  est,  Orbis  terrae  Concilia. 

Nationalia  dicuntur,  in  quibus  conveniunt 
Archiepiscopi,  et  Episcopi  unius  regni,  vel 
nationis,  quibus  praeest  aliquis  Patriarcha, 
vel  Primas,  qualia  sunt  multa  Concilia  Ro¬ 
mana,  Toletana,  et  Africana,  de  quibus  illud 
notandum  est,  ea,  licet  sint  revera  dis¬ 
tincta  a  generalibus  et  provincialibus ,  ta- 


(1)  Mattii.  XVIII,  20.  —  (2)  Act.  XV,  28. 

men  utrorumque  nominibus  interdum  appel¬ 
lari. 

Vocantur  enim  saepe  Concilia  Universalia, 
ut  patet  ex  Conciliis  Romanis  sub  Symma¬ 
cho,  ubi  semper  dicitur  :  «  Symmachus  Con¬ 
cilio  generali  Praesidens ;  »  et  tamen  ade¬ 
rant  solum  Episcopi  Italiae.  Sic  in  Concilio 
Toletano  III ,  cap.  18.  dicitur  :  «  Praecipit 
haec  sancta,  et  universalis  Synodus;  »  et  ta¬ 
men  solum  aderant  Episcopi  Hispaniae.  Idem 
patet  ex  Concilio  IV  Carthaginiensi.  Dicun¬ 
tur  ergo  ista  generalia,  sive  universalia, 
quia  sunt  generalia  in  eo  regno ,  non  autem 
absolute.  Dicuntur  autem  provincialia  ista 
eadem  a  Gratiano  dist.  III.  can.  Porro;  quia 
certis  provinciis  continentur,  non  autem  ad 
omnes  Christianos  pertinent ,  sicut  vere  ge¬ 
neralia. 

Provincialia  dicuntur,  in  quibus  conve¬ 
niunt  tantum  Episcopi  unius  provinciae,  qui¬ 
bus  prseest  Archiepiscopus  ,  sive  Metropoli¬ 
tanus  ;  et  hujus  generis  sunt  plurima  in  tomis 
Conciliorum.  De  his  videtur  loqui  VII  Syno¬ 
dus  act.  3,  cum  ait,  se  amplecti  etiam  deci¬ 
siones  localium  Conciliorum. 

Dioecesana  sunt,  in  quibus  conveniunt  tan¬ 
tum  Presbyteri  unius  Episcopatus,  et  iis 
Episcopus  prseest  :  cujus  generis  paucissima 
exstant,  nec  immerito;  namjvix  dici  possunt 
Concilia,  cum  in  eis  ordinarie  nullus  sit,  qui 
jurisdictionem  habeat,  prseter  unum  Episco¬ 
pum  qui  prseest. 

Altera  partitio  Conciliorum  complectitur 
item  quatuor  membra  :  qusedam  enim  sunt 
ab  Apostolica  Sede  approbata  atque  ab  Ec¬ 
clesia  universa  recepta ;  qusedam  omnino 
reprobata ;  qusedam  partim  approbata,  par- 
tim  reprobata;  qusedam  nec  approbata,  nec 
reprobata.  Quod  membrum  postremum  in 
Conciliis  particularibus  potissimum  locum 
habet. 

Concilia  generalia  approbata. 

Concilia  generalia  approbata  numerantur 
hucusque  decem  et  octo.  Primum  est  Nicse- 
num,  quod  quidem  celebratum  est  ab  anno 
Domini  327  usque  ad  annum  330,  qui  fuit 
annus  13  Sylvestri  Papae,  et  vicesimus  Con¬ 


stantini  Imperatoris ;  convenerunt  Episcopi 
318  e  quibus  erant  Patriarchae,  Alexander 
Alexandrinus,  Eustatius  Antiochenus,  Maca- 
rius  Hierosolymitanus,  et  Metrophanes  Con- 
stantinopolitanus ;  quamvis  hi  duo  postremi 
non  erant  eo  tempore  Patriarchse,  sed  diu 
postea  eam  dignitatem  adepti  sunt.  Quidam 
etiam  Metrophanem  non  per  se,  sed  per  Le¬ 
gatum  Alexandrum,  qui  postea  ei  successit 
in  Episcopatu  adfuisse  volunt.  Vide  Meta- 
phrastem  in  Orat,  de  rebus  gest.  apud  Ni¬ 
caeam.  Ac  duae  potissimum  controversiae 
definitae  sunt :  una  de  die  Paschatis  :  altera 
de  Divinitate  Christi  adversus  hseresim  Aria- 
norum,  ipso  Ario  Principe  haereseos  post  an¬ 
nos  decem  in  latrinis  dum  alvum  purgaret 
fcede  defuncto. 

Sed  quia  haec  omnia  in  dubium  revocari 
possent  propter  discrepantes  Scriptorum  sen¬ 
tentias,  paucis  singula  demonstranda  sunt. 
Primum,  de  tempore  Concilii  mira  est  opi¬ 
nionum  varietas,  sed  veritas  nostrae  senten¬ 
tiae  hac  ratione  confirmari  potest.  Constat, 
Concilium  Nicaenum  finem  accepisse  anno 
20  Imperii  Constantini.  Id  enim  scribit  Eu- 
sebius  lib.  III  de  vita  Constantini,  et  Socra¬ 
tes  lib.  I  histor.  c.  12.  coepit  autem  Constan¬ 
tinus  imperare  anno  Christi  311  ut  ex  Chro¬ 
nico  S.  Hieronymi,  ex  Gregorio  Haloandro, 
aliisque  Chronologis  patet.  Efficitur  igitur, 
ut  anno  Christi  330  fuerit  annus  Constantini 
20  et  finis  Nicaeni  Concilii. 

Item  inchoatum  est  Concilium  Paulino,  et 
Juliano  consulibus,  ut  Socrates  refert  lib.  I, 
cap.  9.  alias  13.  et  Nicephorus  lib.  VIII, 
cap.  26.  Duravit  autem  annis  3.  ut  idem  Ni¬ 
cephorus  ibidem  testatur.  Porro  consulatum 
Paulini,  et  Juliani  Cassiodorus  annotavit  an¬ 
no  17  Constantini,  ex  quo  sequitur  finitum 
Concilium  fuisse  anno  20  ejusdem;  proinde 
inchoatum  anno  Christi  327,  finitum  anno 
330.  Sane  Onuphrius  Panvinus,  quia  consu¬ 
latum  Paulini,  et  Juliani  ponit  anno  Christi 
325.  hoc  ipso  anno  ponit  initium  Synodi  Ni¬ 
caenae. 

Deinde  incidisse  Concilii  tempus  in  Syl¬ 
vestri  Pontificatum,  non  Sylvestri  et  Julii, 
ut  Photius  docet  in  lib.  de  septem  Synodis, 
vel  Julii  solius,  ut  Sozomenus  scribit  lib.  I, 
cap.  16.  et  ex  Sozomeno  Calvinus  lib.  IV  In- 
stitut.  cap.  7,  §.  1.  et  Joachimus  Camerarius 
in  historia  Nicaenae  Synodi ,  ubi  se  diligen- 
tissimum  scriptorum  veterum  lectorem  fuisse 
affirmat,  facile  demonstrari  potest.  Nam,  ut 
supra  diximus  anno  20  Constantini,  finis 

Concilio  impositus  est ,  quod  etiam  fatetur 
Camerarius  lib.  cit.  Sylvester  autem  creatus 
est  Pontifex  anno  sexto  Constantini,  ut  ex 
Chronico  Eusebii,  ac  Hieronymi  patet,  et  se¬ 
dit  in  Apostolica  sede  supra  20  annos ,  ut 
Damasus,  Onuphrius,  et  omnes  omnino  scrip¬ 
tores  testantur.  Igitur  annus  20  Constantini, 
et  finis  Nicaeni  Concilii  in  Sylvestri  Pontifi¬ 
catum  necessario  incidit. 

Praeterea  Milthiades  Sylvestri  praedeces¬ 
sor  sedit  eodem  Constantino  imperante,  ut 
testantur  Optatus  lib.  I  contra  Parmenian. 
et  Augustinus  in  epist.  162  et  165.  et  ipse 
etiam  Constantinus  apud  Eusebium  lib.  X 
hist.  cap.  5.  non  igitur  potuit  Sylvester  nisi 
post  inchoatum  Constantini  imperium  Apos- 
tolicam  sedem  adipisci.  Tenuit  autem  eam 
omnium  consensu  supra  20  annos.  Ergo  20 
anno  Constantini,  qui  fuit  postremus  Nicaeni 
Concilii,  non  Julius,  sed  Sylvester  Apostoli- 
cam  sedem  moderabatur.  Quare  recte  Da¬ 
masus  in  Pontificali,  Hieronymus  in  Chroni¬ 
co,  Theodoretus  lib.  I  hist.  cap.  3.  sexta  Sy¬ 
nodus  act.  18.  et  Concilium  Florentinum 
sess.  3.  aliique  permulti  auctores  Nicaenam 
Synodum  Sylvestri  Papas  temporibus  factam 
esse  scripserunt. 

De  numero  Episcoporum,  qui  eidem  Con¬ 
cilio  interfuerunt,  videntur  esse  sententiae 
variae.  Nam  Eusebius  lib.  III  de  vita  Con¬ 
stantini  dicit  convenisse  Episcopos  supra 
250.  Athanasius  lib.  de  smitentia  Nicaenas 
Synodi  ait,  fuisse  Episcopos  plus  minus  300. 
Eustathius  apud  Theodoretum  lib.  I,  c.  8. 
hist.  dicit  numeratos  supra  270.  Sozomenus 
lib.  I,  cap.  16.  ponit  circiter  310.  Vera  ta¬ 
men,  et  communis,  sententia  est,  fuisse  318. 
Nam  Epiphanius  haeresi  69.  scripsit ,  usque 
ad  sua  tempora  fuisse  conservata  nomina 
singulorum  Episcoporum ,  et  fuisse  praecise 
318.  Hilarius  quoque  in  lib,  de  Synodis  pro¬ 
pe  extremum,  et  Ambrosius  praefatione  li¬ 
brorum  de  fide,  mysticum  et  sacrum  dicunt 
esse  numerum  Patrum  Concilii  Nicaeni,  et 
multo  antea  praefiguratum  in  illis  348  militi¬ 
bus,  quibus  Abraham  victoriam  de  quinque 
regibus  reportavit.  Denique  Hieronymus  in 
Chronico,  Sulpitius  lib.  II  hist,  Theodoretus 
lib.  I,  c.  7.  et  omnes  alii  constanter  hunc 
numerum  ponunt. 

Jam  vero  duas  fuisse  causas  ejus  Concilii: 
quaestionem  videlicet  de  Paschate,  et  quaes¬ 
tionem  de  Christi  Divinitate,  testantur  Eu¬ 
sebius  lib.  III  de  vita  Constantini,  Athana¬ 
sius  in  libro  de  Synodis  Arimini,  et  Seleu- 


ciae,  et  Epiphanius  haeresi  70  quae  est  Audia- 
norum. 

Denique,  utrum  Nicaenum  Concilium  ante 
mortem  probrosam  Arii  celebratum  sit,  non 
est  omnino  certum.  Epiphanius  enim  haeresi 
69.  aperte  scribit ,  Concilium  post  mortem 
Arii  celebratum  fuisse  :  at  contrarium  scri¬ 
bunt  historici.  Ruffinus  lib.  X,  cap.  13.  So¬ 
crates  lib.  I,  cap.  19  et  25.  et  caeteri.  Neque 
possunt  hae  sententiae  conciliari ,  si  dicamus 
duos  Arios  fuisse,  ut  significat  Sulpitius  1.  II 
sacrae  historiae.  Nam  etiamsi  duo  Arii  fue¬ 
rint,  unus  tamen  est  ille,  qui  periit  in  latri¬ 
nis.  Hunc  autem  ipsum  Epiphanius  ante  Con¬ 
cilium,  Ruffinus  et  caeteri  post  Concilium 
ponunt.  Et  sane  videntur  historici  melius 
sensisse,  praesertim  cum  in  Y  Synodo  trac¬ 
tatum  sit,  an  liceat  haereticos  post  mortem 
damnare  quod  certe  in  dubium  venire  non 
potuisset,  si  Arium  jam  mortuum  Synodus 
Nicaena  damnasset.  Sed  res  non  est  tanti  mo¬ 
menti,  ut  propterea  oporteat  nos  plus  tem¬ 
poris  in  ea  consumere. 

Secunda  Synodus  est  Constantinopolitana, 
quae  celebrata  est  adversus  Macedonium, 
negantem  Spiritus  sancti  divinitatem,  Theo¬ 
dosio  seniore  Imperatore,  ac  Damaso  sum¬ 
mo  Pontifice.  Convenerunt  autem  Episcopi 
ex  diversis  provinciis  150 ,  e  quibus  Patri¬ 
archae  fuerunt  Nectarius  Constantinopolita- 
nus ,  Timotheus  Alexandrinus,  Meletius 
Antiochenus,  et  Cyrillus  Hierosolymitanus. 

Porro  tempus  Synodi  hujus  secundae  inci¬ 
dit,  Prospero  teste  in  Chronico,  in  Consula¬ 
tum  Gratiani  et  Theodosii  Augustorum,  hoc 
est,  in  annum  Domini  383,  vel  in  annum  se¬ 
quentem,  ut  vult  Socrates,  qui  lib.  Y  histor. 
cap.  8.  scribit,  Concilium  convenisse  Coss. 
Syagrio  et  Eucberio,  hoc  est  in  annum  384, 
vel  si  rationem  Onuphrii  sequaris,  in  annum 
381,  quos  eodem  Prospero  et  Cassiodoro,  et 
aliis  constat  Consulatum  gessisse  post  con¬ 
sulatum  Gratiani  c-t  Augusti.  Psellus  in  libro 
de  septem  Synodis  ponit  intervallum  anno¬ 
rum  56.  inter  primam  et  secundam  Syno¬ 
dum.  Si  autem  ad  numerum  annorum  327, 
quo  tempore  diximus  inchoatam  fuisse  Sy¬ 
nodum  primam,  addas  numerum  annorum 
56,  efficies  numerum  annorum  383 ,  qui  est 
numerus,  quem  Prosper  in  Chronico  adno- 
tavit. 

Est  vero  animadvertendum,  in  hoc  Conci¬ 
lio,  neminem  adfuisse  ex  Provinciis  Occiden¬ 
talibus.  Siquidem  Damasus  Papa  Romce 
coegerat  Synodum  Occidentalium,  atque  ad 

'  eum  locum  invitaverat  Episcopos,  qui  Con- 
stantinopoli  convenerant,  ut  eo  modo  Romae 
celebraretur  Concilium  plenissimum ;  sed 
quia  patres  Orientales  justis  de  causis  Ro¬ 
mam  venire  non  potuerunt ,  accepit  Dama- 
sus  excusationem  eorum,  et  animis  ac  sen¬ 
tentiis,  duae  illae  Synodi  conjunctae  sunt,  ac 
si  una  et  eadem  fuissent.  Atque  propter  hu¬ 
jusmodi  conjunctionem  habita  est  Synodos 
Constantinopolitana  una  ex  QEcumenicis  et 
legitimis  Synodis.  Yide  Theodoretum  lib.  Y 
liist.  cap.  9  et  10. 

Tertia  Synodus  est  Ephesina  I  quae  coacta 
est  Theodosio  juniore  Imperatore,  et  Celes- 
tino  I  summo  Pontifice;  Convenerunt  Epis¬ 
copi  200.  Ex  quibus  Patriarchae  fuerunt  Cy- 
rillus  Alexandrinus,  qui  locum  etiam  Ro¬ 
mani  Pontificis  obtinebat,  Joannes Antioche¬ 
nus,  et  Juvenalis  Hierosolymitanus  ;  quam¬ 
quam  Joannes,  quia,  se  adhuc  in  itinere 
constituto,  Concilii  decretum  factum  fuerat, 
initio  dissentire  coepit  a  Cyrillo,  postea  ta¬ 
men  reconciliati  sunt,  atque  idem  senserunt. 
Causa  Concilii  fuit  Nestorii  Episcopi  Constan- 
tinopolitani  nova  haeresis ,  quae  Christum  in 
duas  personas  dividebat. 

Celebratum  vero  Concilium  est  Rasso  et 
Antiocho  Consulibus ,  ut  Prosper  in  Chroni¬ 
co,  et  Socrates  lib.  YII,  cap.  34.  indicarunt; 
Is  autem  erat  annus  Domini  434.  Quid  secuti 
sint  Psellus,' qui  ponit  solum  intervallum  an¬ 
norum  40  inter  secundam  et  tertiam  Syno¬ 
dum,  et  Onuphrius,  qui  adnotavit  hanc  Sy¬ 
nodum  celebratam  anno  Domini  430,  Coss. 
Theodosio  decimumtertium,  et  Yalentiniano 
tertium,  non  possum  dicere,  praesertim  cum 
in  ipsa  Synodo  tom.  II,  cap.  1.  disertis  ver¬ 
bis  legamus  Synodum  inchoatam  post  Con¬ 
sulatum  Theodosii  decimumtertium,  et  Va¬ 
lentiniani  tertium ,  nec  ignorare  potuerit 
Onuphrius,  non  esse  idem  Coss.  Theodosio 
decimumtertium,  et  Yalentiniano  tertium,  et 
post  consulatum  Theodosii  decimumtertium 
et  Valentiniani  tertium. 

Adde,  quod  Vincentius  Lirinensis  in  lib. 
de  profanis  vocum  novitatibus  prope  extre¬ 
mum,  qui  ipso  tempore  vixit,  ita  loquitur  : 
«  Ante  triennium  ferme  in  Asia  apud  Ephe¬ 
sum  celebratum  Concilium  est,  viris  clarissi¬ 
mis  Basso,  Antiochoque  Consulibus.  »  Quid 
clarius  ?  De  tota  hac  Synodo  vide  Liberatum 
in  Breviario  cap.  5,  6,  7,  8  et  sequentibus, 
Socratem  lib.  YII,  c.  34.  Evagrium  1.  I,  c.  4. 
et  ipsam  Synodum  nuper  ex  Graeco  in  Lati¬ 


num  sermonem  conversam,  ac  tomis  duobus 
comprehensam. 

Quarta  Synodus  est  Chalcedonensis,  quae 
collecta  est  adversum  hceresim  Eutychetis 
Archimandritae,  quae  unam  tantum  in  Christo 
naturam  asserebat  post  incarnationem.  Acta 
vero  est  haec  Synodus  Leone  I  Pontifice  Ma¬ 
ximo,  et  Martiano  Augusto,  Consulatu  ejus¬ 
dem  Martiani,  ut  ipsum  Concilium  testatur 
act.  I.  Incidit  autem  is  Martiani  Consulatus 
in  annum  Christi  454.  juxta  computum  Mat¬ 
thaei  Palmerii,  et  Gregorii  Haloandri,  vel 
432.  juxta  Marianum  Scotum  et  Sigebertum, 
vel  451.  juxta  Onuphrium  in  lib.  de  Roma¬ 
nis  Pontificib.  Psellus  30  annos  interponit 
inter  tertiam  et  quartam  Synodum ;  sed  is, 
ut  superiori  numero  detraxit  annos  decem, 
ac  posuit  40  pro  50,  ita  nunc  addit  annos  10, 
ac  posuit  triginta  pro  viginti ,  nisi  sit  error 
Librariorum.  Porro  Episcopi  adfuerunt  630 
ex  quibus  erant  Patriarchae ,  Bioscorus  Ale¬ 
xandrinus,  qui  tamen  mox  ejectus  est,  Maxi¬ 
mus  Antiochenus,  Anatholius  Constantino- 
politanus,  et  Juvenalis  Hierosolymitanus. 
Yide  Liberatum  in  Breviario  cap.  11 .  et  se¬ 
quentibus,  et  Evagrium  lib.  II  histor.  c.  2, 
3  et  4. 

Quinta  Synodus  generalis  non  est,  ut  multi 
putant,  ea  quae  sub  Agapeto  et  Menna  cele¬ 
brata  est,  quaeque  in  secundo  tomo  Concilio¬ 
rum  sub  nomine  quintae  Synodi  quatuor  ac¬ 
tionibus  continetur;  siquidem  illa  particula¬ 
ris  fuit,  et  quintam  Synodum  antecessit,  ut 
disertis  verbis  docent  Joannes  Zonaras  in 
vita  Justiniani,  et  Nicephorus  lib.  XVII, 
cap.  9. 

Coacta  est  autem  quinta  Synodus  vera 
apud  Constantinopolim,  Vigilio  summo  Pon¬ 
tifice,  et  Justiniano  seniore  Imperatore,  an¬ 
no  duodecimo  post  Consulatum  Basilii,  ut 
initio  ejusdem  Synodi  legimus,  qui  est  annus 
Dominica:  incarnationis  553  vel  556,  juxta 
Psellum,  qui  annis  102  vult  posteriorem  esse 
quintam  Synodum  quarta.  Convenerunt  Epis¬ 
copi  165,  ut  idem  Psellus  tradit;  e  quibus 
erant  Patriarchae  Eutychius  Constantinopo- 
litanus,  Apollinaris  Alexandrinus,  Domninus 
Antiochenus,  et  Eustochius  Hierosolymita¬ 
nus,  qui  tamen  non  per  se ,  sed  per  Legatos 
interfuit.  Summus  autem  Pontifex  ,  nec  per 
se,  nec  per  Legatos  interfuit.  Synodum  ta¬ 
men  per  libellum  confirmavit,  ut  Nicephorus 
scribit  lib.  XVII,  c.  27. 

Causa  congregandi  Concilii  fuit  Origenis 

hseresis,  quce  tunc  invalescebat.  Itaque  dam¬ 
natus  est  Origenes,  et  simul  Dydimus  et 
Evagrius  ejus  sectatores  :  necnon  Theodori 
Mopsuesteni,  et  Theodoreti  Cirensis  scripta, 
et  epistola,  quae  dicebatur  Iba3  ad  Marim 
Persam.  Yide  de  hac  Synodo  Zonaram  loco 
citato,  Nicepliorum  lib.  XVII,  cap.  27,  S. 
Gregorium  lib.  I,  epist.  24.  Evagrium  1.  IV, 
cap.  38.  et  Liberatum  in  Breviario  cap.  23 
et  24  :  tametsi  -quse  Liberatus  dicit,  valde 
caute  legenda  sunt;  aut  enim  non  sunt  ipsius, 
aut  ipse  falsa  aliqua  relatione  deceptus  fuit. 
Certe  non  congimunt  cum  aliorum  Catholi¬ 
corum  Patrum  narrationibus. 

Sexta  Synodus  celebrata  est  apud  Con- 
stantinopolim  anno  duodecimo  Constantini 
IV  teste  Paulo  Diacono  in  vita  ejusdem ,  qui 
quidem  erat  annus  Domini  684  vel  685,  juxta 
Psellum.  qui  annos  129  ponit  inter  quintam 
et  sextam  Synodum.  Quod  vero  in  ipso  Con¬ 
cilio  passim  adscribitur  annus  28  ejusdem 
Constantini,  non  est  error  Typographorum, 
ut  censet  Illyricus  Cent.  VII,  cap.  9.  Nam 
etiamsi  non  imperavit  Constantinus  post 
mortem  patris,  nisi  annis  17,  tamen  impe¬ 
ravit  etiam  annis  multis  cum  patre  suo  ,  ut 
Zonaras  significavit,  dum  illum  ait  ab  ipso 
patre  coronatum  fuisse  ante  discessum  in 
Siciliam.  Itaque  Concilium  numerat  annos 
Constantini  a  prima  coronatione.  Paulus  ve¬ 
ro  Diaconus  a  morte  Constantis  patris  Con¬ 
stantini. 

Convenerunt  Episcopi  289,  ut  idem  Pau¬ 
lus  Diaconus  testatur,  et  consentit  numerus, 
qui  habetur  in  VII  Synodo  act.  3.  Beda  ta¬ 
men  in  lib.  de  sex  aetatibus,  prope  finem, 
Rhegino  lib.  I.  Ado  Viennensis ,  et  Frecul- 
phus  in  Chronico,  solum  centum  quinqua¬ 
ginta  Patres  numeran.t.  Patriarchae  fuerunt 
duo,  Georgius  Constantinopolitanus  ,  et  Ma- 
carius  Antiochenus.  Nam  Alexandrinae  et 
Hierosolymitanae  Ecclesiarum  solum  Legati 
quidam  adfuerunt.  Summus  quoque  Pontifex 
Agatho  per  Legatos  suos  interfuit,  et  praese¬ 
dit.  In  ea  Synodo  damnata  est  haeresis  eo¬ 
rum  ,  qui  unam  tantum  in  Christo  volunta¬ 
tem  esse  volebant.  Vide  de  hac  Synodo  prae¬ 
ter  citatos  auctores,  Albertum  Pigbium  in 
Diatriba,  et  Franciscum  Turrianum  in  Apo- 
logia  pro  VI  et  VII  Synodo.  Albertus  enim 
has  duas  Synodos  sextam  et  septimam ,  ut 
modo  exstant,  adulterinas,  et  supposititias 
esse  concedit.  Contra  Turrianus  veras  et 
gennanas  esse  docet.  Quid  nobis  verius  vi¬ 


deatur  in  lib.  IV  de  Pontifice  cap.  11.  jam 
explicavimus. 

Septima  Synodus ‘apud  Nicaeam  congre¬ 
gata  est  anno  8  Constantini  et  Irense,  ut 
scribunt  Paulus  Diaconus  lib.  XXXIII  rerum 
Romanorum,  et  Cedrenus  in  compendio  his¬ 
toriarum.  Fuit  autem  is  annus  Christi  781, 
si  Paulo  Diacono  credimus,  vel  786,  si  cre¬ 
dimus  Cedreno.  Onuphrius  ponit  annum 
Constantini  10  et  Christi  789  ;  Psellus  annos 
duntaxat  60  inter  sextam  et  septimam  Syno¬ 
dum  esse  volunt;  quod  nullo  modo  cum  ve¬ 
ritate  cohaeret.  Ideo  quidem  mendum  esse 
putant  Librariorum,  ac  Psellum  ipsum  an¬ 
nos  centum  scripsisse.  Convenerunt  Epis¬ 
copi,  ut  idem  Psellus  habet  350 ,  e  quibus 
Patriarcha  unus  fuit  Tharasius  Constantino¬ 
politanus,  caeterorum  Patriarcharum  solum 
Legati  adfuerunt.  Adrianus  Papa  per  Lega¬ 
tos  suos  praesedit,  ac  una  cum  reliqua  Sy¬ 
nodo  eos  damnavit,  qui  sacras  Christi  et 
Sanctorum  imagines  omni  honore  spolia¬ 
bant.  De  hac  Synodo  vide,  si  placet,  quae  nos 
disseruimus,  cum  ageremus  de  Concilio 
Francofordiensi,  in  disputatione  de  cultu 
imaginum. 

Octava  Synodus  est  Concilium  IV  Con- 
stantinopolitanum ,  quod  celebratum  est 
Adriano  II.  summo  Pontifice,  et  Basilio  Au¬ 
gusto,  anno  tertio  ejusdem  Basilii,  ut  in  ipsa 
Synodo  acta  prima  significant,  qui  annus 
erat  Domini  870.  Convenerunt  Episcopi  383 
e  quibus  unus  Patriarcha  Photius,  ac  deinde 
Ignatius  Constantinopolitanus ,  caeteri  per 
Legatos  adfuerunt. 

Est  autem  hoc  loco  animadvertendum, 
tres  Synodos  in  causa  Photii  Constantino- 
poli  celebratas.  Una  tempore  Nicolai  I  Pon¬ 
tificis,  etMichaelis  Imperatoris  celebrata  est, 
in  qua  depositus  fuit  Ignatius,  et  ordinatus 
Photius ;  cujus  Synodi  meminit  Zonaras  in 
vita  Michaelis;  nec  est  dubium  ,  hanc  fuisse 
profanam  Synodum,  ut  patet  ex  epistolis  Ni¬ 
colai  I  et  Adriani  II. 

Altera  Synodus  est  ea,  quam  nos  diximus 
octavam,  quae  exstat,  quamvis  imperfecta, 
in  tomis  Conciliorum,  in  qua  deposito  Pho- 
tio,  iterum  restitutus  est  Ignatius,  atque  hu¬ 
jus  Synodi  meminit  Zonaras  in  Basilii  Impe¬ 
ratoris. 

Tertia  est  ea,  quam  tempore  ejusdem  Ba¬ 
silii  celebravit  per  Legatos  suos  Joannes 
VIII,  Adriani  successor,  in  qua  Synodo,  de¬ 
functo  jamlgnatio,  iterum  resti  tutus  est  Pho- 

tius;  et,  si  vera  sunt,  quas  Graeci  dicunt  in 
Concilio  Florentino  sess.  6.  et  quae  refert  ex 
hac  Synodo  FranciscusTurrianus,  in  lib.  de 
actis  VI,  VII  et  VIII  Synodi,  rescissa  plane 
acta  praecedentis  Synodi,  subAdriano:  quin 
etiam  statutum,  ut  tolleretur  de  Symbolo 
illa  particula  (Filioque),  sed  id  nullam  habet 
verisimilitudinem.  Idcirco  facile  mihi  per¬ 
suadeo,  aut  esse  omnia  conficta,  quae  dicun¬ 
tur  de  Joanne  VIII,  ut  S.  Antoninus  docet 
in  Summa  historiali  part.  3.  tit.  XXII.  cap. 
13.  §.  10.  aut  certe  verum  quidem  esse, 
Ph otium  a  Joanne  VIII  per  Legatos  restitu¬ 
tum  in  sedem  Gonstantinopolitanam  post 
mortem  Ignatii;  at  caetera  supposititia,  et 
adulterina  esse,  et  a  Graecis  conficta,  ut  ex 
Manuele  Calleca  Turrianus  ostendit  lib.  ci¬ 
tato. 

Confirmor  autem  in  hac  sententia,  tum 
quia  Zonaras  meminit  quidem  restitutionis 
Photii,  non  autem  abrogationis  Concilii  VIII, 
nec  ablationis  illius  particulae  (Filioque)  ex 
Symbolo  ;  tum  etiam,  quia  Graeci  in  Conci¬ 
lio  Florentino  sess.  6.  non  agnoscunt  pro  Sy¬ 
nodo  Oecumenica  Concilium  illud  sub  Joanne 
VIII,  etsi  illis  multum  prodesse  potuisset,  si 
legitimum  et  germanum  Concilium  fuisset. 
Atque  hactenus  de  Conciliis  Orientalibus, 
nunc  addemus  breviter  Occidentalia. 

Nonum  Concilium  est  Lateranense  Pri¬ 
mum,  Episcoporum  900  et  amplius,  anno 
1123,  contra  Saracenos,  pro  recuperanda 
terra  sancta,  tempore  Callisti  II  et  Henrici 
V  Imperatoris.  Platina,  Onuphrius.  Non  ex¬ 
stat. 

Decimum  est  Lateranense II, Episcoporum 
mille,  anno  1139,  contra  Antipapas,  et  pro 
iure  Cleri,  tempore  Innocentii  II  et  Lotharii 
Imperatoris.  Platina,  Onuphrius.  Non  ex¬ 
stat. 

Undecimum  est  Lateranense  III,  Episco¬ 
porum  fere  300,  pro  reformatione  Ecclesiae, 
et  contra  Waldenses,  anno  1180,  tempore 
Alexandri  III  et  Frederici  I  Imperatoris.  Pla¬ 
tina,  Onuphrius,  item  Gulielmus  Tyrius,  qui 
interfuit,  lib.  XX  de  bello  sacro,  cap.  26. 

Duodecimum  est  Lateranense  IV,  Patrum 
1283,  ex  quibus  erant  Episcopi  1173,  anno 
1213,  contra  varias  haereses ,  et  pro  terra 
sancta,  tempore  Innocentii  III  etFriderici  II. 
Matthaeus  Palmerius,  Onuphrius,  Platina. 

Tertiumdecimum  est  Lugdunense  Pri¬ 
mum,  anno  1243,  contra  Imperatorem  Fri- 
dericum,  et  pro  terra  sancta,  tempore  Inno¬ 
centii  JV  et  Frederici  II.  Matthaeus  Palm. 


Platina,  Onuphrius.  Exstant  hujus  Concilii 
aliqua  decreta  in  Sexto  decretalium. 

Decimumquartum  est  Lugdunense  II,  Pa¬ 
trum  fere  mille,  ex  quibus  Episcopi  erant 
300,  anno  1274,  contra  errorem  Graecorum, 
tempore  Greg.  X  et  Rodulphi  Imperatoris. 
Matthaeus  Palm.  Platina,  Onuphrius.  Ex¬ 
stant  ex  hoc  Concilio  quaedam  in  Sexto  de¬ 
cretalium. 

Decimumquintum  est  Viennense,  Episco¬ 
porum  300,  anno  1311,  contra  varias  liaere- 
ses,  tempore  Clementis  V  et  Henrici  VII  Im¬ 
peratoris.  Palmerius,  Platina,  Onuphrius. 
Exstant  ex  hoc  Concilio  decreta,  quae  dicun¬ 
tur  Clementinae. 

Decimumsextum  est  Florentinum,  (Omitto 
Pisanum ,  Constantiense  et  Basileense  de 
quibus  postea)  anno  1439,  Patrum  141,  qui 
subscripserunt,  et  multorum  aliorum,  qui 
ante  subscriptionem  discesserant ;  ut  in  fine 
Concilii  annotatur,  contra  errores  Graeco¬ 
rum,  tempore  Eugenii  IV  et  Alberti  Impe¬ 
ratoris.  Matth.  Palmerius,  Platina. 

Decimumseptimum  est  Lateranense  V,  Pa¬ 
trum  114,  contra  schismata,  et  pro  variis  ne¬ 
gotiis,  tempore  Julii  II  et  Leonis  X  et  Maxi- 
miliani  Imperatoris,  coepit  anno  1512,  finem 
habuit  1517. 

Decimumoctavum  est  Tridentinum,  anno 
1545  inchoatum,  anno  1563  finitum,  contra 
haereses  Lutheranorum,  tempore  Pauli  III, 
Julii  III  ac  Pii  IV,  et  Caroli  V  ac  Ferdinandi 
Imperatorum.  Numerus  Patrum  his  verbis 
describitur  a  Gaspare  Villalpandaeo,  dispu¬ 
tatione  quinta  de  Concilio  Tridentino.  «  Ad¬ 
sunt,  inquit,  sex  Cardinales, quatuor  Legati, 
Patriarchae  tres,  Archiepiscopi  triginta  duo, 
Episcopi  ducenti  vigintiocto.  Abbates  quin¬ 
que,  Generales  ordinum  ministri  septem, 
Episcoporum  procuratores  plurimi.  » 

Ex  his  Conciliis  nullum  est,  quod  non  sit 
a  Pontifice  probatum,  et  a  Catholicis  reci¬ 
piatur  ;  nam  de  primis  octo  Conciliis  patet 
ex  decr.  dist.16.  can.  Sancta  octo.  De  novem 
sequentibus  Synodis,  ex  eo  patet  esse  pro¬ 
batas,  quod  in  eis  praefuerit  summus  Ponti¬ 
fex.  De  ultima  patet  ex  confirmatione  Pii  IV. 
At  Graeci  tantum  recipiunt  prima  septem 
Concilia,  ut  notum  est  ex  Concilio  Florent, 
sess.  5  et  6.  Lutherani  autem  tantum  reci¬ 
piunt  prima  sex,  ut  patet  ex  Magdeburgen- 
sibus  Cent.  VIII.  cap.  9.  et  Centur.  IX.  cap. 
9.  Eutychiani,  qui  adhuc  inveniuntur  in 
Asia,  tantum  recipiunt  prima  tria.  Nestoria- 
ni,  qui  etiam  in  Oriente  reliqui  sunt,  tantum 

recipiunt  prima  duo.  Trinitarii,  qui  in  Hun- 
garia  et  Polonia  nunc  versantur,  nullum  re¬ 
cipiunt. 


CAPUT  VI. 

Concilia  generalia  reprobata. 

Primum  generale  reprobatum,  est  Conci¬ 
lium  Antiochenum  anno  345,  in  anno  quinto 
Constantii,  ut  dicitur  a  Socrate  lib.  II,  cap. 
5.  et  Sozomeno  lib.  III,  cap.  5.  in  quo  dam¬ 
natus  est  Athanasius,  et  via  patefacta  ad 
eversionem  Concilii  Nicseni  Primi. 

Notandum  est  autem,  a  summa  Concilio¬ 
rum,  et  ab  aliis  confundi  hoc  Concilium  cum 
aliis  quibusdam.  Sex  enim  fuerunt  Concilia 
Antiochena.  Primum  et  secundum  contra 
Paulum  Samosatenum,  tempore  Dionysii 
Papae,  circa  annum  269.  Yide  Eusebium  lib. 
Y1I  hist.  cap.  23, 24, 25  et  26.  Tertium  Aria- 
norum,  tempore  Julii  I,  anno  345,  ut  supra 
diximus.  Quartum  est  Macedonianorum  pro 
sua  haeresi  anno  367,  tempore  Liberii  Papae. 
Hieronymus  in  Chronico.  Quintum  est  Ca¬ 
tholicum  provinciale  Episcoporum  30,  cujus 
canones  25  habentur  in  tom.  I  Conciliorum. 
Yidetur  fuisse  tempore  Jovimani,  et  Liberii. 
Yide  Sozomenum  lib.  YI,  cap.  4.  Sextum 
est  insertum  act.  14.  Concilii  Chalcedonen- 
sis. 

Secundum  generale  est  Mediolanense  Epis¬ 
coporum  plusquam  300,  anno  354,  tem¬ 
pore  ejusdem  Constantii,  in  quo  etiam  obli¬ 
que  fides  Catholica  damnata  est.  Ruffinus 
lib.  X,  cap.  20.  Socrates  lib.  II,  cap.  29. 

Tertium  generale  est  Ariminense  Episco¬ 
porum  600,  sub  eodem  Constantio  anno  363, 
ut  notat  Hieronymus  in  Chronico,  in  quo 
sublatum  est  de  Symbolo  nomen  opoovi-io ? : 
hujus  Concilii  fuit  quasi  pars  quaedam  Se- 
leuciense  in  Oriente.  Yide  Augustinum  lib. 
III  contra  Maximinum,  cap.  14.  Hierony¬ 
mum  contra  Luciferianos.  Ambrosium  epist. 
32.  Ruffinum  lib.  X,  cap.  21.  Socratem  lib. 
II,  cap.  29.  Basilium  epistol.  52.  ad  Atha- 
nasium. 

Quartum  estEphesinumll,  tempore  Theo¬ 
dosii  junioris  anno  449,  in  quo,  factione 
Dioscori,  occisus  est  S.  Flavianus  Episcopus 
Constantinopolitanus  ;  et  Legati  Romani 


Pontificis  Leonis  fugati,  ac  demum  haeresis 
Eutychiana  confirmata.  Reprobata  est  haec 
Synodus  a  Leone  in  epistola  ad  Clerum  et 
populum  Constantinopolifcanum ;  Item  ad 
Theodosium  ;  item  ad  Pulchcriam,  quae  sunt 
22,  23,  24,  25,  et  Yide  Breviarium  Liberati 
cap.  12.  et  Evagrium  lib.  I,  cap.  9  et  10. 

Quintum  est  Concilium  Constantinopolita- 
num  sub  Leone  Isauro  contra  sacras  imagi¬ 
nes  anno  730,  qui  fuit  tertiusdecimus  Impe¬ 
rii  ejusdem.  Concilium  est  reprobatum  :  Nam 
non  interfuit  ullus  Patriarcharum,  excepto 
S.  Germano,  qui  tamen  non  consensit,  et 
ideo  a  sua  sede  Constantinopolitana  dejec¬ 
tus  est. 

Sextum  est  Concilium  Constantinopolita- 
num  sub  Constantino  Copronymo,  et  anno 
755.  Convenerunt  autem  Episcopi  338,  sed 
nullus  adfuit  Patriarcharum,  excepto  Pseu- 
doepiscopo  Constantinopolitano.  Definitum 
est  in  Concilio,  abolendas  esse  Christi  et 
Sanctorum  imagines.  Reprobatum  est  hoc 
Concilium  in  VII  Synodo  act.  6.  Yide  de  his 
duobus  Conciliis  Constanfcinopolitanis  Pau¬ 
lum  Diaconum  lib.  XXI  et  XXII  rerum  Ro¬ 
manarum,  et  Zonaram  in  annalibus. 

Illud  etiam  observabis,  hanc  Synodum 
falso  a  nonnullis  vocari  tertiam  Ephesinam, 
ut  ab  auctore  summae  Conciliorum  in  prin¬ 
cipio  YII  Synodi,  et  a  Sixto  Senensi  lib.  V 
bibliothecae  sanctae  annotat.  247.  Nam  om¬ 
nes  antiqui  eam  vocant  Constantinopolita- 
nam,  et  id  ipsum  clarissime  patet  ex  isto  ipso 
Concilio,  quod  insertum  legitur  in  YII  Sy¬ 
nodo  act.  6.  Causa  erroris  videtur  fuisse, 
quia  isti  profanae  Synodo  praesedit  Theodo¬ 
sius  Episcopus  Ephesinus.  • 

Septimum  est  Concilium  Pisanum  anno 
1511,  congregatum  ab  Imperatore  et  Rege 
Galliae,  et  aliquot  Cardinalibus  contra  Ju¬ 
lium  II,  et  reprobatum  paulo  post  in  Conci¬ 
lio  Lateranensi  sub  Julio  II,  sess.  2  et  3. 

Octavum  numerari  potest  Concilium  Wit- 
tembergense,  quod  Lutherani  generale  vo¬ 
cant  300  pastorum,  praeside  Luthero  anno 
1536.  Vide  Cochlaeum  in  actis  Lutheri,  et 
Surium  in  commentario  rerum  in  orbe  ges¬ 
tarum  anno  1536. 

CAPUT  VII. 

Concilia  partim  confirmata,  partivi  reprobata. 

Primum  generale  partim  confirmatum, 
partim  reprobatum  est  Sardicense  Conci¬ 
lium,  Episcoporum  376,  anno  Domini  351, 
tempore  Constantii  et  Julii  I,  ex  quibus  300 
Episcopi  Occidentales  fidem  Catholicam  con¬ 
firmarunt,  quam  exponit  Hilarius  in  lib.  de 
Synodis,  reliqui  76  Episcopi  Orientales  fidem 
Arianam  scripserunt.  Vide  Socratem  lib.  II, 
cap.  16.  Sozomenum  lib.  III  hist.  cap.  10  et 
11.  et  Tlieodoretum  lib.  II,  cap.  7  et  8. 

Secundum  est  Concilium  Sirmiense,  quod 
celebratum  est  annis  quinque  post  Sardi¬ 
cense,  hoc  est,  anno  Domini  356,  Liberio 
summo  Pontifice,  et  Constantio  Imperatore. 
In  hoc  enim  Concilio  duse  formulae  fidei  dis¬ 
sentientes  inter  se  editae  sunt.  Unam  com¬ 
posuit  Graece  Marcus  Arethusius,  qui  postea 
subJuliano  illustre  martyrium  pertulit,  quae 
quidem  ea  esse  videtur,  quam  Hilarius  in 
lib.  de  Synodis  prope  extremum,  ut  Catho¬ 
licam  explicat.  Alteram  alii  composuerunt 
Latine,  plenam  aperta  blasphemia,  quam  Hi¬ 
larius  reprehendit  in  lib.  de  Synodis,  non 
procul  ab  initio.  In  eodem  etiam  Concilio 
Photini  haeresis  damnata  est,  quam  damna¬ 
tionem  omnes  Ecclesiae  probaverunt.  Vide 
Socratem  lib.  I,  cap.  24  et  seq.  et  Sozome¬ 
num  lib.  IV,  cap.  5et6.  vide  etiam  Epipha- 
nium  haeresi  71.  qui  tamen  in  eo  lapsus  vi¬ 
detur,  quod  Sardicam  pro  Sirmio  accepe¬ 
rit. 

Tertium  est  Concilium  Qui  nisextum,  in  quo 
continentur  canones  Trullani.  Sciendum  est 
enim  ex  Tharasio  disputante  in  septima  Sy¬ 
nodo  action.  4  sextam  Synodum,  quae  tem¬ 
pore  Constantini  IV  celebrata  est,  nullos  ca¬ 
nones  edidisse,  sed  post  annos  aliquot  tem¬ 
pore  Justiniani  Episcopos  rediisse  Constan- 
tinopolim,  et  in  Palatio,  quod  dicitur  Trul- 
lum,  102  canones  edidisse  qui  dicuntur  Trul¬ 
lani,  et  a  Balsamone  vocatur  Concilium  Qui- 
nisextum,  quia  non  est  heec  Synodus  quinta 
nec  sexta,  sed  canones  addidit  quintae  et 
sextae  Synodo. 

Quo  tempore  haec  Synodus  habita  sit,  non 
est  adeo  certum.  Nam  Theophanes  quidam 


historicus,  quem  citat  Franciscus  Turrianus 
in  libro  de  VI  Synodo,  docet  celebratam 
hanc  Synodum  anno  27  a  verae  sextae  Syno¬ 
di  dissolutione,  nimirum  anno  secundo  Im¬ 
perii  Justiniani  instaurati.  At  Tharasius  in 
VII  Synodo  act.  4.  et  Epiphanius  in  eadem 
Synodo  act.  6.  tomo  I,  dicunt  post  quinque 
annos  a  dissolutione  Concilii  hos  canones 
editos  :  quod  certe  probabilius  mihi  videtur, 
nam  alioqui  non  video,  quae  fuerit  illa  erra¬ 
tica  Synodus  Constantinopoli  a  Justiniano 
habita,  tempore  Sergii  Papae,  et  quam  idem 
Papa  reprobavit,  teste  Beda  libro  de  sex  ae¬ 
tatibus;  Paulo  Diacono  lib. VI,  cap.  4.  Otho¬ 
ne  Frisingensi  lib.  V,  cap.  13.  Bbeginone 
lib.  I.  et  Adone  Viennensi  in  Chronico  :  nam 
in  anno  27  a  dissolutione  Concilii  sexti,  non 
sedebat  Sergius,  sed  Constantinus  Papa.  Et 
certe  Beda  et  Tharasius  antiquiores  Theo¬ 
phane  sunt.  Quin  etiam  Beda  ipso  tempore 
vixit,  quo  Sergius  Papa  sedebat. 

Hos  ergo  canones  dicimus  partim  repro¬ 
batos,  quia  non  interfuit  summus  Pontifex, 
nec  per  se,  nec  per  legatos,  dum  isti  cano¬ 
nes  fierent.  Et  aperte  Sergius  Papa  qui  tunc 
sedebat,  reprobavit  erraticam  istam  Syno¬ 
dum,  ut  ait  Beda  in  lib.  de  sex  aetatibus  in 
Justiniano.  Partim  autem  approbatos,  quia 
etsi  canones  illi  ex  se  nullam  vim  habeant, 
tamen  aliqui  postea  probati  sunt  a  Pontifice, 
aut  aliis  legitimis  Conciliis,  qualis  est  can. 
82.  de  pingendis  imaginibus,  receptus  ab 
Adriano  Papa,  et  VII  Synodo,  ut  patet  ex 
ipsa  septima  Synodo  act.  2.  et  4.  Vide  quae 
disseruimus  adversus  hanc  Synodum  Quini- 
sextam  lib.  II  de  summo  Pontifice,  cap.  18. 

Quartum  est  Concilium  Francofordiense, 
quod  celebratum  est  anno  794,  juxta  Rhegi- 
nonem  lib.  H  Adriano  I  Pontifice,  et  Carolo 
Magno  Rege  Francorum.  Quod  Concilium 
ab  Adriano  confirmatum  fuit,  quantum  ad 
eam  partem,  in  qua  definitur  Christum  non 
esse  Filium  Dei  adoptivum,  et  ab  eodem  re¬ 
probatur,  quantum  ad  alteram  partem,  in 
qua  ex  errore  damnatur  septima  Synodus. 
Vide  quae  nos  diximus  in  II  lib.  de  Conciliis, 
cap.  9. 

Quintum  est  Concilium  Constantiense  Pa¬ 
trum  fere  mille,  ex  quibus  Episcopi  amplius 
300,  anno  1414  inchoatum  sub  Joanne  XXIII 
et  anno  1418  finitum  sub  MartinoV  et  Sigis- 
mundo  Imperatore.  Piat.  Palmerius  dicit, 
quod  hoc  Concilium  quantum  ad  primas  ses¬ 
siones,  ubi  definit  Concilium  esse  supra  Pa¬ 
pam,  reprobatum  est  in  Concilio  Florentino, 

et  Lateranensi  ultimo  :  quantum  ad  ultimas 
sessiones,  et  ea  omnia  quae  probavit  Marti- 
nus  V  ab  omnibus  Catholicis  recipitur. 

Sextum  est  Concilium  Basileense  inchoa¬ 
tum  anno  1431,  et  continuatum  Basilese,  ac 
deinde  Lausannse  usque  ad  annum  1449, 
quo  tempore  cessit  Nicolao  V  Pontifici,  tam 
Concilium,  quam  Papa  Felix  V  in  schismate 
ab  ipso  Concilio  creatus.  Yide  acta  Concilii, 
et  Bullam  annexam  Nicolai  V  Pontificis. 
Hujus  Concilii  nihil  est  ratum  et  probatum, 
nisi  qugedam  dispositiones  circa  beneficia 
Ecclesiastica,  quae  a  Concilio  factae  fuerant, 
quas  (pacis  et  unitatis  gratia)  Nicolaus  prae¬ 
dictus  approbavit.  Concilium  vero  ipsum 
reprobatur  in  Concilio  Lateranensi  ultimo, 
sess.  11. 


CAPUT  VIII. 

De  Concilio  nec  manifeste  probato ,  nec  mani¬ 
feste  reprobato. 

Generale  nec  approbatum  ,  nec  reproba- 
batum,  videtur  esse  Concilium  ,  quod  anno 
1409,  deposuit  Gregorium  XII ,  et  Benedic¬ 
tum  XIII  et  elegit  Alexandrum  V.  Siquidem 
S.  Antoninus  3.  par.  tit.  XXII,  c.  5,  §.  2  et 
3.  summae  historialis,  asserit,  conciliabulum 
illegitimum,  non  verum  Ecclesiae  Concilium 
fuisse  ,  et  eventus  idem  ostendisse  videtur. 
Coactum  enim  Concilium  fuit  ad  schisma 
tollendum,  et  tamen  illud  non  sustulit ,  sed 
auxit.  Si  autem  sine  dubio  fuisse  reproba¬ 
tum,  etiam  sine  dubio  Alexander  YI,  se  non 
sextum ,  sed  quintum  appellasset.  Adde, 
quod  est  ferme  communis  opinio  ,  Alexan¬ 
drum  ,  et  qui  ei  successit ,  Joannem  fuisse 
veros  Pontifices.  At  certe  ex  tribus,  qui  tum 
se  pro  Pontificibus  gerebant,  isti  maxime  ut 
veri  Pontifices  colebantur.  Haec  de  generali¬ 
bus. 

De  Conciliis  particularibus  vide  tomos 
Conciliorum,  et  Gratiani  decretum  dist.  16. 
canon,  sexta  Synodus,  et  dist.  20.  canon,  de 
libellis.  Item  Chronicon  Onuphrii,  et  secun¬ 
dum  librum  Chronograpliiee  Genebrardi. 


CAPUT  IX. 

De  utilitate  vel  etiam  necessitate  celebrandorum 
Conciliorum. 

His  igitur  praemissis  ,  explicanda  sunt  ea, 
quibus  legitima  Concilia  constant.  Ea  vero 
ad  quatuor  causas  reduci  possunt,  ad  finem, 
causam  efficientem  ,  materiam  ,  et  formam 
Conciliorum.  Ac  ut  a  fine,  quae  prima  cau¬ 
sarum  est,  incipiamus,  Primum  exponenda) 
breviter  erunt  causae,  ob  quas  Concilia  cele¬ 
brari  solent;  deinde  ex  iis  judicandum  erit, 
utrum  Conciliorum  congregatio  sit  necessa¬ 
ria,  an  solum  utilis.  Porro  causae  praecipuae, 
ob  quas  Concilia  celebrantur-,  sex  numerari 
solent. 

Prima  causa  est  haeresisnova,  id  est,  num- 
quam  antea  judicata,  propter  quam  causam 
coacta  sunt  prima  septem  generalia  Conci¬ 
lia.  Semper  enim  Ecclesia  tanti  fecit  pericu¬ 
lum  novarum  haeresum,  ut  non  putaverit  ali¬ 
ter  posse  resisti ,  quam  si  omnes  aut  certe 
permulti  Principes  Ecclesiarum  conjunctis 
viribus  ,  et  quasi  agmine  facto  irruerent  in 
hostes  fidei. 

Secunda  est  schisma  inter  Romanos  Pon¬ 
tifices.  Hac  enim  de  causa  celebratum  est 
Concilium  tempore  Cornelii.  Item  aliud  tem¬ 
pore  Damasi ,  et  rursum  alia  temporibus 
Symmachi ,  Innocentii  II ,  et  Alexandri  III, 
et  Pisanum,  atque  Constantiense  temporibus 
GregoriiXII,  et  Benedicti  XIII ;  nullum  enim 
est  potentius  remedium,  Concilio,  ut  saepis¬ 
sime  probatum  est. 

Tertia  est,  resistentia  communi  hosti  to¬ 
tius  Ecclesiae.  Hoc  modo  coacta  sunt  Conci¬ 
lia  ab  Urbano  II ,  Callixto  II ,  Eugenio  III, 
aliisque  Pontificibus  pro  bello  contra  Sara¬ 
cenos.  Item  ad  deponendum  Imperatorein 
celebrata  sunt  Concilia  a  Gregorio  III,  con¬ 
tra  Leonem  III,  Iconomachum  ;  a  Gregorio 
YH,  contra  Henricum  IY;  ab  Innocentio  IY, 
contra  Fredericum  II. 

Quarta  causa  est  suspicio  hseresis  in  Roma¬ 
no  Pontifice,  si  forte  accideret,  vel  etiam  ty¬ 
rannis  incorrigibilis ;  tunc  enim  deberet  con¬ 
gregari  generale  Concilium,  vel  ad  deponen¬ 
dum  Pontificem ,  si  inveniretur  haereticus, 
vel  certe  ad  admonendum,  si  in  moribus  vi- 

deretur‘incorrigibilis  :  nam  ut  dicitur  iu  VIII 
Synodo,  act.  ultim.  can.  21.  debent  genera¬ 
lia  Concilia  cognoscere  controversias  circa 
Romanum  Pontificem  exortas  ,  non  tamen 
audacter  in  eum  sententiam  ferre.  Ob  istam 
causam  legimus  celebratum  Concilium  Si¬ 
nuessanum  in  causa  S.  Marcellini,  et  Roma¬ 
na  Concilia  in  causa  Damasi  ,  Sixti  III ,  et 
Leonis  III,  et  IY  ,  quorum  nullus  a  Concilio 
damnatus  fuit,  sed  Marcellinus  sibi  ipse  co¬ 
ram  Concilio  poenitentiam  injunxit,  reliqui 
se  purgaverunt.  Vide  Platinam ,  et  tomos 
Conciliorum. 

-  Quinta  causa  est ,  dubitatio  de  electione 
Romani  Pontificis.  Si  enim  Cardinales  non 
possent,  aut  non  vellent  Pontificem  creare, 
aut  certe  omnes  simul  perirent;  aut  aliunde 
fieret  vere  dubium,  ad  quos  pertineret  ejus¬ 
modi  electio,  ad  Concilium  generale  specta¬ 
ret  decernere  de  electione  futuri  Pontificis, 
quamquam  non  est  verisimile  id  aliquando 
eventurum. 

Sexta  est  reformatio  generalis  abusuum 
et  vitiorum ,  qu®  in  Ecclesiam  irrepunt ; 
tametsi  enim  solus  Pontifex  potest  leges  toti 
Ecclesiae  praescribere,  tamen  longe  suavius 
res  agitur  cum  approbante  Concilio  generali 
summus  Pontifex  ejusmodi  leges  praescribit. 
Ilinc  videmus  omnia  fere  generalia  Conci¬ 
lia  canones  edidisse  de  reformatione.  Vide 
Joan.  de Turrecremata  lib.  III,  cap.  9  et  10. 

Concilia  generalia  utilia  esse ,  et  suo  quodam 
modo  necessaria ,  non  tamen  absolute ,  et  sim¬ 
pliciter. 

Ex  his  causis,  ob  quae  Concilia  congrega¬ 
ri  diximus,  facile  erit  judicare,  sintne  modo 
utilia,  an  etiam  plane  necessaria  Concilia  ad 
Ecclesiae  conservationem.  Et  quidem  de  ge¬ 
neralibus  Conciliis  ita  statuo,  ejusmodi  Con¬ 
ciliorum  convocationes  utilissimas  et  suo 
quodam  modo  necessarias,  non  tamen  abso¬ 
lute,  et  simpliciter  necessarias  esse.  Id  quod 
mihi  facile  persuadeo,  Primum  ex  eo,  quod 
primis  300  annis  caruit  Ecclesia  Conciliis  ge¬ 
neralibus  nec  tamen  periit.  Quemadmodum 
enim  annis  illis  300,  Ecclesia  sine  Conciliis 
generalinus  incolumis  mansit,  sic  etiam  po¬ 


tuisset  sine  dubio  aliis  300  ,  et  rursum  aliis 
600,  atque  aliis  mille  permanere  ;  nam  non 
defuerunt  illo  etiam  tempore  multas  hsere- 
ses  ,  multa  schismata  ,  multa  vitia,  atque 
abusus,  quas  tamen  omnia  Ecclesiam  Catho¬ 
licam,  tametsi  Conciliorum  generalium  prae¬ 
sidio  destitutam,  opprimere  non  potue¬ 
runt  . 

Denique  accedit  etiam  illud ,  quod  nulla 
ex  enumeratis  causis  generale  Concilium  ab¬ 
solute  necessarium  esse  convincit.  Nam  pri¬ 
mum  emendatio  vitiorum  et  abusuum ,  (ut 
a  postrema  causa  incipiamus)  fieri  potest  sa¬ 
tis  commode,  tum  per  leges  summi  Pontifi¬ 
cis,  tum  per  Conciliorum  provincialium  de¬ 
creta,  licet  suavius  id  fiat ,  ut  diximus,  per 
Concilia  generalia. 

Illa  autem  causa  de  electione  summi  Pon¬ 
tificis  fieri  non  potest,  si  moraliter,  non  Me- 
taphysice  loquimur,  ut  unquam  usu  veniat. 
Quis  enim  credat  futurum  aliquando,  ut  Car¬ 
dinales,  aut  nonvelint,  aut  non  possint  crea¬ 
re  Pontificem  ?  Quod  si  etiam  id  accideret, 
vix  dubium  esse  posset ,  ad  quos  pertineret 
electio.  Nam  cum  Romanus  Episcopatus  evec¬ 
tus  sit  ad  summum  Ecclesiae  Pontificatum, 
eorum  sine  dubio  est ,  summum  Pontificem 
eligere, quorum  est  Romanum  Episcopum  eli¬ 
gere.  Quorum  autem  sit  Romanum  Episcopum 
eligere  ,  non  magis  dubium  esse  posset  re¬ 
motis  Pontificum  constitutionibus ,  quam 
ad  quos  pertineat  aliarum  civitatum  Epis¬ 
copos  eligere.  Sed  de  hac  re  alibi  dicendum 
erit. 

Illud  constat ,  propter  ejusmodi  causam 
nullum  hactenus  Concilium  generale  convo¬ 
catum  esse.  Quod  idem  de  quarta  causa  di¬ 
ci  potest.  Nam  propter  suspiciones  de  doc¬ 
trina,  et  vita  Pontificum,  nunquam  convene¬ 
runt,  nisi  provincialia,  aut  nationalia  conci¬ 
lia.  Nec  sane  videtur  majori  Concilio  opus 
esse;  nam  dum  est  vere  Pontifex,  non  potest 
ab  ullo  Concilio  judicari ,  nisi  forte  tribuat 
ipse  Concilio  potestatem  examinandi  causam 
suam,  etsententiam  discretivam,  non  tamen 
coactivam  ferendi.  Hanc  autem  potestatem 
seque  potest  Papa  tribuere  Concilio  particu¬ 
lari,  atque  universali . 

Jam  vero  tertia  causa  duplici  nomine  non 
exigit  necessario  generale  Concilium;  pri¬ 
mum,  quia  non  est  absolute  necessarium,  ut 
communi  hosti,  qualis  est  Turea,  resistatur. 
Si  enim  Ecclesia  conservari  potuit  sub  im¬ 
manissimis  persecutionibus  Neronis,  Domi¬ 
tiani,  Decii, Diocletiani,  cur  non  posset  etiam 

sub  persecutione  Turearum?  Deinde  quis 
non  videt  etiam  sine  generali  Concilio  posse 
bellum  indici  communi  hosti ,  quemadmo¬ 
dum  saepe  factum  est? 

Denique  nec  primam,  aut  secundam  cau¬ 
sam  necessario  postulare  Concilii  generalis 
convocationem  ,  testantur  praeterita  tempo¬ 
ra.  Nam  si  ad  extinguendas  septem  haereses 
celebrata  sunt  septem  Concilia  generalia, 
plusquam  centum  haereses  extinctae  sunt  a 
sola  Apostolica  sede,  cooperaniibus  Conciliis 
particularibus  et  si  unum  schisma  sublatum 
e»t  per  generale  Concilium  Constantiense, 
Schismata  supra  quinque  etviginti  sine  Con¬ 
cilio  generali  sublata  sunt. 

At  S.  Augustinus  lib.  IV.  contra  duas  Epis¬ 
tolas  Pelagianorum,  cap.  12.  affirmat,  pau¬ 
cas  quasdam  haereses  fuisse,  ad  quas  supe¬ 
randas  necessarium  fuerit  Concilium  plena- 
narium  Occidentis,  et  Orientis.  Sanctus  quo¬ 
que  Leo  in  epist.  43.  ad  Martianum,  laudat 
Martianum  Augustum,  quod  Synodum  gene¬ 
ralem  a  se  postulatam  etiam  ipse  necessa¬ 
riam  judicaverit. 

S.  Isidorus  in  praefatione  Conciliorum 
scribit,  ante  Constantini  tempora,  Christia¬ 
nam  Ecclesiam  in  varias  haereses  divisam 
fuisse,  quod  propter  Imperatorum  persecu¬ 
tiones  non  liceret  Episcopis  Concilia  celebra¬ 
re  :  ubi  sine  dubio  de  generalibus  Conciliis 
loquitur.  Constat  enim  ante  tempora  Cons¬ 
tantini,  multa  Concilia  particularia  celebra¬ 
ta  fuisse.  Quare  velle  videtur  Isidorus,  Con¬ 
cilia  generalia  simpliciter  esse  necessaria  ad 
haereses  extirpandas. 

Item  S.  Eugenius  Episcopus  Carthaginien¬ 
sis,  ut  Victor  testis  est,  lib.  secundo  de  per¬ 
secutione  Wandalica,  cum  urgeretur  a  Re¬ 
ge  Hunerico  ,  ut  de  fide  cum  Arianis  Epis¬ 
copis  conferret,  respondit,  causam  fidei 
communem  esse  toti  Catholicae  Ecclesiae, 
proinde  convocandos  esse  Episcopos  ex  om¬ 
nibus  Ecclesiae  partibus,  ac  praecipue  signi¬ 
ficandam  rem  totam  esse  Ecclesiae  Romanae, 
quae  caput  est  omnium  Ecclesiarum.  Qua 
responsione  significavit  Eugenius,  ad  expli¬ 
candas  quaestiones  fidei  Concilium  generale 
omnino  necessarium  esse. 

Denique  ,  antiqua  illa  quaestio  ,  essentne 
rebaptizandi  ab  haereticis  baptizati?  num- 
quam  finiri  potuit ,  donec  accessit  sententia 
Concilii  generalis,  etiamsi  multae  praecessis¬ 
sent  Conciliorum  particularium ,  et  sedis 
Apostolicae  definitiones.  Videtur  igitur  ad 
controversias  fidei  terminandas  simpliciter 


necessaria  Synodus  generalis.  De  qua  re  sic 
loquitur  S.  Augustinus  lib.  I  de  Baptis,  con¬ 
tra  Donatistas,  cap.  7  :  «Quaestionis,  inquit, 
hujus  obscuritas  prioribus  Ecclesiae  tempori¬ 
bus  ante  schisma  Donati  magnos  viros  ,  et 
magna  charitate  praeditos  Patres,  Episcopos 
ita  inter  se  compulit,  salva  pace,  disceptare, 
et  fluctuare,  ut  diu  Conciliorum  in  suis  qui¬ 
busque  regionibus  diversa  statuta  mutave¬ 
rint  ,  donec  plenario  totius  orbis  Concilio, 
quod  saluberrime  sentiebatur,  etiam  remo¬ 
tis  dubitationibus  firmaretur.  »  Et  cap.  18  : 
«Hoc,  inquit,  de  Baptismo  pie  credamus 
quod  universa  Ecclesia  a  sacrilegio  schisma- - 
tis  remota  custodit.  In  qua  tamen  ,  si  aliud 
alii,  et  aliud  alii ,  adhuc  de  ista  quaestione, 
salva  pace,  sentirent,  donec  universali  Con¬ 
cilio  unum  aliquid  eliquatum  sincerumque 
placuisset,  humanae  infirmitatis  errorem  ex¬ 
cusaret  charitas  unitatis.  »  Et  lib.  II,  ca.  4  : 

«  Necnos,  inquit,  tale  aliquid  auderemus  as¬ 
serere,  nisi  universae  Ecclesiae  concordissima 
auctoritate  firmati ,  cui  et  ipse  sine  dubio 
cederet,  si  jam  illo  tempore  quaestionis  hu¬ 
jus  veritas  eliquata,  et  declarata  per  plena¬ 
rium  Concilium  solidaretur.  »  Haec  Augusti¬ 
nus. 

Sed  ad  primum  testimonium  Augustini, 
non  est  difficile  respondere  ;  nec  enim  docet 
Augustinus,  Concilia  generalia  ullo  unquam 
tempore  fuisse  simpliciter  necessaria ,  sed 
solum  necessaria  quodam  modo,  hoc  est,  ut 
suavius,  et  maturius  pax  Ecclesiis  reddere¬ 
tur.  Si  quidem  Augustinus  quo  in  loco  scrip¬ 
sit,  ad  haeresim  quamdam,  hoc  est,  Aria- 
nam  comprimendam ,  necessarium  fuisse 
Concilium  generale,  in  eodem  scripsit,  hae¬ 
resim  Pelagianam  ,  aliasque  plurimas  sine 
Concilio  generali  comprimi  potuisse.  Si  au¬ 
tem  quaeras ,  quare  magis  eguerit  generali 
Concilio  causa  Arianorum,  quam  Pelagiano- 
rem,  non  respondebit  Augustinus,  quia  ob¬ 
scurior  fuerit  quaestio  ab  Arianis  in  Eccle¬ 
siam  introducta,  quam  a  Pelagianis ;  id  enim 
non  videtur  esse  verum  ,  cum  multo  plura 
et  clariora  sint  in  Scripturis  testimonia  pro 
divinitate  Christi  adversus  Arianos  ,  quam 
pro  peccato  originali  adversus  Pelagianos  : 
sed  quia  Pelagianorum  liaeresis,  Deo  sic  vo¬ 
lente  ac  disponente  ,  brevi  damnata  fuit  ab 
universa  Ecclesia,  cum  summa  pace  et  con¬ 
sensione  id  ipsum  decreverint  Apostolica  se¬ 
des  Romae,  Concilia  Orientalium  in  Palaesti¬ 
na,  et  Occidentalium  in  Africa.  Haeresis  au¬ 
tem  Ariana  multos  Episcopos  patronos  ab 

ipso  suo  exordio  habere  coepit ,  qui  non  vi¬ 
debantur  facile  quieturi ,  nisi  summa  totius 
Ecclesiae  Auctoritate  obruerentur.  Itaque  ad 
haeresim  Pelagianam  extinguendam  non  fuit 
necessarium  generale  Concilium  ,  necessa¬ 
rium  autem  fuit  ad  extinguendam  haeresim 
Arianam ;  quoniam  illa  commode  ,  et  facile 
ab  Apostolica  sede  ,  cooperantibus  Conciliis 
provincialibus  variorum  locorum,  compres¬ 
sa  est;  haec  autem  etsi  tandem  ab  eadem 
Apostolica  Sede ,  et  provincialibus  Conciliis 
comprimi  potuisset ,  non  tamen  aeque  com¬ 
mode  ac  facile. 

Idem  ad  testimonium S.  Leonis  responderi 
potest.  Judicavit  enim  S.  Leo ,  necessarium 
Concilium  generale  Chalcedonense  ,  ut  ejus 
auctoritate  destrui  posset  id,  quod  perperam 
egerat  Concilium  generale  Ephesinum  se-  * 
eundum.  At  hanc  non  fuisse  absolutam  ne¬ 
cessitatem,  sed  aliqualem  duntaxat,  perspi- 
cum  est  ex  Concilii  Ariminensis  irritatione. 
Fuit  enim  Ariminense  Concilium  generale, 
et  frequentissimum,  ac  longe  celebrius  Ephe- 
sino  secundo  ,  et  tamen  a  Pontifice  Damaso 
sine  ullius  generalis  Concilii  praesidio  irrita¬ 
tum  luit.  De  qua  re  vide  epistolam  Damasi 
ad  Episnbpos  Illyrici,  et  epist.  52.  Basilii  ad 
Athanasium. 

Eodem  modo  exponere  cogimur  testimo¬ 
nium  Isidori;  nam  quod  ipse  ait,  ante  Con¬ 
stantini  imperium  Ecclesiam  divisam  fuisse 
in  varias  haereses,  quia  non  dabatur  Episco¬ 
pis  facultas  congregandorum  Conciliorum, 
et  eo  modo  plebium  docendarum  :  si  abso¬ 
lute  intelligatur,  apertissime  falsum  est. Nam 
et  ante  tempora  Constantini  plurimae  hsere- 
ses  sunt  aConciliisEpiscoporumpenitus  sub¬ 
latae,  et  extinctae,  et  post  tempora  Constan¬ 
tini,  non  defuerunt  haereses  novae,  quae  Ec¬ 
clesiam  longissimo  tempore  vexaverunt. 
Certe  Nestorianae ,  et  Eutychianae  haereses 
numquam  penitus  eradicari  potuerunt ,  et 
tamen  post  Constantini  tempora  exortae  sunt, 
et  in  iis  extirpandis  Concilia  generalia  sae¬ 
pius  laborarunt.  Id  igitur  solum  Isidorus  sig¬ 
nificare  voluit ,  tempore  Constantini  Conci¬ 
lia  generalia  celebrari  coepisse  ,  atque  eam 
rem  ad  comprimendas  haereses  utilissimam 
exstitisse. 

Jam  vero  quid  S.  Eugenius  sibi  voluerit, 
explicat  ibidem  Yictor  Uticensis.  Scribit 
enim  Eugenium  mentionem  fecisse  Concilii 
generalis  ,  et  transmarinarum  Ecclesiarum, 
cum  vocaretur  ad  conferendum  de  fide  cum 
Arianis  ;  non  quod  non  essent  in  Africa  viri 


doctissimi ,  qui  tuto  possent  committi  cum 
Episcopis  Arianis ,  sed  quod  existimabat 
transmarinos  doctores,  si  in  Africam  venis¬ 
sent,  liberius  acturos  causam  fidei,  cum  non 
essent  subjecti  Regi  Wandalorum,  cui  Afri¬ 
cani  Episcopi  subjecti  erant.  Nec  tamen 
mentitus  est  Eugenius,  cum  ait,  causam  fidei 
esse  communem,  et  se  non  posse  sine  trans¬ 
marinis  Episcopis  causam  illam  suscipere; 
nam  etsi  absolute  licebat  ei  conferre  cum 
Arianis  de  fide  ,  ut  saepe  alias  in  eadem  re¬ 
gione  contulerant  Catholici  cum  Donatistis, 
tamen  non  expediebat  eo  tempore,  et  proin¬ 
de  nec  licebat  sine  manifesto  periculo.  Ita¬ 
que  vere  non  poterat  Eugenius  sine  trans¬ 
marinis  collegis  provinciam  illam  suscipere, 
non  quia  deerat  auctoritas,  sed  quia  deerat 
opportunitas ;  nec  iniquitas  ,  sed  prudentia 
fuit,  Tyranni  illius  petitionem  sententiae  am¬ 
biguitate  eludere. 

Restat  Ultima  illa  objectio  ,  de  Baptismo 
haereticorum  ,  quse  solvitur  duobus  modis. 
Primum  enim  fortasse  non  est  verum,  quod 
Augustinus  putabat,  quaestionem  illam  non 
potuisse  finiri  ante  Concilii  generalis  senten¬ 
tiam.  Nam  Concilium  generale  primum  fuit 
Nicaenum  tempore  Constantini  celebratum. 
Scribit  autem  S.  Hieronymus  inDialogo  con¬ 
tra  Luciferianos  ,  illos  ipsos  Episcopos,  qui 
cum  Cypriano  decreverant  haereticos  esse 
rebaptizandos ,  postea  contrarium  protulis¬ 
se  decretum.  Ex  quo  colligitur,  eos  Episco¬ 
pos  tandem  sententiae  Stephani  Romani  Pon¬ 
tificis  acquievisse,  qui  tamen  omnes  mortui 
sunt  anta  tempora  Nicaeni  Concilii. 

Idem  quoque  Hieronymus  in  libro  de  scrip¬ 
toribus  Ecclesiasticis  ,  scribit  Dionysium 
Alexandrinum  in  sententiam  Cypriani  de  re- 
baptizatione  concessisse  ;  quod  etiam  indicat 
Eusebius  lib.  YII  hist.  cap.  4.  et  tamen  con¬ 
stat  eumdem  Dionysium  paulo  post  mutasse 
sententiam ,  nec  fuisse  ausum  rebaptizare 
quemdam  hominem,  quem  certo  constabat 
ab  haereticis  baptizatum,  ut  idem  refert  Eu¬ 
sebius  lib.  VII  hist.  cap.  8.  Quid,  quod  ipse 
etiam  Augustinus  in  epistola  48.  ad  Vincen¬ 
tium  suspicatur  Cyprianum  retractasse  sen¬ 
tentiam  suam?  Itaque  probabile  est ,  etiam 
ante  Nicamum  Concilium  ,  auctoritate  sedis 
Apostolicse  ,  quaestionem  illam  apud  omnes 
Catholicos  fuisse  finitam.  Sed  etiamsi  quaes¬ 
tio  finita  non  fuisset  usque  ad  Concilii  ple¬ 
narii  determinationem,  ut  Augustinus  dicit, 
non  tamen  inde  colligere  oporteret,  non  po¬ 
tuisse  finiri ;  nam  licet  Apostolicae  sedi  coo- 

14 


210 


LIBER  1. 


perantibus  provincialibus  Conciliis  contro¬ 
versiam  illam  finiendi  auctoritas  non  dees- 
set ,  maluerunt  tamen  sancti  illi  Pontifices 
differe  in  tempus  aliud  magis  opportunum 
absolutam  determinationem  ejus  quaestionis, 
quam  tot  magnos  viros  ab  Ecclesia  separa¬ 
re.  Quia  vero  temporis  opportunitas  non  an¬ 
te  se  obtulit,  quam  cum  Nicaenum  Concilium 
celebraretur  ;  idcirco  Augustinus  toties  repe¬ 
tit,  in  Concilio  plenario  orbis  terrae,  quaes¬ 
tionem  illam  tandem  esse  finitam. 

At,  inquies,  Stephanus  Papa,  congregato 
Concilio  quodam  particulari ,  jussit  non  re¬ 
baptizari,  et  excommunicandos  censuit  eos, 
qui  rebaptizarent ,  ut  scribit  Dionysius  Ale¬ 
xandrinus  ,  Eusebio  teste  lib.  VII  hist.  cap, 
4.  et  Augustinus  lib.  de  unico  Baptismo,  c. 
14.  Igitur  quaestionem  Papa  cum  particulari 
suo  Concilio  finire  voluit,  nec  potuit.  Proin¬ 
de  necessaria  videntur  omnino  Concilia  ge¬ 
neralia. 

Respondeo,  ut  lib.  IV  de  Pontifice,  cap  .7. 
jam  ante  respondi,  Stephanum  quidem  jus- 
sisse  ,  ne  ii  rebaptizarentur  ,  qui  essent  ab 
haereticis  baptizati,  ac  censuisse  etiam  rebap- 
tizatores  esse  excommunicandos,  non  tamen 
re  ipsa  illos  excommunicasse,  id  quod  mani¬ 
feste  colligitur  ex  multis  antiquis  auctoribus. 
Nam  ipse  in  primis  Cyprianus  in  epistola  ad 
Pompeium  non  ait,  Stephanum  excommuni¬ 
casse  ,  sed  excommunicandos  putasse  ,  qui 
contra  facerent  :  «  Sacerdotes,  inquit,  Dei 
veritatem  ,  Christi ,  et  Ecclesiae  unitatem 
tuentes  abstinendos  putat.  »  Et  in  epistola  ad 
Jubajanum  dicjt ,  se  cum  collegis  suis  con¬ 
trarium  sentientibus  pacem  habere  :  quod 
certe  non  diceret,  si  aut  ab  illis  ipse  excom- 
municatus  fuisset,  aut  ipse  eos  excommuni- 
casset :  «Nos,  inquit,  quantum  in  nobis  est, 
propter  haereticos,  cum  collegis,  et  Coepis- 
copis  nostris  non  contendimus,  cum  quibus 
divinam  concordiam ,  et  dominicam  pacem 
tenemus.  » 

Hieronymus  in  Dialogo  contra  Luciferia- 
nos  de  Cypriano  sic  loquitur  :  «  In  commu¬ 
nione  eorum  permansit ,  qui  sententia;  suae 
contraierant.  »  Augustinus  lib.  I  de  Baptis¬ 
mo,  cap.  7.  dicit  magnos  viros,  et  Ecclesia; 
Patres  atque  Episcopos,  hoc  est,  Stephanum, 
et  Cyprianum,  salva  pace,  et  charitate  dis¬ 
sensisse.  Pacianus  epist.  2  ad  Sympronia- 
num  :  «Cyprianus,  inquit,  in  concordia  om¬ 
nium  ,  in  pace  communi ,  in  confessorum 


grege  passus  est.  »  Vincentius  Lirinensis  in 
suo  libello  :  «0  rerum,  inquit,  mira  conver¬ 
sio,  auctores  ejusdem  opinionis  ,  Catholici ; 
consectatores  vero,h£eretici  judicantur.  Ab¬ 
solvuntur  magistri ,  condemnantur  discipu¬ 
li,  conscriptores  librorum  filii  regni  erunt; 
assertores  vero  gehenna  suscipiet.  Nam  quis 
illud  Sanctorum  omnium,  et  Episcoporum, 
et  Martyrum  lumen  beatissimum  Cyprianum, 
cum  caeteris  collegis  suis  in  aeternum  dubi¬ 
tet  regnaturum  esse  cum  Christo  ?  aut  quis 
contra  tam  sacrilegus,  qui  Donatistas  et  ca;- 
teras  pestes ,  quae  illius  auctoritate  Concilii 
rebaptizare  se  jactitant,  in  sempiternum  ne¬ 
get  arsuros  esse  cum  Diabolo.  » 


CAPUT  XI. 

Concilia  Episcoporum  aliqua  simpliciter  esse 
necessaria. 

Quamvis  autem  generalia  Concilia  ,  non 
sint  absolute  necessaria,  tamen  Concilia  ali¬ 
qua  ,  sive  generalia ,  sive  particularia  sint, 
omnino  necessaria  esse  ad  bonam  Ecclesiae 
gubernationem,  vix  in  quaestionem  revocari 
posse  dubito  :  Nam  si  necesse  est ,  ut  veniant 
scandala  ,  ut  ait  Dominus,  Matth.  XVIII.  et 
oportet  hcereses  esse  (1) ,  ut  Apostolus  ait ,  I. 
Corinth.  XI ,  certe  necesse  est  etiam  ,  ut  in 
Ecclesia  sit  certum  aliquod  judicium,  quo  et 
scandala  tolli ,  et  haereses  damnari  possint, 
alioqui  brevi  tempore  Ecclesia  universa  in 
partes  scinderetur  et  periret:  Nam  omne  reg¬ 
num  in  seipsum  divisum  desolabitur  (2). 

Etsi  vero  summus  Pontifex  judex  est,  vice 
Christi,  omnium  controversiarum,  eique  ob¬ 
temperare  debet  fraternitas  universa,  ut  Cy¬ 
prianus  loquitur  lib.  I,  epist.  3.  et  nos  in  li¬ 
bris  de  Pontifice  multis  argumentorum  ge¬ 
neribus  demonstravimus;  tamen  non  debet 
Pontifex  in  controversiis  fidei  dijudicandis, 
aut  solo  suo  judicio  fidere,  autexpectare  di¬ 
vinam  revelationem  ,  sed  adhibere  diligen- 
tiom,  quantam  res  tanta  postulat ,  et  ordi- 
dinaria  media;  et  tum  demum  exspectare  as- 
sistentiam  Spiritus  sancti ,  et  directionem 
divinam.  * 

Porro  medium  ordinarium ,  ac  proinde 


(1)  Matth.  XVIII*  7 ;  I.  Cor.  XI,  19.  —  (2)  Matth.  XII,  25. 

necessarium  esse  Concilium,  magnum  ,  aut 
parvum,  unum  vel  plura,  prout  ipse  judica¬ 
verit,  facile  probari  potest. 

Primum  ex  divina  illa  promissione,  Matth. 
XVIII  :  Ubi  fuerint  cluo ,  vel  tres  congregaii  in 
nomine  meo,  illic  sum  in  medio  eorum  (I). 
Hunc  enim  locum  de  Conciliis  intelligit  Sy¬ 
nodus  Chalcedonensis  in  epist.  ad  Leonem, 
et  aliae  Synodi,  quas  in  sequenti  libro  adfe- 
remus. 

Secundo,  ex  facto  Apostolorum,  qui  cum 
possent  etiam  seorsim  singuli  definire  con¬ 
troversias  ,  tamen  ne  viderentur  negligere 
medium  ordinarium  ,  et  a  Christo  ipso  de¬ 
monstratum  ,  non  sine  Concilio  controver¬ 
siam  de  legalibus  Antiochiae  exortam  defini¬ 
re  voluerunt,  Act.  XV. 

Tertio  ,  ex  consuetudine  totius  Ecclesiae, 
atque  omnium  seeulorum.  Semper  enim  fuit 
in  Ecclesia  ista  consuetudo,  ut  ad  res  dubias 
explicandas  Concili  i  Episcoporum  haberen¬ 
tur.  Et  ipsi  etiam  Romani  Pontifices  nullam 
unquam  haeresim  novam  sine  novo  Concilio 
damnaverunt,  ut  cognoscere  poterit,  qui  vel 
tomos  Conciliorum,  vel  historias  Ecclesiasti¬ 
cas  evolvere  voluerit.  Quod  autem  semper, 
et  ab  omnibus  factum  est ,  quis  negare  au¬ 
debit,  ordinarium  dici  posse,  et  revera  esse  ? 

Sed  accedat  confirmatio  ex  Patribus.  Cy¬ 
prianus  lib.  II.  ep.  1  ad  Stephanum  :  «  Ne- 
cesse  ,  inquit ,  habuimus  convenientibus  in 
unum  pluribus  sacerdotibus  cogere  ,  et  ce¬ 
lebrare  Concilium.  »  Gelasius  in  tom.  de 
vine,  anathem.  :  «Si  praecessit,  inquit,  con¬ 
sensus  Pontificis,  doceatur  a  quibus  ,  et  ubi 
sit  gestus ,  si  secundum  Ecclesiae  regulam 
celebratus  ,  si  paterna  traditione  profectus, 
si  majorum  more  prolatus,  si  competenti 
examinatione  depromptus,  ubi  procul  dubio 
requirendum  est,  si  synodali  congregatione 
celebratus  ,  quod  in  receptione  damnati,  et 
depulsione  Catholici ,  quia  nova  est  causa, 
fieri  certissimum  est. » 

Denique,  Concilium  Toletanum  XI,  in  ipsa 
praefatione  multis  verbis  demonstrat  Conci¬ 
liorum  in  Ecclesia  necessitatem.  Sed  illa 
summa  est,  si  Concilia  desint,  necesse  esse, 
ut  omnia  vitiis ,  et  erroribus  continuo  re¬ 
pleantur.  Itaque  etsi  posset  Deus  per  abso¬ 
lutam  potentiam  suam  Ecclesiam  sine  Con¬ 
ciliis  conservare  i  tamen  secundum  ordina¬ 
riam  providentiam  ejus,  necessaria  Concilia 
sunt  ad  bonam  Ecclesiae  gubernationem. 


CAPUT  XII. 

Cujus  sit  congregare  Concilia. 

Exposuimus  de  fine ,  nunc  de  causa  effi¬ 
ciente  explicemus,  oportet.  Igitur  convenit 
inter  nos,  et  adversarios  Concilia  Dicecesana 
ab  Episcopo;  Provincialia  ab  Archiepiscopo; 
Nationalia  a  Patriarcha,  vel  Primate  convo¬ 
cari  debere.  Id  enim  cum  Augustino  epist. 
217.  ad  Victorinum,  Catholici  omnes  verum 
esse  fatentur.  Idem  fatetur  Calvinus  lib.  IV 
Instit.  can.  7,  §.  8,  et  Illyricus  Cent.  IV,  c. 
7,  coi.  534. 

At  de  Concilio  generali  maxima  controver¬ 
sia  est;  si  quidem  Catholici,  munus  convo¬ 
candi  Concilia  generalia  ad  Romanum  Pon¬ 
tificem  proprie  pertinere  volunt,  sic  tamen, 
ut  possit  etiam  alius,  Pontifice  consentiente, 
Concilium  indicere,  quin  etiam  satis  sit ,  si 
indictionem  factam  ,  ipse  postea  ratam  ha¬ 
beat  ,  et  confirmet.  At  si  nec  ipse  indicat 
Concilium,  nec  aliquis  alius  de  ejus  manda¬ 
to,  vel  consensu ,  nec  ipse  saltem  approbet 
indictionem,  illud  non  Concilium,  sed  conci- 
liabulum  fore. 

Hseretici  autem  hujus  temporis  eam  auc¬ 
toritatem  Imperatori  attribuunt.  Ita  diserte 
Lutherus  lib.  de  Conciliis  pag.  58.  ubi  etiam 
dicit,  ideo  vocari  Concilia  universalia  ,  quia 
ab  universali  omnium  domino  Imperatore 
cogebantur.  Carolus  Molinseus  in  consilio  de 
Concilio  Tridentino  non  recipiendo  §.  6.  in¬ 
de  probat  non  esse  recipiendum  Tridentinum 
Concilium  ,  quia  non  ab  Imperatore  ,  sed  a 
Pontifice  indictum  fuit.  Item  libellus  Protes- 
tantium,  quo  rationem  reddunt,  cur  ad  Con¬ 
cilium  Tridentinum  non  venerint.  Idem  do¬ 
cent  Calvinus  et  Magdeburgenses  loco  nota¬ 
to  :  necnon  Brentius  in  Prolegomenis  contra 
Petrum  a  Soto  ,  et  ante  hos  omnes  Nilus  in 
lib.  de  primatu  Papse. 

Esse  autem  revera  Pontificis,  non  Impera¬ 
toris  congregare  Synodum  generalem,  primo 
demonstrari  potest  ex  divinis  litteris ;  nam 
Concilium  Ecclesias  non  est  legitimum  :  nisi 
congregetur  in  nomine  Christi ,  ut  dicitur 
Matth.  XVIII.  et  Calvinus  admittit  lib.  IV 


(1)  Matth.  XVIII,  20. 

Instit.  cap.9,  §.  1  et  2.  congregari  autem  in 
nomine  Christi,  nihil  videtur  esse  aliud, quam 
congregari  auctoritate  Christi,  hoc  est,  ab 
eo,  qui  a  Christo  habeat  congregandi  auc¬ 
toritatem.  Nam  quod  Calvinus  dicit,  congre¬ 
gari  in  nomine  Christi,  esse  ita  congregari, 
ut  solus  Christus  praesideat,  et  nullum  colle¬ 
gam  habeat ,  sed  omnes  subjectos ,  nec  est 
secundum  Scripturas,  nec  est  nota  sufficiens 
ad  discernenda  legitima  Concilia :  non  est  in¬ 
quam,  secundum  Scripturas ;  nam  in  Scriptu¬ 
ris,  illud  :  In  nomine ,  ubique  fere  accipitur  pro 
eo,  quod  est  ex  auctoritate,  ut  Marci  ult.  :  In 
nomine  meo  daemonia  ejicient.  Jo.Y :  Ego  veni 
in  nomine  Patris  mei.  Mat.  YII :  Nonne  in  nomi¬ 
ne  tuo  prophetavimus  ?  Act.  IV  :  In  qua  virtute , 
aut  in  quo  nomine  hoc  fecistis  ?  (1)  Nec  ullus  for¬ 
tasse  occurret  locus ,  ubi  aliquid  facere  in 
nomine  Christi  significet  Christum  habere 
praesidem  sine  collega.  Sed  quidquid  de  hoc 
sit,  illud  est  certum,  non 'posse  hac  nota  dis¬ 
cerni  legitima  Concilia ;  nam  verum  quidem 
est  in  legitimo  Concilio  oportere  Christum 
ita  praesidere,  ut  nullus  sit  ei  collega  ,  sed 
omnes  subjecti ;  At  quis  judicabit?  Quis  dis¬ 
cernet,  an  Christus  ita  praesideat  cum  cogi¬ 
tur  Concilium  ,  an  non?  Nec  enim  Christus 
visibili  forma  in  Conciliis  praesidet. 

Respondet  Calvinus ,  facile  id  posse  dis¬ 
cerni  ;  tunc  enim  Christum  sine  collega  prae¬ 
sidere,  cum  totum  concessum  verbo,  et  spi¬ 
ritu  suo  moderatur;  hoc  est,  cum  nihil  de  suo 
capite  ,  sed  omnia  secundum  Scripturae  re¬ 
gulam  Episcopi  definiunt. 

At  hoc  ipsum  est  ambiguum,  et  obscurum, 
nam  et  adversarii  in  suis  Conciliis,  et  Catho¬ 
lici  in  suis  affirmant,  se  nihil  ex  proprio  ca¬ 
pite  comminisci,  sed  omnia  ex  divinis  litte¬ 
ris  depromere.  Quis  igitur  judicabit ,  utri 
verum  Concilium  faciant?  Quare  si  congre¬ 
gari  in  nomine  Christi ,  est  Christum  praesi¬ 
dem  habere  ,  ut  Calvinus  exponit,  fieri  non 
potest,  ut  legitima  Concilia  a  non  legitimis 
ulla  ratione  discernamus.  Maneat  igitur  quod 
diximus,  congregari  in  nomine  Christi,  nihil 
aliud  esse,  quam  ab  eo  congregari,  qui  ha¬ 
bet  a  Christo  auctoritatem  congregandi. 

Porro,  Christus  cum  in  coelum  ascendit, 
ac  visibilem  suam  praesentiam  Ecclesiae  abs¬ 
tulit,  non  commisit  Ecclesiam  gubernandam, 
ac  proinde  etiam  congregandam  Tiberio, 
qui  tunc  imperabat,  sed  Petro  Apostolo,  cui 
dicit  :  Pasce  oves  meas.  Igitur  qui  congregan¬ 


tur  ab  eo ,  qui  Petro  succedit ,  in  nomine 
Christi  congregantur,  non  autem  ii ,  qui  ab 
eo  congregantur ,  qui  succedit  Tiberio.  Ad 
haec,  Petrus  et  qui  Petro  legitime  succedit, 
Pastor  est  omnium  Christi  ovium  ,  proinde 
etiam  Regum,  Imperatorum,  Sacerdotum; 
omnes  enim  comprehendit ,  qui  nihil  exce¬ 
pit,  cum  ait  :  Simon  Joannis,  pasce  oves 
meas.  Unde  S.  Leo  serm.  3.  anniversario 
suae  assumptionis  :  «  De  toto,  inquit,  mundo 
unus  Petrus  eligitur,  qui  et  universarum 
gentium  vocationi ,  et  omnibus  Apostolis, 
cunctis  Ecclesiae  Patribus  praeponatur  ,  ut 
quamvis  in  populo  Dei  multi  Sacerdotes  sint, 
multique  Pastores,  omnes  tamen  proprie  re¬ 
gat  Petrus,  quos  principaliter  regit  et  Chris¬ 
tus.  »  At  quis  non  videt  ovi  ne  conveniat 
congregare  Pastores,  an  Pastori  congregare 
oves?  Igitur  cum  Pontifex  pastor  sit,  Impe¬ 
rator  ovis,  non  ad  Imperatorem,  sed  ad  Pon¬ 
tificem  spectabit  munus  Concilia  Episcopalia 
convocandi. 

Secundo,  Concilium  generale  ab  eo  indici 
debet  ex  auctoritate,  qui  potest  omnes  co¬ 
gere  ;  at  nullus  unquam  Imperatorum  totam 
Ecclesiam  subjectam  habuit,  etiam  quoad 
actiones  civiles,  ut  eam  habet  Pontifex  quoad 
actiones  spirituales  :  nam  Imperatores  latis¬ 
sime  dominabantur  tempore  B.  Leonis,  et 
B.  Prosperi,  et  tamen  tunc  major  erat  orbis 
Christianus  subjectus  Papae,  quam  orbis  R  o¬ 
manus  subjectus  Imperatori.  Sic  enim  loqui¬ 
tur  S.  Leo  serm.  1.  de  SS.  Petro  et  Paulo  : 
«  Per  sacram  B.  Petri  sedem  caput  orbis,  ef¬ 
fecta  (Roma)  latius  priesides  religione  divi¬ 
na,  quam  dominatione  terrena.»  Et  Prosper 
libro  de  ingratis  ita  canit  : 


Sedes  Roma  Petri,  quae  pastoralis  honoris, 
Facta  caput  mundo,  quidquid  non  possidet 

armis, 


Relligione  tenet. 


Nunc  autem  Imperator,  vix  unius  provincia; 
Episcopos  ad  Concilium  cogere  posset,  nec 
enim  Itali,  Hispani,  Galli  Imperatori  subji¬ 
ciuntur,  sed  habent  suos  proprios  Reges, vel 
Principes  temporales.  Quid  si  nullus  esset 
Imperator,  imo  etiam  nullus  Princeps  Chris¬ 
tianus,  num  ideo  Concilia  fieri  non  possent? 

Tertio,  Concilia  provincialia  indicuntur  a 
Metropolitano,  et  nationalia  a  Primate  vel 
Patriarcha,  ut  supra  ostendimus,  etiam  tes- 


(1)  Mare.  XVI,  17;  Joan.  V,  45;  Mattk.  YII,  22;  Act.  IV,  7. 

timonio  adversariorum,  igitur  Concilia  ge¬ 
neralia  non  ab  Imperatore,  sed  a  summo 
Pontifice  indicenda  sunt.  Nam  si  Imperator 
indicere  deberet  generalia  Concilia,  deberet 
Rex,  aut  Dux,  aut  Magistratus  civilis  indi¬ 
cere  Concilia  provincialia,  vel  nationalia. 
Ut  enim  se  habet  Imperator  orbis  terrarum 
ad  Concilium  generale,  ita  se  habet  Rex  aut 
Dux  unius  provinciae  ad  Concilium  illius  pro¬ 
vinciae,  vel  nationis  :  quemadmodum  igitur 
fatentur  Concilia  provincialia  non  convocari 
a  Principe  illius  provinciae  politico,  sed  ab 
Ecclesiastico,  cur  non  eadem  ratione  faten¬ 
tur,  Concilia  generalia  non  debere  cogi  a 
principe  totius  orbis  terrae  politico,  sed  ab 
Ecclesiastico?  Esse  autem  Papam  Romanum 
totius  orbis  Christiani  Ecclesiasticum  Prin¬ 
cipem,  paulo  ante  ex  magno  Leone  audivi¬ 
mus,  et  nos  in  libris  de  Pontifice  fusissime 
demonstravimus. 

Adde,  quod  etiam  si  non  esset  Romanus 
Pontifex  verus  Princeps  et  Monarcha  Eccle¬ 
siasticus,  ut  nos  docemus,  sed  esset  solum 
primae  sedis  Episcopus,  seu  primus  inter 
primarios  Patriarchas,,  ut  Nilus  existimat; 
adhuc  ad  eum  pertineret  jus  indicendi  Con¬ 
cilia  generalia.  Primates  enim  non  imperant 
proprie  aliis  Episcopis,  et  tamen  quia  pri¬ 
mum  locum  inter  Episcopos  nationis  suae  te¬ 
nent,  jure  suo  Concilia  nationalia  indicere 
possunt.  Nam  ideo  Metropolitanus  indicit 
Synodum  provincialem,  quia  toti  provinciae 
preeest,  at  summus  Pontifex  toti  orbi  praeest, 
ut  patet  ex  Leone  serm.  3 .  de  anniversario 
die  assumptionis  suae  ad  Pontificatum,  et  ep. 
84.  ad  Anastasium  in  fine. 

Quarto  probatur,  ex  illo  antiquissimo  ca¬ 
none,  quo  statuitor  praeter  sententiam  Ro¬ 
mani  Pontificis  non  posse  Concilia  celebrari: 
hunc  enim  canonem  Apostolicum  esse  scri¬ 
bit  R.  Marcellus  Papa  in  epistola  ad  Episco¬ 
pos  Antiochenae  provinciae.  Eumdem  reno¬ 
vavit  Concilium  Nicaenum  I  ut  testatur  Sy¬ 
nodus  Alexandrina  in  epistola  ad  Felicem, 
et  Julius  I  in  epist.  ad  Episcopos  Orientales, 
cujus  meminerunt  Socrates  lib.  II,  cap.  13. 
Sozomenus  lib.  III,  cap.  9.  et  Nicephorus 
lib.  IX,  cap.  5.  Si  ergo  sine  Romani  Pontifi¬ 
cis  consensu  non  licet  Concilia  celebrare, 
sequitur  ejus  potissimum  esse  illa  convo¬ 
care. 

Calvinus  respondet  loco  notato ,  ex  illo 
canone  id  solum  effici,  debuisse  vocari  ad 
Synodum  etiam  Romanum  Pontificem,  quia 
erat  unus  ex  praecipuis  Patriarchis.  At  si 


ita  esset,  tunc  etiam  potuisset  fieri  canon, 
ne  praeter  consensum  Episcopi  Alexandrini, 
vel  Antiocheni  cogeretur  Concilium;  nam 
isti  etiam  erant  praecipui  Patriarchae  et  Ro¬ 
mano  Pontifici  aequales,  vel  majores  secun¬ 
dum  Calvinum. 

Magdeburgenses  Centur.  IV,  cap.  7,  coi. 
533.  aliam  excogitarunt  solutionem.  Dicunt 
enim  verba  ^ocratis  non  significare,  praeter 
Romani  Pontificis  sententiam  non  debere  cele¬ 
brari  Concilia,  sed  non  debere  Ecclesias  dedi¬ 
cari.  Sic  enim  in  Graeco  habetur,  ^  S$tv  ■Kv.py. 
•yvwpjv  to\j  inurxonov  /Jtopjg  y.caovi&iv  rdg  ixxhjtriag. 
At  falluntur  Magdeburgenses,  nam  x«v<m$siv 
rag  ixxhriaia.g,  non  potest  significare,  dedicare 
templa,  sed  canonicum  coetum  convocare, 
sive  Concilium  indicere,  quomodo  loquun¬ 
tur  Marcellus,  et  Julius  Pontifices,  qui  La¬ 
tine  videntur  scripsisse,  et  quomodo  in  So¬ 
crate,  et  Sozomeno  Latine  vertit  Cassiodorus 
in  historia  Tripartita  lib.  IV,  cap.  9.  et  19. 
quomodo  etiam  intellexit  Nicephorus  lib. IX, 
cap.  5. 

Sed  clarissime  res  tota  ex  epistola  Julii, 
quam.  Socrates  adducit,  demonstrari  potest; 
siquidem  in  ea  epistola  Julius  reprehendit 
Orientales,  quod  sine  suo  consensu  Conci¬ 
lium  Antiochiae  celebrassent.  Rationem  au¬ 
tem  reddere  volens,  cur  merito  eos  repre¬ 
henderet,  istum  canonem  in  medium  addu¬ 
cit.  Vel  igitur  canon  de  Concilii  celebratione 
intelligi  debet,  vel  stultum  sane  fuisse  Julium 
necesse  est  :  utrum  autem  horum  sit  verius, 
quis  non  videt?  Adde,  quod  nullus  veterum 
meminit  ejusmodi  canonis,  quo  prohibentur 
Ecclesiae  dedicari  praeter  sententiam  Romani 
Pontificis;  imo  nec  fuit  unquam,  nec  est 
nunc  usus  in  Ecclesia  istius  canonis. 

Quinto  probatur,  ex  Concilio  Chalcedo- 
nensi  act.  1.  ubi  Dioscorus  Alexandrinus  ju¬ 
betur  non  sedere  inter  Episcopos,  eo  quod 
Synodum  facere  ausus  fuisset  sine  auctori¬ 
tate  Apostolicae  sedis  :  «  Quod,  inquit,  nun¬ 
quam  licuit,  nunquam  factum  est.  »  Simile 
quid  habemus  in  Concilio VII  generali, act. 6. 
ubi  irritum  judicatum  est  Concilium  quoddam 
Constantinopolitanum ,  quia  sine  consensu 
Romani  Pontificis  coactum  fuisset  ab  Impe¬ 
ratore. 

Sexto  probatur,  ex  Concilio  Romano  IV 
sub  Symmacho,  in  quo  cum  Rex  Theodori¬ 
cus  diceret  se  Synodum  convocasse,  ut  ju¬ 
dicaretur  causa  Symmachi  Papee  :  Respon¬ 
derunt  Episcopi  omnes,  a  Papa,  non  a  Rege 
debuisse  vocari  Synodum,  etiamsi  Papa  ac- 

cusaretur.  Rex  vero  ait,  se  ex  voluntate,  et 
consensu  Pontificis  Synodum  convocasse; 
Episcopi  vero  non  prius  acquieverunt. quam 
Rex  litteras  Pontificis  proferret,  et  Pontifex 
ipse  praesens  testaretur  ita  esse. 

Septimo  probatur,  testimonio  antiquorum 
Pontificum.  B,  Leo  epistola  ad  Turbium, 
quae  est  93.  cap,  17.  :  «  Dedimus,  inquit, 
litteras  ad  fratres,  et  Goepiscopos  nostros, 
eisque  Concilium  Synodi  generalis  indixi¬ 
mus.  »  Pelagius  II  in  epist  1.  ad  Orientales: 
<c  Generalium  Synodorum  convocandi  auc¬ 
toritas  Apostolicae  Sedi  B.  Petri  singulari 
privilegio  tradita  est.  »  Sixtus  III,  qui  et  Pe¬ 
lagium,  et  Leonem  praecessit,  in  epistola  ad 
Orientales  :  «  Valentinianus,  inquit,  Augus¬ 
tus  nostra  auctoritate  Synodum  convoca¬ 
vit,  »  Adrianus  II  in  epistola  ad  Basilium 
Imperatorem  quae  lecta  est  in  VIII  Synodo, 
act.  1,  :  «  Volumus,  inquit,  per  tuae  pietatis 
industriam  Gonstantinopoli  numerosum  con¬ 
vocari  Concilium.  v> 

His  accedat  Valentinianus  Imperator,  qui 
cum  ab  Episcopis  rogaretur,  ut  permitteret 
eis  Concilium  celebrare,  respondit,  ut  refert 
Sozomenus  lib.  VI,  cap.  7.:  «Mihi,  qui  sum 
in  sorte  plebis,  fas  non  est  talia  curiosius 
perscrutari,  saperdotes,  quibus  ista  curae 
sunt ,  quocumque  voluerint  loco  conve¬ 
niant.  »  Accedant  ultimo  multi  alii  Canones, 
qui  habentur  dist.  17.  et  plurimae  rationes, 
quas  facit  Joannes  de  Turrecremata  lib.  III, 
cap.  6.  et  Concilium  Lateranense  ultimum 
sub  Leone  X,  sess.  11.  ubi  asseritur,  Roma¬ 
ni  Pontificis  esse,  generalia  Concilia  indi¬ 
cere  :  quod  decretum  factum  est  uno  anno, 
antequam  Lutherana  haeresis  nasceretur. 


CAPUT  XIII. 

. s 

Solvuntur  argumenta  adversariorum. 

Superest  argumenta  solvere ,  ex  quibus 
etiam  magis  confirmabitur  veritas.  Argu¬ 
menta  Calvini,  et  Magdeburgensium  sumun¬ 
tur  ex  indictionibus  primorum  generalium 
Conciliorum,  quae  ab  Imperatoribus,  non  a 
Pontificibus  indicta  fuere.  De  Nicaeno  I  ait 
Ruffinus  lib.  X  hist.  cap.  1.  :  «  Tum  Cons¬ 
tantinus  apud  urbem  Nicaenam  Episcopale 
Concilium  convocat.»  Constantinopolitanum 


I  testatur  Theodoretus  lib.  V  histor.  cap.  9. 
a  Theodosio  Seniore  indictum  fuisse.  Ephe- 
sinum  I  testatur  Evagrius  lib.  I,  cap. 2.  hist. 
nutu  Theodosii  junioris  convenisse.  Chalce- 
donense,  testatur  B.  Leo  epist.  43.  et  aliis 
nonnullis,  a  Martiano  Imperatore  impera¬ 
tum.  Sardicense  quoque  ab  Imperatore 
Constantio  indictum,  testatur  Theodoretus 
lib.  II,  cap.  4. 

Confirmatur  hoc  argumentum  a  Nilo  tes¬ 
timonio  S.  Leonis  I.  Is  enim  in  epist.  42.  ad 
Theodosium  Augustum  supplicat  Imperatori, 
ut  jubeat  intraltaliam  provinciale  convocari 
Concilium.  Confirmant  idem  argumentum 
Magdeburgenses  testimonio  Liberii  Papae, 
qui  apud  T^ieodoretum  lib.  II,  cap.  16.  con¬ 
cessit,  in  Imperatoris  potestate  esse  convo¬ 
care  Concilia.  Confirmat  rursum  Carolus 
Molinseus  in  consilio  de  non  recipiendis  de¬ 
cretis  Concilii  Tridentini,  §.  6.  testimonio 
S.  Hieronymi  lib.  II  Apologiae  contra  Ruffi- 
num,  ubi  loquens  de  Synodo  quadam,  sic 
Hieronymus  ait :  «Dic,  quis  Imperator  hanc 
Synodum  jusserit  convocari?  »  Addamus 
quartam  confirmationem,  ex  eo,  quod  simul 
coeperunt  esse  Imperatores  Christiani,  et 
cogi  generalia  Concilia ;  si  enim  absque  Im¬ 
peratoribus  celebrari  possunt,  cur  primis 
trecentis  annis  nulla  celebrata  fuerunt? 

Ad  haec  respondeo  primo,  ista  argumenta 
posse  a  nobis  merito  contemni,  nam  adver¬ 
sarii  nostri  nolunt  argumenta  peti  efficacia 
ex  traditionibus,  aut  consuetudine  Ecclesiae 
sed  solum  ex  divinis  litteris;  ista  autem  ar¬ 
gumenta  omnia  petita  sunt  ex  mera  tradi¬ 
tione,  et  praxi  Ecclesiastica  sine  ullo  Scrip¬ 
turae  testimonio.  Secundo  dico,  posse  nos  op¬ 
ponere  consuetudinem  consuetudini ;  si 
enim  quatuor  aut  quinque  Concilia  Impera¬ 
tores  indixerunt,  plura  quam  duodecim  in¬ 
dixerunt  Pontifices,  ut  adversarii  etiam  fa¬ 
tentur.  Tertio  dico,  nullum  esse  Concilium 
generale  Catholicum  a  solo  Imperatore  in¬ 
dictum,  id  est,  sine  consensu,  et  auctoritate 
Romani  Pontificis  ;  id  quod  breviter  de  illis 
quinque  singillatim  ostendo. 

Ac  primum  de  Nicaeno  I  legimus  in  sexta 
Synodo,  act.  18.  Constantinum,  et  Sylves- 
trum  magnam  Synodum  apud  Nicaeam  con¬ 
gregasse.  Damasus  quoque  in  Pontificali 
scribit,  cum  Sylvestri  consensu  habitum  esse 
in  Nicaea  Concilium.  Et  Ruffinus  lib^Xhist. 
cap.  1.  dicit  Constantinum  ex  sententia  sa¬ 
cerdotum  Concilium  indixisse.  Ex  quibus 
non  solum  habemus  quod  volumus,  sed  etiam 

obiter  colligimus  falsum  esse,  quod  ait  Pi- 
ghius  lib.  YI,  cap.  1.  de  Ecclesiastica  hie- 
rarchia,  Conciliorum  generalium  convoca¬ 
tionem  esse  inventum  magni  Constantini; 
non  enim  lioc  ipse  per  se  excogitavit,  sed 
sacerdotum  sententiam  secutus  est. 

De  Constantinopolitano  I  Theodoretus  re¬ 
fert,  Theodosium  non  tam  illud  indixisse, 
quam  litteras  Pontificis  Damasi,  quibus  Con¬ 
cilium  indicebatur,  ad  Episcopos  misisse. 
Sio  enim  scribuntEpiscopi  congregati  in  illo 
Concilio  ad  Damasum Pontificem  apudTheo- 
doretum  lib.  Y  hist.  cap,  9.  :  «Mandato, 
inquiunt,  litterarum  superiore  anno  a  vestra 
reverentia  ad  sanctissimum  Imperatorem 
Theodosium  missarum  ,  ad  iter  duntaxat 
Constantinopolim  usque  faciendum  nos  prae¬ 
paravimus.  » 

Licet  ergo  Theodosius  indixerat  Conci¬ 
lium,  tamen  indixit  ex  mandato  Apostolica- 
rum  litterarum.  Quare  in  YI  Synodo  act.18. 
Patres  dicunt,  Theodosium  et  Damasum 
obstitisse  Macedonio  per  secundam  Syno¬ 
dum,  sicut  paulo  ante  dixerat,  Constantinum 
et  Sylvestrum  coegisse  primam  Synodum  ut 
obsisterent  Ario. 

De  Ephesino  I,  Prosper  in  Chronico  indi¬ 
cat  Synodum  Ephesinam  factam  esse  Cyrilli 
industria,  et  Coelestini  auctoritate.  Constat 
etiam  ex  Evagrio  lib.  I,  cap.  4.  et  ex  epis¬ 
tola  Coelestini  ad  Cyrillum,  quee  habetur  in¬ 
ter  opera  Cyrilli,  et  e.%,  Pliotio  in  lib.  de  sep¬ 
tem  Synodis,  Cyrillum  profectum  esse  ad 
Concilium  tanquam  legatum  Apostolicse  se¬ 
dis,  quod  est  argumentum  certum  eam  Sy¬ 
nodum  non  sine  consensu  Pontificis  coactam 
esse. 

De  Chalcedonensi  patet  ex  epist.  Martiani 
Imperatoris  ad  Leonem  Papam,  quae  habe¬ 
tur  ante  Concilium  Chalcedon  ense  :  in  qua 
Imperator  indicturus  Concilium,  rogat  Pon- 
tificeqi,  ut  ipse  veniat,  et  Concilium  faciat, 
vel  si  nolit  venire,  per  litteras  significet, 
quid  agi  velit :  et  in  fine  concludit,  se  scrip¬ 
turum  ad  omnes  Episcopos,  ut  ad  certum 
locum  conveniant;  «  Et  quee  Christianorum, 
inquit,  religioni,  atque  Catholicae  fidei  pro¬ 
sint,  sicut  sanctitas  tua  secundum  Ecclesias¬ 
ticas  regulas  definivit,  sua  dispositione  de¬ 
clarent.  i)  Exstat  etiam  inter  epistolas  ad 
Chalcedonense  Concilium  pertinentes,  quae¬ 
dam  epist:  Episcoporum  secundae  Mesiae  ad 
Leonem  Imperatorem,  ubi  sic  aiunt  :  «  In 
Chalcedonensium  civitate  multi  sancti  Epis¬ 
copi  convenerunt  per  jussionem  Leonis  Ro¬ 


mani  Pontificis,  qui  vere  caput  est  Episco¬ 
porum.  » 

Denique  Gelasius  in  epistola  ad  Episcopos 
Dardaniae,  dicit,  solam  Apostolicam  sedem, 
ut  Synodus  Chalcedonensis  fieret,  sua  auc¬ 
toritate  decrevisse.  Ubi  Magdeburgensium 
lapsus  notandus  est,  qui  Centur.  V,  cap.  7, 
coi.  786.  non  intelligentes  quid  illud  (soja) 
excluderet ,  putaverunt  excludi  Imperato¬ 
rem,  et  ideo  vociferantur  Gelasium  esse  im¬ 
pudenter  mentitum.  Sed  Gelasius  per  (sola) 
non  excludit  Imperatorem,  sed  alias  sedes 
Episcopales.  Non  enim  sedes  Alexandrina, 
vel  Antiochena,  vel  Hierosolymitana,  aut 
etiam  Constantinopolitana,  sed  sola  Romana 
sedes  eam  Synodum  fieri  voluit,  et  re  ipsa 
effecit,  quamquam  non  sine  ope  pii  Impera¬ 
toris  Martiani. 

De  Sardicensi  Concilio,  quod  a  Julio  Papa 
indictum  fuerit,  potest  intelligi  ex  Socrate 
lib.  II,  cap.  16.  ubi  dicit,  Orientales  Episco¬ 
pos  culpam  absentiae  suae  a  Sardicensi  Con¬ 
cilio  in  Julium  Episcopum  Romanum  con¬ 
tulisse,  eo  quod  nimis  angustum  tempus 
praescriptum  esset.  Ex  quo  apparet,  non  ab 
Imperatore  solo,  sed  etiam  a  Julio  Ponti¬ 
fice,  et  ab  eo  potissimum  Concilium  indic¬ 
tum. 

Habemus  ergo  prima  illa  Concilia  ab  Im¬ 
peratoribus  indicta  fuisse,  sed  ex  Pontificum 
sententia,  et  consensu.  Cur  autem  tunc  non 
solus  Pontifex  indixerit,  ut  postea  factum 
est,  ratio  non  erat,  quia  sine  auctoritate  Im¬ 
peratoris  Concilium  coactum,  non  esset  fu¬ 
turum  ratum  apud  Christianos,  ut  somniant 
adversarii,  cum  aperte  dicat  Athanasius  in 
epistola  ad  solitariam  vitam  agentes  : 
«  Quando  unquam  judicium  Ecclesiae  ab  Im¬ 
peratore  auctoritatem  habuit?;)  Sed  propter 
multas  alias  justissimas  causas ;  quarum  pri¬ 
ma  erat,  quia  tunc  adhuc  vigebat  lex  illa 
Imperialis  antiqua,  quae  prohibebat  omnia 
collegia,  et  frequentes  hominum  conventus 
sine  Imperatoris  auctoritate,  eo  quod  metue¬ 
rent  Imperatores,  ne  seditio  aliqua  fieret. 
Vide  1.  1,  ff.  de  collegiis  illicitis,  etl.  con¬ 
venticula,  C.  de  Episcopis,  et  Clericis. 

Secunda,  quia  etiamsi  lex  illa  non  fuisset, 
cum  Imperatores  eo  tempore  in  magna  pace 
orbis  terrae  imperarent,  non  poterat  fleri 
Concilium  nisi  in  aliqua  urbe  Imperiali,  nul¬ 
la  autem  ratio  sinit,  ut  in  aliquo  Joco  ex  toto 
orbe  conventus  fiat  sine  licentia  Domini  il¬ 
lius  loci,  sicut  etiam  modo,  si  Concilium 
non  fieret  in  terris  Pontificis,  sed  in  Gallia, 

Hispania,  vel  Germania,  sine  dubio  petere¬ 
tur  consensus  ejus,  cujus  est  illa  civitas,  vel 
provincia. 

Tertia,  quia  eo  tempore  Concilia  genera¬ 
lia  fiebant  sumptibus  publicis,  prasertim 
quoad  transvectiones  Episcoporum  ad  locum 
Concilii  ;  vehebantur  enim  equis,  aut  vehi¬ 
culis  civitatum,  sine  dispendio  Ecclesiarum, 
u?  constat  ex  lib.  III  de  vita  Constantini. 
Ubi  etiam  Eusebius  addit,  toto  tempore  Con¬ 
cilii  Imperatoris  sumptibus  omnes  Episcopos 
vixisse.  Idem  etiam  patet  exTbeodoreto  lib. 
II,  cap.  16.  ubi  cum  Liberius  peteret  gene¬ 
rale  Concilium,  respondit  quidam,  non  suf¬ 
ficere  censum  publicum  subvectioni  Episco¬ 
porum.  Item  ex  epist.  Constantini  1Y  ad 
Pontificem  Romanum,  quse  habetur  initio 
sextae  Synodi,  idem  patet. 

Quarta  ratio  est,  quia  eo  tempore  Ponti¬ 
fex  etsi  in  spiritualibus  esset  caput  omnium 
etiam  Imperatorum  ,  tamen  in  temporalibus 
subjiciebat  se  Imperatoribus,  et  ideo  non  po¬ 
terat  invito  Imperatore  aliquid  agere  ;  et 
cum  tantum  debuisset  petere  ab  Imperatore 
auxilium  ad  convocandum  Synodum,  vel  ut 
permitteret  Synodum  convocari,  tamen  quia 
Dominum  suum  temporalem  eum  de  lacto 
agnoscebat,  supplicabat,  ut  juberet  convo¬ 
cari  Synodum.  At  post  illa  tempora  istse  om¬ 
nes  causse  mutatae  sunt,  nam  nec  illa  lex 
nunc  viget,  nec  Imperatores  in  toto  orbe  do¬ 
minantur,  nec  sumptibus  publicis  fiunt  Con¬ 
cilia,  nec  sunt  Gentiles,  qui  impedire  pos¬ 
sint,  et  Pontifex,  qui  est  caput  in  spirituali¬ 
bus,  non  est  subjectus  in  temporalibus,  cum 
etiam  ipse  in  suis  provinciis  sit  Princeps  su¬ 
premus  temporalis,  sicut  sunt  Reges  etPrin- 
cipes  alii,  id  quod  divina  providentia  factum 
est,  ut  Pontifex  libere  munus  suum  exequi 
possit. 

Ad  primam  confirmationem  ex  Nilo,  cujos 
librum  in  Latinam  linguam  Illyricus  vertit, 
respondeo,  duas  fraudes  in  eo  testimonio  S. 
Leonis,  quod  ipsi  proferunt,  inesse  ;  unam 
Nili,  alteram  Illyrici.  Nam  S.  Leo  in  epist. 
•24.  et  25.  ad  Theodosium  disertis  verbis  pe¬ 
tit  generale  Concilium:  «.Generalem,  inquit, 
Synodum  jubeatis  intra  Italiam  celebrari.  » 
Nilus  autem  hanc  sententiam  Graece  refe¬ 
rens,  pro  generalem  posuit  «hx/iv,  id  est,  pro¬ 
priam  seu  specialem,  cum  dicere  debuisset 
oi/. ougevixyjv.  Et  quia  verbum  illud  Nili  iStxvjv 
potuisset  in  bonum  sensum  exponi,  ut  signi¬ 
ficaret  Synodum  specialem,  id  est,  speciali 
de  causa  congregatam,  Illyricus  ad  tollen¬ 


dam  omnem  ambiguitatem,  illud  Nili  to txvjv 
vertit  provincialem ,  ut  necessario  cogeremur 
intelligere  Synodum  non  generalem,  sed 
particularem  a  S.  Leone  postulatam  ab  Im¬ 
peratore. 

At  refellitur  ista  fraus,  tum  ex  verbis  Leo¬ 
nis  jam  citatis,  tum  etiam  ex  epistola  Valen¬ 
tiniani  ad  eumdem  Theodosium,  qua;  habe¬ 
tur  inter  preeambulas  ad  Concilium  Chalce- 
donense,  ubi  Valentinianus  de  eodem  Con¬ 
cilio  loquens  dicit,  S.  Leonem  voluisse  intra 
Italiam  ex  toto  orie  Episcopos  convenire. 
Denique  illa  ipsa  epistola  Leonis  ad  Theodo¬ 
sium,  qua  Concilium  intra  Italiam  postula¬ 
tur,  nomine  Synodi  provincialis  Romae  jam 
convocatae  scripta  est  ;  sic  enim  habet  ins¬ 
criptio  :  «  Leo  Episcopus,  et  Sancta  Syno¬ 
dus,  quae  in  urbe  Roma  convenit  Theodosio 
semper  Augusto.  »  Si  ergo  Leo  Synodum 
provincialem  jam  intra  Italiam  convocave¬ 
rat,  cur  id  ab  Imperatore  postularetur  ?  Cur 
autem  generalem  Synodum  ab  Imperatore 
peteret,  jam  dictum  est. 

Ad  alteram  confirmationem  dico,  mentiri 
Magdeburgenses,  cum  dicunt,  Liberium  con¬ 
cessisse  Imperatori  potestatem  convocandi 
Synodum,  id  est,  agnovisse  illam  potestatem 
propriam  esse  Imperatoris,  ut  ipsi  intelli- 
gunt.  Nam  in  toto  illo  Dialogo  Liberii  cum 
Imperatore,  nulla  mentio  fit  hujus  quaestio¬ 
nis  :  cujus  sit  convocare  Synodum;  sed  tan¬ 
tum  Liberius  petit  ab  Imperatore  potentissi¬ 
me,  et  Ariano,  ac  proinde  sibi  infesto,  ut 
fieret  Synodus,  quia  sciebat  invito  Impera¬ 
tore  fieri  non  posse. 

Ad  tertiam  confirmationem  dico,  Hiero¬ 
nymum  illud  dicere,  quia  revera  tunc  ob 
causas  dictas  Imperatores  Synodos  convo¬ 
cabant  ,  licet  non  sine  consensu  Pontifi¬ 
cum. 

Ad  quartam  confirmationem  dico,  ante 
Constantinum  non  esse  facta  ulla  generalia 
Concilia,  non  quia  deesset  auctoritas,  sed 
quia  deerat  opportunitas  ;  nec  enim  Christia¬ 
nis  licebat  ex  multis  provinciis  in  unum  lo¬ 
cum  convenire  propter  assiduas  persecutio¬ 
nes,  ut  adnotavit  Isidorus  lib.  VI  Etymolog. 
cap*  16. 

CAPUT  XIV. 

Explicantur  dubitationes  qucedam. 

Praeter  hsec  argumenta  haereticorum  so¬ 
lent  Catholici  quaedam  dubia  proponere. 
Unum,  an  non  liceat  Concilium  indici  ab 
alio  quam  a  Papa,  quando  sit  necessarium 
Ecclesiae,  et  tamen  Papa  nolit  illud  indicere. 
Alterum,  an  non  liceat  Concilium  indici  ah 
alio  quam  a  Papa,  quando  Papa  non  debeat 
illud  indicere,  eo  quod  sit  haereticus  vel 
schismaticus.  Tertium  dubium,  an  non  liceat 
Concilium  indici  ah  alio,  quam  a  Papa, 
quando  Papa  non  posset  illud  indicere,  eo 
quod  esset  captivus  apud  infideles  ,  vel 
mortuus,  vel  insanus  effectus,  aut  renun- 
tiasset. 

Ad  primum  respondet  Turrecremata  lib. 
III,  cap.  8.  vix  esse  possibilem  eum  casum; 
non  enim  credibile  est,  ullum  Pontificem 
fore  tam  malum,  qui  non  velit  Concilium 
celebrari,  si  aperte  constet  id  esse  necessa¬ 
rium  Ecclesiae  conservationi.  Quod  si  etiam 
ipse  ex  se  talis  esset,  tamen  Deus,  qui  Ec¬ 
clesiam  conservat,  sine  dubio,  vel  ejus  men¬ 
tem  mutaret,  vel  eum  de  medio  tolleret.  Di¬ 
cit  secundo,  si  nihil  horum  fieret,  posse  eum 
haberi  tamquam  suspectum  de  haeresi ;  nam 
ut  dicitur  dist.  83.  can.  Error,  et  aliis  se¬ 
quentibus,  qui  errori  manifesto  non  resistit, 
cum  possit  et  debeat,  eum  approbare  cen¬ 
setur. 

Ad  secundum  et  tertium  respondeo,  in 
nullo  casu  sine  Pontificis  auctoritate  posse 
convocari  verum  et  perfectum  Concilium,  de 
quali  hic  nos  disputamus,  quod  videlicet 
auctoritatem  habet  definiendi  quaestiones 
fidei.  Praecipua  enim  auctoritas  est  in  ca¬ 
pite,  sive  in  Petro,  cui  imperatum  est,  ut 
confirmet  fratres  suos,  et  ideo  etiam  pro  eo 
Dominus  oravit,  ne  deficeret  fides  ejus,  Luc. 
XXII.  Poterit  tamen  in  illis  duobus  casibus 
congregari  Concilium  imperfectum,  quod 
sufficiet  ad  providendum  Ecclesiae  de  capite. 
Ecclesia  enim  sine  dubio  habet  auctoritatem 
providendi  sibi  de  capite,  quamvis  non  pos¬ 
sit  sine  capite  statuere  de  multis,  de  quibus 
potest  cum  capite,  ut  recte  docet  Cajetanus 
in  opusculo  de  potestate  Papae,  c.  15  et  16. 


et  multo  ante  Presbyteri  Romanae  Ecclesiae 
in  epistola  ad  Cyprianum,  quae  est  7,  lib.  II 
in  operibus  Cypriani.  Porro  Concilium  istud 
imperfectum,  fieri  poterit,  si  vel  indicatur  a 
collegio  Cardinalium,  vel  ipsi  per  se  Epis¬ 
copi  in  locum  unum  conveniant. 


CAPUT  XV. 

Quinam  sint  ad  Concilium  convocandi. 

Disseruimus  hactenus  de  causa  finali,  et 
efficiente  Conciliorum ;  nunc  de  his,  ex  qui¬ 
bus  Concilia  praecipue  constant,  quia  quasi 
materia  dici  possunt,  disserendum  est.  Sunt 
autem  initio  annotanda  duo.  Unum  est,  Ec¬ 
clesiam  universam  quatuor  contineri  homi¬ 
num  generibus  :sunt  enim  aliqui  clerici,  ali¬ 
qui  laici,  et  rursum  ex  clericis,  alii  praelati, 
alii  non  praelati,  item  ex  laicis  alii  principes, 
alii  privati.  Haec  distinctio,  tametsi  ex  parte 
ab  haereticis  hujus  temporis  non  recipiatur, 
tamen  ex  parte  etiaih  recipitur;  nam  illi 
etiam  fatentur  esse  quosdam  certos  homines 
dedicatos  ministerio  Yerbi,  quibus  ex  officio 
convenit  docere,  et  pascere  populum,  quos 
ipsi  ministros  vocant,  et  rursum  inter  eos 
alios  esse  majores,  quos  vocant  superinten¬ 
dentes,  alios  minores,  quos  tantum  minis¬ 
tros  appellant. 

Alterum  est,  in  Conciliis  multis  de  causis 
aliquos  interesse  posse  :  alii  enim  intersunt, 
ut  judices,  qui  dicuntur  habere  suffragium 
decisivum,  alii  ut  disputando  examinent  dif¬ 
ficultates  ,  qui  dicuntur  habere  suffragium 
consultivum  :  alii  ut  ministrent,  quales  sunt 
notarii,  custodes,  et  alii,  ut  defendant  Con¬ 
cilium,  et  dent  operam,  ut  intus  et  extra 
omnia  sint  pacata.  Quaestio  igitur  est,  qui 
sint  ex  illis  quatuor  hominum  generibus  vo¬ 
candi  ad  Concilium,  et  qua  de  causa. 

Adversarii  nostri  duo  dicunt.  Primum,  ex 
omni  genere  hominum  debere  interesse  eos, 
qui  eruditi  sunt,  et  omnes  debere  esse  judi¬ 
ces,  atque  habere  suffragium  decisivum, 
quidquid  sit  de  aliis  muneribus.  Ita  diserte 
scribit  Lutberus  in  lib.  de  Conciliis  par.  II, 
pag.  264.  ubi  vult  ex  omnibus  locis  debere 
congregari  ad  300  homines  doctos  in  sacra 
Scriptura.  Idem  scribunt  Protestantes  in  eo 
libro,  quem  inscripserunt  :  Causa  cur  Elee- 

tores,  et  caeteri  Confessioni  Augustanae  ad¬ 
dicti,  ad  Concilium  Tridentinum  non  acce¬ 
dant.  Postquam  enim  dixerant,  primam 
causam  esse,  quia  Concilium  fuerat  indictum 
a  Pontifice,  ponunt  secundam  causam,  quia 
in  eo  non  habuerant  suffragium  nisi  Cardi¬ 
nales,  Episcopi,  Abbates,  et  Generales  ordi¬ 
num,  cum  debuissent  omnes  viri  docti  etiam 
laici  suffragium  habere  decisivum.  Idem 
prorsus  docet  Carolus  Molina3us  in  suo  con¬ 
silio  de  Concil.  Trident.  non  recipiendo,  §. 
28.  Idem  Magdeburgenses  Cent.  I,  lib.  II, 
cap.  9,  coi.  548.  ubi  explicant  historiam 
Concilii  Apostolorum,  de  quo  Act.  XV,  et 
dicunt  in  eo  Concilio,  postquam  dictae  sunt 
sententiee,  a  tota  Ecclesia  collata  fuisse  suf¬ 
fragia,  et  omnium  judicio  definitum,  homi¬ 
nem  justificari  sola  fide  sine  operibus. 

Secundo  dicunt,  Concilium  Ecclesiae  non 
constare  nisi  ex  vere  piis  et  electis,  id  quod 
apert  edocet  Brentius  in  Confessione  Wit- 
tembergensi,  capite  de  Conciliis,  ubi  post¬ 
quam  dixerat  Concilia  debere  cedere  Scriptu¬ 
lis,  reddit  rationem,  quia  de  Scripturis  certi 
sumus,  quamam  sint,  et  quod  sint  infallibilis 
•  veritatis;  at  de  Conciliis  non  item,  quia  non 
quilibet  coetus  hominum  est  vera  Ecclesia, 
cum  non  omnium  sit  fides,  neque  omnes 
sint  electi.  Idem  etiam  tenentur  dicere  Con- 
fessionistse  et  Calvinistse,  qui,  ut  infra  vide¬ 
bimus,  solos  electos  et  sanctos  ad  Ecclesiam 
pertinere  volunt,  et  certe  Concilium  Eccle¬ 
siae  nonnisi  ex  hominibus  Ecclesiae  cons¬ 
tat. 

At  Catholicorum  sententia  est,  solos  Prae¬ 
latos  majores  eosque  omnes,  id  est,  Episco¬ 
pos  in  Conciliis  generalibus  et  provincialibus 
habere  jus  suffragii  decisivi  ordinarie,  ex 
privilegio  autem  et  consuetudine,  etiam  Car¬ 
dinales,  Abbates,  et  Generales  ordinum,  li¬ 
cet  Episcopi  non  sint ;  ex  Presbyteris  autem 
et  aliis  Clericis  minoribus  tantum  vocari  ali¬ 
quos  viros  doctos,  qui  juvent  in  disputando, 
vel  aliis  ministeriis;  Principes  autem  vocari, 
tum  ut  Concilium  defendant,  tum  ut  testes 
et  conscii  decretorum  Concilii,  postea  trans¬ 
gressores  et  contumaces  poenis  corporalibus 
puniant.  Denique,  ex  privatis  Laicis  tantum 
vocari  aliquos,  qui  videantur  utiles,  vel  ne¬ 
cessarii  ad  aliquod  ministerium  Concilii. 
Hanc  sententiam  esse  Catholicorum,  patet, 
tum  ex  personis,  quae  interfuerunt  Concilio 
Tridentino,  tum  ex  Joanne  de  Turrecremata 


lib.  III,  cap.  12  et  15.  et  aliis  catholicis  Auc¬ 
toribus. 

Nunc  ad  probationem  accedamus  senten¬ 
tiae  nostrae  et  refutationem  contrariae.  Ac 
primum  sententia  illa  posterior  non  eget  re¬ 
futatione,  tum  quod  refutanda  sit  in  quaes¬ 
tione  de  Ecclesiae  definitione,  tum  etiam, 
quod  tam  falsa  sit ,  ut  seipsam  destruat ; 
nam  quod  dicit,  Concilium  constare  ex  elec¬ 
tis  et  sanctis,  affirmat  aliquod  esse  Conci¬ 
lium,  et  nullum  esse  Concilium ;  nam  ponit 
esse  Concilium,  dum  explicat,  ex  quibus  ho¬ 
minibus  constet;  imo  Brentius  adeo  prae- 
supponit  esse,  ut  dicat,  magnam  esse  aucto¬ 
ritatem  Conciliorum;  et  tamen  cum  dicit  ex 
electis  constare,  cogitur  dicere,  nullum  esse 
Concilium.  Concilium  enim  facere,  est  ho¬ 
mines  inter  se  conjungi  et  coire  in  unum, 
electi  autem  in  hoc  mundo  non  possunt  in¬ 
ter  se  conjungi,  cum  nemo  sciat,  quinam 
sint  electi.  Quod  si  qui  adversariorum  non 
requirunt  in  veris  Ecclesiae  membris  electio¬ 
nem,  requirunt  tamen  internam  fidem  ac 
pietatem,  ac  proinde  non  poterunt  unquam 
ostendere  ullum  Concilium,  quod  certo  dici 
possit  Christianum  Concilium,  cum  internam 
fidem  ac  pietatem  in  aliis  nemo  videat. 

Prior  autem  sententia  refellenda  nunc  est, 
ac  primo,  ratione  desumpta  ex  Scriptura 
sancta.  Definire  in  Conciliis  ea,  quae  sunt 
credenda,  vel  agenda,  proprium  est  munus 
pastorum  ;  id  enim  proprie  est  pascere  ;  est 
enim  docere,  et  docere  ita,  ut  teneantur  alii 
credere.  Porro  docere,  esse  pascere,  patet 
Hierem.  III  :  Dabo  vobis  pastores  secundum 
cor  meum ,  et  pascent  vos  scientia ,  et  doctrina. 
Item  ad  Ephes .  IY  :  A  lios  autem  pastores  et 
doctores  (1).  Ubi  notat  Hieronymus  in  hunc 
locum,  et  Augustinus  epist.  59.  ad  Pauli- 
num,  conjunctum  esse  nomen  pastoris  cum 
nomine  doctoris,  quia  proprium  est  pasto¬ 
rum  docere.  At  non  sunt  pastores  laici,  nec 
Ecclesiastici  quicumque,  sed  soli  Episcopi ; 
sic  enim  legimus  Actor.  XX  :  Attendite  vobis 
et  universo  gregi,  in  quo  vos  Spiritus  sanctus 
posuit  Episcopos  regere  Ecclesiam  Dei.  Et 
Joannis  ultimo  Petro  dicitur  :  Pasce  oves 
meas  (2). 

Si  quis  autem  contendat,  omnes  Christia¬ 
nos  esse  Episcopos,  et  quod  dictum  est  Pe¬ 
tro,  omnibus  Christianis  esse  dictum;  is  de¬ 
monstrare  debebit,  quinam  sint  illi,  qui  in 
Ecclesia  dicuntur  oves.  Si  enim  omnes  sint 


(1)  Jerem.  III,  15;  Eph.  IV,  11.  —  (2)  Act.  XX,  20;  Joan.  XXI,  17. 

Pastores,  ubi  oves?  Quod  si  quidam  sunt 
Pastores,  id  est,  Episcopi,  et  quidam  oves, 
id  est,  Laici,  et  soli  Pastores  in  Conciliis 
convenire  debent,  ut  definiant,  quae  sint 
bona  pascua,  quae  vero  noxia  ;  certe  sequi¬ 
tur,  non  Laicorum.  sed  Sacerdotum  esse 
Concilia.  Adde,  quod  Philippus  in  Locis, 
cap.  de  numero  Sacramentorum,  et  Calvi¬ 
nus  lib.  IV  lnstitut.  cap.  14,  §.  20.  ponunt 
ordinationem  Pastorum,  qui  dedicantur  ad 
pascendum,  id  est,  docendum  populum ,  in¬ 
ter  Sacramenta  Ecclesiae.  Et  aperte  dicit 
Calvinus,  hoc  Sacramentum  non  esse  com¬ 
mune  toti  Ecclesiae,  sed  tantum  quibusdam, 
qui  per  illud  initiantur.  Proinde  ex  eorum 
confessione,  Laici  non  ordinati  non  sunt  pas¬ 
tores,  sed  oves  tantum;  ergo  non  convenit 
eis  docere,  praesertim  ea  auctoritate,  ut  fit  in 
Conciliis. 

Probatur  secundo,  testimoniis  veterum. 
Prima  Concilia  in  Ecclesia  celebrata  fuerunt 
tempore  Victoris  Papae,  super  quaestione 
Paschatis;  de  iis  sic  loquitur  Eusebius  1.  V 
hist,  cap.  23  :  «  Ob  quam  causam ,  inquit, 
conventus  Episcoporum,  et  Concilia  per  sin¬ 
gulas  quasque  provincias  convocantur.  » 
Haec  ille.  Qui  non  quorumvis  eruditorum, 
sed  Episcoporum  dicit  congregata  esse  Con¬ 
cilia.  Quod  idem  docent  Cyprianus  in  initio 
epistolae  ad  Jubajan.  Hilarius  lib.  de  Syno¬ 
dis,  Ambrosius  epist.  32.  Hieronymus  lib.  II 
Apologiae  contra  Ruffinum  ,  Augustinus  ep . 
119.  Leo  epist.  16  et  sequ.  Ruffmus  lib.  X 
hist.  cap.  1.  Athanasius  in  epist.  ad  solita¬ 
riam  vitam  agentes,  aliique  Patres,  qui  pas- 
sim  asserunt,  Concilia  Episcoporum  esse. 

Praeterea  Theodosius  junior  in  epist.  ad 
Ephesinam  Synodum,  quae  exstat  ini.  tomo 
ejus  Concilii  c.  32  :  «  Illicitum  est,  inquit, 
eum,  qui  non  sit  in  ordine  sanctissimorum 
Episcoporum,  Ecclesiasticis  immisceri  trac¬ 
tatibus.  »  Puleheria  quoque  Imperatrix  in 
epist.  ad  Strategum  Bithyniae,  quae  habetur 
ante  Concilium  Ghalcedonense,  jussit,  ut  Cle¬ 
rici,  Monachi,  et  Laici,  etiam  vi  repelleren¬ 
tur  a  Concilio,  exceptis  paucis  illis,  quos 
Episcopi  secum  duxerant.  In  Concilio  Chal- 
cedonensi,  act.  1.  cum  ad  Martinum  Archi- 
mandritam  mitteretur,  ut  subscriberet ,  res¬ 
pondit,  non  esse  suum,  sed  Episcoporum 
tantum  subscribere.  Et  in  eodem  Concilio 
cum  pro  Dioscoro  Monachi  et  Laici  ingressi 
essent ,  saepius  Patres  clamarunt  :  «  Mitte 
foras  superfluos ,  Concilium  Episcoporum 
est.  » 


Tertio  probatur  ex  Conciliis  hactenus  ce¬ 
lebratis  :  nam  omnium  Conciliorum  decreta 
ab  Episcopis  solis  facta  esse,  patet  ex  sub¬ 
scriptionibus,  ubique  enim  inveniuntur  soli 
Episcopi  subscripsisse,  exceptis  paucis  gene¬ 
ralibus,  quibus  Imperator  etiam  subscripsit, 
sed  alia  forma,  quam  Episcopi.  Episcopi 
enim  definiendo  ut  Judices,  Imperatores 
consentiendo  subscripserunt;  et  quibusdam 
etiam  paucissimis,  ut  Florentino,  Latera¬ 
nensi,  et  Tridentino  ,  quibus  subscripserunt 
Abbates ,  et  Generales  Ordinum.  Caeteri, 
quamvis  optimi  et  doctissimi  essent ,  num- 
quam  sunt  admissi,  nisi  ad  consultandum, 
excepto  Concilio  Basileensi ,  ubi  Presbyteii 
admissi  sunt  ad  suffragium  decisivum,  sed 
perperam  et  contra  morem  omnis  antiquita¬ 
tis.  Nec  illud  Concilium  fuit  legitimum,  ut 
supra  diximus. 

Quarto  probatur  rationibus  ;  nam  in  pri¬ 
mis  negotia  Ecclesiastica  et  publica,  a  per¬ 
sonis  Ecclesiasticis  et  publicis  tractanda 
sunt,  ut  notum  est ;  tales  autem  soli  sunt 
Episcopi.  Deinde,  si  omnes  homines  docti 
admitti  deberent,  vel  numquam  essent  Con¬ 
cilia  generalia,  quia  vix  possent  omnes  docti 
totius  Ecclesiae  convocari;  vel  si  tandem 
congregarentur,  esset  impossibile  regere 
tale  Concilium,  propter  nimiam  multitudi¬ 
nem.  Praeterea  tunc  sine  dubio  plures  essent 
in  Concilio  inferiores  ,  quam  superiores  ;  et 
proinde  tunc  vere  vinceret  major  sententia 
meliorem,  et  in  Ecclesia  regerentur  superio¬ 
res  ab  inferioribus,  non  e  contrario,  quod 
absurdissimum  est.  Item  si  ita  esset,  tunc 
facile  posset  unus  Princeps,  in  cujus  regione 
fit  Concilium,  definire  quidquid  vellet ;  pos¬ 
set  enim  facillime  colligere  omnes  Presbyte¬ 
ros  et  dectos  homines  suae  provinciae,  et  in 
Concilium  introducere  id ,  quod  non  possent 
alii  Principes,  qui  longe  abessent.  Denique, 
nulla  est  Respublica ,  quae  ratione  naturali 
docente,  non  habeat  aliquem  ordinem  in  co¬ 
mitiis,  ita  ut  non  quicumque  de  plebe,  sed 
tantum  Principes  et  capita  caeterorum,  lo¬ 
cum  et  suffragium  habeant. 


220 


LIBER  I. 


CAPUT  XVI. 

Solvuntur  objectiones  adversariorum. 

At  objicitur  primo  a  Protestantibus  in  li¬ 
bello,  qui  inscribitur,  Causa  etc.  testimo¬ 
nium  Lucae,  Act.  XV,  ubi  S.  Lucas  loquens 
de  primo  Concilio  Apostolorum,  ait  :  Conve¬ 
nerunt  Apostoli  et  Seniores  videre  de  verbo  hoc. 
Et  infra  :  Tunc  placuit  Apostolis ,  et  Senioribus 
cum  omni  Ecclesia  (1) ;  ubi  videmus  ,  non  so¬ 
lum  Apostolos,  sed  etiam  Presbyteros  et  Lai- 
cos  in  primo  Concilio  adfuisse. 

Respondeo,  in  isto  Concilio  interfuisse 
Apostolos,  tanquam  judices,  ad  definiendum, 
Presbyteros  autem  ad  consultandum ;  ple¬ 
bem  autem  non  esse  vocatam,  sed  tamen 
adfuisse,  et  consensisse,  non  quidem  defi¬ 
niendo,  vel  disputando,  sed  tantum  audien¬ 
do,  et  non  reclamando  ;  quod  ita  esse  pro¬ 
batur  dupliciter.  Primum,  ex  consuetudine 
Ecclesiae,  quae  est  optima  Scripturarum  in¬ 
terpres  ;  nam  cum  in  omnibus  Conciliis,  quae 
post  Apostolica  tempora  sunt  celebrata,  hunc 
ordinem  observatum  esse  constet,  ut  soli 
Episcopi  fuerint  judices ,  licet  praesentes  ad¬ 
fuerint  multi  alii,  vel  Clerici,  velLaici,  idem 
omnino  in  Apostolico  Concilio  servatum 
esse  credere  debemus.  Nec  enim  Ecclesia 
universa,  ac  praesertim  primis  illis  tempori¬ 
bus,  ab  Apostolorum  exemplo  et  traditione 
discessisset. 

Deinde ,  hoc  idem  ex  ipso  contextu  de¬ 
monstrari  potest  :  nam  quod  Apostoli  et 
Presbyteri  tantum  vocati  sint ,  patet  ex  eo, 
quod  ibi  dicitur  :  Convenerunt  Apostoli  et  Se¬ 
niores  videre  de  verbo  hoc;  ubi  nulla  mentio 
fit  plebis.  Deinde,  quod  tam  Apostoli,  quam 
Seniores  locuti  sint ,  donec  discutiebatur 
controversia,  colligitur  ex  verbis  illis  :  Et 
cum  magna  disquisitio  fieret;  quod  vero  post 
disputationem,  in  qua  Apostoli  et  Presbyteri 
locuti  erant,  soli  Apostoli  sententias  defini¬ 
tivas  dixerint,  patet  ex  eo,  quod  soli  Petrus, 
Paulus,  Barnabas,  et  Jacobus  introducuntur 
a  Luca  loquentes.  Et  quod  nulli  alii  senten¬ 
tias  dixerint,  patet  ex  continuatione  textus ; 
nam  post  Petri  sententiam  ,  mox  subditur  : 


Tacuit  autem  omnis  multitudo ,  et  audiebat  Pau¬ 
lum  et  Barnabam.  Deinde  subditur  :  Et  post- 
quam  tacuerunt,  nimirum  Paulus  et  Barnabas, 
respondit  Jacobus  dicens,  et  mox  finita  Jacobi 
oratione  subjungitur  :  Tunc  placuit  Aposto¬ 
lis  etc. 

Itaque  mendacium  est,  quod  Magdebur- 
genses  dicunt,  omnes  qui  ibi  erant,  senten¬ 
tiam  suam  dixisse ,  quod  autem  sequitur  : 
Placuit  Apostolis  et  Senioribus  cum  omni  Ec¬ 
clesia ,  intelligitur  de  consensu  tacito,  qui 
debet  dari  ab  omnibus,  qui  sunt  in  Concilio. 
Vide  Concilium  Carthaginiense  in  operibus 
Cypriani;  nam  etiam  in  eo  Concilio  adfue¬ 
runt  cum  Episcopis  etiam  Presbyteri ,  Dia¬ 
coni,  et  Laici  permulti,  et  tamen  soli  Epis¬ 
copi  sententias  dixerunt. 

Secundo,  objiciunt  iidem  ibidem  :  Conci¬ 
lium  generale  universam  Ecclesiam  reprae¬ 
sentat,  ergo  debent  esse  ibi  homines  ex  omni 
genere,  id  est,  Episcopi,  Presbyteri,  Princi¬ 
pes,  Privati,  Clerici,  Laici  etc. 

Respondeo,  multis  modis  posse  aliquid  re¬ 
praesentari  ,  sed  optimum  modum  esse,  quo 
per  Principes  repraesantantur  populi.  Sicut 
enim  in  comitiis  generalibus  multorum  sta¬ 
tuum  congregari  solent  consules  vel  domini 
civitatum,  sic  in  comitiis  Ecclesiae  generali¬ 
bus  congregantur  omnes  Episcopi :  nam  qui¬ 
libet  Episcopus  personam  gerit  suae  Eccle¬ 
siae,  ut  patet  ex  Cypriano  lib.  IV,  ep.  9.  ubi 
dicit,  Ecclesiam  esse  in  Episcopo.  Quare 
Eusebius  lib.  III  de  vita  Constantini,  Conci¬ 
lium  Episcoporum  318,  vocat  conventum 
orbis  terrarum.  Et  Augustinus  lib.  I  de 
Baptismo,  cap.  18.  ejusdem  Concilii  Episco¬ 
porum  consensum,  vocat  totius  Ecclesiae  con¬ 
sensum. 

Tertio,  objiciunt  iidem  ibidem  :  commu¬ 
nis  causa  communibus  votis  et  viribus  ju¬ 
vanda  est,  sed  causa  fidei  est  communis  om¬ 
nibus  Christianis;  nec  enim  minus  fides  ad 
Laicos,  quam  ad  Clericos  pertinet;  igitur  ad 
Concilia  etiam  Laici  convocandi  sunt.  Res¬ 
pondeo  :  causam  fidei  ad  omnes  pertinere, 
sed  diverso  modo ;  nam  ad  Praelatos  perti¬ 
net,  ut  doctores;  ad  caeteros,  ut  discipulos; 
sicut  in  bello  causa  victoriae  ad  totum  exer¬ 
citum  pertinet,  tamen  ducum  est  praeci¬ 
pere  et  ducere  exercitum ,  caeterorum  pug¬ 
nare. 

Si  quis  objiciat  illa  verba  Nicolai  I  in  epis¬ 
tola  ad  Michaelem,  quae  habentur  etiam 


(1)  Act.  XV,  6,  7,  22  et  possim. 

dist.  96.  can.  Ubinam  :  «  Ubinam ,  inquit, 
legistis,  Imperatores  antecessores  vestros  sy- 
nodalibus  conventibus  interfuisse,  nisi  forte 
in  quibusdam,  ubi.  de  Fide  tractatum  est, 
quae  universalis  est,  quse  omnium* communis, 
quae  non  solum  ad  Clericos,  verum  etiam  ad 
Laicos.  et  omnes  omnino  pertinet  Christia¬ 
nos?  »  Responderi  potest,  Nicolaum  ex  eo, 
quod  fides  communis  est  omnibus,  recte  col¬ 
legisse,  Imperatorem  debere  interesse  ,  non 
quidem  ut  Judicem,  sed  ut  eum,  cui  incum¬ 
bit  defendere  communem  fidem  edictis  ac 
legibus,  et  si  oporteat,  etiam  gladio. 

Quarto,  objiciunt  iidem,  et  Carolus  Moli- 
naeus  locis  notatis,  necnon  Brentius  in  Con¬ 
fessione  Wirtembergica  ,  c.  de  Conciliis  ,  et 
Hermannus  Hamelmannus  lib.  III  Prolego- 
menorum  cap.  6.  saepe  unius  hominis  etiam 
Laici  sententia  praeposita  est  sententiae  totius 
Concilii,  quia  Scripturae  auctoritate  magis 
munita  erat,  et  sine  dubio  etiam  deinceps 
praeponenda  est ;  Ergo  debent  ad  Concilium 
vocari  etiam  Laici,  et  quicumque  alii. 

Antecedens  probant ,  primo  ex  Gratiano 
36,  q.  2,  can.  ult.  ubi  legimus  Hieronymi 
auctoritatem,  Scriptura  sacra  munitam,  toti 
Concilio  generali  praejudicasse.  Secundo,  ex 
Panormitano  in  cap.  Significasti,  de  electio¬ 
ne,  et  ex  Joanne  Gersone  par.  I  de  exami¬ 
natione  doctrinarum  :  quorum  ille  dicit, 
unius  privati  sententiam  praeponendam  esse 
sententiae  Papae,  si  ille  privatus  moveatur 
melioribus  auctoritatibus  Testamenti  veteris 
et  novi ;  iste  autem  docet,  quemcumque  ho¬ 
minem  doctum  posse  et  debere  toti  Concilio 
resistere,  si  videat  illud  ex  malitia,  vel  igno¬ 
rantia  errare. 

Confirmatur  hoc  argumentum,  quia  ratio, 
cur  Episcopi  praecipue  vocentur,  est,  quia 
existimantur  esse  doctiores  caeteris;  si  ergo 
multi  Laici  inveniantur  doctiores  Episcopis, 
vel  aeque  docti,  cur  non  vocabuntur  ad  Con¬ 
cilium? 

Respondeo  ad  primum  :  sententiam  unius 
privati  posse  anteponi  sententiae  Concilii  ge¬ 
neralis  ante  definitionem,  dum  causa  discu¬ 
titur,  in  discussione  enim  eruditio,  non  auc¬ 
toritas  personae  primas  tenet ;  praeterea  etiam 
post  definitionem,  quando  constat,  Concilium 
fuisse  illegitimum  :  at  nullo  modo  post  defi¬ 
nitionem  Concilii  legitimi. 

Ad  illud  ex  Gratiano,  dico  primo,  mentiri 
Hermannum,  cum  ait,  secundum  Gratianum 


anteponi  Hieronymum  Concilio  generali; 
non  enim  de  generali,  sed  de  particulari  lo¬ 
quitur  Gratianus.  Secundo  dico  ,  illa  verba, 
quae  Gratianus  Hieronymo  tribuit,  nusquam 
inveniri  in  operibus  Hieronymi,  nec  videri 
ejus  verba.  Tertio  dico  ,  Gratianum  eo  loco 
lapsum  esse.  Non  enim  pugnant  Hierony¬ 
mus,  et  Concilium,  ut  Gratianus  putavit. 
Hieronymus  enim  tantum  dixit,  secundum 
legem  veterem  licuisse  raptori  ducere  in  uxo¬ 
rem  mulierem  a  se  raptam ,  si  pater  ejus 
consentiat;  Concilium  autem  statuit,  ut  non 
obstante  lege  illa  veteri ,  quae  judicialis  est, 
et  Christianos  non  obligat,  non  liceat  raptori 
in  uxorem  ducere  eam,  quam  rapuit. 

Ad  illud  ex  Panormitano  et  Gersone,  dico 
primo,  eos  loqui  canditionaliter,  sicut  Apos¬ 
tolus,  cum  ait  ad  Galat.  I  :  Si  nos,  aut  Ange¬ 
lus  de  coelo  evangelizet  etc.  (1).  Sicut  ergo  ex 
conditionali  sententia  Apostoli  non  licet  col¬ 
ligere,  ergo  Apostoli  et  Angeli  poterant 
Evangelizare  aliquid  contrarium  Evangelio 
Christi,  ita  quoque  ex  eo,  quod  Panormita¬ 
nus  et  Gerson  dicunt,  licere  unicuique  resis¬ 
tere  Concilio,  aut  Papas,  si  eos  errare  videat ; 
non  licere  colligere  ,  ergo  absolute  Concilia 
et  Pontifices  errare  possunt ,  et  ideo  privati 
homines  ad  Concilia  vocandi  sunt.  Dico  se¬ 
cundo,  eos  loqui  de  resistentia  ,  quas  potest 
fieri  Concilio  vel  Papae,  tempore  discussionis 
ante  decisionem,  vel  etiam  postea,  quando 
Concilium  est  illegitimum. 

Ad  confirmationem  dico,  Episcopos  qui¬ 
dem  debere  eligi  quam  doctissimos  et  opti¬ 
mos,  tamen  eos  auctoritatem  judicandi  ha¬ 
bere,  non  quia  docti  sunt,  sed  quia  sunt  per¬ 
sonae  publicas,  id  est,  Principes  habentes  Ec¬ 
clesiasticam  jurisdictionem  ;  quemadmodum 
etiam  in  Principibus  et  Judicibus  saeculari¬ 
bus,  requiritur  quidem  jurisprudentia  et 
probitas,  tamen  non  propterea  licebit  pri¬ 
vato  homini  meliori ,  et  doctiori  deturbare 
Principem,  aut  Judicem  de  sua  sede,  et  eam 
oecupare. 

Quarto,  objicit  Hermannus  Hamelmannus 
lib.  III  Prolegomenor.  c.  10.  multa  veterum 
testimonia,  quod  coram  populo  tanquam  ju¬ 
dice  causae  fidei  disputatae  sint.  Sic  enim 
disputarunt  Apostolus  Petrus  et  Simon  Ma¬ 
gus,  apud  Clementem  lib.  I  et  II  Recognitio¬ 
num  ;  Archelaus  Episcopus  et  Manichaeus, 
apud  Epiphanium  haeresi  56.  Sylvaster  Papa 
et  Judaii,  apud  Zonaram  in  vita  Constan- 


(1)  Galat.  I,  8. 

tini;  Athanasius  et  Arius,  apud  Vigilium 
Episcopum  Tridcntinum  ;  Augustinus  et  Ma¬ 
ximinus,  apud  Augustinumlib.  I,  c.  1.  cont. 
Maximin.  Quod  etiam  in  Nicaeno  Concilio 
multi  fuerint  Laici  docti  et  eloquentes,  patet 
ex  Nicephoro  lib.  VIII,  c.  14.  Denique,  quod 
populus  sit  judex,  diserte  habet  Ambrosius 
in  epist.  32.  ubi  sic  loquitur:  «Causam  fidei, 
inquit,  in  Ecclesia  agendam  quis  abnuat?  Si 
quis  confidit,  huc  veniat.  »  Et  paulo  post  : 
«  Iste  populus  judicat,  cujus  in  corde  lex  di¬ 
vina  est,  non  humana  :  Lex  non  atramento 
scripta,  sed  Spiritu  Dei  vivi.  »  Et  infra  : 
«  Sed  Auxentius,  inquit ,  certus  non  ignaros 
vos  esse  fidei,  vestrum  refugit  examen.  i> 

Pro  solutione  duo  notanda  sunt.  Primo, 
duplex  esse  judicium,  publicum  et  privatum. 
Publicum  est,  quod  profertur  a  publico  ju¬ 
dice  cum  auctoritate,  ita  ut  teneantur  cseteri 
illi  judicio  acquiescere.  Privatum  est,  ea 
sententia,  quam  quisque  eligit  ut  veram, 
sed  neminem  obligat;  quomodo  in  disputa¬ 
tionibus  Theologorum  et  Philosophorum, 
auditores  sunt  judices;  audita  enim  utraque 
parte  eligunt  quod  volunt,  sed  neminem  co¬ 
gere  possunt,  ut  similiter  sentiat. 

Nota  secundo,  judicium  publicum  in  causa 
fidei  numquam  esse  tributum  populo,  judi¬ 
cium  autem  privatum  aliquando  esse  tribu¬ 
tum  etiam  a  piis  et  sanctis  hominibus ;  sed 
tunc  solum,  cum  aliud  fieri  non  potuit  :  te¬ 
nentur  enim  populi  sequi  judicium  pastorum 
suorum ;  tamen  quando  haeretici  impune 
versantur  cum  Catholicis,  et  multos  sedu¬ 
cunt,  expedit  quandoque  publicas  disputa¬ 
tiones  coram  populo  cum  iis  inire,  et  relin¬ 
quere  judicium  populo,  ut  sequatur,  quos  vi¬ 
derit  melioribus  rationibus  niti  :  quomodo 
fecit  Elias  lib.  III.  Reg.  cap.  XVIII  qui  cum 
non  posset  aliter  revocare  populum  a  cultu 
Baal,  instituit  certamen  cum  Prophetis  Baal, 
praesente  populo,  et  ait  :  Qui  exaudierit  per 
ignem ,  ille  sit  Deus.  Si  Dominus  est  Deus  ,  se¬ 
quimini  illum,  si  Baal  est  Deus ,  sequimini 
eum  (1). 

His  notatis,  dico  ad  illa  omnia  loca  ,  in  il¬ 
lis  disputationibus  datum  esse  populo  judi¬ 
cium  privatum,  non  publicum  ,  et  hoc  quia 
non  poterat  aliter  fieri.  Id  quod  ex  illa  epist. 
32  Ambrosii  intelligi  potest.  Sic  enim  ait  : 
«  Veniant  plane  si  qui  sunt,  ad  Ecclesiam, 
audiant  cum  populo,  non  ut  quisquam  judex 
resideat ;  sed  unusquisque  de  suo  affectu 


habeat  examen,  et  eligat  quem  sequatur.  » 
Ubi  vides  negari  populo  judicium  publicum, 
tribui  privatum.  Cur  autem  tribueretur  pri¬ 
vatum,  causa  erat,  quia  tunc  Mediolani  Im¬ 
perator  Arianis  favebat,  nec  poterat  aliud 
obtineri.  Hoc  in  genere  ad  illa  omnia  loca 
dici  potest.  In  particulari  autem,  ad  illud  de 
Nicaeno  Concilio,  sciendum  est,  Laicos  non 
esse  vocatos,  nec  interfuisse  actis  Concilii ; 
sed  per  se  venisse  ,  ut  extra  Concilium  dis¬ 
putarent  cum  Episcopis,  quos  audierant  ex 
toto  orbe  eo  convenisse.  Vide  Ruffinum  1.  X, 
c.  3. 


CAPUT  XVII. 

Quot  Episcopi  requirantur  ad  generale 
Concilium. 

Praeter  haec  argumenta  haereticorum,  mo¬ 
vent  Catholici  unum  dubium  de  his,  qui  in- 
teresse  debent  in  Concilio  ;  nam  vel  ad  ge¬ 
nerale  Concilium  faciendum  requiruntur 
omnes  Episcopi  totius  orbis  ,  vel  aliqui  tan¬ 
tum  ;  si  omnes,  nullum  fuit  ergo  hactenus 
Concilium  generale,  neque  etiam  videtur 
deinceps  futurum  ;  si  aliqui  tantum,  quinam 
illi  sunt?  non  enim  videtur  major  ratio  de 
uno,  quam  de  alio. 

Respondeo  ,  non  posse  istam  quaestionem 
solvi  melius,  quam  ex  consuetudine  Eccle¬ 
siae,  et  ex  iis  Conciliis,  quae  omnium  con¬ 
sensu  generalia  fuerunt,  qualia  sunt  quatuor 
prima.  Ex  consuetudine  autem  Ecclesiae  col¬ 
ligimus  quatuor  conditiones  et  sufficere  et 
requiri  ad  generale  Concilium.  Prima  est,  ut 
evocatio  sit  generalis,  ita  ut  innotescat  om¬ 
nibus  majoribus  Christianis  provinciis.  Id 
enim  constat  semper  fuisse  servatum  ,  adeo 
ut  septima  Synodus,  act.  6.  ideo  judicaverit 
Concilium  Constantinopolitanum  contra  ima¬ 
gines,  non  fuisse  generale,  quia  non  exiit 
sonus  ejus  in  omnem  terram. 

Secunda,  ut  ex  Episcopis  nullus  exclu¬ 
datur,  undecumque  veniat,  modo  constet 
eum  esse  Episcopum  et  non  exoommunica- 
tum. 

Tertia,  ut  adsint  perse,  vel  per  alios,  qua¬ 
tuor  praecipui  Patriarchae,  praeter  summum 


(1)  III.  Reg.  XVIII,  24. 

Pontificem ,  videlicet  Gonstantinopolitanus, 
Alexandrinus,  Antiochenus,  Hierosolymita¬ 
nus,  quia  istis  suberant  omnes  alii  Episcopi. 
Id  patet  tum  ex  usu,  tum  ex  VII  Synodo, 
act.  6.  ubi  censetur,  Constantinopolitanum 
contra  imagines,  non  fuisse  generale  Conci¬ 
lium,  quia  non  habuit  Patriarchas  :  et  in 
VIII  Synodo,  act.  9.  recipitur  cum  gaudio 
Vicarius  Patriarchae  Alexandrini,  tanquam 
sine  illo  aliquid  defuisset  Synodi  plenitudi¬ 
ni.  Porro  haec  tertia  non  omnino  necessaria, 
sed  tantum  ad  bene  esse  judicabatur;  nam 
Synodus  tertia  sine  Patriarcha  Antiocheno 
damnavit  Nestorium  Constantinopolitanum; 
et  Synodus  Chalcedonensis ,  sine  Patriarcha 
Alexandrino  omnia  fere  conclusit ;  et  nunc 
non  sunt  necessarii  isti  Patriarchae,  quia  hae¬ 
retici  vel  certe  schismatici  sunt. 

Quarta,  ut  saltem  ex  majori  parte  Chris¬ 
tianarum  provinciarum  aliqui  adveniant ,  et 
si  quidem  Concilium  fit  in  Oriente,  semper 
visum  est  sufficere,  si  ex  provinciis  omnibus 
Orientis  Episcopi  conveniant  multi ;  ex  toto 
autem  Occidente  mittantur  aliqui  a  summo 
Pontifice,  qui  suppleant  aliorum  locum.  Et 
e  contrario,  si  celebretur  in  Occidente,  con¬ 
veniant,  ex  omnibus  provinciis  Occidentis 
multi;  ex  Oriente  autem  pauci  aliqui  ve¬ 
niant  nomine  aliorum.  Sic  in  Concilio  Nicae¬ 
no  I,  ex  Occidente  solum  fuerunt  duo  Presby¬ 
teri  missi  ex  Italia,  unus  Episcopus  ex  Gallia, 
unus  ex  Hispania,  unus  ex  Africa.  In  Conci¬ 
lio  II  et  III,  nulli  fuerunt  qx  Occidente  ,  sed 
tamen  Pontifices  Damasus  et  Coelestinus 
Concilia  illa  confirmarunt,  nomine  suo,  et 
aliorum  Episcoporum  Occidentis  ,  quos  ipsi 
Romae  collegerant.  In  Concilio  IV,  solum 
fuerunt  legati  Leonis,  et  praeterea  misit  ipse 
consensum  aliorum  Episcoporum  Hispaniae, 
Galliae,  et  Italiae,  qui  in  suis  provinciis  cele¬ 
bratis  Conciliis  ad  Leonem  scripserant,  se  in 
omnibus  sententiam  ejus  sequi.  Vide  tomos 
Conciliorum. 

E  contrario  vero  ad  Concilia  Occidentis, 
ut  Lateranense  sub  Innocentio  III,  Lugdu¬ 
nense,  sub  Gregorio  X,  Viennense ,  sub  Cie- 
mente  V,  ac  nuper  Tridentinum  venerunt 
Episcopi  frequentes  ex  toto  Occidente,  ex 
Oriente  vero  pauci  quidam  dumtaxat.  Ex 
quo  sequitur,  posse  interdum  Concilia  na- 
tionalia  esse  multo  majora  generalibus, quoad 
numerum  Episcoporum ,  et  tamen  minora 
quoad  auctoritatem  ;  nam  Concilium  II  tan¬ 
tum  habuit  130  Episcopos  ex  variis  provin¬ 
ciis,  et  nationibus,  et  Gon cilium  Carthagi¬ 


niense  nationale  ex  sola  Africa,  tempore  B . 
Augustini,  habuit  Episcopos  217,  ut  relert 
Prosper  in  Chronico  anni  420. 


CAPUT  XVIII. 

Episcopos  in  Conciliis  non  Consiliarios ,  sed  Ju¬ 
dices  esse. 

Sequitur  postrema  quaestio  de  forma  Con¬ 
ciliorum,  quae  tamen  bipartita  erit.  Primo 
namque  explicandum  occurrit ,  an  Concilia 
habeant  formam  judicii,  an  tantum  inquisi¬ 
tionis.  Secundo,  hoc  definito,  quod  habeant 
formam  judicii,  quis  debeat  esse  ordo  inter 
judices ;  ut  enim  in  corpore  forma  dicitur 
figura  ,  sive  ordo  omnium  membrorum  suo 
loco  positorum,  ita  in  coetu  hominum  forma 
dicitur  ordo  quidam,  quo  praeest ,  qui  debet 
praeesse,  subest,  qui  debet  subesse.  Est  ergo 
prima  pars  quaestionis  :  An  Concilium  sit 
verum  judicium,  et  Episcopi  veri  judices,  ita 
ut  standum  sit  eorum  sententiae,  quia  ipsi 
sic  statuerunt,  quomodo  statur  sententiae 
Praetoris  in  causis  politicis  :  an  vero  tantum 
sit  inquisitio  quaedam  ,  et  tantum  valeat  de¬ 
cretum  Concilii ,  quantum  valet  ejus  ratio  : 
quomodo  loquimur  de  decisionibus  Docto¬ 
rum,  quas  vel  in  scolis,  vel  in  suis  commen¬ 
tariis  faciunt. 

Haeretici  hujus  temporis  in  hoc  fere  om¬ 
nes  conveniunt,  quod  Concilium  non  sit,  nisi 
inquisitio,  et  quod  solus  Christus,  et  verbum 
ejus  scriptum  habeat  suffragium  decisivum, 
et  ideo  dicunt,  non  esse  attendendum  nume¬ 
rum  suffragiorum ,  et  saepe  magis  sequen¬ 
dum  unum,  qui  pro  se  Scripturam  adferat, 
quam  totum  reliquum  Concilium.  Et  inde 
etiam  deducunt,  licere  unicuique  examinare 
decreta  Concilii,  et  recipere,  vel  non  recipe¬ 
re,  ut  voluerit.  Ita  Lutherus  docet  in  asser¬ 
tione  artic.  29  ,  et  apud  Cochleeum  in  quin¬ 
gentis  articulis  art.  115.  Idem  vult  Calvinus 
libi  IV,  cap.  9,  §.  8.  Institut.  Idem  scribit 
Brentius  in  Confessione  Wirtembergica ,  c. 
de  Scriptura,  et  c.  de  Conciliis.  Kemnitius 
quoque  in  Examine  IV.  sess.  Concilii  Triden- 
tini,  passim  Catholicos  reprehendit,  quod 
tribuant  Episcopis  praetoriam  auctoritatem 
judicandi  dc  controversiis. 

Denique,  libellus  Protestandum,  ubi  ex- 

plicant  causa??  cur  ad  Concilium  non  vene¬ 
rint,  diserte  docet,  non  debere  in  Concilio 
conveniri,  ut  votis  et  suffragiis  quaestiones 
definiantur,  sed  ut  inter  tam  multos  aliquis 
reperiatur,  qui  ex  Scriptura  ostendat,  quid 
sequendum  sit,  et  aliquem  talem  praeponen¬ 
dum  Concilio  numerosissimo,  etiamsi  arena¬ 
rum  numerum  vinceret.  Hac  sententia  os¬ 
tendunt  haeretici,  quam  parvi  faciant  Conci¬ 
lia,  et  quod  vere  nihil  aliud  cupiant,  quam 
quaestiones  nunquam  finiri.  Vide  plura  in 
hoc  eodem  libro  cap.  20. 

Nos  ergo  dicimus,  confessum  Episcopo¬ 
rum  in  Conciliis  legitimis  esse  verum  Judi¬ 
cum  confessum,  et  eorum  decreta  et  leges 
necessario  sequendas.  Probatur  primo  tri¬ 
bus  Scripturis.  Prima  est  Deuter.  XVII  ubi 
jubentur,  qui  dubia  habent,  recurrere  ad 
Sacerdotum  Concilia,  et :  Qui  non  obedierit  eo¬ 
rum  sententice ,  morte  condemnetur.  Secunda 
Matth.  XVIII  :  Si  Ecclesiam  non  audierit ,  sit 
tibi  velut  Ethnicus ,  et  Publicanus  (I).  Hic 
enim  locus,  etsi  varias  explicationes  admit¬ 
tat,  tamen  cum  Concilium  legitimum  om¬ 
nium  consensu  maxime  proprie  dici  possit 
Ecclesia,  non  potest  ullo  modo  rejici  haec 
explicatio,  qua  asserimus,  Dominum  jussisse 
ut  sententiae  legitimi  Concilii  obediamus. 
Tertia  Act.  XV  et  XVI,  ubi  Paulus  pertran- 
siens  civitates  varias,  praecipiebat  eis  custo¬ 
dire  dogmata,  quae  erant  decreta  ab  Apos¬ 
tolis  in  Concilio  Hierosolymitano.  De  quo 
Concilio  tria  notanda  sunt. 

Primum  est ,  in  eo  Concilio  non  ex  Scrip¬ 
turis,  sed  ad  suffragia  Apostolorum  definitam 
esse  quaestionem.  Non  enim  quaestio  erat,  ut 
adversarii  fingunt ,  an  sola  fides  justificet, 
sed  an  circumcisio,  et  caeterae  legales  caere¬ 
moniae  essent  necessariaeChristianis.  Id  quod 
manifeste  colligitur  tum  ex  occasione  Syno¬ 
di,  de  qua  sic  loquitur  S.  Lucas,  Act  XV  : 
Surrexerunt  quidam  de  hceresi  Pharisceorum, 
qui  crediderunt ,  dicentes  :  Quia  oportet  circum¬ 
cidi  eos ,  praecipere  quoque  servare  legem  Moy¬ 
si.  Conveneruntque  Apostoli  et  seniores  videre 
de  verbo  hoc  etc.  (2).  Tum  ex  epistola  Conci¬ 
lii,  in  qua  nihil  mandatur,  nisi  abstinentia  a 
sanguine,  suffocato,  et  immolatitiis  ,  et  libe¬ 
rantur  Gentes  ab  omnibus  aliis  Judaicis  cae¬ 
remoniis,  Certe  autem  nihil  horum  in  Scrip¬ 
turis  habebatur;  ubi  enim,  quaeso,  scriptum 
erat,  ut  Gentes  non  servarent  legalia,  excep¬ 
to,  mandato  de  abstinentia  a  sanguine,  suf¬ 


focato,  et  immolatiiiis  ? 

Alterum  est  notandum,  Apostolorum  sen¬ 
tentiam  non  fuisse  permissam  examini  dis¬ 
cipulorum,  sed  simpliciter  imperatum  fuisse, 
ut  obedirent,  ut  clarissime  constat  ex  locis 
citatis  Act.  XV  et  XVI,  quare  adversarii,  qui 
Conciliorum  sententiam  examinari  volunt  ab 
unoquoque  homine  privato ,  cum  Scriptura 
manifestissime  pugnant. 

Tertium  est,  Concilii  Apostolici  definitio¬ 
nem,  veram  legem  fuisse  obligantem  in  con¬ 
scientia.  De  qua  re  supra  disseruimus  in 
quarto  libro  de  Pontifice.  Et  sane  id  satis 
Lucas  ostendit  cum  modo  praecepta,  modo 
decreta,  et  dogmata  appellat. 

Secundo,  probatur  ex  ipsis  Conciliis;  nam 
Concilia  omnia  dicunt  anathema  non  obtem¬ 
perantibus  ;  vocant  sua  decreta  canones, 
sive  leges  Ecclesiasticas ,  cum  subscribunt, 
Episcopi  dicunt  :  Ego  N.  definiens  subscripsi. 
Praeterea  in  Concilio  Chalcedonensi,  act.  4. 
cum  decem  Episcopi  iEgypti  nollent  ac¬ 
quiescere,  judicio  majoris  partis,  pro  haere¬ 
ticis  habebantur.  Quae  omnia  sunt  apertis¬ 
sima  argumenta,  quod  Concilia  sint  vera  ju¬ 
dicia. 

Probatur  tertio ;  nam  si  non  esset  in  Con¬ 
ciliis  agendum  suffragiis,  sed  disputationi¬ 
bus  tantum,  perperam  fieret,  ut  soli  Epis¬ 
copi  sententiam  ferrent,  cum  munus  dispu¬ 
tandi  sit  hominum  eruditorum ,  sive  sint 
Episcopi,  sive  non.  Cujus  contrarium  jam 
supra  ostendimus.  Frustra  etiam  vocarentur 
Episcopi  aliqui  rudes,  et  simplices,  quales 
aliquos  fuisse  in  Concilio  Nicaeno  scribit  Ruf- 
finus  lib.  X  hist.  cap.  3.  Adde,  quod  Protes- 
tantes  in  illo  suo  libello  aperte  secum  pug¬ 
nant  ;  nam  in  eo  libello  docent,  debere  etiam 
Laicos  cum  Episcopis  habere  suffragium  de- 
cisivum  ;  et  ibidem  paulo  post  dicunt ,  non 
debere  in  Conciliis  aliquid  definiri  ex  multi¬ 
tudine  suffragiorum,  sed  tantum  ex  testimo¬ 
niis  Scripturarum.  Multa  aliaadferemus  pos¬ 
tea,  cum  disputabimus  ,  an  Concilia  possint 
errare  ? 

At  objiciunt  exemplum  Paphnutii,  qui 
apud  Socratem  lib.  I,  cap.  8.  et  Sozomenum 
lib.  I,  cap.  22.  toti  Concilio  Nicaeno  volenti 
prohibere  Sacerdotibus  usum  uxorum,  solus 
libere  restitit,  et  praevaluit.  Lutherus  artic. 
113.  ex  quingentis,  apud  Cochlaeum  in  sep¬ 
ti  cipite,  cap.  34  :  «  Res,  inquit,  est  insana, 
quod  Concilia  concludere  et  statuere  volunt, 


( 1 )  Deut.  X\ II,  12;  Matth.  XVIII,  17.  —  (2j  Act.  XV,  5  et  seq. 

quid  credendum  sit ;  cum  saepe  nullus  vir  ibi 
sit,  qui  divinum  Spiritum,  vel  modicum  ol¬ 
fecerit,  sicut  contigit  in  Concilio  Nicaeno,  ubi 
tractabant  et  volebant  leges  condere  super 
statu  Ecclesiastico,  ne  essent  in  Matrimonio. 
Ibi  jam  omnes  erant  falsi;  tunc  procedebat 
unus  tantum  homo  Paphnutius  ,  et  refutavit 
hoc  totum,  dixit :  Non  ita,  hoc  non  estChris- 
tianum,  tunc  totum  Concilium  oportuit  ab 
ista  conclusione  desistere.  '> 

Respondeo  Primo  :  incertam  esse  hanc 
narrationem,  cum  ejus  non  meminerint  an¬ 
tiquiores,  Eusebius,  Athanasius,  Epiphanius, 
Ruffinus  etc.  Secundo  ,  si  vera  sit  narratio, 
Paphnutium  ante  definitionem  Concilii  res¬ 
titisse,  ut  ipsimet  auctores  testantur,  pro¬ 
inde  hoc  exemplum  non  esse  ad  propositum. 
Tertio  dico,  Paphnutium  non  allegasse  Scrip¬ 
turam,  sed  solum  auctoritate  sua  conten¬ 
disse,  et  idcirco,  judicio  adversariorum,  non 
debuisse  audiri.  Quarto  addo  ,  Paphnutium 
solum  cupivisse,  non  interdici  usum  uxorum 
iis,  qui  eas  habebant ;  tamen  hortatum  esse 
Synodum,  ut  severe  interdiceret  Sacerdoti¬ 
bus  et  Monachis  ,  ne  post  sacram  Ordinatio¬ 
nem,  vel  Professionem  uxores  ducerent,  ut 
ibidem  Socrates  et  Sozomenus  testantur.  Ex 
quo  mirum  est,  si  non  confundantur  Luthe- 
rani,  qui  contra  Paphnutii  sententiam  uxo¬ 
res  ducunt,  etiamsi  Monachi  et  Sacerdotes 
fuerint. 

Addo  postremo,  Concilium  statuisse  plane 
contrarium  ejus,  quod  isti  ex  Paphnutio  re¬ 
ferunt.  Nam  statuit  can.  3.  ne  in  domibus 
Sacerdotum  sint  ullse  feminee  ,  praeter  ma¬ 
trem,  sororem  vel  amitam.  Unde  Epipha¬ 
nius  haeresi  59,  dicit,  esse  contra  canones  ut 
Sacerdos,  aut  Diaconus,  vel  Subdiaconus  li¬ 
beros  gignat.  Quocirca  Lutherus  more  suo 
secum  pugnans,  in  lib.  de  Conciliis  parte  pri¬ 
ma,  aperte  dicit :  Concilium  Nicaenum  pro¬ 
hibuisse  Sacerdotibus  usum  uxorum ,  ac  se 
non  intelligere  Spiritum  sanctum  in  eo  Con¬ 
cilio,  cura,  et  castrationem  prohibeat,  et 
contubernium  fceminarum. 

Objiciunt  secundo  aliqui  Catholici ;  Si  om¬ 
nes  Episcopi  essent  Judices,  teneretur  Ponti¬ 
fex,  qui  Concilio  praesidet  in  decretis  facien¬ 
dis  sequi  majorem  partem  Episcoporum;  at 
falsum  est,  cum  Damasus  irritaverit  acta 
Concilii  Ariminensis  quibus  major  pars  Epis¬ 
coporum  consenserat,  ut  patet  ex  epist.  Da- 
masi  ad  Episcopos  Illyrici,  et  Leo  irritaverit 


quoddam  decretum  Concilii  Chalcedonensis, 
cui  etiam  major  pars  Concilii  assenserat,  ut 
ipse  Leo  testatur  epist.  53,  54  et  55. 

Respondeo  primo,  nunquam  fortasse  ad¬ 
huc  accidisse,  ut  Pontifex  sequeretur  mino¬ 
rem  partem  in  Concilio,  quando  remota 
fraude  et  dolo,  sententias  dixerunt.  Quod 
dico  propter  Concilia  Ariminense  et  Chalce- 
donense, .  qua;  fraude  non  caruerunt ;  nam 
in  Ariminensi  deceptos  fuisse  Catholicos  ver¬ 
bi  Graeci  obscuritate,  testatur  Ruffinus  lib. 
X.  c.  21 .  in  Chalcedonensi  autem  fuisse 
fraudem,  patet  ex  act.  16.  ejus  Concilii,  ubi 
Vicarii  Romani  Pontificis  conqueruntur, 
quod  se  absentibus  fraudulenter  factum  esset 
illud  decretum. 

Dico  secundo,  Praesidem  Concilii,  ut  Prae- 
sidem,  debere  sequi  ut  decreto  formando 
majorem  partem  suffragiorum,  tamen  Pon¬ 
tificem,  non  ut  Praesidem,  sed  ut  Principem 
Ecclesiae  summum  posse  retractare  illud  ju¬ 
dicium;  et  consequenter,  si  ipse  sit  Praeses 
Concilii,  posse,  non  ut  Praesidem,  sed  ut 
Principem  summum,  non  sequi  majorem 
partem,  quemadmodum  in  temporalibus  ju¬ 
diciis  debet  Praeses  a  Rege  constitutus,  se¬ 
qui  majorem  partem  Judicum,  tamen  Rex, 
tanquam  Superior,  potest  totum  judicium  ir¬ 
ritare.  Et  hoc  maxime  locum  habet  in  Pon¬ 
tifice,  cujus  est  confirmare,  et  dirigere  fra¬ 
tres  suos,  et  ad  hoc  habet  assistentium  Spi¬ 
ritus  sancti, ne  erret,  juxta  illud  Lucae  XXII : 
Rogavi  pro  te  etc  (1).  Vide  Joannem  de  Tur- 
recremata  lib.  III.  cap.  63  et  64,  et  Canum 
lib.  V.  cap.  5,  quaest.  2. 


CAPUT  XIX. 

+ 

Cujus  sit  generali  Concilio  praesidere. 

Altera  pars  quaestionis  est :  An  debeat  ali¬ 
quis  praesidere,  et  quis  ille  sit.  Haeretici  nos¬ 
tri  temporis  docent,  ordinarium  Praesidem 
Conciliorum  debere  esse  Imperatorem ,  ve 
aliquem  ab  eo  missum ,  vel  si  nullum  ipse 
mittat,  debere  ab  ipsa  Synodo  constitui.  Et 
re  ipsa,  dicunt,  in  Conciliis  generalibus  an¬ 
tiquis  non  praefuisse  fere  unquam  Romanum 
Pontificem,  sed  vel  Imperatorem,  aut  ejus 


(1)  Luc.  XXII,  32. 

Legatos,  vel  antiquiorem  Patriarcham,  aut 
Episcopum  ejus  loci,  ubi  fiebat  Concilium  ; 
ita  docent  Magdeburgenses  Cent.  IV.  cap.  7. 
coi.  536.  Calvinus  lib.  IV  c.  Instit.  7§.  1  et  2 
Carolus  Molinaeus  in  consilio  de  Concilio  Tri~ 
dent,  non  recipiendo,  §.  4  ubi  aperte  men¬ 
titur,  cum  ait,  Legatos  Pontificis  post  omnes 
Episcopos  in  Conciliis  semper  sedisse,  cum 
in  nullo  Concilio  inveniantur  ultimo  loco  se- 
disse.Hermannus  Hamelmannus  lib.  III.  Pro- 
legomen.  cap.  8.  et  Brentius  in  Prolegom. 
contra  Petrum  a  Soto. 

Catholici  omnes  id  munus  proprium  esse 
docent  summi  Pontificis,  ut  per  se  vel  per 
Legatos  Synodo  praesideat,  et  tanquam  su¬ 
premus  Judex  omnia  moderetur.  Dicimus 
autem,  per  se  vel  per  Legatos,  quia  summus 
Pontifex  numquam  interfuit  Conciliis  Orien¬ 
talibus  per  se,  neque  id  factum  est  casu,  sed 
certa  ratione,  utpatetex  epistola  Leonis  17  ad 
Theodosium,  et  47  ad  Concilium  Chalcedo- 
nense,  ubi  dicit,  se  non  venire  ad  Synodum 
quoniamid  non  patitur  consuetudo,  nec  ulla 
praedecessorum  habet  de  hac  re  exempla. 

Adde,  quod  Vigilius  Papa  erat  Constan- 
tinopoli,  cum  fieret  in  ea  civitate  Concilium 
V  generale,  et  tamen  noluit  interesse,  sed 
per  libellum  confirmavit  acta  Concilii,  ut 
scribit  Photius  in  lib.  de  septem  Synodis. 
Ipsi  etiam  Imperatores  cum  indicebant  Con¬ 
cilia,  alios  omnes  Episcopos  per  edictum 
praecipiendo  vocabant,  Romanum  autem  in¬ 
vitabant,  ut  dignaretur  venire,  si  ei  placeret 
ut  patet  ex  epistola  Marciani  Imperatoris  ad 
Leonem  Papam,  quae  habetur  ante  Conci¬ 
lium  Chalcedonense.  Quae  autem  sit  ratio 
hujus  rei,  incertum  est.  Joannes  de  Turre- 
cramata  lib.  III.  cap.  11.  ponit  aliquot  ra¬ 
tiones,  quae  mihi  non  multum  probantur. 

Ego  suspicor,  has  duas  fuisse  causas  inter 
alias  unam,  quia  non  videbatur  convenire, 
ut  caput  sequeretur  membra,  cum  potius 
membra  sequi  debeant  caput ;  itaque  prop- 
terea  interfuit  Papa  Conciliis  Romanis,  et 
quibusdam  aliis,  quae  ipse  convocavit  ad  se, 
id  est,  ad  locum,  ubi  ipse  erat,  non  autem 
voluit,  neque  debuit  ire  ad  Concilia  alibi 
congregata. 

Altera  rqtio  est,  quia  in  Conciliis  Orientali¬ 
bus  semper  interfuit  Imperator,  aut  aliquis 
ejus  Legatus ;  et  quamvis  nec  Imperator, 
nec  Legatus  ejus  praesideret  Concilio  proprie 
ut  Judex,  tamen  praesidebat  saltem  quoad 


locum  materialem  ;  et  etiamsi  summus  Pon¬ 
tifex  ibi  fuisset,  adhuc  voluissent  illi  eo  modo 
praesidere,  ut  patet  ex  Concilio  Florentino, 
in  initio,  ubi  Graeci  ornnio  contendedant,  ut 
in  summo  loco  sederet  eorum  Imperator,  et 
summum  Pontificem  praecederet.  At  quam¬ 
vis  utcumque  tolerabile  sit,  ut  Principes  se- 
culares  in  Concilio  sedeant  ante  alios  Epis¬ 
copos,  tamen  nullo  modo  convenit,  ut  ante 
ipsum  summum  Pontificem.  Ne  ergo  vel  hoc 
tolerandum  esset,  vel  tumultus  excitaretur, 
non  ibat  ad  ea  Concilia,  sed  Legatos  tantum 
mittebat. 

Sed  his  omissis,  ad  summum  Pontificem 
jure  pertinere  pracsidentiam  in  Conciliis  ge¬ 
neralibus,  probatur.  Primo,  ratione  ex 
Scriptura  petita.  Summus  Pontifex  est  pas¬ 
tor  et  pater  Ecclesiae  universae,  adeo  ut 
etiam  Episcopi,  et  Principes  omnes,  respec¬ 
tu  summi  Pontificis,  oves  et  fdii  dicantur,  ut 
notum  est  ex  illo  Joannis  ultimo  Pasce' oves 
meas  (I).  Et  confirmatur  ex  eo,  quod  Conci¬ 
lia  vocant  Pontificem  patrem,  et  ipse  vocat 
Episcopos  in  Conciliis  congregatos,  aliquan¬ 
do  filios,  ut  patet  ex  Theodoreto  lib.  V.  hist. 
cap.  10.  ubi  Damasus  respondens  Episcopis 
Concilii  secundi  generalis,  sicincipit :  «  Quod 
inquit,  Apostolicae  sedi  debitam  reverentiam 
exhibetis,  vobis  ipsis  magno  honori  est,  filii 
honoratissimi.  »  Item  ex  epistola  Concilii 
Antiocheni  ad  Julium,  quae  sic  incipit  : 
«  Domino  beatissimo  et  honorabili  patri  Ju¬ 
lio  etc.  »  Et  Stephanus  Arehiepiscopus  Car¬ 
thaginiensis,  cum  tribus  Conciliis  ita  scri¬ 
bunt  :  «  Domino  beatissimo  et  sancto  patri 
Patrum  Damaso  etc.  »  Et  Concilium  Chalce¬ 
donense  in  epistola  ad  Theonem  :  «  Rogamus, 
inquiunt,  tuis  decretis,  nostrum  honora  ju¬ 
dicium,  ut  firmitas  tua,  filiis,  quod  decet, 
adimpleat.  »  At  quis,  quaeso,  ambigere  po¬ 
test,  utrum  patres  filiis,  et  pastores  ovibus 
praesidere  debeant,  an  filii  patribus,  et  oves 
pastoribus. 

Secundo,  probatur  ex  Concilio  Apostolico, 
act.  15.  in  quo  Petrum  praesedisse  affirmat 
Hieronymus  in  epistola  ad  Augustinum,  quae 
est  11,  inter  epistolas  Augustini ;  et  idem  ex 
eo  colligitur,  quod  Petrus  primussurgit,  pri¬ 
mus  loquitur,  primus  quaestionem  definit, 
et  omnes,  ut  Hieronymus  dixit,  sententiam 
ejus  sequuntur. 

Probatur  tertio,  ex  actis  octo  generalium 
Conciliorum ;  nam  quod  in  aliis  Romanus 


(1)  Joan.  XXI,  17. 

Pontifex  praefuerit  etiam  adversarii  fatentur. 
Primum  generale  fuit  Nicaenum  :  cie  Praesi¬ 
de  hujus  Concilii,  quatuor  sunt  opiniones. 
Aliqui  volunt  praesedisse  Imperatorem;  ita 
Brentius.  Alii  Eustathium  Antiochenum;  ita 
Magdeburgonses  loco  notato,  et  Lutherus  in 
lib.  de  Conciliis  par.  2.  Alii  Athanasium  :  ita 
Calvinus  loco  etiam  notato.  Alii  Ilosium 
Episcopum,  et  Yitum  ac  Vincentium  Pres¬ 
byteros  Legatos  Romani  Pontificis. 

Prima  opinio  falsissima  est.  Nam  in  primis 
Constantinus postomnes Episcopos  subscrip¬ 
sit,  ut  testatur  Basiliuslmperator  in  fine  VIII 
Synodi :  at  Praeses  primo  loco  subscripsit. 
Deinde  Constantinus  non  ausus  est  sedere, 
nisi  in  sede  humiliori,  quam  essent  Episco¬ 
porum,  ei  annuentibus  Episcopis,  ut  colligi¬ 
tur  ex  Theodoreto  lib.  I.  cap.  7.  hist.  etEu- 
sebio  lib.  III.  de  vita  Constantini.  Praeterea 
Constantinus  in  ipso  Concilio  professus  est, 
se  debere  ab  Episcopis  judicari,  eisque  sub¬ 
jectum  esse,  non  praepositum,  ut  scribit 
Rulfinus  lib.  X,  cap.  2.  Quomodo  igitur  non 
secum  ipse  pugnasset,  si  in  Episcopali  judi¬ 
cio  praesidere  voluisset? 

Ad  haec  Ambrosius  epist.  32.  dicit,  Cons¬ 
tantinum  in  Concilio  Nicaeno,  non  se  fecisse 
judicem  ,  sed  liberum  reliquisse  judicium 
Sacerdotibus.  Item  Athanasius  in  secunda 
Apologia  dicit,  non  posse  haberi  Synodum, 
in  qua  non  Episcopus,  sed  Comes  aliquis 
praesederit.  Et  in  epistola  ad  solitarium  vi¬ 
tam  agentes,  arguit  vehementer  Constan¬ 
tium,  quod  in  Conciliis  primas  partes  tenere 
vellet:«  Si  inquit,  judicium Episcoporumest, 
quid  cum  eo  commune  habet  Imperator  ?  » 
Et  in  praecedentibus  refert  Hosium  scripsis¬ 
se  eidem  Constantino  :  «Ne,  inquit,  nobis  in 
hoc  genere  praecipe,  sed  ea  potius  a  nobis 
disce.  Tibi  Deus  imperium  commisit,  nobis 
ea,  quae  sunt  Ecclesiae,  concredidit.  »  Et 
non  procul  a  fine  :  «  Quis  enim,  inquit,  vi¬ 
dens  eum  in  decernendo  principem  se  facere 
Episcoporum,  et  praesidere  judiciis  Ecclesias¬ 
ticis,  non  merito  dicat,  illuni  eam  ipsam  abo¬ 
minationem  desolationis  esse,  quae  a  Daniele 
praedicta  eat?  »  Ubi  aperte  vocat  Constan¬ 
tium  Antichristum,  quia  ausus  est  praesidere 
in  judicio  Ecclesiastico.  Scribit  quoque  Sui- 
das  in  vita  Leontii,  quod  cum  Leontius 
Constantium  in  Concilio  praesidentem  et  lo- 
quentum  videret,  dixit  ad  eum,  mirari  se, 
quod  ille  propriorum  negligens,  id  est,  bello¬ 
rum,  aliorumque  civilium  negotiorum,  se  in 
alienis,  id  est,  Ecclesiasticis,  tam  curiosum 

praeberet.  At  certe  nec  Athanasius,  nec  Ho- 
sius,  nec  Leontius  reprehendissent  in  Cons¬ 
tantio,  quod  Synodis  praesidere  voluisset,  si 
antea  pater  ejus  Constantinus  inConcilio  Ni¬ 
caeno  praesedisset. 

Quod  Eustathius  non  fuerit  praeses,  proba¬ 
tur  primo,  quia  in  subscriptione  Eustathius 
non  invenitur  primus,  nec  secundus,  nec  ter¬ 
tius,  sed  inter  alios  inferius  positus.  Secun¬ 
do,  quia  cum  esset  in  concilio  Alexander, 
Alexandrinus  Episcopus,  Antiocheno  major 
et  dignior,  nulla  ratio  sinebat,  ut  ipse  prae¬ 
cederet. 

At,  inquiunt  Magdeburgenses,  apudEuse- 
bium  lib.  III.  de  vita  Constantini,  legimus 
eum,  qui  primus  sedebat  a  dextris  Impera¬ 
toris  :  Eum  autem,  qui  orationem  habuit, 
constat,  fuisse  Eustathium  ex  Theodoreto  lib. 
I  hist  cap.  7.  Respondeo,  Eustathium  fuisse 
primumdextriordinisEpiscoporum,  ut  Euse- 
bius  dicit,  non  tamen  primum  immediate 
post  Imperatorem.  Constat  enim  ex  Athana- 
sio  in  epistola  ad  solitariam  vitam  agentes, 
Hosium  fuisse  Principem  ejus  Concilii,  et 
proinde  ante  Eustathium  sedisse. 

Itaque  (  si  conjectare  licet)  tres  ordines  se¬ 
dium  erant  in  Concilio  ;  unus  a  dextris,  al¬ 
ter  a  sinistris,  et  tertius  in  capite  aulae  totius, 
et  quidem  in  hoc  tertio  sedebat  medius  Im¬ 
perator  inter  Episcopos  Ilosium  Legatum 
Pontificis  et  Alexandrum  Episcopum  Alexan¬ 
drinum,  necnon  Vitum  et  Vincentium  Lega¬ 
tos  item  Apostolicos.  Deinde  primus  ordi¬ 
nis  ejus,  qui  erat  a  dextris,  sedebat  Eusta¬ 
thius  Episcopus  Antiochenus.  Alterius  autem 
ordinis,  qui  erat  a  sinistris,  sedebat  primus 
MachariusEpiscopus  Hierosolyma?;  atque  hac 
ratione  servabatur  ordo  dignitatis  inter  pri¬ 
marios  Patriarchas ;  quem  certe  valde  pro¬ 
babile  est  servatum  fuisse  in  ea  Synodo,  vel 
certe,  si  id  placet,  respondere  possumus, 
Eustathio  datum  esse  locum  digniorem  ob 
antiquitatis  et  sanctitatis  ejus  meritum,  sed 
non  propterea  eum  Concilio  praesedisse. 
Nam  alioquin  Imperator  praesedisset  inCon¬ 
cilio  IV  et  VI,  qui  in  summo  loco  sedebat. 
Itaque  non  tam  ex  loco,  quam  ex  subscrip¬ 
tione  colligenda  et  praesidentia  ;  saepe  enim 
honoris  gratia  ille  sedet  primus,  qui  revera 
primum  locum  non  tenet. 

Quod  vero  Athanasius  non  fuerit  praeses, 
vix  eget  probatione,  solus  enim  Calvinus,  et 
sime  ulla  ratione  id  asserit;  et  praeterea 
constat,  Athanasium  tunc  fuisse  Diaconum, 
et  ivisse  ad  Concilium  cum  Episcopo  suo 

Alexandro,  et  nec  sedisse,  nec  subscripsisse. 
Yide  Ruffinum  lib.  X.  hist.  cap.  14,  et  Sul- 
pitium  lib.  II.  sacrae  historiae,  Gregorium 
Nazianzenum  oratione  in  Athanasium, 
et  ipsum  Athanasium  in  secunda  Apologia, 
Porro  Diaconum  sedere,  nedum  praesidere 
in  Synodo  Episcoporum,  nisi  locum  teneat 
Episcopi  sui,  .est  omnino  inauditum.  Non 
autem  tenebat  locum  Episcopi  Athanasius, 
cum  Episcopus  ipse  Alexander  adesset  prae¬ 
sens.  Denique  inter  subscriptiones  invenitur 
quidem  subscriptio  Alexandrini  Episcopi 
Alexandri,  proxime  posita  post  subscriptio¬ 
nem  Romanorum  Presbyterorum,  at  subs¬ 
criptio  Athanasii  nusquam  reperitur. 

Quod  ergo  praesides  fuerint  Legati  Pon¬ 
tificis  Episcopus  Hosius,  Vitus  et  Yincentius 
Presbyteri,  probatur,  primo  ex  subscriptio¬ 
nibus.  Hi  enim  tres  primi  omnium  subscrip¬ 
serunt.  Secundo,  ex  Gedreno,  in  compendio 
historiarum, et  Photio  in  libro  de  septem  Sy¬ 
nodis,  qui  dicunt  Sylvestrum  per  suos  Le¬ 
gatos  Concilio  Nicaeno  auctoritatem  contu¬ 
lisse.  Tertio,  ex  Athanasio  in  epistola  ad  so¬ 
litariam  vitam  agentes,  ubi  dicit,  Hosium 
Principem  fuisse  in  eo  Concilio,  et  ipsum 
esse,  qui  composuit  Symbolum,  quod  dici¬ 
tur,  Nicaenum.  Cum  autem  Hosius  fuerit 
simplex  Episcopus,  et  proinde  inferior  omni¬ 
bus  Patriarchis,  qui  erant  in  eo  Concilio,  si¬ 
ne  dubio  nunquam  habuisset  primum  locum, 
nisi  vicem  gessissetRomani  Pontificis.  Itaque 
in  praefatione  quadam  Concilii  Sardicensis, 
quae  habetur  in  primo  tomo  Conciliorum,  et 
fortasse  est  Dionysii  Exigui,  viri  doctissimi, 
disertis  verbis  habetur,  Hosium  Corduben- 
sem  in  Nicaeno  Concilio  Legatum  egisse  Ro¬ 
mani  Pontificis  ;  quod  etiam  ex  Codice  Grae¬ 
co  intelligi  potest,  qui  in  Yaticana Bibliothe¬ 
ca  habetur;  cujus  testimonium  vide  in  lib. 
II.  de  Concilio  Nicaeno,  edito  ab  Alphonso 
Pisano,  Societatis  Jesu,  Coloniae  anno  MD 
LXXXI. 

Secundum  Concilium  generale  fuit  Consti- 
nopolitanum  I,  in  quo  constat  non  praesedis¬ 
se  Imperatorem,  sed  tantum  misisse  ad  Epis¬ 
copos  litteras  Romani  Pontificis,  quibus  ad 
Concilium  vocabantur,  ut  patet  ex  epistola 
Concilii  ad  Damasum,  apud  Tbeodoretum 
lib.  Y.  cap.  9.  Constat  etiam  non  praesedisse 
Romanum  Pontificem,  sed  Nectarium  Epis¬ 
copum  Constantinopolitanum :  cujusrei  cau¬ 
sa  est,  quia  Romanus  Pontifex  non  interfuit 
nec  per  se,  nec  per  Legatos.  Pontifex  enim 
Damasus  convocaverat  quidem  Episcopos 


Orientis  Constantinopolim,  sed  ex  eo  loco 
postea  volebat  eos  Romam  venire,  ubi  ipse 
coegerat  Synodum  Episcoporum  Occidenta¬ 
lium  ut  Romae  fieret  plenissimum  Concilium. 
Caeterum  Orientales  excusaverunt  se  justas 
ob  causas,  et  conjunxerunt  se  animis,  et  sen¬ 
tentiis  cum  Occidentalibus,  non  autem  prae¬ 
sentia  corporali.  Vide  epistolas  Damasi  ad 
Concilium  Constantinopolitanum,  et  Concilii 
ad  Damasum,  apud  Theodoretum  lib.  V, 
cap.  9  et  10.  Quod  autem,  si  Damasus  ad¬ 
fuisset,  sine  dubio  praesedisset,  patet  ex  eis¬ 
dem  epistolis,  ubi  illi  Damasum,  ut  caput 
suum  agnoscunt,  et  ipse  filios  eos  vocat. 

Tertium  Concilium  fuit  Ephesinum  I ,  in 
quo  certum  est ,  non  praesedisse  Imperato¬ 
rem,  sed  Romanum  Pontificem  per  Legatos 
suos.  Quod  non  Imperator,  nec  aliquis  nomi¬ 
ne  ejus ,  patet  ex  epistola  ipsius ,  videlicet 
Theodosii  Junioris  ad  Synodum  Ephesinam, 
quae  habetur  tomo  ejus  Concilii  cap.  32.  ubi 
dicit,  se  misisse  Candidianum  Comitem  ,  ad 
Concilium,  non  ut  misceret  se  quaestionibus 
Ecclesiasticis  ,  sed  ad  Synodi  defensionem. 
Yide  epistolam  Nicolai  I  ad  Michaelem  Im¬ 
peratorem.  Quod  Romanus  Pontifex  Ccelesti- 
nus  praesederit  per  Legatum  suum  S.  Cyril- 
lum ,  testantur  omnes  historici:  Evagrius 
lib.  I,  cap.  4.  Photius  in  libro  de  septem  Sy¬ 
nodis,  Prosper  in  Chronico,  Nicephorus  lib. 
XIV,  cap.  34.  et  Liberatus  Abbas  in  Brevia¬ 
rio  cap.  13.  Denique  Justinianus  in  Edicto, 
et  Nicolaus  1  in  Epistola  ad  Michaelem  ,  et 
ipse  Coelestinus  in  Epistola  ad  Cyrillum,  quae 
exstat  in  hac  Synodo,  cap.  16.  et  inter  opera 
Cyrilli. 

At  Calvinus  respondet,  Ccelestinum  aliquo 
artificio  quaesivisse  saltem  nomen  praesiden¬ 
ti  ae ,  cum  rem  habere  non  posset,  et  ideo 
cum  mitteret  illuc  suos,  Cyrillo,  qui  alioqui 
praefuturus  erat ,  vices  suas  delegasse ,  ut 
saltem  per  illum  praesidere  videretur. 

At  figmentum  istud  Calvini ,  quod  sine 
ulla  ratione  profert ,  facile  refellitur.  Pri¬ 
mum,  ex  Prospero,  qui  dicit,  Nestorio  prae¬ 
cipue  restitisse  Cyrilli  industriam,  et  Coeles- 
tini  auctoritatem.  Secundo,  ex  epistola  Cce- 
lestini ,  qua  videmus  mandari  Cyrillo  vices 
Romani  Pontificis,  multo  ante,  quam  Legati 
cseteri  mitterentur.  Tertio,  ex  Nicaephoro, 
loco  notato  ,  qui  dicit ,  adeo  magni  fecisse 
Orientales  hoc  privilegium,  datum  Cyrillo  a 
Coelestino  ,  ut  deinceps  Cyrillus  mitram,  et 
nomen  Papae,  atque  ut  judex  orbis  universi 
appellaretur  ,  acceperit,  et  haec  ornamenta 

etiam  ad  successores  transmiserit.  Quarto, 
ex  epistola  Cyrilli  ad  Constantinopolitanos, 
in  qua  dicit,  quod  si  Nestorius  intra  termi¬ 
num  a  sancto  Coelestino  Papa  praescriptum, 
non  resipuerit,  communione  Ecclesiae  priva¬ 
bitur.  Quinto,  ex  ipsa  Synodo,  quae  ut  refert 
Evagrius  lib.  I,  cap.  4.  et  ex  ipsa  sententia, 
quae  habetur  tomo  II,  cap.  10.  hujus  Syno¬ 
di,  cum  damnationem  inNestorium  pronun¬ 
tiare  vellet ,  praemisit  se  cum  aliis  Ecclesiae 
canonibus,  tum  praecipue  litteris  Papae  Gce- 
lestini,  necessario  compulsum  ad  tam  seve¬ 
ram  sententiam.  Denique,  extat  epistola  Sy¬ 
nodi  ad  Coelestinum,  in  qua  reservant  judi¬ 
cio  ipsius  Gcelestini  causam  Joannis  Episcopi 
Antiocheni,  ut  ipse  in  eum  sententiam  ferat. 
Quae  omnia  sunt  certa  argumenta,  quodCoe- 
lestinus  re  ipsa  fuerit  Praeses  et  Princeps  in 
eo  Concilio. 

Quartum  Concilium  est  Chalcedonense,  in 
quo  initio,  id  est,  in  prima  actione,  Impera¬ 
tor  Marcianus  interfuit,  et  sedit  primo  loco, 
non  tamen  praesedit ,  ut  Judex  ,  ut  ipsemet 
testatus  est  in  oratione  ad  Synodum  ,  quae 
exstat  act.  I.  ubi  ait ,  se  venisse  ad  confir¬ 
mandam  fidem,  sicut  olim  fecerat  Constan¬ 
tinus  Magnus  ,  id  est,  non  venisse  ad  expli¬ 
candam  fidem,  et  controversias  judicandas ; 
sed  ad  hoc,  ut  fides  a  Concilio  explicata,  fir¬ 
ma  ,  ac  tuta  consisteret ,  defensa  videlicet 
Imperatoris  ope  et  auctoritate.  Interfuerunt 
denique  nomine  Imperatoris  in  aliis  actioni¬ 
bus  quidam  Judices  seculares.  qui  non  erant 
Judices  controversiarum  fidei,  sed  tantum, 
an  omnia  fierent  legitime,  sine  vi,  et  fraude, 
et  tumultibus.  Quia  enim  in  Concilio  Ephe- 
sino  II,  Dioscorus  Episcopus  militibus  intro¬ 
ductis,  vi  coegerat  Episcopos  ad  subscriben¬ 
dum  :  In  hoc  Concilio  interfuerunt  vel  Im¬ 
perator,  vel  Vicarii  ejus  ad  impediendam 
violentiam.  Id  quod  ex  toto  Concilio  appa¬ 
ret;  nunquam  enim  sententiam  ferunt,  nun¬ 
quam  subscribunt,  et  in  omnibus  sententiis 
Episcoporum  acquiescunt.  Et  quamvis  ,  in 
fine  primae  actionis,  videantur  judices  saecu¬ 
lares  terre  sententiam  in  Dioscorum  et  alios 
Episcopos  :  tamen  in  tertia  actione  declara¬ 
tur,  illam  sententiam  fuisse  conditionatam, 
nimirum  si  id  placeret  Sanctissimo,  Episco¬ 
pis,  quibus,  ut  ibidem  asseritur,  id  a  Domi¬ 
no  Deo  creditum  est.  Itaque  judices  illi  non 
tam  sententiam  judicariam  tulerunt ,  quam 
exposuerunt  quid  sibi  videretur.  Nam  sanc¬ 
ta  Synodus,  post  illam  judicum  sententiam, 
tertio  admonuit  Dioscorum  ,  et  tandem  Le¬ 


gati  Papae  sententiam  in  Dioscorum  tulerunt, 
tanquam  veri  Concilii  praesides,  quam  om¬ 
nes  Episcopi  probaverunt. 

Praefuerunt  autem  revera  ut  Judices  Ec¬ 
clesiastici,  Legati  Leonis  Papae.  Ipsi  enim  in 
omnibus  actionibus  primi  nominantur,  primi 
sedent,  primi  loquuntur,  primi  subscribunt, 
ipsi  sententiam  definitivam  in  Dioscorum  pro¬ 
ferunt,  nomine  Papae  et  totius  Concilii  act. 
3.  his  verbis  :  «  Sanctissimus  ac  beatissimus 
Papa  caput  universalis  Ecclesiae  Leo  per  nos 
Legatos  suos,  sancta  Synodo  consentiente, 
Petri  Apostoli  praeditus  dignitate,  qui  Eccle¬ 
siae  fundamentum,  et  petra  fidei  et  coelestis 
regni  janitor  nuncupatur,  Episcopali  digni¬ 
tate  Dioscorum  nudavit  et  ab  omni  sacerdo¬ 
tali  opere  fecit  extorrem.  »  Denique  B.  Leo 
et  Goncilium  totum  id  fatentur.  Leo  epist. 
47.  ad  Concilium  Chalcedonense  ,  sic  ait  : 
a  In  his,  inquit,  fratribus  Paschasino  et  Lu- 
centio  Episcopis  ,  Bonifacio  et  Basilio  Pres¬ 
byteris,  qui  ab  Apostolica  sede  directi  sunt, 
me  Synodo  vestra  fraternitas  existimet  prae¬ 
sidere.  »  Concilium  Chalcedonense  in  epis¬ 
tola  ad  Leonem,  quae  habetur  act.  3.  in  qui¬ 
busdam  exemplarib.  in  aliis  post  finem  Con¬ 
cilii  :  «Quibus  Episcopis  Concilii,  tu  quidem 
sicut  membris  caputpraeeras  in  his,  qui  tuum 
tenebant  ordinem ,  benevolentiam  praefe¬ 
rens.  Imperatores  vero  ad  ornandum  decen¬ 
tissime  praesidebant  etc.  » 

Calvinus  respondet,  in  hoc  quidem  Conci¬ 
lio  praesedisse  Legatos  Pontificis  Romani; 
sed  ex  privilegio  Imperatoris  ,  quod  extor¬ 
serat  Leo  Papa  :  «  Cum  enim  fieret  Gonci¬ 
lium  Ephesinum  secundum,  inquit  Calvinus, 
non  est  ausus  Leo  petere  primam  sedem  in 
Concilio,  sed  misit  Legatos,  et  passus  est  eos 
subesseDioscoro  Alexandrino  Episcopo  Prae- 
sidi.  Quia  vero  res  male  cessit,  et  Dioscorus 
non  recte  navim  gubernavit,  Leo,  illa  occa¬ 
sione  accepta,  petiit  ab  Imperatore,  ut  per¬ 
mitteret  aliud  Concilium  fieri,  cui  Legati  sui 
praeessent.  Imperator,  quia  videbat,  non  es¬ 
se  in  Oriente  ullos  idoneos  Episcopos  tanto 
oneri,  ex  defectu  personarum,  permisit  Ro¬ 
manis  Legatis  praesidentiam.  » 

Haec  historia,  quam  Calvinus  sine  ulla  pro¬ 
batione  recitat ,  plena  est  mendaciis ;  nam 
in  primis,  quod  Leo  non  sit  ausus  petere  pri¬ 
mam  sedem  in  Concilio  Ephesino  ,  menda¬ 
cium  est.  Scribit  enim  Liberatus  in  Brevia¬ 
rio  cap.  12  ,  Legatos  Romani  Pontificis  no¬ 
luisse  in  Concilio  sedere,  cum  vidissent  prae¬ 
sidere  Dioscorum,  et  non  datam  sanctae  sedi 

Romanae  praesessionem.  Porro  Dioscorum 
extorsisse  contra  fas  ab  Imperatore  praesiden- 
tiam  illam  ,  scribunt  Zonaras  in  vita  Theo¬ 
dosii,  et  Evagrius  lib.I,  cap.  10.  Unde  etiam 
Leo  epist.  24,  23  et  26  ad  Theodosium  et 
Pulcheriam,  frequenter  repetit ,  Dioscorum 
in  ea  Synodo  sibi  vendicasse  principatum. 
Ubi  etiam  testatur ,  Flavianum  Episcopum 
Constantinopolitanum  appellasse  a  Concilio 
illo  ad  Apostolicam  sedem  ,  et  libellum  ap¬ 
pellationis  tradidisse  Legatis  Romanis  :  Quo¬ 
modo  ergo  non  auderet  Leo  in  eo  Concilio 
praesidentiam  petere,  a  quo  ad  se,  tanquam 
ad  majorem,  appellabatur?  Deinde,  quod 
Leo  petierit  ab  Imperatore  ,  ut  sui  Legati 
praeessent  in  Synodo  Chalcedonensi,  et  quod 
Imperator  id  concesserit  defectu  persona¬ 
rum  Orientalium  ,  mendacia  impudentissi- 
ma  sunt;  nihil  enim  tale  ab  ullo  narrat.  Imo 
videmus  Leonem  Legatos  misisse  absolute, 
ut  praesiderent,  nullius  consensu  petito,  ne¬ 
dum  venia  vel  permissione. 

Quintum  Concilium  fuit  Constantinopoli¬ 
tanum  II.  in  eo  praesedit  non  Menas,  (ut  fal¬ 
so  Calvinus  docet)  Concilium  enim  a  Mena 
celebratum,  non  generale  ,  sed  particulare 
fuit,  ut  supra  demonstravimus;  sed  Euty- 
chius,  Menae  successor,  qui  tamen  agnovit, 
et  professus  est,  praesidentiam  debitam  fuis¬ 
se  Romano  Pontifici ,  si  is  interesse  Concilio 
voluisset.  Unde  Zonaras  in  vita  Justiniani  : 
«  Sub  hoc,  inquit,  quintum  Concilium  est 
coactum  centum  sexaginta  quinque  Episco¬ 
porum,  quorum  Princeps  fuit  Vigilius  Papa 
Romanus.  »  Et  ipse  Eutychius  Patriarcha  in 
Epistola  ad  Vigilium  ,  quae  habetur  in  fine 
primae  collationis  quintae  Synodi  :  «Petimus 
inquit,  praesidente  nobis  vestra  Beatitudine 
de  tribus  capitulis  quaeri  et  conferri.  »  Quae 
verba  Patriarchae  Eutychii  non  solum  men¬ 
dacium  Calvini  refellunt,  qui  scripsit  Menam 
in  eo  Concilio  praesedisse,  sed  etiam  alterum 
Illyrici,  qui  Centur.  VI,  cap.  9,  colum.  309. 
asseruit,  Vigilium  Papa  noluisse  Synodo  in¬ 
teresse,  ne  cogeretur  secundus  Eutychio  as¬ 
sidere.  At  qui  hoc  timere  potuit,  cum  ipse 
Eutychius  praesidentiam  illi  offerret? 

Sextum  Concilium  fuit  Constantinopolifca- 
numlll,  in  eo  Praesides  fuerunt  Legati  Aga-- 
thonis  Romani  Pontificis  ,  Petrus  et  Geor- 
gius  Presbyteri ,  ac  Joannes  Diaconus.  Id 
enim  affirmatZonaras  invita  Constantini IV, 
et  praeterea  ex  ipsa  Synodo  patet,  ubi  in  sin¬ 
gulis  actionibus  isti  primi  omnium  nominan¬ 
tur,  loquuntur,  subscribunt.  Interfuit  in  hac 


Synodo  etiam  Imperator  Constantinus,  cum 
nonnullis  viris  illustribus,  et  praesedit,  id 
est,  primo  loco  sedit,  sed  non  fuit  ullo  modo 
Judex,  aut  formaliter  Praeses  ,  nam  nullam 
sententiam  tulit,  et  ultimus  omnium  subscrip¬ 
sit,  non  definiens,  sed  consentiens. 

Septimum  Concilium  est  Nicaenum  II ,  in 
quo  sine  controversia  Praesides  fuerunt  Le¬ 
gati  Papae  Adriani  I,  Petrus  Archipresbyter, 
et  Petrus  Abbas  sancti  Sabae.  Isti  enim  pri¬ 
mi  nominantur ,  et  primi  subscribunt.  Im¬ 
perator  nihil  in  hac  Synodo  egisse  legitur. 

Octavum  Concilium  est  Constantinopolita¬ 
num  IV;  in  quo  etiam  sine  controversia  Le¬ 
gali  Adriani  II  praesederunt,  videlicet  Dona¬ 
tus  et  Stephanus  Episcopi ,  et  Marinus  Dia¬ 
conus  ,  qui  primi  nominantur  ,  et  subscri¬ 
bunt,  et  in  ipsa  prima  actione  rogati  a  Con¬ 
cilio,  ut  ostenderent  litteras  Papae  ,  quibus 
daretur  eis  praesidentia  ,  mox  exhibuerunt 
litteras  Adriani.  Denique  ,  ad  finem  Concilii 
ita  subscribit  primus  :  «  Ego  Donatus  Dei 
gratia  Episcopus  Ostiensis  ,  locum  obtinens 
Domini  mei  Adriani  universalis  Papae,  huic 
sanctae  et  universali  Synodo  praesidens,  om¬ 
nia,  quae  superius  leguntur ,  promulgavi,  et 
manu  propria  subscripsi.»  Imperator  autem 
Basilius  adfuit  quidem  ,  sed  in  fine  Concilii 
aperte  testatus  est  longa  oratione ,  non  esse 
suum,  nec  ullius  hominis  Laici ,  miscere  de 
Ecclesiasticis  judiciis.  Et  tandem  subscripsit 
post  omnes  Patriarchas  non  definiens ,  sed 
suscipiens,  et  consentiens ,  praefatus  etiam 
antea  se  debuisse  subscribere  post  omnes 
Episcopos  ,  ut  olim  fecerunt  Constantinus, 
Theodosius  ,  et  Marcianus ;  tamen  se  sub¬ 
scripsisse  immediate  post  Patriarchas,  quia 
tali  eum  honore  Episcopi  afficere  volue¬ 
runt. 

Si  ergo  his  addamus  reliqua  generalia 
Concilia,  in  quibus  omnibus  sine  controver¬ 
sia  Pontifex  Romanus  praesedit,  habebimus 
ex  continua  Ecclesiae  consuetudine,  proprie 
ad  Romanum  Pontificem  pertinere  munus  in 
Conciliis  generalibus  praesidendi .  De  caeteris, 
quae  ad  formam  pertinent  Conciliorum ,  ut 
de  ordine,  quae  caefceri  sederedebent,  de  ves¬ 
tibus  Episcoporum  in  Synodo  ;  de  modo  pro¬ 
cedendi,  etc.  vide  Joannem-de  Turrecremata 
lib.  III,  cap.  26  et  27.  et  Concilium  Toleta¬ 
num  IV,  cap.  3.  Toletanum  XI ,  cap.  d.  et 
initium  Conciliorum  Constantiensis  et  Basi- 
leensis. 

Solvuntur  argumenta  adversariorum. 


Argumenta  Calvini  sumuntur  a  praxi  Ec- 
clesise.  Proponit  enim  quinque  Concilia  ,  in 
quibus  Pontifex  Romanus  non  praefuit.  Vide¬ 
licet  Nicaenum,  cui  praefuit  Atbanasius  ;  Quin¬ 
tum  generale  ,  cui  praefuit  Menas  ;  Ephesi- 
num  secundum,  cui  praefuit  Dioscorus;  Car¬ 
thaginiense  sextum ,  cui  praefuit  Aurelius, 
etiam  si  adessent  Legati  Pontificis  ;  et  Aqui- 
leiense  ,  cui  non  Damasus  ,  sed  Ambrosius 
praesedit.  Sed  ad  prima  tria  jam  est  respon¬ 
sum. 

Ad  Quartum  dico,  solum  in  generali  Con¬ 
cilio  debere  necessario  Romanum  Pontifi¬ 
cem  praesidere  ;  in  provincialibus  enim,  vel 
nationalibus ,  qualia  sunt  omnia  Carthagi¬ 
niensia,  non  negamus  deberi  praesidentiam 
Archiepiscopo,  vel  primati  ejus  loci.  Porro 
Legati  Romani  Pontificis  non  fuerunt’ ad  il¬ 
lud  Concilium  missi,  ut  praesiderent,  sed  ut 
quaedam  tractarent  cum  eo  Concilio  nomine 
Romanae  Ec,clesiae. 

Ad  Quintum  dico  ,  argumentum  conflari 
ex  duobus  mendaciis  Calvini,  quae  sunt  ma¬ 
jor  et  minor,  propositio  ;  ex  quibus  quid  po¬ 
test  colligi,  nisi  mendacium?  Primum  men¬ 
dacium  est,  quod  Aquileiense  Concilium  fue¬ 
rit  generale  ;  nam  primo,  si  fuisset  generale, 
fuisset  secundum,  etproinde  Constantinopo- 
litanum,  quod  postea  secutum  est,  non  fuis¬ 
set  secundum,  sed  tertium.  Deinde  vix  inter¬ 
fuerunt  Episcopi  30,  qui  certe  non  sufficiunt 
ad  generalem  Synodum  faciendam.  Denique 
in  epistola  hujus  Concilii  ad  Imperatorem, 
dicunt  Patres  ,  non  fuisse  opus  congregare 
Concilium  generale,  sed  abunde  satis  fuisse 
ad  id  ,  pro  quo  vocati  erant ,  paucos  illos 
Episcopos,  praesertim  cum  essent  ex  variis 
provinciis  Occidentis.  Itaque  Concilium  fuit 
provinciale  ,  sed  adjutum  etiam  aliquot  Le¬ 
gatis  quarumdam  aliarum  provinciarum. 

Secundum  mendacium  est ,  quod  Ambro¬ 
sius  praesederit :  nam  primus  nominatur  Va¬ 
lerianus  Episcopus  Aquileiensis ,  secundus 


Ambrosius  Mediolanensis  :  quod  est  argu¬ 
mentum,  Valeriano  datum  esse  primum  lo¬ 
cum.  Neque  his  repugnat,  quod  Ambrosius 
iu  eo  Concilio  fere  solus  disputat  cum  hae¬ 
reticis  ;  munus  enim  disputandi  non  Praesi- 
di ,  sed  Episcopo  doctissimo  demandari  so¬ 
let. 

Brentius  argumenta  petit  ex  Testamento 
veteri ,  in  quo  constat  praecipuos  Judices, 
etiam  in  rebus  spiritualibus,  fuisse  Princi¬ 
pes,  sive  Reges,  ut  patet  de  Mose  ,  Josue, 
Davide,  Salomone,  Ezechia,  Josia.  Accedit, 
quod  Deus  commisit  Principibus  custodiam 
legis  divinae,  ut  dicitur  Roman.  XIII  :  Si  ma¬ 
le  egeris,  time ;  non  enim  sine  causa  gladium 
portat  { I).  Ergo  Principum  est 'judicare  de 
lege  Dei ,  quomodo  sit  servanda,  et  punire 
transgressores.  Sed  hoc  argumentum  jam 
est  a  nobis  solutum  in  lib.  III  de  verbo  Dei, 
et  in  lib.  I  de  Pontifice.  Quia  tamen  non  pi¬ 
guit  adversarios  eadem  argumenta  saepius 
repetere,  nec  nos  pigebit  solutiones  quoque 
saepius  repetere. 

Respondeo  igitur  primo,  Mosem  non  so¬ 
lum  Principem,  sed  etiam  summum  Sacer¬ 
dotem  fuisse,  ut  patet  ex  Psalm.  XCVIII  : 
Moses  et  Aaron  in  Sacerdotibus  ejus  (2).  Josue 
autem,  Davidem,  Salomonem,  et  aliquos 
alios  non  solum  Reges,  sed  etiam  prophetas 
fuisse,  quibus  Deus  quaedam  extraordinarie 
committebat,  quae  ad  Sacerdotes  alioquin  ex 
officio  spectabant  :  IIoc  modo  Salomon  Rex 
amovit  Abiathar  a  sacerdotio,  et  constituit 
Sadoc  pro  eo,  III.  Reg.  II.  id  enim  fecit,  non 
ut  Rex,  sed  ut  Propheta  ex  divina  inspira¬ 
tione  ;  Unde  subjungitur  ibidem  causa  :  Ut 
impleretur  sermo  Domini ,  quem  locutus  est  su¬ 
per  domum  Heli ,  in  Silo  (3).  Sed  non  propter 
ista  extraordinaria,  delenda  est  ex  Deut.  c. 
XVII  lex  illa  generalis,  qua  jubentur  omnes 
in  dubiis  circa  legem  recurrere  ad  Sacerdo¬ 
tes  :  neque  illa  Mala  chiae  II :  Labia  sacerdotis 
custodient  scientiam ,  et  legem  requirent  ex  ore 
ejus  (4). 

Dico  secundo,  alios  reges  Synagogae,  qui 
boni  fuerunt,  nunquam  se  miscuisse  in  ne¬ 
gotiis  sacerdotalibus  ejus,  et  si  quando  se 
miscuerunt,  punitos  fuisse,  ut  patet  de  Rege 
Josaphat  optimo,  qui  II.  Paralipom.  XIX 
aperte  distinguit  officia,  et  dicit  :  Amarias 
Sacerdos  et  Pontifex  in  omnibus,  quee  ad  Deum 
pertinent,  praesidebit  :  Porro  Zabadias.  qui 
est  dux  in  domo  Juda,  super  ea  opera  erit,  quee 


(1)  Rom.  XIII,  4.  —  (2)  Psal.  XCVIII,  6.  —  (3)  IIL  Reg.  II,  27.  —  (4)  Malach.  II,  7. 

ad  Regis  officium  pertinent  (1).  E  contrario 
autem  Ozias  Rex,  II.  Paralip.  XXVI,  cum 
Sacerdotis  officium  usurpare  voluisset,  mox 
a  Deo  percussus,  leprosus  factus  est,  et  per¬ 
mansit  usque  ad  mortem. 

Ad  confirmationem  dico,  Reges  esse  cus¬ 
todes  Legis  divinse,  sed  non  interpretes,  et 
proinde  ad  eorum  officium  pertinere,  ut  le¬ 
gibus  et  edictis  suis  jubeant  eam  fidem  te¬ 
neri,  quam  Sacerdotes  tenendam  docent,  et 
haereticos  ab  Ecclesia  judicatos  coerceant 
poenis  temporalibus,  ut  Augustinus  docet  in 
epist.  48,  50  et  166.  Et  pii  Imperatores  Con¬ 
stantinus,  Theodosius,  Martianus,  aliique  id 
saepe  fecerunt,  ut  patet  ex  1.  Cunctos  popu¬ 
los,  C.  de  summa  Trinitate  et  fide  Catholica, 
et  ex  toto  titulo  de  haereticis  in  eodem  Co¬ 
dice. 

Argumenta  Hermanni  sumuntur  ex  variis 
exemplis  veterum.  Primum  est  ex  disputa- 
tatione  Athanasii  cum  Ario,  praesidente  Pro¬ 
bo  judice,  homine  laico,  et  nondum  Chris¬ 
tiano,  quem  Imperator  Constantius  deputa¬ 
verat,  quae  quidem  exstat  imperfecta  in  ope¬ 
ribus  Athanasii,  sed  perfecta  in  operibus 
Vigilii  Episcopi  Tridentini,  qui  floruit  circa 
annum  Domini  500. 

Respondeo,  nunquam  fuisse  talem  dispu¬ 
tationem  re  ipsam  habitam  :  sed  Vigilium 
eam  composuisse  per  modum  Dialogi :  ut  eo 
modo  scriberet  contra  Arianos,  ut  ipsemet 
fatetur  lib.  V  contra  Eutychen,  non  procul 
ab  initio  ;  Et  praeterea  res  ipsa  clamat ;  nam 
disputatio  habetur  inter  quatuor  homines, 
Sabellium,  Arium,  Photinum,  et  Athana- 
sium  tunc  Episcopum,  ut  patet  ex  epistola 
Imperatoris,  quae  initio  disputationis  fingitur 
missa  ad  Probum  :  At  Sabellius  obiit  ante¬ 
quam  ullus  ex  aliis  tribus  orbi  innotesceret, 
ut  patet  ex.Eusebio  lib.  VII,  histor.  cap.  5. 
Arius  quoque  obiit  tempore  Constantini, 
antequam  Constantius  regnare  inciperet,  ut 
patet  ex  Socrat.  lib.  I,  cap.  25.  ergo  non 
potuit  cum  Athanasio  congredi,  tempore 
Constantii,  ut  hic  fingitur.  Quod  vero  quidam 
dicunt,  duos  fuisse  Arios,  et  cum  posteriore 
tamen  disputasse  Athanasium,  refellitur  ex 
ipsomet  Vigilio  qui  initio  hujus  disputationis 
aperte  testatur,  se  loqui  de  illo  Ario,  qui 
Arianam  haeresim  primus  excogitavit. 

Sed  Dices,  etiamsi  Dialogus  sit  fictus,  ta¬ 
men  apparet,  non  esse  visum  absurdum  Vi¬ 
gilio,  si  judex  laicus  praeesset  disputationi 


de  religione.  Respondeo,  Vigilium  ita  Dia¬ 
logum  composuisse,  ut  ostenderet  tantam 
esse  vim  Catholicae  veritatis,  ut  etiam  sub 
judice  non  Christiano  vincere  possit. 

Secundum  exemplum  est  desumptum  ex 
Zonara  in  vita  Constantini,  ubi  legimus,  ad 
petitionem  Helenae,  quae  conabatur  pertra¬ 
here  Constantinum  filium  a  fide  Christi  ad 
Judaismum,  disputasse  Sylvestrum  cum  Ju¬ 
daeis  coram  quibusdam  senatoribus,  tan- 
quam  judicibus,  ex  mandato  Constantini. 

Respondeo,  videri  incertam  istam  narra¬ 
tionem,  omnes  enim  veteres  Helenam  lau¬ 
dant  ut  feminam  Christianissimam.  Et  non 
solum  Catholici,  sed  etiam  Magdeburgenses 
Cent.  IV,  coi.  694.  rident  hanc  narrationem, 
ut  fabulosam  ;  et  ex  Chronico  Eusebii  colli¬ 
gitur  anno  325,  lignum  crucis  Dominicse  ab 
Helena  inventum,  et  Marianus  Scotus  sub 
annum  327,  scribit  illam  disputationem  in¬ 
cidisse  opera  Helenae,  tunc  Christum  perse¬ 
quentis,  quee  nullo  modo  cohaerent. 

Tertium  exemplum  sumitur  ex  Optato  Mi- 
levitano,  et  Augustino,  qui  multis  in  locis 
scribunt,  Donatistas  in  causa  Caeciliani  ab 
Imperatore  judice  postulasse ;  Imperatorem 
autem  dedisse  eis  R  omanum  Episcopum  cum 
aliis  quibusdam  Episcopis,  sed  eos  appel¬ 
lasse,  et  ab  Imperatore  accepisse  alios  judi¬ 
ces  in  Gallia,  quos  rursum  appellantes  Im¬ 
perator  ipse  judicavit.  Ergo  summus  Judex 
in  causis  Episcoporum  est  Imperator. 

Respondeo,  bene~habet  quod  haeretici  ar¬ 
gumentantur  ex  gestis  haereticorum  majorum 
suorum  ;  nam  quod  male  fecerint  recurren¬ 
do  ad  Imperatorem  tanquam  Judicem,  et 
quod  pejus  fecerint  rursum  ad  eum  appel¬ 
lando,  Optatus,  Augustinus  et  Imperator  ip¬ 
se  testes  sunt.  Augustinus  epist.  48.  dicit, 
hinc  merito  reprehendit  Donatistas,  quod 
apud  Imperatorem  accusaverint  Caecilianum, 
cum  potius  eum  apud  Episcopos  Transma¬ 
rinos  convincere  debuissent.  Et  ibidem  ad¬ 
dit,  Imperatorem  ordinatius  egisse,  qui  Do¬ 
natistas,  ad  se  venientes,  remisit  ad  judicium 
Milthiadis  Romani  Episcopi. 

Optatus  lib.  I  contra  Parmen.  refert,  Im¬ 
peratorem  sic  exclamasse  :  «  0  rabida  furo¬ 
ris  audacia,  sicut  in  causis  Gentilium  fieri 
solet,  appellationem  interposuerunt.  »  Item 
Augustinus  in  epistol.  162  :  «  Qua  in  re,  in¬ 
quit,  quemadmodum  detestetur  illos  Cons¬ 
tantinus  audivistis.  Atque  utinam,  ut  eis  ipse 


(1)  II.  Paralip.  XIX,  11. 

cessit,  ut  de  illa  causa  post  Episcopos  judi¬ 
caret,  a  sanctis  Antistitibus  veniam  postea 
petiturus,  sic  et  illi  aliquando  cederent  ve¬ 
ritatis.  »  Ubi  vides  Constantinum  eegre  tu¬ 
lisse  ad  se  appellari,  et  judicasse  post  Epis¬ 
copos  coactum,  ut  vel  sic  frangeret  furorem 
Donatistarum,  cum  viderent  se  ab  omnibus 
condemnari  :  et  praeterea  intellexisse  Cons¬ 
tantinum,  se  non  posse  jure  suo  judicare, 
sed  tantum  ea  spe,  quod  postea  Episcopi 
veniam  illi  darent,  a  quibus  eam  petiturus 
erat.  Quae  autem  fuerit  mens  Constantini 
extra  hos  articulos  necessitatis,  patet  ex 
Ruffino  lib.  X,  hist.  cap.  2.  ubi  asseruit  se 
debere  judicari  ab  Episcopis,  non  eos  judi  ¬ 
care. 

Quartum  exemplum  est  sumptum  ex  Bre¬ 
viculo  collationum  circa  principium,  ubi  sic 
Augustinus  loquitur  :  «  Cum  Catholici  Epis¬ 
copi  et  partis  Donati,  jussu  Imperatoris  dis¬ 
putando  inter  se  gestis  apud  Tribunum  et 
Notarium  Marcellinum  cognitorem  habitis, 
contulissent  etc.  »  Et  in  fine  Breviculi  asse¬ 
rit,  Marcellinum,  ut  judicem,  sententiam  tu¬ 
lisse  pro  Catholicis  contra  Donatistas. 

Quintum  exemplum  sumitur  ex  Sozomeno 
lib.  IV,  cap.  5.  et  ex  Epiphanio  haeresi  17. 
qui  scribunt  Photinum  petiisse  et  impetrasse 
ab  Imperatore  judices,  coram  quibus  causam 
suam  ageret. 

Respondeo  ad  quartum  exemplum ,  ex 
doctrina  ipsius  Augustini,  collationem  illam 
cum  Donatistis  extraordinariam,  et  quadam 
necessitate  susceptam  fuisse  :  Nam  ut  scribit 
idem  Augustinus  lib.  III  contra  Julianum, 
cap.  1.  cum  Pelagiani  vellent  opera  Impera¬ 
toris  cogere  Catholicos  ad  collationem  eo 
modo,  quo  antea  Catholici  coegerant  Dona¬ 
tistas  :  Augustinus  respondit,  Catholicas  eam 
collationem  modo  extraordinario  cum  Dona¬ 
tistis  necessario  habuisse,  eo  quod  illi  totam 
Africam  infestarent,  nec  possent  aliter  re¬ 
primi,  vel  ad  Concilium  cogi,  nisi  per  tem¬ 
porales  potestates,  ut  tunc  factum  est. 

Dico  praeterea  illud  judicium  non  fuisse 
tale,  quale  est  de  quo  nos  agimus.  Non  enim 
ita  judicavit  Marcellinus,  ut  ejus  sententia 
totam  Ecclesiam  obligaverit,  sed  tantum  ut 
represserit  audaciam  Donatistarum ;  senten¬ 
tia  enim  Marcellini  fuit  Donatistas  ita  a  Ca¬ 
tholicis  confutatos,  ut  non  habuerint  quod 
respondere  possent.  Sicut  etiam  cum  Au¬ 
gustinus  disputavit  cum  Pascentio  Ariano, 
arbitro  Laurentio,  ut  patet  ex  epist.  Augus¬ 
tini  174  et  178.  sententia  Laurentii  non  fa¬ 


ciebat  rem  de  fide,  sed  tantum  valebat  ad 
confusionem  Pascentii,  qui  victus  pronun¬ 
tiabatur;  et  idem  dicendum  est  de  disputa¬ 
tione  Photini  hEeretici,  et  de  similibus  dis¬ 
putationibus.  Nunquam  enim  in  Ecclesia  ha¬ 
bitae  sunt  pro  legitimis  definitionibus,  qualia 
sunt  decreta  Conciliorum. 

Sextum  exemplum  sumptum  est  ex  Socra¬ 
te  lib.  V,  cap.  10.  et  Sozomeno  lib.  VII,  c. 
12.  ubi  legimus,  Imperatorem  Theodosium 
jussisse,  ut  singuli  Principes  variarum  reli¬ 
gionum,  id  est,  Catholici,  Ariani,  Eunomiani 
adferrent  ad  se  scriptam  formulam  fidei  suae. 
Quod  cum  lactum  esset,  Imperatorem  im¬ 
pense  Deum  orasse,  ut  animum  suum  diri¬ 
geret  in  vera  fide  eligenda,  et  tum  demum 
lectis  omnibus  confessionibus  solam  Catho¬ 
licam  approbasse ,  et  eam  servari  jus¬ 
sisse. 

Respondeo,  Theodosium  non  suscepisse 
aliquam  novam  controversiam  definiendam, 
neque  se  judicem  ullo  modo  fecisse  in  causa 
fidei.  Quod  patet  primo,  quia  illa  quaestio 
jam  definita  erat  in  Concilio  Nicaeno,  cujus 
ipse  adeo,  strenuus  sectator  erat,  ut  noluerit 
baptizari  ab  Episcopo  Thessalonicensi,  nisi 
prius  intelligeret  eum  esse  fidei  Nicae¬ 
nae  ;  ut  est  apud  Socratem  lib  V,  cap.  6. 
non  ergo  dubitare  potuit,  an  esset  verior  fi¬ 
des  Ariana,  an  fides  Catholica.  Secundo,  quia 
Ambrosius  in  ep.  32.  dicit,  non  esse  Impe¬ 
ratorum  in  causa  fidei  judicare  ;  et  hoc  pro¬ 
bat  testimonio  Constantini,  Valentiniani  se¬ 
nioris,  et  Theodosii.  Item  in  Concilio  Aqui- 
leiensi,  idem  Ambrosius  dicit,  Imperatorem 
Theodosium  liberum  reliquisse  judicium  sa¬ 
cerdotibus.  Theodosius  igitur  nihil  judicavit 
in  causa  fidei,  sed  tantum  legit  sectariorum 
confessiones,  ut  eis  acquiesceret,  eisque  sa¬ 
tisfaceret,  ne  videretur  eos  inauditos  sine 
ratione  damnare. 

Quod  autem  scribit  Socrates,  Theodosium 
a  Deo  per  orationes  postulasse,  ut  se  dirige¬ 
ret  in  eligenda  fide,  falsum  esse  arbitror 
Nam  cum  oraverit  secreto,  ut  idem  Socrates 
affirmat,  quis  potest  scire,  quid  oraverit  ?  Et 
preeterea  certum  est  eum  non  sic  orasse, 
quia  sic  orando  peccasset  peccato  infidelita¬ 
tis,  dubitando  de  fide,  quam  semel  accepe¬ 
rat  ;  Et  tamen  eum  in  hoc  facto  nihil  pec¬ 
casse,  sed  laudabiliter  egisse,  omnes  faten¬ 
tur.  Oravit  igitur,  non  ut  dirigeretur  in  eo 
negotio,  ne  aliquid  imprudenter  ageret,  et 
fortasse  a  Deo  veniam  petiit,  quod  alienun* 
jus  occupare  videretur;  et  simul  oravit,  ne 

deciperetur  legendo  confessiones  tot  hccreti- 
corura. 

Septimum  exemplum  sumitur  ex  Theodo- 
reto  lib.  Y,  cap.  23.  ubi  legimus,  quod  cum 
Romani  Pontifices  nollent  Flavianum  esse 
Episcopum  Antiochenum,  tamen  Theodosius 
Imperator  aliter  judicavit,  et  jussit  Flavia¬ 
num  Antiochi®  esse  Episcopum. 

Respondeo,  hanc  historiam  mirifice  osten¬ 
dere  Romani  Pontificis  primatum,  et  nihil 
plane  obesse  praesenti  causae.  Dico  igitur, 
Pontificem  jure  noluisse,  ut  Flavianus  esset 
Episcopus,  Imperatorem  autem,  quod  fecit, 
ex  potentia,  non  ex  justitia  fecisse.  Id  quod 
probo,  quia  ut  Socrates  refert  lib.  Y,  cap.  5. 
cum  esset  schisma  in  Ecclesia  Antiochena, 
et  simul  sederent  Meletius,  et  Paulinus,  pla¬ 
cuit  tandem  Dmnibus,  ut  simul  sederent ; 
sed  cum  alter  moreretur,  alter  solus  Episco¬ 
pus  esset,  nemine  succedente  Episcopo  mor¬ 
tuo  ;  idque  jurejurando  confirmaverunt.  At 
nihilominus  mortuo  Meletio  in  ejus  locum 
Flavianus  successit,  vivente  adhuc  Paulino, 
quod  contra  juramenturii,  et  proinde  illici¬ 
tum  fuisse,  omnibus  notum  erat.  Quid  ergo 
mirum,  si  id  Romano  Pontifici  Damaso  dis¬ 
plicebat? 

Quocirca  S.  Ambrosius  in  epist.  78.  ad 
Theophilum  Alexandrinum  de  hac  re  lo- 
quens,  sic  ait  :  «  Scribit  Sanctitas  tua,  Fla¬ 
vianum  ad  Imperialium  rescriptorum  suffra¬ 
gia  remeavisse.  Frustra  ergo  tantorum  sa¬ 
cerdotum  fusus  labor;  iterum  ad  hujus  se¬ 
cuti  judicia  revertendum.  »  Et  infra:  «Sane 
referendum  arbitramur  ad  sanctum  fratrem 
nostrum  Romanae  Sacerdotem  Ecclesi®.  » 
Praeterea  Chrysostomus  quoque  Antiochi® 
non  a  Flaviano,  sed  ab  Evagrio,  Paulini 
successore,  Presbyter  ordinatus  est,  ut  est 
apud  Socratem  lib.  YI,  cap.  3.  quod  ille 
nunquam  passus  esset,  si  Flavianum  pro 
vero  Episcopo  habuisset.  Item  Theophilus 
Alexandrinus  Episcopus,  ut  refert  Socrates 
lib.  Y,  cap.  15.  Romanum  Pontificem  per 
Legatum  suum  rogavit,  ut  Flaviano  pecca¬ 
tum,  quod  admiserat,  dimitteret.  Et  similem 
operam  apud  Pontificem  postea  navasse 
Chrysostomuin,  patet  ex  Sozomenolib.  Y I II, 
cap.  3.  Ex  quibus  clarissimum  est,  Flavia¬ 
num  peccasse,  etjudicem  ejus  ac  superiorem 
fuisse  Romanum  Pontificem.  Item  Hierony¬ 
mus  in  epist.  ad  Damasum,  de  nomine  hy¬ 
postasis,  loquens  de  eodem  schismate,  petit 
a  Pontifice ,  cuinam  eorum  Episcoporum 
communicare  debeat ;  et  asserit  se  ei  com¬ 


municaturum,  qui  cum  Romano  Pontifice 
conjunctus  sit. 

Praeterea  tres  optimi  et  sanctissimi  Ponti¬ 
fices,  Damasus ,  Siricius,  Anastasius,  ut 
scribit  Theodoretus  lib.  Y,  cap.  23,  liberri¬ 
me  in  ea  causa  Imperatorem  increparunt,  ac 
dixerunt,  eum  quidem  satis  diligenter  op¬ 
primere  Tyrannos,  qui  contra  se  insurgunt ; 
at  iis,  qui  contra  Dei  legem  tyrannidem 
exercent,  impunitatem  concedere.  Quam  ob¬ 
jurgationem,  tam  atrocem,  nunquam  certe 
Pontifices  tam  sancti  adhibuissent,  nisi  Im¬ 
peratorem  graviter  errare  vidissent.  Quid, 
quod  Imperator  ea  objurgatione  permotus, 
ut  ibidem  Theodoretus  refert,  non  succen- 
suit  Romanis  Pontificibus,  sed  Flavianum 
bis  Romam  navigare  jussit,  ut  coram  Ponti¬ 
fice  se  purgaret  ? 

Denique,  ut  ibidem  Theodoretus  refert, 
etiam  si  Imperator  de  potentia,  ut  diximus, 
non  de  justitia,  Flavianum  Episcopum  esse 
volebat,  tamen  nunquam  finita  est  causa 
illa,  neque  Episcopi  Occidentis,  et  ACgypti 
Flaviano  communicare  voluerunt  ,  donec 
Evagrio  jam  mortuo  Pontifex  Romanus  Fla¬ 
viano  delictum  condonavit  ;®t  Legatos  ejus 
se  admissurum  promisit,  et  ipse  Episcopos 
illustrissimos,  et  Presbyteros  ac  Diaconos 
Antiochenos,  Legatos  Romam  misit. 

Habemus  ergo  quid  requiratur  ad  legiti¬ 
mum  Concilium.  Nunc  breviter  appendicis 
loco  annectemus,  quale  Concilium  requirant 
Protesfcantes  in  eo  libro ,  quem  inscribunt  : 
Caus®  cur  Electores,  Principes,  aliique  ad¬ 
dicti  Confessioni  Augustan®  ad  Concilium 
Tridentinum  non  accedant. 


CAPUT  XXI. 

Refutantur  conditiones ,  quas  Lutherani  requi¬ 
runt  in  Concilio  celebrando. 

Lutherani,  qui  se  Protesfcantes  vocant,  octo 
conditiones  proponunt  Concilii  celebrandi; 
de  quibus  quoniam  satis  plene  disseruit  Gas- 
par  Yvdllalpandffius,  nos  eas  brevissime  re¬ 
fellemus. 

Primo  ergo  requirunt ,  ut  antequam  fiat 
Synodus,  irritentur  omnia  acta  Concilii  Tri- 
dentini.  Secundo,  ut  Goneilium  fiat  in  Ger¬ 
mania  ;  et  enim  canon  Ecclesiasticus  apud 

Cyprianum  lib.  I,  epist.  3.  ut  illic  lites  judi¬ 
centur,  ubi  exortae  sunt.  Tertio  ,  ut  Pontifex 
Romanus  non  indicat  Concilium,  nec  ei  prae¬ 
sit,  sed  sit  altera  pars  litigantium  ,  quando¬ 
quidem  ipse  est  qui  accusatur,  et  nemo  de¬ 
bet  simul  esse  judex,  et  pars.  Quarto ,  ut  ex 
sola  Scriptura  divina  sententiae  ferantur,  non 
ex  traditionibus,  vel  canonibus.  Quinio  ,  ut 
decisio  non  fiat  penes  suffragiorum  plurali¬ 
tatem,  sed  ut  juxta  normam  verbi  divini  pro¬ 
nuntietur.  Sexto  ,  ut  Romanus  Pontifex  ab¬ 
solvat  omnes  Praelatos  a  juramento  fidelita¬ 
tis,  quo  ei  obstricti  sunt.  Septimo,  ut  Theo¬ 
logi  principum,  ac  statuum  Confessionis  Au¬ 
gustanae,  non  minus,  quam  Episcopi  in  Con¬ 
cilio  sententias,  ac  voces  decisiva^  proferre 
permittantur.  Octavo ,  ut  detur  salvus  con¬ 
ductus  ab  Imperatore,  non  solum  personis, 
sed  etiam  ipsi  causae  principali,  id  est,  ut  nec 
personae  possint  puniri,  si  nolint  Concilio  as- 
sentiri,  nec  fides,  et  Confessio  Lutheranorum 
possint  damnari,  etiamsi  Theologi  Lutherani 
eam  defendere  non  potuerint.  Cum  his  con¬ 
ditionibus  dicunt,  se  Concilium  toto  pectore 
optare,  et  hoc  vere  pium,  et  liberum  Conci¬ 
lium  se  vocare. 

Prima  conditio  et  iniqua  ;  quia  nihil  debet 
irritum  haberi,  nisi  legitimo  judicio  damna¬ 
tum.  Concilium  autem  Tridentinum  est  qui¬ 
dem  accusatum  ab  hasreticis  ,  sed  non  dam¬ 
natum  in  illo  legitimo  judicio.  Sicut  ergo 
Concilium  Ephesinum  II  damnatum  est  in 
Concilio  Chalcedonensi ,  et  Constantinopo- 
litanum  contra  imagines  damnatum  est  in 
septima  Synodo  :  ita  Concilium  Tridenti¬ 
num  si  damnatum  esset,  deberet  in  alia 
Synodo  examinari,  et  judicari,  non  autem 
ante  Synodi  judicium  irritari. 

Secunda  conditio  est  etiam  iniqua ;  ut 
etiam  Lutherani  jure  sibi  videntur  petere, 
ut  Concilium  non  fiat  in  Italia,  ubi  praevalent 
Catholici,  ita  Catholici  jure  postulare  pos¬ 
sunt,  ut  non  fiat  in  Germania,  ubi  praevalent 
Lutherani,  et  sane  non  poterat  locus  eligi 
melior  atque  aptior,  quam  Tridentum,  quod 
est  in  finibus  Germanice,  et  Italiae ,  etiamsi 
Ethnici  hominis  judicio  quaestio  ista  relin¬ 
queretur. 

Ad  canonem  autem  qui  est  apud  Cypria¬ 
num  dico,  intelligi  eum  canonem  de  parti¬ 
cularibus  causis,  id  est,  de  criminibus  par¬ 
ticularium  hominum ,  quae  debent  judicari 
ubi  sunt  commissa,  quia  ibi  facilius  testes 
inveniri  possunt.  At  de  causis  fidei ,  quae  ad 
totam  Ecclesiam  pertinent,  alia  ratio  est. 


Unde  quaestio  exorta  Antiochiae  de  legalium 
cessatione,  Hierosolymae  in  Concilio  Apos¬ 
tolorum  terminata  est,  Actor.  XV;  et  haeresis 
Ariana  exorta  Alexandriae  in  /Egypto,  judi¬ 
cata  est  Nicaeae  in  Bithynia :  haeresis  Nestorii 
exorta  Constantinopoli,  damnata  est  Ephesi  : 
haeresis  Eutychetis  nata  Constantinopoli, 
damnata  Chalcedone  :  haereses  Origenista- 
rum,  Didymi  et  Evagrii,  in  V  Synodo  judi¬ 
catae  sunt  apud  Constantinopolim,  ubi  mini¬ 
me  natae  fuerant ;  haeresis  Monothelitairum, 
quae  nata  erat  Alexandriae,  Cyro  auctore, 
damnata  est  primum  llomae  in  Concilio  S . 
Martini  Papae  :  deinde  Constantinopoli  in  VI 
Synodo.  Denique  haeresis  Iconoelastarum, 
quae  Constantinopoli  vel  exorta,  vel  mirifice 
aucta  et  confirmata  fuerat,  apud  Nicaeam  Bi¬ 
thyniae,  et  antea  etiam  Romae  in  Concilio  ju¬ 
dicata  et  damnata  est.  Adde,  quod  habue¬ 
runt  etiam  Lutherani  in  media  Germania 
Concilia  provincialia  non  pauca,  ut  Colo- 
niense,  Moguntinum,  et  alia,  in  quibus  dam¬ 
nati  sunt.  Neque  objicere  debent  adversarii, 
ista  Concilia  Papistarum  fuisse  ;  idem  enim 
omnes  hseretici  objicere  potuissent.  Semper 
enim  in  Ecclesia  id  servatum  est,  ut  contro¬ 
versias  judicarent  Episcopi,  qui  tunc  erant, 
et  non  propter  novas  quaistiones  novi  crea¬ 
rentur  Episcopi. 

Tertia  conditio  iniqua  est;  quia  Romanus 
Pontifex  non  potest  privari  jure  suo  indicendi 
Concilia,  et  eis  praesidendi,  in  cujus  posses¬ 
sione  jam  fuit  per  1500  annos  ,  nisi  prius  in 
legitimo  judicio  convincatur,  non  esse  sum¬ 
mus  Pontifex.  Quod  vero  dicunt,  non  debere 
eumdem  esse  judicem,  et  partem  ;  dico  ha¬ 
bere  locum  in  privatis  hominibus,  non  in 
Principe  supremo.  Princeps  enim  supremus 
donec  non  declaratur,  vel  judicatur  legitime 
excidisse  a  principatu  ,  semper  est  summus 
Judex,  etiamsi  cum  ipso  litigetur. 

Itaque  solent  privati,  qui  cum  Principe 
suo  litigant,  interdum  appellare  ab  ipso  Prin¬ 
cipe  male  informato,  ad  eumdem  melius  in¬ 
formandum.  Et  confirmatur  hoc  ex  antiquis 
historiis  ;  nam  cum  Marcellinus  peccasset, 
et  propter  ipsum  ,  Concilium  congregatum 
fuisset,  Episcopi  omnes  dixerunt ,  eum  non 
posse  ab  ullo  damnari ,  sed  ipsum  debere 
esse  judicem,  et  reum,  ut  refert  Nicolaus  I 
in  epistola  ad  Michaelem.  Item  Sixtus  III, 
cum  accusaretur  de  adulterio,  Concilium 
congregavit  Imperator,  Pontifice  consen¬ 
tiente,  sed  in  eo  Concilio  nemo  ausus  est 
Pontificis  causam  discutere,  nisi  prius  ipse 

dixisset,  velle  se  ut  causa  discuteretur,  etsi 
in  suo  arbitrio  esset  judicari,  vel  non  judi¬ 
cari.  Id  patet  tum  ex  actis  Concilii,  tum 
ex  epistola  ejusdem  Sixti  ad  Episcopos 
Orientis. 

Denique  in  Concilio  IY  Romano  sub  Sum- 
macho  legimus ,  Episcopos  omnes  dixisse, 
Concilium  non  potuisse  jure  indici,  nisi  a 
Pontifice,  etiamsi  ipse  esset,  qui  accusaba¬ 
tur.  Ad  haec,  nonne  Arius  cum  Alexandro  de 
fide  litigabat?  et  tamen  in  Concilio  Nicaeno 
sedit  Alexander,  quia  Episcopus  erat,  ut  Ju¬ 
dex.  Item  in  tertia  Synodo  praesedit  judicio 
Episcopali  Cyrillus,  qui  tamen  altera  pars  li¬ 
tigantium  a  Nestorianis  dicebatur.  Ita  quo¬ 
que  in  IY  Synodo,  praesederunt  Legati  Leo¬ 
nis,  cum  tamen  tota  causa  inter  Leonem,  et 
Dioscorum  versaretur.  Accedit,  quod  Ponti¬ 
fex  in  Concilio  non  est  solus  judex,  sed  ha¬ 
bet  multos  collegas,  id  est,  omnes  Episco¬ 
pos,  qui  si  eum  convincere  possent  de  hae- 
resi,  possent  etiam  eum  judicare,  et  depo¬ 
nere,  licet  invitum.  Nihil  ergo  habent  hae¬ 
retici,  cur  conquerantur,  si  Romanus  Pon¬ 
tifex  Concilio  praesedit  antequam  damnatus 
esset. 

Quarta  conditio  iniqua  est,  quia  non  de¬ 
bent  semel  definita  in  dubium  iterum  revo¬ 
cari,  juxta  legem  Marciani  Imperatoris,  lib. 
nemo,  C.  de  summa  Trinitate,  et  fide  Catho¬ 
lica.  Constat  autem  in  YII  Synodo  generali 
definitum  esse,  traditiones  non  scriptas  esse 
recipiendas.  Quamvis  autem  ista  conditio  sit 
iniqua  ;  posset  tamen  admitti,  donec  iterum 
in  Synodo  legitime  non  esset  definitum ,  eas 
esse  recipiendas  pro  verbo  Dei  :  Hinc  enim 
est,  quod  Tridentinum  Concilium,  antequam 
ad  alia  progrederetur,  definivit  Scripturas, 
et  traditiones  Apostolicas  pro  verbo  Dei  re¬ 
cipiendas. 

Quinta  conditio  tollit  penitus  formam  Con¬ 
ciliorum,  ut  supra  ostendimus,  et  propterea 
non  potest  fieri,  ut  aliquando  ad  finem  con¬ 
troversiarum  deveniatur ,  nisi  detur  locus 
majori  parti  suffragiorum  ;  cum  enim  utra¬ 
que  pars  proferat  Scripturarum  testimonia, 


quomodo  potest  cognosci ,  quse  sit  Concilii 
sententia,  nisi  colligantur  suffragia,  et  plu¬ 
rium  sententia  valeat? 

Sexta  conditio  est  iniqua,  et  impertinens  : 
Iniqua,  quia  non  debent  inferiores  liberari 
ab  obedientia  superiorum,  nisi  prius  ille  le¬ 
gitime  deponatur,  vel  declaretur  non  esse 
superior.  Quemadmodum  iniquum  esset ,  ut 
quotiescumque  fiunt  Comitia  Imperialia,  Im¬ 
perator  deberet  liberare  a  juramento  fideli¬ 
tatis  omnes  Principes  sibi  subjectos  :  Quod 
autem  non  sit  novum  ,  Episcopos  juramen¬ 
tum  obedientiee  praestare  Pontifici ,  patet  ex 
B.  Gregorio  lib.  X,  epist.  31,  et  ex  c.  Signi¬ 
ficasti,  extra  de  electione.  Item  ex  Concilio 
Toletano  XI,  cap.  10.  Impertinens  autem, 
quia  istud  juramentum  non  tollit  Episcopo¬ 
rum  libertatem,  quse  in  Conciliis  necessaria 
est,  jurant  enim  se  fore  obedientes  summo 
Pontifici,  quod  intelligitur ,  donec  Pontifex 
est,  et  dum  jubet  ea,  quse  secundum  Deum, 
et  sacros  canones  jubere  potest  :  sed  non  ju¬ 
rant,  se  non  dicturos,  quod  sentiunt  in  Con¬ 
cilio,  vel  se  non  deposituros  eum,  si  haereti¬ 
cum  esse  convincant. 

Septima  conditio,  si  intelligatur  de  voce 
proprie  decisiva  in  forma  judicii ,  repugnat 
quintae  conditioni,  et  est  contra  formam  om¬ 
nium  Conciliorum,  ut  supra  ostendimus  ;  si 
intelligatur  improprie,  et  vocetur  vox  deci¬ 
siva,  Scriptura  divina  in  testimonium  alicu- 
jus  sententiae  in  medium  allata,  conditio  est 
aequissima ,  et  nunquam  negata  Protestanti- 
bus,  imo  eis  ter  oblata  in  Concilio  Tridenti- 
no,  nimirum  sess.  XIII,  XY  et  XVIII. 

Ultima  conditio  pro  prima  parte,  id  est, 
quod  attinet  ad  salvum  conductum  persona¬ 
rum,  oblata  est  Protestantibus  ,  ut  patet  ex 
iisdem  locis  Concilii  Tridentini ,  id  est,  sess. 
XIII,  XV  et  XVIII,  pro  secunda  parte  est 
prorsus  inepta,  et  ridicula  :  Est  enim,  ac  si 
aperte  dixissent,  volumus  vexari  Episcopos 
totius  Christiani  orbis,  et  sumptus  facere, 
ac  labores  maximos  pati ,  ut  ad  Concilium 
veniant,  et  tamen  cum  venerint,  nolumus 
quidquam  statui,  neque  lites  unquam  finiri. 

Argumentum  et  partitio  hujus  libri. 

De  Concilii  definitione  et  causis  hucusque, 
pro  instituti  operis  brevitate  disputatum  est: 
restat  auctoritas.  Et  quoniam  tum  ex  ipsis 
Conciliis,  quee  exstant,  tum  ex  I.  IV  de  Pon¬ 
tifice  constat,  posse  Concilia  Episcopalia  ju¬ 
dicare  controversias,  tum  fidei,  tum  morum, 
quse  in  Ecclesia  pro  tempore  oriuntur,  hac 
omissa  quaestione,  illud  solum  explicandum 
suscipiemus :  Sintne  certa,  et  infallibilia  Con¬ 
ciliorum  judicia? 

Erit  autem  haec  de  auctoritate  Conciliorum 
disputatio  bipartita.  Primum  enim  conside¬ 
randa  erit  auctoritas  Conciliorum  absolute  ; 
deinde  comparata  cum  aliis  similibus  princi¬ 
piis  fidei,  id  est,  cum  Scriptura ,  Pontificiis¬ 
que  decretis. 

De  auctoritate  absolute  considerata  duae 
sunt  quaestiones.  Una,  an  Concilia  a  summo 
Pontifice  confirmata  possint  errare.  Altera, 
an  Concilia  a  Pontifice  nondum  confirmata, 
sed  alioquin  omnino  legitima ,  errare  pos¬ 
sint.  Nam  de  Conciliis  reprobatis,  vel  par- 
tim  probatis,  partim  reprobatis,  nihil  est 
quod  dicamus,  cum  illa  sine  dubio  errave¬ 
rint,  de  istis  autem  idem  sit  judicium,  quod 
de  aliis,  quse  vel  confirmata  sunt,  vel  repro¬ 
bata. 


Concilia  generalia  a  Pontifice  confirmata  er¬ 
rare  non  posse ,  ex  Scripturis  demonstratur. 

Ac  ut  a  Prima  quaestione  principium  fa¬ 
ciamus,  haeretici  hujus  temporis  nullum  Con¬ 
cilium  esse  volunt,  quod  errare  non  possit. 
Ita  Lutherus  asserit,  art.  28  et  29 ;  et  in  lib. 
de  Conciliis.  Brentius  in  Confessione  Wir- 
tembergensi,  cap.  de  Conciliis.  Calvinus  lib. 
IV  instit.  cap.  9,  §.  8.  et  in  minori  institu¬ 
tione,  cap.  8,  §.  163  et  sequ.  Catholici  vero 
omnes  constanter  docent,  Concilia  generalia 
a  summo  Pontifice  confirmata  errare  non 
posse,  nec  in  fide  explicanda,  nec  in  traden¬ 
dis  morum  praeceptis  toti  Ecclesiae  commu¬ 
nibus.  De  Conciliis  vero  particularibus  vide¬ 
tur  esse  aliqua  dissentio  inter  Catholicos ; 
cum  enim  istorum  Conciliorum  firmitas  tota 
fere  pendeat  ex  firmitate  Pontificis,  ii  qui  di¬ 
cunt  Pontificem  errare  posse ,  consequenter 
dicere  debent,  etiam  ejusmodi  Concilia  er¬ 
rare  posse ;  quae  ut  facilius ,  et  clarius  expli¬ 
centur,  duas  propositiones  constituemus. 

Sit  igitur  prima  propositio  :  «  Fide  Catho¬ 
lica  tenendum  est,  Concilia  generalia  a  sum¬ 
mo  Pontifice  confirmata,  errare  non  posse, 
nec  in  Fide,  nec  in  moribus.  »  Probatur  pri¬ 
mo,  testimoniis  divinae  Scripturae,  quae  ad 
quatuor  Classes  reduci  possunt.  In  prima, 
erunt  testimonia  propria;  in  secunda,  illa 
quae  probant  Ecclesiam  non  posse  errare ;  in 
tertia,  illa  quae  probant  Papam  non  posse  er¬ 
rare  ;  in  quarta ,  illa  quae  probant  Episcopos 

omnes,  et  Doctores  Ecclesias  non  posse  er¬ 
rare. 

Testimonia  propria  sunt  tria.  Primum  est 
Mattii  XVIII  :  Ubi  sunt  duo  vel  tres  congre¬ 
gati  in  nomine  meo ,  illic  sum  in  medio  eorum  (1 ) . 
Calvinus  non  adeo  magni  facit  hoc  testimo¬ 
nium,  propterea  quod  ex  eo  videatur  pro¬ 
bari  posse,  etiam  Concilium  duorum  homi¬ 
num  non  posse  errare.  Sed  is  hoc  testimo¬ 
nium  non  contemnet,  qui  observarit,  argu¬ 
mentum  sumi  non  simpliciter  ex  his  verbis, 
sed  ex  his  verbis  continuatis  cum  superiori¬ 
bus,  et  propterea  addita  argumentatione  a 
minori  ad  majus.  Dixerat  enim  antea  Domi¬ 
nus  de  homine  incorrigibili  :  Dic  Ecclesia, 
et  si  Ecclesiam  non  audierit ,  sit  tibivelut  Eth¬ 
nicus  et  publicanus  (2).  At  ne  quis  Ecclesiam, 
sive  congregationem  Praelatorum  contem¬ 
nendam  putaret ,  adjunxit  continuo  :  Arnen 
dico  vobis,  quoecumque  ligaveritis  super  terram, 
erunt  ligata  et  in  coelo  etc.  (3). 

Et  ne  quis  dubitaret  de  assistentia  Dei, 
quando  Episcopi  congregati  aliquem  dam¬ 
nant,  vel  absolvunt,  subjungit  :  Ubi  enim 
sunt  duo  vel  tres  congregati  in  nomine  meo,  ibi 
ego  in  medio  illorum  sum.  Quorum  verborum 
haec  sententia  est  :  Si  duo  vel  tres  congre¬ 
gati  in  nomine  meo,  obtinent  semper  quod 
petunt  a  Deo,  nimirum  sapientiam,  et  lu¬ 
men  quod  sufficit  eis  ad  cognoscenda  ea, 
quae  ipsis  necessaria  sunt ,  quanto  magis 
Episcopi  omnes  congregati  in  nomine  meo, 
semper  obtinebunt,  quod  juste  petunt,  id 
est,  sapientiam  ,  et  lumen  ad  judicanda  ea, 
quae  ad  totam  Ecclesiam  dirigendam  perti¬ 
nent? 

Itaque  sive  pauci,  sive  multi,  sive  privati, 
sive  Episcopi  congregentur  in  nomine  Chris¬ 
ti,  omnes  habent  Christum  praesentem,  et 
adjuvantem,  et  obtinent  quod  eis  convenit 
obtinere.  Sed  in  congregatione  paucorum  et 
privatorum  adest  Christus,  ut  eos  adjuvet  in 
rebus  magnis  et  publicis.  Ita  hunc  locum  ex¬ 
ponit,  et  hoc  argumento  utitur  Concilium 
Chalcedonense  in  epist.  ad  Leonem,  quae  est 
post  finem  tertiae  actionis  ejusdem  Concili. 
Item  sexta  Synodus,  act.  17.  Toletanum  III, 
non  procul  ab  initio.  Item  Innocentius  Papa 
apud  Gratian.  dist.  20.  can.  de  quibus.  Coe- 
lestinus  in  epist.  ad  Ephesinum  Concilium  I. 
et  Cyrillus  in  expositione  Symboli  Nicaeni 
circa  principium. 

(1)  Matth.  XVIII,  2. 

(5)  Act.  XV,  20. 


Alter  locus  est  Joan.  XVI  :  Spiritus  verita¬ 
tis  docebit  vos  omnem  veritatem  (4).  Et  ne  pu¬ 
temus  hoc  dici  solis  Apostolis ,  et  non  etiam 
successoribus,  cap.  XIV  aperte  Dominus  tes¬ 
tatur  Spiritum  sanctum  mansurum  cum  Apos¬ 
tolis  in  aeternum ,  id  est,  cum  eis,  et  cum 
successoribus  perpetuo.  At  Episcopos  seor- 
sim  existentes  non  docet  Spiritus  sanctus 
omnem  veritatem ,  ergo  saltem  Episcopos 
omnes  in  unum  congregatos  docebit  omnem 
veritatem.  Et  sane  cum  non  sit  in  Ecclesia 
major  aliqua  cathedra,  per  quam  Deus  nos 
doceat,  quam  summi  Pontificis  cathedra,  ad¬ 
juncto  consensu  generalis  Concilii ,  si  haec 
etiam  cathedra  falli  potest  cum  universam 
Ecclesiam  docet,  nescio  ,  quomodo  vera  sit 
illa  promissio  :  Docebit  vos  omnem  veritatem. 

Tertio  locus  est  Act.  XV  ubi  primam  Con¬ 
cilium  confidenter  ait  :  Visum  est  Spiritui 
sancto,  et  nobis  (5).  Si  autem  illud  Concilium, 
ex  quo  formam  acceperunt  omnia  alia  Con¬ 
cilia,  asserit  decreta  sua,  esse  decreta  Spi¬ 
ritus  sancti,  certe  idem  asserere  possunt  cae- 
tera  legitima  Concilia,  quae  universae  Eccle¬ 
siae  regulas  credendi,  et  operandi  praescri¬ 
bunt.  Illi  enim  Concilio  adfuit  Spiritus  sanc¬ 
tus,  quia  id  necesse  erat  pro  Ecclesiae  con¬ 
servatione;  at  non  minus  aliis  temporibus 
novis  hffiresibus  exorientibus  id  necessarium 
fuit,  atque  etiam  erit. 

Secunda  Classis  testimoniorum  continet 
omnia  illa  loca,  quibus  probatur  Ecclesiam 
non  posse  errare,  neque  in  credendo,  neque 
in  docendo;  qualia  sunt  illa:  Super  hanc 
petram  aedificabo  Ecclesiam  meam,  et  portee  in¬ 
feri  non  praevalebunt  adversus  eam  Matt.  XVI. 
Ego  vobiscum  sum  usque  ad  consummationem 
sceculi  Matthaei  ultimo.  Ecclesia  Dei  vivi  est 
columna  et  firmamentum  veritatis  I.  Tim.  III 
et  similia  (6). 

Ex  his  enim  locis  manifeste  colligitur, 
Concilia  generalia  probata  non  posse  errare, 
idque  duobus  modis.  Primo,  quia  tota  auc¬ 
toritas  Ecclesiae,  formaliter  non  est  nisi  in 
Praelatis,  sicut  visus  totius  corporis  formali¬ 
ter  est  tantum  in  capite ;  ergo  idem  est  Ec¬ 
clesiam  non  posse  errare.  Atque  ut  diximus, 
singuli  seorsum  errare  possunt ,  igitur  con¬ 
gregati  in  unum  errare  non  potuerunt. 

Secundo,  Concilium  generale  repraesentat 
Ecclesiam  universam,  et  proinde  consensum 
habet  Ecclesiae  universalis;  quare  si  Eccle- 


(2)  Mattii.  XVIII,  17.  —  (3)  Matth.  XVIII,  18.  —  (4)  Joan.  XVI,  13.  — 
(6)  Matth.  XVI,  18;  Id.  XXVIII,  20;  I.  Tim.  III,  15. 

sia  non  potest  errare,  neque  Concilium  oecu- 
menicum  legitimum,  et  approbatum  potest 
errare.  Porro  a  Concilio  generali  universam 
Ecclesiam  repraesentari,  Calvinus  negat,  sed 
facile  demonstrari  potest.  Nam  in  primis  III. 
Regum  cap.  VIII  aperte  vocatur  tota  Eccle-' 
sia  Israel,  coetus  principum ,  qui  cum  Salo¬ 
mone  convenerant ;  nam  nec  fieri  poterat, 
ut  omnis  Israel,  qui  superabat  numerum 
mille  millium  hominum  ,  esset  in  eo  templo 
simul;  et  initio  capitis  legimus  convenisse  ad 
r.egem  sacerdotes  ,  et  capita  singularum  tri¬ 
buum. 

Praeterea  Athanasius  in  epist.  de  Synodis 
Arimin.  et  Seleuciae,  et  in  epistol.  ad  Epis¬ 
copos  Africanos.  Epiphanius  in  fine  Ancora- 
tus.  Eusebius  lib.  III  de  vita  Constantini. 
Augustinus  lib.  I  contra  Donatistas  c.  18.  et 
lib.  II,  cap.  4.  et  lib.  IY,  cap.  6.  Gelasius  in 
epist.  ad  Episcopos  Dardaniae.  Gregorius 
lib.  I,  ep.  24.  ad  Joannem  Eulogium,  alios- 
que  Patriarchas.  Denique  octava  Synodus 
act.  5.  vocant  Concilium  generale,  conven¬ 
tum  orbis  terrae,  vel  consensum  totius  Ec¬ 
clesiae.  Praeterea  MartinusV,  in  fine  Concilii 
Constantiensis  jubet  interrogari  suspectos  dc 
haeresi  :  An  non  credant,  Concilium  gene¬ 
rale  universam  Ecclesiam  repraesentare. 
Item  B.  Cyprianus  lib.  IY,  epist.  9.  cum  ait, 
Ecclesiam  esse  in  Episcopo  ,  sine  dubio  in- 
telligit  in  omnibus  Episcopis  esse  omnes  Ec¬ 
clesias.  Denique,  si  in  quolibet  regno  sive 
republica,  id  quod  senatus,  sive  comitia  sta¬ 
tuunt,  totius  regni  vel  reipublicae  dicitur, 
cur  non  idem  dicatur  de  Ecclesiasticis  de¬ 
cretis,  quae  fiunt  consensu  omnium  Episco¬ 
porum  ? 

Tertia  Classis  testimoniorum  continet  illa 
loca  omnia,  quae  probant  Romanum  Pontifi¬ 
cem  non  posse  errare  in  fide  ;  quale  est  illud 
Luc.  XXII :  Rogavi  pro  te ,  ut  non  deficiat  fides 
tua  (2),  et  si  quae  sunt  alia ;  quae  alibi  expli¬ 
cata  sunt;  ex  his  enim  colligitur  evidenter 
Concilium  a  Papa  confirmatum  errare  non 
posse.  Etsi  enim  sunt  aliqui  Catholici,  qui 
existimant  Pontificem  errare  non  posse,  illi 
tamen  dicunt  tunc  solum  posse  errare, 
quando  non  adhibet  omnem  diligentiam  :  at 
cum  generale  Concilium  convocatur,  sine 
dubio  adhibet  omnem  diligentiam  in  re  illa 
investiganda.  Quid  enim  amplius  facere  pot- 

(1)  Luc.  XXII,  32.  — 

XXXIII.  7. 


est?  Ergo  saltem  tunc  omnium  consensu  non 
errabit. 

Quarta  Classis  testimoniorum  continet  illa 
loca,  quae  docent  Episcopos  habendos  esse, 
ut  Pastores ;  audiendos,  ut  Magistros;  se¬ 
quendos,  ut  Duces  :  qualia  sunt  Luc.  X  : 
Qui  vos  audit ,  me  audit.  Et  Hebr.  XIII  :  Obe¬ 
dite  praepositis  vestris,  et  subjacete  eis  (A).  Item 
illa,  ubi  dicuntur  Rectores ,  vel  Pastores 
Act.  XX  et  Ephes.  IX,  cum  enim  illi  juben¬ 
tur  pascere,  nos  jubemur  eos  sequi  ad  pas¬ 
cua  :  praesertim  cum  ad  eum  finem  dican¬ 
tur  ab  Apostolo  constituti  in  Ecclesia  Pasto¬ 
res,  ut  non  circumferamus  omni  vento  doc¬ 
trinae.  Item  illa,  quibus  vocantur  Doctores 
Matthaei  ultimo  :  Docete  omnes  Gentes  (3).  Et 
I.  Timoth.  III  et  ad  Tit.  I,  siquidem  quo 
praecepto  illi  jubentur  docere,  eodem  nos  ju¬ 
bemur  audire.  Item  illa  ubi  dicuntur  specu¬ 
latores  :  Speculatorem  domui  Israel  dedi  te, 
Ezechielis  XXXItl  (6),  quem  locum  de  Epis¬ 
copis  exponunt  Hieronymus,  et  Gregorius  in 
Ezechielem.  Quare  non  immerito  etiam  di¬ 
cuntur  oculi  Episcopi  in  Concilio  Toletano 
Y1II,  cap.  4.  et  ab  Ambrosio  lib.  de  digni¬ 
tate  sacerdotali  cap.  6.  Et  profecto  si  juben¬ 
tur  Episcopi  tanquam  speculatores  et  oculi 
nobis  viam  ostendere,  et  nos  jubemur  per¬ 
eam  viam  incedere  ,  quam  illi  nobis  osten¬ 
derint.  Denique  illa,  ubi  Episcopi  dicuntur 
patres,  et  caeteri  dicuntur  filii,  ut  Galat.  IY 
et  1.  Joan.  II. 

Ex  quibus  omnibus  locis  ita  possumus  ra¬ 
tiocinari  :  Si  nos  jubemur  a  Deo  audire  et 
sequi  Episcopos  ,  ut  Praepositos  ,  Pastores, 
Doctores,  Speculatores,  Patres,  certe  vel  illi 
nos  fallere  non  poterunt ,  vel  nos  poterimus 
culpam  in  Deum  rejicere.  At  sine  dubio  sin¬ 
guli  Episcopi  errare  possunt,  et  aliquando 
errant,  et  inter  se  quandoque  dissentiunt,  ut 
nesciamus,  quisnam  eorum  sequendus  sit; 
ergo  saltem  omnes  simul ,  praesertim  in  no¬ 
mine  Domini  congregati ,  quando  uno  ore 
nos  docent,  errare  non  potuerunt. 


(2)  Luc.  X,  16;  Hebr.  XIII,  17.  —(3)  Mattb.  XXVIII,  19.  —  (-1)  Ezech; 

Idem  pj'obatur  ex  Patribus. 

* 

Accedat  secundo  testimonium ,  et  traditio 
veterum  Patrum.  Ecclesia ,  et  Patres  multa 
de  Conciliis  passim  scribunt ;  unde  constat, 
eos  sensisse,  Concilia  generalia  errare  non 
posse.  Affirmant  primum,  Concilii  Generalis 
sententiam  esse  in  causa  fidei  ultimum  Ec¬ 
clesiae  judicium,  a  quo  appellari  non  possit, 
quodque  nullo  modo  irritari,  vel  retractari 
queat.  Hinc  autem  apertissime  sequitur, 
ejusmodi  Concilia  non  errare  ;  nam  alioquin 
iniquissimum  esset  cogere  Christianos,  ut 
non  appellent  ab  eo  judicio,  quod  erroneum 
esse  potuit. 

Porro  haec  prima  sententia  frequentissima 
est  apud  veteres.  Athanasius  in  Epistola  ad 
Epictetum,  quam  etiam  recitat  Epiphanius 
haeresi  77,  miratur  quomodo  illi  audeant 
quaestionem  movere  de  rebus  in  Nicaeno 
Concilio  definitis,  cum  non  possint  decreta 
ejusmodi  Conciliorum  mutari,  nisi  errando. 
Augustinus  in  epist.  162.  dicit  ultimum  judi¬ 
cium  Ecclesiae  esse  generale  Concilium.  Leo 
epist.  50.  ad  Marcianum,  petit,  ut  semel  de¬ 
finita  in  Conciliis  generalibus  retractentur. 
Id  quod  lege  sua  sanxit  idem  Marcianus  lib. 
nemo,  C.  de  summa  Trinitate,  et  fide  Catho¬ 
lica.  Idem  docet  idem  Leo  epist.  61.  ad 
Concilium  Chalcedonense ,  et  epist.  62.  ad 
Maximum  Antiochenum.  Item  Gelasius  in 
epistola  ad  Episcopos  Dardaniae.  Idem  sta- 
,  tuitur  in  Concilio  Ephesino  circa  finem,  et  in 
Concilio  Chalcedonensi  act.  5,  can.  ult. 

Secundo  docent  Patres  et  Concilia  ,  esse 
haereticos,  et  excommunicandos  omnes,  qui 
non  acquiescunt  Conciliis  plenariis.  Ex  quo 
manifeste  sequitur,  eos  putasse  Concilia  non 
posse  errare.  Atque  in  primis  omnia  Conci¬ 
lia  generalia  dicunt  anathema  contradicenti¬ 
bus  ,  ut  Athanasius  testatur  de  Nicaeno  in 
Epistola  ad  Episcopos  Africae,  et  de  aliis  pa¬ 
tet  in  actis  eorum. 

Gregorius  Nazianzenus  in  epistola  priore 
ad  Clidonium;  cum  Apollinaristee  negarent 
se  esse  haereticos,  et  dicerent  inconcilio  quo¬ 
dam  Catholico  receptos,  sic  ait:  «Ostendant, 
inquit,  hoc,  et  nos  acquiescemus,  perspicuum 


enim  erit  eos  rectae  doctrinae  assentiri ,  nec 
enim  se  aliter  res  habere  potest,  si  id  conse¬ 
cuti  sunt.  »  B.  Leo  epist.  78.  ad  Leonem 
Augustum,  docet,  non  posse  inter  Catholicos 
computari  eos,  qui  resistunt  Nicaeno,  vel  Chal¬ 
cedonensi  Concilio  :  et  idem  Leo  epist.  77. 
ad  Anatolium,]  ubet  quemdam  Arti  cum  Pres¬ 
byterum  ,  aut  acquiescere  Chalcedonensi 
Concilio,  aut  excommunicari.  Basilius  epist. 
78.  in  qua  explicat  fidem ,  docet  suspectis 
de  haeresi  proponenda  esse  decreta  Nicaeni 
Concilii,  inde  enim  apparebit  haeretici  ne  illi 
sint,  an  Catholici.  Praeterea  Augustinus  lib. 
I  de  Baptismo  cap.  18.  hac  tantum  ratione 
excusat  haeresi  Cyprianum  ,  quod  adhuc  eo 
tempore  non  extiterit  generale  Concilium, 
quo  definiri  potuisset  quaestio  illa  de  Baptis¬ 
mo  haereticorum.  Item  Gregorius  lib.  I,  ep. 
24.  dicit  anathema  non  recipientibus  gene¬ 
ralia  concilia  quinque,  quae  sola  illo  tempo¬ 
re  celebrata  erant. 

Tertio  Patres  docent,  esse  divina  et  a  Spi¬ 
ritu  sancto  edita  decreta  legitimorum  gene¬ 
ralium  Conciliorum.  Ex  quo  sequitur,  ut  non 
possint  esse  obnoxia  errori.  Ita  Constantinus 
in  epist.  ad  Ecclesias  apud  Eusebium  lib.  III 
de  vita  Constantini  vocat  coelestia  mandata 
Concilii  Nicaeni  decreta.  Athanasius  in  epist. 
ad  Episcopos  Africanos  :  «  Verbum,  inquit, 
Domini  per  oecumenicam  Nicaeae  Synodum 
manet  in  aeternum.  » 

Gregorius  Nizanzenus  Orat,  in  Athana- 
sium,  dicit  ad  Concilium  generale  Nicaenum 
Episcopos  a  sancto  Spiritu  congregatos.  Cy- 
rillus  lib.  I  de  Trinit.  vocat  decretum  Con¬ 
cilii  generalis  Nicoeni  divinum,  et  sanctissi¬ 
mum  oraculum.  Leo  ep.  53  ad  Anatolium,  et 
54  ad  Marcianum  Imperatorem  affirmat,  Ni¬ 
caeni  Concilii  canones  per  sanctum  Spiritum 
ordinatos.  Et  epist.  37  ad  Leonem  Augustum 
asserit,  Chalcedonense  Concilium  per  Spiri¬ 
tum  sanctum  congregatum  fuisse.  Gregorius 
lib.  I,  epist.  24.  affirmat,  se  venerari  quatuor 
prima  Concilia,  sicut  quatuor  Evangelia.  Ni¬ 
colaus  I.  in  epist.  ad  Michaelem ,  decreta 
Conciliorum  vocat  divinitus  inspiratas  sen¬ 
tentias.  Denique  Concilia  ipsa  affirmant,  se 
in  Spiritu  sancto  congregata. 

Quarto  docent,  potius  esse  moriendum, 
quam  recedendum  a  decretis  generalium 
Conciliorum  :  itaAmbrosius  epist.  32  :  «Se¬ 
quor,  inquit,  tractatum  Nicaeni  Concilii ,  a 
quo  me  nec  mors,  nec  gladius  poterit  sepa¬ 
rare.  »  Hilarius  autem  re  ipsa  exilium  pas¬ 
sus  est  propter  Nicaenam  fidem  ,  ut  ipe  tes- 

tatur  in  fine  libri  de  Synodis;  etVictor Afri¬ 
canus  in  libris  tribus  de  Wandalica  perse¬ 
cutione  describit  plurima  celeberrima  mar¬ 
tyria  Sanctorum ,  qui  pro  fide  in  Concilio 
generali  explicata  mortui  sunt.  Hieronymus 
lib.  cont.  Luciferianos  loquens  de  Athanasio, 
Hilario,  Ensebio,  aliisque  sanctis  Confessori¬ 
bus  :  «  Quomodo  poterant,  inquit,  adversum 
Synodum  Nicaenam  facere ,  propter  quam 
exilia  sustinuerunt?  » 


CAPUT  IV. 

Idem  ostenditur  argumentis  a  ratione  ductis. 

Accedat  postremo  etiam  naturalis,ratio. 
Primum,  si  Concilia  generalia  possent  erra¬ 
re,  nullum  esset  in  Ecclesia  firmum  judicium, 
quo  controversiae  componi,  et  unitas  in  Ec¬ 
clesia  servari  posset;  nihil  enim  est  majus 
generali  Concilio,  legitimo,  et  approbato. 

Secundo,  si  non  esset  infallibile  judicium 
ejusmodi  Conciliorum,  possent  merito  revo¬ 
cari  in  dubium  omnes  damnatae  haereses.  Di¬ 
ceret  enim  Arius  errasse  Nicaenum  Conci¬ 
lium  ;  Macedonius,  Gonstantinopolitanum ; 
Nestorius,  Ephesinum  ;  Eutyches,  Chalce- 
donense. 

Tertio,  nulla  esset  certitudo  de  multis  sa¬ 
crae  Scripturae  libris;  nam  de  epistola*  ad  He¬ 
braeos,  II  Petri,  II  et  III  Joannis,  Jacobi  et 
Judae,  et  de  Apocalypsi ,  quos  libros  etiam 
Calvinistae  recipiunt,  tamdiu  est  dubitatum, 
donec  a  Concilio  res  declarata  est. 

Quarto,  si  omnia  Concilia  possent  errare, 
illud  certe  sequitur,  ut  omnia  intolerabilem 
errorem  admiserint,  acproinde  nullo  honore 
digna  sint.  Nam  error  intolerabilis  est,  pro¬ 
ponere  aliquid  credendum,  tanquam  articu¬ 
lum  fidei, 'de  quo  non  constet,  an  sit  verum, 
vel  falsum;  at  Concilia  praecipua,  ut  Nicae¬ 
num  ,  Constantinopolitanum ,  Ephesinum, 
Chalcedonense,  ediderunt  nova  Symbola  fi¬ 
dei,  aut  certe  novas  sententias,  quas  volue¬ 
runt  haberi  tanquam  articulos  fidei ;  quis 
autem  dicere  audebit,  illa  Concilia  quatuor 
intolerabilem  errorem  continere  ,  nulloque 
honore  digna  esse  ,  cum  ea  videamus  etiam 
ab  adversariis  cum  honore  suscipi ,  et  non 
raro  in  testimonium  verae  doctrinae  adduci  ? 
Restat  igitur  ,  ut  firma  ,  et  infallibilia  esse 
credamus  eorum  judicia. 

Tom.  II. 


CAPUT  V. 

Concilia  particularia  ,  a  Pontifice  approbata , 
errare  non  posse.  , 

Altera  propositio  :  «  Concilia  particularia, 
a  summo  Pontifice  confirmata  infide  et  mo¬ 
ribus  errare  non  possunt.  »  Haec  propositio 
non  est  aeque  recepta,  ac  prior  :  illam  nemo 
Calholicorum  negat,  hanc  vero,  non  desunt, 
qui  negent.  Itaque  ea  solum  de  causa  non 
affirmamus,  hanc  propositionem  fide  Catho¬ 
lica  esse  tenendam,  quod  auctores,  qui  con¬ 
trarium  sentiunt,  nondum  videamus  ab  Ec¬ 
clesia  damnatos  pro  haereticis.  Constat  etiam 
ex  Eusebio  lib.  YII  histor.  cap.  2  ,  3  et  4, 
Cornelium  Papam  cum  nationali  Concilio 
omnium  Episcoporum  Italiae  statuisse  ,  non 
debere  haereticos  rebaptizari ,  et  eamdem 
sententiam  postea  approbasse  etiam  Stepha- 
num  Papam,  et  jussisse,  ut  haeretici  non  re¬ 
baptizarentur  :  Et  simul  constat  ex  eodem 
Eusebio  ibidem,  Cyprianum  contrarium  sen¬ 
sisse,  et  mordicus  defendisse,  id  quod  etiam 
ipse  fatetur  in  epistola  ad  Pompeium  ,  ubi 
arguit  Stephanum  Papam  erroris,  et  tamen 
Cyprianus  semper  est  habitus  in  numero 
Catholicorum. 

Sed  quidquid  de  hoc  sit,  de  quo  alibi  di¬ 
ximus,  cum  ageremus  de  Pontifice,  certe  te¬ 
merarium,  erroneum  ,  et  proximum  haeresi 
est,  existimare,  Concilia  particularia  a  Pon¬ 
tifice  confirmata  posse  errare.  Id  quod  pri¬ 
mum  probatur  argumentis  illis  ,  quibus  su¬ 
pra  demonstravimus ,  summum  Pontificem 
in  judicandis  iis  rebus  quae  ad  fidem,  vel 
bonos  mores  pertinent,  non  posse  errare.  Si 
enim  summus  Pontifex  errare  non  potest, 
certe  nec  Concilium ,  quamvis  exiguum,  ab 
illo  comprobatum. 

Secundo  idem  probatur  ex  eo ,  quod  si 
ejusmodi  Concilia  errare  possent,  plurimae 
haereses,  quae  damnatae  sunt  a  solis  Conciliis 
particularibus ,  iterum  revocari  possent  in 
dubium  ,  ut  Pelagianorum  ,  Priscillianista- 
rum,  Joviniani,  et  aliorum. 

Tertio  ,  hactenus  non  est  inventum  ali¬ 
quod  Concilium  ejusmodi,  quod  erraverit. 

Quarto,  in  YII  Synodo  act.  3.  et  YIII  Sy¬ 
nodo  act.  ult.  can.  \.  dicunt  Patres  se  vene- 

rari,  'et  recipere  etiam  localium  Conciliorum 
decreta.  Imo  in  eadem  septima  Synodo  vo¬ 
cantur  ejusmodi  decreta  divinitus  inspirata. 
Superest,  ut  argumenta  adversariorum  pro¬ 
ponamus,  et  diluamus. 


CAPUT  VI. 

N 

Solvuntur  argumenta  ex  Scripturis  de¬ 
prompta  . 

Adversarii  quatuor  argumentorum  genera 
nobis  objiciunt.  Unum  ex  Scripturis  petunt. 
Alterum  ex  testimoniis  Patrum.  Tertium  ex 
ipsis  Conciliis  ,  quae  vel  cum  aliis  Conciliis, 
vel  cum  Scripturis  non  raro  pugnare  viden¬ 
tur.  Quartum  ex  naturali  ratione.  Sed  pri¬ 
mum  nullas  fere  habet  vires,  ideo  brevissime 
refutabitur. 

Objicit  igitur  Calvinus  lib.  IV  Instit.  cap. 
9,  §.  3.  illa  loca  Testamenti  veteris,  in  qui¬ 
bus  omnes  Pastores  ,  et  Sacerdotes  ,  atque 
Prophetsereprehenduntur  non  solum  impro¬ 
bitatis,  sed  etiam  ignorantia? ,  et  erroris. 
Quale  est  illud  Isa.  LYI  :  Speculatores  ejus 
ececi  omnes ,  neque  quidquam  noverunt.  Omnes 
canes  muti ,  nec  valent  latrare  ,  jacentes  dor¬ 
miunt \  et  amant  dormitionem ,  et  Pastores  ipsi 
nihil  sciunt ,  nec  intelligunt.  Item  illud  Osca* 
IX  :  Speculator  Ephraim  cum  Deo ,  laqueus 
aucupis ,  odium  in  domo  Dei.  Et  illud  Hier. 
VI  :  A  Propheta  usque  ad  Sacerdotem ,  quisque 
sectatur  mendacium.  Et  cap.  XIV  :  Prophetes 
mendacium  prophetant  in  nomine  meo.  Deni¬ 
que  illud  Ezech.  XXII  :  Conjuratio  Propheta¬ 
rum  in  medio  ejus  sicut  leo  rugiens  ,  et  qui  ra¬ 
pit  praedam.  Sacerdotes  ejus  violarunt  legem 
meam ,  et prophanaverunt  sancta  mea  (I). 

Sed  haec  omnia  tribus  modis  solvuntur. 
Primum  enim  frequentissimum  est  in  sacris 
litteris,  ut  propter  aliquos  malos  reprehen¬ 
dantur  omnes,  propter  aliquos  bonos  lauden¬ 
tur  omnes ,  quo  videlicet  vehementior  sit 
tum  vituperatio,  tum  commendatio.  Anno¬ 
tavit  id  S.  Augustinus  lib.  de  unitate  Eccle¬ 
siae  c.  12.  et  multa  ex  divinis  litteris  exem¬ 
pla  peti  possent,  sed  unum  hoc  loco  sufficiet. 
Scribit  Apostolus  ad  Philip,  cap.  II  :  Omnes 


quaerunt  ques  sua  sunt ,  non  quae  Jesu  Christi. 
Et  tamen  c.  I.  jam  dixerat  quosdam  ex  con¬ 
tentione,  quosdam  ex  charitate  Christum 
annuntiare.  Et  c.  III  ait  :  Imitatores  mei  es¬ 
tote ,  et  observate  eos ,  qui  ita  ambulant ,  sicut 
habetis  formam  nostram.  Multi  enim  ambulant , 
quos  sespe  dicebam  vobis  ,  nunc  autem'  et  flens 
dico ,  inimicos  crucis  Christi  (2).  Et  quae  se¬ 
quuntur.  Si  igitur  quidam  ex  charitate  Chris¬ 
tum  annuntiabant,  et  ambulabant  secundum 
Apostoli  formam ,  ita  ut  etiam  digni  essent, 
quos  Philippenses  imitarentur,  et  observa¬ 
rent  ;  non  igitur  omnes  quaerebant,  quae  sua 
sunt,  et  tamen  suo  quodam  modo,  id  est,  per 
figuram  intellectionis ,  omnes  quaerebant, 
quae  sua  sunt ,  ut  Apostolus  loquitur.  Non 
igitur  allata  Scripturae  testimonia  cogunt,  ut 
intelligamus  Pastores,  et  Sacerdotes,  et  Pro¬ 
pheta»  Testamenti  veteris  aliquo  tempore 
omnes  simul  mendaces,  et  sceleratos  fuisse, 
sed  tantum  aliquos. 

Deinde  cum  nihil  horum  dicatur  in  Con¬ 
cilium  Sacerdotum,  sed  in  Pastores,  et  Pro¬ 
phetas,  qui  separatim  populum  decipiebant, 
non  videntur  ea  testimonia  ad  rem  nostram 
facere.  Alia  enim  ratio  est  Pastorum  in  Con¬ 
cilio  congregatorum  publica  auctoritate ,  et 
qui  Dei  nomine  invocato  qusestiones  diligen¬ 
ter  excutiunt;  alia  vero  dispersorum,  et  qui 
dum  in  locis  quisque  suis  sedent,  proprio  ju¬ 
dicio  indulgent.  Quare  eadem  Scriptura,  quae 
tam  frequenter  in  Pastores  malos  invehitur, 
et  a  falsis  Prophetis  cavendum  esse  monet, 
eadem  tamen  eos,  qui  de  aliqua  re  dubitant, 
ad  Concilium  Sacerdotum  mittit ,  ac  praeci¬ 
pit,  ut  id  observent ,  quod  dixerint  ii ,  qui 
praesunt  loco,  quem  elegerit  Dominus,  Deut. 
XVII. 

Denique  etiamsi  nihil  horum  haberemus, 
tamen  non  continuo  liceret  omnia,  quae  di¬ 
cuntur  in  Scripturis  adversus  Prophetas  ,  et 
Sacerdotes  Testamenti  veteris ,  illa  omnia 
transferre  ad  Sacerdotes  Testamenti  novi, 
praesertim  inConcilio  congregatos;  certiores 
enim,  et  majores  promissiones  Dei  habet  Ec¬ 
clesia,  quam  Synagoga.  Nec  enim  de  Syna¬ 
goga  usquam  legimus  ,  quod  de  Ecclesia 
Christus  dicit,  Matth.  XVI  :  Super  hanc  pe¬ 
tram  aedificabo  Ecclesiam  meam ,  et  portae  in¬ 
feri  non  praevalebunt  adversus  eam.  Nec  id 
quod  Apostolus  aitl.  Timoth.  III  :Eam  esse 
columnam  et  firmamentum  veritatis.  Neque  de 

—  (2)  Philipp.  II 


(1)  Isai.  LVI,  10;  Ose.  IX,  8;  Jerem.VI,  13;  et  XIV,  14;  Ezech.  XXII,  25. 
et  III. 

Caipha  scriptura  est,  sed  de  Petro  :  Rogavi 
pro  te ,  ut  non  deficiat  fides  tua  Lucae  XXII  (1). 

Objicit  secundo  idem  Calvinus  ibidem  §. 
IV.  haec  loca  Testamenti  novi  II.  Pet.  II, 
quemadmodum  fuerunt  in  populo  veteri 
Pseudopropheta,  sic  et  inter  vos  erunt  falsi 
doctores,  sectas  perditionis  insinuantes.  Act. 
XX :  Scio  quod  post  discessum  meum  intrabunt 
in  vos  lupi  rapaces,  non  parcentes  gregi ,  et  ex 
vobis  ipsis  erunt  ,  qui  loquentur  perversa  ,  ut 
abducant  discipulos  post  se.  Matth.  XXIV  : 
Et  multi  Pseudoprophetce  surgent ,  et  seducent 
multos  (2). 

At  sane  mirum  est,  si  Calvinus  dum  heec 
proponeret ,  non  ad  se  ipse  oculos  reflecte¬ 
bat,  ac  dicebat  :  Quid  si  ergo  ipse  unus  sim 
de  numero  horum  infelicium  Pseudoprophe¬ 
tarum?  Clarissime  enim  Christus,  Petrus,  ac 
Paulus  describunt  haereticos  sub  nomine  fal¬ 
sorum  Prophetarum,  qui  repugnantes  doctri¬ 
nae,  quae  per  Episcopos,  ordinaria  successione 
in  Ecclesia  praesidentes,  conservatur,  sectas 
non  metuunt  introducere  ,  ut  abducant  dis¬ 
cipulos  post  se,  et  faciant  sibi  nomen  in  ter¬ 
ra,  ut  alii  Luth erani ,  alii  Galvinistae  nomi¬ 
nentur.  Tantum  vero  abest ,  ut  de  Conciliis 
Epi-coporum  intelligi  debeant  ea  loca,  quae 
monent,  ut  a  falsis  Prophetis  caveamus,  ut 
potius  ea  de  causa  ordinaria  Concilia  liant, 
ut  falsi  Prophetae  detegantur,  et  confutentur, 
et  tanquam  lupi  rapaces  ab  ovili  Christi  pro¬ 
cul  arceantur. 


CAPUT  VII. 

Solvuntur  argumenta  petita  ex  testimoniis 
veterum  Patrum. 

Proferunt  secundo  loco  Patrum  testimo¬ 
nia.  Ac  primum  Calvinus  adducit  in  medium 
S.  Gregorium  Nazianzenum,  qui  in  epistola 
ad  Procopium  ita  loquitur  :  «  Ego,  si  vera 
scribere  oportet,  ita  animo  affectus  sum,  ut 
omnia  Episcoporum  Concilia  fugiam  ;  quo¬ 
niam  nullius  Concilii  finem  laetum,  faustum- 
que  vidi ,  nec  quod  depulsionem  malorum 
potius,  quam  accessionem,  et  incrementum 
habuerit.  » 

Respondeo,  non  negat  Nazianzenus  legiti¬ 


ma  Concilia  certam  fidem  facere,  sed  queri¬ 
tur  suo  tempore  nullum  Concilium  fieri  po¬ 
tuisse  omni  ex  parte  legitimum  ;  id  quod  ve¬ 
rissimum  est.  Nam  Gregorii  aetas  incidit  in 
tempus  medium  inter  Concilium  primum,  et 
secundum  generale  ,  quo  tempore  plurima 
facta  sunt  Concilia,  quae  propter  multitudi¬ 
nem  Episcoporum,  haereticis  faventium,  in¬ 
faustum  exitum  habuerunt ;  qualia  fuerunt 
Seleuciense,  Tyrense,  Ariminense,  Mediola¬ 
nense,  Sirmiense  etc.  Cum  ergo  suo  tempo¬ 
re  tot  vidisset  mala  Concilia  ,  et  nullum  bo¬ 
num,  et  tamen  vocaretur  a  Procopio  nomine 
Imperatoris  ad  Concilium  quoddam ,  duas 
excusationes  adhibuit  :  unam  ,  quod  despe¬ 
raret  se  legitimum  Concilium  eo  tempore  vi¬ 
surum  :  alteram,  eamque  praecipuam,  quod 
morbo  gravissimo  detineretur,  ut  quotidie 
putaret  se  moriturum.  Confirmatur  haec  so¬ 
lutio  ex  Basilio,  qui  eodem  tempore  floruit, 
id  est,  post  primum  Concilium  ,  et  ante  se¬ 
cundum.  Et  scribens  in  epist.  52  ad  Atha- 
nasium,  dicit  videri  sibi  impossibile  ,  ut  eo 
tempore  fieret  legitimum  Concilium,  et  ideo 
oportere  scribi  ad  Romanum  Pontificem,  ut 
ipse  sua  auctoritate  irritaret  acta  Concilii 
Ariminensis. 

Denique,  quid  senserit  Gregorius  de  legi¬ 
timis  Conciliis,  perspicuum  est,  tum  ex  ejus 
sententiis  supra  citatis,  tum  etiam  ex  eo  quo 
adeo  strenuus  praedicator  fuit  Nicaeni  Con¬ 
cilii,  ut  templum  ,  in  quo  ipse  Gonstantino- 
poli  concionabatur,  avoco-rao-ia,  id  est,  resur¬ 
rectio  vocatum  sit,  quia  ibi  resurrexerit  ope¬ 
ra  Gregorii  fides  Nicaena,  per  Arianos  antea 
quodammodo  extincta ,  ut  refert  historia 
Tripartita  lib.  IX,  cap.  9.  tum  denique,  quia 
postea  interfuit  ipse  Qoncilio  secundo  gene¬ 
rali,  ut  patet  ex  subscriptione,  et  ex  oratio¬ 
ne,  quam  habuit  ad  150  Patres. 

Alterum  testimonium  est  Augustini ,  qui 
lib.  III  contra  Maximinum  c.  14.  ait  :  «Nec 
ego  Nicaenum, nec  tudebes  Ariminense,  tan¬ 
quam  praejudicaturus,  proferre  Concilium, 
nec  ego  hujus  auctoritate,  nec  tu  illius  deti¬ 
neris  etc.  » 

Respondeo,  Augustinum  non  velle  dicere, 
non  teneri  ullo  modo  Maximinum  auctorita¬ 
te  Concilii  Nicaeni,  sed  non  teneri  in  illa  dis¬ 
putatione  ,  quia  Augustinus  id  permittebat. 
Quia  enim  Maximinus  objiciebat  Nicaeno 
Concilio  Concilium  Ariminense,  et  Augusti¬ 
no  nonvidebatur  operaepretium  tunc  tempus 


(1)  Matth.  XVI,  18;  I.  Tim.  III,  15;  Luc.  XXII,  32.  —  (2)  Act.  XX,  29;  Matth.  XXIV,  11. 

consumere  in  ostendendo  Concilium  Nicae¬ 
num  fuisse  legitimum  ,  et  Ariminense  illegi¬ 
timum,  cum  habere  meliora  argumenta  ex 
Scripturis,  ait ;  nunc  non  ego  hujus  ,  nec  tu 
illius  auctoritate  teneris,  id  est ,  nolo  nunc 
teneamur  Conciliorum  auctoritatibus.  Omit¬ 
tamus  Concilia,  ad  Scripturas  veniamus. 
Quod  autem  Augustinus  alioqui  putaverit, 
Concilium  Nicaenum  summae  fuisse  auctori¬ 
tatis,  et  oportuisse  omnes  illi  acquiescere  ; 
patet  ex  verbis  praecedentibus  ,  ubi  sic  ait  : 
«  Hoc  est  illud  homousion,  quod  in  Concilio 
Nicaeno  adversus  haereticos  Arianos  a  Catho¬ 
licis  Patribus  veritatis  auctoritate,  et  aucto¬ 
ritatis  veritate  firmatum  est  etc.  »  Quid  enim 
est  veritas  auctoritatis,  nisi  vera  et  certa  auc¬ 
toritas? 

Aliud  testimonium  proferunt  ex  lib.  II  de 
Baptismo  cap.  3.  ubi  Augustinus  dicit,  Con¬ 
cilia  plenaria  priora  aposterioribus  emenda¬ 
ri.  Nec  dici  potest ,  eum  loqui  de  plenariis 
improprie,  id  est,  nationalibus  ;  nam  paulo 
ante  dixerat,  Cpncilia  regionalia,  et  provin- 
cilia  debere  cedere  plenariis,  et  tunc  subdit, 
inter  ipsa  plenaria  ,  priora  a  posterioribus 
emendari.  Hic  exultat  Hermannus  lib.  III, 
cap.  16.  Prole^om.  a  Si  enim,  inquit,  prio¬ 
ra  illa  antiquissima  ,  emendatione  indigent, 
quot  erroribus  scatebunt  ista  recentiora  ?  » 

Respondeo  primo,  forte  loqui  Augustinum 
de  Conciliis  illegitimis,  quae  per  posteriora  le¬ 
gitima  emendantur,  ut  accidit  Concilio  Epbe- 
sino  II ,  quod  in  Chalcedonensi  emendatum 
est.  Secundo  dico,  si  de  legitimis  loquatur, 
agere  eum  de  quaestionibus  facti,  non  juris. 
In  qualibus  quaestionibus  non  dubium  est, 
Concilium  errare  posse.  Et  certe  Augustinus 
videtur  de  ejusmodi  quaestionibus  agere.  Nam 
praecipua  quaestio  Catholicorum  cum  Dona- 
tistis  erat  de  Caeciliano,  libros  ne  sacros  tra¬ 
didisset  hostibus  fidei,  an  non?  Potest  etiam 
tertio  dici,  si  contendant  adversarii  eum  lo¬ 
qui  de  universalibus  quaestionibus,  Concilia 
priora  emendari  per  posteriora,  quoad  prae¬ 
cepta  morum  ,  non  quoad  dogmata  fidei ; 
praecepta  enim  mutantur  juxta  temporum, 
locorum,  et  personarum  mutationes ,  et  illae 
mutationes  dicuntur  emendationes,  non  quod 
res  mala  esset  eo  tempore,  quo  est  instituta, 
sed  quod  mala  esse  coeperit  mutatis  circum¬ 
stantiis.  Utraque  solutio  satis  confirmatur 
ex  verbis  Augustini ,  qui  dicit  tunc  emen¬ 
dari  Concilia;  quando  experimento  aliquo 
aperitur  ,  quod  clausum  erat.  Experimento 
enim  aperiuntur  quaestiones  de  facto  ,  vel 


de  moribus,  non  quaestiones  juris  universa¬ 
les. 

Tertio,  profert  Calvinus  Leonem  ,  qui  ep. 
53.  ad  Anatolium,  et  54.  ad  Marcianum,  et 
55.  ad  Pulcheriam  ,  agnoscit  Chalcedonen- 
sem  Synodum  legitimam  fuisse  ,  et  tamen 
non  dubitat  ei  attribuere  ambitionem  et  in¬ 
consultam  temeritatem  ,  ergo  putabat  legi¬ 
timum  Concilium  posse  errare. 

Respondeo  ,  Concilium  legitimum  posse 
errare  in  his  quae  non  legitime  agit ,  et  de 
facto  errasse,  quando  abApostolica  sede  re¬ 
probatur.  Tale  est  id,  de  quo  reprehenditur 
Concilium  Chalcedonense  a  Leone.  Ut  enim 
patet  ex  ultima  actione  ejusdem  Concilii,  et 
ex  epist.  61.  ejusdem  Leonis,  quae  est  ad 
Concilium  Chalcedonense  ,  decretum  illud, 
quo  anteponitur  Episcopus  Constantinopoli- 
tanus  Alexandrino,  et  Antiocheno  ,  factum 
est  absentibus  Legatis  Romanae  sedis  ,  non 
sine  fraude,  et  aLeone  improbatum  fuit,  quia 
contrarium  erat  Nicaeni  Concilii  constitu¬ 
tioni. 

Ad  haec  addit  Hermannus  lib.  III,  cap.  13. 
Prolegomenorum,  Isidorum,  qui  apud  Gra- 
tian.  dist.  50.  can.  Domino  sancto  ,  asserit, 
cum  Concilia  inter  se  dissentiunt ,  standum 
esse  antiquioribus,  magisque  probatis;  quae 
regula  contraria  est  regulae  B.  Augustini,  qui 
posteriora  Concilia  anteponebat  prioribus, 
el  praeterea  ex  ea  colligitur  ,  Concilia  inter 
se  aliquando  pugnare,  et  proinde  aliqua  eo¬ 
rum  errare.  Respondeo,  Isidorus  loquitur  de 
Conciliis,  quorum  non  est  certa  auctoritas, 
quae  videlicet  non  sunt  a  Pontifice  expresse 
confirmata  ,  quae  Concilia  inter  se  pugnare 
posse,  et  errare,  non  negamus.  Neque  pug¬ 
nat  Isidorus  cum  Augustino  ,  nam  Isidorus 
loquitur  de  fidei  doctrina ,  Augustinus  de 
quaestionibus  facti,  vel  morum  praeceptis. 

Lutherus  in  lib.  de  Conciliis  pag.  54.  pro¬ 
bat  Concilia  inter  se  pugnare.  Ex  titulo  de¬ 
creti  Gratiani ,  concordantia  discordantia- 
rum.  Respondeo  ,  loquitur  de  discordantiis 
apparentibus,  non  veris ;  nam  si  verae  essent, 
concordari  non  possent. 

Addunt  quidam  alii  ultimo  Gratianum,  qui 
d.  18.  can.  1.  dicit,  Concilia  Episcopalia  es¬ 
se  invalida  ad  definiendum,  et  constituen¬ 
dum,  non  autem  ad  corrigendum.  Respon¬ 
deo  ,  vocat  episcopalia  Concilia  Gratianus, 
non  quaelibet  Concilia  ,  sed  tantum  provin¬ 
cialia.  Illa  enim  proprie  sunt  Episcopalia,  in 
quibus  soli  Episcopi,  non  Archiepiscopi,  aut 
Patriarchae  conveniunt :  Ista  autem  Concilia 

ordinarie  non  instituuntur  ad  dogmata  fidei 
constituenda;  id  enim  proprium  est  genera¬ 
lium  Conciliorum,  sed  tantum  ad  restituen¬ 
dam  disciplinam  Ecclesiasticam ,  et  mores 
corrigendos.  Itaque  ex  se,  et  ordinarie  inva¬ 
lida  sunt  ad  constituenda  dogmata  fidei.  Si 
tamen  aliqua  urgente  necessitate  definiant 
aliquid  de  fide ,  et  eorum  decretum  a  sede 
Apostolica  approbetur,  nihil  obstat,  quo  mi¬ 
nus  valida  esse  possint. 


CAPUT  VIII. 

Solvuntur  argumenta  ex  Conciliorum 
erratis. 

Enumerant  denique  adversarii  errores 
Conciliorum ,  et  praecipue  Hermannus  lib. 
III,  cap.  15.  et  16.  Prolegcmen.,  et  lib.  Pro- 
testantium ,  qui  inscribitur  :  «  Causa  cur 
electores  etc. »  Sed  e  maximo  numero  erro- 
rtim,  solum  tertia  pars  eget  aliqua  discussio¬ 
ne.  Trium  enim  generum  errores  in  Conci¬ 
liis  adversarii  observarunt.  Quosdam  erro¬ 
res  veros  et  crassos,  sed  Conciliorum  illegi¬ 
timorum  et  a  Pontificibus  reprobatorum,  ut 
Ariminensis,  Seleuciensis,  Ephesini  II,  quos 
frustra  enumerant,  cum  nihil  faciant  contra 
nos.  Vide  quae  diximus  de  Conciliis  reproba¬ 
tis,  lib,  I,  cap.  7  et  8. 

Alios  deinde  errores  non  veros,  sed  fictos 
Conciliorum  legitimorum  ,  et  probatorum  : 
Omnia  enim  quae  ipsi  non  probant ,  vocant 
errores.  Hoc. modo  dicunt  errasse  Concilium 
Chalcedonense  ,  in  quo  sanctimoniales  pro¬ 
hibentur  votum  continentiae  violare,  et  Con¬ 
cilium  Gartliaginense  V,  in  quo  statuitur, 
ne  altaria  erigantur  sine  reliquiis  Martyrum. 
Sed  dum  haec  dicunt ,  assumunt  quod  pro¬ 
bandum  erat. 

Alios  denique  errores  observant  in  veris, 
legitimisque  Conciliis ,  qui  revera  speciem 
aliquam  erroris  habere  videntur,  id  est,  ejus¬ 
modi  sententias  videntur  continere,  quae  et 
nostro  et  illorum  consensu  judicantur  erro¬ 
neae,  atque  hos  dumtaxat  examinare,  et  di¬ 
luere  debemus. 

Primo  loco  Calvinus  adducit  Concilium 
400  Prophetarum,  qui  omnes  errarunt,  ipso 
Deo  protestante  se  misisse  spiritum  menda¬ 
cem  in  ore  ipsorum  ,  III  Regum  XXII.  Sed 


quale,  quaeso,  Concilium  illud  fuit?  Primum 
non  erant  illi  Prophetae  Domini ;  nam  cum 
400  illi  Prophetae  sententias  suas  dixissent, 
legimus  quaesivisse  Regem  Josaphat  a  Rege 
Achab,  an  non  esset  aliquis  Propheta  Domi¬ 
ni  ,  per  quem  Dominus  interrogari  posset? 
.  Achab  autem  respondisse  :  Remansit  unus , 
sed  ego  odi  illum.  Deinde  Concilia,  non  Pro¬ 
phetarum,  sed  sacerdotum  esse  debent.  De¬ 
nique  Concilium  illud,  ab  Achab  Rege  non  a 
summo  Pontifice  coactum  fuit ,  proinde  ni¬ 
hil  mirum,  si  erravit. 

Proponunt  secundo  Calvinus  et  Brentius 
Concilium  Judaeorum,  praeside  summo  Pon¬ 
tifice  Caipha ,  in  quo  excommunicati  sunt, 
qui  confitebantur  Jesum  esse  Christum,  Joan. 
IX  et  postea  Christus  reus  mortis  judicatus 
est  Joan.  XI  et  Mare.  XIV. 

Respondeo,  quidam  aiunt,  quaestionem 
fuisse  de  facto,  non  de  jure,  quam  Concilium 
illud  judicavit,  videlicet,  num  Jesus  necan¬ 
dus  esset ;  In  ejusmodi  autem  judiciis  Conci¬ 
lia  errare  posse,  non  dubium  est.  At  quaestio 
illa  etiam  si  de  facto  esset,  tamen  involvebat 
quaestionem  de  fide  gravissimam  ,  nimirum 
an  Jesus  esset  verus  Messias  ,  et  Dei  Filius, 
atque  adeo  Deus  verus.  Quocirca  erravit  in 
fide  perniciosissime  Caiphas  cum  universo 
Concilio,  cum  judicavit  Jesum  blasphemas- 
se  qui  se  Dei  filium  appellaverat. 

Alii  dicunt ,  Pontificem  ,  et  Concilium  er¬ 
rasse,  quantum  ad  errorem  propriae  mentis, 
non  tamen  errasse  in  sententia  ,  quam  pro¬ 
tulit.  Vere  enim  Jesus  erat  reus  mortis, quia 
peccata  nostra  in  seipso  purganda  suscepe¬ 
rat,  et  vere  expediebat ,  eum  mori  pro  po¬ 
pulo.  Quare  Joan.  cap.  XI  dicit  Caipham 
prophetasse.  At  licet  verba  Caiphse  bonum 
sensum  recipiant ,  non  tamen  omnia,  cum 
enim  ait  de  Christo  :  Blasphemavit ,  quid  ad¬ 
huc  egemus  testibus ?  Certe  tunc  non  prophe¬ 
tavit,  sed  blasphemavit. 

Alii  dicunt ,  Concilium  illud  errasse,  quia 
non  processit  secundum  morem  legitimi  ju¬ 
dicii  :  sed  tumultuaria  conspiratione,  subor¬ 
natis  falsis  testibus ,  Christum  damnavit.  Id 
quod  adeo  notum  erat  omnibus,  ut  etiam  Pi¬ 
latus  sciret  per  invidiam  eum  fuisse  traditum 
sibi  a  Pontificibus,  ut  habemus  Mat.  XXVII. 
Atque  haic  quidem  responsio  probabilis 
est.  Quia  tamen  non  est  inferiorum  judicare, 
an  superiores  legitime  procedant,  necne,  ni¬ 
si  manifestissime  constet  intolerabilem  erro¬ 
rem  committi ;  et  credibile  est ,  Deum  non 
permissurum,  ut  Concilia,  quibus  summus 

Pontifex  praesidet,  non  legitime  procedant  : 
Ideo  respondemus,  Pontifices  et  Concilia  Ju¬ 
daeorum  non  potuisse  errare  antequam  Chri¬ 
stus  veniret,  sed  eo  praesente  potuisse  ,  imo 
fuisse  praedictum  erraturos  Judaeos,  et  Chri¬ 
stum  negaturos,  Isai.  VI,  Daniel.  IX,  et  ali¬ 
bi.  Sicut  enim  non  est  necessarium  ,  ut  Vi¬ 
carius  Papae  non  possit  errare,  cum  ipse  Pa¬ 
pa  regat  Ecclesiam  ,  et  ab  errore  defendat; 
Sic  etiam  non  fuit  necessarium  ,  ut  Pontifi¬ 
ces  Judaeorum  non  possent  errare  ,  quando 
Christus ,  summus  totius  Ecclesiae  Pontifex 
praesens  aderat ,  et  Ecclesiam  per  se  admi¬ 
nistrabat. 

Tertio  videtur  Lutherus  reprehendere  Con¬ 
cilium  Apostolorum  ,  de  quo  Act.  XV.  Dicit 
enim  in  assert.  art.  29.  Jacobum  mutasse 
Petri  sententiam.  Constat  autem  sententiam 
Petri ,  qui  judicaverat ,  non  debere  Gentes 
cogi  ad  legalia,  fuisse  bonam  et  veram  ;  nam 
eam  tuetur  Paulus  in  tota  epist.  ad  Galatas, 
ergo  sententia  Jacobi ,  quam  Synodus  tota 
secuta  est,  fuit  mala,  et  falsa,  quae  nimirum 
jussit  Gentes  abstinere  a  sanguine,  et  suffo¬ 
cato,  quod  nihil  aliud  est ,  quam  judaizare. 
Item  Lutherus  in  lib.  de  Conciliis^parte  pri¬ 
ma,  multa  dicit  de  hac  lege  Apostolorum,  et 
quamvis  non  audet  asserere  fuisse  malam, 
tamen  inde  probat,  Concilium  nihil  prodes¬ 
se,  quia  non  potest  defendi  ista  lex,  nisi  di¬ 
camus  Concilium  non  obligare. 

Respondeo ,  non  desunt  veteres  ,  qui  ne¬ 
gent  Concilium  Apostolorum,  quidquam  prae¬ 
cepisse  de  abstinentia  ab  esu  sanguinis  ,  et 
suffocatorum  animalium. 

Irenseus  enim  lib.  III,  cap.  12.  hunc  locum 
bis  adducens,  semper  omittit  suffocatum,  et 
nomine  sanguinis  videtur  intelligere  homi¬ 
cidium.  Cyprianus  lib.  III  ad  Quirinum  cir¬ 
ca  finem  aperte  dicit,  Apostolos  tantum  prae¬ 
cepisse,  ut  abstineret  ab  idololatria,  fornica¬ 
tione,  et  sanguinis  effusione.  Chrysostomus 
et  OEcumenius  in  hunc  locum  ,  intelligunt 
per  suffocatum  homicidium.  Nihilominus  ta¬ 
men  omnibus  codicibus  Graecis  ,  et  Latinis 
invenimus  sanguinem,  et  suffocatum,  et  con¬ 
stat  ex  Tertull.  in  Apologetico,  cap.  9.  et  ex 
Concilio  Gangrensi,  can.  2.  per  multos  an¬ 
nos  servatum  in  Ecclesia  hoc  praeceptum, 
ita,  ut  non  vescerentur  Christiani  sanguine, 
nec  suffocatis  animalibus.  Et  praeterea  nul¬ 
la  erat  ratio  ,  cur  Apostoli  prohiberent  ho¬ 
micidium  ;  solum  enim  voluerunt  prohibere 
quaedam,  de  quibus  Gentiles  dubitabant,  an 
essent  peccata ,  homicidium  autem  esse 


peccatum  apud  omnes  semper  in  confesso 
fuit. 

Respondemus  igitur,  Apostolos  in  primis 
prohibuisse  fornicationem,  quia  illa  non  vi¬ 
debatur  peccatum  Gentilibus,  cum  nullis  le¬ 
gibus  puniretur ;  Deinde  imperasse  absti¬ 
nentiam  ab  immolatis  simulacrorum,  san¬ 
guine,  et  suffocato,  non  ut  legis  veteris  ob¬ 
servantiam,  sed  ut  sua,  id  est,  Apostolica 
praecepta,  idque  in  eum  finem,  ut  facilius 
Ecclesia,  ex  Judaeis,  et  Gentibus  coalesce¬ 
ret.  Non  enim  potuissent  in  illis  initiis  Judaei 
ferre  Gentilium  societatem,  si  eos  vidissent 
visci  carnibus  immolatitiis,  aut  sanguine, 
aut  suffocato,  a  quibus  illi  valde  abhorre¬ 
bant.  Postea  vero  quam  Ecclesia  crevit,  et 
finis  ille  legis  cessavit,  lex  etiam  per  se  ces¬ 
savit.  De  qua  re  sic  loquitur  S.  Augustinus 
lib.  XXII  contra  Faustum,  cap.  13.  :  «  Si 
hoc  tunc  Apostoli  praeceperunt,  ut  ab  ani¬ 
malium  sanguine  abstinerent  Christiani,  ne 
praefocatis  carnibus  vescerentur ,  elegisse 
mihi  videntur  pro  tempore  rem  facilem,  et 
nequaquam  observantibus  onerosam,  in  qua 
cum  Israelitis  etiam  Gentes  propter  angula¬ 
rem  illum  lapidem,  duos  parietes  in  si;  con¬ 
dentem,  aliquid  communiter  observarent.  » 
Et  infra  :  «Transacto  vero  illo  tempore, quo 
illi  duo  parietes,  unus  ex  Circumcisione,  al¬ 
ter  ex  Praeputio  venientes,  quamvis  in  an¬ 
gulari  lapide  concordarent,  tamen  suis  qui¬ 
busdam  proprietatibus  distinctius  emine¬ 
bant  :  et  ubi  Ecclesia  Gentium  talis  effecta 
est,  ut  in  ea  nullus  Israelita  carnalis  appa¬ 
reat,  quis  jam  hoc  Christianus  observat,  ut 
turdos,  vel  minutiores  aviculas  non  attin¬ 
gat,  nisi  quarum  sanguis  effusus  est,  aut  le¬ 
porem  non  edat,  si  manu  in  cervice  percus¬ 
sus,  nullo  cruento  vulnere  occisus  est?  Et 
qui  forte  pauci  adhuc  tangere  ista  formi¬ 
dant,  a  caeteris  irridentur.  »  Haec  ille. 

Itaque,  neque  Concilium  erravit  neque 
Jacobus  Petri  sententiam  mutavit,  sed  an¬ 
tequam  res  definiretur,  putavit  addendum 
sententiae  Petri  hoc  praeceptum  positivum, 
et  temporale,  et  postea  ex  communi  senten¬ 
tia  res  definita  est.  Vide  Hieronymum  in 
epistola  ad  Augustinum,  quae  est  11.  inter 
epistolas  Augustini,  ubi  dicit,  Jacobum,  et 
omnes  alios  Petri  sententiae  acquievisse. 

Quarto ,  proferunt  Concilium  Neocaesa- 
riense,  confirmatum  a  Leone  IV,  dist.  20. 
can.  de  libellis,  et  receptum  in  Concilio  Ni¬ 
caeno  1,  ut  dicitur  in  Concilio  Florentino 
sess.  VII.  Nam  in  hoc  Concilio  can.  7.  inve- 

nitur  exploratus  error,  quo  prohibentur  se¬ 
cundae  nuptiae  :  «  Presbyterum,  inquit  Con¬ 
cilium,  convivio  secundarum  nuptiarum  in- 
teresse  non  debere,  maxime  cum  praecipia¬ 
tur  secundis  nuptiis  poenitentiam  tribuere.» 
Quis  erit  ergo  Presbyter,  qui,  propter  con¬ 
vivium,  illis  consentiat  nuptiis,  quas  tamen 
Paulus  concedit  I.  Cor.  VII  :  Si  dormient  vir 
ejus ,  liberata  est,  cui  vult  nubat ,  tantum  in  Do¬ 
mino  ?  (1) 

Respondeo,  Concilium  loqui  de  eo,  qui 
duas  simul  uxores  habet,  ut  exponit  recte 
Glossa3I.  quaest.  1.  can.  De  his  qui  frequen¬ 
ter.  Vel  secundo  dici  potest,  non  prohiberi 
secundum  Matrimonium,  sed  solemnitatem 
secundi  Matrimonii,  cui  solemnitati  proprie 
convenit  nomen  nuptiarum.  Celebritfts  enim 
nuptiarum  tantum  semel  in  Ecclesia  fieri 
consuevit,  nimirum  quando  Virgines  con¬ 
junguntur,  ut  Isidorus  testatur  lib.  II  de  of 
ficiis,  cap.  17.  ubi  dicit,  solum  in  primis 
nuptiis  dari  annulum,  et  velum  quoddam, 
partim  album,  partim  rubeum,  quod  flam¬ 
meum  dicebatur;  a  quo  velo  nuptias  dictas, 
quia  nimirum  eo  velo  obnubuntur  capita 
novarum  nuptarum,  testatur  Ambrosius  lib. 
1  de  Abraham,  cap.  9.  Canon  igitur  ille  pro¬ 
hibet,  ne  Presbyter  celebritati  secundi  Ma¬ 
trimonii  intersit,  quin  potius  poenitentiam 
injungat  iis,  qui  contra  morem  Ecclesiae  in 
secundo  matrimonio  ejusmodi  celebritatem 
adhibuerint. 

Quinto,  proferunt  Nicaenum  Concilium 
primum,  de  quo  Lutherus  in  libro  de  Con¬ 
ciliis  part.  1.  dicit,  se  non  intelligere  Spiri¬ 
tum  sanctum  in  isto  Concilio;  nam  in  uno 
canone  dicit,  non  esse  idoneos  ad  Sacerdo¬ 
tium  eos,  qui  se  castraverunt ;  in  altero  pro¬ 
hibet,  ne  Sacerdotes  habeant  uxores,  et  tan¬ 
dem  ita  concludit  pag.  92.  :  «  An  vero  nihil 
aliud  est  negotii  Spiritui  sancto  in  Conciliis, 
quam  ut  impossibilibus,  periculosis,  non  ne¬ 
cessariis  legibus  suos  ministros  obstringat, 
et  oneret?  »  Ibidem  Lutherus  refert  cano- 
nem  erroneum  Nicaeni  Concilii  de  rebapti¬ 
zandis  Paulianis,  et  similem  Concilii  Iconii 
ex  lib.  VII  histor,  Eusebii  cap.  6.  Item  Lu¬ 
therus  ibidem ,  Brentius ,  et  Hermannus, 
damnatam  esse  militiam  asserunt  in  eodem 
Concilio,  quam  tamen  constat  ex  approba¬ 
tione  Joannis  Baptistae  Luc.  III,  esse  licitam. 
Sic  autem  habet  canon  11.  Concilii  :  «  Qui 
vere  per  Dei  gratiam  vocati  primo  quidem 


ostenderunt  fidem  suam,  deposito  militiae 
cingulo,  post  haec  autem  ad  proprium  vomi¬ 
tum  reversi  sunt,  ut  et  pecunias  darent,  et 
ambirent  redire  rursum  ad  militiam ;  isti 
decem  annis  sint  inter  poenitentes,  postquam 
triennio  fuerint  inter  audientes,  id  est,  Ca¬ 
techumenos.  » 

Respondeo ,  Concilium  Nicaenum  tantae 
semper  apud  omnes  Patres  fuisse  auctorita¬ 
tis,  ut  mirum  sit,  Luthero  in  mentem  venire 
potuisse,  ut  aliquid  adversum  hoc  Concilium 
scriberet.  Sed  nimirum  ita  oportuit  haereti¬ 
cos  prodi,  dum  ea  vituperant,  quae  omnis 
Catholica  Ecclesia  semper  probavit.  Sed  ad 
rem.  Displicet  Luthero  injunctam  Ecclesias¬ 
ticis  viris  legem  continentiae,  ideoque  Con¬ 
cilium  errasse  clamat.  At  nobis  Lutherus 
errat,  et  verbo,  et  facto,  non  Concilium;  de 
qua  re  propria  instituetur  suo  loco  dispu¬ 
tatio. 

Quod  autem  reprehendit  canonem  de  re¬ 
baptizandis  Paulianis ,  ignorantiam  suam 
prodit.  Pauliani  enim,  cum  purum  hominem 
Christum  crederent,  et  Trinitatem  aperte 
negarent,  non  baptizabant  in  nomine  Trini¬ 
tatis  ;  proinde  nec  vere  baptizabant.  Porro 
Concilium  Iconii  particulare  fuit,  et  impro¬ 
batum  a  summo  Pontifice,  sicut  Concilium 
Carthaginiense  sub  Cypriano  celebratum, 
qualia  Concilia  nos  minime  defendimus. 

Jam  quod  attinet  ad  militiam,  Nicaena  Sy¬ 
nodus  non  prohibet  militiam,  nisi  quatenus 
aliquando  signum  est  idololatriae.  Sciendum 
enim  est,  olim  cingulum  militiae  fuisse  rem 
magni  honoris,  et  etiam  commodi,  propter 
magna  privilegia  concessa  militibus  :  et 
propterea  antiquos  illos  Imperatores  Ethni¬ 
cos,  tempore  persecutionis  consuevisse  au¬ 
ferre  cingulum  militiae,  et  exauthorare  eos, 
qui  Christiani  inveniebantur,  et  fidem  ne¬ 
gare  nolebant.  Quod  patet  ex  Eusebio  lib. 
VIII  hist.  cap.  4.  ubi  dicit,  initium  persecu¬ 
tionis  Diocletiani  coepisse  a  Christianis,  qui¬ 
bus  militia  negabatur,  nisi  immolarent  ido¬ 
lis.  Et  lib.  IX,  cap.  10.  dicit,  Licinium  quo¬ 
que  initio  suae  persecutionis,  Christianos  de 
Palatio,  et  de  omni  militia  expulisse.  Item 
ex  Ruffino,  qui  lib.  X  hist.  cap.  32.  ubi  de 
Juliano  ait,  militiae  cingulum  non  dari,  nisi 
immolantibus,  jubet;  et  lib.  XI,  cap.  2.  di¬ 
cit,  Valentinianum  a  Deo  recepisse  impe¬ 
rium,  quia  pro  ejus  fide,  tempore  Juliani, 
militiae  cingulum  spreverat, 


(1)  I.  Cor.  VII,  39. 

Quoniam  ergo  tunc  quidam  Christiani  mi¬ 
lites  ardore  fidei  cingulum  abjiciebant,  ma- 
lentes  potius  sine  honore,  quam  sine  fide  vi¬ 
vere  ;  deinde  autem  seducti  a  Diabolo,  ite¬ 
rum  ambiebant  cingulum,  parati  fidem  ne¬ 
gare  :  ideo  Concilium  in  hos  tam  severam 
poenitentiam  constituit.  Haec  ita  esse  patet  : 
Primo,  ex  Theodoro  Balsamone,  et  Zonara, 
qui  ita  exposuerunt  in  commentariis  horum 
canonum.  Secundo,  ex  Ruffino,  qui  lib.  X 
hist.  cap.  6.  enumerans  canones  Nicaeni 
Concilii,  hunc  ita  ponit  :  «  Qui  propter  con¬ 
fessionem  militiam  abjecerant  etc.  »  Tertio 
ex  ipso  canone  ;  nam  toto  canone  agitur  de 
lapsis;  et  primum  quidem  de  iis, qui  ob  me¬ 
tum  vitae,  aut  opum  amittendarum  lapsi  fue¬ 
rant,  negando  fidem  injungit  Concilium  poe¬ 
nitentiam  decem  annorum ;  deinde  iis,  qui 
militiam  ambierant,  quam  pro  fide  contem¬ 
pserant,  injungit  tredecim  annorum  poeni¬ 
tentiam,  quia  nimirum  isti  gravius  lapsi 
erant ;  priores  enim  simpliciter  negaverant, 
isti  autem  post  gratiam  confessionis  nega¬ 
verant,  in  quo  major  ingratitudo  erga  Deum 
invenitur. 

Sexto,  profert  Hermannus  Concilium  Are- 
latense  II,  in  cujus  secundo  canone  sic  dici¬ 
tur  :  «  Assumi  aliquem  ad  sacerdotium,  in 
vinculo  conjugii  constitutum,  nisi  fuerit  pro¬ 
missa  conversio,  non  oportet.  »  Hic  duos 
errores  notat  Hermannus  Hamelmannus. 
Unum,  quod  non  liceat  Sacerdotibus  uti  suis 
uxoribus,  cum  id  sit  contra  Concilium  Gan- 
grense,  in  cujus  can.  4.  excommunicantur 
ii,  qui  nolunt  interesse  sacrificio,  quod  of¬ 
fertur  a  Presbytero  conjugato.  Est  autem 
Gangrense  Concilium  receptum  a  Leone  IV, 
dist.  20.  canon.  De  libellis.  Imo  etiam  con¬ 
tra  Concilium  Nicaenum,  in  quo  approbata 
est  sententia  Paphnutii,  qui  censuerat,  non 
debere  prohiberi  Ecclesiasticos  a  consuetu¬ 
dine  cum  propriis  uxoribus,  ut  patet  ex  So¬ 
crate  lib.  I,  eap.  8.  ex  quo  sequitur,  neces¬ 
sario  errare  Concilium  Arelatense,  vel  Con¬ 
cilium  Gangrense, et  Nicaenum.  Alterum  er¬ 
rorem  notat  in  illa  voce  Conversio ,  non  enim 
convertimur  nisi  a  malo;  qui  ergo  jubet  con¬ 
jugatum  converti,  conjugium  damnat,  quae 
est  baeresis  damnata  in  eodem  Gangrensi 
Concilio  can.  1. 

Respondeo,  illa  Concilia  non  pugnare  in¬ 
ter  se,  nec  ullum  eorum  errasse  ;  nam  Con¬ 
cilium  Gangrense  edidit  canones  contra  eos, 
qui  putabant,  nuptias,  et  esum  carnium  ab¬ 
solute  esse  mala,  et  a  Diabolo ;  quae  fuit  bae¬ 


resis  Manichaei,  et  postea  Eustathii  Sebas- 
teni,  contra  quem  Gangrense  Concilium  ce¬ 
lebratum  est.  Quia  ergo  haeretici  isti  ita 
horrebant  nuptias,  ut  etiam  Presbyteros  qui 
uxores  habuerant,  etiamsi  jam  eos  non  ha¬ 
berent  (saltem  quasi  uxores)  ferre  non  pos¬ 
sent  ;  ideo  Concilium  etiam  istum  canonem 
addendum  putavit.  Unde  in  ipso  canone  sic 
habemus  :  «  Quicumque  discernit,  a  Pres¬ 
bytero,  qui  uxorem  habuit,  quod  non  opor¬ 
tet,  eo  ministrante,  de  oblatione  percipere, 
anathema  sit.  »  Ubi  vides  agi  de  eo,  qui 
habuit  uxorem,  non  qui  habet. 

Ad  illud  de  Concilio  Nicaeno  supra  respon¬ 
dimus,  non  fideliter  narratam  esse  histo¬ 
riam  a  Socrate.  Ac,  ut  alia  nunc  argumenta 
praetermittamus,  id  satis  colligitur  ex  isto 
Concilio  Arelatensi.  Hoc  enim  Concilium  ce¬ 
lebratum  est  mox  finito  Nicaeno  Concilio,  et 
in  eo  recepti  sunt  canones  Nicaeni,  ut  patet 
ex  eo,  quod  fere  omnes  in  hoc  Concilio  re¬ 
petuntur.  Cum  ergo  etiam  istum  hic  inve¬ 
niamus,  sine  dubio,  vel  hic  etiam  fuit  in 
Concilio  Nicaeno,  vel  saltem  non  est  ei  con¬ 
trarius  ;  nulli  enim  unquam  Catholici  repu¬ 
gnaverunt  Nicaeno  Concilio. 

Ad  ultimum  dico,  conversionem  non  so¬ 
lum  dici  a  statu  malo  ad  bonum,  sed  etiam 
a  bono  ad  meliorem,  quare  Gregorius  lib. II, 
epist.  100.  vocat  conversionem,  professio¬ 
nem  Monachatus,  et  exstat  titulus  in  Jure 
canonico  de  conversione  conjugatorum. 

Septimo,  profert  Hermannus  Hamelman¬ 
nus  Sirmiense  Concilium,  quod  videtur  re¬ 
ceptum,  quia  damnata  est  in  eo  haeresis 
Photini,  et  tamen  aperte  in  eo  Concilio  con¬ 
firmata  est  haeresis  Ariana.  Idem  dici  potest 
de  Sardicensi,  quod  receptum  est  a  Leone 
IV,  dist.  20.  can.  De  libellis.  Et  tamen  B. 
Augustinus  lib.  III  contra  Creseonium,  cap. 
34.  dicit  :  «  Disce,  inquit,  quod  nescis,  Sar- 
dicense  Concilium  Arianorum  fuit  etc.  » 

Respondeo  :  haec  argumenta  procedere  ex 
ignorantia  historiarum  ;  multae  siquidem 
confessiones  editae  sunt  in  Concilio  Sirmien- 
si,  praeter  Photini  damnationem,  aliae  Catho¬ 
licae,  aliae  haereticae,  ut  nos  supra  docuimus, 
et  perspicuum  est  ex  Hilario  in  lib.  de  Sy¬ 
nodis.  Sardicense  autem  mox  in  duas  par¬ 
tes  divisum  fuit,  et  quidem  una  pars,  quae 
erat  Occidentalium  300  Episcoporum,  cum 
quibus  etiam  erant  Legati  Julii  Papae,  pro 
fide  Catholica  et  Atbanasio  restituendo  fuit; 
ut  patet  ex  Hilario  lib.  de  Synodis,  et  ex 
Atbanasio  in  Apologia  secunda,  atque  hanc 

partem  confirmavit  Leo  IV.  Altera  pars  fuit 
Orientalium  70  Episcoporum,  qui  seorsim 
convenientes  fidem  Catholicam,  et  Athana- 
sium  damnaverunt.  Et  de  hac  loquitur  Au¬ 
gustinus,  qui  etiam  non  videtur  legisse  aliud 
ex  Concilio  Sardicensi,  quam  id,  quod  Orien¬ 
tales  miserant  ad  Africam,  ut  unirent  sibi 
Donatistas. 

Octavo,  profert  idem  Herm annus  Hamel- 
mannus  Concilium  Laodicaenum,  in  cujus 
primo  capite  statuitur,  ut  secundum  indul¬ 
gentiam  reddatur  communio  iis,  qui  secun¬ 
dis  nuptiis  juncti  sunt  :  Ex  quo  videtur, 
Concilium  antea  abstulisse  communionem 
iis,  qui  secundo  uxorem  duxerant,  et  postea 
illam  eis  reddere  condonando  peccatum ;  id 
enim  significat :  secundum  indulgentiam. 

Respondeo  primo,  fortasse  loquitur  Con¬ 
cilium  de  iis,  qui  in  secundo  Matrimonio  ad¬ 
hibent  solemnitatem,ut  diximus  de  Concilio 
Neocaesariensi.  Secundo  dico,  Concilium  non 
errasse,  etiamsi  loquatur  de  secundo  Matri¬ 
monio,  sed  errorem  potius  correxisse;  ap¬ 
paret  enim  ex  hoc  loco,  aliquos  Episcopos 
particulares,  ex  zelo,  non  secundum  scien¬ 
tiam,  negasse  communionem  bigamis,  quo¬ 
rum  errorem  Concilium  corrigit,  et  jubet 
bigamis  communionem  restitui;  nam  etiam 
ideo  initio  canonis  vocat  nuptias  bigamorum 
liberas  et  legitirnas.  Illud  vero,  Secundum 
indulgentiam ,  sumptum  est  ex  Paulo  I.  Cor. 
VII,  qui  ait :  Usum  conjugii  se  non  impera¬ 
re,  sed  indulgere.  Ut  ergo  Paulus  cum  ait, 
se  indulgere  usum  conjugii,  non  vult  dicere, 
se  ignoscere  peccatum,  sed  se  concedere 
minus  bonum,  quamvis  optaret  majus  bo¬ 
num  ab  illis  teneri ;  ita  Concilium  hoc  dicit, 
se  indulgere  secundas  nuptias,  id  est,  con¬ 
cedere,  ut  minus  bonum,  quamvis  cuperet 
magis  eligi  viduitatem,  quae  estbonum  quod¬ 
dam  excellentius  conjugio. 

Nono,  profert  Hermannus  Hamelmannus 
Concilium  secundum  generale,  in  cujus  can. 
5.  duo  inveniuntur  errores,  pugnantes  cum 
aliorum  Conciliorum  decretis.  Unus  est, 
quod  primatus  Ecclesiasticus  sit  Romani 
Pontificis  :  Alter,  quod  post  Romanum  Pon¬ 
tificem  debeat  esse  immediate  Episcopus 
Constantinopolitanus;  quae  duo  iterum  reno¬ 
vata  sunt  in  Concilio  Cbalcedonensi  act.  ult. 
Primus  error  pugnat  cum  Concilio  Nicaeno, 
in  cujus  can.  7.  tribuitur  primatus  Episcopo 
Hierosolymitano ;  et  cum  Concilio  III  Car¬ 
thaginiensi,  cap.  26.  ubi  decernitur,  nemi¬ 
nem  debere  vocari  Principem  Sacerdotum, 


aut  summum  Sacerdotem.  Secundus  error 
pugnat  cum  Concilio  Nicaeno  can.  6.  ubi  tri¬ 
buitur  secundus  locus  Alexandrino,  tertius 
Antiocheno  Episcopo,  quem  canonem  fre¬ 
quenter  citat  Leo  I  in  epist.  53,  54  et  55. 

Respondeo  ,  primum  non  esse  errorem, 
nec  pugnare  cum  ullo  Concilio.  Quod  autem 
Hermannus  adducit  ex  can.  7  Concilii  Ni¬ 
caeni,  nihil  valet.  Ibi  enim  tribuitur  Hiero¬ 
solymitano  Episcopo  aliquis  honor,  non  ta¬ 
men  primatus  in  omnem  Ecclesiam.  Imo 
aperte  subjicitur  in  eo  Concilio  sedes  Hiero¬ 
solymitana  non  solum  sedi  Romanae,  Ale- 
xandrinaB,  Antiochenae,  sed  etiam  Caesa¬ 
riensi,  quae  Palaestinae  Metropolitana  sedes 
erat,  ut  patet  tum  ex  can.  6  et  7.  ipsius  Con¬ 
cilii,  tum  ex  Leone  locis  notatis,  et  ex  S. 
Hieronymo  in  epist.  ad  Pammachium  de  er¬ 
roribus  Joannis  Hierosolymitani.  Quod  vero 
addit  ex  Concilio  Carthaginiensi,  adhuc  ma¬ 
gis  est  impertinens ;  nam  Concilium  illud 
nationale  fuit,  nec  ferebat  leges  universae 
Ecclesiae,  sed  tantum  Episcopis  Africae.  Ita¬ 
que  non  prohibuit,  nec  potuit  prohibere,  ne 
Romanus  Pontifex  diceretur  Princeps  Sacer¬ 
dotum,  vel  summus  Sacerdos,  sed  tantum 
ne  ita  appellaretur  ullus  Metropolitanus 
Africae. 

Secundus  error  non  proprie  potest  dici 
error,  decretum  enim  illud  de  honore  se¬ 
dium,  sicut  a  Concilio  Nicaeno  factum  fue¬ 
rat,  ita  poterat  ab  alio  simili  Concilio  mu¬ 
tari.  Tamen  quia  sine  justa  ratione  mutaba¬ 
tur  a  Concilio  Constantinopolitano,  et  postea 
a  Chalcedonensi  Pontifices  Romani  Dama- 
sus  et  Leo  illud  probare  noluerunt,  neque 
eorum  Pontificum  temporibus  decretum  il¬ 
lud  exeeutioni  mandatum  est,  ut  patet  ex 
Leone  epist.  53.  ad  Anatolium,  ubi  loquens 
de  decreto  Concilii  Constantinopolitani  : 
«  Frustra,  inquit,  quorumdam  Episcoporum 
profertur  consensus,  cui  tot  annorum  series 
negavit  effectum.  »  Et  in  epist.  55.  ad  Pul- 
cheriam,  loquens  de  decreto  Concilii  Chal- 
cedonensis  :  «  Consensiones,  inquit,  Episco¬ 
porum,  Canonum  apud  Nicaeam  conditorum, 
regulis  repugnantes,  in  irritum  mittimus,  et 
per  auctoritatem  B.  Petri  Apostoli  generali 
prorsus  definitione  cassamus.  » 

Decimo,  profert  Hermannus  Hamelman¬ 
nus  Concilium  Carthaginiense  III,  can.  47. 
ubi  numerantur  in  canone  Scripturarum  ali¬ 
quot  libri  Apocryphi,  utTobias,  Judith,  Ba- 
ruch,  Sapientia,  Ecclesiasticus,  et  Maelia- 
baei,  contra  auctoritatem  Concilii  Laodicaeni 

cap.  ultimo,  ubi  isti  omnes  libri  rejiciuntur 
a  canone. 

Respondeo  in  primis.  Concilium  Cartha¬ 
giniense  esse  majoris  auctoritatis,  quam  Lao¬ 
dicaenum;  tum  quia  posterius,  tum  etiam 
quia  nationale  fuit,  Episcoporum 44,  et  prae¬ 
terea  confirmatum  a  Leone  IV,  dist.20.  can. 
De  libellis  :  Laodicaenum  autem  fuit  provin¬ 
ciale  Episcoporum  22,  et  non  confirmatum 
a  Pontifice.  Itaque  hic  posset  habere  locum, 
quod  ait  Augustinus,  Concilia  priora  emen¬ 
dari  a  posterioribus.  Dico  tamen  secundo, 
neutrum  Concilium  errasse.  Nam  Concilium 
Laodicaenum  posuit  in  canone  eos  libros,  de 
quibus  Episcopi  ejus  Concilii  certi  erant, 
alios  autem  omisit,  non  quidem  negans,  eos 
esse  canonicos,  sed  nolens  rem  dubiam  de¬ 
finire  ;  Concilium  autem  Carthaginiense  re 
magis  discussa  definivit  id,  quod  prius  Con¬ 
cilium  reliquerat  sub  dubio. 

Undecimo,  profert  Concilium  Toletanum 
I,  in  cujus  can.  17.  scribitur,  posse  admitti 
ad  communionem  eum,  qui  concubinam  ha¬ 
bet,  modo  non  sit  uxoratus,  et  est  hoc  Con¬ 
cilium  jussu  Leonis  I  celebratum,  ut  patet 
ex  cap.  21.  Respondeo,  hoc  loco  concubi¬ 
nam  vocari  uxorem  ductam  sine  dote,  et  ex¬ 
terna  solemnitate,  ut  recte  a  Gratiano  nota¬ 
tum  est  dist.  34.  canon.  Omnibus;  quod  est 
conforme  Juri  civili,  ut  patet  ex  Novella  18 
Justiniani.  Quomodo  Genesis  XXV  Agar  et 
Cethura  dicuntur  concubinae  Abrahae.  quae 
tamen  verse  uxores  erant,  ut  patet  ex  Gen. 
XVI  de  Agar,  et  Gen.  XXV  de  Cethura. 

At  objicies,  quia  beatus  Leo,  qui  hoc  Con¬ 
cilium  fieri  jussit,  et  probavit  in  epist.  92. 
ad  Rusticum  Narbonensem,  cap.  4.  loquens 
de  uxore  et  concubina,  dicit  :  Concubinam 
non  esse  vere  uxorem,  neque  conjunctionem 
cum  ea  esse  Sacramentum,  vel  Matrimo¬ 
nium;  et  propterea  eam  mulierem,  quoe  nu¬ 
bit  viro  habenti  concubinam,  non  peccare 
quasi  nubat  homini  conjugato,  quia  vir  ha¬ 
bens  concubinam,  non  potest  vocari  conju¬ 
gatus.  Respondeo,  Leonem  aliter  accipere 
nomen  concubinae,  quam  Patres  ejus  Conci¬ 
lii  acceperint;  ipse  enim  vocat  concubinam 
eam,  quae  assumitur  ad  consortium  thori, 
sine  mutuo  consensu  perpetuo  vivendi. Con¬ 
cilium  autem  vocat  concubinam  eam,  quae 
ducitur  cum  eo  consensu,  sed  privatim  ex¬ 
presso,  non  per  publica  instrumenta. 

At,  inquies,  si  Leo  fuit  auctor  hujus  Con¬ 
cilii,  quomodo  absolute  negavit,  concubi¬ 
nam  dici  posse  uxorem?  Respondeo,  Leo¬ 


nem  non  fuisse  auctorem  totius  Concilii,  sed 
tantum  ultimi  canonis.  Initio  enim  Concilii, 
dicitur,  Concilium  hoc  congregatum  tem¬ 
pore  Honorii  et  Arcadii  Imperatorum,  quo 
tempore  nondum  erat  Pontifex  Leo  ;  ipse 
enim  creatus  est  tempore  Theodosii  junio¬ 
ris,  triginta  tribus  armis  post  mortem  Arca¬ 
dii,  ut  patet  ex  Chronico  Prosperi.  Deinde 
in  ultimo  capite  ponitur  quaedam  explicatio 
fidei,  quae  dicitur  facta  jussu  Leonis  Papse. 
Quae  non  possunt  cohaerere,  nisi  dicamus, 
Concilium  Toletanum  habitum  fuisse  ante 
tempora  Leonis;  sed  postea,  tempore  Leo¬ 
nis,  factam  fuisse  illam  explicationem  fidei, 
et  annexam  eidem  Concilio,  quia  iidemEpis- 
copi  huic  explicationi  subscripserunt,  qui 
antea  in  Concilio  fuerant.  Et  certe  magna 
conjectura  hujus  rei  esse  potest,  quod  videa¬ 
mus  ,  ante  illam  explicationem  fidei  poni 
Episcoporum  subscriptiones,  quibus  finitur 
Concilium;  et  deinde  alias  eorumdem  subs¬ 
criptiones  post  illam  explicationem  fidei. 
Itaque  S.  Leo  non  confirmavit,  nisi  ultimum 
illum  canonem  suo  tempore  factum. 

Duodecimo,  profert  Hermannus  Hamel- 
mannus  Concilium  Wormatiense,  in  cujus 
canone  tertio  invenitur  exploratus  error  : 
Jubentur  enim  fures  occulti  explorari  per 
sacrae  Eucharistiae  perceptionem.  Quem  esse 
errorem  docet  beatus  Thomas  part.  3.  qu. 
LXXX.  art.  6.  ad  3.  Respondeo,  Concilium 
fuisse  provinciale,  non  confirmatum,  imo 
potius  reprobatum,  quoad  illum  canonem,  a 
summis  Pontificibus,  ut  ibidem  B.  Thomas 
ostendit. 

Decimotertio ,  proferunt  alii  canones  VI 
Synodi.  Illi  enim  canones  videntur  recepti; 
nam  Adrianus  I  in  epistola  ad  Tharasium, 
quae  est  in  secund.  act.  VII  Synodi,  dicit, 
hos  canones  divine  et  legaliter  esse  praedi¬ 
catos.  Item  Nicolaus  I  epist.  ad  Michaelem, 
et  Innocentius  III  cap.  A  multis,  extra  de 
aetate  ordinandorum,  et  VII  Synodus  act.  2, 
3,  4,  5  et  6.  his  canonibus  utuntur.  At  inve¬ 
niuntur  in  his  canonibus  magni  errores. 
Nam  can.  2.  recipitur  Concilium  sub  Cy¬ 
priano  de  rebaptizandis  haereticis  :  quod  er¬ 
roneum  fuisse  probat  Augustinus  passim  in 
libris  septem  de  Baptismo.  Item  can.  72.  ju¬ 
dicantur  irrita,  et  solvenda  conjugia  Catho¬ 
licorum  cum  haereticis ,  qui  est  expressus 
error  :  Etsi  enim  peccat  Catholicus  ducens 
haereticam  uxorem,  et  contra;  tamen  Matri¬ 
monium  est  Sacramentum  propter  charac¬ 
terem  Baptismi ,  quem  haereticus  retinet, 


CAPUT  'VIII. 


251 


et  ideo  tale  conjugium  solvi  non  potest. 

Respondeo,  non  solum  hos  duos,  sed  etiam 
multos  alios  canones  esse  erroneos  in  istis 
canonibus,  sed  non  sunt  editi  isti  canones 
ab  ullo  legitimo  et  probato  Concilio.  Constat 
enim  ex  Tharasio  in  YII  Synodo  act.  4.  hos 
canones  non  esse  editos  a  VI  Synodo,  quae 
fuit  tempore  Agathonis,  et  Constantini,  sed 
post  multos  annos  tempore  Justiniani  II  Im¬ 
peratoris,  cui  Concilio  non  adfuit  Romanus 
Pontifex,  nec  per  se,  nec  per  Legatos,  ne¬ 
que  postea  Concilium  confirmavit,  sed  aperte 
reprobavit,  ut  testatur  Beda  in  lib.  de  sex 
aetatibus  in  Justiniano,  et  Paulus  Diaconus 
in  vita  ejusdem  Justiniani,  et  Platina  in  vita 
Sergii. 

Ad  verba  Adriani  respondeo,  illum  solum 
recitare  sententiam  Tharasii,  nec  refellere, 
quia  ille  can.  82.  de  picturis,  utilis  erat  eo 
tempore  ad  quaestionem  de  qua  agebattir. 
Ad  Nicolaum  respondeo,  verba  ejus  esse  pro 
nobis  ;  dicit  enim,  se  citare  illum  canonem 
Graecorum,  quomodo  Paulus  citavit  verba 
Ethnicorum  Poetarum.  Ad  Innocentium  di¬ 
co,  eum  nihil  ibi  definire  de  his  canonibus, 
sed  tantum  citare  unum  canonem  ex  istis, 
Quod  autem  citaverit  nomine  VI  Synodi, 
factum  est,  vel  quia  sic  vocantur  communi¬ 
ter,  licet  vere  non  sint ;  vel  quia  Innocen¬ 
tius  ex  Gratiano  dist.  32.  can.  Si  quis,  hunc 
canonem  accepit ;  Gratianus  autem  saepe  in 
hac  parte  erravit,  tribuens  opera  iis,  quo¬ 
rum  non  sunt.  Ad  VII  Synodum  dico,  sem- 
per  citari  hos  canones  a  privatis  hominibus 
in  ea  Synodo  inter  disputandum,  non  tamen 
aliquid  definiri  a  tota  Synodo.  Nam  defini¬ 
tio  Concilii  habetur  act.  7.  tantum;  ibi  au¬ 
tem  nulla  fit  mentio  horum  canonum.  Vide 
Franciscum  Turrianum  in  libro  de  VI  Sy¬ 
nodo,  et  ea  quae  nos  disseruimus  de  his  ca¬ 
nonibus  tom.  I,  lib.  II  de  Pontif.  cap.  14. 

Proferunt  decimoquarto  Hermannus  Ha- 
melmannus  lib.  III  prolegom.  cap.  ult.  Cal¬ 
vinus  lib.  I  instit.  cap.  11,  §.  14  et  sequent, 
et  lib.  IV,  cap.  9,  §.  9.  necnon  Magdebur- 
genses  Cent.  VIII,  cap.  9.  Synodum  VJI,  Ni¬ 
caenam  II,  quam  dicunt  pugnare  cum  duo¬ 
bus  Conciliis  :  uno  priore,  id  est,  Constanti- 
nopolitano  ,  sub  Constantino  Copronymo  ; 
altero  posteriore,  Francofordiensi,  sub  Ca- 
rolo  Magno  ;  ita  ut  sive  sit  sequenda  regula 
beati  Augustini  lib.  II  de  Baptismo,  cap.  3. 
quivult  priora  Concilia  a  posterioribus  emen¬ 
dari,  sive  sancti  Isidori  apud  Gratianum 
distinet.  50.  canone,  Domino  sancto,  qui  do¬ 


cet,  antiquiora  Concilia  recentioribus  ante¬ 
ponenda;  necessarium  sit  hocNicaenum  esse 
rejiciendum. 

Quod  pugnet  Nicaenum  secundum  cum 
antiquiore  Constantinopolitano,  patet  ex  ipso 
Nicaeno  II,  act.  6.  ubi  fatentur  Patres  tem¬ 
pore  superioris  Imperatoris  definitum  fuisse 
in  Concilio  Constantinopolitano,  imagines 
non  esse  ullo  modo  colendas  ;  quod  vero 
pugnet  cum  Concilio  Francofordiensi  poste¬ 
riori,  in  quo  etiam  legati  Romani  Pontificis 
fuerunt,  probant  adversarii.  Primo  ex  Ado¬ 
ne,  Aimonio,  Abbate  Urspergensi,  Platina, 
aliisque  historicis,  qui  ubi  loquuntur  de  tem¬ 
poribus  Caroli  et  Adriani,  dicunt,  in  Synodo 
Francofordiensi  damnatam  VII  Synodum 
Graecorum,  secundo,  probant  ex  libris  qua- 
tuor  Caroli  Magni;  qui  nuper  prodierunt, id 
est,  anno  1549,  iis  enim  libris  Carolus  Mag¬ 
nus  totis  ^viribus  contra  imagines  et  VII  Sy¬ 
nodum  pugnat,  et  ibidem  legimus,  hos  ipsos 
libros  in  Francofordiensi  Synodo  approba¬ 
tos. 

R.espondeo,  Nicaenam  Synodum  cum  nul¬ 
lo  legitimo  Concilio  pugnare.  Ac  primum, 
quod  attinet  ad  Constantinopolitanum  sub 
Imperatore  Constantino  Copronymo,  con¬ 
stat  illud  non  fuisse  generale,  nec  legitimum 
ullo  modo,  cum  in  eo  non  interfuerit  Roma¬ 
nus  Pontifex,  nec  per  se,  nec  per  Legatos  : 
ut  Joannes,  Zonaras,  et  Cedrenus  referunt 
in  vita  Constantini  Copronymi,  et  idem  fa¬ 
tentur  Magdeburgenses  Cent.  VIII,  cap.  9, 
colum.  551.  Sine  Pontifice  autem  Romano 
non  posse  oecumeniea  Concilia  celebrari, 
patet  ex  regula  Nicaeni  Concilii,  quae  est 
apud  Socratem  lib.  II,  cap.  13.  Quid,  quod 
nec  adfuerunt  tres  alii  praecipui  Patriarchae, 
Alexandrinus,  Antiochenus,  Hierosolymita¬ 
nus,  ut  ex  eisdem  Zonara,  Cedreno,  et  Mag- 
deburgensibus  patet.  Quomodo  ergo  gene¬ 
rale  Concilium  dici  potest,  cui  neque  Occi¬ 
dens,  neque  Oriens,  neque  Meridies  consen¬ 
sit;  sed  pauci  dunfcaxat  Episcopi  ex  Aqui¬ 
lone?  Denique,  quotquot  exstant  historici, 
tum  Graeci,  ut  Zonaras,  Psellus,  Photius,  Ni- 
cetas,  Cedrenus;  tum  Latini,  ut  Rhegino , 
Sigebertus,  Ado,  Paulus  Diaconus,  Ursper- 
gensis,  aliique  permulti ;  omnes  Concilium 
hoc  vel  aperte  reprehendunt,  vel  inter  Con¬ 
cilia  Ecclesiae  non  numerant. 

De  Concilio  autem  Francofordiensi,  quo 
praecipue  nituntur  adversarii,  dico  tria.  Pri¬ 
mo,  quidquid  illud  Concilium  definierit,  non 
esse  magni  faciendum ;  nam  sine  dubio  illi 

anteponendum  est  Concilium  Nicaenum  II, 
quod  certum  est  fuisse  universalius  ,  anti¬ 
quius,  et  sine  controversia  a  summo  Ponti¬ 
fice  approbatum.  Nam  constat  ex  ipso  Con¬ 
cilio,  adfuisse  legatos  Papae  Adriani,  et  rur¬ 
sum  approbatum  a  Leone  III,  patet  ex  Ivone 
IV.  part.  cap.  147. 

Dico  secundo,  si  verum  est  quod  dicunt 
Centuriatores  Cent.  VIII,  cap.  9,  coi.  639. 
nihil  nobis  eam  Synodum  obesse;  nam  ipsi 
dicunt,  Synodo  Francofordiensi  non  consen¬ 
sisse,  sed  repugnasse  Adrianum  et  Legatos 
ejus.  At  certum  est,  Synodum,  cui  repugnat 
Romanus  Pontifex,  nullius  esse  auctoritatis, 
ut  patet,  tum  ex  Gelasio,  in  tomo  de  vinculo 
anathem.  tum  experientia.  Nulla  enim  Sy¬ 
nodus  unquam  habita  est  legitima,  cui  Ro¬ 
manus  Pontifex  repugnaverit.  Quid,  quod 
ipsa  Synodus  Francofordiensis  hoc  ipsum 
docet,  nam  ut  ex  Carolinis  libris  patet,  Sy¬ 
nodus  Francofordiensis  decrevit,  judicium 
ultimum  controversiarum  ad  Romanum  Pon¬ 
tificem  pertinere,  et  hoc  praecipuo  argu¬ 
mento  refellit  Synodum  septimam,  quia  exis¬ 
timavit  sine  auctoritate  Romani  Pontificis 
celebratam  ;  Ergo  Synodus  Francofordien¬ 
sis  testimonio  Magdeburgensium  seipsum 
destruit. 

Praeterea  ibidem  Magdeburgenses  dicunt, 
Synodum  Nicaenam  ab  Adriano  confirma¬ 
tam,  Concilium  autem  Francofordiense  re¬ 
probat  Synodum  factam  sine  Papae  auctori¬ 
tate;  ergo  judicio  Magdeburgensium,  non 
est  Nicaena  nostra,  sed  aliqua  alia,  quae  re¬ 
probatur  in  Concil.  Francofordiensi.  Deni¬ 
que  ibidem  docent  Magdeburgenses,  in  Sy¬ 
nodo  Francofordiensi  non  esse  definitum,  ut 
imagines  tollantur  e  templis,  sed  ut  in  tem¬ 
plis  quidem  maneant, at  non  adorentur.  Cur 
ergo  ipsi  e  templis  imagines  tollunt?  cur 
frangunt,  cur  non  servant  Francofordiense 
decretum?  Ex  quo  etiam  refellitur  menda¬ 
cium  Apologiae  Anglorum,  quae  docet,  in 
Concilio  Francofordiensi  decretum,  ut  ima¬ 
gines  delerentur.  At  e  contrario  Synodus 
Francofordiensis,  testimonio  librorum  Caro- 
linorum,  Hincmari,  et  ipsorum  Magdebur¬ 
gensium,  anathema  dixit  iis,  qui  imagines 
delere  volunt.  Praeterea,  res  ipsa  idem  os¬ 
tendit  :  nam  si  ea  Synodus  id  statuisset,  cur 
non  esset  factum?  Quis  enim  resisteret  in 
Occidentali  Ecclesia  decreto  Episcoporum 
omnium,  et  Regis  potentissimi?  Non  esse 
autem  factum,  certo  certius  est  :  nulli  enim 
historici  id  referunt.  Imo  Jonas  Aurelianen- 


sis,  tanquam  rem  novam,  et  sacrilegam  re¬ 
fert,  quod  Claudius  Taurinensis  in  sua  dioe¬ 
cesi  imagines  delere  voluerit. 

Tertio  dico,  rem  esse  incertissimam,  quid 
statutum  sit  de  imaginibus  in  Synodo  Fran¬ 
cofordiensi  :  nam  antiqui  auctores  non  sibi 
constant.  Nam  in  primis  ipsum  decretum 
Francofordiense,  quod  citatur  praefatione  li¬ 
brorum  Carolinorum,  testatur  in  Synodo 
Francofordiensi  damnatam  Synodum,  quae 
Constantinopoli  convenerat ,  et  imagines 
adorari  jusserat.  Ubi  cum  nominat  Constan- 
tinopolim,  videtur  loqui  de  Synodo  haereti¬ 
corum  contra  imagines.  At  cum  dicit,  ibi 
decretum,  ut  imagines  adorentur,  videtur 
loqui  de  Synodo  Catholicorum. 

Pari  ratione  libri  ipsi  Carolini  dicunt,  in 
Synodo  Francofordiensi  damnatam  Syno¬ 
dum,  quae  facta  fuerat  Constantinopoli  in 
Bithynia  sine  auctoritate  Papae,  pro  imagi¬ 
nibus  adorandis,  ubi  cum  nominat  Constan- 
tinopolim,  et  dicit,  a  Synodo  abfuisse  Papae 
auctoritatem,  videtur  loqui  de  Synodo  hae¬ 
reticorum;  cum  autem  dicit  in  Bithynia,  et 
pro  imaginibus  Synodum  celebratam,  vide¬ 
tur  loqui  de  nostra  Nicaena.  Nam  Nicaea  est 
Metropolis  Bithyniae,  Constantinopolis  au¬ 
tem  in  Thracia  est. 

Jam  vero  Hincmarus  Remensis  cap.  20. 
libri  co.itra  Hincmarum  Laudunensem,  qui 
ipso  fere  tempore  floruerat,  dicit,  in  Synodo 
Francofordiensi  damnatam  Synodum,  quae 
Nicaeae  convenerat,  sine  Papae  auctoritate, 
ubi  etiam  duo  contraria  conjungit,  ut  patet. 
Aimonius  lib.  .IV,  cap.  85.  de  gestis  Fran¬ 
corum,  et  Abbas  Urspergensis  in  Chronico 
anni  793,  scribunt,  in  Synodo  Francofor¬ 
diensi  damnatam  septimam  Synodum  Grae¬ 
corum,  quae  convenerat  Constantinopoli  sub 
Constantino  et  Irene.  Ubi  etiam  ipsi  contra¬ 
ria  jungunt  inter  se.  Multi  autem  historici 
recentiores  dicunt,  in  Synodo  Francofor¬ 
diensi  damnatam  Synodum  de  tollendis  ima¬ 
ginibus,  quam  Graeci  septimam  generalem 
dicebant.  Ita  Platina  in  vita  Adriani,  Blon- 
dus  decadis  2.  lib.  I.  Sabellicus  lib.  VIII  En¬ 
neadis  VIII,  Paulus  .Umilius  lib.  II  de  gestis 
Francorum. 

Propter  hanc  confusionem  Alanus  Copus 
Dialogo  4.  et  5.  docet,  in  Synodo  Francofor¬ 
diensi  solum  damnatam  Synodum  Constan- 
tinopolitanam  haereticam,  Nicaenam  autem 
non  solum  non  damnatam,  sed  etiam  confir¬ 
matam,  quam  sententiam  optarem  esse  ve¬ 
ram,  sed  tamen  suspicor  esse  falsam. 

Primo,  quia  libri  illi  Carolini  licet  falso 
inscribantur  Carolo,  ut  dicemus,  tamen  sine 
dubio  scripti  sunt  tempore  Caroli,  ut  patet 
ex  refutatione  eorumdem  librorum,  quam 
edidit  Adrianus  I,  et  scripti  videntur  in  Con¬ 
cilio  Francofordiensi,  et  acta  continere  Sy¬ 
nodi  Francofordiensis.  Id  enim  asserit  Hinc- 
marus  ejus  temporis  auctor,  et  ipsi  libri  boc 
prm  se  ferunt.  Quod  autem  Synodus,  quae  in 
his  libris  refutatur,  sit  vere  Nicaena  II,  du¬ 
bitari  non  potest,  si  legantur  vel  ipsi  libri, 
vel  Adriani  responsio. 

Secundo ,  quia  auctores  antiqui  omnes 
conveniunt  in  hoc,  quod  in  Concilio  Franco¬ 
fordiensi  sit  reprobata  Synodus  VII,  quae  de¬ 
creverat,  imagines  adorandas.  Ita  Hincma- 
rus,  Aimonius,  Rhegino,  Ado,  et  alii  passim 
docent.  Dicere  autem  hos  omnes  mentiri, 
vel  libros  eorum  esse  corruptos,  ut  Copus 
dicit,  videtur  mihi  paulo  durius. 

Tertio,  quia  si  isti  auctores  loquerentur 
de  falsa  YII  Synodo,  id  est,  de  Synodo  Con- 
stantinopolitana  contra  imagines,  certe  me¬ 
minissent  etiam  in  suis  historiis  Synodi  Ni¬ 
caenae  vere  VII.  At  non  meminerunt  ullius 
Concilii  VII,  nisi  istius,  quod  reprobatum 
dicunt.  Neque  obstat,  quod  libri  Carolini,  ut 
Abbas  Urspergensis  et  Aimonius  dicunt,  re¬ 
probant  Synodum  Constantinopoli  habi¬ 
tam  ;  Nam  Abbas  secutus  est  libros  Caro- 
linos,  ut  etiam  Aimonius  :  auctor  autem  eo¬ 
rum  librorum  vel  lapsu  memoriae,  vel  ex 
imperitia  posuit  Constantinopoli  pro  Nicae¬ 
na.  Nam  alioqui  cum  dicat,  Synodum  cele¬ 
bratam  in  provincia  Bithyniae,  ubi  Nicaea 
est,  non  Constantinopolis,„satis  indicat,  se  de 
Nicaea  loqui,  et  similiter  Abbas,  et  Aimonius 
cum  dicant,  Synodum  celebratam  sub  Cons¬ 
tantino  et  Irene,  clare  demonstrant  se  loqui 
de  Nicaena  Synodo,  etiamsi  per  errorem  no¬ 
minent  Constantinopolim. 

Neque  etiam  obstat,  quod  Hincmarus  et 
libri  Carolini  dicant,  Synodum  reprobatam 
in  Concilio  Francofordiensi,  fuisse  coactam 
sine  auctoritate  Papae,  quod  est  falsum  de 
Nicaena,  et  verum  de  Constantinopolitana. 
Nam  Hincmarus  secutus  est  libros  Carolinos, 
ut  ipse  indicat ;  auctor  autem  eorum  libro¬ 
rum  hoc  mendacium  finxit,  cum  aliis  multis, 
ut  imponeret  Synodo  Francofordiensi,  ut 
mox  dicemus. 

Neque  obstat  ultimo,  quod  Platina,  Bion- 
dus,  Sabellicus,  et  Paulus  iEmilius  dicant, 
reprobatam  Synodum  de  tollendis  imagini¬ 
bus.  Nam  in  primis  isti  omnes  recentiores 


sunt.  Deinde,  quod  ipsi  dicunt,  non  pugnat 
cum  antiquorum  historicorum  dictis  ;  Nam 
in  Synodo  Francofordiensi  duae  Synodi  re¬ 
probatae  fuerunt,  nimirum  Constantinopoli¬ 
tana  contra  imagines,  et  Nicaena  pro  imagi¬ 
nibus,  ut  patet  ex  libris  Carolinis  et  ex  Hinc- 
maro,  et  fortasse  haec  est  causa,  cur  anti¬ 
quorum  historicorum  aliqui  nominent  Ni¬ 
caeam,  aliqui  Constantinopolim,  cum  dicunt, 
Synodum  Graecorum  reprobatam  inConcilio 
Francofordiensi.  . 

Videtur  igitur  mihi,  in  Synodo  Francofor¬ 
diensi  vere  reprobatam  Nicaenam  II  Syno¬ 
dum,  sed  per  errorem,  et  materialiter,  eo 
modo  prorsus,  quo  olim  Synodus  Ariminen¬ 
sis  damnavit  homoousion.  Nam  auctor  libro¬ 
rum  Carolinorum  imposuit  Synodo,  duoque 
mendacia  illi  obtrucit.  Unum  mendacium 
fuit,  in  Synodo  Nicaena,  definitum  fuisse,  ut 
imagines  adorarentur  cultu  latriae.  Alterum, 
decretum  illud  factum  a  Graecis  sine  consen¬ 
su  Papae  Romani.  His  duobus  mendaciis  pro 
veritate  habitis,  Synodus  Francofordiensis 
reprobavit,  et  merito,  Nicaenam  Synodum, 
tanquam  profanam  et  illegitimam. 

Quod  illa  duo  fuerint  persuasa  Concilio, 
patet  ex  ipsis  libris  Carolinis  ;  nam  in  prae¬ 
fatione  diserte  habetur  hoc  modo  :  «  Allata 
est  in  medium,  (scilicet  in  Synodo  Franco¬ 
fordiensi)  quaestio  de  nova  Graecorum  Syno¬ 
do,  quam  de  adorandis  imaginibus  Gonstan- 
tinopofi  fecerunt,  in  qua  scriptum  habeba¬ 
tur,  ut  qui  imaginibus  Sanctorum,  ita  ut 
Deificae  Trinitati,  servitium,  aut  adorationem 
non  impenderet,  anathema  judicaretur.  Qui 
supra,  sanctissimi  Patres  nostri  omnimodis 
orationem,  et  servitutem  eis  impendere  re¬ 
nuentes,  contempserunt,  atque  consentien¬ 
tes,  condemnarunt.  »  Haec  ibi.  In  ipso  etiam 
opere  introducitur  Constantinus  Episcopus 
Cypri,  in  Concilio  Nicaeno  anathema  dicens 
iis,  qui  non  adorant  imagines  eo  cultu,  quo 
adoratur  sanctissima  Trinitas.  En  clare  pri¬ 
mum  mendacium. 

Idem  auctor  clare  docet,  ad  summum 
Pontificem  pertinere  judicium  controversia¬ 
rum  fidei,  et  ideo  Synodum  illam  pro  ado¬ 
randis  imaginibus  nihil  valere,  quod  Ponti¬ 
ficis  auctoritate  careat. 

Praeterea  auctores  illi  antiqui,  qui  dicunt, 
reprobatam  esse  falsam  Synodum,  quae  de¬ 
creverat,  imagines  esse  adorandas,  sine  du¬ 
bio  per  illud  Adorandas,  intelligunt  cultu 
latriae ;  nam  ipsi  quoque  docent,  imagines 
esse  venerandas,  et  tamen  execrantur  illam 

Synodum,  quae  jubet  imagines  adorari.  Ado 
in  Chronico  anni  696,  dicit,  Romae  in  die 
exaltationis  Crucis,  a  toto  populo  Crucem 
osculari,  et  adorari  solitam,  et  etiam  in 
Chronico  anni  717,  vocat  imaginem  vene¬ 
randam,  quam  everterat  Philippicus  haereti¬ 
cus,  et  restituerat  Theodosius  Catholicus 
Imperator.  Rhegino  lib.  I  Chronici,  sub  fi¬ 
nem,  agnoscit  Crucis  adorationem ;  et  de- 
turbationem  imaginum  per  Leonem  Icono- 
machum  factam,  scelus  appellat.  Joannes 
Aventinus  lib.  IV  Annalium,  dicit,  Carolo 
Magno  Imperatore  designato,  imaginem  ejus 
in  templo  ab  omni  populo  veneratam,  ipso 
praesente.  Abbas  Urspergensis  in  Chronico, 
invehitur  in  Leonem  Isaurum,  et  Constanti¬ 
num  Copronymum,  propter  imaginum  de¬ 
jectionem,  eosque  vocat  impios,  et  Anti christi 
praecursores  ;  et  e  contrario  Gregorium  Pa¬ 
pam  laudat,  et  sanctum  virum  fuisse  dicit,  qui 
propter  imagines  Christi  et  Sanptorum  Im¬ 
peratorem  excommunicavit. 

Quod  autem  vere  mendacia  sint,  quod  Sy¬ 
nodus  Nicaena  caruerit  Papa?  auctoritate,  et 
quod  decreverit  imagines  adorandas  cultu 
latriae,  certissimum  est ;  nam  in  ipso  Conci¬ 
lio  Nicaeno  II,  act.  2.  recitantur  epistolae 
Papae  Adriani  pro  imaginibus,  et  in  omnibus 
actionibus  semper  primi  subscribunt  Legati 
Romani ;  deinde  quod  ad  cultum  attinet,  in 
I.  act.  Basilius  Ancyranus,  qui  antea  fuerat 
haereticus,  cum  resipisceret,  et  confessionem 
Catholicam  ederet,  toto  Concilio  audiente  et 
probante,  dixit  se  imagines  quidem  colere, 
non  tamen  latria,  cum  ea  soli  debeatur  Deo. 
Similiter  Constantinus  Episcopus  Constantiae 
Cypri  in  VII  Synodo  act.  3.  locutus  est.  Si¬ 
militer  loquuntur  etiam  caeteri  act.  4.  et  7. 

Neque  mirum  videri  debet,  quod  auctor 
librorum  Carolinorum  tam  manifesta  men¬ 
dacia  obtruserit  Synodo  Francofordiensi  de 
Nicaena  Synodo  paulo  ante  habita  ;  nam  si 
nunc  Magdeburgenses  et  Calvinus  scribere 
audent,  nos  colere  imagines  divinis  honori¬ 
bus  plane,  ut  Deos,  cum  tot  libri  Catholico¬ 
rum,  et  ipsum  generale  Concilium  Latinum, 
et  in  Germaniae  finibus  Tridenti  celebratum, 
diserte  clament  contrarium  ;  quid  mirum, 
si  idem  confictum  sit  de  Synodo  Graeca, 
quam  paucissimi  legere  poterant,  et  quae  in 
Oriente  celebrata  fuerat  ? 

Si  dicas,  ergo  saltem  Concilium  Franco- 
fordiense,  quod  frequentissimum  fuit  et  legi¬ 
timum,  errare  potuit.  Respondeo,  potuit  er¬ 
rare,  et  erravit  non  in  juris,  sed  in  facti 


quaestione,  et  praeterea  non  mirum  si  errare 
potuit;  nam  non  consenserunt  Legati  Ro¬ 
mani,  ut  Magdeburgenses  dicunt.  Papa  au¬ 
tem  non  solum  non  consensit,  sed  etiam  re¬ 
futavit  Francofordiense  decretum,  ut  patet 
ex  libro  Adriani  de  imaginibus  ad  Carolum, 
ubi  refutantur  omnia  mendacia  illorum  libro¬ 
rum  Carolinorum. 

Quod  autem  ex  libris  Caroli  a df erunt,  in 
quibus  praecipuum  firmamentum  causae  suae 
constituunt:  Dico,  eos  libros,  neque  esse 
Caroli,  neque  ejusmodi,  quibus  ulla  fides 
haberi  possit. 

Quod  Caroli  non  sint,  probatur  primo, 
quia  exstat  liber  Adriani  Papae  I  ad  Caro¬ 
lum,  in  quo  libri  isti  accurate  refelluntur, 
ex  quo  Adriani  libro  perspicue  intelligitur, 
libros  istos  ab  aliquo  haeretico  compositos, 
et  a  Carolo  ad  Pontificem  missos,  ut  eis  res¬ 
ponderet.  Esse  autem  Adriani  hunc  librum, 
qui  exstat  in  III  tom.  Conciliorum,  'tum 
aliunde,  tum  etiam  ex  Ivone  intelligi  potest, 
qui  multa  ex  hoc  libro  nomine  Adriani  in 
quartam  partem  sui  decreti  transtulit. 

Secundo,  constat  ex  historiis  Graecorum 
et  Latinorum,  ut  Zonarae,  et  Cedreni  in  vita 
Leonis  Isauri,  necnon  Pauli  Diaconi  in  vita 
ejusdem,  Romanos  Pontifices  Gregorium  III, 
Adrianum  I,  et  Leonem  III,  defecisse  a  Grae¬ 
cis  Imperatoribus ,  eos  excommunicasse, 
vectigalia  eis  tribui  ex  Italia  prohibuisse,  se¬ 
que  in  tutelam  Francorum  contulisse,  atque 
in  eos  tandem  imperium  transtulisse,  ea  de 
causa  praecipue,  quod  Graeci  Imperatores 
haeresi  Iconomachorum  patrocinarentur  ; 
cum  e  contrario  Francorum  Reges  in  fide 
antiqua  constantes  essent.  Quomodo  ergo 
verisimile  est,  Carolum  Imperatorum  eadem 
haeresi  laborasse,  et  pro  errore  Graecorum 
contra  Romanum  Pontificem  scripsisse  ?  Sed 
verba  Zonarae  audiamus  :  «  Igitur,  inquit, 
Papa  Gregorius  deserta  Imperatoris  obe- 
dientia  ob  perversam  illius  opinionem,  pa¬ 
cem  cum  Francis  fecit,  cum  prius  saepe  de¬ 
disset  operam,  ut  Leonem  per  litteras  ab 
odio  Dei  revocaret,  atque  ad  cultum  sacra¬ 
rum  imaginum  reduceret.  »  Et  infra  in  vita 
Irenes  :  «  Adriano»veteris  Romae  Papa  mor¬ 
tuo,  Leo  suffectus  est,  vir  reverendus  et  ho¬ 
norabilis,  qui  cum  se  ad  Carolum  Franco¬ 
rum  Regem  contulisset,  ab  eo  tempore  Ro-1 
ma  Franci  potiti  sunt,  Carolo  a  Leone  coro¬ 
nato,  et  Romanorum  Imperatore  appellato.  » 
Nam  Papa  Gregorius  nihil  sibi  rei  esse  voluit 
cum  impiis  Ecclesiae  Constantinopolitanae 

gubernatoribus  et  pacem  cum  Francis  fe¬ 
cit. 

Tertio,  scribit  Jonas  Aurelianensis  lib.  I 
de  Cultu  imaginum  (floruit  autem  Jonas  tem¬ 
pore  Ludovici  Pii  Caroli  filii)  Claudium  Tnu- 
rinensem  ejus  haeresis  patronum  toto  tem¬ 
pore,  quo  vixit  Carolus,  nunquam  fuisse 
ausum  mutire.  Idemque  ibidem,  virum  piis- 
simum,  ac  sancta?  memoriae  Carolum  Augu¬ 
stum  appellat.  Si  ergo  Iconomachi,  vivente 
Carolo,  non  audebant  hseresim  suam  praedi¬ 
care  ;  si  defensores  imaginum  Carolum  ut 
pium  ac  sanctum  venerabantur,  quanta  im¬ 
pudentia  est,  libros  contra  imagines  Carolo 
attribuere  ? 

Quarto,  scribit  Paulus  ^Emiliuslib.  II  hist. 
Francorum,  necnon  Rhegino  in  Chronico, 
in  Concilio  quodam  Gentiliaci  coacto,  Pipi- 
num  Regem,  Caroli  Magni  patrem,  Graeco¬ 
rum  errorem  contra  sacras  imagines  Impe¬ 
ratoris  Graeci  Legatis  praesentibus,  confu¬ 
tasse  ;  ex  eodem  quoque  Paulo  constat,  non 
diu  postea  ad  Concilium,  quod  Romae  Ste- 
phanus  Papa  celebravit  contra  eumdem 
Graecorum  errorem,  misisse  Carolum  Mag¬ 
num  Episcopos  duodecim  ,  ex  praecipuis 
regni.  Qua  ergo  audacia  adversarii  Christia- 
nissimum  Principem  in  Iconoclastam  trans¬ 
formare  nituntur  ?  praesertim  cum  Paulo 
dEmilio  in  hac  parte  assentiantur  Magdebur- 
genses  Cent.  VIII,  cap.  9.  coi.  570. 

Quinto,  constat  ex  historicis  omnibus,  et 
ex  ipsius  Caroli  epistolis,  et  carminibus  ;  imo 
ex  ipsis  rebus  gestis,  Carolinum  etAdrianum 
semper  conjunctissimos  fuisse.  Exstat  adhuc 
Adriani  epitaphium  ab  Imperatore  Carolo 
non  minus  eleganter,  quam  pie  descriptum, 
apud  Onophrium  in  additione  ad  Platinam, 
cujus  hoc  est  initium. 

Hic  pater  Ecclesise,  Roma?  decus,  inclytus  auctor 

Adrianus  requiem  Papa  beatus  habet. 

Vir,  cui  vita,  Deus,  pietas,  lex,  gloria  Christus  ; 

Pastor  Apostolicus  promptus  ad  omne  bonum. 

Et  infra  : 

Post  patrem  Carolus  lachrymans  haec  carmina 

scripsit, 

Tu  mihi  dulcis  amor,  te  modo  plango  pater. 

Tu  memor  esto  mei,  sequitur  te  mens  mea  semper. 

Cum  Christo  teneas  regna  beata  poli. 

Num  credibile  est  igitur,  Carolum  alterius 
religionis  ac  fidei  fuisse,  quam  Adrianum? 


et  in  ipsum  Adrianum  tam  acriter  scripsisse, 
cum  tantopere  coluerit,  et  post  obitum  eum 
laudarit  ? 

Denique  certum  est,  Carolum  hominem 
Grsece  et  Latine  peritum,  prudentem  et  in¬ 
geniosum  fuisse,  libri  autem  isti  hominis  bar¬ 
bari,  imperiti,  levis,  ac  pene  stulti  esse  vi¬ 
dentur.  Nam  Constantinopolim  urbem  notis¬ 
simam  in  Bithynia  esse  dicit,  cum  nemo 
nesciat  esse  in  Thracia,  nisi  forte  quia  fre¬ 
quentes  ibi  terrremotus  fiunt,  solum  muta¬ 
verit.  Deinde,  Concilium  pro  cultu  imaginum 
Constantinopoli  celebratum  asserit,  cum  ta¬ 
men  NicsEEe  celebratum  nemo  sit  qui  nesciat, 
nisi  qui  nihil  legit.  Et  quod  gravius  est,  per 
calumniam  et  mendacium  multa  tribuunt  isti 
libri  Nicaenis  Patribus,  quae  nunquam  dixe¬ 
runt,  et  interdum  qua?  adversarii  dixerant  : 
quale  est  illud,  quod  Eucharistia  sit  imago 
corporis  Christi,  quod  non  solum  Patres  Ni¬ 
caeni  non  defendunt,  ut  iste  auctor  somniat, 
sed  etiam  ex  professo  refellunt.  Unde  acce¬ 
pit  Calvinus  alterius  mendacii  occasionem. 
Quia  enim  Iconomachi  dixerant,  unam  solum 
imaginem  adorandam,  id  est,  Eucharistiam, 
atque  hoc  dictum  Pseudo-Carolus  Nicaenae 
Synodo  tribuerat ;  Calvino  placuit,  ita  rem 
totam  immutare,  ac  dicere  :  «  Caeterum  ne 
suo  solemni,  plaudite,  fabula  careat,  additur 
clausula  (nimirum  a  Concilio  Nicaeno)  Gau¬ 
deant  et  exultent,  qui  Christi  habentes  ima¬ 
ginem,  sacrificium  illi  offerunt.  »  Quod  est 
mendacium  impudentissimum.  Concilium 
enim  Nicaenum  tantum  abest,  ut  voluerit 
imaginibus  sacrificium  offerri,  ut  diserte  in 
act.  7.  declaraverit,  non  veram  latriam,  sed 
honorariam  tantum  adorationem  imaginibus 
deferri. 

Accedat  postremo,  quod  liber  iste  tanquam 
alter  Melchisedech,  est  sine  patre,  sine  ma¬ 
tre,  sine  genealogia.  Prodiit  enim  repente 
in  lucem  nec  scitur  quando,  aut  ubi,  aut 
quomodo,  aut  a  quo  repertus,  nec  habet  no¬ 
men  auctoris,  nec  impressoris,  nec  loci,  ubi 
impressus  est.  Quse  sunt  omnia  argumenta 
atque  indicia  fraudum.  Sed  esto,  sit  liber 
Garoli  Magni,  quid  tandem  adversarii  obti¬ 
nebunt?  prorsus  nihil.  Auctor  enim  hujus 
libri  diserte  oppugnat  omnia  fere  dogmata 
Calvinistarum  ;  aperte  enim  docet,  ad  Ro¬ 
manum  Pontificem  pertinere  ultimum  judi¬ 
cium  de  controversiis  fiaei,  et  eum  non  a 
Conciliis,  sed  a  Deo  ipso  primatum  habere. 
Idem  vult  exorcismum  adhiberi  in  Baptis¬ 
mo,  templa  dedicari  certo  ritu,  orandum 

esse  pro  defunctis,  Sanctos  invocandos,  re¬ 
liquias  venerandas,  Chrismatis,  aquae,  salis¬ 
que  benedicti  usum  in  Ecclesia  retinendum ; 
in  Eucharistia  vere  esse  corpus  Christi,  id- 
que  adorandum,  et  tanquam  verum  ad  pro¬ 
prium  sacrificium  offerendum  ,  quae  sunt 
omnes  exploratae  haereses  apud  adversarios. 

Si  ergo  volunt  nos  credere  huic  auctori, 
cum  docet  Nicaenam  Synodum  errasse,  cre¬ 
dant  eidem  ipsi,  cum  asserit  tam  multa,  quae 
jam  enumeravimus.  Quod  si  etiam  constaret, 
Carolum  ipsum  hunc  librum  scripsisse,  et  in 
omnibus  cum  Calvinistis  convenire,  quid  ha¬ 
berent  aliud,  quam  testimonium  unius  ho¬ 
minis  laici ,  et  militis  ?  quod  opponere  velle 
Concilio  generali  Episcoporum,  stultitia  est 
manifesta.  Nam  ut  recte  ait  Damascenus 
orat.  2.  de  imaginibus,  Christus  non  commi¬ 
sit  Ecclesiam  Regibus  et  Imperatoribus,  sed 
Episcopis  et  Pastoribus. 

Decimoquinto,  proferunt  Concilia  duo  in¬ 
ter  se  contraria,  quibus  tamen  praefuerunt 
Romani  Pontifices.  Nam  Concilium  Roma¬ 
num  sub  Stephano  VII,  irritavit  omnia  acta 
Formosi  Papae  praedecessoris  sui  :  deinde 
Concilium  Ravennense  sub  Joanne  IX,  irri¬ 
tavit  acta  Concilii  sub  Stephano,  et  appro¬ 
bavit  acta  Formosi.  Vide  Sigebertum  in  Chro¬ 
nico  anni  903,  Matth.  Palmerium  in  Chroni¬ 
co  anni  899,  etPlatinamin  vitis  horum  Pon¬ 
tificum.  Respondeo,  quaestionem  fuisse  de 
facto,  id  est,  an  Formosus  fuisset  verus  et 
legitimus  Papa  ;  et  quia  Stephanus  male  in¬ 
formatus,  censuit  eum  non  fuisse  Papam, 
acta  ejus  irritavit.  Quia  vero  Joannes  postea 
re  melius  investigata,  invenit  contrarium, 
correxit  errorem  Concilii  prioris,  juxta  regu¬ 
lam  Augustini,  qui  dicit,  Concilia  priora  ali¬ 
quando  emendari  a  posterioribus,  nimirum 
in  hujusmodi  casibus  particularibus. 

Decimosexto,  proferunt  Concilium  Roma¬ 
num  sub  Nicolao  II,  in  quo  definitum  est, 
non  solum  Sacramentum  corporis  Christi, 
sed,  et  ipsum  verum  Christi  corpus  tractari 
et  frangi  manibus  Sacerdotum,  et  fidelium 
dentibus  atteri,  ut  patet  ex  can.  Ego  Beren- 
garius,  de  consec.  dist.  2.  At  hic  est  error 
manifestus  contra  resurrectionem  glorio¬ 
sam  Christi,  de  qua  dicit  Apostolus  :  Chris¬ 
tus  resurgens  a  mortuis,  jam  non  moritur  (1). 
Si  enim  corpus  Christi  verum  frangitur,  et 
teritur,  certe  corrumpitur  et  moritur. 

Respondeo,  nunquam  fuisse  quaestionem, 


an  Cbristi  corpus  vere,  ut  est  in  se,  frange¬ 
retur  manibus,  et  dentibus  tereretur ;  certum 
enim  est  et  semper  fuit,  Christi  corpus  in¬ 
corruptibile  nunc  existens,  non  posse  frangi 
et  teri,  nisi  in  signo  sive  Sacramento  ,  ita  ut 
dicatur  frangi  ac  teri,  cum  signum  ejus  id 
est  species  panis  frangitur,  et  teritur.  At 
quaestio  fuit,  an  signum,  quod  frangitur,  et 
teritur,  sit  nudum  signum,  an  vero  contineat 
Christi  corpus  revera,  et  quia  Berengarius 
docuerat  esse  nudum  signum,  ideo  Conci¬ 
lium  constituens  formam  abjurationis  hujus 
erroris,  voluit  eum  dicere,  non  solum  Sacra¬ 
mentum,  sed  etiam  verum  Christi  Corpus 
frangi,  et  teri;  quorum  verborum  hic  est 
sensus  :  non  teritur,  et  frangitur  nudum  si¬ 
gnum,  sed  etiam  verum  Christi  corpus,  id 
est,  sed  signum  habens  realiter  conjunctum 
Christi  corpus  :  sive,  sed  etiam  verum  Chris¬ 
ti  corpus  aibi  praesens  existens,  frangitur,  et 
teritur,  non  tamen  in  se,  sed  in  signo.  Quo¬ 
modo  etiam  intelligimus,  cum  Chrysosto- 
mus  homilia83  in  Matthaeum,  ait :  «  0  quot, 
inquit,  dicunt,  vellem  ejus  formam,  ejus  cal¬ 
ceamenta  videre.  Ipsum  igitur  vides,  ipsum 
tangis,  ipsum  comedis.  » 

Decimoseptimo,  profert  Hermannus  Con¬ 
cilium  Lateranense  sub  Innocentio  III,  in 
quo  definitum  est,  habendum  esse  pro  arti¬ 
culo  fidei,  panem  et  vinum  in  Sacramento 
transubstantiari  in  corpus  et  sanguinem 
Christi;  At  in  Concilio  Ephesino  dicitur  ana¬ 
thema  omnibus  proferentibus  aliud  Symbo¬ 
lum. 

Respondeo  primo,  Lateranense  Concilium 
non  composuisse  ullum  Symbolum,  sed  tan¬ 
tum  definivisse  unam  quaestionem  de  fide, 
sicut  fecerunt  multa  Concilia  post  Ephesi- 
mum.  Secundo  dico,  Concilium  Ephesinum 
dixisse  anathema  proferentibus  aliud  Sym¬ 
bolum,  id  est,  contrarium  Nicaeno,  non  au¬ 
tem  aliud,  id  est,  novum,  et  explicatius. 
Tertio  dico  Concilium  Ephesinumprohibuis- 
se  novi  Symboli  compositionem  Episcopis, 
et  Concilii  particularibus  ,  non  autem  sum¬ 
mo  Pontifici,  aut  Concilio  generali  ;  nemo 
enim  in  parem,  vel  majorem,  habet  praeci¬ 
piendi  auctoritatem. 

Decimooctavo,  proferunt  Concilium  Cons- 
tantiense  et  Basileense,  nam  illud  sess.  XIII. 
excommunicavit  omnes  communicantes  sub 
utraque  specie,  istud  autem  concessit  utram¬ 
que  speciem  Bohemis.  Respondeo,  quidquid 

sit  de  horum  Conciliorum  auctoritate,  dico 
ea  non  pugnare  inter  se;  nam  Constantiense 
excommuniant  eos  qui  communicant  sub 
utraque  specie  sine  licentia  Ecclesias.  Hic 
enim  intelliguntur  praecepta  majorum  ;  non 
enim  qui  praecepit,  privat  se  auctoritate  dis¬ 
pensandi.  Concilium  autem  Basileense  dis- 
pansavit  cum  Bohemis,  eisque  licentiam  de¬ 
dit  communicandi  sub  utraque  specie. 

Ultimo,  proferunt  eadem  Concilia  Cons¬ 
tantiense  et  Basileense,  quae  statuunt  Con¬ 
cilium  esse  supra  Papam,  cujus  contrarium 
habetur  in  Concilio  Lateranensi  sess.XI.  sed 
de  bac  re  infra  dicemus  in  fine  hujus  libri. 


CAPUT  IX. 


Solvitur  objectio ,  ducta  ex  ratione. 

Objiciunt  postremo  eam  rationem.  In  omni 
coetu  multitudinis  saepe  accidit  ut  major  pars 
vincat  meliorem,  igitur  in  Conciliis  Eccle¬ 
siae,  ubi  definiuntur  omnia  ad  plura  suffra¬ 
gia,  facile  fieri  poterit,  ut  contingat  error. 
Deinde  esto.  Concilia  legitima  non  possint 
errare,  tamen  quis  novit,  an  ullum  fuerit  un¬ 
quam  legitimum  Concilium  ?  Nec  enim  est 
Concilium  legitimum,  nisi  Episcoporum  fide¬ 
lium  ;  quis  autem  scire  potest,  an  qui  in  Con¬ 
cilio  conveniunt,  habeant  veram  fidem,  et 
veram  ordinationem  ?  Denique,  in  antiquis 
Conciliis  convenisse  Episcopos  ex  multis 
provinciis,  quaestionem  propositam  diligen¬ 
ter  examinasse,  subscripsisse  deinde  sponte 
sua,  non  aliqua  vi  externa  coactos,  et  alia 
ejusdem  generis  fecisse,  quae  requiruntur 
ad  legitima  Concilia ,  unde  novimus,  nisi  ex 
fide  historicorum?  At  historici  (divinis  ex¬ 
ceptis)  non  raro  mentiuntur,  et  certe  non  fir¬ 
mam  et  infallibilem  fidem  faciunt.  Restat 
igitur,  ut  Conciliorum  decreta  sint  omnia 
dubia. 

Respondemus,  in  coetibus  humanis  ali¬ 
quando  id  accidere,  ut  major  pars  vincat 
meliorem  :  in  Concilio  autem  Ecclesiae,  ubi 
Spiritus  sanctus  praesidet :  et  ubi  Christus 
est  in  medio  eorum,  qui  in  nomine  ipsius 
congregati  sunt,  et  ubi  ille  adest,  cui  dictum 

(1)  Lue.  XXII,  32. 

Tom.  II. 


est  ab  ipsa  Veritate  :  Rogavi  pro  te ,  ut  non 
defciat  fides  tua,  et  tu  aliquando  conversus, 
confirma  fratres  tuos  (I),  non  est,  quod  tale 
aliquid  timeatur.  Nam  etiamsi  major  pars 
resistat  meliori ;  ut  factum  est  in  Concilio 
Ariminensi,  etEphesino  II,  tamen  nunquam 
vincit;  mox  enim  irritantur  ejusmodi  Con¬ 
ciliorum  acta  ab  eo,  cui  convenit  ex  officio 
fratres  confirmare,  quemadmodum  in  prae¬ 
dictis  Conciliis  Ariminensi  et  Ephesino  II, 
factum  videmus. 

Ad  alteram  objectionem  respondeo,  non 
esse  necessarium,  ut  sciamus  Episcopos,  qui 
ad  Concilium  conveniunt,  habere  veram  fi¬ 
dem,  et  veram  ordinationem,  sed  satis  esse, 
si  non  constet  contrarium.  Nam  etiam  si 
summus  Pontifex,  quod  fieri  non  posse  credi¬ 
mus,  et  omnes  Episcopi,  qui  ad  aliquod  gene¬ 
rale  Concilium  a  summo  Pontifice  convo¬ 
cantur,  essent  corde  haeretici ;  et  sola  exter¬ 
na  professione  Catholici,  nec  vere  accepis¬ 
sent  sacri  ordinis  invisibilem  characterem, 
sed  nudam  impositionem  manuum;  tamen 
certi  sumus,  Deum  nunquam  permissurum, 
ut  ejusmodi  Concilium  in  decretis  suis  for¬ 
mandis  erraret :  Assistit  enim  Concilio  Spi¬ 
ritus  sanctus  ,  non  tam  propter  ipsum 
Concilium,  quam  propter  Ecclesiam  univer¬ 
sam,  quae  divino  praecepto  tenetur,  Episco¬ 
porum  sententiam  non  discutere,  sed  vene¬ 
rari.  Itaque  ne  erraret  Ecclesia  universa,  di¬ 
vina  providentia  faceret,  ut  etiam  Concilium 
illud  Episcoporum  fictorum,  vellet,  nollet, 
verissimam  fidem  Ecclesiae  sequendam  pro¬ 
poneret.  Proinde,  ut  conventus  aliquis  Epis¬ 
coporum  legitimus  sit,  et  dicatur  ;  id  solum 
requiritur,  ut  Episcopi  illi  conveniant,  qui  in 
Ecclesia  ordinarie  praesident,  et  Episcopi  ve¬ 
ri,  atque  Catholici  palam  ab  omnibus  habe¬ 
antur,  quidquid  sit  de  iis,  quae  in  cordibus 
eorum  latent. 

Quia  tamen  non  solum  scimus  Deo  curae 
esse  salutem  Ecclesiae  suae,  sed  etiam  ex 
Scripturis  didicimus,  Dei  providentiam  sua¬ 
viter  omnia  disponere  :  propterea  certo  cre¬ 
dimus,  Deum  non  permissurum,  ut  in  Conci¬ 
lio,  quod  ab  Ecclesia  legitimum  creditur, 
conveniant  Episcopi,  aut  omnes,  aut  pro  ma- 
jori  parte  non  legitimi,  aut  non  Catholici. 
Esset  enim  vehementer  durum  ac  violentum 
(etsi  non  impossibile  Deo,  qui  etiam  per  ju¬ 
mentum  aliquando  corripuit  Prophetae  insi¬ 
pientiam)  ut  Concilium  totum  haereticorum, 

repugnante  voluntate  ac  sententia,  decretum 
Catholicum  conderet. 

Ad  postremam  objectionem  quidam  res¬ 
pondent,  ut  Vega  in  Cone.  Trid.  lib.  III, 
cap.  39.  Concilium  esse  legitimum,  fide  Ca¬ 
tholica  teneri  a  fidelibus,  non  quia  id  histo¬ 
rici  testantur,  sed  quia  ipsum  Concilium  hoc 
definivit ;  solent  enim  Concilia  initio  acto¬ 
rum  definire,  suum  conventum  esse  legiti¬ 
mum,  et  in  Spiritu  sancto  congregatum. 

At  profecto  non  videtur  haec  solida  res¬ 
ponsio  ;  primum,  quia  vetera  Concilia  non 
solebant  initio  testari,  suum  conventum  esse 
legitime,  et  in  Spiritu  sancto  congregatum  ; 
Concilia  vero  quaedam  posteriora,  ut  Cons- 
tantiense,  Basileense,  Lateranense,  Triden- 
tinum  et  alia,  id  quidem  testantur,  sed  non 
tanquam  decretum  aliquod  forment  de  fide. 
Nusquam  enim  invenitur  inter  canones  pro¬ 
prie  dictos,  alicujus  Concilii  aliquis  canon, 
quo  definiantur  illud  ipsum  Concilium  esse 
legitimum,  a  quo  canones  illi  conditi  sunt. 
Secundo,  aut  constat  nobis  aliunde  Conci¬ 
lium  aliquod  fuisse  legitimum,  dum  definire 
vellet,  se  esse  legitimum,  aut  non  constat. 
Si  constat,  frustra  conditur  tale  decretum  ; 
si  non  constat,  jam  de  ipso  decreto  dubitare 
incipiemus  ;  si  enim  ambigo,  an  fuerit  legi¬ 
timum  Concilium  antequam  definiret  se  esse 
legitimum,  ambigo  etiam,  an  non  erraverit 
in  eo  ipso  decreto,  quo  se  legitimum  esse 
pronuntiavit. 

Alii  igitur  respondent,  Concilium  aliquod 
esse  legitimum,  iis,  qui  tunc  adsunt  praesen¬ 
tes,  evidens  esse  posse  sine  alia  probatione. 
Vident  enim  convenisse  in  unum  Episcopos, 
qui  habentur  ab  omnibus  veri  Episcopi  ,  et 
convenisse  ex  variis  provinciis,  et  vocatos 
ab  eo,  qui  habet  auctoritatem,  et  si  quid  ali¬ 
quid  requiratur  ad  legitimum  Concilium,  id 
etiam  videre  possunt,  nihil  enim  invisibile, 
ut  supra  diximus,  requiritur.  Posteris  autem 
vel  absentibus,  id  ipsum  est  notum  ex  huma¬ 
na  fide,  sed  certissima,  et  quae  evidentiae 
naturali  aliquo  modo  comparari  possit.  Nam 
exempli  gratia,  Nicaenum  Concilium  fuisse 
legitimum,  non  solum  unus  aut  alter  histo¬ 
ricus  testatur,  sed  multi  et  varii  scriptores 
ejus  temporis,  et  temporum  consequentium, 
et  Ecclesia,  quae  nuuc  est,  idipsum  asserit, 
nec  est,  aut  fuit,  qui  contrarium  sentiat,  aut 
senserit. 

Quare  quemadmodum  fuisse  quondam  Con¬ 
sulem  Ciceronem,  Julium  Caesarem  Dictato¬ 
rem,  Qclavianum  cum  Antonio  proelio  nava¬ 


li  decertasse,  et  alia  id  genus,  etsi  ex  fide 
humana  pendeat,  tamen  adeo  certa  sunt,  ut 
evidentiam  quamdam  habere  videantur :  Sip 
etiam  Concilia  Ecclesiae,  quae  nos  legitima 
fuisse  dicimus,  tot  habent  testimonia  om¬ 
nium  aetatum,  ut  nihil  dubitationis  in  animis 
nostris  relinquant  quo  minus  credamus,  talia 
fuisse,  qualia  dicuntur. 

Qaare  cum  ex  fide  Catholica  habeamus, 
Concilia  legitima  a  summo  Pontifice  confir¬ 
mata,  non  posse  errare,  et  ex  naturali  evi¬ 
dentia,  aut  ex  fide  humana  certissima  scia¬ 
mus,  Concilium  Nicsenum,  Constantinopoli- 
tanum,  Ephesimum  I  et  alia  ejusmodi  legiti¬ 
ma,  et  a  summo  Pontifice  approbata  fuisse, 
id  certe  sequitur,  ut  hujusmodi  Conciliorum 
decreta  certa  fide  credamus.  Vide,  si  placet, 
de  hac  re  Melchiorem  Canum  lib.  VI  de  locis 
cap.  ult.  in  solutione  decimi  argumenti. 


CAPUT  X. 

Concilia  particularia,  non  probata  a  summo 

Pontifice ,  non  omnino  certam  fidem  facere. 

Sequitur  jam  altera  quaestio,  num  videli¬ 
cet  Concilia  a  summo  Pontifice  non  confir¬ 
mata,  certam  fidem  faciant,  quae  non  est 
controversa  inter  Catholicos  et  haereticos,  et 
vix  etiam  inter  Catholicos ;  ideo  rem  totam 
breviter  explicabimus,  ac  primum  de  Conci¬ 
liis  particularibus,  deinde  de  generalibus 
agemus . 

De  provincialibus  igitur  duo  ex  communi 
sententia  Catholicorum  asserimus,  posse  ejus¬ 
modi  Concilia  absolute  errare,  tamen  magnae 
esse  auctoritatis,  ita  ut  temerarium  sit,  eis 
non  acquiescere.  Quod  ejusmodi  Concilia 
possint  errare,  testis  est  Carthaginiense  Con¬ 
cilium  sub  Cypriano,  quod  fuit  nationale, 
celeberrimum,  legitimum,  Episcoporum  85, 
quorum  plerique  Martyres,  aut  Confessores 
erant,  ut  patet  ex  epistola  Cypriani  ad  Juba- 
janum,  et  tamen  erravit.  Secundo,  testis  est 
quinta  Synodus  Romana  sub  Symmacho, 
ubi  legimus,  Concilia  provincialia,  quia  prae¬ 
sentiam  Papae  non  habent,  valetudinemper- 
didisse.  Tertio,  Prosper  in  Chronico  anni 
420,  dicit,  haeresim  Pelagianam  a  Concilio 
Africano  217  Episcoporum  damnatam  non 
prius  ab  Ecclesia  totius  orbis  damnatum, 


CAPUT  X. 


quam  Zozimus  Papa  decreta  Concilii  illius 
probasset.  Unde  etiam  Augustinus  lib.  II. 
retract.  cap.  50.  non  dicit,  haeresim  Peiagia- 
nam  a  Conciliis  Africanis,  quae  particularia 
erant,  damnatam,  sed  a  Pontificibus  Inno- 
centio,  Zozimo,  cooperantibus  Africanis 
Conciliis.  Quarto,  cur  Concilia  generalia  er¬ 
rare  non  possint,  duplex  est  causa  praecipua. 
Prima  quia  Concilium  generale  totam  Eccle¬ 
siam  repraesentat,  et  ideo  ipso  errante  tota 
Ecclesia  erraret.  Secunda,  quia  Concilium 
generale  non  sit  sine  summo  Pontifice,  pro 
quo  Christus  oravit,  ut  non  deficeret  fides 
ejus  :  at  nulla  harum  causarum  locum  ha¬ 
bet  in  Concilio  particulari. 

Sed  contra  objicies  :  nam  cap.  Ad  abolen¬ 
dam,  extra  de  haereticis,  excommunicantur 
omnes  illi,  qui  judicantur  haeretici  ab  Eccle¬ 
sia  Romana,  vel  Concilio  provinciali,  aut 
dioecesano.  Concilia  igitur  provincialia  et 
dioecesana  faciunt  dogmata  de  fide,  alioqui 
non  esset  haereticus,  qui  ea  negaret. 

Respondeo  :  duobus  modis  posse  judicari 
de  haeresi:  Uno  modo,  de  ipsa  haeresi  secun¬ 
dum  se,  et  quasi  in  abstracto,  ut  cum  quae¬ 
ritur,  an  sit  haereticum,  hoc  aut  illud  dicere. 
Altero  modo,  in  ordine  ad  hominem  haereti¬ 
cum,  ut  cum  quaeritur,  an  hic  inciderit  in 
haeresim  ab  Ecclesia  damnatam.  Quamvis 
igitur  Concilia  provincialia,  vel  dioecesana, 
non  possint  dogmata  fidei  constituere,  ta¬ 
men  possunt  judicare  an  aliquis  inciderit  in 
haeresim  manifestam,  sicut  etiam  judicant 
inquisitores.  Ad  hunc  finem  collectum  fuit 
Concilium  Aquileiense  tempore  Ambrosii; 
nihil  enim  ibi  definitum  est,  nisi  Palladium 
quemdam  verum  esse  Arii  discipulum  et  de 
hoc  videtur  praecipue  agere  caput  illud,  Ad 
abolendam,  de  haereticis.  Etsi  enim  hoc  ju¬ 
dicium  non  sit  infallibile  ,  tamen  sufficit  ad 
excommunicandum. 

Praeterea  secundo  dico,  posse  etiam  Con¬ 
cilia  particularia  censere  de  haeresi  secun¬ 
dum  se,  quando  res  est  facilis,  etin  qua  om¬ 
nes  fere  Doctores  conveniunt;  quomodo  Con¬ 
cilium  Antiochenum  olim  judicavit  de  hae¬ 
resi  Pauli  Samosateni  apud  Eusebium  lib. 
VII.  histor.  cap.  24.  conveneruntenim  undi- 
dique  Episcopi,  non  tamquam  ad  rem  du¬ 
biam,  sed  tamquam  ad  manifestum  lupum 
de  ovili  Christi  ejiciendum.  Etsi  enim  hoc 
judicium  non  prorsus  infallibile,  tamen  de¬ 
bent  privati  homines  acquiescere  ejusmodi 
judicio,  etsi  secus  egerint,  merito  excom¬ 
municantur,  donec  non  judicaverit  aliter 


Apostolica  sedes,  vel  Concilium  universale. 

Denique  tertio  dico,  posse  etiam  Concilia 
particularia  definire  dogmata  vere  dubia,  et 
eorum  decreta  esse  firma,  si  id  facinat  ex 
commissione  Apostolicae  sedis,  ut  fecerant 
Patres  Concilii  Arausicani  II,  et  Toletani  I, 
tempore  Leonis  I,  et  Synodi  Complutensis, 
tempore  Sixti  IV,  de  quo  vide  summam 
Conciliorum.  Vel  saltemsi  decisionem  suam 
mittant  ad  Romanum  Pontificem,  et  ab  eo 
confirmationem  accipiant  ;  quomodo  cons¬ 
tat  factum  esse  in  Conciliis  Milevitano  etCar- 
thaginiensi,  ex  Augustino  epist.  90,  91,  92, 
93.  Imo  credibile  est,  nullum  Concilium  par¬ 
ticulare  definivisse  aliquid  de  fide,  sine  ap¬ 
probatione  Apostolicse  Sedis.  De  his  omni¬ 
bus  intelligi  potest  illud  cap.  ad  Abolendam. 

Quod  autem  Concilium  particulare  non 
expresse  confirmatum,  faciat  argumentum 
adeo  probabile,  ut  temerarium  sit  ei  non  ac¬ 
quiescere,  planum  est.  Primo,  quia  in  VII 
Synodo,  act.  3.  et  in  VIII  Synodo,  act.  ult. 
can.  1.  honorantur  Synodi  locales,  et  susci¬ 
piuntur,  nec  fit  mentio  ibi  confirmatorum, 
vel  non.  Secundo,  quia  plurima  horum  Con¬ 
ciliorum,  ut  Toletana,  Bracarentia,  Arela- 
tensia,  Hispalensia  etc.  videntur,  ipso  usu 
Ecclesias  quodammodo  probata.  Teidio,  quia 
si  aliquot  sancti  Patres  casu  in  eamdem  sen¬ 
tentiam  convenientes,  faciunt  argumentun 
probabile,  quanto  magis  40  aut  50  Episcopi 
simul  convenientes,  et  invocato  Spiritu 
Sancto,  aliquid  communi  consensu  statuen¬ 
tes  ? 


CAPUT  XI. 

Concilia  generalia ,  ante  confirmationem  summi 
Pontificis ,  errare  posse,  nisi  Patres  in  defi¬ 
niendo  sequantur  Pontificis  instructionem. 

Jam  vero  de  Conciliis  universalibus  variae 
sunt  opiniones.  Parisienses  enim  quidam,  et 
illi  omnes,  qui  docent,  Concilium  esse  supra 
Papam,  et  aliqui  praeterea  alii  existimant, 
Concilia  generalia  legitima  non  posse  errare 
etiam  ante  confirmationem  Pontificis.  Con¬ 
trarium  docent  alii,  utCajetanus  in  Apolog. 
par.  2.  cap.  21.  Turrecremata  lib.  III.  cap. 
32,  33,  34,  et  38. 

Nota  duo  :  primo,  Legatos  aliquando  mitti 

ad  Concilium  cum  instructione  Sedis  Apos- 
tolicae,  sicut  legimus  factum  in  Concilio 
IV  ,  VI  et  VII ;  aliquando  sine  instructio¬ 
ne,  ut  factum  est  in  Concilio  Tridentino  ; 
cujus  ratio  est,  quia  in  illis  primis  Conciliis 
una  tantum  quaestio  tractabatur,  et  ideo  fa¬ 
cile  poterat  Pontifex  explicare  Legatis,  quse 
esset  sententia  sua  de  illa  quaestione.  At  in 
Concilio  Tridentino,  tot  quaestiones,  et  tam 
varia;  tractandae  erant,  ut  non  posset  com¬ 
mode  ejusmodi  instructio  haberi. 

Secundo  nota,  posse  quatuor  modis  con¬ 
tingere,  ut  fiat  generalis  Concilii  defini¬ 
tio.  Primo,  ut  Patres  consentiant,  et  defi¬ 
niant,  dissentientibus  Legatis  Apostolicae 
Sedis.  Secundo,  ut  definiant  consentientibus 
Legatis,  sed  contra  instructionem  Pontificis 
agentibus.  Tertio,  consentientibus  omnibus 
etiam  Legatis,  sed  qui  non  habuerunt  certam 
instructionem.  Quarto,  consentientibus  om¬ 
nibus  cum  Legatis  habentibus  et  sequentibus 
Papae  instructionem. 

Ac  de  primo  et  secundo  modo  nulla  est 
difficultas.  Constat  enim  talia  Concilia  errare 
posse ;  nam  in  primis  de  facto  erravit  Con¬ 
cilium  Ephesinum  II,  quod  repugnantibus 
Legatis  Papae  Leonis  definire  voluit,  ut  patet 
ex  epist.  B.  Leonis  24  et  25,  etc.  Item  Con¬ 
cilium  Constantinopolitanum  tempore  Nico¬ 
lai,  erravit,  cum  Legati  Nicolai  contra  ins¬ 
tructionem  Papae  egerint,  ut  patet  ex  epist. 
Nicolai  ad  Patriarchas,  etcaeteros  Episcopos 
Orientis,  et  ex  Zonara  in  vita  Michaelis  Im¬ 
peratoris.  Secundo,  ejusmodi  Concilia,  non 
solum  non  confirmata,  sed  etiam  reprobata 
dici  debent;  idem  enim  est  sive  Pontifex  ex¬ 
presse  Concilium  reprobet,  sive  Concilium 
agat  contra  Pontificis  sententiam.  Constat 
autem  Concilia  reprobata  a  Pontifice  nullam 
habere  auctoritatem,  ut  multis  exemplis  os¬ 
tendit  Gelasius  in  tomo  de  Anathemate,  et  in 
epist.  ad  Episcopos  Dardaniae.  Tertio,  non 
possunt  dici  legitima  Concilia,  quae  pugnant 
cum  suo  capite  ;  et  similiter  quando  consen¬ 
tiunt  Legatis  agentibus  contra  informatio¬ 
nem,  quia  tunc  Legati  non  agunt  ut  Legati, 
cum  non  agant  nomine  Pontificis  ;  diserte 
enim  B.  Leo  in  epist.  45.  ad  Pulcheriam;  et 
Agatho  in  epist.  ad  Imperatorem,  quae  lecta 
est  in  VI  Synodo,  act.  4.  affirmant  se  non 
dare  auctoritatem  Legatis,  nisi  agant  secun¬ 
dum  sibi  traditas  regulas. 

De  tertio  modo  res  est  sub  opinione.  Ego 
tamen  existimo  tale  Concilium  posse  errare, 
neque  esse  infallibile  ejus  judicium  ante 


confirmationem  Pontificis.  Primo,  quia  sen¬ 
tentia  ejus  Concilii  non  est  ultimum  judi¬ 
cium  Ecclesiae,  et  tamen  si  non  posset  erra¬ 
re,  esset  ultimum,  et  irretractabile  judicium. 
Non  esse  autem  ultimum  judicium  horum 
Conciliorum,  planum  est ;  nam  ejusmodi 
Concilia  ad  Pontificem  mittuntur  et  Pontifex 
Concilium  approbare  potest  vel  reprobare, 
utpatet  ex  Gelasio  in  epist.  ad  Episcopos  Dar¬ 
daniae,  et  ex  Nicolao  in  epist.  ad  Michae- 
lem,  et  ex  praxi  Conciliorum  petentium 
confirmationem  ;  ac  nominatim  ex  Bulla  Pii 
IV  in  qua  confirmat  Tridentinum  Concilium, 
de  qua  re  Turrecremata  liber  III.  caput 
34. 

Praeterea  secundo,  firmitas  Concilii  nasci¬ 
tur  ex  consensione,  et  conjunctione  corporis 
cum  capite.  At  caput  nondum  aperuit  sen¬ 
tentiam  suam;  etsi  enim  Legati  praesunt 
nomine  Pontificis,  tamen  non  sunt  revera 
Pontifices,  nec  sciunt,  quae  sit  mens  Pontifi¬ 
cis,  nec  habent  illud  privilegium  non  erran¬ 
di  quod  habet  Pontifex. 

Tertio,  Concilium  Basileense,  sess.  II,  una 
cum  Legato  Pontificis  communi  consensu  sta¬ 
tuit,  Concilium  esse  supra  Papam,  quod  cer¬ 
te  nunc  judicatur  erroneum. 

Quarto,  potest  errare  Concilium,  quod  ali¬ 
quid  definit  contra  instructionem  Pontificis, 
ut  de  facto  erravit  Concilium  Constantino¬ 
politanum  consentientibus  etiam  errori  Le¬ 
gatis  Nicolai  I.  Ergo  potest  etiam  errare, 
quando  nulla  habetur  instructio  ;  nam  non 
tenentur  Episcopi  in  Concilio  sequi  illam  ins¬ 
tructionem,  alioquinon  essent  judices,  neque 
essent  libera  suffragia. 

At  objiciunt,  ejusmodi  Concilium  est  ge¬ 
nerale  legitimum,  et  universalem  Ecclesiam 
repraesentans,  ergo  errare  non  potest.  Res¬ 
pondet  Canus,  Concilium  non  posse  errare, 
eo  modo  quo  Ecclesia  non  potest  errare, 
id  est,  sicut  Ecclesia  non  potest  errare  in  iis, 
in  quibus  omnes  de  Ecclesia  conveniunt,  sic 
etiam  Concilium  non  potest  errare,  id  est, 
in  quibus  omnes  de  Concilio  conveniunt. 
At  contra ;  nam  Ecclesia  non  potest  erra¬ 
re  quoad  fidem  personalem,  et  ideo  in 
eo  solum  non  potest  errare,  in  quo  omnes 
conveniunt.  At  Concilium  non  potest  errare, 
in  judicio  de  Fide,  id  est  in  decreto  forman¬ 
do.  Est  autem  verum  decretum  Concilii, 
quod  si  a  majori  parte,  alioqui  nullum  esset 
legitimum  Concilii  decretum,  cum  semper 
aliqui  dissentiant.  Ergo  Concilium  absolute 
dicitur  errare  quandoerrat  major  pars,  quse 

format  decretum.  Quare  alia  ratione  solven¬ 
dam  esse  objectionem  existimo. 

Dico  igitur,  Concilium  illud  non  posse  er¬ 
rare,  quod  absolute  est  generale,  et  Eccle¬ 
siam  universalem  perfecte  reprsosentat,  ejus¬ 
modi  autem  Concilium  non  est,  antequam 
adsit  sententia  summi  Pontificis.  Nam  Epis¬ 
copi  cfeteri  representant  quidem  corpus  Ec¬ 
clesiae,  et  quod  illi  faciunt,  corpus  Ecclesiae 
facere  censetur;  at  Legati  Papae  non  ita  re¬ 
praesentant  caput  Ecclesiae,  id  est,  ipsum  Pa¬ 
pam,  ut  quod  ipsi  faciunt,  absolute  censea¬ 
tur  fecisse  Papa,  alioqui  nulla  requireretur 
confirmatio  ;  sed  solum  repraesentant  Ponti¬ 
ficem,  tamquam  vicarii  et  internuntii  ipsius, 
qui  ad  ipsum  referre  debeant,  cum  oriuntur 
dubia,  et  sententiam  ejus  expectare,  et  cxe- 
qui.  Itaque  tale  Concilium  cum  non  reprae¬ 
sentet  absolute  auctoritatem  capitis,  non  ni¬ 
si  imperfecte  totam  Ecclesiam  repraesentat. 

Quod  si  quis  omnino  velit  ejusmodi  Con¬ 
cilium  absolute  totam  Ecclesiam  repraesen¬ 
tare,  is  respondere  poterit,  Concilium  gene¬ 
rale  non  censeri  prorsus  absolutum ,  nisi 
post  confirmationem  Pontificis ;  cum  autem 
dicitur  Concilium  generale  non  posse  erra¬ 
re,  et  ejus  decreta  certam  fidem  facere,  id  es¬ 
se  intelligendum,  quando  absolutum  fuerit 
penitus,  et  ab  omnibus  obsignatum. 

Objiciunt  secundo,  quod  Concilia  dicunt 
anathema  contrariumsentientibus,  antequam 
confirmantur.  Respondeo  :  illa  quidem  diee- 
re  anathema,  sed  intelligere  illud  vim  habi¬ 
turum,  si  fuerit  a  Pontifice  confirmatum, 
sicut  quando  Judex,  a  quo  appellari  potest, 
fert  sententiam  mortis  in  aliquem,  intelligi- 
tur  illum  debere  mori,  nisi  Princeps  senten¬ 
tiam  retractet. 

De  quarto  mode  vix  dibuum  esse  potest, 
videtur  enim  esse  certum,  tale  Concilium 
non  posse  errare.  Primum  enim  in  tali  Con¬ 
cilio  invenitur  expressus  consensus  capitis, 
et  membrorum,  ac  proinde  totius  Ecclesiae, 
quse  sine  dubio  errare  non  potest.  Neque 
obest,  quod  instructio  illa  a  Pontifice  data 
non  videatur  definitiva  sententia  Apostolicae 
Sedis  ;  nam  quando  Concilium  consentit 
cum  Pontificis  sententia,  formaturque  decre¬ 
tum  a  Legatis  nomine  Pontificis,  tunc  inci¬ 
pit  esse  sententia  definitiva,  et  ultima,  non 
solum  Concilii,  sed  etiam  Pontificis,  neque 
potest  Pontifex  eam  retractare  ;  nam  certo 
intelligit,  sententiam  suam  fuisse  a  Deo, 
quando  a  Concilio  approbatur,  ut  dicit  B. 
Leo  in  epist.  63.  ad  Theodoretum:  «  Qua), 


inquit,  Dominus  nostro  prius  ministerio  de¬ 
finierat,  universae  fraternitatis  irretractabili 
firmavit  assensu;  ut  vere  a  se  prodire  osten¬ 
deret,  quod  prius  a  prima  omnium  sede  for¬ 
matum,  totius  Christiani  orbis  judicium  re¬ 
cepisset,  ut  in  hoc  quoque  capiti  membra 
concordent  ete  » 

Quod  ut  melius  intelligatur,  sciendum  est, 
Pontificem  mittere  solere  Legatos  instructos 
de  sententia  Apostolicae  Sedis  cum  ea  condi¬ 
tione  ut  si  Concilium  consentiat  judicio 
Apostolicae  sedis,  formetur  decretum,  sin 
minus,  differatur  decreti  formatio,  donec 
Romanus  Pontifex  consultus  respondeat.  Id 
quod  patet  ex  Concilio  Chalcedonensi,  nam 
act.  3.  cum  Concilium  consensisset  judicio 
Pontificis  circa  depositionem  Dioscori,  mox 
Legati  his  verbis  formaverunt  decretum  : 
«  Sanctissimus  ac  beatissimus  Papa,  caput 
universalis  Ecclesiae,  Leo,  per  nos  Legatos 
suos,  sancta  Synodo  consentiente,  ^  Petri 
Apostoli  praeditus  dignitate,  qui  Ecclesiae 
fundamentum,  ac  petra  fidei,  et  coelestis  re¬ 
gni  Janitor  nuncupatur,  Episcopali  dignita¬ 
te  Dioscorum  nudavit,  et  ab  omni  sacerdo¬ 
tali  opere  fecit  extorrem.  » 

Deinde  actione  16.  cum  Concilium  aliquid 
statuere  vellet  contra  instructionem  Pontifi¬ 
cis,  Legati  dixerunt,  debere  prius  id  signifi¬ 
cari  Apostolicae  Sedi.  Quando  ergo  Conci¬ 
lium  definit  aliquid,  sequens  expressam  sen¬ 
tentiam  Pontificis,  idem  est,  ac  si  confirma¬ 
tum  esset. 

Accedit  ad  haec,  quod  Concilium  Chalce- 
donense  in  epist.  ad  Leonem,  quae  habetur 
act.  3.  dum  petit  confirmationem  decreto¬ 
rum,  aperte  dicit,  se  scribere  Pontifici,  et 
petere  confirmationem,  quoniam  praeter  de¬ 
cretum  de  Fide  contra  Dioscorum,  alia  etiam 
quaedam  statuerunt  sine  expressa  Pontificis 
sententia.  Itaque  solum  petunt  confirmatio¬ 
nem  eorum,  quae  definierant  praeter  Pontifi¬ 
cis  sententiam,  Ipse  etiam  Leo  in  epist.  61 . 
ad  Concilium  Chalcedonense,  qua  illud  con¬ 
firmat,  indicat  non  fuisse  opus  sua  confirma¬ 
tione,  nisi  quia  dubitabant  aliqui,  an  revera 
cum  ejus  consensu  factum  fuisset  decretum 
Concilii  ,  qua  etiam  ratione  confirmavit 
Pontifex  multa  alia  similia  Concilia  non  quia 
errare  potuerant,  sed  ut  omnibus  certius 
constaret,  quse  Legati  egerant,  vere  ex  man¬ 
dato  expresso  Pontificis  egisse. 

Denique  in  ejusmodi  Conciliis,  non  expec- 
tata  alia  confirmatione  Pontificis,  mox  fit 
exeeutio,  id  est,  damnantur,  qui  contra- 

rium  sentiunt,  ut  manifesti  haeretici,  et  de¬ 
ponuntur  ab  Episcopatu,  vel  sacerdotio.  Ita 
in  Nicaeno  Concilio  damnati  sunt  et  in  exi¬ 
lium  acti  sex  Episcopi  una  cum  Ario,  utscri- 
bit  Ruffinus  lib.  X  hist.  cap.  5.  in  Epliesino 
Concilio  damnatus  et  depositus  estNestorius 
ut  Evagrius  testatur  lib.  I,  cap.  4,  In  Chal- 
cedonensi,  act.  3.  depositus  estDioscorus, 
et  act.  4.  decem  Episcopi  ^Egyptii  judican¬ 
tur  haeretici  quia  nolebant  acqdisecere  decre¬ 
to  prolato,  act.  3.  In  Concilio  YI.  actione  8. 
et  12.  damnatur  et  deponitur,  et  in  exilium 
ejicitur  Macharius  Patriarcha  Antiochenus 
cum  aliquot  suis  discipulis,  et  act.  15.  dam¬ 
natur  et  deponitur  Polychronius  Presbyter. 
At  si  Concilia  ista  ante  confirmationem  Pon¬ 
tificis  errare  potuissent,  non  fuissent  illi  ma¬ 
nifesti  haeretici,  qui  ante  confirmationem 
resistebant. 


CAPUT  XII. 

An  sit  major  auctoritas  Concilii ,  quam 
Scripturae. 

Diximus  de  auctoritate  Conciliorum  abso¬ 
lute  considerata;  nunc  de  eadem  dicendum 
est  per  comparationem  ad  alia  fidei  princi¬ 
pia,  id  est,  ad  verbum  Dei  scriptum,  (nam 
de  traditionibus  eadem  est  ratio)  et  ad  Pon¬ 
tificem.  Et  quidem  ha3retici  hujus  temporis 
passim  clamant,  nos  subjicere  Scripturam 
Conciliis.  Calvinus  lib.  IV  instit.  c.  9,  §.  14  : 
«  Subjicere  in  eum  modum,  inquit,  Dei  ora¬ 
cula  hominum  censurae  ,  ut  ideo  rata  sint, 
quia  placuerint  hominibus  ,  blasphemia  est 
indigna,  quae  commemoretur.  »  Similia  apud 
alios  passim  inveniuntur.  Caeterum  haec  non 
nostra  blasphemia  ,  sed  ipsorum  impostura 
est.  Catholici  enim  Scripturam  sacram  non 
subjiciunt,  sed  anteponunt  Conciliis;  neque 
in  hoc  ulla  controversia  est.  Quod  si  inter¬ 
dum  Catholici  aliqui  dicunt ,  scripturam 
pendere  ab  Ecclesia,  sive  a  Concilio ,  non 
intelligunt  quoad  auctoritatem,  et  secun¬ 
dum  se,  sed  quoad  explicationem  ,  et  quoad 
nos. 

Observandum  est  igitur ,  multiplex  esse 
discrimen  inter  Scripturam  sacram,  et  Con¬ 


ciliorum  decreta;  ex  quibus  intelligitur, 
Scripturam  prseponi  Conciliis.  Primum  est, 
quod  Scriptura  est  verbum  Dei  immediate 
revelatum,  et  scriptum  quodammodo  Deo 
dictante,  juxta  illud  II.  Petri  I  :  Spiritu  sanc¬ 
to  inspirante  locuti  sunt  sancti  Dei  homines.  Et 
II.  Timoth.  III  :  Omnis  Scriptura  divinitus  in¬ 
spirata  (1).  Quod  tamen  non  sic  intelligen- 
dum  est,  quasi  semper  scriptores  sacri  no¬ 
vas  revelationes  habuerint,  et  scripserint  ea 
quae  antea  ignorabant  :  constat  enim  Evan- 
gelistas  Matthaeum  et  Joannem  scripsisse  ea, 
quae  audierunt,  ut  Lucas  ipse  fatetur  initio 
Evangelii  :  Sicut  tradiderunt ,  inquit ,  nobis, 
qui  ab  initio  ipsi  viderunt  (2). 

Dicuntur  igitur  Scriptores  sacri  habuisse 
immediatam  revelationem,  et  scripsisse  ip¬ 
sius  Dei  verba,  quia  vel  nova  quaedam  et  an¬ 
tea  incognita  eis  revelabantur  a  Deo,  juxta 
illud  Psalm.  L  :  Incerta  et  occulta  sapientiae 
tuae  manifestasti  mihi  (3) ;  vel  Deus  immediate 
inspirabat,  et  movebat  scriptores  ad  scriben¬ 
da  ea,  quae  viderant,  vel  audierant,  et  eos 
dirigebat,  ne  aliquo  modo  errarent.  Ut  enim 
dicitur  vere  epistola  principis,  quae  a  prin¬ 
cipe  dictatur,  etiamsi  is ,  qui  eam  scripsit, 
antea  sciebat,  quae  scripturus  erat;  ita  dici¬ 
tur,  et  est  immediatum  Dei  verbum,  quod 
scriptum  est  ab  Evangelistis,  Deo  inspirante, 
et  dirigente,  licet  scripserint  ea,  quae  vide¬ 
rant,  vel  audierant.  At  Concilia  non  habent, 
neque  scribunt  immediatas  revelationes,  aut 
verba  Dei,  sed  tantum  declarant ,  quodnam 
sit  verbum  Dei  scriptum  vel  traditum,  et 
quomodo  intelligi  debeat,  et  praeterea  ex  eo 
per  ratiocinationem  deducunt  conclusiones. 
Itaque  Concilia  cum  definiunt,  qui  sint  li¬ 
bri  canonici  et  divini ,  non  faciunt  eos  esse 
infallibilis  veritatis,  sed  declarant  solum  esse 
tales. 

Sic  etiam  Concilium  Tridentinum  sess. 
XIII,  cap.  1.  cum  definit  verba  illa  :  Hoc  est 
corpus  meum ,  intelligi  proprie,  non  figurate, 
non  edit,  sed  declarat  verbum  Dei.  Et  cum 
Nicaenum  Concilium  definivit  Christum  esse 
homousion  Patri ,  deduxit  conclusionem  ex 
Scripturis ,  in  quibus  diserte  continetur 
unum  esse  Deum,  et  Patrem  esse  Deum,  ac 
Filium  esse  Deum ;  ex  quibus  sequitur  ne¬ 
cessario  Patrem,  et  Filium  ejusdem  esse  sub¬ 
stantiae,  et  divinitatis.  Et  similiter  Concilium 
sextum,  cum  definivit,  in  Christo  duas  esse 
voluntates ,  divinam  et  humanam ,  deduxit 


(1)  II.  Petr.  I,  21  ;  II.  Tim.  III,  16.  —  (2)  Luc.  I,  2.  —  (3)  Psal.  L,  8. 

conclusionem  ex  Scriptura  ,  in  qua  habetur 
Christum  esse  perfectum  Deum,  et  perfectum 
hominem. 

Alterum  discrimen  ex  hoc  primo  oritur,  et 
est ,  quia  scriptores  sacri  non  debuerunt 
multum  laborare  in  suis  libris  edendis  ;  sa¬ 
tis  enim  erat ,  si  laborarent  scribendo ,  vel 
dictando,  si  edebant  vaticinia  ;  vel  ad  sum¬ 
mum  revocando  ad  memoriam  ,  quee  vide¬ 
rant,  vel  audierant,  et  cogitarent  verba,  qui¬ 
bus  ea  scriberent,  si  scribebant  historias, 
vel  epistolas,  vel  aliquid  simile.  At  Patres  in 
Conciliis  debent  rem  ipsam  quaerere  ,  id  est, 
conclusiones  investigare,  disputando,  legen¬ 
do,  cogitando.  Unde  Actor.  XV  legimus  iu 
primo  Concilio  magnam  conquisitionem  fuisse 
factam.  Idem  testatur  de  Nicaeno  Concilio 
Ruffmus  lib.  X,  cap.  5.  hist.  Ecclesiasticae, 
quocirca  Actor.  XY  dicunt  Patres  Concilii  : 
Visum  est  Spiritu  sancto  et  nobis ,  id  est.  Spi¬ 
ritu  sancto  nostram  industriam  et  diligen¬ 
tiam  adjuvante.  At  scriptores  sacri  soli  Deo 
tribuunt  ea,  quae  scribunt,  ac  propterea  tam 
saepe  repetebant  Prophetae  illud  :  Dicit  Do¬ 
minus. 

Tertium  est,  quod  in  Scriptura  nullus  pot¬ 
est  esse  error,  sive  agatur  de  fide  ,  sive  de 
moribus,  et  sive  affirmetur  aliquid  generale, 
et  toti  Ecclesiae  commune ,  sive  aliquid  par¬ 
ticulare,  ut  ad  unum  tantum  hominem  per¬ 
tinens  :  tam  enim  est  certum  et  de  fide,  sine 
gratia  Spiritus  sancti  neminem  salvari,  quam 
Petrum,  Paulum,  Stephanum ,  et  quosdam 
alios  vere  Spiritum  sanctum  habuisse  et  sal¬ 
vos  esse  ;  utrumque  enim  eadem  Scriptura 
verissima  testatur  :  at  Concilia  in  judiciis 
particularibus  errare  possunt. 

Quartum  est,  quod  in  Scriptura  non  so¬ 
lum  sententiae,  sed  etiam  verba  omnia,  et 
singula  ad  fidem  pertinent.  Credimus  enim 
nullum  esse  verbum  in  Scriptura  frustra, 
aut  non  recte  positum.  At  in  Conciliis  ma¬ 
xima  pars  actorum  ad  fidem  non  pertinet. 
Non  enim  sunt  de  fide  disputationes  quae 
praemittuntur,  neque  rationes  quae  adduntur, 
neque  ea  qifae  ad  explicandum  et  illustran¬ 
dum  adferuntur,  sed  tantum  ipsa  nuda  decre- 
ta,et  ea  non  omnia,  sed  tantum  quae  proponun¬ 
tur  tanquam  de  fide.  Interdum'  enim  Conci¬ 
lia  aliquid  definiunt,  non  ut  certum ,  sed  ut 
probabile,  ut  Concilium  Viennense,  quod 
decrevit,  tenendum  ut  probabilius,  infanti¬ 
bus  in  Baptismo  infundi  gratiam  et  virtutes, 
ut  habetur  Clement.  unie,  de  sunnn.  Trinit. 
et  Fide  Catholica.  Quando  autem  decretum 


proponitur,  tanquam  de  Fide,  facile  cognos¬ 
citur  ex  verbis  Concilii  ;  semperenim  dicere 
solent,  se  explicare  fidem  Catholicam  :  vel 
haereticos  habendos,  qui  contrarium  sen¬ 
tiunt;  vel  quod  est  communissimum,  dicunt 
anathema ,  et  ab  Ecclesia  excludunt  eos, 
qui  contrarium  sentiunt.  Quando  autem  ni¬ 
hil  horum  dicunt,  non  est  certum  rem  esse 
de  fide. 

Denique,  in  ipsis  decretis  de  fide,  non  ver¬ 
ba,  sed  sensus  tantum  ad  fidem  pertinet. 
Non  enim  est  haereticum  dicere,  in  canoni- 
nibus  Conciliorum  aliquod  verbum  esse  su¬ 
pervacaneum,  aut  non  recte  positum,  nisi 
forte  de  ipso  verbo  sit  decretum  formatum, 
ut  cum  in  Concilio  Nicaeno  decreverunt  reci¬ 
piendam  vocem  ogoouTtov  ;  et  in  Ephesino  vo¬ 
cem  02OTOXOV, 

Quintum  est,  quod  Scriptura  non  eget  ap¬ 
probatione  Pontificis  ut  sit  authentica,  sed 
tantum  ut  innotescat  ejus  auctoritas.  At  Con¬ 
cilia  etiam  legitima,  et  generalia  non  sunt 
rata  nisi  a  Pontifice  confirmentur,  ut  osten¬ 
dimus  quaestione  superiori. 

Sed  objiciunt  quidam,  Gratianus  d.  19. 
can.  In  canonicis,  affirmat  epistolas  Pontifi¬ 
cium  decretales  numerari  debere  inter  Scrip¬ 
turas  canonicas  ;  et  d.  20.  can.  Decretales, 
dicit  Conciliorum  canones  ejusdem  esse  auc¬ 
toritatis  cum  epistolis  decretalibus ;  ergo 
etiam  canones  Conciliorum  numerantur  in¬ 
ter  canonicas  Scripturas.  Non  ergo  Scriptu¬ 
rae  praeponuntur  Conciliis.  Praeterea  S.  Gre- 
gorius  lib.  I,  epist.  24.  dicit  se  venerari  qua- 
tuor  prima  Concilia,  ut  quatuor  libros  Evan- 
geliorum. 

Respondeo  ad  Gratianum  dupliciter.  Pri¬ 
mo,  eum  esse  deceptum  ex  depravato  codi¬ 
ce,  quem  ipse  habuit  B.  Augustini ;  tribuit 
enim  illum  canonem  Augustino  lib.  IUdoctr.  . 
Christ.  cap.  8.  Codices  autem  veri,  et  emen¬ 
dati  B.  Augustini,  non  habent ,  ut  Gratianus 
refert,  sed  longe  aliter.  Non  enim  Augusti¬ 
nus  dicit  epistolas  eas  esse  Scripturam  ca¬ 
nonicam,  quas  Apostolica  sedes  dare,  vel 
accipere  solet,  ut  Gratianus  legit,  sed  judi¬ 
cium  de  Scripturis  sanctis  pertinere  ad  Ec¬ 
clesias,  atque  ad  eas  potissimum,  quae  Apos- 
tolicas  sedes,  vel  epistolas  accipere  merue¬ 
runt;  quales  sunt  Roma,  in  qua  sedit  Petrus, 
et  ad  quam  scripsit  Paulus ;  Ephesus,  in  qua 
sedit  Joannes,  et  ad  quam  scripsit  idem  Pau¬ 
lus,  et  alise  quaedam. 

Dico  secundo,  Gratianum  ,  etiam  hoc  er¬ 
rore  posito,  non  voluisse  dicere,  decreta 

Pontificum  esse  proprie  Scripturas  sacras, 
et  canonicas,  ut  sunt  Evangelia,  vel  Psalmi, 
sed  esse  Scripturas  sacras ,  ut  distinguantur 
a  profanis,  et  canonicas,  ut  distinguantur 
a  scriptis  sacris  Patrum  ,  quse  non  sunt  re¬ 
gulae,  nec  habent  auctoritatem  obligandi. 
Licet  enim  canones  Pontificum  et  Concilio¬ 
rum  distinguantur,  et  postponantur  Scriptu¬ 
rae  divinae,  tamen  suo  modo  sunt,  et  dici 
possunt  scripta  sacra  et  canonica,  quomodo 
septima  Synodus,  act.  3.  vocat  decreta  Con¬ 
ciliorum  divinitus  inspiratas  constitutiones. 
Imo  Innocentius,  cap.  Cum  Marthae,  extra 
de  celebratione  Missarum,  vocat  Scripturam 
sacram  sententiam  illam  Augustini  :  «  Inju¬ 
riam  facit  Martyri,  qui  orat  pro  Martyre,  » 
serm.  17.  de  verbis  Apostoli.  Quod  autem 
Gratianus  senserit  Conciliorum  decreta  non 
esse  aequanda  divinis  Scripturis  proprie  dic¬ 
tis,  patet  ex  36.  causa,  q.  2.  can.  Placuit,  ubi 
Hieronymi  sententiam,  quia  munita  erat  tes¬ 
timonio  divinae  Scripturae,  anteponit  Conci¬ 
lii  decreto. 

Ad  Gregorium  respondeo,  illud  sicut ,  so- 
uare  similitudinem,  non  aequalitatem  ,  ut  il¬ 
lud  Matth.  Y  :  Estote  perfecti  sicut  Pater  ves¬ 
ter  coelestis  perfectus  est  (1).  Yel  si  aequalita¬ 
tem  sonet,  dicendum  erit,  non  comparari  a 
Gregorio  Concilia  cum  Evangeliis  in  omni¬ 
bus,  sed  tantum  in  ipsa  certitudine  eorum, 
quae  in  Scripturis  dicuntur ,  et  in  Conciliis 
definiuntur.  Cum  enim  utraque  sint  infalli¬ 
bilis  veritatis,  aeque  certa  dici  possunt.  Sed 
jam  quandoquidem  Concilia  non  sunt  majo¬ 
ris  auctoritatis,  quam  Scripturae ,  restat  ut 
illud  explicemus,  utrum  saltem  majoris  sit, 
Concilii  oecumenici,  quam  summi  Pontificis 
auctoritas. 


CAPUT  XIII. 

An  Concilium  sit  supra  Pontificem. 

Quaestio  haec  exorta  est  tempore  Concilii 
Pisani,  quia  cum  duo  Pontifices,  qui  simul 
sedebant  in  schismate,  Gregorius  XII  et  Be¬ 
nedictus  XIII,  non  viderentur  serio  cogitare 
de  tollendo  schismate  per  spontaneam  abdi¬ 
cationem,  quemadmodum  ante  Pontificatum 


uterque  voverat,  et  juraverat,  Cardinales 
utriusque  partis  secesserunt  Pisam  ,  et  trac¬ 
tare  coeperunt,  an  sibi  liceret  invitis  Ponti¬ 
ficibus  illis  Concilium  generale  convocare, 
et  eos  Pontifices  deponere.  Meminit  Anto¬ 
nius  hujus  disputationis,  quae  Florentiae  ha¬ 
bita  est,  III.  par.  sum.  hist.  tit.  XXII,  c.  5, 
§.2. 

Deinde,  cum  paulo  post  fieret  Concilium 
Constantiense,  et  Joannes  XXIII ,  qui  solus 
ad  Concilium  accesserat,  a  Concilio  clam 
discessisset,  atque  ita  Concilium  sine  capite 
remansisset,  tractare  Patres  coeperunt,  an 
Concilium  posset,  invitum  Pontificem  judi¬ 
care,  et  deponere.  Sed  maxima  controversia 
crevit  tempore  Concilii  Basileensis.  Quia 
enim  Eugenius  PapalY,  Concilium  Basileen- 
se  inchoatum  dissolvere  volebat ,  et  impe¬ 
dire,  ne  ulterius  progrederetur,  coeperunt 
Patres  quaerere,  an  tenerentur  obedire  Pon¬ 
tifici,  an  Pontifex  potius  teneretur  obedire 
ipsis,  id  est,  generali  Concilio  ;  et  quoniam 
paulo  ante  viderant  duos  Pontifices  Joan- 
nem  XXIII  et  Benedictum  XIII  depositos 
fuisse  per  Concilium  Constantiense,  et  sic 
impositum  finem  maximo  schismati ;  coepe- . 
runt  metuere,  ne  si  Pontifex  teneatur  obe¬ 
dire  Concilio ,  iterum  schisma  renovaretur, 
et  sine  ullo  remedio  Ecclesia  remaneret.  Ita¬ 
que  hac  occasione  tunc  plurimi  in  eam  sen¬ 
tentiam  iverunt ,  ut  Concilium  esset  supra 
Pontificem.  Sed  dum  voluerunt  schismati¬ 
bus  viam  praecludere ,  ipsi  novum  schisma 
fecerunt,  creato  Pseudopapa  Felice  V,  qui 
postea  cognito  errore,  abdicavit  se  Pontifi¬ 
catu  ;  et  quamvis  postea  in  Concilio  Floren¬ 
tino,  et  Lateranensi  ultimo  videatur  quaes¬ 
tio  definita,  tamen  quia  Florentinum  Conci¬ 
lium,  non  ita  expresse  hoc  definivit,  et  de  Con¬ 
cilio  Lateranensi,  quod  expressissime  rem 
definivit,  nonnulli  dubitant,  an  fuerit  vere 
generale  ;  ideo  usque  ad  hanc  diem  quaestio 
superest,  etiam  inter  Catholicos. 

Observandum  est  autem ,  duobus  modis 
posse  comparari  Papam  cum  Concilio  :  Uno 
modo,  ut  sumatur  ab  una  parte  solus  Papa 
verus  et  indubitatus,  ab  altera  Concilium  ge¬ 
nerale,  cui  praesit  Papa  per  se,  vel  per  lega¬ 
tos,  ita  ut  nihil  definiatur  sine  consensu  ip¬ 
sius  :  Altero  modo,  ut  sumatur  ab  una  parte 
solus  Papa ,  ab  altera  Concilium  generale, 
cui  Papa  nec  per  se,  nec  per  suos  legatos 
praesit.  Intelligo  autem  non  praesidere  per 

suos  legatos,  etiam  quando  legatus  quidem 
ab  eo  missus  praeest  Concilio  ,  sed  agit  con¬ 
tra  ipsius  Pontificis  voluntatem :  tunc  enim 
non  est  vere  ej  us  legatus,  licet  pro  tali  se  gerat. 

Quaestio  praesens,  licet  nonnullis  videatur 
praecipue  versari  circa  priorem  comparatio¬ 
nem,  quippe  qui  existimant  Concilium  sine 
Papa  non  esse  verum  Concilium  ,  et  proinde 
sine  dubio  Papam  esse  majorem  tali  Conci¬ 
lio  ;  tamen  revera  quaestio  praecipua  est  de 
Posteriore  comparatione.  Quod  patet  primo, 
quia  ista  quaestio  introducta  est  propter  Pon¬ 
tificum  depositionem ,  id  est,  ad  inquiren¬ 
dum,  an  Papa  etiam  invitus  a  Concilio  judi¬ 
cari,  damnari,  et  deponi  posset.  Ad  hunc 
autem  finem  supervacanea  est  illa  quaestio, 
an  Concilium  cum  Papa,  sit  majus  solo  Pa¬ 
pa  ;  nam  sive  sit  majus,  sive  minus,  num- 
quam  judicabit,  neque  damnabit,  neque  de¬ 
ponet  invitum  Papam.  Quomodo  enim  hoc 
illud  Concilium  faceret,  quod  nihil  agit  sine 
consensu  Papae  ?  Num  Papa  seipse  invitum 
volet  judicari,  et  damnari? 

Secundo,  idem  patet  ex  Concilio  Basileen- 
si ;  nam  Basileenses  Patres  ,  qui  definierunt 
Concilium  esse  supra  Papam,  suum  Conci¬ 
lium  Basileense  asserebant  esse  supra  Euge- 
nium  Papam,  eo  tempore  ,  quo  in  Concilio 
neque  Papa,  neque  ejus  Legatus  aderat. 
Quin  etiam  Papam  omnibus  modis  repug¬ 
nantem  deponere  aggressi  sunt. 

Haec  ergo  est  praecipua  quaestio,  et  sola 
tractanda,  nam  ex  hujus  explicatione  pate¬ 
bit  etiam  quid  sit  dicendum  de  priori.  Qui 
enim  docent,  Papam  esse  supra  Concilium 
sine  ipso  celebratum ,  iidem  docent  parem 
esse  auctoritatem  in  solo  Papa,  et  in  Conci¬ 
lio  cum  Papa  intensive,  licet  extensive  sit 
major  in  Concilio  :  et  proinde  non  posse  a 
tali  Concilio  Papam  judicari ,  vel  damnari, 
nec  ejusmodi  Concilii  decretis  eum  obligari 
coactive,  sed  tantum  directive,  et  posse  in 
eis  dispensare,  exceptis  decretis  de  Fide, 
quae  immutabilia  sunt.  Ratio  horum  est,  quia 
par  in  parem  non  habet  potestatem.  Qui  ve¬ 
ro  docent,  Concilium  sine  Papa  esse  supra 
Papam,  docent  etiam  consequenter  ,  Conci¬ 
lium  cum  Papa  esse  supra  Papam,  et  obli¬ 
gare  Papam,  tametsi  iidem  fatentur,  posse 
Papam  tamquam  ministrum  Ecclesiae  dis¬ 
pensare  in  praeceptis  Concilii  generalis ,  sed 
si  male  dispensaverit,  posse  corrigi  et  puniri 
postea  a  Concilio  generali.  Hac  ergo  prima 
comparatione  omissa,  sola  secunda  tractanda 
est. 


CAPUT  XIV. 

Explicantur  opiniones  diversce. 

Porro  de  proposita  quaestione  tres  invenio 
Doctorum  sententias.  Prima  est ,  Concilium 
•  esse  supra  Pontificem,  id  quod  asserunt  in 
primis  omnes  haeretici  hujus  temporis,  etno- 
minatim  Hermannus  Hamelmannus  id  pro¬ 
bare  conatur  multis  argumentis  lib.  III, 
cap.  13.  Prolegomenor.  Idem  asserit  Cardi¬ 
nalis  Cameracensis,  Joannes  Gerson  ,  Jaco- 
bus  Almainus,  et  alii  nonnulli  in  suis  tracta¬ 
tibus  de  potestate  Ecclesiae.  Item  Nicolaus 
Gusanus  in  tractatu  de  concordantia  cano¬ 
nica  lib.  II,  cap.  ult.  Panormitanus  in  cap. 
Significasti,  extra  de  elect.  et  ibidem  Ma¬ 
gister  ejus  Cardinalis  Florentinus ;  itemAbu- 
lensis  in  cap.  XVIII  Matthaei,  quaest.  108.  et 
in  defensorio  trium  conclusionum,  et  quidam 
alii. 

Ut  autem  haec  sententia  intelligatur,  no¬ 
tandum  est,  dud  esse  fundamenta  hujus  opi¬ 
nionis.  Primum  est,  Papam  non  esse  pro¬ 
prie  caput  Ecclesiae  universae  simul  congre¬ 
gatae.  Id  quod  non  eodem  modo  intelligunt 
haeretici,  et  alii  auctores.  Haeretici  enim  vo¬ 
lunt,  Papam  nullo  modo  esse  caput  Ecclesiae 
totius,  sed  tantum  Episcopum  suae  Ecclesiae 
particularis,  et  ad  summum,  Patriarcham 
Occidentis. 

At  alii  auctores  citati  docent,  Papam  esse 
caput  et  pastorem  singulorum  Christiano¬ 
rum,  et  singularum  Ecclesiarum  ,  si  seorsim 
sumantur,  non  autem  totius  Ecclesiae  simul 
congregatae  in  Concilio  generali.  Tunc  enim 
Ecclesia  accipit  quasi  formam  quamdam 
corporis;  et  tota  potestas  ,  quae  erat  sparsa 
in  variis  membris,  ibi  unitur,  ita  ut  compa¬ 
rare  Papam  cum  caeteris  Christianis  seorsum 
sumptis,  sit  comparare  membrum  nobilissi¬ 
mum  cum  minus  nobili  :  At  comparare 
Papam  cum  Concilio ,  sit  comparare  partem 
cum  suo  toto,  et  proinde  minus  cum  ma¬ 
jore. 

Et  ne  dicamus,  Concilium  sine  Papa  non 
esse  totum  perfectum,  sed  corpus  sine  capi¬ 
te,  addunt  secundum  fundamentum,  quod 
est,  supremam  Ecclesiasticam  potestatem 
esse  tam  in  Concilio,  quam  in  Papa  ,  sed  in 

Concilio  principalius,  immediatius,  et  immo¬ 
bilius.  Dicunt  enim ,  Christum  immediate 
omnem  potestatem  solvendi  et  ligandi  tri¬ 
buisse  Ecclesiae,  et  cum  Ecclesia  semper  du¬ 
ret,  immobiliter  in  ea  semper  manere  hanc 
potestatem  :  quia  tamen  non  potest  Ecclesia 
semper  congregata  manere,  et  exercere  per 
se  hanc  potestatem,  instituit  Christus  sum¬ 
mum  Pontificem,  tamquam  instrumentum 
generale  ad  omnes  actiones  Ecclesiae,  et  in 
eo  posuit  hanc  potestatem  summam,  ut  eam 
exerceat  nomine  Ecclesiae. 

Differunt  inter  se  hi  auctores,  quod  aliqui 
ponunt  hanc  potestatem  formaliter,  et  sub¬ 
jective  in  solo  Pontifice  ,  in  Ecclesia  autem 
ponunt  eam  ut  in  fine,  quia  est  propter  Ec¬ 
clesiam,  et  ut  in  regulante,  quia  Ecclesiae  est 
regulare,  et  dirigere  Papam  ,  cum  ipsa  non 
possit  errare,  Papa  autem  possit;  ac  denique 
ut  in  supplente,  quia  deficiente  Papa  propter 
mortem  naturalem  aut  civilem,  Ecclesia  sup¬ 
plet  ejus  officium. 

Alii  vero  volunt  esse  formaliter  et  subjec¬ 
tive  principaliter  in  Ecclesia,  instrumentali- 
ter  in  Pontifice.  Conveniunt  tamen  in  eo 
omnes,  ut  doceant  esse  hanc  potestatem  im¬ 
mediate  in  Ecclesia,  et  proinde  mortuo  Pa¬ 
pa,  vel  deposito,  vel  nolente  adesse  Conci¬ 
lio,  Concilium  non  propterea  esse  corpus 
imperfectum,  sed  perfectum,  et  habere  po¬ 
testatem  Papalem  definiendi  de  fide,  san¬ 
ciendi  leges,  dandi  indulgentias  etc.  Ex  qui¬ 
bus  deducunt,  Concilium  esse  supra  Papam, 
et  posse  ipsum  judicare,  et  punire  ,  et  idem 
esse  quaerere,  an  Papa  sit  major  Concilio, 
ac  si  quaereretur,  an  pars  sit  major  suo 
toto. 

Denique,  volunt  Papam  esse  in  Ecclesia 
id,  quod  est  Dux  Venetiarum  in  Republica 
Veneta,  vel  Magister  generalis  in  aliqua  re¬ 
ligione.  Constat  enim  Ducem  Venetum  esse 
supra  singulos  magistratus  ,  et  supra  singu¬ 
los  Senatores,  et  civitates  Venetas,  non  ta¬ 
men  supra  totum  Senatum  simul  collectum. 
Et  quando  moritur  Dux  ,  certum  est  totam 
auctoritatem  etiam  Ducalem  esse  in  Senatu. 
Quomodo  etiam  Magister  generalis,  est  supra 
singulos  religiosos,  etiam  priores,  et  provin¬ 
ciales,  tamen  non  est  supra  congregationem 
generalem,  cum  ei  parere  debeat,  non  impe¬ 
rare, 

Secunda  opinio  est  aliquorum  Canonista- 
rum,  qui  volunt  Papam  quidem  esse  supra 
Concilium,  et  a  nemine  judicari  posse  invi¬ 


tam,  tamen  posse  ipsum  sese  subjicere  Con¬ 
cilio,  et  dare  illi  supra  se  potestatem  ;  et  si 
hoc  fecerit,  acquiescere  debere  sententiae 
Concilii ,  etiam  si  de  ipsius  depositione  age¬ 
retur.  Ita  docet  gloss.  in  can.  Nos  si  incom¬ 
petenter,  2.  quaest.  7.  et  in  can.  in  Synodo, 
d.  63. 

Ultima  sententia  est  fere  communis,  quod 
videlicet  Papa  adeo  sit  supra  Concilium  ,  ut 
non  possit  etiam  se  subjicere  ejus  sententiae, 
si  proprie  de  sententia  coactiva  agatur.  Hacc 
sententia  videtur  esse  Scholasticorum  vete¬ 
rum,  ut  Alberti,  B.  Thom.  B.  Bonavent.  Ri- 
chardi,  Paludani,  et  aliorum  in  IV.  dist.  19. 
ubi  de  clavibus  agitur,  tametsi  ex  professo 
ipsi  de  hac  re  non  disputarunt.  Expresse  au¬ 
tem  hoc  docent  S.  Antoninus  3.  par.  tit. 
XXII,  cap.  10,  §.  4.  summae  historialis,  et 
2.  par.  tit.  III,  cap.  11.  summae  Theologicae, 
Joan.  de  Turrecremata  lib.  II,  cap.  93  et 
104.  summae  de  Ecclesia ;  et  in  responsione 
ad  oratores  Basileenses  de  summi  Pontificis 
et  Concilii  generalis  auctorit.  Alvarus  Pela¬ 
gius  de  planctu  Ecclesiae,  lib.  'I,  art.  6.  Do¬ 
minicus  Jacobatius  lib.  X  de  Concil.  art.  7. 
in  quo  fusissime  quaestionem  disputat,  et  sol¬ 
vit  sexaginta  tria  argumenta  adversariorum. 
Cardinalis  Cajetanus  in  tractatu  de  compa¬ 
ratione  Papae ,  et  Concilior,  et  in  Apolog. 
pro  tractatu  praedicto.  Albertus  Pighius  lib. 
VI  de  hierarchia  Ecclesiae.  Franciscus  Fer- 
rariensis  in  lib.  IV  cont.  Gentes ,  c.  76.  Au¬ 
gustinus  de  Ancona  in  tractatu  de  potestate 
Ecclesiae,  et  Petrus  de  Monte  in  lib.  de  potes¬ 
tate  Papae,  et  Concilii.  Franciscus  Turrianus 
in  tribus  libris,  quos  de  hac  quaestione  scrip¬ 
sit;  etCanonistae  fere  omnes  in  cap.  Signifi¬ 
casti,  de  electione  ;  et  can.  Si  Papa,  dist.  40. 
Joannes  Antonius  Delphinus  lib.  II  de  Eccle¬ 
sia,  cap.  ult.  Thomas  Campegius  in  tractatu 
de  potest.  Romani  Pontificis,  cap.  22.  et 
seq.  Nicolaus  Sanderus  lib.  VII  de  visibil. 
Monarchia,  ubi  agit  de  Concilio  Constantiensi, 
pag.  540. 

C4PUT  XV. 

Summum  Pontificem  caput  esse  totius 
Ecclesiae. 

Jam  vero,  ut  rei  veritas  declaretur,  adfe- 
remus  ac  demonstrabimus  aliquot  proposi¬ 
tiones,  quarum  haec  sit  prima  :  «  Romanus 
Pontifex  est  pastor,  et  caput  non  solum  om¬ 
nium  Ecclesiarum  particularium  ,  sed  etiam 
totius  universalis  Ecclesiae  simul  congrega¬ 
tae,  a  Christo  immediate  constitutus.  »  Haec 
est  contra  primum  argumentum  adversario¬ 
rum,  quae  tametsi  probata  est  fusissime  in 
libris  de  Pontifice,  tamen  etiam  hoc  loco  bre¬ 
viter  probanda  est. 

Igitur  probatur  primo  ex  Scriptura.  Petrus 
est  fundamentum  Ecclesiae,  a  Christo  posi¬ 
tum,  juxta  illud  :  Tu  es  Petrus ,  et  super  hanc 
petram  cedi ficabo  Ecclesiam  meam  (1),  proinde 
caput,  ac  pastor.  Nam  quod  est  in  domo  fun¬ 
damentum,  est  in  corpore  caput,  et  in  grege 
pastor.  Ut  enim  fundamentum  non  pendet  a 
domo,  sed  domus  a  fundamento  ;  ita  etiam 
caput  non  pendet  a  corpore,  sed  corpus  a 
capite,  et  pastor  non  pendet  a  grege,  sed 
grex  a  pastore.  Quod  autem  per  Ecclesiam 
eo  loco  intelligatur  Ecclesia  universalis, 
etiam  congregata,  ut  est  generale  Concilium, 
probatur  ex  cap.  Matth.  XVIII  ubi  de  eadem 
sua  Ecclesia  Christus  dicit  :  Si  eos  non  audie¬ 
rit ,  dic  Ecclesiae  (2).  Quo  loco  per  Eccle¬ 
siam  intelligunt  adversarii  generale  Conci¬ 
lium. 

Preeterea  Ecclesia  congregata  ,  sive  Con¬ 
cilium  propriissime  est  Ecclesia  Christi ,  ut 
etiam  adversarii  concedunt  :  nam  Ecclesia 
est  congregatio  fidelium,  ergo  quo  magis  fi¬ 
deles  sunt  congregati  et  uniti,  eo  magis  pro¬ 
prie  sunt  Ecclesia;  at  stultum  est,  cum  ali¬ 
quid  de  alio  absolute  pronuntiatur,  excipere 
id,  quod  propriissime  per  illud  significatur. 
Ergo  cum  Christus  dicit  :  Super  hanc  petram 
aedificabo  Ecclesiam  meam  (3) ,  stulte  exci¬ 
pitur  Ecclesia  universalis  congregata  ,  cum 
ea  propriissime  sit  Ecclesia. 

Denique,  Ecclesia  Christi  semper  est  con¬ 
gregata  formaliter  ,  quia  est  unum,  regnum, 


una  familia,  unus  grex,  licet  dispersa  videa¬ 
tur  quantum  ad  locum.  Igitur,  si  Pontifex 
est  Pastor,  et  Caput  Ecclesiae,  non  certe  dis¬ 
persae,  quae  nulla  est,  sed  congregatae  Eccle¬ 
siae  est  pastor,  et  caput.  Idem  habetur  ex 
illo  Joan.  ult.  Pasce  oves  meas  (-4).  Nam  etsi 
adversarii  dicunt,  Dominum  dixisse  :  Pasce 
oves  meas  ;  non  Ecclesiam  meam,  tamen  Ec¬ 
clesia  in  Orat,  de  Pontifice  sic  explicat  : 

«  Deus  omnium  fidelium  pastor  et  rector,  qui 
famulum  tuum  N.  Ecclesiae  tuae  praeesse  vo¬ 
luisti.  >  Et  praeterea,  vel  Ecclesia  congre¬ 
gata,  sive  Concilium  generale  pertinet  ad 
oves  Christi,  vel  non  ;  si  pertinet,  ergo  Ec¬ 
clesiae  congregatae,  et  Concilii  generalis  pas¬ 
tor  est  Petrus  ;  si  non  pertinet ,  ergo  Chris¬ 
tiani  per  congregationem  desinunt  esse  oves 
Christi,  quod  est  absurdissimum. 

Secundo  probatur  ex  Conciliis  ;  nam  Con¬ 
cilium  Chalcedonense  in  epist.  ad  Leonem 
disertis  verbis  fatetur,  S.  Leonem  caput 
fuisse  totius  illius  Concilii,  quod  fuit  omnium 
maximum ,  et  in  quo  tota  Ecclesia  congre¬ 
gata  conspiciebatur  :  <t  Quibus ,  inquit ,  tu 
quidem  ut  caput  praeeras.  »  Item  Concilium 
Lugdunense,  ut  habetur  cap.  Ubi  periculum, 
de  elect.  in  6.  vocat  Pontificem  rectorem 
universalis  Ecclesiae  ,  non  igitur  solum  par¬ 
ticularium  Ecclesiarum  est  rector.  Similiter 
in  Concil.  Florentino  definitum  est ,  Pontifi¬ 
cem  esse  totius  Ecclesiae  caput,  et  accepisse 
a  Domino  plenissimam  potestatem  universa¬ 
lem  Ecclesiam  regendi.  Concilium  Constan- 
tiense,  sess.  XV  damnavit  haeresim  Joan. 
Huss  dicentis,  non  esse  Papam  ca|jfit  Eccle¬ 
siae. 

Probatur  tertio  rationibus.  Primo,  Papa 
est  unum  caput,  ergo  unius  corporis  caput, 
at  Ecclesiae  particulares  seorsim  sumptae 
non  sunt  unum  corpus  ;  ergo  Papa  est  caput 
Ecclesiae  universalis.  Secundo,  Ecclesia  uni¬ 
versalis  est  unum  corpus  visibile,  ergo  ha¬ 
bere  debet  unum  caput  visibile,  alioquin  vi¬ 
debitur  monstrum.  At  non  est  fingere  aliud 
quam  Papam ,  ergo  Papa  caput  est  totius 
Ecclesiae  simul.  Tertio,  Papa  est  immediatus 
vicarius  Christi,  ut  habetur  in  Concilio  Lug¬ 
dunensi,  et  Florentino  citatis,  necnon  in 
Concilio  Constantiensi,  sess.  8.  ubi  damna¬ 
tur  haeresis  Wiclefi  dicentis,  Papam  non  esse 
immediatum  Christi  vicarium.  Neque  id  ad¬ 
versarii  negant ;  ergo  prseest  iis  omnibus 
loco  Christi,  quibus  Christus  ipse  invisibili- 


(1)  Matth.  XVI,  18.  —  (2)  Matth.  XVIII,  17.  —  (3)  Matth.  XVI,  18.  —  (4)  -Joan.  XXI,  17. 

ter  praeest,  et  quibus  etiam  praeesset  visibi¬ 
liter,  si  visibiliter  adesset  :  Christus  autem 
praeest;  et  praeesset  visibiliter,  si  adesset  vi¬ 
sibiliter,  non  solum  Ecclesiis  particularibus, 
sed  etiam  toti  Ecclesiae  universali ,  et  gene¬ 
ralibus  Conciliis  ;  igitur  etiam  Papa  praeest 
Ecclesiae  universali. 


CAPUT  XVI. 

Non  esse  in  Concilio  summam  potestatem. 

Sit  jam  altera  propositio  :  «  Summa  Po¬ 
testas  Ecclesiastica  non  est  in  Ecclesia,  vel 
Concilio,  remoto  Papa,  aut  formaliter,  aut 
suppleti  ve.  »  Haec  est  contra  alterum  funda¬ 
mentum  adversariorum  ;  et  quidem  non  esse 
formaliter  in  Ecclesia ,  vel  in  Concilio  sum¬ 
mam  potestatem,  qualis  est  in  Papa,  ex 
Scripturis  aperte  colligitur.  Nam  secundum 
Scripturas  Ecclesia  non  est  Democratia ,  vel 
Aristopratia ,  sed  Monarchia,  sive  regnum 
Christi ,  juxta  illud  Psalm.  II  :  Ego  autem 
constitutus  sum  Rex  ab  eo  super  Sion  montem 
sanctum  ejus.  Et  Lucae  I  :  Regni  ejus  non  erit 
finis.  Et  Joan.  XVIII  non  dixit  Christus  cum 
interrogaretur  :  Ergo  Rex  es  tu?  non  sum 
Rex,  aut,  regnum  meum  non  est  in  hoc  mun¬ 
do,  sed  ait  :  Regnum  meum  non  est  de  hoc 
mundo  (1) ;  id  est,  est  quidem  in  hoc  mundo, 
sed  non^st  tale  regnum,  quale  tu  putas, 
quale  esrHerodis,  et  similium  Regum.  Deni¬ 
que,  Scriptura  passim  vocat  Christum  Re¬ 
gem,  et  Ecclesiam  regnum  ejus,  ex  quo  se¬ 
quitur,  ut  ab  uno  regi  debeat ,  non  a  multis 
ipsa  Ecclesia,  quemadmodum  gubernantur 
omnia  regna. 

Quod  autem  non  sit  suppletive  haec  aucto¬ 
ritas  in  Ecclesia,  ostenditur  hac  ratione.  Non 
habet  Ecclesia  hanc  auctoritatem  a  seipsa, 
nec  ab  alio  ;  igitur  nullo  modo  habet.  Quod 
a  seipsa  non  habeat,  manifeste  probat  dis¬ 
crimen,  quod  est  inter  regnum  Christi,  et 
regna  caetera ;  non  enim  est  Ecclesia  tale 
regnum,  qualia  sunt  regna  hujus  mundi,  in 
quibus  summa  potestas  est  in  rege  ,  sed  a 
populo  profecta,  et  derivata,  et  proinde  ra¬ 
dicaliter,  et  suppletive  eadem  potestas  est  in 
regno.  Nam  in  regno  Christi  summa  potes¬ 


tas  est  in  Christo,  et  non  derivata  ullo  modo 
a  populo.  In  regnis  enim  hominum,  potestas 
regis  est  a  populo,  quia  populus  facit  regem, 
qui  alioqui  esset  homo  privatus,  sicut  caeteri ; 
omnes  enim  homines  naturaliter  sunt  liberi, 
et  aequales,  nec  posset  unus  cseteris  imperare, 
nisi  illi  se  ei  subjicerent,  et  super  se  potesta¬ 
tem  ei  concederent. 

At  Christus  est  Deus  et  homo,  et  quatenus 
Deus,  est  naturaliter  Dominus,  et  Rex  om¬ 
nium  creaturarum  ;  quatenus  homo,  habet 
a  Deo  omnem  potestatem,  nec  ipse  ab  Eccle¬ 
sia  factus  est  Rex,  sed  ipse  potius  fecit  Ec¬ 
clesiam  esse  suum  regnum.  Apoc.  V  :  Fecis¬ 
ti  nos  Deo  nostro  regnum.  Hinc  est,  quod  in 
Scriptura,  regnum  Christi,  quod  est  Eccle¬ 
sia,  ne  putaretur  tale,  qualia  sunt  caetera, 
comparatur  etiam  familiae,  Matth.  XXIV  : 
Quis  est  fidelis  servus ,  et  prudens,  quem  cons¬ 
tituit  Dominus  super  familiam  suam  (2).  Et 
Hebr.  III,  Moses  erat  fidelis  in  tota  domo  Dei 
tamquam  servus,  Christus  autem  erat  fidelis 
in  tota  domo  sua  tamquam  Dominus.  Cons¬ 
tat  enim  patrem  familias  non  habere  a  fami¬ 
lia  ullam  auctoritatem,  sed  ex  se  ;  quia  non 
ipse  a  familia  constituitur  pater,  sed  ipse  fa¬ 
cit  sibi  familiam  gignendo  filios,  emendo 
servos.  Unde  paterfamilias,  etiamsi  pessimus 
sit,  nunquam  potest  a  familia  judicari,  vel 
expelli,  sicut  potest  Rex  quando  degenerat 
in  tyrannum.  Comparatur  etiam  ovili,  Joan. 
X.  Item  corpori,  et  sponsae,  Ephes.  IV  et  V 
ut  intelligamus,  quod  sicut  non  accipit  auc¬ 
toritatem  pastor  ab  ovibus,  nec  caput  a  cor¬ 
pore,  vir  ab  uxore,  ita  neque  Christus  ab 
Ecclesia.  / 

Ex  his  habemus  Ecclesiam  ex  se  nullam 
habere  auctoritatem,  sed  omnem  esse  in 
Christo,  et  iis,  quibus  Christus  eam  commu¬ 
nicavit.  Quod  autem  non  habeat  ab  alio,  ni¬ 
mirum  a  Christo,  probatur.  Nam  Christus 
legitur  quidem  dedisse  Petro  claves  regni 
coelorum,  Matthaei  XVI,  et  eumdem  praefe¬ 
cisse  ovili  suo,  Joan.  ult.  Dedit  etiam  Apos¬ 
tolis  caeteris  potestatem  praedicandi,  bapti¬ 
zandi,  peccata  dimittendi,  et  alia  quaedam 
faciendi,  quae  ad  munus  Episcopale  spectant, 
sed  hanc  potestatem  Christus  singulis  dedit, 
ita  ut  potuerit  quisque  eorum  illa  omnia 
exercere  sine  congregatione  aliorum,  ut  no¬ 
tum  est  :  At  quod  ipsi  Ecclesiae,  id  est,  fide¬ 
lium  universitati  in  se,  id  est,  ratione  suae 
totalitatis  aliquid  potestatis  tribuerit,  nus- 


(1)  Psal.  II,  6:  Luc.  I,  33;  Joan.  XVIII,  36. 


(2)  Apoc.  V,  10;  Matth.  XXIV,  45. 

quam  legitur  ;  imo  e  contrario  legimus,  prae¬ 
cipi  populis,  ut  obediant,  et  subjaceant  pas¬ 
toribus  suis,  Hebr.  XIII  et  alibi.  Quod  si  Ec¬ 
clesiae  universitati  non  est  data  ulla  auctori¬ 
tas,  ergo  neque  Concilio  generali,  quatenus 
Ecclesiam  universalem  repraesentat.  Ergo  in 
Concilio  non  est  auctoritas  summa,  sive  Pa- 
palis,  sed  tantum  Episcopalis,  seu  Archiepis- 
copalis,  prout  sunt  personae,  quae  ibi  conve¬ 
niunt.  Siquidem  summa,  seu  Papalis  aucto¬ 
ritas  non  ponitur  in  Concilio  ab  adversariis, 
nisi  quatenus  Concilium  gerit  vicem  Eccle¬ 
siae  universae.  Si  ergo  Ecclesia  universa,  se¬ 
cluso  Papa,  non  habet  Papalem  auctorita¬ 
tem,  ergo  multo  minus  Concilium  habet. 

Probatur  secundo  :  nam  si  Concilium  ge¬ 
nerale  sine  persona  Papae  haberet  Papalem 
auctoritatem  formaliter,  vel  suppletive,  non 
indigejet  confirmatione  Papae.  Id  autem  est 
falsum.  Constat  enim  omnia  generalia  Con¬ 
cilia  Catholica  confirmationem  petiisse. 

Tertio  :  Concilium  sine  Papa  potest-errare 
etiam  in  fidei  Mecretis,  ut  patet  in  Concilio 
Sirmiensi,  cui  subscripsit  Hosius  ;  item  Me¬ 
diolanensi,  Ariminensi,  Ephesino  II,  Cons- 
tantinopolitano  sub  Justiniano  II,  Constan- 
tinopolitano  sub  Leone  Isauro,  et  alio  sub 
Constantino  Copronymo.  At  Concilium  cum 
Papa  non  potest  errare  :  ergo  non  potest 
sine  Papa  omnia  illa,  quae  potest  cum  Papa. 
Neque  potest  responderi,  errasse  illa  Conci¬ 
lia,  quod  non  fuerint  legitima,  nam  pleris- 
que  nihil  defuit,  nisi  Pontificis  assensus.  Imo 
Ephesinum  II  fuit  omnino  simile  Basileensi, 
utrumque  enim  fuit  indictum  a  Pontifice,  in 
utroque  adfuit  legatus  Pontificis  circa  ini¬ 
tium,  ab  utroque  recessit  paulo  post  Legatus 
Pontificis,  in  utroque  fuit  Pontifex  excom- 
municatus,  quae  omnia  de  Basileensi  patent 
ex  gestis  ejus  ab  Hxnea  Sylvio  descriptis.  De 
Ephesino  autem  patet  ex  epist.  Leonis  12, 
13,  15,  21,  22,  et  ex  Concilio  Cbalcedonensi, 
act.  3.  et  nihilominus  errasse  Concilium 
Ephesinum  adversarii  negare  non  possunt. 

Quarto,  si  in  Ecclesia  esset  summa  potes¬ 
tas  principaliter,  in  Papa  instrumentaliter, 
ut  in  ministro  Ecclesiae,  ut  ipsi  dicunt,  se¬ 
queretur  Papam  non  esse  immediatum 
Christi  vicarium,  sed  mediatum  ;  immediate 
enim  vicaria  Christi  esset  Ecclesia,  Papa 
autem  esset  immediatus  vicarius  Ecclesiae, 
quod  est  expresse  contra  Concilium  Cons- 
tantiense,  sess.  VIII,  ubi  damnatur  hairesis 


Wiclefi,  dicentis,  non  esse  Pontificem  imme¬ 
diatum  Christi  vicarium. 


CAPUT  XVII. 

Summum  Pontificem  absolute  esse  supra 
Concilium. 

Tertia  propositio.  «  Summus  Pontifex 
simpliciter  et  absolute  est  supra  Ecclesiam 
universam,  et  supra  Concilium  generale,  ita 
ut  nullum  in  terris  supra  se  judicium  agnos¬ 
cat.  »  Haec  etiam  est  fere  de  fide  ;  et  pro¬ 
batur  primo  ex  duabus  praecedentibus  :  nam 
si  Papa  est  caput  Ecclesiae  universae,  etiam 
simul  congregatae,  et  Ecclesia  universa  etiam 
simul  congregata  non  habet  ullam  potesta¬ 
tem  ratione  suae  totalitatis  ;  sequitur  Papam 
supra  Concilium  esse,  et  supra  Ecclesiam, 
non  contra. 

Secundo  probatur  ratione,  in  Scripturis 
fundata  ;  nam  omnia  nomina,  quae  in  Scrip¬ 
turis  tribuuntur  Christo,  unde  constat  eum 
esse  supra  Ecclesiam,  eadem  omnia  tribuun¬ 
tur  Pontifici.  Ac  primum,  Christus  est  pater- 
familias  in  domo  sua,  quse  est  Ecclesia,  Pon¬ 
tifex  in  eadem  est  summus  oeconomus,  id 
est,  paterfamilias  loco  Christi,  Lucae  XII  : 
Quis  est  fidelis  dispensator ,  et  prudens ,  quem 
constituit  Dominus  super  familiam  suam  etc.  (1). 
Hic  enim  per  dispensatorem,  sive  oecono¬ 
mum,  ut  Graece  habetur,  intelligunt  Episco¬ 
pum.  Ambrosius  in  hunc  locum,  et  Hilarius, 
et  Hieronymus  in  cap.  XXIV  Matth.  ubi  si¬ 
milis  habetur  sententia.  Et  quamvis  Patres 
non  loquantur  expresse  de  Episcopo  Roma¬ 
no,  tamen  sine  dubio  sententia  Scripturae 
illa  est ;  ut  Episcopi  particulares  sunt  summi 
oeconomi  in  suis  Ecclesiis,  ita  esse  Episco¬ 
pum  Romanum  in  Ecclesia  universa.  Unde 
Ambrosius  in  illud  I.  Tim.  III  :  Ut  scias  quo¬ 
modo  te  oporteat  conversari  in  domo  Dei  etc. 
«  Domus  Dei,  inquit,  Ecclesia  dicitur,  cujus 
hodie  rector  estDamasus.  n  Et  Cbrysosto- 
mus  lib.  It  de  sacerdotio  circa  initium,  hunc 
ipsum  locum  :  Quis  est  fidelis  servus  etc.  de 
Petro  exponit. 

Quod  autem  oeconomus  summus  sit  supra 
familiam,  et  ab  ea  judicari,  ac  puniri  non 


(1)  Lue*  XII,  42. 

possit,  patet  ex  hoc  eodem  loco,  Dominus 
enim  ait  :  Quem  constituit  Dominus  super  fa¬ 
miliam  suam.  Et  ibidem  :  Quod  si  dixerit  ser¬ 
vus  ille  in  corde  suo ,  moram  facit  Dominus 
meus  venire  et  eceperit  percutere  servos ,  et  an¬ 
cillas ,  edere ,  et  bibere ,  et  inebriari,  veniet  Do¬ 
minus  servi  illius  in  die,  qua  non  sperat ,  et  di¬ 
videt  eum,  partemque  ejus  cum  infidelibus  po¬ 
net  (i).  libi  vides -Dominam  servare  suo  ju¬ 
dicio  servum  illum,  et  non  committere  judi¬ 
cio  familiae.  Idem  etiam  docet  usus  omnium 
familiarum  ;  nulla  enim  familia  est,  in  qua 
liceat  inferioribus  famulis  etiam  simul  con¬ 
gregatis  punire,  vel  expellere  oeconomum, 
etiamsi  pessimus  sit,  id  enim  ad  solum  Do¬ 
minum  totius  familise  pertinet. 

Alterum  nomen  Christi  est  Pastor,  Joan- 
nis  X  :  Ego  sum  Pastor  bonus  etc.  (2).  Idem 
communicat  Petro,  Joan.  ult.  Pasce  oves  meas. 
Constat  autem  pastorem  ita  preeesse  ovibus, 
ut  nullo  modo  ab  eis  judicari  possit. 

Tertium  est ,  Caput  corporis  Ecclesiae, 
Ephes.  IY  idem  communicat  Petro,  ut  ha¬ 
bemus  in  Concilio  Chalcedonensi,  act.  3.  ubi 
legati  sententiam  pronuntiant  in  Dioscorum, 
et  in  epist.  Concilii  ad  Leonem.  Porro  caput 
a  membris  regi,  et  non  ea  potius  regere, 
contra  naturam  est,  sicut  etiam  est  contra 
naturam,  quod  membra  sibi  caput  prseci- 
dant,  cum  forte  graviter  aegrotat. 

Quartum  est,  Yir,  seu  sponsus,  Ephes.  V  : 
Viri  diligite  uxores  vestras ,  sicut  Christus  di- 
lexit  Ecclesiam ,  et  tradidit  seipsum  pro  ea 
etc.  (3).  Idem  convenit  Petro,  nam  in  Con¬ 
cilio  generali  Lugdunensi,  ut  habetur  cap^ 
Ubi  periculum,  de  elect.  in  6.  loquens  Con¬ 
cilium  de  electione  Romani  Pontificis  :  ((Ac¬ 
celeret,  inquit,  utilis  per  necessaria  totius 
mundi  provisio,  idoneo  celeriter  eidem  Ec¬ 
clesiae  sponso  dato.  »  Est  autem  contra 
Apostolum  Ephes.  V  et  contra  naturae  ordi¬ 
nem,  ut  sponsa  praesit  sponso,  et  non  potius 
subsit. 

Probatur  secundo  ex  verbis  expressis  Con¬ 
ciliorum,  et  Pontificum.  Cum  enim  contro¬ 
versia  ista  sit  de  potestate  Conciliorum,  et 
Pontificum,  si  inter  se  Concilia  et  Pontifices 
conveniunt,  quid  opus  est,  ut  nos  litigemus? 
Primum  ergo  exstat  Concilium  Sinuessanum 
sub  Marcellino,  in  cujus  fine  legimus  :  «  Pri¬ 
ma  sedes  a  nemine  judicabitur  (4).  »  Paulo 
post  exstitit  Concilium  Romanum  sub  Syl- 


vestro,  in  cujus  ult.  can.  similiter  legimus  : 
«  Nemo  judicabit  primam  sedem.  » 

Praeterea  ex  Concilio  Chalcedonensi  colli¬ 
gitur  Pontificem  esse  majorem  Concilio,  nam 
act.  3.  recitantur,  multae  epistolae  scriptae 
ex  variis  locis  ad  Concilium,  quae  omnes  ita 
incipiunt  :  «  Sanctissimo  et  beatissimo  uni¬ 
versali  Patriarchae  magnae  Romae  Leoni,  et 
sancto  universali  Concilio  congregato  in 
Chalcedonensi  civitate  etc.  »  Nemo  autem 
in  toto  Concilio  fuit,  qui  reclamarit,  ac  di¬ 
xerit,  non  debere  anteponi  Pontificem  toti 
Concilio.  Imo  in  fine  illius  actionis  exstat 
epistola  Concilii  ad  eumdem  Leonem,  in  qua 
eum,  et  caput,  et  patrem  suum  agnoscunt. 
Praeterea  in  eadem  actione  damnatus  est 
Dioscorus  cum  tota  Synodo  Ephesina  II,  tum 
ob  alias  causas,  tum  praecipue  quia  judicare, 
et  damnare  ausus  fuerat  Romanum  Pontifi¬ 
cem  Leonem.  Ut  enim  Nicolaus  I  ait  in  epis¬ 
tola  ad  Michaelem,  non  tam  ob  haeresim 
damnatus  est  Dioscorus,  quam  ob  horren¬ 
dam  praesumptionem,  qua  in  summum  Pon¬ 
tificem  sententiam  dictare  ausus  fuerat.  Ubi 
notandum,  quod  si  Dioscorus,  qui  erat  Pa¬ 
triarcha  Alexandrinus,  id  est,  primus  post 
Romanum,  cum  generali  Concilio  non  potuit 
jure  judicare  Romanum  Pontificem,  certe 
sequitur  evidenter,  Concilium  non  esse  su¬ 
pra  Pontificem.  Cur  enim  non  potuit  Pontifi¬ 
cem  judicare,  si  erat  supra  ipsum,  imo  ejus 
judex,  ut  adversarii  volunt? 

Item  Concilium  Romanum  V  sub  Sym¬ 
macho  recepit,  et  approbavit  tamquam  sua 
decreta,  librum  Ennodii  Diaconi,  in  quo  sic 
legimus  :  «  Aliorum  hominum  causas  Deus 
voluit  per  homines  terminari.  Sedis  istius 
praesulem  suo  sine  quaestione  reservavit  ar¬ 
bitrio,  voluit  Petri  Apostoli  successores  coelo 
tantum  debere  innocentiam.  »  In  VIII  Syno¬ 
do  generali  action.  7.  legimus,  Romanum 
Pontificem  de  omnium  Ecclesiarum  praesu¬ 
libus  judicasse ;  de  eo  vero  neminem  un¬ 
quam  judicasse;  intellige,  legitime,  ita  ut 
fuerit  receptum  ab  Ecclesia  ejusmodi  judi¬ 
cium.  Scribunt  Platina  in  vita  Leonis  III, 
Paulus  iEmilius  lib.  III  historiae  Francorum, 
cum  Carulus  Magnus  Romam  venisset  ad 
cognoscendam  causam  Leonis  Pontificis,  cui 
multa  crimina  objecta  fuerant,  et  simul  con¬ 
venisset  ingens  Concilium  Episcoporum,  om¬ 
nes  Episcopos  una  voce  clamasse,  non  licere 


(1)  Luc.  XII,  45.  —  (2)  Joan.  X,  14.  —  (3)  Eph.  V,  25.  —  (4)  De  hujus  Concilii  authenticitate  non 
constat. 


CAPUT  XYlI. 


ulli  hominum  judicare  summum  Pontificem, 
tum  vero  Carolum  destitisse  a  munere  illo 
judicandi,  et  Leonem  juramento  seipsum 
purgasse. 

Praeterea  Concil.  Lateranense  sub  Alexan¬ 
dro  III,  ut  habetur  cap.  Licet,  extra  de  elec¬ 
tione  :  «  In  Romana  Ecclesia,  inquit,  aliquid 
specialiter  constituitur,  quia  non  poterit  ad 
superiorem  haberi  recursus.  »  Ubi  Concilium 
docet,  majori  cautela  debere  eligi  Romanum 
Pontificem,  quam  alios  Episcopos,  quia  si 
eligatur  malus  Episcopus,  potest  ille  corrigi, 
et  dejioni  per  Romanum  Pontificem  ;  si  au¬ 
tem  eligatur  malus  Pontifex  summus,  non 
est  remedium  ullum,  non  enim  habet  supe¬ 
riorem,  a  quo  deponi  possit.  Item  in  Cons- 
tantiensi  Concilio  edita  est  Bulla  Martini  Y, 
ipso  approbante  Concilio,  in  qua  jubentur 
suspecti  de  haeresi  interrogari,  an  non  cre¬ 
dant  Romanum  Pontificem  habere  in  Eccle¬ 
sia  Dei  supremam  potestatem.  At  certe  su¬ 
prema  est,  qua  nulla  est  major,  et  cui  nulla 
aequalis. 

Denique  Lateranense  ultimum  sub  Leone 
X,  sess.  XI  diserte  et  ex  professo  docuit, 
Pontificem  esse  supra  omnia  Concilia,  et  re¬ 
probavit  contrarium  decretum,  editum  in 
Concilio  Basileensi :  «  Solum,  inquit,  Roma¬ 
num  Pontificem  ,  tamquam  super  omnia 
Concilia  auctoritatem  habentem,  Concilio¬ 
rum  indicendorum,  transferendorum,  ac 
dissolvendorum  plenum  jus,  et  potestatem 
habere,  nedum  ex  sacrae  Scripturas  testimo¬ 
nio,  dictis  sanctorum  Patrum  ac  aliorum 
Romanorum  Pontificum,  sed  propria  etiam 
eorumdem  Conciliorum  confessione,  mani¬ 
feste  constat.  » 

Ad  hunc  locum-  nihil  potest  responde¬ 
ri,  nisi  vel  non  fuisse  Concilium  generale, 
vel  non  fuisse  ab  Ecclesia  receptum,  vel  non 
definivisse  hoc,  tamquam  de  fide.  Sed  non 
fuisse  generale,  vix  dici  potest ;  nam  etsi 
fuerunt  Episcopi  paucissimi,  nam  ad  centum 
non  pervenerunt ;  tamen  Concilium  omnibus 
patebat,  et  omnes  vocati  fuerant,  et  in  eo 
summus  Pontifex  verus,  et  indubitatus  prae¬ 
sidebat.  Quod  autem  non  fuerit  receptum, 
saltem  ab  omnibus,  parum  refert,  nam  de¬ 
creta  Conciliorum  non  indigent  approbatione 
populi,  cum  ab  eo  non  accipiant  auctorita¬ 
tem.  Verum  est  quidem,  decreta  de  moribus, 
si  non  recipiantur,  et  Pontifex  conniveat, 
tandem  consuetudine  abrogari :  sed  hoc  non 
accidit  ex  eo  quod  indigeant  populi  appro¬ 
batione,  sed  quia  decreta  mutabilia  sunt ;  et 

cum  Pontifex  videt  longo  tempore  ea  non 
servari,  et  tacet,  censetur  ipse  abrogare.  At 
decreta  de  Fide  immutabilia  sunt,  nec  pos¬ 
sunt  ullo  modo  abrogari,  posteaquam  semel 
statuta  sunt ;  tale  autem  est  hoc,  de  quo 
agimus.  Quod  vero  Concilium  hoc  rem  istam 
non  definierit,  proprie,  ut  decretum  fide 
Catholica  tenendum,  dubium  est,  et  ideo 
non  sunt  proprie  haeretici,  qui  contrarium 
sentiunt,  sed  a  temeritate  magna  excusari 
non  possunt. 

Accedant  jam  tertio  Pontifices.  Leo  epist. 
84.  ad  Anastasium,  in  fine  :  «  Magna,  in¬ 
quit,  Dei  dispositione  provisum  est,  ne  om¬ 
nes  sibi  omnia  vendicarent,  sed  essent  in 
singulis  provinciis  singuli  ,  quorum  inter 
fratres  haberetur  prima  sententia,  et  rursum 
quidam  in  majoribus  urbibus  constituti  sol¬ 
licitudinem  susciperent  ampliorem,  per  quos, 
ad  unam  Petri  sedem  universalis  Ecclesiae 
cura  conflueret,  ut  nihil  unquam  a  suo  ca¬ 
pite  dissideret.  »  Jam  si  cura  universalis 
Ecclesiae  ad  Petrum  pertinet ,  certe  etiam 
Concilii,  quod  universalis  Ecclesiae  vicem 
gerit. 

Gelasiusin  epist.  ad  Episcopos  Dardaniae, 
«  Cuncta,  inquit,  per  mundum  novit  Eccle¬ 
sia  quod  sacrosancta  Romana  sedes  fas  de 
omnibus  habeat  judicandi,  nec  cuique  liceat 
de  ejus  judicare  judicio.  » 

Nicolaus  I.  in  epist.  ad  Michaelem,  idem 
repetit  :  «  Patet,  inquit,  profecto  sedis  Apo- 
stolicae,  cujus  auctoritate  major  non  est,  ju¬ 
dicium,  a  nemine  fore  retractandum.  » 

Gregorius  lib.  IX,  epist.  39.  ad  Theotis- 
tam  patritiam  :  «  Si,  inquit,  B.  Petrus,  cum  a 
fidelibus  culparetur,  auctoritatem,  quam  in 
sanctam  Ecclesiam  acceperat,  attendisset, 
respondere  poterat :  ut  Pastorem  suum  oves 
reprehendere  non  auderent.  Sed  si  in  que¬ 
rela  fidelium  aliquid  de  sua  potestate  dice¬ 
ret,  doctor  mansuetudinis  non  fuisset ;  hu¬ 
mili  ergo  eos  ratione  placavit. » 

Paschalis  Papa ,  ut  habetur  cap.  Signifi¬ 
casti,  extra  de  electione  :  «Aiunt,  inquit,  in 
Conciliis  statutum  non  inveniri,  quasi  Roma¬ 
nae  Ecclesiae  legem  Concilia  ulla  praefixerint, 
cum  omnia  Concilia  per  Romanae  Ecclesia; 
auctoritatem  et  facta  sint,  et  robur  accepe¬ 
rint,  et  in  eorum  statutis,  Romani  Pontificis 
patenter  excipiatur  auctoritas.  » 

Innocentius  III,  serm.  2.  de  consecratione 
Pontificis:  «In  tantum,  inquit,  mihi  fides 
necessaria  est ,  ut  cum  de  caeteris  peccati» 
Deum  judicem  habeam,  propter  solum  pec- 

catum,  quod  in  fide  committitur  possem  ab 
Ecclesia  judicari.  » 

Bonifacius  VIII ,  in  extravaganti ,  Viam 
sanctam,  titulo  de  majoritate,  et  obedientia: 
«  Si  deviat,  inquit,  terrena  potestas,  judica¬ 
bitur  a  potestate  spirituali ,  Si  deviat  spiri¬ 
tualis,  minor  a  majori.  Si  vero  suprema,  a 
Deo  solo  ,  non  ab  homine  poterit  judicari.  » 
Accedat  testimonium  S.  Bonifacii  Episcopi 
Moguntini,  qui  etiam  si  summus  Pontifex  non 
fuerit,  fuit  tamen  summae  auctoritatis.  Is 
ergo,  ut  habetur  distinet.  40.  can.  si  Papa  : 
«Cunctos,  inquit,  judicaturus,  a  nemine 
est  judicandus,  nisi  deprehendatur  a  fide  de¬ 
vius.  » 

Probatur  Quarto  ex  appellationibus  aCon- 
cilio  ad  Papam ;  sine  controversia  enim  sem- 
per  a  minore  ad  majorem  appellatur.  Ap¬ 
pellari  autem  a  Concilio  ad  Papam ,  non 
contra,  perspicuum  est,  ex  Gelasio  in  epist. 
ad  Episcopos  Dardaniae  :  «  Ad  sedem,  in¬ 
quit  ,  Apostolicam  de  qualibet  mundi  parte 
appellandum  est,  ab  illa  autem  nemo  est  ap¬ 
pellare  permissus.  » 

Et  ne  putemus  eum  loqui  de  appellatione 
ab  aliquo  Episcopo,  non  a  Concilio  :  subdit, 
saepe  Romanos  Pontifices  solvisse  eos,  quos 
inique  Concilia  ligaverant;  cujus  rei  exstant 
exempla  clarissima.  Nam  Athanasius  Epis¬ 
copus  Alexandrinus  ,  et  Paulus  episcopus 
Constantinopolitanus,  a  Concilio  depositi,  ad 
Julium  Papam  appellaverunt,  et  ab  eo  in 
suas  sedes  restituti  sunt,  ut  auctor  est  Sozo- 
menus  lib.III  liist.  cap.7.  similiter  Flavinus 
Episcopus  Constantinopolitanus  appellavit  a 
Concilio  Ephesino  II  generali ,  ad  Leonem 
Papam,  ut  testatur  Leo  epist.  25  ad  Theodo¬ 
sium  Augustum.  Item  Theodoretus  Episco¬ 
pus  Cyri  appellavit  a  Concilio  eodem  Ephe¬ 
sino  II,  ad  eumdem  Leonem,  ut  patet  ex  Li¬ 
berato  in  Breviario,  cap.  12.  et  ex  ipsa  epis¬ 
tola  Theodoreti,  quse  exstat  ad  finem  operum 
Leonis.  Denique  Joannes  Chrysostomus  a 
Concilio  depositus  appellavit  ad  Innocentium 
Papam  ,  ut  testatur  Gelasius ,  ubi  supra,  et 
idem  colligitur  ex  epistolis  Chrysostomi  ad 
Innocentium. 

Probatur  Quinto ,  ex  approbatione  et  re¬ 
probatione  Conciliorum;  Nam  omnia  revo¬ 
cantur  tandem  ad  examen  Romani  Pontifi¬ 
cis,  et  quse  ille  probat,  recipiuntur,  qua}  im¬ 
probat  rejiciuntur  ,  ut  testatur  Gelasius  in 
eadem  epistola  ad  Episcopos  Dardania}.  Et 
quidem  quod  ad  petitionem  Conciliorum  ap¬ 
probaverit  Pontifex  multa  Concilia,  patet  ex 


gestis  ipsis  Conciliorum,  praecipue  I,  II,  III, 
IV  et  VI. 

Quod  autem  Pontifices  aliquando  Conci¬ 
liorum  decreta  reprobaverint,  quod  est  aper¬ 
tum  signum  superioritatis,  ex  Basilio  patet, 
qui  in  epistola  ad  Athanasium,  quae  est  52. 
scribit,  videri  sibi  bonum,  ut  rogetur  Roma¬ 
nus  Episcopus,  ut  mittat  aliquos  in  Graeciam, 
qu.i  ejus  nomine  irritent  Concilium  Arimi¬ 
nense.  Ipse  etiam  Damasus  in  epistola  ad 
Episcopos  Illyrii  reprobat  Concilium  illud. 
Similiter  Leo  in  epist.  55.  ad  Pulcheriam  : 
«  Confessiones,  inquit,  Episcoporum,  cano¬ 
num  apud  Nicaeam  conditorum  regulis  repu¬ 
gnantes,  in  irritum  mittimus  ,  et  per  aucto¬ 
ritatem  B.  Petri  Apostoli  generali  prorsus 
definitione  cassamus.»  B.  Gregorius  lib.  IV, 
epist.  34  :  «  Cuncta,  inquit,  acta  illius  Sy¬ 
nodi,  sede  contradicente  Apostolica,  soluta 
sunt.  » 


caput  xviu. 

Pontificem  non  posse  subjicere  seipsum  senten¬ 
tiae  coactivce  Conciliorum. 

Quarta  propositio  :  «  Summus  Pontifex 
non  potest  committere,  neque  Concilio,  ne¬ 
que  ulli  homini  supra  se  judicium  coactivum, 
sed  tantum  discretivum.  »  Nota,  in  judicio 
perfecto  duo  quaedam  reperiri.  Primo,  po¬ 
testatem  discutiendi  causam,  et  discernendi 
ac  judicandi  quid  agendum  sit.  Secundo,  po¬ 
testatem  cogendi  eum,  qui  cecidit  causa,  ad 
obtemperandum  sententiae  contra  se  latae. 
Utrumque  invenitur  in  judice  proprie  dicto, 
qualis  est  princeps  ,  vel  praetor  a  principe 
constitutus.  Primum  autem  solum  reperitur 
in  arbitris  ,  quorum  sententiae  etiam  si  te¬ 
neantur  homines  stare  ex  jure  naturae,  quia 
tenemur  servare  promissa ;  non  tamen  ex 
vi  sententiae  ,  quia  non  possunt  arbitri  co¬ 
gere. 

Jam  ergo  summus  Pontifex  non  potest  ju¬ 
dicem  proprie  dictum  supra  se  constituere, 
sed  tantum  quodammodo  arbitros,  quorum 
sententiae  si  non  obtemperaverit ,  faciet 
quod  non  debet ,  non  autem  quod  non  po¬ 
test. 

Prima  pars  probatur.  Primo,  quia  potes¬ 
tas  Papae  super  omnes  ,  est  de  jure  divino, 


CAPUT  XIX, 


f 


ut  patet.  At  non  potest  Papa  dispensare  in 
jure  divino.  Secundo,  quia  non  potest  infe¬ 
rior  committere  alicui  judicium  reservatum 
superiori.  Non  enim  potest  Episcopus  com¬ 
mittere  suo  pcenitentiario,  ut  absolvat  in  ca¬ 
sibus  reservatis  Papa3.  At  judicium  in  causa 
Pontificis  est  reservatum  Deo,  ut  supra  do¬ 
cuimus.  Tertio,  quia  sequeretur  Papam  esse 
superiorem  ,  et  non  superiorem  ,  respectu 
ejusdem  ,  quas  est  implicatio  contraditionis. 
Id  autem  sequi,  hac  ratione  ostenditur.  Sum¬ 
mus  Pontifex,  cum  se  ac  suam  causam  judi¬ 
cio  alicujus  committit,  non  desinit  esse  Pa¬ 
pa,  ergo  nec  desinit  esse  superior  quocum¬ 
que  Christiano.  At  nihilominus  non  est  su¬ 
perior,  sed  inferior,  si  cogi  potest  :  erit  igi¬ 
tur  simul  superior,  et  non  superior. 

Secunda  pars  patet  ex  Sixto  VIII,  Leone  III, 
Symmacho,  Leone IV  et  aliis,  qui  cum  ac¬ 
cusarentur,  causas  suas  in  Concilio  Episco¬ 
porum  discuti  voluerunt ,  ut  patet  ex  can. 
Mandastis,  et  can.  Auditum,  II.  quaest.  5.  et 
ex  Concilio  IV,  sub  Symmacho ;  quos  tamen 
Episcopi  judicare  ausi  non  sunt.  Unde  in 
Concilio  IV  sub  Symmacho,  omnes  Episcopi 
cum  subscribunt,  affirmant,  se  totum  judi¬ 
cium  Deo  relinquere. 


CAPLlf  XIX. 

Solvuntur  argumenta  adversariorum. 

Superest  argumenta  solvere.  Ac  primum 
Hermannus  lib.  III,  cap.  12,  Prolegomeno- 
rum  objicit  aliquot  exempla  veterum.  Se¬ 
cundo  argumenta  quaedam  ex  Gersone. 
Tertio  aliud  quoddam  ex  Concilio  Basi- 
leensi. 

Primam  exemplum  est  Marcellini ,  qui  in 
Concilio  Sinuessano  ab  Episcopis  damnatus, 
et  depositus  fuit.  Respondeo  Primo,  Marcel- 
linum  fuisse  accusatum  de  actu  infidelitatis, 
in  quo  casu  potest  Concilium  discutere  cau¬ 
sam  Pontificis,  et  si  inveniat,  revera  esse  in¬ 
fidelem,  potest  declarare  eum  esse  extra  Ec¬ 
clesiam,  et  sic  damnare.  Secundo  dico,  Epis¬ 
copos  quidem  damnasse  Marcellinuin  ,  sed 
postea  quam  ipse  primus  se  ipse  damnave¬ 
rat;  id  est,  abdicaverat  se  pontificatu  ,  nam 
antea  saepe  clamaverant  :  «  Prima  sedes  a 
nemine  judicabitur,  tu  reus,  tu  judex,  noli  a 
Tom.  II. 

nobis  judicari  etc.  »  Vide  Nicolaum  I,  in  ep. 
ad  Michaelem. 

Secundum  Exemplum  est  Melchiadis  Pa¬ 
pie,  post  cujus  sententiam  judicavit  eamdem 
causam  Episcopus  Arelaf ensis  ,  ut  testatur 
Augustinus  in  ep.  162.  ad  Glorium  et  Eleu- 
siiim ,  ubi  etiam  addit  Augustinus  :  «  Ecce, 
inquit,  putemus  illos  Episcopos  ,  qui  Romae 
judicaverunt,  non  bonos  judices  fuisse.  Res¬ 
tabat  adhuc  plenarium  Ecclesiae  universae 
Concilium,  ubi  etiam  cum  ipsis  judicibus 
causa  posset  agitari.  Ut  si  male  judicasse 
convicti  essent ,  eorum  sententiae  solveren¬ 
tur.  » 

Respondeo  ad  illud  de  Episcopo  Arelaten- 
si  ex  eodem  Augustino  ibidem,  eam  causam 
iterum  judicatam  fuisse,  non  quia  oporteret 
sed  quia  voluit  Imperator  acquiescere  Dona- 
tistis,  petentibus  aliud  judicium  ,  si  forte  in 
duobus  judiciis  condemnati  sanarentur.  Ad 
illud  de  generali  Concilio  dico,  Augustinum 
non  conferre  Papam  sine  Concilio,  cum  Con¬ 
cilio  sine  Papa,  ut  nos  modo  conferimus,  sed 
conferre  Concilium  particulare  ,  cui  praesit 
Papa,  cum  Concilio  generali,  cui  etiam  prae¬ 
sit  Papa.  Potest  autem  sine  dubio  causa  ju¬ 
dicata  a  Pontifice  in  Concilio  particulari, 
iterum  ab  eodem  judicari  in  Concilio  gene¬ 
rali  ,  praesertim  in  quaestionem  facti ,  quae 
pendet  ex  informationibus,  et  in  qua  errare 
potest  Ecclesia  ,  qualis  erat  quaestio,  de  qua 
tunc  agebatur.  Imo  etiam  ordinarie,  indicto 
Concilio  generali,  olim  fiebant  Concilia  par¬ 
ticularia  prius  in  singulis  provinciis,  et  etiam 
Romae,  et  deinde  res  definitae  in  illis  Conci¬ 
liis  particularibus  iterum  tractabantur  in 
Concilio  generali,  et  tunc  dabatur  ultima,  et 
definitiva  sententia  a  Pontifice,  Concilio  as- 
sentiente. 

Tertium  est  Liberii ,  quem  Imperator  de¬ 
posuit  ,  et  postea  restituit  in  suam  sedem, 
jubens,  ut  simul  cum  Felice  Romae  Eccle¬ 
siam  regeret ,  quod  idem  jussit  Concilium 
Syrmiense  litteris  datis  ad  Felicem,  ut  refert 
Sozomenus  lib.  IV,  c.  14.  Respondeo,  Impe¬ 
ratorem,  Arianum  id  fecisse  injuste  et  tyran¬ 
nice  ,  quomodo  etiam  Nero  Petrum  et  Pau¬ 
lum  interfecit.  Concilium  autem  Syrmiense 
non  jussit,  sed  tantum  litteras  exhortatorias 
misit  ad  Felicem,  ut  pateretur  secum  simul 
sedere  Liberium.  Adde,  quod  Concilium  il¬ 
lud  praecipue  Arianorum  fuit,  et  nullius  mo¬ 
menti. 

Quartum  est  S.  Leonis,  cujus  epistolam  in 
Concilio  Chalcedonensi  multi  Episcopi  exa- 

minarunt,  ut  refert  Evagrius  lib.  II,  cap.18. 
et  ipse  etiam  Leo  epistol.  63.  gloriatur  epis¬ 
tolam  suam  a  Concilia  approbatam  fuisse. 
Respondeo  ,  hinc  non  sequi  Concilium  esse 
supra  Papam ;  nam  Leo  epistolam  suam  mi¬ 
serat  ad  Concilium,  non  ut  continentem  ul¬ 
timam,  et  definitivam  sententiam,  sed  ut  in¬ 
structionem  tantum,  qua  adjuti  Episcopi  me¬ 
lius  judicarent.  Posteaquam  autem  omnes 
consenserunt  epistolae  Leonis ,  tum  demum 
edita  est  definitio  ultima  nomine  Pontificis, 
et  Concilii.  Haec  de  exemplis. 

Secundo,  proponit  argumenta  Gersonis,  ac 
primum  est  illud,  Mattii.  XVIII.  dicitur  :  Si 
peccaverit  in  te  frater  tuus  etc.  dic  E cclesiae  (1). 
Sed  Papa  est  etiam  frater  noster  ,  cum  sit 
Christianus,  et  dicere  debeat ,  Pater  noster 
qui  es  in  coelis;  potest  igitur  Papa  ad  judi¬ 
cium  Ecclesiae  vocari ,  proinde  ab  Ecclesia 
judicari,  ac  puniri  potest.  Non  autem  quid¬ 
quam  agit  Ecclesia  ,  nisi  per  praelatos  suos, 
igitur  a  praelatorum  Concilio,  Papa  judicari 
potest. 

Respondeo,  nomine  Ecclesiae,  vel  intelligi 
Episcopum,  ut  exponit  hoc  loco  Chrysosto- 
mus,  et  Innocentius  III.  cap.  Novit,  extra,  de 
judiciis,  et praxis Ecclesiae  demonstrat;  quo¬ 
tidie  enim  Episcopo  denuntiantur  ii,  de  qui¬ 
bus  Dominus  ait  :  Dic  Ecclesiae^  vel  certe  fi¬ 
delium  coetum  cum  suo  capite.  Nam  ut  Cy¬ 
prianus  ait  in  epistola  ad  Florentium  ,  quae 
est  nona  lib.  IV  :  <■  Ecclesia  est  plebs  sacer¬ 
doti  adunata,  et  pastori  suo  grex  adhaerens.  » 
Quare  in  quocumque  Episcopatu  deferendi 
sunt  peccatores  ad  Ecclesiam,  et  Episcopum 
ejus  loci,  sed  si  is  Episcopus  peccet,  non  po¬ 
test  deferri  ad  eam  Ecclesiam,  nisi  debeat  de¬ 
ferri  ad  seipsum,  cum  ipse  sit  caput  ejusdem 
Ecclesiae,  sed  deferendus  est  ad  Ecclesiam 
aliquam  altiorem  ,  cui  praeest  Archiepisco- 
pus,  vel  Patriarcha  :  Si  vero  peccet  Patriar¬ 
cha,  deferri  non  potest  ad  Ecclesiam  suam, 
sed  ad  majorem,  id  est,  ad  Romanam  Eccle¬ 
siam,  vel  generale  Concilium  ,  cui  summus 
Pontifex  praesidet  :  Quod  si  ipse  summus 
Pontifex  peccet,  judicio  Dei  reservandus  est, 
non  enim  est  ulla  Ecclesia,  ad  quam  deferri 
possit,  cum  sine  ipso  non  inveniatur  Ecclesia 
cum  capite. 

Sed  iterum  instant.  Haec  verba,  dic  Eccle¬ 
siae ,  dicta  sunt  Petro,  ergo  etiam  Petrus,  et 
ejus  successor  debet  deferre  peccatores  ali¬ 
quando  ad  Ecclesiam,  debet  igitur  agnosce¬ 


re  tribunal  Ecclesiae  quoddam  suo  majus. 

Respondeo,  quando  haec  dicta  sunt  Petro, 
non  fuisse  eum  adhuc  Pontificem,  sed  homi¬ 
nem  privatum,  proinde  illud  ei  dictum,  quod 
iis  convenit,  qui  superiorem  aliquem  agnos¬ 
cunt.  Addo  praeterea ,  suo  quodam  modo 
posse  Pontificem  hoc  praeceptum  implere  ; 
Primum  enim  debet  eum,  qui  peccavit,  cor¬ 
ripere  privatim ;  deinde  adhibere  testes ;  po¬ 
stremo  dicere  Ecclesiae,  id  est,  sibi  ipsi,  ut 
praesidi,  et  Ecclesiae,  cui  ipse  praeest,  id  est, 
publice  eum  excommunicare.  Quomodo  in¬ 
tellexit  hunc  locum  B.  Gregorius  lib.  IV, 
epist.  38.  ad  Joannem  Constantinopolitanum 
Episcopum. 

Argumentum  Secundum  :  Papa  est  mem¬ 
brum  Ecclesiae ,  ergo  est  minor  suo  toto, 
quod  est  Ecclesia,  et  potest,  et  debet  ampu¬ 
tari,  si  inficiat  Ecclesiam,  quia  de  jure  natu¬ 
rae  est  ut  membra  inficientia  totum  corpus 
abscindantur. 

Respondeo  ad  primam  consequentiam,  vel 
accipere  Ecclesia  cum  Papa,  vel  sine  Papa, 
quando  colligitur  ,  ergo  Papa  ut  membrum 
est  minor  Ecclesia,  quae  est  totum.  Si  acci¬ 
piatur  Ecclesia  sine  Papa  ,  falsum  est  illam 
esse  totum,  non  enim  est  totum,  sed  pars,  et 
quidem  major,  quam  caput ,  magnitudine 
molis  ,  minor  autem  magnitudine  virtutis, 
sive  auctoritatis,  ut  patet  in  quolibet  corpo¬ 
re.  Quod  autem  adversarii  dicunt,  auctori¬ 
tatem  capitis  manere  in  Ecclesia  suppletive, 
jam  est  refutatum  antea.  Si  autem  accipia¬ 
tur  Ecclesia  cum  Papa  ,  tunc  ,  ut  alias  di¬ 
ximus,  major  est  auctoritas  Ecclesiae  exten¬ 
sive  ,  quam  Papae  solius  :  intensive  autem 
aequalis.  Sicut  ens  ut  comprehendit  Deum  et 
creaturas,  non  est  majus  bonum,  quam  sit 
solus  Deus  intensive  ,  tametsi  extensive  est 
majus,  quia  sunt  plura  bona  :  Sicut  etiam 
Christus,  ut  homo  ,  est  caput  homogeneum 
Ecclesiae  ,  et  proinde  pars  ejus  ,  et  tamen 
non  est  major  Ecclesia  tota,  quam  Christus 
solus. 

At  contra  instant :  Semper  potentia  agen¬ 
di  principalius  est  in  toto,  quam  in  partibus, 
quae  sunt  instrumenta  totius ;  principalius 
enim  dicitur  homo  videre  ,  quam  oculus. 
Quare  cum  Ecclesia  incluso  etiam  Papa,  sit 
quoddam  totum  ,  et  Papa  sit  pars  quaedam, 
et  instrumentum  hujus  totius ,  sequitur, 
principalius  convenire  ipsi  Ecclesiae  sum¬ 
mam  potestatem  Ecclesiasticam,  quam  Papae. 


(1)  Mattii.  XVIII,  17. 

Respondeo,  aliud  esse  judicium  de  corpo¬ 
re  Ecclesise  et  de  corporibus  naturalibus; 
Nam  in  corporibus  naturalibus  virtus  proce¬ 
dit  ab  essentia  ad  potentias  ,  ideo  principa¬ 
lius  dicitur  totum  agere,  quam  ulla  pars,  seu 
potentia.  At  in  corpore  Ecclesise  virtus  non 
procedit  ab  essentia  ad  potentias  ,  seu  par¬ 
tes,  sed  ab  extrinseco.  Papa  enim  ,  qui  est 
caput  Ecclesise,  non  habet  ab  Ecclesia,  sed 
a  Deo  auctoritatem,  et  ideo  principale  agens 
non  est  Ecclesia,  sed  Deus.  Secundo  dici  po¬ 
test  ,  principale  agens  in  quolibet  corpore 
semper  esse  ipsum  suppositum,  quod  susten¬ 
tat  et  movet  omnia  membra.  Porro  supposi¬ 
tum  corporis  Ecclesise  est  Christus.  Ut  enim 
cum  dicimus,  hoc  est  corpus  Petri  velPauli, 
illud  Petri  vel  Pauli,  sonat  suppositum ;  ita 
cum  dicimus  Ecclesia  est  corpus  Christi,  il¬ 
lud  Christi  sonat  suppositum.  Neque  obstat 
quod  Christus  sit  etiam  caput  Ecclesise;  nam 
Christus,  ut  influens  in  omnia  membra,  di¬ 
citur  caput ,  ut  autem  sustentat  et  movet 
omnia,  dici  potest  suppositum,  et  hoc  modo 
concedimus,  Papam  esse  instrumentum  cor¬ 
poris  Ecclesise,  et  quoddam  minus  ipso  toto, 
ut  nimirum  in  toto  Christum  ipsum,  ut  sup¬ 
positum,  includimus. 

Ad  alteram  consequentiam  posset  dici. 
Primo,  de  jure  naturae  esse,  ut  abscindantur 
membra  putrida,  sed  excepto  capite.  Melius 
enim  est  habere  caput  putridum,  quam  nul¬ 
lum.  Sed  haec  solutio  parum  valet;  nam  in 
corporibus  naturalibus  debet  excipi  caput, 
quia  eo  amputato ,  totum  corpus  moritur. 
At  corpus  Ecclesiae  non  moritur  moriente 
Papa;  unde  etiam  videmus  in  Rebuspublicis 
temporalibus,  si  Rex  degeneret  in  tyrannum, 
licet  sit  caput  Regni,  tamen  a  populo  depo¬ 
ni,  et  eligi  alium.  Dico  ergo  Secundo  ,  in 
corpore  naturali  et  Rebuspublicis  tempora¬ 
libus  posse  abscindi  membra  inficientia  to¬ 
tum  corpus  ,  quia  ab  ipso  corpore  pendent, 
et  vim  habent  :  At  non  eadem  ratio  est  cor¬ 
poris  Ecclesiae  ,  cujus  caput  non  a  corpore, 
sed  a  Deo  auctoritatem  accepit,  sicut  etiam 
non  licet  familiae  deponere  summum  oeco¬ 
nomum,  licet  pessimum,  quia  non  a  familia, 
sed  a  Domino  institutus  est. 

At,  inquiunt,  ergo  sola  Ecclesia  sine  re¬ 
medio  manet,  si  habet  malum  Pontificem, 
et  poterit  Pontifex  impune  omnes  vexare, 
et  perdere,  et  nemo  resistere  poterit. 

Respondeo,  non  mirum,  si  manet  Ecclesia 
sine  remedio  humano  efficaci ,  quandoqui¬ 
dem  non  nititur  salus  ejus  praecipue  huma¬ 


na  industria ,  sed  divina  protectione ,  cum 
ejus  Rex  Deus  sit.  Itaque  etiamsi  Ecclesia 
non  possit  deponere  Pontificem,  tamen  po¬ 
test  ac  debet  Domino  supplicare,  ut  ipse  re¬ 
medium  adhibeat  :  et  certum  est  Deo  fore 
curae  ejus  salutem,  qui  talem  Pontificem  vel 
convertet,  vel  de  medio  tollet,  antequam  Ec¬ 
clesiam  destruat.  Nec  tamen  hinc  sequitur, 
non  lieere  resistere  Pontifici  Ecclesiam  des¬ 
truenti  ;  licet  enim  eum  servata  reverentia 
admonere,  et  modeste  corripere,  repugnare 
etiam  vi  et  armis,  si  Ecclesiam  destruere  ve¬ 
lit.  Ad  resistendum  enim,  et  vim  vi  repellen¬ 
dam,  non  requiritur  ulla  auctoritas.  Vide  de 
hac  re  Joannem  de  Turrecremata,  lib.  II,  c. 
106. 

Tertium  argumentum  Gersonis  abHerman- 
no  relatum,  sumitur  ex  Concilio  Constantien- 
si.  Concilium  Constantiense  sess. IV.  definivit 
Concilium  generale  habere  a  Christo  imme¬ 
diatam  auctoritatem,  cui  omnes  obedire  te¬ 
nentur  ,  etiamsi  Papalis  dignitatis  existat. 
Vel  hoc  Concilium  est  approbatum,  vel  non: 
si  est  approbatum,  ergo  verum  est,  et  reci¬ 
piendum,  quod  definivit  :  si  non,  ergo  per¬ 
peram  deposuit  Joannem  XXIII,  Gregorium 
XII,  et  Benedictum  XIII,  et  elegit  Martinum 
V,  cui  postea  omnes  alii  Pontifices  succes¬ 
serunt.  Adde,  quod  Martinus  V,  Papa  in  ult. 
sess.  confirmavit  omnia  decreta  circa  fidem 
hujus  Concilii  Constantiensis  :  hoc  autem 
decretum  ad  fidem  pertinere  videtur. 

Respondeo  dupliciter.  Primo,  Concilium 
Constantiense  esse  legitimum  et  approba¬ 
tum  ,  sed  non  pugnare  cum  iis  ,  quae  dixi¬ 
mus.  Non  enim  definivit  absolute  ,  Concilia 
generalia  habere  a  Christo  potestatem  supra 
Pontifices,  sed  tantum  in  casu,  id  est,  tem¬ 
pore  schismatis,  quando  nescitur,  quis  sit  ve¬ 
rus  Papa.  Nam  dubius  Papa  habetur  pro  non 
Papa,  et  proinde  habere  super  illum  potes¬ 
tatem,  non  est  habere  potestatem  in  Papam. 
Ita  Turrecremata  ,  Campegius  et  Sanderus 
locis  notatis. 

Secundo  ,  responderi  potest ,  non  fuisse 
Concilium  Constantiense ,  cum  id  asseruit 
hujusmodi ,  ut  quaestiones  de  fide  definire 
posset;  nam  in  primis  non  erat  tunc  gene¬ 
rale  Concilium ,  cum  tantum  adesset  tertia 
pars  Ecclesise,  id  est,  ii  tantum  Prselati,  qui 
obediebant  Joanni;  nam  qui  obediebant 
Gregorio  et  Benedicto,  repugnabant  iis,  quae 
a  Synodo  fiebant.  Deinde  non  aderat  tunc 
certus  Papa  in  Ecclesia,  sine  quo  dubia  de 
fide  definiri  non  possunt  ;  in  Concilio  autem 

nullus  erat  Papa.  Joannes  enim  XXIII ,  qui 
Concilium  inchoaverat,  jam  inde  recesserat, 
cum  quarta  sessio  haberetur. 

Neque  verum  est ,  quod  Martinus  Y  con¬ 
firmaverit  hoc  decretum.  Ipse  enim  diserte 
dixit ,  se  confirmare  tantum  ea  decreta  de 
fide  ,  quae  facta  erant  conciliariter,  id  est, 
more  aliorum  Conciliorum  ,  re  diligenter 
examinata  :  Constat  autem  hoc  decretum 
sine  ullo  examine  factum  a  Concilio  Constan- 
tiensi.  Itaque  Martinus  cum  confirmavit  de¬ 
creta  de  fide  conciliariter  conclusa,  intellige- 
hat  tantum  de  damnatione  haeresum  NViclefi 
et  Huss. 

Neque  sequitur,  si  Concilium  in  hoc  erra¬ 
vit  ,  errasse  etiam  in  deponendo  Gregorio 
XII,  Joanne  XXIII  et  Benedicto  XIII.  Nam 
etsi  Concilium  sine  Papa  non  potest  definire 
nova  dogmata  fidei ,  potest  tamen  judicare 
tempore  schismatis,  quis  sit  verus  Papa,  et 
providere  Ecclesiae  de  vero  Pastore,  quando 
is  nullus ,  aut  dubius  est ,  et  hoc  est  quod 
recte  fecit  Concilium  Constantiense.  Adde, 
quod  Joannes  et  Gregorius  non  inviti  depo¬ 
siti  sunt ;  nam  ipsi  etiam  sponte  renuntiarunt 
Papatui,  ut  patet  ex  actis  Concilii  Constan- 
tiensissess.  XII  et-XIV. Benedictus  autem  non 
cessit,  sed  post  ejus  obitum  Clemens  YIII. 
successor  ipsius  cessit  Martino  Y.  quem  om¬ 
nis  Ecclesia  ut  verum  Pontificem,  veneraba¬ 
tur,  id  quod  sufficit,  ut  Martinus  esse  posset 
verus  Papa. 

Ultimo,  adfert  Hermannus  Concilium  Basi- 
leense ,  quod  sess.  XXXIII  definivit,  fide  Ca¬ 


tholica  esse  credendum,  Concilium  esse  su¬ 
pra  Papam.  Fuit  autem  hoc  Concilium  in¬ 
dictum  a  Martino  Y,  ut  habetur  sess.  I.  et 
deinde  ab  Eugenio  declaratum  sess.  XVI. 
legitime  continuatum  a  sua  inchoatione.  De¬ 
nique  a  Nicolao  Y  confirmatum  cum  actibus 
suis. 

Respondeo,  Concilium  Basileense  legitime 
inchoatum,  sed  illegitime  terminatum.  Est 
autem  mendacium  expressum  Hermanni, 
quod  sit  confirmatum  a  Nicolao  Y,  cum  ac¬ 
tibus  suis.  Nicolaus,  enim  ut  apparet  ex  Bul¬ 
la  ejus,  eidem  Concilio  annexa,  solum  con¬ 
firmavit  ea,  quae  egerat  Concilium  circa  be¬ 
neficia,  et  censuras  Ecclesiasticas.  Quae  au¬ 
tem  definivit  Concilium  Basileense  de  sua 
auctoritate  supra  Pontificem,  nullus  Pontifex 
probavit,  sed  reprobavit  ex  professo  in  pri¬ 
mis  Eugenius  Papa,  ut  patet  ex  Concilio  Ba- 
sileensi  sess.  XXXYIII.  deinde  Leo  X  ,  in 
Concilio  Lateranensi  ultimo  sess.  XI.  item 
Ecclesia  tota  ,  quae  Eugenium  a  Basileensi- 
bus  depositum,  semper  habuit  pro  vero  Pon¬ 
tifice  ;  denique  Basileenses  ipsi,  et  Papa  Fe¬ 
lix,  quem  ipsi  creaverunt  ;  Nam  Papa  Felix 
tandem  cessit  Nicolao  Eugenii  successori,  et 
Basileenses  qui  Lausannam  Concilium  trans¬ 
tulerant,  tandem  sese  Nicolao  subjecerunt, 
ut  in  eadem  Bulla  Nicolaus  testatur.  Multa 
alia  argumenta  proponi ,  et  solvi  poterant, 
sed  ea  soluta  sunt  in  libris  de  Pontifice.  Yi- 
de  etiam  quai  dicemus  de  Concilio  Basileensi 
in  libro  proxime  sequente  cap.  16. 

UTRUM  EPISCOPI  ANNULARES  IN  CONCILIIS  HAREANT  VOCEM 

DECISIVAM? 


Cum  in  eo  erat  Sorbonicus  Maret  ut  libram 
ederet  ad  Vaticani  Concilium  illuminandum, 
plura,  in  Diariis  scripsit,  quse  controversiam 
excitarunt.  Haec  damus  ut  data  sunt  : 

Juilly,  13  novembre  1868. 

A  Monsieur  le  redacteur  en  chef  de  /5Univers. 

Monsieur, 

Je  viens  de  lire,  dans  votre  journal,  la 
lettre  que  Mgr  Maret  vous  a  fait  l’honneur 
de  vous  adresser.  Cette  lettre  souleve  une 
question  de  droit ;  permettez-moi  de  Fexa- 
miner  brievement. 

«  Ce  livre,  dit  Mgr  de  Sura,  pariant  du 
livre  qu’il  se  propose  de  publier,  ne  sera  que 
1’exercice  du  droit  inviolable  que  possede 
tout  Eveque,  d’emettre  librement,  dans  un 
Concile,  ses  opinions  sur  la  situation,  les 
dangers  et  les  besoins  de  1’Eglise.  »  Cette 
phrase  paraitrait  indiquer  que  tout  Eveque 
possede,  en  tant  que  revetu  du  caractere 
episcopal,  le  «  droit  inviolable  »  de  prendre 
part  aux  travaux  d’un  Concile  general.  C’est 
prdcisement  la  question  de  principe  que  je 
voudrais  etudier. 

II  est  incontestable  que  tout  Eveque  ayant 
juridiction  episcopale,  possede  le  droit  de 
prendre  part  aux  travaux  cFun  Concile  gene¬ 
ral;  et  que  c’est  pour  le  Chef  supreme  de 
FEglise  un  devoir  de  1’appeler  a  Fexercer. 

«  Pour  qu’un  Concile  soit  general,  dit  Sua- 
rez,  il  est  necessaire,  en  soi  (per  se),  que  la 
convocation  soit  generale,  c’est-a-dire  que 

(1)  De  Fide,  t.  I,  disp.  XI,  sect.  ii,  num.  2.  — 
(3)  De  locis  theologicis,  lib.  V,  cap.  ii. 


tous  les  Eveques  qui  sont  pasteurs  et  jouis- 
sent  de  la  juridiction  episcopale  y  soient 
convoques  autant  que  faire  se  peut  (I).  » 

En  est-il  de  meme  des  Eveques  sans  juri¬ 
diction,  appeles  tantot  Eveques  annulaires , 
tantot  Eveques  simplement  titulaires ,  tantot 
enfin  Eveques  in  partibus?  Lfillustre  theolo- 
giens  se  pose  cette  question,  et  voici  sa  re- 
ponse  :  «  En  ce  qui  concerne  les  Eveques 
aunulaires,  sans  doute,  iis  peuvent  etre  ap¬ 
peles  au  Concile  et  y  jouir  de  la  prerogative 
d’emettre  leur  suffrage.  Mais,  en  soi  (perse), 
cela  n’est  nullement  necessaire,  parce  qu’ils 
n’ont  point  la  juridiction  episcopale.  Et 
1’usage  est  qu’on  ne  les  y  appelle  pas  (2).  » 

C’est  aussi  1’opinion  de  Melchior  Cano, 
dans  son  traite  de  Locis  theologicis  :  «  Les 
Eveques  annulaires,  pas  plus  que  les  sim- 
ples  pretres,  n’ont  le  droit  d’etre  convoques 
au  Concile,  car  toutes  les  affaires  qui  se 
traitent  en  un  Concile  ecclesiastique  s’y  trai- 
tent,  non  point  en  vertu  du  pouvoir  d’ordre, 
mais  en  vertu  du  pouvoir  de  juridiction. 
Personne,  en  effet,  ne  peut,  sans  juridiction, 
prononcer  une  sentence,  lier  ou  delier.  Or, 
il  est  constant  que  tout  letravail  des  Eveques, 
reunis  en  Concile,  consiste,  ou  a  donner  au 
peuple  des  lois  disciplinaires  pour  la  refor- 
mation  des  mceurs,  ou  a  juger  des  questions 
de  foi,  ce  qui  ne  se  peut  faire  qu’en  vertu  du 
droit  de  lier  ou  de  delier  (3).  »  Ce  sentiment 
est  pleinement  adopte  par  M.  Bouix  dans 
son  savant  traite  De  Episcopo ,  ou  il  cite  ces 
memes  paroles  de  Melchior  Cano  a  1’appui 
de  son  opinion. 

Maintenant  se  presente  une  seconde  ques¬ 
tion  :  suppose  que  ces  Eveques  annulaires 
soient,  par  la  faveur  du  Saint-Siege  Aposto¬ 
lique,  convoques  au  Concile,  y  jouiront-ils 


(2)  De  Fide,  t.  I,  disp.  XI,  sect.  i.  num.  18.  — 

de  la  voix  deliberative ,  ou  seulement  de  la 
voix  consultative ?  C’est  Ia  question  que  se 
pose,  dans  son  Traite  de  VEglise ,  Regnier, 
qui  ne  saurait  etre  suspecte  de  chercher  a 
restreindre  les  attributions  episcopales  : 

«  Tous  les  Eveques  ont-ils  voix  deliberative 
au  Concile?  Gette  question  se  pr^sente  tant 
au  sujet  des  Eveques  in  partibus ,  qu’au  sujet 
des  Eveques  herctiques  et  schismatiques.  » 
Apres  avoir  repondu  qu’il  n’y  alieu  a  aucun 
doute  pour  ce  qui  regarde  les  Eveques  in 
partibus  qui  sont  a  la  tete  d’une  mission,  au 
pays  des  infideles,  puisqu’ils  ont  des  sujets 
et  exercent  une  juridiction  veritablement 
episcopale,  il  ajoute  :  «  Mais,  en  ce  qui  con¬ 
cerne  les  Eveques  in  partibus  qui  ne  sont 
point  employes  a  la  conversion  des  infideles, 
les  theologiens  ne  sontpas  d’accord.  De  tres- 
graves  auteurs  (gravissimi  auctores)  leur  re- 
fusent  le  droit  de  prononcer  un  jugement, 
soit  dans  les  Conciles  particuliers,  soit  dans 
les  Conciles  generaux,  et  iis  se  fondent  prin- 
cipalement  sur  cette  raison,  que  ces  Eveques 
n’ont  ni  sujets  ni  exercice  de  juridiction,  le- 
quel  exercice  de  juridiction  n6anmoins  est 
absolument  necessaire  pour  remplir  1’office 
dejuge  :  quod  tamen  exercitium,  ad  judicis 
obeunda  munia,  omnino  requiritur.  (1).  » 

C’est  sans  doute  en  conformite  avec  ces 
principes  que  le  Pape  Benoit  XIII,  ayant 
convoque  a  Rome,  en  Pannee  1725,  un  con¬ 
cile  provincial,  nJy  admit  point  les  Eveques 
purement  titulaires  qui  se  trouvaient  dans  la 
province,  comme  Benoit  XIV  nous  l’ap- 
prend  (2)  :  «  Nous  assistions  a  ce  Concile, 
dit  1’illustre  Pontife,  en  qualite  de  canoniste, 
et  non  point  en  qualite  d’Archeveque  de 
Theodosie,  bien  que  nous  fussions  revetu 
du  titre  de  cette  eglise ;  car  les  Eveques 
simplement  titulaires  n’y  furent  point  ad- 
mis.  » 

C’est  d’ailleurs  le  sentiment  de  ce  grand 
Pape,  que  le  droit  de  suffrage  decisif  (suffra¬ 
gium  decisivum)  est  attache  a  1’exercice  de 
lajuridiction  episcopale  ou  quasi-6piscopale, 
comme  il  est  aise  de  le  conclure  de  ce  qu’il 
dit  au  chapitre  n  du  livre  XIII  de  1’ouvrage 
deja  cit6,  ou  il  traite  De  concilii  subscriptione. 
«  Mais  quoique,  autrefois,  il  fut  laissd  a  la 
discr6tion  des  Eveques,  d’admettre  aux 
Conciles  provinciaux  des  pretres  et  meme 
quelquefois  des  diacres,  cependant  dans  la 
suite,  le  suffrage  decisif  (suffragium  decisi¬ 
vum)  fut  laissd  aux  seuls  Abb6s  ayant  une 
juridiction  quasi-episcopale. ..  Et  il  n’est  pas 
dtonnant  que  cette  prerogative  ait  ete  accor- 
d6e  a  ces  Abb6s,  puisque,  soit  en  vertu  d:un 
privil6ge,  soit  en  vertu  de  la  coutume,  iis 
avaient  aequis  le  droit  de  prendre  part  meme 
aux  travaux  des  Conciles  cecumeniques. . . . 
Si  dans  les  Conciles  generaux,  les  Eveques 


seuls  avaient  d’abord  voix  d61ib£rative,  c’etait 
pour  la  raison  qu’ils  avaient  le  gouverne- 
ment  du  peuple. . . .  Ensuite,  pour  le  meme 
motif,  la  meme  prerogative  a  ete  etendue  aux 
Abbes,  parce  qu’ils  avaient  le  gouvernement 
de  leurs  sujets.  C’est  pourquoi,  ces  memes 
abbes  et  pour  la  meme  raison,  a  savoir  :  la 
jnridiction  qu’ils  exercent  sur  leurs  sujets, 
les  superieurs  generaux  des  ordres  religieux 
ont  sign6  les  ddcrets  des  Conciles  de  Flo- 
rence  et  de  Trente. »  —  Si,  selon  Benoit  XIV, 
le  suffrage  decisif  appartient  aux  Eveques, 
aux  abbes,  et  meme  aux  superieurs  gene¬ 
raux  des  ordres  religieux,  en  raison  du  gou¬ 
vernement  qui  leur  est  confie  (propter  ad- 
ministrationem  subditorum) ;  si  ce  suffrage 
decisif  n’est  en  qpelque  sorte  quJun  corol- 
laire  de  Fexercice  dfti  pouvoir  de  juridiction, 
n’est-il  pas  evident  que  ce  droit  ne  saurait 
appartenir  aux  Eveques  purement  titulaires 
qui,  pour  nous  servir  des  paroles  memes  de 
Benoit  XIV,  sont  prives  de  toute  acte  et  de 
toute  exercice  de  la  juridiction  episcopale  : 
sunt  tamen  potestatis  usu,  et  jurisdictionis  actu 
et  exercitio  penitus  spoliati  (3). 

De  tout  ce  que  nous  venons  de  dire,  il  rd- 
sulte  deux  choses  : 

1°  Les  Eveques  sans  juridiction,  comme 
le  sont  les  Eveques  in  partibus  non  mission- 
naires,  n’ont  point  le  «  droit  inviolable  »  de 
prendre  part  aux  travaux  du  futur  Concile  ; 
le  Chef  supreme  de  FEglise  n’est  point  tenu 
de  les  convoquer. 

2°  Si  le  Saint-Pere  les  appelle  au  Concile, 
il  n’est  nullement  certain  qu’ils  y  aient  voix 
deliberative  ;  ce  qui  simplifierait  beaucoup 
«  la  grande  et  difficile  mission  »  a  laquelle 
Mgr  1’Eveque  de  Sura  «  se  prepare  dans  le 
silence  »  ,  ainsi  que  son  livre  et  sa  lettre  en 
font  foi. 

Voila,  monsieur,  ce  que  je  ddsirais  vous 
dire  a  propos  de  la  lettre  de  Mgr  Maret. 

Veuillez  agreer,  monsieur  le  redacteur  en 
chef,  Phommage  de  mon  admiration  pour  le 
courage  et  le  talent  avec  lesquels  vous  de- 
fendez  la  cause  de  la  verite  et  de  la  justice, 
et  1’assurance  de  mon  profond  respect. 

A.-M.  Delafosse. 

Pretre  de  VOratoire. 

14  novembre. 


(1)  De  Ecclesia  Christi,  pars  I,  sect.  m.  —  (2)  De  synodo  dioecesana,  lib.  V,  cap.  x,  n.  3.  —  (3)  De 
synodo  dioecesana,  lib.  II,  cap.  vii,  n.  1. 

Vianne,  le  19  novembre  1868. 

Monsieur  le  redacteur  en  chef  de  /'Univers, 

Vous  avez  reproduit  dans  votre  numero 
du  17  novembre  Ia  lettre  du  P.  Delafosse, 
qui  definit  avec  clarte,  force  et  precision 
quelle  est  la  position  des  Eveques  in  partibus 
ou  annulaires  relativement  au  futur  Concile 
cecumenique.  Je  crois  qu’iln’y  a  riena  ajou- 
ter  pour  corroborer  cette  doctrine. 

Toutefois,  il  me  semble  qu’il  serait  bon 
d’alleguer,  ad  abundantiam  juris,  le  temoi- 
gnage  des  theologiens  gallicans.  Sans  nui 
doute,  la  doctrine  enseignee  par  Suarez  et 
Benoit  XIV  est  bien  la  doctrine  catholique  ; 
mais  si  longtemps  en  France  il  a  ete  de 
mode  de  jurer  in  verba  magistri  et  de  n’ecou- 
ter  que  certains  oracles,  que  quelques  esprits 
n’accueillent  encore  qn’avec  defiance  l’en- 
seignement  ultramontain. 

Or  voici  ce  qu’on  enseigne  depuis  des 
siecles  en  depa  des  monts  sur  les  droits  des 
Eveques  in  partibus.  Je  cite  un  auteur  ele- 
mentaire  qui  fut  pendant  bien  longtemps 
1’auteur  classique  suivi  dans  les  seminaires 
de  France. 

Dans  son  Traite  de  V Eglise  (2  vol.  in  12), 
Bailly  se  pose  cette  question  :  Les  Eveques 
iu  partibus  ont-ils  droit  de  suffrage  dans  les 
Conciles? 

Il  rdpond  :  «  Les  sentiments  des  theolo¬ 
giens  sont  partages.  Mais  generalement  iis 
accordent  ce  droit  aux  Eveques  qui  prechent 
1’Evangile  aux  infideles  parce  quiils  ont  la 
juridiction  et  des  sujets.  Quant  aux  autres 
Eveques  appeles  annulaires ,  Melchior  Cano, 
Suarez  et  les  autres  theologiens  ne  leur  ac¬ 
cordent  pas  le  droit  de  suffrage  de f niti f  (suf¬ 
fragii  definitivi),  parce  qu’ils  n’ont  ni  sujets, 
ni  diocese,  ni  par  consequent  aucun  exercice 
de  la  juridiction  (1).  » 

Ainsi,  ce  theologien  gallican  admet,  sans 
restriction,  le  sentiment  de  Melchior  Cano  et 
de  Suarez. 

IYassemblee  du  clerge  convoquee  a  Paris 
en  1655  ne  pensaitpas  differemment,  comme 
vous  pouvez  en  juger  par  cette  citation  : 

«  L’assemblee  du  clerge  etant  convoquee 
a  Paris,  Mgr  FArcheveque  presidant,  la  Com- 
pagnie  est  entree  en  deliberation,  et  apres 
avoir  murement  considere  s’il  etait  expedient 
d’appeler  les  Eveques  in  partibus  aux  assem- 
blees  particulieres  des  Eveques  de  France 
et  leur  donner  rang  parmi  eux,  il  a  ete  una- 
nimement  resolu  que  lesdits  Eveques  in  parti¬ 
bus  ne  seront  point  appeles  aux  assembldes 
particulieres  des  Eveques  de  France  ;  que, 
lorsquhl  sera  necessaire  de  les  entendre  dans 


les  assemblees  tant  generales  que  particu¬ 
lieres,  on  leur  donnera  une  place  sdparee  de 
celle  des  Eveques  de  France,  et  que  la  prd- 
sente  ddliberation  n’aura  point  lieu  tant  a 
Fegard  des  coadjuteurs  nommes  a  des  eve- 
ches  de  France  avec  future  succession  que 
des  anciens  Eveques  qui  se  sont  d<§mis  de 
leur  Evechd.  » 

Tei  est  donc  1’enseignement  de  1’Eglise 
gallicane  au  sujet  des  droits  des  Eveques  in 
partibus.  Les  conclusions  a  tirer  sont  les 
memes  que  celles  formulees  par  le  P.  Dela¬ 
fosse  : 

1°  Les  Eveques  in  partibus  non  mission- 
naires  n’ont  point  le  droit  inviolable  de  pren- 
dre  part  aux  travaux  du  futur  Concile ;  le 
Pape  n’est  pas  tenu  de  les  eonvoquer  ; 

2°  Si  le  Saint-Pere  les  appelle,  il  n’est  pas 
certain  qu’ils  y  aient  voix  deliberative. 

Ainsi  pensent  les  theologiens  gallicans. 

Je  vous  soumets  ces  observations,  mon¬ 
sieur  le  redacteur  en  chef;  a  vous  de  juger 
sfil  est  utile  de  les  publier. 

Yeuillez  agreer,  monsieur  le  redacteur, 
avec  les  temoignages  de  ma.  profonde  estime, 
1’expression  de  mon  sincere  devouement  en 
Jesus-Ghrist. 

P.  Dubourg,  aine. 


Paris,  23  novembre  1868 

A  Monsieur  L.  Veuillot,  redacteur  en  chef  du 
journal  /'Univers. 

Monsieur, 

On  a  souleve,  a  1’occasion  du  prochain 
Concile  cecumenique,  une  question  qui  a  de 
Finteret,  et  dont  les  canonisles  se  sont  long¬ 
temps  occupes. 

Yoici  cette  question  : 

Les  Eveques  in  partibus  ont-ils  le  droit 
d’assister  aux  Conciles  generaux  ? 

Gregoire  XYI,  Bolgeni,  Ferraris,  Bellar- 
min,  Fagnan,  Philips,  et  d"autres  savantsca- 
nonistes  leur  reconnaissent  ce  droit. 

Les  theologiens  enseignent,  vous  le  savez, 
Monsieur,  qu’il  y  a  deux  sortes  de  juridic¬ 
tion  :  Fune  qui  est  universelle  et  donnee  im- 
mcdiatement  par  Dieu  aux  Eveques  au  mo- 
ment  de  leur  consecration  et  de  leur  entree 
dans  le  corps  episcopal.  —  L’autre  qui  est 
particuliere  et  conferde  aux  Eveques  par  le 
Pape  au  nom  du  pouvoir  des  clefs. — L’Eve- 
que  ordinaire  rccoit  une  juridiction  sur  un 


(1)  Tractatus  de  Ecclesia  Christi  ad  usum  seminariorum.  Editio  secunda,  t.  I,  auctore  L.  Bailly. 

diocese  catholique ;  la juridicfcion  de  1’Eveque 
in  partibus  doit  s’exercer  dans  un  diocese  peu- 
ple  d’infideles.- 

Dans  un  ouvrage  reimprime  pendant  son 
Pontificat,  le  Pape  Gregoire  XVI  a  expose 
cette  doctrine  et  en  a  deduit  que  les  Eveques 
in  partibus  peuvent  sieger  dans  les  Gonciles 
generaux. 

Yoici  ses  paroles  : 

«Le  savant  Bolgeni  distingue,  sous  lcnom 
de  juridiction  universelle  et  de  juridiction 
particuliere  le  droit  de  suffrage  que  l’Eve- 
que  possede  comme  membre  de  1’Eglise  et 
le  droit  de  gouvernement.  Le  meme  auteur 
montre  clairement  comment  la  premiere 
juridiction  vient  aux  Eveques  immediate- 
ment  de  Dieu,  mais  ne  suffit  pas  pour  gou- 
verner;  au  lieu  qu’ils  regoivent  la  seconde 
de  1’Eglise  parle  moyen  du  Pape,  son  chef; 
il  explique  et  etablit  cette  distinction  avec 
une  drudition  si  vaste  qu’il  ne  nous  est  pas 
possible  de  reproduire  ici  en  detail  tous  les 
faits  sur  lesquels  il  s’appuie./  II  observeque, 
des  le  quatrieme  siecle ,  l’on  etait  en  usage 
d’ordonner  des  Eveques  ad  honorem  ;  tcls 
furent,  au  rapport  de  Sozomene,  les  trois 
Eveques  Barses,  Eulogius  et  Lazare  ,  qui 
furent  sacres  Eveques  sans  etre  charges  de 
fadministration  d’aucun  diocese,  quoiqiiils 
eussent  le  caractere  episcopal  et  pussent,  en  cette 
qualite  ,  sieger  dans  un  Concile.  Aussi  a-t-on 
toujours  distingue  le  pouvoir  d’ordre,  qui  est 
la  juridiction  universelle,  du  pouvoir  de  gou¬ 
vernement  qui  porte  seul  le  nomde  pouvoir 
de  juridiction  (1).  » 

Le  savant  Jesuite  Bolgeni,  cite  par  Gre¬ 
goire  XYI,  ajoute  oeci  :  «  Et  nous  savons 
par  les  actes  des  Gonciles  gdneraux  les  plus 
reculhs  et  les  plus  rapproches  de  nous  que 
des  Eveques  (in  partibus)  sans  juridiction  par¬ 
ticuliere,  imervinrent  dans  les  Conciles  et  y 
siegerent  comme  juges  et  legislateurs  (2).  »  Et 
meme,  dit  Thomassin  ,  on  leur  donnait  la 
preseance  sur  les  Eveques  ordonnes  apres 
eux  (3).  » 

Voila  la  juridiction  des  Eveques  in  partibus 
posee  et  expliquee.  Voici  1’enumeration  de 
leurs  devoirs.  Je  femprunte  au  savant  cano- 
niste  Fagnani,  que  saint  Alphonse  de  Liguori 
nomme  le  prince  des  auteurs  rigoureux. 

«  La  congregation  du  Concile  a  assujetti 
les  Patriarches,  les  Archeveques,  et  les  Eve¬ 
ques  titulaires  (in  partibus)  a  rendre  au  Saint- 
Siege  la  visite  respectueuse  que  les  lois  ec- 
clesiastiques  leur  ont  prescrites  dans  des 
temps  determines  pour  s’v  acquitter  des  de¬ 


voirs  attaches  a  ces  visites  religieuses,  sa- 
voir...,  pour  rendre  compte  de  leur  diocese 
a  la  Congregation  du  Concile  ,  selon  la  con- 
stitution  de  SixteV.  Car  encore  qu’ils  n’aient 
ni  peuple  ni  clerge  qui  les  reconnaissent,  iis 
ne  laissent  pas  d’etre  charge  dusoin  du  dio¬ 
cese  dont  on  leur  a  donn6  le  titre,  et  d’etre 
obliges  de  veiller  et  de  faire  tous  les  efforts 
pour  y  etablir  1’empire  de  Jesus-Christ  et  la 
liberte  de  la  religion.  Iis  doivent  s’instruire 
de  1’etat  de  ces  Eglises  desolees,  chercherle 
moyen  d;y  porter  la  lumiere  de  1’Evangile, 
informer  le  Pape  et  la  Congr6gation  des  ef¬ 
forts  qu’ils  font,  implorer  leur  assistance  et 
leur  protection.  » 

C’est  ainsi  que  dans  1’ceuvre  surnaturelle 
de  funiverselle  regeneration  des  umes ,  la 
mission  des  Eveques  in  partibus  est  de  se- 
conder  le  Pape,  de  cooperer  aux  efforts  de 
son  apostolat,  de  faire  connaitre  a  leurs  con- 
freres  les  obstacles  qui  s’opposent  a  la  propa- 
gation  de  1’Evangile  et  de  preparer  par  la 
destruction  de  ces  obstacles  le  sucees  de  leurs 
efforts. 

C’est  ce  que  sentait  le  savant  canoniste 
Ferraris,  Consulteur  du  Saint-Office  quand 
il  revendiquait  si  formeilement  le  droit 
qu’ont  les  Eveques  in  partibus  d’assister  aux 
Conciles  generaux :  «  11  faut  appeler  de  droit 
aux  Conciles  generaux,  dit  Ferraris,  les  Pa¬ 
triarches,  les  Primats  et  les  Archeveques. . . 
Les  Eveques  in  partibus  jouissent,  eux  aussi, 
du  meme  droit  du  suffrage  decisif ,  et  doivent 
etre  appeles  de  droit  aux  Conciles  generaux.  Iis 
ont  une  vraie  juridiction  in  actu  primo.  Et  si 
les  infideles  qui  peuplent  leur  diocese  ren- 
traient  dans  le  giron  de  1’Eglise,  iis  auraient 
une  juridiction  in  actu  secundo,  identique  a 
celle  de  tous  leurs  confreres,  lesautres  Eve¬ 
ques  (5).  » 

Bellarmin  declare  que  1’ondoit  convoquer 
aux  Conciles  generaux  tous  les  Eveques,  de 
quelque  endroit  qu’ils  viennent  ( undecumque 
veniant ),  pourvu  qu’ils  ne  soient  pas  excom- 
munies  (6). 

Apres  Bellarmin,  nous  citerons  le  Cardi¬ 
nal  Gousset  : 

«Tous  les  Eveques  ont  droit  d’etre  convo- 
ques  au  Concile  general.  Aucun  d’entre  eux 
ne  doit  etre  exclu,  a  moins  qu’il  ne  soit  here- 
tique  ou  schismatique.  Pour  qu’un  Concile 
soit  oecumenique  dans  sa  vocation,  il  estne- 
cessaire  que  les  lettres  d’indiction  s’adres- 
sent  a  tous  les  Eveques  qui  sont  en  commu- 
nion  avec  le  Saint-Siege.  Cette  Convocation 
est  de  rigueur,  les  Eveques  ayant  droit  de 


(1)  Gregoire  XVI.  —  Le  triomphe  de  1’Eglise  et  du  Saint-Siege.  p.  822.  Ed.  Migne.  —  (2)  «  E  Sap- 
piarao  dagli  atti  de  Concili  generali  e  piu  lontani,  e  piu  vicini  a  noi,  che  v’  intervenero  di  tali  Vesco  vi 
senza  popolo,  e  vi  sederono  giudici,  e  legislatori  come  gli  altri.  »  Bolgeni,  1’Episcopato ,  facc.  194.) 
—  (3)  Thomass.  Anc.  et  nouv.  discipl.  de  1’Eglise,  2e  partie,  p.  323,  edit,  de  1678.  —  (4)  Fagnani,  in 
lib.  II  Decret.  —  (5)  Eodem  suffragi  decisivi  jure  gaudent  etiam  episcopi  titulares  (in  partibus)  et 
ideo  ipsi  sunt  etiam  de  jure  vocandi  ad  generalia  concilia.  —  Ferraris,  tom.  I,  art.  Concilium.  — 
(6)  Bell.,  De  Concil. 

sieger  dans  les  Conciles  comme  juge  et 
comme  legislateurs  (1).  » 

Un  autre  canoniste,  qui  n’est  pas  suspect 
dans  cette  matiere,  le  docteur  Phillips,  n’est 
pas  moins  forinel  en  faveur  du  droit  des 
Eveques  in  partibus  : 

«  Parmi  les  Eveques ,  aucun  n’est  exclu 
du  Concile  :  d’ou  il  suit  que  les  Eveques  pu- 
rement  titulaires  (in  partibus ),  qui  d’ailleurs 
pretent  egalement  le  serment  cTobeissance, 
ont  ici  le  meme  droit  que  les  autres.  Quant 
a  la  question  de  savoir  s'ils  doiventetre  spe- 
cialement  convoques,  elle  peut  trouver  sa 
solution  dans  la  marctie  suivie  a  legard  des 
autres  Eveques,  qu’il  n’est  pas  necessaire  de 
convoquer  directement,  parce  qu’il  suffit  g6- 
neralement  que  la  notification  du  Concile  a 
celebrer  soit  faite  de  telle  maniere,  qu’elle 
puisse  et  doive  parvenir  a  ceux  qui  sont  ap- 
peles  a  faire  partie  de  1’assemblee...  » 

Et  ailleurs  : 

Les  Eveques  in  partibus  sont  consideres 
comme  reellement  maries  aux  Eglises  dont 
iis  portent  le  titre.  Iis  ont  le  droit  de  se  ren- 
dre  aux  Conciles  cecumeniques  en  qualite 
d’Eveques  (2). 

Enfin,  le  Pape  Pie  VI,  organe  de  la  tra- 
dition,  s’exprime  ainsi  dans  son  Bref  du 
10  mars  1791  au  Cardinal  de  La  Rochefou- 
cauld  : 

a  S’il  arrive  que  1’Eveque  du  diocese  aban- 
donne  par  le  peuple  se  trouve  absolument 
seul,  ce  Pasteur  sans  troupeau  n’en  sera  pas 
moins  1’Eveque,  son  eglise  n’en  sera  pas 
moins  une  cathedrale  :  1’Eveque  et  son  eglise 
conserveront  tous  leurs  droits  :  c’est  ce  qui  a 
lieu  pour  les  eglises  qui  sont  sous  la  domi- 
nation  des  Turcs  ou  des  infideles,  et  dont  on 
confere  encore  souvent  le  titre  a  des  Eve¬ 
ques.  » 

(Breve  summi  Pontificis  Pie  VI  ad  S  R. 
E.  Cardinalem  De  Larochefoucault,  archiep. 
Aquissectanum. . .  De  constitutione  civili 
Cleri  gallicani.  pages  75  et  76  de  la  traduc- 
tion  franqaise.  Paris,  au  bureau  de  VAmi  du 
roi,  1791,  —  et  page  72  du  texte  latin.) 

L’on  oppose  a  ces  graves  autorites  Mel- 
chior  Cano,  qui  parle  tres-legerement,  il  faut 
l’avouer,  des  Eveques  in  partibus ,  quand  il 
dit  qu’ils  n’ont  pas  de  raison  d’etre  dans  l’E- 
glise  (sine  causa  in  Ecclesia  sunt.)  De  aucto- 
rit.  Cone.  Lib.  V,  ch.  11. 

Le  savant  Andreucci  repond  a  Melchior 
Cano  «  qu’en  vertu  dupouvoird’ordre,  c’est- 
a-dire  de  sa  consecration  episcopale,  1’Eve¬ 
que  in  partibus  a  de  droit  divin,  jure  divino, 
le  pouvoir  actif  d’enseigner,  de  definii*  (defi¬ 
niendi)  et  d’excommunier  (3).  » 

Benoit  XIV  repond  a  Melchior  Cano  : 

«  Nous  devons  avoir  la  plus  grande  vend- 


ration,  dit  Benoit  XIV,  pour  ces  Eveques  in 
partibus ,  parcequ’ils  ont  requ  le  caractere 
episcopal;  parce  qu’ils  n’ont  ete  promus  que 
pour  de  graves  raisonsa  cette  haute  dignite, 
a  laquelle  nulle  autre  n’est  superieure  dans 
1’Eglise  ;  parce  qu’ils  n’ont  6t6  proclames 
par  le  Pape,  en  consistoire  comme  tous  les 
Eveques,  qu’apres  une  severe  enquete  sur 
leurs  qualites,  leurs  vertus  et  1’integrite  de 
leur  vie  (4).  » 

Si  les  Eveques  in  partibus  ontle  droit  d’as- 
sister  aux  Conciles,  iis  ont  bien  celui  de  sou- 
mettre  un  memoire  au  jugement  du  Pape  et 
de  1’Egiise.  C’est  plus  que  leur  droit ,  c’est 
leur  devoir. 

Libre  des  occupations  qui  accablent  les 
Eveques  charges  du  gouvernement  des  dio- 
ceses  catholiques,  leur  devoir  estde  chercher 
et  de  poursuivre  les  erreurs  doctrinales,  de 
les  combattre  et  de  les  signaler  a  ceux  qui' 
n’ont  ni  treve  ni  relache  dans  le  rude  labeur 
d’une  administration  diocesaine. 

Etmaintenantpermettez-moi  de  vousdire, 
monsieur,  qu’il  est  temps  de  ne  plus  donner 
a  1’Eglise  et  au  monde  Fhumiliant  specfacle 
de  nos  divisions  intestines.  Lesathees,  les 
materialistes,  les  pantheistes  sont  a  nos  fron- 
tieres :  iis  envahissent  nos  portes  ,  pourquoi 
perdons-nous  le  temps  a  discutermiserable- 
ment  comme  les  theologiens  de  Byzance 
quand  les  Barbares  escaladaient  les  rem- 
parts  ? 

J’ai  1’honneur  d’etre,  monsieur,  votretres 
humble  serviteur  en  Notre-Seigneur. 

Elie  Meric, 

Pretre  de  VOratoire ,  professeur  a  la 
Sorbonne. 


Avant  toute  observation  sur  la  lettre  que 
1’on  vient  de  lire ,  precisons  notre  situation 
particuliere  dans  le  debat. 

Nous  y  somnies  parfaitement  neutres ; 
nous  ne  soutenons  these  ni  pour  ni  contre 
le  droit  des  Eveques  annulaires  relativement 
au  Concile.  Tout  simplement  nous  portons 
devant  nos  lecteurs  une  question  interes- 
sante,  agitee  par  des  hommes  qui  1’ont  etu- 
diee.  La  decision  qui  sera  rendue,  s’il  doit  y 
avoir  une  decision,  n’aura  pour  nous*  nui  in¬ 
teret  different,  de  celui  de  tout  le  monde. 
Que  tel  ou  tel  docteur  particulier  siege  ou 
ne  siege  pas  dans  le  Concile,  qu’il  y 


(1)  Lo  cardinat  Gousset,  Expose'  des  principes  du  droit  canonique,  p.  185.  —  (2)  Philipps,  Du  droit 
ecclesiastique,  p.  186.  —  Goschler,  art.  Eveques  in  partibus.  —  (3)  Andreucci,  De  Episc.  ti tui.,  p. 
89.  —  (4)  Benoit  XIV,  t.  11,  p.  32.  Ed.  Prati. 

siege  de  droit  ou  par  faveur,  du  moment 
quffl  y  sera  un  instrument  legitime  de  la  ma- 
nifestation  de  l’Esprit-Saint ,  et  ce  que  l’Es- 
prit-Saint  manifestera  sera  saint,  et  tous  les 
fideles  le  croiront  et  le  tiendront  pour  regie 
de  salut. 

Presentement ,  nous  sommes  attaches  a 
cette  discussion,  d’abord  a  cause  de  sa  gra- 
vite,  ensuite  parce  qu’elle  nousjustifie  sura- 
bndamement  d’une  accusation  tres-peni- 
ble  elevee  contre  nous.  Un  prelat  nous  im- 
putait  d"entreprendre  sur  la  liberte  du  Gon- 
cile  en  entreprenant  sur  sa  libertd  a  lui,  on 
sait  comment. 

Mgr  Maret,  eveque  de  Sura ,  a  parle  de 
son  droit  inviolable  d’eclairer  le  Goncile,  et  des 
responsabilitds  qui  nous  atteindraientsi  nous 
continuions  d’accueillir  les  bruits  repandus 
sur  le  livre  qu’il  prepare  a  cet  effet,  oumeme 
de  soutenir  des  theses  contraires  a  1’esprit 
suppose  de  ce  livre.  Sa  plainte  a  trouvd  au- 
tant  d’echos  qu’il  y  a  de  journaux  en  France 
et  en  Europe,  la  plupart  complaisants  pour 
lui  jusqu’a  la  partialit6 ,  puisqu’ils  ont  gene- 
ralement  supprime  notre  reponse. 

Le  P.  Delafosse  est  intervenu,  non  pour 
prendre  parti  dans  la  querelle  qui  nous  etait 
suscitee,  mais  en  canoniste,  a  dessein  d’exa- 
miner  un  point  de  droit  que  Mgr  Maret  lui 
semblait  avoir  tranche  trop  sommairement : 
savoir  si  Mgr  Maret ,  simple  Eveque  annu- 
laire,  c’est-a-dire  sans  juridiction,  etait  «de 
droit  »  appele  au  Goncile  et  investi  de  la  fa- 
culte  d’y  porter  un  suffrage  definitif.  II  s’est 
prononce  pour  la  negative.  On  se  rappelle 
ses  autorites,  toutes  tres-considerables ,  et 
les  raisons  qu’il  leur  empruntait,  toutes  de 
tres-grand  poids. 

Une  de  ces  raisons  nous  a  surtout  frap- 
pes  :  elle  est  commune  a  Suarez,  a  Melchior 
Cano,  et  a  Benoit  XIY  ;  c’est  celle  qui  fait 
deriver  le  droit  de  suffrage  du  pouvoir  de 
juridiction,  dont  il  est  le  corollaire.  Les 
Eveques,  Peres  du  Concile  ,  sont  la  comme 
pasteurs  et  peres  du  peuple.  Iis  sont  en 
cette  qualite  vraiment  etdoublementl’Eglise. 

«  Personne,  dit  Melchior  Gano,  ne  peut 
sans  juridiction  prononcer  unesentence,  lier 
ou  delier.  Or,  il  est  constant  que  tout  le  tra- 
vail  des  Eveques  reunis  en  Goncile  consiste 
ou  a  donner  au  peuple  des  lois  disciplinai- 
res  pour  la  reformation  des  mceurs,  ou  a  ju¬ 
ger  des  questions  de  foi ,  ce  qui  ne  peut  se 
faire  qu:en  vertu  du  droit  de  lier  et  de  de¬ 
lier.  » 


Ge  sentiment  est  adopt6  par  Benoit  XIY. 
A  un  autre  point  de  vue,  il  parait  conforme 
a  la  grandeur  de  1’institution  catholique.  Le 
Goncile  oecumenique ,  c’est  toute  1’Eglise, 
tout  le  peuple ,  toute  la  famille  du  Christ, 
presidee  par  le  Ghrist  lui-meme  dansla  per¬ 
sonne  de  saint  Pierre.  Chaque  Eveque  y  re- 
presente  une  partie  dutroupeau.  Un  Eveque 
sans  peuple  ou  sans  commission  expresse  du 
Pape,  n’y  representerait,  ce  semble,  que  lui- 
meme. 

Le  R.  P.  Delafosse  n’a  cependant  emis 
qu’une  opinion.  Le  R.  P.  Elie  Meric  pro- 
pose  avec  la  meme  liberte,  et  avec  des  auto¬ 
rites  egalement  respectables,  une  opinion  di- 
rectement  contraire.  Dans  1'Eglise,  la  liberte 
de  discuter  est  tres-grande  ,  parce  qu’il  y  a 
toujours  un  juge  certain  et  obei  qui  pro¬ 
nonce  quand  il  le  faut. 

La  diversite  de  sentiment  sur  le  droit  et 
la  situation  des  Eveques  annulaires  ne  prouve 
donc  jusqu’a  present  qu’un  point,  c’est  que 
ce  point  est  toujours  en  question  ,  et  que  le 
juge  n’a  pas  prononce. 

Le  P.  Delafosse,  en  donnant  son  avis  ,  n’a 
pas  pretendu  resoudre  la  question  :  son  con- 
frere  la  laisse  indecise.  Le  R.  P.  Meric 
nous  permettra  de  lui  dire  qu’il  n’apporte 
lien  de  nouveau. 

Dans  les  textes  qu’il  a  rassembles  avec  un 
soin  diligent  et  dont  nous  pourrions,  quoi- 
que  peu  expert,  accroitre  le  nombre,  les 
uns  ne  vont  pas  a  1’objet,  les  autres  ne  sbnt 
que  des  opinions. 

Tout  ce  qui  regardela  grande  dignitd  dont 
les  Eveques  in  partibus  sont  revetus  comme 
les  autres,  et  tout  ce  qui  est  dit  du  respect 
auquel  iis  ont  droit ,  est  admis  de  tous  les 
catholiques.  Le  surplus,  quant  au  point  en 
discussion,  n’a  que  la  valeur  d’une  opinion, 
quel  que  soit  le  canoniste  qui  1’adopte. 

D’apres  Bolgeni,  cite  par  Maur  Capellari, 
les  Eveques  sans  juridiction  peuvent  etre  ap- 
peles  au  Goncile ,  et  il  y  en  a  eu  des  exem¬ 
ples  :  sans  doute,  quoique  les  exemples  ne 
soient  pas  nombreux,  puisqu’a  Trente  il  n’y 
en  eut  qu’un.  D’apres  Thomassin,  on  leur 
donnait  la  preseance  sur  les  Eveques  plus 
recemment  ordonnes  :  c’est  tout  simple,  du 
moment  qu’ils  dtaient  appeles;  mais  s’il  faut 
qu!ils  soient  appeles,  ce  n’est  plus  un  argu- 
ment. 

D’apres  Fagnan,  iis  doivent  s’occuper  au- 
tant  que  possible  de  leur  diocese,  tacherd’y 
ramener  un  peuple  lidele ,  faire  la  visite  ad 

limina  (1),  rendre  compis  au  Saint-Pere,  et 
par  ce  devoir,  dont  tous  ne  s’acquittent  pas, 
confesser  que  Pierre  est  le  pasteur  des  bre- 
bis.  Ce  sont  des  inductions  en  faveur  du  droit, 
ce  n’est  pas  le  droit  inviolable . 

Ferraris  pose  un  cas  qui  changerait  la  si- 
tuation,  puisque  le  dioceseimaginaire  aurait 
ete  dans  les  mains  de  1’Eveque  ou  y  rede- 
viendrait  un  diocese  effectif.  Bellarmin  est 
favorable  ;  Gousset,  s’il  parle  des  Eveques  in 
partibus ,  va  encore  plus  loin.  Tous  trois 
montrent  ici  la  largeur  romaine  contre 
la  prevention  gallicane.  On  aime  a  voir  les 
defenseurs  de  Mgr  Maret ,  qui  a  tant  d’amis 
peu  favorables  aux  doctrines  ultramontaines, 
s’appuyer  sur  ces  trois  ultramontains,  G’est 
ce  qui  arrivera  toujours  lorsque  l’on  voudra 
etudier.  On  verra  que  le  vrai  defenseur  de 
la  dignite  episcopale  est  le  Pape.  Dans  le 
conciliabule  de  Bale  ,  les  Eveques  seditieux 
finirent  par  faire  cette  remarque.  Iis  virent 
que  la  tourbe  qui  pretendait  juger  et  depo- 
ser  Eugene  IV,  les  deposaient  eux-memes 
plus  surement. 

Nous  prendrons  la  liberte  de  signaler  au 
R.  P.  Meric  un  quatrieme  ultramontain, 
qu’il  pourrait  invoquer  avec  avantage  ,  c’est 
M.  1’abbe  Huguenin,  professeur  de  droit  ca¬ 
non  au  seminaire  de  Saint-Die.  Son  Exposi¬ 
tio  methodica  juris  canonici ,  publiee  tout  re- 
cemment  (2)  avec  Y  imprimatur  de  NN.  SS.  les 
Eveques  de  Saint-Die  et  de  Yersailles ,  est 
revetue  aussi  d’une  approbation  tres-flat- 
teuse  de  Rome.  Parmi  ceux  qui  sont  admis 
de  droit,  ex  regula  generali ,  au  Concile,  il 
compte  expressdment  les  Eveques  titulaires. 
Vocantur  etiam  Episcopi  titulares,  resignantes , 
electi ,  confirmati,  nondum  consecrati.  Mais 
c’est  une  opinion. 

M.  l’abbe  Icart  (Prcelectiones  Juri  canonici), 
nous  semble  resumer  1’etat  de  la  dispute  en 
quelques  mots  pleins  d’impartialit6  : 

<(  Les  Eveques  titulaires  peuvent  (possunt) 
etre  appeles  au  Concile  general,  et,  dans  ce 
cas  iis  ont  le  suffrage  decisif,  parce  qu’ils 
sont  des  vrais  Eveques  ptr  l’ordre  et  la  di¬ 
gnite,  et  qu’ils  sont  appeles  du  Souverain 
Pontife  a  partager  la  sollicitude  de  PEglise 
universelle.  Cependant,  aucune  necessite  ne 
force  de  les  convoquer ,  et ,  par  le  fait,  ce 
n’est  pas  la  coutume  qu’ilsle  soient,  nec  con¬ 
suetum  est  ut  reipsa  convocentur .  Au  Concile 
de  Trente,  quoiqu’ily  eut  alors  beaucoup  de 


Prdlats  de  ce  genre,  aucun  d’eux  nfintervint 
en  son  propre  nom  et  avec  le  titre  seul  de 
son  episcopat.  »  Sauf,  comme  nous  l’avons 
remarque,  le  savant  dominicain  Jerome 
Yielmus,  Eveque  d’ Argos,  expressement  en- 
voye  par  le  Pape. 

Ainsi,  il  reste  dtabli  que  les  Eveques  irn 
partibus,  sans  cbarge  d’ames  et  simplement 
titulaires,  sont  des  Prelatstres-considerables, 
dignes  par  leur  caractere  de  tout  respect 
comme  les  autres  Eveques ,  et  qu’ils  peuvent 
etre  appeles  au  Concile  general ,  ou  iis  ont 
alors  le  suffrage  decisif;  mais  il  n’est  pas 
etabli  egalement  que  leur  droit  soit  certain 
et  inviolable.  Par  consequent ,  Mgr  1’Eveque 
de  Sura,  dans  sa  lettre  au  redacteur  de  YU- 
nivers ,  avait  prejuge  la  question,  et  les  con- 
sequences  excessives  qu’il  en  faisait  decouler 
tombent  naturellement. 

Nous  pourrions  ajouter  bien  des  choses. 
Le  R.  P.  Meric  emet  £a  et  la  des  manieres 
de  voir  que  nous  ne  trouvons  guere  accep- 
tables.  Un  canoniste  qu’il  cite  sans  observa- 
tion,  attribue  aux  Eveques  titulaires  le  pou- 
voir  meme  d’excommunier.  S’ilsJagit  prdci- 
sement  des  Eveques  dont  nous  parlons,  cette 
doctrine  nous  etonne. 

Qui  Mgr  Maret,  par  exemple ,  pourrait-il 
excommunier  a  Sura,  suppose  que  Sura 
existe  encore  et  qu’il  s’y  trouve  un  habitant 
catholique  ?  Le  territoire  de  Sura  fait  partie 
d’une  circonscription  qui  a  son  Eveque,  et 
cet  Eveque  n’est  point  Mgr  Maret. 

Quant  a  la  facilite  plus  grande  d’eclairer 
le  Concile  attribueeaux  Eveques  in  partibus, 
parce  que,  n’ayant  aucun  souci  dessoinsex- 
terieurs,  iis  sont  plus  libres  de  se  livrer  aux 
travaux  de  1’esprit,  c’est,  qu’on  nous  passe 
1’expression,  une  idee  en  l’air.  Nous  doutons 
qu’elle  fasse  fortune  dans  1’Eglise ,  pays  par 
excellence  du  bon  sens. 

Le  grand  perii  du  Concile  de  Bale,  comme 
le  grand  embarras  de  plusieurs  autres  qui 
ont  procede,  notamment  le  Concile  d’E- 
phese,  ce  fut  precisement  la  multitude  de 
ces  prelats  sans  juridiction  qui,  n’ayant  ja- 
mais  mis  la  mqin  aux  affaires,  ne  s’assouvis- 
saient  pas  de  discourir,  la  plupart  tout  de 
travers. 

Les  hommes  de  bons  sens,  les  vrais  pas- 
teurs  s’en  plaignaient  amerement,  etunjour 
(a  Ephese,  si  nous  ne  nous  trompons)  un  de- 
cret  delapuissance  seculiere,  d’ailleurs  tres- 


(1)  Philipps  ne  pense  pas  qu’ils  y  soient  astreints.  —  (2)  A.  Gaume,  1867. 

ill6gal,  les  mit  tous  hors  de  la  ville.  Mais,  il 
faut  terminer. 

Louis  Veullot. 

Ad  haec  dicemus  cum  poeta  : 

Non  nostrum  inter  vos  tantas  componere  lites : 


sed,  si  non  de  jure,  de  facto  constat.  In  Va¬ 
ticani  concilio  admissi  sunt,  absque  discus¬ 
sione,  episcopi  annulares,  etiam  qui  Vicaria- 
tui  Apostolico  non  praeerant.  Fueruntne  ad¬ 
missi  jure  proprio  aut  summi  Pontificis  con¬ 
cessione  :  id  prorsus  ignoramus  ,  sed  brevi 
res  patebit.  Si  Pontificis  concessione  admissi 
sunt,  manet  controversia;  si  non,  jus  decla¬ 
ratur. 


\ 


DE  VATICANI  CONCILIO 


Conciliis  de  quibus  supra,  jungendum  est 
Vaticani  Concilium,  de  quo  plura  disseremus 
quae  ad  scientiam  theologicam  pertinent  si¬ 
ve  relatione  positiva  sive  relative  ad  histo¬ 
riam. 

I.  —  A  concilio  Tridentino  nullum  habi¬ 
tum  fuerat  generale  Concilium,  et  si  Romae 
plura  celebratafuerant,  nullum  unquam  apud 
Sanctum  Petrum.  Anno  1867,  die  26  Junii, 
in  allocutione  consistoriali ,  Pius,  Papa  no¬ 
nus,  hujus  Concilii  propositum  aperuit.  Post¬ 
quam  plura  dixisset  de  Episcoporum  zelo  et 
Ecclesiae  victoriis,  sic  perrexit  :  «  Nobis  au¬ 
tem,  Venerabiles  Fratres,  nihil  optabilius  est 
quam  ut  eum  fructum  quem  maxime  saluta¬ 
rem  ac  faustum  Ecclesiae  universae  fore  du¬ 
cimus,  ex  hac  eadem  vestra  cum  Apostolica 
Sede  conjunctione  capiamus.  Jamdiu  enim 
animo  agitavimus,  quod  pluribus  etidm  Ve¬ 
nerabilium  Fratrum  Nostrorum  pro  rerum 
adjunctis  innotuit ,  ac  illud  etiam,  ubi  pri¬ 
mum  optata  Nobis  opportunitas  aderit,  effi¬ 
cere  aliquando  posse  confidimus ,  nempe  ut 
sacrum  oecumenium  et  generale  omnium 
Episcoporum  catholici  Orbis  habeamus  Con¬ 
cilium,  quo  collatis  consiliis  conjunctisque 
studiis  necessaria  ac  salutaria  remedia  ,  tot 
praesertim  malis  quibus  Ecclesia  premitur, 
Deo  adjuvante  adhibeantur.  Ex  hoc  profecto 
uti  maximum  spem  habemus  inveniet ,  ut 
Catholicae  veritatis  lux  errorum  tenebris, 
quibus  mortalium  mentes  obvolvuntur  amo¬ 
tis,  salutare  suum  lumen  diffundat,  quo  illi 
veram  salutis  et  justitiae  semitam,  adspiran- 
te  Dei  gratia,  agnoscant  et  instent.  Ex  hoc 
item  eveniet,  ut  Ecclesia  veluti  invicta  cas¬ 
trorum  acies  ordinata  hostiles  inimicorum 
conatus  retundat ,  impetus  frangat ,  ac  de 


ipsis  triumphans  Jesu  Christi  Regnum  in 
terris  longe  lateque  propaget  ac  proferat.  » 

Anno  sequenti,  tertioKalendas  Julii,  Pius, 
catholicae  Ecclesiae  episcopus,  Apostolicas 
habendi  concilii  litteras  et  indictionis  bullam 
misit.  His  in  epistolis,  tristem  mundi  laben- 
tis  imaginem  puigit.  «  In  hac  igitur,  ait,  ca¬ 
lamitatum  mole,  supremum  pastorale  minis¬ 
terium  nobis  divinitus  commissum  exigit,  ut 
omnes  nostras  magis  ac  magis  exeramus  vi¬ 
res  ad  Ecclesiae  reparandas  ruinas,  ad  uni¬ 
versi  Dominici  gregis  salutem  curandam,  ad 
exitiales  eorum  impetus  conatusque  repri¬ 
mendos  ,  qui  ipsam  Ecclesiam  ,  si  fieri  un¬ 
quam  posset,  et  civilem  societatem  funditus 
evertere  connituntur.  » 

Et  infra  : 

« In  OEcumenico  enim  hoc  Concilio  ea  om¬ 
nia  accuratissimo  examine  sunt  perpenden¬ 
da,  ac  statuenda  .  quae  hisce  praesertim  as¬ 
perrimis  temporibus  majorem  Dei  gloriam, 
et  fidei  integritatem,  divinique  cultus  deco¬ 
rem,  sempiternamque  hominum  salutem,  et 
utriusque  Cleri  disciplinam,  ejusque  saluta¬ 
rem  ,  atque  ecclesiasticarum  legum  obser¬ 
vantiam, morumque  emendationem,  et  Chris¬ 
tianam  juventutis  institutionem  et  commu¬ 
nem  omnium  pacem  et  concordiam  in  pri¬ 
mis  respiciunt.  Atfue  etiam  intentissimo  stu¬ 
dio  curandum  est,  ut  Deo  bene  juvante,  om¬ 
nia  ab  Ecclesia,  et  civili  societate  amovean¬ 
tur  mala  ,  ut  miseri  errantes  ad  rectum  ve¬ 
ritatis  ,  justitiae,  salutisque  tramitem  redu¬ 
cantur,  ut  vitiis  erroribusque  eliminatis,  au¬ 
gusta  nostra  Religio  ejusque  salutifera  doc¬ 
trina  ubique  terrarum  reviviscat,  ut  quotidie 
magis  propogetur,  et  dominetur ,  atque  ita 
pietas,  honestas,  probitas,  justitia,  caritas, 

omnesque  Christiance  virtutes  cum  maxima 
humanaa  societatis  utilitate  vigeant,  et  efflo¬ 
rescant.  Nemo  enim  inficiari  unquam  pote¬ 
rit,  catholicas  Ecclesiai ,  cjusque  doctrinas 
vim,  non  solum  aeternam  hominum  salutem 
spectare  ,  verum  etiam  prodesse  temporali 
populorum  bono,  eorumque  veras  prosperi¬ 
tati,  ordini,  ac  tranquillitati,  et  humanarum 
quoque  scientiarum  progressui,  ac  soliditati, 
veluti  sacrae  ac  profanae  historiae  annales 
splendidissimis  factis  clare  aperteque  osten¬ 
dunt,  et  constanter  evidenterque  demons¬ 
trant.  Et  quoniam  Christus  Dominus  illis  ver¬ 
bis  Nos  mirifice  recreat,  reficit,  et  consola¬ 
tur  :  Ubi  sunt  duo  vel  tres  congregati  in  nomi¬ 
ne  meo ,  ibi  sum  in  medio  eorum  (1) ,  idcirco 
dubitare  non  possumus  ,  quin  Ipse  in  hoc 
Concilio  Nobis  in  abundantia  divinae  suae 
gratiae  praesto  esse  velit,  quo  ea  omnia  sta¬ 
tuere  possimus  ,  quae  ad  majorem  Ecclesiae 
suae  sanctae  utilitatem  quovis  modo  pertinent. 
Ferventissimis  igitur  ad  Deum  luminum  Pa¬ 
trem  in  humilitate  cordis  Nostri  dies  noctes¬ 
que  fusis  precibus  hoc  Concilium  omnino  co¬ 
gendum  esse  cecsuimus.  » 

Postquam  ad  omnes  catholicos  episcopos 
rescripsisset  Papa,  ad  Schismaticos  et  hae¬ 
reticos  conversus,  deprecatorias  litteras  mi¬ 
sit.  Juxta  praerogativam  sibi  a  Deo  conces¬ 
sam,  Beatissimi  Apostolorum  Principis  hae¬ 
res  ,  impositis  oneris  sollicitudine  urgente, 
primum  Graecos  Photianos  et  quotquot  sunt 
in  Oriente  Eutychetis,  Nestorii  et  Sergii  sec¬ 
tatores  vocavit.  «  Jam  vero,  ait,'  in  epistolis 
8  Septembris  1868  datis,  jam  vero  cum  nu¬ 
per  de  Venerabilium  Fratrum  Nostrorum  S. 
R.  E.  Cardinalium  consilio  QEcumenicam 
Synodum  futuro  anno  Romae  celebrandam, 
ac  die  octavo  mensis  Decembris  Immacula¬ 
tae  Deiparae  Virginis  Mariae  Conceptioni  sa¬ 
cro  incipiendam  indixerimus  et  convocaveri¬ 
mus,  vocem  Nostram  ad  Vos  rursus  dirigi¬ 
mus,  et  majore,  qua  possumus,  animi  nostri 
contentione  Vos  obsecramus ,  monemus  et 
obtestamur,  ut  ad  eamdem  generalem  Syno¬ 
dum  convenire  velitis,  quemadmodum  ma¬ 
jores  Vestri  convenerunt  ad  Concilium  Lug¬ 
dunense  II.  a  recol.  mem.  B.  Gregorio  X. 
Praedecessore  Nostro  habitum,  et  ad  Floren¬ 
tinum  Concilium  a  fel.  record.  Eugenio  IV. 
item  Decessore  Nostro  celebratum,  ut  dilec¬ 
tionis  antiquae  legibus  renovatis,  et  Patrum 


\ 

pace ,  coelesti  illo  ac  salutari  Christi  dono 
quod  tempore  exaruit,  ad  vigorem  iterum 
revocata  (2),  post  longam  moeroris  nebulam 
et  dissidii  diuturni  atram  ingratamque  cali¬ 
ginem  serenum  omnibus  unionis  optatae  ju¬ 
bar  illucescat  (3). 

Atque  hic  sit  jucundissimus  benedictionis 
fructus,  quo  Christus  Jesus  nostrum  omnium 
Dominus  et  Redemptor  immaculatam  ac  di¬ 
lectissimam  Sponsam  suam  catholicam  Ec¬ 
clesiam  consoletur,  ej usque  temperet  et  ab¬ 
stergat  lacrymas  in  hac  asperitate  tempo¬ 
rum,  ut,  omni  divisione  penitus  sublata,  vo¬ 
ces  ante  discrepantes  perfecta  spiritus  una¬ 
nimitate  collaudent  Deum ,  qui  non  vult 
schismata  esse  in  nobis,  sed  Ut  idem  omnes 
dicamus  et  sententiamus  Apostoli  voce  prae¬ 
cepit;  immortalesque  misericordiarum  Patri 
semper  agantur  gratiae  ab  omnibus  Sanctis 
suis,  ac  praesertim  a  gloriosissimis  illis  Ec¬ 
clesiarum  Orientalium  antiquis  Patribus  et 
Doctoribus,  cum  de  coelo  prospiciant  instau* 
ratam  ac  redintegratam  cum  hac  Apostolica 
Sede  catholicae  veritatis  et  unitatis  centro 
conjunctionem,  quam  ipsi  in  terris  viventes 
omnibus  studiis  atque  indefessis  laboribus 
fovere  et  magis  in  dies  promovere  tum  doc¬ 
trina  tum  exemplo  curarunt ,  diffusa  in  eo¬ 
rum  cordibus  per  Spiritum  Sanctum  carita¬ 
te,  Illius,  qui  medium  maceriae  parietem  sol¬ 
vit,  ac  per  Sanguinem  suum  omnia  concilia¬ 
vit  et  pacavit ,  qui  signum  discipulorum 
suorum  in  unitate  esse  voluit,  et  cujus  Ora¬ 
tio  ad  Patrem  porrecta  est  :  Rogo  ut  omnes 
unum  sint,  sicut  et  Nos  unum  summus. 

Eadem  fere,  eodem  tempore,  idem  Papa 
ad  Protestantes  ,  Lutheranos  ,  Galvinistas, 
Anglicanos,  etc.  misit.  His  in  epistolis,  13 
Septembris  datis,  mira  leguntur.  Postquam 
Papa  spem  expressisset  hoc  Concilium  , 
majores  fructus  editurum  ,  pro  majore  Dei 
gloria  et  sempiterna  hominum  salute  ,  hsec 
habet  : 

Itaque  in  hanc  spem  erecti,  ac  Domini  Nos¬ 
tri  Jesu  Christi,  qui  pro  universi  humani  ge¬ 
neris  salute  tradidit  animam  suam,  caritate 
excitati,  et  compulsi ,  haud  possumus,  quin 
futuri  Concilii  occasione  eos  omnes  Apostoli- 
cis  ,  ac  Paternis  Nostris  verbis  alloquamur, 
qui  etiamsi  eumdem  Christum  Jesum  veluti 
Redemptorem  agnoscant,  et  in  christiano 
nomine  glocientur ,  tamen  veram  Christi  fi¬ 


li)  Matth.  XVIII,  20.  —  (2)  Epist.  LXX,  al.  CCXX  S.  Basilii  Magni  ad  S.  Damasum  Papam.  — 
(3)  Defin.  S.  CEcurn.  Synodi  Florent,  in  Bulla  Eugenii  IV  Laetentur  Coeli. 


286 


LIBER  II. 


dem  haud  profitentur,  neque  catholicae  Ec¬ 
clesiae  communione  sequuntur.  Atque  id 
agimus ,  ut  omni  studio  et  caritate  eos  vel 
maxime  moneamus,  exhortemur,  et  obsecre¬ 
mus,  ut  serio  considerare  et  animadvertere 
velint,  num  ipsi  viam  ab  eodem  Christo  Do¬ 
mino  praescriptam  sectentur  ,  quae  ad  aeter¬ 
nam  perducit  salutem.  Et  quidem  nemo  in- 
ficiari,  ac  dubitare  potest ,  ipsum  Christum 
Jesum,  ut  humanis  omnibus  generationibus 
redemptione  suae  fructus  applicaret ,  suam 
hic  in  terris  supra  Petrum  unicam  aedificasse 
Ecclesiam  ,  id  est  unam ,  sanctam,  catholi¬ 
cam,  apostolicam,  eique  necessariam  omnem 
contulisse  potestatem  ,  ut  integrum  inviola- 
tumque  custodiretur  fidei  depositum,  ac  ea¬ 
dem  fides  omnibus  populis,  gentibus,  natio¬ 
nibus  traderetur,  ut  per  baptisma  omnes  in 
mysticum  suum  corpus  cooptarentur  homi¬ 
nes,  et  in  ipsis  semper  servaretur,  ac  perfi¬ 
ceretur  illa  nova  vita  gratiae,  sine  qua  nemo 
potest  unquam  aeternam  mereri  et  assequi 
vitam,  utque  eadem  Ecclesia,  quae  mysticum 
suum  constituit  corpus ,  in  sua  propria  na¬ 
tura  semper  stabilis  et  immota  usque  ad 
consummationem  saeculi  permaneret,  vige¬ 
ret,  et  omnibus  filiis  suis  omnia  salutis  prae¬ 
sidia  suppeditaret.  Nunc  vero  qui  accurate 
consideret,  ac  meditetur  conditionem  ,  in 
qua  versantur  variae ,  et  inter  se  discrepan¬ 
tes  religiosae  societates  sejunctae  a  catholica 
Ecclesia  ,  quae  a  Christo  Domino  ,  ejusque 
Apostolis  sine  intermissione  per  legitimos 
sacros  suos  Pastores  semper  exercuit ,  et  in 
praesentia  etiam  exercet  divinam  potestatem 
sibi  ab  ipso  Domino  traditam,  vel  facile  sibi 
persuadere  debebit,  neque  aliquam  peculia¬ 
rem  ,  neque  omnes  simul  conjunctas  ex  eis¬ 
dem  societatibus  ullo  modo  constituere  ,  et 
esse  illam  unam  et  catholicam  Ecclesiam, 
quam  Christus  Dominus  aedificavit ,  consti¬ 
tuit  ,  et  esse  voluit ,  neque  membrum  ,  aut 
partem  ejusdem  Ecclesiae  ullo  modo  dici 
posse,  quandoquidem  sunt  a  catholica  uni¬ 
tate  visibiliter  divisae.  Cum  enim  ejusmodi 
societates  careant  viva  illa ,  et  a  Deo  consti¬ 
tuta  auctoritate,  quae  homines  res  fidei,  mo¬ 
rumque  disciplinam  praesertim  docet,  eosque 
dirigit,  ac  moderatur  in  iis  omnibus,  quae  ad 
aeternam  salutem  pertinent ,  tum  societates 
ipsae  in  suis  doctrinis  continenter  variarunt, 
et  haec  mobilitas ,  ac  instabilitas  apud  eas¬ 
dem  societates  nunquam  cessat.  Quisque  vel 


facile  intelligit,  et  clare  aperteque  noscit,  id 
vel  maxime  adversari  Ecclesiae  Christo  Do¬ 
mino  institutae,  in  qua  veritis  semper  stabi¬ 
lis,  nullique  unquam  immutationi  obnoxia 
persistere  debet,  veluti  depositum  eidem  Ec¬ 
clesiae  traditum  integerrime  custodiendum, 
pro  cujus  custodia  Spiritus  Sancti  praesen¬ 
tia,  auxilium  que  ipsi  Ecclesiae  fuit  perpetuo 
promissum.  Nemo  autem  ignorat,  ex  hisce 
doctrinarum,  et  opinionum  dissidiis  socia¬ 
lia  quoque  oriri  schismata,  atque  ex  his  ori¬ 
ginem  habere  innumerabiles  communiones, 
et  sectas,  quae  cum  summo  Christianae,  civi- 
lisque  reipublicee  damno  magis  in  dies  pro¬ 
pagantur. 

Enimvero  quicumque  religionem  veluti  hu¬ 
manae  societatis  fundamentum ccgnoscit,  non 
poterit  non  agnoscere,  et  fateri  quantam  in 
civilem  societatem  vim  ejusmodi  principio¬ 
rum  ,  ac  religiosarum  societatum  inter  se 
pugnantium  divisio,  ac  discrepantia  exercue¬ 
rit,  et  quam  vehementer  negatio  auctoritatis 
a  Deo  constitutae  ad  humani  intellectus  per¬ 
suasiones  regendas,  atque  ad  hominum  tum 
in  privata,  tum  in  sociali  vita  actiones  diri¬ 
gendas  excitaverit ,  promoverit ,  et  aluerit 
hos  infelicissimos  rerum,  ac  temporum  mo¬ 
tus,  et  perturbationes,  quibus  omne» fere  po¬ 
puli  miserandum  in  modum  agitantur,  et  af¬ 
fliguntur. 

Quamobrem  iis  omnes,  qui  E cclesice  catho¬ 
licae  unitatem  et  veritatem  non  tenent  (1),  oc¬ 
casionem  amplectantur  hujus  Concilii ,  quo 
Ecclesia  Catholica,  cui  eorum  Majores  ad- 
scripti  erant,  novum  intimae  unitatis,  et  inex¬ 
pugnabilis  vitalis  sui  roboris  exhibet  argu¬ 
mentum,  ac  indigentiis  eorum  cordis  respon¬ 
dentes  ab  eo  statu  se  eripere  studeant ,  in 
quo  de  sua  propria  salute  securi  esse  non 
possunt.  Nec  desinant  ferventissimas  mise¬ 
rationum  Domino  offerre  preces,  ut  divisio¬ 
nis  murum  disjiciat,  errorum  caliginem  de¬ 
pellat  ,  eosque  ad  sinum  sanctae  Matris  Ec¬ 
clesiae  reducat,  in  quae  eorum  Majores  salu¬ 
taria  vitae  pascua  habuere  ,  et  in  qua  solum 
integra  Christi  Jesu  doctrina  servatur,  tra¬ 
ditur,  et  coelestis  gratiae  dispensantur  mys¬ 
teria. 

Nos  quidem  cum  ex  supremi  Apostolici 
Nostri  ministerii  officio  Nobis  ab  ipso  Chris¬ 
to  Domino  commisso  omnes  boni  pastoris 
partes  studiosissime  explere,  et  omnes  uni¬ 
versi  terrarum  orbis  homines  paterna  cari- 


(1)  S.  August.  ep.  LXI,  al.  CCXXIIL 

tate  prosequi ,  et  amplecti  debeamus ,  tum 
has  nostras  ad  omnes  Christianos  a  Nobis  se¬ 
junctos  Litteras  damus  ,  quibus  eos  etiam, 
atque  etiam  hortamur  et  obsecramus,  ut  ad 
unicum  Christi  ovile  redire  festinent;  quan¬ 
doquidem  eorum  in  Christo  Jesu  salutem  ex 
animo  summopere  optamus,  ac  timemus  ne 
eidem  Nostro  Judici  ratio  a  Nobis  aliquando 
sit  reddenda,  nisi,  quantum  in  Nobis  est,  ip¬ 
sis  ostendamus,  et  muniamus  viam  ad  eam- 
dem  aeternam  assequendam  salutem.  In  om¬ 
ni  certe  oratione,  et  obsecratione,  cum  gra¬ 
tiarum  actione  nunquam  desistimus  dies  noc¬ 
tesque  pro  ipsis  coelestium  luminum,  et  gra¬ 
tiarum  abundantiam  ab  aeterno  animarum 
Pastore  humiliter  ,  enixeque  exposcere.  Et 
quoniam  vicariam  Ejus  hic  in  terris  licet 
immerito  gerimus  operam  ,  idcirco  erran¬ 
tium  filiorum  ad  catholicae  Ecclesiae  rever¬ 
sionem  expansis  manibus  ardentissime  ex- 
pectamus  ,  ut  eos  in  coelestis  Patris  domum 
amantissime  excipere,  et  inexhaustis  ejus 
thesauris  ditare  possimus.  Etenim'  ex  hoc 
optatissimo  ad  veritatis ,  et  communionis 
cum  catholica  Ecclesia  reditu  non  solum 
singulorum,  sed  totius  etiam  christianae  so¬ 
cietatis  solus  maxime  pendet,  et  universus 
mundus  vera  pace  perfrui  non  potest ,  nisi 
fiat  unum  ovile  et  unus  pastor.  » 

Hai  litterae  multorum  gaudio  et  plausu 
exceptae  sunt.  Sed  quum  quidam,  inter  gau¬ 
dii  causas  retulissent,  quod  iterum,  in  Vati¬ 
cani  concilio,  agitarentur,  quae  Tridentinum 
Concilium  decreverat,  pro  summo  suo  magis¬ 
terio,  ad  Henricum  Manning,  Archiep.West- 
monast.  4  Septembris  1869,  scripsit  Pon¬ 
tifex  epistolam,  quam  ex  Diariis  retulimus : 

«  Nous  avons  vu ,  d’apres  les  feuilles  pu- 
bliques,  que  le  Dr  Cumming,  d’Ecosse,  s’est 
informe  de  vous  si ,  dans  le  Concile  qui  ap- 
proche  ,  il  serait  pennis  a  ceux  qui  sont  en 
dissidence  avec  1’Eglise  catholiquo  de  pre- 
senter  les  arguments  qu’ils  croient  pouvoir 
etre  allegues  a  1’appui  de  leurs  propres  opi- 
nions;  Nous  avons  vu  egalement,  d’apres  la 
reponse  par  vous  donnee  ,  que  c’est  la  une 
question  dont  la  solution  appartient  au 
Saint-Siege,  il  Nous  a  ecrit  a  ce  sujet. 

«  Or  ,  si  le  demandeur  sait  quelle  est  la 
croyance  des  catholiquespar  rapport  a  l’au- 
torite  enseignante  qui  a  ete  donnee  par  no- 
tre  divin  Sauveur  a  son  Eglise  ,  et,  en  con- 
sequence ,  par  rapport  a  1’infaillibilite  de 


cette  Eglise  dans  la  decision  desquestionsqui 
sont  relatives  aux  dogmes  ou  a  la  morale,  il 
doit  savoir  que  1’Eglise  ne  peut  permettre 
de  ramener  en  discussion  des  erreurs  qu’elle 
a  soigneusement  examinees,  jugees  et  con- 
-  damnees. 

«  C’est  la,  d’ailleurs  ,  ce  que  nous  avons 
deja  fait  connaitre  par  Nos  lettres  (lettres 
apostoliques  du  13  septembre  1868  adressees 
a  tous  les  protcstants  et  a  tous  les  autres  non 
catholiques) ;  car,  lorsque  Nous  avons  dit  : 
«  Il  ne  saurait  etre  nie  ou  mis  en  doute  que 
Jesus-Christ  lui-meme  ,  dans  le  but  de  pou¬ 
voir  appliquer  a  toutes  les  generations  des 
hommes  tes  fruits  de  sa  redemption  ,  ait 
construit  ici-bas  sur  Pierre  son  Eglise  uni- 
que,  c’est-a-dire  1’Eglise  une,  sainte,  catho- 
lique  et  apostolique,  et  lui  ait  donne  toute  la 
puissance  necessaire  pour  conserver  dans 
son  integrite  et  dans  son  inviolabilite  le  de- 
pot  de  la  foi,  et  pour  dispenser  cette  meme 
foi  a  tous  les  peuples,  a  toutes  les  tribus  et  a 
tqutes  les  nations.  »  En  pariant  ainsi ,  Nous 
avons  voulu  dire  que  la  suprematie  a  la  fois 
d’honneur  et  de  juridiction  qui  a  ete  confe- 
ree  a  Pierre  et  a  ses  successeurs  par  le  fon- 
dateur  de  1’Eglise  ,  est  placee  en  dehors  des 
hasards  de  la  discussion. 

«C’est  la,  certes,  lepivot  sur  lequel  tourne 
toute  la  question  entre  les  catholiques  et  ceux 
qui  sont  en  dissidence  avec  eux ;  et  c’est  de 
cette  dissidence  que  decoulent,  ainsi  que 
d’une  source,  toutes  les  erreurs  des  non-ca- 
tholiques.  «  Car ,  ces  reunions  d’individus 
etant  depourvues  de  cette  autorite  vivante 
et  d’institution  divine,  qui  enseigne  au  genre 
humain  tout  specialement  les  choses  de  la 
foi  et  la  regie  de  la  morale  ,  et  qui  le  dirige 
et  le  gouverne  aussi  dans  tout  ce  qui  a  rap¬ 
port  au  salut  eternel ,  ces  memes  reunions 
d’individus  ont  toujours  varie  dans  leur  en- 
seignement ,  et  leur  etat  de  changement  et 
d’instabilite  ne  cesse  jamais.  »  Si,  par  con- 
sequent,  le  demandeur  en  question  veut  bien 
considerer,  soit  Topinion  que  maintient  l’E— 
glise  par  rapport  a  l’infaillibilite  de  son  pro- 
pre  jugement  dans  la  definition  de  tout  ce 
qui  appartient  a  la  foi  ou  a  la  morale  ,  ou 
bien  encore  ce  queNous-memes  Nous  avons 
ecrit  touchant  la  primaute  et  1’autorite 
enseignante  de  Pierre ,  il  s’apercevra  tout 
d’abord  que  l’on  ne  saurait  donner  place 
dans  le  Concile  a  la  defense  d’erreurs  qui 
ont  ete  deja  condamnees  ;  et  que  Nous  ne 
pouvions  pas  inviter  les  non-catholiques  a 

une  discussion  \  mais  que  Nous  les  avons 
simplement  presses  «  de  profiter  de  1’oppor- 
tunite  qui  leur  etait  offerte  par  ce  Concile, 
dans  lequel  1’Eglise  catholique ,  a  laquelle 
appartenaient  leurs  ancetres  ,  donne  une 
nouvelle  preuve  de  son  etroite  unite  et  de 
son  invincible  vitalite,  et  Nous  les  pressions 
ainsi  de  satisfaire  auxbesoins  de  leurs  ames 
en  les  retirant  d’un  etat  dans  lequel  iis  ne 
peuvent  etre  surs  de  leur  salut.  » 

«  Si ,  par  1’inspiration  de  la  grace  divine, 
iis  apercoivent  leur  propre  danger  ,  et  s’ils 
cherchent  Dieu  de  tout  leur  coeur,  iis  se  de- 
pouilleront  facilement  de  toute  opinion  ad¬ 
verse  et  prcconque ;  et,  mettant  de  cote  tout 
desir  de  discussion,  iis  reviendront  3u  Pere 
loin  duquel  iis  se  sont  malheureusement 
egares  pendant  longtemps.  Quant  a  Nous, 
de  Notre  cote ,  Nous  Nous  precipiterons 
joyeusement  a  leur  reneo  utre,  et,  les  embras- 
sant  avec  l’amour  d’un  pere,  Nous  Nous  re- 
jouirons  ,  et  1’Eglise  se  rejouira  avec  Nous, 
de  ce  que  Nos  enfants  qui  etaient  morts  sont 
ressuscites ,  et  de  ce  que  ceux  qui  etaient 
perdus  sont  retrouves. 

Fuit,  inter  Anglicanos  ,  quidam,  nomine 
Daniel  Urquliart ,  qui,  ad  Sanctam  Sedem 
appellationes  direxit,  ut  Petri  Cathedra  de 
jure  belli  et  pacis  quidquam  statueret.  Et 
hoc  est  mirum  ut,  in  Anglicano,  in  quo  ne¬ 
gatio  potestatis  Pontificalis  est  prima  fides 
et  vegetior  ira,  sit  recursus  ad  Pontificem, 
quem  negat  et  abhorret,  ut,  in  orbe,  statua¬ 
tur  legalis  ordo  gentium.  In  hoc  enim  duo 
sunt  :  de  bello  judicium  et  doctrinw  indica¬ 
tio.  Quoad  belli  appreciationem,  nihil  est  di¬ 
cendum;  sed,  quoad  indicatam  doctrinam, 
ad  jus  divinum,  injure  Pontificio  fundatum, 
vergit.  Jam  dixerat  Leibnitz  nihil  sibi  prae¬ 
stabilius  videri  quam  internationale  tribunal, 
cui  praesideret  Papa  et  qui  de  litibus  inter 
populos,  supremo  et  definitivo  judicio,  de¬ 
cerneret.  Item  dicit  Urquliart.  Nihil  ei  vide¬ 
tur  in  hoc  mundo  statutum,  nisi  bella  injus¬ 
ta,  innocentium  trucidatio,  et,  progredien¬ 
tibus  semper  destructionis  instrumentis,  ne- 
cesse  est  ut  Pontifex  decernat  et  coerceatur 
nefanda  sanguinis  effusio.  —  Danieli  Urqu- 
hart  consenserunt  Armeniae  episcopi. 

Fuit  etiam  ,  inter  germanos  Protestantes, 
alius,  nomine  Baumstarck,  qui ,  de  Concilio 
disserens,  multa  dixit  et  vera  et  pia,  quas 
omnia  noir  infeliciter  dicuntur  in  hoc  cla¬ 
more  :  «  Ad  Romam  progrediamus.  » 


Inter  Graecos  ,  episcopus  quidam  ,  quum 
convocationis  bullam  accepisset,  lacrymas 
fudit  uberiores  ;  alter,  in  eodem  casu,  ex¬ 
clamavit  :  Roma !  Roma !  sed  schismaticus 
Patriarcha  Constantinopolitanus  nihil  aliud 
respondit,  nisi  superba  et  vana  verba,  prae- 
tereaque  nihil.  Cum  autem  convocatum  fuit 
concilium,  Graecus  adfuit  nullus,  et  etiam, 
stante  Concilio,  inter  unitos  Armenos,  tenta- 
tum  est  novum  schisma.  Terra  enim  super¬ 
venientem  saepe  bibens  imbrem  ,  et  nullum 
producens  fructum,  deserta  est  et  maledicto 
proxima. 

II.  Dum  autem,  inter  hau-eticos,  de  conci¬ 
lio  disceptabatur,  non  mediocris  exorta  est, 
inter  Catholicos,  quos  Liberales  et  Gallicanos 
vocant,  non  mediocris  contentio.  Haec  sunt 
fusius  revocanda,  ut  directe  Bellarmino  op¬ 
posita. 

Pro  Germania,  omnia  perfecte  exponuntur 
in  dissertatione  quam  ex  Civilia  Cattolica 
excerpsimus  : 

L’effervescence  causee  chez  les  protestants 
par  la  nouvelle  du  Concile  cecumenique  et 
de  1’appel  que  le  Saint-Pere  leur  adressait 
avec  tant  de  bienveillance,  commence  a  se 
calmer ;  mais  voila  que  le  parti  catholique 
liberal  suscite  une  agitation  semblable  au 
sein  de  1’Eglise  en  Allemagne.  Ce  n’est  pas 
arbitrairement  que  nous  appelons  ce  parti 
liberal ,  il  prend  lui-meme  ce  noni  et  il  le  me¬ 
rite,  car  il  est  et  fait  dans  1’ordre  de  la  reli- 
gion  ce  qu’est  et  ce  que  fait  le  liberalisme 
revolutionnaire  dans  fordre  de  la  politique. 
Iis  agissent  en  vue  d’objets  differents  ;  mais 
semblables  en  tout  le  reste,  on  les  dirait 
coules  dans  le  meme  moule.  Pour  le  triomphe 
de  certains  principes,  vrais  o-u  faux,  d’apres 
lesquels  il  pretend  reformer  la  societe,  le 
parti  liberal  politique  remue  et  agite  les 
peuples  par  la  presse,  par  les  reunions  pu- 
bliques,  et  quand  elles  sont  a  sa  disposition 
par  1’action  de  1’autorite  et  des  influences 
puissantes,  il  y  jointles  armes  du  mensonge 
et  de  la  calomnie,  ayant  toujours  le  mot  de 
liberte  sur  les  levres  et  sous  la  plume,  et 
usant  toujours  des  moyens  les  plus  despoti- 
ques  pour  courber  sous  un  regime  d’oppres- 
sion  les  adversaires  quJil  redoute.  Le  parti 
catholique  liberal  en  Allemagne  agit  exacte- 
ment  de  la  meme  maniere.  Yoyons-le  en 
raccourci,  tel  que  nous  le  presentent  les 
ecrits  de  ses  chefs.  Pour  nous  aider  dans 

cette  etude,  deux  articles  du  celebre  Journal 
de  Munich  :  les  Feuilles  historiques  et  politi- 
ques  (1),  et  deux  numeros  du  Journal  de 
Mayence  (2),  nous  arrivent  fort  a  propos. 

La  machination  par  laquelle  le  parti  cher- 
che  a  s’assurer  1’avantage  au  sein  du  Concile 
a  ete  preparee  de  longue  main  ;  ce  n’est  que 
lentement,  peu  a  peu,  avec  beaucoup  de 
precaution  et  d’art  qu'elle  s’est  revelee.  On  a 
d’abord  cherche  h  agiter  le  peuple  allemand 
contre  les  principes  et  les  homines  que  le 
parti  combat,  La  premiere  escarmouche  fut 
engagee  par  une  serie  de  douze  articles  dans 
la  Gazette  universelle  d'  Augsbourg,  a  la  fin  de 
septembre  dernier.  Au  commencement  de 
1’annee  courante,  on  a  lance  plusieurs  bro- 
chures.  Puis  un  secours  venu  d’outre-Rhin  a 
fourni,  au  mois  de  mars  (3)  1’occasion  de 
cinq  articles  tres-violents  publies  par  la 
meme  Gazette  d' Augsbourg .  Ce  fut  ensuite 
une  attaque  generale  de  toute  la  presse.  La 
depeche  du  prince  de  Hohenlohe,  lescinq 
questions  a  proposer  aux  universites  pour  en 
avoir  une  solution  voulue  et  les  deux  Adres- 
ses  de  Coblentz  et  de  Bonn  partirent  ensuite 
coup  sur  coup  au  milieu  de  cette  melee  et 
porterent  1’agitation  au  comble  dans  toutes 
les  classes.  Pretres  etlaiques,  doctes  et  igno- 
rants,  gouvernements  et  parlements  etaient 
convies  a  s’unir  pour  faire  corps  et  agir  de 
concert  dans  un  meme  dessein.  Le  coup, 
bien  que  porte  avec  beaucoup  d’art,  est  loin 
de  produire  l’effet  voulu,  et  l’on  peut  meme 
dire  au’ii  a  eu  un  bon  resultat,  celuidemon- 
trer  que  le  liberalisme  religieux  a  toutes  les 
allures  et  tous  les  procedes  des  agitateurs 
politiques. 

Tous  les  yeux  s’appliquerent  a  decouvrir 
les  auteurs  et  chefs  du  mouvement.  D’abord, 
on  en  fnt  reduit  a  des  doutes,  attendu  que 
ces  hommes  s’etaient  bien  gardes  d’ecrire 
leurs  noms  en  tete  de  leurs  brochures  et  au 
bas  de  leurs  articles,  et  de  se  jeter  dans  la 
lutte  la  face  decouverte  ;  iis  aimaient  mieux 
rester  sous  le  voile  de  Tanonyme  et  dans  le 
secret  de  leur  coterie.  Mais  il  y  a  tant  de 
journalistes  a  1’affut  des  nouvelles,  qu’ils  fi¬ 
nirent  par  percer  le  mystere.  Un  beau  jour, 
la  Nouvelle  Presse  li.bre,  de  Yienne,  qu’on  dit 


tres-bien  informee  de  ce  qui  se  passe  a  Mu¬ 
nich,  se  permit  d’indiquer  en  ces  termes 
1’inspirateur  de  la  depeche  et  des  questions 
du  prince  de  Hohenlohe. 

«  On  affirme  avec  beaucoup  d’assurance, 
et  en  tout  cas  la  nouvelle  est  tres-vraisem- 
blable ,  que  c’est  le  docteur  Doellinger,  le 
celebre  erudit,  avec  quelques-uns  de  ses 
amis,  qui  a  conseill6  au  prince  de  Hohenlohe 
1’envoi  de  la  depeche  du  9  avril.  II  est  en 
outre  hors  de  doute  que  la  demarche  par 
laquelle  le  gouvernement  bavarois  a  invite 
plusieurs  cabinets  allemands  du  midi  a  con¬ 
sulter  les  facultes  de  theologie  des  univer¬ 
sites  a  la  meme  origine  (4).  »  D’un  autre 
cote.  M.  Stumpf,  que  l’on  dit  etre  1’auteur 
de  1’adresse  de  Coblentz,  ne  dissimule  point 
ses  rapports  avec  le  docteur  Doellinger.  Or, 
si  bon  compare  les  articles  de  la  Gazette  uni- 
verselle ,  la  depeche,  1’adresse  de  Coblentz  et 
les  deux  brochures  :  le  Prochain  Concile  uni- 
versel,  —  ime  Franche  parole  d  un  Pretre  ca- 
tholique ,  dont  nous  avons  parle  dans  1’article 
publie  sous  ce  titre  :  le  Concile  devant  deux 
pretres  anonymes ,  il  devient  evident  que  ces 
brochures,  ces  adresses,  cette  depeche  ema¬ 
nent  d’une  meme  ecole,  et  ont  6te  compo- 
sees  sous  la  haute  direction  d’un  mememai- 
tre  ;  tant  est  manifeste,  quant  au  fond,  l’iden- 
tite  des  pensees  et  des  arguments !  D’oii  cette 
conclusion  irrefutable  des  Feuilles  historiques 
et  politiques  :  «  Tous  les  fils  du  mouvement 
sont  concentres  a  Munich;  »  les  ordresd’at- 
taque  partent  de  la ;  c’est  la  que  sont  con¬ 
certes  et  determines  les  moyens  a  prendre  ; 
c’est  de  la  que  1’agitation  reqoit  le  mouve¬ 
ment  et  la  vie.  » 

Que  pretendent  les  auteurs  de  cette  agita- 
tion?  quels  sont  les  principes  quJils  defen¬ 
dent  avec  tant  d’ardeur?  Adversaires  decla¬ 
res  de  V infaillibilite  du  Pape  et  des  condam- 
nations  contenues  dans  le  Syllabus ,  iis  veu- 
lent  qu’il  ne  soit  question  au  Concile  ni  de 
l’une  ni  des  autres  ;  iis  veulent  surtout  que 
1’Eglise  soit  proclamee  separee  de  1’Etat ;  iis 
veulent  que  1’Etat,  professant  un  indifferen- 
tisme  absolu  entre  toutes  les  religions,  se 
regie  «d’apres  les  donnees  des  notions  intel- 
lectuelles  et  des  lois  morales  que  1’homme 


(1)  Das  cekumenische  Concil,  seine  Benergler  und  seine  Gegner  :  I.  Die  sclieinbesorgte  Diplorna- 
tie  (16.  Juli,  Seite  159);  II.  Die  Trierer  Adresse  (l.August,  Seite  239).  —  (2)  Das  allgemeine  Concil 
und  die  deutscliwissenschaftliche  Theologie,  N.  177,  175.  —  (3)  C'est  au  mois  de  mars,  si  nous  avons 
bonne  memoire,  que  parurent  les  articles  du  Francais  contre  la  Civilia  caltolica.  Note  dei’ Univers.) 
—  (4)  Numero  du  16  juin. 

congoit  et  dcveloppe  au  moyen  de  ses  seules 
lumieres  naturelles :  n  iis  veulent  que  1’on  mette 
de  cote,  a  tout  jamais,  la  theocratie  du 
moyen-age,  c’est-a-dire  Forganisation  ehre- 
tienne  de  la  societe  ;  iis  veulent  qu  on  sup¬ 
prime  tout  a  fait  Vindex  des  livres  prohibes  et 
tout  tribunal  ayant  mission  de  condamner 
les  mauvaises  doctrines,  laissant  par  gracea 
chaque  Eveque  le  soin  de  les  signaler  quand 
cela  devient  necessaire,  a  raison  du  scan- 
dale;  iis  veulent  qu’une  nouvelle  organisation 
fasse  participer  intimement  les  fideles  aux 
affaires  de  FEglise  ;  representant  la  hierar- 
chie  ecclesiastique  comme  la  cause  du  schis- 
me  du  seizieme  siecle,  iis  veulent  qu’on  la 
detruise  ou  a  peu  pres  ;  en  un  mot  regardant 
1’Eglise  en  general  comme  viciee  dans  son 
enseignement,  dans  sa  constitution,  dans  sa 
discipline  et  devenue,  pourainsi  dire,un  ca- 
davre  sans  vie,  iis  demandent  dans  leurs 
adresses  et  dans  leurs  brochures  qu’elle  soit 
r6form6e  de  fond  en  comble,  et,  comme  iis 
sont  liberaux,  iis  veulent  que  cette  reforme 
soit  liberale  dans  Forganisation  des  sy nodes 
nationaux,  provinciaux  et  diocesains,  libe¬ 
rale  dans  1’election  des  pasteurs,  liberale 
dans  le  maniement  des  affaires  qui  ont  trait 
a  la  religion,  de  telle  sorte  qu’on  finisse  par 
faire  de  1’Eglise  une  republique  populaire  en 
bonne  et  due  forme.  Tcls  sont  les  desirs,  tels 
sont  les  principes  que  les  catholiques  libe¬ 
raux  allemands  expriment  et  propagent  par 
la  presse,  soutiennent  par  leurs  Adresses  et 
cherchent  a  imposer  par  Faction  des  gouver- 
nements. 

Cela  est-il  legitime  ?  Iis  Faffirment  en  toute 
assurance.  Mais  qui  ne  voit  combien  cette 
affirmation  est  contraire  a  la  verite.  Les 
principes  qu’ils  mettent  en  avant  et  dont  iis 
demandent  la  sanction  sont  en  contradiction 
manifeste  avec  1’Encyclique  Quanta  cura  et 
condamnes  dans  le  Syllabus  ;  iis  sont  donc 
en  opposition  avec  les  doctrines  prechees 
par  1’autorite  enseignante  et  dirigeante  de 
1’Eglise  universelle.  Les  paroles  de  1’Adresse 
presentee  par  les  Eveques  reunis  a  Rome,  en 
1867  ,  et  les  adhesions  posterieures  des  Eve¬ 
ques  absents  Fattestent.  Dans  cette  Adresse, 
apres  avoir  rappele  leur  declaration,  faite  en 
1862,  qu’ils  croient  et  enseignent  ce  que  le 
Pape  croit  et  enseigne,  et  qu’ils  rejettent  les 
erreurs  qu’il  rejette;  apres  avoir  remerciele 
Saint-Pere  avec  effusion  des  nouvelles  de- 
clarations,  des  nouvelles  condamnationspro- 
noncees  depuis  cette  epoque,  enfaveur  dela 


verite  contre  Ferreur,  iis  font  prpfession  de 
croire  «  que  Pierre  a  parle  par  la  bouche  de 
Pie  IX  »  et  protestent  que  «  tout  ce  qu’il  a 
dit,  confirme,  proclame,  iis  le  disent,  le  con¬ 
firment  et  le  proclament  avec  lui,  rejetant 
d’une  seule  voix  et  d'un  seul  esprit  tout  ce 
que  le  Pape  a  declare  devoir  etre  r^prouve 
et  rejete  comme  contraire  a  la  foi  divine,  au 
salut  des  ames  et  au  bien  de  la  societe,  et 
gardant  gravee  au  fond  de  leurs  ames  cette 
definition  des  Peres  du  Concile  de  Florence 
dans  le  d6cret  d’union  :•  «  Le  Pontife  romain 
est  le  Vicaire  de  Jesus-Christ,  le  Qhef,  le 
Pere  et  le  Docteur  de  toute  FEglise  et  de  tous 
les  chretiens.  A  lui,  dans  la  personne  de 
Pierre,  a  ete  confie  par  Jesus-Christ  Notre- 
Seigneur,  le  plein  pouvoir  de  paitre,  de  re- 
gir  et  de  gouverner  FEglise  universelle.  » 
II  est  hors  de  doute  que  les  Prelatsparlaient 
ici  de  FEncyclique  et  du  Syllabus,  car  ces 
deux  documents  renferment  tout  ce  que  le 
Pape  a  dit ,  confirme ,  annonce  et  reprouve  en 
matiere  de  doctrine.  Or,  s’opposer  aux  doc¬ 
trines  enseignees  par  Fautorite  enseignante 
de  FEglise,  professer  et  proclamer  aux  quatre 
vents  du  ciel  les  doctrines  qu’elle  a  condam- 
nees  comme  erronees,  qu’est-ce  que  cela? 
Tout  bon  catholique  le  sait  :  c’est  un  acte 
de  rebellion  et,  dans  le  cas  present,  Finsulte 
accompagne  la  revolte  ,  puisque  1’on  de- 
mande  a  cette  autorite  de  nier  dans  le  Con¬ 
cile  ce  qu’elle  a  enseigne  et  confirme  a  la 
face  du  monde. 

Cette  rebellion  n’est  pas  un  fait  particulier 
et  prive  ;  elle  se  produit  publiquement  dans 
le  dessein  declare  de  rendre  le  scandale  uni- 
versel.  C’est  a  quoi  tendent  les  brochures  et 
les  articles  de  journaux,  la  publicite  donnee 
a  1’ Adresse  avant  qu^elle  fut  parvenue  au  pre- 
lat  a  qui  1’on  pretendait  vouloir  la  soumettre, 
1’ardeur  qu’on  mit  a  la  faire  circuler  dans 
les  villes  grandes  et  petites  pour  recueillir 
des  signatures,  les  appels  reiteres  adresses 
aux  personnes  de  tout  rang  et  de  toute  con- 
dition,  afin  d’obtenir  leur  adhesion  represen- 
tee  comme  obligatoire  pour  tout  homme 
d’intelligence  et  de  coeur. 

II  est  vrai  que  les  deux  Adresses  se  ter¬ 
minent  par  cette  declaration  :  «  Les  soussi- 
gnes,  fils  devoues  de  FEglise,  sont  dans  la 
ferme  resolution  de  vivre  et  de  mourir,  avec 
le  secours  de  Dieu,  dans  1’unite  de  FEglise 
et  du  Saint-Siege  de  Rome,  et  dans  1’obeis- 
sance  filiale  a  leur  propre  Eveque.  »  Mais 
toute  FAdresse  n’est  quJune  protestation 

contre  les  doctrines  enseignees  par  le  Saint- 
Siege  et  de  toute  FEglise. 

Les  theologiens  liberaux  de  Bonn  ne  par- 
tagent  pas  1’illusion  des  signataires,  et  sans 
tant  de  fagons  iis  s’expriment  ainsi  :  «  Les 
«  mouvements  de  ces  derniers  jours  (a  pro¬ 
ci  pos  de  1’adresse)  demontrent  que  dans  le 
<i  sein  du  jeune  clerge  se  developpe  une  force 
«  peu  disposee  a  souffrir  en  silence  les  atta- 
«  ques  de  quelques  zeles  ultramontains  contre 
«  la  vie  de  1’Eglise  et  contre  la  Science  eccle- 
«  siastique,  ou  a  se  laisser  mettre  sous  le 
ei  pressoir  ;  des  epouvantails  bons  pour  les 
«  enfants  et  les  grandes  phrases  ne  la  feront 
«  pas  reculer.  »  Pour  qui  sait  la  langue  que 
parient  ces  messieurs,  «  attaquer  la  vie  de 
1’Eglise  et  la  Science  ecclesiastique,  »  signifie 
tout  simplement  defendre  V Encyclique  et  le 
Syllabus.  Iis  ont  tenu  a  prouver  par  le  fait 
qu’ils  ne  sont  pas  gens  a  subir  les  entraves 
du  Syllabus  et  a  se  taire.  L’Archeveque  de 
Gologne  s’etant  rendu  a  Bonn  poury  donner 
la  confirmation,  un  bon  nombre  d’etudiants 
catholiqnes  voulurent  lui  offrir  leurs  hom- 
mages.  Les  homines  dont  nous  parlons  s’op- 
poserent,  dans  leur  Theologische  Litteratur- 
blatt ,  a  cette  demonstration,  «  parce  qu’elle 
«  etait  contraire  a  leurs  principes,  qui  ne 
«  s’accordent  pas  du  tont  avec  les  principes 
«  connus  de  Mgr  1’Archeveque.  »  Yoila  qui 
est  parier  clair  :  nous  refusons  nos  homma- 
ges  a  notre  Eveque  parce  qu’en  fait  de  prin¬ 
cipes  et  de  doctrines  il  ne  pense  pas  comme 
nous.  Que  dire  d’une  reunion  d’hommes  qui 
travaillent  par  tous  les  moyens  a  repandre 
des  principes  opposes  a  ceux  de  FEglise  en- 
seignante,  et  qui  sement  1’agitation  pour  en- 
trainer  les  esprits  a  adopter  et  a  defendre 
ces  memes  principes?  Ne  merite-t-elle  pas, 
si  dure  que  soit  cette  qualification,  d’etre 
traitee  de  faction,  et  de  faction  en  pleine  re- 
volte?  Ldiistoire  ecclesiastique  nous  enseigne 
que  souvent  on  a  vu  des  choses  semblables 
dans  les  commencements  des  schismes  et  des 
heresies. 

L’art  avec  lequel  on  cherche  a  voiler  de 
tels  procedes  est  une  autre  preuve  de  ce  que 
nous  disons.  Dans  tous  les  temps,  lesfactieux 
se  sont  appliques  a  sauver  les  apparences  en 
all^guant  a  l’appui  de  leurs  manifestations 
publiques  des  raisons  plus  ou  moins  graves. 
Les  catholiques  liberaux  d’Allemagne  ne 
manquent  pas  a  cette  tradition.  Dans  sa  Bulle 
d’indiction ,  le  Souverain-Pontife  deplore 
Vetat  de  1’Eglise  affligee  de  tant  de  maux,  et 


declare  qu’il  convoque  le  Concile  pour  y 
porter  remede.  Le  parti  s’empare  de  cette 
declaration,  affecte  d’en  etre  profondement 
touchc,  et  publie  sous  tous  les  dehors  du 
zele  les  deux  tristes  libelles  :  Le  prochain 
Concile  oecumenique ,  —  Une  franche  par  ole, 
etc.  Dans  une  correspondance  adressee  de 
Frunce  a  la  Civiltacattohca,  onfait  connaitre 
les  dispositions  cii  se  trouvent  beaucoup  de 
personnes  de  cette  nation  par  rapport  au 
Concile.  Aussitot  on  prend  texte  de  cette 
correspondance  pour  ecrire  dans  la  Gazette 
umverselle  d' Auqsbourg  des  articles  d’une  ex¬ 
treme  violence  contre  Fautorite  du  Saint- 
Siege,  en  pretendant  defendre  la  vraie  doc- 
trine  contre  1’opinion  heretique  de  Finfaillibi- 
lite  pontificale  que  la  Civiltd  cattolica  et  les 
Jesuites  voudraient  faire  prevaloir  dans  l’E- 
glise  et  dans  le  Concile.  L'Eveque  de  Treves 
ayant  ecrit  dans  unelettre  pastorale  que,  au 
Concile,  on  tiendra  compte  de  la  prudence 
et  de  1’experience,  non-seulement  des  pre- 
tres,  mais  encore  des  laiques,  ons’empresse 
d’adresser  au  venerable  Prelat  la  fameuse 
adresse.  Iis  ne  craignent  pas  de  declamer 
contre  la  constitution  de  PEglise,  de  s’elever 
contre  sa  hierarchie,  de  fouler  aux  pieds  ses 
doctrines,  tantot  en  style  de  tribuns  furieux, 
comme  dans  le  libelle  :  Le  prochain  Concil 
oecumenique ,  et  dans  les  articles  de  la  Gazette 
di Augsbourg ;  tantot  sur  le  ton  plein  d’orgueil 
de  1’homme  qui  commande,  comme  dans 
leurs  adresses  ;  et  cependant,  a  les  en  croire, 
on  ne  doit  voir  en  eux  que  des  fideles  rem- 
plis  de  zele  qui  mettent  au  Service  de  l’E- 
glise  leur  savoir  et  leur  experience,  que  des 
defenseurs  devoues  des  anciennes  doctrines, 
que  des  fils  obeissants  et  soumis  a  leurs  pro- 
pres  pasteurs.  Nous  avons  regret  de  le  dire, 
mais  le  fait  est  certain :  dans  les  commence¬ 
ments  de  leur  revolte,  les  protestanfs  et  les 
jansenistes  ne  procedaient  pas  autrement ; 
c’etaient  les  memes  eris,  les  memes. plaintes 
sur  1’Etat  present  de  1’Eglise,  les  memes  pro- 
testations  de  devouement  et  de  fidelite. 

Le  parti  ne  neglige  pas  1’artifice  assez  vul- 
gaire  qui  consiste  a  chanter  ses  propres 
louanges,  a  celebrer  la  qualite  et  la  quantit^ 
de  ses  adherents.  La  faction  se  tenait  d’abord 
cachee  dans  Fombre,  et  ses  manifestations 
ne  se  produisaient  que  sous  le  voile  de  Fa- 
nonyme  ;  pour  lui  donner  corps  et  la  faire 
apparaitre  comme  une  force  deja  puissante, 
on  annonce  une  grande  et  solennelle  sous- 
cription  ala  fameuse  adresse,  et  les  journaux 

se  chargent  de  la  pousser.  La  Gazette  d' Augs- 
bourg  (n°  152),  la  premiere,  embouche  la 
trorapette  :  «  Dans  la  ville  de  Coblentz,  de 
«  bons  catboliques,  des  catholiques  eclaires , 

<(  signent  une  adresse  a  1’Eveque  de  Treves. 

«  II  s’agit  dans  cette  adresse  des  biens  les 
«  plus  sacres  de  Thomme ;  ce  serait  donc  une 
«  l&chetd  digne  de  reprobation  devant  Dieu 
«  et  devant  les  homines  des’abstenir,  par  des 
«  motifs  de  crainte,  de  donner  son  adh6sion. 

«  Aussi,  non-seulement  a  Coblentz,  mais 
«  encore  dans  d’autres  contrhes  de  1’Allema- 
«  gne,  d’autres  hommes  religieux  et  instruits 
«  se  preparent  a  exprimer  les  meraes  senti¬ 
et  ments  et  sous  des  formes  encore  plus  libe- 
«  rales.  » 

La  Volkszeitung  de  Cologne  repond  a  cet 
appel,  et  dans  ses  numeros  des  7  et  10  juil- 
let,  annonce  avec  des  eris  de  joie  que  *  des 
«  Adresses  viennent  d’etre  envoyees  a  l’Ar- 
«  cheveque  par  les  villes  de  Bonn  et  d’An- 
t(  dernach ;  et  que  ces  Adresses  sont  signees 
«  par  des  professeurs  de  1’universite,  des 
«  professeurs  du  gymnase,  des  membres  du 
«i  tribunal  et  du  conseil  municipal,  des  avo- 
«  cats,  des  marchands  et  des  proprietaires.  » 
Le  Litteraturblatt ,  organe  de  la  faculte  de 
theologie  de  Bonn,  se  metapres  elle  abattre 
le  tambour  sans  rien  perdre  de  sa  gravitd 
theologi  que  :  «  Par  suite  des  informatious 
«  soit  verbales,  soit  ecrites  qu’elle  a  reeues, 
« la  redaction  peut  affirmer  que  desonnais 
«  les  opinions  exprimees  dans  les  Adresses 
a  sont  partagees  par  la  plus  grande  partie 
«  des  catholiques  de  1’Allemagne  quiveulent 
«  le  bien  de  1’Eglise  et  qui  connaissent  les 
«  besoins  de  notre  temps.  Que  tous  ceux  qui 
«  en  ont  le  droit  aecourent  donc  pour  signer 
«  ces  Adresses  de  leur  nom  avec  une  virile 
«  fermete.  »  Qui  ne  croirait  voir  les  bons  ca¬ 
tholiques,  les  catholiques  eclaires ,  les  hom¬ 
mes  d’une  fermete  virile,  accourir  en  foule 
pour  se.  disputer  l’honneur  de  signer  l’A- 
dresse?  Yaines  fanfaronnades  et  bien  dignes 
du  mepris  qu’elles  inspirent.  Quelle  fermete 
virile  ne  faut-il  pas  pour  signer  une  Adresse 
que  le  gouvernement  approuve,  que  tous 
les  grands  journaux  celebrent,  que  des  per- 
sonnages  en  honneur  aupres  du  vulgaire 
appuient  de  leur  influence  ?  quant  au  nombre 
des  signataires,  au  bruit  qu’en  faisaient  les 
journaux,  il  devait  s’elever  a  je  ne  sais  com- 
bien  de  milliers;  mais  en  fa.it  ces  milliers  se 


reduisent  a  des  dizaines.  Pour  ce  qui  est  de 
la  qualite,  on  voit  figurer  parmi  eux  de  bons 
catholiques  a  la  Renan,  et  on  y  cherche  en 
vain,  disent  les  Feuilles  historiques  et  politi- 
ques  (n°  du  ler  aout),  les  nonis  des  hommes 
universellement  reconnus  comme  bons  ca¬ 
tholiques  dans  les  pays  rhdnans.  Dans  plu- 
sieurs  villes  importantes,  les  sollicitations 
les  plus  actives  n’ont  pu  obtenir  une  seule 
signature.  A  Coblentz,  1’Adresse  a  6te  pre- 
sentee  a  c.ent  vingt  personnes,  quarante-cinq 
seulement  ont  signe.  A  Bonn ,  un  grand 
nombre  de  laiques,  qui  par  leur  doctrine  et 
leur  savoir  ne  sont  inferieurs  a  aucun  des 
signataires,  ont  formellement  refusdleur  ad- 
hesion  (1). 

Et  puis  sur  les  questions  eccl6siastiques  si 
graves  et  si  d61icates  que  traite  1’Adresse, 
quelle  peut  etre  la  competence  des  signa¬ 
taires  magistrats,  avocats,  administrateurs, 
litterateurs  ,  commergants  ,  agriculteurs  ? 
Mais  qu’importe,  1’essentiel  etait  de  faire 
nombre. 

Deplorant  que  «  un  certain  nombre  de 
«  fideles  s’efforcent  de  donner  pour  ainsi 
«  dire  une  direction  determinee  au  Concile 
«  et  qu’ils  soient  aides  dans  ce  travail  par 
«  un  ordre  fameux  usant  de  toute  la  puis- 
«  sance  de  son  organisation  concentree,  » 
les  catholiques  liberaux  de  1’Allemagne  se 
sont  leves  comme  un  seul  homme  pour  em- 
peclier  un  si  grand  mal.  Iis  se  disent  donc 
animes  du  plus  grand  zele  pour  la  liberte  du 
Concile.  Qu’en  est-il?  Necherchent-ils  pas  par 
tous  les  moyens  a  entrainer  le  Concile  dans 
leurs  voies?  Peut-on  voir  autre  chose  qu’une 
tentative  de  pression  morale  dans  cette 
Adresse,  oii  les  questions,  au  lieu  d’etre  mo- 
destement  proposees  et  discuties,  sont  reso- 
lues  avec  la  precision  d’un  decret  qui  doit 
faire  loi  ?  L’agitation  fomentee  par  les  bro- 
chures  et  les  journaux  n’a-t-elle  pas  le  meme 
caractere  ?  Ses  arguments  ne  sont-ils  pas  les 
calomnies  et  les  menaces?  Cette  pression 
morale  ne  leur  suffisant  pas,  nos  liberaux 
ont  recours  a  la  pression  gouvernementale, 
iis  conseillent  au  prince  de  Hohenlohe  la  fa- 
meuse  depeche  qui  propose  a  tous  les  gou- 
vernements  catholiques  d’employer  la  me¬ 
naee  pour  fermer  la  bouche  a  1’episcopat 
dans  le  Concile,  et  1’empecher  de  r6soudre 
certaines  questions  dans  un  sens  oppose  aux 
principes  du  parti  liberal.  Qui  pourrait  met- 


(1)  Pensees  d’un  theologien  sur  l  Adresse,  etc.  Voyez  YUnivers  du  11  aout. 

tre  en  doute  leurs  bonnes  intentions  ?  Iis  ne 
veulent  que  preserver  1’Eglise  de  1’erreur  qui 
va  la  seduire  et  de  la  ruine  ou  cette  erreur 
va  la  faire  tomber  !  Iis  crient  contre  1’infail- 
libilite  pontificale,  et  iis  parient  comme  si 
eux-memesse  croyaient  infaillibles.  Ilsdisent 
que  la  definition  de  cette  infaillibilite  serait 
la  consecration  du  despotisme  sur  les  intel- 
ligences  ;  mais  quel  plus  odieux  despotisme 
que  celui  qu’ils  pretendent  exercer  sur  le 
Concile  et  par  le  Concile  sur  toutes  les  intel- 
ligences  catholiques  ? 

Tei  devait  etre,  ainsi  devait  agir  dansTE- 
glise  le  liberalisme  religieux,  imitateur  fidele 
du  liberalisme  politique  :  agiter,  former  de$ 
factions,  susciter  la  revolte,  chercher  a  s’im- 
poser  par  le  despotisme  en  se  proclamant  le 
defenseur  de  la  liberte. 

In  Gallia  fuit  similiter  et  aliter  :  aliter 
quoad  modum,  similiter  quoad  caecitatem. 
Factio  gallicana  omnia  permiscere  tentavit. 
Corrupta  principia,  quasi-haeretica  tenaci¬ 
tate,  pervulgare  voluit  et  ad  hoc  venit  ut, 
ne  summo  quidem  sanctae  Sedis  judicio, 
communi  episcoporum  consensu  firmato, 
obediret.  Et  ulterius  progrediens,  Ecclesiam 
ipsam  corrumpere  enixa  est,  seipsam  solam 
sapientem  dictitans,  et  ultramontanam  par¬ 
tem  vocans  familiam  catholicam.  —  De  qua 
haec,  ad  Dom.  Gueranger  scripsit,  12  Martii 
1870,  summus  Pontifex  : 

«  Cette  folie  monte  a  cet  exces,  qu’ils  en- 
treprennent  de  refaire  jusqud  la  divine  cons- 
titution  de  l' E glise  et  de  1’adapteraux  formes 
modernes  des  gouvernements  civils ,  afin 
d’abaisser  plus  aisement  1’autorite  du  Chef 
supreme  que  le  Christ  lui  a  prepose  et  dont 
iis  redoutent  les  prerogatives.  On  les  voit 
donc  mettre  en  avant  avec  audace,  comme 
indubitables  ou  du  moins  completement  li¬ 
bres,  certaines  doctrines  maintes  fois  re- 
prouvees,  ressasser  d’apres  les  anciens  de- 
fenseurs  de  ces  memes  doctrines  des  chica- 
nes  historiques,  des  passages  mutiles,  des 
calomnies  lancees  contre  les  Pontifes  ro- 
mains,  des  sophismes  de  tout  genre.  Iis  re- 
mettent  avec  impudence  toutes  ces  choses 
sur  le  tapis,  sans  tenir  aucun  compte  des 
arguments  parlesquels  on  les  a  cent  fois  re- 
futees. 

Leurbut  est  d’ agiter  les  esprits,  et  d’ exciter 
les  gens  de  leur  faction  et  le  vulgaire  ignorant 
contre  le  sentiment  eommunement  professe. 


Outre  le  mal  qu’ils  font  en  jetant 'ainsi  le 
trouble  parmi  les  fideles  et  en  livrant  aux 
discussions  de  la  rue  les  plus  graves  ques- 
tions,  iis  nous  rdduisent  a  deplorer  dans  leur 
conduite  une  deraisun  egale  d  leur  audace. 
S’ils  croyaient  fermement,  avec  les  autres 
catholiques,  que  le  Concile  oecumenique  est 
gouverne  par  le  Saint-Esprit,  que  c’est  uni- 
quement  par  le  souffle  de  cet  Esprit  divin  qiiil 
definit  et  propose  ce  qui  doit  etre  cru,  il  ne 
leur  serait  jamais  venu  en  pensee  que  des 
choses  ou  non  revelees,  ou  nuisibles  a  l’E- 
glise,  pourraient  y  etre  definies,  et  iis  ne 
s’imagineraient  pas  que  des  manceuvres  hu- 
maines  pourront  arreter  la  puissance  du 
Saint-Esprit,  et  empecher  la  definition  de 
choses  revdlees  et  utiles  a  1’Eglise. 

a’  Iis  ne  se  persuaderaient  pas  qu’il  ait  ete 
defendu  de  proposer  aux  Peres  en  la  ma- 
niere  convenable,  et  dans  le  but  de  faire  res- 
sortir  avec  plus  d’eclat  la  verite  par  la  dis- 
cussion,  les  difficultes  qifils  auraient  a  op- 
poser  a  telle  ou  telle  definition.  S’ils  n’e- 
taient  conduits  que  par  ce  motif,  iis  s’abs- 
tiendraient  de  toutes  les  menees  a  1’aide  des- 
quelles  on  a  coutume  de  capter  les  suffrages 
dans  les  assemblees  populaires,  et  iis  atten- 
draient  dans  la  tranquillite  et  le  respect 
1’effet  que  doit  produire  la  lumiere  d’en 
haut.  » 

Haec  Pontificis  sententia  primum  cadit  in 
opus  quod  edidit  Maret,  episcopus  in  parti¬ 
bus  infidelium  et  decanus  in  partibus  Sorbo- 
nicorum.  Opus  prodiit  Parisiis,  prima  Sep¬ 
tembris  parte,  sub  hoc  titulo  :  Du  Concile 
general  et  de  la  paix  religieuse  :  La  constitu- 
lion  de  VEglise  et  la  periodicite  des  Condies 
generaux  :  Memoire  soumis  au  prochain  Con¬ 
cile  oecumenique  du  Vatican ,  2  vol.  in- 8°.  At 
quomodo  hoc  factum,  gallice  scriptum,  ad 
Concilium  dirigitur,  qui  canonice  eruditur 
tantum  Ecclesiae  lingua?  Sed  ad  graviora 
veniamus. 

In  systemate' quod  fabricavit  Sorbonicus 
Maret,  vapulat  Bellarminiana  de  superiori- 
tate  Papae  doctrina,  et  proponitur  doctrina 
de  superioritate  Concilii.  Ex  communissimo 
theologorum  sensu  : 

1°  Donum  infall ibilitatis  in  fide  Petro  factum 
est,  et,  ex  verbis  Domini,  fratres  confir¬ 
mat  Petrus  ; 

2°  Hoc  donum  a  Patribus  et  Conciliis,  mil- 
lies  et  millies  vocatur  Privilegium  Petri 
et  Sancti  Petri  Praerogativa ; 

3°  Consequenter  Petri  successor  confirmat 
fratres,  possessione  juris  divini  et  privi¬ 
legii  divini  exercitio,  non  tantum  eos  con¬ 
sulendo  aut  convocando,  sed  etiam  testi¬ 
ficando,  docendo,  judicando,  cum  spe¬ 
ciali  Dei  assistentia,  quee  Summum  Pon¬ 
tificem,  ut  universalem  Doctorem,  in  ma¬ 
teria  fidei  et  morum  reddit  infallibilem. 
In  Maretico  systemate  : 

1°  Papa  possidet  medium  certum  dandi  suis 
judiciis  infallibilitatem ; 

2°  IIoc  medium  certum  consistit  in  consu¬ 
lendo  episcopatu; 

3°  Consequenter  Papa  dat  suis  judiciis  infal¬ 
libilitatem,  tantum  eam  ab  episcopatu  re¬ 
cipiendo. 

Hoc  systema,  si  tamen  bene  intelligitur, 
summorum  Pontificum  infallibilitatem  abso¬ 
lute  negat,  nam  episcopus  Surensis  infallibi¬ 
litatem  vidit  hic  tantum  ubi  Pontifex  in  suo 
judicio  dedit  quod  ab  Episcopis  recepit.  Quo 
modo,  in  contrario  sumuntur  sensu  verba 
Domini.  Jam  non  Petrus  confirmat  fratres, 
sed  confirmatur  a  fratribus.  Infallibilitatis 
donum  in  corpore  residet  et  ad  caput  venit, 
cum  episcopos  consuluit  Papa.  Hic  est  in¬ 
fluxus  corporis  in  caput,  non  capitis  in  cor¬ 
pus. 

Hinc  sequitur  : 

i°  Nullum  ex  cathedra  Pontificale  judicium 
esse  certum,  nisi  Pontifex  summus  agit 
.cum  episcopis ; 

2°  Romanum  Pontificem  jure  divino  coactum 
esse  adhibendi  certissima  media,  ut  erro¬ 
rem  auferat,  id  est,  ad  episcopos  recur¬ 
rendi. 

Ultimae  istius  systematis  consequentias  pa¬ 
tent  : 

1°  Concilium  generale  est  ita  supra  Papam 
ut,  Ecclesiam  repraesentans,  habet  Papam 
ut  Vicarium.  Aut,  ut  moderationi  servia¬ 
mus,  duae  sunt,  in  Ecclesia,  supremae  po¬ 
testates,  Papa  scilicet  et  Concilium,  et  in 
eorum  conjunctione  viget  potestas  totalis; 
ita  tamen  ut  Papa  Concilio  subordinetur ; 
2°  Unde  deducitur  Conciliorum  decennalitas , 
quod  probatur  ex  capite  Frequens  Concilii 
Gonstantiensis  et  multis  auctoris  cogita¬ 
tionibus  ;  sed  non  Scriptura  sacra,  neque 
Patribus  et  historiae  factis,  quae  novo  sys¬ 
temati  prorsus  repugnant. 

In  hoc  systemate  admittendo,  si  auctori 
credimus,  inveniuntur  controversiarum  fi¬ 
nis,  scolarum  et  systematum  conciliatio ;  at, 


pro  nostro  judicio  ,  in  hoc  magis  foetent 
schisma  et  haeresis,  quam  emanant  veritas  et 
pax.  Quare,  instinctivo  quodam  sensu,  ubi 
apparuit  opus  :  De  Concilio  generali  et  pace 
religiosa ,  summo  impiorum  plausu  exceptum 
est  et  piorum  tristitia.  Novum  et  inauditum 
opus  statim  confutarunt  episcopi,  scilicet  : 
Ludovicus-Franciscus  Pie,  episcopus  Picta- 
viensis,  Joannes-Maria  Doney ,  episcopus 
Montis-Albani,  et  Claudius-Henricus  Plan- 
tier,  Nemausi  episcopus.  Epistolis  pastorali¬ 
bus  uberiores  tractatus  adjecerunt  scripto¬ 
res  docti,  scilicet  :  Lugdunensis  theologiae 
professor,  A.  Matignon,  in  duplici  opusculo 
contra  gallicanismi  renovationem,  H.  Ra- 
miere  in  opusculo  cui  titulus  :  DD.  Maret 
Contradictiones,  etDom.  Gueranger  in  ope¬ 
re  inscripto  :  De  Pontificali  monarchia.  Mox 
in  eo  erat  ut  aperiretur  Vaticani  Concilium  ; 
his  tamen  respondit  Maret,  cui  consonabat 
quidam  germanus,  Jani  larva  latens.  Ultra- 
marini  interea  episcopi,  per  Galliam  trans¬ 
euntes  ut  Romam  peterenf,  machinationem 
divulgarunt  :  pluribus  abhinc  mensibus  om¬ 
nes  receperant  anonymum  opusculum,  in 
quo,  non  sine  veneno  et  mendacio,  instilla¬ 
bantur  falsa  Mareti  et  Jani  principia.  Paulo 
post  inventum  est  opusculum  germano-gal- 
licanum,  in  pluribus  linguis  conversum,  ad 
omnes  fere  orbis  episcopos  missum  fuisse. 
Quocirca,  acerrimus  quandam  dominii  tem¬ 
poralis  defensor,  C.  V.  Dupanloup,  nunc 
Mareto  favens,  sed  majori  aigritudine  quam 
theologia,  contra  infallibilitatem  Observa¬ 
tiones  edidit  et  in  Aloysium  VeUillot,  incly- 
tumEcclesise  defensorem,  usque  ad  nauseam 
invectus  est.  Sic  ad  Concilium  apertum  de¬ 
venimus,  sed  absque  systematum  concilia¬ 
tione  et  pace  absente. 

In  suis  observationibus  contra  opportuni¬ 
tatem,  Dupanloup  politicas  difficultates  op¬ 
ponit  et  dein  difficultates  theologicas.  Sed 
hunc  audiamus. 

Panni  les  thdologiens,  les  plus  grands  par- 
tisans  de  Finfaillibilite  avouent  eux-memes 
les  prodigieuses'  difficultes  pratiques  qui 
peuvent  se  rencontrer  ici.  Ce  sont,  disent- 
ils,  des  difficultes  inextricables,  intricatissi- 
mce  difficultates;  et  les  plus  habiles,  ajou- 
tent-ils,  ont  toute  la  peine  du  monde  a  s’en 
tirer  :  in  quibus  dissolvendis  multum  theologi 
peritiores  laborant. 

1°  Difficultes  tirees  de  la  necessite  de  d6- 
finir  les  conditions  de  Facte  ex  cathedra , 

tous  les  actes  pontificaux  n’ayant  pas  ce  ca- 
ractere. 

2°  Difficultes  tirees  du  double  caractere 
du  Pape,  consid<§r6  soit  comme  docteur  pri- 
v6,  soit  comme  Pape. 

3°  Difficultas  tirees  des  multiples  ques- 
tions  de  fait  qui  se  peuvent  poser  a  propos 
de  tout  acte  ex  cathedra. 

4°  Difficultas  tirees  du  passe  et  des  faits 
historiques. 

5°  Difficultes  tirees  du  fond  meme  de  la 
question. 

6°  Difficultes,  enfin,  tirees  de  fetat  des 
esprits  contemporains. 

La  premiere  chose  a  faire  par  le  Concile, 
avant  de  porter  ici  une  definition  dogmati¬ 
que,  ce  serait  donc  de  determiner  les  con- 
ditions  de  1’infaillibilite ;  car  definir  1’infail- 
libilite  du  Pape,  sans  preciser  et  definir  les 
conditions  de  cette  infaillibilite,  ce  serait  ne 
rien  definir,  parce  que  ce  serait  definir  trop, 
ou  pas  assez. 

Mais  comment  determiner  ces  conditions? 
Les  theologiens  en  disputent,  soit  en  theo¬ 
rie,  in  abstracto ,  soit  in  concreto  et  en  fait. 
En  un  mot,  quand  et  comment  le  Pape  est-il 
infaillible?  Voila  ce  qu’il  faudrait  determi¬ 
ner.  Mais  c’est  ici  que  les  difficultes  ne  sont 
pas  mediocres. 

Le  Pape,  toutes  les  fois  qu’il  parle,  est-il 
infaillible?  Des  theologiens  1’ont  pense.  — 
Ou  bien  ne  1’est-il  que  quand  il  parle,  comme 
on  dit,  ex  cathedra ? 

Mais  c’est  precisement  pour  definir  les 
conditions  de  la  parole  ex  cathedra  que  le 
Concile,  s’il  jugeait  a  propos  d’entrer  dans 
cette  question,  aurait  fort  a  etudier  et  fort  a 
faire. 

Qu’est-ce,  en  effet,  que  la  parole  ex  cathe¬ 
dra ?  quelles  en  sont  les  conditions?  On  dis¬ 
cute  la-dessus  dans  toutes  les  ecoles :  les  uns 
exigent  plus,  les  autres  moins.  Le  Cardinal 
Orsi  ne  parle  pas  pr6cisement  comme  leCar- 
dinal  Bellarmin,  ni  Beliarmin  comme  le  Car¬ 
dinal  Capellari,  qui  fut  depuis  le  Pape  Gre- 
goire  XYI. 

Mansi  parle,  soit  de  «  Conciles  assembles 
prealablement,  »  soit  de  «  docteurs  appe- 
les,  »  soit  de  «  congregations  instituees  »  et 
de  «  supplications  publiques.  »  «  Sans  cela, 


dit-il,  que  Bossuet  le  sache  bien,  nous  ne 
reconnaissons  plus  le  Pape  comme  infail¬ 
lible  (4).  » 

Bellarmin  essaye  de  concilier  ceux  qui 
disent :  Pontifex  consilium  audiat  aliorum  pas¬ 
torum,  avec  ceux  qui  disent  qu’il  peut  d£- 
finir  tout  seul,  etiam  solus  (2). 

Eh  bienl  devant  toutes  ces  divergences 
d’opinions,  et  je  n’en  cite  ici  que  quelques- 
unes,  —  car  on  en  compte  un  bien  plus 
grand  nombre,  meme  parmi  les  theologiens 
ultramontains, —  comment  agira  le  Concile? 
II  faudra  donc  qu’il  entreprenne,  approu- 
vant  les  unes,  reprouvant  les  autres,  la  rude 
taclie  de  faire,  d’une  fagon  dogmatique  et 
absolue,  un  choix  parmi  toutes  ces  opinions 
theologiques;  mais  sur  quelles  bases,  cer- 
taines,  claires  et  indiscutables,  s’appuiera- 
t-il  pour  cela? 

Encore  une  fois,  qu’est-ce  donc  exacte- 
ment  qu’un  acte  ex  cathedra ? 

Est-ce  un  simple  bref  ?  Oui, disent  les  uns; 
non,  disent  les  autres.  Est-ce  un  reserit  ? 
Meme  partage  des  opinions.  Est-ce  une 
bulle,  une  allocution  consistoriale,  une  en- 
cyclique? 

Faut-il,  dans  facte  ex  cathedra,  que  le 
Pape  s’adresse  a  toute  1’Eglise?  —  Oui,  di¬ 
sent  la  plupart.  —  Non,  dit  un  Anglais  pro- 
fesseur  laique  de  theologie  et  journaliste 
contemporain  :  quand  il  ne  parlerait  qu’a 
un  seul  Eveque,  ou  meme  a  un  simple  laique, 
il  peut  avoirvoulu  enseigner  ex  cathedra.  Et 
c’est  assez. 

Eh  bien,  alors,  faut-il  au  moins,  comme 
plusieurs  le  reclament,  pour  qu’il  n’y  ait  au- 
cun  doute  sur  son  intention,que  le  Pape  de¬ 
finisse  la  doctrine  sous  la  sanction  d’unana- 
theme  contre  1'erreur? 

—  Ou  suffit- il,  comme  d’autres  le  preten- 
dent,  qu’il  exprime,  d’une  maniere  quelcon- 
que,  son  intention  de  faire  un  dogme? 

—  Ou  bien  enfin,  comme  le  soutient  en¬ 
core  le  theologien  laique  que  je  citais  tout  a 
1’heure,  peut-il  parier  ex  cathedra ,  meme 
quand  il  n’exprimerait  pas  clairement  son 
iutention  d’imposer  la  foi?  Etiamsi  obligatio 
assensum  praestandi  non  diserte  exprimatur  (3). 

—  Ou  bien  faut-il,  comme  certains  autres 
le  veulent,  que  le  Pape  ait  consulte?  Et,  s’il 


(1)  De  Maistre,  Du  Pape,  liv.  I,  ch.  X,  Y.  —  (2)  Disputationes  Bcllarmini.  —  (3)  M.  Ward ,  De 
infallibilitatis  extensione ,  thesis  duodecima,  p.  35.  —  M.  Ward  est  un  ancien  rainiatre  anglican 
converti,  zele  catholique  aujonrd’luu,  et  qui  a  et6,  quoique  laique,  professeur  de  theologie  au  grand 
seminaire  de  1’archeveche  de  Westminster. 

le  faut,  qui  doit-il  consulter?  Quelques  Eve- 
ques?  ou,  a  defaut  d’Eveques,  les  Cardi- 
naux?  ou,  a  defaut  des  Cardinaux,  les  con- 
gregations  romaines?  ou,  a  defaut  des  con- 
gr6gations  romaines,  des  theologiens,  des 
docteurs,  et  combien?  Suffirait-il  d'un  de- 
cret  qu’il  aurait  dresse  seul  dans  son  cabi- 
binet?  Pourquoi  distinguer,  disent  quelques- 
uns,  la  ou  les  paroles  des  promesses  ne  dis¬ 
tinguent  pas  ? 

Yoici,  du  reste,  un  autre  theologien  con- 
temporain,  1’AUemand  Phillips ,  que  cette 
difficult6  n’arrete  pas.  Pour  lui  la  definition 
ex  cathedra  ne  demande  que  lePape  consulte 
qui  que  ce  soit :  ni  le  Concile,  ni  1’Eglise  ro- 
maine,  ni  le  college  des  Cardinaux.  Le  doc- 
teur  allemand  va  plus  loin  encore;  il  n’est 
pas  necessaire,  selon  lui,  que  «le  Paperefle- 
chisse  mur ement; 

«  Ni  qu’il  etudie  soigneusement  la  ques- 
tion,a  la  lumiere  de  la  parole  deDieu  ecrite 
et  traditionnelle ; 

«  Ni  qu’il  eleve  sa  priere  vers  Dieu  avant 
de  prononeer. 

«  Sans  toutes  ces  conditions,  sa  decision 
n’en  serait  pas  moins  aussi  valide,  aussi  va- 
lable,  aussi  obligatoire  pour  toute  1’Eglise, 
que  s’il  avait  observe  toutes  les  precautions 
que  dictent  la  foi,  la  piete,  le  bon  sens.  » 

Que  faut-il  donc,  selon  ce  docteur,  pour 
qu’une  definition  soit  ex  cathedra ?  Le  voici  : 
«  II  reste  a  dire,  d’apres  cela,  pour  defendre 
la  valeur  d’une  decision  ex  cathedra ,  qu’elle 
existe,  lorsque  le  Pape,  dans  un  Concile  ou 
hors  d’un  Concile  verbalement  ou  par  ecrit, 
donne  a  tous  les  fideles  chretiens,  comme 
Yicaire  de  Jesus-Christ,  au  nom  des  Apotres 
Pierre  et  Paul,  ou  en  vertu  de  1’autorite  du 
Saint-Siege,  ou  en  d’aut?'es  termes  semblables , 
avec  ou  sans  la  menaee  de  l’anatheme,  une 
decision  relative  au  dogme  ou  a  la  morale.» 
(Phillips,  dict.  Goschler,  article  Pape). 

D’apres  ce  theologien,  1’Eglise  n’a  pas  le 
droit  de  mettre  une  restriction  ni  une  con- 
dition  quelconque,  quant  a  la  validite,  a 
l’exercice  de  l’infaillibilite. 

Un  6crivain  frangais,  auteur  d’un  recent 
traite  De  Papa ,  ne  dit  guere  autre  chose,  et 
ne  demande,  pour  que  le  Pape,  pariant  a 
l’Eglise  universelle,  soit  infaillible,,  qu’une 
condition  :  non  pas  qu’il  ait  prie,  non  pas 
qu’il  ait  delibere,  etuclie,  consulte,  mais  sim- 
plement  qu’il  ait  eu  1’iutention  de  faire  un 
dogme,  et  qu’il  n’ait  pas  ete  violente. 

M.  Ward,  nous  1’avons  vu,  ne  demande 


meme  pas  que  le  Pape  s’adresse  a  l’Eglise  : 
qu’il  s’adresse  a  un  seul  eveque  ou  a  un 
seul  laique,  cela  suffit. 

Yoila  donc  de  quelle  sorte  quelques-uns 
ne  craignent  pas,  aujourd’hui,  de  traiter  ces 
immenses  questions ! 

Je  dis  quelques-uns ,  et  je  prie  qu’on  veuille 
bien  remarquer  ce  mot ;  car  je  ne  voudrais 
pas  que  toutes  les  plus  extremes  theories 
parussent  etre,  contre  mon  intention,  mises 
au  compte  de  toute  la  theologie  catholique. 

Eh  bien  !  en  presence  de  toutes  ces  opi- 
nions,  le  Concile  declarera-t-il  qu’il  y  a  une 
forme  necessaire,  sous  laquelle  le  Pape  sera 
tenu  d’exercer  son  infaillibilite  ?  ou  bien  la 
forme  n’y  feiuit-elle  rien?  etle  Pape  sera-t-il 
infaillible,  quand  et  de  la  maniere  qu’il  ju¬ 
gera  bon  de  l’etre,sans  avoir  ni  prie,  ni  etu¬ 
die,  ni  consulte,  et  s’adressant  au  premier 
fidele  venu? 

Et,  puisque  determiner  en  quelles  circon- 
stances  le  Pape  est  infaillible,  c’est  determi¬ 
ner  aussi  dans  quelles  conditions  il  ne  l’est 
pas,il  y  aura  donc  a  deliminer  ici  deuxdog- 
mes  au  lieu  d’un  :  le  dogme  de  1’infaillibi- 
lite  et  le  dogme  de  la  faillibilite?  On  decla- 
rera,  comme  de  foi,  non-seulement  que  le 
Pape  est  infaillible  dans  telles  et  telles  con¬ 
ditions,  mais  encore  que  dans  telles  et  telles 
conditions  il  est  faillible. 

Et  comment,  encore  une  fois,  s’y  pren- 
dra-t-on  pour  fixer  ces  limites?  Ou  sont- 
elles  clairement  dans  1’Ecriture?  Ou  sont- 
elles  dans  1’enseignement,  si  varie  et  si  con- 
tradictoire  ici,  des  theologiens?  Quelles  opi- 
nions  va-t-on  eriger  en  dogmes  ou  en  here- 
sies? 

Et  si  on  ne  le  fait  pas,  dans  quel  inconnu 
va-t-on  jeter  1’Eglise? 

Alibi  producit  theologos,  quos  contendit 
infallibilitati  oppositos.  Jam  non  agitur  de 
opportunitate,  sed,  si  episcopo  fides,  agitur 
contra  fidem  a  theologis. 

Yoici  une  liste  bien  incomplete  :  je  la 
donne  simplement  telle  qu’elle  m’est  com- 
muniquee  par  un  des  plus  savants  theolo¬ 
giens  d’un  des  ordres  religieux  les  plus  il¬ 
lustres  : 

AlphonseTostat,  un  des  plus  celebres  doc¬ 
teurs  espagnols  de  1’universite  de  Salaman- 
que  (quinzieme  siecle),  et  que  Bellarmin  ap- 
pelait  stupor  mundi. 

Adrien  Florent,  savant  theologien  de  l’u- 

niversite  de  Louvain,  qui  fut  depuis  le  Pape 
Adrien  VI  (seizieme  siecle) :  Certum  est  quod 
Papa  possit  errare — in  re  quce  tangit  fidem... 
per  suam  Decretalem  (Adrian.  Comment.  in 
4  lib.  sententiarum). 

Jacques  Almain,  professeur  au  college  de 
Navarre  (quinzieme  siecle)  :  de  Potestate  ec¬ 
clesiastica  et  laicali ,  c.  3. 

Jean  Gerson,  le  celebre  chancelier  de  l’u- 
niversite  de  Paris  (quinzieme  siecle). 

Nicolas  de  Cusa,  Cardinal  et  Eveque  de 
Brixen,  Allemand  (quinzieme  siecle). 

Jean  Driedn,  une  des  gloires  de  1’univer- 
site  de  Louvain  (seizieme  siecle).  Lib.  IV,  de 
Dogmatibus  ecclesiast.,  cap.  4,  et  lib.  II,  de 
Christiana  libertate ,  cap.  11. 

Alphonse  de  Castro,  theologien  espagnol, 
de  1’ordre  de  Saint-Frangois  (seizieme  sie¬ 
cle). 

Pierre  dJAilly,  chancelier  de  l’universite 
de  Paris,  Cardinal,  surnomme  le  Marteau 
des  hdretiques  (quinzieme  siecle). 

Jean  Major,  docteur  de  1’universite  de  Pa¬ 
ris  (quinzieme  siecle). 

Nicolas  Tedeschi,  dit  le  Panormitain,  ce¬ 
lebre  canoniste,  Archeveque  de  Palerme  et 
Cardinal  (seizieme  siecle).  Son  opinion  est 
attestee  par  Martin  Navarre,  qui  s’y  montre 
lui-meme  tres-favorable. 

Dominique  Soto,  espagnol,  theologien  de 
Salamanque,  de  1’ordre  des  Freres  Precheurs 
(seizieme  siecle). 

Frangois  Zabarella,  Cardinal  et  Archeve¬ 
que  de  Florence,  qui  fut  maitre  du  Panor¬ 
mitain  (quinzieme  siecle).  De  Concil.  Basii. 
1  Parte,  n°  18. 

Nicolas  Aimeric,  theologien  espagnol  (sei¬ 
zieme  siecle).  Falsum  est  quod  in  his  quce  per¬ 
tinent  ad  fidem  vel  mores  determinatum  semel 
per  Summum  Pontificem, ,  non  possit  per  alium 
retractari;  et  il  cite  plusieurs  faits  a  1’appui. 

Pierre  Ortiz  (seizieme  siecle). 

Judoc  Clictovde,  theologien  de  Paris  (sei¬ 
zieme  siecle).  Dans  son  Compend.  veritatum 
ad  fidem  pertinentium. 

Jean  Arboreus,  theologien  de  Paris  (sei¬ 
zieme  siecle).  Lib.  IV  Theosophice,  c.  33. 

Frangois  Victoria,  theologien  de  Salaman¬ 
que,  de  1’ordre  des  Freres  Precheurs  (seizie¬ 
me  siecle).  Lib.  De  potestate  Papce  et  Concil. 
propos.  11. 

Claude  de  Saintes,  theologien  de  1’univer- 
sit6  de  Paris.  (Apo logice  Theodori Besce  respon¬ 
sio.) 

Jean  Coehlee,  theologien  allemand  (sei¬ 


zieme  siecle),  dans  son  livre  intitule  :  Aequi¬ 
tatis  discussio. 

Pierre-Albin  Tretius,  theologien  italien. 
( Tract .  de  Pontificia  potestate ,  ad  Clem.VlI.) 

Pierre  de  Monte,  celebre  canoniste,  Eve¬ 
que  de  Brescia  (quinzieme  siecle).  Tract.de 
potestate  Pontif.  sub  initio. 

Thomas  Campege,  Eveque  de  Feltre  (sei¬ 
zieme  siecle)  :  De  Concilio,  c.  11. 

Clement  Montillian,  Cardinal  de  1’ordre 
des  Freres  Mineurs.  ( Compend .  Institutionum 
theologice ,  c.  19.) 

Jerome  Albani,  Cardinal  (seizieme  siecle): 
De  Potestate  Papce ,  1  part.  n°126. 

Nicolas  Clemengis,  recteur  de  1’universite 
de  Paris  (quatorzieme  siecle). 

Van  Espen,  le  celebre  canoniste  belge 
(dix-septieme  siecle). 

Thomas  Charmes  {De  Eccles.) 

Frederic  Nausea,  Archeveque  de  Vienne, 
un  des  Peres  du  Concile  de  Trente. 

Noel  Alexandre,  theologien,  historien  ec- 
cl6siastique  celebre  (dix-huitieme  siecle). 

On  peut  citer  pour  la  meme  opinion  des 
facultes  de  theologie,  qui  remplirent  le  monde 
de  leurs  disciples,  telles  que  celles  de  Paris, 
d’Angers,  de  Toulouse,  •  de  Cologne,  d’Er- 
furt,  de  Vienne,  de  Cracovie,  etc. ;  en  Italie 
meme,  celles  de  Pavie,  de  Bologne,  et  d’au- 
tres,  citees  par  Tournely  [De  Ecclesia ,  t.  II, 

p.  182). 

C’etait,  on  le  sait,  1’enseignement  de  l’an- 
cienne  Sorbonne,  dont  la  doctrine  fut  suivie 
par  la  plupart,  non-seulement  de  nos  theo- 
logiens,  mais  aussi  de  nos  canonistes  fran- 
gais,  comme  1’atteste  Navarre.  (Cap.  novit, 
not.  3). 

Duval  lui-meme,  qui  le  premier  s’ecarta 
du  sentiment  de  ses  confreres,  n’en  recon- 
nait  pas  moins  que  1’infaillibilite  du  Pontife 
romain  n’est  pas  de  foi  :  Desponsiones  Ponti¬ 
ficis  non  esse  de  fide,  donec  universalis  Eccle¬ 
sia ,  quam  de  fide  est  errare  non  posse,  eas  ac¬ 
ceptaverit.  (Elench.  q.  2,  p.  233,  edit.  rom. 
1614.) 

Parmi  les  theologiens  plus  recents,  et  que 
tout  le  monde  connait,  on  peut  citer,  outre 
notre  grand  Bossuet,  Veron,  Fleury,  Tour¬ 
nely,  Lahogue,  Regnier,  les  freres  Wallem- 
burch,  le  Cardinal  de  la  Luzerne,  le  Cardi¬ 
nal  de  Bausset,  Mgr  Frayssinous,  Mgr  Bou- 
vier,  Jean  Mcehler,  etc.,  etc. 

Nommons  encore  : 

Le  controversiste  irlandais  Thomas  Ma- 
guire. 

L’Eveque  de  Kildar,  Jacques  Doyles,  et 
Murray,  Archeveque  de  Dublin,  dans  leur 
dbclaration  au  Parlement. 

Le  grand  historien  Lingard. 

Arthur  0’Leary,  cblebre  controversiste. 

Le  reverend  doctenr  0’Gonnor,  bibliothe- 
caire  de  Stewe. 

Le  rdvbrend  docteur  Lanignan,  qui  pro¬ 
fessa  le  droit  canon  a  1’universite  de  Pavie. 

Le  docteur  Baines,  6veque  de  Batb. 

Berington  et  Kirke,  controversistes  an- 
glais.  (Voir  Fedition  revue  et  augmentee  par 
le  reverend  J.  Waterworth.  Londres,  1846, 
t.  II,  p.  3.)  . 

Le  reverend  J.  Waterworth.  (. Preface  to 
Verons  Rule  of  faith ,  translated  by  him .) 

Le  reverend  Manning,  celebre  controver¬ 
siste  du  siecie  dernier  :  «  L’infaillibilite  ne 
reside  pas  dans  le  Pape  seu/,  parce  que  le 
mot  seul  exclut  tant  les  Gonciles  generaux 
quele  corpsde  1’Eglise  dispersee.»  (Reponse 
au  cas  propose  par  M.  Lesleys,  6dition  de 
Dublin,  1834,  dediee  a  tous  lesEveques  d’Ir- 
lande,  avec  1’approbation  du  reverend  Mur¬ 
ray,  Archeveque  de  Dublin.) 

Franqois  Kenrick,  Archeveque  de  Balti— 
more  :  Agnoscunt  omnes  controversias ,  si  quae 
forsan  excitatce  fuerint ,  sopiendas  et  supremo 
judicio  ab  Episcoporum  Collegio ,  sive  congre¬ 
gentur  in  unum ,  praesidente  sibi  Episcopo  Ro¬ 
mano ,  sive  in  suis  sedibus  maneant.  (Theolo¬ 
giae  cursus,  t.  II,  c.  vii,  De  una  Ecclesia .) 

Weltzer  et  Welte,  dans  leur  Lexique  eccle- 
siastique ,  traduit  en  franpais  par  Goschler. 
Y.  Pape. 

Yoyez,  du  reste,  Tournely  :  De  Ecclesia , 
t.  II,  p.  260  et  seq. 

Post  episcopos  Dupanloup  et  Maret,  gra¬ 
vius  erraverunt  duo  sacerdotes,  scilicet  Ca- 
rolus  Loyson,  in  religione  frater  Hyacinthus, 
et  Alphonsus  Gratry,  ex  Academia  gallica, 
ambo  liberales  et  ut  liberalismo  faverent, 
ambo  gallicani.  In  epistola  ad  Superiorem 
Ordinis  Garmelitarum  discalceatorum  14  Sep¬ 
tembris  1869,  haec  scribebat  Loyson  : 

L’heure  prbsente  est  solennelle.  L’Eglise 
traverse  Fune  des  crises  les  plus  violentes, 
les  plus  obscures  et  les  plus  decisives  de  son 
existence  ici-bas.  Pour  la  premiere  fois,  de- 
puis  trois  cents  ans,  un  Goncile  cecumenique 
est  non-seulement  eonvoque,  mais  declard 
necessaire  :  ce  sont  les  expressions  du  Saint- 
Pere.  Ge  n’est  pas  dans  un  pareil  moment 


qu’un  predicateur  de  1’Evangile,  fut-il  le 
dernier  de  tous,  peut  consentir  a  se  taire, 
comme  ces  chiens  muets  dTsrabl,  gardiens 
infideles  a  qui  le  prophete  reproche  [de  ne 
pouvoir  point  aboyer  :  Canes  multi ,  non  valen¬ 
tes  latrare. 

Les  saints  ne  se  sont  jamais  tus.  Je  ne  suis 
pas  1’un  cFeux,  mais  toutefois  je  me  sais  de 
leur  race  • —  filii  sanctorum  sumus ,  —  et  j’ai 
toujours  ambitionne  demettre  mes  pas,  mes 
larmes  et,  s’il  le  fallait,  mon  sang  dans  les 
traces  oii  iis  ont  laisse  les  leurs. 

J’61eve  donc,  devant  le  Saint-Pere  et  de- 
vant  le  Goncile,  ma  protestation  de  chretien 
et  de  pretre  contre  ces  doctrines  et  ces  pra- 
tiques,  qui  se  nomment  romaines,  mais  ne 
sont  pas  chretiennes,  et  qui,  dans  leurs  en- 
vahissements,  toujours  plus  audacieux  et 
plus  funestes,  tendent  a  changer  la  constitu- 
tion  de  1’Eglise,  le  fond  comme  la  forme  de 
son  enseignement,  et  jusqu’a  Fesprit  de  sa 
piet<§.  Jeproteste  contre  le  divorce  impie  au- 
tant  qu’insense  qu’on  s’efforce  cFaccomplir 
entre  FEglise,  qui  est  notre  mere  selon  Feter- 
nite,  et  la  societe  du  dix-neuvieme  siecie, 
dont  nous  sommes  les  fils  selon  le  temps,  et 
envers  qui  nous  avons  aussi  des  devoirs  et 
des  tendresses. 

Je  proteste  contre  cette  opposition  plus 
radicale  et  plus  effrayante  encore  avec  la 
nature  humaine,  atteinte  et  revoltee  par  ces 
faux  docteurs  dans  ces  aspirations  les  plus 
indestructibles  et  les  plus  saintes,  Je  pro¬ 
teste  par-dessus  tout  contre  la  perversion 
sacrilbge  de  1’Evangile  du  Fils  de  Dieu  lui- 
meme,  dont  Fesprit  et  la  lettre  sont  egale- 
ment  foules  aux  pieds  par  le  pharisaisme  de 
la  loi  nouvelle. 

Ma  conviction  la  plus  profonde  est  que  si 
la  France  en  particulier,  et  les  races  latines 
en  general,  sont  livrees  a  Fanarchie  sociale, 
morale  et  religieuse,  la  cause  principale  en 
est,  non  pas  sans  doute  dans  le  catholicisme 
lui-meme,  mais  dans  la  maniere  dont  le 
catholicisme  est  depuis  longtemps  compris 
et  pratiqub. 

J’en  appelle  au  Goncile,  qui  va  se  reunir 
pour  chercher  des  remedes  a  1’exces  de  nos 
maux,  et  pour  les  appliquer  avec  autant  de 
force  que  de  douceur.  Mais  si  des  craintes, 
que  je  ne  veux  point  partager,  venaient  a  se 
realiser,  si  1’auguste  assemblee  n’avait  pas 
plus  de  libertb  dans  ses  deliberationsqu’elle 
n’en  a  deja  dans  sa  preparation,  si,  en  un 
mot,  elle  etait  privbe  des  caracteres  essen- 

tiels  a  un  Concile  cecum6nique,  je  crierais 
vers  Dieu  et  vers  les  hommes  pour  en  recla¬ 
mer  un  autre  veritablement  reuni  dans  le 
Saint-Esprit,  non  dans  1’esprit  des  partis, 
representant  reellement  FEglise  universelle, 
non  le  silence  des  uns  et  Foppression  des 
autres.  «  Je  souffre  cruellement  a  cause  de 
la  souffrance  de  la  fille  de  mon  peuple ;  je 
pousse  des  eris  de  douleur,  e.t  1’epouvante 
m’a  saisi.  N’est-il  plus  de  baumc  en  Galaad? 
et  n’y  a-t-il  plus  la  de  m6decin  ?  Pourquoi 
donc  n’est-elle  pas  fermee  la  blessure  de  la 
fille  de  mon  peuple?  »  (Jeremie,  vm.) 

Et  enfin,  j’en  appelle  a  votre  tribunal,  6 
Seigneur  Jesus  !  Ad  tuum,  Domine  Jesu,  tri¬ 
bunal  appello.  C’est  en  votre  presence  que 
j’6cris  ces  lignes  :  c’est  a  vos  pieds,  apres 
avoir  beaucoup  prie,  beaucoup  reflechi, 
beaucoup  souffert,  beaucoup  attendu,  c’est 
a  vos  pieds  que  je  les  signe.  J’en  ai  la  con- 
fiance,  si  les  hommes  les  condamnent  sur  la 
terre,  vous  les  approuverez  dansleciel.  Cela 
me  suffit  pour  vivre  et  pour  mourir. 

Aurelianensi  episcopo  responderat  Archi- 
episcopus  Melchliniensis.  Hujus  controver¬ 
siae  occasionem  nactus,  P.  Gratry,  qui,  sexto 
abhinc  mense  ,  cum  Gallicanistis  adlabora- 
bat,  epistolas  edidit  in  quibus  contra  Hono¬ 
rium  papam,  contra  Falsas  Decretales  noni 
saeculi  et  Thesaurum  grsecum  undecimi, 
nec  non  adversus  Pauli  Papae  IV  bullam  in¬ 
surrexit  ,  dicam  mentiendo  aut  somniando. 
Canonice  damnatus  est  ab  episcopo  Stras- 
burgensi,  Andrea  Ra3ss  et  ab  archiepiscopo 
Tolosano,  Floriano  Desprez,  quibus  adhaese¬ 
runt,  exceptis  factionis  praelatis,  omnes  fere 
Galliae  episcopi.  Quae  sufficienter  innotescent 
si  Strasburgensem  damnationem  referimus  : 

Nous  avons  pris  connaissance  de  deux 
lettres  publiees  par  M.  Fabb6  Gratry,  sous 
ce  titre  :  Mgr  VE  ve  que  d'  Orleans  et  Mgr  V  Ar- 
cheveque  de  Malines.  —  Paris,  1870.  Charles 
Douniol,  libraire-editeur ,  rue  de  Tour- 
non,  29,  et  apres  Nous  etre  convaincu  de 
leur  authenticite,  usant  de  Notre  droit  de 
juger,  en  ce  qui  Nous  regarde  et  pour  Notre 
diocese,  les  <§crits  qui  Nous  paraissentrepre- 
hensibles  au  point  de  vue  de  la  doctrine  et 
dangereux  pour  les  fideles  confies  a  Notre 
sollicitude  pastorale ; 

Considerant  que,  a  1’occasion  d’un  debat 
theologique  qui  s’est  eleve  entre  deux  ven6- 
rables  Prelats,  1’auteur  desdites  lettres,  de- 


passant  toute  mesure,  d6clare  une  legon  du 
br6viaire  romain  «  un  r6oit  mensonger  et 
intolerablc  »  ;  ajoutant  que  jamais  il  n’g  eut 
en  histoire  une  plus  audacieuse  fourberie,  ni 
plus  insolente  suppression  des  faits  les  plus  con- 
siclerables...  que  le  breviaire  romain  resume 
une  longue  suite  de  fraudes  dans  un  dernier  et 
solennelmensonge  (Irplettre,  p.  77),  etailleurs: 
. Vaurais  pu  vous  montrer  aussi  sur  cette  ques- 
tion  les  efforts  seculaires  des  liturgistes  de  la 
cour  romaine  pour  etouffer  la  verite,  pai  V  alte- 
ration  du  breviaire  (11°  lettre,  p.  7-4) ; 

Attendu  que,  par  ces  paroles,  1’auteur  ou- 
trage  ,Vune  fagon  scandaleuse  1’Eglise  ro¬ 
maine,  qui  a  autorise  et  approuve  ledit  bre¬ 
viaire,  qui  oblige  tous  ses  pretres  a  le  reciter 
journellement,  et  qui,  par  consequent,  dans 
1’hypothese  de  1’auteur,  nJauraitpu  etre  que 
dupe  ou  complice  de  ce  qu’il  lui  plait  d’ap- 
peler  la  plus  audacieuse  fourberie  qu’il  y  ait 
en  histoire  ; 

Considerant  de  plus  que,  voulant  quali- 
fier  les  sentiments  et  les  proc6des  de  Yecole 
qui  n’admet  pas  que  les  Papes  puissent errer 
sur  la  foi  dans  des  constitutions  dogma- 
tiques  destinees  a  fixer  Tenseignement  dans 
1’Eglise  entiere,  1’auteur  s’oublie  jusqu’a 
dire  :  II  n’y  a  plus  ici  ni  Science,  ni  raison ,  ni 
cliscussion,  ni  attention,  ni  operation  intellec- 
tuelle  que  Iconque  /'  c’  est  un  vertige,  d  est  une 
ivresse  qui  ne  sait  plus  discerner  les  objets 
(Ire  lettre,  p.  37).  Et  ailleurs  :  Connaissez- 
vous  dans  V histoire  de  1'esprit  humain  une  ques- 
tion  theologique,  philosophique,  historique ,  qui 
ait  ete  aussi  deshonoree  par  le  mensonge ,  la 
mauvaise  foi  et  tout  le  travail  des  faussaires  ? 
Je  le  repete ,  dest  une  question  totalement  gan- 
grenee par  la  fraude  (II8  lettre,  p.  77,  78); 

Attendu  que  ces  qualifications  odieuses 
atteignent  Fimmense  majorite  des  Eveques 
et  des  theologiens  qui  onttoujours  professe, 
et  qui  professent  encore,  a  tout  le  moins 
comme  une  doctrine  certaine,  que  les  cons¬ 
titutions  dogmatiques  des  Souverains  Pon- 
tifes  destin6es  a  fixer  Tenseignement  dans 
FEglise  entiere  (les  seules  dont  il  s’agisse 
dans  1’esprit  de  Fauteur  —  If0  lettre,  p.  49), 
ont  droit  a  un  veritable  assentiment  int6- 
rieur  de  tous  les  fideles  sans  exception,  et 
que  par  consequent  elles  ne  sauraient  con- 
tenir  une  heresie  formelle  ; 

Considerant ,  en  outre,  que  Fauteur  de- 
clare,  en  terminant  sa  premiere  lettre,  quii 
a  recu,  d  cet  effet,  des  ordres  de  Dieu...  quii 
croit  tres  fermement  ecrire  ceci  par  l'ordre  de 

Dieu  et  de  Notre-Seigneur  Jesus-Christ  (pag.  79 
et  80),  s’arrogeant  ainsi  dans  EEglise  une  mis- 
sion  d’enseigner  differente  de  celle  qui  de- 
coule  de  1’autorite  hierarcbique,  et  confon- 
dantpar  un  deplorablesophismeleslumieres 
dela  grace,  qui  nemanquent  jamais  aux  ames 
droites  et  humbles  avec  Vordre  d’enseigner 
qui  ne  peut  se  justifier  que  par  la  mission 
des  pasteurs  legitimes,  ou  par  des  signes 
extraordinaires  de  la  volonte  divine,  recon- 
nus  et  att.estes  par  1’Eglise  ; 

Attendu  que  de  pareilles  pretentions  qui, 
dans  1’espece,  ne  s’appuient  sur  aucun  fait 
connu  ou  suffisamment  prouve,  ouvriraient 
la  voie  aux  reveries  les  plus  funestes  de  l’il- 
luminisme,  et  porteraient  une  grave  atteinte 
k  l’ordre  comme  aux  droits  de  la  bierarchie ; 

Sans  nous  arreter  a  1’explication  de  ces 
etranges  paroles  hasardees  en  tete  de  la 
deuxieme  lettre  (p.  111),  et  la  trouvant  in- 
suffisante,  attendu  que,  ni  la  raison ,  ni  la 
conscience ,  ni  la  foi  d’un  ecrivain  ne  sauraient 
jamais  1’autoriser  a  faire  des  declarations 
aussi  expresses  que  celle-ci  :  Je  crois  tres- 
fermement  ecrire  ceci  par  Vordre  de  Dieu  et  de 
Notre-Seigneur  Jesus-Christ ;  que,  des  lors, 
cette  declaration  n’etant  pas  retiree,  subsiste 
dans  sa  teneur  primitive  et  se  trouve  meme 
corroboree  par  l’appel  que  fait  1’auteur  a  sa 
raison  particuliere  pour  justifier  les  preten- 
dus  ordres  qu’il  aurait  regus  de  Dieu ; 

Considerant  que,  s’il  etait  loisible  a  l’au- 
teur,  comme  a  tout  ecrivain  catholique,  de 
se  livrer  a  une  discussion  serieuse  sur  l’ori- 
gine  de  ce  qu’il  appelle  les  fausses  decre¬ 
tales,  sur  leur  valeur  doctrinale  ou  discipli- 
naire,  le  respect  de  la  verite  et  la  connais- 
sance  la  plus  elementaire  des  monuments 
de  la  tradition  lui  interdisaient  de  soutenir 
que  toutes  les  prerogatives  du  Saint-Siege 
autres  que  la  primaute  ne  reposent  que  sur 
des  documents  faux  (IIme  lettre  p.  56,  71, 
72.); 

Attendu  que,  s’il  en  etait  ainsi,  les  Souve- 
rains  Pontifes  auraient  exerce  pendant  des 
siecles  une  autorite  spirituelle  nonjustifiee 
en  droit,  tandis  que  de  son  cotd  1’Eglise  en- 
tiere  aurait  prete  a  cette  autorite  usurpde 
un  assentiment  aveugle,  cessant  ainsi  d’etre 
indefectible  de  fait;  maximes  intolerables  et 
qui  rappellent  les  declamations  de  Luther  a 
ses  debuts ; 

Considerant  que,  dans  un  langage  dont  la 
violence  depasse  toute  limite,  1’auteur  s’at- 
tache  &  poursuivre  ce  qu’il  nomme  une  ecole 


d’erreur  qui  aspire  a  reguer  aujourd’ hui  sans 
partage. . .  une  ecole  qui  est  depuis  des  siecles , 
et  surtout  en  ce  siecle,  Vopprobre  de  notre  cause 
et  le  fleau  de  la  religion...  une  ecole  d’erreur 
qui  n’est  autre  que  Vobstacle pjrevupar  le  Christ, 
ces  portes  de  1’enfer  qui  essaieront  de  preva- 
loir  contre  VEglise,  mais  qui  ne  pourront  pre- 
valoir  (II0  lettre,  p.  3,  85.); 

Attendu  que  de  telles  assertions  sont  in- 
jurieuses  au  plus  baut  point  pour  les  Souve- 
rains  Pontifes  qui,  dans  1’hypothese  de  l’au- 
teur,  auraient  manque  a  tous  les  devoirs  de 
leur  cbarge  en  laissant  se  developper  depuis 
des  siecles,  sans  la  flctrir,  ni  la  condamner, 
sans  meme  en  signaler  1’existence  aux  fideles, 
une  ecole  qui  pourtant,  s’il  fallait  en^croire 
1’auteur,  serait  Vopprobre  de  notre  cause ,  Ven- 
nemie  de  VEglise  et  le  fleau  de  la  retigion. 

Considerant  que  1’auteur,  voulant  distin- 
guer  entre  le  tresor  de  la  foi  catholique  et  le 
vase  dlargile  qui  le  contient ,  appelle  ce  vase 
d’argile  la  Politique  de  VEglise ,  et  qu’il  attri¬ 
bue  a  cette  politique  del’Eglise  les  mensonges 
qui  nous  ont  trompes ,  qui  nous  ont  divises  et 
qui,  d’apres  lui,  ont  arrete  les  progres  de  la 
foijusqu'd  nos  jours  (IIe  lettre,  p.  80,  81,  82, 
83,  85) ;  oubliant  aussi  que  1'Eglise  est  assis- 
tee  de  1’Esprit-Saint,  non-seulement  dans 
1’enseignement  de  la  foi  et  dans  1’adminis- 
tration  des  sacrements,  mais  encore  dans  le 
gouvernement  de  la  societe  spirituelle,  et 
que,  par  consequent,  attribuer  a  sa  politique 
les  clivisions  de  la  chretiente  et  les  retards 
qu’a  pu  subir  la  conversion  des  peuples, 
c’est  dire  clairement  qu’elle  a  ete  infidele  a 
une  partie  de  sa  mission  : 

Attendu  qu’un  tel  langage,  aussi  contraire 
aux  donnees  de  1’histoire  qu’aux  promesses 
de  EEvangile,  ressemble  a  celui  des  here- 
tiques  de  tous  les  temps  et  de  tous  les  lieux ; 

Considerant  au  surplus  que  le  nom  de 
1’auteur,  son  talent  et  les  Services  qu’il  aren¬ 
dus  precedemment  a  1’Eglise,  loin  d’etre 
pour  Nous  un  motif  de  garder  le  silence  sur 
son  oeuvre,  ne  font  qu’ajouter  a  la  necessite 
de  la  reprouver,  a  cause  du  retentissement 
qu’elle  est  destinee  a  recevoir  et  de  1’interet 
de  curiosite  qui  pourrait  s’y  attacher; 

Considerant  enfin  les  efforts  que  fait  l’au- 
teur  lui-meme  pour  donner  la  plus  grande 
publicite  possible  aux  deux  ecrits  en  ques- 
tion,  et  attendu  que,  des  lors  il  Nous  met 
dans  1’obligation  de  les  signaler  comme  da‘n- 
gereux  au  clerge  et  aux  fideles  parmi  les- 
quels  il  cherche  a  les  repandre  : 

Considerant,  du  reste,  que  1’auteur  ayant 
appartenu  autrefois  a  Notre  diocese,  y  a 
exerce  les  fonctions  du  saint  ministere  pen¬ 
dant  quelques  annees ;  qu’il  y  a  laiss<§  de 
justes  etnombreuses  sympathies,  et  que  par 
suite  il  nous  appartient  tout  particuliere- 
ment  de  premunir  nos  diocesains  contre  le 
danger  de  ses  presentes  productions  ; 

A  ces  causes,  le  saint  nom  de  Dieu  invo- 
que  : 

Art.  1.  Avons  condamnd  et  condamnons 
les  deux  lettres  sus-mentionnees,  comme 
renfermant  des  propositionsfausses,  scanda- 
leuses,  outrageantes  pour  la  sainte  Eglise 
romaine,  ouvrant  la  voie  a  des  erreurs  deja 
condamn^es  par  les  Souverains  Pontifes, 
temeraires  et  sentant  1’heresie. 

Art.  2.  Faisons  defense  sous  lespeinesde 
droit  au  clerge  et  aux  fideles  de  notre  dio¬ 
cese  de  lire  lesdites  lettres;  de  les  commuui- 
quer,  et  de  les  conserver  chez  eux. 

Art.  3.  Etendons  la  meme  defense  a  tous 
les  ecrits  que  le  susdit  auteur  pourrait  pu- 
blier  dans  la  suite  en  matiere  de  theologie, 
a  moins  qu’ils  ne  soient  revetus  de  1  'impri¬ 
matur  canonique. 

Quod  moerorem  auget  et  animum  angit, 
etiam  laici  catholici  factionis  causam  susce¬ 
perunt.  Princeps  Broglie,  pro  repellenda  in- 
fallibilitate,  libellum  concinnavit,  suspectam 
Falloux  scripsit  epistolam  ettandem  Carolus 
de  Montalembert,  invictissimus  quondam 
Ecclesiae  athleta,  eo  coecitatis  devenit  ut  haec 
horrenda  scriberet  : 

Qu’est-ce  qui  pouvait  nous  faire  soup- 
conner,  en  1847,  que  le  pontificat  liberal  de 
Pie  IX,  aeclame  par  tous  les  liberaux  des 
deux  mondes,  deviendraitle  pontificat  repre- 
sente  et  personnifie  par  YUnivers  etla  Civiltd. 
Au  milieu  des  eris  unanimes  que  poussait 
alors  le  clerge  en  faveur  de  la  liberte  comme 
en  Belgique ,  de  la  liberte  en  tout  et  pour  tous , 
qu’est  ce  qui  pouvait  nous  faire  deviner  l’in— 
croyable  volte-face  de  presque  tout  ce  meme 
clerge  en  1832?  Qui  est-ce  qui  pouvait  pre- 
voir  1’enthousiasme  de  la  plupart  des  doc- 
teurs  ultramontains  pour  la  renaissance  du 
cesarisme,  les  harangues  de  Mgr  Parisis,  les 
mandements  de'Mgr  de  Salinis,  etsurtoutle 
triomphe  permanent  de  cestheologiens  laies 
de  1’absolutisme,  qui  onteommen ce  par  faire 
litiere  de  toutes  nos  libertes,  de  tous  nos 
principes,  de  toutes  nos  idees  d’autrefois, 


devant  Napoleon  III,  pour  venir  ensuite  im¬ 
moler  la  justice  et  la  verite ,  la  raison  et 
1’histoire ,  en  holocauste  a  l'idole  qu’ils  se 
sont  erigee  au  Yatican? 

Que  si  ce  motd ‘idole  vous  semble  trop  fort, 
veuillez  vous  en  prendreace  que  m’ecrivait, 
des  le  10  septembre  1833  ,  Mgr  Sibour,  Ar- 
cheveque  de  Paris  : 

«  La  nouvelle  ecole  ultramontaine  nous 
mene  a  une  double  idolatrie  :  idolatrie  du 
pouvoir  temporel  et  idolatrie  du  pouvoir 
spirituel.  Quand  vous  avez  fait  autrefois 
comme  nous,  monsieur  le  comte,  profession 
eclatante  d’ultramontanisme,  vous  n’enten- 
diez  pas  les  choses  ainsi.  Nous  defendions 
contre  les  pretentions  et  les  empietements 
du  pouvoir  temporel,  1’independance  du 
pouvoir  spirituel,  mais  nous  respections  la 
constitution  de  1’Etat  et  la  constitution  de 
1’Eglise.  Nous  ne  faisions  pas  disparaitre 
tout  pouvoir  intermediaire,  toute  hierarchie, 
toute  discussion  raisonnable,  toute  resistance 
legitime,  toute  individualite,  toute  sponta- 
neite.  Le  Pape  et  1’Empereur  n’etaient  pas 
l’un  toute  1’Eglise  et  1’autre  tout  1’Etat. 

«  Sans  doute,  il  y  des  temps  oii  le  Pape 
peut  s’elever  au-dessus  de  toutes  les  regles, 
qui  ne  sont  que  pour  les  temps  ordinaires 
oii  son  pouvoir  est  aussi  etendu  que  les  ne- 
cessites  de  1’Eglise...  Les  ultramontains  an- 
ciens  en  tenaient  compte;  mais  iis  ne  fai- 
saient  pas  de  1’exception  la  regie.  Les  nou- 
veaux  ultramontains  ont  pousse  tout  a  l’ex- 
treme  et  ont  raisonne  a  outrance  contre 
toutes  les  libertes,  celles  de  FEtat  comme 
celles  de  1’Eglise. 

«  Si  de  pareils  systemes  n’etaient  pas  de 
nature  a  compromettre  les  plus  graves  inte- 
rets  de  la  religion  dans*le  present  et  surtout 
dans  1’avenir,  on  pourrait  se  contenter  de 
les  mepriser ;  mais  quand  on  a  le  pressenti- 
ment  des  maux  qu’ils  nous  preparent ,  il  est 
difficile  de  se  taire  et  de  se  resigner.  Yous 
avez  donc  bien  fait,  monsieur  le  comte,  de 
les  stigmatiser.  » 

Yoila  comment  s’exprimait ,  il  y  a  dix- 
sept  ans,  le  pasteur  du  plus  vaste  diocese 
de  la  chretient6,  en  me  felicitant  d’une  de 
mes  premieres  protestations  contre  1’esprit 
que  je  n’ai  cesse  de  combattre  depuis loi's.  — 
Car  ce  n’est  pas  d’aujourd’hui,  c’est  des  1852 
que  j’ai  commence  a  lutter  contre  les  detes- 
tables  aberrations  politiques  et  religieuses 
qui  se  resument  dans  1’ultramontanisme  con- 
temporain. 

Voila  donc,  trace  par  la  plume  d’un  Ar- 
cheveque  de  Paris,  1’explication  du  mystere 
qui  preoccupe,  et  du  contraste  qu’on  signale 
entre  mon  ultramontanisme  de  1847  et  mon 
gallicanisme  de  1870. 

C’est  pourquoi,  sans  pouvoir  ni  vouloir 
entrer  dans  la  discussion  de  la  question  qui 
va  se  decider  au  Concile ,  je  salue  avec  la 
plus  reconnaissante  admiration  d’abord  le 
grand  et  genereux  Eveque  d’Orleans,  puisle 
pretre  eloquent  et  intrepide,  qui  ont  eu  le 
courage  de  se  mettre  en  travers  du  torrent 
d’adulation,  dirnposture  et  de  servilite  oii  nous 
risquons  d’etre  engloutis.  —  Grace  a  eux,  la 
France  catholique  ne  sera  pas  restee  trop 
au-dessous  de  1’Allemagne,  de  la  Hongrie  et 
de  1’Amerique.  —  Je  m’honore  publiquement 
et  plus  que  je  ne  puis  dire,  de  les  avoir  pour 
amis,  pour  confreresa  l’Academie.  — Je  n’ai 
qu’un  regret,  celui  d’etre  empeche  par  la 
maladie  de  descendre  dans  l’arene  a  leur 
suite,  non  certes  sur  le  terrain  de  la  theolo- 
gie,  mais  sur  celui  de  1’histoire  et  des  conse- 
quences  sociales  et  politiques  du  systeme 
qu’ils  combattent. 

Je  meriterais  ainsi  ma  part,  et  c’est  la 
seule  ambition  qui  me  reste,  dans  ces  litanies 
dJ  in  jures,  journellement  decochees  contre  mes 
illustres  amis,  par  une  porlion  trop  nombreuse 
de  ce  pauvre  clerge ,  qui  se  pr^pare  de  si 
tristes  destinees,  et  que  j’ai  autrefois  aim6, 
defendu  et  honori,  comme  il  ne  1’avait  en- 
core  ete  par  personne  dans  la  France  mo¬ 
derne. 

Du  reste,  j’ai  pleine  confiance  en  l’ave- 
nir. 

Dans  1’ordre  politique,  nous  sommes  deja 
delivres  du  regime  que  tant  d’esprits  faux  et 
serviles  avaient  acclame  comme  l’apogee  de 
l’ordre  et  du  progres ;  et  nous  voyons  renai- 
tre  la  vie  publique  avec  la  liberte. 

Dans  1’ordre  religieux,  je  reste  convaincu 
malgre  toutes  les  apparences  contraires,  que 
la  religion  catholique,  sans  subirlamoindre 
alteration  dans  la  majestueuse  immutabiliffi 
de  ses  dogmes  ou  de  sa  morale  ,  saura  sJa- 
dapter  en  Europe  ,  comme  elle  l’a  deja  fait 
en  Amerique,  aux  conditions  inevitables  de 
la  societe  moderne  ,  et  qu’elle  demeurera, 
comme  toujours,  la  grande  consolation  et  la 
grande  lumiere  du  genre  humain. 


Post  apertum  Concilium,  semper  magis 
ardens  factio,  multos  sparsit  rumores  et 
multas  quaestiones  agitavit.  Modo  adversus 
Concilii  Conclave,  modo  adversus  practicam 
Concilii  regulam  invecta  est.  Dein,  in  suis 
Diariis,  magnarum  sedium  auctoritatem  ex¬ 
cogitavit,  minoritatis,  ut  aiunt,  jura  vendi- 
care  non  erubuit ,  prorogationemque  Con¬ 
cilii  brevi  necessariam,  pro  massonorum  sen¬ 
tentia,  proposuit,  omnia  tractans  modo  con¬ 
gregationum  humanarum.  In  omnibus  ra¬ 
tione  victa  et  numero ,  sed  non  cedens,  ad 
saeculare  brachium  confugit.  Haec  legantur 
qua  scripsit  Gallicus  et  Gallicanus  minister, 
comes  Daru. 

Je  crains  que  le  parti  en  majorite  dans  le 
Concile  ne  veuille  abuser  de  ses  avantages, 
et  qu’il  n’aille  avec  emportement  vers  le 
but.  Les  passions  religieuses  sont  encore 
plus  difficiles  a  manier  que  les  passions  po¬ 
litiques. 

J 'honore  beaucoup  la  resistance  que  leur 
oppose  la  ferme  attitude  de  la  minorite  des 
Eveques,  ct  je  la  seconde  de  tous  mes  ef- 
forts.  J’ai  envoye  a  plusieurs  reprises  les 
instructions  du  gouvernement  a  M.  de  Ban- 
neville,  qui  me  tient  au  courant  de  tout ,  et, 
par  sa  bouche,  j’ai  fait  entendre  la  verite 
au  Cardinal  Antonelli.  II  est  bien  evident 
que  tout  peut  etre  remis  en  question  par  la 
conduite  des  Prelats  italiens,  espagnols, 
missionnaires  et  vicaires  apostoliques,  qui 
semblent  vivre  dans  un  monde  a  part. 

II  est  bien  evident  que  l’on  peut  nousren- 
dre  impossible  lemaintien  de  notre  garnison 
a  Rome,  aussi  bien  que  1’arrangement  des 
alfaires  financieres  du  Saint-Siege,  dont  j’e- 
tais  si  bien  dispose  a  m’occuper ;  que  l’on 
peut  infirmer  gravement  les  engagements 
concordataires,  dont  la  Propagande  ne  pa- 
rait  pas  tenir  le  moindre  compte ,  et  briser 
le  pacte  qui  nous  unit.  J’en  ai  prevenu  le 
Cardinal ;  je  ne  cesserai  pas  de  lui  represen- 
ter  le  danger  de  la  position  dans  laquelle  il 
se  place,  et  il  nous  place;  mais  je  ne  suis 
pas  sur  que  ces  representations  soientecou- 
tees ;  on  ne  raisonne  pas,  on  se  laisse  en- 
trainer  aux  ardeurs  du  moment.  Si  la  mi¬ 
norite  peut  gagner  du  temps,  elle  fera  ce 
qu’il  y  a  de  mieux  a  faire  dans  ce  mo- 
ment-ci. 

Le  parti  revolutionnaire  qui  se  remue  de- 
puis  quelque  temps,  nous  donne  ici  un  peu 
d’embarras. 

II  conspire  et  semble  vouloiragir  prochai- 
nement.  Combien  on  est  aveugle  «a  Rome, 
si  l’on  ne  s’apercoit  pas  qu’on  lui  donne  des 
armes;  que  la  est  le  danger;  que  briser  la 
force  conservatrice  en  fuce  d’un  tel  perii  est 
un  acte  insense  !  que  compromettre  Ia  reli- 
gion  par  des  Syllabus ,  e’est  jouer  le  jeu  de 
ceux  qui  1’attaquent  audacieusement  tous  les 
jours  a  visage  decouvert,  dans  leurs  paroles 
comme  dans  leurs  ecrits  !  Je  crois  que  les 
complots  revolutionnaires  ne  reussiront  pas, 
et  que  ces  tentatives  seront  reprimees,  mais 
iis  sont  un  symptome  de  l’etat  des  esprits, 
et  l’on  devrait  en  tenir  quelque  compte  a 
Rome. 

Post  haec,  exclamandum  est :  0  incompre¬ 
hensibiles  Gallicanistarum  viae  !  sed  statim 
adjiciendum  :  0  altitudo  divitiarum  sapien¬ 
tiae  et  scientiae  Dei ! 


III.  Ex  praedictis  duo  constant :  1°  In  con¬ 
vocando  Concilio  ,  a  summo  Pontifice,  feli¬ 
citer  regnante,  omnia  et  singula  Primatus 
supremi  tum  jura,  tum  officia  perfecte  vin¬ 
dicata  et  adimpleta  fuisse ;  2°  Inter  convo¬ 
candum  concilium  ,  omnia  a  sectatoribus 
gallicanis  et  liberatris  agitata  et  permixta, 
perinde  ac  si  convocatum  fuisset  Vaticani 
Concilium  unice  et  exclusive  ad  definiendam 
Papae  infallibilitatem,  consequenter  ad  diri¬ 
mendam  litem  de  superiori tate  Concilii  supra 
Papam. 

Aperto  Concilio ,  inspirante  Diabolo  et  il¬ 
luminante  Spiritu  Sancto,  res  quo  coeperant 
pergere  non  destiterunt. 

Primo,  vocante  summo  Pontifice,  Romam 
convenerunt  episcopi.  Ex  supputatione  cae- 
remoniariorum,  Concilii  Patres  vocem  defi¬ 
nitivam  habentes ,  erant  decem  et  septem 
supra  mille,  scilicet  : 


Cardinales  absque  jurisdictione  episcopali  35 
Cardinales  episcopi,  Patriarehce,  archiepis- 
copi  et  episcopi  921 

Abbates  nullius  29 

Duces  ordinum  religiosorum  32 


1017 

Adstantibus  Patribus,  die  8  Decembris,  in 
festo  Beatissimae  Virginis  sine  macula  con¬ 
ceptae  ,  Pius  IX  Synodum  aperuit ,  Concilii 


formam  ordinavit  et  de  eligendo  Pontifice, 
convocato  Concilio,  Bullam  emisit  : 

Quo  facto  ,  Patres  schemata  a  Pontificali¬ 
bus  theologis  praeparata ,  receperunt  et  ut 
positae  quaestiones  planius  et  suavius  eluci¬ 
darentur,  in  pliyes  studiorum  commissiones 
fuerunt  distributi.  Summus  Pontifex,  ipse  et 
solus,  de  introducendis  propositionibus,  com¬ 
missionem  elegit.  Dein  Patres,  inter  se  con¬ 
sentientes,  caeterarum  commissionum  mem¬ 
bra  designarunt.  Ex  primo  instanti,  hoc  fuit 
notandum  quod,  ex  factione  gallicana,  nullus 
acceptus  est ;  illi  autem  antepositi  sunt  qui 
erga  Petri  cathedram  devotione  erant  nota¬ 
biliores.  Commissiones  autem  erant  numero 
quatuor,  scilicet  :  De  fide,  de  disciplina,  de 
ordinibus  religiosis  et  de  ritibus  Orientali¬ 
bus. 

Legatos  nominavit  Papa,  tanquam  Conci¬ 
lii  praesidentes,  de  Reisach,  de  Luca  ,  Biz- 
zari,  Bilio,  Capalti,  et  defuncto  R.eisach,  in 
ejus  loco,  C.  de  Angelis. 

Pervulgatum  fueret  Papae  infallibilitatam 
a  Patribus,  per  acclamationem,  definiendam 
esse,  et ,  cum  reclamarent  gallicani ,  recla¬ 
mationibus  respondebat  episcopus  Nemau- 
seosis,  fortissimus  Plantier  : 

«  On  aurait  tort  de  supposer  que  rien, 
dans  le  Concile,  ne  pourrait  etre  dignement 
etinfailliblementvotepar  voied’acclamation. 
L’Esprit  Saint  pour  attacher  son  assistance 
a  1’Eglise  reunie,  pour  en  couvrir  les  defini- 
tions  ou  les  sentences  de  sa  responsabilite 
supreme,  n’exigepasrigoureusement,  suries 
questions,  a  trancher  des  debats  preliminai- 
res.  Quelles  que  soient  les  formes  de  la  pro- 
cedure,  desqu’elleprononce  surun  point  de 
dogme  ou  de  morale,  il  est  la  pour  en  rati- 
fier  la  decision,qui  ne  peut  pas  etre  une  er- 
reur.  Et  la  chose  n’est  pas  difficile  a  conce- 
voir.  Quelques  prudents  ,  par  exemple,  ont 
peur  qu’on  proclame  d’enthousiasmerinfail- 
libilite  doctrinale  du  Souverain-Pontife  par¬ 
iant  ex  cathedra.  Le  Concile  fera-t-il  cegrand 
acte  ou  ne  le  fera-t-il  pas  ?  c’est  ce  qu:ils 
ignorent ,  et  nous  ne  1’ignorons  pas  moins 
nous-meme.  Mais  iis  craignent  que,  dans  un 
pieux  elan,  les  Peres  attachent  a  lacouronne 
du  Pape  ce  diamant  que  d’autres  Conciles, 
dit-on,  n’oserent  pas  y  fixer.  Et  quand  il  en 
serait  ainsi ,  je  demande  ou  serait  le  mal- 
heur? 

«  Cette  question  de  l  infaillibilite  dogma¬ 
tique  du  Pape  n’est-elle  posee  que  d’hier  ? 

N’est-elle  pas  ,  au  contraire ,  agitee  depuis 
des  siecles?  Ne  l’a-t-on  pas  debattue  dans 
tous  les  sens  possibles?  Quels  SOnt  les  argu- 
ments  pour  et  contre  qu’on  n’aitpas  dpuises? 
Quelles  sont  les  objections,  meme  emprun- 
tees  aux  circonstances  presejntes  ou  se  liant 
aux  interets  de  1’avenir,  qu’on  n’ait  pas  fait 
passer  par  le  crible  de  la  discussion  la  plus 
approfondie?  Etpuisqu’il  en  est  ainsi,  puis- 
que  par  la  tous  les  Eveques  du  monde  ont 
et6  mis  a  meme  d’avoir  sur  'ce  grave  sujet 
des  convictionspleinementeclaireeset  forte- 
ment  etablies,  pourquoi,  si  leur  conscience 
croit  a  la  certitude  de  ce  privilege ,  ne  le 
proclameraient-ils  pas  sans  controverse  ulte- 
rieure  et  par  un  eri  spontane  de  coeur  et  de 
foi?  N’y  aurait-il  pas  de  la  reflexion  ,  de  la 
science  et  de  la  lumiere  jusque  dans  cette 
acclamation?  Et  pour  quelle  raison  PEsprit 
Saint  reluserait-il  de  la  prendre  sous  sa  ga- 
rantie?» 

Post  debacchationes  gallicanas  et  teutoni- 
cas,  res  via  processit  tutiori.  A  quingentis 
episcopis,  de  definienda  infallibilitate  ad  Pa¬ 
pam  directa  est  petitio,  cui  opposuerunt  gal¬ 
licam  contra-postulatum.  Haec  in  extenso  re¬ 
ferimus  ex  diariis  gallicis  : 

AU  SAINT  CONCILE  OECUMENIQUE. 

Les  Peres  soussignes  demandent  tres-humble- 
ment  et  avec  instance  au  saint  Synode  cecu- 
menique  du  Vatican ,  quii  veuille  bien  affir¬ 
mer  par  un  decret,  en  termes  formels  et  qui 
excluent  toute  possibilite  de  douter,  que  Vau- 
torite  du  Pontife  romain  est  souveraine ,  et , 
par  suite ,  exempte  d’erreur,  lorsqu!il  pro- 
nonce  sur  les  choses  de  la  foi  et  des  mceurs,  et 
qu'il  enseigne  ce  qui  doit  etre  cru  et  tenu,  ce 
qui  doit  etre  r egete  et  condamne  par  tous  les 
fideles  de  Jesus-Christ. 

RAISONS  DE  i/OPPORTUNITE 
ET  DE  LA  NECESSITE  DE  LA  PROPOSITION. 

La  primaute  de  juridiction  du  Pontife  ro¬ 
main  ,  successeur  de  1’Apotre  saint  Pierre 
sur  toute  1’Eglise  de  Jesus-Christ:  et  par 
consequentia  primaute  du  Souverain  Magis- 


tere ,  est  clairement  enseignee  dans  les 
Saintes  Ecritures. 

La  tradition  universelle  et  constante  de 
1’Eglise  nous  apprend  ,  par  les  actes  et  les 
paroles  des  Saints-Peres,  comme  par  la  con- 
duite  et  les  decisions  d’un  grand  nombre  de 
Conciles,  meme  cecumeniques,  que  les  juge- 
ments  doctrina ux  du  Pontife  de  Rome  sur 
la  foi  et  la  morale  sont  irreformables. 

Du  consentement  des  Grecs  et  des  Latins, 
on  adopta  ,  au  second  concile  de  Lyon  ,  la 
profession  de  foi  contenue  dans  la  declara- 
faon  suivante  :  «  Les  controverses  en  ma- 
tiere  de  foi  doi vent  etre  terminees  par  le  j uge- 
ment  du  Pontife  de  Rome.  »  II  fut  de  meme 
defini  au  Concile  mcumenique  de  Florence 
que  :  «  Le  Pontife  romain  est  le  vrai  vicaire 
de  J6sus-Christ ,  le  chef  de  1’Eglise  entiere, 
le  pere  et  le  docteur  de  tous  les  chretiens, 
a  qui  a  efce  confere  dans  la  personnedu  bien- 
heureux  Pierre ,  le  plein  pouvoir  de  paitre, 
de  regir  et  de  gouverner  1’Eglise  univer¬ 
selle.  »  La  saine  raison  montre  elle-meme 
que  personne  ne  peut  rester  en  communaute 
de  foi  avec  1’Eglise  catholique ,  s’il  n’est  uni 
a  son  cbef,  puisqu’il  estimpossible  de  sepa¬ 
rer,  meme  par  la  pensee  ,  1’Eglise  de  son 
chef. 

Cependant  il  y  a  eu  ,  il  y  a  encore  de  soi- 
disants  catholiques  ,  qui  abusent  de  ce  nom 
au  detriment  de  la  foi  des  faibles,  pour  oser 
enseignerque  toute  lasoumission  duea  l’au- 
torite  du  Pontife  romain,  consiste  a  recevoir 
ses  decrets  sur  la  foi  et  la  morale  avec  un 
respectueuxsilence,  sansadhesion  interieure 
de  1’esprit,  ou  seulement,  a  titre  provisoire, 
jusqu’a  ce  que  le  consentement  ou  le  dissen- 
timent  de  1’Eglise  ait  ete  constata. 

Il  estevident  pour  toutle  monde  que  cette 
doctrine  perverse  detruit  1’autorite  du  Pon¬ 
tife  de  Rome,  rompt  Punite  de  la  foi,  ouvre 
une  libre  carriere  a  toutes  les  erreurs,  et  leur 
donne  largementle  temps  de  s’insinuerdans 
les  esprits. 

C’est  pourquoi  les  Eveques,  gardiens  et 
defenseurs  de  la  verite  catholique ,  se  sont 
particulierement  efforces,  a  notre  temps, 
cPaffermir  le  souverain  pouvoir  d’enseigne- 
ment  du  siege  apostolique ,  surtout  par  des 
decrets  synodaux  et  des  manifestes  en  com- 
mun  (1). 


(1).  1.  Le  Concile  provincial  de  Cologne,  tenu  en  1860,  et  qui  fut  signe  par  cinq  Eveques,  sans 
compter  PEminentissime  Cardinal-Archeveque  de  Cologne,  Jean  de  Gejssel,  enseigne  formellement 

Plus  la  verite  catholique  etait  clairement 
enseignee,  plus  elle  a  ete  attaquee  avec  force 
en  ces  dcrniers  temps,  par  des  brochures  et 
journaux,  dans  le  but  d’exciter  le  peuple  ca¬ 
tholique  contre  la  saine  doctrine  ,  et  d’em- 
pecher  le  Concile  du  Vatican  de  la  procla¬ 
mer. 

CTestpourquoi,  si  auparavantTopportunite 
d’une  definition  de  cette  doctrine  par  le  Con¬ 
cile  cecumenique  a  pu  sembler  douteuse  a 
quelques-uns,  la  necessite  en  parait  mainte- 
nant  evidente.  Car  la  doctrine  catholique  est 
de  nouveau  attaquee  par  les  memes  argu- 


ments,  dont  naguere  des  hommes  condamnes 
par  leur  propre  jugement  se  servaient  contre 
elle;  ces  arguments  ruineraient  la  primaute 
du  Pontife  romain  et  Tintaillibilite  de  l’E- 
glise  ,  si  on  les  poussait  davantage,  et  sou- 
vent  iis  sont  accompagnes  de  tristes  invec- 
tives  contre  le  siege  apostolique.  Bien  plus, 
les  adversaires  les  plus  acharnes  de  la  doc¬ 
trine  catholique,  n’ont  pas  honte,  quoiqu’ils 
se  disent  catholiques  ,  de  pretendre  que  le 
concile  de  Florence,  qui  a  defini  d’une  ma- 
niere  si  claire  la  supreme  autorite  du  Pon¬ 
tife  romain,  n’etait  pas  oecumenique. 


que  le  Pontile  romain  est  le  pere  et  le  docteur  de  tous  les  cliretiens,  et  son  jugement  dans  les  ques- 
tions  de  foi  est  de  soi  irreformable. 

2.  Les  Eveques  reunis  en  1865  dans  le  Concile  d’Utrecht  disent  du  Pontife  romain  :  Notis  croyons 
fermement  que  son  jugement  dans  les  choses  qui  regardent  la  foi  et  les  moeurs  est  infaillible. 

3.  Le  Concile  de  Colocza,  celebre  en  1860,  etablit  ceci  :  «  De  meme  que  Pierre  etait.  . .  le  maitre 
irrefragable  de  la  doctrine  en  ce  qui  regarde  la  foi,  pour  qui  le  Seigneur  lui-meme  a  prie,  alin  que 
sa  foi  ne  defaille  pas. .  . ,  de  meme  ses  legitimes  successeurs  sur  la  chaire  de  Pierre. .  .,  conservent 
le  depot  de  la  foi  par  leur  oracle  souverain  et  irrefragable...  C’est  pourquoi,  les  piopositions  du 
clerge  gallican,  emises  en  1862,  et  qui  ont  deja  ete  publiquement  proscrites  dans  cette  meme  annee 
par  Georges,  de  pieuse  memoire,  archeveque  de  Strigonie,  et  par  les  autres  Eveques  de  Hongrie, 
nous  les  rejetons  de  nouveau,  nous  les  proscrivons  et  nous  faisous  defense  a  tous  les  fideles  de  cette 
province,  d'oser  les  lire,  les  retenir,  et  combien  moins  les  enseigner. 

4.  Le  Concile  plenier  de  Baltimore,  reuni  en  1866,  dans  des  decrets  qu’ont  signe  44  Archeveques 
et  Eveques,  enseigne,  entre  autre  chose,  ceci  :  «  L’autorite  vivante  et  infaillible ,  n’existe  que  dans 
cette  Eglise  qui,  batie  par  Notre-Seigneur  Jesus-Christ  sur  Pierre,  Chef.  Prince  et  Pasteur  de  tonte 
1’Eglise  dont  il  a  promis  que  la  foi  ne  faillirait  jamais,  conserve  toujours  ses  Pontifes  legitimes, 
tirant  leur  origine  sans  interruption  de  Pierre  lui-meme,  places  sur  sa  chaire,  heritiers  et  vengeurs 
de  fautori  te,  de  la  dignite,  de  fhonneur  et  de  la  puissance  de  Pierre.  Et  parce  que,  ou  est  Pierre, 
la  est  1’Eglise,  que  Pierre  parle  par  le  Pontife'  romain,  qu’il  vit  toujours  et  qu’il  exerce  ses  juge- 
ments  dans  ses  successeurs  et  qu’il  donne  la  verite  de  la  foi  a  ceux  qui  la  demandent,  ilfaut  recevoir 
les  paroles  divines  dans  le  sens  qtia  tenu  et  que  lient  celte  chaire  romaine  du  bienheureux  Pierre , 
laquelle,  Mere  et  Maitresse  de  toutes  les  Eglises,  a  toujours  conserve  intacte  et  inviolable  la  foi  qui 
lui  a  ete  livree  par  Notre-Seigneur  Jesus-Christ,  et  l’a  apprise  aux  fideles ,  montrant  a  tous  le  che- 
tnin  du  salut  et  la  doctrine  de  la  verite  incorruptible. 

5.  Le  premier  Concile  provincial  de  Westminster  a  fait  en  1852  cette  declaration  :  «  Comme  le 
Seigneur  nous  exliorte  par  ces  paroles  :  Regardez  vers  la  pierre  d'ou  vous  avez  ete  tires ;  regardez 
vers  AbrahaW  votre  pere;  il  est  juste  que  nous  qui  avons  regu  immediatement  du  Siege  apostolique 
la  foi,  le  sacerdoce  et  la  vraie  religiou,  lui  soyons  lies  plus  que  tous  les  autres  par  les  chaines  de 
1’amour  et  de  1’obeissance.  Nous  posons  donc  comme  fondement  de  la  foi  veritable  et  de  Vordre ,  ce 
que  Notre-Seigneur  Jesus-Christ  a  voulu  poser  d’une  facon  inebranlable ,  h  savoir  la  chaire  de  Pierre, 
mere  et  maitresse  de  tout  Vunivers ,  la  Sainte  Eglise  Romaine.  Tout  ce  qui  a  ete  une  fois  defini  par 
elle ,  nous  le  tenons  pour  ralifie  et  certain.  Nous  embrassons  de  tout  cneur  et  nous  venerons  ses  tra- 
ditions,  ses  rites,  sespieux  usages  et  toutes  les  constitutions  apostoliques  qui  regardent  la  disci- 
piine.  Enfin,  nous  professons  d’esprit  notre  obeissance  et  notre  respect  envers  le  Souverain  Pontife 
comme  etant  le  Yicaire  de  Jesus-Christ  et  nous  adherons  tres-etroitement  a  lui  dans  la  comm union 
catholique. 

6.  Pres  de  cinq  cents  Eveques  rassembles  de  toutes  les  parties  du  monde  dans  cette  grande  cite, 
en  1867,  pourle  centenaire  solennel  du  martyre  de  saint  Pierre  et  de  saint  Paul,  n’ont  pas  hesite  a 
s’adresser  au  Souverain-Pontife  Pie  IX  en  ces  termes :  «  Convaincus  que  Pierre  a  pai'le  par  la  bouche 
de  Pie,  tout  ce  qui  a  6te  dit,  confirme  et  publie  par  Vous,  nous  le  disons  aussi,  nous  le  confirmons 
et  nous  fannoncons ;  nous  rejetons  aussi  d’une  meme  bouche  et  d’un  meme  esprit  tout  ce  que  Vous 
avez  juge  devoir  etre  rejete  et  repousse  comme  oppose  a  la  foi  divine,  au  salut  des  ames  et  au  bien 
de  la  societe  humaine.  Car  elle  estvivante  et  profondementenracinee  dans  nos  esprits,  cette  verite  que 
les  Peres  de  Florence  ont  definie  dans  le  decret  d’nnion,  en  disant  :  «  Le  Pontife  Romain,  vicaire  de 
Jesus-Christ,  est  le  chef  de  toute  fEglise.  Il  est  le  Pere  et  le  Docteur  de  tous  les  chretiens.  » 

Tom.  II.  20 

Si  doncle  Concile  duYatican,  aujourd’hui 
convoque,  gardait  le  silence  et  negligeait  de 
rendre temoignage  de  la cloctrine  catholique, 
le  peuple  catholique  se  prendraifc  a  douter 
de  la  vraie  doctrine,  les  novateurs  se  vante- 
raient  partout  d’avoir  reduit  le  Concile  au 
silence  par  leurs  arguments.  En  outre ,  iis 
abuseraient  toujours  de  ce  silence,  meme 
pour  refuser  d’obeir  aux  jugements  et  de- 
crets  du  siege  apostolique  toucbant  la  foi  et 
la  morale  ,  sous  pretexte  que  le  Pontife  de 
Rome  a  pu  se  tromper  dans  ces  sortes  de  de- 
cisions. 

Le  bien  general  de  la  cliretiente  semble 
donc  demander  que  le  saint  Concile  du  Ya- 
tican  reprenne  et  explique  davantage  le  de- 
cret  de  Florence  sur  le  Pontife  de  Rome,  et 
qu’il  veuille  bien  affirmer  en  termes  formels 
et  qui  excluent  toute  pOssibilite  de  douter, 
que  1’autorite  du  Pontife  de  Rome  est  sou- 
veraine  et  par  consequent  exempte  d’erreur, 
lorsqu’il  prononce  sur  les  matieres  de  la  foi 
et  des  moeurs  ,  et  qu’il  enseigne  ce  qui  doit 
etre  cru  et  tenu  ,  ce  qui  doit  etre  rejetd  et 
condamne  par  tous  les  fideles  de  Jesus- 
Christ. 

Plusieurs  sans  doute  ne  manqueront  pas 
de  croire  qu’il  conviendrait  de  s’abstenir 
d’une  definition  de  cette  verite  catholique, 
pour  ne  pas  eloigner  davantage  les  schisma- 
tiques  et  les  heretiques  de  1’Eglise.  Mais  d’a- 
bord ,  le  peuple  catholique  a  le  droit  d’ap- 
prendre  du  Concile  oecumenique  ce  qu’il  doit 
croire  sur  un  sujet  aussi  grave  ,  et  si  mal  a 
propos  conteste  dernierement ;  sinon,  l’er- 
reur  pernicieuse  finirait  par  corrompre  un 
grand  nombre  d’esprits  simples  et  impru- 
dents.  C’est  pourquoi,  les  Peres  de  Lyon  et 
de  Trente  ont  pense  qu’il  fallait  affirmer  la 
saine  doctrine  ,  nonobstant  le  scandale  des 
schismatiques  et  des  h6retiques.  Si  ces 
hommes  chercbent  la  verite  de  bonne  foi, 
loin  d’etre  detournes  iis  seront  plutot  atti- 
r6s  ,  en  voyant  quei  est  le  fondement  Prin¬ 
cipal  de  l’unite  et  de  la  solidite  de  1’Eglise. 

Pour  ceux  que  la  definition  de  la  vraie 
doctrine  par  le  Concile  oecumenique  dcta- 
eberait  de  l’Eglise ,  peu  nombreux  et  deja 
naufragas  dans  la  foi ,  iis  clierchent  seule- 
ment  un  pretexte  pour  se  debarrasser  pu- 
bliquement  de  1’Eglise  ,  et  montrent  qu’ils 
l’ont  deja  abandonnee dans  leur  for  interieur. 
Ce  sont  les  hommes  qui  n’ont  pas  craint  d’a- 
giter  continuellement  le  peuple  catholique, 
et  le  Concile  du  Yatican  devra  premunir  les 


fideles  enfants  de  1’Eglise  contre  leurs  pieges. 
Quant  au  peuple  catholique  ,  toujours  ins¬ 
truit  et  habitue  a  montrerune  entiere  obeis- 
sance  d’esprit  et  de  parole  aux  decrets  apos- 
toliques  du  Pontife  de  Rome  ,  il  recevra  la 
decision  du  Concile  du  Yatican  sur  sa  su¬ 
preme  et  infaillible  autorite  ,  avec  un  coeur 
joyeux  et  devoue. 

Italiae  et  Hispaniae  episcopi  speciale  postu¬ 
latum  ediderunt. 

Italiani  episcopi,  in  postulato  suo,  S.Tho- 
mae  Aquinatis  et  Alphonsi  de  Liguorio  verba 
citantes,  dicunt  :  «  Bien  que  le  Souverain- 
Pontife,  comme  personne  privee  et  docteur 
particulier,  puisse  se  tromper  et  que  meme 
il  soit  faillible  dans  les  questions  de  simple 
fait  qui  dependant  particulierement  du  te¬ 
moignage  des  hommes,  cependant,  lorsqu’il 
parle  comme  Pape,  Docteur  universel,  defi- 
nissant  du  haut  de  la  Chaire,  c’est-a-dire  en 
vertu  du  pouvoir  supreme  remis  a  Pierre 
d’enseigner  1’Eglise,  alors,  dans  la  definition 
des  choses  de  foi  et  de  moeurs,  il  n’est  pas 
sujetaferreur,  acum  Papa  loquitur  tanquam 
doctor  universalis  definiens  ex  cathedra, 
nempe  ex  potestate  suprema  ,  tradita  Petro, 
docendi  Ecclesiam,  tunc  in  controversiis  fidei 
et  morum  decernendis  ab  errore  esse  immu- 
nem.  » 

Huic  petitioni  oppositum  contra  postula¬ 
tum  quadraginta  circiter  supra  centum  no¬ 
mina  sibi  conciliavit ;  inter  quse,  pro  Gallia, 
unum  et  triginta.  De  quibus  hsec  habet  Aloy- 
sius  Yeuillot  : 

L’objet  des  conversations  est  la  liste  des 
Eveques  francais  signataires  de  la  requete 
ou  Pape  contre  le  Postulatum  de  1’infaillibili- 
te.  Le  secret  avait  ete  bien  garde  sur  ces 
noms.  Quelques-uns  dtonnent,  mais  on  s’e- 
tonne  davantage  de  1’absence  de  quelques 
autres.  Pourquoi  le  total  de  trente-quatre  ou 
trente-cinq,  si  positivement  annonce,  se 
trouve-t-il  reduit  a  trente-et-un  ?  Y  a-t-il  eu 
des  retractations  ?  Yoila  le  champ  des  con¬ 
jectures.  'On  se  demande  si  la  liste  est  offi- 
cielle,  si  elle  a  ete  livree  du  consentement 
des  signataires,  si  la  publication  n’en  a  pas 
ete  precipitee  par  un  coup  de  tactique  indi- 
viduelle,  pour  prevenir  de  nouvelles  retrai- 
tes  apres  le  gros  eclat  des  distributions  de 
M.  Gratry  ,  qui  compromettent  terrible- 
ment  la  situation  mitoyenne  de  1’inopportu- 
nite. 

A  s’arreter  au  certain,  en  dehors  de  ces 
conjectures,  la  liste  nous  parait  diminuer 
beaucoup  les  arguments  et  1’importance  de 
ce  que  l’on  appelle  1’opposition.  Sans  me- 
connaitre  la  gravite  des  caracteres,  et  sans 
leur  rien  refuser  du  respect  qui  leur  est  du, 
nous  voyons  premierement  ici  une  minoritc 
qu’aacun  genre  de  merite  ne  releve  au-des- 
sus  de  la  majorite  contraire,  oii  1’autorite 
des  talents,  des  vertus,  de  1’anciennete  et 
des  Services  ne  sont  pas  moindres.  II  a  ete 
souvent  question  de  1’importance  materielle 
des  sieges.  Nous  avons  dit  pourquoi  il  nous 
semblait  qu’on  en  voulait  tirer  trop  d’avan- 
tages.  Mais,  sous  ce  rapportmeme,  la  majo¬ 
rite  1’emporte,  et  suppose  que  tel  siege  fut 
plus  important  que  tel  autre,  nous  ne  voyons 
pas  que  Paris  et  Marseille  puissent  faire  pen- 
cher  la  baiance  du  cotd  oii  iis  sont.  La  foule 
des  sieges  moins  eclatants,  tels  que  Cam- 
brai ,  Tours  ,  Rennes  ,  Toulouse  ,  Rouen, 
Rourges,  etc.,  retablit  au  moins  1’equilibre. 
On  peut  trouver  que  Tulle  compense  Cha- 
lons,  Nimes  Saint-Brieuc,  Poitiers  Cahors, 
Quimper  Oran. 

Laissons  la  ce  comjite  trop  facile  a  etablir. 
11  est  evident  sans  le  pousser  plus  loin  que 
la  question  d’opportunite,  le  Pape  restant 
neutre  et  ne  proposant  rien  se  tranche  par 
le  nombre.  Des  lors,  elle  est  resolue. 

Maintenant,  si  nous  cherchons  dans  cette 
liste  les  elements  d’une  opposition  au  prin¬ 
cipe  contre  lequel  elle  eleve  la  question  d’op- 
portunite,  nous  ne  trouvons  plus  uue  reu- 
nion,  ni  un  groupe,  ni  meme  une  individua- 
lite.  II  n’est  pas  necessaire  ici  que  nous  pro- 
noncions  des  noms.  Nos  Eveques  nous  sont 
connus,  aucun  n’a  jamais  cache  ses  senti- 
timents  sur  le  fond  des  principes,  et  chacun 
de  nous  sait  qu’en  France,  quiconque  admet 
le  Pape,  1’admet  en  definitive  tout  entier. 
G’estl’enseignement  unanime,  unanimemeut 
regu.  On  a  telle  ou  telle  teinte  de  doctrine, 
on  revendique  telle  ou  telle  liberte  d’opinion, 
mais  pour  conclure,  on  finit  par  se  recon- 
naitre  catholique  tout  court.  Pcrsonne  ne 
voudra  jamais  s’obstiner  dans  un  raisonne- 
ment  qpi  aboutirait  a  dire  que  le  Pape  n’est 
pas  le  Pape,  le  souverain  et  dernier  juge  de 
la  foi.  Ondiraitplutotqu’iln’y  a  pas  de  Pape, 
et  alors  on  ajouterait  tout  de  suite  qu’il  n’y 
a  plus  rien. 

Ainsi,  par  le  fait,  la  liste  de  1’opposition 
prouve  que,  quant  a  la  Franee,  il  n’y  a  pas 
d’opposition. 


Eadem  refert  scriptor  de  Germania  et  de 
caeteris  regionibus  quae  definitioni  oppositae 
dicebantur.  Sed  ad  propositum  festinandum 
est. 

Anonymi  interea,  vana  conciliationis  spe, 
schema  composuerunt,  pro  aliis  nimis  expres¬ 
sum,  pro  caetcris  insufficiens.  Hoc  est  : 

SCHEMA 

Pour  la  definitiori  claire  et  logique  de  Vinfailli- 

bilite  du  Souverain-Pontife,  selon  les  prin¬ 
cipes  dejd  rccus  par  toute  1'Eglise. 

Au  chapitre  de  Romano  Pontifice,  apres 
avoir  tout  d’abord  condamne  les  erreurs  qui 
attaquent  la  Primaute,  on  pourra  ajouter  ce 
qui  suit  ou  quelque  chose  de  semblable  : 

1°  Nous  reprouvons  absolument  la  temeri- 
td  de  ceux  qui  osent  faire  appel  au  Concile 
oecumenique  desjugements  supremes  du  Sou¬ 
verain-Pontife. 

2°  Par  suite,  nous  condamnons  absolument 
les  subtilites  perverses  de  ceux  qui  osent 
pretendre  qu’il  n’est  du  aux  jugements  du 
Pontife  Romain  qu’une  soumission  exterieure 
et  non  Tadhesion  interieure  de  1’esprit  et  du 
cceur. 

3°  En  outre,  nous  condamnons  absolument 
le  langage  et  1’enseignement  de  ceux  qui, 
dans  1’hypothese  d’une  dissension  temeraire 
et  deplacee  entre  1’universalite  des  Eveques 
et  le  Souverain-Pontife ,  disputent  sur  la 
question  de  savoir  qui  est  le  plus  grand  du 
Pape  ou  de  1’assemblee  des  Eveques,  s’effor- 
gant  ainsi  de  separer  la  tete  du  corps,  Pierre 
de  1’Eglise.  Comme  si  1’assemblee  desesfre- 
res  que  Pierre,  en  la  personne  de  sessucces- 
seurs,  confirme,  selon  qu’il  en  areguFordre, 
pouvait  jamais  se  separer  de  Gelui  dont  la 
foi,  d’apres  la  promesse  de  Jesus-Christ,  ne 
faillira  pas.  Comme  s’il  etait  permis  a  ceux 
qui  doivent  etre  enseignes  et  confirmes  par 
Pierre,  d’enseigner  et  de  confirmer  contre 
lui-meme. 

Nous  jugeons  qu’il  faut  repousser  egale- 
ment  1’opinion  et  la  conduite  de  ceux  qui, 
afm  de  pouvoir  plus  librement  repandre 
dans  la  foule  les  erreurs  condamnees  par  le 
Pontife  romain,  ne  craignent  pas  de  dire 
que  le  vrai  sens  des  livres  d’oii  sont  ex-* 
traites  les  propositions  condamnees,  n’a  pas 
ete  bien  compris  par  le  Souverain-Pontife. 


308 


LIBEE  II. 


Au  reste,  tout  ceci  est  eclairci  et  confirme 
par  ce  qui  suit. 

1.  Cessentiments,  presque  toutTEpiscopat 
catholique  a  tres-bien  montre  qu’il  en  etait 
rempli,  lorsque,  rduni  recemmenta  Rome,  il 
s'adressait  au  Souverain-Pontife,  lieureuse- 
ment  regnant,  en  ces  termes  remarquables  : 
«  Votre  voix  n’a  jamais  cesse  de  se  faire  en- 
tendre.  Annoncer  aux  hommes  les  verites 
eternelies,  frapper  du  glaive  de  la  parole 
apostolique  les  erreurs  qui  attaquent  en 
meme  temps  l’ordre  naturel  et  surnaturel, 
et  menacent  de  ruiner  jusqu’en  ses  fonde- 
ments  toute  puissance  ecclesiastique  et  ci¬ 
vile  ;  dissiper  les  tenebres  qu’ont  amonce- 
lees  sur  les  esprits  des  doctrines  aussi  per- 
verses  que  nouvelles ;  proclamer  sans  crainte, 
persuader  et  recommander  aux  hommes  tout 
ce  qu’il  y  a  de  necessaire  et  de  salutaire  pour 
le  bien,  soit  des  individus,  soit  de  la  famille 
chretienne,  soit  de  la  societe  civile,  voila  ce 
que  Yous  avez  regarde  comme  la  capitale 
obligation  de  votre  ministere  supreme  afin 
que  tous  arrivent  ainsi  a  connaitre  parfaite- 
ment  ce  qu’un  catholique  doit  croire,  pro- 
fesser  et  pratiquer. 

«  Nous  rendons  grace  a  Votre  Saintete 
pour  cette  attentive  sollicitude,  dont  nous 
lui  garderons  une  eternelle  reconnaissance  ; 
et  croyant  que  c’est  Pierre  qui  a  parle  par  la 
bouche  de  Pie,  tout  ce  que,  pour  la  garde 
du  sacre  depot,  vous  avez  dit,  confirme, 
manifeste,  nous  aussi  nous  le  disons,  nousle 
confirmhns,  nous  1’annongons  ;  et  avec  une 
parfaite  unanimite  de  sentiment  et  de  lan- 
gage,  nous  rejetons  tout  ce  que  Vous  avez 
juge  Vous-meme  devoir  rejeter  et  reprou- 
ver  comme  contraire  a  la  foi  divine ,  au 
salut  des  ames  et  au  bien  de  la  societe  liu- 
maine.  » 

2.  Car  1’autorite  vivante  et  infaillible ,  nJe- 
xiste  que  dans  cette  Eglise  qui ,  batie  par  N otre- 
Seigneur  Jesus-Christ  sur  Pierre,  Chef,  Prince 
et  Pasteur  de  toute  1’Eglise  dont  il  a  promis 
que  la  foi  ne  faillirait  jamais,  conserve  tou- 
jours  ses  Pontifes  lcgitimes,  tirant  leur  ori¬ 
gine  sans  interruption  de  Pierre  lui-meme, 
places  sur  sa  chaire,  heritiers  et  vengeurs  de 
1’autorite,  de  la  dignite,  de  1’honneur  et  de  la 
puissance  de  Pierre.  Et  parce  que,  ou  est 
Pierre,  la  est  1’Eglise,  que  Pierre  parle  par 
le  Pontife  romain,  qu’il  vit  toujours  et  qu’il 
exerce  ses  jugements  dans  ses  successeurs  et 
qu’il  donne  la  verite  de  la  foi  a  ceux  qui  la 
demandentril  faut  recevoir  les  paroles  divines 


dans  le  sens  qu’a  tenu  et  que  tient  cette  chaire 
romaine  du  bienheureux  Pierre,  laquelle, 
Mere  et  Maitresse  de  toutes  les  Eglises,  a 
toujours  conserve  intacte  et  inviolable  la  foi 
qui  lui  aete  livree  par  Notre-Seigneur  Jesus- 
Christ,  et  l’a  apprise  aux  fideles,  montrant  a 
tous  le  chemin  du  salut  et  la  doctrine  de  la 
v<§rite  incorruptible. 

Motifs  pour  lesquels  on  juge  que  le  schema 
ci-dessus  doit  etre  prefere. 

I.  Tout  d’abord  on  peut  esperer  que  ce 
schema  plaira  davantage  a  presque  tous  les 
Peres  et  pourra  etre  confirme  par  1’unanimite 
de  leurs  suffrages,  car  il  contient  certaine- 
ment  des  principes  certainsetinebranlables, 
deja  regus  de  toute  1’Eglise,  et  que  tous  re- 
connaissent  et  professent  a  1’exception  de 
quelques-uns,  mais  en  si  petit  nombre  qu’on 
n’en  doit  pas  tenir  compte. 

II.  Cet  accord  unanime  de  tous  les  Peres 
(du  moins  de  presque  tous),  non-seulement 
est  desirable,  mais  parait^  etre  absolument 
requis  lorsqu’il  s’agit*de  la  definition  d’un 
chef  de  doctrine,  surtout  dans  une  question 
de  si  grande  importance,  qui  ne  devrait  pas 
etre  de/inie  (si  cela  etait  possible),  contre 
1’opposition  d’un  seul. 

III.  Cette  unanimite  semble  particuliere- 
ment  necessaire  a  cette  epoque,  en  raison 
des  bruits  universellement  repandus  et  ac¬ 
ceptes  sur  la  grande  discorde  qui  regne  entre 
les  Peres  sur  cette  question.  Or,  la  definition 
unanime  des  Peres  fermerait  entierement  la 
bouche  a  nos  ennemis  qui  se  glorifient  teme- 
rairement  de  ces  divisions  etprocureraitune 
grande  edification  a  1’Eglise  de  Dieu.  Nous 
avons  certes  assezd’ennemis  ext6rieurs,  sans 
que  nous  excitions  ou  que  nous  paraissions 
activer  de  nouveaux  dissentiments  dans  le 
camp  meme  de  PEglise. 

IV.  Le  mode  de  definition  implicite  qui  est 
propose,  quoique  indirect,  parait  cependant 
et  tres-fort  et  tres-simple.  Car  il  est  plus 
clair  et  dit  peut-etre  plus  qu’une  definition 
formelle  et  explicite.  Celle-ci  en  ef$et  sera 
matiere  aux  theologiqns  de  subtilites  sans 
fin.  Iis  disputeront  eternellement  sur  le  point 
de  savoir  quand  et  a  quels  signes  on  recon- 
naitra  et  il  faudra  croire  que  le  Pontife  Ro¬ 
main  a  parle  a  tous  les  fideles  de  Jesus- 
Christ,  et  a  porte  un  jugement  infaillible. 
Les  questions  qui  partagent  memes  les  pieux 

d£fenseurs  de  l’infaillibilit<§  pontificale  ne 
resteront  pas  moins  indecises,  savoir  :  Sur 
la  distinction  entre  la  personne  publique  et 
la  personne  privee  du  Pontife  qui  enseigne, 
sur  le  vrai  sens  du  mot  ex  cathedra  ;  sur  les 
choses  qui  appartiennent  vraiment  a  la  foi 
et  aux  moeurs.  Bien  plus,  les  questions  de 
ce  genre  surgiront  avec  plus  de'  violence  et 
serent  traitees  avec  une  bien  plus  grande  vi- 
vacite. 

Y.  Dans  le  schema  qui  est  icipropose  pour 
la  definition,  on  ne  fait  pas  et  on  nereclame 
pas  de  distinction  expresse,  car  le  schema 
rattache  intimement  1’inerrance  du  Pontife 
romain  afinfaillibilite  de  FEglise  elle-meme, 
et  la  montre  comme  la  consequence  logique 
et  le  corollaire  de  sa  primaute,  de  telle  sorte 
que  cette  inerrance  s’etende  et  se  restreigne 
aux  limites  de  1’infaillibilite  de  FEglise  elle- 
meme  et  de  la  primaute  divinement  instituee ; 
ce  sont,  en  effet,  les  principes  de  foi  qui  ont 
ete  fix6s  et  determines  des  le  premier  temps 
de  FEglise  elle-meme.  Par  la  definition  pro- 
posee,  on  ne  laisse  donc  ni  aux  theologiens 
ni  aux  fideles  aucun  pretexte  de  douter  ou 
d’ergoter  au  sujet  des  comma ndements  et  des 
d6crets  du  Souverain-Pontife,  a  la  decision 
tres-sage  duquel,  puisqu’il  pait  aussi  bien 
les  agneaux  que  les  brebis,  on  laisse  avec 
respect  et  amour,  comme  il  convient  a  des 
fils  envers  leurPere,  lesoindedecidertoutes 
choses. 

VI.  Enfin,  ce  mode  de  definition,  en  meme 
temps  qu’il  affirme  certains  principes  fixes 
etimmuables  acceptes  universellemenfy  offre 
cet  avantage  que  non-seulement  il  propose  a 
tous  les  oh  reti  ens  une  regie  infaillible  de 
croyance  et  de  conduite  dans  les  choses  de 
la  foi  et  des  moeurs  sans  laisser  aucune  place 
au  doute  et  a  la  subtilite,  mais  encore  qu’il  a 
principalement  en  vue  le  bien  des  temps  a 
venir.  Car  une  definition  formelle,  etant  de 
soi  retroactivement  applicable  aux  siecles 
passas,  ouvrirait  le  champ  de  1’histoire  ec¬ 
clesiastique  tout  entier  et  tout  le  Bullaire 
aux  subtibilites  des  theologiens  et  aux  ac- 
cusations  a  peu  pres  assoupies  des  hereti- 
ques  et  impies  contre  les  decrets  des  Souve- 
rains-Pontifes. 


Postulata  et  contra-postulatum  accepit 
Papa,  quae  ad  commissionem  de  fide  remi¬ 
sit.  Hujus  commissionis  episcopi ,  qui,  pos¬ 
tulatis  non  subscripserant  ad  judicii  liberta¬ 
tem  servandam,  re  mature  perpensa,  hunc 
decreti  textum  praeparaverunt,  quem  ex  dia¬ 
rio  Florentino  La  Nazione  citamus  : 

CAPUT  ADDENDUM  DECRETO 
DE  ROMANI  PONTIFICIS  PRIMATU 

Romanum  pontificem  in  rebus  fidei  et  morum 
definiendis  errare  non  posse. 

Sancta  Ptomana  Ecclesia  summum  et  ple¬ 
num  primatum  et  principatum  super  univer¬ 
sam  catholicam  Ecclesiam  obtinet  quem  se 
ab  ipso  Domino  in  beato  Petro ,  Apostolo¬ 
rum  Principe,  cujus  Romanus  Pontifex  est 
Successor,  cum  potestatis  plenitudine  rece¬ 
pisse,  veraciter  et  humiliter  recognoscit. 

Et  sicut  pi\e  cseteris  tenetur  fidei  verita¬ 
tem  defendere,  sic  et  si  quse  de  fide  subortae 
fuerint  quaestiones,  suo  debent  judicio  defi¬ 
niri  (Concilium  Lugdun.  II).  Et  quia  non  po¬ 
test  D.  N.  Jesu  Christi  praetermitti  sententia 
dicentis  :  Tu  es  Petrus ,  etc.  haec  quae  dicta 
sunt,  rerum  probantur  effectibus,  quia  in  Se¬ 
de  apostolica  immaculata  est  semper  catho¬ 
lica  conservata  religio  et  sancta  celebrata 
doctrina  (Ex  formula  Hormisdse  Papae  sub¬ 
scripta  ab  Episcopis  Orientalium). 

Hinc  sacro  approbante  Concilio  docemus 
et  tanquam  fidei  dogma  definimus  (sc.  Pius  IX) 
per  divinam  assistentiam  fieri,  ut  romanus 
Pontifex,  cui  in  persona  beati  Petri  dictum 
est  ab  eodem  D.  N.  Jesu  Christo  :  «  Ego  pro 
te  rogavi,  ut  non  deficiat  fides  tua,  »  cum 
supremi  omnium  Christianorum  doctoris  mu¬ 
nere  fungens  pro  auctoritate  definit,  quid  in 
rebus  fidei  et  morum  ab  universa  Ecclesia  te¬ 
nendum  sit,  errare  non  possit,  et  hanc  ro- 
mani  Pontificis  interrantice  seu  infallibilitatis 
praerogativam  ad  idem  objectum  porrigi,  ad 
quod  infallibilitatis  Ecclesiae  extenditur.  Si 
quis  autem  huic  Nostrae  definitioni  contradi¬ 
cere  (quod  Deus  avertat !)  praesumpserit, 
sciat,  se  a  veritate  fidei  catholicae  et  ab  uni¬ 
tate  Ecclesiae  defecisse. 

Dum  Patres,  in  oratione  perseverantes  ad 
Mariam  matrem  Jesu,  de  infallibilitate  defi¬ 
nienda,  meditantur,  res  extra  Concilium  agi¬ 
tatur,  et  non  mediocriter.  Nihil  dicemus  de 
diariis  liberalistis  et  gallicanis,  qui  non  tam 
insaniunt  quam  furent,  sed  ,  his  notis  finem 
impositurus,  plura  producam  ex  diario  pro- 
testante  et  ex  diario  Gallico,  sed  non  Galli¬ 
cano.  *  ' 

Nous  avons  plusieurs  fois  parle  de  la  Di- 
plomatic  Review,  et  des  vues  vraiment  remar- 
quables  de  son  directeur,  M.  Urquliart ,  qui 
est  un  protestant  rationaliste  ,  mais  qui  dit 
franchement  ce  qu’il  croit  et  ce  qu’il  pense, 
et  qui  voit  bien  ,  et  qui  pense  souvent  avec 
une  grande  justesse.  Dans  le  numero  du 
5  janvier  1870,  nous  trouvons  des  reflexions 
tres-sens6es  sur  1’infaillibilite  pontificale .  II 
envoie  ces  reflexions  de  Rome  meme,  ou  il 
se  trouve  en  ce  moment  :  un  catholique  ne 
parlerait  guere  autrement;  les  arguments 
quii  apporte  en  faveur  de  l’infaillibilit6,  n’en 
sont  que  plus  dignes  d’etre  connus,  venant 
d’un  protestant,  et  il  nous  semble  quJils 
pourront  eclairer  ceux  de  nosfreres  quis’at- 
tardent  encore  aux  miserables  arguties 
du  gallicanisme  : 

«  Je  puis  vous  annoncer,  ecrit  M.  Urquhart, 
qu’il  nJy  a, dans  l’infaillibilit6,  aucune  inven- 
tion  du  Pape  ou  des  Jesuites,  et  que  la 
proclamation  de  ce  dogme  n’amenerait  au- 
cun  schisme  dans  1’Eglise...  La  ndigation  de 
1’infaillibilite  pontificale  signifie  simplement 
1’institution,  pour  tout  le  monde  catholique, 
de  la  religion  du  Louis  XIV  de  1682  ou  du 
Napoleon  de  1801,  mais  sans  le  grand  mo- 
narque  ou  le  geant  des  batailles.  Rejeter  l’in- 
faillibilite,  c’est  refuser  une  tete  aux  mem- 
bres,  c’est  faire  du  Pape  une  tete  de  saint 
Jean-Baptiste  apres  qu’elle  a  ete  separee  du 
corps,  et  mise  sur  un  piat ;  c’est  faire  du 
corps  un  cadavre  en  ce  qui  concerne  1’esprit, 
une  pourriture  en  ce  qui  concerne  Ia  chair; 
c’est  rejeter  la  juridiction,  Fobeissance,  l’u- 
nite,  1’autorite;  c’est  de  plus,  pour  un  catho¬ 
lique,  rejeter  la  foi. 

«  Eneffet,  le  catholique  a  foi  dans  les  Gon- 
ciles.  Les  d6crets  des  Gonciles  sont  clairs  et 
imp6ratifs;  nui  catholique  ne  peut  les  rejeter 
sans  apostasie.  Trois  siecles  se  sont  ecoules 


sans  Concilececum§nique;  le  pr6sentConcile 
est  convoqu6  par  le  Pape;  que  peut-on  de¬ 
mander  davantage?  » 

M.  Urquhart  examine  ensuiteen  quoi  con¬ 
siste  l’infaillibilit6 . 

«  Dire  que  le  Pape  est  infaillible ,  cela 
veut-il  dire  que  le  Pape,  proprio  motu ,  peut 
faire  ou  dire  ce  qu’il  veut,  avec  1’obligation 
pour  les  catholiques  de  dire  Amenl  Ge  n’est 
pas  du  tout  en  cela  que  consiste  le  dogme 
de  1’infaillibilite.  L’infaillibilite  du  Pape  est 
1’obligation  pour  lui  de  repousser  une  nou- 
velle  interpretati on  (1).  Ainsi,  le  Pape  peut 
et  doit  denoncer  1’heresie,  excommunier 
1’heretique,  interdire  TeccliSsiastique  devenu 
heretique,  et  de  la  sorte  maintenir  son  auto- 
rit6  comme  chef  de  1’Eglise,  et  maintenir  l’u- 
nite  de  foi  dans  la  religion.  Enlevez  ce  pou- 
voir  au  Pape,  et  vous  lereduisezh  etre  moins 
que  le  premier  individu  venu.  Je  ne  suis  pas 
catholique ,  mais  je  crois  que  je  devrais  re¬ 
fuser  tout  commerce  avec  un  homme  qui, 
professant  qu’il  croit  a  1’Eglise,  rejette  1’au¬ 
torite  de  son  chef,  absolument  comme  je  de¬ 
vrais  le  faire  pour  le  sujet  d’un  roi  qui  con- 
spire  contre  son  souverain,  ou  pour  le  repu- 
blicain  qui  conspire  contre  les  lois  et  la  con- 
stitution  de  la  republique.  » 

Les  gallicans  peuvent  voir,  par  cette  de- 
claration  d’un  protestant,  si  la  definition 
de  1’infaillibilite  pontificale  eloignerait,  — 
comme  iis  le  craignent,  —  les  protestants  de 
la  veritable  Eglise  ,  et  si  ce  n’est  pas  plutot 
le  contraire  que  l’on  doit  esp6rer.  M.  Ur¬ 
quhart  poursuit  : 

«  Pour  les  catholiques,  la  faculte  de  nepas 
tomber  dans  1’erreur  doit  resider  quelque 
part,  puisque  c’est  la  la  basedeleur  croyan- 
ce.  Si  le  Pape  ne  peut  pas  prononcer  dans 
certains  cas  avec  la  meme  certitude  qui  est 
supposee  resider  dans  les  decrets  d’un  Con- 
cile  general,  son  autorite  est  virtuellement 
detruite,  car  on  pourrait  toujours  en  appeler 
contre  elle  a  un  Goncile.  Voila  le  cote  pra¬ 
tique  de  la  question,  et  la  pratique  demontre 
egalement  que  l’unite  de  foi  a  d6pendu  ac~ 
tuellement  de  ce  pouvoir  que  Rome  a  exerc6, 
chaque  fois  que  1’occasion  s’est  pr6sentee  de 


(1)  La  pensee  de  M.  Urquhart  est  claire,  quoiqu’il  1’exprime  inexactement ;  la  suite  empeche  toute 
m6prise  a  cet  6gard. 

le  faire.  Les  limites  d’une  simple  lettre 
m’empechent  de  citer  des  exemples;  je  ne 
puis  que  vous  recommander  d’etudier  une 
histoire  des»Conciles  ,  et  de  lire  leurs  deci- 
sions,  au  lieu  de  vous  fier  a  des  articles  de 
journaux  dcrits  par  des  mercenaires  qui  ont 
fait  preuve,  h  ce  sujet,  de  la  plus  grossiere 
ignorance  et  de  la  malveillance  la  plus  hon- 
teuse.  » 

M.  Urquhart  parle  nettement.  II  ajoute 
que,  dans  le  passe  ,  1’efficacite  des  Conciles 
pour  la  conservation  de  Funite  a  dependu 
du  controle  exerce  sur  eux  par  le  siege  de 
Rome .  On  n’a  que  trop  vu,  pendant  le  schisme 
d’Occident,  quelsmaux  resulteraient  de  1’ab- 
sence  de  ce  controle.  Heureusement,  comme 
le  remarque  M.  Urquhart ,  1’ordre  est  sorti 
de  ce  chaos  en  apparence  sansissue,  et  l’au- 
torite  de  Rome  est  restee  incontestde,  ex¬ 
cepte  pour  les  gallicans,  sous  ce  meme  roi 
qui  se  vantait  d’avoir  introduit  dans  le  ca~ 
techisme  une  clause  affirmant  (comme  dans 
le  catechisme  russe),  «le  devoir  d’une  obeis- 
sance  illimitee  au  pouvoir  civil.  » 

Le  directeur  de  la  Diplomatic  Review  a 
soin  de  faire  remarquer  qu’en  limitant  1’in- 
faillibilite  du  Pape  aux  matieres  de  foi,  il 
nJentend  pas  separer  la  foi  et  les  oeuvres. 
«  Saint  Augustin,  ecrit-il,  dit  que  FEglise 
doit  prononcer  dans  les  cas  relatifs  a  la  regie 
de  foi  et  a  la  regie  d’une  vie  pieuse  ;  il  met 
sur  la  meme  ligne  ces  deux  choses  que  l’on 
cherche  maintenant  a  separer ,  parce  qu’on 
voudrait  que  1’Eglise  ne  put  pas  eclairer  les 
consciences  des  hommes,  aupoint  de  mettre 
obstacle  aux  violences  du  pouvoir.  De  la, 
ajoute  M.  Urquhart,  cette  proposition  sans 
cesse  repdtee  par  la  presse  dans  toute  FEu- 
rope  :  Lame  a  1’Eglise  et  le  corps  au  gouver- 
nernent.  » 

M.  Urquhart,  nous  devons  le  dire,  trouve 
d’ailleurs  que  le  mot  infaillibilite  est  mal 
choisi,  parce  qu’il  est  mal  compris  et  ne  pre- 
sente  pas  un  sens  assez  clair.  C’est  un  in- 
convenient  qu’il  espere  voir  evite  dans  une 
definition  qui  imprimerait  la  vraie  idee  qu’il 
comporte,  sans  qu’il  fut  employe  lui-meme. 
Au  reste,  il  rappelle,  avec  un  a-propos  cu- 
rieux,  que  le  mot  infaillibilite  a  ete  pour  la 
premiere  fois  mis  en  avant  en  1528,  non  par 
le  Pape  ou  par  un  concile  genera!,  mais  par 
un  concile  provincial  tenu  a  Sens.  Nous  ne 
pouvons,  pour  le  moment,  verifier  Fexaoti- 
tude  de  cette  assertion  ;  mais,  exacte  ou  non, 


elle  n’empeche  pas  que  1’dcrivain  protestant 
trouve  1’infaillibilite  pontificale,  telle  qu’on 
doit  1’entendre,  parfaitemcnt  etablie ;  s’ilre- 
jette  le  mot  lui-meme,  c’est  qull  craintquel- 
que  mdprise  ;  nous  osons  dire  que  1’achar- 
nement  avec  lequel  tous  les  ennemis  de  1’au- 
torite  cie  1’Eglise  le  repoussent,  nous  semble 
le  designer,  au  contraire,  comme  le  mot  le 
plus  propre  a  mettre  fin  aux  discussions,  a 
confondre  1’erreur  et  a  definir  la  loi  catho- 
lique.  Mais  il  ne  nous  appartient  pas  d’affir- 
mer  en  pareille  matiere  :  le  Concile  ,  guide 
par  le  Saint-Esprit,  trouvera  la  meilleure 
formule,  et  la  lumiere  sera  faite. 

In  diario,  cui  titulus  L Union,  venerabilis 
vir  Laurentie,  hsec,  sua  vice,  pro  sua  sa¬ 
pientia,  profert  : 

Un  cenacle  d’esprits  choisis,  mais  exclu- 
sifs,  et  qui  ont  le  tort  de  croire  plus  au  libe- 
ralisme  qu’a  la  liberte,  a  publie  a  cet  dgard 
un  manifeste  travaille  avec  art,  mais  dont 
le  defaut  a  etd  de  ne  pas  dire  ce  qu’il  vou- 
lait  dire.  Il  semble  avoir  eu  pour  objet  de 
calmer  des  alarmes,  sans  indiquer  ces  alar- 
mes.  Le  manifeste  avait  la  bonne  pensee  de 
nous  rassurer,  il  nous  a  seulement  etonnes  ; 
il  nous  a  dit  que  1’Esprit-Saint  ne  manque- 
rait  pas  a  1’Eglise;  nouslesavions;  ce  nJetait 
la  pour  personne  ni  un  sujet  de  doute,  ni  un 
sujet  d’alarmes.  A  quoi  donc,  encore  une 
fois,  rattacher  1’inquietude  dont  on  preten- 
dait  guerir  les  ames  ? 

Allons !  disons  les  choses  comme  elles 
sont ;  aussi  bien  Mgr  Maret  les  a  dites  sans 
ambiguite :  1’alarme,  e’etaitla  peurd’nn  mot, 
rien  que  d’un  mot,  la  peur  de  Tinfaillibilitd 
du  Pape  :  peur  bien  serieuse  et  bien  justi- 
fide ! 

Or,  sans  toucher  a  la  theologie  ,  on  pou- 
vait  bien  au  moins  chercher  a  quels  signes 
s’dtait  manifeste  1’alarme  en  question.  L’a- 
vait-onvue  cclater  dans  FEglise  ?  L’avait- 
on  meme  vue  se  declarer  hors  de  1’Eglise  ? 
Dans  TEglise ,  les  questions  non  definies 
peuvent  donner  lieu  a  une  certaine  liberte 
d’opinion,  mais  non  jamais  a  Tincertitude  sur 
le  droit  qu’a  FEglise  de  les  defmir. 

Et,  a  supposer  que  Finfaillibilite  pontifi¬ 
cale  ait  etd  ou  soit  encore  pour  quelques-uns 
une  question  discutable,  nui  catholique  au 
monde  ne  s’est  emu  d’avance  de  la  decision 
que  porterait  FEglise  assemblee  pour  mettre 

fin  aux  ambiguitas  sur  ce  point  comme  sur 
tous  les  autres.  L’alarmeace  sujet  n’estdonc 
pas  dans  1’Eglise  ;  elle  nJy  a  jamais  ete:  car, 
manifesteedansl’Eglise,  elle  y  serait  une  con- 
tradiction  avec  fesprit  de  foi  et  d’unite  qui 
la  constitue  et  qui  la  conduit. 

L’alarme  est-elle  bors  de  1’Eglise?  C’est  de¬ 
mander  si  elle  est  au  coeur  de  ceux  qui  nient 
TFglise.  Et  que  leur  importe?  Qu’importeau 
sceptique,  quhmporte  a  1’athee  ,  qu’importe 
meme  au  sectaire,  chrdtien  encore,  que  leur 
importe  a  tous  que  le  Pape  soit  infaillible? 
Leur  importe-t-il  davantage  que  1'Eglise  soit 
infaillible  au  lieu  du  Pape  ;  Iis  ne  croientpas 
au  Pape,  croient-ils  a  1’Eglise  ?  La  distinction 
de  1’Eglise  et  du  Pape  n’est  pour  eux  qu’une 
puer  il  ite. 

Donc,  que  reste-t-il?  Des  subtilites  d’ecole, 
sans  nui  rapport  avec  la  nouveaute  d’un 
temps  pour  qui  toutse  resout  en  deux  termes 
precis :  croire  ou  ne  pas  croire,  disons  mieux, 
hdlas !  croire  ou  halr. 

11  y  seulement  un  sophisme  a  1’usage  des 
inattentifs ;  c’est,  dit-on,  que  l’infaillibilite  du 
Pape  peut  retenir  les  dissidents  disposes  a 
entrer  dans  1’Eglise ;  sophisme  precisement 
inverse  de  1’experience  de  toutes  les  grandes 
conversions  !  Les  ames  ni  ne  se  eonduisent 
ni  se  ramenent  par  des  arguties ;  la  foi  a 
d’autres  faqons  de  les  entrainer,  et  lorsque 
la  lumiere  est  venue,  ce  n’est  pas  une  theo¬ 
rie  d’6cole  qui  les  arrete. 

D’ailleurs,  il  y  aurait  a  faire  a  cet  egard 
une  observation,  peut-etre  imprevue  pour 
quelques-uns,  c’estqu’il  est  telle  theorie  d’e- 
cole  precisement  qui,  presentement  invo- 
quee,  est  en  sens  inverse  de  toutes  les  idees 
qui  sont  entrees  le  plus  avant  dans  1’esprit 
du  monde  nouveau.  Ainsi,  la  theologie  rou- 
tiniere  de  Sorbonne  semble  vouloir  nous  ra- 
mener  a  la  D6claration  de  1682,  toujours  ap- 
paremment  sous  pretexte  d’avoir  plus  de 
prise  sur  les  opinions.  Mais  cette  Declara- 
tion,  qui  nie  implicitement  rinfaillibilitd  du 
Pape,  affirme  implicitement  1’absolutisme 
du  roi,  ce  qui  est  une  autre  sorte  d’infailli- 
bilite;  car  elle  ne  reconnait  a  sa  puissance 
d’autre  limite  que  la  puissance  meme  de 
Dieu.  Est-ce  par  la  que  l’on  va  guerir  Talarme 
pr^tendue  quefidhe  de  Tinfaillibilitd  du  Pape 
aurait  fait  naitre  dans  les  ames? 

Tout  cela,  dis-je,  est  pueril ,  ou  plutot  est 
peu  digne  de  la  gravite  d’esprits  eleves ,  et 
surtout  d’esprits  catholiques,  soucieuxde  ra- 


mener  le  monde  moral  a  des  conditions  ne- 
cessaires  de  subordination  et  d’unite.  Ce 
n’est  pas  par  des  temperaments  de  doctrine 
que  l’on  aura  prise  suries  intelligences  ega- 
rees  ;  jamais,  au  contraire,  la  verite  n’eut  a 
s’offrir  plus  librement  dans  son  integrite. 
La  voiler  a  moitie,  c’est  lui  oter  son  empire; 
et  quelle  verite  d’ailleurs  est-il  ici  question  de 
mettre  en  evidence  ?  Ce  n’est  point  une  ve¬ 
rite  neuve,  ce  n’est  point  un  dogme  invente; 
c’est  une  loi  de  fait,  loi  essentielle  qui,  sans 
etre  formulee  en  prescription,  est  la  condi- 
tion  pratique  et  necessaire  dela  vie  catholi- 
que  de  l’Eglise.  Et  devant  de  telles  conside- 
rations,  etait-ce  bienl’heure  d’accrediterdes 
alarmes  sur  la  reconnaissance  qui  serait  faite 
en  plein  Concile  d’une  loi  constitutive  pro- 
mulguee  en  fait  et’executee  librement  dans  le 
monde  entier? 

Ne  courons  pour  notre  part,  ni  au-devant 
de  la  crainte,  ni  au-devant  de  1’esperance,  ni 
meme  au-devant  de  la  conjecture.  Le  Con¬ 
cile,  dans  1’Eglise,  a  sa  mission,  c’est  de  te- 
moigner  de  la  verite  dogmatique  et  de  la 
promulguer  ;  le  devoir  des  fideles  est  d’at- 
tendre  ses  decisions.  Nous  pouvons  dire  tou- 
tefois  que  ce  qui  nous  touche,  c’est  la  neces- 
site  de  voir  1’autorite  pontificale  affermie 
dans  les  ames,  lorsque  toute  autorite  dispa- 
rait  du  monde.  Seule  cette  grande  et  sainte 
autorite  parle  aux  hommes  des  devoirs  de  la 
vie  publique  et  de  la  vie  privee ;  sans  elle 
tout  est  livrd  a  la  fantaisie  et  au  ravage  ; 
seule  elle  sauve  la  societe  humaine,  ne  fut- 
ce  qu’en  protestant  contre  la  perversitd  qui 
menaee  de  1’engloutir  dans  les  abimes.  Et 
aussi  qu’on  ne  nous  parle  plus  d’alarme, 
parce  que  cette  autorite  serait  entourde  des 
hommag^s  de  toute  la  terre  ;  nui  signe  meil- 
leur,  au  contraire  ,  ne  nous  serait  donnd  du 
retour  des  hommes  vers  ce  qui  leur  promet 
l’ordre  et  la  sdcuritA 

Multa  alia  hic  coacervare  fas  esset,  sed 
haec  sufficient.  Ecclesia  semper  credidit  in- 
fallibilitati  Papae ;  infallibilitas  semper  in 
traditione  scripta  viguit ;  et  si  infallibilitas 
personalis,  ut  dogma  definitur,  non  hinc  se¬ 
quetur  dogma  novum  ;  non  hinc  evadet  Ec¬ 
clesiae  monarchia,  ut  dicunt,  absoluta  et 
theocratia,  non  aliter  quam  prius  fuerat; 
non  hinc  erumpent  omnimodae  calamitates 
quas  formidare  simulant  homines  imagina- 


tivi ;  sed  erit  infallibilitas  Papae,  in  futuris 
tempestatibus,  vis  Ecclesiae,  Christianorum 
fortitudo,  et  omnibus,  sub  omni  respectu, 
benedictio. 

Antequam,  ad  Disputationum  recudenda- 
rum  finem  perveniamus,  innotescet  Concilii 
decretum  de  fide,  quod  referemus,  ut  sit 
Controversiarum  consecratio  et  Bellarmini 
gloria. 


CONTROVERSIARUM 

DE  CONCILIIS 

f 

LIBER  TERTIUS 

QUI  EST  DE  ECCLESIA  MILITANTE  TOTO  ORBE  TERRARUM  DIFFUSA. 


CAPUT  I. 

* 

De  nomine  Ecclesiae. 

Controversia  deEcclesia  militante,  multas 
habet  partes.  Primum  enim  de  ipsa  secun¬ 
dum  se  agendum  erit;  tum  de  membris  ejus, 
hoc  est,  de  Clericis,  de  Monachis,  de  Laicis. 
Rursum  autem  de  Ecclesia  militante  secun¬ 
dum  se  considerata,  de  qua  nunc  disputare 
aggredimur,  tres  sunt  praecipue  controver¬ 
siae.  Prima  est,  de  nomine  et  definitione  Ec¬ 
clesiae.  Secunda ,  de  qualitate,  seu  de  visi¬ 
bilitate  ejusdem.  Tertia,  de  notis,  quibus  ea 
certo  cognosci  potest. 

A  prima  nunc  exordiemur;  si  tamen  an¬ 
tea  propter  studiosos  nomina  eorum  aucto¬ 
rum  notaverimus  ,  qui  de  Ecclesia  scripse¬ 
runt  ,  seu  potius  eorum  quorum  nos  libros 
legimus;  nec  enim  omnes  legimus.  Igitur 
scripserunt  de  hoc  argumento  B.  Augustin. 
lib.  de  unitate  Ecclesiae;  B.  Cyprianus  li¬ 
brum  ejusdem  tituli,  necnon  Optatus  lib.YI. 
contra  Parmenianum.  Exrecentioribus  scri¬ 
psit  Thomas  Waldensis  tom.  I,  lib.  II.  doc¬ 
trinae  fidei  cap.  8,  9,  10,  etc.  Joan.  de  Tur- 
recremata  summam  de  Ecclesia;  Joannes 
Driedo  in  lib.  IV  de  dogmatibus  Ecclesiasti¬ 
cis  ,  c.  2,  Albertus  Pighius  controversia  III. 
Cardinalis  Hosius  in  confessione,  in  explica¬ 
tione  Symboli,  et  lib.  Y.  contra  Prolegome- 
na  Brentii ;  Petrus  a  Soto  1.  part.  defensio¬ 


nis  suae  contra  Brentium  ;  Joannes  aDaven- 
tria  in  confut.  7.  artic.  Confessionis  Augus¬ 
tanae;  Joannes  Cochlceus  Philippica  4.  et  in 
lib.  de  Scripturae  et  Ecclesiae  auctoritate  : 
Joannes  Eckius  initio  sui  Enchiridii,  Alphon- 
sus  a  Gastro  lib.  VI.  cont.  haeres.  Melchior 
Canus  lib.  IY  de  locis.  Joannes  Antonius 
Delphinus  in  libris  trib.  de  Ecclesia.  Joannes 
a  Lovanio  in  explicat.  Symboli,  et  omnes 
alii,  qui  Symbolum  exposuerunt.  Franciscus 
Turrianus  in  libris  duobus  de  Ecclesia,  et 
ordinat.  Minist.  Post  quos,  anno  1577  ineun- 
te,  nos  haec  ipsa,  quae  nunc  emittimus  in  lu¬ 
cem  in  scholis  disputavimus.  A  quo  tempo¬ 
re  scripsit  etiam  de  eodem  argumento  Gre- 
gorius  de  Valentia  in  sua  Analysi  fidei  Ca-  « 
tholicae  part.  VI  et  scripserunt  etiam  alii,  sed 
non  vacavit  per  alias  occupationes  eorum 
libros  evolvere. 

Venio  nunc  ad  propositam  disputationem  : 

Ac  ut  primum  de  nomine,  deinde  de  re  ipsa 
dicamus,  Ecclesiae  nomen  est  Graecum ,  de- 
duciturque  a  verbo  ixxcdico ,  quod  est  evoco. 
Itaque  Ecclesia  est  evocatio ,  sive  coetus  vo¬ 
catorum.  Dicitur  autem  populus  Dei  coetus 
vocatorum,  quia  nemo  ad  hunc  populum  se 
adjungit  per  se,  et  suo  proprio  instinctu,  sed 
omnes  quotquot  veniunt,  a  Dei  vocatione 
praeveniuntur.  Est  enim  vocatio  primum  be¬ 
neficium,  quod  sancti  a  Deo  recipiunt :  Quos 
vocavit ,  inquit  Apostolus  Rom.  VIII,  hos  jus¬ 
tificavit  :  quos  justificavit,  hos  et  magnificavit. 

Et  Actor.  II  :  Quoscumque  advocaverit  Domi¬ 
nus  Deus  noster  (1).  Hinc  toties  Apostolus 
Christianos  appellat  vocatos,  in  omnibus  fe¬ 
re  epistolis. 


(1)  Rom.  VIII,  30 ;  Act.  II,  39. 

Sunt  autem  tria  circa  hoc  nomen  notan¬ 
da.  Primo,  nomen  Ecclesiae  cum  aliquo  ad¬ 
juncto,  posse  et  in  bonam  et  in  malam  par¬ 
tem  accipi:  dicitur  enim  : Ecclesia  malignan¬ 
tium  Psalm.  XXV.  Et ,  Ecclesia  Sanctorum 
Psalm.  LXXXVIII.  Absolute  autem  positum 
hoc  nomen  ,  non  intelligi  nisi  de  Ecclesia 
Christi ,  excepto  uno  loco  Act.  XIX.  ubi  de 
populo  Ethnicorum  dicitur  :  Erat  enim  Eccle¬ 
sia  confusa  (1). 

Secundo  ,  nota  cum  Augustino  in  Psalm. 
LXXXI.  in  illud  :  Deus  stetit  in  Synagoga 
Deorum  (2)  :  tametsi  eadem  sit  Ecclesia  ve¬ 
teris  Testamenti  et  novi,  quoad  essentiam; 
tamen  quia  status  Ecclesiae  novi  Testamenti 
est  longe  excellentior  ,  ideo  etiam  nomina 
esse  distincta.  Nam  populus  veteris  Testa¬ 
menti  proprie  dicitur  Synagoga,  id  est,  con¬ 
gregatio,  populus  novi  Testamenti  nusquam 
dicitur  Synagoga  ,  sed  semper  Ecclesia ,  id 
est,  evocatio.  Congregari  enim  commune  est 
hominibus  cum  bestiis  :  at  evocari  proprium 
est  hominum.  Neque  refert ,  quod  populus 
Judaeorum  in  Testamento  veteri  passim  vo¬ 
catur  etiam  Ecclesia  :  nam  tam  Synagoga, 
quam  Ecclesia  apud  Hebrseos  dicitur  a  con¬ 
gregando,  rny  quod  vertimus  Synagoga,  di¬ 
citur  a  “Tin  congregare.  Similiter  ^np,  id  est, 
Ecclesia,  dicitur  a  !?np  congregari.  Itaque 
sunt  nomina  duo,  sed  idem  prorsus  signifi¬ 
cant. 

Tertio  nota,  quemadmodum  civitas  nunc 
significat  coetum  hominum,  nunc  locum,  in 
quo  coetus  ille  habitat,  ita  etiam  Ecclesiam 
in  Scripturis  nunc  significare  coetum  fide¬ 
lium,  ut  Rom.  XVI  :  Salutant  vos  omnes  Ec¬ 
clesiae  Asiae ,  nunc  locum  ipsum,  in  quo  fide¬ 
les  congregantur,  ut  JudithVI  :  Omnis  popu¬ 
lus  per  totam  noctem  intra  Ecclesiam  orave¬ 
runt  (3),  quamquam  nos  nunc  solum  de  Ec¬ 
clesia,  ut  coetum  fidelium  significat,  disputa¬ 
mus. 


CAPUT  II. 

De  definitione  Ecclesiae. 

Hsec  de  nomine.  De  re  autem  ipsaquinque 
sunt  heereticae  sententiae.  Prima,  quod  Ec¬ 


clesia  sit  praedestinatorum  congregatio  ,  ita 
ut  soli,  et  omnes  praedestinati  sint  de  Eccle¬ 
sia.  Ita  Joannes  Wiclef  apud  Waldensem  to. 

1,  lib.  II,  cap.  8  et  9.  Joannes  Huss  art.  1, 

2,  3,  5,  6  ,  ut  habetur  in  Concilio  Constan- 
tiensi  sess.  XV.  e  quibus  sic  habetur  artic. 
5  :  «  Praescitus  etsi  aliquando  sit  in  gratia 
secundum  praesentem  justitiam,  tamen  num- 
quam  est  pars  sanctae  Ecclesiae,  et  praedesti¬ 
natus  semper  manet  membrum  Ecclesiae, 
licet  aliquando  excidat  a  gratia  adventitia, 
sed  non  a  gratia  praedestinationis.  » 

Secunda,  quod  Ecclesia  sit  hominum  per¬ 
fectorum  nullum  peccatum  habentium  mul¬ 
titudo.  Ita  quondam  Pelagiani,  ut  B.  Augus¬ 
tinus  refert  lib.  de  haeres,  cap.  88  :  «  In  id 
etiam,  inquit,  progrediuntur,  ut  dicant,  vi¬ 
tam  justorum  in  hoc  saeculo  nullum  omnino 
habere  peccatum,  et  ex  his  Ecclesiam  Christi 
in  hac  mortalitate  perfici.  »  Eamdem  tribuit 
Anabaptistis  hujus  temporis  Calvinus  lib.  IV 
Instit.  cap.  1,  §.  13. 

Tertia,  quod  Ecclesia  ^it  justorum  congre¬ 
gatio,  seu  potius  eorum,  qui  numquam  lapsi 
sunt  circa  fidei  confessionem.  Distinguitur 
autem  haec  a  superiore  ,  quod  prior  opinio 
quoslibet  peccatores  excludat,  haec  autem 
non  excludit  ,  nisi  insignes  peccatores.  Ita 
senserunt  olim  Novatiani,  ut  auctor  est  Cypr. 
lib.  IV,  epist.  2.  et  Donatistae  apud  Augusti¬ 
num  lib.  de  haeres,  cap.  69.  existimo  enim 
falli  Calvinum,  ubi  supra  et  alios  ,  qui  pu¬ 
tant,  Novatianos  et  Donatistas  exclusisse 
omne  genus  peccatorum.  Clare  enim  Cy- 
prian.  lib.  IV,  epist.  2.  et  Epiphanius inhae¬ 
res.  Gatharorum,  dicunt,  eos  retinuisse  in 
Ecclesia  fraudatores ,  moechos,  et  similes  : 
solumque  exclusisse  eos,  qui  in  persecutione 
lapsi  fuerant.  Neque  cum  hoc  pugnare  vide¬ 
tur,  quod  habent  Ambrosius  lib.  I  de  pcenit. 
cap.  1.  et  2.  et  Theodor.  lib.  III  de  fabul. 
haeret  Novatianos  sustulisse  potestatem  re¬ 
mittendi  peccata  omnia,  exceptis  levissimis. 
Nam  etiam  si  non  absolvebant  graves  pec¬ 
catores,  tamen  in  suo  coetu  eos  retinebant, 
nisi  lapsi  essent  circa  fidem.  Et  Augustinus 
lib.  III  cont.  Parmenian.  cap.  2.  docet,  Do¬ 
natistas  non  horruisse  omnia,  sed  solum 
qusedam  majora  scelera,  quale  erat  illud, 
quod  objiciebant  Catholicis,  consensisse  tra¬ 
ditoribus  divinorum  librorum. 

Quarta  est  Confessionistarum,  qui  etsi  no- 


(1)  Psal.  XV,  5;  Ib.  LXXXVIII.  6;  Act-  XIX,  32.  —  (2)  Psal.  LXXXI,  1.  -  (3)  Rom.  XVI,  16; 
Judith.  VI,  21. 

mine  damnent  Pelagianos,  Novatianos  et 
Donatistas,  tamen  eorum  sententia  compo¬ 
sita  est  ex  hseresi  Pelagianorum,  et  No  vati  o- 
norum  et  Donatistarum.  Docent  enim  primo 
cum  Pelagianis  non  solum  Confessionistae, 
sed  omnes  Lutherani  et  Calvinistee  ,  nullum 
esse  peccatum  veniale  ex  natura  sua,  sed 
omnia  esse  mortalia  ex  se ,  venialia  autem 
ex  misericordia  Dei,  qui  ea  credentibus  non 
imputat.  Ita  docuit  Lutheranus  in  assert.  art. 
32.  Melanchthon  in  locis  cap.  de  discrimine 
peccati  mortalis  et  venialis.  Calvinus  lib.  II 
Instit.  cap.  8,  §.  58  et  59. 

Secundo,  docet  Confessio  Augustana  art.  7. 
Ecclesiam  esse  Sanctorum  congregationem, 
qui  vere  credunt  et  obediuntDeo.  Etin  Apo- 
logia  Philippus  conatur  ostendere,  peccato¬ 
res  non  pertinere  ad  Ecclesiam  ,  nisi  nomi¬ 
ne.  Similia  docet  Brentius'  in  Prdlegomenis, 
contra  Petrum  a  Soto.  Neque  obstat,  quod 
et  Philippus  et  Brentius  ibidem  dicunt,  ma¬ 
los  esse  admixtos  bonis ;  nam  ipsi  duas  Ec¬ 
clesias  fingunt.  Unam  veram,  et  ad  quam 
pertinent  privilegia,  quse  narrantur  in  Scrip¬ 
turis,  et  hanc  esse  Sanctorum  congregatio¬ 
nem,  qui  vere  credunt,  et  obediunt  Deo,  et 
hanc  non  esse  visibilem,  nisi  oculis  fidei.  Al¬ 
teram  externam,  quse  nomine  tantum  est 
Ecclesia,  et  hanc  esse  congregationem  ho¬ 
minum  convenientium  in  doctrina  fidei,  et 
usu  Sacramentorum,  et  in  hac  bonos  et  ma¬ 
los  inveniri.  Itaque  malos  numquam  volunt 
esse  partes  verse  Ecclesiae ,  et  proinde  caute 
Philippus  non  dicit,  Ecclesiam  constare  ex 
malis  et  bonis,  sed  dicit,  malos  admisceri 
Ecclesiae.  Et  Brentius  dicit ,  malos  esse  ali¬ 
quo  modo  in  Ecclesia,  sed  non  dp  Eccle¬ 
sia. 

Lutherus  in  lib.  de  Conciliis  et  Ecclesia, 
part.  III  dicit,  Ecclesiam  esse  populum  sanc¬ 
tum  Christianum,  et,  ut  ostendat  se  loqui ‘de 
sanctitate  singulorum  membrorum,  inde  pro¬ 
bat,  Papam  et  Cardinales  non  esse  de  Ec¬ 
clesia,  quia  sancti  non  sunt.  Si  ergo  soli 
justi  sunt  partes  verae  Ecclesiae  et  omnia 
peccatu ,  quantumvis  levia  sunt ,  peccata 
mortalia,  et  faciunt  hominem  injustum;  se¬ 
quitur  solos  perfectos  et  omni  peccato  ca¬ 
rentes,  esse  de  Ecclesia,  quae  erat  opinio  Pe¬ 
lagianorum. 

Tertio,  dicunt  Confessionistse,  in  quo  etiam 
cum  omnibus  Lutheranis  conveniunt,  omnia 
opera  hominis,  etiam  justificati ,  esse  pec¬ 
cata  mortalia.  Id  indicat  Confessio  Augus¬ 
tana  art.  6  et  20.  sed  clarius  Lutherus  in  as¬ 


sert.  artic.  32.  ex  quo  videtur  sequi,  nul¬ 
lum  hominem  esse  de  Ecclesia.  Nam  si  soli 
justi  sunt  de  Ecclesia,  et  nulii  sunt  om¬ 
nino  in  mundo  justi ,  quippe  cum  omnium 
hominum  opera  sint  peccata  ;  quinam,  quee- 
so,  Ecclesiam  facient?  Sed  ipsi  rem  totam 
facile  explicant,  dum  dicunt ,  opera  quidem 
hominis  justi  omnia  esse  peccata  mortalia, 
sed  tamen  non  imputari ,  si  adsit  fides,  et 
proinde  eum,  qui  habet  fidem,  simul  esse 
justissimum,  et  in  omni  opere  peccare.  In 
quo  aliquo  modo  conveniunt  Confessionistse 
cum  Donatistis  et  Novatianis.  Ut  enim  illi 
non  excludebant  ab  Ecclesia  omnes  peccato¬ 
res,  sed  tantum  eos,  qui  idololatriam  com¬ 
miserant;  ita  isti  non  omnes  peccatores  ex¬ 
cludunt,  sed  tantum  eos,  qui  non  vere  cre¬ 
dunt  :  putant  enim,  ut  diximus,  nullum  cri¬ 
men  imputari  credentibus. 

Quinta  sententia  est  quasi  conflata  ex  om¬ 
nibus  istis.  Docet  enim  ,  Ecclesiam  constare 
ex  solis  justis  praedestinatis.  Ita  Calvinus, 
qui  tria  docet.  Primo,  fidem  semel  habitam, 
numquam  in  aeternum  perdi  posse,  et  proin¬ 
de  omnem,  qui  habet  fidem,  necessario  esse 
praedestinatum.  Id  habet  in  Instit.  lib.  III, 
c.  2,  §.  8,  9,  10,  11,  quod  idem  antea  ex¬ 
presse  docuerat  Jovinianus  apud  Hierony¬ 
mum  lib.  II  contra  Jovinianum.  Secundo 
docet,  veram  Ecclesiam  a  solo  Deo  cognosci 
posse,  ej usque  fundamentum  esse  divinam 
electionem  ,  quia  nimirum  constat  ex  fideli¬ 
bus,  qui  necessario  sunt  de  numero  electo¬ 
rum.  Id  habet  lib.  IV,  cap.  1,  §.  3.  et  in  mi¬ 
nori  Institutione  cap.  8,  §.  4.  et  seq.  Tertio 
docet,  esse  praeterea  quamdam  Ecclesiam  ex¬ 
ternam,  in  qua  sint  boni  et  mali  etc.  ut  su¬ 
pra  dixerunt  Confessionistae.  Id  habet  eodem 
libro  et  capite,  in  sequentibus  sectionibus. 
Idem  etiam  sentire  videtur  Bucerus  ,  qui  in 
lib.  I  de  regno  Christi  c.  5.  definit  regnum 
Christi,  procurationem  salutis  electorum 
Dei,  quos  Deus  in  terris  colligit.  Idem  Til— 
mannus  Heshusius  lib.  de  erroribus  Pon¬ 
tificiorum,  loco  12.  et  lib.  I.  de  Ecclesia 
cap.  3. 

Nostra  autem  sententia  est,  Ecclesiam 
unam  tantum  esse,  non  duas,  et  illam  unam 
et-  veram  esse  coetum  hominum  ejusdem 
Christianae  fidei  professione,  et  eorumdem  Sa¬ 
cramentorum  communione  colligatum ,  sub 
regimine  legitimorum  pastorum ,  ac  praeci¬ 
pue  unius  Christi  in  terris  Vicarii  Romani 
Pontificis.  Ex  qua  definitione  facile  colligi 
potest ,  qui  homines  ad  Ecclesiam  perti- 

neant,  qui  vero  ad  eam  non  pertineant.  Tres 
enim  sunt  partes  hujus  definitionis.  Profes¬ 
sio  verae  fidei ,  Sacramentorum  communio, 
et  subjectio  ad  legitimum  pastorem  Roma¬ 
num  Pontificem.  Ratione  primae  partis  ex¬ 
cluduntur  omnes  infideles  tam  qui  numquam 
fuerunt  in  Ecclesia,  ut  Judaei,  Tureae,  Pa¬ 
gani;  tam  qui  fuerunt,  et  recesserunt,  ut 
haeretici  et  apostatae.  Ratione  secundae,  ex¬ 
cluduntur  Catechumeni  et  excommunicati, 
quoniam  illi  non  sunt  admissi  ad  Sacramen¬ 
torum  communionem,  isti  sunt  dimissi.  Ra¬ 
tione  tertiae ,  excluduntur  schismatici ,  qui 
habent  fidem  et  Sacramenta,  sed  non  sub¬ 
duntur  legitimo  pastori ,  et  ideo  foris  profi¬ 
tentur  fidem,  et  Sacramenta  percipiunt.  In¬ 
cluduntur  autem  omnes  alii,  etiamsi  reprobi, 
scelesti  et  impii  sint. 

Atque  hoc  interest  inter  sententiam  nos¬ 
tram,  et  alias  omnes,  quod  omnes  aliae  requi¬ 
runt  internas  virtutes  ad  constituendum  ali¬ 
quem  in  Ecclesia,  et  propterea  Ecclesiam 
veram  invisibilem  faciunt ;  nos  autem ,  et 
credimus  in  Ecclesia  inveniri  omnes  virtutes, 
Fidem,  Spem,  Charitatem,  et  caeteras ;  ta¬ 
men  ut  aliquis  aliquo  modo  dici  possit  pars 
verae  Ecclesiae,  de  qua  Scripturae  loquuntur, 
non  putamus  requiri  ullam  internam  virtu¬ 
tem,  sed  tantum  externam  professionem  fi¬ 
dei,  et  Sacramentorum  communionem,  quae 
sensu  ipso  percipitur.  Ecclesia  enim  est  coetus 
hominum  ita  visibilis,  et  palpabilis,  ut  est 
coetus  populi  Romani,  vel  Regnum  Galliae, 
aut  Respublica  Venetorum. 

Notandum  autem  est  ex  Augustino  in  bre¬ 
viculo  collationis  ,  collat.  3.  Ecclesiam  esse 
corpus  vivum,  in  quo  est  anima  et  corpus, 
et  quidem  anima  sunt  interna  dona  Spiritus 
sancti,  Fides,  Spes,  Charitas  etc.  Corpus 
sunt  externa  professio  fidei ,  et  communica¬ 
tio  Sacramentorum.  Ex  quo  fit,  ut  quidam 
sint  de  anima  et  de  corpore  Ecclesiae,  et 
proinde  uniti  Christo  capiti  interius,  et  ex¬ 
terius  ;  et  tales  sunt  perfectissime  de  Eccle¬ 
sia  ;  sunt  enim  quasi  membra  viva  in  cor¬ 
pore,  quamvis  etiam  inter  istos  aliqui  magis, 
aliqui  minus  vitam  participent ,  et  aliqui 
etiam  solum  initium  vitae  habeant ,  et  quasi 
sensum,  sed  non  motum  ,  ut  qui  habent  so¬ 
lam  fidem  sine  charitate.  Rursum  aliqui  sint 
de  anima,  et  non  de  corpore ,  ut  Catechu¬ 
meni,  vel  excommunicati,  si  fidem  et  chari¬ 
tatem  habeant,  quod  fieri  potest.  Denique, 


aliqui  sint  de  corpore,  et  non  de  anima,  ut 
qui  nullam  habent  internam  virtutem  ,  et 
tamen  spe,  aut  timore  aliquo  temporali  pro¬ 
fitentur  fidem,  et  in  Sacramentis  communi¬ 
cant  sub  regimine  pastorum  et  tales  sunt  si¬ 
cut  capilli,  aut  ungues,  aut  mali  humores  in 
corpore  humano. 

Definitio  igitur  nostra  solum  comprehen¬ 
dit  hunc  ultimum  modum  existendi  in  Eccle¬ 
sia,  quia  hic  requiritur  ut  minimum  ;  ut  quis 
possit  dici  esse  pars  visibilis  Ecclesiae.  Pro¬ 
bandum  igitur  est  ordine ,  non  pertinere  ad 
Ecclesiam  non  baptizatos,  haereticos,  et  apos¬ 
tatas,  excommunicatos,  et  schismaticos.  De¬ 
inde  pertinere  ad  Ecclesiam  non  praedesti¬ 
natos,  non  perfectos,  peccatores  etiam  ma¬ 
nifestos,  infideles  occultos,  si  habeant  Sa¬ 
cramenta,  professionem  fidei ,  et  subjectio¬ 
nem  etc. 


CAPOT  III. 

De  non  baptizatis. 

De  infidelibus  non  baptizatis  sine  dubio 
Paulus  loquitur  I.  Cor.  V  :  Quid  enim  mihi 
de  iis ,  qui  foris  sunt ,  judicare  (1)  ?  Ubi  gene¬ 
raliter  eos  omnes  foris  esse  dicit,  qui  non 
dederunt  nomina  sua  Christo  per  Baptismum, 
sed  aliquas  alias  religiones  sequuntur. 

De  Catechumenis  est  paulo  major  difficul¬ 
tas,  quia  sunt  fideles  ,  et  salvari  possunt,  si 
moriantur  in  eo  statu,  et  tamen  extra  Eccle¬ 
siam  nemo  salvatur,  sicut  nec  extra  arcam 
Noe,  juxta  illud  Concilii  Lateranensis  c.  1.  : 
«  Una  est  fidelium  universalis  Ecclesia ,  ex¬ 
tra  quam  nullus  omnino  salvatur.  »  At  nihi¬ 
lominus  certum  est,  Catechumenos  non  esse 
in  Ecclesia  actu  et  proprie  ,  sed  tantum  in 
potentia,  quomodo  homo  conceptus,  sed 
nondum  formatus,  et  natus,  non  dicitur  ho¬ 
mo,  nisi  in  potentia.  Nam  legimus  Actor.  II  ; 
Qui  ergo  receperunt  verbum  ,  baptizati  sunt,  et 
appositae  sunt  in  die  illa  animae  circiter  tria 
millia (2).  Item  Concilium  Florentinum  in  in¬ 
structione  Armenorum,  docet,  homines  fieri 
membra  Christi,  ac  de  corpore  Ecclesiae, 
cum  baptizantur.  Idem  et  Pdtres  donent. 

Gregorius  Nazianzenus  oratione  in  sanc¬ 


ti)  I.  Cor.  V,  12.  —  (2)  Act.  II,  41, 

tum  Lavacrum  dicit,  Catechumenum  esse  in 
vestibulo  pietatis ,  nec  adhuc  posse  vocari 
fidelem,  nisi  intus  ingrediatur  per  Baptis¬ 
mum.  Joannes  Chrysostomus  hom.  24.  in 
Joann.  dicit  Catechumenum  alienum  esse  a 
fideli,  et  nihil  habere  commune  cum  eo,  non 
civitatem,  noa  mensam  etc.  Tertullian.  lib. 
de  praescriptionibus,  reprehendit  in  haereti¬ 
cis,  quod  non  distinguant  Catechumenos  a 
fidelibus.  Cyrill.  lib.  XII  in  Joann.  cap.  50. 
docet,  Catechumenos  esse  apud  Christianos 
id,  quod  erant  incircumcisi  apud  Judaeos, 
qui  propterea  non  poterant  vesci  agno  Pas¬ 
chali.  Augustinus  tract.  4.  in  Joan.  et  alibi 
distinguit  Catechumenos  a  fidelibus.  Quod 
etiam  alii  Patres  faciunt.  Constat  autem  Ec¬ 
clesiam  esse  fidelium  congregationem. 

Denique,  Catechumeni  non  habent  jus  ad 
ulla  Sacramenta,  neque  ad  alia ,  quee  sunt 
communia  universae  Ecclesiae.  Non  igitur 
actu,  et  proprie  sunt  Catechumeni  de  Eccle¬ 
sia.  Quomodo  igitur,  inquies,  salvantur,  si 
sunt  extra  Ecclesiam  ?  Auctor  libri  de  Eccle¬ 
siasticis  dogmatibus  cap.  74.  aperte  respon¬ 
det,  Catechumenos  non  salvari.  Sed  hoc  ni¬ 
mis  durum  esse  videtur.  Certe  Ambrosius  in 
oratione  de  obitu  Valentiniani  disertis  verbis 
affirmat,  Catechumenos  posse  salvari,  de 
quorum  numero  Valentinianus  erat,  cum  de 
hac  vita  migraret. 

Alia  igitur  quaerenda  solutio  est.  Melchior 
Canus  ait,  Catechumenos  posse  salvari,  quia 
etsi  non  sunt  de  Ecclesia,  quae  proprie  dici¬ 
tur  Christiana,  sunt  tamen  de  Ecclesia,  quae 
comprehendit  omnes  fideles  ab  Abel  usque 
ad  mundi  consummationem.  At  non  videtur 
satisfacere.  Nam  post  Christi  adventum  nulla 
est  vera  Ecclesia ,  nisi  illa  quae  proprie  dici¬ 
tur  Christiana;  si  ergo  Catechumeni  de  ista 
non  sunt,  de  nulla  sunt.  Respondeo  igitur, 
quod  dicitur,  extra  Ecclesiam  neminem  sal¬ 
vari,  intelligi  debere  de  iis,  qui  neque  re 
ipsa,  nec  desiderio  sunt  de  Ecclesia,  sicut  de 
Baptismo  communiter  loquuntur  Theologi. 
Quoniam  autem  Catechumeni  si  non  re,  sal¬ 
tem  voto  sunt  in  Ecclesia ,  ideo  salvari  pos¬ 
sunt.  Neque  repugnat  similitudo  arcae  Noe, 
extra  quam  nemo  salvabatur,  etiamsi  voto 
in  ea  fuisset  :  nam  similitudines  non  in  om¬ 
nibus  conveniunt.  Quocirca  I.  Pet.  III,  Bap¬ 
tismus  comparatur  Arcae  Noe,  et  tamen  con¬ 
stat,  sine  Baptismo  in  re,  aliquos  salvari. 

Ar,  inquies,  August.  tract.  4.  in  Joan.  di¬ 


cit,  Catechumenos  esse  in  Ecclesia;  Verum 
est,  sed  ibidem  separat  eos  a  fidelibus.  Vo¬ 
luit  ergo  dicere,  esse  in  Ecclesia  non  actu, 
sed  potentia,  quod  idem  ipse  explicuit  ini¬ 
tio  lib.  II  de  Symbolo ,  ubi  comparat  Cate¬ 
chumenos  hominibus  conceptis,  non  natis. 


CAPUT  IV. 

De  Haereticis  et  Apostatis. 

Haereticos  et  apostatas  baptizatos,  Alphon- 
sus  de  Castro  lib.  II  de  justa  haereticorum 
punitione  cap.  24.  docet  esse  membra  et 
partes  Ecclesiae ,  etiamsi  palam  falsam  doc¬ 
trinam  profiteantur.  Quae  sententia,  ut  est 
aperte  falsa,  ita  facillime  refutari  potest. 
Nam  primo.  Scriptura  hoc  indicat ,  cum  ait 
I.  Timoth.  I.  Quidam  circa  fidem  naufraga¬ 
verunt.  Quo  locojper  [metaphoram  naufragii, 
intelligit  haereticos  fracta  una  parte  navis 
Ecclesiae,  ex  ea  in  mare  decidisse  :  Quod 
etiam  significatur  illa  parabola  Domini  de 
rete ,  quod  prae  multitudine  scindebatur, 
Lue.  V.  Praeterea  ad  Tit.  III :  Haereticum  ho¬ 
minem  post  unam  et  alteram  correptionem  de¬ 
vita ,  sciens ,  quia  subversus  est  qui  ejusmodi  est , 
et  delinquit  cum  sit  proprio  judicio  condemna¬ 
tus  (1).  Ubi  Apostolus  Episcopo  praecipit,  ut 
haereticum  vitet,  quod  certe  non  juberet ,  si 
esset  intra  Ecclesiam.  Debet  enim  pastor 
non  vitare,  sed  curare  eos,  qui  ad  suum  gre¬ 
gem  pertinent.  Et  addit  rationem,  quia  talis 
pertinax  haereticus  est,  proprio  judicio  con¬ 
demnatus,  id  est  (ut  Hieronymus  exponit) 
non  est  ejectus  ab  Ecclesia  per  excommuni¬ 
cationem,  ut  multi  alii  peccatores ,  sed  ipse 
seipsum  ab  Ecclesia  ejecit.  Itenf  I.  Joan.  II : 
Ex  nobis  exierunt ,  sed  non  erant  ex  nobis  (2) ; 
id  est,  ex  nobis  exierunt ,  quia  erant  nobis- 
cum  in  eadem  Ecclesia,  sed  non  erant  ex 
nobis,  secundum  divinam  electionem,  ut 
Augustinus  exponit  lib.  de  bono  persever. 
cap.  8. 

Secundo,  probatur  hoc  idem  ex  cap.  8  et 
19.  Concilii  Nicaeni,  ubi  haeretici  dicuntur 
posse  recipi  in  Ecclesiam,  si  redire  velint, 
cum  certis  tamen  conditionibus.  Item  ex 
Concilio  Lateranensi,  unde  constat,  cap, 


(1)  Tit.  III,  10.  —  (2)  I.  Joan.  II,  19. 

Firmiter,  de  summa  Trinitate,  et  fide  Catho¬ 
lica,  ubi  Ecclesia  dicitur  fidelium  congrega¬ 
tio.  Constat  enim  haereticos  nullo  modo  esse 
fideles. 

Tertio,  ex  Patribus,  Irenaeus  lib.  III,  cap. 
3.  dicit,  Polycarpum  multos  haereticos  ad 
Ecclesiam  convertisse  :  ex  quo  sequitur,  eos 
antea  fuisse  de  Ecclesia  egressos.  Tertullia¬ 
nus  lib.  de  praescriptione  dicit,  Marcionem 
cum  ad  Ecclesiam  redire  vellet,  conditionem 
accepisse,  ut  eaeteros,  quos  perverterat,  Ec¬ 
clesiae  restitueret.  Cyprianus  in  epistola  ad 
•  Jubajanum,  dicit,  haereticos  cum  sint  extra 
Ecclesiam,  tamen  vendicare  sibi  Ecclesiae 
auctoritatem  more  simiarum,  quae  cum  ho¬ 
mines  non  sint,  tamen  homines  videri  vo¬ 
lunt. 

Hieronymus  in  Dialogo  contra  Lueiferia- 
nos,  circa  finem  :  «  Sicubi  audieris,  inquit, 
eos  qui  dicuntur  Christi,  non  a  Domino  Jesu 
Christo,  sed  a  quoquam  alio  nuncupari,  ut 
puta  Marcionistas,  Valentinianos,  Monten- 
ses,  sive  Campenses,  scito  non  Ecclesiam 
Christi,  sed  Antichristi  esse  Synagogam.  » 
Augustinus  lib.  IV  contra  Donatistas,  cap. 
10.  dicit,  interdum  accidere,  ut  haereticus, 
foris  existens,  non  agat  contra  Ecclesiam,  et 
Catholicus  intus  existens,  contra  Ecclesiam 
agat,  etc.  Et  lib.  de  unitate  Ecclesiae,  cap. 
4  :  <(  Qui  non  credunt,  inquit,  Christum  in 
carne  venisse  de  Virgine  Maria,  ex  semine 
David,  aut  in  corpore  ipso  resurrexisse,  in 
quo  crucifixus  et  sepultus  est;  non  utique 
sunt  in  Ecclesia  etc.  » 

Accedit  postremo,  quod  cum  Ecclesia  sit 
multitudo  unita  (est  enim  populus  quidam, 
sive  regnum,  sive  corpus  unum)  et  ista  unio 
praecipue  in  professione  unius  fidei,  et  ea- 
rumdem  legum  ac  rituum  observatione  con¬ 
sistat  ;  nulla  ratio  permittit,  ut  eos  de  Eccle¬ 
siae  corpore  esse  dicamus,  qui  cum  eo  nul¬ 
lam  omnino  conjunctionem  habent. 

At  contra  objiciunt  aliqui.  Primo,  quia 
Matth.  XIII  in  parabola  de  zizaniis,  in  eodem 
agro  inveniuntur  tria,  granum,  paleae,  et  zi¬ 
zania,  quae  significant  bonos  Catholicos,  et 
malos  Catholicos  et  haereticos,  ut  Augustinus 
exponit  quaest.  II.  super  Matthaeum  ,  et 
Hieronymus  et  Chrysostomus  in  hunc  locum. 
Quod  autem  ager  sit  Ecclesia,  docet  Cypria¬ 
nus  lib.  III,  epist.  3.  et  Augustinus  lib.  II 
contra  Cresconium,  cap.  34. 

Respondeo,  aliqui  intelligunt  per  zizania 


non  haereticos,  sed  homines  malos,  qui  sunt 
in  Ecclesia  :  ita  Cyprianus  loco  notqto,  et 
lib.  IV,  epistol.  2.  et  Augustinus  saepe,  non 
tam  ex  sua  sententia  quam  ex  Cypriani 
mente  loquens.  Quod  autem  Cyprianus  per 
zizania  non  intelligat  haereticos,  inde  intel- 
ligi  potest,  quod  in  illis  ipsis  locis,  ubi  dicit 
zizania  esse  in  Ecclesia,  dicit,  haereticos  non 
esse  in  Ecclesia,  et  praeterea  ex  intentione 
Cypriani,  qui  in  illis  locis  scribit  contra  No- 
vatianos,  qui  nolebant  admittere  lapsos  poe- 
nitentes  in  Ecclesiam,  metuentes,  ne  com¬ 
municarent  peccatis  aliorum  :  quibus  Cy¬ 
prianus  ostendit  ex  parabola  Domini  ,  in 
Ecclesia  non  solum  esse  homines  fortes,  sed 
etiam  imbecilles,  qui  aliquando  labuntur, 
sicut  in  agro  simul  cum  frumento  sunt  etiam 
zizania. 

At  licet  haec  expbsitio  non  sit  contemnen¬ 
da,  neque  nobis  contrairia ,  melius  tamen 
respondetur  cum  Augustino  quaest.  11.  super 
Matthaeum,  per  agrum  non  significari  Ec¬ 
clesiam,  sed  mundum  universum.  Dominus 
enim  exponens  parabolam  ait,  ager  est  mun¬ 
dus.  Porro  nomine  zizaniorum,  etsi  recte  in- 
telliguntur  haeretici,  tamen  forte  magis  aid 
litteram  intelligeremus  omnes  malos  in  ge¬ 
nere,  sive  sint  haeretici,  sive  non.  Scopus 
enim  parabolae ,  est  ostendere  semper  in 
mundo  futuros  aliquos  malos,  nec  posse  ulla 
humana  diligentia  mundum  purgari  ante 
diem  judicii.  Unde  Dominus  ait,  zizania  esse 
filios  nequam,  et  illos  omnes,  qui  tandem  in 
ignem  aeternum  dejicientur. 

Secundo,  objiciunt  illud  II.  Timot.  II  : 
In  magna  domo  sunt  vasa  aurea,  et  argentea , 
et  lignea ,  et  fictilia .  Ubi  nomine  domus  vide¬ 
tur  Paulus  intelligere  Ecclesiam,  et  nomine 
vasorum  ligneorum  et  fictilium  haereticos. 
Dixerat  enim  paulo  ante  :  Quorum  sermo ,  ut 
cancer  serpit ,  ex  quibus  est  Hymenaeus  et  Phi- 
letus,  qui  a  veritate  exciderunt  (1).  Nomine 
autem  domus  intelligi  Ecclesiam,  docet  Cy- 
prian.  lib.  III,  epist.  3.  et  lib.  IV,  epist.  2. 
et  Ambrosius  in  commentario  hujus  loci,  et 
Augustinus  lib.  II  de  Baptismo,  cap.  12. 

Respondeo,  varias  hic  esse  veterum  expo¬ 
sitiones.  Una  est  Graecorum,  Chrysostomi, 
et  Theopliilacti,  qui  nomine  domus  non  in¬ 
telligunt  Ecclesiam,  sed  mundum,  sicut  di¬ 
ximus  de  agro,  in  quo  sunt  zizania.  Altera 
est  Latinorum,  Cypriani,  Ambrosii,  Augus¬ 
tini,  qui  nomine  domus  intelligunt  Eccle- 


(1)  II.  Timoth.  II,  20  et  17. 

siam  ;  et  licet  Augustinus  et  Ambrosius  par 
vasa  lignea  et  fictilia  velint  significari  htere- 
ticos ;  tamen  Augustinus  idem  explicat  lib. 
III  de  Baptismo,  c.  19.  quomodo  sit  intelli— 
gendum,  eos  esse  in  Ecclesia,  ubi  dicit,  eos 
esse  in  Ecclesia  antequam  per  obstinationem 
et  pertinaciam  separentur,  et  ad  hoc  tempus 
respexisse  Apostolum  ;  ita  ut  non  tam  haere¬ 
tici,  quam  errantes  dicantur  esse  in  Eccle¬ 
sia.  Addit  etiam,  posse  dici,  eos  esse  in  Ec¬ 
clesia,  postquam  exierunt,  propter  Sacra¬ 
mentorum  administrati onem  ,  quia  etiam 
ipsi  quaedam  Sacramenta  vere  administrant : 
quod  est  dicere,  eos  esse  in  Ecclesia  secun¬ 
dum  aliquid,  non  simpliciter.  Ambrosius 
autem  accipit  Ecclesiam  largo  modo,  et  ma¬ 
gis  vulgari,  quam  proprio,  prout  videlicet 
eos  omnes  complectitur,  qui  quovis  modo 
nominantur  Christiani.  Ad  quem  modum 
Pagani  dicere  solent,  in  coetu  Christianorum 
multas  esse  dissentientes  opiniones  ac  sec¬ 
tas. 

At  secundum  Cyprianum  (cujus  expositio¬ 
nem  veriorem  puto)  per  vasa  lignea  et  ficti¬ 
lia  non  intelliguntur  haeretici,  sed  infirmi 
fideles,  ac  debiles,  qui  facile  seducuntur. 
Quod  enim  ait  Apostolus  :  in  magna  domo 
sunt  vasa  aurea  etc.  non  refertur  ad  illud, 
quorum  sermo,  ut  cancer  serpit,  ex  quibus 
sunt  Hymenaeus  et  Philetus  ;  qui  a  veritate 
exciderunt,  sed  ad  illnd  :  Et  subverterunt 
quorumdam  fidem.  Yult  enim  Apostolus  di¬ 
cere,  quod  si  illi  quosdam  subverterunt,  non 
propterea  periculum  est,  ne  omnes  subver¬ 
tantur.  Nam  in  Ecclesia  sunt  fortes,  et  sunt 
debiles,  etc. 

Sed,  inquies,  Augustinus,  qui  intelligit 
per  vasa  lignea  et  fictilia  haereticos,  dicit,  se 
permotum  ad  hoc  sentiendum  ex  verbis  Cy¬ 
priani  in  epistola  ad  Antonianum,  qua}  est 
secunda  lib.  IV.  Respondeo,  Augustinum 
existimavisse  a  Cypriano  referri  illa  verba 
Apostoli :  ln  magna  domo  sunt  vasa  aurea  etc. 
ad  illa  Quorum  sermo,  ut  cancer  serpit ,  sicut 
ipse  referebat.  Caeterum  Cypriani  verba  ni¬ 
hil  tale  sonant ;  et  sane  Cyprianum  non  vo¬ 
luisse  dicere,  haereticos  esse  in  Ecclesia,  pa¬ 
tet  ex  eadem  epistola,  ubi  aperte  dicit,  No- 
vatianum,  quia  hsereticus  est,  extra  Eccle¬ 
siam  esse. 

Argumentum  tertium,  haereticos  Ecclesia 
judicare  et  punire  potest,  igitur  sunt  intus  : 
Nam  quid  mihi  est ,  inquit,  Paulus,  I.  Corint. 

(1)  I.  Cor.  V,  12. 

Tom.  II. 


V,  de  iis,  qui  foris  sunt,  judicare?  Praeterea 
haeretici  retinent  characterem  Baptismi,  et 
sacerdotii,  igitur  sunt  Christiani,  et  Sacer¬ 
dotes. 

Respondeo,  haereticos,  licet  non  sint  de 
Ecclesia,  tamen  debere  esse,  et  proinde  ad 
eam  pertinere,  ut  oves  ad  ovile,  unde  fuge¬ 
runt.  Sicut  solet  dici,  ista  ovis  est  illius  ovi¬ 
lis,  quando  tamen  vagatur  extra  ovile.  Po¬ 
test  autem  Ecclesia  judicare  de  iis,  qui  re 
ipsa  intus  sunt,  vel  certe  esse  debent,  sicut 
pastor  revera  potesf  ovem,  quae  extra  ovile 
errat  per  montes,  cogere  iterum  ad  ovile  : 
et  Imperator  potest  desertorem  militiae,  qui 
transfugit  ad  castra  hostium,  vi  cogere  ad 
sua  castra,  aut  etiam  suspendere.  Apostolus 
autem  loquitur  de  iis,  qui  ita  foris  sunt,  ut 
nunquam  fuerint  intus. 

Ad  illud  de  charactere  dico,  haereticos  re¬ 
tinere  extra  Ecclesiam  characteres  illos  in- 
delibiles,  sicut  retinent  oves  perditae  charac¬ 
terem  inustum  in  dorso,  et  desertores  mili¬ 
tiae  signa  militaria  :  sed  non  propterea  sunt 
de  Ecclesia,  quia  non  sufficiunt  characteres 
illi  ad  constituendum  aliquem  in  Ecclesia ; 
alioqui  etiam  in  inferno  esset  Ecclesia.  Et 
tamen  S.  Thom.  3.  part.,  quaest.  VIII,  art.  3. 
dicit,  damnatos  nec  actu,  nec  potentia  esse 
membra  Christi.  Praeterea,  non  proprie  unit 
character  hominem  cum  capite,  sed  est  sig¬ 
num  potestatis  et  unionis  cujusdam,  et  ideo 
in  inferno,  illo  signo  cognoscentur,  qui  fue¬ 
runt  membra  Christi.  Quod  autem  non  uniat, 
patet ;  nam  non  unit  exterius,  cum  sit  res 
invisibilis  :  nec  interius,  cum  non  sit  actus, 
nec  habitus  operativus.  Unde  B.  Thomas 
primam  unionem  internam  ponit  in  fide. 


CAPUT  111. 

De  Schismaticis. 

De  Schismaticis  nonnulli  Catholicorum 
dubitant,  an  sint  de  Ecclesia  :  imo  esse  eos 
de  Ecclesia  affirmat  Alphonsus  de  Castro 
loco  notato.  Sed  facile  est  contrarium  ex 
sacris  litteris,  et  Patrum  traditione  docere. 
Nam  in  primis  cum  dicitur  Luc.  V  scindeba¬ 
tur  autem  rete,  per  scissionem  retis,  et 

egressionem  piscium  ex  rete  intelliguntur 
schismata  Ecclesiae  et  egressio  haereticorum 
et  schismaticorum  de  Ecclesia,  ut  exponit 
Augustinas  tract.  122.  in  Joannem. 

Praeterea  Scriptura  vocat  Ecclesiam  : 
Unum  ovile ,  Joan.  X  r  Unum  corpus ,  Rom. 
XII  :  Unam  sponsam ,  unam  amicam ,  unam 
columbam ,  Cant.  VI  (1).  Schisma  autem  scin¬ 
dit  id,  quod  erat  unum  in  partes,  ut  patet 
ex  ipso  nomine.  Nam,  ayjCeiv  scindere  est,  et 
crjaup?,  scissura  :  ergo  schismatici  non  sunt 
in  Ecclesia,  nec  de  Ecclesia.  Nam  pars,  scis¬ 
sa  a  corpore,  non  est  amplius  pars  ejus  cor¬ 
poris.  Unde  pulchre  Cyprianus  lib.  de  unit. 
Ecclesiae  dicit,  Ecclesiam  significari  per  ves¬ 
tem  Christi  inconsutilem,  quae  scissa  non 
fuit  ,  ut  intelligeremus  Ecclesiam  scindi 
posse,  sed  non  eo  modo,  quo  scinduntur 
vestes,  ita  ut  omnes  partes  seque  maneant 
partes  vestis  :  sed  quomodo  scinditur  ramus 
ab  arbore,  qui  statim  moritur,  arbore  viven¬ 
te  ;  et  rivus  a  fonte,  qui  mox  arescit,  fonte 
fluente  :  et  radius  a  Sole,  qui  continuo  defi¬ 
cit,  Sole,  ut  erat  permanente.  Ycl  si  con¬ 
tendas,  partem  scissam  ab  Ecclesia,  esse 
etiam  Ecclesiam  quamdam,  multas  Eccle¬ 
sias  facies,  quod  est  contra  Scripturas  paulo 
ante  notatas. 

Probatur  secundo  ex  decretis  Pelagii  Pa¬ 
pae,  qui  ex  professo  probat,  schismaticos 
non  esse  de  Ecclesia,  24.  q.  1.  can.  puden¬ 
da,  et  can.  schisma.  Accedit  etiam  testimo¬ 
nium  totius  Ecclesiae,  quae  in  Parasceve  orat 
pro  haereticis,  et  schismaticis,  ut  eos  Deus 
ad  Ecclesiam  Catholicam  revocare  dignetur. 
Quod  certe  non  faceret,  si  eos  in  Ecclesia 
esse  crederet.  Huc  etiam  pertinet  testimo¬ 
nium  Catechismi  Romani,  cujus  non  est  exi¬ 
gua  auctoritas  in  Ecclesia  Dei.  Disertis  au¬ 
tem  verbis  Catechismus  praedictus  in  expli¬ 
catione  Symboli  Apostolici,  schismaticos  ab 
Ecclesia  separat. 

Probatur  tertio  ex  Patribus.  Irenaeus  lib. 
IY,  c.  62.  postquam  dixerat  in  superioribus 
capitibus,  virum  spiritualem  judicare  omnes 
haereticos  et  schismaticos,  et  enumeraverat 
in  particulari  multas  haereses,  et  subjunxerat 
de  schismate  proprie  dicto  ,  concludit  in 
summa  :  «  Judicabit,  inquit,  omnes  eos,  qui 
sunt  extra  veritatem,  id  est,  extra  Eccle¬ 
siam.  »  S.  Cyprianus  lib.  IV,  epist.  9.  ad 
Florentinum  Papianuin  :  «  Ecclesia,  inquit, 
est  plebs  sacerdoti  adunata,  et  pastori  suo 


grex  adhaerens,  unde  scire  debes,.  Episco¬ 
pum  in  Ecclesia  esse,  et  Ecclesiam  in  Epis¬ 
copo,  et  si  qui  cum  Episcopo  non  sint,  in 
Ecclesia  non  esse  etc.  »  At  certe  schismatici 
cum  Episcopo  non  sunt,  igitur  nec  in  Eccle¬ 
sia  sunt. 

Chrysostomus  hom.  3.  in  epist.  1.  ad  Co¬ 
rinthios  :  «  Schismatis,  inquit,  significantia 
satis  eos  arguit,  vel  potius  satis  est  ejus  appel¬ 
latio,  quee  vehementer  eos  tangat.  Non  enim 
plures  integrae  paites  factae  sunt,  sed  una 
periit.  Siquidem  integris  Ecclesiis  multas 
eas  constituerent.  »  Et  homil.  11.  in  epist. 
ad  Ephesios  docet,  schismaticos  similes  esse 
manui  a  corpore  praecisae,  quae  mox  desinit 
esse  membrum  :  et  ibidem  dicit,  schismati¬ 
cos  in  altera  esse  Ecclesia,  licet  in  fide  et 
dogmatibus  cum  vera  Christi  Ecclesia  con¬ 
sentiant. 

Hieronymus  in  eap.  1 .  Amos  :  «  Schis¬ 
matici,  inquit,  separant  quidem  deceptam 
multitudinem  ab  Ecclesia  Dei ;  tamen  hoc 
non  faciunt  crudelitate,  qua  haeretici  etc.  » 
Et  in  caffu  III  ad  Tit.  :  «  Inter  baeresim,  in¬ 
quit,  et  schisma  hoc  interesse  arbitramur, 
quod  haeresis  perversum  dogma  habeat  : 
schisma  propter  Episcopalem  dissensionem 
ab  Ecclesia  pariter  separet.  »  Ubi  nota  illud  : 
Pariter.  Augustinus  lib.  de  Fide  et  Symbo¬ 
lo,  cap.  10  :  «  Credimus,  inquit,  et  sanctam 
Ecclesiam,  utique  Catholicam  :  nam  et  hae¬ 
retici,  et  schismatici  congregationes  suas 
Ecclesias  vocant  :  sed  haeretici  de  Deo  falsa 
sentiendo  ipsam  fidem  violant,  schismatici 
autem  discissionibus  iniquis  a  fraterna  clia- 
ritate  dissiliunt,  quamvis  ea  credant,  quae 
credimus.  Quapropter  nec  haereticus  pertinet 
ad  Ecclesiam  Catholicam,  quoniam  diligit 
Deum,  nec  schismaticus,  quoniam  diligit 
proximum.  » 

Optatus  lib.  I  contra  Parmenianum,  de 
schismaticis  loquens  :  «  Deserta  ,  inquit, 
matre  Catholica,  impii  filii  dum  foras  excur¬ 
runt,  et  se  separant,  ut  vos  fecistis,  a  radice 
matris  Ecclesiae  invidiae  falcibus  amputati, 
errando  rebelles  abscedunt.  »  Et  lib.  II  com¬ 
parat  schismaticos  cum  ramis,  rivulis,  et 
radiis  pixecisis  ab  arbore,  fonte,  sole.  Ful¬ 
gentius  de  fide  ad  Petrum,  cap.  38  et  39  : 
«  Firmissime  tene,  inquit,  et  nullatenus  du¬ 
bites,  non  solum  Paganos,  sed  etiam  Judaeos, 
haereticos,  et  schismaticos,  qui  extra  Eccle¬ 
siam  Catholicam,  praesentem  finiunt  vitam, 


i 


(1)  Joau.  X,  1 ;  Rom.  XII,  5;  Cantic.  VI,  3  et  8. 

in  ignem  aeternum  ituros.  »  Denique  idem 
habent  Thomas  Waldensis  to.  1.  lib.  II,  cap. 
9.  doctrinalis  fidei  antiquae,  Joannes  Driedo 
1.  IV  de  Scripturis  et  dogmatibus  Ecclesias¬ 
ticis,  cap.  2.  part.  2.  et  alii  ex  recentiori- 
bus. 

Probatur  ultimo  ratione  ;  nam  de  ratione 
Ecclesiae  est,  ut  sit  una  unione  membrorum 
inter  se,  et  cum  suo  capite;  hanc  autem 
unionem  schismaticus  tollit,  dum  se  a  com¬ 
munione  capitis,  et  aliorum  membrorum  se¬ 
parat.  Quod  autem  unitas  essentialis  Eccle¬ 
sias  consistat  in  illa  conjunctione  membro¬ 
rum  inter  se,  et  cum  capite,  probatur  :  Nam 
multiplex  unitas  invenitur  in  Ecclesia.  Prima 
est  unitas  ratione  ejusdem  principii,  id  est, 
Dei  vocantis,  Joan.  VI  :  Nemo  venit  ad  me 
etc.  (I)  Secunda  unitas  ratione  ejusdem  ulti¬ 
mi  finis,  quod  significatum  est  Matth.  XX  in 
illo  uno  denario  omnibus  operantibus  pro¬ 
misso.  Tertia  est  ratione  corumdem  medio¬ 
rum,  id  est,  Fidei,  Sacramentorum,  Legum, 
juxta  illud  Epbes.  IV  :  Una  Fides ,  unum 
Baptisma  (2).  Quarta  est  ratione  ejusdem 
Spiritus  sancti,  a  quo  tpnquam  externo  et 
separato  Rectore  uni  versa  Ecclesia  guberna¬ 
tur  I.  Cor.  XII  :  Divisiones  gratiarum  sunt, 
idem  autem  Spiritus  (3).  Quinta  est  ratione 
ejusdem  capitis,  tamquam  interni,  et  con¬ 
juncti  Rectoris ;  omnis  enim  Ecclesia  eidem 
Christo,  et  ejus  Vicario  tanquam  capiti  paret, 
Eph.  I :  Ipsum  dedit  caput  super  omnem  Eccle¬ 
siam.  Et  Joannis  ultimo  :  Simon  Petre ,  pasce 
oves  meas  (4).  Sexta  est  ratione  connexionis 
membrorum  inter  se,  et  praecipue  cum  capi¬ 
te,  ut  est  principale  membrorum,  Roman. 
XII  :  Unum  corpus  sumus ,  singuli  autem  alter 
alterius  membra  (5). 

Jam  vero  inter  has  unitates,  illae,  quae  fa¬ 
ciunt  proprie  Ecclesiam  unam,  sunt  duae 
ultimae.  Nam  per  primam,  Ecclesia  non  tam 
est  una,  quam  ex  uno.  Per  secundam  ,  non 
tam  est  una,  quam  ad  unum.  Per  tertiam, 
non  tam  est  una,  quam  per  unum.  Per  quar¬ 
tam,  non  tam  est  una,  quam  sub  uno.  Per 
quintam  et  sextani ,  proprie  est  una,  id  est, 
unum  corpus,  unus  populus  ,  una  societas. 
Schisma  autem  opponitur  his  unitatibus  pos¬ 
tremis  ;  tunc  enim  est  schisma ,  quando 
unum  membrum  non  vult  amplius  esse 
membrum  illius  corporis,  nec  sub  illo  capite ; 

g  quare  tollit  unitatem  essentialem,  atque  Ec- 

I 

(1)  Joan.  VI,  44.  —  (2)  Epii.  IV,  5.  —  (3)  I.  Cor. 
XII,  5.  —  (6)  Luc.  X,  16. 


clesiam  ipsam.  Schismaticus  igitur  ndn  est 
de  Ecclesia. 

At  objiciunt  primo,  Ecclesia  est  Catholico¬ 
rum  congregatio,  ut  Papa  Nicolaus  definivit 
de  consecrat,  dist.  1.  can.  Ecclesia  :  At  schis¬ 
matici  sunt  Catholici  ,  igitur  sunt  de  Eccle¬ 
sia.  Respondeo  primo  ,  schismaticos  etsi  fi¬ 
dem  Catholicam  habeant,  tamen  non  proprie 
dici  Catholicos,  nisi  eam  fidem  in  Ecclesia 
Catholica  profiteantur,  ut  patet  ex  Augus¬ 
tino  et  Optato  locis  notatis.  Secundo  dico, 
non  esse  plenam  definitionem  Nicolai  Papse ; 
neque  eum  voluisse  definire  Ecclesiam,  sed 
tantum  excludere  haereticos  ab  Ecclesia. 
Sicut  etiam  Innocentius  fecit ,  cum  ait,  Ec¬ 
clesiam  esse  fidelium  congregationem  cap . 
Firmiter,  de  summa  Trinitate  et  Fide  Ca¬ 
tholica. 

Secundo  objiciunt.  Schismatici  etsi  nolint 
subesse  Pontifici ,  tamen  volunt  subesse 
Christo  summo  capiti ;  et  licet  nolint  com¬ 
municare  huic  Ecclesiae,  quae  est  in  terris, 
tamen  volunt  communicare  Ecclesiae ,  quae 
est  in  coelis,  quae  est  melior  pars  Ecclesiae. 
Non  igitur  tollunt  Ecclesiae  unitatem,  nec 
sunt  absolute  extra  Ecclesiam.  Et  confirma¬ 
tur  argumentum  a  simili.  Nam  si  quis  non 
vellet  esse  sub  Episcopo  suo  particulari,  nec 
communicare  cum  Ecclesia  particulari,  quae 
sub  illo  Episcopo  est,  et  tamen  vellet  esse 
sub  . Romano  Pontifice,  et  communicare  cum 
Ecclesia  universali,  is  non  posset  dici  esse 
extra  Ecclesiam. 

Respondeo,  neminem  posse,  etiamsi  velit, 
subesse  Christo,  et  communicare  cum  Eccle¬ 
sia  coelesti,  qui  non  subest  Pontifici,  et  non 
communicat  cum  Ecclesia  militante.  Chris¬ 
tus  enim  ait  :  Qui  vos  audit ,  me  audit ,  Lucae 
X  (6).  Et  praeterea,  ut  Christus  est  summum 
caput,  quoad  influxum  interiorem;  ipse 
enim  influit  in  sua  membra  sensum  et  mo¬ 
tum,  id  est,  fidem  et  charitatem  :  ita  Papa 
in  Ecclesia  militante  est  summum  caput, 
quoad  influxum  exteriorem  doctrinae  fidei 
et  Sacramentorum.  Ecclesia  quoque  trium¬ 
phans  unita  est,  imo  potius  unaesteum  mili- 
tanfe,  et  proinde  nemo  potest  velle  separari 
ab  una,  quin  separetur  ab  altera. 

Ad  confirmationem  similiter  respondeo, 
eum,  qui  separat  se  ab  Ecclesia  et  Episcopo 
particulari,  necessario  separari  ab  Ecclesia  et 
Episcopo  unitersali ;  nisi  forte  ideo  se  ali- 

XII,  4.  —  (4)  Eph.  I,  22;  Joan. XXI.  -  (5)  Rom.* 

quis  separet  ab  Ecclesia  et  Episcopo  particu¬ 
lari,  quod  illa  Ecclesia  et  ille  Episcopus  hee- 
retici  aut  schismatici  sint.  Recte  enim  Cy¬ 
prianus  lib.  IV,  epist.  9  :  «  Frustra,  inquit, 
sibi  blandiuntur  ii,  qui  pacem  cum  Sacerdo¬ 
tibus  Dei  non  habentes,  obrepunt,  et  laten¬ 
ter  apud  quosdam  communicare  se  credunt, 
cum  Ecclesia,  quae  Catholica  una  est,  scissa 
non  sit,  neque  divisa,  sed  sit  utique  connexa, 
et  cohaerentium  sibi  invicem  Sacerdotum 
glutino  copulata.  » 


CAPUT  VI. 

De  excommunicatis. 

• 

De  Excommunicatis,  quod  in  Ecclesia  non 
sint,  docent,  Catechismus  Romanus  in  ex- 
plication.  Symboli;  ThomasWaldensisto.  I, 
lib.  II,  cap.  9.  doctr.  fid.  antiquae ;  Joannes 
de  Turrecremata  lib.  I ,  cap.  3.  Summae  de 
Ecclesia;  Joannes  Driedo  lib.  IV,  cap.  2, 
part.  2.  de  Scriptura  et  dogmatibus  Eccle¬ 
siasticis,  et  alii  nonnulli.  Et  probatur  primo 
ex  illo  Matth.  XVIII  :  Si  Ecclesiam  non  au¬ 
diant,  sit  tibi  sicut  Ethnicus  et  Publicanus  (i). 
Ubi  Dominus  de  excommunicatis  loquitur 
secundum  omnium  expositionem.  At  Ethnici 
non  sunt  de  Ecclesia.  Item  ex  illo  I.  Cor.  V  : 
Cur  non  magis  luctum  habuistis ,  ut  tollatur  de 
medio  vestri ,  qui  hoc  opus  fecit  ?  Et  infra :  Nes¬ 
citis,  quia  modicum  fermentum  totam  massam 
corrumpit ?  Item  :  Auferte  malum  ex  vobis- 
metipsis ,  etc.  (2).  Quibus  omnibus  verbis  de¬ 
scribit  Apostolus,  quid  sit  excommunicari . 
Jubet  enim  excommunicari  eum,  qui  uxorem 
patris  sui  habuerat. 

Secundo,  probatur  ex  Jure  canonico,  XI, 
q.  3.  can.  Canonica  :  «  Canonica  instituta, 
et  sanctorum  Patrum  exempla  sequentes, 
Ecclesiarum  Dei  violatores  ,  auctoritate  Dei 
et  judicio  sancti  Spiritus ,  a  gremio  sanctae 
matris  Ecclesiae,  et  a  consortio  totius  Chris¬ 
tianitatis  eliminamus.  » 

Tertio,  ex  Patribus,  Eusebius  lib.  V  hist. 
cap.  24.  narrans ,  quemadmodum  Victor 
Papa  excommunicaverat  omnes  Asianos  : 
«  Litteras,  inquit,  mittit ,  quibus  omnes  si¬ 
mul  absque  discretione  ab  Ecclesiastico  foe¬ 


dere  segregaret.  »  Et  infra  :  «  Ireneeus ,  in¬ 
quit,  Victorem  arguit,  quod  non  recte  fece¬ 
rit,  abscindere  a  corporis  unitate  tot  et  tan¬ 
tas  Ecclesias  Dei.  »  Epiphanius  hseres.  42. 
quae  est  Marcionis,  loquens  deMarcione,  qui 
antequam  esset  hsereticus  ,  virginitatis  pro¬ 
fessor  erat,  et  tamen  corrupit  mulierem, 
quse  virginitatem  quoque  profitebatur,  et 
ideo  a  patre  suo  excommunieatus  fuit  :  «  A 
proprio,  inquit,  patre  ab  Ecclesia  ejicitur. 
Erat  enim  pater  ipsius  propter  excellentem 
pietatem  illustris,  et  in  Episcopatus  ministe¬ 
rio  honeste  vivens  perseverabat.  » 

Hilarius  in  cap.  Matth.  XVIII  in  illud  :  Sit 
tibi  sicut  Ethnicus  et  Publicanus  (3),  dicit 
Deum  sic  egisse  cum  populo  Israel,  ut  Chris¬ 
tus  monet  agendum.  Primo  enim  corripuit 
populum  inter  se  et  ipsum  solum,  quando 
apparuit  illis  cum  majestate  in  monte  Sinai. 
Secundo,  adhibuit  secum  duos  testes,  id  est, 
Legem  et  Prophetas.  Tertio,  dixit  Ecclesias, 
id  est,  misit  Christum  summum  Praesulem 
Ecclesiae  ,  qui  Judaeos  objurgaret.  Ultimo, 
cum  illi  Ecclesiae  Praesulem  non  audirent, 
neglexit  eos  ac  deseruit ,  ut  Ethnicos  et  Pu¬ 
blicanos.  Quibus  verbis  ostendit ,  fieri  sicut 
Ethnicum  et  Publicanum  ,  quod  fit  per  ex¬ 
communicationem,  esse,  ejici  de  populo  Dei, 
et  non  amplius  a  Deo  gubernari  peculiari 
illa  providentia  ,  quae  gubernatur  Ecclesia. 

Chrysostomus  et  Theophylacfcus  in  hunc 
locum,  exponi^nt,  ejici  de  Ecclesia,  quae  hic 
dicitur,  fieri  ut  Ethnicum  et  Publicanum, 
Hieronymus  in  cap.  III  ad  Tit.  dicit,  alios 
peccatores  per  Episcoporum  excommunica¬ 
tionem  propelli  extra  Ecclesiam,  quo  per  se- 
ipsos  sponte  eunt  haeretici  et  schismatici. 
Augustinus  lib.  de  unit.  Ecclesiae,  cap.  ult. 
dicit,  excommunicariVesse  visibiliter  praecidi 
a  corpore  Ecclesiae.  Item  lib.  de  correptione 
et  gratia  cap.  15.  dicit,  per  excommunica¬ 
tionem  separari  ab  ovibus  sanis  morbidam, 
ne  per  plures  serpant  dira  contagia.  Citatur 
etiam  ex  Augustino  haEC  sententia,  XI.  q.  3. 
can.  Omnis  :  «  Omnis  Christianus,  quia  Sa¬ 
cerdotibus  excommunicatur,  Satanae  tradi¬ 
tur.  Quomodo?  quia  scilicet  extra  Ecclesiam 
Diabolus  est,  sicut  in  Ecclesia  Christus.  » 
Cui  subscribit  Anselmus ,  qui  in  cap.  V,  1. 
ad  Cor.  dicit,  tradere  hominem  Satanae,  esse 
per  excommunicationem  eum  de  Ecclesia 
pellere.  Gregorius  in  primum  versum  Psal.  V 
pcenitentialis  inquit  :  a  De  hoc  Spiritu  non 


(1)  Matth.  XVIII,  17.  —  (2)  I.  Cor.  V,  2,  6  et  12.  —  (3)  Matlh.  XVIII,  17. 

vivit  haereticus,  non  vivit  schismaticus ,  non 
vivit  excommunicatus,  quia  non  sunt  de  cor¬ 
pore.  » 

Probatur  ultimo  ratione.  Primo  ,  per  ex¬ 
communicationem  privantur  homines  omni 
commercio  spirituali,  quod  habent  homines 
Ecclesiae  inter  se,  ut  docet  Tertullian.  in 
Apologetic.  cap.  39.  igitur  non  sunt  amplius 
in  coetu  Ecclesiae.  Quid  enim  est,  civem  ali¬ 
quem  privari  civitate,  nisi  privari  omni  com¬ 
mercio,  quod  est  inter  homines  illius  civita¬ 
tis  ?  Secundo ,  excommunicatio  eum  locum 
habet  in  Ecclesia,  quem  poena  mortis  habe¬ 
bat  in  Testamento  veteri ,  et  quem  habet  in 
temporalibus  Rebuspublicis  :  at  per  mortem 
separantur  homines  plane  a  tota  Republica. 
Augustinus  q.  39.  in  Deuter. :  «  Hoc,  inquit, 
nunc  agit  in  Ecclesia  excommunicatio,  quod 
agebat  tunc  interfectio.  »  Ubi  confert,  quod 
dicebatur  Deuter.  XXIV  :  Auferes  malum  de 
medio  tui ,  cum  eo ,  quod  dicit  Apostolus 
I.  Corinth.  V  :  Auferte  malum  ex  vobisipsis  [i). 
Tertio,  nulla  est  poena  gravior,  quain  Eccle¬ 
sia  infligere  possit,  excommunicatione,  ut 
B.  Augustinus  docet  lib.  de  correptione  et 
gratia  c.  13.  ergo  per  excommunicationem 
ejicitur  homo  de  Ecclesia.  Nam  gravius  est 
projici  de  Ecclesia,  quam  quaslibet  poena, 
quae  de  manentibus  in  Ecclesia  sumitur. 
Quarto,  excommunicatio  non  potest  ferri, 
nisi  in  contumaces  ,  ut  B.  Augustinus  docet 
lib.  de  vera  relig.  c.  6-  Et  idem  etiam  om- 
hbs  Theologi  deducunt  ex  illo  Matth.  XVIII : 
Si  Ecclesiam  non  audierit ,  sit  tibi  velut  Ethni¬ 
cus  et  Publicanus  (2).  Igitur  excommunicatio 
est  ejectio  de  Ecclesia;  si  enim  excommuni¬ 
catio  esset  poena  aliqua  infra  ejectionem, 
ferretur  etiam  quandoque  in  homicidas, 
adulteros,  et  alios  facinorosos,  licet  non  con¬ 
tumaces.  Adde ,  quod  cum  absolvuntur  ex- 
communicati ,  dicitur  :  Restituo  te  unitati 
Ecclesiae,  et  membrorum  participationi.  » 
Quod  signum  est  perspicuum  ,  excommuni- 
catum  separatum  fuisse  ab  Ecclesiae  unitate. 

At  contra  objiciunt.  Primo  ,  potest  homo 
excommunicatus  retinere  Baptismum  ,  fidei 
professionem,  et  subjectionem  Praelatis  legi¬ 
timis,  atque  adeo  esse  amicus  Dei ,  si  nimi¬ 
rum  sit  injuste  excommunicatus ;  potest 
etiam  juste  excommunicatus  poenitentiam 
agere,  et  habere  illa  tria  antequam  absolva¬ 
tur;  igitur  in  Ecclesia  erit,  etiam  manens  ex¬ 
communicatus. 


‘m 

Respondeo,  talem  esse  in  Ecclesia  animo, 
sive  desiderio,  quod  sufficit  illi  ad  salutem, 
non  tamen  esse  corpore,  sive  externa  com-- 
municatione,  quae  proprie  facit  hominem 
esse  de  Ecclesia  ista  visibili ,  quae  est  in  ter¬ 
ris.  Augustinus  lib.  de  vera  religione  c.  6  : 
«  Saepe  etiam  sinit  divina  providentia  ex¬ 
pelli  de  congregatione  Christiana  etiam  bo¬ 
nos  viros.  Quam  contumeliam  ,  vel  injuriam 
suam  cum  patientissime  pro  Ecclesiae  pace 
tulerint,  neque  ullas  novitates,  vel  schisma¬ 
tis,  vel  haeresis  moliti  fuerint,  docebunt  ho¬ 
mines  quam  vero  affectu  ,  et  quanta  sinceri¬ 
tate  charitatis  Deo  serviendum  sit.  Hos  co¬ 
ronat  in  occulto  Pater  in  occulto  videns.  » 

Secundo  objiciunt ,  quia  Augustinus  lib . 
contra  Donatistas,  post  collationem  cap.  20. 
dicit  :  «  Neque  enim  a  populo  Dei  separa¬ 
mus,  quos  vel  degradando,  vel  excommuni¬ 
cando  ad  humiliorem  poenitendo  locum  re¬ 
digimus.  » 

Respondeo,  suspicor  locum  esse  corrup¬ 
tum,  et  sic  legendum  esse  :  Neque  enim  a 
populo  Dei  non  separamus.  Nam  statim  se¬ 
quitur  :  «  Et  ubi  hoc  facere  ,  pacis  et  tran¬ 
quillitatis  Ecclesiae  gratia  non  permittimur, 
non  tamen  ideo  Ecclesiam  negligimus  ,  sed 
toleramus  quae  nolumus,  ut  perveniamus  quo 
volumus,  utentes  cautela  praecepti  Dominici, 
ne  cum  voluerimus  ante  tempus  colligere 
zizania,  simul  eradicemus  et  triticum.  » 
Quod  si  locus  hic  non  sit  corruptus,  respon- 
deifi  potest,  per  populum  Dei  hoc  loco  non 
intelligi  solam  Ecclesiam  militantem,  sed 
absolute  numerum  omnium  salvandoram, 
sive  sint  in  Ecclesia,  sive  esse  possint.  Non 
enim  per  excommunicationem  intendunt  Pas¬ 
tores  separare  homines  a  numero  salvando¬ 
rum,  sed  potius  ea  correptione  juvare  eorum 
salutem. 

Tertio,  excommunicatio  est  medicina  quae¬ 
dam  spiritualis  instituta  inutilitatem  eorum, 
qui  excommunicantur.  Unde  Apostolus  II  ad 
Thessal.  ult.  ait  :  «  Quod  si  quis  non  obedit 
verbo  nostro  per  epistolam  ,  hunc  notate,  et 
ne  commisceamini  cum  illo,  ut  confundatur, 
et  nolite  quasi  inimicum  existimare,  sed  cor¬ 
ripite,  ut  fratrem.  » 

Respondeo,  excommunicatio  etiam  si  ab¬ 
scindit  hominem  ab  Ecclesia,  tamen  non  au¬ 
fert  potentiam,  ut  non  possit  iterum  inseri 
in  Ecclesiam  is,  qui  prsecisus  est,  si  poeni¬ 
tentiam  agere  velit.  Idcirco  Ecclesia  per  ex- 


(1)  Deut.  XXIV,  7;  I.  Cor.  V,  12.  —  (2)  Matth.  XVIII,  17. 

communicationem  separat  quosdam  a  suo 
corpore,  sed  in  utilitatem  eorum,  quia  cupit 
eos  illa  confusione  humiliari,  et  humiliatos 
iterum  in  suum  corpus  recipere. 


CAPUT  VII. 

De  praedestinatis. 

Jam  vero,  quod  non  soli  praedestinati,  sed 
etiam  reprobi  ad  Ecclesiam  pertinere  pos¬ 
sint,  contra  Wiclefum,  et  Huss,  et  Calvinum, 
probatur  primo  ex  parabolis  Evangelicis 
apertissimis.  Comparatur  enim  Ecclesia 
Matth.  III  areae  :  «  Permundabit,  inquit, 
aream  suam,  et  congregabit  triticum  in  hor¬ 
reum  suum,  paleas  autem  comburet  igne  in- 
extinguibili.  »  Certe  nomine  areae  non  potest 
intelligi,  nisi  Ecclesia,  in  qua  tamen  inve¬ 
niuntur  paleae,  quae  si  comburentur  igne  in- 
extinguibili ,  certe  non  significant  electos. 
Item  Matth,  XIII  comparatur  sagenae  missae 
in  mare,  ex  omni  genere  piscium  congre¬ 
ganti,  quorum  tandem  aliqui  mittuntur  in 
caminum  ignis,  qui  certe  non  erant  de  prae¬ 
destinatis. 

Item  Matth.  XXII  comparatur  convivio 
nuptiali,  ad  quod  intraverunt  boni  et  mali, 
et  postea  mali  non  habentes  vestem  nuptia¬ 
lem,  projiciuntur  in  tenebras  exteriores,  et 
ideo  concludit  Dominus  :  Multi  sunt  vocati, 
pauci  vero  electi  (1) ;  id  est,  multi  sunt  in  Ec¬ 
clesia,  quae  est  evocatio  quaedam,  sive  coetus 
vocatorum,  qui  tamen  non  sunt  de  electis. 
Item  Matth.  XXV  comparatur  decem  virgi¬ 
nibus  quarum  quinque  prudentes  intrabunt 
in  die  judicii  cum  sponso  ad  nuptias,  quin¬ 
que  fatuae  excludentur.  Et  ibidem  compara¬ 
tur  ovili,  in  quo  sunt  oves  et  hoedi ;  et  illae, 
Domino  ipso  explicante,  significant  electos; 
isti  reprobos.  Primae  ad  Corinth.  V  Paulus 
jubet  expelli  de  Ecclesia  incaestuosum,  et  ta¬ 
men  non  poterat  illum  facere  reprobum  ex 
praedestinato,  imo  nec  volebat ;  nam  ejecit 
illum,  ut  humiliatus  rediret,  et  salvus  fieret 
in  die  Domini,  ut  ibidem  dicitur.  Item  II.  Ti¬ 
na  oth.  II  :  ln  magna  autem  domo  sunt  vasa 
aurea ,  et  argentea ,  et  lignea ,  et  fictilia,  quae¬ 
dam  in  gloriam ,  et  quaedam  in  contumeliam  (2). 


Nec  dubium  esse  videtur ,  quin  vasa  in  glo¬ 
riam  sint  electi,  vasa  in  contumeliam  repro¬ 
bi,  etiamsi  in  eadem  domo  sint. 

Confirmatur  hoc  idem  ex  Cypriano  1.  III, 
epist.  3.  et  lib.  IV,  epist.  2.  qui  apertissime 
docet,  in  eadem  Ecclesia  esse  triticum ,  et 
zizania,  et  vasa  aurea,  et  lignea,  cum  cer¬ 
tum  sit,  zizania  comburenda,  et  lignea  vasa 
esse  in  contumeliam.  Item  ex  Augustino, 
qui  tract.  45.  in  Joan.  :  «  Secundum  prae¬ 
scientiam,  inquit,  et  praedestinationem, quam 
multae  oves  foris,  quam  multi  lupi  intus?  » 
Ubi  [praedestinatos  multos  dicit  esse  extra 
Ecclesiam,  et  reprobos  multos  intra  Eccle¬ 
siam,  quod  idem  repetit  lib.  II  cont.  Cres- 
con.  cap.  34. 

Accedant  praeterea  exempla  Pauli  et  Ju- 
dae.  Nam  Joannes  Huss  dicebat,  Paulum 
semper  fuisse  de  Ecclesia,  Judam  nunquam 
fuisse  de  Ecclesia.  Ipse  autem  Paulus  I.  Tim. 
I ;  ad  Galat.  I.  et  I.  Corinth.  XV  affirmat,  se 
persecutum  esse  Ecclesiam  Dei ,  et  idem  de 
eo  affirmat  Luc.  Act.  IX.  Quaero  igitur,  vel 
illa  Ecclesia  ,  quam  Paulus  persequebatur, 
erat  vera  Dei  Ecclesia,  vel  non  :  si  vera,  igi¬ 
tur  Paulus  aliquando  non  fuit  membrum 
verae  Ecclesiae.  Quomodo  enim  erat  de  illa 
Ecclesia,  quam  totis  viribus  oppugnabat  ?  Si 
non  erat  illa  vera  Ecclesia,  ergo  mentiuntur 
Paulus  et  Lucas,  cum  eam  absolute  Dei  Ec¬ 
clesiam  vocant. 

Quare  B.  Augustinus  serm.  1.  de  conver¬ 
sione  S.  Pauli,  recte  docet ,  Paulum ,  licet 
praedestinatum,  prius  fuisse  lupum  ,  deinde 
ovem.  Et  Chrysostomus  hom.  6.  in  II.  ad 
Timoth.  dicit,  Paulum  fuisse  vas  fictile,  sed 
esse  versum  in  aureum  ;  et  Judam  fuisse  vas 
aureum,  sed  conversum  in  fictile.  Porro  Ju~ 
das  reprobus  erat,  ut  patet  ex  Actis  Aposto¬ 
lorum  primo,  et  tamen  de  vera  Ecclesia  ali¬ 
quando  fuit;  nam,  ut  dicitur  ibidem,  fuit 
Apostolus  ex  duodecim ,  et  Episcopus  voca- 
tusaDavid  Propheta  Psalm.  CVII1,  quae  non 
possunt  esse  vera,  nisi  aliquando  de  Eccle¬ 
sia  fuerit.  Unde  Augustinus  in  Psal.  III  di¬ 
cit,  Judam  filium  Christi  fuisse,  et  tamen 
persecutum  esse  patrem  suum,  quomodo 
Absalon  persequebatur  Davidem.  Et  lib.  de 
unitate  Ecclesiae  cap.  13.  dicit,  Judam  in 
Ecclesia  fuisse,  in  qua  erant  ceeteri  Apos¬ 
toli. 

Accedat  quoque  ratio ;  nam  si  sola  prae¬ 
destinatio  facit  hominem  esse  de  Ecclesia, 


(1)  Matth.  XXII,  14.  —  (2)  II  Tim.  II,  20. 


CAPUT  VII. 


327 


sequitur,  Tureas,  Judaeos,  Haereticos,  et 
quoslibet  impios,  si  praedestinati  sint ,  nunc 
esse  de  Ecclesia,  et  viva  membra  Christi  :  et 
contra,  quoslibet  sanctos  et  pios  baptizatos, 
si  non  sint  praedestinati,  non  esse  de  Eccle¬ 
sia,  nec  de  corpore  Christi  :  at  utrumque  est' 
falsissimum  et  contra  expressas  Scripturas. 
Nam  quod  non  baptizati,  et  haeretici  non 
sint  de  Ecclesia  ,  supra  ostendimus  :  quod 
autem  impii  non  sint  viva  membra ,  dicitur 
Rom.  VIII  :  Qui  Spiritum  Christi  non  habet , 
hic  non  est  ejus  (I),  nimirum  vivum  mem¬ 
brum.  Quod  autem  impii  non  habeant  Spi¬ 
ritum  Christi,  sed  spiritum  Diaboli,  patet  ex 
operibus  eorum.  Non  enim  sunt  patientes, 
casti  etc.  quae  sunt  opera  Spiritus ;  sed  sunt 
adulteri,  homicidae,  blasphemi ,  etc.  quae 
sunt  opera  carnis  ;  ad  Galatas  VI.  E  contra¬ 
rio  autem,  quod  omnes  pii  baptizati  sint 
membra  Christi,  habetur  I.  Corinth.  XII  : 
Omnes  nos  tino  spiritu  in  unum  coipus  baptizati 
sumus.  Et  Galat.  III  :  Omnes  enim  filii  Dei 
estis  per  fidem  in  Christo  Jesu ;  quicumque 
enim  in  Christo  baptizati  estis ,  Christum  in¬ 
duistis  (2).  Et  tamen  non  est  credibile,  om¬ 
nes  Corinthios  et  Galatas  fuisse  praedestina¬ 
tos. 

Denique  Augustinus  in  epist.  ad  Dardan. : 

<(  In  compagem,  inquit,  Christi,  tanquam  in 
vivam  structuram  templi  Dei,  quae  est  Ec¬ 
clesia,  nati  homines  non  ex  operibus  justi¬ 
tiae,  quae  fecerunt,  sed  renascendo  per  gra¬ 
tiam  transferuntur,  tanquam  de  massa  rui¬ 
nae  ad  aedificii  firmamentum.  »  Et  lib.  II 
cont.  Crescon.  cap.  21.  ostendens  impios 
non  pertinere  ad  membra  viva  Christi  : 
«.Absit,  inquit,  ut  intrare  possint  limites 
horti  conclusi,  cujus  ille  custos  est,  qui  non 
potest  falli  :  qui  tamen  si  confitentur,  et  cor¬ 
riguntur,  tunc  intrant,  tunc  mundantur,  tunc 
in  arboribus  horti  conclusi,  tuncin  membris 
unicae  columbae  numerantur.  » 

Probatur  ultimo  ex  incommodis  ;  nam  si 
soli  praedestinati  essent  de  Ecclesia,  omnia 
essent  incerta.  Nam  nemo  tunc  cognosce¬ 
ret  fratres  suos,  et  nec  pastores  cognosce¬ 
rent  oves  suas,  nec  ab  illis  cognoscerentur  : 
cum  nemo  sciat  qui  sint  praedestinati.  Et 
praeterea  nemo  sciret,  quae  sint  verae  Scrip¬ 
turae,  quae  vera  Sacramenta,  quae  vera  fides 
etc.  omnia  enim  pendent  ex  testimonio  ve¬ 
rae  Ecclesiae. 


At  contra  objiciunt,  primo,  illud  Cant.  IV : 
Hortus  conclusus ,  fons  signatlis,  puteus  aquae 
viventis  etc.  (3)  quae  sine  dubio  dicuntur  de 
Ecclesia;  et  tamen  exponit  Augustinus  illa 
omnia  de  solis  electis  lib.  V  de  baptismo 
cap.  27. 

Respondeo  primo  ,  saepe  Scripturam  per 
figuram  intellectionis  attribuere  aliquid  toti, 
quod  solum  convenit  parti  :  sicut  Matth. 
XXVII  dicuntur  latrones,  qui  erant  cum  Do¬ 
mino  crucifixi ,  blasphemasse  contra  eum, 
cum  tamen  constet  ex  Luc.  XXIII  unum  tan¬ 
tum  eorum  blasphemasse.  Philipp.  II  :  Om¬ 
nes  quee  sua  sunt  quaerunt  (4).  Et  tamen  tales 
non  erant  permulti  sancti ,  qui  tunc  vive¬ 
bant,  et  praecipue  Philippenses.  Secundo 
dico,  quae  dicuntur  in  Canticis  de  sponsa, 
non  necessario  intelligenda  esse  de  Eccle¬ 
sia.  Quidam  enim  ea  intelligunt  de  Ecclesia, 
quidam  de  B.  Virgine,  quidam  de  qualibet 
anima  perfecta,  quod  probabilius  videtur, 
nam  cap.  VI  dicitur  :  Sexaginta  sunt  reginae , 
et  octoginta  concubince ,  et  adolescentularum 
non  est  numerus.  Una  est  columba  mea ,  per¬ 
fecta  mea ,  una  est  matri  suce ,  electa  genitrici 
sure  (5).  Quo  loco  si  per  unicam  illam  spon¬ 
sam  intclligas  Ecclesiam,  quid  intelliges  per 
reginas,  concubinas,  et  adolcscentulas,  quas 
omnes  fovet  sponsus  et  diligit  ?  Igitur  per 
matrem  intelligitur  Ecclesia,  per  reginas, 
concubinas,  et  adolescentulas  intelliguntur 
animae  imperfectiores,  fideles  tamen  et  bo¬ 
nae.  Dicuntur  enim  cap.  1.  :  Propterea  ado- 
lescentulce  dilexerunt  te.  At  per  unicam,  per¬ 
fectam,  sponsam,  et  columbam  intelligitur 
anima  perfecta.  Sic  etiam  in  eo  quod  dici¬ 
tur  cap.  II  :  Sicut  lilium  inter  spinas,  si  amica 
mea  inter  f  lias  (6).  Si  per  amicam  intelligas 
Ecclesiam,  quid  intelliges  per  caeteras  filias  ? 
nuin  congregationem  infidelium  ?  Absit.  Lo¬ 
quitur  igitur  de  anima  perfecta,  quae  inter 
multas  peccatrices  in  eodem  horto  Ecclesiae 
commoratur.  Augustinus  epist.  48  :  «  Dicun¬ 
tur,  inquit,  spinae  propter  malignitatem  mo¬ 
rum,  dicuntur  filiae  propter  communionem 
Sacramentorum.  » 

Argumentum  secundum.  Arca  Noe  figura 
fuit  Ecclesiae,  ut  Augustinus  docet  lib.  V  de 
Baptismo  c.  ult.  at  in  Arca  non  fuerunt  nisi 
qui  salvandi  erant  e$  aquis,  ergo  in  Ecclesia 
non  sunt  nisi  praedestinati. 

Respondeo,  similitudines  non  in  omnibus 


(1)  Rom.  VIII,  9.  —  (2)  I.  Cor.  XII,  13;  Galat.  III,  26  et  27.  —  (3)  Cantic.  IV,  12.  —  (4)  Philipp. 
II,  21.  —  (5)  Cantic.  VI,  7  et  8.  —  (6)  Cantic.  I,  2;  II,  2. 

convenire  ;  alioqui  omnis  Raptizatus  esset 
etiam  praedestinatus ,  quia  I.  Petr.  III  com¬ 
paratur  Baptismus  cum  Arca  Noe,  et  non 
solum  boni,  sed  etiam  mali  salvarentur,  quia 
in  Arca  salvata  sunt  animalia  munda  et  im¬ 
munda.  In  eo  igitur  Arca  convenit  cum  Ec¬ 
clesia,  quod  sicut  extra  Arcam  nemo  salvari 
potuit,  ita  nec  extra  Ecclesiam ,  ut  Augusti¬ 
nus  loco  notato  ,  Cyprianus  lib.  de  unitate 
Ecclesiee,  et  Hieronymus  in  epistola  ad  Da- 
masuin,  de  tribus  hypostasibus,  docent.  Nec 
est  quaerenda  alia  similitudo. 

Argumentum  Tertium.  Christus  non  est 
caput,  nisi  ejus  Ecclesiae,  quam  salvabit ,  et 
quam  exhibebit  sibi  in  die  judicii  gloriosam, 
non  habentem  maculam  ,  aut  rugam,  ut  di¬ 
citur  Ephes.  Y.  At  soli  praedestinati  erunt 
salvi,  et  gloriosi,  igitur  soli  praedestinati  ad 
Ecclesiam  Christi  pertinent. 

Respondeo,  cum  dicitur,  Christus  non  est 
caput,  nisi  ejus  Ecclesiae,  quam  salvabit  il¬ 
lud  :  Ejus  Ecclesiae,  potest  significare,  ejus 
partis  Ecclesiae,  quam  salvabit,  et  tunc  pro¬ 
positio  est  falsa.  Nam  est  caput  totius  cor¬ 
poris  'oui,  licet  quaedam  membra  desitura 
sint  esse  membra  ,  et  in  aeternum  peritura. 
Potest  etiam  significare  illud  :  Ejus  Eccle¬ 
sice.  totam  Ecclesiam,  ut  distinguitur  ab  aliis 
congregationibus  infidelium,  et  tunc  propo¬ 
sitio  est  vera,  sed  consequentia  est  mala. 
Quamvis  enim  aliqua  membra  hujus  Eccle¬ 
siae.  non  salventur,  non  propterea  sequitur, 
Christum  non  salvare  Ecclesiam  suam,  cu¬ 
jus  est  caput. 

Argumentum  Quartum.  Corpus  mysticum 
simile  est  corpori  vero,  sed  totum  corpus 
Christi %verum  cum  omnibus  suis  partibus 
salvum,  et  gloriosum  est,  igitur  etiam  cor¬ 
pus  mysticum  in  omnibus  suis  membris  et 
partibus  salvari  debet. 

Respondeo  primo,  similitudines  non  in  om¬ 
nibus  convenire.  Secundo, [sicut  corpus  Christi 
verum  salvum  est,  et  gloriosum,  quoad  omnes 
partes  formales,  non  tamen  quoad  omnes 
materiales  :  fluebant  enim  et  mutabantur  in 
Christo  partes  materiales,  ut  in  nobis  fleri  vi¬ 
demus  :  ita  etiam  corpus  mysticum  salvum 
futurum  est,  quoad  omnes  partes  formales, 
quae  sunt  Apostoli,  Prophetae,  Pastores, 
Doctores  etc.  ex  omni  enim  genere  homi¬ 
num  aliqui  salvantur,  non  tamen  quod  om¬ 


nes  partes  materiales,  quae  sunt  homines 
singulares. 

Argumentum  Quintum.  Ecclesia  est  unum 
ovile,  Joan.  X,  at  oves  non  sunt  nisi  praedes¬ 
tinati ,  ut  Augustinus  docet  tract.  45.  in 
Joan.  igitur  soli  praedestinati,  sunt  de  Eccle¬ 
sia. 

Respondeo  ,  nomen  ovis  in  Scripturis  in¬ 
terdum  significare  solos  praedestinatos,  ut 
Matth.  XXY  ubi  separantur  oves  ab  lmedis, 
et  Joan.  X  :  Oves  mece  vocem  meam  aucliunt  (1). 
Interdum  tamen  significare  omnes  in  genere 
tam  bonos,  quam  malos  ,  qui  sunt  in  Eccle¬ 
sia,  ut  Joan.  ult.  Pasce  oves  meas.  Et  Psalm. 
LXXI1I  :  Iratus  est  furor  tuus  super  oves  'pas¬ 
cuos  tuce  (2).  Et  Ezech.  XXXIY  describuntur 
oves  Dei,  aliae  pingues,  aliae  macilentae,  aliae 
san*,  aliae  aegrotae  etc.  Et  quidem  secundum 
hanc  significationem  argumentum  non  habet 
ullam  vim.  At  secundum  priorem  responde¬ 
mus,  in  ovili  non  esse  solas  oves,  sed  etiam 
hoedos,  ut  patet  Matth.  XXY,  ubi  separantur 
oves  ab  hoedis,  cum  antea  simul  fuissent  in 
eodem  ovili.  Ovile  autem  dicitur,  etsi  non 
solas  oves  contineat,  a  meliori  parte.  Quem¬ 
admodum  Roma  dicatur  civitas,  licet  etiam 
multos  non  cives  complectatur. 

Argumentum  Sextum,  Joan.  X  :  Alias  oves 
habeo ,  quae  non  sunt  ex  hoc  ovili.  Et  Joan.  XI : 
Jesus  moriturus  erat  pro  Gente ,  et  non  solum 
pro  Gente,  sed  etiam  ut  filios  Dei ,  * qui  erant 
dispersi ,  congregaret  in  unum  (3).  In  quibus 
locis  prtedestinati  dicuntur  oves,  et  filii  Dei, 
etiam  cum  in  erroribus  Gentilitatis  versaren¬ 
tur.  Quare  praedestinati  semper  sunt  de  Ec¬ 
clesia.  Item  I.  Timoth.  II  :  Firmum  Dei  fun¬ 
damentum  stat  habens  signaculum  hoc ,  novit 
Dominus ,  qui  sunt  ejus.  Et  I.  Joann.  II  :  Ex 
nobis  exierunt ,  sed  non  erant  ex  nobis ,  nam 
Si  fuissent  ex  nobis ,  mansissent  utique  nobis- 
cum  (4).  Igitur  etiam  antequam  exirent,  non 
erant  ex  nobis,  sed  videbantur  esse.  Et  con¬ 
firmatur  ex  Augustino  libro  de  corrept.  et 
gratia,  cap.  9.  ubi  tractans  loca  citata,  sic 
ait  :  «  Quidam,  inquit,  filii  Dei,  propter  sus¬ 
ceptam  vel  temporaliter  gratiam,  dicuntur  a 
nobis,  nec  sunt  tamen  a  Deo.  »  Et  infra  : 
«  Ex  nobis,  inquit,  exierunt,  sed  non  erant 
ex  nobis,  hoc  est,  et  quando  videbantur  in 
nobis,  non  erant  ex  nobis.  Item  ,  non  erant 
filii,  etiam  quando  videbantur  in  professio- 


(1)  Joan.  X,  3.  —  (2)  Joan.  XXI,  17;  Psal.  LXXIII,  1.  —  (3)  Joan.  X,  16;  XI,  51  et  52.  —  (4)  II. 
Tim.  II,  19;  I.  Joan.  II,  19. 

ne,  et  nomine  filiorum.  »  Et  infra  :  «  Quia 
ergo  non  habuerunt  perseverantiam,  sicut 
non  vere  discipuli  Christi ,  ita  nec  vere  filii 
Dei  fuerunt,  etiam  quando  esse  videbantur, 
et  ita  vocabantur.  »  Praeterea  lib.  III  doctri¬ 
nae  Christianae,  cap.  32.  arguens  Ticonium, 
qui  vocaverat  corpus  Domini  mysticum,  id 
est.  Ecclesiam,  corpus  bipartitum  :  «  Non 
ita,  inquit,  debuit  appellari.  Non  enim  re¬ 
vera  Domini  corpus  est  quod  cum  illo  non 
erit  in  aeternum.  » 

Respondeo,  notandas  esse  pmexplicatione' 
horum  locorum  duas  distinctiones.  Prima 
est,  hominem  posse  dici  Christi  ovem,  fi¬ 
lium,  membrum,  duobus  modis;  uno  modo 
secundum  praedestinationem;  altero  modo 
secundum  praesentem  justitiam.  Haec  distin¬ 
ctio  habetur  apud  Paulum  ;  nam  Rom.  VIII 
dicit  :  Qui  spiritum  Christi  non  habet ,  hic  non 
est  ejus.  Et  tamen  II.  Timoth.  II  dicit  de 
praedestinatis  :  Novit  Dominus  qui  sunt  ejus  (1 ). 
Itaque  unus,  et  idem  potest  esse  Christi 
membrum,  et  non  esse.  Erit  enim  ejus,  si  sit 
praedestinatus,  et  non  erit  ejus,  si  interim 
spiritum  ejus  non  habeat.  Idem  docet  Au¬ 
gustinus  IY.  lib.  de  Baptismo,  cap.  3  :  «Se¬ 
cundum  praescientiam,  inquit,  multi  etiam 
qui  aperte  foris  sunt,  et  haeretici  appellan¬ 
tur,  multis  et  bonis  Catholicis  meliores  sunt. » 
Et  tractat.  43.  in  Joan.  :  «  Secundum  prae¬ 
scientiam,  inquit,  et  praedestinationem  quam 
multae  oves  foris?  quam  multi  luj^i  intus?  » 
Similia  vide  de  bono  persever.  cap.  8.  de 
corrept.  et  gratia,  cap.  9. 

Interest  autem  inter  haec  ,  quod  qui  sunt 
oves,  aut  filii,  aut  membra,  solum  secundum 
praedestinationem,  non  sunt  actu,  sed  solum 
potentia  tales.  Praedestinatio  enim  nihil  po¬ 
nit  in  homine,  sed  est  actus  in  ipso  Deo  ma¬ 
nens  :  At  qui  sunt  tales  secundum  praesen¬ 
tem  justitiam,  sunt  actu  et  simpliciter  tales, 
quia  in  se  revera  habent  id,  unde  tales  ap¬ 
pellantur.  Id  quod  aperte  docet  Augustinus 
tractat.  45.  in  Joann.  :  «  Quid  est,  inquit, 
quod  dixi,  quam  multae  oves  foris?  quam 
multi  luxuriantur,  casti  futuri?  quam  multi 
blasphemant  Christum  ,  credituri  in  Chris¬ 
tum?  et  hi  oves  sunt.  Verumtamen  modo 
alienam  vocem  audiunt,  alienos  sequuntur. 
Item  quam  multi  intus  laudant,  blasphema- 
turi?  casti  sunt,  tornicaturi?  stant,  casuri? 
et  non  sunt  oves ,  de  praedestinatis  enim  lo¬ 


quimur.  »  Haec  ille.  Ubi  vide,  quomodo  di¬ 
cat,  in  futuro,  luxuriantur ,  casti  futuri  etc. 
nam  eodem  modo  potest  dici,  foris  sunt,  in¬ 
tus  futuri,  et  ex  hac  distinctione  satisfit  illis 
locis  Scripturae  adductis.  Dicuntur  enim  ibi 
oves,  et  filii  Dei  quidam,  qui  adhuc  non  erant 
in  Ecclesia,  quia  tales  erant  secundum  prae¬ 
destinationem,  et  in  potentia,  non  autem 
actu  et  simpliciter. 

Pari  ratione,  cum  dicitur  II.  Timoth.  II  : 
Novit  Dominus ,  qui  sunt  ejus ,  sermo  est  de  il¬ 
lis,  qui  sunt  ejus  per  praedestinationem,  non 
autem  de  tota  Ecclesia :  Nam  ibidem  subjun¬ 
git  :  In  magna  autem  domo  sunt  vasa  aurea , 
et  argentea ,  et  lignea ,  et  fictilia  (2).  Et  simili¬ 
ter  dicuntur  reprobi,  qui  exierunt  de  Eccle¬ 
sia,  non  fuisse  ex  nobis,  quia  non  fuerunt  ex 
nobis  secundum  praedestinationem,  licet  fue¬ 
rint  secundum  Sacramentorum  communio¬ 
nem.  Quomodo  etiam  intelligi  debet  quod  ait 
auctor  operis  imperfecti  in  Matthaeum  liom. 
20.  ubi  dicit,  eum,  qui  ab  Ecclesia  cadit, 
numquam  fuisse  Christianum ;  intelligit  enim 
secundum  praedestinationem. 

Altera  distinctio  est,  posse  aliquem  dici 
vere  filium  Dei ,  aut  membrum  corporis 
Christi  duobus  modis  ;  uno  modo  veritate 
essentiae,  sive  formae,  altero  modo  veritate 
finis,  vel  ut  alii,  dicunt ;  veritate  permanen- 
tiae.  Veritate  essentiae,  et  filius  Dei,  qui  ha¬ 
bet  charitatem,  I.  Joannis  IV  :  Omnis  qui  di¬ 
ligit  ex  Deo  natus  est{ 3).  Et  similiter  veritate 
essentiae  est  membrum  Christi ,  qui  de  eo¬ 
dem  spiritu  vivit.  I.  Corinth.  XII  :  In  uno 
spiritu  omnes  oves  in  unum  corpus  baptizati  es¬ 
tis (4).  At  veritate  finis  dicitur  filius  Dei,  qui 
assequetur  haereditatem,  et  qui  non  asseque- 
tur,  videtur  fiMus,  sed  non  est,  finis  enim  Il¬ 
lationis  est  haereditas  :  Quod  si  filius  ,  et  kcv- 
res ,  per  Deum  (5),  sic  etiam  veritate  finis  est 
membrum,  qui  salvabitur,  nam  ad  hoc  uni- 
vit  sibi  Christus  Ecclesiam,  tanquam  corpus 
capiti,  ut  eam  salvaret,  ut  dicitur  Ephes.  IV. 
Itaque  qui  est  in  gratia,  et  tamen  non  est 
praedestinatus,  est  vere  filius,  et  membrum 
veritate  essentias;  et  non  est  vere  filius,  nec 
membrum  veritate  finis.  Et  contra  ,  qui  non 
est  in  gratia,  et  tamen  est  praedestinatus, 
non  est  vere  filius,  nec  membrum  veritate 
essentias ,  et  tamen  est  vere  utrumque  veri¬ 
tate  finis.  De  prima  veritate  intelligitur  illud  : 
Qui  servat  verbum  ejus ,  vere  in  hoc  charitas 


(1)  Rom.  VIII,  9;  II.  Tim.  II.  19.  —  (2)  II.  Tim.  II,  19  et  20.  —  (3)  I.  Joan.  IV,  7.  — 
XII,  13.  —  (5)  Galat.  IV,  7. 


(4)  I.  Cor. 

Dei  perfecta  est.  I.  Joan.  II;  de  secunda  intel- 
ligitur  illud  Joan.  VIII  :  Si  manseritis  in  ser¬ 
mone  meo ,  vere  discipulis  mei  eritis  (1). 

Quibus  notatis,  facile  intelligentur  loca 
Augustini,  ubi  dicit,  justos  non  praedestina¬ 
tos  non  esse  vere  filios,  nec  membra.  Loqui¬ 
tur  enim  de  veritate  finis  ,  non  de  veritate 
essentiae.  Nam  ipse  in  iisdem  locis  se  expli¬ 
cat.  Lib.  de  corrept.  et  gratia,  cap.  9.  post¬ 
quam  dixerat  probos  non  praedestinatos  non 
esse  vere  filios,  subjungit  :  «  Non  quia  justi¬ 
tiam  simulaverunt ,  sed  quia  in  ea  non.  per¬ 
manserunt.  »  Et  lib.  III.  doctrinae  Christia¬ 
nae,  cap.  32.  reddens  rationem  cur  dixerit, 
non  vere  pertinere  ad  corpus  Christi  eos, 
qui  cum  illo  non  erunt  in  aeternum:  «Nunc, 
inquit ,  in  uno  sunt ,  non  tamen  semper  in 
uno  erunt.  Ipse  est  quippe  ille  servus  com¬ 
memoratus  inEvangelio,  cujus  Dominus  cum 
venerit ,  dividet  eum  ,  et  partem  ejus  cum 
hypocritis  ponet.  » 


CAPUT  VIII. 

De  non  perfectis. 

Non  perfectos  in  Ecclesia,  contra  Pelagia- 
norum  et  Anabaptistarum  sententiam,  esse 
posse,  facile  probari  potest ;  nam  si  non  es¬ 
sent  in  Ecclesia  ii ,  qui  habent  aliquam  im¬ 
perfectionem,  nulla  fuisset,  neque  esset,  ne¬ 
que  futura  esset  Ecclesia  in  terris.  Nam  ex¬ 
cepto  Christo,  et  B.  Virgine,  qui  soli  non  fa¬ 
ciunt  Ecclesiam  ,  nulli  sunt,  «juamvis  sanc¬ 
tissimi  in  hac  vita  ,  qui  non  habeant  aliqua 
venialia  peccata,  qme  «tamen  non  tollunt  ju¬ 
stitiam,  nec  faciunt  hominem  Deo  inimicum, 
ut  Pelagiani  putabant.  Id  quod  testantur  in 
primis  divinee  litterae.  Psalm.  XXXI:  Tu  re¬ 
misisti  impietatem  peccati  mei ,  pro  hac  orabit 
ad  te  omnis  sanctus  in  tempore  opportuno. 
Quid  est  enim,  pro  hac  ,  nisi  pro  remissio¬ 
ne?  Et  sanctus  igitur  est  aliquis  ,  et  tamen 
habet,  quod  sibi  postulet  remitti ,  III .  Reg. 
VIII :  Nec  enim  est  homo ,  qui  non  peccet.  Pro- 
verb.  XXIV  :  Septies  in  die  cadet  justus  ,  et 
resurget.  Eccles.  VII  :  Non  est  homo  justus  in 
terra,  qui  faciat  bonum ,  et  non  peccet.  Matth. 


VI.  jubentur  omnes  dicere  :  Dimitte  nobis  de¬ 
bita  nostra.  Jacobi  III  :  In  multis  offendimus 
omnes.  I.  Joan.  I  :  Si  dixerimus ,  quia  pecca¬ 
tum  non  habemus,  nos  ipsos  seducimus ,  et  veri¬ 
tas  in  nobis  non  est  (2).  Quse  certe  testimonia 
clariora  sunt,  quam  ut  explicatione  ulla  in¬ 
digeant. 

Item  testatur  Concilium  Milevitanum,  can. 
7.  et  8.  ubi  definitur,  justos  dicere,  non  so¬ 
lum  humiliter ,  sed  etiam  veraciter ,  et  non 
solum  pro  aliis,  sed  etiam  pro  se  :  Dimitte 
nobis  debita  nostra. 

Idem  testantur  veteres  Patres,  S.  Cypria¬ 
nus  sermone  de  eleemosyna  :  «  Quisquis  se 
inculpatum  dixerit,  aut  superbus,  aut  stultus 
est.  »  S.  Gregorius  Nazianzenus  orat.  2.  in 
Julianum  :  «  Omni  prorsus  peccato  vacare, 
supra  humanae  naturae  modum  Deus  consti¬ 
tuit.  »  B.  Ambrosius  sermon.  16.  in  Psalm. 
GXVIII  :  «Non  potest,  inquit,  hoc  justus  ne¬ 
gare,  quia  nemo  sine  peccato  est.»  B.Ghry- 
sostomus  in  Psalm.  XXXIX  :  «  Nec  ex  per¬ 
fectis,  inquit,  universa  constat  Ecclesia,  sed 
habet  etiam  otio  ,  et  socordiae  deditos  etc.  » 
S.  Hieronymus  lib.  II.  contra  Pelagianos  : 

«  Justos  ,  inquit ,  esse  concedo  ,  sine  omni 
autem  peccato  esse,  non  assentior.  »  Et  lib. 
III.  fere  toto  hoc  idem  probat ,  ubi  tamen 
admittit,  posse  ad  aliquod  brevissimum  tem¬ 
pus  esse  hominem  sine  omni  peccato  ,  non 
tamen  diu. 

B.  Augustinus  lib.  de  spiritu  et  littera,  c. 
ult.  docet  posse  hominem  ex  privilegio  Dei 
singulari  vivere  sine  omni  peccato  :  tamen 
re  ipsa  neminem  esse,  qui  sic  vivat,  aut  vi¬ 
xerit,  excepto  Christo.  Idem  dicit  lib.  de  na¬ 
tura  et  gratia  ,  cap.  36.  ubi  tamen  excipit 
etiam  B.  Virginem,  et  epist.  89  et  93.  et  toto 
libro' de  perfect.  justitiae  :  ac  demum  lib.  I. 
contra  duas  epistolas  Pelagiani,  cap.  14  : 
«  Nullus  in  Ecclesia,  inquit,  recte  posset  or¬ 
dinari  minister,  si  dixisset  Apostolus,  si  quis 
sine  peccato  est,  ubidixit,  si  quis  sine  crimine 
est;  aut  si  dixisset,  peccatum  nullum  haben¬ 
tes,  ubi  dixit,  nullum  crimen  habentes.  Multi 
quippe  baptizati  fideles  sunt  sine  crimine, 
sine  peccato  autem  in  hac  vita  neminem  di¬ 
xerim.  »  B.  Gregorius  lib.  XXI.  Moralium, 
cap.  9.  et  in  hac  vita  quidem  multi  sine  cri¬ 
mine;  sine  peccato  esse  nullus  valet. 

Argumenta  in  contrarium  multa  sunt,  sed 
non  omnia  hic  solvenda,  Quse  enim  adferun- 


tt)  I.  Joan.  II.  5;  Joan.  VIII,  31.  —  (2)  Psal.  XXXI,  6;  III.  Reg.  VIII,  46;  Prov.  XXIV,  16: 
Eecl.  VII,  21 ;  Matth.  VI,  12;  Jac.  III,  2;  I.  Joan.  I,  8. 

tor  ad  probandum,  per  quodlibet  peccatum 
perdi  justitiam ;  vel  posse  hominem  vivere 
sine  omni  peccato,  non  egebunt  solutione, 
cum  paulo  post  ostenderimus,  inEcelesia  es¬ 
se  optimos,  et  pessimos  viros.  Duo  tantum 
sunt  propria  hujus  loci.  Unum  ex  Cant.  IV  : 
lota  pulchra  es  amica  mea ,  et  macula  non  est 
in  te.  Alterum  ex  Ephes.  V  :  Ut  exhiberet  ip¬ 
se  sibi  gloriosam  Ecclesiam  non  habentem  ma¬ 
culam  ,  aut  rugam,  aut  aliquid  hujusmodi  (i). 
Quem  locum  de  Ecclesia  Catholica  hujus 
temporis  intelligendum  esse  docet  Concilium 
Toletanum  VI,  cap.  I.  explicans  enim  con¬ 
fessionem  fidei,  loco  illius,  sanctam  Eccle¬ 
siam,  ait,  Ecclesiam  sine  macula,  aut  ruga. 

Respondeo  ad  Primum ,  sive  intelligatur 
illud  de  Ecclesia  ratione  unius  partis  tantum, 
id  est,  ratione  animarum  justarum ,  sive  de 
anima  perfecta,  quod  magis  probo,  animam 
justam  dici  totam  pulchram,  vel  per  hyper- 
bolem  ,  quae  familiaris  est  amantibus  :  vel 
quia  anima  justa,  et  perfecta  mortalibus  ca¬ 
ret  peccatis ,  quae  proprie  maculam  relin¬ 
quunt  ,  et  vitat  venialia ,  quantum  licet  per 
humanam  fragilitatem  :  et  si  qua  commit¬ 
tit,  mox  delere  studet.  Id  etsi  enim  non  est 
esse  immaculatum  simpliciter ,  est  tamen 
immaculatum  pro  statu  hujus  vitae ,  ut  Au¬ 
gustinus  explicat  libro  de  perfectione  justi¬ 
tiae.  Quomodo  etiam  nemo  est  pertectus  in 
hac  vita  absolute,  et  tamen  multi  in  Scriptu¬ 
ris  dicuntur  perfecti ,  quia  erant  tales  pro 
statu  hujus  vitae  Genes.  VI  :  Noe  vir  justus 
fuit ,  atque  perfectus.  Philip.  III  :  Quicumque 
perfecti  sumus,  hoc  sentiamus.  Imo  etiam  di¬ 
cuntur  immaculati ,  qui  sine  dubio  veniali¬ 
bus  non  carent.  Psalm.  XVII :  Et  ero  imma¬ 
culatus  cum  eo.  Psalm.  CXVIII :  Beati  imma¬ 
culati  in  via.  Ephes.  I  :  Elegit  nos  in  ipso,  ut 
essemus  sancti  et  immaculati  in  veritate  (2). 

Ad  Secundum  dico,  Primo  intelligi  posse 
de  Ecclesia,  non  ut  nunc  est,  sed  ut  erit  post 
resurrectionem  :  ut  exponunt  S.  Hierouymus 
in  cap.  31.  Hieremiae  circa  finem.  S.  Augus¬ 
tinus  lib.  de  perfect.  justit.  et  a  1  ibi  :  et  B. 
Bernardus  serm.  3.  de  festo  omnium  Sanc¬ 
torum.  Neque  obstat  Concilium  Toletanum  ; 
nam  etsi  illa  verba  intellexit  Concilium  de 
Ecclesia  hujus  temporis  ,  tamen  non  defini¬ 
vit,  sic  necessario  esse  inteliigenda  Dico  ta¬ 
men  Secundo,  probabilius  esse  quod  loqua¬ 
tur  Apostolus  de  Ecclesia  hujus  temporis, 


sed  tribuat  per  Synecdochen  toti  Ecclesiae, 
quod  uni  parti  convenit.  Qui  enim  sunt  nunc 
in  Ecclesia  justi ,  sunt  gloriosi  per  gratiae 
pulchritudinem  ,  quae  est  gloria  inchoata  : 
sunt  sine  macula  ,  ut  paulo  ante  expositum 
est,  et  sunt  sine  ruga,  quia  per  Baptismum 
renovati  sunt ,  depositoque  vetere  homine 
induerunt  novum;  rugae  enim  signa  sunt  ve¬ 
tustatis.  Ita  hunc  locum  intelligunt ,  praeter 
Concilium  Toletanum  jam  citatum,  Chrysos- 
tomus,  Hieronymus ,  et  Theophylactus  in 
commentario. 


CAPUT  IX. 

De  magnis  peccatoribus. 

Jam  vero  in  una  vera  et  Catholica  Christi 
Ecclesia  non  solum  imperfectos  ,  sed  etiam 
graves  peccatores  esse,  et  non  solum  occul¬ 
tos,  sed  etiam  manifestos  ,  contra  errorem 
Novatianorum  ,  Donatistarum  et  Confessio- 
nistarum,  probatur  Primo  ex  parabolis  Evan- 
geliorum  de  area,  de  reti,  de  convivo  nuptia¬ 
li,  de  decem  virginibus  ,  et  de  ovili ,  supra 
citatis,  quibus  Catholici  ita  confutarunt  olim 
Donatistas,  ut  plane  non  invenerint  ullo  mo¬ 
do  qua  exirent,  ut  Augustinus  refert  in  bre¬ 
viculo  collationis,  explicans  collationem  ter- 
tise  diei. 

Prseterea  sunt  alia  loca  apertissima,  Mat. 
XVIII  :  Si  peccaverit  in  te  frater  tuus ,  vade 
corripe  eum  etc.  si  eos  non  audierit ,  dic  Eccle¬ 
siae  ,  si  Ecclesiam  non  audient ,  sit  tibi  velut 
Ethnicus  et  Publicanus  (3).  Hic  negari  non 
potest,  quin  sermo  sit  de  vera  Ecclesia;  Nam 
Christus  loquitur  de  Ecclesia  sua,  et  in  hac 
Ecclesia  constat  inveniri  peccatores,  et  tales 
peccatores  ,  qui  saepe  non  emendantur  per 
correptionem  fraternam,  nec  etiam  adhibitis 
duobus  testibus  :  et  tamen  in  Ecclesia  ma¬ 
nent,  donec  ab  ipsa  Ecclesia  per  sententiam 
Praelati  ejiciantur.  Item  Matth.  XXIII,  Do¬ 
minus  praecipit  de  praepositis  malis  ,  ut  fa¬ 
ciamus  quod  dicunt,  non  quod  faciunt,  et  c. 
XXIV.  describit  praepositum  malum ,  qui 
percutit  conservos,  comedit ,  et  bibit  cum 
ebriosis  etc.  et  dicit  :  Veniet  Dominus  ejus  in 


(1)  Cantic.  VI.  7;  Eph.  V,  27.  —  (2)  Gen.  VI.  9;  Philip.  III,  15:  Psal.  XVII,  24:  CXVIII.  1: 
Eph.  I,  4.  —  (3)  Matth.  XVIII,  15  et  17. 


332 


LIBER  III. 


die,  qua  non  sperat,  et  dividet  eum ,  partemque 
ejus  cum  hypocritis  ponet  (1).  Ubi  de  praepo¬ 
sitis  Ecclesiae  agi  docent  Hilarius,  Hierony¬ 
mus,  Chrysostomus ,  et  alii  in  hunc  locum. 
Item  in  epist.  I  ad  Cor.  cap.  1.  Paulus  dicit 
scribere  se  Ecclesiae  Dei,  quae  est  Corinthi ; 
et  mox  ibidem  subdit :  Significatum  est  mihi, 
quod  contentiones  sunt  inter  vos  etc.  Et  cap.V: 
Auditur  inter  vos  fornicatio,  et  talis  fornicatio, 
qualis  nec  inter  gentes,  ita  utuxorem  patris  sui 
aliquis  habeat  (2).  Quid  hic  dicent?  non  esse 
hanc  veram  Ecclesiam?  At  Apostolus  dicit 
esse  Ecclesiam  Dei.  Non  fuisse  istum 
peccatorem  gravissimum  ,  et  manifestum  ? 
At  Apostolus  hoc  dicit.  Non  fuisse  in  illa  Ec¬ 
clesia?  At  Apostolus  jubet,  ut  expellant  eum 
per  excommunicationem.  Tollatur,  inquit, 
de  medio  vestri  etc. 

Praeterea  Apocal.  II  et  III.  scribit  Joannes 
septem  Ecclesiis  Asiae  ,  et  fere  singulas  re¬ 
prehendit  de  rebus  non  levibus.  Et  notat  Au¬ 
gustinus  lib.  II.  contra  Parmenianum  ,  cap. 
10.  non  solum  Ecclesias  ,  sed  etiam  praepo¬ 
situm  reprehendi  significatum  per  Angelum 
Sardensis  Ecclesiae  :  Nomen ,  inquit,  habes , 
quod  vivas ,  sed  mortuus  es ,  esto  vigilans 
etc.  (3)  Adde,  quod  tempore  Testamenti  ve¬ 
teris,  numquam  defuerunt  gravissima  pecca- 
cata  in  populo  Dei,  et  tamen  nusquam  legi¬ 
mus,  quod  Moses,  aut  Samuel,  aut  alii  Pro¬ 
phetae,  qui  diversis  temporibus  fuerunt,  aut 
Maria,  Anna,  Elizabeth,  Simeon,  Zacharias, 
Joannes  Baptista ,  et  alii  justi,  quos  Domi¬ 
nus  invenit  in  populo  Judaeorum,  separave¬ 
rint  se  a  reliquis  pessimis  hominibus,  quan¬ 
tum  ad  templum  ,  altare  ,  sacrificia,  et  alia, 
quae  religionis  sunt,  ergo  in  eadem  congre¬ 
gatione  manebant  boni  et  mali.  Quod  argu¬ 
mentum  valde  urget ,  et  merito  S.  August. 
in  breviculo,  collatione  tertia. 

Probatur  Secundo  ex  testimonio  Ecclesiae 
Catholicae,  quae  erat  tempore  B.  Augustini. 
Beatus  Augustinus  enim  in  breviculo  colla¬ 
tionum  refert  collationem  celeberrimam  Car¬ 
thagine  habitam  inter  306  Episcopos  Catho¬ 
licos,  quorum  unus  ipse  erat ,  et  296  Epis-' 
ceopos  Donatistas.  Tot  enim  fuisse  indicat  Au¬ 
gustinus  in  collatione  primae  diei.  Deinde  in 
collatione  tertiae  diei  refert,  Donatistas  coa¬ 
ctos  fateri,  'esse  in  Ecclesia  bonos  et  malos, 
prolata  a  Catholicis  illa  parobala  de  reti,  pis¬ 
ces  bonos  et  malos  congregante  :  sed  dixis¬ 
se  adhuc  Donatistas,  tantum  occultos  malos 


esse  in  Ecclesia;  sicut  in  reti,  dum  est  in 
mari,  non  discernuntur  a  piscatoribus  pisces 
boni  a  malis,  sed  in  littore  discernuntur,  et 
mox  separantur.  Ad  hoc  autem  dicit  respon¬ 
disse  Catholicos,  propterea  Ecclesiam  com¬ 
paratam  etiam  esse  areae,  in  qua  discernun¬ 
tur  paleae  a  frumento  ,  imo  magis  apparent 
paleae,  quam  frumenta  :  et  etiam  Arcae  Noe, 
in  qua  etiam  post  egressum  corvi,  quo  sig¬ 
nificantur  haeretici,  adhuc  remanserunt  pa¬ 
lam  animalia  munda  et  immunda. 

Addit  etiam  Augustinus,  quod  cum  calum¬ 
niarentur  Donatistae,  Catholicos  duas  Eccle¬ 
sias  facere,  unam  in  terris,  quae  habere  bo¬ 
nos  et  malos,  alteram  in  cmlis,  quae  non  ha¬ 
beret  ,  nisi  bonos  ;  responderunt  Catholici, 
se  non  duas  Ecclesias  facere,  sed  distingue-  . 
re  duo  tempora  Ecclesiae.  «  Eamdem  ,  in¬ 
quit,  ipsam  unam,  et  sanctam  Ecclesiam  di¬ 
xerunt  nunc  esse  aliter,  tunc  aliter  futuram, 
nunc  habere  malos  mixtos,  tunc  non  habitu¬ 
ram,  sicut  non  ideo  duo  Christi  sunt ,  quia 
aliquando  mortalis ,  aliquando  immortalis 
fuerit  Christus.  »  Quae  sunt  notanda  contra 
nostros  Confessionistas  et  Calvinistas ,  qui 
duas  Ecclesias  fingunt. 

Probatur  Tertio  testimoniis  Patrum ,  Cy¬ 
prianus  lib.  III,  ep.  3.  ad  Maximum  :  «Im¬ 
pediri,  inquit,  non  debet  aut  fides,  aut  Cha- 
ritas  nostra,  ut  quoniam  zizania  esse  in  Ec¬ 
clesia  cernimus,  ipsi  de  Ecclesia  recedamus.» 
Gregorius  Nazianzenus  in  orat.  1.  Apologe¬ 
tica,  ante  medium  ,  comparat  Ecclesiam  in¬ 
genti  belluae  ex  variis  belluis  compositae,  id 
est,  magnis,  parvis,  feris,  mitibus  etc.  ut  os¬ 
tendat  maximum  esse  laborem  Episcopi, qui 
regere  debet  tot  hominum  genera,  perfectos, 
et  imperfectos,  bonos  et  malos.  Chrysosto¬ 
mus  multa  similia  dicit  de  'peccatis  eorum, 
qui  ab  Episcopis  reguntur,  lib.  III  de  sacer¬ 
dotio.  Item  in  Psalm.  XXXIX,  in  illud  Multi¬ 
plicatae  sunt  super  capillos  capitis  mei  etc. 

«  iNec  ex  perfectis  quidem  universa  constat 
E,cclesia,  sed  habet  eos  etiam,  qui  otio  ,  et 
socordiae  se  dedunt,  mollemque,  et  dissolu¬ 
tam  vitam  amplectuntur,  et  libenter  serviunt 
voluptatibus  ,  et  quoniam  est  unum  corpus, 
tanquam  ex  una  persona  haec,  et  illa  pronun¬ 
tiat.  » 

Hieronymus  in  Dialogo  contra  Luciferia- 
nos  ultra  medium  :  «  Arca  Noe,  inquit,  Ec¬ 
clesiae  typus  fuit;  ut  in  illa  omnium  anima¬ 
lium  genera,  ita  et  in  hac  universarum,  et 


(1)  Matth.  XXIV,  50  et  51.  —  (2)  I.  Cor.  I,  11  ;  V,  1.  —  (3)  Apoc.  III,  1. 

gentium,  et  morum  homines  sunt  :  ut  ibi, 
pardus,  haedi,  lupus,  et  agni,  ita  et  hic  justi 
et  peccatores,  id  est,  vasa  aurea  ,  et  argen¬ 
tea  cum  ligneis,  et  fictilibus  commorantur.» 
Augustinus  in  tract.  6.  in  Joan.  :  «  Nos,  in¬ 
quit,  fatemur  in  Ecclesia  Catholica ,  et  bo¬ 
nos,  et  malos  esse  ,  sed  tanquam  grana,  et 
paleas.  »  Idem  habet  lib.  II  retractat,  c.  18. 
Libro  post  collationem  cap.  7  et  20.  Libro 
de  unitate  Ecclesiae  c.  13,  lib.  XVIII  de  Civit. 
Dei  cap.  49.  et  alibi.  Fulgentius  lib.  de  fide 
ad  Petrum  cap.  43  :  «  Firmissime  tene,  et 
nullatenus  dubites,  aream  Dei  esse  Catholi¬ 
cam  Ecclesiam,  et  intra  eam  usque  in  finem 
saeculi  frumento  mixtas  paleas  contineri,  id 
est,  bonis  malos  Sacramentorum  communio¬ 
ne  misceri.  »  Gregorius  hom.  11  et  38.  in 
Evangelia,  docet,  et  probat  multis  argumen¬ 
tis,  malos  esse  in  Ecclesia. 

Probatur  ultimo  ratione.  Nam  si  soli  boni 
essent  in  Ecclesia  ,  frustra  esset  Sacramen¬ 
tum  poenitentiae ,  quod  solis  iis  administra¬ 
tur  ,  qui  sunt  de  Ecclesia.  Praeterea  nemo 
certo  sciret,  qui  sint  de  Ecclesia.  Incertum 
est  enim  qui  sint  revera  boni ,  et  qui  non. 
Item  mox  atque  praelati  in  aliquod  peccatum 
incidissent,  non  essent  amplius  de  Ecclesia, 
nec  praelati,  et  proinde  non  oporteret  eis  am¬ 
plius  obedire.  Et  similiter  subditi  mox  atque 
peccarent,  non  essent  amplius  de  grege  ;  et 
proinde  liceret  pastoribus  curam  eorum  non 
agere ;  ex  quo  summa  confusio,  et  pertur¬ 
batio  oriretur. 

At  objiciunt  primo  Scripturam  Isai.  LII  : 
Non  adjiciet  ultra ,  ut  pertranseat  per  te  incir- 
cumcisus,  et  immundus.  Et  ibidem  :  Recedite , 
recedite,  exite  inde ,  pollutum  nolite  tangere, 
exite  de  medio  ejus  (1).  Quem  locum  expo¬ 
nens  Apostolus  II.  Corinth.  VI.  addit  :  Et 
recipiam  vos  ,  dicit  Dominus.  Itaque  Deus  in 
Ecclesiam  non  recipit,  nisi  eos,  qui  separant 
se  ab  immundis  ,  et  peccatoribus.  Et  ratio¬ 
nem  reddit  ibidem  Paulus ,  dicens  :  Quce 
enim  participatio  justifice  cum  iniquitate  ?  quce 
conventio  Christi  ad  Beliadi.  Cor.  X  :  Unus 
panis,  et  unum  corpus  multi  sumus  (2).  At  pa¬ 
nis  non  efficitur  nisi  ex  frumento,  non  ex  pa¬ 
leis,  et  frumento  Ro.  VIII :  Qui  spiritum  Chri¬ 
sti  non  habet ,  hic  non  est  ejus.  Et  I.  Corinth. 
XII  :  In  uno  spiritu  omnes  nos  in  unum  corpus 
baptizati  sumus  (3).  Ergo  qui  non  habet  spi¬ 
ritum  ,  ut  sunt  omnes  peccatores  ,  non  est 


membrum  Christi.  Si  dicas  ,  non  est  mem¬ 
brum  vivum,  tamen  est  membrum.  Contra, 
quia  membrum  mortuum  non  est  membrum, 
nisi  Ecquivoce.  Ergo  non  est  membrum  ve¬ 
rum,  igitur  non  nst  membrum  simpliciter. 

Respondet  ad  primumB.  August.  lib.  cont. 
Donatistas  post  collationem  cap.  8.  et  20.  et 
in  breviculo  collationis  tertiae  diei ,  intelligi 
de  Ecclesia  triumphante,  quod  dicitur  :  Non 
adjiciet  ultra ,  ut  pertranseat  per  te  incircum- 
cisus  et  immundus.  Et  quod  additur  :  Recedi¬ 
te,  exite  etc.  Intelligi  de  separatione  ,  quce 
debet  fieri  animo  ,  et  moribus  ,  non  autem 
corporali  discessione  ab  eodem  templo  ,  et 
Sacramentis  etc. 

At  melius  Cyrillus  in  hunc  locum  Isaiae,  a 
quo  non  videtur  Hieronymus  multum  dis¬ 
crepare,  docetsecundum  historicum  sensum, 
agi  de  temporali  persecutione  Judaeorum,  ut 
sensus  sit ,  cum  a  captivitate  redieris  ,  non 
adjiciet  ultra,  id  est,  in  longum  tempus,  ali¬ 
quis  infidelis  persecutor  per  terras  tuas  eas 
vastando,  pertransire :  Secundum  mysticum 
autem  sensum  agi  de  Ecclesia,  et  praedicere 
Isaiam,  fore,  ut  portae  inferi  non  praevaleant 
adversus  eam.  Incircumcisi  enim,  et  immun¬ 
di  hostes  Ecclesiae  praecipue  sunt  daemones. 
Pari  ratione  quod  sequitur  :  Recedite ,  recedi - 
de  etc.  secundum  historicum  sensum  intelli- 
gitur  de  Judaeis  ,  quos  hortatur  Isaias  ,  ut 
exeant  de  Babylone  cum  finitum  fuerit  tem¬ 
pus  captivitatis  :  Secundum  mysticum  sen¬ 
sum  intelligitur  de  Christianis  ,  qui  debent 
post  Baptismum  separari  ab  infidelium  coe¬ 
tibus,  templis,  sacrificiis,  conjugiis*,  et  caete- 
ris  rebus,  quae  quoquo  modo  ad  religionem 
pertinent.  Et  hoc  modo  intellexit  hunc  lo¬ 
cum  B.  Paulus,  et  citavit.  II.  Corinth.  VI. 
non  enim  de  commercio  cum  quibusvis  pec¬ 
catoribus  ,  sed  solum  cum  infidelibus  agit  : 
Nolite  jugum,  inquit,  ducere  cum  infidelibus , 
quce  pars  fideli  cum  infideli ?  Quis  autem  con¬ 
sensus  templo  Dei  cum  idolis  ?  (4) 

Ad  illud  de  uno  pane  ,  qui  ex  solo  tritico 
fit,  respondeo,  similitudines  non  in  omnibus 
convenire.  In  hoc  autem  consistit  similitudo 
panis,  et  Ecclesiae,  ut  Cyprianus  explicat  ep. 
6  ,  lib.  I  ad  Magnum,  et  Ircnaeus  lib.  III,  c. 
19.  quod  sicut  ex  multis  granis  per  aquam 
fit  unus  panis  ,  ita  ex  multis  hominibus  per 
aquam  Baptismi,  vel  per  Spiritum  sanctum, 
qui  etiam  dicitur  aqua  Ezechiel.  XXXVI.  et 


(1)  Isai.  LII,  11.  —  (2)  II.  Cor.  VI,  18;  I.  Cor.  X,  17.  —  (3)  Rom.  VIII,  9;  I.  Cor.  XII,  13.  — 
(4)  II.  Cor.  VI,  14. 

alibi,  lit  unus  populus  Dei.  Nemo  enim  est 
in  Ecclesia,  qui  non  sit  baptizatus  ,  et  non 
participet  aliquod  donum  vel  internum,  vel 
externum  Spiritus  sancti.  Quanquamnon  est 
etiam  verum,  panem  semper  constare  ex  so¬ 
lo  tritico.  Interdum  enim  vel  ex  negligentia, 
vel  ex  malitia  eorum ,  qui  panem  faciunt, 
admiscentur  etiam  grana  lolii;  sicut  in  vino 
ssepe  ex  malitia  vendentium  admiscetur 
aqua.  Denique  idem  ostenditur  ex  ipsis  ver¬ 
bis  Pauli,  nam  dicit  :  Unus  panis  ,  et  unum 
corpus  sumus ,  qui  de  uno  pane  participamus  (1). 
At  de  uno  participant  boni  et  mali ,  alioqui 
non  arguerentur  a  Paulo  I.  Gorinth.  XI.  qui 
indigne  communicant. 

Ad  ultimum  dico,  malos  non  esse  membra 
viva  corporis  Christi,  et  hoc  significari  illis 
Scripturis.  Ad  id  quod  addebatur,  igitur  sunt 
aequivoce  membra  etc.  a  multis  solet  conce¬ 
di,  malos  non  esse  membra  vera  ,  nec  sim¬ 
pliciter  ,  corporis  Ecclesias,  sed  tantum  se¬ 
cundum  quid,  et  aequivoce.  Ita  Joannes  de 
Turrecremata  lib.  I,  cap.  57.  ubi  id  probat 
ex  Alexandro  de  Ales,  Hugone,  et  B.  Tho- 
ma.  Idem  etiam  docent  Petrus  a  Soto,  Mel- 
chior  Canus  ,  et  alii ,  qui  tamen  etsi  dicant 
malos  non  esse  membra  vera,  dicunt  nihil¬ 
ominus  vere  esse  in  Ecclesia,  sive  in  corpo¬ 
re  Ecclesiae  ,  et  esse  simpliciter  fideles  ,  seu 
Christianos.  Neque  enim  sola  membra  sunt 
in  corpore,  sed  etiam  humores,  dentes,  pili, 
et  alia  quae  non  sunt  membra.  Neque  fideles 
aut  Christiani  dicuntur  tales  a  charitate,  sed 
a  fide  sive  a  fidei  professione.  At  si  ita  est, 
sequitur,  Pontificem  malum  non  esse  caput 
Ecclesiae  :  et  alios  Episcopos  ,  si  mali  sint, 
non  esse  capita  suarum  Ecclesiarum.  Caput 
enim  non  est  humor  ,  aut  pilus  ,  sed  mem¬ 
brum  ,  et  quidem  praecipuum  :  At  hoc  est 
contra  Concilium  Constantiense,  in  quo  sess. 
.XV.  damnatur  error  22  Joannis  Huss,  quo 
asserebat  pastorem  malum  esse  aequivoce 
pastorem,  et  error  30.  quo  asserebat  praela¬ 
tum  malum  non  esse  vere  praelatum. 

Respondeo  igitur,  membra  posse  conside¬ 
rari  duobus  modis  :  Uno  modo,  ut  sunt  res 
quaedam  secundum  se  ,  sive  secundum  es¬ 
sentiam,  ac  substantiam  suam  :  alio  modo, 
ut  sunt  instrumenta  operativa.  Nam  ex.  gr. 
oculus  hominis,  et  oculus  bovis,  ut  sunt  sub¬ 
stantiae  quaedam  differunt  specie,  ratione  di¬ 
versae  animae.  At  instrumenta  operativa, 


sunt  ejusdem  speciei,  quia  idem  habent  ob¬ 
jectura. 

Dico  igitur,  Episcopum  malum,  Presbyte¬ 
rum  malum  ,  Doctorem  malum  ,  esse  mem¬ 
bra  mortua,  et  proinde  non  vera  ,  corporis 
Christi,  quantum  attinet  ad  rationem  mem¬ 
bri,  ut  est  pars  quaedam  vivi  corporis  :  ta¬ 
men  esse  verissima  membra  in  ratione  ins¬ 
trumenti  ,  id  est ,  Papam  et  Episcopos  esse 
vera  capita,  Doctores  veros  oculos,  seu  ve¬ 
ram  linguam  hujus  corporis  etc.  et  ratio  est, 
quia  membra  constituuntur  viva  per  chari- 
tatem  ,  qua  impii  carent  :  At  instrumenta 
operativa  constituuntur  per  potestatem  sive 
ordinis,  sive  jurisdictionis,  quae  etiam  sine 
gratia  esse  potest.  Nam  etsi  in  corpore  na¬ 
turali  non  possit  membrum  mortuum  esse 
verum  instrumentum  operationis,  tamen  in 
corpore  mystico  potest.  In  corpore  enim  na¬ 
turali  opera  pendent  ex  bonitate  instrumenti 
quia  anima  non  potest  bene  operari,  nisi  per 
bona  instrumenta,  nec  opera  vitae  exercere, 
nisi  per  instrumenta  viva  :  at  in  corpore 
mystico  opera  non  pendent  ex  bonitate,  aut 
vita  instrumenti.  Anima  enim  hujus  corpo¬ 
ris,  id  est,  Spiritus  sanctus  aeque  bene  ope¬ 
ratur  per  instrumenta  bona  et  mala,  viva  et 
mortua  etc. 

Objectio  secunda.  Ecclesia  in  Symbolo  di¬ 
citur  sancta,  igitur  non  constat,  nisi  ex  sanc¬ 
tis.  -Nec  sufficit,  dicent  ,  responsio  eorum, 
qui  dicunt  Ecclesiam  dici  sanctam,  quia  una 
pars  est  sancta.  Nam  tunc  etiam  dici  posset 
Ecclesiam  scelerata,  quia  una  pars,  imo  ma¬ 
jor  pars  est  scelerata. 

Respondeo  ,  Ecclesiam  dici ,  et  vere  esse 
sanctam,  quia  omnia,  quse  ad  ipsam  consti¬ 
tuendam  pertinent,  sunt  sancta.  Tria  requi¬ 
runtur  ad  Ecclesiam  constituendam.  Primo, 
Baptisma,  quod  sanctum  esse  nemo  negare 
potest.  Secundo,  professio  Christiana,  id  est, 
fidei,  et  morum,  sive  dogmatum,  et  praecep¬ 
torum  Christianorum ,  quam  professionem 
sanctam  esse,  et  solam  ipsam  esse  sanctam, 
certissimum  est.  Nec  enim  Judaeorum,  Tur¬ 
earum,  Ethnicorum,  Haereticorum  professio 
sancta  est,  sed  solum  professio  Christiano¬ 
rum.  Tertio,  unio  membrorum  inter  se  ,  et 
cum  capite,  saltem  externa,  etquoad  ea,  quse 
ad  religionempertinent;  quae  unio  etiam  si¬ 
ne  dubio  est  sancta.  Dicitur  etiam  sancta 
propter  sanctos,  quos  habet,  et  non  propter- 

(1)  L  Cor.  X,  17. 

ea  dici  debet  etiam  scelerata  :  Nam  deno¬ 
minatio  fit  a  meliori ;  et  prceterea,  quia  ha¬ 
bere  sanctos  est  proprium  Ecclesiae  ,  quia 
ipsa  sola  habet  vere  sanctos  :  At  habere  ma¬ 
los  non  est  proprium  Ecclesiae,  id  enim  etiam 
aliis  coetibus  convenit.  Denique  sancta  dici 
potest ,  quia  tota  est  consecrata  Deo ;  et 
quia  caput  ejus  Christus,  est  sanctus  sancto¬ 
rum. 

Objectio  Tertia.  Non  habet  Deum  Patrem, 
qui  Ecclesiam  non  habet  matrem,  ut  Cypria¬ 
nus  docet  lib.  de  unitate  Ecclesiae,  et  simili¬ 
ter  r  non  habet  Ecclesiam  matrem,  qui  Deum 
non  habet  patrem.  Sed  nulli  improbi  Deum 
habent  patrem  :  Nam  qui  spiritu  Dei  aguntur , 
hi  sunt  filii  Dei.  Rom.  VIII.  Et  Joann.  VIII. 
dicitur  improbis.  Vos  ex  patre  Diabolo  estis. 
Et  I.Joan.  III :  In  hoc  sunt  manifesti  filii  Dei,  et 
filii  Diaboli, omnis  qui  non  est  justus,  non  est  ex 
Deo  (I).  Ergo  soli  boni  habent  Ecclesiam 
matrem;  ergo,  soli  boni  sunt  in  Ecclesia. 

Respondeo  cumAugustino  lib.  contra  Adi- 
mantum  cap.  5.  nomen  filii  tribus  modis  ac¬ 
cipi  in  Scripturis.  Uno  modo  dicuntur  filii 
ratione  productionis,  sive  illa  sit  proprie  ge¬ 
neratio,  sive  creatio  ,  sive  regeneratio  ;  sic 
Dominus  Christus  proprie  dicitur  Filius  Dei, 
quia  a  Deo  Patre  generatus.  Dicuntur  etiam 
omnes  homines  filii  ratione  creationis  Deu- 
teron.  XXXII  :  Numquid  non  ipse  est  pater 
tuus ,  qui  fecit ,  et  creavit  tel  (2)  Necnon  ra¬ 
tione  novee  regenerationis  dicuntur  filii  om¬ 
nes  justi,  et  soli  justi,  ut  in  locis  notatis  Rom. 
VIII.  et  1.  'Joan.  III  ;  Secundo  dicuntur  filii 
aliqui  ratione  imitationis,  quomodo  Gal.  IV. 
et  Rom.  IV.  vocat  Apostolus  filios  Abrahae 
eos,  qui  fidem  Abrahee  imitantur,  et  Matth. 
V  :  Diligite  inimicos  vestros,  benefacite  his ,  qui 
vos  oderunt ,  ut  sitis  filii  patris  vestri  etc  (3). 
Et  hoc  modo  soli  boni  sunt  filii  Dei  ,  mali 
omnes  sunt  filii  Diaboli,  ut  diciturJoan.  VIII. 
et  I.  Joan.  III.  locis  notatis.  Tertio  modo  di¬ 
cuntur  filii  ratione  doctrina?,  quomodoI.Cor. 
IV,  Apostolus  vocat  Corinthios  filios  ,  quia 
eos  docuerat  Evangelium,  et  Galat.  IV  ;  Fi¬ 
lioli  mei,  inquit ,  quos  iterum  parturio,  donec 
formetur  Christus  in  vobis  (4).  Et  hoc  modo 
omnes  qui  sunt  in  Ecclesia,  sunt  filii  Dei,  et 
Ecclesiae ,  qui  tenent  veram  doctrinam  Dei, 
et  Ecclesiae;  tamen  possunt  esse  boni  et 
mali.  Unde  Isai.  I  :  Filios  enutrivi ,  et  exal¬ 
tavi  ,  ipsi  autem  spreverunt  me.  Et  Cant.  II  : 


Sicut  lilium  inter  spina,  sic  amica  meti  inter  fi¬ 
lias  (5).  Ubi  filiae  dicuntur  animae  Christia¬ 
nae,  sed  malae. 

His  notatis,  ad  argumentum  respondetur, 
si  de  filiis  doctrinae  agatur  ,  falsam  esse  as¬ 
sumptionem;  non  enim  est  verum  solos  jus¬ 
tos  esse  filios  Dei,  si  soJius  doctrinae  ratio 
habeatur.  Sivero  agatur  de  filiis  Dei  per  re¬ 
generationem,  aut  imitationem,  malam  esse 
postremam  illam  consecutionem  ,  ergo  soli 
boni  sunt  in  Ecclesia.  In  Ecclesia  enim  non 
sunt  soli  filii,  sed  etiam  servi,  quamquam  isti 
non  manent  in  domo  in  aeternum ,  filii  ma¬ 
nent  in  aiternum  Joannis  VIII,  et  hoc  est  ad 
mentem  R.  Cypriani.  Is  enim  non  voluit  di¬ 
cere,  non  esse  in  Ecclesia  nisi  filios,  sed  non 
esse  ullos  filios  extra  Ecclesiam ,  sicut  non 
sunt  ulli  boni  extra,  licet  sint  aliqui  mali  in¬ 
tus.  Volebat  enim  terrere  haereticos  et  schis¬ 
maticos,  ac  monere  eos,  ne  putarent,  se  pos¬ 
se  esse  bonos,  aut  filios  extra  Ecclesiam. 

Argumentum  quartum  ex  Cypriano  lib.  I, 
epist.  6.  ad  Magnum  :  «  In  Ecclesia  Dei,  in¬ 
quit,  non  nisi  concordes  atque  unanimes  ha¬ 
bitant,  loquente  in  psalmis  Spiritu  sancto,  et 
dicente,  Deus,  qui  inhabitare  facit  unanimes 
in  domo  »  :  Ergo  peccatores,  qui  cum  aliis 
rixas,  et  contentiones  movent ,  non  sunt  in 
Ecclesia. 

Respondeo,  loqui  Cyprianum  non  de  qua¬ 
cumque  concordia,  sed  de  illa,  quee  opponi¬ 
tur  schismati  proprie  dicto  ;  agit  enim  ibi  de 
Novatianis  schismaticis.  Alioqui  dissensiones 
alias  in  Ecclesia  esse  posse,  et  re  ipsa  ssepe 
inveniri,  testatur  idem  Cyprianus  in  sermo¬ 
ne  de  lapsis ,  ubi  inter  alia  peccata ,  quse 
erant  in  hominibus  in  Ecclesia,  ponit  etiam, 
odiis  pertinacibus  invicem  dissidere. 

Argumentum  quintum  ex  Chrysostomo  et 
Theophylacto  in  II.  Timotli.  II ,  ubi  dicunt, 
illud  :  In  magna  domo  sunt  vasa  aurea  etc.  (6) 
non  posse  intelligi  de  Ecclesia,  sed  de  mun¬ 
do,  quia  in  Ecclesia,  non  sunt  vasa,  nisi  au¬ 
rea  et  argentea. 

Respondeo,  non  negant,  malos  esse  posse 
in  Ecclesia,  sed  dicunt  non  esse  necessarium, 
ut  sint  in  Ecclesia.  Quia  enim  Apostolus  di¬ 
cit  :  in  magna  domo  sunt  vasa  aurea  et  ar¬ 
gentea,  fictilia  et  lignea  ,  et  notum  est ,  in 
magna  domo  lieec  omnia  esse  necessaria,  ne 
quis  putaret  Ecclesiam  non  posse  consistere 
sine  malis,  dicunt  hi  Patres  :  nomine  domus 


(1)  Rom.  VIII.  14;  Joan.  VIII,  44;  I.  Joan.  III,  10.  —  (2)  Deut.  XXXII,  6.  —  (3)  Matth.  V,  44; 
—  (4)  Galat;  IV,  19.  —  (5)  Isai.  I,  2;  Cantic.  II,  2.  —  (6)  II.  Timoth.  II,  20. 

non  intelligi  Ecclesiam  ,  sed  mundum,  nam 
Ecclesia  non  indiget  malis  :  Imo  quando  erit 
in  optimo  statu  suo,  id  est,  in  coelo  ,  nullos 
habebjt  malos ;  At  mundus  ornatur  ex  malis, 
non  quidem  perse,  sed  per  accidens,  si  enim 
non  essent  mali,  in  mundo  non  exerceretur 
justorum  patientia,  nec  Dei  justitia. 

Argumentum  sextum  ex  Hieronymo  ,  qui 
in  Commentar,  ad  Ephes.  V.  in  illud;  Ec¬ 
clesia  subjecta  est  Christo  :  «  Ecclesia,  in¬ 
quit,  Christi  gloriosa  est,  non  habens  macu¬ 
lam,  neque  rugam,  neque  aliquid  hujusmo¬ 
di,  qui  ergo  peccator  est ,  aut  aliqua  sorde 
maculatus  ,  de  Ecclesia  Christi  non  potest 
appellari,  nec  Christo  subjectus  dici.  » 

Respondeo ,  significat  Hieronymus  non 
posse  malos  de  ea  parte  Ecclesise  appellari, 
quae  solos  perfectos  continet ;  nam  Hiero¬ 
nymus  in  cap.  I.  ad  Galat.  exponens  illud  : 
Paulus  Apostolus  etc.  Ecclesiis  Galatiae.  Volens 
explicare,  quomodo  cohaereant  inter  se  ver¬ 
ba  Apostoli,  qui  nunc  totas  Ecclesias  vide¬ 
tur  laudare,  nunc  totas  vituperare  ,  ac  re¬ 
prehendere,  dicit  Ecclesiam  dupliciter  acci¬ 
pi,  id  est ,  non  duas  esse  Ecclesias  ,  sed  de 
una  diversimode  Scripturas  loqui;  interdum 
enim  tribuit  Scriptura  toti  Ecclesiae,  id  quod 
est  proprium  perfectorum  ,  ut  carere  macu¬ 
la,  et  ruga  ,  interdum  id  quod  est  proprium 
imperfectorum,  ut  peccare,  et  correptione 
indigere.  Cum  ergo  laudatur  Ecclesia,  res¬ 
piciendum  est  ad  eam  partem,  quae  perfec¬ 
tos  continet;  cum  reprehenditur,  ad  eam 
quae  continet  imperfectos. 

Argumentum  septimum,  Paeianus  epist. 
3.  ad  Sympronianum  dicit,  in  Ecclesia  non 
esse  maculam,  aut  rugam,  quia  peccatores, 
donec  non  pcenitet  eos  vitae  prioris,  non 
sunt  in  Ecclesia,  cum  aiutem  poenitet,  jam 
sani  sunt  etc.  Respondeo,  non  loquitur  de 
omnibus  peccatoribus,  sed  solum  peccatori¬ 
bus,  qui  in  haeresim  labuntur,  nam  antea 
dixerat,  Ecclesiam  carere  macula,  et  rugis, 
quia  caret  haereticis. 

Argumentum  octavum  ex  Augustino,  qui 
lib.  II  cont.  Cresconium,  cap.  21.  :  «Ac 
per  hoc,  inquit,  etiam  nesciente  Ecclesia, 
propter  malam,  pollutamque  conscientiam 
damnati  a  Christo  jam  in  corpore  Christi 
non  sunt,  quod  est  Ecclesia,  quoniam  non 
potest  Christus  habere  membra  damnata.  » 
Similia  habet  lib.  II  contra  Petilianum,  cap. 
ult.  lib.  IV  de  Baptismo,  cap.  3.  lib. VI,  cap. 


3.  lib.  VII,  cap.  49,  50  et  51.  lib.  de  unit. 
Ecclesiae,  cap.  ult.  lib.  III  doctrinae  Chris¬ 
tianae,  cap.  32.  et  alibi. 

Respondeo,  propter  haec  loca  non  solum 
Brentius  et  Calvinus,  sed  etiam  aliqui  Ca¬ 
tholici  tingunt  duas  Ecclesias,  sed*vere  fin¬ 
gunt  :  nam  nec  Scripturae,  nec  Augustinus 
usquam  meminerunt  duarum  Ecclesiarum, 
sed  unius  tantum.  Certe  in  breviculo  colla¬ 
tionum,  collat.  3.  cum  Donatistae  calumnia¬ 
rentur,  Catholicos  duas  Ecclesias  facere, 
unam,  quae  solos  bonos,  aliam,  quae  bonos 
cum  malis  contineret  :  responderunt  Catho¬ 
lici,  se  nunquam  duas  Ecclesias  somniasse, 
sed  tantum  distinguere  partes,  vel  tempora 
Ecclesiae;  partes  quidem,  quia  aliter  boni, 
aliter  «mali  ad  Ecclesiam  pertinent,  boni 
enim  sunt  pars  interior,  et  quasi  anima  Ec¬ 
clesiae  ;  mali  sunt  pars  exterior  et  quasi  cor¬ 
pus,  et  dabant  exemplum  de  homine  inte¬ 
riore,  et  exteriore,  qui  non  sunt  duo  homi¬ 
nes,  sed  duae  partes  ejusdem  hominis. 

Tempora  autem  distinguentes  dicebant, 
Ecclesiam  aliter  esse  nunc,  aliter  futuram 
post  resurrectionem,  nunc  enim  habet  bonos 
et  malos,  tunc  non  habebit,  nisi  bonos;  ct 
ponebant  exemplum  de  Christo,  qui  cum 
semper  sit  idem,  tamen  ante  resurrectionem 
suam  fuit  mortalis  et  passibilis,  postea  im¬ 
mortalis  et  impassibilis;  quam  doctrinam 
idem  Augustinus  alibi  sa3pe  confirmat,  et  va¬ 
riis  similitudinibus  explicat.  Nam  lib.  YII 
cont.  Donatist.  cap.  51.  dicit  bonos  sic  esse 
in  domo  Dei,  quae  est  Ecclesia,  ut  ipsi  sint 
domus  Dei  constructa  ex  vivis  lapidibus,  ma¬ 
los  sic  esse  in  eadem  domo,  ut  ipsi  tamen 
non  sint  domus.  Et  lib.  de  unitate  Ecclesiae, 
cap.  ult.  dicit  malos  esse  praecisos  ab  Eccle¬ 
sia  animo,  non  tamen  corpore,  quod  est  di¬ 
cere,  pertinere  ad  hominem  exteriorem  Ec¬ 
clesiae,  non  tamen  ad  interiorem.  Et  lib.  III 
doctrinae  Christianae,  cap.  32.  explicans  il¬ 
lud  Cantic.  I  :  Nigra  sum ,  sed  formosa ,  sicut 
tabernacula  Cedar ,  sicut  pelles  Salomonis  (1); 
notat  non  esse  dictum,  nigra  fui,  sed  for¬ 
mosa  sum,  sed,  nigra  sum  et  formosa,  quia 
ipsa  una  et  eadem  Ecclesia  nunc  est  nigra 
sicut  tabernacula  Cedar,  propter  peccatores, 
quos  in  se  habet,  et  simul  est  formosa  sicut 
pelles  Salomonis,  id  est,  sicut  tentoria  regis, 
propter  bonos,  quos  in  se  habet. 

Idem  Augustin.  tract.  3.  in  Joann.  epist. 
docet,  malos  esse  quidem  in  Ecclesiee  cor¬ 


ti)  Cantic.  I,  4. 

pore,  non  ut  membra,  sed  ut  humores  cor¬ 
ruptos,  qui  manent  in  pectore,  qui  revera 
sunt  in  corpore,  et  tamen  sunt  etiam  vere 
separati  a  membris  corporis.  Ex  his  respon¬ 
detur,  quando  Augustinus  dicit,  malos  non 
esse  in  Ecclesia,  debere  intelligi  non  esse  eo 
modo  quo  sunt  boni,  id  est,  non  esse  ut 
membra  corporis  viva. 

Sed  objicies,  quia  B.  Augustinus  lib.  III 
de  Baptismo,  cap.  18.  et  lib.I,  cap.  21  et22. 
et  lib.  VI,  cap.  3.  et  lib.  VII,  cap.  51.  do¬ 
cet,  solos  sanctos  esse  illam  Ecclesiam,  quee 
est  fundata  super  petram,  et  cui  datae  sunt 
claves  regni  coelorum,  et  de  qua  dicitur,  si 
Ecclesiam  non  audierit,  sit  tibi  sicut  Ethni¬ 
cus  et  Publicanus. 

Respondeo: Augustinum  nihil  aliud  signi¬ 
ficare  voluisse,  quam  omnia  privilegia,  quae 
sunt  a  Deo  concessa  Ecclesiae  universae, 
propter  solos  sanctos  concessa  esse,  id  est,  in 
utilitatem  et  commodum  eorum,  qui  salutem 
aeternam  consequuntur.  Nam  alioqui  idem 
Augustinus  frequentissime  repetit ,  malos 
etiam  Christianos  utiliter  Sacramenta  admi¬ 
nistrare,  ac  proinde  regenerare  homines, 
solvere,  ligare  etc.  Itaque  in  tract.  5.  in  Jo. 
confert  malos  ministros  canali  lapideo,  per 
quem  transit  aqua  ad  areolas,  et  cum  nihil 
ipse  utilitatis  acquirat,  tamen  causa  est,  ut 
herbse,  et  flores  in  areolis  nascantur,  et 
crescant.  Quod  idem  fusius  docet  lib.  II  cont. 
Parmenianum  cap.  10  et  11. 

Objectio  nona  estMagdeburgensiumCent. 
I,  lib.  I,  cap.  4.  coi.  171.  ubi  ex  Scripturis 
probant  duas  esse  Ecclesias,  unam  bonorum, 
aliam  malorum.  Si  enim  distinguitur  Matth. 
V  justitia  discipulorum  a  justitia  Pharisseo- 
rum ;  Matth.  VI  distinguuntur  pii  ab  hypo¬ 
critis;  Matth.  VII  distinguitur  coetus  eun¬ 
tium  per  viam  angustam,  a  coetu  euntium 
per  viam  latam ;  et  ibidem  distinguitur  do¬ 
mus  fundata  super  petram,  a  domo  fundata 
super  arenam.  Constat  autem  Ecclesiam  ma¬ 
lorum  non  esse  unam  sanctam  Christi  Ec¬ 
clesiam  ;  igitur  vera  Christi  Ecclesia  solos 
bonos  amplectitur. 

Respondeo  :  in  nullo  liorum  locorum  dis¬ 
tingui  duas  Ecclesias,  sed  solum  diversas 
qualitates  eorum,  qui  in  una  atque  eadem 
Ecclesia  sunt,  quemadmodum  enim  Matth. 
XIII  distinguuntur  boni  pisces  a  malis ;  et 
tamen  in  eodem  reti,  quod  Ecclesiam  signi¬ 
ficat,  tam  isti,  quam  illi  erant :  ita  quoque  in 


eadem  Ecclesia,  quae  constat  professione 
ejusdem  fidei,  et  communicatione  eorumdem 
Sacramentorum,  quidam  sunt  qui  ambulant 
per  viam  latam  vitiorum,  quidam  per  viam 
angustam  virtutum,  quidam  sunt  vere  pii, 
quidam  hypocritae,  quidam  justitiam  Phari- 
saicam ,  quidam  Apostolicam  sequuntur. 
Denique,  quidam  sunt  veluti  domus  fundata 
super  petram,  quidam  autem  velut  domus 
fundata  super  arenam.  Nec  enim  hoc  loco 
duae  domus  duas  Ecclesias  significant,  nisi 
velimus  tot  Ecclesias  facere,  quot  sunt  ho¬ 
mines,  sic  enim  Dominus  ait  :  Omnis  ergo , 
qui  audit  verba  mea  hcec ,  et  facit  ea,  assimila- 
bitur  viro  sapienti ,  qui  aedificavit  domum  suam 
supra  petram  etc.  (1) 

Objectio  decima.  Si  Christi  corpus  Ec¬ 
clesia  est,  non  possunt  esse  partes  ac  mem¬ 
bra  hujus  corporis,  in  quibus  Christus  nihil 
operatur  ;  nihil  autem  operatur  in  impiis  et 
hypocritis ;  non  igitur  qui  ejusmodi  sunt,  ad 
Christi  Ecclesiam  pertinere  possunt.  Item 
oportet  omnino  distinguere  Christi  regnum 
a  regno  Diaboli,  sed  omnes  impii  ad  regnum 
Diaboli  pertinent;  soli  igitur  pii  pertinent  ad 
regnum  Christi,  quod  est  Ecclesia. 

Respondeo  :  non  esse  necesse,  ut  Christus 
in  omnibus  suis  membris  aliquid  operetur. 
Sunt  enim  quaedam  membra  mortua  et  ari¬ 
da,  quae  solum  adhaerent  reliquis  externa 
conjunctione.  Et  si  autem  Christi  regnum 
distinctum  sit  a  regno  Diaboli,  possunt  ta¬ 
men  iidem  homines  ad  utrumque  regnum 
pertinere;  qui  enim  malis  moribus  praediti, 
in  fide  Catholica,  et  conjunctione  cum  cae- 
teris  fidelibus  perseverant,  ad  regnum  Christi 
pertinent,  quantum  ad  fidei  professionem; 
ad  regnum  autem  Diaboli,  quantum  ad  mo¬ 
rum  perversitatem.  Quare  S.  Augustinus  in 
Psal.  XLVII  homines  impios,  qui  sunt  in  Ec¬ 
clesia,  dicit  esse  filios  et  alienos;  filios  prop¬ 
ter  formam  pietatis,  alienos  propter  amissio¬ 
nem  virtutum. 


(1)  Matth.  VII,  24. 

Tom.  II. 

CAPUT  X. 

De  infidelibus  occultis. 

Restant  postremo  occulti,  id  est,  ii,  qui 
nec  fidem  internam,  nec  ullam  Christianam 
virtutem  habent,  et  tamen  exterius  propter 
temporale  aliquod  commodum  fidem  Catho¬ 
licam  profitentur,  et  communione  Sacramen¬ 
torum  veris  fidelibus  permiscentur;  quos 
quidem  nullo  modo  ad  veram  Ecclesiam  per¬ 
tinere  non  solum  Confcssionistse  et  Calvinis- 
tse  docent,  sed  etiam  aliqui  ex  Catholicis, 
quorum  unus  est  Joannes  de  Turrecremata, 
lib.  IV  de  Ecclesia,  par.  2.  c.  20.  Quam¬ 
quam  hic  autor  nihil  fortasse  aliud  dicere 
voluit,  nisi  requiri  fidem,  ut  quis  unitus  dici 
possit  interna  unione  corpori  Christi,  quod 
est  Ecclesia,  quod  quidem  verissimum  est. 

Nos  tamen  modum  loquendi  plurium  se¬ 
quimur,  qui  docent,  eos,  qui  sola  externa 
professione  conjuncti  sunt  fidelibus  caiteris, 
esse  veras  partes  exteriores ,  atque  adeo 
etiam  membra,  licet  arida  et  mortua,  cor¬ 
poris  Ecclesiae.  Vide  Thomam  Waldensem 
tom.  I,  lib.  II,  cap.  9.  num  10.  et  cap.  11. 
num.  5.  Joan.  Driedonem  lib.  IV  de  Eccle¬ 
siasticis  Scripturis  et  dogmatibus,  cap.  2. 
par,  2.  Petrum  a  Soto  in  Confessione  Catho¬ 
lica,  quam  opposuit  Confessioni  Wittember- 
gensi  cap.  de  Ecclesia,  et  cap.  de  Conciliis, 
et  in  Apologia  pro  eadem  Confessione,  par. 
1,  cap.  11.  Hosium  Cardinalem  lib.  III  cont. 
Prolegomena  Brentii,  et  Melchiorem  Canum 
lib.  IV  de  locis  Theologicis,  cap.  ult.ad  ar¬ 
gumentum  12. 

Ac  primum  haec  sententia  demonstrari  po¬ 
test  ex  illis  verbis  Joannis  :  Et  nunc  Anti- 
christi  multi  facti  sunt,  ex  nobis  exierunt,  sed 
non  erant  ex  nobis;  nam  si  fuissent  ex  nobis, 
mansissent  utique  nobiscum ,  I.  Joan.  II  (1). 
Hoc  enim  loco  Joannes  de  haereticis  loqui¬ 
tur,  quos  Antichristos  vocat,  et  dicit  eos, 
antequam  exirent,  non  fuisse  ex  nobis,  id 
est,  non  fuisse  Catholicos  animo  ac  volun¬ 
tate,  sed  haereticos  atque  Antichristos,  et  ta¬ 
men  ex  nobis  exivisse,  quia  etsi  non  erant 
ex  nobis,  animo  ac  voluntate,  erant  tamen 


ex  nobis  externa  professione.  Sed  postea- 
quam  se  prodiderunt,  et  in  apertum  schisma 
proruperunt,  jam  desierunt  omnibus  modis 
esse  ex  nobis. 

Et  quamquam  S.  Augustinus  aliquando 
illa  verba  :  Non  erant  ex  nobis,  exponit  de 
praedestinatione,  tamen  in  commentario  hu¬ 
jus  loci  exponit  de  haereticis  occultis.  Sic 
enim  ait  Tract.  3.  in  epist.  Joan.  :  «  Omnes 
haeretici,  omnes  schismatici  ex  nobis  exie¬ 
runt,  id  est,  ex  Ecclesia  exeunt,  sed  non  exi¬ 
rent,  si  ex  nobis  essent.  Antequam  exirent 
ergo,  non  erant  ex  nobis,  si  antequam  exi¬ 
rent,  non  erant  ex  nobis.  Multi  intus  sunt, 
non  exierunt,  et  tamen  Antichristi  sunt.»  Et 
infra  :  «  Et  qui  intus  sunt,  certe  sunt  in  Cor¬ 
pore  Domini  nostri  Jesu  Christi,  quando  ad¬ 
huc  curatur  Corpus  ipsius;  et  sanitas  per¬ 
fecta  non  erit  nisi  in  resurrectione  mortuo¬ 
rum.  Sic  sunt  in  Corpore  Christi,  quomodo 
humores  mali ;  quando  evomuntur,  tunc  re¬ 
levatur  corpus;  sic  et  mali  quando  exeunt, 
tunc  Ecclesia  relevatur.  Et  dicit,  quando  eos 
evomit,  atque  projicit  corpus,  ex  me  exie¬ 
runt  humores  isti,  sed  non  erant  ex  me. 
Quid  est  non  erant  exme?  non  de  carne  mea 
praecisi  sunt ,  sed  pectus  mihi  premebant 
cum  inessent.»  Eodem  modo  exponit  lib.  III 
de  Baptismo,  cap.  19.  et  Tract.  61.  in  Joan- 
nem,  quorum  locorum  verba  infra  adfere-v 
mus. 

Secundo  demonstratur  hoc  idem  ex  testi¬ 
moniis  eorum  Patrum,  qui  communi  con¬ 
sensu  docent,  eos,  qui  sunt  extra  Ecclesiam, 
nullam  habere  auctoritatem,  aut  jurisdictio¬ 
nem  in  Ecclesiam.  Vide  Cyprianum  lib.  I, 
epist.  6.  et  lib.  II,  epist,  1.  Optatum  lib.  I 
cont.  Parmenianum.-  Ambrosium  lib.  I  de 
Poenitentia,  cap.  2.  Hieronymum  in  Dialogo 
contra  Luciferianos.  Augustinum  in  Enchi- 
rid.  cap.  63.  et  Coelesti  num  Papam  in  epist. 
ad  Clerum  Constantinopolitanum,  et  in  al¬ 
tera  ad  Joan.  Antiochenum,  quae  habetur  in 
I  tom.  Concilii  Ephesini,  cap.  18  et  19.  et 
citantur  etiam  a  Nicolao  I,  in  epistola  ad  Mi- 
chael. 

Et  sane  ipsa  ratio  manifeste  hoc  idem  do¬ 
cet.  Quo  pacto  enim  cogitari,  aut  fingi  etiam 
potest,  ut  is  habeat  jurisdictionem,  et  pro¬ 
inde  sit  caput  Ecclesiae,  qui  non  est  mem¬ 
brum  Ecclesia?.?  Quod  enim  unquam  fuit  ca¬ 
put,  quod  non  fuerit  membrum?  Certum  est 
autem,  quidquid  unus,  aut  alter  senserit, 


(1)  I.  Joan.  II,  18  et  19. 

occultum  haereticum, 'si  Episcopus,  aut  etiam 
summus  Pontifex  esset,  non  amittere  juris¬ 
dictionem,  nec  dignitatem,  aut  nomen  capi¬ 
tis  in  Ecclesia,  donec  aut  ipse  se  ab  Eccle¬ 
sia  publice  separaret,  aut  convictus  haere- 
seos  invitus  separetur.  Nam  propterea  Coe- 
lestinus  et  Nicolaus  locis  citatis  dicunt,  Epis¬ 
copum  haereticum,  ex  quo  haereses  praedi¬ 
care  coepit,  neminem  potuisse  solvere,  vel 
ligare,  quia  nimirum  antequam  publice  prae¬ 
dicare  inciperet,  etiamsi  corde  jam  conce¬ 
pisset  errorem,  adhuc  poterat  solvere  et  li¬ 
gare.  Quod  item  confirmatur  ex  can.  Audi¬ 
vimus;  24.  quaest.  1.  ubi  sic  legimus  :  «  Sin 
autem  ex  corde  suo  novam  haeresim  confin¬ 
xerit,  ex  quo  talia  praedicare  coepit,  nemi¬ 
nem  damnare  potuit.  »  Adde,  quod  si  oc¬ 
culti  haeretici  nullam  habere  possent  juris¬ 
dictionem,  redderentur  incerti  omnes  actus, 
qui  ex  jurisdictione  dependent,  quod  non 
parum  Ecclesiam  universam  perturbaret. 
Jam  ergo  si  is,  qui  non  est  in  Ecclesia,  non 
potest  habere  auctoritatem  in  Ecclesiam,  et 
haereticus  occultus  habere  potest ,  et  ali¬ 
quando  re  ipsa  habet  auctoritatem  in  Eccle¬ 
siam,  certe  haereticus  occultus  esse  potest  in 
Ecclesia. 

Tertio  idem  probatur  ex  Origene,  Augus¬ 
tino,  et  Gregorio.  Origenes  homil.  21.  in  Jo- 
Sue  :  «  Etiam  hic.  inquit,  in  Hierusalem,  id 
est,  in  Ecclesia  sunt  quidam  Jebusaei,  qui  et 
fide,  et  actibus  perversi  sunt.  »  Nec  dubium 
est,  quin  loquatur  de  occultis,  nam  statim 
adjungit  :  «  Neque  enim  dicimus  de  iis,  qui 
manifeste,  et  evidenter  criminosi  sunt,  ut 
non  de  Ecclesia  expellantur.  » 

Augustinus  lib.  III  de  Baptismo,  cap.  19.: 
tt  Hujus,  inquit,  fraternae  charitatis  inimici, 
sive  aperte  foris  sint,  sive  intus  esse  videan¬ 
tur,  Pseudochristiani  sunt,  et  Antichristi; 
inventis  enim  occasionibus  foras  exeunt.  Sed 
etiamsi  occasiones  desint,  cum  intus  viden¬ 
tur,  ab  illa  invisibili  charitatis  compage  se¬ 
parati  sunt.  i>  Haec  Augustinus,  qui  cum  de 
occultis  haereticis  dicit,  eos  videri  esse  in 
Ecclesia,  non  significat,  eos  non  esse  revera, 
sed  non  esse  eo  modo,  quo  esse  videntur. 
Videntur  enim  esse  uniti  interna  et  externa 
Conjunctione  membris  caeteris,  et  tamen  non 
sunt  uniti,  nisi  conjunctione  externa.  Nam 
si  revera  nullo  modo  essent  intus,  sed  tan¬ 
tum  esse  viderentur,  pari  ratione,  non  vere 
evirent,  quando  aperte  se  produnt  sed  exire 
viderentur.  Augustinus  autem  dicit,  inventis 
occasionibus  foras  exeunt,  et  addit,  eos  esse 


separatos  quidem,  etiam  antequam  exeant, 
sed  ab  invisibili  charitatis  compage,  non  ab 
externa  Ecclesiae  communione.  Quemadmo¬ 
dum  intelligi  debet  etiam,  quod  idem  Au¬ 
gustinus  dicit,  lib.  IV,  cap.  16.  ubi  dicit, 
haereticos  occultos  separatos  esse  judican¬ 
dos,  licet  ipsi  non  exeant  :  loquitur  enim  de 
separatione  interna,  non  de  externa.  Neque 
proprium  est  hoc  apud  Augustinum,  haere¬ 
ticis  occultis,  sed  omnibus  peccatoribus, 
quos  Augustinus  affirmat  non  esse  in  cor¬ 
pore  Christi,  ut  patet  ex  locis  citatis  capite 
superiore.  Pergit  loco  notato  Augustin.  «Un¬ 
de,  inquit,  Joannes  dixit,  ex  nobis  exierunt, 
sed  non  erant  ex  nobis,  non  ait,  quod  ex¬ 
eundo  alieni  facti  sunt,  sed  quod  alieni  erant, 
propter  hoc  eos  exiisse  declaravit.  »  Dicit 
et  Apostolus  Paulus  de  quibusdam,  qui  circa 
fidem  aberraverant,  in  una  magna  domo  eos 
fuisse,  credo  quod  nondum  exierant. 

Item  lib.  IV,  cap.  10  :  «Aut  si  zizania, 
inquit,  sola  dicenda  sunt,  quae  usque  in  fi¬ 
nem  in  maligno  errore  perdurant,  et  foris 
multa  frumenta  sunt,  et  intus  multa  zizania.  » 
Quorum  verborum  hic  videtur  esse  sensus, 
ut  intelligamus,  extra  Ecclesiam  esse  mul¬ 
tos  manifestos  heereticos,  qui  tandem  con¬ 
vertentur  ad  veram  fidem  ;  et  intus  in  ipsa 
Ecclesia  esse  multos  occultos  haereticos,  qui 
nunquam  convertentur.  Idem  habet  lib.  I  de 
civit.  Dei,  cap.  35  :  «  Meminerit  sane,  in¬ 
quit,  in  ipsis  inimicis  suis  latere  cives  futu¬ 
ros,  sicut  ex  illorum  numero  etiam  Dei  civi¬ 
tas  habet  secum  connexos  communione  Sa¬ 
cramentorum.  »  Ubi  illud  est  observandum, 
de  inimicis,  qui  sunt  extra  Ecclesiam,  Au¬ 
gustinum  dixisse,  eos  cives  futuros,  quia 
modo  non  sunt  cives,  sed  erunt  tempore  suo. 
At  de  inimicis,  qui  latent  intra  Ecclesiam, 
non  dixisse  inimicos  futuros,  sed  praesentes ; 
jam  enim  sunt  in  ipsa  Ecclesia,  cum  tamen 
pertineant  ad  numerum  inimicorum. 

Rursum  Tract.  61.  in  Joan.  tractans  illud 
Joan.  XIII,  ubi  legimus  Christum  exeunte 
Juda  turbatum  fuisse  :  «  Hoc  nobis,  inquit, 
Dominus  significare  sua  turbatione  dignatus 
est,  quod  scilicet  falsos  fratres,  et  Dominici 
agri  illa  zizania,  ita  necesse  est  usque  ad 
messis  tempus  inter  frumenta  tolerari,  ut 
quando  ex  eis  aliqua  separari  etiam  ante 
messem  urgens  causa  compellit ,  fieri  hoc 
sine  Ecclesiae  perturbatione  non  possit.  Hanc 
perturbationem  sanctorum  suorum  ,  per 
schismaticos,  et  haereticos  futuram,  quodam¬ 
modo  praenuntians  Dominus  praefiguravit  in 


340 


LIBER  II. 


seipso,  cum  exituro  inde  homine  malo,  et 
commixtionem  frumenti,  in  qua  diu  fuerat 
toleratus,  separatione  apertissima  relicturo, 
turbatus  est,  non  carne,  sed  spiritu.  »  Et 
infra  declarat,  quomodo  Judas  unus  esset  ex 
discipulis  Domini,  et  tamen  jam  typum  ge¬ 
reret  haereticorum  :  «  Unus,  inquit,  numero, 
non  merito  ;  unus  specie,  non  virtute  ;  com¬ 
mixtione  corporali,  non  vinculo  spirituali ; 
carnis  adjunctione,  non  cordis  socius  uni¬ 
tate.  »  Et  infra  :  «  Utrum  que  verum  est,  et 
ex  nobis,  et  non  ex  nobis,  secundum  aliud 
ex  nobis,  secundum  communionem  Sacra¬ 
mentorum  ex  nobis,  secundum  suorum  pro¬ 
prietatem  criminum  non  ex  nobis.  »  Item 
lib.  de  gestis  cum  Emerito,  cap.  I  :  «  Qui¬ 
dam,  inquit,  adhuc  corde  positi  in  parte 
Donati  praesentiam  nobis  exhibent  corpora¬ 
lem,  carne  intus,  spiritu  foris.  » 

Denique  in  lib.  de  catechizandis  rudibus 
cap.  17.  distinguit  tria  genera  Christiano¬ 
rum,  haereticos  occultos,  malos  Catholicos, 
bonos  Catholicos  :  «  Sunt,  inquit,  qui  prop- 
terea  volunt  esse  Christiani,  ut  aut  prome¬ 
reantur  homines,  a  quibus  temporalia  com¬ 
moda  exspectant,  aut  quia  offendere  nolunt, 
quos  timent.  Sed  isti  reprobi  sunt,  etsi  ad 
tempus  eos  portet  Ecclesia,  sicut  area  usque 
ad  tempus  ventilationis  paleam  sustinet.  Si 
non  se  correxerint,  et  propter  futuram  sem¬ 
piternam  requiem  Christiani  esse  coeperint, 
in  fine  separabuntur.  Nec  sibi  blandiantur, 
quod  in  area  esse  possunt  cum  frumento 
Dei  :  quia  in  horreo  cum  illo  non  erunt,  sed 
igni  debito  destinabuntur.  Sunt  etiam  alii 
meliori  quidem  spe,  sed  tamen  non  minore 
periculo,  qui  jam  Deum  timent,  et  non  irri¬ 
dent  Christianum  nomen,  nec  simulato  corde 
intrant  Ecclesiam  Dei,  sed  in  ista  vita  ex¬ 
spectant  felicitatem.  »  Ubi  manifeste  vides, 
ex  collatione  horum  duorum  generum  ho¬ 
minum,  primum  illud  esse  eorum,  qui  Deum 
non  timent,  sed  irrident  Christianum  nomen, 
et  ficto  corde  intrant  Ecclesiam,  et  tamen  in 
ea  sunt,  et  manent,  ac  numerum  faciunt, 
donec  aperta  discessione  non  separantur. 

Gregorius  lib.  13.  moral.  cap.  4.  expli¬ 
cans  illa  verba,  Job  XYI :  Rugce  mece  testimo¬ 
nium  dicunt  contra  me  :  «  Quid,  inquit,  per 
rugas  nisi  duplicitas  designatur  ?  Rugae  ita¬ 
que  sunt  sanctae  Ecclesiae  omnes,  qui  in  ea 
dupliciter  vivunt,  quia  fidem  vocibus  cla¬ 
mant,  operibus  denegant.  Hi  nimirum  pacis 
tempore ,  quia  hujus  Mundi  potestatibus 
eamdem  fidem  honori  esse  conspiciunt,  fide¬ 


les  se  esse  mentiuntur.  Sed  cum  sanctam 
Ecclesiam  subitae  adversitatis  procella  tur¬ 
baverit,  illico  ostendunt  quod  in  perfida 
mente  moliuntur.  »  Et  infra  :  «  Sed  quia 
nunc  intra  sinum  fidei  multos  etiam  repro¬ 
bos  tenet,  cum  tempus  persecutionis  exarse¬ 
rit,  ipsos  hostes  patitur,  quos  praedicationis 
■Verbis  alere  ante  videbatur.  Dicat  ergo,  ru¬ 
gae  meae  testimonium  dicunt  contra  me,  id 
est,  ipsi  me  insequendo  increpant,  qui  nunc 
in  meo  eorpore  positi  duplicitatis  suae  in  se 
malitiam  non  emendant.  »  Et  infra :  «  Etiam 
pacis  suae  tempore  sancta  Ecclesia  falsilo¬ 
quium  patitur,  dum  sunt  in  ea  multi,  qui  de 
aeternitatis  promissione  diffidunt,  et  tamen 
se  fideles  esse  mentiuntur,  sed  cum  malitiae 
tempus  eruperit,  is  qui  nunc  metuens  dero¬ 
gat  ad  contradicendum,  ante  faciem  venit, 
quia  verbis  verae  fidei  apertis  vocibus  obsis¬ 
tit.  » 

Quarto  probatur  ratione,  ac  primum  simi¬ 
litudo  corporis  humani  id  quod  quierimus 
suadere  potest.  Est  enim  Ecclesia  similis 
corpori  humano,  ut  Apostolus  docet,  Rom. 
XII  et  I.  Cor.  XII ;  in  corpore  autem  humano 
multa  ac  varia  esse  videmus  partium  gene¬ 
ra,  ita  ut  quaedam  vivant  et  sentiant,  quae¬ 
dam  vivant,  non  sentiant,  quaedam  nec  vi¬ 
vant,  nec  sentiant,  ut  notum  est.  Igitur  in 
Ecclesia  quoque  nihil  impedit,  quo  minus 
sint  aliqui,  qui  habeant  fidem  et  charitatem ; 
quidam  solam  fidem ;  quidam  ne  ipsam  qui¬ 
dem  fidem,  sed  externam  dumtaxat  conjunc¬ 
tionem. 

Deinde  si  ii,  qui  fide  interna  carent,  non 
sunt,  nec  esse  possent  in  Ecclesia,  nulla  erit 
inter  nos  et  haereticos  amplius  quaestio  de 
Ecclesiae  visibilitate,  proinde  (quod  ego  certe 
magni  facio)  supervacaneae  erunt  tot  erudi¬ 
tissimorum  hominum  disputationes  ,  quae 
hactenus  prodierunt.  Omnes  enim  qui  hac¬ 
tenus  scripserunt,  id  objiciunt  Lutheranis, 
et  Galvinistis,  quod  Ecclesiam  invisibilem  fa¬ 
ciant.  Nullam  autem  futuram  amplius  quaes¬ 
tionem,  ita  probo. 

Lutherani  et  Calvinistae  signa  visibilia 
quaedam  et  externa  Ecclesiae  statuunt,  nimi¬ 
rum  praedicationem  verbi  Dei,  et  Sacramen¬ 
torum  administrationem,  et  constanter  do¬ 
cent,  ubicumque  haec  signa  conspiciuntur, 
ibi  esse  etiam  veram  Christi  Ecclesiam.  Quia 
tamen  solos  justos  et  pios  ad  Ecclesiam  ve¬ 
ram  pertinere  volunt,  et  nemo  potest  certo 
scire,  qui  sunt  vere  justi  et  pii  inter  tam 
multos  qui  justitiam  et  pietatem  exterius 

prse  se  ferunt,  cum  certum  sit  multos  ubique 
esse  hypocritas,  et  falsos  fratres  :  Idcirco 
nostri  recte  concludunt,  eos  facere  Eccle¬ 
siam  invisibilem.  Porro  Lutheranis  et  Calvi- 
nistis  justitia  in  sola  fide  consistit,  idemque 
est  apud  eos,  Ecclesiam  esse  coetum  justo¬ 
rum  et  piorum,  et  esse  coetum  vere  creden¬ 
tium.  Quis  non  igitur  videt,  nos  cum  illis 
plane  convenire,  si  omnes  illos  ab  Ecclesia 
excludamus,  qui  veram  fidem  in  corde  non 
habent  ? 

Ad  hsec,  necesse  est,  ut  nobis  certitudine 
infallibili  constet,  qui  coetus  hominum  sit 
vera  Christi  Ecclesia ;  nam  cum  Scripturae 
traditiones,  et  omnia  plane  dogmata  ex  tes¬ 
timonio  Ecclesiae  pendeant,  nisi  certissimi 
simus,  quae  sit  vera  Ecclesia,  incerta  erunt 
prorsus  omnia.  At  non  potest  certitudine  in¬ 
fallibili  nobis  constare,  quae  sit  vera  Eccle¬ 
sia,  si  fides  interna  requiritur  in  quolibet 
membro,  seu  parte  Ecclesiae.  Quis  enim  certo 
novit,  in  quibus  sit  ista  fides  ?  Non  igitur  fi¬ 
des,  aut  aliquid  aliud  invisibile,  et  occultum 
requiritur,  ut  quis  aliquo  modo  pertineat  ad 
Ecclesiam. 

Respondent  quidam  ad  hoc  argumentum 
dupliciter.  Primo,  satis  certo  posse  cognos¬ 
ci  coetum  hominum  fidelium,  ita  ut  etiam 
videri  dicatur,  si  effectus  fidei  conspiciatur, 
qualis  est  protestatio  et  confessio  fidei ;  nam 
etiam  hominem  vere  et  proprie  videre  dici¬ 
mus,  cum  tamen  animum  non  videamus  uisi 
in  suis  effectibus.  Secundo  addunt,  non  esse 
necessarium,  ut  constet ,  nobis  distincte  qui 
sint  illi  homines,  qui  Ecclesiam  faciunt,  sed 
satis  esse  si  assignemus  quemdam  coetum 
hominum,  intra  quem  certo  sciamus,  vel 
credamus  esse  omnes  illos,  qui  ad  Ecclesiam 
pertinent.  Siquidem  si  cui  ostenderetur  po¬ 
pulus  Romanus  universus  in  foro,  aut  in 
theatro,  ubi  tamen  essent  etiam  aliqui  ex¬ 
terni  admixti,  vere  diceretur  illum  vidisse 
populum  Romanum,  tametsi  discernere  non 
potuisset  Romanos  ab  externis. 

Sed  neutra  solutio  videtur  satisfacere.  Ac 
prior  quidem  facile  refellitur  :  nam  cognitio 
illa  ex  effectibus  non  est  certa,  sed  conjec¬ 
turalis.  Neque  exemplum  hominis  convin¬ 
cit,  nam  in  primis  effectus  vitae  in  homine 
naturales  sunt,  et  necessarii ;  effectus  autem 
fidei  liberi  sunt,  ac  voluntarii,  proinde  mul¬ 
to  minus  certi.  Deinde  nec  ipsum  hominem 
ita  videmus,  ut  certitudine  infallibili  nobis 
constet,  eum  quem  videmus  esse  hominem  ; 
siquidem  fieri  potest,  ut  cum  nos  hominem 


videre  credimus,  Angelum,  aut  daemonem 
videamus  in  forma  humana.  Certe  Abraham, 
Loth,  Tobias,  et  alii  in  testamento  veteri  non 
raro  homines  esse  crediderunt,  qui  Angeli 
erant?  Nos  autem  infallibilem  certitudinem 
de  Ecclesia  habere  volumus  qualem  habe¬ 
mus,  non  de  ipso  homine,  sed  de  figura,  et 
externis  coloribus  ac  lineamentis  corporis 
humanis,  in  quorum  visione  decipi  non  pos¬ 
sumus. 

Posterior  vero  solutio  multis  de  causis  non 
satisfacit.  Primo,  quia  potest  fieri,  ut  adeo 
crescat  aliquando  numerus  hypocritarum, 
ut  plures  sint  haeretici  occulti,  quam  veri  ac 
perfecti  Catholici ;  tum  autem  non  posset 
quisquam  vere  dicere,  hic  coetus  est  Eccle¬ 
sia  Christi;  quandoquidem  in  eo  coetu,  quem 
ostendit,  major  pars  ad  Ecclesiam  -non  per¬ 
tinet,  nec  ipse  scit,  qui  sint  illi  pauci  qui  Ec¬ 
clesiam  faciunt.  Et  quamvis  sperandum  sit, 
majorem  partem  eorum,  qui  profitentur  fi¬ 
dem,  esse  sinceros,  id  tamen  non  est  cer¬ 
tum. 

Secundo,  quia  cum  nunquam  tota  Ecclesia 
in  unum  locum  conveniat,  ita  ut  possimus 
certo  dicere,  in  hoc  coetu  est  Ecclesia,  sed 
sparsa  sit  per  varia  loca,  et  de  nulla  parte 
certi  simus,  an  non  sit  tota  illa  pars  sine  ve¬ 
ra  fide,  quocumque  iverimus,  semper  eri¬ 
mus  dubii,  an  communicemus  cum  vera 
Christi  Ecclesia.  Neque  his  repugnat,  quod 
alibi  scripsimus,  Romanam  Ecclesiam  parti¬ 
cularem  non  posse  destitui  vera  fide  ;  nam 
nec  ipsa  Romana  Ecclesia  particularis  tota 
simul  alicubi  convenit,  sed  sparsim  congre¬ 
gatur  in  variis  basilicis,  qua3  sunt  in  Roma¬ 
na  civitate,  nec  certo  scimus  certitudine  in¬ 
fallibili  in  eo  coetu,  ad  quem  nos  forte  acce¬ 
dimus,  non  esse  omnes  sine  vera  fide  in 
corde. 

Tertio,  quia  posset  etiam  fieri,  ut  totum 
generale  Concilium  esset  extra  Ecclesiam  ; 
quid  enim  magnum  esset,  si  inter  tot  millia 
profitentium  Christi  fidem,  trecenti,  vel  qua¬ 
dringenti  homines,  qui  ad  Concilium  conve¬ 
niunt,  fide  vera  carerent  ?  Ita  nimirum  res 
alioqui  notissimee,  et  quas  certissimas  esse 
oportet  ,  in  dubium  revocabuntur.  Certe 
Brentius,  ut  in  disputatione  de  Conciliis  an¬ 
notavimus,  ea  ratione  Conciliorum  auctori¬ 
tatem  elevat,  quia  non  sumus  certi,  an  ullus 
eorum  Patrum  fidem  veram  in  corde  habue¬ 
rit,  et  proinde  in  Ecclesia  Dei  fuerit,  non 
enim  est  columna  et  firmamentum  veritatis 
falsa  Ecclesia,  sed  vera. 

Quarto,  quia  si  non  scimus  distincte,  qui 
sint,  qui  Ecclesiam  constituunt,  non  tam 
sciemus,  quae  sit  Ecclesia,  quam  ubi  sit,  seu 
potius  ubi  lateat  Ecclesia,  quod  quidem  non 
satis  est  ad  Ecclesiae  visibilitatem  salvan¬ 
dam,  de  qua  in  sequenti  capite  disputan¬ 
dum  erit.  Sed  jam  quid  aliqui  objiciant,  vi¬ 
deamus. 

Objiciunt  primo,  fundamentum  et  quasi 
formam  Ecclesiae  esse  fidem,  cum  legamus 

I.  Cor.  III :  Quasi  bonus  architectus  fundamen¬ 
tum  posui.  Et  :  Fundamentum  aliud  nemo  po¬ 
test  ponere ,  prceter  id,  quod  positum  est,  quod 
est  Christus  Jesus.  Ad  Ephes.  II  :  Superaedifi¬ 
cati  supra  fundamentum  Apostolorum  et  Pro¬ 
phetarum,  ipso  summo  angulari  lapide  Christo 
Jesu.  Ephes.  IY  :  Unus  Deus ,  una  Fides,  unum 
Baptisma  (i). 

Respondeo  :  formam  Ecclesiae  non  esse 
fidem  internam  (nisi  Ecclesiam  invisibilem 
habere  velimus)  sed  externam,  id  est,  fidei 
confessionem.  Id  quod  apertissime  docet  S. 
Augustinus  lib.  XIX  contra  Faustum,  cap. 

II.  et  experientia  idem  testatur;  illi  enim 
admittuntur  ad  Ecclesiam,  qui  profitentur 
fidem.  In  locis  autem  allegatis  fides  non  di- 
cifur  forma,  vel  fundamentum  Ecclesiae,  sed 
fundamentum  justitiae,  vel  doctrinae,  quae 
est  in  Ecclesia.  Adde,  quod  Scripturae,  sicut 
in  Ecclesia  ponunt  fidem,  ita  etiam  ponunt 
charitatem,  et  omnia  dona  Spiritus  sancti, 
et  tamen  nemo  Catholicorum  docet,  non  esse 
de  Ecclesia  eos  qui  charitate  et  donis  Spiri¬ 
tus  sancti  carent. 

Objiciunt  secundo,  definitionem  Concilii 
Lateranensis,  quae  habetur  cap.  Firmiter,  de 
summa  Trinit.  et  fide  Catholica :  una  est  fide¬ 
lium  universalis  Ecclesia,  extra  quam  nemo 
salvatur  :  cui  similis  est  definitio  Nicolai  Pa¬ 
pae,  quae  habetur  de  consecrat,  d.  I.  can.  Ec¬ 
clesia  :  Ecclesia  est  Catholicorum  collectio, 
non  sunt  autem  fideles  et  Catholici,  qui  fidem 
in  corde  non  habent,  etsi  eam  ore  profiteantur. 

Respondeo,  non  esse  has  Ecclesiae  defini¬ 
tiones.  Nam  Concilium  Lateranense  solum 
asserere  voluit,  Ecclesiam  esse  unam,  non 
autem  quid  sit  Ecclesia,  accurate  describe¬ 
re.  Appellavit  autem  Ecclesiam  fidelium, 
quia' hoc  nomine  distinguuntur  Christiani 
baptizati,  tum  ab  iis,  qui  manifeste  infideles 
sunt ,  tum  etiam  a  catechumenis.  Proprie 
enim  apud  veteres  catechumeni  non  dice¬ 
bantur  fideles,  ut  supra  ostendimus.  Itaque 


idem  est,  ac  si  Concilium  dixisset,  Christia¬ 
norum  Ecclesia  una  est,  non  multae.  Adde 
secundo,  posse  etiam  nomen  fidelis  accipi 
pro  eo,  qui  fidem  publice  profitetur,  quem¬ 
admodum  mox  dicemus  de  nomine,  Catho¬ 
licus.  Adde  tertio,  verissime  etiam  dici  po¬ 
tuisse,  Ecclesiam  fidelium,  id  est  eorum,  qui 
veram  fidem  habent  in  corde,  unam  esse  ; 
Ecclesia  enim  praecipue,  et  ex  intentione  fi¬ 
deles  tantum  colligit ;  cum  autem  admis¬ 
centur  aliqui  ficti,  et  qui  vere  non  credunt, 
id  accidit  praeter  intentionem  Ecclesiae.  Si 
enim  eos  nosse  posset,  nunquam  admitteret, 
aut  casu  admissos  continuo  excluderet. 

Porro  in  verbis  illis  Nicolai  Papae  :  «  Ec¬ 
clesia  est  Catholicorum  collectio,  »  necessa¬ 
rio  cogimur  dicere,  vocari  Catholicos  eos, 
qui  fidem  Catholicam  profitentur,  quidquid 
sit  de  fide  interna.  Jubet  enim  Nicolaus,  ut 
non  fiant  Ecclesiae,  id  est,  ut  ipse  exponit, 
Catholicorum  collectiones,  sine  nutu  sedis 
Apostolicae.  Planum  autem  est,  non  aliter 
fieri  posse  Catholicorum  collectiones,  quam 
convocando  in  unum  locum  eos,  qui  haben¬ 
tur,  et  dicuntur  Catholici,  id  est  eos,  qui 
publice  Catholicos  se  esse  profitentur. 

Objiciunt  tertio,  testimonia  Patrum,  qui 
dicunt  haereticos  non  esse  vere  Christianos, 
quales  sunt  Tertullianus  lib.  de  pudicitia. 
Cyprian.  lib.  IY,  epist.  2.  Athanasius  serm. 
2.  contra  Arianos,  et  Augustinus  lib.  de  gra¬ 
tia  Christi  c.  11.  at  Ecclesia  Christi  nonnisi 
Christianorum  esse  potest ;  non  igitur  ad 
Ecclesiam  pertinent,  qui  veram  fidem  non 
habent.  Respondeo  :  eos  Patres  loqui  de 
manifestis  haereticis,  qui  nec  in  corde,  nec 
in  ore  Christi  fidem  habent.  Christianus 
enim  nomen  est  professionis,  et  illi  dicuntur 
Christiani,  qui  Christi  legem  ac  fidem  publi¬ 
ce  colunt  ac  sequuntur. 

Objiciunt  quarto,  ante  Christi  adventum 
non  solum  Synagogam  Judaeorum  ad  Eccle¬ 
siam  Dei  pertinuisse,  sed  omnes  praeterea 
Gentiles,  qui  per  orbem  terrae  dispersi,  unum 
Deum  sincere  colebant.  Ex  quo  videtur  se¬ 
qui,  ut  fides  sit  Ecclesiae  vinculum,  et  proinde 
qui  fidem  non  habet,  ad  Ecclesiam  non  per¬ 
tineat.  Respondeo  :  omnibus  saeculis  eos 
omnes  et  solos  Ecclesiam  Dei  constituisse, 
qui  simul  colligati  erant  confessione  et  pro¬ 
testatione,  sive  ea  per  sacrificia,  sive  alio 
modo  fierent,  unius  fidei  in  unum  Deum 
creatorem  coeli  et  terrae. 


(1)  I.  Cor.  III,  10  et  11;  Eph.  JI,  20;  IV,  5. 

Objiciunt  ultimo.  Potissima  causa,  cur  in 
Ecclesiae  membris  includuntur  haeretici  oc¬ 
culti,  illa  esse  videtur,  ut  constet  nobis 
infaillibili  certitudine,  quinam  coetus  homi¬ 
num  sit  Ecclesia  :  at  haec  certitudo  haberi 
nequit,  etiamsi  haeretici  occulti  ad  Eccle¬ 
siam  pertinere  dicantur  :  quod  his  argu¬ 
mentis  confirmatur. 

Primo,  non  sunt  Ecclesiae  membra  qui 
non  sunt  baptizati  :  at  nemo  scit  certo,  qui 
sint  vere  baptizati,  tum  quia  character  Bap¬ 
tismi  est  invisibilis,  tum  etiam  quia  cum  ex¬ 
terior  Baptismus  exhibetur,  pauci  adsunt, 
qui  videant,  ac  proinde  caeteri  fide  humana 
contenti  esse  debent. 

Secundo,  Ecclesia  non  potest  esse  sine 
Episcopis  et  Presbyteris,  ut  Hieronymus  do¬ 
cet  contra  Luciferianos.  At  quis  novit  certo, 
qui  sint  veri  Episcopi  et  Presbyteri,  cum  id 
pendeat  ab  intentione  ordinantis,  et  a  cha¬ 
ractere  invisibili. 

Tertio,  excommunicat!  non  sunt  de  Eccle¬ 
sia,  ut  nos  supra  docuimus  :  at  multi  sunt 
excommunicati  occulti,  nimirum  excommu- 
nicati  a  jure  ipso  facto,  et  non  promulgati 
coram  populo,  ex  quo  cogimur  dubitare, 
cum  aliquem  videmus,  sitne  ille  de  Ecclesia, 
an  non  ? 

Quarto,  ssepe  accidit,  aut  certe  accidere 
potest,  ut  haeretici  manifesti  alicubi  simu¬ 
lent  se  Catholicos,  item  Judaei,  Tureae,  Pa¬ 
gani  miscent  se  fidelibus,  et  tamen  aut  ipsi 
de  Ecclesia  non  erunt,  aut  Ecclesiam  esse 
dicimus  coetum  haereticorum  et  Paganorum 
hypocritarum. 

Respondeo  ad  primum,  ad  hoc,  ut  aliquis 
sit  de  corpore  Ecclesiae,  non  requiri  charac¬ 
terem,  sed  externum  Baptismum ;  nec  ex¬ 
ternum  Baptismum  requiri,  ut  quis  censea¬ 
tur  et  sit  de  Ecclesia,  sed  tantum  ut  admit¬ 
tatur.  Si  quis  enim  petit  admitti  ad  Ecclesiam, 
id  non  fiet  sine  Baptismo.  Tamen  si  quis  dicat 
se  baptizatum,  et  non  constet  contrarium, 
admittetur  ad  Sacramenta  caetera,  et  per  hoc 
erit  de  corpore  Ecclesiae.  Et  signum  hujus 
quia  si  postea  innotescat,  illum  non  fuisse 
baptizatum,  siquidem  culpa  ipsius  id  sit  fac¬ 
tum,  expelletur  de  congregatione,  nec  reci¬ 
pietur,  nisi  post  poenitentiam  baptizetur.  At 
si  non  culpa  ejus,  non  repelletur,  sed  perfi¬ 
cietur  ineo,  quod  deerat,  nec  judicabitur 
non  fuisse  in  Ecclesia,  sed  judicabitur  in¬ 
trasse  aliunde,  quam  per  ordinariam  portam. 
Unde  Innocentius  III.  cap.  Apostolicam,  de 
Presbytero  non  baptizato,  judicavit,  Presby¬ 


terum  non  baptizatum  vere  fuisse  in  Eccle¬ 
sia,  et  jussit  pro  ejus  anima  offerri  sacrifi¬ 
cium,  ut  pro  aliis  fidelibus.  Et  Dionysius 
Alexandrinus,  ut  habemus  lib.  VII,  cap.  8. 
hist.  Eccles.  judicavit  quemdam  fuisse  vere 
in  Ecclesia,  quem  constabat  non  vere  bapti¬ 
zatum,  sed  tantum  percepisse  alia  Sacra¬ 
menta,  ut  baptizatum. 

Hsec  videtur  fuisse  sententia  Joan.  Drie- 
donis  lib.  IV  de  script.  et  dogm.  Eeclesiast. 
cap.  2.  part.  2.  ubi  sic  loquitur.  «  Omnes 
qui  habentur,  tamquam  Sacramento  fidei 
visibiliter  adseripti  Ecclesiee,  secundum  pa¬ 
cem  quamdam  corporaliter  cum  Christiano 
populo  conversantes,  dicuntur  esse  in  Eccle¬ 
sia,  donec  vel  judicio  Ecclesia?  separentur, 
vel  sua  sponte  exeant,  ipsam  Ecclesiam  con¬ 
temnentes  et  persequentes,  »  Hrec  ille.  Qui 
satis  aperte  scribit,  in  Ecclesia  esse  non  so¬ 
lum  omnes  baptizatos,  sed  omnes  etiam 
illos,  qui  habentur  pro  baptizatis.  Posset  ta¬ 
men  etiam  responderi,  et  melius,  eos  qui 
non  sunt  baptizati,  et  tamen  habentur  pro 
baptizatis,  esse  de  Ecclesia  secundum  appa¬ 
rentiam  exteriorem  tantum,  id  est,  putative, 
non  vere.  Nec  tamen  inde  sequitur,  ut  Ec¬ 
clesia  fiat  invisibilis  :  nam  tametsi  non  pos¬ 
sent  aliqui  probare  se  esse  baptizatos,  tamen 
plurimi  probare  possunt  :  et  Baptismus  na¬ 
tura  sua  visibilis  est. 

Ad  secundum  dico,  posse  in  Episcopis  duo 
considerari.  Primo,  quod  locum  Christi  te¬ 
neant,  et  quod  propterea  debeamus  illis  obe- 
dientiam,  et  quod  ipsi  non  possint  nos  deci¬ 
pere  in  iis,  quee  necessaria  sunt  ad  salutem. 
Secundo,  quod  habeant  potestatem  Ordinis, 
et  Jurisdictionis.  Si  primo  modo  consideren¬ 
tur,  certi  sumus  certitudine  infaillibili,  quod 
isti,  quos  videmus,  sint  veri  Episcopi  et  Pas¬ 
tores  nostri.  Nam  ad  hoc  non  requiritur,  nec 
fides,  nec  character  ordinis,  nec  legitima 
electio,  sed  solum,  ut  habeantur  pro  talibus 
ab  Ecclesia.  Cum  enim  sint  Episcopi  prop¬ 
ter  Ecclesiam,  non  contra  :  Deus  assistit  eis, 
qui  pro  talibus  habentur,  ne  errent  in  Eccle¬ 
sia  docenda.  Itaque  sunt  illi  veri  Episcopi, 
et  Pastores,  non  absolute  :  sed  quo  ad  illa 
tria  quse  diximus.  Quod  est  idem,  ac  si  dice¬ 
remus,  eos  non  esse  quidem  in  se  veros 
Episcopos  :  tamen  donec  pro  talibus  haben¬ 
tur  ab  Ecclesia,  deberi  illis  obedientiam, 
cum  conscientia  etiam  erronea  obliget  :  item 
tenere  eos  locum  Christi,  de  facto  non  de 
jure,  cum  re  ipsa  populum  Christi  nomine 
regant.  Denique  non  posse  ab  illis  Ecclesiam 

decipi,  cum  Ecclesia  non  possit  errare,  et 
tamen  eos  teneatur  sequi,  quos  pro  veris 
Pastoribus  habet.  Quod  postremum  sano 
modo  accipiendum  est ;  si  videlicet  hujus¬ 
modi  Episcopi  in  doctrina  omnes  conveniant, 
aut  summi  Pontifices  sint.  Neque  enim  du¬ 
bium  est,  quin  Episcopi  particulares,  si  ab 
aliis  dissideant,  errare  possint.  Si  secundo 
modo  considerentur,  non  habemus  certitu¬ 
dinem,  nisi  moralem,  quod  isti  sint  veri  Epi¬ 
scopi,  quamquam  certum  est  certitudine 
infaillibili,  quod  aliqui  saltem  sint  veri,  alio- 
qui  Deus  Ecclesiam  deseruisset.  Sed  ad  hoc, 
ut  teneamus  Ecclesiam  certam  et  conspi¬ 
cuam,  quantum  ad  capita  et  membra,  suffi¬ 
cit  prima  consideratio. 

Ad  tertium  dico,  excommunicatos  occul¬ 
tos  esse  de  Ecclesia,  numero,  non  merito  ; 
de  facto,  non  de  jure. 

Ad  quartum  dico,  in  primis  difficile  esse, 
ut  ejusmodi  homines  non  continuo  detegan¬ 
tur,  sed  tamen  etiamsi  longo  tempore  delu¬ 
dant  Ecclesiam,  nihil  inde  incommodi  acci¬ 
dere  posse  :  nam  Ecclesia  non  eos  numerat 
inter  suos,  nisi  ratione  professionis  externae 
(nec  enim  de  internis  hominesjudicant)  pro¬ 
fessio  autem  illa  externa  sanctissima  est, 
licet  ab  illis  male  usurpetur.  Itaque  sunt  illi 
de  Ecclesiae  corpore,  dum  fidelibus  jungun¬ 
tur  eo  vinculo  professionis  et  obedientiae, 
quod  Ecclesiam  universam  ligat,  et  in  unum 
corpus  redigit.  Nec  tamen  sequitur,  Eccle¬ 
siam  propterea  esse  coetum  haereticorum,  et 
Paganorum  hypocritarum ;  nam  etsi  pauci 
quidam  tales  in  Ecclesia  sunt,  tamen  certi 
sumus  certitudine  Fidei  divinae,  in  eadem 
Ecclesia  multos  esse  vere  fideles,  pios,  et 
electos,  quemadmodum  etiam  in  corpore 
humano  inveniuntur  et  ungues  et  capilli,  qui 
non  vivunt,  et  nemo  tamen  inde  colligit, 
corpus  humanum  nihil  esse,  nisi  ungues  et 
capillos.  Atque  haec'dicta  sunt  juxta  senten¬ 
tiam  Driedonis.  Nam  secundum  alteram  sen¬ 
tentiam,  quam  nos  paulo  ante  veriorem  esse 
diximus,  respondendum  erit,  Judaeos,  Tur¬ 
eas,  Paganos,  nec  non  manifestos  Haereticos, 
qui  simulent  se  esse  Christianos  et  Catholi¬ 
cos  non  esse  de  Ecclesia,  nisi  secundum  ap¬ 
parentiam  exteriorem  et  putative,  non  vere. 
Neque  inde  sequetur  ut  Ecclesia  fiat  invisi¬ 
bilis  :  nam  si  forte  necesse  sit,  cognoscere, 
an  ejusmodi  homines  sint  Ecclesiae  Catholicae 
membra,  nec  ne  :  cogi  poterunt,  ut  osten¬ 
dant  admissionem  suam  ad  Ecclesiam,  id  est, 
ut  probent  se  baptizatos,  vel  reconciliatos, 


quae  visibilia,  et  sensibus  externis  exposita 
sunt.  Alia  vero  ratio  est  de  fide,  aliisque 
internis  virtutibus,  quas  qui  in  omnibus  Ec¬ 
clesiae  membris  requirunt,  ii  faciunt  Eccle¬ 
siam  plano  invisibilem,  et  soli  Deo  notam, 
ut  recte  Petrus  a  Soto  Brentianis  objecit. 


CAPUT  XI. 

Proponitur  altera  controversia  :  An  Ecclesia 
sit  semper  visibilis,  sive,  an  errare  et  deficere 


Explicuimus,  quid  sit  Ecclesia,  nunc  di¬ 
cendum  est,  qualis  sit.  Dissensio  inter  nos  et 
haereticos  in  tribus  consistit.  Primum  enim 
illi  dicunt,  veram  Ecclesiam  esse  invisibilem, 
solique  Deo  cognitam.  Quo  loco  nota  exFri- 
derico  Staphilo  in  prima  Apolog.  par.  3. 
Lutheranos  initio  Ecclesiam  invisibilem  fe¬ 
cisse  ;  deinde  tamen,  cum  viderent  absurda, 
quae  inde  sequebantur,  secreto  consilio  sta¬ 
tuisse,  ut  Ecclesia  visibilis  diceretur  :  Itaque 
coeperunt  omnes  docere,  Ecclesiam  esse  visi¬ 
bilem  ;  sed  sic  tamen,  ut  nomine  visibilis, 
re  invisibilis  esset. 

Ac  primum,  Lutherus  in  lib.  de  servo  ar- 
bitiio,  cum  ei  Erasmus  objecisset,  non  esse 
credibile,  Deum  tam  longo  tempore  dese¬ 
ruisse  Ecclesiam,  respondit  :  Deum  num- 
quam  deseruisse  Ecclesiam,  sed  non  esse 
Ecclesiam  Christi  illam,  quae  vulgo  dicitur 
Ecclesia,  id  est,  Papam,  Episcopos,  Clericos, 
Monachos,  et  caeteram  Catholicorum  multi¬ 
tudinem  ;  sed  Ecclesiam  esse  quosdam  pau¬ 
cos  pios,  quos,  quasi  reliquias,  Deus  conser¬ 
vat  :  Et  semper  hoc  fuisse  in  mundo,  ut  vera 
Ecclesia  non  esset  illa,  quae  dicebatur  Eccle¬ 
sia;  sed  pii  quidam  pauci.  Et  in  lib.  cont. 
Catharinum  dicit,  Ecclesiam  esse  spiritua¬ 
lem,  et  sola  fide  perceptibilem.  In  lib.  de 
abroganda  Missa  privata,  par.  1.  sic  loqui¬ 
tur  idem  Lutherus  :  «  Quis,  inquit,  Eccle¬ 
siam  nobis  monstrabit,  cum  sit  occulta  in 
Spiritu,  et  solum  credatur?  sicut  dicitur  : 
Credo  Ecclesiam  sanctam?  » 

JamMagdeburgenses  Cent.  I,  lib.  I,  cap.  4, 
coi.  170.  definiunt,  Ecclesiam  coetum  visibi¬ 
lem;  tamen  coi.  171.  distinguunt  duas  Ec¬ 
clesias,  et  coi.  178.  dicunt,  veram  Ecclesiam 
esse  coetum  exiguum  plerumque;  falsam 

vero,  numerosissimum,  quia  ad  veram  soli 
illi  pertinent,  qui  intrant  per  portam  angus¬ 
tam,  id  est,  vere  pii,  quse  Ecclesia  proinde 
sit  invisibilis :  et  colum.  184.  dicunt,  tem¬ 
pore  Christi  fuisse  de  Ecclesia  vera  Pasto¬ 
res,  Magos,  Zachariam,  Simeonem,  Mariam, 
Annam ;  non  autem  Pontifices  et  Sacerdo¬ 
tes,  quia  nimirum  illi  pii,  isti  impii  erant. 

Philippus  Melanchthon  in  locis,  loco  12. 
qui  est  de  Ecclesia,  repetit  aliquoties  Eccle¬ 
siam  esse  visibilem ;  tamen  ibidem  dicit,  in 
controversiis  sequendum  esse  verbum  Dei 
juxta  confessionem  verse  Ecclesiae ;  hanc  au¬ 
tem  veram  Ecclesiam  dicit  non  esse  Ponti¬ 
fices  et  Sacerdotes,  nec  majorem  partem 
Concilii,  sed  quosdam  pios  et  electos  a  Deo 
illuminatos  :  et  ibidem  dicit,  tempore  Eliae 
Ecclesiam  veram  fuisse  Eliam,  Elisaeum, 
et  paucos  alios  illis  adhaerentes  :  non  autem 
caeteram  Judaeorum  multitudinem  :  Et  tem¬ 
pore  Christi  Ecclesiam  fuisse  Zachariam, 
Simeonem,  Mariam,  Pastores,  quia  nimirum 
pii  erant. 

Brentius  in  Confessione  Wirtemberg.  cap. 
de  Conciliis,  dicit,  habere  Ecclesiam  Dei 
promissionem  :  tamen  non  esse  standum 
judicio  Conciliorum,  quia  pauci  sunt  ibi 
electi,  et  quia  saepe  major  pars  vincit  melio¬ 
rem.  Et  in  Prolegomenis  :  «  Vide,  inquit, 
quod  faciat  (Petrus  a  Soto)  Ecclesiam  visibi¬ 
lem,  et  sensibus  corporeis  perspectam.  De¬ 
lendus  igitur  erit  ille  articulus  Symboli  Apos- 
toiici :  Credo  Ecclesiam  sanctam  Catholicam, 
et  erit  sic  reponendus  ;  Video  et  sentio  Eccle¬ 
siam  sanctam  Catholicam.  »  Item  Calvinus 
lib.  IV,  Institut.  cap.  1.  §7  :  «  Bifariam,  in¬ 
quit,  de  Ecclesia  sacrae  litterae  loquuntur  : 
interdum  enim  cum  Ecclesiam  nominant, 
eam  intelligunt,  quae  est  revera  coram  Deo 
etc.  »  Et  infra  de  hac  loquens  :  «  Nobis, 
inquit,  invisibilem,  solius  Dei  oculis  conspi¬ 
cuam,  credere  Ecclesiam  necesse  est.  »  Et 
§.3  :  «  Caeterum,  inquit,  ad  amplexandam 
eo  modo  Ecclesiae  unitatem,  nihil  opus  est 
Ecclesiam  ipsam  oculis  cernere,  aut  mani¬ 
bus  palpare.  » 

Secundo  docent,  visibilem  Ecclesiam  in- 
'  terdum  ita  errare  in  fide,  et  moribus,  ut  pe¬ 
nitus  deficiat  :  ita  Calvinus  in  praefatione  In¬ 
stitut  :  «  Sed  non  parum,  inquit,  a  vero  aber¬ 
rant,  dum  Ecclesiam  non  agnoscunt,  nisi 
quam  praesenti  oculo  cernant.  »  Et  infra  : 
«  Fremunt,  inquit,  nisi  Ecclesia  digito  sem- 


per  ostendatur.  »  Et  infra  :  :  «  Quin  potius, 
inquit,  permittamus  Deo,  ut  quando  ipse 
solus  novit  qui  sui  sunt,  interdum  etiam  Ec¬ 
clesiae  suae  exteriorem  notitiam  ab  hominum 
aspectu  auferat.  » 

Tertio  docent,  Ecclesiam  veram,  id  est  in¬ 
visibilem,  non  posse  quidem  deficere,  nec 
errare  in  iis,  quae  necessario  ad  salutem  per¬ 
tinent,  tamen  in  aliis  errare  posse  :  Ita  Cal¬ 
vinus  lib.  IV,  cap.  8.  Instit.  §.  13.  et  alibi. 
Nos  contrarium  asserimus,  ac  singula  suis 
argumentis  confirmabimus. 


CAPUT  XI!. 

Ecclesiam  esse  visibilem , 

Primum  igitur,  quod  vera  Ecclesia  sit  visi¬ 
bilis,  probatur  primo  ex  Scripturis  omnibus, 
ubicumque  invenitur  nomen  Ecclesiae  :  nam 
semper  nomine  Ecclesiae  visibilis  congrega¬ 
tio  significatur ;  nec  unum  saltem  locum 
Calvinus  proferre  potuit,  nec  protulit,  ubi 
hoc  nomen  tribueretur  congregationi  invisi¬ 
bili.  Certe  cum  dicitur  Num.  XX  :  Cur  eduxis¬ 
tis  Ecclesiam  Domini  in  solitudinem  ?  Eccle¬ 
sia  vocatur  populus  ille  notissimus  Israel, 
qui  exierat  de  TEgypto.  Sic  III.  Reg.  VIII.  de 
visibili  Ecclesia  manifeste  loquitur  Scrip¬ 
tura,  cum  dicit  :  Convertitque  Rex  faciem 
suam ,  et  benedixit  omni  Ecclesiae  Israel.  Om¬ 
nis  enim  Ecclesia  Israel  stabat.  Matth.  XVI. 
Super  hanc  petram  aedificabo  Ecclesiam 
meam  (1).  Nomine  petrae  sive  intelligas  Chris¬ 
tum  aut  fidei  confessionem,  ut  haeretici  vo¬ 
lunt,  sive  Petrum,  ut  nos  credimus,  semper 
fundamentum  Ecclesiae  est  aliquid  sensibile 
ut  patet,  ac  proinde  Ecclesia  ipsa  est  sensi¬ 
bilis,  sive  visibilis  :  nam  etsi  nunc  neque 
Christum,  neque  Petrum  videamus,  tamen 
tunc  uterque  sensibus  corporeis  expositus 
erat  ad  videndum  :  et  nunc  uterque  videtur, 
non  in  se,  sed  in  vicario,  aut  successore  suo  : 
Sicut  Regnum  Neapolitanum  non  ideo  est 
invisibile,  quia  Rex  abest,  nam  Rex  videtur 
in  suo  Prorege,  Matth.  XVIII  :  Dic  Ecclesiae , 
si  Ecclesiam  non  audierit ,  etc.  (2) 

Certe  neutrum  servari  posset,  si  esset  Ec¬ 
clesia  invisibilis,  Actor.  XX  :  Attendite  vobis 


(1)  Num.  XX,  4;  III.  Reg.  VIII,  14;  Matth.  XVI,  18.  —  (2)  Matth.  XVIII,  17, 

et  universo  gregi ,  in  quo  vos  Spiritus  sanctus 
posuit  Episcopos  regere  Ecclesiam  Dei.  Quo¬ 
modo  poterant  regere  Ecclesiam,  quam  non 
noverant?  Actor.  XV  :  Illi  quidem  deducti  ab 
Ecclesia  pertransibant  Phoenicem .  Et  ibidem : 
Cum  venissent  Hierosolymam ,  suscepti  sunt  ab 
Ecclesia.  Et  c.  XVIII  :  Ascendit  Paulus ,  et 
salutavit  Ecclesiam.  Quomodo  ista  conveniunt 
Ecclesiae  invisibili?  I.  Corinth.  XV.  Galat.  1. 
et  Philipp.  III.  Paulus  dicit,  se  persecutum 
Ecclesiam  Dei  :  at  notum  est,  quos  perse¬ 
quebatur,  ex  Actis  Apostolor.  cap.  IX.  Deni¬ 
que  I.  Timoth.  III :  Hcec  tibiscribo,  fili  Timo¬ 
thee,  ut  scias ,  quomodo  te  oporteat  conversari 
in  domo  Dei ,  quce  est  Ecclesia  Dei  vivi,  elc.  (1)  At 
sane  non  poterat  in  ea  conversari,  nisi  sciret, 
quaenam  esset. 

Secundo,  probatur  ex  aliis  Scripturis,  ubi 
non  nominatur,  sed  tamen  aperte  descri¬ 
bitur  Ecclesia,  Psalm.  XVIII :  In  Sole  posuit 
tabernaculum  suum;  exponit  Augustinus  tr. 
2.  in  epist.  Joannis  :  « In  manifesto  posuit  Ec¬ 
clesiam  suam,  ut,  sicut  Sol  non  potest  omni¬ 
no  latere,  ita  nec  Ecclesia  possit  abscondi.  » 
Item  Isaiae  II,  Daniel  II,  et  Michaeae  IV  com¬ 
paratur  Ecclesia  monti  magno  et  conspicuo, 
qui  nullo  modo  potest  latere  ,  secundum 
communem  expositionem  Hieronymi  in  ea 
loca,  et  Augustini  tract.  I.  in  epist.  Joannis. 
Item  illud  Matth.  V  :  Non  potest  civitas  abs¬ 
condi  supra  montem  posita .  Augustinus  lib. 
de  unit.  Ecclesiae,  cap.  14.  et  alibi  passim 
exponit  de  Ecclesia.  Denique  parabolae 
,  Evangelicae  de  area,  de  reti,  de  ovili,  de 
convivio  etc.  omnes  ostendunt  Ecclesiam 
veram,  quae  est  regnum  coelorum,  esse  visi¬ 
bilem. 

Probatur  tertio,  ex  ipso  ortu,  et  progressu 
Ecclesiae ;  nam,  ut  omittamus  statum  Testa¬ 
menti  veteris,  in  quo  adeo  visibilis  erat  Ec¬ 
clesia  ,  ut  iu  ipsa  carne  portarent  visibile 
signum  circumcisionis;  in  Testamento  novo 
sine  dubio  Ecclesia  Christiana  tota  erat  in 
principio  in  Apostolis  et  discipulis  Christi, 
qui  adeo  visibiles  erant,  ut  super  eos  visibi¬ 
liter  Spiritus  sanctus  descenderit  in  die  Pen¬ 
tecostes.  Deinde  istis  additi  sunt  visibiliter 
una  die  homines  ad  tria  millia,  et  rursum  ad 
quinque  millia,  per  fidei  Confessionem  et 
Baptismum,  ut  patet  Actor.  I,  II,  III  et  IV, 
ac  deinceps  semper  illi  omnes,  et  soli  habiti 
sunt  de  Ecclesia  Christi,  qui  ad  illos  primos 
se  adjunxerunt  per  Baptismum  et  Confessio¬ 


nem  fidei,  et  inde  non  recesserunt  per  hae- 
reses  aut  schismata,  vel  expulsi  non  sunt  per 
excommunicationem. 

Quarto,  probatur  ex  ipsa  ratione  Eccle¬ 
siae;  Ecclesia  enim  est  societas  quaedam,  non 
Angelorum,  neque  animarum,  sed  homi¬ 
num.  Non  autem  dici  potest  societas  homi¬ 
num,  nisi  in  externis  et  visibilibus  signis 
consistat ;  nam  non  est  societas,  nisi  se  ag¬ 
noscant  ii,  qui  dicuntur  socii,  non  autem  se 
possunt  homines  agnoscere,  nisi  societatis 
vincula  sint  externa  et  visibilia.  Et  confir¬ 
matur  ex  more  omnium  humanarum  socie¬ 
tatum;  nam  in  militiam,  in  civitatem,  in  re¬ 
gnum,  et  alia  similia  non  aliter  homines  ad- 
scribuntur,  quam  signis  visibilibus.  Unde 
Augustinus  lib.  XIX  cont.  Faustum,  cap.H  : 
«  In  nullum,  inquit,  nomen  religionis,  seu 
verum,  seu  falsum,  coagulari  homines  pos¬ 
sunt,  nisi  aliquo  signaculorum,  vel  Sacra¬ 
mentorum  visibilium  consortio  colligentur.» 

Quinto,  tempore  Christi,  ut  volunt  Philip¬ 
pus  et  Illyricus,  Ecclesia  solum  erat  in  Za- 
charia,  Simeone,  Anna,  Maria,  et  paucis 
aliis  piis,  non  autem  in  Pontificibus  et  cae- 
tera  multitudine  Judaeorum.  At  constat, 
quod  Zacharias,  Simeon,  et  caeteri  commu¬ 
nicabant  cum  Pontificibus  in  templo,  sacri¬ 
ficiis  etc.  Nam  Zacharias  in  eodem  templo 
sacrificabat.  Anna  ab  eo  templo  non  rece¬ 
debat.  Maria  ibat  singulis  annis  ad  templum 
illud.  Christus  ipse  mittebat  leprosos  ad  Sa¬ 
cerdotes,  et  dicebat  :  Quce  dicunt ,  facite.  Er¬ 
go,  vel  male  faciebant  isti  communicando 
falsae  Ecclesiae  ;  vel  male  faciunt  Lutherani 
non  communicando  nobiscum,  et  non  iObe- 
diendo  Pontifici. 

Sexto,  probatur  ex  necessitate;  nam  tene¬ 
mur  omnes  sub  periculo  aeternae  mortis  ve¬ 
rae  Ecclesiae  nos  adjungere,  et  in  illa  perse¬ 
verare,  id  est,  capiti  ejus  obedire,  et  caete- 
teris  membris  communicare,  ut  patet  ex  Cy¬ 
priano  de  simplicitate  Praelator.  Hieronymo 
in  epist.  I.  adDamasum  de  nomine  hyposta¬ 
sis,  et  Augustino  lib.  IV  de  Baptismo,  cap. 
1.  At  hoc  fieri  non  potest,  si  est  Ecclesia  in¬ 
visibilis. 

Septimo, ex  dictis  quaestione  superiore;  si 
enim  Ecclesia  est  congregatio  hominum  uten¬ 
tium  Sacramentis  iisdem,  et  fidem  Christi 
profitentium,  sub  regimine  legitimorum  pas¬ 
torum,  ut  ibi  probatum  est,  sequitur  neces¬ 
sario  eam  esse  visibilem. 


(1)  Act.  XX.  28 ;  XV,  5;  XVIII,  22;  I.  Tqn.  III,  14  et  Jb. 

Ultimo,  testimoniis  veterum,  Origenes  ho- 
mil.  30.  in  Matthaeum  :  «  Ecclesia,  inquit, 
plena  est  fulgore  ab  Oriente  usque  ad  Occi¬ 
dentem  etc.  »  Cyprianus  lib.  de  unit.  Eccle¬ 
siae  :  «  Ecclesia,  inquit,  Domini  luce  perfu¬ 
sa,  radios  suos  per  orbem  terrarum  spargit, 
etc.  »  Chrysostom.  homil.  4.  in  cap.  VI  Isa. 
«Facilius  est,  inquit, Solem  extingui,  quam 
Ecclesiam  obscurari.  »  Augustinus  lib.  III 
cont.  epist.  Parmeniani,  cap.  5.  :  «  Nulla, 
inquit,  est  securitas  unitatis,  nisi  ex  promis¬ 
sis  Dei,  Ecclesia  declarata,  quae  supra  mon¬ 
tem,  ut  dictum  est,  constituta,  abscondi  non 
potest.  »  Tract.  1.  in  epist.  Joan.  :  «  Num- 
quid  digito  ostendimus  Ecclesiam,  fratres 
mei?  Nonne  aperta  est?  »  Et  Tractat.  2.  : 
«  Quid  amplius  dicturus  sum,  quam  caecos, 
qui  tam  magnum  montem  non  vident?  Qui 
contra  lucernam,  in  candelabro  positam, 
oculos  claudunt?  » 


CAPUT  XIII. 

Ecclesiam  visibilem  non  posse  deficere. 

Jam,  quod  Ecclesia  ista  vera  et  visibilis 
non  possit  deficere ,  facile  probari  potest. 
Notandum  autem  est,  multos  ex  nostris  tem¬ 
pus  terere,  dum  probant  absolute  Ecclesiam 
non  posse  deficere;  nam  Calvinus,  et  caeteri 
haeretici  id  concedunt ;  sed  dicunt,  intelligi 
debere  de  Ecclesia  invisibili.  Probare  igitur 
volumus,  Ecclesiam  visibilem  non  posse  de¬ 
ficere;  et  nomine  Ecclesiae  non  intelligimus 
unum,  aut  alterum  hominem  Christianum, 
sed  multitudinem  congregatam,  in  qua  sint 
Praelati  et  subditi. 

Primum,  id  ostenditur  ex  Scripturis,  ubi 
aperte  nominatur  Ecclesia,  Matth.  XVI :  Su¬ 
per  hanc  petram  aedificabo  Ecclesiam  meam , 
et  portce  inferi  non  praevalebunt  adversus  eam . 
Cui  similis  est  ille  I.  Timoth.  III  :  Ut  scias, 
quomodo  te  oporteat  conversari  in  domo  Dei , 
quae  est  Ecclesia  Dei  vivi ,  columna ,  et  firma¬ 
mentum  veritatis  (i).  In  utroque  loco  agitur 
de  Ecclesia  visibili,  ut  ostendimus,  et  tamen 
audivimus  ipsam  veritatem  asserentem,  por¬ 
tas  inferorum  non  praevalituras  contra  eam 
Ecclesiam . 


Secundo,  ex  aliis  locis,  ubi  aperta  est  pro¬ 
missio  sine  nomine  Ecclesiae,  Matth.  ult.  : 
Ecce  ego  vobiscum  sum  usque  ad  consummatio¬ 
nem  saeculi  (2).  Quae  verba  ad  Ecclesiam  vi¬ 
sibilem  dicta  sunt,  nimirum  ad  Apostolos, 
et  discipulos  caeteros,  quos  in  die  ascensio¬ 
nis  suae  Dominus  allocutus  est;  et  cum  illi 
homines  non  essent  permansuri  in  corpore 
usque  ad  mundi  consummationem,  necesse 
est  dicere  hanc  promissionem  pertinere  ad 
eorum  successores.  Itaque  hunc  locum  de 
Ecclesiae  perpetua  duratione  intelligunt  Leo 
I,  in  epist.  31.  ad  Pulcheriam  Augustam, 
et  Leo  II,  in  epist.  ad  Constantinum  Augus¬ 
tum. 

Praeterea  Ephes.  IV  :  Et  ipse  dedit  quos- 
dum  quidem  Apostolos ,  alios  Prophetas ,  alios 
Euangelistas ,  alios  Pastores ,  etDoctores  ad  con¬ 
summationem  Sanctorum  in  opus  ministerii ,  in 
cedificationem  corporis  Christi,  donec  occurra¬ 
mus  omnes  in  unitatem  Fidei,  et  agnitionis  Fi¬ 
lii  Dei,  in  virum  perfectum ,  et  mensuram  aeta¬ 
tis  plenitudinis  Christi  (3) ;  ubi  Apostolus  do¬ 
cet,  mansura  in  Ecclesia  ista  ministeria  pas¬ 
torum  et  doctorum,  et  continuam  aedificatio¬ 
nem  corporis  Christi,  et  proinde  visibilem 
Ecclesiam ,  usque  ad  diem  judicii.  Nam 
quando  sola  esset  in  mundo  Ecclesia  invisi¬ 
bilis,  non  invenirentur  ista  ministeria,  quae 
non  possunt  exerceri,  nisi  se  pastores  et  oves 
agnoscant.  Et  notandum,  quod  licet  veteres 
intelligant  hunc  locum  de  spirituali  mensura 
corporis  mystici ;  recentiores  autem  de  cor¬ 
porali  mensura  corporum  beatorum,  quae 
dicunt  futura  tantae  magnitudinis,  quantae 
fuerunt  vel  fuissent  in  perfecta  sua  aetate ; 
tamen  omnes  intelligunt  hunc  locum  de  no¬ 
vissimis  diebus,  quando  complebitur  nume¬ 
rus  electorum.  Vide  Augustin.  lib.  XXII  de 
Civit.  Dei,  cap.  15,  17  et  18.  ubi  utramque 
explicationem  tangit. 

Praeterea  Psal.  XLVII  :  Deus  fundavit  eam 
in  aeternum  (4) ;  id  est,  Ecclesiam  suam,  quae 
est  civitas  ejus,  et  Augustinus  exponit,  et 
res  ipsa  clamat  :  nam  totus  Psalmus  est  de 
fundatione  Ecclesiae  Christianae,  tamquam 
novae  et  visibilis  civitatis.  Incipit  enim  Ma¬ 
gnus  Dominus  et  laudabilis  nimis,  in  civitate 
Dei  nostri,  in  monte  sancto  ejus  :  Fundatur 
exultatione  universae  terrae  etc.  Item  Is.  LXI 
(quod  caput  intelligi  de  Ecclesia  novi  testa¬ 
menti,  docuit  Christus  Lucae  IV,  cum  in  Sy- 


(1)  Matth.  XVI,  18;  I.  Tim.  III,  15.  —  (2)  Matth.  XXVIII,  20.  —  (3)  Eph.  IV,  11,  12  et  13. 
(4)  Psal.  XLVII,  9. 

nagoga  citavit,  et  exposuit  de  adventu  suo 
initium  hujus  capitis  :  Spiritus  Domini  super 
me  etc.)  sic  habetur  :  Et  foedus  perpetuum 
feriam  eis  :  et  scietur  in  Gentibus  semen  eorum 
et  germen  eorum  in  medio  populorum.  Omnes 
qui  viderint  eos ,  cognoscent  illos ,  quia  isti  sunt 
semen  cui  benedixit  Dominus  (1).  Profecto  tam 
est  perspicuus  hic  locus,  ut  expositione  non 
egeat.  Quomodo  enim  invisibilis  erit  ille  coe¬ 
tus,  de  quo  dicitur  :  Omnes  qui  viderint  eos, 
cognoscent  illos,  quia  isti  sunt  semen,  cui  bene¬ 
dixit  Dominus. 

Accedant  tertio  testimonia  ex  parabolis, 
quibus  omnium  consensu  significatur  Eccle¬ 
sia  :  Area  enim  in  qua  sunt  grana  et  paleae; 
et  rete,  in  quo  sunt  boni  et  mali  pisces ;  et 
ager,  in  quo  sunt  frumenta  et  zizania;  et 
convivium,  in  quo  sunt  boni  et  mali  discum¬ 
bentes;  et  ovile,  in  quo  sunt  oves  et  hoedi, 
significant  Ecclesiam  visibilem,  ut  etiam  hae¬ 
retici  fatentur.  Nam  Ecclesia  invisibilis  non 

« 

habet  malos  et  bonos,  sed  tantum  bonos,  se¬ 
cundum  eorum  sententiam.  At  eaedem  para¬ 
bolae  docent,  istam  Ecclesiam  visibilem 'nun¬ 
quam  interituram  usque  ad  diem  judicii ; 
nam  Matth.  III  dicitur  :  Ipse  permundabit 
aream  suam,  et  triticum  congregabit  in  horreum 
suum ,  paleas  autem  comburet  igne  inextingui- 
bili;  quod  sine  dubio  non  fiet  ante  diem  ju¬ 
dicii.  Et  Matth.  XIII  dicitur  :  Sinite  utraque 
crescere  usque  ad  messem.  Et  infra  :  Messis 
autem  consummatio  sceculi  est.  Et  infra  :  Sic 
erit  in  consummatione  sceculi;  exibunt  Angeli, 
et  separabunt  malos  de  medio  justorum  etc.  (2) 

Quarto,  probatur  ex  Scripturis, quaeloquun- 
tur  de  regno  Christi  Psal.  LXXX  VIII  :  Thro¬ 
nus  ejus  sicut  Sol  in  conspectu  meo,  et  sicut  lu¬ 
na  perfecta  in  aeternum ,  et  testis  in  coelo  fide¬ 
lis.  Ibidem  :  Et  ponam  in  saeculum  sceculi  se¬ 
men  ejus ,  et  thronum  ejus  sicut  dies  coeli.  Da- 
niel  II  :  In  diebus  autem  regnorum  illorum 
suscitabit  Deus  coeli  Regnum ,  quod  in  externum 
non  dissipabitur :  et  Regnum  ejus  alteri  populo 
non  tradetur  etc.  Et  Lucae  I  :  Et  Regni  ejus 
non  erit  finis  (3).  Ista  loca  non  possunt  intel- 
ligi,  nisi  de  vera  et  visibili  Christi  Ecclesia 
nunquam  interitura.  Nam  Regnum  Christi 
sine  dubio  est  vera  ejus  Ecclesia.  Neque  re¬ 
gnum  dici  possunt  aliquot  homines  occulti, 
et  dispersi,  et  separati  ab  invicem,  qui  se 
non  noverunt,  qualis  est  Ecclesia  invisibilis 
Lutheranorum.  Regnum  enim  est  multitudo 


hominum  congregatorum,  qui  se  invicem 
noverunt. 

Praeterea  in  Psalm.  LXXXVIII,  ubi  dicitur 
Christi  regnum  se  ternum,  dicitur  etiam,  quod 
in  eo  sint  boni  et  mali,  ac  proinde,  quod  Ec¬ 
clesia  sit  visibilis  :  Si  autem  dereliquerint  filii 
ejus,  inquit  ,  legem  meam,  et  justitias  meas  non 
custodierint  etc.  Visitabo  in  virga  iniquitatem 
eorum,  et  in  verberibus  peccata  eorum;  miseri¬ 
cordiam  autem  meam  non  dispergam  ab  eo 
etc.  (4).  Quem  locum  pulchre  exponit  de  fla¬ 
gellis  Ecclesiae  S.  Cyprianus  in  ser.  de  lap¬ 
sis.  In  illo  etiam  cap.  II  Dan.  ubi  dicitur, 
Regnum  Christi  perpetuum ;  legimus  quo¬ 
que  illud,  Regnum  esse  montem  magnum 
implentem  omnem  terram,  quem  Isaias  cap. 
II  et  Mich.  cap.  IV  vocabant  montem  mani¬ 
festum,  secundum  LXX. 

Quinto,  probatur  testimoniis  veterum  : 
Origenes  et  Chrysostomus  locis  citatis  id  af¬ 
firmant;  sed  clarius  Augustinus  et  Bernar- 
dus.  Augustinus  in  Psal.  CI,  concion.  2.  dis¬ 
putans  contra  Donatistas,  qui  totam  Eccle¬ 
siam  visibilem  periisse  dicebant,  et  in  solis 
quibusdam  justis  in  Africa  remansisse  : 
«  Sed,  inquit,  illa  Ecclesia,  quae  fuit  omnium 
Gentium,  jam  non  est,  periit,  hoc  dicunt, 
qui  in  illa  non  sunt.  0  impudentem  vocem, 
illa  non  est,  quia  tu  in  illa  non  est.  Vide,  ne 
tu  ideo  non  sis,  nam  illa  erit,  etsi  tu  non 
sis.  i)  Et  infra  Ecclesiam  ita  loquentem  in¬ 
troducit  :  «Quamdiu  ero  in  isto  saeculo?  an¬ 
nuntia  mihi,  propter  illos,  qui  dicunt,  fuit, 
et  jam  non  est,  propter  illos  qui  dicunt:  im¬ 
pletae  sunt  Scripturae,  crediderunt  omnes 
gentes.  Sed  apostatavit  et  periit  Ecclesia  de 
omnibus  Gentibus  ;  Et  annuntiavit,  nec  va¬ 
cua  fuit  vox  ista.  Quis  annuntiavit  mihi,  nisi 
ipsa  via?  Quando  annuntiavit?  Ecce  ego  vo- 
biscum  sum  usque  ad  consummationem  sae¬ 
culi.  »  Similia  habet  in  Psalm.  GXLV1I  et 
libro  de  unitate  Ecclesiae,  cap.  13.  et  20.  et 
alibi. 

Neque  responderi  potest,  loqui  Augusti¬ 
num  de  Ecclesia  invisibili ;  illam  eam  non 
periisse,  nec  perituram,  Donatistae  admitte¬ 
bant  ,  et  ad  se  trahebant  illud  :  Ego  vobis- 
cum  sum  usque  ad  consummationem  sceculi  (5), 
ut  Augustinus  refert  loco  notato  in  Psal.  GI. 
Bernardus  serm.  79.  in  Gant.  in  illud  :  Te¬ 
nui  eum,  nec  dimittam,  donec  introducam  illum 
in  domum  matris  meae  (6)  :  « Ita  est,  inquit,  et 


(1)  Isai.  LXI,  8  et  9.  —  (2)  Matth.  III,  12;  XIII,  30,  39  et  41.  —  (3)  Psal.  LXXXVIII,  38;  Dan. 
II,  44 ;  Luc.  I,  33.  —  (4)  Psal.  LXXXVIII,  31  et  32.  —  (5)  Matth.  XXVIII.  20.  —  (6)  Cantic.  III,  4. 

tunc,  et  deinceps  non  deficit  genus  Chris¬ 
tianum,  nec  fides  de  terra,  nec  charitas  de 
Ecclesia.  Venerunt  flumina,  flaverunt  venti, 
et  impegerunt  in  eam,  et  non  cecidit,  eo 
quod  fundata  esset  super  petram,  petra  au¬ 
tem  erat  Christus.  Itaque  nec  verbositate 
Philosophorum,  nec  cavillationibus  haereti¬ 
corum,  aut  gladiis  persecutorum,  potuit  is¬ 
ta,  nec  poterit  aliquando  separari  a  chari- 
tate  Dei  etc.  »  Nec  possunt  haec  intelligi  de 
Ecclesia  invisibili;  nam  illam  non  perse¬ 
quuntur  gladii  tyrannorum,  nec  verbositas 
Philosophorum,  nec  cavillationes  haeretico¬ 
rum.  Itaque  visibilis  Ecclesia  non  deficiet. 
Accedat  Vincentius  Lirinensis,  qui  in  suo 
commonitorio  tamquam  errorem  gravissi¬ 
mum  reprejiendit  Nestorii  sententiam,  qui 
dicebat,  totam  Ecclesiam  errasse  in  myste¬ 
rio  Incarnationis,  eo  quod  caecos  doctores 
secuta  esset. 

Ultimo,  probatur  hoc  idem  naturali  ra¬ 
tione.  Primum  enim  si  aliquando  sola  ma¬ 
neret  in  mundo  Ecclesia  invisibilis,  aliquan¬ 
do  etiam  esset  impossibilis  salus  iis,  qui  sunt 
extra  Ecclesiam.  Nam  non  possunt  salvari, 
nisi  in  Ecclesiam  ingrediantur :  quemadmo¬ 
dum  tempore  Noe  pei ibant  necessario,  qui 
non  habebant  aditum  ad  arcam :  at  non  pos¬ 
sunt  ingredi  in  Ecclesiam,  quam  ignorant, 
igitur  non  habent  remedium. 

Praeterea,  de  ratione  unius  verae  Ecclesiae 
est,  ut  sit  visibilis,  ergo  si  Ecclesia  visibilis 
perit,  nulla  vera  Ecclesia  remanet. 

Denique,  vel  homines  illi  occulti,  qui  Ec¬ 
clesiam  invisibilem  constituunt,  profitentur 
palam  fidem  suam,  et  abstinent  ab  idolorum 
cultura,  vel  non;  si  profitentur,  ergo  non 
est  Ecclesia  invisibilis ,  sed  maxime  visibi¬ 
lis,  sicut  erat  tempore  Martyrum;  si  non 
profitentur,  ergo  nulla  est  Ecclesia;  nam 
non  est  Ecclesia  vera,  in  qua  nulli  sunt  bo¬ 
ni,  et  qui  salventur ;  non  autem  sunt  boni, 
nec  salvantur,  qui  non  confitentur  fidem, 
sed  ea  in  corde  retenta,  exterius  profitentur 
perfidiam  et  idololatriam,  cum  ad  Roman.  X 
dicat  Apostolus  :  Corde  creditur  ad  justitiam , 
ore  autem  confessio  fit  ad  salutem.  Et  Matth. 
X  :  Omnis ,  qui  negaverit  me  coram  hominibus, 
negabo  eum  coram  Patre  meo(  1).  Ergo  impli¬ 
cat  contradictionem,  Ecclesiam  esse,  et  ca¬ 
rere  omnino  forma  visibili,  nisi  ponatur  ex¬ 
tra  mundum,  ubi  nunquam  sit  necessarium 
fidem  confiteri. 


CAPUT  XIV. 

Ecclesiam  non  posse  errare. 

Superest  ut  probemus.  Ecclesiam  non 
posse  errare  ullo  modo,  etiam  non  aposta- 
tando  a  Deo.  Est  tamen  prius  paulo  diligen¬ 
tius  explicanda  sententia  adversariorum,  et 
nostra. 

Calvinus  igitur  dicit,  istam  propositionem : 
«  Ecclesia  non  potest  errare,  »  esse  veram, 
si  intelligatur  cum  duplici  restrictione.  Pri¬ 
ma  est,  si  Ecclesia  non  proponat  dogmata 
extra  Scripturam,  id  est,  si  rejiciat  traditio¬ 
nes  non  scriptas,  et  solum  proponat  fideliter 
quse  habentur  in  Scripturis.  Si  autem  quae- 
ras,  an  certi  simus,  quod  Ecclesia  proponet 
semper  fideliter,  quse  sunt  in  Scripturis  : 
Respondet,  Ecclesiam  semper  proponere  fide¬ 
liter,  quse  habentur  in  Scripturis,  in  rebus 
necessariis  ad  salutem,  non  tamen  in  aliis, 
ac  proinde  semper  remanere  in  Ecclesia  nae¬ 
vos  aliquos  errorum. 

Secunda  restrictio  esfc,  ut  illud  :  «  Eccle¬ 
sia  non  potest  errare,  »  intelligatur  de  sola 
Ecclesia  universali,  non  autem  extendatur 
ad  Episcopos,  qui  sunt  Ecclesia  reprsesenta- 
tive,  ut  nostri  loquuntur;  Quilibet  enim  Epis¬ 
copus  gerit  personam  suae  Ecclesiae  particu¬ 
laris,  et  proinde  omnes  Episcopi  gerunt  per¬ 
sonam  totius  Ecclesiae;  ita  habet  Calvinus 
lib.  IV,  c.  8,  §  11,  12,  14,  15,  majoris  insti¬ 
tutionis,  et  in  minori  institutione  cap.  8, 
§.  146,  148,  149,  et  150,  ubi  tamen  menda¬ 
citer  et  fraudulenter  explicans  sententiam 
nostram,  dicit,  nos  asserere,  Ecclesiam  non 
posse  errare,  sive  utatur  verbo  Dei,  sive  non ; 
cum  tamen  ipse  non  ignoret,  nos  non  loqui 
de  verbo  Dei  absolute,  sed  tantum  de  verbo 
scripto,  ac  dicere,  Ecclesiam  non  posse 
errare,  sive  proponat,  quae  habentur  in 
Scripturis,  sive  dogmata  extra  Scripturam. 

Nostra  igitur  sententia  est,  Ecclesiam  ab¬ 
solute  non  posse  errare,  nec  in  rebus  ab¬ 
solute  necessariis,  nec  in  aliis,  quae,  cre¬ 
denda,  vel  facienda  nobis  proponit,  sive 
habeantur  expresse  in  Scripturis,  sive  non. 
Et  cum  dicimus,  Ecclesiam  non  posse  errare, 


(1)  Rom.X,  10;  Matth.  X,  33. 

id  intelligimus  tam  de  universitate  fidelium, 
quam  de  universitate  Episcoporum,  ita  ut 
sensus  sit  ejus  propositionis,  Ecclesia  non 
potest  errare,  id  est,  id  quod  tenent  omnes 
fideles  tanquam  de  fide,  necessario  est  verum 
et  de  fide;  et  similiter  id,  quod  docent  om¬ 
nes  Episcopi,  tanquam  ad  fidem  pertinens, 
necessario  est  verum  et  de  fide. 

His  explicatis,  probatur  haec  veritas.  Pri¬ 
mo,  de  Ecclesia  universa,  ut  continet  omnes 
fideles,  ac  primum  ex  illo  I.  Timoth.  III  ; 
Ecclesia  Dei  est  columna  et  firmamentum  veri¬ 
tatis (1).  Respondet  Calvinus,  Ecclesiam  dici 
columnam  et  firmamentum  veritatis,  quia 
conservat  tanquam  fidissima  custos  praedica¬ 
tionem  verbi  Dei  scripti,  non  quod  in  nulla 
re  errare  possit. 

At  contra,  nam  in  primis  lioc  modo  offi¬ 
cinae  librariorum  essent  columnae  veritatis, 
quae  diligentissime  custodiunt  omnes  Scrip¬ 
turas.  Deinde  Apostolus  non  meminit  hic 
Scripturarum ;  sed  simpliciter  dicit,  Eccle¬ 
siam  esse  columnam  et  firmamentum  verita¬ 
tis.  Praeterea,  multo  amplius  est,  esse  colum¬ 
nam,  quam  simplicem  custodem ;  nam  co¬ 
lumnae  innititur  domus,  et  ea  remota,  cadit. 
Sic  igitur  Apostolus  vocans  Ecclesiam  colum¬ 
nam  veritatis,  vult  significare  veritatem 
fidei,  quoad  nos  niti  Ecclesiae  auctoritate,  et 
verum  esse  quidquid  Ecclesia  probat,  fal¬ 
sum  quidquid  illa  improbat.  Adde,  quod 
etiam  Ecclesia  fuit  columna,  quando  non 
erant  Scripturae,  ex  quo  sequitur,  non  dici 
columnam  propter  custodiam  Scripturarum. 
Denique,  si  de  custodia  ageretur,  melius 
arcae,  quam  columnae  Paulus  comparasset 
Ecclesiam ;  nec  enim  columnae,  sed  arcae 
libros  custodiunt. 

Praeterea  secundo,  Ecclesia  gubernatur  a 
Christo,  tanquam  a  capite  sponso  suo,  et  a 
Spiritu  sancto,  tanquam  ab  anima,  ut  patet 
Ephes.  I  :  Ipsum  dedit  caput  super  omnem  Ec¬ 
clesiam,  quce  est  corpus  ipsius.  Et  Ephes.  IV  : 
Unum  corpus ,  et  unus  Spiritus ;  Ephes.  Y  : 
Vir  caput  est  mulieris ,  sicut  Christus  caput  Ec¬ 
clesiae  (3).  Ergo  si  Ecclesia  in  dogmatibus 
fidei,  vel  morum  erraret,  Christo  et  Spiritui 
sancto  error  tribueretur.  Quocirca  Joan.  XVI 
Dominus  ait  :  Spiritus  veritatis  docebit  vos 
omnem  veritatem.  (4) 

Respondit  Calvinus,  Christum  et  Spiritum 
sanctum  docere  Ecclesiam  omnem  veritatem 
simpliciter  necessariam,  semper  tamen  relin¬ 


quere  aliquem  naevum.  Neque  sequitur,  tri¬ 
bui  propterea  Christo,  aut  Spiritui  sancto 
errorem,  sicut  eis  non  tribuitur  ignorantia, 
quse  sine  dubio  aliqua  est  in  Ecclesia. 

Respondeo,  sicut  vir,  qui  est  caput  mulie¬ 
ris,  non  tenetur  removere  ab  uxore  omnem 
ignorantiam,  tenetur  tamen  removere  om¬ 
nem  errorem,  ex  quo  magnum  aliquod  ma¬ 
lum  oriatur,  licet  uxor  excusetur  per  igno¬ 
rantiam  ;  ita  etiam  Christus  tenetur  remo¬ 
vere  omnem  errorem  ab  Ecclesia,  ex  quo 
magnum  oritur  malum,  talis  autem  est  om¬ 
nis  error  circa  fidem.  Nam  magnum  est  ma¬ 
lum,  quod  Ecclesia  falsa  fide  Deum  colat, 
cum  praecipue  cultus  divinus  in  Fide,  Spe, 
et  Charitate  consistat,  ut  Augustinus  docet 
in  Enchiridio,  cap.  3. 

Tertio,  obligamur  sub  anathematis  pcena, 
credere  Ecclesiae  in  omnibus,  ut  patet 
Matth.  XVIII  :  «  Quod  si  Ecclesiam  non  audie¬ 
rit,  sit  tibi  velut  Ethnicus  et  Publicanus  (5)  : 
et  Concilia  omnia  dicunt  anathema  non  as- 
sentientibus  Ecclesiae  decretis  :  At  iniquum 
esset,  sub  tam  gravi  pcena  obligari  ad  assen- 
tiendum  rebus  incertis,  et  interdum  falsis. 

Respondet  Calvinus,  ideo  Christum  j us¬ 
sisse,  ut  Ecclesiam  audiremus,  quia  sciebat, 
Ecclesiam  nihil  docturam  extra  verbum  Dei 
scriptum.  At  contra,  nam,  ut  omittam  plu¬ 
rima,  quae  diximus  in  disputatione  de  tradi¬ 
tionibus  :  vera  Ecclesia  docet,  epistolam  ad 
Romanos  esse  verbum  Dei,  epistolam  ad 
Laodicenos  non  esse  verbum  Dei;  et  idem 
de  Evangelio  Marci  et  Nicodemi,  et  simili¬ 
bus  dici  potest,  quae  nusquam  scripta  sunt, 
non  igitur  est  verum,  Ecclesiam  nihil  docere 
extra  verbum  Dei  scriptum. 

Quarto,  Ecclesiam  esse  sanctam,  docet 
Symbolum  Apostolorum,  ista  autem  sancti¬ 
tas  proprie  in  professione  dogmatum  consis¬ 
tit,  ergo  Christiana  professio  nihil  continet, 
nisi  sanctum,  id  est,  verum,  quoad  fidei  doc¬ 
trinam,  et  justum,  quoad  praecepta  morum. 
Et  in  hoc  revera  excellit  omnibus  professio¬ 
nibus  Philosophorum,  Ethnicorum,  Judaeo¬ 
rum,  Haereticorum  :  Omnes  enim  habent 
dogmata  aliqua  falsa  admista  veris. 

Quinto,  si  esset  vera  Calvini  sententia, 
maxima  pars  dogmatum  fidei  in  dubium 
revocari  posset;  nam  multa  sunt  de  fide, 
quae  non  sunt  absollite  necessaria  ad  salu¬ 
tem.  Sane  credere  historias  Testamenti  vete¬ 
ris,  vel  Evangelia  Marci  et  Lucae  esse  cano- 


(1)  I.  Tim.  III.  15.  -  (2)  Eph.  I,  22;  IV,  4;  V,  23;  -  (3)  Joan.  XVI,  13.  —  (4)  Matth.  XVIII;  17! 

nica  scripta,  imo  ullas  esse  divinas  Scriptu¬ 
ras,  non  est  omnino  necessarium  ad  salu¬ 
tem  ;  nam  sine  hac  fide  multi  salvati  sunt, 
antequam  Scriptura}  scriberentur,  et  postea 
tempore  novi  Testamenti,  multae  barbarae 
nationes;  de  quibus  scribit  Irenaeus  lib.  III, 
cap.  4.  At  hoc  est  absurdissimum,  nec  ullo 
modo  admitteret  Calvinus  posse  dubitari  de 
Scripturis  ;  non  igitur  verum  est,  solum  in 
rebus  necessariis  ad  salutem,  Ecclesiam  non 
posse  errare. 

Probatur  ultimo  ex  Patribus,  qui,  ut  supra 
ostendimus,  in  quaestione  de  judice  contro¬ 
versiarum,  omnes  ad  Ecclesiam  provocant 
in  quaestionibus  fidei  quibuscumque  ;  quod 
certe  nullo  modo  facerent,  si  Ecclesiam  falli 
posse  existimarent,  Tertullianus  libro  de 
praescript.  :  «  Age,  inquit,  omnes  Ecclesiae 
erraverint,  nullam  respexerit  Spiritus  sanc¬ 
tus.  »  Augustinus  lib.  I.  contra  Cresconium, 
cap.  33  :  «  Scripturarum  a  nobis  tenetur 
veritas,  cum  id  facimus,  quod  universae  jam 
placuit  Ecclesiae,  quam  ipsarum  Scriptura¬ 
rum  commendat  auctoritas,  ut  quoniam 
sancta  Scriptura  fallere  non  potest,  quisquis 
falli  metuit  hujus  obscuritate  quaestionis, 
Ecclesiam  de  illa  consulat,  quam  sine  ulla 
ambiguitate  sancta  Scriptura  demonstrat.  » 
EtEpist.  118  :  «  Disputare  contra  id,  quod 
universa  Ecclesia  sentit,  insolentissimae  in¬ 
saniae  esse  dicit.  » 

Jam  quod  etiam  Ecclesia  repraesentative 
non  possit  errare,  probatur  primo,  quia  si 
omnes  Episcopi  errarent,  tota  etiam  Ecclesia 
erraret,  quia  tenentur  populi  sequi  suos  Pas¬ 
tores,  dicente  Domino  Lucae  X  :  Qui  vos  au¬ 
dit,  me  audit ,  et  Matth.  XXIII  :  Quacumque 
dixerint ,  facite  (i).  Secundo,  ex  epistola  Con¬ 
cilii  Ephesini  ad  Nestorium,  ubi  cogitur 
Nestorius,  si  Ecclesiae  satisfacere  velit,  jura¬ 
mento  confirmare,  se  ita  sentire,  ut  sentiunt 
Orientis  et  Occidentis  Episcopi.  Item  ex  Au¬ 
gustino  lib.  I.  de  Baptismo  cap.  18.  vocat  de¬ 
cretum  Concilii  generalis,  Ecclesiae  univer¬ 
sae  consensum  :  et  merito,  nam  Ecclesia  non 
docet  nec  decernit  quidquam,  nisi  per  suos 
Pastores,  sicut  quodlibet  corpus  per  suum 
caput.  Unde  etiam  III.  Reg.  VIII.  congre¬ 
gatio  Sacerdotum  et  Seniorum  vocatur  om¬ 
nis  Ecclesia  Israel.  Et  Chrysostomus  exponit 
illud  Matth.  XVIII :  Dic  Ecclesia ,  id  est,  Prce- 
lato.  Sed  de  his  plura  in  materia  de  Conciliis. 


CAPUT  XV. 

Solvuntur  argumenta,  quibus  adstruitur  Eccle¬ 
sia  invisibilis. 

Superest,  ut  argumenta  adversariorum 
diluamus.  Ac  primum,  Ecclesiam  esse  invi¬ 
sibilem,  his  testimoniis  probant.  Hierem. 
XXXI.  Dabo  legem  meam  in  cordibus  eorum , 
et  ero  eis  in  Deum,  et  ipsi  erunt  mihi  in  popu¬ 
lum  (2).  Ubi  Deus  distinguit  Ecclesiam  novi 
Testamenti  ab  Ecclesia  Testamenti  veteris, 
quod  illa  fuerit  coetus  quidam  externus,  et 
propterea  habuerit  legem  scripturam  in  tabu¬ 
lis  lapideis  ;  ista  autem  sit  populus  quidam 
interior,  et  propterea  legem  habeat  scriptam 
in  cordibus.  Idem  habetur  LucseXVII.  Reg¬ 
num  Dei  non  venit  cum  observatione.  Neque 
dicent ;  Ecce  hic ,  aut  ecce  illic.  E cce  enim  Reg¬ 
num  Dei  intra  vos  est.  Et  Joan.  IV  :  Venit  hora, 
et  nunc  est,  quando  veri  adoratores  adorabunt 
Patrem  in  spiritu  et  veritate.  (3).  Ergo  Eccle¬ 
sia  novi  Testamenti  non  consistit  in  aliquo 
signo  exteriore,  nec  est  alligata  locis  et  cae¬ 
remoniis  corporalibus.  Et  Heb.  XII  :  Non 
enim  accessistis  ad  tractabilem  montem,  et  acces¬ 
sibilem  ignem ,  sed  ad  Sion  montem ,  et  civita¬ 
tem  Dei  viventis  etc.  (4).  Ubi  comparat  Syna¬ 
gogam  monti  Sinai  visibili  et  tangibili, 
Ecclesiam  autem  monti  Sion  spirituali.  Item 
I.  Petri  II  :  Et  ipsi  tanquam  lapides  vivi  super- 
adificamini  domus  spiritualis,  sacerdotium  sanc¬ 
tum,  offerentes  spirituales  hostias  Deo  (5)  at 
hsec  domus  est  Ecclesia.  Denique  Ecclesiam 
esse,  est  articulus  fidei,  ergo  non  videtur 
Ecclesia,  sed  creditur. 

Respondeo  ad  primum  locum,  Hieremiam 
non  conferre  Ecclesiam  cum  Synagoga,  sed 
Testamentum  novum  cum  veteri,  ut  eo  loco 
patet  :  et  quamvis  Testamentum  novum 
proprie  sit  charitas,  qum  est  lex  in  corde 
scripta,  testamentum  vetus  proprie  sit  doc¬ 
trina  exterior,  sive  lex  scripta  in  lapidibus, 
tamen  non  sequitur,  Ecclesiam  novi  Testa¬ 
menti  esse  invisibilem.  Ut  enim  corpus  cujus- 
libet  animalis  visibile  est,  et  tamen  habet 
multa  intus,  quse  non  videntur,  ut  cor,  he¬ 
par,  spiritus  vitales,  et  similia  :  ita  Ecclesia 


(1)  Luc.  X,  16;  Matth.  XXIII,  3.  —  (2)  Jerem.  XXXI,  33.  —  (3)  Luc.  XVII,  20;  Joan.  IV;  23. 
14)  Hebr.  XII.  18  et  22.  —  (5)  I.  Petr.  II,  5. 

visibilis  habet  multa  invisibilia,  Fidem, 
Spem,  Gharitatem  etc.  Et  quamvis  hsec  dona 
invisibilia,  sint  necessaria  in  Ecclesia,  et  in 
sola  Ecclesia,  non  tamen  in  omnibus  ejus 
partibus;  sicut  sensus  est  necessario  in  ani¬ 
mali,  et  solo  animali,  et  tamen  non  est  in 
omnibus  ejus  partibus. 

Ad  secundum  dico,  per  Regnum  Dei  Lu¬ 
cae  XVII.  intelligi  vel  gratiam,  per  quam 
Deus  nunc  regnat  in  cordibus  hominum,  ut 
exponit  Theophylactus,  vel  ipsum  Christum, 
ut  Beda  exponit;  loquitur  enim  eo  loco 
Christus  de  utroque  suo  adventu.  Interroga¬ 
verant  enim  Pharisaei  :  Quando  veniet  Reg¬ 
num  Dei,  id  est  Regnum  Messiae  ?  Dominus 
autem  respondet,  Messiam  venisse,  et  rur¬ 
sum  etiam  venturum  in  die  judicii.  Itaque 
de  adventu  primo  ait  :  Regnum  Dei  non  ve¬ 
niet  cum  observatione ;  ecce  enim  Regnum  Dei 
intra  vos  est,  id  est,  jam  advenit  Messias, 
jam  praesens  est.  De  secundo  subjungit  :  Et 
dicent  vobis  :  Ecce  hic,  aut  ecce  illic,  nolite 
exire;  sicut  enim  fulgur  coruscat  de  sub  coelo 
etc.  ita  erit  adventus  Filii  hominis  (1). 

Ad  tertium  dico,  eo  loco  doceri,  praeci¬ 
puum  cultum  Dei  in  Ecclesia  internum  futu¬ 
rum,  sed  non  propterea  sequitur,  Eccle¬ 
siam  ipsam  esse  invisibilem,  ut  jam  dixi¬ 
mus.  Neque  etiam  sequitur,  omnem  cultum 
externum  esse  rejiciendum,  et  externa  tem¬ 
pla  esse  destruenda.  Dominus  enim  eo  loco 
non  agit  de  loco  orationis,  sed  de  modo,  et 
ritu.  Si  enim  dicere  voluisset,  veros  Dei  cul¬ 
tores  non  amplius  adoraturos  Deum  in  Hie¬ 
rusalem,  neque  in  monte  Garizim,  falsum 
dixisset.  Constat  enim  Petrum  et  Joannem, 
post  acceptum  Spiritum  sanctum,  ascendisse 
in  templum  Hierosolymitanum  ad  horam 
orationis  nonam,  ut  dicitur  in  Actis  Apos- 
tol.'  III.  Constat  etiam,  semper  fuisse  postea 
in  Palaestina  Christianos,  qui  Deum  adora¬ 
verunt  in  Hierusalem,  et  in  monte  Garizim, 
et  ubicumque  eos  esse  contingebat.  Loqui¬ 
tur  ergo  de  ritu  adorandi,  sive  orandi ;  et 
sensus  est,  neque  in  monte  hoc,  neque  in 
Hierosolymis  adorabitis  Patrem,  id  est,  ne¬ 
que  ritu  Samaritanorum,  neque  ritu  Judaeo- 
rum,  sed  ritu  Christianorum  adorabitis,  qui 
ritus  est  adorare  in  spiritu  et  veritate.  Quod 
duobus  modis  exponitur. 

Chrysostomus,  Cyrillus,  et  Euthymius  in 
hunc  locum,  opponunt  illud  :  In  spiritu ,  cae¬ 
remoniis  Judaeorum,  quatenus  corporales 


erant ;  illud  :  In  veritate,  iisdem  caeremoniis, 
quatenus  figurae  et  umbrae  erant  rerum  futu¬ 
rarum.  Theophylactus,  B.  Thomas,  et  Caje- 
tanus  opponunt  illud  :  ln  spiritu,  ritui  Judaeo¬ 
rum,  qui  praecipue  externus  et  corporalis 
erat;  illud  :  In  veritate,  ritui  Samaritanorum, 
qui  falsus  et  erroneus  erat ;  illi  enim  simul 
colebant  Deum  verum,  et  Deos  falsos.  Itaque 
Dominus  dicit,  ritum  populi  Christiani  fore 
praecipue  spiritualem,  et  simul  verum  ac 
purum  ab  omni  errore,  licet  spiritualis  ritus 
non  excludat  corporales  caeremonias,  quate¬ 
nus  prosunt  ad  spiritualem  cultum  promo¬ 
vendum. 

Ad  quartum  dico  cum  Chrysostomo,  Theo- 
phylacto,  B.  Thoma,  et  aliis,  Apostolum  ibi 
per  montem  Sion  spiritualem,  et  civitatem 
Dei  viventis,  non  intelligere  Ecclesiam  mili¬ 
tantem,  sed  triumphantem,  quae  ex  beatis 
spiritibus  constat.  Confert  enim  Synagogam 
cum  Ecclesia,  ac  dicit,  homines  Testamenti 
veteris  accessisse  ad  montem  Sina  corpo¬ 
reum,  ut  aliquo  modo  per  corporeas  imagi¬ 
nes  ibi  Deum  viderent.  At  homines  novi 
Testamenti  accessisse  non  re,  sed  spe,  ad 
montem  Sion,  spiritualem,  id  est,  ad  glo¬ 
riam  beatorum,  ubi  Deus  videtur  facie  ad 
faciem.  Unde  ibidem  subditur  :  Et  multorum 
millium  Angelorum  frequentiam ,  et  spiritus 
justorum  et  perfectorum  etc.  (2). 

Ad  quintum  respondeo,  duobus  modis  di¬ 
ci  aliquid  spirituale.  Uno  modo,  secundum 
substantiam,  quomodo  Ephes.  VI  dicuntur 
spiritualia  nequitiae  in  coelestibus.  Altero  mo¬ 
do,  secundum  ordinationem  ad  Spiritum, 
quia  ordinatur  aliquid  ad  spiritum,  vel  spi¬ 
ritus  in  eo  dominatur.  Quomodo  I.  Corinth. 
dicitur  homo  spiritualis,  et  I.  Corinth.  XV 
corpus  spirituale,  quia  spiritus  in  eo  domi¬ 
natur,  et  ipsum  ad  munus  spiritus  movetur, 
et  obedit  sine  ulla  resistentia,  et  I.  Petr.  II 
vocantur  hostiae  spirituales  omnia  bona  ope¬ 
ra,  ut  Eleemosyna,  et  Jejunia  quae  ad  Spiri¬ 
tum  ordinantur.  B.  Petrus  ergo  cum  dicit, 
Ecclesiam  esse  domum  spiritualem,  intelli- 
git  hoc  secundo  modo  ;  vult  enim,  Ecclesiam 
non  esse  domum  ex  lignis  et  lapidibus,  sed 
ex  hominibus  Deo  consecratis  aedificatam. 

Ad  sextum  posset  dici,  in  Symbolo  non 
poni  tantum,  Credo  Ecclesiam,  sed,  Credo 
sanctam  Ecclesiam.  Porro  sanctitatem  Eccle¬ 
siae  sine  dubio  invisibilem  esse.  Sed  melius 
dico,  in  Ecclesia  aliquid  videri,  et  aliquid 


# 


(1)  Luc.  XVII,  21.  —  (2)  Hebr.  XII,  22, 

credi.  Videmus  enim  eum  coetum  hominum, 
qui  est  Ecclesia,  sed  quod  ille  coetus  sit  ipsa 
vera  Christi  Ecclesia,  non  videmus,  sed  cre¬ 
dimus.  Vera  enim  Ecclesia  est,  quse  profite¬ 
tur  Christi  fidem.  Quis  autem  evidenter  scit, 
nostram  fidem  esse  Christi  ?  id  quidem  firma 
ac  certissima  fide  credimus  :  sed  aliud  est 
credere,  aliud  videre  :  imo  ipsum  credere 
definitur  ab  Apostolo,  argumentum  non  ap¬ 
parentium. 

Quod  nt  melius  intelligatur,  notandum  est, 
omnem  sententiam  de  fide,  nasci,  vel  ex 
duabus  propositionibus  de  fide,  et  tunc  to¬ 
tam  conclusionem  inevidentem  esse  ;  vel  ex 
una  de  fide,  altera  evidenti;  et  tunc  conclu¬ 
sionem  partim  esse  evidentem,  partim  ine¬ 
videntem.  Talis  est  ista  conclusio  :  Isti  ho¬ 
mines,  qui  nunc  profitentur  fidem  sub  Ro¬ 
mano  Pontifice,  sunt  Ecclesia  Christi ;  nam 
oritur  ex  hoc  syllogismo  :  Ecclesia  Christi 
est  coetus  hominum  profitentium  Christi  fi¬ 
dem,  sub  regimine  legitimorum  Pastorum  : 
sed  isti  qui  subsunt  hodie  Romano  Pontifici, 
sunt  talis  coetus  ;  igitur  sunt  Ecclesia  Chris¬ 
ti.  In  quo  syllogismo  major  est  de  fide,  et 
proinde  inevidens.  Minor  est  evidens;  nam 
nihil  ponimus  in  minore,  quod  non  oculis, 
aut  auribus  percipiatur.  Recte  ergo  inde  in¬ 
fertur  conclusio  partim  evidens,  et  partim 
inevidens. 

Denique,  res  illa,  seu  (ut  logice  loquamur) 
incomplexum  illud,  de  quo  praedicatur  Ec¬ 
clesiae  ratio  ac  definitio,  visibile  quiddam  est : 
at  complexum,  seu  connexio  praedicati  cum 
subjecto,  sola  fide  tenetur.  Nec  desunt  exem¬ 
pla,  quibus  hoc  illustretur.  Siquidem  homi¬ 
nem  iHum,  qui  est  Christus  Dei  Filius,  Apos¬ 
toli  videbant,  et  tamen  illum  esse  Christum 
Dei  'Filium,  non  videbant,  sed  credebant. 
Unde  Joan.  XX  dictum  est  Thomae  :  Quia 
vidisti  me ,  Thoma ,  credidisti.  Et  in  Symbolo 
dicimus  :  Credo  unum  Baptisma  (1),  licet  vi¬ 
deamus,  et  sentiamus  Baptisma,  id  est,  aquae 
aspersionem,  et  verborum  prolationem.  Non 
enim  videmus,  sed  credimus  illam  aquae  as¬ 
persionem,  et  verborum  prolationem  esse 
Baptisma  Christi,  id  est,  Sacramentum  quod¬ 
dam. 


(1).  Joan.  XX,  29.  —  (2)  Exod.  XXXII,  4. 
II,  26  et  27 ;  II.  Paralip.  XV,  3. 

Solvuntur  argumenta,  quibus  adversarii  pro¬ 
bant,  Ecclesiam  posse  deficere. 

Jam  quod  Ecclesia  possit  deficere,  et  ali¬ 
quando  deficiat,  probant  his  argumentis. 
Primo,  initio  mundi  in  solis  Adamo  et  Eva 
Ecclesia  tota  consistebat,  saltem  in  virtute. 
At  uterque  fidem  amisit,  et  a  Deo  apostata- 
vit,  ut  patet  tum  ex  Genes.  III,  tum  ex  Patri¬ 
bus,  Ambrosio  libro  de  Paradiso  cap.  6. 
Augustino  Enchirid.  cap.  45.  et  Prospero  1. 
de  gratia  Dei,  contra  collatorem,  ante  me¬ 
dium. 

Secundo,  tempore  Mosis,  tota  Ecclesia  a 
Deo  apostatavit.  Nam  Aaron  summus  Ponti¬ 
fex  proposuit  vitulum  adorandum,  et  totus 
populus  clamavit  :  Hi  sunt  Dii  tui  Israel  (2). 

Tertio,  tempore  Eliae,  tota  Ecclesia  visibi¬ 
lis  defecerat.  Nam  III.  Reg.  XIX  Elias  dicit: 
Relictus  sum  ego  solus.  Et  Dominus  ad  eum  : 
Reliqui  mihi  septem  millia  virorum  in  Israel , 
qui  non  curvaverunt  genua  ante  Baal  (3),  hos 
autem  occultos  fuisse  non  dubium  est,  cum 
eos  ne  Elias  quidem  cognosceret. 

Quarto,  ex  Isaiae  I  :  Cognovit  bos  possesso¬ 
rem  suum ,  et  asinus  prcesepe  domini  sui ,  Israel 
autem  me  non  cognovit.  A  planta  pedis  usque 
ad  verticem  capitis  non  est  in  eo  sanitas.  Et 
Hierem.  II  :  Confusi  sunt  domus  Israel,  ipsi  et 
Reges  eorum,  Principes ,  et  Sacerdotes ,  et  Pro- 
phetce  eorum ,  dicentes  ligno  :  Pater  meus  es  tu. 
Quid  vultis  mecum  judicio  contendere  ?  Omnes 
dereliquistis  me,  dicit  Dominus.  Et  II.  Paral. 
XV  :  Transibunt  dies  multi  in  Israel  sine  Deo 
vero ,  sine  Sacerdote,  et  Doctore,  et  sine  Le- 
ge  (4). 

Quinto,  praedictum  est,  Ecclesiam  istam 
visibilem  cessaturam  Daniel.  IX  :  Deficiet  hos¬ 
tia,  et  sacrificium  ;  Lucae  XVIII  :  Filius  homi¬ 
nis  cum  venerit,  putas  inveniet  fidem  in  terra  ; 
II.  Thessal.  II :  Nisi  venerit  discessio  primum, 
et  revelatus  fuerit  homo  peccati.  Itaque  nobis 
Calvinus  dictum  esse  existimat  id,  quod  le¬ 
gimus  Hierem.  VII :  Nolite  confidere  in  verbis 
mendacii,  dicentes  :  Templum  Domini,  templum 

—  (3)  III.  Reg.  XIX,  14  et  18.  —  (4)  Isai.  I,  3;  Jerem. 

Domini  (I).  Ut  enim  antiqui  illi  Judaei  non 
credebant  Prophetis  praedicentibus  desola¬ 
tionem,  qui  videbant  se  habere  templum 
Domini,  et  externas  caeremonias  ;  ita  nos 
gloriamur,  quod  habeamus  antiqua  templa, 
Episcoporum  successiones,  Apostolicam  se¬ 
dem,  et  interim  non  attendimus  ad  Scriptu¬ 
ras,  quae  nobis  desolationem  aperte  praedi¬ 
cunt. 

Sexto,  Concilium  Basileense  generale  de¬ 
posuit  Eugenium  tanquam  haereticum,  et 
omnes  ei  adhaerentes,  et  elegit  Felicem.  De¬ 
inde  tamen  Concilio  concluso  et  soluto,  ite¬ 
rum  Eugenius  in  sedem  irrepsit  sine  ulla 
canonica  electione,  et  ab  eo  nati  sunt  quot¬ 
quot  postea  fuerunt  Papae,  et  Cardinales,  et 
Episcopi ;  Ergo  saltem  ab  eo  tempore  Ec¬ 
clesia  Romano  Pontifici  adhaerens,  non  fuit 
vera  Ecclesia,  et  cum  nulla  fuerit  alia  visi¬ 
bilis,  sequitur,  visibilem  Ecclesiam  periisse. 
Hoc  argumentum  Calvinus  in  praefatione  Ins- 
titut.  ponit  in  ultimo  loco  tanquam  fortissi¬ 
mum,  et  addit  haec  verba  :  «  Hic  deprehensi 
haereant  rfecesse  est,  aut  igitur  aliter  Eccle¬ 
siam  definiant,  aut  omnes  a  nobis  schisma¬ 
tici  habebuntur. » 

Septimo,  proferunt  Patrum  testimonia,  ac 
primum  Hilarius  libro  contra  Auxentium, 
circa  finem  :  «  Male,  inquit,  vos  parietum 
amor  coepit ;  male  Ecclesiam  Dei  in  tectis, 
aedificiisque  veneramini,  male  sub  his  pacis 
nomen  ingeritis ;  montes  mihi,  et  lacus,  et 
carceres,  et  voragines  sunt  tutiores.  »  Ubi 
dicit,  adeo  suo  tempore  fuisse  obscuratam 
veram  Ecclesiam,  ut  solum  in  latebris  et  ca¬ 
vernis  inveniretur.  Deinde  Hieronymus  in 
Dialogo  contra  Luciferianos  de  eodem  tem¬ 
pore  loquens  :  «  Ingemuit,  inquit,  totus  or¬ 
bis,  et  se  Arianum  esse  miratus  est.  »  Item 
Basilius  epist.  69  et  70.  et  Bernardus  serm. 
33.  in  Cantica,  ita  deplorant  vitia  Praelato¬ 
rum  omnium  sui  temporis,  ut  satis  osten¬ 
dant,  eo  tempore  omnes  declinasse  in  viam 
suam,  et  nullam  fuisse  visibilem  Ecclesiam. 
Denique  Chrysostomus  homil.  49.  in  Mat¬ 
thaeum,  docet,  interdum  nullum  esse  visibile 
signum,  quo  vera  Ecclesia  cognoscatur,  et 
ideo  tunc  solum  ad  Scripturas  esse  recurren¬ 
dum. 

Respondeo  ad  primum,  si  primos  parentes 
peccasse,  est  Ecclesiam  defecisse,  tunc  non 
solum  visibilem,  sed  etiam  invisibilem  Ec¬ 
clesiam  defecisse,  quod  opt  contra  adversa¬ 


rios.  Dico  secundo,  tunc  non  fuisse  Eccle¬ 
siam.  Nec  enim  duo  homines  sunt  Ecclesia, 
sed  tantum  fuisse  initium  Ecclesiae,  et  ini¬ 
tium  tam  materiale,  quam  formale.  Nam 
Adam  fuit  principium  Ecclesiae  materiale, 
quia  primus  omnium  fuit  de  Ecclesia  ;  fuit 
etiam  formale  principium,  quia  fuit  caput 
sive  Doctor  et  Rector  populi  Dei,  dum  vixit. 
Porro  caput  Ecclesiae  non  potest  quidem  er¬ 
rare  docendo  falsam  doctrinam,  tamen  po¬ 
test  errare  male  vivendo,  et  male  etiam  sen¬ 
tiendo,  ut  privatus  homo,  atque  hoc  tantum 
videmus  accidisse  Adamo ;  male  enim  ali¬ 
quando  vixit,  et  forte  etiam  male  de  Deo 
sensit,  tamen  non  male  docuit. 

Ad  secundum,  de  peccato  Aaronis  et  po¬ 
puli  in  cultu  vituli  aurei,  dico,  eo  tempore 
neque  caput,  neque  corpus  Ecclesiae  defe¬ 
cisse  ;  nam  caput  erat  solus  Moses,  quem 
certum  est  non  errasse.  Aaron  siquidem 
nondum  erat  Pontifex ;  nam  postea  factus 
est,  ut  patet  Exodi  XL.  Non  etiam  corpus 
defecit,  nam  omnes  Levitae  immunes  fuerunt 
ab  eo  peccato,  ut  patet  ex  eodem  trigesimo- 
secundo  capite,  ubi  Moses  dicit :  Si  quis  est 
Domini ,  jungatur  mihi ,  congregatique  sunt  ad 
eum  omnes  filii  Levi  (2). 

Ad  tertium,  de  tempore  Eliae,  negatur 
consequentia  et  antecedens  hujus  argumenti. 
Consequentia  quidem,  quia  non  est  eadem 
ratio  populi  Judaeorum  et  populi  Christiano¬ 
rum.  Nam  populus  Judaeorum  non  erat  Ec¬ 
clesia  universalis,  ut  est  populus  Christiano¬ 
rum,  sed  particularis,  et  propterea  etiam 
extra  illum  populum  inveniebantur  fideles 
et  justi,  ut  Melchisedech ,  Job,  et  postea 
Cornelius,  Centurio,  et  Eunuchus  Candacis 
Reginae,  et  alii  nonnulli.  Itaque  etiamsi,  uni¬ 
versa  Synagoga  Judaeorum  defecisset,  non 
continuo  omnis  Ecclesia  Dei  in  terris  defe¬ 
cisset.  Sed  antecedens  etiam  negatur.  Non 
enim  ostendi  potest,  unquam  Synagogam 
Judaeorum  defecisse  omnino  usque  ad  Chris¬ 
ti  adventum,  quo  tempore  etiam  non  tam 
defecit,  quam  mutata  est  in  melius. 

Ad  illud  ergo  de  Elia  dico,  Eliam  non  lo¬ 
qui  de  omni  populo  Judaeorum,  sed  solum 
de  illa  parte,  quae  subjecta  erat  Regi  Sama¬ 
riae.  Constat  enim  ex  eodem  lib.  III  Regum, 
tempore  Eliae  regnasse  in  Hierusalem  Asa, 
et  post  eum  Josaphat  optimos  Reges,  et  sub 
ipsis  fuisse  in  Hierusalem  populum  et  Sacer¬ 
dotes  manifestissime  in  vera  religione  per- 


(1)  Dan.  IX,  27;  Lue.  XVIII,  8;  II.  Tliessal.  II,  3;  Jerem.  VII,  4.  —  (2)  Exod.  XXXII,  26. 

sistentes.  Unde  Dominus,  cum  ait :  Reliqui 
mihi  septem  millia  virorum,  addidit  In  Is¬ 
rael  (1).  Israel  enim  tunc  dicebantur  ii,  qui 
erant  sub  Rege  Samariae,  sicut  ii,  qui  erant 
sub  Rege  Hierusalem,  dicebantur  Judas.  Ex 
quo  apparet  evidenter,  deceptum  esse  Phi¬ 
lippum  Melanchthonem,  qui  in  Locis  com¬ 
munibus,  cap.  de  Ecclesia,  dicit,  tempore 
Eliae  Ecclesiam  fuisse  in  solo  Elia,  et  Elisaeo, 
et  paucis  Sacerdotibus.  Quem  etiam  in  er¬ 
rore  secutus  est  Calvinus  praefatione  Institu¬ 
tionum,  qui  hoc  argumento  de  Elia  praeci¬ 
pue  nititur. 

Ad  quartum  respondet  Augustinus  libro 
de  unitate  Ecclesiae  cap.  12.  et  libro  contra 
Donatistas,  post  collationem  cap.  20.  ubi 
docet,  Prophetas  et  Apostolos  interdum  re¬ 
prehendere  universum  populum,  quasi  nemo 
ibi  sit  bonus,  cum  tamen  permulti  sint  boni, 
et  e  contrario  interdum  consolari  omnes, 
quasi  omnes  sint  boni,  cum  constet  ibi  mul¬ 
tos  esse  malos  Ezech.  III  dicitur  :  Omnis  do¬ 
mus  Israel  attrita  fronte  est,  et  duro  corde.  Et 
tamen  cap.  IX  dicitur  :  Signa  Thau  super 
frontes  virorum  gementium ,  et  dolentium  super 
cunctas  abominationes ,  quce  fiunt  in  medio  ejus. 
Ad  Galat.  III  :  0  insensati  Galatce ,  quis  vos 
fascinavit  non  obedire  veritati ?  Et  tamen  cap. 
VI  ait  :  Fratres,  etsi  prceoccupatus  fuerit  homo 
in  aliquo  delicto,  vos  qui  spirituales  estis,  hujus¬ 
modi  instruite  in  spiritu  lenitatis  (2).  Ad  illud 
ex  Paralipomenon  respondeo,  in  primis  so¬ 
lum  intelligi  de  regno  Israel,  non  de  regno 
Juda.  Deinde  fortasse  loqui  Scripturam  de 
tempore,  quod  erat  futurum  post  Messiae 
adventum  ;  Nunc  enim  transeunt  dies  multi 
in  Israel  sine  Deo,  sine  Sacerdote ,  sine 
Lege. 

Ad  quintum  dico,  nos  non  gloriari  in  tem¬ 
plis,  et  successione  Episcoporum,  et  Apos- 
tolica  sede  secundum  se,  sed  propter  Christi 
promissionem,  qui  ait  :  Tu  es  Petrus,  et  su¬ 
per  hanc  petram  etc.  Et  portae  inferi  non  prae¬ 
valebunt  etc.  (3).  Qualem  promissionem  Ju¬ 
daei  nunquam  habuerunt.  Neque  verum  est, 
alicubi  in  Scripturis  praedictam  esse  Eccle¬ 
siae  ruinam,  sed  potius  contrarium  ubique. 
Quare  ad  illud  Danielis,  etsi  Hilarius  can.  25. 
in  Matthaeum,  et  Hyppolitus,  atque  Apollina- 
rius  apud  Hieronymum  in  cap.  IX.  Danielis, 
intelligunt  eam  prophetiam  de  tempore  An- 
tichristi,  tamen  sine  dubio  decepti  sunt.  Lo¬ 


quitur  enim  Daniel  apertissime  de  eversione 
Hierusalem,  et  cessatione  sacrificii  Judaeo¬ 
rum.  Sic  enim  exponunt  Chrysostomus,  et 
Theophylactus,  et  Hieronymus  in  cap.  XXIV 
Matthaei,  Augustinus  ep.  80.  ad  Esychium, 
necnon  Eusebius  lib.  VIII  Evangel.  demonst. 
cap.  2.  Clemens  Alexandrinus  lib.  I  Stroma¬ 
tum,  Tertullianus  libro  contra  Judaeos  cap. 
5.  alias  8.  et  communis  opinio  Hebraeorum, 
ac  Julius  Africanus  apud  Hieronymum  in  c. 
IX.  Danielis. 

Et  hanc  solutionem  coguntur  admittere 
haeretici.  Nam  ipsi  dicunt,  nunc  esse  tem¬ 
pora  Antichristi,  et  fuisse  jam  a  multis  sae¬ 
culis,  et  tamen  non  cessavit  hostia  et  sacri¬ 
ficium.  Ergo  debent  intelligere  hunc  locum 
Danielis  non  de  tempore  Antichristi,  sed  de 
eversione  Hierosolymae,  quod  sane  gx  Evan- 
gelio  evidenter  colligitur.  Quod  enim  Mat¬ 
thaeus  cap.  XXIV  ait  :  Cum  videritis  abomi¬ 
nationem  desolationis,  quce  dicta  est  a  Daniele 
Propheta ,  stantem  in  loco  sancio,  equi  legit  in- 
telligat .  Tunc  equi  in  Juda  sunt,  fugiant  ad, 
montes.  Idem  sic  exposuit  Lucas  cap.  XXI  : 
Cum  videritis  circumdari  ab  exercitu  Hierusa¬ 
lem,  tunc  scitote,  quia  appropinquavit  desolatio 
ejus  ;  Tunc  qui  in  Judaea  sunt ,  fugiant  ad  mon-i 
tes  (4). 

Ad  illud  Luc.  XXVIII  ‘.Putas  inveniet  fidem 
in  terra  { 5)?  dico,  Dominum  non  loqui  de 
fide  simpliciter,  sed  de  eximia  quadam  fide, 
quae  in  paucis  reperitur,  et  in  paucissimis 
reperietur  in  ultimis  diebus.  Ita  exponunt 
Hieronymus  in  Dial.  contra  Luciferianos,  et 
Augustinus  lib.  de  unitate  Ecclesiae  c.  13. 
vel  dicamus  cum  Theopliylacto,  loqui  Do¬ 
minum  de  fide  absolute,  et  velle  dicere  pau¬ 
cos  futuros  fideles  tempore  Antichristi,  non 
tamen  nullos,  nec  tam  paucos,  ut  non  faciant 
Ecclesiam. 

Ad  illud  Pauli  dico  ,  discessionis  nomine, 
vel  intelligi  ipsum  Antichristum  ,  ut  Chry- 
sost.  Theodor.  QEcumen.  Theophyl.  et  Au- 
gust.  lib.  XX  de  civitat.  Dei  cap.  19.  expo¬ 
nunt,  quem  volunt  appellatum  discessio¬ 
nem  per  metonymiam  ,  quia  erit  causa,  ut 
multi  discedant  a  Christo  ;  vel  defectionem 
a  Romano  imperio,  ut  Ambrosius,  Sedulius, 
et  Primasius  exponunt,  quae  est  valde  pro¬ 
babilis  sententia  :  vel  demum  discessionem 
ab  Ecclesia  non  generalem  ,  sed  particula¬ 
rem,  id  est,  non  omnium,  sed  multorum, vel 


(1)  II.  Reg.  XIV,  18.  —  (2)  Ezech.  III,  7;  IX,  4;  Galat.  III,  1 ;  VI,  1.  —  (3)  Matth.  XVI,  18.  — 
U)  Matth.  XXIV,  15  et  16;  Luc.  XXI,  20  et  21.  —  (5)  Luc.  XXVIII,  8.  * 

omnium  quidem  ,  sed  occultorum  haeretico¬ 
rum.  Utenimpulchre  exponebant  quidam  ve¬ 
teres  apud  August.  lib.  XX  de  civit.  Dei  c, 
19.  sicut  modo  multi,  qui  aliquandiu  fuerunt 
in  Ecclesia  ficto  animo  ,  tandem  aperte  dis¬ 
cedunt  per  manifestam  haeresis  professionem, 
ita  veniente  Antichristo,  omnes  prorsus,  qui 
tunc  invenientur  in  Ecclesia  occulti  haereti¬ 
ci,  ab  Ecclesia  discedent,  et  Antichristo  se, 
adjungent. 

Ad  sextum  dico,Basileense  Concilium  ini¬ 
tio  quidem  fuisse  legitimum.  Nam  et  Lega¬ 
tus  aderat  Romani  Pontificis ,  et  Episcopi 
plurimi.  At  quo  tempore  Eugenium  deposuit 
et  Felicem  elegit,  non  fuit  Concilium  Eccle¬ 
siae,  sed  Gonciliabulum  schismaticum,  sedi¬ 
tiosum  ,  et  nullius  prorsus  auctoritatis.  Sic 
enim  appellatur  in  Concilio  Lateranensi  ul¬ 
timo,  sess.  XI.  et  proinde  Eugenius  semper 
fuit  verus  Pontifex,  et  mendacium  est  aper¬ 
tissimum  Calvini ,  qui  dicit ,  hoc  Concilium 
usque  ad  finem  perdurasse  in  eadem  aucto¬ 
ritate,  et  dignitate. 

Nam  in  primis,  quo  tempore  Concilium  in 
Pontificem  sententiam  pronuntiare  ausum 
est,  non  erat  in  Concilio  Legatus  Pontificis, 
et  Episcopi  praecipui  omnes  discesserant; 
sed  Cardinalis  quidam  Arelatensis  assumpse¬ 
rat  sibi  munus  praesidendi,  et  quia  Episcopi 
paucissimi  erant,  introduxerunt  in  Synodum 
ingentem  multitudinem  Presbyterorum,  ita  ut 
contra  omnem  formam  aatiquorum  Concilio¬ 
rum,  non  Episcoporum,  sed  Presbyterorum 
Svnodus  esset. 

Deinde  eodem  tempore  agebatur  Floren¬ 
tiae  Concilium  ,  in  quo  praesidebat  summus 
Pontifex,  et  cum  eo  sedebant  Episcopi  Lati¬ 
ni  et  Graeci  sine  comparatione  plures,  quam 
essent  Basileenses ,  et  una  cum  Episcopis 
aderat  Imperator  Graecorum,  et  Legatus  Im¬ 
peratoris  Latinorum,  ut  nullo  modo  dubitari 
posset,  utrum  ex  duobus  esset  verum  Conci¬ 
lium  Ecclesiae  generale. 

Tertio,  Deus  quoque  sententiam  suam  di¬ 
cere  volens  ,  tam  horribili  peste  Basileam 
tunc  affligebat,  ut  major  pars  eorum  Patrum, 
qui  ibi  erant,  velextincti ;  vel  secedere  coac¬ 
ti  fuerint.  Quae  omnia  refert  vEneas  Sylvius 
in  historia  Concilii  Basileensis,  cui  ipse  inter¬ 
fuit,  et  quam  ediderunt  nuper  haeretici  Ba¬ 
sileenses,  tanquam  sibi  faventem  ,  propter 
damnatum  Eugenium,  cum  revera  illis  plu¬ 
rimum  noceat.  Adde,  quod  Concilium  Ba- 
sileense  Lausannae  continuatum ,  subjecit 
se  Nicolao,  ut  patet  ex  epistola  Nicolai  V. 


Nunc  ad  loca  Patrum.  Ad  Hilarium  dico 
primo ,  id  quod  respondit  olim  August.  ep. 
48,  Donatistis  idem  testimonium  objicienti¬ 
bus,  Ecclesiam  quidem  interdum  obscurari 
multitudine  scandalorum,  sed  ita  tamen,  ut 
etiam  tunc  in  suis  firmissimis  emineat ,  si¬ 
cut  revera  eo  tempore,  de  quo- loquitur  Hi¬ 
larius,  eminebat  Ecclesia  in  Julio  ,  Athana- 
sio,  Hilario,  Eusebio  Vercellensi,  ac  deinde 
in  Damaso,  Ambrosio,  Basilio,  Gregorio  Na- 


zianzeno  ,  aliisque  non  paucis  firmissimis, 


atque  constantissimis  Ecclesiae  columnis. 

Dico  secundo,  Hilarium  loqui  eo  loco  tan¬ 
tum  de  Ecclesia  Mediolanensi,  in  qua  multi 
simplices  venerabantur  Auxentium  ,  ut  Ca¬ 
tholicum  ,  cum  tamen  esset  Arianus.  Nam 
mira  calliditate  agebat  Auxentius ,  ut  ab 
Arianis  agnosceretur  Arianus,  et  tamen  a 
multis  simplicibus  crederetur  Catholicus. 
Vult  igitur  Hilarius,  non  esse  credendum  Au 
xentio  ,  etiamsi  Episcopus  videretur  ,  et  in 
templo  concionaretur,  et  melius  esse,  in  car- 
ceribus  et  speluncis  manere  cum  recta  fide, 
quam  in  templo  Dei  cum  haereticis. 

Hoc  autem,  quod  dicitur  de  una  civitate, 
una  Basilica,  et  uno  Episcopo,  non  potest 
trahi  ad  Ecclesiam  universam.  Potest  enim 
fieri,  ut  unus  Episcopus  in  una  urbe,  in  uno 
templo  doceat  haeresim  ,  non  tamen  ut  om¬ 
nes  Episcopi  in  omnibus  urbibus  et  templis 
mundi  totius  idem  faciant. 

Ad  locum  Hieronymi  respondeo,  in  verbis 
Hieronymi  duas  esse  figuras;  unam  intellec¬ 
tionis, cum  ait  :  «Ingemuit  orbis;  »  vocat  enim 
orbem  magnam  partem  orbis  ,  non  totum 
orbem;  alteram  abusionis,  cum  ait  :  «Aria- 
num  se  esse  miratus  est,  »  vocat  enimAria- 
nos  improprie  eos,  qui  per  ignorantiam  sub¬ 
scripserant  haeresi.  Loquitur  enim  de  illa 
multitudine  Episcoporum  ,  qui  ex  toto  orbe 
convenientes  Arimini ,  ab  Arianis  decepti, 
decreverunt,  tollendum  esse  nomen  opoovtriog, 
quod  quid  significaret ,  non  intelligebant  : 
qui  sine  dubio  non  fuerunt  haeretici,  nec  er¬ 
rantes,  nisi  materialiter.  Quemadmodum  si 
quis  nostrum  blasphemam  sententiam  pro¬ 
ferret  lingua  extranea,  putans  esse  piam  ali¬ 
quam  precationem,  non  proprie  blasphemus 
dici  posset :  Quocirca  iidem  Episcopi,  ut  ad¬ 
moniti  sunt,  et  fallaciam  agnoverunt,  conti¬ 
nuo  errorem  etiam  correxerunt ,  et  cum  la- 
chrymis  poenitentiam  egerunt  blasphemiae, 


ingemuit  orbis  ,  et  se  Arianum  esse  miratus 
est. 


licet  sola  lingua  prolatae  ,  et  tum  videlicet 


CAPUT  XVII. 


357 


Ad  Basilium  dico  ,  eum  non  deplorare  in 
illis  epistolis  vitia  Catholicorum ,  sed  mise¬ 
riam  Ecclesiae,  propter  infestationem  haere¬ 
ticorum  ;  Quae  enim  dicuntur  eo  loco  adver¬ 
sus  Episcopos,  non  dicuntur  adversus  Epis¬ 
copos  Catholicos  ,  ut  Brentius  putavit ,  sed 
adversus  Episcopos  Arianos. 

Et  sane  credibile  est,  Brentium  non  ex  ig¬ 
norantia,  sed  ex  malitia  peccasse.  Nam  ibi¬ 
dem  ,  ut  apud  Episcopos  Catholicos  doceat 
non  esse  veram  Ecclesiam,  refert  ex  lib.  XI, 
Ruffmi  hist.  Ecclesiast.  cap.  6,  Mosem  Ere¬ 
mitam  sanctum  noluisse  ullo  modo  ordinari 
ab  Episcopo  Alexandrino,  qui  erat  post  Ro¬ 
manum  Pontificem  primarius  Patriarcha. 

At  in  eodem  libro  et  capite  Ruffinus  dicit, 
illum  Episcopum  Alexandrinum  fuisse  Aria- 
num,  et  saevissimum  persecutorem  Catholi¬ 
corum,  et  propterea  Mosem  noluisse  ab  eo, 
sed  ab  aliquo  Catholico  ordinari ;  ita  ut  nulla 
ratione  fraus  et  impudentia  Brentii  tegi,  yel 
excusari  queat. 

Ad  Bernardum  dico  ,  eum  reprehendere 
vitia  morum  ,  non  vitia  doctrinae  ,  et  non 
propterea  credidisse  ,  Episcopos  illos  malos 
non  fuisse  vere  Episcopos.  Ipse  enim  serm. 
66.  in  Cantica  refellit  ex  instituto  Apostolico 
haereticos  ,  qui  dicebant ,  Episcopos  malos 
non  esse  Episcopos. 

Ad  Chrysostomum  jam  responsum  est  su¬ 
pra,  verba  illa  desumpta  esse  ex  opere  im¬ 
perfecto  ,  quod  vel  habet  auctorem  haereti¬ 
cum  Arianum  ,  vel  fuit  ab  haereticis  depra¬ 
vatum.  Vide  homil.  48.  Ubi  aperte  vocat 
haereticos  homousianos. 

Solvuntur  argumenta  ,  quibus  adversarii  pro¬ 
bant ,  pastores  Ecclesice  omnes  simul  errare 
posse. 

Quod  Ecclesia  vel  saltem  omnes  pastores 
Ecclesiae  simul  errare  possint ,  probant  pri¬ 
mo  ,  quia  tempore  Michaeae,  Prophetae  om¬ 
nes,  qui  erant  400,  excepto  Michaea,  errave¬ 
runt,  ut  patet  lib.  III.  Reg.  XXII.  et  proinde 
Ecclesia,  quae  illos  sequebatur,  ut  debebat, 
decepta  fuit.  Secundo,  Isaiae  LVI  :  Specula¬ 


tores  ejus  cceci  omnes  nescierunt  universi  etc .  (1) 
Tertio  ,  in  passione  Domini  summus  Sacer¬ 
dos  cnm  Omnibus  sacerdotibus  ,  et  seniori¬ 
bus  populi  condemnaverunt  Christum  esse 
reum  mortis.  Mare.  XIV.  et  totus  etiam  po¬ 
pulus,  a  sacerdotibus  seductus,  clamavit  ad 
Pilatum  :  Crucifige  eum.  Mare.  XV.  Eodem 
tempore  Apostoli  omnes  fidem  amiserunt; 
nam  Dominus  Mare.  ult.  Exprobravit  incre¬ 
dulitatem  eorum ,  et  duritiam  cordis  etc.  Et 
Matth.  XXVI.  ait  :  Omnes  vos  scandalum  pa¬ 
tiemini  in  me.  (2) 

Adde  ,  quod  non  desunt  etiam  Catholici, 
qui  dicant  in  passione  Domini  non  mansisse 
veram  fidem,  nisi  in  sanctissima  Virgine  Ma¬ 
ria  ,  idque  significari  credunt  una  illa  can¬ 
dela,  quae  sola  accensa  conservatur  ,  in  tri¬ 
duo  ante  Pascha  in  officio  nocturno.  Ita  Ale¬ 
xander  Alensis  III.  parte  quaest.  ult.  art.  2. 
et  Joannes  de  Turrecremata  ,  lib.  I  de  Ec¬ 
clesia  cap.  30.  et  lib.  III,  cap.  61.  Sed  haec 
satis  levia  sunt,  nec  magno  negotio  refellen¬ 
tur. 

Ad  primum  dico,  illos  400  Prophetas  ma¬ 
nifeste  fuisse  Pseudoprophetas,  neque  id  ig¬ 
norasse,  vel  ipsum  Achab,  qui  eos  consule¬ 
bat.  Nam  ibidem  cum  diceret  Rex  Josaphat: 
Non  est  hic  aliquis  Propheta  Domini ,  per  quem 
interrogemus  Dominum  ?  Respondit  Achab  : 
Remansit  unus,  sed  ego  odi  eum ,  quia  nonpro - 
phetat  mihi  nisi  malum  (3).  Certe  si  quis 
nunc  in  media  Saxonia  consuleret  400  Mi¬ 
nistros  Lutheranos  de  fide  justificante  ,  et 
postea  unum  Catholicum,  non  esset  mirum, 
si  major  pars  erraret.  Et  sicut  nunc  non  se¬ 
quitur  totam  Ecclesiam  errare ,  etiam  si  er¬ 
rarent  400  Ministri  Lutherani ,  quia  praeter 
Saxoniam,  et  vicina  quaedam  loca,  sunt  alia 
multa,  ubi  vera  fides  praedicatur,  ita  non  se¬ 
quitur  omnes  Doctores  Judaeorum  tempore 
Achab  errasse,  etiam  si  erraverint  400  Pro¬ 
phetae  ,  qui  in  Samaria  erant.  Nam  praeter 
eos  Prophetas  erant  in  Judaea  multi  alii 
prophetae  ,  et  (quod  potissimum  est)  erant 
sacerdotes  in  Hierusalem  ,  quibus  ex  officio 
incumbebat  respondere  ad  consulata  de  lege 
Domini. 

Ad  secundum  dico  ,  verba  illa  Propheta¬ 
rum  esse  figurata ,  et  dirigi  quidem  ad  om¬ 
nes  ,  non  tamen  revera  intelligi  debere  de 
omnibus,  sed  de  multis,  ut  supra  diximus. 

Ad  tertium  dico,  Sacerdotes,  et  Pontifices 
non  habuisse  privilegium  non  errandi  in  do- 


* 


(1)  Isai.  LVI,  10.  -  (2)  Mare.  XV.  13:  XVI.  14:  Matth.  XXVI.  31.  —  (3)  III.  Reg-.  XXII,- 7  et  8. 

cendo  populo,  nisi  usque  ad  tempora  Chris¬ 
ti,  Christo  autem  praesente  ,  et  docente  pa¬ 
rum  oberat  illorum  error.  Imo  hoc  videtur 
praedictum  per  Hieremiam  c.  XVlil.  cum  ait: 
Peribit  lex  a  sacerdote  ,  verbum  a  Propheta, 
consilium  a  sapiente  (1).  Quamvis  propter  ho¬ 
norem  sacerdotii  Deus  providit,  ut  sententia 
Pontificis  Caiphae  in  aliquo  sensu ,  licet  a 
Caipha  non  intento,  esset  vera  et  justa.  Nam 
Joan.  XI.  dicitur,  quia  erat  Pontifex  anni  il¬ 
lius,  prophetavit  ,  de  qua  re  plura  diximus 
in  lib.  II  de  Conciliis. 

Quod  ad  populum  attinet,  qui  clamavit: 
Crucifige ,  dico  eum  populum  non  fuisse  om¬ 
nes  Judaeos  :  sed  aliquos  tantum  ,  et  forte 
minorem  partem  :  nam  in  ipsa  urbe  Hieru¬ 
salem  erat  Nicodemus,  et  Joseph  ab  Arima- 
thia,  et  multi  alii ,  quibus  id  displicebat,  et 
extra  Hierusalem  in  tota  reliqua  Judaea, 
et  in  toto  orbe  terrarum  erant  plurimi  Ju¬ 
daei  dispersi ,  qui  nihil  sciebant  de  morte 
Christi,  et  proinde  in  vera  fide,  et  religione 
permanebant. 

Ad  illud  de  Apostolis  dico  primo,  Aposto¬ 
los  tunc  non  fuisse  Episcopos  nisi  designa¬ 
tos,  ut  patet,  sed  solum  partes  Ecclesiae  ma¬ 
teriales,  quae  errare  possunt ,  neque  in  eis 
solis  Ecclesia  consistebat.  Nam  status  Ec¬ 
clesiae  Christianae  cum  obligatione  ad  ingre¬ 
diendum  in  eam  incepit  in  die  Pentecostes, 
quando  peractis  omnibus  mysteriis  redemp¬ 
tionis,  coeperunt  Apostoli  in  Hierusalem  pu¬ 
blice  promulgare  fidem  Christi,  et  Baptisma. 
Itaque  etiam  si  Apostoli  omnes  tempore  pas¬ 
sionis  Christi  errassent  circa  fidem,  nihil  ob-. 
fuisset  eorum  error  Ecclesiae  universali. 

Dico  secundo  ,  non  esse  probabile  quod 
Apostoli  fidem  amiserint.  Nam  non  leguntur 
reprehensi,  nisi  de  fide  resurrectionis,  illam 
autem  non  potuerunt  amittere,  cum  eam  non 
habuerint,  nisi  postquam  Dominus  resurre¬ 
xit  ;  Etsi  enim  antea  Christus  saepe  illis  prae¬ 
dicaverat  se  resurrecturum,  tamen  ipsi  pu¬ 
taverant  eum  loqui  figurate,  et  non  intelle¬ 
xerant,  neque  crediderant.  Siquidem  Lucae 
XVIII.  cum  dixisset  Dominus  :  Occident  eum, 
et  tertiayhe  resurget .  Subjungit  Lucas  :  Et 
ipsi  nihil  horum  intellexerunt ,  et  erat  verbum 
istud  absconditum  ab  eis  ,  et  non  intelligebant , 
quce  dicebantur  (2).  Et  Joan.  XX.  legimus, 
Petrum  et  Joannem,  audito  a  Magdalena  sub¬ 
latum  esse  corpus  Domini  de  monumento, 


mox  cucurrisse  ad  monumentum,  et  visis  lin¬ 
teaminibus  et  sudario  credidisse  ,  nimirum 
Christi  corpus  fuisse  ab  aliquo  sublatum  : 
Nam,  inquit  Joan.  nondum  sciebant  Scripturas, 
quia  oporteret  eum  a  mortuis  resurgere  (3),  id 
est ,  ideo  crediderunt  ab  aliquo  sublatum, 
quia  non  sciebant  eum  debuisse  resurgere. 
Praeterea  Lucae  XXII.  dictum  est  Petro  :  Ro¬ 
gavi  pro  te,  ut  non  deficiat  fides  tua  (4).  Quo¬ 
modo  igitur  credibile  erit  eadem  nocte  fidem 
Petri  defecisse,  ita  ut  non  saltem  in  corde  ejus 
remaneret ;  nam  quod  in  ore  non  permanse¬ 
rit  certum  est.  Denique  ,  Maria  Magdalena 
summa  charitate  flagrabat  in  illo  triduo ,  ut 
patet  ex  Joan.  XIX  et  XX.  at  sine  fide  non 
potest  esse  charitas,  ergo  non  amiserat  Mag¬ 
dalena  fidem  in  Christum,  quam  ante  habue¬ 
rat ,  ergo  non  in  sola  B.  Virgine  fides  per¬ 
mansit. 

Quod  autem  dicitur  Marci  ultimo  :  Expro¬ 
bravit  incredulitatem ,  non  significat  eos  ami¬ 
sisse  fidem  ,  quam  habuerant ,  sed  tardos 
fuisse  ad  credendum  quod  nondum  credide¬ 
rant ,  quod  quidem  aliquod  peccatum  fuit, 
sed  non  proprie  infidelitatis.  Illud  vero  Mat. 
XXVI  :  Omnes  vos  scandalum  patiemini  in  me 
in  nocte  ista  (5) ,  significat  peccatum,  quod 
commiserunt  Apostoli  fugiendo  ,  et  nimis 
timendo  ,  et  vacillando,  etiam  circa  fidem, 
ex  occasione  Dominicae  passionis;  nec  enim 
omnis  vacillatio  esj^  infidelitas  ,  sed  solum 
vacillatio  deliberata. 

Miror  autem  Joannem  de  Turrecremata, 
qui  propter  argumentum  levissimum  de  can¬ 
dela, dicit  esse  contrafidem  universalis  Eccle¬ 
siae  asserere  non  in  sola  B.  Virgine  mansis¬ 
se  fidem  in  die  passionis  Domini.  Nam  Ru- 
pertus  lib.  V  de  divin.  offic.  c.26.  dicit  ulti¬ 
mam  candelam  tempore  suo  consuevisse 
etiam  extingui.  Et  addit  cap.  28.  illis  tribus 
noctibus  post  omnia  lumina  extincta,  iterum 
postea  ex  lapide  novum  ignem  accendi  soli¬ 
tum;  et  quidem  per  omnia  lumina,  quae  pau- 
latim  extinguebantur,  significari  prophetas, 
quos  diversis  saeculis  Judaei  occiderunt,  et 
illos  occidentes  sibi  ipsis  tenebras  mentis  fa¬ 
ciebant  :  per  ultimam  vero  significari  Chris¬ 
tum,  quem  cum  occiderunt ,  sibi  ipsis  tene¬ 
bras  densissimas  pepererunt;  Per  novum 
autem  lumen,  quod  singulis  illis  tribus  noc¬ 
tibus  ex  lapide  excutiebatur  ,  significari  no¬ 
vum  lumen  Christianorum ,  quod  ex  lapide 


(1)  J erem.  XVIII,  18.  —  (2)  Luc.  XVIII,  33  et  34.  —  (3)  Joan.  XX,  9.  -  (4)  Luc.  XXII,  32.  - 
(5)  Matth.  XXVI,  31, 

Christo  a  Judaeis  percusso  in  mentibus  nos¬ 
tris  ortum  est. 

Quod  si  neglecta  consuetudine,  antiquae 
Ecclesiae  vim  faciant  in  eo  usu,  qui  nunc  est, 
ultimam  candelam  non  extinguendi  :  potest 
cum  Abulensi  responderi  quaest.  14.  prologi 
in  Matthaeum,  per  illam  candelam  significari 
beatam  Virginem,  in  qua  sola,  ut  pie  credi¬ 
tur,  fuit  in  illo  triduo  fides  explicita  resur¬ 
rectionis.  Ex  quo  tamen  non  sequitur  in  aliis 
fuisse  errorem  ,  vel  infidelitatem  ,  quia  non 
tenebantur  credere  explicite  resurrectionem, 


nisi  post  legitimam  ejus  promulgationem,  et 
probationem;  et  praesertim  illi,  qui  aberant 
a  Hierusalem,  et  nihil  de  Christo  audierant. 
Et  sane  videtur  periculosum  dicere  in  sola 
Virgine  mansisse  veram  fidem ;  tum  quia 
Ecclesia  periisset,  non  enim  una  persona 
potest  dici  Ecclesia,  cum  Ecclesia  sit  popu¬ 
lus  et  regnum  Dei ;  tum  etiam  quia  tunc  illi 
qui  aberant  a  Hierusalem  ,  et  usque  ad  il¬ 
lud  tempus  habuerant  veram  fidem,  mox  il¬ 
lam  amisissent  sine  sua  culpa. 

CAPUT  I. 

Tractationem  de  Notis  EcclesicE  utilissimam 
esse. 

Superest  Controversia  de  Notis  verse  Ec¬ 
clesiae,  quse  controversia  utilissima  est;  Om¬ 
nes  enim  confitentur ,  in  sola  vera  Ecclesia 
esse  veram  fidem,  veram  peccatorum  remis¬ 
sionem,  veram  spem  salutis  aeternae,  adeo  ut 
Cyprianus  de  simplicitate  Praelatorum  dicat: 
«  Cum  Deo  manere  non  possunt,  qui  esse  in 
Ecclesia  Dei  unanimes  noluerunt.  Ardeant 
licet  flammis,  et  ignibus  traditi ,  vel  objecti 
bestiis  animas  suas  ponant,  non  erit  illa  fi¬ 
dei  corona,  sed  poena  perfidiae  :  occidi  talis 
potest,  coronari  non  potest.» 

Similia  docent  omnes  Patres,  nec  haereti¬ 
ci  ea  negant;  Nam  idcirco  omnis  haeresis  ad 
se  solam  trahit  veram  Ecclesiam ,  et  alios 
omnes  extra  Ecclesiam  ponit ,  ut  his  verbis 
Lactantius  docet  lib.IY,  cap.  ult.  divinarum 
institutionum  :  «  Sola  Catholica,  inquit,  Ec¬ 
clesia  est ,  quae  verum  cultum  retinet.  Hic 
autem  est  fons  veritatis,  hoc  est,  domicilium 
fidei,  hoc  templum  Dei ,  quo  si  quis  non  in¬ 
traverit,  vel  a  quo  si  quis  exierit,  a  spe  vitas, 
ac  salutis  aeternae  alieni  est.  Sed  tamen  sin¬ 
guli  quinque  haereticorum  coetus  se  potissi¬ 
mum  Christianos  ,  et  suam  esse  Catholicam 
Ecclesiam  putant.  »  Itaque  si  in  hac  contro¬ 
versia  conveniremus  ,  reliquae  omnes  facile 
componerentur.  Duo  igitur  tractanda  sunt. 
Primo  refellenda  sententia  haereticorum  hu¬ 


jus  temporis  de  notis  verae  Ecclesiae. Secun¬ 
do  explicanda  et  defendenda  sententia  Ca¬ 
tholicorum. 

Refellitur  sententia  haereticorum. 

Quantum  ad  primum,  Lutherus  in  libro  de 
Conciliis  et  Ecclesia  ,  in  ultima  parte  libri 
proponit  has  septem  notas.  Primo  ,  veram, 
et  incorruptam  praedicationem  Evangelii.  II. 
Legitimam  administrationem  Baptismi.  III. 
Legitimum  usum  Eucharistiae.  IY.  Legiti¬ 
mum  usum  clavium.  V.  Legitimam  electio¬ 
nem  ministrorum,  qui  doceant,  et  Sacramen¬ 
ta  ministrent.  YI.  Orationem  publicam,  et 
Psalmodiam,  et  Catechismum,  sed  lingua, 
quae  intelligatur  ab  omnibus.  VII.  Myste¬ 
rium  crucis,  id  est,  tribulationes  intus  et  ex¬ 
tra,  ita  ut  intus  sit  moestitia,  pusillanimitas, 
terrores ;  foris,  paupertas,  contemptus,  et  ut 
habeantur  ab  hominibus  haeretici ,  cacodae- 
mones,  catharmata. 

Notandum  vero  est ,  Lutherum  valde  ca¬ 
visse,  ne  ullam  notam  reciperet  earum  quae 
sunt  in  Symbolo  Constantinopolitano  ,  cum 
tamen  omnia  vetera  Concilia  per  eas  notas, 
maxime  per  Apostolicam  Ecclesiam  se  dis¬ 
cerni  vellent  ab  omnibus  sectis.  Porro  cae- 
teri  solent  duas  tantum  proponere,  qua’ com¬ 
plectuntur  primas  quinque  notas  Lutheri,  id 
est,  praedicationem  sinceram  verbi  Dei ,  et 
sincerum  usum  Sacramentorum  ;  et  ex  his 

duabus  quaelibet  secta  probat  apud  se  esse 
veram  Ecclesiam.  Ita  docet  Confessio  Au¬ 
gustana,  art.6.  etinApologia  ejusdem;  item 
Brentius  in  Confessione  Wirtembergensi  ca¬ 
pite  de  Ecclesia,  et  Joannes  Calvinus  in  Insti- 
tut.  lib.  IV,  cap.  1,  §.9, 10 et  II.  Centuriato- 
res ,  Cent.  I,  lib.  I,  cap.  4,  coi.  173  et  174. 
et  Cent.  I,  lib.  II,  cap.  4,  colum.  379,  380  et 
381.  his  duabus  addunt  alias  duas,  quae  pos¬ 
sunt  reduci  ad  quintam,  et  septimam  Luthe- 
ri ,  id  est,  constantiam  in  confessione  fidei, 
sive  perseverentiam ;  et  obedientiam  erga 
ministros  verbi,  quatenus  verbum  ipsum  ad¬ 
ministrant. 

Hae  notae  non  sunt  ullo  modo  sufficientes. 
Nam  in  primis  non  declarant ,  quae  sit  vera 
Ecclesia  secundum  haereticos  ,  nisi  probabi¬ 
liter  ;  non  enim  hinc  scire  possumus  ,  qui 
sint  electi,  vel  justi,  et  potius  discimus,  ubi 
lateat  Ecclesia,  quam  quae  sit.  Praeterea,  ne¬ 
que  hoc  sufficienter  declarat.  Id  quod  de  sin¬ 
gulis  facile  probari  potest. 

Ac  primum  de  prima  ,  tribus  rationibus. 
Primum  enim  ,  notae  debent  esse  propriae, 
non  communes.  Si  enim  velim  designare  ti¬ 
bi  certum  hominem,  quem  num quam  vidis¬ 
ti,  ut  mox  atque  eum  videris ,  discernas  ab 
aliis,  non  debeo  dicere  ,  est  quidam  qui  ha¬ 
bet  duos  oculos,  duas  manus  etc.  nam  haec 
sunt  communia  omnibus.  Neque  etiam  de¬ 
beo  eum  designare  per  notas,  quae  licet  sint 
ei  propriae  secundum  rem  ,  tamen  non  sunt 
propriae  opinione  aliorum,  cum  multi  sibi  il¬ 
las  vendicare  soleant.  Sic  enim  numquam 
ille,  qui  quaeritur,  inveniretur. 

Jam  vero  sincera  praedicatio  veritatis  est 
nota  communissima  omnibus  sectis  ,  saltem 
opinione  ipsarum.  Nam  vel  debet  esse  prae¬ 
dicatio  pura  ab  omni  errore ,  vel  solum  ab 
essentialibus,  et  fundamentalibus;  Si  detur 
primum,  ex  hac  ipsa  nota  colligemus  ,  apud 
nullos  Lutheranorum  esse  Ecclesiom ;  nam 
ipsi  fatentur  suas  Ecclesias  non  carere  nae¬ 
vis.  Lutherus  libro  de  Ecclesia  clare  dicit, 
verbum  Dei  esse  notam  ,  licet  alias  magis, 
alias  minus  pure  praedicetur;  et  Calvinus 
idem  fatetur,  lib.  IV  Inst.  cap.  I  ,  §.  12.  Si 
secundum  ,  jam  erit  nota  communis  multis 
sectis.  Certe  Lutherani ,  et  Zwingliani  non 
dissentiunt  de  fundamento  praecipuo  fidei, 
ut  de  Trinitate,  et  Incarnatione.  Imo  etiam 
Pelagiani  veram  Ecclesiam  habuissent,  qui  in 
primariis  articulis,  antequam  Nestorianos 
peperissent,  non  dissentiebant.  Unde  etiam 
Ccelestinus  apud  Augustinum  lib.  II  de  pec¬ 


cato  originali  cap.  22.  hac  ratione  conaba¬ 
tur  ostendere  se  non  esse  extra  Ecclesiam ; 
et  tamen  Lutherani ,  etCalvinistse  nullos  ma¬ 
gis  execrantur,  quamPelagianos  ;  et  nos  imo 
potissimum  ponunt  extra  Ecclesiam ,  quia 
Pelagianos  putant. 

Praeterea  hoc  secundo  modo  ,  etiamsi  re- 
ipsa  aliquibus  non  conveniat  hsec  nota  ,  ut 
Anabaptistis,  tamen  omnibus  convenit  opi¬ 
nione  sua.  Quae  enim  secta  unquam  fuit, 
quae  non  diceret  se  habere  sinceram  praedi¬ 
cationem  veritatis?  Certe  Augustinus  lib. 
contra  epistolam  fundamenti  cap.  4.  dicit, 
Catholicam  quidem  Ecclesiam  multis  notis 
facile  cognosci ,  sed  haereticos  nihil  habere 
nisi  veritatis  pollicitationem,  id  est ,  quod 
apud  se  sit  vera,  et  sincera  praedicatio. 

Secundo,  Notae  debent  esse  notiores  ea 
re,  cujus  sunt  notae,  alioqui  enim  non  sunt 
notae,  sed  ignotae.  Jam  adversarii  non  volunt 
solum  externam  praedicationem  verbi  esse 
notam  Ecclesiae,  sed  praedicationem,  et  re¬ 
ceptionem.  Ibi  enim  dicunt  esse  veram  Ec- 
.clesiam,  ubi  praedicatur,  auditur,  et  creditur 
verbum.  At  quis  nosse  potest,  ubi  vere  cre¬ 
datur  verbum  ?  Praeterea  etiam  de  externa 
praedicatione.  Sine  dubio  notius  est,  quae  sit 
vera  Ecclesia,  quam  quae  sit  vera  praedica¬ 
tio  verbi ;  nam  id  ab  Ecclesia  discimus,  ut 
Irenaeus,  Tertullianus,  Augustinus,  et  omnes 
veteres  docent. 

Irenaeus  lib.  III,  cap.  4  :  «  Quid  enim,  in¬ 
quit,  et  si  de  aliqua  modica  quaestione 
disceptatio  orta  fuisset,  nonne  oporteret  in 
antiquissimas  recurrere  Ecclesias,  et  ab  eis 
sumere  de  praesenti  quaestione,  quod  cer¬ 
tum  et  re  liquidum  est?  »  Tertullianus  libro 
de  praescript.  :  «  Quid,  inquit,  praedicave¬ 
rint  Apostoli,  quid  illis  Christus  revelaverit, 
et  hic  perscribam  non  aliter  probari  debere, 
nisi  per  easdem  Ecclesias,  quas  ipsi  Apostoli 
condiderunt :  si  haec  ita  sunt,  constat  proinde 
omnem  doctrinam,  quae  cum  illis  Ecclesiis 
Apostolieis,  ct  matricibus,  et  originalibus 
fidei  conspiret,  veritati  deputandam,  reli¬ 
quam  vero  omnem  de  mendacio  praejudican¬ 
dam.  » 

Idem  ratione  ostenditur;  nam  vera  prae¬ 
dicatio,  est  praedicatio,  et  interpretatio  verae 
Scripturae  divinae ;  Quae  sit  autem  vera  Scrip¬ 
tura,  et  quis  ejus  verus  sensus,  non  possu¬ 
mus  scire,  nisi  ex  testimonio  verae  Ecclesiae, 
ut  Augustinus  docet,  lib.  contra  epist.  fun¬ 
damenti,  cap.  5.  et  lib.  de  utilitate  credendi, 
c.  14.  et  ipse  quoque  Brentius  in  Confessione 


CAPUT  II. 


363 


Wirtembergensi,  cap.  de  Scriptura,  qui  con¬ 
fitetur  Ecclesiam  habere  jus  testificandi  de 
vera  Scriptura,  et  etiam  interpretandi  ve¬ 
ram  Scripturam;  et  Calvinus,  lib.1V,  cap.I. 
§.  5.  vult  Ecclesiam  esse  fidelem  custodem 
verbi  Dei,  et  Philippus  in  Locis,  capite  de 
Ecclesia,  requirit  testimonium  verse  Ecele- 
sise  ad  dirimendas  lites.  At  prius  debet  esse 
notus  custos  Thesauri,  quam  Thesaurus ;  et 
Doctor,  quam  doctrina,  cum  a  Doctore  peta¬ 
tur  doctrina,  non  contra.  Ergo  potius  Eccle- 
•sia  est  nota  verse  prsedicationis,  quam  vera 
praedicatio  sit  nota  verae  Ecclesiae. 

Tertio,  verae  Notae  sunt  inseparabiles  a 
vera  Ecclesia  :  sed  Ecclesiae  Corinthiorum 
et  Galatarum,  ad  quas  scribebat  Paulus, 
verae  Ecclesiae  erant,  et  tamen  ibi  non  erat 
aliquando  sincera  praedicatio  verbi,  ut  ex 
Apostolo  cognosci  potest,  qui  dicit  se  scri¬ 
bere  Ecclesiis  Dei,  quae  sunt  Corinthi,  vel  in 
Galatia,  I.  Corinlh.  I.  et  Galat.  I.  et  tamen 
I.  Corinth.  XV.  arguuntur  Corinthii,  quod 
docerent  non  esse  futuram  resurrectionem, 
et  Galatae  per  totam  fere  epistolam  reprehen¬ 
duntur,  quod  docerent,  servandam  esse  le¬ 
gem  Mosis  cum  Evangelio. 

Sed  Dices,  quomodo  erant  istae  verae  Ec¬ 
clesiae,  cum  haeresim  docerent?  Respondeo, 
aliud  esse  errare,  et  paratum  esse  ad  discen¬ 
dum,  et  cum  didiceris,  ad  obediendum ; 
aliud  nolle  discere,  et  cum  audieris  verita¬ 
tem,  nolle  acquiescere.  Neutrum  horum  esse 
potest  in  Ecclesia  universali ;  in  Ecclesia  au¬ 
tem  particulari  esse  potest  illud  primum,  in 
neutra  autem  illud  secundum,  sed  solum  in 
Synagogis  Satanae,  et  Ecclesiis  malignan¬ 
tium.  Rursum,  esse  potest  pura  doctrina  ab 
omni  errore  in  falsa  Ecclesia;  nam  schisma¬ 
tici  puri  ut  quondam  Luciferiani  et  Donatis- 
tse,  initio  integram  habent  doctrinam,  et 
tamen  snnt  extra  Ecclesiam.  Si  dicant  non 
habere  integram  doctrinam,  quia  doctrina 
vera  docet  manendum  in  verae  Ecclesiae  uni¬ 
tate  :  contra ;  Nam  schismatici  credunt  et 
docent  oportere  esse  in  vera  Ecclesia,  et  obe- 
dire  vero  capiti,  licet  non  faciant ;  et  proinde 
non  errant  in  fide,  sed  deficiunt  in  charitate. 
Verum  est  tamen  schisma,  si  diu  duret,  tan¬ 
dem  in  haeresim  declinare. 

At  Objiciunt  pro  hac  nota  Brentius,  Phi¬ 
lippus,  et  Calvinus  quaedam  loca  Scripturae. 
Joan.  X  :  Oves  meae  vocem  meam  audient  (I)  : 
Ergo  ibi  est  Ecclesia,  ubi  auditur  verbum 


Dei.  Item  ad  Ephes.  V  :  Mundans  eam  lava¬ 
cro  aquae  in  verbo  vitee  (2).  Ecclesia  mundatur 
verbo,  ergo  ubicumque  est  verbum  mundans, 
ibi  est  Ecclesia.  Ita  Philippus  in  Apologia. 
At  Calvinus  lib.  IV,  cap.  1,  §.9.  contentus 
est  illo  Matth.  XVIII  :  Ubi  sunt  duo,  vel 
tres,  etc. 

Brentius  in  confessione  capite  de  Ecclesia, 
profert  illud  Joan.  X  :  Illos  dixit  Deos,  ad 
quos  sermo  Dei  factus  est.  Et  illud  XV.  cap.  : 
Vos  mundi  estis  propter  sermonem ,  quem  locu¬ 
tus  sum  vobis.  Illa  enim  est  Ecclesia,  quae  est 
munda  coram  Deo.  Et  illud  Rom.  I  :  Euan¬ 
gelium  virtus  Dei  est  in  salutem  omni  cre¬ 
denti  (3).  Addit  Chrysostomum  hom.  49.  in 
Matth.  :  «  Qui  ergo  vult  cognoscere,  quae  sit 
vera  Ecclesia  Christi,  unde  cognoscat,  nisi 
tantummodo  per  Scripturas?»  Et  Augusti¬ 
num  epist.  166  :  «  In  Scripturis  didicimus 
Christum,  in  Scripturis  didicimus  Ecclesiam 
etc.  »  Item  lib.  de  unitate  Ecclesiae,  cap.  2 : 
«  Quaestio  inter  nos  versatur,  ubi  sit  Eccle¬ 
sia;  quid  ergo  facturi  sumus  in  verbis  nostris 
eam  quaesituri,  an  in  verbis  capitis  sui?  puto 
quod  potius  in  illius  verbis  eam  quaerere  de¬ 
beamus,  qui  veritas  est,  et  optime  novit  cor¬ 
pus  suum.  »  Et  cap.  3  :  «Non  audiamus, 
haec  dico,  haec  dicis  ;  sed  audiamus,  haec 
dicit  Dominus.  »  Et  infra  :  «  Nolo  hominis 
documentis,  sed  divinis  oraculis  sanctam 
Ecclesiam  demonstrari.  » 

Respondeo.  Primus  locus  non  docet  ubi 
sit  Ecclesia,  sed  docet,  qui  sint  electi,  nimi¬ 
rum  qui  corde  perseveranter  audiunt,  et  re¬ 
tinent  verbum,  ut  exponit  Augustinus ,  Cum 
autem  non  possit  sciri,  qui  corde  audiant, 
non  potest  haec  esse  visibilis  nota  Ecclesiae, 
sed  est  nota  unicuique  ut  saltem  conjectu¬ 
raliter  cognoscat  suam  electionem. 

Secundus  locus  nihil  probat;  nam  illa 
mundatio  est  invisibilis,  nec  Paulus  ibi  vult 
docere,  quae  sit,  vel  ubi  sit  Ecclesia,  sed 
quid  boni  Deus  contulerit  Ecclesiae. 

Tertius,  non  demonstrat  ubi  sit  Ecclesia 
sed  ubi  sit  Christus.  Ubi  enim  est  vera  Ec¬ 
clesia,  ibi  est  Christus  :  Praeterea  si  congre¬ 
gari  in  nomine  Christi  sit  nota  Ecclesiae, 
certe  non  erit  congregari  quomodocumque 
in  nomine  Christi,  sic  enim  omnes  haereses, 
et  schismata  congregantur  in  nomine  Christi : 
sed  erit  congregari  ab  illis,  qui  funguntur 
Christi  auctoritate,  quales  sunt  Episcopi  legi- 
tirqe  ordinati,  et  succedentes  aliis  et  aliis 


(1)  Joan.  X,  16.  —  (2)  Eph.  V,  26.  —  (3)  Joan.  X,  35;  XV,  3;  Rom.  I,  16. 

usque  ad  Apostolos,  quos  Christus  primo 
reliquit  loco  suo.  Et  sic  ista  nota  coincidit 
cum  nostris,  de  quibus  postea. 

Quartus  locus  nihil  probat.  Primo,  quia 
ibi  dicuntur  Dii  soli  Principes,  quibus  Deus 
aliquid  commisit;  id  enim  est  fieri  ad  ali¬ 
quem  verbum  Dei.  Secundo,  quia  verbum 
Dei  non  facit  Deos,  si  tantum  praedicetur, 
sed  si  recipiatur,  et  credatur  :  At  hoc  invisi¬ 
bile  est,  ut  patet. 

Quintus  locus  est  similis  secundo,  unde 
idem  Brentius  dicit,  Ecclesiam  esse  mundam 
coram  Deo,  id  est,  non  coram  hominibus ; 
et  non  advertit  ex  hac  nota  sequi,  illam  fieri 
Deo  manifestam,  non  nobis. 

Sextus  locus  nihil  probat;  nam  effectus 
Evangelii  est  invisibilis. 

Sed  instat  Calvinus.  Yerbum  Dei  est  ferax, 
et  ubicumque  praedicatur,  fructificat,  ergo 
ubicumque  praedicatur,  ibi  est  aliqua  Eccle¬ 
sia. 

Respondeo.  Si  quid  probat  haec  ratio,  tan¬ 
tum  probat,  ubi  praedicatur,  ibi  esse  aliquos 
bonos  ;  sed  nos  illos  non  novimus.  Sed  ne¬ 
que  hoc  probat;  nam  verbum  Dei  semper 
fructificat,  cum  legitime  praedicatur,  id  est, 
a  praedicatoribus  missis  ab  ordinaria  potes¬ 
tate  :  Alioqui  videmus  praedicari  inter  haere¬ 
ticos  variarum  sectarum  ubi  non  fructificat 
nisi  lolium.  Ad  locum  Chrysostomi  jam  saepe 
respondimus.  Ad  loca  Augustini  respondeo, 
ex  Scriptura  probari,  ubi  sit  Ecclesia,  non 
tamquam  ex  nota  Ecclesiae,  sed  quia  Scrip¬ 
tura  docet,  quae  sint  notae  dum  docet,  qualis 
illa  sit,  ubi  coeperit,  quomodo  creverit. 

Dices,  saltem  scriptura  est  notior,  quam 
Ecclesia,  quandoquidem  inde,  probatur  Ec¬ 
clesia. 

Respondeo.  Simpliciter  Ecclesiam  esse 
priorem,  et  notiorem,  quam  sit  Scriptura. 
Nam  Ecclesia  fuit  ante  Scripturam,  et  ipsi 
data  est  Scriptura  a  Deo,  et  ipsa  eam  aliis 
tradit,  et  explicat :  tamen  aliquando  ex  hypo- 
thesi  Scripturam  esse  notiorem,  quando  vi¬ 
delicet  Scriptura  est  recepta,  et  clare  loqui¬ 
tur,  et  oritur  quaestio  de  ipsa  Ecclesia.  Sicut 
interdum  e  contrario  Ecclesia  est  recepta, 
et  nota,  et  quaestio  oritur  de  Scriptura  :  et 
sic  unum  probatur  ex  altero  :  verbi  gratia 
quando  disputabatur  de  Baptismo  haeretico¬ 
rum,  quia  Scriptura  obscure  loquitur,  et  Ec¬ 
clesia  nota  erat,  Augustinus  probabat  secun¬ 
dum  Scripturas  ratum  esse  Baptismum  hae¬ 
reticorum,  quia  Ecclesia  illum  habet  pro 
rato.  Contra,  cum  disputabatur  de  Ecclesia, 


an  esset  in  sola  Africa,  quia  Scripturae  recep¬ 
tae  et  clarae  erant,  inde  Augustinus  probabat 
et  idem  nos  faciemus,  cum  deducemus  notas 
Ecclesiae  ex  Scripturis,  sed  non  propterea 
Scriptura  est  simpliciter  notior,  quam  Ec¬ 
clesia. 

Secunda  nota  iisdem  argumentis  refutatur 
Nam  Primo  eam  sibi  omnes  vendicant  :  nam 
praeter  Catholicos,  Calvinistae  ideo  separati 
sunt  a  Lutheranis  caeteris,  quod  utrique  pu¬ 
tant,  se  solos  habere  verum  Sacramentum 
Eucharistiae.  Anabaptistae  autem  separati 
sunt  ab  utrisque,  quia  se  solos  putant  habere 
verum  usum  Baptismi.  Praeterea  Pelagiani 
habebant  omnia  Sacramenta,  et  similiter 
omnes  schismatici.  Secundo,  legitimus  usus 
Sacramentorum  minus  notus  est,  quam  sit 
Ecclesia.  Nam  ille  est  legitimus  Sacramen¬ 
torum  usus,  qui  est  conformis  Scripturae,  ut 
ipsi  docent  :  Scripturae  autem  pendent  ab 
Ecclesia,  non  contra,  ut  saepe  diximus.  Ter¬ 
tio,  Ecclesia  Corinthiorum  erat  vera  Eccle¬ 
sia,  et  tamen  I.  Corinth.  XI.  reprehenduntur 
Corinthii,  quod  non  sincere  tractarent  prae¬ 
cipuum  Sacramentorum,  et  similiter  Ecclesiae 
Africanae,  quae  erant  sub  Cypriano,  et  sub 
illis  86  Episcopis,  quorum  sententias  ipse 
refert  in  epistola  ad  Quirinum,  verae  Eccle¬ 
siae  erant,  ut  beatus  Augustinus  lib.  YI, 
cap.  7.  de  Baptismo,  et  beatus  Hieronymus 
contra  Luciferianos  docent;  et  tamen  non 
sincere  tractabant  Sacramentum  Baptismi, 
ut  iidem  Hieronymus  et  Augustinus  ibidem 
docent. 

Tertia  nota  refutanda,  est  oratio  et  psal¬ 
modia  quae  est  sexta  Lutherana.  Refellitur 
autem,  quia  si  loquatur  de  invocatione,  quae 
ex  corde  procedit,  invisibilis  nota  est,  si  de 
externa  tamen  invocatione  et  psalmodia,  est 
nota  communissima.  Nam  hoc  tempore  om¬ 
nes  sectae,  etiam  Anabaptistarum,  dicunt 
orationem  Dominicam,  et  canunt  Psalmos 
lingua  vulgari,  et  idem  olim  faciebant  Aria- 
ni,  ut  refert  Socrates  lib.  YI,  c.  8.  et  Am¬ 
brosius  de  tradendis  basilicis.  Imo  hoc 
tempore  nota  verae  Ecclesiae  fere  dici  potest, 
canere  Psalmos  lingua  Latina,  quia  hoc  relic¬ 
tum  videtur  ferme  soli  antiquae,  et  Catholi¬ 
cae  Ecclesiae,  quae  non  mutatur  quotidie,  ut 
sectae  haereticorum. 

Quarta  nota  refellenda,  est  septima  Luthe¬ 
rana,  nimirum  interna  moestitia,  pusillani¬ 
mitas,  externae  persecutiones,  et  vocari  hae¬ 
retici.  Ac  de  internis  falsissima  nota  est, 
nam  obscurae  sunt,  si  internae  sunt.  Item 

pusillanimitas  est  vitium,  et  Paulus  ubique 
hortatur  ad  internam  laetitiam,  et  dicit  reg¬ 
num  Dei  esse  gaudium,  in  Spiritu  sancto. 
Yide  Rom.  XIY,  Coloss.  III,  Philipp.  IV, 
Ephes.  V.  De  externis  non  est  nota  perpetua; 
nam  Ecclesia  in  principio  et  in  fine  passa 
est  magnas  angustias  :  at  in  medio  floren- 
tissima  fuit  :  et  omnia  praedicta  sunt.  Yide 
Augustinum  epist.  50. 

Quinta  nota  est  Centuriatorum,  quod  ea 
sit  vera  Ecclesia,  in  qua  inveniuntur  qui  per¬ 
severant  in  confessione  fidei  usque  ad  mor¬ 
tem.  Quae  refelletur  Primo,  quia  non  magis 
nota  est  confessio  verae  fidei,  quam  vera 
Scripturae  praedicatio,  et  legitimus  Sacra- 
y  mentorum  usus. 

Secundo,  quia  ex  hac  nota  colligeretur 
veram  Ecclesiam  non  posse  esse  ullo  modo 
apud  Lutheranos.  Ipsi  enim  dicunt,  per  mul¬ 
ta  secula  ante  Lutheri  adventum  cessasse 
confessionem  verae  fidei,  et  Ecclesiam  con¬ 
servatam  in  latebris,  et  fuisse  prorsus  invisi¬ 
bilem,  ergo  Ecclesia  Lutheranorum  est  nova, 
et  proinde  falsa. 

Tertio,  quia  hanc  notam  videmus  in  omni¬ 
bus  sectis,  et  in  nulla  minus,  quam  in  ccetu 
Lutheranorum;  nam  in  primis  Ecclesia  nos¬ 
tra  habet  innumerabiles  martyres,  qui  per¬ 
severarunt  constantissime  in  confessione 
fidei;  deinde  Montanistae  valde  gloriabantur 
de  suis  martyribus,  ut  patet  tum  ex  Eusebio 
lib.  V,  hist.  cap.  18.  tum  ex  Tertulliano  in 
lib.  de  fuga  in  persecutione,  quem  scripsit, 
cum  Montanista  esset,  contra  Catholicos, 
objiciens  eis  quod  male  facerent  fugiendo. 

Item  Massaliani  apud  Epiphanium  haeres. 
80.  ideo  dicti  sunt  etiam  Martyriani,  quia 
gloriabantur  valde  de  numero  martyrum 
suorum.  Idem  de  Donatistis  constat.  S.  Au¬ 
gustinus  epist.  68  :  «  Vivebant,  inquit,  ut 
latrones,  honorabantur  ut  Martyres.  »  De 
Anabaptistis,  qui  erant  tempore  B.  Bernar- 
di,  scribit  ipseserm.  66.  in  Cantica  :  «  Mira¬ 
bantur,  inquit,  aliqui  quod  non  modo  patien¬ 
ter,  sed  etiam  laeti  ducerentur  ad  mortem.  » 
De  Adamitis  scribit  ^Erieas  Sylvius  lib.  de 
hist.  Bohemorum,  cap.  41.  viros  cum  foemi- 
nis  conjugibus  suis  laetos,  atque  canentes 
properare  solitos  ad  ignem.  Hoc  vero  tem¬ 
pore  nostro  nemo  ignoratinhac  obstinatione 
moriendi  pro  perfidia,  primum  locum  tenere 
Anabaptistas,  secundum  Calvinistas,  extre¬ 
mum  ac  pene  nullum  meros  Lutheranos,  qui 

(1)  Psal.  XCII,  5. 


tamen  hanc  notam  verae  Ecclesiae  soli  propo¬ 
nunt. 


CAPUT  III. 

Proponuntur  verce  Notce  Ecclesice. 

Ilis  igitur  notis  breviter  refutatis,  restat  ut 
veras  notas  proponamus.  Est  autem  initio 
observandum,  Ecclesiam  Catholicam  esse 
quasi  solem  quemdam,  qui  radios  lucis  cla¬ 
rissimos  ex  omni  parte  diffundit,  ut  facillime 
per  eos  cognosci  possit.  Habet  enim  pluri¬ 
mas  notas,  sive  testimonia,  ac  signa,  quae 
eam  discernunt  ab  omni  falsa  religione  Pa¬ 
ganorum,  Judaeorum,  Haereticorum  :  et  non 
quidem  efficiunt  evidenter  verum,  ipsam 
esse  veram  Dei  Ecclesiam ;  sed  tamen  effi¬ 
ciunt  id  evidenter  credibile ;  nec  enim  est 
idem  evidenter  credibile ;  nec  enim  est  idem 
evidenter  verum,  et  evidenter  credibile.  Nam> 
evidenter  verum  dicitur,  quod  vel  in  se,  vel 
in  suis  principiis  videtur ;  evidenter  credibile 
illud  dicitur,  quod  non  videtur  nec  in  se, 
nec  in  suis  principiis,  habet  tamen  tot,  et 
tam  gravia  testimonia,  ut  quilibet  vir  sapiens 
merito  id  credere  debeat ;  ut  si  judex  videat 
hominem  a  latrone  occidi,  vel  vulnerari  Ise— 
thaliter,  et  postea  mori,  habet  evidentiam 
veritatis,  quod  ille  latro  sit  homicida;  si  au¬ 
tem  caedem  fieri  non  videat,  sed  habeat  vi- 
ginti  testes  viros  gravissimos,  qui  dicunt  se 
vidisse,  habet  evidentiam  credibilitatis. 

Dicimus  ergo,  notas  Ecclesiae,  quas  adfe- 
remus,  non  lacere  evidentiam  veritatis  sim¬ 
pliciter,  quia  alioqui  nulli  invenirentur,  qui 
id  negarent,  sicut  nemo  invenitur,  qui  neget 
sententias,  quas  Mathematici  demonstrant; 
sed  tamen  efficiunt  evidentiam  credibilitatis, 
juxta  illud  Psalm.  XGI1  :  Testimonia  tua  cre¬ 
dibilia  facta  sunt  nimis  (1).  Apud  eos  autem, 
qui  admittunt  Scripturas  divinas,  et  histo¬ 
rias,  ac  Patrum  veterum  scripta,  faciunt 
etiam  evidentiam  veritatis.  Tametsi  enim 
articulorum  fidei  veritas  non  potest  nobis 
esse  evidens  absolute,  tamen  potest  esse  evi¬ 
dens  ex  hypothesi,  id  est,  supposita  veritate 
Scripturarum.  Quod  enim  a  scriptura  evi¬ 
denter  deducitur,  est  evidenter  verum,  sup¬ 
positis  Scripturis. 

Porro  hse  notae  a  variis  varie  nominantur, 
et  numerantur.  B.  Augustinus  lib.  contra 
epist.  fundamenti ,  cap.  4.  sex  notas  ponit. 
B.  Hieronymus  contra  Luciferianos  in  fi¬ 
ne,  duas.  Vincentius  in  suo  commonitorio, 
tres. 

Ex  recentioribus  Driedo  lib.  IV,  cap.  2, 
part.  2.  de  Eccles.  dogmat.  et  Petrus  a  Soto 
prima  parte  defensionis,  cap.  44.  et  sequen¬ 
tibus,  alias  tres.  Cardinalis  Hosius  in  expli¬ 
catione  symboli,  quatuor.  Nicolaus  Sanderus 
lib.  VIII  de  visibili  monarchia,  cap.  50.  alias 
sex.  Michael  Medina  lib.  II  de  recta  fide  po¬ 
nit  decem  :  et  lib.  VII,  cap.  26.  addit  unde¬ 
cimam.  Gunerus  Petri  in  libello  de  notis  Ec¬ 
clesiae  ponit  (ni  fallor)  duodecim,  nec  enim, 
cum  haec  scriberemus,  libellum  ejus  habeba¬ 
mus  in  manibus. 

Nos  quindecim  Notas  proponemus,  quae, 
si  quis  velit,  poterunt  aliquo  modo  revocari 
ad  illas  quatuor,  quae  communiter  a  recen¬ 
tioribus  assignantur  ex  Symbolo  Constanti- 
nopolitano,  Unam,  Sanctam,  Catholicam,  et 
'Apostolicam. 


CAPUT  IV. 

Explicatur  prima  Nota. 

Prima  Nota,  est  ipsum  Catholicae  Ecclesiae 
et  Christianorum  nomen  ;  nam,  utS.  Augus¬ 
tinus  docet  lib.  contra  epist.  fundamenti, 
cap.  4.  etiam  si  omnis  haeresis  velit  videri, 
et  dici  Catholica  Ecclesia,  tamen  cum  inter¬ 
rogantur  haeretici  a  paganis,  ubi  ad  Catholi¬ 
cam  conveniatur?  nemo  audet  domum  suam 
ostendere,  et  Gyrillus  cateches.  18.  dicit  : 
«  Si  iveris  in  aliquam  urbem,  non  petas,  ubi 
sit  Ecclesia,  vel  domus  Dei ;  nam  etiam  hae¬ 
retici  dicunt  se  habere  domum  Dei,  et  Ec¬ 
clesiam,  sed  petas,  ubi  sit  Catholica  Eccle¬ 
sia;  id  enim  nomen  proprium  est  hujus  sanc¬ 
tae  Ecclesiae  matris  omnium  nostrum ;  quasi 
dicat,  si  hoc  petas  ,  nullus  haereticus  suam 
Ecclesiam  ostendet.  » 

Pacianus  in  epistola  ad  Sympronianum, 
quae  est  de  nomine  Catholico  :  «  Certe ,  in¬ 
quit,  non  est  ab  homine  mutuatum,  quod 
per  saecula  tanta  non  cecidit.  Catholicum 
istud,  nec  Marcionem,  nec  Apellem,  nec 


Montanum  sonat,  nec  haereticos  sumit  auc¬ 
tores.  »  Et  infra  :  «  Christianus  mihi  nomen 
est,  Catholicus  vero  cognomen  ;  illud  me 
nuncupat,  istud  ostendit.  »  Et  ibidem  pul¬ 
chre  dicit,  nomen  Catholicum  convenire  ca¬ 
piti  principali,  et  trunco  illius  arboris,  unde 
multi  rami  variis  temporibus  excinduntur: 
sectae  enim  haereticae  sunt  rami,  id  est,  par¬ 
tes  quaedam  ab  arbore  Ecclesiae  praecisae ; 
ipsa  autem  arbor,  quae  sua  radice  nititur,  et 
semper  eadem  manet,  et  est  quid  totum,  Ca¬ 
tholica  dicitur.  Similiter  nulla  est  haeresis, 
quae  non  accipiat  nomen  ab  aliquo  homine 
auctore  suo,  et  nomen  Christianum  iis  relin¬ 
quat  ,  a  quibus  discedit.  Sic  I.  Corinth.  III 
schismaticorum  alii  dicebant :  Ego  sum  Pau¬ 
li,  alii,  ego  Apollo,  alii  ego  vero  Cephee  (I). 

Justinus  in  Triphone  :  «  Et  sunt,  inquit, 
distincti  cognominibus,  denominati  a  quibus¬ 
dam  viris,  ut  quisque  fuit  auctor  alicujus 
novae  doctrinae.  Ex  iis  alii  vocantur  Marcio- 
nistae,  alii  Valentiniani,  alii  Basilidiani,  alii 
Saturniniani,  alii  alio  vocabulo,  quisque  a 
primo  inventore  sui  dogmatis.  »  Irenaeusl.  I, 
cap.  20  :  «  Habent,  inquit,  et  vocabula,  a 
principe  impiissimae  sententiae  Simone  dicti 
Simoniani.  »  Lactantius  lib.  IV,  cap.  30.  : 
«  Cum  Marcionistae  aut  Ariani  nominantur, 
Christiani  esse  desierunt,  qui  Christi  nomine 
amisso,  humana  et  externa  vocabula  indue¬ 
runt.  »  Athanasius  serm.  2.  contra  Arianos  : 
«  Numquam,  inquit,  populus  ab  Episcopis 
suis,  sed  a  Domino,  in  quem  creditum  fuit, 
nomen  accepit.  Certe  abeatis  Apostolis  prae¬ 
ceptoribus  nostris  appellationes  adepti  non 
sumus,  sed  a  Christo  Christiani  sumus,  et 
nuncupamur.  Illi  vero  qui  aliunde  originem 
suae  fidei  deducunt ,  merito  auctorum  suo¬ 
rum  cognomenta  prae  se  ferunt.  Quapropter 
cum  a  Christo  omnes  Christiani  essemus,  et 
diceremur,  explosus  est  Marcion  inventor 
haereseos.  Reliqui  autem  qui  remanserunt 
Christiani  titulum  retinuerunt  ;  qui  vero 
Marcionem  secuti  sunt,  non  jam  inde  Chris¬ 
tiani,  sed  Marcionistae  appellati  sunt.  Ita 
quoque  Valentinus,  Basilides,  Manichaeus 
et  caeteri  sectatoribus  suis  nomina  impertie¬ 
runt.  » 

Chrysostomus  hornil.  33.  in  acta  Aposto¬ 
lorum  :  «  Illi  habent  quosdam  a  quibus  ap¬ 
pellantur  :  prout  enim  haeresiarchae  nomen, 
ita  et  secta  vocatur,  nobis  autem  nullus  vir 
nomen  dedit,  sed  fides  ipsa.  » 


(1)  I.  Cor.  III,  4. 

Hieronymus  contra  Luciferianos  in  fine  : 
«  Sicubi  audietis  eos,  qui  dicuntur  Christia¬ 
ni,  non  a  Domino  Jesu  Christo,  sed  a  quo¬ 
quo  alio  nuncupari,  ut  Mareionistas,  Valen- 
tinianos ;  scito  non  Ecclesiam  Christi,  sed 
Antichristi  esse  Synagogam.  »  Jam  ergo  si 
nunc  dicuntur  alii  Martinistee,  vel  Lutherani, 
alii  Zwingliani,  alii  Calvinistse,  etc.  nos  au¬ 
tem  ab  aliquo  certo  homine  nemo  unquam 
vocavit,  constat  nostram  solum  esse  veram 
Ecclesiam. 

At,  inquiunt,  vos  vocamini  passim,  Papis- 
tse,  Romani,  vel  Romanenses.  Respondeo, 
etiam  olim  fuisse  vocatos  Catholicos  homou- 
sianos,  sed  ista  ipsa  nomina  veritati  attes¬ 
tantur.  Non  enim  sunt  nomina  alicujus  novi 
auctoris,  et  hajresiarcliee,  ut  sunt  ipsorum 
nomina  :  sed  homousianus  significat  eum, 
qui  credit  Filium  Patri  consubstantialem, 
quod  est  dogma  verissimum.  Papista  dedu¬ 
citur  a  Papa,  qualis  fuit  etiam  Petrus,  et 
Christus  ipse,  ut  notum  est,  Romanus  au¬ 
tem,  et  Romanensis,  etiam  ante  1100  annos 
idem  erat,  quod  Catholicus,  ut  patet  ex  Am¬ 
brosio  in  oratione  de  obitu  Satyri.  Adde, 
quod  Ghrysostomus  hom.  33.  in  acta  dicit, 
non  esse  malum  si  Catholici  denominentur 
ab  iis,  qui  Ecclesiam  gubernant  nomine 
Christi,  modo  non  denominentur  ab  aliquo 
homine  particulari,  sicut  haeretici  faciunt. 
Ubi  videtur  praevidisse  nos  vocandos  quan¬ 
doque  Papistas.  Adde,  quod  non  vocamur 
Papistae,  nisi  a  Lutheranis  in  Germania,  et 
vicinis  regionibus,  non  sic  autem  vocamur 
in  Graecia,  Asia,  Africa,  Indiis ,  ut  interim 
omittam  Italiam,  et  Hispaniam. 


CAPUT  V. 

Nota  secunda . 

Secunda  Nota  est  Antiquitas;  nam  sine 
dubio  vera  Ecclesia  antiquior  est,  quam 
falsa;  Quemadmodum  Deus  ante  fuit,  quam 
esset  Diabolus.  Quocirca  Matth.  XIII  prius 
seminatum  legimus  .fuisse  bonum  semen, 
quam  zizania  :  et  Ecclesia  dicitur  Catholica, 
quia  omni  tempore  fuit,  et  similiter  dicitur 
Apostolica,  quia  fundamenta  ab  Apostolis, 
et.  proinde  antiquissima.  Jam  quod  nostra 
Ecclesia  sit  antiquior  omnium  paganorum 


conventiculis,  imo  quod  nostra  Scriptura  sit 
antiquior  ipsis  Diis  Gentilium,  demonstrat 
Tertullianus  in  Apologetico,  e.  19  et  20.  et 
B.  Augustinus  lib.  XVIII  de  civitate  Dei, 
cap.  37  et  38.  Quod  autem-  nostra  Ecclesia, 
quam  adversarii  Papistica  vocant  sit  illa  ipsa 
quam  Christus  instituit,  et  proinde  vetustior 
omnibus  sectis  haereticorum,  hac  ratiocina¬ 
tione  concludi  potest. 

In  omni  insigni  mutatione  religionis  sem- 
per  ista  fex  demonstrari  possunt.  Primo, 
auctor  ejus.  II.  dogma  aliquod  novum.  III. 
tempus,  quo  coepit.  IV.  locus  ubi  coepit. 
V.  quis  eam  oppugnaverit.  VI.  exiguus  ali¬ 
quis  coetus,  qui  paulatim  aliis  accidentibus 
crescere  coeperit  :  nam  illa  omnia  inveni¬ 
mus  in  ipsa  Christi  Ecclesia,  qute  tamen  non 
fuit  nova  Ecclesia,  sed  solum  mutatio  quae¬ 
dam  status  Ecclesiae  secundum  Prophetarum 
praedictiones.  Primo  enim  scimus,  auctorem 
fuisse  Christum,  unde  Christiani  -  dicimur. 
Secundo  coepisse  tunc  explicite  credi  nova 
dogmata  Trinitatis  ,  et  Incarnationis.  Tertio 
coepisse  ista  praedicari  anno  15  Imperii  Ti¬ 
berii  Caesaris.  Quarto  coepisse  in  Judaea. 
Quinto  mox  oppugnatam  fuisse  hanc  religio¬ 
nem  a  Scribis  et  Pharisaeis,  deinde  a  Genti¬ 
libus  summa  vi.  Sexto  scimus,  initio  fuisse 
multo  pauciores  Christianos,  quam  essent 
Judaei,  cum  separatio  facta  est.  Si  ergo  in 
hac  mutatione  status  ejusdem  Ecclesiae  illa 
sex  ostendi  possunt,  multo  magis  eadem  po¬ 
terunt  demonstrari  in  quavis  perfecta  muta¬ 
tione.  Jam  vero  nos  illa  omnia  ,  de  singulis 
haereticorum  sectis  facillime  demonstramus. 
Nihil  autem  horum  adversarii  unquam  de 
nostra  Ecclesia  post  Apostolica  tempora  de¬ 
monstrare  potuerunt. 

Ac  ut  exemplis  rem  illustremus.  Ariano- 
rum  auctorem  scimus  fuisse  Arium  quem¬ 
dam  Presbyterum  Alexandrinum.  Nesloria- 
norum  vero  Nestorium,  Episcopum  Constan- 
tinopolitanum.  Lutheranorum  autem  Marti- 
num  Lutherum  presbyterum  ,  et  Monachum 
ordinis  sancti  Augustini. 

Secundo  scimus,  quai  dogmata  invenerint. 
Arius  enim  docuit  Filium  Dei  esse  creatu¬ 
ram.  Nestorius  in  Christo  esse  duas  personas. 
Lutherus  justificari  homines  per  solam  fidem 
specialem,  id  est,  per  ljoc  solum,  quod  se 
justos  putent  :  item  negavit  Eucharistiam 
esse  sacrificium. 

Tertio  scimus  tempora.  Coepit  enim  Ariana 
hairesis  anno  Domini  344.  Nestoriana  anno 
431.  Lutheranorum  anno  1517. 

Quarto  scimus  loca.  Coepit  Arianismus  in 
^Egypto.  Nestoriana  haeresis  in  Thracia.  Lu- 
therana  in  Saxonia. 

Quinto  scimus,  Arianos  mox  oppugnatos 
fuisse  a  Sylvestro  Pontifice,  a  Concilio  Ni¬ 
caeno,  ab  Athanasio,  Hilario,  et  aliis.  Nesto- 
rianam  a  Pontifice  Coelestino,  Concilio  Eplie- 
sino,  Cyrillo,  aliisque  permultis.  Lutheranam 
a  Leone  X  Pontifice,  a  Concilio  Tridentino, 
ab  Academiis  omnibus  Catholicis,  et  Docto- 
ribus  plurimis. 

Sexto  scimus,  initia  harum  haeresum  valde 
exigua  fuisse,  et  multo  plures  initio  separa¬ 
tionis  sine  comparatione  fuisse  Catholicos 
toto  orbe  terrarum  diffusos  quam  erant  Aria- 
ni,  Nestoriani,  vel  Lutherani ,  quod  ne  ipsi 
quidem  negant. 

Quod  vero  nihil  horum  de  nobis  ostendere 
possint,  perspicuum  est ;  nam  Primo,  nun¬ 
quam  objecerunt  nobis  auctorem  nostrae  sec¬ 
tae,  nec  ab  ullo  particulari  homine  nos  ap¬ 
pellaverunt,  quod  certe  libentissime  facerent 
si  possent. 

Secundo,  nunquam  ostenderunt  primam 
originem  ullius  dogmatis  nostri ;  imo  Centu- 
riatores  in  singulis  Centuriis  ,  cap.  4.  circa 
finem,  annotant,  qui  auctores  defenderint 
nostra  dogmata,  quae  nunc  ipsi  oppugnant, 
nec  originem  inveniunt’,  nisi  tempore  Apos¬ 
tolorum.  Nam  etiam  Justinum,  et  lrenaeum 
numerant  inter  nostros  fautores  :  quos 
constat  proxime  insecutos  Apostolorum 
tempora.  Et  c.  5.  in  singulis  Centuriis  enu¬ 
merant  omnes  heereses  cujuslibet  saeculi, 
et  qui  restiterint ,  nec  unquam  annotarunt 
aliquam  haeresim  excogitatam  a  Romanis 
Pontificibus,  sed  potius  omnes  heereses  ab 
illis  condemnatas.  Nunc  quidem  nobis  mul¬ 
tas  heereses  objiciunt.  Nam  Tilmannus  Hes- 
husius  scribit  librum  de  sexcentis  heeresibus 
Papistarum,  sed  illae  heereses,  exceptis  men¬ 
daciis  Tilmanni,  sunt  antiquissima  dogmata, 
quod  vel  ex  Centuriis,  facillime  probari  pos¬ 
set.  Nam  Illyricus  nostra  dogmata  in  om¬ 
nium  Patrum  libris  invenit ;  sed  in  Patribus 
vocat  naevos,  in  nobis  heereses,  scilicet,  heec 
est  astutia  Adversariorum;  ut  ostendant  nos 
esse  extra  Ecclesiam,  nostra  dogmata  vo¬ 
cant  heereses  :  ut  non  videantur  ipsi  sepa¬ 
rati  ab  Ecclesia  Patrum,  eadem  dogmata  in 
illis  vocant  neevos. 

Tertio ,  numquam  designare  potuerunt 
tempus  certum  nostree  defectionis  ab  Eccle¬ 
sia.  Dicunt  quidem  post  primos  quingentos 
annos  coepisse  valde  invalescere  hanc  sec¬ 


tam,  tamen  quando  coeperit ,  absolute  num¬ 
quam  dixerunt. 

Quarto,  numquam  ostenderunt,  quo  loco 
coeperit,  nam  post  primos  quingentos  annos 
floruit  Gregorius,  cum  quo  totum  orbem 
terrarum  communicasse  ,  ex  epistolis  ejus, 
quas  ad  omnes  provincias  mittit,  cognosci 
potest.  Item  post  Gregorii  obitum  celebra¬ 
tum  est  Concilium  VI  generale,  ex  quo  ma¬ 
nifeste  colligitur,  totum  Orientem,  et  Occi¬ 
dentem,  eo  tempore  cum  Romano  Pontifi¬ 
ce,  ut  membra  cum  suo  capite ,  conjuncta 
fuisse. 

Quinto,  numquam  ostenderunt,  quis  eam 
oppugnaverit,  tamquam  nuper  ortam;  et 
quae  Concilia  contra  eam  celebrata  fuerint. 
Objiciunt  quidem  Concilium  Constantinopo- 
litanum  sub  Copronymo,  quod  videtur  fuisse 
generale,  et  damnavit  imagines,  quas  Ro¬ 
mani  defendebant.  At  non  fuit  hoc  verum 
generale  Concilium,  cum  non  habuerit  ul¬ 
lum  verum  Patriarcham.  Praeterea  istud 
Concilium  non  damnavit  dogma  tunc  exor¬ 
tum,  sed  dogma  antiquum,  et  in  tota  Eccle¬ 
sia  receptum  ;  nam  non  statuit,  ut  non  re¬ 
ciperetur  cultus  imaginum,  sed  ut  abole¬ 
retur,  et  ut  imagines  e  templo  auferrentur. 
Vide  Cedrenum,  Zonaram,  et  Paulum  Dia¬ 
conum. 

Sexto ,  non  potest  ullo  modo  ostendi, 
quod  unquam  nostra  Ecclesia  separaverit  se 
ab  aliqua  majore  ;  ita  ut  qui  adhaerebant 
Romanae  sedi ,  essent  paucissimi ,  reliqui 
Christiani  multo  plures ;  nam  ex  epistolis 
B.  Gregorii,  quas  scribit  ad  Episcopos  Orien¬ 
tis,  Africae,  Hispaniae,  Galliae,  Italiae  con¬ 
stat  omnes  fere  Christianos  cum  eo  commu¬ 
nicasse. 

Hoc  argumento  ab  antiquitate  semper  usi 
sunt  veteres  Patres  contra  haereticos,  ad  os¬ 
tendendam  veram  Ecclesiam.  Tertullianus 
libro  de  preescript.  :  «  Qui  estis  vos ,  inquit, 
unde,  et  quando  venistis?  Ubi  tamdiu  la¬ 
tuistis?  »  Optatus  1.  II  contra  Parmenianum  : 
<(  Vestrae,  inquit,  cathedrae  originem  osten¬ 
dite  ,  qui  vobis  vultis  sanciam  Ecclesiam 
vendicare.  »  Hilarius  lib.  VI  de  Trinitate 
ante  medium.  »  Tarde  mihi,  inquit,  hos 
piissimos  Doctores  aetas  nunc  hujus  saeculi 
protulit.  Sero  hos  habuit  fides  mea ,  quam 
tu  erudisti,  magistros,  inauditis  ego  his  om¬ 
nibus  in  te  credidi  etc.  »  Hieronymus  in 
epist.  ad  Pammachium,  et  Oceanum :  «  Quis¬ 
quis,  inquit,  assertor  es  novorum  dogma¬ 
tum,  quaeso  te,  ut  parcas  Romanis  auribus, 

parcas  fidei,  quae  Apostolico'ore  laudata  est. 
Cur  post  quadringentos  annos  docere  nos  ni¬ 
teris,  quod  ante  nescivimus  ?  Usque  in  hanc 
diem  sine  vestra  doctrina  Christianus  mun¬ 
dus  fuit.  »  Et  lib.  contra  Luciferianos  in 
fine  :  «  Ex  hoc  ipso,  inquit,  quod  posterius 
instituti  sunt,  eos  se  esse  indicant,  quos  fu¬ 
turos  Apostolus  praenuntiavit.  t>  Denique 
Augustinus  lib.  contra  epistol.  fundamenti, 
cap.  4.  antiquitatem  inter  notas  Ecclesiae 
ponit. 

Ad  hoc  argumentum  quatuor  adferunt  so¬ 
lutiones.  Primo  ,  respondet  Calvinus  lib.  IV 
Instit.  cap.  2,  §.  3.  non  posse  ex  antiquitate 
invictum  argumentum  duci.  Nam  Ismaelfuit 
senior  quam  Isaac,  et  tamen  dictum  est  : 
ejice  ancillam,  et  filium  ejus.  At  Ismael  non 
fuit  figura  falsae  religionis,  sed  solum  Testa¬ 
menti  veteris  quod  erat  bonum,  et  a  Deo  :  Sed 
quia  status  hominum  ejus  testamenti  erat 
servorum,  qui  timore  ducuntur,  debuit  ei  suc¬ 
cedere  testamentum  novum  perfectius, '  ad 
quod  pertinent  liberi,  qui  ducuntur  amore. 
Galat.  IV  :  Scriptum  est ,  quia  Abraham  duos 
filios  habuit  etc.  quce  sunt  per  allegoriam  dicta , 
hcec  enim  sunt  duo  Testamenta  etc .  (1). 

Secundo  dicunt,  non  posse  ostendi  de  nos¬ 
tra  Ecclesia,  quo  tempore,  quo  loco,  per 
quem  auctorem  praecise  coeperit  etc.  non 
quod  revera  non  sit  nova,  sed  quia  non  facta 
est  simul  ista  mutatio,  sed  paulatim  irrepse¬ 
runt  errores  non  advertentibus,  imo  etiam 
dormientibus  pastoribus.  At  etiam  aliae  mu¬ 
tationes  non  factae  sunt  totae  simul,  sed  pau¬ 
latim,  ut  patet  de  Luthero,  qui  initio  non 
negabat  nisi  indulgentias  etc.  et  tamen  sci¬ 
mus  de  singulis,  quando,  et  quomodo  ortae 
sint.  Praeterea  Matth.  XIII  non  dicuntur  zi¬ 
zania  nata  dormientibus  hominibus,  sed  se¬ 
minata  dormientibus  hominibus;  mox  autem 
nata  apparuisse,  et  cognita,  fuisse.  Quomodo 
igitur  nostrae  haereses  per  mille  ferme  annos 
detectae  non  sunt?  Sane  non  solum  pastores, 
sed  etiam  Deus  valde  dormivisset,  si  per  tot 
saecula  numquam  excitassetaliquem,  qui  istis 
erroribus  resisteret.  Et  delendum  esset  ex 
Evangelio  illud  :  Ego  vobiscum  sum  usque  ad 
consummationem  saeculi  (2). 

Tertio  dicunt,  quod  licet  non  possit  osten¬ 
di,  quando  coeperit  initium  hujus  deprava¬ 
tionis,  tamen  posse  ostendi,  quando  insignis 
mutatio  facta  est.  Nam  initio  anni  600  Papa 
in  Anticbristum  aperte  mutatus  est,  quando 

(1)  Galat.  IV,  22.  —  (2)  Matth.  XXVIII,  20. 

videlicet  Romanus  Pontifex  obtinuit  a  Phoca 
Imperatore,  ut  caput  Episcoporum  dicere¬ 
tur,  et  quando  aperuit  Pantheon  templum 
omnium  Deorum.  Ita  docent  Magdeburgen- 
ses  Centur.  VII,  cap.  1.  et  concordant  pleri- 
que  adversariorum.  Nam  etiam  Theodorus 
Bibliander  in  tabulis  suse  Chronologise  initio 
anni  600  ponit  apparitionem  Antichristi ,  id 
est,  Papse  ;  et  Lutherus  in  supputatione  tem¬ 
porum,  vult  S.  Gregorium  fuisse  ultimum 
Papam ;  et  passim  Calvinistae,  et  Lutherani, 
usque  ad  primos  500.  vel  600.  annos  exten¬ 
dunt  Ecclesiae  puritatem. 

At  in  primis  post  annum  670,  diu  post  tem¬ 
pora  Phocee  celebratum  est  Concilium  VI  ge¬ 
nerale,  quod  adversarii  ut  sacrosanctum  re¬ 
cipiunt;  ut  patet  tum  ex  aliis,  tum  ex  Con¬ 
fessione  Tigurinorum,  et  ex  Centuriis  Mag- 
deburgensium ;  In  eo  autem  Concilio  praeci-  • 
puae  partes  fuerunt  Romani  Pontificis  Aga- 
thonis  ;  Nam  ejus  sententiam  per  legatos  et 
epistolas  ipsius  explicatam,  omnes  secuti 
sunt,  ut  etiam  prolixe  describunt  Centuria- 
tores  Cent.  VII,  cap.  9.  Vel  ergo  Papa  non¬ 
dum  erat  Antichristus ,  vel  tota  Ecclesia,  et 
sanctum  generale  Concilium  Antichristum 
venerata  et  secuta  est. 

Praeterea  falsum  est,  quod  Phocas  primus  ' 
tribuerit  Romano  Pontifici  nomen  capitis  Ec¬ 
clesiae.  Nam  Justinianus  senior,  qui  fere  cen¬ 
tum  annis  fuit  ante  Phocam  in  epistola  ad 
Joannem  II  Papam  disertis  verbis  vocat  eum 
caput  omnium  Ecclesiarum.  Et  hoc  idem 
habetur  in  epistola  ejusdem  Joannis  II  res- 
ponsiva  ad  Justinianum,  ubi  Papa  repetit 
summam  litterarum  Imperatoris,  et  habetur 
utraque  epistola  in  Codice  lib.  I,  tit.  1,  leg.  4 
et  6.  Nec  id  ignorabant  Centuriatores.  Nam 
Cent.  VI,  cap.  1 0,  eoi.  670.  meminerunt  le¬ 
gis  quartae  Codicis,  quae  ex  epistola  Joannis 
Papae  sumpta  est.  Itaque  contra  conscientiam 
suam  mentiuntur. 

Praeterea  ante  tempora  Justiniani  Conci¬ 
lium  Chalcedonense  in  ep.  ad  Leonem  vocat 
eum  caput  omnium  Episcoporum.  Et  ipseS. 
Leo  serrn.  1.  de  sanctis  Petro  ,  et  Paulo’,  sic 
Romam  alloquitur  :  «  Per  sacram  B.  Petri 
sedem  caput  orbis  effecta  latius  praesides  re¬ 
ligione  divina,  quam  dominatione  terrena./» 

Et  infra  :  «  Minus  est,  quod  tibi  bellicus  la¬ 
bor  subdidit,  quam  quod  pax  Christiana 
subjecit.  »  Phocas  igitur  non  primus  hoc  no¬ 
men  tribuit  Piomano  Pontifici ,  sed  primus 

compescuit  superbiam  Episcopi  Gonstanti- 
nopolitani ,  qui  se  Romano  Pontifici  aequare 
volebat. 

Ad  illud  de  Ecclesia,  quae  dicitur  Pan¬ 
theon,  dico  primo,  argumentum  esse  contra 
adversarios.  Nam  Dan.  XI  legimus,  Anti- 
christum  pugnaturum  contra  omnes  Deos, 
et  solum  in  occulto  adoraturum  Deum  Mao- 
zim.  et  II.  Thess.  II  dicitur  elevaturum  se- 
ipsum  supra  omne,  quod,  dicitur  Deus.  Ergo 
si  Papa  aperuit  templum  omnibus  Diis,  hoc 
ipso  non  est  Antichristus.  Praeterea  antequam 
templum  Pantheon  consecraretur  Deo  in 
memoriam  omnium  Sanctorum,  jam  erant 
Romae  templa  S.  Petri,  Pauli,  Laurentii,  Se- 
bastiani  etc. 

Sed  objicit  Melanchthon  in  Confessione  et 
Apolog.  art.  21.  invocationem  Sanctorum 
non  fuisse  ante  Gregorii  tempora  ;  ergo  tunc 
coepit.  Respondeo,  mendacium  esse.  Nam 
plurimi  Patres,  et  in  iis  Ambrosius  inlib.  de 
viduis,  meminerunt  invocationis  Sanctorum  : 
sed  de  Antichristo,  et  invocatione  Sanctorum 
suis  locis  fuse  disseruimus. 

Quarto,  respondet  Calvinus  in  praefat.  In- 
stit.  suam  Ecclesiam  non  esse  navam,  sed 
antiquissimam;  imo  illam  ipsam,  quam 
Christus  fundavit,  tamen  non  esse  visam  per 
multa  saecula,  et  nunc  demum  apparuisse. 
At  contra  est  argumentum  quod  facit  B.  Au¬ 
gustinus  contra  Donatistas  lib.  III  de  Bap¬ 
tismo,  cap.  2.  aut  ista  Ecclesia ,  quae  nunc 
apparuit,  antea  perierat,  et  nunc  resurrexit ; 
aut  non  perierat,  sed  tantum  latuerat,  et 
nunc  extulit  caput.  Non  Primum,  quia  tunc 
non  potuissent  renasci  ipsi,  si  mater  perie¬ 
rat.  Si  periit  :  «  Unde  ergo,  inquit,  B.  Au¬ 
gustinus,  Donatus  apparuit?  de  qua  terra 
germinavit?  ex  quo  mari  emersit?  de  quo 
coelo  cecidit?  »  Et  praeterea  falsae  erunt  pro¬ 
missiones  Christi,  Matth.  XVI  :  Portae  inferi 
non  'praevalebunt  adversus  eam.  Et  Mattaei  ul¬ 
timo  :  Ego  vobiscum  sum  usque  etc.  (1).  Non 
Secundum,  quia  tunc  vel  ista  Ecclesia  latens 
profitebatur  suam  fidem,  vel  non  profiteba¬ 
tur  ;  si  profitebatur,  ergo  non  erat  latens, 
sed  manifesta  :  et  si  manifesta,  quomodo 
nemo  advertebat?  Quomodo  non  capieban¬ 
tur,  et  coercebantur  ab  inquisitoribus  ,  qui 
longo  tempore  ante  Lutheri  aetatem  esse 
coeperunt  in  Ecclesia?  Quod  nullum  vesti¬ 
gium,  nulla  memoria  eorum  exstat  ?  Si  au¬ 
tem  non  profitebatur  fidem,  sed  vere  et  pro¬ 


prie  latebat ,  (quam  partem  ipsi  defendere 
coguntur)  ergo  illa  non  fuit  Ecclesia,  ac  pro¬ 
inde  nulla  fuit  in  mundo  vera  Ecclesia.  Nam 
ut  ipsi  dicunt,  confessio  fidei  est  nota  verae 
Ecclesiae  :  et  Rom.  X  :  Ore  confessio  fit  ad 
salutem  (2). 

Praeterea  si  ita  est ,  quomodo  apparente 
Luthero,  et  Calvino  nemo  fuit  qui  se  illis  ad¬ 
jungeret,  nisi  quos  ipsi  deceperunt?  Si  multi 
Lutherani,  et  Calvinistae  latebant,  debuis¬ 
sent  multi  praedicante  Luthero,  et  Calvino 
mox  cognoscere  socios  suos,  et  ad  eos  cur¬ 
rere  etiam  non  vocati,  at  non  ita  factum  est; 
Nam  omnes  fere  qui  sunt  Lutherani,  et  Cal¬ 
vinistae,  fatentur  se  antea  fuisse  ex  nostris, 
et  nihil  cogitasse  de  nova  illa  doctrina.  Imo 
Lutherus  ipse  fatetur,  se  aliquando  non  fuis¬ 
se  Lutheranum,  sed  Monachum  Catholicum, 
et  Missas  celebrasse  per  quindecim  annos 
serio,  ac  devote.  Vide  librum  de  Missa  an¬ 
gulari,  vel  Joannem  Cochlaeum  in  actis  Lu¬ 
theri  anni  1534.  Item  lib.  II  Lutheri  contra 
Zwinglium  ,  vel  Septicipitem  Joannis  Coch- 
lsei,  cap.  24. 

Denique,  si  ita  Ecclesia  latuisset,  ut  Calvi¬ 
nus  dicit,  sequeretur  Ecclesiam  Christi  fuisse 
pejorem  ,  et  miseriorem  omni  secta  haereti¬ 
ca,  et  ipso  etiam  populo  Judaeorum  post 
eversionem  Hierosolymae ;  quod  certe  est 
blasphemum,  cum  Deus  per  Prophetas  pas- 
sim  praedicet  gloriam  Ecclesiae,  et  pollicea¬ 
tur  se  cum  ea  semper  futurum.  Quod  illud 
sequatur,  patet ;  nam  omnis  haeretica  secta 
habuit  sua  templa,  suos  Episcopos,  sua  Sa¬ 
cramenta.  Et  similiter  Judaei  post  eversam 
Hierusalem  semper  habuerunt  aliquas  Syna¬ 
gogas,  ubi  libere  excercuerunt  suas  caere¬ 
monias,  ut  patet  ex  Gregorio  li.  VII,  epist.  5. 
nec  unquam  coacti  sunt  generaliter  adorare 
Deos  alienos.  At  Ecclesia,  quam  latentem 
fingit  Calvinus,  per  annos  fere  mille,  nulla 
habuittempla,  nulla  sacra,  nullos  Episcopos, 
nec  habuit  unum  angulum  terrae  ubi  libere 
exerceret  actus  Religionis  suae  ,  et  quod  pe- 
jus  est,  coacta  est  servire  Diis  alienis  ,  ado¬ 
rare  idola,  sacrilegiis  communicare,  quae  est 
horribilior,  et  longior  taptivitas  quam  un¬ 
quam  fuerit  Judaeorum;  imo  est  Ecclesia 
deformior  ipsis  ruinis  Synagogae. 


(1)  Matth.  XVI,  10;  XXVIII,  20.  —  (2)  Rom.  X,  10. 

Nota  tertia. 

Tertia  Nota  est  Duratio  diuturna,  nec  un¬ 
quam  interrupta.  Ecclesia  enim  dicitur  Ca¬ 
tholica,  non  solum  quia  semper  fuit,  sed 
etiam  quia  semper  erit,  juxta  illud  Dan.  II  : 
Regnum  quod  in  aeternum  non  dissipabitur .  Et 
Act.  V  :  Si  est  ex  hominibus  Concilium  hoc , 
aut  opus,  dissolvetur  ;  si  vero  ex  Deo  est ,  non 
poteritis  dissolvere.  De  haereticis  autem  S. 
Paulus  dicit  :  Sed  ultra  non  proficient  (1).  II. 
Timoth.  III  et  B.  Cyprianus  lib.  IV,  epist.  2. 
dicit  schismaticos  semper  inter  initia  fer¬ 
vere,  incrementa  vero  habere  non  posse, 
sed  statim  cum  prava  sua  aemulatione  defi¬ 
cere.  Et  B.  Augustinus  Psalm.  LVI1  in  illud: 
Ad  nihilum  devenient  tanquam  aqua  decur¬ 
rens  :  «  Non  vos  terreant,  inquit,  fratres, 
quidam  fluvii,  qui  dicuntur  torrentes.  Hye- 
malibus  aquis  implentur.  Nolite  timere  :  post 
paululum  transit,  decurrit  aqua,  ad  tempus 
perstrepit,  mox  cessabit.  Diu  stare  non  pos¬ 
sunt.  Multae  haereses  jam  emortuae  sunt,  cu¬ 
currerunt  in  rivis  suis  quantum  potuerunt, 
decurrerunt  :  siccati  sunt  rivi ,  vix  eorum 
memoria  reperitur,  vel  quia  fuerint.  » 

Jam  vero  constat  Ecclesiam  nostram  du¬ 
rasse  ab  initio  mundi  hucusque.  Vel  si  de 
statu  novi  Testamenti  loquamur,  durasse  a 
Christo  hucusque  per  1577  annos,  frustra 
eam  oppugnantibus  primo  Judaeis,  deinde 
paganis,  ultimo  haereticis;  neo  solum  du¬ 
rasse,  sed  etiam  ex  persecutionibus  crevisse. 
Ut  enim  aquae  diluvii,  palatia  regum  obrue¬ 
bant,  atque  dejiciebant,  arcam  vero  Noe 
semper  magis  ac  magis  attollebant,  ita  per¬ 
secutiones  regna  temporalia  facile  destruunt, 
Christi  regnum,  quod  est  Ecclesia  ,  non  mo¬ 
do  non  destruunt,  sed  etiam  illustrant.  Ita¬ 
que  Justinus  in  Triphone,  dicit  persecutio¬ 
nem  id  esse  Ecclesiae  ,  quod  est  vineis  puta¬ 
tio  ;  ut  enim  vineae  putatione  ad  ubertatem 
provocantur,  ita  quoque  Ecclesia  persecutio¬ 
nibus  crescit  i  et  Tertullianus  cap.  ult.  Apo¬ 
logetici  sanguinem  Martyrum  eleganter  se¬ 
men  Christianorum  vocat ,  quod  explicasse 


videtur  Leo  serm.  I.  de  SS.  Petro  et  Paulo, 
cum  ait  :  «  Non  minuitur  persecutionibus 
Ecclesia,  sed  augetur,  et  semper  Dominicus 
ager  segete  ditiore  vestitur,  dum  grana, 
quae  singula  cadunt,  multiplicata  nascun¬ 
tur.  » 

Quamvis  autem  haeretici  hujus  temporis 
non  concedant  nostram  Ecclesiam  1577  an¬ 
nis  durasse,  concedunt  tamen  durasse  sine 
ulla  interruptione  a  Gregorio  I.  hucusque, 
id  est,  annos  fere  mille.  Quod  tempus  etiam 
si  solum  esset,  adhuc  esset  longius,  quam 
fuerit  aetas  ullius  haeresis.  Sed  tamen  fal¬ 
sum  est  non  diutius  durasse  ;  ipsi  enim  non 
possunt  ostendere  per  ullam  historiam,  aut 
veterum  scripta,  factam  esse  mutationem 
religionis  in  Ecclesia  Romana  tempore  S. 
Gregorii. 

Deinde  nostram  Ecclesiam  esse  veram  Ec¬ 
clesiam  probari  potest ^tiam  hoc  argumen¬ 
to  ;  nam  ante  Lutheri  tempora,  non  erant  in 
mundo,  nisi  hae  religiones,  Paganismus,  Ju- 
daismus,  Mahumetismus,  Graecismus,  Nesto- 
rianismus,  Hussitarum  haeresis,  et  Romana 
Ecclesia.  Sed  certum  est  non  fuisse  veram 
Ecclesiam  Christi  apud  ullam  ex  praedictis 
sectis,  ut  etiam  Lutherani  fatentur,  ergo 
fuit  apud  Romanam  Ecclesiam,  aut  certe  pe¬ 
riit  de  mundo  omnis  vera,  et  visibilis  Ec¬ 
clesia  ;  quod  non  posse  fieri,  supra  docui¬ 
mus.  At  vero  sectae  omnes  haereticae  brevi 
defecerunt  praeter  eas,  quae  nunc  exortae 
sunt. 

Refert  Theodoretus  in  lib.  de  haereticis 
fabulis,  septuaginta  sex  diversas  haereses  us¬ 
que  ad  sua  tempora  exortas ;  et  libro  III 
ejusdem  operis  testatur  omnes  illas  extinc- 
tas  fuisse,  paucissimis  exceptis.  Augustinus 
in  lib.  de  haeresibus  numerat  88  haereses, 
ex  quibus  plurimas  periisse  testatur  in  ex¬ 
positione  Psalm.  LVU.  Nos  numeramus  us¬ 
que  ad  tempora  Lutheri  200  haereticorum 
diversissimas  familias  :  ex  his  autem  non 
supersunt,  nisi  reliquiae  quaedam  Nestoria- 
norum,  et  Eutychianorum  in  Oriente ;  et 
Hussitarum  in  Bohemia;  reliquae  omnes 
funditus  interierunt.  Et  mirabilis  valde  est 
in  hac  re  providentia  Dei,  quod  fuerint  hac¬ 
tenus  usque  ad  Lutheri  tempora,  ut  mini¬ 
mum  200  haeresiarchae  ,  quorum  multi  ha¬ 
buerunt  multos  Episcopos,  multas  Ecclesias, 
multos  potentissimos  Patronos,  et  Imperato¬ 
res,  et  Reges,  et  scripserunt  libros  innume- 


(1)  Dan.  II,  44;  Act.  V$  38  et  35;  II.  Tim.  III*  9. 


372 


LIBER  IV. 


rabiles,  ut  viderentur  numquam  posse  defi¬ 
cere;  et  tamen  ita  defecerunt,  ut  jam  non 
supersint  nec  ipsi,  nec  libri  eorum,  nec  dog¬ 
mata,  nec  nomina,  aut  vestigia  ulla,  nisi  in 
libris  Catholicorum.  Itaque  si  Catholici  non 
scripsissent  eorum  nomina  in  suis  libris,  nes¬ 
ciremus  quidem  eos  fuisse  unquam  in  hoc 
mundo. 

Quam  firmis  radicibus  nixa  videbatur  hae- 
resis  Ariana  temporibus  Athanasii  et  Hila- 
rii?  At  nunc  ubi,  quaeso,  est?  Evanuit  velut 
pulvis,  quem  projicit  ventus  a  facie  terrae. 
Ante  annos  ducentos  regnabat  in  Gallia  hae- 
resis  Albigensium,  quae  praeter  vires  doctri¬ 
nae,  magis  abundabat  copiis  militum  ,  et  po¬ 
tentia,  quam  nunc  haeresis  Calvinistarum,  ut 
cognosci  potest  ex  lib.  VI  Pauli  iEmilii  de 
rebus  Gallorum  ;  et  tamen  ubi  nunc  sunt  Al- 
-  bigenses?  Quotusquisque  est,  qui  eos  vel  no¬ 
minari  audierit? 

Porro  Lutherani  vfx  nati  arescere  coepe¬ 
runt  :  coepit  regnum  Lutheri  anno  1517  ;sed 
vix  septem  annis  pacifice  regnavit.  Nam  an¬ 
no  1525,  surrexit  Zwinglius,  et  post  duos 
alios  annos  surrexerunt  Anabaptistae,  qui 
majorem  partem  Lutheranorum  a  Luthero 
separatam  ad  se  traxerunt.  Qui  vero  manse¬ 
runt  Lutherani,  ita  immutarunt  Lutheri  doc¬ 
trinam,  ut  vix  ulli  jam  inveniantur  puri  Lu¬ 
therani.  De  quo  graviter  conqueritur  Illyri¬ 
cus  in  praefationibus  omnium  Centuriarum. 

Sed  nec  Zwinglius  diu  regnavit.  Nam  an¬ 
no  1538  surrexit  Calvinus,  qui  ita  brevi  in¬ 
valuit,  ut  vix  pauca  quaedam  oppida  Helve¬ 
tiorum  Zwinglianis  reliquerit.  Ipsi  quoque 
Calvinistae  per  Libertinos  in  Gallia,  per  Tri- 
nitarios  in  Polonia,  et  Samosatenos  in  Tran- 
sylvania,  quotidie  magis  ad  paucitatem  re¬ 
diguntur. 

Porro  Calvinus,  ut  erat  sagax,  regnum 
suum  non  fore  diuturnum  praevidit  et  prae¬ 
dixit  in  praefatione  Catechismi  Genevensis, 
quem  ad  Ministros  in  Frisia  Orientali  misit : 
«  De  posteritate,  inquit,  ego  sic  sum  anxius, 
ut  tamen  vix  cogitare  audeam.  Nisi  enim 
mirabiliter  Deus  e  coelo  succurrerit,  videre 
mihi  videor  extremam  barbariem  impen¬ 
dere  orbi.  Atque  utinam  non  paulo  postsen- 
tiant  filii  nostri  fuisse  hoc  verum  potius  va¬ 
ticinium,  quam  conjecturam.  »  Quae  Calvini 
anxietas  satis  aperte  declarat  sectam  ipsius 
rem  esse  plane  humanam,  non  spiritu  Dei, 
sed  industria  quadam,  atque  artificio  huma¬ 


no  excogitatam,  ac  denique  longissime  ab¬ 
esse  a  spiritu  ejus,  qui  dixit  :  Super  hanc  pe¬ 
tram  aedificabo  Ecclesiam  meam,  et  portae  in¬ 
feri  non  praevalebunt  adversus  eam  (1). 

Centuriatores  quoque  in  praefatione  se¬ 
cundae  Centuriae  idem  vaticinantur  de  suo 
Lutherismo  :  «  Maximae,  inquiunt,  in  doc¬ 
trina  variationes,  et  inclinationes  impendere 
videntur;  et  sic  merentur  hominum  peccata, 
quae  fiunt  in  dies  atrociora.  Ac  tempora  qui¬ 
dem  Germanici  Prophetae  Martini  Lutheri, 
cujus  voce  et  ministerio  lux  Evangelii  quasi 
e  tenebris  ZEgyptiacis  revocata  est,  prope- 
modum  Apostolorum  aetati  respondent.  Nunc 
vero  ipso  sublato,  quasi  alteram  Evangelii 
aetatem  ingressi  sumus,  ubi  plures  phana- 
tismi  incipiunt  pullulare,  et  paulatim  regna¬ 
re.  »  Et  in  praefatione  Gentur.  Y,  postquam 
ostenderunt  praecipuos  articulos  de  libero 
arbitrio,  de  fide  justificante,  de  bonis  ope¬ 
ribus,  non  defendi  amplius  a  Lutheranis  plu¬ 
rimis  Lutheriee,  sed  Papistice,  subjungunt  : 
«  Periit  jam,  idque  repente,  veritas  patefac¬ 
ta.  Philosophia,  Papismus  et  aliae  sectae 
longe  lateque  in  templo  Dei  primam  cathe¬ 
dram  occupant.  » 

Concludimus  ergo  cum  S.  Hieronymo  iii 
extremo  Dialogo  adversus  Luciferianos  : 
«Brevem,  inquit,  apertamque  animi  mei 
sententiam  proferam,  in  illa  esse  Ecclesia 
permanendum,  quae  ab  Apostolis  fundata, 
usque  ad  diem  hanc  durat.  »  Et  cum  S.  Au¬ 
gustino  lib.  de  utilitate  credendi,  cap.  17.  : 
«  Dubitabimus,  inquit,  nos  illius  Ecclesiae 
concedere  gremio,  quae,  ab  Apostolica  sede 
per  successiones  Episcoporum  frustra  haere¬ 
ticis  circumlatrantibus  culmen  auctoritatis 
obtinuit?  » 


CAPUT  VII. 

Nota  quarta. 

Quarta  nota  est  Amplitudo,  sive  multitu¬ 
do,  et  varietas  credentium.  Ecclesia  enim 
vere  Catholica  non  solum  debet  amplecti 
omnia  tempora,  sed  etiam  omnia  loca,  om¬ 
nes  nationes,  omnia  hominum  arenera.  Sic 
enim  explicat,  quid  sit  esse  Catholicum,  Yin- 


0)  Matth.  jSCVI,  18. 

centius  Lirinensis  in  suo  commonitorio,  ubi 
dicit,  eos  proprie  esse  Catholicos,  qui  tenent 
id,  quod  semper,  quod  ubique,  quod  ab  om¬ 
nibus  creditum  est.  Et  sic  praedictum  erat 
Psal.  II  :  Dabo  tibi  gentes,  hcereditatem  tuam, 
et  possessionem  tuam ,  terminos  terree.  Et  Psal. 
LXXI  :  Dominabitur  a  mari  usque  ad  mare 
etc.  (1)  Et  Dominus  ipse  Luc.  ult.  et  Act.  I, 
dicit  praedicandum  Evangelium  in  omnes 
gentes  initio  facto  a  Hierusalem. 

Sunt  autem  aliqua  observanda,  antequam 
ex  haec  Nota  argumentum  depromamus. 
Primum  est  ex  Augustino  lib.  de  unitate  Ec¬ 
clesiae,  cap.  6.  et  Beda  in  cap.  VI  Cant.  ut 
Ecclesia  sit  Catholica,  in  primis  requiri,  ut 
non  excludat  ulla  tempora,  loca,  vel  homi¬ 
num  genera ;  in  quo  distinguitur  a  Syna¬ 
goga,  quae  erat  Ecclesia  particularis,  non 
Catholica,  quia  erat  alligata  uni  tempori,  id 
est,  usque  ad  adventum  Messiae,  item  Uni 
loco,  id  est,  templo  Salomonis,  extra  quod 
non  poterant  sacrificare ;  et  uni  familiae,  id 
est,  filiis  Jacob. 

Secundo,  nota  ex  Augustino  epist.  80.  ad 
Hesychium,  ut  sit  Ecclesia  Catholica,  non 
requiri,  ut  sit  in  omnibus  locis  totius  mundi, 
sed  tantum,  ut  innotescat  omnibus  provin¬ 
ciis,  et  in  omnibus  fructificet,  ita  ut  in  om¬ 
nibus  provinciis  aliqui  sint  de  Ecclesia ;  Do¬ 
nec  enim  hoc  fiat,  non  veniet  dies  Domini, 
ut  patet  ex  Matth.  XXIV. 

Tertio  ex  Driedone  lib.  IV,  cap.  2.  par. 2. 
deEccles.  dogmat.  nota,  non  requiri,  ut  hoc 
fiat  simul,  ita  ut  uno  tempore  in  omnibus 
provinciis  necessario  esse  oporteat  aliquos 
fideles  :  satis  enim  est,  si  fiat  successive.  Ex 
quo  id  sequitur,  quod  si  sola  una  provincia 
retineret  veram  fidem,  adhuc  vere  et  pro¬ 
prie  diceretur  Ecclesia  Catholica,  dummo¬ 
do  clare  ostenderetur,  eam  esse  unam  et 
eamdem  cum  illa,  quae  fuit  aliquo  tempore, 
vel  diversis  in  toto  mundo,  quemadmodum 
nunc  quaelibet  Dioecesis  dicitur  Catholica, 
quia  est  continuata  cum  aliis,  quae  faciunt 
unam  Ecclesiam  Catholicam . 

At,  inquies,  hoc  est  incidere  in  errorem 
Petiliani,  et  Donatistarum,  qui  dicebant.  Ec¬ 
clesiam  quidem  fuisse  in  toto  orbe,  sed  pos¬ 
tea  periisse,  ex  omnibus  provinciis,  et  in 
sola  Africa  remansisse,  quos  Augustinus  re¬ 
prehendit  Psalm.  GI,  conc.  2.  Respondeo, 
Donatistas  errasse  in  duobus.  Primum,  quod 
vellent,  Ecclesiam  tantum  fuisse  in  Africa, 

(1)  Psal.  II,  8  ;  LXXI,  8. 


eo  tempore,  quo  manifeste  in  toto  mundo 
adhuc  fructificabat.  Secundo,  quod  suam 
Ecclesiam  Africanam  non  poterant  conti¬ 
nuare  cum  illa,  quae  in  toto  orbe  fuerat;  nam 
in  illa  semper  fuerunt  boni  et  mali,  ut  Au¬ 
gustinus  probat,  ipsi  autem  non  volebant 
nisi  bonos. 

Ultimo,  nota,  quod  etsi  Ecclesia  non  ne¬ 
cessario  debuit  simul  esse  in  omnibus  locis, 
tamen  hoc  tempore  debet  necessario  vel  es¬ 
se,  vel  fuisse  in  majori  parte  orbis  terree. 
Nam  Ecclesia  omnium  consensu,  etiam  hae¬ 
reticorum,  jam  senuit;  si  ergo  in  sua  ado¬ 
lescentia  et  juventute  non  crevisset,  quo¬ 
modo  nunc  in  senectute  cresceret?  Oportet 
igitur,  ut  jam  creverit,  atque  occupaverit,  si 
non  totum  orbem  terrarum,  at  certe  magnam 
partem. 

Jam  vero  nostram  Ecclesiam  maximam 
partem  orbis  occupasse,  et  esse  vere  Catho¬ 
licam,  ita  probatur.  Nam  tempore  Apostolo¬ 
rum  in  toto  mundo  fructificare  coepit ,  ut 
Paulus  dicit  Cor.  I.  Item  tempore  Irensei 
erat  sparsa  per  totum  orbem,  id  est,  per 
omnes  provincias  tunc  cognitas,  id  quod 
ipse  refert  lib.  I,  cap.  3.  Idem  postea  refert 
de  suo  tempore  Tertullianus  lib.  contra  Ju- 
deeos,  cap.  3.  Idem  postea  Cyprianus  lib.  de 
unitate  Ecclesiae.  Idem  postea  Athanasius 
lib.de  humanitate  Verbi.  Idem  posteaChry- 
sostomus  et  Hieronymus  in  cap.  XXIV  Matt. 
et  Augustinus  in  epist.  78  et  80.  ad  Hesy¬ 
chium,  necnon  Theodoretus  in  lib.  de  legi¬ 
bus,  et  Leo  Magnus  serm.  1.  de  sanctis  Pe¬ 
tro  et  Paulo,  ac  S.  Prosper,  qui  in  lib.  de 
ingratis,  ita  cecinit  : 


Sed  haec  fortasse  non  negabunt  adversa¬ 
rii.  At  nos  idem  ostendemus  de  posteriori¬ 
bus  temporibus.  Tempore  B.  Gregorii  Eccle¬ 
siam  nostram  fuisse  in  toto  orbe  terrarum, 
planum  est,  ut  supra  etiam  adnotavimus  ex 
epist.  ipsius  Gregorii  ad  Episcopos  Orientis, 
Africae,  Hispaniae,  Galliae,  Anglise,  Siciliae. 
Item  ex  Beda  in  cap. VI  Canticorum,  necnon 
ex  Bernardo,  qui  disputans  coram  Rege  Si¬ 
ciliae  Rogerio,  asserebat,  Romano  Pontifici 
suo  tempore  paruisse  Orientem  et  Occiden- 


Sedes  Roma  Petri,  quse  pastoralis  honoris, 
Facta  caput  mundo,  quidquid  non  possidet 

armis, 

Relligione  tenet. 


# 


374 


LIBER  IV. 


tem  totum,  item  Franciam,  Germaniam, 
Angliam,  Iberos,  et  plurimas  barbaras  na¬ 
tiones.  Vide  vitam  S,  Bernardi  lib,  II, 
cap.  7. 

Denique,  nostro  tempore  Ecclesia  Romana 
praeter  Italiam  et  Hispaniam  totam,  praeter 
Galliam  fere  totam  ,  praeter  Germaniam, 
Angliam,  Poloniam,  Bohemiam,  Hungariam, 
Graeciam,  Syriam,  Aithiopiam,  Aegyptum, 
in  quibus  multi  inveniuntur  Catholici,  in  ipso 
novo  orbe  habet  Ecclesias  sine  admistione 
haereticorum,  in  omnibus  quatuor  partibus 
mundi;  ad  Orientem,  in  Indiis;  ad  Occiden¬ 
tem,  in  America  ;  ad  Septentrionem,  in  Ja- 
ponia;  ad  Meridiem,  in  Brasilia,  et  exteriore 
parteAfricae.  At  sectae  haereticae  nunquam 
totum  orbem,  aut  certe  dimidiam  ejus  par¬ 
tem  occuparunt. 

Secta  Mahumeti,  cum  haeresibus  Nestorii 
et  Eutychetis,  quae  adhuc  vigent  in  Oriente, 
nunquam  ad  Occidentem  transierunt.  Haere- 
ses  autem  Lutheranorum  nunquam  transie¬ 
runt  mare,  nec  Asiam,  aut  Africam,  Aegyp¬ 
tum,  aut  Graeciam  viderunt.  Ex  quo  intelli- 
gimus  illustre  esse  mendacium,  quod  ha¬ 
betur  in  principio  praefationis  Concordiae 
Lutheranorum,  anno  1380  editae  :  dicunt 
enim,  Confessionem  Augustanam  in  toto  or¬ 
be  terrarum  percrebuisse,  et  in  ore  et  ser¬ 
mone  omnium  esse  coepisse.  At  ex  tribus 
partibus  orbis  terrae,  duae  majores,  Asia  et 
Africa,  nec  nomen  hujusConfessionis  audie¬ 
runt.  In  Europa  multae  provinciae  :  ut  tota 
Graecia,  Italia,  Hispania,  vel  nesciunt  quid 
sit  Confessio  Augustana,  vel  execrantur; 
Gallia^  Helvetia  et  Britannia,  non  recipiunt, 
nisi  nomine  tenus;  imo  rara  est  civitas,  quae 
ab  una  aliqua  secta  haeretica  tota  possidea¬ 
tur.  Et  quamvis  videantur  haeretici  hoc  tem¬ 
pore  magnam  partem  Septentrionis  obtine¬ 
re,  tamen  non  tenentur  omnia  illa  loca  ab 
una  secta,  sed  a  plurimis,  quae  inter  se  non 
minus  pugnant,  quam  nobiscum. 

Itaque  pulchre  August.  in  lib.  de  pastor, 
cap.  8  docet,  Ecclesiam  esse  ubique,  et  hae- 
resim  ubique.  Sed  Ecclesiam  esse  unam  et 
eamdem  ubique,  haereses  autem  non  eas¬ 
dem,  sed  diversissimas,  quae  se  invicem  non 
noverunt,  et  proinde  nullam  earum  esse  Ca¬ 
tholicam.  Quocirca  recte  eas  comparat  sar¬ 
mentis  praecisis,  quae  ubi  cadunt,  cum  prae¬ 
ciduntur,  ibi  manent.  Cum  interim  Ecclesia 
tanquam  vitis  viva,  ubique  palmites  suos 
extendat.  Hinc  etiam  ipse  passim  hoc  argu¬ 
mento  utitur,  ut  lib,  contra  epist.  fundam. 


cap.  4.  et  de  utilitate  credendi,  cap.  14  et  17. 
et  alibi. 

Neque  sperare  possunt  haeretici,  sectam 
suam  aliquando  occupaturam  esse  totum  or¬ 
bem  :  Nam  non  debet  nunc  incipere  Eccle¬ 
sia  crescere,  cum  jam  senuerit,  ut  supra  di¬ 
ximus.  Et  si  Augustinus  absurdissimum  cen- 
suit,  quod  haeresis  Donatistarum  post  annum 
Domini  300  ex  Carthagine  esset  propagan¬ 
da  in  omnem  terram,  libro  de  unitate  Eccle¬ 
siae,  cap.  14  et  15.  quanto  magis  absurdum 
erit  nunc  post  annum  1577  Haeresim  Luthe- 
ranam  vel  Calvinianam  ex  Wittemberga  vel 
Geneva  in  omnem  terram  esse  diffunden¬ 
dam? 

CAPUT  VIII. 

Nota  quinta. 

Quinta  nota  est  Successio  Episcoporum  in 
Romana  Ecclesia  ab  Apostolis  deducta  us¬ 
que  ad  nos;  hinc  enim  dicitur  Apostolica. 
Ac  propterea  omnes  veteres  hac  successio¬ 
ne,  tanquam  argumento  evidentissimo  usi 
sunt  ad  veram  Ecclesiam  ostendendam.  Ire- 
naeus  lib.  III,  c.  3.  enumerat  Episcopos  Ro¬ 
manos  a  Petro,  usque  ad  Eleutherium,  qui 
suo  tempore  sedebat.  Ac  dicit,  per  hanc 
successionem  confundi  omnes  haereticos. 
Tertullianus  in  lib.  de  praescript. :  «Cedant, 
inquit,  haeretici  origines  Ecclesiarum  sua¬ 
rum,  evolvant  ordinem  Episcoporum  suo¬ 
rum,  ita  per  successionem  ab  initio  decur¬ 
rentem,  ut  primus  ille  Episcopus  aliquem  ex 
Apostolis,  vel  Apostolicis  viris  habuerit  auc¬ 
torem  et  antecessorem.  Hoc  enim  modo  Ro¬ 
manorum  Ecclesia  Clementem  a  Petro  ordi¬ 
natum  refert.  »  Confingant  tale  aliquid  hae¬ 
retici.  Eusebius  in  historia  et  in  Chronico, 
et  Hieronymus  ac  Prosper,  qui  Chronicum 
Eusebii  continuarunt,  diligentissime  anno¬ 
tant  successionem  Romanorum  Episcopo¬ 
rum,  ut  inde  continuatio  Ecclesiae  manifesta 
sit.  Epiphanius  haeres.  27.  quae  est  Carpo- 
cratis,  enumerat  ordine-Pontifices  Romanos, 
et  subjungit  :  «  Et  ne  quis,  inquit,  miretur, 
quod  tam  exacte  singula  recensemus.  Per 
haec  enim  semper  claritas  ostenditur.  » 

Optatus  Milevitan.  lib.  II  contra  Parme- 
nianum,  enumerat  omnes  Romanos  Pontifi¬ 
ces  a  Petro  usque  ad  Siricium,  qui  tunc  se- 

ciebat,  ut  ostendat  non  esse  Ecclesiam  apud 
Donatistas,  qui  per  similem  successionem 
ad  Apostolos  ascendere  non  poterant,  et 
subdit :  «  Vos,  inquit,  vestrae  cathedrae  ori¬ 
ginem  ostendite,  qui  vobis  vultis  sanctam 
Ecclesiam  vendicare.  » 

Denique  Augustinus  in  epist.  165.  ad  Ge¬ 
nerosum,  ad  eumdem  finem  enumerat  Pon¬ 
tifices  Romanos  a  Petro  usque  ad  Anasta¬ 
sium,  qui  tunc  sedebat.  Et  in  Psalmo  con¬ 
tra  partem  Donati  :  «  Numerate,  inquit,  Sa¬ 
cerdotes,  vel  ab  ipsa  sede  Petri,  et  in  ordi¬ 
ne  illo  Patrpm,  quis  cui  successerit,  videte. 
Ipse  est  petra,  quam  non  vincunt  superbse 
inferorum  portae.  »  Et  lib.  contra  epist.  fun¬ 
damenti,  cap.  4.  :  «  Tenet  me,  inquit,  in 
Ecclesia  ab  ipsa  sede  Petri  Apostoli,  cui 
pascendas  oves  suas  Dominus  commenda¬ 
vit,  usque  ad  praesentem  Episcopatum  suc¬ 
cessio  Sacerdotum.  » 

Si  ergo  veteres  tanti  fecerunt  ad  veram 
Ecclesiam  ostendendam  continuationem  12, 
vel  20,  vel  40  Pontificum,  quanti  nos  facere 
debemus  continuationem  non  interruptam 
Pontificum  200  et  amplius?  praesertim  cum 
videamus  defecisse  alias  Apostolicas  sedes, 
Antiochenam,  Alexandrinam  et  Hierosoly¬ 
mitanam,  in  quibus  posteaquam  a  Persis, 
vel  Saracenis,  ea  loca  Romanis  adempta 
sunt,  quod  accidit  ante  annos 900,  aut  nulla, 
aut  obscurissima  fuit  successio.  Et  in  ipsa 
urbe  Roma  toties  mutatam  esse  formam 
temporalis  dominii  ,  nunc  Imperatoribus, 
nunc  Regibus  Gothorum ,  nunc  Exarchis 
Graecorum,  nunc  etiam  Consulibus,  sive  jus¬ 
te,  sive  injuste  dominantibus,  et  ipsam  ur¬ 
bem  aliquoties  eversam,  et  tamen  sedem  Pe¬ 
tri  nunquam  defecisse,  neque  eversam  fuis¬ 
se,  sed  immobilem  semper  permansisse. 

Sed  ut  vis  hujus  argumenti  melius  intel- 
ligatur,  aliqua  notanda  sunt.  Primum  est, 
non  posse  ullo  modo  Ecclesiam  esse  sine 
Pastoribus  et  Episcopis,  ut  recto  docet  Cypr. 
in  epist.  9.  lib.  IV,  ubi  dicit,  Ecclesiam  esse 
plebem  Episcopo  adunatam,  et  Episcopum 
esse  in  Ecclesia,  et  Ecclesiam  in  Episcopo. 
Quare  Hieron.  in  lib.  cont.  Luciferianos  : 
«  Ecclesia,  inquit,  non  est,  quae  non  habet 
Sacerdotes.  »  Id  quod  aperte  probatur  ex 
Paulo  Ephes.  IV  :  Et  ipse  dedit  quosdam  qui¬ 
dem  Apostolos ,  quosdam  autem  Prophetas ,  alios 
Pastores  et  Doctores  ad  consummationem  Sanc¬ 
torum,  in  cedificationem  coiporis  Christi ,  donec 


occurramus  omnes  etc.  (1)  Ubi  docet  Aposto¬ 
los,  futuros  pastores  in  Ecclesia  usque  ad 
diem  judicii;  Tunc  enim  occurremus  Domi¬ 
no  in  unitate  fidei,  in  virum  perfectum,  in 
mensuram  aetatis  plenitudinis  Christi.  Esse 
autem  Episcopos  Pastores  hujus  gregis,  do¬ 
cet  idem  Apostolus,  apud  Lucam  Act,  XX  ; 
Attendite  vobis  et  universo  gregi,  in  quo  vos 
Spiritus  sanctus  posuit  Episcopos  regere  Ec¬ 
clesiam  Dei  (2).  Sed  nec  Lutherus  id  negat, 
quin  potius  in  lib.  de  Eccl.  et  Cone,  inter 
notas  Ecclesiae  ponit,  habere  veros  pastores. 
Ex  quo  sequitur,  eam  non  esse  veram  Eccle¬ 
siam,  quae  aut  nullos,  aut  non  veros  habet 
pastores. 

Nota  secundo,  illos  solos  in  Ecclesia  sem¬ 
per  habitos  fuisse  veros  Episcopos,  qui  ab 
Apostolis  per  legitimam  successionem  et  or¬ 
dinationem  descendisse  ostendebantur.  Om¬ 
nes  autem  alios  fures  et  latrones,  quippe 
qui  non  per  ostium  intrassent,  sed  ascen¬ 
dissent  aliunde  :  Nam  constat,  Christum,  a 
quo  Ecclesia  novi  Testamenti  coepit,  duode¬ 
cim  Apostolos  tantum  elegisse  Episcopos  et 
Sacerdotes,  et  eis  commisisse  omnem  aucto¬ 
ritatem  pascendi  et  gubernandi  Ecclesiam  ; 
Apostolos  autem  postea  elegisse  atque  ordi¬ 
nasse  alios  Episcopos,  et  eis  tradidisse  simi¬ 
lem  potestatem,  alios  deinceps  ordinandi  : 
Id  quod  ex  historiis  non  solum  antiquis  Eu- 
sebii  et  similium,  sed  etiam  ex  ipsis  Centu¬ 
riis  Magdeburgensium  aperte  ostenditur.  Et 
hinc  est  qued  Paulus,  qui  extra  ordinem 
Apostolus  a  Christo  post  ascensionem  in  coe¬ 
lum  factus  est ;  non  fuisset  agnitus  in  Eccle¬ 
sia  pro  tali,  nisi  prius  in  Ecclesia  baptizatus 
fuisset,  et  ab  Apostolis  dexteras  accepisset ; 
imo  et  ab  illis  ordinatus  fuisset,  ut  patet  ex 
Act.  IX  et  XIII  et  Gal.  I.  Itaque  sicut  in  po¬ 
pulo  Testamenti  veteris,  qui  per  carnalem 
generationem  propagabatur,  nulli  erant  de 
populo  illo  Dei,  nisi  qui  descendebant  a  duo¬ 
decim  filiis  Jacob  ;  nulli  Sacerdotes,  nisi  qui 
descendebant  a  Levi  per  Aaron.  Et  idcirco 
diligentissime  tunc  conservabantur  genealo¬ 
giae,  ut  patet  ex  toto  veteri  Testamento  :  ita 
in  populo  Testamenti  novi,  qui  spirituali  ge¬ 
neratione  multiplicantur,  nulli  sunt  Chris¬ 
tiani,  nisi  per  Apostolos,  vel  eorum  succes¬ 
sores,  aut  ab  eis  missos ,  conversi ;  nulli 
sunt  Christiani,  nisi  *per  Apostolos,  vel  eo¬ 
rum  successores,  aut  ab  eis  missos,  conver¬ 
si  ;  nulli  Episcopi,  nisi  qui  eisdem  legitime 


(1)  Eph.  IV,  11  et  12.  —  (2)  Act.  XX,  28. 

succedunt,  et  ideo  tam  diligenter  annotan¬ 
tur  a  nostris  Episcoporum  successiones. 

Nota  tertio,  duo  requiri,  ut  aliquis  Epis¬ 
copus  dicatur  ab  Apostolis  legitime  descen¬ 
dere,  et  proinde  esse  legitimus  Episcopus. 
Unum  est  successio,  alterum  est  ordinatio. 
Quantum  ad  successionem,  id  requiritur,  ut 
is  qui  verus  Episcopus  haberi  cupit,  succe¬ 
dat  alicui  Apostolo,  quomodo  Clemens  suc¬ 
cessit  Petro,  et  Polycarpus  Joanni,  vel  certe 
ut  succedat  alicui,  quem  aliquis  Apostolus 
fecerit  Episcopum,  quomodo  Ignatius  suc¬ 
cessit  Evodio,  et  Anianus  Marco,  quos  Petrus 
fecerat  Episcopos,  vel  demum,  si  Episcopa¬ 
tus  est  novus,  ut  fiat  Episcopus  ab  eo,  qui 
habet  Apostolicam  auctoritatem,  qui  est  so¬ 
lus  Rom.  Pontifex.  Nam,  ut  B.  Augustinus 
scribit  in  epist.  162.  in  Romana  Ecclesia 
semper  viguit  Apostolicae  Cathedrae  princi¬ 
patus. 

Ratio  hujus  est,  quia  institutio  novorum 
Episcopatuum  non  potest  pertinere  ad  ullum, 
qui  habeat  definitam  regionem,  quales  sunt 
Episcopi  particulares,  sed  ad  eum,  qui  toti 
Ecclesiae  praeest,  et  cui  proprie  cura  incum¬ 
bit  Ecclesiam  propagandi,  quales  fuerunt 
omnes  Apostoli.  Petrus  quidem  ex  officio,  et 
caeteri  ex  delegatione,  et  quicumque  aliter 
intrat,  non  est  de  Ecclesia  Apostolica,  cum 
non  possit  ostendere  originem  suam  ab  Apos¬ 
tolis.  Nec  tamen  ob  id  negamus,  quin  etiam 
Patriarchae  et  Metropolitani  aliquando  pos¬ 
sint  novos  Episcopatus  erigere,  quod  sanc¬ 
tum  Athanasium  in  Oriente;  et  sanctum  Bo- 
nifacium  in  Germania  fecisse  constat ;  modo 
a  sede  Apostolica  facultatem  habuerint. 

Quantum  ad  ordinationem  autem,  requi¬ 
ritur,  ut  qui  sit  Episcopus,  ordinetur  a  tri¬ 
bus  Episcopis,  qui  et  ipsi  sint  ab  aliis  ordi¬ 
nati,  et  illi  ab  aliis,  donec  ad  Apostolos  ve¬ 
niatur.  Id  clare  habetur  Canon  I  Apostolo¬ 
rum,  ubi  praecipitur,  ut  Episcopus  ordinetur 
a  duobus  vel  tribus  Episcopis,  id  est,  a  duo¬ 
bus  assistentibus  Metropolitano,  vel  a  pluri¬ 
bus.  Item  Anacletus  epist.  2.  docet,  Jacobum 
ordinatum  luisse  Episcopum  Hierosolymae,  a 
Petro,  Jacobo,  et  Joanne,  et  eodem  modo  a 
tribus,  ut  minimum,  omnes  alios  ordinari 
debere.  Idem  habetur  in  Concilio  Nicaeno  I, 
cap.  4.  et  in  Carthag.  IV,  cap.  2.  Imo  Apos¬ 
tolus  hoc  ipsum  indicat,  cum  I.  Tim.  IV 
scribit  :  Noli  negligere  gratiam  quce  in  te  est , 
quae  data  est  tibi  cum  impositione  manuum 


Presbyterii  (1)  :  Siquidem  nomine  Presbyte¬ 
rii  intelligit  coetum  Episcoporum,  qui  simul 
cum  ordinante  imponebant  manus  super  ca¬ 
put  ordinandi,  ut  exponunt  Chrysostomus, 
Theophylactus,  et  QEcumenius  :  Neque  mi¬ 
rum  est,  Episcoporum  coetum  vocari  Pres¬ 
byterium  ;  nomen  enim  Presbyteri  commu¬ 
ne  erat  olim  Presbyteris  et  Episcopis,  ut 
patet  ex  epist.  Irenaei  ad  Victorem,  quae  est 
apud  Eusebium  lib.  V  hist.  cap.  24.  Ubi  Ire- 
nseus  vocat  Presbyteros  Romanos  Pontifices, 
Victorem,  Aniceturn,  Pium,  Telesphorum  et 
Xystum.  Itaque  dubium  esse  non  potest, 
quin  requirantur  ordinarie  tres,  ut  minimum, 
Episcopi,  ad  novi  Episcopi  ordinationem, 
nisi  forte  ex  dispensatione  cum  uno  Episco¬ 
po  ordinante  adsint  Abbates  infulati,  qui  vi¬ 
cem  Episcoporum  gerant,  ut  aliquando  fieri 
solet  ob  Episcoporum  raritatem. 

Nota  quarto,  antiquos  haereticos  consue¬ 
visse,  ut  plurimum  Ecclesiam  imitari  in  or¬ 
dinatione  Episcoporum,  ut  patet  ex  Cypriano 
I.  lib.  epist.  3.  et  Augustin.  epist.  163.  et 
ideo  sanctos  Patres  non  reprehendisse  in  eis, 
nisi  defectum  successionis,  et  ex  eo  solum 
probasse  ,  eos  non  esse  veros  Episcopos, 
quippe  qui  ad  Ecclesiam  Apostolicam  non 
pertinerent,  cum  ab  Apostolis  per  successio¬ 
nem  non  ducerent  originem.  Nostri  autem 
temporis  haeretici  neutrum  habent,  id  est, 
nec  ordinationem  ,  nec  successionem ,  et 
propterea  longe  inverecundius,  quam  ulli 
unquam  alii  haeretici,  sibi  nomen  et  munus 
Episcopi  usurpant. 

Ex  quo  argumentum  insolubile  sumitur 
hoc  modo.  Ecclesia  non  potest  esse  sine 
Episcopis,  ut  ostendimus.  Apud  Lutheranos 
non  sunt  Episcopi,  nam  non  habent  ordina¬ 
tionem,  nec  successionem  ab  Apostolis  :  igi¬ 
tur  apud  eos  non  est  Ecclesia.  Et  quidem 
quod  nec  Lutherus,  qui  habitus  est  Episco¬ 
pus  Wirtembergensis ,  nec  Zwinglius,  qui 
habitus  est  Episcopus  Tigurinus,  nec  QEco- 
lampadius,  qui  in  ipso  sepulchri  Elpitaphio 
vocatur  primus  Basileae  Episcopus,  nec  Cal¬ 
vinus,  qui  dictus  est  Episcopus  Genevensis, 
nec  ulli  alii  ordinati  sint  a  tribus  Episcopis, 
neque  ex  dispensatione  ab  uno,  assistentibus 
Abbatibus,  notissimum  est,  nec  ipsi  negant. 
Ergo  saltem  Patribus  Nicaeni  et  Carthagi¬ 
niensis  Concilii,  imo  et  ipsis  Apostolis,  qui 
statuerunt,  Episcopum  a  tribus  Episcopis 
debere  ordinari,  isti  non  sunt  Episcopi,  eis- 


(1)  I.  Tim.  IV,  14. 

que  convenit,  quod  Cyprianus  lib.  de  sim¬ 
plicitate  Praelatorum  ait  :  « Ii  sunt,  qui  se 
ultro  apud  temerarios  convenas  sine  divina 
dispositione  praeficiunt,  qui  se  Praepositos 
sine  ulla  ordinationis  lege  constituunt,  qui 
nemine  Episcopatum  dante,  Episcopi  sibi 
nomen  assumunt.  » 

Respondet  Brentius  :  Nos  legitime  vocati 
sumus  a  populo  et  magistratu,  et  ab  eis 
Episcopatum  accepimus,  et  non  nos  intrusi- 
mus.  At  contra ;  Nam  hic  non  disputamus 
de  electione  Episcopi,  quam  scimus  varie 
variis  temporibus  celebratam.  Constat  enim 
Apostolos  et  veteres  Romanos  Pontifices, 
misisse  Episcopos  ad  varias  civitates,  sine 
ullo  consensu  populorum  requisito.  Constat 
etiam,  aliquando  populum  simul  cum  Clero 
Episcopum  elegisse,  aliquando  solum  Cle¬ 
rum.  Caeterum  quomodocumque  fieret  elec¬ 
tio,  semper  fuit  necessaria  ordinatio,  quam 
non  populus,  sed  soli  Episcopi,  et  quidem 
tres  ut  minimum,  regulariter  conferebant, 
quod  nemo  nescit,  nisi  qui  nihil  legit.  Dicat 
ergo  Lutherus,  a  quibus  Episcopis  ordinatus 
fuerit  Antistes  Yirtembergensis.  Dicant  etiam 
cseteri,  a  quibus  fuerint  ordinati  :  sed  nec 
dicunt,  nec  dicere  possunt. 

Deinde,  quod  uon  successerint  in  Episco¬ 
patu  antiquis  Episcopis,  certissimum  est, 
tum  quia  in  omnibus  urbibus  ubi  isti  se  fe¬ 
cerunt  Episcopos,  erant  antea,  et  sunt  etiam 
modo  in  plerisque  locis  Episcopi  Catholici, 
qui  legitime  successerunt  antiquis  ;  non  au¬ 
tem  succeditur,  nisi  Episcopis  defunctis,  aut 
legitime  depositis.  Tum  etiam,  quia  ipsi  fa¬ 
tentur,  se  primos  esse  earum  urbium  Epis¬ 
copos.  Certe  Basilese  exstat  adhuc  epitaphium 
ad  sepulchrum  OEcolampadii,  ubi  dicitur,  ut 
paulo  ante  notavi,  et  ego  ipse  legi,  non  sine 
risu,  QEcolampadius  primus  illius  urbis  Epis¬ 
copus.  De  istis  ergo  dici  potest,  quod  ait 
Cyprianus  lib.  I,  epist.  6.  ad  Magnum:  «No- 
vatianus,  inquit,  in  Ecclesia  non  est,  neque 
Episcopus  computari  potest,  qui  Apostolica 
traditione  contempta,  nemini  succedens,  a 
seipso  ordinatus  est.  »  Et  infra  :  «  Aut  pas¬ 
tor  haberi  quomodo  potest,  qui  manente  ve¬ 
ro  pastore,  et  in  Ecclesia  Dei  ordinatione 
succedanea,  praesidente,  nemini  succedens, 
et  a  seipso  incipiens,  alienus  fit  et  profanus  ?  » 
Et  lib.  IY,  epist.  2.  ad  Antonianum  :  «  Cor¬ 
nelius,  inquit,  Episcopus  factus  est,  cum 
Fabiani  locus,  id  est,  cum  locus  Petri,  et 


gradus  cathedrae  sacerdotalis  vacaret,  quo 
occupato  de  Dei  voluntate,  atque  omnium 
nostrum  consensione  firmato,  quisquis  jam 
Episcopus  fieri  voluerit,  foris  fiat  necesse 
est.  »  His  similia  sunt,  quae  supra  citavimus 
de  successione  legitima,  ex  Irenaeo,  Tertul¬ 
liano,  Epiphanio,  Optato  et  Augustino. 

Sed  objiciunt  primo,  Episcopi  Papistae  de¬ 
seruerunt  veram  fidem,  ergo  non  sunt  am¬ 
plius  Episcopi,  ergo  merito  possunt  pii  Mi- 
nistxi  loca  eorum  occupare. 

Respondeo  ad  hoc  Brentii  argumentum 
(admisso  quod  sit  dubium,  ubi  sit  vera  fides, 
quamquam  apud  nos  certissimum  est  esse) 
Episcopos  Catholicos,  qui  per  tot  saecula 
possederunt  sedes  suas  pacifice,  non  posse 
eis  privari,  nisi  legitime  judicentur,  et  dam¬ 
nentur.  Nam  in  omni  controversia  melior  est 
conditio  possidentis.  Constat  autem,  Episco¬ 
pos  Catholicos  in  nullo  legitimo  judicio  esse 
damnatos.  Quis  enim  eos  damnavit,  praeter 
Lutheranos  ?  At  ipsi  accusatores  sunt,  non 
judices.  Quis  enim  eos  constituit  judices  nos¬ 
tro^?  Praeterea  etiam  si  nostri  jam  damnati 
essent,  non  continuo  illi  succedunt,  cum  ne¬ 
mo  eos  Episcopos  instituerit,  qui  habuerit 
instituendi  Episcopos  auctoritatem  :  nec 
veri  sint  Episcopi  cum  eos  nemo  ordinave¬ 
rit,  qui  habuerit  jus  'ordinandi,  ut  supra 
ostendimus. 

Secundo,  objicit  Brentius  ibidem,  id  est, 
in  Prolegomenis  contra  Petrum  a  Soto.  Cai- 
phas  legitime  successit  antiquis  Pontificibus, 
et  potuisset  usque  ad  Aaronem  deducere 
majores  suos,  et  tamen  non  petierunt  Apos¬ 
toli,  ut  a  Caipha  ordinarentur  ;  sed  Caipha, 
et  omnibus  illis  Pontificibus,  qui  legitime 
•  succedebant  invitis,  facti  sunt  Episcopi  et 
Pontifices  sine  ulla  successione,  ergo  etiam 
modo  cum  ordinarii  Episcopi  imitentur  Cai- 
pham,  licet  sine  eorum  ordinatione  et  suc¬ 
cessione  Episcopatum  gerere. 

Respondeo,  sacerdotium  Aaronicum  fuis¬ 
se  temporale,  et  solum  durasse  usque  ad 
inchoationem  novi  Testamenti  ;  deinceps 
autem  coepisse  sacerdotium  secundum  ordi¬ 
nem  Melchisedech  a  Christo  institutum, 
cujus  sacerdotii  cum  primitiae  fuerint  Apos¬ 
toli,  non  debuerunt  succedere  Caiphae,  sed 
esse  principium  novi  sacerdotii,  ut  patet  ex 
Psalm.  CIX  :  Tu  es  Sacerdos  in  ceternum  (1) ; 
etexcap.  YII  ad  Hebraeos.  Sicut  ergo  ab 
Aaron  usque  ad  Christum  non  fuerunt  veri 


(1)  Psal.  CIX,  4. 

Sacerdotes,  nisi  qai  successerunt  Aaroni,  ita 
ab  Apostolis  usque  ad  finem  mundi  non 
erunt  veri  Sacerdotes,  nisi  qui  Apostolis 
succedent.  Yerum  tamen  est,  quod  ut  cum 
honore  sacerdotium  Aaronicum  deferretur 
ad  sepulturam,  Apostoli  illud  honorabant, 
ut  patet  ex  Cypriano  lib.  J,  epist.  2.  ad  Cor¬ 
nelium,  et  lib.  IV,  epist.  !).  ad  Florentium 
Pupianum,  ubi  adducit  illud  ex  Act.  XXIII : 
Nesciebam  fratres ,  quia  Princeps  Sacerdotum 
est. 

Tertio,  objicit  Calvinus  lib.  IV  Instit.  cap. 
2.  §.  2  et  3.  cur  non  enumeremus  etiam  suc¬ 
cessiones  Episcoporum  Africae,  ^Egypti  et 
totius  Asiae ;  et  respondet  ipsemet  nobis  in¬ 
sultans,  quia  periit  ibi  sacrosancta  ista  suc¬ 
cessio. 

Respondeo,  vel  Calvinus  ex  eo,  quod  pe¬ 
riit  successio  in  illis  locis,  vult  concludere, 
non  esse  Ecclesiam,  vel  esse  Ecclesiam ;  si 
Primum,  pro  nobis  facit :  Nam  si  ibi  non  est 
Ecclesia,  quia  ibi  non  est  successio,  ergo  hic 
est  Ecclesia,  quia  hic  est  successio.  Si  se¬ 
cundum,  respondemus,  eos  qui  ibi  ad  ve^am 
Ecclesiam  pertinent,  non  posse  quidem  os¬ 
tendere  successionem  continuam  Episcopo¬ 
rum  suorum  particularium,  sed  posse  osten¬ 
dere  successionem  continuam  Episcoporum 
universalium,  qui  sunt  Romani  Episcopi, 
quibus  illi  subjectos  se  esse  fatentur.  Hasc 
enim  est  causa ,  cur  veteres  Episcopi  magis 
solliciti  fuerint  de  successione  Romani  Pon¬ 
tificis,  quam  de  sua.  Ireneeuserat  Episcopus 
Lugdunensis  in  Gallia,  Optatus,  et  Augusti¬ 
nus  erant  Episcopi  in  Africa,  Epiphanius  Sa¬ 
laminae  in  Cypro,  Eusebius  Caesareae  in  Pa¬ 
laestina,  et  tamen  nullus  eorum  texere  voluit 
suae  Ecclesiae  successionem,  sed  Romanae 
tantum  Ecclesiae.  Satis  enim  illis  videbatur 
ostendere  continuam  successionem  in  Eccle¬ 
sia  principali,  cujus  ipsi  se  membra  esse 
gaudebant. 

Quarto,  objicit  idem  Calvinus.  In  Ecclesia 
Graeca  adhuc  servatur  successio  non  inter¬ 
rupta  Episcoporum,  et  tamen  non  est  illa 
vera  Ecclesia,  secundum  opinionem  nos¬ 
tram,  non  igitur  successio  est  Nota  verae  Ec¬ 
clesiae. 

Respondeo  primum  ,  non  posse  ostendi  in 
Ecclesia  Graeca  certam  successionem ;  nam 
imprimis  fatetur  Calvinus,  in  Asia,  et  iEgvp- 
to,  et  proinde  Antiochiae  ,  Hierosolymae,  et 
Alexandriae  interruptam  fuisse  successio¬ 
nem  ;  sola  restat  Constantinopolitana  Eccle¬ 
sia  ex  Patriarchalibus,  quae  non  videtur  un¬ 


quam  caruisse  proprio  Patriarcha.  At  Con¬ 
stantinopolitana  Ecclesia  non  est  Apostoli- 
ca,  nec  ostendit  certam  originem  ab  Aposto¬ 
lis  ;  Tametsi  enim  NicOphorus  Patriarcha  in 
Chronologia  conetur  deducere  ab  Andrea 
Apostolo  successionem  Episcoporum  Byzan¬ 
tii,  tamen  nulli  veteres  id  tradunt,  nec  un¬ 
quam  a  Patribus  Ecclesia  Byzantina,  sive 
Constantinopolitana  dicta  est  Apostolica,  et 
Patres  Concilii  Constantinopolitani  I  in  ep. 
ad  Damasum  Romanum  Pontificem,  aperte 
fatentur,  Ecclesiam  illam  novellam  esse.  Ita¬ 
que  habet  quidem  Ecclesia  Gonstantinopoli- 
tana  qualemcumque  successionem  a  tem¬ 
pore  Constantini  hucusque,  non  autem  ab 
Apostolicis  temporibus,  quod  praecipue  quee- 
ritur. 

Dico  secundo,  argumentum  a  successione 
legitima  adferri  a  nobis  praecipue  ad  pro¬ 
bandum  non  esse  Ecclesiam,  ubi  non  est 
haec  successio,  quod  quidem  evidens  est;  ex 
quo  tamen  non  colligitur  necessario,  ibi  esse 
Ecclesiam,  ubi  est  successio.  Itaque  hoc  ar¬ 
gumento  probamus  evidenter,  non  esse  Ec¬ 
clesiam  apud  Lutheranos.  Quod  autem  apud 
Graecos  non  sit  Ecclesia ,  probamus  alio  mo¬ 
do,  quia  nimirum  convicti  sunt  legitime  in 
tribus  plenariis  Conciliis,  Lateranensi,  Lug¬ 
dunensi,  et  Florentino  ,  de  schismate  et  hae- 
resi  :  Ac  praecipue  de  haeresi  circa  processio¬ 
nem  Spiritus  sancti  a  Filio  ,  quam  esse  ma¬ 
nifestam  haeresim ,  Lutherani  et  Galvinistae 
etiam  confitentur. 

Adde  ultimo ,  quod  omnes  Ecclesiae  illae 
Patriarchales  habuerunt  per  longa  tempora 
Episcopos  manifestos  haereticos,  et  proinde 
interrupta  est  veterum  Pastorum  succes¬ 
sio. 

Quinto,  objicit  idem  Calvinus,  veteres 
Patres,  qui  ostendunt  Ecclesiam  ex  succes¬ 
sione  Pontificum  Romanorum,  id  facere,  quia 
illis  temporibus  constabat  non  fuisse  muta¬ 
tam  fidem  et  religionem  in  Ecclesia  Romana ; 
at  nunc  contrarium  constat. 

Respondeo,  vel  intelligit  Calvinus,  eo  tem¬ 
pore  constitisse  Catholicis  tantum, velCatho- 
licis  simul  et  haereticis,  quod  in  Romana 
Ecclesia  non  esset  mutata  religio.  Si  primum 
assumat,  nihil  dicit,  nam  etiam  hoc  tempore 
Catholicis  constat,  non  esse  in  Romana  Ec¬ 
clesia  mutatam  religionem.  Si  secundum  as¬ 
serat,  aperte  mentitur.  Nulli  enim  fuissent 
hseretici,  si  semper  omnes  putassent  in  Ro¬ 
mana  Ecclesia  esse  veram  fidem.  Prseterea 
Donatistee  Romanam  Ecclesiam  oppugna- 

bant,  ut  nunc  faciunt  Lutherani  et  Calvi- 
nistse. 

Optatus  lib.  II,  cont.  Parmenianum  : 
<i  Unde  est,  inquit,  quod  claves  Regni  vobis 
Donatistae  usurpare  contenditis,  qui  contra 
cathedram  Petri  vestris  praesumptionibus  et 
audaciis  sacrilegio  militatis  ?  »  Et  August. 
lib.  II,  contra  litteras  Petii.  cap. '51. :  «  Ca¬ 
thedra  tibi  quid  fecit  EccJesiae  Romanae,  in 
qua  Petrus  sedit,  et  in  qua  nunc  Anastasius 
sedet?  Cur  appellas  cathedram  pestilentiae, 
cathedram  Apostolicam?  »  Et  tamen  Optatus 
et  Augustinus  a  successione  ista  contra  Do- 
natistas  argumentantur,  ut  supra  diximus. 


CAPUT  IX. 

Nota  sexta. 

Sexta  Nota  est  conspiratio  in  doctrina  cum 
Ecclesia  antiqua.  Yera  enim  Ecclesia  dicitur 
Apostolica  teste  Tertull.  lib.  de  praescript. 
non  solum  propter  successionem  Episcopo¬ 
rum  ab  Apostolis,  sed  etiam  propter  doc¬ 
trinae  consanguinitatem,  ut  ipse  loquitur, 
quia  videlicet  doctrinam  retinet,  quam  Apo¬ 
stoli  tradiderunt.  Certum  autem  est,  anti¬ 
quam  Ecclesiam  primis  quingentis  annis  ve¬ 
ram  Ecclesiam  fuisse,  et  proinde  Apostoli¬ 
cam  doctrinam  retinuisse.  Quare  laudatur 
Theodosius  Imperator  a  Sozomeno  lib.  VII, 
hist.  cap.  12.  quod  hac  arte  compescuerit 
haereticos  sui  temporis.  Jussit  Principes  sec¬ 
tarum  convenire,  deinde  petiit,  an  existima¬ 
rent,  antiquos  Patres,  qui  Ecclesiam  rexe¬ 
rant  ante  dissidium  illud,  quod  tunc  de 
religione  ortum  fuerat,  recte  consensisse,  et 
vere  sanctos  et  Apostolicos  fuisse,  quod  cum 
illi  concessissent,  subjunxit:  «  Examinemus 
ergo  doctrinam  vestram  ad  illorum  scripta, 
et  si  cum  illis  consenserit,  retineatur,  sin 
minus,  abjiciatur.  » 

Jam  duobus  modis  possemus  ex  hac  Nota 
probare  nostram  esse  veram  Ecclesiam,  non 
autem  adversariorum.  Primo,  proferendo 
sententias  veterum,  quibus  singula  nostra 
dogmata  confirmaremus,  adversariorum  re¬ 
futaremus  ;  sed  hic  modus  prolixissimus  es¬ 
set,  et  multis  calumniis  et  objectio rflbus 
obnoxius.  Altera  via  est  brevior  et  certior, 
nimirum  ostendendo  primum  ex  confessione 


adversariorum,  nostra  dogmata  esse  doctri¬ 
nam  omnium  veterum.  Deinde,  dogmata 
adversariorum  habita  fuisse  in  Ecclesia  an¬ 
tiqua  pro  exploratis  heeresibus.  Sic  enim 
constabit,  doctrinam  nostram  conspirare 
cum  doctrina  veterum  Catholicorum,  doctri¬ 
nam  vero  illorum  conspirare  cum  doctrina 
veterum  ha;reticorum. 

Ac  primum  Calvinus  in  sua  institutione 
cum  nostra  oppugnat,  passim  fatetur,  se  re¬ 
pugnare  toti  antiquitati :  Ex  quo  sequitur, 
nostra  esse  omnino  antiquitati  consentanea. 
Sic  igitur  ait  lib.  II,  cap.  2.  §.  4.  «  Semper 
apud  Latinos  nomen  liberi  arbitrii  exstitit, 
apud  Graecos  vero  aurd-oiio-to?  vocabulum 
multo  arrogantius.  »  Et  infra  §.  8.  «  Ego 
vero  neque  ipse  hujusmodi  vocem  usurpare 
velim,  et  alios,  si  me  consulant,  abstinere 
optarim.  »  Ibidem  dicit,  omnes  veteres, 
excepto  Augustino,  in  hac  re  plus  aequo 
extulisse  humanas  vires,  et  de  libero  arbi¬ 
trio  aut  variasse,  aut  vacillasse,  ut  nihil 
certi  ex  eorum  scriptis  sumi  possit. 

Ita  profitetur,  se  nullum  veterum,  excepto 
Augustino,  secuturum;  et  paulo  post  etiam 
Augustinum  deserit.  Nam  lib.  II,  cap.  3,  §.  7 
reprehendit  illam  Augustini  sententiam,  ex 
epict.  106.  voluntatem  nostram  cooperari 
gratiae,  non  ut  praeviam,  sed  ut  pedissequam, 
atqui,  ait  Calvinus,  nec  ut  pedissequam  coo¬ 
perari,  sed  simpliciter  totum  fieri  a  gratia. 
Et  lib.  III,  cap.  11.  §.  15.  «  Ac  ne  Augustini 
quidem,  inquit,  sententia  per  omnia  reci¬ 
pienda  est,  qui  gratiam  ad  sanctificationem 
refert,  quia  in  vitae  novitatem  regeneramur 
per  spiritum.  »  Itaque  in  articulo  de  gratia 
et  libero  arbitrio  fatetur  Calvinus  se  toti 
antiquitati  repugnare.  Item  lib.  II,  cap.  14. 
§  3.  a  Excusari  non  potest  veterum  error, 
inquit,  qui  dum  ad  Mediatoris  personam 
non  attendunt,  totius  fere  doctrinae,  quae  in 
Evangelio  Joannis  legitur,  jejunum  obser¬ 
vant  sensum,  seseque  implicantmultiloquiis.» 
Docet  hoc  loco  Calvinus,  Filium  Dei  subjec¬ 
tum  esse  Patri  etiam  ratione  Divinitatis  ;  et 
quia  omnes  veteres  contrarium  docent,  ipse 
ait,  omnes  errasse,  neque  eorum  errorem 
excusabilem  esse. 

Item  lib.  II,  cap.  16.  §.  9.  «  Fabula,  inquit, 
de  loco  subterraneo,  qui  dicitur  Limbus, 
tametsi  magnos  auctores  habeat,  tamen 
nihil  aliud  quam  fabula  est.  »  Yocat  magnos 
auctores,  antiquos  Patres ;  nam  scholasticos 
Doctores  non  solet  appellare,  nisi  Sophis¬ 
tas. 

Item  lib.  III,  cap.  3.  §.  10.  :  «Ab  uno  Au¬ 
gustino,  inquit,  sumant  Lectores,  si  quid  de 
sensu  antiquitatis  habere  volunt.  Porro  inter 
illum  et  nos,  hoc  discriminis  videri  potest, 
quod  ipse  morbum  concupiscentia},  tunc 
demum  peccatum  fieri  docet,  cum  appeti¬ 
tioni  cedit  voluntas  ;  nos  autem  illud  ipsum 
pro  peccato  habemus,  quod  aliqua  omnino 
cupiditate  contra  legem  Dei  homo  titillatur, 
imo  ipsam  pravitatem,  quae  hujusmodi 
cupiditates  nobis  generat,  asserimus  esse 
peccatum.  »  Hic  aperte  omnibus  Patribus  se 
fatetur  contrarium,  atque  ipsi  etiam  Augus¬ 
tino,  in  quaestione  de  concupiscentia,  quae 
praecipua  quaestio  est.  Nam  ex  hoc  funda¬ 
mento  deducunt  non  esse  in  nobis  veram 
justitiam,  sed  tantum  imputativam,  et  nulla 
esse  bona  merita,  imo  omnia  opera  esse 
peccata. 

Item  lib.  III.  cap.  4.  §  38.  :  «  Omnes  fere 
veteres,  inquit,  quorum  libri  existunt,  aut 
hac  in  parte  lapsi  sunt,  ubi  de  satisfactione 
agitur,  aut  nimis  aspere  et  dure  locuti 
sunt.  »  Item  lib.  III,  cap.  5.  §  10.  «  Ante 
mille  et  trecentos  annos  usu  receptum  fuit, 
ut  precationes  fierent  pro  defunctis.  Sed 
veteres  omnes,  fateor,  in  errorem  abrepti 
sunt. »  Item  lib.  III,  cap.  15,  §  2  «Usi  sunt,  fa¬ 
teor,  passim  vetusti  Doctores  nomine  meriti.» 
Etinfra  dicit,  pessime  consuluisse  fidei  since¬ 
ritati,  qui  hoc  nomen  invenit.  Item  lib.  IV, 
cap.  4,  §  10.:  «  Peccavit  antiquitas,  immodica 
severitate,  quod  plus  requireret  in  Episcopo, 
quam  Paulus  requirat,  ac  praesertim  successu 
temporis,  coelibatum.  »  Item  lib,  IV,  cap. 
12,  §  8.:  «Excusari  nullo  modo  potest  immo¬ 
dica  veterum  austeritas,  quae  et  prorsus 
Domini  praescripto  dissidebat,  et  erat  mirum 
in  modum  periculosa,  cum  peccatori  poeni¬ 
tentiam  solemnem  nunc  in  septem,  nunc  in 
quatuor,  nunc  in  tres  annos,  nunc  in  totam 
vitam  indicerent.  »  Nota,  Calvino  ita  videri 
hoc  asperum,  quia  ipse  putat,  per  fidem  sic 
justificari  hominem,  ut  nihil  pene  luendum 
restet.  Quod  si  verum  esset,  rectissime  accu¬ 
saret  omnes  veteres;  proinde  sequitur  sen¬ 
tentiam  nostram  de  poena  remanente  post 
remissionem  culpae,  judicio  Calvini  senten¬ 
tiam  esse  omnium  veterum. 

Item  lib.  IV,  cap.  12,  §.  20.  :  «Non  in  to¬ 
tum  excusare  audeo  veteres ;  qui  et  super¬ 
stitionis  quaedam  semina  jecerint,  et  occasio¬ 
nem  praebuerint  tyrannidi,  quae  postea  exorta 
est,  et  tunc  passim  invaluerat,  superstitiosa 
Quadragesimae  observatio,  quia  et  vulgus 


eximium  aliquod  obsequium  praestare  se  Deo 
in  ea  existimabat,  et  pastores  eam  commen¬ 
dabant  pro  sancta  imitatione.  »  Et  infra  : 

«  Fuit  igitur  xaxo&Moc  et  superstitionis  plena, 
quod  titulo  ac  colore  imitationis  Christi  je¬ 
junium  ordinabant.  »  Ibidem  §.  23.  «  Quod 
Sacerdotibus  interdictum  fuit  conjugium,  id 
factum  est  impia  tyrannide.  »  Quando  autem 
fuerit  interdictum,  notat  ipse  in  margine  po¬ 
nens  :  Siricius  in  epistola  ad  Episcopos  His¬ 
paniae.  Porro  Siricius  fere  ante  annos  1200 
sedit.  Et  infra  subjungit  de  hac  lege  :  «Haec 
quae  videbantur  reverentiam  sacerdotio  con¬ 
ciliare,  magno  plausu  etiam  antiquitus  re¬ 
cepta  esse  fateor.  » 

Idem  lib.  IV,  cap.  15,  §.  20.:  «  Quod  multis 
ab  hinc  saeculis,  adeoque  ab  ipso  fere  Eccle¬ 
siae  exordio  usu  receptum  video,  ut  in  peri¬ 
culo  mortis  Laici  baptizarent,  si  Minister  in 
tempore  non  adesset,  non  video  quam  firma 
ratione  possit  defendi.  »  Item  lib.  IV,  cap. 
18,  §.  21.:  «Excusari  non  posse  arbitror, 
veteres,  quin  aliquod  in  actionis  modo  pec¬ 
caverint;  imitati  sunt  enim  Judaicum  sacri¬ 
ficandi  morem  magis,  quam  aut  ordinaverit 
Christus,  aut  Evangelii  ratio  sinebat.  »  Haec 
Calvinus. 

Jam  Centuriatores  in  singulis  centuriis  ad 
finem  4.  capitis,  annotant,  omnes  fere  Doc¬ 
tores  illius  saeculi,  docuisse  ea  dogmata, 
quae  nos  hoc  tempore  tuemur,  quae  ipsi 
naevos  sanctorum  Patrum  vocant.  Et  quia 
de  omnibus  dicere  nimis  longum  esset,  anno¬ 
tabo  solum  aliqua  pauca  ex  2,  3,  4  et  5, 
Centuriis. 

In  secunda  ergo  Centuria  cap.  4,  coi.  59. 
de  libero  arbitrio,  dicunt,  id  ab  omnibus 
Patribus  ejus  saeculi  concessum  fuisse : 
«  Eodem,  inquiunt,  modo  Clemens  liberum 
arbitrium  ubique  asserit,  ut  appareat  in 
ejusmodi  tenebris,  non  tantum  fuisse  omnes 
ejus  saeculi  Doctores,  verum  etiam  in  pos¬ 
terioribus  eas  subinde  crevisse  et  auctas 
esse.  » 

Notandum  autem  est,  Lutheranos  habere 
articulum  de  libero  arbitrio  pro  fundamento 
totius  suae  doctrinae.  Lutherus  enim  in  assert. 
artic.  36.  dicit,  hunc  articulum  esse  opti¬ 
mum,  et  summum  rerum  suarum,  adeo  ut 
articuli  de  Papatu,  de  Conciliis  aliisque  si¬ 
milibus  rebus  nugae  dici  possint.  Itaque  in 
praecipua  controversia,  et  in  ipsa  summa  rei 
omnes  veteres  (testibus  Magdeburgensibus) 
nobis  favent.  Deinde  coi.  60.:  «Doctrina,  in¬ 
quiunt,  de  justificatione  negligentius  et  ob- 

scurius  ab  his  Doctoribus  tradita  est,  vide¬ 
licet,  non ‘docent  nos  sola  fide  justificari.  » 
Et  Centur.  III,  cap.  4.  coi.  83.  «  Yideas, 
inquiunt,  in  Doctorum  hujus  saeculi  scriptis, 
non  obscura  vestigia  invocationis  Sancto¬ 
rum.  »  Et  coi.  83.  «  Martyrium  immodice 
extulerunt  omnes  hujus  aetatis  Doctores.  » 
Nolunt  enim  Lutherani  esse  martyrium  ge¬ 
nus  quoddam  Baptismi,  aut  ullo  modo 
expiari  peccata  per  martyrium. 

Centuria  IV,  coi.  293.  ponunt  testimonia 
veterum  fere  omnium  illius  saeculi,  ut  Atha- 
nasii,Basilii,Nazianzeni,  Epiphanii,Ephrem, 
Ambrosii,  et  Prudentii,  pro  invocatione 
Sanctorum,  quam  ipsi  tamen  idololatriam 
vocant. 

Centuria  Y,  coi.  300.  «  Sicut,  inquit,  pri¬ 
oribus  aliquot  saeculis  doctrina  de  libero 
arbitrio  depravata  est,  ita  hoc  etiam  etc.  »  Et 
infra  :  «  Etiamsi  autem  interdum  bene,  et 
sane  videantur  loqui,  tamen  tandem  libe¬ 
rum  arbitrium  in  rebus  etiam  spiritualibus 
in  sua  conversione  statuunt.  »  Et  coi.  506. : 
«  Nimirum  haec  aetas  bonis  hominum  operi¬ 
bus  adscripsit,  id  quod  ex  depravato  articulo 
justificationis  emanat  etc.  »  Et  statim  citant 
omnium  veterum  illius  saeculi,  etiam  Au¬ 
gustini,  multa  testimonia,  quod  opera  sint 
meritoria ;  quod  ipsi  pro  magno  errore  ha¬ 
bent. 

Porro  eleganter  adversus  istos,  qui  omnes 
antiquos  errasse  dicunt,  loquitur  Tertull.  lib. 
de  praescriptionibus  :  «  Age,  inquit,  nunc 
omnes  Ecclesiae  erraverint ;  deceptus  sit  et 
Apostolus  de  testimonio  suo  reddendo  qui¬ 
busdam.  Nullam  respexerit  Spiritus  sanctus, 
uti  eam  in  veritate  deduceret,  ad  hoc  missus 
a  Christo,  ad  hoc  postulatus  de  Patre,  ut 
esset  Doctor  veritatis.  Neglexerit  officium 
Dei  villicus,  Christi  Vicarius,  sinens  Eccle¬ 
sias  aliter  interim  intelligere,  aliter  credere, 
quod  ipse  per  Apostolos  praedicabat.  Et  quid 
verisimile  est,  ut  tot  ac  tantae  in  unam  fidem 
erraverint?. . . .  Audeat  ergo  aliquis  dicere, 
errasse  eos,  qui  tradiderunt?  Quoquo  modo 
sit  erratum,  tamdiu  utique  erravit  error, 
quamdiu  haereses  non  erant.  Aliquos  Mar- 
cionitas  et  Yalentinianos  liberanda  veritas 
expectabat.  Interea  perperam  evangelizaba- 
tur.  Tot  millia  millium  perperam  tincta 
etc.  » 

Nunc  ad  alteram  partem  ut  accedamus, 
praemittendum  est,  in  Ecclesia  antiqua  illos 
errores  habitos  esse  communiter  ab  omnibus 
pro  exploratis  et  damnatis  haeresibus,  qui 


ponuntur  in  Catalogo  haeresum  ab  Irenaeo, 
Hieronymo,  Epiphanio,  Philastrio,  Augus¬ 
tino,  Theodoreto,  Damasceno,  aliisque  pro¬ 
batis  auctoribus :  Nam  illi  cum  essent  viri 
sancti  et  docti,  numquam  fuissent  ausi,  sim¬ 
pliciter  in  Catalogum  liaereseon  referre  ea 
dogmata,  de  quibus  in  Ecclesia  dubitari  sci¬ 
vissent.  Et  praeterea  neminem  legimus,  qui 
unquam  contradixerit  his  Patribus,  tanquam 
qui  non  juste  aliquem  notassent  haereseos. 
Hoc  praemisso,  aggrediamur  Catalogum. 

Simoniani  docebant,  salvari  homines  se¬ 
cundum  gratiam  Simonis,  quem  Deum  fa¬ 
ciebant,  «  et  non  secundum  opera  justa », 
inquit  Irenaeus  lib.  I,  cap.  20.  Eunomiani  si¬ 
militer  docebant,  non  posse  homini  ulla 
peccata  nocere,  modo  fidem  habeat,  ut  Au¬ 
gustinus  testatur  lib.  de  haeres,  cap.  54,  qui 
etiam  lib.  de  fide  et  operibus  cap.  14,  dicit 
hanc  heeresim  de  sola  fide  sufficiente  ad  sa¬ 
lutem  sine  operibus  ortam  esse  tempore 
Apostolorum,  ex  non  intellecto  Paulo,  et 
propterea  contra  hanc  haeresim  stylum  prae¬ 
cipue  direxisse  alios  Apostolos  in  suis  epis¬ 
tolis,  id  est,  Petrum,  Joannem,  Jacobum,  et 
Judam.  At  haec  eadem  est  sententia  omnium 
sectariorum  hujus  temporis. 

Lutherus  in  lib.  de  captivitate  Babylonica 
cap.  de  Eucharistia :  «  Non  alia  via,  inquit, 
potest  homo  cum  Deo  convenire:  aut  agere, 
quam  per  fidem;  opera  ille  nihil  curat». 
Ibidem  :  «  Tam  dives  est  Christianus,  ut  non 
possit  perire  etiamsi  velit,  quantumcumque 
male  vivat,  nisi  nolit  credere.  »  Etsi  autem 
Calvinus,  Brentius,  et  alii  quidam  conentur 
nonnihil  temperare  hanc  sententiam,  dum 
dicunt,  opera  bona  esse  necessaria ;  tan¬ 
quam  effectus  fidei,  tamen  adhuc  haerent  in 
eodem  errore  ;  nam  etiam  posita  ista  neces¬ 
sitate,  docent,  opera  non  mereri  ullo  modo 
vitam  aeternam,  etiamsi  Deus  ea  requirat, 
tanquam  testimonia  fidei.  Haec  autem  erat 
ipsissima  haeresis  Simonis,  qui  dicebat,  ho¬ 
minem  salvari  per  gratiam,  non  per  opera 
justa.  Praeterea  posita  illa  necessitate  ope¬ 
rum,  docent  omnes  sectarii :  Si  quis  post 
omnia  scelera  patrata  habeat  actum  fidei, 
nullum  ei  peccatum  imputari,  quod  nihil  est 
aliud,  quam  quod  Eunomius  et  Lutherus 
docent. 

Deinde  Florini  haeresis  fuit,  Deum  esse 
causam  peccatorum,  quam  Ireneus  apud 
Eusebium  lib.  V  hist.  cap.  20,  dicebat  esse 
plusquam  haeresim  ,  quam  etiam  tribuit 
Yincentius  Lirinensis  in  suo  Commonitorio 

Simoni  Mago.  Eamdem  sine  ullo  pudore 
docet  Calvinus  lib.  I.  Instit.cap.  18,  §.  2. : 
«  Non  solum  permissu,  inquit,  sed  etiam  vo¬ 
luntate  Dei,  homines  peccant,  ita  ut  nihil 
ipsi  deliberando  agitent,  nisi  quod  Deus 
apud  se  decreverit,  et  arcana  directione 
constituit.  »  Et  lib.  III,  cap.  23,  §.  24,  dicit 
Dei  non  solum  praevisione  et  permissione, 
sed  etiam  voluntate  in  peccatum  lapsum 
esse  Adamum.  Et  infra  cap.  24,  §.  14.  : 
«  Quod,  inquit,  aliqui  verbum  Dei  audire 
contemnunt,  ipsorum  est  pravitas,  sed  in 
hanc  pravitatem  a  Deo  addicti  sunt,  ut  in 
eis  potentiam  suam,  et  severitatem  osten¬ 
dat.  » 

Idem  aperte  docuit  Lutherus  in  lib  de 
servo  arbitrio,  ubi  dicit :  illud  velle,  quo  Ju- 
das  voluit  Christum  prodere,  fuisse  opus 
Dei,  nec  fuisse  in  manu  Judse,  aut  ullius 
creaturae,  mutare  illam  voluntatem.  Simili¬ 
ter  docuit  Petrus  Martyr  in  Commentario 
cap.  II.  lib.  I.  Reg.  et  Philippus  Melanchton 
in  Commentario  cap.  VIII  ad  Romanos,  ubi 
dicit,  ita  fuisse  opus  Dei  Juda?  proditionem, 
ac  Pauli  conversionem;  quae  commentaria 
adeo  dicuntur  placuisse  Lutbero,  ut  diceret, 
Philippum  secundum  esse  a  Paulo  :  Hunc 
tamen  errorem  Philippus  retractavit,  tum 
in  Locis,  tum  in  Apologia  art.  19.  Confessio¬ 
nis  Augustanae. 

III.  Origenis  haeresis  fuit  perdidisse  Ada¬ 
mum  imaginem  Dei,  ad  quam  creatus  fue¬ 
rat,  testis  est  Epiphanius  haeres.  64.  Idem 
docet  Calvinus  lib.  II,  Instit.  cap.  1,  §.  5  : 
«  Per  peccatum,  inquit,  primi  hominis  obli- 
terata  est  coelestis  imago.  »  Item  Origenis 
fuit  error,  infernum  nihil  esse,  nisi  conscien¬ 
tiae  horrorem,  teste  Hieronymo  in  epist.  ad 
Avitum.  Idem  docet  Calvinus  lib.  III.  Instit. 
cap.  ult.  §.  ult. 

IV.  Peputiani  haeretici,  ut  ait  Augustinus 
lib.  de  haeres,  cap.  27.  tantum  dant  mulieri¬ 
bus  principatum,  ut  sacerdotio  quoque  apud 
eos  honorentur.  Lutherus  art.  13.  ex  iis, 
quos  Leo  X  damnavit,  dicit  in  Sacramento 
Poenitentiae  aeque  absolvere  posse  mulierem, 
vel  puerum,  atque  Episcopum,  vel  Papam; 
Et  jam  re  ipsa  Pro testantibus  in  Anglia  mu¬ 
lier  quaedam  est  summus  Pontifex. 

V.  Proclus  haereticus  apud  Epiphanium 
haeres.  64.  dicebat,  peccatum  in  renatis  sem- 
per  vivere;  concupiscentiam  enim  vere  esse 
peccatum,  nec  tolli  per  Baptismum,  secl  so¬ 
piri  per  fidem;  Quod  idem  postea  docuerunt 
Messaliani  haeretici  apud  Theodoretum  1.  IV 


de  haereticis  fabulis.  Haec  est  ipsissima  sen¬ 
tentia  Lutheri  artic.  2.  et  31.  atque  in  asser¬ 
tionibus  eorumdem  articulorum.  Item  Phi¬ 
lippi  in  locis  communibus  cap.  De  peccato 
originis,  et  Calvini  lib.  IY  Instit.  cap.  15. 
§•  10. 

YI.  Novatianorum  error  praecipuus  erat, 
non  esse  in  Ecclesia  potestatem  reconciliandi 
homines  Deo,  nisi  per  Baptismum.  Postea 
etiam  addiderunt,  non  debere  baptizatos 
inungi  Chrismate  ab  Episcopo.  Ita  refert 
Theodoret.  lib.  III  de  haeret,  fabul.  et  S. 
Cornelius  Papa  apud  Eusebium  lib.  YI, 
cap.  33.  hist. 

Quae  sententia  pro  parte  priore  expresse 
Calvinistarum  est.  Nam  Calvinus  lib.  IV 
Inst.  cap.  19.  §.  17.  sic  ait,  nullum  esse  Poe¬ 
nitentiae  Sacramentum,  praeter  Baptismum  : 
«  Quod  vero  Hieronymus  ait  :  Poenitentiam 
esse  secundam  tabulam  post  naufragium; 
plane  impium  est,  et  excusari  non  potest.  » 
Pro  altera  parte  est  omnium  Lutheranorum. 
Lutherus  de  captivitate  Babylonica,  cap.  de 
Eucharistia,  tria  tantum  agnoscit  Sacra¬ 
menta,  Baptismum,  Poenitentiam,  et  Panem. 
Tamen  infra  cap.  de  Extrema  unctione,  reji¬ 
cit  Poenitentiam.  Confessio  Augustana  art. 
12.  diserte  rejicit  Confirmationem.  Et  Calvi¬ 
nus  lib.  IV  Instit.  cap.  19.  §  5.  et  sequent, 
dicit,  Chrisma  nostrum  esse  oleum  Diaboli 
mendaciis  pollutum,  et  propterea  Calvinistse 
ex  illo  ocreas  suas  inungunt,  cum  possunt. 

VII.  Sabellius  docuit,  unam  tantum  esse 
personam  in  Deo,  non  tres,  testis  Epipha¬ 
nius  haeres.  57.  Idem  docuit  nostro  tempore 
Michael  Servetus  lib.  I  de  Trinitate,  sine  ul¬ 
lis  ambagibus,  et  nunc  ea  sententia  in  mul¬ 
tis  locis  regnat. 

VIII.  Manichaeorum,  inquit  Hieronymus 
in  praefatione  Dialogorum  contra  Pelagianos, 
«  est,  hominum  damnare  naturam,  et  libe¬ 
rum  auferre  arbitrium.  »  Et  Augustinus  de 
haeres,  cap.  46  :  «  Peccatorum  originem,  in¬ 
quit,  non  tribunt  Manichaei  libero  arbitrio.  » 
Idem  aperte  sectarii  omnes.  Lutherus  art. 
36.  dicit,  liberum  arbitrium  esse  rem  de 
solo  titulo.  In  assertionibus  autem  ejusdem 
articuli  dicit,  esse  titulum  sine  re,  et  omnia 
ex  necessitate  aibsoluta  evenire.  Et  propte¬ 
rea  libro,  quem  scripsit  contra  liberum  arbi¬ 
trium  in  Erasmum,  nomen  posuit,  de  servo 
arbitrio.  Calvinus  lib.  II.  Instit.  cap.  2,  3  et 
4,  non  permittit  homini  liberam  electionem 
ulla  in  re,  adeo  ut  ne  ipsum  quidem  nomen 
tolerare  possit.  Hoc  tamen  est  magis  impius 

Calvinus  Manichaeo,  quod  Manichseus  Deo 
malo  tribuat  peccatorum  originem,  Calvinus 
Deo  bono. 

Manichaei  praeterea  accusabant  passim  Pa¬ 
tres  Testamenti  veteris,  ut  Abraham,  Sam- 
sonem,  Sarani,  Rebeccam,  et  similes,  ut 
Augustinus  testatur  lib.  XXII.  contra  Faus¬ 
tum,  et  duobus  libris  cont.  Adversarium  Le¬ 
gis  et  Prophetarum.  Idem  fecit  Calvinus. 
Nam  lib.  III,  cap.  2,  §.  31.  Instit.  :  «  Sara, 
inquit,  multis  modis  peccavit,  cum  ancillam 
viro  suo  supposuit.  Rebecca  vero  variis  frau¬ 
dibus,  et  imposturis  Dei  veritatem  corrupit, 
cum  malo  artificio  filii  benedictionem  pro¬ 
curat,  maritum  decipit,  filium  mentiri  cogit.)) 
Item  lib.  III,  cap.  5.  §.  8.  :  «  Superstitione 
et  praepostero  zelo  non  caruit  factum  Ju dee 
Machabaei,  qui  oblationem  misit  pro  mor¬ 
tuis  in  Hierusalem.  »  Item  lib.  III,  cap.  14, 
§.  11.  dicit,  Abraham  fuisse  idololatram. 
Item  lib.  III,  cap.  20,  §  13  :  «  In  Samsone, 
inquit,  cum  ait  :  Robora  me  Domine  etc. 
vitiosa  cupiditas  vindictae  dominata  est.  » 
Item  lib.  IV,  c.  15,  §.  22.  posteaquam  do¬ 
cuerat,  mulieri  in  nullo  casu  licere  bapti¬ 
zare,  subdit :  «  Nec  in  exemplum  trahi  de¬ 
bet,  quod  Sephora  stulta  mulier  filium  cir¬ 
cumcidit,  in  quo  multis  modis  graviter 
peccavit.  » 

IX.  Donatistae  Ecclesiam  ex  solis  justis 
constare  volebant,  atque  inde  deducebant, 
Ecclesiam  visibilem  periisse  de  orbe  terra¬ 
rum,  et  in  sola  Africa  remansisse,  ut  Augus¬ 
tinus  docet  lib.  de  unit.  Ecclesiae,  'cap.  12. 
Iidem  Catholicos  crudelissime  trucidabant, 
oderant  praecipue  Monachos  et  Episcopos, 
quos  Pharisaeos  vocabant,  et  in  primis  Epis¬ 
copum  Romanum,  cujus  sedem  cathedram 
pestilentiae  appellabant,  altaria  frangebant, 
Ecclesias  spoliabant,  sacros  calices  vende¬ 
bant,  Eucharistiam  canibus  dabant,  sacrum 
Chrisma  projiciebant,  ut  patet  ex  Augustino 
lib.  II.  cont.  Petilian.  cap.  51.  et  61.  lib.  III, 
cap.  40.  et  epist.  163.  et  alibi.  Idem  ex  Op¬ 
tato  lib.  II  et  "VI  contra  Parmenian. 

Eamdem  esse  doctrinam  et  vitam  Calvinis- 
tarum  certum  est,  nam  Ecclesiam  ex  solis 
bonis  constare,  docet  Calvinus  lib.  IV  Instit. 
cap.  1,  §.  7.  quod  etiam  docet  articul.  7. 
Confessionis  Augustanae.  Ecclesiam  visibilem 
a  multis  saeculis  periisse,  et  nunc  solum  esse 
in  Septentrionalibus  partibus,  ubi  ipsi  sunt, 
docent  omnes,  praecipue  Calvinus  lib.  IV 
Instit.  cap.  2,  §.  2.  Porro  nihil  eorum,  quae 
blaspheme,  vel  crudeliter,  vel  sacrilege  dixe¬ 


runt  Donatistae,  vel  egerunt  in  Catholicos, 
et  Sacramenta,  atque  altaria  etc.  omisisse 
Calvinistas,  sed  multo  plura  et  majora  dixis¬ 
se,  et  egisse,  patet  ex  historia  Surii,  et  ex 
libro,  qui  nuper  prodiit,  qui  inscribitur  :  De 
furoribus  Gallicis,  et  aliis  auctoribus  fide 
dignis. 

X.  Ariani  docebant,  Filium  Dei  esse  Patre 
minorem,  ut  est  apud^Epiphanium  haeres. 
69.  Deinde,  iidem  Ariani  non  recipiebant 
ullo  modo  traditiones  non  scriptas,  ut  docet 
Maximinus  Episcopus  Arianorum  apud  Au- 
gust.  lib.  I,  cap.  2,  et  ult.  cont.  Maximinum. 
Quam  heeresim  postea  imitati  sunt  multi 
alii,  ut  Nestorius,  Dioscorus,  Eutyches,  ut 
habetur  in  VII  Synodo,  act.  1 .  Denique  iidem 
Ariani  plura  et  majora  sacrilegia  patrarunt 
in  Sacramenta,  Altaria,  Sacerdotes,  Mona¬ 
chos,  Sanctimoniales  etc.  quam  Donatistae, 
ut  patet  ex  Athanasio  in  Apologia  pro  fuga 
sua,  Ruffino  lib.  XI,  hist.  cap.  3.  Theodoreto 
lib.  IV  hist.  cap.  19  et  20,  et  Victore  Uticensi 
lib.  II  et  III  de  Wandalica  persecutione. 

Primum  errorem  Arianorum  aperte  do¬ 
cent  hoc  tempore  multi,  qui  Tritheitae  dicun¬ 
tur,  ut  agnosci  potest  ex  Prothesibus  Valen¬ 
tini  Gentilis.  Quamvis  autem  Lutherus,  Phi¬ 
lippus,  Calvinus,  et  similes  habeant  Arium 
pro  haeretico,  tamen  negare  non  possunt, 
quin  in  suis  scriptis  hujus  erroris  semina 
jecerint,  unde  postea  orti  isti  novi  Ariani, 
quos  ipsimet  impugnant,  ut  nos  demons¬ 
travimus  in  praefat.  libror,  de  Christo. 
Deinde  alterum  errorem  docent  omnes 
hujus  temporis  haeretici.  Sectarii  enim  hu¬ 
jus  temporis  omnes  traditiones  rejiciunt, 
ut  patet  ex  Rrentio  in  Prolegomenis,  Cal¬ 
vino  lib.  IV  Institut.  cap.  8.  §.  8.  et  aliis. 
Porro  illa  crudelia  et  sacrilega  facinora  Aria¬ 
norum,  si  tantum  nomina  mutentur,  sunt 
illa  ipsa,  quae  Calvinistae  passim  factitant. 

XI.  Aeriani  haeretici,  teste  Epiphanio 
haeres.  75.  et  Augustino  lib.  de  haeres,  cap. 
33.  tres  errores  docuerunt :  <c  Orare,  inquit 
Augustinus,  vel  offerre  pro  mortuis  oblatio¬ 
nem  non  oportere,  nec  statuta  solemniter 
celebranda  esse  jejunia,  sed  cum  quisque 
voluerit  jejunandum,  ne  videatur  esse  sub 
lege.  »  Denique,  presbyterum  ab  Episcopo 
nulla  differentia  debere  discerni.  Addit  Epi- 
phanius,  eos  e  contrario  consuevisse  feria 
sexta,  et  in  Quadragesima,  ac  praecipue  in 
hebdomada  sancta  vesci  carnibus  et  si  quan¬ 
do  jejunare  volebant,  potius  die  Duminico, 
quam  alio  die  jejunare  solitos. 

Eadem  docent  et  faciunt  Calvinistae,  et 
Lutlierani  fere  omnes.  Calvinus  Instit.  lib. 
III,  cap.  5,  §.  6,  7.  et  sequentib.  disputat  ex 
professo  contra  orationem  pro  defunctis. 
Idem  lib.  IV,  cap.  12,  §.  20.  disputat  contra 
jejunium  Quadragesimae,  et  superstitiosum 
vocat.  Denique  lib.  IV,  cap.  3,  §.  8.  inquit  : 
«  Episcoporum,  ac  Presbyterorum,  Pasto- 
rupi,  ac  Ministrorun^  eadem  functio  et  pro¬ 
vincia  est.  »  Centuriatores  Cent.  IV,  cap,  5, 
coi.  401.  cum  in  aliorum  haereticorum  erro¬ 
ribus  numerandis  soleant  omittere  eos  quos 
suos  etiam  esse  agnoscunt,  cum  ad  Aerium 
venerunt,  quia  videbant  hos  tres  errores 
tantum,  tamquam  proprios  Aerii,  ab  Epi- 
phanio  et  Augustino  annotatos  fuisse,  non 
potuerunt  eos  omittere  :  Itaque  posuerunt 
illos  quidem,  sed  mox  addiderunt,  si  nihil 
aliud  sit,  hos  non  videri  errores,  sed  contra¬ 
rios  potius.  Fatentur  igitur,  has  tres  senten¬ 
tias  sibi  cum  Aerio  esse  communes,  neque 
negant,  in  antiqua  Ecclesia  pro  damnatis 
haeresibus  habitas  esse.  Ex  quo  sequitur,  ut 
etiam  Centuriatores,  licet  tum  nondum  nati, 
antiquae  Ecclesiae  haeretici  fuerint. 

XII.  Jovinianus,  non  posse  peccare  asse¬ 
ruit  hominem  post  Baptismum,  sivere  bapti- 
zatus  fuerit,  id  est,  sirevera  fidem  et  gratiam 
Dei  acceperit,  deinde  ciborum  delectum,  et 
jejunia  non  esse  meritoria  :  pr&terea  con¬ 
jugium  virginitati  dignitate  et  merito  aequari. 
Unde  etiam  aliquot  Sanctimoniales  ejus  hor¬ 
tatu  nupserunt.  Item  praemia  beatorum  esse 
paria.  Denique,  B.  Mariam  in  partu  carnis 
virginitatem  amisisse  :  Ita  referunt  Hierony¬ 
mus  lib.  I  et  II.  contra  Jovinian.  et  Augus¬ 
tinus  lib.  de  haeres,  cap.  82. 

Primus  horum  errorum  est  etiam  Calvini, 
lib.  II  instit.  cap.  2,  §.11  et  12.  ubi  dicit, 
veram  fidem,  quae  a  gratia  separari  nequit 
opinione  ipsius,  semel  habitam,  numquam 
amitti  posse  :  et  ideo  non  esse,  nisi  electo¬ 
rum. 

Secundus  ejusdem  Calvini  est  lib.  IV.  cap. 
12,  §.  19.  ubi  arguit  omnes  veteres,  quod 
laudaverint  jejunium,  quasi  esset  merito¬ 
rium.  Idem  error  Joviniani  habetur  in  Con¬ 
fessione  Augustan.  art.  24.  et  in  locis  Phi¬ 
lippi,  cap.  De  mortificatione. 

Tertius  est  error  Martini  Lutheri  in  epi¬ 
thalamio,  ubi  exponens  c.  VII.  primae  ad  Co- 
rinth.  quatuor  comparationes  facit.  Prima 
est,  castitatis  cum  Matrimonio  absolute,  et 


sic  fatetur  castitatem  esse  nobilius  donum. 
Secunda,  castitatis  cum  Matrimonio  coram 
Deo,  et  sic  dicit  esse  aequalia.  Tertia,  mu¬ 
lieris  conjugatae  cum  virgine,  et  ait  :  «  Opor¬ 
tet  admittamus  mulierem  conjugatam  coram 
Deo  praestare  virginibus.  »  Quarta,  status 
conjugatorum  cum  statu  religiosorum  et  Ec¬ 
clesiasticorum  profitentium  coelibatum ;  et 
dicit,  statum  conjugatorum  ex  natura  sua 
esse  spiritualem,  divinum,  coelestem,  et 
quasi  aurum  :  statum  vero  ccelibum  esse 
saecularem,  terrenum,  et  quasi  lutum.  Simi¬ 
lia  habet  Confessio  Augustana,  art.  23.  et 
Calvinus  lib.  IV  instit.  cap.  13,  §.  3.  et  se¬ 
quent.  De  his  duobus  erroribus  Centuriato¬ 
res,  Centur.  IV,  cap.  5,  coi.  381.  dicunt, 
perperam  reprehendi  Jovinianum,  a  Hiero¬ 
nymo  et  Augustino,  cum  ipsi  potius,  si  con¬ 
trarium  senserunt,  fuerint  haeretici. 

Quartus  error  Buceri  ac  Molinaei  est.  Hic 
enim  Bucero  auctore,  in  tertia  unionis  Evan- 
gelicae  parte  affirmat,  Jesum  nascentem 
adaperuisse  vulvam  B.  Mariae. 

Quintus  est  Lutheri  in  sermone  de  natali 
B.  Mariae,  et  in  commentario  primae  epistolae 
Petri,  ubi  dicit,  omnes  Christianos  esse  aeque 
sanctos  ac  justos,  atque  est  mater  Dei  :  Ex 
quo  sine  dubio  sequitur,  fore  omnes  aeque 
beatos. 

XIII.  Vigilantius  multa  etiam  docuit.  Pri¬ 
mo,  Sanctorum  reliquias  non  esse  veneran¬ 
das.  Secundo  orationes  mortuorum  pro  aliis 
non  exaudiri ;  ex  quo  sequitur,  frustra  Sanc¬ 
tos  invocari.  Tertio,  Ecclesiasticos  debere 
esse  uxoratos.  Quarto,  non  expedire  relin¬ 
quere  omnia  et  dare  pauperibus,  et  ad  reli¬ 
gionem,  relicto  saeculo,  properare  :  Ita  refert 
Hieronymus  in  libro  contra  Vigilantium. 

Eadem  omnia  docent  nunc  sectarii.  Luthe- 
rus  in  sermone  de  sancta  cruce  dicit,  reli¬ 
quias  Sanctorum  esse  fidelium  seductionem, 
et  ideo  sub  terram  penitus  condi  debere  ;  Et 
in  libro  de  abroganda  Missa,  parte  III  affir¬ 
mat,  non  majorem  esse  Deo  curam  de  sancto 
sepulehro  Domini,  quam  de  bobus,  de  qui¬ 
bus  Apostolus  ait  :  Numquid  Deo  est  cura  de 
bobus ?  (1)  Idem  Lutherus  lib.  de  Eucharistia 
ad  Waldenses  dicit,  stultam  et  perniciosam 
esse  Sanctorum  invocationem.  Idem  in  Epi¬ 
thalamio  dicit,  Matrimonium  jure  divino 
esse  praeceptum  omnibus,  etiam  Ecclesiasti¬ 
cis  et  Monachis,  qui  non  sentiunt  se  habere 
donum  continentiae.  Vocat  autem  (ipse  do- 


(1)  I.  Cor.  IX,  9. 

num  continentiae,  non  gratiam,  qua  non 
consentimus  tentationibus  carnalibus,  sed 
qua  non  tentamur,  quale  donum  fere  nulli 
habent.  Denique,  idem  fere  in  lib.  de  votis 
monasticis  ex  professo  dehortatur  a  reli¬ 
gione,  et  solum  permittit,  ut  foeminae60  an¬ 
norum,  et  viri  80  vel  100  annorum  in  mo¬ 
nasteriis  maneant.  Eadem  docet  Confessio 
Augustana ;  nam  contra  Sanctorum  invoca¬ 
tiones  agit  art.  21.  contra  Clericorum  conti¬ 
nentiam  et  Monachorum,  art.  23. 

Similiter  Calvinus  contra  invocationem 
Sanctorum  agit  lib.  III  Instit.  cap.20,  §.  21. 
Ubi  etiam  dicit,  Papistas  in  suis  Litaniis, 
Hymnis  et  Prosis,  in  quibus  Sanctis  mortuis 
nihil  non  tribuunt,  nullam  Christi  mentio¬ 
nem  facere,  quod  est  mendacium  crassissi¬ 
mum.  Contra  reliquiarum  visitationem  agit, 
lib.  IV,  cap.  13,  §.  7  et  in  lib.  quem  inscrip¬ 
sit,  Admonitionem  de  Reliquiis.  Et  reipsa 
Calvinistse  combusserunt,  et  in  flammam 
projecerunt  corpora  Sanctorum  Irenaei,  Mar- 
tini,  Hilarii,  Bonaventurae  etc.  Contra  coeli¬ 
batum  Clericorum,  et  Monachorum  profes¬ 
sionem  disputat  Calvinus  lib,  IV,  cap.  12  et 
13  totis  capitibus.  Denique  Centuriatores 
non  voluerunt  numerare  Vigilantium  inter 
haereticos,  sed  scribunt  de  eo  Centur.  IV, 
cap.  8,  coi.  602.  ubi  dicunt  fuisse  contentio¬ 
nem  inter  duos  sanctos  Presbyteros,  id  est, 
Vigilantium  et  Hieronymum  de  reliquiis, 
invocatione  Sanctorum  etc.  sed  Hieronymum 
clamoribus  tantum  egisse,  Vigilantium  au¬ 
tem  solidis  rationibus.  Ubi  etiam  impuden¬ 
tissime  censuram  quamdam  Erasmi  in  librum 
Hieronymi  contra  Vigilantium  tribuunt  Gre- 
gorio,  quasi  Gregorius  desiderasset  in  Hie¬ 
ronymo  modestiam.  Sed  de  his  alias. 

XIV.  Pelagiani  duo  inter  alia  docebant. 
Primo,  non  esse  in  hominibus  peccatum  ori¬ 
ginale,  et  praecipue  in  filiis  fidelium.  Ita  re¬ 
fert  Augustinus  lib.  VI  cont.  Julianum,  cap. 
2  et  3.  et  lib.  IV  ad  Bonifacium,  c.  2.  et  4. 
Secundo,  per  quodlibet  peccatum,  quamvis 
levissimum,  perdi  justitiam,  ac  proinde  om¬ 
ne  peccatum  esse  mortale.  Ita  refert  B.  Hie¬ 
ronymus  lib.  II  contra  Pelagianos.  Primum 
horum  diserte  docent  Zwinglius  in  lib.  de 
Baptismo,  Marti nus  Bucerus  in  cap.  III  Mat¬ 
thaei,  et  Calvinus  lib.  IV  Inst.  c.  15.  §.  20. 
nisi  quod  Zwinglius  negat  simpliciter  pecca¬ 
tum  originale  in  quolibet  homine,  et  tantum 
vult  miserias  quasdam  per  Adamum  nos 
contraxisse.  Bucerus  autem  et  Calvinus,  so¬ 
lum  in  filiis  fidelium  negant  peccatum  origi- 
Tom.  II. 


nale,  quos  dicunt  Sanctos  nasci,  et  salvari 
etiam  sine  Baptismo.  Errorem  alterum  do¬ 
cent  omnes  sectarii.  Lutherus  assert.  art. 
32.  Philippus  in  locis  cap.  de  discrimi  ie  pec¬ 
cati  mortalis  et  venialis,  Calvinus  lib.  II  In¬ 
stit.  cap.  8.  §.  58.  et  lib.  III,  cap.  4.  §.  28. 
cceteri  omnes  omne  peccatum  natura  sua 
volunt  esse  mortale. 

XV.  Nestoriani  docuerunt,  in  Christo  duas 

esse  personas,  et  duas  naturas;  ita  Tbeodo- 
retus  lib.  IV  de  hreret.  fabulis.  lidem  omnes 
veteres  contemnebant,  teste  Vincentio  Liri— 
nensi,  id  quod  egregie  preestant  Lutherus, 
Calvinus,  et  alii  omnes;  Errorem  autem 
prsecipuum  Nestorii  docet  hoc  tempore 
Theodorus  Beza  sive  ex  ignorantia,  sive  ex 
malitia,  qui  in  lib.  de  hypostatica  duarum 
in  Christo  naturarum  unione,  dicit,  se  duas 
uniones  hypostaticas  in  Christo  ponere, 
unam  animse  cum  carne,  alteram  divinitatis 
cum  humanitate.  * 

XVI.  Eodem  tempore  fuerufit  aliqui,  nes¬ 
cio  an  etiam  ipsi  Nestoriani  essent,  qui  do¬ 
cuerunt,  in  Eucharistia  non  manere  corpus 
Christi,  si  servetur  in  alteram  diem,  quos 
Cyrillus  in  epist.  ad  Calosirium  Episcopum 
insanire  dicit.  Hunc  errorem  rursum  exco¬ 
gitavit  Bucerus,  docens,  in  Eucharistia  non 
esse  Christi  corpus,  nisi  quando  sumitur. 
Vide  Cochlaeum  tract.  8,  lib.  III  Miscellaneo¬ 
rum.  Idem  postea  docuit  Philippus  Melan- 
chthon  in  locis  cap.  de  Coena  Domini,  et 
Calvinus  lib.  IV  Instit.  cap.  17.  §.  39. 

XVII.  Eutychiani  docuerunt,  unam  esse 
in  Christo  naturam,  sicut  unam  personam; 
ita  refert  Theodoretus  lib.  IV  de  hairet.  fa¬ 
bulis.  Eamdem  hoc  tempore  multi  instaura¬ 
runt.  In  primis  Gaspar  Swenckfeldius  in  lib. 
de  Divina  Majestate  humanitatis  Christi,  as¬ 
serit,  post  ascensionem  Christi,  humanam 
eius  naturam  conversam  esse  in  divinam,  et 
jam  esse  verum  Deum,  non  creaturam.  Idem, 
vel  aliquid  aliquanto  pejus  videtur  sensisse 
Brentius,  qui  in  sermone  de  Ascensione  Do¬ 
mini  docet  :  Christi  humanitatem  ab  ipsa 
incarnatione  semper  fuisse  ubique.  Idem 
docet  Jacobus  Smidelinus  in  disputatione 
Tubingensi  cap.  34.  de  qua  re  vide  libros 
nostros  de  Christo. 

XVIII.  Xenaias  Persa  primus  palam  asse¬ 
ruit,  CJmstiet  Sanctorum  imagines  non  esse 
venerandas  :  testis  Nicephorus  lib.  XVI, cap. 
27.  Idem  nunc  Calvinus  lib.  I  Instit.  cap.  11. 
toto.  Ubi  etiam  §.  7.  non  vult  ullo  modo  erigi 
signum  crucis  :  in  quo  se  fratrem  Diaboli 

ostendit,  nisi  quod  Diabolum  ipsum  impie¬ 
tate  vincit.  Diabolus  enim  crucem  execra- 
tur,  quia  timet,  et  timendo  honorat ;  Calvi¬ 
nus  execratur,  quia  despicit,  atque  irridet. 
Ibi  etiam  §.  13.  dicit,  primis  quingentis  an¬ 
nis  nullas  fuisse  imagines  in  templis  Chris¬ 
tianorum  ,  quod  est  insigne  mendacium, 
etiam  ipso  Calvino  teste ;  nam  in  praefat.  In- 
stit.  dicit,  Epiphanium  in  epist.  ad  Joannem 
Hierosolymitanum  scribere,  se  in  templo  vi¬ 
disse  imaginem  Christi,  aut  nescio  cujus 
Sancti  pendere  :  Et  praeterea  Lactantius  in 
carmine  ad  crucifixum,  Basilius  in  oratione 
in  Barlaam,  circa  finem ;  Nyssenus  oratione 
in  Theodorum,  non  procul  ab  initio ;  Pauli- 
nus  Natali  X  S.  Felicis;  Prudentius  de  S. 
Cassiano ;  Evodius  lib.  II  de  miraculis  S. 
Stepliani;  Athanasius,  sive  quicumque  est 
auctor  quaestionum  ad  Antiochum  q.  16.  do¬ 
cent  ,  suo  tempore  imagines  Sanctorum 
fuisse  in  templis  :  istos  autem  omnes  vixisse 
ante  mille  et  centum  annos,  notissimum  est. 
Adde  quod  Nicephorus  lib.  XIV,  cap.  2.  di¬ 
cit,  imaginem  B.  Mariae  a  S.  Luca  depictam, 
positam  fuisse  in  templo ,  quod  Pulcheria 
soror  Theodosii  Constantinopoli  exstruxit  in 
honorem  B.  Virginis. 

XIX.  Lampetiani  docuerunt,  Monasteria 
debere  esse  libera,  id  est,  sine  votis  perpe¬ 
tuis;  ita  refert  Damascenus  lib.  de  centum 
h  seres,  circa  finem.  Idem  hoc  tempore  Lu- 
therus,  qui  in  lib.  de  votis  monasticis  dicit, 
non  posse  voveri  pie  in  Monasteriis,  nisi  hac 
forma  :  Voveo  castitatem,  paupertatem,  et 
obedientiam  usque  ad  mortem,  libere,  id  est, 
ut  mutare  possim,  quando  volo. 

XX.  Quorumdam,  qui  negabant,  Eucha¬ 
ristiam  vere  esse  carnem  Christi,  et  tantum 
esse  volebant  figuram,  seu  imaginem  corpo¬ 
ris  Christi ;  ita  refertur  in  VII  Synodo  act.  6. 
tom.  3.  Et  longe  antea  ex  Ignatio  idem  re¬ 
fert  Theodoretus  in  Dialogo,  qui  dicitur  Im¬ 
patibilis.  Hanc  haeresim  docent  hoc  tempore 
Zwinglius  in  lib.  de  verbis  Coenae  Domini,  et 
Calvinus  lib.  IV  Instit.  cap.  17.  §.  12. 

Habemus  hactenus  viginti  Haeresiarcha¬ 
rum  heereses,  quae  damnatas  sunt  ab  Eccle¬ 
sia,  quae  luit  primis  700  annis,  quas  haere- 
ses  cum  nos  pro  haeresibus,  adversarii  nos¬ 
tri  pro  articulis  fidei  habeant,  sequitur  nos¬ 
tram  doctrinam,  conspirare  cum  doctrina 
antiquae  Ecclesiae ,  Adversariorum  autem 
cum  haeresibus  antiquis. 


CAPUT  X. 

Nota  septima. 

Septima  Nota  est  unio  membrorum  inter 
se  et  cum  capite;  nam  Ecclesiam  esse  unum 
corpus,  unam  sponsam,  unum  ovile,  passim 
Scripturae  docent,  ad  Rom.  XII,  Cantic.  VJ, 
Joan.  X,  et  in  Symbolo  Constantinopolita- 
no,  dicimus  unam  Ecclesiam.  Praecipua  au¬ 
tem  unitas  corporis  consistit  in  conjunctione 
membrorum  cum  capite  et  inter  se.  De  utra¬ 
que  unione  dicendum  est,  et  primum  de  pri¬ 
ma  :  Sed  quoniam  de  capite  Ecclesiae,  qui 
est  Romanus  Pontifex,  alibi  disseruimus,  hic 
solum,  aliquot  in  medium  allatis  testimoniis 
Patrum,  ostendemus,  apud  veteres  semper 
fuisse  habitam  pro  nota  verae  Ecclesiae  con¬ 
junctionem  cum  Romano  Pontifice. 

Irenaeus  lib.  III,  cap.  3.  aperte  dicit,  ad 
Romanam  Ecclesiam,  propter  potentiorem 
principalitatem,  necesse  esse  omnem  conve¬ 
nire  Ecclesiam,  id  est,  eos,  qui  undique  sunt 
fideles.  Cyprianus  lib.  I,  epist.  3.  :  «  Post 
ista,  inquit,  adhuc  insuper  Pseudoepiscopo 
sibi  ab  haereticis  constituto  ,  navigare  au¬ 
dent,  et  ad  Petri  Cathedram  atque  Eccle¬ 
siam  principalem,  unde  unitas  sacerdotalis 
exorta  est,  a  schismaticis  et  profanis  litteras 
ferre,  nec  cogitare  eos  esse  Romanos,  ad 
quos  perfidia  habere  non  possit  accessum. » 
Et  lib.  IV,  epistol.  8.  de  Cathedra  Romani 
Pontificis  loquens  :  «  Scimus,  inquit,  horta¬ 
tos  nos  esse,  ut  Ecclesiae  Catholicae  matricem 
et  radicem  agnoscerent  et  tenerent.  »  Am¬ 
brosius  in  oratione  de  obitu  Satyri  :  «  Ro¬ 
gavit,  inquit,  si  cum  Episcopis  Catholicis, 
id  est,  si  cum  Ecclesia  Romana  consenti¬ 
ret.  » 

Hieronymus  in  epist.  ad  Damasum  de  hy¬ 
postasis  nomine  :  «  Hic,  inquit,  in  tres  par¬ 
tes  scissa  Ecclesia,  me  ad  se  rapere  festinat. 
Ego  interim  clamito  :  Si  quis  Cathedrae  Pe¬ 
tri  jungitur,  meus  est.  Meletius,  Vitalis,  at¬ 
que  Paulinus  tibi  haerere  se  dicunt.  Possem 
credere,  si  hoc  unus  assereret;  nunc  aut 
duo  mentiuntur,  aut  omnes.»  Et  in  epist. 
superiori  :  «  Ego,  inquit,  Beatitudini  tuae, 
id  est,  Cathedrae  Petri  communione  conso¬ 
cior  :  Super  illam  petram  aedificatam  Eccle- 

siam  scio.  Quicumque  extra  hanc  domum 
agnum  comederit,  profanus  est ;  Si  quis  in 
Arca  Noe  non  fuerit,  peribit  regnante  dilu¬ 
vio.  Non  novi  Vitalem,  Meletium  respuo, 
ignoro  Paulinum.  Quicumque  tecum  non 
colligit,  spargit,  id  est,  qui  Christi  non  est, 
Antichristi  est.  »  Et  in  epitaphio  Marcellae 
scribit,  S.  Athanasium  et  ejus  successorem 
Petrum,  Alexandrinos  Episcopos,  persecu¬ 
tionem  Arianse  haereseos  declinantes,  tam¬ 
quam  ad  tutissimum  suae  communionis  por¬ 
tum,  Romam  confugisse. 

Optatus  lib.  II  contra  Parmen.  a  principio 
per  aliquas  paginas,  docet,  verse  Ecclesiae 
dotem  primam  et  praecipuam  esse  Cathe¬ 
dram  Petri,  quse  Romae  est,  et  inde  probat, 
Donatistas  non  pertinere  ad  Ecclesiam  ve¬ 
ram,  quia  non  essent  conjuncti  cum  Siricio, 
qui  tunc  sedebat  in  Cathedra  Petri. 

Augustinus  in  epist.  162.  loquens  de  Ce- 
ciliano  Episcopo  :  «  Qui,  inquit,  posset  non 
curare  conspirantem  multitudinem  inimico¬ 
rum,  cum  se  videret  Romanse  Ecclesiae,  in 
qua  semper  Apostolicse  Cathedrae  viguit 
principatus,  per  communicatorias  litteras 
esse  conjunctum?»  Et  in  Psal.  cont.  partem 
Donati  :  «Venite  fratres,  si  vultis,  ut  insera¬ 
mini  in  vite.  Dolor  est,  cum  vos  videamus 
praecisos  ita  jacere  :  Numerate  Sacerdotes, 
vel  ab  ipsa  Petri  sede,  in  ordine  illo  Patrum 
quis,  cui  successerit,  videte  :  Ipsa  est  petra, 
quam  non  vincunt  superbae  inferorum  por¬ 
tae.  »  Leo  epist.  87.  ad  Episcopos  Viennen¬ 
sis  provinciae  :  «  Praedicationis ,  inquit, 
Evangelii  Sacramentum  ita  Dominus  ad  om¬ 
nium  Apostolorum  officium  pertinere  voluit, 
ut  in  beatissimo  Petro  Apostolorum  omnium 
summo,  principaliter  collocaret,  ut  ab  ipso 
quodam  capite  dona  sua,  velut  in  corpus 
omne  diffunderet,  ut  exortem  se  mysterii  in- 
telligeret  esse  divini,  qui  ausus  fuisset  a  Pe¬ 
tri  soliditate  recedere.  » 

His  adde,  experientiam ;  Videmus  enim 
omnes  illas  Ecclesias,  quae  ab  isto  capite  se 
diviserunt,  tamquam  ramos  praecisos  a  ra¬ 
dice,  continuo  aruisse.  Certe  Ecclesiae  Asia¬ 
ticae  et  Africanae,  quae  quondam  ita  flore¬ 
bant,  ut  numerosissima  Concilia  celebrarent, 
et  semper  haberent  multos  homines,  vel 
doctrina,  vel  sanctitate,  vel  utroque  Dei  mu¬ 
nere  clarissimos,  ab  eo  tempore,  quo  a  Ro¬ 
mana  Ecclesia  schisma  fecerunt,  nulla  Con¬ 
cilia  celebrarunt,  nullos  habuerunt  homines 


fama  sanctitatis  aut  doctrinae  toti  orbi  no¬ 
tos,  et  nunc  in  summa  ignoratione  versan. . 
tur. 

Veniamus  nunc  ad  consensionem  membro¬ 
rum  inter  se.  Certum  est,  Concordiam  esse 
signum  Regni  Dei,  quod  stare  debet  in  aeter-. 
num  :  Discordiam  autem,  Regni  Diaboli, 
quod  tandem  ruere  debet.  Unde  Matth.  XII : 
Omne  Regnum  in  seipsum  divisum ,  desolabitur. 
Et  I.  Corint.  XIV  :  Non  est  dissensionis  Deus, 
sed  pacis  (I).  Et  B.  Augustinus  lib.  XVIII  de 
Civit.  Dei,cap.52.  dicit,  Diabolum  cupivisse 
per  haereticos  efficere,  ut  in  Ecclesia  Christi 
essent  liberae  dissensiones,  quomodo  erant 
in  Academiis  Philosophorum  :  ut  sicut  illae 
per  multas  divisiones  tandem  intereunt,  et 
ab  invicem  consumuntur,  ita  fieret  in  Ec¬ 
clesia. 

Jam  ex  hac  nota  clarissimum  est,  nostram 
Ecclesiam  solam  esse  veram  Dei  Ecclesiam: 
Si  quidem  in  nostra  Ecclesia  in  primis  om¬ 
nes  Scriptores  sacri  mirifice  inter  se  con¬ 
sentiunt,  licet  fuerint  homines  diversi,  et  in 
locis,  temporibus,  ac  linguis  diversi  scripse¬ 
rint,  quod  pro  re  plane  divina  B.  August 
observat  lib.  XVIII  Civ.  Dei,  cap.  41.  Dein¬ 
de  omnia  legitimorum  Conciliorum  et  Pon¬ 
tificum  decreta  etiam  in  omnibus  dogmati 
bus  inter  se  conveniunt,  licet  edita  sint  a  di¬ 
versis  hominibus,  diversis  locis,  temporibus, 
occasionibus,  et  contra  diversissimas,  imo 
saepe  contrarias  haereses.  Quod  est  apertum 
signum  unius  et  ejusdem  Spiritus  sancti, 
hanc  Ecclesiam  gubernantis.  IIoc  autem 
esse  verum,  ostendit  diligentia  haereticorum, 
qui  licet  omnia  diligenter  evolverint,  tamen 
non  invenerunt  quidquam  ullius  momenti, 
quod  reprehendere  possent;  ut  in  disputa¬ 
tione  de  Conciliis  ostendimus. 

Denique,  nunc  omnes  Catholici,  toto  orbe 
dispersi  de  omnibus  dogmatibus  fidei  sen¬ 
tiunt  idem  :  Nec  possunt  aliter  sentire,  cum 
omnes  subjiciant  sensum  suum  sensui  unius 
et  ejusdem  summi  Pastoris  ex  Cathedra  Pe¬ 
tri  cum  consilio  aliorum  pastorum  Ecclesiam 
dirigentis. 

Quod  autem  nulla  unquam  fuerit  secta 
Gentilium ,  vel  Haereticorum,  in  qua  talis 
consensio  esset;  facile  potest  ostendi.  Ac 
primum  de  Paganorum  sectis,  docet  Augus¬ 
tinus  serm.  11.  de  verbis  Domini,  ad  eam- 
dem  religionem  apud  eos  Junonem  et  Her¬ 
culem,  aliosque  Deos  inter  se  dissidentes,  et 


(1)  Matth.  XII,  25;  I.  Cor.  XIV,  33, 

etiam  belligerantes  pertinuisse.  De  Philoso¬ 
phis  notum  est  omnibus  adeo,  ut  Basilius 
orat.  i.  de  opere  sex  dierum  dicat,  non  esse 
opus,  ut  nos  pugnemus  contra  Philosophos, 
cum  illi  mutuis  dissentionibus  sufficiant  ad 
.suam  ipsorum  doctrinam  evertendam  :  De 
quo  etiam  vide  Theodoretum  lib.  de  fide,  et 
Augustinum  lib.  XVIII  de  Giv.  Dei,  cap.  41. 

Eumdem  fuisse  morem  omnium  iiaereti- 
corum,  certissimum  est;  Nam  Ireneeus  lib.I, 
cap.  21 .  et  sequentibus  docet,  hseresim  Si¬ 
monis  primi  haeresiarchae  mox  divisam,  et 
inde  natas  esse  sectas  Menandrianorum,  Ba- 
silidianorum,  Saturninianorum  etc.Item  lib. 
I,  cap.  5.  scribit  de  Valentinianis,  quod  cum 
essent  plurimi,  vix  duo  aut  tres  inter  se  con¬ 
veniebant  in  omnibus  dogmatibus.  De  Do-' 
natistis  scribit  Augustinus  lib.  I  de  Baptis¬ 
mo,  cap.  6.  heeresim  Doriatistarum  in  multa 
minutissima  frusta  concisam  fuisse  suo 
tempore. 

Marcionistas  mox  divisos  fuisse,  et  inde 
natos  Lucianistas,  Appellianos,  et  Severia- 
nos  docet  Epiphanius  lib.  I,  tom.  III  contra 
hsereses.  Montanistas  divisos  esse  in  Pepu- 
zianos,  Artotyritas,  Phrygastas  etc.  scribit 
Epiphanius  lib.  II,  tom.  I.  Manichaeos  quo¬ 
que  in  sectas  divisas  testatur  Augustinus  lib. 
de  haeres,  cap.  46.  Messalianos  autem  divi¬ 
sos  in  Martyrianos,  Sathanianos,  Entusias- 
tas,  docent  Epiphanius  haeres.  80.  Theodo- 
retus  lib.  IV  de  haeretic.  fabul.  Ariani  mox 
divisi  sunt  in  Acacianos,  Macedonianos,Eu- 
nomianos,  ut  patet  ex  Ruffino  lib.  X  hist. 
cap.  25.  Iidem  etiam  Ariani  singulis  fere  an¬ 
nis  fidem  mutabant,  ut  scribit  Hilarius  in 
utroque  libro  ad  Constantium.  Pari  ratione 
Eutychiani  ita  divisi  fuerunt,  ut  omnes  fere 
sectae,  quae  postea  exstiterunt  in  Oriente, 
sint  proles  Eutychianorum,  ut  patet  ex  Eva- 
grio  lib.  III  et  IV  histor.  et  ex  Damasceno 
lib.  de  centum  heeresibus. 

Denique  nostro  tempore  constat  ex  Fride- 
rico  Staphylo  in  libello  de  Concordia  disci¬ 
pulorum  Lutheri,  Lutheranos  vixdum  natos, 
dividi  coepisse  in  Anabaptistas,  Confessio- 
nistas,  et  Sacramentarios ;  et  rursum  singu¬ 
las  sectas  in  alias  et  alias  usque  ad  34,  et 
hoc  quidem  tempore  Staphyli;  Nunc  autem 
numerantur  fere  100  diversissimae  sectae  ab 
uno  Luthero  prodeuntes.  Id  quod  fit  magna 
providentia  Dei ;  nam  hoc  modo  haereses  se- 
ipsas  consumunt ;  divisio  enim  earum  non 


est  Mathematica,  quae  procedit  in  infinitum. 
Unde  Isaiae  XIX  dicitur  :  Concurrere  faciam 
SEgyptios  adversus  yEgyptios  (1).  Et  Hilarius 
lib.  VII  de  Trinitate  :  «  Bellum  haereticorum, 
inquit,  pax  est  Ecclesiae.  » 

Adde,  quod  iidem  etiam  auctores  haeretici 
secum  non  consentiunt ,  quae  est  certissima 
nota  falsae  doctrinae,  ut  ipsemetLutherus  ait 
in  lib.  de  votis  monasticis  :  «  Mendacia,  in¬ 
quit,  certius  dignoscere  non  potes,  nisi  quan¬ 
do  sibimetipsis  contraria  sunt.  A  Deo  enim 
ita  ordinatum  est ,  ut  impii  semper  seipsos 
confundant,  et  quod  mendacia  non  conso¬ 
nent  ,  sed  semper  contra  semetipsa  testen- 
tur.  »  Porro  Lutheri  contradictiones  innu¬ 
meras  collegit  Joannes  Cochlaeus  in  Septici  - 
pite.  Ubi  ad  finem  adjecit  36  varias  senten¬ 
tias  unius  Lutheri  de  uno  articulo,  id  est,  de 
communione  sub  utraque  specie.  Confessio¬ 
nem  quoque  Augustanam,  quam  omnes  pro 
sacrosancta  habent,  ita  immutarunt,  et  varie 
ediderunt,  ut  nesciant  ipsi,  qure  sit  vera 
Confessio  Augustana,  de  quare  consule  Har¬ 
moniam  Andrese  Fabritii  Leodii ,  ubi  vide¬ 
bis  praeter  caetera  editionem  anni  30;  et  edi¬ 
tionem  anni  40,  quarum  una  duplo  est  major 
altera. 

Sed  ad  hoc  argumentum  adversarii  res¬ 
pondent  ut  possunt.  Calvinus  in  primis  in 
praefatione  Instit.  dicit ,  non  esse  mirum  si 
ex  religione  sua  mox  oriantur  divisiones,  et 
sectae  contrariae.  Nam  id  accidit  etiam  Ec¬ 
clesiae  Apostolorum  ;  Ex  ea  enim  prodierunt 
Simoniani,  Nicolaitae  etc.  semper  enim  Dia¬ 
bolus,  ubi  videt  bonum  semen  seminari,  ac¬ 
cedit,  et  superseminat  zizania.  Deinde,  idem 
Calvinus  lib.  IV  Instit.  cap.  13,  §.  14.  dicit, 
ex  hac  nota  colligi,  non  esse  apud  nos  veram 
Ecclesiam.  Nam  tot  sunt  apud  nos  schisma¬ 
ticorum  conventicula,  et  divisiones,  quot  sunt 
monasteria.  Olim  enim  Monachi  vi  vehant  qui¬ 
dem  separati  ab  aliis,  sed  non  percipiebant 
Sacramenta  separatim;  imo  concurrebant 
ad  Ecclesias  ordinariorum  ministrorum  ,  et 
ibi  cum  reliqua  plebe  sacris  intererant.  Nunc 
autem  singula  monasteria  sibi  privatum  al¬ 
tare  erexerunt,  et  Sacramenta  percipiunt  se¬ 
parati  a  populo  Christiano ,  quod  etiam  no¬ 
minibus  testantur,  cum  alii  Benedictini,  alii 
Franciscani,  alii Dominicani  dicantur.  Tertio 
addunt  alii ,  plures  apud  nos  esse  sectas, 
Thomistarum ,  Scotistarum  ,  et  similium, 
quam  apud  illos. 

Respondeo  ad  primum,  hoc  esse  discrimen 
inter  divisionem  haereticorum  ab^cclesia,  et 
divisionem  ab  aliqua  heeresi,  quod  in  Eccle¬ 
sia  Catholica  invenitur  certa  regula  compo¬ 
nendarum  controversiarum  ,  id  est,  senten¬ 
tia  summi  Pastoris,  vel  Concilii  plenarii ,  et 
ideo  non  oritur  ex  doctrina  Ecclesiae  dissen¬ 
sio,  sed  ex  sola  malitia  Diaboli.  Prseterea 
undecumque  oriatur,  mox  damnatur,  et  ejec¬ 
to  haeretico  scissura  resarcitur,  nec  ulterius 
in  ipsa  Ecclesia  progreditur.  At  apud  haere¬ 
ticos  non  est  ulla  regula  finiendarum  contro¬ 
versiarum.  Quisque  enim  se  praeponit  aliis, 
et  quisque  vult  esse  judex  aliorum  ,  et  inde 
fit,  ut  ordinarie  quaelibet  nova  hseresis  sta- 
tim  pariat  alias,  et  alias  ,  donec  per  multas 
divisiones  consumatur,  ita  ut  miraculum  vi¬ 
deatur,  si  aliqua  hseresis  diutius  duret.  Ita¬ 
que  Ecclesiae  doctrina  per  se  gignit  unionem, 
et  conjunctionem  animorum  :  haeresisper  se, 
et  ex  propria  sua  natura  divisiones,  et  schis¬ 
mata  germinat.  Cum  ergo  videamus  more 
aliarum  haeresum,  sectam  Lutheranam  mox 
divisam  fuisse  in  tam  multas  alias  sectas,  et 
quotidie  magis,  et  magis  dividi,  nec  sperari 
ab  illis  ullum  finem  divisionum,  merito  judi¬ 
camus  eos  haereticos  ,  et  tandem  penitus  in¬ 
teriturum  nomen  Lutheranum. 

Ad  secundum  argumentum  dico,  in  primis 
esse  mendacium  Calvini ,  quod  antiqui  Mo¬ 
nachi  non  habuerint  proprium  altare  ,  sed 
acceperint  Sacramenta  in  Ecclesiis  ordina¬ 
riorum  parochorum.  Nam  Epiphanius  in 
epistola  ad  Joannem  Ilierosolym.  testatur, 
se  in  Monasterio  S.  Hieronymi  ordinasse 
Presbyterum  Paulinianum  ,  qui  in  ipso  Mo¬ 
nasterio  Sacramenta  conficeret  cseteris  Mo¬ 
nachis,  quia  S.  Hieronymus  prae  humilitate 
nimia  non  audebat  sacrificia  altaris  offerre. 
Item  Cassianus  collat.  18.  quae  est  Abbatis 
Pyamonis,  c.  13.  narrat  in  ipsaEremo  habuis¬ 
se  Monachos  suos  Presbyteros,  etiam  Mona¬ 
chos,  qui  Sacramenta  caeteris  ministrabant. 
Augustinus  lib.  I  de  moribus  Ecclesiae  cap . 
31  et  33.  docet  non  solum  in  solitudine,  sed 
etiam  in  urbibus  ut  Mediolani,  et  Romae  ha¬ 
buisse  Monachos  in  suis  coenobiis  praeposi¬ 
tum  Presbyterum;  qui  sine  dubio  ideo  Pres¬ 
byter  erat,  ut  in  coenobio  Sacramenta  confi¬ 
ceret  ,  et  non  cogerentur  Monachi  egredi  e 
Monasteriis,  ut  irent  ad  Ecclesias.  Denique 
Joannes  Damascenus  in  historia  de  Barlaam 
et  Josaphat  scribit ,  Barlaam  Eremitam  in 
sua  cella  sacrificium  Missae  celebrasse,  prae¬ 
sente  solum  ministro  suo  Josaphat. 


Dico  secundo ,  schismaticum  non  fieri  ul¬ 
lum  propter  diversum  altare  materialiter, 
sed  formaliter,  alioqui  omnes  parochi  essent 
schismatici ,  quia  habent  diversa  altaria  in 
eadem  civitate.  Et  omnes  Episcopi  essent 
schismatici ,  quia  habent  altaria  diversa  in 
civitatibus  diversis .  Soli  igitur  illi  schismatici 
sunt,  qui  ita  erigunt  altare  proprium,  ut  al¬ 
tare  aliorum  profanum  censeant.  Denique 
Monachos  hujus  temporis  non  esse  schisma¬ 
ticos  ex  eo  perspicuum  est,  quod  parent  uni 
summo  Pontifici ,  ordinantur  Presbyteri  ab 
Episcopis  ordinariis,  denique  frequentantur 
a  populis.  Porro  nomina  illa  Benedictino- 
rum,  Franciscanorum,  Dominicanorum  de¬ 
sumpta  sunt  non  ab  auctore  doctrinae  ,  sed 
ab  institutore  severioris  disciplina? ,  ut  no¬ 
tum  est. 

At  tertium  dico  ,  Thomistas  et  Scotistas 
non  dissentire,  nisi  in  iis  rebus,  quae  ad  fidem 
non  pertinent,  utB.  Augustinus  dicit  de  dis- 
sentionibus  Doctorum  sui  temporis  lib.  I. 
contra  Julianum;  et  pro.pterea  semper  sub¬ 
jiciunt  se,  et  sua  Ecclesiae  definitioni  omnes 
Catholici.  Proinde  etsi  verbis  interdum  pug¬ 
nare  videant ,  re  tamen  ipsa  in  rebus  fidei 
omnes  conveniunt;  cum  omnes  id  unum 
credere  se  profiteantur,  quod  in  Ecclesia  Ca¬ 
tholica  Romana  credendum  esse  judicatum 
fuerit. 

At  haeretici  de  rebus  fidei  praecipuis  dis¬ 
sentiunt,  et  unus  habet  alium  pro  haeretico, 
et  tamen  eumdem  Lutherum  patrem  agnos¬ 
cunt.  De  quo  vide  Hosium  ,  lib.  I.  contra 
Brentium,  et  Canisium  in  praefatione  libro¬ 
rum  Yegse  Coloniae  excusorum.  Neque  id  ad¬ 
versarii  inficiari  ulla  ratione  possunt  :  Siqui¬ 
dem  primo  non  negant,  Anabaptistas  haere¬ 
ticos  esse  Lutlieranis  etZwinglianis,  et  con¬ 
tra;  et  tamen  ex  eodem  Luthero  omnes  pro¬ 
dierunt.  Deinde  Zwingliani  sunt  haeretici Lu- 
theranis  cseteris ,  ut  patet  ex  testamento 
Brentii,  et  multisLutheri  libris*  At  Zwinglia¬ 
ni,  et  Calvinistae  non  audent  Lutherum  exe- 
crari ,  et  tamen  in  rebus  gravissimis  ab  eo 
dissentiunt,  ut  patet  ex  libris  Calvini,  Bezae, 
Martyris,  de  coena  Domini ,  et  de  loco  cor¬ 
poris  Christi. 

Rursus  inter  Confessionistas  Lutheranos, 
rigidi,  et  molles  gravissime  contendunt.  Id 
apparet  ex  libris  Joannis  Wigandi,  et  Illyri¬ 
ci  contra  Georgium  Majorem  ,  et  Philippum 

Melanchthonem,  et  horum  contra  illos.  Cen- 

•  ' 

turiatores  in  praefatione  Y.  Centuriae  de  se 
sic  aiunt  :  «  Etsi  sunt  aliqui  adhuc  Doctores 

Ecclesiae  Dei  in  variis  locis  dispersi ,  tamen 
ii  non  tantum  a  filiis  hujus  saeculi ,  qnibus 
hoc  solemne  est,  sed  etiam  a  propriis  syner- 
gis,  et  confratribus  irridentur,  molestantur, 
affliguntur,  debilitantur,  et  franguntur,  dum 
eos  Stoicos,  et  seditiosos  proclamant  :  dum 
seditionis  ,  et  liaeresum  crimina  eis  impin¬ 
gunt.  » 

Joannes  Wigandus  in  lib.  de  error.  Geor- 
gii  Majoris  :  «Tu,  inquit,  Georgi,  es  ille  vir, 
qui  turbat  Israel,  non  nos ,  qui  te  monemus 
de  foedis  erroribus  pugnantibus  cum  verbo 
Dei.  Nam  tu  ista  zizania  et  tetros  errores, 
in  Ecclesia  Dei  libris  editis ,  longe,  lateque 
disseminas,  ac  plantas.  Nos  vero  Ecclesiam 
Dei  hortamur ,  ut  in  vera  ,  et  semel  agnita, 
atque  accepta  puritate  doctrinae  a  Deo  per 
salutare  organum  Lutherum  perstet. »  Et  in¬ 
fra  :  «  Non  sunt  lana,  neque  linum,  de  qui¬ 
bus  hic  disceptatur,  sed  de  gravissimis  doc¬ 
trinae  Christianae  capitibus  ,  quae  a  Majore, 
et  aliis  foede  depravantur.  »  Et  infra  post 
quartum  errorem  :  «  Major,  inquit,  ingenti 
audacia  gloriatur  ,  se  ne  pilum  quidem  de 
doctrina  Lutheri  discessisse  ,  et  interim  to¬ 
tam  Lutheri  doctrinam  de  servo  arbitrio,  re¬ 
probae  menti,  et  Diabolo  in  cathedra  Luthe¬ 
ri  sedem  attribuit.  »  Et  infra  post  septimum 
errorem  :  «  Hos  perniciosos  errores,  inquit, 
Majoris  ,  vir  Dei ,  Lutherus  tum  in  scriptis 
suis,  tum  disputationibus  publice  refutavit, 
et  explosit.  » 

Praeterea  inter  ipsos  rigidos  quaestio  gra¬ 
vissima  orta  est  de  peccato  originis ;  Nam  Il¬ 
lyricus  contendit  peccatum  originis  esse  sub¬ 
stantiam  ,  et  contrariam  sententiam  vocat 
spectra  Pelagiana.  Contra  vero  Joannes  Wi¬ 
gandus,  Tilmannus  Heshusius  ,  et  alii  scri¬ 
bunt  contra  Illyricum,  ut  contra  manifestum 
Manichaeum.  Certe  Heshusius  initio  antidoti 
contra  Illyricum,  docet  istam  quaestionem  ad 
fundamenta  fidei  pertinere. 

Denique  ex- eadem  provincia  Saxonia,  in¬ 
tra  decem  annos  prodierunt  contradictoriae 
sententiae  publico  nomine  editae  ,  de  re  om¬ 
nium  gravissima.  Nam  in  Synodo  Dresden- 
si,  anno  1571  celebrata,  communi  consensu 
exploserunt  sententiam  Brentii ,  Illyrici,  et 
aliorum  de  persona  Christi ,  et  tamen  illam 
ipsam  sententiam  a  se  damnatam,  anno  1580 
in  lib.  Concordiaepublice  receperunt;  et  tam 
Synodus,  quam  Concordia  Wittembergae  im¬ 
pressa  sunt,  et  ejusdem  Principis  auctorita¬ 
tem  prae  se  ferunt. 


CAPUT  XI. 

Nota  octava. 

Octava  Nota  est  Sanctitas  doctrinae.  Vera 
enim  Ecclesia  non  solum  est  Catholica,  Apos- 
tolica,  una,  sed  etiam  sancta,  ut  habet  Sym¬ 
bolum  Constantinopolitanum.  Constat  autem 
sanctam  dici  Ecclesiam ,  quia  professio  ejus 
est  sancta  ,  nihil  continens  falsum  quoad  fi¬ 
dei  doctrinam,  nihil  injustum  quoad  doctri¬ 
nam  morum.  Unde  in  Psalm.  XVIII.  appel¬ 
latur  lex  Domini  immaculata ,  testimonium 
fidele,  praeceptum  Domini  lucidum.  Ex  hac 
nota  evidenter  ostenditur  nullam  esse  veram 
Ecclesiam,  nisi  nostram.  Nulla  enim  est  sec¬ 
ta  vel  Paganorum  ,  vel  Philosophorum,  vel 
Judaeorum,  vel  Turearum,  vel  haereticorum, 
quae  non  contineat  aliquos  exploratos  erro¬ 
res,  et  rectae  rationi  manifeste  contrarios. 

De  Paganis  multorum  Deorum  cultoribus 
ostendit  quam  absurda  ,  ac  turpia  senserint 
Minutius  Felix  in  Octavio,  Arnobius  lib.  IV, 
V,  VI  et  VII  contra  Gentes ;  et  Augustinus 
lib.  VII  de  civitate  Dei,  per  totum,  nec  ullus 
de  hac  re  hoc  tempore  dubitat. 

De  Philosophis  antiquis  idem  docet  Theo- 
doretus  in  lib.  de  legibus,  qui  est  nonus  ad 
Graecos;  ubi  docet,  Lycurgi  legibus  permitti 
adulteria  :  legibus  Persarum,  permitti  inces¬ 
tas  nuptias  cum  matribus,  filiabus,  soro¬ 
ribus  :  legibus  Massagetarum ,  morituros  et 
senes  a  propinquis  devorari  :  legibus  Tiba¬ 
renorum  ,  dejici  senes  ex  altis  turribus  :  le¬ 
gibus  Hyrcanorum ,  projici  cadavera  homi¬ 
num  canibus  :  legibus  Scvtharum,  cum  mor¬ 
tuis  sepeliri  vivos,  qui  ab  eis  dilecti  fuerant: 
legibus  Platonis,  quae  visae  sunt  omnium  op¬ 
timae,  horrenda  vitia  praescribi ,  vel  laudari, 
ut  communionem  uxorum,  nefandam  libidi¬ 
nem,  extinctionem  conceptuum ,  caedes  in¬ 
fantium,  et  similia. 

De  Mahumetanis  idem  patet  ex  Alcorano. 
Nam  cap.  2.  docet  omnes  salvari  in  suis  le¬ 
gibus,  si  eas  servent,  Judaeos,  Christianos, 
Tureas  c.  5,  28,  47,  48.  et  aliis  passim  docet 
beatitudinem  futurae  vitae  consistere  in  cibo, 
et  potu,  et  uxorum  multitudine,  nec  unquam 
in  toto  Alcorano  mentio  fit  actionum  spiri¬ 
tualium  visionis  ,  vel  amoris  Dei.  Cap.  43. 
dicit  Deum,  et  Angelos  orare  pro  Mahume- 

to.  Similia  absurdissima  passim  leguntur  in 
Alcorano. 

De  Judaeis ,  qui  post  Christi  adventum 
scripserunt,  manifestum  est  ex  libris  ipso¬ 
rum.  Nam  in  primis  in  doctrina  Thalmud, 
quce  est  ipsorum  verbum  Dei  non  scriptum,  in¬ 
veniuntur  innumerabiles  errores,  de  quibus 
vide  Sixtum  Senensem  ,  lib.  II  Bibliothecae 
sanctae.  R.  Salomon,  quem  Judaei  maximi  fa¬ 
ciunt,  in  commentario  capitis  II  Genesis  in 
illud  :  Hoc  nunc  os  ex  ossibus  meis  (I ) ;  dicit 
Adamum  cum  omnibus  bestiis,  et  feris  car- 
naliter  congressum  ,  nec  potuisse  libidinem 
explere  quousque  ad  Evae  amplexus  perve¬ 
nit.  Idem  in  cap.  XXVIII.  Numer.  in  illud  : 
In  K alendis  autem  offeretis  holocaustum  Domi¬ 
no  (2) ;  ipse  legit ,  holocaustum  Domini,  et 
dicit  praeceptum  esse  offerri  holocaustum  in 
die  novilunii  pro  peccato  Dei,  quod  commi¬ 
sit,  cum  diminuit  lumen  lunae.  Quam  fabu¬ 
lam  narrat  idem  R.  Salomon  in  caput  I,  Ge¬ 
nes.  in  illud  :Duo  luminaria  magna ;  Idem  in 
caput  IV  Deuteron.  in  illud  :  Creavit  Deus 
hominem  (3) ,  dicit  Adamum  fuisse  tam  pro¬ 
cerum,  ut  capite  coelum  tangeret,  cum  esset 
in  terra.  Similia  passim  occurrunt  in  libris 
Judaeorum. 

De  Haereticis  antiquis  idem  ostendi  potest. 
Nulla  enim  fere  fuit  haeresis  ,  quae  non  ha¬ 
buerit  manifestos  errores.  Gnostici  inter  alia 
frequentari  debere  docebant  scortationes,  et 
luxuriam  omnem  exerceri,  tamen  vitari  con¬ 
ceptum;  Et  si  conceptus  casu  sequebatur, 
extrahebant  de  utero  praegnantis,  et  contu¬ 
sum  in  mortario  ,  ac  meile  et  pipere  condi¬ 
tum  devorabant;  et  hoc  modo  magnum  Pas¬ 
cha  se  celebrare  dicebant  :  Ita  refert  Epi- 
phanius  haeresi  26. 

Carpocratiani  docebant,  teneri  unumquem¬ 
que  ad  omnia  genera  scelerum  perpetranda, 
et  si  cum  moriebantur,  non  perpetraverant 
omnia,  dicebant  animas  remitti  ad  corpora, 
idque  toties,  donec  implerent  scelerum  men¬ 
suram,  et  hoc  modo  exponebant  illud  Evan- 
gelii  :  Aon  exies  inde,  donec  reddideris  no¬ 
vissimum  quadrantem  :  Ita  refert  Epiph.  hae¬ 
resi  27. 

Montanistae  sacrificium  efficiebant  ex  san¬ 
guine  anniculi  infantis,  quem  minutis  vulne¬ 
ribus  aereis  aciculis  totum  exprimebant  in¬ 
credibili  crudelitate  :  Testis  est  Augustinus, 
haeres.  26. 

Manichaei  docebant,  aequale  peccatum  es¬ 

se  praecidere  folium  de  arbore  ,  atque  ho¬ 
minem  interficere.  Iidem  asserebant  partes 
divinae  essentiae  teneri  captivas  a  principi¬ 
bus  tenebrarum  ,  et  ex  iis  aliquas  liberari, 
alias  in  aeternum  damnandas  :  Augustinus 
haeres.  46. 

Donatistae  ,  ut  seipsos  martyres  facerent, 
de  montibus  ipsi  se  praecipitabant,  vel  aquis 
praefocabant,  vel  in  ignem  conjiciebant,  vel 
mortem  minabantur,  et  inferebant  iis  ,  qui 
eos  occidere  nollent  :  Testis  Augustinus,  ep. 
30.  et  Theodoretus,  lib.  IV  de  haeret,  fabu¬ 
lis.  Ejus  generis  infinita  adduci  possent. 

Sectarii  nostrii  temporis  docent ,  omnem 
hominem  justificari  sola  fide  speciali ,  qua 
quisque  certo  credit ,  se  propter  Christum 
coram  Deo  esse  justum,  quod  cum  quolibet 
paradoxo  comparari  potest.  Non  enim  est 
id  supra  ,  vel  praeter  rationem  ,  sed  plane 
contra  omnem  rationem.  Quaero  enim,  cum 
incipio  credere  me  esse  justum,  vel  sum  jus¬ 
tus,  vel  injustus ;  si  justus,  igitur  non  justi¬ 
ficor  per  fidem,  qua  credo,  me  esse  justum, 
quia  ista  fides  est  posterior  mea  justitia;  si 
injustus,  ergo  ista  fides  est  falsa,  ergo  non 
est  fides  divina  justificans,  nisi  dicamus,  ho¬ 
mines  justificari  per  mendacium. 

Praeterea  Lutherani  omnes,  maxime  spiri¬ 
tum  precum,  et  invocationem  extollunt,  et 
tamen  haec  fides  tollit  orationem  Dominicam. 
Nam  si  certe  credo,  me  nullum  habere  pec¬ 
catum,  mentior,  si  cum  hac  fide  dico,  dimitte 
nobis  debita  nostra.  Praeterea  Calvinistae 
Anabaptistas  omnino  damnant,  nec  censent 
posse  eos  justificari,  nec  salvari,  nisi  conver¬ 
tantur  ab  erroribus  suis,  et  tamen  sciunt 
Anabaptistas  certo  credere  se  esse  justos, 
ergo  coguntur  dicere  eos  simul  et  justos,  et 
non  justos  esse. 

Praeter  hoc  dogma  commune,  singuli  ha¬ 
bent  sua  propria  dogmata,  plena  manifestae 
absurditatis.  Anabaptistae  praeter  alia  multa 
habent  nocturna  conventicula;  in  quibus 
nuptias  caninas  exercent,  ut  colligitur  ex 
articulis  eorum,  quos  Joannes  Gochlaeus  re¬ 
futavit,  et  aperte  etiam  propriis  sororibus 
junguntur.  Art.  11,  Anabaptistarum  est  : 
nemo  debet  publice  praedicare ;  art.  17.  post 
sermonem  fiat  adhortatio,  ut  crescant,  et 
multiplicentur ;  art.  19.  licet  fratri  germa¬ 
nam  sororem  in  uxorem  accipere. 

Lutherani  habent  quasi  proprium  erro¬ 
rem  illum  manifestissimum,  quod  infantes, 


(1)  Gen.  II,  23.  —  (2)  Num.  XXVIII,  II.  —  (3)  Gen.  I,  16;  Dent.  IV,  32. 

dum  baptizantur,  utantur  ratione,  audiant 
verbum  Dei,  credant,  diligant,  quod  in  Sy¬ 
nodo  Wittembergensi  anno  1536.  publice 
definierant.  Quod  tamen  aperte  repugnat 
veritati,  ut  Augustinus  epist.  57  ad  Darda¬ 
num  scribit,  injuriam  facere  humanis  sensi¬ 
bus,  qui  hoc  dicunt.  Quomodo  enim  credi¬ 
bile  est  infantem,  qui  plorat,  et  reluctatur 
quantum  potest,  dum  abluitur,  intelligere, 
quid  agatur?  Porro  Calvinistae  habent  tan- 
quam  propriam  sententiam  illam,  non  modo 
pietati,  sed  etiam  rationi  apertissime  repug¬ 
nantem,  quod  omnia  absoluta  necessitate 
eveniant,  quodque  Deus  sit  causa  peccato¬ 
rum,  a  qua  Lutherani  pene  omnes  jam  dis¬ 
cesserunt. 

At  Ecclesia  nostra  Catholica  nullum  erro¬ 
rem,  nullam  turpitudinem,  nihil  contra  ra¬ 
tionem  docet,  etsi  multa  supra  rationem. 
Proinde  sola  est  absolute  sancta,  eique  soli 
convenit,  quod  in  Symbolo  dicimus  :  «  Cre¬ 
do  sanctam  Ecclesiam  »  :  Quam  rem  osten¬ 
derunt  adversus  Paganos,  Justinus  in  utra¬ 
que  Apologia,  Tertullianus  in  Apologetic. 
cap.  36  et  sequentibus,  Arnobius  lib.  I,  II, 
et  III  contra  Gentes,  Minutius  Felix  in  Octa¬ 
vio,  Augustinus  in  libris  de  civitate  Dei. 
Contra  Paganos  autem  et  haereticos  omnes, 
idem  ostendit  accuratissime  B.  Thomas  in 
libris  contra  Gentes. 

Concludamus  igitur  cum  S.  Augustino 
lib.  II  de  civit.  Dei  cap.  28  :  «  Nihil  in  Chris¬ 
tianis  Ecclesiis  turpe,  et  flagitiosum  spectan¬ 
dum,  imitandumque  proponitur  ;  ubi  veri 
Dei  aut  praecepta  insinuantur,  aut  miracula 
narrantur,  aut  dona  laudantur,  aut  bene¬ 
ficia  postulantur.  »  Et  lib.  XX,  cap.  7  :  «Per¬ 
suadebatur  veritas  nova  consuetudini,  sed 
non  contraria  rationi.  » 


CAPUT  XII. 

Nota  nona. 

Nona  Nota  est  efficacia  doctrinae.  Sola 
enim  vera  Ecclesia  habet  doctrinam,  non 
solum  immaculatam,  sed  etiam  converten¬ 
tem  animas,  ut  dicitur  Psalm.  XVIII,  et  ser¬ 
monem  vivum  penetrantem  usque  ad  divi¬ 
sionem  animse,  ac  spiritus,  Hebr.  IV.  Philo¬ 
sophi  antiqui  tametsi  magnam  sapientiam 


ostentarent,  et  summa  eloquentia  leges  suas 
populis  suaderent,  numquam  tamen  vel 
vicina  oppida  ad  suas  leges  trahere  potue¬ 
runt,  ut  docet  Athanasius  lib.  de  humanitate 
verbi,  et  Theodoretus  lib.  de  legibus.  Quia 
non  erant  verba  eorum  verba  viva,  sed  mor¬ 
tua,  non  spiritus  Dei,  sed  spiritus  hominum. 
Mahumetani  autem  traxerunt  quidem  mul¬ 
tos,  sed  terrore  armorum,  non  vi,  et  effica¬ 
cia  doctrinae.  Quare  ipsemet  Mahumetus  in 
Alcorano,  cap.  18  et  19.  docet  bello  cogen¬ 
dos  homines  ad  fidem.  Porro  haeretici  num¬ 
quam  leguntur  convertisse  ullos  Ethnicos, 
aut  Judaeos  ad  fidem,  sed  solum  pervertisse 
Christianos,  quod  etiam  notavit  Tertullianus 
in  lib.  de  praescript.  haeret.  :  «  De  verbi,  in¬ 
quit,  administratione  quid  dicam?  Cum  hoc 
sit  negotium  illis  non  Ethnicos  convertendi, 
sed  nostros  evertendi,  nostra  suffodiunt,  ut 
sua  aedificant  etc.  » 

At,  inquies,  Freculphus  in  Chronico  lib. 
IV,  cap.  20.  refert  ab  Arianis  tempore  Va¬ 
lentis  Imperatoris  totam  gentem  Gothorum 
a  paganismo  ad  fidem  conversam. 

Respondeo,  non  ab  Arianis  Gothos  esse 
conversos,  sed  misere  deceptos.  Gothi  enim 
cum  jam  de  finibus  suis  egressi  sub  Romani 
Imperii  auspiciis  militarent,  et  multa  prae¬ 
clara  de  Christianis  audirent,  sua  sponte, 
nemine  impellente,  ab  Imperatore  petierunt 
Episcopos,  a  quibus  docerentur,  parati  ad 
credendum  quidquid  eis  diceretur.  Impera¬ 
tor  vero,  quia  Arianus  erat,  Arianos  Episco¬ 
pos  misit,  atque  ita  Gothi  misere  decepti, 
cum  Christiani  fieri  vellent,  Ariani  facti 
sunt,  non  tamen  ulla  virtute,  aut  miraculis 
Arianorum.  Quae  enim  difficultas  est  instil¬ 
lare  venenum  homini  parato  ad  illud  sumen¬ 
dum?  Adde,  quod  Freculphus  non  integre 
historiam  hanc  refert;  constat  enim  ex  So¬ 
crate,  lib  IV,  cap.  27.  Sozomeno,  lib.  VI, 
cap.  37.  Theodoreto,  lib.  IV,  cap.  ult.  ma¬ 
jorem  partem  illorum  Gothorum  fuisse  Chris¬ 
tianam,  et  Catholicam,  et  ab  Arianis  postea 
deceptam.  Non  igitur  convertunt  homines 
ad  fidem  haeretici,  nec  possunt.  Nam  haere¬ 
tici  habent  quidem  Scripturam,  sed  non  ha¬ 
bent  verum  sensum  Scripturarum,  qui  pro¬ 
prie  est  gladius  spiritus.  Verba  enim  non 
tam  gladius,  quam  vagina  sunt,  qua  gladius 
spiritus  continetur.  Cum  ergo  illi  non  pug¬ 
nent  gladio,  sed  vagina  tantum,  quid  mirum, 
si  non  feriunt  corda  infidelium?  Neque  etiam 
mirum  est,  quod  Catholicos  pervertant,  nam 
proni  sunt  homines  ad  descensum,  ad  viam 

latam  et  facilem,  quam  illi  aperiunt.  Et  Deus 
id  fieri  sinit  propter  ingratitudinem  eorum, 
qui  semel  sunt  illuminati,  et  lumini  accepto 
bonis  operibus  non  respondent. 

At  Ecclesia  vere  sancta,  et  Apostolica  olim 
brevissimo  tempore  per  homines  contempti¬ 
biles  externa  specie,  sine  armis,  et  sine 
pompa  verborum  totum  Mundum  traxit,  id 
est,  homines  magnos,  parvos,  doctos,  indoc¬ 
tos,  juvenes,  senes,  viros,  foeminas;  Et  tra¬ 
xit,  non  ad  delicias  hujus  saeculi,  sed  ad 
res  credendas  supre  omnem  rationem,  et  ad 
crucem,  et  angustias,  et  vitam  perfectissi¬ 
mam  repugnantem  carni  et  sanguini,  et  haec 
omnia  propter  praemium  nullum  in  hac  vita, 
sed  solum  in  futura.  Et  hoc  ita  persuasit,  ut 
maluerint  plurimi  potius  amittere  omnes 
opes,  honores,  amicos,  affines,  et  vitam  ip¬ 
sam,  quam  Christi  fidem ;  De  quo  vide  Atha- 
nasium,  et  Theodoretum  locis  notatis,  et  Au¬ 
gustinum  lib.  XXII  de  civit.  Dei,  cap.  5. 
Ubi  ponit  inter  praecipua  miracula,  quod 
pauci  Apostoli  sola  Yerbi  divini  efficacia 
sine  eloquentia,  aut  armis  totum  mundum 
subegerint. 

Deinde  a  tempore  B.  Gregorii  usque  ad 
nostra  tempora  conversos  multos  a  nostris 
probari  potest  testimonio  adversariorum. 
Nam  quod  sexto  saeculo  jussu  B.  Gregorii 
Anglos  paganos  non  haeretici,  qui  tunc  etiam 
non  deerant,  sed  Monachi  Pontificii  ad  fidem 
Christi  converterint,  testantur  Centuriatores, 
Cent.  YI,  cap.  2,  coi.  37. 

Deinde  tempore  Canonis  Papae,  S.  Kilia- 
nus  a  Papa  missus  convertit  Francones,  ut 
dicunt  ipsimet  Centuriatores,  Cent.  Yil, 
cap.  2,  coi.  31. 

Deinde  tempore  Gregorii  II  et  Gregorii  III, 
ac  Zacharice  Pontificum  conversa  est  magna 
pars  Germaniae  ad  fidem,  non  per  haereticos 
Iconomachos,  quibus  tunc  mundus  abunda¬ 
bat,  sed  per  S.  Bonifacium  Episcopum,  et 
Martyrem,  quem  Papa  Gregorius  II  miserat, 
ut  fatentur  Centuriatores,  Cent.  VIII,  c.  2, 
coi.  20.  ubi  honorifice  de  eo  loquuntur  his 
verbis  :  «  Hoc  saeculo  postquam  illuxit  tem¬ 
pus,  quod  Dominus  sua  misericordia  prae¬ 
finivit,  majori  cum  fructu  res  successit.  Nam 
excitavit  Dominus  Vinofridum,  quem  Ro¬ 
mani  dixerunt  Bonifacium,  cum  suis  collegis 
ad  Ecclesiae  suae  in  G  ermania  propagationem, 
et  opus  manuum  eorum  ipse  gubernavit,  et 
promovit  etc.  » 

Hic  erant  obliti  Centuriatores  S.  Bonifa¬ 
cium  fuisse  Papistam,  propterea  tam  bene 


de  eo  loquuntur.  Nam  in  praefatione  ejusdem 
Centuriae  Blasphemi,  et  ingratissimi  in  suum 
Apostolum  sic  loquuntur  :  «  Hanc  ad  rem 
habet  Papa  suos  dromones  egregios,  peritis- 
simos  ejusmodi  aucupiorum,  audaces,  teme¬ 
rarios,  qui  praemiis,  et  honoribus  illecti,  et 
irretiti,  sedulam  operam  in  omnibus  natio¬ 
nibus,  et  regnis  navant.  »  Et  infra  :  «  Talis 
fuit  dromo,  Bonifacius  ille,  Germanorum 
Apostolus  dictus,  qui  in  hoc  summo  studio, 
arte,  ac  vi  incubuit,  ut  universam  Germa¬ 
niam  in  potestatem  Papae  Romani  redigeret. 
Et  si  autem  in  nonnullis  locis  Ethnicam  ido¬ 
lolatriam  abolevisse  narratur,  tamen  religio¬ 
nem  Christianam  non  seminavit  puram,  et 
incorruptam.  »  Et  infra  :  «  Ea  fuit  insolentia 
inflatus  iste  Pseudoapostolus,  ut  non  modo 
monitores  omnes  ex  alto  despiceret,  verum 
etiam  apud  tyrannum  illum  Romanum  invi¬ 
diose  deferret  tanquam  haereticos,  et  turba¬ 
tores  Ecclesiae  etc.  »  Ecce  quomodo  tractant 
Apostolum  Germaniae,  de  quo  omnes  histo¬ 
rici  ejus  temporis  honorificentissime  loquun¬ 
tur. 

Deinde  Centur.  IX,  cap.  2,  coi.  Io.  faten¬ 
tur,  Monachos  Corlpeienses  convertisse  Wan- 
dalos,  et  coi.  18.  fatentur  Bulgaros,  Sclavos, 
Polonos,  Danos,  Moravos,  eo  saeculo  conver¬ 
sos,  subjectos  fuisse  Romanis  Pontificibus. 
Ex  quo  apparet  a  Papistis  fuisse  conversos. 
Item  Cent.  X,  cap.  2,  coi.  18  et  10.  plures 
reges,  et  populos  ad  fidem  conversos  docent 
opera  Henrici  I  Imperatoris,  et  Adalberti 
Bohemorum,  ac  Methodii  Moravorum  Archi- 
prsesulum,  quos  omnes  Papistas  fuisse  ne¬ 
gare  non  possunt,  cum  constet  eos  Pontifici¬ 
bus  Romanis  subjectos  fuisse. 

Denique  Cent.  XI,  cap.  2,  coi.  27.  docent, 
Hungaros  magna  ex  parte  hoc  saeculo  con¬ 
versos,  et  Episcopos  illi  genti  datos,  a  Ro¬ 
mano  Pontifice  confirmatos  fuisse,  petente 
hanc  eorum  confirmationem  S.  Stephano 
Hungarorum  Rege  nuper  converso. 

Post  illa  tempora  non  defuerunt  etiam  in 
Ecclesia  Catholica  similes  conversiones,  si¬ 
quidem  Adrianus  Pontifex  IV,  ante  suum 
Pontificatum  ab  Eugenio  Papa  missus,  Nor- 
wegiam  ad  fidem  convertit,  ut  Platina,  alii¬ 
que  testantur;  et  ni  fallor,  ipsi  etiam  Gentu- 
riatores  Centuria  XII  quam  una  cum  XIII 
editam  audio,  sed  nondum  vidi.  Ab  uno 
S.  Yincentio  ordinis  Praedicatorum  constat 
esse  conversos  ad  fidem  vigintiquinque  mil¬ 
lia,  partim  Judaeorum,  partim  Saracenorum, 
ut  scribit  B.  Antoninus  3.  parte  hist.  tit. 

XXIII,  cap.  8,  §.  4.  qui  floruit  eadem  aetate. 

Denique,  hoc  nostro  saeculo  in  novo  orbe 
multa  millia  Gentilium  Catholici  converte¬ 
runt.  Judseorum  quoque  singulis  annis  con¬ 
vertuntur  et  baptizantur  Roma)  aliqui  a  Ca¬ 
tholicis  Pontifici  Romano  addictis,  nec  de¬ 
sunt  etiam  Tureae,  qui  tum  Romae,  tum  alibi 
a  Catholicis  convertantur.  Lutherani  vero 
vix  unum  aut  alterum  converterunt,  cum 
tamen  comparent  se  cum  Apostolis,  et  Evan- 
gelistis,  et  habeant  in  Germania  plurimos 
Judaeos,  et  in  Polonia,  et  Hungaria  vicinissi¬ 
mos  Tureas.  Rectissime  igitur  B.  Augustinus 
lib.  XIII  contra  Faustum,  cap.  12.  compa¬ 
rat  haereticos  cum  perdicibus,  quae  congre¬ 
gant  pullos,  quos  non  pepererunt  :  cum  e 
contrario  Ecclesia  sit  columba  foecundissi- 
ma,  quae  quotidie  parit  novos  pullos. 


CAPUT  XIII. 

Nota  decima. 

• 

Decima  Nota  est  Sanctitas  vitae  auctorum, 
sive  primorum  Patrum  nostrae  religionis. 
Ecclesia  enim  vera  non  solum  habet  doctri¬ 
nam  sanctam,  et' efficacem,  sed  etiam  Doc- 
tores  sanctos,  et  signorum  gloria  clarissimos. 
Nunc  de  probitate,  postea  de  miraculis  dice¬ 
mus. 

Jam  ergo  si  quis  consideret  magistros  Ec¬ 
clesiae  Catholicae,  primum  Patriarchas,  et 
Prophetas,  deinde  Apostolos,  tum  Doctores, 
qui  contra  singulas  heereses  dimicarunt,  de¬ 
nique  institutores  ordinum  religiosorum,  in¬ 
veniet  omnes  tam  sanctos,  castos,  pios, 
sobrios  fuisse,  ut  adversarii  nihil  habeant, 
quod  reprehendant,  nisi  nimiam  sanctita¬ 
tem  :  ut  B.  Augustinus  ait  de  Monachis  sui 
temporis,  libro  de  moribus  Ecclesiae,  cap.  31. 
et  idem  Augustinus  lib.  II  in  Julianum  de 
Catholicis  Doctayibus  ait  :  «  Isti  sunt  Epis¬ 
copi,  et  Pastores  docti,  graves,  sancti,  veri¬ 
tatis  acerrimi  defensores,  qui  Catholicam 
fidem  in  lacte  suxerunt,  in  cibo  sumpserunt, 
cujus  lac,  et  cibum  parvis,  magnisque  minis¬ 
traverunt.  Talibus  post  Apostolos  sancta  Ec¬ 
clesia  plantatoribus,  rigatoribus,  aedificato- 
ribus,  pastoribus,  nutritoribus  crevit.  » 
Adde,  quod  Bernardum,  Dominicum,  et 
Franciscum,  sanctos  fatentur  fuisse,  Luthe- 


rus  cap.  2.  libri  de  captivitate  Babylonica, 
Philippus  in  Apolog.  art.  5.  et  27.  et  alii  ex 
adversariis.  , 

At  Ethnicorum  Doctores  fuerunt  vel  Poe- 
tse  leves,  vel  Philosophi  superbi,  utrique 
autem  impurissimi.  Nam  praecipuos  sapien¬ 
tes  Graecorum  supra  modum  impudicos 
fuisse,  adeo,  ut  etiam  apud  suos  essent  in¬ 
fames,  praecipue  propter  vitia  contra  natu¬ 
ram,  testis  est  Athenaeus  lib.  XIII,  cap.  27. 
et  ex  nostris  Theodoretus  libro  de  legibus, 
et  aperte  etiam  B.  Paulus  Rom.  I.  Mahu- 
meto  autem  nihil  incontinentius  fingi  potest, 
nam  ipse  in  Alcorano  cap.  43.  dicit  se  a  Deo 
privilegium  accepisse  conjungendi  sibi  omnes 
foeminas,  quas  dilexisset,  quamvis  consan¬ 
guineae  essent. 

De  haeresiarchis  plurima  dici  possent,  sed 
unum  est  vitium  omnibus  commune,  super¬ 
bia.  Augustinus  libro  de  pastoribus  cap.  8  : 
«  Diversis  locis,  inquit,  sunt  diversae,  sed 
una  mater  superbia  omnes  genuit,  sicut  una 
mater  nostra  Catholica  omnes  Christianos 
fideles  toto  orbe  diffusos.  »  Et  certe  nulla 
haeresis  invenitur  ex  intentione,  et  per  se  in¬ 
venta,  sed  per  accidens  ex  aliqua  mala  occa¬ 
sione,  ut  solent  monstra  generari. 

De  Theobute  primo  omnium  haereticorum 
scribit  his  verbis  Hegesippus  apud  Eusebium 
lib.  IV  hist.  c.  22  :  «  Tunc,  inquit,  Ecclesia 
virgo  vocabatur,  quia  nondum  fuerat  adul¬ 
terini  verbi  subreptione  corrupta  :  sed  Theo- 
butes  quidam,  quia  repulsam  meruit  Epis¬ 
copatus,  coepit  initio  perturbare  omnia,  et 
corrumpere.  » 

Post  hunc  surrexit  Simon  Magus,  quem 
constat  ex  Act.  VIII,  Episcopalem  auctorita¬ 
tem  ambivisse,  et  data  pecunia  emere  vo¬ 
luisse.  Ubi  vero  exclusus  fuit,  haeresim  no¬ 
vam  excogitasse,  ut  qui  in  Ecclesia  non 
poterat,  saltem  extra  eam  principatum  gere¬ 
ret. 

Paulo  post  Simonem  exstitit  Valentinus, 
de  quo  sic  Tertullianus  libro  contra  Valen- 
tinianos,  non  procul  ab  initio  :  «  Speraverat, 
inquit,  Episcopatum  Valentinus,  quia  et  in¬ 
genio  poterat,  et  eloquio,  sed  alium  ex  mar¬ 
tyrii  praerogativa  loci  potitum  indignatus,  de 
Ecclesia  authenticae  regulae  abrupit ,  (ut  so¬ 
lent  animi  pro  prioratu  exciti  praesumptione 
ultionis  accendi)  etc.  » 

Exoritur  deinde  Marcion,  de  quo  sic  Epi- 
phanius  haeres.  42.  circa  initium  :  «  yErnula- 
tione,  inquit,  elatus  Marcion,  ubi  non  acce¬ 
pit  preesidentiam,  et  ingressum  Ecclesiae, 

excogitat  sibi  ipsi  consilium.  »  Et  infra  : 
«  vEmulatione ,  inquit,  igitur  commotus,  et 
ad  magnam  indignationem,  et  superbiam 
elatus  fissuram  efficit,  sibi  ipsi  hseresim  eri¬ 
gens,  ac  dicens  :  Ego  findam  Ecclesiam  ves¬ 
tram,  et  mittam  fissuram  in  ipsam  in  eeter- 
num,  et  revera  fissuram  immisit  non  par¬ 
vam  ;  sed  non  Ecclesiam  fidit,  verum  seip- 
sum,  et  eos,  qui  ipsi  obediunt.  » 

De  Montano  sic  scribit  Theodoretus  1.  III 
de  haereticis  fabul.  :  «  Is,  inquit,  ambitione, 
et  primum  locum  obtinendi  cupiditate  mo¬ 
tus,  seipsum  Paracletum  vocavit  etc.  »  De 
Novatiano  idem  scribit  ex  Cornelio  in  epist. 
ad  Fabium  lib.  YI  hist.  cap.  35.  :  «  Refert, 
inquit,  quod  Episcopatus  cupiditate  ,  quam 
intra  se  latenter  gerebat ,  in  haec  omnia  de¬ 
ciderit,  »  Sabellius  ,  inquit  Epiphanius,  hae¬ 
res.  57.  <t  ad  majorem  fastum  ac  dementiam 
delatus,  seipsum  dixit  esse  Mosem ,  et  fra¬ 
trem  suum  Aaronem.  »  Arius,  ut  ait  Theo- 
doretus  lib.  IV  de  haereticis  fabul.  in  princi¬ 
pio  :  «  Cum  esset  relatus  in  numerum  Pres¬ 
byterorum  Alexandrinae  Ecclesiae,  et  mag¬ 
num  Alexandrum  in  pontificali  cathedra  se¬ 
dentem  videret,  invidiae  stimulo  percitus  est; 
cumque  adversus  eum  pugnae  committendae 
materiam  quaereret,  occasionem  invenit  dog¬ 
matum  impietatem.  » 

De  haeresi  Semiarianorum  sic  loquitur 
Epiphanius  haeres.  73.  :  «  Itaque  ad  conten¬ 
tionem  devenerunt,  inquit,  iidem  rursus  cum 
sodalibus  suis,  propter  odia  quaedam  et  ae¬ 
mulationem  humanam,  rixantes  inter  se,  et 
de  principatu  litigantes.  »  De  Aerio  idem 
Epiphanius  haeres.  75.  :  «  Cum  autem,  in¬ 
quit,  venisset  Eustachius  ad  Episcopatum, 
Aerius  magis  concupiscebat,  sed  non  perve¬ 
nit  ad  ipsum.  Hinc  oritur  aemulatio.  » 
Nestorium  scribit  Theodoretus  lib.  IV 
haeret,  fabularum ,  magnam  partem  aetatis 
egisse  occupando  favorem  populi  fusca  veste, 
simulato  pallore,  compositis  verbis,  donec 
tandem  ad  Episcopatum  pervenit.  De  Sab- 
batio  item  Eaeresiarcha  scribit  Socrates  1.  V 
hist.  cap.  20.  :  «  Quin  etiam,  inquit,  adipis¬ 
cendi  Episcopatus  desiderio  flagrabat.  »  Jo- 
annem  Wiclefum,  quia  Episcopus  esse  non 
potuit,  haeresiarcham  factum  scribit  Thomas 
Waldens.  lib.  II  doct.  fid.  cap.  60. 

Eodem  modo  sectas  hujus  temporis  exor¬ 
tas  esse  ex  ambitione  ,  superbia,  invidentia, 
odio,  adversari!  certe  negare  non  possunt. 
Nam  initium  primum  omnium  liaeresum  hu¬ 
jus  temporis  constat  fuisse  invidentiam,  et 


ambitionem  Lutheri,  aegre  ferentis  munus 
promulgandarum  indulgentiarum  a  sui  ordi¬ 
nis  Monachis,  ad  Monachos  ordinis  Praedi¬ 
catorum  translatum  fuisse,  ut  scribit  Joan- 
nes  Gochlaeus  in  actis  Lutheri  anno  1517. 
Unde  (ut  idem  refert  paulo  post  in  actis  anni 
1519)  in  prima  disputatione,  quae  Lipsiae  ha¬ 
bita  est  inter  Lutherum,  et  Eckium,  excla¬ 
mavit  Lutherus  :  «  Haec  causa  nec  propter 
Deum  coepta  est,  nec  propter  Deum  finie¬ 
tur.  »  Idem  in  epistola  ad  Argentinenses  di¬ 
cit,  se  libenter  negaturum  fuisse  in  Eucha¬ 
ristia  esse  corpus  Christi,  si  Scripturae  non 
essent  tam  clarae  ,  qui  ea  ratione  videret  se 
multum  Papatui  posse  incommodare. 

Idem  in  libro  contra  Regem  Angliae  tanta 
superbia  jactat  se,  et  sua,  ut  dicat  Reges, 
Principes,  Pontifices  etc.  non  esse  dignos, 
qui  solvant  suarum  corrigiam  calceamento¬ 
rum  ;  et  se  pro  sancto  viro  velle  haberi,  ve¬ 
lint,  nolint  homines;  et  se  non  magni  facere 
mille  Cyprianos  ,  et  mille  Augustinos.  Et  in 
libro  de  Missa  angulari,  ut  Patrem  suum  es¬ 
se  ostenderet  eum,  qui  est  Rex  super  omnes 
filios  superbiae,  dicit  se  a  Diabolo  doctum, 
quod  Missa  esset  res  mala,  et  rationibus  Dia¬ 
boli  convictum  abolevisse  Missam.  Denique 
tantus  fuit  Lutheri  fastus,  ut  etiam  a  suis  to¬ 
lerari  non  potuerit  :  Sic  enim  de  eo  scribit 
Conradus  Gesnerus  in  universali  sua  Biblio¬ 
theca  :  «  Illud,  inquit,  non  est  dissimulan¬ 
dum,  virum  esse  Lutherum  vehementis  in¬ 
genii,  impatientem,  et  qui  nisi  per  omnia 
sibi  consentientes  ferre  nesciat.  »  Et  infra  : 
«  Dominus  faxit,  ne  contentione ,  et  impu¬ 
dentia  oris  obsit  Ecclesiae  suse,  cujus  olim 
crepundia  tam  feliciter  promovit. 

Tigurini  vero  Ministri  in  responsione  ad 
librum,  quem  inscripserat  Lutherus  contra 
Zwinglium,  sic  aiunt:  «  Prophetae,  inquiunt, 
et  Apostoli  Dei  gloriae,  non  privato  honori, 
non  suse  pertinaciae,  et  superbiae  studebant. 
Lutherus  autem  sua  quaerit,  pertinax  est,  in¬ 
solentia  nimia  effertur,  et  in  omnibus  cor¬ 
reptionibus  suis  plurimum  maligni  spiritus, 
quam  minimum  vero  amici ,  et  paterni  ani¬ 
mi  deprehenditur.  »  Similes  sunt  Lutheri 
discipuli  omnes,  e  quorum  libris  si  jactatio¬ 
nes,  mendacia,  scommata,  maledicta ,  con¬ 
vicia  tollerentur,  ex  maximis  voluminibus  vix 
libelli  perexigui  effici  possent. 

Quod  vero  attinet  ad  populum,  sunt  qui¬ 
dem  in  Ecclesia  Catholica  plurimi  mali ,  sed 
ex  haereticis  nullus  est  bonus.  Et  quamquam 
res  ipsa  notissima  est  iis  ,  qui  norunt  mores 

utrorumque,  tamen  non  est  contemnendum 
Lutheri  testimonium  ab  ipsa  veritate  extor¬ 
tum.  Is  in  postilla  super  Evangel.  Dominicae 
primae  Adventus  sic  ait :  «  Mundus  in  dies  fit 
deterior,  sunt  nunc  homines  magis  vindictae 
cupidi,  magis  avari ,  magis  ab  omni  miseri¬ 
cordia  remoti,  magis  immodesti ,  et  indisci¬ 
plinati,  multoque  deteriores,  quam  fuerint 
in  Papatu.  »  Haec  ille.  Testimonium  hoc  ve¬ 
rum  est,  cui  non  absimile  est  testimonium 
Jacobi  Andreae  Smidelini  in  concione  4.  su¬ 
per  cap.XXI  Lucae,  cujus  concionum  partem 
habes  apud  Petrum  Canisium  lib.  I,  cap.  4. 
de  corruptelis  verbi  Dei.  Inter  alia  sic  loqui¬ 
tur  de  Lutheranis  suis  Smidelinus  :  «  Ut  to¬ 
tus  mundus  agnoscat  eos  non  esse  Papistas, 
nec  bonis  operibus  quidquam  fidere,  illorum 
etiam  operum  nullum  exercent  penitus.  Je¬ 
junii  loco  comessationibus  ,  et  perpotationi¬ 
bus  nocte  dieque  vacant.  Ubi  pauperibus  be¬ 
nigne  facere  oportebat,  eos  deglubunt  et  ex¬ 
coriant.  Precationes  vertunt  in  juramenta, 
blasphemias,  et  divini  nominis  execrationes, 
idque  tam  perdite,  ut  Christus  ne  ab  ipsis 
quidem  Tureis  hodie  tantopere  blaspheme¬ 
tur.  Demum  pro  humilitate  regnat  passim 
superbia,  fastus,  elatio, N  atque  hoc  univer¬ 
sum  vitae  genus  ab  illis  Evangelicum  dicitur 
institutum.  »  Haec  ille. 

Addam  et  tertium  testimonium  Erasmi, 
qui  et  res  eorum  optime  noverat,  et  ab  eo¬ 
rum  doctrina  non  omnino  abhorrere  visus 
est.  Is  igitur  in  epistola  ad  Yulturium  Neo- 
comum,  quam  scripsit  anno  1529.  «  Circum¬ 
spice,  inquit,  populum  istum  Evangelicum, 
et  observa,  num  minus  illic  indulgeatur  lu¬ 
xui,  libidini,  et  pecuniae,  quam  faciant  ii, 
quos  detestamini.  Profer  mihi,  quem  istud 
Evangelium  ex  comessatore  sobrium,  ex  fe¬ 
roci  mansuetum,  ex  rapaci  liberalem,  ex  ma¬ 
ledico  benedicum,  ex  impudico  reddiderit 
verecundum.  Ego  tibi  multos  ostendam,  qui 
facti  sunt  seipsis  deteriores.  »  Vide,  si  pla¬ 
cet,  Joannem  Cochlaeum  praefatione  libri  de 
actis  el  scriptis  Martini  Lutheri  (1). 


CAPOT  XIV. 

Nota  undecima. 

Undecima  Nota  est  Gloria  miraculorum. 
Sunt  autem  duo  fundamenta  praemittenda. 
Unum,  quod  miracula  sint  necessaria  ad  no¬ 
vam  fidem ,  vel  extraordinariam  missionem 
persuadendam.  Alterum,  quod  sint  efficacia, 
et  sufficentia ,  nam  ex  priore  deducemus 
non  esse  apud  adversarios  veram  Eccle¬ 
siam  :  ex  posteriore  deducemus  eam  esse 
apud  nos. 

Quod  igitur  miracula  sint  necessaria,  pro¬ 
batur  primo  Scripturae  testimonio.  Exod. 
IY  cum  Moses  mitteretur  a  Deo  ad  popu¬ 
lum,  ac  diceret  :  Non  credent  mihi ,  neque  au¬ 
dient  vocem  meam.  Non  respondit  Deus,  de¬ 
bent  credere,  velint  nolint,  sed  dedit  illi  po¬ 
testatem  faciendi  miracula ,  et  ait  :  Ut  cre¬ 
dant  ,  quod  apparuerit  tibi  Dominus  etc.  (2) . 
Et  in  novo  Testamento  Matth.  X  :  Euntes , 
prcedicate  dicentes  :  Appropinquavit  regnum 
caelorum ,  infirmos  curate ,  mortuos  suscitate , 
leprosos  mundate ,  daemones  ejicite.  Joan.  XV: 
Si  opera  non  fecissem  in  eis ,  quae  nemo  alius 
fecit ,  peccatum  non  haberent  (3). 

Praeterea  qui  mittitur,  debet  ostendere 
testimonio  ejus  a  quo  mittitur,  suam  aucto¬ 
ritatem,  alioqui  nemo  tenetur  eum  recipere. 
Omnis  autem,  qui  mittitur  ad  praedicandum, 
vel  mittitur  a  Deo  per  ordinarios  praelatos, 
vel  extraordinarie  a  solo  Deo ;  et  quidem  qui 
mittitur  per  ordinarium  Praelatum,  debet  os¬ 
tendere  testimonium  ordinarii  Praelati,  nimi¬ 
rum  litteras  ejus  sigillo  munitas ;  qui  vero 
mittitur  a  solo  Deo,  debet  ostendere  sigil¬ 
lum  Dei,  quod  nihil  est  aliud,  quam  mira¬ 
culum.  Sic  enim  dicitur  Mare.  ult.  :  Illi  vero 
profecti  praedicaverunt  ubique  Domino  coope- 
rante ,  et  sermonem  confirmante ,  sequentibus 
signis.  Et  Heb.  II  :  Contestante  Deo  signis,  et 
virtutibus  (4). 

Denique  adeo  est  hoc  verum ,  ut  non  so¬ 
lum  B.  Augustinus  lib.  XXII  de  civit.  Dei, 


(1)  De  qua  materia  non  pauca  inveniuntur  in  operibus,  cui  titulus  :  La  Reforme  contre  la  Re  for  me, 
auctore  Hoeninghaus;  et  La  Reforme,  son  developpement  inUrieur ,  auctore  DoellingA’,  qui  liberalismi 
sectae  nondum  addictus,  scriptis  sibi  Ecclesiae  amorem  conciliabat. —  (2)  Exod.  IV,  1  et  5. —  (3)  Mat. 
X,  7  et  8;  Joan.  XV,  24.  —  (4)  Mare.  XVI,  20:  Hebr.  II,  4. 

cap.  8.  dicat  miracula  fuisse  necessaria,  ut 
mundus  crederet ,  sed  etiam  Philippus  Me- 
lanchthon  id  concedat*,  nam  in  c.  III  Mattii, 
dicit,  quando  magnae  sunt  tenebrae,  vocari 
novos  Doctores,  et  semper  addi  a  Deo  mi¬ 
racula,  ut  certo  sciamus  a  Deo  esse  mis¬ 
sos. 

Jam  quod  attinet  ad  secundum,  quod  mi¬ 
raculum  sit  testimonium  sufficiens,  et  ubi  est 
verum  miraculum  ,  ibi  sit  vera  fides,  facile 
probari  potest.  Si  quidem  vera  miracula  non 
possunt  fieri,  nisi  Dei  virtute ;  dicitur  enim 
miraculum,  quod  superat  vires  omnium  crea¬ 
turarum  ,  et  ideo  omnibus  creaturis  est  mf- 
rabile  ,  et  propterea  etiam  in  Scripturis  di¬ 
cuntur  testimonia  Dei,  ut  supra  vidimus. 
Quare ,  quod  miraculo  confirmatur ,  Dei 
testimonio  confirmatur ,  Deus  autem  non 
potest  esse  testis  mendacii  ,  igitur  quod 
miraculo  confirmatur  verum  sit  necesse 
est.  Neque  repugnat,  quod  vera  miracula 
non  semper  fiunt  ad  confirmandam  fidem, 
sed  interdum  ad  illustrandam  Sanctorum 
vitam ;  nam  cum  miracula  fiunt  ad  glo¬ 
riam  alicujus  sancti  demonstrandam,  illa 
miracula  ostendunt  eum  hominem  vere  esse 
sanctum.  Cum  autem  nemo  sit  vere  sanctus 
sine  vera  fide  :  Quia  justus  ex  fide  vivit  (1)  : 
eadem  miracula  ostendunt,  et  confirmant 
veram  fidem. 

His  jactis  fundamentis  facile  erit  colligere 
apud  Ethnicos,  Tureas,  Judeeos,  Haereticos 
non  esse  veram  fidem,  nulla  sunt  enim  apud 
eos  vera  miracula,  et  tamen  omnes  illi  no¬ 
vam  doctrinam  praedicant,  et  non  sunt  missi 
ab  ordinariis  Praelatis. 

De  Paganis  notum  est ,  nam  solum  legun¬ 
tur  quaedam  levia,  quae  facillime  arte  daemo¬ 
nis  fieri  possunt,  qualia  sunt  quae  refert  Va¬ 
lerius  Maximus,  lib.  VIII  de  statuis,  de  bru¬ 
tis  loquentibus,deque  Virgine  Vestali  aquam 
cribro  hauriente,  et  M.  T.  de  augure,  qui 
novacula  cotem  scidit ,  libro  I  de  divinatio¬ 
ne.  Quae  omnia  quomodo  a  daemonibus  fa¬ 
cillime  fierent,  ostendunt,  Tertullianus  in 
Apolog.  cap.  22.  et  23.  et  B.  Augustinus  l.X 
de  civitate  Dei,  cap.  16. 

De  Judaeis  post  Christi  adventum  notum 
est,  non  habuisse  eos  ulla  miracula,  et  id 
unum  de  piscina,  quod  adhuc  durabat  Chris¬ 
to  praedicante,  postea  interiisse. 

De  Mahumetanis  testatur  Damascenus  lib. 
de  centum  haeres,  circa  finem,  Mahumetum 


nullo  testimonio  probare  potuisse  suam  le¬ 
gem.  Et  in  Alcorano  ipse  fatetur  Christi  mi¬ 
racula,  sibi  gladium  esse  datum  :  tamen 
cap.  64.  dicit,  tantum  semel  in  luna  nescio 
quod  miraculum  fecisse,  non  enim  clare  ex¬ 
plicat.  Expositores  autem  dicunt  aliquando 
lunam  in  duas  partes  fuisse  divisam  ,  tunc 
Mahumetum  eam  in  manus  accepisse,  et  re¬ 
paratam  ad  coelum-remisisse  ,  sed  neminem 
fuisse,  qui  videret  hoc  miraculum,  nisi  auc¬ 
torem,  id  est,  Mahumetum. 

De  falsis  Prophetis  ,  et  Haereticis  non  mi¬ 
nus  est  certum,  eos  et  saepe  miracula  facere 
conatos,  et  semper  spe  sua  esse  frustratos. 
Nota  est  Historia  Prophetarum  Baal,  qui  ig¬ 
nem  de  coelo  deducere  voluerunt  per  invoca¬ 
tionem  Baal ;  nec  tamen  potuerunt  quod  ta¬ 
men  verus  Propheta  Elias  per  invocationem 
veri  Dei  nullo  negotio  effecit.  Vide  lib.  III 
Regum  cap.  18. 

Pari  ratione  delusum  Simonem  Magum 
scribit  Hegesippus  lib.  III  de  excidio  Hiero- 
sol.  cap.  2.  nam  et  mortuum  excitare,  et  per 
aerem  volare  tentavit,  sed  nihil  ei  successit. 
Manichseum  frustra  conatum  filio  Regis  ae¬ 
grotanti  sanitatem  afferre  scribit  Epiphanius 
haeresi  66.  Gyrolam  Patriarcham  Arianorum 
plane  excsecasse  miserum  quemdam ,  qui  se 
caecum  finxerat,  et  ab  eo  praesidium  implo¬ 
rabat,  scribit  Gregorius  Turonicus  lib.  II 
histor.  Francorum,  cap.  3.  Eunomianum 
quemdam  a  S.  Machario  victum  in  conten¬ 
tione  de  suscitatione  hominis  mortui,  scribit 
Joannes  Cassianus  collatione  XV,  c.  3.  Po- 
lychronium  Monothelitam  frustra  sudasse  in 
excitatione  alterius  cujusdam  defuncti,  tes¬ 
tantur  publica  acta  sextae  Synodi,  act.  15. 

De  Donatistis  quod  contra  se  miracula  fe¬ 
cerint,  dum  ampullam  Chrismatis  projece¬ 
runt  in  saxa,  quae  Angelica  manu  sustentata 
frangi  non  potuit,  et  dum  Eucharistiam  ca¬ 
nibus  dare  voluerunt,  et  ipsi  ab  iisdem  cani¬ 
bus  discerpti  sunt,  scribit  Optatus  1.  II  con¬ 
tra  Parmenianum. 

De  Thimotheo  iEluro  Eutychiano  scribit 
Theodorus  lector  lib.  I.  collectaneorum,  per 
multas  noctes  cum  habitu  nigro  indutum  per 
cellas  Monachorum  discurrisse ,  dicentem  : 
se  esse  Angelum  a  Deo  missum ,  ut  illis  sig¬ 
nificaret,  ne  Proterio  (is  erat  vir  sanctus,  et 
Catholicus  Episcopus  Alexandrire)  communi¬ 
carent;  sed  ejus  loco  Timotheum  .Murum 
Episcopum  designarent. 


\ 


(1)  Hebr.  X,  38. 

De  quodam  Iconomacho  scribit  Paulus 
Diaconus  lib.  ult.  rerum  Romanarum  ,  eum 
in  sepulchro  quodam  inclusum,  inde  Con¬ 
stantinum  Iconomachum  laudibus  in  c<e- 
lum  vehere  ccepisse ,  ut  nimirum  ita  quasi 
mortuorum  responsis  heeresis  confirmare¬ 
tur. 

De  nostri  saeculi  haereticis  idem  omnino 
constat.  Nam  in  primis  Lutherus  bis  tenta- 
vit  miraculum  facere  :  voluit  aliquando  de 
quadam  discipula  sua  Diabolum  ejicere,  sed 
periculum  fuit,  ne  ipsa  a  daemone  occidere¬ 
tur.  Vide  Staphylum ,  qui  interfuit  in  abso¬ 
luta  responsione. 

Rursum,  (ut  scribit  Joannes  Cochlaeus  in 
actis  Lutheri  anno  1323.)  Nesenum  in  Albi 
misere  submersum,  spe  miraculi  Lutherus 
vanis  immurmurationibus  frustra  in  vitam 
ravocare  tentavit.  Sed  quamvis  viventi  mi¬ 
racula  non  successerint ,  idem  tamefa  post 
mortem  miraculo  insigni  claruit.  Nam  ejus 
cadaver  cum  deferretur  in  media  hyeme, 
quo  tempore  corpora  mortua  in  multos  dies 
conservari  solent,  et  esset  inclusum  in  arca 
stannea  optime  clausa;  ut  Wittembergce 
sepeliretur,  tam  tetrum  odorem  spirare  coe¬ 
pit,  ut  nemo  eum  ferre  potuerit.  Proinde 
coacti  fuerunt  corpus  relinquere  in  itinere. 
Vide  historiolam  de  morte  Lutheri,  quae  so¬ 
let  annecti  libro  Gochlaei  de  vita,  et  actis 
ejusdem  Lutheri. 

Aliud  miraculum  refert  Felicianus  Nin- 
guarda  in  libro  contra  Annam  Burgensem, 
et  Lindanus  in  Dubitantio,  et  Alanus  Gopus 
lib.  VI  Dialogorum  cujusdam  Ministri,  qui 
in  finibus  Poloniae  et  Hungarhe  anno  1558. 
excitare  voluit  hominem,  n-omine  Matthaeum, 
quem  ipse  persuaserat,  ut  se  mortuum  fin¬ 
geret,  et  revera  mortuum  effecit.  Simile  nar¬ 
ratur  de  Calvino  ab  iisdem,  sed  fusius  a  Hie¬ 
ronymo  Bolseco  in  vita  Calvini,  cap.  13.  ex 
quo  hinc  pauca  inserere  placuit. 

«  Praeterire,  inquit,  non  debeo  vafram 
ejus,  et  subtilem  machinationem,  qua  tum 
usus  est,  cum  quemdam,  cui  Bruleo  nomen, 
et  patria  Ostunum,  in  vitam  revocare  cogi¬ 
taret,  molireturque,  ut  sancti  atque  gloriosi 
Dei  Prophetae,  miraculorumque  patratoris 
nomen  sibi,  et  famam  pararet.  Historia  talis 
est;  Is,  quem  dixi  Bruleus  Ostuno  Genevam 
demigrarat,  et  cum  inops  esset  ipse,  et  uxor 
ejus,  Calvini  gratiam  aucupabantur,  ut  ei 
commendati,  peculii  pauperum  fierent  parti¬ 
cipes.  Ei  Calvinus  vitae  subsidia  benigne  pol¬ 
licetur,  si  ipsi  contra  suam  operam  sibi  non 


negarent  ad  rem  (Juandam,  quam  per  eos 
fieri  vellet  :  sed  opus  esse  fide,  et  magna 
taciturnitate.  Vicissim  illi  ad  id  quod  jubere 
vellet  promptos  se  offerunt,  et  quemadmo¬ 
dum  a  Calvino  instructus  fuerat,  miser  hic 
Bruleus  morbum  simulat.  Ministri  pro  con¬ 
cione  populo  commendant,  ut  precibus  juva¬ 
rent,  et  eleemosynis  paupertati  succurrerent. 
Non  diu  post  personam  mortui  induit ;  et 
mortuum  se  simulat.  Hic  Calvinus  clam  ad¬ 
monitus,  quasi  tum  omnium  rerum  ignarus 
deambulatum  prodit ;  sed  comitatus  magna 
caterva  amicorum,  postquam  eo  ventum  es¬ 
set,  ubi  clamores,  et  ejulatus  uxoris,  quae 
misellam,  et  desolatam  egregie  exprimebant, 
exaudiret,  quidnam  hoc  esset,  sciscitatus, 
domum  ingreditur,  ubi  in  genua  ipse,  et  re¬ 
liqua  caterva  provolvitur,  precibusque  alta 
voce  profusis  Deum  obtestatur  potentiam 
suam  ostendere  et  mortuo  huic  vitam  resti¬ 
tuere,  gloriamque  suam  sic  universo  populo 
declarare  vellet,  simulque  manifestum  facere 
se  (Calvinum)  peculiarem,  sibique  gratum 
servum  esse,  et  a  se  ad  Evangelii  sui  minis¬ 
terii  atque  Ecclesiae  reformationem  singula¬ 
riter,  et  vere  vocatum.  Post  quas  preces  ad 
mortuum  appropinquat,  et  miseri  hominis 
manu  apprehensa  in  Dei  nomine  imperat, 
ut  se  erigat  :  repetit  iterum,  ssepiusque  eos¬ 
dem  sermones  voce  etiam  altius  elevata. 
Quid  fit?  neque  audit,  neque  loquitur,  neque 
se  commovet  mortuus.  Justo  enim  Dei  judi¬ 
cio,  qui  fucos,  mendaciaque  detestatur,  is, 
qui  se  mortuum  simulabat,  vere  esse  mor¬ 
tuus  repertus  est.  Et  uxor,  quidquid  eum 
agitaret,  quomodocumque  impelleret,  neque 
vocem  extorquere,  neque  ut  se  commove¬ 
ret,  efficere  potuit;  sed  totus  frigebat,  rige¬ 
bat  totus.  Quo  animadverso  plorare,  ulula¬ 
tus  serio  edere  et  ex  animo  coepit  uxor,  et 
in  Calvinum  invecta,  impostorem  eum,  sica¬ 
rium,  latronem,  qui  maritum  interemisset, 
appellans,  ex  ordine  rem,  quo  modo  erat 
gesta,  clara  altaque  voce  exposuit.  »  Et  infra: 
«  Negent  hoc  quantum  velint  Calvini  manci¬ 
pia,  exploratum  et  cognitum  satis  fuit,  veri¬ 
tasque  rei  probata,  imo  per  ipsammet  uxo¬ 
rem  confirmata.  » 

Possumus  ergo  his  opponere  quod  ait  Ter¬ 
tullianus  in  libro  de  praescript.  :  «  Si  alium 
Deum  praedicant,  cur  ejusdem  rebus,  et  lit¬ 
teris  utuntur,  contra  quem  praedicant?  Si 
eumdem,  quomodo  aliter?  Alioqui  probent 
se  novos  Apostolos  :  dicant  Christum  iterum 
descendisse,  et  dedisse  eis  virtutem  eadem 

signa  edendi.  Volo  igitur,  inquit,  virtutes 
eorum  proferre,  nisi  quod  agnosco  maximam 
virtutem  eorum,  qua  Apostolos  in  perver¬ 
sum  aemulantur?  Illi  enim  de  mortuis  susci¬ 
tabant,  isti  de  vivis  mortuos  faciunt.  » 

Respondet  Calvinus  in  praefat.  institut. 
et  alii,  nos  injuriam  eis  facere,  quod  ab  eis 
miracula  exigimus,  cum  ipsi  doctrinam  an¬ 
tiquam,  et  innumeris  miraculis  ab  Apostolis, 
et  Martyribus  confirmatam  praedicent. 

At  contra;  nam  ostendimus  supra  doctri¬ 
nam  eorum  esse  novam,  et  pugnantem  cum 
tota  antiquitate.  Deinde  constat  eos  saltem 
aliter  docere,  quam  doceant  ordinarii  pasto¬ 
res  Ecclesiae ;  Constat  etiam  eos  non  missos 
ab  ordinariis  pastoribus;  ergo  non  tenemur 
eos  recipere,  nec  tuto  possumus,  nisi  suam 
missionem,  et  apostolatum  probent  divino 
testimonio. 

Respondet,  Joannem  quoque  Baptistam 
missum  extraordinarie,  et  tamen  signum 
nullum  fecisse,  ut  dicitur  Joan.  X. 

At  quamquam  Joannes  ipse  non  fecit  mi¬ 
racula,  tamen  in  eo  facta  sunt  a  Deo  multa, 
et  magna.  Primum  quod  natus  de  anu,  et 
sterili  :  deinde  quod  pater  ejus  obmutuit,  et 
postea  soluta  est  lingua  ejus  in  nativitate 
filii  :  quod  in  utero  exultavit  :  quod  a  puero 
in  desertis  locis  vixit.  Luc.  I.  Deinde  Joan¬ 
nes  erat  filius  Sacerdotis,  et  proinde  Sacer¬ 
dos,  et  ordinarius  minister.  Praeterea  nihil 
docuit  contra  communem  doctrinam,  neque 
se  a  caeteris  sacerdotibus,  et  populo  separa¬ 
vit.  Et  quamquam  Principes,  et  Pharisaei 
eum  odissent,  quia  Christum  praedicabat,  ta¬ 
men  interrogati  a  Christo, Matt.  XXI.  quid  sen- 
■  tirent  de  Baptismo  Joannis,  non  sunt  ausi  il¬ 
lum  improbare.  Denique  Josephuslib.  XVIII. 
antiquit.  cap.  10.  testatur  Joannem  a  Judaeis 
habitum  inter  praecipuos  viros,  justitiae  et 
probitatis  causa.  Unde  mendacium  est,  quod 
Centuriatores  dicunt,  Cent.  I,  lib.  I,  cap.  10, 
coi.  303.  Joan.  habitum  a  sacerdotibus,  et 
Pharisaeis  pro  haeretico. 

Veniamus  nunc  ad  alteram  partem,  ac 
nostram  Ecclesiam  esse  veram  Dei  Eccle¬ 
siam  demonstremus  ex  miraculis,  quae  sin¬ 
gulis  aetatibus  habuit  plurima,  et  testatissi¬ 
ma  :  Ac  primum  de  undecim  primis  saeculis 
planum  est  ex  XI  tomis  histor.  Ecclesiasticae 
Magdeburgensium.  In  singulis  enim  centu¬ 
riis  illis,  c.  13.  annotant  ex  auctoribus  illo¬ 
rum  temporum  omnia  miracula,  et  in  singu¬ 
lis  saeculis  inveniunt  miracula  plurima  in 
confirmationem  dogmatum  nostrorum,  ut 


confessionis  Sacramentalis,  reliquiarum, 
imaginum,  Eucharistiae,  Pontificatus,  mona¬ 
chatus,  invocationis  sanctorum  etc.  ipsi  enim 
hos  titulos  ponunt.  Et  quamvis  postea  sub¬ 
jungant,  illa  omnia  fuisse  daemonum  illusio¬ 
nes,  vel  favisas  narrationes ;  tamen  nihil  asse¬ 
runt,  quo  id  probent,  nisi  quod  ea  miracula 
pugnant  cum  Evangelio  Lutheri. 

Proderit  tamen  breviter  annotare,  quo¬ 
modo  omnibus  saeculis  Ecclesia  miraculis 
claruerit,  ut  etiam  nunc  intelligamus  eam 
esse  veram  Ecclesiam,  quae  antiquae  similis 
est,  id  est,  in  qua  durat  hoc  donum.  Primo 
saeculo  habemus  miracala  Christi  et  Apos¬ 
tolorum  in  Evangeliis,  et  Actis. 

Secundo  saeculo  habemus  miracula  Chris¬ 
tianorum  militum  in  exercitu  M.  Antonini, 
de  quo  vide  Tertul.  in  lib.  ad  Scapulum,  et 
in  Apolog.  cap.  5.  Euseb.  lib.  V  hist.  cap.  5 
et  Oros.  lib.  VII  hist.  cap.  15.  et  ipsam  epis¬ 
tolam  Imperatoris,  ad  Justini  opera  adjunc¬ 
tam. 

Tertio  saeculo  habemus  miracula  Gregorii 
Thaumaturgi,  de  quibus  vide  Basilium  libro 
de  Spiritu  sancto,  cap.  29.  Gregorium  Nys- 
senum  in  vita  ejus.  Hieronymum  de  viris 
illustribus,  et  Eusebium  ex  versione  Ruffini 
lib.  VII,  cap.  25. 

Quarto  saeculo  habemus  miracula  Antonii, 
Hilarionis,  Martini,  Nicolai,  et  aliorum, 
scripta  ab  Athanasio,  Hieronymo,  Sulpitio, 
et  aliis. 

Quinto  saeculo  habemus  miracula  plurima, 
quae  describit  Augustinus  facta  suo  tempore, 
lib.  XXII  de  civitate  Dei,  cap.  8. 

Sexto  saeculo  habemus  miracula,  quae  nar¬ 
rat  Gregorius  in  Dialogis,  ubi  narrat  duo 
facta  a  Romanis  Pontificibus,  Joanne,  et  Aga- 
peto,  lib.  III,  c.  2  et  3. 

Septimo  saeculo  miracula  facta  in  Anglia 
a  S.  Augustino,  et  sociis,  de  quibus  Grego¬ 
rius  lib.  IX,  epist.  58.  et  Beda  lib.  I  hist. 
cap.  31.  Item  ab  Osvaldo  Rege  per  lignum 
crucis  lib.  III,  cap.  2. 

Octavo  saeculo  miracula  S.  Gutbberti,  et 
S.  Joannis  in  Anglia,  teste  Beda  lib.  IV  et  V 
hist. 

Nono  saeculo  miracula  Tharasii,  scripta 
ab  Ignatio  Nicaeno.  Item  alia  innumerabilia 
omnis  generis  facta  in  civitate  Suessionensi 
in  translatione  reliquiarum  S.  Sebastiani 
Martyris,  quae  facta  est  anno  Domini  826. 
De  qua  vide  annales  Francorum,  scriptos 
summa  fide  ab  auctore,  qui  illo  ipso  tempore 
floruit. 

Decimo  saeculo  miracula  S.  Romualdi, 
scripta  a  B.  Petro  Damiani  :  Item  Wenceslai 
Regis  Bohemorum,  S.  Udalrici,  et  S.  Duns- 
tani,  de  quibus  vide  Surium. 

Undecimo  saeculo  miracula  S.  Eduardi 
Regis  et  Virginis,  S.  Anselmi,  Gregorii  Papae 
VII,  et  aliorum.  Post  illa  undecim  saecula. 

Duodecimo  saeculo  claruerunt  in  Ecclesia 
Catholica  miraculis  B.  IV^lachias,  et  B.  Ber- 
nardus.  De  Malachia  Episcopo  legato  Pont. 
Rom.  sic  scribit  Bernardus  in  vita  ejus,  pos- 
teaquam  narravit  multa  ejus  miracula : 
«  Quo,  inquit,  antiquorum  genere  miraculo¬ 
rum  Malachias  non  claruit !  Si  bene  adverti¬ 
mus  pauca  ipsa,  quae  dicta  sunt,  non  pro¬ 
phetia  defuit  illi,  non  revelatio,  non  gratia 
sanitatum,  non  mutatio  mentium,  non  deni¬ 
que  mortuorum  suscitatio.  » 

Beatus  autem  Bernardus  Monachus;  et  pa¬ 
ter  Monachorum,  ac  Romanis  Pontificibus 
addictissimus,  pluribus  miraculis  claruit, 
quam  ullus  Sanctorum,  quorum  vitae  scriptae 
exstant.  Nam  una  die  in  Constantiensi  dioe¬ 
cesi  constat  eum  illuminasse  caecos  undecim, 
curasse  mancos  decem,  et  claudos  decem  et 
octo,  ut  scribit  Gotfridus,  qui  cum  ipso  vixit, 
lib.  IV,  cap.  4.  vitae  ejus.  Et  praeterea  om¬ 
nes  quinque  libri  plenissimi  sunt  miraculis, 
ut  difficile  sit  eorum  numerum  inire. 

Decimotertio  saeculo  claruerunt  in  Ecclesia 
Catholica  multi,  sed  praecipue  B.  Franciscus, 
cujus  vitam  miraculis  plenissimam  scribit 
B.  Bonaventura  :  Item  B.  Dominicus,  cujus 
vita,  etsi  negligentius  scripta  fuit,  tamen 
constat  eum  tres  mortuos  excitasse.  Clarue¬ 
runt  eodem  saeculo  miraculis  B.  Petrus  Mar¬ 
tyr,  et  B.  Thomas  ex  ordine  Praedicatorum, 
et  B.  Antonius,  ac  B.  Bonaventura  ex  ordine 
Minorum,  de  quibus  vide  Antoninum  3.  par 
hist.  tit.  XXIII  et  XXIV  et  ad  finem  ejus  sae¬ 
culi  claruit  miraculis  plurimis  S.  Coelesti- 
nus  V,  Pontifex  Romanus  tam  ante  Pontifi¬ 
catum,  quam  postea,  ut  scribit  in  ejus  vita 
Petrus  Cardinalis  Cameracensis. 

Decimoquarto  saeculo  claruerunt  miraculis 
etiam  multi,  sed  praecipue,  S.  Catharina  Se¬ 
nensis,  S.  Nicolaus  Tolentinas,  de  quibus 
vide  Antoninum,  ubi  supra. 

Decimoquinto  saeculo  claruit  S.  Bernardi- 
nus,  item  S.  Vincentius  vivus,  et  mortuus 
miraculis  plurimis,  adeo  ut  B.  Antonius  3. 
parte  hist.  tit.  XXIII  dicat,  constare  de  38. 
mortuis  per  eum  excitatis.  Idem  B.  Antonius 
eodem  saeculo  miraculis  claruit,  cujus  vita 
exstat  apud  Surium. 


Denique  hoc  nostro  saeculo  claruit  in  pri¬ 
mis  S.  Franciscus  de  Paula  plurimis  miracu¬ 
lis,  ut  in  Bulla  Canonizationis  scribit  Leo  X. 
Pont,  quae  Bulla  exstat  apud  Surium.  Claruit 
etiam  in  Indiis  omni  genere  miraculorum 
B.  Pater  Franciscus  Xaverius  Societatis  Jesu 
Presbyter.  Constat  enim  ex  Indicis  litteris, 
quas  si,  qui  cum  eo  versabantur,  huc  mise¬ 
runt,  ab  eo  paralyticos,  surdos,  mutos,  cae¬ 
cos  esse  curatos,  mortuum  quoque  ad  vitam 
revocatum,  et  cum  mortuus  deferretur  ad 
insulam  Goam  ex  Malacca,  maris  tempesta¬ 
tem  sedatam.  Denique  corpus  ejus  post  IS. 
menses  a  morte  integerrimum,  et  suaviter 
olens  repertum,  cum  tamen  jacuisset  per 
multos  menses  calce  obrutum  ;  nec  dubium 
est,  quin  usque  ad  hanc  diem  integrum  et 
incorruptum  conservetur. 

Conferantur  ista  cum  Lutheri  vita,  et 
morte.  Lutherus  deserit  Monasterium,  ducit 
uxorem  post  votum  continentiae,  bellum  in¬ 
dicit  Papae ;  Franciscus  ingreditur  ordinem 
religiosum,  servat  diligentissime  votum  con¬ 
tinentiae  :  obligat  se  Papae  voto  obedientiae 
peculiari,  et  ab  eo  missus  in  extremas  mun¬ 
di  oras  proficiscitur.  Certe  isti  contrariis  iti¬ 
neribus  incedunt,  ut  necesse  sit  alterum  eo¬ 
rum  aberrare  a  recta  via.  Quis  poterit  me¬ 
lior  esse  judex,  quam  Deus,  qui  scrutatur 
renes  et  corda?  Quomodo  autem  potuit  Deus 
apertius  sententiam  suam  explicare;  quam 
tribuendo  uni  donum  singulare  miraculo¬ 
rum,  et  conservando  corpus  ejus  praeter  na¬ 
turae  ordinem  perpetuo  incorruptum,  cum. 
interim  alter  ne  unam  quidem  muscam  ex¬ 
citare  potuerit,  et  corpus  ejus  praeter  natu¬ 
rae  etiam  ordinem  subito  putrescere  coeperit, 
idque  in  hyeme,  quando  gelu  omnia  rige¬ 
bant,  et  ita  putrescere,  ut  intra  arcam  stam- 
neam  foetor  contineri  nequiverit? 

Merito  igitur  Augustinus  libro  de  utilitate 
credendi,  cap.  17.  et  libro  contra  epistolam 
fundamenti,  cap.  4.  dicit,  se  teneri  in  Eccle¬ 
sia  vinculis  miraculorum;  et  Richardus  de 
S.  Victore  lib.  I  de  Trinitate,  cap.  2 ,  audet 
dicere  :  «  Domine,  si  error  est  quod  credi¬ 
mus,  a  te  decepti  sumus ;  ista  enim  in  nobis 
iis  signis  et  prodigiis  confirmata  sunt,  quse 
non  nisi  a  te  fieri  potuerunt.  » 

Sed  respondet  Calvinus  in  praefatione  Ins¬ 
titutionis,  etMagdeburgensesin  singulis  fere 
Centuriis,  miracula  Sanctorum  nostrorum 
vel  esse  ficta,  vel  imaginaria,  id  est,  vel  non 
ita  res  contigisse,  et  falso  narrari  ab  histo¬ 
ricis,  vel  si_contigerunt,  esse  praestigias  dae- 

monum.  Quocirca  Magdeburgenses  Cent.  V, 
c.  10.  coi.  1393.  dicunt,  si  vera  sunt,  quae 
de  miraculis  B.  Martini  scribit  Sulpitius,  B. 
Martinum  sine  dubio  fuisse  necromanticum. 
Et  quidem  esse  hsec  miracula  ficta,  non  pro¬ 
bant,  sed  dicunt  solum. 

Fuisse  autem  daemonum  praestigias,  cx  eo 
probare  nituntur,  quod  vera  miracula  con¬ 
firmant  Evangelium,  ut  constat  Marci  ulti¬ 
mo  ;  ista  autem  evertunt  Evangelium,  et  con¬ 
firmant  idololatriam,  id  est,  reliquiarum,  et 
imaginum  cultum,  Sanctorum  invocationem, 
Missam,  et  alia  id  genus.  Addunt  secundo, 
ex  miraculis  non  sumi  argumentum  firmum 
ad  probandam  veram  fidem,  id  quod  pro¬ 
bant  quatuor  argumentis.  Primo,  quia  etiam 
Antichristus  faciet  signa,  etprodigia  magna, 
Matth.  XXIV,  Apocalyp.  XIII,  et  II.  Thes- 
sal.  II. 

Secundo,  quia  Augustinus  tractatu  13.  in 
Joan.  dicit,  non  esse  credendum  Donatistis 
etiamsi  miracula  faciant;  ubi  per  contemp¬ 
tum  vocat  eos  mirabiliarios;  et  libro  de  uni¬ 
tate  Ecclesiae,  cap.  16.  postquam  docuit  non 
esse  credendum  miraculis  Donatistarum, 
addit,  nec  etiam  miraculis  Catholicorum  : 

«  Quaecumque,  inquit,  talia  in  Catholica 
fiunt,  ideo  sunt  approbanda,  quia  in  Catho¬ 
lica  fiunt  :  non  ideo  ipsa  manifestatur  Eccle¬ 
sia,  quia  haec  in  ea  fiunt.  » 

Tertio,  quia  olim  ad  sepulchrum  Hiere- 
miae  fiebant  miracula,  opera  Daemonum ; 

Iquod  inde  patet,  quia  fiebant  in  eorum  utili¬ 
tatem,  qui  Hieremiam  pro  Deo,  sacrificiis, 
divinisque  honoribus  colebant. 

Quarto,  quia  ex  Suetonio  constat  Vespa¬ 
sianum  Imperatorem  caeco  lumen,  et  claudo 
gressum  aliquando  reddidisse.  Item  ex  So- 
crat.  lib.  VII  hist.  cap.  17.. proferunt  Centu- 
riatores  Magdeburgenses  Cent.  V,  cap.  13, 
coi.  1463.  miraculum  Pauli  Episcopi  Nova- 
tiani;  nec  tamen,  inde  colligere  licet  veram 
fuisse  religionem,  quam  Vespasianus,  aut 
Novatiani  colebant. 

Sed  respondeamus  ad  singula.  Ad  pri¬ 
mum  cum  negant  facta  esse  miracula,  quae 
a  nostris  referuntur.  Respondeo,  impuden¬ 
tissime  negari.  Stultum  enim  est  credere  po¬ 
tius  Calvino  et  Illyrico  de  historiis  antiquis, 
quibus  non  interfuerunt,  quam  Bernardo, 
Bonaventurse,  Antonino,  qui  interfuerunt. 
Praeterea,  ut  S.  Augustinus  respondit,  Pa¬ 
ganis  negantibus  historias  miraculorum  nos- 

(1)  Psal.  CXXXV,  4. 

trorum  lib.  X  de  Civit.  Dei,  cap.  18.  si  liceat 
absque  ulla  ratione  negare  facta  olim  mira¬ 
cula  peribit  fides  omnium  librorum,  et  tol¬ 
letur  non  solum  nostra,  sed  etiam  omnis  alia 
religio.  Omnes  enim,  qui  Dii  habentur,  ope¬ 
ribus  mirabilibus,  a  doctis  viris  conscriptis, 
divinitatem  suam,  sive  veram,  sive  falsam, 
mundo  persuaserunt. 

Ad  secundum,  curti  dicunt  esse  praestigias 
Daemonum,  Respondeo,  in  primis  hanc  esse 
veterem  calumniam ;  sic  enim  Scribae  et 
et  Pharissei  loquebantur  de  miraculis  Chris¬ 
ti,  Matth.  XII,  et  Pagani  de  miraculis  mar¬ 
tyrum,  quos  magos  et  necromanticos  vo¬ 
care  solebant;  et  Ariani,  Eunomiani,  Vigi¬ 
lantiam  de  miraculis  Catholicorum,  ut  tes¬ 
tantur  Ambrosius  in  serm.  de  SS.  Gervasio 
et  Protasio,  Hieronym.  cont.  Vigilantium, 
et  Victor  lib.  II  depersecut.  Wandalica.  De¬ 
inde  nullam  habet  probabilitatem,  quod  SS. 
Martinus,  Franciscus,  et  alii  quidam,  qui 
simplicissimi  erant,  magica  arte  uterentur. 

Sed,  inquiunt ,  ista  miracula  evertunt 
Evangelium.  R,espondeo,  verum  est,  sed 
Calvini,  non  Christi;  vel  probent  ipsi  quod 
tam  audacter  affirmant.  Nec  minus  facile  re¬ 
felluntur  illa  argumenta  postrema,  quibus 
probant,  miracula  non  facere  certam  fidem. 

Ad  primum  respondeo,  miracula  Anti- 
christi  fore  mendacia,  ut  Apostolus  dixit  II. 
Thessal.  II,  id  est,  non  vera  et  solida,  sed 
apparentia,  vel  mirabilia  hominibus,  non  ta¬ 
men  absolute  miracula,  qualia  arte  Daemo¬ 
nis  fieri  possunt.  Id  patet  ex  Apocalypsis  c. 
XIII,  ubi  pro  maximis  Antichristi  miraculis 
ponitur,  quod  faciet  ignem  de  coelo  descen¬ 
dere,  et  ut  imago  bestiae  loquatur.  Haec  au¬ 
tem  facillima  esse  Diabolo,  palam  est  :  At 
miracula  Sanctorum  sunt  illuminationes  cae¬ 
corum,  curationes  claudorum,  excitationes 
mortuorum  :  quae  non  nisi  ejus  virtute  fieri 
possunt,  de  quo  canimus  in  Psalm.  CXXXV : 
Qui  facit  mirabilia  magna  solus  (1). 

Ad  secundum  dico,  miracula  Donatista¬ 
rum,  quae  Augustinus  contemnit,  non  fuisse 
miracula  talia,  qualia  Sanctorum  sunt,  sed 
occultas  quasdam  visiones  tantum,  quas  sine 
ullo  teste  jactabant  se  vidisse;  qualis  fuit 
visio Zwinglii, qui  in  lib.  qui  inscribitur  sub¬ 
sidium  de  Eucharistia,  dicit  se  vidisse  spi- 
ritunf*  sed  non  potuisse  discernere,  esset  ne 
albus,  an  niger;  qualis  est  etiam  visio,  quae 
narratur  in  libro  qui  inscribitur  querela,  vel 

somnium  Lutheri,  ubi  Lutherus  narratur  ap¬ 
paruisse  quibusdam  Lutheranis,  tristique 
vultu  conquestus,  quod  tam  se,  quam  doc¬ 
trinam  suam  discipuli  sui  brevi  essent  de¬ 
serturi.  Itaque  non  sine  causa  ea  miracula 
S.  Augustinus  vocat  fabulas. 

Quod  autem  Augustinus  maximi  faciat 
vera  miracula,  patet  ex  lib.  XXII  de  Civit. 
Dei,  cap.  8.  ubi  contra  Paganos  adducit  mi¬ 
racula  maxima,  facta  ad  reliquias  Sancto¬ 
rum,  praecipue  Stephani  Protomartyris. 

Ad  id,  quod  Augustinus  dicit,  Ecclesiam 
non  demonstrari  ex  miraculis,  sed  ex  Scrip¬ 
turis  .  Respondeo ,  Augustinum  contrario 
modo  loqui  in  lib.  cont.  epist.  fundamenti, 
cap.  4  et  5.  ubi  dicit,  Ecclesiam  demonstrari 
ex  miraculis,  non  ex  Scripturis,  imo  Scrip¬ 
turas  demonstrari  ex  Ecclesia.  Ne  igitur  se- 
cum  pugnet,  dicendum  est,  in  utroque  loco 
eum  loqui  ex  hypothesi.  Quia  enim  Mani¬ 
chaei  admittebant  miracula ,  et  negabant 
Scripturas  (nam  veterem  dicebant  esse  a 
Diabolo,  novam  dicebant  esse  totam  corrup¬ 
tam  a  falsariis)  Augustinus  in  lib.  cont.  epis- 
tol.  fundamenti  Manichaeorum,  ex  miraculis 
demonstrat  Ecclesiam,  deinde  ex  Ecclesia 
demonstrat  Scripturam.  Sed  quia  Donatistae 
credebant  Scripturae  tam  veteri,  quam  no¬ 
vae,  et  jactabant  suas  visiones,  contemnen¬ 
tes  miracula  Ecclesiae,  ita  Augustinus  cont. 
Donatistas  alia  via  procedit,  et  ex  Scripturis 
demonstrat  Ecclesiam,  deinde  per  Ecclesiam 
vult  judicari  de  miraculis. 

Est  autem  observandum,  recte  demons¬ 
trari  ex  miraculis  Ecclesiam,  et  ex  Ecclesia 
miracula,  sed  diverso  genere  demonstratio¬ 
nis  ;  quemadmodum  ex  effectu  demonstra¬ 
tur  causa,  et  ex  causa  effectus.  Nam  ex  mi¬ 
raculis  demonstratur  Ecclesia,  non  quoad 
evidentiam,  vel  certitudinem  rei,  sed  quoad 
evidentiam  et  certitudinem  credibilitatis. 
Cujus  rei  ratio  est,  quia  ante  approbationem 
Ecclesiae,  non  est  evidens  aut  certum  certi¬ 
tudine  fidei  de  ullo  miraculo,  quod  sit  verum 
miraculum;  tamen  est  tale,  ut  evidenter  fa¬ 
ciat  rem  credibilem.  Et  quidem,  quod  non 
sit  evidens,  patet,  quia  tunc  fides  esset  evi¬ 
dens  ;  quod  non  sit  certum  certitudine  fidei, 
patet,  quia  non  constat  nobis  certitudine,  cui 
non  possit  subesse  falsum,  illam  no^  esse 
illusionem  Daemonis.  Daemon  enim  etsi  non 
potest  facere  vere  miracula,  tamen  potest 
facere  apparenter  etiam  maxima  quaeque. 

Cur  ergo  (inquies)  tenebantur  credere 
Christo  praedicanti,  qui  ejus  miracula  vide¬ 


bant?  Respondeo,  quia  homo  non  potest  sal¬ 
vari  sine  fide  Christi  :  et  ideo  tenetur  acci¬ 
pere  eam  fidem,  ut  medium  ad  salutem 
suam  necessarium.  Noluit  autem  Deus  obli¬ 
gare  homines,  ut  crederent  incredibilia,  sed 
solum  quando  per  miracula,  et  similia  mo- 
tiva  fides  facta  est  credibilis  :  at  ex  Ecclesia 
demonstratur  miraculum,  quoad  certitudi¬ 
nem  rei,  quia,  quando  Ecclesia  declarat  mi¬ 
raculum  factum,  esse  verum  miraculum, 
certi  sumus  ita  esse. 

Ad  tertium  dico,  mendacium  esse  Calvini, 
quod  populi  coluerint  Hieremiam  sacrificiis, 
divinisque  honoribus.  Nam  nullum  testem 
adducit  hujus  rei,  nisi  quod  in  margine  po¬ 
nit  (Hieronymus  praefatione  in  Hieremiam). 
Caeterum,  neque  in  praefatione  Hieronymi  in 
Hieremiam,  a  se  translatum,  neque  in  prae¬ 
fatione  Commentariorum  Hieremiae  ulla 
mentio  fit  hujus  historiae.  Praeterea  exstat 
alia  quaedam  praefatiuncula  in  Bibliis  Bene¬ 
dicti,  Hieremiae  praefixa,  ad  quam  videtur 
Calvinus  respexisse.  Sed  ea  non  est  Hiero¬ 
nymi,  neque  in  ea  fit  mentio  sacrificiorum, 
divinorumque  honorum;  sed  solum,  quod 
miracula  facta  sint  ad  sepulchrum  ejus.  De¬ 
nique  Epiphanius  et  Isidorus  in  vita  Hiere¬ 
miae,  dicunt  quidem  miracula  facta ;  sed 
de  sacrificiis,  divinisque  honoribus  nihil  di¬ 
cunt. 

Ad  quartum  respondeo,  nec  caecum  vere, 
nec  vere  claudum  a  Vespasiano  esse  cura¬ 
tum.  Nam,  ut  scribit  Cornelius  Tacitus  lib. 
IV  hist.  interrogati  Medici,  an  morbi  duo¬ 
rum  illorum  curabiles  essent;  responderunt, 
esse  curabiles  :  «  Medici,  inquit,  varia  dis¬ 
serere  :  huic  non  exesam  vim  luminis,  et  re¬ 
dituram,  si  pellantur  obstantia,  illi  elapsos 
in  pravum  artus,  si  salubris  vis  adhibeatur, 
posse  integrari.  »  Igitur  mirum  non  est,  si 
morbi  curabiles  naturaliter,  opera  Diaboli 
curati  fuerint.  Adde,  quod,  ut  Tertullianus 
docet  in  Apologetico,  cap.  22.  credibile  est, 
totum  illum  morbum  fuisse  a  Diabolo,  qui 
insidens  in  oculo  unius,  et  alterius  tibia, 
impediebat  usum  eorum  membrorum  :  id- 
que  eo  fine,  ut  videretur  sanare,  cum  desi¬ 
neret  nocere. 

Ad  postremum  de  miraculo  Novatiani  res¬ 
pondeo,  miraculum  factum  esse  non  in  con¬ 
firmationem  fidei  Novatiani,  sed  Catholici 
Baptismi.  Id  enim  pro  miraculo  scribit  So¬ 
crates,  quod  cum  ad  Paulum  Episcopum 
Novatianum  venisset  quidam  Judaeus  impos¬ 
tor,  ut  ab  eo  baptizaretur,  et  apud  se  Bap- 

tismum  irrideret,  continuo  tota  sacri  fontis 
aqua  evanuit.  At  non  fuisse  hoc  miraculum 
Novatiani  erroris,  sed  veri  Baptismi  perspi¬ 
cuum  est  ex  eo,  quod  idem  Socrates  sub¬ 
jungit,  cognitum  paulo  post  fuisse,  eum  Ju¬ 
daeum  jam  antea  baptizatum  ritu  Catholico 
ab  Attico  Episcopo  Constantinopolitano.  Ita¬ 
que  Deus,  quia  noluit  irrideri  Baptismum,  in 
Ecclesia  rite  susceptum,  non  permisit  im¬ 
postorem  Judaeum  ab  haeretico  Episcopo  ite¬ 
rum  baptizari. 


CAPUT  XV. 

Nota  duodecima. 

Duodecima  nota  est  lumen  prophetieum. 
Sicut  enim  Christus  Marci  ult.  promittit  Ec¬ 
clesiae  donum  miraculorum,  ita  etiam.  Joel 
II,  exponente  Petro  Act.  II,  promittit  do¬ 
num  prophetiae,  quod  certe  est  maximum; 
cum  certum  sit,  neminem  cognoscere  fu¬ 
tura  contingentia,  excepto  Deo,  Isaiae  XLI  : 
Annuntiate  quce  ventura  sunt  in  futurum,  et 
sciemus  quia  Dii  estis  vos  (1).  Et  e  contrario 
Deiit.  XVIII  ponitur  tamquam  nota  falsae 
doctrinae,  si  Propheta  praedixerit  aliquid,  et 
non  evenerit. 

Jam  apud  Ethnicos  et  Haereticos  nulla 
fuerunt  vera  vaticinia,  sed  multa  falsa,  nisi 
forte  fierent  in  testimonium  nostrae  fidei,  ut 
fuerunt  vaticinia  Sybillarum  etBalaam.  Etsi 
enim  Ethnici  habuerunt  plurima  oracula 
Apollinis,  tamen  illa,  vel  per  ambages  res¬ 
pondebant,  quando  scilicet  Apollo  non  scie¬ 
bat  revera,  quid  esset  futurum ;  vel  ea  prae¬ 
dicebant,  quae  Daemones  ipsi  facturi  erant; 
vel  ea,  quae  coepta  erant  fieri,  ignorantibus 
nuntiabant  tamquam  futura:  vel  demum  ea 
praedicabant,  quae  naturales  habent  causas 
nobis  ignotas ;  illis  autem  notas  propter  ma¬ 
jorem  naturae  subtilitatem.  De  qua  re  vide 
S.  Athanasium,  in  vita  S.  Antonii,  S.  Au¬ 
gustinum  lit>.  de  divinatione  Daemonum,  et 
Theodoretum  lib.  de  oraculis. 

Haeretici  quoque  ,  quotiescumque  aliquid 
praedicere  voluerunt,  decepti  sunt.  Id  patet 
de  falsis  Prophetis  in  Testamento  veteri,  III. 
Reg.  XXII.  Tempore  autem  novi  Testamenti 


fuit  olim  Montanus,  qui  Propheta  videri  vo¬ 
luit  cum  duabus  Prophetissis  Prisca  etMa- 
ximilla,  et  praedixerunt  bella,  et  nescio  quae 
alia  tunc  futura ;  sed  plane  contrarium  ac¬ 
cidit,  ut  notat  Eusebius  lib.  V  hist.  cap.  16 
et  18. 

Nostris  temporibus  Lutherus,  quem  Lu- 
therani  constanter  Prophetam  Germanicum, 
et  Eliam  vocant,  apud  Cochlaeum  in  actis 
Lutheri  anni  1325  praedixit  fore,  ut,  si  ipse 
adhuc  per  duos  annos  suam  doctrinam  prae¬ 
dicaret,  evanescerent  Papa,  Cardinales,  Epis¬ 
copi,  Monachi,  Moniales,  turres,  campanae, 
Missae  etc.  et  tamen  praedicavit  postea  non 
duos,  sed  fere  22  annos ;  obiit  enim  anno 
1546,  et  tamen  non  evanuerunt  Papa,  Car¬ 
dinales,  Episcopi,  Monachi  etc.  Ibidem  Co- 
clilaeus  refert  de  ThomaMuncero,  qui  seGe- 
deonem  vocabat,  et  infinitos  rusticos  arma¬ 
verat  contra  Principes  Germaniae,  quod  prae¬ 
dixerit  certam  victoriam  suis,  et  se  in  ma¬ 
nica  excepturum  omnes  globos  tormento¬ 
rum  bellicorum,  et  tamen  paulo  post  caesi 
sint  fere  omnes  rustici,  et  Thomas  captus, 
et  securi  percussus.  Idem  Cochlaeus  in  actis 
Lutheri  anni  1533  scribit,  tam  constanter  as¬ 
seruisse  Lutheranorum  Prophetas,  illo  anno 
futurum  diem  ultimi  judicii,  et  ipsum  etiam 
diem  designasse,  ut  multi  nec  arare,  nec 
serere  voluerint;  qui  tamen  mendaces  in¬ 
venti  sunt. 

At  in  Ecclesia  Catholica  praeter  Prophe¬ 
tas  Testamenti  veteris,  et  eos  qui  fuerunt 
primis  quingentis  annis  a  Christi  adventu, 
ut  Agabum,  de  quo  Actor.  XI,  et  Gregorium 
Thaumaturgum,  de  quo  Basilius  lib.  de  Spi¬ 
ritu  sancto,  cap.  29.  et  Antonium,  de  quo 
Athanasius  in  ejus  vita,  et  Abbatem  Joan- 
nem,  de  quo  Augustinus  lib.  V  de  Civ.  Dei, 
cap.  26.  fuerunt  etiam  posterioribus  saeculis, 
quibus  juxta  Lutheranos  perierat  apud  Ro¬ 
manos  Ecclesia,  veri  Prophetae,  et  quidem 
Monachi  ac  Romano  Pontifici  addicti.  De  S. 
Benedicto  ita  scribit  Gregorius  lib.IIDialog. 
cap.  15.  :  «  Benedictus,  inquit,  Regem  de 
suis  actibus  increpavit,  atque  in  paucis  ser¬ 
monibus  cuncta,  quae  illi  erant  eventura, 
praenuntiavit  dicens :  Multa  mala  facis,  mul¬ 
ta  mala  fecisti,  jam  aliquando  ab  iniquitate 
conquiesce.  Equidem  Romam  ingressurus 
es,  mare  transiturus,  novem  annis  regnans, 
decimo  morieris.  »  Quae  omnia  completa  se 
vidisse  ibidem  Gregorius  testatur. 


(1)  Isai.  XLI,  23. 

LIBER  IV. 


'De  S.  Bernardo  scribitur  in  ejus  vita  lib. 
IV,  cap.  3.  eum  quatuor  hominibus  praedi¬ 
xisse  conversionem,  tribus  de  ea  nihil  cogi¬ 
tantibus,  quarto  etiam  ab  ea  re  alienissimo ; 
Quae  omnia,  sicut  praedixerat,  evenerunt. 
Sed  mirabile  est  prorsus,  quod  ibidem  de 
nobili  quodam  viro  narratur  ;  nam  cum  pro 
ejus  conversione,  ut  S.  Bernardus  oraret, 
quidam  illius  filius  peteret,  respondit  Sanc¬ 
tus  :  «  Ne  timeas,  ego  illum  probatum  Mo¬ 
nachum  in  hac  Claravalle  sepeliam.  »  Quot 
sunt  in  hac  una  sententia  vaticinia?  Nam  et 
Monachum  illum  aliquando  futurum,  et  in 
ordine  monastico  usque  ad  mortem  perse¬ 
veraturum,  et  sancte,  ac  pie  diem  extremum 
clausurum,  idque  ante  ipsum  Bernarduin,  et 
in  Claravalle,  et  ipsius  Bernardi  manibus  se¬ 
peliendum.  Sex  vaticinia  sunt  inter  se  di¬ 
versa,  et  omnia  tamen,  nec  sine  singulari 
Dei  providentia,  impleta.  Sic  enim  auctor 
pergit :  «  Et  perfectus,  inquit,  Monachus 
factus  est,  et  a  Patre  sancto  (sicut  ipse  prae¬ 
dixerat)  in  Claravalle  sepultus  :  tamquam 
enim  mori  illo  absente  non  posset,  quinque 
mensibus  infirmatus,  et  celeberrimum,  imo 
continuum  responsum  mortis  in  seipso  ha¬ 
bens,  sustinuit,  donec  Pater  sanctus  rediret, 
qui,  ut  olim  promiserat,  eum  traderet  sepul¬ 
turae.  » 

S.  Franciscus  (ut  scribit  in  ejus  vita  B. 
Bonaventura)  cum  Christianus  exercitus 
certo  die  cum  Saracenis  pugnaturus  esset, 
admonuit  Duces,  ne  eo  die  pugnarent  :  sibi 
enim  a  Deo  revelatum,  victoriam  hostibus 
eo  die  cessuram.  Sed  cum  contemnerent  Du¬ 
ces  beati  Francisci  monita,  caesi  fusique  sunt 
Christiani  inaudita  strage.  Addi  possent 
multa  alia  ejusdem  generis;  fere  enim  nulli 
coluntur  in  Ecclesia  sancti  homines,  qui  si¬ 
mul  cum  miraculis,  non  etiam  hoc  dono  cla¬ 
ruerint.  Sed  haec  pauca  hoc  loco  sufficient. 


CAPUT  XVI. 

Nota  decimatertia. 

Decimatertia  Nota  est  Confessio  adversa¬ 
riorum.  Tanta  enim  est  vis  veritatis ,  ut 
etiam  adversarios  cogat  interdum  sibi  testi¬ 


monium  dare,  juxta  illud  Deut.  XXXII  \-Non 
enim  est  Deus  noster  ut  Dii  eorum ,  et  inimici 
nostri  sunt  judices  (1).  Jam  nusquam  inve¬ 
niuntur  Catholici  laudasse  aut  approbasse 
doctrinam  aut  vitam  ullorum  Ethnicorum 
aut  haereticorum.  Scimus  enim,  unam  tan¬ 
tum  esse  veram  fidem,  et  sine  ea  nullam 
esse  veram  justitiam.  Itaque  nos  constanter 
asserimus,  errare  omnes,  qui  doctrinam  nos¬ 
tram  non  sequuntur.  At  non  sic  de  nobis  lo¬ 
quuntur  Pagani,  Judaei,  Tureae,  Haeretici. 

De  Paganis  multa  testimonia  sunt.  Plinius 
II,  in  epist.  ad  Trajanum,  lib.  X  epistolarum 
scribit,  Christianos  omnia  vitia  detestari, 
sanctissimeque  vivere,  et  hoc  solum  in  eis 
posse  reprehendi,  quod  nimis  facile  pro  Deo 
suo  vitam  profundant,  quodque  horis  ante¬ 
lucanis  surgant  ad  canendas  laudes  Christo. 
Tertullian.  in  Apologet,  cap.  t  et  2.  testa¬ 
tur,  Paganos  noluisse  discuti  causam  Chris¬ 
tianorum  ,  sed  damnari  sine  discussione, 
quia  sciebant,  se  in  eis  nihil  mali  repertu- 
ros;  et  cap.  5  et  6.  affirmat,  eos  Imperato¬ 
res,  qui  sunt  habiti  optimi,  favisse  Christia¬ 
nis  ;  ut  M.  Aurelium,  Vespasianum,  Antoni¬ 
num  Pium;  eos  autem  persecutiones  mo¬ 
visse,  qui  sunt  habiti  pessimi,  etiam  ab  ipsis 
Gentilibus,  ut  Neronem  et  Domitianum. 

Extat  quoque  epist.  Marci  Aurelii  Impera¬ 
toris,  in  qua  testatur,  in  Germania  cum  per 
dies  quinque  siti  laboraret  exercitus  ,  et  es¬ 
sent  Romani  circumdati  ab  incredibili  mul¬ 
titudine  Germanorum  ,  ut  esset  impossibile 
humanis  viribus  evadere  ;  tunc  se  ad  Deos 
patrios  confugisse,  sed  frustra  ;  deinde  ali¬ 
quot  milites  Christianos ,  qui  erant  in  exer¬ 
citu,  rogasse,  ut  etiam  ipsi  Deum  suum  ora¬ 
rent.  Porro  vix  illos  in  genua  ad  orationem 
procubuisse,  cum  statim  de  coelo  in  Roma¬ 
nos  quidem  jucundissimus  imber  descendit ; 
in  hostes  vero  ignis  et  grando  permixta  : 
cujus  epistolae  meminit  Tertullianus  in  Apo¬ 
loget.  cap.  5.  et  in  lib.  ad  Scapulum,  et  nu¬ 
per  inventa  est,  et  impressa  in  operibus  Jus¬ 
tini. 

Denique,  S.  Antonium,  S.  Ililarionem  ,  et 
S.  Martinum  fuisse  honori  et  reverentiae  Pa¬ 
ganis,  scribunt  Athanasius,  Hieronym.  et 
Sulpitius,  in  eorum  vitis. 

De  Judaeis  habemus  in  primis  testimonium 
Josephi  lib.  XVIII  antiquit.  cap.  6.  ubi  affir¬ 
mat,  Christum  plusquam  hominem  fuisse,  et 
vere  Messiam  esse.  Philo  scripsit  librum  in- 


(1)  Deut.  XXXII,  31. 

signem  de  laudibus  eorum  Christianorum, 
qui  sub  Marco  Evangelista  in  vEgypto  vive¬ 
bant;  quem  librum  scriptum  de  laude  Chris¬ 
tianorum,  non  de  secta  aliqua  Judaica ,  ut 
putant  Genturiatores  Gent.  I,  lib.  II,  cap.  3, 
coi.  18.  testatur  Eusebius  lib.  I  histor.  c.  10. 
Epiphanius  haeres.  29.  Hieronymus  de  viris 
illustribus  in  Philone.  Sozomenus  1.  I,  c.  12. 
et  Beda  praefatione  in  Marcum. 

Mahumetus  in  Alcorano,  cap.  2.  docet, 
Christianos  salvari ;  et  cap.  4.  dicit,  Chris¬ 
tum  maximum  esse  Prophetarum  ,  et  ipsam 
Dei  animam  habere.  Testatur  quoque  S.  Bo- 
naventura,  Sultanum  vEgypti,  licet  Mahume- 
tanum,  in  summo  honore  ac  reverentia  ha¬ 
buisse  B.  Franciscum,  quem  tamen  sciebat 
Ghristianum  et  Catholicum  esse. 

Idem  de  hsereticis  dici  potest.  Nam  B.  Be¬ 
nedictum  Catholicum  a  Rege  Totila  Ariano 
summo  honore  affectum  ,  ut  verum  Dei  ser¬ 
vum  et  Prophetam,  scribit  S.  Gregorius  1.  II 
Dialog.  cap.  15.  Et  Lutherus  jam  haereticus 
existens,  sic  scribit  in  lib.  contra  Anabaptis- 
tas,  qui  in  odium  Papae  rejiciunt  Baptismum 
parvulorum  :  «  Nos ,  inquit,  fatemur,  sub 
Papatu  plurimum  esse  boni  Christiani ,  imo 
omne  bonum  Christianum,  atque  etiam  illinc 
ad  nos  devenisse.  Quippe  fatemur  in  Papatu 
veram  esse  Scripturam  sacram,  verum  Bap¬ 
tismum,  verum  Sacramentum  Altaris,  veras 
claves  ad  remissionem  peccatorum,  verum 
praedicandi  officium,  verum  Catechismum, 
ut  sunt,  oratio  Dominica  ,  decem  Praecepta, 
articuli  Fidei.  Dico  insuper,  sub  Papatu  ve¬ 
ram  Christianitatem,  imo  verum  nucleum 
Christianitatis  esse.  »  Haec  ibi.  Ubi  si  nobis 
nucleum  tribuit,  certe  sibi  nihil  servat,  nisi 
corticem  vel  putamina. 

Calvinus  Institut.  cap.  10,  §.  17.  vocat 
Bernardum  pium  scriptorem.  At  certe  Pa- 
pista  fuit  Bernardus ,  et  nemo  est  pius  sine 
vera  fide.  Philippus  in  Apologia  art,  5  et  27 
Confessionis  Augustanae  ,  vocat  sanctos  Ber¬ 
nardum,  Dominicum,  et  Franciscum,  quod 
idem  facit  Lutherus  in  libro  de  abroganda 
Missa ,  prope  finem.  Item  ,  ut  scribit  Co- 
chlaeus  in  actis  Lutheri,  anni  1531 ,  cum  post 
multa  praelia  inter  Qatholicos  et  haereticos 
Helveticos  pax  componeretur  in  I.  art.  Con¬ 
cordiae  haeretici  scribebant ,  se  velle  dein¬ 
ceps  dimittere  confcederatos  suos  quietos 
circa  veram,  indubitatam  ,  et  Catholicam  fi¬ 
dem  suam  :  Catholici  autem  scribebant ,  se 


velle  dimittere  confcederatos  suos  quietos 
circa  fidem  eorum;  nihil  vero  addebant  de 
vera,  indubitata,  vel  Catholica, 


CAPUT  XVII. 

Nota  decimaquarta. 

Decimaquarta  Nota  est  infoelix  exitus,  seu 
finis  eorum,  qui  Ecclesiam  oppugnant.  Etsi 
enim  Deus  punit  suos,  et  flagellat,  tamen 
tandem  projicit  virgam  in  ignem.  Deut. 
XXXII  :  Laudate  Gentes  populum  ejus ,  quia 
sanguinem  servorum  suorum  ulciscetur ,  et  vin¬ 
dictam  retribuet  in  hostes  eorum  (1). 

De  misero  fine  Pharaonis,  primi  persecu¬ 
toris  Ecclesiae,  legimus  Exod.  XIV ;  de  Da- 
than  et  Abiron  primis  schismaticis  legimus 
Numer.  XVI ;  de  Jezabel,  IV.  Reg.  IX.  De 
Antiocho,  II.  Machab.  IX;  de  Pilato,  quod 
seipsum  interfecerit,  scribit  Eusebius  lib.  II 
hist.  cap.  7.  Et  cap.  ult.  refert  breviter  cla¬ 
dem  Judmorum,  quam  Josephus  late  prose¬ 
quitur  in  lib.  de  bello  Judaico.  De  Herode 
Ascalonita,  qui  obiit  scatens  vermibus  cum 
prius  occidisset  uxorem,  et  filios,  et  seipsum 
occidere  voluisset,  scribit  Josephus  1.  XVII 
antiquitat.  cap.  9.  De  Herode  Tetrarcha, 
quod  amisso  regno,  in  exilium  relegatus  per¬ 
petuum,  miserrime  vixerit,  scribit  idemtlo- 
sephus  lib.  XVIII  ,  cap.  14.  De  Filia  Iiero- 
diadis,  vide  Nicephorum  lib.  I,  cap.  20=  De 
Herode  Agrippa  vide  Actor.  XII ;  Neronem, 
Domitianum,  et  coeteros  Imperatores ,  qui 
Christianos  persecuti  sunt,  omnes  vel  a  se- 
ipsis,  vel  ab  aliis  crudeliter  necatos,  vel 
certe  misere  periisse,  constat  ex  Chronicis  et 
historiis  omnibus.  Nam  Trajanus  horrenda 
paralysi,  et  simul  hydropisi  extinctus  est. 
Diocletianus  Imperium  deposuit  prae  dolore, 
quod  Christianos  delere  non  posset.  Gale¬ 
rius,  Maximianus  et  Maximinus  tam  horren¬ 
dis  doloribus  correpti  sunt ,  ut  etiam  Medici 
Ethnici  dicerent,  divinam  esse  plagam.  Vide 
Eusebium  in  Chronico  ,  et  lib.  VIII  histor. 
cap.  ult.  et  lib.  IX,  cap.  ult.  Maxentius  in 
flumine  periit  et  incruentam  victoriam  Con¬ 
stantino  reliquit.  Euseb.  lib.  IV,  cap.  9  ex 
varsione  Ruffini. 


(1)  Deut.  XXXII,  43. 

Veniamus  ad  Haeresiarchas  et  Apostatas. 
Simon  Magus  cum  volare  vellet,  orationibus 
B.  Petri  dejectus,  tibias  fregit,  et  paulo  post 
cum  summa  ignominia  obiit  :  Hegesippus 
lib.  III,  c.  2.  de  excidio  Hierosolymitano,  et 
Arnobius  lib.  II  contra  Gentes. 

Excoriatus  est  a  Rege  Persarum  Mani- 
chaeus  vivus,  non  ob  fidem  ,  sed  quia  filium 
Regis  curaturus  occidit  :  Epiphanius  hae¬ 
res.  66. 

Montanus,  Theodotus,  et  Prophetissae  eo¬ 
rum  laqueis  seipsos  necaverunt.  Eusebius 
lib.  V  hist.  cap.  16.  Donatistae  quidam  cum 
canibus  Eucharistiam  projicerent,  ab  iisdem 
canibus  lacerati  sunt  :  Optatus  lib.  II  contra 
Parmenianum. 

Arius  cum  in  Ecclesiam  intrare  vellet,  su¬ 
bito  motu  alvi  ad  latrinas  publicas  accessit, 
et  simul  cum  excrementis  intestina  omnia  et 
animam  effudit  :  Testis  Athanasius  orat.  1 . 
contra  Arianos,  et  Ruffinus  lib.  X  histor. 
cap.  13. 

Julianus  Apostata  divinitus  occisus,  com¬ 
muni  etiam  caruit  sepultura ;  nam  a  terra 
sponte  aperta ,  absorptum  scribit  Grego- 
rius  Nazianzenus  orat,  in  Athanasium  circa 
fin. 

Valens  Arianus,  qui  Juliano  in  persecutio¬ 
ne  Christianorum  successit ,  vivus  a  Gothis 
etiam  Arianis  crematus  est  :  Ruffinus  lib.  XI 
hist.  cap.  13. 

Nestorius  lingua  impia  a  vermibus  con¬ 
sumpta,  miserrime  interiit  :  Evagrius  lib.  I 
hist.  cap.  7. 

Hunericus  Rex  Wandalorum  Arianus  ,  et 
persecutor  Ecclesiae,  vermibus  toto  corpore 
scatens,  consumptus  est  :  Victor  lib.  III  ex¬ 
tremo. 

Anastasius  Imperator,  fautor  haereticorum 
Eutychianorum,  fulmine  ictus  interiit,  ut 
scribunt  Cedrenus,  Zonaras  ,  et  Paulus  Dia¬ 
conus  in  ejus  vita.  Tempore  Leonis  Icono- 
machi,  pestilentia  consecuta  combustionem 
imaginum  in  foro  Constantinopolitano  ,  tre¬ 
centa  millia  hominum  sustulit  Constantino- 
poli :  Vide  Chronica  Matthaei  Palmerii  anno 
1241.  De  Constantino  Copronymo,  vide  Pau¬ 
lum  Diaconum. 

Lutherusmorte repentina  sublatus  est.  Nam 
cum  vesperi  opiparam  coenam  sumpsisset 
laetus,  et  sanus,  et  facetiis  suis  omnes  ad  ri¬ 
sum  provocasset,  eadem  nocte  mortuus  est : 
Vide  Cochlaeum  in  vita  Lutheri. 

Zwinglius  in  bello  contra  Catholicos  truci¬ 
datus  est,  et  paulo  post  Basileae  frater  ejus 


spiritualis  QEcolampadius,  cum  vesperi  sanus 
cubitum  ivisset,  mane  inventus  est  ab  uxore 
mortuus  in  lecto  :  Auctor  Cochlaeus  in  actis 
Lutheri  anno  1531. 

Andream  Carolstadium  a  Daemone  inter¬ 
fectum  ,  Ministri  Basileenses  scribunt  in 
Epistola,  quam  ediderunt  de  morte  Carol- 
stadii. 

Joannes  Calvinus  vermibus  consumptus, 
expiravit,  ut  Antiochus,  Herodes,  Maximi¬ 
nus,  et  Hunericus,  testatur  Hieronymus  Bol- 
secus  in  ejus  vita.  Qui  etiam  addit,  eum  dae¬ 
monibus  invocatis ,  blasphemantem  et  exe- 
crantem  obiisse. 


CAPUT  XVIII, 

Nota  decimaquinta. 

Ultima  Nota  est  foelicitas  temporalis,  divi¬ 
nitus  iis  collata,  qui  Ecclesiam  defenderunt. 
Numquam  enim  Catholici  Principes  ex  ani¬ 
mo  Deo  adhaeserunt,  quin  facillime  de  hosti¬ 
bus  triumpharent.  Notae  sunt  in  primis  vic¬ 
toriae  in  Testamento  veteri  Abrahae,  Mosis, 
Josue,  Gedeonis,  Samuelis,  Davidis ,  Eze- 
chiae,  Josiae,  Machabaeorum.  In  testamento 
novo  Constantinus  ,  qui  primus  publice  ex 
Imperatoribus  Ecclesiam  defendit ,  eo  fere 
modo  Maxentium  vicit ,  quo  Moses  Pharao- 
nem.  Vide  Euseb.  lib.  IX  hist.  cap.  9.  de  eo 
sic  ait  Augustin.  lib.  V  de  Civit,  Dei,  c.  25. 
«  Constantinum  Imperatorem  ,  non  suppli¬ 
cantem  daemonibus,  sed  ipsum  verum  Deum 
colentem,  tantis  terrenis  implevit  muneri¬ 
bus,  quanta  optare  nullus  auderet.  Univer¬ 
sum  orbem  Romanum  unus  Augustus  tenuit, 
et  defendit.  In  administrandis  et  gerendis 
bellis  victoriosissimus  fuit.  In  tyrannis  oppri¬ 
mendis  per  omnia  prosperatus  est.  Grandae¬ 
vus  aegritudine  et  senectute  defunctus  est, 
filios  imperantes  reliquit.  » 

De  Theodosio  seniore  scribit  idem  Augus¬ 
tinus  ibidem,  cap.  26.  ei,  quod  vere  pius  et 
Catholicus  esset,  adeo  prospere  omnia  suc¬ 
cessisse,  ut  in  praeliis  hostium  tela  in  aucto¬ 
res,  Deo  agente,  retorquerentur.  Addit  Theo- 
doretus  lib.  V  hist  cap.  24.  sanctos  Joannem 
et  Philippum  Apostolos  apparuisse  in  equis 
albis  in  eodem  praelio  pro  Theodosio  Impe¬ 
ratore  pugnantes. 

CAPUT  XVIII. 


De  Honorio  etiam  plane  Catholico,  et  Ro¬ 
mano  Pontifici  addictissimo,  ut  patet  ex  ejus 
epistolis  ad  Bonifacium  Papam ,  scribit  Au¬ 
gustinus  lib.  V  de  Civit.  Dei,  cap.  23.  ita 
Deum  pro  illo  pugnasse,  ut  uno  praelio  multo 
amplius,  quam  centum  millia  Gothorum  pros¬ 
ternerentur,  et  Rex  ipse  Radagaisus  cum  fi¬ 
liis  caperetur,  et  occideretur,  ex  Roma¬ 
nis  ne  uno  quidem  vulnerato, nedum  extincto. 

De  Theodosio  juniore  scribit  Socrates  lib. 
VII  hist.  cap.  18.  exercitu  ejus  pugnante 
cum  Barbaris,  et  ipso  interim  in  urbe  preci¬ 
bus  apud  Deum  vacante,  circiter  centum  mil¬ 
lia  Saracenorum,  ab  Angelis  acta  in  Euphra¬ 
tem,  miserrime  periisse. 

Justinianus  senior,  donec  Catholicus  fuit, 
foelicissime  imperavit ,  ita  ut  Italiam  ,  Afri¬ 
cam,  aliasque  multas  provincias  Romano 
Imperio  restituerit,  ut  patet  ex  Evagrio  lib . 
IV  histor.  cap.  16.  et  seq.  At,  ubi  haereticus 
factus  est,  et  edictum  proponere  voluit  de 
sua  hseresi  recipienda,  mox  repentina  morte 
sublatus  est,  et  Ecclesiam  magno  metu  li-* 
beravit,  ut  idem  Evagrius  scribit  1.  IV,  c.  ult. 

Heraclius  quoque ,  ut  ex  Joanne  Zonara, 
aliisque  historicis  cognosci  potest ,  dum  Ca¬ 
tholicus  esset,  praeclarissimam  victoriam  de 
Persis  reportavit,  et  crucem  Domini  recepit, 
quando  res  Romanae  desperatae  omnino  esse 
videbantur.  At  cum  in  haeresim  incidit  Mo- 
nothelitarum.  omnia  illi  infceliciter  successe¬ 
runt,  et  ipse  novo  atque  inaudito  morbi  ge¬ 
nere  extinctus  est. 

Constat  item  ex  Graecorum  historiis  ,  Im¬ 
peratores  Orientis  ab  eo  tempore,  quo  prop¬ 
ter  dissidium  circa  imagines  se  ab  Ecclesia 
Romana  separaverunt,  semper  in  dies  dete¬ 
rius  se  habuisse  ,  donec  tandem  Imperium 
penitus  amiserunt.  In  Occidente  vero  ex  La¬ 
tinorum  historiis  manifeste  colligitur ,  sem¬ 
per  Imperatores  magis,  vel  minus  floruisse  ; 
ut  magis,  vel  minus  Romanae  Ecclesiae  ad¬ 
dicti  fuerunt.  ' 

Tempore  Urbani  II  ad  annum  Domini 
1098,  Christiani  in  bello  sacroaPapaindicto 
pro  recuperatione  Hierosolymae,  cum  essent 
Antiochiae  in  summa  desperatione ,  eo  quod 
prope  adesset  infinitus  exercitus  Turearum 
et  Persarum,  et  ipsi  pauci  essent,  et  diutur¬ 
na  fame  prope  enecti ,  ita  ut  etiam  viri  for¬ 
tissimi  baculis  innixi  incederent ,  nec  equos 
haberent,  nisi  paucissimos,  ita  ut  praecipuus 
Princeps  Godefredus  equo  commodato  ute¬ 
retur,  et  multi  Principes  in  asinis  equitare 
cogerentur,  tandem  Deus  revelavit ,  ubi  es¬ 
set  sacra  lancea,  et  ea  praelata,  in  bello  vic¬ 
toriam  dedit,  ita  ut  occiderint  centum  millia 
Turearum,  et  ex  ipsis  vix  quatuor  millia  ce¬ 
ciderint.  Cecidit  etiam  ros  divinitus  in  illos, 
qui  animis  et  corporibus  vires  addidit.  Deni¬ 
que  apparuerunt  tres  viri  sancti  pro  illis  de 
coelo  pugnantes  :  Vide  Paulum  iEmilium 
lib.  IV,  Gulielmum  Tyrium  lib.  IV  prope 
fin.  et  Dodechinum  Mariani  Scoti  continua- 
torem. 

Tempore  Innocentii  III,  in  Gallia  ab  octo 
millibus  Catholicorum  caesa  sunt  uno  prae¬ 
lio  centum  millia  Albigensium  haereticorum, 
ut  scribit  ^Emilius  lib.  VI  historiae  Franco¬ 
rum. 

Nostris  temporibus,  anno  1531 ,  quinque 
praelia  commiserunt  pro  fide  Catholici  Hel¬ 
vetii  cum  haereticis  Helvetiis,  et  semper  Ca¬ 
tholici  vicerunt,  cum  tamen  essent  numero 
et  armis  multo  inferiores  :  Vide  Joan.  Co- 
chlaeum  in  actis  Lutheri,  anni  1531. 

Garolus  V,  miraculo  divino,  victoriam  re¬ 
tulit  de  Lutheranis  anno  1547. 

In  Gallia  quoque  et  Belgis  multas  victorias 
Catholici  de  haereticis,  non  sine  miraculo^ 
reportarunt.  Imo  vix  unquam  fuerunt  haere¬ 
tici  superiores,  quando  justo  praelio  dimica¬ 
tum  est.  Atque  haec  de  notis  Ecclesiae,  et 
universa  hac  disputatione  pro  instituta  bre¬ 
vitate  dicta  sint. 


APPENDIX  QUARTiE  CONTROVERSIA 


De  Bellar  mini  canonisatione. 


Quam  protulit  et  defendit  doctrinam  Bel- 
larminus  de  Ecclesia,  de  summo  Pontifice  et 
de  Concilio ,  non  solum  non  prohibita  est 
nisi  inconsulto,  sed  etiam  auctor  in  canoni- 
sationis  causam  introductus  est.  De  quo  haec 
habet  P.  Henricus  Ramiere  in  opusculo  cui 
titulus  :  Labbe  Gratry ,  le  pseudo-Isidore  et 
les  defenseurs  de  1’Eglise  Romaine ,  pag.  19  : 
«  Nous  avons  recueilli  des  renseignements 
prdcis  relativement  a  la  cause  de  beatifica- 
tion  du  cardinalBellarmin.  Cette  cause  etait 
deja  tres-avancee  au  temps  de  Benoit  XIY  ; 
tous  les  proces  preparatoires  etaient  lieu- 
reusement  termines ;  les  dcrits,  severement 
examines,  avaient  etedeclaressansreproche; 
les  trois  congregations  preparatoires  avaient 
etabli  que  le  serviteur  deDieu  avait  possede 
a  un  degre  heroique,  toutes  les  vertus  tbeo- 
logales  et  morales;  il  ne  restait  plus  qu’a 
dresser  le  decret ,  quand  une  lettre  du  car¬ 
dinat  de  Tenices  a  Benoit  XIY  vint  tout  ar- 


reter ,  par  la  crainte  d’accroitre  Pacbarne- 
ment  du  gouvernement  et  des  parlements 
frangais.  Aujourd’hui  que,  grace  a  Dieu,  les 
gouvernements  ne  se  melent  plus  d’entra- 
ver  les  causes  de  beatification,  rien  ne  s’op- 
poserait  a  ce  que  celle  du  venerable  Cardi¬ 
nal  Bellarmin  futreprise;  et  il  suffirait  pour 
cela,  peut-etre  ,  que  la  confiance  d6s  chre- 
tiens  obtint ,  par  son  intercession,  quelque 
miracle  signald.  N’est-il  pas  permis  de  croire 
que  Dieu  ne  refuserait  pas  cesmiracles,  ssils 
etaient  instamment  demandes,  pour  glorifier 
celui  quia  si vaillammentdefendu  les  prero- 
gatives  de  son  vicaire,  et  qui,  a  cause  de  ce¬ 
la  meme,  est  aujourd’hui  si  injustement  at- 
taque.  » 

A  Deo  flagitamus  ut,  intercedente  Bellar- 
mino,  edantur  ha?c  miracula,  et,  si  Deus  ita 
permiserit,  a  Summo  Pontifice  ,  supplici  li¬ 
bello,  quaeremus  ut  supradictae  canonisatio- 
nis  iterum  causa  sumatur. 


QUINTA  CONTROVERSIA  GENERALIS 


DE  MEMBRIS  ECCLESIJE 


TRIBUS  LIBRIS  EXPLICATA 


PR/EFATIO 


Ecclesia  Catholica,  optime  Lector,  uni  trinoque  Deo  militans,  atque, 
ut  Scripturae  loquuntur,  terribilis,  velut  castrorum  acies, ordinata ,  tribus 
potissimum  ordinibus  militum,  Christo  auctore,  distinguitur.  Alii  siqui¬ 
dem  in  hoc  divino  exercitu  Clerici,  alii  Laici  dicuntur.  Quidam  etiam 
sunt,  tum  ex  Clericis,  tum  ex  Laicis,  qui  certis  symbolis  ac  functione  ab 
utrisque  distincti,  tertium  ordinem  faciunt,  ac  Regulares,  sive  Monachi 
nominantur. 

Ordo  primus  ac  nobilissimus  Clericorum  vel  Duces  habet ,  vel  Ducum 
ipsorum  famulos  et  administros.  Licet  enim  Imperator  Ecclesiae  primus 
ac  summus,  Christus  ipse  sit,  tamen  quod  non  solum  in  terris,  sed  etiam 
in  coelis,  et  apud  inferos  magnos  exercitus  habeat,  quodque  solis  coeles¬ 
tibus  praesentiam  suam,  ut  par  est,  aspectabilem  praebeat,  Vicarium  Im¬ 
peratorem,  ac  Ducem  exercitui,  qui  est  in  terris,  Apostolum  Petrum, 
ej usque  successores  summo  cum  imperio,  et  potestate  praefecit.  Ergo 
Romanus  Pontifex  haeres  Apostolorum  Principis,  castra  coelestia  in  ter¬ 
ris  ducit ,  Christumque  ipsum  nobis  mortalibus  quodammodo  reprae¬ 
sentat. 

Proximi  sunt  Episcopi,  qui  Tribunorum  militarium  locum  sortiti,  im¬ 
perant  etiam  ipsi,  non  totis  castris,  sed  agmini  quisque  suo.  Siquidem  in 
partem  sollicitudinis,  ut  nostri  loquuntur,  vocati  sunt,  non  in  plenitudi¬ 
nem  potestatis.  Sub  his  Presbyteri,  quos  Parochos  dicimus,  quasi  quidam 
Centuriones  singulis  cohortibus  praesunt ;  Diaconi,  Subdiaconi,  Lectores, 
atque  Administri  caeteri,  vel  signa  atque  aquilas  gerunt,  vel  tubis,  ac  tym¬ 
panis  accendunt  ad  praelium,  vel  huc  atque  illuc  celeriter  discurrentes, 
mandata  Imperatoris  ac  Ducum  ad  milites  perferunt. 

Porro  Laici,  hoc  est,  populus  ipse  fidelis,  longe  lateque  toto  campo 
diffusus,  atque  adversus  Diabolum  sub  Christi  signis  in  acie  constitutus, 
quasi  quadratum  agmen  efficit,  atque  statarias  legiones.  Omnes  enim  in 

Baptismo  ad  Christi  militiam  nomen  dederunt,  ejusque  charactere  insig¬ 
niti,  Sacramentum  perceperunt.  Omnes  per  sacram  Confirmationem  ad 
praelium  inuncti,  crucis  signo  muniti,  atque  armis  coelestibus  donati,  in- 
structique  sunt.  Denique,  omnes  demensa  Domini  opulentissimo  com¬ 
meatu,  amplissimaeque  mercedis  pignore  in  Eucharistia  percepto,  bel¬ 
lum  aeternum  Diabolo,  atque  omnibus  ejus  copiis  indixerunt. 

Jam  vero  Regulares  ac  Monachi,  neque  uno  in  loco  degunt,  neque  iis¬ 
dem  muneribus  destinantur,  sed  alii  in  montibus  et  turribus  quasi  vigiles 
quidam  perpetuo  excubant,  et  clamore  prope  assiduo  hostes  exterrent ; 
alii  tanquam  devoti  milites  ante  ipsam  aciem  longe  progrediuntur,  cas¬ 
traque  hostilia  audacter  infestant;  quidam  etiam  sunt,  quos  Anachoretas 
nominare  solemus,  qui  divina  quadam  virtute  praediti,  seorsim  a  caeleris 
in  aperto  campo,  locisque  desertis  ad  singulare  certamen  hostem  provo¬ 
cant,  nec  raro  eumdem  Christi  ope  gloriose  prosternunt. 

Idaee  igitur  est  Ecclesia  Dei  vivi,  haec  sunt  castra  Sanctorum,  tribus  mi¬ 
litum  ordinibus  ab  ipsa  Dei  sapientia  divino  plane  consilio  disposita  at¬ 
que  distincta,  quae  quidem  licet  adversus  omnes  hostiles  acies  insupera¬ 
bilia  atque  invicta  consistant,  neque  ullam  sive  humanam,  sive  diaboli¬ 
cam  vim  sub  omnipotentis  Imperatoris  praesidio  pertimescant  :  non  ta¬ 
men  Satanas  sibi  ipse  deest,  circuit,  quaerit,  observat,  ^nsidiatur ,  nullam 
nocendi  elabi  sinit  opportunitatem.  Non  potest  ille  Dei  exercitum  profli¬ 
gare,  conatur  tamen.  Non  sperat  victoriam,  at  non  desinit  lacessere.  Non 
fundet  unquam  Christi  copias,  nec  delebit,  at  confundere  et  perturbare 
novis  ac  variis  stratagematum  formis,  et  libris,  et  sermonibus  haeretico¬ 
rum,  non  cessat.  Hinc  enim  haeretici  hujus  temporis  plane  omnes  Cleri¬ 
cos  cum  Laicis  ita  confundunt,  ut  ne  nomen  quidem  Clericorum  (de  qua 
re  paulo  post  agemus)  superesse  patiantur. 

Designant  illi  quidem  certos  homines,  quibus  docendi  munus,  Sacra¬ 
mentorumque  administrationem  permittunt,  quos  etiam  Ecclesiae  Minis¬ 
tros  vocant.  At  eos  nec  populis  cum  potestate  praeesse,  nec  legibus  con¬ 
tinentiae  astringi,  nec  a  tribunalibus  politicis  liberos  esse  volunt  :  Sed 
Laicorum  more,  jungere  connubia,  filios  procreare,  saecuii  hujus  negotia 
exercere,  ad  forum  et  judicia  pertrahi,  invitis  etiam  summis  Antistitibus, 
jubent.  Nam  de  consecratione,  atque  unctione  Pontificum,  de  tiaris,  infu¬ 
lis,  pedis,  de  palliis,  tunicisque  sacratis,  de  corona  capillorum,  de  reli¬ 
quo  apparatu,  qui  ad  officium  exornandum  Ministrorum  Dei,  atque  ad  or¬ 
natum  Ecclesiasticum  a  cultu  profano  distinguendum  pertinet,  nihil  com¬ 
memorare  necesse  est.  Haec  enim  omnia  adeo  confidenter  aspernantur,  ac 
de  medio  tollunt  haeretici,  ac  si  ea  certissimis  rationibus,  cum  ne  proba- 

biles  quidem  attulerint,  superstitionem  redolere  Judaicam  demon  st  ras- 
sent.  Monachos  autem  in  universum  omnes,  sive  Anachoretae,  sive  Coeno¬ 
bitae  illi  sint,  nec  minus  omnia  Monastica  instituta,  ritus,  vota,  consue¬ 
tudines,  vestes,  functiones,  et  ipsa  etiam  vocabula  execrantur.  Neque 
aliud  esse  vult  Calvinus  lib.  IVInstit.  cap.  J5,  Monasteria  Coenobitarum, 
nisi  lupanaria  sceleratorum,  vel  conventicula  schismaticorum  :  Anachore¬ 
tas  autem,  Magdeburgenses  Centuriatores  Centur.  IV,  cap.  6  et  4  0.  mon¬ 
stra  quaedam  humana,  vel  ursos  potius,  ac  Mysanthropos  appellandos 
censuerunt. 

Soli  restant  Laici,  quibus  etsi  mirum  in  modum  adulentur  Lutherani, 
ut  ea  ratione  major  Clericis  ac  Monachis  confletur  invidia,  verumtamen 
adsunt  Anabaptistae,  qui  nec  Laicis  parcunt,  dum  jurisdictione  magistra¬ 
tus,  magistratibus  urbes,  urbibus  genus  humanum  spoliant,  atque  ad  eam 
formam  regimen  universum  revocant,  quae  non  modo  Reipublicae  ipso¬ 
rum,  sed  ipsi  etiam  generi  humano,  si  passim  usu  recipiatur,  extremam 
ruinam,  atque  exitium  possit  afferre.  Sed  enim  haud  scio,  plusne  Laicis 
Anabaptistae  noceant  vexando,  ac  detrahendo,  an  cumulando,  et  blan¬ 
diendo  Lutherani.  Detrahunt  illi  populo  Christiano  politicam  potestatem, 
sine  qua  salus  Reipublicse  terrenae  in  apertum  discrimen,  interitumque 
vocatur.  Augent  contra  Lutherani  eumdem  populum  etiam  Ecclesiastica 
potestate,  ut  nimirum  ducantur  Pastores  ab  ovibus,  et  imperent  Impera¬ 
toribus  milites ,  atque  interim  pereat  res  Christiana,  pereat  Christi 
regnum,  pereant  animae,  quarum  salutem  propria  vita,  et  sanguine  Dei 
Filius  emerat. 

Quae  cum  ita  sint,  ad  omnes  pertinet,  qui  in  Ecclesia  Catholica  Docto- 
ris  munere  funguntur,  impiis  haereticorum  conatibus,  vel  Satanae  potius 
consiliis  et  furori  occurrere,  et  omnes  Ecclesiae  partes,  omnia  membra, 
omnesordinespro  viribus  protegere,  ac  tueri.  A  nobis  vero  non  modo  cha- 
ritas  Christiana,  et  onus  a  majoribus  impositum  flagitat,  sed  etiam  co¬ 
git  ordo  disputationum,  ut  ad  eas  controversias  explicandas  aggredia¬ 
mur,  quae  sunt  de  tribus  illis  Ecclesiae  partibus,  id  est,  Clericis,  Laicis, 
Monachis,  ab  haereticis  hujus  temporis  excitatae.  Quando  enim  pro  capite 
militantis  Ecclesiae,  proque  ipsa  Ecclesia,  tum  in  Conciliis  congregata, 
tum  etiam  diffusa  toto  orbe  terrarum,  pro  nostrarum  virium  tenuitate 
pugnaverimus  :  Illud  unum  est  reliquum  ,  ut  pro  membris  ejusdem  Ec¬ 
clesiae,  pro  nostra  virili  parte  dimicemus ,  et  Christo  duce,  atque  impe¬ 
ratore,  omnia  hostium  tela  clypeo  veritatis,  et  gladio  verbi  Dei  discutia¬ 

PRAEFATIO 


Ordo  Disputationis  de  Clericis. 


Igitur  disputatio  de  Clericis  (nam  ab  ea  exordiendum  esse,  tum  anti¬ 
quitatis,  tum  etiam  dignitatis  ordo  nos  admonet)  octo  partibus  continetur. 
Primum  enim,  de  ipso  nomine  Clericorum  disserendum  erit.  Deinde  de  vo¬ 
catione,  sive  electione  ad  sacrum  Ministerium.  Tertio,  de  distinctione, 
numero  et  officio  Ministrorum.  Quarto,  decoelibatu  hominum  sacratorum. 
Quinto,  de  solemnibus  precibus,  et  laudibus,  certis  horis,  certoque  or¬ 
dine  concinendis.  Sexto,  de  Ecclesiastica  tonsura,  vel  rasura  capillorum. 
Septimo,  de  possessione  temporalium  bonorum,  sive  politico,  sive  Eccle¬ 
siastico  jure  acquisitorum.  Octavo,  de  exceptione  Clericorum  a  tribuna¬ 
lium  civilium  potestate.  Nihil  autem  de  Sacramento  Ordinis,  nihil  item 
de  Ecclesiastica  jurisdictione  hoc  loco  dicendum  erit,  quod  ea  partim  ad 
quaestiones  de  Sacramentis,  partim  ad  quaestiones  de  Pontifice,  et  Conciliis 
pertinere  videantur. 


CONTROVERSIARUM 


DE  MEMBRIS  ECCLESRE 

^  • 

LIBER  PRIMUS 

f 

DE  CLERICIS. 


CAPUT  I. 

De  nomine  Clerici  et  Laici. 

Quid  haec  nomina  Clerici  atque  Laici  sibi 
velint,  nemini  dubium  esse  puto.  Tametsi 
enim  Graecam  originem  habeant,  tamen  tri¬ 
ta  sunt,  ac  pervulgata.  Quis  enim  ignorat 
idem  esse  Mzov  Graecis  ,  quod  populum  Lati¬ 
nis?  Idem  illis,  xXfyov,  quod  sortem,  sive  hae- 
reditatem  nobis?  Inde  igitur  laici  dicti  sunt 
quasi  plebeii ,  ac  populares  ,  quibus  nulla 
pars  functionis  Ecclesiasticae  demandata  est; 
Clerici  autem  quasi  Domini  sors,  et  haeredi- 
tas,  qui  divino  cultui  consecrati,  procuran¬ 
dae  religionis  ac  rerum  sacrarum  ,  Deo  ipso 
jubente  ,  providentiam  ,  ac  sollicitudinem 
susceperunt  :  «  Clericus,  inquit  S.  Hierony¬ 
mus  in  epistola  ad  Nepot.  interpretetur  pri¬ 
mo  vocabulum  suum,  et  nominis  definitione 
prolata  ,  nitatur  esse  quod  dicitur.  Si  enim 
ylrtpo<;  Graece,  sors  Latine  appellatur,  propte- 
rea  vocantur  Clerici ,  vel  quia  de  sorte  sunt 
Domini,  vel  quia  ipse  Dominus  sors,  id  est, 
pars  Clericorum  est.  »  Cur  autem  haereditas 
sortis  nomine  appelletur,  illa  ratio  reddi  so¬ 
let,  quod  haereditas  in  plures  sorte  plerum¬ 
que  dividatur.  Unde  est  illud  Prophetae  Ps. 
LXXYI1  :  Sorte  divisit  eis  terram  in  funiculo 
distributionis  (1). 

Accedit  quod  licet  ad  unum  aliquem  hae¬ 
reditas  tota  perveniat,  id  tamen  non  electio¬ 


ne,  sed  sorte  fit  :  Nascuntur  enim  ut  pluri¬ 
mum,  non  fiunt  haeredes.  Quis  autem  labo¬ 
ravit,  quis  operam  dedit ,  ut  hujus  potius 
quam  illius  filius  et  haeres  nasceretur?  At¬ 
que  huc  Apostulus  Paulus,  Chrysostomo  tes¬ 
te  ,  respexit  cum  ait ,  scribens  ad  Coloss.  : 
Dignos  nos  fecit  in  partem  sortis  sanctorum. 
Et  rursus  ad  Ephes.  :  In  quo  nos  sorte  vocati 
sumus  (2).  Non  quod  (ut  Lutherani  volunt) 
aeterna  beatitudo  nullis  meritis  acquiratur, 
sed  quod  adgratiam  et  adoptionem  filiorum 
Dei  sine  ullo  opere  nostro  vocemur.  Fallun¬ 
tur  enim  Pelagiani,  qui  priores  partes  homi¬ 
ni,  posteriores  vero  Deo  tribuunt  in  conver¬ 
sione  ac  poenitentia  peccatoris.  Quomodo 
enim  sorte  vocamur ,  si  nos  ipsi  Deum  ullo 
nostro  vel  opere  vel  conatu  praeveniamus? 

Nemo  igitur  gratiam  invocat,  nisi  praeven¬ 
tus  a  gratia;  nemo  eligit  Deum,  nisi  prius 
electus  a  Deo,  nemo  diligit,  nisi  prius  dilec¬ 
tus  :  Aversos  ille  convertit,  errantes  revocat, 
invenitur  a  non  quaerentibus  ,  palam  appa¬ 
ret  non  interrogantibus.  Quia  tamen  quod 
nobis  sors  est,  Deo  providentia,  et  praedesti¬ 
natio  est,  propterea  sapienter  Apostolus  si¬ 
mul  jungit  utrumque,  cum  ait  :  In  quo  nos 
sorte  vocati  sumus ,  praedestinati  secundum  pro¬ 
positum  voluntatis  ejus  (3).  Sed  de  his  hacte¬ 
nus. 

Habemus  igitur  quid  Clericorum  at  Laico- 
rum  nomen  significet.  Hinc  autem  prima  in¬ 
ter  nos,  et  haereticos  quaestio  nascitur,  recte 
ne,  an  secus,  quidam  inter  Christianos  Cle¬ 
rici  ,  quidam  laici  nominentur.  Lutherani 
enim  et  Calvinistae  tametsi  minime  negant, 
quod  ad  rem  attinet,  ministerium  verbi ,  et 


(1)  Psal.  LXXVII,  54.  (2)  Coloss.  I,  12:  Eph.  I,  11.  —  (3)  Eph.  Ibid. 

Sacramentorum  non  ex  sequo  ad  omnes  per¬ 
tinere,  et  habent  ipsi  quoque  suos  quosdam 
Ministros  et  Pastores  ,  sive  (ut  ipsi  loquun¬ 
tur)  Superintendentes,  quibus  totam  fere  re¬ 
ligionis  suae  curam  permittunt :  tamen  quod 
eorum  contentiones  et  schismata  ab  odio 
Clericorum,  et  Laicorum  favore  initium  du¬ 
xerint,  et  vocabulum  Cleri  non  obscure  ex¬ 
cellentiam  quamdam,  ^ac  dignitatem  prae  se 
ferre  videatur,  nullo  modo  ferunt,  ut  Minis¬ 
tri  Ecclesiastici,  Clerici ;  caeteri,  laici  appel¬ 
lentur. 

Itaque  Lutherus  in  lib.  illo  plane  tartareo 
de  abroganda  Missa  privata  par.  i.  tractans 
illud  B.  Petri;  Non  dominantes  in  Cleris  : 
«  Quod,  inquit,  nostra  translatio  habet,  non 
dominantes  in  Cleris,  interpretis  incuria  fuit, 
quae  fecit,  ut  Clerum  hoc  loco  intelligerent, 
quos  nunc  a  laicis  discrevit  impia  hominum 
traditio. «  Et  infra  :  »  Hoc  dixisse  contenti  su¬ 
mus,  Christianum  populum  esse  simplicem, 
in  quo  prorsus  nulla  secta,  nulla  differentia 
personarum,  nullus  clericus  ,  nullus  laicus, 
nullus  unctus,  nullus  rasus  ,  nullus  mona¬ 
chus  esse  debeat.  »  Et  Calvinus  in  IV.  lib. 
suae  Institut.  cap.  4,  §.9.  «Haec,  inquit,  ap¬ 
pellatio  aut  errore,  aut  certe  ex  prava  affec¬ 
tione  nata  est,  cum  tota  Ecclesia  clerus,  id 
est,  haereditas  Domini,  a  Petro  dicatur.  »  Et 
in  comment.  cap.  v.  prioris  epist.  B.  Petri: 
«  Utinam,  inquit,  numquam  Patribus  venis¬ 
set  in  mentem,  ut  hac  voce  uterentur.»  Haec 
illi.  A  quibus  ego  libenter  quaererem ,  quo 
tempore,  quo  loco,  quibus  auctoribus  hanc 
appellationem  natam  esse  putent? 

Si  enim  paucis  ante  annis,  in  angulo  nes¬ 
cio  quo,  ab  aliquo  ambitioso,  atque  indocto 
artifice  vocabulorum,  fabricatam  esse  hanc 
vocem  demonstrare  possent  Lutherani,  pos¬ 
semus  et  nos  vicissim  facile  credere ,  ex  er¬ 
rore,  aut  pravo  affectu,  aut  etiam  impia  tra¬ 
ditione  natam  esse  :  Sin  autem  ex  divinis  lit¬ 
teris  deprompta  haec  appellatio,  in  ore  om¬ 
nium  Conciliorum,  omnium  Patrum  ,  totius 
Ecclesiae,  orbis  terrarum  universi,  omnibus 
aetatibus,  ac  saeculis  fuit ,  quis  poterit  satis 
hominum  istorum  audaciam,  impudentiam¬ 
que  mirari? 

Et  quidem  si  de  Conciliorum  decretis  ,  et 
sanctorum  Patrum  voluminibus  agitur,  non 
tam  quaerendum  est,  ubi  Clericorum  et  lai¬ 
corum  nomen  et  distinctio  habeatur  ,  quam 
ubi  non  habetur.  Ita  passim  in  singulis  pro¬ 
pe  paginis  tum  Patrum  ,  tum  Conciliorum 
veterum  appellatio  illa  occurrit ,  quam  ex 


errore,  aut  pravo  affectu ,  vel  impia  tradi¬ 
tione  natam  esse  Lutherus  et  Calvinus  affir¬ 
mant. 

Prodeat  ex  vetustis  scriptoribus  Tertullia¬ 
nus,  qui  non  modo  antiquissimus,  sed  etiam 
doctissimus  fuit.  Is  igitur  in  lib.  de  Mono¬ 
gamia  hoc  modo  loqnitur :  «  Cum  extollimur, 
inquit,  et  inflamur  adversus  Clerum  ,  tunc 
unum  omnes  sumus ,  tunc  omnes  Sacerdo¬ 
tes,  quia  Sacerdotes  nos  Deo  et  Patri  fecit. 
Cum  ad  perajquationem  disciplinae  sacer¬ 
dotalis  provocamur,  deponimus  infulas  ,  et 
impares  sumiis.  »  Et  infra  :  «  Laicis  vero 
quia  Monogamia  non  convenit,  csetera  quo¬ 
que  aliena  sunt.  »  Quid  potuit  clarius  ad¬ 
versus  Lutherum  et  Calvinum  Tertullianus 
dicere  ,  quam  arrogantes  ac  superbos  esse 
laicos,  qui  extolluntur,  atque  inflantur  ad¬ 
versus  Clericos?  Sed  fortasse  singulorum  ho¬ 
minum  testimonium  sine  temeritate  contem¬ 
nitur  . 

Prodeat  igitur,  non  ex  hominibus  singulis 
sed  ex  coetibus  hominum  ,  Concilium  I  Ni¬ 
caenum,  QEcumenicum,  vetustissimum,  fre- 
quentissimum,  celeberrimum,  cujusque  auc¬ 
toritas  tanta  semper  apud  omnes  veteres  fuit, 
ut  ab  Eusebio  lib.  III  de  vita  Constantini,  et 
Augustino  lib.  Ide  Baptismo  cap.  18.  orbis 
terrae  Concilium  appelletur ;  ab  Athanasio 
in  epistola  ad  Episcopos  Africae  ,  et  Leone 
epist.  53.  ad  Anatolium,  cum  oraculis  Spiri¬ 
tus  sancti;  a  Gregorio  vero  lib.  I,  epist.  24. 
cum  ipso  Evangelio  conferatur.  In  ea  igitur 
tanta  Synodo  ,  quam  neque  erroris,  neque 
pravi  affectus,  multo  etiam  minus  impietatis 
possumus  reprehendere  ,  nisi  vitiorum  eo- 
rumdem  Ecclesiam  totam  ,  et  orbem  terrae 
universum  reprehendamus  :  in  ea,  inquam, 
Synodo  appellatio  Clericorum  in  singulis  fe¬ 
re  canonibus  inculcatur.  Sic  habet  Canon, 
primus  :  «  Si  quis  in  aegritudinem  vel  a  Me¬ 
dicis  sectus ,  vel  a  Barbaris,  castratus  est, 
placuit  ut  iste  permaneat  in  Clero.  Si  quis 
autem  sanus  seipsum  abscidit ,  hic  etiam  si 
est  in  Clero,  cessare  debet,  et  ex  hoc  nullum 
talem  oportet  ordinare.  »  In  II  vero  can. 
III,  VIII,  in  XVII,  in  XVIII,  et  XIX,  nihil 
fere  tractatur  aliud,  quam  de  ordinationibus 
Clericorum  ,  quod  in  omnibus  omnino  Con¬ 
ciliis  passim  occurrit. 

Quid,  quod  in  ipsis  etiam  Apostolorum  ca¬ 
nonibus  a  S.  Clemente  descriptis,  distinctio, 
et  nomen  Clericorum  ,  et  laicorum  non  se¬ 
mel  legitur?  Can.  XII  :  «  Si  quis  cum  dam¬ 
nato  Clerico,  ut  cum  Clerico,  oraverit,  dam- 

netur.  »  Can.  XIII  :  «  Si  quis  Clericus  aut 
laicus  a  communione  suspensus  etc.  »  Can. 
XV  :  «  Si  quis  Presbyter,  aut  Diaconus,  aut 
quilibet  de  numero  Clericorum  ,  relinquens 
propriam  parochiam  pergat  ad  aliam,  huffc 
ulterius  ministrare  non  patimur,  praesertim 
si  vocatus  ab  Episcopo  redire  contempserit, 
verumtamen  tanquam  laicus  ibi  communi¬ 
cet.  » 

Quid  hic  Calvinus  et  Lutherus  dicent? 
Ignorabant  Patres  Nicaeni,  ignorabat  Clemens 
Pontifex ,  ignorabant  Apostoli  Christianum 
populum  simplicem  esse  debere ,  ut  nullus 
in  eo  Clericus,  nullus  sit  laicus?  An  potius 
impia  traditione  ,  errore  ,  pravoque  affectu 
Ecclesiae  Ministris  ejusmodi  nomen  indide¬ 
runt. 

At,  inquiunt,  non  multum  nos  laboramus 
quod  homines  dicant;  jamdudum  enim  va¬ 
lere  jussimus  verba  hominum.  Verbum  Dei 
proferatur  ad  medium ,  si  controversia  fi¬ 
nienda  est.  Videamus  igitur  quid  habeat 
Verbum  Dei  ,  ^quamquam  opus  non  esset, 
cum  de  re  constet,  magnopere  de  nomine  li¬ 
tigare.  Apud  Hieremiam  cap.  XII.  ita  Spi¬ 
ritus  sanctus  loquitur  :  Cleri  eorum  non  pro¬ 
derunt  eis  (1). 

Ac  ne  forte  de  istis  ipsisverbis  Dei  litigan¬ 
dum  sit,  profero  testes  omni  exceptione  ma¬ 
jores,  Origenem,Epiphanium,  Hieronymum, 
qui  non  modo  Scripturarum  diligentissimi 
•  tractatores  fuerunt,  sed  etiam  pene  soli  in¬ 
ter  omnes  Ecclesiae  Patres  Hebraicae  linguae, 
qua  Hieremiae  volumen  scriptum  esse  cons- 
'  tat,  scientiam  habuerunt.  Sic  igitur  Orige- 
nes  hom.  7.  in  Hierem.  exponit  haec  verba: 
Cleri  eorum  non  proderunt  eis  :  «  Haec,  in¬ 
quit,  ante  me  alii  exposuerunt ,  et  quia  non 
improbo  interpretationem  eorum  ,  consen¬ 
tiens  eamdem  profero.  Nos  qui  putamur  ali¬ 
quid  esse,  id  est,  qui  in  clericatus  vobis  or¬ 
dine  praesidemus,  in  tantum  ,  ut  quidam  de 
minori  gradu  ad  hunc  locum  cupiant  perve¬ 
nire,  nosse  debetis  ,  non  statim  in  eo  esse 
salvandos,  quia  Clerici  sumus;  multi  enim, 
et  Presbyteri  pereunt,  et  laici  beatissimi  re- 
periuntur.  » 

Sanctus  autem Epiphanius  ad  initium  ejus 
epistolae,  quam  ad  Joannem Episcopum  Hie- 
rosolymae  scripsit  :  «  Oportebat,  inquit,  nos 
dilectissime ,  clericatus  honore  non  abuti  in 
superbiam  ,  sed  custodia  mandatorum  Dei, 
et  observatione  diligentissima  hoc  esse  quod 


dicimur.  Si  enim  sacra  Scriptura  loquitur  ; 
Cleri  eorum  non  proderunt  eis  ,  quae  arro¬ 
gantia  clericatus  conducere  nobis  poterit, 
qui  non  solum  cogitatione  et  sensu,  sed  etiam 
sermone  peccamus?  » 

Eodem  modo  S.  Hieronymus  in  commen¬ 
tario  hujus  loci  :  «Dicitur,  inquit,  hoc  et 
Ecclesiasticis;  Quid  enim  juvare  poterit  Epis¬ 
copi  nomen,  et  Presbyteri,  vel  reliquus  ordo 
Ecclesiasticus  ;  cum  magis  graventur  digni¬ 
tatibus  suis  ,  et  potentes  potenter  tormenta 
patiantur.  »  Idem  quoque  Hieronymus  in 
epist.  ad  Nepotianum  :  «  Obsecro,  inquit, 
te,  et  repetens  iterum  ,  iterumque  monebo, 
ne  officium  clericatus ,  genus  antiquae  mili¬ 
tiae  putes,  id  est,  ne  lucra  saeculi  in  Christi 
quaeras  militia,  ne  plus  habeas  quam  quan¬ 
do  Clericus  esse  coepisti,  etdicatur  tibi :  Cleri 
eorum  non  proderunt  eis.  »  Habemus  igitur 
verbum  Dei,  in  quo,  Origene,  Epiphanio  et 
Hieronymo  testibus,  Episcopi  et  Presbyteri, 
caeterique  ordines  Ecclesiastici,  clerici  nomi¬ 
nantur. 

Sed  accedat  postremo  Dei  ipsius  gravissi¬ 
mum  testimonium,  non  solum  verbo  prola¬ 
tum  ,  sed  etiam  horribili  quodam  prodigio 
quasi  sigillo  proprio  consignatum.  Quod  enim 
hoc  tempore  Lutherus,  et  Calvinus  adversus 
Clericos  clamant,  idem  olim  Dathan  et  Abi- 
ron  adversus  Sacerdotes  Testamenti  veteris 
clamabant :  Sufficiat  vobis ,  aiebant  illi  Num. 
XVI  :  quod  omnis  multitudo  sanctorum  est ,  et 
in  ipsis  est  Dominus,  cur  elevamini  super  popu¬ 
lum  Domini  (2)?  Quid  vero  Lutherus  et  Cal¬ 
vinus  dicunt?  Sufficiat  vobis  quod  omnis  Ec¬ 
clesia  clerus  ,  id  est,  heereditas  Domini  est, 
cur  elevamini  super  laicos?  Cur  soli  vobis 
Cleri  vocabulum  usurpatis? 

At  qualem  exitum  reperit  contentio  illa 
veterum  schismaticorum  ?  Acerbum  omnino 
et  luctuosum  :  Siquidem  continuo,  ut  scrip¬ 
tura  eodem  loco  narrat,  ad  imperium  Domi¬ 
ni,  qui  schismata,  et  seditiones  adversus  mi¬ 
nistros  suos  ferre  non  potest,  dirupta  est  ter¬ 
ra  sub  pedibus  eorum ,  et  aperiens  os  suum  de¬ 
voravit  illos  cum  uxoribus ,  cum  liberis ,  cum  ta¬ 
bernaculis ,  cunctisque  opibus ,  descenderunt  que 
vivi  in  infernum ,  operti  humo,  et  perierunt  de 
medio  multitudinis  (3).  Haic  videlicet  justissi¬ 
ma  poena  illorum  est,  qui  diversos  in  Eccle¬ 
sia  gradus  ,  ordinemque  pulcherrimum,  ab 
ipsa  Dei  sapientia  constitutum,  confundere, 
ac  perturbare  nituntur,  ut  ad  ea  inferorum 


(1)  Jerem.  XII,  13.  —  (2)  Num.  XVI,  3.  —  (3)  Num.  XVI,  31  et  32. 

detrudantur  loca,  ubi  umbra  mortis,  et  nul¬ 
lus  ordo ,  sed  sempiternus  horror  inha¬ 
bitat. 

Sed  eorum  objectiunculas ,  licet  frigidas, 
et  jejunas  ,  breviter  diluamus.  Christianus 
populus,  inquit  Lutherus,  simplex  debet  es¬ 
se,  ubi  nemo  sit  clericus,  nemo  laicus  ;  nam 
ut  Apostolus  ait  ad  Galat.  III  :  Non  est  Ju- 
dceus ,  neque  Graecus ,  non  est  servus  neque  li¬ 
ber  ,  non  est  masculus  neque  fcemina  ,  omnes 
enim  vos  unum  estis  in  Christo  Jesu  (1). 

Unum  et  simplicem  Christianum  populum 
esse  debere,  negari  non  potest,  sed  interest 
qua  unitate,  qua  simplicitate  :  Unus  Domi¬ 
nus,  inquit  Apostolus  ad  Ephes.  IV,  una  li- 
des,  unum  Baptisma ,  unus  Deus  et  Pater  om¬ 
nium (2).  Haec  est  unitas,  haec  simplicitas  po¬ 
puli  Christiani ,  ut  unius  sint  omnes  fidei, 
idem  dicant,  idem  sentiant  omnes,  nec  sint 
in  eis  schismata.  Qua  simplicitate  cum  om¬ 
nino  careant  Lutherani  ,  quippe  quibus  tot 
pene  sunt  sectae,  quot  civitates,  tot  symbola, 
quot  capita,  viderint  ipsi  quam  bene  Chris¬ 
tianus  populus  dici  possint. 

Porro  distinctio  Clericorum  et  laicorum 
cum  hac  simplicitate  non  magispugnat,quam 
pugnet  membrorum  distinctio  cum  corporis 
unitate.  Unum  est  corpus  humanum,  nec  ta¬ 
men  totum  est  oculus ,  nec  totum  est  auris, 
nec  totum  manus,  nec  totum  pedes,  alioqui, 
ut  verbis  utar  Apostoli,  I.  Gorinth.  XII  :  Si 
totum  corpus  oculus ,  ubi  auditus  ?  si  totum  au¬ 
ditus,  ubi  odoratus ?  et  si  essent  omnia  unum 
membrum ,  ubi  corpus  ?  Nunc  autem  multa  qui¬ 
dem  sunt  membra ,  unum  autem  corpus  (3).  Sic 
prorsus  in  Ecclesia  alii  Clerici,  alii Laici,  alii 
Monachi  sunt;  et  rursus  Clericorum,  alii  Sa¬ 
cerdotes,  alii  Ministri ;  Laicorum  alii  Princi¬ 
pes,  alii  privati;  Monachorum  alii  anachore¬ 
ta?,  alii  ccenobitee.  Sed  ha?c  membrorum  ac 
partium  varietas  est ,  corpus  vero  unum, 
quoniam  unum  omnes  Dominum  habemus, 
unam  Fidem,  unum  Baptisma,  unum  Deum 
Patrem,  unam  Ecclesiam  matrem,  uno  spi¬ 
ritu  vivimus,  uno  pane  nutrimur. 

Neque  vero  his  repugnant  verba  illa  Pau¬ 
li  :  Non  est  Judaeus  neque  Graecus ,  non  est  ser¬ 
vus  neque  libev,  non  est  masculus  neque  fcemi¬ 
na  (4).  Tametsi  eadem  ratione  dicere  potuis¬ 
set,  non  est  laicus  ,  neque  clericus.  Neque 
enim  illis  verbis  excludere  voluit  Apostolus 
ab  Ecclesia  diversitatem  sexuum,  natio- 

(1)  Galat.  III,  28.  —  (2)  Eph.  IV.  5  et  6.  —  (3) 
(5)  Galat.  III,  27  et  seq.  —  (6)  I.  Petr,  V,  2. 


num,  conditionum,  sed  admonere,  non  ista 
esse  quae  filios  Dei  faciant ,  sed  fidem  quae 
per  dilectionem  operatur,  sic  enim  ait :  Om¬ 
nes  vos  filii  Dei  estis  per  fidem ,  quae  est  in  Chri¬ 
sto  Jesu  :  Quicumque  enim  in  Christo  Jesu  ba- 
ptizati  estis,  Christum  induistis  :  Non  est  Ju- 
dceus  neque  Graecus,  non  est  servus  neque  liber, 
non  est  masculus  neque  fcemina  (5).  Itaque  ni¬ 
hil  obest  sexus,  si  adsit  fides  :  nihil  prodest, 
si  absit ;  et  laicus  cum  charitate  ,  Dei  filius 
est ,  et  Clericus  sine  charitate  mancipium 
Diaboli  est.  Sunt  igitur  in  Ecclesia  Clerici, 
sunt  laici,  sunt  liberi,  sunt  servi,  sunt  mas¬ 
culi,  sunt  fceminae;  sed  haeredes  regni  sem¬ 
piterni,  non  ista?  graduum,  sive  conditionum, 
sive  sexuum  differentiae  ,  sed  fides  cum  spe 
et  charitate  constituit. 

At  B.  Petrus  in  epistola  sua  proprie  cap. 
V.  totam  Ecclesiam  Clerum  appellat,  cum  ad 
Episcopos  ait  :  Pascite  qui  in  vobis  est  gregem 
Dei,  providentes  non  coacte,  sed  spontanee ,  ne¬ 
que  turpis  lucri  gratia  ,  sed  voluntarie ,  neque 
ut  dominantes  in  cleris ,  sed  forma  facti  gregis 
exanimo  (6).  Ex  errore  igitur,  inquiunt,  im- 
piave  traditione,  aut  pravo  affectu  ab  hono¬ 
re  Clerici  nominis  dejecti  sunt  laici. 

Sed  ha?c  objectio  nec  difficulter,  nec  uno 
modo  solvitur.  Primum  omnino  probabile 
est  quod  S.  Hieronymus  in  epist.  ad  Nepo- 
tianum,  et  QEcumenius  in  commentario  hu¬ 
jus  epistolae  docent,  Cieri  appellationem  hoc 
loco  positam,  non  ad  Ecclesiam  universam, 
sed  ad  eos  tantum  esse  referendam,  qui  pro¬ 
prie  Clerici  vulgo  nominantur.  Tametsi  enim 
ad  Episcopi  gregem  tum  Clerici ,  tum  laici 
pertinent,  tamen  quia  tanto  majus  periculum 
erat,  ne  Episcopi  Clericis  dominari  vellent 
quam  laicis  ,  quanto  Clerici  magis  subjecti, 
atque  obsequentes  Episcopis,  ut  proprii  eo¬ 
rum  administri,  ex  ipsa  sua  professione  de¬ 
bent  esse,  quam  laici ,  propterea  B.  Petrus 
Episcopos  monet,  ut  universum  quidem  gre¬ 
gem  diligenter  pascant,  sed  in  pascendis  lai¬ 
cis  caveant  turpe  lucrum,  in  Clericis  regen¬ 
dis  fugiant  dominandi  cupiditatem. 

Adde,  quod  nomen  Cleri  derivatum  est  ad 
Christianos  a  Juda?is,  et  sine  dubio  S.  Pe¬ 
trus  allusit  ad  Levitas  Juda?orum,  qui  Num. 
XVIII.  et  Deuter.  XVIII.  dicuntur  esse  de 
sorte  Domini,  et  Dominus  dicitur  esse  eorum 
sors  et  hsereditas,  quia  donavit  eis  quodam¬ 
modo  partem  suam,  id  est,  decimas,  et  ob- 

I.  Cor.  XII,  17  et  18.  —  (4)  Galat.  III,  28.  — 

lationes  filiorum  Israel.  Porro  Levitis  non 
respondent  in  Ecclesia  novi  Testamenti  om¬ 
nes  Christiani,  sed  soli  sacerdotes,  eorumque 
ministri.  Petrus  igitur  nomine  Cleri  non  om¬ 
nes  Christianos  ,  sed  solos  ministros  Eccle¬ 
siasticos  intellexit. 

Quod  si  haeC  interpretatio  ab  adversariis 
obstinate  rejiciatur,  nihil  est  cur  magnopere 
contendamus.  Potest  enim  eadem  appellatio 
Cleri  diversa  ratione  cum  universae  Eccle¬ 
siae,  tum  solis  templi  Ministris  aptissime  con¬ 
venire.  Nam  ut  Ecclesia  universa,  sors  atque 
haereditas  Christi  est ,  quod  eam  acquisierit 
sanguine  suo,  et  simul  tamen  quaedam  cer¬ 
ta  Ecclesiae  portio,  altaris  ministerio  conse¬ 
crata,  magis  propria  ratione  sors,  et  haere¬ 
ditas  ejusdem  Christi  dici  potest,  non  secus 
atque  olim  Synagoga  Judaeorum  universa  in 
libris  Prophetarum  passim  haereditas  Domi¬ 
ni  vocabatur,  quod  eam  universam  Deus  et 
iEgypto  liberasset ,  et  quodammodo  rede¬ 
misset  ,  et  tamen  solam  tribum  Leviticam, 
quam  rebus  sacris  praefecerat,  speciali  qua¬ 
dam  ratione  sortem  suam  et  haereditatem 
idem  Dominus  appellabat. 


CAPUT  II. 

Proponitur  quoestio  de  institutione  ministrorum 
Ecclesiae. 

Sequitur  altera  quaestio  de  institutione 
Episcoporum,  aliorumque  Ecclesiae  Ministro¬ 
rum,  quae  sane  cum  gravissima ,  tum  etiam 
utilissima  est,  non  ad  id  modo,  de  quo  agi¬ 
mus  in  praesentia  ,  sed  etiam  ad  veram  Dei 
Ecclesiam  cognoscendam.  Illud  autem  ini¬ 
tio  praemittendum  est;  appellatione  creatio¬ 
nis  Episcoporum  tria  contineri :  electionem, 
ordinationem  ,  et  vocationem  seu  missio¬ 
nem.  Electio  nihil  est  aliud,  quam  designa¬ 
tio  certae  personae  ad  Ecclesiasticam  praefec¬ 
turam.  Ordinatio,  sacra  caeremonia  est,  qua 
certo  ritu  futurus  Episcopus  inungitur  et 
consecratur.  Missio  seu  vocatio  jurisdictio¬ 
nem  tribuit,  ac  re  ipsa  Pastorem,  ac  Praesu¬ 
lem  facit. 

Existit  igitur  inter  nos  et  adversarios  con¬ 
troversia,  cui  potissimum  jus  sit  in  Ecclesia 
Episcopos  creandi,  id  est,  eligendi,  vocandi, 
atque  initiandi.  Rursus  observandum  est, 


electionem  multis  ac  variis  modis  fieri  pos¬ 
se  :  Nam  aut  Deus  solus  elegit ,  quomodo 
Aaron,  et  Petrus  electi  fuere,  aut  Deus  per 
homines.  Cum  autem  per  homines  Deus  eli¬ 
git,  aut  id  facit  naturali  propagatione,  quo¬ 
modo  filii  Aaron  ,  et  nepotes  olim  ad  sacer¬ 
dotium  perveniebant  ,  aut  certe  voluntaria 
electione.  Quod  si  voluntaria  electione,  aut 
unius,  qua  ratione  Clemens  a  Petro  electus 
dicitur,  aut  plurium;  et  si  plurium,  aut  po¬ 
puli,  aut  cleri,  aut  utriusque. 

Sunt  autem  tres  de  hac  tota  quaestione 
sententiae.  Prima  Joannis  Wiclef,  et  Joannis 
Hu  ss,  qui  teste  Thoma  Waldensi  lib.  II  doc- 
ctrin.  fidei  cap.  39.  et  40.  docebant,  solius 
Dei  munus  esse  eligere  Pastores  Ecclesiae ; 
quod  soli  pii ,  et  praedestinati ,  Episcopi  et 
Pastores  esse  possint,  et  solus  Deus  noverit, 
qui  sint  pii,  et  praedestinati.  Vide  in  Conci¬ 
lio  Constantiensi  sess.  VIII.  et  XV.  articulos 
horum  haereticorum. 

Altera  sententia  est  Martini  Lutheri,  Joan¬ 
nis  Calvini,  Matthiae  Illyrici,  Joannis  Bren- 
tii,  Martini Kemnitii,  aliorumque  hujus  tem¬ 
poris  Sectariorum,  qui  electionem,  et  voca¬ 
tionem,  jure  divino  ad  Ecclesiam  universam, 
hoc  est,  ad  Clerum  et  Populum  spectare  vo¬ 
lunt,  ita  prorsus  ut  sine  populi  consensu  ac 
suffragio  nemo  legitime  electus,  aut  vocatus 
ad  Episcopatum  habeatur.  Porro  ordinatio¬ 
nem,  quse  per  manus  impositionem  fieri  so¬ 
let,  solis  Pastoribus  tribuunt.  Nec  enim  fieri 
posset  ut  totus  populus  manus  imponeret, 
sed  ita  tamen  ad  solos  Pastores  munus  hoc 
referunt ,  ut  illi  nomine  totius  Cleri  ac  Po¬ 
puli  novis  Pastoribus  manus  imponant ,  ac 
vere  dici  possit  totus  Clerus  ac  Populus  non 
solum  eligere  ac  vocare  Pastores  ,  sed  eos¬ 
dem  etiam  initiare  et  ordinare.  Sed  verba 
ipsorum  audiamus. 

Martinus  Lutherus  in  lib.  de  potestate  Pa¬ 
pae  :  «  Hunc  ritum,  inquit,  per  multas  epis¬ 
tolas  Cyprianus  commemorat,  semper  suf¬ 
fragium  populi,  et  judicium  propinquorum 
Episcoporum,  ita  allegans,  ut  hanc  ex  Deo 
ordinationem  esse  cum  fiducia  pronuntiet.  » 
Et  infra  :  «  Nec  referre  est  necesse  quanto 
foelicius  hodie  is  ritus  divinus  servaretur, 
praesertim  tot  sacerdotibus  malis  regnanti¬ 
bus,  et  invito  populo  impositis.  »  Idem,  fuse 
atque  ex  verbo  Dei,  ut  ipse  jactat,  in  eo  libro 
demonstrat,  quem  inscripsit  de  instituendis 
ministris,  ad  Boliemos.  Joannes  Calvinus  lib. 
IV.  Institut.  Christianae  cap.  3,  §.  15  :  «  Ha¬ 
bemus,  inquit,  esse  hanc  legitimam  ex  verbo 

Dei  ministri  vocationem,  ubi  ex  populi  con¬ 
sensu  et  approbatione  creantur,  qui  visi  fue¬ 
rint  idonei.  Praeesse  autem  electioni  debere 
alios  Pastores,  ne  quid  vel  per  levitatem, 
vel  per  mala  studia,  vel  per  tumultum  a  mul¬ 
titudine  peccetur.  »  Mattbias  Flaccius  Illyri¬ 
cus  praeter  eum  librum,  quem  scripsit  de 
electione  Episcoporum,  in  quo  totis  viribus 
contendit,  jus  eligendi,  atque  instituendi 
Episcopos,  neque  summo  Pontifici,  neque 
Regibus,  neque  Canonicis  permittendum, 
sed  multitudini  fidelium,  cui  convenit  jure 
divino,  esse  restituendum ;  scripsit  etiam 
multa  cum  collegis  suis  Magdeburgensibus 
Centuriatoribus  in  histor.  Eccles.  Centur.  I, 
lib.  II,  cap.  4,  coi.  391  :  «  Habet,  inquit,  Ec¬ 
clesia  in  quolibet  loco,  hoc  est,  totus  coetus, 
tum,  ut  nunc  vocamus,  laieorum,  tum  cleri¬ 
corum  conjunctim  potestatem  eligendi,  vo¬ 
candi,  et  ordinandi  ministros  idoneos.  »  Non 
dissimilia  sunt  quae  scribunt  Joannes  Bren- 
tius  in  Prolegomenis  adversus  Petrum  a  So- 
to,  et  Martinus  Kemnitius  in  Examine  Con¬ 
cilii  Tridentini  in  disputatione  de  ordinis 
Sacramento.  Heec  igitur  eorum  sententia  est, 
ex  qua  non  obscure  colligi  putant,  nullos 
esse  apud  nos  Episcopos  rite  vocatos,  quod 
jamdudum  nostri  in  Episcoporum  electioni¬ 
bus  plebem  excluserint  a  ferendo  suffragio. 

Contra  autem  Doctores  Catholici  summa 
consensione  docent,  jus  Episcopos  ordinandi 
ac  vocandi  ad  plebem  nullo  modo  pertinere 
posse;  jus  autem  eligendi  fuisse  aliquando, 
et  aliquo  modo  penes  populum,  sed  Pontifi¬ 
cum  concessione  vel  conniventia,  non  lege 
divina  :  Ex  quo  nos  longe  verius  colligemus, 
nullam  esse  apud  haereticos  veram  ordina¬ 
tionem,  nullam  vocationem,  nullam  electio¬ 
nem,  proinde,  nullos  Episcopos,  nullam  Ec¬ 
clesiam.  Ut  autem  haec  omnia  distincte,  at¬ 
que  ordine  demonstremus,  propositis  ali¬ 
quot  sententiis  seu  propositionibus,  disputa¬ 
bimus  primum  de  ordinatione,  tum  de  voc¬ 
atione,  postremo  de  electione. 


CAPUT  III. 

Non  pertinere  ad  populum  jus  ordinandi  Pas¬ 
tores,  sive  Ministros. 

Sit  igitur  haec  prima  nostra  propositio  seu 
sententia  :  «  Ordinationem  tum  Episcopo¬ 
rum,  tum  aliorum  Ecclesiae  Ministrorum, 
non  ad  plebem,  sed  ad  solos  Episcopos  per¬ 
tinere.  »  Testantur  id  passim  divinae  Scrip¬ 
turae,  testantur  decreta  Conciliorum,  testan¬ 
tur  veteres  Patres,  testantur  denique  mos 
populi  Dei,  et  exempla  majorum.  Aaronem, 
et  filios  ejus  sacerdotes  primos  Testamenti 
veteris,  solus  Moses  Sacerdos  et  Pontifex 
ordinavit  et  consecravit  Levit.  VIII.  Mosem 
autem  Sacerdotem  fuisse,  testatur  David  in 
Psalm.  XCVIII.  Moses ,  inquit,  et  Aaron  in 
sacerdotibus  ejus  {i).  Testatur  Philo  lib.  III  ex¬ 
tremo  de  vita  Mosis  :  «  Haec,  inquit,  fuit  vita, 
obitusque  Mosis  Regis,  Legislatoris,  Vatis 
et  Pontificis.  »  Testatur  Hieronymus  lib.  I 
in  Jovinianum,  testatur  Augustinus  in  Com¬ 
mentario  Psalm.  XCVIII.  testatur  Gregorius 
Nazianzenus  oratione  ad  Gregorium  Nysse- 
num,  testatur  denique  S.  Leo  epist.  88.  ad 
Episcopos  Germaniae  et  Galliae. 

In  Testamento  novo,  ubicumque  mentio 
fit  manus  impositionis,  quo  ritu  etiam  apud 
adversarios  ordinatio  celebratur,  semper 
ea  Apostolis,  caeterisque  Episcopis,  nunquam 
vero  plebi  tribuitur.  Actor.  VI.  Soli  Apos¬ 
toli  per  manus  impositionem  Diaconos  ordi¬ 
narunt.  I.  Timoth.IV:  «  Noli,  inquit  Aposto¬ 
lus,  negligere  gratiam,  quae  in  te  est,  quae  data 
est  tibi  per  impositionem  manuum.  Presbyte¬ 
rii  (2).  Quo  loco  Presbyterium,  Episcopo¬ 
rum  coetum  significat,  ut  testantur  omnes 
fere  interpretes,  ac  praesertim  Graeci,  Chry- 
sostomus,  Theodoretus,  QEcumenius,  Theo- 
phylactus  :  «  Non  de  Presbyteris,  inquit 
Chrysostomus,  hic  loquitur,  sed  de  Episco¬ 
pis,  neque  enim  profecto  Presbyteri  ipsum 
ordinarunt.  »  Item  in  eodem  loco  loquitur 
Apostolus  ad  Episcopum  Manus  cito  nemini 
imposueris.  Ac  rursus  II.  Timoth.  I  :  Resus¬ 
cites,  inquit,  gratiam ,  quae  data  est  tibi  per  im¬ 
positionem  manuum  mearum  (3). 


(1)  Psal.  XCVIII,  6.  —  (2)  I.  Tim.  IV.  14.  —  (3)  I.  Tim.  V,  22;  II.  Tim.  I,  6. 

Itaque  ex  divinis  litteris  satis  probatur, 
munus  ordinandi  proprium  esse  Episcopo¬ 
rum.  Quod  idem  ex  plurimis  Conciliorum 
decretis  confirmari  posset.  Sed  quoniam  res 
est  perspicua  et  notissima,  eum  solum  cano- 
nem  hoc  loco  ad  memoriam  revocabo,  quo 
Episcopum  a  tribus  Episcopis  ordinandum 
esse,  definitum  est,  qui  Canon  primus  est 
inter  canones  Apostolorum,  et  rursus  4.  est 
inter  canones  Concilii  I  Nicseni,  cecumenici, 
maximi,  ac  celeberrimi.  Denique  12.  est  Con¬ 
cilii  II  Carthaginiensis,  trigesimusnonus  III, 
secundus  IV,  et  quartus  VI.  Quae  Concilia 
etsi  non  ceeumenica,  sed  nationalia  fuerint, 
fuere  tamen  frequentissima,  et  S.  Augustini 
praesentia  ac  suffragio  illustrata. 

Accedat,  quod  veteres  Patres  constanter 
docent,  solius  Episcopi  esse  initiare  sacris, 
sive  Presbyteros,  sive  Diaconos,  sive  ipsos 
etiam  Episcopos,  neque  id  ullo  modo  Pres¬ 
byteris  licere.  Vide  Epiphanium  haeres.  75. 
quae  est  Aerii.  Joannem  Chrysostomum  cum 
caeteris  Graecis  in  commentar.  III  et  IV, 
eap.  I  epist.  ad  Timoth.  Hieronymum  in 
epistol.  ad  Evagrium.  Augustinum  in  brevi¬ 
culo,  collat.  3,  cap.  o.  Quod  si  Presbyteris 
ncn  licet  Episcopos,  aut  Presbyteros  ordi¬ 
nare,  quod  id  munus  solis  Episcopis  conve¬ 
niat,  quanto  minus  id  clericis  inferioris  gra¬ 
dus,  aut  etiam  laicis  licebit? 

Accedat  postremo  afitiquissima,  ac  perpe¬ 
tua  Ecclesia?  universae  consuetudo,  quae  op¬ 
tima  juris  interpres  esse  solet.  Nam,  ut  ver¬ 
bis  utar  Evangelicis,  a  saeculo  non  est  audi¬ 
tum,  ut  Episcopum  non  Episcopus  ordinaret. 
Neque  hujusce  rei  ullum  unquam  vel  insti¬ 
tutum  ex  disciplina,  vel  exemplum  ex  histo¬ 
riis,  vel  etiam  usurpatio  ex  haeretica  licen¬ 
tia  proferetur.  Nam  apud  Lutheranos  quo¬ 
que  et  Calvinistas,  qui  ritus  Ecclesiasticos 
pene  omnes  sustulerunt,  ii  solum  manus  im¬ 
ponunt,  et  Pastores,  seu  Ministros  faciunt, 
qui  Pastores  et  Episcopi,  licet  revera  non 
sint,  tamen  haberi  et  appellari  volunt.  Quare 
quod  attinet  ad  ordinationes,  non  Clerus,  et 
populus  universus,  sed  soli  Pontifices  Epis¬ 
copos  et  Presbyteros  creant. 

Sed,  inquiunt  :  Etsi  Clerus  ac  populus  per 
se  manus  Episcopis  non  imponat,  id  tamen 
non  eo  fit,  quod  desit  multitudini  auctoritas, 
sed  quod  ad  vitandam  confusionem,  quae 
necessario  existeret,  si  tot  manus  super  unius 
hominis  caput  imponendae  essent,  visum  est 
melius  ut  paucis  Pastoribus  ea  cura  deman¬ 
daretur.  Itaque  auctoritas  ordinandi  minis¬ 


tros,  totius  multitudinis  est,  exeeutio  vero 
Pastorum.  Sed  cum  Pastores,  quod  faciunt, 
totius  Cleri,  ac  populi  auctoritate ,  et  nomine 
faciant,  ipse  etiam  Clerus  et  populus  ordi¬ 
nare,  et  consecrare  ministros  dici  potest. 

At  certe  falluntur,  vel  fallere  volunt  ad¬ 
versarii,  dum  ita  ratiocinantur.  Nam  tribus 
modis  potest  intelligi,  quod  ipsi  dicunt,  auc¬ 
toritate,  ac  nomine  totius  Cleri,  et  populi  a 
Pastoribus  ordinari  Pastores.  Primum,  quo¬ 
modo  nomine  totius  corporis  lingua  loqui¬ 
tur,  oculi  vident,  aures  audiunt,  et  de  caede¬ 
ris  membris  ad  eumdem  modum.  Quod  enim 
pars  corporis  facit,  toti  etiam  corpori  tribui 
solet,  licet  reliquum  corpus  neque  praestet 
unquam,  neque  praestare  possit,  quod  est 
illius  partis  proprium.  Videt  oculis  totus  ho¬ 
mo,  sed  ita  videt,  ut  nulla  ratione  queat  lin¬ 
gua,  manibus,  pedibus,  aliove  membro  vi¬ 
dere.  Quod  si  hoc  modo  vellent  adversarii 
ab  universa  multitudine  per  suos  Pastores 
ordinari  ministros,  non  esset  cum  eis  magno¬ 
pere  contendendum.  Nihil  enim  potestatis 
vel  auctoritatis  in  ipsa  multitudine  ponerent 
praeter  eam  quam  habent  Pastores,  qui  in 
membris,  ac  partibus  ejusdem  multitudinis 
numerantur.  Sed  non  id  solum  illi  quaerunt, 
neque  hac  moderatione  contenti  sunt. 

Altero  igitur  modo  potest  intelligi,  aucto¬ 
ritate  populi  Antistites  a  Pastoribus  ordinari, 
ut  videlicet  in  ipso  populo,  remotis  etiam 
omnibus  Pastoribus,  sit  vera  ordinandi  po¬ 
testas,  neque  aliud  impediat,  quo  minus  po¬ 
pulus  reipsa  Pastoribus  manus  imponat, 
quam  confusio  multitudinis  ;  quomodo  pia¬ 
tores  in  urbibus,  auctoritate  ac  nomine  Prin¬ 
cipis,  pro  tribunali  sedent,  ac  jus  civibus 
dicunt.  Ita  enim  praetor  injure  dicendo  lo¬ 
cum  Principis  obtinet,  ut  possit  tamen  Prin¬ 
ceps,  si  velit,  per  se  jus  dicere. 

At  neque  hic  modus  adversariis  probari 
debet,  si  ipsi  sibi  constare  velint.  Nam  si 
sola  confusio  multitudinis  impediret,  quo 
minus  populus  ordinaret  ministros,  'posset 
certe  idem  populus  munus  ordinandi  paucis 
hominibus  de  suo  corpore,  id  est,  etiam  ncn 
Pastoribus  demandare.  At  id  non  modo  Con¬ 
ciliorum  decretis,  et  perpetuae  consuetudini, 
et  omnium  Patrum  testimoniis,  sed  etiam 
adversariorum  exemplis,  et  verbis,  et  ipsi 
rationi  repugnat.  Nam  ut  paulo  ante  dixi¬ 
mus,  in  haereticorum  coetibus  non  quivis  e 
populo,  sed  soli  Pastores  manus  imponere 
ordinandis  ita  solent,  ut  si  secus  fiat,  irrita 
censeatur  ordinatio,  et  Joannes  Calvinus 

lib.  IV  Institut,  cap.  3,  §.  16.  ita  omnino 
faciendum  esse  ex  Apostolorum  consuetu¬ 
dine  his  verbis  docet  :  «  Licet  nullum  exstet 
certum  praeceptum  de  manuum  impositione, 
quia  tamen  fuisse  in  perpetuo  usu  Apostolis 
videmus,  illa  tam  accurata  eorum  observatio 
praecepti  vice  nobis  esse  debet.  »  Et  infra  : 
«  Hoc  postremo  habendum  est,  non  univer¬ 
sam  multitudinem  manus  imposuisse  suis 
ministris,  sed  solos  pastores.  »  Haec  ille.  Et 
sane  cum  potestas  ordinis,  quae  ad  ordinan¬ 
dos  ministros  necessaria  est,  per  ordinatio¬ 
nem  accipiatur,  quis  capere  potest,  ut  vel 
populus  universus,  vel  pauci  depopulo,  nulla 
prius  ordinatione  accepta,  manus  imponere, 
et  ordinare  ministros  possint? 

Restat  igitur  modus  tertius,  quo  possit  in- 
telligi  quod  adversarii  dicunt,  auctoritate 
multitudinis  Pastores  a  Pastoribus  ordinari, 
nimirum,  licet  non  habeat  multitudo  ordinis 
potestatem,  habeat  tamen  jurisdictionis,  et 
proinde  jus  Pastoribus  imperandi,  ut  certis 
hominibus  a  se  designatis  manus  imponant. 

Sed  quoniam  de  hac  potestate  jurisdictio¬ 
nis,  quam  adversarii  populo  tribuunt,  in  se¬ 
quenti  capite  disputandum  erit,  nunc  solum 
ex  iis  quge  dicta  sunt,  quaeque  ab  adversa¬ 
riis  affirmantur,  argumentum,  ni  fallor,  in¬ 
dissolubile  colligemus,  Ecclesiam  eos  nullam 
habere.  Est  autem  hoc  argumentum.  Non 
sunt  veri  Pastores,  qui  non  sunt  per  manus 
impositionem  a  veris  Pastoribus  ordinati.  Id 
Calvinus  ex  Apostolorum  perpetua  consue¬ 
tudine,  quae  nobis  pro  lege,  ut  ipse  ait,  esse 
debet,  rectissime  collegit.  Lutherus  autem, 
Zwinglius,  Calvinus,  et  ceeteri,  qui  Pastores 
primi  apud  suos  habentur,  non  fuerunt  per 
manus  impositionem  averis  Pastoribus  ordi¬ 
nati.  Nam  si  secus,  a  quibus  obsecro?  a  suis 
ne?  an  a  nostris?  Non  a  suis,  ipsi  enim  sunt 
primi,  neoue  enim  ante  Lutherum  ulli  fue¬ 
runt  Lutherani,  neque  ante  Zwinglium 
Zwingliani,  neque  ante  Calvinum  Calvinistae, 
qui  eos  Pastores  ordinare  possent.  Non  item 
a  nostris,  siquidem  in  Ecclesia  Catholica, 
unde  recesserunt,  neque  Lutherus,  neque 
Zwinglius,  neque  Calvinus  Episcopi  fuerunt, 
sed  tantum  Presbyteri.  Porro  Presbyteri, 
qui  Calvino  Ministri  sunt,  non  Pastores,  non 
habent  ordinandi  potestatem  :  «  Quid  facit, 
inquit  Hieronymus  in  epistol.  ad  Evagrium, 
excepta  ordinatione  Episcopus,  quod  Pres¬ 
byter  non  faciat  ?  »  Et  Calvinus  Hieronymo 
subscribens  paulo  ante  dixit,  a  solis  Pas¬ 
toribus,  id  est,  Episcopis  Ministros  ordinari. 


Adde  etiam,  quod  ordinationem  Catholi¬ 
cam  adversarii  nihil  faciunt.  Sic  enim  Calvi¬ 
nus  de  nostra  ordinatione  loquitur  lib.  IV 
Instit.  cap.  5,  §.  3  :  «  Ordinatio  autem  nihil 
aliud  est,  quam  merum  ludibrium.  »  Et 
Martinus  Kemnitius  loco  notato,  non  magis 
ratas  esse  contendit  hoc  tempore  Catholico¬ 
rum  Episcoporum  ordinationes,  quam  olim 
fuisse  Apostolicis  temporibus  Annee  et  Cai- 
phse  Pontificum  Judaeorum. 

Quod  si  primi  illi  adversariorum  Episcopi 
et  Pastores,  veri  Pastores  et  Episcopi  non 
fuerunt,  certe  nec  secundi,  nec  tertii,  nec 
caeteri,  qui  primis  illis  successerunt.  At  Ec¬ 
clesia  sine  Episcopis  et  Pastoribus  esse  non 
potest,  ut  idem  Calvinus  vere  affirmat  lib. 
IV  Instit.  cap.  3,  §.  4  :  «  Sequuntur,  inquit, 
Pastores  et  Doctores,  quibus  carere  num- 
quam  potest  Ecclesia.  »  Haec  ille  :  «  Est 
enim  Ecclesia,  ut  S.  Cyprianus  eam  definit 
in  epist.  9,  lib.  IV,  plebs  Episcopo  adunata, 
et  Pastori  suo  grex  adhaerens.  »  Sequitur 
igitur,  ut  adversarii,  qui  veros  Episcopos, 
et  Pastores  non  habent  neque  veram  Eccle¬ 
siam  habeant. 

Hoc  argumento  S.  Hieronymus  in  Dialogo 
adversus  Luciferianos,  Hilarium  quemdam 
haeresiarcham  apertissime  confutavit  :  «  Hi¬ 
larius,  inquit,  cum  Diaconus  de  Ecclesia  re¬ 
cesserit,  solusque,  ut  putat,  turba  sit  mundi, 
neque  Eucharistiam  conficere  potest,  Epis¬ 
copos  et  Presbyteros  non  habens,  neque 
Baptisma  sine  Eucharistia  tradere.  Et  cum 
jam  homo  mortuus  sit,  cum  homine  pariter 
interiit  et  secta,  quia  post  se  nullum  Cleri¬ 
cum  Diaconus  potuit  ordinare  :  Ecclesia  au¬ 
tem  non  est  quae  non  habet  Sacerdotes.  » 

Unum  dumtaxat  effugium  invenit  Calvi¬ 
nus;  scribit  enim  lib.  IV  Instit.  cap.  3,  §.  4. 
Ecclesia  constituta,  nonnisi  a  Pastoribus 
Pastores  ordinandos  esse.  At  cum  Ecclesia 
vel  primum  constituitur,  vel  iterum  renova¬ 
tur,  ac  restituitur,  solere  Deum  extraordina- 
rio  modo  excitare  Apostolos  et  Evangelistas, 
in  quorum  numero  se  et  Lutherum  sine  du¬ 
bio  vult  haberi  :  «  Quamquam,  inquit,  non 
nego,  quin  Apostolos  postea  quoque,  vel 
saltem  eorum  loco,  Evangelistas  interdum 
excitarit  Deus,  ut  nostro  tempore  factum 
est ;  Talibus  enim,  qui  Ecclesiam  ab  Anti- 
christi  defectione  reducerent,  opus  fuit.  Mu¬ 
nus  tamen  ipsum  nihilominus  extraordina¬ 
rium  appello,  qui  in  Ecclesiis  rite  constitutis 
locum  non  habet.  »  Sed  hoc  miserum  est 
perfugium  :  Nam  Ecclesia  semel  a  Christo 

bene  constituta  non  potest  ruere,  nec  defi¬ 
cere  ad  Antichristum  cum  non  sit  fundata 
super  arenam,  sed  supra  firmam  petram 
Matth.  XVI.  Quocirca  non  eget  novis  Apos¬ 
tolis  et  architectis. 

Deinde,  si  Lutherus  et  Calvinus  novi  Apos¬ 
toli  fuissent,  venissent  omnino  cum  signis, 
et  miraculis  Apostolorum,  sic  enim  veri 
Christi  Apostoli  legationem  suam  probave¬ 
runt.  Alioqui  cur  potius  Lutherum  recipie¬ 
mus,  quam  Manichaeum?  Calvinum,  quam 
Arium?  Eodem  enim  modo  omnes  venerunt. 
Adde,  quod  primi  Apostoli  omnes  per  im¬ 
positionem  manuum  ordinati  fuerunt,  Petrus 
quidem  a  Christo,  cseteri  a  Petro,  ut  Joannes 
de  Turrecremata  ostendit  lib.  II,  cap.  32.  et 
nos  in  primo  libro  de  Pontifice  cap.  23.  do¬ 
cuimus,  dum  sancti  Petri  praerogativas  enu¬ 
meraremus. 


CAPUT  IV. 

Non  esse  populi ,  sed  Episcoporum ,  vocare 
Ministros. 

Sequitur  altera  propositio  :  «  Vocatio  seu 
missio  Ministrorum  non  ad  populum  perti¬ 
net,  sed  ad  Episcopos,  et  potissimum  ad 
summum  Pontificem.  »  De  hac  propositione 
satis  multa  dicta  sunt  in  libro  de  Pontifice, 
ubi  demonstravimus  Ecclesiasticam  juris¬ 
dictionem  non  esse  in  ipso  coetu  fidelium, 
sed  in  capite,  id  est,  in  summo  Pontifice,  et 
ab  eo  ad  Episcopos  ceeteros  derivari.  Proba¬ 
tur  igitur  haec  propositio  primum  ex  verbo 
Dei  ^  legimus  enim  Petro  collatam  potesta¬ 
tem,  Matth.  XVI  et  Joan.  XXI  :  Tibi  dabo 
claves.  Et  :  Pasce  oves  meas.  Et  rursus  Apos¬ 
tolis  Joan.  XX  :  Ego  mitto  vos.  Et  :  Quorum 
remiseritis  peccata,  remittuntur  eis  (i).  Multi¬ 
tudini  autem  fidelium  Christus,  auctor  om¬ 
nis  Ecclesiasticae  jurisdictionis,  nihil  unquam 
tribuisse  legitur. 

Deinde  idem  hoc  probatur  ex  Apostolica 
consuetudine.  Nam  Actor.  XIV,  Paulus  et 
Barnabas,  Episcopi  et  Apostoli  constituebant 
per  civitates  Presbyteros,  et  ad  Titum  I  : 
Hujus  rei  gratia ,  inquit  Apostolus,  relequi  te 
Cretee,  ut  constituas  per  civitates  Presbyteros , 


sicut  ego  constitui  tibi  (2).  Et  ipsi  etiam  Cen- 
turiatores  Centuria  I,  lib.  II,  cap.  2.  fatentur 
primos  Episcopos  post  Apostolos  ab  Aposto¬ 
lis  constitutos. 

Denique  idem  colligitur  ex  sequentibus. 
Demonstraturi  enim  sumus  paulo  infra,  elec¬ 
tionem  Ministrorum  populo  non  convenire; 
ex  quo  certe  sequitur  majori  ratione,  voca¬ 
tionem  eidem  populo  non  convenire.  Objec¬ 
tiones  adversariorum  omnes  simul  tum  refel¬ 
lentur,  cum  de  electione  disputabitur. 


CAPUT  y. 

Electionem  Ministrorum  non  fieri  a  solo  Deo. 

His  igitur  de  ordinatione,  et  vocatione 
praemissis,  ad  electionem,  de  qua  praecipua 
quaestio  est,  veniamus  :  sitque  haec  tertia 
propositio  :  «  Electio  Ministrorum  Ecclesiae 
non  fit  a  solo  Deo  ratione  praedestinationis 
id  est,  quia  solus  novit  qui  sint  praedesti¬ 
nati.  »  Haec  propositio  asseritur  adversus 
errores  Joannis  Wiclef.  et  Joannis  Huss,  qui 
damnati  sunt  in  Concilio  Constantiensi  :  nam 
sess.  VIII  damnatur  hic  articulus  Wiclefi, 
qui  est  octavus  :  «  Si  Papa  sit  praescitus,  et 
malus,  non  habet  potestatem  super  fideles.  » 
Et  rursus  iste,  qui  est  art.  40,  quique  ex 
octavo  deducitur  :  «  Electio  Papae  a  Cardi¬ 
nalibus.  per  Diabolum  est  introducta.  »  Ses¬ 
sione  autem  XV,  damnantur  hi  articuli  Joan¬ 
nis  Huss.  Articulus  22  :  «  Papa  vel  praelatus 
malus,  et  praescitus,  est  aequivoce  Pastor.  » 
Articulus  26.  qui  deducitur  ex  22  :  «  Non  eo 
ipso  quo  electores,  vel  major  pars  eorum 
consenserit  viva  voce  secundum  ritus  homi¬ 
num  in  personam  aliquam,  eo  ipso  illa  per¬ 
sona  est  legitime  electa  :  unde  sive  electores 
bene,  vel  male  elegerint,  operibus  electi  de¬ 
bemus  credere.  »  Haec  ille. 

Refellitur  iste  error,  ac  sententia  nostra 
comprobatur.  Primum  exemplo  ipsius  Dei, 
qui  non  semper  eligit  praedestinatos  ad  gu¬ 
bernacula  politica,  vel  Ecclesiastica.  Nam 
I.  Reg.  X,  Saulem  Deus  elegit,  qui  tamen 
postea  reprobus  fuit.  Et  Christus  Joannis  VI 
Judam  elegit,  quem  constat  minime  praedes¬ 
tinatum  fuisse  :  «  Nonne  inquit,  ego  vos 


(1)  Matth.  XVI,  19 ;  Joan.  XXI,  17.  Id.  XX,  21  et  23.  —  (2)  Tit.  I,  5. 

duodecim  elegi,  et  unus  ex  vobis  Diabolus 
est.  » 

Secundo  exemplis  Apostolorum,  qui  Act. 
VI.  elegerunt  Diaconos,  et  inter  eos  Nico¬ 
laum,  qui  postea  fuit  haeresiarcha.  Ex  quo 
apparet  eos  non  laborasse  in  electione,  essent 
ne  praedestinati,  an  reprobi,  quos  eligebant 
cum  satis  intelligerent  id  sciri  non  posse. 

Tertio  ex  Patribus.  Origenes  hom.  4.  in 
lib.  Judicum  docet  ac  demonstrat,  saepe  di¬ 
vinam  providentiam  ad  punienda  peccata 
populorum  efficere,  ut  impii  sedeant  ad  gu¬ 
bernacula  tum  Regnorum,  tum  etiam  Eccle¬ 
siarum.  Ghrysostomus  autem  hom.  postre¬ 
ma  in  epist.  ad  Hebr.  August,  lib.  II,  cap.  4. 
contra  epistolam  Parmeniani  :  et  Bernardus 
serm.  66.  in  Cantica,  docent,  homines  ma¬ 
los  veros  Episcopos  esse  posse  si  legitime 
eligantur,  id  quod  etiam  confirmat  S.  Ber¬ 
nardus  ex  testimonio  illo  Joan.  XI  de  Cai- 
pha  :  Dum  esset  Pontifex  anni  illius  propheta¬ 
vit  (I).  Fuit  enim  Caiphas,  etsi  iniquus  et 
reprobus,  tamen  Pontifex,  cum  ejus  dignita¬ 
tis  gratia  Deus  ei  dederit,  ut  prophetaret. 

Quarto  ratione.  Si  solus  Deus  eligeret  Pas¬ 
tores  Ecclesiae,  aut  id  faceret  sola  sua  volun¬ 
tate,  sine  ullo  signo  externo  et  visibili,  aut 
certe  visibili  aliquo  signo ;  si  primum  affir¬ 
metur,  quid  nobis  ejusmodi  electio  prodes¬ 
set?  Numquam  enim  sciremus  quis  Eccle¬ 
siae  esset  Pastor ;  si  secundum,  aut  signum 
illud  esset  prodigiosum,  ac  praeter  ordinem 
naturae,  ut  columbae  descensus,  aut  coelestis 
aliquis  fulgor,  aut  certe  loco  signi  accipien¬ 
dae  essent  sortes,  quomodo  Apostoli  Actor. 
I.  cupientes  S.  Matthiam  eligi  a  solo  Deo, 
sortibus  usi  sunt.  At  prodigia  illa  columbae, 
et  luminis  rarissima  esse  solent ;  certe  hoc 
tempore  minime  ea  videmus. 

Sortibus  autem  uti,  cum  humano  consilio 
res  transigi  potest,  nullo  modo  licet.  Nam 
aut  sortes  existimantur  gubernari  a  casu, 
aut  a  coelo,  aut  a  Diabolo,  aut  a  Deo.  Si  a 
casu,  stultum  est  homines  ratione  praeditos 
velle  sortibus  eligere  Pastores  suos,  et  com¬ 
mittere  fortunae  temeritati,  quod  poterant 
consilii  maturitate  definire  :  si  a  coelo,  super¬ 
stitionis  vitium  est  uti  sortibus  in  ejusmodi 
electionibus.  Neque  enim  coelum  vim  habet 
moderandi  liberas  actiones,  quales  sunt' 
jacere  sortes,  vel  educere  :  si  a  Diabolo,  im¬ 
pium,  et  sacrilegum  est,  rerum  sacrarum 
auctorem  Diabolum  facere  :  si  denique  a 


Deo,  peccatum  est  tentationis  Dei,  expetere, 
atque  expectare  a  Deo,  ut  ipse  sortes  diri¬ 
gat,  quando  neque  ipse  id  se  facturum  pro¬ 
misit,  neque  deest humanum  consilium.  Quo¬ 
circa  Ecclesia  rationem  eligendi  praelatos 
sortibus,  merito  improbavit,  capite  Ecclesia, 
extra  de  Sortilegiis.  Quam  rationem  repre¬ 
hendunt  etiam  Hieronymus  in  caput.  I  Jonae, 
et  Beda  in  cap.  I.  Actor. 

At,  inquies,  Salomon  Proverb.  XVI.  asse¬ 
rit  sortes  a  Deo  gubernari,  cum  ait  :  Sortes 
mittuntur  in  sinum ,  a  Domino  autem  temperan¬ 
tur  (2).  Respondeo,  Salomonem  dicere  vo¬ 
luisse  omnia  gubernari  a  divina  providentia, 
etiamsi  nobis  plane  casu  quodam  fieri  videan¬ 
tur,  ut  id,  quod  sorte  alicui  contingit.  Porro 
divina  providentia  in  sortibus  cernitur,  non 
quod  semper  qui  sorte  eligitur  sit  melior, 
sed  quod  sive  melior,  sive  pejor  sit,  non  sine 
Dei  providentia  eligatur;  qualis  providentia 
in  omnibus  aliis  eventibus,  quamvis  maxime 
fortuitis,  cernitur.  Proinde  non  tollit  ista 
communis  providentia  casum ;  neque  facit 
ut  melius  sit  sorte  praepositos  Ecclesiae  eli¬ 
gere,  quam  suffragiis. 

Neque  his  repugnat  exemplum  S.  Matthiae, 
qui  sorte  electus  fuit.  Nam  in  primis  non 
fuerunt  fortasse  illae  sortes  proprie  dictae, 
sed  coeleste  aliquod  lumen  super  Matthiam 
a  Deo  effusum,  ut  indicare  videtur  Dionysius 
Areopagita  de  Eccles.  hierarch.  cap.  5, 
par.  3.  Aut  certe  sortes  illae  verae,  ac  pro¬ 
priae  fuerunt,  sed  privilegium,  atque  inspi¬ 
ratio  Dei  peculiaris  causa  fuit,  cur  iis  Apos¬ 
toli  uterentur.  Quia  enim  Apostoli  ceeteri  a 
Christo  electi  fuerant,  ne  videretur  S.  Mat- 
thias  caeteris  inferior,  voluit  fortasse  idem 
Christus  per  se  illum  eligere.  Itaque  inspira¬ 
vit  Apostolis,  ut  sorte  uterentur.  Sed  privi¬ 
legium,  ut  Hieronymus  notavit  in  caput  I 
Jonae,  non  debet  trahi  in  exemplum  ordina¬ 
riarum  electionum.  Aut  postremo  sine  ullo 
privilegio  sortibus  Apostoli  in  ea  electione 
uti  voluerunt,  quod  Matthias  et  Barnabas 
adeo  essent  pares  sanctitate,  et  doctrina,  ut 
humano  judicio  discerni  non  posset  uter 
praeponendus  esset.  In  ejusmodi  enim  casi¬ 
bus  licitus  est  sortium  usus,  tum  quia  non 
tentatur  Deus,  cum  id  ab  eo  exquiritur,  quod 
humano  judicio  declarari  non  potest,  tum 
quia  nullum  est  periculum,  quicumque  sorte 
exeat,  etiamsi  plane  casu  exiret,  quando  pa¬ 
res  sunt,  de  quibus  praeficiendis  agitur,  et 


(1)  Joan.  XI,  49.  —  (2)  Prov.  XVI,  33. 

tollitur  materia  querimoniarum,  nullique  fit 
injuria. 

Quapropter  sortibus  utendum  esse  in  ejus¬ 
modi  casibus,  docet  S.  August.  lib.  I  doctri¬ 
nae  Christianae,  cap.  28  et  in  epist.  180.  ad 
Honoratum.  Quomodo  apud  Judaeos  ex  mul¬ 
tis  sacerdotibus  sorte  eligebatur  unus,  qui 
certo  tempore  thus  Domino  adoleret ;  unde 
est  illud  Luc.  I  :  Sorte  exiit,  ut  Zacharias  in¬ 
censum  poneret ,  etc.  (1)  Atque  ad  hunc  ritum 
respexisse  Apostolos  in  electione  S.  Matthise 
testantur  Ambrosius  in  cap.  I  Lucae,  et  Be- 
da  in  cap.  I  Actor. 


CAPUT  vi. 

Quarta  Propositio. 

«  Non  decuisse  Christianos  Sacerdotes 
carnali  successione  propagari.  »  Confirma¬ 
tur  haec  sententia  Primum  ex  figura,  quae  in 
lege  naturae  praecessit.  Nam  Melchisedech, 
secundum  cujus  ordinem  Christus  et  Chris¬ 
tiani  sacerdotes  esse  dicuntur,  idcirco  sine 
patre,  sine  matre,  sine  genealogia  fuisse  des¬ 
cribitur  ad  Heb.  VII.  utintelligeremus  sacer¬ 
dotes  Christianos  non  debere  nasci,  sed  fieri. 

Secundo  idem  probatur  ex  prophetia  Isaiae 
LXVI  :  Assumam ,  inquit  Dominus,  ex  eis  Sa¬ 
cerdotes,  et  Levitas  (2).  In  quem  locum  obser¬ 
vat  S.  Hieronymus,  ideo  dixisse  Prophetam  : 
assumam  ex  eis,  quia  in  Testamento  novo, 
de  quo  apertissime  eo  loco  loquitur  Isaias, 
non  erant  Sacerdotes  nascituri  ex  una  aliqua 
familia,  sed  assumendi  ex  omnibus  Genti¬ 
bus. 

Tertio,  idem  probatur  ex  differentia  Tes¬ 
tamenti  novi,  ac  veteris ;  ut  enim  in  testa¬ 
mento  veteri  populus  Dei  propagabatur  per 
carnalem  generationem  ex  Jacob,  in  novo 
autem  propagatur  per  spiritualem  regenera¬ 
tionem  ex  Christo  :  ita  quoque  par  erat  ut 
in  Testamento  veteri  Sacerdotes  carnali  suc¬ 
cessione  propagarentur,  in  novo  autem  spi¬ 
rituali  electione  assumerentur.  Item  quem¬ 
admodum  sacerdotium  Aaronicum  carnale 
fuit*  quippe  quod  totum  in  bobus,  et  ovibus 
mactandis  occupabatur,  Christianum  autem 
sacerdotium  spirituale  est,  cum  in  hostia 


spirituali,  ac  divina  sacrificanda  occupetur, 
sic  etiam  aequum  erat,  ut  sacerdotum  propa¬ 
gatio  in  Testamento  veteri  carnalis,  in  no¬ 
vo,  spiritualis  esset.  Adde,  quod  illi  uxores, 
et  liberos  habebant,  proinde  facile  potuit 
illa  ratio  institui,  ut  parentibus  filii  succede¬ 
rent,  nostri  autem  coelibes  esse  debent,  prae¬ 
sertim  secundum  ritum  Ecclesiae  purioris. 
Quare  non  potest  ullo  pacto  fieri,  ut  sacer¬ 
dotium  Christianum  successionem  carnalis 
generationis  consequatur. 

Quarto  idem  probatur  naturali  ratione. 
Christianae  enim  Reipub.  (quae  sane  perfec¬ 
tissima  est)  perfectissima  ratio  convenit  ins¬ 
tituendi  Ministros  :  At  longe  melior  est  ratio 
per  electionem,  quam  per  generationem; 
nam  si  electio  valeat,  semper  optimi,  et  doc¬ 
tissimi  Pastores  praefici  possunt  Ecclesiis ; 
si  autem  generatio  locum  habeat,  cogemur 
non  raro  pueros  habere  Episcopos,  aut  viros 
improbos,  et  imperitos. 

Neque  vero  recte  objici  potest,  etiam  nunc 
eligi  saepe  improbos,  et  imperitos,  aut  ado- 
lescentulos,  ac  pene  pueros,  id  enim  non  ac¬ 
cidit  ex  natura  rei,  sed  vitio  eligentium, 
quod  facile  emendari  potest.  At  generatio 
naturaliter  affert  secum  ejusmodi  incormno- 
cla,  quae  nullum  omnino  remedium  admit¬ 
tunt.  Maneat  igitur,  melius  esse  Pastores 
Ecclesiae  eligi,  quam  nascn 


CAPUT  VII. 


Quinta  Propositio. 

«  Jus  eligendi  summum  Pontificem,  caete- 
rosque  Ecclesiae  Pastores,  et  Ministros,  non 
convenit  populo  jure  divino.  Sed  si  quid  ali¬ 
quando  in  hac  re  populus  potuit,  id  totum 
habuit  ex  conniventia,  vel  concessione  Pon¬ 
tificum.  »  Haec  Propositio  proprie  statuitur 
adversus  Lutheranos  et  Calvinistas.  Et  pro¬ 
batur  Primo  exemplo  Aaronis,  et  testimonio 
B.  Pauli ;  scribit  enim  Apostolus  ad  Hebr.  V. 
Neminem  assumere  sibi  debere  honorem, 
nisi  vocetur  a  Deo,  tamquam  Aaron  ;  atqui 
Aaron  a  solo  Mose  fuit  electus  in  Pontifi¬ 
cem;  sine  ullo  vel  consensu,  vel  consilio 
multitudinis. 


(1)  Luc.  I,  9.  —  (2)  Isai.  LXVI,  21. 

Secundo  idem  probatur  exemplo,  et  verbo 
Christi ;  Christus  enim  Joan.  X  Apostolis  ait : 
Sicut  misit  me  Pater,  et  ego  mitto  vos  (i).  Quo¬ 
circa  voluit,  ut  ea  potestate,  eaque  ratione 
Apostoli  gubernarent  Ecclesiam,  qua  ipse 
eam  gubernaverat  eo  tempore,  quo  praesen¬ 
tiam  suam  mundo  exhibuerat.  At  ipse  Apos¬ 
tolos  primum  duodecim,  ac  deinde  discipu¬ 
los  septuaginta  duos  elegit,  sine  consilio, 
aut  suffragio  ullo  multitudinis. 

Tertio  ex  jure  divino  tum  naturali,  tum 
etiam  scripto  ;  nam  jure  divino  scripto  Epis¬ 
copi  sunt  Pastores  populi,  populi  sunt  oves, 
Joan.  ult.  Act.  X,  I.  Petri  V.  Ratio  autem 
naturalis  apertissime  docet,  ovibus  non  con¬ 
venire,  ut  pascant,  ac  regant,  sed  regantur, 
atque  pascantur.  At  eligere  Pastores,  ad  gu¬ 
bernationem  et  regimen  pertinere  certissi¬ 
mum  est;  non  igitur  populo  convenit  Pasto¬ 
res  eligere. 

Objicies  fortasse,  quod  in  terrena  Repu- 
blica  populi  dicantur  oves,  reges  pastores, 
et  tamen  regis  electio  ad  populum  spectet. 
Respondeo,  aliam  esse  rationem  terrenae, 
aliam  coelestis,  id  est,  Christianae  Reipu- 
blicae.  Nam  in  terrena  Repub.  nascuntur 
omnes  homines  naturaliter  liberi,  et  proinde 
potestatem  politicam  immediate  ipse  popu¬ 
lus  habet,  donec  eam  in  regem  aliquem  non 
transtulerit.  At -Christiana  Respublica  num- 
quam  habuit  ejusmodi  libertatem,  siquidem 
cum  ipsa  natus  est  Rex  et  Pastor  ipsius, 
Christus  enim  simul  Ecclesiam  instituit,  et 
Petrum  ei  praefecit.  Deinde  populus  in  ter¬ 
rena  Republica  tunc  solum  potest  regem  eli¬ 
gere,  cum  rege  caret  :  at  Ecclesia  numquam 
rege  caret,  semper  enim  Christus  vivit,  sem- 
per  etiam  sunt  in  Ecclesia  Episcopi  aliqui, 
qui  Pastores  novos  eligere  et  creare  pos¬ 
sunt. 

Quarto  idem  probatur  exemplo  Apostolo¬ 
rum  qui  Episcopos  passim  eligebant  sine 
ullo  suffragio  multitudinis,  ut  vel  ex  eo  con¬ 
stat,  quod  Episcopos  a  se  creatos  mittebant 
ad  populos  absentes,  et  infideles.  Neque  va¬ 
let  quidquam  responsio  Kemnitii,  qui  in  Exa¬ 
mine  Tridentini  Concilii  in  disputatione  de 
Sacramento  ordinis  scribit,  Episcopos,  quos 
Apostoli  mittebant  ad  infideles,  eligi  solitos 
a  plebe  illius  Ecclesiae,  ubi  ordinabantur. 
Nam  qui  dicunt  jure  divino  pertinere  electio¬ 
nes  ad  populum,  eam  rationem  reddunt,  ne 
populus  accipiat  Pastorem,  quem  neque  no¬ 


vit,  neque  cupit.  Proinde  volunt  jure  divino 
pertinere  ad  populum  Episcopi  proprii,  non 
alieni  electionem.  Deinde  quo  jure  unus  po¬ 
pulus  Episcopum  alterius  populi  eligere  po¬ 
test?  Denique  unde  probat  Kemnitius,  Epis¬ 
copos,  quos  Apostoli  mittebant,  a  populo 
ejus  Ecclesiae  electos  fuisse,  ubi  ordinaban¬ 
tur. 

Quinto  probatur  eadem  nostra  conclusio 
ex  Conciliorum  veterum  decretis,  ac  1  Lao- 
dicenum  Concilium  canon.  13.  sic  habet  : 
«  Non  est  permittendum  turbis  electionem 
eorum  facere,  qui  sunt  ad  sacerdotium  pro¬ 
movendi.  »  Nec  valet  Calvini  responsio,  qui 
cancmem  istum  ita  interpretatur,  ut  velit  non 
excludi  eo  canone  turbas  ab  electione,  sed 
solum  constitui ,  ut  non  solae  turbae  eligant, 
sed  intersint  etiam  seniores.  Cum  enim  sem¬ 
per  interfuerint  seniores,  nihil  omnino  Con¬ 
cilium  statuisset,  si  vera  esset  Calvini  inter¬ 
pretatio. 

Ad  haec  in  Concilio  Martini  Papae  apud 
Martinum  Bracarensem,  cap.  1.  decretorum 
ita  legimus  :  «  Denique  non  licet  populo  elec¬ 
tionem  facere  eorum ,  qui  ad  sacerdotium 
promoventur,  sed  in  judicio  Episcoporum 
sit.  »  Item  Concilium  Nicaenum  II,  can.  3. 
sic  habet  :  «  Omnem  electionem ,  quae  fit  a 
magistratibus,  Episcopi,  vel  Presbyteri ,  vel 
Diaconi,  irritam  manere.  Oportet  enim  eum, 
qui  est  promovendus  ad  Episcopatum,  ab 
Episcopis  eligi.  » 

Denique  Concilium  IY  Constantinopolita- 
num  quod  est  octavum  generale  ,  can.  28.  : 
<(  Sancta,  inquit,  et  universalis  Synodus  de¬ 
finit,  neminem  laicorum  Principum,  vel  po¬ 
tentium  semet  inferre  electioni,  vel  promo¬ 
tioni  Patriarchae,  vel  Metropolitani ,  aut  cu- 
juslibet  Episcopi,  praesertim  cum  nullam  in 
talibus  potestatem,  quemlibet  potentium,  vel 
caeterorum  laicorum  habere  conveniat,  sed 
potius  silere,  ac  attendere  sibi ,  usque  quo 
regulariter  a  collegio  Ecclesiae  suscipiat  fi¬ 
nem  electio  futuri  Pontificis.  » 

Sexto  idem  probatur  exemplis  ,  seu  testi¬ 
moniis  veterum ,  qui  post  Apostolos  florue¬ 
runt.  S.  Hieronymus  in  epist.  85.  ad  Eva- 
grium  :  «  Alexandriae,  inquit,  a  Marco  Evan- 
gelista  usque  <  ad  Heraclam,  et  Dionysium 
Episcopos,  Presbyteri  semper  unum  ex  se 
electum ,  in  excelsiori  gradu  collocatum, 
Episcopum  nominabant.  »  Haec  ille.  Quo  sa¬ 
tis  aperte  docet  Alexandriae  antiquissimis 

temporibus  Episcopos  non  a  populo  ,  sed  a 
Presbyteris  eligi  solitos.  Ruffinus  lib.  X  hist. 
cap.  9.  scribit,  Frumentium  a  S.  Athanasio 
creatum  Episcopum  Indorum,  Indis  ipsis  ea 
de  re  nihil  neque  scientibus,  neque  cogitan¬ 
tibus.  Epiphanius  in  epistola  ad  Joannem 
Episcopum  Hierosolymae  scribit  a  se  Pauli- 
nianum,  S.  Hieronymi  fratrem,  Presbyterum 
ordinatum,  et  directum  ad  monasterium,  ut 
in  eo  fungeretur  munere  sacerdotali,  cum 
tamen  de  ea  re  nihil  ad  se  ejusdem  monas¬ 
terii  fratres  scripsissent.  S.  Augustinum  An- 
glorum  Apostolum  B.  Gregorius  Episcopum 
designavit,  atque  ab  Arelatensi  Episcopo  or¬ 
dinari  jussit,  si  Angli  fidem  reciperent,  ne¬ 
que  electionem,  aut  postulationem  ullam 
Anglorum  exspectavit.  Vide  Bedam  lib.  I 
historiae  gentis  suae.  Beatus  quoque  Grego¬ 
rius  II,  S.  Bonifacium  Germanis  Episcopum 
ordinavit  nihil  ea  de  re  scientibus,  cogitanti- 
busve  Germanis.  Vide  ipsius  vitam  nuper 
editam,  atque  ejusmodi  exempla  plurima 
possent  afferri. 

Septimo  idem  probatur  ex  incommodis, 
quae  popularem  electionem  consequuntur, 
Primum,  populares  imperiti  sunt ,  nec  pos¬ 
sunt  etiamsi  maxime  velint,  judicare  an  ali¬ 
quis  sit  idoneus  sacerdotio  nec  ne.  Valenti¬ 
nianus  Augustus,  ut  refert  Theodoretus  1.  IV 
hist.  cap.  6.  cum  ad  eum  deferretur  ab  Epis¬ 
copis  electio  Episcopi  Mediolanensis ,  res¬ 
pondit  :  «  Major  res  est,  quam  ut  nobis  con¬ 
veniat,  vos  autem  gratia  divina  praediti ,  et 
illius  splendore  fulgentes  melius  eligetis.  » 
Haec  ille.  At  quanto  magis  id  posset,  ac  de¬ 
beret  dicere  imperita  multitudo,  si  saperet? 
Quo  pacto  enim,  quaeso,  judicabunt  merca¬ 
tores,  agricolae,  caementarii,  caeterique  opi¬ 
fices,  num  quis  habeat  eruditionem  ,  et  pru¬ 
dentiam  Episcopo  necessariam  ? 

Deinde  ,  si  populus  jus  habeat  eligendi, 
necesse  erit,  ut  semper  ii  praeficiantur  quos 
praefici  cupient  pejores,  et  stultiores ;  nam 
major  pars  vincet,  plures  autem  sunt  in  qua¬ 
libet  civitate  mali,  quam  boni,  plures  stulti, 
quam  sapientes.  Quare  S.  Ghrysostomus  lib. 
III  de  sacerdotio  graviter  queritur,  quod  suo 
tempore  Episcoporum  electiones  in  manu 
populi  essent,  ac  dicit  non  esse  mirandum, 
si  pessimi  quique  praeficiantur  et  optimi  viri 
interim  negligantur,  cum  eorum  sit  eligere, 
qui  nihil  norunt  nisi  de  rebus  temporalibus 
judicare. 

Denique,  electio  popularis  obnoxia  est  tu¬ 
multibus,  ac  seditionibus,  ut  S.  Augustinus 


dicit  in  epist.  110.  et  225.  ubi  refert  histo¬ 
riam  turbulentissimae  commotionis  popula¬ 
ris  in  electione  Piniani.  Ruffinus  quoque  lib. 
XI  hist.  cap.  11.  narrans  dissensionem  po¬ 
puli  Mediolanensis  in  Episcopo  designando. 
«  Dissentio,  inquit,  gravis  et  periculosa  urbi 
propriae  maturum  parabat  exitium.  »•  Sed 
insignis  contentio  praeter  caeteras  fuit  in 
electione  S.  Damasi ,  tanto  enim  ardore 
animi  partes  concurrerunt,  ut  in  quodam 
templo  137.  homines  necarent,  ut  scribunt 
Ammianus  Marcellinus  lib.  XXVII,  Hiero¬ 
nymus  in  Chronico,  et  Ruffinus  lib.  XI  hist. 
cap.  10. 

At,  inquit  Calvinus,  si  tam  est  incommo¬ 
da  haec  ratio  eligendi,  cur  eam  veteres  pa¬ 
tiebantur  ?  Quod  ergo  eam  non  tollerent  e 
medio ,  argumento  est  non  potuisse  tolli, 
propterea,  quod  esset  jure  divino  constituta. 

Respondeo,  eam  rationem  eligendi  ad  suf¬ 
fragia  populi ,  paulatim  in  Ecclesiam  irrep¬ 
sisse,  proinde  debuisse  etiam  paulatim  sua- 
viterque  de  medio  tolli ;  initio  enim,  hoc  est, 
Apostolicis  temporibus ,  insciente  populo, 
Pastores  eligebantur.  Deinde  coepit  populus 
adhiberi  ad  testimonium  dandum  de  vita,  et 
moribus  eligendi.  Unde  est  illud  Tertulliani 
in  Apolog.  cap.  39  :  «  Praesunt  probati  qui¬ 
que  seniores,  honorem  istum  non  pretio  sed 
testimonio  adepti.  »  Tum  ut  populi  magis 
diligerent  suos  Episcopos,  coepti  sunt  ii  tan¬ 
tum  ordinari,  quos  populus  postulasset.  Un¬ 
de  est  illud  S.  Leonis  in  ep.87  vel  89  :  «  Ex- 
pectarentur  vota  civium,  testimonia  populo¬ 
rum,  honoratorum  arbitrium,  electio  Cleri¬ 
corum,  quae  in  sacerdotum  solent  ordinatio¬ 
nibus  ab  his ,  qui  norunt  Patrum  regulas, 
custodiri.  »  Ubi  S.  Leo  populis  tribuit  vota, 
id  est,  desideria,  et  testimonia  ,  Clericis  au¬ 
tem,  electionem. 

Tandem  obtinuit  in  quibusdam  locis  con¬ 
suetudo,  ut  etiam  jus  suffragii  sibi  populus 
usurparet,  ut  intelligi  potest  ex  lib.  III  Chry- 
sostomi  de  sacerdotio.  Sed  posteaquam  hoc 
aliquandiu  toleratum  est,  et  apparuit  ejus 
rei  confusio,  et  indignitas,  tum  etiam  paula¬ 
tim  sublata  est  populo  electio  et  postulatio, 
solumque  relictum  est  testimonium  vitee  et 
morum.  Nam  etiam  nunc  ordinantur  Epis¬ 
copi  et  Presbyteri  coram  populo,  et  Episco¬ 
pus,  qui  ordines  collaturus  est,  per  Diaco¬ 
num  populum  alloquitur,  ac  petit,  ut  si  quis 
est,  qui  aliquid  habeat  adversus  ordinandos, 
accedat,  et  dicat.  Superest  argumenta  sol¬ 
vere. 

Matthias  Illyricus  in  lib.  de  electione  Epis¬ 
coporum  collegit  omnia  ferme  argumenta, 
quae  a  Luthero,  Brentio,  Calvino,  et  aliis  exco¬ 
gitata  fuerant.  Sex  autem  primo  loco  ex  verbo 
Dei  argumenta  depromit.  Primum  ejusmodi 
est  :  Claves  regni  coelorum  non  soli  Papae 
aut  Episcopis,  sed  toti  Ecclesiae  datae  sunt. 
Nam  quod  dicitur,  Matth.  XYI  :  Tibi  dabo 
claves  etc.  S.  Augustinus  tract.  124.  in  Joan. 
interpretatur  dictum  esse  Petro,  ut  is  per¬ 
sonam  gerebat  Ecclesiae.  Praeterea  Matth. 
XVIII  toti  multitudini  dicitur  :  Quaecumque 
alligaveritis  super  terram  etc.  Illis  enim  hoc  di¬ 
citur,  quibus  dicitur  paulo  ante  :  Si  peccave¬ 
rit  in  te  frater  tuus ,  vade  corripe  eum  etc.  (1). 
At  nomine  clavium  significatur  omnis  potes¬ 
tas  Ecclesiastica,  igitur  tota  multitudo  fide¬ 
lium  potestatem  habet  a  Christo  eligendi  et 
vocandi,  atque  etiam  ordinandi  Ministros. 

Respondeo,  de  hoc  argumento  multa  dixi¬ 
mus  in  1.  lib.  de  Pontifice  ;  idcirco  paucis 
hoc  loco  rem  totam  expediemus.  Igitur  ver¬ 
ba  illa  Matth.  XYI  :  Tibi  dabo  claves ,  senten¬ 
tiae  nostrae  manifeste  favent,  neque  illi  re¬ 
pugnat  S.  Augustini  interpretatio.  Nam 
propterea  S.  Augustinus  dicit ,  Apostolum 
Petrum  in  persona  totius  Ecclesiae,  accepisse 
claves,  quia  in  totius  Ecclesiae  commodum 
et  utilitatem  eas  accepit ,  et  etiam  quia  non 
ipse  solus  illis  usurus  erat  ,•  sed  transmissu¬ 
rus  ad  successores,  et  communicaturus  cum 
aliis  omnibus  Episcopis  et  presbyteris. 

In  altero  autem  loco  :  Qucecumque  alliga¬ 
veritis  etc.  promittitur  Ecclesia  potestas  li¬ 
gandi  et  solvendi,  sed  quae  in  Praelatis  sit, 
non  in  reliqua  multitudine.  Yere  enim  dici¬ 
tur  Ecclesia  solvere  et  ligare,  quiaPraelati  ejus 
solvunt  et  ligant,  quemadmodum  dicitur 
homo  loqui  et  videre ,  licet  non  nisi  lingua 
loquatur,  et  oculis  videat.  Id  autem  ita  esse, 
ex  ipso  illo  loco  deducitur;  nam  posteaquam 
jusserat,  ut  qui  correptione  fraterna,  adhi¬ 
bitis  etiam  duobus  aut  tribus  testibus,  non 
moveretur,  deferretur  ad  Ecclesiam,  et  ne 
quis  Ecclesiae  tribunal  contemnendum  puta¬ 
ret,  adjecit  eam  promissionem  :  Qucecumque 
alligaveritis  etc.  quare  illi  Ecclesiae  dicitur  : 
Qucecumque  alligaveritis ,  de  qua  dictum  est  : 
Dic  Ecclesiae. 

Illud  autem  :  Dic  Ecclesice ,  exponitur  a 
Chrysostomo  in  commentario  ejus  loci,  ac  si 
dictum  esset  :  Dic  Praelato  Ecclesiae;  Caeteri 
quoque  Doctores  per  Ecclesiam  eo  loco  po¬ 


sitam  intelligunt  Praelatum  ,  aut  Concilium 
Praelatorum  :  et  usus  Ecclesiae  idem  confir¬ 
mat.  Semper  enim  qui  ad  Ecclesiam  defe- 
feruntur,  ad  Episcopum  aut  Concilium  defe¬ 
runtur.  Secundum  argumentum  tale  est  : 
Imperat  Dominus,  Joan.  X  ut  non  audiamus 
vocem  alienorum.  Et  rursus  Matth.  YII  ut 
fugiamus  falsos  Prophetas  ,  et  Apostolus  ad 
Calat.  I  jubet  anathematizari  eos,  qui  docent 
aliquid  praeter  Evangelium  :  Igitur  populus 
Christianus  divinum  habet  mandatum  ,  quo 
tenetur  bonos  Pastores  quaerere  et  vocare, 
et  perniciosos  rejicere. 

Respondeo,  populum  debere  quidem  dis¬ 
cernere  verum  a  falso  Propheta ,  sed  non 
alia  regula,  quam  diligenter  attendendo,  an 
is,  qui  praedicat,  dicat  contraria  iis,  quae  di¬ 
cebantur  a  praedecessoribus,  vel  iis,  quae  di¬ 
cuntur  ab  aliis  ordinariis  Pastoribus,  et  prae¬ 
sertim  ab  Apostolica  sede  ,  et  Ecclesia  prin- 
cipadi ;  nam  imperatum  est  populo,  ut  audiat 
Pastores  suos.  Luc.  X  :  Qui  vos  audit,  me 
audit.  Et  Matt.  XXIII  :  Quae  dicunt ,  facite  (2). 
Non  igitur  debet  populus  judicare  suum  Pas¬ 
torem  nisi  nova  audiat,  et  a  doctrina  alio¬ 
rum  Pastorum  aliena. 

Praeterea,  hoc  est  quod  Paulus  monet  ad 
Galat.  I  ut  anathematizemus,  qui  docent  no¬ 
va,  et  contraria  iis,  quae  antea  evangelizata 
sunt.  Adde,  quod  populus  cum  sit  rudis,  non 
potest  aliter  judicare  de  doctrina  Pastoris. 
Si  enim  per  se  posset  judicare,  non  egeret 
praedicatoribus  :  ex  quo  deducitur,  debuisse 
hominibus  hujus  temporis  suspectam  esse 
doctrinam  Lutheri,  Calvini,  et  similium,  qui 
per  se  veniebant,  et  praedicabant  nova  et 
pugnantia  cum  doctrina  omnium  Pastorum 
Ecclesiae.  Nam  cum  Pastor  ordinarius  et  ali¬ 
quis  alius  qui  praedicat  non  vocatus,  contra¬ 
ria  docent,  debet  omnino  populus  Pastorem 
suum  potius  sequi,  quam  illum  alterum,  qui 
non  est  Pastor,  etiamsi  forte  contingeret,  ut 
Pastor  erraret.  Nam  cum  ipse  populus  non 
possit  de  ea  re  judicare,  cur  non  potius  cre¬ 
det  illi,  qui  jussus  est  obedire?  Quanquam 
non  est  credibile,  Deum  permissurum,  ut  or¬ 
dinarius  Pastor  ita  erret,  ut  decipiat  simpli¬ 
cem  populum  ;  facile  enim  apparet ,  an  do¬ 
ceat  contraria  cseteris  Pastoribus. 

Observandum  est  praeterea,  populum  pos¬ 
se  quidem  ea  regula,  quam  posuimus,  inter¬ 
noscere  verum  Prophetam  a  falso  ,  sed  non 
propterea  posse  falsum  Pastorem,  sisitEpis- 


(1)  Matth.  XVI,  10;  X.VIII,  18  et  15.  —  (2)  Luc.  X,  16;  Matth  XXIII,  3. 

copus,  deponere,  et  alium  ejus  loco  substi¬ 
tuere.  Nam  Dominus  et  Apostolus  tantum 
jubent,  ut  falsi  Prophetae  non  audiantur  a 
populo  :  non  autem  ut  populus  eos  depo¬ 
nat.  Et  certe  usus  Ecclesiae  semper  hoc  ha¬ 
buit,  ut  haeretici  Episcopi  a  Conciliis  Episco¬ 
porum,  vel  a  summis  Pontificibus  depone¬ 
rentur.  Ex  his  secundum  argumentum  manet 
solutum. 

Tertium  argumentum  est  hoc  :  Episcopi 
non  sunt  Domini ,  sed  ministri  Ecclesiae, 
I.  Cor.  III  et  I.  Petri  V.  Et  praeterea  Ecclesia 
est  columna  et  firmamentum  veritatis,  I. 
Tim.  III.  Igitur  summum  tribunal  est  penes 
Ecclesiam,  non  penes  Episcopos,  proinde 
ipse  potest  eligere  et  vocare  Ministros. 

Respondeo,  Episcopos  esse  Ministros  Ec¬ 
clesiae,  quia  pro  ea  laborant,  non  illi  obe- 
diendo,  sed  eam  regendo  ,  eique  praesiden¬ 
do,  ut  alias  diximus.  Duplex  enim  est  genus 
Ministrorum,  cum  alii  serviant  obediendo, 
ut  mancipia;  alii  imperando,  ut  paedagogi, 
et  omnis  magistratus  ;  porro  Episcopos  ser¬ 
vire  populis  regendo  et  imperando  ,  patet 
Actor.  XX  et  ad  Hebr.  XIII.  Est  autem  Ec¬ 
clesia  columna  veritatis,  quia  semper  audit 
Petrum,  pro  quo  Dominus  oravit,  ne  defice¬ 
ret  fides  ejus. 

Argumentum  Quartum  summunt  ex  Act.  I 
ubi  non  soli  Apostoli,  sed  tota  Ecclesia  ele¬ 
git  Matthiarn  et  Barnabam,  ut  ex  eis  Deus 
unum  assumeret. 

Respondeo  cum  Chrysostomo  in  hun£  lo¬ 
cum,  id  factum  esse  ex  confessione  Petri, 
non  ex  necessitate  :  «  Quid,  inquit  Chrysos- 
tomus ,  an  non  licebat  ipsi  Petro  eligere  ? 
licebat,  et  quidem  maxime.  Verum  id  non 
fecit,  ne  cui  videretur  gratificari.  »  Praeterea 
illa  non  tam  electio  fuit,  quam  postulatio 
quaedam,  qua  cupiverunt  a  Deo  aliquem 
eligi  in  locum  Judse.  Denique  ab  exemplo 
uno  non  deducitur  aliquid  esse  de  jure  di¬ 
vino.  Nos  quidem  efficaciter  probamus,  non 
esse  de  jure  divino,  ut  populus  eligat,  quan¬ 
do  exemplis  ostendimus,  aliquando ,  sine 
populi  suffragio  Episcopos  fuisse  electos, 
quia  non  potest  recte  fieri  contra  jus  divi¬ 
num.  At  non  efficaciter  probamus  esse  de 
jure -divino  id  omne,  quod  aliquando  factum 
legimus. 

Quintum  argumentum  ex  Actor.  VI  ubi  de 
multitudine  credentium  dicitur  :  Et  elege¬ 
runt  Stephanum  etc.  (1). 

(1)  Act.  VI,  5.  —  (2)  Act.  XIV,  22.  — 


Respond-eo  Primo,  ab  hoc  exemplo  non 
probari,  id  esse  de  jure  divino.  Secundo  di¬ 
co,  id  etiam  esse  tributum  populo  ex  conces¬ 
sione  Apostolorum,  ut  Lucas  ipse  aperte  tes¬ 
tatur.  Tertio  dico,  locum  hunc  non  esse  ad 
propositum  :  Nos  enim  agimus  de  electione 
Pastorum,  qui -praeficiuntur  Ecclesiae  regen¬ 
dae,  isti  autem  Diaconi  erant  praeficiendi 
mensis. 

Argumentum  Sextum  actor.  XIV  :  Et  cum 
constituissent  illis  per  singulas  civitates  Presby¬ 
teros  (2),  verbtnn  Graecum  ysipo tovyktkvts;  sig¬ 
nificat,  cum  elegissent  per  suffragia.  Nam 
ysipoTo-jio  est  quasi  yJiptxazdvM,  id  est,  manus 
tendo,  seu  attollo  in  signum  suffragii ;  ut 
enim  constat  ex  M.  T.  in  oratione  pro  Flacco, 
signum  suffragii  apud  Graecos  erat,  attollere 
manus.  Cum  ergo  Paulus  et  Barnabas  elege¬ 
rint  Episcopos  ad  suffragia  populi,  manifes¬ 
tum  est,  eos  praefuisse  quidem  electioni,  sed 
non  solos  elegisse. 

Respondeo  ad  hoc  argumentum,  quod  est 
praecipuum  fundamentum  Illyrici,  Calvini, 
Kemnitii,  et  aliorum  ,  verbum  ystpoToviv  tria 
significare  posse.  Primo,  eligere  per  suffra¬ 
gia,  ut  ratio  ipsa  etymologiae  docet ,  et  usus 
etiam  profanorum  auctorum. 

Secundo,  eligere  ac  decernere  quocumque 
id  fiat  modo  :  Nam  etiam  si  etymologia  ab 
extensione  manuum  sumpta  sit,  tamen  deri¬ 
vatur  postea  verbum  ad  omnem  electionem, 
et  sanctionem,  ut  multis  aliis  verbis  accidit. 
Nam  Actor.  I.  Lucas  dicit  :  Cecidit  sors  su¬ 
per  Mathiam ,  et  annumeratus  est  cum  undecim 
Apostolis  l3).  Graece  xai  <r byxars  ■tyyitfiaBvi,  id  est, 
suffragiis  additus  est.  Nam  ^Yiyl&aQou  est  dare 
suffragium,  et  est  ipsum  suffragium, 

et  tamen  B.  Matthias  non  suffragiis,  sed 
sorte  electus  est.  Itaque  ipr^^sa-dai  eo  loco 
accipitur  pro  cooptare,  quocumque  modo  id 
fiat,  et  Act.  X  :  Dedit  eum  manifestum  fieri 
non  omni  populo ,  sed  testibus  praeordinatis  a 
Deo  (4).  Graece,  all  a  gxprvpttn  r  olg  7 rpoxs  y&tpo- 
Tovvjpivots  ano  roO  0soO.  Nec  tamen  Deus  suffra¬ 
giis  elegit,  quibus  ostenderet  Christum  redi¬ 
vivum  . 

Tertio,  significat  apud  Ecclesiasticos  ,  or¬ 
dinare  per  manuum  impositionem.  Nam 
Chrysostomus  hom.  XIV  in  Acta  ,  exponens 
illud  :  Et  cum  or assent,  imposuerunt  illis  ma¬ 
nus  (3) .  Sic  ait  :  roitro  yxp  iazi  ysipozovLx .  Et 
hom.  10.  ini.  Tim.  quaerit,  cur  Apostolus, 
cum  praecepit  de  Episcopis ,  transit  ad  Dia- 


(3)  Act.  I,  26.  —  (4)  Act.  X,  40.  —  (5)  Act.  VI,  G. 

conos,  omissis  Presbyteris  :  et  respondet, 
quia  Episcopi  et  Presbyteri  sunt  iidem ,  nisi 
quod  Episcopi  ordinant,  Presbyteri  non  or¬ 
dinant.  rr/V  qxp  yeipOTOvic/;j  p,dvv jv  avaj3e|3r)xa(Ti.  Eo¬ 
dem  modo  Concilium  Nicaenum  in  epist.  ad 
Alexandrinos  apud  Theodoretum  lib.  I  hist. 
cap.  9.  utitur  voce  ystpozovla. ,  pro  ordinatio¬ 
ne  :  si  igitur  accipiamus  illud  Actor.  XIV 
^gipoTovwavres,  secundo  modo  ,  vel  tertio,  ar¬ 
gumentum  solutum  est ,  si  autem  accipia¬ 
mus  primo  modo,  tunc  notandum  est,  yjipo- 
7 rovsiv,  non  significare  eligere  ]5er  suffragia  ab 
aliis  data,  sed  eligere  proprio  suffragio,  ut 
patet  ex  etymologia,  et  ex  usu  auctorum. 
Nam  Demosthenes  in  oratione  contra  Timo¬ 
cratem,  tribuit  populo  yzipozoviht.  Sic  enim 
ait  :  6  §-?/p.og  zag  ipuxg  r/vcop.xg  tt epi  iarcozvipttxg  zr,g 
rolewg  iyeipoTovet.  Similiter  Cicero  in  oratione 
pro  Flacco,  de  populo  dicit :  Porrexerunt  ma¬ 
nus,  psephisma  natum  est.  Cum  ergo  Lucas 
dicit  de  Paulo  et  Barnaba  yBiporovrtacnreg  Ss 
uvzoig  npzcr^vzepovg  x«ra  exx).Yj<n'av,  non  vult  di¬ 
cere,  Paulum,  et  Barnabam  ad  suffragia  po¬ 
puli  creasse  Episcopos,  sed  ad  suffragia  pro¬ 
pria  tantum,  nisi  velint  adversarii  illud,  yzi- 
/Borovvjo-avrs?,  referri  ad  populum,  repugnante 
tota  sententia  Scripturae.  Nam  de  quibus  di¬ 
citur  :  cum  constituissent  Presbyteros,  de 
iisdem  dicitur  :  Commendaverunt  illos  Deo ,  in 
quem  crediderant  (1),  quae  sine  controversia 
ad  Apostolos  tantum  referuntur. 

Argumentum  septimum  sumunt  Lutherus, 
Calvinus,  Kemnitius,  et  Illyricus  ex  Cypria¬ 
no,  qui  1.  I,  epist.  4.  sic  ait  :  «  Propter  quod 
plebs  obsequens  praeceptis  Dominicis,  et 
Deum  metuens,  a  peccatore  praeposito  sepa¬ 
rare  se  debet ,  nec  ad  sacrilegi  Sacerdotis 
sacrificia  miscere,  quando  ipsa  maxime  ha¬ 
beat  potestatem,  vel  eligendi  dignos  Sacer¬ 
dotes,  vel  indignos  recusandi ,  quod  et  ip¬ 
sum  videmus  de  divina  auctoritate  descen¬ 
dere,  ut  Sacerdos  plebe  praesente  ,  sub  om¬ 
nium  oculis  deligatur,  et  dignus  atque  ido¬ 
neus  publico  judicio  ac  testimonio  compro¬ 
betur  etc.  » 

Respondeo  dupliciter.  Primo ,  Cyprianum 
non  velle  dicere,  descendere  ex  jure  divino, 
ut  Episcopus  a  populo  eligatur,  sed  ab  exem¬ 
plis  divinis,  ut  patet  ex  sequentibus.  Nam 
probare  volens ,  hoc  descendere  de  divina 
auctoritate,  probat  solum  tribus  exemplis 
Scripturarum  ;  quia  nimirum  Eleazarus,  Nu- 
mer.  XX  coram  populo  ordinatus  est,  et  si¬ 


militer  Matthias ,  Act.  I  et  septem  Diaconi, 
Actor.  VI.  At  exempla  scripturarum  non  fa¬ 
ciunt  rem  esse  de  jure  divino,  sed  praecepta 
Dei  suqt,  quae  hoc  faciunt. 

Secundo  dico,  Cyprianum  hoc  loco  nihil 
tribuere  populo  circa  electiones  Sacerdotum, 
nisi  ut  ferant  testimonium  de  vita  et  moribus 
ordinandorum,  quod  etiam  nunc  servatur  in 
Ecclesia  Catholica.  Dicit  autem  Cyprianus, 
populum  habere  potestatem  eligendi,  et  suf¬ 
fragium  ferendi,  quia  potest  dicere  ,  si  quid 
noverit  boni  vel  mali  de  ordinando,  et  sic 
testimonio  suo  efficere  ,  ut  eligatur,  vel  non 
eligatur.  Itaque  habet  populus,  secundum 
Cypriani  sententiam  ,  potestatem  eligendi  et 
suffragandi  per  testimonium,  non  per  calcu¬ 
lum,  more  testis,  non  judicis.  Id  quod  ex  eo¬ 
dem  loco  perspicuum  fieri  potest ;  dicit  enim 
debere  in  Ecclesia  eligi  Episcopum,  quomo¬ 
do  Scriptura  docet  fuisse  electum  Eleazarum. 
At  Scriptura  Num.  XX  dicit,  Eleazarum  elec¬ 
tum  a  Mose,  et  nihil  tribuit  populo  ,  nisi  co¬ 
ram  eo  fuisse  Eleazarum  electum.  Et  Cy¬ 
prianus  explicans  hoc,  ait  :  «  Coram  omni 
Synagoga  jubet  Deus  constitui  Sacerdotem, 
id  est,  instruit,  et  ostendit  ordinationes  sa¬ 
cerdotales  ,  non  nisi  sub  populi  assistentis 
conscientia  fieri  oportere,  ut  plebe  praesente, 
vel  detegantur  malorum  crimina,  vel  bono¬ 
rum  merita  praedicentur. »  Et  infra  :  «  Prop¬ 
ter  quod  diligenter  de  traditione  divina  et 
Apostolica  observatione  servandum  est,  et 
tenendum,  quod  apud  nos  quoque  ,  et  ferre 
per  provincias  universas  tenetur,  ut  ad  ordi¬ 
nationes  rite  celebrandas  ad  eam  plebem, 
cui  Praepositus  ordinatur,  Episcopi  ejusdem 
provinciae  proximi  quique  conveniant,  et 
Episcopus  deligatur,  plebe  praesente  ,  quae 
singulorum  vitam  plenissime  novit,  et  unius¬ 
cujusque  actum  de  ejus  conversatione  per¬ 
spexit.  » 

Argumentum  Octavum  sumit  Illyricus  ex 
Nicaeno  Concilio.  Nam  in  epist.  ejusdem 
Concilii  ad  Alexandrinos,  apud  Theodoretum 
lib.  I,  cap.  9.  hist.  habentur  haec  verba  : 

«  Dignum  est,  vos  potestatem  habere,  et  eli¬ 
gendi  quemlibet ,  et  nomina  eorum  dandi, 
qui  Clero  sunt  digni,  et  absolute  facere  om¬ 
nia  secundum  leges  et  sanctiones  Ecclesiae. 
Si  quem  vero  contigerit  requiescere  in  Ec¬ 
clesia,  tunc  provehi  in  honorem  defuncti 
eos,  qui  nuper  assumpti  sunt,  solummodo  si 
videantur  digni,  et  populus  eos  elegerit,  com 


(1)  Act.  XIV,  22, 

decernente  simul  et  designante  maxime  Ale¬ 
xandrinae  civitatis  Episcopo.  » 

Respondeo,  ex  hoc  testimonio  nihil  aliud 
colligi  posse  ,  nisi  jam  tum  coepisse  consue¬ 
tudinem,  ut  populus  electioni  admisceretur, 
quod  nos  minime  negamus.  Non  autem  inde 
colligitur,  id  esse  de  jure  divino  ,  quod  ad¬ 
versariis  erat  probandum.  Sed  notanda  est 
hoc  loco  duplex  fraus  Illyrici.  Nam  Conci¬ 
lium  Nicaenum  initio  hujus  testimonii  ab  Il¬ 
lyrico  citati,  non  loquitur  de  plebe  ,  sed  de 
Episcopis,  atque  illos  dicit  habere  debere  po¬ 
testatem  eligendi,  et  omnia  faciendi  secun¬ 
dum  Ecclesiae  sanctiones  :  Illyricus  autem 
sic  pervertit,  et  immutavit  verba ,  ut  videa¬ 
tur  Concilium  tribuere  plebi  omnem  potes¬ 
tatem  gubernandi  Ecclesiam.  Deinde  ad  fi¬ 
nem  ejus  testimonii  Concilium  dicit  debere 
eligi  Episcopum  a  populo,  sed  confirmari 
electionem  ab  Episcopo  Alexandrino  (nam 
de  Episcopis  dEgypti  agitur)  et  proinde  tri¬ 
buit  Concilium  praecipuam  auctoritatem 
Episcopo  in  electionibus.  Illyricus  autem  im¬ 
mutavit  verba,  ut  videretur,  Episcopus  nihil 
amplius  posse,  quam  populus.  Yide  totum 
locum. 

Argumentum  Nonum  Illyrici ,  Calvini  et 
Kemnitii,  sumitur  ex  epistola  Concilii  II  ge¬ 
neralis  ad  Damasum,  quam  refert  Theodo- 
retus  lib.  Y  liist.  cap.  9.  ubi  sic  legimus  : 
«  Reverendissimum  et  Deo  amabilem  Necta- 
rium  Episcopum  ordinavimus  coram  univer¬ 
sali  Concilio  cum  omni  concordia  ,  sub  as¬ 
pectu  etiam  Deo  amabilis  Imperatoris  Theo¬ 
dosii,  universique  Cleri  ,  cuncta  decernente 
pariter  civitate.  »  Similia  profert  Calvinus 
ex  Leone  epist.  89.  et  Gregorio  lib.  II  epist. 
cap.  69.  Addit  Kemnitius  unum  testimonium 
ex  Ambrosio  lib.  X,  epist.  82.  et  alia,  quae 
non  ex  fontibus  citat,  sed  ex  decreto  Gra¬ 
tiani,  dist.  23.  24.  62.  63.  63.  67.  et  8. 
quaest.  1.  can.  Licet,  multa  etiam  ejusdem 
generis  citat  Illyricus  in  suo  libro  de  elec¬ 
tione  Episcoporum. 

Respondeo  Primo,  ex  nullo  horum  testi¬ 
moniorum  colligi,  esse  de  jure  divino,  ut  po¬ 
pulus  eligat.  Secundo,  in  his  omnibus  ,  uno 
vel  altero  exceptis  ,  nullam  fieri  mentionem 
electionis,  sed  solum  postulationis  vel  testi¬ 
monii.  Tertio,  nos  non  negare,  quin  aliquan¬ 
do  populus  elegerit,  sicut  etiam  nunc  in  qui¬ 
busdam  locis  eligunt  Reges,  sed  id  juris  ha¬ 
bere  eos,  vel  habuisse  ex  confessione  Ponti¬ 
ficum,  non  ex  jure  divino.  Ex  quibusapparet, 
quam  splendide  mentiatur  Calvinus  1. 1 Y  Inst. 


cap.  5,  §.  2.  cum  dicit  ritum  eligendi  Epis¬ 
copos  sine  suffragio  populi,  pugnare  cum 
verbo  Dei,  et  cum  multis  Conciliorum  de¬ 
cretis,  quae  statuerunt,  irritam  esse  electio¬ 
nem  si  aliter  fiat.  Nam  nec  ullum  verbum 
Dei  attulit,  nec  ullum  Concilii  decretum,  nec 
ullum  afferri  potest,  in  quo  habeatur  quod 
ipse  dicit. 

Argumentum  Decimum  Illyrici,  sumitur  a 
consuetudine  Ecclesiae.  Dicit  enim  ,  fuisse 
usum  istum  in  Ecclesia  per  annos  fere  1300, 
et  solum  a  tempore  Friderici  II,  qui  obiit 
anno  1250,  introductum,  ut  Laici  exclude¬ 
rentur  ab  electione.  Probat  autem,  quod 
tamdiu  duraverit  consuetudo  eligendi  ad 
suffragia  populi ,  ex  Gregorio  IX  :  qui  sedit 
tempore  Friderici.  Exstat  enim  in  decretali¬ 
bus  epistolis  a  Gregorio  IX  editis ,  tit.  de 
electione,  cap.  Messana,  mentio  hujus  rei, 
necnon  in  epistola  ejusdem  Gregorii  ad 
Episcopum  Bremensem,  apud  Krantiumlib. 
YIII  Metropolis,  cap.  3.  Denique  ita  conclu¬ 
dit  Illyricus  hoc  argumentum.  Quare  nul¬ 
lum  prorsus  est  dubium  ,  quin  electio  ante 
annos  300.  et  deinceps  quoque  aliquandiu 
a  Laicis  citra  omnem  controversiam  sit  fac¬ 
titata. 

Respondeo,  Illyricum  egregie  mentiri. 
Nam  in  primis,  Apostolorum  tempore,  et 
deinceps  multis  annis  nihil  potuit  in  electio- 
tionibus  populus,  nisi  testimonium  vitae  da¬ 
re,  ut  ex  supra  dictis  patet.  Deinde  conse¬ 
quentibus  saeculis  irrepsit  plebs  ad  suffra¬ 
gia,  sed  nec  tam  longo  tempore  ,  nec  citra 
controversiam,  ut  Illyricus  dicit.  Nam  Gre- 
gorius  IX  ,  in  epist.  citata  ad  Bremensem 
Episcopum  clarissime  dicit,  Canonicorum 
fuisse  electionem ,  licet  accesserint  etiam 
vota,  id  est,  desideria  et  postulationes  po¬ 
puli. 

Porro  caput  Messana,  est  contra  ipsum  Il¬ 
lyricum  ;  nam  in  eo  capite  prohibetur  seve¬ 
rissime,  ne  Laici  eligant  :  «  Edicto ,  inquit 
Honorius,  perpetuo  prohibemus,  ne  perLai- 
cos  cum  Canonicis  Pontificis  electio  praesu¬ 
matur.  guod  si  forte  praesumpta  fuerit,  nul¬ 
lam  obtineat  firmitatem,  non  obstante  con¬ 
traria  consuetudine,  quae  dici  debet  potius 
corrupteia.  »  Haec  ille.  Non  igitur  citra  con¬ 
troversiam  Laici  ante  annos  trecentos  elige¬ 
bant.  Praeterea,  electio  Alexandri  III,  ante 
annos  150,  per  solos  Cardinales  facta  est,  ut 
cognosci  potest  ex  Radevico  lib.  II  de  rebus 
gestis  Friderici  I,  cap.  50  et  sequentibus. 
Item  electio  Gregorii  VII  ante  annos  quin- 

gentos,  per  solos  Cardinales  facta  est,  ut  pa¬ 
tet  ex  decreto*  electionis  illius  apud  Piati- 
nam.  Denique ,  quomodo  citra  controver¬ 
siam  usque  ad  annum  1200,  Laici  elege¬ 
runt?  cum,  ut  supra  citavimus,  Concilium 
octavum  ante  annos  700,  et  Concilium  sep¬ 
timum  ante  annos  800,  et  Concilium  Martini 
Papae  ante  annos  900 ,  et  Concilium  Laodi- 
cenum  ante  annos  1200  ,  interdixerint,  ne 
Laici  eligant. 

Argumentum  Undecimum  est  ejusdem  Il¬ 
lyrici  ,  qui  politicas  rationes  quasdam  pro¬ 
fert,  sed  ineptissimas ;  qualis  illa  est,  quod 
Canonici  et  Monachi  fere  semper  eligant 
Episcopos,  aut  Abbates  Papistas ,  raro  aut 
numquam  Lutheranos.  Scilicet,  valde  expe¬ 
diret  Ecclesiis  et  Monasteriis,  ut  ab  iis  gu¬ 
bernarentur,  qui  nihil  oderunt  magis,  quam 
Clericos  et  Monachos.  Addit  etiam ,  valde 
esse  incommodum  ,  quod  cum  Episcopi  et 
Abbates  Germaniae  sint  etiam  Principes  tem¬ 
porales,  a  sex  tantum  aut  octo  interdum  ho¬ 
minibus  eligantur;  quasi  Imperator  non  sit 
Princeps  longe  major  ,  qui  tamen  a  sex  tan¬ 
tum  aut  septem  Electoribus  creatur. 


CAPUT  VIII. 

# 

Sexta  Propositio. 

«  Electio  Episcoporum  non  pertinet  jure 
divino  ad  Clerum  ,  sed  ad  summum  Pontifi¬ 
cem,  ut  vel  ipse  eligat ,  vel  praescribat  eli¬ 
gendi  modum.  » 

Probatur  Primo  ,  quoniam  ex  Evangelio 
nihil  aliud  habemus  ,  nisi  Ecclesiam  univer¬ 
sam  sancto  Petro  esse  commissam,  Joann. 
ult.  Itaque  ad  illum  pertinet ,  providere 
Christianis  de  iis,  qui  curam  eorum  gerant. 
Deinde,  si  ad  Clerum  pertineret  electio  jure 
divino,  ad  totum  Clerum  pertineret.  Non 
enim  jus  divinum  definivit,  ut  hi  potius,  quam 
illi  ex  Clericis  eligant ;  at  non  omnibus  Cle¬ 
ricis  convenire  electionem,  satis  probatur  ex 
eo,  quod  eadem  fere  incommoda  acciderent 
ob  multitudinem  Clericorum  ,  quae  accide¬ 
bant  in  electione  populari.  Quocirca  multis 
jam  saeculis  soli  Clerici  primarii  eligunt,  quod 
tamen  fieri  non  potuisset,  si  jure  divino  om¬ 
nes  Clerici  electores  fuissent.  Denique,  S. 
Petrus,  qui  jus  divinum  certe  non  ignora¬ 


bat,  non  solum  in  Ecclesia  Romana  succes¬ 
sorem  sibi  delegit  Clementem,  neque  exspec¬ 
tavit,  ut  is  a  Clericis  eligeretur  ,  sed  etiam 
ad  plurimas  provincias  Episcopos  misit.  Vi¬ 
de  Damasum  in  Pontificali,  Innocentium  I, 
in  epist.  ad  Decentium ,  etJoannem  III,  in 
epistola  ad  Germanos.  Vide  etiam  de  tota  re 
Cajetanum  de  potestate  Papae  et  Concilii, 
cap.  13. 


CAPUT  IX. 

Septima  Propositio. 

«  Ratio  eligendi  summum  Pontificem  per 
solos  Cardinales,  est  omnium  optima,  et  me¬ 
rito  conservanda,  etsi  absolute  posset  Ponti¬ 
fex  eam  mutare,  si  vellet.  » 

Secunda  pars  est  evidens  ,  quia  de  jure 
positivo  est,  ut  Cardinales  eligant.  Probatur 
prima  pars  hujus  conclusionis,  Primo,  in¬ 
ductione.  Non  debet  Pontifex  creari  per  sor¬ 
tes,  nec  per  carnalem  successionem,  nec  per 
solius  praedecessoris  nominationem,  nec  ad 
suffragia  populi ,  nec  ad  suffragia  totius 
Cleri,  ut  jam  probatum  est,  ergo  ad  suffra¬ 
gia  primorum  ex  Clero  :  Tales  sunt  Cardi¬ 
nales  ;  sunt  enim  praecipui  Episcopi,  Presby¬ 
teri,  et  Diaconi  Romanae  Ecclesiae. 

Secundo,  nulli  melius  judicare  possunt, 
qualis  debeat  esse  Episcopus  eligendus, quam 
ii,  qui  sunt  Episcopi  Gonciliarii,  et  cum -eo 
Ecclesiam  regunt,  et  optime  norunt  Eccle¬ 
siastica  negotia ;  tales  sunt  Cardinales,  igi¬ 
tur  ad  eos  rectissime  pertinebit  electio. 

Tertio,  ex  duratione ;  nulla  enim  forma 
electionis  diu  durare  potuit,  praeter  istam 
per  solos  Cardinales.  Constat  enim  ab  anno 
1179  usque  ad  hoc  tempus  per  annos  400, 
semper  electos  Pontifices  a  duabus  partibus 
Cardinalium,  juxta  decretum  Alexandri  III, 
promulgatum  inConcilio  Lateranensi,  ut  ha¬ 
bemus  cap. Licet,  extra  de  electione,  nec  ta¬ 
men  tunc  coepit  electio  fieri  per  solos  Cardi¬ 
nales,  sed  diu  antea  videtur  incoepisse.  Nam 
in  illo  cap.  Licet,  Alexander  III  aperte  indi¬ 
cat,  jam  ante  coepisse  morem  istum,  ut  soli 
Cardinales  eligerent,  et  solum  se  constituere, 
ut  non  sufficiat  major  pars  Cardinalium,  sed 
requirantur  dure  partes.  Porro  ante  hoc  tem¬ 
pus  per  1100  annos,  17  mutationes  inve- 

niuntur  in  electione  Romani  Pontificis,  ut 
quidam  annotarunt. 

Quarto  probatur  experientia,  quia  nun¬ 
quam  fuerunt  pauciora  schismata  quam  hoc 
tempore.  Annotavit  Onuphrius  in  lib.  de  Pon¬ 
tificibus  Romanis,  schismata  29  in  Ecclesia 
Romana,  ex  quibus26  fuerunt  usque  ad  Ale¬ 
xandrum  ;  toto  reliquo  tempore  solum  tria  ; 
ex  quibus  etiam  tribus  unum  solum  accidit 
vitio  Cardinalium,  nimirum  illud,  quod  fac¬ 
tum  est  tempore  Urbani  VI.  Nam  illud  alte¬ 
rum,  quod  accidit  tempore  JoannisXXII,  ab 
Imperatore  Ludovico  IV  excitatum  est;  pos¬ 
tremum  vero  temporibus  Eugenii  a  Concilio 
Basileensi. 

Quinto  probatur;  nam  haec  forma  eligendi 
temperata  est  ex  omnibus  aliis  bonis  et  legi¬ 
timis  formis;  sciendum  est  enim  quinque 
modis  praecipue  consuevisse  eligi  Episcopos. 
Primus  modus  fuit,  ut  ipse  summus  Pontifex 
per  se  eligeret,  qui  modus  praesertim  serva¬ 
batur  olim  in  novis  Episcopatibus  erigendis, 
novisque  Episcopis  mittendis. 

Secundus  modus  fuit,  ut  Episcopum  eli¬ 
gerent  Episcopi  omnes  ejusdem  provinciae, 
vel  major  eorum  pars,  postulato  tamen  tes¬ 
timonio  et  consensu  Cleri  et  populi  ejus  lo¬ 
ci,  cui  Episcopus  dabatur  :  et  eodem  modo 
eligebantur  Metropolitani  et  Patriarchae,  et 
ipse  summus  Pontifex,  nimirum  ab  Episco¬ 
pis  vicinis,  seu  provincialibus.  Et  hic  modus 
antiquissimus  fuit,  et  duravit  satis  diu.  De 
hoc  modo  loquitur  Cyprianus  lib.  I,  epist.  4 : 
«  Apud  nos,  inquit,  et  fere  per  universas 
provincias  tenetur,  ut  ad  ordinationes  rite 
celebrandas,  ad  eam  plebem,  cui  Praeposi¬ 
tus  ordinatur,  Episcopi  ejusdem  provinciae 
proximi  quique  conveniant,  et  Episcopus  de¬ 
ligatur  plebe  praesente,  quae  singulorum  vi¬ 
tam  plenissime  novit,  et  uniuscujusque  ac¬ 
tum  de  ejus  conversatione  perspexit.  »  Idem 
lib.  IV,  epist.  2.  testatur,  Cornelium  Papam 
electum  fuisse  a  plurimis  Episcopis,  de  tes¬ 
timonio  et  suffragiis  totius  Cleri  et  populi. 
De  eodem  modo  legimus  inConcilio  Nicaeno, 
can.  4.  Episcopum  debere  constitui  ab  om¬ 
nibus  Episcopis  provinciae,  et  si  id  fieri  ne¬ 
quit,  saltem  per  litteras  debere  haberi  con¬ 
sensum  absentium  omnium,  vel  majoris  par¬ 
tis,  ut  exponit  can.  6.  ejusdem  Concilii.  Idem 
habetur  in  Concilio  Antiocheno,  can.  19.  et 
in  decretis  collectis  a  Martino  Bracarensi, 
cap.  3. 

Tertius  modus  fuit,  ut  eligeret  Clerus  et 
populus  civitatis.  Hic  modus  fuit  in  usu 
Tom.  II. 


tempore  Chrysostomi,  Ambrosii,  Augustini, 
Leonis,  Gregorii,  ut  patet  ex  locis  supra  ci¬ 
tatis. 

Quartus  modus  fuit, ut  Imperatores  et  Re¬ 
ges,  vel  soli,  vel  cum  Clero  et  populo  elige¬ 
rent.  Constat  enim,  Justinianum  seniorem 
post  recuperatam  Italiam,  noluisse  quem¬ 
quam  creari  Romanum  Pontificem,  sine  sua 
approbatione,  quod  servatum  est  usque  ad 
Constantinum  IV,  qui  juri  suorum  praede- 
cessorum  in  hac  parte  cessit,  ut  ex  Platina 
et  aliis  cognosci  potest.  Constat  item,  Carolo 
Magno  jus  eligendi  Romanum  Pontificem  et 
alios  Episcopos  concessum  ab  Adriano  I,  et 
deinde  simile  jus  concessum  Othoni  a  Leone 
VIII,  ut  patet  ex  Gratiano  dist.  63.  c.  Adria- 
nus,  et  can.  inSynodo;  si  tamen  hi  canones 
recipiantur,  qui  a  Gratiano,  non  ex  decretis 
Pontificum  aut  Conciliorum,  sed  exChronico 
Sigeberti  collecti  sunt . 

Quintus  modus  fuit,  ut  soli  Canonici,  id 
est,  primarii  Clerici  Episcopum  eligerent, 
qui  modus  servatur  a  longo  tempore  in  mul¬ 
tis  Germaniae  locis. 

Ex  his  quinque  formis,  Prima  non  potest 
reperiri  in  electione  summi  Pontificis,  quia 
non  expedit,  ut  praedecessor  eligat  succes¬ 
sorem.  Reperitur  tamen  aliquo  modo,  qua¬ 
tenus  haec  forma  electionis  ab  ipsius  Ponti¬ 
ficis  decreto  manavit.  Secunda  reperitur  in 
hac  forma,  quantum  ad  id,  quod  erat  in  ea 
praecipuum  ;  nam  eligunt  nunc  Episcopi  vi¬ 
cini,  ut  tunc  eligebant,  nimirum  sex  Epis¬ 
copi  Cardinales.  Tertia  non  reperitur,  quia 
erat  omnium  maxime  incommoda,  ut  supra 
ostendimus.  Quarta  non  reperitur  etiam, 
quia  quod  Imperatores  se  miscuerint  elec¬ 
tioni,  factum  est  vel  vi  et  quasi  tyrannide 
Imperatorum,  ut  quando  Graeci  Imperatores 
nolebant  creari  Pontificem  sine  suo  jussu, 
imo  etiam  nisi  pecuniariam  summam  acce¬ 
pissent;  quam  consuetudinem  tyrannicam 
fuisse  affirmat  S.  Gregorius  in  commentario 
Psalm.  IV  poenitentialis ;  vel  quia  Pontifices 
ipsi  id  necessarium  judicabant  ad  Ecclesiai 
defensionem,  ut  quando  Qarolo  Magno  et 
Othoni  id  Pontifices  concesserunt,  si  tamen 
concesserunt.  At  nunc  nec  Imperatores  ty¬ 
rannice  se  ingerunt  electioni,  nec  id  requi¬ 
ritur  ad  Ecclesiae  defensionem.  Imo  etiam 
vix  invenitur  aliquis  pius  Imperator,  qui  hoc 
jure  sibi  concesso  uti  voluerit,  et  e  contrario 
exstat  aperta  renuntiatio  huic  juri  facta  a 
Ludovico  Garoli  filio,  can.  Ego  Ludovicus, 
dist.  63.  et  ab  Othone  I,  can.  Constitutio, 

28 


434 


LIBER  I. 


eadem  distinctione.  Quinta  denique  reperi- 
tur;  nam  quod  sunt  Canonici  in  aliis  urbi¬ 
bus,  id  sunt  Presbyteri  et  Diaconi  Cardina¬ 
les  in  urbe. 


CAPUT  X. 

Octava  Propositio. 

«  Si  nulla  exstaret  pontificia  constitutio 
de  electione  summi  Pontificis ;  vel  casu  ali¬ 
quo  omnes  electores  a  jure  designati,  id  est, 
omnes  Cardinales  simul  perirent,  jus  elec¬ 
tionis  ad  Episcopos  vicinos  et  Clerum 
Romanum  pertineret,  cum  dependentia  ta¬ 
men  aliqua  a  Concilio  generali  Episcopo¬ 
rum.  » 

In  bac  propositione  non  videntur  omnes 
convenire.  Quidam  enim  existimant,  secluso 
jure  positivo,  jus  eligendi  devolvi  ad  Conci¬ 
lium  Episcoporum,  ut  Cajetanus  tractat,  de 
potestate  Papae  et  Concilii,  cap.  13  et  21 .  et 
Franciscus  Victoria  relect.  2.  qusest.  2.  de 
potestate  Ecclesiae.  Alii,  ut  refert  Sylvester 
verbo  Excommunicatio,  9.  §.  3.  docet,  ad 
Clerum  Romanum  pertinere  jus  eligendi  in 
illo  casu.  Sed  conciliari  possunt  hae  duae 
opiniones.  Nam  ad  Episcoporum  Concilium 
pertinet  sine  dubio  primaria  auctoritas  eli¬ 
gendi  in  illo  casu;  siquidem  mortuo  Pontifi¬ 
ce,  non  est  in  Ecclesia  ulla  major  auctoritas 
quam  generalis  Concilii  :  et  si  Pontifex  non 
esset  Episcopus  Romanus,  nec  alicujus  par¬ 
ticularis  loci,  sed  solum  generalis  pastor  to¬ 
tius  Ecclesiae,  ad  Episcopos  pertineret,  vel 
eligere  successorem,  vel  designare  electo¬ 
res  :  tamen  posteaquam  unitus  est  Pontifi¬ 
catus  orbis  Episcopatui  urbis,  immediata 
auctoritas  eligendi  in  illo  casu  deberet  ab 
Episcopis  totius  orbis  permitti  Episcopis  vi¬ 
cinis  et  Clericis  Romanae  Ecclesiae,  quod  pro- 
,  batur  dupliciter. 

Primo,  quia  ab  omnibus  Episcopis  vicinis 
et  Clericis  Romanis  translatum  est  jus  eli¬ 
gendi  ad  Cardinales,  qui  sunt  quaedam  pars 
Episcoporum  et  Clericorum  Romanae  Eccle¬ 
siae;  ergo  Cardinalibus  deficientibus  debe¬ 
ret  redire  jus  eligendi  ad  omnes  Episcopos 
et  Clericos  Romanae  Ecclesiae. 

Secundo,  quia  haec  est  antiquissima  con¬ 
suetudo,  ut  ex  Cypriano  supra  ostendimus, 


ut  Episcopum  tam  Romanum,  quam  alios 
eligant  Episcopi  vicini,  praesente  Clero.  Nec 
unquam  est  auditum,  quod  Episcopi  aut  A.r- 
chiepiscopi  totius  orbis  convenirent  ad  elec¬ 
tionem  summi  Pontificis,  nisi  in  casu,  in 
quo  dubitatur,  qui  sint  legitimi  electores. 
Hoc  enim  dubium  a  Concilio  generali  expli¬ 
cari  debet,  ut  factum  est  in  Concilio  Cons- 
tantiensi. 


CAPUT  XI. 

De  numero  Ordinum  Ecclesiasticorum. 

Sequitur  tertia  Quaestio  de  distinctione 
Clericorum,  seu  Ministrorum  Ecclesiae ;  quae 
sane  quaestio  tribus  in  rebus  posita  est.  Dis¬ 
sentimus  enim  ab  adversariis  de  numero,  de 
antiquitate  et  de  officio  Clericorum.  Ac,  ut 
a  numero  incipiamus,  Joannes  Calvinus  lib. 
IV  Institut.  cap.  4.  et  cap.  19.  et  Martinus 
Kemnitius  in  Examine  XXIII  sess.  Concilii 
Tridentini ,  reprehendunt  numerum  septe¬ 
narium  ordinum,  quem  Catholici  passim  as¬ 
serunt,  ac  docent,  tres  tantum  esse  veros  or¬ 
dines,  Episcoporum,  quos  ipsi  Pastores  li¬ 
bentius  vocant,  Presbyterorum,  quos  Senio¬ 
res,  vel  Doctores,  vel  Ministros  verbi  appel¬ 
lant,  et  Diaconorum. 

Ex  caeteris  ordinibus  simpliciter  auferunt 
ordinem  Exorcistae,  reliquos  agnoscant  qui¬ 
dem,  sed  neque  ordines  esse  volunt,  neque 
certo  numero  contineri.  Dicunt  enim,  Lec¬ 
tores,  Acolythos,  Ostiarios  et  similes,  fuisse 
ministros  quosdam,  quos  pastores  libere  as¬ 
sumebant  pro  necessitate  Ecclesiae,  id  est, 
plures  aut  pauciores,  prout  Ecclesiae  magni¬ 
tudo  aut  parvitas  requirebat.  Id  vero  pro¬ 
bant  ex  eo,  quod  varie  a  Patribus  isti  ordines 
numerantur.  Et  quidem  Calvinus  lib.  IV,  c. 
4.  §.  1.  Hieronymum  producit  testem,  qui 
in  Comment.  cap.  XIX  Isaiee,  quinque  Ordi¬ 
nes  numerat,  Episcopos,  Presbyteros,  Dia¬ 
conos,  Fideles  et  Catechumenos. 

Kemnitius  autem  testes  producit ;  Primo, 
Dionysium  Areopagitam,  qui  in  5.  cap.  Ec¬ 
clesiasticae  Hierarchiae,  tres  tantum  facit  or¬ 
dines,  Pontificum,  Sacerdotum,  et  Ministro¬ 
rum.  Secundo,  Canones  Apostolorum,  ubi 
numerantur  quinque  ordines,  Episcoporum, 
Presbyterorum,  Diaconorum,  Lectorum  et 

Cantorum.  Tertio,  Ambrosium,  qui  in  Com- 
ment.  cap.  IV  ad  Ephes.  numerat  etiam 
quinque,  sed  loco  Cantorum  ponit  Exorcis¬ 
tas.  Quarto,  Ignatium  in  Epistola  ad  Antio¬ 
chenos,  et  Epiphanium  in  fine  Panarii,  qui 
plures  numerat,  quam  septem  ;  addunt  enim 
xo7T£wvras,  id  est,  laborantes.  Addit  etiam 
Ignatius  Confessores.  Quinto,  Canonistas,  qui 
apud  Gratianum  dist.  23.  et  25.  addunt  Psal¬ 
mistam  :  «Non  igitur,  inquit  Kemnitius,  Ca¬ 
tholicum  dogma  est,  de  septem  illis  ordini¬ 
bus.  »  Hasc  illi. 

Porro  Catholici  certum  ac  statum  nume¬ 
rum  esse  volunt  eorum,  qui  proprie  ordines 
Clericorum  nominantur.  Est  autem  obser¬ 
vandum,  duobus  modis  accipi  solere  apud 
auctores  ordinem  Ecclesiasticum :  Uno  modo 
proprie;  alio  modo  communiter.  Proprie  illi 
dicuntur  ordines,  qui  certo  ritu  sacro  et  so- 
lemni  conferuntur  ab  Episcopo,  et  ad  certum 
ministerium  sacrificio  divino  exhibendum 
referuntur.  Qua  ratione  septem  dumtaxat 
ordines  numerantur  ,  videlicet ,  Sacerdos, 
Diaconus,  Subdiaconus,  Acolythus,  Lector, 
Exorcista,  et  Ostiarius.  Etsi  enim  Episcopus 
et  Presbyter  distinguuntur,  tamen  quantum 
ad  sacrificium,  idem  omnino  ministerium 
exhibent,  proinde  unum  ordinem,  non  duos 
faciunt,  sicut  etiam  Lector,  et  Cantor,  seu 
Psalmista. 

Quare  Cornelius  Papa  in  epistola  ad  Fa¬ 
bianum  apud  Eusebium  lib.  VI  hist.  cap. 33. 
dicit,  in  Ecclesia  Romana  suo  tempore,  id 
est,  ante  annos  1300,  fuisse  Presbyteros 
XLVI,  Diaconos  septem,  Subdiaconos  sep¬ 
tem,  Acolythos  XLII,  Exorcistas  cum  Lec¬ 
toribus  et  Ostiariis  LII,  ubi  nullam  facit  men¬ 
tionem  Cantorum,  vel  laborantium,  vel  alio¬ 
rum  quos  alii  numerant,  quia  nimirum  illi 
nec  habent  propriam  ordinationem,  nec  re¬ 
feruntur  distincta  ratione  ad  sacrificium. 

In  Concilio  item  Roman.  sub  Sylvestro, 
cap.  3.  numerantur  iidem  septem  ordines. 
In  Concilio  autem  Carthag.  IV,  can.  2.  et  se¬ 
quentibus,  praeter  ordines  jam  nominatos  in 
epist.  S.  Cornelii  et  in  Concilio  Roman.  ad¬ 
ditur  ultimo  loco  Psalmista  seu  Cantor,  sed 
ibidem  Concilium  monet  :  Psalmistam  non 
ordinari  ab  Episcopo,  sed  etiam  sine  licen¬ 
tia  Episcopi,  sola  jussione  Presbyteri,  posse 
officium  canendi  suscipere.  Isidorus  lib.  VII 
Etymol.  cap.  12.  et  in  epist.  ad  Ludifredum; 
Rabanus  lib.  I  de  Instit.  Cleric.  c.  6.  et  seq. 

(1)  Isai.  XIX,  18. 


Amalarius  lib.  II  de  officiis  Ecclesiast.  c.  7. 
et  seq.  llugo  de  S.  Victore  lib.  II  de  Sacra¬ 
mentis  par.  3.  cap.  5.  eosdem  septem  ordi- 
dines  numerant  et  explicant ;  idem  facit  Ma¬ 
gister  sent.  quem  omnes  Theologi  sequun¬ 
tur  in  IV  dist.  24. 

Denique  eosdem  numerat  Concilium  Flo¬ 
rentinum  in  instructione  Armenorum,  et 
Tridentinum  sess.  XXIII,  cap. 2.  et  Ecclesiae 
usus  idem  testatur;  non  enim  alii  ordines 
praeter  istos  conferri  solent :  Nam  prima  ton¬ 
sura  non  est  ordo,  cum  nullum  habeat  offi¬ 
cium  annexum,  sed  est  praeparatio  ad  ordi¬ 
nes,  ut  Catechismus  ad  Christianismum. 

Communiter  autem  dicuntur  ordines  illi 
omnes,  qui  quomodocumque  dedicantur  di¬ 
vinis  obsequiis,  etiam  si  non  referantur  ad 
sacrificium.  Et  hoc  modo  etiam  Monachi, 
virgines  et  viduae  Deo  sacratae,  necnon  labo¬ 
rantes  in  sepeliendis  defunctis,  ordines  ali¬ 
quando  dicuntur  a  Patribus  :  Nam  de  ordi¬ 
natione  Monachi  scribit  Dionysius  c.  6.  Ec¬ 
clesiast.  Hierarch.  de  ordine  vero  laboran¬ 
tium  in  sepeliendis  mortuis,  Epiphanius  in 
Compendiaria  doctrina.  Habebatur  enim  ac¬ 
tio  quaedam  religiosa,  sepultura  mortuorum. 
De  ordine  Diaconissarum,  virginum,  aut  vi¬ 
duarum,  quae  serviebant  Ecclesiae  in  instruc¬ 
tione  mulierum,  quae  baptizandae  erant,  idem 
Epiphanius  ibidem. 

Ex  his  autem  facile  erit  explicare  loca, 
quae  ab  adversariis  afferuntur  contra  nume¬ 
rum  septenarium  ordinum.  Ac  primum  ad 
locum  Hieronymi,  a  Calvino  adductum,  Res¬ 
pondeo,  S.  Hieronym.  eo  loco  non  loqui  de 
ordinibus  Clericorum  ,  sed  de  ordinibus 
Christianorum ;  ideo  ponit  primo  loco  Cle¬ 
ricos,  deinde  Laicos,  quos  fideles  vocat,  ul¬ 
timo  Catechumenos.  Porro  ex  Clericis  no¬ 
minat  tres  tantum,  id  est,  Episcopos,  Pres¬ 
byteros  ,  Diaconos ,  quia  volebat  perficere 
numerum  quinarium;  Explicabat  enim  illud 
Isaiae  :  Erunt  quinque  civitates  in  terra  /E- 
gypti  loquentes  lingua  Chanaanitide  (1),  ac  per 
eas  civitates  Ecclesiam  Christianam  intelligi 
volebat.  Itaque  ad  perficiendum  quinarium 
numerum,  ex  omnibus  Clericis  tres  [primos 
posuit,  in  quibus  omnes  alii  continentur, 
quos  idem  Hieronymus  alibi  distincte  ponit: 
Nam  Subdiaconorum  meminit  in  epist.  91. 
in  primis  verbis,  Acolythorum  meminit  ac 
Lectorum  in  epist.  2.  ad  Nepotianum  :  De¬ 
nique  Exorcistarum  et  Ostiariorum  in  Com- 

mentar.  cap.  II  epistolse  ad  Titum  in  postre¬ 
mis  verbis. 

Ad  locum  Dionysii,  aKemnitio  productum, 
respondeo,  Dionysium  non  voluisse  exponere 
numerum  ordinum,  sed  numerum  Hierai- 
chiarum.  Tres  enim  sunt  Hierarcliise  in 
Ecclesia  militante,  ut  etiam  tres  sunt  in  Ec¬ 
clesia  triumphante  ;  Prima  est  Pontificum ; 
Secunda  Sacerdotum ;  Tertia  Diaconorum. 
Diaconi  enim,  etiamsi  ministri  dicuntur  et 
sunt,  si  comparentur  ad  Sacerdotes ;  tamen 
sunt  etiam  Principes  et  Praesules,  si  compa¬ 
rentur  ad  plebem,  et  ideo  dicuntur  Ilierar- 
chse,  Ordines  autem  inferiores  non  praesunt 
populis,  sed  tantum  ministrant  Diaconis  et 
Sacerdotibus. 

Quod  autem  Diaconi  praesint,  docent  Igna- 
tius  in  epist.  ad  Trallianos  :  «  Subjecti, 
inquit,  estote  Episcopo,  similiter  et  Presby¬ 
teris,  atque  Diaconis.  »  Item  Hieronymus  in 
cap.  II.  ad  Titum  :  «  Non  solum,  inquit, 
Episcopi,  Presbyteri  et  Diaconi  debent  ma¬ 
gnopere  providere,  ut  cunctum  populum,  cui 
praesident,  conversatione,  sermone,  ac  scien¬ 
tia  praecedant,  verum  et  inferior  gradus,  Exor¬ 
cistae,  Lectores,  iEditui,  et  omnes  omnino, 
qui  domui  Dei  serviunt.  »  Docet  id  etiam 
Joannes  Ghrysostom.  qui  homil.  83.  in 
Matth.  Diacono  suadens,  ut  Imperatorem 
arceat  a  communione,  si  indigne  adeat : 

«  Cohibe,  inquit,  et  coerce,  majorem  tu  illo 
habes  potestatem.  »  Et  haec  etiam  ratio  est, 
cur  Episcopi  ordinarie  assumerent  ex  Pres¬ 
byteris,  aut  Diaconis  Ecclesiae,  non  ex  infe¬ 
rioribus  ordinibus,  ut  patet  ex  Leone  epist. 
84.  ad  Anastasium,  cap.  6.  quam  etiam 
puto  causam  esse,  cur  in  Romana  Ecclesia 
soli  Episcopi,  Presbyteri  et  Diaconi  sint  Car¬ 
dinales. 

Ad  locum  ex  Canonibus  Apostolorum, 
Respondeo,  Clementem  in  canonibus  Apos¬ 
tolorum  nusquam  voluisse  omnes  ordines 
numerare,  sed  data  occasione,  modo  unum, 
modo  alium  ordinem  nominasse.  Eumdem 
autem  Clementem  plures  ordines  agnovisse, 
perspicuum  est  ex  can.  15.  ubi  dicit  :  «  Si 
quis  Presbyter,  aut  Diaconus,  aut  quilibet 
de  numero  Clericorum  etc.  » 

Ad  testimonium  Ambrosii  respondeo, 
Ambrosium  in  commentar,  cap.  IV.  ad 
Ephesios,  solum  quinque  ordinum  mentio¬ 
nem  fecisse,  quia  volebat  de  ordinibus  ex¬ 
plicare  verba  illa  Pauli.  Alios  dedit  Aposto¬ 
los,  alios  Prophetas,  alios  Evangelistas,  alios 
Pastores  et  Doctores,  et  quia  Paulus  solum 


quinque  nomina  posuit,  idcirco  conatus  est 
etiam  ipse  quinque  ordines  numerare.  Ita¬ 
que  per  Apostolos  intellexit  Episcopos,  per 
Prophetas  Presbyteros,  per  Evangelistas 
Diaconos,  per  Pastores  Lectores,  per  Docto¬ 
res,  vel,  ut  ipse  legit,  Magistros,  Exorcis¬ 
tas. 

Ad  testimonium  Ignatii  et  Epiphanii  res¬ 
pondeo,  illos  Patres  numerasse  non  solum 
ordines  proprie  dictos,  sed  etiam  alios. 

Ad  testimonia  Canonistarum  respondeo, 
illos  facere  novem  ordines,  quia  distinguunt 
Episcopum  a  Presbytero,  et  Lectorem  a 
Cantore,  quod  Theologi  non  faciunt;  sed  in  re 
non  est  dissensio.  Theologi  enim  solum  consi¬ 
derant  ordines,  ut  se  habent  ad  sacrificium; 
auomodo  (ut  diximus)  Episcopus  et  Presby¬ 
ter,  Lector  et  Cantor  non  distinguuntur.  Ca- 
nonistse  autem  considerant  ordines,  ut  Hie- 
rarchiam  constituunt,  et  idcirco  recte  dis¬ 
tinguunt  Episcopum  a  Presbytero,  atque 
heec  de  primo. 


CAPUT  XII. 


De  antiquitate  Ordinum. 

\ 

Joannes  Calvinus,  de  Ordinum,  praecipue 
minorum,  antiquitate  ita  loquitur  lib.  IV, 
Institution.  cap.  19.  §.  27:  «Primitivae, 
inquit,  Ecclesiae  incogniti  fuerunt,  et  multis 
postea  annis  excogitati.  »  Sed  falsam  esse 
hanc  Calvini  sententiam  testantur  Clemens 
et  Ignatius,  Apostolorum  discipuli :  Uterque 
enim  eorum  Ordinum  meminit.  Clemens 
lib.  VIII.  constitut.  omnium  fere  Ordinum 
etiam  minorum  ritus  declarat.  Ignatius  au¬ 
tem  in  epist.  ad  Antiochenses  ita  concludit : 
«  Saluto,  inquit,  sanctum  Presbyterum  ves¬ 
trum,  saluto  sanctos  Diaconos,  saluto  Sub- 
diaconos,  Lectores,  Cantores,  Ostiarios,  La¬ 
borantes,  Exorcistas.  » 

Adhsec,  tempore  S.  Cypriani  omnes  ordi¬ 
nes  erant  in  Ecclesia,  nec  tamen  tunc  coepe¬ 
runt.  Nam  ut  de  re  antiqua,  et  ubique 
recepta  loquuntur  auctores  illius  temporis, 
qui  sane  non  multnm  aberant  ab  Apostolicis 
temporibus.  Cyprianus  lib.  II.  epist.  10. 
«  Exemplaria,  inquit,  eadem  nunc  quoque 
Mettium  Hypodiaconum  a  me  missum,  et 
Nicephorum  Acolythum  transmisi.  »  Lib.  II. 

epist.  5.  et  lib.  IV.  epist.  5.  scribit  se  ordi¬ 
nasse  Lectores  Aurelium,  et  Celerinum.  Lib. 
V.  epist  14  :  «  Presbyter,  inquit,  de  Clero, 
et  Exorcista,  et  Lector  Lucianus  scripsit.  » 
Eodem  tempore  scripsit  epistolam  S.  Cor¬ 
nelius  ad  Fabianum  Antiochenum,  ex  qua 
sunt  verba  apud  Eusebium  lib.  AT.  histor. 
Eccles.  cap.  33  :  «  Is  ergo  qui  Evangelium 
\endicabat,  nesciebat  in  Ecclesia  Catholica 
unum  Episcopum  esse  debere,  ubi  videbat 
esse  Presbyteros  46,  Diaconos  septem,  Sub- 
diaconos  septem,  Acolythos  42,  Exorcistas, 
et  Lectores  cum  Ostiariis  52.  »  Omitto  Con¬ 
cilium  Laodicenum,  can.  24,  et  Carthagi¬ 
niense  LY,  can.  2.  et  seq.  in  quibus  omnium 
Ordinum  mentio  fit,  quorum  hoc  celebratum 
est  ante  annos  1100,  illud  ante  annos  1200, 
ex  quibus  satis  colligitur  rem  esse  longe  an¬ 
tiquiorem,  quam  putet  Calvinus. 


CAPUT  XIII. 


De  officiis  Ministrorum. 


Restat  officium,  in  quo  etiam  non  parum 
a  nobis  Kemnitius,  et  Calvinus  dissentiunt. 
Dicamus  de  singulis  seorsim.  Exordium  in 
Ecclesia  sumitur  a  prima  tonsura,  quse  qui¬ 
dem  non  est  ordo,  cum  nullum  habeat  cer¬ 
tum  officium  annexum  :  sed  est  quaedam 
dispositio,  ac  praeparatio  ad  Ordines.  Profi¬ 
tentur  enim  se  ordinibus  initiandos,  et  a 
sjeculi  negotiis  ad  militiam  Ecclesiasticam 
transituros,  qui  ita  tondentur.  Porro  de  ritu 
tonsurae  et  rasurae  erit  infra  propria  dispu¬ 
tatio. 

Primus  igitur  ordo,  Ostiariorum  est,  de 
quo  Ordine  fere  convenimus.  Patetur  enim 
Calvinus  lib.  IV.  Institut.  cap.  4.  §.  9.  Offi¬ 
cium  Ostiariorum  apud  veteres  fuisse  aperi¬ 
re,  et  claudere  fores  Ecclesiae,  proinde  cu¬ 
ram  habere  ipsius  templi.  Caeterum  postea 
libro  eodem,  cap.  19.  §.  27.  reprehendit, 
quod  solemni  ritu  Ostiarios  ordinent  Epis¬ 
copi  apud  nos.  Existimat  enim  ipse  non  esse 
certum  ordinem  Ecclesiasticum,  sed  officium 
tantum,  quale  est  eorum,  qui  Janitores  sunt 
m  profanis  domibus.  At  nihil  ipse  affert, 
quo  sententiam  suam  probet.  Nos  autem  ha¬ 
bemus  testimonia  supra  citata,  in  quibus 
Ostiariorum  Ordo  inter  Ordines  Ecclesiae  nu¬ 


meratur.  Ac  praeterea  in  Goncil.  Carthagi¬ 
niensi  IV.  can.  9.  praescribitur  forma,  et  ritus 
ordinandorum  Ostiariorum,  et  est  ille  ipse, 
quo  nunc  utitur  Ecclesia  :  «  Ostiarius,  in¬ 
quit  Concilium,  cum  ordinatur  postquam  ab 
Archidiacono  instructus  fuerit,  qualiter  in 
domo  Dei  debeat  conversari,  ad  suggestio¬ 
nem  Archidiaconi,  tradat  et  Episcopus  claves 
Ecclesiae  de  Altario  dicens  :  Sic  age  quasi 
redditurus  Deo  rationem  probis  rebus,  quae 
his  clavibus  reconduntur.  »  Itaque  Calvinus 
dum  haec  ridet,  non  solum  modernos  Papis- 
tas,  ut  ipse  loquitur,  ridet,  sed  etiam  Eccle¬ 
siam  Catholicam,  quae  est,  et  quae  erat  in 
Christo  ante  annos  1100. 

Secundus  est  ordo  Lectorum ,  quorum 
officium  erat  legere  ex  pulpito  in  Ecclesia 
quidquid  legendum  erat  ex  utroque  Testa¬ 
mento;  Nam  etiam  Evangelia  legi  a  Lectori¬ 
bus  consuevisse  testatur  Cyprianus  lib.  II. 
epist.  5  ubi  loquens  de  Aurelio  ordinato  Lec- 
toie  .  «  Nihil,  inquit,  magis  congruit  voci, 
quae  Dominum  gloriosa  praedicatione  con¬ 
fessa  est,  quam  celebrandis  divinis  lectioni¬ 
bus  personare,  et  post  sublimia  verba,  quae 
Christi  martyrium  prolocuta  sunt,  Evange- 
lium legere,  unde  martyres  fiunt.»  Haec  ille. 
Credibile  tamen  est,  Lectoris  officium  non 
fuisse,  ut  legeret  Evangelium  tempore  sa¬ 
crificii,  (id  enim  Diaconorum  fuisse  pau¬ 
lo  post  ostendemus)  sed  solum  extra  illud 
tempus. 

Calvinus  fatetur  quidem  hoc  fuisse  offi¬ 
cium  Lectorum,  lib.  IV.  cap.  4.  Institut. 

§  9.  Sed  dicit  non  fuisse  gradum,  neque  or¬ 
dinem  certum  in  Ecclesia,  sed  solum  soli¬ 
tos  Episcopos  quibusdam  ex  domesticis  suis 
ministris  injungerO,  ut  in  Ecclesia  legerent 
Scripturas,  ut  eo  modo  innotescerent  plebi, 
et  discerent  ferre  conspectum  hominum. 

At  non  solum  Concilium  Carthaginiense 
IAL  can.  8.  praescribit  ritum  solemnem  ordi¬ 
nandi  Lectores,  sed  etiam  S.  Cyprianus  lib. 

II.  epist.  5.  libr.  III.  epist.  22.  et  lib.  IV. 
epist.  5.  aperte  significat,  Lectoratum  fuisse 
ordinem,  et  gradum  in  Ecclesia  ;  nam  passim 
vocat  gradum,  et  honorem  Ecclesiasticum. 
Item  dicit,  Celerinum  initio  ex  humilitate 
refugisse  eum  graidum,  sed  tandem  divina 
revelatione  admonitum  acquievisse.  Ad  haec 
excusat  multis  verbis,  quod  quosdam  ordi¬ 
naverit  Lectores,  urgente  necessitate  sine 
consilio,  et  consensu  expresso  Cleri.  Denique 
dixit,  se  prius  quemdam,  Saturum  nomine, 
fecisse  Clero  proximum,  quod  ei  permisisse 

in  Paschate  legere  in  Ecclesia,  cum  ordina¬ 
tus  non  esset  :  deinde  vero  eum  in  Clerum 
cooptasse,  atque  ad  ordinem  Lectoris  pro¬ 
movisse.  Ubi  vides  aliud  esse  legere  in  Ec¬ 
clesia,  quod  solum  Calvinus  agnoscit,  aliud 
vero  promoveri  ad  ordinem  Lectoris. 

Tertius  ordo  Exorcistarum  est,  ad  quorum 
officium  pertinet  exorcismos  Ecclesiae  legere 
super  Energumenos,  et  eo  modo  praeparare 
illos,  ut  sacrificii  divini  participes  fieri  pos¬ 
sint.  Olim  siquidem,  quia  frequentissime 
daemones  pellebantur  de  corporibus  huma¬ 
nis,  concurrebant  plurimi  Energumeni  ad 
Ecclesiam,  ita  ut  essent  quasi  greges  Ener¬ 
gumenorum,  ac  propterea  iste  ordo  institu¬ 
tus  fuit. 

Fuisse  revera  ordinem  certum  Ecclesiasti¬ 
cum  Exorcistarum,  et  non  solum  donum,  et 
gratiam  gratis  datam,  ut  vult  Calvinus,  patet 
ex  testimoniis  supra  citatis,  Ignatiiinepist.  ad 
Antiochenos,  Cornelii  Papae  in  epist.  ad  Fa¬ 
bianum,  apudEusebium  lib.  VI.  histor.  cap. 
33.  et  Cypriani  lib.  Y.  epistola  14.  Concilii 
Romani  sub  Sylvestro  can.  3.  et  Concilii 
Laodiceni  can.  24.  ubi  Exorcistae  inter  ordi¬ 
nes  numerantur;  sed  praecipue  id  ostenditur 
ex  Concilio  Carthaginiensi  IY,  can7.  ubi  sic 
legimus  :  «  Exorcista  cum  ordinatur,  acci¬ 
piat  de  manu  Episcopi  libellum,  in  quo 
scripti  sunt  Exorcismi,  dicente  sibi  Episcopo  : 
Accipe,  et  commenda  memoriae,  et  habeto 
potestatem  imponendi  manum  super  Ener- 
gumenum,  sive  baptizatum,  sive  catechu¬ 
menum.  »  Concilium  item  Laodicenum  can. 
26.  prohibet,  ne  quis  exorcizet  neque  publi¬ 
ce,  neque  privatim,  nisi  ab  Episcopo  ad  eum 
ordinem  provectus  sit. 

Ex  quibus  Conciliis intelligimus,  quam  aper- 
tementiatur  Calvinus,  cum  aitlib.  IV.  Institut. 
cap.  19.  §.  24.  «  Fingitur  illis  Exorcistis  po¬ 
testas  data  imponendi  manus  super  Energu¬ 
menos.  »  Quomodo  enim  fingimus,  quod  ex 
tam  antiquis  Conciliis  comprobamus  ?  Adde 
etiam  testimonium  Sulpitii,  qui  in  lib.  de  vi¬ 
ta  B.  Martini  cap.  4.  ita  scribit  :  «  Tentavit 
Hilarius  imposito  Diaconis  officio  sibi  Mar- 
tinum  arctius  implicare,  et  ministerio  vincire 
divino,  sed  cum  saepissime  restitisset,  indi¬ 
gnum  se  esse  vociferans,  intellexit  vir  altio- 
ris  ingenii,  hoc  eum  modo  posse  constringi, 
si  id  ei  officii  imponeret,  in  quo  quidam  lo¬ 
cus  injuriae  videretur.  Itaque  Exorcistam 
eum  esse  praecepit,  quam  ille  ordinationem, 
ne  despexisse  tanquam  humiliorem  videre¬ 
tur,  non  repudiavit.  » 


Quartus  ordo  Acolythorum  est,  quorum  id 
esse  proprium,  ut  cum  cereo  accenso  sequun¬ 
tur  Diaconum  ad  locum  Evangelii,  et  urceo¬ 
los,  atque  ampullas  ad  sacrificium  prae  pa¬ 
rent,  ac  Subdiacono  porrigant.  Inde  enim 
dictus  est  Acolythus,  quasi  pedissequus  ab 
«xoXouQlw,  quod  est  sequor,  et  etiam  cerofera- 
rius  a  gestando  cereo. 

Hic  vero  Calvinus  risum  tenere  non  po¬ 
test,  sic  enim  ait  lib.  IY.  Institut.  cap.  19. 
§.  23:  «  Sed,  inquit,  in  primis  spectabilis  est 
argutia,  qua  in  Acolythi  nomine  Philoso¬ 
phantur,  ceroferarium  appellantes,  verbo,  ut 
arbitror,  magico,  certe  inaudito  Gentibus  ao 
linguis  omnibus.»  Et  supra  cap.  4.  §9.  «Vo¬ 
cabant,  inquit,  Acolythos,  qui  Episcopo  in 
domesticis  obsequiis  adessent,  eumque  per¬ 
petuo  comitarentur,  primum  honoris  causa, 
deinde  ne  qua  suspicio  oriretur.  »  Ha)c  ille. 
Itaque  vult  Acolythos  nihil  aliud  olim  fuisse, 
nisi  Episcoporum  quasi  Cubicularios.  At  ipse 
quidem  nullo  teste  probat  quod  dicit,  proin¬ 
de  viderit  ipse,  an  non  finxerit  Acolythi  offi¬ 
cium  ex  capite  suo.  Nos  autem  Acolytharum 
ordinem  fuisse,  et  gradum  Ecclesiasticum, 
probamus  ex  testimoniis  plurimis  supra  cita¬ 
tis,  Cornelii,  Cypriani,  Concilii  Romani,  et 
Concilii  Carthaginiensis. 

Porro  ad  officium  ejus  pertinuisse  cereos, 
et  urceolos,  quae  Calvinus  ridet,  testatur 
Concilium  Carthaginiense  IV.  can.  6.  «  Aco¬ 
lythus,  inquit  Concilium,  cum  ordinatur,  ab 
Episcopo  quidem  doceatur,  qualiter  in  offi¬ 
cio  suo  agere  debeat,  sed  ab  Archidiacono 
accipiat  ceroferarium  cum  cereo,  ut  sciat 
se  ad  accendenda  Ecclesiae  lumina  manci¬ 
pari.  Accipiat  et  urceolum  vacuum,  ad  sug¬ 
gerendum  vinum  in  Eucharistiam  sanguinis 
Christi.  »  Haec  ibi.  Ubi  etiam  vides  nomen 
ceroferarii  non  esse  magicum,  neque  omni¬ 
bus  Gentibus,  et  linguis  inauditum,  nisi  tot 
sanctos  Patres,  et  cum  eis  B.  Augustinum, 
qui  Concilio  intererat,  Magos,  et  nullius 
Gentis  aut  linguae  homines  esse  velis.  Idem 
quoque  nomen  est  apud  Isidorum  lib.  VII. 
etymolog.  cap.  12.  apud  Amalarium  lib.  II. 
cap.  10.  apud  Rabanumlib.  I.  de  institut.  Cle¬ 
ricorum,  cap.  9.  apud  Hugonem  lib.  II.  de 
Sacramentis,  par.  3.  cap.  5.  et  apud  alios 
multos,  qui  nec  Magi  erant,  nec  nullius  Gen¬ 
tis  aut  linguae. 

Quintus  ordo  Subdiaconorum  est,  ad  cujus 
officium  proprie  pertinet  ministrare  Diacono 
in  sacrificio,  ac  propterea  dum  ordinatur, 
accipit  calicem  vacuum,  et  patenam,  ut  ha- 

bemus  in  Concilio  Carthaginiensi  IV,  can.  5. 
et  in  Concilio  Toletetano  IV,  can.  27.  Ejus¬ 
dem  est  epistolas  B.  Pauli  ad  Missam  legere, 
ut  Concilium  Remense  can.  4.  docet.  Memi¬ 
nerunt  hujus  ordinis  omnes  auctores  supra 
citati.  Proinde  falsum  est,  quod  scribit  Cal¬ 
vinus  lib.  IV.  Institut.  cap.  4  §.  5.  Subdia- 
conorum  officium  nil  aliud  fuisse,  nisi  juvare 
Diaconos  in  eleemosynis  distribuendis,  pau¬ 
peribusque  curandis. 

Sextus  ordo  Diaconorum  est,  quos  oblatio¬ 
nibus  colligendis,  et  opibus  Ecclesiae  admi¬ 
nistrandis  praepositos  fuisse  ,  inter  Catholi¬ 
cos  et  haereticos  constat ;  id  enim  testantur 
Acta  Apostolorum  c.VI.  Idem  patet  ex  Leone 
in  sermone  de  S.  Laurentio.  Ex  quo  officio 
fortasse  factum  est  olim,  ut  Diaconi  insoles¬ 
cerent  adversus  Presbyteros  :  semper  enim 
officia  pecuniaria  adamata  prae  caeleris  fuis¬ 
se  videntur.  Reprehendunt  Diaconorum  ar¬ 
rogantiam  Concilia  nonnulla,  Nicaenum  can. 
14.  Laodicenum  can.  20.  et  Toletanum  IV, 
can.  38.  Item  Patres,  Cyprian.  lib.  III ,  ep. 
9.  Hieronymus  in  epist.  83.  ad  Evagrium, 
et  lib.  XIV  in  Ezechielem  exponens  cap.  48. 
et  Bornardus  lib.  IV  de  considerat. 

Sed  praeter  hoc  officium  habebant  etiam 
Diaconi  alia  nonnulla,  quae  adversarii  non 
agnoscunt.  Primo,  Diaconorum  erat  Sacer¬ 
doti  sacrificanti  assistere  ,  ac  ministrare,  et 
populo  distribuere  Eucharistiam  :  ac  prop¬ 
ter  sacrum  hoc  ministerium,  potissimum  sa¬ 
cram  ordinationem  accipiunt.  Videmus  enim 
Actor.  VI.  per  impositionem  manuum  ordi¬ 
nari  Diaconos ,  qua  sacra  caeremonia  non 
est  credibile  Apostolos  usuros  fuisse  ,  si  so¬ 
lum  ministerium  mensarum  Diaconis  com¬ 
mittere  voluissent;  antea  enim  viduae  minis¬ 
trabant  mensis  ,  nec  tamen  certo  ritu  ordi¬ 
nabantur. 

Praeterea  Clemens  lib.  II,  cap.  14.  Consti- 
tut.  significat  Diaconos  Sacerdoti  ministra¬ 
re  solitos  in  sacrificii  oblatione  :  quod  etiam 
aperte  docet  Cyprianus  in  serm.  6.  qui  est 
de  lapsis.  Idem  cognoscimus  ex  historia 
sancti  Laurentii  apud  Ambrosium  lib.  I  de  of¬ 
ficiis  cap.  41.  Inducit  enim  sanctum  Lauren¬ 
tium  sic  loquentem  ad  B.  Sixtum  :  «  Quo 
progrederis  sine  filio  pater?  Quo  sacerdos 
sancte  sine  Diacono  properas?  Tu  numquam 
sine  ministro  sacrificium  offerre  consueve¬ 
ras.  »  Et  infra  :  «  Cui  commisisti  consum¬ 
mandorum  consortium  Sacramentorum,  huic 
consortium  tui  sanguinis  negas?  »  Idem  pa¬ 
tet  ex  LiturgiaChrysostomi,  et  ex  homil.  83. 


super  Matthamm.  Idem  ex  S.  Gregorio,  qui 
in  epistola  ad  Leandrum,  quae  praefigitur  li¬ 
bris  ejus  in  Job,  nihil  aliud  Diaconatum,  ni¬ 
si  sacri  altaris  ministerium  vocat  :  Denique 
Isidorus,  Rabanus,  Amalarius,  Hugo,  et  alii 
supra  citati ,  qui  describunt  officia  omnium 
ordinum,  hoc  docent,  quod  nos  diximus. 

Secundo,  Diaconorum  erat  tempore  sacri¬ 
ficii  Evangelium  legere  :  Id  testatur  praeter 
supradictos  auctores  S.  Hieronymus  in  ep. 
48.  ad  Sabinianum  :  «  Tu,  inquit,  exanguis 
et  pallidus,  ut  suspicione  omni  careres,  Evan¬ 
gelium  Christi,  quasRDiaconus  lectitabas.  » 
Testatur  etiam  S.  Gregorius  in  Synodo  Ro¬ 
mana,  quae  habetur  lib.  IV,  epist.  cap. 88. 
ubi  prohibet,  ne  Diaconi  cantent  in  Ecclesia, 
excepto  Evangelio,  tempore  sacrificii.  Idem 
etiam  testantur  Concilia  antiqua,  Vasense 
can.  4.  et  Remense  can.  5. 

Tertio,  Diaconorum  erat  baptizare,  prae¬ 
dicare,  reconciliare  publicos  pcenitentes,  Eu¬ 
charistiam  deferre,  et  praebere  laicis,  ac  bre¬ 
viter  omnia  facere,  quae  Episcopi  et  Presby¬ 
teri  faciunt,  excepta  consecratione  corporis 
Domini,  et  ordinatione  Clericorum  ,  et  aliis 
officiis,  quae  requirunt  potestatem  ordinis. 
Nam  Diaconos  baptizare  posse,  patet  exem¬ 
plo  Philippi  Diaconi,  Actor.  VIII.  unde  Ter¬ 
tullianus  in  lib.  de  Baptismo  :  «  Jus,  inquit, 
dandi  Baptismum  summus  Sacerdos  habet, 
dehinc  etiam  Presbyteri,  et  Diaconi.  »  Pos¬ 
se  item  Diaconos  praedicare  docet  exemplum 
Stephani  et  Philippi  Diaconorum,  Actor. VII 
et  VIII.  Item  exemplum  S.  Vincentii  Marty¬ 
ris,  qui  cum  Diaconus  esset ,  praedicabat  ta¬ 
men,  ut  Augustinus  testatur  serm.  2.  de  S. 
Vincentio.  « 

Denique  Gregorius  lib.  IV,  epist.  cap.  88. 
docet,  ad  Diaconum  etiam  pertinere  officium 
praedicationis,  et  ipsum  etiam  Gregorium  ad¬ 
huc  Diaconum  praedicasse  testatur  Joannes 
Diaconus  in  ejus  vita  lib.  I,  cap.  41.  Rursus 
Diaconos  aliquando  reconciliare  solitos  poe- 
nitentes  in  absentia  Episcopi .  et  Presbyte¬ 
rorum,  docet  Cyprianus  lib.  III  ,  epist.  17. 
Item  Eucharistiam  praebere  laicis  in  absen¬ 
tia  Presbyterorum  posse  Diaconos ,  docet 
Concilium  Nicaenum  can.  14.  Testatur  item 
Justinus  in  Apologia  secunda  extrema,  Dia¬ 
conos  deferre  solitos  Eucharistiam  ad  absen¬ 
tes. 

Est  tamen  observandum  ,  haec  omnia,  ac 
praecipue  officium  praedicandi,  propria  Epis¬ 
coporum  esse,  ita  ut  ne  Presbyteris  quidem 
praedicare  liceat,  nisi  ex  Episcopi  mandato, 

aut  consensu.  Episcopi  enim  proprie  Apos¬ 
tolis  succedunt .  Apostoli  autem  sunt ,  qui 
Actor.  VI.  dicunt  :  Non  est  bonum  nos  dere¬ 
linquere  verbum  Dei,  et  ministrare  mensis  (1). 
Scribit  enim  Possidius  in  vita  B.  Augustini 
cap.  5,  Valerium  Episcopum  concessisse  S. 
Augustino  Presbytero  suo  praedicandi  potes¬ 
tatem,  eo  quod  ipse  cum  Graecus  esset,  mi¬ 
nus  commode  Latino  populo  praedicare  pos¬ 
set.  Legimus  quoque  in  Goncil.  Vasensi  II, 
can.  2.  factam  ab  Episcoporum  Concilio 
Presbyteris  potestatem  praedicandi.  Ibidem 
praecipitur  etiam  ut  Diaconi ,  quando  non 
est  Presbyter,  qui  praedicet  verbum,  Homi- 
lias  sanctorum  Patrum  loco  concionis  reci¬ 
tent. 

Septimus  ordo  ,  Sacerdotum  est,  de  quo 
gravis  controversia  inter  nos  et  haereticos 
versatur,  quae  in  sequenti  capite  disputanda 
est. 

CAPUT  XIV. 

De  distinctione  Episcopi  et  Presbyteri. 

Existit  igitur  quaestio  :  «  Sitne  Presbyter 
idem  omnino  quod  Episcopus,  ac  praesertim 
jure  divino. »  Fuit  antiqua  haeresis  Aerii  tes¬ 
te  Epiphanio  heeresi  75.  et  Augustino  lib. 
de  haeresibus  ,  cap.  53.  nihil  interesse  inter 
Episcopum  et  Presbyterum ;  quam  haeresim 
propterea  ille  videtur  excogitasse  ,  ut  se  ip¬ 
se  consolaretur,  quod  Episcopus  factus  non 
esset,  ut  aperte  significat  Epiphanius.  Eam- 
dem  haeresim  postea  secutus  est  JoannesWi- 
clefus  teste  Thoma  Waldcnsi  lib.  II  doctrin. 
fidei,  artic.  3,  cap.  60.  et  nostris  temporibus 
Lntherani  et  Calvinistae.  Siquidem  Joannes 
Calvinus  lib.  IV  Institut.  cap.  4,  §  2.  sic  lo¬ 
quitur  :  «  Quibus  docendi  munus  injunctum 
erat ,  eos  omnes  nominabant  Presbyteros. 
Illi  ex  suo  numero  in  singulis  civitatibus 
unum  eligebant,  cui  specialiter  dabant  titu¬ 
lum  Episcopi ,  ne  ex  aequalitate,  ut  fieri  so¬ 
let,  dissidia  nascerentur.  Neque  tamen  sic 
honore,  et  dignitate  superior  erat  Episcopus, 
ut  dominium  in  collegas  haberet,  sed  quas 
partes  habet  consul  in  senatu,  ut  referat  de 
negotiis  ,  consulendo,  monendo,  hortando; 
aliis  praeeat,  auctoritate  sua  totam  actionem 
regat,  et  quod  decretum  communi  consilio 
fuerit,  exequatur.  Id  muneris  sustinebat 


Episcopus  in  Presbyterorum  coetu;  atque 
idipsum  pro  temporum  necessitate  fuisse  hu¬ 
mano  consensu  indoctum  ,  fatentur  ipsi  ve¬ 
teres.»  Haec  ille.  Non  dissimilia  habent Mar- 
tinus  Kcmnitius  in  examine  sess.  XXIII  Con- 
cil.  Tridentini.  Necnon  et  Erasmus  annotat, 
ad  IV  caput.  I.  ad  Timotheum. 

At  Ecclesia  Catholica  distinctionem  agno¬ 
scit,  ac  docet  jure  divino  Episcopatum  Pres¬ 
byterio  majorem  esse,  tum  ordinis  potesta¬ 
te,  tum  etiam  jurisdictione  :  sic  enim  loqui¬ 
tur  Concilium  Trident.  sess.  XXIII,  cap.  4  : 
«  Proinde  sacrosancta  Synodus  declaratpree- 
ter  caeteros  Ecclesiasticos  gradus,  Episcopos, 
qui  in  Apostolorum  locum  successerunt ,  ad 
hunc  hierarchicum  ordinem  praecipue  perti¬ 
nere,  et  positos,  sicut  Apostolus  ait,  a  Spiri¬ 
tu  sancto  regere  Ecclesiam  Dei,  eosque Pres¬ 
byteris  superiores  esse  etc.  »  Et  canon.  6 : 
«  Si  quis  dixerit  in  Ecclesia  Catholica  non 
esse  hierarchiam  divina  ordinatione  institu¬ 
tam,  quae  constat  ex  Episcopis,  Presbyteris, 
et  Ministris,  anathema  sit.  »  Et  can.  7  :  «  Si 
quis  dixerit  Episcopos  non  esse  Presbyteris 
superiores  etc.  anathema  sit.  »  Eamdem  sen¬ 
tentiam  docent,  et  defendunt  Theologi  Doc- 
res  apud  Magistrum  in  lib.  IV  sentent.  dist. 
24.  et  S.  Thom.  in  2.  2.  qu.  CLXXXIV,  art.  6. 

Nos  igitur  omissa  illa  quaestione  ,  quae  ad 
disputationem  de  Sacramentis  pertinet:  Sit¬ 
ne  unus  ordo,  unumve  Sacramentum  Epis¬ 
copatus,  et  Presbyterii,  aut  duo  :  tria  de¬ 
monstrare  conabimur.  Primo ,  jure  divino 
majorem  esse  Episcopum  Presbytero,  quod 
attinet  ad  ordinis  potestatem.  Secundo,  ma¬ 
jorem  esse  etiam  quantum  ad  jurisdictionem. 
Tertio,  Episcopos  inveteri  Ecclesia  non  fuis¬ 
se  in  coetu  Presbyterorum,  quasi  Consules  in 
senatu,  sed  quasi  Reges  ac  Principes  in  coe¬ 
tu  Consiliariorum. 

Quod  ad  primum  attinet ,  facile  probari 
potest,  Episcopum  majorem  esse  Presbyte¬ 
ro,  quantum  ad  ordinis  potestatem ,  idque 
jure  divino.  Nam  solus  Episcopus  ordinare 
potest  Presbyteros,  et  eo  modo  generare  Pa¬ 
tres  Ecclesiae;  ut  Epiphanius  ratiocinatur 
adversus  Aerium.  Presbyteri  autem  ordina¬ 
re  non  possunt,  sed  solum  baptizare  ,  et  eo 
modo  filios  Ecclesiae  generare.  Id  autem  ita 
esse  docet  Damasus  in  epist.  3.  Item  Conci¬ 
lium  Antiochenum  cap.  10.  et  Ancyranum 
canone  12.  Epiphanius  heeresi  75.  Chrysos- 
tomus,  Theodoretus,  Theophylactus,  et  QE- 

cumenius ,  in  III  et  IV.  cap.  I.  ad  Timo¬ 
theum.  Item  S.  Hieronym.  in  epist.  85.  ad 
Evagrium  :  «  Quid  facit,!  inquit,  Episcopus 
excepta  ordinatione,  quod  Presbyter  non  fa¬ 
ciat?  »  Denique  S.Leo  epist.  88.  idem  docet, 
et  Ecclesiae  consuetudo.  Numquam  enim  est 
auditum  ,  quod  Presbyteri  Presbyteros,  aut 
Diaconos,  nedum  Episcopos  ordinaverint. 

Esse  autem  ex  jure  divino,  ut  soli  Episco¬ 
pi  ordinent,  inde  colligitur,  quod  habebatur 
irritum,  si  quid  in  ea  re  fecissent,  qui  veri 
Episcopi  non  erant.  Sic  enim  scribit  Gre- 
gorius  III,  in  epist.  adBonifacium  :  «  Pres¬ 
byteri,  quos  reperisti,  si  incogniti  fuerint  vi¬ 
ri  illi,  qui  ordinant ,  et  dubium  est  eos  Epis¬ 
copos  fuisse,  aut  qui  eos  ordinaverint,  si  bo¬ 
nae  actionis  ,  virique  Catholici  sint ,  et  ipsi 
Presbyteri  in  ministerio  Christi.  De  sancta 
lege  edocti,  ab  Episcopo  suo  benedictionem 
Presbyteratus  suscipiant ,  et  consecrentur, 
et  sic  ministerio  sacro  fungantur.  »  Et  ante 
eum  Damasus  in  epist.  3.  loquens  de  Chor¬ 
episcopis,  qui  cum  solum  Presbyteri  essent, 
Pontificum  more  ordinare  audebant  :  «  Va¬ 
cuum,  inquit,  est  et  inane,  quidquid  in  prae¬ 
dicto  sacerdotii  summi  egerunt  ministerio.» 
At  certe  si  jure  divino  Presbyteri  ex  ipsa 
sua  ordinatione  ,  id  est ,  ex  charactare  suo 
sacerdotali  haberent ,  ut  ordinare  possent, 
non  esset  irritum  quod  facerent,  tametsipro- 
Ehibente  cclesia  facerent.  Praeterea  cum  or¬ 
dinatio  Sacramentum  sit  (ut  etiam  Calvinus 
admittit)  et  Sacramenta  omnia  a  Deo  sint 
instituta,  certe  qui  major  est  ordinis  potes¬ 
tate,  quae  per  Sacramentum  ordinationis  ac¬ 
cipitur,  is  quoque  major  sit  ex  divina  insti¬ 
tutione  necesse  est. 

Idem  argumentum  fieri  potest  ex  confir¬ 
matione  baptizatorum,  et  templorum  atque 
altarium  consecratione.  Constat  enim  solos 
Episcopos,  ut  ordinarios  Ministros  ,  confir¬ 
mationis  Sacramentum  posse  conferre,  nec- 
non  templa  et  altaria  consecrare ,  neque  id 
Presbyteris  licere  ,  ut  S.  Leo  docet  in  epist. 
ad  Episcopos  Germaniae  et  Galliae  ,  et  ante 
eum  Damasus  in  epist.  3.  de  Chorepiscopis, 
et  ante  utrumque  Dionysius  cap.  4  et  5,  Ec¬ 
clesiasticae  Ehierarchiae,  ubi  dicit  solum  pis— 
copum  divina  ordinatione  Chrisma  conse¬ 
crare.  Quin  etiam  videmus  Actor  VIII  Apos¬ 
tolos  ipsos,  quibus  Episcopi  succedunt,  mis¬ 
sos,  ut  per  manus  impositionem  darent  Spi¬ 
ritum  sanctum  jam  baptizatis. 


Quod  ad  secundum  attinet  de  potestate 
jurisdictionis,  Episcopos  jure  divino  Presby¬ 
teris  esse  majores.  Probamus  primo  ex  fi¬ 
gura  Testamenti  veteris,  quamquam  hoc  ar¬ 
gumentum,  ut  etiam  sequens  de  distinctio¬ 
ne  Apostolorum  et  discipulorum,  probat 
etiam  de  potestate  ordinis.  Nam  in  Testa¬ 
mento  veteri  erat  unus  summus  Sacerdos 
Aaron,  et  qui  ei  succedebant.  Erant  preete- 
rea  minores  Sacerdotes,  omnes  videlicet  filii 
Aaron,  et  qui  ab  illis  descendebant.  Ac  de¬ 
nique  erant  Levitae  caeteri,  qui  a  Levi  origi¬ 
nem  ducebant,  sed  non  per  Aaronem.  Con¬ 
stat  autem  jure  divino  fuisse  distinctos  hos 
tres  gradus,  Pontificum,  Sacerdotum,  etLe- 
vitarum ;  ita  ut  Pontifex  major  esset  Sacer¬ 
dotibus,  et  Sacerdotes  Levitis ;  nam  et  con¬ 
secrationes  eorum  distinctae  erant,  et  vestes, 
et  officia,  ut  patet  Exod.  XXVIII  et  XL.  Le¬ 
vit.  VIII.  et  Numeri  III,  IV  et  XX. 

Quod  autem  jurisdictio  penes  Pontificem 
esset,  non  autem  penes  coetum  minorum  Sa¬ 
cerdotum  ,  patet  ex  lib.  Deuteronom.  cap. 
XVII  :  Qui  superbierit  nolens  obedire  Sacer¬ 
dotis  imperio  ,  ex  sententia  judicis  moria¬ 
tur.  (1)  Quod  etiam  fatentur  Centuriatores 
Magdeburgens.  Centur.  I,  lib.  I,  cap.  7,  co¬ 
lum.  257  :  «  In  Ecclesia,  inquiunt,  populi 
Judaici  unus  tantum  erat  lege  divina  Sacer¬ 
dos  summus  ,  quem  omnes  cogebantur  ag¬ 
noscere,  eique parere.  »  Item  quoque  fatetur 
Calvinus  lib.  IV  Institut.  cap.  6,  §.  2  :  «Illic, 
inquit  ,  unum  Antistitem  praefecit  ,  quem 
omnes  respicerent,  quo  melius  in  unitate  con¬ 
tinerentur.  »  At  Episcopi  id  sunt  in  Eccle¬ 
sia,  quod  erant  Pontifices  in  testamento  ve¬ 
teri,  id  Presbyteri  apud  nos  ,  quod  illic  mi¬ 
nores  Sacerdotes  ,  ut  etiam  id  Diaconi  nos¬ 
tri,  quod  illorum  Levitae  ,  ut  docent  Dama¬ 
sus  in  epist.  3.  de  Chorepiscopis  ,  Hierony¬ 
mus  in  epist.  ad  Evagrium  85.  Leo  epist.  ad 
Episcopos  Germaniae  et  Galliae  88.  Concilium 
Hispalense  II,  can.  7.  et  alii  permulti  gra¬ 
vissimi  auctores. 

Et  sane  nulla  ratio  permittit,  ut  distinc¬ 
tior  fuerit  hierarchia  in  Testamento  veteri, 
quam  in  novo  cum  illud  umbrae,  istud  ima¬ 
gini  comparetur  ab  Apostolo  ad  Hebr.  X. 
Sequitur  igitur ,  ut  sicut  in  Testamento  ve¬ 
teri  jure  divino  Pontifices  Sacerdotibus  mi¬ 
noribus  auctoritate  praestabant,  ita  etiam 
Episcopi  in  Ecclesia  Presbyteris  praestent. 

Secundo  ,  probatur  hoc  idem  ex  distinc- 


(1)  Deut.  XVII.  12. 

tione  Apostolorum  et  discipulorum  LXX. 
Nam  Episcopos  Apostolis  succedere,  Pres¬ 
byteros  autem  septdaginta  discipulis,  docent 
constanter  omnes  Patres.  Yide  Concilium 
Neocsesariense  can.  13.  Damasum  in  epist. 
3.  de  Chorepiscopis,  Anacletum  epist.  2. 
Hieronymum  in  epist.  ad  Marcellam  de  er¬ 
roribus  Montani,  Augustinum  tract.  in  Psal. 
XLIY.  Leonem  epist.  88.  Isidorum  lib.  II  de 
divinis  officiis  ,  Bedam  in  cap.  X.  Lucse,  et 
alios.  Porro  Apostolos  jure  divino  majores 
fuisse  discipulis  septuaginta ,  satis  aperte 
colligitur.  Primum,  ex  institutione  distincta, 
et  diversa.  Apostolos  enim  solum  duodecim 
Dominus  esse  voluit,  Lucse  cap.  VI.  et  eos 
semper  fere  secum  habebat,  ac  privatim  in¬ 
stituebat  ;  discipulos  autem  LXXII.  Lucse  X 
instituit.  Praeterea  Joan.  XX.  solis  Apostolis 
dixit  :  Sicut  misit  me  Pater ,  et  ego  mitto 
uos(l).  Denique  Actor.  I.  Cum  exJudse  apos¬ 
tasia  numerus  duodenarius  imminutus  esset, 
assumptus  est  Matthias ,  nec  sine  solemni 
quadam  caeremonia  ,  cum  tamen  esset  ille 
antea  ex  numero  discipulorum. 

Tertio,  probatur  hoc  idem  ex  illis  Domini 
verbis  Matthaei  XXIY  :  Fidelis  servus  et  pru¬ 
dens,  quem  constituit  Dominus  super  familiam 
suam  (2).  Hsec  enim  verba  S.  Hilarius  et  ese- 
teri  Patres  in  hunc  locum,  de  Episcopis  dic¬ 
ta  esse  volunt;  Ex  quo  intelligimus ,  ipso 
Domino  instituente,  Episcoporum  propriam 
esse  curam,  et  gubernationem  Ecclesiae,  quo 
etiam  pertinet  locus  ille  Actorum  XX  :  At¬ 
tendite  vobis ,  et  universo  gregi ,  in  quo  vos  Spi¬ 
ritus  sanctus  posuit  Episcopos,  regere  Ecclesiam 
Dei  (3). 

Quarto,  probatur  ex  antiquitate  ;  nam  si 
jure  humano  Episcopis  Presbyteri  praeessent, 
inveniretur  certe  principium  aliquod  hujus 
institutionis  post  Apostolica  tempora.  At  ip¬ 
so  tempore  Apostolorum  is  erat  Ecclesiae 
usus ,  ut  Presbyteri  Episcopis  subessent ; 
nam.  I.  Timoth.  Y.  Apostolus  ita  scribit  : 
Adversus  Presbyterum  accusationem  noli  reci¬ 
pere  ,  nisi  sub  duobus  ,  aut  tribus  testibus  (4). 
Ubi  videmus  Episcopum  Apostolorum  tem¬ 
pore  judicem  Presbyterorum  ,  proinde  ve¬ 
rum  Principem,  ac  superiorem. 

Item  Ignatius  Apostolorum  discipulus  in 
epist.  ad  Philadelphienses  ita  scribit  :  «  Bo¬ 
ni  sunt  Sacerdotes,  et  sermonis  Ministri,  me¬ 
lior  autem  est  Pontifex,  cui  credita  sunt  san¬ 
cta  Sanctorum  ,  cui  soli  commissa  sunt  se¬ 


creta  Dei.  »  Clemens  quoque  Ignatii  aequa¬ 
lis  ,  in  Apostolorum  canonibus  canon.  40  : 
«  Presbyteri,  inquit,  et  Diaconi  praeter  Epis¬ 
copum  nihil  agere  pertentent;  nam  Domini 
populus  illi  commissus  est,  et  pro  animabus 
eorum  hic  redditurus  est  rationem.  »  Denique 
Dionysius  Areopagita  Pauli  Apostoli  discipu¬ 
lus  cap.  5.  Ecclesiast.  hierarch.  describens 
hierarchiam  divinitus  institutam ;  primo  loco 
Pontifices,  secundo  Sacerdotes,  tertio  Minis¬ 
tros  ponit.  Irenaeus,  qui  proximus  Apostoli- 
cis temporibus  fuit,  lib.  III,  cap.  3  :  «Habe¬ 
mus,  inquit,  annumerare  eos,  qui  ab  Apos¬ 
tolis  instituti  sunt  Episcopi  ,  et  successores 
eorum.  Nam  si  recondita  mysteria  scissent 
Apostoli,  quae  seorsim  et  latenter  a  reliquis 
perfectos  docebant ,  iis  vel  maxime  trade¬ 
rent  ea,  quibus  etiam  ipsas  Ecclesias  commit¬ 
tebant  etc.  »  Ubi  Episcopis  dicit  commissas 
esse  Ecclesias  ,  ut  Apostolorum  successo¬ 
ribus.  Tertullianus  antiquissimus  Latinorum, 
in  libro  de  baptismo  :  «  Jus  habet,  inquit, 
dandi  Baptismum  summus  Sacerdos,  qui  est 
Episcopus  ,  dehinc  Presbyteri ,  et  Diaconi, 
sed  non  sine  Episcopi  facultate.  » 

Quantum  ad  tertium,  quod  Episcoporum 
auctoritas  non  sit  in  coetu  Presbyterorum, 
quasi  Consulis  in  senatu,  sed  ut  Principis  in 
Concilio  Consiliariorum  sibi  subjectorum, 
primum  colligitur  ex  testimoniis  jam  citatis 
B.  Pauli,  in  epist.  ad  Timotheum,  Clemen¬ 
tis,  Irensei,  Tertulliani,  deinde  ex  Conciliis. 
Omnia  siquidem  Concilia ,  tum  generalia, 
tum  provincialia,  etiam  antiquissima,  quo¬ 
rum  meminit  Eusebius  ,  lib.  V  histor.  cap. 
23  et  23.  a  solis  Episcopis  celebrata  sunt. 

Constat  autem  in  Conciliis  maxime  exer¬ 
ceri  jurisdictionem,  cum  leges  in  eis  ponan¬ 
tur,  et  poence  praevaricatoribus  decernantur. 
Item  ex  eo  ,  quod  multis  in  locis  legimus. 
Presbyteros  ab  Episcopis  excommunicatos, 
nusquam  autem'  Episcopos  a  Presbyteris. 
Yide  Concilium  II  Carthaginiense,  can.  8  et 
9.  Denique  ex  eo,  quod  soli  Episcopi  solium, 
sive  thronum  habent  in  Ecclesia  ,  quod  est 
potestatis  indicium,  unde  et  imperare  Prin- 
cipum  more  dicuntur  a  Patribus.  Vide  Chry- 
sost.  in  lib.  de  sacerdotio,  Ambr.  in  lib.  de 
dignitate  sacerdotali,  et  Gregor.  Nazianz.  in 
oratione  ad  Principem  irascentem,  et  popu¬ 
lum  timore  perculsum.  Sed  jam  objectiones 
diluamus. 


(1)  Joan.  XX,  21.  —  (2)  Matth.  XXIV,  45.  —  (3)  Act.  XX,  28.  —  (4)  I.  Timoth.  V,  19. 

CAPUT  XV. 

Solvuntur  objectiones . 

Primo  loco  objiciunt  testimonium  B.  Pau¬ 
li,  ex  quo  iidem  videntur  esse  Episcopi  et 
Presbyteri,  Philipp.  I  :  Paulus  et  Timotheus 
servi  Jesu  Christi ,  omnibus  sanctis ,  qui  sunt 
Philippis ,  cum  Episcopis  et  Diaconibus  (1). 
Certe  hoc  loco  Presbyteri  dicuntur  Episco¬ 
pi  ;  non  enim  in  una  urbe  multi  fuissent 
Episcopi ,  si  Episcopi  nomen  summum  ali¬ 
quem  Sacerdotem  significare.  Deinde  quare 
non  dixit  Paulus  ,  cum  Episcopo,  Presbyte¬ 
ris,  et  Diaconibus,  si  Presbyteri  ab  Episcopis 
eo  tempore  distinguebatur. 

Respondeo.  Ambrosii  commentarius  non 
refert  illud  cum  Episcopis  et  Diaconibus,  ad 
eos  quibus  scribitur,  sed  ad  eos  qui  scribunt, 
ita  ut  Episcopi  hoc  loco  dicantur  Paulus  et 
Timotheus  ,  et  bic  sit  sensus  :  Paulus  et  Ti¬ 
motheus  servi  Jesu  Christi ,  omnibus  sanctis, 
qui  sunt  Philippis ,  cum  Episcopis ,  id  est,  cum 
Paulo  et  Timotheo  ,  et  eorum  Diaconibus, 
gratia  vobis,  et  pax  etc.  Sed  nimis  dura  ex¬ 
positio  videtur. 

Epiphanius  in  lib.  de  hseresibus  ,  hseresi 
septuagesimaquinta,  dicit  Paulum  ita  scribe¬ 
re  solitum,  quod  eo  tempore  ob  ministrorum 
penuriam  multis  in  locis  non  essent  Presby¬ 
teri  ulli ,  sed  Episcopi  soli  cum  Diaconibus. 
Possunt  enim  Episcopi  etiam  Presbyterorum 
officio  fungi.  At  haec  Epiphanii  explicatio 
tum  haberet  locum,  si  Paulus  diceret ,  cum 
Episcopo  et  Diaconibus,  aut  si  non  ad  unam 
civitatem ,  sed  ad  multas  simul  scriberet  : 
Sed  cum  ipse  ad  unam  urbem  Philippensem 
scribat,  et  dicat  se  scribere  ad  Episcopos  et 
Diaconos;  quomodo,  quaeso,  illa  explicatio 
locum  habere  potest?  Si  enim  in  una  urbe 
multi  Episcopi  esse  poterant,  quanto  facilius 
unus  Episcopus,  et  aliquot  Presbyteri. 

Theodoretus  in  commentario  hujus  loci, 
et  fusius  in  cap.  III.  prima3  ad  Timotheum 
scribit,  Apostolorum  tempore  veros  Episco¬ 
pos,  non  Episcopos,  sed  Apostolos  dici  soli¬ 
tos.  Presbyteros  autem  Episcopi  nomine 
tunc  appellari  consuevisse.  Nam  ad  Roma- 

nosXYI.  Paulus  Andronicum  Apostolum  vo¬ 
cat  ,  et  Philipp.  II.  Epaphroditum  Aposto¬ 
lum  Philippensium  appellat ,  qui  videlicet 
Episcopi  erant.  Postea  tamen  omisso,  Apos¬ 
toli  nomine ,  Episcopos  solum  Episcopos, 
Presbyteros  autem  solum  Presbyteros  appel¬ 
lari  coepisse.  Quae  observatio  Theodoreti  si 
vera  sit,  non  solum  objectioni  desumptae  ex 
hoc  loco  ,  sed  etiam  ex  omnibus  aliis  locis 
satisfacit ;  semper  enim  dicere  poterimus, 
Paulum  nomine  Episcoporum  Presbyteros 
accepisse. 

Facilior  est  sancti  Joannis  Chrysostomi  et 
aliorum  multorum  commentarius  ,  qui  do¬ 
cent  ,  Apostolorum  tempore  nomina  illa, 
Episcopus  et  Presbyter ,  communia  fuisse 
omnibus  Sacerdotibus,  tam  majoribus,  quos 
nunc  Episcopos  dicimus  ,  quam  minoribus, 
quos  Presbyteros  appellamus,  licet  res  ipsae 
et  potestates  distinctas  essent.  Itaque  Pau¬ 
lum  nomine  Episcoporum  complexum  esse 
omnes  Sacerdotes,  ut  hic  sit  sensus  :  Paulus 
et  Timotheus  servi  Jesu  Christi,  omnibus  sanc¬ 
tis,  qui  sunt  Philippis  ,  cum  Episcopis  et  Dia¬ 
conibus,  id  est,  cum  Sacerdotibus,  et  eorum 
Ministris? 

Adde,  quod  videtur  B.  Paulus  universum 
Clerum  salutare  voluisse  ,  sed  ne  cogeretur 
singulos  ordines  numerare,  generatim  id  fe¬ 
cit.  Omnes  enim  ordines  ad  duo  primaria 
genera  revocantur,  ad  Sacerdotes,  et  Minis¬ 
tros,  quorum  illud  subdividitur  in  duas  spe¬ 
cies  analogas,  in  summos  Sacerdotes,  et  sim¬ 
plices  Sacerdotes  :  istud  vero  in  sex  alias 
species  ,  in  Diaconos  ,  Subdiaconos  ,  Aco¬ 
lythos,  Lectores,  Exorcistas,  et  Ostiarios. 
Quamvis  autem  nunc  nomen  Episcopi  tan¬ 
tum  principali  analogato,  id  est,  summo  Sa¬ 
cerdoti,  tribui  soleat,  et  nomen  Diaconi,  tan¬ 
tum  principali  ministro,  tamen  convenit  suo 
modo  nomen  Episcopi  minoribus  etiam  Sa¬ 
cerdotibus  ;  nam  et  illi  superintendunt ,  et 
regunt  populum  saltem  in  foro  conscientiae, 
et  ex  delegatione  Episcopi,  et  nomen  Diaco¬ 
ni  convenit  suo  modo  ordinibus  etiam  infe¬ 
rioribus,  cum  omnes  ministrent  Sacerdoti? 

Altera  objectio  sumitur  ex  cap.  I.  epist. 
ad  Titum,  ubi  sic  Apostolus  loquitur  :  Hujus 
rei  gratia  reliqui  te  Cretee,  ut  constituas  per  ci¬ 
vitates  Presbyteros,  sicut  ego  disposui  tibi.  Et 
paulo  infra  :  Oportet  enim  Episcopum  irre¬ 
prehensibilem  esse  etc.  (2)  quo  loco  videmus 
Presbyteros  Episcopos  esse.  Sed  eadem  ad- 


(1)  Philipp.  I,  1.  —(2)  Tit.  I,  5. 

hiberi  potest  responsio  ,  quae  ad  locum  su¬ 
periorem  adhibita  est ;  Nomina  enim  eo  tem¬ 
pore  communia  erant. 

Tertia  objectio  sumitur  ex.  cap.  III  prioris 
epist.  ad  Timoth.  ubi  B.  Paulus  posteaquam 
praecepta  quaedam  Episcopis  dederat,  conti¬ 
nuo  Presbyteris  omissis  transiit  ad  Diaconos. 
Quare  videtur  pro  iisdem  habuisse  Episco¬ 
pos  et  Presbyteros.  Respondeo  :  B.  Paulum 
generatim  instruere  voluisse  Clerum  univer¬ 
sum,  ac  propterea  sub  nomine  Episcoporum 
comprehendisse  etiam  Presbyteros  sub  no¬ 
mine  Diaconorum  omnes  inferiores  Minis¬ 
tros  ;  eadem  enim  praecepta  omnibus  conve¬ 
niebant. 

Quarta  objectio  ex  cap.  IY.  prioris  ad  Ti¬ 
moth.  ubi  Paulus  ait  :  Noli  negligere  gratiam 
Dei,  quee  in  te  est ,  quae  data  est  sibi  per  impo¬ 
sitionem  manuum  Presbyterii.  (1)  Ex  quo  loco 
Kemnitius  affirmat,  S.  Hieronymum  demon¬ 
strasse  ,  posse  Episcopum  a  Presbyteris  or¬ 
dinari  :  proinde  nihil  interesse  Episcopum 
et  Presbyterum.  Sed  impudenter  mentitur 
Kemnitius.  Nam  S.  Hieronymus  in  epist.  ad 
Evagrium  (quam  Kemnitius  citat)  disertis 
verbis  affirmat  Presbyteros  ordinare  non 
posse  :  t  Quid  facit,  inquit,  Episcopus,  ex¬ 
cepta  ordinatione ,  quod  non  etiam  faciat 
Presbyter?»  Adduxit  autem  S.  Hieronymus 
locum  ilium  Apostoli,  ut  ostenderet  Episco¬ 
pos  in  Scripturis  interdum  appellari  Presby¬ 
teros.  Sic  enim  exposuit  verba  illa  :  Per  im¬ 
positionem  manuum  Presbyterii,  ac  si  dictum 
esset,  per  impositionem  manuum,  qua  Pres¬ 
byteratum  accepisti ,  cum  tamen  constet, 
Timotheum  non  Presbyterum  simplicem, 
sed  Episcopum  fuisse.  Quo  modo  etiam  ex¬ 
posuit  Anselmus  ,  et  quidam  alii  Latini ,  et 
ipse  etiam  Calvinus  lib.  IV  Institut.  cap.  3. 
extremo.  Quamquam  nobis  verior  videtur 
Graecorum  expositio,  qui  nomine  Presbyte¬ 
rii  intelligunt  chorum ,  sive  coetum  Presby¬ 
terorum,  id  est,  Episcoporum,  qui  novo  Epis¬ 
copo  manus  imponunt;  sic  enim  exponunt 
Chrysostomus,  Theodoretus,  Theophylactus, 
et  QEcumenius. 

Quinta  objectio  ex  cap.  XX  Actor,  ubi  B. 
Paulus  mittens  Ephesum,  vocavit  ad  se  ma¬ 
jores  natu  Ecclesiae  ,  id  est,  Presbyteros,  et 
tamen  dum  eos  alloquitur,  Episcopos  appel¬ 
lat,  dicens  :  Attendite  vobis  ,  et  universo  gre¬ 
gi ,  in  quo  vos  Spiritus  sanctus  posuit  Episco¬ 
pos  ,  regere  Ecclesiam  Dei.  Item  ex  cap.  V. 


prioris  epistolae  B.  Petri,  ubi  Petrus  Presby¬ 
teros  sic  alloquitur  :  Seniores ,  qui  in  vobis 
sunt ,  obsecro  consenior  et  testis  Christi  passio¬ 
num  etc.  Pascite,  qui  in  vobis  est  gregem  Dei , 
providentes  non  coacte  etc.  (2)  Ubi  illud  Se¬ 
niores  in  Graeco  textu  est  npza^vTspovg ,  illud 
autem  Providentes  ,  in  Graeco  est  zTnwKobv- 
rzg.  Denique  ex  epist.  II  et  III  S.  Joannis,  in 
quibus  Apostolus  se  Presbyterum  vocat,  cum 
sine  ulla  dubitatione  Episcopus  fuerit.  Sed 
ad  haec  omnia  uno  verbo  respondetur.  No¬ 
mina  eo  tempore  fuisse  communia,  et  prop¬ 
terea  in  his  omnibus  locis  veros  etiam  Epis¬ 
copos  Presbyteros  appellari.  His  addunt  Pa¬ 
trum  testimonia. 

Est  igitur  sexta  objectio  ex  S.  Hierony¬ 
mo,  qui  in  comment.  I.  cap.  epist.  ad  Ti¬ 
tum  ita  scribit  :  «  Idem  est  Presbyter  qui 
Episcopus ,  et  antequam  Diaboli  instinctu 
studia  in  religione  fierent ,  et  diceretur  in 
populis  :  Ego  sum  Pauli ,  ego  Apollo  ,  ego 
vero  Gephae,  communi  Presbyterorum  con¬ 
silio  Ecclesiae  gubernabantur.  Postquam  ve¬ 
ro  unusquisque  eos,  quos  baptizave;’at,  suos 
putabat  esse,  non  Christi ,  in  toto  orbe  de¬ 
cretum  est ,  ut  unus  de  Presbyteris  electus 
superponeretur  caeteris,  ad  quem  omnis  Ec¬ 
clesiae  cura  pertineret,  et  schismatum  semi¬ 
na  tollerentur.  »  Et  infra  :  «  Sicut  ergo  Pres¬ 
byteri  sciunt  se  ex  Ecclesiae  consuetudine,  ei, 
qui  sibi  praepositus  fuerit,  esse  subjectos,  ita 
Episcopi  noverint ,  se  magis  consuetudine, 
quam  dispositionis  Dominicae  veritate  Pres¬ 
byteris  esse  majores,  et  in  commune  debere 
Ecclesiam  regere.»  Similia  habet  idem  Hie¬ 
ronymus  in  epist.  85.  ad  Evagrium. 

Haec  S.  Hieronymi  verba  aliqui  pie  inter¬ 
pretari  conantur,  ut  S.  Thomas,  qui  in  2.  2. 
qm  CLXXXIV,  artic.  6.  scribit,  Hieronymum 
loqui  solum  de  nominibus  Episcopi  et  Pres¬ 
byteri  ,  non  de  ipsa  re.  At  certe  verba  illa 
citata  :  «  Communi  Presbyterorum  consilio 
Ecclesiae  gubernabantur.  »  Et  illa  :  «  Magis 
consuetudine,  quam  dispositionis  Dominicae 
veritate  Presbyteris  esse  majores,  etc.  »  aliud 
significant  quam  solam  communionem  voca¬ 
bulorum. 

Joan.  Antonius  Delphinus  lib.  II  de  Ec¬ 
clesia  docet ,  ex  Hieronym.  sententia  initio 
nascentis  Ecclesiae  omnes  Presbyteros  fuisse 
Episcopos.  Non  quod  idem  sit  Episcopatus 
et  Presbyteratus,  sed  quod  utraque  dignitas 
omnibus  Sacerdotibus  primo  illo  tempore 


(1)  I.  Timoth.  IV,  14.  —  (2)  Act.  XX,  28 ;  I.  Petr.  V,  1. 

daretur.  Deinde  autem  ad  schismata  evitan¬ 
da  coepisse  aliquos  solum  Presbyteros  ordi¬ 
nari,  et  hoc  modo  ex  Ecclesiae  consuetudine 
factum  esse,  ut  Episcopi  majores  Presbyte¬ 
ris  essent. 

At  haec  etiam  solutio  non  plene  satisfacit. 
Sanctus  enim  Hieronymus  tueri  conatur 
Presbyterorum  dignitatem  ,  qualis  erat  suo 
tempore  adversus  insolentiam  Diaconorum, 
ut  patet  ex  epist.  ad  Evagrium.  Inde  autem 
demonstrare  nititur  dignitatem  Presbytero¬ 
rum  esse  maximam ,  quod  eadem  sit  cum 
Episcopali.  Nihil  autem  ad  hoc  probandum 
afferret,  si  solum  doceret  primos  Presbyte¬ 
ros,  ideo  fuisse  Episcopis  pares,  quod  habe¬ 
rent  etiam  Episcopalem  potestatem,  nec  es¬ 
sent  simplices  Presbyteri.  Deinde  ,  si  ideo 
primi  Presbyteri  fuissent  pares  Episcopis, 
quia  essent  etiam  ipsi  veri  Episcopi:  distinc¬ 
tio  ,  qua3  ex  Hieronymi  sententia  postea 
exorta  est,  inde  accidisset,  quod  aliqui  sim¬ 
plicem  Presbyteratum  in  ordinatione  postea 
accepissent.  At  S.  Hieronymus  contrarium 
significat ,  docet  enim  :  Episcopatum  esse 
novum,  et  ex  Ecclesiae  consuetudine  ,  non 
simplicem  Presbyteratum ;  sic  enim  ipse 
ait  :  «Communi  Presbyterorum  consilio  Ec¬ 
clesiae  gubernabantur,  postquam  vero  unus¬ 
quisque  etc.  » 

Michael  Medina  in  lib.  I  de  sacrorum  ho¬ 
minum  origine,  et  continentia,  cap.  S.  affir¬ 
mat  S.  Hieronymum  idem  omnino  cum  Ae- 
rianis  sensisse ,  neque  solum  Hieronymum 
in  ea  heeresi  fuisse,,  sed  etiam  Ambrosium, 
Augustinum,  Sedulium,  Primasium,  Ghry- 
sostomum,  Theodoretum  ,  GEcumenium,  et 
Tlieophylactum,  «Atque  ita,  inquit  Medina, 
isti  viri  aliqui  sanctissimi  ,  et  sanctarum 
Scripturarum  consultissimi ,  quorum  tamen 
sententiam  prius  in  Aerio,  deinde  in  Wal- 
densibus,  postremo  in  Joanne  Wiclefo  dam¬ 
navit  Ecclesia.  »  Et  infra  :  «  Ergo  in  Hiero¬ 
nymo  ,  et  Graecis  illis  Patribus  olim  propter 
eorum  honorem  ,  et  reverentiam  haec  sen¬ 
tentia  aut  dissimulabatur  ,  aut  tolerabatur 
in  illis  :  contra  in  haereticis  ,  quod  in  aliis 
quoque  multis  ab  Ecclesia  declinarent,  tam¬ 
quam  haeretica  semper  est  damnata.  »  Haec 
ille. 

Gaeterum  haec  Medinae  sententia  (ut  levis¬ 
sime  dicam)  valde  est  inconsiderata.  Nam 
primum  injuriam  facit  tot  clarissimis  Patri¬ 
bus,  quos  sine  ulla  causa,  ut  mox  ostendam, 
Aerianos  facit.  Deinde  injuriam  facit  Eccle* 
siae,  quam  acceptionis  personarum  nota  inu¬ 


rit.  Nam  cum  omnes  citati  auctores  post 
Aerium  vixerint,  cur,  quaeso,  Ecclesia  unam 
atque  eamdem  sententiam  in  Aerio  damna¬ 
vit,  in  Patribus  toleravit?  Nonne  Aerio  po¬ 
tius  ignoscendum  fuit,  qui  ante  definitionem 
Ecclesiae  peccasse  videbatur,  quam  Patribus 
illis,  qui  damnatam  jam  lieeresim  secuti  sunt? 
Denique  injuriam  facit  communi  causae  Doc¬ 
torum  Catholicorum.  Qua  enim  fronte  sanc¬ 
tos  Patres  adversus  haereticos  adferemus,  si 
eam  sententiam  ab  Ecclesia  damnatam  di¬ 
xerimus,  quae  omnes  fere  Patres,  tum  Grae¬ 
ci,  tum  Latini  docuerunt. 

At  (inquit  Medina)  Waldenses  haeretici 
Hieronymi  testimonio  utebantur,  idem  igi¬ 
tur  illi  et  Hieronymus  senserunt. »  Egregium 
profecto  argumentum.  Hoc  modo  conclu¬ 
dere  licebit  etiam,  idem  sentire  Lutherum 
et  Paulum.  Nam  Pauli  testimoniis  passim 
utitur  Lutherus.  Mentiuntur  igitur  Walden¬ 
ses,  cum  Hieronymum  auctorem  sequi  se  di« 
eunt. 

Sed  instat  Medina,  Aerius  non  ignorabat, 
secundum  Ecclesiae  leges  Episcopum  Pres¬ 
bytero  esse  majorem,  sed  jure  divino  pares 
esse  affirmabat.  Quare  cum  Hieronymus 
apertissime  dicat,  non  Dominicae  dispositio¬ 
nis  veritate,  sed  sola  consuetudine  Eccle¬ 
siastica  Episcopos  majores  Presbyteris  esse, 
nihil  omnino  inter  Aerii  et  Hieronymi  sen¬ 
tentiam  interesse  videtur. 

Respondeo  :  tantum  distare  Hieronymum 
ab  Aerio,  quantum  Catholicus  ab  haeretico, 
et  coelum  ab  inferis  distat.  Nam  in  primis 
S.  Hieronymus  ubique  agnoscit  Episcopum 
esse  majorem  Presbytero,  quantum  ad  or¬ 
dinis  potestatem,  et  hoc  sine  dubio  jure  di¬ 
vino,  ut  patet  ex  epist.  ad  Evagrium,  ubi  sic 
ait  :  «  Quid  facit  Episcopus,  excepta  ordi¬ 
natione,  quod  non  faciat  etiam  Presbyter?» 
At  Aerius  discrimen  non  agnoscebat,  ut  ex 
Epiphanio  potest  intelligi,  haeresi  75. 

Deinde  quantum  ad  potestatem  jurisdic¬ 
tionis,  Aerius,  ut  etiam  Lutherani  et  Calvi- 
nistai,  non  modo  negabat  jure  divino  majo¬ 
rem  esse  Episcopum  Presbytero,  sed  etiam 
contendebat  non  recte  facere  Ecclesiam, 
quae  Episcopos  Presbyteris  anteponat.  At  S. 
Hieronymus,  etsi  jure  divino  agnoscere  non 
videtur  discrimen  inter  jurisdictionem  Epis¬ 
copi  et  Presbyteri,  tamen  agnoscit  hoc  ip¬ 
sum  discrimen  tanquam  legitime,  imo  et  ne¬ 
cessario  ad  schismata  vitanda  ab  Apostolis 
introductum.  Non  enim  vult  S.  Hieronymus 
ante  paucos  annos  ex  temporum  corruptela 

natum  esse  Episcoporum  principatum,  sed 
ab  eo  tempore  quo  coepit  dici  in  Ecclesia: 
E ego  sum  Pauli,  ego  Apollo ,  ego  autem  Cephee 
(1);  qute  verba  Apostoli  Pauli  sunt,  I.  Cor.  I. 
Proinde  in  ipsis  Ecclesia?  primordiis,  cum 
adhuc  viverent  Apostoli,  in  toto  orbe  ab  ip¬ 
sis  Apostolis,  Ecclesias  tum  regentibus,  vult 
S.  Hieronymus  jurisdictionem  Ecclesiasti¬ 
cam  ad  Episcopos  esse  delatam.  Itaque  ni¬ 
hil  commune  est  Aerio  et  Hieronymo.  Neque 
ullo  modo  credibile  est  S.  Hieronymum  Ae¬ 
rii  sententiam  fuisse  secutum,  quam  sciebat 
jam  a  S.  Epiphanio  refutatam. 

Est  autem  hoc  loco  observandum,  S.  Hie¬ 
ronymum  in  illa  sua  sententia  non  adeo  con¬ 
stantem  videri,  ut  valde  probabile  sit  eum 
non  omnino  certum  fuisse.  Docuit  enim  in 
explicatione  capitis  primi  ad  Titum,  consue¬ 
tudinem,  quae  Episcopos  Presbyteris  ante¬ 
posuit,  cajpisse  ab  eo  tempore,  quo  dictum 
est  :  Ego  sum  Pauli ,  ego  Apollo,  ego  autem 
Cephee ,  et  tamen  Presbyteros  Episcopis  pa¬ 
res  esse  colligere  nititur  ex  epistola  ad  Ti¬ 
tum,  et  ad  Philippenses,  et  ex  epistolis  Petri 
et  Joannis,  quae  scriptae  sunt  post  epistolam 
priorem  ad  Corinthios,  ubi  illa  verba  haben¬ 
tur  :  Ego  sum  Pauli ,  ego  Apollo  etc.  Deinde 
in  libro  de  scriptoribus  Ecclesiasticis  in  Ja- 
cobo,  dicit  Jacobum  continuo  a  Christi  as¬ 
censione  ordinatum  Episcopum  Hierosoly¬ 
morum.  Non  igitur  fuit  unquam  illud  tem¬ 
pus,  quo  Ecclesiae  sine  Episcopis  a  Presby¬ 
teris  gubernabantur. 

Praeterea  idem  Hieronym.  in  epist.  ad 
Evagrium ,  comparat  Episcopum  Aaroni, 
Presbyteros  filiis  Aaronis.  Et  in  epist.  ad 
Marcellam  de  erroribus  Montani,  Episcopos 
Apostolis  succedere  dicit.  At  certe  Aaron 
jure  divino  major  erat  ordine,  et  jurisdic¬ 
tione,  filiis  suis,  et  Apostoli  omnibus  aliis 
Christi  discipulis. 

Denique  in  lib.  I  adversus  Jovinianum, 
idem  Hieronymus  affirmat  ab  ipso  Christo 
unum  electum  ex  duodecim,  id  est,  Petrum, 
«ut  capite  constituto,  schismatum  tolleretur 
occasio.  »  At  si  Christus  voluit  inter  ipsos 
Apostolos  unum  eminere,  cur  non  credemus 
etiam  voluisse  eum,  ut  inter  Presbyteros 
unus  emineret?  Ac  de  S.  Hieronymo  satis, 
ut  etiam  deAnselmo  etSedulio,  qui  in  com¬ 
mentario  cap.  I  epistolae  ad  Titum,  ad  ver¬ 
bum  Hieronymi  sententiam  retulerunt. 

Septima  objectio  sumitur  ex  Ambrosio, 


qui  in  commentar,  cap.  IV  ad  Ephesios  ita 
scribit  :  «  Timotheum  Episcopum  a  se  crea¬ 
tum,  Presbyterum  vocat,  quia  primi  Pres¬ 
byteri  Episcopi  appellabantur,  ut  recedente 
eo,  sequens  ei  succederet.  Denique  apud 
AUgyptum  Presbyteri  consignant,  si  praesens 
non  sit  Episcopus.  Sed  quia  coeperunt  se¬ 
quentes  Presbyteri  indigni  inveniri  ad  pri¬ 
matus  tenendos,  immutata  est  ratio,  pro¬ 
spiciente  Concilio,  ut  non  ordo,  sed  [meri¬ 
tum  crearet  Episcopum,  multorum  sacerdo¬ 
tum  judicio  constitutum  etc.  » 

Sed  hic  locus  non  habet  difficultatem. 
Nam  (ut  interim  omittam,  commentaria  illa 
non  videri  ab  Ambrosio  edita)  auctor  eorum 
commentariorum  loquitur  solum  de  ratione 
successionis  Episcoporum,  ac  docet,  initio 
nascentis  Ecclesiae,  antiquissimum  Presby¬ 
terum  consuevisse  ordinari  Episcopum,  eo- 
que  mortuo  succedere  solitum,  sine  alia 
electione,  antiquissimum  item  Presbyterum. 
Sed  non  negat  auctor  iste  primum  illum 
Presbyterum ,  cum  Episcopo  succedebat, 
debuisse  iterum  consecrari,  et  novam  potes¬ 
tatem  ac  jurisdictionem  accipere.  Neque  se¬ 
mel  idem  auctor  clarissime  docet,  multum 
interesse  inter  Episcopum  et  Presbyterum ; 
Nam  in  eodem  commentar,  cap.  IV  ad  Eph. 
sic  ait  :  «  ln  Episcopo  omnes  ordines  sunt, 
quia  primus  Sacerdos  est,  hoc  est,  Princeps 
est  Sacerdotum.  »  Et  in  cap.  III  prioris  ad 
Timotheum  :  «  Episcopi,  inquit,  et  Presby¬ 
teri  una  ordinatio  est,  uterque  enim  Sacer¬ 
dos  est,  sed  Episcopus  primus  est,  ut  omnis 
Episcopus  Presbyter  sit,  non  tamen  omnis 
Presbyter  Episcopus.  Hic  enim  Episcopus 
est,  qui  inter  Presbyteros  primus  est.  Deni¬ 
que  Timotheum  Presbyterum  ordinatum 
significat,  sed,  quia  ante  se  alterum  non  ha¬ 
bebat,  Episcopus  erat,  unde  et  quemadmo¬ 
dum  Episcopum  ordinet,  ostendit  :  Neque 
enim  fas  erat  aut  licebat,  ut  inferior  ordina¬ 
ret  majorem;  nemo  enim  tribuit  quod  non 
accepit.')  Heec  ille.  Ubi  vides,  majorem  esse 
Episcopum  Presbytero,  et  ideo  a  Presbytero 
Episcopum  ordinari  non  posse,  quod  Pres¬ 
byter  non  habeat  Episcopalem  ordinatio¬ 
nem. 

Octava  objectio  ex  Ghrysostomo  in  com¬ 
mentar.  cap.  III  prioris  ad  Timoth.  ubi  sic 
legimus  homil.  41.  :  «  Inter  Episcopum  at-^ 
que  Presbyterum  interest  ferme  nihil,  quippe 
et  Presbyteris  Ecclesia?  cura  permissa  est, 

et  quse  de  Episcopis  dixit,  ea  etiam  Presby¬ 
teris  congruunt.  Sola  quippe  ordinatione 
superiores  illi  sunt,  atque  hoc  tantum  plus- 
quam  Presbyteri  habere  videntur.  »  Idem 
docent,  et  verbis  fere  iisdem,  Primasius, 
Tlieophylactus,  et  GEcumenius,  in  commen¬ 
tar.  ejusdem  loci. 

Respondeo,  ex  istis  ipsis  verbis  aperte  col¬ 
ligi,  majores  esse  Episcopos  Presbyteris, 
cum  Episcopi  ordinare  possint,  Presbyteri 
non  possint,  ut  auctores  citati  una  voce  tes¬ 
tantur. 

At,  inquies,  saltem  quoad  jurisdictionem 
pares  sunt  Episcopis  Presbyteri,  quando¬ 
quidem  nihil  habent  Episcopi,  quod  Presby¬ 
teri  non  habeant,  excepta  ordinatione.  Res¬ 
pondeo  :  hos  auctores  cum  nihil  tribuunt 
Episcopo ,  quod  non  sit  cum  Presbyteris 
commune ,  excepta  ordinatione ,  loqui  de 
iis  rebus,  quse  nullo  modo  Presbyteris  con¬ 
veniunt.  Tale  autem  nihil  est,  nisi  ordinatio 
prsecipue  Sacerdotum.  Nam  potestas  juris¬ 
dictionis,  ex  commissione  Episcopi,  potest 
etiam  Presbyteris  convenire,  imo  etiam  con¬ 
firmare  baptizatos  possunt  Presbyteri  ex  dis¬ 
pensatione.  At  ordinatio  Sacerdotum  ita 
propria  Episcoporum  est,  ut  nullo  modo 
Presbyteris  permitti  possit. 

Quod  autem  Ghrysostomus  senserit,  Apos¬ 
tolorum  tempore  Episcopum  a  Presbytero 
distinctum  fuisse,  colligitur  etiam  ex  homil. 
1.  in  epist.  ad  Philippenses,  ubi  exponens 
illud,  cum  Episcopis  et  Diaconibus  :  <c  Quid, 
inquit,  hoc  sibi  vult?  Itane  unius  civitatis 
plures  erant  Episcopi?  Nequaquam;  sed  hoc 
titulo  designat  Presbyteros ;  tunc  enim  tem¬ 
poris  adhuc  vocabulum  erat  commune.  »  . 

Nona  objectio  ex  Theodoreto,  qui  in  com¬ 
mentar.  cap.  I  ad  Philippenses  aliquoties  re¬ 
petit,  Presbyteros  fuisse  quos  Paulus  Epis¬ 
copos  appellat.  Sed  hoc  jam  antea  explica¬ 
tum  est.  Theodoretus  enim  docet  quidem, 
olim  Presbyteros  Episcoporum  nomen  ha¬ 
buisse  :  sed  ibidem  addit  veros  Episcopos 
nomine  Apostolorum,  eo  tempore  appellari 
solitos,  ita  ut  semper  et  re  et  nomine  majo¬ 
res  fuerint  Episcopi  Presbyteris,  ex  senten¬ 
tia  Theodoreti.  Quare  idem  auctor  in  cap. 
III  prioris  ad  Timotheum  ita  scribit  :  «  Sed 
tamen,  etiamsi  Presbyteris  has  leges  consti¬ 
tuit  divinus  Apostolus,  clarum  est,  quod  has 
leges  oportet  primos  servare  Episcopos,  ut 
qui  sunt  majorem  dignitatem  assecuti.  » 

Decima  objectio  ex  Augustino,  qui  in  ep. 
19.  ad  Hieronymum  sic  ait  :  «  Quamvis 


enim  secundum  honorum  vocabula,  quse  jam 
Ecclesise  usus  obtinuit,  Episcopatus  Presby¬ 
terio  major  sit,  in  multis  rebus 'tamen  Au¬ 
gustinus  Hieronymo  minor  est.  » 

Respondeo,  illud  :  Jam  obtinuit ,  non  op¬ 
poni  tempori  antiquo  ipsius  Ecclesise,  sed 
tempori  quod  fuit  ante  exortum  Ecclesise 
nostrse  Christianae.  Itaque  non  est  sensus, 
olim  Episcopi  et  Presbyteri  erant  sequales, 
sed  jam  usus  obtinuit,  ut  Episcopatus  Pres¬ 
byterio  major  sit.  Sed  hic  est  sensus  :  Ante 
Christiana  tempora,  nomina  ista,  Episcopus 
et  Presbyter,  non  erant  honoris  vocabula, 
sed  officii  aut  aelatis,  nunc  autem  honoris 
ac  dignitatis  nomina  sunt,  et  secundum  haec 
nomina  Augustinus  Hieronymo  majdr  est, 
quamvis  aliis  multis  nominibus  Augustinus 
Hieronymo  minor  sit. 

Undecima  objectio.  Presbyteri  succedunt 
Apostolis  non  minus  quam  Episcopi,  ut  pa¬ 
tet  ex  Clemente  lib.  II  Constit.  cap.  32.  et 
Ignatio  in  epist.  ad  Smyrnenses.  Non  igitur 
sunt  Presbyteri  Episcopis  inferiores. 

Respondeo  :  Episcopos  et  Presbyteros  va¬ 
riis  modis  a  Patribus  comparari,  sed  semper 
servata  proportione  et  distinctione.  Ali¬ 
quando  dicunt  Episcopum  tenere  locum  Dei, 
Presbyterum  locum  Christi,  Diaconum  lo¬ 
cum  Epostolorum.  Ita  Clemens  lib.  II  const. 
cap.  30.  et  Ignatius  in  epist.  ad  Trallianos. 
Aliquando  Episcopo  dant  locum  Christi, 
Presbyteris  locum  Apostolorum,  Diaconis 
locum  Discipulorum  LXXII.  Ita  Clemens  loco 
cit.  lib.  II,  cap.  32.  et  Ignatius  ad  Smyrnen¬ 
ses.  Aliquando  Episcopis  dant  locum  Apos¬ 
tolorum;  Presbyteris  locum  LXXII  Discipu¬ 
lorum,  ut  Patres  supra  citati. 

Duodecima  objectio  :  Christus  Presbyte¬ 
ros  ordinavit  in  coena,  ut  Catholici  omnes 
docent  :  at  Episcopos  nusquam  legitur  or¬ 
dinasse.  Non  igitur  Episcopatus  jure  divino 
est  introductus.  Respondeo-:  a  Christo  B. 
Petrum  ordinatum  fuisse  Episcopum,  a  B. 
Petro  Jacobum  et  Joannem,  ab  his  tribus 
cseteros  Apostolos,  ut  in  lib.  I  de  summo 
Pontifice  supra  ostendimus. 

CAPUT  XYI. 

De  Cardinalibus. 

De  Cardinalibus  Romanae  Ecclesiae  pauca 
quaedam  addenda  sunt,  ut  Joanni  Calvino 
etiam  de  hoc  ordine  Clericorum  breviter 
respondeamus.  Dicemus  autem  primo,  de 
antiquitate  et  significatione  nominis  Cardi¬ 
nalium.  Secundo,  de  antiquitate  et  varietate 
officii  Cardinalium.  Tertio,  de  comparatione 
Cardinalium  cum  Episcopis  :  Haec  enim  tria 
Calvinus  attingit,  lib.  IVInstit.  cap.  7.  §.  30. 

Si  quis  autem  plura  cognoscere  velit,  le¬ 
gat  ex  Theologis  Alvarum  Pelagium,  lib.  II 
de  planctu  Ecclesiae  ,  art.  16.  Augustin. 
Triumphum  in  summa  de  potest.  Ecclesiae, 
quae  st.  102.  Thomam  Waldensem  lib.  II  doc¬ 
trinalis  fidei,  art.  3.  cap.  54.  Joan.  de  Tur- 
recremata  lib.  I  summae  de  Ecclesia,  cap. 
81,  82,  83  et  84.  S.  Antoninum  in  summa 
Theologica,  3.  par.  tit.  21.  Joan.  Antonium 
Delphinum  lib.  II  de  Ecclesia.  Ex  Canonis- 
tis,  Andream  Barbatium  in  tract.  de  prae¬ 
stantia  Cardinalium  ad  Bessarionem,  Marti- 
num  Laudensem  in  tract.  de  Cardinalibus, 
Dominicum  Jacobatium  lib.  I  de  Conciliis, 
art.  12.  et  Joannem  Hieronymum  Albanum 
in  lib.  de  Cardinalibus.  Ex  Historicis,  Onu- 
phrium  Panvinum  in  libello  de  Episcopati¬ 
bus,  Titulis  et  Diaconiis  Cardinalium. 

Ut  igitur  a  primo  incipiamus,  Calvinus 
loco  notato,  ante  Gregorii  tempora  dicit  se 
non  legisse  nomen  Cardinalium  :  At  in  Con¬ 
cilio  Romano  sub  Sylvestro  can.  6.  legimus 
septem  fuisse  Diaconos  Cardinales  in  Ro¬ 
mana  Ecclesia.  Praecessit  autem  Sylvester 
Gregorium  annis  fere  trecentis;  neque  ta¬ 
men  tunc  primum  coepit  hoc  nomen.  Non 
enim  Concilium  illud  instituit  Cardinales, 
sed  solum  jussit  ut  praeter  Cardinales  Dia¬ 
copos  Romanae  Ecclesiae,  essent  etiam  duo 
Diaconi  ad  examen  Paroeciarum . 

Porro  nomen  Cardinalis  idem  fere  signifi¬ 
care  videtur  quod  Principalis,  sive  is  a  quo 
alii  pendent,  ut  a  cardine  ostia  dependere 
solent.  Ilinc  enim  et  virtutes  Cardinales,  et 
venti  Cardinales,  et  puncta  coeli  Cardinalia 
dici  solent,  et  Augustin  lib.  I  de  Baptismo, 
cap.  6.  Primarios  Donatistas,  Cardinales  Do- 


natistas  appellavit.  Cur  autem  Electores 
Pontificis  Cardinales  dicantur,  non  omnes 
explicant  eodem  modo. 

Calvinus  loco  notato  docet,  hoc  nomen 
tempore  sancti  Gregorii  proprium  fuisse 
Episcoporum,  proinde  non  recte  nunc  tribui 
Presbyteris  et  Diaconis,  aut  solis  Episcopis 
Romanse  Curise  :  «  Hic  titulus,  inquit,  Gre¬ 
gorii  aetate  in  solos  Episcopos  competebat. 
Nam  quoties  meminit  Cardinalium,  non  Ro¬ 
manae  Ecclesiae,  sed  aliis  quibuslibet  eos  at¬ 
tribuit,  ut  in  summa  nihil  aliud  sit  sacerdos 
Cardinalis,  quam  Episcopus.  »  Haec  ille.  At 
Calvinus  in  exploratum  errorem  incidit ;  nam 
S.  Gregorius  lib.  V,  epist.  11.  ad  Fortuna¬ 
tum  Episcopum  Neapolitanum  meminit  Dia¬ 
conorum  Cardinalium,  et  lib.  XI,  epist.  34. 
ad  Joannem  Episcopum  Syracusanum  me¬ 
minit  Presbyterorum  Cardinalium,  et  Joan. 
Diaconus  lib.  III  vitae  S.  Gregorii,  cap.  7. 
enumerat  Episcopos,  quos  S.  Gregorius  ex 
Presbyteris  Cardinalibus  fecerat.  Non  igitur 
verum  est,  idem  esse  apud  Gregorium,  Epis¬ 
copum  et  Cardinalem. 

Leo  IX,  Pont.  Max.  in  epistola  ad  Michae- 
lem,  cap.  32.  dicit,  Clericos  Romanae  Eccle¬ 
siae  Cardinales  vocari,  quod  summo  Ponti¬ 
fice  proxime  adhaereant,  qui  est  veluti  cardo 
totius  Ecclesiae.  Nam  ut  in  cardine  ostium 
vertitur  et  regitur  ac  sustentatur,  sic  etiam 
a  summi  Pontificis  providentia  et  firmitate 
tota  Ecclesia  pendet.  Haec  vero  explicatio 
recte  docet,  cur  Cardinales  Romanae  Eccle¬ 
siae  dicantur  prae  caeteris  et  per  antonoma¬ 
siam  Cardinales,  at  non  explicat  cur  simpli¬ 
citer  dicantur  Cardinales,  cum  constet  etiam 
alibi  esse  et  fuisse  qui  dicerentur  Cardina¬ 
les,  ut  patet  ex  Gregorio,  locis  citatis,  lib.  V, 
epist.  11,  et  lib.  XI,  epist.  34.  et  ex  Concilio 
Meldensi,  can.  54. 

Onuphrius  in  libro  de  Cardinalium  titulis 
existimat,  Presbyteros  et  Diaconos  Cardina¬ 
les  dictos  esse  eos,  qui  praeerant  aliis  Pres¬ 
byteris  vel  Diaconis  ejusdem  Ecclesiae,  quasi 
principales  Presbyteri  vel  Diaconi  in  illa  Ec¬ 
clesia  ;  erant  enim  plures  Presbyteri  in  ea¬ 
dem  Ecclesia,  sed  Praeses  tantum  dicebatur 
Cardinalis. 

Haec  Onuphrii  explicatio  non  videtur  ve¬ 
ra.  Nam  in  eodem  titulo  plures  erant  ali¬ 
quando  Cardinales,  ut  patet  ex  Synodo  pri¬ 
ma  sub  Symmacho,  in  qua  subscriptiones 
ponuntur  Presbyterorum  Romanae  Ecclesiae 
Cardinalium,  et  multi  inveniuntur  ejusdem 
tituli,  ita  ut  sint  tituli  28,  Presbyteri  autem 

titulares  67 ;  item  ex  Synodo  S.  Gregorii, 
quse  habetur  lib.  IY  registr.  cap.  88.  ubi  po¬ 
nuntur  subscriptiones  Presbyterorum  Car¬ 
dinalium,  et  inter  eas  tres  inveniuntur  titulo 
sanctae  Balbinae,  duo  sancti  Damasi,  duo 
sancti  Sylvestri,  duo  sanctorum  Apostolo¬ 
rum.  Non  igitur  is  tantum  Cardinalis  dice¬ 
batur,  qui  praeerat  titulo.  Praeterea,  tem¬ 
pore  S.  Sylvestri,  septem  tantum  Romae 
erant  Diaconi  Cardinales;  nam  adhuc  re¬ 
cens  erat  eo  tempore  Canon  14.  Concilii  Neo- 
caesariensis,  ubi  definitur,  in  qualibet  civi¬ 
tate,  quamvis  magna,  septem  tantum  debere 
esse  Diaconos,  et  tamen  illi  omnes  Romae 
dicebantur  Cardinales,  ut  patet’ ex  Concilio 
Romano  sub  Sylvestro  can.  6.  Non  igitur 
Diaconus  Cardinalis  erat,  qui  praeerat  aliis 
Diaconis  ejusdem  Ecclesiae.  Adde  postremo, 
quod  juxta  hanc  Onuphrii  explicationem, 
nulla  ratio  reddi  posset,  cur  dicerentur  qui¬ 
dam  Episcopi  Cardinales;  Non  enim  dici 
possunt  Episcopi  Cardinales,  quod  praesint 
aliis  Episcopis  suae  dioecesis,  sicut  Presbyter 
Cardinalis,  quod  praesit  Presbyteris  sui  ti¬ 
tuli,  nam  non  sunt  in  una  dioecesi  plures 
Episcopi. 

Existimo  igitur  nomen  Cardinalis  primo 
impositum  esse  loco,  et  a  loco  derivatum  ad 
personas.  Dicebantur  enim  tituli  Cardinales, 
quaedam  Ecclesiae  principales,  ubi  Baptisma 
conferebatur;  et  dicebantur  Ecclesiae  vel  ti¬ 
tuli  Cardinales,  ad  differentiam  aliorum  lo¬ 
corum  sacrorum  minus  principalium.  Inde 
autem  Presbyter,  qui  eam  Ecclesiam  rege¬ 
bat,  dicebatur  Presbyter  Cardinalis.  Pari  ra¬ 
tione  Diaconiae  Cardinales  erant  loca  quae¬ 
dam  principalia  in  urbe  distincta  juxta  nu¬ 
merum  regionum,  et  qui  in  eis  residebant 
Diaconi,  dicebantur  Cardinales  Diaconi,  ab 
Ecclesia  videlicet  Cardinali,  quam  tenebant. 
Sic  etiam  postmodum  dicti  suntEpiscopatus 
Cardinales;  Et  inde  Episcopi  Cardinales  sex 
illi,  qui  ad  eligendum  Pontiticem  convenie¬ 
bant,  et  eidem  Pontifici  a  Consiliis  erant 
praeter  caeteros  orbis  Christiani  Episcopos. 

Quod  autem  a  loco  coeperit  hoc  nomen, 
cognosci  potest  ex  Concilio  Meldensi,  can. 
54.  ubi  sic  legimus,  ut  titulos  Cardinales  in 
urbibus  vel  suburbiis  constitutos  Episcopus 
canonice  ordinet  et  disponat.  Item  ex  Joan. 
Diacono  in  vita  S.  Gregorii  lib.  III,  cap.  11. 
ubi  sic  ait  :  «  Cardinales  violenter  in  Paroe¬ 
ciis  ordinatos  forensibus,  in  pristinum  Car¬ 
dinem  Gregorius  revocabat.»  Ubi  Cardinem 
vocat  Cardinalem  titulum  sive  Ecclesiam. 

Tom.  II. 


Ac  de  nomine  quidem  hactenus.  Si  quis  au¬ 
tem  velit  cognoscere  nomina,  et  numerum 
titulorum  ,  Diaconiarum  et  Episcopatuum 
Cardinalium,  Onuphrium  consulat  in  libro 
de  Cardinalibus. 

Jam  de  officio,  et  officii  antiquitate  bre¬ 
viter  dicamus.  Tria  sunt  officia  Cardina¬ 
lium.  Primum  est  commune  cum  Episcopis, 
Presbyteris  et  Diaconis  cseteris;  omnes  enim 
Cardinales,  aut  Episcopale,  aut  Presbytera^ 
le,  aut  Diaconale  officium  habent  :  Alterum 
officium  est  summum  Pontificem  eligere  : 
Postremum  eidem  Pontifici  perpetuo  assis¬ 
tere,  eumque  in  regenda  universa  Ecclesia 
consilio  et  industria  adjuvare.  Ex  his  officiis 
primum  negari  non  potest,  quin  sit  antiquis¬ 
simum.  Neque  id  negat  Calvinus;  quin  po¬ 
tius  hoc  solum  agnoscit,  sic  enim  scribit  lo¬ 
co  citato, -lib.  IY,  cap.  7.  §.  30.  :  «  Et  sane 
nihil  officii  tunc  habebant,  nisi  ut  in  doctri¬ 
nae  et  Sacramentorum  administratione  Epis¬ 
copo  adessent  ac  subessent.  »  Haec  ille. 

At  Calvinus  secum  pugnare  mihi  videtur; 
nam  eodem  lib.  IY  Institut.  cap.  4.  §.  2.  do¬ 
cet,  antiquissimis  temporibus  eum  fuisse 
usum  in  Ecclesia ,  ut  Presbyteri  eligerent 
Episcopum,  et  cum  illo  ita  Ecclesiam  com¬ 
muni  consilio  regerent,  ut  nihil  plus  Epis¬ 
copus  haberet  in  coetu  Presbyterorum,  quam 
Consul  in  Senatu  :  «  Presbyteri,  inquit,  ex 
suo  numero  unum  eligebant,  cui  specialiter 
dabant  titulum  Episcopi.  »  Et  infra  :  «  Quas 
partes  habet  Consul  in  senatu,  eas  habet 
Episcopus  in  Presbyterorum  coetu.  »  Haec 
ille.  Quod  si.  verum  est,  certe  sequitur,  ut 
quod  nunc  Romae  Cardinales  faciunt,  dum 
Episcopum  ex  suo  numero  eligunt,  aut  tan- 
quam  Senatores  quidam  Ecclesiastici  cum 
eo  Ecclesiam  regunt,  antiquissimum  sit  ac 
proinde  omnia  tria  officia  sint  antiquis¬ 
sima. 

Est  autem  hoc  loco  observandum.  Omnia 
quidem  tria  Cardinalium  officia  esse  antiquis¬ 
sima,  et  ab  ipso  tempore  Apostolorum  in¬ 
choata,  sed  tamen  non  esse  seque  antiquum, 
ut  soli  Cardinales  duobus  officiis  posteriori¬ 
bus  fungantur.  Nam  a  tempore  Apostolorum 
per  multos  annos,  imo  etiam  per  aliquot 
saecula,  quia  pauci  erant  Presbyteri  et  Dia¬ 
coni,  omnes  simul  ad  electionem  Episcopi, 
et  ad  Concilia  vocabantur,  neque  erat  opus 
tunc  distinguere  a  Cardinalibus  non  Cardi¬ 
nales,  sicut  etiam  in  aliis  Ecclesiis  non  dis¬ 
tinguebantur  Canonici  a  non  Canonicis. 
Quare  Cyprianus  cum  aliquoties  scribat  ad 

Romanum  Clerum,  non  scribit  ad  solos  Car¬ 
dinales,  sed  ad  omnes  Presbyteros  et  Dia¬ 
conos  Romanae  Ecclesiae;  et  similiter  illi  cum 
Cypriano  respondent,  Presbyteri  et  Diaconi 
omnes  respondent.  Yide  lib.  II,  cpist.  7.  et 
lib.  III,  epist.  5  et  21. 

Deinde  autem  cum  crevisset  multitudo 
Cleri,  vocabantur  quidem  omnes  ad  electio¬ 
nem  faciendam,  sed  non  omnes  ad  Concilia 
vocabantur,  sed  aliqui  principales,  qui  Ro¬ 
mae,  et  aliis  quibusdam  in  locis  Cardinales 
dicebantur.  Id  constat  ex  Synodo  Gregorii, 
lib.  IY  registri,  cap.  88.  Nam  solum  Conci¬ 
lio  interfuerunt  ex  Presbyteris  XXXIV,  et  ii 
Titulares  omnes,  id  est,  Cardinales.  Certum 
autem  est,  tunc  Romae  fuisse  multo  plures 
Presbyteros,  quam  XXXIY.  Nam  si  tempore 
sancti  Cornelii,  circa  annum  Domini  250,  in 
medio  persecutionum,  regnantibus  idolatris, 
tamen  erant  Romae  XLYI  Presbyteri,  ut  ex 
epistola  ejusdem  Cornelii  refert  Eusebius  lib. 
VI  histor.  cap.  33.  certe  multo  plures  erant 
tempore  sancti  Gregorii,  circa  annum  Do¬ 
mini  600,  quando  nullus  in  urbe  erat  Paga¬ 
nus.  Denique,  postremis  quingentis  annis 
neque  ad  Concilia,  neque  ad  electionem  ad¬ 
missi  sunt  omnes  Clerici,  quod  nimis  multi 
essent,  sed  soli  Cardinales,  ut  supra  osten¬ 
dimus,  cum  de  vocatione  Ministrorum  age¬ 
remus. 

Quantum  ad  tertium,  de  comparatione 
Cardinalium  cum  Episcopis  ,  fuse  tractant 
supra  citati  auctores,  sed  in  hoc  tamen  fere 
omnes  conveniunt,  quod  si  consideremus  or¬ 
dinis  potestatem,  major  sit  Episcopus  Pres¬ 
bytero,  vel  Diacono  Cardinali.  Nam  Episco¬ 
pus  ordinat  Presbyteros,  confirmat  baptiza- 
tos,  aliaque  *id  genus  facit,  quae  Cardinales 
Presbyteri,  vel  Diaconi  facere  non  possunt. 
Qua  etiam  ratione  summus  Pontifex  Episco¬ 
pum  se  vocat,  non  Cardinalem,  et  Episcopos 
omnes  appellat  venerabiles  fratres,  Cardi¬ 
nales  autem  dilectos  filios,  quomodo  vocat 
etiam  Laicos. 

Pari  ratione,  si  consideremus  jurisdictio¬ 
nem  in  propriam  Ecclesiam,  id  est,  Episcopi 
in  suam  Dioecesim,  et  Cardinalis  in  suum  ti¬ 
tulum,  aut  Diaconiam,  major  est  Episcopus 
Cardinali  Presbytero,  vel  Diacono.  Nam  in 
primis  major  est  ordinarie  Dioecesis  Episco¬ 
pi,  quam  titulus  Cardinalis;  ac  prseterea 
Episcopus  in  sua  Dioecesi  amplissimam  ha¬ 
bet  jurisdictionem  tanquam  proprius  et  or¬ 
dinarius  Pastor,  ferendi  leges,  dispensandi, 
puniendi,  indulgendi  etc.  At  Cardinalis  Pres¬ 


byter  et  Diaconus,  cum  in  suo  titulo  sit  ve- 
luti  Parochus,  Episcopo  subjectus,  nihil  po¬ 
test,  nisi  quantum  Episcopus  ei  permiserit. 

At  si  consideremus  regimen  Ecclesia)  uni¬ 
versalis,  major  est  Cardinalis  Presbyter  vel 
Diaconus  Episcopo  non  Cardinali.  Nam  Epis¬ 
copi  simplices  nunquam  adhibentur  ad  re¬ 
gimen  universalis  Ecclesiae,  nisi  -rarissime, 
id  est,  cum  ad  generale  Concilium  convo¬ 
cantur.  At  Cardinales  fere  quotidie  praesto 
sunt  Pontifici,  neque  ullum  negotium  majo¬ 
ris  momenti  sine  eorum  Concilio  peragitur. 
Et  quia  hinc  fit,  ut  Episcopi  a  Cardinalibus, 
ut  summi  Pontificis  cooperatoribus,  judicen¬ 
tur,  creentur,  deponantur,  non  autem  con¬ 
tra  Cardinales  ab  Episcopis;  propterea  ab¬ 
solute  Cardinalis  Episcopum  non  Cardina¬ 
lem  praecedit.  Atque  hanc  rationem  ut  prae¬ 
cipuam  affert  etiam  Eugenius  Pontifex  IY  in 
epistola  ad  Archiepiscopum  Cantuariensem, 
quae  exstat  apud  Dominicum  Jacobatium, 
lib.  I  de  Conciliis,  art.I2.  Et  ante  Eugenium, 
S.  Bernardus  lib.  IV  de  consideratione,  de 
Cardinalibus  loquens  :  «  Veniamus,  inquit, 
ad  collaterales,  et  coadjutores  tuos.  Hi  se¬ 
duli  tui,  hi  intimi  tui.  »  Et  infra  :  «  An  non 
eligendi  de  toto  orbe,  orbem  judicaturi?  » 
Et  in  epist.  188.  ad  Cardinales  scripta  : 
«  Nulli  dubium,  inquit,  quin  ad  vos  specia¬ 
liter  spectet  tollere  scandala  de  regno  Dei, 
surgcntes  succidere  spinas,  sedare  quere¬ 
las.  i)  Et  infra  :  «  Agite  pro  loco,  quem  te¬ 
netis,  pro  dignitate,  qua  polletis,  pro  potes¬ 
tate,  quam  accepistis  etc.  »  ubi  apertissime 
agnoscit  S.  Bernerdus  majorem  in  Cardina¬ 
libus,  quam  in  Episcopis  potestatem. 

Sed  occurrit  Calvinus  loco  notato,  lib.lV, 
cap.  7.  §.  30.  et  objicit  tria  testimonia:  «Vi¬ 
deo,  inquit  Calvinus,  fuisse  tunc  Episcopis 
minores,  quos  nunc  longe  antecellunt.  No¬ 
tum  est  illud  Augustini  epistola  decimanona 
ad  Hieronymum  :  quamquam  secundum  ho¬ 
norum  vocabula,  quae  jam  Ecclesiae  usus  ob¬ 
tinuit ,  Episcopatus  Presbyterio  major  sit, 
tamen  in  multis  rebus  Augustinus  Hierony¬ 
mo  minor  est.  Hic  certe  Romanae  Ecclesiae 
Presbyterum  ab  aliis  minime  discernit,  sed 
omnes  ex  aequo  postponit  Episcopis.  Idque 
eousque  fuit  observatum,  ut  in  Concilio  Car¬ 
thaginiensi,  cum  duo  adessent  Legati  Ro¬ 
manae  sedis,  unus  Episcopus,  secundus  Pres¬ 
byter,  hic  in  ultimum  locum  rejectus  fueriL 
Verum  ne  nimis  vetera  prosequamur,  exstat 
Concilium  sub  Grcgorio  habitum  Romae,  in 
quo  Presbyteri  ultimo  loco  sedent,  et  seor- 

sum  subscribunt,  Diaconi  locum  hullum  in 
subscriptione  habent.  »  Haec  ille. 

Sed  Augustini  testimonium  ad  rem  non 
facit;  non  enim  negamus  Episcopatum  Pres¬ 
byterio  majorem  esse,  sed  dicimus,  Presby¬ 
terum  Cardinalem  Episcopo  non  Cardinali 
esse  majorem,  non  quod  Presbyter  sit  major 
Episcopo,  sed  quod  Cardinalis  major  sit  non 
Cardinali.  Nam  alioqui  Episcopus  Cardina¬ 
lis  Presbyterum  Cardinalem,  et  Presbyter 
Cardinalis  Diaconum  Cardinalem  semper 
praecedit. 

« At,  inquit  Calvinus,  Augustinus  non 
quemvis  Presbyterum,  sed  Hieronymum 
Presbyterum  Romanae  Ecclesiae  Episcopo 
postponit.  »  x 

Respondeo,  S.  Hieronymum  non  Roma¬ 
na  Ecclesia,  sed  Antiochena  Presbyterum 
fuisse;  id  enim  ipse  testatur  in  epist.  61.  ad 
Pammachium,  de  erroribus  Joannis  Hiero¬ 
solyma  Episcopi.  Neque  repugnat  quod  ipse 
aliquando  Roma  fuerit,  et  Damasum  Ponti¬ 
ficem  juverit  in  epistolis  scribendis,  ut  ipse 
testatur  in  epistola  ad  Ageruohiam  de  Mo¬ 
nogamia.  ISTam  etsi  Roma  fuerit,  non  tamen 
habuit  Roma  titulum  aliquem  proprium, 
sive  Ecclesiam  regendam,  ut  Cardinales  ha¬ 
bent;  Quocirca  cum  jam  Roma  rediisset,  et 
in  Syria  degeret,  quando  scripsit  epistolam 
ad  Pammachium  adversus  Joannem  Hiero¬ 
solymitanum,  non  tamen  ait,  se  Romanum, 
sed  Antiochenum  Presbyterum  fuisse.  Et 
sane,  si  potuisset  vere  dicere,  se  Romana 
Ecclesia  Presbyterum  Cardinalem  esse,  vel 
fuisse,  libenter  dixisset.  Cupiebat  enim 
joanni  Episcopo  Hierosolyma  demonstrare, 
se  Presbyterum  fuisse  majoris  cujusdam 
Ecclesia,  quam  Hierosolymitana  esset  ;  et 
proinde  se  non  reliquisse  suam  Ecclesiam, 
ut  in  Ecclesia  Hierosolymitana  aliquid  qua- 
reret  :  «  Ob  id,  inquit,  et  ego  Antiochiam, 
et  ille  Constantinopolim,  urbes  celeberri¬ 
mas,  deseruimus,  non  ut  te  in  populis  prae¬ 
dicantem  laudaremus,  sed  ut  in  agris  et  in 
solitudine  adolescentia  peccata  deflentes, 
Christi  in  nos  misericordiam  deflectere¬ 
mus.  x>  Hac  ille.  Cum  igitur  constet,  sempef 
Romanam  Ecclesiam  Antiochena  pralatam 
fuisse,  certe  sanctus  Hieronymus  libenter 
dixisset,  si  id  vere  dicere  potuisset  :  ob  id 
et  ego  Romam,  et  ille  Constantinopolim  etc. 

Neque  etiam  testimonium  Concilii  VI  Car¬ 
thaginiensis  valde  est  ad  rem.  Nam  etsi  in 
eo  Concilio  Presbyter  Romanus  sederit  post 
Episcopos,  tamen  in  Concilio  Nicano,  in 


Ephesino,  in  Chalcedonensi,  in  VI,  VII  et 
VIII  Synodo  generali  Romani  Presbyteri  se¬ 
derunt  ante  Episcopos.  Sed  quamquam  hac 
ita  se  habeant  fateor  tamen,  olim  Episcopos 
quoscumque  pralatos  fuisse  Cardinalibus 
non  Episcopis,  imo  etiam  Cardinalatum  gra¬ 
dum  fuisse  ad  Episcopatum,  ut  Onuphrius 
recte  docet  in  libro  de  Cardinalibus,  et  aper¬ 
tissime  colligitur  ex  lib.  I,  cap.  7.  vita  S. 
Gregorii. 

Postea  tamen  mutatus  est  ordo,  et  ccepti 
sunt  Cardinales  Episcopis  anteponi,  et  Epis¬ 
copatus  gradus  esse  ad  Cardinalatum ;  cujus 
mutationis  duplex  ratio  assignari  potest. 
Una,  quod  ad  solos  Cardinales  devoluta  sit 
electio  summi  Pontificis.  Nam  quo  tempore 
Pontifices  eligebant  Clerus  et  populus,  non 
est  mirum,  si  non  tanti  fierent  Cardinales. 
At  posteaquam  coeperunt  soli  ipsi  eligere,  et 
etiam  soli  ipsi,  ut  plurimum,  eligi,  non 
sine  causa  coepit  dignitas  Cardinalitia  pluris 
fieri,  quam  antea. 

Altera  causa  est,  quod  soli  Cardinales  coe¬ 
perint  adesse  summo  Pontifici  in  Consiliis. 
Nam  antea  Cardinales  neque  soli,  neque  pri¬ 
marii  Consiliarii  Pontificis  erant;  siquidem 
primis  sexcentis,  vel  octingentis  annis,  sum¬ 
mi  Pontifices  ad  graviora  negotia  Ecclesiae 
dijudicanda  cogebant  Concilia  nationalia 
Episcoporum  Italiae,  quibus  Conciliis  inter¬ 
erant  quidem  Cardinales  Presbyteri,  sed  ta¬ 
men  primus  locus  Episcoporum  erat.  Id  co¬ 
gnosci  potest  ex  tomisConciliorum,  ubi  plu¬ 
rima  inveniuntur  Concilia  Romana,  sive  La¬ 
teranensia,  celebrata  ab  anno  Domini  300 
ad  800. 

Quocirca  non  erat  ratio,  cur  eo  tempore 
Cardinales  Presbyteri  Episcopis  antepone¬ 
rentur,  cum  eo  tempore  non  minus,  imo 
magis  Pontificem  juvarent  in  Ecclesia  uni¬ 
versali  regenda  Episcopi,  quam  Cardinales. 
At  postea  creverunt  negotia  Ecclesiae  Ro¬ 
manae,  praesertim  cum  accessisset  principa¬ 
tus  temporalis,  tempore  Pipini  et  Caroli 
Magni  :  proinde  egebat  summus  Pontifex 
Consiliariorum  ope  multo  saepius,  quam  an¬ 
tea.  Neque  poterat  tam  saepe  convocare 
Concilia  Episcoporum,  quam  necesse  erat, 
Concilia  enim  vix  tertio  quoque  anno  cogi 
poterant,  Pontifex  autem  quolibet  anno  sae¬ 
pius  egebat  Consilio.  Itaque  usu  docente,  et 
necessitate  cogente  his  postremis  annis  sex¬ 
centis  vel  septingentis  coeperunt  paulatim 
omitti  Concilia  Episcopalia,  et  res  tota  re¬ 
digi  ad  senatum  Cardinalium.  Potuisse  an- 

tem  hoc  fieri,  et  recte  factum  esse,  in  dU- 
bium  revocari  non  potest ;  nam  non  tenetur 
Pontifex  hos  potius,  quam  illos  in  Consilium 
adhibere. 

Deinde,  hac  ratione  multa  commoda  con¬ 
secuta  sunt.  Primum,  quod  habeat  nunc 
summus  Pontifex  senatum  in  promptu,  ita 
ut  possit  etiam  singulis  diebus,  si  velit,  de 
rebus  gravissimis  deliberare.  Alterum,  quod 
hoc  fiat  sine  detrimento  Ecclesiarum  parti¬ 
cularium.  Nec  enim  possent  Concilia  Epis¬ 
coporum  saepe  cogi  sine  detrimento  Eccle¬ 
siarum,  quibus  absentia  Pastorum  perniciosa 
est.  Tertium,  quod  habeat  Consiliarios  ma¬ 
gis  instructos,  et  exercitatos,  cum  haec  sola 
et  assidue  tractent.  Facta  autem  legitime 
hac  mutatione  concilii  Pontificii  ab  Episcn- 
pis,  et  Cardinalibus  ad  solos  Cardinales ;  mi¬ 
rum  esse  non  debet,  si  etiam  facta  est  mu¬ 
tatio  dignitatum. 

Sed  placet,  ad  finem  hujus  loci  repugnan¬ 
tiam  verborum  Calvini  in  extrema  disputa¬ 
tione  cap.  7,  lib.  IV  Institut.  annotare.  Nam 
in  ultimo  paragrapho  miratur  Cardinalium 
amplitudinem  :  «  Nescio,  inquit,  qui  factum 
sit,  ut  ita  subito  in  tantam  amplitudinem.  » 
Et  mox  infra  :  «  Nunc  adeo  mutata  sors  est, 
ut  facti  sint  Regum,  et  Caesarum  cognati. 
Nec  dubium  est,  quin  una  cum  suo  capite 
sensim  creverint,  donec  ad  hoc  dignitatis 
fastigium  evecti  fuerunt.  »  Haec  ille.  Qui  ta¬ 
men  continuo  subjungit  contrarium  :  «  Im¬ 
pleri,  inquit,  in  illis  oportuit  quod  de  talibus 
ait  Malachias :  Vos  recessistis  de  via,  et  offen¬ 
dere  fecistis  in  lege  plurimos ;  propterea  ecce 
ego  dedi  vos  contemptibiles  et  viles  omni 
populo.  »  At  quomodo,  quaeso,  ista  cohae¬ 
rent,  ut  in  summum  fastigium  amplitudinis 
creverint  Cardinales,  ita  ut  Regum  ac  Cae¬ 
sarum  cognati  facti  sint  et  tamen  contemp¬ 
tibiles  ac  viles  evaserint  omni  populo  ?  Sed 
de  his  satis. 


CAPUT  XVII. 

De  Chorepiscopis. 

Diximus  de  distinctione  et  officio  Clerico¬ 
rum  eorum,  qui  etiam  hoc  tempore  locum 
suum  habent  in  Ecclesia;  nunc  addendum 
visum  est  aliquid  de  Chorepiscopis,  quorum 


nomen  et  officium  olim  in  usu  erat,  nunc 
autem  pene  interiisse  videtur. 

Igitur  Chorepiscopi  dicebantur  olim  pres¬ 
byteri  quidam,  qui  in  pagis,  aut  oppidulis 
curam  animarum  gerebant  loco  Episcopo¬ 
rum,  ut  nunc  fere  Parochi  faciunt.  Diceban¬ 
tur  autem  Chorepiscopi,  vel,  ut  Damasus  in¬ 
dicat  in  epist.  3.  quasi  villarum  Episcopi. 
Nam  y»pv.  Graece  oppidum  ac  regionem  si¬ 
gnificat.  Vel  potius,  ut  concilium  Neocaesa- 
riense  canone  13.  et  Antiochenum  can.  8. 
docent,  quasi  Vicarii  Episcopi,  vel  Vicarii 
Episcoporum,  seu  loco  Episcoporum  consti¬ 
tuti  ;  yjupv.  enim  locum  etiam  significare  po¬ 
test.  Porro  ejusmodi  Chorepiscopi  non  pote¬ 
rant  Presbyteros  et  Diaconos  ordinare,  nec 
Chrismate  fidelium  frontes  inungere,  nec 
templa,  aut  altaria  consecrare.  Caetera  fere 
omnia  praestare  poterant,  quae  praestant  Epis-' 
copi,  ut  cognosci  potest  ex  Concilio  Ancy¬ 
rano,  can.  12.  et  Antiocheno,  can.  10.  et 
Hispalensi  II,  can.  7.  item  ex  Damaso  in 
epist.  3.  Leone  epist.  86.  alias  88.  et  Joanne 
III,  in  epistola  ad  Episcopos  Germaniae  et 
Galliae. 

Sed  quaestio  hoc  locb  occurrit.  An  Sub- 
diaconos  ordinare  Chorepiscopis  aliquando 
licuerit.  Nam  in  Concilio  Antiocheno  can. 

\  0.  id  eis  licuisse  disertis  verbis  asseritur. 
Contra  autem,  id  eis  minime  licuisse,  Dama¬ 
sus  Papa  in  epist.  3.  aeque  disertis  verbis 
affirmat;  Concilia  et  Pontifices  caeteri  supra 
citati  negant  licere  Chorepiscopis  Presbyte¬ 
ros  vel  Diaconos  ordinare ;  de  Subdiaconis, 
caeterisque  ordinibus  nihil  expresse  dicunt. 

Respondeo,  quosdam  fuisse  Chorepisco¬ 
pos,  qui  vere  Episcopalem  consecrationem 
acceperant,  sed  Chorepiscopi  dicebantur, 
quod  non  haberent  propriam  Ecclesiam,  sed 
in  aliena  Dioecesi  ministrarent,  quales  sunt 
hoc  tempore  Episcopi  quidam  Titulares,  qui 
et  Suffraganei  dici  solent.  Alios  vero  Cho¬ 
repiscopos  fuisse,  qui  nihil  aliud,  nisi  Pres¬ 
byteri  essent,  sed,  ut  diximus,  in  pagis,  ac 
villis,  seu  etiam  oppidulis,  Episcopum  aliquo 
modo  repraesentarent.  De  prioribus  loqui  vi¬ 
detur  Concilium  Antiochenum,  ut  etiam  Da¬ 
masus  annotavit  in  epist.  3.  nam  ita  incipit 
Canon  :  «  Chorepiscopi,  qui  manus  imposi¬ 
tionem  ab  Episcopis  acceperunt,  et,  ut  Epis¬ 
copi,  sunt  ordinati  etc.  »  ubi  non  de  omni¬ 
bus  Chorepiscopis  loquitur  Concilium,  sed 
de  illis  tantum,  qui  a  pluribus  Episcopis, 
ritu  Pontificum  sunt  consecrati.  Praeterea  in 
eodem  canone  Concilium  non  solum  his 

Chorepiscopis  permittit,  ut  Subdiaconos  ab¬ 
solute  ordinent,  sed  etiam  ut  Presbyteros  et 
Diaconos  ordinare  possint,  si  id  Episcopus 
loci  permiserit,  ex  quo  certe  sequitur  eos, 
Chorepiscopos  veros  Episcopos  fuisse. 

Porro  in  fine  illius  canonis,  ubi  legimus 
(Chorepiscopus  ab  Episcopo  loci  ordinandus 
est)  non  de  iisdem  Chorepiscopis  agitur,  sed 
de  illo  altero  genere.  Voluit  enim  Concilium 
legem  statuere,  uf,  deinceps  Chorepiscopus 
ordinetur  ab  uno  Episcopo,  et  proinde  Pres¬ 
byter  sit,  non  Episcopus.  De  quo  genere 
Chorepiscoporum  loquitur  Damasus  in  epist. 
3.  cum  dicit,  non  licere  Chorepiscopis  ordi¬ 
nare  Subdiaconos. 

Csetera  autem  Concilia  et  Patres,  qui  ne¬ 
gant,  Chorepiscopis  licere  ordinare  Diaco¬ 
nos,  et  de  subdiaconis  nibil  dicunt,  videntur 
nomine  Diaconorum  etiam  Subdiaconos 
accepisse,  cum  sit  uterque  sacer  ordo,  et 
ssepe  apud  veteres  eodem  nomine  appellen¬ 
tur.  Quod  si  evidenter  ostendi  possit,  con¬ 
cessum  aliquando  fuisse  Chorepiscopis  se¬ 
cundi  generis,  ut  Subdiaconos  ordinarent; 
dicendum  erit,  id  fuisse  privilegium  et  dis¬ 
pensationem  quamdam,  qualis  etiam  fuit 
quibusdam  in  locis,  ut  presbyteri,  absente 
Episcopo,  Confirmationis  Sacramentum  ex¬ 
hiberent,  ut  Ambrosius  scribit  de  Sacerdoti¬ 
bus  iEgypti,  in  commentario  cap.  IV.  epis¬ 
tolae  ad  Ephesios.  Atque  haec  de  distinctione 
et  officio  Clericorum. 


CAPUT  XVIII. 

« 

De  caelibatu  Sacerdotum  :  Sitne  jure  divino 
annexus  sacris  ordinibus  coelibatus ,  an  non  ? 

Sequitur  quarta  Disputatio,  quae  est  de 
ccelibatu,  seu  continentia  hominum  sacrato¬ 
rum,  quae  quidem  trimembris  erit.  Primum 
enim  explicandum  occurrit,  sitne  jure  divino 
annexus  coelibatus  ordinibus  sacris.  Deinde, 
si  constiterit  non  ita  esse,  utrum  saltem  jure 
Apostolico,  ac  rectissime,  id  factum  sit.  Pos¬ 
tremo,  num  Digami  Apostolica  lege  arcean¬ 
tur  a  sacris  ordinibus. 

Ac,  ut  a  primo  incipiamus,  Joannes  Major 
in  IV,  dist.  24,  quaest.  2.  de  jure  divino  esse 
putavit,  quod  votum  Sacerdotum  solemne 
sit,  ac  proinde  indispensabile  esse.  Idem  fere 


docuit  Clichtovaeus  lib.  de  continentia  Sa¬ 
cerdotum,  cap.  4.  et  sequentibus,  ubi  duo 
dicit,  quae  nescio,  an  inter  se  bene  cohae¬ 
reant.  Unum  est,  de  jure  divino  esse,  ut  qui 
est  sacris  ordinibus  initiatus,  non  possit  uxo¬ 
rem  ducere,  neque  in  hoc  ullam  dispensatio¬ 
nem  cadere  posse.  Alterum  est,  eos,  qui 
uxores  duxerunt,  non  posse  sacris  ordinibus 
initiari,  nisi  deinceps  continere  velint,  esse 
praeceptum  Ecclesiae,  et  a  Siricio  Papa  pri¬ 
mum  editum,  nec  unquam  ab  Ecclesia  Orien¬ 
tali  receptum  fuisse.  Itaque  licuisse  in  tota 
Ecclesia  Sacerdotibus  uti  uxoribus,  quas  ante 
ordines  duxerant,  usque  ad  tempora  Sirici ; 
in  Ecclesia  autem  Orientali,  et  nunc  licere, 
et  semper  licuisse. 

At  B.  Thomas  in  2.  2.  qutest.  LXXXVIII, 
artic.  11.  diserte  docet,  votum  continentiae 
esse  annexum  ordinibus  sacris  ex  solo 
Ecclesiae  decreto,  ac  proinde  dispensabile 
esse.  Idem  docet  Cajetanus  in  opusculis, 
tom.  I,  tract.  27.  et  Sotus  lib.  VII  de  jus¬ 
titia,  quaest.  6,  artic.  2.  ubi  etiam  docet, 
quod  ego  verissimum  puto,  decretum  hoc, 
quo  votum  est  annexum  ordinibus,  non  qui¬ 
dem  proprie  divinum  esse,  sed  tamen  esse 
Apostolicum,  et  in  tota  Ecclesia  a  tempori¬ 
bus  Apostolorum,  longo  tempore  esse  serva¬ 
tum.  Sed  quia  hoc  multis  rationibus  in  se¬ 
quenti  capite  contra  haereticos  confirmabi¬ 
mus,  nunc  solum  breviter  probandum  est, 
non  jure  divino,  sed  humano  dumtaxat  pro¬ 
hibitum  esse  conjugium  Sacerdotibus,  et 
proinde  in  hoc  dispensari  posse. 

Probatur  primo,  ex  altero  eorum,  quae 
Clichtovaeus  asserit  ;  non  est  de  jure  divino, 
ut  conjugati,  si  ordinentur,  ab  uxoribus  suis 
abstineant;  igitur  neque  est  de  jure  divino, 
ut  Sacerdotes  non  ducant  uxores.  Nam  ma¬ 
trimonium  non  pugnat  cum  ordinibus  ratio¬ 
ne  essentiae  suae,  sed  ratione  officii  seu  exer¬ 
citii  conjugalis;  si  enim  Deus  prohibuisset 
Sacerdotibus  conjugium,  certe  prohibuisset 
propter  actum  conjugalem,  qui  hominem 
reddit  totum  carnalem,  et  ineptum  ad  divi¬ 
na  ;  nec  non  propter  sollicitudinem  domus,  et 
liberorum,  quae  plurimas  parit  distractiones, 
non  autem  propter  solum  Sacramentum  con¬ 
jugii,  vel  propter  contractum  matrimonii, 
qui  celebratur  solo  consensu  animorum,  et 
est  res  brevissima  et  honestissima.  Si  ergo 
licuit  Sacerdotibus  jure  divino  habere  uxo¬ 
res,  quas  ante  ordinationem  duxerant,  et  eis 
uti  maritorum  more :  Cur,  quaeso,  non  licuis¬ 
set  etiam  post  ordinationem  ducere?  Adde, 

quod  rationes,  quas  Clichtovteus  pro  se  ad¬ 
ducit,  omnes  sumuntur  a  puritate  munerum 
sacerdotalium,  cui  certe  non  repugnat,  uxo¬ 
rem  ducere,  vel  duxisse,  sed  ei  cohabitare. 

Non  esse  autem  jure  divino  prohibitum, 
ne  Sacerdotes  utantur  uxoribus,  quas  duxe- 
rant  ante  ordinem,  conceditur  a  Clichtovseo. 
Sed  propter  quosdam  alios,  qui  de  ea  re  du- 
hitant,  probatur  apertissime  ex  eo,  quod  Ec¬ 
clesia  Romana  multis  jam  saeculis  permisit 
Graecis  Sacerdotibus  usum  uxorum,  quas 
ante  ordinationem  duxerant,  ut  patet  ex  ca¬ 
pit.  Cum  olim,  de  Clericis  conjugatis.  Adde 
Gregorii  testimonium,  lib.  I,  epist.  42.  ubi 
permittit  Subdiaconis,  ut  libere  utantur  uxo¬ 
ribus  suis,  quas  duxerant  ante  ordinatio¬ 
nem,  licet  prohibeat  deinceps  ejusmodi  ordi¬ 
nari,  nisi  continentiam  voveant. 

Secundo  probatur,  quia  in  tota  Scriptura 
nullum  tale  exstat  praeceptum.  Nam  in  Tes¬ 
tamento  veteri  Sacerdotibus  licitum  erat 
uxores  ducere.  In  novo  autem  nihil  de  hac 
re  Dominus  locutus  est.  Apostolus  quidem 
in  epistolis  ad  Timotheum,  et  Titum,  jubet 
Episcopos  et  Diaconos  eligi  castos,  sed  qiiod 
Apostolus  praecipit,  non  divinum,  sed  Apos- 
tolicum  praeceptum  est,  de  quo  postea  age¬ 
mus. 

Proferunt  illi  ex  Deuter.  cap.  XXXIII.  be¬ 
nedictionem  Mosis,  in  qua  dicitur  deLevitis, 
id  est,  ut  ipsi  exponunt,  de  Sacerdotibus 
Christianis;  Qui  dixerunt  patri  suo  et  matri ; 
Nescio  vos  et  filios  ignoraverunt.  At  istud, 
divinum  vaticinium,  non  divinum  praeceptum 
est;  sive  enim  lege  divina,  sive  humana  fiat, 
ut  Sacerdotes  uxoribus  careant,  impletur 
vaticinium  Mosis. 

Proferunt  deinde  illud  Christi  Lucae  XXI : 
Videte,  ne  graventur  corda  vestra  crapula,  et 
ebrietate ,  et  curis  hujus  mundi  (1)  :  quod  ad 
Sacerdotes  praecipue  spectare  testatur  Leo, 
serm.  8.  de  jejunio  decimi  mensis.  Sed  in 
hoc  aperte  falluntur,  qui  hoc  argumentum 
adducunt.  Nam  Leo  in  isto  ipso  loco  ad  om¬ 
nes  fideles,  Christi  praeceptum  pertinere  di¬ 
cit;  sed  ad  nos  praecipue,  quibus  Dies  Do¬ 
mini  jam  est  vicinior.  Deinde,  cum  Paulus 
I.  Timoth.  III.  jubet  Episcopum  eligi  :  Qui 
domui  suce  bene  prcesit,  et  filios  habeat  subditos 
in  omni  castitate  (2) ;  nec  tamen  contraria 
Christo  doceat  :  certe  non  jubet  Christus 


ulli,  ne  habeat  curam  uxoris  ac  liberorum, 
sed  ne  gravetur  nimia  sollicitudine. 

At  inquiunt,  ratio  naturalis  dictat,  ministe¬ 
rium  purissimum  a  continentibus  esse  pera¬ 
gendum.  Respondeo,  dictare  id  quidem  ra¬ 
tionem,  sed  ut  rem  convenientem,  non  ut 
omnino  necessariam. 

Tertio  probatur,  ex  Concilio  Ancyrano, 
cap.  10.  ubi  dicitur  posse  Diaconos  cum 
licentia  Episcopi  uxores  ducere,  etiam  post 
susceptum  Diaconatum ;  ergo  non  est  de 
jure  divino ;  nec  enim  Episcopi  in  jure  di¬ 
vino  dispensant.  Estque  hoc  Concilium  anti¬ 
quissimum,  et  confirmatum  a  Leone  Papa, 
dist.  20.  can.  de  libellis.  Accedat  postremo, 
quod  Concilia,  et  Patres  in  sequenti  capite 
producendi,  passim  testantur,  hanc  legem 
esse  Ecclesiasticam ;  quod  etiam  legimus  in 
Concilio  Tridentino,  sess.  XXIV,  can.  9  (3). 


CAPUT  XIX. 

Coelibatum  jure  Apostolico  rectissime  annexum 
ordinibus  sacris . 

Jam  vero  de  altera  quaestione  ;  An  recte 
factum  sit,  ut  coelibatus  perpetuus  sacris 
ordinibus  annecteretur,  duo  sunt  refutandi 
errores;  unus  Graecorum,  alter  Lutherano- 
rum.  Prior  error  est ;  Oportere  Clericos,  an¬ 
tequam  ordines  sacros  suscipiant,  uxores  du¬ 
cere,  quia  post  sacros  ordines  susceptos, 
non  licet  id  facere,  et  nimis  magno  periculo 
fornicandi  se  exponit,  qui  sine  uxore  vivit. 

Hujus  erroris  aliqui  auctorem  faciunt  Ni¬ 
colaum,  unum  ex  septem  primis  Diaconis. 
Sed  quidquid  de  hoc  sit,  constat,  Vigilan¬ 
tium  hunc  errorem  expresse  docuisse ;  de 
quo  sic  B.  Hieronymus  initio  lib.  contra  Vi¬ 
gilantium  :  «  Proh  nefas,  inquit,  Episcopos 
sui  sceleris  dicitur  habere  consortes,  si  ta¬ 
men  Episcopi  nominandi  sunt,  qui  non  ordi¬ 
nant  Diaconos,  nisi  prius  uxores  duxerint, 
nulli  coelibi  credentes  pudicitiam.  »  Hunc 
errorem  receperunt  Patres  Concilii  Trullani, 
circa  annum  Domini  700,  ut  patet  ex  can. 
13.  ubi  profana  illa  Synodus  damnat  nomi- 


(1)  Luc.  XXI,  34.  —  (2)  I.  Timoth.  III,  4.  —  (3)  Qui  de  ccelibatu  plura  desiderat,  adeat  :  Nature 
et  vir g init d,  parle  docteur  Ennemond  Dufieux;  Du  celibat  ecclesiastique ,  par  Mgr  Pavy,  ev^que 
d’Alger,  et  Recherches  historiques  sur  le  celibat,  par  Mgr  Jager,  camerier  du  Pape. 

natim  canones  Romanae  Ecclesiae,  et  contra¬ 
rium  statuit,  nimirum  ut  Clerici  ante  Sub- 
diaconatum  uxores  ducant,  et  cum  eis  vivant 
postea,  in  sacris  ordinibus  constituti.  Tem¬ 
pore  hujus  Synodi  coepit  mos  Graecorum, 
qui  nunc  est.  Auctus  autem  est  et  confirma¬ 
tus  tempore  Leonis  IX.  quando  dissidium 
Graecorum  a  Latinis  maxime  crevit  in  multis 
aliis  articulis.  Unde  exstat  liber  Humberti 
Cardinalis  eo  tempore  scriptus  de  hac  re, 
contra  Nicetam  Abbatem,  qui  hunc  morem 
Graecorum  tunc  acerrime  defendebat. 

Posterior  error  longe  gravior  est.  Non  so¬ 
lum  licere  ante  ordinationem,  sed  etiam  post 
ordinationem,  uxorem  ducere.  Hujus  erro¬ 
ris  fundamenta  quaedam  jecit  Jovinianus, 
qui  docuit,  virginitatem  non  praestare  matri¬ 
monio  ;  inde  enim  sequebatur,  frustra  Sacer¬ 
dotes  velle  carere  uxoribus.  Unde  etiam 
quaedam  Sanctimoniales,  Joviniano  audito, 
nupserunt,  ut  B.  Augustinus  refert  lib.  de 
haeresibus,  cap.  82.  Haec  tamen  haeresis  mox 
extincta  fuit,  nec  usque  ad  deceptionem  ali- 
cujus  Sacerdotis  pervenit,  ut  ibidem  Augus¬ 
tinus  ait. 

Primus  autem  qui  docuit  aperte,  licere 
post  ordinationem  uxorem  ducere,  fuitJoan- 
nes  Wiclefus,  ut  refert  Thomas  Waldensis 
tom.  II  de  Sacramentis,  cap.  128.  et  129.  et 
tom.  III  de  Sacramentalibus,  c.  66  et  67. 
Eum  secuti  suntLutherus  in  lib.  de  abro¬ 
ganda  Missa  privata ;  Pomeranus  in  lib.  de 
conjugio  Episcoporum,  Magdeburgenses  in 
Centuriis  singulis,  cap.  7.  et  nominatim  Cen¬ 
turia  XI,  cap.  7,  coi.  389.  ubi  dicunt,  hanc 
esse  haeresim  maxime  pestiferam  omnium, 
quae  unquam  Christianum  regnum  perturba¬ 
runt.  Item  Beza,  et  Martyr  in  primam  ad 
Corinthios  VII.  Philippus  Melanchthon  in 
Confessione  Augustana,  art.  23  et  in  Apolo- 
gia  ejusdem  articuli,  Calvinus  lib.  IV.  Insti- 
tut.  cap.  12,  §.  23.  Brentius  in  Confessione 
Wirtembergensi,  capite  de  conjugio ;  Prae¬ 
terea  Erasmus  in  declamatione  de  laudibus 
matrimonii,  utile  esse  judicat,  si  Sacerdoti¬ 
bus  jus  conjugii  concedatur,  et  idem  sensisse 
videtur  Panormitanus,  Catholicus  alioqui  et 
doctus  auctor,  in  cap.  Cum  olim,  de  Clericis 
conjugatis.  Audio  Kemnitium  in  tertia  parte 
Examinis  Concilii  Tridentini,  de  coelibatu 
Sacerdotum  copiose  tractasse,  sed  eum 
librum  nondum  vhlere  potui.  Ac  si  ex  aliis 
ejus  operibus  conjectura  facienda  est' , nihil 

aut  parum  admodum  addet  ad  ea,  quae  Cen- 
turiatores  et  Calvinus  collegerunt. 

Contra  hos  errores  probandum  nobis  est, 
votum  continentiae  annexum  esse  ordinibus 
sacris,  ita  ut  nec  ducere  uxores,  nec  uxori¬ 
bus  antea  ductis  uti  liceat  post  ordinatio¬ 
nem;  positivo  quidem  jure,  sed  antiquissimo 
et  aequissimo,  et  quod  nullo  modo  expediat, 
ut  hoc  tempore  relaxetur. 

Probatur  primo,  Scripturis  ;  ac  primum 
Paulus  in  epist.  ad  Titum,  cap.  I  :  Oportet , 
inquit,  esse  Episcopum  hospitalem ,  benignum , 
sobrium ,  justum ,  sanctum ,  continentem  (1). 
Ubi  notandum  pro  eo,  quod  nos  habemus 
sobrium,  Graece  esse  trupova,  quod,  ut  Hie¬ 
ronymus  in  hunc  locum  dicit,  ambiguum 
est,  et  prudentem,  sobrium,  castum  signifi¬ 
care  potest ;  hoc  autem  loco  significat  cas¬ 
tum.  Quia  vero  castitas  etiam  conjugatis 
communis  est,  ideo  Apostolus  addit  etiam, 
continentem ;  quod  ibidem  B.  Hieronymus  ex¬ 
ponit  ab  uxoris  amplexibus.  Idem  in  epist. 
II  ad  Tim.  cap.  II  :  Labora ,  inquit,  sicut  bo¬ 
nus  miles  Christi  Jesu ,  nemo  militans  Deo  im¬ 
plicat  se  negotiis  saccularibus  (2).  Hic  Aposto¬ 
lus  Episcopo  praecipit,  ut  strenue  militet 
Deo  ;  deinde  dicit,  non  posse  eum  bene  mi¬ 
litare  Deo,  si  se  implicaverit  negotiis  saecu¬ 
laribus,  qualia  certe  esse  nuptias,  nemo  ne¬ 
gare  potest.  Nam,  ut  S.  Basilius  pulchre  do¬ 
cet  in  prooemio  constitutionum  Monastica¬ 
rum  :  «  Nuptiae  pedicae  sunt.  »  Idem  Apos¬ 
tolus  I.  ad  Corinthios  VII  jubet,  conjugatos 
vacare  ex  consensu  ad  tempus  ab  opere  nup¬ 
tiarum,  ut  orationi  instare  possint ;  Ex  quo 
per  bonam  consequentiam  deducit  B.  Hiero¬ 
nymus  in  cap.  I  ad  Titum,  et  lib.  I  in  Jovi- 
nianum,  eum  praecipere  Episcopis,  et  aliis 
hominibus  sacratis,  ut  perpetuo  a  nuptiarum 
opere  vacent,  cum  quotidie  orationi  insistere 
debeant.  Quo  eodem  argumento  ex  hoc  loco 
utuntur  Qrigenes  homil.  23.  in  Numer.  et 
Epiphanius  haeresi  Gatharorum. 

Praeterea  in  veteri  Testamento,  continen¬ 
tiam  ab  uxoribus  videmus  in  primis  fuisse 
requisitim  in  iis,  qui  Deo  propinquaturi,  vel 
rem  aliquam  sanctam  tractaturi  erant.  Nam 
Exod.  XII.  praecipitur,  ut  comesturi  Agnum 
Paschalem  renes  suos  accingerent,  quo  signi¬ 
ficabatur,  ut  Gregorius  exponit  homil.  22. 
super  Evangel.  debere  eos  carnis  volupta¬ 
tem  edomare!',  qui  Agnum  Paschalem  come¬ 
dunt.  Exod.  XIX.  cum  populus  legem  a  Deo 


(1)  8.  —  (2)  II.  Tim.  II,  3  et  4. 

accepturus  esset,  ait  illis  Moses  :  Estote  pa¬ 
rati  in  diem  tertium ,  et  ne  appropinquetis  uxo¬ 
ribus  vestris  (1).  Quo  testimonio  utitur  Am¬ 
brosius  lib.  I  de  officiis,  cap.  ultimo,  ad  pro¬ 
bandam  continentiam  Clericorum. 

Item  Exod.  XXVIII  praecipit  Deus,  ut  Aa- 
ron  et  filii  ejus  cum  ingrederentur  taberna¬ 
culum,  foeminalibus  lineis  a  renibus  usque 
ad  foemora  tecti  essent ;  cpo  exponit  Beda, 
lib.  III  de  tabernaculo  cap.  9.  significatum 
esse,  debere  Sacerdotes  novi  Testamenti  aut 
virgines  esse,  aut  contracta  cum  uxoribus 
foedera  dissolvisse.  Item  I.  Reg.  XXI.  noluit 
Achimelecb  Sacerdos  dare  Davidi  panes  pro¬ 
positionis  comedendos,  nisi  prius  intellexis¬ 
set,  eum  ab  uxore  aliquamdiu  se  continuisse. 
Ex  quo  deducit  B.  Hieronymus  in  cap.  I  ad 
Titum,  perpetuam  requiri  in  Sacerdotibus 
continentiam,  etiam  ab  uxoribus,  qui  corpus 
Christi,  quod  illo  pane  propositionis  signifi¬ 
cabatur,  conficiunt,  edunt,  aliisque  tradunt. 

Denique  exlib.  IParalip.  cap.  24  etLucsel 
colligitur,  Sacerdotes  veteris  Testamenti  per 
vices  suas  ministrare  solitos,  et  toto  eo  tem¬ 
pore,  quo  ministrabant  in  tabernaculo,  a  do¬ 
mo  et  uxore  abfuisse.  Ex  quo  deducunt  Si- 
ricius  Papa  in  epistola  ad  Himericum,  et  In¬ 
nocentius  I  in  epistola  ad  Victricium,  necnon 
Beda  in  cap.  I  Lucae,  quod  si  illi  tempore, 
quo  ministrabant,  ab  uxoribus  abstinebant, 
omnino  decere,  ut  Sacerdotes  nostri,  qui 
non  per  vices,  sed  semper  ministrant,  sem- 
per  ab  uxoribus  se  contineant. 

Hoc  ultimum  argumentum  solvere  cona¬ 
tur  Calvinus,  lib.  IV,  cap.  12,  §.  25.  ac  dicit, 
Sacerdotes  Leviticos  avTtTwrouc  Christi  fuisse, 
id  est,  figuram  Christi  gessisse,  et  quia 
Christi  excellentiam  et  sanctitatem  exacte 
referre  non  poterant,  jussos  fuisse  ultra  hu¬ 
manum  morem  se  purificare.  Nunc  autem 
id  necessarium  non  esse,  cum  per  Christi 
adventum  figurae,  atque  umbrae  cessave¬ 
rint. 

At  solutio  parum  valet.  Nam  sicut  Levi- 
iici  Sacerdotes,  Christi  venturi  figuram  ge¬ 
rebant,  ita  nunc  Sacerdotes  Christiani  Chris¬ 
tum,  qui  venit,  repraesentant.  Sacerdos  enim, 
dum  sacra  mysteria  peragit,  Christi  perso¬ 
nam  sustinet,  et  propterea  sacrificans,  non 
dicit  :  Hoc  est  corpus  Christi,  sed  :  Hoc  est 
corpus  meum.  Ipse  enim  Qhristum  eo  loco 
agit ;  id  quod  etiam  vestium  saicrarum  orna¬ 
tus  designat.  Deinde,  non  est  illa  primaria 

(1)  Exod.  XIX,  15.  —  (2)  Exod.  XIX,' 22. 


causa,  cur  Sacerdotes  Levitici  deberent  abs¬ 
tinere  ab  uxoribus,  quia  gerebant  Christi 
figuram,  sed  quia  Domino  ministrabant. 
Exodi  XIX  :  Sacerdotes ,  qui  accedunt  ad  Deum, 
sanctificentur,  ne  percutiat  eos  (2).  Nam  alio- 
qui  David  semper  erat  Christi  figura,  et  ta¬ 
men  tunc  solum  jussus  est  abstinere  ab  uxo¬ 
re,  quando  panem  sanctum  comesturus  erat, 
ut  diximus.  Denique,  si  illi,  quia  Christum 
significabant,  debuerunt  ultra  humanum  mo¬ 
dum  se  purificare,  quanto  magis  purificari 
debebunt,  qui  Christum  ipsum  quotidie  trac¬ 
tant. 

Probatur  secundo,  testimoniis  Conciliorum 
antiquorum  totius  Ecclesiae.  Ac  primum  Ec¬ 
clesiae  Orientalis.  Habemus  Concilium  Ancy¬ 
ranum  celebratum  ante  annos  1200.  can.  10. 
ubi  dicitur  :  «  Diaconos  qui  in  ipsa  ordina¬ 
tione  non  protestantur  se  velle  uxorem  ha¬ 
bere,  non  posse  post  ordinationem  eam  du¬ 
cere  ;  Si  autem  protestentur,  posse  ducere, 
quia  tunc  censetur  Episcopus  cum  eis  dis¬ 
pensasse.  »  Item  Concilium  Neocaesariense 
paulo  post  celebratum,  cap.  I  :  «  Presbyter, 
inquit,  si  uxorem  duxerit,  ordine  suo  mo¬ 
veatur.  »  Concilium  Nicaenum  I.  can.  3.  in¬ 
terdicit  Episcopo,  Presbytero,  et  Diacono  ne 
domi  mulierem  ullam  habeat  praeter  matrem, 
sororem,  amitam.  Nulla  uxoris  mentio  fit, 
quae  tamen  primo  loco  poni  debuit,  si  cum 
ea  habitare  liceret.  Item,  cur  prohibetur 
Clericis  cohabitatio  mulierum,  si  uxorati 
esse  possunt?  Nonne  uxores  ancillas  habere 
possunt  in  eadem  domo?  Denique  Synodus 
Trullana,  can.  6.  prohibet,  ne  Episcopi, 
Presbyteri,  Diaconi,  aut  Subdiaconi  post 
ordinationem  suam,  uxorem  ducant,  et  can. 
48.  praecipit,  ut  Episcopus  non  cohabitet 
uxori. 

Ecclesiae  Africanae  habemus  insigne  testi¬ 
monium.  Concilium  enim  Carthaginiense  II, 
can.  2  :  «  Omnibus  placet,  inquit,  ut  Epis¬ 
copi,  Presbyteri,  Diaconi,  vel  qui  Sacra¬ 
menta  contractant,  pudicitiae  custodes  etiam 
ab  uxoribus  se  abstineant.  »  Et  ratio  ibi  red¬ 
ditur  :  «  Ut  quod,  inquiunt,  Apostoli  docue¬ 
runt,  et  ipsa  servavit  antiquitas,  nos  quoque 
custodiamus.  »  Hoc  testimonium  non  solum 
refellit  Lutheranos,  sed  etiam  eos  ex  Catho¬ 
licis,  qui  volunt  hoc  decretum  de  sacerdo¬ 
tum  continentia  a  Siricio  inccepisse.  Isti 
enim  Patres  ab  Apostolis  inccepisse  dicunt. 
Item  Concilium  Carthaginiense  V,  can.  3.  et 

Concilium  Africanum,  can.  37.  idem  consti¬ 
tuunt. 

Ecclesiae  Italicae  habemus  Concilium  Ro¬ 
manum  sub  Sylvestro  I.  quod  canon.  8.  pro¬ 
hibet  Subdiaconis,  ne  uxores  ullo  modo  du¬ 
cere  audeant. 

Ecclesiae  Gallicae  habemus  Concilium  Are- 
latense  II,  ante  annos  1700  celebratum  ;  in 
quo  can.  2.  cavetur,  ne  ullus  conjugatus,  ad 
sacerdotium  assumatur,  nisi  continentiam 
ab  uxore  promiserit.  Item  Concilium  Turo- 
nense  I,  canone  1  et  2.  et  Turonense  II,  ca¬ 
none  20.  Agathense,  cap.  9.  et  Aurelianense 

III,  can.  2  :  «  Ut  nullus,  inquit,  Clericorum 
a  Subdiacono  et  supra,  propriae,  si  forte  jam 
habeat,  misceatur  uxori.  ,> 

Ecclesiae  Hispanicae  habemus  Concilium 
Eliberitanum  ante  tempora  Siricii,  can.  33  : 
«  Placuit,  inquit,  in  totum  prohibere  Epis¬ 
copis,  Presbyteris.  Diaconis,  ac  Subdiaconis 
abstinere  se  a  conjugibus,  et  non  generare 
filios.  »  Toletanum  II,  cap.  1  et  Toletanum 

IV,  cap.  26  et  Toletanum  VIII,  cap.  6.  etiam 
Subdiaconis  usum  uxorum  prohibent. 

Denique  Ecclesiae  Germanicae  habemus 
Concilium  Aquisgranense  tempore  Ludo- 
vici  I,  cap.  6.  Concilium  Wormaciense, 
cap.  9  :  «  Placuit,  inquit,  ut  Episcopi,  Pres¬ 
byteri,  Diaconi,  et  Subdiaconi  abstineant  se 
ab  uxoribus,  et  non  generent  filios.  »  Deni¬ 
que  Concilium  Moguntinum  tempore  Arnul- 
phi  Imperatoris,  cap.  10.  statuit,  ut  nulla  pe¬ 
nitus  mulier,  ne  soror  quidem,  aut  mater, 
cum  Ecclesiasticis  habitare  permittatur. 

Ex  his  apparet  mendacium  esse  apertissi¬ 
mum,  quod  Philippus  dicit  in  ipsa  Confes¬ 
sione  Augustana,  artic.  23.  cui  tot  Principes 
subscripserunt,  in  Germania  ante  annos  400, 
primum  esse  legem  coelibatus  impositam 
Clericis.  Nam  Concilia  citata,  sunt  in  Ger¬ 
mania  ante  annos  700  celebrata,  vel  etiam 
amplius.  Nec  minus  mendacium  est,  quod 
in  Apologia  dicit,  legem  de  coelibatu  Cleri¬ 
corum  in  nullo  Concilio  reperiri,  sed  a  solo 
Romano  Pontifice  contra  Synodorum  senten¬ 
tiam  inductam  esse. 

Probatur  tertio,  testimoniis  veterum  Pon¬ 
tificum.  Clemens  I.  in  Canonibus  Apostolo¬ 
rum,  can.  27  :  «  In  nuptiis  autem  qui  ad 
Clerum  provecti  sunt,  praecipimus,  ut  si  vo¬ 
luerint,  uxores  accipiant,  sed  lectores,  can¬ 
toresque  tantummodo.  »  Quod  autem  delec¬ 
toribus,  et  cantoribus  dicitur,  idem  de  aliis 
minoribus  ordinibus  intelligitur,  cum  sit 
omnium  eadem  ratio.  Calixtus  I.  apud  Gra- 


cianum,  dist.  27.  can.  Presbyteris  :  «  Pres¬ 
byteris,  inquit,  Diaconis,  Subdiaconis,  et 
Monachis  concubinas  habere  seu  matrimo¬ 
nia  contrahere  penitus  interdicimus.  »  Siri— 
cius  in  epistola  adHimericum,  cap.  7.  (quod 
etiam  Calvinus  fatetur)  prohibet  cum  uxore 
commercium  iis  qui  sunt  in  sacris.  Idem 
paulo  post  confirmavit  Innocentius  I.  in  epis¬ 
tola  ad  Victricium,  cap.  9.  et  in  epist.  ad 
Exuperium,  cap.  1.  Idem  Leo  I,  in  epist.  82. 
ad  Anastasium  Episcopum  Thessalonicae, 
cap.  4.  et  in  epist.  90.  ad  Rusticum  Narbo¬ 
nensem,  cap.  3.  Idem  Gregorius  I.  in  epist. 
42.  lib.  I  et  epist.  34,  libri  III.  Idem  Zacha- 
rias  Papa  in  epist,  ultima,  ad  Bonifacium 
Episcopum  Germaniae,  ante  annos  800.  Unde 
etiam  apparet  clarius  Philippi  mendacium. 

Sed  placet  verba  referre  Leonis  I,  in  epist. 
ad  Anastasium,  quia  non  solum  Lutheranos, 
sed  etiam  Graecos,  evidenter  coarguunt.  Ad 
Graecos  enim  scribit  hoc  modo  :  «  Omnium, 
inquit,  Sacerdotum  tam  excellens  est  electio, 
ut  haec,  quae  in  aliis  membris  Ecclesiae  va¬ 
cant  a  culpa,  in  illis  tamen  habeantur  illicita. 
Gum  enim  extra  Clericorum  ordinem  consti¬ 
tutis  nuptiarum  societati,  et  procreationi 
filiorum  studere  sit  liberum,  ad  exhibendam 
tamen  perfectae  continentiae  puritatem,  nec 
Subdiaconis  quidem  carnale  connubium  con¬ 
ceditur,  ut  et  qui  habent,  sint  tanquam  non  ha¬ 
bentes,  et  qui  non  habent,  permaneant  sin¬ 
gulares  et  innupti.  Quod  si  in  hoc  ordine, 
qui  quartus  exstat  a  capite,  dignum  est  cus¬ 
todiri,  quanto  magis  in  primo,  vel  in  secun¬ 
do,  tertiove  servandum  est,  ne  aut  Levitico 
ministerio,  aut  Presbyterali  honore,  aut  Epi¬ 
scopali  excellentia  quisquam  idoneus  existi¬ 
metur,  qui  se  a  voluptate  uxoria,  necdum 
frsenasse  detegitur?  »  His  adde  expressa  tes¬ 
timonia  veterum  Imperatorum,  quae  exstant 
Codice  de  Episcopis,  et  Clericis,  leg.  eum 
qui,  et  sequentibus,  item  in  Authenticis  de 
Monachis, 

Probatur  quarto,  testimoniis  veterum  Pa¬ 
trum  Graecorum  et  Latinorum.  Origenes  ho- 
mil.  23.  in  librum  Numeri  :  «  Certum  est, 
inquit,  quia  impeditur  sacrificium  indesinens 
iis,  qui  conjugalibus  necessitatibus  serviunt, 
unde  videtur  mihi  quod  illius  solius  est  of¬ 
ferre  sacrificium,  qui  indesinenti  et  perpe¬ 
tuae  se  devoverit  castitati.  »  Eusebius  lib.  I 
demonstrat.  Evang.  cap.  9  :  «  Verumtamen, 
inquit,  eos  qui  sacrati  sint  atque  in  Dei  mi¬ 
nisterio,  cultuque  occupati,  continere  dein¬ 
ceps  seipsos  a  commercio  uxoris  decet  etc.  » 

Epiphanius  ad  finem  operis  contra  haere- 
ses  :  «  Sanctum,  inquit,  sacerdotium  ex  vir¬ 
ginibus,  ut  plurimum,  aut  ex  solitariis,  aut  si 
hi  ad  ministerium  non  suffecerint,  de  Ilis 
qui  se  a  propriis  uxoribus  continent,  et  si 
quis  ab  initio  continens  viduus  fuerit,  ha¬ 
bere  potest  locum  Episcopi,  Presbyteri,  Dia¬ 
coni,  Hypodiaconi.  »  Item  heeresi  59.  quas 
est  Gatharorum?  «  Sed,  inquit,  et  adhuc 
viventem  et  liberos  gignentem  unius  uxoris 
virum  Ecclesia  non  suscipit,  sed  eum,  qui 
se  ab  una  continuit,  aut  in  viduitate  vixit. 
Diaconum,  et  Presbyterum,  et  Episcopum,  et 
Hypodiaconum  :  maxime  ubi  sinceri  sunt 
Canones  Ecclesiastici.  At  dices  mihi  in  qui¬ 
busdam  locis  adhuc  liberos  gignere  Presbyte¬ 
ros,  et  Diaconos,  et  Hypodiaconos  :  At  hoc 
non  est  juxta  Ganonem,  sed  juxta  hominum 
mentem,  quae  per  tempus  elanguit.  » 

Chrysostomus  homil.  2.  de  patientia  Job  : 
«  Dixit,  inquit,  unius  uxoris  virum,  non  ea 
ratione,  ut  id  nunc  in  Ecclesia  observetur  ; 
oportet  enim  omni  prorsus  castitate  Sacer¬ 
dotem  ornatum  esse.  »  Gregorius  Nyssenus 
libro  de  virginitate  cap.  ult.  :  «  Quomodo, 
inquit,  Dei  sacerdotio  fungeris,  qui  ad  hoc 
ipsum,  ut  munus  offerres,  unctus  es?  Quo¬ 
modo  haec  ipsa  Deo  offeres,  qui  legi  non  ob¬ 
temperas  prohibenti,  ne  sacra  impurus  fa¬ 
ciat?  Ac  si  Deum  tibi  apparere  expetis,  quid 
in  causa  est  cur  Mosem  non  audias,  qui  po¬ 
pulo  edicit,  ut  a  nuptiis  purus  sit,  quo  Dei 
aspectum  comprehendat?»  Cyrillus  Cate¬ 
chesi  12  :  «  Si,  inquit,  qui  apud  Jesum  bene 
fungitur  sacerdotio,  abstinet  a  muliere  :  ipse 
Jesus  quomodo  ex  viro,  et  muliere  proditu¬ 
rus  esset?  »  Oecumenius  in  cap.  III.  primae 
ad  Timoth.  in  illud;  Unius  uxoris  virum: 
«  Non  statuit,  inquit,  ut  ab  uxore  pendeat 
Episcopus,  aut  uxorem  necessario  habeat, 
sed  si  fiat,  inquit,  e  mundanis,  non  sit  sal¬ 
tem  bigamus,  ita  tamen  ut  vocatus  ad  Epis¬ 
copi  munus,  illud  compleat;  quod  qui  ha¬ 
bent  uxores,  sint  tanquam  non  habentes.  » 
Jam  ex  Latinis.  Cyprianus,  sive  quicum¬ 
que  est  auctor,  in  lib.  de  singularitate  Cleri¬ 
corum,  affirmat  sibi  a  Domino  revelatum, 
non  debere  Clericos  domi  suae  habere  mu¬ 
lieres;  id  quod  etiam  toto  eo  libro  probat. 
Neque  obstat,  quod  in  extremo  libro  (ut  Pe¬ 
trus  Martyr  notavit)  sic  loquitur  :  «  Si  quis 
habet  matrem,  vel  filiam,  vel  sororem,  vel 
conjugem,  vel  cognatam,  sic  habeat,  ut 


nulla  ancilla  intersit  etc.  »  Nam  loquitur  de 
conjuge,  quee  simul  voverit  continentiam. 
Similis  habetur  locus  in  Concilio  II  Arela- 
tensi,  can.  3  :  «Si  quis  de  Clericis  a  gradu 
diaconatus  in  solatio  suo  mulierem  praeter 
aviam,  matrem,  sororem,  filiam,  neptem, 
vel  conversam  secum  uxorem  habere  prae¬ 
sumpserit,  a  communione  alienus  habea¬ 
tur.  »  Alio  qui  si  Cyprianus  uxorem  Clericis 
concederet,  qua  uti  liceret,  pugnaret  cum 
toto  suo  libro,  et  cum  ipso  titulo  :  «  De  sin¬ 
gularitate  Clericorum.  » 

Ambrosius  lib.  I  de  officiis,  c.  ult.  :  «Inof¬ 
fensum,  inquit,  exhibendum,  et  immacula¬ 
tum  ministerium,  nec  ullo  conjugali  coitu 
violandum  cognoscitis,  qui  integro  corpore, 
incorrupto  pudore,  alieni  etiam  ab  ipso  con¬ 
sortio  conjugali,  sacri  ministerii  gratiam  re¬ 
cepistis.  Quod  ideo  non  praeterivi,  quia  in 
plerisque  abditioribus  locis,  cum  ministe¬ 
rium  gererent,  vel  etiam  sacerdotium,  filios 
susceperunt.  »  Idem  in  epist.  82.  ad  Eccle¬ 
siam  Vercellensem  :  «  Habentem,  inquit, 
filios,  dixit  Apostolus,  non  facientem  etc.  » 
Et  in  cap.  I,  epist.  I  ad  Timotheum  :  «  Dein¬ 
ceps,  inquit,  ab  usufceminae  cohibentur  etc.» 

Hieronymus  lib.  in  Vigilantium  circa  ini¬ 
tium  :  «  Quid  facient,  inquit,  Orientis  Eccle¬ 
siae?  quid  iEgypti,  et  sedis  Apostolicae,  quas 
aut  virgines  Clericos  accipiunt,  aut  continen¬ 
tes,  aut  si  uxores  habuerint,  mariti  esse  de¬ 
sistunt?  »  Idem  in  fine  Apologiae  pro  libris 
contra  Jovinianum  :  «Episcopi,  inquit,  Pres¬ 
byteri,  Diaconi,  aut  virgines  eliguntur,  aut 
vidui,  aut  certe  post  sacerdotium  pudici.  » 

Augustinus  lib.  II  de  adulterinis  conjugiis, 
cap.  20  :  «  Solemus,  inquit,  eis  proponere 
continentiam  Clericorum,  qui  plerumque  ad 
eamdem  sarcinam  subeundam  capiuntur  in¬ 
viti,  eamque  susceptam  usque  ad  debitum 
finem,  Domino  adjuvante  perducunt.  »  Vide 
totum  locum.  Auctor  quaestionum  veteris  et 
novi  testamenti,  qui  non  est  Augustinus,  ut 
titulus  praesefert,  sed  aliquis  antiquior,  quaes¬ 
tione  ultima  sub  finem  :  «  Si  licet,  inquit, 
et  bonum  est  nubere,  cur  sacerdotibus  non 
licet  uxores  habere?  »  Et  prolixe  causam 
reddit. 

Gregorius  praeter  decreta  supra  citata  lib. 
VI,  cap.l.  in  lib.  Regum,  errare  dicit  eos, 
qui  propter  verbum, Pauli :  Unusquisque  uxo¬ 
rem  suam  habeat  (1),  putant  licere  Ecclesiasti¬ 
cis  uxores  habere.  Gregorius  Turoni cus  lib. 


(1)  I.  Cor.  VII,  2. 

IV  hist.  cap.  4.  refert  quemdam  Comitem, 
qui  dimissa  uxore  fuerat  sacris  initiatus, 
quia  postea  ad  uxorem  redire  voluit,  ab  om¬ 
nibus  Episcopis  excommunicatum  fuisse. 

Isidorus  lib.  II  de  officiis  divinis,  cap.  10 : 
«  Placuit,  inquit,  sanctis  Patribus,  ut  qui 
sacra  mysteria  contrectant,  casti  sint,  et 
continentes  ab  uxoribus,  et  ab  omni  carnali 
immunditia  sint  liberi.  »  Haec  de  Subdiaco- 
nis  dicit.  Similia  docet  de  Diaconis,  et  Pres¬ 
byteris  cap.  5  et  8.  Ex  quibus  locis  intelligi 
possunt  ea  verba  capitis  secundi  :  «  Casti¬ 
moniam  corporis  perpetuo  servent,  aut  unius 
matrimonii  vinculo  foederentur.  »  Haec  enim 
dicuntur  de  Clericis  in  universum,  tum  ma¬ 
joribus,  tum  minoribus.  Debent  enim  omnes 
Clerici  aut  perpetuo  esse  continentes,  si  ma¬ 
joribus  ordinibus  initiati  sint,  aut  unius  ma¬ 
trimonii  vinculo  copulari,  si  minoribus. 

B.  Anselmus  in  epist,  8.  asserit  recte  a 
Gregorio  VII  prohibitum  fuisse,  ne  ulli  in- 
teressent  Sacris  sacerdotum  conjugatorum. 
Beda  lib.  III  de  tabernaculo,  c.  9  :  «  Nemo 
potest,  inquit,  vel  sacerdotium  suscipere, 
vel  ad  altaris  ministerium  consecrari,  nisi 
aut  virgo  permanserit,  aut  contracta  cum 
uxore  matrimonii  foedera  solverit.  »  Deni¬ 
que,  ut  recentiores  omittam,  Arator  Subdia- 
conus  Vigilii  Papse  ante  annos  1000,  in  lib. 
in  Acta  Apostolorum  cap.  30,  posteaquam 
explicuit  rationem,  cur  sacerdotibus  veteris 
legis  permitteretur,  ut  solum  ad  tempus  ad 
uxoribus  se  continerent,  subdit  : 

Ecclesiee  nunc  alma  fides  sine  fine  pudicos 

Pgntifices  jubet  esse  suos  etc. 

His  testimoniis  accedant  exempla  eorum- 
dem.  Nam  a  tempore  Apostolorum,  omnes 
Episcopi,  Presbyteri,  aliique  Ecclesiastici, 
quorum  vitas  habemus,  et  quos  unquam  lau¬ 
datos  audivimus,  continentes  fuerunt,  neque 
ullum  exemplum  probati  viri  in  contrarium 
afferri  potest.  Magdeburgenses  quidem  dili¬ 
gentissime  quaesierunt  omnibus  saeculis  ali¬ 
quos,  qui  uxorem  duxerint  post  susceptos 
ordines,  et  multa  exempla  proferunt,  Centu¬ 
ria  IV,  V,  VI,  VII,  VIII,  IX,  X  et  XI.  initio 
capitis  septimi,  sed  nullum  eorum  aliquid 
valet.  Nam  vel  exempla  illa  debent  intelligi 
de  uxoribus,  quas  antea  duxerant,  ut  de 
Gregorio,  patre  Gregorii  Nazianzeni,  vel  in- 
telliguntur  de  minoribus  Clericis,  ut  quod 
proferunt  ex  Concilio  Toletano  IV,  cap.  42. 
vel  sunt  exempla  eorum  qui  reprehendun¬ 


tur,  ut  quae  proferunt  ex  epistola  Zacharise 
ad  Bonifacium,  vel  sunt  expressa  mendacia, 
ut  cum  dicunt  Cent.  V,  cap.  7.  Presbyteros 
Macedoniae  duxisse  uxores,  teste  Innocen- 
tio  I,  epist.  22.  nihil  enim  tale  Innocentius 
dicit.  Philippus  in  lib.  de  ccelibatu  ad  Re¬ 
gem  Angliae,  probat  veteres  Episcopos  ma¬ 
trimonio  usos  ex  epist.  Polycratis,  apud  Eu- 
sebium  lib.  V  hist.  cap.  24.  scribit  enim  Po¬ 
lycrates  septem  ex  parentibus  suis  fuisse 
Episcopos,  seque  octavum  esse.  At  deceptus 
Philippus  est  ex  versione  Ruffini.  Graeca 
enim  vox  crwysvwv,  quae  est  apud  Eusebium, 
non  parentes,  sed  cognatos  significat.  Sed 
fac  esse  parentes,  num  propterea  sequitur 
eos  in  Episcopatu  matrimonio  usos? 

Ex  hac  autem  tanta  nube  testium  tria  de¬ 
ducuntur.  Primo,  errare  C1  i ctovaeum  et  alios, 
qui  putant  legem  continentiae  impositam  Cle¬ 
ricis  primum  a  Siricio.  Nam  Clemens,  Ori- 
genes,  Eusebius,  Epiphanius,  et  aliqua  Con¬ 
cilia  citata,  antiquiora  sunt  Siricio.  Secundo, 
morem  Graecorum,  quem  nunc  habent,  non 
fuisse  primis  sexcentis  annis,  ut  patet  ex 
iisdem  auctoribus,  necnon  ex  Chrysostomo, 
Hieronymo,  et  Leone  locis  citatis.  Tertio, 
mendacium  esse,  et  quidem  impudentissi- 
mum  Calvini  lib.  IV  instit.  cap.  12,  §.  25. 
ubi  dicit  omnes  veteres  Patres  approbasse 
conjugium  in  ordine  Episcopali.  Nam  Patres 
plurimi  citati,  et  Concilia  plurima  contra¬ 
rium  statuunt,  et  nullum  exemplum  in  con¬ 
trarium  adferri  potest. 

Probatur  jam  quinto  ratione ;  cum  enim 
conjugium  vehementer  impediat  Ecclesias¬ 
tica  munera,  aequum  fuit,  ut  sacerdotibus, 
aliisque  sacratis  hominibus  conjugia  prohi¬ 
berentur,  nam  Ecclesiasticorum  munera  sunt 
sacrificare,  orare,  docere,  exhortari,  Sacra¬ 
menta  ministrare,  ouram  pauperum  gerere, 
et  similia,  qua3  rite  exerceri  non  possunt,  ut 
Apostolus  ad  Titum  c.  1.  docet,  nisi  sacer¬ 
dos  sit  hospitalis,  benignus,  sobrius,  justus, 
sanctus,  continens,  doctus. 

Jam  vero  matrimonium  impedit  in  primis, 
ut  Hieronymus  dicit  lib.  I.  in  Jovinianum, 
munus  sacrificandi,  quia  summa  quaedam 
puritas,  et  sanctitas  in  eo  requiritur,  utChry- 
sostomus  explicat  lib.  VI.  de  sacerdotio.  In 
actu  vero  conjugii  negari  non  potest,  quin 
admixta  sit  quaedam  impuritas  et  pollutio, 
non  quae  peccatum  sit,  sed  quae  ex  peccato 
tamen  nata  sit.  Quamvis  enim  Calvinus,  loco 
notato,  vociferetur  contra  Siricium,  qui  con¬ 
jugium  sacerdotum  pollutionem  vocavit,  ta- 

men  non  solum  conjugium  sacerdotum, 
quod  sacrilegium  est,  non  conjugium,  sed 
etiam  sanctorum  matrimonium  sine  pollu¬ 
tione  quadam,  et  turpitudine  non  exerceri, 
satis  testatur  rebellio  membrorum,  et  -vere¬ 
cundia  liumana  in  illo  actu,  quae  secretum 
semper  quaerit,  ut  notavit  B.  Augustinus 
lib.  XIV  de  civitate  Dei,*bap.  17. 

Deinde,  impedit  studium  orationis,  et  lec¬ 
tionis,  in  quo  assidue  sacerdos  versari  debet. 
Oratio  enim  requirit  mentem  elevatam,  pur¬ 
gatam,  et  tranquillam;  actus  autem  con¬ 
jugii,  ut  B.  Augustinus  docet  lib.  XIV.  de 
civit.  Dei,  cap.  16.  maxime  hebetat  aciem 
mentis,  et  deprimit  ad  inferiora,  et  pertur¬ 
bat  et  animam  ipsam  carnalem  quodammo¬ 
do  facit. 

Tertio,  impedit  efficaciam  praedicationis, 
ut  Ambrosius  docet  lib.  I  de  officiis  cap.  ul- 
tim.  quomodo  enim  efficaciter  exhortabitur 
viduas  et  virgines,  qui  liberis  perpetuo  ope¬ 
ram  dat  ? 

Quarto,  impedit  curam  pastoralem,  nam 
qui  uxorem,  et  liberos  habet,  de  illis  semper 
cogitat,  et  affectus,  quo  oves  suas  prosequi 
deberet,  in  uxore  et  filiis  totus  consumitur, 
et  tamen  (ut  Ambrosius  docet  lib.  I  de  offi¬ 
ciis,  cap.  7.)  plus  diligendi  essent  filii  spiri¬ 
tuales,  quam  carnales. 

Quinto,  impedit  curam  pauperum,  et  illam 
hospitalitatem,  et  benignitatem,  quam  Apo¬ 
stolus  tantopere  commendat;  nam  qui  uxo¬ 
rem,  et  liberos  habet,  debet  eis  thesauri¬ 
zare,  et  raro  inveniuntur  conjugati  qui  su¬ 
perfluum  habeant.  Adde,  quod  cum  Clericus 
non  possit  filiis  relinquere  beneficia,  et  tamen 
omnis  Pater  cupiat  bene  prospectum  filiis 
suis,  cogerentur  esse  avarissimi,  et  vendere 
Sacramenta. 

Sexto,  imnediret  Sacramentorum  admini- 
strationem ;  tunc  enim  vix  distinguerentur 
Clerici  a  Laicis,  et  esset  sicut  populus,  sic 
sacerdos.  Quod  experientia  testatur;  nam 
tempore  Gregori  VII.  cum  in  Germania  coe¬ 
pissent  sacerdotes  uxores  ducere,  tantus 
contemptus  Sacramentorum  secutus  est 
ut  passim  Laici  Sacramenta  administrarent, 
ut  Joannes  Nauclerus,  et  alii  referunt.  Ita¬ 
que  merito  B.  Epiphanius  haeresi  59.  dicit, 

■  propter  honorem  sacerdotii  necessariam  esse 
continentiam.  Superest  argumenta  solvere. 
Ac  primum  solvam  argumenta  Calvini  eo¬ 
dem  ordine  quo  ipse  proponit. 


CAPUT  XX. 

Solvuntur  argumenta  Calvini. 

«■ 

Argumentum  primum.  Deus  reliquit  ma¬ 
trimonium  liberum,  ergo  nulli  homini  licuit 
id  prohibere  ,  et  confirmatur  ex  Apostolo 
I.  Timoth.  IV.  ubi  notam  haereticorum  esse 
dicit  prohibere  nuptias. 

Respondeo,  concedimus  totum  argumen¬ 
tum  ;  neque  enim  Ecclesia  prohibet  matri¬ 
monium,  aut  cogit  ullum  ad  coelibatum  ab¬ 
solute  suscipiendum,  sed  solum  requirit  eam 
conditionem  in  iis,  qui  initiari  volunt  sacris 
mysteriis,  quam  si  quis  nolit  accipere,  po¬ 
test  non  accipere,  sed  non  initiabitur.  Quem¬ 
admodum  non  censetur  Ecclesia  prohibere 
judicia  forensia,  nec  officium  tortoris,  etiamsi 
nolit  talia  ab  Ecclesiasticis  fieri.  Ad  locum 
Apostoli  dicimus  cum  Hieronymo  libr.  I.  in 
Jovinianum,  et  Augustino  lib.  XXX.  contra 
Faustum,  cap.  4  et  6.  Ambrosio,  Chrysosto- 
mo,  aliisque  in  hunc  locum,  notari  ab  Apos¬ 
tolo  eos,  qui  absolute  nuptias  ut  malas  pro¬ 
hibebant,  quales  fuerunt  Tatianus,  Marcion, 
et  Manichseus. 

Sed  forte  objiciunt,  quia  Apostolus  dicit 
id  futurum  in  novissimis  diebus.  Respondeo, 
novissimos  dies  intelligi  totam  hanc  ultimam 
aetatem,  quae  est  a  Christo  usque  ad  judi¬ 
cium.  Nam  Apostolus  ait  :  Nos  sumus  in  quos 
fines  sceculorum  devenerunt.  Et  :  Filioli  ravis¬ 
sima  hora  est  (1).  Adde,  quod  vox  Graeca  non 
est  sed  vor ipoiq,  id  est,  non  in  ulti¬ 

mis,  sed  in  posterioribus  temporibus.  Neque 
id  negare  possunt  adversarii,  nisi  velint  Ma¬ 
nichaeos  et  Encratitas  ab  Apostolo  notatos 
non  fuisse,  qui  tamen  apertissime  nuptias 
prohibebant.  Nec  enim  illi  in  ultimis  tempo¬ 
ribus  fuerunt. 

Sed  objicit  Petrus  Martyr  in  lib.  de  cceli- 
batu,  et  votis  monasticis,  sanctum  Augusti¬ 
num,  qui  lib.  II  de  moribus  Manichaeorum, 
cap.  18.  et  in  epist.  74.  ad  Deuterium,  testa¬ 
tur  Manichaeos  non  prohibuisse  nuptias  nisi 
electis  suis,  qui  erant  apud  eos  quasi  Sacer¬ 
dotes,  et  Monachi  :  et  tamen  dicit  eos  notari 
ab  Apostolo,  cum  ait,  doctrinam  esse  daemo¬ 
niorum,  prohibitionem  nuptiaimm. 


(1)  I.  Cor.  X,  11;  I.  Joan.  II,  18. 

Respondeo.  Idem  Augustinus  lib.  XXX. 
contra  Faustum,  cap.  6.  scribit,  a  Manichaeis 
interdictas  nuptias  simpliciter,  quia  etsi  eas 
permittebant  auditoribus  suis,  id  faciebant, 
quia  non  poterant  aliud  obtinere  :  «Nec 
ideo,  inquit,  vos  dicatis  non  prohibere,  quia 
multos  vestros  auditores  in  hoc  obedire  no¬ 
lentes,  aut  non  valentes,  salva  amicitia  tole¬ 
ratis.  »  Hsec  ille.  Nos  autem  non  solum  tole¬ 
ramus  Christianos  conjugatos,  sed  etiam 
laudamus.  Ac  praeterea  Manichaei  auditori¬ 
bus  suis  sic  nuptias  permittebant  ad  explen¬ 
dam  libidinem,  ut  tamen  conceptum,  et  libe¬ 
rorum  procreationem  cavendam  esse  mone¬ 
rent.  Quod  est  nuptias  apertissime  detestari. 
Catholici  autem  ideo  potissimum  nuptias 
laudant,  quod  ad  procreationem  liberorum 
a  Deo  institutae  fuisse  noscantur. 

Argumentum  secundum.  Apostolus  I.  Ti- 
moth.  III  et  Tit.  I.  cum  absoluti  Episcopi 
ideam  exprimeret,  inter  reliquas  dotes,  et 
virtutes,  quas  in  eo  requirebat,  ausus  est 
conjugium  ponere  :  ait  enim,  unius  uxoris 
virum  esse  eligendum. 

Respondeo,  falsissimum  est,  quod  Aposto¬ 
lus  inter  dotes,  aut  virtutes  absoluti  Episcopi 
ponat  conjugium  :  ad  quod  probandum  suf¬ 
ficere  deberet,  quod  quotquot  Sanctissimi 
Episcopi  hactenus  fuerunt,  omnes  continen¬ 
tes  fuerunt,  ut  supra  diximus  :  quos  certe 
nullo  modo  credibile  est,  aut  non  intellexisse 
verba  Pauli,  aut  ei  obtemperare  noluisse. 
Praeterea  cum  idem  Paulus,  I.  Corinth.  VII. 
hortetur  ad  continentiam,  et  dicat  bonum 
esse  innuptis  et  viduis,  ut  sic  permaneant, 
et  :  Qui  nubit  benefacit ,  qui  non  nubit  melius 
facit  (1);  quomodo  credibile  est  eumdem 
Paulum  inter  dotes,  et  virtutes  Episcopi  po¬ 
suisse  ut  uxorem  habeat?  Adde,  quod  non 
solum  Chrysostomus  et  alii  Patres  in  hunc 
locum  docent,  Paulum  non  tulisse  legem,  ut 
episcopi  habeant  uxores,  sed  solum  ut  non 
habeant,  vel  habuerint  plures  quam  unam  : 
sed  etiam  Martinus  Lutherus  in  propositioni- 
»  bus  de  digamia  contendit  ista  verba  :  Unius 
uxoris  virum ,  esse  accipienda  negative,  non 
positive,  ita  ut  non  teneatur  Episcopus  ha¬ 
bere  unam,  sed  teneatur  non  habere  plures 
fceminas  una  cum  uxore. 

At,  inquit  Calvinus,  Paulus  ibidem,  ubi 
descripserat  quales  debeant  esse  Episcopi  et 
Diaconi,  describit  etiam  quales  debeant  esse 
eorum  uxores.  Respondeo,  Paulum,  ubi  di¬ 


cit  :  Mulieres  similiter  pudicae  e tc.  vel  loqui 
de  mulieribus  generatim,  ut  Ambrosius  ex- 
ponit,  vel  de  Diaconissis,  quse  viduas  erant; 
ut  Chrysostomus  et  Theophylactus  docent, 
vel  si  loquatur  de  uxoribus  Episcoporum  et 
Diaconorum,  loqui  de  uxoribus,  quas  acce¬ 
perant  ante  ordinationem,  non  quas  postea 
accepturi  essent. 

Argumentum  Tertium.  Apostolus  Hebr. 
XIII  citra  exceptionem  secure  pronuntiat, 
honorabile  esse  inter  omnes  conjugium :  Cur 
non  etiam  inter  Sacerdotes  ? 

Respondeo,  argumentum  facile  in  ipsum 
retorqueri  posse,  si  enim  conjugia  omnium 
sunt  honorabilia,  etiam  conjugia  consangui¬ 
neorum  in  primo  aut  secundo  gradu  erunt 
honorabilia,  et  conjugia  adolescentium  in¬ 
jussu  parentum  contracta,  erunt  honorabi¬ 
lia,  quse  tamen  Calvinus  improbat  libro  IV, 
cap.  19.  §.  37.  Instit.  Dico  igitur,  tribus  mo¬ 
dis  posse  exponi  illud  In  omnibus ,  Grsece,  Iv 
7rao-i.  Primo,  ut  in  omnibus,  idem  sit,  quod, 
omni  ex  parte,  id  est,  conjugium  honorabile 
est  in  omnibus,  quse  conjugii  sunt,  sive  Sa¬ 
cramentum,  sive  fidem,  sive  prolem  consi¬ 
deres  :  ita  GEcumenius  in  hunc  locum.  Se¬ 
cundo,  ut  omnibus  significet  apud  omnes, 
id  est,  nemo  debet  conjugium  reprehendere, 
etiamsi  virginitatem  ipse  profiteatur;  ita  vi¬ 
detur  accepisse  Fulgentius  lib.  de  fide  ad 
Petrum  cap.  3.  Denique,  in  omnibus,  id  est, 
in  omnibus  legitime  conjunctis,  quicumque 
illi  sint,  sive  senes,  sive  juvenes,  sive  nobi¬ 
les,  sive  obscuri,  sive  Graeci,  sive  Hebraei 
etc.  Ita  Theophylactus  in  hunc  locum,  et 
hsec  videtur  magis  litteralis  expositio,  sed 
parum  refert. 

Argumentum  quartum.  Apostoli  exemplo 
suo  docuerunt,  nullius,  quamvis  excellentis 
functionis  sanctitate,  indignum  esse  conju¬ 
gium,  nam  eos  uxores  non  solum  habuisse, 
sed  etiam  circumduxisse  testatur  Paulus  I. 
Corinth.  IX,  cui  loco  etiam  addi  potest  illud 
Philipp.  ult. :  Rogo  te  etiam  Germane  compar 
adjuva  illas  etc.  (2).  Posset  enim  commode 
verti,  Germana  conjux,  quod  Grsece  scrip¬ 
tum  est. 

Respondeo,  non  esse  omnino  certum,  qui 
ex  Apostolis  uxorem  habuerint,  et  qui  non 
habuerint.  Tertullianus  libro  de  Monoga¬ 
mia,  et  Hieronymus  libro  I  in  Jovinianum 
existimant  praeter  Petrum,  cujus  socrum  in 
Evangelio  legimus,  nullum  alium  Apostolo- 


/ 


(1)  I.  Cor.  VII,  38.  —  (2)  Philipp.  IV,  3. 

rum  uxorem  habuisse.  S.  Ignatius  in  epis¬ 
tola  ad  Philadelphienses  dicit,  Petrum  et 
Paulum,  et  reliquos  Apostolos  conjugatos 
fuisse,  excepto  Joanne,  quamquam  in  Vati¬ 
cano  codice,  et 'quibusdam  aliis  vetustis  non 
habetur  nomen  Pauli.  Clemens  quoque  Ale¬ 
xandrinus  lib.  III  Stromatum  circa  medium, 
aliquos  Apostolorum,  et  nominatim  Paulum 
uxorem  habuisse  asserit  ex  locis  citatis.  Sed 
quidquid  de  hoc  sit,  certum  est  eos  ex  Apos¬ 
tolis,  qui  uxorem  hubuerunt,  postquam  vo¬ 
cati  a  Christo  fuerunt,  officio  conjugali  re¬ 
nuntiasse,  ut  beatus  Hieronymus  docet  lib. 
I  in  Jovinianum,  et  satis  colligitur  ex  cap.X 
Matth.  :  Ecce  nos  reliquimus  omnia,  et  secuti 
sumus  te.  Statim  enim  Dominus  'explicans, 
quid  sit  relinquere  omnia,  adjicit  :  Omnis 
qui  reliquerit  patrem,  aut  matrem. ,  aut  uxo¬ 
rem  etc.  (I) 

Ad  locum  igitur  illum  I.  Qor.  IX,  ubi  di¬ 
citur  :  Numquid  non  habemus  potestatem  soro¬ 
rem  mulierem  circumducendi ,  sicut  cceteri 
Apostoli ,  et  fratres  Domini ,  et  Cephas ?  (2) 
Dico  Apostolum  non  de  uxoribus,  sed  de  piis 
feminis  loqui,  quse  sequebantur  Apostolos  et 
eis  ministrabant,  sicut  etiam  Dominum  se¬ 
quebantur  Lucae  VIII.  Ita  fere  omnes  Graeci 
et  Latini  exponunt,  ut  Chrysostomus,  Theo- 
doretus,  QEcumenius,  Theophylactus,  Am¬ 
brosius,  Haymo,  et  alii  in  hunc  locum.  Nec- 
non  Tertullianus  libro  de  Monogamia,  B. 
Hieronymus  libro  I  in  Jovinianum,  B.  Au¬ 
gustinus  libro  de  opere  Monachorum,  cap. 
4eto.  et  certe  proprietas  linguae  Graecae  hoc 
satis  ostendit.  Nam  dicit  yuimV.a  ntpt- 

aysiv,  sine  ullo  articulo.  Si  enim  de  uxore  lo¬ 
queretur,  diceret  :  rw  yuvcuV.a;  uxor  enim 
certa  quaedam  mulier  est.  Adde,  quod  Cle¬ 
mens  Alexandrinus,  qui  unus  ex  veteribus 
exposuit  hunc  locum  de  uxoribus  Apostolo¬ 
rum,  ibidem  addit  :  quod  etsi  uxores  erant, 
tamen  cessaverat  inter  eos  conjugale  offi¬ 
cium,  et  loco  sororum,  non  loco  uxorum  ab 
Apostolis,  habebantur,  quod  nobis  sufficit 
contra  haereticos. 

Occurrit  Petrus  Martyr  in  cap.  IX  primae 
ad  Corinth.  ubi  probat  tripliciter  Apostolum 
loqui  de  uxoribus.  Primo,  quia  alioqui  non 
diceret,  sorores  mulieres,  sed  sorores  tan¬ 
tum,  cum  constet  omnem  sororem  esse  mu¬ 
lierem.  Secundo,  quia  non  diceret,  potesta¬ 
tem  circumducendi  mulierem,  quod  sonat 
auctoritatem,  sed  diceret  consuevisse  mu¬ 


lieres  sequi,  ut  legimus  Luc.  VIII.  Tertio, 
quia  si  illae  mulieres  aluissent  Apostolos  ex 
suis  facultatibus,  falsum  esset  quod  Apostoli 
accepissent  sumptus  a  populis,  ergo  loquitur 
de  uxoribus,  quae  sequebantur  Apostolos  vi¬ 
ros  suos,  et  non  eos  alebant,  sed  ab  eis  ale¬ 
bantur  ex  sumptibus  populorum.  « 

Ad  Primum  dico,  sic  vocari  sorores  .mu¬ 
lieres,  sicut  Act.  I  dicuntur  viri  fratres,  nisi 
quod  Paulus,  ut  saepe  solet,  mutavit  ordi¬ 
nem,  et  dixit  sororem  mulierem,  pro  mu¬ 
lierem  sororem.  Ad  Secundum  dico,  potes¬ 
tatem,  de  qua  Paulus  loquitur,  non  fuisse  in 
mulieres,  sed  in  actionem  eas  circumducen¬ 
di,  si  sequi  vellent,  vel  si  in  mulieres  erat 
potestas,  dicam,  Apostolos  habuisse  auctori¬ 
tatem  in  eas  mulieres,  non  virorum  in  uxo¬ 
res,  sed  doctorum  in  discipulas.  Ad  tertium 
dico  vel  eas  mulieres  non  fuisse  divites,  et 
non  ministrasse  pecunias ,  sed  obsequium 
tantum,  accipientes  pecunias  a  populis,  qui¬ 
bus  Apostoli  praedicabant,  vel  fuisse  divites, 
et  aluisse  Apostolos,  sed  non  semper  fuisse 
cum  Apostolis,  et  ideo  Apostolos  aliquando 
fuisse  nutritos  a  populis,  aliquando  ab  illis 
mulieribus. 

Ad  locum  ex  Phil.  IV  dico  duo.  Brimo, 
non  de  uxore  Pauli  hic  agi,  sed  de  viro  ali¬ 
quo,  quem  Paulus  vocat  Germanum  compa¬ 
rem,  seu  conjugem,  aut  conjugalem,  ffu?vyo$ 
enim  significat  eum,  qui  idem  jugum  tra¬ 
hit.  Vocat  autem  eum  conjugem,  vel  quia 
erat  maritus  alicujus  ex  feminis  antea  nomi¬ 
natis,  id  est,  Evodiae  aut  Synthiches,  ut 
Chrysostomus  et  Theophylactus  dicunt,  vel 
quia  erat  socius  suus  in  Evangelii  praedica¬ 
tione,  ut  Theodoretus  et  Haymo  docent;  vel 
certe  est  nomen  proprium  viri,  ut  vult  QE- 
cumenius. 

Quod  autem  ita  sit,  id  est,  quod  non  lo¬ 
quatur  de  uxore,  suadent  hae  rationes.  Pri¬ 
ma,  quia  plurimi  veterum  asserunt,  Paulum 
non  habuisse  uxorem,  ut  Hieronymus  in 
epistola  ad  Eustochium  de  virginitate.  Hila¬ 
rius  in  Psalm.  CXXVII.  Augustinus  libro  de 
gratia  et  libero  arbitrio,  cap.  4.  Epiphanius 
heeresi  58.  Valesiorum,  Ambrosius  in  c.  VII 
prioris  ad  Corinth.  et  in  exhortatione  ad  vir¬ 
gines,  Tertullianus  in  utroque  libro  ad  uxo¬ 
rem.  Item  Chrysost.  Theodoretus,  aliique 
veteres  omnes  in  hunc  locum,  excepto  Cle- 
menteAlexandrino.  Secunda,  quia,  utTheo- 
l^iylactus  notavit,  si  de  uxore  loqueretur; 


(1)  Matth.  XIX,  27  et  29.  —  (2)  I.  Cor.  IX,  5. 

non  diceret  yvwns,  sed  in  genere  feminino 
yvYttria.  Non  enim  tam  politus  erat  Apostolus 
ut  Atticismis  uteretur.  Tertia,  quia,  ut  dicit 
QEcumenius,  non  est  credibile  uxorem  Pauli 
habitasse  Philippis,  et  non  potius  in  Judaea, 
vel  certe  in  Tarso  Ciliciae,  unde  Paulus  oriun¬ 
dus  erat.  Quarta,  quia,  ut  Ambrosius  nota¬ 
vit  in  I.  Corinth.  VII,  Paulus  adolescens  a 
Domino  vocatus  est,  quo  tempore  non  est 
credibile  eum  uxorem  habuisse,  et  certum 
est  postea  non  accepisse.  Quinta,  quia,  ut 
notavit  Theodoretus,  Paulus  I.  Corinth.  VII 
ponit  se  inter  eos  qui  non  habebant  uxores  : 
Innuptis ,  et  viduis ,  inquit,  dico ,  bonum,  est  il¬ 
lis  si  sic  permanserint ,  sicut  et  ego  ;  Quod  si 
non  se  continent ,  nubant.  At  epistola  ad  Co¬ 
rinthios  scripta  est  ante  epistolam  ad  Phi¬ 
lippenses,  ut  idem  Theodoretus  ostendit  in 
praefatione  commentarii  in  epistolas.  Igitur 
vel  Paulus  accepit  uxorem  postquam  scrip¬ 
serat  ad  Corinthios ,  quod  est  incredibile, 
aut  non  habuit  uxorem  cum  scriberet  ad 
Philippenses. 

Dico  Secundo,  quod  si  constaret  Paulum 
loqui  de  uxore  sua,  tamen  certum  etiam  no¬ 
bis  esse  deberet,  eum  ab  uxore  separatum 
fuisse,  quoad  thorum.  Quod  enim  Paulus 
vitam  continentem  duxerit  cum  Evangelium 
praedicabat,  evidenter  deducit  ex  I.  Corinth. 
VII  B.  Augustinus  libro  de  gratia  et  libero 
arbitrio,  cap.  4. 

Argumentum  Quintum  et  ultimum  Calvini 
sumitur  ex  historia  Socratis  lib.  I,  cap.  8.  et 
Sozomeni  lib.  I,  cap.  22.  ubi  dicunt,  quod 
cum  Nicaenum  Concilium  legem  ferre  vellet, 
ne  liceret  Clericis  cum  uxoribus  suis  dormi¬ 
re,  surrexit  Paphnutius  confessor,  et  Syno¬ 
dus  tota  in  ejus  sententiam  ivit,  et  conti¬ 
nentiam  ab  uxore  in  arbitrio  cujusque  .reli¬ 
quit, 

Respondeo,  hoc  testimonium  aliquid  ha¬ 
bere  momenti  pro  sententia  Graecorum,  sed 
nullum  penitus  pro  errore  Lutheranorum. 
Nam  uterque  auctor  in  eodem  loco  testatur 
Paphnutium  adjecisse,  bonum  sibi  videri,  ut 
secundum  antiquos  Canones  prohibeatur 
Clericis,  ne  post  ordinationem  ullo  modo 
uxores  ducant,  sed  solum  permittatur  uti 
illis,  quas  ante  ordinationem  acceperant. 
Nonne  hoc  totum  contra  Lutheranos  est,  qui 
post  Sacerdotium  uxores  ducunt? 

At  neque  pro  Graecorum  errore  magnum 
est  praesidium  in  hoc  testimonio  Socratis  et 
Sozomeni.  Nam  vel  totum  est  falsum  quod 
isti  de  Paphnutio  tradunt,  vel  certe  (quod 


magis  credo)  tale  aliquid  tunc  accidit,  sed 
non  bene  abistis  narratum  est.  Fortasse  vo¬ 
luerunt  Patres  Concilii  graviores  poenas  con¬ 
stituere  in  Clericos  incontinentes,  quales 
tunc  aliquos  fuisse  ex  Epiphanio  et  Ambro¬ 
sio  locis  notatis  intelligi  potest,  et  Paphnu¬ 
tius  suasit  non  esse  id  faciendum. 

At  quod  Concilium  statuerit,  continentiam 
esse  relinquendam  in  arbitrio  Clericorum 
nullam  habet  apparentiam,  nec  debet  illis 
auctoribus  credi.  Primo,  quia  Sozomeni  his¬ 
toria  a  S.  Gregorio  reprobatur,  lib.  VI,  epist. 
31.  :  «  Quia,  inquit  Gregorius,  multa  men¬ 
titur.  »  Socrates  autem,  ut  omittam  csetera, 
lib.  V  suae  historiae,  cap.  21.  tria  clara  men¬ 
dacia  dicit.  Primo  :  licuisse  suo  tempore 
unicuique  celebrare  Pascha  quando  vellet, 
nec  de  hac  re  Ecclesiam  aliquid  certi  sta¬ 
tuisse.  At  constat,  Nicaenam  Synodum  sta¬ 
tuisse  ut  Pascha  semper  celebraretur  prima 
Dominica  post  quartamdecimam  lunam  pri¬ 
mi  mensis;  cujus  Canonis  meminerunt  Epi- 
phanius  haeres.  70  Audianorum,  et  Ambro¬ 
sius  lib.  X,  epistola  83.  Eusebiusin  vita  Con¬ 
stantini,  Athanasius  in  libro  de  Synodis  Ari¬ 
mini  et  Seleuciae.  Secundo  dicit,  in  Romana 
Ecclesia  non  jejunari  ante  Pascha,  nisi  tres 
hebdomadas,  et  tamen  vocari  Quadragesi¬ 
mam.  At  S.  Leo,  qui  eodem  tempore  vixit, 
quo  Socrates,  sermone  4.  de  Quadragesima 
dicit,  Romae  jejunari  XL  dies,  et  idem  dicit 
Gregorius  lpemil.  16.  in  Evangelia,  et  certis¬ 
simum  est.  Tertio  dicit,  Romae  non  jejunari 
in  Sabbatis,  cum  tamen  contrarium  sit  cer¬ 
tum  ex  Augustino  epistol.  86  et  118.  ad  Ja¬ 
nuarium.  Si  ergo  in  historia  sui  temporis 
Socrates  tam  aperte  mentitur,  vel  certe  re¬ 
fert  quae  non  scit,  quae  fides  adhiberi  illi  po¬ 
test  in  historia  Concilii  Nicaeni,  quod  annis 
plusquam  centum  aiite  ejus  aetatem  celebra¬ 
tum  est? 

Praeterea,  historia  ista  de  Paphnutio  ma¬ 
nifeste  pugnat  cum  verbis  Epiphanii  contra 
haeres.  59.  ubi  ait,  esse  contra  Canones  Ec¬ 
clesiasticos,  quod  Sacerdos  vel  Diaconus  li¬ 
beros  gignat;  et  cum  verbis  Hieronymi  lib. 
contra  Vigilantium,  ubi  dicit  in  Oriente  et 
ASgypto  non  esse  licitum  Sacerdotibus  et 
Diaconis  uxoribus  uti,  quod  sane  falsum  est, 
si  Nicaena  Synodus,  in  Oriente  paulo  ante 
celebrata,  uxorum  usum  illis  concessit.  Vel 
ergo  Epiphanius  et  Hieronymus,  vel  Socra¬ 
tes  et  Sozomenus  mentiuntur.  At  certe  ma¬ 
gis  credendum  est  Epiphanio  et  Hieronymo 
viris  sanctis,  et  qui  vicini  fuerunt  tempori- 

bus  Concilii  Nicseni,  quam  Socrati  et  Sozo- 
meno  haereticis,  et  multo  recentioribus. 

Deinde,  quomodo  cohaeret  illa  narratio  de 
Paphnutio  cum  canone  tertio  Concilii  Nicse¬ 
ni,  ubi  prohibetur  Episcopis,  Presbyteris, 
Diaconis,  ne  ullam  domi  mulierem  habeant, 
prseter  matrem,  sororem,  amitam?  Et  hoc 
argumento  convictus  Lutherus,  in  lib.  de 
Conciliis,  parte  prima  dicit,  Patres  Concilii 
noluisse  sequi  sententiam  Paphnutii,  quam¬ 
vis  etiam  contrarium  Lutherus  alibi  scrip¬ 
serit. 

Denique,  qui  fieri  potest,  ut  nec  Ruffinus, 
qui  multa  de  Concilio  Nicseno  et  Paphnutio 
scripsit  lib.  I  historias  Ecclesiasticas,  nec  ul¬ 
lus  alius  ex  veteribus  ante  Socratem  hujus 
rei  meminerit,  nec  ullum  vestigium  tantae 
rei  in  actis  Concilii  exstet?  Quod  autem  qui¬ 
dam  dicunt,  Suidam,  qui  hujus  rei  meminit 
in  vita  Paphnutii,  fuisse  paulo  post  tempora 
Constantini,  aperte  falsum  est;  nam  Suidas 
aliquot  saeculis  Socrate  posterior  est,  quippe 
qui  scribit  etiam  vitam  Joannis  Damasceni. 


CAPUT  XXI. 

Solvuntur  argumenta  Philippi. 

Nunc  ad  argumenta  PhilippiWeniamus. 
Argumentum  Primum.  Conjugium  est  de 
jure  divino.  Gen.  I  :  Crescite  et  multiplica¬ 
mini  (1)  :  Et  de  jure  naturae,  ut  patet  ex  na¬ 
turali  appetitu  generandi ;  at  jus  divinum 
et  naturae  non  potest  tolli  ulla  humana  lege, 
ergo  etc.  Et  confirmatur.  Nam  sicut  nemo 
potest  obligari  a  se,  vel  ab  alio  ad  non  co¬ 
medendum,  quia  hoc  esset  contra  naturalem 
inclinationem  conservandi  individuum,  ita 
nemo  potest  obligari  a  se  vel  ab  alio  ad  non 
ducendam  uxorem,  quia  id  essset  contra 
naturalem  inclinationem  conservandi  spe¬ 
ciem. 

Respondeo,  verbum  Domini  non  praecep¬ 
tum  sonare,  sed  natura}  institutionem  expri¬ 
mere.  Nam  etiam  avibus,  et  brutis  animan¬ 
tibus  ibidem  Deus  dixit  :  Crescite  et  multipli¬ 
camini;  quibus  tamen  nihil  proprie  praecipi 
potest.  Praeceptum  autem  naturale  esse  de 
conjugio  ineundo,  concedi  potest,  sed  quia 


est  affirmativum,  non  obligat  nisi  in  casu 
necessitatis,  id  est,  quando  periculum  immi¬ 
neret,  ne  humanum  genus  periret.  Et  per 
hac  respondetur  ad  confirmationem. 

Nam  sicut  non  tenemur  comedere,  nisi 
quando  periculum  est,  ne  pereat  indivi¬ 
duum,  ita  non  tenemur  ducere  uxorem,  nisi 
quando  periculum  esset,  ne  species  humana 
periret.  Ad  quod  respicientes  Patres  dixe¬ 
runt,  illud  :  Crescite  et  multiplicamini ,  tunc 
fuisse  praeceptum.singulis  hominibus,  quan¬ 
do  terra  erat  vacua,  ut  in  exordio  mundi,  et 
mox  a  diluvio.  Nunc  autem  cum  terra  plena 
sit,  coelum  esse  replendum ,  quod  melius 
continendo,  quam  nubendo  fit;  Etsi  enim 
hanc  solutionem  Philippus  ridet,  tamen  est 
Tertulliani  lib.  de  Monogamia  ante  medium, 
Cypriani  lib.  de  Habitu  Virginum,  Hierony¬ 
mi  lib.  I  in  Jovinianum,  et  Augustini  de 
sancta  Virginitate,  cap.9.  et  ipse  textus  hoc 
docet;  nam  postquam  Deus  dixit  :  Crescite 
et  multiplicamini ,  subdit,  quasi  rationem  red¬ 
dens  :  Et  replete  terram.  Itaque  tunc  solum 
vim  praecepti  illa  verba  habent,  cum  terra 
est  vacua.  Denique,  si  Philippus  vult  jure 
divino  et  naturali  quocumque  tempore  te¬ 
neri  homines  omnes  ad  conjugium,  injuriam 
facit  Christo,  Joanni,  innumerisque  aliis 
sanctissimis  viris,  qui  sine  uxore  vixerunt. 

Argumentum  Secundum.  Apostolus  pra3- 
cipit  omnibus,  qui  donum  continentiae  non 
habent,  ut  nubant,  I.  Cor.  VII  :  Propter  for¬ 
nicationem  autem  unusquisque  uxorem  suam 
habeat  (2). 

Respondeo,  Apostolum  loqui  de  conjuga¬ 
tis,  qui  cum  in  Paganismo  uxores  duxissent, 
post  conversionem  ad  fidem,  dubitabant  an 
deberent  uxoribus  uti;  iis  enim  respondet, 
ut  unusquisque  uxorem  suam  retineat,  et 
conjugale  debitum  invicem  reddant.  ItaTer- 
tullianus  lib.  de  Monogamia,  et  B.  Hierony¬ 
mus  lib.  I  in  Jovinianum,  et  patet  ex  se¬ 
quentibus.  Nam  paulo  post  addit  :  Dico  au¬ 
tem  non  nuptis ,  et  viduis ,  bonum  est  eis  si  sic 
permanserint.  Et  :  Solutus  es  ab  uxore,  noli 
quaerere  uxorem  (3). 

Adde  etiam,  non  esse  hoc  praeceptum 
Apostoli,  sed  consilium,  vel  permissionem 
potius,  sicut  illa  ejusdem  capitis  :  Si  non  se 
continet,  nubat ,  et  si  nupserit  virgo,  non  pecca¬ 
vit  etc.  (4)  Est  enim  sensus  Apostoli,  ut  Hie¬ 
ronymus  ibidem  et  Chrysostomus,  et  Am¬ 
brosius  et  alii  in  hunc  locum  exponunt:  Bo- 


(1)  Gen.  I,  22 


(2)  I.  Cor.  VII,  2.  —  (3)  I.  Cor.  VII,  8  et  27.  —  (4)  Id*  9  et  28. 

num  est  mulierem  non  tangere,  et  vel  uxo¬ 
rem  non  ducere,  vel  post  eam  ductam  ex 
consensu  ab  officio  conjugali  abstinere;  ta¬ 
men,  si  timetis  fornicationem,  bene  facitis 
uxori  adhaerendo,  quia  melius  est  carere  per¬ 
fectione  virginitatis,  quam  incidere  in  flagi- 
tia  fornicationum. 

Adde  tertio,  haec  omnia  dici  iis,  qui  vo¬ 
tum  continentiae  non  habent.  Qui  enim  vo¬ 
verunt  continentiam,  iis  non  dicitur  :  Unus¬ 
quisque  uxorem  suam  habeat ,  et  virgo  si  nup¬ 
serit,  non  peccavit .  Sed  dicitur  :  Redde  altis- - 
simo  vota  tua.  Et  :  Damnationem  habent ,  quia 
primam  fidem  irritam  fecerunt  (1).  Hanc  ex¬ 
ceptionem  diserte  ponunt  Hieronymus  lib  I 
m  Jovimanum,  in  illud :  Si  nupserit  virqo  non 
peccavit.  Chrysostomus  in  commentario  eius¬ 
dem  loci.  Epiphanius  haeresi6I.  eadem  ver- 

:aYYeJn(enS'  Item  -Augustinus  in  Psalm. 
LaXXIII  tractans  eadem  verba  :  et  Grego- 

r/,US  VI’  caP-  *•  in  lih-  Regum,  tractans 
illud  :  Unusquisque  uxorem  suam  habeat. 

Argumentum  Tertium.  Lex  pontificia, 
quae  coelibatum  sacerdotio  adjunxit,  dissen¬ 
tit  a  Conciliis  antiquis,  proinde  iniqua  cen¬ 
senda  est.  Quae  autem  sint  illa  Concilia,  ipse 
non  dixit.  Nos  tamen  adducamus  qusecum- 
que  adduci  possunt.  Primo  est  Canon  Apos¬ 
tolorum  sextus  :  «  Episcopus  aut  Presbyter 
uxorem  propriam  nequaquam  obtentu  reli¬ 
gionis  abjiciat.  » 

Secundo  est.  Canon  Concilii  Gangrensis 
quartus  :  «  Quicumque  discernit  a  Presby¬ 
tero,. qui  uxorem  habuit,  quod  non  oporteat 
eo  ministrante  de  oblatione  percipere,  ana¬ 
thema  sit.  )> 

Tertio  est  Canon  13  sextae  Synodi,  qui  di¬ 
serte.  reprobat  morem  Romanae  Ecclesiae, 
quo  jubentur  profiteri  continentiam,  aui  sa¬ 
cris  initiantur.  4 

.  Quarto  est  Canon  3  Concilii  V  Carthagi¬ 
niensis,  in  quo  statuitur,  ut  Episcopi,  Pres¬ 
byteri,  Diaconi  se  abstineant  ab  uxoribus  in 
propriis  terminis,  id  est,  in  ordine  vicis  suae 
ut  exponunt  Trullani  Patres  Canone  jam  ci¬ 
tato.  J 

Quinto  est  Canon  Aliter,  dist.  31.  ubi  Ste- 
phanus  Papa  dicit,  in  Orientali  Ecclesia  Ec¬ 
clesiasticos  viros  matrimoniis  copulari,  nec 
eum  morem  reprehendit.  Ergo  falsum  est, 
quod  saepe  diximus,  nunquam  esse  auditum 
quod  licuerit  post  sacram  ordinationem  uxo¬ 
rem  ducere. 

(1)  I.  Cor.  VII,  2  et  28. 
Tom.  II. 


Ultimo  est  Canon  B.  Augustini  35.  quaest. 
1.  can  Cum  igitur,  ubi  dicitur  :  «  Ecclesia, 
pos  Apostolica  instituta,  quaedam  consilia 
perfectionis  addidit,  utpote  de  continentia 
Clericorum  et c.  »  Ergo  hoc  consilium,  non 
praeceptum  est.  Haec  forte  sunt  omnia  quae 

ex  jure  Canonico  pro  sententia  haereticorum 
adduci  possunt. 

Ad  Primum  respondit  Humbertus  Cardina¬ 
lis  m  hb.  contra  Nicetam,  et  habetur  haec 
lesponsio  sub  nomine  Leonis  IX  dist  31 
can.  Omnino,  Apostolos  jussisse  ut  non  ab¬ 
jiciant  Clerici  uxores  a  cura  sua,  et  si  reli¬ 
querint  quoad,  thorum,  debent  enim  adhuc 
eas  alere,  et  eis  in  omnibus  providere.  Id 
quod  exposuit  Concilium  Trullanum  can. 

.  •  ubl  dicitur  .:  quod  Episcopi  uxor  debet 
m  monasterio  aliquo  degere,  et  providentia 
Episcopi  viri  sui  frui.  Necnon  Concilium  Tu- 
ronense  II,  can.  8.  ubi  dicitur,  quod  Episco¬ 
pus  conjugatus  debet  habere  uxorem  ut  so¬ 
rorem,  et.  ejus  curam  gerere,  absque  tamen 
ulla  suspicione  carnalis  commercii.  Adde 
quod  iste  ipse  Canon  non  pro  nobis  facit  • 
nam  Graeca  vox  pro  qua  habemus  (religio¬ 
nis.)  est  riia/Satec,  quse  cautionem  proprie  si¬ 
gnificat  Itaque  sensus  est,  Episcopus  aut 
Presbyter  nequaquam  praetextu  cautionis 
uxorem  abjiciat,  id  est,  ne  curam  uxoris  di¬ 
mittat,  eo  praetextu  quod  tenetur  ab  ea  se 
continere. 

Ad  Secundum  dico,  anathema  dici  eis 
qui  putant  matrimonium  ex  se  esse  malum5 
et  propterea  existimant  non  licere  sacra  fa¬ 
cere  ei  qui  uxorem  habuit,  etiamsi  ab  illa  se 
contineat.  Id  ita  esse,  patet,  tum  quia  in  ipso 
primo  Canone  dicitur  anathema  iis  qui  pu¬ 
tant  nuptias  absolute  esse  malas,  et  in  hoc 
canone  quarto  non  dicitur,  qui  uxorem  ha¬ 
bet,  sed  qui  uxorem  habuit. 

Ad  Tertium  dico  illos  Canones  non  esse 
ulhus  approbati  Concilii.  Nam  vera  sexta 
Synodus  nullos  Canones  edidit,  ut  patet  ex 
Vll  Synodo,  actione  4  et  5.  Sed.  post  VI  Sy¬ 
nodum  quidam  Episcopi  convenerunt  Cpns- 
.  tantlnoPoIb  et  in  palatio  Imperatoris  Justi¬ 
niani  II  quod  Trullum  dicebatur,  canones 
l^tos  ediderunt  nomine  sextae  Synodi.  Q®te- 
rum  hos  canones  non  solum  nullus  Romanus 
Pontifex  probavit,  sed  etiam  aperte  impro¬ 
bavit  Sergius  Papa,  qui  tunc  sedebat,  ut 
Reda  scribit,  in  lib.  de  sex  aetatibus  in  Jus¬ 
tiniano,  et  Paulus  Diaconus  lib.  VIII,  cap.9. 

de  Rebus  Romanis.  Vocat  autem  Beda  erra¬ 
ticam  Synodum  coetum  illorum  Patrum,  qui 
hos  canones  ediderunt.  Adde,  quod  etiamsi 
isti  Canones  aliquid  valerent,  nihil  tamen 
juvarent  causam  Lutheranorum,  non  enim 
permittunt,  ut  ulli  Clerico  post  sacrorum 
ordinum  susceptionem  liceat  uxorem  duce¬ 
re,  quod  Lutherani  faciunt,  sed  solum  ut  li¬ 
ceat  uti  uxore  ante  ordinem  ducta,  et  hoc 
etiam  non  permittunt  Episcopis,  sed  solum 
inferioribusClericis,utpatetexcan.6,12  et48. 

Ad  Quartum  dico,  verba  Latina  Concilii 
non  esse,  in  propriis  terminis,  sed  secun¬ 
dum  priorum  statuta,  vel,  secundum  pro¬ 
pria  statuta,  id  est,  secundum  legem  condi¬ 
tam  in  Conciliis  prioribus  Carthaginiensi¬ 
bus,  ac  pracipue  in  II  Carthaginiensi,  can. 
2.  Grajci  autem  haec  verba  male  intelligen- 
tes  verterunt,  x«ra  rou?  iStou?  opov$.  Quamquam 
etiam  haec  ipsa  Graeca  verba  non  male  reddi 
possent,  secundum  proprias  definitiones. 
Sed  cum  Latinum  sit  Concilium,  non  Grae¬ 
cum,  non  multum  laborandum  est  de  Graeca 
lectione.  Prohiberi  autem  in  hoc  Concilio 
omnem  usum  uxorum  sacris  hominibus,  pa¬ 
tet  ex  Augustino  lib.  II  de  adulterinis  conju¬ 
giis,  cap.  20.  qui  Augustinus  illi  Concilio  in-* 
lerfuit.  Item  ex  eo  quod  iste  Canon  loquitur 
eodem  modo  de  Episcopis,  et  de  aliis.  At 
Patres  Trullani  non  permittunt  Episcopos 
misceri  unquam  suis  uxoribus. 

Ad  Quintum  dico  Primum,  Canonem  il¬ 
lum  forte  nullius  esse  auctoritatis ;  nam  nec 
dicit  Gratianus  quotus  sit  Stephanus  ille,  qjii 
eum  Canonem  edidit,  cum  plurimi  fuerint 
Pontifices  ejus  nominis,  nec  ullius  Stephani 
epistola  exstat,  ubi  ille  Canon  habeatur.  Di¬ 
co  Secundo,  absque  ullo  dubio  auctorem 
ejus  Canonis,  cum  dicit  Orientales  Clericos 
matrimonio  copulari,  non  velle  dicere,  uxo¬ 
res  ducunt,  sed  matrimoniale  officium  exer¬ 
cent,  ut  glossa  explicat.  Nam  cum  certum 
sit  ex  Conciliis  plurimis,  et  ex  ipsa  praxi  et 
confessione  Graecorum,  nunquam  fuisse  lici¬ 
tum^  nec  nunc  haberi  licitum  in  Graecia,  ut 
in  sacris  existentes  ducant  uxores,  vel  ille 
Stephanus  falsum  dicit,  vel  tantum  intelli- 
git,  ut  nos  diximus,  matrimonio  copulantur, 
id  est,  matrimonii  copulam  exercent.  Porro 
hoc  ipsum  etsi  Romana  Ecclesia  non  probat, 
et  abusum  esse  judicat,  tamen  permittit  Grae¬ 
cis  ;  et  si  errorem  alium  non  haberent,  facile 
pax  componeretur. 


Ad  Ultimum  dico,  ea  verba  non  esseB. Au¬ 
gustini  sed  Gratiani,  qui  sua  verba  cum  ver¬ 
bis  B.  Augustini  continuavit,  ut  saepe  facere 
solet.  Legantur  apud  Augustinum  lib.  XV 
de  Civ.  Dei,  c.  16.  Praeterea  quod  Gratia¬ 
nus  dicit,  bonum  sensum  habet;  cum  enim 
ait  Ecclesiam  addidisse  quaedam  consilia 
perfectionis,  et  in  eis  numerat  continentiam 
Clericorum,  vult  dicere,  Ecclesiam  impo¬ 
suisse  Clericis  continentiam  praecepto  ser¬ 
vandam,  quae  alioqui  solum  erat  consilium 
perfectionis.  Nec  enim  credibile  est  tam  in¬ 
eptum  fuisse  Gratianum,  ut  putaverit  Gon- 
tinentiam  non  fuisse  consilium  perfectionis 
ante  Ecclesiae  definitionem. 

Alium  Canonem  profert  Petrus  Martyr  in 
lib.  de  Ccelibatu  et  votis,  ex  epistola  87, 
alias  85.  S.  Leonis,  ubi  sic  legimus  :  «  Di¬ 
cente  enim  Apostolo,  ut  inter  alias  Christia¬ 
nismi  regulas  is  Episcopus  ordinetur,  quem 
unius  uxoris  virum  fuisse  aut  esse  constaret, 
tam  sacra  semper  est  habita  ista  praeceptio, 
ut  jam  de  muliere  sacerdotis  eligenda,  ea¬ 
dem  intelligatur  servanda  conditio  :  ne  forte 
illa  priusquam  in  matrimonium  ejus  veni¬ 
ret,  qui  aliam  non  habuisset  uxorem,  alte¬ 
rius  viri  esset  experta  conjugium.  »  Ex  hoc 
loco  duo  deducit  Martyr,  posse  fieri  Episco¬ 
pum,  non  solum  qui  habuerit,  sed  etiam  qui 
habeat  unam  uxorem  :  et  posse  Episcopum 
uxorem  ducere,  si  non  habeat.  At  mira  est 
impudentia  hujus  hominis  ;  Nam  idem  Leo 
in  epist.  84.  ad  Anastasium  cap.  3  et  4.  di¬ 
sertis  verbis  jubet,  Episcopum  ita  unius  uxo¬ 
ris  virum  esse  posse,  ut  tamen  ab  illo  per¬ 
petuo  se  contineat.  Quod  vero  in  quibusdam 
exemplaribus  legitur  :  «  De  muliere  sacer¬ 
dotis  eligenda,  »  mendum  est  manifestum. 
Sic  enim  legi  debet,  et  legitur  in  codicibus 
melioribus  :  «  De  muliere  sacerdotis  eligen¬ 
di.  » 

Argumentum  Quartum  Philippi,  Continen¬ 
tia  res  est  difficillima,  nec  omnibus  datur; 
ut  patet  Matth.  XIX  :  Non  omnes  capiunt  ver¬ 
bum  hoc  (1).  Ergo  non  debuit  ita  indifferen¬ 
ter  omnibus  Clericis  imponi.  Respondeo,  si¬ 
cut  non  omnium  est  donum  continentiae,  ita 
nec  omnes  debent  esse  sacerdotes,  sed  solum 
ii,  qui  videntur  hoc  donum  habere. 

Sed  Dices.  Quid  si  aliquis  putet  se  posse 
continere  et  postea  experiatur  se  non  posse, 
quando  ordines  accepit? 

Respondeo,  illos  habere  donum  eontinen- 


(!)  Matth.  XIX,  11; 

tise,  qui  volunt  et  cupiunt  continere :  quibus 
autem  Deus  dedit  velle,  dabit  etiam  perfice¬ 
re  si  ipsi  velint.  Proinde  nemo  potest  dicere 
se  non  habere  donum,  quod  se  habere  pu¬ 
tabat  ;  nam  illa  voluntas  continendi  propter 
Deum  est  ipsum  donum  continentiae.  Ad 
haec,  nonne  etiam  conjugati  saepe  coguntur, 
vel  propter  absentiam,  vel  propter  aegritu¬ 
dinem  longissimam  conjugis,  abstinere  se 
ab  uxore?  et  tamen  non  licet  eis  aliam  uxo¬ 
rem  ducere,  quantumvis  urantur  aestu  libi¬ 
dinis.  Quod  exemplum  affert  B.  Augustinus 
lib.  II  de  adulterinis  conjugiis,  c.  19  et  20. 
contra  eos,  qui  contra  jus  uxorem  ducunt 
eo  praetextu,  quod  continere  non  possint. 

Adde,  quod  nemo  est,  qui  continere  non 
possit  si  velit,  ut  docent  Patres,  Tertullianus 
in  fine  lib.  de  Monogami  a,  Nazianz#nus  orat. 
31.  Basilius  de  Virgin,  ultra  medium,  Chry- 
sostomus  et  Hieronymus  in  cap.  XIX  Matth. 
et  Augustinus  lib.  VI  confess.  cap.  11.  Sed 
oportet  remedia  necessaria  non  negligere, 
quae  tria  sunt  :  oratio,  jejunium,  et  pericu¬ 
lorum  evitatio.  Nam  tentatio  carnis  vel  ori¬ 
tur  ex  suggestione  daemonis,  ut  patet  ex  An¬ 
tonio,  Hilarione,  Benedicto,  et  similibus, qui 
in  eremo  et  perpetuis  jejuniis  viventes,  ta¬ 
men  tentabantur,  et  tunc  necessaria  est  ora- 
,  tio,  quia  daemon  fortior  nobis  est,  nec  pos¬ 
sumus  eum  vincere  nisi  auxilio  fortioris,  qui 
est  Deus  :  propter  hoc  dicitur  Sap.  VIII  : 
Nemo  potest  esse  continens  nisi  Deus  det  (1). 
Vel  oritur  ex  abundantia  cibi  et  potus;  nam 
cum  natura  accepit  quod  sufficit  ad  nutri- 
tionem  reliquum  convertitur  in  materiam 
generationis,  inde  nascitur  pruritus  carnis ; 
et  contra  hoc  necessarium  est  jejunium,  ut 
carnis  terat  superbiam,  potus  cibique  parci- 
ftis.  Vel  denique  oritur  ex  aspectu  et  collo¬ 
quio  feminarum ;  nam  res  visae  vel  auditae, 
si  naturae  conveniant  imaginationem  natu¬ 
raliter  movent,  et  imaginatio  appetitum. 
Hinc  tot  leges  Conciliorum  prohibentium 
Clericis  feminarum  contubernium;  de  quo 
etiam  vide  Basilium  c.  3.  Monast.  const. 

Qum  igitur  Lutherani  haec  tria  abjecerint, 
videlicet,  orationem  Canonicarum  horarum, 
jejunia  omnia,  et  etiam  feria  6.  carnibus 
Vescantur,  ac  demum  quisque  domi  suae  mu¬ 
lierem  habere  velit,  quid  mirum  si  continere 
non  possint?  Certe  Lutherus  ipse  in  singulis 
prandiis  et  ccenis,  largissime  epulabatur,  et 
unum  sextarium  vini  dulcis  hauriebat,  ut  est 


in  epistola  quadam  ad  finem  operis  Joannis 
Cochlaei  de  Vita  Lutheri. 

Argumentum  Quintum  et  ultimum.  Coeli¬ 
batus  iste  Clericorum  prodigiosas  libidines 
parit,  mundum  concubinis,  et  Ecclesiam 
scandulis  replet. 

Respondeo,  falsum  esse,  quod  coelibatus 
ista  pariat,  sed  abusus  est  coelibatus,  qui 
ista  parit.  Apostolus  enim  I.  Cor.  VII  fructus 
coelibatus  esse  dicit,  cogitare  quae  Dei  sunt, 
sanctum  esse  corpore  et  spiritu,  sine  inter¬ 
missione  Domino  assidere  :  Non  igitur  usus, 
sed  abusus  coelibatus  prodigiosas  libidines 
parit.  Si  autem  propter  abusus  res  bonse  tol¬ 
lendae  essent,  coelum  et  terra  etiam  tollenda 
essent,  quia  eis  quidam  abutuntur,  putantes 
esse  Deos;  necnon  Decalogus  tollendus  es¬ 
set,  et  omnia  Sacramenta,  quia  etiam  eis 
multi  abutuntur.  Ita  respondet  Gregorius 
Nazianzenus  orat,  in  Basilium  nqp.  procul  a 
principio,  illis  qui  execrantur  Philosophiam 
naturalem,  et  scripta  gentilium,  propterea. 
quod  quidam  eis  abutuntur.  Nec  tamen  ad¬ 
mittimus  tot  esse  concubinarios  et  impuros 
inter  Ecclesiasticos ,  quot  haeretici  dicunt, 
qui  omnes  alios  ex  se  metientes,  nullos  pu¬ 
tant  esse  castos.  Certe  plurimi  sunt  qui  quo* 
tidie  celebrant,  et  de  quibus  nulla  mala  sus¬ 
picio  auditur. 

Praeter  haec  argumenta  respondendum  vi¬ 
detur  etiam  querimoniae  Philippi  :  «  Olim, 
inquit ,  Canones  suspendebant  sacerdotes, 
qui  uxores  duxissent ,  ab  officio,  vos  autem 
suspenditis  ab  arboribus.  » 

Respondeo  in  primis  ,  hinc  sequi  Luthe- 
rum,  et  alios  qui  post  sacerdotium  uxores 
duxerunt,  suspensos  fuisse  ab  officio  ex  sen¬ 
tentia  veterum  Canonum  ,  et  ideo  cum  offi¬ 
cio  fungi  voluerint ,  et  tamen  conjuges  reti¬ 
nere,  rebelles  et  contumaces  fuisse  adversus 
Ecclesiam  ,  ac  proinde  merito  ab  arboribus 
suspendi  potuisse.  Dico  praeterea  ,  Canones 
veteris  Ecclesiae,  alios  mitiores  ,  alios  seve¬ 
riores  fuisse ;  Nam  Concilium  Neocaesariense 
canon.  1.  jubet  Presbyterum  ordine  moveri, 
si  uxorem  ducat;  at  Concilium  Toletanum 
II,  canon.  1.  jubet  sacerdotem,  qui  uxorem 
duxit,  ut  sacrilegii  reum  ab  Ecclesia  haberi 
extraneum,  et  Toletanum VIII.  canon.  6.  ju¬ 
bet  ejusmodi  homines  recludi  in  monasteriis 
ut  ibidem  sub  gravibus  poenitentiae  oneribus 
usque  ad  finem  vitee  degant.  Adde  ultimo, 
Presbyteros  numquam  in  Ecclesia  tam  seve- 


(1)  Sap.  VIII,  21. 

re  puniri;  qui  uxores  ducunt,  ut  Philippus 
dicit  :  sed  quia  post  votum  solemne  ducunt, 
et  proinde  non  uxores  ,  sed  concubinas  sub 
conjugii  nomine  ducunt,  et  matrimonium  si¬ 
mul  ac  sacerdotium  polluunt;  cui  intempe¬ 
rantiae  cum  etiam  haeresim  addunt,  ac  di¬ 
cunt  :  vota  non  esse  servanda  ,  quid  mirum 
si  digni  sunt ,  qui  ab  arboribus  suspendan¬ 
tur. 

Addamus  Hieronymi  testimonium  lib.  I. 
adversus  Jovinianum  :  «  Certe  confiteris, 
inquit,  non  posse  esse  Episcopum  qui  in 
Episcopatu  filios  faciat ,  alio  quin  si  depre¬ 
hensus  fuerit,  non  quasi  vir  tenebitur  ,  sed 
quasi  adulter  damnabitur.  »  Haec  ille.  Por¬ 
ro  adulterii  poenam  Hieronymi  tempore  ,  et 
quidem  ordinariam ,  fuisse  ultimum  sup¬ 
plicium,  patet  ex  epistola  49.  ejusdem 
Hieronymi,  de  muliere  septies  icta;  et 
ex  lib.  I.  contra  Jovinianum  ,  ubi  sic  ait  : 
«  QuotidiS  moechorum  sanguis  effunditur, 
et  inter  ipsas  leges  ,  secures  ,  ac  tribunalia, 
flagrans  libido  dominatur.  »  Quare  Hierony¬ 
mi  sententia  ,  Episcopi  liberis  operam  dan¬ 
tes,  non  solum  suspendi  possunt  ab  officio, 
sed  etiam,  ut  adulteri,  capite  caedi.  Sed  jam 
ad  Magdeburgenses  veniamus. 


caput  xxn. 

Solvuntur  argumenta  Magdeburgensium. 

Magdeburgenses  Cent.  IX  ,  cap.  10  ,  coi. 
540,  541  et  542,  colligunt  decem  argumenta 
contra  coelibatum  Clericorum  ex  una  epistola 
S.  Udalrici  Episcopi  Augustani  ad  Nicolaum 
Papam ,  quae  nuper  excusa  est  Basileae,  et 
inserta  in  illo  opere,  quod  inscribitur,  Ortho- 
doxologia  sanctorum  Patrum.  Sed  ex  iis  ar¬ 
gumentis  novem  sunt  eadem  cum  illis,  quae 
jam  solvimus ,  a  Calvino  et  Melanchthone 
proposita,  unum  solum  solvendum  superest, 
quod  sumitur  ex  quadam  miserabili  narra¬ 
tione.  Scribit  enim  iste  sanctus  Udalricus 
hanc  historiam  :  «Beatus  Gregorius  Magnus 
Papa  I,  aliquando  suo  quodam  decreto  uxo¬ 
res  sacerdotibus  ademit.  Deinde  paulo  post 
cum  idem  Gregorius  jussisset  ex  piscina  sua 
pisces  aliquot  capi',  piscatores  pro  piscibus 
sex  millia  capitum  infantium  suffocatorum 
repererunt;  quam  cscdem  infantium  cum  in- 


telligeret  S .  Gregorius  ex  occultis  fornica¬ 
tionibus  vel  adulteriis  sacerdotum  natam  es¬ 
se,  continuo  revocavit  decretum,  et  peccatum 
suum  dignis  poenitentiae  fructibus  purgavit.» 
Hanc  narrationem,  quia  vehementer  odiosam 
reddit  legem  de  coelibatu  Clericorum  ,  saepe 
alibi  inculcant  ii  dem  Magdeburgenses  ,  ut 
Centuria  VI,  cap.  7,  colum.  388.  et  cap.  10, 
colum.  686. 

Respondeo  Primo  ,  si  quid  valet  hujus 
sancti  Udalrici  auctoritas ,  ea  magis  premi 
Lutheranos,  quam  nos.  Nam  in  hac  epistola 
fatetur,  Romanum  Pontificem  esse  caput  om¬ 
nium,  et  ei  ab  omnibus  deberi  obedientiam. 
Item  asserit,  Pontificem  debere  cogere  Pres¬ 
byteros  et  Monachos,  ne  ullo  modo  uxorem 
ducant,  et  si  duxerint  post  votum  continen¬ 
tiae,  debtre  separari. 

Dico  Secundo,  eam  epistolam  videri  con¬ 
fictam;  et  confictam  ab  aliquo  imperio  de¬ 
fensore  conjugii  Ecclesiasticorum.  Nam  in 
primis  tempora  nullo  modo  cohmrent  :  nam 
S.  Uldaricus  creatus  est  Episcopus  anno  Do¬ 
mini  924,  ut  Hermannus  Contractus  et  Abbas 
Urspergensis  docent,  vel  anno  903,  ut  dici¬ 
tur  scriptum  esse  in  Chronico  Augustana) 
Ecclesiae ;  Nicolaus  autem  Papa  I  obiit  anno 
867,  ut  Onuphrius  annotavit  in  libro  de  Ro¬ 
manis  Pontificibus  :  Non  ergo  potuit  scribe¬ 
re  EpiscopusUdalricus  ad  Papam  Nicolaum, 
qui  jamdudum  obierat. 

Dicent ,  scripsit  fortasse  antequam  fieret 
Episcopus.  At  in  principio  epistolae  se  Epis¬ 
copum  vocat ;  praeterea  conveniunt  auctores, 
S.  Uldaricum  83  annos  vixisse  ,  50  in  Epis¬ 
copatu,  et  33  ante  Episcopatum ;  ex  quo  se¬ 
quitur  eum  natum  esse  anno  Domini  870  vel 
891.  juxta  alios  ,  ergo  inter  obitum  Nicolai, 
et  ortumUldarici  sunt  anni  ut  minimum  tres; 
nam  secundum  alios  sunt  24.  Nisi  ergo  scri¬ 
pserit  ipse  antequam  nasceretur,  vel  ad  Ni¬ 
colaum  post  ejus  mortem ,  non  potest  esse 
epistola  S.  Udalrici  ad  Nicolaum. 

Dicent  :  non  esse  Nicolaum  I  sed  II ,  ad 
quem  scribit  S,  Udalricus.  At  id  minus  fieri 
potuit;  nam  obiit  S.  Udalricus  fere  circiter 
centum  annis  ante  initium  Pontificatus  Nico¬ 
lai  II ,  obiit  enim  S.  Udalricus  anno  953  vel 
974 ,  et  Nicolaus  II  creatus  est  Papa  anno 
1059. 

Dicent  fortasse,  duos  esse  Udalricos  Epis¬ 
copos  Augustanos.  Unum  enim  ponunt  Mag¬ 
deburgenses  Centuria  IX,  cap.  10,  coi.  540. 
alterum  Centur.  X,  cap.  10,  coi.  602.  Sed 
priorem  illum  confinxerunt  ipsi  Centuiiato- 

*  res;  non  enim  aliunde  probant  illum  aliquan¬ 
do  extitisse  quam  ex  epistola  ad  Nicolaum. 
Munsterus  enim  lib.  'III  de  Germania  Cata¬ 
logum  recensens  Episcoporum  Augustano¬ 
rum,  nullum  Huldericum  vel  Udalricum  po¬ 
nit  ante  S.  Udalricum,  qui  vixit  post  tempo¬ 
ra  Nicolai ,  ut  supra  ostendimus.  Quocirca 
Magdeburgenses  illius  prioris Hulderici,  a  se 
conficti,  neque  patriam,  neque  parentes  in¬ 
dicant,  neque  auctorem  ullum  citant,  qui 
de  ejus  Episcopatu  testetur,  ut  in  aliis  face¬ 
re  solent. 

Praeterea,  quod  iste  auctor  dicit  S.  Gre- 
gorium  ademisse  uxores  sacerdotibus  ,  fal¬ 
sum  est,  et  magis  adhuc  falsum  quod  resci¬ 
derit  hujusmodi  decretum.  Quod  vero  in  pis¬ 
cina  Gregorii  sex  millia  capitum  sint  inventa, 
falsissimum.  Nec  enim  ullum  exstat  vesti¬ 
gium  harum  rerum  in  omnibus  B.  Gregorii 
operibus.  Imo  ipse  lib.  I ,  epist.  42.  memi¬ 
nit  decreti  sui  praedecessoris  ,  qui  jusserat, 
Subdiaconos  Siculos  separari  ab  uxoribus, 
et  vivere  coelibes  ,  ut  reliqui  Subdiaconi  in 
tota  Ecclesia  vivebant ,  et  ibidem  temperat 
rigorem  decreti.  Jubet  enim  permitti  uxores 
Subdiaconis,  qui  eas  duxerant  ante  ordina¬ 
tionem  ,  sed  non  ordinari  rursum  alios  nisi 
prius  voverent  continentiam.  Itaque  nihil  ip¬ 
se  novi  statuit,  sed  solum  mitigavit  rigorem 
sententiae  sui  praedecessoris. 

Praeterea  ,  si  ex  decreto  Gregorii  nata  est 
illa  caedes  sex  millium  infantium  ,  certe  in 
Sicilia  nata  est,  ad  quam  solum  pertinet  Gre¬ 
gorii  decretum.  Quomodo  autem  verisimile 
est  paucissimos  Subdiaconos  Siciliae  brevis¬ 
simo  tempore  sex  millia  infantium  genuisse  ? 
Et  quomodo  illa  sex  millia  capitum  ex  Sici¬ 
lia  in  Romanam  piscinam  Gregorii  saltave¬ 
runt?  Quomodo  autem  intellectum  est  illa 
esse  capita  filiorum  Clericorum,  non  Laico- 
rum?  Denique  cur  de  historia  tam  admiran¬ 
da  nihil  scripsit  Joan.  Diaconus,  Beda,  Sige- 
bertus,  Ado,  Freculphus,  aliique  tam  multi? 
Itaque  non  immerito  suspicatur  Staphilus, 
hanc  epistolam  confictam  sub  nomine  S. 
Udalrici,  in  responsione  ad  fictas  dissensio¬ 
nes,  quas  inter  Catholicos  esse  falso  crimi¬ 
natur  Illyricus,  qui  etiam  addit  Augustae  in¬ 
ter  opera  S.  Udalrici ,  nullam  syllabam  de 
hac  re  exstare. 

De  tota  hac  disputatione,  vide  Michaelem 
Medinam  in  libris  quinque  de  continentia  ho¬ 
minum  sacrorum,  Claudium  Espencseum  in 

(1)  I.  Tim.  III,  2  et  12;  Tit.  I,  6. 


libris  ejusdem  argumenti,  Jodocum  Clichto- 
vseum  in  libro  decoelibatu  Sacerdotum,  Ho- 
sium  in  Dialogo  de  hac  re,  Ajalam  de  tradi¬ 
tionibus  parte  tertia  ,  Didacum  Payvam  li¬ 
bro  ultimo  ,  Joannem  Cochlaeum  de  votis 
contra  Calvinum  ,  Alphonsum  a  Gastro  libr. 
XIII  de  hseresibus,  verbo  Sacerdotium,  hse- 
resi  4.  Albertum  Pighium  controversia  15. 
Yide  etiam  solutiones  aliorum  argumento¬ 
rum,  quse  huc  etiam  referri  potuissent ,  in¬ 
fra  lib.  II  de  Monachis,  cap.  29  et  sequenti¬ 
bus. 


CAPUT  XXIII. 

De  Digamia . 

Postrema  restat  quaestio,  num  Apostolica 
lege  prohibitum  sit,  ne  qui  post  primae  uxo¬ 
ris  obitum  alteram  duxit,  ad  sacros  ordines 
admittatur.  Tota  autem  controversia  de  ver¬ 
bis  illis  beati  Pauli  est  :  Oportet  Episcopum 
irreprehensibilem  esse ,  unius  uxoris  virum.  Et 
rursum  :  Diaconi  sint  unius  uxoris  viri  (1). 
Tres  autem  ejus  loci  expositiones  praecipue 
reperiuntur. 

Prima  Lutheri  est  in  libro  de  captivitate 
Babylonica,  capite  de  ordinis  Sacramento, 
et  fusius  in  propositionibus  de  digamia  Epis¬ 
coporum,  ubi  docet  ,  B.  Paulum  illis  verbis 
solum  prohibuisse  scortationem  ,  et  adulte¬ 
ria,  et  sensus  sit ;  «  Oportet  Episcopum  esse 
unius  uxoris  virum,  » id  est,  oportet  Episco¬ 
pum  sola  uxore  legitima,  sive  una,  sive  plu¬ 
ribus  esse  contentum,  non  indulgere  scorta¬ 
tionibus;  ita  ut  vocabulum  viri,  non  signifi¬ 
cet  maritum,  sed  aliquid  commune  ad  mari¬ 
tum,  et  adulterum,  et  addit,  non  modo  non 
esse  prohibitam  a  Paulo  pluralitatem  uxo¬ 
rum  successive,  sed  neque  simul ,  nisi  forte 
apud  Gen  tiles  propter  scandalum ;  nam  apud 
Judaeos,  ubi  erat  consuetudo  plures  uxores 
ducendi,  non  existimat  Lutherus  interdictum 
fuisse  Christianis  Episcopis  multas  simul 
uxores  habere. 

Altera  sententia  est  aliorum,  qui  existi¬ 
mant  a  Paulo  prohiberi  multitudinem  plu¬ 
rium  uxorum  simul ,  non  tamen  successive. 
Ita  docent  Magdeburgenses,  etsi  alioqui  rigi- 

di  Lutherani  esse  soleant,  Cent.  I,  lib.  II,  c. 
4,  coi.  451  et  452.  et  Calvinus  in  cap.  III. 
prioris  ad  Tiraoth.  et  in  caput.  I.  epistolae  ad 
Titum. 

Tertia  sententia  Catholicae  Ecclesiae  est, 
quae  semper  verba  illa  B.  Pauli  ita  intelli- 
genda  esse  docuit ,  ut  prohibitum  sit  sacris 
ordinibus  initiare  eos  ,  qui  quovis  modo  bi¬ 
gami  fuerint.  Quam  sententiam  probare  pos¬ 
sumus  tribus  argumentis. 

Primo  ex  cap.  V.  prioris  ad  Timotheum, 
ubi  de  viduis  legimus  :  Vidua  eligatur  non 
minus  sexaginta  annorum ,  quce  fuerit  unius 
viri  uxor  (1).  Ex  hoc  enim  loco  refellitur  in 
primis  Lutheri  sententia ;  nam  eadem  phra¬ 
si  dicitur,  unius  viri  uxor,  et  unius  uxoris 
vir  :  certum  autem  est  illud  :  Unius  viri 
uxor ,  non  posse  significare,  ut  vidua  non 
fuerit  adultera,  vel  scortatrix;  nam  scortum 
non  dicitur  uxor,  si  ad  adulterum  aut  scor¬ 
tatorem  referatur,  sed  adultera  ,  vel  mere¬ 
trix.  Deinde  continentia  ab  adulterio  et  scor¬ 
tatione  ,  non  solum  requiritur  in  muliere 
quo  tempore  vir  ejus  vivit ,  sed  etiam  pos¬ 
tea  dum  in  viduitate  degit,  et  tamen  Paulus 
non  loquitur  hoc  loco  nisi  de  tempore  quo 
vir  ejus  viduae  vivebat;  non  enim  dicitur 
uxor  unius  viri  fuisse ,  nisi  quando  virum 
habebat.  Igitur  illis  verbis  :  Quce  fuerit  unius 
viri  uxor  ,  non  potest  significari  ut  eligatur 
vidua  quae  non  fuerit  scortatrix,  aut  adulte¬ 
ra,  sed  quae  unum  solum  maritum  habuerit. 

Ex  eodem  loco  refellitur  etiam  sententia 
Centuriatorum,  Calvini ,  Pomerani ,  et  alio¬ 
rum,  qui  volunt  Paulum  prohibuisse,  ne  ha¬ 
beat  Episcopus  vel  Diaconus  duas  simui  uxo¬ 
res.  Nam  (ut  diximus)  eadem  phrasi,  et  in 
eadem  epistola,  ef^  ab  eodem  Apostolo  jube¬ 
tur  esse  Episcopus  unius  uxoris  vir,  et  vidua 
unius  viri  uxor.  At  nulla  ratio  permittit,  ut 
Paulus  jubere  voluerit,  ne  vidua  eligatur, 
quae  fuerit  uxor  multorum  virorum  simul ; 
id  enim  frustra  Paulus  jussisset ,  cum  nus¬ 
quam,  et  numquam  fuerit  ejusmodi  usus,  ut 
una  mulier  esset  plurium  virorum  uxor. Ha¬ 
buerunt  quondam  Judaei  multas  uxores  ,  ut 
etiam  nunc  habent  Tureae ,  at  numquam  est 
auditum  ,  ut  una  mulier  plures  maritos  ha¬ 
buerit.  Nam  ut  ait  S.  Augustinus  lib.  III  de 
doctrina  Christiana ,  cap.  12.  Cur  unus  vir 
haberet  plures  uxores  ,  ratio  erat,  ut  plures 
filii  nascerentur  ;  at  cur  una  mulier  sit  uxor 
plurium  virorum  ,  nulla  esse  potest  ratio  ; 


non  enim  pariet  mulier  nisi  semel  in  anno, 
sive  habeat  unum  ,  sive  centum  viros  ,  imo 
meretrices  nullos  pariunt  ordinarie. 

Altera,  ratio  ducitur  ex  tempore,  quo  haec 
Paulus  scripsit;  nam  eo  tempore  non  erat 
consuetudo,  neque  apud  Judaeos,  neque  apud 
Gentiles  ,  et  multo  minus  apud.  Christianos, 
ut  unus  vir  duas  simul  uxores  haberet ;  pro¬ 
inde  quod  non  fiebat,  non  erat  cur  tam  serio 
prohiberetur.  Et  quidem  quod  Gentiles  atti¬ 
net  ,  satis  patet  ex  eo  quod  in  Imperio  Ro¬ 
mano,  quo  tunc  orbis  terrarum  regebatur, 
semper  infamis  et  prohibita  fuit  polygamia 
plurium  uxorum  simul.  Vide  ff.  de  his  qui 
notantur  infamia  lege  prima.  Item,  Codice 
de  incoestis  nuptiis  ,  L.  neminem  ,  et  ad  L. 
Juliam,  de  adulteriis,  L.  eum  qui;  Tametsi 
enim  leges  istae  paulo  posteriores  sint  Apos- 
tolicis  temporibus ,  tamen  indicant  prohi¬ 
bitionem  polygamiae ,  multo  esse  antiquio¬ 
rem. 

Primus,  qui  publica  lege  concessit  polyga- 
miam  plurium  uxorum  simul ,  fuit  Valenti¬ 
nianus  senior,  ut  Socrates  refert  lib.  IV,  c. 
2G.  Sed  non  diu  ea  lex  duravit,  cum  consta¬ 
ret,  Imperatorem  non  alia  de  causa  eam  le¬ 
gem  tulisse,  quam  ut  tegeret  intemperantiam 
suam. 

Quod  vero  attinet  ad  Christianos,  necnon 
etiam  Judaeos ,  ex  Testamento  novo  facile 
colligi  potest ,  non  fuisse  apud  eos  consue¬ 
tudinem,  ut  quis  duas  uxores  haberet;  sem¬ 
per  enim  de  conjuge  in  numero  singulari  lo¬ 
quitur  Scriptura  Testamenti  novi.  Matth.  V: 
Qui  dimiserit  uxorem  suam.  Cap.  XIX  :  Si  li¬ 
cet  homini  dimittere  uxorem  suam.  Et  ibidem; 
Omnis ,  qui  reliquierit  domum ,  vel  agros ,  aut 
patrem ,  aut  matrem  ,  aut  uxorem  etc.  Lucae 
XIV  :  Qui  non  odit  patrem,  et  matrem,  et  uxo¬ 
rem,  et  filios  etc.  I.  Gorinth.  VII  :  Unusquis¬ 
que  suam  uxorem  habeat.  Item  :  Alligatus  es 
uxori,  noli  quaerere  solutionem ;  solutus  es  ab 
uxore ,  noli  quaerere  uxorem.  Ad  Ephes.  V  ; 
Unusquisque  uxorem  suam ,  sicut  seipsum  dili¬ 
gat  (2).  Quin  etiam  Lucae  I.  legimus,  Zacha- 
riam  uxore  sterili  usque  ad  senectutem  per¬ 
manente,  non  tamen  superduxisse  alteram, 
quod  haud  dubie  fecisset ,  si  eo  tempore  id 
fieri  licuisset.  Scribit  quidem  Josephus  lib. 
XVII.  antiquit;  cap.  2.  Herodi  Regi  novem 
uxores  fuisse  :  At  privati  homines  etiam 
apud  Judaeos  jamdudum  desierant  plures 
uxores  accipere. 


(1)  I.  Tim.V,  9.  —  (2)  Matth. V,  31 ;  XIX,  2  et  27;  Luc.  XIV,  26;  I.  Cor. VII,  2  et  27;  Eph.  V,  33. 

Tertia  ratio  est  auctoritas  Patrum,  qui 
semper  hunc  locum  de  monogamia  ita  intel¬ 
lexerunt  ,  ut  non  liceat  eum  Episcopum  vel 
Diaconum  creari,  qui  duas  uxores,  etiam  di¬ 
versis  temporibus ,  habuerit.  Tertullianus 
lib.  I  ad  uxorem :  «  Quantum  fidei  detfahant, 
quantum  obstrepent  sanctitati  nuptiae  secun¬ 
dae,  disciplina  Ecclesiae,  et  praescriptio  Apos¬ 
toli  declarat,  cum  digamos  non  sinit  praesi¬ 
dere  ,  cum  viduam  allegi  in  ordinationem, 
nisi  univiram  non  concedit.  »  Neque  dubium 
est,  quin  perdigamos  intelligat  eos,  qui  duas 
uxores  habuerunt,  non  simul,  sed  unam  post 
alteram;  nam  de  hac  digamia  in  toto  libro 
loquitur.  Hortatur  enim  uxorem  suam,  ut  se 
mortuo  non  ineat  secundas  nuptias.  Similia 
habet  in  lib.  de  monogamia  ,  et  in  libro  de 
exhortatione  castitatis.  Neque  his  repugnat, 
quod  idem  Tertullianus  in  libro  de  monoga¬ 
mia  Catholicis  objicit ,  digamiam  Sacerdo¬ 
tum  :  «  Quot,  inquit,  ex  digamia  praesident 
apud  vos?  »  Nam  vel  aliqui  digami  ex  dis¬ 
pensatione  praesidebant  :  vel  certe  aliqui,  qui 
alteram  habuerant  ante  Baptismum ,  qui 
multorum  opinione  non  habebantur  diga¬ 
mi,  etsi  apud  alios,  in  quibus  Tertullianus 
erat,  digami  censerentur  :  vel  tandem  vitio 
et  abusu  id  fiebat;  nec  enim  defendimus, 
numquam  esse  factum  id  quod  fieri  non  de¬ 
bere  dicimus. 

Epiphanius  haeres.  59.  Catharorum :  «  Quae 
ad  sacerdotium  tradita  sunt ,  propter  emi¬ 
nentiam  celebrationis  sacrorum  ,  ea  aequa¬ 
liter  ferri  ad  omnes  putaverunt,  cum  audie¬ 
rint,  quod  oportet  Episcopum  irreprehensi¬ 
bilem  esse,  unius  uxoris  virum,  continentem 
similiter  et  Diaconum,  et  Presbyterum.  Re¬ 
vera  enim  non  suscipit  sancta  Dei  praedica¬ 
tio  post  Christi  adventum  eos,  qui  a  nuptiis, 
mortua  ipsorum  uxore,  secundis  nuptiis  con¬ 
juncti  sunt ,  propter  excellentem  sacerdotii 
honorem,  ac  dignitatem,  et  haec  certo  sancta 
Dei  Ecclesia  cum  sinceritate  observat.  »  Haec 
ille.  Ubi  apertissime  loquitur  de  digamia  plu¬ 
rium  uxorum  successiva  ,  cum  eos  digamos 
appellet,  qui  mortua  uxore,  aliam  ducunt,  et 
cum  Catharos  reprehendat,  qui  ex  hoc  loco 
Pauli  etiam  Laicis  interdicebant  secundas 
•nuptias. 

Ambrosius  lib.  X,  epist.  82.  ad  Ecclesiam 
Yercellens.  tractans  hunc  locum  Pauli  : 
Unius  uxoris  vir  :  «  (kii,  inquit,  conjugium 
iteraverit ,  culpam  n<m  habet  coinquinati, 
sed  praerogativa  exuitur  Sacerdotis. »Hsec  ille. 
Ubi  apertissime  rejicit Lutheri  atque  Calvini 


sententiam,  qui  volunt  ab  Apostolo  prohiberi 
vel  duas  simul  uxores  ,  vel  adulteria;  lieec 
enim  qui  admittunt,  culpam  habent  coinqui¬ 
nati  ,  et  non  solum  praerogativa  exuuntur 
Sacerdotis.  Similia  habet  Ambrosius  lib.  I 
de  officiis,  cap.  ult.  et  lib.  de  dignitate  sa¬ 
cerdotali,  cap.  4. 

Hieronymus  in  commentario  primi  capitis 
epistolae  ad  Titum ,  per  unius  uxoris  virum 
monogamum  intelligit.  Quod  autem  mono¬ 
gami  nomine  intelligat  eum,  qui  nec  simul, 
nec  successive  plures  habuerit,  perspicuum 
est  ex  illis  verbis  :  «  Apostolus,  inquit,  de 
Episcopis  et  Presbyteris  haec  praecipiens  uti¬ 
que  in  caeteris  relaxavit,  non  quod  hortetur 
ad  secunda  matrimonia ,  sed  quod  necessi¬ 
tati  carnis  indulgeat.  »  Haec  ille.  At  certe 
non  indulget  Apostolus  Laicis  ut  fornicen¬ 
tur  ,  aiit  duas  simul  uxores  ducant,  sed  so¬ 
lum,  ut  uxore  defuncta,  iterum  ineant  matri¬ 
monium;  Igitur  hoc  ipsum  Sacerdotibus  pro¬ 
hibet,  ne  plures  etiam  successive  uxores  ha¬ 
beant. 

S.  Augustinus  lib.  de  bono  conjugali,  cap. 
18.  tractans  hunc  locum;  Unius  uxoris  vir  : 
«  Non  absurde,  inquit,  visum  est ,  eum  qui 
excessit  uxorum  numerum  singularem,  non 
peccatum  aliquod  commisisse,  sed  normam 
quamdam  Sacramenti  amisisse  non  ad  vitae 
bonse  meritum,  sed  ad  ordinationis  Ecclesias¬ 
ticae  signaculum  necessariam.  »  Haec  ille. 
Ubi  cum  dicit ,  numerum  sipgularem  uxo¬ 
rum  excedere,  impedimentum  esse  ordina¬ 
tionis,  nec  tamen  esse  peccatum  ,  aperte  in¬ 
dicat  ,  se  loqui  de  multitudine  uxorum  non 
uno  tempore,  sed  diverso.  Nam  eodem  tem¬ 
pore  plures  habere  Christiano  nullo  modo 
licet  ex  Augustini  sententia  :  sic  enim  loqui¬ 
tur  idem  Augustinus  lib.  XX.  contra  Faus¬ 
tum,  c.  47  :  (t  Quid,  inquit,  tandem  criminis 
est,  quod  de  pluribus  simul  habitis  uxoribus, 
objicitur  sancto  viro  Jacob?  Si  naturam  con¬ 
sulas,  non  lasciviendi ,  sed  gignendi  causa 
illis  mulieribus  utebatur.  Si  morem,  illo  tem¬ 
pore,  atque  in  illis  terris  hoc  factitabatur,  si 
praeceptum,  nulla  lege  prohibebatur ;  nunc 
vero  cur  crimen  est,  si  quis  hoc  faciat ,  nisi 
quia,  et  moribus  et  legibus  non  licet?»  Idem 
quoque  habet  in  libro  de  bono  conjugali,  c. 
7.  et  lib.  III  de  doctrina  Christiana,  cap.  duo¬ 
decimo. 

Sanctus  Joannes  Chrysostomus  hom.  2.  in 
epist.  ad  Titum  :  «  Castigat,  inquit,  hoc  ipso 
etiam  impudicos,  dum  non  eos  permittit  post 
secundas  nuptias  ad  Ecclesiae  regimen,  dig- 

nitatemque  Pastoris  assumi;  nam  qui  de¬ 
functae  uxori  benevolentiam  nullam  servasse 
deprehenditur,  quo  pacto  hic  Ecclesiae  prae¬ 
ceptor  esse  optimus  poterit?  Nostis  enim 
profecto  omnes,  quod  etsi  per  leges  secundae 
nuptiae  permittuntur ,  multis  tamen  ea  res 
accusationibus  patet.  Nullam  ergo  occasio¬ 
nem  praebere  subjectis  praesulem  vult.  »  Haec 
ille.  Ubi  clarissime  significat,  unius  uxoris 
virum  a  B.  Paulo  dici  eum,  qui  post  obitum 
primae  uxoris,  secundam  non  duxit,  quo  mo¬ 
do  exponunt  etiam  caeteri ,  tum  Graeci ,  ut 
Theophylactus  et  QEcumenius  ,  tum  Latini, 
Sedulius,  Anselmus,  Primasius,  Haymo,  S. 
Thomas  ,  et  caeteri  in  comment.  hujus  loci. 
Idem  etiam  disertis  verbis  docent  veteres 
summi,  sanctissimi  que  Pontifices;  Siricus 
in  epist.  1.  ad  Himericum ,  cap.  11.  Leo  I 
in  epist.  85.  alias  88.  ad  Episcopos  Africae, 
cap.  1.  Gelasius  I  in  epist.  1.  ad  Episcopos 
Lucaniae,  Brutii,  et  Siciliae,  c.  5.  Hilarius  in 
Concilio  R,omano  ;  et  Innocentius  in  epist. 
22.  Unus  est  Theodoretus  ,  quantum  legere 
potui ,  ex  omni  numero  veterum  ,  qui  per 
unius  uxoris  virum  intellexerit  eum,  qui 
duas  aut  plures  simul  uxores  non  habet;  ita 
enim  exponit  in  commentario  cap.  3.  prio¬ 
ris  epistolae  ad  Timotheum  ;  sed  non  est  tan¬ 
ta  ejus  auctoritas ,  ut  tot  sanctis  Pontifici¬ 
bus,  et  omnibus  aliis  Patribus  anteponi  de¬ 
beat. 

His  accedit  Quarto  et  ultimo  totius  Eccle¬ 
siae  consuetudo.  Nam,  ut.Innocentius  scribit 
in  epist.  22,  cap.  1.  in  toto  Oriente  et  Occi¬ 
dente  hoc  servabatur,  quod  etiam  nunc  ser¬ 
vari  videmus  ,  ut  bigami ,  non  ordinentur. 
Neque  solum  ubique,  sed  etiam  semper  hoc 
servatum  esse,  planum  esse  potest  ex  Leone 
epist.  88.  ad  Afros,  ubi  dicit,  semper  hoc  es¬ 
se  servatum  ;  necnon  ex  eo,  quod  hujus  rei 
mentio  fit  in  Canonibus  Apostolorum  ,  can. 
17  et  18.  et  in  antiquissimis  Conciliis ,  ut 
Neoeaesariensi ,  can.  8.  et  Nicsenum  I,  teste 
Ambrosio  in  epist.  82.  Deinceps  etiam  sem¬ 
per  esse  servatum,  patet  ex  decreto  Gratia¬ 
ni,  dist.  26.  et  ex  decretalium  volumine,  tit. 
de  digamis  ,  ubi  multa  ponuntur  testimonia 
Pontificum,  et  Patrum  diversarum  aetatum  : 
Quod  autem  semper  et  ubique  servatum  est, 
sine  dubitatione  ulla  ab  Apostolica  traditio¬ 
ne  descendit.  * 


CAPUT  XXIV. 

Solvuntur  objectiones  Lutheri. 

Sed  jam  ad  argumenta  Lutheri  respon¬ 
deamus.  Prima  Objectio.  Apostolus  jubet, 
Episcopum  eligi  irreprehensibilem ,  sive,  ut 
ad  Titum  loquitur  ,  sine  crimine,  quod  est 
Graece  uvij/.lnzog.  Is  autem  est  ejusmodi,  qui 
non  potest  palam  argui  alicujus  criminis. 
Explicavit  vero  statim  Apostolus  ,  quae  sint 
crimina  ,  quibus  carere  debet  Episcopus,  et 
ait  :  Unius  uxoris  vir,  filios  habens  fideles. 
Igitur  unius  uxoris  vir  ,  non  significat  mo¬ 
nogamiam,  quae  opponitur  polygamiae  plu¬ 
rium  uxorum  successive,  quae  numquam 
fuit  crimen  ,  sed  eam  ,  quae  opponitur  for¬ 
nicationi  et  adulterio  ,  quae  vera  sunt  cri¬ 
mina. 

Respondeo,  potest  hoc  loco  nomine  crimi¬ 
nis  non  solum  peccatum  intelligi,  sed  quid¬ 
quid  ab  hominibus  reprehendi  solet;  neque 
enim  sola  peccata  reprehenduntur,  sed  etiam 
ea,  quae  signum  praebent  incontinentiae  ,  aut 
alterius  vitii  :  talem  autem  esse  quamlibet 
bigamiam  certissimum  est.  Nam  idcirco  in 
Concilio  Neocaesariensi,  can.  7.  prohibentur 
Sacerdotes  interesse  nuptiis  digamorum,  et 
etiam  apud  Gentiles  bigami  Pontifices  esse 
non  poterant,  ut  Tertullianus  refert ,  lib.  I. 
ad  uxorem ,  et  Servius  in  illud  IV.  H£nei- 
dos. 

Huic  uni  forsan  potui  succumbere  culpae. 

«  Culpae  ,  inquit ,  propter  antiquum  ri¬ 
tum,  quo  repellebantur  a  sacerdotiabis  nup¬ 
tae.  » 

Apostolus  igitur  vult ,  Episcopum  nullius 
rei,  quae  malam  speciem  prae  se  ferat,  apud 
homines  posse  notari ,  et  ideo  monogamum 
esse  jubet.  Ita  hunc  locum  Chrysostomus 
exponit ;  possumus  tamen  nomine  criminis 
intelligere  etiam  peccatum  grave  ac  laethale,. 
ut  vult.  S.  Augustinus  tractat.  41.  in  Joan- 
nem,  et  lib- 1.  contra  duas  epistolas  Pelagia- 
norum,  cap.  14.  sed  si  ita  accipiamus  nomen 
criminis,  non  debemus  exponere  verba  se¬ 
quentia  B.  Pauli ,  quasi  iis  explicetur  quid 
sit,  esse  irreprehensibilem ,  sive  sine  crimi- 

ne  ;  sed  ita  ,  ut  eis  declaretur,  Episcopum 
non  solum  sine  crimine  esse  debere  ,  sed 
etiam  multis  praeclaris  dotibus  ornatum,  ut 
monogamia,  sobrietate,  doctrina  etc. 

Secunda  objectio.  Si  Episcopus  monoga¬ 
mus  esse  deberet ,  aut  ratio  hujus  rei  esset 
moralis,  videlicet  ob  majorem  continentiam, 
aut  certe  spiritualis  sive  mystica,  videlipet 
ob  significationem  conjugii  unius  Christi  cum 
una  Ecclesia;  at  neutrum  dici  potest.  Nam 
si  ratio  esset  moralis  ,  multo  magis  require¬ 
retur  in  Episcopo  ne  esset  adulter,  aut  con- 
cubinarius  ,  quam  ne  esset  bigamus  ,  et  ta¬ 
men  videmus  adulteros ,  et  concubinarios 
non  repelli  a  sacerdotio,  digamos  autem  re¬ 
pelli  ;  Si  vero  ratio  sit  mystica ,  multa  se¬ 
quuntur  absurda.  Nam  in  primis  caeterae 
dotes  Episcoporum,  quae  a  Paulo  nume¬ 
rantur,  omnes  sunt  morales  ,  ut  sobrietas, 
et  hospitalitas  ,  doctrina  ,  et  caeterae.  Cur 
non  etiam  ista  erit  moralis  :  unius  uxoris 
vir? 

Secundo,  si  ideo  Episcopus  debet  esse  mo¬ 
nogamus,  quia  ejus  conjugium  significat  ma¬ 
trimonium  Christi  cum  Ecclesia,  igitur  etiam 
Laici  debebunt  esse  monogami,  quia  eorum 
quoque  conjugium  significat  Christi  conju¬ 
gium. 

Tertio  ,  si  illa  est  ratio  ,  igitur  debebit 
Episcopus  ducere  virginem ,  et  eam  sem- 
per  virginem  conservare  ;  ita  enim  Christus 
fecit. 

Quarto,  debebit  Episcopus  priorem  uxo¬ 
rem  repudiare,  et  posteriori  adhaerere.  Nam 
Christus,  Synagoga  repudiata,  adhaesit  Ec¬ 
clesiae  ,  quocirca  Episcopus  ,  ut  Christum 
imitetur ,  non  monogamus ,  sed  bigamus 
erit. 

Quinto,  debebit  idem  Episcopus  necessa¬ 
rio  uxorem  habere  ,  eaque  ne  ad  punctum 
quidem  temporis  carere  ;  Christus  enim  Ec¬ 
clesia  sponsa  sua  numquam  caret. 

Respondeo,  rationem,  cur  Episcopi,  Pres¬ 
byteri  ,  et  Diaconi  debeant  esse  monogami, 
partim  esse  moralem  ,  partim  mysticam ; 
tametsi  enim  multae  rationes  reddi  solent  a 
Patribus,  tamen  omnes  revocantur  ad  duas 
illas  in  argumento  adversarii  notatas.  Una 
igitur  causa  est  moralis,  videlicet  minor  su¬ 
spicio  incontinentiae ,  sive  perfectior  conti¬ 
nentia.  Hanc  reddit  Tertullianus  locis  cita¬ 
tis,  et  Chrysostomus  in  commentario  loco¬ 
rum  B.  Pauli ;  atque  ad* hanc  revocatur  cau¬ 
sa,  quam  reddit  Epiphanius  haeresi  59.  ubi 
dicit,  monogamum  esse  debere  Episcopum 

ob  excellentiam  sacerdotii.  Ad  eamdem  re¬ 
vocari  potest  ea ,  quam  reddit  Ambrosius, 
lib.  I  de  officiis,  cap.  ult.  ubi  dicit,  mono¬ 
gamum  esse  debere  Episcopum ,  ut  liberius 
hortari  possit  homines  ad  continentiam. 

Altera  causa  est  mystica  ,  videlicet  per¬ 
fecta  significatio  conjugii  Christi  cum  Eccle¬ 
sia,  qui  enim  secundam  uxorem  duxit,  sig¬ 
nificat  quidem  conjugio  suo  Christi  conju¬ 
gium,  sed  non  ita  perfecte,  ut  is,  qui  unam 
solam  habuit ;  non  enim  significat,  Christum 
ita  esse  unius  Ecclesiae  sponsum  ,  ut  num¬ 
quam  habuerit  aliam. 

Dices,  peccat  igitur  ,  qui  secundam  uxo¬ 
rem  ducit ;  nam  falsum  significat,  Christum 
videlicet  plurium  esse  sponsum  Ecclesiarum. 
Respondeo,  id  non  sequi.  Nam  secundae  nup¬ 
tiae  non  sunt  institutae  ad  significandum, 
Christum  bis  maritum  esse,  ideoque  id  non 
significant ,  quamquam  nec  significant  eum 
esse  ita  unum  unius,  ut  non  habuerit  aliam, 
sed  simpliciter  significant  ipsam  conjunctio¬ 
nem  unius  cum  una  praesenti,  quidquid  fue¬ 
rit  de  praeterito.  Itaque  nuptiae  digamorum 
nihil  falsi  significant ,  sed  carent  quadam 
perfectione  significationis,  quam  habent  nup¬ 
tiae  monogamorum.  Atque  hanc  causam  red¬ 
dunt  sanctus  Augustinus  libro  de  bono  con¬ 
jugali,  cap.  18.  et  sanctus  Leo  in  epist.  88. 
ad  Afros,  et  huc  etiam  pertinet  ratio  illa  Epi- 
phanii  de  excellentia  sacerdotii. 

Ut  igitur  respondeamus  ad  singulas  par¬ 
tes  objectionis  :  Si  ratio  ,  inquiunt,  moralis 
est,  igitur  majori  ratione  prohibentur  adul¬ 
teria  et  concubinatus,  quam  digamia. 

Respondeo,  prohiberi  quidem  etiam  ista  ; 
non  enim  voluit  adulteros,  aut  concubinarios 
Episcopos  eligi,  qui  jussit  eligi  homines  sine 
crimine  ,  irreprehensibiles  ,  sobrios,  castos 
etc.  sed  tamen  negamus  magis  ista  prohi¬ 
beri,  quam  digamiam  in  Episcopo  deligen¬ 
do.  Nam  ista  prohibentur  una  solum  ratione 
et  ea  non  primaria  :  digamia  vero  duabus 
rationibus  prohibetur.  Quod  autem  primaria 
ratio  non  sit  illa  moralis,  ob  signum  incon- 
tinentise,  sed  altera  mystica  ob  significatio¬ 
nem,  patet  ex  eo  ,  quod  digami  censentur 
etiam  illi,  qui  unam  uxorem  habuerunt,  sed 
viduam,  vel  alio  modo  corruptam,  ut  constat 
ex  citatis  locis  canonum  Apostolorum,  Con¬ 
cilii  Neocaesariensis  ,  Innocentii,  Leonis,  et 
aliorum,  ac  praeterea  etiamsi  longe  turpior 
sit  concubinatus,  quam  digamia,  tamen  di¬ 
gamia  ex  natura  sua  signum  est  incontinen¬ 
tia  magis  diuturnae,  firmiusque  inhaerentis. 

Ad  primum  alterius  partis  respondeo, 
recte  monogamiam  numerari  cum  caeteris 
moralibus  dotibus,  tum  quia  etiam  ipsa  est 
moralis  dos,  tum  etiam  quia  nihil  incom¬ 
modi  habet,  numerare  dotem  mysticam  cum 
moralibus,  cum  omnes  Episcopo  necessariae 
sint. 

Ad  secundum,  negamus  id  sequi,  ut  etiam 
Laici  debeant  esse  monogami.  Non  enim  ne- 
cesse  est,  ut  Laici  ea  perfectione  sint  prae¬ 
diti,  qua  praediti  esse  debent  Episcopi ;  Quare 
satis  est,  si  matrimonium  Laicorum  signifi¬ 
cet  conjugium  Christi  cum  Ecclesia,  licet 
non  significet  illud,  ut  est  unius  cum  una,  ut 
supra  diximus. 

Ad  tertium,  negamus  etiam  sequi,  ut  Epis¬ 
copus  debeat  uxorem  semper  virginem  ser¬ 
vasse.  Nam  Christi  sponsa  Ecclesia  duo  pri¬ 
vilegia  habet;  nam  et  virgo  est,  juxta  illud 
II.  Corintb.  XI  :  Despondi  vos  uni  viro  virgi¬ 
nem  castam  exhibere  Christo  (1) ;  et  simul  fce- 
cundissima  est,  et  plurimos  quotidie  filios 
parit  per  lavacrum  regenerationis.  Duo  au¬ 
tem  ista  privilegia  simul,  nullum  conjugium 
humanum  repraesentare  potest,  illo  excepto, 
quod  fuit  inter  B.  Virginem  et  S.  Josephum. 
Idcirco  satis  est,  si  Episcopi  conjugium,  al¬ 
terum  eorum  significet,  nimirum  aut  fcecun- 
ditatem  Ecclesiae,  si  filios  ex  uxore  habuerit, 
aut  virginitatem,  si  forte  uxorem  virginem 
conservavit,  ut  aliqui  sancti  viri  fecerunt. 

Ad  quartum,  negamus,  Christum  repu¬ 
diasse  unquam  sponsam  suam,  ut  acciperet 
aliam.  Nam  Christus,  ut  homo,  non  accepit 
unquam,  nisi  unam  sponsam,  id  est,  Eccle¬ 
siam  Christianam,  quam  ipse  ex  latere  suo 
perfosso  sibi  formavit,  ut  quondam  Adam, 
unam  Evam  ex  latere  suo  eductam,  uxorem 
accepit.  Idem  vero  Christus,  ut  Deus,  ab  ini¬ 
tio  mundi  Ecclesiam  sibi  conjunxit  in  matri¬ 
monium,  neque  unquam  eam  dimisit.  Etsi 
enim  videtur  Christus  repudiasse  Synago¬ 
gam,  quia  sunt  hoc  tempore  Judaei  sine  Deo, 
et  quia  B.  Paulus  ad  Galat.  IV.  exponit  de 
Testamento  veteri  illud  Genes.  XXI  :  Ejice 
ancillam ,  et  filium  ejus  (2).  Tamen  revera  Ec¬ 
clesiam  Testamenti  veteris  Christus  non  re¬ 
pudiavit,  sed  renovavit,  et  pulchram  reddi¬ 
dit,  et  ex  ancilla  liberam  fecit,  et  hoc  modo 
ejecit  ancillam,  id  est,  statum  illum  servi¬ 
lem.  Quomodo  si  aliquis  ancillam  uxorem 
acciperet,  ac  post  aliquantum  temporis  eam 

(1)  II.  Cor.  XI,  2.— (2)  Gen.  XXI,  10. 

III,  12. 


liberaret.  Quare  B.  Paulus  ad  Rom.  XI  : 

Numquid ,  inquit  ,  Deus  repulit  populum 
suum ?  Absit.  Nam  et  ego  Israelita  sum.  Non 
repulit  Deus  plebem  suam,  quam,  praescivit 
etc.( 3)  Itaque  solum  pars  qusedam  obstina¬ 
torum  Judaeorum  recessit  ab  unitate  verae 
Synagogae  :  reliqui  manserunt;  et  per  eos 
continuatum  est  conjugium  Christi  cum  Ec¬ 
clesia. 

Ad  quintum,  negamus.  Episcopum  sem¬ 
per  ac  necessario  uxorem  habere  debere ; 
imo  melius  facturum  dicimus,  si  numquam 
uxorem  duxerit.  Nam  cum  Christus  et  virgo 
et  maritus  sit,  si  Episcopus  uxorem  non  ha¬ 
beat,  Christum  virginem  repraesentabit,  si 
uxorem  habeat,  Christi  conjugium  significa¬ 
bit.  Itaque  monogamia  in  Episcopo  requiri¬ 
tur,  si  conjugatus  fuerit,  non  absolute.  • 

Tertia  Objectio,  quod  Paulus  ait,  I.  Ti- 
moth.  III.  Episcopum  esse  oportere  unius 
uxoris  virum ;  simile  est  ei,  quod  idem  ait, 

I.  Corinth.  VII  :  Unusquisque  uxorem  ha¬ 
beat  (4).  At  in  his  posterioribus  verbis  non 
prohibentur  secundae  nuptiae,  sed  adulteria, 
et  scortationes. 

Respondeo,  probandam  esse  Luthero  pro¬ 
positionem  argumenti ;  non  enim  sunt  om¬ 
nino  similes  duae  illae  sententiae.  Nam  in 
priori  determinatur  numerus  conjugii,  cum 
unius  uxoris  mentio  fit;  in  posteriore  non 
determinatur  ;  habebit  enim  vere  unusquis¬ 
que  suam  uxorem,  si  legitimam  conjugem 
habeat,  etiamsi  forte  non  sit  prima,  sed  se¬ 
cunda. 

Sed  instat  Liitherus,  et  probat  sententias 
illas  esse  similes.  Nam,  I.  Timoth.  III  Paulus 
ait  :  Diaconi  sint  unius  uxoris  viri  (5),  ubi 
illud ;  Unius ,  non  potest  determinare  nume¬ 
rum,  alioqui  sensus  esset,  ut  multi  Diaconi 
unam  uxorem  communem  haberent.  Poni¬ 
tur  igitur  illa  vox,  Unius,  pro,  Solius,  ut  sen¬ 
sus  sit,  Diaconi  solius  uxoris  suae  viri  sint, 
non  mulierum  caeterarum.  At  indigna  est 
objectio,  cui  respondeatur.  Quis  enim  non  * 
intelligit  illud  :  Diaconi  sint  unius  uxoris  viri; 
divise  accipi  debere,  non  conjuncte?  Iste 
igitur  sensus  est;  Diaconi,  id  est,  quilibet 
Diaconus  sit  unius  uxoris  vir. 

Quarta  Objectio.  Apostolus  Paulus  I.  Co¬ 
rinth.  VII  se  in  numero  viduorum  ponit,  et 
tamen  I.  ad  Corinth.  IX.  ait  :  An  non  habe¬ 
mus  potestatem  sororem  uxorem  circumducendi, 


—  (3)  Rom.  XI,  1  et  2.  —  (4)  I.  Cor.  VII,  2.  —  (5)  I.  Tim. 

sicut  Apostoli ,  et  fra  tres  Domini ,  et  Cephas  ?  (1) 
Poterat  igitur  Paulus,  licet  viduus  esset, 
uxorem  ducere ;  quomodo  enim  potuisset 
sororem  uxorem  circumducere,  si  non  po¬ 
tuisset  eam  prius  ducere. 

Respondeo,  hoc  argumentum  multis  mo¬ 
dis  peccare.  Primum  enim  B.  Paulus  non  se 
inter  viduos  numerat,  sed  inter  eos,  qui 
uxore  carebant,  sive  eam  numquam  acce¬ 
pissent,  sive  jam  amisissent  :  Innuptis ,  in¬ 
quit,  et  viduis  dico ,  quia  bonum  est,  si  sic  per¬ 
manserint,  sicut  et  ego  (2).  Deinde,  non  dicit 
idem  Apostolus,  habere  se  potestatem  soro¬ 
rem  uxorem  circumducendi,  sed  sororem 
mulierem,  ut  interpretes  omnes  tradunt  de 
quare  superiore  quaestione  disputavimus. 

Objectio  quinta.  Poterat  Paulus,  si  voluis¬ 
set,  aperte  dicere,  Episcopum  debere  esse 
monogamum,  ergo  cum  non  dixerit,  Epis¬ 
copum  debere  esse  monogamum,  sed  unius 
uxoris  virum,  cogere  voluit  Lectores,  ut  in- 
telligerent  verba  sua,  non  de  singularitate 
nuptiarum,  quod  sonat  nomen  monogamiae, 
sed  de  singularitate  mulieris,  quod  significat 
illud  :  Unius  uxoris  vir.  Non  igitur  interdicit 
Episcopo  B.  Paulus  secundas  nuptias,  sed 
aliarum  mulierum  commercium,  praeter 
commercium  legitimae  uxoris. 

Respondeo,  si  ita  cavillari  liceat,  num¬ 
quam  finiendas  quaestiones  :  Dixit  Aposto¬ 
lus,  quod  intelligeretur ;  non  debuit  omnes 
loquendi  formas  excutere.  Adde  vocem,  Mo¬ 
nogamus,  apud  Graecos  non  esse  in  usu,  sed 
a  Latinis  primum  ulhrpari  coeptam,  etsi  ex 
Graecis  vocibus  compositam.  Proinde  non 
esse  mirum,  si  Paulus,  qui  Graece  scripsit, 
ea  non  fuerit  usus.  Adde  etiam,  hanc  ipsam 
vocem,  licet  proprie  ab  unis  nuptiis  deduc¬ 
tam,  tamen  usitate  etiam  accipi  pro  eo,  qui 
habet  unam  uxorem,  sive  ea  prima  fuerit, 
sive  secunda ;  ex  quo  sequitur,  ut  idem  om¬ 
nino  sit  Monogamus,  quod  unius  uxoris  vir. 

Sexta  objectio.  Ambrosius  lib.  de  dignit. 
sacerdotali  cap.  4.  illa  verba  :  Unius  uxoris 
vir,  exposuit  de  conjugio  spiritali  Episcopi 
cum  Ecclesia,  atque  ait,  Apostolum  id  ju¬ 
bere,  ut  Episcopus  unam  Ecclesiam  regat, 
non  multas.  Non  igitur,  si  Ambrosio  credi¬ 
mus,  interdicitur  Sacerdotibus  digamia. 

Hieronymus  quoque  in  epistola  ad  Ocea¬ 
num,  defendit  accerrime  Carterium  Hispa¬ 
num  Episcopum,  qui  duas  uxores  habuerat, 
et  ad  legem  Apostoli,  in  quam  peccasse  Epis¬ 


copus  ille  accusabatur,  respondet :  posse 
illud  :  Unius  uxoris  vir,  multis  modis  intel- 
ligi.  Nam  primum  hic  potest  esse  sensus : 
Sit  Episcopus  unius  uxoris  vir,  id  est,  unam 
habeat  uno  tempore,  et  licet  ea  mortua  alte¬ 
ram  ducat,  numquam  tamen  simul  habeat 
duas.  Deinde  etiam,  nomine  uxoris  accipi 
potest  Ecclesia,  ut  ille  sit  unius  uxoris  vir, 
qui  uni  praepositus  Ecclesiae  est.  Et  rursus, 
nomine  uxoris  mulier  potest  accipi,  ut  idem 
sit  unius  uxoris  vir,  quod  unius  mulieris  vir, 
ut  non  tam  secundae  nuptiae,  quam  multa¬ 
rum  simul  mulierum  commercium  prohibea¬ 
tur. 

Addere  possumus  testimonium  S.  Augus¬ 
tini  lib.  de  bono  conjugali  cap.  18.  ubi  op¬ 
ponit  Sacerdotem  Testamenti  veteris,  qui 
multas  uxores  habere  poterat,  Sacerdoti 
Testamenti  novi,  qui  unam  solum  habere 
potest.  At  ille  multas  simul  habere  poterat, 
igitur  iste  plures  uno  tempore  habere  pro¬ 
hibetur,  non  autem  unam  post  alteram. 

Ad  Ambrosii  testimonium  facile  erit  res¬ 
pondere,  siquidem  ipse  in  illo  ipso  loco,  qui 
nobis  objicitur,  scribit,  ad  litteram  prohiberi 
digamiam  uxorum  Sacerdotibus.  Mystice 
autem  posse  etiam  exponi  de  digamia  Eccle¬ 
siarum  ;  quocirca  idem  Ambrosius  in  epistol. 
82.  et  lib.  I  de  officiis  cap.  ult.  et  in  com- 
ment.  in  Paulum,  non  meminit  hujus  mysti¬ 
cae  expositionis,  sed  exponit  simpliciter  de 
vera  Monogamia. 

Ad  Hieronymi  vero,  ut  respondeamus, 
observandum  est,  controversiam  fuisse  inter 
veteres  Patres ;  An  qui  unam  uxorem  habuit 
ante  Baptismum  eaque  mortua,  alteram  du¬ 
xit  post  Baptismum,  bigamus  censendus  es¬ 
set,  nec  ne?  Nam  S.  Hieronymus  in  epistola 
ad  Oceanum  contendit,  ejusmodi  hominem 
non  esse  bigamum,  propterea  quod  per  Bap¬ 
tismum  sit  factus  novus  homo  ex  veteri,  et 
nihil  ei  nocere  possit  norum,  quae  fecit  ante 
Baptismum.  Et  sane  huic  sententiae  multum 
favet  can.  17  Apostolorum,  qui  diserte  pro¬ 
hibet  Episcopum  fieri,  qui  post  Baptismum 
bis  nuptias  celebravit. 

Contra  vero,  Ambrosius,  Innocentius,  et 
Augustinus  locis  citatis  contendunt,  om¬ 
nino  habendum  bigamum,  qui  duas  uxores 
habuit,  sive  ante  Baptismum,- sive  post  Bap¬ 
tismum.  Nam  Baptisma  diluit  peccata,  non 
solvit  conjugia;  et  renovat  hominem,  quan¬ 
tum  ad  vetustatem  vitiorum,  non  quantum 


(1)  I.  Cor.  IX.  5.  —  (2)  I.  Cor.  VII,  8. 

ad  ea,  quae  recte  se  habent.  Atque  hgec  sen¬ 
tentia  tandem  praevaluit,  et  ab  universa  Ec¬ 
clesia  recepta  est.  Neque  obstat  canon  Apos- 
tolicus;  fortasse  enim  eo  tempore  propter 
hominum  paucitatem  dispensabant  Apostoli 
cum  illis,  qui  ante  Baptismum  uxorem  unam, 
vel  plures  habuerant,  modo  non  habuissent 
plures  post  Baptismum.  Neque  enim  est  hoc 
praeceptum  Apostoli  omnino  indispensabile. 
Hieronymus  igitur  non  defendit  Episcopum 
polygamum,  nec  docet,  a  B.  Paulo  permis¬ 
sam  polygamiam  Sacerdotibus,  sed  solum 
contendit,  eum,  qui  unam  tantum  uxorem 
habuit,  post  Baptismum  non  esse  polyga¬ 
mum,  licet  habuerit  alteram  ante  Baptis¬ 
mum. 

Et  quamvis  idem  Hieronymus  tres  illas 
expositiones  loci  Paulini  adducat,  quae  in 
objectione  propositae  sunt,  non  tamen  eas 
approbat,  ut  veras  et  germanas.  Nam  pri¬ 
mam  illam  de  polygamia  plurium  uxorum 
simul,  dicit  se  adducere,  ut  malo  cuneo  ma¬ 
lum  nodum  scindat.  Alteram  de  polyga¬ 
mia  Ecclesiarum,  dicit  esse  coactam,  et 
duram  expositionem  :  «  Quidam,  inquit, 
coacte  interpretantur  uxores  pro  .  Eccle¬ 
siis,  viros  pro  Episcopis.  »  Denique  ter¬ 
tiam  illam  de  viro  unius  mulieris,  et  simul 
duas  superiores,  rejicit  apertissime,  cum  sic 
ait  :  «  Hajc  universa  proferimus,  non  quo 
verae  et  simplici  intelligentise  resistamus, 
sed  ut  doceamus  te  Scripturas  sanctas  sic 
intelligere,  ut  scriptae  sunt,  nec  evacuare 
Baptismum  Salvatoris,  et  totum  patibuli  Sa¬ 
cramentum  irritum  facere.  »  Haec  ille.  Ubi 
tres  illas  expositiones  uni  simplici  et  verae 
opponit;  Quam  autem  vocet  simplicem  et 
veram,  intelligi  potest  ex  commentario  ejus 
ad  cap.  I.  epist.  ad  Titum,  ubi  simpliciter 
exponit,  unius  uxoris  virum  esse  eum,  qui 
post  obitum  primae  uxoris,  secundam  non 
duxit. 

Ad  locum  Augustini  respondeo,  antithe- 
sim  sacerdotum  Testamenti  veteris,  et  novi, 
in  eo  solum  positam  esse,  quod  illi  habue¬ 
runt  plures  uxores,  isti  unam ;  non  autem  in 
eo,  quod  illi  habuerunt  plures  simul,  isti  non 
plures  simul,  id  quod  ex  duobus  colligi  po¬ 
test  :  Nam  Augustinus  dicit,  ideo  Sacerdotes 
novi  Testamenti  non  posse  habere  plures 
uxores,  quia  significant  Christi  conjugium 
cum  una  Ecclesia;  at  Ecclesia  una  est  om¬ 
nino,  non  una  post  alteram.  Deinde  idem 
Augustinus  ibidem  dicit,  non  esse  pecca¬ 
tum,  habere  nunc  duas  uxores,  sed  tamen 


esse  impedimentum  ordinationis.  At  habere 
duas  simul  tempore  novi  Testamenti,  pecca¬ 
tum  esse,  idem  Augustinus  docet  lib.  de 
bonoconjug.  cap.  7.  Igitur  cum  dicit,  Sacer¬ 
dotem  Testamenti  novi  non  posse  habere, 
nisi  unam  uxorem,  intelligit,  nec  simul,  nec 
successive. 

Septima  objectio  nostra  est,  ut  res  melius 
intelligatur,  si  bigamia  prohibita  esset  Sa¬ 
cerdotibus  ob  defectum  significationis,  certe 
bigamus  esset,  qui  plures  uxores  legitimas 
habuisset,  licet  cum  una  tantum  matrimo¬ 
nium  consummasset ;  nam  matrimonium  in¬ 
tegrum  est  et  perfectum  etiam  sine  copula 
conjugali.  At  contrarium  definit  jus  canoni¬ 
cum  cap.  Debitum  de  bigamis. 

Ad  hsec,  illa  sola  bigamia  prohibita  esset, 
quaj  ex  duobus  veris  matrimoniis  constaret, 
at  non  ita  est;  nam  cap.  Nuper,  de  bigamis, 
censentur  bigami  etiam  illi,  qui  unam  uxo¬ 
rem  legitime  duxerunt,  et  alteram  non  legi¬ 
time,  cum  tamen  posterius  non  fuerit  verum 
matrimonium.  Imo  etiam  qui  post  votum 
solemne  unam  uxorem  ducunt,  bigami  cen¬ 
sentur,  et  illi  quoque,  qui  fornicariam  du¬ 
cunt,  licet  unam.  Ubi  nullo  modo  fingere 
licet  duo  matrimonia,  nisi  quis  fornicatio¬ 
nem  matrimonium  appellet.  Et  confirmatur; 
Nam  si  vir  fornicarius  ducat  uxorem  virgi¬ 
nem,  non  est  bigamus  ;  si  vero  vir  castus 
ducat  fornicariam,  bigamus  est  :  Non  igitur 
fundamentum  bigamiee  est  defectus  signifi¬ 
cationis;  nam  in  hoc  paria  sunt  illa  conju¬ 
gia,  in  quibus  aut  vir,  a«t  mulier  fornicatio¬ 
nem  admisit.  » 

Respondeo,  tres  sunt  species  bigamise,  ut 
interpretes  juris  Canonici  recte  docent  in 
titulum  de  digamis.  Prima  species  est  diga¬ 
mia  vera  et  propria,  ea  videlicet,  quse  ex 
duobus  veris  matrimoniis  oritur.  Contingit 
autem  tribus' modis  haec  digamia.  Primo,  ex 
parte  viri  tantum,  cum  vir  habuit  duas  ve¬ 
ras  uxores.  Secundo,  ex  parte  uxoris  tantum, 
cum  uxor  habuit  duos  veros  maritos.  Tertio, 
ex  parte  utriusque,  cum  viduus  viduam  du¬ 
cit;  et  de  hac  specie  nulla  dubitatio  est.  Con¬ 
stat  enim,  semper  in  ea  defectum  significa¬ 
tionis  adesse,  cum  aut  vir  non  sit  unus  unius, 
aut  uxor  non  sit  una  unius. 

Secunda  species  est  digamia  interpreta- 
tiva,  id  est,  quae  vere  ex  natura  rei  non  est 
digamia,  sed  juris  interpretatione  habetur 
ac  reputatur  digamia.  Contingit  autem  hsec 
digamia  quotiescumque  aliquis  ducit  secun¬ 
dam  uxorem,  aut  uxor  secundum  virum  de 


CAPUT  XXIY. 


477 


facto,  non  de  jure,  sive  primum  conjugium 
de  jure,  sive  tamen  de  facto  fuerit,  ut  patet 
ex  tit.  de  digam.  Licet  enim  hic  non  sit  vere 
defectus  significationis,  tamen  Ecclesia  ex¬ 
tendit  poenam  bigamorum  etiam  ad  istos,  et 
forte  S.  Paulus,  cum  ait  :  Episcopi  sint  unius 
uxoris  viri ,  intelligi  voluit  id  de  jure,  vel  de 
facto,  ita  ut  interdixerit,  ne  quis  ordinetur, 
qui  fuerit  plurium  uxorum  vir,  sive  de  jure, 
sive  de  facto. 

Tertia  species  est  digamia  metaphoriea, 
id  est,  quae  consurgit  ex  duplici  conjugio, 
quorum  alterum  non  verum,  sed  metaphori- 
cum  fuerit.  Sic  enim  Ancyranum  Concilium 
can.  19.  inter  digamos  liaberi  jubet  eos,  qui 
post  votum  continentiae  ad  matrimonium 
transierunt  :  siquidem  votum  continentiae 
genus  est  matrimonii  animae  cum  Deo,  licet 
metaphoricum.  Porro  isti  prohibentur  ordi¬ 
nari,  non  quia  vere  bigami  sint,  sed  quia 
Ecclesia  poenam  bigamorum  ad  eos  exten¬ 
dere  voluit. 

Ex  his  primum  respondeo,  bigamiam  non 
oriri,  nisi  ex  matrimonio  consummato.  Nam, 
ut  recte  dicit  Innocentius  Papa  c.  Debitum, 
de  digamis,  Matrimonium  ratum,  sed  non 
consummatum  significat  conjunctionem  Dei 
cum  anima  per  gratiam  ;  Matrimonium  au¬ 
tem  consummatum  significat  conjunctionem 
Christi  cum  Ecclesia  per  naturae  conformi- 
tatem.  Nam  Apostolus  ad  Ephes.  Y  tum  di¬ 
xit  :  Sacramentum  hoc  magnum  est ,  ego  autem 
dico,  in  Christo  et  in  Ecclesia ,  cum  paulo  ante 
dixisset  :  Erunt  duo  in  carne  una  (i).  Diga¬ 
mia  vero  nascitur  ex  defectu  significationis 
conjugii  Christi  cum  Ecclesia,  non  Dei  cum 
anima. 

Ad  id  vero,  quod  objiciebatur  de  bigamia 
eorum,  qui  habuerunt  plures  uxores  de  fac¬ 
to,  non  de  jure,  jam  responsum  est  in  expli¬ 
catione  specierum  bigamiae. 

Ad  illud  vero  de  eo,  qui  ducit  fornicariam, 
quidam  respondent,  ideo  bigamum  esse,  qui 
ducit  fornicariam,  licet  bigamus  non  sit  for¬ 
nicarius,  qui  ducit  virginem,  quia  Episcopus 
repraesentat  Ecclesiam,  sponsa  Episcopi  re¬ 
praesentat  Christum;  constat  autem,  in  ipsa 
Ecclesia  non  deesse  aliquas  corruptelas,  in 
Christo  vero  nihil  ejusmodi  esse  posse.  At 
haec  solutio  pugnat  cum  Apostolo  Paulo,  qui 
ad  Ephes.  comparat  virum  cum  Christo,  et 
sponsam  cum  Ecclesia  :  Viri,  inquit,  diligite 
uxores  vestras,  sicut  Christus  Ecclesiam  (2). 

(i)  Epii.  V,  32  et  31.  — 


Alii,  in  quibus  est  Dominicus  a  Soto  in  IV 
sent.  dist.  27,  q.  3,  art.  1.  dicunt,  causam 
illius  discriminis  esse,  quia  matrimonium 
sumit  speciem  suam  a  termino  ad  quem,  ac 
proinde  matrimonium  viri  tunc  solum  vitia¬ 
tur,  cum  in  uxore  est  vitium  ;  illa  enim  est 
terminus  ad  quem,  respectu  viri.  Et  contra, 
quando  vitium  est  in  viro,  tunc  vitiatur  ma¬ 
trimonium  ex  parte  uxoris,  et  si  illa  esset 
capax  ordinationis,  fieret  irregularis,  si  nu¬ 
beret  viro  fornicario. 

At  haec  solutio  acutior,  quam  verior  esse 
videtur  ;  nam  si  ex  termino  ad  quem,  tan¬ 
tum  nasceretur  bigamia,  certe  qui  duceret 
secundam  uxorem  virginem,  non  esset  biga¬ 
mus  ;  nam  in  ejusmodi  matrimonio  nullum 
est  vitium  in  termino  ad  quem,  sed  totum 
est  in  termino  a  quo,  id  est,  in  ipso  viro,  qui 
bis  matrimonium  contrahit  :  atqui  nulla  est 
magis  propria  bigamia,  quam  ducere  duas 
uxores,  licet  virgines.  Sicut  igitur  aeque  ori¬ 
tur  bigamia,  si  viduus  ducat  virginem,  et  si 
virgo  ducat  viduum,  ut  patet,  ita  quoque 
bigamia  esset,  cum  vir  fornicarius  ducit  vir¬ 
ginem,  si  bigamia  esset,  cum  vir  castus  du¬ 
cit  fornicariam. 

Respondeo  igitur,  prohibitum  esse  ne  or¬ 
dinetur,  qui  ducit  fornicariam,  non  quod  ea 
sit  bigamia,  neque  ob  illud  Apostoli  prae¬ 
ceptum  :  Unius  uxoris  vir,  sed  quia  sic  pla¬ 
cuit  Ecclesiae  ob  dignitatem  sacerdotii :  Nam 
indignum  est  tam  gravi  persona  matrimo¬ 
nium  cum  fornicaria,  non  autem  indignum 
est  viro  fornicario,  si  uxorem  virginem  du¬ 
cat;  Esse  autem  hujus  rei  causam,  non  biga¬ 
miam,  sed  dignitatem  sacerdotii,  ex  eo  pro¬ 
bari  potest,  quod  can.  18.  Apostolorum,  ubi 
prohibetur  sacerdos  fieri  qui  duxit  fornica¬ 
riam;  prohibetur  etiam  is  fieri  sacerdos,  qui 
duxit  ancillam,  vel  comoediarum  actricem, 
ubi  nullum  locum  habet  bigamia,  sed  sola 
infamia.  Atque  heec  de  coelibatu  dicta  suffi¬ 
ciant. 

Sequerentur  nunc  disputationes,  quinta  et 
sexta  videlicet ;  quinta  de  horis  canonicis,  et 
sexta  de  ritu  tonsurae,  sive  rasurae  Clerico¬ 
rum  ;  sed  quia  de  horis  canonicis  in  disputa¬ 
tione  de  oratione  commodius  tractari  poterit, 
de  ritu  vero  tonsurae  disseremus  in  sequenti 
libro,  qui  erit  de  Monachis,  nunc  ad  septi¬ 
mam  disputationem  nos  conferemus. 


(2)  Eph.  V,  25. 

CAPUT  XXV. 

0 

De  decimis. 

Septima  qusestio  erat  de  tempoialibus  bo¬ 
nis  Clericorum  ;  Sunt  autem  tria  bonorum 
genera,  de  quibus  ambigi  potest,  an  Clericis 
conveniant.  Primo  loco  sunt  decimae,  quae 
debentur  Clericis  ex  justitia.  Secundo,  sunt, 
agri,  domus,  ac  possessiones  cseteree,  quas 
dono  Laicorum,  maxime  Principum,  Eccle¬ 
sia  possidet.  Tertio,  sunt  bona,  quae  haben¬ 
tur  titulo  plane  saeculari,  ut  haereditate  pa¬ 
terna,  emptione,  venditione  etc.  de  singulis 
ordine  dicemus.  Ac  primum,  de  decimis  qua- 
tuor  invenio  errores. 

Primus  error  fuit  Joan.  Wiclefi,  qui,  ut 
refert  Wald.  lib.  II  doctrinalis  fidei  art.  3, 
cap.  64  et  65.  docebat  decimas  esse  puras 
eleemosynas,  et  nullo  jure  deberi  Sacerdoti¬ 
bus.  Eumdem  errorem  sequuntur  hodie  Ana- 
baptistae,  Trinitarii  :  Nam  in  libello,  quem 
ediderunt  anno  1568,  Albae  Juliae  de  Antithe- 
sibus  veri  et  falsi  Christi,  tertiam  Antithesin 
faciunt  hanc  :  «  Falsus  Christus,  sicut  ipse 
est  Deus  aeternus,  et  ditissimus,  sic  dedit 
suis  Sacerdotibus  decimas,  et  multa  bona 
temporalia.  Christus  autem  verus,  qui  homo 
temporalis,  et  pauper  fuit,  pauperes  etiam 
vult  Ministros.  » 

Error  est  manifestus,  facile  enim  doceri 
potest,  esse  de  jure  naturas  et  divino,  quod 
aliquid  solvant  Laici  Sacerdotibus,  et  prae¬ 
terea  de  jure  Ecclesiastico,  ut  id  quod  solti- 
tur  sit  pars  decima.  Quod  sit  de  jure  natu¬ 
rae,  probatur  :  Nam  certe  ratio  dictat,  ut  iis, 
qui  pro  populo  laborant,  populus  alimenta 
praebeat :  Unde  enim  deducimus  deberi  Re¬ 
gibus  tributa,  et  militibus  stipendia,  et  ju¬ 
dicibus,  aliisque  ministris  publicis  salaria, 
inde  etiam  deducere  possumus,  deberi  sa¬ 
cerdotibus  decimas,  vel  aliquid  earum  loco. 
Itaque  tempore  legis  naturae  videmus  Abra- 
ham  dedisse  decimas  Melchisedecho  sacer¬ 
doti,  qui  tunc  erat  Genes.  XIV.  In  quem  lo¬ 
cum  scribens  Chrysostomus  hom.  35.  in 
Genes,  dicit  Abrahamum  hoc  facto  Docto- 
rem  nostrum  fuisse,  ac  monuisse  quid  nos 
facere  debeamus. 

Quod  autem  de  jure  divino  sit,  probatur 


ex  utroque  Testamento,  ac  primum  Levit, 
ult.  Num.  XVIII.  Malach.  III  et  alibi,  Deus 
jussit  decimas  Levitis  dari,  quae  quidem 
praecepta  licet  non  obligent  Christianos,  ut 
'judicialia  erant,  obligant  tamen  quatenus 
moralia,  id  est,  quod  pars  aliqua  fructuum 
sit  Sacerdotibus  danda;  Id  enim  aperte  do¬ 
cet  Clemens  lib.  II  constitu^.  Apostol.  cap. 
29,  38,  et  39,  et  lib.  VIII.  cap.  36.  ubi  dicit, 
etsi  Christiani  sint  liberi  a  caeremoniis  legis 
veteris,  non  tamen  a  decimis,  et  oblationi¬ 
bus,  imo  nunc  magis  teneri  ad  haec  omnia 
Christianos  ,  cum  debeat  eorum  justitia 
abundare  plusquam  Scribarum  etPhariseeo- 
rum. 

Item  B.  Hieronymus  in  cap.  Malach.  III. 
sic  ait  :  a  Quod  inquit,  de  decimis,  primi¬ 
tiisque  diximus,  quae  olim  dabantur  a  po¬ 
pulo  Sacerdotibus,  atque  Levitis,  in  Eccle¬ 
siae  quoque  populis  intelligite,  quibus  prae¬ 
ceptum  est  non  solum  decimas,  et  primitias 
dare,  sed  et  vendere  omnia  quae  habent,  et 
dare  pauperibus.  Quod  si  facere  nolumus, 
saltem  Judaeorum  imitemur  exordia,  ut  pau¬ 
peribus  partem  demus  ex  toto,  et  Sacerdoti¬ 
bus  ac  Levitis  honorem  debitum  deferamus  : 
quod  qui  non  fecerit,  Deum  fraudare,  et 
supplantare  convincitur.  »  Ubi  tamen  nota, 
quod  etsi  B.  Hieronymus  dicat  esse  praecep¬ 
tum,  vendere  omnia,  et  dare  pauperibus 
tamen  intelligit  esse  praeceptum  non  abso¬ 
lute,  sicut  de  solvendis  decimis,  sed  si  quis 
perfectus  esse  velit ;  nam  de  isto  subdit : 
«  Quod  si  facere  nolumus  etc.  »  De  decimis 
autem  dicit  :  «  Quod  qui  non  fecerit,  Deum 
fraudare,  et  supplantare  convincitur.  » 

Item  B.  Augustinus  serm.  219.  de  tem¬ 
pore  eumdem  locum  Malachiae  tractans  : 
<c  Deus,  inquit,  qui  dignatus  est  totum  dare, 
decimam  a  nobis  dignatur  repetere,  non  sibi, 
sed  nobis  sine  dubio  profuturam ;  sic  enim 
per  Prophetam  ipse  promisit,  dicens  :  In¬ 
ferte  omnem  decimam  in  horreis  meis,  ut 
sit  cibus  in  domo  mea,  et  probate  me  in  his, 
dicit  Dominus.  »  Forte  non  est  B.  Augus¬ 
tini  iste  sermo,  tamen  insignis  est  sine  du¬ 
bio,  et  antiqui  alicujus  Patris;  nam  inde 
tanquam  ex  Augustin.  multa  sunt  adseripta 
in  decreto  16,  q.  1. 

Item  B.  Gregorius  hom.  16-  in  Evangelia : 
«  Sicut,  inquit,  offerre  in  lege  jubemini,  fra¬ 
tres  carissimi,  decimas  rerum,  ita  ei  offerre 
contendite,  et  decimas  dierum.  »  Deinde  in 
Testamento  novo  habemus  Matth.  XXII ;  Red¬ 
dite  quee  sunt  Ccesaris,  Ccesari,  et  quee  sunt 

Dei ,  Deo  (1).  In  quem  locum  Hieronymus  et 
Augustinus  lib.  L.  homil.  hom.  48.  dicunt 
prsecipere  Dominum ,  ut  reddantur  Caesari 
tributa,  et  Deo  decimae.  Praeterea  Mattii.  X  : 
Dignus  est  operarius  mercede  sua.  I.  Gorinth. 
I X  :  Nescitis ,  quoniam  qui  in  sacrario  operan¬ 
tur ,  quae  de  sacrario  sunt  edunt ,  et  qui  altari 
deserviunt ,  cum  altari  participant :  Ita  et  Do¬ 
minus  ordinavit  iis ,  qui  Evangelium  annun¬ 
tiant ,  de  Evangelio  vivere.  Et  ibidem  :  Quis 
militat  suis  stipendis  unquam ;  Et  si  nos  vobis 
spiritualia  seminavimus ,  magnum  est ,  si  nos 
carnalia  vestra  metamus  ?  (2) 

De  quo  loco  tractans  Augustinus  tract.  in 
Ps.  CXLVI.  et  inde  exponens  illa  verba 
Psalmi  :  Qui  parat  terree  pluviam ,  producens 
in  montibus  fcenum  (3),  dicit  populos,  quitan- 
quam  terra  accipiunt  pluviam  doctrinae  a 
Sacerdotibus,  debere  illis  producere  fcenum 
temporalium  bonorum  :  «  Accipe,  inquit, 
pluviam,  et  da  fcenum ;  etenim  ista  omnia, 
quae  Ecclesiae  ad  necessitates  servientium 
Deo  dantur  a  divitibus,  quid  sunt  nisi  foe- 
num  ?  »  Et  infra  :  «  Debetur  pluviae  fructus, 
debetur  servo  cibus  sicut  Dominus  ait  : 
Manducate  quae  ab  ipsis  sunt ;  et  ne  puta¬ 
rent  aliquid  de  suo  donare  ;  dignus  est,  in¬ 
quit,  operarius  mercede  sua.  »  Et  infra  : 
«  Exime  aliquam  partem  reddituum  tuo¬ 
rum  ;  decimas  vis,  decimas  exime,  quan- 
quam  parum  sit ;  dictum  est  enim ,  quia 
Pharisaei  decimas  dabant,  et  quid  ait  Do¬ 
minus  ?  Nisi  abundaverit  justitia  vestra  plus- 
quam  Scribarum,  et  Pharisaeorum,  non  in¬ 
trabitis  in  regnum  coelorum .  » 

Nota,  tempore  B.  Augustini  multos  in 
Africa  non  consuevisse  decimas  solvere,  si¬ 
cut  modo  in  quibusdam  aliis  partibus,  et  ideo 
eos  B.  Augustinum  ad  decimas  cohortari, 
sicut  etiam  facit  hom.  48.  ex  lib.  L.  homi- 
liarum  :  «  Majores  nostri,  inquit,  ideo  co¬ 
piis  omnibus  abundabant,  quia  Deo  decimas 
dabant,  et  Caesari  censum  reddebant.  Modo 
autem  quia  discessit  devotio  Dei,  accessit 
indictio  fisci  :  Noluimus  partiri  cum  Deo  de¬ 
cimas,  modo  autem  totum  tollitur.  » 

Superest,  ut  jura  Ecclesiastica  profera¬ 
mus.  Ac  primum  multa  sunt  antiqua  Con¬ 
cilia,  in  quibus  id  aperte  praecipitur,  ut  Au- 
relianense  I.  cap.  17.  ante  annos  mille.  Item 
Matisconense  II,  cap.  5.  eodem  saeculo  cele¬ 
bratum,  dicit  leges  divinas  de  solvendis  de¬ 

cimis  longis  temporibus  in  Ecclesia  custo¬ 
ditas,  etiam  deinceps  esse  custodiendas.  Fo- 
rojuliense  cap.  ult.  idem  habet.  Moguntinum 
tempore  Caroli  Magni  cap.  38.  Moguntinum 
sub  Rabano,  cap.  10.  Moguntinum  tempore 
Imperatoris  Arnulphi,  cap.  17.  excommuni¬ 
cari  jubet  eos,  qui  decimas  dare  neglexerint. 
Remense,  cap.  38.  tempore  Caroli  Magni, 
Valentinum  tempore  Lotharii,  cap.  10.  Are- 
latense  IV,  cap.  9.  Cabilonense  II,  cap.  19. 
Metense  cap.  2.  Tiburiense ,  c.  13.  quae 
omnia  ante  annos  700.  vel  800.  vel  mille  acta 
sunt. 

Praeterea  sunt  Concilia  generalia,  Latera¬ 
nense  sub  Innocentio  III,  cap.  53,  54,  55, 
et  56.  statuit,  ut  decimae  ante  tributa,  et  cen¬ 
sus  persolvantur,  et  alia  quaedam  in  Conci¬ 
lio  Viennensi,  ut  habetur  in  Clement.  Cu¬ 
pientes,  de  poenis,  excommunicantur  ipso 
facto  religiosi,  qui  in  concione  aliquid  di¬ 
cunt,  unde  retrahunt  populum  a  solvendis 
decimis.  Concilium  Constantiense,  sess.  8. 
damnavit  articulum  Wiclefi,  quod  decimae 
sint  purae  eleemosynae.  Ac  demum  Conci¬ 
lium  Tridentinum  sess.  XXV,  cap.  12.  do¬ 
cet  solutionem  decimarum  debitam  esse 
Deo;  et  jubet  ut  excommunicentur,  qui  eas 
subtrahunt,  aut  ne  ab  aliis  dentur  impe¬ 
diunt,  nec  debere  absolvi,  donec  integre 
restituant.  His  accedant  plurima  decreta 
Pontificum  summorum,  quae  habentur  16. 
qu.  1.  et  7.  et  extra  de  decimis,  necnon  in 
Sexto  et  Clementinis,  et  extravagantibus  eo¬ 
dem  titulo. 

Alter  error  est  ejusdem  Wiclefi,  quod  sci¬ 
licet  decimae  non  modo  sint  purae  eleemosy¬ 
nae,  sed  etiam  nullo  modo  dandae  sint  malis 
Sacerdotibus.  Existimavit  enim  Wiclefus, 
eum  qui  eleemosynam  facit  peccatori ,  in 
peccato  ejus  communicare.  De  quo  errore 
plura  dicemus  in  tractatu  de  eleemosyna  : 
nunc  breviter  refellitur  error  praesens.  Pri¬ 
mo,  ex  illa  Matth.  XXII :  Reddite  quee  sunt 
Cessaris,  Cessari ,  et  quee  sunt  Dei,  Deo  (4).  Ubi 
ita  S.  Ilieron.  scribit  :  «  Quod  ait,  inquit, 
reddite  quae  sunt  Caesaris,  Caesari,  nummum, 
tributum,  et  pecuniam ;  et  quae  sunt  Dei, 
Deo,  decimas,  primitias,  et  oblationes,  ac 
victimas  sentiamius.  »  At  certum  est  tem¬ 
pore  Domini  non  solum  Caesarem  impium, 
et  infidelem,  sed  etiam  Sacerdotes  impro¬ 
bissimos,  ac  depravatissimos  fuisse.  Secundo 


fl)  Matth.  XXII,  21.  —  (2)  Matth.  X,  10;  I.  Corinth.  IX,  13,  7  et  11.  -  (3)  Psal.  CXLVI,  8..  — 
(4)  Matth.  XXII,  21. 

ex  Innocsntio  III.  in  epist.  ad  Episcopum 
Vercellensem,  et  habetur  cap.  Tua  nos,  de 
decimis  :  «  Praetextu,  inquit,  nequitiae  Cleri¬ 
corum  nequeunt  decimas,  nisi  quibus  ex 
mandato  divino  debentur,  pro  suo  arbitrio 
erogare,  cum  nulli  sit  licitum  aliena  cuique 
concedere  praeter  Domini  voluntatem.  »  De¬ 
nique  tertio,  quia  decimae  non  dantur  Cleri¬ 
cis,  quia  boni  sunt,  sed  quia  Clerici  sunt,  si¬ 
cut  tributa  dantur  Regibus,  non  quia  probi, 
sed  quia  Reges. 

Tertius  error  est  quorumdam,  qui  dicun¬ 
tur  Fraticelli,  sive  Pseudoapostoli,  qui  inter 
alios  errores,  quos  refert  Joannes  Turrecre- 
mata  lib.  IV,  par.  2,  cap.  37.  Summae,  do¬ 
cebant  non  posse  percipere  decimas  eos,  qui 
non  vivunt  in  paupertate  more  Apostolorum; 
error  est  sine  ullo  fundamento;  Nam  ratio, 
cur  debeantur  Clericis  decimae,  est,  quia  la¬ 
borant  in  populi  utilitatem  :  Haec  autem  ra¬ 
tio  non  minus  in  divite  quam  in  paupere  in¬ 
veniri  potest ;  Accedit  quod  Dominus  Matth. 
XXII.  jussit  dari  decimas  Sacerdotibus  Ju¬ 
daeorum,  qui  in  paupertate  non  vivebant. 

Quartus  error  est  multorum  Canonista- 
rum,  qui  contendunt  decimas,  etiam  quoad 
determinationem  quantitatis,  esse  de  jure 
divino ;  nec  posse  ulla  humana  lege  aut  con¬ 
suetudine  aliam  statui  quantitatem.  Ita  Glos, 
in  cap.  I.  de  decimis,  in  Sexto,  Innocentius 
in  Rubric.  de  decimis,  Panormitanus  in  cap. 
In  aliquibus,  de  decimis,  et  Ostiensis  in  sua 
summa  tit.  de  decimis,  §  7.  quos  alii  fere 
omnes  sequuntur.  Argumentum  eorum  est, 
quia  plurimi  Canones,  ac  prsesertim  cap.  In 
aliquibus,  de  decimis,  dicunt  decimas  deberi 
jure  divino.  At  sine  ullo  dubio  error  est  ma¬ 
nifestus,  ut  non  solum  Theologi  omnes,  sed 
etiam  ex  Canonistis  docent  Sylvest.  verbo 
decima,  qu.  4.  et  Navarrus  cap.  21,  nu.  28. 
nec  semel  tantum,  sed  bis  peccant  multi  Ca- 
nonistarum  :  Semel,  quia  falsum  defendunt: 
Iterum,  quia  damnant  fere  heereseos  omnes 
Theologos,  qui  contrarium  sentiunt ;  cum  e 
contrario  ipsorum  sententia  facillime  con¬ 
vinci  possit  erroris. 

Probatur  igitur  praeceptum  de  solvendis 
decimis,  quantum  ad  determinationem  talis 
quantitatis  non  esse  nunc  de  jure  divino. 
Tale  praeceptum  nusquam  invenitur  Chris¬ 
tianis  impositum,  nec  in  nova,  nec  in  veteri 
lege;  et  quod  non  in  nova,  patet;  quod  non 
in  veteri,  probatur ;  nam  praeceptum  legis 
veteris,  quoad  illam  determinationem,  non 
erat  morale,  nec  proprie  cseremoniale,  sed 


judiciale,  ut  Alexander  docet  3.  par.  quaest. 
LI,  in  3.  et  B.  Thomas  in  2,  2.  quaest. 
LXXXVII.  artic.  1.  quos  omnes  Theologi  se¬ 
quuntur. 

Quod  non  sit  morale,  patet,  quia  moralia 
semper  obligaverunt,  lex  autem  de  decimis 
non  fuit  ante  tempora  Mosis  ;  Nec  ratio  dic¬ 
tat,  ut  sacerdoti  dentur  decem  partes,  sed 
ut  detur  quantum  satis  est  ad  ejus  sustenta¬ 
tionem.  Unde  Genes.  XXVIII.  Jacob  vovit  se 
daturum  decimas  Deo  omnium,  quae  posside¬ 
ret,  si  Deus  eum  dirigeret  in  via  etc.  At  im¬ 
pium  fuisset  vovere  decimas  cum  tali  con¬ 
ditione,  si  absolute  fuisset  obligatus  eas  sol¬ 
vere.  Praeterea  si  moralis  fuisset  ista  deter¬ 
minatio  decimarum,  certe  etiam  morale  es¬ 
set  praeceptum,  quod  ibidem  additur,  ut  qui 
decimas  habent,  nullum  aliud  patrimonium 
habeant,  atque  ita  jure  divino  tenerentur 
Clerici  dimittere  patrimonium. 

Quod  autem  non  sit  proprie  caeremoniale, 
sed  judiciale,  probatur.  Nam  non  ordinatur 
immediate  ad  colendum  Deum,  sed  ad  aequi¬ 
tatem  inter  homines  constituendam.  Ideo 
enim  jussit  Deus  dari  decimam  partem  om¬ 
nium  bonorum  Levitis,  non  octavam  aut  vi¬ 
cesimam,  ut  esset  proportio  inter  opes  Levi- 
tarum,  et  aliorum.  Erat  enim  familia  Levi 
una  ex  duodecim  tribubus  Israel,  vel  potius 
ex  tredecim  ;  nam  etiamsi  duodecim  fuerint 
filii  Israel,  tamen  Joseph  duas  tribus  fecit, 
id  est,  Ephraim,  et  Manasse,  et  secundum 
aequitatem,  tertiam  decimam  partem  bono¬ 
rum  habere  debuissent,  tamen  quia  erant 
cseteris  nobiliores,  et  quia  Deus  praevidebat, 
non  defuturos  transgressores,  qui  non  inte¬ 
gre  solverent,  idcirco  attribuit  eis  partem 
decimam,  id  est,  amplius  quam  caeteris,  ut 
sic  ad  aequalitatem  veniretur,  non  obstanti¬ 
bus  transgressoribus. 

Neque  obstat  quod  Innocentius  Papa  c. 
Tua  nos,  de  decimis,  dicit  decimas  Deum 
requirere  ad  professionem  supremi  dominii. 
Ex  quo  videtur  sequi,  quod  sit  praeceptum 
caeremoniale;  nam  non  dantur  decimae  im¬ 
mediate,  et  per  se  ad  hunc  finem,  ut  profi¬ 
teantur,  qui  eas  dant,  se  agnoscere  supre¬ 
mum  dominium  Dei,  sicut  faciunt  qui  sacri¬ 
ficium  offerunt,  sed  solum  mediate,  et  per 
aliud,  quia  nimirum  dantur  Deo  per  suos 
ministros;  dantur  enim  Sacerdotibus  ut  mi¬ 
nistris  Dei.  Constat  autem  ex  fide  Catholica 
legem  veterem  post  Christi  adventum  esse 
abrogatam,  quatenus  positiva  erat  ut  Apos¬ 
tolus  Gal.  III,  Ephes.  II,  Hcbr.  VII,  et  alibi 

diserte  docet,  et  idem  confirmat  decretalis 
unica,  de  purificatione  post  partum^  quam 
Canonistae  ignorare  non  possunt.  Non  igitur 
lex  illa  de  solvenda  decima  parte  bonorum, 
cum  sit  judicialis  ad  Christianos  pertinet,  ex 
vi  Testamenti  veteris. 

Ad  argumentum  ipsorum  respondemus, 
quod  cum  sacri  Canones  dicunt,  jure  divino 
deberi  decimas,  tribus  modis  intelligi  pos¬ 
sunt.  Uno  modo,  ut  sensus  sit,  deberi  jure 
divino  quoad  substantiam,  non  quoad  quan¬ 
titatem,  sive  jure  divino  addita  Ecclesiae  de¬ 
terminatione,  sicut  dicimus  festa  jure  divino 
sanctificanda  esse  etiam  nunc  :  et  hoc  modo 
intellige  Concilium  Matisconense  II,  cap.  5. 
ubi  dicit,  legem  divinam  de  solvendis  deci¬ 
mis  esse  servandam. 

Altero  modo,  ut  sit  sensus,  Deum  impo¬ 
suisse  decimas  Christianis  non  verbo,  sed 
exemplo.  Nam  dum  eas  Judaeis  imposuit, 
simul  ostendit,  quid  etiam  Christianos  facere 
par  esset;  Quomodo  quidem  Patres,  dicunt, 
quadragesimam  indictam  esse  a  Domino, 
quia  nimirum  exemplo  nos  docuit  jejunare 
quadragesimam.  Vide  Ambrosium  serm.  36. 

Tertio  modo,  ut  sit  sensus,  deberi  jure  di¬ 
vino,  id  est,  juxta  determinationem  quanti¬ 
tatis,  quae  habetur  in  jure  divino,  quamquam 
non  ex  vi  juris  divini,  sed  ex  vi  juris  Eccle¬ 
siastici  ;  et  hoc  modo  intelligi  debent  verba 
capitis,  in  aliquibus,  de  decimis,  quae  talia 
sunt  :  «  Illae  quippe  decimae  necessario  sol¬ 
vendae  sunt,  quae  debentur  ex  lege  divina, 
vel  loci  consuetudine  approbata.  »  Est  enim 
sensus.  Illae  decimae  necessario  solvendae 
sunt,  quae  debentur,  vel  juxta  quantitatem 
lege  divina  determinatam,  quam  Ecclesia 
innovavit ,  ut  fit,  ubi  solvuntur  integrae  de¬ 
cimae  ;  vel  juxta  quantitatem  consuetudine 
loci  determinatam,  ut  fit,  ubi  solvitur  minus 
quam  decima,  et  tamen  vocatur  decima.  Et 
nota  ex  hoc  textu,  quo  Canonistae  maxime 
nituntur,  sumi  argumentum  optimum  contra 
ipsos  ;  Si  enim  decimae  quoad  quantitatem 
deberentur  jure  divino,  ubique  integrae  sol¬ 
vendae  essent,  nec  diceret  textus  iste,  alicubi 
debere  solvi  juxta  consuetudinem.  Atque 
haec  de  erroribus.  Sequitur  ut  dubia  quae¬ 
dam  explicemus. 


DUBIUM  PRIMUM. 

An  praeceptum  de  solvendis  decimis  possit  con¬ 
traria  consuetudine  abrogari. 

Respondeo,  certum  est,  praeceptum  de 
solvendis  decimis,  qua  parte  divinum  et  na¬ 
turale  est,  non  posse  ulla  lege  humana  vel 
consuetudine  contraria  aboleri.  Ac  proinde 
certum  est,  Ecclesiam  habere  jus  petendi 
decimas,  etiam  ubi  consuetudo  est  ut  non 
solvantur ;  In  hoc  enim  omnes  Theologi  et 
Canonistae  conveniunt.  Dubium  autem  est, 
an  praeceptum  de  decimis,  quatenus  positi¬ 
vum,  et  humanum  est,  possit  mutari  con¬ 
suetudine.  Sotuslib.  IX.  quaest.  4.  art.  1.  de 
justitia,  dicit  non  posse,  et  hanc  putat  men¬ 
tem  esse  B.  Thomae. 

Contrarium  puto  verum  cum  Sylvestro, 
verbo  Decima,  quaest.  4.  et  Navarro  cap.  21, 
num.  28.  Nec  dubito  hanc  esse  mentem  B. 
Thomae ;  Nam  B.  Thomas  in  2.  2,  quaest. 
LXXXVII,  artic.  1.  docet,  praeceptum  de 
decimis,  quatenus  humanum  est,  posse  ab 
Ecclesia  mutari,  ita  ut  teneatur  populus  non 
decimam,  sed  duodecimam ,  vel  octavam 
solvere.  At  non  minorem  vim  habet  con¬ 
suetudo  legitime  praescripta,  quam  lex  quae¬ 
libet  humana,  ut,  cum  caeleris,  docet  ipse 
etiam  Sotuslib.  I.  quaest.  7,  artic.  2.  de  jus¬ 
titia.  Praeterea  B.  Thomas  quodlibet  2.  art. 
8.  posteaquam  docuit  consuetudine  num- 
quam  abrogari  legem  de  solvendis  decimis, 
subjungit  rationem,  quia  lex  ista  divina  et 
naturalis  est.  Ergo  B.  Thomas  non  negat  le¬ 
gem  de  decimis,  quatenus  Ecclesiastica  est, 
posse  mutari  consuetudine,  sed  solum  qua¬ 
tenus  naturalis  et  divina  est. 

His  accedit  cap.  In  aliquibus,  de  decimis, 
ubi  dicitur  solvendas  esse  decimas  secun¬ 
dum  determinationem  aut  legis  divinae,  aut 
consuetudinis  approbatae.  Hic  tamen  obser¬ 
vandum  est,  qtiod  sicut  consuetudo  tollft  le¬ 
gem,  ita  lex  tollit  consuetudinem,  si  justis 
causis  feratur  ab  eo,  qui  habet  auctoritatem. 
Itaque  ubi  nunc  est  consuetudo  solvendi  so¬ 
lum  tricesimam  aut  quinquagesimam,  loco 
decimae  ,  non  tenentur  solvere  quidquam 
amplius ;  Tamen  si  nunc  Pontifex,  aut  Con¬ 
cilium  justis  de  causis  iterum  legem  ferat,  ut 
integrae  decimae  solvantur  ubique,  non  ob¬ 
stante  consuetudine,  sine  dubio  tenerentur 

omnes  solvere  ;  sicut  omnium  judicio  tenen¬ 
tur  solvere,  qui  in  eis  locis  agunt,  ubi  non 
est  consuetudo  solvendi  minus,  quam  deci¬ 
mam. 

DUBIUM  II. 

An  Laici  pauperes  teneantur  decimas  dare 
Clericis  divitibus. 

Ratio  dubitationis  est,  quia  sicut  laicus  te¬ 
netur  alere  Sacerdotem,  quia  Sacerdos  est, 
ita  Sacerdos  tenetur  alere  laicum,  quia  pau¬ 
per  est. 

Respondet  B.  Thomas  quodlib.  VI,  art. 
10.  sine  dubio  debere  pauperem  laicum  dare 
decimas  Clerico  diviti,  quia  obligatio  deci¬ 
marum  ad  justitiam  commutativam  pertinet, 
in  qua  non  consideratur  conditio  personae, 
sed  aequalitas  rei  ad  rem ;  qui  enim  v.  gr. 
emit,  debet  solvere  quantum  res  valet,  sive 
ipse  sit  dives,  sive  pauper.  Neque  argumen¬ 
tum  in  contrarium  valet,  quia  non  tenetur 
Clericus  hunc  pauperem  potius  alere,  quam 
alium. 

DUBIUM  III. 

An  excusari  possint  a  peccato ,  qui  nullas  deci¬ 
mas  solvunt,  ubi  non  est  consuetudo  solvendi. 

Respondeo,  tribus  modis  peccare  posse, 
qui  nullas  decimas  solvunt,  ut  Sylvester,  ubi 
supra,  et  alii  docent.  Primo,  si  Ecclesia  pro¬ 
pter  defectum  decimarum  notabiliter  patia¬ 
tur,  tunc  enim  sive  ipsa  decimas  petat,  sive 
non,  tenetur  populus  omnino  ei  providere. 
Secundo,  si  Ecclesia  jure  petat  decimas,  sive 
egeat  notabiliter,  sive  non,  tenetur  populus 
solvere,  etiamsi  consueverit  non  solvere.  Ter¬ 
tio,  si  populus  eo  animo  esset,  ut  non  solve¬ 
ret,  etiamsi  justissime  eas  a  se  peti  intelli- 
gerex. 

Extra  hos  casus  sine  ullo  dubio  excusan¬ 
tur,  quia,  ut  B.  Thomas  dicit,  Ecclesia  dum 
non  petit  decimas  ,  censetur  eas  con¬ 
donare  ;  non  autem  peccat,  qui  non  solvit 
debitum  sibi  condonatum.  Alioqui  Aposto¬ 
lus  peccare  fecisset  Corinthios,  qui  stipendia 
sibi  debita  ab  eis  accipere  nolebat,  ne  impe¬ 
dimentum  poneret  Evangelio  I.  Cor.  IX.  S. 
etiam  Augustinus  in  peccato  fovisset  popu¬ 


lum  suum,  quem  ad  solvendas  decimas  non 
cogebat,  etiamsi  hortaretur,  ut  patet  ex 
tract.  in  Ps.  CXLVI.  et  ex  hom.  48.  ex  50. 
homiliis. 

DUBIUM  IV. 

Qua  ratione  ostendi  possit ,  justam  esse  deter¬ 
minationem  Ecclesia ?,  quod  Christiani  deci¬ 
mam  partem  suorum  fructuum  Ecclesiae  tri¬ 
buant. 

Non  disputamus,  an  hoc  sit  justum,  quia 
Ecclesia  statuit;  id  enim  insolentissimse  in¬ 
saniae  esset,  ut  B.  Augustinus  scripsit  in 
epist.  118.  sed  qua  ratione  id  esse  justum 
ostendi  possit.  Nam  in  veteri  lege  ideo  jus¬ 
tum  erat,  quia  Levitae  erant  pars  duodecima, 
vel  tertiadecima  totius  populi  Hebraeorum. 
At  Clerus  in  nova  lege  non  videtur  centesi¬ 
ma  pars  Christianorum ;  qua  igitur  aequitate 
decimam  partem  habere  debet  omnium  bo¬ 
norum,  quae  sunt  in  orbe  Christiano?  Caje- 
tanus  in  2.  2,  qu.  LXXXVII.  respondet,  se 
non  posse  aliam  rationem  reddere,  quam 
ideo  justum  esse,  ut  Clerus  habeat  decimam 
partem,  quia  debet  pauperes  alere,  qui  sine 
ullo  numero  sunt?  Sed  quamvis  haec  ratio 
optima  sit,  cum  videamus  canones  passim  id 
praecipere,  ut  Clerici  ex  decimis  alant  pau¬ 
peres,  tamen  non  est  haec  sola  ratio,  cur 
justae  sint  decimae. 

Primum  enim  non  est  verum  Levitas  fuisse 
tertiamdecimam  partem  populi  Judaici,  et 
nostrum  Clerum  non  esse  centesimam  par¬ 
tem  populi  Christiani ;  Nam  Hebraei  nume¬ 
rati  sine  Levitis  Num.  I.  erant  sexcenta  tria 
millia,  quingenti  quinquaginta,  et  non  nu¬ 
merabantur  pueri  ante  annos  viginti,-  neque 
senes ;  nam  cum  his  sine  dubio  erant  plus 
quam  duplo  plures,  id  est,  circiter  mille  mil¬ 
lia,  et  trecenta  millia.  Levitae  autem  omnes 
ab  infante  usque  ad  senem  numerantur  Nu- 
mer.  III.  vigintiduo  millia  tantum.  Jam  igi¬ 
tur  addendo  Levitas  caeteris  Hebraeis,  et  di¬ 
videndo  totum  numerum  per  vigintiduo  mil¬ 
lia,  efficiuntur  partes  divisae  sexaginta,  ergo 
Levitae  non  erant  pars  tertiadecima,  sed  vix 
sexagesima  totius  populi.  Porro  Clerus  Chris¬ 
tianorum  forte  major  est,  quam  sexagesima 
pars  Christiani  populi.  Nulla  est  enim  fere 
ampla  familia,  ex  qua  non  sit  aliquis  Eccle¬ 
siasticus,  et  nullus  est  pagus,  ubi  non  sit 

templum  unum,  aut  plura,  et  aliquot  Sacer¬ 
dotes. 

Deinde,  Christianus  Clerus  majoribus  la¬ 
boribus  et  sumptibus  obnoxius  est,  quam 
tribus  Levitica  erat  apud  Judaeos,  ut  omit¬ 
tam  dignitatem  sacerdotii  nostri  incompara¬ 
biliter  majorem  quam  sacerdotii  Aaronici. 
Tunc  unum  erat  templum,  unus  Pontifex,  et 
pauci  quidam  Sacerdotes  ex  sola  familia  Aa- 
ron,  qui  per  vices  in  templo  ministrabant, 
reliqui  omnes  erant  turba  famulorum.  At 
nunc  sunt  innumera  templa  conservanda 
sumptibus  Ecclesiae  ,  sunt  etiam  plurimi 
Episcopi,  et  Praelati,  necnon  innumeri  Sa¬ 
cerdotes,  qui  docti  esse  debent,  et  proinde 
multum  in  studiis  ex  patrimonio  suo  insu¬ 
mere,  et  postea  non  per  vices,  sed  perpetuo 
Ecclesiae  ministeriis  adesse,  quos  certe  ho¬ 
neste  pro  status  sui  conditione  vivere  opor¬ 
tet  ex  Ecclesiae  bonis. 

His  accedit,  quod  multi  sunt  liberi  a  sol¬ 
vendis  decimis,  multi  ex  maditia  non  sol¬ 
vunt,  aut  certe  non  plene  et  fideliter.  Saepe 
etiam  Reges  et  Principes  non  solum  non  sol¬ 
vunt,  sed  etiam  impetrant  ab  Ecclesia  deci¬ 
marum  partem  in  subsidium  belli,  aliorum¬ 
que  publicorum  sumptuum. 

Denique,  cum  populus  Christianus  debeat 
esse  perfectior,  quam  Judaicus,  ut  dicitur 
Matth.  V.  si  ille  decimam  suorum  bonorum 
dabat  Deo,  cur  non  tantumdem  saltem  faciet 
Christianus  ?  Itaque  verum  est  quod  loco  no¬ 
tato  dicit  B.Thomas,  hanc  determinationem 
Ecclesiae  respectu  populi  esse  humaniorem 
ac  benigniorem,  quam  rigor  justitiae  absolu¬ 
tae  pateretur. 


CAPUT  XXYI. 

De  possessionibus ,  quce  dono  Laicorum  possi¬ 
dentur  a  Clericis. 

De  possessionibus  Ecclesiasticis  fuit  error 
Joannis  Wiclefi,  apud  Thomam  Waldensem 
lib.  IV.  doctrin.  fidei  artic.  3.  qui  docebat 
non  licere  Clericis  habere  ullas  possessiones, 
et  peccasse  tam  qui  eas  donaverunt  Eccle- 

(1)  Num.  XVIII,  20;  Deut.  X.  9;  Jos.  XIII,  14 
XXXV,  2. 


siae  quam  qui  eas  receperunt.  Fundamenta 
ejus  haec  sunt.  Primum,  quia  Sacerdotes 
Testamenti  veteris  prohibebantur  habere 
possessiones,  ut  patet  Numer.  XVIII  :  Dixit 
Dominus  ad  Aaron,  in  terra  eorum  nihil  pos¬ 
sidebitis,  nec  habebitis  partem  inter  eos ,  ego 
pars  et  hcereditas  tua.  Item  Deut.  X  :  Quamo- 
brem  non  habuit  Levi  partem,  nec  possessionem 
cum  fratribus  suis,  quia  ipse  Dominus  possessio 
ejus  est.  Et  Josue  XIII;  Tribui  autem  Levi  non 
dedit  possessionem ,  quoniam  Dominus  Deus 
Israel  ipse  possessio  ejus  (1). 

Secundum,  quia  Matth.  X.  Dominus  jubet 
Apostolis,  ut  nihil  possideant,  non  pecuniam, 
non  duas  tunicas  etc.  Ibidem  dicit  ;  Non  est 
discipulus  super  magistrum.  Christus  autem 
nullam  possessionem  habuit.  Item Luc.  XIV: 
Nisi  quis  renuntiaverit  omnibus  quce  possidet , 
non  potest  meus  esse  discipulus  (2).  At  certe 
Clerici  omnes  discipuli  Christi  esse  debent. 

At  hunc  errorem  manifestum  esse,  proba¬ 
tur.  Primo,  de  Sacerdotibus,  et  Levitis  Tes¬ 
tamenti  veteris  ;  Nam  etsi  in  partitione  ter¬ 
rae  non  erant  habituri  agros,  et  vineas,  erant 
habituri  tamen  et  possessuri  urbes  ad  habi¬ 
tandum,  et  suburbana  ad  alenda  pecora.  Po¬ 
terant  etiam  agros  et  vineas  emere,  et  etiam 
ex  oblationibus  populi  habere,  ut  modo  ha¬ 
bet  Ecclesia  ;  NamNum. XXXV. dicitur  :  Prae¬ 
cipe  filiis  Israel,  ut  dent  Levitis  de  possessionibus 
suis  urbes  ad  habitandum,  et  suburbana  earum 
per  circuitum ,  quce  a  muris  civitatum  forin¬ 
secus  per  circuitum  mille  passuum  spatio  ten¬ 
dentur  (3).  Et  Josue  XXI.  id  legimus  imple¬ 
tum. 

Neque  obstat  quod  Lyranus  in  Num.  XXXV. 
dicit  eas  urbes  fuisse  Sacerdotum ,  quoad 
usum,  dominium  autem  earum  fuisse  penes 
alios.  Et  probat  de  Hebron,  quae  date  est  Sa¬ 
cerdotibus  ,  Josue  XXI.  et  tamen  dominus 
ejus  erat  Caleb  de  tribu  Juda  ,  Josue  XIV. 
Hoc  non  obstat  :  Nam  Lyranus  fallitur  ,  ut 
patet  ex  Levit.  XXV,  ubi  legimus  urbes  et 
suburbana  Sacerdotum  esse  eorum  posses¬ 
sionem  ,  et  posse  illas  vendere,  et  redimere 
domos,  ut  alii  faciebant,  et  de  Hebron  legi¬ 
mus  Josue  XXI.  solos,  agros  et  vineas,  quae 
erant  in  territorio  Hebron,  fuisse  Caleb,  ur¬ 
bem  autem  et  suburbana  Sacerdotum.  Item 
Levit,  ult.  praecipitur,  ut  si  quis  agrum  Do¬ 
mino  voverit ,  eum  Sacerdotes  possideant. 
III.  Reg.  II.  dicit  Rex  Abiathar  Sacerdoti  : 

.  —  (2)  Matth.  X,  24;  Luc.  XIV,  33.  —  (3)  Num. 

Vade  ad  agrum  tuum{\).  Item  Hieremias  Sa¬ 
cerdos  erat,  et  tamen  Hierem.  XXXII.  scri¬ 
bit  ipsemet  se  emisse  ac  possedisse  agrum, 
qui  fuerat  patruelis  sui.  Et  Actor.  IV.  legi¬ 
mus  Barnabam  fuisse  Levitam,  et  vendidisse 
agrum  quem  habebat. 

Ex  his  facile  est  respondere  ad  primum 
argumentum  Wiclefi.  Quando  enim  Scriptu¬ 
ra  dicit,  Sacerdotes  non  debuisse  habere 
quidquam,  sed  Dominum  esse  eorum  hsere- 
ditatem ,  vult  dicere  non  debuisse  eos  ha¬ 
bere  quidquam  more  aliorum,  tanquam  filios 
Jacob,  et  ex  paterna  hsereditate  :  sed  solum 
habere  debuisse  ea,  quae  debebantur  Deo, 
cujus  ipsi  ministri  erant;  et  sic  factum  est; 
Nam  tota  terra  Palaestina?  quasi  quaedam  hae- 
reditas  divisa  fuit  in  duodecim  partes  pro 
numero  tribuum,  exclusa  omnino  tribu  Levi, 
quae  erat  decimatertia. 

Nam  etsi  duodecim  tantum  fuerint  filii 
Jacob  ,  tribus  tamen  fuerant  XIII.  quia  Jo- 
seph  duas  tribus  faciebat,  nimirum  Ephraim 
et  Manasse.  Deinde  terra  jam  divisa,  et  Le¬ 
vi  exhaeredato  ,  Deus  voluit  sibi  tanquam 
proprio  Regi  Judaeorum  dari  loco  tributi  de¬ 
cimam  partem  omnium  fructuum ,  et  48  ci¬ 
vitates  cum  suburbanis  suis  ,  et  haec  omnia 
donavit  ipse  Levitis.  Quae  portio  Levitarum, 
ut  supra  diximus ,  major  fuit  quacumque 
portione  aliarum  tribuum  ;  Nam  habuerunt 
decimam  partem,  cum  ipsi  vix  essent  sexa¬ 
gesima  pars  totius  populi,  et  hoc  significant 
illa  verba:  Ego  Dominus  hcereditas  Levitarum 
sum.  Ubi  nota  miram  Dei  providentiam  er¬ 
ga  Sacerdotes;  Jacob  exhaeredavit  filium 
Levi,  propter  peccatum  ipsius,  ut  patet  Ge¬ 
nes.  XLIX  :  Dividam  illos  in  Jacob ,  et  disper¬ 
gam  eos  in  Israel  (2).  Deus  autem  ratam  ha¬ 
buit  sententiam  Israelis  ,  sed  eam  implevit 
cum  summo  honore  Levitarum,  et  totius  po¬ 
puli  utilitate  ;  Nam  dedit  ipse  Levitis  suam 
haereditatem ,  et  totus  populus  maximum 
commodum  inde  consecutus  est.  Si  enim 
fuissent  Levitae  collecti  in  unum  locum  ,  ut 
erant  aliae  tribus,  non  potuissent  omnes  po¬ 
puli  facile  ab  eis  doceri  :  dispersi  autem  in 
omnes  tribus,  facile  omnibus  adesse,  eosquo 
instituere  in  lege  domini  potuerunt. 

Probatur  jam  hoc  idem  de  Sacerdotibus 
novi  Testamenti  :  Nam  etsi  in  ScVipturis  ni¬ 
hil  legimus  de  possessionibus  Ecclesiarum, 
legimus  tamen  in  antiquissimis  Pontificum, 
et  Conciliorum  decretis  ,  et  in  libris  sancto¬ 


rum  Patrum.  Pius  Papa  I,  in  epist.  2.  dicit, 
sacrilegium  esse,  qui  Ecclesiae  praedia  et  do¬ 
naria  diripit.  Urbanus  I.  in  epist.  ad  omnes 
Episcopos  dicit,  initio  Ecclesiae  consuevisse 
pios  homines  vendere  possessiones,  et  pre¬ 
tium  donare  Ecclesiis.  Deinde  tamen  judica¬ 
tum  esse  commodius ,  si  possessiones  ipsae 
donarentur  Ecclesiae,  ut  eo  modo  non  solum 
praesentibus  ,  sed  etiam  futuris  providere¬ 
tur. 

Sunt  etiam  Concilia  omnium  Ecclesiarum, 
quae  prohibent  alienari  possessiones  Eccle¬ 
siae,  et  earum  curam  Episcopo  committunt. 
Vide  Concilium  Antiochenum,  cap.  25.  et 
Ancyranum,  cap.  15.  Item  Concilium  Car¬ 
thaginiense  IV  ,  cap.  32.  et  Carthaginiense 

V,  cap.  4.  Item  Concilium Hispalense  I,  cap. 
1.  Toletanum  IV,  canon.  32  et  68.  ItemAga- 
thense  cap.  49  et  51.  Item  Moguntinum  sub 
Arnulpho  Imperatore  cap.  12.  Denique  Ro¬ 
manum  VI.  sub  Symmacho.  Praeterea  me¬ 
minerunt  Ecclesiasticarum  possessionum 
Ambrosius  epist.  32.  Chrysostomus  hom.  37. 
ad  populum  Antiochenum  :  Augustinus  ser. 
1  et  2.  De  communi  vita  Clericorum  :  Pros¬ 
per  lib.  II.  De  vita  contemplativa  cap.  9. 
Gregorius  lib.  IV,  epist.  33.  et  alii  Patres 
p  assim. 

Ad  illud  Matfch.  X  :  Nihil  tuleritis  in  via 
.  etc.  (3)  Respondeo,  illa  verba  dici  Apostolis 
pro  eo  tempore ,  quo  in  itinere  erant  futuri 
in  terra  promissionis ,  ante  Christi  passio¬ 
nem  ;  tunc  enim  ut  expeditiores  essent,  non 
debuerunt  ferre  secum  quidquam  ,  praeser¬ 
tim  cum  neque  pauperum  ,  neque  Ecclesia¬ 
rum  tunc  curam  haberent.  At  ubi  coeperunt 
Apostoli  post  Christi  Ascensionem  figere  se¬ 
des  in  certis  locis ,  et  habere  curam  Eccle¬ 
siarum,  et  pauperum,  non  timuerunt  recipe¬ 
re  bona  temporalia,  ut  patet  Actor.  IV,  V  et 

VI.  ubi  Apostoli  recipiebant  multas  pecu¬ 
nias,  ut  inde  alerent  et  se,  et  alios. 

Ad  illud  :  Non  est  discipulus  super  magis¬ 
trum  ,  Respondeo ,  Dominum  loqui  eo  loco 
de  tribulationibus,  a  quibus  non  fuerunt  im- 
munes  Apostoli ,  cum  eorum  Dominus  ,  et 
magister  multa  passus  sit;  Neque  esse  ditio¬ 
rem,  est  esse  majorem,  sed  potius  minorem; 
Nam  apud  Deum  ille  est  major,  qui  est  me¬ 
lior  ;  melior  autem  est ,  qui  est  pauperior, 
cum  Dominus  dicat  :  Si  vis  perfectus  esse , 
vade ,  vende  omnia  quce  habes  etc.  (4) 

Ad  postremum  respondet  Augustinus  ep. 


(1)  III.  Reg.  II,  26.  —  (2)  Gen.  XLIX,  7.  -  (3)  Matth.  X,  10.  —  (4)  Mattii.  XIX,  21. 

5.  ad  Marcellinum,  Dominum  loqui  de  prae¬ 
paratione  mentis.  Nam  ibidem  explicans  quid 
sit  renuntiare  omnibus,  dicit  :  Si  quis  venit 
ad  me ,  et  non  odit  'patrem ,  et  matrem ,  et  uxo¬ 
rem ,  adhuc  autem  et  animam  suam,  non  potest 
meus  esse  discipulus  (1).  Et  tamen  non  tene¬ 
mur,  necpossumus, parentes,  filios,  uxorem, 
et  multo  minus  vitam  odisse,  nisi  in  praepa¬ 
ratione  animi. 


CAPUT  XXVII. 

De  bonis  saecularibus. 

Quantum  ad  tertium  de  saecularibus  bonis, 
Thornas  Waldensis  lib.  IV  doct.  fidei  art.  3, 
cap.  42.  docet,  Clericos  debere  bona  propria 
vel  erogare  pauperibus,  vel  in  commune  po¬ 
nere  ,  et  probat  aliquot  sententiis  Patrum, 
qui  non  permittunt  Clericis,  ut  habeant  ulla 
bona  propria,  qualia  sunt  patrimonialia,  sed 
solum  bona  communia,  nimirum  Ecclesias¬ 
tica.  Origenes  hom.  16.  in  Genes,  exponens 
cap.  XLVII  de  sacerdotibus  Pharaonis.  Hie¬ 
ronymus  in  epist.  ad  Nepotianum  de  vita  # 
Clericorum,  ubi  dicit  Clericum,  qui  habet 
partem  in  terra,  non  futurum  partem  Domi¬ 
ni,  nec  Dominum  partem  ejus.  Similia  et 
duriora  habet  B.  Bernardus  in  declamatio¬ 
ne  super  illud  Matth.  XIX.  Ecce  nos  relequi- 
mus  omnia  :  «  Clericus ,  inquit,  qui  habet 
partem  in  terra,  non  habebit  partem  in  cce- 
lo.  » 

Verumtamen  certum  est,  non  obligari  Cle¬ 
ricos  propter  Clericatum  ad  dimittendum 
patrimonium.  Probatur  primo  Scriptura  : 
Nam  I.  Timoth.  III.  jubet  Apostolus  eligi 
Episcopum  hospitalem ,  et  qui  domui  suce  bene 
praesit,  et  filios  subditos  habeat  { 2).  At  hsec 
omnia  prsesupponunt  divitias  proprias.  Prae¬ 
terea  Philemon  habuit  servum,  et  dives  erat 
ut  apparet  ex  epistola  ad  Philemonem  ,  et 
tamen  Episcopus  erat,  ut  Hieronymus  et  An- 
selinus  docent  in  eam  epistolam;  Hierony¬ 
mus  enim  vocat  eum  Evangelistam,  Ansel- 
mus  vero  nominatim  Episcopum. 

Praeterea  Eusebius  lib.  III  histor.  cap.  19. 
scribit  de  consanguineis  Domini ,  quod  ha¬ 
buerint  possessiones  quasdam,  licet  modicas, 


ex  paterna  hsereditate,  et  tamen  fuerint  Ec¬ 
clesiae  Duces,  id  est,  Episcopi.  Item  can.  40. 
Apostolorum  sic  ait  :  «  Sint  manifestae  res 
Episcopi,  si  tamen  habet  proprias,  et  mani¬ 
festae  Dominicae,  utpotestatem  habet  de  pro¬ 
priis  moriens  Episcopus  ,  sicut  voluerit ,  et 
quibus  voluerit  derelinquere.  »  Item  habet 
Concilium  Agathense  canon.  48.  et  Marti- 
nus  Bracarensis  ,  can.  15.  suorum  decreto¬ 
rum,  et  Hispalense  Concilium  I.  can.  1 . 

Praeterea  Ambrosius  in  epist.  33.  ad  Mar- 
cellinam,  dicit  se  ,  cum  rogaretur  ut  Eccle¬ 
siam  unam  Arianis  traderet,  obtulisse  patri¬ 
monium  suum ,  patrimonium  autem  Christi 
se  tradere  noluisse.  B.  Augustinus  serm.  1. 
de  moribus  Clericorum  ,  dicit  eos  Clericos, 
qui  professi  fuerant  vitam  communem ,  si 
postea  resiliant  a  proposito ,  et  propria  ha¬ 
bere  velint,  graviter  peccare  propter  voti 
violationem  :  Ubi  indicat  alios  Clericos,  qui 
non  voverunt  vitam  communem  posse  ha¬ 
bere  propria.  B.  Prosper  lib.  II  de  Vita 
Contemplativa  cap.  12.  dicit  sine  ullo  pecca¬ 
to  posse  Clericum  vivere  ex  proprio  patri¬ 
monio. 

Ad  locum  Origenis,  Hieronymi  et  Bernar- 
di  responderi  potest ,  loqui  eos  de  illis  Cle¬ 
ricis,  qui  dant  operam  augendis  opibus  ,  et 
non  contenti  rebus  necessariis,  etiam  super¬ 
flua  retinent.  Illi  enim  proprie  dicuntur  ha¬ 
bere,  vel  quaerere  possessionem  in  terra, qui 
non  contenti  victu ,  et  vestitu,  semper  fla¬ 
grant  habendi  cupiditate.  Certe  Hieronymus 
cum  dicit  Clericum  non  debere  quidquam  in 
terra  possidere,  addit  :  «  Ut  possit,  inquit, 
cum  Propheta  dicere  :  pars  mea  Dominus,  et 
ut  sit  verus  Levita.  »  At  Propheta  David,qui 
ait  :  Pars  mea  Dominus,  Rex  ditissimus  erat, 
et  similiter  veri  Levitae  divites  erant  exter¬ 
nis  opibus,  sed  non  affectu. 

Posse  autem  dubitari,  an  qui  bona  patri¬ 
monialia  habet,  possit  simul  bona  Ecclesias¬ 
tica  habere?  Nam  S.  Prosper  lib.  II  de  Vita 
Contemplat,  cap.  9,  10,  11  et  12,  docet  non 
posse  Clericum  sine  gravissimo  peccato  vi¬ 
vere  ex  bonis  Ecclesiasticis  si  habeat  bona 
propria,  unde  sufficienter  alatur ,  et  probat 
hac  ratione  :  Bona  Ecclesiastica  non  dantur 
Clericis  in  prsemium  laboris  ,  sed  solum,  ut 
sustententur,  et  necessaria  ad  vitam  habeant, 
quia  prsemium  laboris  est  vita  seterna,  et  si- 
monia  esset  dare  spiritualia  pro  temporali¬ 
bus.  Et  confirmatur  ex, cap.  41.  Apostolorum 


(1)  Luc.  XIV,  26.  —  (2)  I.  Tim.  III,  2  et  4. 

ubi  dicitur ,  ut  Episcopus  accipiat  ex  bonis 
Ecclesiae  pro  sua  sustentatione  si  tamen  indi¬ 
get  :  Et  idem  reperitur  inConcilio  Antioche¬ 
no  cap.  25.  quare  qui  ex  patrimonio  vivit, 
nec  eget  sustentatione,  non  potest  percipere 
fructus  bonorum  Ecclesiasticorum.  At  con¬ 
trarium  docet  Glossa,  et  Joannes  de  Turre- 
cremata  in  can.  Clericos  ,  1  .  q.  2.  et  ratio 
est,  quia  Mattii.  X.  dicitur  :  Dignus  est  ope¬ 
rarius  mercede  sua,  et  I.  Corinth.  IX  :  Quis 
militat  suis  stipendiis  unquam?  (i)  Ergo  potest 
Clericus  laborans  pro  Ecclesia  percipere 
alimenta,  et  parcere  suis  propriis  rebus.  Ad¬ 
de,  quod  praxis  est,  et  fuit  pro  hac  opinione 
secunda,  nam  B.  Prosper  loco  notato  dicit 
sententiam  suam  visam  esse  duram  permul¬ 
tis,  et  ideo  duram,  quia  nova  esset.  Itaque 
etiam  tunc  plurimi  Clerici  patrimonium  suum 
servabant ,  et  nihilominus  portionem  deci¬ 
marum  habere  volebant. 

Ex  his  opinionibus  prima  est  tutior ,  etsi 
secunda  fortasse  est  verior,  nisi  hoc  modo 
concilientur,  ut  dicamus  S.  Prosperum  loqui 
de  illis  ,  qui  plane  sufficientem  habent  sus¬ 
tentationem  ex  patrimonio  ,  aut  beneficio, 
tunc  enim  alterum  est  superfluum,  et  proin¬ 
de  pauperibus  debitum.  Alios  vero  auctores 
loqui  de  illis,  qui  neque  ex  patrimonio,  ne¬ 
que  ex  beneficio  sufficientem  omnino  sus¬ 
tentationem  habent;  hi  enim  utrumque  re¬ 
tinere  possunt,  modo  ex  utroque  nihil  acci¬ 
piant  ultra  sustentationem  decentem  ,  juxta 
conditionem  proprii  status.  Quod  enim  vere 
superfluum  est,  dandum  esse  pauperibus, 
Theologi  communiter  docent.  Vide  quae 
scripsimus  in  sequenti  tom.  cap.  7,  de 
Matrimonio. 


CAPOT  XXVIII. 

An  Clerici  sint  liberi  a  jugo  potestatis 
scecularis. 

Postrema  restat  quaestio  de  libertate  Ec¬ 
clesiastica  ,  de  qua  in  hac  ultima  editione 
paulo  fusius  disputare  institui,  quod  animad¬ 
verterim  his  proximis  annis  non  defuisse, 
qui  testimoniis  hujus  libri  abuti  voluerint 
ad  oppugnandum  Ecclesiasticam  liberta¬ 
tem.  . 


Primum  igitur  Haeretici  permulti  conten¬ 
dunt  ,  Clericos  tum  majores  ,  tum  minores, 
jure  subjectos  esse  debere  saeculari  potestati 
tum  in  solvendis  tributis,  tum  in  judiciis  et 
causis.  Marsilius  de  Padua,  et  Joannes  de 
Janduno  docuerunt ,  ipsum  etiam  Christum 
non  fuisse  etiam  liberum  a  solvendis  tribu¬ 
tis,  et  quod  fecit  Matth.XVII.  cum  tributum 
solvit,  id  fecisse  non  voluntate,  sed  necessi¬ 
tate.  Ita  refert  Joan.  de  Turrecrem.  lib.  IV 
Summ.  de  Eccles.  par.  2,  cap.  37. 

Joannes  Calvinus  lib.  IY  Instit.  cap.  11, 
§.  15.  docet,  Clericos  omnes,  praeterquam  in 
Causis  mere  Ecclesiasticis  subjectos  esse  de¬ 
bere  legibus,  et  tribunalibus  saecularium  Ma¬ 
gistratuum.  Idem  docet  Petrus  Martyr,  in 
cap. XIII.  ad  Romanos,  ubi  etiam  addit,  Prin¬ 
cipes  non  potuisse  concedere  Clericis  privi¬ 
legium  ,  ut  non  subjicerentur  Magistratibus 
politicis,  cum  id  sit  contra  jus  divinum.  Et 
ideo  non  obstante  concessione  Principum, 
debere  Clericos  subjectos  esse  Magistratibus 
saecularibus.  Joannes  Brentius  in  Prolego- 
menis,  et  Melancthon  in  Locis  cap.  de  Ma¬ 
gistratu,  in  rebus  etiam  et  causis  Ecclesias¬ 
ticis  subjiciunt  Clericos  politicis  tribunali¬ 
bus. 

Ex  Catholicis  nonnulli  censent,  jure  divi¬ 
do  liberos  esse  Clericos,  et  eorum  bona  a  po¬ 
testate  Principum  saecularium.  Ita  docet 
Glossa,  et  nonnulli  ex  Canonistis  in  can.  Si 
Imperator,  dist.  96.  et  in  cap.  Quamquam, 
de  Censibus  in  YI .  et  ex  Theologis  Joannes 
Driedo  lib.  I  de  libertate  Christiana  cap, 
9.  Nonnulli  vero  existimant,  Clericos  liberos 
esse  partim  jure  divino,  partim  jure  huma¬ 
no,  id  est,  in  causis  ecclesiasticis ,  et  spiri¬ 
tualibus  jure  divino ;  in  aliis,  jure  humano. 
In  his  videntur  esse  Franciscus  Yictoria  de 
potestate  Ecclesiae,  Relect.  I,  quaest.  ult.  Do¬ 
minicus  a  Soto  in  IY,  distin.  25,  quaest.  2, 
art.  2.  Joannes  Medina  in  Codice  de  Resti¬ 
tutione  quaest.  15.  et  ex  Canonistis  Didacus 
Covarruvias  in  lib.  practicarum  quaestionem 
cap.  31. 

Sit  igitur  prima  propositio  :  «  In  causis 
Ecclesiasticis  liberi  sint  Clerici  jure  divino  a 
saecularium  Principum  potestate.  »  Vocan¬ 
tur  causae  Ecclesiasticae  ,  quarum  cognitio 
non  pendet  a  legibus  civilibus,  sed  ab  Evan- 
gelio,  vel  a  Canonibus  Pontificum,  aut  Con¬ 
ciliorum  ,  quales  sunt  controversiae  de  fide, 
de  Sacramentis,  et  aliae  id  genus. 


(1)  Matth.  X,  10;  I.  Cor.  IX,  7. 

Probatur  primum  ex  divinis  litteris.  Nam 
ex  doctrina  scripturarum  sanctarum  Regi- 
menEcclesiasticum  est  distinctum  a  politico, 
et  illo  etiam  sublimius,  ut  a  nobis  demons¬ 
tratum  est  in  lib.  I  de  summo  Pontifice  cap. 

7.  et  lib.  V,  cap.  7.  Ergo  causae  Ecclesiasti¬ 
cae  judicari  non  debent  a  Politicis  Magistra¬ 
tibus.  Praeterea  secundum  scripturas  tota 
auctoritas  regendi  Ecclesiam  a  Christo  com¬ 
missa  est  Apostolis,  et  praecipue  Petro  :  er¬ 
go  in  rebus  Ecclesiastis  Laici  omnes,  etiam 
Principes,  sunt  oves,  et  subditi,  non  Pasto¬ 
res,  et  judices,  ut  locis  notatis  demonstratum 
est. 

Secundo  probatur  ex  Conciliis.  Nam  in 
Milevitano  ,  can.  13.  et  Matisconensi,  can. 

8,  Clerici  graviter  puniuntur,  si  causam  Ec¬ 
clesiae  ad  Imperatoris  terreni  judicium  defe¬ 
rant. 

Tertio  ex  Patribus.  Severus  Sulpitius  in 
lib.  II.  sacrae  historiae  refert  S.  Martinum 
aliquando  exclamasse,  novum  esse,  et  inau¬ 
ditum  nefas,  ut  causam  Ecclesiae  Judex  sae¬ 
culi  judicaret.  Item  S.  Ambrosius  in  epist. 
78.  ad  Theophilum,  et  S.  Augustinus  in  ep. 
162.  reprehendunt  eos,  qui  causas  Ecclesiae 
terrenis  Judicibus  judicandas  exponunt. 

Quarto  ex  Apostolorum  exemplo.  Apostoli 
enim  Ecclesias  gubernaverunt,  quo  tempore 
nulli  erant  Principes  Christiani ,  proinde 
numquam  ad  eos  causam  Ecclesiae  judican¬ 
dam  detulerunt.  Et  si  Apostolus  Paulus  I. 
Cor.  VI.  jubet  lites  etiam  civiles  Christiano¬ 
rum  non  deferri  ad  judicium  Ethnicorum, 
quo  modo  permisisset  ad  eos  deferri  lites 
Ecclesiasticas?  Ultimo  ex  Justiniano  seniore 
Imperatore,  qui  idem  affirmat  Novella  83. 

Secunda  propositio  :  «  Non  sunt  exempti 
Clerici  ab  obligatione  legum  civilium  ,  quae 
non  repugnant  sacris  Canonibus,  vel  officio 
clericali.  »  Loquimur  hic  potissimum  de  le¬ 
gibus  politicis,  quae  dirigunt  actiones  huma¬ 
nas  in  commerciis  temporalibus,  ut  cum  Prin¬ 
ceps,  vel  Magistratus  constituit  pretia  rebus 
venalibus ;  vel  jubet  noctu  neminem  incede¬ 
re  cum  armis,  vel  sine  lumine  ,  vel  non  as¬ 
portare  frumentum  extra  provinciam,  et  his 
similia.  Nec  volumus  dicere,  his  legibus  te¬ 
neri  Clericos  obligatione  coactiva,  sed  solum 
directiva,  nisi  eaedem  leges  ab  Ecclesia  ap¬ 
probatae  fuerint.  Quod  si  de  iisdem  tempo¬ 
ralibus  rebus  disposuissdf  etiam  lex  Eccle¬ 
siastica,  eam  sequi  deberent  Clerici,  et  tunc 
legem  civilem  ne  directive  quidem  observa¬ 
re  tenerentur. 


Probatur  igitur  Clericos  ad  observationem 
legum  civilium  directive  teneri  in  defectum 
legis  Ecclesiasticae.  Nam  Clerici  praeterquam 
quod  Clerici  sunt,  sunt  etiam  cives,  et  partes 
quaedam  Reipublicae  politicae  :  igitur  ut  ta¬ 
les,  vivere  debent  civilibus  legibus.  Non  sunt 
autem  aliae  ,  ut  nunc  ponimus  ,  nisi  quae  a 
politico  Magistratu  sunt  latae  :  igitur  illas 
Clerici  servare  debent ,  alioqui  magna  per¬ 
turbatio,  et  confusio  in  Republica  oriretur, 
si  Clerici  non  servarent  civiles  leges  in  com¬ 
merciis  civilibus  et  humanis. 

Secundo  probatur  ex  confessione  Pontifi¬ 
cum,  et  Imperatorum.  Nicolaus  I.  in  epist. 
ad  Michaelem  prope  finem  dicit,  Deum  divi¬ 
sisse  Pontificiam  auctoritatem  ab  Imperiali, 
ut  et  Christiani  Imperatores  pro  aeterna  vita 
Pontificibus  indigerent,  et  Pontifices  pro 
cursu  temporalium  tantummodo  rerum  Im¬ 
perialibus  legibus  uterentur.  Imperator  Va¬ 
lentinianus  in  epist.  ad  Episcopos  Asiae,  quam 
refert  Theodoretus  lib.  IV  hist.  cap.  7.  scri¬ 
bit,  probos  Episcopos  non  solum  Dei ,  sed 
etiam  Regum  legibus  obtemperare.  Denique 
S.  Joannes  Chrysostomusin  cap.  XIII.  ad  Ro¬ 
manos,  dicit  Christi  Evangelio  non  tolli  po¬ 
liticas  leges,  et  ideo  debere  etiam  sacerdotes 
et  Monachos  eis  parere. 

Tertia  propositio  :  «Non  possunt  Clerici 
a  judice  saeculari  judicari,  etiam  si  leges  ci¬ 
viles  non  servent.  »  Probatur  primo  ex  Con¬ 
cilio  Chalcedonensi  can.  9.  ubi  sic  legimus  : 
«  Si  Clericus  adversus  Clericum  habet  nego¬ 
tium,  non  relinquat  Episcopum  suum,  et  ad 
saecularia  judicia  non  recurrat.  »  Concilium 
Agathense  canon.  32.  adhuc  clarius  in  haec 
verba  loquitur  :  «  Clericum  nullus  praesu¬ 
mat  apud  saecularem  Judicem,  Episcopo  non 
permittente,  pulsare.  »  Idem  habent  Conci¬ 
lium  Carthaginiense  tertium  can.  9.  Toleta¬ 
num  tertium  can.  13.  Matisconense  can.  8. 
Constantiense  sess.  XXXI.  vide  etiam  quae 
adduntur  paulo  infra  pro  quinta  propositio¬ 
ne. 

Secundo  probatur  ex  Imperatorum  Consti¬ 
tutionibus.  Nam  eximit  Justinianus  Clericos 
et  Monachos  a  saeculari  judicio  in  Novellis 
79,  83  et  123.  quamquam  non  eximit  in  cau¬ 
sis  criminalibus,  sed  incivilibus  tantum  :  in 
criminalibus  autem  vult>  a  Praetore  cognosci 
causam  ,  non  tamen  condemnari  Clericum, 
nisi  prius  ab  Episcopo  fuerit  degradatus.  At 
nihilominus  lex  Canonica  simpliciter  exemit 
Clericos  in  omnibus  causis  tum  civilibus, 
tum  criminalibus,  et  perspicuum  est  ex  epis- 

tola  Caii  Papae  ad  Felicem  Episcopum,  item 
ex  epist.  2.  Marcellini.  et  ex  lib.  XI  Registri 
S.  Gregorii  epist.  -54.  ad  Joannem  Defenso¬ 
rem.  Debet  autem  lex  Civilis  cedere  legi  Ca¬ 
nonicae,  cum  possit  summus  Pontifex  Impe¬ 
ratori  praecipere  in  iis  praesertim  ,  quae  ad 
Ecclesiam  pertinent. 

Tertio  probatur  ratione.  Nam  omnino  ab¬ 
surdum  est,  ut  ovis  Pastorem  suum  quocum¬ 
que  modo  judicare  praesumat.  Itaque  non 
sine  magna  laude  refert  Ruffinus  lib.  X  hist. 
cap.  2.  et  post  eum  B.  Gregorius  lib.  1Y, 
epist.  75.  vocem  illam  Constantini  ad  Episco¬ 
pos  :  aVos  Dii  istis  a  summo  Deo  constituti, 
aequum  non  est,  ut  homo  judicet  Deos.  » 

At  objicit  Calvinus  lib.  IY  Instifc.  cap.  11 , 
§.  15.  epistolam  Constantini  Imperat.  adNi- 
comedienses ,  quam  refert  Theodoretus  lib. 

I  histor.  cap.  20.  ubi  dicit  Constantinus  se 
EusebiumEpiscopum  Nicomediensem  in  exi¬ 
lium  ejecisse,  et  subjungit  :  a  Si  quis  Epis¬ 
coporum  inconsulte  tumultuatus  sit,  ministri 
Dei,  hoc  est ,  mea  executione  illius  audaoia 
coercebitur.  » 

Respondeo,  more  solito  Calvinum  impone¬ 
re  simplicibus.  Nam  Constantinus  in  illa 
epistola  scribit,  se  quidem  ejecisse  in  exilium 
Eusebium  Episcopum,  sed  addit ,  eum  ante 
fuisse  a  Nicaeno  Concilio  depositum  ab  Epis¬ 
copatu  propter  haeresim.  Nos  autem  non  ne¬ 
gamus  ,  quin  debeat  Magistratus  saecularis 
punire  Clericos ,  quando  ab  Ecclesia  dam¬ 
nantur,  et  degradantur,  et  Judicibus  saecu¬ 
laribus  traduntur.  Yerb a  autem  Constantini, 
quae  Calvinus  subjungit ,  ab  ipso  depravata 
sunt.  Non  enim  minatur  eo  loco  p cenam  Con¬ 
stantinus  Episcopis  ,  sed  Laicis  ;  dicit  enim 
se  graviter  animadversurum  in  plebem  Ni¬ 
comediensem,  si  iterum  redire  velit  ad 
Episcopos  Haereticos,  a  Concilio  generali 
damnatos,  et  non  acquiescat  suscipere  pro¬ 
bum  et  Catholicum  Antistem.  Haec  enim 
sunt  verba  ejus  :  «  Sin  autem  quisquam 
(non  dicit,  Episcoporum ,  ut  Calvinus  addi¬ 
dit)  temeritate  et  audacia  accensus,  eas 
Ecclesiae  pestes  ,  id  est,  Episcopos  Arianos, 
vel  memoria  ,  vel  laudibus  celebrare  aggre¬ 
diatur,  confestim  opera  ac  diligentia  Minis¬ 
tri  Dei ,  hoc  est ,  mea,  poenas  suae  inscitiae 
dabit.  »  « 

Objicit  secundo  Petrus  Martyr.  :  «  Jure 
divino  subjecta  est  omnis  anima  sublimiori¬ 
bus  potestatibus,  id  est,  Regibus,  ut  constat 
ex  epist.  ad  Rom.  cap.  XIII.  Ergo  non  po¬ 
tuerunt  Reges  eximere  ullos  Christianos  a 


sua  potestate.  Et  confirmatur  argumentum 
ex  doctrina  Catholicorum ,  qui  ea  ratione 
probant,  non  posse  ullum  eximf  a  potestate 
Papae,  quia  jure  divino  omnes  homines  sub¬ 
jiciuntur  Papae.  » 

Respondeo,  nihil  ea  ratiocinatione  conclu¬ 
di,  quamvis  enim  jure  divino  sit  omnis  ani¬ 
ma  potestatibus  sublimioribus  subjecta  ,  ac 
per  hoc  etiam  Regibus  dum  sublimiores  po¬ 
testates  sunt :  tamen  fieri  non  potest  ut  qui 
nunc  est  sublimior  potestas,  paulo  post  non 
sit,  ut  si  ipse  subjiciat  alteri  partem  sui  regni, 
vel  jure  belli,  aut  alio  justo  titulo  Regnum,  vel 
Regni  partem  amittat.  Quoniam  ergo  Clericos 
partim  ipsi  Principes  subjecerunt  in  omnibus 
causis,  etiam  temporalibus  et  civilibus  Epis¬ 
copis  suis  :  et  postremo  summus  Pontifex  Cle¬ 
ricos  omnes  exemit  a  subjectione  Principum 
ssecularium,  sequitur  ,  ut  respectu  clerico¬ 
rum  non  sint  Principes,  superiores  potesta¬ 
tes,  ac  proinde  non  teneantur  Clerici  Princi¬ 
pibus  parere  neque  jure  humano,  neque  ju¬ 
re  divino  ,  nisi  quantum  ad  leges  quasdam 
directivas  ut  diximus. 

Ad  confirmationem  respondeo  ,  non  esse 
eamdem  rationem  Pontificatus,  etRegnorum. 
Nam  Regna  non  sunt  immediate  a  Deo  ins¬ 
tituta  ,  sed  ab  hominibus,  et  ideo  ab  homi¬ 
nibus  mutari  possunt  in  alias  regiminis  for¬ 
mas  :  Pontificatus  autem  a  Deo  immediate 
est  institutus,  et  ideo  non  potest  ab  homini¬ 
bus  immutari. 

Quarta  propositio  :  « Bona  Clericorum 
tam  Ecclesiastica ,  quam  saecularia  libera 
sunt,  ac  merito  esse  debent  a  tributis  Prin¬ 
cipum  saecularium.»  Quod  libera  sint  de  fac¬ 
to,  perspicuum  est  ex  Concilio  Lateranensi 
sub  Alexandro  III.  part.  1,  cap.  19.  ex  Con¬ 
cilio  Lateranensi  sub  InnocentioIII.  cap.  46. 
Item  ex  cap.  Ecclesia  Sanctae  Mariae,  de 
constitut.  ex  cap.  Quamquam,  de  cens.  in 
VI.  ex  Extra  vaganti ,  Quod  olim,  de  immu¬ 
nit.  Eccles.  Item  ex  cap.  Quia  nonnulli,  et 
cap.  Clericis,  de  Immunit. Eccles.  in  6.  Prae¬ 
terea,  ex  legibus  Principum  ,  quae  habentur 
in  Codice  Theodosiano,  lib.  XYI,  tit.  2,  lege 
16  et  26.  et  in  Codice  Justiniani,  lege  sanci¬ 
mus,  de  sacrosanctis  Ecclesiis  ,  et  in  lib.  X 
hist.  Eusebii  cap.  7.  ex  versione  Christophor- 
soni.  Ubi  tamen  est  observandum,  ante  Jus¬ 
tiniani  tempora  legibus  priorum  Principum 
immunes  fuisse  Clericos  a  tributis  personali¬ 
bus,  ut  etiam  indicat  S.  Hieronymus  in  com¬ 
mentario  ad  cap .  XVII  Matthaei :  non  tamen 
fuisse  liberos  a  tributis ,  quae  pendi  solent 

ratione  possessionum,  ut  colligitur  ex  Sanc¬ 
to  Ambrosio  in  oratione  de  tradendis  Basili¬ 
cis  ,  ubi  dicit  :  «  Agri  Ecclesiae  solvunt  tri¬ 
butum;  i)  et  ex  Theodoreto  lib.  IV  histor. 
cap.  7,  ubi  scribit,  Valentinianum  seniorem 
in  epistola  ad  Episcopos  Asiae  illa  verba  po¬ 
suisse  :  «  Boni  Episcopi  tributa  pensitant 
Regibus.  » 

Quod  autem  haec  exemptio  jure  facta  sit, 
et  quo  jure,  humano  ne  solum,  an  etiam  di¬ 
vino,  in  sequentibus  propositionibus  expone¬ 
mus. 

Objicit  adversus  hanc  propositionem  Mar- 
silius  de  Padua  exemplum  Christi,  qui  tribu¬ 
tum  solvit,  ut  habemus  Mat.  XVII.  Sed  facilis 
est  responsio.  Christus  enim  solvit  tributum, 
quia  voluit,  non  quia  debuit.  Id  quod  ex  eo¬ 
dem  loco  intelligi  potest.  Xfam  cum  dictum 
esset  Petro  ab  iis  ,  qui  exigebant  tributum. 
Magister  vester  non  solvit  didrachma?  Domi¬ 
nus  Petro  ait  :  Quid  tibi  videtur  Simon  ?  /te¬ 
ges  terree  a  quibus  aecipiunt  tributum ,  vel  cen¬ 
sum?  a  filiis  suis ,  an  ab  alienis?  Respondit  Si¬ 
mon,  ab  alienis.  AitDominus,  ergo  liberi  sunt 
filii.  Sed  ut  non  scandalizemus  eos ,  vade  ad 
mare,  et  mitte  hamum,  et  eum  piscem,  qui  pri¬ 
mus  ascenderit ,  tolle,  et  aperto  ore  ejus  inve¬ 
nies  staterem  ,  illum  sumens  da  eis  pro  me  ,  et 
pro  te  (1).  Duae  sunt  autem  interpretationes 
ejus  loci  :  Ergo  liberi  sunt  filii ;  et  secundum 
utramque  rectissime  Dominus  ostendit ,  se 
liberum  fuisse  a  tributo  solvendo.  Prior  ex¬ 
positio  est  Sancti  Hilarii,  qui  docet,  agi  hoc 
loco  de  tributo ,  quod  imposuerat  Deus  om¬ 
nibus  filiis  Israel  Exod.  XXX.  in  usum  tem¬ 
pli  ,  quod  tributum  proprie  erat  didrach¬ 
ma.  Et  secundum  hanc  expositionem,  quae 
verissima  nobis  videtur,  vis  argumenti  haec 
est  :  Reges  terrae  non  exigunt  tributum  a  fi¬ 
lis  suis ,  sed  ab  alienis  :  igitur  neque  Rex 
coeli  exiget  tributum  a  me,  qui  sum  ejus  pro¬ 
prius  et  naturalis  filius.  Posterior  interpre¬ 
tatio  est  S.  Hieronymi,  qui  verba  Domini  de 
tributo,  quod  Caesari  solvebatur,  exponit; 
quae  sententia  minus  probabilis  esse  videtur, 
quia  tributum,  quod  solvebatur  Caesari,  tem¬ 
pore  Christi,  non  erat  didrachma,  sed  dena¬ 
rius,  ut  perspicuum  est  ex  cap.  XXII.  Matth.: 
Ostendite  mihi  numisma  Census.  At  illi  obtule¬ 
runt  ei  denarium  (2).  Neque  potest  ulla  soli¬ 
da  ratione  demonstrari,  consuevisse  didrach- 
mi  tributum  Caesari  solvi ,  nisi  post  Christi 
Ascensionem  in  coelum;  scribit  enim  Jose- 


phusinlib.  VII  de  bello  Judaico  cap.  26. 
post  eversum  templum,  a  Vespesiano  Impe¬ 
ratore  ,  institutum  fuisse  ,  ut  tributum  di- 
drachmi ,  quod  Judaei  omnes  templo  solve¬ 
bant  singulis  annis ,  deinceps  in  Capitolium 
deferretur.  Sed  tamen  ex  hac  etiam  senten¬ 
tia  recte  colligitur  ,  Christum  non  fuisse  ul¬ 
lius  tributi  debitorem  ,  quamvis  enim  non 
esset  filius  Caesaris,  qui  tributum  juxta  hanc 
sententiam,  exigebat  :  erat  tamen  filius  Dei, 
cujus  Ministri  sunt  omnes  Reges ,  et  Princi¬ 
pes  terrae,  ut  legimus  Sap.  VI.  et  Rom.  XIII. 
neque  debent  Ministri  Regis  a  Filio  Regis 
tributum  petere.  Praeterea  tributa  solvuntur 
Regibus  ratione  vitae  hujus  corporalis,  timo¬ 
ribus,  et  periculis  obnoxiae  ,  ut  S.  Thomas 
docet  in  2.  2.  q.  CIV,  art.  6.  ad  primum.  Et 
ideo  justi,  etiam  homines  ,  licet  secundum 
animam  liberi  sinta  servitute  peccati,  tamen 
ratione  corporis ,  cujus  redemptione  adhuc 
expectant,  ut  ait  Apostolus  ad  Rom.  VIII.  sub¬ 
jecti  sunttributis,  et  potestati  civili.  At  Chris¬ 
tus  non  solum  secundum  animam,  sed  etiam 
secundum  corpus  liber  erat,  non  servus;  ne¬ 
que  redemptionem  ,  sed  solam  Resurrectio¬ 
nem  corporis  expectabat;  carebat  enim  om¬ 
ni  morbo  concupiscentiae,  et  omni  lege  pec¬ 
cati,  neque  periculis  ,  aut  injuriis  obnoxius 
erat,  nisi  quantum  ipse  permittebat.  Oblatus 
est,  inquit  Isaias  c.  LIII.  quia  ipse  voluit  (3). 
Itaque  nulli  Regi  tributum  debebat,  qui  nul¬ 
lius  Regis  defensione  indigebat ;  et  merito 
damnata  est,  ut  haeretica,  sententia  Marsilii 
Paduania  Joanne  XXII,  Pontifice,  in  Extra- 
vaganti,  Licet,  quam  refert  Joan.  de  Turre- 
cremata  lib.  IV  Summae  de  Ecclesia,  part.  2, 
cap.  37. 

Quinta  propositio  :  «  Exceptio  Clericorum 
in  rebus  politicis  tum  quoad  personas,  tum 
quoad  bona,  introducta  est  jure  humano  pa¬ 
riter  et  divino.  »  Et  quidem  quod  jure  hu¬ 
mano  introducta  sit,  patet  ex  iis  testimoniis, 
quae  attulimus  in  tertia  ,  et  quarta  proposi¬ 
tione  probanda.  Quod  autem  sit  etiam  in¬ 
troducta  jure  divino,  probandum  est  hoc  lo¬ 
co.  Sed  antea  tamen  observandum  est ,  nos 
per  jus  divinum  non  intelligere  praeceptum 
Dei  proprie  dictum,  quod  exstet  expresse  in 
sacris  litteris  :  sed  quod  ab  exemplis  vel  testi¬ 
moniis  testamenti  veteris,  vel  novi  per  quam¬ 
dam  similitudinem  deduci  possit.  Atque  hinc 
fortasse  conciliari  poterunt  Theologorum,  et 
Jurisperitorum  sententiae.  Illi  enim  cum  ne- 


(1)  Matth.  XVII,  23,  24,  25  et  26.  —  (2)  Matth.  XXII,  19.  —  (3)  Isai.  LIII,  7. 

gant,  exemptionem  Clericorum  esse  juris 
divini ,  praeceptum  divinum  proprie  dictum 
expresse  in  scripturis  exstare  negant :  isti  ve¬ 
ro  cum  affirmant,  eamdem  exemptionem  es¬ 
se  juris  divini,  id  solum  affirmant ,  quod 
Theologi  minime  negant,  deduci  per  simili¬ 
tudinem  ab  exemplis ,  et  testimoniis  sacrae 
scripturae,  Deum  voluisse,  ut  Clerici,  et  ipso¬ 
rum  bona  libera  essent  a  potestate,,  et  juris¬ 
dictione  Laicorum. 

Certe  Geminianus,  Ancharanus,  et  alii  in¬ 
signes  Doctores,  exponentes  caput,  Quam¬ 
quam,  de  Censibus  in  VI  notant,  in  eo  capi¬ 
tulo  haberi  textum  expressum,  quo  immu¬ 
nitas  Ecclesiasticorum  dicatur  esse  juris  di¬ 
vini.  Sed  quomodo  id  sit  intelligendum,  a 
Glossa  petendum  esse  monent.  Glossa  vero 
in  idem  caput,  docet,  esse  juris  divini  eam 
immunitatem,  quia  deducitur  ab  exemplo 
Josephi  Patriarchae,  qui  exemit  sacerdotes 
Aegyptiorum  Gen.  XLVII,  et  Artaxerxis  Re¬ 
gis  Persarum,  qui  exemit  sacerdotes  Israeli- 
ticos  T.  Esdrse  VII.  Nam  ut  recte  ait  Alexan¬ 
der  Pontifex  in  Concilio  Lateranensi,  unde 
exstat  cap.  Non  minus,  de  immunit.  Eccles. 
a  Non  decet  Ecclesiam  Dei  minus  liberam 
esse  tempore  Principum  Christianorum, 
quam  fuerit  tempore  Pliaraonis.  » 

His  igitur  notatis,  probatur  nostra  propo¬ 
sitio,  primo  testimoniis  scripturae  divinae. 
Nam  praeter  loca  jam  citata  ex  Genesi  et  ex 
libro  Esdrae,  habemus  alia  duo  non  minus 
illustria.  Siquidem  in  lib.  Numerorum  cap. 
III,  Deus  non  semel,  sed  saepius  repetit,  Le¬ 
vitas  proprie  suos  esse,  atque  eos  sibi  ex 
omni  populo  delegisse.  Et  in  eodem  loco  do¬ 
no  dari  jubet  omnes  Levitas  Aaroni,  et  filiis 
ejus,  id  est,  summo  sacerdoti,  et  successo¬ 
ribus  ejus.  Quos  enim  sibi  ipse  delegit  ad 
ministerium  templi,  rerumque  sacrarum, 
soli  Pontifici,  qui  locum  Dei  repraesentabat 
in  terris,  subjectos  esse  voluit,  ac  per  hoc  a 
jurisdictione  terrenorum  Principum  libera¬ 
vit.  Constat  autem  id  esse  nunc  in  Ecclesia 
Clericos,  quod  erant  Levitae  in  testamento 
veteri,  et  Pontificem  Christianorum  non  mi¬ 
noris  esse  auctoritatis,  sed  longe  majoris  in 
Ecclesia  Christi,  quam  fuerit  Aaron  in  Sy¬ 
nagoga  Judaeorum.  «  Nunc  (  inquit  S.  Leo 
serm.  8.  de  passione  Domini)  et  ordo  clarior 
Levitarum,  et  dignitas  amplior  Seniorum,  et 
sacratior  unctio  Sacerdotum.  » 

Sequitur  igitur  ut  quemadmodum  in  tes¬ 
tamento  veteri  liberi  erant  Levit*  jure  divi¬ 
no  a  potestate  Principum  saecularium  :  ita 


sint  etiam  Clerici  in  testamento  novo. 

Alius  locus  est  is,  quem  supra  tractavi¬ 
mus  ex  cap.  XVII  Matth.  :  Ergo  liberi  sunt 
filii .  Nam  cum  filii  Regum  a  tributis  exi¬ 
muntur,  non  ipsorum  personae  tantum,  sed 
etiam  servi  et  Ministri,  atque  adeo  ipsorum 
familiae  a  tributis  eximuntur.  Certum  est  au¬ 
tem  Clericos  omnes  proprie  ad  familiam 
Christi,  qui  filius  est  Regis  Regum,  pertine¬ 
re.  Atque  id  videtur  Dominus  significare  vo¬ 
luisse,  cum  ait  Petro  :  Ut  autem  non  scanda¬ 
lizemus  eos ,  sumens  staterem  da  illis  pro  me,  et 
pro  te;  quasi  diceret,  et  se  et  familiam  suam, 
cujus  Praefectus  erat  Petrus,  liberos  a  tribu¬ 
tis  esse  debere.  Quod  etiam  intellexisse  vi¬ 
detur  S.  Hieronymus  in  commentario  ejus 
loci,  cum  dicit,  Clericos  propter  honorem 
Domini  tributa  non  solvere ;  et  S.  Augusti¬ 
nus  lib.  I  quaest.  Evangel.  quaest.  23.  cum 
scribit,  in  omni  Regno  terreno  non  esse  vec¬ 
tigales  filios  Regni  illius,  sub  quo  sunt  om¬ 
nia  Regna  terrae. 

Secundo  probatur  eadem  propositio  ex 
testimoniis  sacrorum  Canonum.  Concilium 
Tridentinum  Generale  nostris  temporibtis 
celebratum  sess.  XXV,  cap.  20.  de  Refor¬ 
matione,  sic  loquitur  :  «  Ecclesiae  et  perso¬ 
narum  Ecclesiasticarum  immunitas  Dei  or¬ 
dinatione,  et  Canonicis  sanctionibus  insti¬ 
tuta  est.  »  Concilium  Coloniense  paulo  ante 
ipsam  Tridentinam  Synodum  celebratum, 
part.  IX,  cap.  20  :  o  Immunitas,  inquit,  Ec¬ 
clesiastica  vetustissima  res  est,  jure  pariter 
divino  et  humano  introducta,  quae  in  duo¬ 
bus  potissimum  sita  est,  primum  ut  Clerici 
eorumque  possessiones  a  vectigalibus  et  tri¬ 
butis,  aliisque  muneribus  laicis  libera  sint, 
deinde  ne  rei  criminis  ad  Ecclesiam  confu¬ 
gientes  inde  extrahantur.  »  Concilium  Late¬ 
ranense  sub  Leone  X  celebratum,  sess.  IX  : 
«  Cum  a  jure,  inquit,  tam  divino,  quam  hu¬ 
mano  Laicis  potestas  nulla  in  Ecclesiasticas 
personas  attributa  sit,  innovamus  omnes,  et 
singulas  constitutiones ;  »  et  Concilium  La¬ 
teranense  sub  Innocentio  III,  cap.  43  :  «  Ni¬ 
mis  (inquit)  de  jure  divino  quidam  Laici 
usurpare  conantur,  cum  vires  Ecclesiasticas 
nihil  temporale  obtinentes  ab  eis  ad  prae¬ 
standa  sibi  fidelitatis  juramenta  compel¬ 
lunt.  »  Bonifacius  VIII,  in  cap.  Quamquam, 
de  censibus  in  VI,  tamquam  de  re  nota  et 
explorata  loquitur,  cum  ait,  jure  divino  et 
humano  Clericos  et  eorum  bona  libera  esse 
a  saecularium  potestate.  Joannes  item  VIII, 
Can.  si  Imperator,  dist.  96.  :  «  Non  a  legi- 

bus  (inquit)  publicis,  non  a  potestatibus  sae- 
culi,  sed  a  Pontificibus  et  Sacerdotibus  Om¬ 
nipotens  Deus  Christianae  Religionis  Clericos 
et  Sacerdotes  voluit  ordinari,  et  discuti.  » 
Et  quod  de  personis  affirmat  Joannes  Ponti¬ 
fex,  affirmavit  multo  ante  Symmachus  Papa 
cum  tota  Synodo  tertia  Romana  de  bonis 
Ecclesiasticis  :  «  Solis  (inquit)  Sacerdotibus 
disponendi  de  rebus  Ecclesiae  indiscusse  a 
Deo  cura  commissa  est.  »  His  addi  potest 
Innocentius  IV  Pontifex,  quamvis  non  ut 
Pontifex,  sed  ut  Doctor  particularis  de  hac 
re  scripserit.  In  commentario  enim  ad  cap. 
2.  de  Majoritate  et  obedientia,  posteaquam 
docuerat,  Clericos  exemptos  fuisse  a  potes¬ 
tate  Laicorum  per  summum  Pontificem  Im¬ 
peratore  consentiente,  addidit  hanc  non  esse 
plenam  exemptionem,  et  ideo  dicendum  es¬ 
se,  clericos  ab  ipso  Deo  fuisse  exemptos.  Hoc 
testimonium  Innocentii  ea  de  causa  adden¬ 
dum  putavi,  quoniam  Covarruvias  in  lib. 
practicarum  quaestionum  cap.  31.  scribit, 
praedictum  Pontificem  in  loco  a  nobis  citato 
affirmasse  ,  exemptionem  Clericorum  non 
esse  juris  divini,  quod  falsum  esse  verba  ci¬ 
tata  palam  ostendunt,  et  ante  nos  in  hanc 
eamdem  sententiam  Innocentium  allegavit 
Panormitanus  in  cap.  Nimis,  de  jurejuran. 
ubi  etiam  idem  auctor  recte  refellit  eos,  qui 
per  jus  divinum  intellfgunt  jus  Canonicum. 
Et  fortasse  ad  ejusmodi  explicationes  exclu¬ 
dendas  Concilium  Tridentinum  non  utitur 
vocibus  juris  divini  et  humani,  quae  possent 
trahi  ad  significandum  jus  Canonicum  et  ci¬ 
vile,  sed  ait  :  «  Ordinatione  divina,  et  Ec¬ 
clesiasticis  sanctionibus  immunitatem  Eccle¬ 
siae,  et  personarum  ecclesiasticarum  fuisse 
institutam.  » 


CAPUT  XXIX. 

An  exemptio  Clericorum  sit  juris  divini 
naturalis. 

Disseruimus  hactenus  de  jure  divino  posi¬ 
tivo;  nunc  de  jure  naturali  disserendum  est, 
quod  plane  divinum  esse  in  dubium  revo¬ 
cari  non  potest,  cum  jus  naturale  sit  illud, 
quod  est  ab  auctore  naturae  in  animis  nos¬ 
tris  impressum.  Sed  antequam  explicare  in¬ 
cipiam,  an  ad  hoc  jus  pertineat  exemptio 


Clericorum,  distinguendi  sunt  gradus  juris 
naturalis.  Tres  enim  sunt  gradus  naturalium 
praeceptorum.  Primus  est  eorum,  quae  ita 
perspicue  sunt  impressa  t  in  cordibus  homi¬ 
num,  ut  solo  lumine  rationis, 'sine  ulla  disci¬ 
plina  vel  arte,  imo  sine  novo  discursu  ratio¬ 
nis  judicentur  ab  omnibus  justa;  talia  sunt 
prima  quaedam  principia,  ut  bonum  esse  ap¬ 
petendum,  malum  fugiendum,  conservan¬ 
dam  vitam  cibo  et  potu,  propagandam  et 
educandam  sobolem  ad  conservandum  ge¬ 
nus  humanum,  Deum  esse  colendum,  non 
esse  faciendum  alteri  quod  tibi  non  vis  fieri. 
Haec  maxime  proprie  sunt  praecepta  juris  na¬ 
turae,  de  quibus  ita  loquitur  Sanctus  Ambro¬ 
sius  in  epist.  71.  ad  Irenaeum  :  «  Lex  natu¬ 
rae,  quam  Deus  singulorum  infudit  pectori¬ 
bus,  non  scribitur,  sed  innascitur,  nec  ali¬ 
qua  percipitur  lectione,  sed  profluo  quodam 
naturae  fonte  in  singulis  exprimitur,  et  hu¬ 
manis  ingeniis  hauritur;»  et  Sanctus  Hiero¬ 
nymus  in  epist.  ad  Algasiam  quaest.  8.  :  «Lex, 
quae  in  corde  scribitur,  omnes  continet  na¬ 
tiones  ;  et  nullus  hominum  est,  qui  hanc  le¬ 
gem  nesciat.  Et  idcirco,  justum  judicium 
Dei  est  scribentis  in  corde  humani  generis, 
quod  tibi  fieri  nolueris,  alteri  ne  feceris;  » 
et  Sanctus  Augustinus  in  tract.  Psal.  LVII: 
«  Manu  formatoris  nostri  in  ipsis  cordibus 
nostris  veritas  scripsit,  quod  tibi  non  vis  fie¬ 
ri,  ne  facias  alteri.  Hoc  et  antequam  lex  da¬ 
retur,  nemo  ignorare  permissus  est,  ut  es¬ 
set  unde  judicarentur  et  quibus  lex  non  es¬ 
set  data.  »  Nec  dissentiunt  Graeci,  ut  Chry- 
sostomus  hom.  54.  in  Genesim,  nec  Scholas¬ 
tici,  ut  S.  Thomas  in  1.2.  quaest.  XGIY, 
art.  2.  Neque  etiam  ipsa  jura,  ut  patet  ex 
can.  Jus  naturale,  dist.l.  et  1.1. ff.de  just.  et 
jure.  Secundus  gradus  est  eorum  praecepto¬ 
rum,  quae  deducuntur  ex  illis  primis  princi¬ 
piis,  tamquam  conclusiones  proximae ,  et 
quasi  naturaliter  fluentes  per  facilem,  evi¬ 
dentem  et  necessariam  consequentiam,  ut 
non  sit  opus  arte  vel  disciplina,  sed  simplici 
discursu,  qualem  omnes  homines  habere 
possunt  :  talia  sunt  omnia  praecepta  Deca¬ 
logi.  Nam  ex  illo  principio,  in  corde  omnium 
impresso,  Deum  esse  colendum,  sequitur 
continuo  non  esse  colenda  idola,  neque  esse 
pejerandum.  Ex  illo  altero  principio,  quod 
tibi  non  vis  fieri,  alteri  ne  feceris,  sequitur 
non  esse  occidendum,  non  esse  moechan¬ 
dum,  non  esse  furandum  etc.  Et  sane  aliqua 
hujus  generis  praecepta  aliquando  ob  ni¬ 
miam  hominum  excavationem  deleta  sunt 

de  cordibus  hominum,  ut  patet  ex  lib.  VI 
Csesaris  de  bello  Gallico,  ubi  legimus,  apud 
Germanos  furtum  non  fuisse  vitium,  sed  vir¬ 
tutem;  et  ex  Sancto  Hieronymo  lib.  II  in 
Jovinianum,  et  ex  Theodoreto  lib.  IX  ad 
Grsecos,  qui  referunt  multa  vitia  contra  na¬ 
turam,  quoe  a  populis  quibusdam  et  etiam  a 
Legislatoribus  eorum  tanquam  licita  et  justa 
approbabantur.  Sed  quamvis  ejusmodi  prae¬ 
cepta  a  nonnullis  ignorarentur,  vere  tamen 
et  proprie  ad  jus  divinum  naturale  pertinent, 
ut  docet  S.  Thomas  in  1.2.  qusest.  XCIV, 
art.  5.  et  q.  G,  art.  8.  ubi  scribit,  in  praecep¬ 
tis  Decalogi,  quia  sunt  proprie  juris  natura¬ 
lis,  nullam  cadere  posse  dispensationem.  Et 
certe  sicut  ea,  quae  deducuntur  per  necessa¬ 
riam  consequentiam  ex  articulis  fidei,  perti¬ 
nent  ad  fidem,  quia  non  possunt  negari,  quin 
articuli  ipsi  negentur  :  ita  quae  deducuntur 
per  necessariam  consequentiam  ex  primis 
principiis  juris  naturalis,  pertinent  etiam  ad 
jus  naturale,  quia  non  possunt  destrui,  quin 
destruatur  natura.  Tertius  gradus  praecepto¬ 
rum  naturalium  est  eorum,  quae  deducuntur 
quidem  ex  principiis  juris  naturae,  sed  per 
consequentiam  non  absolute  necessariam, 
nec  omnino  evidentem,  et  ideo  egent  hu¬ 
mana  constitutione.  Et  haec  sunt  quae  Theo¬ 
logi  proprie  referunt  ad  jus  gentium,  et  ea 
distinguunt  a  jure  civili,  quod  jus  civile  non 
deducatur  ex  jure  naturae  per  modum  con¬ 
clusionis,  deductae  ex  principiis,  sed  per 
modum  determinationis  eorum,  quae  gene- 
ratim  praecipiuntur  a  jure  naturae.  Quae  doc¬ 
trina  est  Sancti  Thomae  in  1.2.  quaest.  X.CV, 
art.  2.  et  4.  et  quamvis  idem  S.  Thomas  in 
praedicta  q.  XCV,  art.  4.  Isidorum  secutus 
dicat,  jus  gentium  esse  speciem  juris  posi¬ 
tivi;  contra  vero  in  2.  2.  q,  LVII,  art.  3.  et 
clarius  lect.  12.  in  lib.  V  Ethic.  dicat  esse 
speciem  juris  naturalis,  et  alleget  Juriscon¬ 
sultos  veteres,  qui  jus  naturale  aliud  esse 
docebant,  quod  est  commune  omnibus  ani¬ 
malibus,  aliud  quod  est  commune  omnibus 
hominibus ;  tamen  non  pugnat  ipse  secum, 
neclsidorus  cum  Jurisconsultis  pugnat.  Nam 
et  idem  S.  Thomas  in  1.  2.  q.  XCV,  art.  4. 
ad  primum,  scribit  jus  gentium  esse  aliquo 
modo  naturale,  et  aliquo  modo  positivum, 
ac  per  hoc  est  medium  inter  jus  naturale  pu¬ 
rum  et  jus  civile.  Jus  enim  naturale  purum 
est  illud,  quod  nullo  modo  pendet  ex  huma¬ 
na  constitutione;  jus  civile  autem,  quod  ex 
sola  hominum  constitutione  pendet,  et  ideo 
pure  positivum  dici  potest.  Jus  vero  gentium 


partim  est  naturale,  partim  positivum,  quia 
pendet  quidem  ab  humana  constitutione,  id 
est,  a  consensu  omnium  gentium,  sed  non 
pendet  ab  auctoritate  Principis,  vel  Magis¬ 
tratus  particularis.  Ex  quo  sequitur,  ut  ea 
quse  sunt  de  jure  gentium,  quia  sunt  aliquo 
modo  naturalia,  ideo  prohibeantur  quia  sunt 
mala  :  contra  autem  quse  sunt  de  jure  civili, 
quia  sunt  pure  positiva,  ideo  sint  mala,  quia 
prohibentur.  Rursus,  sequitur,  ut  ea  quse 
sunt  de  jure  gentium,  quia  sunt  aliquo  mo¬ 
do  naturalia,  non  possint  a  Principibus  vel 
Magistratibus  abrogari,  vel  immutari  :  con¬ 
tra  autem,  quse  sunt  de  jure  civili,  quia  sunt 
pure  positiva,  sicut  a  Principe,  vel  Magis¬ 
tratu  constituuntur,  ita  posse  a  Magistratu, 
vel  Principe  abrogari.  His  ita  explicatis,  di¬ 
cendum  videtur.  Exemptionem  Ecclesiasti¬ 
corum  non  pertinere  ad  primum,  vel  secun¬ 
dum  naturalium  preeceptorum  gradum,  nec 
tamen  esse  juris  tantum  positivi  sive  cano¬ 
nici,  sive  civilis,  sed  referendam  esse  ad  ter¬ 
tium  gradum  praeceptorum  juris  naturae, 
sive,  quod  idem  est,  ad  jus  gentium.  Haec 
mihi  videtur  esse  sententia  fere  omnium 
Theologorum  et  Canonistarum,  et  in  re  non 
arbitror  dissentire  Joannem  Driedonem,  qui 
in  lib.  I  de  libert.  Christiana,  c.  9.  cum  Ca- 
nonistis  dicit,  exemptionem  Clericorum  esse 
juris  divini  naturalis, *a  Victoria  in  Relectio- 
ne  prima  de  potestate  Ecclesiae  qu.  ult.  et 
Soto  in  IV  sent.  dist.  23.  qu.  2.  qui  dicunt, 
esse  juris  humani,  ac  positivi.  Nam  Joannes 
Driedo  non  dicit  esse  juris  naturalis,  quia  sit 
primum  aliquod  principium  juris  naturae, 
aut  conclusio  proxima,  et  quasi  naturaliter 
deducta  ex  primis  principiis,  sed  dicit  esse 
juris  naturalis,  quia  est  omnino  conformis, 
et  consentanea  rationi  naturali.  Victoria  ve¬ 
ro,  et  Sotus  negant  esse  juris  divini  natura¬ 
lis,  quia  per  jus  naturale  intelligunt  jus  pure 
naturale,  quo  modo  etiam  negat  idem  Sotus 
jus  gentium  esse  naturale ;  tamen  iidem  auc¬ 
tores,  et  maxime  Sotus,  addunt  hanc  exemp¬ 
tionem  esse  omnino  consentaneam  rationi, 
et  ipsi  naturse.  Neque  dicere  volunt  solum, 
esse  rationabilem,  id  est,  non  contrariam 
rationi,  sic  enim  nihil  dixissent,  cum  omnis 
justa  lex  etiam  pure  positiva  non  debeat  es¬ 
se  contraria  rationi,  sed  dicere  volunt,  esse 
deductam  ut  conclusionem  ex  jure  naturse, 
et  vim  habere  ex  jure  naturse,  et  ideo  ad¬ 
dunt,  in  hanc  exemptionem  consensisse  om¬ 
nes  gentes,  ac  propterea  non  posse  mutari, 
vel  abrogari  a  Regibus  et  Principibus,  etiam 

si  omnes  simiil  conjuncti  eam  abrogare  co- 
nentur.  Neque  dissentit  S.  Thomas,  licet  in 
com.  ad  c.  XIII  ad  Rom.  scripserit,  Clericos 
privilegio  Principum  liberos  esse  a  tributis ; 
nam  in  eodem  loco  addit,  id  factum  esse  ob 
naturalem  aequitatem. 

Hanc  igitur  sententiam  probare  possumus 
his  argumentis.  Primo  ex  consuetudine  om¬ 
nium  gentium,  quod  enim  ubique  fit,  ex  na¬ 
tura  ipsa  descendit,  quae  omnibus  commu¬ 
nis  est,  constat  apud  Hebraeos,  Levitas  fuisse 
liberos  a  tributis  ex  cap.  XXX  Exod.  et  cap. 
I  Numer.  Constat  apud  iEgyptios  sub  Rege 
Pharaone  sacerdotes  fuisse  exemptos,  ex 
cap.  XLYII  Genes.  Constat  idem  de  sacer¬ 
dotibus  Hebraeorum  sub  Rege  Artaxerxe  ex 
lib.  I  Esdrae  cap.  VII.  Idem  cognosci  potest 
de  sacerdotibus  Gentilium  ex  Aristotele  in 
lib.  II  QEconom.  ex  Caesare  lib.  VI  de  bello 
Gallico,  ex  Plutarcho  in  Camillo,  et  ex  aliis. 
Apud  Christianos,  Imperator  Constantinus, 
qui  primus  fuit  Imperator  aperte  Christia¬ 
nus,  continuo  natura  docente  Ecclesiasticos 
immunes  a  communibus  Reipublicae  oneri¬ 
bus  declaravit,  ut  patet  ex  epistola  ejus  ad 
Avilinum  apud  Eusebium  lib.  Xhist.  eccles. 
cap.  7.  quod  idem  multi  alii  Imperatores  fe¬ 
cerunt.  Et  notanda  sunt  verba  Justiniani  1. 
,  sancimus.  2.  C.  de  saciosanct.  eccles.  Nam 
ubi  exemisset  Ecclesias,  ait  :  «  Cur  enim 
non  facimus  discrimen  inter  res  divinas  et 
humanas  ;  et  cur  non  competens  praeroga¬ 
tiva  coelesti  favori  conservetur?  »  Quibus 
verbis  ostendit,  exemptionem  illam  non  fuisse 
arbitrariam  et  liberam,  sed  debitam  et  ne¬ 
cessariam. 

Alterum  argumentum  ducitur  a  similitu¬ 
dine,  quam  potestas  ecclesiastica  et  saecula¬ 
ris  habent  cum  anima  et  corpore  humano. 
Nam  (ut  ostendimus  in  lib.  V  de  summo 
Pontifice,  ex  S.  Gregorio  Nazianzeno,  Hu- 
gone  de  S.  Victore,  aliisque  insignibus  auc¬ 
toribus)  non  potest  melius  intelligi  quo  mo¬ 
do,  se  habeat  potestas  ecclesiastica  ad  saecu¬ 
larem,  quam  ex  modo,  quo  se  habet  in  ho¬ 
mine  spiritus  ad  carnem;  Spiritus  autem  ita 
se  habet  ad  carnem,  ut  quamvis  non  impe¬ 
diat  actiones  ejus,  cum  bene  se  habent,  eam 
tamen  regat,  et  moderetur,  et  aliquando  co¬ 
hibeat,  aliquando  excitet,  prout  ad  finem 
suum  expedire  judicat.  Contra  vero,  caro 
nullum  habet  imperium  in  spiritum,  neque 
eum  ulla  in  re  dirigere,  vel  judicare,  vel 


coercere  potest.  Sic  igitur  potestas  ecclesias¬ 
tica,  quse  spiritualis  est,  ac  per  hoc  natura- 
raliter  saeculari  superior,  saecularem  potes¬ 
tatem,  cum  opus  est,  dirigere,  judicare,  et 
coercere  potest ;  ipsam  vero  a  saeculari  di¬ 
rigi,  vel  judicari,  vel  coerceri  nulla  ratione 
permittitur.  Tertio  probatur  ex  nominibus 
Patris,  et  Pastoris,  quibus  tum  in  sacris  lit¬ 
teris,  et  in  libris  sanctorum  Patrum,  tum  ex 
communi  Christianorum  consuetudine  sacer¬ 
dotes  ornantur.  Natura  enim  docet,  ut  filii 
parentibus  obediant,  atque  ab  iis  se  corrigi 
aequo  animo  ferant,  non  autem  ipsi  parenti¬ 
bus  imperare,  eosque  corrigere  vel  judicare 
velint.  Multo  etiam  magis  eadem  duce  et 
magistra  natura  oves  a  Pastoribus  reguntur 
et  gubernantur,  et  quando  aberrant,  vel  si¬ 
bilo,  vel  baculo  reducuntur  inviam;  et  plane 
contra  naturam  esset,  si  ovis  Pastorem  re¬ 
gere,  vel  gubernare  videretur.  Quartum  ar¬ 
gumentum  peti  potest  a  nomine  et  officio 
Clericorum,  Clerici  enim  sunt  ministri  Dei, 
consecrati  ad  obsequium  solius  Dei,  atque 
ad  hoc  ipsum  ab  universo  populo  Deo  oblati, 
unde  et  Clerici  dicuntur  tanquam  ad  sortem 
Domini  pertinentes,  ut  S.  Hieronymus  docet 
in  epist.  ad  Nepotianum.  Certe  autem  in  ea, 
quse  sunt  oblata  et  consecrata  Deo,  et  quasi 
propria  ipsius  Dei  facta  sunt,  nullum  jus  ha¬ 
bere  possunt  Principes  saeculi.  Id  quod  et 
lumen  rationis  ostendit,  et  Deus  ipse  in 
Scripturis  sanctis  non  obscure  tradit,  cum 
ait  Levitici  ult.  :  Quidquid  semel  Deo  fuerit 
consecratum ,  sanctum  sanctorum  erit  Domi¬ 
no  (1).  Quis  autem  dicere  audeat,  jus  esse 
profano  homini  in  ea,  quae  sancta  sancto¬ 
rum,  id  est,  sanctissima  dici  meruerunt? 
Qua  ratione  bona  etiam  temporalia  Clerico¬ 
rum  bona  dominica  proprie  dicuntur  in  cap. 
4.  Apostolico,  et  ideo  tanquam  Deo  sacra  ju¬ 
risdictioni  Laicorum  subjecta  esse  non  pos¬ 
sunt.  Quintum  argumentum  ducitur  a  signis 
et  prodigiis,  quae  non  raro  Deus  ostendit  in 
eos,  qui  Ecclesiarum  immunitatem  violare 
praesumpserunt.  De  qua  re  multa  legi  pos¬ 
sunt  apud  Tilmannum  Bredembachium  in 
lib.  V  sacrarum  collationum.  Sed  exstat  in¬ 
signe  testimonium  Basilii  Porphyrogeniti 
Graecorum  Imperatoris  apudBalsamonem,  in 
Nomocanone  Photii,  in  commentario  cano¬ 
nis  primi  synodi  Constantinopolitanee  pri¬ 
mae,  et  secundae,  quam  nos  Latini  octavam 
synodum  appellamus.  Refert  enim  idem  Ba- 


(1)  Levit.  XXIII,  28. 

silius  causam  omnium  calamitatum  ejus  tem¬ 
poris  in  legem  quamdam  Nicephori  Phocee 
praedecessoris  sui  contraEcclesiae  libertatem 
latam  :  «  Ex  quo,  inquit,  Lex  ista  robur  ha¬ 
buit,  nihil  boni  penitas  in  hodiernum  usque 
diem  vitae  nostrae  contigit,  sed  potius  e  con¬ 
trario  nullum  omnino  genus  calamitatis  de¬ 
fuit.  »  Itaque  legem  illam  merito  irritam  esse 
voluit,  ac  penitus  abrogavit. 


capot  xx. 

Solvuntur  argumenta  contraria. 

Sed  operae  pretium  erit  ad  eas  objectiones 
breviter  respondere,  quas  Didacus  Govarru- 
vias  loco  citato,  et  Joannes  Medina  in  Co¬ 
dice  de  Restitution.  q.  15.  (qui  liberius  aliis 
auctoribus  locuti  sunt)  in  medium  protule¬ 
runt.  Objiciunt  ergo  primo,  nullam  exstare 
legem  divinam  qua  Clerici  eximdntur  a  ju¬ 
risdictione  Principum  Laicorum.  Sed  jam 
ostendimus  exstare  non  pauca  testimonia 
scripturae  veteris,  ex  quibus  per  probabilem 
consequentiam  ducatur  argumentum  ad  pro¬ 
bandum  jure  divino  Clericos  liberos  esse  a 
jurisdictione  Principum  saccularium.  Neque 
obstat  quod  testamentum  vetus  abrogatum 
jam  sit  per  testamentum  novum.  Nam  tam¬ 
etsi  abrogata  sint  caeremonialia,  judicialia- 
que  praecepta  :  non  tamen  sunt  abrogata 
moralia,  id  est,  qui  continent  vel  declarant 
jus  naturae.  Et  praeterea,  cum  caeremoniae 
Judaeorum  figurae  fuerint  rerum  nostrarum, 
ut  Apostolus  docet  I  Qor.N,  Gal.IV  etHebr. 
VII,  non  male  ducimus  argumenta  per  simi¬ 
litudinem  a  ritibus  Judaicis.  Denique  non 
sola  testimonia  Scripturae  veteris,  sed  etiam 
rationes  ex  jure  naturae  depromptas  adduxi¬ 
mus,  jus  autem  naturae  non  humanum,  sed 
divinum  est,  cum  ab  ipsius  naturae  auctore 
manaverit.  Secundo  objiciunt  leges  multas 
Justiniani  ex  Codice,  et  Authenticis,  ex  qui¬ 
bus  cognosci  potest,  olim  Clericos  Impera¬ 
toris  jurisdictioni  fuisse  subjectos.  Sed  faci¬ 
lis  est  responsio.  Nam  si  hoc  argumentum 
vim  ullam  haberet,  probaret  etiam  in  rebus 
ecclesiasticis  et  spiritualibus  non  esse  libe¬ 
ros  Clericos  jure  divino  a  potestate  Prin¬ 


cipum  Laicorum  :  constat  enim  non  solum 
ex  Codice  et  Authenticis,  sed  multo  magis 
ex  Nomocanone  Photii,  non  paucas  leges 
Justiniani  de  rebus  plane  ecclesiasticis,  et 
spiritualibus  disponere.  Covarruvias  autem, 
et  Medina,  ut  etiam  omnes  Theologi  et  Ca- 
nonistae,  summo  consensu  docent  in  rebus 
Ecclesiasticis ,  et  spiritualibus  liberos  esse 
Clericos  a  potestate  Principum  [saeculi  jure 
divino.  Coguntur  igitur  ipsi  etiam  nobiscum 
dicere  leges  illas  procedere  de  facto  non  de 
jure,  et  toleratas  aliquando  a  summis  Pon¬ 
tificibus,  nunquam  autem  approbatas.  Non 
tamen  negaverim,  multas  quoque  esse  civi¬ 
les  leges  Imperatorum,  quas  non  minus  Cle¬ 
rici,  quam  Laici  sequi  debeant.  Ecclesia 
enim  pro  cursu  temporalium  tantummodo 
rerum,  ut  loquitur  Nicolaus  I  Papa  in  epis¬ 
tola  ad  Michaelem,  Imperialibus  utitur  legi¬ 
bus.  Quod  idem  habemus  in  multis  Canoni¬ 
bus  distinctionis  decimse  apud  Gratianum,  et 
capite  4 .  de  novi  oper.  nuntiat,  et  alibi. 
Quae  tamen  omnia  intelligi  debent  de  iis  le¬ 
gibus,  quae  non  sunt  contrariae  Ecclesiasticae 
libertati,  et  quoad  directionem,  non  quoad 
coactionem,  ac  denique  cum  adsunt  aliae 
conditiones,  quas  notant  Doctores,  ac  prae¬ 
sertim  Felinus  in  cap.  Ecclesia  S.  Mariae, 
de  constit.  quaest.  1.  Tertio  objiciunt  exem¬ 
plum  Apostoli  Pauli,  qui  cum  esset  Praesul 
ecclesiasticus,  non  timuit  appellare  Caesa¬ 
rem,  atque  ab  eo  judicari  se  debere  libere 
confiteri,  ut  S.  Lucas  refert  Act.  XXV.  Sed 
hanc  objectionem  Covarruvias  omnino  de¬ 
buisset  omittere;  nam  B.  Paulus,  ut  constat 
ex  cap.  ult.  Actorum,  coactus  est  appellare 
Caesarem,  oppressus  videlicet  calumniis  Ju¬ 
daeorum,  et  injustitia  Praesidis  Romani,  qui 
solum  Caesarem  supremum  Judicem  agnos¬ 
cebant.  Itaque  ipse  quoque  de  facto  saltem, 
si  non  de  jure,  Caesarem  Judicem  agnoscere 
debuit,  nec  sine  risu  exceptus  fuisset,  si  B. 
Petri  supremi  Principis  ac  Judicis  sui  coram 
Gentilibus,  vel  Judaeis  mentionem  facere  vo¬ 
luisset. 

Quarto  objiciunt  testimonia  Sanctorum 
Apostolorum  Petri  et  Pauli.  Scribit  enim  B. 
Petrus  in  epist.  priore,  cap.  II  :  Subjecti  es¬ 
tote  omni  humance  creaturie  propter  Deum, sive 
Regi  tanquam  praecellenti,  sive  Ducibus  tan- 
quam  ab  eo  missis  ;  et  B .  Paulus  in  epist.  ad 
Rom.  cap.  XIII  :  Omnis ,  inquit,  anima  potes* 
tatibus  sublimioribus  subdita  sit  (1).  In  quem 


(1)  I.  Petr.  II,  13;  Rom.  XIII,  1. 

locum  scribit  S.  JoannesChrysostomus,  hsec 
dici  non  tantum  Laicis,  sed  etiam  Clericis, 
et  Monachis ,  et  ipsis  etiam  Apostolis  et 
Evahgelistis.  Respondeo,  sententias  Aposto¬ 
lorum  generales  esse.  Quamvis  enim  nomi- 
natim  in  eis  fiat  mentio  Regum,  quoniam  eo 
tempore  valde  necessarium  erat  diligenter 
monere  Christianos,  ut  Regibus  obedirent, 
ne  Fidei  praedicatio  impediretur,  tamen  ab¬ 
solute  verba  illa  tam  B.  Petri,  quam  B. 
Pauli  nihil  aliud  significant,  nisi  debere  om¬ 
nes  homines  suis  legitimis  superioribus  sub¬ 
ditos  esse,  eisque  debitam  obedientiam  ex¬ 
hibere.  Quare  non  potest  ex  his  testimoniis 
Apostolicis  probari  Clericos  Principibus  sae¬ 
culi,  vel  ipsorum  legibus  obtemperare  de¬ 
bere,  nisi  prius  probetur,  Reges  saeculi  esse 
legitimos  superiores  et  Judices  Clericorum. 
Quod  certe  probari  non  poterit  nisi  probe¬ 
tur,  oves  Pastoribus,  filios  parentibus,  et 
temporalia  spiritualibus  praeeminere.  Nec 
tamen  Chrysostomo  contradicimus.  Quam¬ 
vis  enim  judicem  proprium  Clericorum,  et 
Monachorum  solum  Pontificem  esse  dica¬ 
mus,  tamen  fatemur,  Reges,  non  solum  Lai- 
corum,  sed  etiam  Clericorum,  et  Monacho¬ 
rum  Reges  esse.  Unde  etiam  non  sine  causa 
in  publicis  precibus  oramus  pro  Rege,  vel 
pro  Imperatore  nostro.  Nam  cum  Reges 
bella  gerant  non  solum  pro  Laicis,  sed  etiam 
pro  Clericis  et  Monachis,  proque  omnium 
pace,  et  tranquillitate  invigilent,  debetur  eis 
ab  omnibus  honor,  juxta  illud  B.  Petri,  I. 
epist.  cap.  II  :  Regem  honorificate  (I).  Debe¬ 
tur  etiam  obedientia,  cum  eorum  leges  non 
sunt  contrariae  sacris  Canonibus,  et  cum  de 
rebus  iisdem  nulla  exstet  canonica  disposi¬ 
tio.  Ac  demum  quoad  directionem  ut  supra 
diximus,  non  ad  coactionem.  Praeter  haec 
argumenta  objicit  Joannes  Medina  loc.  cit. 
quaedam  alia,  quae  Covarruvias  fortasse,  ut 
leviora  praetermittenda  putavit.  Sed  nos  ea 
quoque  breviter  diluamus.  Ait  igitur  Medina 
in  lege  naturae  primogenitos  omnes  fuisse 
sacerdotes,  nec  tamen  exemptos  a  majorum 
suorum  potestate.  Item  in  lege  scripta  Levi¬ 
tas,  quibus  nunc  succedunt  Clerici,  non  so¬ 
lum  Aaroni  Pontifici  subjectos  fuisse,  sed 
etiam  Mosi,  qui  Princeps  erat  civilis  totius 
populi  Judaeorum.  In  lege  quoque  evange- 
lica  Christum  ipsum,  qui  caput  erat  omnium 
sacerdotum,  Pilato  subjectum  fuisse,  juxta 
illud  :  Non  haberes  potestatem  in  me  ullam , 


nisi  tibi  datum  esset  desuper  (2).  Denique  ita 
ratiocinatur  Medina  :  Lex  evangelica,  Bap¬ 
tismus,  ordo  clericalis,  non  liberant  jure  di¬ 
vino  a  debitis  antea  contractis,  ut  a  debito 
servitutis,  a  debito  pecuniario, a  debito  con¬ 
jugali,  ergo  neca  debito  subjectionis  et  obe- 
dientiae  civilis,  sed  clerici  ante  clericatum 
subjecti  erant  potestati  et  jurisdictioni  Prin- 
cipum,  et  Magistratuum  saecularium ,  non 
igitur  liberi  sunt  jure  divino  ab  eadem  po¬ 
testate  et  jurisdictione  post  Clericatum.  Sed 
ad  haec  omnia  facilis  est  et  expedita  respon¬ 
sio.  Nam  de  primogenitis  in  lege  naturae  non 
probavit  Medina  eos  civilibus  Magistratibus 
fuisse  subjectos.  Nos  autem  probare  possu¬ 
mus,  non  fuisse  ;  quoniam  iidem  Primoge¬ 
niti  Sacerdotes  et  Principes  esse  solebant, 
docet  S.  Hieronymus  in  quaestionibus  He¬ 
braicis  ad  cap.  XL1X  Genesf  quae  est  etiam 
communis  Hebraeorum  sententia,  et  expri¬ 
mitur  ab  ipsa  Paraphrasi  Chaldaica  eodem 
loco  in  benedictione  Ruben.  Porro  Moses, 
cui  subjecti  erant  Levitae,  non  solum  Prin¬ 
ceps  civilis  totius  populi,  sed  etiam  summus 
sacerdos  erat,  et  Aarone  major,  quamvis  ex¬ 
traordinaria  potestate.  Unde  dicitur  in  Psal. 
XCV1II  :  Moyses ,  et  Aaron  in  sarcer dotibus 
ejus ;  et  novimus  Aaron  a  Mose  consecra¬ 
tum  ;  et  denique  testatur  Philo  in  extremo 
libro  de  vita  Mosis  fuisse  Mosen  Pontificem, 
Regem,  et  legislatorem  Hebraeorum.  Quid 
igitur  mirum,  si  Levitae  Moysi  subjecti  erant, 
non  minus  quam  Aaroni,  cum  Moses  non 
minus  quam  Aaron  sacerdotio  fungeretur. 
Christum  autem  Pilato  subjectum  fuisse  de 
facto  solum,  non  de  jure  certissimum  est. 
Et  potestas  desuper  data,  quam  in  Pilato 
Christus  agnoscit,  non  potestas  judiciaria, 
sed  permissio  intelligenda  est,  ut  sancti  Pa¬ 
tres  docent,  Chrysostomus  et  Cyrillus ;  de 
qua  Dominus  ait  Luc.  XXII  :  Haec  est  hora 
vestra ,  et  potestas  tenebrarum ;  et  certe  fe¬ 
rendum  non  esset,  si  Medina  cum  Marsilio 
Paduano  Christum,  Dei  filium  naturalem, 
Principibus  terrenis  jure  subjectum  fuisse 
dicere  vellet.  Ratiocinatio  denique  ejusdem 
Medina:  aut  nihil  probat,  aut  plus  quam  ipse 
velit  probat.  Nam  si  paria  sunt  eximere  a 
debito  servitutis,  vel  pecuniario,  vel  uxorio; 
et  eximere  a  debito  subjectionis,  et  obedien¬ 
tia;  civilis ;  sicut  non  potest  summus  Ponti¬ 
fex  eximere  homines  Christianos  a  debito 
servitutis,  vel  pecuniario  ,  vel  uxorio  sine 


» 


(1)  I.  Petr.  II,  17.  —  (2)  Joan.  XIX,  11. 

consensu  partis,  quoniam  alioquin  injuriam 
facere  videretur;  ita  non  potuisset  idem 
summus  Pontifex  eximere  Clericos  a  juris¬ 
dictione  Principum  saecularium,  sine  ipso¬ 
rum  consensu.  Atque  hoc  est  contra  omnes 
Theologos,  a  quibus  nec  ipse  Medina  dissen¬ 
tit.  Non  igitur  sunt  illa  paria,  ac  per  hoc 
Medinae  argumentum  non  recte  concludit. 
Ratio  vero  discriminis  inter  illa  debita  haec 
est,  quod  majus  omnino  sit  vinculum  inter 
creditorem  et  debitorem,  Dominum  et  ser¬ 
vum,  virum  et  uxorem  ;  quam  inter  Princi¬ 
pem, vel  Magistratum  et  civem.  Itaque  cleri¬ 
catus  non  eximit  a  debitis  illis  prioris  gene¬ 
ris,  et  ideo  non  poterit  fieri  Clericus  is,  qui 
servus  est,  nisi  prius  a  Domino  liberetur,  ne¬ 
que  is  qui  est  alligatus  uxori,  nisi  uxor  con¬ 
sentiat,  et  ipsa  quoque  votum  continentiae 
emittat,  neque  qui  tantum  pecuniae  debet, 
ut  restituere  nequeat,  si  Clericus  fiat,  nisi  a 
creditore  debitum  remittatur.  At  idem  Cle¬ 
ricatus  eximit  a  subjectione  civili,  et  trans¬ 
fert  in  subjectionem  ecclesiasticam  etiam 
non  consentiente,  vel  repugnante  superiore 
civili ;  quoniam  unusquisque  circa  statum 
propriae  personae  liber  est,  sicut  potest  relin¬ 
quere  patrem  et  matrem,  et  adhaerere  uxori, 
juxta  verbum  Domini  Matth.  XIX,  ita  potest 
relinquere  Principem  saeculi,  et  in  sortem 
Domini  transire,  atque  ad  Dei  servitutem 
accedere,  seque  totum  Episcopo  in  clerica¬ 
tu,  vel  Abbati  in  Monastica  professione  com¬ 
mittere.  At,  inquit  Medina,  lex  evangelica, 
etBaptismus  non  eximunt  a  jurisdictione  ci¬ 
vili,  igitur  neque  eximit  Clericatus.  Respon¬ 
deo,  non  esse  eamdem  rationem  legis  Evan- 
gelicee  et  Baptismi,  ac  ipsius  Clericatus. 
Nam  lex  Evangelica,  et  Baptismus  non  ex¬ 
cludunt,  imo  necessarium  esse  volunt  Prin¬ 
cipatum  civilem,  ut  adversus  Anabaptistas 
nos  alio  loco  probavimus.  At  Clericatus,  ut 
etiam  Monachatus,  non  posset  suo  munere 
recte  fungi,  nisi  liber  esset  et  immunis  a  ju¬ 
risdictione  civili ;  et  ordo  ipse  naturae  per¬ 
vertetur,  si  Pastores  ovibus,  Parentes  filiis, 
et  spiritualia  corporalibus  subjicienda  sint. 
At,  inquies,  injuria  fiet  Principibus  si  inviti 
suo  jure  priventur,  quod  in  clericos  ante 
clericatum  habebant.  Respondeo,  nullam  ip¬ 
sis  injuriam  fieri,  quia,  qui  jure  suo  utitur, 
nullam  facit  injuriam.  Utitur  autem  jure 
suo,  qui  elegit  statum  quem  sibi  magis  con¬ 
venientem  esse  censet,  quamvis  per  acci¬ 
dens  sequatur,  ut  Princeps  subdito  suo  pri¬ 
vetur.  Nam  etsi  quis  justa  de  causa  domi¬ 


cilium  suum  in  aliam  civitatem,  vel  provin¬ 
ciam  transferat,  desinet  subditus  esse  priori 
Principi,  nec  tamen  injuriam  illi  fecisse  vi¬ 
debitur.  Ultima  objectio  Medinae  illa  est, 
quod  non  repugnet  rationi,  ut  homines  ad¬ 
dicti  obsequio  Dei  et  spiritualibus  functioni¬ 
bus  subsint  in  rebus  temporalibus  et  civili¬ 
bus  Regi,  vel  Magistratui  saeculari.  Ex  quo 
sequitur,  ut  si  exempti  sint,  id  factum  sit  con¬ 
cessione  Principum,  non  jure  divino.  Addi 
potest  confirmatio  ad  hoc  argumentum,  ut 
nihil  difficultatis  subterfugere  videamur. 
Nam  sicut  Princeps  saecularis,  ut  Christianus 
et  in  rebus  spiritualibus  est  ovis,  et  filius  sa¬ 
cerdotum  :  ita  e  contrario  sacerdotes  ut  ci¬ 
ves,  et  in  rebus  temporalibus  videntur  posse 
dici  oves,  et  quasi  filii  Principum  saecula¬ 
rium.  Item  quia  una  tantum  est  Ecclesia, 
continens  Clericos  et  Laicos,  et  Ecclesiae  ca¬ 
put  est  summus  Pontifex,  ideo  subsunt  om¬ 
nes  eidem  summo  Pontifici  tum  Clerici,  tum 
Laici,  igitur  eodem  modo  quoniam  una  est 
civitas  continens  Laicos  et  Clericos,  et  civi¬ 
tatis  caput  est  Princeps  saecularis,  ideo  sub¬ 
jecti  debent  esse  omnes  tam  Laici,  quam 
Clerici  Principi  saeculari  in  iis,  quae  pertinent 
ad  bonum  regimen  civitatis.  Respondeo,  hoc 
argumento  probari,  exemptionem  Clerico¬ 
rum  non  esse  de  jure  naturae  primario, quod 
nos  supra  in  duos  gradus  distinximus,  sed 
esse  de  jure  naturae  secundario,  quod  etiam 
jus  gentium  appellari  diximus.  Nam  ut  S. 
Thomas  recte  docet  in  2.  2.  quaest.  LVII, 
art.  3.  jus  naturae  primarium  respicit  rem 
absolute  consideratam,  jus  naturae  secunda¬ 
rium,  sive  jus  gentium  respicit  rem  in  or¬ 
dine  ad  certum  finem,  et  ideo  pendet  ex  dis¬ 
cursu  rationis.  Licet  igitur  non  repugnat  ra¬ 
tioni  absolute,  ut  clericus  subsit  in  rebus  ci¬ 
vilibus  Principi  saeculari ;  tamen  repugnat  in 
ordine  ad  officium  Clericorum  rite  adminis¬ 
trandum.  Nam  ut  alia  omittam,  turpissimum 
esset  ut  etiam  Sotus  annotavit,  si  Magistra¬ 
tus  Episcopum  corrigere,  vel  punire  posset, 
a  quo  ipse  corrigendus  et  puniendus  est.  Et 
quis  ferret,  si  hodie  sacerdos  ad  suum  tri¬ 
bunal  Magistratum  vocaret,  cras  autem  Ma¬ 
gistratus  vocaret  sacerdotem  ad  suum?  Et 
nonne  omnis  reverentia,  quam  necessario 
debent  Laici  sacerdotibus,  periret,  si  eos  pro 
imperio  coercere  possent?  Hinc  igitur  ante 
omnes  Principum  leges,  humanum  genus 
ratione  docente  constituit,  ut  ubique  sacer¬ 
dotes  immunes  essent  a  jurisdictione  Princi¬ 
pum  Laicorum.  Ad  primam  confirmationem 

respondeo  :  Principem  quidem  ovem,  ac  fi¬ 
lium  spiritualem  sacerdotis  esse  :  sed  sacer¬ 
dotem  nulla  modo  filium  vel  ovem  Principis 
dici  posse  :  quoniam  sacerdotes,  et  omnes 
clerici  suum  habent  Principem  spiritualem, 
a  quo  non  in  spiritualibus  solum,  sed  etiam 
in  temporalibus  reguntur.  Neque  fieri  po¬ 
test,  ut  duos  agnoscant  Principes  in  rebus 
temporalibus,  cum,  juxta  Evangelium,  nemo 
possit  duobus  Dominis  servire.  Ad  alteram 
confirmationem  respondeo  :  Ecclesiam  vere 
unam  tantum  esse,  et  nullo  modo  duas,  ci¬ 
vitatem  autem  unam  esse  materialiter,  et 
duas  formaliter.  Nam  Ecclesia  continet  om¬ 
nes  Christianos  Catholicos,  sive  sint  Clerici, 
sive  Laici.  Si  quis  autem  consideret  coetum 


Laicorum,  non  ut  Christiani  sunt,  sed  ut  ci¬ 
ves,  vel  quocumque  alio  modo,  is  coetus  Ec¬ 
clesia  dici  non  potest.  Non  igitur  duse  fingi 
possunt  Ecclesiae,  ac  multo  minus  esse.  At 
coetus  Laicorum,  et  coetus  Clericorum  for¬ 
maliter  duae  civitates  dici  possunt,  quoniam 
in  ipsis  etiam  temporalibus  rebus  diversas 
leges  habent,  diversum  Principem,  diversa 
tribunalia,  et  tamen  materialiter  unam  quo¬ 
que  civitatem  faciunt,  quia  unam  Urbem  in¬ 
habitant,  et  sub  ejusdem  Principis  protec¬ 
tione  vivunt,  qui  sicut  pro  labore  ac  sollici¬ 
tudine,  quam  pro  communi  bono  suscipit,  a 
Laicis  tributa  recipit,  ita  recipit  a  Clericis 
auxilia  longe  majora  publicarum  precum,  et 
sacrificiorum  ad  Deum. 

DE  MONACHIS 


PBJSFATIO 

Disseruimus  Libro  superiore  de  Episcopis,  et  Clericis,  id  est,  de  prima  et  nobi¬ 
lissima  parte  corporis  Ecclesiastici.  Sequitur,  ut  de  altera  parte  Ecclesia?,  hoc  est, 
de  iis  hominibus  disseramus,  qui  Evangelica  Christi  secuti  consilia,  vitae  genus 
arctioris,  ac  sublimioris  instituunt,  quam  aut  lex  divina,  vel  humana  praescribat, 
aut  etiam  multorum  mortalium  infirmitas  patiatur.  De  quo  hominum  genere  dispu¬ 
tationem  ingrediar,  si  pauca  prius  de  hujus  ipsius  disputationis  utilitate,  vel  potius 
necessitate,  dixero. 

Quamquam  enim  monastica  vitae  instituta,  non  ad  omnes  Christianos  pertinent, 
defensio  tamen  tam  magnae,  et  tam  excellentis  partis  Catholicae  nostrae  Ecclesiae,  ad 
eos  omnes  communiter  pertinet,  qui  Christianam  Rempublicam  salvam  cupiunt. 
Haeretici  enim  dum  hanc  partem  petunt,  ac  ut  monasticen  vituperent,  portentosa 
mendacia  quotidie  de  Monachis  fingunt,  et  quacumque  oblata  occasione  in  Monachos 
invehuntur,  atque  eos  in  odium  vulgi  rapiunt,  et  primarios  Antichristi  satellites 
vocant,  non  eo  certe  spectant,  ut  ordines  solum  hominum  religiosorum  disjiciant, 
monasticenque  de  medio  tollant,  sed  ut  Ecclesiam  totam  hac  ratione  perturbent,  ac 
laedant,  eamque  (si  fieri  possit)  a  fundamentis  evertant.  Intelligunt  enim,  si  contra 
Monachos  causam  obtinuerint,  id  est,  si  populo  Christiano  persuaserint,  non  a  Christo 
institutos,  sed  a  malo  daemone  excogitatos  ordines  religiosorum  fuisse,  se  continuo 
id  effecturos,  ut  universa  Ecclesia,  quae  una  voce  et  consensu  tot  jam  saeculis  mo¬ 
nasticen  approbavit,  vano  errore  delusa,  pro  Christo  Antichristum  coluisse,  et  a 
rectae  fidei,  veraeque  doctrinae  tramite  quam  longissime  aberrasse  videatur. 

Neque  vero  novum  est  hoc  haereticorum  adversus  Monachos  bellum,  neque  re¬ 
cens  mali  daemonis  artificium,  per  monasticae  vitae  oppugnationem  Ecclesiam  uni¬ 
versam  petere.  Sicut  enim  quotquot  fuerunt  unquam  pii  scriptores,  tum  sermoni¬ 
bus,  tum  scriptis  libris,  hoc  genus  vitae  laudibus  in  coelum  tollere  conati  sunt,  sic 
nulli  fere  unquam  haeretici  exstiterunt,  qui  vel  nomen  Monachorum  patienter  au- 

dire  potuerint :  «  Quando  vos  (inquit  B.  Augustinus  in  Psalm.  CXXXII.)  recte  hae¬ 
reticis  de  Circumcellionibus  insultare  caeperitis,  ut  erubescendo  sanentur  :  illi  vobis 
insultant  de  Monachis.  Primo,  si  comparandi  sunt,  vos  videte,  quid  opus  est,  ut 
verbis  nostris  comparentur  ebriosi  cum  sobriis,  praecipites  cum  consideratis,  furen¬ 
tes  cum  simplicibus,  vagantes  cum  congregatis  ?  Sed  tamen  dicere  consueverunt, 
quid  sibi  vult  nomen  Monachorum  ?  Quanto  melius  dicimus  nos,  quid  sibi  vult  no¬ 
men  Circumcellionum  ?  »  Et  rursus  de  Petiliano  haereticorum  principe,  idem  Au¬ 
gustinus  lib.  adversus  Petilianum  III,  cap.  40  :  «  Deinceps,  inquit,  perrexit  ore  ma¬ 
ledico  in  vituperationem  monasteriorum  et  Monachorum,  arguens  etiam  me,  quod 
hoc  genus  vitae  a  me  fuerit  institutum.  » 

Jam  vero  Ariani  tanto  furore  bacchabantur  in  Monachos,  ut  ipsas  etiam  desertis¬ 
simas  solitudines,  locaque  maxime  abdita  et  recondita  penetrarent,  ut  Monachos 
quaererent,  raperent,  atque  occiderent.  Sic  enim  de  Lucio  Episcopo  Ariano  scribit 
Ruffinus  lib.  hist.  XI.  cap.  3  :  «  Inde,  inquit,  ad  monasteria  furoris  sui  arma  con¬ 
vertit,  vastat  eremum,  et  bella  quiescentibus  indicit.  Ter  mille  simul,  aut  eo  am¬ 
plius,  viros  per  totam  solitudinem  secreta,  et  solitaria  habitatione  dispersos,  oppu¬ 
gnare  pariter  aggreditur.  Mittit  armatam  equitum  ac  peditum  manum.  Tribunos, 
Praepositos,  et  bellorum  Duces,  tamquam  adversus  Barbaros  pugnaturus,  elegit. 
Qui  cum  venissent,  novam  belli  speciem  vident,  hostes  suos  gladiis  objectare  cer¬ 
vices,  et  nihil  aliud  dicere,  nisi  :  Amice,  ad  quid  venisti  ?  »  De  Valente  Imperatore 
pariter  Ariano  in  Chronico  B.  Hieronymus  annotavit,  usque  adeo  illum  odisse  Mo¬ 
nachos,  ut  lege  lata,  Monachos  omnes  aut  arma  sumere,  militesque  fieri  aut  fusti¬ 
bus  caedi,  mactarique  decreverit. 

Sed  nimis  longum  esset,  si  omnia  veterum  haereticorum,  ac  praesertim  Impera¬ 
toris  Constantini  Copronymi,  et  caeterorum  veterum  Iconomachorum  in  sanctps  illos 
Monachos,  aut  improbe  dicta,  aut  crudeliter  facta  commemorarem.  Quid  igitur,  ut 
ad  posteriora  tempora  descendamus,  Joannes  Wiclef  de  Religiosorum  ordinibus 
sensit?  Nempe  omnes  ad  unum  a  Diabolo  in  Ecclesiam  introductos,  et  Augustinum, 
Benedictum,  Bernardum  ad  inferos  esse  damnatos,  nisi  poenitentiam  egerint,  quod 
Monachi,  et  Patres  Monachorum  fuerint.  Sic  enim  habent  articuli  ejus  postremi  in 
Concilio  apud  Constantiam  reprobati.  Quid  Martinus  Lutberus  ?  Nonne  tertio  quo¬ 
que  verbo  in  omnibus  scriptis  suis,  quae  sane  quamplurima  exstant,  monasticen  la¬ 
cerat  ?  At,  ut  alia  praetermittam,  quae  suo  loco  postea  afferentur,  certe  in  Epithala¬ 
mio  illo  suo,  plusquam  credi  possit,  obscceno  et  sordido,  quod  in  caput  septimum 
epistolae  prioris  ad  Corinthios  scripsit,  qui  coelibem  vitam  in  monasteriis  ducunt, 
eos  omnes  idolo  Moloch  corpora  sua  cremare  confirmat.  Et  in  eodem  libro,  statum 
religionis  nihil  valere,  sed  Ethnicum,  terrenum,  saecularem,  ac  veluti  lutum  esse 
dicit,  cum  e  contrario  statum  conjugii  spiritualem,  coelestem,  divinum,  atque  au¬ 
reum  esse  praedicet.  Joannes  Calvinus  libro  Institutionum  IV,  cap.  13,  rem  totam 
breviter  ita  definit,  ut  esse  velit  monasteria  lupanaria ;  vota  monastica  retia  Satanae ; 
Monachos  omnes  sophistas  cucullatos,  qui  ab  Ecclesia  dissensionem  fecerint,  et  se 
totos  Diabolo  consecraverint.  Philippus  Melanchthon  in  Apologia  pro  Confessione 
Augustana  ,  articulo  de  votis  ,  vota  atque  opera  Monachorum  nunc  observa¬ 
tiones  fatuas,  nunc  hypocriticas  simulationes,  nunc  etiam  traditiones  Pharisaicas 
atque  Mahumeticas  vocat.  Magdeburgenses  Centuriatores  in  10.  cap.  IV.  Cent. 

posteaquam  multorum  veterum  Eremitarum  vitas  et  res  gestas  breviter  descripse¬ 
runt,  in  haec  verba  sermonem  claudunt  :  cc  Sed  quis,  inquiunt,  non  haec  hominum 
monstra  execretur,  ut  inimicos  humanae  societatis,  et  contra  totam  secundam  tabu¬ 
lam  delinquentes  ?  »  Ut  illud  interim  omittam,  quod  partem  non  modicam  ingen¬ 
tium  illorum  voluminum  in  Monachorum  vituperatione  consumunt,  quos  ubique 
hypocrisis,  ubique  superstitionis,  ubique  impietatis  accusant. 

Sed  quid,  obsecro,  Lutheranos  in  tam  apertum,  tamque  implacabile  bellum  con¬ 
tra  Monachos  impulit?  Quid  eis  Monachi  nocuerunt?  quid  rapuerunt?  quid  illis 
debent  ?  Nonne,  si  saperent,  ingentes  gratias  potius  regno  Monachorum,  ut  ipsi 
vocant,  agere  deberent?  Ex  quo  nimirum  Apostolus  ille  Germanicus,  tertius 
Elias,  totque  alii  illustres  Prophetae,  atque  Evangelistae,  tanquam  ex  equo  Trojano 
prodierunt.  Unde  enim  habent  Lutherum,  Pomeranum,  Bucerum,  Pellicanum, 
Munsterum,  Menium,  Musculum,  Miconium,  (Ecolampadium,  Martyrem,  Ochinum? 
Nonne  ex  monasteriis ?  Quamquam  si  verum  fateri  volumus,  non  monasteria  tot 
nobis  haereticos  pepererunt,  sed  ipsa  potius  pestis  haereseos  monasteriorum  deser¬ 
tores  fecit. 

Sed  quid  miramur,  si  filii  tenebrarum  lucem  religionis  aequis  oculis  intueri  non 
queunt  :  si  desertores  militiae,  castra  Sanctorum  oderunt  :  si  fugitivi  ac  perfidi, 
stantes  in  acie  commilitiones  suos  exhorrent ;  si  denique  principis  tenebrarum, 
primique  coelestis  militiae  desertoris  ac  transfugae,  discipuli  ejus  ac  filii,  opera  imi¬ 
tantur  ?  cc  Nam  (ut  apud  Athanasium  magnus  ait  Antonius)  omnes  quidem  Christia¬ 
nos  Diabolus  odit,  sed  probos  Monachos,  Christique  virgines  tolerare  nullo  modo 
potest.  »  Hinc  illae  voces  Abbatis  Sereni  apud  Cassianum  Collat.  VII,  cap.  23.  cc  In 
ipsis,  inquit,  coenobiis,  in  quibus  commorabantur  octo,  vel  d*ecem,  ita  Daemonum 
atrocitas  grassabatur,  et  frequentes,  ac  sensibiles  sentiebantur  aggressus,  ut  non 
auderent  omnes  pariter  noctibus  obdormire,  sed  vicissim  aliis  degustantibus  som¬ 
num,  alii  vigilias  celebrantes,  Psalmis  et  orationibus,  seu  lectionibus  inhaerebant, 
cumque  illos  ad  soporem  naturae  necessitas  invitaret,  expergefactis  ad  eorum,  qui 
dormituri  erant,  custodiam,  similiter  excubiae  tradebantur.  » 

Habetis,  quid  haeretici  tam  veteres,  quam  recentes,  et  quid  ipse  etiam  pater  eo¬ 
rum  Diabolus  de  Monachis  censeat.  Nunc  de  iisdem  quid  censeant  Patres,  quid 
etiam  Christus  et  Deus,  merito  a  me  requiri,  atque  exspectari  video.  Sed  quoniam 
plurima  hujus  generis  testimonia  in  ipsa  Disputatione  saepius  nobis  erunt  necessario 
afferenda,  nunc  duobus  tantum  duorum  clarissimorum  utriusque  Ecclesiae  luminum 
testimoniis  contentus,  rem  totam,  quam  brevissime  fieri  poterit,  expediam.  Prodeat 
igitur  in  primis  totius  Graeciae  eximium  decus  S.  Joannes  Chrysostomus.  Is  enim  et 
pro  vitae  monasticae  defensione  tribus  integris  libris  acerrime  decertavit,  et  ubique 
solitudines,  ac  Monasteria  ita  splendide,  magnificeque  laudat,  ut  illa  Regnis  atque 
Imperiis,  et  ipsi  etiam  Paradiso,  ac  Ccelo  non  dubitet  anteponere.  Denique  homil.  8. 
in  Matthaeum  :  cc  Si  quis,  inquit,  nunc  ad  yEgypti  veniat  solitudines,  paradiso  pror¬ 
sus  omnem  illum  eremum  videbit  digniorem,  et  innumerabiles  Angelorum  coetus  in 
corporibus  fulgere  mortalibus.  Est  enim  cernere  tota  illa  regione  diffusum  exerci¬ 
tum  Christi,  et  admirabilem  illum  regium  gregem,  virtutumque  coelestium  conver¬ 
sationem  in  terris  micantem.  Atque  haec  non  in  viris  solum,  verum  etiam  in  fceminis 
splendere  conspicias.  Non  ita  variis  astrorum  choris  coelum  refulget,  ut  iEgyptus 

innumeris  Monachorum,  ac  virginum  distinguitur,  atque  illustratur  habitaculis.  » 
Quanta  est  haec  laus  ?  et  a  quanto  viro,  quanta  verborum  majestate  profecta?  Sed 
jam  B,  Augustinum  totius  Occidentis  clarissimum  lumen  audiamus. 

Is  igitur  in  libro  de  moribus  Ecclesiae  primo,  cap.  31.  Monachorum  vitam,  tum 
Eremitarum,  tum  Coenobitarum,  Manichaeis  perfectionem  jactantibus  objiciens  : 

«  Nihil,  inquit,  de  iis  dicam,  qui  secretissimi  penitus  ab  omni  hominum  conspectu, 
pane  solo,  qui  eis  per  certa  intervalla  temporum  affertur,  et  aqua  contenti,  deser¬ 
tissimas  terras  incolunt,  perfruentes  colloquio  Dei,  cui  puris  mentibus  inhaeserunt, 
et  ejus  pulchritudinis  contemplatione  beatissimi,  quae  nisi  Sanctorum  intellectu  per¬ 
cipi  non  potest ;  Nihil,  inquam,  de  his  loquar  ;  videntur  enim  nonnullis  res  humanas 
plusquam  oporteret,  deseruisse,  non  intelligentibus,  quantum  nobis  eorum  animus 
in  orationibus  prosit,  et  vita  ad  exemplum,  quorum  corpora  videre  non  sinimur. 
Sed  hic  disputare  longum  et  supervacaneum  puto.  Nam  hoc  tam  excellens  fastigium 
sanctitatis,  cui  non  sua  sponte  mirandum,  et  honorandum  videtur,  oratione  nostra 
videri  qui  potest?  Sed  si  hoc  excedat  nostram  tolerantiam,  quis  non  illos  miretur, 
et  praedicet,  qui  contemptis  atque  desertis  mundi  hujus  illecebris,  in  communem 
vitam  castissimam  sanctissimamque  congregati,  simul  aetatem  agunt,  viventes  in 
orationibus,  in  lectionibus,  in  disputationibus.  Nulla  superbia  tumidi,  nulla  pervi¬ 
cacia  turbulenti,  nulla  invidentia  lividi  :  sed  modesti,  verecundi,  pacati,  concor¬ 
dissimam  vitam  et  intensissimam  in  Deum,  gratissimum  ipsi  munus  offerunt,  a  quo 
ista  posse  meruerunt.  Nemo  quidquam  possidet  proprium,  nemo  cuiquam  onerosus 
est.  Patres  vero  non  solum  sanctissimi  moribus,  sed  etiam  divina  doctrina  excellen¬ 
tissimi,  nulla  superbia  consulunt  his,  quos  filios  vocant,  magna  sua  in  jubendo 
auctoritate,  magna  eorum  in  obtemperando  voluntate.  »  Ac  demum  post  alia  multa 
finem  faciens,  ait  :  «  Pios  mores,  hanc  vitam,  hunc  ordinem,  hoc  institutum  si  lau¬ 
dare  velim,  neque  digne  valeo,  et  vereor,  ne  judicare  videar,  per  seipsum  tantum¬ 
modo  expositum  placere  non  posse,  si  super  narratoris  simplicitatem  cothurnum 
etiam  laudatoris  addendum  putavero.  »  Quam  dissimilia  sunt  haec  verba  Catholico¬ 
rum  Patrum  iis,  quae  ex  Luthero  et  Calvino  paulo  ante  recitavimus  ?  Nimirum,  hic 
fides,  ibi  perfidia  ;  hic  sapientia,  ibi  stultitia;  hic  gravitas,  ibi  furor  ;  hic  Deus,  ibi 
Diabolus  loquebatur. 

Neque  vero  Deus  per  voces  et  scripta  solum  Catholicorum  Patrum,  sed  etiam 
ipse  per  se  sanctitati,  atque  praestantiae  ordinum  Religiosorum  testimonium  tulit. 
Quid  enim  de  hoc  vitae  genere  Deus  censeat,  testantur  in  primis  divinae  illae,  am- 
plissimaeque  promissiones,  quae  partim  in  Prophetis,  partim  in  Evangeliis  exstant, 
quibus  (Matth.  XIX.  Mar.  X.  Luc.  XVIII.  Isaiae  LVI.)  centuplum  in  hoc  saeculo, 
sedes  honoraria  in  judicio,  locus  et  nomen  in  regno  coelorum  majus,  atque  nobilius, 
quam  filiorum  et  filiarum  sit,  hujus  disciplinae  cultoribus  Dominus  pollicetur. 
Testantur  deinde  hoc  idem  divina  signa,  atque  prodigia.  Certe  enim  post  Aposto- 
lica  tempora  splendore  maximorum  signorum,  judicio  orbis  terrae,  semper  claris¬ 
simi  habiti  sunt  magnus  Antonius,  uterque  Macarius,  Hilarion,  Benedictus,  Ber- 
nardus,  Franciscus,  Dominicus.  At  ii  omnes  sine  controversia  professione  Monachi 
fuerunt. 

Quantae  igitur,  et  quam  projectae  est  audaciae,  sanctissima  instituta,  a  Deo  ipso, 
de  coelo  signis,  atque  prodigiis  clamante,  et  approbante,  confirmata,  adhuc  tamen 

animis  obfirmatis  contemnere,  improbare,  rejicere,  conspuere,  lacerare?  Ut  inte- 
rim  omittam,  quod  haec  ipsa  instituta  longe  ante  Elias  et  Joannes  adumbrarunt, 
Christus  consuluit ,  Apostoli  coluerunt,  Sancti  fere  omnes  adamarunt,  Exceptis 
enim  sacris  Martyribus,  rari  omnino  in  numerum  Sanctorum  relati  leguntur,  qui 
ex  Monasteriis  non  prodierint.  Ut  mihi  jam  monasticae  vitae  approbatio  inter  eas 
notas  ac  symbola,  quibus  Ecclesiam  Catholicam  ab  omnium  haereticorum  conventi¬ 
culis  internoscimus ,  atque  distinguimus,  principem  locum  tenere,  clarissimeque 
eminere  videatur.  Quod  sanctus  ille  Alexandrinae  Ecclesiae  Episcopus  Petrus  probe 
intellexit,  cum  auctore  Theodoreto  lib.  hist.  IV,  cap.  20,  ex  eo  potissimum  de¬ 
monstravit,  Lucium  quemdam  non  Episcopum,  non  Catholicum,  sed  haereticum, 
hostem,  lupum,  et  invasorem  esse,  quod  eum  nulli  Monachi  de  more  Ecclesiae 
sacros  Hymnos  concinentes,  ad  .solium  Pontificale  deduxerint.  Existimabat  enim 
magnus  ille  Pontifex,  ita  partem  verae  Ecclesiae  esse  ordines  Monachorum,  ut 
Episcopus  Ecclesiae  haberi  non  posset,  qui  secum  Monachos  habere  noluisset. 

Quae  cum  ita  sint,  intelligi  profecto  facile  potest,  ita  causam  Monachorum  cum 
Ecclesiae  causa  esse  conjunctam,  ut  nemo  unquam  Ecclesiae  hostis  fuerit,  qui  non 
bellum  eodem  tempore  Monachis  omnibus  indixerit,  Quare  a  nobis  mater  nostra 
Ecclesia  Catholica  petere  mihi  videtur,  ne  nos  ab  hostibus  diligentia,  studioque 
vinci  patiamur,  sed  quantum  illi  dies  ac  noctes  legendo  et  scribendo  laborant,  ut 
aliquod  Ecclesiae,  vel  ejus  partibus  ac  membris  detrimentum  afferant,  tantum  nos 
opera,  et  laboris  in  omnibus  Ecclesiae  partibus  sartis  tectisque  conservandis  colloce¬ 
mus  ;  praesertim  cum  nos  apud  Deum  clarissima  justitiae,  fideique  corona,  illos 
poena  sola  perfidiae,  atque  scelerum  apud  inferos  maneat.  Nunc  ad  rem  ipsam  pro¬ 
pius  accedamus. 

Omnis  haec  de  Monachis  Disputatio  septem  praecipuis  capitibus,  sive  quaestioni¬ 
bus  continetur.  Quibus  quaestionibus  una  eademque  opera  explicabuntur  nomina, 
origo,  natura,  partes,  proprietates,  et  actiones  vitae  religiosae  ;  et  simul  ad  ea 
omnia  respondebitur,  quae  adversarii  nostri  in  Monachis  et  eorum  ordinibus  repre¬ 
hendunt. 

Prima  igitur  quaestio  erit  de  origine,  ratione,  et  varietate  Religionum.  Nec  enim 
verentur  adversarii,  asserere,  ordines  Religiosorum,  rem  esse  recens  in  Ecclesia 
invectam,  et  idem  esse  dicere  :  Ego  sum  ordinis  R,  Augustini,  ego  Benedicti,  ego 
Dominici,  ego  Francisci,  ac  dicere  ;  Ego  quidem  sum  Pauli,  ego  autem  Apollo,  ego 
vero  Cephae  ;  quod  Apostolus  in  Corinthiis  gravissime  reprehendit,  ut  etiam  illos 
propterea  seditionis,  schismatis,  atque  haereseos  notare  non  vereatur, 

Secunda  quaestio  erit  de  consiliis  Evangelicis,  quae  sunt  quasi  bases  et  funda¬ 
menta  totius  monastici  aedificii.  Horrent  enim  haeretici  ad  vocem  consiliorum,  et 
operum  supererogationis,  tanquam  ad  ingentem  blasphemiam.  Id  quod  necessario 
faciunt  ;  cum  enim  arbitrentur  ipsi,  praecepta  divina  non  posse  a  quoquam,  ta¬ 
metsi  justissimo,  unquam  impleri,  non  possunt  non  vehementer  mirari,  cum  nos 
dicere  audiunt,  veros  Religiosos  non  solum  praecepta,  sed  etiam  consilia  adimplere, 
et  plus  facere,  quam  Deus  praecepit. 

Tertia  quaestio  erit  de  votis  monasticis.  Cum  enim  adversarii  putent,  nihil  Deo 
placere,  nisi  quod  ipse  fieri  jussit,  omnia  vota,  quae  de  rebus  a  Deo  non  imperatis 
suscipiuntur,  tanquam  superstitiosa,  et  inania  reprehendunt.  Imo  aperte  votum 

continentiae  sacrificium  idoli  Moloch,  votum  paupertatis  meram  stultitiam,  votum 
obedientiae  summam  temeritatem  esse  volunt. 

Quarta  quaestio  erit  de  votis,  quae  filii  invitis  parentibus,  et  conjuges  invito  altero 
conjuge,  aliquando  suscipiunt.  Nam  cum  Deus  mandaverit,  honorari  parentes,  et 
non  separari  quos  Deus  conjunxit,  graviter  nos  accusant,  quod  filios  invitis  parenti¬ 
bus  Monachos  fieri  patiamur,  et  matrimonia,  licet  nondum  consummata,  tamen  rata 
et  firma,  propter  monasticam  professionem  dissolvamus. 

Quinta,  de  solitudine,  et  summa  vitae  severitate  Eremitarum.  Eremitas  enim  ad¬ 
versarii  ursos  ac  misanthropos  vocant  propter  solitudinem  :  propter  eam  autem 
severitatem,  qua  plurimi  eorum  numquam  cilicium  exuebant,  solis  radicibus 
vescebantur,  humi  cubantes  somnum  brevissimum  capiebant  :  nonnulli  etiam  in¬ 
tegris  hebdomadibus  jejunabant  :  alii  ferreis  ca-tenis  se  onerabant  :  quidam  in 
editis  columnis  perpetuo  consistebant ;  eos  omnes  execrantur  tanquam  sui  ipsorum 
homicidas,  et  illius  Apostolici  praecepti  transgressores  :  Habeto  honorem  corpori; 
quo  praecepto  nullum  ipsi  religiosius  ac  sanctius  colunt. 

Sexta,  de  habitu  et  tonsura.  Miram  enim  superstitionem  in  eo  positam  esse  cre¬ 
dunt,  quod  Monachi  semper  idem  vestimenti  genus,  eadem  forma,  eodem  colore, 
eadem  magnitudine  gerant,  et  eodem  semper  modo,  qui  sunt  ejusdem  ordinis,  ton- 
dantur. 

Septima,  de  opere  Monachorum.  Existimant  enim  adversarii,  de  natura  et  ra¬ 
tione  verae  monasticae  professionis  esse,  ut  Monachi  omnes  labore  manuum  victum 
quaerant,  et  idcirco  eos  omnes,  qui  id  non  faciunt,  tanquam  suae  ipsius  professio¬ 
nis  corruptores,  falsosque  ac  degeneres  Monachos  arguunt,  et  malum  et  illicitum 
esse  docent,  tam  sponte  sua  ad  mendacitatem  devenire,  quam  mendicatione  victum 
colligere. 

Scripserunt  de  hoc  argumento  S.  Joannes  Chrysostomus  in  tribus  libris  contra 
vituperatores  vitae  monasticae  ;  Joannes  Cassianus  in  libris  de  institutis  Coenobio¬ 
rum  ;  Albertus  Magnus  in  defensorio  mendicantium  ;  B.  Thomas  in  opusculo  19-. 
quod  est  contra  impugnantes  religionem  ;  B.  Bonaventura  in  Apologia  pauperum, 
et  libro  de  paupertate  Christi  ;  Thomas  Waldensis  lib.  III.  et  IV.  de  doctrina  fidei, 
et  de  sacramentalibus,  tit.  9.  Albertus  Pighius  controversia  14,  Alphonsus  Virve- 
sius  Philippica  20,  Alphonsus  a  Castro  in  libris  contra  haereses,  verbo  Mendicitas, 
verbo  Monachus,  et  verbo  Votum  ;  Joannes  Bunderius  in  suo  Compendio  concer¬ 
tationum,  titulo  34,  Conradus  Koellim  in  eversione  Epithalamii  Lutherani ;  Joannes 
a  Daventria  in  refutatione  Confessionis  Augustanae  ;  Joannes  Eckius  in  Enchiridio, 
et  in  conclusionibus  devotis;  Franciscus  Orantius  lib.  V.  de  locis  Catholicis;  Gas- 
par  Schatzherus  lib.  I.  cap.  ult.  et  lib.  II,  cap.  1.  suarum  Controversiarum ;  Joannes 
Hoffmeisterus  contra  art.  27.  Confessionis  Augustanae;  Jacobus  Latomus  libro  de 
Monachorum  institutis  et  votis  ;  Joannes  Cochlaeus  libro  de  votis,  et  in  discussione 
artic.  27.  Confessionis  Augustanae  ;  Jodocus  Clictovaeus  lib.  III.  Antilutheri  ; 
Alanus  Copus  Dialopo  2 ,  Matthaeus  Galenus  de  origine  Monastices  ;  Richardus 
Ccenomanus  in  antidoto  ad  censuram  Erasmi  in  regulam  S.  Augustini ;  Franciscus 
Turrianus  libris  duobus  de  votis  monasticis  ;  Guglielmus  Lindanus  lib.  IV,  cap.  98. 
Panopliae. 

CAPUT  I. 

De  nomine  Monastices, 

Explicaturus  igitur  primo  loco  naturam, 
partitionem,  atque  ortum  Religionum,  et  si¬ 
mul  htereticorum  mendacia ,  et  calumnias 
refutaturus,  a  nomine,  ut  par  est,  exordiar. 
Nomine  apud  Graecos  quinque  inveniuntur. 
Vocant  enim  professorem  hujus  vitae  Bspumv- 
r?iv,  affxvjrrjv,  tzsrvjv,  «pt^oeroyov,  pova^ov  :  Latini 
retinuerunt  ultimum  Graecum  vocabulum, 
et  addiderunt  regularem,  et  religiosum  :  9*- 
jOK7rsuTv)s  significat  cultorem.  Utitur  hoc  no¬ 
mine  Dionysius,  cap.  6  Ecclesiasticae  bier- 
archiae  ,  ubi  dicit  ab  Apostolis  fuisse  Mona¬ 
chos  vocatos  Bepomsvrcc; ,  eo  quod  ipsi  pure 
praeter  caeteros  Deum  colant.  Utitur  eodem 
nomine  Philo  initio  libri  de  vita  contempla¬ 
tiva  supplicum,  ubi  dicit,  eos  vocari  Qspomeu- 
ra? ,  vel  quod  Deum  diligentissime  colant, 
vel  quod  animas  suas  colant ,  et  curent  a 
morbis  vitiorum ;  Qspocirsx>rri?  significat  et  cul¬ 
torem  et  medicum  ;  acervi;  significat  pugi¬ 
lem  sive  exercitatorem,  quo  nomine  passim 
utitur  Basilius ,  qui  etiam  sermones  suos  de 
rebus  monasticis  vocat  asceticos.  Dicuntur 
autem  Monachi  pugiles ,  vel  exercitatores, 
quia  totum  eorum  officium  deberet  esse  vir¬ 
tutum  palaestra,  cum  alii  homines  exerceant 
se  in  bello  ,  in  mercatura  etc.  hk n?  suppli¬ 
cem  significat,  quo  nomine  utitur  Philo,  qui 
librum  de  vita  Monachorum  sui  temporis, 
inscripsit  de  vita  contemplativa  supplicum. 
Dicuntur  autem  supplices  a  praecipuo  mu¬ 
nere,  quod  est  orare,  et  laudare  Deum. 

Philosophi  dicuntur  Monachi  passim  a 
Chrysostomo  in  libris  contra  vituperatores 
vitae  monasticae,  et  a  Nilo,  qui  librum  suum 
de  monastice,  inscripsit  de  Christiana  Phi¬ 
losophia.  Dicuntur  autem  Monachi  Philoso¬ 
phi,  ut  Nilus  indicat ,  quia  eum  locum  te¬ 
nent  apud  Christianos,  quem  Philosophi  apud 
Ethnicos.  Philosophi  enim  dicebantur  apud 
Ethnicos,  homines  quidam  severi  contemp¬ 
tores  rerum  temporalium  ,  et  toti  sapientiae 
studio  dediti.  Nomen  Monachi  frequentissi- 
mum  est  apud  omnes  Patres  Graecos  et  La¬ 


tinos.  Quid  autem  significet,  non  eodem  mo¬ 
do  explicatur  ab  omnibus. 

B.  Hieronymus  in  epist.  ad  Heliodorum, 
videtur  velle  nomen  Monachi  propriissime 
convenire  eremitis ,  qui  soli  habitabant  : 
«  Interpretare,  inquit,  vocabulum  Monachi, 
hoc  est,  tuum;  quid  facis  in  turba,  qui  so¬ 
lus  es?  )>  At  non  ita  esse,  tum  ex  eo  cognos¬ 
ci  potest ,  quod  eremitae  coeperunt  a  Paulo 
primo  eremita  ,(ipso  Hieronymo  auctore  in 
ejus  vita.  Nomen  autem  Monachi  inveni¬ 
tur  apud  Dionysium  Areopagitam  ,  qui  fere 
300  annis  Paulum  primum  eremitam  ante¬ 
cessit,  tum  ex  eo  ,  quod  omnes  veteres  ,  et 
ipse  etiam  Hieronymus  in  epist.  ad  Eusto- 
cbium  de  servanda  virginitate,  nomen  Mo¬ 
nachi  tam  eremitis,  quam  coenobitis  volunt 
esse  commune. 

B.  Augustinus  in  Psalm.  CXXXIII.  expo¬ 
nens  illud  :  Ecce  quam  bonum  et  quam  jucun¬ 
dum  habitare  fratres  in  unum  (4) ;  dicit  hoc  dul¬ 
cissimum  canticum  excitasse  homines,  et  de 
saecularibus  Monachos  fecisse,  nihilque  aliud 
significare  Monachum  ,  quam  hominem  in 
tali  unitate,  et  communitate  cum  aliis  ejus¬ 
dem  instituti  viventem,  ut  cum  illis  omnibus 
unum  cor  habeat,  et  unum,  ac  solum  homi¬ 
nem  faciat.  Secundum  quam  significationem 
nomen  Monachi  solis  coenobitis  conveniret. 
At  verissima  explicatio  hujus  nominis  est 
apud  Cassianum  et  Dionysium.  Scribit  enim 
Cassianus  collat.  XVIII,  Abbatis  Pyamonis, 
cap.  5.  inde  Monachos  dictos,  quod  a  con¬ 
jugiis  abstinerent,  et  a  parentum  se  consor¬ 
tio,  ac  mundi  hujus  conversatione  secerne¬ 
rent,  ut  nimirum  soli  Deo  per  contemplatio¬ 
nem  inhaererent.  Quod  idem  tradit  Diony¬ 
sius  cap.  6  Ecclesiasticae  hierarchiae ,  ubi 
dicit,  Monachos  appellari,  quod  rebus  divi¬ 
sibilibus  relictis  ,  Monadi,  id  est,  Divinitati 
soli  placere  contenderent. 

Ex  quo  sequitur,  proprie  Monachos  non 
esse  ,  nisi  eos  religiosos  ,  qui  soli  vitae  con¬ 
templativae  dant  operam,  quales  sunt  Cassi- 
nenses,  Cistercienses,  Carthusiani,  Camaldu- 
lenses,  atque  alii  id  genus.  Quod  intelligen- 
tes  S.  Thomas,  S.  Bonaventura,  et  alii  Doc- 
tores  posteriores,  non  vocant  Monachos,  Do- 
minicanos  et  Franciscanos  ,  et  similes  ,  qui 
non  soli  contemplationi  insistunt,  sed  in  ac¬ 
tione  versantur,  juvantes  Episcopos  et  Cle¬ 
ricos  in  concionibus,  et  Sacramentis,  sed  re¬ 
gulares,  vel  religiosos  appellant.  Regulares 


(1)  Psal.  CXXXII,  1. 

quidem,  quod  certse  regulse  vivendi  addicti 
sint,  quo  nomine  passim  utuntur  Concilia. 
Religiosos  autem  ,  quod  se  totos  Dei  obse¬ 
quio  mancipaverint,  ut  recte  explicat  B.  Tho- 
mas2.  2.  qusestion.  CXXXYI,  art.  1.  Religio 
enim  est  virtus,  qua  Deo  debitum  cultum  ex¬ 
hibemus.  Quare  sicut  omnes  probi  Christia¬ 
ni  dici  possunt  religiosi ,  si  Deo  serviant, 
ut  eorum  vocatio  requirit  :  ita  illi  per  anto¬ 
nomasiam  dicuntur  religiosi ,  qui  nulli  rei 
serviunt ,  nisi  Deo.  Et  licet  hoc  nomen  vi¬ 
deatur  novum  ,  tamen  revera  est  omnium 
antiquissimum;  respondet  enim  proprie  illi 
Grseco,  Ospumurhs,  quo  Dionysium,  et  Philo¬ 
nem  usos  fuisse  docuimus.  Haec  de  nomine. 


CAPUT  II. 

De  natura ,  sive  definitione  Religionis. 

Quantum  ad  rem  attinet,  Religio,  ut  hic  a 
nobis  accipitur,  sic  definiri  potest  :  Religio 
status  est  hominum  ad  perfectionem  Christia¬ 
nam  per  paupertatis  ,  continentiae ,  et  obe- 
dientiae  vota  tendentium.  ’ 

Sunt  autem  hoc  loco  annotanda  quaedam.. 
Primum  illud  est,  veram  perfectionem  in 
charitate  consistere ;  perfectio  enim  unius¬ 
cujusque  rei  in  eo  posita  est,  ut  fini  suo  ulti¬ 
mo  quam  arctissime  conjungatur.  Finis 
autem  hominis  Deus  est,  charitas  vero  ma¬ 
xime  unit  hominem  cum  Deo,  juxta  illud  I. 
Joan.  1Y  :  Qui  manet  in  charitate,  in  Deo  ma¬ 
net,  et  Deus  in  eo.  EtColoss,  III  :  Charitas 
est  vinculum  perfectionis  (I),  id  est  vinculum, 
quod  ligans  hominem  cum  Deo  ,  hominem 
reddit  perfectum  :  vel  (ut  Chrysostomus  ex¬ 
ponit)  vinculum  quod  ligans,  et  continens  in 
homine  omnes  virtutes ,  hominem  reddit 
perfectum.  Ut  enim  spiritus  humanus  ligat, 
et  continet  omnes  humores ,  et  partes  alio- 
qui  dilapsuras  ,  ita  Spiritus  sanctus  inhabi¬ 
tans  corda  nostra  per  charitatem  continet 
omnes  virtutes  alioqui  facile  dilapsuras.  Quod 
etiam  idem  Apostolus  ostendit,  cum  ait  I. 
Cor.  XIII :  Charitas  patiens  est,  benigna  est  (2), 
et  quae  sequuntur. 

Itaque  Irenaeus  lib.  Y.  ante  med.  expo¬ 


nens  illud  Apostoli  I.  Thessal.  ult.  :  Ut  in¬ 
teger  spiritus  vester ,  et  anima ,  et  corpus  con¬ 
servetur  (3);  dicit  hominem  perfectum  tribus 
constare,  corpore,  anima,  et  Spiritu  Sancto 
inhabitante  per  charitatem.  Ut  enim  si  desit 
ei  corpus,  vel  anima,  erit  imperfectus  in  ge¬ 
nere  naturae  :  ita  si  desit  charitas,  erit  im¬ 
perfectus  in  genere  moris.  Quo  modo  locum 
illum  Pauli  intelligunt  etiam  fere  omnes 
Graeci,  Chrysostomus,  Theodoretus,  OEcume- 
nius,  Theophylactus,  et  cum  eis  Hieronymus 
in  epist.  ad  Hedibiam,  quaest.  ult.  Denique 
quod  charitas  sit  Christiana  perfectio  ex  eo 
patet,  quod  ad  eam  omnia  referuntur.  Mat. 
XXII  :  In  his  duobus  mandatis  universa  lex 
etc.  I.  Timoth,  I  :  Finis  praecepti  charitas  (4). 

Nota  secundo,  ex  B.  Thoma  in  opusc.  de 
perfectione,  quatuor  esse  gradus  charitatis, 
proinde  etiam  quatuor  esse  gradus  perfec¬ 
tionis  ;  dicitur  enim  perfectum  id,  cui  nihil 
deest  in  ordine  ad  aliquem  finem.  Quare, 
non  repugnat  aliquid  esse  pertectum,  et  im¬ 
perfectum,  si  comparetur  ad  diversos  gra¬ 
dus,  seu  etiam  fines. 

Primus  gradus  Charitatis  est  diligere  Deum 
quantum  est  diligibilis,  id  est.  infinito  amo¬ 
re,  qui  gradus  soli  Deo  convenit ,  et  idcirco 
solus  Deus  in  ordine  ad  ipsum  gradum  per¬ 
fectus  est ;  Angeli,  et  omnes  Sancti  quicum¬ 
que  illi  sint  sunt  imperfecti ;  sed  haec  imper¬ 
fectio  non  est  proprie  dicenda  privatio,  aut 
vitium,  sed  simplex  negatio. 

Secundus  gradus  est,  diligere  Deum,  non 
quantum  est  diligibilis,  sed  quantum  potest 
creatura  diligere,  ita  ut  semper  actu  de  Deo 
cogitet,  et  sine  intermissione  in  eum  per  af¬ 
fectum  feratur  ,  et  ne  primos  quidem  motus 
cupiditatis  sentiat  contra  Deum.  In  hoc  gra¬ 
du  versantur  beati ,  quorum  comparatione 
omnes  alii  sunt  imperfecti.  Quare  Ph.il.  III. 
Apostolus,  qui  dixerat  :  Quicumque  perfecti 
sumus ,  hoc  sentiamus.  Idem  ait  ;  JSon  quod 
jam  acceperim,  aut  jam  perfectus  sim  (5). 

Tertius  gradus  est ,  diligere  Deum  ,  non 
quantum  est  diligibilis,  nec  quantum  potest 
creatura  quaelibet  absolute  diligere,  sed  quan¬ 
tum  potest  creatura  mortalis  ,  quae  a  se  re¬ 
movit  omnia  divini  amoris  impedimenta,  et 
totam  se  Dei  obsequio  consecravit.  Qui  in 
hoc  gradu  versantur ,  imperfecti  sunt  res¬ 
pectu  beatorum ,  sed  perfecti  respectu  alio¬ 
rum  hominum,  etiam  justorum  et  piorum. 


(1)  I.  Joan.  IV,  16;  Coloss.  III,  14.  —  (2)  I.  Cor.  XIII,  4.  —  (3)  I.  Thessal.  V,  23.  —  (4)  Matth. 
XXII,  40;  I.  Timoth.  I,  5.  —  (5)  Philipp.  III,  12. 

Et  haec  est  perfectio,  de  qua  loquuntur  Theo¬ 
logi,  cura  dicunt,  statura  Episcoporum  esse 
statum  perfectionis  adeptae  ,  et  statum  reli¬ 
giosorum  esse  statum  perfectionis  acquiren¬ 
dae.  Hoc  enim  interest  inter  Episcopos  et 
religiosos,  quod  religiosi  non  tenentur  con¬ 
tinuo  esse  perfecti ,  sed  tantum  aspirare  ad 
perfectionem.  Versantur  enim  in  exercitatio¬ 
ne  virtutis,  et  remotione  impedimentorum. 
At  Episcopi  deberent  esse  perfecti ,  id  est, 
ad  eum  gradum  charitatis  pervenisse  ,  ad 
quem  religiosi  per  sua  vota,  et  exercitia  ten¬ 
dunt.  Propterea  in  definitione  diximus,  re¬ 
ligionem  esse  statum  hominum  ad  perfectio¬ 
nem  tendentium. 

Quartus  gradus  est,  diligere  Deum,  non 
quantum  est  diligibilis,  non  quantum  potest 
creatura  vel  absolute  ,  vel  in  hac  vita  dili¬ 
gere,  sed  tamen  ita,  ut  nihil  seque,  aut  ma¬ 
gis,  quam  Deum  diligat,  id  est,  nihil  admit¬ 
tat  contrarium  divinae  dilectioni.  Et  hic  gra¬ 
dus  praeceptus  est  omnibus  ,  et  quamdam 
habet  perfectionem ,  licet  respectu  superio¬ 
rum  sit  imperfectus.  Unde  1.  Joan.  II.  dici¬ 
tur  :  Qui  servat  verbum  ejus ,  vere  in  hoc  cha - 
ritas  Dei  perfecta  est.  Et  tamen  Matth.  XIX. 
Dominus  ei,  qui  dicebat  se  omnia  praecepta 
servasse,  ait  :  Si  vis  perfectus  esse,  vade,  ven¬ 
de  omnia  etc.  (1)  Loquitur  enim  Joannes  de 
isto  quarto  gradu  :  Dominus  autem  de  ter¬ 
tio  ,  de  quo  nos  in  definitione  religionis,  et 
in  tota  hac  disputatione  agemus. 

Nota  tertio,  instrumenta  aptissima,  atque 
utilissima  ad  hanc  perfectionem  acquiren¬ 
dam,  esse  illas  tres  .virtutes,  paupertatem, 
continentiam,  et  obedientiam  ;  nam  ut  quis 
perfecte  Deum  diligat,  debet  et  se  totum  Deo 
tradere,  et  omnia  impedimenta  removere. 
Utrumque  consequimur  per  has  virtutes. 
Tradimus  enim  Deo  nos  totos  ,  quando  tra¬ 
dimus  animum,  corpus,  et  res  externas ;  ni¬ 
hil  enim  habemus  aliud.  Tradimus  autem 
animum  per  obedientiam,  corpus  per  conti¬ 
nentiam,  res  externas  per  paupertatem.  Item 
per  has  virtutes  removentur  omnia  impedi¬ 
menta  divini  amoris  :  Radix  enim  omnium 
malorum  est  cupiditas  (2)  ,  quemadmodum  : 
Radix  omnium  bonorum  est  charitas  ,  ut  Au¬ 
gustinus  adjungit  serm.  12.  de  verbis  Do¬ 
mini. 

Omnis  autem  mala  cupiditas  ad  tria  capi¬ 
ta  revocatur,  ad  luxuriam,  avaritiam,  super¬ 
biam  :  quod  et  auctoritate ,  et  ratione  pro¬ 


batur.  Nam  I.  Joan.  II.  dicitur  :  Quidquid  est 
in  Mundo ,  aut  est  concupiscentia  carnis ,  aut 
concupiscentia  oculorum,  aut  superbia  vitee  (3). 
Ratione  ,  quia  in  homine  duplex  est  appeti¬ 
tus,  concupiscibilis  et  irascibilis,  ille  appe¬ 
tit  bonum  absolute ,  iste  bonum  arduum. 
Rursum  ille  prior  duplex  est ,  naturalis  et 
animalis. 

Naturalis  appetit  ea  bona  ,  quae  sunt  ne¬ 
cessaria  ad  naturam  conservandam  tam  in 
individuo,  ut  cibum  et  potum,  quam  in  spe¬ 
cie  ,  ut  actum  generationis.  Qui  appetitus 
cum  est  inordinatus,  dicitur  incontinentia,  et 
a  Joanne  concupiscentia  carnis.  Animalis 
appetitus  dicitur  ille,  quo  appetimus  ea,  quae 
sunt  bona  secundum  existimationem,  ut  pe¬ 
cunias,  vestes ,  lapides  pretiosos  et  similia, 
quae  non  appetuntur  a  bestiis  ,  quibus  non 
inest  appetitus  nisi  naturalis,  et  hic  appeti¬ 
tus  cum  est  inordinatus,  dicitur  avaritia,  vel 
curiositas  ,  et  a  Joanne  concupiscentia  ocu¬ 
lorum. 

Denique  appetitus  irascibilis  appetit  ex¬ 
cellentiam  quae  apprehenditur  ut  res  maxi¬ 
me  ardua,  et  cum  est  inordinatus,  dicitur  a 
Joanne  superbia  vitee.  Hos  igitur  tres  fontes 
impedimentorum  obstruunt  tres  illae  virtu¬ 
tes,  concupiscentiam  carnis  continentia,  con¬ 
cupiscentiam  oculorum  paupertas,  superbiam 
vitae  obedientia. 

Nota  quarto  ,  non  sufficere  ad  religionem 
has  tres  virtutes,  nisi  accedat  votum,  id  est, 
sacra  promissio  Deo  facta,  qua  quis  obstrin¬ 
gat  se  perpetuo  ita.  victurum.  Religio  enim 
est  status  quidam  :  status  autem  significat 
rem  immobilem  et  perpetuam.  Quare  fieri 
poterit,  ut  aliquis  sit  perfectus,  et  tamen  non 
sit  in  statu  profectionis  ,  quemadmodum  e 
contrario  non  raro  accidit ,  ut  multi  tam 
Episcopi,  quam  religiosi  sint  in  statu  perfec¬ 
tionis,  et  non  sint  perfecti.  Ex  his  poterit  to¬ 
ta  definitio  satis  intelligi. 


CAPUT  III. 

De  variis  Ordinibus  Religiosorum. 

Quantum  ad  tertium,  veteres  duo  tantum 
agnoscunt  genera  religiosorum ;  unum  Ana- 


(1)  I.  Joan.  II,  5;  Matth.  XIX,  21.  -  (2)  I.  Tim.  VI,  10.  -  (3)  I.  Joan.  II,  16. 

choretarum,  sive  Eremitarum  ;  alterum  Coe¬ 
nobitarum.  Ita  enim  elocet  Hieronymus  in 
epist.  ad  Eustoch.  de  Virginitate,  Augustin. 
lib.  I  de  moribus  Ecclesiae  cap.  31.  et  Cas¬ 
sianus  collat.  XVIII,  cap.  4.  Itaque  errat  Isi- 
dorus  lib.  II  de  divinis  officiis  cap.  15.  ubi  tria 
facit  genera  Monachorum,  Eremitas,  Ana¬ 
choretas,  Coenobitas ;  nam  iidem  sunt  ana¬ 
choretae  et  eremitae. 

Addit  quidem  Hieronymus  tertium  genus, 
et  Cassianus  tertium  et  quartum  ,  sed  illa 
non  sunt  vere  genera  religiosorum,  sed  quae¬ 
dam  relaxationes  et  corruptiones  religionum. 
Nam  tertium  genus  vocant  eorum ,  qui  in 
coenobiis  vivunt,  sed  adhuc  aliquas  proprias 
retinent  facultates  ,  nec  in  omnibus  obtem¬ 
perant  praepositis ;  quae  sine  dubio  est  cor¬ 
ruptio  vitae  coenobiticae.  Quartum  genus  vo¬ 
cant  eorum  ,  qui  ex  monasteriis  ad  eremum 
transeunt ,  non  ut  sanctius  ,  sed  ut  liberius 
vivant,  nimirum  excusso  jugo  superiorum, 
et  legum  coenobiticarum,  quae  est  corruptio 
vitae  eremiticae.  Quare  ista  duo  a  Patribus 
vocantur  deterrima  genera  Monachorum. 
Possumus  nos  cum  B.  Thoma,  et  Scholasti¬ 
cis  paulo  plenius  et  subtilius  explicare  for¬ 
mas  ,  et  genera  religionum  juxta  fines  ,  ad 
quos  instituuntur.  Omnis  igitur  religio  ad 
perfectionem  charitatis  refertur,  ut  dictum 
est. 

Possumus  autem  tribus  modis  Deum  dili¬ 
gere,  eique  servire: Uno  modo,  per  contem¬ 
plationem  ipsum  Deum  in  se  diligendo,  ei¬ 
que  inhaerendo  :  Alio  modo  ,  per  actionem 
Deo  in  membris  ejus  serviendo,  ut  alendo 
pauperes,  suscipiendo  peregrinos  etc.  Tertio 
modo,  per  utrumque  simul  Deo  obsequium 
praestando,  id  est,  per  contemplationem, quae 
in  actionem  prodeat,  sive  per  actionem, quae 
necessario  requirat  contemplationem.  Quod 
taciunt,  qui  concionibus,  et  Sacramentorum 
administratione  populo  serviunt. 

Juxta  hos  fines  tria  sunt  genera  religio¬ 
num.  Unum  earum  ,  quae  profitentur  vitam 
contemplativam  solum,  quod  genus  in  mul¬ 
tas  formas  dividi  potest  juxta  varias  consti¬ 
tutiones  etregulas,  quas  sequuntur.  Alii  enim 
sequuntur  instituta  S.  Antonii,  alii  S.  Pacho- 
mii,  alii  S.  Basilii,  alii  S.  Benedicti,  alii  S. 
Romualdi,  alii  S.  Brunonis  etc. 

Alterum  genus  est  earum  religionum, quae 
profitentur  vitam  activam  ,  quod  in  tot  for¬ 
mas  dividitur ,  quot  sunt  opera  charitatis. 
Quidam  enim  militando,  atque  Ecclesiam  ar¬ 
mis  protegendo  serviunt  Deo.  Quales  sunt 


equites  Hierosolymitani,  S.  Jacobi,  S.  Joan- 
nis ,  et  alii  quidam  aegrotos  curando  in  Xe¬ 
nodochiis  ,  quidam  mortuos  sepeliendo ,  et 
alii  aliis  rationibus  dum  in  proximos  bene¬ 
volentiam  ostendunt ,  Deo  gratum  obse¬ 
quium  praestant. 

Tertium  genus  est  eorum,  qui  profitentur 
vitam  mixtam,  quod  etiam  in  varias  formas 
dividitur  juxta  varias  eorum  institutiones. 
Quidam  enim  sequuntur  regulam  S.  Augus¬ 
tini,  quidam  S.  Dominici,  quidam  S.  Fran- 
cisci  etc. 

Quod  autem  hoc  ordinum  varietas  fuerit 
in  usu  in  veteri  Ecclesia  ,  et  utilissima  sit, 
facile  probari  potest.  Nam,  ut  ex  Hieronymo, 
Augustino,  Cassiano  locis  notatispatet,  sem- 
per  fuerunt  tam  eremitae  ,  quam  coenobitae, 
qui  vitam  contemplativam  profiterentur. 
Quod  etiam  fuerint,  qui  vitam  activam  exer¬ 
cerent  ,  patet  ex  Cassiano  collat.  XIV.  quae 
est  prima  Abbatis  Nestoris  cap.  4.  ubi  di¬ 
cit,  ex  religiosis  sui  temporis  alios  dedisse 
operam  contemplationi,  alios  curando  Xeno¬ 
dochio,  alios  aliendis  pauperibus,  alios  mi¬ 
serorum  suscipiendo  patrocinio  etc.  Quod 
denique  fuerint ,  qui  vitam  mixtam  seque¬ 
rentur  ,  perspicuum  est  tum  ex  eodem  Cas¬ 
siano  ibidem,  ubi  dicit,  quosdam  etiam  reli¬ 
giosos  dedisse  operam  instruendis  et  docen¬ 
dis  imperitis  ,  tum  ex  B.  Augustino,  qui  in 
duobus  sermonibus  de  communi  vita  Cleri¬ 
corum  asserit,  se  instituisse  in  suo  Episcopa¬ 
tu  religionem  regularium  Clericorum. 

Quod  autem  in  his  tribus  generibus  reli¬ 
gionum  multae  essent  diversitates,  juxta  va¬ 
rias  observationes  ,  et  ritus  vivendi ,  docet 
Epiphanius  in  fine  librorum  contra  haereses, 
ubi  dicit,  quosdam  religiosos  ex  instituto  sui 
ordinis  abstinuisse  a  carnibus  ,  alios  etiam 
ab  ovis,  alios  etiam  a  piscibus  ,  alios  etiam 
a  pane.  Rursum ,  quosdam  nudis  pedibus 
ambulasse  ,  alios  saccum  interius  gestasse, 
alios  humi  cubasse  etc. 

Jam  vero  quod  haec  varietas  institutorum 
in  eadem  fidei  consensione  nihil  obsit  Chris¬ 
tianae  religioni,  sed  potius  valde  prosit,  hinc 
intelligi  potest ,  quod  hac  ratione  provisam 
est  omni  hominum  generi ,  ut  nemo  sit,  qui 
velit  ad  perfectionem  tendere,  et  non  possit. 
Varia  enim  sunt  hominum  ingenia,  variae 
propensiones,  nec  pares  omnibus  vires.  Unus 
diligit  solitudinem,  alius  gaudet  frequentia; 
unus  libenter  orat,  alius  libentius  legit,  vel 
operatur  etc.  Si  ergo  omnis  religio  require¬ 
ret  solitudinem,  vel  omnis  communionem  et 

frequentiam  ,  aut  si  omnis  religio  abstinen¬ 
tiam  a  carnibus  indiceret ,  vel  nulla  indice¬ 
ret  etc.  pauci  admodum  religiosi  esse  pos¬ 
sent.  Nunc  autem  in  tanta,  varietate  religio¬ 
num  potest  omnibus  satisfieri. 

Altera  ratio  esse  potest ,  quia  cum  omnis 
ordo  initio  ferveat,  ac  multos  homines  exci¬ 
tet  ad  pietatem  ;  paulatim  autem  postea  fer¬ 
vorem  illum  remittat ,  Deus  subinde  novos 
ordines  excitando,  quasi  perpetuo  fervorem 
in  Ecclesia  sua  nunc  per  hos,  nunc  per  illos 
conservat.  Certe  si  quis  legat  vitam,  et  res 
gestas  sanctorum  Antonii ,  Benedicti,  Ber- 
nardi,  Brunonis,  Francisci,  Dominici,  et  alio¬ 
rum,  qui  aut  novos  ordines  instituerunt,  aut 
veteres  jam  pene  collapsos  restituerunt,  is 
fatebitur  esse  verissimum,  quod  diximus  de 
mirifico  ardore  in  studium  pietatis,  et  mul¬ 
torum  hominum  conversione  a  peccatis  ad 
Deum  per  novos  ordines  religiosos. 


CAPDT  IV. 

De  confirmatione  Religionum. 

Oritur  hoc  loco  brevis  quaedam  dubitatio, 
an  religionum  institutio  libera  sit ,  an  vero 
egeat  summi  Pontificis  confirmatione  ,  sed 
facilis  est  solutio.  Duo  siquidem  in  omni  re¬ 
ligione  inveniuntur;  essentia  ipsa  religionis, 
quse  in  tribus  votis  sita  est :  et  determinatio 
illius  essentiae  ad  certum  modum  vivendi. 
Et  quidem  essentia  religionum  in  Evangelio 
fundamentum  habet,  ut  paulo  post  demons¬ 
traturi  sumus  :  proinde  ex  hac  parte  non 
egent  religiones  Pontificum  approbatione. 
Modus  autem  ille  varius,  quo  tria  vota  sus¬ 
cipi  possunt,  non  ita  perspicue  in  Evangelio 
elucet,  et  non  parum  ex  prudentia,  et  direc¬ 
tione  humana  pendet.  Quare  Pontificis  con¬ 
firmatione  indigere  potest,  et  nunc  re  ipsa, 
propter  jus  positivum,  novas  religiones  pro¬ 
hibens,  omnino  indiget.  Itaque  Antonius, 
Basilius,  Augustinus,  Benedictus,  auctores 
religionum  fuerunt ,  nec  ullam  leguntur  a 
Pontifice  approbationem  quaesivisse,  prop- 
terea  quod  nondum  exstaret  jus  Ecclesiasti¬ 
cum  id  praecipiens.  Condendi  autem  novi  ju¬ 
ris  haec  fuit  occasio. 

Ad  annum  Domini  circiter  1170.  pauperes 
de  Lugduno  ordinem  quemdam  religiosum 


instituerunt,  sed  multis  admixtis  superstitio¬ 
nibus  ,  et  haeresibus.  Quocirca  a  Lucio  III, 
Alexandri  III  successore,  haereseos  damnati 
fuerunt,  et  secta  eorum  reprobata,  ut  scribit 
Abbas  Urspergensis  in  Chronico,  anni  1212. 
Illi  vero  postmodum,  id  est,  tempore  Inno- 
centii  III,  sedem  Apostolicam  adeuntes  diu 
institerunt ,  ut  idem  auctor  ait,  ut  reconci¬ 
liarentur,  et  religio  ipsorum  confirmaretur, 
nec  tamen  impetrarunt. 

Inde  igitur  factum  est ,  ut  B.  Franciscus, 
et  B.  Dominicus  volentes  similiter  novos  or¬ 
dines  instituere,  et  metuentes,  ne  sibi  acci¬ 
deret,  quod  videbant  accidisse  Waldensibus, 
noluerunt  confidere  suo  judicio,  sed  a  Pon¬ 
tice  confirmationem  petiverunt,  et  impetra¬ 
verunt.  Paulo  autem  post,  in  Concilio  Late¬ 
ranensi  generali  considerans  Innocentius  III 
periculum,  quod  imminebat  Ecclesiae,  si  uni¬ 
cuique  liceret  novam  religionem  excogitare, 
prohibuit,  ne  deinceps  ullus  novus  ordo  ins¬ 
titueretur,  nimirum  sine  approbatione  Apos- 
tolicae  Sedis,  ut  habemus  cap.  fin.  de  Relig. 
dom.  Quod  decretum  renovavit  Gregorius 
X,  in  Concilio  Lugdunensi,  ut  habemus  cap. 
Unico ,  de  Relig.  dom.  in  VI.  Atque  hinc 
coepit  esse  necessarium,  quod  antea  erat  li¬ 
berum. 


CAPDT  V. 


De  origine  Religionum. 

I 

# 

Quod  ad  quartum  attinet  de  origine,  ad¬ 
versarii  tria  docent.  Primo,  religiones  incce- 
pisse  demum  quarto  saeculo,  id  est,  post  an¬ 
num  Christi  300.  primosque  auctores  fuisse 
Antonium  ,  Macarium  ,  et  similes.  Ita  do¬ 
cent  Magdeburgenses  Centur.  IV,  cap.  6, 
colum.  464  :  «  Coepit,  inquiunt,  hoc  saeculo 
primum  monastice  etc.  »  Idem  repetunt  sae¬ 
pissime. 

Secundo,  religiones  coepisse  partim  casu, 
partim  errore  ,  partim  prava  imitatione. 
Centur.  IV,  cap.  6,  coi.  470.  dicunt  Magde¬ 
burgenses  ,  non  sponte  sua  ad  solitudinem 
concessisse  primos  eremitas ,  sed  casu  quo¬ 
dam,  nimirum  ,  ut  fugerent  persecutionem. 
Id,  quod  scribit  de  Paulo  primo  eremita  B. 
Hieronymus  in  ejus  vita,  et  Sozomenus  lib. 
I,  cap.  13.  iidem  autem  Magdeburgenses 

Csfit.  V,  cap.  6,  coi.  700 :  «  Ccepit,  inquiunt, 
monachatus  partim  obscuratione  doctrinae 
de  justificatione,  et  veris  cultibus  Dei,  par* 
tim  ex  prava  aemulatione  Essenorum.  » 

Tertio,  addunt  Philippus  in  Apologia  pro 
art.  27  Confessionis  Augustanae. ,  et  Calvi¬ 
nus  lib.  IV  Instit.  6ap.  13,  §.  10.  fuisse  qui¬ 
dem  apud  veteres  quarti  et  quinti  saeculi 
aliquos  Monachos,  sed  eos,  qui  nunc  sunt, 
nihil  cum  illis  habere  commune,  et  ideo  ve¬ 
re  dici  posse,  monachatum,  qualis  nunc  est, 
rem  novam,  et  recentem  esse. 

NoS  ergo  primo  ostendemus  religiosam  vi¬ 
tam  diu  ante  quartum  saeculum  incoepisse.  Se¬ 
cundo,  Originem  ejus  non  fuisse  casum,  Vel 
errorem,  vel  pravam  imitationem,  sed  perfec¬ 
tionis  desiderium.  Tertio ,  religiones ,  quae 
nunc  sunt,  easdem  esse  quoad  essentiam  cum 
iis,  quae  erant  temporibus  antiquissimis.  Di¬ 
cimus  itaque  primum  vitam  religiosam  adeo 
esse  antiquam,  ut  quaedam  ejus  adumbratio 
fuerit  in  lege  naturae  ante  diluvium  :  major 
quaedam  expressio  in  lege  Mosis  :  perfectio 
autem  Apostolorum  tempore. 

Habemus  in  primis  Genes.  IV  de  Enos  : 
Iste  ccepit  invocare  nomen  Domini  (1).  Ex  quo 
loco  colligunt  auctores,  hunc  Enos  instituis¬ 
se  peculiarem  aliquem  cultum,  et  sublimio¬ 
rem  ,  quam  esset  religio  vulgi  :  nam  ante 
Enos  certe  etiam  Adam  ,  et  Abel ,  et  Seth 
Deum  invocaverunt  :  et  tamen  iste  dicitur 
primus  coepisse  invocare  nomen  Domini.  Vi¬ 
de  de  hac  re  Waldensem  lib.  III  doctr.  fidei, 
art.  1,  cap.  1. 

Habemus  deinde  Num.  VI,  vota  Nazaraeo- 
rum,  qui  seipsos  ^omino  consecrabant ;  ad 
quorum  exemplum  etiam  in  Ecclesia  quos¬ 
dam  seipsos  totos  divino  cultui  devovere  scri¬ 
bit  Origenes  hom.  11.  in  Levitic. 

Habemus  deinde  in  eodem  Testamento 
veteri,  Eliam  et  Elisaeum  ,  ac  filios  Prophe¬ 
tarum  sine  uxoribus,  et  divitiis  in  hoc  mun¬ 
do  vixisse.  De  quibus  B.  Hieronymus  in  epis¬ 
tola  ad  Rusticum,  quae  est  ordine  quarta  : 
«  Filii  Prophetarum,  inquit,  quos  Monachos 
in  veteri  Testamento  legimus  ,  aedificabant 
sibi  casulas,  prope  fluenta  Jordanis  ;  et  tur¬ 
bis  urbium  derelictis ,  polenta ,  et  herbis 
agrestibus  victitabant. »  Et  epist.  13.  ad  Pau- 
linum,  de  Monachis  loquens  :  «Noster  Prin¬ 
ceps,  inquit,  Elias  ,  noster  Elisaeus  ,  nostri 
duces  filii  Prophetarum  ,  qui  habitabant  in 
agris,  et  solitudinibus ,  et  faciebant  sibi  ta- 

(1)  Gen.  IV,  66. 


bernaeula  prope  fluenta  Jordanis.  » 

Habemus  etiam  Hierem.  XXXV.  insignem 
commendationem  nepotum  Rechab,  qui  cum 
eis  pater  ,  sive  avus  praecepisset ,  ut  domos 
non  aedificarent ,  agros  non  seminarent,  vi¬ 
neas  non  plantarent,  vinum  numquam  bibe¬ 
rent,  vitam  durjssimam  quasi  extra  mundum 
agerent ,  omnia  diligentissime  observarunt. 
Quos  etiam  Monachorum  nostrorum  figuram 
gessisse  scribit  Hieronymus  in  eadem  ad 
Paulinum  epistola. 

Denique  JoannemBaptistamMon&chorum, 
et  eremitarum  principem  fuisse,  scribunt  fe¬ 
re  omnes  Patres.  Nazianzenus  orat,  in  BaSi- 
lium ,  S.  Basilium  ,  quia  Monachus  fuerat, 
cum  Joanne  Baptista  comparat.  Chrysosto- 
mus  hom.  1 .  in  Marcum  :  «  Sicut ,  inquit, 
Sacerdotum  principes  sunt  Apostoli,  sic  Mo¬ 
nachorum  princeps  Joannes  Baptista  est.  » 
Hieronymus  adEustochium  de  servanda  vir¬ 
ginitate,  de  eremitis  disserens  :  «  Hujus  vi¬ 
tee,  inquit,  auctor  Paulus ,  illustrator  Anto¬ 
nius,  et  ut  ad  superiora  conscendam,  prin¬ 
ceps  Joannes  Baptista.  »  Idem  docent  Cas¬ 
sianus  coi.  XVIII,  cap.  6.  Sozomenus  lib.  I 
hist.  cap.  12.  Isidorus  lib.  II  de  divinis  offi¬ 
ciis  cap.  15.  et  B.  Bernardus  serm.  de  ex¬ 
cellentia  Joannis  Baptistae. 

Veniamus  ad  novum  testamentum,  et  os¬ 
tendemus  ante  annum  300,  fuisse  Monachos 
in  Ecclesia.  Primum  id  probatur  ex  Athana- 
sio  in  vita  B.  Antonii,  ubi  Athanasius  docet, 
ante  Antonium  non  fuisse  quidem  eremitas, 
sed  tamen  Monachos  fuisse,  qui  in  agris,  ci¬ 
vitatibus  vicinis  ,  monasteria  sua  constitue¬ 
bant  :  et  Antonium  ,  cum  is  Monachus  fieri 
vellet ,  ad  senem  quemdam  accessisse,  qui 
ab  ineunte  aetate  monasticen  exercuerat. 
Ex  quo  sequitur  et  B.  Antonium  non  fuisse 
primum  Monachum,  et  ante  annum  Domini 
300,  fuisse  Monachos;  nam  Antonius  floruit 
initio  IVsaeculi;  anno  enim  300,  erat  annorum 
40 ,  ut  colligitur  ex  Chronico  Hieronymi,  et 
tamen  ipso  adolescente  inveniebantur  multi 
Monachi  senes. 

Quoniam  autem  Magdeburgenses  Cent.  IV, 
cap.  10,  coi.  1306.  subdubitant,  an  haec  vita 
sit  ab  Athanasio  scripta,  facile  id  probari  po¬ 
test  :  Nam  scripsisse  Athanasium  vitam  An¬ 
tonii ,  testantur  Nazianzenus,  in  Athanasio, 
Hieronymus  de  viris  illustribus  in  Antonio, 
in  Evagrio  ,  et  in  Athanasio,  Ruffinus  lib.  I 
hist.  cap.  8.  Augustinus  lib.  VlII  Confess.  C. 

6.  Paulinus  invita  Ambrosii,  Palladius  in  his¬ 
toria  Lausiaca  ,  cap.  8.  £t  Socrates  lib.  IV, 
cap.  18.  Quod  autem  hsec  ipsa,  quam  habe¬ 
mus  ,  sit  illa  ipsa  Athanasii ,  patet  6x  eo, 
quod  est  revera  insigne  volumen,  ut  Hiero¬ 
nymus  dicit  fuisse  librum  illum  Athanasii ; 
Item  continet  plurima  illa  miracula,  quotum 
meminit  Augustinus.  Praeterea  recenset  his¬ 
toriam  illam  de  anima  Ammonis,  quam  Pal¬ 
ladius,  et  Socrates  ex  libro  Athanasii  de  vi¬ 
ta  Antonii  referunt.  Denique  nihil  in  contra- 
#  rium  afferunt  Genturiatores ,  nisi  judicium 
suum ;  stultum  autem  est  sine  ulla  ratione, 
vel  conjectura,  vel  auctoritate  id  in  contro¬ 
versiam  vocare,  de  quo  nemo  dubitat. 

Probatur  secundo  ex  Damaso,  qui  in  vita 
Dionysii  Papae  scribit,  hunc  ipsum  Diony¬ 
sium  ex  Monacho  ad  Pontificatum  assump¬ 
tum  fuisse.  Cbnstat  autem  ex  Chronico  Eu- 
sebii,  Dionysium  Romae  sedisse  anno  Domi¬ 
ni  266,  non  ergo  Monachi  cseperunt  post  an¬ 
num  Domini  300. 

Tertio  probatur  ex  Cypriano  et  Tertullia¬ 
no,  qui  etiam  antiquiores  Dionysio  Papa  fue¬ 
runt.  Scribit  enim  Tertullianus  librum  de 
velandis  virginibus,  et  Cyprianus  Tertullia- 
num  secutus  scribit  librum  ejusdem  argu¬ 
menti,  quem  de  habitu  virginum  inscripsit. 
Uterque  autem  loquitur  de  virginibus  reli¬ 
giosis  ,  et  per  solemnem  professionem  Deo 
consecratis.  Nam  Tertullianus  distinguit  in 
eo  lib.  inter  virgines  mundi,  id  est,  saecula¬ 
res,  et  virgines  Dei,  id  est ,  sanctimoniales, 
de  quibus  ait  :  «  0  sacrilegae  manus,  quae 
dicatum  Deo  habitum  detrahere  potuerunt  1 
Quid  pejus  aliquis  persecutor  fecisset,  si  hoc 
a  Yirgine  electum  cognovisset?  »  Et  infra, 
eas  alloquens  :  «  Nupsisti,  inquit,  Christo, 
illi  tradidisti  Carnem  tuam  etc.  »  Similia  ha¬ 
bet  Cyprianus. 

Quarto,  probatur  ex  Dionysio  Areopagita, 
Tertulliano  antiquiore;  is  enim  epistolam 
scribit  ad  Demophilum  Monachum,  et  libro 
deEccles.  hierarch.  cap.  6.  prolixe  explicat 
monasticae  professionis  formam. 

Fatentur  Magdeburgenses  vere  de  Mona¬ 
chis  scribere  auctorem  ejus  libri ,  sed  eum 
negant  esse  Dionysium  Pauli  Apostoli  disci¬ 
pulum,  Centur.  I,  lib.  II,  cap.  10,  coi.  624. 
quod  idem  negant  Laurentius  Valla,  et  Eras- 
mus  in  annotat,  ad  cap.  XVII  Act.  ItemLu- 
therus,  Calvinus,  et  omnes  haeretici.  At  ope¬ 
ra  ista  nomine  Dionysii  citant  tres  veteres 
Pontifices  ,  Gregorius  I ,  hom.  34.  in  Evan- 
gelia  ,  Martinus  I ,  inConcilio  Romano>  et 


AgathO  in  epistola  ad  IffiperatorettlCoftStafi- 
tinum  IV.  Item  Nicolaus  Papa  I,  in  epistola 
ad  Michaelem  Imperatorem  citat  epistolam 
S.  Dionysii  Areopagitae ,  ad  Demophilum 
Monachum.  Item  duo  generalia  Concilia  VI, 
actor.  4  et  VII,  canon.  2.  Praeterea  Docto- 
res  plurimi,  ut  S.  Maximus,  qui  annotatio¬ 
nes  scripsit  in  Dionysium  ,  Sophronius  Pa¬ 
triarcha  Hierosolymae  in  oratione  pulcherri¬ 
ma  ,  quae  habetur  act.  XI.  sextae  Synodi, 
Damascenus  lib.  I,  capit.  12.  de  fide,  Euthy- 
mius  Panopliae  part.  1,  tit.  2.  Anastasius  Bi- 
bliothecarius  in  epistola  ad  Carolum  Calvum, 
Hilduinus  in  epistola  ad  Ludovicum  Pium, 
et  alii  posteriores  omnes.  Non  est  autem  ul¬ 
lo  modo  verisimile  tot  Patres  non  potuisse 
videre  id  ,  quod  nunc  Valla,  et  Erasmus  vi¬ 
disse  se  dicunt. 

Deinde  sic  possumus  ratiocinari  :  Auctor 
horum  librorum  non  potest  esse  recentior, 
quam  sit  B.  Gregorius,  ut  notum  est,  cum  a 
Gregorio  ipso  citetur.  Rursum  non  potest  es¬ 
se  recentior,  quam  sit  Hieronymus  :  Nam 
Gregorius  eum  citans  vocat  antiquum  ,  et 
venerabilem  patrem,  non  autem  vocaret  an¬ 
tiquum  hominem  ,  suo  sseculo  proximum. 
Non  potest  etiam  floruisse  paulo  ante  Hie¬ 
ronymum,  id  est,  IV  sseculo  :  Nam  sine  du¬ 
bio  tunc  Hieronymus  posuisset  eum  inter 
scriptores  Ecclesiasticos;  non  enim  potuis¬ 
set  ignorare  scriptorem ,  qui  sua  memoria 
exstitisset.  Et  prseterea  notus  fuisset  eadem 
ratione  Ambrosio,  Augustino,  Chrysostomo, 
aliisque  Patribus  ,  quibus  tamen  incognitus 
fuit,  quantum  eX  eorum  operibus  colligi  po¬ 
test.  Quare  necesse  est,  ut. Anastasius  dicit, 
auctorem  esse  antiquissimum,  et  suppressum 
fuisse  ab  haereticis,  ac  tandem  Romae  reper¬ 
tum  fuisse  tempore  Beati  Gregorii,  vel  paulo 
ante. 

Ex  quo  solvitur  argumentum Vallae,  Eras¬ 
ini,  et  Centuriatorum,  qui  hoc  utuntur  tan- 
quam  praecipuo  argumento  ,  quod  Ambro¬ 
sius,  Chrysostomus,  Augustinus,  et  maxime 
Hieronymus  numquam  citent  hos  libros. 
Hoc  enim  argumentum  eorum  nobis  maxi¬ 
me  favet  :  Nam  cum  isti  Patres  non  citent 
haec  opera  ,  signum  est  auctorem  hunc  non 
exstitisse  ipsorum  tempore,  et  cum  constet 
ex  Gregorio  eum  non  esse  illis  posteriorem, 
sequitur  necessario  esse  longe  antiquiorem. 
Unde  etiam  Valla  testatur  ,  plurimos  viros 
doctissimos  sensisse  haec  opera  non  esse  qui¬ 
dem  Dionysii  Areopagitae,  sed  tamen  aucto¬ 
ris  fere  seque  antiqui ,  nimirum  Apollinaris 

Hierapolitae  ,  vel ,  ut  alii  volant ,  Dionysii 
Corinthii,  quorum  uterque  floruit  anno  Do¬ 
mini  174,  ut  Eusebius  testatur  in  Chronico. 
Hoc  autem  etsi  non  est  verum,  tamen  nobis 
sufficit  ad  asserendam  antiquitatem  monas- 
tices. 

Quinto  probatur  ex  Philone  Judaeo  ,  qui 
etiam  Dionysio  Areopagita  fuit  antiquior. 
Philo  igitur  in  lib.  de  vita  contemplativa 
supplicum,  prolixe  admodum  describitvitam, 
et  mores  Monachorum  ,  et  sacrarum  virgi¬ 
num  ,  quos  instituit  in  Aegypto  S.  Marcus 
Evangelista  ,  ubi  aperte  ponit  professionem 
continentiae,  et  paupertatis  jejuniorum,  psal¬ 
modiae  etc. 

Magdeburgenses  Centur.  I,  lib.  II,  cap.  3. 
pag.  18.  fatentur  Philonem  haec  scripsisse, 
sed  eum  non  esse  locutum  de  Christianis, 
sed  de  Essenis  ,  quae  erat  secta  Judaeorum 
omnino  similis  nostris  religionibus.  Hoc  au¬ 
tem  non  probant  alia  ratione,  nisi  quia  non¬ 
dum  Christiani  talia  exercitia  habuerunt. 
Quod  si  eis  objiciamus,  hoc  esse  petere  prin¬ 
cipium,  respondebunt,  ut  solent,  nos  agere 
sophistas. 

Probemus  igitur  breviter  non  dialectica 
ratiocinatione,  sed  testimoniis  Patrum,  Phi¬ 
lonem  de  Christianis  esse  locutum.  In  primis 
Eusebius  lib.  II  histor.  cap.  16.  dicit  Philo¬ 
nem  Romae  S.  Petrum  vidisse ,  atque  ejus 
adhaesisse  colloquiis,  verbum  Dei  praedican¬ 
tis,  et  eorum  vitam  ,  qui  in  monasteriis  de¬ 
gunt,  luculenter  scripsisse.  Item  Epiphanius 
haeresi  29.  quae  est  Nazaraeorum,  de  hoc  li¬ 
bro  Philonis  loquens  :  «  Monasteria  ipsorum, 
inquit,  in  vicinia  circa  Mariam  paludem  re¬ 
censens,  non  de  aliis  narravit,  quam  de  Chris¬ 
tianis.  » 

Praeterea  Hieronymus  de  vir.  illustr.  in 
Philone ,  posteaquam  docuit  Philonem  de 
Christianis  esse  locutum ,  subjungit  :  «  Ex 
quo  apparet,  inquit ,  talem  primam  Christo 
credentium  fuisse  Ecclesiam  ,  quales  nunc 
Monachi  esse  nituntur,  et  cupiunt.  »  Praete¬ 
rea  Cassianus  lib.  II,  c.  5.  de  institutis  coe¬ 
nobiorum  asserit,  a  S.  Marco  Aegyptios  Mo¬ 
nachos  accepisse  primam  vivendi  normam. 
Id  quod  non  potest  Cassianus  didicisse,  nisi 
ex  hoc  libro  Philonis.  Idem  asserunt  diser¬ 
tis  verbis ;  Beda  Prologo  in  Marcum,  Sozo- 
menus  lib.  I,  cap.  12.  et  Nicephorus  lib.  II, 
cap.  15. 

Dicet  fortassis  aliquis  ,  similia  narrat  de 
Essenis  Josephus  lib.  II  de  bello  Judaico 
cap.  7.  et  lib.  XVIII  Antiq.  cap.  2.  iis,  quae 


narrat  Philo.  Constat  autem  Josephum  de 
Judaeis  loqui,  cum  affirmet  tres  esse  Judaeo¬ 
rum  sectas  ,  Pharisaeorum,  Sadducaeorum, 
Essenorum. 

Respondeo,  duas  esse  de  loco  isto  Josephi 
opiniones.  Quidam  enim  asserunt  non  loqui 
de  eisdem  Josephum  et  Philonem.  Nam  Jo¬ 
sephus  lib.  XVIII  antiq.  cap.  2.  asserit  Es¬ 
senorum  sectam  antiquam  apud  Judaeos  fuis¬ 
se  :  Philo  autem  indicat  se  loqui  de  discipli¬ 
na  suo  tempore  exorta.  Praeterea  multa  tri¬ 
buuntur  Essenis  a  Josepho,  quae  sunt  mani¬ 
feste  erronea  et  superstitiosa,  quorum  nihil 
tribuit  Philo  suis  therapeutis.  Unde  S.  Nilus 
initio  Asceticorum  suorum,  asserit  Essenos 
(de  quibus  videlicet  Josephus  loquitur)  ha¬ 
buisse  quidem  mores  similes  moribus  Mona¬ 
chorum,  sed  quia  fide  in  Christum  caruerunt, 
nihil  eis  profuisse  sanctos  mores. 

Alii  docent  tam  Philonem,  quam  Jose¬ 
phum  de  Christianis  loqui,  quibus  favere  vi¬ 
detur  B.  Hieronymus  in  epist.  ad  Eusto- 
chium  de  servanda  virginitate,  ubi  de  Mo- 
chis  loquens  :  «  Tales,  inquit,  Philo,  Plato¬ 
nici  sermonis  imitator,  tales  Josephus,  Grae¬ 
cus  Livius  ,  in  secunda  Judaicae  captivitatis 
historia,  Essenos  refert.  »  Quam  sententiam 
tuetur  Matthaeus  Galenus  lib.  de  orig.  Mo- 
nastices  cap.  5.  et  ad  ea  ,  quae  objiciuntur 
ab  aliis,  de  erroribus,  quos  tribuit  Josephus 
Essenis,  et  de  eorum  antiquitate,  respondet, 
Josephum  non  fuisse  consecutum  exacte  my¬ 
steria  nostrorum  Monachorum ,  et  ideo  fre¬ 
quenter  lapsum  esse,  et  eos  confudisse  cum 
antiquis  Judaeis.  Fuerunt  enim  tria  genera 
ejusdem  fere  nominis ,  nimirum  Esseni  Sa¬ 
maritani,  de  quibus  Epiphanius  haeresi  10. 
Item  Esseni  Judaei ,  de  quibus  Epiphanius 
haeresi  19.  quos  tamen  ipse  Ossenos  vocat. 
Denique  Esseni  Christiani ,  ex  Judaeis  con¬ 
versi  ,  quos  Epiphanius  Esseos,  vel  Jesseos 
vocat  haeresi- 29.  Credibile  igitur  est,  Jose¬ 
phum  confudisse  nostros  Jesseos  cum  suis 
Essenis  ,  praesertim  cum  eo  tempore  Chris¬ 
tiani  pro  Judaeis  haberentur.  Utraque  solutio 
probabilis  est. 

Sexto  probatur  ex  Apostolorum  exemplo, 
quivere  primi  fuerunt  Monachi  Christiani; 
nam  quod  vitam,  ccenobiticam  instituerint, 
ubi  essent  omnia  communia ,  patet  ex  actis 
Apostolorum  cap.  IV.  Quod  ea  ratio  vivendi 
non  fuerit  omnium  Christianorum,  sed  eo¬ 
rum  tantum,  qui  volebant  perfectius  vivere, 
patet  ex  cap.  V  Act.  ubi  cum  Ananias 
fraudasset  de  pretio  agri,  et  decipere  voluis- 

set  Apostolos,  audivit  a  S.  Petro  :  «  Nonne 
manens  tibi  manebat,  et  venumdafum  in  tua 
erat  potestate?  »  Quod  etiam  voto  adeam 
perfectionem  se  obligarint  Apostoli ,  docet 
Augustinus  lib.  XVII  de  Civ.  Dei  c.  4  :  «Hoc 
votum,  inquit ,  potentissimi  voverant  etc.  » 
Quod  denique  ab  Apostolorum  exemplo  coe- 
perint  religiones  ,  testantur  plurimi  Patres, 
ut  Eusebius  lib.  II  hist.  c.  16.  Hieronymus 
de  viris  illustribus  in  Philone ,  Augustinus 
serm.  2.  de  vita  communi  Clericorum,  Pos- 
sidius  in  vita  Augustini ,  Isidorus  lib.  II  de 
offic.  cap.  15.  Denique  Cassianus  coi.  XVIII, 
cap.  5  :  «Itaque,  inquit,  coenobitarum  disci¬ 
plina  a  tempore  preedicationis  Apostolicse 
sumpsit  exordium.  » 

At  Magdeburgenses  Centur.  I,  lib.  II,  cap. 
6 ,  colum.  506.  objiciunt  Chrysostomum, 
qui  hom.  25.  in  epistola  ad  Hebraeos  :  «  Ne¬ 
que  vestigium  ,  inquit,  Monachi  tunc  erat, 
sed  omnia  ad  saeculares  loquebatur  B.  Pau¬ 
lus.  » 

Respondeo  ,  Chrysostomum  loqui  solum 
de  Ecclesia  Corinthiorum.  Exponit  enim  illa 
verba  Pauli  I.  Corinth.  V  :  Si  quis  frater  no¬ 
minatur  in  vobis  etc.  ac  dicit  Paulum  nomine 
fratris  non  intelligere  solos  Monachos  ,  sed 
quoslibet  fideles,  quia  tunc  ne  vestigium  qui¬ 
dem  erat  Monachi  apud  Corinthios.  At  non 
propterea  sequitur  ,  non  fuisse  tunc  Mona¬ 
chos  in  Palaestina,  et  in  yEgypto.  Quod  au¬ 
tem  Chrysostomus  non  neget  Apostolorum 
tempore  fuisse  Monachos,  patet  ex  plurimis 
ejus  testimoniis.  Nam  hom.  17.  ad  populum 
de  monastice  loquens  :  «  Tanti  est,  inquit, 
Philosophia  a  Christo  introducta.  »  Certe  si 
Christus  introduxit  monasticen ,  jam  erat 
tempore  Pauli  Apostoli.  Hom  11.  in  Acta  di¬ 
cit,  Monachos  sic  vivere,  ut  olim  initio  Eccle¬ 
siae  vivebant  fideles  omnes  ,  in  Hierusalem. 
Item  hom.  69.  in  Matth.  dicit  Monachos 
etiam  habitu  imitari  Apostolos.  Denique  lib. 
III  cont.  vituper.  vitae  monasticae,  non  pro¬ 
cul  a  fine  ,  asserit  ea  ab  Apostolis  impleta, 
quae  nunc  a  Monachis  implentur. 

Nunc  quod  attinet  ad  secundum,  non  oc¬ 
casione  persecutionum,  et  casu  exortam  es¬ 
se  vitam  monasticam,  facile  demonstrabitur. 
Nam  de  coenobitis  non  est  dubium,  cum  ex¬ 
stiterint  ante  omnes  persecutiones.  De  ere¬ 
mitis  idem  probatur  ;  nam  etsi  Paulus  pri¬ 
mus  Eremita  occasione  persecutionis  solitu¬ 
dinem  colere  coeperit,  tamen  Antonius  non 
tali  occasione  coepit ,  sed  solo  studio  vitae 
purioris  y  ut  ex  Athanasio  in  ejus  vita  pers- 
Tom.  II. 


picuum  est.  Vita  autem  Eremitica  non  a 
Paulo  ,  sed  ab  Antonio  introducta  est;  etsi 
enim  Paulus  primus  omnium  in  Eremo  vixe¬ 
rit,  tamen  non  habuit  ipse  discipulos,  nec 
fuit  notus,  nisi  paulo  ante  mortem.  Antonius 
autem  vere  princeps  Eremitarum  dici  debet, 
quippe  qui  nec  ab  alio  didicit,  et  ipse  docuit 
omnes.  Quare  recte  Hieronymus  in  vita  Pauli 
dicit,  Antonium  merito  vocari  auctorem  vi¬ 
tae  Eremiticae,  non  tam  quod  ipse  crmnes 
praecesserit,  quam  quod  ab  ipso  omnium  in¬ 
citata  sint  studia.  Quocirca  uterque  dici  po¬ 
test  primus  Eremita,  Paulus  quidem  tempo¬ 
re,  Antonius  autem  magisterio. 

Quod  etiam  causa  instituendae  vitae  reli¬ 
giosae  non  fuerit  obscuratio  doctrinae  de  jus¬ 
tificatione  ;  vel  prava  Essenorum  imitatio, 
ex  iis,  quae  diximus,  manifestum  est  :  Nam 
auctores  religionum  fuerunt  primum  Apos¬ 
toli,  ac  deinde  Antonius,  Rasilius,  Augusti¬ 
nus  doctissimi ,  et  sanctissimi  homines, quos 
non  possumus  ignorantiae,  et  pravae  aemula¬ 
tionis  accusare.  Nam  Basilium  fuisse  aucto¬ 
rem  cujusdam  ordinis  monastici  testatur  Na- 
zianzenus  in  ejus  vita  :  Augustinus  vero  a 
se  institutum  monasticum  ordinem  fatetur 
lib.  III.  contra  litteras Petiliani  cap.  40.  Certe 
autem  inter  Graecos  vix  invenietur  aliquis 
Basilio  doctior,  ut  nec  Augustino  inter  Lati¬ 
nos. 

Quantum  ad  tertium  ,  quod  essentia  mo- 
nastices  eadem  sit  nostrorum,  et  antiquorum 
Monachorum ,  plurimis  testimoniis  probari 
posset,  quae  postea  afferentur  in  disputatione 
de  votis.  Nunc,  quia  Calvinus,  et  Melai^h- 
thon  per  antiquos  Monachos  intelligunt  eos, 
qui  erant  tempore  sanctorum  Augustini ,  et 
Basilii,  ex  his  duobus  probemus  sententiam 
nostram. 

Essentia  vitae  religiosae  in  tribus  illis  vir¬ 
tutibus,  obedientia,  paupertate,  castitate,  ab 
omnibus  hujus  temporis  religiosis  constitui¬ 
tur.  Idem  fiebat  ab  antiquis  :  Nam  Augusti¬ 
nus  lib.  I  de  moribus  Ecclesiae  cap.  31.  vi¬ 
tam  coenobitarum  explicans;  Primum  ait, 
eos  spretis  mundi  hujus  illecebris  in  vitam 
castissimam,  et  sanctissimam  congregari. 
Secundo  addit,  a  nullo  quidquam  possideri 
proprium.  Tertio  adjungit,  Patres  nulla  su- 
perbiaconsulere  iis,  quos  filios  vocant,  magna 
sua  in  jubendo  auctoritate,  magna  illorum 
in  obtemperando  voluntate. 

Basibus  autem  in  prajfatione  constitutio¬ 
num  monasticarum,  de  monacho  futuro  sic 
loquitur  :  «  Nuptias,  inquit,  veluti  compedes 

fugit,  his  autem  relictis,  vitam  suam  Deo 
consecrat,  et  castitatem  profitetur,  ut  neque 
facultas  ipsi  sit  conversionis  ad  nuptias.  » 
Item  c.  22.  constitutionum,  de  obedientia 
fusissime  disputat,  ac  tandem  concludit,  ita 
oportere  Monachos  obedire  praeposito,  ut 
oves  pastori,  atque  ut  instrumentum  fabro  : 
' «  Non  curiose,  inquit,  investigando  praecep¬ 
ta,  ubi  peccato  fuerint  pura,  sed  cum  omni 
alacritate  ac  studio  explendo  ea  quae  sunt 
demandata.  »  Denique  cap.  ult.  disserit  de 
paupertate,  ac  docet,  Monachum  ab  omni 
prorsus  privata  rerum  materialium  posses¬ 
sione  liberum  esse  debere. 

Porro  fuisse  olim  etiam  cucullas,  et  reli¬ 
quum  habitum  monasticum,  necnon  psalmo¬ 
diam,  jejunia,  ciborum  delectum,  aliaque  id 
genus  instituta,  cognosci  potest,  tum  exEpi- 
phanio  in  compendiaria  doctrina,  tum  ex 
Joanne  Cassiano  in  libris  de  institutis  coeno¬ 
biorum. 

*  ,*-v  '• 

CAPUT  VI. 

Mendacia  deteguntur ,  et  calumniae  refutantur. 

Quantum  ad  quintam  partem  quaestionis, 
referemus  breviter  mendacia  quaedam  ma¬ 
nifesta,  vel  absurdissimas  sententias  trium 
praecipuorum  hujus  temporis  Haeresiarcha- 
rut|,  Lutheri,  Melanchthonis,  Calvini,  quas 
in  disputationibus  suis  contra  monasticen 
protulerunt ;  horum  enim  mendaciorum  re¬ 
futatio  plus  valet  ad  eos  confundendos, quam 
multa  subtilissima  argumenta. 

Lutherus  igitur  in  Epithalamio.  Primo  as¬ 
serit,  mulieres  nonnisi  ad  matrimonium 
creatas  fuisse.  At  si  ita  est,  non  igitur  in 
coelo  ullae  erunt  mulieres,  ubi  non  nubent, 
neque  nubentur,  et  incidemus  in  haeresim 
Origenistarum,  qui  in  futuro  saeculo  negant 
futuram  sexuum  distinctionem,  quam  Hie¬ 
ronymus  refellit  in  epistola  contra  errores 
Joannis  Hierosolymitani.  Frustra  etiam  fue¬ 
runt  in  hoc  mundo  tot  millia  sanctissimarum 
virginum,  si  mulier  non  est  ad  aliud  creata, 
quam  ad  nuptias. 

Secundo  dicit,  idem  esse  consultare,  sit 
ne  ducenda  uxor,  et  sit  ne  comedendum,  et 
bibendum.  At  de  priore  omnes  sapientes 
consultant,  etiam  Ethnici,  ut  patet  ex  Gellio 


lib.  I,  cap.  5.  de  posteriore,  soli  stulti,  vel 
ne  stulti  quidem. 

Tertio  dicit,  Mosem  praecepisse  omnibus 
Judaeis  matrimonium,  ita  ut  nullo  modo  li¬ 
cuerit  in  veteri  Testamento  carere  uxore. 
Quomodo  igitur  Elias,  Elisams,  Hieremias, 
Joannes  Baptista,  uxoribus  caruerunt?  Ca- 
ruisse  enim  probat  Hieronymus  lib.  I  con¬ 
tra  Jovinianum.  Sed  Lutherus  hoc  praecep¬ 
tum  non  in  divinis  litteris  reperit,  sed  ex 
Rabbinorum  deliriis  sumpsit.  Nam  R.  Salo¬ 
mon  in  cap.  IX  Gen.  vult  esse  reum  homici¬ 
dii,  qui  liberis  non  dat  operam,  et  R.  David 
Kirnhi  incap.LVI  Isaiae  ait,  sententiam  esse 
antiquorum  Judaeorum,  eum  qui  non  relin¬ 
quit  filium,  esse  tanquam  excommunicatum 
a  Deo. 

Quarto  dicit,  et  saepissime  repetit,  et  in¬ 
culcat  Paulum,  cum  ait,  se  potuisse  circum¬ 
ducere  sororem  mulierem  I.  Corinth.  IX  vo¬ 
luisse  dicere,  se  potuisse  ducere  uxorem, 
quasi  Trs/jiaystv  et  yayelv  idem  significent,  quae 
est  imperitia,  vel  malitia  intolerabilis. 

Quinto  dicit,  virginitatem  quidem  prae¬ 
stare  conjugio,  tamen  mulierem  conjugatam 
meliorem  esse  coram  Deo,  quam  sit  virgo  ; 
quae  quam  bene  cohaereant ,  ipse  viderit. 
Certe  aliter  loquitur  B.  Augustinus  lib.  de 
sancta  virginitate  cap.  31.  :  «  Cum  ergo,  in¬ 
quit,  perpetuae  continentiae  professores  se 
conjugatis  comparantes,  secundum  Scriptu¬ 
ras  compererint  eos  infra  esse,  et  opere,  et 
mercedc,  et  voto,  et  praemio,  stafim  veniat 
in  mentem  quod  scriptum  est  :  Quanto  ma¬ 
jor  es,  tanto  humilia  te  in  omnibus.  » 

Idem  Lutherus  lib.  de  votis  monasticis. 
Primo  dicit,  Ecclesiam  primitivam,  et  no¬ 
vum  Testamentum  in  totum  ignorasse  vo¬ 
vendae  cujusque  rei  usum.  At  B.  Mariam  vo¬ 
visse  continentiam  docet  Augustinus  de 
sancta  virginitate  cap.  4.  :  «  Quomodo,  in¬ 
quit,  ait  Maria,  fiet  istud,  quoniam  virum 
non  cognosco?  Quod  profecto  non  diceret, 
nisi  Deo  virginem  se  ante  vovisset.  »  Vo¬ 
visse  etiam  Apostolos,  aliosque  multos  in 
primitiva  Ecclesia,  paupertatem,  et  conti¬ 
nentiam,  infra  ostendemus  in  quaestione  de 
votis.  Imo  Lutherus  ipse  in  hoc  ipso  libro 
paulo  inferius  dicit.  In  Baptismo  omnes 
Christianos  vere  vovere  omnia  praecepta.  At 
hoc  votum  primitiva  Ecclesia  iron  ignoravit, 
nisi  etiam  Baptismum  ignoraverit. 

Secundo  dicit,  formam  vovendi  hanc  esse 
debere,  si  pie  vovendum  sit  :  Voveo  casti¬ 
tatem,  paupertatem  et  obedientiam  usque 

ad  mortem  libere,  id  est,  ut  mutare  possim 
quando  volo.  At  si  usque  ad  mortem  conti- 
tinentiam  polliceris,  quomodo  libere?  si  li¬ 
bere,  quomodo  usque  ad  mortem? 

tertio  dicit,  Christum  nunquam  consu¬ 
luisse  virginitatem,  sed  ab  ea  potius  deter¬ 
ruisse,  et  Apostolum,  cum  ait:  De  virginibus 
prceceptum  Domini  non  habeo ,  consilium  autem 
do  (1),  voluisse  dicere,  fion  consulo,  sed  ab¬ 
sterreo.  Quid  ista  Glossa  praeclarius?  Adde 
quod  idemLutherus  in  assertione  articuli  30. 
ait  nullum  <^sse  consilium  Evangelicum,  nisi 
unum  virginitatis. 

Quarto  dicit,  unam  vitam  non  esse  melio¬ 
rem  alia  coram  Deo,  sed  omnia  paria,  cum 
Joviniano  ;  et  quia  noverat  a  B.  Hieronymo 
.  Jovinianum  confutatum,  dicit  Hieronymum 
ut  placeret  amicis  ea  dixisse,  et  Scripturae 
loca  inconsiderate  undique  corrasisse,  et  ea 
ad  suum  propositum  detorsisse  :  «  Ne  di¬ 
cam,  inquit,  depravasse.  »  Et  Jovinianum 
ab  eo  non  solida  eruditione,  sed  sola  aucto¬ 
ritate  sua  superatum,  et  tandem  concludit  : 
«  Quis  scit  si  Hieronymus  hac  parte  fuerit 
unus  illorum  de  quibus  in  Ezechiele  dicit 
Dominus  :  Propheta  cum  erraverit,  et  men¬ 
dacium  locutus  fuerit,  ego  Dominus  decepi 
Prophetam  illum?  »  At  Augustinus  epistol. 
29.  ad  Hieronymum,  libros  Hieronymi  con¬ 
tra  Jovinianum  vocat  suavissimam,  praecla- 
rissimamque  disputationem,  et  epist.  28.  Jo- 
viniani  librum  vaniloquia  nominat. 

Quinto  dicit,  optimam  formam  religionum 
futuram,  si  ad  professionem  nemo  admitta¬ 
tur  ante  annum  70  vel  80.  At  hoc  absurdis¬ 
simum  est,  et  indignum  quod  refellatur. 
Certe  Hieronymus  in  epistola  ad  Eusto- 
chium  de  custodia  virginitatis,  de  coenobitis 
loquens  :  «Senibus,  inquit,  et  parvulis  saepe 
fit  prandium,  ut  aliorum  fessa  sustentetur 
setas,  aliorum  non  frangatur  incipiens. » 
Ex  quibus  verbis  duo  colligimus;  unum, 
fuisse  tempore  S.  Hieronymi  in  monasteriis 
homines  omnium  aetatum,  senes,  pueros,  et 
mediae  aetatis  viros;  alterum,  minus  aptos 
esse  ad  labores  monasteriorum  homines  ni¬ 
mium  senes,  aut  nimium  juvenes,  quando¬ 
quidem  oporteat  his  prandia  praebere,  jeju¬ 
nantibus  caeteris. 

Philippus  Melanchthon  in  confessione  Au¬ 
gustana  art.  27.  et  in  Apologia  ejusdem  ar¬ 
ticuli.  Primo  dicit,  tempore  S.  Augustini  mo¬ 
nasteria  fuisse  libera  collegia,  non  astricta 

ullis  votis.  At  Augustinus  in  Psal.  LXXV  ait: 
«  Nemo  positus  in  Monasterio  frater  dicat, 
recedo  de  Monasterio,  neque  enim  soli,  qui 
sunt  in  monasterio,  perventuri  sunt  ad  reg¬ 
num  coelorum,  et  illi,  qui  ibi  non  sunt,  ad 
Deum  non  pertinent.  Respondetur  ei,  sed  illi 
non  voverunt,  tu  vovisti.  »  Et  in  Psal.XCIX 
de  Apostatis  ait  :  «  Dum  non  perseveraverit 
implere  quod  vovit,  fit  desertor  tam  sancti 
propositi,  et  reus  voti  non  redditi.  » 

Secundo  dicit,  monasteria  olim  fuisse  sco- 
las  sacrarum  litterarum,  et  aliarum  discipli¬ 
narum.  At  Basilius  in  constitutionibus  mo¬ 
nasticis,  Cassianus  de  institutis  coenobiorum, 
Hieronymus  in  epist.  ad  Busticum,  et  in  alia 
ad  Paulinum  de  institutione  Monachi,  Au¬ 
gustinus  lib.  I  de  moribus  Ecclesiae,  cap.31. 
aliique  veteres  dum  describunt  instituta  mo¬ 
nasteriorum,  meminerunt  orationis,  jejunio¬ 
rum,  psalmodiae,  continentiae,  obedientiae, 
paupertatis.  De  scholis  litterarum,  et  dia¬ 
lecticae  aliarumque  disciplinarum  ne  verbum 
quidem. 

Tertio  dicit,  S.Bernardum  et  Franciscum 
ob  solam  corporis  utilitatem  religionem  sus¬ 
cepisse;  corporis  vero  utilitatem  vocat  ca¬ 
rere  impedimentis  conjugii,  curis  liberorum 
educandorum  et  similibus,  quae  quidem  non 
immerito  ad  corporis  quamdam  utilitatem 
pertinere  dicuntur.  Sed  quod  S.  Franciscus 
nudis  pedibus  ambularet,  una  sola  tunica, 
eaque  cilicina,  et  asperrima  uteretur,  humi 
cubaret,  totas  noctes  vigilaret,  tere  semper 
jejunaret,  pane  solo,  et  aqua,  ut  plurimum 
sustentaretur,  quis  nisi  insanus  ad  corporis 
utilitatem  referret?  Porro  S.  Bernardus  non 
solum  durissime  vixit,  sed  etiam  ser.  30.  in 
Cant.  et  alibi  passim  aperte  docet,  non  esse 
Monachi,  sed  Medici,  corporis  utilitatem  et 
bonam  habitudinem  curare,  Monachi  vero 
esse  spiritus  utilitatem  quaerere,  et  carnem 
crucifigere,  et  corpus  castigare,  ut  spiritus 
vivat,  et  valeat. 

Quarto  dicit,  monachatum  esse  nuper  in¬ 
ventum;  quod  quantum  sit  mendacium,  jam 
a  nobis  demonstratum  est,  cum  ab  Aposto¬ 
lorum  tempore  eum  deduxerimus.  Praeterea 
libenter  discerem,  qu.d  vocet  Philippus,  Nu¬ 
per  :  nam  etiamsi  negat  Apostolorum  tem¬ 
pore  fuisse  Monachos,  et  rursum  asserit  Mo¬ 
nachos  nostros  non  esse  similes  iis,  qui  fue¬ 
runt  Augustini  tempore,  tamen  non  negat, 
nec  potest  negare,  quin  saltem  monachatus, 


(1)  I.  Cor.  VII,  25. 

qui  nunc  est,  coeperit  a  tempore  S.  Benedic¬ 
ti  ;  id  enim  Lutherani  omnes  admittunt,  cum 
videant  adhuc  exstare,  et  servari  regulas  ab 
ipso  conditas,  et  habitari  monasteria,  quse 
ipse  fundavit.  At  S.  Benedictus  ante  annos 
mille  floruit.  Nisi  ergo  apud  Philippum  mille 
anni  sint,  ut  dies  unus,  juxta  Scripturas,  vi¬ 
derit  ipse  quam  sit  verum,  nuper  coepisse 
monachatum. 

Quinto  dicit,  nos  asserere  vitam  monasti¬ 
cam  mereri  justificationem,  et  remissionem 
peccatorum,  et  applicatam  aliis  eos  salvare, 
et  longe  meliorem  esse  ipso  Baptismo.  At 
haec  mera  calumnia  est,  nulli  enim  Catholici 
ita  docuerunt  unquam.  Dicimus  quidem 
opera  religionis,  id  est,  caste  vivere,  nihil 
proprii  retinere,  obedire  majoribus,  bona 
esse  opera,  et  meritoria  vitae  aeternae,  si  a 
justis  fiant,  et  conducere  ad  satisfactionem 
pro  peccatis,  sicut  caetera  omnia  bona  ope¬ 
ra  ;  at  mereri  justificationem  nullus  dicit. 

Dicimus  etiam ,  posse  religiosos  facere 
alios  homines  participes  suorum  bonorum 
operum,  ut  possunt  omnes  alii  fideles ;  est 
enim  communicatio  inter  membra  ejusdem 
corporis  :  At  posse  Monachum  salvare  alios 
suis  operibus,  id  est,  mereri  illis  gratiam, 
vel  gloriam,  nemo  Catholicus  dixit  unquam. 

Denique  dicimus,  inter  Baptismum,  et 
professionem  religionis  esse  quamdam  simi¬ 
litudinem;  quod  sicut  in  Baptismo  renuntia¬ 
mus  Diabolo,  et  incipimus  novam  vitam,  ita 
per  professionem  religionis  renuntiamus  sae¬ 
culo  et  multis  licitis  voluptatibus,  et  incipi¬ 
mus  novam  vitam ;  et  sicut  in  Baptismo  re¬ 
mittuntur  perfecte  omnia  peccata ,  quoad 
culpam  et  poenam,  ita  in  professione  reli¬ 
giosa,  quando  debita  intentione  suscipitur, 
pie  creditur  remitti  omnis  poena  temporalis, 
pro  qua  alioqui  satisfaciendum  esset,'  etiam 
culpa  remissa ;  non  tamen  propterea  ante¬ 
ponimus,  vel  sequamus  Baptismo  professio¬ 
nem  monasticam  ;  Baptismus  enim  non  so¬ 
lum  poenam,  sed  etiam  culpam  tollit,  idque 
certo  scimus ;  professio  autem  monastica 
non  tollit  culpam,  sed  solam  poenam,  et  hoc 
ipsum  non  certo  asserimus,  sed  pie  credi¬ 
mus,  neque  est  hoc  nostrum  inventum.  Nam 
in  primis  testatur  Athanasius  in  vita  Anto¬ 
nii,  B.  Antonium  in  visione  audivisse  sanc¬ 
tos  Angelos  dicentes,  omnia  peccata  sibi  re¬ 
missa  fuisse,  quando  monasticam  vitam  sus¬ 
cepit. 

B.  Hieronymus  in  epist.  25.  de  obitu  Ble- 
sillae  :  «  Cum,  inquit,  propitio  Christo  ante 


quatuor  ferme  menses  secundo  quodam  mo¬ 
do  se  propositi  Baptismo  laverit,et  ita  dein¬ 
ceps  vixerit,  ut  calcato  mundo  semper  mo¬ 
nasterium  cogitaverit.  » 

B.  Bernardus  lib.  de  praecepto,  et  disjftn- 
satione  non  procul  a  fine  :  «  Audire,  inquit, 
et  hoc  vultis  a  me  unde  inter  caetera  poeni¬ 
tentiae  instituta  monasterialis  disciplina  me¬ 
ruerit  hanc  praeragativam ,  ut  secundum 
Baptisma  nuncupetur,  arbitror  ob  perfec¬ 
tam  mundi  abrenuntiationem,  ac  singularem 
excellentiam  vitae  spiritualis,  qua  praeemi¬ 
nens  universis  vitae  humanaa  generibus, 
hujuscemodi  conversatio  professores  ,  et 
amatores  suos  Angelis  similes,  dissimiles  ho¬ 
minibus  facit;  imo  divinam  in  homine  refor¬ 
mat  imaginem,  configurans  nos  Christo  ins¬ 
tar  Baptismi,  et  quasi  denique  secundo  bap¬ 
tizamur,  dum  per  id,  quod  mortificamus 
membra  nostra,  quae  sunt  super  terram, 
Christum  induimus,  complantati  denuo  si¬ 
militudini  mortis  ejus  etc.  »  Et  serm.  30.  in 
Cantica,  laborem  monasticum  martyrii  ge¬ 
nus  esse  dicit;  nemo  autem  ignorat  marty¬ 
rium  genus  esse  Baptismi.  Denique  etiam 
B.  Thomas  2.  2.  quaest.  ult.  art.  3.  docet 
recte  credi  per  monasticam  professionem 
satisfieri  pro  omnibus  peccatis,  et  esse  hanc 
professionem  alterum  Baptisma. 

Idem  Melanchthon  in  locis  communibus 
capite  de  discrimine  consiliorum  et  praecep¬ 
torum  dicit.  Primo,  deplorandam  esse  nos¬ 
tram  caecitatem,  quod  mendicitatem,  aut  si¬ 
mile  opus  non  mandatum,  ornemus  majori¬ 
bus  titulis,  quam  legem  divinam,  cum  nul¬ 
lum  opus  possit  cogitari  majus,  quam  quod 
in  primo  praecepto  flagitatur  :  Diliges  Domi¬ 
num  Deum  tuum  etc. 

Ad  hanc  calumniam  breviter  responde¬ 
mus,  neminem  esse  Catholicorum,  qui  sim¬ 
pliciter  praeponat  consilia  praeceptis.  Imo  B. 
Thomas  in  2.  2.  q.  CLXXXIY,  art.  3.  con¬ 
trarium  docet;  vult  enim  perfectionem 
Christianam  essentialiter  consistere  in  obser¬ 
vatione  praeceptorum,  instrumentaliter  in 
observatione  consiliorum. 

Possumus  tamen  anteponere  consilia  prae¬ 
ceptis  tribus  modis.  Primo,  comparando  sin¬ 
gula  consilia  non  cuicumque  praecepto,  sed 
praeceptis  illis,  quae  versantur  circa  eamdem 
materiam ;  v.  gr.  circa  materiam  externo¬ 
rum  operum  versatur  praeceptum  :  Non  fu¬ 
raberis ;  circa  eamdem  versatur  consilium  : 
Vende  omnia,  et  da  pauperibus ;  certum  est, 
consilium  hoc  esse  perfectius  praecepto,  non 

furaberis.  Similiter  consilium  virginitatis 
perfectius  est  prsecepto  :  Non  moechaberis ,  et 
sic  de  aliis. 

Secundo,  comparando  non  consilia  cum 
praeceptis,  sed  statum  hominum  servantium 
praecepta  et  consilia,  cum  statu  eorum,  qui 
sola  observant  praecepta.  Neque  enim  dubi¬ 
tari  potest,  quin  sit  res  longe  melior,  et  per¬ 
fectior  status  prior  posteriore,  quandoqui¬ 
dem  ille  istum  includit,  non  contra.  Unde 
Dominus  ei,  qui  dicebat  servasse  se  omnia 
praecepta,  dixit  :  Si  vis  perfectus  esse ,  vende 
omnia  quce  habes  etc.  (1) 

Tertio,  comparando  consilia  cum  quolibet 
praecepto,  etiam  cum  illo  :  Diliges  Dominum 
Deum  tuum;  sed  considerando  in  consiliis 
non  opera  externa  consiliorum,  sed  charita- 
tem,  quam  preesupponunt,  et  ad  quam  du¬ 
cunt,  illo  enim  praecepto  :  Diliges  Dominum 
Deum  tuum ,  non  praecipitur  charitas  infinita, 
sed  certus  quidam  gradus,  nimirum  tanta 
charitas,  ut  per  eam  nihil  Deo  aeques  vel 
anteponas.  At  major  gradus  charitatis  re¬ 
quiritur,  ut  propter  Deum  renunties  omni¬ 
bus  opibus,  et  voluptatibus  alioqui  licitis  ; 
dicit  enim  Augustinus  serm.  18.  de  verbis 
Apostoli  de  virginibus  loquens  :  «  Major 
amor  majus  imposuit  onus.  » 

Secundo  dicit  Melanchthon,  falso  nos  pu¬ 
tare  legem  Dei  tantum  de  externa  disciplina 
condonari,  ut  illa  lege  :  Non  occides ,  prohi¬ 
beri  injustam  caedem,  non  autem  privatam 
cupiditatem  vindictae,  malevolentiam,  in¬ 
justa  odia  etc.  et  hoc  deducit  ex  eo,  quod 
non  putamus  esse  peccata  primos  motus 
concupiscentiae,  quibus  non  consentimus. 
In  qua  re  ter  ipse  peccat.  Primo,  quod  men¬ 
titur,  nos  non  agnoscere  pro  peccatis  nisi 
externa  opera,  quod  est  tam  ingens  menda¬ 
cium,  ut  fere  sit  incredibile.  Secundo,  quod 
hoc  deducit  ex  eo,  quod  docemus  involun¬ 
tarios  motus  animi  non  esse  peccata,  quasi 
nulli  sint  actus  interni  nisi  involuntarii.  Ter¬ 
tio,  quod  hoc  ipse  asserit,  nimirum  involun¬ 
tarios  motus  esse  peccata,  imo  etiam  natu¬ 
ralem  propensionem,  et  naturales  potentias, 
quibus  caro  concupiscit  contra  spiritum, 
vult  esse  peccata,  quod  est  contra  omnem 
rationem.  Nomine  enim  peccati  omnes  in- 
telligunt  actum  malum,  et  voluntarium, 
unde  B.  Augustinus  in  extremo  lib.  de  per¬ 
fectione  justitise,  dicit,  eum,  qui  nullo  modo 
consentit  illicitis  motibus  concupiscentiae, 


etiamsi  eos  sentiat,  non  debere  dicere  Deo  : 
Dimitte  nobis  debita  nostra ,  sed  solum  quod 
sequitur  :  Ne  nos  inducas  in  tentationem. 

Jam  Calvinus  lib.  IV  Instit.  cap.  13.  §.  3. 
dicit  nos  pollutionem  vocare  conjugium, 
quod  Deus  instituit.  Mendacium  est.  Nos 
enim  quod  Deus  instituit  vocamus  Sacra¬ 
mentum  ,  et  magnum  Sacramentum  cum 
Paulo,  non  pollutionem.  At  concupiscentiam, 
et  membrorum  inobedientiam,  quam  Deus 
non  instituit,  et  sine  qua  tamen  non  con¬ 
summatur  conjugium,  vocamus  pollutionem, 
et  morbum,  qui  non  peccatum  sit,  sed  ex 
peccato  natus  sit.  Vide  Augustinum  de  nup¬ 
tiis,  et  ^goncupiscentia. 

Sefcundo,  dicit  ibidem  §.  8.  olim  pios  ho¬ 
mines,  qui  Monachi  fiebant,  nihil  aliud  in¬ 
tendisse,  quam  ut  se  monastica  disciplina 
ad  Ecclesiae  gubernationem  praepararent  : 
quod  est  mendacium  contumeliosum  in  om¬ 
nes  sanctos,  qui  ex  monasteriis  ad  Episco¬ 
patum  vocati  sunt,  qui,  si  Calvino  credimus, 
ambitiosissimi  fuerunt,  cum  e  contrario  con¬ 
stet,  eos  omnes  invitos  ex  Monachis  Episco¬ 
pos  factos.  Certe  B.  Augustinus  serm.  1.  de 
communi  vita  Clericorum  affirmat  se  Mona¬ 
chum  non  Episcopum  esse  voluisse,  et  ideo 
nunquam  ivisse  ad  loca,  quae  Episcopo  ca¬ 
rebant,  ne  forte  ibi  Episcopus  esse  cogere¬ 
tur.  Chrysostomus  et  Basilius  quam  vehe¬ 
menter  fugerint  Episcopatum,  ut  perpetuo 
in  monasterio  viverent,  ex  lib.  Chrysostomi 
de  sacerdotio  facile  potest  intelligi.  Hiero¬ 
nymus  in  epistol.  ad  Pammachium  contra 
Joannem  Hierosolymae  Episcopum,  asserit 
se  invitum  a  Paulino  Episcopo  Presbyterum 
esse  creatum,  cum  non  Presbyter,  sed  Mo¬ 
nachus  tantum  esse  decrevisset.  Grego rius 
in  epistola  ad  Leandrum,  quae  habetur  ini¬ 
tio  Moralium,  miserabiliter  deplorat  casum 
suum,  quod  cum  elegisset  perpetuo  vivere 
in  monasterio,  tamen  compulsus  fuisset  Pon¬ 
tificatum  suscipere. 

Et  quoniam  Calvinus  pro  se  adducit  epist. 
81.  Augustini  ad  Monachos  insulae  Capra¬ 
riae,  cum  tamen  locus,  quem  adducit,  magis 
nobis,  quam  illi  faveat,  ipsum  locum  profe¬ 
ramus  :  «Vos  autem  fratres,  inquit,  exhor¬ 
tamur  in  Domino,  ut  propositum  vestrum 
custodiatis,  et  usque  in  finem  perseveretis, 
ac,  si  quam  operam  vestram  mater  Ecclesia 
desideraverit,  nec  elatione  avida  suscipiatis, 
nec  blandiente  desidia  respuatis,  sed  miti 


(1)  Mattii.  XIX,  18,  21  et  passim. 

corde  obtemperetis  Deo,  nec  vestrum  otium 
necessitatibus  Ecclesiae  praeponatis,  cui  par¬ 
turienti,  si  nulli  boni  ministrare  vellent,  quo¬ 
modo  nasceremini  non  inveniretis.  »  Ex  hoc 
loco  probat  Calvinus,  consuevisse  olim,  ex 
monasteriis  Episcopos  et  Clericos  aliquando 
peti,  ex  quo  vult  esse  consequens,  eos,  qui 
Monachi  fiebant,  ideo  fieri  solitos,  ut  se  ad 
Episcopatum,  et  similia  Ecclesiastica  mu¬ 
nera  praepararent:  Sed  hoc  non  esse  conse¬ 
quens,  nemo  non  videt,  et  verba  illa  Augus¬ 
tini  contrarium  indicant.  Nam  in  primis  si 
Monachi  illi  insulae  Caprariae  se  prapara- 
bant  ad  Ecclesiastica  munera,  quid  opus 
fuit  eos  hortari,  ne  recusarent  ea  munera,  si 
quando  ad  ea  vocarentur?  Deinde,  fui  Au¬ 
gustinus  eos  hortatur,  ut  propositum  suum 
custodiant,  et  usque  in  finem  perseverent, si 
non  erant  ibi  perpetuo  mansuri,  sed  solum 
ad  tempus,  donec  videlicet  se  praeparassent 
Ecclesiastico  ministerio  ? 

Tertio,  dicit  ibidem  §.  10.  Augustinum 
cum  legitimum  monachatum  nobis  defor¬ 
mat  ,  omnem  rigidam  exactionem  voluisse 
abesse  earum  rerum,  quae  nobis  verbo  Do¬ 
mini  liberae  relinquuntur.  Hoc  mendacium 
esse,  patet  ex  locis  supra  allegatis  ex  Augus¬ 
tino  in  Psal.  LXXV  et  XCIX  et  aliis  infra  ci¬ 
tandis. 

Quarto,  dicit  ibidem,  Augustinum  requi¬ 
rere  in  Monachis,  ut  omnia  sua  instituta  re¬ 
ferant  ad  eam  pietatem,  quam  Deus  omni¬ 
bus  commendavit,  id  est,  ad  charitatem  Dei 
et  proximi;  nostros  autem  Monachos  nescio 
quam,  novam  pietatem  sibi  finxisse,  cujus 
meditatione  sint  omnibus  perfectiores.  Hoc 
quoque  mendacium  est,  et  solum  vere  dicit 
Calvinus,  nescio  quam  novam  pietatem  etc. 
Vere  enim  nescit,  quam  novam  pietatem 
Monachi  finxerint ;  nihil  enim  finxerunt  novi, 
cum  omnibus  suis  votis  nihil  aliud  cupiant, 
quam  perfici  in  charitate.  Quod  vero  mo¬ 
nastica  vita  sit  perfectior  vita  stecularium, 
quod  tantopere  exhorret  Calvinus,  Augusti¬ 
nus  apertissime  docet  in  epist.  89.  q.  4.  ad 
Hilarium,  ubi  sic  ait:  «  Magister  bonus  man¬ 
data  legis  ab  ista  excellentiore  perfectione 
distinxit;  ibi  enim  dixit :  Si  vis  ad  vitam  in¬ 
gredi,  serva  mandata;  hic  autem:  Si  vis 
perfectus  esse ,  vende  omnia  quae  habes 
etc.  » 

Quinto,  dicit  ibidem  §.  14.  vitam  monas¬ 
ticam  nusquam  esse  vel  una  syllaba  a  Domi¬ 


no  approbatam.  Hoc  mendacium  refellit  Au¬ 
gustinus  loco  jam  citato,  et  Chrysostomus 
hom.  17.  ad  populum  :  «  Tanti  est,  inquit, 
Philosophia  a  Christo  introducta.  » 

Sexto,  dicit  §.  12.  nulli  unquam  veterum  ve¬ 
nisse  in  mentem,  dicere  Christum  aliquid 
consuluisse,  sed  omnes  una  voce  clamare, 
nullam  penitus  voculam  a  Christo  emissam, 
cui  non  sit  necessario  obtemperandum.  Hoc 
impudentissimum  est  mendacium ;  ipse  enim 
nullum  adduxit  testem  ad  suam  sententiam 
confirmandam.  Nos  autem  in  sequenti  quaes¬ 
tione  adducemus  omnes  veteres,  qui  revera 
una  voce  clamant,  multa  esse  consilia  Evan- 
gelica.  Nunc  sufficiat  locus  Augustini  cita¬ 
tus. 

Septimo,  dicit  ibidem,  Monachos,  ut  vi¬ 
deantur  aliis  perfectiores,  promittere  se  con¬ 
silia  Evangelica  servaturos,  de  non  jurando, 
de  inimicis  diligendis,  de  non  appeteuda  vin¬ 
dicta.  At  neque  ista  ulli  Monachi  vovent,  et 
nos  ea  non  consilia,  sed  praecepta  esse  dici¬ 
mus. 

Octavo,  dicit  §.  14.  Patres  toto  pectore  ab^ 
horruisse  ab  illa  blasphemia  et  sacrilego 
dogmate,  quo  professio  monastica  secundum 
Baptisma  nominatur.  At  nos  ostendimus, 
Athanasium,  Hieronymum,  Bernardum,Tho- 
mam,  non  abhorruisse  ab  illa  sententia.  Ipse 
vero  pro  se  nullum  adduxit. 

Nono,  dicit  ibidem, tempore  Augustini  ve¬ 
ros  Monachos  totos  se  ad  charitatem  proxi¬ 
mi  accommodavisse,  nostros  autem  a  tota 
Ecclesia  discessionem  fecisse.  Id  vero  pro¬ 
bat  dupliciter,  Primo,  quia  veteres  Monachi 
ad  eamdem  Ecclesiam  cum  caeteris  Christia¬ 
nis  conveniebant,  et  cum  iisdem  Sacramenta 
participabant;  nostri  autem  proprias  habent 
Ecclesias,  propria  altaria  etc.  Secundo,  quia 
I.  Corinth.  I  Apostolus  vocat  schismaticos 
eos,  qui  dicebant  :  Ego  sum  Pauli ,  ego  Apol¬ 
lo ,  ego  Cephee  (1);  At  Monachi  dicunt  :  Ego 
sum  Augustini,  ego  Benedicti,  ego  Fran- 
cisci. 

Hic  est  mendacium  duplex  :  Nam  in  pri¬ 
mis  falsum  est,  veteres  Monachos  non  ha¬ 
buisse  proprias  Ecclesias,  Altaria,  Sacra¬ 
menta  :  Nam  olim  tam  Eremitae,  quam  Coe¬ 
nobitae  fere  omnes  extra  urbes  procul  a  re¬ 
liquis  hominibus  habitabant,  et  quia  non  po¬ 
terant  ad  Ecclesias  Episcoporum  vel  Paro¬ 
chorum  convenire,  habebant  singula  monas¬ 
teria  suum  Abbatem,  Presbyterum,  a  quo 


Q)  I.  Cor.  I,  \2. 

Sacramenta  percipiebant.  Id  manifeste  indi¬ 
cat  Augustinus  tum  lib.  I  de  moribus  Eccle¬ 
siae  cap.  31  et  33.  tum  in  epist.  81.  ad  Eu- 
doxium  Presbyterum,  et  Abbatem  in  insula 
Capraria  ;  item  Epiphanius  in  epist.  ad  Joan- 
nem  Hierosolymitanum,  ubi  dicit,  se  ordi¬ 
nasse  Paulinianum  Presbyterum  monasterii 
Bethleemilici,  quia  S.  Hieronymus  ejus  mo¬ 
nasterii  Praepositus,  prae  nimia  humilitate 
non  audebat  Sacramenta  fratribus  minis¬ 
trare.  Idem  apparet  ex  collationibus  Cassia¬ 
ni  fere  omnibus,  ac  praecipue  XVIII .  cap.  15. 

Deinde,  falsum  est  Monachos  nostros  dis¬ 
cessionem  fecisse  ab  Ecclesia,-  cum  videa¬ 
mus  ,  eos  eumdem  Pontificem  agnoscere, 
quem  reliqua  Ecclesia;  ab  iisdem  Episcopis 
ordinari,  a  quibus  caeteri  Clerici;  denique 
eidem  populo  communicare  ,  cui  caeteri 
Christiani.  Si  autem,  quia  habent  Ecclesias, 
et  altaria,  schismatici  essent,  essent  etiam 
schismatici  omnes  Parochi;  nulla  enim  est 
paroecia,  quae  non  habeat  Ecclesiam,  et  al¬ 
taria  distincta  ab  Ecclesia,  et  altaribus  alia¬ 
rum  paroeciarum. 

Ultimo  falsum  est,  eodem  sensu,  Mona¬ 
chos  dicere  :  Ego  sum  Augustini,  ego  sum 
Benedicti,  quo  Corinthii  dicebant :  Ego  sum 
Pauli,  ego  Apollo  ;  isti  enim  in  duobus  erra¬ 
bant,  dicendo  :  Ego  sum  Pauli,  ego  Apollo. 
Primo,  quia  putabant,  vim  Sacramenti  Bap¬ 
tismi  pendere  a  probitate  baptizantis,  et  ideo 
gloriabantur,  se  filios  esse  spirituales  excel¬ 
lentium  virorum  ,  ut  exponit  Augustinus 
tract.  5.  in  Joann.  et  alibi.  Et  patet  primo 
ex  verbis  sequentibus  :  Num  Paulus  crucifi¬ 
xus  est  pro  vobis ?  aut  in  nomine  Pauli  bapti- 
zati  estis?  (1)  Secundo  ex  eo,  quod  toto  illo 
capite,  et  tribus  sequentibus,  ad  hunc  erro¬ 
rem  tollendum,  Paulus  docet,  Apostolcs  so¬ 
lum  esse  ministros  Christi,  Christum  autem 
esse,  qui  vere,  et  ex  potestate  omnia  facit, 
et  ideo  Deum  elegisse  indoctos  et  viles,  per 
quos  mundum  converteret,  ne  salus  ab  ho¬ 
minibus  pendere  videretur.  Tertio  ex- eo, 
quod  hinc  intelligimus,  quomodo  vere  schis¬ 
mata  facerent,  qui  dicebant  :  Ego  sum  Pau¬ 
li,  ego  Apollo;  nam  tot  Baptismata  facie¬ 
bant,  quot  erant  baptizatores,  et  proinde  tot 
fides  et  Ecclesias. 

Secundo  errabant,  quod  temere  judica¬ 
bant  de  praedicatoribus  suis,  et  alios  aliis 
praeferebant,  ut  patet  ex  illis  verbis  cap.  IV: 
Nolite  ante  tempus  judicare  etc.  Mihi  autem 

pro  minimo  est ,  ut  a  vobis  judicer  etc.  (2)  At 
Monachi  cum  dicunt  :  Ego  sum  Augustini, 
ego  Benedicti,  solum  hoc  dicunt  ad  distinc¬ 
tionem  ordinum  indicandam.  Quod  si  aliqui 
ex  simplicioribus  religiosis  interdum  conten¬ 
dunt  pro  gloria  suorum  Ducum,  et  B.  Fran- 
ciscum  propter  stigmata  B.  Dominico  ante¬ 
ponunt,  vel  e  contrario,  male  faciunt,  et  in¬ 
cidunt  in  posteriorem  reprehensionem  Apos¬ 
toli,  sed  nec  isti  propterea  schismatici  sunt, 
nec  oportet  propter  paucos  idiotas,  univer¬ 
sos  ordines  religiosorum  infamare. 

Decimo  dicit,  §.  19.  olim  nefas  fuisse,  mu¬ 
lierem  admittere  ad  votum  continentiae  ante 
annum  60.  Sed  aliud  indicat  summa  illa  sol¬ 
licitudo  veterum,  Cypriani,  Chrysostomi, 
Ambrosii,  Hieronymi,  in  sacris  virginibus 
custodiendis;  si  enim  Sanctimoniales  omnes 
excederent  annum  60,  non  magna  custodia 
indigeret  earum  pudicitia. 


CAPUT  VII. 

Quid  sit  Consilium  perfectionis . 

Sequitur  nunc  qtiaestio  de  consiliis  perfec¬ 
tionis,  quam  secundo  loco  tractandam  pro¬ 
posuimus.  Ac  primum  explicandum  erit, 
quid  sit  consilium  perfectionis,  et  in  quo  dif¬ 
ferat  a  praecepto.  Secundo,  quid  sentiant 
haeretici,  et  quid  Catholici.  Tertio,  probanda 
veritas.  Quarto,  solvenda  argumenta. 

Quantum  ad  primum,  consilium  perfec¬ 
tionis  vocamus  opus  bonum,  a  Christo  nobis 
non  imperatum,  sed  demonstratum;  non 
mandatum,  sed  commendatum.  Differt  au¬ 
tem  a  praecepto  ex  parte  materiae,  ex  parte 
subjecti,  ex  parte  formae,  ex  parte  finis.  Ex 
parte  materiae  dupliciter.  Primo,  quia  mate¬ 
ria  praecepti  est  facilior,  consilii  difficilior; 
illa  enim  sumpta  est  ex  principiis  naturae, 
haec  superat  quodammodo  naturam  :  Nam 
ad  servandam  conjugi  fidem  natura  inclinat, 
at  non  ita  ad  abstinendum  a  conjugio.  Am¬ 
brosius  lib.  I  de  virgin.  :  «  Quis,  inquit,  hu¬ 
mano  eam  possit  ingenio  comprehendere, 
quam  nec  natura  suis  inclusit  legibus  ?  Aut 
quis  naturali  voce  complecti,  quod  supra 
usum  naturae  sit?  E  coelo  accersivit,  quod 


(1)  I.  Cor.  I,  13.  —  (2)  I.  Cor.  IV,  5  et  3. 

imitaretur  in  terris.  »  Et  Hieronymus,  sive 
quicumque  fuit  auctor,  sermone  de  assump¬ 
tione  :  «  Profecto,  inquit,  in  carne  praeter 
carnem  vivere  non  terrena  vita  est,  sed  coe¬ 
lestis.  » 

Secundo,  quia  materia  praecepti  bona  est, 
consilii  melior  et  perfectior,  loquendo  de 
praeceptis ,  quae  circa  eamdem  materiam 
versantur,  circa  quam  versantur  consilia ; 
consilium  enim  includit  praeceptum,  et  ali¬ 
quid  supra  praeceptum  addit.  Augustinus 
ser.  18.  de  verbis  Apostoli  :  <c  Illae  autem, 
inquit,  amantes,  quibus  terrenae  nuptiae  vi¬ 
luerunt,  quae  terrenos  amplexus  non  deside¬ 
raverunt,  usque  adeo  acceptarunt  praecep¬ 
tum,  ut  non  recusarent  consilium  ;  ut  plus 
plaeerent,  plus  se  ornaverunt.  » 

Ex  parte  subjecti  differunt  consilia  et  prae¬ 
cepta,  quod  praeceptum  commune  sit  omni¬ 
bus,  consilium  non  item.  Augustinus  ser. 
61.  de  tempore  :  «  De  virginitate  dicitur  : 
Qui  potest  capere,  capiat;  de  justitia  non 
dicitur  :  Qui  potest  facere,  faciat,  sed  :  Om¬ 
nis  arbor,  quae  non  facit  fructum  bonum  ex¬ 
scindetur,  et  in  ignem  mi.ttetur.  » 

Ex  parte  formae,  quod  praeceptum  vi  sua 
obliget,  consilium  in  arbitrio  hominis  posi¬ 
tum  sit.  Hieronymus  in  epist.  ad  Eustochium 
de  servanda  virginitate  :  «  Ubi  consilium, 
ibi  offerentis  arbitrium,  ubi  praeceptum  da¬ 
tur,  ibi  necessitas  est  servientis.»  Et  Augus¬ 
tinus  de  sancta  virginitate  cap.  30.  :  «  Ne¬ 
que  enim,  inquit,  sicut  non  moechaberis,  non 
occides,  ita  dici  potest,  non  nubes;  illa  exi¬ 
guntur,  ista  offeruntur  :  si  fiunt  ista,  laudan¬ 
tur;  nisi  fiant  illa,  damnantur.  » 

Ex  parte  finis,  sive  effectus,  quod  praecep¬ 
tum  observatum  habet  praemium,  non  ob¬ 
servatum  habet  poenam  :  Consilium  autem, 
si  non  servetur,  nullam  habet  poenam,  et  si 
servetur,  majus  habet  praemium.  Augusti¬ 
nus  de  sancta  virginitate,  cap.  14.  :  «  Prae¬ 
cepto  quisquis  non  obtemperat  reus  est  de¬ 
bitor  poenae.  »  Et  infra  :  «  Sed  quoniam  de¬ 
vitatis  remissisque  peccatis,  adeunda  est  vita 
aeterna,  in  qua  est  quaedam  egregia  gloria, 
non  omnibus  in  aeternum  victuris,  sed  qui¬ 
busdam  ibi  tribuenda  ;  cui  consequendae, 
parum  est,  liberatum  esse  a  peccatis,  nisi 
aliquid  ipsi  liberatori  voveatur,  quod  non 
sit  criminis  non  vovisse,  sed  vovisse  ac  red¬ 
didisse  sit  laudis  :  Consilium,  inquit  Aposto¬ 
lus,  do  etc.  » 


CAPUT  VIII. 

Ponuntur  varice  sententice  de  Consiliis. 

Quantum  ad  secundum  ,  quatuor  sunt  de 
hac  re  sententiae,  tres  falsae,  una  vera.  Qui¬ 
dam  enim  volunt  ea,  quae  nos  vocamus  con¬ 
silia,  ut  voluntariam  paupertatem,  et  conti¬ 
nentiam,  non  esse  consilia,  sed  praecepta. 
Alii,  non  esse  consilia  necpraecepta,  sed  res 
indifferentes.  Alii,  non  esse  consilia  nec  prae¬ 
cepta  ,  sed  mala  et  prohibita.  Alii  denique, 
esse  consilia. 

Prima  opinio  est  vetustissima  eorum,  qui 
se  Apostolicos  dicebant,  qui ,  teste  Epipha- 
nio  liaeresi  61.  et  Augustino  haeresi  40.  af¬ 
firmabant,  non  posse  salvari  eos  ,  qui  non 
viverent  in  coelibatu  ,  et  paupertate  ,  more 
Apostolorum.  Idem ,  ex  parte ,  docuerunt 
Encratitae,  auctore  Tatiano,  S.  Justini  disci¬ 
pulo,  qui  docebant  omnes  Christianos  debe¬ 
re  a  nuptiis  abstinere,  et.coelibes  vivere,  ut 
Irenaeus  testatur  lib.  I ,  cap.  30.  Item  Pela- 
giani,  qui  teste  Augustino,  epist.  89  et  106. 
negabant  spem  salutis  iis  ,  qui  non  renun¬ 
tiarent  actu  omnibus  quae  possidebant.  Quod 
idem  aut  sensit,  aut  sentire  se  simulavit  Ju¬ 
lianos  Apostata;  nam,  teste  Nazianzeno 
orat.  1.  in  Julianum,  lege  lata  decrevit,  ne 
Christiani  ultase  ratione  defenderent,  etiam¬ 
si  spoliarentur,  vel  occiderentur  injuste  ,  et 
rationem  legis  reddens  ,  dicebat  :  velle  se 
Christianos  cogere,  ut  Evangelium  observa¬ 
rent,  quo  praeceptum  esset,  ut  Christiani  ni¬ 
hil  possiderent ,  et  percutienti  unam  maxil¬ 
lam,  alteram  praeberent. 

Secundo  opinio  fuit  Joviniani,  Vigilantii, 
Lampetianorum.Jovinianus  enim  docuit,  nul¬ 
lum  esse  consilium,  neque  praeceptum  con¬ 
tinentiae,  cum  ejusdem  meriti  sintvirgines  et 
conjugatae,  utHieronymus  1. 1  in  Jovinianum, 
et  Augustinus  haeresi  82.  festes  sunt.  Vigi¬ 
lantius  idem  asseruit  de  paupertate ;  nam, 
ut  Hieronymus  refert  in  libro  contra  Vigi¬ 
lantium,  asserebat  ille  melius  esse  opes  suas 
possidere;  et  ex  iis  Eleemosynas  facere, 
quam  omnia  simul  dimittere.  Lampetiani 
idem  senserunt  de  obedientia;  nam,  ut  scri¬ 
bit  Damascenus  haeresi  98.  volebant  Lam¬ 
petiani,  Monachos  in  coenobiis  liberos  esse 

debere  ,  nec  pendere  ex  praepositi  alicujus 
arbitrio. 

Tertia  opinio  est  Joannis  Wiclefi,  et  Lu- 
theranorura,  qui  primi  coeperunt  religiones 
ut  malas,  vituperare.  Joannes  Wiclef  artic. 
21.  in  Concilio  Constantiensi,  sess.  VIII.  di¬ 
cit  ,  eos  qui  ingrediuntur  religiones  eo  ipso 
reddi  ineptos  ad  servanda  mandata  Dei ,  ex 
quo  sequitur,  continentiam,  obedientiam,  et 
paupertatem  religiosam  non  consuli  a  Deo, 
sed  prohiberi.  Lutherus  in  epithalamio  ,  et 
libro  de  votis  monasticis.  Philippus  in  locis 
communibus,  cap.  de  discrimine  praecepti 
et  consilii ,  et  in  Apologia  Confessionis  Au¬ 
gustanae,  articul.  27.  Petrus  Martyr  in  libro 
de  coelibatu  ,  et  votis  monasticis.  Calvinus 
lib.  IV  Institut.  cap.  13.  Brentius  in  Confes¬ 
sione  Wirtembergica,  capite  devotis  monas¬ 
ticis,  et  alii  haeretici  in  genere  docent,  nul¬ 
lum  esse  consilium  Evangelicum.  Quamvis 
enim  Lutherus  in  assertione  art.  30.  admi¬ 
serit  unum  consilium,  id  est,  virginitatem, 
tamen  revocavit  postea  sententiam  in  epi¬ 
thalamio. 

In  particulari  tria  dicunt.  Primo  ,  vitam 
pauperem  et  ccelibem  ducere  sub  obedien- 
tia  Praelati ,  esse  meram  impietatem  et  su¬ 
perstitionem  ,  si  id  fiat  ad  colendum  Deum, 
id  est,  si  quis  putet  haec  placere  Deo ;  et  es¬ 
se  per  se  meritoria.  Secundo  dicunt,  volun¬ 
tariam  paupertatem,  et  obedientiam  exhibi¬ 
tam  ei,  cui  alioqui  non  debetur,  si  non  assu¬ 
matur  ad  colendum  Deum,  non  esse  quidem 
impiam,  tamen  esse  stultam  ,  et  inanem,  et 
proinde  malam.  Satis  enim  esse,  ferre  pau¬ 
periem  ,  quam  necessitas  adfert,  et  obedire 
parentibus  et  magistratibus.  Tertio  dicunt, 
continentiam,  si  non  assumatur  cum  opinio¬ 
ne  cultus  ,  sed  ut  instrumentum  ad  expedi¬ 
tius  obeunda  munera  Evangelii,  esse  bonam 
et  laudabilem,  et  sic  laudari  ab  Apostolo,  1. 
Corinth.  VII.  tamen  non  esse  possibilem,  ni¬ 
si  illis,  qui  sciunt,  se  habere  peculiare  Dei 
donum,  quod  tam  rarum  esse  volunt,  ut 
Lutherus  in  epithalamio  dicat,  neminem 
posse  continere,  nisi  divino  miraculo.  Et  ubi 
est  unus  continens,  ibi  esse  plus  quam  cen¬ 
tum  millia,  quibus  matrimonium  necessarium 
sit. 

Quarta  sententia  est  Catholicorum  omnium, 
multa  esse  vere  et  proprie  consilia  Evange- 
lica,  sed  praecipue  tria  :  Continentiam,  Obe¬ 
dientiam,  et  Paupertatem,  quae  nec  sint  prae¬ 


cepta,  nec  indifferentia,  sed  Deo  grata,  et  ab 
illo  commendata. 


caput  IX. 


Asseruntur  Consilia  Euangelica  testimoniis 
Scrip  turee. 


Quae  sententia,  ut  ad  tertium  veniamus, 
probatur  primo,  Scripturis.  Secundo,  exem¬ 
plis  primitivae  Ecclesiae.  Tertio,  testimoniis 
veterum.  Quarto,  rationibus. 

Primum  testimonium  est  Isaiae  LVI  :  Non 
dicat  Eunuchus.  Ego  lignum  aridum ,  quia 
heee  dicit  Dominus  Eunuchis  :  qui  custodierint 
sabbata  mea ,  et  elegerint  quee  ego  volui ,  et  ser¬ 
vaverint  foedus  meum ,  dabo  eis  in  domo  mea, 
et  in  muris  meis  locum ,  et  nomen  melius  a  filiis 
et  filiabus  nomen  ceternum  dabo  eis  ,  quod  non 
peidbit  (1). 

Quod  hic  agatur  de  continentibus  volun¬ 
tariis,  non  de  abscissis  ,  vel  sic  natis  ,  qui 
necessario  continent,  docent  Hieronymus  et 
Cyrillus  in  hunc  locum,  Augustinus  libro  de 
sancta  virginitate,  cap.  24.  et  Basilius  in  li¬ 
bro  de  vera  virginitate,  Ambrosius  in  exhor¬ 
tatione  ad  virgines  ,  et  Gregorius,  III  parte 
pastoralis,  cap.  29.  et  patet  ex  praemio,  quod 
Eunuchis  promittitur.  Nec  enim  ulla  ratio 
est,  cur  abscissis  vel  natis  Eunuchis  promit¬ 
tatur  major  gloria  ,  quam  sit  filiorum  et  fi¬ 
liarum  Dei.  Addit  autem  subtiliter  Augusti¬ 
nus.  Si  quis  contendat ,  Isaiam  loqui  de  ve¬ 
ris  Eunuchis,  adhuc  juvari  causam  nostram; 
nam  si  Eunuchis,  qui  continent  se,  qui  non 
possunt  aliud  facere,  promittitur  major  glo¬ 
ria,  quam  justis  conjugatis  :  certe  majore 
ratione  promittitur  iis  ,  qui  se  continebunt, 
etiamsi  possent  non  continere. 

Est  autem  hoc  loco  observandum  illud  no¬ 
men  :  Melius  a  filiis  et  filiabus  ;  posse  habere 
alium  etiam  sensum,  videlicet ,  ut  intelliga- 
mus  promitti  aliquid  melius  ,  quam  fuissent 
filii  et  filiae,  nam  verba  Hebraea  rwsn1’  D^on 
Dina  DiU ,  id  est ,  nomen  bonum  prae  filiis  et 
filiabus  optime  recipiunt  hunc  sensum,  dabo 
illis  qui  carent  liberis  aliquid  melius,  quam 
sit  habere  liberos,  et  sic  etiam  veterunt  70  In¬ 
terpretes  :  TO7T0V  OVOgaOTOV  %pS tTTW  VtWV,  X5U  Svj-ya- 


(1)  Isai.  LXIV,  3,  4  et  5. 

0e/3wv.  Et  recidit  in  idem  cum  superiore  sen¬ 
tentia;  Nam  semper  anteponuntur  continen¬ 
tes  conjugatis,  cum  isti  liberos,  illi  melius  ali¬ 
quid  habituri  sint. 

Quod  autem  continentia  Eunuchorum  hoc 
loco  non  imperetur,  sed  consulatur,  docent 
iidem  auctores,  et  probat  Hieronymus  ex  il¬ 
lis  verbis  :  Qui  elegerint  quae  ego  vblui.  Illi 
enim  dicuntur  eligere ,  qui  non  coguntur 
prsecepto.  Itaque  sensus  est;  Qui  elegerint 
quse  ego  voluit ,  id  est ,  qui  transcendentes 
ea,  quse  praecepi  accommodans  me  humanae 
imbecillitati,  sponte  sua  elegerint  perfectio¬ 
ra  ,  quae  ego  cupio  et  vellem.  Praeterea 
idem  patet  ex  eo  ,  quod  qui  Eunuchi  non 
sunt,  etsi  postponuntur  Eunuchis,  tamen 
non  excluduntur  a  regno  coelorum,  imo  filii 
et  filiae  vocantur;  Ergo  non  tenentur  omnes 
esse  Eunuchi,  ergo  non  est  praeceptum. 

Quod  autem  continentia  non  solum  sit  uti¬ 
lis  in  hac  vita  ,  ut  adversarii  dicunt,  sed  sit 
vere  meritoria  gloriae  singularis,  quod  tan- 
quam ’ blasphemiam  horrent,  patet  exiliis 
verbis  :  Nomen  aeternum  dabo  eis,  quod  non 
J peribit ,  quod  sic  exponit  Augustinus  de  san¬ 
cta  virginitate  cap.  25  :  «  Quid,  inquit,  ter¬ 
giversaris  impia  caecitas?  Quid  temporalem 
tantummodo  utilitatem  promittis  continenti¬ 
bus  Sanctis?  Nomen  aeternum  dabo  eis.  Et 
si  forte  hic  ipsum  aeternum  pro  diuturno  co¬ 
naris  accipere,  addo,  accumulo,  inculco,  nec 
unquam  deerit,  quid  quaeris  amplius?  Quid 
dicis  amplius?  aeternum  hoc  nomen  ,  quid¬ 
quid  illud  est,  Spadonibus  Dei,  quod  utique 
gloriam  quamdam  propriam  excellentemque 
significat ,  non  erit  commune  cum  multis, 
quamvis  in  eodem  regno,  et  in  eadem  domo 
constitutis  :  Nam  ideo  fortasse  et  nomen  dic¬ 
tum  est,  quod  eos,  quibus  datur,  distinguat 
a  caeteris.  » 

Sed  occurrit  Petrus  Martyr  in  lib.  de  coe- 
libatu  et  votis  monasticis,  ac  probat,  Isaiam 
loqui  de  veris  Eunuchis,  qui  erant  apud  Ju¬ 
daeos  :  Nam  quia  eo  tempore  magna  felici¬ 
tas  erat,  habere  multam  prolem,  dicit,  Deum 
voluisse  consolari  Eunuchos,  atque  iliis  id¬ 
circo  pollicitum  se  habiturum  eos  meliore 
in  loco  ,  quam  filios  et  filias  ,  id  est,  quam 
Israelitas  reliquos,  qui  non  custodiunt  legem 
divinam  ,  si  tamen  ipsi  eamdem  legem  dili¬ 
genter  observaverint. 

At  hsec  expositio  facile  refelli  potest.  Pri¬ 
mo,  quia  contraria  est  antiquis,  sanctissimis, 


ac  doctissimis  Patribus,  Basilio,  Cyrillo,  Am¬ 
brosio  ,  Hieronymo  ,  Augustino  ,  Gregorio, 
quibus  in  re  dubia  multo  tutius  credi  potest, 
quam  uni  Apostatae,  qui  mavult  Rabbinos 
Judaeorum,  quam  sanctos  Patres  Ecclesiae 
sequi. 

Secundo,  quia  absurde  Petrus  Martyr  per 
filios  Dei,  quibus  anteponuntur  Eunuchi,  in- 
telligit  Israelitas  malos  :  Nam  vel  dicuntur 
filii  Dei  Israelitee  mali  quatenus  Israelitae, 
vel  quatenus  mali ;  non  quatenus  Israelitee, 
quia  etiam  Eunuchi  erant  Israelitae,  et  proin¬ 
de  filii;  quocirca  inepta  esset  collatio  :  non 
etiam  dicuntur  filii,  quatenus  mali,  quia  ho¬ 
mo,  qua  malus  est,  non  ex  Deo,  sed  exDia- 
bolo  est  :  Quare  per  filios  conjugati  fideles 
et  boni  intelliguntur,  qui  etiam  locum  bonum 
habent  in  domo  Dei,  sed  eis  anteponuntur 
virgines,  et  continentes ,  qui  locum  melio¬ 
rem  habent,  id  est,  locum  sponsae. 

Tertio,  quia  hoc  loco  Deus  pollicetur  Eu¬ 
nuchis  nomen  aeternum,  id  est,  celebrem  fa¬ 
mam,  eamque  numquam  interituram,  neque 
in  hoc  saeculo,  neque  in  futuro.  Ostendat  igi¬ 
tur  Petrus  Martyr,  qui  sint  illi  Eunuchi,  in  qui*- 
bus  impletum  sit  hoc  vaticinium  ;  certe  non 
inveniet  carne  abscissos  valde  celebratos.  At 
nos  proferre  possumus  exercitum  innumera¬ 
bilem  Sanctorum  ,  et  sanctarum  Virginum, 
quorum  laudibus  pleni  sunt  libri  sanctorum 
Patrum.  Itaque  ipsa  vaticinii  hujus  tam  ma¬ 
nifesta  impletio  in  sanctis  Virginibus  satis 
esse  deberet  ad  excludendam  carnalem  et 
Judaicam  illam  sententiam  de  Carnalibus 
Eunuchis. 

Secundum  testimonium  Sap.  III  :  Felix 
sterilis ,  et  incoinquinata ,  quce  nescioit  thorum 
in  delicto ,  habebit  fructum  in  respectione  ani¬ 
marum  sanctarum ,  et  Spado,  qui  non  ope¬ 
ratus  est  per  manus  suas  iniquitatem  ,  nec  co¬ 
gitavit  contra  Deum  nequissima ,  dabitur  enim 
ei  fidei  donum  electum  (id  est,  donum  quod¬ 
dam  singulare,  respondens  fidelitati  ipsius) 
et  sors  in  templo  Dei.  Bonorum  enim  laborum 
gloriosus  est  fructus ,  et  quce  non  concidit  radix 
sapientice  (1).  Quem  locum  similem  esse  su¬ 
periori,  docet  Hieronymus,  ubi  supra. 

Tertium  testimonium  Matth.  XIII.  ubi  Do¬ 
minus  comparat  regnum  coelorum ,  id  est, 
Ecclesiam,  terroe  bonee,  cujus  una  pars  red¬ 
debat  fructum  centesimum  ,  alia  sexagesi¬ 
mum,  alia  trigesimum.  Quem  locum  expo¬ 
nentes  Cyprianus  de  habitu  virginum,  Hie- 

(1)  Sap.  III,  13  et  14. 

ronymus  lib  I  in  Jovinianum,  et  Augustinus 
de  sancta  virginitate  cap.  44.  et  45.  docent, 
ea  parabola  distingui  meritum  casti  conju¬ 
gii,  viduitatis  et  virginitatis.  Exquo  apparet, 
continentiam  virginalem  esse  majus  bonum, 
et  magis  meritoiium  apud  Deum,  quam  sit 
castitas  conjugalis,  ac  proinde  esse  consilium 
divinum ;  quod  enim  Deus  non  praecipit,  et 
tamen  commendat ,  et  anteponit  aliis  rebus, 
sine  dubio  consulit. 

Quartum  est  Mattii.  XIX.  cum  Apostoli 
dixissent  :  Non  expedit  nubere ,  Dominus  ait  : 
Non  omnes  capiunt  verbum  hoc,  sed  quibus  da¬ 
tum  est ,  sunt  enim  Eunuchi ,  qui  de  matris 
utero  sic  nati  sunt ,  et  sunt  Eunuchi ,  qui  facti 
sunt  ab  hominibus ,  et  sunt  Eunuchi ,  qui  seipsos 
castraverunt  propter  regnum  coelorum .  Qui  po¬ 
test  capere,  capiat  (I) .  Hic  non  dari  praeceptum 
de  continentia,  patet  ex  superioribus  ;  Nam 
initio  hujus  capitis  Dominus  approbavit  nup¬ 
tias,  dicens  :  Quod  Deus  conjunxit ,  homo  non 
separet ;  ergo  non  prohibet  hoc  loco  nuptias, 
ergo  non  praecipit  continentiam.  Idem  patet 
ex  sequentibus  :  Qui  potest  capere  capiat. 
Nam,  ut  eleganter  ait  Augustinus  serm.  61. 
de  tempore  ,.  de  praeceptis  justitiae  non  po¬ 
test  dici  :  Qui  potest  facere,  faciat,  sed  om¬ 
nis  arbor,  quae  non  fecerit  fructum  bonum, 
excmdetur.  Quod  autem  consilium  detur, 
patet  ex  eo  ,  quod  cum  Apostoli  dixissent  : 
Non  expedit  nubere,  Dominus  non  ait  :  Imo 
vero  expedit,  sed  ait :  Non  omnes  capiunt  ver¬ 
bum  hoc;  qui  potest  capere,  capiat ;  id  est,  ve¬ 
rum  dixistis,  nuptias  non  expedire,  nam  im¬ 
pediunt  potius ;  tamen  non  omnes  hoc  in- 
telligunt,  sed  qui  potest  assequi,  non  omit¬ 
tat.  Quod  denique  continentia  non  solum  con¬ 
ferat  corporalem  utilitatem,  sed  praemium 
habeat  in  ccelo ,  patet  ex  illo  :  Sunt  Eunu¬ 
chi ,  qui  castraverunt  se  propter  regnum  coelo¬ 
rum. 

At  adversarii,  ac  in  primis  Petrus  Martyr 
in  lib.  de  ccelibatu  et  votis  ,  illud  ,  Propter 
regnum  coelorum ,  exponunt  propter  Evange- 
lium  expeditius  praedicandum.  Contra  autem 
est  omnium  Patrum  expositio.  Cyprianus 
lib.  de  habitu  virginum  :  «  Nec  ornari  jam, 
inquit ,  aut  placere  alii ,  quam  Domino  suo 
studeant,  a  quo  et  mercedem  virginitatis  ex- 
pectant,  dicente  ipso  :  Sunt  enim  Spadones, 
qui  se  castraverunt  propter  regnum  Dei  etc.» 
Ubi  regnum  Dei  exponit  Cyprianus  virgini¬ 
tatis  mercedem  :  non  ergo  significat  praedi¬ 


cationem  Evangelii,  praesertim  cum  Cypria¬ 
nus  de  mulieribus  virginibus  loquatur,  quae 
non  possunt  praedicare  E  vangelium.  Hilarius 
in  hunc  locum,  illud  :  Propter  regnum  coelo¬ 
rum ;  exponit,  spe  regni  coelestis  quod  ad 
Evangelii  praedicationem  referri  non  potest. 

Chrysostomus  in  hunc  locum  alloquens 
Eunuchum  spiritualem  :  «  Gratias,  inquit, 
age.Deo,  quia  magna  praemia,  rutilantesque 
coronas  habebis,  si  ita  vives,  quemadmodum 
sine  aliquo  illi  praemio.  » 

Hieronymus  lib.  I  contra  Jovinianum  : 
«Proponit,  inquit,  Agnothetis  praemium, 
invitat  ad  cursum  ,  tenet  in  manu  virginita¬ 
tis  bravium,  ostendit  purissimum  fontem,  et 
clamitat  :  Qui  sitit  veniat,  et  bibat,  qui  po¬ 
test  capere,  capiat.  Non  dicit  ,  velitis,  noli¬ 
tis,  bibendum  vobis  est ,  atque  currendum, 
sed  qui  voluerit,  qui  potuerit  currere  atque 
potare,  ille  vincet,  ille  satiabitur.  » 

Denique,  Augustinus  de  sancta  virginitate, 
c.  24  :  «  Christo  ,  inquit,  laudanti  eos,  qui 
se  castraverunt ,  non  propter  hoc  saeculum 
sed  propter  regnum  Coelorum  ,  Christianus 
contradicat,  affirmans  hoc  praesenti  vitae  es¬ 
se  utile,  non  futurae  etc.  »  vide  similia  apud 
Bedam  et  Anselmum  in  commentario  hujus 
loci. 

Quintum  est  ibidem,  ubi  adolescenti  dici¬ 
tur  :  Si  vis  perfectus  esse  ,  vade ,  vende  omnia 
quce  habes  et  da  pauperibus ,  et  habebis  thesau¬ 
rum  in  coelo  (2).  Quod  hic  non  detur  praecep¬ 
tum,  sed  consilium,  patet  ex  ipsa  consequen¬ 
tia  verborum  :  nam  interroganti  :  Quid  fa¬ 
ciam ,  ut  salvus  fiam  ?  Dominus  respondit:  Si 
vis  ad  vitam  ingredi ,  serva  mandata.  Ubi  os¬ 
tendit,  mandatorum  observationem  sufficere 
ad  salutem ;  ac  deinde  subjungit :  Si  vis  per¬ 
fectus  esse ,  id  est ,  si  non  es  contentus  vita 
aeterna,  sed  aspiras  ad  excellentem  gradum 
in  ipsa  vita  aeterna  :  Vade,  vende  omnia. 

Praeterea,  si  hoc  esset  praeceptum  ,  certe 
esset  praeceptum  charitatis,  at  non  est;  nam 
charitas  non  requirit,  nisi  ut  diligamus  proxi¬ 
mum,  sicut  nos  ipsos;  ergo  non  requirit,  ut 
demus  omnia  nostra  proximis,  et  nobis  nihil 
servemus  ,  sed  satisfacimus  ei  praecepto,  si 
partim  demus,  partim  retineamus.  Quod  au¬ 
tem  dare  omnia  mereatur  insigne  praemium, 
patet  ex  illis  verbis  :  Et  habebis  thesaurum 
in  coelo.  Sed  occurrunt  quinque  expositiones 
refellendae. 

Prima  est  S.  Hieronymi  et  Bedee  in  hunc 


(1)  Matth.  XIX,  10,  11  et  12.  —  (2)  Matth.  XIX,  21  et  passim. 

locum,  ubi  docent,  juvenem  istum  non  voto 
discentis,  sed  animo  ten tantis  ad  Dominum 
accessisse.  Ex  quo  posset  aliquis  colligere, 
Dominum  quoque  non  serio  respondisse,  sed 
ironice.  Refellit  Chrysostomus  hanc  senten¬ 
tiam.  Primo  ,  quia  nullus  Evangelista  hunc 
adolescentem  reprehendit ,  cum  tres  hanc 
historiam  scribant,  nimirum  Matth.  c.  XIX. 
Marcus  cap.  X.  Lucas  cap.  XVIII.  Secundo, 
quia  Dominus  lenissime  cum  eo  locutus  est, 
cum  alioqui  tentatores  aliter  excipere  soleat. 
Tertio,  quia  non  abiisset  tristis  audito  verbo 
Domini,  nisi  revera  serio  perfectionem  desi- 
derasset. 

Adde,  quod  Dominus  intuitus  eum  ,  dilexit 
illum ,  ut  ait  Marcus,  Dominus  autem  non  di¬ 
ligit  hypocritas.  Ergo  B.  Hieronymus  me¬ 
moria  lapsus  est;  existimavit  enim,  hunc  ju¬ 
venem  eumdem  esse  cum  illo  Pharisoeo  ten- 
tatore,  de  quo  Mare.  XIV.  nam  hunc  locum 
Marci  allegat,  cum  tamen  Marcus  distinguat 
unum  ab  altero,  ut  patet  ex  cap.  X  et  XIV. 
Quare  Hieronymus  quEest.  1 .  ad  Hedibiam, 
et  libro  contra  Vigilantium,  hunc  locum  ex¬ 
pendens,  longe  aliter  exponit.  Similiter  me¬ 
moria  lapsus  estErasmus,  qui  in  annotatione 
ad  hunc  locum  scribit,  a  Chrysostomo  hunc 
adolescentem  tanquam  tentatorem  accusari, 
cum  e  contrario  potius  Chrysostomus  eum 
defendat.  Beda  quoque  in  commentario  ad 
cap.  X.  Marci,  aperte  mutat  sententiam,  ac 
docet  falli  eos  ,  qui  putant  hunc  adolescen¬ 
tem  animo  tentantis  accessisse. 

Altera  expositio  est  Joannis  Calvini  lib.  IV 
Instit.  cap.  13,  §.  13.  qui  primo  demonstrat, 
Dominum  non  potuisse  constituere  perfec¬ 
tionem  in  vendendis  omnibus  rebus  ,  cum 
Apostolus  I.  Corinth.  XIII.  dicat  :  Si  distri¬ 
buero  in  cibos  pauperum  omnes  facultates  meas, 
charitatem  autem  non  habeam ,  nihil  mihi  pro¬ 
dest  (1).  Et  ad  Coloss.  III.  dicat,  charitatem 
esse  vinculum  perfectionis.  Deinde  explicat 
ipse  locum  hunc,  ac  dicit,  adolescentem  il¬ 
lum,  qui  dixerat :  Omnia  heee  servavi  a  juven¬ 
tute  mea ,  mentitum  fuisse,  et  ideo  Christum 
ei  dixisse  :Vade,  vende  omnia  quee  habes ,  non 
ut  eum  ad  hoc  faciendum  hortaretur,  sed  ut 
proposito  illi  mandato  ,  quod  implere  non 
posset,  disceret,  se  esse  mentitum;  quomodo 
si  jactanti  se  scire  omnia,  diceremus  :  expli¬ 
ca  igitur  nobis,  quot  sint  stellae  in  coelo,  vel 
grana  arenae  in  littore  maris;  Quod  autem 
ille  juvenis  non  servaverit  omnia  mandata, 


probat  Calvinus,  quia  unum  ex  mandatis  est, 
diligere  Deum  ex  toto- corde  :  qui  autem  di¬ 
ligit  ex  toto  corde,  paratus  est  omnia  dimit¬ 
tere  propter  Deum;  Nec  efficitur  tristis  ,  si 
ei  dicatur  a  Deo,  ut  dimittat  omnia,  iste  au¬ 
tem  juvenis,  audito  Christi  verbo,  tristis  ef¬ 
fectus  est. 

Eadem  est  expositio  Petri  Martyris  in  libro 
de  coelibatu  et  votis,  ubi  addit  etiam  hoc  ar¬ 
gumentum  :  Dominus  ait  :  Si  vis  esse  perfec¬ 
tus  ,  vende  omnia  etc.  at  perfectio  omnibus 
imperatur  Matth.  V  :  Estote  perfecti’,  igitur 
non  consilium,  sed  praeceptum  fuit  huic  ado¬ 
lescenti,  vendere  omnia. 

At  errare  Petrum  Martyrem  et  Calvinum, 
probatur  Primo  ex  cap.  X.  Mare,  ubi  legi¬ 
mus:  Dominus  autem  intuitus  eum ,  dilexit  eum. 
Dominus  autem  non  diligit  mendaces,  igitur 
credibile  est,  eum  vera  dixisse.  Neque  argu¬ 
mentum  Calvini  concludit ,  nam  qui  diligit 
ex  toto  corde  ,  non  tenetur  facere  omnia, 
quae  Deus  consulit,  sed  solum  quae  praecipit. 
Hic  autem  Dominum  non  praecipere,  sed  con¬ 
sulere,  jam  probatum  est:  et  rursus  probari 
potest;  nam  Dominus  non  absolute  dixit: 
Vende  omnia ,  sed  sub  conditione  :  Si  vis  per¬ 
fectus  esse. 

At,  inquiunt,  tenebatur  esse  perfectus, 
cum  sit  praeceptum  :  Perfecti  estote ,  Matth  . 
V.  igitur  tenebatur  etiam  vendere  omnia. 
Sed  contra,  nam  in  primis  jam  supra  osten¬ 
dimus,  perfectionem  hoc  loco  positam,  non 
esse  praecepti,  cum  distinguatur  ab  observa¬ 
tione  legis,  de  qua  dictum  est :  Si  vis  ad  vi¬ 
tam  ingredi,  serva  mandata. 

Neque  obstat  illud  Matth.  V  :  Estote  per¬ 
fecti  ;  nam  varia  sunt  genera  perfectionis,  ut 
diximus  supra  capit.  2.  Quaedam  enim  est 
perfectio  necessaria  ad  salutem,  quae  consi¬ 
stit  in  plena  observatione  mandatorum  ;  quae¬ 
dam  est  perfectio  major,  quee  necessaria  est 
non  ad  salutem  simpliciter,  sed  ad  excellen¬ 
tiorem  gradum  gloriae  in  regno  coelorum,  et 
haec  consistit  in  observatione  consiliorum. 
De  priore  igitur  perfectione  loquitur  Domi¬ 
nus  Mat.  V.  de  posteriore  hoc  loco.  Id  quod 
rursus  hoc  modo  probatur,  nam  si  haec  per¬ 
fectio  esset  praecepti ,  certe  tenerentur  om¬ 
nes  Christiani  vendere  omnia  sua  ,  nam  ad 
praecepta  omnia  omnes  tenentur. 

Respondet  Martyr  ,  hoc  praeceptum  ven¬ 
dendi  omnia  datum  esse  solum  huic  adoles¬ 
centi,  et  proinde,  illi  fuisse  necessarium  ad 


(1)  I.  Cor.  XIII,  3. 

perfectionem,  non  autem  aliis  ;  ille  enim  est 
perfectus,  qui  Deo  jubenti  obedit. 

At  contra,  sicut  cum  Dominus  ait  :  Si  vis 
ad  vitam  ingredi ,  serva  mandata  ;  indicavit, 
servare  mandata  esse  medium  ad  vitam  se- 
ternarn  omnibus  hominibus.  Sic  etiam  cum 
ait  :  Si  vis  esse  perfectus,  vende  omnia ;  indi¬ 
cavit  ,  vendere  omnia  esse  medium  ad  per- 
fectionemomnibus  hominibus,  et  non  solum 
illi  adolescenti.  Praeterea ,  idem  probamus 
ex  testimoniis  veterum  sanctorum  Patrum, 
qui  docent,  Dominum  hoc  loco  non  imperas¬ 
se,  sed  tantum  hortatum  esse,  et  consuluis¬ 
se,  tanquam  perfectionem  ,  vendere  omnia, 
et  dare  pauperibus. 

Ambrosius  lib.  de  viduis,  ultra  medium  : 
«  Ut  intelligas,  inquit,  distantiam  praecepti, 
atque  consilii,  illum  recorderis,  cui  inEvan- 
gelio  ante  praescribitur,  ne  homicidium  faciat, 
ne  adulterium  admittat,  ne  falsum  testimo¬ 
nium  dicat;  praeceptum  enim  ibi  est,  ubi  est 
poena  peccati.  At  vero  cum  se  praecepta  le¬ 
gis  memorasset  implesse,  consilium  ei  datur, 
ut  vendat  omnia,  et  sequatur  Dominum  ;  haec 
enim  non  pro  praecepto  dantur,  sed  pro  con- 
-  silio  deferuntur.  » 

Hieronymus  lib.  contraVigilantium:  «Quod 
autem  asseris  eos  melius  facere,  qui  utuntur 
rebus  suis  et  paulatim  fructus  possessionum 
suarum  pauperibus  dividunt,  quam  eos  qui 
possessionibus  venumdatis  semel  omnia  lar¬ 
giuntur,  non  a  me,  sed  a  Domino  responde¬ 
bitur  :  si  vis  perfectus  esse ,  vade ,  vende 
omnia  quae  habes,  et  da  pauperibus.  Ad  eum 
loquitur ,  qui  vult  esse  perfectus  ,  qui  cum 
Apostolis  patrem  ,  et  naviculam,  et  rete  di¬ 
mittit.  Iste  quem  tu  laudas,  secundus  et  ter¬ 
tius  gradus  est,  quem  et  nos  recipimus, 
dummodo  sciamus  prima  secundis  et  tertiis 
praeferenda.  » 

Augustinus  epistol.  89.  quaestion.4  :  «Vi¬ 
derit,  inquit,  ille  juvenis  quemadmodum 
ille  legis  mandata  servaverit ,  verumta- 
men  magister  bonus  mandata  legis  ab  ista 
excellentiore  perfectione  distinxit;  ibi  enim 
dixit,  si  vis  venire  ad  vitam,  serva  mandata; 
hic  autem,  si  vis  perfectus  esse,  vade,  ven¬ 
de  omnia  etc.  »  Chrysostomus  in  hunc  lo¬ 
cum  :  «  Ut  alliciatur  ,  inquit,  ingentem  ei 
mercedem  futuram  ostendit,  etvoluntati  ejus 
omnia  relinquit.  » 

Idem  probatur  ex  verbis  sequentibus ;  nam 
cum  Petrus  vidisset  adolescentem  audito 


hoc  consilio  abiisse  tristem  ,  dixit  Domino  : 
E cce  nos  reliquimus  omnia  ,  et  secuti  sumus  te , 
quid  ergo  erit  nobis  ?  quasi  diceret,  ecce  nos 
fecimus  quod  iste  juvenis  facere  noluit,  quid 
ergo  nobis  dabis?  Cui  interrogationi,  si  ve¬ 
ra  est  Martyris  et  Calvini  sententia  ,  Domi¬ 
nus  respondere  debuit,  nihil  vobis  dabo,  nam 
soli  illi  juveni,  et  illi  non  serio  locutus  sum, 
sed  solum  ea  dixi ,  ut  juvenis  intelligeret  se 
fuisse  mentitum.  At  non  ita  respondit,  sed 
ait  :  Arnen  dico  vobis ,  quod  vos  qui  secuti  estis 
me  in  regeneratione  etc.  Et  ne  putemus  solis 
Apostolis  haec  promitti,  audiamus  Augusti¬ 
num  epistola  89  ,  quaest.  4.  hunc  locum  ex¬ 
ponentem  :  «  Qui,  inquit,  illius  perfectionis 
de  vendendis  rebus  suis  consilium  tam  gran¬ 
de,  tamque  praeclarum  non  receperunt,  et 
tamen  a  damnabilibus  immunes  criminibus 
esurientem  Christum  paverunt,  non  sedebunt 
quidem  cum  Christo  sublimiter  judicaturi, 
sed  ad  ipsius  dexteram  stabunt  misericordi¬ 
ter  judicandi.  » 

Ad  argumentum  Calvini  ex  Apostolo,  res¬ 
pondeo  ,  desertionem  omnium  rerum  posse 
dupliciter  considerari;  uno  modo  secundum 
se,  altero  modo  ut  est  actus  imperatus  dilec¬ 
tionis.  Primo  modo,  desertio  omnium  rerum 
non  est  perfectio,  sed  tamen  est  instrumen¬ 
tum  ad  perfectionem,  et  sic  possumus  expo¬ 
nere  verba  Domini :  Si  uis  perfectus  esse,  ven¬ 
de  omnia ,  id  est,  sume  hoc  instrumentum  et 
acquires  perfectionem;  quia  tamen  haec  de¬ 
sertio  rerum,  si  absque  charitate  sit,  non  sal¬ 
vat  hominem,  ideo  dicitur  non  prodesse,  ab 
Apostolo ,  I.  Corinth.  XIII.  Secundo  modo 
desertio  ipsa  potest  dici  perfectio,  sive  opus 
perfectionis,  quia  includit  gradum  quemdam 
eximium  charitatis  ,  et  de  hac  etiam  potest 
intelligi  verbum  Domini,  ut  sensus  sit,  si  vis 
esse  perfectus,  vende  omnia;  nam  hinc  ap¬ 
parebit  te  habere  perfectam  charitatem. 

Tertia  expositio  est  Pelagianorum ;  qui  il¬ 
lud  :  Si  vis  esse  perfectus ,  explicabant,  si  vis 
ut  tibi  nihil  desit  ad  consequendam  salutem; 
ille  enim  est  perfectus  ,  cui  nihil  deest ,  et 
hoc  probabant  ex  illis  verbis  Domini ,  Mare. 
X  :  Unum  tibi  deest ;  et  ex  verbis  adolescen¬ 
tis,  Matth.  XIX  :  Quid  adhuc  mihi  deestl  qua¬ 
si  diceret,  servavi  ista  prtecepta  Decalogi  a 
Mose  tradita;  num  aliquid  aliud  faciendum 
est?  cui  respondit  Dominus,  Mare.  X  :  Unum 
tibi  deest ,  vade ,  vende  omnia  etc.  »  (1) 

At  falsam  esse  hanc  expositionem,  docet' 


(1)  Matth.  XIX,  20;  Mare.  X,  21  et  passim, 

Augustinus  epist.  89,  qusest.  4.  ex  illis  ver¬ 
bis  I.  Tim.  VI  :  Divitibus  hujus  saeculi prceci- 
pe ,  non  superbe  sapere  ,  nec  sperare  in  incerto 
divitiarum,  sed  in  Deo  vivo.  Bene  faciant  divi¬ 
tes  ;  sint  in  operibus  bonis ,  facile  tribuant 
etc.  [})  «Puto,  inquit .Augustin.  quod  ista 
praecipiens,  divites  instruebat,  non  fallebat 
Apostolus,  qui  non  ait,  praecipe  divitibus  hu¬ 
jus  Mundi ,  ut  vendant  omnia  quae  habent, 
dent  pauperibus ,  et  sequantur  Dominum, 
sed  non  superbe  sapere  etc.  » 

Cum  ergo  Dominus  ait  :  Si  vis  perfectus 
esse ,  non  loquitur  de  perfectione  necessaria 
ad  salutem  ,  sed  de  alia  quadam  majore.  Et 
cum  ait  :  «  Unum  tibi  deest,  o  non  vult  di¬ 
cere  ad  salutem  consequendam,  sed  ad  per¬ 
fectionem  istam  majorem.  Et  similiter  ille 
juvenis  dicens  :  Quid  adhuc  mihi  deest  ?  non 
intelligit  ad  salutem  simpliciter  assequen¬ 
dam;  jam  enim  audierat  responsum  :  Si  vis 
ad  vitam  ingredi ,  serva  mandata ;  sed  intelli¬ 
git  ad  salutem  facilius ,  et  perfectius  asse¬ 
quendam,  q.  d,  quid  possem  adhuc  facere 
utile  ad  vitam  aeternam? Quod  si  quis  admit¬ 
tere  velit  juvenem  petivisse  ,  an  aliquid  sibi 
deesset  simpliciter  ad  salutem,  dicere  pote¬ 
rit  a  Domino  fuisse  responsum,  nihil  ei  dees- 
se  ad  salutem;  non  enim  Dominus  ait  : 

■  Unum  tibi  deest ,  vende  omnia;  sed  ;  Si  vis 
perfectus  esse ,  unum  tibi  deest ,  ut  patet  ex 
verbis  Matthaei,  et  Marci  simul  junctis,  q.  d. 
nihil  tibi  deest  ad  salutem  simpliciter  asse¬ 
quendam,  sed,  si  vis  perfectus  esse,  unum 
tibi  deest  etc. 

Quarta  expositio  est  Gulielmi  de  sancto 
Amore,  contra  quem  scribitB.Thomas  opusc. 
XIX.  qui  dicebat  verba  ista  Domini  debere 
intelligi  secundum  animi  praeparationem, 
et  verum  praeceptum  continere ,  sicut  illa 
Matth.  V  :  Si  quis  te  percusserit  in  unam  ma¬ 
xillam,  praebe  illi  et  alteram ;  (2)  quod  praecep¬ 
tum  est ,  sed  intelligit  in  animi  praeparatio¬ 
ne,  ut  Augustinus  exponit  in  epist.  5.adMar- 
cellinum.  Eodem  modo  videtur  intelligere 
hunc  locum  Melanchthon  in  locis  communi¬ 
bus,  cap.  de  paupertate. 

At  haec  quoque  falsa  expositio  est,  nam 
exempla  Domini,  et  Sanctorum  sunt  optima 
commentaria  Scripturarum.  Videmus  autem 
Dominum ,  cum  fuit  in  maxilla  percussus, 
Joan.  XVIII.  non  vertisse  alteram  ,  sed  di¬ 
xisse:  Cur  me  caedis  ?  Et  similiter  Apostolum, 

(1)  I.  Tim.  VI.  17. 

XIX,  27. 


cum  esset  in  maxilla  percussus,  Act.  XXIII. 
non  vertisse  alteram,  sed  dixisse  :  Percutiat 
te  Deus ,  paries  dealbate.  Ex  quibus  exemplis 
evidenter  colligit  Augustinus  in  epist.  5.  il¬ 
lud  esse  praeceptum,  sed  intelligi  in  praepa¬ 
ratione  animi.  At  vero  consilium  de  relin¬ 
quendis  omnibus  rebus  ,  Dominus,  et  Apos¬ 
toli  ,  et  Sancti  plurimi  non  in  praeparatione 
animi  retinuerunt,  sed  re  ipsa  et  factis  imple¬ 
verunt.  Luc.  IX.  de  se  Dominus  ait :  Vulpes 
foveas  habent ,  et  volucres  coeli  nidos ,  filius  au¬ 
tem  hominis  non  habet  ubi  caput  suum  reclinet . 
Et  Matthaei  XIX.  Apostoli  dicunt  :  Ecce  nos 
reliquimus  omnia ,  et  secuti  sumus  te.  (3)  Et  de 
S.  Anton.  scribit  Athanasius,  quod  cum  au- 
disset  in  Ecclesia  legi  hoc  Evangelium  :  Si 
vis  perfectus  esse,  vade,  vende  omnia,  eum  mox 
a  Deo  edoctum  de  vero  sensu  eorum  verbo¬ 
rum  ,  omnia  vendidisse  et  dedisse  pauperi¬ 
bus.  Ex  quo  apparet  de  reali  desertione  om¬ 
nium  facultatum  hunc  locum  esse  intelligen- 
dum. 

Praeterea  illud  praeceptum  de  maxilla  prae¬ 
benda  percussori,  non  potest  impleri  re  ipsa 
sine  damno  proximi  ,  et  offensione  Dei ,  et 
ideo  intelligimus  praecipi  solum  patientiam, 
non  autem  ut  re  ipsa  offeramus  alteram  ma¬ 
xillam.  At  vendere  omnia,  et  dare  pauperibus, 
sine  ullius  damno  fieri  potest;  nemini  enim 
facit  injuriam  ,  qui  res  suas  donat  pauperi¬ 
bus  :  idcirco  intelligimus  hoc  consilium  re 
ipsa  implendum. 

Quinta  expositio  falsa,  est  Osiandri,  qui, 
ut  refert  Alphonsus  Virvesius  Philippica  20. 
admisit  hoc  esse  vere  consilium  Evangeli- 
cum  ,  sed  non  esse  datum  nisi  juveni  illi, 
cum  quo  Christus  loquebatur. 

At  Contra;  Nam  in  primis  non  dixit  Chris¬ 
tus  illa  verba  adolescenti  quomodocumque, 
sed  cum  conditione,  si  vellet  esse  perfectus, 
ergo  consilium  illi  datum,  omnibus  fidelibus 
qui  volunt  esse  perfecti,  datur,  juxta  illud 
Mare.  XIII  :  Quod  vobis  dico,  omnibus  dico, 
vigilate.  Praeterea  quae  Christus  dixit  alicui 
ut  Principi,  accipiuntur  dicta  omnibus  Prin¬ 
cipibus,  ut  :  Pasce  oves  meas,  Joan.  XXI,  er¬ 
go  etiam  quae  dixit  uni  ut  privatae  personae, 
intelliguntur  dicta  omnibus  privatis  perso¬ 
nis.  Praeterea  quod  Christus  haec  dixerit  om¬ 
nibus,  patet  ex  intelligentia  Apostolorum, 
qui  haec  sibi  etiam  dicta  crediderunt,  dicen¬ 
tes  :  Ecce  nos  reliquimus  omnia.  Et  ex  appro- 


—  (2)  Matth.  V,  39.  —  (3)  Joan.  XVIII,  23;  Act.  XXIII.  3;  Luc.  IX,  58;  Mat. 

batione  Domini  dicentis  :  Arnen  dico  vobis , 
quod  vos  qui  secuti  estis  etc.  Ad  haec,  ut  supra 
diximus,  simillimae  sententiae  sunt,  et  ab  po- 
dem,  atque  eidem  dictae  :  Si  vis  ad  vitam  in¬ 
gredi,  serva  mandata.  Et  :  Si  vis  perfectus 
esse ,  vende  omnia  etc.  (1)  At  •prior  dicta  est 
omnibus,  cur  non  etiam  posterior?  Denique 
S.  Antonius  teste  B.  Athanasio,  et  S.  Fran- 
ciscus  teste  B.  Bonaventura,  sibi  dictum  pu¬ 
taverunt  :  Si  vis  perfectus  esse,  vende  omnia. 
Quod  idem  pluribus  aliis  testibus  probare 
possemus  :  Non  igitur  soli  illi  juveni  datum 
est  consilium  hoc. 

Sextum  testimonium  est  ibidem  de  obe- 
dientia,  ubi  Dominus  ait  :  Et  sequere  me  ; 
nam  quod  haec  sequela  sit  consilium,  patet, 
quia  dicitur  ei  soli ;  Qui  vult  esse  perfectus, 
et  cui  dictum  est  :  Vende  omnia  quae  habes. 
Quod  autem  illo  :  Sequere  me,  significetur 
obedientia,  probatur  dupliciter.  Primo,  quia 
sequi  Christum  est  imitari  Christum ;  Chris¬ 
tus  autem  factus  est  obediens  usque  ad  mor¬ 
tem,  Philipp.  II.  Secundo,  quia  Matth.  XVI 
explicat  ipse  Christus  quid  sit  sequi  se  di¬ 
cens  :  Qui  vult  venire  post  me,  abneget  semet- 
ipsum,  tollat  crucem  suam,  et  sequatur  me  (2). 
Quod  ultimum,  est  explicatio  superiorum,  ut 
sensus  sit:  Qui  vult  post  me  venire,  id  est, 
me  sequi,  abneget  se,  et  tollat  crucem  suam, 
et  sic  sequetur  me .  Porro  abnegare  se,  ni¬ 
hil  est,  aliud  quam  valedicere  suo  judicio, 
et  suis  affectibus  et  accommodare  se  alterius 
judicio,  et  voluntati. 

Dicet  aliquis  :  Abnegare  se,  est  quidem 
obedire,  sed  hoc  loco  agitur  de  obedientia 
quae  necessario  debetur  Deo,  non  quae  sponte 
exhibetur  homini,  sequitur  enim  :  Qui  amat 
animam  suam,  perdet  eam. 

Respondeo,  hoc  loco  agi  de  obedientia, 
quae  necessario  debetur  Deo:  tamen  hinc 
deduci  etiam  consilium  religiosae  obedien- 
tiae.  Nam  hinc  habemus,  sequi  Christum, 
esse  abnegare  seipsum,id  est,  alterius  volun¬ 
tati  seipsum  subjicere.  Habemus,  autem  ex 
aliis  locis  duplicem  esse  Christi  sequelam  : 
unam  communem,  et  necessariam  omnibus 
fidelibus,  de  qua  hic  agitur,  id  est,  Matth. 
XYI  et  Luc.  IX  et  rursum  aliam  quae  solis 
iis  consulitur,  qui  volunt  esse  perfecti,  de 
qua  agitur  Matth.  XIX  et  Lucae  XVIII.  Ergo 
necesse  est  duplicem  esse  abnega tionem  sui, 
id  est,  obedientiam,  unam  communem  et 


necessariam  omnibus,  quae  consistit  in  obe- 
diendo  in  iis  rebus  tantum,  quae  sunt  neces¬ 
sariae  ad  salutem  :  alteram  majorem  et  uni¬ 
versaliorem,  quae  consistit  in  obediendo  in 
omnibus  rebus,  etiam  non  necessariis, modo 
peccata  non  sint  :  qualis  obedientia  lauda¬ 
tur  in  Rechabitis  Hierem.  XXXV,  qui  obe- 
dierunt  patri  suo  in  iis,  in  quibus  non  tene¬ 
bantur. 

Septimum  testimonium  est  I.Corinth.  VII, 
ubi  multis  modis  proponitur  consilium  con¬ 
tinentiae.  Bonum  est,  inquit  Paulus,  mulierem 
non  tangere.  Item  :  Bonum  est  homini  sic  esse. 
Item  :  Solutus  es  ab  uxore,  noli  qucerere  uxo¬ 
rem.  Item  :  Dico  autem  innuptis,  et  viduis,  bo¬ 
num  est  si  sic  permanserint,  sicut  et  ego.  Item  : 
Volo  omnes  vos  esse  sicut  me  ipsum,  id  est,  con¬ 
tinentes,  sic  enim  omnes  veteres  exponunt. 
Item  :  De  virginibus  praeceptum  Dei  non  ha¬ 
beo  :  consilium  autem  do,  tanquam  misericor¬ 
diam  consecutus  a  Domino  ut  sim  fidelis  (3). 
Ubi  indicat  Apostolus  consilium  hoc  non  esse 
humanum,  sed  divinum  :  dicit  enim  se  con¬ 
silium  dare,  non  ut  hominem  politicum,  sed 
ut  fidelem  ministrum  Dei.  Item  :  Qui  matri¬ 
monio  jungit  virginem  suam,  bene  facit ,  et  qui 
non  jungit,  melius  facit.  Denique  de  vidua  : 
Cui  vult  nubat,  tantum  in  Domino;  beatior  au¬ 
tem  erit  si  sic  permanserit  secundummeum  con¬ 
silium  ;  puto  autem ,  quod  et  ego  spiritum  Dei 
habeam  (4)  :  ubi  rursum  vides  tribui  consi¬ 
lium  hoc  Spiritui  sancto. 

Ad  haec  loca  respondent  adversarii  tripli¬ 
citer.  Prima  solutio  est  Lutheri  in  epithala¬ 
mio,  ubi  dicit,  Apostolum  hoc  loco  non  con¬ 
sulere,  sed  dissuadere  continentiam ;  Et  pro¬ 
bat  ex  eo  quod  Apostolus  in  hoc  capite  lau¬ 
dationi  continentiae  admiscet  necessitatem 
matrimonii;  nam  postquam  dixit  :  Bonum 
est  homini  mulierem  non  tangere,  statim  sub¬ 
jungit  :  Propter  fornicationem  autem  unus¬ 
quisque  suam  uxorem  habeat ;  quasi  velit  di¬ 
cere,  ego  quidem  vellem  hortari  ad  conti¬ 
nentiam,  quae  sane  praeclarum  quiddam  est, 
tamen  non  sinit  me  hoc  facere  periculum 
fornicandi.  Idem  fere  docet  Calvinus  in  com¬ 
mentario  hujus  loci ;  ait  enim  similem  esse 
Pauli  sententiam  :  Bonum  est  homini  mulie¬ 
rem  non  tangere  :  huic  sententiae,  bonum  es¬ 
set  homini  non  comedere,  neque  bibere,  si 
fieri  posset ;  sed  quia  non  potest  fieri  sine 
miraculo, ideo, unusquisque  comedat, et  bibat. 


(1)  Mare.  XIII,  37;  Joan.  XXI,  17;  Matth.  XIX,  27  et  20 ;  Mare.  X,  21.  —  (2)  Philipp.  II,  8; 
Matth.  XVI,  24.  —  (3)  I.  Cor.  VII,  1,  26,  27,  8,  7  et  passim.  —  (4)  I.  Cor.  VII,  38,  39  et  40. 

At  Contra  ;  nam  in  primis  verba  Pauli 
apertissima  sunt ;  Non  enim  dicit  bonum 
esset,  sed  :  Bonum  est;  non  ait  consilium 
dare  vellem,  sed  :  Consilium  do  etc.  Deinde 
Patres  omnes  sic  exponunt.  Vide  Chrysosto- 
mum  et  alios  in  hunc  locum.  Ambrosium  li¬ 
bro  de  viduis  prope  finem.  Hieronymum  lib. 
I  in  Jovinianum,  et  Augustinum  libro  de 
sancta  virginitate,  cap.  13.  et  sequentibus. 
Ex  quibus  Augustinus,  quasi  praevidisset, 
unum  ex  suis  Augustinianis  apostatis  dic¬ 
turum,  Apostolum  hoc  loco  hortari  ad  nup¬ 
tias,  et  deterrere  a  continentia,  diserte  scrip¬ 
sit  contrarium,  sic  enim  ait,  cap.  16.  «  Hoc 
modo,  inquit,  exhortatur  ad  virginitatem, 
continentiamque  perpetuam,  ut  aliquantu¬ 
lum  a  nuptiis  etiam  deterreret.  » 

Praeterea,  si  ita  est  difficile  continere,  ut 
isti  dicunt,  et  exemplo  ostendunt,  cum  nulli 
apud  eos  contineant  :  certe  Paulus  ineptis¬ 
simus  fuit,  qui  rem  impossibilem  tantopere 
laudavit.  Et  patebit  absurditas  hujus  rei,  si 
quis  applicet  omnia  verba  Pauli  ad  exem¬ 
plum  Calvini.  Nonne  enim  ridiculus  fuisset 
Apostolus,  si  dixisset,  bonum  est  non  come¬ 
dere?  Item,  cares  cibo,  noli  quaerere  cibum? 
Item,  de  non  comedendo  praeceptum  Domi¬ 
ni  non  habeo,  consilium  autem  do,  ut  nemo 
comedat?  Item  qui  comedit,  bene  facit,-  qui 
non  comedit,  melius  facit?  Item,  non  pec¬ 
cat  qui  comedit,  quod  vult  facit,  beatior 
erit  si  non  comederit?  Non  igitur  de  re  im¬ 
possibili  loquitur  Paulus. 

Per  illud  autem  :  Propter  fornicationem 
autem  unusquisque  suam  uxorem  habeat  (1), 
non  monet  Apostolus,  ut  unusquisque,  cui 
inest  aliquid  periculum  fornicandi,  uxorem 
ducat  :  nam  tunc  omnes  omnino  deberent 
uxorem  ducere,  nullo  excepto,  cum  tamen 
Lutherus  ipse  excipiat  eos,  qui  habent  do¬ 
num  continentiae.  Nam  etiam  illis  inest  pe¬ 
riculum  fornicandi, cum  possint  donumillud 
amittere ,  et  vinci  aliquando  a  tentatione, 
sed  monet,  ut  qui  uxorem  duxerunt,  illam 
retineant,  et  quicumque  est  fornicaturus, 
uxorem  potius  ducat,  sicut  infra  dicit  :  Qui 
non  se  continet,  nubat. 

Altera  expositio  est  Petri  Martyris  in  hunc 
locum,  ubi  opponit  his  verbis  Pauli :  Bonum 
est  homini  mulierem  non  tangere,  id  est,  sine 
uxore  esse,  illa  verba  Dei  Genes.  II :  Non  est 
bonum  hominem  esse  solum  (2),  id  est,  non  est 
bonum  hominem  sine  uxore  esse.  Et  quia 


non  debet  pugnare  Paulus  cum  Deo,  dicit 
Paulum  loqui  solum  de  illis,  qui  certi  sunt 
se  habere  continentiae  donum,  Deum  autem, 
de*  omnibus  illis  qui  hoc  dono  carent.  Et 
quoniam  rarissimi,  aut  nulli  sunt,  qui  certo 
sciant  se  habere  hoc  donum,  inde  vult  in¬ 
ferre,  bonum  esse,  ut  omnes  ducant  uxo¬ 
res. 

At  utrinque  errat;  Nam  quod  Deus  non 
loquatur  de  iis,  qui  hoc  dono  carent,  patet ; 
nam  ea  verba  locutus  est  Deus  ante  pecca¬ 
tum  Adae,  quo  tempore  Adam  sine  ullo  du¬ 
bio  carebat  mala  concupiscentia,  et  habebat 
cum  casteris  virtutibus  etiam  donum  conti¬ 
nentiae,  ita  ut  posset  continere,  si  opus  es¬ 
set. 

Quod  autem  Paulus  non  loquatur  de  iis 
solum,  qui  habent  donum  continentias,  sed 
absolute  pronuntiet,  bonum  esse  viro  mulie¬ 
rem  non  tangere,  patet  etiam  ;  nam  etsi  non 
omnes  habent  hoc  donum,  tamen  omnes  pos¬ 
sunt  habere,  si  a  Deo  illud  petant,  et  proin¬ 
de  omnibus  potest  convenire  Pauli  consi¬ 
lium.  Nam  si  ita  hoc  donum  esset  a  Deo,  ut 
nullo  modo  esset  in  nostra  potestate  conti¬ 
nere,  et  non  continere,  sicut  non  est  in  nos¬ 
tra  potestate  prophetare,  quod  exemplum 
affert  Calvinus  in  commentario  hujus  capi¬ 
tis, absurde  Paulus  diceret :  Consilium  autem 
do.  Et  :  Quod  vult ,  faciat ;  non  enim  ulla  est 
consultatio,  aut  electio  de  eo,  quod  non  est 
in  nostra  potestate.  Quis  enim,  nisi  stultus, 
consultaret,  an  vellet  prophetare,  vel  non 
prophetare  ? 

Item,  idem  B.  Paulus  ibidem  dicit,  etiam 
continentiam  conjugalem  esse  donum  Dei, 
et  non  dari  omnibus  :  Unusquisque ,  inquit, 
donum  suum  habet  ex  Deo ,  unus  quidem  sic , 
alius  autem  sic.  Peto  igitur,  qui  non  habet 
donum  continentias  conjugalis,  quid  aget? 
Num  licebit  ei  fornicari  ?  Respondebunt,  non 
licere  fornicari,  quia  etsi  non  habet  donum 
continentiae,  tamen  habebit,  si  a  Deo  petat. 
Idem  ego  dicam  de  continentia  virginali. 
Verba  igitur  Dei  et  Pauli  aliter  concordanda 
sunt.  Deus  loquitur  de  bono  speciei,  Paulus 
de  bono  individui.  Item,  Deus  loquitur  pro 
eo  tempore,  quo  mundus  erat  vacuus,  Pau¬ 
lus  pro  eo,  quo  mundus  est  plenus.  Denique, 
Deus  loquitur  de  bono,  quod  refertur  ad 
vitam  temporalem,  Paulus  autem  de  bono, 
quod  refertur  ad  vitam  aeternam,  ut  jam 
probabimus. 


(1)  I.  Cor.  VII,  2.  —  (2)  I.  Cor.  VII,  I  ;  Gen.  II,  18. 

Est  ergo  Tertia  solutio,  quod  Paulus  sive 
suadeat  continentiam,  sive  non,  solum  illam 
laudet  tanquam  utilem  ad  aliud,  non  autem 
ut  per  se  Deo  gratam  et  meritoriam  :  Hanc 
autem  utilitatem  non  eodem  modo  expo¬ 
nunt;  Nam  Lutherus  in  Epithalamio  non 
agnoscit  aliam  utilitatem  quam  temporalem, 
quia  nimirum  liberat  a  curis,  et  afflictioni¬ 
bus  multis,  quae  necessario  sunt  annexse  ma¬ 
trimonio  :  «Vult,  inquit,  S.  Paulus  hoc  ver¬ 
bum  spiritualiter  intelligi,  ubi  ait,  bonum 
est  homini,  mulierem  non  tangere,  ut  hoc 
bonum  non  sit  dictum  de  merito  coram  Deo, 
sicut  hactenus  textus  ille  etiam  a  S.  Hiero¬ 
nymo  est  expositus,  sed  dictum  est,  de  ten^r 
porali  bono,  commodo,  et  quiete  in  hac  vi¬ 
ta,  quibus  homo  castus  antecellit  conjuga¬ 
tos  ;  siquidem  is,  qui  sine  conjugio  caste  vi¬ 
vit,  ab  his  molestiis,  et  tribulationibus,  quae 
in  matrimoniali  statu  sunt,  liber  est.  » 
AtMelanchthon  in  locis,  cap.#De  castitate, 
Martyr  in  hunc  locum  Apostoli,  et  alii  ,  non 
solum  hanc  utilitatem  temporalem  agnos¬ 
cunt,  sed  etiam  aliquam  spiritualem,  quod 
nimirum  qui  uxore  carent,  expeditiores  sunt 
ad  orandum,  praedicandum  etc.  Nos  autem 
praeter  has  duas  agnoscimus  tertiam,  nimi¬ 
rum  ad  placendum  Deo,  et  praemia  maixima 
promerenda.  Et  quidem  ad  refellendum  Lu- 
therum  sufficere  deberet,  quod  idem  omnino 
senserat  Jovinianus,  quem  his  verbis  refel¬ 
lit  Augustinus,  libro  de  sancta  virginitate, 
cap.  13.  «  Unde,  inquit,  mirabiliter  desi¬ 
piunt,  qui  putant  hujus  continentiae  bonum 
non  esse  necessarium  propter  regnum  coelo¬ 
rum,  sed  propter  praesens  saeculum,  quod 
scilicet  conjugia  terrenis  curis  pluribus,  at¬ 
que  arctioribus  distenduntur,  qua  molestia 
virgines,  et  continentes  carent  etc.  » 

At,  inquiunt,  Apostolus  dicit  :  Arbitror 
hoc  bonum  esse  propter proesentem  necessitatem. 
Et  infra  :  Tribulationes  tamen  carnis  habebunt 
hujusmodi. 

Respondeo,  illud  Propter  praesentem ,  vel, 
ut  nos  legimus  :  Instantem  necessitatem ,  non 
significare  propter  praesentes  molestias  fu¬ 
giendas,  sed  propter  temporis  brevitatem, 
quia  Dominus  prope  est,  et  dies  illi  propin¬ 
quant,  de  quibus  dicitur:  V ce  praegnantibus, 
et  nutrientibus  in  illis  diebus  (l)  :  ut  exponit 
Hieronymus,  libro  contra  Helvidium,  libr.  I 
contra  Jovinianuru,  et  in  epist.  ad  Eusto- 
chium  de  virginitate,  et  patet  ex  Apostolo 

(1)  Matii.  XXIV,  19.  —  (2)  I.  Cor.  VII,  34.  — 

Tom.  II. 


hoc  loco,  qui  quasi  explicans  quid  sit  prae¬ 
sens  necessitas,  ait:  Tempus  breve  est ,  et  rur¬ 
sum  :  Praeterit  enim  figura  hujus  mundi.  Illud 
autem  :  Tribulationes  tamen  carnis  habebunt 
hujusmodi ,  intelligitur  quidem  de  afflictione 
temporali,  quam  patiuntur  conjugati,  sed 
non  ad  eam  solam  fugiendam,  docet  B.  Pau¬ 
lus  bonam  esse  continentiam  :  imo,  ut  pul¬ 
chre  exponit  Hieronymus,  lib.  I  contra  Jo- 
vinianum,  ne  quis  putaret,  conjugatos  esse 
quidem  inferiores  virginibus  quantum  ad 
spiritualia,  sed  tamen  esse  feliciores  quan¬ 
tum  ad  darnalia,  ideo  addit  eos  etiam  mise¬ 
ros  esse  quoad  carnalia,  et  propterea  nul¬ 
lam  esse  causam  ambigendi,  sitne  melius 
continere  an  nubere. 

Jam  vero  contra  Philippum,  et  Martyrem, 
sunt  in  hoc  ipso  capite  duo  vel  tria  loca. 
Primus  est  :  Mulier  innupta ,  et  virgo  cogitat 
quae  Domini  sunt,  quomodo  placeat  Deo,  ut  sit 
sancta ,  et  corpore ,  et  spiritu  (2).  Ubi  Aposto¬ 
lus  dicit,  virginitatem  esse  sanctitatem  cor¬ 
poris,  et  spiritus,  et  per  eam  nos  placere 
Deo  ;  sensus  enim  est,  sicut  mulier  conjugata 
cogitat,  quomodo  se  pulchram  consei^vet,  ut 
sic  placeat  viro  suo,  sic  virgo  cogitat,  quo¬ 
modo  servet  corporis  integritatem,  et  sanc¬ 
titatem,  ut  per  eam  placeat  Deo.  Hierony¬ 
mus  lib.  I  contra  Jovin.  hoc  exponens  :  «  Il¬ 
la,  inquit,  virginitas  hostia  Christi  est,  cujus 
nec  mentem  cogitatio  ,  nec  carnem  libido 
maculavit»  :  ubi  vides  virginitatem,  hostiam 
Dei  nominari ;  proinde  rem  esse,  qua  coli¬ 
tur  Deus,  et  quae  placet  Deo. 

Secundus  est  :  Non  ut  laqueum  vobis  inji¬ 
ciam,  sed  ad  id  quod  honestum  est,  et  quod  fa¬ 
cultatem  praebeat  sine  impedimento  Dominum 
obsecrandi  (3) :  ubi  Apostolus  dicit,  continen¬ 
tiam  et  per  se  honestam,  ac  decoram  esse, 
et  proinde  Deo  caram,  et  simul  utilem  ad 
aliud,  id  est,  ad  orandum  sine  intermis¬ 
sione. 

Tertius  est  :  Beatior  autem  erit  si  sic  per¬ 
manserit  (4),  id  est,  ut  exponit  Ambrosius, 
dignior  in  futuro  saeculo. 

Accedat  Ultimo  Augustinus  libro  de  sancta 
virginitate,  cap.  14.  ubi  sic  ait  :  «  Quoniam 
adeunda  est  vita  aeterna,  in  qua  est  quaedam 
egregia  gloria,  non  omnibus  in  aeternum  vic¬ 
turis,  sed  quibusdam  ibi  tribuenda,  cui  con¬ 
sequendae  non  satis  est  liberatam  esse  a  pec¬ 
cato,  nisi  ipsi  liberatori  voveatur  aliquid 
quod  non  sit  criminis  non  vovisse,  sed  vo- 

(3)  Id.  35.  —  (4)  Id.  4Q. 


34 


530 


LIBER  II. 


visse  ac  reddidisse  sit  laudis,  ideo  ait  Apos¬ 
tolus  :  Consilium  autem  do.  » 

Octavum  testimonium  est,  I.  Cor.  IX,  quo 
toto  capite  Paulus  conatur  ostendere,  se  plus 
fecisse  quam  sibi  esset  praeceptum,  et  prop- 
terea  singularem  gloriam  apud  Deum  me¬ 
ruisse.  Nam  cum  Dominus  ordinasset  iis,  qui 
Evangelium  annuntiant,  de  Evangelio  vive¬ 
re,  Paulus  maluit  gratis  Evangelium  praedi¬ 
care,  et  sic  facere  opus  supererogationis  : 
Melius ,  inquit,  est  mihi,  mori ,  quam  ut  gloriam 
meam  quis  evacuet.  Nam  etsi  evangelizavero, 
non  est  mihi  gloria;  necessitas  enim  mihi  in¬ 
cumbit  :  Vce  enim  mihi  est ,  si  non  evangeliza¬ 
vero.  Quce  est  ergo  merces  mea?  ut  Evangelium 
'praedicans ,  sine  sumptu  ponam  Evange¬ 
lium  (1). 

Respondet  Petrus  Martyr  in  commentario 
hujus  loci, Paulum  non  loqui  de  opere  super¬ 
erogationis,  sed  de  opere  debito  coram  Deo, 
licet  non  debito  secundum  judicium  homi¬ 
num,  et  ideo  etiam  nomine  gloriae  vult  in- 
telligi  gloriationem  coram  hominibus,  non 
coram  Dei  tribunali.  Et  probat  tripliciter. 
Primo,  quia  Paulus  ait  :  Melius  est  mihi  mo¬ 
ri,  quam  ut  gloriam  meam  quis  evacuet.  At 
pro  opere  non  necessario,  quale  est  supere¬ 
rogationis,  nemo  debet  mortem  subire,  sed 
solum  pro  necessario,  ergo  loquitur  de  opej-e 
necessario  coram  Deo  ;  ex  quo  tamen  sequi¬ 
tur  gloriatio  coram  b ominibus,  qui  illud  opus 
judicare  possunt  non  necessarium. 

Secundo,  quia  Paulus  desperat  de  mer- 
cede,  nisi  hoc  opus  faciat,  ait  enim  :  Et  si 
evangelizavero  non  est  mihi  gloria ,  id  est,  si 
praedicavero  accipiendo  sumptus  a  populo, 
nihil  lucrabor  :  Unde  sequitur?  Quce  est  ergo 
merces  mea ?  Ut  Evangelium  praedicans  sine 
sumptu  ponam  Evangelium ;  ergo  loquitur  de 
opere  debito,  quod  nisi  fiat,  perditur  tota 
merces. 

Tertio,  quia  dicit,  ut  non  abutar  potestate 
mea ;  et  ne  quod  offendiculum  ponam  Evan¬ 
gelio  Christi;  At  abuti  potestate,  et  offendi¬ 
culum  ponere  Evangelio,  peccatum  est.  Ita 
concludit  Martyr,  Apostolum  Paulum  gravi¬ 
ter  peccaturum  fuisse  si  accepisset  sumptus 
a  populo,  quia  hoc  modo  impedivisset  cur¬ 
sum  Evangelii. 

In  hac  explicatione  duo  sunt  errores  Mar¬ 
tyris.  Primus,  quod  per  gloriam,  quam  sibi 
tribuit  Paulus,  intelligit  gloriationem  coram 
hominibus,  non  coram  Deo.  Nam  in  primis 


B.  August.  lib.  de  opere  Monachorum,  cap. 
10.  contrarium  scribit  his  verbis  :  «  Bonum 
est  magis  mihi  mori,  quam  ut  gloriam  meam 
quis  evacuet.  Quam  gloriam?  nisi  quam  ha¬ 
bere  voluit  apud  Deum  in  Christo  »  :  haec 
August.  Ubi  vide  quam  aperte  Martyri  con¬ 
tradicat.  Deinde  verba  Pauli  aperte  osten¬ 
dunt,  eum  loqui  de  gloria  apud  Deum,  id 
est  de  merito  cujusdam  excellentis  gloriae, 
quam  exspectabat  opere  isto  supererogatio¬ 
nis;  nam  infra,  id  quod  vocavit  gloriam,  vo¬ 
cat  mercedem.  Quce  est  ergo  merces  mea  etc. 
At  certe  non  exspectabat  Paulus  mercedem 
ab  hominibus,  sed  a  Deo.  Denique  si  Paulus 
gloriaretur  coram  hominibus,  quasi  de  ope¬ 
re  indebito,  quod  tamen  revera  coram  Deo 
debitum  esset,  falso  gloriaretur,  quod  quis 
dicat,  nisi  forte  aliquis  Petrus  Pseudomar- 
tyr? 

Secundus  error  est,  quod  dicat  Paulum 
peccaturum ‘fuisse,  si  accepisset  sumptus  a 
populo,  et  proinde  opus  ejus  fuisse  debitum, 
non  supererogationis.  Nam  in  primis  Paulus 
in  toto  isto  capite  nihil  aliud  agit,  quam  ut 
probet  sibi  licuisse  vivere  ex  populi  sumpti¬ 
bus  ;  id  enim  probat,  Primo,  exemplo  alio¬ 
rum  Apostolorum.  Secundo,  exemplis  mili¬ 
tum,  Pastorum,  Agricolarum.  Tertio,  ex 
lege  Moysi.  Quarto,  ex  Christi  ordinatione. 
Quinto,  ex  ipsa  natura. 

Praeterea  ita  exposuerunt  omnes  Patres. 
Chrysostomus  in  hunc  locum  :  «  Quae,  in¬ 
quit.  supra  praeceptum  fiunt  multa,  secun¬ 
dum  hoc  dictum,  mercedem  consequuntur; 
quae  autem  sub  praecepto  continentur,  non 
itidem.  »  Ambrosius  bis  repetit  Paulum  sibi 
licita  illicita  fecisse.  Augustinus  libro  de  ope¬ 
re  Monachorum,  cap.  5.  ;  «  Audiverat,  in¬ 
quit,  stabularius,  ad  quem  vulneratus  ille 
perductus  est,  si  quid  amplius  erogaveris, 
in  redeundo  reddam  tibi:  amplius  ergo  ero¬ 
gabat  Paulus,  qui  suis,  ut  ipse  testatur, 
sumptibus  militabat.  »  Denique  Apostoli  cae- 
teri  sumptus  a  populis  accipiebant,  ut  hic 
Paulus  dicit,  nec  est  verisimile  eos  peccasse, 
ergo  nec  Paulus  peccasset  accipiendo. 

Respondet  Martyr,  non  esse  eamdem  ra¬ 
tionem  Pauli,  et  aliorum ;  nam  alii  non  ha¬ 
buerunt  Pseudoapostolos  aemulos,  ut  habuit 
Paulus.  At  hoc  nihil  valet;  nam  alioqui  non 
recte  probaret  exemplo  aliorum  Apostolo¬ 
rum  B.  Paulus  se  potuisse  ali  a  populo.  Res¬ 
ponderi  enim  potuisset,  non  esse  eamdem 


(1)  I.  Cor.  IX,  15,  16,  17  et  18. 

rationem  eorum  Apostolorum  ,  et  suam. 
Deinde  Paulus  non  abstinuit  ab  accipiendis 
sumptibus  propter  Pseudoapostolos,  sed  ne 
gra\%ret  populos,  ut  ipse  dicit,  I.  Thessal.II, 
et  II.  Thessal.  III.  Imo  propter  Pseudoapos¬ 
tolos  debuisset  potius  accipere  sumptus.  Illi 
enim  de  hoc  Paulum  accusabant,  ut  Cajeta- 
nus  bene  animadvertit ,  quod  Paulus  non 
videretur  verus  Apostolus,  cum  non  viveret 
more  aliorum  Apostolorum.  Quocirca  ille  in 
toto  isto  capite  probat  se  esse  verum  Apos¬ 
tolum,  et  se  posse  accipere  sumptus  si  velit. 

Ad  Primum  argumentum  dico,  falsum  es¬ 
se,  non  licere  mori  pro  opere  supererogatio- 
nis;  quot  enim  sacree  virgines  occisae  sunt, 
quia  nuptias  recusaverunt. 

Ad  Secundum  respondet  Anselmus  in  hunc 
locum,  Paulum  desperare  de  gloria,  si  solum 
evangelizet  propter  alimenta  temporalia. 
Possumus  secundo  et  melius  dicere,  Pau¬ 
lum  cun»  ait  :  Si  evangelizavero  non  est  mihi 
gloria  etc.  non  desperare  de  gloria  simplici¬ 
ter,  sed  de  gloria  quadam  singulari,  quae 
.debetur  operi  supererogationis,  ut  exponit 
Ghrysostomus. 

Ad  Tertium  dico  cum  Ghrysostomo  hom. 
8.  de  poenitentia,  et  cumQEcumenio  et  Theo- 
phylacto  in  hunc  locum,  Paulum  accepisse 
nomen  abusus  pro  vehementi  usu;  voluit 
enim  dicere,  ne  quantum  possum  utar  po¬ 
testate  mea.  Neque  est  hoc  novum;  nam  alii 
etiam  auctores  tum  sacri,  tum  profani  utun¬ 
tur  hac  voce  in  Ponam  partem.  Tria  enim 
significat  vox  xarapqoawpai,  et  Latine,  abutor. 
Primo,  uti  re  aliqua  contra  ejus  institutio¬ 
nem,  et  hoc  malum  est.  Secundo,  uti  prae¬ 
ter  institutionem,  et  hoc  non  est  malum; 
unde  est  figura  v-a-ri/pm?.  S.  Paulinus  epist. 
11.  ad  Severum  :  <t  Itaque,  inquit,  prompto 
filii  Imperatoris  assensu  mater  Augusta  pa¬ 
tefactis  ad  opera  sancta  thesauris  toto  abusa 
fisco  est.  »  Tertio,  uti  simpliciter,  ut  apud 
Platonem  epist.  8.  et  alios  auctores. 

Quod  autem  ait  :  Ne  quod  offendiculum  po¬ 
nam,  dico  ibi  offendiculum  non  significare 
scandalum,  sed  interruptionem,  est  enim 
Graece  eyxoriw.  Metuebat  enim  Paulus,  ut  ali¬ 
qui  avariores,  ne  deberent  alere  concionato- 
res,  ab  Evangelio  retardarentur ;  hic  autem 
metus  poterat  communis  esse  Paulo  cum 
caeteris  Apostolis,  qui  tamen  hoc  non  ob¬ 
stante,?  sumptus  a  populo  capiebant.  Ex  quo 
intelligimus  non  fuisse  peccatum  accipere 


sumptus  a  populo,  etiamsi  inde  sequeretur 
aliqua  retardatio  cursus  Evangelii;  nam  illa 
retardatio  non  orieOatur  culpa  Apostolorum, 
qui  utebanturjure  suo,  sed  culpa  auditorum. 
Tamen  B.  Paulus  maluit  pati  famem,  et  la¬ 
borem,  quam  ullo  modo  Evangelii  cursus  re¬ 
tardaretur. 

Adde  postremo,  quod  si  illa  verba:  Ut  non 
abutar  potestate  mea;  et  illa  :  Ne  offendiculum 
ponam  ,  significarent  Paulum  peccaturum 
fuisse,  si  a  populo  sumptus  accepisset,  se¬ 
queretur  eum  non  potuisse  apud  homines 
gloriari  tamquam  de  opere  indebito.  Nam  si 
ipse  dicit  se  debuisse  illud  facere,  idque  ho¬ 
minibus  dicit,  quomodo  gloriatur  se  fecisse 
opus  indebitum?  Ergo  Petrus  Martyr  secum 
ipse  pugnat,  dum  docet,  Paulum  gloriari 
apud  homines  de  opere  indebito  ;  et  tamen 
inducit  eumdem  Paulum  dicentem,  se  de¬ 
buisse  illud  opus  facere,  et  peccaturum  nisi 
fecisset. 

Nonum  testimonium  est  Apoc.  XIV,  ubi 
legimus  :  Nemo  poterat  dicere  canticum  nisi 
illa  centum  quadraginta  quatuor  millia  ;  hi  sunt 
qui  cum  mulieribus  non  sunt  coinquinati,  vir¬ 
gines  enim  sunt ,  et  sequuntur  A  gnum  quocum¬ 
que  ierit  { 1).  Ex  quo  testimonio  apparet,  sin¬ 
gulare  praemium  habere  virgines,  quando¬ 
quidem  canunt  canticum ,  quod  nulli  alii 
Beatorum  canere  possunt. 

Respondent  Magdeburgens.  Cent.I,  lib.II, 
cap.  4.  coi.  454.  hunc  locum  debere  intelli- 
gi  mystice  de  iis,  qui  non  sunt  maculati 
idololatria,  quae  vocatur  fornicatio  Babylo¬ 
nis,  meretricis  magnae. 

At  contra.  Nam  in  primis  Joannes  indicat 
paucos  quosdam  fuisse  istos  virgines,  qui 
soli  canticum  illud  dicere  poterant;  pauci 
enim  sunt  centum  quadraginta  quatuor  mil¬ 
lia,  si  cum  illa  turba  magna  Sanctorum  com¬ 
parentur,  quae  prae  multitudine  numerari 
non  poterat,  quam  idem  Joannes  vidit  Apo- 
cal,  cap.  VII.  At  major  pars  Sanctorum  im¬ 
munis  fuit  ab  idololatria,  ut  notum  est.'Pra> 
terea  Joannes  non  diceret,  cum  mulieribus 
non  sunt  coinquinati,  sed  cum  muliere,  si 
intelligeret  de  fornicatione  Babylonis. 

Denique  Patres  de  veris  virginibus  expo¬ 
nunt,  Primasius,  Beda,  OEcumenius,  et  An¬ 
selmus  in  hunc  locum,  Hier,  libro  contra 
Helvidium  in  fine,  Greg.  III  parte  pastoralis, 
cap.  29.  et  Augustinus  de  S.  Virginitate, 
cap.  27  et  sequentibus,  qui  inter  csetera  sic 


(1)  Apoc.  XIV,  3  et  4. 


532 


LIBER  II. 


ait  cap.  29.  :  «  Videbit  vos  caetera  multitu¬ 
do  fidelium,  quse  Agnum  ad  hoc  sequi  non 
valet  :  videbit  nec  invidebit,  et  collaetando 
vobis  quod  in  se  non  habet,  habebit  in  vo¬ 
bis.  Nam  et  illud  canticum  novum,  proprium 
vestrum,  dicere  non  poterit,  audire  autem 
poterit,  et  delectari  vestro  tam  excellenti 
bono.  Sed  vos  qui  et  dicetis,  et  audietis, 
quia  et  hoc  quod  dicetis,  a  vobis  audietis, 
felicius  exultabitis,  jucundiusque  regnabi¬ 
tis.  »  Haec  de  Scripturis. 


CAPUT  X. 

Idem  asseritur  exemplis. 

Secundo  probatur  exemplis  primitivae  Ec¬ 
clesiae.  Nam  constat  mox  initio  nascentis 
Ecclesiae  plurimos  coepisse  colere  continen¬ 
tiam,  et  vitam  communem,  rebus  omnibus 
divenditis,  quod  in  testamento  veteri  raris¬ 
simum  fuerat.  Nec  potuit  ejus  novitatis  alia 
esse  causa  nisi  praedicatio  Christi  et  Aposto¬ 
lorum.  Actor.  IV  legimus,  quotquot  erant 
possessores  agrorum  et  domorum,  iis  ven¬ 
ditis,  pretia  attulisse  ad  pedes  Apostolorum. 
Unde  hoc?  nisi  quia  audierant  Dominum  id 
consuluisse. 

Porro  continentiam  tam  multi  certatim 
arripiebant,  ut  Actor..  XXI  legamus,  unum 
Philippum  quatuor  filias  habuisse,  et  omnes 
virgines  fuisse,  quas  certe  non  ad  tempus 
aliquot  virgines  credere  debemus,  sed  per¬ 
petuo,  et  ex  electione;  refert  enim  id  Lucas 
tanquam  aliquid  magnum,  quod  videlicet 
uni  homini  essent  quatuor  filiae  virgines. 
At  quid  magni  est  habere  quatuor  filias  vir¬ 
gines,  quae  ubi  maturae  fuerint,  nupturae 
sint?  Adde,  quod  Euseb.  lib.  III  hist.  cap. 
30.  ex  Policrate  docet,  filias  Philippi  in  vir¬ 
ginitate  consenuisse. 

Praeterea  Philo  Judaeus  in  lib.  de  vita  con¬ 
templativa,  testatur  plurimos  suo  tempore, 
id  est,  initio  Ecclesiae,  vitam  communem  et 
coelibem  duxisse ;  ait  enim,  talia  hominum 
collegia  fuisse  in  multis  orbis  terrae  parti¬ 
bus,  tam  apud  Graecos,  quam  apud  barba¬ 
ros,  sed  praecipue  in  yEgypto.  Justinus  ex 
Graecis  ferme  antiquissimus  in  Apologia  se¬ 
cunda  ante  medium  ait,  apud  nullam  gen¬ 
tem  ita  coli  coelibatum,  ut  apud  Christianos, 


ubi  sunt  plurimi  utriusque  sexus  usque  ad 
senectutem  in  virginitate  permanentes.  Quod 
idem  scribit  Tertullianus  antiquissimus  Lati¬ 
norum  in  Apologetico,  cap.  9.  • 


CAPUT  XI. 

Idem  asseritur  testimoniis  Patrum . 

Tertio  probatur  ex  clarissimis  Patrum  tes¬ 
timoniis,  tum  Graecorum,  tum  Latinorum; 
et  quia  testibus  abundamus,  omittam  eos, 
quorum  testimonia  haeretici  non  recipiunt, 
ut  Dionysium,  et  Ignatium,  et  similes. 

Origenes  in  cap.  XV  ad  Rom.  :  a  Ea,  in¬ 
quit,  quae  supra  debitum  facimus,  non  faci¬ 
mus  ex  praeceptis.  Verbi  causa  :  Aiirginitas 
non  ex  debito  solvitur,  neque  enim  per  prae¬ 
ceptum  expetitur,  sed  supra  debitum  offer¬ 
tur.  » 

Eusebius  lib.  I  demonst.  Evang.  cap.  8.  : 
«  Quocirca,  inquit,  in  Ecclesia  Dei  duo  modi 
vivendi  instituti  sunt.  Alter  quidem  naturam 
nostram,  et  communem  hominum  vitae  ra¬ 
tionem  excedens,  non  nuptias,  non  sobolem, 
non  substantiam,  non  opum  facultatem  re¬ 
quirens,  et  soli  divino  cultui,  ex  immenso 
rerum  coelestium  amore  addictus,  et  talis 
quidem  existit  in  Christianismo  perfectae 
vita3  modus.  Alter  vero  remissior  atque  hu¬ 
manior,  hic  et  modesto  conjugio,  et  sobolis 
procreatione  implicatur,  et  rei  familiaris  cu¬ 
ram  assumit,  et  juste  militantibus,  quae  sint 
agenda  describit,  agros  quoque  et  mercatu¬ 
ram  adjuncta  religione  non  negligit,  et  his 
quidem  secundus  pietatis  attributus  est  gra¬ 
dus.  »  Et  quod  uterque  vitae  modus  a 
Christo  sit  institutus ,  initio  capitis  aperte 
docuit. 

Athanasius  in  lib.  de  Humanitate  Verbi, 
ultra  medium  :  «  Quis,  inquit,  hominum,  vel 
post  mortem,  vel  in  vita  auctor  servandae 
virginitatis  fuit?  at  non  contra  arbitratus 
est,  eam  virtutem  praestari  non  posse?  Atta¬ 
men  Salvator  noster,  et  omnium  Rex  Chris¬ 
tus,  tantum  valuit  in  hujusmodi  praeceptis, 
ut  pueri  nondum  maturi  legum  disciplinae., 
virginitatem,  quae  supra  leges  est,  profitean¬ 
tur.  »  Nota,  vocari  hic  prmeepta,  non  leges 
obligantes,  sed  institutiones,  et  doctrinam, 
alioqui  pugnaret  ipse  secum,  cum  et  prae- 

ceptum  vocat,  et  supra  legem  esse  dicit. 

Basilius  in  lib.  de  Virginitate,  ultra  me¬ 
dium  :  «  Voluit  enim  Dominus,  inquit,  non 
praeceptum  esse  ipsum  virginitatis  recte  fac¬ 
tum,  sed  insigne  animae,  virtutis  studiosae 
ex  propria  ac  libera  potestate,  id  quod  supra 
mandatum,  et  supra  naturam  est,  a  seipsa 
perpetrantis.  » 

Epiphanius,  haeres.  48.  :  «  Gaudet  qui¬ 
dem,  nimirum  Ecclesia,  his  qui  approbatum 
Dei  cultum  praestare  possunt,  virginitatem 
exercere  diligunt,  verum  unas  nuptias  ho¬ 
norat  etc.  » 

Joannes  Chrysostomus  homil.  8.  de  poe¬ 
nitentia  :  «  Nequaquam,  inquit,  Dominum 
incuses,  haud  mandat  impossibilia,  multi  et 
ipsa  superant  mandata.  »  Et  infra,  postea- 
quam  exempla  posuit  de  continentia  et  pau¬ 
pertate,  ait  in  persona  Dei :  «Non  cogo,  non 
gravo,  sed  proficientem  quidem  coronabo; 
non  proficientem  non  punio.  » 

Gregorius  Nazianzenus  orat.  1.  in  Julia¬ 
num,  ultra  medium :  «  Quomodo,  inquit,  il¬ 
lud  non  animadvertis  omnium  sapientissime 
et  ingeniosissime,  atque  ad  virtutum  arcem 
et  verticem  Christianos  coarctans,  qui  in  le¬ 
gibus  nostris  alia  parendi  necessitate  impo¬ 
nunt,  nec  sine  periculo  praetermitti  possunt, 
alia  non  necessitate  constringunt,  sed  in 
electione,  et  voluntate  posita  sunt,  ac  proin¬ 
de  hanc  rationem  habent,  ut  qui  ea  custo¬ 
dierint,  honore,  et  praemiis  exornentur,  qui 
autem  minus  ea  expleverint,  nihil  periculi 
pertimescant.  » 

Jam  ex  Latinis.  Cyprianus  lib.  de  Habitu 
virginum,  prope  finem  :  «  Neque  hoc  jubet 
Dominus,  »  inquit,  «  sed  hortatur,  neque 
jugum  necessitatis  imponit,  quando  manet 
voluntatis  arbitrium  liberum  :  sed  cum  habi¬ 
tationes  multas  apud  Patrem  suum  esse  di¬ 
cat,  melioris  habitaculi  hospitia  demonstrat. 
Habitacula  isto  meliora  vos  petitis,  carnis 
desideria  castrantes,  majoris  gratiae  prae¬ 
mium  in  coelestibus  obtinetis.  » 

Ambrosius  lib.  de  Viduis,  ultra  medium  : 
«  Qui  praeceptum,  inquit,  impleverint,  di¬ 
cere  possunt,  servi  inutiles  sumus,  quod 
debuimus  facere,  facimus ;  Hoc  virgo  non 
dicit,  non  dicit  ille,  qui  bona  sua  vendidit.  » 
Et  infra ,  «  Ideo  ergo  praeceptum  non 
datur,  consilium  datur;  praeceptum  enim 
castitatis  est,  consilium  integritatis.  » 

Hieronymus  lib.  I.  contra  Jovinianum  : 
«  Proponit  Agonothetes  praemium ,  invitat 
ad  cursum,  tenet  in  manu  virginitatis  bra- 


vium,  ostendit  purissimum  fontem,  et  cla¬ 
mitat  :  Si  quis  sitit,  veniat,  et  bibat;  non 
dicit,  velitis  nolitis,  bibendum  vobis  est, 
atque  currendum ;  sed  qui  voluerit,  qui 
potuerit  currere  atque  potare,  ille  vincet, 
satiabitur,  et  ideo  plus  amat  virgines  Chris¬ 
tus,  quia  sponte  tribuunt,  quod  sibi  non 
fuerat  imperatum,  maj orisque  gratiae  est 
offerre  quod  non  debeas, ,quam  reddere  quod 
exigaris.  » 

Gregorius  lib.  XV  Moralium  cap.5:«  Electi, 
inquit,  nonnunquam  plus  student  agere, 
quam  eis  dignatus  est  Dominus  jubere;  car¬ 
nis  enim  virginitas  nequaquam  jussa  est,  sed 
tantum  laudata  ;  Nam  si  illa  juberetur,  nimi¬ 
rum  conjugium  jam  culpa  crederetur;  et 
tamen  multi  virtute  virginitatis  pollent,  ut 
videlicet  plus  impendant  obsequio ,  quam 
acceperunt  praecepto.  »  Haec  ille.  Vide  etiam 
tertia  parte  pastoralis,  cap.  28  et  29. 

Augustinus  lib.  de  Sancta  Virginitate  cap. 
30.  loquens  de  praeceptis  et  consiliis  :  «  In 
illis,  »  inquit,  «  Dominus  debitum  imperat 
vobis,  in  his  autem,  si  quid  amplius  supere- 
rogaveritis,  in  redeundo  reddet  vobis.  »  Et 
serm.  18.  de  verbis  Apostoli : «  Ambierunt,  » 
inquit,  «  virgines  illam  majorem  pulchritu¬ 
dinem  cordis  sui,  tanquam  dicerent  :  quid 
jubes?  ne  adulterae  simus?  Hoc  praecipis? 
amando  te  plus  facimus,  quam  praecipis.  » 
Et  in  Enchirid.  capit.  121:  «  Quaecumque,  » 
inquit,  «  mandat  Deus,  ex  quibus  unum  est, 
Non  moechaberis  ;  et  quaecumque  non  juben¬ 
tur,  sed  speciali  consilio  monentur,  ex  qui¬ 
bus  unum  est,  Bonum  est  homini  mulierem 
non  tangere,  tunc  recte  fiunt,  cum  referun¬ 
tur  ad  diligendum  Deum,  et  proximum,  et 
in  hoc  saeculo,  et  in  futuro.  »  Ex  his  apparet, 
quanto  mendacio  Calvinus  dicat,  lib.  IV 
Instit.  cap.  13.  §.  12.  nulli  veterum  venisse 
in  mentem  ;  quod  Christus  aliquid  consu¬ 
luerit. 


CAPDT  XII. 

Idem  confirmatur  naturali  ratione. 

Ultimo  probatur  ratione  desumpta,  tum 
ex  corporibus  naturalibus,  tum  ex  politicis  . 
Bebuspublicis./  Videmus  enim  in  quali¬ 
bet  re  naturali,  duplicem  esse  perfectio- 


534 


LIBER  II. 


nem :  unam  necessariam  ad  esse,  alteram 
ad  bene  esse  :  unam,  sine  qua  »ei  natura 
non  est  perfecta,  alteram,  sine  qua  non  est 
ornata ;  homo  si  habeat  animam  et  corpus, 
perfectus  est,  quod  ad  naturam  attinet, 
etiamsi  alioqui  deformis,  et  imperitus,  atque 
improbus  sit.  At  cum  est  elegans,  politus, 
formosus,  doctus,  probus,  aliam  quamdam 
habet  perfectionem ;  ergo  eodem  modo 
homo  Christianus  duplicem  habere  debet 
perfectionem  :  unam  necessariam  ad  esse, 
id  est,  per  quam  sit  vere  filius  Dei,  et  hseres 
regni,  quae  consistit  in  praeceptorum  obser¬ 
vatione  ;  alioqui  enim  non  esset  Christus 
bonus  legislator,  si  legem  tulisset,  quae  non 
perficeret  hominem  Christianum  :  alteram 
necessariam  ad  bene  esse,  quae  consistit  in 
consiliis. 

Yidemus  item  in  omnibus  bene  institutis 
Rebuspublicis  praeter  praemia,  et  pcenas 
constitutas  servantibus,  aut  transgredienti- 
bus  leges,  esse  etiam  praemia  quaedam  de¬ 
creta  heroicis  operibus.  Hinc  apud  Romanos 
praeter  stipendia  debita  militibus,  non  vio¬ 
lantibus  militiae  disciplinam,  fuisse  etiam 
coronas  civicas,  ovationes,  supplicationes, 
ac  triumphos  decretos  factis  heroicis,  ut 
omnes  noverunt.  Ita  ergo  non  abhorret  a 
ratione,  imo  potius  conforme  est  rationi, 
ut  praeter  vitam  aeternam  promissam  obser¬ 
vatoribus  legis  divinae,  sintetiam  certa  prae¬ 
mia,  et  singulares  honores  pro  iis,  qui  non 
solum  Dei  legem  servant,  sed  etiam  virtutes 
heroicas  ostendunt. 


CAPOT  XIII. 

Solvuntur  objectiones. 

In  contrarium  sunt  argumenta  tria  Pela- 
gianorum,  et  14  Calvinistarum,  quae  dili¬ 
genter  collegit  ex  Calvino  et  aliis  Petrus 
Martyr  in  comment.  I.  ad  Corinth.  IX. 

Primum  est,Maft.  XIX.  Dominus  ait:  Faci¬ 
lius  est  camelum  per  foramen  acus  transire , 
quam  '  divitem  intrare  in  regnum  coelorum ; 
illud  est  impossibile, igitur  et  hoc. Respondeo 
cum  Augustino  epist.  89.  quaest.  4.  in  eodem 
loco  esse  solutionem;  nam  Dominus  ait  : 

(1)  Math.  XIX,  24  et  26.  —  (2)  Luc.  XIV,  33.  — 


Quod  impossibile  est  apud  homines,  possibile 
est  apud  Deum  (1). 

Sed  instant,  ideo  possibile  apud  Deum 
dici,  quia  Deus  per  Evangelium  suum  docuit 
vdndere  omnia,  et  dare  pauperibus;  quod 
qui  fecerit,  poterit  intrare  in  regnum  coelo¬ 
rum.  Respondeo,  si  ita  esset,  tunc  esset  etiam 
possibile  apud  homines.  Nam  etiam  Ethnici 
Philosophi  potuerunt  abjicere  omnes  facul¬ 
tates,  ut  deCrate  Thebano,  et  de  Antisthene 
refert  B.  Hieronymus  in  epist.  26.  ad  Pam- 
machium  de  obitu  Paulinae  uxoris.  Sicut 
etiam  apud  homines  possibile  est  camelum 
intrare  per  foramen  acus,  si  desinat  esse 
camelus,  et  redigatur  ad  subtilitatem  setae. 
Christus  autem  dicit  :  Id  quod  impossibile 
est  hominibus,  possibile  esse  Deo,  id  est,  in¬ 
troducere  camelum,  existentem  camelum, 
per  foramen  acus,  et  divitem,  in  regnum 
coelorum ;  potest  ergo  dives  salvari,  si  gra¬ 
tia  Dei  adjutus  bene  utatur  divitiis. 

Secundum  argumentum  Lucae  XIV  :  Nisi 
quis  renuntiaverit  omnibus ,  quce  possidet ,  non 
potest  meus  esse  discipulus  (2).  Respondeo 
cum  Augustino,  epist.  5.  et  epistol.  89. 
quaest.  4.  loqui  Dominum  de  praeparatione 
animi ;  nam  paulo  ante  inter  ea,  quibus  re¬ 
nuntiare  oportet,  numeravit  Dominus  uxo¬ 
rem,  et  propriam  animam. 

Tertio,  Matt.  V,  Estote  perfecti  { 3),  dicitur 
omnibus  Christianis ;  at  qui  vult  perfectus 
esse,  debet  omnia  vendere,  et  dare  pauperi¬ 
bus,  Matth.  XIX,  ergo  etc.  Respondeo  in 
primo  loco  agi  de  perfectione  necessaria,  in 
secundo  de  perfectione  utili,  sunt  enim  va¬ 
rii  gradus  charitatis,  ut  alias  expositum 
est. 

Argumentum  Primum  Petri  Martyris  tale 
est.  Deus  jubet  se  diligi  ex  toto  corde,  ex 
tota  anima,  et  ex  omnibus  viribus;  unde 
nihil  superest  non  debitum  quod  erogemus; 
quidquid  enim  agimus,  corde,  anima,  mente, 
ac  viribus  agimus,  quare  omnia. nostra  Deo 
sunt  obstricta.  Augustinus  lib.  I.  doctr. 
Christ.  cap.  22:  «  Cum  autem,  »  inquit,  «  ait 
toto  corde,  tota  mente,  tota  anima,  nullam 
vitae  nostrse  partem  reliquit ,  quae  vacare 
debeat.  » 

Ad  haec,  praeceptum  dilectionis,  ut  etiam 
praeceptum  non  concupiscendi,  in  hac  vita 
impleri  non  posse,  Augustinus  affirmat  lib. 
de  spiritu  et  littera  cap.  ult: «  Ad  illam,  »  in¬ 
quit,  «  vitam  jam  immortalem  pertinet,  Di- 

(3)  Math.  V.  48. 

liges  Dominum  Deum  tuum  ex  toto  corde 
tuo  :  ad  hanc  autem,  non  regnet  peccatum 
in  vestro  mortali  corpore  :  ad  illam,  non 
concupisces,  ad  istam,  post  concupiscentias 
tuas  non  eas.  »  Et  in  lib.  de  perfectione  jus- 
titiee  ante  medium  :  «  In  qua  plenitudine 
charitatis,  nimirum  in  patria,  praeceptum 
illud  implebitur,  Diliges  Dominum  Deum 
tuum  ex  toto  corde  tuo ;  nam  cum  est  adhuc 
aliquid  carnalis  concupiscentiae,  quod  vel 
continendo  fraenetur,  non  omni  modo  ex 
tota  anima  diligitur  Deus.  » 

Adde  etiamS.  Bernardum,  et  B.  Thomam. 
Nam  Bernardus  serm.  50.  in  Cantic :  «  Si 
placet,  »  inquit,  «  tibi  magis  de  affectuali 
datum  fuisse  mandatum,  non  inde  contendo, 
dummodo  acquiescas  et  tu  mihi,  quod  mini¬ 
me  in  vita  ista  ab  aliquo  hominum  possit, 
vel  potuerit  adimpleri.  »  S.  Thomas  in  2.  2. 
quaest.  LXIV.  art.  6.  dicit,  in  hac  vita  prae¬ 
ceptum  dilectionis  imperfecte  impleri  :  et 
CLXXXIV.  art.  3.  dicit,  hoc  praecepto  ita 
imperari  dilectionem  sine  mensura,  ut  nul¬ 
lus  gradus  charitatis  remaneat,  qui  sit  in 
consilio.  Quare  si  in  hac  vita  praeceptujn 
primum  numquam  perfecte  implere  possu¬ 
mus,  certe  multo  minus  possumus  amplius 
facere,  quam  sit  nobis  praeceptum. 

Respondeo ;  Yis  argumenti  principalis  po¬ 
tissimum  in  duobus  prosita  est.  Primo,  in 
illa  enumeratione  potentiarum  cordis,  ani¬ 
mae,  mentis,  virium  omnium.  Secundo,  in 
illa  particula  :  Ex  toto.  Hinc  enim  videtur 
colligi  debere,  nihil  omnino  posse  hominem 
propter  Deum  facere,  sive  corde,  sive  cor¬ 
pore,  quod  non  teneatur  facere.  Ostendam 
igitur  neutra  ex  parte  argumentum  con¬ 
cludere. 

Quod  attinet  ad  illam  enumerationem, 
quidam  ex  Patribus  existimarunt,  illa  omnia 
esse  diversa,  et  ideo  conati  sunt  distinctio¬ 
nem  eorum  ostendere,  ut  videlicet  anima 
significet  partem  animae  vegetativae ,  cor 
sentientem,  mens  intelligentem,  vel  aliquid 
ejusmodi.  Vide  Gregorium  Nyssenum  in  libro 
de  creatione  hominis  cap.  8.  Theophylac- 
tum  et  Anselmum  in  commentariis  cap. 
XXII  Matthaei.  Augustinum  lib.  I.  doctrinae 
Christianae  cap.  22.  Bernardum  ser.  20.  in 
Cantica,  et  S.  Thomam  in  2.  2.  quaest. 
XLIV.  art.  5. 

Sed  simplicior  et  Scripturae  conformior 
est  eorum  sententia,  qui  docent  ista  omnia 


idem  significare,  et  more  Scripturae  multa, 
et  varia  nomina  poni  ad  rem  eamdem  expli¬ 
candam  ,  majoris  expressionis  gratia.  Itaque 
idem  esse,  diligere  corde,  et  diligere  anima, 
et  diligere  mente,  nimirum  diligere  vere, 
sincere,  non  ficte,  non  simulate.  Nam  in 
primis  Hilarius,  Hieronymus,  et  Chrysosto- 
mus,  in  commentario  ad  cap.  XXII  Mat¬ 
thaei,  et  Ambrosius  ad  cap.  X  Lucae,  ubi 
hoc  praeceptum  explicant,  nihil  omnino  de 
distinctione  harum  vocum  tradunt. 

Deinde  Matthaeus  cap.  XXII.  Marcus  cap. 
XII.  et  Lucas  cap.  X.  referunt  praecepttfm 
dilectionis  ex  libro  Deuteronomii  cap.  VI. 
et  tamen  nullus  horum  auctorum  convenit  in 
numero,  ^ordine  harum  vocum  cum  altero, 
quod  est  evidens  argumentum,  nihil  esse 
mysterii  in  illa  enumeratione.  Moses  dixe¬ 
rat  :  Diliges  ex  toto  corde ,  ex  tota  anima ,  et 
ex  tota  fortitudine  tua.  Matthaeus  posuit :  Ex 
toto  corde ,  ex  tota  anima ,  ex  tota  mente.  Mar¬ 
cus  :  Ex  toto  corde ,  ex  tota  anima ,  ex  tota 
mente ,  ex  tota  virtute.  Lucas  :  Ex  toto  corde \ 
ex  tota  anima ,  ex  omnibus  viribus ,  et  ex  tota 
mente  (1). 

Praeterea  III  Regum  XIV.  de  Davide  di¬ 
citur,  quod  secutus  sit  Dominum  in-  toto 
corde  suo  ;  de  Josia  autem  IV  Regum 
XXIII.  dicitur,  quod  secutus  sit  Dominum  in 
toto  corde,  tota  anima,  et  tota  virtute,  nec 
tamen  ullus  auderet  Josiam  Davidi  antepo¬ 
nere  ;  Item  Moses  requirit  Deut.  IV.  ut  ho¬ 
mo  quaerat  Deum  in  toto  corde,  et  in  tota 
anima,  si  eum  invenire  desiderat :  At  Sa- 
muel  I  Regum  VII.  solum  requirit,  ut  Deus 
quaeratur  in  toto  corde.  Apparet  igitur  illis 
omnibus  verbis  id  unum  imperari,  ut  Deum 
sincere  diligamus. 

Porro  illa  verba  :  Ex  omnibus  viribus ,  non 
significant  ex  omnibus  potentiis  animae,  sed 
omni  virtute,  et  quod  vulgo  dicimus,  pro 
viribus ;  nam  in  Graecis  codicibus  nihil  est 
aliud  nisi  o\r,q  tV^uos,  quod  tamen  interpres 
nunc  vertit  ex  omni  virtute ,  nunc  ex 
omni  fortitudine,  nunc  ex  omnibus  viribus. 
Quare  inepte  Lutherus  in  assert.  art.  31. 
contendit  ,  hoc  praeceptum  impleri  non 
posse,  quia  una  quaedam  ex  viribus  ani¬ 
mae,  nimirum  appetitus  sensitivus  ,  non 
diligit  Deum,  cum  tamen  diligere  jubea¬ 
mur  Deum  ex  omnibus  viribus.  Sed  etiam 
si  juxta  priorem  expositionem  enumera¬ 
rentur  variae  potentiae  anima;,  ac  jubere- 


(1)  Deut.  VI,  5 ;  Matii.  XXII,  37;  Mare.  XII,  30;  Lue.  X,  27. 

mur  illas  omnes  exercere  ad  gloriam  Dei, 
adhuc  nihil  adversarii  obtinerent.  Quoniam 
enim  praeceptum  hoc  affirmativum  est,  ideo 
dicendum  esset  solum  praecipi,  ut  exercere¬ 
mus  eas  potentias  propter  Deum,  quando  id 
necessitas  gloriae  ejus  procurandae  requireret, 
alio  autem  tempore  si  id  fieret,  opus  esset 
concilii,  et  supererogationis, 

Jam  vero  quantum  ad  illam  particulam  : 
Ex  toto,  sunt  etiam  duae  Patrum  expositio¬ 
nes;  Una  est  sanctorum,  Augustini,  Bernar- 
di,  et  Thomae,  locis  notatis,  qui  docent  illud: 
Ex  toto ,  significare,  imperari  nobis  hoc 
mandato  omnes  gradus  charitatis,  quos  vel 
in  hoc  mundo,  vel  in  alio  habere  possumus, 
ita  ut  semper  Deum  amemus,  e|pion  sit  in 
nobis  ullus  motus  cupiditatis,  neque  volun¬ 
tarius,  neque  involuntarius,  cum  Dei  amore 
pugnans ;  ex  quo  recte  deducunt  hoc  man¬ 
datum  in  hac  vita  perfecte  impleri  non  pos¬ 
se.  Quae  sententia  non  pugnat  cum  sententia 
nostra,  de  conciliis  Evangelicis,  tametsi  non 
videtur  admodum  conformis  sacris  litteris. 
Quod  autem  non  pugnet  cum  sententia  nos¬ 
tra,  exeo  patet,  quod  iidem  Patres  affirmant, 
hoc  praeceptum,  licet  non  possit  perfecte 
impleri  iri  hac  vita,  non  tamen  facere  prae¬ 
varicatores,  si  non  impleatur. 

Ut  autem  id  intelligatur,  observandum  est 
duobusmodis  posse  aliquid  praecipi :  Uno  mo¬ 
do, ut  solum  indicetur  id  quod  faciendum  est: 
Alio  modo,  ut  indicetur  praecepto  id  quod  fa¬ 
ciendum  est,etfinis,  cuj  us  gratia  id  faciendum 
est.  Si  dicat  Imperator  militibus, pugnate  ad¬ 
versus  illam  urbem, solum  indicat  id  quod  fa¬ 
ciendum  est  :  si  vero  dicat,  capite  illam 
urbem,  indicat  quod  faciendum  est,  et  finem 
etiam  illius  qperis  ;  idem  enim  est,  ac  si 
diceret,  pugnate  ad  hunc  finem,  ut  urbem 
capiatis.  Interest  autem  multum  inter  hos 
duos  modos  praecipiendi;  nam  cum  praecipi¬ 
tur  priore  modo,  praevaricator  est,  qui  non 
facit  id  totum  quod  praecipitur  :  cum  vero 
praecipitur  posteriore  modo,  non  est  prae¬ 
varicator  ,  qui  non  facit  id  totum ,  quod 
praecipitur  ,  sed  is  tamen  praevaricator 
est,  qui  non  facit  id,  quod  indicatur  per 
modum  medii  ad  finem.  Praeceptum  enim 
proprie  non  obligat,  quatenus  indicat  finem, 
sed  solum  quatenus  praecipit  medium.  Itaque 
si  dicat  Imperator,  pugnate,  peccant  milites, 
si  non  pugnent;  si  vero  dixerit,  capite  ur¬ 
bem,  non  peccant  si  urbem  non  capiant, 
modo  pugnent,  ac  pugnando  dent  operam 
ut  illam  capiant. 


Patres  igitur  supra  citati,  Augustinus, 
Bernardus,  Thomas,  existimant  hoc  prae¬ 
cepto  :  Diliges  Dominum  Deum  tuum  ex  toto 
corde  tuo,  simul  imperari  medium,  et  indi¬ 
cari  finem;  et  ideo  docent,  non  posse  im¬ 
pleri  perfecte  hoc  praeceptum  in  hac  vita, 
et  tamen  non  esse  praevaricatorem,  qui  non 
perfecte  illud  implet.  Angustinus  de  spiritu 
et  littera,  cap.  ultim.  posteaquam  dixerat, 
non  posse  impleri  hoc  mandatum  in  hac  vita, 
addidit  :  «  Sed  ideo  nobis  hoc  etiam  nunc 
praeceptum  est,  ut  admoneremur,  quid  fide 
exposcere  ,  quo  spem  praemittere  debea¬ 
mus.  »  Et  infra  :  «  Neque  enim  si  esse  non¬ 
dum  potest  tanta  dilectio  Dei,  quanta  illi 
cognitioni  plenae  perfectaeque  debetur,  jam 
culpae  deputandum  est  etc.  »  Et  lib.  de  per¬ 
fectione  justitiae  :  «  Cur,  inquit,  non  praeci¬ 
peretur  homini  ista  perfectio,  quamvis  eam 
in  hac  vita  nemo  habeat  ?  Non  enim  recte 
curritur,  si  quo  currendum  est  nesciatur ; 
quomodo  autem  scire.tur,  si  nullis  praeceptis 
ostenderetur?»  Et  ad  finem  ejusdem  libri 
docet  idem  Augustinus,  motus  involuntarios 
concupiscentiae,  licet  hoc  praecepto  prohibiti 
sint,  tamen  adeo  non  esse  peccata,  ut  non 
sit  opus  dicere  pro  eis  :  Dimitte  nobis  debita 
nostra. 

S.  Bernardus  serm.  50.  in  Cantica  :  «  Nec 
latuit,  inquit,  praeceptorem,  praecepti  pon¬ 
dus  hominum  excedere  vires,  sed  judicavit 
utile  ex  hoc  ipso  suae  illos  insufficientiae  ad¬ 
moneri,  et  ut  scirent  sane,  ad  quem  justitiae 
finem  niti  pro  viribus  oporteret ;  Ergo  man¬ 
dando  impossibilia  non  praevaricatores  ho¬ 
mines  fecit,  sed  humiles.»  Sic  etiam  B.  Tho¬ 
mas  solum  docet,  hoc  praeceptum  imperfecte 
seryari,  quatenus  indicat  finem,  et  in  eo¬ 
dem  sensu  dicit,  nullum  gradum  dilectionis 
esse  in  consilio,  sed  omnes  in  praecepto,  qua¬ 
tenus  videlicet  hoc  proeceptum  continet  et 
medium,  et  finem.  Nihil  enim  addi  potest 
ad  eam  dilectionem,  quae  ut  finis  proponi¬ 
tur  ;  finis  enim  sine  mensura  appetitur. 
Quare  in  eodem  loco  S.  Thomas  affirmat, 
nullum  esse  peccatum,  non  implere  hoc  prae¬ 
ceptum  in  tota  sua  latitudine,  sed  satis  esse 
si  aliquo  modo  observetur. 

Quocirca  remanet  jamsuus  locus  consiliis 
etiam  circa  hoc  .  praeceptum.  Nam  etiamsi 
nihil  possim  addere  huic  praecepto,  quate¬ 
nus  indicat  finem,  tamen  possum  addere 
quatenus  indicat  medium  :  et  si  non  pecco, 
ex  sententia  sancti  Thomae,  si  non  amem 
Deum,  nisi  uno  gradu  amoris,  certe  non  te- 

neor  in  rigore  amplius  amare  ;  implicat  enim 
contradictionem,  quod  non  peccem,  non  fa¬ 
ciendo  quod  facere  teneor;  ergo  si  addam 
alterum  gradum  amoris,  amo  plusquam  te¬ 
neor,  atque  eo  modo  facio  actum  superero- 
gationis,  et  consilii. 

Demonstravimus  igitur,  sententiam  istam 
Patrum,  non  esse  contrariam  sententiae  nos¬ 
trae  de  consiliis  Evangelicis.  Quod  autem 
haec  sententia  non  sit  conformis  divinis  litte¬ 
ris,  mox  ostendemus.  Est  igitur  alia  sen¬ 
tentia,  illud  :  Ex  toto  corde,  non  significare 
omnes  actus  cordis,  vel  omnem  intentionem 
possibilem,  ita  ut  imperetur,  ut  nihil  corde 
agamus,  nisi  Deum  diligere,  idque  summa 
vehementia  amoris,  sed  solum  ut  amemus 
Deum praecipuo  amore,  nihilque illi  inamore 
anteponamus,  vel  aequemus,  ac  proinde  so¬ 
lum  in  hoc*  praecepto  contineatur  id,  quod 
faciendum  est,  non  etiam  finis  oh  quem  fa¬ 
ciendum  est.  Ex  quo  sequuntur  sex  quasi 
corollaria. 

Primum  est  ,  huic  praecepto  adversari 
omnia  peccata  mortalia,  quia  in  omni  pec¬ 
cato  mortali  anteponitur  creatura  creatori. 
Secundum,  huic  praecepto  non  adversari 
amorem  honestum  affinium,  et  amicorum, 
licet  non  referatur  actu  in  Deum,  quia  non 
tenemur  Deum  solum  amare,  sed  eum  prae¬ 
cipue.  Tertium,  non  adversari  peccata  ve¬ 
nialia  eidem  praecepto,  quia  peccata  venia¬ 
lia  non  mutant  ultimum  finem.  Quartum, 
non  adversari  eidem  praecepto  motus  invo¬ 
luntarios  concupiscentiae  ,  etiamsi  rerum 
alioqui  gravissimarum,  ut  infidelitatis,  blas- 
phemiae,  adulterii  etc.  nam  cum  charitas 
Dei  sit  in  voluntate,  non  adversantur  ei,  nisi 
motus  voluntarii.  Quintum,  hoc  praeceptum 
perfecte  in  hac  vita  servari  posse,  quia  non 
exigit,  nisi  ut  amemus  Deum  plusquam 
creaturas.  Sextum  ,  posse  Deum  ex  toto 
corde  magis  et  minus  diligi ;  quia  enim  pro¬ 
pter  Deum  abstinet  se  a  licitis,  magis  diligit, 
quam  qui  solum  se  abstinet  ab  illicitis,  et 
tamen  uterque  diligit  toto  corde. 

Quod  autem  haec  explicatio  sit  verior,  et 
Scripturis  conformior,  quam  superior,  mul¬ 
tis  modis  probari  potest.  Primo,  quia  in 
Scripturis  passim  ita  accipitur  illa  vox  : 
Totum,  vel  omnis ,  ut  Matth.  U1 :  Turbatus  est 
Herodes,  et  omnis  Hierosolyma  cum  illo.  Et 
Actor.  XXI.  Tota  confunditur  Hierusalem  (I). 


In  his  enim  locis  significatur,  magnam  par¬ 
tem  eorum,  qui  erant  in  Hierusalem  turba¬ 
tos  fuisse,  non  autem  omnes  omnino,  et  ta¬ 
men  simpliciter  Scriptura  dicit  :  Omnis  Hie¬ 
rosolyma  turbata  est.  Et  :  Tota  confunditur 
Hierusalem.  Sic  etiam  Gen.  XXXI.  dicit  Ja- 
cob  :  Scitis ,  quod  totis  viribus  servierim  patri 
vestro  ;  et  tamen  multa  alia  eodem  tempore 
Jacob  fecerat.  II.  Reg.  XV  :  Toto  corde  uni¬ 
versus  Israel  sequitur  Absalon,  (2)  aliaque  id 
genus  frequentissime  inveniuntur.  Scriptura 
enim  utitur  ssepe  communibus  phrasibus. 
Vulgo  autem  absolute  dicimus  :  Totus  sum 
in  hac  re,  vel  totis  viribus  hoc  agam,  cum 
tamen  nihil  aliud  significare  velimus,  nisi 
praecipua  cura,  ac  studio  nos  incumbere. 

Secundo,  Scriptura  docet  hoc  praeceptum 
esse  facile,  ac  preesupponit  servari  posse, 
quod  tamen  non  esset  verum,  si  in  hac  vita 
impleri  non  posset.  Deuteron.  X  :  Et  nunc 
Israel  quid  Dominus  Deus  tuus  petit  a  te,  nisi 
ut  timeas  Dominum  Deum  tuum, et  diligas  eum , 
ac  servias  ei  in  toto  corde  tuo,  et  in  tota  ani¬ 
ma  tua.  Et  cap.  XIII.  Tentat  vos  Dominus  Deus 
vester,  ut  palam  fiat,  utrum  diligatis  eum  in 
toto  corde  vestro,  et  in  tota  anima  vestra,  an 
non.  Lucae  X.  quaerenti  jurisperito  :  Quid 
faciendo  vitam  ceternam  possidebo  ?  Dominus 
respondit  :  In  lege  quid  scriptum  est  ?  quomodo 
legis  ?  ait  ille  :  Diliges  Dominum  Deum  tuum 
ex  toto  corde  tuo  etc.  Et  Dominus  :  Hoc  fac , 
et  vives.  (3)  Certe  haec  omnia  praesupponunt 
mandatum  hoc  in  hac  vita  impleri  posse, 
alioqui  in  promptu  fuisset  responsio. 

Tertio,  promisit  Deus  se  facturum,  ut  tem¬ 
pore  novi  Testamenti  diligatur  in  toto  corde, 
tota  anima  etc.  Igitur  aut  Deus,  quod  esse 
non  potest,  mentitus  est,  aut  hoc  mandatum 
in  hac  vita  simpliciter  adimpletur.  Deutero- 
nom.  XXX  :  Circumcidet  Dominus  cor  tuum, 
et  cor  seminis  tui,  ut  diligas  eum  in  toto  corde, 
et  in  tota  anima,  ut  possis  vivere.  Hieremiae 
XXIV  :  Dabo  eis  cor,  ut  sciant  me,  et  erunt 
mihi  in  populum,  et  ego  ero  illis  in  Deum,  quia 
revertentur  ad  me  in  toto  corde  suo.  (4) 

Quarto,  multi  hoc  mandatum  impleve¬ 
runt  ;  igitur  in  hac  vita  impleri  potest.  Deu¬ 
teron.  XXX  :  Gaudebit  Dominus  in  te,  sicut 
gravisus  est  in  Patribus  tuis,  si  tamen  rever¬ 
taris  ad  eum  in  toto  corde  tuo,  et  in  tota  anima 
tua.  III  Reg.  XIV  :  Non  fuisti  sicut  servus 
meus  David,  (fui  custodivit  mandata  mea,  et 


(1)  Math.  II,  3;  Act.  XXI,  31.  —  (2)  Gen.  XXXI,  6;  II.  Reg.  XV,  13. 
3;  Luc.  X,  25  ct  seq.  —  (4)  Deut.  XXX,  6;  Jerem.  XXIV,  7. 


(3)  Deut.  X,  12;  XIII, 

secutus  est  me  in  toto  corde  suo.  Ecclesiast. 
XLYII :  De  omni  corde  suo  laudavit  Dominum , 
et  dilexit  eum ,  qui  fecit  illum.  IV  Regum. 
XXIII  :  Similis  illi  non  fuit  ante  eum  Rex,  qui 
reverteretur  ad  Dominum  in  omni  corde  suo ,  et 
in  tota  anima  sua ,  et  in  universa  virtute  sua , 
juxta  omnem  legem  Moysi.  Psalm.  CXVIII  : 
In  toto  corde  meo  exquisivi  te.  (1) 

Accedat  postremo  consensus  Patrum,  qui 
nihil  impossibile  nobis  a  Deo  mandatum  esse 
docent.  Yide  Origenem  homil.  9.  in  Josue  ; 
Basilium  in  illud  :  Attende  tibi',  Hilarium  in 
illud  Psal.  CXVIII  :  Latum  mandatum  tuum 
nimis  (2) ;  Hieronymum  lib.  III.  contra  Pe- 
lagianos,  et  Augustinum  lib.  de  natura  et 
gratia,  c.  69.  qui  auctor  non  solum  in  ge¬ 
nere  dicit,  Deum  nihil  impossibile  praece¬ 
pisse,  sed  etiam  in  specie  de  mandato  di¬ 
lectionis  :  «  Quomodo,  inquit,  est  grave, 
cum  sit  dilectionis  mandatum?»  Et  in  Psal. 
LVI.  de  hoc  ipso  mandato  :  «  Neque  enim, 
inquit,  imperaret  hoc  Deus,  ut  faceremus, 
si  impossibile  judicaret,  ut  ab  homine  fie¬ 
ret.  »  Ubi  videtur  Augustinus  aut  mutasse, 
aut  certe  explicavisse  priorem  sententiam. 
Bernardus  etiam  sermon.  50.  in  Cantica, 
etsi  exposuit  hoc  mandatum  uno  modo  de 
dilectione,  quae  hic  perfecte  haberi  non  po¬ 
test,  tamen  magis  propendet  in  sententiam 
hanc  posteriorem,  quam  etiam  sequitur  Bo- 
navent.  in  III.  dist.  27.  art.  2.  quaest  ult.  et 
plerique  Doctores  in  eadem  distinet. 

Argumentum  secundum  ,  Dominus  ait 
Matth.  VII.  de  lege  sua  :  Quam  angusta  porta 
est ,  et  a, reta  via,  quae  ducit  ad  vitam ,  et  pauci 
sunt  qui  inveniunt  eam.  (3)  Quomodo  ergo  non 
errant,  qui  eam  tam  latam  et  facilem  praedi¬ 
cant,  ut  etiam  dicant,  posse  hominem  plus 
facere,  quam  lex  exigat  ? 

Respondeo  :  idem  Dominus  ait  de  lege 
suaMatth.  XI :  Jugum  meum  suave  est ,  et  onus 
meum  leve.  (4)  Et  David  de  lege  Domini  sub 
eadem  metaphora  Ps.  CXVIII  :  Latum  man¬ 
datum  tuum  nimis.  Et  Apostolus  I.  Joan.  V  : 
Et  mandata  ejus  gravia  non  sunt.  (5)  Quare 
lex  Domini  difficilis  est,  et  facilis  :  difficilis 
ex  natura  sua.  quia  difficile  est  attingere 
medium,  in  quo  virtus  consistit,  facile  vero 
est  aberrare  a  scopo  ;  difficilior  etiam  red¬ 
ditur  ex  naturae  corruptione ;  difficile  enim 
est  avaro  facere  eleemosynam,  luxurioso 


continere  etc.  At  facilis  est  habenti  gratiam 
et  charitatem  ;  gratia  enim  et  naturam  sa¬ 
nat,  et  dirigit,  atque  inclinat  g.d  medium  at¬ 
tingendum  ;  ut  etiam  difficile  est  homini 
pingui,  et  onusto  ingredi  portam  etiam  ut¬ 
cumque  latam,  at  homini  tenui,  et  nudo  non 
est  difficile  ingredi  portam,  etiam  utcum¬ 
que  angustam.  Unde  S.  Leo  serm.  5.  de 
Epiphania  :  «  Nihil,  inquit,  arduum  est  hu¬ 
milibus,  nihil  asperum  mitibus.  »  Et  B.  Au- 
gustin.  lib.  de  natura  et  gratia,  cap.  69  : 
«  Omnia,  inquit,  sunt  facilia  charitati.  »  Et 
David  Psal.  CXVIII  :  Viam  mandatorum  tuo¬ 
rum  cucurri ,  cum  dilatasti  cor  meum  (6);  certe 
autem  qui  currit ,  cum  solum  ambulare 
teneatur,  plus  facit,  quam  ei  imperatum 
sit. 

Argumentum  tertium.  In  opere  nostro 
semper  aliquid  deest  :  ergo  numquam  im¬ 
plemus  legem  :  ergo  multo  minus  possumus 
facere  opera  supererogationis.  Probatur  an¬ 
tecedens,  quia  Paulus  ad  Rom.  VII.  dicit, 
se  mente  servire  legi  Dei,  carne  autem  legi 
peccati;  et  Job  verebatur  omnia  opera  sua , 
Job  IX.  et  Isaias  cap.  LXIV.  vocat  pannum 
menstruatee  omnes  justitias  nostras ;  et  David 
clamat  Psal.  CXLII :  ne  intres  in  judicium  cum 
servo  tuo ,  quia  non  justificabitur  in  conspectu 
tuo  omnis  vivens.  (7) 

Respondeo  :  negandum  esse  antecedens; 
nam  si  nullo  modo  legem  servare  posse¬ 
mus,  mentiretur  Joannes,  cum  ait  :  Et  man¬ 
data  ejus  gravia  non  sunt.  I.  Joan.  V.  et 
Dominus,  cum  ait  Matth.  XIX  :  Si  vis  ad  vi¬ 
tam  ingredi, serva  mandata,  (8)  juvenem  illum 
non  docuisset,  sed  delusisset,  ac  si  dixisset : 
si  vis  in  coelum  ascendere,  fac  tibi  remigium 
alarum,  et  vola  per  aerem.  Imo  sequeretur 
hominem  numquam  peccare ;  non  enim  pec¬ 
cat  qui  non  facit  quod  non  potest,  et  Deus 
esset  omni  Tyranno  iniquior,  et  crudelior, 
quippe  qui  tributum  peteret  quod  nemo  pos¬ 
set  solvere,  et  hoc  ab  amicis  suis  peteret. 
Adde  quod  Basilius  oratione  in  illud  :  At¬ 
tende  tibi,  dicit  impium  esse  asserere,  ali¬ 
quid  impossibile  Deum  praecepisse ,  quod 
idem  docent  omnes  Patres. 

Ad  primum  ergo  locum  dico  ,  Paulum 
loqui  de  motibus  concupiscentiae  involun¬ 
tariis,  qui  non  peccata,  sed  poenae  sunt. 

Ad  secundum  dico,  contrarium  inde  elici, 


(1)  Deu*.  XXX,  9  et  10;  III.  Reg.  XIV,  8;  Eccl.  XLVII,  10;  IV  Reg.  XXIII,  25  ;  Psal.  CXVIII, 
10.  —  (2)  Psal.  CXVIII,  96.  —  (3)  Math.  VII,  14.  —  (4)  Math.  XI,  30.  —  (5)  I.  Joan.  V,  3.  — 
(6)  Psal.  CXVIII,  32.  —(7)  Rom.  VII,  25;  Job.  IX,  28;  Isai.  LXIV,  6;  Psal.  CXLII,  2.  — 
(8)  I.  Joan.  V,  3  ;  Math.  XIX,  17. 

ideo  enim  Job  verebatur  omnia  sua  opera, 
quia  metuebat  ne  aliquid  in  eis  imperfectio¬ 
nis  misceret ;  illi  autem  proprie  metuunt, 
qui  vident  posse  vitari  malum  quod  me¬ 
tuunt;  semper  enim  conjuncta  sunt  spes,  et 
metus ;  qui  enim  certo  sciunt  non  posse  vi¬ 
tari,  desperant  et  dolent  potius  quam  me¬ 
tuunt.  Unde  B.  Gregorius  in  hunc  locum 
scribens,  ait  :  «  Ipsa  bona  nostra,  quia  in- 
sidiantis  culpse  evadere  gladium  nequeunt, 
nisi  sollicito  quotidie  timore  muniantur,  per 
sanctum  virum  nunc  recte  dicitur  ;  Verebar 
omnia  opera  mea.  » 

Ad  tertium  dico  cum  Hieronymo  ibidem, 
Prophetam  loqui  in  persona  gravissimorum 
peccatorum,  qui  si  qua  opera  bona  facie¬ 
bant,  saltem  moraliter,  ea  inquinabant  ad¬ 
mixtione  multorum  criminum ;  Nos  autem 
non  de  peccatoribus,  sed  de  justis  loquimur, 
cum  dicimus  homines  posse  legem  servare, 
et  etiam  amplius  facere.  Nec  tamen  admitti¬ 
mus  omnia  opera  peccatoris  necessario  esse 
peccata ;  nam  Isaias  non  comparat  opera 
peccatorum  sordibus,  sed  panno  sordidato, 
in  quo  sunt  partes  nitidae,  et  portes  macu¬ 
latae. 

Ad  ultimum  dico,  cum  Augustino  lib.  de 
perfectione  justor.  Hieronym.  in  epist.  ad 
Ctesiphontem,  et  Gregorio  in  hunc  Psalmum, 
non  posse  hominem  justificari  coram  Deo, 
quia  nemo  est,  qui  non  habeat  peccata  ve¬ 
nialia,  quae  tamen  non  impediunt  quin  homo 
sit  justus,  et  multa  opera  bona  faciat,  etiam 
supererogationis ;  non  enim  dicit  David,  non 
justificabitur  omne  opus,  sed  omnis  vivens  ; 
vel  dicendum  cum  Arnobio,  Hilario,  Hiero¬ 
nymo,  et  Euthymio  in  hunc  locum,  non 
posse  ullum  justificari  si  comparetur  cum 
Deo ;  tam  sublimis  enim  est  Dei  justitia,  ut 
ejus  comparatione  omnis  hominum  et  Ange¬ 
lorum  justitia,  injustitia  videatur,  sicut  can¬ 
dela  accensa  coram  sole,  non  lucere,  sed 
umbram  facere  videtur. 

Argumentum  quartum.  Verba  Christi  Lu- 
cee  XVII.  inquit  Martyr  :  Cum  feceritis  hcec 
omnia ,  dicite ,  servi  inutiles  sumus ,  quae  debui¬ 
mus  facere ,  fecimus  (1)  istud  commentum 
prorsus  excludunt,  et  confirmatur :  nam  ser¬ 
vus  quidquid  est,  Damini  est,  et  quidquid 
facit,  Domino  facere  tenetur. 

Respondeo  :  Petrum  non  egisse  hoc  loco 
fidelem  martyrem,  nam  omisit  ea  verba,  in 
quibus  latebat  solutio.  Non  enim  Dominus 


ait,  cum  feceritis  omnia,  dicite,  servi  inuti¬ 
les  sumus  etc.  Sed,  cum  feceritis  hcec  omnia , 
quce  praecepta  sunt  vobis ,  dicite ,  servi  inutiles 
sumus ,  quce  debuimus  facere ,  fecimus.  Unde 
Ambrosius  lib.  de  Viduis  :  «Hoc,  inquit, 
virgo  non  dicit,  hoc  non  dicit  ille,  qui  bona 
sua  vendidit,  sed  quasi  reposita  exspectat 
praemia,  sicut  sanctus  Apostolus  ait  :  Ecce 
nos  reliquimus  omnia,  et  secuti  sumus  te  ; 
quid  ergo  erit  nobis?  Non  enim  quasi  inu¬ 
tilis  servus,  quod  debuit  facere,  fecisse  se 
dicit,  sed  quasi  utilis  Domino,  qui  commissa 
sibi  talenta  quaesitis  multiplicavit  usuris, 
mercedem  fidei,  atque  virtutis,  bene  sibi 
conscius  meritorumque  securus,  exspectat.» 
Adde  quod  Dominus  non  ait,  servi  inutiles 
estis,  sed  dicite,  servi  inutiles  sumus;  vult 
enim  nos  humiles  esse  et  non  jactare  nostra 
merita,  sed  ipse  tamen  postea  dicit  :  Euge 
serve  bone  et  fidelis  ;  inutilem  autem  servum 
vocabit  eum  dumtaxat,  qui  praeceptis  non 
obedierit,  ut  patet  Matth.  XXIV.  in  parabola 
de  talentis  :  Inutilem ,  inquit,  servum  proji¬ 
cite  in  tenebras  exteriores  (2). 

Ad  confirmationem,  fateor,  servum,  quid¬ 
quid  est,  Domini  esse,  et  quidquid  agit,  in 
lucrum  Domini  cedere.  At  non  inde  sequi¬ 
tur  ex  debito  eum  facere  quidquid  facit  : 
quid  enim  si  velit  sibi  de  somno  concesso 
aliquid  subtrahere,  ut  pro  Domino  suo  ali¬ 
quid  agat,  nonne  plus  faciet  quam  tene¬ 
tur  ? 

Argumentum  quintum.  Jubemur  quotidie 
dicere  Deo  :  Dimitte  nobis  debita  nostra :  e rgo 
numquam  facimus  quantum  debemus  :  ergo 
multo  minus  facimus  plusquam  debemus. 
Respondeo,  quotidie  nos  Deo  dicere ;  Dimitte 
7iobis  debita  nostra ,  propter  peccata  venialia, 
quibus  in  hac  vita  aut  numquam,  aut  raro 
caremus,  quibus  tamen  non  obstantibus,  et 
justi  esse,  et  supererogationis  opera  facere 
possumus.  ? 

Argumentum  sextum.  Apostoli  Matth.  XIX. 
non  solum  non  cogitaverunt  de  operibus 
supererogationis,  sed  etiam  de  ipsa  salute 
dubitarunt,  dicentes  :  Quis  poterit  salvus  esse? 
Quibus  Dominus  non  ait,  non  solum  «alvi 
esse,  sed  etiam  supererogare  potestis,  sed 
ait  :  Quod  impossibile  est  hominibus,  possibile 
est  apud  Deum  (3).  Respondeo,  apud  homines 
impossibile  esse  et  salvari,  et  opera  supere¬ 
rogationis  facere ;  apud  Deum  utrumque 
esse  possibile. 


(1)  Luc.  XVII,  10.  —  (2)  Math.  XXIV, '30.  —  (31  Math.  XIX,  25  et  26. 

Argumentum  septimum,  Hieremias  dicit  : 
Maledictus  qui  facit  opus  Dei  negligente r,  cap. 
XLVIII  (1).  Nemo  autem  est,  cui  non  subrepat 
aliqua  negligentia  :  ergo  nemo  satisfacit  de¬ 
bito  suo  erga  Deum.  Respondeo,  loquitur 
de  negligentia  gravi,  quae  amicitiam  Dei  tol¬ 
lat,  unde  in  Hebraeo  niDl  fraudem  potius, 
quam  negligenliam  significat;  sicut  Hiero¬ 
nymus  etiam  vertit. 

Argumentum  octavum.  Christus  ait :  Hoc 
est  prceceptum  meum ,  ut  diligatis  invicem, sicut 
ego  dilexi  vos ,  Joann.  XIII.  At  Christus  sic 
nos  dilexit,  ut  pro  nobis  sit  mortuus  ;  ergo 
et  nos  debemus  pro  fratribus  animas  ponere, 
ut  concludit  Joannes,  I.  Joan.  III.  at  haec  est 
summa  charitas,  cui  nihil  addi  potest  :  Ma¬ 
jorem  enim  charitatem  nemo  habet ,  quam  ut  ani¬ 
mam  quis  ponat  pro  amicis  suis,  Joan.  XIII  (2). 
Ergo  nullus  remanet  locus  consiliis,  et  ope¬ 
ribus  supererogationis.  Respondeo,  non  te¬ 
nemur  animas  ponere  pro  fratribus,  nisi 
auando  id  necessarium  est  ad  eorum  salu¬ 
tem  aeternam ;  si  ergo  id  faciamus,  cum  non 
est  necessarium,  sed  utile  tantum,  opus  con¬ 
silii  et  supererogationis  faciemus  :  et  simili¬ 
ter  si  proximo  benefaciam,  quando  non  est 
in  extrema  vel  gravi  necessitate,  opus  facio 
supererogationis. 

Argumentum  nonum.  Jubet  Deus  Deute- 
ron.  IV.  nihil  addi  praeceptis  suis;  male  ergo 
adduntur  consilia.  Respondeo  :  jubet  Deus 
nihil  addi  praecepto,  quod  ipsum  corrumpat, 
non  autem  aliquid,  quod  ipsum  perficiat; 
consilia  autem  perficiunt,  non  corrumpunt 
praecepta,  ut  patet.  Vide  plura,  si  libet,  de 
hoc  argumento  in  lib.  IV.  de  Pontifice, 
cap.  17. 

Argumentum  decimum.  Ita  sumus  Deo 
obligati,  ut  non  possimus  unquam  facere, 
quantum  debemus  :  ergo  numquam  supere¬ 
rogamus.  Antecedens  patet;  nam  quidquid 
habemus  boni,  ab  illo  habemus  :  ergo  om¬ 
nia  nostra  sunt  ei  debita,  et  si  millies  pro 
Deo  vitam  ponemus,  numquam  tamen  red¬ 
demus  ei  aliquid  aequale. 

Respondeo :  argumentum  probat,  potuisse 
Deum  a  nobis  exigere  quidquid  possumus, 
non  tamen  voluisse.  Constat  enim  ex  divinis 
litteris, Deum  pro  sua  benignitate  imposuisse 
nobis  jugum  suave,  et  onus  leve.  Praeterea 
probat  hoc  argumentum,  numquam  homi¬ 
nem  posse  facere  plusquam  debet,  imo 
etiam  nec  quantum  debet,  si  consideremus 


beneficia  Dei  nobis  collata ;  numquam  enim 
ei  reddemus  aequale;  et  tamen  possumus 
facere  plusquam  debemus,  si  consideremus 
legem  nobis  a  Deo  impositam,  et  proinde 
possumus  facere  plusquam  revera  facere 
teneamur ;  nam  etsi  non  possumus  superare, 
aut  aequare  Dei  beneficia  nostris  operibus, 
tamen  non  propterea  rei  efficimur,  quia  non 
tenemur  id  praestare  ,  sed  id  solum,  quod 
Deus  imperavit. 

Argumentum  undecimum.  Ad  Philipp.  IV. 
dicitur  :  Quod  reliquum  est ,  fratres ,  qucecum- 
que  sunt  vera ,  qucecumque  honesta ,  qucecumque 
justa ,  qucecumque  boni  nominis ,  si  qua  virtus , 
et  si  qua  laus ,  hcec  cogitate ,  quce  et  didicistis, 
et  accepistis ,  et  audistis ,  et  vidistis  in  me,  hcec 
facite ,  et  Deus  pacis  erit  vobiscum  (3).  Inve¬ 
niant,  inquit  Petrus  Martyr,  «isti  acuti  ho¬ 
mines,  quod  huic  praecepto  Pauli  superaddi 
possit.  »  Respondeo,  haec  omnia  debere  ac¬ 
cipi  negative,  ut  sensus  sit.  Nihil  cogitetis, 
neque  agatis,  nisi  quod  justum  est,  quod 
verum,  quod  pudicum  etc.  Et  hoc  modo 
multa  possunt  superaddi  affirmativa  ;  alio- 
qui  si  juberet  Paulus,  ut  omnia,  quae  sunt 
vera  cogitaremus,  deberemus  cogitare,  non 
solum  omnem  Scripturam  sanctam,  sed 
etiam  totam  Philosophiam ,  ac  praesertim 
Mathematicas  demonstrationes,  quae  veris¬ 
simae  sunt. 

Argumentum  duodecimum.  Te ,  inquit, 
interrogo,  an  possis  aliquid  facere  ultra 
legem,  vel  non?  si  non  potes,  convenimus  ; 
si  potes,  ergo  teneris  id  facere.  Nam  lex  re¬ 
quirit  omnes  tuas  vires,  et  quidquid  potes  : 
ergo  implicat  contradictionem,  quod  possis 
ultra  legem  aliquid  facere.  Respondeo,  nego, 
legem  requirere  omnes  vires,  et  quidquid 
possumus,  solum  enim  requirit,  ut  implea¬ 
mus,  quod  praecipitur,  sive  nobis  superent 
vires,  sive  non.  Alioquil.  ad  Corinthios VII. 
Paulus  non  potuisset  dicere  de  homine  so¬ 
luto  :  Quod  vult  faciat :  non  peccat ,  si  nubat. 
Sic  enim  argumentabor  :  aut  ille  potest  con¬ 
tinere,  aut  non:  si  non,  ergo  tenetur  nubere, 
ut  Calvinus  etMartyr  docent;  si  potest, ergo 
tenetur  continere ;  lex  enim  requirit  quid¬ 
quid  possumus  :  ergo  numquam  datur  tem¬ 
pus,  quo  liceat  dicejje  :  Quod  vult ,  faciat ; 
non  peccat ,  si  nubat  (4). 

Argumentum  decimumtertium.  Non  caret 
superbia  et  arrogantia  infinita,  ut  dicas,  te 
plus  facere,  quam  tenearis,  et  Christo  sit  in- 


(1)  Jerem.  XLVIII,  10.  —  (2)  Joan.  XIII,  34  et  seq.  —  (3)  Philipp.  IV,  8.  —  (4)  I.  Cor.  VII,  36. 

juria  non  vulgaris,  qui  frustra  dicetur  mor¬ 
tuus  ;  si  valuisses  legem  praestare,  aut  plus 
efficere,  quam  in  illa  praeceptam  fuerit. 

Respondeo  :  non  timuisse  istam  super¬ 
biam  infinitam  illas  virgines,  quae,  teste  Au¬ 
gustino,  serm.  18.  de  verbis  Apostoli,  dixe¬ 
runt  :  Amando  te  plus  facimus,  quam  prae¬ 
cipis  :  neque  illos  omnes  Patres,  quos  supra 
citavimus.  Sed  hoc  revera  non  caret  super¬ 
bia  infinita,  propter  tam  debiles  ratiunculas 
opponere  se  omnibus  sacris  Doctoribus,  imo 
et  ipsi  Scripturae,  quod  Petrus  Martyr  facit. 
Illud  autem  de  Christo  est  manifesta  calum¬ 
nia  ;  non  enim  dicimus,  posse  hominem  suis 
viribus,  aut  sine  Christi  gratia  legem  ser¬ 
vare,  vel  aliquid  superaddere. 

Argumentum  decimumquartum.  Nolle 
Deum  plus  amare ,  si  plus  possis,  gravissi¬ 
mum  peccatum  est  :  ergo  nihil  potes  super¬ 
addere,  quod  non  debeas.  Probatur  antece¬ 
dens;  primo, quia  negat  Deum  esse  summum 
*  bonum,  qui  non  vult  eum  amare  quantum 
potest;  secundo,  quia  abutitur  Dei  dono, qui 
potest  plus  diligere,  et  non  vult;  nam  posse 
plus  diligere  sine  dubio  Dei  donum  est.  Adde, 
quod  qui  talentum  abscondit,  a  Deo  punitus 
est,  Matth.  XXV.  et  peccatum  est  ingratitu¬ 
dinis,  nolle  facere  quod  potes  pro  eo ,  cui 
non  potes  referre  paria. 

Respondeo,  nolle  plus  amare  si  plus  pos¬ 
sis,  esse  peccatum,  si  ex  contemptu  id  fiat, 
vel  si  necessitas  exigat  majorem  illum  amo¬ 
rem  ;  vel  si  id  fiat  ex  superbia,  quasi  putes 
te  satis  esse  perfectum;  vel  denique  si  ex 
acedia  et  pigritia  nolis  ullo  modo  amplius 
proficere.  Id  enim  repugnat  statui  viatoris, 
at  si  velis  quidem  plus  diligere  et  proficere, 
sed  juxta  conditionem  et  gradum  tuum, 
etiamsi  nolis  ad  altiorem  statum  ascendere, 
quamvis  possis,  non  peccas.  Verbi  gr.  cui 
est  imperatum,  ut  proficiscatur  Venetias,  si 
in  media  via  consistat,  et  nolit  progredi, 
peccat  :  At  si  velit  progredi,  sed  per  viam 
communem,  non  per  compendia  ;  et  si  velit 
in  ipsa  via  ambulare,  non  currere ,  non 
peccat. 

Igitur  ad  primum  dico, illum  negare  Deum 
esse  summum  bonum,  saltem  factis,  qui  non 
vult  eum  summo  amore  diligere,  id  est, super 
omnia  alia  ;  qui  autem  diligit  Deum  super 
omnia,  ille  Deum  habet  pro  summo  bono, 
etiamsi  eum  non  tam  ardenter  amet,  quam 
forte  posset,  vel  non  faciat  pro  eo  omnia, 

•  (1)  Cor.  VII,  36. 


quae  posset.  Alioqui  semper  essemus  per¬ 
plexi  ,  imo  etiam  semper  peccaremus ; 
quantumvis  enim  ardenter  Deum  diligamus, 
semper  tamen  videmur  paulo  ardentius  pos¬ 
se  diligere,  si  paulo  amplius  conemur. 

Ad  secundum  dico,  illum  abuti  Dei  dono, 
qui  eo  non  utitur  quando  est  necessarium ; 
qui  autem  paratus  est  eo  uti,  si  necessarium 
sit,  etiamsi  numquam  fortasse  utatur,  non 
dicitur  eo  abuti.  Nam  ille,  cui  Paulus  dicit 
I.  Cor.  VII  :  Quod  vult ,  faciat ,  sine  dubio 
potuit  continere,  et  tamen  ei  dicitur  :  Non 
peccat ,  si  nubat  (1).  Et  R.  Augustinus  de  bo¬ 
no  conjugali  cap.  21.  dicit  :  Abrahamum 
habuisse  donum  continentiae,  non  minus, 
quam  Joannes  habuerit,  ita  ut  potuerit  sem¬ 
per  continere,  et  tamen  numquam  conti¬ 
nuisse,  ne  in  extrema  quidem  senectute ;  et 
Joannem  Evangelistam  habuisse  donum  pa¬ 
tiendi  martyrium,  non  minus  quam  Petrum: 
et  tamen  non  exercuisse  illud  donum,  ut 
fecit  Petrus  :  Accusare  autem  Abrahamum, 
vel  Joannem,  quasi  donis  Dei  abusi  sint, 
extremae  dementiae  est. 

Ad  illud  de  ingratitudine  dico,  non  esse 
ingratum  benefactori  eum,  qui  benefactori 
adest,  cum  necessitas  ejus  id  postulat,  aut 
cum  ipse  operam  nostram  requirit,  et  qui 
voluntati  ejus  satisfacit.  Porro  Deus  conten¬ 
tus  est  ut  legem  ejus  servemus,  neque  aliud 
a  nobis  requirit ,  etiamsi  possimus  plura 
praestare. 

Ad  illud  de  talentis  dico,  servum  illum 
fuisse  damnatum,  quia  habuerat  praeceptum 
negotiandi  :  quomodo  nunc  qui  habet  talen¬ 
tum  condonandi, et  simul  habet  praeceptum, 
quia  est  Episcopus,  punietur,  si  non  condo¬ 
netur.  At  qui  habet  idem  talentum,  sed  non 
habet  prteceptum,  non  punietur,  ut  patet  de 
sancto  Antonio  etc. 


CAPUT  XIV. 

Explicatur  nomen ,  et  definitio  voti. 

Sequitur  Disputatio  tertia,  quae  est  de  vo¬ 
tis  monasticis,  cujus  disputationis  sex  erunt 
partes.  Primum  enim  exponemus  breviter 
nomen,  et  definitionem  voti.  Deinde,  expli- 

cabimus  sententiam  adversariorum.  Tertio, 
probabimus  omne  quod  sit  ex  voto  esse  cul¬ 
tum  Dei.  Quarto,  vota  non  esse  propria 
Judaeorum,  sed  etiam  a  Christianis  recte 
fieri  ostendemus.  Quinto, de  rebus  praeceptis, 
qualis  est  promissio  facta  in  Baptismo,  non 
solere  proprie  fieri  vota.  Sexto,  de  rebus  non 
praeceptis,  ac  nominatim  de  continentia, 
paupertate,  et  obedientia,  vota  recte  fieri 
demonstrabimus. 

Quoad  primum,  nomen  voti  apud  Latinos 
ambiguum  est;  significat  enim  promissio¬ 
nem  et  orationem,  ac  desiderium  ;  dicimus 
enim, suscepi  votum  continentiae,  id  est,  pro¬ 
misi  Deo  continentiam ;  item,  pro  voto  mihi 
continentia  succedit,  id  est,  ut  desiderabam, 
et  vota  pro  continentia  Deo  fudi,  id  est,  pre¬ 
catus  sum  a  Deo  continentiam.  Apud  Graecos 
non  est  idem  nomen  pro  voto,  et  oratione, 
tamen  sunt  duo  affinia  nomina;  nam  iuxv? 
significat  votum ,  npo^ewri,  orationem.  Apud 
Hebraeos  voti  et  orationis  nomina  nullam 
habent  affinitatem  ;  votum  enim  dicitur  “pa 
oratio  nbsn  cujus  rei  ea  est  ratio,  quod  apud 
Graecos  et  Latinos,  cum  haec  nomina  in¬ 
venta  sunt,  vix  erat  ulla  vera  pietas,  et  ideo 
nihil  homines  Deo,  vel  Diis  vovebant,  nisi 
ad  id,  quod  desiderabant  impetrandum,  et 
propterea  semper  votis  annectebant  preces, 
juxta  illud  Yirgilii  dEneidos  YI :  Cessas  in 
vota  precesque. 

Hinc  igitur  Graeci,  ut  observavit  Gregorius 
Nyssenus  orat.  2.  orationem  Dominicam,  vo¬ 
caverunt  orationem  npocrsvxYiv,  quia  post  vo¬ 
tum  fiebat,  quod  vocabant  euxv?v.  Latini  autem 
(ut  diximus)  eodem  nomine  promissionem 
Deo  factam,  et  preces  ad  Deum  appellabant. 
At  Hebraei,  quia  Deum  pie  colebant,  et  ab¬ 
soluta  etiam  vota  facere  consueverant  sine 
ulla  relatione  ad  preces ,  ut  nos  quoque 
Christiani  facimus,  propterea  propriis  et  di¬ 
versis  nominibus,  haec  duo  nominabant. 

Potest  autem-  definiri  votum  :  «  Religiosa 
promissio  alicujus  excellentioris  boni,  Deo 
facta  libera  voluntate.  »  Promissio  dicitur, 
quasi  contractus  quidam  inter  Deum  et  homi¬ 
nem.  Nec  enim  sufficit  ad  votum,  propo¬ 
suisse  ac  statuisse  aliquid  facere,  nisi  etiam 
promittatur;  votum  enkn  includit  obligatio¬ 
nem  unius  ad  alterum ;  non  enim  obligat 
votum  solum  ratione  veritatis ,  id  est,  quia 
tenetur  qui  vovit,  verum  facere  quod  dixit, 
sed  etiam  ratione  fidelitatis,  quia  tenetur 


alteri  fidem  datam  servare.  Hsec  autem  obli¬ 
gatio  non  potest  nasci  ex  proposito  solo, 
quod  quis  apud  se  concipit,  sed  necessario 
promissionem  requirit.  Religiosa  dicitur,  ut 
significetur,  cujus  virtutis  actus  sit  votum, 
nimirum  religionis. 

Est  autem  observandum,  in  voto  semper 
esse  duas  actiones,  alteram  materialem,  alte¬ 
ram  formalem.  Materialis  est,  de  qua  sit 
votum,  ut  jejunare,  sacrificare  etc.  Formalis 
est  ipsa  promisso  jejunandi,  vel  sacrificandi, 
et  promissionis  adimpletio.  Quare  formalis 
actio  semper  est  actus  religionis ;  materialis 
autem  interdum  est  religionis,  ut  si  quis  vo¬ 
veat  quotidie  sacra  facere,  interdum  alterius 
virtutis,  ut  si  quis  voveat  sexta  feria  semper 
jejunare.  Excellentioris  boni  dicitur,  ut  de¬ 
terminetur  materia  voti,  nec  enim  voveri 
potest,  nisi  id,  quod  melius  sit  facere,  quam 
omittere. 

Ex  quo  perspicuum  est,  quinque  rerum 
genera  excludi  a  materia  voti.  Primo,  pec¬ 
cata,  ut  cum  Judaei  voverunt  se  occisuros 
Paulum,  Actor,  xxm.  nam  vovere  peccata, 
non  est  Deo  munus  promittere,  sed  minari. 
Secundo,  opera  indifferentia,  ut  non  ire  ad 
forum ;  non  enim  potest  Deo  placere,  quod 
est  vanum,  et  inutile  :  Displicet  enim  ei  stulta 
promissio ,  Eccles.  V.  (1).  Tertio,  opera  im¬ 
possibilia,  ut  si  quis  voveat  se  profecturum 
in  Hierusalem  sine  navi.  Quarto,  opera  ne¬ 
cessaria,  ut  si  quis  voveat  se  moriturum 
quando  placuerit  Deo.  Quinto,  opera  bona, 
quae  tamen  majora  bona  impediunt,  ut  si 
quis  voveat  se  ducturum  uxorem.  Quam¬ 
quam  hoc  ipsum  certo  tempore,  ac  certae 
personae  potest  esse  melius  facere,  quam 
omittere  :  proinde  tum  erit  legitima  voti 
materia,  etsi  absolute  contra  judicandum 
sit. 

Deo  facta  dicitur,  ut  intelligamus,  vota 
differre  a  juramentis,  licet  utraque  sint  actus 
religionis,  et  in  materia  fere  conveniant ; 
vota  enim  fiunt  Deo,  juramenta  hominibus 
per  Deum.  Non  autem  hinc  excluduntur 
vota,  quae  tiunt  sanctis;  namvel  ea  suntvota 
materialiter,  non  formaliter,  ut  quidam  do¬ 
cent,  qui  existimant  in  votis  Sanctorum  duas 
esse  promissiones;  unam  Sanctis,  quibus 
aliquid  promittitur;  alteram  Deo,  cui  pro¬ 
mittitur  adimpletio  promissionis  factae  Sanc¬ 
tis,  et  hanc  solam  proprie  votum  esse  dicunt; 
vel  (quod  verius  puto)  vota  fiunt  vere  Sanc- 


(1)  Eccl.  V,  3. 

tis,  sed  ut  Sancti  sunt,  id  est,  ut  excellentis¬ 
simo  modo  participant  Dei  naturam  et  glo¬ 
riam,  de  qua  re  disputavimus  in  lib.  III.  de 
Ecclesia  triumphante  cap.  10. 

Addimus  ultimo,  Libera  voluntate,  ut  dis¬ 
tinguatur  votum  a  lege  communi;  votum 
enim  est  lex  quaedam  privata,  et  obligat 
more  legis,  sed  lex  communis  obligat  etiam 
nolentem,  et  invitum ;  votum  autem  est  lex, 
quam  nos  ipsi  nobis  ferimus,  et  proinde  non 
obligat,  nisi  eum,  qui  sponte  votum  fecerit, 
et  hinc  non  habentur  rata  vota  facta  ante 
usum  rationis,  nec  ea,  quae  propter  ignoran¬ 
tiam,  aut  metum  censentur  involuntaria. 


CAPUT  XV. 

Explicatur  status  quaestionis. 

Jam  vero,  ut  breviter  explicemus,  quibus 
in  rebus  ab  adversariis  dissentiamus  :  Lu- 
theri  et  Calvini  sententia  eadem  esse  vide¬ 
tur  ;  uterque  enim  tria  quaedam  de  votis  do¬ 
cet.  Primum,  vota  ad  colendum  Deum  non 
posse  fieri,  nisi  de  rebus  praeceptis,  proinde 
unum  esse  commune  votum  fidelium,  pro¬ 
missionem  illam,  quam  facimus  in  Baptismo. 

Secundum,  vota  de  rebus  a  Deo  non  prae¬ 
ceptis  posse  fieri,  si  non  ad  colendum  Deum, 
aut  satisfaciendum  pro  peccatis,  sed  ad  ne¬ 
gotia  hujus  vitae  expeditius  peragenda,  aut 
ad  vitanda  peccata,  aut  ad  alios  bonos  fines 
fiant  :  exempli  causa  docet  Calvinus,  eum, 
qui  saepe  in  vitium  ebrietatis  labitur,  recte 
facturum,  si  voveat,  se  triduo  aquam  bibitu- 
rum,  si  iterum  inciderit  in  ebrietatem ;  quo¬ 
modo  etiam  existimat,  Apostolorum  tem¬ 
pore  viduas  quasdam  vovisse  continentiam, 
ut  expeditius  fungerentur  munere  Diaconis¬ 
sarum. 

Tertium,  vota  Monachorum  impia,  irrita, 
et  omnino  solvenda  esse,  quod  fiant  cum 
opinione  cultus,  et  tamen  de  iis  rebus  sint, 
quas  Deus  nusquam  praecepit.  Haec  omnia 
Lutherus  docet  in  lib.  de  votis  monasticis, 
et  Calvinus  lib*  IY  Institutionum  cap.  13. 
Nec  dissimilia  docent  Confessio  Augustana 
artic.  27.  et  Confessio  Wirtcmbergensis,  cap. 
de  votis  monasticis. 


Petrus  Martyr  in  lib.  de  Cmlibatu  et  votis 
monasticis,  duo  dicit  pugnantia  cum  doctrina 
Lutheri  et  Calvini.  Primum  est,  vota  in  Tes¬ 
tamento  veteri  fieri  potuisse,  ut  etiam  sacri¬ 
ficia  et  caeremonias  caeteras  ;  in  novo  testa¬ 
mento  fieri  non  posse,  cum  sint  abrogata 
cum  reliquis  Judaicis  caeremoniis.  Secun¬ 
dum  est,  promissionem,  quae  fit  in  Baptismo, 
non  esse  votum ;  in  tertio  dicto  cum  Luthero 
et  Calvino  concordat. 


CAPUT  XVI. 

Omne  quod  fit  ex  voto,  esse  cultum  Dei. 

Ut  igitur  ad  disputationes  veniamus,  sta¬ 
tuo  hanc  propositionem  :  «  Omne  quod  fit 
ex  voto,  etiamsi  alioqui  non  sit  a  Deo  prae¬ 
ceptum,  vere  et  proprie  est  cultus  Dei.  » 
Haec  propositio  est  contra  Lutherum  et  Cal¬ 
vinum,  qui  vota  de  rebus  non  praeceptis, 
docent  non  posse  fieri  ad  colendum  Deum  ; 
quasi  aliqua  esse  possint  vera  vota,  quae  non 
sint  cultus  Dei.  Probo  igitur  positam  asser¬ 
tionem. 

Primo,  vovere  est  actus  religionis,  ergo 
et  reddere  sive  implere  votum  est  actus  reli¬ 
gionis,  sive  fiat  de  re  praecepta,  sive  non 
praecepta.  Probatur  antecedens  ex  illo  Isaiae 
XIX:  In  illo  die  cognoscent  sEgyptii  Domi¬ 
num,  et  colent  eum  in  hostiis  et  muneribus,  et 
vota  vovebunt,  et  solvent  (1).  Ubi  posteriora 
sunt  explicationes  priorum ;  vota  enim  mu¬ 
nera  sunt.  Praeterea  haec  est  natura  voti,  ut 
rem  alioqui  non  ordinatam  ad  Dei  cultum, 
ordinet  ad  cultum  Dei,  juxta  illud  Deuter. 
XII  :  Quidquid  sanctificareris  et  voveris  etc.  (2) 
Denique,  fatetur  Calvinus  lib.  IY,  cap.  13, 
§  2.  vovere  esse  officium  religionis.  Proba¬ 
tur  jam  consequentia ;  nam  promittere  et 
solvere,  ad  eamdem  virtutem  pertinent ;  sed 
per  id,  quod  fit  ex  voto,  etiamsi  non  prae¬ 
ceptum,  impletur  votum  :  ergo  per  id  coli¬ 
tur  Deus. 

Secundo,  omne  votum  est  promissio  Deo 
facta,  ut  etiam  Calvinus  docet  initio  cap.  13, 
lib.  IY  Instit.  ergo  votum  quodcumque  im¬ 
plere,  est  fidem  Deo  servare;  at  servare  Deo 
fidem,  est  Deum  immediate  colere  et  hono- 


(1)  Isai.  XIX j  21.  —  (2)  Deut.  XII,  26. 

rare ;  sicut  e  contrario  fidem  ei  non  servare, 
est  injuriam  illi  facere  :  ergo  cujuslibet  voti 
impletio  cultus  Dei  est. 

Tertio,  omne  juramentum  est  cultus  Dei, 
etiamsi  fiat  de  re  non  praecepta ;  ut,  si  quis 
juret,  se  non  bibiturum  vinum,  ut  Calvinus 
ipse  affirmat  lib.  II,  cap.  8,  §  23.  Institutio¬ 
num  :  ergo  et  votum  de  re  eadem  erit  cultus 
Dei.  Probatur  consequentia  :  nam  adeo  simi¬ 
lia  sunt  juramenta  et  vota,  ut  in  Scripturis 
ssepe  juramentum  pro  voto  accipiatur,  ut 
patet  Numer.  XXX  :  Si  mulier,  inquit  Scrip¬ 
tura,  habens  virum  voverit  aliquid,  et  verbum 
de  ore  egrediens,  animam  ejus  obligaverit  jura¬ 
mento,  voti  rea  erit,  reddet  quod promisit  etc.  (1) 
Praeterea,  sicut  per  juramentum  de  re  non 
praecepta  facienda,  honoramus  Deum,  quia 
protestamur,  eum  esse  immutabilem  verita¬ 
tem,  et  veritatis  assertorem  ;  ita  per  votum 
de  re  non  praecepta,  sed  tamen  bona,  Deum 
honoramus,  quia  protestamur  ei,  ut  summo 
bono,  placere  actus  virtutum. 

Quarto,  solvere  ex  voto  aliquid  non  prae¬ 
ceptum,  sed  tamen  bonum,  falsis  Diis,  est 
peccatum,  et  non  aliud,  quam  idololatriae  : 
ergo  solvere  Deo  vero  ex  voto  rem  eamdem, 
erit  actus  latriae. 

Quinto,  si  quis  voveat  abstinere  per  tri¬ 
duum  a  vino,  et  non  faciat,  sine  dubio  pec¬ 
cat  :  at  non  peccat  peccato  intemperantiae  ; 
non  enim  e^t  actus  necessarius  temperantiae 
abstinere  a  vino  :  ergo  peccat,  quia  Deum 
afficit  injuria,  non  servando  illi  fidem  :  ergo 
si  abstineat,  Deum  honorat. 

Sexto,  omni  actu  virtutis  etiam  non  prae¬ 
cepto,  nec  ex  voto  facto,  sed  facto  tamen 
propter  Deum,  colitur  Deus  :  ergo  multo 
magis,  si  is  actus  fiat  ex  voto,  eo  Deus  cole¬ 
tur.  Probatur  antecedens.  Primo,  Scripturae 
testimonio  :  nam  Lucae  II.  dicitur  Anna  ser¬ 
viisse  Deo  jejuniis  et  orationibus,  et  est  ver¬ 
bum  IxTpzvovatx,  quod  proprie  cultum  signifi¬ 
cat,  Philippen.  IY  :  Repletus  sum  acceptis  ab 
Epaphrodito,  quce  misistis  in  odorem  suavitatis, 
hostiam  placentem  et  acceptabilem  Deo.  Hebr. 
ult .'.Beneficentiae  et  communicationis  nolite  obli¬ 
visci talibus  enim  hostiis  promeretur  Deus.  Ja- 
cobi  I. :  Religio  munda  apud  Deum  est  visitare 
pupillos  et  viduas  etc.  (2)  Quae  omnia  intelli- 
guntur  etiam  de  Eleemosyna  non  praecepta. 

Secundo,  ex  Patribus.  Nam  Tertullianus 
lib.  de  Resurrecti  carnis,  ait  :  «  Nam  sacri¬ 
ficia  Deo  grata,  conflictationes  dico  animae, 


jejunia,  et  seras,  et  aridas  escas,  et  appen¬ 
dices  hujus  officii  sordes.  Garo  de  proprio 
suo  incommodo  instauratur,  virginitas  quo¬ 
que,  et  viduitas,  et  modesta  in  occulto  ma¬ 
trimonii  dissimulatio,  et  una  notitia  ejus,  de 
bonis  carnis  Deo  adolentur.  »  Epiphanius 
haeres.  48.  virginitatem,  et  abdicationem 
rerum  vocat  approbatum  Dei  cultum.  Hiero¬ 
nymus  lib.  I.  in  Jovinianium  :  «  Illa,  inquit, 
virginitas  hostia  est  Christo,  cujus  nec  ani¬ 
mum  cogitatio,  nec  carnem  libido  macula¬ 
vit.  »  Augustinus  lib.  de  bono  viduitatis, 
cap.  9.  de  continentia  loquens  :  «  Nulla,  in¬ 
quit,  Christo  subtrahatur  oblatio  etc.  »  Et 
lib.  X.  de  Civit.  Dei,  cap.  6.  sacrificium  vo¬ 
cat  omne  opus  bonum  propter  Deum  faptum ; 
certum  autem  est,  sacrificium  proprie  cul¬ 
tum  esse  Dei. 

Septimo,  votum  de  re  prsecepta  non  est 
verum  et  proprium  votum,  nisi  quatenus  res 
illa  concipitur  ut  non  praecepta,  ut  paulo 
post  ostendemus  ;  igitur  vel  votum  de  re  non 
praecepta  cultus  Dei  est,  vel  nullum  votum 
est  cultus  Dei,  sed  hoc  est  falsum,  ergo  illud 
verum. 

Octavo,  si  votum  de  re  non  praecepta,  non 
est  cultus  Dei  :  ergo  nec  ipsum  vovere  ab¬ 
solute  est  cultus  Dei ;  nam  ipsum  vovere 
nusquam  est  praeceptum.  At  hoc  est  contra 
ipsum  Calvinum,  qui  docet,  vovere  esse  ac¬ 
tum  religionis. 

Nono,  probatur  exemplis  Scripturarum. 
Nam  primum  votum  legitur,  Genes.  XXVIII : 
Votum  vovit  Jacob,  si  fuerit  Dominus  mecum 
etc.  erit  mihi  Dominus  in  Deum,  et  lapis  iste, 
quem  erexi,  vocabitur  dorrius  Dei,  cunctorum- 
que  quce  dederit  mihi,  decimas  offeram  tibi.  (3) 
Quod  hoc  sit  votum  de  re  non  praecepta,  pa¬ 
tet,  quia  alioqui  peccasset  Jacob  faciendo 
votum  conditionatum  de  re  praecepta.  Quod 
autem  hoc  votum  fuerit  factum  ad  colen¬ 
dum  Deum,  patet,  nam  habere  lapidem  pro 
domo  Dei,  id  est  pro  ara,  et  offerre  decimas, 
sunt  actus  religionis.  Aliud  votum  fuitDavi- 
dis  de  exstruendo  templo,  de  quo  Psalrn. 
CXXXI  :  Votum  vovit  Deo  Jacob  etc.  quod 
hoc  votum  fuerit  de  re  non  praecepta,  patet 
ex  lib.  II  Regum,  cap.  VII,  ubi  Deus  audito 
hoc  voto  Davidis,  et  laudata  ejus  voluntate, 
dicit  se  non  praecepisse,  ut  sibi  fieret  tem¬ 
plum,  nec  velle  fieri  a  Davide.  Quod  autem 
David  hoc  loco  voluerit  colere  Deum,  patet, 
quia  exstruere  templum  est  actus  religionis. 


(1)  Num.  XXX,  7.  — (2)  Phil.  IV,  18:  Hebr.  XIII,  1G ;  Jacob.  I,  27.  —  (3)  Gen.  XXVIII,  20  et  seq. 

Denique  omnia  vota,  quae  leguntur  in 
Scripturis,  Levitic.  XXVII,  Num.  VI  et 
XXX,  Deuteron.  XII  et  XXIII,  vota  erant 
de  rebus  non  praeceptis,  ut  ex  ipsis  locis 
patet,  et  tamen  quod  placerent  Deo,  pa¬ 
tet,  quia  severissime  illorum  solutionem 
exigebat  :  Si  votum  voveris ,  inquit  Deuter. 
XXIII,  non  tardabis  reddere,  quia  requiret 
illud  Dominus;  et  si  moratus  fueris ,  repu¬ 
tabitur  tibi  in  peccatum  :  si  nolueris  polli¬ 
ceri ,  absque  peccato  eris  (I).  Ubi  clare  vi¬ 
des,  votum  libere  factum,  a  Deo  severe 
exigi. 

Sed  solvamus  argumentum  illorum.  Sic 
igitur  argumentantur  :  Omnis  cultus  volun¬ 
tarius,  id  est,  quem  Deus  non  praecepit,  Deo 
placere  non  potest ;  ergo  non  debet  fieri  vo¬ 
tum  de  re  non  praecepta  ad  colendum  Deum. 
Probatur  antecedens  ;  nam  Coloss.  II,  Apos¬ 
tolus  reprehendit  omnem  I0e>o0/jvj<rxei'av,  sic 
enim  est  in  Graeco,  quod  noster  interpres 
vertit,  superstitionem,  et  Rom.  XIV.  ait  : 
Quod  non  est. ex  fide ,  peccatum  est  (2).  Quibus 
verbis  indicat,  peccatum  esse  id  aggredi, 
quod  fides  ex  verbo  Dei  concepta  non  osten¬ 
dit,  qualiter  a  Deo  aestimetur ;  tales  autem 
sunt  omnes  cultus  voluntarii. 

Ad  illud,  ad  Colossens.  II  de  sQeloQpYimeix, 
quidam  respondent,  Paulum  eo  loco  non  ac¬ 
cipere  in  malam  partem  cultum  volunta¬ 
rium,  sed  in  bonam ;  tamen  quia  vulgata 
editio  vertit,  superstitionem,  et  Hieronymus 
in  epist.  ad  Algasiam,  quaest.  10.  Augusti¬ 
nus  in  epist.  59.  ad  Paulinum,  quaest.  7. 
Ambrosius,  Theodoretus,  QEcumenius,  et 
alii  omnes  in  hunc  locum,  accipiunt  eam  vo¬ 
cem  pro  simulata  religione,  dicendum  est, 
Apostolum  hoc  loco  voluntarium  cultum  ap¬ 
pellare  non  eas  actiones,  quae  non  sunt  a 
Deo  praeceptae,  id  enim  repugnaret  plurimis 
Scripturarum  testimoniis,  ut  jam  probavi¬ 
mus,  sed  eas,  quae  nec  a  Deo  probatae,  vel 
commendatae  sunt,  nec  revera  ex  natura  sua 
sunt  materia  cultus,  sed  sunt  res  inanes,  et 
tamen  ab  aliquibus  usurpantur  quasi  essent 
cultus;  quales  sunt  qui  dicuntur  superstitiosi 
cultus,  ut  cum  aliqui  ponunt  religionem  in 
numero  lotionum,  ut  Judaei  olim  faciebant, 
et  Tureae  hoc  tempore  faciunt,  qui  putant 
valde  se  colere  Deum,  si  toto  corpore  saepius 
loto  ad  orandum  accedant ;  loquitur  enim 
Apostolus  de  iis,  qui  se  abstinebant  a  cibis 
quibusdam,  tamquam  natura  sua  immundis, 

(1)  Deut.  XXIII,  21  et  22. 

et  in  eo  ponebant  religionem,  si  tales  cibos 
numquam  attingerent. 

Ad  illud  ex  Rom.  XIV.  dico,  cum  com¬ 
muni  expositione  veterum,  fidem  accipi  pro 
conscientia,  ut  sensus  sit,  peccatum  esse  id 
omne,  quod  sit  contra  conscientiam.  Sed  ad¬ 
missa  etiam  Calvini  expositione,  non  video, 
qua  ratione  inde  colligatur,  non  placere  Deo 
cultus,  quos  ipse  non  praecepit ;  nam  fides 
ex  verbo  Dei  concepta,  non  ostendit  solum 
placere  Deo,  quae  ipse  praecepit,  sed  etiam 
quae  ipse  consuluit;  et  quae  neque  praecepit, 
neque  consuluit,  sed  tamen  ex  se  bona  sunt: 
ut  patet  ex  infinitis  locis,  ubi  jubet  sibi  reddi 
vota  sponte  facta. 


CAPUT  XVII. 

Non  fuisse  Judaeorum  proprium  vota  facere , 
sed  cum  Christianis  etiam  id  esse  commune. 

Refellenda  nunc  est  Petri  Martyris  senten¬ 
tia,  qui  in  libro  de  votis  et  coelibatu  contra 
Smithaeum  adversus  omnes,  tum  Catholi¬ 
cos,  tum  haereticos,  omnia  omnino  vota 
Christianis  interdicit  :  «  Quare,  inquit,  ut 
aliae  caeremoniae  per  Christum  sublatae  sunt, 
itaetvovendi  ratio  debet  facessere.»  Et  infra : 
«Quare  votum,  licet  antiquitus  potuerit  usui 
esse,  cum  ad  legis  caeremonias  pertineret, 
modo  explosum  est.  » 

Haec  sententia  primo  refellitur  ex  illa  prae¬ 
dictione,  Isaiae  XIX  :  Colent  eum  in  hostiis  et 
muneribus,  et  vota  vovebunt  Domino ,  et  sol¬ 
vent  (3).  Haec  enim  de  Christianis  praedicta 
esse,  S.  Hieronymus,  S.  Gyrillus,  et  caeteri 
omnes  in  commentario  hujus  loci  appertissi- 
me  docent. 

Respondet;  Martyr,  haec  quidem  de  Chris¬ 
tianis  dici,  sed  per  vota  et  hostias  non  intel- 
ligi  vera  vota,  verasque  hostias,  sed  cultum  spi¬ 
ritualem  et  Christianum.  Dicit  enim,  Isaiam, 
cum  Judaeis  loqueretur,  per  ea,  quibus  tunc 
Deus  colebatur,  explicare  voluisse  cultum 
postea  futurum;  non  enim  aliter  Judaeos  in¬ 
tellecturos  fuisse,  quae  dicebantur. 

Sed  refellitur  haec  solutio ;  nam  in  primis 
etiamsi  non  habeamus  easdem  hostias,  ne¬ 
que  eadem  vota,  quae  Judaei  habuerunt,  ta- 


—  (2)  Rom.  XIV,  23.  —  (3)  Isai.  XIX,  21. 

men  si  nulla  haberemus,  male  explicuisset 
Isaias  cultum  Christianum  per  hostias  et 
vota;  non  enim  explicatur  aliquid  per  id, 
quod  nullo  modo  ei  simile  est.  Longe  me¬ 
lius  explicuisset  per  contradictorium,  si  di¬ 
xisset  :  Non  colent  hostiis,  nec  vota  vove¬ 
bunt;  tunc  enim  omnes  intellexissent  cultum 
quidem  futurum,  sed  non  qualis  tunc  erat. 
Praeterea  expositio  ista  Petri  Martyris  non 
potest  probari,  nisi  assumatur  ut  certum  id, 
quod  est  in  quaestione.  Nam  si  petas  ab  eo,  cur 
illa  verba  :  Vota  vovebunt ,  et  solvent ,  expo¬ 
nere  velit  metaphorice  potius,  quam  pro¬ 
prie,  nihil  aliud  respondebit,  nisi  quia  pro¬ 
prie  exponi  non  possunt,  cum  apud  Chris¬ 
tianos  nulla  essent  futura  vota.  At  hoc  est, 
de  quo  contendimus  :  An  Christiani  sint  vota 
facturi,  et  cum  ille  neget,  nos  asseramus, 
quis  non  videt  verbum  Dei  nobis  favere, 
cum  de  Christianis  dicat  :  Vota  vovebunt ,  et 
solvent. 

Secundo,  idem  probatur  ex  illa  exhorta¬ 
tione  Ps.  LXXY :  Vovete ,  et  reddite  Domino 
Deo  vestro  etc.  (1)  tametsi  enim  Petrus  Mar¬ 
tyr  contendat,  haec  Judaeis  tantum  dici,  ta¬ 
men  longe  aliud  docent  sancti  Patres,  ex 
quibus  B.  Augustinus  hunc  locum  ita  enar¬ 
rat,  non  Judaeis,  sed  Christianis  loquens  : 
«  Quisque  quod  potest  voveat,  et  reddat  ; 
non  sitis  pigri  ad  vovendum;  non  enim  viri¬ 
bus  vestris  implebitis.  » 

Tertio,  idem  probatur  ex  illis  verbis  B. 
Pauli  prioris  epistolae  ad  Timotheum  cap.  V. 
ubi  de  viduis  quibusdam  dicit  :  Cum  luxu¬ 
riatae  fuerint  in  Christo,  nubere  volunt ,  haben¬ 
tes  damnationem ,  quia  primam  fidem  irritam 
fecerunt  (2).  Quo  loco  per  primam  fidem 
omnes  omnino  interpretes,  tum  Graeci,  tum 
Latini,  intelligunt  votum  continentiae.  Sanc¬ 
tus  Augustinus  in  Psalm.  LXXY  :  «  Quid 
est,  inquit,  primam  fidem  irritam  fecerunt? 
voverunt,  et  non  reddiderunt.  »  Sed  de  hoc 
loco  infra  fuse  disseremus,  nunc  solum  in¬ 
nuisse  sufficiat.  Omnia  quoque  testimonia  et 
argumenta,  quae  proferemus,  ad  probandum 
vota  monastica  esse  licita,  huc  etiam  referri 
possent. 

Ultimo,  votum  non  est  caeremonia  J udaica, 
nulla  igitur  causa  est  cur  solis  Judaeis,  et  non 
etiam  Christianis  liceat  vovere ;  nam  in  pri¬ 
mis  vovendi  actus  sola  mente  perfici  potest. 
Tametsi  enim  ore  quoque  vovere  solemus, 
tamen  etiam  sine  ulla  voce  solo  cordis  motu 


votum  emitti  potest :  caeremoniae  autem  om¬ 
nes  res  sunt  exteriores  et  sensibiles,  ut  no¬ 
tum  est;  non  igitur  vota  ad  caeremonias, 
sed  ad  internum  cultum  pertinent.  Deinde, 
lieet  vota  caeremoniae  essent,  non  continuo 
Judaicae  essent;  multae  enim  sunt  caeremo¬ 
niae  omni  hominum  generi,  et  omni  religioni 
communes,  ut  genua  flectere  ad  orandum, 
manus  attollere,  coelum  aspicere,  tundere 
pectus.  Et  denique,  illae  solae  dicuntur  pro¬ 
prie  Judaicae  caeremoniae,  quae  vel  a  Mose 
sunt  institutae,  vel  Christum  venturum  si¬ 
gnificabant,  quamvis  ante  Mosem  coepe¬ 
rint  ;  et  proinde  Christo  adveniente  cessa¬ 
verunt. 

Porro  vota  non  caeperunt  a  Mose ;  nam 
Jacob  Patriarcha  votum  vovit,  Genes.  XXYIII. 
longe  antequam  Moses  nasceretur;  neque 
vota  ad  Christum  venturum  significandum 
instituta  sunt.  Quid  enim  habent  cum  Christo 
venturo  vota  jejuniorum,  continentiae,  elee¬ 
mosynarum,  etsimilia?  NecdemumcumMose 
cessarunt.  Nam  licet  in  Ecclesia  Christi  post 
Evangelii  plenam  promulgationem  cessave- 
ritcircumcisio,  sacrificia  ovium  ac  bovum,  et 
alia  id  genus,  tamen  vota  numquam  cessa¬ 
runt,  ut  patet  vel  ex  uno  loco  sancti  Augus¬ 
tini  :  siquidem  in  illud  Psalm.  LXXY  :  Vo¬ 
vete,  et  reddite,  sic  ait  de  Christianis  sui  tem¬ 
poris  :  «  Alius  vovet  Deo  castitatem  conjuga¬ 
lem,  ut  prseter  uxorem  non  noverit  aliam. 
Alii  etiam  vovent,  etsi  experti  tale  conju¬ 
gium,  ultra  nihil  tale  pati,  nihil  tale  concu¬ 
piscere,  aut  sustinere,  et  ipsi  voverunt  ali¬ 
quid  maj  us,  quam  illi.  Alii  virginitatem  ipsam 
ab  ineunte  aetate  vovent,  ut  nihil  tale  vel 
experiantur,  quale  illi  experti  sunt,  et  reli¬ 
querunt;  et  isti  voverunt  plurimum.  Alii  vo¬ 
vent,  domum  suam  esse  hospitalem  omnibus 
sanctis  advenientibus,  magnum  votum  vo¬ 
vent.  Alius  vovet,  relinquere  omnia  sua, 
distribuendo  pauperibus,  et  ire  in  commu¬ 
nem  vitam,  in  societatem  Sanctorum,  ma¬ 
gnum  votum  vovit.  »  Haec  ille. 

Ac  ne  forte  respondeatur,  vovendi  caere¬ 
moniam  esse  jure  abrogatam,  sed  non  facto, 
ac  non  defuisse  qui  voverint,  sed  eos  fecisse, 
quod  non  licebat  :  considerandum  est,  non 
qualescumque  homines,  sed  doctissimos  et 
sanctissimos,  ut  Augustinum,  Basilium,  Hie¬ 
ronymum,  Bernardum,  aliosque  permultos 
vota  vovisse,  et  laudasse,  quorum  testimo¬ 
nia  postea  afferentur.  Nunc  Augustinum 


(1)  Psal.  LXXIX,  12.—  (2)  Timoth.  V,  11  et  12. 

Sufficere  posse  putavi,  praesertim  cum  id  ad¬ 
versarius  noster  non  neget. 

Respondet  enim  Martyr,  non  esse  curan¬ 
dum,  quod  homines,  etiamsi  inculpati,  et 
sine  controversia  Deo  grati,  fecerint,  quia 
iion  illorum  vita,  sed  verbum  Dei  est  regula 
nostree  fidei.  Quod  quidem  accepit  Martyr  a 
Luthero,  qui  in  libro  de  abroganda  Missa 
fusissime  docet,  non  esse  cogitandum,  quid 
Sancti  fecerint,  sed  quid  facere  debuerint 
secundum  regulam  verbi  Dei. 

At  quomodo,  quaeso,  potest  fieri,  ut  incul¬ 
pati  et  Deo  grati  fuerint,  qui  vota  frequenta¬ 
runt  in  Christi  Ecclesia,  si  vota  ad  caeremo¬ 
nias  Judaicas  pertinent?  Certe,  si  qui  hoc 
tempore,  vel  circumcisionem,  vel  Sabba¬ 
tum,  vel  sacrificia  cruenta  publice  celebra¬ 
rent,  nullo  modo  inculpati,  et  grati  Deo  esse 
possent,  praesertim  si  nulla  ignorantia  labo¬ 
rarent.  Si  ergo  vota  similia  sunt  circumci¬ 
sioni,  et  sacrificiis  cruentis,  ut  Martyr  affir¬ 
mat,  qnomodo  inculpati,  et  grati  Deo  fue¬ 
runt  Basibus,  Augustinus,  Bernardus,  et 
alii  doctissimi  viri,  qui  vota  fecerunt,  et  aliis 
facienda  suaserunt? 

Deinde  non  est  nostra  quaestio,  verbum 
Dei  ne,  an  exempla  Sanctorum  pro  regula 
fidei  et  morum  habere  debeamus,  sed  utri 
verbum  Dei  melius  intellexerint  :  Petrus 
Martyr,  Calvinus,  Lutherus,  et  similes  homi¬ 
nes,  an  viri  illi,  quos  sanctissimos,  et  doc¬ 
tissimos  fuisse  utrique  confitemur  :  exempla 
enim  Sanctorum  non  repugnant  verbo  Dei, 
sed  explicant,  aut  declarant,  ideo  et  Aposto¬ 
lus  dicebat  :  Imitatores,  mei  estote.  Et  Chris¬ 
tus,  Matth.  V.  viros  sanctos  comparat  lucer¬ 
na?  positae  super  candelabrum,  quse  lucet 
omnibus,  qui  in  domo  sunt.  Neque  huic  ve¬ 
ritati  repugnat,  quod  etiam  sancti  interdum 
labuntur,  ut  patet  de  ebrietate Noe,  de  adul¬ 
terio  Davidis,  de  simulatione  B.  Petri,  quam 
Paulus  reprehendit ;  non  enim  omnia  facta 
Sanctorum  imitanda  esse  dicimus,  sed  ea 
solum,  quae  neque  pugnant  aperte  cum  re¬ 
gula  fidei,  neque  inveniuntur  vel  a  Scrip¬ 
tura,  vel  ab  aliis  sanctis  viris  reprehensa, 
sed  contra  potius  a  piis  et  doctis  passim  lau¬ 
data.  Ejusmodi  autem  esse  vota,  nemo  ne¬ 
gare  potest,  nisi  qui  vel  nihil  legerit,  vel 
nihil  credat. 


CAFOT  XVIII. 

Solvuntur  objectiones. 

Sed  audiamus  nunc  objectiones  Petri  Mar¬ 
tyris,  ut  videamus,  an  habuerit  aliquam,  si 
non  justam,  saltem  probabilem  causam  re¬ 
cedendi  a  communi  sententia  omnium  pene 
tum  Catholicorum,  tum  haereticorum. 

Objectio  prima.  In  Testamento  veteri  fre¬ 
quens  est  mentio  votorum,  in  novo  ne  nomi¬ 
natur  quidem  votum,  nisi  cum  sermo  est  de 
votis  Judaicis,  ut  Actor.  XXI.  igitur  vota  ad 
caeremonias  Judaicas  pertinent. 

Respondeo,  nomen  voti  in  Testamento  no¬ 
vo  non  habetur,  res  tamen  habetur,  ut  os¬ 
tendimus  ex  Apostolo,  et  infra  clarius  osten¬ 
demus.  Sed  etiamsi  non  haberetur,  suffice¬ 
rent  testimonia  veteris  Testamenti  cum  usu 
et  explicatione  Ecclesiae.  Moralia  enim  prae¬ 
cepta,  vel  documenta  Scripturae  veteris,  non 
minus  ad  Christianos,  quam  ad  Judaeos  per¬ 
tinent;  idcirco  enim  assidue  in  Ecclesia  le¬ 
guntur  Psalmi,  quod  pleni  sint  moralibus 
documentis. 

Et  sane,  si  Martyris  argumentum  valeret 
aliquid,  concluderet  etiam,  usuram  Chris¬ 
tianis  non  esse  prohibitam ;  nam  usura  in 
Psalmis,  et  Prophetis  passim  prohibetur,  in 
Testamento  novo  non  legitur  prohibita  sub 
nomine  usurae,  colligitur  quidem  usurae  pro¬ 
hibitio  ex  illo  loco  :  Mutuum  date ,  nihil  inde 
sperantes ,  Lucae  VI.  (1)  sed  multo  obscurius, 
quam  votum  colligatur  ex  illis  verbis  Pauli, 
quia  primam  fidem  irritam  fecerunt.  Nam 
ista  verba  omnes  Patres  de  voto  intelligunt, 
illa  non  omnes  intelligunt  de  usura;  nam  S. 
Basilius  in  Commentario  Psalm.  XIV.  S.  Am¬ 
brosius  in  lib.  de  Tobia  cap.  fG.  S.  Hierony¬ 
mus  in  Commentar,  in  Ezechiel.  cap.  18.  et 
aliqui  recentiores  contendunt  in  illis  verbis 
non  prohiberi  usuram,  sed  consilium  dari 
divitibus,  ut  dent  mutuo  sine  ulla  spe  sor¬ 
tem  ipsam  recuperandi. 

Si  igitur  usura  jure  divino  prohibita  est 
Christianis,  licet  expresse  ejusmodi  prohibi¬ 
tio  non  habeatur  nisi  in  veteri  Testamento, 
quanto  magis  religio  vovendi  licita  erit 
Christianis,  cum  et  res,  et  nomen  voti  in 


(1)  Luc.  VI,  35. 

Testamento  veteri,  res  autem  in  novo  ex¬ 
presse  contineatur? 

Secunda  objectio.  Quotquot  fidem  Christi 
profitemur,  eo  ipso  toti  sumus  illi  obstricti; 
quid  igitur  voto  nos  rursus  ei  tradimus  ?  Ri¬ 
diculus  porro  haberetur  filius,  qui  tabulis 
obsignatis  atque  testibus  vellet  sese  patriae 
potestati  subdere.  Idcirco  qui  vota  nuncu¬ 
pant,  aut  se  fateantur  non  esse  Dei,  aut  in- 
telligant  quam  vovendo  stulte  agant,  dum, 
quemadmodum  dicitur,  actum  agunt.  Lege 
cavit  Deus,  ne  Israehtse  primogenita  ex  pe¬ 
coribus  sibi  voverent,  non  alia  sane  ratione, 
nisi  quod  jure  sibi  debebantur.  Propterea 
cum  nos  jam  Christi  membra  simus,  et  Deo 
omnibus  modis  obstricti,  non  minus  quam 
primogenita  antiquitus  erant,  non  est  per¬ 
mittendum  ut  voveamus.  Hsec  ille. 

Respondeo  dupliciter.  Primo,  retorquendo 
argumentum ;  nam  quemadmodum  Chris¬ 
tiani  Deo  sunt  obstricti  ratione  creationis, 
'  et  redemptionis,  sic  etiam  Judsei  obstricti 
erant  Deo  ratione  creationis,  et  liberationis 
de  jEgypto,  igitur  etiam  illi  vovere  non  po¬ 
terant,  ne  actum  agerent. 

Respondet  Petrus  Martyr,  nos  quidem  vo¬ 
vere  non  posse,  quia  non  solum  Deo  obstricti 
sumus,  sed  etiam  scimus  obstrictos  nos  esse 
luce  jam  Evangelii  coruscante;  illi  autem 
vovere  poterant,  et  debebant,  ut  admone¬ 
rentur  hac  veluti  paedagogia  perpetuo  de¬ 
bito  se,  ac  sua  omnia  Deo  obstricta  esse. 

At  nullo  negotio  haec  solutio  refelli  potest; 
nam  qui  apud  Judaeos  vovebant,  non  erant 
solum  imperiti  aliqui  homines,  sed  etiam 
Prophetae  sapientissimi,  qui  melius  noverant 
debitum  nostrum  cum  Deo,  quam  ulli  nos¬ 
trum  sciant.  David  Propheta  sapientissimus  : 
Votum  vovit  Deo  Jacob ,  Psalm.  CXXXI.  (i)  et 
Principes  ad  vovendum  hortatus  est,  lib.  I 
Paralip  cap.  XXIX.  ubi  haec  addidit, ut  os  ob¬ 
strueret  Petro  Martyri,  judicans  se  et  suos 
non  ignorare  omnia  esse  Dei  :  «  Quis ,  in¬ 
quit,  ego ,  et  quis  populus  tuus ,  ut  possimus 
tibi  hcec  universa  promittere  ?  Tua  sunt  om¬ 
nia  ,  et  quce  de  manu  tua  accepimus  ,  dedi¬ 
mus  tibi.  »  Praeterea,  si  Judsei  hoc  ignoras- 
sent,  non  potuissent  per  vota  hujus  debiti 
admoneri,  sed  potius  contrarium  ex  sua  vo¬ 
vendi  consuetudine  colligere  potuissent;  nam 
si  non  possumus  vovere  Deo,  quae  ipsius 
sunt,  qui  vovet,  admonetur  se  aliquid  ha¬ 
bere  quod  non  sit  Dei.  Itaque  paedagogiani 


valde  malam  Deus  Judaeis  tribuisset,  si  esset 
vera  Martyris  sententia.  "Voluisset  enim  eos 
assuescere  faciendis  votis,  ut  admonerentur 
omnia  esse  Deo  obstricta,  et  interim  contra¬ 
rium  eveniret. 

Respondeo  secundo  ad  argumentum  di¬ 
recte,  nos  et  omnia  nostra  Deo  esse  debita 
et  obstricta  in  hoc  sensu,  quod  omnia  ab  illo 
accepimus,  et  ejus  beneficio  retinemus,  et 
proinde  potest  ille,  si'  velit,  omnia  repetere, 
et  nos  tenemur  quidquid  ille  jusserit  facere. 
Tamen  quia  ille  multa  nobis  libera  relinquit, 
in  quibus  possumus  pro  arbitrio,  hoc  aut 
illud  facere,  idcirco  multa  sunt  Dei  et  nostra 
simul;  Dei,  quia  ejus  beneficio  illa  habe¬ 
mus;  nostra,  quia  possumus  pro  arbitrio  de 
illis  disponere,  dummodo  non  contra  Deum. 
Quocirca  quando  vovemus,  et  offerimus  ali¬ 
quid  Deo,  de  rebus  ejus  damus,  et  tamen 
vere  damus,  quia  res  illae  etiam  nostrse  erant, 
et  potuissemus  non  dare.  Unde  Concilium 
Arausicanum  can.  11  :  «Nemo,  inquit,  quid¬ 
quam  Domino  recte  voverit,  nisi  ab  ipso  ac¬ 
ceperit,  sicut  legitur,  quae  de  manu  tua  ac¬ 
cepimus,  damus  tibi.  » 

Ad  illud  exemplum  filiifamilias,  qui  ridi¬ 
culus  esset  si  tabulis  obsignatis  se  subdere 
vellet  patri,  Respondeo  :  filiumfamilias  ridi¬ 
culum  fore  si  tabulis  obsignatis  se  patri  sub¬ 
dere  vellet  in  iis  rebus,  in  quibus  necessario 
parere  tenetur,  et  de  quibus  imperium  pa¬ 
tris  jam  habet;  at  non  fore  ridiculum  si  in 
iis  rebus  se  subdat,  in  quibus  alioqui  sui 
juris  erat.  Nec  enim  parentes  possunt  omnia 
quae  volunt  filiis  imperare,  et  in  iis  etiam 
quae  possunt,  saepe  non  imperant,  sed  dant 
filiis  optionem  ;  exempli  causa,  liberum  est 
filiis  uxorem  ducere,  vel  non  ducere,  nec 
possunt  in  ea  re  a  parentibus  cogi,  si  tamen 
quis  patri  polliceatur  se  facturum  in  eo  ne¬ 
gotio,  quod  is  imperaverit,  tenebitur  stare 
promissis. 

Ad  illud  autem  de  primogenitis  pecorum, 
quae  Deo  voveri  non  poterant,  quia  Dei  erant, 
Respondeo,  hoc  ipsum  sententiae  nostrae  fa¬ 
vere  ;  nam  ideo  primogenita  pecorum  voveri 
non  poterant;  reliqua  autem  voveri  pote¬ 
rant,  tametsi  omnia  Dei  sint  :  Domini  enim 
est  terra ,  et  plenitudo  ejus,  Psalm.  XXIII.  (2) 
quia  Deus  Levit.  XXVII.  non  reliquerat  Ju¬ 
daeis  liberam  dispositionem  primogenitorum, 
ut  reliquerat  rerum  caeterarum.  Sic  igitur  et 
nos  non  vovemus  ea  quae  non  sunt  in  nostra 


(1)  Psal.  CXXXI,  2.  —  2)  Psal.  XXIII,  1. 

potestate,  sed  ea  solum,  quae  Deus  libera 
nobis  reliquit. 

Sed  instat  Petrus  Martyr.  Nihil  est  liberum, 
nihil  indifferens  in  particulari,  licet  in  ge¬ 
nere  dicantur  quaedam  dStdfopx,  quia  nec 
omnibus,  nec  omni  tempore  conveniunt. 
Nam  cum  aliquid  occurrit  expetendum,  vel 
rejiciendum,  aut  illud  repugnat  saluti  pro¬ 
priae  vel  aliorum,  et  necessario  rejiciendum 
est;  aut  conducit  saluti  propriae  vel  aliorum, 
et  necessario  expetendum  est,  si  vere  Deum 
et  proximum  diligimus. 

Respondeo,  falsum  esse  membrum  hoc 
postremum ;  non  enim  necessario  expeten¬ 
dum  est,  quod  conducit  saluti  propriae  vel 
aliorum,  alioqui  non  diceret  Dominus,  Deut. 
XXIII  :  Si  nolueris  polliceri ,  absque  peccato 
eris.  Neque  Apostolus  diceret,  I.  Cor.  VII  : 
Quod  vult,  faciat ;  non  peccat,  si  nubat  (1). 
Qui  enim  potest  sine  peccato  facere  quod 
voluerit,  id  est,  nubere,  aut  non  nubere ; 
vovere  aut  non  vovere,  certe  nec  necessario 
cogitur  expetere  nuptias,  aut  votum,  nec  ne¬ 
cessario  illa  rejicere.  Illud  ergo  solum  ne¬ 
cessario  est  expetendum,  quod  necessarium 
est  ad  salutem  ;  quod  vero  utile  est,  non  ne¬ 
cessarium,  utiliter  quoque,  non  necessario 
expetitur. 

Objectio  tertia.  Libertas  Evangelica,  in 
qua  nos  Dominus  constituit,  minuitur  per 
vota;  non  igitur  Christianis  licet  vovere. 
Antecedens  probatur;  nam  Christus  libera 
esse  voluit  genera  vitee,  quod  nec  omnibus, 
nec  omni  tempore  conveniant.  Qui  autem 
vovent  unum  genus  vitee,  necessarium  sibi 
illud  faciunt,  ut  jam  non  possint  ad  aliud 
transire.  Item,  Christus  nos  a  lege  exone¬ 
rare  constituit,  qui  autem  vovent,  se  magis 
ac  magis  impediunt  legibus.  Cur,  inquit 
Martyr,  non  se  liberos  servant?  Si  nolunt 
recte  agere,  nisi  lege  adigantur,  se  magis 
ad  servitutem  legis,  quam  ad  regnum  gratiae 
et  fidei  pertinere  declarant. 

Respondeo  primo,  retorquendo  argumen¬ 
tum;  nam  si  Christus  libera  esse  voluit  ge¬ 
nera  vitae,  cur  ipsi  se  legibus  matrimonii 
adstringunt?  Nec  minus  enim  impedit  con¬ 
jugium  a  coelibatu,  quam  votum  coelibatus 
a  conjugio.  Deinde,  si  Deus  liberos  nos  a 
legibus  esse  voluit,  et  genera  vitae  libera 
nobis  reliquit,  quid  est  quod  paulo  ante 
Martyr  dicebat,  nihil  esse  liberum,  nihil  in¬ 
differens,  sed  omnia  omnino  aut  praecepta, 


aut  prohibita  ?  Itaque  praedicant  verbo  liber¬ 
tatem  Evangelicam,  et  interim  imponunt 
legem  importabilem,  et  qualem  nullus  un¬ 
quam  tyrannus  imposuit. 

Secundo  respondeo,  libertatem  Evange¬ 
licam  non  esse  libertatem  (ut  illi  somniant) 
a  lege,  sed  a  peccato,  Rom.  YI,  Liberati  a 
peccato  servi  facti  estis  justitice  { 2) :  Item  a  cae¬ 
remoniis  Judaicis  quae  erant  umbrae  futuro¬ 
rum,  ac  demum  a  timore,  et  servitute,  non 
autem  ab  obligatione  legis;  qui  enim  chari- 
tate,  quae  est  proprie  gratia  Testamenti  no¬ 
vi,  et  libertas  Evangelica,  praeditus  est,  lege 
quidem  tenetur,  sed  non  est  sub  lege,  quia 
libenter  implet  legem.  Sed  de  hac  re  alibi 
saepe  tractavimus. 

Objectio  quarta.  Qui  vovet,  injuriam  Deo 
facit;  nam  in  primis  repugnat  illi,  faciens 
necessaria  quae  ille  voluit  esse  libera.  Deinde 
arguit  Deum  vel  insipientiae,  vel  invidiae; 
nam  voto  se  obligat  ad  unum  genus  vitae,  ut 
eo  modo  perfectior  evadat ;  quasi  Deus,  qui 
eum  ad  illud  vitae  genus  non  obligavit,  aut 
non  sciverit  ei  tam  bene  prospicere,  ut  ipse 
sibi  prospexit,  aut  certe  inviderit  illi  istam 
majorem  perfectionem. 

Respondeo,  nullam  fieri  Deo  injuriam  per 
vota,,  quia  ipse  voluit  esse  libera  genera  vi¬ 
tae  negative  (ut  sic  loquar)  non  affirmative, 
id  est,  noluit  obligare,  sed  reliquit  in  arbi¬ 
trio  nostro,  ut  quisque  ad  quod  vellet  se 
obligaret.  Quod  itaque  ncn  obligaverit  nos, 
benignitas  ejus  fuit;  quod  vero  per  vota  ipsi 
nos  obligemus  ad  id,  quod  illi  gratius  esse 
scimus,  gratitudo,  et  pietas  est.  Et  sicut  non 
pugnant  benignitas  Domini ,  et  gratitudo 
servi,  sic  etiam  non  pugnat  quod  nobis  ne¬ 
cessaria  faciamus,  quae  libera  Deus  nobis 
reliquit.  Neque  insipientiae  aut  invidiae  illum 
arguimus ,  nam  quod  facimus,  ejus  consilio, 
et  admonitione  facimus  ;  etsi  enim  non  im¬ 
peravit  nobis  majorem  illam  perfectionem, 
ad  quam  per  vota  tendimus, consuluit  tamen, 
et  admonuit,  ut  ad  eam  aspiraremus.  De 
qua  re  paulo  post  agemus. 


(1)  Deut.  XXIII,  22;  I.  Cor.  VII,  36.—  Rora.  VI,  18. 

Non  esse  proprie  votum  promissionem,  quce  sit 
in  Baptismo. 

Sequitur  ordine  quinta  pars  disputationis, 
in  qua  refellenda  est  sententia  Lutheri  et 
Calvini,  quod  promissio,  quae  sit  in  Baptis¬ 
mo,  votum  proprie  dici  debeat.  Sunt  autem 
quaedam  antea  praenotanda.  Primum  est, 
quaestionem  esse  inter  Theologos, num  res  a 
Deo  imperatae  sub  votum  proprie  cadere 
possint.  Quidam  enim  id  negant,  ut  S.  Tbo- 
mas,  et  S.  Bonaventura  in  IV.  distinet.  38. 
Alii  vero  affirmant,  ut  recentiores  quidam, 
Dominicus  a  Soto  lib.  VII.  de  justitia,  et  jure, 
quaest.  I.  art.  3.  et  Alpbonsus  a  Castro  lib.  I. 
de  lege  poenali,  cap.  10. 

Sed  conciliari  possunt  hae  sententiae.  Nam 
duobus  modis  fieri  potest  votum  de  re  prae¬ 
cepta,  uno  modo  cum  intentione  se  obligan¬ 
di,  etiamsi  res  illa  praecepta  non  esset ;  alio 
modo  cum  intentione  solum  acceptandi,  et 
testificandi  obligationem,  quae  antea  erat. 
Priore  modo  loquuntur  auctores  posteriores, 
et  recte  docent  res  etiam  a  Deo  imperatas, 
proprie  posse  voveri  si  concipiantur  ut  libe¬ 
rae,  et  qui  vovet,  intendat  ad  eas  se  obligare 
nova  obligatione;  nam  qui  coelibatum  Deo 
vovit,  non  minus  proprie  censetur  sacrilegus 
si  fornicetur,  quam  si  nubat.  Ex  quo  sequi¬ 
tur,  non  fornicari  esse  etiam  materiam  voti 
proprie  dicti,  licet  alioqui  praeceptum  sit; 
pari  ratione  qui  post  votum  paupertatis  fura¬ 
tur,  non  minus  sacrilegus  est,  quam  si  res 
suas,  quas  jam  dimiserat,  repetat  :  ex  quo 
intelligimus  non  furari,  quod  praeceptum  est, 
posse  sub  votum  cadere,  ut  res  suas  dimit¬ 
tere,  quod  non  est  praeceptum,  sed  conci¬ 
lium.  Vide  S.  Thomam  in  2.  2.  quaest. 
GLXXXVI,  art.  10.  ubi  admittit  religiosos 
bis  peccare  si  furentur,  aut  fornicentur, quod 
et  contra  legem  communem,  et  contra  vo¬ 
tum  proprium  delinquant. 

Posteriore  modo  loquuntur  auctores  prio¬ 
res  ,  qui  recte  docent,  res  praeceptas  non 
cadere  proprie  sub  votum,  si  accipiantur  ut 
praeceptae,  id  est,  si  quis  dum  eas  recipit  se 
facturum,  nihil  novi  promittit,  sed  solum 


agnoscit  et  recipit  obligationem,  quam  lex 
ipsa  secum  affert ;  qualis  fuit  illa  promissio 
Hebraeorum,  Exod.  XIX  ‘.  Cuncta  quce  locutus 
est  Dominus,  faciemus  (1).  Ubi  enim  non  est 
intentio  novae  obligationis,  nullum  esse  vo¬ 
tum  proprie  dictum  constat. 

Secundo  loco  praenotandum  est,  in  Bap¬ 
tismo  omnes  Christianos  promittere  se  legem 
Dei  servaturos,  atque  ex  eo  tempore  abre¬ 
nuntiare  Diabolo,  et  pompis  ejus;  id  enim  et 
ritus  Baptismi  testatur,  et  Patres  apertissime 
docent,  ut  Tertullianus -libro  de  corona  mili¬ 
tis,  S.  Cyprianus  lib.  I.  epist.  5.  S.  Basilius 
lib.  de  Spiritu  sancto,  cap.  27.  S.  Hierony¬ 
mus  in  Apologia  prima  contra  Ruffmum 
prope  finem.  S.  Augustinus  lib.  I.  de  pecca¬ 
torum  meritis,  et  remission.  cap.  33.S.Gre- 
gorius  homil.  29.  in  Evangelia,  et  Beda  lib, 
III.  histor.  Anglorum,  cap.  19. 

Quaestio  igitur  est:  An  ea  promissio  sit 
solum  quaedam  testificatio ,  et  acceptatio 
obligationis,  quam  lex  Dei  secum  affert, 
proinde  non  appellanda  votum,  nisi  forte 
improprie,  et  largo  modo  :  An  vero  sit  nova 
promissio  novam  obligationem  includens, 
atque  adeo  votum  proprie  dictum.  Martinus 
enim  Lutherus  in  lib.  de  votis  monasticis,  et 
Joannes  Calvinus  lib  IV.  instit.  cap.  13.  §.  6. 
votum  primarium  esse  docent  promissionem 
illam,  quam  facimus  in  Baptismo,  cujus  con¬ 
trarium  affirmat  communis  sententia  Theo¬ 
logorum,  in  quarto  sententiarum,  distinc¬ 
tione  38.  Quae  sententia  quoniam  verissima 
est,  his  argumentis  confirmari  potest. 

Primum,  vota,  ut  in  Scripturis  accipiun¬ 
tur,  spontanea  ac  voluntaria,  non  necessaria 
esse  debent.  Sic  enim  legimus  Deuteronom. 
XXIII  :  Si  votum  voveris, non  tardabis  reddere, 
quia  requiret  illud  Dominus ,  et  si  moratus  fue¬ 
ris,  reputabitur  tibi  in  peccatum,  si  nolueris 
polliceri  absque  peccato  eris  (2).  At  promissio, 
quae  fit  in  Baptismo,  necessaria  est,  neque  de 
illa  potest  dici,  si  nolueris  polliceri,  absque 
peccato  eris.  Omnes  enim  ad  Baptismum 
suscipiendum  divina  lege  obligantur,  neque 
Baptismus  sine  illa  promissione  ab  Ecclesia 
datur. 

Secundo,  vota  parvulorum  a  parentibus 
edita,  rata  non  sunt,  nisi  ab  ipsis,  quorum 
nomine  facta  sunt,  postmodum  in  aetate 
adulta  confirmentur.  Id  enim  docet  Sanctus 
Bernardus  in  epist.  I.  ad  Robertum,  et  aper¬ 
tissima  ratio  id  ipsum  confirmat;  quia  votum 


(1)  Eyod.  XIX,  8.  -  (2)  Deut.  XXIII,  21, 

est  lex  particularis, quam  sibi  quisque  impo¬ 
nit,  si  vult,  ac  proinde  voluntatem  pro¬ 
priam  necessario  exigit.  At  promissio  quae 
sit  in  Baptismo  parvulos  obligat,  ita  ut  pos¬ 
tea,  velint  nolint,  cogantur  eam  habere  ra¬ 
tam  etiamsi  non  per  se,  sed  per  alios  eam 
ediderint.  Igitur  non  ex  voto,  sed  aliunde 
vim  habet  obligatio  quae  suscipitur  in  Bap¬ 
tismo. 

Tertio,  si  ea  promissio  votum  esset  proprie 
dictum,  omnia  Christianorum  peccata  essent 
duplicia,  quia  contra  legem,  et  contra  votum; 
omnia  essent  sacrilegia,  quia  contra  voti  re¬ 
ligionem  ;  nec  minus  peccaret  saecularis 
fornicando,  aut  furando,  quam  religiosus, 
ut  patet.  At  haec  omnia  communi  fidelium 
sententiae,  ac  judicio  repugnant,  non  igitur 
illa  promissio  votum  est  proprie  dictum. 

Quarto,  illa  promissio  quae  fit  in  Baptismo, 
si  votum  esset,  certe  aut  explicite,  aut  im¬ 
plicite  voti  obligationem  contineret.  At  non 
explicite  continet,  nec  enim  fideles  dum  bap¬ 
tizantur  explicitam  intentionem  habent,  aut 
habere  debent  se  obligandi,  nisi  quantum  ex 
ipsis  Dei  legibus  obligantur.  Quod  autem 
nec  implicitam  obligationem  contineat,  ita 
probatur ;  si  esset  implicitum  votum  in  Bap¬ 
tismo,  aut  esset  ex  lege  Ecclesiae  annectente 
hoc  votum  Baptismo,  quomodo  adjunctum 
est  votum  continentiae  Sacramento  ordinis, 
(talis  autem  Ecclesiae  lex  nusquam  exstat) 
aut  esset  ex  natura  ipsa  religionis  Christia¬ 
nae,  ut  quemadmodum  connexa  sunt  vota 
monastica  ordinibus  religiosis,  ita  etiam  an¬ 
nexum  esset  Christianae  religioni  votum  re¬ 
nuntiandi  Diabolo,  et  pompis,  atque  operi¬ 
bus  ejus.  Sed  neque  hoc  dici  potest;  nam 
religio  Christiana  cum  sit  omnibus  necessa¬ 
ria,  vincula  habere  debuit,  divinas  leges, 
quae  necessario  ab  omnibus  servandae  sunt : 
ordines  vero  religiosi,  quia  non  necessitatis, 
sed  voluntatis  sunt,  vincula  quoque  non  ne¬ 
cessaria,  sed  voluntaria  habent,  qualia  sunt 
omnia  vota  proprie  dicta. 

Accedat  postremo,  quod  cum  non  sit  ullo 
modo  necessarium,  neque  etiam  admodum 
utile  de  iis  rebus,  quae  sunt  in  praecepto, 
vota  facere,  non  est  credibile  Deum,  aut  Ec¬ 
clesiam  voluisse,  ut  omnes  fideles  ad  ejus¬ 
modi  vota  facienda  obligarentur.  Non  esse 
autem  admodum  utile  de  rebus  iis,  ad  quas 
ex  lege  obligati  sumus,  vota  facere,  nisi 
forte  ea  vota  coincidant  cum  votis  de  rebus 
non  praeceptis,  ex  eo  praespicuum  est,  quod 
vota  de  rebus  non  praeceptis  ideo  laudabiliter 


fiunt,  praeter  alias  causas,  ut  homo  eo  modo 
firmius,  et  stabilius  perseveret  in  bono  opere 
jam  concepto,  qui  enim  se  liberos  cernunt, 
facile  mutant  propositum  bonum.  Cum  igi¬ 
tur  ad  opera  legis  facienda  satis  ligati  simus 
ex  ipsa  lege,  non  opus  est  nova  vincula  quae¬ 
rere,  ne  occasionem  gravius  peccandi  nobis 
ipsi  sine  magna  utilitate  procuremus. 

Objectiones,  quae  contra  fieri  solent,  facile 
solvi  possunt.  Prima  objectio.  Christiani 
gravius  peccant,  et  puniuntur  cum  non  ser¬ 
vant  legem  Dei,  quam  Ethnici  vel  Judaei : 
Igitur  aliquam  habent  obligationem,  quam 
illi  non  habent.  Respondeo,  gravius  peccant, 
et  puniuntur  Christiani,  quia  magis  ingrati 
sunt,  et  melius  noverunt  Domini  voluntatem; 
non  autem  quia  habeant  aliam  obligationem, 
quia  tunc  non  solum  gravius  .peccarent,  sed 
etiam  bis  peccarent. 

Secunda  objectio.  S.  Augustinus  in  Psal. 
LXXY :  Vovete,  inquit,  et  reddite  Domino  Deo 
vestro  «  omnes  communiter.  Quid  debemus 
vovere?  credere  in  illum,  sperare  ab  illo 
vitam  aeternam,  bene  vivere  secundum  com¬ 
munem  modum;  est  enim  quidam  modus 
communis  omnibus  furtum  non  facere,  adul¬ 
terium  non  facere,  non  amare  vinolentiam, 
non  superbire,  non  hominem  occidere,  non 
odisse  fratrem,  non  adversus  aliquem  texere 
perniciem,  hoc  totum  omnes  vovere  debe¬ 
mus.  »  Haec  ille.  Respondeo,  accipit  S.  Au¬ 
gustinus,  eo  loco  nomen  voti  largo  et  com¬ 
muni  modo ,  ut  non  solum  comprehendat 
vota  proprie  dicta,  sed  etiam  quamlibet 
aliam  promissiunem,  quamvis  talis  acceptio 
voti  non  facile  in  scripturis  inveniatur. 

Tertia  objectio.  Ecclesia  eos,  qui  promi¬ 
serunt  in  Baptismo  Christi  legem  se  serva¬ 
turos,  cogit  ut  eam  servent  :  non  autem  co¬ 
git  Ethnicos,  et  Judaeos,  qui  id  non  promi¬ 
serunt:  igitur  obligatio  quaedam  nascitur  ex 
promissione,  quam  non  adfert  secum  ipsa 
lex,  proinde  illa  promissio  verum  votum 
esse  videtur.  Respondeo ,  cogit  Ecclesia 
Christianos  baptizatos,  ut  servent  legem 
Christi,  non  tamen  ex  eorum  promissione, 
quam  ex  eo,  quod  per  Baptismum  facti  sunt 
membra,  et  filii  Ecclesiae  ;  omne  enim  mem¬ 
brum  subjectum  esse  debet  capiti,  et  omnis 
filius  parenti  jure  naturae  subjicitur. 

Paupertatem  voluntariam  recte  Deo  voveri. 

Restat  pars  quaestionis  postrema,  in  qua, 
ut  promisimus,  tria  vota  monastica  defen¬ 
denda  sunt.  Incipiemus  a  voto  paupertatis, 
inde  ad  votum  obedientiae,  postremo  ad  vo¬ 
tum  continentiae,  de  quo  potissima  quaestio 
est,  veniemus. 

Igitur  paupertatem  voluntariam  recte 
suscipi,  ac  Deo  voveri,  primo  probatur  ex 
illis  verbis  Matth.  V  :  Beati  pauperes  spiritu , 
quoniam  ipsorum,  est  regnum  coelorum  (d).  Ubi 
notandum  est,  pauperes  in  Scriptura  tribus 
modis  accipi  solere.  Primo  dicuntur  paupe¬ 
res,  qui  sunt  afflicti,  ut  Psalm.  XXIV  :  Uni¬ 
cus,  et  pauper  sum  ego ,  tribulationes  cordis  mei 
muHiplicatce  sunt.  Secundo  dicuntur  paupe¬ 
res,  qui  sunt  humiles,  ut  Isaiae  ultimo  :  Ad 
quem  respiciam  nisi  ad  pauperculum ,  et  contri¬ 
tum, et  trementem  sermones  meos?  (2)  Tertio  di¬ 
cuntur  pauperes  proprie,  qui  non  sunt  divi¬ 
tes,  idque  tribus  modis,  aut  actu,  sed  non 
affectu,  aut  affectu,  sed  non  actu,  aut  actu 
simul,  et  affectu. 

Quinque  igitur  existunt  hujus  loci  exposi¬ 
tiones.  Prima  est  Calvini  in  hunc  locum,  qui 
per  pauperes  intelligit  afflictos.  Sed  haec 
expositio  non  est  germana  ;  nam  coincideret 
tunc  haec  prima  beatitudo  cum  tertia  :  Beati 
qui  lugent ;  aut  cum  ultima :  Beati  qui  perse¬ 
cutionem  patiuntur  (3).  Et  praeterea  non  est 
expositio  Patrum,  ac  demum  Lucae  VI,  Do¬ 
minus  pauperibus  divites  opponit. 

Secunda  expositio  est  Chrvsostomi  in 
commentario  hujus*loci,  et  Augustini  lib.  I. 
de  sermone  Domini  in  monte,  qui  per  pau¬ 
peres  intelligunt  humiles  ;  quae  expositio 
vera  quidem  est,  sed  non  primario  intenta, 
ut  paulo  post  ostendemus. 

Tertia  esse  posset,  ut  beati  dicantur  illi, 
qui  sunt  pauperes  actu,  non  affectu,  sed  haec 
falsa  expositio  est,  et  a  Patribus  reprehendi¬ 
tur;  non  enim  beati,  sed  miseri  sunt  isti 
pauperes.  Quocirca  Dominus  addidit,  spiritu, 
id  est,  voluntate,  et  electione,  nec  qualicum¬ 
que  voluntate,  sed  spirituali,  ut  notat  S.  Ber- 


nardus  serm.  I.  de  festo  omnium  Sanctorum. 
Fuerunt  enim  etiam  Philosophi  quidam  vo¬ 
luntate  pauperes,  sed  non  spiritu  pauperes, 
quia  non  propter  Deum,  sed  propter  curio¬ 
sitatem  amarunt  paupertateib. 

Quarta  expositio  esse  posset,  quod  beati 
dicantur  pauperes  affectu,  licet  non  actu. 
Haec  vera  est,  sed  non  est  praecipue  intenta, 
ut  mox  ostendam. 

Est  igitur  quinta,  ut  beati  dicantur,  qui 
propter  Deum  sponte  eligunt  paupertatem, 
et  proinde  etiam  humilitatem;  et  pauperes 
spiritu  hoc  loco  nominari  eos,  qui  sunt  vo¬ 
luntarie  pauperes,  et  proinde  etiam  humiles; 
nam  ut  plurimum  divitiae  elationem,  pau¬ 
pertas  humilitatem  gignit.  Ita  exponunt 
B.  Ambrosius  in  cap.  VI  Lucae,  B.  Gregorius 
Nyssenus.  B.  Hieronymus,  et  venerabilis 
Beda  in  cap.  V  Matthaei,  necnon  S.  Leo  I. 
in  sermone  de  illis  verbis  Domini  Matth.  V. 
qui  paupertatis  voluntariae,  et  humilitatis 
simul  meminerunt.  Item  Chromatii,  et  An- 
selmi  in  hunc  locum,  Basilii  quaest.  205.  Ber- 
nardi  serm.  I.  de  festo  omnium  Sanctorum, 
'et  recentiorum,  ut  Abulensis,  Lyrani,  Caje- 
tani,  Jansenii,  et  aliorum,  qui  de  paupertate 
voluntaria,  et  actuali  exponunt,  et  recte  ; 
nam  in  primis  verbum  Graecum  7rrw-/o?,  men¬ 
dicum  proprie  significat ;  ut  etiam  Latina 
vox  pauper,  non  humilem  proprie,  sed  ege¬ 
num  significare  solet. 

Deinde  praemium  illud  ( Quoniam  ipsorum 
est  regnum  caelorum)  propriissime  respondet 
verae  paupertati.  Praeterea  Luc.  VI,  Paupe¬ 
res,  qui  beati  esse  dicuntur,  non  superbis, 
sed  divitibus  opponuntur;  sic  enim  paulo 
post  subjungit  Dominus  :  Vce  vobis  divitibus. 
Denique  Christus  actu  et  affectu  pauper  fuit, 
et  docuit  sine  dubio  id  quod  ipse  fecit.  Prae¬ 
terea  saepius  divitias  periculosas  esse  dixit ; 
nam  Matth.  XIII.  comparavit  spinis,  quae 
suffocant  sementem,  et  Marci  X:  Quam  diffi¬ 
cile ,  inquit,  qui  pecunias  habent ,  intrabunt  in 
regnum  coelorum.  Et :  Facilius  est  camelum  in¬ 
trare  per  foramen  acus,  quam  divitem  in  re¬ 
gnum  coelorum  (4). 

Hinc  ergo  sic  argumentari  possumus  pro 
voto  paupertatis.  Id  omne  Deo  recte  vove¬ 
tur,  quod  ex  ejus  testimonio  scimus  esse  bo¬ 
num,  et  illi  gratum,  sed  paupertas  volunta¬ 
ria  testimonio  Christi  bona  est  et  Deo  grata, 
cum  beati  dicantur  ejusmodi  pauperes,  et 


(1)  Math.  V,  3.  —  (2)  Psal.  XXIV,  16  et  17;  Isai  LXVI,  2.  —  (3)  Math.  V,  5  et  10.  —  (4)  Luc. 
VI,  24;  Math.  XIII,  22  et  24  ;  Mare.  X,  25. 

illi  promittatur  regnum  coelorum  in  prae¬ 
mium,  igitur  ejusmodi  paupertas  Deo  rec¬ 
tissime  vovetur. 

Secundum  testimonium  est  Mattii.  XIX. 
ubi  Dominus  ait  :  Si  vis  perfectus  esse,  vade , 
vende  omnia  quce  habes,  et  da  pauperibus ,  et 
habebis  thesaurum  in  coelo.  Et  ibidem  :  Ecce , 
nos  reliquimus  omnia ,  et  secuti  sumus  te,  quid 
ergo  erit  nobis ?  etc.  (1)  Quod  enim  hic  detur 
consilium  verae  abdicationis  facultatum,  su¬ 
pra  demonstravimus  in  disputatione  de  Con¬ 
siliis  Evangelicis.  Quod  autem  hinc  sequa¬ 
tur,  posse  voveri,  paupertatem  patet  ex  ar¬ 
gumento  paulo  ante  facto.  Et  praeterea  ex 
utroque  testimonio  non  solum  colligitur  pau¬ 
pertatem  recte  voveri  posse,  quod  tamen  ad 
rem  nostram  sufficit,  sed  etiam  colligitur 
hortatam  esse  Dominum  ad  vovendam  hanc 
paupertatem ;  parum  enim  prodesset  dare 
omnia  pauperibus,  et  fieri  pauperem  spiritu, 
si  quis  paulo  post  iterum  rediret  ad  lucra, 
et  opes  comparandas.  Quocirca  sancti  Pa¬ 
tres  intellexerunt  his  testimoniis  commen¬ 
dari  paupertatem  perfectam,  quse  suscipitur 
cum  proposito,  et  voto  semper  ita  perma¬ 
nendi. 

Itaque  S.  Augustinus  in  epist.  89.  quaest. 

4.  et  in  Psalm.  CITI,  concione  3.  totum  hunc 
locum  refert  ad  professionem  monasticam  ; 
et  S.  Bernardus  in  declamatione  super  hunc 
locum  Evangelii :  «Haec,  inquit,  sunt  verba, 
quae  contemptum  mundi  in  universo  mundo, 
et  voluntariam  persuasere  paupertatem. 
Haec  sunt  quae  Monachis  claustra  replent, 
deserta  Anachoretis.  » 

Tertio  testimonium  est  Actor.  IV.  ubi  sic 
legimus  :  Multitudinis  autem  credentium  erat 
cor  unum,  et  anima  una,  nec  quisquam  eorum 
quce  possidebat  aliquid  suum  esse  dicebat,  sed 
erant  illis  omnia  communia  (2).  Quod  autem 
ex  voto  ita  viverent  primi  illi  Christiani  in 
Hierusalem,  docet  S.  Augustinus  serm.  1. 
de  communi  vita  Clericorum,  ubi  dicit,  id- 
ipsum  se  cum  suis  facere  voluisse,  quod  pri¬ 
mos  Christianos  fecisse  testantur  Acta  Apos¬ 
tolorum  jam  citata,  et  tamen  ibidem  saepius 
repetit,  nemini  licere  in  tali  vita  habere  pio- 
prium,  idque  ex  professione  facta  Deo.  Sic 
enim  loquitur  de  quodam  Presbytero  suo, 
qui  contra  professionem  aliquid  retinuerat, 
et  inde  testamentum  cum  moreretur  fece¬ 
rat  :  «  0  dolor,  inquit,  illius  societatis,  o 
fructus  natus  non  de  arbore,  quam  planta- 

(1)  Math.  XIX,  21  et  27.  —  (2)  Act.  IV,  32.  — 


vit  Dominus  !  Sed  Ecclesiam  scripsit  haere¬ 
dem.  Nolo  numerare  ista ;  non  amo  amari¬ 
tudinis  fructum,  ego  illum  Deo  quaerebam  ; 
Deo  societatem  professus  erat,  hanc  teneret, 
hanc  exhiberet,  nihil  haberet,  testamentum 
non  faceret.  » 

Quartum  testimonium  est  Actor.  V.  ubi 
Ananias  et  Saphira  uxor  ejus,  cum  vitam 
communem  profiteri  velle  viderentur,  et  ta¬ 
men  aliquid  proprii  sibi  clam  retinuissent, 
continuo  ab  Apostolo  Petro  detecti  et  incre- 
pati,  atque  a  Deo  invisibiliter  percussi  inte¬ 
rierunt.  Hic  Petrus  Martyr  in  lib.  de  Votis 
dicit,  se  nullum  votum  videre;  peccatum 
enim  Ananiae  et  Saphirae  fuisse  mendacium, 
ambitionem,  avaritiam,  et  hypocrisim,  non 
autem  voti  violationem,  seu  sacrilegium. 
Sed  facile  possumus  ostendere,  primo  ex 
circumstantiis  loci  hujus,  deinde  ex  testimo¬ 
niis  Patrum,  Ananiam  et  Saphiram  vovisse, 
et  tanquam  sacrilegii  reos  esse  punitos. 

Quod  igitur  Ananias  et  Saphira  vove¬ 
rint  vitam  illam  communem,  colligitur  ex 
illis  verbis  :  Fraudavit  de  pretio  agri,  conscia 
uxore  sua.  Non  enim  fraudasse  diceretur, 
nisi  rem  jam  obligatam  promissione,  subri¬ 
puisset.  Quod  autem  rem  non  prseceptara 
voverint,  patet  ex  illis  verbis  :  Nonne  manens 
tibi  manebat,  et  venumdatum  in  tua  erat  po¬ 
testate ?  Quod  denique  votum  illud  Deo  fac¬ 
tum  esset,  et  proinde  ejus  violatio  sacrile¬ 
gium  fuerit,  testantur  verba  illa  :  Anania, 
cur  tentavit  Satanas  cor  tuum  mentiri  te  Spi¬ 
ritui  sancto ,  et  fraudare  de  pretio  agrii  (3) 
Quid  enim  est  mentiri  Spiritui  sancto  ,  nisi 
fallere  fidem  datam  Spiritui  sancto  ? 

Posset  quidem  utcumque  dici  mentitus 
Spiritui  sancto,  si  mendacium  tantum  san¬ 
cto  Petro  dixisset,  in  quo  sine  dubio  erat 
Spiritus  sanctus  :  tamen  nemo  negare  po¬ 
test*  quin  magis  proprie  dicatur  mentiri 
Spiritui  sancto,  qui  promittit  aliquid  Deo, 
et  non  servat,  quam  qui  mentitur  homini 
alicui  sancto.  Praeterea  severissima  illa 
poena,  quam  Deus  ipse  continuo  sumpsit  de 
Anania  et  Saphira,  omnino  clamat  majus 
illud  peccatum  fuisse,  quam  simplicis  men¬ 
dacii,  et  avaritiae,  et  ambitionis,  atque  hy¬ 
pocrisis;  quomodo  enim  potuit  puniri  culpa 
ulla  atrocuius  ?  Itaque,  sine  dubio,  sacrile¬ 
gium  fuit,  quod  eo  modo  puniri  meruit. 

Accedat  jam  communis  expositio  Patrum. 
S.  Joannes  Chrysostomus ,  homil.  12.  in 

(3)  Act.  V,  2  et  seq. 

Acta  Apostolorum  :  «  Quare,  inquit,  hoc  fe¬ 
cisti  ?  voluisti  habere?  oportebat  initio  ha¬ 
bere,  et  non  promittere.  Nunc  autem  post¬ 
quam  consecrasti,  majus  sacrilegium  com¬ 
misisti;  qui  enim  aliena  rapit,  forsan  alie¬ 
narum  rerum  desiderio  rapit.  Tibi  autem 
licebat  tua  retinere,  cur  igitur  sacra  fecisti 
ea,  et  postea  accepisti  ?  » 

S.  Hieronymus  in  epistola  ad  Demetria¬ 
dem,  quae  est  octava  primi  Tomi  :  «  Ana- 
nias,  inquit,  et  Saphira  dispensatores  ti¬ 
midi,  imo  corde  duplici,  et  ideo  condem¬ 
nati,  quia  post  votum  obtulerunt  quasi  sua, 
et  non  ejus,  cui  semel  ea  voverant,  partem¬ 
que  sibi  jam  alienae  substantiae  reservave¬ 
runt.  » 

S.  Augustinus  serm.  27.  de  verbis  Apos¬ 
toli  :  «Dum,  inquit,  ex  eo  quod  promiserat, 
partem  subtraxit,  sacrilegii  simul  condem¬ 
natur,  et  fraudis.  »  Et  serm.  10.  alias  12.  de 
diversis,  in  editione  Lovaniensi  :  «  Si  Deo, 
inquit,  displicuit  detrahere  de  pecunia  quam 
voverant  Deo,  quomodo  irascitur  quando 
vovetur  castitas,  et  non  exhibetur  ?  »  Et  in¬ 
fra  :  «  Potest  igitur  virgini  sanctimoniali 
nubenti  dici  quod  ait  Petrus  de  pecunia  : 
Virginitas  tua  numquid  non  manens  tibi  ma¬ 
nebat,  et  antequam  eam  voveres  in  tua  fue¬ 
rat  potestate?  » 

S.  Fulgentius  in  epistola  de  debito  conju¬ 
gali,  c.  8:  «  Quam,  inquit,  sit  malum,  quam¬ 
que  sollicite  fugiendum,  si  quis  de  hoc  quod 
Deo  voverit,  aut  retinere,  aut  rapere  aliquid 
mortifera  prevaricatione  pertentet ;  exem¬ 
plo  sunt  Ananias  et  Saphira.  >; 

S.  Gregorius  lib.  I.  epist.  33.  ad  Venan¬ 
tium  :  «  Ananias,  inquit,  Deo  pecunias  vo¬ 
verat,  quas  postea  victus  persuasione  Dia¬ 
boli  subtraxit,  sed  qua  morte  mulctatus  est 
scis.  3 

Arator  lib.  I.  in  Acta  Apostolorum  hunc 
locum  enarrans,  sic  ait  : 

. Sed  quod  mutata  voluntas 

Falsi  crimen  habet  :  cumque  est  jam  cautio  voti. 
Stare  decet,  nec  velle  prius  violare  sequenti,  etc. 

QEcumenius  in  commentario  hujus  loci 
aliquoties  sacrilegium  vocat  Ananiae  pecca¬ 
tum.  Beda  in  eumdem  locum  dicit,  ab  Ana- 
niee  exemplo  natum  esse  deterrimum  illud 
Monachorum  genus,  quftd  Sarabaitarum  di¬ 
citur,  qui  sub  vita,  et  professione  monas¬ 
tica,  aliquid  proprii  retinere  volunt.  Atque 
hsec  de  Scripturis  pro  voto  paupertatis. 


Confirmari  potest  hoc  idem  ex  traditione 
Patrum.  S.  Urbanus  Papa  I.  in  epistola  sua 
decretali  :  «  Quicumque  vestrum,  inquit, 
vitam  communem  suscepit,  et  vovit  se  nihil 
proprium  habere,  videat  ne  pollicitationem 
suam  irritam  faciat.  »  S.  Basilius  in  consti¬ 
tutionibus  monasticis,  cap.  ult.  dicit,  Mona¬ 
chum  salutem  animae  perdere,  et  furem  esse, 
atque  alterum  Judam,  si  quid  privati  possi¬ 
deat.  At  cur  ita,  quaeso,  si  nulla  est  promis¬ 
sio,  nullum  votum  ? 

S.  Hieronymus  in  epist.  22.  ad  Eusto- 
chium  de  virginitate,  scribit  adeo  arctam 
fuisse  in  Monachis  sui  temporis  professio¬ 
nem  paupertatis,  ut  nemini  liceret  vel  ne¬ 
cessaria  petere ;  tametsi  vigilabat  praeposi¬ 
torum  diligentia,  ne  cui  aliquod  necessarium 
deesset  :  «  Quia,  inquit,  non  licet  ^dicere 
cuiquam,  tunicam,  et  sagum,  textaque  jun¬ 
cis  strata  non  habeo.  Ille  ita  universa  mo¬ 
deratur,  ut  nemo  quid  postulet,  nemo  non 
habeat.  »  Ibidem  scribii,  aliquando  in  mo¬ 
nasterio  quodam  Nitriae  repertum  fuisse 
Monachum  jam  moriturum,  qui  nescio  quot 
solidos  sibi  retinuerat.  Quocirca  placuisse 
Macario  ,  Isidoro  ,  aliisque  sanctis  congre¬ 
gatis  in  unum,  ut  cum  mortuo  pecuniae  in¬ 
foderentur,  clamantibus  omnibus,  pecunia 
tua  tecum  sit  in  perditionem.  Quod  idem 
postea  in  simili  casu  fecisse  S.  Gregorium, 
scribit  Joan.  Diaconus,  lib.  I.  cap.  15.  Vita 
B.  Gregorii,  et  ipse  etiam  Gregorius,  lib. IV. 
Dialogorum,  cap.  55. 

S.  Augustinus  in  Psal.  XXV  :  «  Alius,  in¬ 
quit,  vovet  relinquere  omnia,  et  ire  in  com¬ 
munem  .vitam,  in  societatem  Sanctorum; 
magnum  votum  vovit.  »  Et  lib.  XVII.  de 
civit.  Dei,  cap.  4:  «Dixerunt,  inquit,  poten¬ 
tes  illi,  ecce  nos  reliquimus  omnia,  et  se¬ 
cuti  sumus  te.  Hoc  votum  potentissimi  vo¬ 
verant,  sed  unde  hoc  eis,  nisi  ab  illo,  de 
quo  hic  continuo  dictum  est,  dans  votum 
voventi  ?  » 

Joan  nes  Cassianus  lib.  IV.  de  institutis 
renuntiantium,  cap.  13:  «Illam,  inquit,  vir¬ 
tutem  inter  caeteras  eorum  institutiones  vel 
commemorare  superfluum  puto,  quod  scili¬ 
cet  nulli'  cistellam,  nulli  peculiarem  spor¬ 
tellam  liceat  possidere ,  nec  tale  aliquid, 
quod  velut  proprium  retinens  suo  debeat 
communire  signaculo.  »  Et  c.  33.  de  hac 
ipsa  renuntiatione  perfecta  loquens  :  «  Si¬ 
cut,  inquit,  immensa  gloria  fideliter  servien¬ 
tibus  Deo,  ac  secundum  regulae  institutio¬ 
nem  ei  adhaerentibus  repromittitur  in  futu- 

rum,  ita  poena?  gravissimae  praeparantur  his, 
qui  tepide  eam,  negligenterque  fuerint  exe- 
cuti,  et  secundum  hoc  quod  professi  sunt, 
vel  quod  ab  hominibus  esse  creduntur,  fru¬ 
ctus  etiam  congruos  sanctitatis  eidem  exhi¬ 
bere  neglexerint;  melius  est  enim  secun¬ 
dum  Scripturae  sententiam  non  vovere  quem¬ 
quam,  quam  vovere,  et  non  reddere.  » 

Adde  etiam  Concilium  Aurelianense  I. 
can.  21.  ubi  graviter  Monachi  puniri  juben¬ 
tur,  qui  contra  professionem  suam  aliquid 
proprii  possidere  voluerint. 

Contra  paupertatis  votum  una  est  objectio 
Joannis  Brentii  in  Confessione  Wirtember- 
gica,  cap.  de  votis  monasticis.  Aut  is,  qui 
vovet,  est  pauper  conditione,  aut  dives  :  si 
pauper  est,  nihil  habet  quod  possit  vovere 
se  relicturum  aut  daturum,  sed  debet  ferre 
patienter  crucem  sibi  a  Domino  impositam; 
Quam  si  praeterea  vovet,  idem  facit  ac  si  in 
morbo  Voveret  se  aegrotaturum  ;  qui  est  fu¬ 
ror,  non  pietas  :  si  autem  dives  est,  aut  vo¬ 
vet  ponere  omnia  in  commune,  aut  dare 
omnia  pauperibus  propter  majus  meritum, 
et  vivere  deinceps  ex  eleemosynis  :  si  pri¬ 
mum,  nihil  aliud  agit,  quam  providere  sibi 
de  certiore,  et  copiosiore  victu,  quod  est 
fugere,  ffbn  amare  paupertatem  :  si  secun¬ 
dum,  peccat  contra  fidem,  et  charitatem  ; 
contra  fidem,  quia  unus  est  mediator  Dei  et 
hominum,  qui  nobis  omnia  meruit ;  cui  fa¬ 
cit  injuriam,  qui  suis  propriis  operibus  me¬ 
reri  se  arbitratur;  contra  charitatem  autem, 
quia  charitas  praecipit  ne  sine  necessitate 
molesti  simus  proximo  nostra  mendicatione. 

Respondeo  ad  primum  membrum,  etiam 
pauperes  recte  vovere,  et  multum  dare,  dant 
enim  id  omne  quod  acquirere  possent.  Au¬ 
gustinus  epist.  89.  qusest.  4:  «Neque,  inquit, 
mihi  minus  imputabitur,  quia  dives  non  fui. 
Nam  nec  Apostoli,  qui  primi  hoc  fecerunt, 
divites  fuerunt  :  sed  totum  mundum  dimit¬ 
tit,  qui,  et  quod  habet,  et  quod  optat  ha¬ 
bere,  dimittit.  »  Neque  est  simile  votum 
aegritudinis  voto  paupertatis  ;  nam  Christus 
dixit  ;  Beati  pauperes ,  non  beati  aegroti, 
Matth.  Y.  Et  :  Si  vis  perfectus  esse,  vende 
omnia  quce  possides,  et  da  pauperibus ,  Matth. 
XIX.  non  autem  si  vis  perfectus  esse,  pro¬ 
jice  sanitatem,  cura  ut  aegrotes.  Denique  te¬ 
nemur,  si  possumus,  sanare  aegritudinem, 
ne  nostrae  mortis  causa  fuisse  videamus  :  at 
ditescere  nemo  tenetur. 


Ad  secundum  membrum  dico  ,  ponere 
omnia  in  commune,  esse  vere  amare  pau¬ 
pertatem  ;  nam  ille  vere  est  pauper,  qui 
nullius  rei  est  Dominus,  qui  nihil  habet 
quod  vendere,  donare,  permutare,  destruere 
possit,  et  quam  aliam  paupertatem  elege¬ 
runt  primi  Christiani,  nisi  istam  qua  nemo 
aliquid  diceret  suum,  sed  essent  illis  omnia 
communia?  Actor.  IV. 

Ad  tertium ;  Nego  esse  contra  fidem, 
dare  omnia  sua  pauperibus  propter  majus 
meritum,  alioqui  Christus  aliquid  contra  fi¬ 
dem  consuluisset,  cum  ait  :  Vende  omnia 
quce  possides ,  et  da  pauperibus ,  et  habebis  the¬ 
saurum  in  coelo ,  Matth.  XIX.  Non  enim  pu¬ 
gnant  merita  nostra  cum  Christi  meritis,  sed 
ex  illis  potius  ut  effectus  ex  causa  proma- 
nant ;  nam  sine  Christi  meritis  nulla  sunt 
nostra  merita.  Ille  enim  ,  praeter  alia , 
etiam  potentiam  merendi  nobis  acquisivit 
merito  mortis  suae.  Nego  etiam  esse  contra 
charitatem  proximi  mendicare  ;  quandoqui¬ 
dem  neminem  cogunt  dare  eleemosynam 
mendicantes,  sed  potius  occasionem  diviti¬ 
bus  praebent  comparandi  sibi  regnum  coelo¬ 
rum.  Sed  de  hoc  infra  latius. 

De  voto  obedientice. 

Jam  vero  obedientiam  religiosam  recte 
voveri  Deo,  his  rationibus  probari  potest. 
Primo,  grata  est  Deo  obedientia  etiam  in  iis 
rebus,  quas  ipse  non  praecepit.  Nam  Hiere- 
miae  XXXV.  laudantur,  et  remunerantur  a 
Deo  filii  Jonadab,  qui,  ut  obedirent  patri 
suo,  non  bibebant  vinum ,  non  serebant 
agros,  non  habebant  domo^,  sed  habitabant 
perpetuo  in  tentoriis  :  omne  autem  quod 
Deo  gratum  est,  voveri  illi  potest,  igitur 
obedientia,  etiam  alioqui  non  debita,  Deo 
voveri  potest, 

Respondet  Petrus  Martyr  in  lib.  de  votis, 
nihil  indebitum  fecisse  filios  Jonadab.  Nam 
etiamsi  Deus  non  jusserat  illis,  ut  non  bibe¬ 
rent  vinum,  nec  sererent  agros,  nec  domos 
inhabitarent,  jusserat  tamen  ut  parenti  obe¬ 
dirent,  ac  proinde  illi,  dum  patri  obedie- 


(l)Math.  V,  3;  XIX,  21. 

runt,  id  solum  fecerunt,  quod  facere  divino 
praecepto  tenebantur. 

Sed  refellitur  haec  solutio.  Primo,  ex  tes¬ 
timonio  Rabani,  qui  in  commentario  hujus 
loci  dicit,  filios  Jonadab  plus  fecisse,  quam 
lex  divina  praeciperet. 

Secundo,  ex  ipso  textu  Hieremiae ;  nam 
Deus  eo  loco  exemplo  filiorum  Jonadab  re¬ 
prehendit  populum  suum,  quod  illi  obedie- 
rint  voci  unius  hominis,  ipse  autem  voci 
ipsius  Dei  obedire  noluerit.  Firmaverunt, 
inquit,  filii  Jonadab,  filii  Rechab  praeceptum 
patris  sui,  quod  praeceperat  eis,  populus  au¬ 
tem  iste  non  obedivit  mihi.  Quae  Domini  ra¬ 
tio  plane  frigeret,  si  filii  Jonadab  divino 
praecepto  obstricti  fuissent  obedire  patri  suo 
in  rebus  illis,  ut  non  biberent  vinum  etc. 
tunc  enim  nulla  esset  antithesis  inter  Deum 
et  creaturam;  nam  et  filii  Jonadab  obedi- 
vissent  Deo,  et  filii  Israel  non  obedivissent 
Deo. 

Tertio,  idem  colligitur  ex  laude  et  remu- 
neratione  divina  ;  non  enim  tantopere  Deus 
laudasset  filios  Jonadab,  nisi  aliquid  singu¬ 
lare  fecissent. 

Postremo,  idipsum  ratio  manifesta  suadet. 
Nam  etiamsi  tenentur  filii  obedire  parenti¬ 
bus,  non  tamen  tenentur  obedire  in  omnibus 
rebus,  postquam  ad  annos  pubertatis  perve¬ 
nerint.  Est  enim  unusquisque  sui  juris  in 
deligendo  statu,  et  genere  vitae,  alioqui  nihil 
interesset  inter  servos,  et  liberos,  si  semper, 
et  omnibus  in  rebus  filii  in  patris  potestate 
essent. 

Quod  vero  B.  Paulus  ait  Coloss.  III  :  Filii 
obedite  parentibus  per  omnia  (1).  Vel  ita  in- 
telligi  debet,  ut  illud  (J Per  omnia)  significet 
per  omnia  ad  quae  se  extendit  patria  potes¬ 
tas,  ut  recte  docet  S.  Thomasin  2.  2.  quaest. 
CIV,  art.  5.  quemadmodum  si  quis  diceret, 
oportere  milites  obedire  Imperatori  per  om¬ 
nia,  exponendum  esset  per  omnia  ,  quae  ad 
militiam  pertinent.  Vel  certe  tenentur  filii 
per  omnia  parentibus  obedire,  sed  dum  par¬ 
vuli  sunt;  nam  ut  dicitur  ad  Galat.  IV  : 
Quanto  tempore  haeres  parvulus  est,  nihil  dif¬ 
fert  a  servo  (2) ;  et  Dominus  ipse  parentibus 
subditus  erat  cum  puer  esset,  ut  legimus, 
Luc.  II. 

Secunda  ratio  ex  Testamento  novo  sumi 
potest.  Nam,  ut  supra  diximus  in  disputatione 
de  consiliis,  consilium  perfectionis  est  sequi 


Dominum  perfecte  abnegando  seipsum,  ut 
colligitur  ex  illo  Matth.  XVI  :  Qui  vult  venire 
post  me,  abneget  semetipsum ,  et  tollat  crucem 
suam ,  et  sequatur  me  (3) ;  nam  etsi  in  praepa¬ 
ratione  animi  abnegare  seipsum  praeceptum 
sit,  cum  ibidem  Dominus  addat ,  qui  enim 
voluerit  animam  suam  salvam  facere,  perdet 
eam  :  tamen  extra  articulum  necessitatis  ab¬ 
negare  seipsum  perfecte,  et  omnibus  in  re¬ 
bus  subjiciendo  judicium ,  et  voluntatem 
suam  alterius  judicio,  et  voluntati ,  non  est 
praeceptum,  sed  consilium.  Ideo  enim  Matth. 
XIX  dicitur  :  Si  vis  perfectus  esse ,  vade,  vende 
omnia  etc.  et  veni ,  sequere  me  (4). 

Porro,  perfecta  sequela  Domini,  quae  in 
abnegatione  sui  ipsius ,  id  est,  in  perfecta 
obedientia  consistit,  pecessario  includit  vo¬ 
tum,  quo  quis  ita  seipsum  abneget,  ut  non 
possit  retrocedere  ;  non  enim  perfecta  est 
abnegatio  sui,  obedire  alteri  ad  tempus,  et 
paulo  post  non  obedire.  Quocirca  Dominus 
ibidem  addidit  :  Et  tollat  Crucem  suam  :  si¬ 
quidem  ut  eleganter  monet  Joannes  Cassia¬ 
nus,  lib.  IV  de  institutis  coenobiorum,  c.  35. 
verus,  ac  perfectus  Monachus  similis  cruci¬ 
fixo  esse  debet ;  qui  enim  cruci  affixus  est, 
non  solum  non  ambulat  quo  vult,  nec  facit, 
quod  vult;  sed  nec  potest  ambulare,  aut 
operari,  nisi  ab  alio  moveatur. 

Tertia  ratio  ;  recte  faciunt  homines ,  qui 
cupientes  vitam  communem  agere,  communi 
consensu  eligunt  sibi  aliquem  in  praeposi¬ 
tum.  Id  enim  et  recta  ratio  suadet,  et  Scrip¬ 
tura  etiam  monet,  Proverb.  III  cum  dicit  : 
Ne  innitaris  prudentiae  tuae.  Rursus,  praeposito 
constituto,  bonum  est,  et  Deo  gratum,  ut 
illi  obediatur,  cum  scriptum  sit  :  Qui  vos  au¬ 
dit,  me  audit ,  Luc.  X.  Et  :  Obedite  prmpositis 
vestris,  Hebr.  XIII  (5).  At  omne  quod  Deo 
placere  constat  testimonio  ipsius,  recte  voveri 
potest,  ut  adversarii  concedant  :  poterit  igi¬ 
tur  obedientia  exhibenda  praeposito,  a  nobis 
ipsis  electo,  et  cui  alioqui  obedire  non  tene¬ 
remur,  recte  voveri. 

Quarta  ratio  ex  usu  antiquae  Ecclesiae. 
Certum  est  apud  veteres  sanctos  obedientiam 
monasticam  in  usu  fuisse.  Nam  S.  Basilius 
in  constitut.  monasticis,  c.  22  :  «  Nunc ,  in¬ 
quit,  rursus  sermonem  de  obedientia  exer¬ 
ceamus,  ostendentes  quantam  obedientiam 
ab  exercitationibus  erga  praefectum  exacta 
doctrinae  ratio  exigat  etc.  »  Et  toto  capite  de 


(1)  Coloss.  III,  20.  —  (2)  Galat.  IV,  1.  —  (3)  Math.  XVI,  24.  —  (4)  Math.  XIX,  21.  —  (5)  Prov. 
III,  6;  Luc.  X,  16;  Hebr.  XIII,  17. 

obedientia  disserit,  ac  docet ,  debere  Mona¬ 
chum  praeposito  parere,  et  non  discutere  quid 
sit  quod  praecipitur,  modo  non  sit  manifeste 
peccatum,  ac  breviter  talem  se  exhibere 
praeposito,  quales  sunt  oves  ad  pastorem,  et 
instrumenta  ad  opificem  comparata.  Nec 
illud  omittit ,  necessarium  esse  Monachis, 
perfecte  obedire  praepositis  ,  et  alioqui  a  sa¬ 
lute  aeterna  eos  excidere,  idem  docet  Cassia¬ 
nus,  lib.  IY  de  institutis  coenobiorum,  c.  23. 
et  sequentibus. 

S.  Hieronymus  in  epist.  ad  Eustochium  de 
custodia  virginitatis ,  describens  instituta 
Monachorum  :  «  Prima ,  inquit ,  apud  eos 
confoederatio  est,  obedire  majoribus.  »  Et  in 
epist.  ad  Rusticum  Monachum  :  «  Per  haec 
omnia,  inquit,  ad  illud  tendit  oratio,  ut  do¬ 
ceam  te  non  tuo  arbitrio  dimittendum  ,  sed 
vivere  debere  in  monasterio  sub  unius  dis¬ 
ciplina  patris,  consortioque  multorum.  »  Et 
infra  :  «Non  facias  quod  vis,  comedas  quod 
juberis,  vestiare  quod  acceperis.  »  Et  infra  : 

«  Praepositum  monasterii  timeas  ut  Domi¬ 
num,  diligas  ut  parentem,  credas  tibi  salutare 
quidquid  ille  praeceperit,  nec  de  majorum 
sententia  judices,  cujus  officii  est  obedire,  et 
implere  quae  jussa  sunt.  » 

Sulpitius  in  Dialogo  primo  de  virtutibus 
sancti  Martini,  de  Monachis  disserens «Prae¬ 
cipua,  inquit,  ibi  virtus,  et  prima,  est  obe¬ 
dientia  ;  neque  aliter  adveniens  ad  monaste¬ 
rium  Abbatis  suscipitur ,  quam  qui  tentatus 
prius  fuerit,  et  probatus,  nullum  unquam 
recusaturus,  quamlibet  arduum  ac  difficile, 
indignumque  toleratu  Abbatis  imperium.  » 

S.  Augustinus  lib,  I  de  moribus  Ecclesiae, 
cap.  31  :  «  Hi  vero  Patres,  inquit,  nulla  su¬ 
perbia  consulunt  iis,  quos  filios  vocant ,  ma¬ 
gna  sua  in  jubendo  auctoritate,  magna  illo¬ 
rum  in  obtemperando  voluntate.  »  Haec  ille. 
Ejusmodi  autem  testimonia  plurima  afferre 
possemus,  si  opus  esset. 

Respondebunt  fortasse  ,  obedientiam  qui¬ 
dem  in  usu  fuisse  apud  veteres  Monachos, 
sed  votum  obedientiae  non  item.  At  Joannes 
Cassianus  1.  IY  de  institutis  renuntiantium, 
cap.  33.  voti  et  professionis  nominatim  me¬ 
minit,  ubi  disserit  de  observatione  monasti¬ 
carum  institutionum,  quarum  primaria  de 
obedientia  erat,  verba  ejus  capite  superiore 
citavimus. 

Item  S.  Gregorius  homil.  20.  in  Ezechie- 
lem  :  «  Cum.  inquit,  quis  suum  aliquid  Deo 
vovet,  et  aliquid  non  vovet ,  sacrificium  est, 
cum  vero  omne  quod  habet ,  omne  quod  vi¬ 


vit,  omne  quod  sapit,  omnipotenti  Deo  vo¬ 
verit,  holocaustum  est.  »  Haec  ille.  Ubi  de 
votis  monasticis  loquitur,  quibus  homo,  nihil 
sibi  retinet,  ac  ne  judicium  quidem ,  quod 
Deo  non  offerat. 

Denique  S.  Augustinus  in  Psalm.  LXXV  : 
«  Nemo,  inquit,  positus  in  monasterio  frater 
dicat,  recedo  de  monasterio ;  neque  enim 
soli  qui  sunt  in  monasterio  perventuri  sunt 
ad  regnum  coelorum,  et  illi  qui  ibi  non  sunt 
ad  Deum  non  pertinent.  Respondetur  ei, 
sed  illi  non  voverunt,  tu  vovisti.  »  EtinPsal. 
XCIX:  Dum  non  perseveraverit  implere  quod 
vovit,  fit  desertor  tam  sancti  propositi,  et 
reus  voti  non  redditi.  » 

Accedant  postremo  miracula,  quae  Deus 
ad  confirmandum  obedientiam  monasticam 
non  raro  ostendit.  Scribit  Sulpitius  in  primo 
Dialogo  de  virtutibus  sancti  Martini  duo 
miracula  his  verbis  :  «  Duo  vobis  referam 
incredibilis  obedientiae  admodum  magna 
miracula,  licet  suppetant  plura  recolenti,  sed 
ad  excitandam  virtutum  aemulationem,  cui 
pauca  non  sufficiunt,  multa  non  proderunt. 
Ergo  cum  quidam  saeculi  actibus  abdicatis, 
monasterium  magnae  dispositionis  ingressu¬ 
rus,  caepisset  rogare,  Abbas  ei  caepit  multa 
proponere,  graves  esse  istius  disciplinae  la¬ 
bores,  sua  vero  dura  imperia,  quae  nullus 
facile  valeret  implere  patientia.  Aliud  potius 
monasterium,  ubi  facilioribus  legibus  vive¬ 
retur  ,  expeteret ;  non  tentaret  aggredi 
quod  implere  non  posset.  Ille  vero  nihil  his 
terroribus  permoveri,  sed  magis  ita  omnem 
obedientiam  polliceri,  ut  si  eum  Abbas  in 
ignem  ire  praeciperet,  non  recusaret  intrare. 
Quam  illius  professionem  ubi  magister  acce¬ 
pit,  non  cunctatur  probare  profitentem.  Ca¬ 
su  clibanus  prope  ardebat,  qui  multo  igne 
succensus  coquendis  panibus  parabatur. 
Exundabat  abruptis  flamma  fornacibus,  et 
intra  camini  illius  concava  totis  habenis  re¬ 
gnabat  incendium.  Hoc  igitur  advenam  il¬ 
lum  jubet  magister  intrare,  nec  distulit  pa¬ 
rere  praecepto,  medias  flammas  nihil  cuncta¬ 
tus  ingreditur,  quae  mox  tam  audaci  fide  vi¬ 
ctae,  velut  illis  quondam  Hebraeis  pueris  ces¬ 
sere  venienti ;  superata  natura  est,  fugit  in¬ 
cendium,  et  qui  putabatur  arsurus,  velut 
frigido  rore  perfusus  seipse  miratus  est.  Sed 
quid  mirum,  si  tuum  Christe  tyronem  ignis 
ille  non  attigit,  ut  nec  Abbatem  pigeret  dura 
mandasse,  nec  discipulum  poeniteret  impe¬ 
rio  paruisse?  Qui  eo  die  quo  advenerat  dum 
tentaretur,  infirmus,  perfectus  inventus  est, 

merito  fcelix,  merito  gloriosus ,  probatus 
obedientia,  glorificatus  est  passione.  » 

«  In  eodem  autem  monasterio  factum  id, 
quod  dicturus  sum,  recenti  memoria  fere¬ 
batur.  Quidam  itidem  ad  eumdem  Abbatem 
recipiendus  advenerat,  cum  prima  ei  lex 
obedientiae  poneretur,  ac  pefpetem  pollice¬ 
retur  ad  omnia  vel  extrema  patientiam. 
Casu  Abbas  storacinam  virgam  jampridem 
aridam  manu  gerebat,  hanc  solo  fixit,  atque 
illi  advenae  id  operis  imponit,  uttamdiu  vir¬ 
gulae  aquam  irriguam  ministraret,  donec, 
quod  contra  omnem  naturam  erat,  lignum 
aridum  in  solo  arente  viviseeret.  Subjectus 
advena  durae  legis  imperio  aquam  propriis 
humeris  quotidie  convehebat,  quae  a  Nilo 
flumine  per  duo  fere  millia  petebatur,  jam- 
que  emenso  anni  spatio  labor  non  cessabat 
operantis,  et  de  fructu  operis  spes  esse  non 
poterat,  tamen  obedientiae  virtus  in  labore 
durabat.  Sequens  quoque  annus  vanum  la¬ 
borem  jam  affecti  fratris  eludit.  Tertio  de¬ 
mum  succedentium  temporum  labente  cur¬ 
riculo,  cum  neque  noctu,  neque  interdiu 
aquarius  ille  cessaret  operator,  virga  floruit. 
Ego  ipsam  ex  illa  virgula  arbusculam,  quae 
hodie  quoque  intra  atrium  monasterii  est 
ramis  virentibus,  vidi,  quae  quasi  in  tes¬ 
timonium  manens  ,  quantum  obedientia 
meruit,  et  quantum  fides  possit,  ostendit.  » 
Haec  ille. 

Alia  non  dissimilia  narrat  S.  Gregorius 
lib.  II.  Dialogorum,  cap.  7.  de  S.  Mauro, 
qui  ad  Abbatis  imperium  super  aquas  am¬ 
bulavit:  et  Joannes  Cassianus  lib.  IV.  de 
institutis  renuntiantium,  cap.  23.  de  Abbate 
Joanne,  qui  propter  obedientiae  virtutem  ad 
prophetiae  gratiam  sublimatus,  sic  universo 
claruit  orbi,  ut  etiam  regibus  mundi  hujus 
merito  sUo  redderetur  illustris. 

Sed  occurrunt  solvendae  objectiones.  Prima 
Lutheri  est  in  lib.  de  votis  monasticis,  ubi 
hoc  modo  ratiocinatur.  Scriptura  jubet,  ut 
omnibus  hominibus  obediamus,  Philip.  II  : 
Superiores  invicem  arbitrantes.  Et  I.  Petri  II : 
Subjecti  estote  omni  humanes  creaturce  propter 
Deum  (I).  Igitur  obligare  se  ad  obediendum 
uni  soli  praeposito,  contra  Scripturam  est ; 
idem  enim  est  ac  si  quis  ita  voveret ;  Deus, 
voveo  tibi  nolle  me  secundum  Evangelium 
tuum  omnibus  subjici,  sed  tantum  uni  ma¬ 
jori. 

Respondeo,  Apostolum  Paulum  eo  loco 


non  velle  ut  omnes  habeamus  tamquam 
principes,  quibus  parere  teneamur,  sed  ut 
omnes  judicemus  nobis  esse  superiores, 
id  est,  meliores,  et  sanctiores ;  commendat 
enim  humilitatem,  ut  ipsa  verba  ejus  indi¬ 
cant  :  Per  humilitatem  invicem  superiores  at- 
bitrantes.  Adde,  quod  si  vellet  Apostolus,  ut 
omnibus  obediremus,  rem  plane  impossibi¬ 
lem  vellet ;  si  enim  omnes  omnibus  obedire 
debent,  nulli  erunt  qui  jubeant,  et  nulli  qui 
obediant.  Porro  S.  Petrus  per  omnem  hu¬ 
manam  creaturam,  intelligit  omnem  homi¬ 
nem  pote&tate  imperandi  praeditum.  Sic  enim 
explicat  ipse  se  :  Sive ,  inquit,  regi  tanquam 
prcecellenti,  sive  ducibus  tamquam  ab  eo 
missis. 

Secunda  objectio  est  ejusdem  Lutheri  in 
eodem  loco.  Praepositus  monasterii  liber  est 
ab  obedientia,  quam  voverat  sine  alia  dis¬ 
pensatione,  igitur  signum  est,  votum  illud 
non  obligare  coram  Deo.  Respondeo,  in  eo, 
qui  eligitur  in  praepositum,  remanere  obli¬ 
gationem  voti,  licet  per  accidens  cesset  exer¬ 
citium  illius  voti,  quia  deest  materia  :  cujus 
signum  est,  quia  si  is  qui  nunc  est  praeposi¬ 
tus  privetur  officio,  iterum  tenebitur  adobe- 
dientiam,  etiamsi  novum  aliquod  votum 
non  faciat.  Yide  S.  Thomam  in  2.  2.  quoest. 
LXXXYIII.  art.  11.  et  quaest.  CLXXXYI. 
art.  5. 

Tertia  est  Petri  Martyris  in  comment.  ad 
cap.  YII.  prioris  ad  Gorin.  Yetat  B.  Paulus, 
ne  Christiani  servos  se  faciant,  cum  ait  : 
Pretio  empti  estis ,  nolite  fieri  servi  hominum , 
(2)  Non  igitur  licet  votum  obedientiae  facere. 
Quid  enim  hoc  est  aliud,  quam  sponte  sua 
se  in  servitutem  Abbatibus  tradere  ? 

At  facilis  responsio  est;  non  enim  B.  Pau¬ 
lus  prohibet  servitutem  ,  quae  hominibus 
exhibetur,  sed  id  prohibet,'  ne  hominibus 
propter  ipsos  homines  potissimum,  sed  prop¬ 
ter  Deum  serviatur,  id  quod  exposuit  clarius 
ad  Goloss.  III.  ubi  sic  ait  :  Servi  obedite  per 
omnia  dominis  carnalibus ,  non  ad  oculum  ser¬ 
vientes ,  quasi  hominibus  placentes ,  sed  in  sim¬ 
plicitate  cordis  timentes  Dominum.  Quodcum- 
que  facitis ,  ex  animo  operamini  sicut  Domino , 
et  non  hominibus ,  scientes  quod  a  Domino 
recipietis  retributionem  hcereditatis.  Domino 
Christo  servite  (3).  Quocirca  S.  Paulinus  etsi 
non  ignorabat  Apostolum  dixisse  :  Nolite 
fieri  servi  hominum ;  tamen  seipsum  vendidit, 
ut  filium  viduae  redimeret,  quod  S.  Grego- 


(1)  Philipp.  II,  3;  I.  Petr.  II,  13.— (2)  I.  Cor.  YII,  23. -(3)  Coloss.III,  22  et  23. 

rius  cum  laude  ejus  refert,  lib.  III.  Dialogo¬ 
rum,  cap.  i. 

Sed  inquit  Petrus  Martyr,  S.  Paulinus  ex 
ctiaritate  erga  proximum  seipsum  vendidit, 
quod  autem  ex  charitate  fit,  recte  fit.  Quasi 
vero  perfecti  Monachi  ex  cupiditate,  et  non 
ex  charitate  erga  Deum,  se  Abbatibus,  aliis¬ 
que  Praepositis  sponte  subjiciant.  Sed  de 
obedientia  hactenus. 


CAPET  XXII. 

Asseritur  votum  continentive  ex  illis  verbis 
Lucce  primo:  Quomodo  fiet  istud ?  etc. 

Venio  tandem  ad  votum  continentiae  ; 
quod  primum  Scripturae  testimoniis,  deinde 
Conciliorum,  et  Ecclesiae  totius  consensu ; 
tertio  Pontificum,  et  Imperatorum  decretis 
ac  legibus ;  quano  Patrum  Graecorum,  et 
Latinorum  traditione  ;  postremo  naturali 
etiam  ratione  confirmare  pro  viribus  nitar. 

Primum  igitur  testimonium  sit  illud  Luc.  i. 
Quomodo  fiet  istud ,  quoniam  virum  non  co¬ 
gnosco  (i)?  Quibus  verbis  Virgo  sanctissima 
significat  impedimentum  se  habere,  quo  mi¬ 
nus  filium  concipere  et  parere  posset  :  im¬ 
pedimentum  autem  illud  non  aliud  esse 
potuit,  quam  votum  continentiae  jam  emis¬ 
sum.  Illa  enim  verba  :  Virum  non  cognosco , 
non  significant  jam  actu  non  cognosco,  sed 
non  licet  mihi  cognoscere,  alioqui  ineptissima 
interrogatio  fuisset,  cum  posset  statim  res¬ 
ponderi,  etsi  nunc  virum  non  cognoscis, 
tamen  paulo  post  cognosces.  Itaque  sicut 
dicimus  in  Quadragesima.  Ego  non  vescor 
carnibus,  id  est,  non  licet  mihi  hoc  tempore 
carnibus  vesci ;  sic  B.  Virgo  dixit  :  Virum 
non  cognosco,  id  est,  prohibeor  virum  co¬ 
gnoscere.  Cur  autem  prohiberetur,  nulla 
ratio  potest  reddi,  nisi  votum ;  nam  et  virum 
habebat,  et  juvenis  erat ;  nec  est  credibile 
sterilem,  aut  impotentem  fuisse,  vel  certe 
id  ipsa  nondum  scire  poterat  cum  ad  virum 
nondum  pervenisset.  Nec  denique  prohi¬ 
bebatur  virum  cognocere  lege  aliqua  com¬ 
muni,  ut  notum  est,  igitur  lege  particulari, 
id  est,  voto. 

Idem  confirmatur  ex  Patribus  S.  Grego- 


rius  Nyssenus  in  oratione  de  nativitate  Do¬ 
mini  :  «  Nam,  inquit,  si  nuptiarum  causa 
assumpta  erat  a  Josepho,  quomodo  Ange¬ 
lum  de  partu  praedicentem,  quasi  re  nova 
atque  insolita  obstupefacta,  adversata  esset? 
cum  prorsus  speraret  se  quoque  ipsam  ali¬ 
quando  juxta  legem  naturae  matrem  esse 
futuram?  Sed  quoniam  Deo  dicatam,  et  con¬ 
secratam  carnem,  veluti  sanctum  quoddam 
donarium,  intactam  servari  oportebat,  prop- 
terea  etiamsi  Angelus  sis,  inquit,  ac  de  coelo 
veneris,  etiamsi  supra  hominem  sit  id  quod 
apparet,  attamen  ut  virum  cognoscam,  fieri 
non  potest.  Qui  mater  ero  absque  viro?  Jo- 
seplium  enim  sponsum  quidem  novi,  virum 
autem  non  cognosco.  » 

S.  Augustinus  lib.  de  sancta  virginitate, 
cap.  4  :  «  Ipsa  quoque,  inquit,  virginitas 
ejus  gratior,  etacceptior,  quia  non  eam  con¬ 
ceptus  Christus  viro  violaturo,  quam  conser¬ 
varet,  ipse  praeripuit,  sed  priusquam  conci¬ 
peretur,  jam  Deo  dicatam,  de  qua  nascere¬ 
tur,  elegit.  Hoc  indicant  verba,  quae  sibi 
foetum  annuntianti  Angelo  Maria  reddidit. 
Quomodo,  inquit,  fiet  istud,  quoniam  virum 
non  cognosco?  Quod  profecto  non  diceret, 
nisi  Deo  virginem  se  ante  vovisset.  Sed  quia 
hoc  Israelitarum  mores  adhuc  recusabant, 
desponsata  est  viro  justo,  non  violenter  abla¬ 
turo,  sed  potius  contra  violentos  custodituro, 
quod  illa  jam  voverat.  » 

Beda  in  cap.  I  Lucae  :  «  Propositum,  in¬ 
quit,  suoe^mentis  reverenter  exposuit,  vitam 
videlicet  virginalem  se  ducere  decrevisse. 
Quae,  quia  prima  fceminarum  tantae  se  vir¬ 
tuti  mancipare  curavit,  jure  singulari  prae 
ceeteris  foeminis  beatitate  meruit  excellere.» 

S.  Anselmus  lib.  de  excellentia  virginis, 
cap.  4  :  «  Virgo,  inquit,  et  tenera,  et  delica¬ 
ta,  regali  stirpe  progenita,  et  speciosissima, 
totam  intentionem  suam,  totum  amorem 
suum,  totum  studium  suum  ad  hoc  intendit, 
ut  corpus,  et  animam  suam  Deo  virginitate 
perpetua  consecraret.  » 

Rupertus  lib.  III.  in  Cantica  :  «  Votum, 
inquit,  egregium  prima  Deo  vovisti,  votum 
virginitatis.  » 

Denique  S.  Bernardus  serm.  4.  super  Mis¬ 
sus  est  :  «  Non  dubitat,  inquit,  de  facto,  sed 
modum  requirit,  et  ordinem  :  nec  enim  quee- 
rit,  an  fiet  istud,  sed  quomodo ;  quasi  dicat, 
cum  sciat  Dominus  meus  testis  conscientiae 
meae,  votum  esse  ancillae  suae  non  cognos- 


(1)  Luc.  I,  34. 

cere  virum,  qua  lege,  quo  ordine  placebit  ei, 
ut  fiat  istud  ?  si  oportuerit  me  frangere  vo¬ 
tum  ut  pariam  filium,  et  gaudeo.de  filio,  et 
doleo  de  voto.  »  Et  in  serm.  Signum  ma¬ 
gnum  :  «  In  libertate  spiritus  legis  Mosaicse 
decreta  transcendens,  illibatam  Deo  corpo¬ 
ris  simul  et  Spiritus  sanctimoniam  vovit. 
Probat  enim  propositi  inviolabile  fundamen¬ 
tum,  quod  tam  constanter  promittenti  filium 
Angelo  respondit,  quomodo  fiet  istud,  quo¬ 
niam  virum  non  cognosco  ?  »  Accedat  con¬ 
sensus  Theologorum  apud  Magistrum  in  IY. 
lib.  sententiarum,  dist.  30. 

Sed  videamus  quid  ad  haec  adversarii 
respondeant.  Joannes  Calvinus  in  commen¬ 
tario  hujus  loci  apud  Marloratum,  tria  dicit 
reprehensione  digna.  Primo,  accusat  Beatis¬ 
simam  Virginem,  quod  maligne  restrinxerit 
Dei  potentiam  :  «  Videtur,  inquit,  sancta 
Virgo  non  minus  maligne  restringere  Dei 
potentiam,  quam  prius  Zacharias  :  quod 
enim  praeter  communem  naturae  ordinem 
est,  impossibile  esse  colligit.  Sic  enim  ratio¬ 
cinatur  :  virum  non  cognosco,  qui  credam 
igitur  futurum  quod  nuntias?  Nec  vero  ma¬ 
gnopere  laborandum  est,  ut  eam  purgemus 
ab  omni  vitio.  »  Haec  ille. 

Cujus  sane  verba  satis  indicant  impieta¬ 
tem  ejus,  et  quam  nihil  ei  commune  sit  cum 
sanctis  Patribus.  Nam  S.  Ambrosius,  S.  Ber- 
nardus,  Beda  venerabilis,  et  alii  in  hunc  lo¬ 
cum  disertis  verbis  monent,  illud  :  Quomodo 
fiet  istudl  non  fuisse  dubitantis,  sed  quaeren¬ 
tis,  ac  discere  cupientis  modum  quo  res  illa 
futura  erat,  quae  cum  ipsius  voto  pugnare 
videbatur.  Deinde,  quomodo  credibile  est 
eam  maligne  restringere  voluisse  Dei  poten¬ 
tiam,  quae  erat  gratia  plena,  et  cum  qua  Do¬ 
minus  ipse  singulari  modo  semper  aderat, 
ut  Angelus  paulo  ante  dixerat.  Denique  si 
non  minus  maligne  S.  Virgo  potentiam  Dei 
restrinxit,  quam  ante  Zacharias  ab  Angelo 
ob  incredulitatem,  et  verbis  castigatus,  et 
amissae  loquela  supplicio  punitus  fuit.  Bea¬ 
tissima  Virgo  ne  minimo  quidem  verbulo 
reprehensa.  At  si  idem  utriusque  peccatum, 
cur  non  et  poena  eadem  fuit? 

Secundo,  Calvinus  accusat  Patres,  qui  vo¬ 
tum  virginitatis  ex  his  verbis  colligunt  : 
«  Quod  autem,  inquit,  ex  hoc  loco  occasio¬ 
nem  quidam  sumpserunt,  ut  dicerent  virgi¬ 
nem  habuisse  votum  perpetuae  virginitatis, 
quod  alioqui  supervacanea  fuisset  ista  res¬ 
ponsio,  nimis  infirmum  est,  imo  absurdum, 
ac  ridiculum.  Existimabimus  ne  Virginem 


passam  fuisse  marito  se  collocari,  ut  eum 
luderet?  Fuisset  profecto  perfidia,  gravi  re¬ 
prehensione  digna,  si  sanctum  conjugii  foe¬ 
dus  non  sine  Dei  ludibrio  sprevisset.  » 

Hic  etiam  desideramus  Calvini  modestiam. 
Quale  enim  est,  ut  absurdum  et  ridiculum 
dicat,  quod  asseritur  a  Nysseno,  Augustino, 
Beda,  Bernardo,  Anselmo,  Ruperto,  et  ab 
omni  schola  Theologorum  ?  Porro  argumen¬ 
tum  ejus  duobus  modis  solvitur.  Primum 
negando  consequentiam,  quidquid  sit  de  an¬ 
tecedente  :  nam  etiamsi  daremus  B.  Virgi¬ 
nem  cum  Josepho  conjugium  contraxisse 
animo  consummandi  matrimonium,  ut  Cal¬ 
vinus  annotatione  in  cap.  I.  Lucae,  Beza  ibi¬ 
dem,  Bucerus  in  cap.  I.  Matthaei,  Martyr  in 
libro  de  coelibatu  et  votis  monasticis,  et  Cen- 
turiatores,  Centur.  I,  lib.  I,  cap.  10.  falso 
docent,  adhuc  tamen  non  sequeretur,  eam, 
cum  dixit  :  Quomodo  fiet  istud ,  quoniam  virum 
non  cognosco ?  non  habuisse  votum  virginita¬ 
tis;  potuit  enim  hoc  votum  emisisse  post 
conjugii  celebrationem,  et  tamen  ante  Ange¬ 
licam  salutationem,  utS.Thomas  docet,  III. 
parte  quaest.  XXVIII.  art.  4.  ita  ut  primum 
nuptiae  celebratae  sint,  deinde  antequam  ad 
matrimonii  consummationem  veniretur,  B. 
Virgo  votum  virginitatis  emiserit,  ipso  S. 
Josepho  consentiente,  et,  ut  pie  creditur, 
etiam  simul  vovente. 

Addo  tamen  secundo,  B.  Virginem  num- 
quam  habuisse  explicatum  animum  consum¬ 
mandi  matrimonium,  ac  proinde  falsum 
esse  etiam  antecedens  argumenti  adversa¬ 
riorum  :  nam  alioqui  non  esset  Virgo  animo, 
sed  solum  carne.  Nec  tamen  impeditum  fuit 
verum  matrimonium  ex  perpetua  voluntate 
continendi,  nec  lusit  virum  suum,  neque 
conjugium  perfide  S.  Virgo  sprevit,  ut  blas¬ 
phemat  Calvinus ;  nam  cum  matrimonium 
iniit,  dedit  viro  absolutam  potestatem  in 
coipus  suum,  ita  ut  vere  licuerit  S.  Josepho, 
si  voluisset,  cum  B.  Virgine  matrimonium 
consummare,  id  enim  requiritur,  et  sufficit 
ad  essentiam  veri  conjugii ;  tamen  quia  scie¬ 
bat  ipsa,  divina  revelatione  edocta,  num- 
quam  S.  Josephum  id  expetiturum,  idcirco 
poterat  habere,  et  habebat  explicitam  volun¬ 
tatem  semper  continendi,  in  qua  voluntate 
proprie  virginitas  consistit.  Et  quamvis 
S.  Thomas  non  admittat  votum  absolutum 
virginitatis  in  B.  Virgine  ante  desponsatio¬ 
nem,  Scotus  tamen  admittit  in  IV.  distinet. 
30.  quaest.  2.  et  ante  Scotum  Albertus  Ma¬ 
gnus  in  libro  de  laudibus  Virginis,  et  ante 

Albertum  Sancti  Patres,  'Gregorius  Nysse- 
nus,  et  Augustinus  locis  notatis  disertis  ver¬ 
bis  docent,  B.  Virginem  vovisse  ante  despon¬ 
sationem  ;  neque  video  cur  id  votum  pugnet 
cum  veri  conjugii  celebratione,  posita  reve¬ 
latione,  quam  omnes  Theologi  ponunt,  qua 
Beatae  Virgini  revelatum  fuit,  numquam 
S.  Josephum  debitum  conjugale  expetitu¬ 
rum. 

At,  inquiunt  quidam,  non  potest,  qui  per 
votum  se  Deo  tradidit,  per  nuptias  se  alteri 
tradere.  Unde  et  Apostolus  I.  Timoth.  V. 
dicit  eas,  quae  post  votum  nubere  volebant, 
damnationem  habere  :  Quia  primam  fidem 
nritam  fecerunt  (1).  Respondeo,  eum,  qui 
vovit  continentiam,  non  posse  jam  se  alteri 
tradere  cum  periculo  violandi  voti;  nam  de 
hujusmodi  personis  Apostolus  loquitur,  et 
ratio  ipsa  hoc  docet.  At  si  adsit  certitudo 
infallibilis  voti  numquam  violandi ,  non 
repugnat,  ut  qui  est  unius  se  tradat  etiam 
alteri  in  diverso  genere  nuptiarum,  alioqui 
non  possent  conjuges  ex  communi  consensu 
vovere  continentiam,  quod  tamen  admittunt 
omnes  Theologi  ;  nam  ejusmodi  conjuges  se 
tradunt  Deo  per  votum,  et  tamen  sunt  invi¬ 
cem  obligati  per  matrimonium. 

Tertio,  Calvinus  respondet  nostro  et  Pa¬ 
trum  argumento,  quo  probamus,  Virginem 
vovisse  virginitatem ,  quia  alioqui  inepte 
respondisset  Angelo  :  «  Quomodo  fiet  istud, 
quoniam  virum  non  cognosco  ?  Solvendum, » 
inquit,  «  est  objectum,  quod  Virgo  in  futu¬ 
rum  tempus  respiciat,  ideoque  significet, 
nullam  sibi  fore  cohabitationem  cum  viro. 
Hsec  vero  conjectura  et  probabilis  est,  et 
simplex,  quod  rei  magnitudo,  vel  potius  ma¬ 
jestas  virginem  perculerit,  ut  sensus  omnes 
admiratione  ligatos  haberet  ac  constrictos ; 
cum  audit  nasciturum  esse  Dei  filium,  ali¬ 
quid  non  vulgare  concipit ;  atque  hsec  ratio 
est  cur  coitum  virilem  excludat.  Hinc  atto¬ 
nita  exclamatj  :  Quomodo  fiet  istud  ?» Hsec 
ille.  Ad  quem  modum  exponit  etiam  Theo¬ 
dorus  Beza. 

Sed  primum,  si  sola  conjectura  Calvinus 
nititur,  cur  deserit  Patrum  Theologorum 
omnium  auctoritatem?  An  tutum  sit  ob  con¬ 
jecturam  unam  repugnare  omnibus  Patribus; 
ipse  viderit.  Deinde  improbabilis  et  longe 
petita  illa  conjectura  est.  Tunc  enim  Virgo 
non  dixisset,  quoniam  virum  non  cognosco, 
sed,  quoniam  virum  non  cognoscam.  At 


inquies  :  Virgo  credidit  Angelo  annuntianti 
nativitatem  Messise,  et  sciebat  ex  vaticinio 
Isaise  VII,  Matrem  Messise  Virginem  futu¬ 
ram  :  cur  ergo  dixit,  quoniam  virum  non 
cognosco?  Respondeo,  fortasse  Virgini,  non 
venisse  in  mentem  statim  Isaise  vaticinium, 
et  ideo  virginitati  suse  timuisse,  licet  alioqui 
non  ignoraret  Matrem  Messise  Virginem  fu¬ 
turam;  et  hsec  videtur  sententia  S.  Bernardi, 
qui  inducit  Virginem  dicentem  :  Si  opor¬ 
tuerit  me  frangere  votum,  ut  filium  pariam, 
et  gaudeo  de  Filio,  et  doleo  de  voto ;  et 
S.  Athanasii  in  serm.  de  Deipara,  qui  ait  : 
Hic  hsesitat  Virgo  ad  naturam  respiciens,  et 
de  Josepho  cogitans.  Dico  secundo  cum 
B.  Ambrosio  in  hunc  locum,  Beatam  Ma¬ 
riam  optime  scivisse  Matrem  Messise  Virgi¬ 
nem  parituram,  et  hoc  illi  tunc  in  mentem 
venisse,  et  ideo  non  qusesivisse  an  esset  Vir¬ 
go  paritura,  sed  quo  modo,  et  ordine  id  fu¬ 
turum  esset;  quasi  diceret  :  Quoniam  ex 
voto,  et  firmo  proposito  virum  non  cognos¬ 
co,  certe  si  paritura  sum,  Virgo  paritura 
sum  ;  at  quomodo  res  tam  insolita  fiet?  et 
quadrat  Angeli  responsio,  dicentis  :  Spiritus 
Sanctus  superveniet  in  te  etc.  id  est,  modus 
hic  erit,  ut  Spiritus  Sanctus  in  te  super¬ 
veniat,  et  ejus  opera,  non  viri  alicujus  ope¬ 
ra,  et  concipias,  et  parias. 

Sed  jam  Calvino  dimisso  Petrum  Marty¬ 
rem  audiamus.  Is  in  lib.  de  coelibatu  et  votis, 
tria  quaedam  affert  ad  hunc  locum  Evangelii 
explicandum.  Primo  dicit,  non  cohaerere 
matrimonium  virginis  cum  voto  virginitatis. 
Sed  hoc  jam  solutum  est. 

Secundo  dicit  non  posse  colligi  votum  ex 
illis  verbis  :  Quoniam  virum  non  cognosco , 
nisi  more  Anaxagorae  quodlibet  faciamus  ex 
quolibet,  et  probat  ex  aliis  similibus  locu¬ 
tionibus;  nam  Exod.  VI,  Moses  dixit  :  Quo¬ 
modo  audiet  me  Pharao,  cum  sim  labiis  incir- 
cumcisus  ?  (2)  Et  tamen  non  inde  recte  colli¬ 
geremus,  Mosem  vovisse  labiorum  incircum- 
cisionem.  Et  Nicodemus  dixit,  Joan.  III : 
Quomodo  potest  homo  nasci  cum  sit  senec  ?  Et 
tamen  quis  inde  colligat  Nicodemum  vovisse 
senectutem? 

Sed  haec  nimis  frigida  sunt ;  nam  incir- 
cumcisio  labiorum,  et  senectus,  non  pendent 
ex  libero  arbitrio,  et  ideo  impedimentum 
afferunt,  sive  ad  loquendum,  sive  ad  nas¬ 
cendum,  quod  non  potest  tolli  ab  homine. 
^Quocirca  prudenter  dixit  Moses?  Quomodo 


*N 


(1)  I.  Tim.  V,  12.  —  (2)  Exod.  VI,  12. 

audiet  me  Pharao ,  cum  sim  labiis  incircumci- 
sus  ?  Et  Nicodemus  :  Quomodo  potest  homo 
nasci  cum  sit  senex  ?  etiamsi  nec  ille  voverit 
incircumcisionem  labiorum,  nec  iste  senec¬ 
tutem  :  quia  sine  tali  voto  impedimentum 
habebant,  ille  ad  loquendum,  et  iste  ad 
nascendum,  quod  per  se  removere  non  po¬ 
terant.  At  virum  cognoscere,  mulieri  conju¬ 
gatae  in  arbitrio  positum  est ;  idcirco  inepte 
respondit  Sancta  Maria  :  Quomodo  fiet  istud , 
quoniam  virum  non  cognosco ,  si  nulla  lege 
prohibebatur  virum  cognoscere  :  constat 
autem,  eam  non  fuisse  prohibitam  lege  com¬ 
muni;  sequitur  igitur,  ut  prohibita  fuerit 
lege  privata,  id  est,  voto. 

Tertio,  conatur  solvere  hoc  nostrum  ar¬ 
gumentum ,  atque  ait,  Beatam  Yirginem 
etiamsi  votum  non  fecerit,  tamen  prudenter 
interrogasse  :  «  Prudens,»  inquit, «  sane  Vir¬ 
ginis  nostrae  interrogatio,  quia  si  conceptus 
et  partus,  qui  ei  praedicebatur,  ordinaria 
usitataque  ratione  futurus  esset,  dixit  hoc 
obstare,  quod  viro  nondum  admisceretur ;  si 
vero  extra  ordinem,  ac  supra  naturam,  de 
modo  cupit  edoceri.  »  Haec  ille. 

Sed  frustra  laborat;  nam  si  naturali  et 
ordinaria  via  conceptus  futurus  erat,  non 
prudenter,  sed  stultissime  dixisset  hoc  ob¬ 
stare,  quod  nondum  viro  admisceretur.  Nam 
non  promittebatur  ei  conceptus  praesens,  aut 
praeteritus,  sed  futurus  :  Ecce ,  inquit,  con¬ 
cipies,  et  paries.  Ad  futurum  autem  concep¬ 
tum  non  requirebatur,  ut  virum  cognosce¬ 
ret,  aut  cognovisset ,  sed  ut  cognoscere 
posset,  ac  vellet  in  futurum ;  quare  nulla 
omnino  sponsa,  nisi  forte  amens,  a  praedi¬ 
cente  aliquo  conceptum  quaereret:  Quomodo 
fiet  istud,  cum  virum  nondum  cognoverim; 
responderetur  enim  ei,  si  nondum  cogno¬ 
visti,  postea  cognosces.  Si  autem  supra  na¬ 
turam  conceptus  Virginis  futurus  erat, verum 
est  quod  de  modo  cupit  edoceri,  sed  ideo 
id  cupit,  quia  certa  erat  se  Virginem  pari¬ 
turam,  quia  virum  non  cognoscere  voverat. 


CAPUT  XXIII. 

Idem  asseritur  ex  illis  verbis  Matth.  XIX. 

Sunt  Eunuchi ,  qui  se  castraverunt  etc. 

Alterum  testimonium  pro  voto  continen¬ 
tiae  est,  Matth.  XIX,  ubi  Dominus  quosdam 
esse  dicit  Eunuchos ,  qui  se  castraverunt  prop¬ 
ter  regnum  coelorum.  Et  addit  cohortationem  : 
Qui  potest  capere ,  capiat  { 1).  Ipsa  enim  Eunu¬ 
chorum  appellatio  perspicue  indicat  votum. 
Non  enim  est  Eunuchus,  qui  solum  continet, 
sed  qui  non  potest  non  continere.  Eunuchi 
autem,  de  quibus  hic  agitur,  non  coguntur 
continere  ex  vitio  naturae ;  nam  ab  his  eos 
Christus  ipse  sejunxit.  Neque  coguntur  lege 
aliqua  communi  (nulla  enim  lex  est  prohi¬ 
bens  nuptias  absolute)  igitur  id  solum  rema¬ 
net,  ut  non  possint  ex  lege  particulari 
sponte  assumpta,  id  est,  ex  voto. Idem  etiam 
colligitur  ex  illo  verbo  :  Qui  se  castraverunt ; 
nam  si  Dominus  loqueretur  de  his,  qui  sine 
ullo  voto  ccelibes  vivunt,  diceret,  qui  se  cas¬ 
trant  quotidie,  non  qui  se  castraverunt; 
cum  ergo  dixerit,  qui  se  castraverunt,  si¬ 
gnificat  eos  unica  actione  voluntaria  ampu¬ 
tasse  sibi  omnem  facultatem  contrahendi 
nuptias.  Et  confirmatur  explicatio  haec  ex 
Patribus. 

S.  Epiphanius  haeresi  58  Valesiorum : 
«  Quinam,  inquit,  hi  fuerint,  qui  se  castra¬ 
verunt  propter  regnum  coelorum,  quam  ge¬ 
nerosi  Apostoli,  ac  monasticam  vitam  de¬ 
gentes  ;  et  deinceps  virgines  ?  »  Et  infra, 
«post ipsos  vero,  Apostolos,  quot  millia  in 
mundo  solitariam  vitam  agentes,  et  a  mo¬ 
nasteriis,  et  virgineis  conventibus  hujus  cer¬ 
taminis  gloriam  abstulerunt.  »  Haec  ille.  Qui 
dum  affirmat,  castrare  seipsum  propter  re¬ 
gnum  coelorum  id  esse,  quod  ‘Monachi  et 
sacrae  Virgines  faciunt,  aperte  significat, 
castrationem  hanc  non  simplicem  continen¬ 
tiam,  sed  continentiam  Deo  devotam  signi¬ 
ficare. 

S.  Hieronymus  in  commentario  hujus 
loci :  «  Unusquisque,  inquit,  consideret  vires 
suas,  utrum  possit  virginalia  implere  prae¬ 
cepta.  »  Haec  ille.  At  quae  sunt  praecepta 
virginalia,  nisi  obligatio  non  nubendi,  quae 


(1)  Matii.  XIX,  2. 

sine  voto  nulla  est?  Et  lib.  I,  in  Jovinianum 
dicit,  eos  castrare  seipsos,  qui  templum  se 
Deo  purissimum,  et  holocaustum  acceptissi¬ 
mum  offerunt ;  ubi  quoque  non  solum  coeli¬ 
batum,  sed  coelibatum  Deo  devotum  et  sa¬ 
cratum,  castrationem  vocat. 

S.  Augustinus  lib.  de  sancta  virginitate, 
cap.  30.  alludens  ad  hunc  locum,  ubi  Domi¬ 
nus  de  castratione  ista  voluntaria  ait:  «  Qiq 
potest  capere,  capiat.  Vos  etiam,  inquit,  qui 
hoc  nondum  vovistis,  qui  potestis  capere, 
capite.  )> 

Sanctus  Fulgentius  lib.  de  fide  ad  Petrum 
cap.  3  :  «  Quisquis,  inquit,  seipsum  castra¬ 
verit  propter  regnum  coelorum,  et  in  corde 
suo  continentiam  Deo  voverit  etc.  »  ubi  illud 
(Et)  ad  explicationem  pertinere,  non  du¬ 
bium  est. 

Sed  occurrit  Petrus  Martyr  in  lib.  suo  de 
coelibatu  et  votis,  ac  docet,  ex  hoc  loco  non 
posse  votum  continentiae  statui ;  nam  Apos¬ 
toli,  quibus  Dominus  respondit  per  illam  si¬ 
militudinem  Eunuchorum ,  tantum  dixe¬ 
runt  :  Si  ita  est  causa  cum  uxore ,  non  expedit 
nubere  (I);  non  autem  dixerunt,  expedit  vo¬ 
vere  continentiam.  Quare  Dominus  si  ad 
propositum  respondere  voluit,  non  de  voto, 
Sed  de  utilitate  et  incommodis  conjugii  dis¬ 
serere  debuit ;  ergo  per  Eunuchos,  qui  se 
castrant  propter  regnum  coelorum,  intelligit 
eos,  quibus  ex  peculiari  Dei  dono  expedit 
non  nubere,  ut  expeditius  Evangelium  prae¬ 
dicent.  Addit  etiam  Martyr,  non  oportere 
vim  facere  in  metaphora  Eunuchorum,  sed 
in  scopo  praecipuo  ipsius  parabolae;  quem¬ 
admodum  in  parabola  de  villico  iniquita¬ 
tis,  etsi  ducatur  similitudo  ab  eo  qui  ex  bonis 
alienis  sibi  fecit  amicos  :  non  tamen  Christus 
intendit  hoc  docere,  ut  ex  bonis  alienis 
eleemosynas  faciamus. 

At  frustra  laborat  Petrus  Martyr,  ut  verba 
Domini  satis  aperta  et  dilucida  obscuret  et 
pervertat ;  ac  in  multis  errat.  Primum, 
quantum  ad  scopum  horum  verborum;  nam 
etiamsi  Apostoli  non  loquerentur  de  voto, 
sed  solum  quaererent,  an  expediret  nubere, 
Dominus  tamen  aliquid  perfectius  eis  osten¬ 
dit,  et  sic  confirmavit  non  expedire  nubere, 
ut  etiam  adderet,  expedire,  voto  se  obligare 
ad  non  nubendum,  ut  patet  ex  metaphora 
Eunuchorum  et  castrationis. 

Secundo  errat,  cum  ait,  non  esse  vim  fa¬ 
ciendam  in  vocibus  istis,  quod  in  parabolis 


non  omnia  ponantur  ad  significandum. 
Errat,  inquam,  nam  licet  in  parabolis  esse 
possint  interdum  quaedam  partes,  quae  nihil 
significant,  sed  ponantur  solum  ad  explen¬ 
dam  narrationem,  tamen  in  verbis  Evange- 
lii,  de  quibus  agimus,  nulla  est  parabola, 
sed  solum  duo  verba  metaphorica, nimirum, 
nomen,  Eunuchi,  et  nomen,  Castrationis; 
quae  verba  nisi  aptam  similitudinem  conti¬ 
neant,  tota  Christi  oratio  inepta  redditur. 
Non  continent  autem  illa  verba  aptam  simi¬ 
litudinem,  nisi  illi,  qui  dicuntur  metapho¬ 
rice  Eunuchi,  habeant  voluntariam  necessi¬ 
tatem  continendi,  sicut  Eunuchi  proprie 
dicti  habent  naturalem  continendi  necessita¬ 
tem. 

Tertio  deinde  errat  Martyr,  quia  licet  in 
parabolis  prolixis  possit  aliqua  pars  nihil  si¬ 
gnificare,  tamen  id  in  quo  parabola  praeci¬ 
pue  consistit,  non  potest  non  significare, 
nisi  ineptissima  sit  parabola.  Jam  vero  in 
verbis  Evangelii,  de  quibus  nunc  agimus,  si 
parabola  esset,  ea  praecipue  in  vocibus  (Eu¬ 
nuchi  et  Castrationis)  consisteret,  ut  patet, 
ac  proinde  merito  in  his  vocibus  vis  facienda 
esset. 

Errat  Quarto  in  exemplo,  quod  affert  de 
villico  iniquitatis.  Nam  non  existimat  ali¬ 
quid  significare,  quod  villicus  ille  ex  alienis 
bonis  sibi  amicos  fecerit,  cum  tamen  in  hoc 
maxime  parabola  consistat ;  vult  enim  nos 
Dominus  docere,  ut  quemadmodum  ille  vil¬ 
licus  ex  bonis  Domini  sui  multa  largiendo, 
sibi  multos  amicos  comparavit :  ita  et  nos 
ex  bonis  Domini  nostri,  id  est,  Dei,  cujus 
sunt  omnia  quse  habemus,  Eleemosynas  fa¬ 
ciendo  multos  amicos  in  coelo  faciamus.  Hoc 
solum  interest,  quod  ille  peccabat  bona  Do¬ 
mini  sui  largiendo,  quia  contra  ejus  volun¬ 
tatem  largiebatur,  et  idcirco  dicitur  villicus 
iniquitatis ;  nos  autem  non  peccamus  bona 
Domini  nostri  largiendo,  quia  hoc  ipsum  ei 
vehementer  placet, «ut*  bona  sua  liberaliter 
erogemus,  cum  nullum  ipse  ex  hac  largi¬ 
tione  dispendium  patiatur.  Et  sane  vehe¬ 
menter  accendit  ad  Eleemosynam  faciendum 
ista  cogitatio,  quod  opes  nostrse  res  sint 
alienae,  id  est.  Dei,  et  tamen  ex  ejusmodi 
alienis  rebus  possimus  nobis  regnum  coelo¬ 
rum  comparare. 

Postremo  errat  Petrus  Martyr,  quod  exis¬ 
timet,  hic  solum  continentiam  laudari,  ut  li¬ 
ber  a  cura  uxoris  et  liberorum,  facilius  pos- 

sit  Evangelium  praedicare ;  quem  errorem 
supra  refutavimus  disputatione  de  consiliis 
Evangelicis.  Hic  unum  dumtaxat  S.  Augus¬ 
tini  testimonium  addam,  lib.  de  sancta  vir¬ 
ginitate  cap.  23  :  «  Quid,  inquit,  veracius, 
'quid  lucidius  dici  potuit,  Christus  dicit,  Ve¬ 
ritas  dicit,  Virtus  et  Sapientia  Dei  dicit,  eos 
qui  pio  proposito  ab  uxore  ducenda  se  con¬ 
tinuerint,  castrare  se  propter  regnum  coelo¬ 
rum  :  et  contra,  humana  vanitas  impia  te¬ 
meritate  contendit,  eos,  qui  hoc  faciunt, 
praesentem  tantummodo  necessitatem  mo¬ 
lestiarum  conjugalium  devitare  :  in  regno 
coelorum  amplius  quidquam  cseteris  nihil 
habere. »  Haec  ille. 


CAPUT  XXIV. 

Idem  asseritur  ex  verbis  Apostoli  I.  ad  Tim.  V . 
Damnationem  habent,  quia  primam  fidem 
irritam  fecerunt. 

Tertius  locus  pro  continentiae  voto  habe¬ 
tur  in  epistola  priore  ad  Timoth.  cap.  V,  ubi 
hoc  modo  Apostolus  loquitur :  Adolescentio- 
res  viduas  devita,  cum  enim  luxuriatce  fuerint 
in  Christo ,  nubere  volunt ,  habentes  damnatio¬ 
nem ,  quia  primam  fidem  irritam  fecerunt  (i) : 
quo  loco  per  primam  fidem  nihil  aliud  intel- 
ligi  potest,  nisi  continentiae  votum,  ut  om¬ 
nes  omnino  veteres  intellexerunt.  Nam  cum 
Apostolus  dicat,  eas  primam  fidem  irritam 
faeere,  quae  nubere  volunt,  necessario  colli¬ 
gimus  eum  loqui  de  fide  servandae  continen¬ 
tiae,  quae  per  nuptias  violatur. 

Ista  autem  iides  servandae  continentiae, 
aut  est  fides  data  marito  carnali,  aut  Christo 
sponso  spirituali ;  non  potest  esse  fides  data 
carnali  marito  ;  illa,  enim  tamdiu  durat, 
quamdiu  maritus  vivit  ;  mortuo  autem  viro, 
soluta  est  mulier,  et  cui  vult,  nubere  potest, 
ut  Apostolus  ait  ad  Roman.  VII,  et  I. 
Cor.  VII.  Igitur  sequitur,  ut  hoc  loco  fides, 
quae  per  nuptias  irrita  fieri  dicitur,  sit  fides 
data  spirituali  sponso  Christo.  Non  potest 
autem  haec  fides,  Christo  data,  esse  simplex 
propositum,  seu  voluntas  continendi  sine 
promissione  ac  voto ;  tum  quia  simplex  pro¬ 
positum  non  habet  relationem  ad  aliud,  nec 


fides  dici  potest;  unde  non  irritatur  fides, 
cum  mutatur  propositum;  tum  etiam  quia 
propositum  saepe  licet  sine  ulla  culpa  mu¬ 
tare.  Apostolus  autem  absolute  dicit  eas 
damnationem  habere,  quia  fidem  irritam  fa¬ 
ciunt  ;  sequitur  igitur,  ut  fides  hoc  loco  vo¬ 
tum'  significet.  Ex  quo  sequitur,  votum  per¬ 
petuae  continentiae  non  esse  impossibile,  nec 
illicitum,  quia  nullum  tunc  fuisset  peccatum 
illud  violare. 

Ita  exposuit  Concilium  Carthaginiense  IV, 
can.  104.  Si  quae  viduae  quantumlibet  in  mi¬ 
noribus  annis  positae,  se  devoverint  Domino, 
et  veste  laicali  abjecta,  sub  testimonio  Epis¬ 
copi  et  Ecclesiae  religioso  habitu  apparue¬ 
rint,  postea  vero  ad  nuptias  saeculares  tran¬ 
sierint,  secundum  Apostolum  damnationem 
habebunt,  quoniam  fidem  castitatis,  quam 
Domino  voverunt,  irritam  facere  ausae  sunt. 
Haec  sententia  est  214  Episcoporum,  qui  in 
hoc  Concilio  interfuerunt.  Idem  habetur  in 
Concilio  Toletano  IV,  cap.  55.  ubi  70  Epis¬ 
copi  fuerunt. 

Ita  exponunt  etiam  tres  summi  sanctique 
Pontifices;  Clemens  lib.  III.  const.  cap.  1. 
et  2.  Innocentius  I.  in  epist.  2.  cap.  13.  et 
Gelasius  I,  in  epist.  1.  cap.  23.  Ita  etiam 
Tertullianus  in  libro  de  Monogamia,  non 
procul  a  fine  ;  Rasilius  in  lib.  de  virginitate, 
parum  ultra  medium  ;  Hieronymus  lib.  I.  in 
Jovinianum,  et  in  cap.  XLIV  Ezechielis ; 
Epiphanius  liaer.  48.  Augustinus  libro  de 
sancta  virginitate,  cap.  23.  et  libro  de  bono 
viduitatis,  cap.  8.  et  9.  et  in  Psalm.  LXXV. 
Fulgentius  in  epist.  1.  Praeterea  omnes  ex¬ 
positores  hujus  loci,  tum  Graeci,  ut  Ghrysos- 
tomus,  Theodoretus,  Theophylactus  et  QE- 
cumenius  ;  tum  Latini,  ut  Ambrosius,  Pri- 
masius,  Reda,  Haymo,  Sedulius,  Anselmus 
et  alii. 

i\d  hunc  locum  multi  respondere  conati 
sunt,  ac  primum  Lutherus  in  lib.  de  votis 
monasticis,  contendit,  per  primam  fidem 
non  posse  intelligi  votum,  eo  quod  nusquam 
alibi  in  Scripturis  votum  dicatur  fides.  Vult 
autem  ipse  perprimam  fidem  intelligi  fidem 
Christianam,  quam  perdiderunt  viduae  illae, 
quae  ut  facilius  nubere  illis  liceret,  defece¬ 
runt  a  fide  Christiana  ad  Judaismum,  vel 
Paganismum,  et  confirmat  hanc  explicatio¬ 
nem  suam  dualius  rationibus.  Primo,  quia 
de  his  viduis  Apostolus  dicit,  eas  abiisse  re¬ 
tro  post  Satanam.  Secundo,  quia  dicit,  eas 

luxuriatas  esse  adversus  Christum ;  nam  et 
abire  post  Satanam,  et  luxuriari  adversus 
Christum,  nihil  videntur  significare  aliud, 
quam  Apostasiam  a  fide  Christi. 

Sed  haec  nova  explicatio  facile  refellitur. 
Nam  etsi  fides  nusquam  alibi  significat  vo¬ 
tum,  tamen  multis  in  locis  significat  promis¬ 
sionem,  sive  constantiam  in  promissione 
servanda,  quorum  utrumque  ad  votum  per¬ 
tinere  certum  est,  cum  votum  promissio 
quaedam  sit.  Genes.  XlAX.Ego  hunc  in  fidem 
meam  recepi.  Ad  Rom.  III.  Numquid  incredu¬ 
litas  illorum  fidem  Dei  evacuavit  ?  (1)  Sic  igi¬ 
tur  hoc  loco  fides  promissionem,  seu  pactum 
significare  potest.  Quod  autem  non  solum 
possit,  sed  etiam  debeat  fides  hoc  loco  pro 
pacto  ac  voto  accipi,  non  pro  fide  Chris¬ 
tiana,  qua  Deo 'credimus,  colligitur  ex  illo 
verbo  adjuncto  ( Irritam  fecerunt :)  nam 
fides,  qua  Deo  credimus,  non  recte  dicitur 
irritari,  sed  amitti,  vel  corrumpi :  pacta  au¬ 
tem  et  vota  propriissime  irritari  dicuntur. 
Num.  XXX. Si  quis  Domino  votum  voverit,  non 
faciet  irritum  verbum  swwm.Psalm.LXXXVIII. 
Quce  procedunt  de  labiis  meis ,  non  faciam 
irrita  (2). 

Deinde,  nulla  causa  erat,  cur  viduae  illae, 
si  non  voverant  continentiam,  non  possent 
nubere,  nisi  deficerent  ad  Judaeos,  aut  Pa¬ 
ganos  :  Quis  enim  illas  prohibebat  nubere 
ititer  Christianos?  An,  non  Apostolus  I. 
Cor.  VII.  aperte  permis*erat,  ut  viduae  iterum 
nuberent,  modo  in  Domino,  id  est,  inter 
Christianos?  Neque  Lutheri  rationes  conclu¬ 
dunt  ;  nam  abire  post  Satanam,  non  solum 
contingit  per  apostasiam,  sed  per  omne  pec¬ 
catum  mortale ,  luxuriari  autem  contra 
Christum,  non  potest  significare  defectionem 
a  Christi  fide,'  sed  scortari  in  injuriam 
Christi.  Nam  Apostolus  dicit,  eas  viduas 
prius  luxuriari  in  Christum,  et  postea  nu¬ 
bere  velle  :  Lutherus  autem  dicit,  eas  nu¬ 
bere  velle,  et  propterea  deficere  a  Christo  : 
ergo  cogitur  fateri,  non  esse  idem  luxuriari 
et  deficere. 

Ad  eumdem  locum  tres  solutiones  Calvi¬ 
nus  affert.  Primo  dicit,  Apostolum  nomine 
primae  fidei  accipere  fidem  in  Baptismo  da¬ 
tam,  quam  istae  viduae  irritam  fecerunt  las¬ 
civiendo,  et  scortando. 

At  solutio  parum  valet.  Nam  praeterquam 
quod  adversatur  omnibus  veteribus  citatis, 
aperte  Apostolus  dicit,  eas  habere  damna¬ 


tionem,  quia  primam  fidem  irritam  fecerunt 
nubere  volendo,  nulla  autem  mulier  in  Bap¬ 
tismo  promittit  se  non  esse  nupturam.  Si 
ergo  non  voverant  continentiam,  cur  dam¬ 
nantur,  si  nubere  velint?  Quod  aiutem  Apos¬ 
tolus  hoc  loco  ait :  Cumtduxuriatoe  fuerint  in 
Christo  ;  aliqui  intelligunt  de  spiritualibus  de¬ 
liciis,  ut  sit  sensus  :  Posteaquam  deliciis  spi¬ 
ritualibus  in  domo  Dei  abundarunt,  ingratae 
sponso  coelesti  terrenas  appetunt  nuptias ; 
ita  Tertullianus  de  Monogamia,  et  Cypria¬ 
nus  lib.  III.  ad  Quirinum  cap.  74.  Alii  intelli¬ 
gunt  de  temporalium  rerum  affluentia,  ut 
sit  sensus  :  Posteaquam  in  domo  Dei  Eccle¬ 
siae  sumptibus  ad  satietatem  pastae  fuerint, 
nubere  volunt;  ita  Theodoretus  et  B.  Tho- 
mas  in  hunc  locum.  Alii,  ut  Chrysostomus 
hoc  loco,  et  Hieronymus  in  epistola  ad  Age- 
ruchiam  de  Monogamia,  intelligunt  de  for¬ 
nicatione,  ut  sit  sensus  :  Postquam  in  inju¬ 
riam  sponsi  sui  Christi  fornicatae  fuerint 
etiam  hoc  addunt,  ut  nubere  velint. 

Sed  quocumque  modo  accipiatur  illud  : 
Cum  luxuriatae  fuerint ,  nubere  volunt ;  semper 
argumentum  nostrum  suum  robur  habet. 
Nam  si  de  scortatione  non  accipiatur  illud  : 
Postquam  luxuriatae  fuerint ,  constat  solum 
reprehendi  quod  nubere  velint  contra  vo¬ 
tum.  Si  autem  accipiatur  de  scortatione, 
tunc  non  solum  non  reprehendi,  sed  etiam 
laudari  deberent,  si  a  scortatione  ad  hones¬ 
tum  conjugium  transire  vellent.  Non  igitur 
primam  fidem  vocat  Apostolus  fidem  Baptis¬ 
mi,  sed  fidem  voti,  cui  respondet,  tamquam 
secunda,  fides  matrimonii  ineundi ;  idem 
enim  est,  ac  si  diceret,  post  fidem  Christo 
datam,  volunt  fidem  mortali  marito  dare,  et 
primam  illam  irritam  facere.  Adde,  quod 
etiamsi  de  fide  in  Baptismo  data  Apostolus 
loqueretur,  adhuc  nihil  pro  hsereticis  con¬ 
cluderetur.  Nam  in  Baptismo  promisimus 
legem  Dei  nos  servaturos ;  lex  autem  passim 
id  inculcat,  vota  esse  reddenda.  Itaque 
etiam  hoc  verum  est,  eas  viduas,  quae  post 
votum  nubere  volunt,  votum  violando, 
fidem  in  Baptismo  Deo  datam  irritam  fa¬ 
cere. 

Altera  solutio  Calvini  est,  viduas  illas,  de 
quibus  Apostolus  loquitur  promisisse  con¬ 
tinentiam,  et  hanc  promissionem  irritam 
fecisse,  cum  nubere  voluerunt,  sed' tamen 
non  potuisse  id  promittere,  nisi  eas,  quae 
excesserant  annum  sexagesimum,  et  jam  non 


(1)  Gen.  XLIV,  32  ;  Rom.  III.  3.  —  (2)  Num,  XXX,  3;  Psal.  LXXXVII,  35. 

amplius  aptae  erant  conjugio.  Dicit  enim 
Apostolus  :  Vidua  eligatur  non  minus  sexa- 
ginta  annorum  (I).  Itaque  nihil  ex  hoc  loco 
deduci  posse  pro  voto  Sanctimonialium, 
quae  etiam  in  flore  aetatis  continentiam  pro¬ 
fitentur.  Haec  etiam  «olutio  nihil  solidi  habet; 
nam  etsi  Apostolus  jubeat,  viduam  eligia  nno- 
rum  sexaginta,  tamen  non  vetulas,  sed  ado- 
lescentiores  accusat,  quod  primam  fidem 
irritam  fecerint  volendo  nubere. 

Si  igitur  verum  est  quod  Calvinus  ait,  non 
posse  juniorem  continentiam  vovere,  cur 
Apostolus  eas  reprehendit  ?  Praeterea  dico 
Apostolum,  cum  ait  :  Vidua  eligatur  non  mi¬ 
nus  annorum  sexaginta.  Et  :  Adolescentiores 
viduas  devita ,  id  est,  non  eas  eligas,  non  lo¬ 
qui  de  admissione  ad  votum  continentiae, 
sed  vel  de  electione  ad  quamdam  praefectu¬ 
ram  et  ordinem  Diaconissae,  ut  exponunt 
Tertullianus  libro  de  velandis  virginibus,  et 
lib.  I,  ad  uxorem,  et  quidam  alii  :  vel,  quod 
probabilius  est,  de  admissione  ad  numerum 
earum  viduarum  quae  ab  Ecclesia  alebantur, 
ut  Chrysostomus  et  Ambrosius  in  hunc  lo¬ 
cum,  et  Hieronymus  in  epistola  ad  Salvi- 
nam,  exponunt  ;  verbum  enim  Eligatur , 
Graece  xara^yscrw,  in  Catalogum  adscribi  et 
numerari  significat. 

Nolebat  autem  Apostolus,  viduas  minores 
annis  sexaginta  ab  Ecclesia  ali,  ut  beatus 
Hieronymus  loco  notato  docet,  quia  juniores 
possunt  labore  suo  victum  sibi  comparare  : 
et  praeterea,  quia  juniores  difficilius  conser¬ 
vantur  in  pudicitia,  et  turpius  erat,  aliquam 
earum  viduarum,  quae  ab  Episcopo  aleban¬ 
tur  et  regebantur,  labi,  quam  aliquam  aliam, 
ideo  eas  valde  probatas  esse  volebat,  et 
quibus  nullum  periculum  incontinentiae  ti¬ 
meretur. 

Tertia  solutio  est,  quod  ista  promissio 
continentiae,  quam  viduae  faciebant,  non  erat 
proprie  votum  Deo  factum  ad  eum  colendum, 
sed  erat  promissio  facta  Ecclesiae  ad  expedi¬ 
tius  ministrandum  iis,  quibus  ex  officio  Dia¬ 
conissarum  debebant,  quomodo  si  aliqua 
cupiens  recipi  in  ancillam,  promittat  se  non 
cogitaturam  de  nuptiis,  ut  liberius  servire 
possit. 

Haec  solutio  minime  omnium  quadrat  ; 
nam  praeterquam,  quod  Patres  citati  dicunt, 
eas  Deo  vere  vovisse,  si  votum  Deo  factum 
rescindi  potest,  ac  debet  (ut  Calvinus  dicit) 
ab  eo,  qui  stimulis  carnis  agitatus,  continere 


non  potest,  quanto  magis  rescindi  poterit 
promissio  facta  Ecclesiae?  Cur  ergo  istas 
adolescentiores  Apostolus  damnat,  quia  nu¬ 
bere  volunt  ? 

Sed,  inquiunt,  non  damnat,  quia  nubere 
volunt,  sed  quia  fidem  Ecclesiae  datam  irri¬ 
tam  fecerunt  scortando.  At  contra ;  nam 
Apostolus  in  praesenti  dicit  :  Habentes  dam¬ 
nationem  ;  ergo  debet  culpa  praesens  damna¬ 
tioni  praesenti  respondere  :  scortatio  autem 
jam  praeterierat,  et  ex  sententia  Calvini 
emendata  fuerat  per  novam  voluntatem  ho¬ 
nesti  conjugii ;  Sic  enim  loquitur  Apostolus : 
Cum  luxuriatae  fuerint,  nubere  volunt  ;  non 
igitur  damnantur,  quia  luxuriatae  fuerint, 
sed  quia  nubere  volunt,  quod  est  praesens. 
Cur  autem  damnantur  quia  nubere  volunt, 
nisi  quia  continentiam  voverunt,  et  sic  nu¬ 
bere  volendo,  primam  fidem  irritam  fece¬ 
runt? 

Sed  instant  rursus,  quia  ibidem  Apostolus 
dicit  :  Volo  juniores  nubere ;  non  ergo  appro¬ 
bat  vota  juniorum.  At  vide  hujus  loci  expli¬ 
cationem  infra  cap.  30. 

Jam  vero  Petrus  Martyr  in  lib.  de  ccelibatu 
et  votis,  post  repetitionem  eorum,  quae  ex 
Luthero  et  Calvino  jam  protulimus,  et  refu¬ 
tavimus,  duo  adfert  nova.  Primum  dicit, 
hunc  locum  esse  ambiguum,  et  posse  variis 
modis  exponi,  proinde  nihil  solidi  hinc  ad- 
ferri  posse  ad  confirmanda  dogmata. 

Respondeo  ,  non  posse  recte  ambiguum 
vocari  eum  locum,  quem  omnes  interpretes, 
qui  quidem  ante  nostras  lites  exortas  exsti¬ 
terunt,  uno  modo  exposuerunt  :  alioqui  nihil 
erit  non  ambiguum.  Nihil  enim  est  tam 
aperte  dictum,  quod  non  possit  a  contentio¬ 
sis  ambiguum  fieri.  Addo  praeterea,  ex  locis 
ambiguis  dogmata  stabiliri '  et  confirmari 
posse,  quando  accessit  explicatio  Ecclesiae 
per  Concilia  approbata,  aut  per  communem 
Patrum  consensum  ;  nam  alioqui  nihil  om¬ 
nino  habebimus  certi,  ut  revera  nihil  haere¬ 
tici  certi  habent;  nam,  ut  diximus,  nihil  est 
in  Scripturis,  quod  non  possit  exponi  variis 
modis,  si  velimus  contentiose  agere.  Quod 
si  addas  praeterea,  ex  ejusmodi  ambiguis 
locis  dogmata  fidei  confirmari  non  posse, 
nullum  omnino  habebimus  dogma.  Exempli 
causa,  Christum  esse  Deum,  negant  hodie 
in  Transylvania  permulti,  et  omnia  loca 
Scripturae,  quibus  id  nos  probamus,  illi  va¬ 
riis  modis  exponunt ;  ergo  si  Petro  Martyri 


(1)  I.  Timoth.  V,  9. 


CA1?UT  XX Y. 


567 


credimus,  non  erit  dogma  fidei,  Christum 
esse  Deum,  atque  hoc  idem  de  omnibus  aliis 
articulis  facile  posset  ostendi. 

Secundo,  Petrus  Martyr  contendit  illud  : 
Habentes  damnationem  :  non  significare  poe¬ 
nam,  quae  peccato  respondeat  coram  Deo, 
sed  solum  quamdam  infamiam  apud  homi¬ 
nes.  Etsi  enim  illae,  quae  promiserant  Eccle¬ 
siae  castas  se  futuras  non  peccent  nubendo, 
imo  benefaciant  cum  Paulus  dixerit  :  Me¬ 
lius  est  nubere ,  quam  uri  (1),  tamen  subeunt 
quamdam  notam  levitatis,  quod  non  perse¬ 
verent  in  eo,  quod  coeperant. 

Porro  id  non  aliter  probat,  quam  auctori¬ 
tate  Martini  Buceri,  qui  vocem  illam  xpipx, 
quam  noster  interpres  damnationem  inter¬ 
pretatus  est,  ambiguam  esse  docuit,  et  in¬ 
terdum  accipi  pro  accusatione  coram  homi¬ 
nibus. 

At  nos  Bucero  opponimus  in  primisomnes 
Patres  supra  citatos,  qui  damnationem  ae¬ 
ternam  coram  Deo  habere  dicunt  viduas, 
quae  post  votum  nubere  volunt.  Opponimus 
deinde  ipsum  Apostolum  Paulum,  qui  ubi¬ 
que  illa  voce  utitur  ad  significandam  dam¬ 
nationem  coram  Deo  et  hominibus,  pro  cri¬ 
mine  magno  et  manifesto,  ad  Rom.  III  : 
Quorum  damnatio ,  r'o  xpipa,  manifesta  est ,  ap¬ 
pellat  damnationem  judicium  Dei  contra  il¬ 
los,  qui  blasphemabant,  ac  mentiebantur 
Apostolum  dicere,  Faciamus  mala ,  ut  eve¬ 
niant  bona.  Et  ad  Rom.  XIII  :  Qui  autem  re¬ 
sistunt  Dei  ordinationi ,  ipsi  sibi  damnationem , 
xpifjta,  acquirunt  (2).  Certe  autem,  qui  Deo 
resistunt  damnationem  habent  coram  Deo, 
et  non  coram  hominibus  tantum. 

Denique  Joannes  etiam  cap.  III.  non  se¬ 
mel,  sed  ter  utitur  verbo  (xpipu)  in  hac  si¬ 
gnificatione  :  Non  venit ,  inquit,  filius  homi¬ 
nis,  ut  judicet  mundum,  sed  ut  salvetur  mundus 
per  ipsum  (3).  Ubi  illud,  tva  xpan  (ut  judicet) 
non  significat  judicium  discussionis,  sed 
damnationis.  Est  enim  sensus  :  Non  venit, 
ut  sententiam  damnationis  ferat  adversus 
mundum,  sed  contra  potius  ,  absolutionis. 
Sic  etiam  paulo  post  :  Qui  credit ,  non  judi¬ 
catur,  id  est,  non  damnatur,  qui  autem  non 
credit ,  jam  judicatus  est,  id  est,  manifesta  est 
sententia  damnationis,  quam  habebit, etiamsi 
nondum  pronuntiata  sit.  Viderint  igitur  Bu¬ 
cerus  et  Martyr,  ubi  legerint  v.ptpu,  non  si¬ 
gnificare  damnationem  coram  Deo. 

Praeterea,  quare,  quaeso,  viduae  illae,  si 


nullo  voto  obstrictae  erant,  infames  fuissent 
apud  homines,  si  nubere  voluissent?  Si  non 
erat  turpe  (ut  ipsi  dicunt)  Episcopo  uxorem 
habere,  et  ea  mortua,  rursus  aliam,  et  aliam 
ducere, et  in  ipso  Episcopatu  filios  procreare, 
cur  turpe  fuisset  viduae,  quae  continere  non 
poterat,  nubere  ?  Et  si  nec  infamiam,  nec 
levitatem,  nec  turpitudinem  esse  volunt  hoc 
tempore  Monachis  et  Sanctimonialibus,- post 
solemne  votum  continentiae,  ad  matrimo¬ 
nium  transire  ;  quomodo  audent  dicere , 
fuisse  infame,  ac  turpe  viduis  illis  velle  nu¬ 
bere,  cum  nullam  haberent  non  nubendi 
obligationem. 


CAPUT  XXY. 

Idem  asseritur  ex  Conciliis. 

Nunc  secundo  probanda  est  nostra  sen¬ 
tentia  testimonio  omnium  Ecclesiarum, quod 
ex  Conciliis  antiquis  facile  haberi  poterit. 
Judicium  Ecclesiae  Orientalis,  patet  ex  Con¬ 
cilio  Ancyrano  can.  18  :  «  Quotquot  virgi¬ 
nitatem  pollicitam  praevaricati  sunt,  profes¬ 
sione  contempta,  inter  digamos  habeantur.» 
Itemex  Concilio  Chalce  donensi  generali  can. 
16  :  «  Virginem, quae  se  Domino  consecravit, 
similiter  et  Monachum,  non  licere  nuptialia 
jura  contrahere,  quod  si  hoc  inventi  fuerint 
perpetrantes,  excommunicentur.  » 

Judicium  Ecclesiae  Africanae,  patet  in 
Concilio  Carthaginiensi  III,  cap.  33.  ubi  prae¬ 
cipitur,  ut  sacrae  Virgines  in  monasteriis  di¬ 
ligentissime  custodiantur.  Et  in  Concilio 
Carthaginiensi  IV, cap.  ult.  ut  supra  citatum 
est. 

Judicium  Ecclesiae  Hispanicae ,  patet  in 
Concilio  Toletano  IV.  cap.  55  :  «  Duo  sunt 
genera  viduarum,  saeculares  et  sanctimonia¬ 
les.  »  Et  paulo  infra  :  «  Eae  si  ad  nuptias 
transierint,  juxta  Apostolum,  non  sine  dam¬ 
natione  erunt,  quia  se  primum  Deo  voventes, 
postea  castitatis  propositum  abjecerunt.  » 
Judicium  Ecclesiae  Gallicae,  patet  in  Con¬ 
cilio  Turonensi  II,  cap.  16.  ante  annos  mille 
celebrato  :  «  Si  qui  in  monasterio  conversi 
sunt,  nullatenus  exinde  habeant  licentiam 
evagandi,  nec,  quod  absit  ullus  eorum  con- 


(1)  I.  Cor.  VII,  9.  —  (2)  Rom.  III,  8;  Rom.  XIII,  2.  —(3)  Joan.  III,  17. 

jugem  ducere,  et  si  uxorem  duxerit,  excom¬ 
municetur,  et  de  uxoris  male  sociatae  con¬ 
sortio  etiam  judicis  auxilio  separetur.  Quod 
si  judex  ad  hoc  solatium  dare  noluerit,  ex¬ 
communicetur.  Qui  inlelix  Monachus  tali 
conjunctione  fcedatus,  si  per  cuiuscumque 
patrocinium  se  conatus  fuerit  defensare,  et 
is,  qui  in  hac  pertinacitate  perdurat,  et  illi, 
qui  eum  exceperint  defensandum  ab  Ecclesia 
segregentur,  donec  revertatur  ad  septa  mo¬ 
nasterii,  et  indictam  ab  Abbate,  quamdiu 
pra3ceptum  ei  fuerit,  agat  poenitentiam,  et 
post  satisfactionem  revertatur  ad  gratiam.  » 

Judicium  Ecclesiae  Germanicae,  patet  ex 
Concilio  Moguntinensi ,  tempore  Arnulphi 
Imperatoris,  capite  ultimo  :  «  Quae  proposi¬ 
tum  castitatis  assumpserint,  aut  monasterii 
claustris  regulariter  constringantur ,  aut 
domi  manentes,  castitatem  suae  professionis 
integerrime  custodiant.  »  Ibidem  confirma¬ 
tur  decretum  13.  Concilii  Eliberitani,  et  sex¬ 
tum  Coloniensis  Concilii,  sub  Carolo  Crasso, 
in  quibus  statutum  fuit,  ut  Virgines  sacrae, 
si  semel  votum  violaverint,  pactumque  vir¬ 
ginitatis  perdiderint ,  solum  in  fine,  vitae 
communionem  percipiant  :  si  autem  libidini 
diu  servierint,  ne  in  fine  quidem  eam  acci¬ 
piant.  Multa  item  de  vita  Monachorum  et 
Sanctimonialium  habentur  in  Concilio  Mo- 
guntino,  sub  Rabano. 

Judicium  Ecclesiae  Italicae  patet  ex  Con¬ 
cilio  Romano  sub  Sylvestro  can.  10.  ubi 
prohibetur  Episcopus  benedicere  virginem, 
quae  nuptias  aliquando  expetiit,  nisi  diu 
fuerit  ejus  pudicitia  probata.  Et  ex  Concilio 
Forojuliensi,  tempore  Caroli  Magni  :  «  Item 
placuit  de  foeminis  cujuscumque  conditionis, 
puellis  scilicet  vel  viduis,  quae  virginitatis, 
sive  continentiae  propositum  spontanee  pol¬ 
licentes,  Deo  mancipatae  fuerint,  et  ob  con¬ 
tinentiae  signum  nigram  vestem,  quasi  reli¬ 
giosam  :  sicut  antiquus  mos  fuit  in  his  regio¬ 
nibus,  inductae  fuerint,  licet  non  a  Sacerdote 
sacratae,  in  hoc  tamen  proposito  eas  perpe¬ 
tim  perseverare  mandamus.  Si  vero  postea, 
sive  clanculo,  seu  publice  nupserint,  dignis 
quidem  mundano  judicio  corporalibus  coer¬ 
citae  vindictis,  segregentur  ab  invicem,  et 
agant  cunctis  diebus  vitae  suae  pnenitentiam, 
etc.  » 


CAPUT  XXVI. 

Idem  asseritur  ex  responsis  Pontificum  et 
Imperatorum. 

Tertio,  probanda  est  responsis  aliquot 
veterum  et  sanctorum  Pontificum.  Ac  pri¬ 
mum  Clemens  lib.  III.  Constitut.  Apostol. 
c.  I :  «  Quare,  inquit,  oportet  non  temere 
facere  professionem,  sed  cum  concilio  et 
consideratione.  Praestat  enim,  eam  non  vo¬ 
vere,  quam  vovere ,  et  non  reddere.  »  De 
viduis  loquitur. 

Siricius  epist.  I ,  cap.  6.  dicit,  nec  publicas 
leges,  nec  jura  Ecclesiastica  ullo  modo  per¬ 
mittere  Monachis  vel  Sanctimonialibus  nup¬ 
tias  post  votum. 

Innocentius  I,  epistol.  2.  cap.  12.  dicit, 
eas,  quae  post  votum  nupserunt,  esse  adul¬ 
teras  Christi,  id  est,  sacrilegas. 

Leo  I,  epistola  ad  Rusticum  Narbonensem 
Episcopum;  quae,  est  90.  cap. 13  :  «  Praepo¬ 
situm,  inquit,  Monachi  proprio  arbitrio  et 
voluntate  susceptum,  deseri  non  potest  abs¬ 
que  peccato.  Quod  enim  quis  vovit  Deo, 
debet, et  reddere.»  Idem  dicit  capite  sequenti 
de  Sanctimonialibus.  H 

Gelasius  epist.  I,  cap.  22  :  «  Virginibus, 
inquit,  sacris  temere  se  quosdam  sociare  co¬ 
gnovimus,  et  post  dicatum  Deo  propositum 
incsesta  foedera  sacrilegaque  miscere,  quos 
protinus  aequum  est  a  sacra  communione 
detrudi,  et  nisi  per  publicam,  probatamque 
poenitentiam  omnino  non  recipi,  etc. »  Idem 
cap.  23.  dicit,  viduas  etiam  peccare,  si  post 
votum  nubant. 

Denique,  Gregorius  I,  lib.  I.  epist.  33.  ad 
Venantium  :  «  Considera,  inquit,  quanto 
periculo  in  divino  judicio  dignus  eris,  qui 
temetipsum  Deo  omnipotenti,  cui  sub  mo- 
nachali  habitu  devoveras,  substraxisti,  etc.» 
Et  epist.  40  ad  Anthemium,  jubet  Monachos 
si  uxores  ducant,  debere  separari,  et  remitti 
ad  monasteria. 

His  accedant  responsa  etiam  Principum 
.politicorum.  Scribit  enim  Eusebius  lib.  IV. 
de  vita  Constantini ,  fuisse  abrogatam  a 
Constantino  antiquam  legem  Romanorum, 
qua  privabantur  successione  hsereditaria 
homines  steriles,  vel  orbati  liberis.  Causam 
autem  abrogationis  scribit  fuisse  propter  eos. 

qui  religionis  et  pietatis  gratia  ex  voto  coeli¬ 
batum  colebant,  ne  videretur  lex  politica 
pietatem  velle  punire.  Rursus,  cum  tempore 
Juliani  Apostatse  coepissent  quidam  sacras 
Virgines  in  conjugium  petere,  Jovinianus 
Imperator  Christianus,  qui  Juliano  successit, 
legem  tulit,  ut  capite  plecteretur,  qui  sacram 
Virginem,  vel  ad  conjugium  petere,  vel 
etiam  impudice  aspicere  deprehensus  fuisset. 
Scribit  hanc  historiam  Sozomenus  lib.  VI. 
hist.  Eccles.  cap.3.  et  exstat  adhuc  ea  lex  in 
Codice,  L.  Si  quis,  de  Episcopis  et  Clericis. 
Quae  lex  si  hoc  tempore  observata  fuisset, 
Martinus  Lutherus,  cum  non  paucis  ex  suis, 
justissime  caput  amisisset. 


CAPUT  XXVII. 

Idem  asseritur  testimonio  Patrum. 

Quarto  probanda  est  testimoniis  Patrum. 
S.  Ignatius  epist.  ad  Tharsenses  jubet  hono¬ 
rari  virgines  Deo  sacras  :  et  epist.  ad  Antio¬ 
chenses  «  Virgines,  inquit,  agnoscant  cui  se 
consecraverunt.  » 

Dionysius  Eccles.  hierarch.  cap.  6.  part2. 
describens  ritum,  quo  initiabantur  Monachi, 
dicit  eos  publice  in  Ecclesia,  promittere,  se 
renuntiare  vitee  divisibili,  id  est,  vitee  secu- 
lari;  saecularis  enim  divisus  est,  ut  Aposto¬ 
lus  dicit  I.  Corinth.  VII.  cumpartim  de  Deo, 
partim  de  uxore  cogitet. 

Martialis  epist.  ad  Tolosanos,  capite  octa¬ 
vo,  dicit  se  Valeriae  virgini  persuasisse,  ut 
virginitatem  suam  Deo  voveret,  quod  etiam 
Iphigeniae  suasisse  Matthaeum  scribit  Abdias 
in  ejus  vita,  et  Theclae  Beatum  Paulum 
scribit  S.  Ambrosius  lib.  II.  de  virginibus, 
et  Flaviae  Domitillae  sanctum  Clementem 
scribit  Beda  in  martyrologio  die  VII  Maii, 
cujus  etiam  meminit  Eusebius  in  Chronico. 

Tertullianus  lib.  de  velandis  virginibus  : 
«  0  sacrilegae  manus,  inquit,  quae  dicatum 
Deo  habitum  detrahere  potuen  nt,  quid  pejus 
aliquis  persecutor  fecisset,  si  hoc  a  virgine 
electum  cognovisset?  »  Et  in  fine  libri: 
«  Nupsisti,  inquit,  Christo,  illi  tradidisti  car¬ 
nem  tuam,  illi  sponsasti  maturitatem  tuam.» 
Et  ibidem  :  «  Quid,  inquit,  faciet  ipsum  con¬ 
tinentiae  votum  etc.  »  Et  lib.  de  Monogamia, 
ultra  medium:  «  Habentes,  inquit,  judi¬ 


cium,  quod  primam  fidem  resciderunt,  il- 
am  videlicet,  a  qua,  in  viduitate  inventae  et 
professae  eam,  noluerint  perseverare.  » 

Clemens  Alexandrinus  Strom.  III.  initio  : 
«  Est  ergo,  inquit,  continentia,  corporis  des¬ 
picientia  convenienter  pactis  conventis  cum 
Deo  initis.  »  Et  in  fine  libri :  «  Dominus,  in¬ 
quit,  dixit,  qui  uxorem  duxit,  non  repudiet 
eam;  qui  non  duxit,  non  ducat;  qui  autem 
professus  est  se  numquam  ducturum,  sine 
uxore  perseveret.  » 

Origines  hom.  23.  in  Numeros  :  «  Unde, 
inquit,  mihi  videtur  illius  solius  esse  indesi¬ 
nens  offerre  sacrificium  qui  se  indesinenti, 
et  perpetuae  devoverit  continentiae.  >» 

Hilarius  in  Psalm.  LXIV  :  «  Deo  ergo,  in¬ 
quit,  vovenda  sunt  contemptus  corporis, 
castitatis  custodia,  jejunii  tolerantia.  » 

Eusebius  lib.  IV.  de  vita  Constantini  : 
«  Castitatem,  inquit,  virginalemque  modes¬ 
tiam  amplexatae  quaedam,  corpus,  et  ani¬ 
mum  consecravere  Deo.  »  Et  infra  de  Cons^ 
tantino  :  «  Virgineum,  inquit,  chorum  tan¬ 
tum  non  adorabat,  istic  habitare  Deum,  cui 
se  puellae  devoverant,  arbitrabatur.  » 

S.  Cyprianus  lib.  i.  epist.  11.  ad  Pompo¬ 
nium  :  «  Christus,  inquit,  Dominus  et  Judex 
noster,  cum  virginem  suam  sibi  dicatam,  et 
sanctitati  suae  destinatam,  jacere  cum  altero 
cernat,  quam  indignatur,  et  irascitur,  et 
quas  poenas  incaestis  ejusmodi  conjunctioni¬ 
bus  comminatur?  »  Et  infra,  «  Quae,  inquit, 
hoc  crimen  admisit,  non  mariti,  sed  Christi 
adultera  est.  »  Et  lib.  de  habitu  virginum  : 
«  Qui,  iriquit,  se  Christo  dicaverint,  et  tam 
carnem  quarft  mentem  Deo  devoverint,  opus 
suum  consumment  magno  praemio  destina¬ 
tum.  » 

S.  Athanasius  in  lib.  de  Humanite  Verbi 
dicit,  etiam  pueros  virginitatem  suo  tempo¬ 
re  profiteri  solitos  :  et  in  Apologia  pro  fuga 
sua  meminit  sacrarum  virginum,  quas  Aria- 
ni  petulantissime  vexaverunt.  Quod  fusius 
scribit  Petrus,  Athanasii  successor,  in  epis¬ 
tola  quadam,  quse  exstat  apud  Theodore- 
tum  lib.  IV.  hist.  Eccl.  cap.  20,  21,  22. 
Idem  Athanasius  in  lib.  de  virginitate  : 
«  Postquam,  inquit,  continentiam  professa 
es,  corpus  tuum  sanctificasti.  » 

S.  Basiliusin  procemio  constitut.  monast. : 
«  Itaque,  inquit,  qui  a  mundi  vinculis  liber 
esse  cupit,  nuptias  veluti  pedicas  quasdam 
fugit ;  his  autem  relictis,  vitam  suam  Deo 
consecrat,  et  castitatem  profitetur,  ut  neque 
facultas  ipsi  sit  conversionis  ad  nuptias.  » 

Et  epist.  ult.  qu£G  est  ad  virginem  lapsam : 
«  Et  quia,  inquit,  impius  in  profundum  col¬ 
lapsus  mala  de  csetero  contemnit,  etiam  ipsa 
abnegas  ad  verum  sponsum  pacta,  neque 
esse  virgo,  neque  unquam  promisse  clamas. 
Revoca  in  memoriam  honestam  professio¬ 
nem,  quam  professa  es  coram  Deo,  et  An¬ 
gelis,  et  hominibus.  Revoca  in  memoriam 
venerandam  congregationem,  et  sacrum  vir¬ 
ginum  chorum,  yuot  litteras  ad  Sanctos  se¬ 
pe  exarasti,  per  quas  pro  te  orare  petisti, 
non  ut  nuptias  humanas,  imo  ignominio¬ 
sam  corruptionem  assequereris,  sed  ut  a 
Domino  Jesu  non  excideres  etc.  »  Idem  lib. 
de  Virginitate  parum  a  medio :  «  Cum,  in¬ 
quit,  virginitatem  Domino  professae  sint, 
carnali  postmodum  voluptate  male  blanda 
delinitae  ac  devictae  stupri  scelus  honesto 
conjugii  nomine  obtegere  cupiunt.»  Et  pau¬ 
lo  ante  :  «  Horrendo,  inquit  sacrilegio 

Christi  sponsae  adulter  efficitur.  »  Et  pau¬ 
lo  infra  :  «  Nam  quod  solemne,  inquit,  legi- 
timumque  connubium  sponsus  ille  (Christus) 
occuparit,  et  virginitatis  habitus,  et  foedera, 
et  conventa  cum  illo,  et  praeterea  processus 
ipse  testatur,  hujusmodi  quippe  nobilitata 
viro  processit  in  publicum  etc.  »  Idem  in 
quaestionibus  fuse  explicatis,  quaest.  14  et 
15,  multa  de  voto  solemni  Monachorum  dis¬ 
putat. 

S.  Gregorius  Nazianzenus  oratione  de  obi¬ 
tu  patris  sui  ultra  medium  :  «  Ut  enim,  in¬ 
quit,  nos  Deo  vovimus,  si  discrimen  effuge¬ 
remus,  ita  periculo  defuncti,  nosmetipsos 
obtulimus  etc.  »  Gregorius  enim,'  ut  ipse 
poemate  de  vita  sua  scribit,  a  matre  Deo 
consecratus  fuerat,  antequam  nasceretur, 
et  ipse  postea,  cum  in  mari  periclitaretur, 
iterum  votum  continentiae  et' religionis  emi¬ 
sit,  quod  etiam  servavit. 

S.  Optatus  Milevitanus  li.  VI.  contra  Par- 
menianum  :  «  Spirituale,  inquit,  hoc  genus 
nubendi  est;  in  nuptiam  sponsi  jam  vene¬ 
rant  voluntate  ex  professione  sua  etc.  » 

Sanctus  Epiphanius  haer.  61.  Apostolico- 
rum:  «  Tradiderunt,  inquit,  sancti  Dei  Apos- 
li,  peccatum  esse,  post  decretam  virginita¬ 
tem  ad  nuptias  converti.  »  Et  infra :  «  Si, 
inquit,  quae  vidua  fuit,  ac  Deo  dicata,  et 
postea  nupsit,  judicium  et  condemnatio¬ 
nem  habebit,  quod  primam  fidem  rejecit ; 
quanto  magis  quae  Deo  dicata  virgo  fuit,  et 
nupsit,  contra  Christum  lasciviit,  et  majo¬ 
rem  fidem  rejecit,  et  judicium  habebit.  »  Et 
haer.  48.  Montanistarum  :  «  Gaudet,  inquit, 


Deus  verbum  his,  qui  approbatum  Dei  cul¬ 
tum  praestare  possunt,  et  virginitatem}  et 
continentiam  exercere  deligunt  etc.  »  Vides 
cultum  vocari  possessionem  continentiae. 

Sanctus  Joannes  Chrysostomus,  hom.  15. 
in  priorem  ad  Timotheum:  «  Et  vidua,  in¬ 
quit,  in  viduitatis  professionne  Christo  con¬ 
sentit,  id  est,  Christo  nubit,  »  Et  infra : 
«  Cum,  inquit,  illi  se  devoverint,  nubere  vo¬ 
lunt  habentes  damnationem,  quia  primam 
fidem  irritam  fecerunt,  fidem  pactum  dicit.» 
Et  homil.  14.  prolixissime  describit,  ac  mi¬ 
ris  laudibus  praedicat  monasticam  professio¬ 
nem  ;  sed  clarissime  epist.  6.  ad  Theodorum 
lapsum  :  cc  Honorabiles,  inquit,  nuptiae,  sed 
te  etiam  servare  non  convenit  privilegia 
nuptiarum,  quamvis  frequenter  hoc  ipsum 
nuptias  voces,  ego  tamen  adulterio  illud  pe- 
jus  existimo  etc.  » 

Sulpitius  in  vita  S.  Martini  ante  medium: 
«  Arborius,  inquit,  vir  sancti  admodum  et 
fidelis  ingenii,  cum  filia  ejus  gravissime 
quartanae  febris  aestibus  ureretur,  epistolam 
Martini,  quae  casu  ad  eum  delata  fuerat, 
pectori  puellae  in  ipso  accessu  ardoris  inse¬ 
ruit,  statimque  fugata  febris  est.  Quae  res 
apud  Arborium  tantum  valuit,  ut  statim 
puellam  Deo  voveret,  et  perpetuae  virginitati 
dicaret ;  profectusque  ad  Martinum,  puel¬ 
lam  ei  praesens  obtulit,  neque  ab  alio  eam, 
quam  a  Martino,  habitu  virginitatis  imposi¬ 
to,  passus  est  consecrari.  » 

Ruffinus  lib.  X.  histor.  cap.  8.  dicit,  Hie¬ 
rosolymis  fuisse  insigne  monasterium  sacra¬ 
rum  virginum,  quibus  Helena  mater  Cons¬ 
tantini  suis  manibus  ministratre  inmen  sa  ali¬ 
quando  solebat. 

Sanctus  Ambrosius  lib.  HI.  de  virginibus, 
ante  medium :  «  Initiatas,  inquit,  sacris 
mysteriis,  et  consecratas  integritati  puellas 
nubere  prohibes.  Utinam  potuissem  revoca¬ 
re  nupturas,  utinam  potuissem  flammeum 
nuptiale  pio  integritatis  velamine  mutare. 
An  indignum  videtur,  ut  sacratae  virgines,  a 
sacrosanctis  altaribus  non  abducantur  ad 
nuptias?  Et  quibus  licet  sponsum  eligere, non 
licet  Deum  prajferre?  »  Et  infra:  «  Discite, 
inquit,  quantas  Alexandrina,  totiusque 
Orientis,  et  Africana  Ecclesia,  quotannis  sa¬ 
crare  consueverint ;  pauciores  hic  homines 
prodeunt,  quam  illic  virgines  consecrantur.» 
Similia  passim  repetit. 

B.  Hieronymus  in  epist.  ad  Sabinianum  : 
«  Moris  est,  inquit,  in  iEgypti  et  Syrise  mo¬ 
nasteriis,  ut  tam  virgo,  quam  vidua,  que  se 

Deo  voverint,  et  saeculo  renuntiantes,  omnes 
delicias  saeculi  eonculcarint,  crinem  monas¬ 
teriorum  matribus  offerant  desecandum, 
non  intecto  postea  contra  Apostoli  volunta¬ 
tem  incessurae  capite,  sed  ligato  pariter,  ac 
velato.  »  Plena  sunt  scripta  sancti  hujus 
viri  testimoniis,  pro  castitatis  voto,  et  pro¬ 
fessione,  adeo  ut  Petrus  Martyr  dicat,  nul¬ 
lum  esse  ex  Patribus,  qui  magis  dogmati 
ipsorum  adversetur,  quam  Hieronymus. 

S.  Augustinus  lib.  I.  de  adulterinis  conju¬ 
giis  c.  24  :  «Quod,  inquit,  cuiquam,  ante¬ 
quam  vovisset,  licebat,  cum  id  se  numquam 
facturum  voverit,  non  licebit :  si  tamen  id 
voverit,  quod  vovendum  fuit,  sicut  est  per¬ 
petua  virginitas  etc.  »  Et  in  Psalm.  LXXV  : 
«  Nescio,  inquit,  quae  castimonialis  nubere 
voluit.  Quid  voluit?  quod  et  mater  ipsius. 
Aliquid  mali  voluit?  mali  plane,  quare? 
quia  voverat  Domino  Deo  suo.  »  Idem  ibi¬ 
dem  :  «Quid, inquit, ait  Apostolus  de  quibus¬ 
dam,  quae  voverunt,  et  non  reddiderunt? 
Habentes,  inquit,  damnationem,  quia  pri¬ 
mam  fidem  irritam  fecerunt.  Quid  est  pri¬ 
mam  fidem  irritam  fecerunt?  Voverunt  et 
non  reddiderunt.  » 

S.  Fulgentius  lib.  de  fide  ad  Petrum  cap. 
42.  «  Eis,  inquit,  qui  sive  conjugati,  sive  a 
conjugio  liberi,  continentiam  Deo  voverunt, 
admodum  est  damnabile,  si  vel  illi  conjuga¬ 
le  opus  voluerint  appetere,  quo  se  non  ac¬ 
cessuros,  vel  illi  repetere,  a  quo  recessuros, 
illi  libera,  illi  communi  professi  sunt  volun¬ 
tate.  »  Idem  S.  Fulgentius  in  epist.  I.  cap.  6: 
«  Non  peccat,  inquit,  virgo  nubens,  si  virgi¬ 
nitatem  Deo  priusquam  nuberet  in  corde 
non  vovit.  »  Et  epist,  3.  cap.  4 :  «  Hic  est, 
inquit,  unigenitus  Dei  Filius,  unigenitus 
etiam  virginis  Filius,  unus  omnium  sacra¬ 
rum  virginum  sponsus,  sanctae  virginitatis 
fructus,  decus,  et  munus,  quem  corporaliter 
sancta  virginitas  peperit,  cui  spiritualiter 
sancta  virginitas  nubit ;  a  quo  sancta  virgini¬ 
tas  faecundatur,  ut  perseveret  intacta :  a 
quo  decoratur,  ut  permaneat  pulchra ;  a 
quo  coronatur,  ut  regnet  perenniter  glorio¬ 
sa.  Quapropter  bonum  depositum  custodi, 
et  meritum  tanti  boni,  quod  ut  haberes, 
Deus  dedit,  et  ut  Deo  voveres,  ipse  fecit.  » 

Ad  hsec  omnia  Conciliorum,  Pontificum, 
et  Patrum  testimonia,  tres  adfert  responsio¬ 
nes  Petrus  Martyr  ad  finem  libri.  Primo  di¬ 
cit,  omnia  ista  humana  esse  testimonia,  nec 
esse  Christiani  hominis  officium  provocare 
a  testimoniis  Dei  ad  testimonia  hominum  : 


«  Quod,  inquit,  ad  alterum  attinet  de  judi¬ 
cio  Patrum,  quoniam  adversarii  nostri,  et 
in  hac  causa,  et  in  aliis  controversiis  sem- 
per  provocare  solent  ad  eos,  pronuntio  mi¬ 
hi  non  videri  hominis  esse  Christiani  ad  ho¬ 
minibus  judicia  provocare  a  Scripturis  Dei. 
Hoc  enim  est  injuriam  facere  Spiritui  sanc¬ 
to ;  nam  fides  est  ex  auditu,  auditus  autem 
ex  verbo  Dei,  non  ex  Patribus.  »  Hsec  ille. 
Ubi  etiam  fusissime  probat,  non  esse  provo¬ 
candum  a  Scriptura  ad  Patres. 

Sed  dum  hsec  dicit,  ipse  mihi  provocare 
videtur  a  candore  ad  impudentiam,  a  veri¬ 
tate  ad  mendacium;  Non  enim  Catholici 
Doctores  provocarunt  unquam  a  Scriptura 
ad  Patres,  sed  in  Scripturse  intelligentia  a 
judicio  paucorum  seditiosorum,  ad  judicium 
multorum  sapientissimorum,  et  optimorum 
virorum,  vel  etiam  a  judicio  partis  ad  judi¬ 
cium  aliorum,  qui  partes  non  sint.  Ut  enim 
in  humanis  litibus  cum  duo  contendunt,  et 
judicem  aliquem  appellant,  non  provocante 
a  lege  ad  judicem,  sed  a  parte  litigante  ad 
judicem.  Et  si  rursus  judex  non  satisfaciat, 
provocant  iterum  non  a  lege,  sed  ab  uno 
judice  ad  alium,  donec  veniatur  ad  aliquem, 
a  quo  provocari  non  possit.  Ita  quoque  in 
Ecclesia  cum  oriuntur  lites,  inspiciuntur  le¬ 
ges  divinae,  quae  ab  omnibus  recipiuntur. 
Quod  si  lis  non  finiatur,  quaeritur  judex,  non 
quod  Scripturae  non  credatur,  sed  quod  de 
ipsa  Scriptura  quaestio  sit.  Itaque  provoca¬ 
mus  ab  explicatione  adversarii  litigantis,  ad 
arbitrium  sapientium,  etperitorum,  qui  ante' 
litem  exortam  floruerunt.  Quod  si  illi  inter 
se  fortasse  non  conveniant,  provocamus  ad 
Ecclesiae  totius  judicium,  id  est,  ad  summi 
Pastoris,  vel  generalis  Concilii  definitio¬ 
nem. 

Quod  si  quis  adhuc  velit  ab  isto  judice  ad 
Scripturam  provocare,  idem  facit,  ac  si  quis 
in  humanis  litibus  a  Praetore  provocaret  ad 
legem;  quod  ridiculum  esset,  cum  nihil  sit 
aliud  provocare  a  Praetore  ad  legem,  quan¬ 
do  de  sensu  legis  questio  est,  quam  provo¬ 
care  a  sententia  publici  judicis.ad  suum  pro¬ 
prium,  privatumque  judicium. 

At,  inquit  Petrus,  etiam  Patres  omnes,  et 
Concilia,  licet  inter  se  optime  consentiant, 
errare  possunt,  nisi  cum  verbo  Dei  consen¬ 
tiant.  Respondeo,  id  quidem  esse  verum, 
sed  assumptionem,  quae  subticetur,  esse  fal¬ 
sam,  nimirum  posse  omnes  Patres,  aut  Con¬ 
cilia  legitina  et  approbata,  cum  verbo  Dei 
non  consentire.  Exempla  autem,  quae  ipse 

adfert,  nihil  aliud  probat,  nisi  posse  Patres 
singulos  seorsim,  et  Concilia  illegitima,  et 
reprobata  errare.  Concilium  enim  II  Ephesi- 
num,  et  Gonstantinopolitanum  sub  Leone 
Iconomacho,  quorum  exempla  Martyr  addu¬ 
cit,  nemo  nescit  qualia  fuerint. 

Altera  ejus  responsio  est.  Patres  quidem 
id  asserere,  quod  nos  dicimus,  sed  non  esse 
audiendos,  quod  non  habuerint  justam  cau¬ 
sam  id  asserendi:  «  Certe,  inquit,  ut  quod 
verum  est  fateamur,  eos  in  hac  causa  habe¬ 
mus  iniquiores.  Statim  enim  ab  Apostolo¬ 
rum  temporibus  nimium  tribui  cseptum  est 
caelibatui,  quibus  autem  de  causis,  id  fac¬ 
tum  sit,  supra  multis  verbis  docuimus.  » 
Haec  ille. 

Docuit  autem  supra,  quatuor  esse  causas, 
cur  initio  Ecclesiae  coeperit  coli  coelibatus  : 
«  Cur  tanto,  inquit,  in  pretio  virginitas  fuerit, 
causa  una  esse  potest,  quod  Christus  dixe¬ 
rit,  esse  Eunuchos,  qui  se  destraverunt  prop¬ 
ter  regnum  coelorum,  et  in  eam  sententiam 
permulta  Paulus  habet  in  septimo  capite 
prioris  ad  Corinth.  Haec  sane  Patres  semper 
habuerunt  in  ore,  sed  eos  cogitare  oportuit, 
quemadmodum  essent  accipienda.  »  Et  in¬ 
fra,  «  Altera  causa  est,  quod-  illo  tempore 
graves  erant  persecutiones  omnibus  in  locis, 
minus  autem  molestum  est  in  persecutione, 
si  quis  solus  fugiat,  quam  si  cogatur  sollici¬ 
tus  esse  de  uxore  et  liberis.  Tertia  causa  est, 
quia  illis  temporibus  Christiana  religio  gravi 
laborabat  infamia ;  cum  enim  horis  antelu¬ 
canis,  et  in  tenebris  metu  Principum  ad 
hymnos  et  synaxes  convenirent,  populus  cse- 
pit  suspicari  illos  uti  inter  se  promiscuo 
concubitu,  et  nefaria  libidine  etc.  »  Et  infra  : 
«  Atque  ea  gratia  magnum  numerum  ale¬ 
bant  virginum  et  coelibum.  Quarta  causa 
est,  quia  bona  pars  eorum,  qui  accesserunt 
ad  Christum,  erat  Ethnicorum.  At  illi  maxi¬ 
me  semper  suspiciebant  virginitatem  et  coeli¬ 
batum.  » 

Hic  nos  respondemus ,  Primam  causam 
esse  praecipuam,  et  verissimam,  nimirum 
verba  Christi,  et  Apostoli.  Quod  autem  ad¬ 
dit  Martyr,  sanctos  Patres  debuisse  cogitare, 
quemadmodum  illa  essent  accipienda,  coin- 
cidit  cum  'responsione  superiori.  Id  enim 
est  quaerere,  utris  tandem  magis  credendum 
sit  in  eorum  locorum  explicatione,  Patribus 
ne  antiquissimis,  et  sanctissimis,  et  doctissi¬ 
mis,  an  Luthero,  et  Calvino.  Sed  certe  non 
video  quomodo  ambigi  possit  de  hac  re ; 
nam  si  statim  ab  Apostolis,  ut  Martyr  dicit, 


floruerunt  Patres  illi ,  profecto  Apostolos 
ipsos  audire  et  consulere  potuerunt  :  ac 
proinde  longe  melius  verba  illorum  in- 
lelligere,  quam  isti,  qui  mille  et  quingentis 
annis  post  Apostolos  fuerunt. 

Secunda,  et  Tertia  causa  potuerunt  quidem 
momentum  aliquod  habere  ad  suadendam 
continentiam,  sed  non  fuisse  causas  prteci- 
puas  hujus  rei,  facile  probamus.  Primo, 
quia  Patres,  dum  laudant,  et  suadent  con¬ 
tinentiam,  et  continentias  votum,  numquam 
adferunt  istas  causas, sed  verba  Christi,  Apos¬ 
tolorum,  et  Prophetarum.  Quocirca  ipse 
etiam  Petrus  Martyr  fatetur,  semper  Patri¬ 
bus  fuisse  in  ore  verba  Christi,  et  Pauli,  nec 
attulit  ullum  testimonium  alicujus  veteris, 
qui  scripserit  suspiciendum  esse,  vel  sus¬ 
cipiendum  coelibatum  ob  fugam  in  persecu¬ 
tione,  aut  ob  refellendam  calumniam  Ethni¬ 
corum.  Secundo,  si  istse  fuissent  causa; 
prsecipue,  jamdudum  cessasset  admiratio 
coelibatus  ;  nam  causae  illae  brevissimo  tem¬ 
pore  durarunt  :  Non  autem  ita  est  ,  sed 
semper  magis  et  magis  in  Ecclesia  floruit, 
et  viguit  honor  continentiae  Deo  sacratae  ac 
devotae. 

Quarta  causa  falsissima  est,  cum  constet 
coelibatum  in  Ecclesia  non  a  Gentilibus,  sed 
a  Judaeis  coepisse.  Siquidem  Christus  ipse 
virgo,  mater  ejus  virgo,  Joannes  virgo,  Apos- 
tili  omnes  post  vocationem  suam  continentes, 
ex  Judaeis,  non  ex  Gentibus  nati  fuerant. 
Illi  etiam  primi  Christiani,  qui  in  iEgypto 
continentiam  colebant,  de  quibus  scribit 
Philo  in  lib.  de  vita  contemplativa  suppli- 
cum,  ex  Judaismo,  non  ex  Paganismo,  ad 
Ecclesiam  venerant. 

Adde ,  quod  Petrus  Martyr  contrarium 
scripsit  in  commentario  ad  cap.  VII  prioris 
ad  Corinthios,  ubi  sic  ait  :  «Neque  judica¬ 
mus  de  coelibatu,  quod  sit  in  praesenti,  ut 
hactenus  erat  in  Judaismo,  et  apud  Ethni¬ 
cos,  parum  honestus.  Scribit  enim  Cicero 
de  legibus,  Ccelibes  esse  prohibento.  Chris¬ 
tus  hanc  ignominiam  coelibatus  amovit  etc.» 

Porro  Gentilium  testimonia  adferuntur 
quidem  interdum  a  Patribus,  sed  ita  ad¬ 
feruntur,  ut  Apostolus  quondam  citavit 
Aratum  Poetam  Act.  XVII  et  Menandrum  I. 
Corinth  XV.  nimirum  non  ut  in  ejusmodi 
testimoniis  ponatur  firmamentum  dogma¬ 
tum  fidei,  sed  ut  ostendatur  coelibatus  non 
pugnare  contra  naturam,  et  rationem,  et 
ut  Christiani  erubescant,  si  in  iis  quse  ad 
virtutem  pertinent,  inveniantur  Ethnicis  in- 

feriores.  Hoc  modo  S.  Hieronymus  in  libris 
adversus  Jovinianum  ,  postquam  multis 
Scripturae  testimoniis  coelibatum  confirma¬ 
vit,  producit  etiam  Ethnicorum  testimonia 
et  exempla.  • 

Tertia  responsio  Petri  Martyris  constat  ex 
aliquot  Patrum  testimoniis,  quae  cum  voto 
continentiae  pugnare  videntur.  Sed  ea  paulo 
post  adferemus,  ubi  ad  objectiones  adver¬ 
sariorum  dissolvendas  pervenerimus. 


CAPUT  XXVIII. 

Idem  asseritur  ratione . 


Nunc  tandem,  ut  ad  postremum  genus  ar¬ 
gumentorum  veniamus,  duplici  ratione,  in 
Scripturis,  et  Patrum  testimoniis  fundata, 
id  ipsum  breviter  confirmabimus.  Prima 
ratio  ex  dignitate  continentiae,  secunda  ex 
utilitate  vovendi  sumetur.  Primum  igitur  id 
omne  Deo  recte  vovetur,  quod  est  illi  gratius 
si  fiat,  quam  si  non  fiat.  Ejusmodi  autem 
continentia  est,  cum  longe  excellat  conjugio, 
et  cum  fornicatione  ne  comparari  quidem 
debeat;  poterit  igitur  recte  continentia  Deo 
voveri.  Assumptio,  quse  sola,  negari  solet, 
paucis  confirmanda  est.  Quia  vero  Lutherus 
in  Epithalamio  cavillatur,  virginitatem  qui¬ 
dem  praestare  conjugio,  sed  non  item  vitam 
coelibem  vitae  conjugali  :  Argumenta  ad¬ 
feremus  de  vita  ipsa,  et  statu  coelibum.  Ac 
primum  Scriptura  divina  clamati.  Cor.  VII: 
«  Igitur  qui  matrimonio  jungit  virginem  su- 
suam,  benefacit ,  et  qui  non  jungit ,  melius 
facit.  »  Et  infra  :  «  Cui  vult  nubat ,  tantum 
in  Domino ;  beatior  autem  erit ,  si  sic  per¬ 
manserit.  »  Huc  etiam  pertinent  alia  tes¬ 
timonia, quae  attulimus  supra  in  disputatione 
de  consiliis. 

Jam  vero  Patres  passim  perfectam  vi¬ 
tam  hanc  esse  dicunt.  Cyprianus  lib.  de  ha¬ 
bitu  virginum,  virginum  coetum  esse  dicit 
illustriorem  portionem  gregis  Christi.  Et 
ibidem  :  «  Magna,  inquit,  vos  merces  ma¬ 
net,  praemium  grande  virtutis,  munus  ma¬ 
ximum  castitatis.  »  Dionysius  de  Ecclesias¬ 
tica  hierarch.  c.  6.  part.  2  :  «  Sacerdos,  in¬ 
quit,  perfectissimam  ei  vitam  exponit,  ei 
videlicet,  qui  monasticam  vitam  profitetur.  » 
Eusebius  lib.  I.  cap.  8.  demonst.  Evangel  : 


« Et  talis,  inquit,  existit  in  Christianismo 
perfectae  vitae  modus. »  Basibus  c.  18.  monas¬ 
ticarum  constitutionum, et  Gregorius  Nazian- 
in  oratione  de  obitu  S.  Basilii,  vitam  per¬ 
fectam,  imo  etiam  perfectissimam  ap¬ 
pellant,  monasticen.  Joannes  Chrysosto- 
mus  lib.  III  adversus  vituperatores  vitae  mo¬ 
nasticae,  eamdem  vitam  appellat  perfectio¬ 
nis  culmen,  virtutisque  fastigium. 

Hieronymus  in  epist.  I.  ad  Heliodorum  : 

«  Tu  perfectum  te  fore  pollicitus  es,  nam 
quando  relicta  militia  te  castrasti  propter 
regna  coelorum,  quid  aliud  quam  perfec¬ 
tam  secutus  es  vitam?  »  Augustinus  libr.  I. 
de  moribus  Ecclesiae  cap.  31 :  «  Jam,  inquit, 
accipite  perfectorum  Christianorum,  quibus 
summa  castitas  non  laudanda  solum,  sed 
etiam  capessenda  visa  est;  mores  et  con¬ 
tinentiam  singularem.  »  Et  de  sancta  virgini¬ 
tate  c.  52.  «  Pergite,  inquit,  virgines  Dei, 
via  sublimitatis,  pede  humilitatis.  » 

Sulpitius  in  2.  Dialogo  :  «  Beata  species, 
inquit,  et  Deo  digna,  nihil  enim  virginitati 
est  comparandum.  »  [Idem  quoque  Patres 
summo  consensu  vitam  virginum,  angelicam 
vitam  esse  docent,  vitam  vero  conjugalem, 
vitam  hominum.  Ambrosius  lib.  I.  de  vir¬ 
ginibus  :  «  Nemo  miretur,  si  Angelis  com¬ 
parentur,  quse  Angelorum  Domino  copulan¬ 
tur.  Cyrillus  catechesi  12.  «  Non  ignoremus 
castitatis  gloriam,  Angelica  enim  est  corona, 
et  supra  hominem  hsec  perfectio.  » 

Nazianzenus  in  carmine  de  virginitate  : 

Salve  virginitas  divino  tradita  dono, 

Mater  inoffensae  vitae,  bona  maxima  fundens, 
Christi  pars  et  spiritibus  sociata  supernis, 
Ignaris  thalami. 

Athanasius  lib.  de  Virginitate  extremo, 
his  titulis  virginitatem  celebrat  :  «  0  virgi¬ 
nitas  opulentia  indeficiens,  corona  immar- 
cessibilis,  templum  Dei,  domicilium  Spiritus 
sancti,  margarita  speciosa,  vulgo  inconspi¬ 
cua,  gaudium  Prophetarum,  gloriatio  Apos- 
lorum,  Angelorum  vita,  Sanctorum  corona.  » 
Vide  preeterea,  si  placet,  de  comparatione  - 
virginum  cum  Angelis  ,  Hieronymum  in 
epist.  8.  ad  Demetriadem,  Augustinum  de 
sancta  virginitate  cap.  13.  Chrysostomum 
hom.  18.  in  Genesim,  Basilium  in  lib.  de 
virginitate,  Fulgentium  in  epist.  3.  ad  Pro¬ 
bam,  Damscenum  lib.  IV.  cap.  25.  Isidorum 
lib.  II  de  summo  bono. 

Hic  vero  mire  irascitur  Petrus  Martyr; 

nam  in  lib.  de  coelibatu,  et  votis  recitat  sen¬ 
tentiam  Athanasii  supra  citatam,  et  ait  : 
a  Sunt  haec  hyperbolis  plena,  neque  ad 
amussim  veritatis  consistunt.  Apostoli  sane 
conjuges  habuerunt,  et  Prophetae,  quomodo 
ergo  virginitas  est  illis  gaudium,  et  corona? 
Quid  praeterea  cum  virginitate  commune 
habent  Angeli,  quandoquidem  corpore  ca¬ 
rent?  Unde  non  magis  illi  virgines  queunt 
dici,  quam  si  quis  lapidem  caecum  appellet.  » 
Haec  ille.  Sed  quid  mirum,  si  non  placent 
porcis  margaritae  ? 

Quod  autem  falsi  accusat  Athanasium  Pe¬ 
trus,  quod  dixerit,  continentiam  gaudium 
esse  Prophetarum,  et  gloriam  Apostolorum, 
refellitur  facillime  ex  S.  Hieronymo,  qui  in 
epist.  22.  ad  Eustochium  sic  ait  ;  «  Yirgo 
Elias,  Eliseus  virgo,  virgines  filii  Propheta¬ 
rum.  Hieremiae  dicitur,  et  tu  ne  accipias 
uxorem.  »  Haec  ille  :  Quis  vero  nescit  Joan- 
nem  Baptistam,  et  Prophetam,  et  virginem 
fuisse?  ex  Apostolis  Joanem  certo  scimus 
virginem  fuisse.  Quod  idem  de  Paulo  idem 
Hieronvmus  affirmat  loco  citato»  et  de 

e/  * 

Apostolis  omnibus  in  Apologia  pro  libris 
contra  Jovinianum  :  «  Apostoli,  inquit,  aut 
virgines,  aut  post  nuptias  continentes.  »  Ad 
hos  ergo  Apostolos,  et  Prophetas  respiciens 
Athanasius,  vere  et  proprie,  non  falso  et 
hyperbolice  locutus  est. 

Quod  autem  reprehendit  Petrus  compara¬ 
tionem  virginum  cum  Angelis,  non  solum 
Athanasio,  sed  omnibus  aliis  Patribus,  et 
ipsi  etiam  Christo  injuriam  facit,  qui  Matth. 
XXII  ait  :  In  resurrectione ,  neque  nubent ,  ne¬ 
que  nubentur ,  sed  erunt  sicut  Angeli  Dei  in 
ccelo  (1).  Cui  credemus  jam,  Petro  Martyri  ne¬ 
ganti  eos,  qui  non  nubunt,  similes  esse  An¬ 
gelis,  an  Christo  id  ipsum  asserenti? 

At,  inquit,  Angelis  non  magis  convenit 
non  nubere,  quam  lapidi  non  videre.  Ita  est, 
sed  tamem  sicut  eum,  qui  valde  caecus,  aut 
surdus,  aut  mutus  est,  lapidi,  et  trunco,  non 
inepte  comparamus  ;  sic  etiam  eos,  qui  con¬ 
tinentia  et  puritate  excellunt,  rectissime  An¬ 
gelis  similes  facimus  ;  nam  alioqui  nec  vul¬ 
tum  habent  Angeli ;  et  tamen  non  timuit 
S.  Lucas  dicere  Act.  VI  :  Viderunt  vultum 
Stephani ,  sicut  vultum  Angeli  (2).  Atque  haec 
de  prima  ratione,  Addo  aliam  rationem  ex 
parte  ipsius  voti.  Melius  est  et  Deo  gratius 
ex  voto  aliquid  facere,  quam  sine  voto  ; 
igitur  non  solum  licet,  sed  etiam  expedit 


continentiam  vovere.  Antecedens  his  argu¬ 
mentis  confirmatur. 

Primo,  Scriptura  hortatur  ad  vovendum 
Psal.  LXXV  :  Vovete  et  reddite  (3).  Quo  tes¬ 
timonio  permotus  S.  Augustinus,  multis  in 
locis  ad  vovendum  hortatur,  ut  in  epist.  45. 
ad  Armentarium,  epist.  89.  ad  Hilarium 
epist.  143.  ad  Julianum,  in  lib.  de  bono 
viduitatis  cap.  19.  in  lib.  de  sancta  vir¬ 
ginitate  cap.  29.  et  30.  in  Psalm.  LXXV. 
XCIX.  et  alibi.  At  si  melius  esset  absque 
voto  operari,  deciperet  nos  Spiritus  Sanctus, 
quod  nullo  modo  fieri  potest  :  igitur  melius 
est  operari  ex  voto. 

Secundo,  opus  eo  melius  est,  ac  Deo  gra¬ 
tius,  quo  ex  pluribus,  aut  ex  majori  virtute 
procedit  :  continere  sine  voto,  est  tempe¬ 
rantiae,  continere  ex  voto  est  actus  simul 
temperantiae  et  religionis, quae  quidem  religio 
temperantia  ipsa  longe  est  nobilior  :  igitur 
continere  ex  voto  melius,  et  Deo  gratius  est, 
quam  sine  voto.Itaque  S.  Augustinus  in  lib. 
de  sancta  virginitate  cap.  8:  «Nulla,  inquit, 
foecunditas  sanctae  virginitati  etiam  carnis 
comparari  potest;  neque  enim  et  ipsa,  quia 
virginitas  est,  sed  quia  Deo  dicata  est,  hono¬ 
ratur,  quae  licet  in  carne  servetur,  spiritus 
tamen  religione  ac  devotione  servatur,  ac 
per  hoc  spiritualis  est  etiam  virginitas  cor¬ 
poris  ,  quam  vovet  ac  servat  continentia 
pietatis.  » 

Tertio,  quod  fit  ex  voto,  majori  charitate 
et  liberalitate  fit,  quam  quod  sine  voto.  Qui 
enim  sine  voto  aliquid  facit,  opus  dumtaxat 
offert  Deo  ;  qui  autem  vovet  atque  ex  voto 
facit,  et  opus,  et  facultatem  offert.  Quod  ex¬ 
plicat  S.  Anselmus  in  lib.  de  similitudinibus 
cap.  84.  his  verbis  :  «  Plus  donat,  qui  arbo¬ 
rem  cum  fructibus,  quam  qui  solos  fructus 
donat.  » 

Quarto,  melius  est,  quod  fit  ex  voluntate 
confirmata  in  bonum,  quam  quod  fit  sine 
ejusmodi  firmitate,  sicut  pejus  est  peccare 
ex  voluntate  obfirmata  ad  malum,  quam  ex 
fragilitate.  Et  quemadmodum  qui  peccant 
ex  voluntate  confirmata  in  malum,  similes 
sunt  damnatis  :  ita  qui  operantur  ex  vo¬ 
luntate  confirmata  in  bono ,  similes  sunt 
beatis. 

Quinto,  qui  vovet,  non  solum  id  lucratur* 
quod  diximus,  quod  excellentius  opus  facit, 
sed  etiam  munit  seipsum  adversus  tentatio- 
nes  Diaboli,  et  humanam  fragilitatem*  ac 


(1)  Math.  XXII*  30.  —  (2)  Act.  VI,  15.  —  (3)  Psal.  LXXV,  12. 

mutabilitatem.  Homines  enim  in  iis  rebus, 
ad  quas  non  sunt  alligati  -vinculis  legum, 
etiam  si  optimae  sint,  et  utilissimae,  facile 
mutant  propositum,  Diabolo  instigante  :  et 
etiam  sine  Diaboli  artibus,  ex  propria  muta¬ 
bilitate.  Quocirca  videmus  in  rebus  humanis 
saepe  requiri  juramenta,  ut  alligetur  volun¬ 
tas,  ne  facile  mutari  possit.  Ita  milites,  ma¬ 
gistratus,  sponsi,  atque  alii  id  genus  jurare 
coguntur,  non  autem  solis  verbis  se  facturos 
quod  debent  polliceri.  Hinc  S.  Augustinus 
epist.  45.  ad  Armentarium  :  «  Non  te,  in¬ 
quit,  vovisse  poeniteat,  imo  gaude  jam... 
tibi  non  licere,  quod  cum  tuo  detrimento 
licuisset.  »  Et  infra  :  «  Felix  necessitas,  quae 
ad  meliora  compellit.  » 


CAPUT  XXIX. 

Solvitur  objectio  prima  adversariorum. 

Restat  nunc,  ut  objectiones  adversariorum 
solvamus.  Prima  objectio  communis  est  om¬ 
nibus  et  sumitur  ab  illis  Scripturis,  quae  do¬ 
cent,  opera  bona  non  ex  necessitate,  quam 
tamen  secum  adferunt  vota,  sed  voluntarie, 
ac  libere  esse  facienda  :  Id  enim  est  melius, 
et  laudabilius,  et  Deo  etiam  acceptius,  quod 
est  magis  voluntarium  ,  et  liberum  ,  ac 
proinde  minus  necessarium.  Psalm.  LIII :  Vo¬ 
luntarie  sacrificabo  tibi.  I.  Corinth.  YII  :  Non 
ut  laqueum  vobis  injiciam ,  id  est,  hortor  ad 
continentiam,  sed  non  ad  votum;II.  Corinth. 
IX  :  Unusquisque  prout  destinavit  in  corde  suo , 
non  ex  tristitia ,  aut  ex  necessitate ,  hilarem 
enim  datorem  diligit  Deus.  Et  ad  Philemo¬ 
nem  :  Ne  veluti  ex  necessitate  bonum  tuum  sit , 
sed  voluntarium.  (1)  S.  Hieronymus  lib.  I.  in 
Jovinianuin,  ante  medium  :  «  Et  ideo  plus 
amat  virgines  Christus  quia  sponte  tribuunt, 
quod  sibi  non  fuerat  imperatum  :  majoris- 
que  gratiae  est  offerre  quod  non  debeas, 
quam  reddere  quod  exigaris.  »  Et  S.  Pros¬ 
per  lib.  II  de  vita  contemplativa  cap.  ult. 
<i  Sic  abstinere,  vel  jejunare  debemus,  ut 
non  nos  necessitati  jejunandi  subdamus,  ne 
jam  non  devoti,  sed  inviti,  rem  voluntariam 
faciamus.  » 


Respondeo,  triplicem  esse  libertatem,  ac 
triplicem  item  necessitatem.  Unam  ex  parte 
debiti,  sive  debitum  oriatur  ex  praecepto, 
sive  ex  voto,  sive  aliunde.  Id  enim  discimur 
libere  facere,  quod  non  tenemur  facere,  id 
vero  necessario,  quod  tenemur.  Alteram  ex 
parte  naturalis  determinationis  voluntatis. 
Illa  enim  dicimur  libere  facere,  in  quibus 
non  habemus  voluntatem  deterrmnatam  ad 
unum  :  atque  haec  libertas  est,  quae  proprie 
dicitflr  liberum  arbitrium.  Tertiam  ex  parte 
coactionis,  sive  ea  sit  absoluta  coactio,  ut 
cum  quis  trahitur  vi,  quo  ire  non  vult,  sive 
sit  moralis  quaedam,  et  quasi  conditionata 
coactio,  ut  cum  quis  nollet  aliquid  facere, 
et  non  libenter  facit,  facit  tamen  coactus  ti¬ 
more  aliquo  humano,  aut  servili. 

Ex  his  prima  libertas  non  est  necessaria 
ad  opus  laudabile,  aut  Deo  gratum  facien¬ 
dum  :  Neque  contraria  necessitas  pugnat 
cum  laude  et  merito  operis  boni,  quia  potius 
contra,  ut  ostendimus,  ista  necessitas  auget 
laudem  operis  boni.  Semperenim  nisi  aliun¬ 
de  sit  impedimentum,  melius  est  opus  ex 
praecepto,  quam  non  ex  praecepto,  ex  voto 
quam  non  ex  voto.  Altera  illa  libertas  ne¬ 
cessaria  est  ad  laudem  boni  operis,  sed  ea 
aeque  reperitur  in  opere,  quod  sit  ex  prae¬ 
cepto  aut  voto,  et  in  opere  omnibus  modis 
indebito  :  Nam  etiamsi  quis  millies  voverit 
aliquid,  poterit  tamen  ex  arbitrii  libertate 
votum  non  reddere,  et  peccare.  Tertia  li¬ 
bertas  est  item  necessaria  ad  laudem  boni 
operis,  sed  neque  ipsa  repugnat  praecepto, 
et  multo  minus  voto.  Potest  enim  fieri,  ut 
quis  tanta  alacritate,  et  promptitudine  exe- 
quatur  opera  praecepta,  quanta  alius  opera 
non  praecepta.  Unde  David  dicebat  Psal. 
CXVIII :  In  via  testimoniorum  tuorum  delecta¬ 
tus  sum ,  sicut  in  omnibus  divitiis.  Et :  Quam 
dulcia  faucibus  meis  eloquia  tua ,  super  mei  ori 
meo.  (2) 

Pari  ratione  fieri  potest,  imo  ordinarie 
fit,  ut  quod  sit  ex  voto,  fiat  libentius,  et 
promptius,  quam  quod  fit  sine  voto.  Yotum 
enim  ex  se  laetitiam  gignit,  cum  ex  magna 
charitate  pfcfcedat,  juxta  illud.  I.  Paral.  ult: 
Laetatus  est  populus,  cum  vota  sponte  promitte¬ 
ret  ,  quia  corde  toto  offerebant  ea  Domino. 
Quod  si  aliqui  cum  tristitia  solvunt, quod  vo¬ 
verunt,  id  accidit  ex  vitio  hominum,  non  ex 
natura  voti  ;  nec  tamen  etiam  tunc  melius 
est  quod  fit  sine  voto,  quam  ex  voto  :  Nam, 


(1)  Psal.  LXIII,  8;  I.  Cor.  VII,  35;  II.  Cor.  IX,  7;  Philem.  14.  -  (2)  Psal.  CXVIII,  14  et  103; 

ut  S.  Thomas  docet  in  opuscul.  XVIII.  quod 
est  de  perfectione  cap.  12.  potesttribus  mo¬ 
dis  quis  se  habere  in  solvendo  voto. 

Uno  modo,  ut  libenter  faciat'  id,  ad  quod 
tenetur  ex  voto,  et  quia  res  ipsa  placet,  et 
quia  votum  placet ;  Et  tunc  sine  dubio  ma¬ 
gis  meretur,  quam  alius,  qui  seque  libenter 
illud  idem  operatur  sine  voto. 

Altero  nfodo,  ut  invitus  faciat  rem  illam, 
quam  vovit,  tamen  libenter  impleat  votum  ; 
ut  si  is,  qui  vovit  jejunium,  incipiat*non 
amare  jejunium,  et  proinde  cum  difficultate, 
et  tristitia  jejunet,  adeo  ut  si  esset  sui  juris, 
non  voveret  jejunium  :  tamen  quia  jam  vo¬ 
vit,  et  placet  ei  vehementer  servare  Deo  fi¬ 
dem  datam,  propterea  prompto  et  alacri 
animo  superet  eam  difficultatem,  ut  impleat 
votum.  Atque  hic  etiam  magis  meretur 
quam  alius,  qui  sine  voto  libenter  jejunet; 
ut  enim  excellentior  est  religio,  quam  tem¬ 
perantia,  ita  melius  est  implere  votum  liben¬ 
ter,  quod  est  religionis,  quam  libenter  jeju¬ 
nare,  quod  est  temperantiae. 

Tertio  modo  potest  fieri,  ut  quis  adeo  do- 
leat  se  vovisse,  ut  non  velit  amplius  servare 
votum;  sed  quia  hoc  est  simpliciter  malum, 
non  potest  conferri  cum  bono. 

Ex  his  ad  ea  testimonia,  quse  contra  pro¬ 
tulimus,  facile  est  respondere.  Ad  illud 
Psalm.  LIII :  Voluntarie  sacrificabo.  Respon¬ 
deo,  illud,  voluntarie ,  opponi  tristitiae,  et 
coactioni,  non  autem  necessitati,  quae  ori¬ 
tur  ex  voto,  aut  praecepto. 

Ad  illudi.  Cor.  VII:  Non  ut  laqueum  vobis  in¬ 
jiciam',  quibus  verbis  apertissime  demonstrari 
existimat  Petrus  Martyr  prohibita  esse  vota, 
respondeo,  laqueum ,  appellari  necessitatem, 
quae  detinet  invitum,  non  autem  quamlibet 
necessitatem.  Proinde  vota  esse  laqueos  il¬ 
lis,  qui  temere  voverunt,  vel  qui  coacti  sunt 
ab  aliis  vovere,  cum  ipsi  nihil  tale  cuperent. 
Quemadmodum  etiam  nuptiae  laquei  dici 
possunt  iis,  qui  temere  ducunt  uxorem  ;  et 
eo  modo  alligant  se  alicui,  cum  qua  vivere 
non  possunt,  et  inde  occasionem  accipiunt 
cum  aliis  fornicandi.  Est  igitur  sensus  Apos¬ 
toli  :  Exhortor  vos  ad  continentiam,  sed  ita 
tamen,  ut  non  cogam  invitos,  nec  suadeam 
temere  eam  accipere,  et  vovere,  et  quod  es¬ 
se  laqueus  animarum,  sed  ut  ostendam  id, 
quod  est  per  se  honestum,  et  utilissimum  ; 
ut  quibus  Dominus  hujus  rei  desiderium  ins¬ 
piraverit,  illi  accipiant,  et  voveant. 

Quod  autem  laqueus  hoc  loco  non  dicatur 
votum,  aut  necessitas  absolute,  sed,  ut  dixi¬ 


mus,  votum  ab  invito,  aut  temere  suscep¬ 
tum,  testatur  S.  Augustinus  lib.  de  bono  vi¬ 
duitatis  cap.  5.  qui  sic  exponit  :  «  Non  ut 
laqueum  vobis  injiciam,  id  est,  non  ut  vos 
cogam,  »  et  S.  Hieronymus  lib.  I.  in  Jovi- 
nianum:  «  Non  imponit,  inquit,  nobis  Apos¬ 
tolus  laqueum,  nec  cogit  esse,  quod  nolu¬ 
mus.  )>  Similiter  exponunt  commentaria  in 
hunc  locum  Theodoreti,  Theopliylacti,  An- 
selmi  et  aliorum. 

Accedit  ipsa  laquei  metaphora;-  non  enim 
laqueus  dicitur  funis  ligans,  et  tenens  homi¬ 
nem,  ne  forte  cadat;  sed  funis  vi  detinens, 
et  ad  capiendum,  et  ad  perdendum  exposi¬ 
tus.  Denique  Sapiens  Prov.  XX.  id  ipsum  di¬ 
sertis  verbis  exposuit  :  Ruina ,  inquit ,  est 
homini  devotare  Sanctos ,  et  post  vota  re¬ 
tractare.  »  Ubi  pro  eo,  quod  Hieronymus 
vertit,  ruina  in  Hebraeo  est  topia,  quod  pro¬ 
prie  laqueum  significat :  Nam  topi  illaqueare 
est,  to'p7  auceps  dicitur,  unde  verterunt  sep¬ 
tuaginta  interpretes,  7r«7ts,  id  est  laqueus; 
nec  male  Hieronymus  vertit  ruinam,  quia 
finis  proprius  laquei  casus  et  ruina  est.  Igi¬ 
tur  juxta  Salomonem  laqueus,  et  ruina  est, 
non  absolute  vovere,  et  post  votum  retrac¬ 
tare,  quod  accidit  iis,  qui  temere  aut  inviti 
vovent.  Isti  enim  voto,  ut  laqueo  quodam 
tenentur  coacti,  et  occasionem  accipiunt 
gravius  delinquendi. 

Ad  illud  I.  Gorinth.  IX  :  Non  ex  tristitia , 
aut  ex  necessitate ,  respondeo,  hoc  loco  ap¬ 
pellari  necessitatem,  non  legem,  aut  votum, 
sed  humanam  necessitatem,  quas  cogit  ho¬ 
mines  facere,  quod  non  vellent.  Loquitur 
enim  de  iis,  qui  eleemosynas  faciunt  inviti, 
quia  videlicet  erubescunt  non  facere,  quod 
alii  faciunt,  ne  judicentur  avari;  aut  non  au¬ 
dent  negare  petenti  magno  alicui  viro,  qua¬ 
lis  erat  ipse  Paulus,  pro  egenis.  De  hac  ne¬ 
cessitate  loqui  B.  Paulum  testantur  verba 
sequentia :  Hilarem  enim  datorem  diligit 
Deus.  Necessitas  enim  quae  ex  humano  timo¬ 
re  nascitur,  hilaritati  opponitur,  non  autem 
necessitas  voti  quae  oritur  ex  charitate. 
Idem  respondendum  est  ad  alium  locum  ex 
epistola  ad  Philemonem. 

Ad  testimonium  autem  S.  Hieronymi  lib. 
I.  in  Jovinianum,  ubi  dicit  majoris  gratiae 
esse  offerre  quod  non  debeas,  quam  reddere 
quod  exigaris  ,  respondeo  :  S.  Hieronymum 
loqui  de  opere  illo,  quod  exigitur  ratione 
praecepti,  non  de  eo,  quod  exigitur  ratione 
voti.  Nam  multum  interest  inter  legem  et 
votum,  quod  ad  rem  praesentem  pertinet ; 

qui  enim  facit  opus  non  imperatum  ulla  le¬ 
ge,  etsi  non  facit  opus  laudabilius,  quate¬ 
nus  facit  opus  non  imperatum,  imo,  ut  su¬ 
pra  diximus ,  cseteris  paribus,  melius  sit 
opus  imperatum,  quam  ifbn  imperatum  fa¬ 
cere,  tamen  tribus  de  causis,  ut  plurimum, 
facit  opus  laudabilius. 

Primo,  quia  res  non  imperatae  sunt  ple¬ 
rumque  nobiliores  secundum  se,  quam  res 
imperatae;  Deus  enim  minora  imperavit, 
majora  consuluit.  At  hoc  non  habet  locum 
in  votis  ;  non  enim  minora  fiunt  ex  voto, 
majora  sine  voto,  sed  contrario  ;  perfectis¬ 
sima  enim  quaeque  opera  voveri  possunt  et 
solent. 

Secundo,  quia  semper,  qui  facit  opera 
non  imperata,  ex  charitate,  sicut  oportet, 
facit  etiam  omnia  opera  imperata :  atque  ita 
plus  dat,  quam  ille,  qui  facit  solum  opera 
imperata;  includuntur  enim  praecepta  in 
consiliis,  non  contra.  Sed  neque  hoc  in  votis 
locum  habet;  non  enim  qui.  facit  aliquid  si¬ 
ne  voto,  continuo  implet  etiam  omnia  vota. 

Tertio,  quia  ut  plurimum  major  prompti- 
tudo  requiritur  ad  opus  non  imperatum  ag¬ 
grediendum,  quam  ad  opus  imperatum,  ut 
notum  est ;  ac  propterea  ratione  majoris 
promptitudinis  opus  non  imperatum  majoris 
gratiae  est,  ut  Hieronymus  dicit,  quam  opus 
imperatum.  At  de  voto  hoc  dici  non  potest ; 
nam  etsi  major  promptitudo  forte  requi¬ 
ratur  ad  aggrediendum  novum  opus,  ad 
quod  non  tenemur  ullo  modo,  quam  ad  ope¬ 
ra  ordinaria  facienda,  ad  quae  tenemur  ex 
voto  :  tamen  major  illa  promptitudo  su¬ 
peratur  ab  alia  quadam  adhuc  majore,  quae 
necessaria  fuit  ad  votum  ipsum  faciendum. 
Cum  enim  votum  sponte  offeratur,  et  sit  res 
ardua,  et  difficilis,  multo  major  promptitu¬ 
do  requiritur  ad  votum  faciendum,  quam  ad 
faciendum  aliquid  sine  voto. 

Ad  testimonium  S.  Prosperi  ex  lib.  II.  de 
vita  contemplativa  cap.  ult.  ubi  dicit,  sic 
esse  abstinendum,  ut  non  nos  necessitati 
subdamus,  respondeo,  necessitatem,  de  qua 
S.  Prosper  loquitur,  non  esse  necessitatem 
legis,  aut  voti,  sed  necessitatem  timoris  hu¬ 
mani,  quse  tristitiam  gignit  ;  ideo  enim  sub¬ 
jungit  idem  auctor:  «  Ne  non  devoti,  sed 
inviti  rem  voluntariam  faciamus.  » 


CAPUT  XXX. 

Solvitur  secunda  objectio. 

Alteram  objectionem  ducunt  ex  illis  Scrip¬ 
turae  testimoniis,  quai  aperte  imperant  ma¬ 
trimonium  iis,  qui  stimulum  carnis  patiun¬ 
tur.  Hinc  enim  sequitur,  votum  continentiae 
perpetuae  temerarium  esse,  et  proinde  illici¬ 
tum, cum  nemo  sciat  quamdiusine  ejusmodi 
stimulis  vivere  queat.  I.  Corinth.  VII :  Qui 
non  se  continent ,  nubant ;  melius  est  enim  nu¬ 
bere ',  quam  uri.  Ibidem:  Propter  fornicatio¬ 
nem  unusquisque  suam  uxorem  habeat.  Huc 
etiam  maxime  facit  illud  I.  Timoth.  V :  Volo 
juniores  nubere ,  matres  familias  esse ,  filios 
procreare.  (1)  Contra  quod  praeceptum  ii 
peccare  videntur,  qui  puellis  continentiae 
votum  suadent,  aut  permittunt. 

Respondeo  ad  hoc  argumentum  tribus 
modis.  Primum  assero,  in  nullo  horum  lo¬ 
corum  vocari  ad  nuptias  ab  Apostolo  eos,  qui 
tentatur  stimulis  carnis,  sed  eos,  qui  incon¬ 
tinenter  vivunt,  ita,  ut  flagitiis  se  polluant. 
Secundo  assero,  eos,  qui  incontinenter  vi¬ 
vunt,  non  vocari  absoluto  imperio,  ad  nup¬ 
tias,  sed  solum  ostendi  eis  remedium  quod¬ 
dam  facile,  et  quasi  portum,  quo  se  reci¬ 
piant  ;  sic  tamen  ut  liberum  eis  relinquatur 
ad  majora  aspirare.  Tertio  assero,  hoc  ip¬ 
sum  sive  consilium ,  sive  permissionem, 
sive  remedium  non  dari  ab  Apostolo  iis, 
qui  voverunt  continentiam,  sed  solum  homi¬ 
nibus  solutis  et  liberis. 

Ac  ut  de  primo  prius  dicamus,  sciendum 
est,  adversarios  existimare  nuptias  esse  ne¬ 
cessarias  jure  divino  iis,  qui  uruntur.  Per 
ustionem  autem  intelligunt  tentationes  carnis 
non  breves  et  leves,  sed  graves  et  diuturnas, 
quse  conscientiam  turbant,  licet  eis  non  con¬ 
sentiatur.  Ita  docet  Lutherus  in  Epithala¬ 
mio,  ubi  etiam  graviter  accusat  S.  Hierony¬ 
mum,  quod  conjugium  non  inierit,  cum 
ipsemet  fateatur  in  epist.  22.  ad  Eustochium. 
se  gravissimis,  et  diuturnis  ardoribus  carnis 
vexatum  fuisse  :  Imo  etiam  eo  Lutherus  pro¬ 
greditur,  ut  S.  Hieronymum  propterea  hse- 
resis  Pelagianse  accuset,  quasi  videlicet 
senserit  propriis  viribus,  sine  dono  Dei  pos¬ 


ti)  I.  Cor,  VII,  9  et  2;  I.  Tim.  V,  14. 
Tom.  II. 

se  aliquem  vincere  tentationes.  Quae  tamen 
est  manifesta  calumnia,  cum  ibidem  Hiero¬ 
nymus  dicat  se  precibus  ad  Deum  assidue 
instare  solitum  pro  victoria  obtinenda  con¬ 
tra  tentationes. 

Sed  de  ustione  cum  Luthero  conveniunt 
Calvinus,  et  Petrus.  Martyr  in  commentario 
I.  Cor.  VII.  distinguit  enim  Calvinus  tria 
genera  tentationum  carnis.  Unum,  quod  ita 
tentat,  ut  vincat,  et  hoc  esse  dicit  pessimum 
genus  ustionis,  quod  verissimum  est.  Alte¬ 
rum,  quod  ita  tentat,  ut  statim  acriter  re¬ 
pellatur,  ita  ut  intus  jacula  non  penetrent, 
nec  ulla  mentis  perturbatio  oriatur,  et  has 
tentationes  fatetur  non  proprie  vocari  ustio¬ 
nes,  et  propter  has  non  esse  nuptias  neces¬ 
sarias,  quod  etiam  libenter  concedimus. 
Tertium  genus  esse  dicit  medium,  cum  quis 
videlicet  tentationi  non  plene  consentit,  ta¬ 
men  jacula  intus  penetrant,  et  sentitur  car¬ 
nis  delectatio  et  mentis  perturbatio  :  et  has 
tentationes  proprie  ustiones  esse  dicit,  et 
qui  eas  habent,  eos  affirmat  certa  lege  cita¬ 
ri  ab  Apostolo  ad  matrimonium,  ita  ut  pec¬ 
cent  non  nubendo. 

Ubi  est  observandum,  Calvinum  non  sine 
fraude  dixisse,  tertium  genus  tentationis 
esse  cum  quis  plene  non  consentit,  licet  ja¬ 
cula  intus  penetrent;  nam  ad  rem  obscuran¬ 
dam  posuit,  plene;  cum  vellet  dicere,  ter¬ 
tium  genus  esse,  cum  quis  nullo  modo  con¬ 
sentit,  et  tamen  sentit  acres  stimulos  carnis. 
Qui  enim  consentit,  sive  plene,  sive  non  ple¬ 
ne,  ad  primum  genus  pertinet  secundum 
eorum  sententiam,  cum  non  agnoscant  dis¬ 
crimen  peccati  mortalis,  et  venialis,  sed 
omnem  motum  carnis,  quantumvis  involun¬ 
tarium,  doceant  esse  mortale  peccatum.  . 

Imo  hoc  est  fundamentum  praecipuum,  ex 
quo  deducunt  eos,  qui  graviter  tentantur, 
debere  necessario  uxorem  ducere,  quia,  ut 
Lutherus  in  Epithalamio  docet,  non  sunt  c'er- 
tamina  castitatis  similia  aliis  certaminibus  : 
qui  enim  tolerat  famem,  aut  sitim,  aut  alia 
id  genus,  non  peccat ;  at  aestus  libidinis  sine 
peccato  esse  non  potest,  cum  sit  prohibitus 
omnis  motus  concupiscentiae.  In  quo  funda¬ 
mento  Calvinus,  Petrus  Martyr,  et  omnes 
alii  conveniunt.  Sed  et  fundamentum  ipsum 
est  putridum,  et  aedificium,  quod  superex- 
truunt,  facile  dejici  potest, 

Ac  de  fundamento  quidem  alibi  disputan¬ 
dum  erit,  nunc  S.  Pauli  et  Augustini  testi¬ 


monium  sufficiat  Rom.  VII  :  Si  quod, nolo, 
facio,  jam  non  ego  operor  illud.  »  Quis,  ca¬ 
piat  mihi  esse  peccatum,  quod  ego  non 
operor  ?  Augustinus  lib.  I.  de  Civ.  Dei  cap. 
25  :  «  Quod  si  iltti  concupiscentialis  inobe- 
dientia,  quae  adhuc  in  membris  moribundis 
habitat,  praeter  voluntatis  legem,  quasi  lege 
sua  movetur,  quanto  magis  absque  culpa  est 
in  corpore  non  consentientis,  si  absque  cul¬ 
pa  est  in  corpore  dormientis.  »  Sed  de  hoc 
alibi.  Nunc  ad  rem  praesentem  venientes, 
asserimus  ab  Apostolo  vocari  homines  ad 
matrimonium  non  ob  solas  tentationes,  sive 
ob  sensum, sed  ob  consensum  libidinis, et  per 
'  ustionem,  non  tentationes,  sed  incontinen¬ 
tiam,  et  flagitia  interpretamur,  ut  hic  sit 
sensus  verborum  Apostoli ;  qui  omnino  de¬ 
crevit,  aut  fornicari,  aut  nubere,  is  bene  fa¬ 
cit  si  nubat,  quia  melius  est  nubere,  quam 
uri,  id  est,  quam  fornicari. 

Probamus  hanc  nostram  expositionem, 
ex  antecedentibus  verbis;  dicturus  enim 
Apostolus  :  Melius  est  nubere ,  quam  uri ,  prae¬ 
misit  :  Si  non  se  continent ,  nubant.  Ubi  per 
ustionem  exponit  ipsemet  Paulus  inconti¬ 
nentiam  :  Nam  causam  reddit  cur  debeant 
nubere  qui  non  se  continent,  quod  videlicet 
melius  sit  nubere,  quam  uri,  id  est,  quam 
non  continere ;  constat  autem  incontinen¬ 
tiam  non  tentationem,  sed  flagitium  signi¬ 
ficare. 

Secundo  idem  patet  ex  illis  verbis  ejus¬ 
dem  capitis  :  Bonum  est  homini  mulierem  non 
tangere;  propter  fornicationem  autem  unus¬ 
quisque  suam  uxorem  habeat  (I).  Ubi  non  di¬ 
cit  Apostolus,  propter  tentationem  fugien¬ 
dam,  sed  propter  fornicationem  fugiendam 
quisque  suam  uxorem  habeat,  id  est,  non  si 
tentaris,  sed  si  fornicaturus  es,  uxorem  po¬ 
tius  habeas. 

Tertio  idem  probatur  ex  illis  verbis  :  Ite¬ 
rum  revertimini  in  idipsum ,  ne  tentet  vos  Sa¬ 
tanas  propter  incontinentiam  vestram  (2).  Ubi 
etiam  non  propter  simplicem  tentationem 
jubet,  ut  conjuges  debitum  invicem  reddant, 
sed  propter  incontinentiam.  Idem  igitur  si¬ 
gnificat  apud  Apostolum  ustio,  quod  incon¬ 
tinentia. 

Quarto  ex  illo  I.  Timoth.  V:  Volo  juniores 
nubere ;  causam  enim  reddit  non  tentatio¬ 
nem,  sed  incontinentiam  :  Nullam ,  inquit, 
dare  occasionem  adversario  maledicti  causa ,  id 
est,  ne  demus  occasionem  Gentilibus  male- 


(1)  I.  Cor.  VII,  1  et  2.  —  (2)  Id.  5> 


CAPUT  XXX. 


579 


dicendi  vitam,  et  mores  Christianorum  :  non 
autem  possunt  maledicere  adversarii  Chris¬ 
tianis  ob  occultas  tentationes,  sed  ob  mani¬ 
festa  flagitia.  Unde  mox  subjungit :  Jam  enim 
quaedam  abierunt  post  Satanam. 

Quinto  idem  probari  potest  exemplo  ipsius 
Apostoli  II.  Corinth,  XII:  Datus  est  mihi  sti¬ 
mulus  carnis  meae  Angelus  Satanae ,  qui  me 
colaphizet :  propter  quod  ter  Dominum  rogavi , 
ut  auferretur  a  me  (1).  Nec  est  verum  quod 
dicit  Petrus  Martyr  in  lib.  de  coelibatu,  et 
votis,  Apostolum  impetrasse  gratiam,  qua 
nec  laberetur,  nec  graviter  vexaretur,  ipse 
enim  Apostolus  contrarium  dicit,  se  videlicet 
non  impetrasse  quod  petebat,  ut  auferretur 
stimulus  carnis.  Ait  enim  :  Et  respondit  mihi 
Dominus ,  sufficit  tibi  gratia  mea ,  nam  virtus 
in  infirmitate  perficitur.  Unde  S.  Augustinus 
tract.  7.  in  Joan.  et  serm.  53.  de  verbis  Do¬ 
mini,  et  alibi  saepe,  hoc  Pauli  exemplum 
adfert,  cum  ostendere  vult  Deum  saepe  uti¬ 
liter  non  exaudire  suorum  orationes.  Itaque 
Apostolus  tentabatur  magnis  et  diuturnis 
stimulis  carnis,  et  tamen  uxorem  non  duce¬ 
bat  :  non  igitur  tentari  est  uri,  alioqui  Pau¬ 
lus  suo  ipsius  judicio  damnatus  esset. 

Sed  addit  Petrus  Martyr,  bunc  locum 
Apostoli  non  necessario  de  tentatione  car¬ 
nali  esse  intelligendum,  cum  Chrysostomus 
per  stimulum  carnis  dolorem  capitis  intel- 
ligat;  alii  vero  persecutiones,  quas  patie¬ 
batur. 

At  haec  nimis  magna  negligentia,  vel  im¬ 
pudentia  est,  cum  Chrysostomus,  necnon 
Theodoretus,  OEcumenius,  et  Theophylac- 
tus  disertis  verbis  refellant  eos ,  qui  per 
stimulum  carnis  dolorem  capitis  interpre¬ 
tantur.  Illud  quidem  est  verum,  hos  Patres 
referre  hunc  locum  ad  persecutiones;  tamen 
S.  Augustinus  in  Psal  LYIII.  concione  2. 
contendit,  stimulum  carnis  aliquid  signifi¬ 
care,  quod  verecundiam,  et  pudorem  adfe- 
rat,  et  quod  nemo  de  tanto  Apostolo  dicere 
ausus  fuisset,  nisi  ipse  hoc  de  se  confiteri 
non  erubuisset.  At  certe  nullus  est  pudor, 
dolores  capitis,  aut  persecutiones  confiteri. 

Unde  etiam  Theophylactus,  licet  exponat 
de  persecutionibus,  tamen  addit,  satius  esse 
exponere  de  tentatione  carnis  :  «  Vel,  »  in¬ 
quit,  «  quod  satius  est,  Veneris  incitamenta, 
quibus  maxime  urgebatur,  expressit.  »  Quo¬ 
modo  etiam  exponi  posse  docent  Sedulius, 
Anselmus,  et  Thomas  in  commentario;  quod 


idem  suadet  metaphora  colapliizationis ;  ut 
enim  colaphus,  non  tam  laedit  carnem,  quam 
pudorem  injicit  animo,  ita  carnalis  tentatio, 
cui  non  consentitur,  ruborem  potius,  quam 
detrimentum  adfert.  Denique  adeo  videtur 
jam  recepta  haec  expositio,  ut  vulgo  tenta¬ 
tiones  carnales,  stimulus  carnis  dici  soleant. 

Sed  quia  hic  locus  non  omnino  convincit, 
cum  variis  modis  a  Patribus  exponatur, sunt 
alia  duo  magis  perspicua  I.  Corinth.  IX: 
Castigo  corpus  meum ,  et  in  servitutem  redigo. 
Et  Rom.  VII :  Ego  ipse  mente  servio  legi  Dei , 
carne  autem  legi  peccati.  Et  :  Non  quod  volo 
bonum ,  hoc  ago,  sed  quod  nolo  malum.  Et  : 
Sentio  aliam  legem  in  membris  meis,  repugnan¬ 
tem  legi  mentis  meae  (2). 

Quae  loca  non  modo  S.  Augustinus  multis 
in  locis,  ac  praecipue  lib.  II.  retract.  cap.  1. 
et  lib.  VI.  in  Julianum  cap.  11.  contendit  de 
ipso  Paulo,  et  aliis  justis  hominibus  intelli- 
genda  esse  :  sed  etiam  Lutherus  in  assert.  2. 
articuli  omnino  affirmat  non  posse  aliter 
intelligi,  et  probat  ex  laboribus  omnium 
Sanctorum  et  nominatim  S.  Hieronymi  in 
superandis  gravissimis  carnis  tentationibus : 
u  Quid,  » inquit,  «  in  vita  omnium  Sancto¬ 
rum  legimus,  quam  labores,  vigilias,  ora¬ 
tiones,  jejunia,  quibus  veluti  machinis  spiri¬ 
tualibus  pugnaverunt  adversus  carnem,  et 
concupiscentias  corporis  proprii  ?  Quis  eorum 
non  gemit?  non  accusat ,  non  laborat  in 
carne  sua,  et  in  concupiscentiis  suis?  Cum 
ergo  in  his  omnibus  videamus  illas  auctori¬ 
tates,  caro  concupiscit  adversus  spiritum,  et 
condelector  legi  Dei  secundum  interiorem 
hominem,  video  autem  aliam  legem  etc.  quaj 
causa  est,  ut  h£cc  Apostolum  velimus  non  in 
sua,  sed  in  impiorum  persona  dicere,  quse 
in  personis  piissimorum  videmus  vivacissi¬ 
mis  studiis  geri?  »  Et  infra  :  «  Quoties  ergo 
S.  Hieronymus  de  incendiis  libidinum  con¬ 
queritur,  etiam  tum  cum  multo  jejunio,  et 
labore  contra  eam  pugnaret,  hoc  est,  dum 
esset  non  modo  baptizatus,  sed  et  sanctissi¬ 
mus?  )>  Heec  ille.  Qui  ut  verissime  ista  dicit, 
ita  manifeste  repugnat  iis,  quse  docuit  de 
S.  Hieronymo  in  Epithalamio.  Hic  enim  eum 
cum  Paulo  jungit,  et  cum  omnibus  sanctis, 
concupiscentiee  strenue  repugnantibus,  6x 
quo  sequitur,  ut  vel  apud  Paulum  I.  Co¬ 
rinth.  VII.  uri  non  sit  tentari, sed  labi  in  sce¬ 
lera  :  vel  Paulus,  et  omnes  Sancti  ustionem 
passi  sint,  ac  proinde  contra  Deum  pecca- 


(1)  II.  Cor.  XII,  7  et  8.  (2)  I.  Cor.  IX,  27 ;  Rom.  VII,  25  et  seq.  ad  finem. 

verint,  quod  matrimonium  non  inierint. 

Accedunt  sexto  testimonia  Patrum.  Cle¬ 
mens  Alexandrinus  lib.  IV.  Stromatum  in 
ipso  principio,  Basilidis  Haeresiarchae  secta¬ 
toribus  tribuit  eam  explicationem ,  quam 
nunc  adversarii  amplectuntur  :  «  Et  illud, 
inquit,  melius  est  nubere,  quam  uri,  ajunt 
dicere  Apostolum,  ne  animam  tuam  in  ignem 
injicias, noctu, et  interdiu  resistens, et  timens, 
ne  a  continentia  excidas;  nam  cum  in  resis¬ 
tendo  occupata  fuerit  anima,  a  spe  es  divi¬ 
sa.  )>  «  Apprehende  ergo,  »  inquit  his  verbis 
Isidorus  in  moralibus, «  robustam  mulierem, 
ne  a  Dei  gratia  avellaris,  et  cum  ignem  in 
semine  excreveris,  cum  bona  ores  conscien¬ 
tia.  »  Et  paulo  post  :  «  Has  voces,  »  inquit, 
«  adduxi  ad  Basilidianos  reprehendendos 
etc.  »  Commentarius,  qui  Ambrosio  tribui¬ 
tur,  in  hunc  locum  :  «  Cum,  »  inquit,  «  vo¬ 
luntas  calori  carnis  consentit,  uritur;  nam 
desideria  pati,  et  non  vinci,  illustris  viri  est, 
et  perfecti.  » 

S.  Hieronymus  in  Apologiapro  libris  con¬ 
tra  Jovinianum  :  «  Si  autem,  »  inquit,  «  se 
continere  non  possunt,  et  ardorem  libidinis 
non  tam  continentia  volunt  quam  fornica¬ 
tione  restinguere,  melius  est  nubere,  quam 
uri,  id  est,  melius  est  maritum  ducere,  quam 
fornicari.  »  Haec  ille.  S.  Augustinus  lib.  de 
sancta  virginitate  cap.  34:  «  Melius,  inquit, 
nuberent,  quam  urerentur,  id  est,  quam  oc¬ 
culta  flamma  concupiscentiae  in  ipsa  concu¬ 
piscentia  vastarentur,  quas  pcenitct  profes¬ 
sionis,  et  piget  confessionis.  »  Idem  S.  Au¬ 
gustinus  lib.  de  bono  conjugali  c.  10:  «  Mihi, 
inquit,  videtur  hoc  tempore  solos  eos,  qui  se 
non  continent,  conjugari  oportere,  secundum 
illam  ejusdem  Apostoli  sententiam  :  Quod 
si  se  non  continent,  nubant;  melius  est  enim 
nubere,  quam  uri.  » 

Porro  Chrysostomus  visus  est  Petro  Mar¬ 
tyri  de  tentatione  sola  hunc  locum  intel¬ 
lexisse,  sed  non  ita  est;  sic  enim  Chrysosto¬ 
mus  brevissime  exposuit :  «  Significat  Apos¬ 
tolus  quanta  sit  concupiscentiae  tyrannis. 
Hoc  autem  est  quod  dicit,  si  magnam  vio¬ 
lentiam  pateris,  et  libidine  incenderis,  labo¬ 
ribus  te  et  sudoribus  libera,  ne  quando 
decidas.  »  Heec  ille.  Ubi  ustionem  interpre¬ 
tatur  tentationem,  quae  ad  flagitium  omnino 
perducet ,  nimirum  accedente  ad  aestum 
concupiscentiae  animi  infirmitate ;  id  enim 
significant  illae  voces  :  «  Tyrannis,  violentiae 
et  ne  decidas.  »  Itaque  sensus  est  juxta 
Chrysostomum,  si  animo  imbecillo  es,  et  vis 


tentationis  ita  urget,  ut  omnino  sis  fornica- 
turus ,  praestat,  ut  nubas ;  quem  sensum 
clarius  expressit  in  lib.  de  virginit.  Et  Chry¬ 
sostomum  secutus  Theodoretus  ita  expressit : 
«  Ustionem  ,  inquit ,  non  vocat  cupidita¬ 
tis  molestiam,  sed  animae  mancipationem,  et 
ad  id  quod  est  deterius  inclinationem.  Quod 
autem  dicit,  est  ejusmodi ;  melius  quidem 
est ,  et  vos  quibus  conjugalis  consuetudo 
nondum  obtigit,  et  vos  qui  conjuncti  quidem 
fuistis,  sed  morte  estis  disjuncti,  eligere  con¬ 
tinentiam.  Sin  autem  cupiditatis  impetum 
ferre  non  potestis,  sed  ad  hoc  sustinendum 
certamen  imbecillo  animo  estis,  quam  ad 
ea,  quae  pulchra,  et  honesta  sunt,  non  habe¬ 
tis  alacre,  et  ardens  animi  propositum, nulla 
lex  prohibet,  quo  minus  matrimonium  con¬ 
trahatis.  »  Haec  ille. 

Denique,  ut  omittam  caeteros,  S.  Thomas 
in  commentario  hujus  loci,  non  solum  affir¬ 
mat  ustionem  hoc  loco  incontinentiam  signi¬ 
ficare,  sed  etiam  id  confirmat  ex  ipsa  vocis 
proprietate.  Uri  enim  non  calere  significat, 
quod  tentatis  convenit,  sed  calore  labefac¬ 
tari,  ac  detrimentum  pati,  quod  minime 
convenit  iis,  qui  simpliciter  tentantur,  sed 
iis,  qui  tentationibus  superantur.  Atque 
hinc  Scriptura  I.  Pet.  I.  Eccles.  II.  Sap.  III. 
et  alibi  comparat  justos  in  tentationibus 
positos  auro,  quod  per  ignem  probatur  :  au¬ 
rum  enim  in  igne  probari  dicitur,  non  com¬ 
buri,  licet  valde  incalescat, quia  detrimentum 
non  patitur  :  paleam  vero  incalescere,  et 
comburi,  quia  plane  corrumpitur. 

Alteram  nunc  solutionem  addam,  tametsi 
enim  per  ustionem  Apostolus  tentationem 
significaret,  adhuc  tamen  nihil  adversarii 
obtinerent  :  Nam  in  nullo  eorum  locorum, 
quos  ipsi  citant,  invenitur  verum  praeceptum 
nubendi,  sed  sola  permissio  :  falsumque  est 
quod  Calvinus  lib.  IV.  Instit.  cap.  13.  §.  17. 
dicit,  certa  lege  citari  ad  conjugium  eos,  qui 
uruntur.  Primum  enim  forma  loquendi  non 
est  imperativa  :  Nam  non  ait  Apostolos,  qui 
non  continetis,  nubite,  sed  :  Qui  non  se  con¬ 
tinent ,  nubant ;  nec  ait,  propter  fornicationem 
ducite  uxorem,  sed  :  Uxorem  habeat  etc. 

Deinde  ratio,  quam  Apostolus  reddit,  ni¬ 
mirum  :  Melius  est  nubere ,  quam  uri ,  satis 
indicat,  verba  Apostoli,  non  praeceptum, sed 
permissionem  continere.  Ut  enim  Chrysos¬ 
tomus  notat,  Apostolus  rationes  adjungit,  ne 
videatur  legislatio,  id  quod  ipse  dixit  :  Ac 
praeterea  ratio  ipsa  non  concludit,  necessa¬ 
rium  esse  matrimonium,  sed  licitum,  et  per- 


CAPUT  XXX. 


581 


missum  :  Nam  etsi  melius  est  nubere,  quam 
uri ,  tamen  est  quoddam  tertium  melius 
utroque,  id  est, continere,  et  ustionem  inedia 
et  lacrymis  restinguere.  Quomodo,  si  quis 
diceret,  qui  non  vult  pugnare,  fugiat,  quia 
melius  est  fugere,  quam  occidi,  is  non  im¬ 
peraret,  sed  permitteret  fugam ;  non  enim 
prohiberet  pugnare,  et  vincere,  quod  est 
melius,  quam  fugere,  vel  occidi. 

Tertio,  sicut  Apostolus  ait  :  Qui  non  se 
continent ,  nubant ,  ita  dixit  :  Iterum  rever¬ 
timini  in  idipsum ,  ut  enim  monuit  inconti¬ 
nentes  solutos,  ut  nuberent,  ob  periculum 
fornicationis,  sic  etiam  monuit  conjugatos 
incontinentes,  ut  post  aliquam  feriationem 
ab  opere  conjugali,  iterum  redeant  ad  opus 
conjugale,  ob  periculum  adulterii.  At  his 
verbis  posterioribus  nihil  Apostolus  impe¬ 
ravit,  sed  solum  permisit ;  sic  enim  sub¬ 
junxit  :  Hoc  autem  dico  secundum  indulgen¬ 
tiam,  non  secundum  imperium  ;  igitur  in  verbis 
quoque  prioribus,  nullum  imperium,  sed 
sola  indulgentia,  ac  permissio  est. 

Ex  quo  intelligimus,  etiam  in  illis  verbis  : 
Unusquisque  uxorem  suam  habeat,  nullum  esse 
praeceptum  :  Nam  aut  loquitur  de  illis,  qui 
jam  uxores  duxerunt,  ut  vult  S.  Hieronymus 
lib.  I.  in  Jovinianum,  et  recte,  quia  sequitur 
paulo  post :  «  Dico  autem  innuptis ,  et  viduis , 
bonum  est  si  sic  permanserint  ;  »  aut  loqui¬ 
tur  de  illis,  qui  non  duxerant,  ut  Petrus 
Martyr  contendit  :  si  de  iis  qui  duxerant, 
tunc  sensus  erit :  Unusquisque  uxorem  suam 
habeat ,  id  est,  retineat  etiam  quoad  thorum 
sed  juxta  indulgentiam,  non  juxta  imperium, 
idem  enim  est:  Iterum  revertimini  in  idipsum: 
et  unusquisque  suam  uxorem  habeat ,  quoad 
thorum :  si  vero  [de  iis  loquitur,  qui  non 
duxerunt,  idem  erit ;  Unusquisque  umorem 
ducat  ob  fornicationem,  et,  qui  non  se  con¬ 
tinent,  nubant,  quod  jam  ostendimus,  per¬ 
missionem,  non  legem  sonare.  Imo  a  majori 
ducitur  argumentum  :  Nam  si,  ubi  est  adul¬ 
terii  periculum,  Paulus  non  imperat  opus 
conjugale,  sed  permittit ;  multo  magis  non 
imperabit  ubi  est  periculum  solius  fornica¬ 
tionis. 

Quarto,  si  ullum  esset  praeceptum  matri¬ 
monii  in  verbis  Pauli,  maxime  esset  in  illis 
I.  Timoth.  V:  Volo  juniores  nubere ,  at  nullum 
ibi  esse  praeceptum  facile  probari  potest. 
Nam  in  primis  pugnaret  cum  illis  verbis 
ejusdem  Apostoli  :  Volo  omnes  esse  sicut  rneip- 


sum  (I),  id  est,  continentes;  ista  enim  aper¬ 
tissime  pugnant,  volo  omnes  continere,  et 
volo  quosdam  nubere.  Idem  enim  est  ac  si 
diceret,  volo  omnes  continere,  et  non  volo 
omnes  continere.  Neutrum  igitur  Apostolus 
jubet,  sed  absolute  optat,  unum,  id  est,  om¬ 
nes  continere,  et  tamen  alterum  permittit 
cedens  infirmitati  quorumdam, id  est, nubere. 
Praeterea  non  solum  Paulus  dixit  :  Volo  ju¬ 
niores  nubere ,  sed  addit  :  Filios  procreare , 
matres  familias  esse  etc.  Si  ergo  cum  ait :  Volo 
juniores  nubere ,  imperat  nuptias,  etiam  cum 
ait  volo  eas  Filios  procreare ,  et  mair es  familias 
esse ,  imperat,  ut  liberos  habeant,  proinde  si 
steriles  fuerint,  peccabunt  in  Apostolicam 
legem.  Quod  sane  nemo  nisi  stultus  conce¬ 
deret. 

Addo  ultimo  testimonia  Patrum.  Ac  locum 
quidem  illum  :  Qui  non  se  continent, nubant, 
jam  audivimus  Theodoretum  ' ita  exponen¬ 
tem,  nulla  lex  prohibet,  quo  minus  matri¬ 
monium  contrahatis;  quod  idem  et  alii  do¬ 
cent.  Locum  autem  istum  :  Volo  juniores 
nubere ,  ita  exponit  Chrysostomus  :  «  Volo 
quia  ipsae  volunt.  »  Et  infra  :  «  An  vero  ma¬ 
trimonium  praecipit?  absit.  Sed  neque  pro¬ 
hibet.  »  Et  infra  :  «  Prohibet  igitur  ab  hujus¬ 
modi  viduis ,  atque  deterret,  non  quod 
adolescentulas  esse  viduas  nolit,  sed  quod 
adulteras  fieri  vetet.  » 

S.  Ambrosius  utrumque  locum  exponit 
simul  in  lib.  de  viduis  :  «  Non  puto,  inquit, 
quod  juniores  revocandas  putarit  a  vidui¬ 
tatis  affectu,  maxime  cum  dixerit  :  Melius 
est  nubere,  quam  uri  :  Nam  utique  pro  re¬ 
medio  nuptias  suasit,  ut  peritura  sanetur, 
non  pro  electione  praescripsit,  casta  et  con¬ 
tinens  quod  sequatur.  »  Et  in  fine  libri  : 
«  Sed  nec  vidua  praeceptum  accipit,  sed 
concilium.  »  S.  Hieronymus  in  epist.  11.  ad 
Ageruchiam  de  Monogamia  :  «  Vult,  in¬ 
quit  ,  Apostolus  alterum  matrimonium  , 
cum  ait  :  Volo  juniores  nubere,  praeferens 
digamiam  fornicationi,  secundum  indulgen¬ 
tiam  dumtaxat,  non  secundum  imperium.  » 
Augustinus  lib.  de  bono  viduitatis  cap.  8  : 
<(  Quod,  inquit,  dicit  :  Volo  juniores  nu¬ 
bere,  nuptiarum  bonum  Apostolica  sobrie¬ 
tate,  et  auctoritate  commendat;  non  pro¬ 
creandi  officium  etiam  eis,  quae  continentiae 
bonum  capiunt,  tanquam  ad  obsequelam 
legis  imponit.  »  Et  paulo  ante  :  «  Idem  dixe¬ 
runt  de  illo  loco,  qui  non  se  continent,  nu- 


« 


(1)  I.  Cor.  VII,  7. 

bant,  nimirum  remedium  ostendi, non  legem 
figi.  »* 

Sed  adferamus  nunc  tandem  solutionem 
tertiam.  Dico  igitur,  ista  omnia,  quae  ex 
Apostolo  adversarii  objiciunt,  sive  permis¬ 
sionem  sonent,  ut  nos  probavimus ,  sive 
praeceptum,  ut  ipsi  volunt,  pertinere  solum 
ad  homines  liberos,  non  autem  ad  eos,  qui 
votis  jam  obligati  sunt.  Nam  de  ea  quae  ha¬ 
bet  votum  continentiae,  non  potest  recte  dici: 
Quos  non  se  continet ,  nubat ;  melius  est  nubere , 
quam  uri.  Nam  utrumque  est  malum,  et  nu¬ 
bere,  et  uri;  imo  pejus  est  nubere,  quidquid 
reclament  adversarii,  praesertim  ei,  quae  ha¬ 
bet  votum  solemne. 

Nam  quae  uritur,  aut  non  peccat  si  ustio 
solum  tentationem  significat;  aut  peccat  so¬ 
lum  contra  temperantiam,  et  contra  votum, 
si  fornicationem  significat  :  quae  vero  nubit 
post  solemne  votum,  peccat  contra  tempe¬ 
rantiam,  contra  votum,  et  contra  ipsum 
conjugium,  cum  sub  nomine  conjugii  tegat 
perpetuum  sacrilegium.  Quae  autem  nubit 
post  votum  simplex,  illa  verum  matrimonium 
contrahit,  tamen  aliquo  modo  magis  peccat, 
quam  quae  fornicatur,  quia  reddit  se  impo¬ 
tentem  ad  servandum  votum, quod  non  facit, 
quae  fornicatur. 

Secundo,  ei,  quae  virum  habet,  et  sive, 
quod  ille  perpetuo  aegrotet,  sive  quod  per¬ 
petuo  absit,  non  potest  ab  eo  debitum  con¬ 
jugale  petere  ,  etiamsi  gravissime  uratur  , 
non  potest  dici,  si  non  se  continet,  nubat  ; 
melius  est  nubere,  quam  uri.  Sed  necessario 
dicendum  illi  est,  ut  servet  fidem  conjugi, 
et  orationibus  et  jejuniis  pugnet  contra  us¬ 
tionem.  Id  quod  ne  adversarii  quidem  negare 
auderent.  Non  igitur  Apostolus  ea  verba 
dixit  omnibus,  qui  uruntur,  sed  solum  iis, 
qui  soluti,  ac  liberi  sunt  :  et  si  ligati  cen¬ 
sentur  ii,  qui  fidem  conjugi  dederunt,  cur 
non  ii,  qui  dederunt  Deo  ? 

Tertio  ex  Patribus  S.  Ambrosius  ad  vir¬ 
ginem  lapsam  cap.  5  :  «  Dicit  aliquis,  in¬ 
quit,  melius  est  nubere,  quam  uri.  Hoc  dic¬ 
tum  ad  non  pollicitam  pertinet,  ad  nondum 
velatam.  Caeterum,  quae  se  spopondit  Christo, 
et  sanctum  velamen  accepit,  jam  nupsit, jam 
immortali  juncta  est  viro.  Etiam  si  voluerit 
nubere  communi  lege  connubii,  adulterium 
perpetrat,  ancilla  mortis  efficitur.  » 

S.  Hieronymus  lib.  I  in  Jovinianum  :  «  Si 
nupserit,  inquit,  virgo  non  peccavit ,  non 
illa  virgo  quae  semet  Dei  cultui  dedicavit  ; 
harum  enim  si  qua  nupserit,  habebit  dam¬ 


nationem,  quia  primam  fidem  irritam  fecit  ; 
virgines  enim  quae  post  consecrationem  nu¬ 
pserint,  non  tam  adulterae  sunt,  quam  in¬ 
cestae.  » 

S.  Augustinus  lib.  I.  de  adulterinis  con¬ 
jugiis  cap.  15  :  «  Illis,  inquit,  qui  se  non 
continent,  utique  expedit  nubere,  et  quod 
licet,  expedit  :  quae  autem  voverint  conti¬ 
nentiam,  nec  licet,  nec  expedit.  »  Et  lib.  de 
bono  viduitatis  cap.  8  :  «  Proinde,  inquit, 
quae  se  non  continent,  nubant,  antequam 
continentiam  profiteantur,  antequam  Deo 
voveant,  quod  nisi  reddant,  jure  damnan¬ 
tur.  » 

Gregorius  in  lib.  pastorali  par.  III.  admo¬ 
nitionis  28  :  «  Scriptum  est,  inquit,  melius 
est  nubere,  quam  uri,  sine  culpa  quippe  ad 
conjugium  veniunt,  si  tamen  necdum  meliora 
voverunt.  » 

S.  Joannes  Chrysostomus  in  lib.  de  Vir¬ 
gin.  cap.  39  :  «  Viduae, inquit,  omnino  si  vo¬ 
luerit,  potestatem  nubendi  facit,  at  eam, 
quae  conjuge  mortuo  se  in  sequens  tempus 
Deo  consecrarit,  si  postea  nupserit,  vehe¬ 
menter  accusat,  ut  quae  fidem  Deo  datam 
post  fefellerit.  Non  his  ergo,  sed  illis  dixit, 
si  se  non  continent,  nubant;  melius  est  enim 
nubere,  quam  uri.  »  Idem  Chrysostomus 
hom.  19.  in  priorem  ad  Corinthios,  exponens 
illud  ;  Si  nupserit  virgo,  non  peccavit :  «  Non 
de  ea,  inquit,  quae  sibi  elegerit  virginitatem 
loquitur,  quippe  quae  jam  peccavit.  »  Quod 
idem  habent  Theodoretus,  Theophylactus, 
QEcumenius  in  eumdem  locum,  et  Epipha- 
nius  haeres.  61.  . 


CAPUT  XXXI. 

Solvitur  tertia  objectio. 

Objectio  tertia,  eaque  omnium  gravissima, 
sumitur  ab  iis  locis,  qui  docent,  continen¬ 
tiam  esse  donum  Dei,  quod  non  omnibus 
detur.  Quod  argumentum  etsi  solvimus  bre¬ 
viter  in  disputatione  de  ccelibatu  sacerdo¬ 
tum,  hoc  tamen  loco  accuratius  solvendum 
est.  Loca  praecipua  sunt  quatuor  Sapient. 
VIII :  Nemo  potest  esse  continens,  nisi  Deus  det. 
Matth.  XIX  :  Non  omnes  capiunt  verbum  hoc} 
sed  quibus  datum  es^.Et  infra  :  Qui  potest  ca¬ 
pere,  capiat.  I.  Corinth.  VII  :  Volo  autem 

omnes  homines  esse  sicut  meipsum ,  sed  unus¬ 
quisque  proprium  donum  habet  ex  Deo ,  unus 
sic,  alius  autem  sic.  Et  infra  :  Qui  statuit  in 
corde  suo  firmus  fton  habens  necessitatem ,  po¬ 
testatem  autem  habens  suce  voluntatis,  et  hoe 
judicavit  in  corde  suo  servare  virginem  suam, 
bene  facit  (1).  Quem  locum  tractans  S.  Hie¬ 
ronymus  lib.  I.  in  Jovinianum  dicit,  quos¬ 
dam  habere  necessitatem  nubendi,  aut  scor¬ 
tandi. 

Ex  his  locis  ita  argumentantur  :  Nemo 
debet  vovere,  nisi  id,  quod  certo  scit  se 
posse  solvere ;  alioqui  exponit  se  periculo 
violandi  votum,  et  proinde  temere  vovet,  et 
Deum  offendit  :  Displicet  enim  illi  infidelis,  et 
stulta  promissio.  (2)  At  nemo  potest  certo 
scire,  an  poterit  perpetuo  continere,  cum  id 
non  possit  sine  dono  Dei,  nec  possit  ulla  ra¬ 
tione  scire,  an  habeat  illud  donum,  et  multo 
minus  an  sit  perpetuo  habiturus,  ut  Scrip¬ 
turae  allatae  ostendunt ;  nemo  igitur  potest, 
nisi  temere ,  et  imprudenter ,  perpetuam 
continentiam  vovere.  Ex  qua  ratione  illud 
etiam  deducunt,  eos,  qui  jam  voverunt, 
posse,  ac  debere  votum  suum  rescindere, 
quia  ea,  quae  non  sunt  in  nostra  potestate, 
non  sunt  materia  voti. 

Addit  Petrus  Martyr  similitudinem.  Si 
quis  enim  voverit  se  perpetuo  ministraturum 
pauperibus,  ac  deinde  paulo  post  in  morbum 
incidat,  certe  non  tenebitur  voto  suo,  quia 
quod  erat  ei  possibile  cum  vovit,  jam  illi 
impossibile  factum  est ;  igitur  et  ille,  qui 
continentiam  vovit ,  si  incidat  in  morbum 
concupiscentiae,  non  tenebitur  amplius  voto 
suo.  Neque  satis  est  dicere,  posse  istum 
orare  Deum,  et  petere  continentiam  :  Nam 
etiam  qui  aegrotat  corpore ,  posset  orare 
Deum,  et  petere  sanitatem,  et  tamen  si  non 
impetrat,  ut  saepe  accidit,  liber  a  voto  suo  est. 

Respondemus,  continentiam,  et  donum 
esse  Dei,  et  tamen  in  arbitrio,  et  potestate 
hominis  positam,  quorum  alterum  adversarii 
affirmant,  alterum  negant.  Et  igitur  obser¬ 
vandum,  multa  esse  genera  donorum  Dei. 
Quaedam  enim  dantur  homini  sine  ejus  coo¬ 
peratione,  qualia  sunt  robur,  sanitas,  pul¬ 
chritudo,  prophetiae,  linguarum  aut  miracu¬ 
lorum  gratia,  et  omnes  habitus,  quos  Deus 
infundit,  et  haec  stultum  esset  asserere  esse 
in  nostra  potestate,  aut  pendere  ex  humana 
electione,  ita,  ut  possit  ea  habere  quicumque 


velit.  Atque  ad  hoc  genus  donorum  revo¬ 
cant  adversarii  cpntinentiam  ;  disertis  enim 
verbis  Petrus  Martyr  dicit  :  «  Idem  esse, 
statuere  an  velis  continere,  et  an  velis  pro¬ 
phetare.  » 

Aliud  genus  doni  consistit  in  auxilio  di¬ 
vino,  sine  quo  non  faceremus  id,  quod  cum 
eo  auxilio  facimus,  sic  enim  credere,  sperare, 
diligere,  perseverare,  patientem  esse,  vin¬ 
cere  tentationes  dicuntur,  et  sunt  verissima 
Dei  dona,  quia  nisi  Deus  gratia  sua  nos  prae¬ 
veniret  excitando,  et  adjuvaret  dirigendo, 
protegendo,  et  cooperando,  nihil  boni  face¬ 
remus  ;  et  tamen  ista  ipsa  opera  pendent  ab 
electione  humana,  et  sunt  in  nostra  potes¬ 
tate,  quia  Deus  licet  juvet,  non  tamen  cogit, 
neque  necessitat ;  et  licet  homo  sine  Dei 
auxilio  non  possit  quidquam  boni  facere, 
absolute  tamen  dicitur  posse,  quia  sufficiens 
auxilium,  ut  quis  operetur,  aut  saltem,  ut 
possit  majus  auxilium  petere  ,  numquam 
deest,  alioqui  non  peccarent  homines  non 
credendo,  non  sperando  etc.  Ad  hoc  genus 
donorum  continentiam  pertinere  dicimus. 

Ubi  praeterea  est  notandum,  quod  sicut 
circa  fidem,  poenitentiam,  perseverantiam, 
aliosque  actus  bonos,  ita  etiam  circa  conti¬ 
nentiam  duplex  gratia,  sive  auxilium  distin¬ 
gui  solet ;  Unum  sufficiens,  quod  omnibus 
datur  saltem  pro  loco,  et  tempore;  quo 
auxilio  non  tam  fit  ut  operemur,  quam  ut 
operari  possimus  ;  Aliud  autem  efficax,  quo 
re  ipsa  operamur.  Atque  hoc  posterius  est 
donum  singulare,  quod  non  omnibus  datur; 
soli  enim  illi  donum  fidei  habent,  qui  re 
ipsa  credunt,  soli  illi  donum  habent  perse¬ 
verantiae,  qui  re  ipsa  perseverant,  soli  illi 
donum  habent  continentiae,  qui  reipsa  con¬ 
tinent,  quos  notum  est  non  esse  multos, 
nedum  omnes,  et  de  hoc  dicitur  ;  Non  omnes 
capiunt  verbum  hoc ,  sed  quibus  datum  est  (3). 
Et  simul  est  verum,  omnes,  qui  volunt, posse 
continere,  quia  sufficiens  auxilium  ad  conti¬ 
nendum,  aut  ad  gratiam  impetrandam  nulli 
denegetur.  Sicut  etiam  de  fide  scriptum  est: 
Non  omnium  est  fides  II.Thess.III.(-4)ettamen 
omnes  credere  possunt  si  volunt,  cum  prae¬ 
dicatur  Evangelium,  alioqui  non  peccarent, 
qui  non  crederent.  Quid  intersit  inter  haec 
auxilia,  non  est  hujus  loci  explicare,  sed  in 
disputatione  de  gratia,  et  libero  arbitrio,  si 
Deus  annuerit,  explicabitur. 

(2)  Eccl.  Y,  3.  —  (3)  I.  Math. 


(1)  Sap.  VIII,  21 ;  Math.  XIX.  11  et  12;  I.  Cor.  VII,  7  et  37.  — 
XIX,  11.  —  (4)  II.  Thess.  III,  2. 

LIBER  IT. 


His  jam  notatis,  probandum  est,  conti¬ 
nentiam  donum  Dei  esse,  et  tamen  in  arbi¬ 
trio  nostro  positam.  Quod  sit  donum  Dei, 
Scripturae  allatae  clarissime  ostendunt,  nec 
adversarii  id  negant  :  quod  autem  sit  in  po¬ 
testate  nostra,  praeveniente,  ut  diximus,  et  co¬ 
mitante  gratia,  bis  argumentis  confirmamus. 

Primo  testimoniis  earumdem  Scriptura¬ 
rum  :  nam  Matth.  XIX.  illa  verba  :  Sunt  eu¬ 
nuchi,  qui  se  castraverunt  propter  regnum  coe¬ 
lorum  (I),  aperte  indicant  arbitrii  libertatem. 
Si  enim  continentia  ita  esset  donum  Dei,  ut 
ab  hominis  electione  non  penderet,  dicen¬ 
dum  fuisset,  sunt  eunuchi,  qui  sunt  facti  a 
Deo,  non  autem,  qui  se  castraverunt  :  Ideo 
enim  de  abscissis  dicitur,  sunt  enim  eunuchi, 
qui  sunt  facti  ab  hominibus,  non  autem  qui 
se  castraverunt,  quia  illa  abscissio  est  opus 
alienum,  non  proprium.  Praeterea,  si  donum 
continentiae  simile  est  dono  prophetiae,  lin¬ 
guarum,  sanitatis,  atque  aliis  ejusmodi,  cur 
non  dicimus,  sunt  Prophetae,  qui  se  ipsos 
Prophetas  fecerunt,  sicut  dicimus,  sunt  eu¬ 
nuchi,  qui  seipsos  castraverunt? 

Secundo  illa  verba  :  Qui  potest  capere,  ca¬ 
piat,  cohortationem  ad  continentiam  habent, 
ut,  praeter  sanctos  Patres ,  etiam  Petrus 
Martvr  testatur  in  lib.  de  ccelibatu  et  votis. 
Sic  etiam  illa  verba  Pauli  prioris  epist.  ad 
Corinth.  YII  :  De  virginibus  praeceptum  Do¬ 
mini  non  habeo ,  consilium  autem  do  (2),  cohor¬ 
tationem  continent,  eodem  interprete  Petro 
Martyre.  At  quis,  rogo,  sapiens  hortaretur 
unquam  ad  id,  quod  non  est  in  potestate  ? 
Num,  quis  unquam  hortatus  est  homines, 
ut  Prophetae  fiant,  aut  robusti  ex  debilibus, 
proceri  ex  parvis,  formosi  ex  deformibus  ? 

«  Sed,  inquit  Martyr,  istae  cohortationes 
dantur  iis  tantum,  qui  donum  Dei  habent.  » 
Gpntra,  qui  donum  habent,  ipsorum  sen¬ 
tentia,  non  possunt  non  continere.  Scribit 
enim  Martinus  Bucerus,  qui  Petro  Martyri 
instar  oraculi  esse  solet,  in  illud  Matth.  XIX: 
Non  omnes  capiunt  verbum  hoc,  sed  quibus  da¬ 
tum  est.  Sicut  valde  famelicus  non  potest  non 
avide  cibum  sumere,  si  offeratur  ei :  sic  non 
posse  non  continere  ab  uxore  ducenda,  qui 
donum  id  a  Deo  susceperit.  Si  igitur,  qui 
donum  non  habent,  non  possunt  continere  ; 
qui  habent,  non  possunt  non  continere  ;  qui 
sunt  illi,  quos  Christus  et  Apostolus  ejus  ad 
continentiam  cohortantur? 


Tertio,  illa  verba  I.  ad  Corinth. Y’II  :  Quod 
vult,  faciat;  non  peccat ,  si  nubat  (3) ;  liberam 
homini  optionem  dant  eligendi  conjugium, 
aut  coelibatum;  Quomodo* ergo  non  est  in 
arbitrio  hominis  positum,  ut  contineat,  si 
velit  ?  Non  enim  de  rebus  impossibilibus 
ulla  deliberatio  esse  potest. 

Quarto,  continentes,  ac  ccelibes  in  Scrip¬ 
turis  laudantur,  et  praemiis  afficiuntur,  ut 
satis  probatum  est  in  disputatione  de  conci¬ 
liis  Evangelicis,  ex  testimonio  Isa.  LYI.  de 
Eunuchis,  quibus  promittitur,  nomen  melius 
quam  filiis  et  filiabus.  Et  ex  Apocalyp.  cap. 
XIY.  ubi  Virgines  cantant  canticum  novum , 
quod  nemo  alius  cantare  potest.  Et  ex  illo 
Sap.IlI  :  Bonorum  laborum  gloriosus  est  fruc¬ 
tus,  etc.  (4)  At  nullum  praemium,  nullam 
laudem  merentur  opera,  quae  non  sunt  in 
nostra  potestate,  ut  omnes  consentiunt  : 
Nec  enim  praemio  afficiuntur,  qui  prophe¬ 
tant,  qui  linguis  loquuntur,  qui  morbos  cu¬ 
rant,  qui  daemones  ejiciunt,  quia  haec  solius 
Dei  dona  sunt  :  igitur  continentia  non  solum 
est  donum  Dei,  sed  etiam  libera  hominis 
actio. 

Quinto,  a  simili,  non  minus  donum  Dei 
est  credere,  quam  continere.  Nam  de  fide 
scriptum  est.  Joan.  YI  :  Nemo  potest  ad  me 
venire ,  nisi  Pater  traxerit  eum.  Et  in  Actis 
Apostolorum  cap. XIII  :  Crediderunt  quotquot 
erant  praeordinati  ad  vitam  aeternam.  Et  ad 
Ephes.  II  :  Gratia  estis  salvati  per  fdem.,  hoc 
non  ex  vobis,  Dei  enim  donum  est.  Ad  Phi- 
lipp.  I  :  Vobis  datum  est,  ut  in  eum  credatis. 
Et  II. ad  Thess.  ult  :  Non  omnium  est  fides  (5). 
At  nihilominus  credere  possunt  omnes,  qui 
volunt,  et  recte  hortamur  omnes  ad  fidem, 
et  sine  ulla  temeritate  promittunt  omnes  in 
Baptismo,  se  fidem  Christianam  conservatu¬ 
ros  usque  ad  mortem  :  igitur  et  continere 
possunt  omnes,  qui  volunt,  et  recte  horta¬ 
mur  omnes  ad  continentiam ;  et  sine  teme¬ 
ritate  multi  promittunt  Deo,  se  continentiam 
perpetuam  servaturos. 

Respondent,  discrimen  esse  inter  fidem 
et  continentiam,  quod  illa  sit  necessaria  ad 
salutem,  hsec  non  item.  Unde  monere  sole¬ 
mus,  ut  facit  S.  Hieronymus  in  comment. 
cap.  XIX.  Matth.  ut  quisque  exploret  vires 
suas,  antequam  voveat  continentiam,  non 
autem  monemus,  ut  quisque  exploret  vires 
suas  antequam  credat. 


(1)  Math.  XIX,  12.  —  (2)  I.  Cor.  VII,  25.  —  (3j  I.  Cor.  VII,  37.  —  (4)  Isai  LVI,  5;  Apoc.  XIV. 3; 
Sap.  III,  15.  —  (5)  Joan.  VI.  44:  Act.  XIII.  48;  Ephes.  II,  8:  Philipp.  I.  29;  II.  Thessal.  III,  2. 

At  facile  hoc  refellitur  ;  nam  potissima 
causa,  cur  votum  continentiae  temerarium 
asseritur  ab  adversariis,  non  est,  quia  con¬ 
tinentia  non  sit  res  necessaria,  sed  quia  res 
impossibilis,  sine  peculiari  Dei  dono,  quod 
non  omnibus  datur.  Alioqui  multa  non  ne¬ 
cessaria.  sine  ulla  temeritate  voveri  possunt, 
ut  notum  est.  Si  igitur  heec  potissima  causa 
seque  locum  habet  in  fide  atque  in  conti¬ 
nentia,  ut  ex  Scripturis  demonstravimus, 
cur  temere  promittitur  continentia,  et  non 
temere  promittitur  fides  ? 

Adde,  quod  non  est  verum,  debere  eum, 
qui  vult  vovere  continentiam ,  explorare 
vires  suas ,  et  non  debere  explorare  vires 
suas,  qui  vult  fidem  Christianam  amplecti. 
Nam  Dominus  Luc.  XIV.  monet  eos,  qui  vo¬ 
lunt  ad  se  venire ,  id  est,  legem  ac  fidem 
suam  suscipere,  ut  imitentur  eos,  qui  volunt 
turrim  aedificare,  qui  prius  computant,  si 
habent  sumptus  ad  perficiendum  ;  necnon 
eos,  qui  bellum  gesturi  sunt,  qui  prius  cogi¬ 
tant,  si  possint  cum  decem  millibus  occur¬ 
rere  ei,  qui  cum  viginti  millibus  venit.  Unde 
et  Ecclesia  explorat  Catechumenos,  an  ha¬ 
beant  plenum  et  stabile  propositum  perse¬ 
verandi  in  fide  et  lege  Christiana,  quia  pejus 
est  a  fide  deficere,  quam  fidem  numquam 
recipere.  Ad  quem  finem  ex  antiquissima 
consuetudine  in  Quadragesima  fiunt  aliquot 
scrutinia  Catechumenorum,  qui  in  Paschate 
baptizandi  sunt.  De  quibus  vide,  si  placet, 
Alcuinumin  lib.  de  officiis  divinis,  cap.  de 
Sabbato  sancto. 

Hoc  solum  interest  inter  fidem  et  conti¬ 
nentiam,  quod,  qui  explorans  vires  suas,  non 
judicat  se  habere  sufficientes  vires  ad  con¬ 
tinendum,  potest  nubere,  quia  continentia 
non  est  necessaria  ad  salutem,  quamquam 
etiam  potest  procurare  vires  majores  per 
orationem  ;qui  autem  judicat,  se  non  habere 
sufficientes  vires  ad  perseverandum  in  fide 
et  lege  Christi,  is  non  potest  propterea  licite 
non  amplecti  fidem  et  legem  Christi,  quse 
necessaria  est,  sed  debet  vires  majores  a 
Deo  petere,  quas  sine  dubio  habebit,  si  fide¬ 
liter  petat. 

Sexto,  probatur  ex  absurdo,  quod  6x  ad¬ 
versariorum  sententia  sequitur.  Nam  si  con¬ 
tinere  non  possint  omnes,  qui  volunt,  sequi¬ 
tur,  multis  hominibus  nullum  peccatum  esse 
fornicari  aut  moechari.  Nam  si  quis,  ante¬ 
quam  uxorem  ducat,  gravissime  urgeatur 
stimulis  carnis,  et  donum  continentiae  forte 
non  habeat,  quid  aget  ?  fornicabiturne  im¬ 

pune  ?  «  Habet,  inquiunt,  paratum  reme¬ 
dium,  ducat  uxorem.  »  Sed  quid,  si  non 
statim  inveniat?  Nec  enim  uno  die  contra¬ 
huntur  matrimonia,  imo  multi  menses  ple¬ 
rumque  intercedunt  inter  sponsalia,  et  nup¬ 
tias.  Ad  lisec,  si  jam  duxit,  sed  forte  abest 
procul  ab  ea,  ut  saepe  contingit,  aut  ea 
morbo  gravi,  et  diuturno  laborat,  ita  ut  non 
liceat  viro  debitum  petere  conjugale,  quid 
aget?  mcechabiturne,  si  forte  uritur,  et  do¬ 
num  continentiae  se  habere  non  videt  ? 
«  Non  licet,  inquiunt,  moechari:  idcirco,  qui 
ejusmodi  est,  pro  continentiae  dono  Deum 
exoret ;  non  enim  negabit  ille,  quod  fideliter 
petit. » 

Sed  cur,  quaeso,  non  idem  facere  poterit, 
qui  continentiam  vovit,  si  forte  uratur,  et 
donum  se  habere  non  videat?  Respondent, 
magnum  esse  discrimen  inter  continentiam 
ab  adulterio,  vel  fornicatione,  et  continen¬ 
tiam  ab  uxore.  Illa  enim  necessaria  est,  et  a 
Deo  imperata,  idcirco  numquam  Deus  eam 
petentibus  negat.  At  continentia  ab  uxore 
nec  necessaria  est,  nec  imperata ;  ideo  non 
semper  conceditur,  etiamsi  petatur.  Addit 
Petrus  Martyr  in  lib.  de  ccelibatu  et  votis, 
coelibatum  non  esse  petendum  a  Deo  abso¬ 
lute,  sed  solum  sub  conditione,  si  expediat 
ad  majorem  ejus  gloriam,  sicut  petimus  sa¬ 
nitatem,  opes,  et  similia,  quse  non  sunt  ne¬ 
cessaria  ad  salutem. Joannes  Calvinus  lib.IY. 
Instit.  cap.  13.  §.  17.  dicit,  nostrum  non 
esse  fiduciam  habere  obtinendi  a  Deo  spe¬ 
cialis  doni,  quale  est  coelibatus.  Martinus 
Bucerus  in  cap. XIX.  Matthaei, clare  affirmat, 
non  esse  petendum  coelibatum  a  Deo  ab  iis, 
qui  nesciunt,  an  Deus  velit  illum  eis  dare. 
Ratio  autem  eorum  est,  quia  oratio  debet 
nasci  ex  fide,  fides  autem  niti  debet  promis¬ 
sione  Dei  ;  promissio  vero  nulla  est,  qua 
coelibatum  perpetuum  alicui  certo  promise¬ 
rit.  Ita  impii  et  impuri  isti  homines,  non 
modo  coelibatum  oppugnant,  sed  etiam  viam 
sibi,  et  aliis  ad  eum  praecludunt. 

Sed  facile  est  ratiunculas  istas  refellere  : 
Nam  etsi  promissio  particularis  deest,  suf¬ 
ficit  tamen  promissio  generalis  :  Petite  et  ac¬ 
cipietis  Luc.  XI.  Et :  Si  quid  petetis  Patrem  in 
nomine  meo,  dabit  vobis ,  Joan.  XIY,  XY,  et 
XYI.  Alioqui  enim,  si  requireretur  particula¬ 
ris  promissio,  nec  Fides,  nec  Spes,  nec  Di¬ 
lectio,  nec  Continentia  conjugalis,  nec  alia 
virtus  peti  posset  :  nusquam  enim  exstant 
promissiones  horum  donorum  in  particu¬ 
lari. 

Porro  generales  promissiones  requirunt 
quidem  certas  conditiones  :  non  enim  quod 
quisque  petit,  semper  impetrat,  cum  saipe 
contingat  minus  utilia,  et  minus  bona  peti, 
quse  Deum  nullo  modo  dare  conveniat:  sed 
conditio,  quse  requiritur,  non  est,  ut  adver¬ 
sarii  fingunt,  ut  res,  quse  petitur,  sit  neces¬ 
saria  ad  salutem,  vel  imperata.  Id  enim  nulla 
ratione,  vel  auctoritate  confirmant,  sed  est, 
ut  id,  quod  petimus,  sit  secundum  ejus  vo¬ 
luntatem  ;  sic  enim  docet  nos  S.  Joannes  in 
epist.  I.  cap.  V.  Hsec  est  fiducia,  quam  ha¬ 
bemus  ad  Deum,  quia  quodcumque  petieri¬ 
mus  secundum  ejus  voluntatem  audit  nos. 
Non  solum  autem  est  secundum  ejus  volun¬ 
tatem  id,  quod  est  necessarium  ad  salutem, 
sed  etiam  id,  quod  est  utile,  et  utilius,  quam 
ejus  oppositum  ;  neque  id  solum,  quod  ipse 
imperavit,  sed  etiam  quod  consuluit,  et  lau¬ 
davit,  et  cui  praemium  maximum  promisit. 
Talem  autem  esse  coelibatum,  supra  multis 
docuimus. 

Sanctus  Augustinus  tract.  102.  in  Joan- 
nem,  explicans  quid  sit,  quod  Deus  petenti¬ 
bus  in  nomine  Christi  non  negat,  dicit  esse 
id,  quod  conducit  ad  aeternam  salutem,  nec 
addit,  oportere  esse  necessarium,  aut  impe¬ 
ratum. 

Probatur  ultimo,  coelibatum  esse  in  po¬ 
testate  nostra,  Dei  gratia  adjuvante,  ex  tes¬ 
timoniis  Patrum.  Tertullianus  lib.  de  Mono¬ 
gamia,  prope  finem,  explicans  locum  illum, 
Non  omnes  capiunt  verbum  hoc:  «Elige, 
inquit,  quod  bonum  est;  si  non  potes  est 
quia  non  vis.  Posse  enim  si  velis,  ostendit, 
quia  tuo  arbitrio  utrumque  reliquit. » 

Origenes  in  commentario  ejusdem  loci : 
«  Qui  vult,  inquit,  capere  verbum,  quod  de 
castitate  positum  est,  petat:  credens  dicenti, 
et  accipiet,  non  dubitans  de  illo,  quod  fic¬ 
tum  est :  Omnis  qui  petit,  accipit.  »  Hiero¬ 
nymus  ineumdem  locum  :  «  His,  inquit,  da¬ 
tum  est,  qui  petierunt,  qui  voluerunt,  qui, 
ut  acciperent,  laboraverunt.  Omni  enim  pe¬ 
tenti  dabitur,  et  quaerens  inveniet,  et  pul¬ 
santi  aperietur  ».  Gregorius  Nazianzenus 
orat.  31.  in  hoc  Evangelii  cap.  de  tribus  Eu¬ 
nuchorum  generibus  :  «  Gum  audis,  inquit, 
quibus  datum  est,  adde,  datum  esse  iis,  qui 
volunt,  et  assentiuntur.  » 

Ambrosius  lib.  III.  de  virginibus  :  «  Do¬ 
minus,  inquit,  qui  sciret  praedicandam  om¬ 
nibus  integritatem,  imitandam  paucis  ;  non 
omnes,  inquit,  capiunt  verbum  istud.  »  Et 
lib.  de  viduis  :  «  Sunt,  inquit,  Spadones,  qui 


se  castraverunt  propter  regnum  coelorum ; 
sed  hoc  non  omnibus  imperatur,  sed  ab  om¬ 
nibus  flagitatur.  »  Et  infra :  «  Scit  Creator 
omnium  allectus  esse  varios  singulorum,  et 
ideo  praemiis  virtutem  provocavit,  non  in¬ 
firmitatem  vinculis  alligavit.  »  Haec  ille.  Ubi 
vides,  continentiam  omnibus  praedicari,  ab 
omnibus  flagitari,  nimirum,  si  ipsi  velint 
praemia  ejus  consequi. 

Joannes  Chrysostomus  in  comment.  ejus¬ 
dem  loci :  « His,  inquit,  datum  est,  qui 
sponte  id  eligunt ;  quod  ideo  <yxit,  ut  osten¬ 
deret  superiore  nobis  auxilio  opus  esse,  quod 
quidem  omnibus  paratum  est,  si  volumus  in 
hac  lucta  evadere  superiores.  » 

Augustinus  in  Psalm.  CXXXVII.  in  illud, 
Votum  vovit  Deo  Jacob  :  «  Ipse  David,  in¬ 
quit,  vovit,  tamquam  in  potestate  habens, 
et  rogat  Deum,  ut  impleat,  quod  vovit ;  est 
devotio  voventis,  sed  est  humilitas  depre- 
cantis.  Nemo  praesumat  viribus  suis  red¬ 
dere,  quod  voverit.  Qui  te  hortatur  ut  vo¬ 
veas,  ipse  adjuvat,  ut  reddas.  »  Et  lib.  VI. 
Confess.  cap.  11.  «Utique  dares,  inquit,  ni¬ 
mirum  continentiam,  si  gemitu  interno  pul¬ 
sarem  aures  tuas.»  Denique,  idem  Augusti¬ 
nus  lib.  II.  de  adulterinis  conjugiis,  cap.  10, 
13  et  20,  ex  professo  docet,  possibilem  esse 
continentiam  omnibus,  etiam  illis,  qui  nihil 
de  ea  cogitantes,  in  ejus  servandae  necessi¬ 
tatem  inciderunt.  Quod  idem  adhuc  fusius 
docet  Basilius  in  lib.  de  virginit.  ultra  me¬ 
dium.  Ex  his  ad  loca  Scripturae,  initio  po¬ 
sita,  facile  erit  respondere. 

Ille  igitur  locus  primus  Sap.  VIII:  Nemo 
potest  esse  continens ,  nisi  Deus  det ,  de  conti¬ 
nentia  in  genere  accipi  debet,  ut  non  solum 
virginalem,  aut  vidualem,  sed  etiam  conju¬ 
galem  comprehendit.  Is  enim,  qui  haec 
verba  dicit,  Salomon  est,  qui  quidem  non 
virgo,  aut  viduus,  sed  maritus  erat,  ac 
proinde  maritalem  continentiam  a  Deo  pe¬ 
tebat.  Quocirca  non  habemus  ex  hoc  loco, 
continentiam  ita  esse  donum  Dei,  ut  non 
possit  esse  omnibus  communis.  Nam  etiam 
ex  adversariorum  sententia,  continentia 
conjugalis  ab  omnibus  haberi  potest,  modo 
eam  a  Deo  petant;  idcirco  enim  sequitur: 
Adii  Deum ,  et  deprecatus  sum. 

Ille  alius  locus  Matth.  XIX :  Non  omnes  ca¬ 
piunt  verbum  hoc ,  sed  quibus  datum  est ,  ma¬ 
jore  explicatione  indiget.  Adversarii  conten¬ 
dunt  iliud,  Nos  omnes  capiunt ,  hunc  habere 
sensum  :  Non  omnes  sunt  capaces  continen¬ 
tiae  ab  uxore,  sed  ii  soli,  qui  habent  pecu- 

liare  donum.  Ex  quo  sequitur,  ut  qui  non 
habent  donum,  vere  non  possint  continere. 
Colligunt  vero  hunc  sensum  ex  voce  GrEeca 
;  nam  w,  non  significat  capere, 
id  est, apprehendere,  quomodo  dicimus  cape 
librum,  cape  pileum,  sed  capere, id  est,  ca¬ 
pacem  esse,  quomodo  dicimus,  hydria  haec 
tantum  aquae  capit,  ut  metretam  unam,  vel 
alteram,  ut  Evangelium  loquitur. 

At  falluntur  adversarii  ambiguitate  hujus 
vocis.  Nam  verbum  £«osw,  et  Latinum  capio, 
interdum  significat  naturalem  potentiam  ad 
capiendum,  quam  qui  non  habent,  dicuntur 
proprie  incapaces  ;  interdum  tamen  signifi¬ 
cat  actualem,  seu  voluntariam  capacitatem, 
quae  ex  libero  arbitrio  pendet,  et  qui  eam 
non  habent,  non  dicuntur  incapaces,  sed  di¬ 
cuntur  non  capere.  Exempli  gratia,  locus 
angustus  recte  dicitur  incapax  multarum  re¬ 
rum,  et  similiter  pueri,  qui  nondum  apti 
sunt  naturaliter  ad  fraudes  nectendas,  di¬ 
cuntur  doli  incapaces.  At  qui  aliquid  non 
intelligit,  quia  non  attendit,  aut  quia  non  est 
qui  eum  doceat,  is  non  dicitur  incapax,  ta¬ 
metsi  nondum  capiat,  quod  dicitur.  Et  si¬ 
militer  qui  consilium  aliquod  non  admittit, 
quia  ab  alio  jam  est  persuasus  ad  aliud,  di¬ 
citur  quidem  non  capere  illud  consilium, 
non  tamen  non  esse  capax,  sive  non  posse 
illud  admittere,  si  velit.  Et  in  hac  significa¬ 
tione  accipitur  hoc  loco  ;  significat  enim  non 
omnes  intelligere  practice,id  est,  non  admit¬ 
tere,  non  persuaderi,  non  approbare  quod 
dictum  est,  non  expedit  nubere. 

Quod  autem  hoc  ita  sit,  probatur  primo, 
quia  si  capere  hoc  loco  significaret  esse  ca¬ 
pacem,  inepte  Dominus  addidisset :  Qui 
-potest  capere ,  capiat.  His  enim  verbis  adhor¬ 
tatur  Dominus  ad  continentiam,  ut  Petrus 
Martyr  fatetur,  et  omnes  interpretes  docent. 
At  quali^  adhortatio  est,  qui  potest  esse  ca¬ 
pax,  sit  capax  ?  Praeterea,  si  de  capacitate 
hic  ageretur,  et  vellet  Dominus,  ut  adversa¬ 
rii  contendunt,  ostendere,  non  omnes  esse 
.capaces  continentiae,  ac  proinde  illis  neces¬ 
sarium  esse  nubere,  ratio  illa  (sunt  enim 
Eunuchi,  qui  de  matris  utero  sic  nati  sunt 
etc.)  nihil  plane  ad  rem  faceret,  imo  con¬ 
trarium  potius  probaret.  Nam  si  dicas,  qui¬ 
dam  continent  vitio  naturae,  ut  frigidi ;  qui¬ 
dam  aliena  crudelitate,  ut  ab  hominibus 
castrati;  quidam  propria  voluntate,  ut  qui 
propter  Dei  cultum  ccelibes  vivunt,  non  ergo 
omnes  possunt  continere  :  certe  non  rectius 
colliges,  quam  si  diceres :  Quidam  vi  tracti 


currunt,  alii  currunt  sponte,  non  igitur  om¬ 
nes  possunt  currere.  At  contra  rectissime 
colligeres:  Multi  necessitate  continent, multi 
voluntate;  igitur  credibile  est,  omnes  con¬ 
tinere  posse,  si  velint. 

Quocirca  S.  Joannes  Chrysostomusin  com¬ 
mentario  hujus  loci  recte  docet,  Christum 
per  hanc  similitudinem  Eunuchorum  pro¬ 
bare  voluisse,  facile  et  utile  esse  abstinere  a 
nuptiis,  et  proinde  non  recte  judicare  cos, 
qui  non  capiunt,  id  est,  non  suscipiunt  et  ap¬ 
probant  verbum  hoc.  Nam  si  multi  absti¬ 
nent,  sine  ulla  spe  majoris  boni,  ut  Eunuchi 
corporales,  quanto  facilius  erit  abstinere 
proposita  spe  excellentissimi  prsemii  et  ful¬ 
gidissimae  coronae  ?  Adde  ultimo  testimonia 
Patrum,  quae  paulo  ante  citata  sunt. 

Illud  autem  :  Qui  potest  capere ,  capiat, 
duobus  modis  potest  exponi.  Primo,  ut  lo¬ 
quatur  Dominus  de  potentia  proxima,  quam 
non  habent,  nisi  illi,  quibus  jam  Dominus 
inspiravit  desiderium  efficax  continendi,  ut 
sensus  sit :  Qui  potest  capere ,  capiat,  id  est,  qui 
Dei  dono  sentiunt  sibi  intus  persuaderi,  ut 
contineant,  approbent  verbum  hoc.  Ita  vi¬ 
dentur  hoc  dictum  intellexisse  Hieronymus 
in  hunc  locum,  et  Augustinus  lib.  II.  de 
adulterinis  conjugiis  cap.  19.  sed  non  debet 
hinc  deduci,  ergo  non  omnes  possunt  con¬ 
tinere.  Nam  etiamsi  non  omnes  habent  po¬ 
tentiam  proximam,  tamen  habent  remotam, 
et  possunt,  si  velint,  precibus  impetrare  po¬ 
tentiam  proximam, id  est,  vires  ad  continen¬ 
dum :  sicut  de  fide  dicitur  Joan.  VI.  Nemo 
potest  ad  me  venire,  nisi  Pater  traxerit  eum. 
Addi  enim  potest :  Qui  potest  venire,  veniat, 
id  est,  qui  trahitur,  veniat;  qui  autem  non 
trahitur,  oret,  ut  trahatur. 

Secundo,  dici  potest,  hunc  locum  habere 
eumdem  sensum  cum  illo  Matth.  XIII.  Qui 
habet  aures  audiendi ,  audiat,  non  enim  vult 
Dominus  dicere,  non  omnes  habere  aures, 
sed  monet  omnes,  ut  utantur  facultate, 
quam  habent.  Quomodo  solemus  dicere : 
Qui  habet  oculos,  videat ;  qui  habet  men¬ 
tem,  judicet ;  sic  igitur  et  hoc  loco  Dominus 
dicit  :  Qui  potest  capere ,  capiat ,  id  est,  qui 
habet  mentem  et  judicium  sanum,  intelli- 
gat,  judicet,  approbet  verbum  hoc,  quod 
dictum  est :  Non  expedit  nubere. 

Jam  vero  tertius  locus  :  Unusquisque  pro¬ 
prium  donum  habet  ex  Deo ,  unus  sic,  alius  au¬ 
tem  sic,  1.  Cor.  VII.  non  habet  difficultatem ; 
nam  Apostolus  vocat  donum  Dei  non  solum 
continentiam  virginalem,  sed  etiam  conju- 

galem.  Donum  enim  Dei  est,  quod  aliqui  eli¬ 
gant  virginitatem,  et  similiter,  quod  aliqui 
eligant  matrimonium,  et  in  eo  caste  perse¬ 
verent  Sed  quomodo  cum  his  cohaereat, 
quod  in  potestate  nostra  sit  continere,  et 
caste  vivere,  jam  antea  exposuimus. 

Postremus  locus  non  facit  ad  propositum: 
Nam  cum  Paulus  ait:  Qui  statuit  in  corde  suo 
firmus ,  non  habens  necessitatem,  potestatem  au¬ 
tem  habens  suce  voluntatis ,  et  hoc  judicavit  in 
corde  suo  servare  virginem  suam,  bene  facit : 
dupliciter  accipi  potest  nomen,  Virginis. 
Uno  modo,  pro  ipsa  virginitate,  ut  accepit 
S.  Hieronym.  lib.  I.  in  Jovinianum.  Alio 
modo,  pro  filia  virgine,  ut  exponit  Epipha- 
nius  haeres.  61.  Item  connnent.  Ambrosii, 
Theodoreti,  Theophylacti,  et  aliorum  fere 
omnium. 

Prima  expositio  non  est  probabilis,  est 
enim  inauditum,  ut  virgo  hccipiatur  pro  vir¬ 
ginitate.  Neque  in  hac  re  quaestionem  habe¬ 
mus  cum  adversariis  :  Nam  Joannes  Calvi¬ 
nus,  Petrus  Martyr,  Erasmus,  et  alii  in  hunc 
locum,  per  virginem,  filiam  virginem  intei- 
ligunt,  non  virginitatem.  Si  tam$n  admitte¬ 
retur  prior  illa  expositio,  per  necessitatem 
non  oporteret  intelligere  necessitatem  abso¬ 
lutam  conjugii,  sed  conditionatam.  Nam,  ut 
eo  loco  S.  Hieronymus  dicit,  qui  nolunt  con¬ 
tinere,  illis  necesse  est,  aut  uxorem  ducere, 
aut  scortari,  absolute  tamen  neutrum  est 
necessarium.  Si  vero  accipiatur  expositio 
posterior,  quae  vera  et  germana  est,  per  ne¬ 
cessitatem  non  erit  opus  accipere  necessita¬ 
tem  conjugii,  ob  carentiam  doni  continen¬ 
tiae,  de  qua  necessitate  hic  agimus  ;  sed  ne¬ 
cessitatem  extrinsecam,  quae  ad  rem  prae¬ 
sentem  non  pertinet.  Dicitur  enim  pater  ha¬ 
bere  necessitatem  jungendi  filiam  matrimo¬ 
nio,  si  ipsa  nolit  vivere  in  coelibatu,  vel,  si 
ipse  servus  sit,  et  cogatur  a  Domino'  filiam 
elocare  :  et  contra  dicitur,  habere  necessita¬ 
tem  servandi  filiam  virginem,  si  vel  ipsa 
nolit  nubere  (neque  enim  ad  id  cogi  potest) 
vel  si  non  inveniatur,  qui  eam  velit.  Sed  si 
nulla  talis  necessitas  adsit,  liberum  erit  pa¬ 
tri  statuere  de  filia,  ut  voluerit  :  sed  si  jun¬ 
gat  eam  matrimonio  ,  bene  faciet,  si  non 
jungat,  melius  faciet,  ut  Apostolus  ibidem 
scribit.  Haec  de  locis  scripturae  propositis. 

Ad  eam  vero  similitudinem,  quam  Petrus 
Martyr  posuit  de  eo,  qui  vovit  ministrare 
aegrotis,  et  postea  non  fecit,  quod  in  mor¬ 
bum  ipse  inciderit,  respondetur,  non  esse  si¬ 
mile  hoc  votum  voto  continentiae.  Primum 


enim,  iste  non  peccat  non  implendo  votum, 
is  non  habet  voluntatem  implendi  votum 
quia  voluntatem  habet  promptam  et  para¬ 
tam  ad  votum  implendum,  non  enim  vult 
aegrotare,  sed  cogitur.  At  qui  ob  morbum 
concupiscientiae  ducit  uxorem  post  votum, 
is  non  habet  voluntatem  implendi  votum, 
sed  habet  contrariam,  id  est,  non  implendi ; 
implicat  enim  contradictionem,  quod  quis 
velit  continere,  ut  vovit,  et  velit  uxorem 
ducere. 

Deinde,  aegritudo  corporalis  non  pendet  a 
voluntate  aegrotantis,  incontinentia  vero 
pendet.  Non  enim  potest  recte  dici,  Nemo 
aegrotat,  nisi  qui  vult.  At  rectissime  dicitur  ; 
Nemo  fornicatur,  nisi  qui  vult.  Obediunt 
enim  membra  corporis  ad  nutum  volun¬ 
tatis. 

Denique,  sanitas  corporalis  non  est  bonum 
absolute  petendum,  quia  saepe  melior  est 
aegritudo  ad  vitam  aeternam  consequendam, 
quam  sanitas.  Unde  nullum  exstat  consilium 
Evangelicum  de  tuenda  sanitate,  propter 
regnum  coelorum.  At  continentia  absolute 
peti  potest,  et  infallibiliter  conceditur,  si 
aliunde  non  sit  defectus  in  oratione,  quia  est 
bonum  ad  vitam  aeternam  longe  utilius, 
quam  matrimonium,  et  propterea  consuli¬ 
tur  et  commendatur  passim  in  Scripturis. 


CAPDT  XXXII. 

Solvitur  quarta  objectio  ex  ratione  naturali. 

Diluendae  sunt  objectiones,  quas  adversa¬ 
rii  sumunt  ex  variis  incommodis,  quae  vi¬ 
dentur  nasci  ex  coelibatu.  Prima  ratio.  Coe¬ 
libatus  naturae  ipsi  repugnare  videmur,  quae 
frustra  sexuum  diversitatem  et  vim  genera- 
tivam  molita  erit  in  homine, si  melius  est  cce- 
libem  esse,  quam  conjugatum. 

Haec  ratio  Joviniani  est,  et  jam  olim  a 
S.  Hieronymo  lib.  I.  in  Jovinianum,  refu¬ 
tata.  Sed  quia  rursus  a  Luthero  in  sermone 
de  matrimonio,  et  ab  Erasmo  in  Encomio 
matrimonii  revocata  in  lucem  est,  respon¬ 
demus,  non  esse  frustra  vim  generativam, 
et  sexuum  diversitatem,  etiam  si  permulti 
ea  non  utantur.  Ea  siquidem,  quae  propter 
bonum  speciei  instituta  sunt,  non  dicuntur 
frustra,  si  a  quibusdam  individuis  exercean¬ 
tur,  etiam  si  a  multis  aliis  non  exerceantur, 

alioqui  enim  omnes  herbee,  omniaque  poma 
cum  seminibus  nascuntur,  et  tamen  paucis¬ 
sima  ex  eis  feruntur. 

Secunda  ratio.  Si  omnes  continerent, 
mundus  periret :  non  igitur  oportet  omnibus 
continentiam  praedicari. 

Respondent  Patres,  non  esse  periculum, 
ut  omnes  continere  velint;  semper  enim 
plures  erunt  imperfecti,  quam  perfecti,  et 
ideo  oportere  omnibus  praedicari,  ut  saltem 
pauci  id  faciant.  S.  Hieronymus  lib.  in  Jovi- 
nianum :  «  At  dices,  inquit,  Si  omnes  virgi¬ 
nes  fuerint,  quomodo  stabit  genus  huma¬ 
num  ?  Noli  metuere,  ne  omnes  virgines  fiant. 
Difficilis  res  est  virginitas,  et  ideo  rara, quia 
difficilis.  )> 

Aliam  solutionem  adfert  S.  Augustinus, 
cap.  10.  de  bono  conjugali:  «  Novi  quos¬ 
dam,  qui  murmurent,  Quid  si  omnes  velint 
ab  omni  concubitu  abstinere,  unde  subsis¬ 
tet  genus  humanum  ?  Utinam  omnes  hoc  vel¬ 
lent  J.  Multo  citius  Dei  civitas  compleretur, 
et  acceleraretur  terminus  saeculi.  »  Haec  il¬ 
le.  Quod  etiam  clarius  docet  libro  de  bono 
viduitatis,  cap.  23.  unde  et  Apostolus  dixit 
in  priori  epist.  ad  Corint.  VII :  Volo  omnes 
esse,  sicut  meipsum  (1),  id  est,  cmlibes.  Quod 
certe  non  dixisset,  si  non  liceret  omnibus 
coelibatum  eligere,  etiamsi  mundus  finien¬ 
dus  esset. 

Ex  quo  intelligimus,  non  esse  certam  opi¬ 
nionem  eorum,  qui  dicunt,  si  soli  essent  in 
mundo  Monachi  et  Sanctimoniales,  debere 
eos  conjungi  matrimonio  ad  speciem  conser¬ 
vandam.  Possent  enim  ejusmodi  credere 
mundi  finem  adesse,  ac  proinde  non  tene¬ 
rentur  votum  violare,  ut  speciem  propaga¬ 
rent.  Si  tamen  quis  defendere  velit,  quod 
nonnulli  probabiliter  docent,  teneri  ad  con¬ 
jugium  homines  in  extrema  illa  necessitate 
conservandi  generis  humani,  non  esset  cur 
votum  timeret.  Vota  enim  non  possunt  prae¬ 
scribere  contra  legem  divinam. 

Tertio  ratio.  Ex  ccelibatu  tot  Monachorum, 
Sacerdotum,  et  Sanctimonialium,  laeditur 
Christiana  Respublica  ,  siquidem  minuitur 
numerus  Christianorum,  nec  potest  commo¬ 
de  resisti  multitudini  infidelium. 

Respondet  S,  Ambrosius  lib.  III  de  virgini¬ 
bus  :  «  Nonnullos,  inquit,  dixisse  audivi,  quod 
periit  mundus,  defecit  genus  humanum,  con¬ 
jugia  labefactata  sunt.  Quaero,  quis  tandem 
quaesivit  uxorem,  qui  non  invenerit?  »  Et 


csetera,  quae  apud  eum  legere  poteris.  Sed 
certe  hoc  tempore,  si  qua  causa  est  paucita¬ 
tis  Christianorum,  et  multitudinis  infide¬ 
lium,  ea  non  coelibatus,  sed  monogamia  est. 
Tureae  siquidem  habent  etiam  suos  quosdam 
religiosos,  qui  coelibes  esse  coguntur;  sed 
ideo  valde  multiplicantur,  quod  plures  si¬ 
mul  uxores  habeant.  Non  puto  autem  adver¬ 
sarios  tam  esse  caecos,  ut  velint  etiam  con¬ 
tra  Christi  legem  introducere  polygamiam. 

Porro  causa,  cur  Christiani  plerumque 
viribus  inferiores  sint,  cum.  est  adversus  Tur¬ 
eas  pugnandum,  non  est  paucitas  hominum, 
sed  discordia  Principum  Christianorum. 
Alioqui  enim  Magnus  Alexander  exiguum 
exercitum  habuit,  sed  obedientem,  et  stre¬ 
nuum,  ideo  totum  orbem  terrarum  brevi 
subegit.  Romani  quoque  non  multitudine, 
sed  arte  et  disciplina  vincebant.  Denique, 
tempore  Caroli  Magni  res  Christiana  mira¬ 
biliter  floruit,  et  tamen  plurimi  tunc  erant 
Sacerdotes,  Monachi,  et  Sanctimoniales,  qui 
coelibatum  colebant. 

Quarta  ratio.  Ex  coelibatu  perpetuo  non 
raro  morbi  oriuntur,  qui  non  aliter  curari 
possunt,  quam  opere  conjugali :  igitur  te¬ 
mere  vovetur  ejusmodi  coelibatus.  Potest 
enim  ac  debet  in  ejusmodi  casibus  votum 
frangi,  ut  vitee  consulatur.  Respondeo,  nul¬ 
los  morbos  ex  continentia,  sed  ex  crapula, 
et  incontinentia  omnes,  aut  fere  omnes 
nasci. 

Sed  quid  si  morbus  aliunde  contractus 
usu  conjugii  curari  posset,  et  aliter  non  pos¬ 
set?  Respondet  S.  Ronaventura  in  IV.  dist. 
38.  art.  2.  q.  ult.  nullo  modo  licere  ob  peri¬ 
culum  morbi  ,  vel  mortis,  votum  continen¬ 
tias  violare.  Primo,  quia  nullus  est  morbus, 
qui  non  possit  alia  ratione  curari,  ut  medici 
periti  et  pii  de  hac  re  consulti  respondent. 
Secundo,  quia  etiamsi  non  posset  aliter  mor¬ 
bus  curari,  quam  voti  violatione,  melior  est 
virtus  continentiae,  quam  aliqua  prolixitas 
vitae  corporalis;  nam  qui  dant  operam  litte¬ 
ris,  et  sacris  meditationibus  praesertim  si 
vitae  asperitatem  adjungant,  fere  certo  sciunt 
se  minuere  sibi  ipsis  vitam,  et  tamen  rectae 
possunt  sapientiae,  et  pietatis  accessionem 
anteponere  paucis  annis  vitae  corporalis. 

Dices,  si  jejunii  lex,  aut  votum,  corporis 
valetudini  vehementer  noceat,  potest  ac  de¬ 
bet  non  servari ;  cur  igitur  non  idem  dicatur 
de  voto  continentiae. 


(1)  I.  Cor.  VII.  7. 

Respondeo,  non  esse  eamdem  rationem 
jejunii  et  continentiae;  nam  cibus  ordinatur 
per  se  ad  salutem  individui :  idcirco  illo  non 
uti  cum  necesse  est  ad  salutem  conservan¬ 
dam,  vitium  est,  non  virtus,  proinde  nec 
voti  materia.  At  conjugii  actus  non  ordina¬ 
tur  per  se  ad  salutem  individui ,  imo  po¬ 
tius  nocet.  Quod  si  quando  prodesse  posset, 
scium  esset  per  accidens,  neque  id  omnino 
certo.  Non  autem  licet  propter  incertum,  et 
per  accidens,  omittere  voti  impletionem, 
quae  certo,  et  per  se  bona  est,  et  simile  est, 
si  quis  me  velit  occidere,  nisi  furtum  faciam. 
Non  enim  licet  furari,  etiamsi  alioqui  tenear 
servare  vitam,  nam  furtum  non  est  medium 
per  se  institutum  ad  vitam  servandam,  sed 
solum  per  accidens  prodesset  ex  mala  alte¬ 
rius  voluntate.  Refert  Martinus  Cromerus 
lib.  XXIX.  de  rebus  Polonicis,  Gasimirum 
quemdam  regis  filium  miraculis  post  obitum 
claruisse,  qui  maluerat  mori,  quam  ftfeminte 
admisceri,  ut  ei  medici  suadebant.  Yide  de 
hoc  argumenta  plura  apud  Michaelem  Me- 
dinam  lib.  IY.  de  continentia,  controver¬ 
sia  4. 

Quinta  ratio.  Propensio  ad  gignendam 
prolem  naturalis  est  et  bona,  quippe  quse 
etiam  in  natura  integra  fuisset,  et  in  omni¬ 
bus  animantibus  est.  At  impedire  natura¬ 
lem,  ac  bonam  propensionem,  quod  faciunt 
qui  coelibatum  perpetuo  colunt,  peccatum 
est,  cum  id  nihil  sit  aliud,  quam  naturae,  ac 
Deo  ipsi,  qui  naturam  instituit  reluctari.  Igi¬ 
tur  non  licet  coelibatum  perpetuo  colere  il¬ 
lis,  qui  propensionem  ad  gignendum  sen¬ 
tiunt.  Atque  haec  est  ratio,  ob  quam  Luthe- 
rus  in  sermone  de  matrimonio  dicere  ausus 
est,  non  esse  praeceptum,  sed  plus  quam 
praeceptum,  illud  :  Crescite  et  multiplicamini , 
Genes.  I.  (1) 

Respondet  Michael  Medina  lib.  IY.  de 
continentia,  capit.  11.  impedire  alterum  ne 
operetur  juxta  naturalem  propensionem,  ut 
si  quis  cogat  aliquem  perpetuo  continere, 
peccatum  esse ;  non  autem  esse  peccatum 
impedire  in  seipso  naturalem  propensionem, 
ut  si  quis  sponte  sua  perpetuo  contineat : 
quia  jus  et  injuria  ad  alterum  referuntur; 
nec  enim  aliquis  proprie  sibi  ipse  injuriam 
facere  potest. 

At  si  ita  est,  cur  peccatum  erit  occidere 
seipsum?  Certe  B.  Thomas  in  2.  2.  quaest. 
LXIY.  art.  5.  ideo  affirmat  peccatum  esse, 


seipsum  occidere,  quod  sit  contra  naturae 
propensionem :  et  si  peccatum  est  occidere 
se,  quia  id  pugnat  cum  naturali  propensio¬ 
ne,  cur  non  erit  peccatum  nolle  filios  pro¬ 
creare,  cum  id  etiam  pugnet  cum  naturali 
propensione  ?  Francicus  Yictoria  in  relec- 
tione  de  homicidio,  et  Dominicus  a  Soto 
lib.  V.  de  justitia  et  jure,  quaest.  I.  art.  5. 
respondet  propensionem  ad  generandum  es¬ 
se  quidem  naturalem,  tamen  non  convenire 
homini,  ut  homo  est,  sed  ut  convenit  cum 
bestiis.  At  propensionem  ad  vivendum,  et 
naturalem  esse,  et  convenire  homini  ut  ho¬ 
mo  est :  propterea  peccatum  esse  seipsum 
occidere,  quod  id  sit  contra  propensionem 
hominis  naturalem;  at  non  generare  non 
esse  peccatum,  quod  non  sit  contra  propen¬ 
sionem  proprie  humanam. 

Sed  non  videtur  haec  responsio  plene  sa¬ 
tisfacere  ;  nam  si  propensio  ad  generandum 
non  est  proprie  humana,  quia  est  homini 
communis  cum  bestiis,  certe  multo  minus 
propensio  ad  vivendum  erit  proprie  huma¬ 
na,  cum  sit  homini  communis  cum  omnibus 
viventibus.  Dicent  fortasse, g  enerare  conve¬ 
nire  homini  ratione  corporis  tantum,  vivere 
autem  ratione  corporis,  et  ratione  animae. 
At  hoc  loco  non  disserimus  nisi  de  vita  cor¬ 
porali  ;  praeterea  ipsum  vivere,  et  esse,  non¬ 
ne  commune  est  cum  aliis  rebus  ?  Deinde  si 
occidere  seipsum  esset  peccatum,  quia  est 
contra  naturalem  hominis  propensionem  : 
certe  etiam  velle  occidi  ab  alio  et  optare 
mortem,  esset  peccatum,  quia  id  etiam  est 
contra  hominis  propensionem  naturalem; 
nam  Joan.  XXI,  Petro  dicitur  :  Cum  senueris , 
alius  cinget  te ,  et  ducet  quo  tu  non  vis.  Et  II. 
Cor.  Y.  Paulus  ait:  Cupimus  non  spoliari ,  sed 
supervestiri :  Et  tamen  quis  dixerit  peccasse 
eumdem  Paulum,  cum  ait :  Cupio  dissolvi ,  et 
esse  cum  Christo  (1),  Philipp.  I.  et  S.  Igna- 
tium,  cum  (ut  ipse  scribit  in  epistola  ad  Ro¬ 
manos)  summo  ardore  cuperet  abestiis  devo¬ 
rari  ? 

Denique  constat,  consilium  esse  sanctissi¬ 
mum,  cum  quis  invaditur  a  latrone,  et  non 
potest  mortem  evadere,  nisi  latronem  occL 
dendo,  ut  mortem  potius  oppetat,  quam  in¬ 
ferat,  etiamsi  id  maxime  videatur  contra  na¬ 
turae  inclinationem. 

Respondeo  igitur,  duplicem  esse  hominis 
inclinationem  naturalem;  unam  in  rem  ab¬ 
solute,  et  secundum  se  consideratam  ;  alte- 


(1)  Gen.  I,  28.  —  (2)  Joan.  XXI;  18;  II.  Cor.  V,  4;  Philipp.  I,  £3. 

ram  in  rem  consideratam  cum  omnibus  cir¬ 
cumstantiis.  Nam  si  consideres  mortem  se¬ 
cundum  se,  morbum,  jejunium,  atque  alia 
id  genus,  naturaliter  abhorrebis  ;  at  si  con¬ 
sideres  mortem,  morbum  et  similia,  ut  ma¬ 
teriam  patientiae,  ut  viam  ad  coelum,  ut  oc¬ 
casionem  glorificandi  Deum,  jam  incipies 
affici  et  appetere.  Quia  vero  posterior  pro¬ 
pensio  sola  est  vere,  ac  proprie  humana, 
quia  est  secundum  rectum  judicium  ratio¬ 
nis,  ideo  contra  illam  facere  peccatum  est. 
Est  enim  id  pugnare  cum  ratione,  atque  ideo 
cum  ipso  jure  naturae,  et  cum  Deo  auctore 
naturae. 

Porro  coelibatus  etsi  est  contra  priorem 
inclinationem,  non  tamen  contra  posterio¬ 
rem,  imo  conformis  est  posteriori  illi  incli¬ 
nationi  quia  est  medium  ad  purius,  et  fer¬ 
ventius  amandum  Deum.  At  occisio  sui  ip¬ 
sius  est  contra  utramque  inclinationem,  nisi 
forte  a  Deo  praecipiatur.  Idcirco  nunquam 
licet  semetipsum  occidere,  nisi  Deus  jubeat; 
nam  si  Deus  jubeat,  poterit  appeti  ut  me¬ 
dium  ad  majus  bonum,  id  est  ad  implendam 
Dei  voluntatem,  et  gratiam  ejus  promeren¬ 
dam:  Melior  est  enim  misericordia  Domini  super 
vitas  (1).  At  extra  hunc  casum  nunquam  po¬ 
test  esse  medium  ad  majus  bonum ;  nam 
bona  omnia  vel  corporalia,  vel  spiritualia 
sunt ;  corporalium  fundamentum  est  vita, 
idcirco  fieri  non  potest,  ut  occisio  sit  medium 
ad  majus  bonhm  corporale  ;  spiritualia  vero 
sunt  actus  liberi  arbitrii,  proinde  a  volun¬ 
tate  pendent,  nec  est  ullum  ejusmodi  bo¬ 
num,  quod  non  possit  haberi  sine  sui  ipsius 
occisione. 

Sexta  ratio.  Virginitas  non  est  virtus,  sed 
res  omnino  indifferens  ;  nam  virtutes  per  se 
expetuntur,  virginitas  autem  non  est  bona, 
nec  appetibilis,  nisi  relata  ad  aliud,  id  est, 
ad  Deum  purius  orandum  et  colendum*  Prae¬ 
terea  virtutibus  omnibus  contraria  sunt  vi¬ 
tia,  virginitati  autem  nullum  opponitur  vi¬ 
tium,  non  igitur  virginitas  materia  voti  esse 
potest. 

Respondeo,  virginitatem  absolute  consi¬ 
deratam,  ut  solum  dicit  negationem  quam¬ 
dam  conjugii,  non  esse  virtutem  :  sed  eam- 
dem,  u£  est  perfecta  quaedam  refraenatio 
concupiscentiae,  et  proinde  medium  ad  me¬ 
lius,  ac  purius  Deum  colendum,  omnino  esse 
virtutem;  imo  ut  S.  Fulgentius  notavit  in 
epist.  3.  cap.  4.  adeo  virtus  est  virginitas, 


ut  a  virtute  nomen  acceperit.  Quomodo 
etiam  mortem  appetere  absolute  non  est  vir¬ 
tus,  tamen  mortem  appetere  ad  fidem,  vel 
patriam  defendendam,  virtus  est  fortitudi¬ 
nis.  Verum  est  tamen  virginitatem  antequam 
Deo  per  votum  consecretur,  non  esse  virtu¬ 
tem  specialem,  et  ideo  non  habere  contra¬ 
rium  vitium.  Est  enim,  si  absque  voto  consi¬ 
deretur,  actus  quidam  perfectus,  et  heroi¬ 
cus  temperantiae,  et  idcirco  non  vitium  illi 
opponitur,  sed  aliquid  minus  bonum.  Vitia 
enim  opponuntur  actibus  necessariis  virtu¬ 
tum,  non  autem  actibus  perfectis,  et  heroi¬ 
cis.  Vide  S.  Thomam  in  2.  2.  quest,  CLII. 

Septima  ratio  est  Erasini  in  colloquio 
Proci  et  Puellae,  ubi  petulantissime  loquitur: 
Pomarium  melius  est,  quod  post  flores  fruc¬ 
tus  parturit;  vitis  melior,  quae  amplexa  pa¬ 
lum,  vel  ulmum,  uvis  gravida  est,  quam 
quae  humi  jacens  computrescit ;  rosa  felicior, 
quae  manu  hominis  atteritur,  delectans  in- 
terim  oculos,  et  nares,  quam  quae  senescit 
in  frutice  ;  vinum  felicius,  quod  bibitur  an¬ 
tequam  acescat.  Ex  quibus  illud  efficere 
contendit,  ut  conjugium  melius,  magisque 
expetendum  videatur,  quam  coelibatus.  Il¬ 
lud  etiam  addit,  unam  virginem  si  nubat, 
posse  multas  virgines  parere ,  proinde  si 
virginitas  placet,  non  posse  nuptias  virgi¬ 
num  displicere,  quod  hoc  ipsum,  quod  tan¬ 
topere  placet,  cum  fcenore  reddunt. 

Sed  ejusmodi  argumenta  talia  sunt,  qua¬ 
lia  equi  et  canes,  si  loqui  possent,  propone¬ 
rent,  quippe  qui  nihil  melius  noverunt  cor¬ 
poris  deliciis.  At  Christianos  qualescumque, 
quibus  regnum  coelorum  patria  est,  vita 
praesens  exilium,  auctor  Christus  virgo  de 
virgine,  et  virginitatis  praedicator,  mirum 
est  potuisse  eo  modo  argumentari.  Nam 
virgo  Christiana  non  habet  flores  sine  fruc¬ 
tibus  ,  imo  fructum  habet  centesimum  , 
cum  conjugium  non  habeat  nisi  tricesimum, 
ut  Patres  colligunt  ex  cap.  XIII  Matth.  unde 
S.  Augustinus  lib.  de  sancta  virginitate, 
cap.  8:  «  Nulla,  inquit,  carnis  foecunditas 
sanctae  virginitati,  etiam  carnis,  potest  com¬ 
parari.  »  Et  S.  Ambrosius  lib.  I.  de  virgini¬ 
bus  :  «  Conferamus,  inquit,  bona  mulierum 
cum  ultimis  virginum,  jactet  licet  foecundo 
se  mulier  nobilis  partu  etc.»  Et  sanctus  quo¬ 
que  Hieronymus  in  epist.  ad  Demetriadem, 
et  epist.  22,  ad  Eustochium,  idem  argumen¬ 
tum  fuse  diluit» 


(1)  Psal.  LXII,  4; 

Sed  Erasmus  non  habuit  forte  oculos, 
quibus  fructus  virginum  conspici  possunt  : 
Animalis  enim  homo  non  percipit  ea  quae  sunt 
spiritus.  (1)  Pari  ratione  non  est  virgo  Chris¬ 
tiana  vitis  humi  jacens, et  putrescens, sed  est 
ulmo  nobilissimae  adhaerens,  Christo  des¬ 
ponsa,  ejusque  spiritu  gravida,  ut  pulchre 
docet  S.  Fulgentius  in  epist.  3.  ad  Probam, 
cap.  4. 

Denique,  virgo  Christiana  non  est  rosa  in 
frutice  senescens,  aut  vinum  acescens,  sed 
perpetuo  florens,  et  vigens.  Conjugia  enim 
marcescunt,  et  acescunt,  quippe  quae  finem 
habitura  sunt :  virginitatis  autem  flos  hic  in¬ 
cipit,  et  in  futura  vita  perficitur,  ubi  nemo 
nubit,  sed  omnes  sunt  velut  Angeli  Dei. 

Porro,  quod  addit  Erasmus,  ex  nuptiis 
virgines  nasci,  eleganter  refellit  S.  Augusti¬ 
nus  lib.  de  sancta  virginitate,  cap.  10 : 
«  Nam,  inquit,  ne  illo  quidem  debent  con¬ 
tinentium  meritis  se  conferre  conjugia,  quod 
ex  eis  virgines  procreantur.  Hoc  enim  non 
conjugii  bonum  est,  sed  naturae,  quae  sic 
divinitus  instituta  est,  ut  quolibet  humano 
utriusque  sexus  concubitu  sive  ordinato,  et 
honesto,  sive  turpi,  et  illicito,  nulla  fcemina, 
nisi  virgo  nascatur.  Ita  fit  ut  virgo  nascatur 
etiam  de  stupro,  sacra  autem  virgo  nec  de 
conjugio.  »  Haec  ille. 


CAPUT  XXXIII. 

Solvitur  objectio  quinta  ex  Conciliis. 

Objiciunt  adversarii  quoque  testimonia 
Conciliorum  et  Patrum,  quae  tamen  nullo 
negotio  solvi  poterunt.  Primum  testimonium 
est  Concilii  Ancyrani,  can.  19  :  «  Quotquot 
virginitatem  pollicitam  praevaricati  sunt, 
professione  contempta,  inter  bigamos  ha¬ 
beantur.  ))  Hoc  testimonium  profert  Joan- 
nes  Brentius  in  prolegomenis  contra  Petrum 
a  Soto,  ut  inde  probet  matrimonium  post 
votum  non  esse  peccatum,  cum  constet  di¬ 
gamiam  peccatum  non  esse.  Sed  male  Joan- 
nes  Brentius  ratiocinatur;  nam  Concilium 
non  docet,  eos,  qui  ducunt  uxorem  post  vo¬ 
tum,  vere  esse  digamos,  sed  in  poenam  pec¬ 
cati  facit  eos  inhabiles  ad  sacerdotium,  ac 


si  digami  essent.  E£  eo  autem  quod  ejus¬ 
modi  homines  a  Concilio  puniuntur,  non 
potest  colligi  eos  non  peccasse,  sed  contra 
potius  peccasse,  poena  enim  culpam  sequi¬ 
tur;  et  cum  ipsum  Concilium  dicat  eos  prae- 
varicatos  esse  promissionem,  et  professio¬ 
nem  contempsisse,  is  tantum  dicere  poterit 
eos  non  peccasse,  qui  praevaricationem  et 
contemptum  peccata  esse  negare  audebit. 

At,  inquit  Petrus  Martyr,  in  lib.  de  cceli- 
batu,  et  votis,  Concilium  hoc  non  diremit 
matrimonium  contractum  post  votum,  nec 
alia  poena  affecit,  qua  ut  digamia  reputare¬ 
tur. 

Respondeo,  Concilium  non  diremisse  ma¬ 
trimonium,  quia  nullum  erat  quod  dirimi 
posset.  Nec  enim  Concilium  dicit  eos  matri¬ 
monium  contraxisse,  sed  solum  praevarica¬ 
tos  promissionem  suam,  quod  tam  fornica¬ 
tione,  quam  nuptiis  fleri  potuit.  Quod  si 
etiam  nuptiae  fuerint  verae  illorum,  et  prop- 
terea  nec  dirimendae,  quod  etiam  nunc  ser¬ 
vamus  in  iis,  qui  post  votum  simplex  uxo¬ 
rem  ducunt,  an  propterea  licuit  ex  Concilii 
sententia  iis,  qui  voverunt  continentiam, 
nuptiis  copulari?  Quam  multa  male  fiunt, 
quae  tamen  facta  tenent  ?  Certe  si  nullum  es¬ 
set  peccatum  ita  copulari,  non  punirentur  a 
Concilio,  qui  id  fecerunt :  siquidem  apud 
adversarios,  ubi  nullum  est  crimen  votum 
continentiae  violare,  non  solum  non  arcen¬ 
tur  a  ministerio  qui  ex  Monachis  mariti  fac¬ 
ti  sunt,  sed  ipsi  prope  soli  vocantur  ad  mi¬ 
nisterium. 

Secundum  testimonium  est  Concilii  Gan- 
grensis,can.9  et  10.  ubi  damnantur,  qui  con¬ 
tinentiam  professi,  nuptias  execrantur,  aut 
despiciunt  conjugatos. 

Respondeo,  Joannem  Brentium  iri  Con¬ 
fessione  Wirtembergensi  capite  de  votis,  et 
Petrum  Martyrem  in  lib.  de  ccelibatu  et  vo¬ 
tis,  dum  hos  Canones  proferunt,  impuden¬ 
tiam  suam  ostendere.  Nihil  enim  isti  Cano¬ 
nes  docent,  nisi  nuptias  non  esse  malas,  li¬ 
cet  votum  continentiae  sit  melius;  et  conti¬ 
nentiae  professores  humiles  esse  debere,  non 
superbos.  Quod  ipsum  fuse  docet  S.  Augus¬ 
tinus  in  ultimis  aliquot  capitibus  libri  de 
sancta  virginitate,  sed  Canones  ipsos  audia¬ 
mus.  Canon  IX  :  «  Si  quis  vel  virginitatem, 
vel  continentiam  professus  tamquam  abo¬ 
minabiles  nuptias  judicat,  et  non  propter 
hoc  solum,  quod  continentiae,  et  virginitatis 


(1)  I.  Cor.  II,  14. 

bonum  sanctum  propositum  est,  anathema 
sit.  »  Canon  X :  «Si  quis  propter  Deum  vir¬ 
ginitatem  professus,  in  conjugio  positos 
per  arrogantiam  vituperaverit,  anathema 
sit.  »  Quid  hic  legitur,  quod  non  Catholici 
omnes  libentissime  audiahius  et  amplecta¬ 
mur? 

Tertium  testimonium  est  Concilii  Chalce- 
donensis  can.  16:  «  Si  qua  se  virgo  Deo  de¬ 
dicaverit,  similiter  et  Monachus,  non  licere 
eis  jungi  nuptiis;  si  vero  inventi  fuerint  hoc 
facientes,  maneant  excommunicati.  Statui¬ 
mus  vero  posse  in  eis  fieri  humanitatem,  si 
ita  probaverit  loci  Episcopus.  » 

Ex  hoc  loco  colligit  Petrus  Martyr  potuis¬ 
se  permitti  ab  Episcopo  connubia  Monacho¬ 
rum,  et  Sanctimonialum.  At  non  hoc  dicit 
Canon,  imo  aperte  negat  posse  conjungi 
ejusmodi  personas.  Humanitas  porro  illa,  de 
qua  loquitur  Concilium,  non  est  indulgentia 
nuptiarum,  sed  absolutio  ab  excommunica¬ 
tione.  Cum  enim  statuat  Concilium  perpe¬ 
tuum  anathema  in  ejusmodi  apostatas,  per¬ 
mittit  tamen,  ut  Episcopus  etiam  ante  mor¬ 
tis  articulum  anathema  tollat,  si  nimirum  il¬ 
li  ad  poenitentiam  venerint,  et  a  male  con¬ 
tracto  connubio  discesserint,  ut  exponit 
Concilium  Triburiense,  can.  53.  Nunc  ad 
Patrum  testimonia  veniamus,  quae  a  Bren- 
tio,  Calvino,  Illyrico,  sed  potissimum  a  Pe¬ 
tro  Martyre  collecta  sunt. 


CAPUT  XXXI Y. 

Solvitur  objectio  sexta  ex  Patribus. 

Primus  ex  Patribus  est  Petrus  cum  omni¬ 
bus  Apostolis,  excepto  Joanne  :  «  Sumemus, 
inquit  Petrus  Martyr,  principium  ab  Apos¬ 
tolis  ;  nam  quodammodo  sunt  Patres  Pa¬ 
trum.  Illi  autem  quamvis  essent  sanctissimi, 
tamen  non  aspernati  sunt  conjugia.  Imo  si 
credimus  Ambrosio,  omnes  habuerunt  uxo¬ 
res  praeter  Joannem  et  Paulum.  »  Et  infra: 
«  Quamquam  ita  Ambrosium  cito  hoc  lo¬ 
co,  non  ut  prorsus  concedam  in  eam  sen¬ 
tentiam  :  unde  enim  sciebat  ille,  Paulum 
non  habuisse  uxorem?  » 

Respondeo,  qui  ex  Apostolis  uxorem  ha¬ 


buerint,  et  qui  non  habuerint,  ex  Scripturis 
certo  constare  non  posse,  excepto  solo  Pe¬ 
tro,  cujus  socrum  legimus  Matth.  VIII.  Joan¬ 
nem  tamen  virginem  fuisse  nemo  dubitavit 
unquam.  Id^m  de  Paulo,  et  ^Apostolis  csete- 
ris  probabiliter  docet  Hieronymus  lib.  I.  con¬ 
tra  Jovinianum.  Sed  quidquid  de  hoc  sit,  il¬ 
lud  nobis  satis  est,  et  Petrum  et  Apostolos 
omnes,  post  vocationem  a  Christo,  conti¬ 
nentes  fuisse  :  «  Sed,  inquit  Petrus  Martyr, 
solent  dicere  Apostolos,  postquam  venissent 
ad  Christum,  repudiasse  quodammodo  uxo¬ 
res,  et  ab  illarum  consortio  abstinuisse.  Qui 
ista  dicunt,  sua  tantum  dicunt,  nihil  pro¬ 
bant ;  imo  absurde,  et  sine  ratione  dicunt; 
nam  nisi  intercessisset  adulterium,  nullo 
modo  licuit  discedere  ab  uxoribus.  Nec 
Christus  venit  in  mundum  facere  divortia, 
sed  potius  monet,  ut  quod  Deus  conjunxit, 
homo  non  separet.  »  Haec  ille.  Nos  vero  non 
dicimus  ab  Apostolis  repudiatas  uxores, 
quod  Christus  prohibet  Matth.  XIX.  sed  ex 
consensu  abstinuisse  a  commercio  conjuga¬ 
li.  Nec  enim  S.  Joseph  ideo  repudiasse  di¬ 
cendus  est  Beatissimam  conjugem  suam, 
quia  eam  numquam  cognoverit.  Non  enim 
carnalis  copula,  sed  consensio  animorum 
conjugium  facit. 

Porro  Apostolos  omnes  post  vocationem 
renuntiasse  officio  conjugali,  non  tantum  di¬ 
cimus,  sed  etiam  probamus.  Nam  cum  Pe¬ 
trus  dixisset  Matth.  XIX  :  Ecce  nos  reliqui¬ 
mus  omnia,  Dominus  addidit :  Omnis,  qui  re¬ 
liquerit  domum ,  aut  parentes ,  aut  fratres ,  aut 
uxorem  etc.  centuplum  accipiet ,  et  vitam  aeter¬ 
nam  possidebit.  (I)  Ubi  satis  aperte  inter  om¬ 
nia  illa,  quae  legimus  Apostolos  reliquisse, 
videmus  etiam  conjuges  numerari.  Quod  si 
relinqui  non  potest  uxor,  quin  repudietur, 
accuset  igitur  Petrus  Martyr  Christum,  qui 
praemium  tam  grande  uxores  relinquenti¬ 
bus  pollicetur.  Adde,  quod  non  nos  primi  do¬ 
cemus,  Apostolos  coelibes  post  vocationem 
vixisse.  Docuit  id  Clemens  Alexandrinus  lib. 
III  Stromatum ;  docuit  S.  Hieronymus  lib. 
I.  in  Jovinianum  ;  docuerunt  alii  fere  omnes 
nec  ullus  Catholicorum  unquam  contradi¬ 
xit. 

Secundo  loco  ponit  Petrus  Martyr  Igna- 
tium,  qui  in  epistola  ad  Philadelphienses 
dicit,  non  esse  detrahendum  nuptiis,  quod. 
Patriarchae,  Prophetae  et  Apostoli  Mariti 
fuerunt.  Repondeo,  de  Apostolis  jam  dixi- 

mus,  eos  habuisse  uxores,  sed  post  vocatio¬ 
nem  mutasse  illas  in  sorores,  ut  Clemens 
Alexandrinus  loquitur.  Patriarchae  et  Pro¬ 
phetae  tempori  et  statui  legis  veteris  servie¬ 
bant.  Quamquam,  ut  nonnulli  prophetae,  ut 
Isaias  et  Ezechiel,  exemplo  docuerunt  non 
esse  detrahendum  nuptiis,  ut  recte  Igna- 
tius  monet,  sic  alii  item  Prophetae,  ut  He- 
lias,  et  Hieremias  exemplum  continentiae 
praebuerunt. 

Tertio  ponit  Justinum,  qui  in  Apologiall. 
meminit  continentiae,  sed  non  meminit  voti. 
Respondeo,  quid  hoc  ad  rem?  Num  ideo  vo¬ 
vere  non  licet,  quia  Justinus  non  meminit 
voti  ? 

Quarto  ponit  Dionysium  Corinthium,  qui 
in  epistola  ad  Gnosios,  teste  Eusebio  lib.  IV. 
histor.  cap.  23.  monet  Pinytum  Episcopum 
Gnosiorum,  ne  compellat  fratres  ad  servan¬ 
dam  continentiam.  Respondeo,  quis  nostrum 
contradicit  ?  Sed  num  quia  non  licet  cogere 
fratres  ad  continentiam,  non  licebit  etiam 
sponte  illam  suscipere? 

Qninto  profert  Irenoeum,  qui  lib.  I.  cap. 
9.  meminit  uxoris  Diaconi  cujusdam ;  et  cap. 
31.  dicit,  Tatianum  haeresiarcham  aequasse 
matrimonium  scortationi.  Addit  Petrus  Mar¬ 
tyr  :  «  Et  quid  aliud  nostri  faciunt  adversa¬ 
rii  ?  Imo  isti  matrimonium  ministrorum  sta¬ 
tuunt  esse  adulterio  et  scortatione  deterius  ; 
quid  est  consentire  cum  Tatiano,  si  hoc 
non  est  ?  » 

Respondeo,  quid  est  ineptire,  vel  potius 
impudenter  mentiri,  si  hoc  non  est?  Num 
ideo  votum  continentiae  illicitum  erit,  quia 
Diaconus  quidam  uxorem  habuit?  Et  unde 
probas  Diaconum  illum  ab  uxore  non  conti¬ 
nuisse  post  sacrum  ordinem  susceptum? 
Porro  Tatianus  vera  et  legitima  matrimonia 
damnabat,  et  ideo  haereticus  erat;  nos  sa¬ 
crorum  ministrorum  conjugia,  non  conju¬ 
gia  legitima,  sed  sacrilegia  conjugii  nomine 
tecta  esse  ostendimus,  et  ideo  reprehendi¬ 
mus.  Alioqui  si  Tatianum  sectatur  quicum¬ 
que  conjugia  illegitima  non  commendat, 
Tatianum  etiam  sectari  dicetur,  qui  conju¬ 
gium  parentis  cum  filia  non  probaverit.  Ita¬ 
que  S.  Augustinus,  quiTatiani  haeresim  op¬ 
time  noverat,  eam  que  damnaverat  in  lib.  de 
haeresibus,  cap.  25.  idem  tamen  conjugia, 
quae  post  votum  contrahuntur,  pejora  adul¬ 
teriis  esse  affirmat  in  libro  de  bono  viduita¬ 
tis,  cap.  41. 

Sexto  loco  profert  Clementem  Alexandri¬ 
num,  qui  in  primo  libro  paedagogi,  cap.  10. 


dicit,  Christianos  debere,  aut  matrimonium 
contrahere,  aut  pure  vivere,  si  non  contra¬ 
hant.  Hinc  enim  colligit  Petrus  Martyr  eos, 
qui  non  pure  vivunt  ex  Monachis  et  Sacer¬ 
dotibus,  debere  matrimonium  contrahere. 
At  cur  non  potiifs  colligit,  debere  eos  mu¬ 
tare  vitam,  et  mores  emendare,  et  sic  pure, 
ct  caste  vivere,  et  votum  suum  Domino  red¬ 
dere?  «  Sed,  inquit  Martyr,  idem  Clemens 
in  lib.  III  Stromatum  dicit,  Paulum  habuis¬ 
se  uxorem,  Petrum,  ac  Phillippum  liberos 
genuisse.  » 

Respondeo,  sed  ibidem  dicit,  ante  voca¬ 
tionem  ad  Apostolatum  ista  facta  esse,  pos¬ 
tea  vero  ab  Apostolis  uxores  habitas  loco 
sororum,  non  loco  uxorum.  Attexit  deinde 
longissimam  disputationem  ejusdem  Cle¬ 
mentis  contra  eos,  qui  nuptias  damnant. 
Sed  omnia  sunt  na pspyot,  neque  aliud  probant 
nisi  inopiam,  qua  ipse  premitur,  testimo¬ 
niorum,  quae  ad  rem  faciant. 

Septimo  transit  ad  Tertullianum,  ac  pri¬ 
mum  fatetur  multa  in  Tertulliano  esse  pro 
Papistis,  sed  non  esse  fidem  habendam  Ter¬ 
tulliano,  quod  haereticus  fuerit,  et  secundas 
nuptias  prohibuerit.  Sed  facile  hoc  refelli¬ 
tur;  nam  etiamsi  haereticus  fuerit,  non  ta¬ 
men  unquam  a  veteribus  reprehenditur, 
quod  votum  continentiae  asseruerit,  sed  ob 
alios  errores,  quos  S.  Augustinus  notavit  lib. 
de  haeresibus,  cap.  86. 

Deinde  Petrus  Martyr  mentiri  audet,  in 
libro  de  velandis  virginibus  Tertullianum 
tractare,  an  solae  nuptae  debeant  velato  ca¬ 
pite  ingredi  Ecclesiam ,  an  etiam  virgines, 
non  autem  loqui  de  velo,  seu  habitu  sacra¬ 
rum  virginum.  Sed  adeo  manifeste  mentitur, 
ut  non  sit  opus,  nisi  librum  ipsum  legere. 
Scribit  enim  adversus  virgines  saeculares, 
quae  cum  nudo  capite  incederent,  aegre  fere¬ 
bant,  virgines  sacras  textas,  et  velatas  pro¬ 
cedere,  et  adferebant  in  argumentum,  quod 
Apostolus  I.  Corinth.  XI.  mulieres  velari 
j usserit,  de  virginibus  autem  nihil  dixerit  : 

«  Ambiunt,  inquit,  virgines  hominum,  ad¬ 
versus  virgines  Dei.  »  Et  infra  :  «  Scandali¬ 
zamur,  inquit,  quia  aliter  aliae  incedunt, 
et  malunt  scandalizari,  quam  provocari.  » 
Et  infra  :  «  0  sacrilegae  manus, quae  dicatum 
Deo  habitum  detrahere  potuerunt.  »  Et  in¬ 
fra  :  «  Nupsisti  Christo,  illi  tradidisti  carnem 
tuam,  illi  sponsasti  maturitatem  tuam, incede 
secundum  sponsi  tui  voluntatem.  Christus 
est  qui  et  alienas  sponsas  et  maritatas  velari 
jubet;  utique  multo  magis  suas.  »  Denique 

liber  S.  Cypriani  de  habitu  virginum  ex 
libro  Tertulliani  expressus,  satis  aperte  do¬ 
cet,  de  quibus  virginibus  Tertullianus  lo¬ 
quatur. 

Sed  habet  Petrus  Martyr  ex  Tertulliano 
insigne  testimonium  contra  nos  ;  nam  in  lib. 
de  monogamia,  tractans  locum  illum  I.  Ti- 
moth.  V:  Volo  juniores  nubere,  ita  loquitur  : 
«  Ad  eas  dirigit, quales  supra  denotat,  juven¬ 
culas  viduas,  quai  in  viduitate  deprehensae, 
et  aliquandiu  affectatae,  postquam  in  deliciis 
habuerunt  Christum,  nubere  volunt  habentes 
judicium,  quod  primam  fidem  resciderunt, 
illam  videlicet,  a  qua  in  viduitate  inventae, 
et  professae  eam,  non  perseverant.  Propter 
quod  vult  eas  nubere,  ne  primam  fidem  sus¬ 
ceptae  viduitatis  postea  rescindant.  »  «  Ex 
his  verbis  ,  inquit  Martyr  ,  alterutrum 
horum  omnino  intelligendum  est,  vel  Pau¬ 
lum  velle  eas  nubere,  quamvis  vovissent, 
idque  magis  Tertullianus  videtur  sentire,  vel 
si  non  de  viduis,  quae  professae  sint,  sed  de 
similibus  agatur,  tamen  Paulum  eas  quoque 
velle  nubere,  ne  postea  fidem  datam  rescin¬ 
dant.  Haec  quoque  sententia  contra  adver¬ 
sarios  nostros  facit ;  nam  illi  juvenculas,  et 
pene  puellas  permittunt  vovere,  et  in  peri¬ 
culum  incurrere,  » 

Respondeo,  priorem  sensum  nullo  modo 
admittunt  verbaTertulliani.  Illa  enim  verba, 
«  Propter  quod  vult  eas  nubere,  ne  primam 
fidem  susceptae  viduitatis  postea  rescindant,» 
apertissime  monent  eum  loqui  de  illis,  quae 
nondum  voverunt.  Nam  quae  semel  vove¬ 
runt, et  fidem  primam  resciderunt,  quomodo 
possunt  nubere,  ne  primam  fidem  rescin¬ 
dant,  cum  jam  eam  resciderint?  et  cum 
ipsum  nubere,  sit  primam  fidem  rescindere? 
Tertullianus  enim  interpretatur  primam  fi¬ 
dem  rescindere,  non  perseverare  in  profes¬ 
sione  viduitatis. 

<t  At,  »  inquit  Martyr,  «  Paulus  dicens  : 
Volo  juniores  nubere,  dirigit  sermonem  ad 
eas,  quae  primam  fidem  irritam  fecerunt,  ut 
Tertullianus  dicit:  vult  igitur  ApOstolus,  ex 
interpretatione  Tertulliani  eas  nubere,  quae 
jam  voverant.  »  Respondeo,  dirigere  ser¬ 
monem  ad  eas  quae  voverant,  nihil  aliud  est, 
quam  eas  respicere,  et  ex  earum  ruina  aliis 
prospicere  de  remedio,  ut  verba  sequentia 
apertissime  docent.  Quod  vero  attinet  ad 
posteriorem  sensum,  fatemur  velle  Aposto- 
tolum  juvenculas  nubere,  sed  ut  supra  ex 
Patribus  ostendimus, non  omnes  juvenculas, 
sed  eas  tantum  quae  continere  nolunt.  Omitto 


hic  mendacia  reliqua  Petri  Martyris,  cum 
dicit  nos  matrimonium  impurum,  et  spur¬ 
cum  appellare  :  et  alia  id  genus,  quorum 
Deo  rationem  in  judicio  reddet. 

Octavo  loco  ponit  Origenem,in  cujus  libris 
nihil  invenit  pro  se,  nisi  quod  loca  quaedam, 
pro  se  facere  interpretatur,  quia  non  faciant 
contra  se,  nimirum,  ubi  Origenes  non  vitu¬ 
perat  nuptias,  et  multo  magis  ubi  aliquid 
dicit  in  laudem  nuptiarum.  Ita  profert  multa 
ex  commentariis  Origenis  in  cap.  XII.  ad 
Roman.  et  in  cap.  XIX.  et  XXIII.  Matthaei. 
Sed  nihil  omnino  est  quod  ad  rem  faciat; 
nos  enim  nuptias  longe  magis  honoramus, 
quam  adversarii  faciant,  cum  sacramentum 
Christi  esse  doceamus ,  quod  illi  pertina¬ 
cissime  negant,  et  civilem  contractum  solum 
in  nuptiis  agnoscant. 

Nono  venit  ad  Cyprianum,  qui  lib.  I. 
epist.  11.  ad  Pomponium  ita  scribit  de  qui¬ 
busdam  virginibus,  quae  posteaquam  se  Deo 
dicaverant,  cum  masculis  cubare  repertae 
fuerant:  «  Quod  si  ex  fide  se  Christo  dica¬ 
verunt,  pudice,  et  caste  sine  ulla  fabula  per¬ 
severent,  ita  fortes,  et  stabiles  praemium 
virginitatis  expectent.  Si  autem  perseverare 
nolunt,  vel  non  possunt,  melius  est  ut  nu¬ 
bant,  quam  in  ignem  delictis  suis  cadant.  » 

Hunc  locum  non  Petrus  Martyr  solum,  sed 
etiam  Calvinus,  Brentius,  aliique  ex  adver¬ 
sariis  objecerunt.  Refellit  quoque  Petrus 
Martyr  aliquot  solutiones  parum  congruas, 
ut  ostenderet  argumentum  plane  esse  inso¬ 
lubile.  Sed  responsio  plana,  et  facilis  in 
promptu  est.  Sanctus  enim  Cyprianus  eo 
modo  loquitur,  quo  Sanctus  Paulus  I.  Ti- 
moth.  V.  nimirum  occasione  quarumdam 
virginum,  quae  parum  honeste  se  gerebant 
post  votum  continentiae,  monet  alias,  ut  si 
non  habent  firmumpropositum  perseverandi, 
non  voveant,  sed  nubant.  Hic  igitur  sensus 
est  verborum  Cypriani.  «  Quod  si  ex  fide  se 
Christo  dicaverunt,  pudice  et  caste  sine  ulla 
fabula  perseverent.  Si  autem  perseverare 
nolunt,  aut  non  possunt,  »  id  est,  si  dum  de 
voto  faciendo  deliberant,  cogitant  se  non 
perseveraturas,  melius  est  ut  nubant,  quam 
in  ignem  delictis  suis  cadant. 

Esse  autem  hunc  sensum  eorum  verborum 
probari  potest.  Primo,  quia  S.  Cyprianus 
virginibus  illis  sub  disjunctione  concedit,  ut 
nubant,  si  perseverare  nolunt,  aut  non  pos¬ 
sunt. -Proinde  concedit,  utnubaht,  si  tantum 
nolint  perseverare,  etiamsi  alioqui  possint. 
At  post  votum  licitum  esse  nubere  ei,  qui 

perseverare  potest,  ne  Calvinus  quidem,  aut 
Petrus  Martyr  affirmaret. 

Secundo,  de  sacris  virginibus  in  eadem 
epistola  idem  Cyprianus  dicit, eas  gravissime 
peccare  si  alicui  viro  misceantur;  et  non 
mariti,  sed  Christi  adulteras  esse  :  «  Si  su¬ 
perveniens  ,  inquit  ,  maritus  sponsam 
suam  jacentem  cum  altero  videat,  nonne 
indignatur,  et  fremit?  et  per  zeli  dolorem 
fortassis  et  gladium  in  manus  sumit?  Quid 
Christus  Dominus  et  Judex  noster  cum  vir¬ 
ginem  suam  sibi  dicatam,  et  sanctitati  suce 
destinatam  jacere  cum  altero  cernit,  quam 
indignatur,  et  irascitur.  Et  quas  poenas  in¬ 
cestis  ejusmodi  conjunctionibus  commina¬ 
tur?  »  Haec  ille.  Non  ergo  Cyprianus  potuit 
ejusmodi  virginibus  Deo  dicatis  nuptias  per¬ 
mittere  ,  nisi  incestam  conjunctionem  et 
manifestam  Dei  offensionem,  seipso  teste, 
permittere  vellet.  Quis  vero  credat  tam  stul¬ 
tum  Cyprianum  fuisse,  ut  sciens,  et  prudens 
gravissima  crimina  permitteret? 

Tertio,  de  virginibus  Deo  dicatis, quae  jam 
lapsae  fuerant,  in  eadem  epistola  jubet  ut 
separentur,  idque  aliquoties  repetit,  et  ne 
semel  quidem  admonet,  posse  eas  cum  stu¬ 
pratoribus  suis,  aut  cum  aliis  inire  matrimo¬ 
nium  :  «  Quod  si,  inquit,  obstinatae  per¬ 
severant,  nec  se  ab  invicem  separant,  sciant 
se  cum  hac  sua  impudica  obstinatione  num- 
quam  a  nobis  admitti  in  Ecclesiam  posse 
etc.  »  Igitur  cum  supra  monebat,  ut  nube¬ 
rent,  non  de  iis  loquebatur,  quae  jam  vove¬ 
rant,  sed  de  iis,  quae  adhuc  sui  juris  erant. 

Urget  Petrus  Martyr  illud  verbum  :  a  Aut 
non  possunt,  »  quasi  aliquae  sint  quae  abso¬ 
lute  non  possint  continere,  etiamsi  velint. 
Sed  hoc  supra  explicatum  est.  Sic  enim 
Cyprianus  loquitur,  quomodo  Christus  ipse, 
cum  ait,  qui  potest  capere,  capiat.  Illi  enim 
dicuntur  velle,  et  non  posse,  qui  desiderant 
continere,  sed  non  plena ,  et  perfecta  volun¬ 
tate.  Proinde  desunt  illis  vires  efficaces  ad 
continendum,  quas  tamen  vires,  si  vellent 
in  oratione  laborare,  non  difficulter  acqui¬ 
rerent.  Alium  locum  ex  libro  de  singularitate 
Clericorum,  in  disputatione  de  coelibatu  sa¬ 
cerdotum  explicavimus. 

Decimo  ponit  Eusebium  Caesariensem,  ex 
quo  tamen  nihil  adfert  nisi  conjecturam 
quamdam, quod  consecratio  virginum  solem- 
nis  cceperittempore  Constantini  Imperatoris, 
antea  vero  »on  fuerit.  Conjectura  Iisqc  est, 
quod  lib.  IV.  de  vita  Constantini,  postea- 
quam  narraverat,  Constantini  decreto  abro¬ 


gatam  fuisse  legem  veterem,  quae  privabat 
haereditate  eos,  qui  liberos  non  habebant, 
continuo  subjecerit  Eusebius,  mulieres  ad 
perpetuam  virginitatem  se  Deo  consecrasse, 
necnon  ad  sacerdotium  Dei.  At  haec  conjec¬ 
tura  nititur  manifesto  mendacio.  Non  enim 
Eusebius  subjecit  de  virginum  consecratione 
post  narrationem  de  abrogata  lege  ,  sed 
praemittit  tamquam  rationem  legis  abroga¬ 
tae.  Dicit  enim,  Constantinum  legem  illam 
abrogasse,  quia  multi  viri,  multaeque  fe¬ 
minae  liberis  carebant,  non  ob  impotentiam 
generandi,  sed  quia  ob  immensum  amorem 
numinis,  perpetuum  coelibatum  profiteban¬ 
tur. 

Undecimo  loco  Athanasium  ponit,  sed  ne 
syllabam  quidem  unam  pro  se  invenire  po¬ 
tuit.  Idcirco  solum  attulit  loca  quaedam 
contra  se,  et  respondit,  non  esse  Athanasium 
audiendum,  non  esse  tolerandum,  nimis 
multum  sibi  sumpsisse  hunc  patrem.  Cen- 
turiatores  cent.  IV.  cap.  4  coi.  267.  et  c.  6. 
466.  et  cap.  7  coi.  486.  proferunt  unum 
Athanasii  testimonium  ex  epistola  ad  Dra- 
contium,  ubi  dicit,  se  novisse  Episcopos  et 
Monachos,  qui  filios  genuerint. 

Respondeo,  nos  etiam  novisse  permultos 
Monachos,  .qui  simul  etiam  Episcopi  dici 
volebant,  et  filios  genuerunt,  nimirum  Lu- 
therum  ,  Bucerum,  Martyrem,  Ochinum  , 
(Ecolampadium,  Wigandum,  et  alios.  Atha- 
nasius  enim  eo  loco  reprehendi!  Episcopos 
et  Monachos  perdite  viventes,  ac  dicit,  non¬ 
nullos  reperiri,  qui  filios  genuerint.  Nam 
alioqui  id  illicitum  fuisse  ex  sententia  Atha¬ 
nasii,  patet  ex  cohortatione  ad  Monachos, 
ubi  inter  alia  impedimenta  monasticae  vitae 
ponit,  alligatum  esse  uxori,  aut  filiis  impe¬ 
ditum. 

Duodecimo  loco  ponit  Basilium,  quem  ab 
eruditione,  et  doctrina  magnum  appellatum 
fuisse  dicit.  Pro  fert  autem  unum  testimonium 
ex  libro  de  virginitate,  ubi  Basilius  arguit 
sacras  virgines ,  quee  perdite  et  flagitiose 
vivunt,  ac  dicit,  longe  esse  praestabilius  si 
viros  habeant,  iliisque  subjectae  sint,  et  offi¬ 
cium  conjugale,  ut  decet,  exerceant  .-«Nihil, 
inquit  Martyr,  pro  nobis  dici  potuit  aptius.» 

Respondeo,  non  monet  Basilius,  ut  sacrae 
virgines;  quae  flagitiose  vivunt,  relicta  pro¬ 
fessione  nubant ,  sed  dicit,  melius  fuisse 
futurum,  si  nupsissent  antequam  voverent. 
Melius  enim  est  in  statu  humiliore  salvari, 
quam  in  sublimi  damnari.  Id  ita  esse  pla¬ 
num  est  tum  ex  illis  verbis :  «  Nam  si  abjecto 

viri  jugo,  et  ad  vitam,  ad  quam  conservandae 
domus,  et  procreandorum  liberorum  gratia, 
facta  est  inutilis,  et  professae  virginitati  pu¬ 
denda  futura  est,  tota  res  damni  plena  est.  Et 
longe  praestabilius  esset  ipsam  viro  conjunc¬ 
tam  ad  vitam  gubernari  etc. »  Ubi  vid  es  nuptias 
suaderi,  nonei quae vovitsedei,quae  professae 
virginitati  pudenda  futura  est,  tum  ex  eodem 
libro,  ubi  Basibus  fusissime  probat,  sacras 
virgines  non  posse  ullo  modo  nubere  :«  Vir¬ 
ginitatem,  inquit,  professae,  deinde  a  carnis 
voluptatibus  incitatae,  scortationis  peccatum 
nuptiarum  nomine  velare  volunt,  non  igno¬ 
rantes,  opinor,  etiam  si  ignorantiam  simu¬ 
lent,  quod  quae  sponsi  sui  dexteram  praete¬ 
riit  :  neque  hujus  est  sponsa,  quem  illegi¬ 
time  reliquit,  neque  illius,  cui  seipsam  per 
affectum  vitiosum  adjunxit,  juxta  leges  uxor 
reperiri  potest.  »  Et  infra :  «  Ne  decipiat 
seipsam ,  quod  peccatum  ipsi  pro  nuptiis 
reputabitur.  »  Et  infra  :  «  Non  enim  locum 
apud  ipsum  habebit  nuptiarum  praetextus.  » 

«  At,  inquit  Martyr,  Basibus  cum  haec 
scripsit,  oblitus  erat  sui.  »  Sed  quis  credat 
virum  tam  admirabilem,  qui  ab  eruditione 
magni  nomen  invenit,  in  eodem  libro  tam 
aperte  secum  pugnare ,  nec  potuisse  tres 
paginas  scribere,  quin  oblivisceretur  sui? 
Omitto  quae  deinde  attexit  Martyr  in  repre¬ 
hensionem  S.  Basibi  :  non  enim  hic  quaeri¬ 
mus,  an  recte  dixerit,  sed  an  dixerit  id,  de 
quo  agimus.  Quamquam  etiam  ad  refutatio¬ 
nem  calumniarum,  et  ratiuncularum  Marty¬ 
ris,  satis  est  scire,  illum  fuisse  vere  magnum 
Basibum,  istum  esse  Petrum  falso  Martvrem 
appellatum.  Adfert  aliud  testimonium  ex 
qusest.  15.  fuse  explicata,  sed  ad  rem  non 
pertinet,  et  a  nobis  paulo  infra  refutabitur 
in  disputatione  de  votis  filiorum  invitis  pa¬ 
rentibus  editis. 

Decimotertio  ponit  Gregorium  Nazianze- 
num,  ex  quo  nihil  adferre  potuit  contra  nos. 
Tantum  adfert  multa ,  quae  dicit  pro  se 
facere,  quia  non  faciunt  contra  se,  nimirum 
ubi  Nazianzenus  scribit  nuptias  esse  bonas. 
Adfert  etiam  multa,  quae  dicit  se  non  pro¬ 
bare,  ut  quod  Nazianzenus  dicat  virginitatem 
homines  Angelis  aggregare,  nuptias  pertur¬ 
bationis,  virginitatem  splendoris  indicium 
esse,  continentiam  in  arbitrio  positam,  ita 
ut  possint  continere  omnes,  qui  volunt.  Haec 
Martyr  admittere  se  non  posse  dicit,  sed 
non  multum  refert  quid  ipse  admittat, modo 
Nazianzenus  a  Catholicis  faciat. 

Decimoquarto  ponit  Hilarium ,  ex  quo 


unum  dumtaxat  locum  habere  potuit,  quem 
nobis  objiceret.  In  reliquis  Hilarium  rejicit 
cum  cseteris  Patribus ;  qui  Papistis  nimis 
aperte  favent.  Testimonium  igitur  contra 
nos  profert  Martyr  ex  commentario  Hilarii 
in  cap  XIX.  Matth.  ubi  sic  loquitur  :  «  Nobis 
circa  Eunuchos  sermo  sit  et  voluntas;  et  in 
uno  posuit  naturam,  in  altero  necessitatem, 
et  in  tertio  voluntatem.  Naturam  in  eo  qui 
ita  nascitur,  necessitatem  in  eo,  qui  ita  fac¬ 
tus  est,  voluntatem  in  illo,  qui  spe  regni  coe¬ 
lestis  talis  esse  decreverit,  qui  nos  similes 
effici,  si  tamen  possimus,  admonet.  Ecce 
inquit  Martyr,  is  non  inquit,  si  tamen  veli¬ 
mus  ;  sed ,  si  possimus,  rationem  habens 
virium  uniuscujusque  nostrum,  » 

Despondeo,  nihil  Hilarius  addit  ad  verbum 
Domini  :  Qui  potest  capere ,  capiat.  De  quo 
loco  satis  multa  diximus.  Neque  negamus 
habendam  esse  virium  rationem,  et  eos  non 
debere  seipsos  castrare  ob  regnum  coelorum, 
qui  nondum  vires  habere  se  sentiunt  ad 
continendum,  et  c[ui  proinde  non  possunt. 
Tamen  addimus,  eos,  qui  vires  nondum  ha¬ 
bent,  et  modo  non  possunt,  posse  tamen  per 
orationem  vires  acquirere,  quibus  postmo- 
dum  poterunt  si  voluerint. 

Alium  locum  ex  Hilario  proferunt  Magde- 
burgenses,  Gent.  IY.  cap.  4.  coi.  300.  ubi 
postquam  posuerunt  encomia  virginitatis  ex 
Athanasio,  ita  subjungunt  :  «  Contra  hanc 
superstitiosam  opinionem  videtur  Hilarius 
in  Psal.  LXIY.  loqui  :  Cernimus  nudis  Phi¬ 
losophos  algere  corporibus.  Ipso  etiam  con¬ 
jugiorum  usu  Magistri  abstinent,  haeretici 
sicco  panis  cibo  vivunt.  Sed  quis  tandem 
otiosi  hujus  propositi  profectus?  Totum  hoc 
inane,  et  ridiculum  est,  et  cum  ipsis  super¬ 
stitionis  causis  miserabile.  Deo  ergo  vovenda 
sunt  contemptus  corporis, castitatis  custodia, 
jejunii  tolerantia.  Vota  enim  tantum  Eccle¬ 
siasticae  religionis  utilia  sunt,  quae  cum  et 
dignis  Deo  cautionibus  et  propositae  in  Ec¬ 
clesia  observantiae  studio  probantur.  » 

Ex  his  verbis  Magdeburgenses  collegisse 
videntur,  vovendum  esse  corporis  contemp¬ 
tum,  sed  non  extremum  illum  usque  ad  nu¬ 
ditatem,  et  algorem  ;  vovendam  castitatem, 
sed  conjugalem,  non  virginalem;  vovenda 
jejunia,  sed  non  ardua  illa,  quibus  nonnulli 
solo  pane  vivunt.  At  non  hoc  Hilarius  dicit, 
sed  monet,  continentiam,  jejunia,  corporis 
contemptum,  extra  Ecclesiam  nihil  prodesse, 
multum  autem  prodesse  si  in  Ecclesia  prop¬ 
ter  Deum  suscipiantur,  ipsiqueDeo  vovean- 

tur.  Explicat  enim  illa  verba  Psalmi  :  Tibi 
reddetur  votum  in  Hierusalem  (l).Et  vim  facit 
in  illis  vocibus  :  Tibi  et  in  Hierusalem, id  est, 
Deo,  et  in  Ecclesia.  Atque  inde  superstitiosa 
vocat  continentiam,  et  jejunia  Gentilium, 
quia  non  Deo  ;  et  haereticorum,  quia  non  in 
Ecclesia  offeruntur.  Quociica  Petrus  Martyr 
ex  hoc  loco  Hilarii  colligit,  Hilarium  sensisse, 
votum  coelibatus  debere  fieri  ad  placendum 
Deo.  Sed  addit,  sibi  hanc  Hilarii  sententiam 
non  probari. 

Decimoquinto  ponit  Epiphanium,  ex  quo 
duo  testimonia  profert,  unum  ex  lib.  de  hse- 
resib.  hseresi  48.  ubi  sic  legimus :  «  Nos  vero 
non  necessitatem  imponimus,  verum  cum 
bono  consilio  admonemus,  exliortantes  eum 
qui  potest,  non  autem  necessitatem  imponi¬ 
mus  non  potenti,  neque  rejicimus  ipsum  a 
vita,  » 

Ex  his  verbis  arguit  Catholicos  Petrus 
Martyr  quod  imponant  necessitatem  coeli¬ 
batus,  quia  non  admittunt  ad  sacros  ordines 
nisi  ccelibes  :  Et  rursus,  quod  dicant  omnes 
posse  continere,  si  velint ;  quorum  utrumque 
reprobat  Epiphanius.  Sed  de  hoc  posteriore 
jam  saepe  diximus,  quomodo  verum  sit  quos¬ 
dam  posse  et  non  posse  continere.  Nam  non 
possunt,  dum  non  habent  donum,  et  tamen 
*  possunt  absolute,  quia  possunt  donum  pe¬ 
tere  et  habere.  Et  tamen  interim  non  nega¬ 
mus,  quin  male  faciant,  qui  vovent  eo  tem¬ 
pore,  quo  se  donum  non  habere  sentiunt,  et 
pejus  etiam  faciunt,  qui  ejusmodi  homines 
impellunt,  aut  etiam  cogunt  ad  vovendum. 
De  priore  autem,  manifesta  calumnia  est ; 
nam  etsi  non  admittimus  ad  sacros  ordines, 
nisi  ccelibes,  tamen  sicut  non  cogimus  ad 
ordines  suscipiendos,  ita  nec  ad  coelibatum 
profitendum. 

Itaque  idem  ipse  Epiphanius,  qui  neminem 
vult  cogi  ad  coelibatum,  affirmat  non  debere 
admitti  ad  sacros  ordines  nisi  ccelibes.  Sic 
enim  loquitur  Epiphanius  haeresi  59.  «  Revera 
non  suscipit  sancta  Dei  prcedicatio  post 
Christi  adventum  eos,  qui  mortua  sua  uxore 
secundis  nuptiis  conjuncti  sunt,  propter  ex¬ 
cellentem  sacerdotii  honorem  et  dignitatem ; 
sed  et  adhuc  liberos  gignentem  unius  uxoris 
virum  non  suscipit,  sed  eum,  qui  se  ab  una 
continuit,  aut  in  viduitate  vixit,  Diaconum, 
et  Presbyterum,  et  Episcopum,  et  Ifypodia- 
conum.  y> 

Aliud  testimonium  proferunt,  tum  Petrus 


Martyr,  tum  etiam  Joannes  Brentius  ex  eo¬ 
dem  libro  haeresi  61 .  ubi  sic  legimus  :  «  Me¬ 
lius  est  lapsum  a  cursu  palam  sibi  uxorem 
sumere  secundum  legem  et  a  virginitate 
multo  tempore  poenitentiam  agere,  et  non 
quotidie  jaculis  sauciari.  » 

Respondeo  primo,  Epiphanius  videtur  di¬ 
cere,  minus  malum  esse  nubere  post  votum, 
quam  occulte  et  assidue  scortari :  non  tamen 
dicit,  non  esse  malum  nubere  post  votum, 
quod  adversarii  dicunt,  et  de  quo  nostra 
controversia  est.  Nam  in  eodem  loco  paulo 
ante  Epiphanius  sic  ait  :  «  Sancti  Apostoli 
tradiderunt,  peccatum  esse  post  decretam 
virginitatem  converti  ab  nuptias.  »  Et  paulo 
post,  monet  illud  Pauli  :  Si  nupserit  virgo , 
non  peccavit,  intelligi  debere  de  ea  quae  non¬ 
dum  est  dicata  Deo.  Et  infra,  illud  I.  Ti- 
moth.  Y.  Damnationem  habent,  quia  primam 
fidem  irritam  fecerunt  (2),  dicit  maxime  per¬ 
tinere  ad  virgines,  quae  nubere  volunt  post 
votum. 

Denique  ipse  etiam  Petrus  Martyr,  fatetur 
Epiphanium  nobiscum  facere  :  «  Numquam 
inquit,  afferui,  Epiphanium  facere  mecum, 
quod  dicat  esse  peccatum  matrimonium 
inire,  post  votum  editum.  »  Et  infra  :  «  In  eo 
itaque  mecum  non  convenit  Epiphanius ; 
sed  tamen  in  eo  quod  illas  nuptias,  et  veras 
esse  dicat,  et  licitas.  »  Haec  ille.  Qui  mani¬ 
feste  secum  pugnat,  vel  Epiphanium  falso 
pugnare  secum  ipsum  afferit.  Nam  peccatum 
esse  nuptias  inire  post  votum,  et  nuptias  esse 
licitas  post  votum  pugnantia  sunt  :  utrum¬ 
que  tribuit  Martyr  Epiphanio  ,  qui  tamen 
constanter  primum  asserit  semper,  alterum 
numquam.  * 

Secundo  dico,  probabile  esse,  Epiphanium 
non  voluisse  etiam  dicere,  minus  malum  esse 
nubere  post  votum,  quam  scortari,  sed  hor¬ 
tatum  esse  ad  nuptias  eos,  qui  sine  voto 
perseverabant  in  ccelibatu,  et  tamen  flagi¬ 
tiose  vivebant;  nam  in  eo  loco  distinguit 
duo  genera  virginum.  Unum  eorum,  qui  ex 
electione,  et  professione,  ac  voto  virgines 
erant,  et  de  his  saepius  repetit,  non  licere 
sine  gravissimo  crimine  post  dicatam  Deo 
virginitatem  converti  ad  nuptias.  Alterum 
eorum,  qui  tempore  adolescentise  non  inve¬ 
nerunt  commodas  nuptias,  et  ideo  quasi  ne¬ 
cessario  permanserant  toto  eo  tempore  coe- 
libes,  deinde  cum  jam  provecti  essent  aetate, 
erubescebant  converti  ad  nuptias,  atque 


(1)  Psal.  LXIV,  2.  -  (2)  I.  Cor.  VII,  28;  I.  Tim.  Y,  19. 

idcirco  coelibes  permanere  deereverant  :  in- 
terim  tamen  occulte  scortabantur,  et  coram 
hominibus  virgines  erant,  coram  Deo  nequa¬ 
quam.  Hos  ergo  hortatur,  ut  agant  poeniten- 
tiam  propter  amissam  per  fornicationem 
virginitatem,  et  ad  matrimonium  confugiant, 
magisque  timeant  Dei  condemnationem  quam 
hominum  judicia. 

Itaque  cum  ait  Epiphanius  :  «  Melius  est 
unum  peccatum  habere,  quam  multa,  »  non 
vult  dicere,  melius  est  peccare  semel  nu¬ 
bendo  post  votum,  quam  ssepius  scortari, 
sed  melius  esse  post  unam  fornicationem 
transire  ad  nuptias,  quam  coelibem  manendo 
exponere  se  periculo  assidue  scortandi.  Et 
cum  hortatur  eum,  qui  a  cursu  lapsus  est, 
ut  uxorem  accipiat,  non  vocat  cursum  votum 
coelibatus,  sed  ipsum  coelibatum,  quem  ille 
longo  tempore  libere  servaverat,  et  postea 
per  fornicationem  corruperat.  Hoc  dico  valde 
esse  probabile, tum  quia  verba  Epiphanii  hunc 
sensum  patiuntur, tum  etiam  quia  non  est  cre¬ 
dibile  Epiphanium  hortari  voluisse  ad  id, 
quod  ipse  fatetur  esse  contra  Apostolicas 
sanctiones. 

Decimosexto  proponit  Petrus  Martyr  Chry- 
sostomum,  ex  quo  nihil  adfert,  nisi  laudes 
nuptiarum,  quse  niljil  causas  nostrae  officiunt. 
Sed  Magdeburgenses  Gent.  Y.  cap.  4.  coi. 
444.  producunt  testimonium  Chrysostomi  ex 
oratione  de  cohabitatione  regularium  mu¬ 
lierum  cum  viris,  ubi  hortatur  virgines  sa¬ 
cras,  ut  potius  aperte  nubant,  quam  cum 
viris  ita  cohabitent  :  «  Nam  illas  nuptias, 
inquit,  neque  Deus  condemnat,  neque  homi¬ 
nes  reprehendunt.  Honesta  enim  res  est, 
neminem  offendens,  neminem  laedens.  Vir¬ 
ginitas  autem  illa  cum  viris  plusquam  stu¬ 
prum  ipsum  ab  omnibus  arguitur.  » 

At  non  satis  fideliter  haec  verba  Magde¬ 
burgenses  retulerunt.  Siquidem  omiserunt 
ea,  quse  proxime  praecedunt  ;  ex  quibus 
apertissime  colligitur,  Chrysostomum  loqui 
de  nuptiis,  quse  votum  praecedunt,  non  de 
iis,  quse  illud  sequuntur.  Sic  ait  :  «  Nam  si 
habere  cohabitatores  concupiscis,  non  opor¬ 
tebat  virginitatem  eligere,  sed  ad  nuptias 
transeundum  erat.  Multo  enim  melius  sic 
nupsisse,  quam  illo  modo  virginem  profiteri, 
fuisset ;  nam  illas  nuptias  neque  Deus  con¬ 
demnat,  etc.  »  Et  infra  :  «  Si  concupiscunt 
virum,  et  nuptias,  quis  prohibebat,  et  liber¬ 
tatem  adimebat,  ne  hoc  facerent?  »  Hsec 
ille.  Loquitur  ergo  Chrysostomus,  quomodo 
Cyprianus,  et  Basilius  loquebantur,  de  eo, 


quod  debuisset  fieri  ante  votum,  non  de  eo, 
quod  post  votum  fieri  debuit.  Idem  enim 
Chrysostomus  in  epist.  6.  ad  Theodorum, 
diserte  dicit  matrimonium  post  vota  monas¬ 
tica  non  matrimonium,  sed  quid  adulterio 
pejus  esse. 

Exstat  apud  Chrysostomum  alius  locus, 
qui  contra  vota  objici  potuisset,  quamvis 
eum  non  legerim  ab  aliquo  adversariorum 
notatum  fuisse,  lib.  III.  adversus  vitupera¬ 
tores  vitse  monasticEe,  sub  finem  ita  loquitur 
Chrysostomus  :  «  Ergo  ns  intempestive  li¬ 
beros  nostros  ab  deserti  commoratione  re¬ 
vocemus,  verum  studii  coelestis  disciplinam 
in  eis  solidam  permittamus,  altisque  radici¬ 
bus  arbusta  firmari,  et  sive  decem  annos, 
sive  etiam  viginti  nutriendi  illi  sint  in  mo¬ 
nasterio,  non  perturbemus.  »  Ex  his  verbis 
colligi  videtur,  non  fuisse  Monachos  votis 
adstrictos,  aut  certe  vota  ipsa  libera  fuisse 
Chrysostomi  aetate,  quandoquidem  domum 
ex  monasterio  redire  poterant. 

Respondeo  :  duo  erant  genera  hominum, 
qui  in  monasteriis  eo  tempore  vivebant.  Alii 
enim  monasticem  profitebantur,  et  hi  votis 
adstricti  erant,  nec  redire  poterant  ad  nego¬ 
tia  saecularia.  Alii  solum  ad  tempus  in  Mo¬ 
nasteriis  degebant,  non  tam  ut  Monachi  fie¬ 
rent,  quam  ut  in  pietate,  et  virtutibus  exer¬ 
cerentur.  Hi  vero  nullis  votis  alligati  erant, 
et  cum  volebant  abire  ex  monasterio,  pote¬ 
rant.  De  his  ergo  posterioribus  hoc  loco 
Chrysostomus  loquitur.  Quod  etiam  ex  eo 
cognosci  potest,  quod  omnes  cives  hortatur, 
ut  ad  monasteria  filios  suos  mittant,  necnon, 
ut  ipsi  etiam,  licet  conjugati,  eo  se  confe¬ 
rant,  ibique  aliquandiu  commorentur.  De 
prioribus  loquitur  S.  Basilius  cap.  21  Cons¬ 
titutionum,  ubi  multis  rationibus  ostendit 
non  licere  Monacho  domum  redire.  Ipse 
etiam  Chrysostomus  in  epist.  6.  ad  Theo¬ 
dorum  :  «  Equidem  fleo,  inquit,  non  quod 
paternarum  rerum  sollicitudinem  geras,  sed 
quod  negligendo  calcaveris  quidquid  ante 
de  pectore  Christo  spoponderas.  Ad  hsec 
inhorresco,  his  angor,  et  crucior ;  propter 
ista  formido  non  immerito.  Ut  enim  non  ob¬ 
jicitur  desertio  militiae,  non  militanti;  ita  is, 
qui  semel  cceperit  esse  miles,  cum  deseruisse 
detegitur,  poena  ultima  dignus  judicatur.  ;> 
ItemTheophylactusin  cap.  YIII.  Matth.:  e  Si 
autem,  inquit,  illi  neque  patrem  sepelire 
licuit,  vse  his,  qui  monasticem  professi  ad 
mundana  regrediuntur  negotia.  » 

Decimoseptimo  ponit  Petrus  Martyr  Am- 

brosium,  ex  quo  quia  nihil  adferre  potuit 
contra  vota  continentiae,  invehitur  in  ejus 
libros  de  virginibus  plane  aureos  et  dulcis¬ 
simos.  Dicit  Ambrosium  sibi  ipsum  non 
constare ,  quod  nunc  doceat  virginitatem 
non  imperari,  sed  consuli ;  nunc  vero  ipse 
idem  eam  imperet,  cum  prohibeat  virgines 
Deo  sacratas  nubere.  Sed  non  intelligit  iste 
falsus  Martyr  carnali  amore  caecatus,  neque 
quod  loquatur,  neque  de  quibus  affirmet. 
Aliud  enim  est  imperare  virginitatem,  aliud 
eam  exigere  ab  eo,  qui  sponte  se  obligavit. 
Denique  libros  illos  de  virginibus,  qui  tan¬ 
topere  displicent  Petro  Martyri,  S.  Hierony¬ 
mus  mirifice  laudat  in  epist.  22.  ad  Eusfco- 
chium. 

Decimooctavo  ponit  Hieronymum,  ex  quo 
unum  locum  profert  ex  epist.  8.  ad  Deme¬ 
triadem.  Deinde  acerbe  satis  reprehendit 
libros  S.  Hieronymi  adversus  Jovinianum. 
Sed  posteriori  objectioni  sat  est  opponere 
S.  Augustinum,  qui  in  epist.  29.  ad  Hiero¬ 
nymum,  libros  illos  contra  Jovinianum  sua¬ 
vissimam  et  praeclarissimam  disputationem 
appellat.  Necnon  ipsum  Hieronymum,  qui 
in  Apologia  pro  libris  suis  contra  Jovinia¬ 
num,  eas  calumnias,  quas  nunc  Petrus  Mar¬ 
tyr  profert,  jam  ante  refutavit. 

Porro  testimonium  in  epist.  ad  Demetria¬ 
dem,  hoc  est  :  «  Sanctum  virginum  propo¬ 
situm,  et  coelestis ,  Angelorumque  familiae 
gloriam,  quarumdam  non  bene  se  agentium 
nomen  infamat,  quibus  aperte  dicendum  est, 
ut  aut  nubant,  si  se  non  possunt  continere, 
aut  contineant,  si  nolunt  nubere.  »  «  Haec 
verba,  inquit  Martyr,  non  possunt  intelligi 
de  iis  qui  nondum  voverint.  Quia  nemo  ho¬ 
nestat  aliquem  ordinem  nisi  fuerit  in  illuni 
adscriptus.  Nullus  turpi  vita  infamasset 
Apostolos,  nisi  inter  eos  fuisset  annume¬ 
ratus.  » 

Respondeo,  loquitur  S.  Hieronymus  de 
ancillis  sacrarum  virginum  nobilium.  Erant 
enim  quaedam  virgines  sacrae  foeminae  nobi¬ 
lissimae,  quae  domi  suae  vivebant,  et  multis 
ancillis  comitatae  procedebant.  Saepe  autem 
fiebat,  ut  aliquae  ancillarum,  quae  quidem 
nullum  habebant  votum,  parum  pudice  vi¬ 
vendo  dominas  infamarent.  Sic  enim  pergit 
ibidem  Hieronymus  post  verba  citata  : 
«  Digna  res  risu,  imo  planctu,  incedentibus 
dominis,  ancilla  virgo  procedit  ornatior,  ut 
prae  nimia  consuetudine  quam  incomptam  vi¬ 
deris,  dominam  suspiceris.  »  Et  paulo  supe¬ 
rius  :  a  Mores  enim,  et  studia  dominarum 


plerumque  ex  ancillarum  et  comitum  mori¬ 
bus  judicantur.» 

Porro  ancillas  virginum  sacrarum  non 
fuisse  omnes  sacras  virgines,  perspicuum 
est  ex  epist.  22.  ad  Eustochium  ;  ubi  monet 
virginem  Eustochium,  ut  ex  ancillis,  si  quas 
habeat  ejusdem  propositi,  eas  magis  hono¬ 
ret,  et  ad  mensam  suam  adhibeat,  ut  earum 
honor  aliarum  sit  invitatio.  Ubi  etiam  addit 
heee  verba  de  ancillis,  quas  dixerat  invitan¬ 
das  ad  continentiam  ex  aliarum  honore  : 
«  Si  qiue  dissimulat,  et  servitutem  refugit, 
illi  Apostolum  legito,  melius  est  nubere, 
quam  uri.  »  Ubi  docet,  esse  quidem  provo¬ 
candas  ancillas  ad  propositum  continentiae, 
sed  non  esse  cogendas. 

Aliud  testimonium  ex  Hieronymo  proferri 
potuisset ;  sic  enim  loquitur  ad  sacram  vir¬ 
ginem  in  epist.  47.  de  vitando  suspecto  con¬ 
tubernio  :  «  Si  virgo  es,  quid  times  diligen¬ 
tem  custodiam?  si  corrupta,  cur  non  palam 
nubis?  »  Esse  autem  virginem  sacram,  quam 
alloquitur,  patet  ex  verbis  illis  ejusdem  epi¬ 
stolae  :  «  Non  tibi  displiceat  ejus  conversatio, 
quae  te  sponso  tuo  virginem  consecravit.  » 

Respondeo,  loquitur  Hieronymus  de  qua¬ 
dam  virgine,  quae  non  in  monasterio  publice 
professa  fuerat  (nam  in  ep.dem  epistola  hor¬ 
tatur  eam,  ut  se  conferat  ad  monasterium) 
sed  privatim  voverat  continentiam,  ut  eo 
tempore  multae  facere  solebant ;  ac  deinde 
relicta  matre  vidua,  juveni  cuidam  adhae¬ 
serat,  et  cum  eo  vivebat  non  sine  suspicione 
impudicitiae.  Hanc  ergo  Hieronymus  monet, 
ut  potius  aperte  nubat,  quam  perpetuo  cum 
aliorum  scandalo  impudice  vivat.  Neque  ita 
hoc  monet,  quasi  peccatum  non  sit,  quod 
adversarii  volunt,  nubere  post  votum,  sed 
quia  minus  peccatum  non  sit,  et  prudentia 
ac  ratio  doceat,  ex  duobus  malis  minus  esse 
eligendum.  Quod  autem  S.  Hieronymus 
malum  esse  putet,  nubere  post  votum,  non 
negat  Petrus  Martyr,  cum  id  millies  repetat 
S.  Hieronymus  lib.  I  contra  Jovinianum,  et 
aliis  in  locis,  sed  preeterea  id  ipsum  habemus 
hoc  loco  ;  nam  postquam  dixerat  :  «  Si  cor¬ 
rupta  es,  cur  non  palam  nubis  ?  »  Ita  sub¬ 
jungit  :  «  Neque  vero  hoc  dico,  quod  post 
peccatum  tollam  poenitentiam,  ut  quod  male 
coepit,  male  perseveret,  sed  quod  desperem 
in  istiusmodi  copula  divulsionem.  »  Hoc  est, 
non  hortor  ut  nubas,  quia  cupiam  in  eo, 
quod  male  coepisti  fornicando,  male  perse¬ 
veres  nubendo,  et  non  potius  cupiam  poeni¬ 
tentiam,  et  emendationem  ;  sed  quia  despero 

te  posse  separari  a  viro,  ideo  malo,  quod 
minus  est  malum,  ut  marito  adhsereas,  non 
fornicario. 

Est  autem  hoc  loco  observandum,  nuptias 
post  votum  simplex,  de  quo  Hieronymus 
loquitur,  licet  sine  peccato  contrahi  neque¬ 
ant,  tamen  veras  nuptias  esse  ;  et  ideo  aliquo 
modo  minus  malum  esse,  nubere  post  votum 
ejusmodi,  quam  assidue  fornicari,  tum  ob 
fidem  conjugii,  tum  ob  prolem  legitimam, 
tum  ob  alia  bona  :  tamen  etiam  aliquo  modo, 
ut  nos  supra  diximus,  est  majus  malum  sic 
nubere,  quam  fornicari,  quia,  qui  ita  nqbit, 
reddit  se  inhabilem  ad  votum  servandum, 
quod  non  facit,  qui  fornicatur. 

Decimonono  ponit  Augustinum,  quem  in 
primis  fatetur  adversari  sibi,  et  suis  Luthe- 
ranis  apertissime;  sic  enin  ait#M<  Haec  om¬ 
nia  votorum  genera ,  id  est ,  virginum, 
viduarum,  conjugatarum,  vult  Augustinus 
et  firma,  et  valida  esse,  ita  ut  gravissime 
peccent,  qui  post  ea  nuncupata,  matrimonia 
contraxerint.»  Et  post  testimonia  allata  sub¬ 
jungit  :  «  Ista  vir  Dei  scribit,  ut  homo  de¬ 
ceptus.  » 

Atcurnonsitverisimilius  decipi  Martyrem, 
quam  illum  virum  Dei,  qui  etiam  adversariis 
testibus  doctissimus  atque  sanctissimus  fuit? 
Adfert  deinde  duo  loca  pro  se.  Unum  ex 
libro  de  sancta  virginitate,  cap.  40.  et  41.  ubi 
Augustinus  dicit,  impossibile  esse,  aut  valde 
difficile  intelligere,  cur  Deus  uni  det  con¬ 
tinentiae  donum,  alteri  non  det.  Ex  quo 
loco  colligit  Martyr,  non  posse  omnes  qui 
volunt  ,  haberent  donum  hoc.  Si  enim 
omnes  qui  volunt,  haberent  donum,  non 
esset  difficile  intelligere,  cur  uni  daretur, 
alteri  non  daretur.  Causa  enim  esset,  quia 
unus  vult,  alius  non  vult. 

Alterum  testimonium  sumitur  ex  lib.  de 
bono  viduitatis  cap.  9.  et  10.  et  ex  epist. 
70.  ad  Bonifacium,  ubi  S.  Augustinus  docet, 
nuptias  post  votum  ratas  esse,  ac  veras,  nec 
debere  dissolvi. 

Tertium  testimonium  addit  Brentius  ex 
lib.  de  bono  conjugali,  cap.  21.  ubi  S.  Au¬ 
gustinus  non  audet  anteponere  virginitatem 
§ancti  Joannis,  conjugio  Abrahse. 

Addo  ego  quartum  testimonium  ex  lib.  de 
sancta  virginit.  cap.  34,  ubi  sic  loquitur 
S.  Augustinus  de  virginibus  quibusdam 
sacris  :  «Hae  nubere  volunt,  et  ideo  non  nu¬ 
bunt,  quia  impune  non  possunt,  quae  melius 
nuberent,  quam  urerentur.  » 

Respondeo  ad  primum  testimonium,  et 


dico,  S.  Augustinum  loqui  de  dono  con¬ 
tinentiae,  non  quo  fit,  ut  aliquis  continere 
possit  ,  quod  nemini  negari  dicimus ,  sed 
quo  fit,  ut  re  ipsa  aliquis  contineat ;  quod 
non  datur,  nisi  iis,  quibus  Deus  dandum 
esse  judicaverit.  Neque  est  hoc  proprium 
dono  continentiae,  sed  commune  cum  dono 
fidei,  dilectionis  ,  perseverantiae  ,  aliisque 
donis  ejusdem  generis.  Siquidem  omnes 
justi  vere  perseverare  possunt,  si  velint,  et 
tamen  impossibile  est  intelligere,  cur  Deus 
uni  justo  det  perseverantiae  donum,  ita  ut 
reipsa  infallibiliter  perseveret,  alium  cadere 
sinat,  nec  det  ei  eam  gratiam,  qua  efficaciter 
perseveret  :  lib.  de  spiritu  et  littera  cap.  34  : 

«  Jam  si  ad  illam  profunditatem  ,  inquit, 
scrutandam  quisquam  me  coarctet,  cur  uni 
ita  suadetur,  ut  persuadeatur,  alteri  non 
item,  duo  interim  occurrunt  quae  respondere 
libeat  :  0  altitudo  divitiarum.  Et  :  Non  est 
iniquitas  apud  Deum.  »  Sed  de  his  alibi  dis¬ 
putandum  est. 

Ad  secundum  dico,  Augustinum  voluisse 
quidem  nuptias  post  votum  esse  veras  nup¬ 
tias  ,  sed  simul  asseruisse  (quod  Petrus 
Martyr  non  negat)  gravissime  peccare  eas, 
quae  post  votum  nubunt;  sic  enim  ait  lib.  de 
bono  viduitat.  cap.  9  :  «  Damnantur  tales 
viduae,  non  quia  conjugalem  fidem  posterius 
inierunt,  sed  quia  continentiae  primam  fi¬ 
dem  irritam  fecerunt.  »  Et  cap.  11.  «  Non 
possim  dicere  a  proposito  meliore  lapsas, 
si  nupserint,  foeminas,  adulteria  esse,  non 
conjugia,  sed  plane  non  dubitaverim  dicere, 
lapsus  et  ruinas  a  castitate  sanctiore,  quae 
vovetur  Deo,  adulteriis  esse  pejores.  »  Haec 
ille.  Itaque  testimonium  Augustini  nihil 
efficit  contra  id,  quod  nunc  defendimus,  non 
licere  nubere  post  votum. 

Sed  instat  Petrus  Martyr  :  In  eo  saltem 
contradicitis  Augustino,  quod  matrimonia 
Monachorum  et  Sanctimonialium  irrita  esse 
decernitis. 

Respondeo  :  convenit  inter  Theologos, 
matrimonium  post  votum  simplex  continen¬ 
tiae  illicitum  quidem  esse,  tamen  ratum, 
nec  dirimendum  :  post  votum  solemne  nul¬ 
lum  esse.  Sic  enim  Innocentius  I.  docet  in 
epist.  2.  et  post  eum  Gelasius  in  epist.  I. 
ac  Toletanum  Concilium  I.  can.  16.  Utrum 
autem  post  solemne  votum,  nullum  fit  ma¬ 
trimonium  jure  divino  et  naturali,  an  so¬ 
lum  jure  Ecclesiastico,  quaestio  est.  Nam 
Albertus,  B.  Thomas,  B.  Bonaventura,  Bi-' 
chardus,  et  Durandus  in  IV.  dist.  38.  et 

Dominicus  a  Soto  lib.  VII.  de  justitia  et  jure, 
quaest.  2.  art.  5.  volunt  jure  divino,  ac 
naturali  matrimonium  nullum  esse,  si  post 
votum  solemne  contrahatur.  Atque  hi  dice¬ 
rent  S.  Augustinum  de  voto  simplici  tantum 
esse  locutum,  non  de  solemni,  ut  etiam 
S.  Hieronym,  in  epist.  47.  de  vitando  sus¬ 
pecto  contubernio.  Contra  vero,  S.  Basi- 
lium  in  lib.  de  virginit.  et  Chrysostomum 
in  epist.  6.  ad  Theodorum,  de  voto  solemni. 

AtScotus  etPaludanusinIV.  dist.  38.etCa- 
jetanus  in  2.  2.  q.  LXXXVIII.  art.  7.  et  om¬ 
nis  schola  Jurisconsultorum,  ut  refert  Pa¬ 
normitanus  in  cap.  Rursus.  Qui  Clerici  vel 
voventes,  asserunt  solo  jure  Ecclesiastico 
matrimonium  irritum  esse,  quod  post  vo¬ 
tum  solemne  contrahitur.  Atque  hi  Augusti¬ 
num  et  Hieronymum ,  vel  de  voto  simplici 
locutos  esse  dicerent,  vel  de  solemni  secun¬ 
dum  regulas  juris  divini  ac  naturalis.  De¬ 
cretum  enim  Ecclesiasticum,  quo  inhabiles 
fiunt  ad  matrimonium,  qui  votum  habent 
solemne,  ad  eorum  notitiam  non  pervenisse. 
Utraque  sententia  probabilis  est;  nec  est 
nostrae  considerationis  hoc  loco  quaestionem 
istam  definire. 

Ad  tertium  dico,  S.  Augustinum  eo  loco 
non  conferre  virginitatem  cum  conjugio  ab¬ 
solute,  sed  virginitatem  unius  personae  cum 
conjugio  alterius  personae.  Etsi  enim  abso¬ 
lute  virginitas  longe  excellat  conjugio,  ut 
Augustinus,  cum  alibi  saepe,  tum  in  ipso 
libro  de  bono  conjugali,  cap.  23.  affirmat  : 
tamen  potest  fieri,  ut  virginitas  conjuncta  sit 
in  uno  homine  cum  minore  charitate,  hu¬ 
militate,  aliisque  virtutibus,  quam  conju¬ 
gium  in  altero  homino.  Idcirco  non  possu¬ 
mus  anteponere  virginem  conjugato,  nisi 
constet  in  caeteris  virtutibus  illos  esse  pares. 

Ad  quartum  dico  ,  S.  Augustinum  eo 
modo  esse  locutum,  quo  S.  Hieronymus  in 
epist.  47.  nimirum  minus  malum  esse  aperte 
nubere  ei,  qui  simplex  votum  habet,  quam 
perpetuo  occulte  fornicari. 

Vicesimo  adducit  Leonem,  ex  cujus  ope¬ 
ribus  unum  testimonium  profert  ex  epist. 
87.  alias  85.  ad  Episcopos  Africae,  ubi  Leo 
ita  loquitur  :  «  Dicente  Apostolo,  ut  inter 
alias  Christianismi  regulas  is  Episcopus  or¬ 
dinetur,  quem  unius  uxoris  virum  fuisse, 
aut  esse  constaret,  tam  sacra  semper  habita 
est  ista  praeceptio,  ut  etiam  de  muliere  sa¬ 
cerdotis  eligenda,  eadem  intelligatur  ser¬ 
vanda  conditio.  »  Videtur  enim  hic  dicere 
Leo,  non  modo  posse  Episcopum  ordi¬ 


nari,  qui  uxorem  habuerit,  sed  etiam  qui 
habeat  ;  et  praeterea  posse  Episcopum, 
qui  non  habet  uxorem,  eam  ducere,  si  vo¬ 
luerit. 

Sed  ad  hoc  testimonium  jam  respondi  in 
disputatione  de  coelibatu  sacerdotum.  Ad¬ 
mittimus  enim  Episocpum  fieri  posse,  qui 
uxorem  habeat,  modo  ab  ea  se  continere  de¬ 
inceps  velit.  Posse  autem  Episcopum  uxo¬ 
rem  ducere  numquam  sensit,  vel  scripsit 
S.  Leo;  siquidem  in  codicibus  emendatiori¬ 
bus  non  habetur  :  «  De  muliere  sacerdotis 
eligenda,  »  sed,  «  de  muliere  sacerdotis 
eligendi.  »  jubet  enim  S.  Leo,  ut  non  solum 
arceatur  a  sacerdotio,  qui  plures  uxores  ha¬ 
buit,  sed  etiam  is  qui  unam  habuit,  quae 
tamen  alterius  antea  fuerit.  Consule  epist.  84. 
ad  Anastasipn,  ubi  disertis  verbis  Leo  do¬ 
cet,  non  modo  Episcopum,  sed  etiam  Pres¬ 
byterum,  Diaconum  et  Subdiaconum  debere 
innuptum  esse,  vel  continentem. 

Postremo  loco  adducit  Petrus  Martyr  Gre- 
gorium  I,  qui  lib  I.  epist.  42.  ita  scribit  : 
«  Ante  triennium  omnium  Ecclesiarum 
Siciliae  Subdiaconi  prohibiliti  fuerunt,  ut 
more  Romanae  Ecclesiae  suis  uxoribus  non 
miscerentur,  quod  mihi  durum  atqua  in- 
competens  »  (impium  pro  incompetens,  Pe¬ 
trus  Martyr  legere  maluit  ad  rem  exagge¬ 
randam)  «  videtur,  ut  qui  usum  continentiae 
non  invenit ,  neque  castitatem  promisit, 
compellatur  a  sua  uxore  separari,  atque  hoc, 
quod  absit,  in  deterius  cadat.  »  Ex  his  mul¬ 
ta  deducit  Martyr,  quae  adversus  Catholicos 
pugnare  videntur. 

Primum  est,  Romanum  Pontificem,  qui 
prohibuerat  ,  ne  Subdiaconi  Siciliae  suis 
uxoribus  miscerentur,  fecisse  contra  Nicae¬ 
nam  Synodum,  quae  Paphnutio  auctore  de¬ 
crevit,  non  esse  Clericis  prohibendum  pro¬ 
priae  uxoris  commercium.  At  fabulam  istam 
Paphnutianam  in  disputatione  de  coelibatu 
sacerdotum  evidenter,  ut  arbitror,  confuta¬ 
vimus.  Praeterea,  si  unus  Romanus  Pontifex 
praeceptum  paulo  durius,  et  incompetens, 
ut  S.  Gregorius  dicit,  imposuit,  mox  illud  a 
successore  temperatum  fuit. 

Secundum  est,  non  fuisse  eo  tempore  vo¬ 
tum  annexum  sacro  ordini.  Gregorius  enim 
dicit,  durum  sibi  esse  visum,  ut  Subdiaconi 
castitatem  tenere  cogerentur,  qui  non  pro¬ 
miserant.  At  si  in  Sicilia  Subdiaconi  non 
vovebant,  num  alibi  nusquam  vovebant? 
Imo  abusus  erat,  quod  in  Sicilia  non  vove¬ 
rent.  Atque  idcirco  ibi  S.  Gregorius  jubet, 

moneri  Episcopos,  ut  nullum  ordinent  Sub- 
diaconum,  qui  non  antea  continentiam  vo¬ 
veat. 

Tertium  est  tyrannidem  hanc  a  Romana 
Ecclesia  coepisse,  in  Orientali  autem  seu 
Graeca  Ecclesia  ejusmodi  usum  non  fuisse. 
Sed  mendacium  apertissimum  est  ,  non 
fuisse  usum  continentiae  Subdiaconorum, 
atque  ordinum  etiam  superiorum  in  Orientali 
et  Graeca  Ecclesia  ante  tempora  S.  Gregorii. 
Contrarium  enim  disertis  verbis  docet  Epi- 
phanius  haeresi  59.  Hieronymus  lib.  in  Vi¬ 
gilantium.  Leo  epist.  84.  et  alii  quos  supra 
citavimus  in  disputatione  de  coelibatu  sacer¬ 
dotum. 

Quartum  est,  Gregorium,  licet  admodum 
superstitiosum,  vidisse  tamen  hoc  esse  du¬ 
rum,  et  alienum  a  pietate,  et  moderari  co¬ 
natum,  non  tamen  potuisse  quantum  vole¬ 
bat,  ob  canones  et  decreta.  Sed  quod  sanc¬ 
tissimum  virum  admodum  superstitiosum 
Petrus  Martyr  vocat,  facit  more  suo.  Quod 
ait  eum  vidisse  hoc  esse  alienum  a  pietate, 
mentitur,  ut  solet.  Non  enim  impium,  sed 
incompetens  Gregorius  esse  dixerat  praede¬ 
cessoris  sui  decretum.  Quod,  addit  S.  Gre¬ 
gorium  moderari  conatum  canones  praede¬ 
cessorum,  sed  non  tantum  fecisse  quantum 
voluisset,  plane  divinat,  vel  somniat  potius. 
Gregorius  enim,  ut  summa  potestate,  ita 
etiam  summa  libertate  utebatur  in  iis,  quae 
ad  Dei  honorem ,  et  Ecclesiae  utilitatem 
pertinere  videbat. 

Adferunt  alii  quidam  adhuc  unum  testi¬ 
monium  ex  Gelasio  Papa.  Is  enim  epist.  I. 
ad  Episcopos  Lucaniae,  cap.  23.  de  viduis, 
quae  continentiam  voverant,  loquens,  ait  : 
«  Nos  talibus  nullum  laqueum  debemus  in¬ 
jicere  ,  sed  j  solum  adhortationes  praemii 
sempiterni,  poenosque  proponere  divini  ju¬ 
dicii,  et  ut  nostra  sit  absoluta  conscientia, 
et  illarum  pro  se  raitionem  Dei  reddat  in¬ 
tentio.  »  Haec  ille. 

Respondeo  :  laqueus,  de  quo  Gelasius  lo¬ 
quitur  ,  non  est  ,  ut  adversarii  credunt, 
nuptiarum  prohibitio  iis  quae  voverant,  sed 
iis  quae  non  voverant.  Nam  ante  dixerat  Ge¬ 
lasius  eas,  quae  voverunt,  non  posse  nubere 
sine  peccato  :  «  Sicut,  inquit,  si  se  continere 
non  poterant,  secundum  Apostolum  nullate¬ 
nus  nubere  vetabantur  :  sic  habita  secum 
deliberatione,  promissam  Deo  pudicitiae  fi¬ 
dem  debent  custodire.  »  Vult  igitur  Gelasius 


* 

non  debere  cogi  viduas  ad  vovendum,  sed 
exponenda  illis  esse,  et  priemia  si  voveant, 
et  reddant,  et  supplicia  si  voveant,  et  non 
reddant. 


CAPUT  XXXV. 

Quod  juniores  vovere  possint. 

Sequitur  disputatio  quarta  de  iis,  qui  vota 
monastica  suscipere,  ac  nuncupare  possunt. 
Quatuor  sunt  genera  personarum,  quibus 
prae  caeteris  adversar-ii  negant  facultatem 
hujusmodi  vota  suscipiendi.  Primo,  junio¬ 
res.  Secundo,  filiifamilias  invitis  parentibus. 
Tertio,  conjuges  ex  consensu  mutuo.  Quarto, 
conjuges  ante  matrimonium  consummatum, 
invito  altero  conjuge. 

De  primo,  Lutherus  lib.  de  votis  monasti¬ 
cis  ait,  non  oportere  viros  admittere  ad 
vota  monastica,  nisi  post  annum  70  vel  80. 
Similiter  in  Confessione  Augustana,  art.  27. 
conqueritur,  quod  pueri  permittantur  fieri 
religiosi.  Calvinus  lib.  IV.  Institut.  cap.  15.  §. 
19.  dicit  olim  nefas  fuisse  ante  annum  60. 
admittere  foeminam  ad  votum  continento. 
Martyr  in  lib.  de  coelibatu,  et  votis  eamdem 
querimoniam  renovat.  Probant  ex  illis  ver¬ 
bis  I.  Tim.  V  :  Adolescentiores  viduas  devita , 
vel  ut  est  in  Graeco  nupunov  rejice,  et,  Volo 
juniores  nubere ,  matres  familias  esse  etc.  (1)  pos¬ 
sumus  /addere  duos  veteres  Canones  ;  nam 
Concilium  Romanum  sub  Sylvestro,  can. 
10.  prohibet  velari  sanctimoniales  ante  an¬ 
num  72.  et  beatus  Gregorius  lib.  III.  epist  11. 
vetat  sanctimonialem  velari  ante  annum  60. 

At  his  non  obstantibus  dicimus  duo.  Primo 
ad  vota  suscipienda  continentiae,  obedientiae, 
et  paupertatis,  requiri  quidem  eam  aetatem, 
in  qua  sit  usus  liberi  arbitrii ;  sed  ubi  is 
adfuerit,  in  quacumque  aetate  licere  talia 
vota  nuncupare.  Probatur  primo  Scriptura, 
Thren.  III  :  Bonum  est  viro ,  cum  portaverit 
jugum  ab  adolescentia  sua.  Matth.  XIX  : 
Sinite  parvulos  venire  ad  me  (2). 

Secundo  exemplis  :  nam  Joannes  Baptista 
a  pueritia  secessit  in  eremum,  Luc.  I.  B. 
Maria  adolescentula  vovit  perpetuam  conti¬ 
nentiam,  ut  supra  demonstravimus.  B.  An- 


(1)  I.  Tim.  V,  11  et  14.  —  (2)  Jerem.  Thren.  III.  27;  Math.  XIX,  14. 

tonius,  Paulus  I  Eremita,  Hilarion,  Bene¬ 
dictus,  Bernardus,  Franciscus,  aliique  per¬ 
multi  in  adolescentia  Monachi  facti  sunt,  ut 
patet  ex  Athanasio,  Hieronymo,  Gregorio 
et  Bonaventura,  in  eorum  sanctorum  vitis. 
Pari  ratione  omnes  fere  sanctae  Virgines, 
quas  Ecclesia  publice  colit,  adolescentulae 
voverant  continentiam,  ut  Thecla,  Agnes, 
Cecilia,  Agatha,  Lucia,  Clara,  Catharina, 
et  aliae  propemodum  infinitae. 

Tertio  probatur  ex  Pataibus.  Athanasius 
de  humanitate  Verbi,  dicit  etiam  pueros 
virginitatem  profiteri  doctos  esse  a  Christo. 
Basibus  in  quaestionibus  diffuse  explicatis, 
quaest.  IS.  disputat  in  qua  aetate  recipiendi 
sint  homines  ad  vota  monastica,  et  respon¬ 
det,  in  prima  aetate  esse  recipiendos  pueros 
ad  monasterium,  sed  non  esse  admittendos  ad 
professionem ,  nisi  ubi  coeperint  liberum 
habere  usum  rationis.  Ambrosius  lib.  III. 
de  virginibus  :  «  Non  ergo,  inquit,  aetas  re¬ 
jicitur  florentior,  sed  animus  examinatur. 
Ac  certe  Theclam  non  senectus,  sed  virtus 
probavit.  Et  hinc  quid  plura  contexam,  cum 
omnis  aetas  habilis  Deo,  perfecta  sit  Christo? 
Nec  mirere  in  adolescentulis  professionem, 
cum  legeris  in  parvulis  passionem.  An  du¬ 
bitamus  si  eum  usque  ad  continentiam  se¬ 
quatur  adolescentia,  quem  usque  ad  mor¬ 
tem  confitetur  infantia  ?  » 

Hieronymus  in  epist.  ad  Eustochium  de 
virginit.  docet,  in  coenobiis  fuisse  suo  tem¬ 
pore  homines  omnis  aetatis,  pueros,  viros, 
senes.  Augustin.  de  sancta  virginit.  cap.  36. 
«  Sed,  induit,  respice  agmina  virginum,  pue¬ 
rorum,  puellarumque  sanctarum.  In  ecclesia 
tua  eruditum  est  hoc  genus,  illic  tibi  a  ma¬ 
ternis  uberibus  pullulavit,  nomen  tuum  ad 
loquendum  linguam  solvit,  nomen  tuum  ve- 
lut  lac  infantiae  suae  suxit  infusum.  Non  po¬ 
test  quisquam  ex  hoc  numero  dicere,  qui 
prius  fui  blasphemus,  et  persecutor.  Imo 
etiam  quod  non  jussisti,  sed  tantummodo 
volentibus  arripiendum  proposuisti  dicens, 
qui  potest  capere  capiat,  arripuerunt,  vove¬ 
runt,  et  propter  regnum  coelorum  seipsos, 
non  quia  minatus  es,  sed  quia  hortatus  es, 
castraverunt.  » 

Secundo  dicimus  ad  professionem'  publi¬ 
cam,  expetendam  etiam  eam  aetatem,  quam 
leges  Ecclesiae  praescribunt,  quae  pro  tempo¬ 
rum  et  locorum  diversitate  variae  exstiterunt. 
Nam  Concilium  Caesaraugustanum,  cap.  ult. 
et  Agathense  can.  13.  jubebant  exspectari 
annum  40.  antequam  mulieres  publicam 


professionem  emitterent.  Concilium  autem 
Carthaginiense  III,  can.  4.  jubebat  exspec¬ 
tari  annum  23.  Quod  expositum  est  in  Con¬ 
cilio  Milevitano,  can.  26,  debere  intelligi, 
nisi  aliqua  necessitas  cogat  ante  illud  tempus 
virginem  velari.  B.  Gregorius  lib.  I.  epist. 
48,  in  insulis  ubi  est  molestior  habitatio, 
jubet  ne  recipiatur  aliquis  ad  monasticam 
professionem  ante  annum  18.  ex  quo  recte 
deducunt  canonistae,  in  aliis  locis  posse  re¬ 
cipi  in  minori  aetate  nimirum  anno  14.  quam 
aetatem  definiunt]  multi  canones,  ut  cap.  Ad 
nostram,  et  cap.  Significatum,  ] extra  de 
regularibus. 

Porro  Concilium  Trullanum,  can.  40.  et 
Concilium  Triburiense,  can.  24.  permittunt 
professionem  etiam  ante  annum  12,  sed  nos¬ 
tro  tempore  Concilium  Tridentinum ,  sess. 
XXV.  cap.  15.  statuit  professionem  non 
debere  fieri  ante  annum  16,  quam  aetatem 
etiam  olim  definierat  S.  Basilius,  ut  testatur 
Concilium  Trullanum  cap.  40.  ex  quibus  ap¬ 
paret  numquam  in  Ecclesia  fuisse  consuetu¬ 
dinem,  aut  legem,  ut  exspectaretur  annus 
60  vel  80. 

Ad  argumenta,  Illud  Apostoli :  Adolescen- 
tiores  devita ,  seu  rejice,  intelligitur  a  numero 
earum  viduarum,  quas  Ecclesia  alebat,  non 
a  voto  continentiae.  Solum  enim  anus  60  an¬ 
norum,  quae  seipsas  alere  non  poterant, 
voluit  Apostolus  nutriri  sumptibus  Ecclesiae. 

At,  inquit  Petrus  Martyr,  si  juniores  ar¬ 
cebat  Paulus  a  convictu  earum  viduarum, 
quas  alebat  Ecclesia  propter  periculum  in¬ 
continentiae,  cur  non  ob  eamdem  causam 
arcendae  sunt  a  voto?  Respondeo,  quae  ale¬ 
bantur  ab  Ecclesia,  vovebant  etiam  conti¬ 
nentiam,  turpius  autem  fuisset  deficere  a 
voto  aliquam  ex  iis,  quae  publice  alebantur 
ab  Ecclesia,  quam  ex  aliis;  idcirco  nolebat 
Apostolus  recipi  juniores  ad  numerum  earum, 
quae  ab  Ecclesia  alebantur.  Illis  "autem  ver¬ 
bis  :  Volo  juniores  nubere ,  opponimus  aliud, 
volo,  ex  I  Cor.  VII  :  Volo  omnes  esse  sicut 
meipsum,  id  est,  continentes.  Cum  enim  istae 
voluntates  contrariae  sint ,  oportet  dicere 
neutrum  adferre  praeceptum, et  absolute  qui¬ 
dem  Apostolum  cupivisse,  ut  omnes  conti¬ 
nerent,  tamen  quia  nonnullae  bonum  propo¬ 
situm  deseruerant,  coepisse  optare,  ut  junio¬ 
res  quae  non  viderentur  perseveraturae,  po¬ 
tius  nuberent,  quam  voverent.  Vide  quae  de 
hoc  loco  diximus  supra  cap.  30. 

Ad  illudConcilii  Romani  dico  primo,  locum  , 
esse  corruptum,  et  intelligibilem,  et  fortasse 

multo  minorem  annorum  numerum  debere 
poni  pro  72.  Dico  secundo,  loqui  Concilium 
non  de  omnibus  virginibus,  sed  de  illis  solum 
quae  antequam  profiterentur,  viros  petierunt, 
ut  ipsa  verba  Concilii  indicant,  illae  enim 
diutius  quam  caeterae  probandae  videntur. 

Ad  Grego rium  dico,  eum  loqui  de  sola 
Abbatissa.  Sic  enim  ait  :  «  Juvenculas  Abba¬ 
tissas  fieri  vehementissime  prohibemus.  Nul¬ 
lam  igitur  fraternitas  tua,  nisi  sexagenariam 
virginem,  cujus  aetas  hoc,  atque  mores  exege¬ 
rint,  velari  permittat,  » 


CAPUT  xxxvi. 

Licere  filiis  ingredi  Religionem  parentibus 
invitis. 

De  secundo,  an  videlicet  filii  invitis  paren¬ 
tibus  fieri  possint  religiosi,  Lutherus,  in 
lib.  de  votis  monasticis  dicit,  non  posse 
filios,  quamvis  maximae  aetatis  sint,  ingredi 
religionem  sine  consensu  parentum,  si  adhuc 
supersint.  Idem  docent  Magdeburgenses 
Cent.  IV.  cap.  10.  coi.  1304.  et  Cent.  VI. 
cap.  6.  coi.  354.  et  Martyr  in  lib.  de  coeli- 
batu,  et  votis.  Ratio  eorum  prima  est,  quia 
praeceptum  de  obediendo  parentibus,  in  omni 
aetate  obligat,  et  sicut  non  licet  ulli  vovere, 
quod  non  obediet  parentibus,  ita  non  licet 
vovere  aliquid  eis  invitis.  Secundo,  quia 
uxor  non  potest  ingredi  religionem  sine  con¬ 
sensu  viri,  nec  servus  sine  consensu  domini, 
ergo  nec  filii  sine  consensu  patris,  et  confir¬ 
matur  ex  Concilio  Gangrensi,  cap.  16.  «  Qui¬ 
cumque  filii  a  parentibus  praetextu  divini 
cultus  abscedunt,  nec  debitam  reverentiam 
dependunt  illis,  anathema  sint.  »  Contrarium 
docet  B.  Thomas  in  2.  2.  quaest  LXXXVIII. 
art.  8.  ad  2.  et  antea  idem  probaverat  exem¬ 
plo  suo,  quippe  invitis  et  repugnantibus 
matre  et  fratribus,  ordinem  Praedicatorum 
professus  est. 

Nos  breviter  respondemus,  licere  filiis  in¬ 
vitis  parentibus  ad  religionem  transire,  dua¬ 
bus  servatis  conditionibus.  Una,  ut  ad  annos 
pubertatis  pervenerint.  Porro  pubertas  in 
viris  est  anno  14,  ut  habemus  cap.  I.  de 
regularib.  in  VI,  in  foeminis  anno  12,  ut 


habemus  can.  puella  20.  qu.  2.  Altera  con¬ 
ditio  est,  ut  parentes  non  sint  in  tali  neces¬ 
sitate,  ut  sine  filiorum  auxilio  vivere  non 
possint.  Tunc  enim  tenentur  ex  praecepto 
Dei,  parentibus  adesse. 

Probatur  jam  haec  sententia,  primo  Scrip¬ 
turis.  Etsi  enim  hoc  Scripturae  diserte  non 
docent,  tamen  eis  valde  conforme  est.  Genes. 
XII :  Egredere  de  domo  tua ,  et  de  cognatione 
tua ,  et  de  domo  patris  tui.  Deuter  XXXIII. 
Qui  dixit  patri  suo,  et  matri  suce  :  Nescio  vos  ; 
et  fratribus  suis :  Ignoro  illos.  Hi  custodierunt 
eloquium  tuum ,  et  pactum  tuum  servaverunt 
(1).  Ubi  Moses  in  laudinus  Levitarum  ponit, 
quod  parentes  et  fratres  deseruerint,  ut  Deo 
liberius  vacarent.  Unde  glossa  interlinearis 
exponit,  qui  dixerunt  :  nescio  vos,  patri  et  > 
matri  cursum  mentis  impedientibus.  Item 
Psal.  XLIV.  Obliviscere  populum  tuum ,  et  do¬ 
mum  patris  tui ,  et  concupiscet  Rex  decorem 
tuum  :  Item  Matth.  X.  Qui  amat  patrem  vel 
matrem  plus  quam  me,  non  est  me  dignus.  Et 
Lucae  IX,  non  permisit  Dominus  eum,  quem 
vocabat,  ut  iret  domum  ad  salutandum,  vel 
ad  sepeliendum  parentem. 

Secundo  sacris  canonibus,  nam  in  Conci¬ 
lio  Toletano  X,  cap.  ult.  :  «  Parentibus, 
inquit,  filios  religioni  tradere  non  amplius, 
quam  usque  ad  quartumdecimum  eorum 
aetatis  annum  licentia  poterit  esse.  Postea 
vero,  an  cum  voluntate  parentum,  an  suae 
devotionis  sit  solitarium  votum,  erit  filiis 
licitum  religionis  assumere  cultum.  »  Item 
20.  quaest.  2.  can.  Puella.,  qu,  sumptus  est 
ex  Concilio  Triburiensi,  can.  24.  «  Puella, 
inquit,  si  ante  duodecimum  aetatis  annum 
sponte  sua  velamen  sibi  sacrum  assumpserit, 
possunt  statirn  parentes  vel  tutores  id  factum 
irritum  facere  si  voluerint.  Si  vero  in  fortiori 
aetate  adolescentula,  vel  adolescens  servire 
Deo  elegerit,  non  est  potestas  parentibus 
prohibendi.»  Item  cap.  Cum  virum,  de  regu¬ 
larib.,  Clemens  III,  loquens  de  puella  nubili  : 

«  Tunc,  inquit,  quia  liberum  habet  arbitrium 
in  electione  propositi,  parentum  sequi  non 
cogitur  voluntatem.  » 

Tertio,  testimoniis  Patrum.  Chrysostomus  • 
in  fine  lib.  III.  contra  vituperat,  vitae  monas¬ 
ticae  :  «  Sin  autem,  inquit,  alloquens  paren¬ 
tes,  vos  contenderitis,  filii  quidem  si  fuerint 
egregia  virtute  praediti,  etiamsi  nolueritis, 
ad  hanc  pervenient  Philosophiam  monasti¬ 
cam,  sempiternisque  gaudiis  fruentur  :  Vos 


(1)  I.  Gen.  XII,  1  ;  Deut.  XXXIII,  9.  —  (2)  Psal.  XLIV,  11  et  12  ;  Math,  X,  37, 

autem  infinitos  vobis  ipsis  cruciatus  conge¬ 
ritis.  «  Idem  homil.  84.  in  Joan. :  «Cum  spi¬ 
ritualia,  inquit,  impediunt  parentes,  nec 
agnoscendi  quidem  sunt.  »  Similia  habet  in 
cap.  VI.  epist.  ad.  Ephes.  in  illud  :  Filii  obe¬ 
dite  parentibus  in  Domino  (1);  vult  enim  addi¬ 
tum  esse,  in  Domino ,  quia  non  debemus  eis 
parere,  cum  pietatem  impediunt. 

Theopbylactus  incap.XIX.  Joann.  in  illud: 
Ecce  mater  tua :  «  Oportet,  inquit,  quidem 
parentibus  ad  pietatem  obsistentibus  non  pa¬ 
rere  ;  non  obsistentibus  autem  omni  cura 
servire.  » 

Ambrosius  lib.  III.  de  virginibus  loquens 
de  illis,  quse  invitis  parentibus  profitebantur, 
non  arguit  ipsas,  sed  eorum  parentes,  qui 
vim  facere  conabantur,  quos  dicit  esse  pe¬ 
jores  Gentilibus,  qui  filias  praemiis  ad  virgi¬ 
nitatem  invitabant  :  «  Illic  praemiis,  inquit, 
revocantur  a  nuptiis  :  hic  ad  nuptias  coarc- 
tabuntur  injuriis  ?  Illic  violentia  fit  ut  capian¬ 
tur?  hic  fiet  violentia  ne  profiteantur?  Et 
potest  esse  patientia  Sacerdotum,  ut  non  vel 
morte  oblata,  si  ita  necesse  est,  integritatis 
sacrificium  vcndicent  ?  » 

Hieronymus  in  epist.  de  suspecto  contub  : 
«  Si  quis,  inquit,  te  corripit,  quod  sis  Chris¬ 
tiana,  quod  sis  Virgo,  non  cures  quse  matrem 
deserueris,  ut  in  monasterio  inter  virgines 
viveres  :  talis  detractio  laus  tua  est,  illum 
enim  prsefers  matri,  quem  prseferre  juberis 
et  animae  tuae.  »  Idem  ad  Heliodorum,  quae 
prima  est  omnium  :  «  Licet,  inquit,  parvulus 
ex  collo  pendeat  nepos,  licet  sparso  crine,  et 
scissis  vestibus  ubera,  quibus  te  nutrierat 
mater  ostendat,  licet  in  limine  pater  jaceat, 
percalcato  perge  patre,  siccisque  oculis  ad 
vexillum  crucis  evola.  Solum  pietatis  genus 
est,  in  hac  re  esse  crudelem. »  Idem  in  vita 
Malchi  testatur,  eum,  cum  a  parentibus  ad 
nuptias  minis  et  blanditiis  cogeretur,  eis  in¬ 
vitis,  ad  monasterium  se  contulisse. 

Augustinus  in  epist.  38  ad  Letum,  qui  a 
matre  impediebatur,  ne  ad  vitam  perfectam 
sequeretur  :  <t  Sed  quid,  inquit,  dicit,  aut 
quid  allegat?  forte  decem  illos  menses,  qui¬ 
bus  viscera  ejus  onerasti,  et  dolores  partu- 
ritionis  ac  labores  educationis?  Hoc  inter¬ 
fice  verbo  salutari,  hoc  perde  matris,  ut  in 
vitam  eeternam  invenias  eam.  Hoc  memento, 
ut  oderis  in  ea,  si  diligis  eam,  sityro  Christi 
6s,  si  turris  fundamenta  posuisti.  » 

Grego rius  Turonicus  in  vita  Leobardi  et 


Pappulse,  laudat  eos,  quod  tam  ille,  quam 
illa,  invitis  parentibus,  monasticam  profes¬ 
sionem  susceperint.  Gregorius  homil.  37.  in 
Evangelia  in  illud.  Qui  non  odit  patrem ,  ete  : 
«  Quos,  inquit,  adversarios  in  via  Dei  pati¬ 
mur,  odiendo  et  fugiendo  nesciamus.  » 

Denique  B.  Bernardus  epist.  3.  quam  scri¬ 
bit  nomine  Elise  Monachi  ad  parentes  ejus  : 
«  Sola,  inquit,  causa,  qua  non  licet  obedire 
parentibus,  Deus  est.  Ipse  enim  dicit,  qui 
amat  patrem  ,  aut  matrem  plus  quam  me, 
non  est  me  dignus.  Si  vere  me,  ut  boni,  et 
pii  parentes  diligitis,  quid  me  Patri  omnium 
Deo  placere  satagentem  inquietatis,  et  ab 
ejus  servitio,  cui  servire  regnare  est,  retra¬ 
here  tentatis?  Verum  nunc  cognosco,  quia 
inimici  hominis  domestici  ejus.  In  hoc  vobis 
obedire  non  debeo,  in  hoc  non  agnosco  vos 
parentes,  sed  hostes.  Si  diligeretis  me,  gau¬ 
deretis  utique,  quia  vado  ad  meum  atque 
vestrum,  imo  universorum  Patrem.  Alioqui 
quid  mihi  et  vobis?  quid  a  vobis  habeo,  nisi 
peccatum,  et  miseriam  etc.  » 

Quarto,  probatur  ratione  B.  Ambrosii  lib. 
de  virginibus  :  «  Cui  licet,  inquit,  maritum 
eligere,  cur  non  licet  Deum  prseferre?  »  At 
licet  filiis  parentibus  invitis,  matrimonium 
contrahere,  cur  non  etiam  liceat  iisdem  in¬ 
vitis  continentiam  profiteri?  Preeterea  licet 
viro,  uxore  invita,  ad  religionem  transire, 
quando  matrimonium  de  praesenti  quidem 
contractum  erat,  sed  nondum  consummatum, 
ut  habemus  c.  Verum,  et  c.  Ex  publico,  de 
conversione  conjugatorum  :  ergo  multo  ma¬ 
gis  licebit  invito  patre.  Praeterea  quilibet 
ingenuus  post  annos  pubertatis  est  juris  sui, 
quantum  ad  ea,  quse  ad  personam  et  statum 
suum  pertinent.  In  hoc  enim  differunt  servi 
a  liberis.  Denique,  magis  obediendum  est 
Deo,  quam  hominibus,  A  et.  V.  Deus  autem 
consulit  perfectam  vitam,  Matth.  XIX  omni¬ 
bus  in  genere,  et  in  particulari  interna  ins¬ 
piratione  vocat  quosdam  :  ergo  si  parentes 
resistant,  audiendi  non  sunt. 

Neque  argumenta  in  contrarium  vim  ullam 
habent.  Primum  est,  Deus  jubet  obedire  pa¬ 
rentibus,  et  eos  honorare.  Ephes.  VI. 

Respondeo  :  parentibus  duo  a  filiis  deberi^ 
obedientiam,  et  honorem,  id  est,  temporalia 
subsidia.  Quantum  ad  primum,  dico  ex 
Chrysostomi,  Theophylacti,  Hieronymi,  et 
aliorum  expositione  in  eum  locum,  ideo 
Apostolum  addidisse,  in  Domino,  ut  intelli- 

gamus,  non  esse  eis  obediendum,  nisi  in  iis, 
quae  non  impediunt  pietatem.  Quantum  ad 
alterum,  dico,  praeceptum  illud,  ut  alia  om¬ 
nia  affirmativa,  non  obligare,  nisi  in  casu 
necessitatis,  cum  videlicet  pater  sine  filii 
opera  vivere  non  potest.  Si  enim  vel  dives 
sit,  vel  habeat  alios,  a  quibus  alatur,  filius 
non  tenetur  ei  adesse,  ut  expresse  docet 
Luc.  IX.  Dominus  cum  ait  :  Sine  mortuos  se¬ 
pelire  mortuos  suos.  Nam  ut  Theophylactus 
exponit,  qui  dixerat  :  Sine ,  ut  vadam,  et  spe - 
liam  patrem  meum  (1),  non  dicere  voluit  : 
Pater  meus  mortuus  est,  debeo  eum  sepe¬ 
lire  ;  sed,  sine  ut  maneam  cum  patre  meo, 
usque  ad  mortem  ejus ;  cum  autem  obierit, 
et  eum  sepeliero,  tunc  sequar  te. 

Secundum  argumentum  erat :  Uxor  non 
potest  ingredi  religionem  sine  consensu  viri, 
nec  servus  sine  consensu  domini ;  igitur  nec 
filius  sine  consensu  patris. 

Respondeo  :  vir  non  habet  corporis  sui 
potestatem,  sed  uxor,  ut  dicitur  I.  Cor.  VII, 
et  ideo  non  potest  vir  de  persona  sua  dis¬ 
ponere  sine  consensu  uxoris.  Filii  autem, 
quoad  personam  suam,  liberi  sunt  post  annos 
pubertatis.  Unde  B.  Augustinus,  qui  epist. 
36.  ad  Letum  docuit  posse  filios  invitis  pa¬ 
rentibus  sequi  perfectionem ;  idem  in  'epist. 
199.  ad  Ediciam,  docet,  uxorem  id  facere 
non  posse  sine  consensu  viri.  Pari  ratione 
servus  non  habet  personae  suae  potestatem, 
sed  dominus  ejus  :  ideo  de  ea  disponere  non 
potest.  Addit.  B.  Thomas  2.  2.  quaest. 
CLXXXIX  art.  g.  quod  cum  subjectio  servilis 
sit  poena  peccati,  non  autem  subjectio  filialis, 
non  mirum  videri  debet,  si  servis  adimitur 
aliquid,  quod  antea  eis  competebat,  et  id 
non  adimitur  filiis. 

Argumentum  tertium  ex  Concilio  Gan- 
grensi,  cap.  16.  Respondeo  :  fuisse  eo  tem¬ 
pore  quosdam,  qui  male  intelligentes  verba 
Domini,  Luc.  XIV  ;  Si  quis  venit  ad  me ,  et 
non  odit  patrem ,  et  matrem ,  et  uxorem ,  et 
filios ,  etc.  (2)  praetextu  Evangelii  relinque¬ 
bant  non  solum  parentes,  sed  etiam  uxorem, 
et  liberos,  «nec  eorum  ullam  curam  gerebant, 
etiamsi  maxime  indigerent.  Hos  ergo  Syno¬ 
dus  anathemati  subjicit.  Unde  cap.  14.  ana¬ 
thema  dicit  conjugibus  deserentibus  conju¬ 
ges.  Et  cap.  15.  parentibus  deserentibus 
filios,  et  cap.  16  filiis  negligentibus  parentes. 

Ex  quo  apparet,  nihil  facere  hoc  decretum 
contra  religiosos,  qui  parentibus  adsunt,  si 


eorum  praesentia  necessario  indigeant.  Si 
autem  non  indigeant  necessario,  absunt  qui¬ 
dem  corpore  ab  eis,  tamen  eos  juvant  quo¬ 
modo  religiosos  decet,  nimirum  precibus 
apud  Deum.  Nam  etiam  filii  saeculares  non 
eodem  modo  juvant  parentes,  sed  alii  consi¬ 
lio  ,  alii  opibus,  alii  artificio,  prout  con¬ 
venit  statui  uniuscujusque. 

Addit  quartum  argumentum  Petrus  Martyr 
ex  Basilio  quaest.  15  fuse  explicata,  ubi  filios 
dicit  non  esse  recipiendos  ad  monasticam 
disciplinam,  nisi  a  parentibus  offerantur. 
Respondeo  :  loquitur  S.  Basilius  de  filiis, 
qui  ob  minorem  aetatem  adhuc  subsunt  in 
omnibus  patriae  potestati,  id  quod  textus 
Basilii  loquitur  apertissime  :  «  Eos,  inquit, 
qui  sub  parentibus  sunt,  dum  ab  illis  ipsis 
adducuntur,  coram  multis  testibus  susci¬ 
piemus.  » 


CAPUT  XXXVIL 

Licere  conjugatis  ex  consensu  vovere 
continentiam. 


De  tertio,  an  liceat  conjugatis  ex  consensu 
mutuo  suscipere  vota  perpetuae  continentiae. 
Negat  hoc  disertis  verbis  Petrus  Martyr  in 
commentar.  I.  Cor.  VII.  et  probat  ex  verbis 
Pauli.  Nolite  fraudare  invicem ,  nisi  forte  ex 
consensu  ad  tempus,  ut  vacetis  orationi,  et 
iterum  revertimini  in  idipsum  (3).  Ubi  Paulus 
solum  ad  tempus  concedit  vacationem  ab 
usu  conjugali.  Idem  docent  Magdeburgenses 
Cent.  IV  cap.  10,  coi.  1304,  ubi  accusant 
Malchum  Monachum,  tamquam  matrimonii 
contemptorem,  quia  ex  consensu  perpetuo 
abstinuit  ab  uxore,  quam  duxerat  in  captivi¬ 
tate  sua.  Ubi  obiter  notanda  est  imperitia, 
vel  nequitia  ipsorum.  Nam,  ut  Hieronymus 
scribit  in  vita  Malchi,  cogebatur  Malchus  a 
Barbaris  ducere  in  uxorem  mulierem  quam¬ 
dam,.  quae  virum  habebat ;  cum  igitur  non 
posset  sine  peccato  adulterii  illam  accipere, 
simulavit  nuptias,  ut  mortem  evaderet,  et 
illam  pro  sorore  habuit,  et  tamen  Magde¬ 
burgenses  illum  reprehendunt,  quod  illi 
mulieri  misceri  noluerit. 


(1)  Luc.  IX,  59  et  60.  —  (2)  Luc.  XIV.  26.  -  (3)  I.  Cor.  VII,  5. 

At  hic  error  impudentissimus  est ;  et 
probo  primo  ex  ipso  Pauli  loco  :  nam  Paulus 
postquam  ait  :  Iterum  revertimini  in  idipsum , 
subdit  :  Hoc  autem  dico  secundum  indulgen¬ 
tiam ,  non  secundum  imperium.  Ubi  illud  :  Se¬ 
cundum  indulgentiam ,  non  potest  referri  ad 
illud  :  Nolite  fraudare  invicem.  Ibi  enim  lo¬ 
cum  habet  imperium,  non  indulgentia ;  ne¬ 
que  ad  illud  :  Nisi  ex  consensu  ad  tempus ,  ut 
vacetis  orationi.  Nam  abstinere  ad  tempus  ex 
consensu  propter  orationem,  non  eget  in¬ 
dulgentia.  Id  enim  dicimur  indulgere  quod 
non  libenter  concedimus,  sed  quasi  coacti. 
Paulus  autem  maxime  cupiebat,  ut  contine¬ 
rent,  cum  dicat  :  Cupio  omnes  esse  sicut  rneip- 
sum;  ergo  illud  :  secundum  indulgentiam, 
refertur  ad  illud  :  Iterum  revertimini  in  idip¬ 
sum  (l).Id  enim  Paulus  non  libenter  conce¬ 
dit,  sed  indulget  propter  incontinentiam  illo¬ 
rum;  quomodo  exponunt  Hieronymus  lib.  I. 
contra  Jovinianum.  Augustinus  lib.  I  contra 
Julianum,  cap.  21.  Ambrosius,  Tbeodoretus, 
et  alii  in  hunc  locum.  Ergo  qui  perpetuo 
continent  ab  uxore  ex  consensu,  rem  gratis¬ 
simam  Paulo  faciunt;  tantum  abest,  ut 
ipse  id  prohibuerit. 

Secundo,  probatur  ex  Patribus,  Basilius 
in  quaestionibus  diffuse  explicatis,  quoest.  12: 
«  Eos ,  inquit ,  qui  in  conjugio  matrimoni, 
ad,  talem  vitam  accedunt ,  percunctari  opor¬ 
tet  ,  an  ex  consensu  hoc  faciant  etc.  »  Epi- 
phanius  haeresi  59.  et  Hieronymus  lib.  con¬ 
tra  Vigilantium  dicunt  ,  conjugatos  non 
consuevisse  sacris  initiari,  nisi  continentiam 
perpetuam  ab  uxore  promitterent.  Quod 
idem  statuit  Concilium  Arelatense  II,  can.  2. 
Idem  quoque  S.  Hieronymus  in  epist.  14. 
ad  Celantiam,  arguit  eam  foeminam,  quod 
sine  consensu  viri  continentiam  vovisset. 

Augustinus  in  epistola  ad  Ediciam,  quae 
est  199  :  «  Quod,  inquit,  Deo  pari  consensu 
ambo  voveratis  ,  perseveranter  usque  in 
finem  reddere  ambo  debuistis,  A  quo  propo¬ 
sito  si  lapsus  est  ille,  tu  saltem  contantissime 
persevera.  »  Et  epist,  45.  ad  Arment,  et 
Paulinam  :  «  Ambo,  inquit,  Deo  reddite, 
quod  ambo  vovistis.  »  Et  infra  :  «  Sit  vester 
consensus  oblatio  ad  supernum  altare  Crea¬ 
toris  etc.  »  Et  supra  :  «  Nunc  vero  quia  te¬ 
netur  apud  Deum  sponsio  tua,  non  te  ad 
magnam  justitiam  invito,  sed  a  magna  ini¬ 
quitate  deterreo. »  Idem  Augustinus  in  epist. 
32.  ad  Paulinum,  laudat  eum,  quod  cum 


Therasia  conjuge  sua  continentise  votum 
susceperit.  Ipse  etiam  S.  Paulinus  epist.  3. 
ad  Aprum,  mirifice  eum  laudat,  quod  cum 
uxore  perpetuam  continentiam  Deo  voverat. 

Gregorius  lib.  IX.  epistola  39.  ad  Theotis- 
tam  patriciam  :  «  Si  vero,  inquit,  utrisque 
conveniat  continentem  vitam  ducere,  hoc 
quis  audeat  accusare,  quando  certum  est, 
quod  omnipotens  Deus,  qui  minora  conces¬ 
sit,  majora  non  prohibuit?  »  Theodoretus 
lib.  IV.  hist.  cap.  13.  laudat  Pelagium  Laodi¬ 
censem  Episcopum,  quod  prima  die  nuptia¬ 
rum,  cum  ipse  juvenis  juvenem  sponsam 
accepisset,  ei  persuaserit,  ut  simul  continen¬ 
tiam  voverent.  Hilarius  Arelatensis  in  epist. 
ad  Augustinum,  quae  praeponitur  libris  de 
praedestinat  :  «  Sciat,  inquit,  sanctitas  tua, 
fratrem  meum  cum  matrona  sua  ex 
consensu  perfectam  Deo  continentiam  devo¬ 
visse.  Unde  rogamus  sanctitatem  tuam,  ut 
orare  digneris,  quo  hoc  ipsum  in  eis  Domi¬ 
nus  confirmare  et  custodire  dignetur.  » 

Probatur  tertio ,  exemplis  eorum,  quos 
recte  fecisse,  quod  ex  consensu  continentiam 
voverint, nullo  modo  negari  potest, cum  sancti 
fuerint,  et  miraculis  claruerint.  Primum  ex¬ 
emplum  estMariae  et  Joseph.  Quod  enim  veri 
conjuges  fuerint,  patet  ex  Evangelio  Matth. 
I.  Joseph  fili  David ,  noli  timere  accipere  Ma¬ 
riam  conjugem  tuam.  Et :  Joseph  vir  ejus,  cum 
esset  justus  etc.  (2)  quod  autem  ex  consensu 
perpetuo  continuerint,  certum  est.  Fuit  enim 
error  Helvidii  a  tota  Ecclesia  damnatus, 
quod  B.  Maria  non  fuerit  semper  virgo. 
Unde  B.  Augustinus  de  consensu  Evangelis- 
tarum,  lib.  II.  cap.  I  :  «  Hoc  exemplo,  in¬ 
quit.  magnifice  insinuatur  fidelibus  conju¬ 
gatis,  etiam  servata  pari  consensu  continentia, 
posse  permanere  conjugium,  non  permixto 
corporis  sexu,  sed  custodito  mentis  affectu.  » 
Neque  hoc  exemplum  adversarii  negare  pos¬ 
sunt. 

Nam  Centuriatores  Cent.  I.  lib.I.  c.  10.  coi. 
366.  dicunt,  Josephum  et  Mariam  ita  verum 
conjugium  contraxisse,  ut  voluerint,  statuto 
tempore,  more  aliorum  conjugqm  liberos 
procreare.  Quod  etiam  docet  Martinus  Buce¬ 
rus  in  c.  I.  Matth.  Petrus  Martyr  in  lib.  con¬ 
tra  Smitheeum  de  coelib.  et  Calvinus  in  I. 
cap.  Luc.  Id  autem  etsi  blasphemum  est, 
cum  B.  Mariam  virginitate  animi,  quee  sola 
virtus  est,  spoliare  nitatur,  tamen  in  eo  no¬ 
bis  deservit,  quod  hinc  habemus  non  posse 


(1)  I.  Cor.  VII,  5,  6  et  7.  —  (2)  Math.  I.  20  et  19. 

negare  haereticos,  quin  veri  conjuges  fuerint 
Maria  et  Joseph.  Porro  iidem  Centuriatores 
Centur.  IV.  cap.  5.  coi.  405.  dicunt  errorem 
Helvidii  esse,  dicere  B.  Mariam  aliquando 
cum  Josepho  viro  suo  rem  habuisse  :  nec 
possunt  dicere,  B.  Mariam,  invito  Josepho 
continuisse,  nec  e  contrario,  cum  uterque 
sanctissimus  fuerit. 

Secundum  exemplum  est  Ammonis  Mona¬ 
chi,  qui  cum  uxore  virgine  ex  consensu 
semper  virgo  permansit,  teste  Palladio  in 
historia  Lausiaca,  cap.  8.  et  quod  hoc  Deo 
placuerit,  ex  eo  manifeste  colligitur,  quod 
ejus  animam  S.  Antonius  in  coelum  ab  An¬ 
gelis  deferri  cum  summa  gloria  vidit,  ut 
Athanasius  refert  in  vita  S.  Antonii. 

Tertium  exemplum  est  apud  Cassianum 
Collat.  XIV.  cap. 7.  ubi  refert,  Laicum  quem¬ 
dam,  quia  cum  uxore  sua,  ex  consensu  con¬ 
tinentiam  virginalem  colebat,  adeo  claruisse, 
ut  Daemonem  quemdam  ferocissimum,  quem 
S.  Joannes  Abbas  expellere  ab  obsesso'  cor¬ 
pore  non  potuerat,  Ipse  sola  sua  praesentia 
mox  expulerit. 

Quartum  est  S.  Paulini  et  Tharasiae  uxo¬ 
ris,  qui  ex  consensu  votum  perpetuae  conti¬ 
nentiae  susceperunt.  De  quo  vide  epist.  32. 
Augustini  ad  Paulinum. 

Quintum  est  S.  Maturiani  et  Maximae  uxo¬ 
ris,  de  quo  vide  Victorem  lib.  I.  de  persecu¬ 
tione  Wandalica. 

Sextum  est  apud  Gregorium  Turonicum 
de  gloria  Confessorum,  cap.  32.  ubi  refert, 
quod  cum  ex  duobus  conjugibus,  qui  semper 
ex  consensu  caste  vixerant,  altera  mortua 
esset,  alter  in  haec  verba  prorupit  :  «Gratias 
tibi  ago,  omnipotens  Conditor,  quod  hanc 
puellam,  sicut  eam  tradidisti  impollutam,  et 
ab  omni  voluptatis  contagio  puram,  ita  tibi 
restituo.  Illa  vero  etiamsi  mortua  esset,  su¬ 
bridens  ait :  Sile  vir  Dei,  quia  non  est  ne- 
cesse  proloqui  nostrum,  nemine  interrogante, 
secretum.  » 

Septimum  est  S.  Eduardi  Angliae  Regis, 
de  quo  Surius  tom.  I.  ex  antiquo  manus- 
cripto  refert,  quod  cum  una  cum  uxore  virgo 
permansisset,  multis  miraculis  claruit,  et 
post  annos  centum  a  morte,  inventus  est  om¬ 
nino  integer,  adeo  ut  ne  barba  quidem  illi, 
quae  prolixa  et  cana  fuerat,  decidisset. 

Octavum  est  S.  Henricf  I  Imperatoris,  sed 
secundi  Regis,  et  Kunegundis  uxoris  ejus, 
qui  similiter  ex  consensu  virgines  perman¬ 


serunt,  et  miraculis  claruerunt,  adeo  ut  vo¬ 
merem  candentem  sine  laesione  calcaverit  S. 
Kunegundis  in  testimonium  virginitatis,  de 
quibus  vide  Krantzium  lib.  III,  cap.  32.  suae 
Saxoniae. 

Nonum  est  Petri  Urseoli Ducis  Venetorum, 
apud  Volaterranum  lib.  IV.  qui  cum  uxore 
ex  consensu  caste  vivens,  miraculis  illustris 
fuit. 

Decimum  est  S.  Catharinae  Suecae,  quae 
cum  viro  suo  virgo  permansit,  et  miraculis 
claruit.  Volaterranus  lib.  XXII. 

Undecimum  Boleslai  Pudici  Polonorum 
Regis,  de  quo  sic  canit  Clemens  Janitius 
Polon. 

Conjuge  consenuit  cum  virgine  virgo  maritus, 

Addictus  studiis  casta  Diana  tuis. 

Duodecimum  est  Alphonsi  II,  Regis  Cas- 
tellae,  de  quo  similia  refert  Volaterranus  lib. 
II.  quod  nimirum  miraculis  claruerit,  et  ab 
uxore  perpetuo  se  continuerit. 

Probatur  ultimo  ratione.  Nam  tota  causa, 
cur  non  liceat  viro  profiteri  continentiam, 
est,  quia  non  habet  potestatem  corporis 
sui :  et  nemo  potest  rem  alienam  donare  in¬ 
vito  domino.  At  ista  causa  cessat,  cum  ex 
consensu  fit  votum. 

Adde  postremo,  quod  solum  contra  objici 
potest  illud  Matth.  XIX:  Quod  Deus  conjunxit , 
homo  non  separet  (1).  Sed  hoc  facile  solvitur; 
nam  non  solvitur  conjugium  per  votum  con- 
tinentiee.  Unde  Augustinus  lib.  I.  de  serm. 
Domini,  cap.  25  :  «  Beatiora,  inquit,  sane 
conjugia  judicanda  sunt,  quae  sine  filiis  pro¬ 
creatis,  sive  etiam  ista  terrena  prole  con¬ 
tempta,  continentiam  inter  se  pari  consensu 
servare  potuerint;  quod  neque  contra  illud 
praeceptum  sit,  quo  Dominus  dimitti  conju¬ 
gem  vetat,  et  illud  servatur  quod  ait  Apos¬ 
tolus  :  Reliquum  est,  ut  qui  habent  uxores, 
tamquam  non  habentes  sint.  » 


(1)  Math.  XIX,  6. 

Tom.  II. 

Per  vota  solemnia  solvi  Matrimonium  ratum , 
non  consummatum. 


De  quarto  duo  sunt  errores  extremi.  Unus 
est  Martini  Kemnitii  contra  sess.  XXIV. 
Concilii  Tridcntini  can.  6.  et  Magdeburgen- 
sium,  qui  docent,  matrimonium  sive  sit  ra¬ 
tum  et  consummatum,  sive  sit  ratum  tantum, 
non  posse  solvi  permonasticamprofessionem. 
Ita  docent  Centur.  I.  lib.  II.  cap.  12.  coi. 
637.  idem  docet  Erasmus  in  cap.  VII.  I.  ad. 
Corint.  et  in  eamdem  sententiam  propendet 
ex  Catholicis  Claudius  Espenca3us  lib.  VI. 
cap.  4.  de  continent,  suntquepro  hac  senten¬ 
tia  gravissima  argumenta.  Nam  Mattii.  XIX. 
et  I.  Cor.  VII.  matrimonium  insolubile  esse 
pronuntiatur  :  quod  autem  hoc  de  rato  di¬ 
catur,  patet  primo,  quia  matrimonium  ratum 
non  differt  a  consummato  ulla  essentiali  dif¬ 
ferentia;  copula  enim  carnalis  actus  quidam 
est  conjugii,  non  essentia  conjugii.  Secundo, 
matrimonium  ratum  est  verum  Sacramen¬ 
tum,  significans  Christi  et  Ecclesiae  unionem 
inseparabilem,  ergo  indissolubile.  Praeterea 
Tertio,  per  matrimonium  ratum  dat  viruxori 
potestatem  corporis  sui  :  ergo  non  potest 
invita  uxore  continentiam  Deo  vovere. 

Alter  error  est  in  altero  extremo,  quod 
nimirum- matrimonium  etiam  consummatum 
dissolvatur  per  ingressum  in  religionem.  Ita 
decrevit  Justinianus  C.  de  Episc.  et  Cler. 
1.  finali;  et  refert  hanc  legem  Gregorius  lib. 
IX.  epist.  39.  pro  qua  sententia  adduci  solet 
Basilius  in  quaestionibus  fusius  explicatis,  q. 
12.  ubi  videtur  dicere,  virum,  qui  non  potest 
ab  uxore  impetrare  consensum  transeundi 
ad  religionem,  posse  ea  invita  id  facere; 
adducitur  etiam  exemplum  Theonae  Abbatis, 
de  quo  Cassianus  coi.  }fxi.  cap.  9.  scribit, 
quod  cum  per  quinque  annos  cum  uxore  vi¬ 
xisset,  ac  deinde  Monachus  fieri  vellet,  et  ab 
uxore  licentiam  non  impetraret,  illa  invita, 
matrimonium  solvit,  et  Monachus  factus  est. 
Et  cap.  10.  scribit  idem  Cassianus,  non  de¬ 
bere  hoc  factum  reprehendi,  cum  iste  Theo- 
nas  Apostolicis  miraculis  postea  claruerit,  et 


a  plurimis  magnis  Patribus  factum  ejus  col¬ 
laudatum  fuerit. 

At  nihilominus  Ecclesiae  sententia  est  in 
medio,  nimirum  matrimonium  ratum  solvi 
per  monasticam  professionem,  non  autem 
matrimonium  consummatum.  Id  habemus 
cap.  Ex  publico,  et  cap.  Ex  parte  tua,  et  cap. 
Verum,  de  conversione  conjugat,  et  27. 
qucest.  2.  can.  desponsatam,  aliisque 'multis 
canonibus  ibidem;  quibus  accessit  Tridentini 
Concilii,  sess.  XXIV.  can.  6.  ubi  dicitur  : 
«  Si  quis  dixerit  matrimonium  ratum,  non 
consummatum  ,  per  solemnem  religionis 
professionem  alterius  conjugum  non  dirimi, 
anathema  sit.  » 

Probatur  ergo  secunda  pars  hujus  senten¬ 
tiae  contra  secundum  errorem.  Primo,  ex 
ipsa  Scriptura:  nam  quod  Christus  ait :  Quos 
Deus  conjunxit ,  homo  non  separet.  Et :  Qui  di¬ 
miserit  uxorem,  facit  eam  moechari.  Matth. 
XIX.  et  quod  ait  Apostolus  I.  Corint. VII  :  Iis 
qui  matrimonio  juncti  sunt;  praecipio  non  ego , 
sed  Dominus ,  mulierem  a  viro  non  discedere 
etc.  in  aliquo  matrimonio  locum  habere  debet, 
ergo  saltem  in  matrimonio  consummato  ;  si 
enim  in  hoc  non  habet  locum,  in  nullo  habe¬ 
bit.  Secundo,  ex  Patribus  :  nam  Hieronymus 
in  epist.  14.  ad  Gelantiam,  arguit  eam,  quod 
sine  licentia  viri  continentiam  vovisset.  Item 
Augustinus  epist.  43.  ad  Armentarium,  et 
in  epistola  199.  ad  Ediciam,  diserte  docet, 
non  licere  conjugi,  invito  oonjuge,  vovere 
continentiam,  et  si  id  faciat,  debere  cogi, 
ut,  voto  non  obstante,  viro  suo  debitum  red¬ 
dat.  Idem  docet  Gregorius  lib.  IX.  epist.  39. 
ad  Theoctistum,  ubi  reprehendit  legem  civi¬ 
lem,  quae  permittit  contrarium.  Idem  prohi¬ 
bent  Vili  Synodus  et  Nicolaus  I,  in  epist. 
ad  Carolum  Regem,  aliaque  Conciliorum  et 
Pontificum  decreta  apud  Gratianum  27. 
qusest.  2.  necnon  in  decretalibus,  tit.  decon- 
vers.  conjugatorum. 

Ad  testimonium  Basilii  respondeo,  for¬ 
tasse  loqui  eum  de  matrimonio  rato,  sed 
nondum  consummato.  Quod  si  ita  est,  sen¬ 
tentia  ejus  nobis  apertissime  favet.  Sin  au¬ 
tem  de  consummato  forte  loquatur,  dico  tria 
habere  eo  loco  Rasilium.  Primum  enim  asse¬ 
rit,  conjugatum  venientem  ad  monastic-en, 
debere  interrogari,  an  consensum  uxoris 
obtinuerit  :  Vir  enim  non  habet  potestatem 
corporis  sui ,  sed  uxor ,  ut  Apostolus  ait  L 
Cor.  VII.  Deinde  addit  Basilius,  si  conjux 


(1)  Matii.  XIX,  6;  I.  Cor.  VII,  10. 

repugnet,  ac  resistat,  oportere  audire  Do¬ 
mini  vocem  :  Qui  non  odit  patrem ,  matrem , 
uxorem  etc.  non  est  me  dignus  (1).  Quae  duo 
inter  se  pugnare  videntur.  Sed  addit  tertio, 
saepe  accidisse,  ut  orationibus  a  Deo  impe¬ 
tratum  sit,  ut  conjux  morbo  correpta,  con¬ 
sensum  praebere  cogeretur. 

Videtur  ergo  S.  Basilius  velle,  ut  conju¬ 
gatus,  si  Monachus  fieri  velit,  primum  con¬ 
sensum  uxoris  quaerat  :  si  impetrare  non 
potest,  oret  Deum,  et  'lachrymis  et  jejuniis 
instet,  quo  id  etiam  uxori  persuadeatur,  ac 
tum  demum  obtento  consensu  Monachus 
fiat.  Sic  enim  et  Apostolo  obediet,  dum  non 
sine  consensu  conjugem  relinquit,  et  Christo 
etiam  parebit,  dum  uxoris  amorem  Christi 
amori  postponit.  Exemplum  habemus  in 
fratre  et  sorore  S.  Bernardi.  Nam  et  ille  ab 
uxore,  et  illa  a  marito  orationum  instantia 
consensum  obtinuit,  quem  antea  impetrare 
non  poterant.  Vide  lib.  I,  cap.  4  et  6.  vita? 
S.  Bernardi. 

Ad  exemplum  Cassiani  dico,  esse  illud 
unum  ex  iis  factis  Sanctorum,  quae  sunt  ad¬ 
miranda,  non  imitanda.  Credendum  enim 
est,  peculiari  Spiritus  sancti  admonitu  id 
factum  esse,  praeter  communem  ordinem,  ac 
legem,  quandoquidem  ille  tot  claruit  postea 
signis  et  virtutibus. 

Probatur  altera  pars  contra  alterum  erro¬ 
rem.  Primo,  testimoniis  Ecclesiae  supra  ci¬ 
tatis  ;  etsi  enim  adversarii  ea  non  recipiunt, 
tamen  cum  nulla  ipsi  in  contrarium  adferant, 
recta  ratio  docet,  potius  credendum  esse  tot 
sanctis  Pontificibus,  et  uni  generali  Concilio, 
quam  simplici  inficiationi  paucorum  homi¬ 
num. 

Secundo  probatur  exemplis  Sanctorum. 
Ac  primum,- quod  sanctam  Theclam  ante 
matrimonii  consummationem  S.  Paulus  a 
nuptiis  revocaverit,  testatur  Epiphanius 
haeresi  78.  et  Ambrosius  lib.  II.  de  virgi¬ 
nibus. 

Secundum  exemplum  est  S.  Alexii,  qui 
prima  nocte  nuptiarum  uxorem  intactam 
relinquens,  peregre  profectus  est,  castam- 
que  vitam  perpetuo  duxit :  ita  refert  Simeon 
Metaphrastes  in  ejus  vita,  cujus  historia  to¬ 
tius  Ecclesiae  a  multis  see.culis  celebratione 
confirmata  est, 

Tertium  exemplum  est  S.  Euphrasiae,  de 
qua  similia  refert  idem  Simeon  Metaphras¬ 
tes. 


Quartum  est  S.  Cecilise,  quae,  teste  eodem 
Metaphraste,  prima  nocte  nuptiarum  negavit 
viro  suo  Valeriano  conjugale  debitum,  quia 
nimirum  continenter  vivere  volebat. 

Quintum  est  apud  Augustinum  lib.  VIII. 
Confess.  cap.  6.  ubi  scribit,  duos  milites, 
lecta  Antonii  vita,  mox  vota  monastica  sus¬ 
cepisse,  relictis  sponsis,  quas  habebant .'  illas 
vero  cum  id  cognovissent,  similiter  fecisse. 
Nec  refert  quod  ab  Augustino  dicantur  spon¬ 
sae,  non  uxores ;  nam  saepissime  Veteres 
sponsas  et  sponsos  vocant  usque  ad  consum¬ 
mationem  matrimonii,  atque  exinde  maritos 
et  uxores.  Sic  accipitur  nomen  sponsae  in 
cap.  Ex  publico,  et  cap.  Carissimus  et  cap. 
Ex  parte  tua,  extra  de  conversione  conjuga¬ 
torum;  et  eodem  modo  Augustinus  lib.  VIII. 
Confess,  cap.  3  :  «  Institutum  est,  inquit,  ut 
sponsae  jam  pactae,  non  cito  tradantur,  ne 
vilem  habeat  maritus  datam,  quam  non  sus¬ 
piravit  sponsus  dilatam.  »  Praeterea  adver¬ 
sarii  non  solum  uxores,  sed  etiam  sponsas 
futuras,  negant  posse  dimitti  propter  vota 
monastica. 

Sextum  est  S.  Leobardi,  qui,  teste  Grego- 
rio  Turonensi,  rupit  foedera  nuptialia  cum 
honesta  puella  inita,  et  invitis  parentibus 
Monachus  factus  est. 

Septimum  est  apud  Gregorium  lib.  Dia- 
log.  III.  c.  14.  ubi  dicit,  Gregorium  sacram 
virginem,  nuptiis  jam  constitutis,  ad  Eccle¬ 
siam  confugisse,  et  sanctimonialis  vitee  ha¬ 
bitum  petiisse,  ac  impetrasse. 

Probatur  ultimo,  duplici  ratione.  Prima 
est,  quia  ratio  ipsa  docet,  semper  esse  lici¬ 
tum  transire  de  statu  minus  perfecto  ad 
perfectiorem  ,  si  id  possit  fieri  sine  ullius 
detrimento.  At  status  conjugii  est  imperfec¬ 
tior  statu  religionis  :  ergo  poterit  ab  uno  ad 
alium  fieri  transitus  quando  id  fiat  sine  ul¬ 
lius  detrimento  :  fit  autem  sine  ullius  detri¬ 
mento,  quando  matrimonium  est  ratum,  sed 
non  consummatum.  Nam  cum  matrimonium 
est  consummatum,  duplex  detrimentum  ori¬ 
tur,  si  dirimatur  ;  unum  proli  jam  natae,  vel 
conceptae,  quae  non  poterit  tam  bene  educari; 
alterum  ipsi  conjugi,  quae  manet  ligata,  nec 
potest  alteri  nubere,  et  quando  etiam  posset, 
non  tam  commode,  cum  non  sit  amplius 
virgo.  At  nihil  horum  invenitur  in  matri¬ 
monio  non  consummato.  Ibi  enim  nulla  est 
proles,  et  uxor  potest  alteri  nubdVe,  et  seque 
bene,  atque  antea,  cum  adhuc  sit  virgo,  et 


(1)  I.  Cor.  VII,  4;  Luc.  XIV,  26. 

nihil  infamiae  incurrat  ex  hujusmodi  repudio, 
ut  notum  est. 

Dices  :  at  injuria  illi  fit,  cum  spoliatur  in¬ 
vita  re  sua.  Respondeo  :  tenetur  consentire 
marito  volenti  perfectiores  nuptias  sine  ulla 
comparatione  inire,  cum  id  facere  possit 
sine  suo  incommodo,  potest  autem  cogi  ut 
faciat,  quod  tenetur  facere. 

Dices  rursum  :  si  haec  ratio  valeret  quid¬ 
quam,  probaret  non  solum  propter  monas¬ 
ticam  professionem  matrimonium  ratum  di¬ 
rimi,  sed  etiam  propter  sacrorum  ordinum 
susceptionem,  ac  praecipue  propter  episco¬ 
palem  dignitatem,  cum  etiam  sacro  ordini 
sit  annexum  solemne  votum  continentiae,  et 
status  Episcoporum  sit  perfectior  statu  reli¬ 
giosorum.  At  non  dirimitur  matrimonium 
ratum  propter  ordinis  sacri  susceptionem, 
ut  Joannes  XXII  definivit  in  Extravaganti, 
Antiquae  concertat,  de  voto.  Respondeo  : 
non  esse  similia;  nam  monasticae  professioni 
repugnat  per  se, et  ex  natura  rei  conjugium, 
non  autem  repugnat  per  se,  et  ex  natura  rei 
ordini  sacro,  sed  ex  solo  decreto  Ecclesiae. 

Secunda  ratio  est  :  nam  in  matrimonio 
duplex  invenitur  vinculum  ;  unum  spirituale, 
quod  ex  solo  consensu  nascitur  ;  alterum 
carnale,  quod  nascitur  ex  copula  ;  sed  istud 
carnale  dirimitur  per  mortem  corporalem, 
ut  patet  ex  I.  Corinth.  VII,  ergo  vinculum 
spirituale  dirimi  debet  per  mortem  spiritua¬ 
lem  et  civilem  :  talis  est  monastica  professio, 
qua  homo  toti  mundo  quodam  modo  mori¬ 
tur.  Et  ex  hac  etiam  ratione  patet,  cur  non 
dirimatur  tale  matrimonium  per  ordinem 
sacrum  ;  nam  sacer  ordo  non  requirit  mor¬ 
tem  illam  spiritualem  seu  civilem,  qua  quis 
opibus  et  propriae  voluntati  renuntiet. 

Ad  argumenta  duplex  est  solutio.  Una 
communis  Theologorum ,  quam  praecipue 
Sotus  explicat  in  IV,  dist.27,  quaest'.  I,  art.  4 
quod  tam  insolubile  sit  matrimonium  tantum 
ratum,  quam  consummatum;  et  tunc  ad  illa 
omnia  argumenta  respondent,  ea  probare 
optime  matrimonium  ratum  non  posse  diri¬ 
mi  ab  homine, id  est  humana  ulla  auctoritate, 
sed  tamen  non  probare,  quin  possit  dirimi 
a  Deo  ;  Deum  autem  esse  qui  dirimit,  cum 
sponsum  vocat  ad  religionem. 

Dices  :  unde  habemus,  quod  Deus  dirimat 
matrimonia  rata,  et  non  dirimat  etiam  con¬ 
summata  per  vocationem  ad  religionem, 
cum  certum  sit,  Deum  omnia  posse  dirimere? 


Respondeo  ,  scimus  ex  Ecclesiae  declara¬ 
tione. 

Altera  solutio  est  communis  Canonistarum, 
quam  etiam  sequitur  Cajetan.  in  opusculis 
tom.  I,  tract.  28.  qui  docent,  matrimonium 
consummatum  non  esse  solubile,  nisi  a  Deo  : 
matrimonium  autem  ratum  tantum  esse  so¬ 
lubile  auctoritate  Pontificis,  et  etiam  sine 
illa  auctoritate,  solvi  per  ingressum  in  reli¬ 
gionem  ;  et  tunc  ad  argumentum  ex  verbis 
Domini  Matthaei  XIX  :  Quos  Deus  conjunxit , 
homo  non  separet ;  respondent,  ea  verba  in- 
telligi  solum  de  matrimonio  consummato. 
Nam  haec  verba  non  sunt  dicta  a  Domino, 
nisi  postquam  dixerat  :  Erunt  duo  in  carne 
una  (1),  quod  non  sit,  nisi  per  copulam  car¬ 
nalem.  Et  sic  docet  exponi  debere  hunc 
textum  Alexander  III,  cap.  Ex  publico,  de 
conversione  conjugatorum. 

Ad  primam  rationem  respondent,  matri¬ 
monium  ratum  et  consummatum  non  differre 
solum  accide  n  taliter,  id  est,  ut  rem  operan¬ 
tem,  et  non  operantem,  ut  vult  prima  opi¬ 
nio  ;  nec  tamen  differre  proprie  essentialiter, 
quasi  desit  matrimonio  rato  altera  pars  es¬ 
sentia?,  quomodo  differunt  homo  et  anima  ; 
sed  differre, sicut  perfectum  et  imperfectum, 
sicut  differunt  homo,  cui  non  deest  ulla  pars 
integralis,  et  homo  mancus,  surdus  vel  cse- 
cus  :  id,  quod  ipsa  verba  ostendunt.  Cur 
enim  dicitur  matrimonium  ratum,  et  non 
consummatum,  si  nihil  ei  deest,  nisi  operatio, 
sive  effectus?  Et  cur  non  dicitur  etiam  sa¬ 
cerdotium  ratum  et  non  consummatum,  an¬ 
tequam  Presbyter  incipiat  exercere  sacros 
ordines  ? 

Porro  id,  quod  deest  matrimonio  rato,  est 
id,  quod  facit  illud  solubile.  Nam  Sacramen¬ 
tum  matrimonii  triplicem  habet  significa¬ 
tionem.  Primo,  significat  gratiam  invisibi¬ 
lem,  sive  conjunctionem  Christi  cum  anima. 
Secundo,  conjunctionem  Christi  cum  Eccle¬ 
sia  per  charitatem.  Tertio,  cunjunctionem 
Christi  cum  Ecclesia  per  naturae  conformita- 
tem.  Ex  quibus  matrimonium  ratum  habet 
solam  primam,  ut  docet  S.  Thomas  in  IV. 
dist.  27.  quaest.  I.  art.  3  quaest.  2.  ad  I.  et 
Innocentius  III,  cap.  Debitum,  de  bigamis. 
Quae  significatio  sufficit  ad  constituendum 
verum  Sacramentum,  sed  ea  non  facit  ma¬ 
trimonium  insolubile  ;  nam  illa  conjunctio 
Christi  cum  anima  non  est  insolubilis,  ut 
patet. 


(1)  Math.  XIX,  6  et  5. 

Matrimonium  autem  consummatum  habet 
alias  duas,  ut  patet  ex  Paulo,  Ephes.  Y.  qui 
non  dixit  :  Sacramentum  hoc  magnum  est ,  ego 
autem  dico  in  Christo ,  et  in  Ecclesia  (1),  nisi 
postquam  dixerat  :  Erunt  duo  in  carne  una , 
quod  certe  fit  per  copulam.  Et  confirmatur 
hoc  totum  ex  eo,  quod  si  matrimonium  ra¬ 
tum,  non  consummatum,  significaret  unio¬ 
nem  Christi  cum  Ecclesia,  sequeretur  esse 
digamum, qui  duo  matrimonia  rata  contraxit, 
licet  unum  tantum,  aut  nullum  consumma¬ 
verit,  quod  est  contra  cap.  Debitum,  de  di¬ 
gamis.  Sequela  patet ;  nam  digamia  contra¬ 
hitur  ex  defectu  significationis  unius  Christi 
cum  una  Ecclesia,  quam  non  habet,  qui  cum 
duabus  contraxit. 

Ad  secundam  rationem  dico,  matrimonium 
ratum  esse  verum  Sacramentum,  sed  non 
perfectum,  quoad  omnem  significationem. 

Ad  tertiam  dico.  Primo,  eos,  qui  dant 
seipsos  uxori,  semper  intelligere ,  se.  dare 
cum  ea  conditione,  nisi  vocentur  a  Deo  ad 
spirituales  nuptias.  Secundo ,  non  teneri 
conjugem  ad  solvendum  ejusmodi  debitum 
cum  detrimento  boni  spiritualis  sui,  quando 
in  potest  fieri  sine  ullo  detrimento  alterius 
conjugis,  ut  in  praesenti  accidit.  Utraque  so¬ 
lutio  estbona, sed  haecposteriorestconformior 
decretis  et  factis  Pontificum,  qui  de  facto 
dispensant  in  matrimonio  rato,  non  consum¬ 
mato.  Praeterea,  prima  opinio  nititur  testi¬ 
monio  Nicolai,  27.  quaest.  2.  can.  Scripsit, 
ubi  dicit, Deum  esse, qui  solvit  matrimonium, 
cum  aliquem  vocat  ad  religionem.  At  hoc 
fundamentum  non  est  solidum,  quia  Nicolaus 
loquitur  de  matrimonio  consummato,  et  in- 
telligit  illud  solvi,  quoad  thorum,  non  quoad 
•  vinculum. 


CAPUT  XXXIX. 

De  Eremitis. 

Sequitur  disputatio  quinta  de  Eremitis. 
Eremitarum  institutum  prae  caeteris  religio¬ 
nibus  gravissime  reprehendunt  Magdebur- 
genses  Centur.  1Y  et  V,  cap.  6  et  10,  necnon 
Calvinus  lib.  IY  Instit.  cap.  13  et  16. 


Duo  sunt  autem,  quae  reprehendunt,  soli¬ 
tudinem,  et  vitae  severitatem.  Solitudine  di¬ 
cunt  eos  pecasse  dupliciter  contra  proximum. 
Primo,  quod  quasi  odio  humani  generis  in 
solitudines  recesserint,  contra  illud  Matth. 
XXIY  :  Ecce  in  deserto  est,  nolite  exire.  Et 
Hebr.X  :  Non  deserentes  collectionem,  nostram. 
Secundo,  quod  illa  officia  charitatis  dese¬ 
ruerint,  quae  Deus  mandavit,  contra  iliud 
Hebr.  X  :  Adjuvemus  nos  invicem  (2). 

Vitae  severitate  dicunt  eos  peccasse  in 
seipsos.  Primo,  quod  se  exposuerint  multis 
periculis,  ettentationibus,  sine  Dei  mandato, 
contra  illud  Matth.  IV  :  Non  tentahis  Domi¬ 
num  Deum  tuum  (3).  Et  ideo  in  pcenam  peccati 
Deus  permiserit  eos  vexari  variis  modis  a 
Diabolo,  ut  de  Antonio  et  Hilarione  patet. 
Secundo,  quod  sui  ipsorum  fuerint  homici¬ 
dae,  nimiis  jejuniis,  ciliciis,  aliisque  sponte 
susceptis  afflictionibus, contra  illud Exod.  XX: 
Non  occides.  Et  Coloss.  II  :  Habeto  honorem 
corpori  (4).  Tertio,  quod  stulto  labore  seip¬ 
sos  vexaverint,  in  rebus  ridiculis  et  fatuis 
ponentes  religionem,  ut  patet  de  Simeone, 
qui  in  altissima  columna  more  avis  plurimos 
annos  vixit,  in  quo  appairuisse  dicunt  miram 
Diaboli  falcinationem  et  illusionem. 

At  vitam  Eremiticam  sanctam  et  perfec¬ 
tam,  et  Deo  gratam  esse  probatur.  Primo, 
testimonio  Scripturae,  quae  vehementer  lau¬ 
dat  Eliam,  et  Joannem,  qui  Eremitarum 
Principes  fuerunt,  sive  solitudinem ,  sive 
asperitatem  vitae  consideres;  nam  de  Joanne 
dicit  Matth.  XI  :  Inter  natos  mulierum,  non 
surrexit  major  Joanne.  Elias  autem  quantus 
fuerit,  vel  ex  eo  patet,  quod  in  laudibus 
Joannis,  Angelus  posuerit,  futurum  illum 
similem  Eliae  :  Ipse ,  inquit,  praecedet  in  spi¬ 
ritu ,  et  virtute  Elice  (5),  Luc.  I.  Porro  Elias 
ut  plurimum  versabatur  in  monte  Carmelo, 
et  pilis  induebatur,  zona  pellicea  praecinctus, 
ut  dicitur  IV.  Reg.  I.  Similiter  Joannes  vixit 
in  deserto  ab  infantia  ad  finem  usque  vitae, 
et  pilis  Camelorum  induebatur,  praecinctus 
zona  pellicea,  victusque  ejus  erant  locustae 
et  mei  sylvestre,ut  dicitur  Luc  I.  et  Matth. III. 
Quocirca  veteres  Patres  Eliam  et  Joannem 
Eremitas  et  Principes  Eremitarum  faciunt, 
ut  Basilius  in  epistola  ad  Chilonem  ;  Nazian- 
zenus  in  Apologia  postquam  ex  fuga  rediis- 
set;  Chrysostomus  hom.  69.  in  Matth.  Hie¬ 
ronymus  partim  in  epist.  ad  Eustochium  de 

(3)  Matii.  IV.  7.  —  (4)  Exod.  XX, 


(1)  Eph.  V,  32.  —  (2)  Math.  XXIV,  26 ;  Hebr.  X,  25  et  24.  — 
13;  Coloss.  II,  23.  —  (5)  Math.  XI,  11;  Luc.  I,  17. 

virginit.  Cassianus  Collat.  XVIII,  cap.  6. 
Sozomenus  lib.  I.  hist.  cap.  12.  Theophy- 
lactus  in  primum  caput  Luc.  Isidorus  lib.  II, 
c.  15  de  officiis  divinis. 

Ad  hoc  argumentum  respondent,  ac  prae¬ 
cipue  de  Joanne  docent,  eum  numquam 
fuisse  in  vera  eremo,  nec  tam  aspero  victu, 
et  vestitu  usum,  ut  nos  dicimus.  Magdebur- 
gentes  Cent.  I.  lib.  I.  cap.  6.  colum.  248, 
dicunt,  Joannem  praedicasse  in  deserto,  esse 
accipiendum  per  Synecdochen,  quia  nimi¬ 
rum  praedicabat  in  oppidis  adjacentibus 
deserto,  et  cap.  10.  coi.  357,  dicunt,  Joan- 
nera  habitasse  cum  suis  parentibus,  sed  dic¬ 
tum  habitasse  in  deserto,  quia  domus  paren¬ 
tum  ejus  erat  in  montanis  Judaeae,  qui  locus 
vulgo  dicebatur  desertum,  ob  montes,  et 
sterilitatem,  quamquam  plurima  ibi  oppida 
et  pagi  existerent,  similiter  exponunt  Buce¬ 
rus  et  Zwinglius  in  cap.  III.  Matth. 

Rursus  Genturiatores  ibidem  coi.  356, 
dicunt,  vestem  Joannis  fuisse  quidem  ex 
pilis  cameli,  sed  tamen  bene  contextam,  et 
talem,  qualibus  ordinarie  utebantur  homi¬ 
nes  ejus  loci,  quod  idem  ait  Bucerus  in  cap. 
III.  Matth.  Addit  vero  in  eumdem  locum 
Chytraeus,  fuisse  vestem  similem  illis,  quas 
undulatas  vocamus ;  vel  Italice,  dici  ciam- 
bellotto,  quibus  certe  nobiles  nunc  utuntur, 
non  rustici. 

Denique  Genturiatores  coi.  364,  dicunt, 
locustas  Joannis  fuisse  genus  cancrorum,  id 
est,  optimorum  piscium,  quos  piscatores 
projiciebant  tamquam  in  lege  prohibitos, 
sed  Joannem  illos  manducare  solitum  Evan- 
gelica  libertate.  Quod  idem  sensit  Melanch- 
thon  in  concione  de  Joanne  Baptista,  et  ali¬ 
quot  alii  in  cap.  III.  Matth. 

Hos  errores  refellit  accurate  Petrus  Cani- 
sius  lib.  I.  de  corruptelis  verbi  Dei  cap.  2,  3 
et  4.  Ac  primum  in  verissimo  deserto  fuisse 
Joannem,  probat  Canisius.  Primo,  quia  vox 
desertum,  quse  in  Scriptura  frequenfisslma 
est,  semper  accipitur  pro  vero  deserto. 

Secundo  probat,  nam  Lucse  I  dicitur,  erat 
in  desertis  usque  in  diem  ostensionis  suae  ad 
Israel ;  ergo  non  viderunt  illum  Israelitse 
usque  ad  annum  ejus  30,  quo  nimirum  se 
ostendere,  et  preedicare  coepit,  ergo  toto  illo 
tempore  non  habitavit  in  domo  parentum, 
vel  in  oppidis,  et  pagis,  sed  in  verissima 
eremo. 

Tertio  ex  illis  verbis  Luc.  III :  Factum  est 


verbum  Domini  super  Joannem  Zacharice 
filium  in  deserto ,  et  venit  in  omnem  regionem 
Jordanis ,  praedicans  Baptismum  poenitentiae .(1) 
Ubi  notandum  est,  eam  regionem  Jordanis, 
ubi  Joannes  praedicabat,  fuisse  etiam  deser-  _ 
tam.  Sic  enim  ait  Matth.  cap.  III.  de  re 
eadem  loquens :  In  diebus  illis  venit  Joannes 
Baptista,  in  deserto  prcedicans  Baptismum 
poenitentiae ,  (2)  ergo  Joannes  venit  a  deserto 
in  desertum  :  Sed  prius  illud  desertum  ubi 
mansit  Joannes,  antequam  praedicare  inci¬ 
peret,  adeo  erat  desertum,  ut  ejus  compara¬ 
tione  illud  alterum  non  videretur  desertum: 
Nam  alioqui  cur  Lucas  diceret,  venit  a 
deserto  in  regionem,  si  haec  regio  erat  aeque 
deserta?  Itaque  vera  est  Euthymii  sententia, 
qui  in  cap.  III.  Matth.  docet,  duplex  fuisse 
in  JudaBa  desertum ;  unum  interius,  quo 
nimirum  nemo,  aut  rarissimi  penetrabant ; 
alterum  exterius,  ubi  non  habitabant  qui¬ 
dem  homines,  tamen  per  illud  saepius  iter 
faciebant:  ac  Joannem  quidem  usque  ad 
annum  30.  fuisse  in  interiori  deserto,  dein¬ 
de  postremo  vitae  suae  anno  in  deserto  ex¬ 
teriori. 

Possumus  addere  quartam  rationem  ex 
dubitatione  Judaeorum,  qui  Joan.  I.  petunt 
a  Joanne,  quis  ipse  sit,  num  Elias,  an  ali¬ 
quis  alius.  Si  enim  versatus  fuisset  semper 
in  domo  parentum,  certe  scivissent  illum 
esse  Joannem  filium  Zachariee,  et  Elisabeth. 
At  quia  per  tot  annos  latuerat,  videlicet  ab 
infantia,  usque  ad  annos  triginta';  nemo 
erat  qui  eum  agnosceret,  et  ideo  petunt  : 
Tu  quis  es  ?  et  quia  videbant  eum  vestitum 
eo  modo,  quo  Scriptura  testatur  indui  con¬ 
suevisse  Eliam,  et  simul  sciebant  rediturum 
Eliam  ante  Christi  adventum,  ideo  quaerunt: 
Elias  es  tu  ? 

Accedunt  ultimo  testimonia  Patrum.  Euse- 
bius  libro  IX.  demonstrationum  Evangel. 
cap.  5:  «  Procedebat,  inquit,  ex  deserto  inu¬ 
sitatum  indutus  habitum,  omnemque  com¬ 
munem  hominum  consuetudinem  declinans ; 
nam  neque  in  vicum  ullum,  neque  in  urbem, 
neque  in  communem  aliquem  virorum  coe¬ 
tum  commeabat.  »  Et  infra  :  «  Repente, 
inquit,  nescio,  unde  a  latebris  solitudinis 
prodeuntem,  et  post  praedicationem  rursus 
in  solitudinem,  et  latebras  recedentem,  sine 
cibo,  sine  potu,  abhorrentem  a  multitudine, 
merito  obstupescebant,  et  ne  hominem  qui¬ 
dem  illum  esse  arbitrabantur.  » 


(1)  Luc.  III.  2.  —  Matth.  III,  1. 

Hieronymus  in  epist.  4.  ad  Rusticum: 
«  Joannes,  inquit,  Baptista  sanctam  habuit 
matrem,  Pontificisque  filius  fuit,  et  tamen 
nec  patris  affectu,  nec  matris  opibus  vince¬ 
batur,  ut  in  domo  parentum  cum  periculo 
viveret  castitatis.  Vivebat  in  eremo,  et  oculis 
desiderantibus  Christum  nihil  aliud  dignaba¬ 
tur  aspicere.  »  Accedant  testimonia  supra 
citata,  quae  Joannem  Eremitarum  principem 
faciunt. 

Jam  vero  de  Joannis  veste,  quod  non  fue¬ 
rit  ex  panno,  nec  ullo  modo  mollis,  ac  deli¬ 
cata,  patet  ex  illis  verbis  Domini  Matth.  XI: 
Quid  existis  in  desertum  videre ?  hominem 
mollibus  vestitum  ?  ecce  qui  mollibus  vestiun¬ 
tur  in  domibus  regum  sunt.Qt)  Unde  Chrysos- 
tomus  hom.  10.  in  Matth.  dicit  Joannis  ves¬ 
tem  compunctioni, et  poenitentiae  acoimnoda- 
tam  fuisse,  et  ibidem  ait,  fuisse  cilicinam  ad 
mundi  contemptum  indicandum.  Sanctus 
quoque  Bernardus  in  serm.  de  S.  Joanne 
Baptista  :  «  Venit,  inquit,  Joannes  non  man¬ 
ducans,  nec  bibens,  plane  nec  vestiens,  sicut 
enim  non  est  locusta  cibus  nisi  aliquorum 
forte  irrationabilium  animalium,  sic  nec  pilus 
cameli  hominum  est  indumentum.»  Haec  ille. 
Et  cur  quaeso  sanctus  Evangelista  tam  solli¬ 
cite  nobis  Joannis  vestem  descripsit,  si  ea 
communis,  et  ordinaria  erat?  Cur  vestem 
Christi  non  etiam  descripserunt  Evangelis- 
tse,  si  personae  et  non  ipsius  vestis  ratio 
habebatur  ? 

Porro  de  victu,  quod  locustae  illae  non 
fuerint  pisces  delicati,  secl  aut  verae  locustae, 
quae  sunt  minuta  animantia,  vel  certe  her¬ 
barum  summitates,  patet  primo,  quia  Graeca 
vos  txHpirits  nihil  aliud  significare  potest,  ut 
Euthymius  docet.  Secundo,  quia  Christus 
Lucae  VII.  ait :  Venit  Joannes  non  manducans , 
neque  bibens, (2)  id  est,  usque  adeo  tenui  cibo 
et  potu  utens,  ut  nullo  uti  videatur.  Tertio, 
quia  sic  exponunt  omnes  Patres,  quos  vide 
apud  Canisium. 

Probatur  Secundo  vitae  eremiticae  institu¬ 
tum  ex  testimoniis  sanctorum  Patrum,  qui 
uno  consensu  illud  approbant.  Basilius  in 
epistol.  ad  Chilonem,  Martyrio  comparat 
vitam  solitariam,  et  solvit  omnes  objectiones 
quae  contra  Eremitas  fleri  possunt  similiter 
in  epist.  I.  ad  Gregorium  Theologum  de  uti¬ 
litate  solitudinis  multa  disputat.  Nazianze- 
nus  in  Apologia  pro  fuga  sua,  vocat  coeles¬ 
tem  vitam  Eremitarum,  et  in  epist.  ad  Hel- 


lenium  refert  mira  quaedam  de  Eremitis  sui 
temporis,  ut  quod  aliqui  numqunm  homines 
videant,  aliqui  integris  viginti  diebus  cibo 
abstineant.  Refert  etiam  de  quodam,  quod 
toto  anno  in  oratione  steterit,  et  ne  tantillum 
quidem  obdormierit,  qui  reliquias  exigui 
cibi  vicinus  corvus  adferebat.  Postquam 
autem  haec,  et  similia  retulit,  subjungit: 
« Talis  est  Christi  pars,  talis  passionum 
Christi  fructus,  quem  ipse  e  terra  ad  Patrem 
defert:  religionis,  inquam,  Christianae  colu¬ 
men, populi  decus, mundi  fundamentum,  cum 
coelestibus  pulchritudinibus  elegantia  prope- 
modum  certans.  » 

Epiphanius  in  compendiaria  doctrina, 
inter  ea,  quae  in  Ecclesia  Catholica  servantur 
sine  praecepto,  primo  loco  ponit  virginitatem, 
secundo  solitudinem,  quibus  adjungit  absti¬ 
nentiam  a  carnibus,  ovis,  piscibus,  et  ab 
ipso  etiam  pane,  et  vino,  humi  cubationem, 
sacci  gestationem,  et  similia. 

Chrysostomus  passim  praedicat  laudes 
Eremi,'  ut  hom.  8.  in  Matth.  ubi  sic  ait : 
«  Si  quis  nunc  ad  iEgypti  veniat  solitudinem 
paradiso  prorsus  omnem  illam  Eremum 
videbit  digniorem,  et  innumeros  Angelorum 
choros  in  corporibus  fulgere  mortalibus  etc.» 
Similia  habet  hom.  69  et  70  in  Matth. 
et  hom.  14.  in  priorem  ad  Timotheum. 

Hieronymus  in  epist.  I.  ad  Heliodorum: 
«  0  desertum,  inquit,  Christi  floribus  ver¬ 
nans,  o  solitudo,  in  qua  illi  nascuntur  lapi¬ 
des,  de  quibus  in  Apocalypsi  civitas  magni 
Regis  exstruitur,  o  Eremus  familiarius  Deo 
gaudens  etc.  »  Idem  in  epist.  ad  Eusto- 
cbium  de  virginit.  dicit,  eos,  qui  ex  coeno¬ 
biis  ad  Eremum  tamquam  ad  vitam  perfec¬ 
tiorem  profugiunt,  nihil  secum  ferre  ad  ci¬ 
bum,  nisi  panem,  et  salem. 

Augustinus  lib.  I.  de  moribus  Ecclesiae 
cap.  31 .  miris  laudibus  effert  Eremitas : 
«  Nihil,  inquit,  de  iis  dicam  qui  secretissimi 
penitus  ab  omni  hominum  conspectu,  pane 
solo,  et  aqua  contenti  desertissimas  terras 
incolunt,  perfruentes  colloquio  Dei,  cui  puris 
mentibus  inhaeserunt,  et  ejus  pulchritudinis 
contemplatione  beatissimi,  quae  nisi  Sancto¬ 
rum  intellectu,  percipi  non  potest.»  Et  infra  : 
«  Hoc  tam  excellens  fastigium  sanctitatis,  cui 
non  sua  sponte  mirandum,  et  honorandum 
videtur,  oratione  nostra  videri  qui  potest?  » 

His  adde  Justiniani  novellam  constitutio¬ 
nem  133.  ubi  sic  ait ;  «  Solitaria  vita,  atque 


(1)  Matth.  XI,  8.  —  (2)  Luc.  VII,  33, 

in  ea  contemplatio  res  plane  sacra  est,  et 
quae  suapte  natura  animas  ad  Deum  addu¬ 
cat,  neque  iis  tantum,  qui  eam  incolunt 
commodet,  sed  etiam  omnibus  aliis  etc.  » 
Tertio  probatur  rationibus.  Prima  ratio 
sumitur  ab  effectu,  videmus  enim  magnam 
partem  veterum  Eremitarum  evasisse  viros 
perfectissimos  et  miraculis  clarissimos,  cujus 
rei  testes  produci  possunt  illi  omnes  qui 
scripserunt  vitas  et  res  gestas  Eremitarum, 
ut  Athanasius  in  vita  Antonii,  Hieronymus 
in  vita  Pauli  et  Hilarionis,  Palladius  in  his¬ 
toria  Lausiaca,  Cassianus  in  Collationibus, 
Theodoretus  in  historia  religiosa,  Sozome- 
nus  lib.  I.  hist.  cap.  12.  13.  et  14.  lib. 
III.  cap.  13.  et  lib  YI.  cap.  28.  et  sequent, 
Ruffinus  lib.  II.  hist.  c.  3.  et  4.  Eva- 
grius  lib.  I.  c.  21.  et  lib.  I.  c.  7.  Ac  ut 
de  c«eteris  nunc  taceam,  certe  Paulum  I 
Eremitam,  Deus  non  pavisset  annis  60  , 
mittens  ei  per  corvum  singulis  diebus  di¬ 
midium  panem  ;  neque  Antonius  vidisset 
animam  ejus  ad  chorum  Apostolorum  in 
coelum  deferri,  neque  Leones  illi  sepulcrum 
effodissent,  nisi  summa  illius  solitudo  cen¬ 
tum  fere  annorum,  et  maxime  vitae  austeri¬ 
tas  Deo  placuissent. 

Secunda  ratio,  vita  Eremitica  est  culmen 
et  fastigium  vitae  religiosae.  Nam  omnes  fere 
Patres  docent,  ad  vitam  Eremiticam  non 
debere  quemquam  transire,  nisi  prius  dili¬ 
genter  in  coenobio  se  exercuerit,  propterea 
quod  Eremus  non  adferat  perfectionem, 
sed  praesupponat.  B.  Hieronymus  in  epist.  ad 
Rusticum  I.  Cassianus  Collat.  X.  cap.  3. 
Augustinus  lib.  I.  de  moribus  Ecclesiae, 
cap.  3.  Benedictus  in  Regula  cap.  I.  Ber- 
nardus  serm.  3.  de  circumcisione;  et  haec 
fortasse  est  causa  cur  liceat  omnibus  fere 
religiosis  transire  ad  ordinem  Carthusien- 
sium,  quia  nimirum  vita  illorum  est  solitaria, 
et  proinde  perfectorum.  Cum  igitur  vita 
Eremitica  perfectissima  sit,  non  potest  Deo 
non  esse  grata ;  supra  enim  ostensum  est, 
vitam  perfectam  adeo  placere  Deo,  ut  rec¬ 
tissime  voveri  possit. 

Tertia  ratio,  austeritas,  et  solitudo  sunt 
optima  media  ad  optimum  finem.  Nam  finis 
austerae  et  solitariae  vitae  est  contemplatio 
Dei,  rerumque  coelestium,  ut  patet  ex  Cas¬ 
siano  Collat.  XIX.  quae  est  de  fine  vitae 
Eremiticae  ;  eam  autem  optimam  partem 
Dominus  vocat  Luc.  X.  Medium  autem  ad 


contemplationem  omnium  optimum,  est  ha¬ 
bere  animum  .collectum,  et  intentum  ;  cui 
rei  mirum  in  modum  deservit  solitudo,  quae 
omnem  strepitum  rerum,  quae  animum  dis¬ 
trahere  possent,  procul  arcet.  Hinc  Dominus 
quotiescumque  orare  volebat,  pergebat  in 
montes,  et  loca  deserta.  Luc.  Y  ;  Ipse  autem 
secedebat  in  desertum ,  et  orabat  (1).  Moysi 
quoque  Exod.  XXIV.  cum  Deus  loqui  vellet, 
jussit  ut  solus  ascenderet  in  montis  verticem, 
et  caliginem  intraret,  nimirum  ut  nihil  vi¬ 
dere  posset,  quod  animum  ejus  a  Deo  avo¬ 
caret.  Scribit  etiam  B.  Hieronymus  lib.  II. 
contra  Jovinianum,  adeo  hoc  esse  verum, 
ut  etiam  multi  Philosophi  ductu  naturae  in 
desertis  habitaverint,  et  quidam  etiam  sibi 
oculos  eruerint,  ut  sine  distractione  con¬ 
templari  possent. 

Idem  de  jejunio,  et  reliqua  vitae  severitate 
dici  potest.  Nam  quod  jejunium  medium  sit  op¬ 
timum  ad  orationem,  patet  ex  eo,  quod  in 
Scriptura  ubique  jungitur  orationi.  Tob.  XII : 
Bona  est  oratio  cum  jejunio.  Matth.  XYII : 
Hoc  genus  non  ejicitur  nisi  in  oratione ,  et  je¬ 
junio.  Luc.  II  :  Hcec  non  discedebat  a  templo , 
jejuniis ,  et  obsecrationibus  serviens  nocte ,  et  die. 
I.  Corinth.  VII.  Ut  vacetis  orationi ,  et  jeju¬ 
nio  (2).  Et  Ghrysostomus  hom.  I.  in  Gen.  dicit 
jejunium  esse  animae  instar  alarum  ut  sursum 
ferri,  et  summa  contemplari  queat.  Similia 
habet  Athanasius  in  lib.  de  virginitate,  et 
Basilius  orat.  I.  de  jejunio  :  et  quisque  ex¬ 
aperitur,  cum  caro  viget  et  floret,  et  in  de¬ 
liciis  agit,  animum,  quoque  fieri  quodam¬ 
modo  carnalem  et  terrenum  ,  et  magis 
de  luxuria  quam  de  sapientia  cogitare. 

Quocirca  etiam  Plato  locum  pestilentem 
elegit,  ubi  versaretur  et  doceret,  ut  ait 
Hieronvmus  lib.  II.  contra  Jovinianum,  ut 
discipuli  sui  nihil  amarent  nisi  sapientiam  ; 
Et  ibidem  refert  Pythagorseos  vitasse  non 
solum  urbes,  sed  etiam  hortos,  et  omnia 
loca,  quae  voluptatem  adferunt  ;  ne  animi 
mollescerent,  et  a  studio  sapientiae  retarda¬ 
rentur.  Similia  docet  de  sacerdotibus  Aegyp¬ 
tiorum  ,  qui  ut  vacarent  contemplationi 
siderum,  neque  uxores  habebant,  neque 
ullum  propinquorum  videbant,  et  cibo  te¬ 
nuissimo  utebantur.  Scribit  etiam  Galenus 
in  exhortatione  medicinae,  animas  hominum, 
voluptatibus  deditorum,  in  multo  sanguine 
tamquam  in  luto  demersas  nihil  subtile^  et 
coeleste  contemplari  posse. 


(1)  Luc.  Y,  16.  —  (2)  Tob.  XII,  8;  Matth.  XVII,  20];  Luc.  II,  37;  I.  Cor.  VII,  5. 

Quamquam  sancti  illi  Eremitae,  non  so¬ 
lum  propter  contemplationem  ita  severe 
vivebant,  sed  etiam  aliis  justissimis  de  cau¬ 
sis.  Primo,  quia  loci  natura  id  exigebat,  nec 
enim  poterant,  etiamsi  voluissent,  eas  com¬ 
moditates  vitae  in  deserto  reperire,  quae  in 
urbibus  reperiuntur.  Et  haec  est  causa  cur 
Paulus  primus  Eremita  foliis  palmarum  in¬ 
dueretur,  et  fructibus  ejusdem  arboris  ale¬ 
retur,  quia  nimirum,  et  fructibus  ejusdem 
arboris  aleretur,  quia  nimirum,  nihil  aliud 
ibi  erat ;  et  similiter  cur  Joannes  locustis  et 
meile  syl vestri  viveret,  quia  ejusmodi  rebus 
illa  eremus  abundabat,  ut  Hieronymus  do¬ 
cet  lib.  II.  contra  Jovinianum. 

Secundo,  quia  occupati  deliciis  animi, 
partim  obliviscebantur  corporis  ,  ut  de 
Joanne  Abbate,  refert  Cassianus  Collat.XIX. 
cap.  4.  qui  non  recordabatur,  an  pridie 
comedisset  necne  :  partim  etiam  aegre  fere¬ 
bant  istam  corporis  servitutem,  et  ideo  quo 
rarius,  et  brevius  poterant  necessitati  corpo¬ 
reae  satisfacere,  eo  se  feliciores  putabant,  ut 
Philo  scribit  de  primis  illis  Monachis,  in  lib. 
de  vita  contemplativa  supplicum.  Multi 
enim  propter  aviditatem  spiritualium  epu¬ 
larum  vix  quinto  aut  sexto  quoque  die  cor¬ 
pus  reficiebant. 

Tertio,  quia  noverant  Deo  gratissimam 
esse  victoriam  cupiditatum ,  et  patientiae 
exercitationem.  Quia  enim  caro  semper  con¬ 
cupiscit  contra  spiritum,  placet  Deo,  ut  spi¬ 
ritus  semper  concupiscat  adversus  carnem. 
Unde  Tertullianus,  feras  et  aridas  escas,  et 
reliquam  corporis  afflictionem  sacrificium 
Deo  gratissimum  esse  dicit,  libro  de  resur¬ 
rectione  carnis. 

Quarto  ,  ad  fructus  dignos  poenitentiae 
peragendos,  et  pro  peccatis  satisfaciendum. 
Sancti  enim  qui  serio  justitiam  esuriunt, 
leves  culpas  graviter  vindicare  scient.  Et 
haec  est  una  ex  praecipuis  causis,  cur  Joan¬ 
nes  Baptista  tam  severe  vixerit  :  Nam  etsi 
ipse  nulla  fortasse  peccata  omnino  volun¬ 
taria  habuerit,  cum  scriptum  sit  ne  levi 
saltem  maculare  vitam  crimine  posset,  ta¬ 
men  quia  missus  a  Deo  fuerat,  ut  poeniten¬ 
tiam  praedicaret,  voluit,  exemplo,  et  verbo 
eam  praedicare,  idcirco,  ut  Chrysostomus 
dicit  hom.  10.  in  Matth.  vestem  habuit  com¬ 
punctioni  et  poenitentiae  accommodatam.  Ex 
his  facile  jam  erit  ad  argumenta  respon¬ 
dere. 

Ad  primum  argumentum  respondeo,  Ere¬ 
mitas  non  odio  humani  generis,  sed  studio 


purioris  vitae  concedere  in  solitudinem. 
Unde  Augustinus  lib.  I.  de  moribus  Ecclesiae 
Catholicae  cap.  31  :  «  Quid  est,  inquit,  quod 
vident  qui  non  possunt  homines  non  dili¬ 
gere,  et  tamen  possunt  homines  non  videre  : 
Profecto  illud  quidquid  est,  -praestantius  est 
rebus  humanis,  cujus  contemplatione  po¬ 
test  homo  sine  homine  vivere.  »  Itaque  licet 
peccet  contra  genus  humanum,  qui  odit 
societatem,  non  tamen  peccat  qui  sine  odio 
solitarius  manet. 

Locus  autem  Evangelii  :  Nolite  exire,  ad 
litteram  de  adventu  Antichristi  intelligitur. 
Mysticum  autem  desertum,  et  penetralia  si- 
gnificayit  Ethnicorum  et  Haereticorum  falsa 
dogmata,  ut  Origenes,  Hieronymus  et  Beda 
scribunt  in  cap.  XXIV  Matth.  Haeretici 
enim  Christum  invenire  volunt  in  quibus¬ 
dam  sensibus  Scripturarum,  plane  inviis,  et 
desertis,  quas  sancti  Patres  ne  a  longe  qui¬ 
dem  salutaverunt.  Qualis  est  hic  ipse  sensus 
horum  verborum  :  Nolite  exire.  Quis  enim 
unquam  cogitasset  per  haec  verba  prohiberi 
vitam  Eremiticam,  et  tamen  Magdeburgen- 
ses  :  Ecce  hic  est  Christus,  in  hoc  deserto,  in 
ho©-  sensu  recondito,  est  vera  verbi  divini 
intelligentia. 

Ad  illud  Rebr.  X  :  Non  deserentes  collec¬ 
tionem  nostram ,  dico  Paulum  accusare  eos, 
qui  ex  odio,  vel  invidentia  non  conveniebant 
in  Ecclesiam,  quia  nimirum  non  habebant 
eum  locum  ,  quem  cupivissent  ,  et  ideo 
seorsim  cum  paucis  conventicula  faciebant. 
Unde  Theodoretus,  et  OEcumenius  notant 
Paulum  per  collectionem  i ntelligere  consen¬ 
sionem  animorum.  Adde,  quod  etiam  Ere¬ 
mitae,  exceptis  paucissimis,  ad  Ecclesiam  in 
ipsa  eremo  simul  conveniebant,  ut  nunc 
etiam  Garthusianos,  et  Camaldulenses  facere 
videmus. 

Ad  secundum  !  argumentum  respondeo 
cum  Augustino  lib.  I.  de  moribus  Ecclesiae 
cap,  31.  ubi  ille  sic  ait  :  «  Videntur  nonnullis 
(Anachoreta)  plusquam  oporteret  deseruisse 
res  humanas,  non  considerantibus  quantum 
nobis  eorum  animus  in  orationibus  prosit, 
et  vita  ad  exemplum,  quorum  corpora  vi¬ 
dere  non  sinimur.  »  Unde  et  Justinianus 
loco  citato  dicit,  imperium,  militiam,  agros 
ipsos,  et  quidquid  boni  habent  homines  sae¬ 
culares,  per  orationes  conservari  sanctorum 
Eremitarum. 

Dices,  non  sola  oratio  est  opus  charitatis 
a  Deo  preceptum,  sedmulta  alia,  ut  Eleemo¬ 
syna,  visitatio  aegrotorum,  consilium,  ins- 

tructio  etc.  quae  Eremitae  non  modo  non 
praestant,  sed  etiam  impotentes  se  reddunt 
ad  ea  praestanda.  Respondeo,  ad  opera  cha- 
ritatis  non  obligantur  homines  privati,  nisi 
quando  se  offert  occasio.  Hoc  enim  interest 
inter  Praelatos,-  et  non  Praelatos,  quod  illi 
tenentur  ex  oflicio  inquirere,  an  populi  sibi 
crediti  aliqua  re  indigeant  :  At  isti  non  te¬ 
nentur  quaerere,  sed  solum  oblata  occasione 
facere  aliis,  quod  sibi  fieri  volunt.  Et  quam¬ 
quam  ex  intentione  facere  se  impotentem 
ad  ea  opera  praestanda,  sit  peccatum,  ut  si 
quis  ideo  semper  maneat  domi,  ne  ulli  pau¬ 
peri  occurrat  :  tamen  si  praeter  intentionem 
id  accidat,  non  est  peccatum.  m 

Ad  tertium  dico,  exponere  se  periculo, 
non  esse  peccatum,  alioqui  non  liceret  na¬ 
vigare,  nec  praeliari  etc.  Sed  peccatum  esse 
temere  exponere  se  periculo  ;  quod  faceret 
qui  sine  justa  causa,  et  conscius  suae  debili¬ 
tatis  et  nuditatis,  cum  viro  forti,  et  armato 
congredi  vellet ;  et  similiter  in  rebus  spiritua¬ 
libus,  qui  solitudinem  peteret  sine  causa, 
id  est,  sine  proposito  purioris  vitee,  et  non 
prius  in  coenobio  edoctus  esset  pugnare 
cum  Diabolo,  ut  Patres  citati  docent,  nisi 
fortasse  extraordinarie  Deus  aliquem  vocet, 
ut  constat  de  Paulo  primo  Eremita,  et  aliis 
quibusdam. 

Ad  quartum,  dico,  adeo,  sanctos  Eremitas 
non  fuisse  sui  homicidas,  ut  etiam  diutissime 
vixerint:  Nam  Paulus  primus  Eremita  vixit 
annos  113,  Antonius  105,  csefceri  fere  omnes 
admodum  senes  fuerunt,  ut  ex  collationibus 
Cassiani  colligitur.  Ostendit  etiam  B.  Hie¬ 
ronymus  lib.  II.  contra  Jovinianum  ,  ex 
Hypocrate,  et  Galeno ,  conducere  sanitati 
jejunium,  quod  idem  ex  Antiphane  medico 
doctissimo,  demonstrat  Clemens  Alexandri¬ 
nus  lib.  II.  Paedagogi  cap.  I. 

Ad  illud  autem  Coloss.  II :  Habeto  honorem 
corpori ,  est  duplex  solutio.  Una  secundum 
Augustini  explicationem  in  epist.  59  ad  Pau- 
linum,  ubi  sic  explicat,  quae  videntur  qui¬ 
dem  rationem  habentia  sapientiae  in  supers¬ 
titione,  et  humilitate,  non  ad  parcendum 
corpori,  non  inhonore  aliquo  ad  saturitatem 
carnis,  id  est,  videtur  abstinentia  istorum 
habere  quasdam  rationes  sapientiae,  licet 
superstitiosa  fit,  quia  hoc  facere  videntur  ad 
humiliandum  cor,  et  castigandum  corpus, 
non  autem  ad  honorandum  vel  saturandum. 
Haec  enim  bona  essent,  si  non  fierent  su¬ 
perstitiose  :  Nam  et  Paulus  ait  :  Castigo 
corpus  meam ,  et  m  servitutem  redigo  I.  Cor. IX. 


Altera  explicatio  est  Hieronymi  in  epistola 
ad  Algasiam,  et  Chrysostomi  in  hunc  locum, 
qui  dicunt  reprehendi  eos,  qui  corpus  non  ho¬ 
norant.  Porro  honor  corpori  debitus  id  re¬ 
quirit,  ut  non  subtrahantur  ei  necessaria, 
neque  sine  utilitate  vel  necessitate  affliga¬ 
tur.  Eremitae  autem  affligebantur  quidem, 
sed  magna  cum  utilitate,  nec  tamen  neces¬ 
saria  sibi  subtrahebant,  ut  patet  ex  longis¬ 
sima  vita  ipsorum ;  Nam  etsi  interdum  ne¬ 
cessaria  sibi  ipsi  subtrahere  videbantur,  ut 
cum  jejunabant  multis  diebus  sine  ullo  cibo, 
tamen  quia  vires  ad  hoc  faciendum  ex  di¬ 
vino  beneficio  habebant,  non  erat  illis  ejus¬ 
modi  cibus  necessarius. 

Ad  quintum  sufficit  Apologia  Theodoreti 
in  historia  religiosa  cap.  26  ubi  duobus  mo¬ 
dis  defendit  factum  Simeonis.  Primo,  quia 
id  non  fecit  sponte,  sed  quasi  coactus,  cum 
enim  plurimi  ad  eum  confluerent,  eumque 
certatim  tangerent,  ut  curarentur  a  lan¬ 
guoribus  suis,  vel  certe,  ut  sanctitatem  ali¬ 
quam  inde  perciperent,  ille  indignum  se  ju¬ 
dicans  tanto  honore,  et  simul  aegre  ferens 
tantam  distractionem,  et  impedimentum  ab 
oratione,  excogitavit  rationem  illam  in  co¬ 
lumna  vivendi,  quo  nemo  attingere  posset. 

Secundo  dicit,  id  eum  fecisse  instinctu 
Spiritus  sancti,  qui  voluit  novo  illo  specta¬ 
culo  singularissimae  poenitentiae,  et  patien¬ 
tiae  excitare  torporem  hominum,  quemad¬ 
modum  quondam  Prophetas  suos  Deus  quae¬ 
dam  facere  praecepit,  quae  stulta  videntur  : 
Nam  Isaiam  jussit  nudum  prorsus  incedere 
per  civitatem  Isaiae  XX,  Hieremiam  catena 
lignea  sponte  sua  circumdatum,  Hierem. 
XXVIII,  Ezechielem  comedere  panem  in 
fimo  bovino  coctum,  et  per  dies  390,  dor¬ 
mire  super  latus  sinistrum,  et  per  40,  super 
dextrum,  Ezech.  IV,  et  caput,  ac  barbam 
radere,  et  polos  in  'medio  foro  in  statera 
ponderare,  et  unam  partem  cremare,  alte¬ 
ram  eoncidere  gladio,  tertiam  dispergere 
in  ventum,  aliam  ligare  in  summitate  pallii 
Ezech.  V.  denique  Joannem  Baptistam  jussit 
habitare  cum  bestiis,  indui  pilis  camelo¬ 
rum  et  vesci  locustis. 

Quod  autem  vere  Simeoniste  Dei  instinctu 
in  columna  habitaverit,  probat  Theodoretus 
ex  vita  ejus  miraculis  clarissima,  et  ex  con¬ 
versione  innumerabilium  hominum,  qui  per 
eum  Christiani  facti  sunt.  Nam  hic  erat  ordo 
vitae  ejus,  tota  nocte,  et  magna  diei  parte, 
id  est,  usque  ad  horam  nonam  orabat.  Deinde 
verba  faciebat  ad  eos,  qui  illum  invisebant; 


CAPUT  XL. 


619 


invisebant  autem  tam  multi,  ut  via  quae  ad 
illum  ducebab  propter  continuum  euntium 
et  redeuntk*  hominum  concursum,  pe¬ 
renne  quoddam  flumen  videretur.  Porro  his 
concionibus  multa  millia  Ethnicorum  ad 
Baptismum  adduxit,  saepe  etiam  Judaeos  et 
Haereticos  confutavit.  Post  concionem  cura¬ 
bat  aegrotos  ,  qui  ordinarie  adferebantur. 
Tanta  autem  erat  fama  nominis  ejus  propter 
miracula,  ut  ex  toto  orbe  terrarum  eo  con¬ 
curreretur,  ex  Armenia,  Perside,  Scythia, 
iEthiopia,  Arabia,  Hispania,  Gallia ,  Bri¬ 
tannia. 

Romae  vero  in  omnium  officinarum  vesti¬ 
bulis,  et  porticibus  imagines  ejus  visebantur, 
quibus  Romani  sibi  praesidium,  et  opem 
parabant.  Post  curationes  dirimebat  lites, 
plurimi  enim  ad  illam  columnam,  tamquam 
ad  summum  tribunal  contentiones  suas,  et 
discordias  dijudicandas  adferebant.  Multa 
futura  praedixit,  quae  suo  tempore  impleta 
fuisse  idem  Theodoretus  ibidem  affirmat. 
Jejunabat  integram  Quadragesimam  sine 
ullo  cibo  et  potu  ,  idque  plusquam  ,per 
annos  28  continuavit.  Denique,  cum  jam 
mortuus  esset,  adhuc  stabat  cadaver  ejus  im¬ 
motum,  et  erectum  in  columna,  quemadmo¬ 
dum  cum  vivebat,  et  post  sepulturam  mira¬ 
cula  creberrima  tam  ad  loculum  reliquiarum, 
quam  ad  ipsam  columnam  fiebant.  Porro 
harum  rerum  mirum  silentium  apud  Magde- 
burgenses  ;  nimirum  hinc  facile  evanuissent 
omnes  ipsorum  objectiones. 


CAPUT  XL. 

De  habitu  et  tonsura  Monachorum. 

Sequitur  Disputatio  sexta  de  habitu,  et 
tonsura,  de  quibus  duo  explicanda  sunt. 
Primo,  antiquitas  harum  caeremoniarum. 
Secundo,  ratio  earum  :  Nam  Magdeburgen- 
ses  Gentur.  IV.  cap.  6,  colum.  467.  loquen- 
tes  de  habitu  ,  et  tonsura  Monachorum, 
dicunt  esse  res  superstitiosas,  et  non  con¬ 
formes  Scrip  turae,  nec  usui  purioris  Ecclesiae. 
Calvinus  quoque  lib.  IV.  Instit.  cap.  49. 
§.  27.  videtur  indicare,  coepisse  usum  ton¬ 
surae  tempore  Augustini,  causam  autem 


fuisse  dicit  :  quia  eo  tempore  soli  homines 
effoeminati,  et  delicati  alebant  comam  :  non 
autem  videbatur  permittendum  Clericis,  et 
Monachis,  ut  id  facerent,  quod  soli  faciebant 
lasciviores,  et  molliores  ;  postea  vero  corrup¬ 
tioribus  temporibus  excogitata  esse  mysteria, 
et  significationes. 

Quidam  vero  Hortensius  Landus  librum 
scripsit  de  persecutione  Barbarum,  ubi  multa 
dicit  contra  tonsuram  Monachorum.  Et  ne 
videatur  sine  Scriptura  loqui,  profert  aliquot 
Scripturas  Testamenti  veteris.  PrimaestLevi- 
tic.  XIX.  ubi  Dominus  ait  :  Non  attondebitis  , 
comam  in  rotundum  { 1).  Cui  similis  est  locus 
Hierem.IX.ubi  Dominusdicit,se dispersurum 
omnes  circumtonsos  in  comam.  Tertia  estLe- 
vit.XXI.ubide  Sacerdoiibus  dicitur:  Nonra- 
dcnt  caput ,  nec  barbam  (2).  Quarta  estEzech. 
XLIV.  ubi  idem  habetur.  Quinta  in  epist. 
Hieremise  apud  Baruch  cap.  ult.  ubi  Hiere- 
mias  ridet  idolorum  Sacerdotes,  habentes 
caput,  et  barbam  rasam. 

Quantum  igitur  ad  vestes,  quod  antiquis¬ 
simum  sit  institutum  ,  ut  qui  profitentur 
mundi  contemptum,  et  poenitentiam,  sin¬ 
gulari  et  notabili  habitu  induantur,  patet 
primo  ex  Dionysio  cap.  6.  Ecclesiasticae 
Hierarchise,  ubi  de  professione  Monachi  lo- 
quens  ita  ait  :  «  Sacerdos ,  inquit  ,  signo 
crucis  eum  consignatum  tondet ;  omnique 
veste  detracta  eum  alia  induit  etc.  »  Euse- 
bius  lib.  II,  hist.  cap.  24.  scribit  ex  Hegesippo 
Jacobum  Apostolum  fratrem  Domini  num- 
quam  induisse  laneam  vestem  ,  sed  sola 
sindone  linea  usum. 

Athanasius  in  lib.  de  virginit.  ante  me¬ 
dium,  docet  sanctimonialem  ,  ut  fuscam 
vestem  et  vilem  gerat.  Basibus  epist.  I.  ad 
Gregorium  multa  dicit  de  habitu  Monachi, 
et  similiter  in  quaestionibus  fuse  explicatis, 
q.  22.  Chrysostomus  hom.  69.  in  Matth. 
dicit,  Monachos  habitu  imitari  Heliam,  et 
Joannem,  et  lib.  de  comparatione  Regis  et 
Monachi  dicit  ,  Monachum  uno  tantum 
amictu,  instituto  suo  conformi,  uti  solere. 

Palladius  in  hist.  Lausiaca  cap.  41.  dicit 
etiam  virgines  sanctimoniales  suo  tempore 
cucullis  uti  consuevisse.  Tertullianus  lib.  de 
velandis  virginibus  meminit  habitus  Deo 
dicati,  quo  utebantur  sanctimoniales. 

Ambrosius  lib.  VrI.  epist.  36.  de  Paulino 
loquens,  qui  ex  magno  viro  in  saeculo,  et 
nobili  senatore  Monachus  factus  fuerat,  et 


(1)  Levit.  XIX,  27.  —  (2)  Levit.  XXI,  5. 

eo  facto  multos  gentilium  senatorum  offen¬ 
derat  :  «  Et  cum  ipsi,  inquit,  capita  et  su¬ 
percilia  sua  radant,  si  quando  Isidis  susci¬ 
piunt  sacra  :  si  forte  Christianus  vir  atten¬ 
tior  sacrosanctae  religionis  vestem  mutaverit, 
indignum  facinus  appellant.  » 

Hieronymus  in  epist.  4.  ad  Rusticum  Mo¬ 
nachum  :  «  Vidi  quosdam  ,  inquit  ,  qui 
postquam  renuntiavere  saeculo,  vestimentis 
dumtaxat,  et  vocis  professione,  non  rebus, 
nihil  de  conversatione  pristina  mutaverunt. » 
Epist.  13.  ad  Paulinum  :  «  Tunicam,  inquit, 
mutas  cum  animo  etc.  »  Et  epist,  15.  ad 
Marcellam  :  «  Tunicam  fusciorem,  inquit, 
induta  se  repente  Domino  consecravit.  » 
Epist.  22.  ad  Eustochium  de  virginitate 
omnium  coenobitarum  eumdem  fuisse  habi¬ 
tum  dicit,  nimirum  tunicam  et  sagum,  qui¬ 
bus  in  vita  Hilarionis  addit  cucullam,  dicit 
enim  vestes  ejus  fuisse,  tunicam  sacceam, 
palliolum,  et  cucullam.  Epist.  27.  ad  Eusto¬ 
chium  de  obitu  Paulse  loquens  de  sanctimo¬ 
nialibus  :  «  Unus,  inquit,  omnium  habitus, 
linteamine  ad  tegendas  solum  manus  ute¬ 
bantur.  » 

Augustinus  lib.  VI.  contra  Faustum  cap.  9. 
dicit,  peccatum  esse,  si  vel  sanctimonialis 
gerat  ornamenta  nuptarum,  vel  nuptse  spe¬ 
ciem  virginum  vestibus  referant ;  et  in  epist. 
199,  ad  Ediciam  indicat,  fuscam  vestem 
fuisse  tunc  insigne  continentiam  profiten- 
tium. 

Gregorius  lib.  II.  Dialogorum  cap.  I.  me¬ 
minit,  habitus  Monachi,  et  lib.  III.  cap.  14. 
meminit  habitus  sanctimonialis  ;  denique 
Cassianus  totum  primum  librum  de  institutis 
coenobiorum  consumit,  in  explicando  habitu 
Monachorum,  decens  eos  praescriptum  ha¬ 
bitum  professioni  congruentem  a  majoribus 
accepisse.  Adde  duo  Concilia;  Nam  Gan- 
grense  can.  12.  reprehendit  eos  Monachos, 
qui  ob  habitum  superbiebant,  et  contemne¬ 
bant  alios  Christianos,  qui  communibus  ves¬ 
tibus  utebantur.Concilium  Carthaginien.  IV. 
can.  104.  distinguit  habitum  laicalem  ab 
habitu  religioso.  De  habitu  Clericorum,  vide 
Chrysost.  homil.  83.  in  Matth.  etHieronym. 
lib.  I.  contra  Pelagianos,  ubi  meminerunt 
candidae  vestis.  Item  Hieronymus  in  Epita¬ 
phio  Nepotiani,  ubi  meminit  sacrae  tunicse, 
qua  utimur  in  mysterio  Christi. 

Jam  quod  attinet  ad  rationem  habitus 
monastici,  ea  redditur  ab  iisdem  Patribus  : 


Nam  cur  vestem  mutet  Monachus  futurus, 
rationem  esse  dicit  Dionysiuk  cap.  6  Ec- 
cles.  hierarch.  ut  significetuiMutse  mutatio. 
Cur  proprio,  et  certo  utantur  religiosi  ves¬ 
tium  genere,  rationes  duas  reddit  Basilius 
quaest.  22.  ex  diffuse  explicatis.  Prima  ratio 
est  ad  designandam  propriam  professionem. 
Si  enim  convenit,  ut  aliter  vestiantur  sena¬ 
tores,  aliter  milites,  aliter  nobiles,  aliter  rus¬ 
tici  ,  et  si  Paulus  I.  Corin.  XI.  jubet  virum 
aperto  capite  orare  ad  significandam  potes¬ 
tatem,  mulierem  vero  velato  ad  significan¬ 
dam  subjectionem.  Cur  non  conveniet  reli¬ 
gioso  certam  vestem  deferre  ad  significan¬ 
dum  statum  suum  ?  Secunda  ratio  est,  ut 
religiosi  saltem  inviti  cogantur  recte  vivere. 
Si  non  haberent  certum  habitum,  non  inter¬ 
noscerentur  ab  aliis  :  At  nunc  ab  omnibus 
statim  cognoscuntur  et  observantur,  et  si 
quid  agant  contra  suam  professionem,  ab 
omnibus  notantur,  et  reprehenduntur. 

•  Cur  utantur  cucullis,  rationem  esse  dicit 
Cassianus  loco  notato,  ad  designandam  sim¬ 
plicitatem,  innocentiamque  infantilem,  ad 
quam  Monachi  redire  cupiunt.  Infantes  enim 
dum  adhuc  in  fasciis,  et  sinu  nutricis  ver¬ 
santur,  velis  quibusdam  quasi  cucullis  te¬ 
guntur.  Cur  autem  veste  horrida,  ut  sacco, 
aut  certe  simplici,  et  vili  utantur,  causam 
reddunt  Hieronymus,  et  Cassianus  locis  no¬ 
tatis  ;  tum  ad  agendam  poenitentiam,  tum 
ad  mundi  contemptum  demonstrandum. 
Nam  saccos,  et  asperas  vestes,  habitum  esse 
pcenitentium  Scriptura  testatur,  cum  inducit 
Achab  poenitentem  sacco  indutum  III.  Re¬ 
gum  cap.  XXI.  et  Eliam  veste  pilosa  tec¬ 
tum,  IV.  Regum  I.  et  Ninivitas  sacco  ves¬ 
titos,  Jonai  III.  et  Joannem  pilis  camelorum 
utentem,  Matth.  III.  et  denique  multos  alios: 
«  Circumeuntes  in  melotis,  et  in  pellibus  capri¬ 
nis  (1). 

Quia  tamen  potest  quis  et  bene,  et  male 
uti  veste  inusitata,  id  est,  insigniter  con¬ 
tempta,  vel  horrida,  monet  sapienter  B.  Au¬ 
gustinus  lib.  II.  de  serm.  Domini  in  monte 
cap.  19.  ut  ex  sola  veste  neminem  judice¬ 
mus,  sed  ex  aliis  ejus  operibus  discamus, 
utrum  id  faciat  contemptu  superflui  cultus, 
an  ambitione  aliqua,  et  simulatione  sancti¬ 
tatis.  Potest  enim  sub  ovina  pelle  lupus  la¬ 
tere,  nec  tamen  debet  ovis  deponere  pellem 
suam,  quia  sub  ea  aliquando  lupus  delites¬ 
cit. 


% 


(1)  Hebr,  XI,  37. 

Nunc  ad  tonsurae  antiquitatem  ostenden¬ 
dam,  habemus  in  primis  Dionysium  eodem 
cap.  6.  Eccles.  hierarch.  ubi  clare  dicit, 
Monachum  futurum  primum  tonderi.  Deinde, 
indui  alia  veste,  priore  abjecta.  Habemus 
deinde  Anicetum  in  epistola  ad  Gallos,  ubi 
jubet  radi  caput  in  modum  sphaerae. 

Tertio,  Athanasium  in  lib.  de  virginit. 
Palladium  in  hist.  Lausiaca  cap.  41.  et 
Hieron.  in  epist.  ad  Sabinianum  Diaconum, 
qui  testantur  etiam  sanctimoniales  tonderi 
consuevisse.  ' 

Quarto,  Epiphanium  haeres.  80.  et  Augus¬ 
tinum  de  opere  Monachorum  cap.  ult.  qui 
acriter  reprehendunt  quosdam  Monachos 
crinitos,  qui  tonderi  more  aliorum  nolebant. 

Quinto,  Hieronymum  et  Augustinum  qui 
coronae  sacerdotalis  meminerunt.  Hierony¬ 
mus  in  epistola  ad  Augustinum,  quae  est  26. 
inter  epist.  Augustini  :  «  Fratres  tuos  Domi¬ 
num  meum  Alipium,  et  Dominum  meum 
Evodium,  ut  meo  nomine  salutes  precor  co¬ 
ronam  tuam.  »  Augustinus  in  epistola  ad 
Proclinianum  Episcopum  147  :  «  Per  coro¬ 
nam  nostram  nos  adjurant  vestri,  per  coro¬ 
nam  vestram  vos  adjurant  nostri  etc.  » 

Sexto,  Isidorum  lib.  II.  de  offic.  divinis 
cap.  4.  et  Bedam  lib.  Y.  hist.  Anglorum 
cap.  22.  quorum  prior  ab  Apostolis  dicit  ins¬ 
titutam  esse  tonsuram  et  coronam  Clerico¬ 
rum,  et  Monachorum  ;  posterior  dicit  S.  Pe¬ 
trum  omnium  primum  gestasse  coronam  ca¬ 
pillorum,  toto  reliquo  capite  detonso,  et  ad 
ejus  imitationem  omnes  Clericos  et  Mona¬ 
chos  idem  suscepisse. 

Septimo,  Justinianum,  qui  in  Authenti¬ 
cis  collat.  VII.  tit.  o.  cap.  2  et  3.  distinguit 
tonsuram  Monachorum  novitiorum,  quam 
Laicorum  tonsuram  vocat,  a  tonsura  profes¬ 
sorum. 

Octavo,  Concilia  ;  Nam  Concilium  Cartha- 
giniens.  IY,  can.  44.  prohibet  Clericos  alere 
comam  aut  barbam.  Concil.  Tolet.  IV,  can. 
40.  jubet,  ut  omnes  Clerici  toto  capite  de¬ 
tonso,  solum  circulum  capillorum  supra  au¬ 
res  relinquant.  Ex  quo  apparet,  olim  eam- 
dem  fuisse  coronam  Clericorum  et  Mona¬ 
chorum  :  sed  Monachi  quidem  servarunt  an¬ 
tiquam  consuetudinem,  Clerici  vero  magnas 
ex  parte  illam  mutaverunt. 

Ut  autem  ad  rationem  tonsurae  veniamus. 
Primum,  falsa  est  Calvini  ratio  ;  Nam  quod 
tempore  Augustini  non  solum  aliqui  disso¬ 
luti  comam  gestarent,  sed  multi  alii  probi 
homines,  idque  sine  peccato  facerent,  ex  eo 


patet,  quod  poenitentes  jubebantur  tondere 
caput  in  signum  doloris,  et  poenitentiae,  ut 
patet  ex  Concil.  Agathensi  can.  11.  et  Tole¬ 
tano  III,  can.  12.  et  praeterea  non  solum  Cle¬ 
rici,  et  Monachi  tondebantur,  sed  ita  tonde¬ 
bantur,  ut  corona  capillorum  appareret, 
quod  certe  non  erat  in  communi  usu  Laico¬ 
rum. 

Alia  ratio  redditur  ab  Isidoro  lib.  II.  de 
officiis  divinis  cap.  4.  quod  nimirum  Mona¬ 
chi  tondebantur  ad  imitationem  Nazaraeo- 
rum,  qui  in  die  consegxitionis  suae  tonde¬ 
bantur,  ut  dicitur  Num.  YI.  Nazaraei  enim 
sunt  Monachi  Testamenti  veteris.  At  haec 
ratio  non  mihi  probatur,  siquidem  Nazaraei 
tunc  solum  tondebantur,  cum  desinebant 
esse  Nazaraei,  insigneque  illorum  erat  longa 
c.aesaries,  ut  ex  eodem  cap.  YI  Numeri  pa¬ 
tet.  Imo  Epiphanius  haeres.  80.  probat  Mo¬ 
nachos  nostros  debere  esse  tonsos,  quia  ge¬ 
rere  comam  longam, est  proprium  Nazaraeo- 
rum  Testamenti  veteris.  Sicut  etiam  Au¬ 
gustinus  lib.  de  opere  Monachorum,  propre 
finem  dicit,  Patres  Testamenti  veteris  me¬ 
rito  gestasse  longos  capillos,  quia  mysteria 
redemptionis  nondum  revelata  erant.  Idem 
enim  significabant  velamen  positum  in  facie 
Mosis,  et  coma  longa  Sanctorum.  At  nunc 
postea  quam  Christus  apparuit,  convenit,  ut 
qui  Christo  sunt  consecrati,  contrarium  si¬ 
gnificent  ablatione  comarum,  et  haec  potest 
esse  ratio  prima  nostrae  tonsurae. 

Secundam  reddit  Beda  lib.  Y.  hist.  cap. 
22.  ad  exprimendam  imaginem  spineae  co¬ 
ronae  Christi ;  ut  enim  omnes  Christiani  si¬ 
gno  communi  crucis  ornantur,  ita  par  erat, 
ut  Clerici  et  Monachi,  qui  specialius  Chris¬ 
tum  patientem  imitari  vellent,  speciali  signo 
ornarentur. 

Tertiam  et  quartam  rationem  reddunt  Isi- 
dorus  lib.  II.  cap.  4.  de  officiis  divinis,  Ita- 
banus  lib.  I.  de  instit.  Clericorum  cap.  3.  et 
Hugo  lib.  II.  de  Sacramentis  part.  3.  cap.  1. 
dicunt  enim  tonderi  capillos,  qui  sunt  super¬ 
fluae  quaedam  corporis  partes  ad  significan¬ 
dum,  debere  Clericos  et  Monachos  omnia 
superflua,  et  praecipue  vitiosas  cupiditates 
amputare,  ut  sic  maneat  vertex,  id  est,  ani¬ 
mus  liber,  et  apertus  divinis  contemplatio¬ 
nibus,  et  illustrationibus.  Et  rursum  sic  ton¬ 
deri  dicunt,  ut  relinquatur  circulus  capillo¬ 
rum,  ad  significandam  regiam  coronam  , 
quandoquidem  servire  Deo,  regnare  est. 

Quintam  reddit  Dionysius  cap.  6.  Eccles. 
hierarch.  ut  significetur  illa  nudatione  ca- 

pitis,  vita  pura  et  aperta,  non  fucata  ulla 
speeie,  quam  Monachus  exhibere  debet. 

Posset  addi  sexta  ratio  tonsurae  Mona¬ 
chorum,  nimirum  ut  signum  esset  poeniten¬ 
tiae,  et  conversionis:  Nam  ut  ante  diximus, 
pcenitentes  olim  nonnisi  tonsi  recipiebantur. 
Porro  tonsurae  Sanctimonialium  rationem 
moralem  reddit  Hieronymus  in  epist.  adSa- 
binianum,  quia  nimirum  non  lavabant  un¬ 
quam,  nec  ungebant  caput,  et  periculum 
erat,  ne  a  parvis  animalibus,  quae  inter  cu¬ 
tem  et  crines  oriuntur,  et  concretis  sordi¬ 
bus  opprimerentur.  Quamquam  negari  non 
potest,  quin  etiam  id  fiat  ad  contemptum 
mundi  demonstrandum  ;  solent  enim  fcemi- 
nae  capillos  plurimi  facere. 

Est  autem  hoc  loco  observandum,  olim 
non  tam  rasuram,  quam  tonsuram  fuisse  in 
usu.  Tondebantur  enim  demisse  quidem,sed 
ita  tamen,  ut  cutis  tecta  maneret.  Id  apparet 
ex  demente  Alexandrino  lib.  III.  Paedag. 
cap.  11:  «Sed  pili,  inquit,  tondendi  sunt, 
non  novacula,  sed  tonsorum  forficibus. » 
Item  ex  Optato  Milevitano,  qui  lib.  contra 
Parmenianum  arguit  Donatistas,  quod  Ca¬ 
tholicis  Sacerdotibus,  per  vim  capita  rase¬ 
rint  :  «  Docete,  inquit,  ubi  vobis  mandatum 
sit,  radere  capita  Sacerdotibus,  cum  e  con¬ 
trario  tot  sint  exempla  proposita,  fieri  non 
debere.  »  Item  ex  Hieronymo  in  cap.  XLIV 
Ezechielis,  ubi  dicit,  Sacerdotes  non  debere 
comam  alere,  nec  tamen  radi,  sed  ita  ton¬ 
deri,  ut  cutis  tecta  maneat.  Denique  Diony¬ 
sius,  Epiphanius,  Hieronymus,  Athanasius, 
Palladius,  Augustinus,  Isidorus  ,  Beda,  et 
jConcilia  Carthaginiense  et  Toletanum  nus¬ 
quam  nominant  rasuram,  sed  solam  tonsu¬ 
ram.  Unus  est  Anicetus  Papa,  qui,  ut  dixi, 
rasurae  '  meminit,  sed  non  est  ea  epistola 
prorsus  indubitata,  forte  enim  falsum  titu¬ 
lum  praesefert.  Nec  tamen  propterea  repre¬ 
hendimus  usum  hujus  temporis,  quod  Mo¬ 
nachi  et  Clerici  raduntur  ;  Nam  nec  unquam 
fuit  prohibitum  radi,  et  praeterea  ejusmodi 
caeiemoniae,  pro  temporum  et  locorum  di¬ 
versitate,  variari  possunt. 

Ad  argumenta  Hortensii  respondemus,  in 
primis  praecepta  illa  esse  caeremonialia,  et 
propterea  non  magis  obligare,  quam  obli¬ 
gent  circumcisio,  sacrificia  etc.  Dico  praete¬ 
rea  primum  et  secundum  locum  ex  Levit. 
XIX.  et  Hierem.  IX.  nihil  concludere  ;  nam 
ut  recte  notavit  Isichius  in  hunc  locum,  ton¬ 


dere  comam  in  rotundum,  non  est  comam 
scindere,  sed  ornare.  Itaque  prohibebat 
Deus  ’  Judaeis,  ne  comam  rotundam  effice¬ 
rent  ;  quod  certe  Monachi  non  faciunt,  qui 
comam  radunt,  uno  circulo  capillorum  ex¬ 
cepto.  Neque  hoc  Deus  absolute  prohibe¬ 
bat,  sed  solum  propter  intentionem  malam, 
nimirum  ne  hoc  facerent  in  cultum  daemo¬ 
nis,  ut  eo  tempore  et  in  iis  locis  gentiles  fa¬ 
ciebant,  ut  notant  Theodoretus  quaest.  28. in 
Leviticum,  et  Isichius,  ac  Radulphus  in  hunc 
locum. 

Ad  tertium  Levit.  XXI.  dico,  ibi  non  prae¬ 
cipi  Sacerdoti,  ne  radat  caput  absolute,  sed 
ne  radat  in  morte  alicujus  propinqui  sui,  in 
signum  doloris.  Voluit  enim  Deus  Sacerdo¬ 
tes  esse  caeteris  constantiores. 

Ad  quartum  Ezech.  XLIV.  dico,  Sacerdo¬ 
tibus  Judaeorum  fuisse  prohibitam  rasuram, 
non  quod  in  se  mala  sit,  sed  ne  viderentur 
similes  Sacerdotibus  gentilium,  in  quorum 
vicinia  habitabant,  qui  toto  capite  raso  ido¬ 
lis  sacrificabant,  ut  ex  epist.  Hieremiae  ap¬ 
paret.  Quod  ex  se  non  esset  malum,  patet, 
quia  Ezechiel,  qui  Sacerdos  erat,  jubetur  a 
Deo  radi.  Ezechiel.  V.  et  praeterea  Num.  VI. 
Nazarseus  completo  tempore  consecratio¬ 
nis  suae  jubetur  radi.  Unde  Paulo  dicit  Ja- 
cobus  Actor.  XXI  :  Sunt  nobis  viri  quatuor , 
habentes  votum  super  se ,  his  ergo  assumptis 
sanctifica  tecum  illis,  et  radant  capita  sua  (1). 
Solum  ergo  propter  viciniam  idololatrarum 
prohibebantur  Sacerdotes  Judaeorum  radi. 
Quae  forte  causa  erat,  cur  Optati,  Hierony¬ 
mi,  et  Ambrosii  tempore  Christiani  Sacer¬ 
dotes  non  raderentur,  sed  tonderentur  :Nam 
adhuc  ipsorum  tempore  erant  Sacerdotes 
Isidis,  qui  caput  radebant,  ut  Ambrosius 
epist.  36.  et  Hieronymus  in  cap.  XLIV  Eze¬ 
chielis  testantur.  Posteaquam  autem  illa 
causa  cessavit,  nihil  absurdi  faciunt,  qui  ad 
aliquid  sacrum  significandum  caput  radunt. 

Ad  ultimum  dico,  Hieremiam  non  ridere 
illos  Sacerdotes,  quia  radebant  caput,  et 
barbam,  sed  quia  id  faciebant  in  honorem 
Deorum  ligneorum,  qui  non  poterant  remu¬ 
nerari  cultores  suos. 


(1)  Act.  XXI,  23, 

CAPUT  XLI. 

Licere  Monachis  inanibus  laborare. 

Restat  postremo  Disputatio  de  ratione  vi¬ 
vendi,  sive  de  opere  corporali  Monachorum. 
Sunt  autem  quatuor  modi  vivendi  apud  ho¬ 
mines  religiosos.  Yel  enim  vivunt  ex  labore 
proprio,  vendentes  aliquid ,  et  ementes 
aliud  :  vel  vivunt  ex  bonis  suis  communi¬ 
bus,  id  est,  ex  bonis  quae  religiosi  ipsi  ad 
monasterium  adferunt,  et  in  commune  con¬ 
stituunt  :  vel  ex  bonis  relictis  ac  donatis  a 
piis  viris,  vel  ex  mendicatione. 

De  singulis  dicendum  est.  Ac  primum,  de 
primo  duo  fuerunt  extremi  errores.  Unus  eo¬ 
rum,  qui  dicebant  non  licere  religiosis  ope¬ 
rari,  et  laborare  pro  victu,  sed  debere  eos 
confidere  in  Dei  providentia,  et  vivere  ex 
alienis  laboribus  ;  hujus  erroris  fuerunt 
Messaliani,  sive  Euchitae,  apud  Epiphanium 
haeres.  80.  et  rursus  quidam  apud  Cartha¬ 
ginem,  teste  August.  lib.II.  retract.  eap.24. 

Alter  error  fuit  Gulielmide  sancto  Amore, 
et  postea  Joann.  Wiclefi  apud  Thomain 
Waldensem  lib.  IV.  doctr.  fidei  antiquae 
art.2.cap.22.  etJoan.  Calvini  lib.  IV.  instit. 
cap.  13. ’§.  10. qui  docent  teneri  Monachos  ex 
proprio  labore  vivere,  quamquam  Guliel- 
mus  non  omnes  religiosos  obligabat  ad  la¬ 
borandum  manibus,  sed  eos  solum  qui  non 
habent  bona  stabilia  in  communi.  Primus 
error  natus  est  ex  duobus  locis  Scripturae 
male  intellectis,  nimirum  Matth.  VI :  Nolite 
solliciti  esse  animes  vestrae,  dicentes ,  quid 
manducabimus  etc.  Et  Joan.  VI  :  Operamini 
non  cibum  qui  perit ,  sed  qui  permanet  in  vitam 
csternam  (1).  Refellit  hunc  errorem  August. 
in  lib.  de  opere  Monachorum,  ex  verbis 
Apostoli  II.  Thessalonic;  II.  ubi  et  se  labo¬ 
rasse,  et  operatum  dicit,  ne  quemquam  gra¬ 
varet,  et  alios  monet,  ut  operentur,  et  labo¬ 
rent. 

Quia  vero  respondebant  haeretici  illi,  B. 
Paulum  loqui  de  opere  spirituali,  id  est,  de 
oratione  et  exhortatione;  notanda  sunt  alia 
loca,  ubi  expresse  ponitur  labor  manuum, 
Actor.  XX  :  Ad  ea ,  quae  mihi  opus  erant ,  et 

(1)  Matth.  VI,  31  j  Joan.  VI,  37. 

(3)  Matth.  VI,  33;  Jean  VI,  27. 


his ,  qui  mecum  sunt ,  ministraverunt  manus  istes. 
Ad  Ephes.  IV.  Qui  furabatur ,  jam  non  fure¬ 
tur,  magis  autem  laboret  operando  manibus 
suis.  I.  Thessal.  IV  :  Operamini  manibus 
vestris  (2).  Ad  hoec,  ut  acute  notavit  Augus- 
tin.  idem  Apostolus  I.  Cor.  IX.  dicit  se  ope¬ 
ratum,  cum  tamen  liceret  sibi  secundum 
Domini  ordinationem  non  operari.  At  certe 
non  licebat  ei  secundum  Domini  ordinatio¬ 
nem  non  concionari,  et  non  orare.  Ait  enim  : 
Si  non  evangelizavero ,  vce  mihi,  etc.  Loquitur 
igitur  de  corporali  labore,  cum  dicit  se  la¬ 
borasse,  cum  tamen  non  teneretur. 

Ad  verba  illa  Domini  contra  citata,  res¬ 
pondeo,  non  prohiberi  illis  verbis  modera¬ 
tam  sollicitudinem  quaerendi  cibum  proprio 
labore,  sed  immoderatam  et  superfluam. 
Potest  autem  tribus  modis  esse  immoderata 
sollicitudo.  Primo,  ratione  finis,  ut  si  quis 
quaerat  cibum  praecipua  intentione,  quasi  sit 
ille  ultimus  finis,  ut  faciunt  qui  evangeli- 
zant,  ut  comedant ;  cum  deberent  comede¬ 
re,  ut  evangelizent.  Atque  hoc  reprehendit 
Dominus  Matth.  VI.  cum  ait :  Primum  quae¬ 
rite  regnum  Dei  etc.  Et  Joan.  VI ;  Operamini 
non  cibum ,  qui  perit,  sed  qui  permanet  in  vi¬ 
tam  aeternam  (3) ;  id  est,  primaria  intentione 
quaerite  cibum  spiritualem,  secundaria  cor¬ 
poralem. 

Secundo,  ratione  diffidentiae  immoderata 
est  sollicitudo,  ut  cum  quis  adeo  sollicitus 
est  de  rebus  temporalibus,  ut  vix  possit  cre¬ 
dere  sibi  Deum  adfuturum  in  illis  acquiren¬ 
dis,  etiamsi  adhibeat  ipse  quoque  suum  la¬ 
borem.  Et  hoc  reprehendit  Dominus  cum  ait 
Matth.  VI :  Nollite  solliciti  esse  etc.  vult  eniin 
persuadere  fidelibus  confidentiam  in  Deum; 
Et  sane  persuadet  efficacissimis  argu¬ 
mentis  ;  Nam  si  Deus,  inquit,  pascit  aves,  et 
vestit  lilia,  quae  eum  non  norunt,  imo  etiam 
providet  Gentilibus,  qui  eum  blasphemant, 
quomodo  vobis  cultoribus  suis  poterit  dc- 
esse?  Etsi  vobis  corpus  et  animam  dona¬ 
vit,  quae  majora  sunt;  quomodo  credibile 
est  non  daturum  cibum  et  vestes  quae  sunt 
minora  ? 

Tertio,  immoderata  est  sollicitudo  ratione 
temporis,  ut  cum  quis  hodie  sollicitus  est 
pro  ea  re,  pro  qua  satis  tempestive  cras  in¬ 
cipere  sollicitus  esse,  et  hoc  reprehendit 
Dominus  cum  ait  ibidem  :  Nollite  solliciti  es¬ 
se  de  crastino.  Sufficit  diei  malitia  sua.  Ubi 


—  (2)  Aet.  XX,  34;  Eph.  IV,  28.  I.  Thessal.  IV,  11.  — 

notandum,  non  reprehendi  providentiam 
parandi  necessaria  pro  tempore  futuro,  alio- 
qui  peccasset  Joseph  Genes.  XLI.  qui  re¬ 
condidit  frumenta  pro  futura  sterilitate : 
etiam  Dominus  ipse  habebat  loculos,  ut 
emeret  cibos,  Joan.  XIV.  Itaque  vocatur 
sollicitudo  de  crastino,  et  mala  est  illa,  quae 
non  convenit  preesenti  tempori  secundum 
rectam  rationem. 


CAPUT  XLIl. 

Non  teneri  Monachos  ad  laborem  manuum. 


Secundus  error  tria  affert  praecipua  funda¬ 
menta.  Unum  ex  Apostolo,  qui  Ephes.  IY. 
I.  Thessal.  IY.  et  II.  Thessalon.  III.  praeci¬ 
pit  Christianis,  ut  ex  labore  manuum  vic¬ 
tum  quaerant;  ex  quibus  locis  tale  argumen¬ 
tum  duci  potest:  vel  ista  verba  B.  Pauli 
continent  praeceptum  necessitatis,  vel  con¬ 
silium  perfectionis  :  si  primum,  ergo  tenen¬ 
tur  laborare  etiam  religiosi ;  si  secundum, 
ergo  tenentur  saltem  religiosi,  illorum  enim 
est  viam  perfectionis  et  consiliorum  tenere. 

Secundum  fundamentum  est  ex  Augusti¬ 
no,  qui  in  lib.  de  opere  Monachorum  dicit, 
religiosos  teneri  ad  hoc  Apostoli  prasceptum 
implendum,  nec  excusari  per  occupationes 
spirituales.  Sic  enim  ait  cap.  17  :  «  Quid, 
inquit,  agant,  qui  operari  corporaliter  no¬ 
lunt,  cui  rei  vacent,  scire  desidero.  Oratio¬ 
nibus,  inquiunt,  et  Psalmis,  et  lectioni,  et 
verbo  Dei.  Sancta  plane  vita,  et  in  Christi 
suavitate  laudabilis :  sed  si  ab  his  avocandi 
non  sumus,  nec  manducandum  est,  nec  ipsae 
escae  quotidie  praeparandae,  ut  possint  ap¬ 
poni  et  assumi.  Si  autem  ad  ista  vocare  ser¬ 
vus  Dei  certis  intervallis  temporis  ipsius  in¬ 
firmitatis  humanae  necessitas  cogit,  cur  non 
et  Apostolicis  praeceptis  observandis  aliquas 
partes  temporum  deputamus?  Citius  enim 
exauditur  una  obedientis  oratio,  quam  de¬ 
cem  millia  contemptoris.  » 

Tertium  fundamentum  est  ex  consuetudi¬ 
ne  omnium  antiquarum  religionum  :  Nam 
Epiphanius  haeres.  80  Hieronym.  epist.  4. 
ad  Rusticum,  Aug.  lib.  I.  de  moribus  Eccles. 
cap.  31.  Cassian.  lib.  II.  cap.  3.  et  lib.  III. 
cap.  2.  de  institutis  coenobiorum,  docent 


omnia  monasteria  bene  instituta,  secundum 
Apostoli  legem  manibus  laborare. 

His  non  obstantibus,  respondemus  cumB. 
Thoma  in  opusculo  XIX.  et  in  2.  2.  quaest. 
CLXXXYII.  art.  3.  et  B.  Bonaventura  in 
lib.  de  paupertate  Christi,  et  in  Apologia 
pauperum  :  ad  victum  labore  manuum  quae¬ 
rendum  non  magis  teneri  Monachos,  quam 
saeculares,  et  probatur  primo,  vel  laborare 
manibus  est  praeceptum,  vel  consilium.  Si 
primum,  omnes  obligat,  tam  saeculares, 
quam  religiosos.  Praecepta  enim  dantur  om¬ 
nibus  ;  omnibus  enim  dicitur  :  Si  vis  ad  vi¬ 
tam  ingredi ,  serva  mandata.  Si  secundum, 
ergo  nemo  tenetur'laborare  manibus,  nisi  qui 
sponte  ad  hujus  consilii  observationem  se 
obligaverit;  talis  enim  est  natura  omnium 
consiliorum  :  Ergo  Religiosi  qui  id  consilium 
non  receperunt,  non  tenentur  manibus  labo¬ 
rare.  Non  enim  tenentur  religiosi  ad  omnia 
consilia,  sed  solum  ad  illa,  quae  sponte  sus¬ 
cipiunt. 

Secundo,  si  tenerentur  religiosi  laborare 
manibus  magis  quam  saeculares,  aut  id  es¬ 
set  ex  praecepto  naturali,  aut  ex  positivo : 
neutrum  autem  dici  potest ;  quod  enim  non 
ex  positivo,  patet,  quia  nullum  tale  exstat : 
quod  non  ex  naturali,  probatur.  Nam  prae¬ 
ceptum  de  laborando,  ut  est  naturale,  du¬ 
pliciter  obligat,  uno  modo  absolute,  alio  mo¬ 
do  in  certo  casu.  Primo  modo  non  obligat 
singulos,  sed  Rempuhlicam,  ut  patet,  debent 
enim  in  ea  alii  esse  opifices,  alii  agricolae, 
alii  medici,  alii  judices  etc.  et  ex  hac  parte 
non  convenit  religiosis  laborare  manibus, 
illi  enim  officium  habent  in  Republica  oran¬ 
di,  et  psallendi,  et  similia  faciendi.  Secundo 
modo  tenentur  quidem  singuli  hoc  praecep¬ 
to,  sed  non  minus  saeculares,  quam  religio¬ 
si  ;  nam  omnes  casus,  in  quibus  obligantur 
singuli  laborare  manibus,  non  minus  accide¬ 
re  possunt  saecularibus,  quam  religiosis ; 
ver.  gr.  unus,  et  praecipuus  casus  est,  si  quis 
nihil  habeat  unde  vivat,  nec  possit  licite  ha¬ 
bere,  nisi  operando.  Alius  casus  est,  si  quis 
teneatur  providere  alteri  de  cibo,  et  non 
possit  licite  eum  invenire  nisi  operando.  Ter¬ 
tius  est,  si  quis  non  possit  otium  fugere,  vel 
tentationes  carnales  superare,  nisi  operando 
corporaliter.  At  omnes  tam  religiosi,  quam 
saeculares  tenentur  providere,  ne  moriantur 
fame,  et  otium  fugere,  ac  superare  tentatio¬ 
nes.  Omnes  igitur  tenentur  eodem  modo  la¬ 
borare. 

Tertio  probatur  ex  illis  ipsis  argumentis, 

quae  contra  nos  proferuntur.  Nam  in  primis 
Apostolus,  in  illis  locis  non  scribit  Monachis, 
sed  saecularibus  ut  patet,  et  praecipue  juxta 
opinionem  adversariorum,  qui  docent  non¬ 
dum  illo  tempore  ccepisse  religiones.  Deinde 
Apostolus  in  illis  locis  nunquam  praecipit 
operari  absolute,  sed  solum  ad  evitandum 
furtum,  vel  scandalum,  vel  otium :  Nam 
Ephes.  IY.  ait :  Qui  furabatur,  jam  non  fure¬ 
tur ,  magis  autem  laboret  operando  manibus 
suis.  Et  I.  Thessal.  IV.  posteaquam  dixerat, 
ut  operarentur,  subjungit  rationem :  Ut  ho¬ 
neste  ambuletis  ad  eos  qui  foris  sunt,  et  nullius 
aliquid  desideretis  (1).  Ubi  illud,  desideretis , 
non  significat  concupiscatis,  sed  careatis. 
Sic  enim  est  in  Graeco  n  gvjSsvos  ypeixv  'lyj~z , 
id  est,  et  nullius  indigentiam  habeatis.  Scan¬ 
dalizabantur  enim  infideles,  cum  videbant 
Christianos  ex  alienis  bonis  velle  vivere.  Et 
II.  Thess.  III.  postquam  dixerat :  Qui  non  la¬ 
borat,  non  manducet.  Subdit :  Audivimus  enim 
quosdam  inter  vos  inquietos  esse,  nihil  operan¬ 
tes,  sed  curiose  agentes  (2).  Qui  ergo  possunt 
furtum  evitare  et  scandalum,  et  otium,  alio 
modo  quam  corporaliter  operando,  eos  Pau¬ 
lus  non  obligat  corporaliter  operari. 

Jam  vero  B.  Augustinus  in  illo  lib.  de 
opere  Monachorum,  solum  obligat  ad  ope¬ 
randum  manibus  illos,  qui  antequam  reli¬ 
giosi  fierent,  ex  labore  manuum  vivebant,  et 
nunc  idem  facere  possunt,  sine  impedimen¬ 
to  majoris  boni,  et  tamen  ex  otio,  et  pigri¬ 
tia  nolunt;  Nam  cap.  21,  excipit  religiosos, 
qui  Ecclesiastica  ministeria  exercent,  quales 
hoc  tempore  omnes  mendicantes.  Sic  enim 
ait :  «  Si  Evangelistse,  inquit,  sunt,  si  minis¬ 
tri  altaris,  si  dispensatores  Sacramentorum, 
bene,  sibi  istam  non  arrogant,  sed  plane  ven- 
dicant  potestatem,  nimirum  vivendi  ex  fa¬ 
cultatibus  populi.  » 

Dices,  potestas  petendi  sumptus  a  populo, 
non  est  data  nisi  ordinariis  pastoribus  :  alio- 
qui  possent  religiosi  accipere  decimas,  quod 
est  falsum,  et  contra  canones  multos,  ut 
ex  Clementina  prima  de  decimis  perspicuum 
est. 

Respondeo,  quidquid  de  hoc  sit,  quod 
postea  videbimus,  satis  nobis  est,  quod  Au¬ 
gustinus  hoc  dicat,  de  cujus  sententia  dis¬ 
putamus.  Et  prseterea  sive  religiosi  praedi¬ 
cantes  et  Sacramenta  ministrantes,  possint, 
ex  justitia  sumptus  pet?re,  sive  non  possint, 
satis  est  quod  licite  possint  petere  saltem  ex 


charitate,  et  accipere  corporalia  ;  sicut  ipsi 
ex  charitate  ministrant  spiritualia,  et  popu¬ 
lus  accipit.  Adde  etiam,  quod  religiosi  hujus¬ 
modi  recte  dici  possunt  operari  manibus  suis. 
Operari  enim  manibus  est  operari  corporali¬ 
ter,  sive  id  fiat  manibus,  sive  pedibus,  sive 
lingua,  sive  alio  modo  :  Appellatur  autem 
opus  corporale, opus  manuum,  quia  manus 
est  instrumentum  prj£cipuum,quo  operamur. 
Unde  etiam  aurigae,  et  nautae,  et  cursores  et 
vigiles  dicuntur  operari  manibus,  quia  corpo¬ 
raliter  exercentur,  licet  non  minus  pedibus 
quam  manibus  in  suo  opere  utantur.  Qui 
ergo  canunt  in  choro,  publice  concionantur, 
docent,  confessiones  audiunt,  plane  mani¬ 
bus  laborare  dici  possunt. 

Itaque  soli  contemplativi,  qui  sibiipsis  va¬ 
cant,  manibus  non  laborant.  Inter  illos  au¬ 
tem  excipit  Augustinus  ab  obligatione  labo¬ 
randi  illos  omnes,  qui  in  saeculo  divites  fue¬ 
runt,  et  bona  sua  pauperibus  dederunt.  Illis 
enim  debet  Ecclesia  victum,  et  vestitum, 
quandoquidem  omnia  sua  ipsi  Ecclesiae  in 
ejus  pauperibus  dederunt.  Sis  enim  ait  de 
istis  loquens  cap. 25  :  «  Si  et  ipsi,  inquit,  ali¬ 
quid  manibus  operentur,  ut  pigris  ex  vita  hu¬ 
miliore,  et  ab  hac  exercitatione  venientibus 
auferant  excusationem,  multo  misericordius 
agunt,  quam  cum  omnia  sua  indigentibus 
diviserunt.  Quod  quidem  si  nolunt,  quis  au¬ 
deat  cogere?  »  Et  c.  21,  tales  multos  fuisse 
dicit  in  Hierusalem,  qui  quoniam  omnia  sua 
pauperibus  dederant,  quando  tempore  fa¬ 
mis  egebant,  non  sunt  coacti  operari  mani¬ 
bus,  sed  eorum  inopia  eleemosynis  Graeco¬ 
rum  sustentata  est  Act.  XI.  Soli  ergo  rema¬ 
nent  illi  religiosi,  qui  in  saeculo  vivebant  ex 
opificio,  et  in  religione  sibi  solis  vacant, 
non  populo.  Hos  August.  obligatad  laboran¬ 
dum. 

Sed  nec  istos  obligat  absolute,  sed  solum 
quando,  si  operentur,  non  impedientur  a 
majori  bono,  et  si  non  operentur  perniciose 
otiosi  erunt.  Nam  si  aliquis  talis  possit  per¬ 
petuo  orare,  aut  legere,  et  velit  id  facere  ? 
et  inveniat  qui  eum  in  tali  versantem  gra¬ 
tis  alat,  cur  non  poterit  id  facere  ?  Nam 
hoc  modo  vixit  per  triennium  B.  Bene¬ 
dictus,  ut  Gregorius  testatur  lib.I.  dialog.c.I 
et  tota  vita  sua  B.  Alexius,  ut  in  ejus  vita 
scribit  Simeon  Metaphrastes. 

Unde  Augustinus  cap.  17.  ejusdem  libri, 
ubi  dicit  Monachos  non  debere  excusari  ab 


(1)  Epii.  IV,  '28;  I.  Thessal.  IV,  11.  —  (2)  II.  Thessal.  III,  10  et  11. 
Tom.  II. 

opere  manuum  per  orationem,  psalmodiam, 
lectionem,  et  verbum  Dei,  clarissime  indi¬ 
cat  se  loqui  non  de  oratione  assidua,  nec 
de  continua,  et  publica  psalmodia,  lectione, 
concione,  quae  totum  hominem  occupant, 
sed  oratione,  psalmodia,  lectione,  et  exhor¬ 
tatione  privata,  et  rara,  quse  multum  otii 
relinquant.  Et  c.  21.  dicit  se  reprehendere 
illos  Monachos,  qui  ex  conditione  servili  ad 
monasterium  veniunt,  ut  vitam  inopem,  et 
laboriosam  fugiant,  et  vacui  pascantur  ac 
vestiantur,  et  insuper  honorentur,  ab  iis,  a 
quibus  contemni  conterique  consupverant. 
De  quibus  etiam  dicit  cap.  25  :  «  Nullo  mo¬ 
do  decet,  ut  in  ea  vita,  ubi  fiunt  senatores 
laboriosi,  ibi  fiant  opifices  otiosi,  et  quo  ve¬ 
niunt  relictis  deliciis  suis,  qui  fuerant  prae¬ 
diorum  Domini,  ibi  sint  rustici  delicati.  » 
Et  cap.  28.  ait:  «  Ostendite,  inquit,  homi¬ 
nibus  non  vos  in  otio  facilem  victum,  sed  per 
angustam  et  arctam  portam  regnum  Dei 
quaerere.  » 

Ad  argumentum  tertium  de  consuetudine 
antiquorum  monasteriorum  dico,  Monachos 
illos  fuisse  obligatos  operari  manibus  ex 
propriis  regulis  suis.  Cur  autem  ejusmodi 
regulam  constituerint,  causa  est  duplex. 
Una,  quia  non  poterant  aliter  sustentari, 
nam  nec  habebant  praedia,  et  possessiones 
sibi  relictas,  ut  nunc  habent  multi  Monachi, 
et  eleemosynas  a  populo  petere,  nec  aude¬ 
bant,  cum  populo  non  servirent,  nec  ullo 
modo  id  suffecisset :  Nam  uno  in  loco,  sub 
uno  Abbate  degebant  terna  ut  minimum  ho¬ 
minum  millia,  ut  Augustinus  refert  lib.  I.  de 
moribus  Ecclesiae  cap.  31. 

Altera  ratio  est,  quia  illi  Monachi  cum 
non  essent  Clerici,  sed  Laici  omnes,  excepto 
Abbate,  non  erant  satis  occupati,  et  ideo  ad 
fugiendum  otium  necessarium  erat  illis  la¬ 
borare.  Hieronymus  in  epistol.  ad  Rusticum  : 
«  yEgyptiorum  monasteria  hunc  morem  te¬ 
nent,  ut  nullum  absque  operis  labore  susci¬ 
piant,  non  tam  propter  victus  necessitatem, 
quam  propter  animae  salutem,  ne  vagetur 
perniciosis  cogitationibus  mens  etc.  »  Nec 
tamen  absolute  est  verum  omnes  antiquos 
religiosos  manibus  laborasse.  Sic  enim  scri¬ 
bit  de  monasterio  S.  Martini  Sulpitius  in 
vita  S.  Martini  cap.  7  :  v  Nemo  ibi  quidquam 
proprium  habebat;  omnia  in  medio  confere¬ 
bantur.  Non  emere,  aut  vendere,  ut  pleris- 
que  Monachis  moris  est,  quidquam  licebat. 
Ars  ibi,  exceptis  scriptoribus,  nulla  habe¬ 
batur.  Cui  tamen  operi  minor  aetas  deputa¬ 


batur:  majores  orationi  vacabant.»  Haec 
ille.  Ubi  vides  §olos  juniores  laborasse  ma¬ 
nibus,  eosque  non  ad  victum  quaerendum 
(nam  nihil  eis  vendere  licebat,  sed  vivebant 
ex  bonis,  quae  attulerant)  sed  ad  otium  fu¬ 
giendum.  Sed  nec  primi  Monachi  sub  Apos¬ 
tolis  in  Hierusalem,  aut  in  ^Egypto  opera¬ 
bantur  manibus,  ut  patet  Actor  111.  et  IV.  et 
ex  lib.  Philonis  de  vita  contemplativa. 


CAPUT  XLIII. 

Licitum  esse  Monachis  vivere  ex  bonis 
patrimonialibus  in  communi. 

De  secundo  modo  vivendi  nulla  potest  es¬ 
se  dubitatio  ;  nam  in  primis  talis  fuit  vita  pri¬ 
morum  religiosorum  sOb  Apostolis  cap.  IV. 
Act.  unusquisque  enim  adferebat  pretia  sua¬ 
rum  rerum  Apostolis, et  inde  dividebatur  cui¬ 
que  sicut  cuique  opus  erat.  Deinde  talis  etiam 
fuit  usus  antiquorum  monasteriorum,  ut  reci¬ 
perent,  si  quid  ii  in  commune  dare  volebant, 
qui  Monachi  fiebant,  ut  patet  ex  Augustino, 
in  epist.  106.  ad  Sanctimoniales,  ubi  sic  ait: 
«  Quae  aliquid  habebant  in  saeculo,  quando 
ingressae  sunt  monasterium,  libenter  velint 
illud  esse  commune. »  Item  serm.  2,  de  com¬ 
muni  vita  Clericorum :  «  Vivunt,  inquit,  no- 
biscum  in  societate  communi,  et  nemo  eos 
distinguit  ab  eis,  qui  aliquid  attulerunt.  » 
Et  lib  de  opere  monachorum  cap.  25.  ideo 
dicit,  divites  non  teneri  ad  opus  manuum, 
quia  monasterio  sua  bona  contulerunt. 

B.  Benedictus,  ut  in  vita  S.  Placidi  legi¬ 
tur  :  «  Bona  quae  fuerant  Monachorum  suo¬ 
rum,  non  sinebat  alio  derivari,  quam  ad  sua 
monasteria,  ut  inde  multos  Dei  servos  alere 
posset.  »  B.  Bernardus  epist.  I  ad  Robertum: 
«  Ostenditur,  inquit,  terra,  quae  cum  illo,  et 
pro  illo  dicitur  data  fuisse.  » 

Denique  hinc  natae  sunt  illae  leges  Justi¬ 
niani,  in  Authenticis  coli.  I,  Const.  5.  §.  Il¬ 
lud  quoque,  et  coli.  9  const.  15  §.  Si  qua 
mulier.  In  quibus  statuitur,  bona  eorum, 
qui  Monachi  fiunt,  eo  ipso  ad  monasteria, 
quae  ilii  ingrediuntur*  pertinere.  Quamquam 
hoc  tempore  multae  religiones  huic  privilegio 
renuntiarunt. 

CAPUT  XLIV. 

Licitum  esse  Monachis  vivere  ex  rebus  sponte 
oblatis  et  donatis . 

De  Tertio  modo  nulla  quaestio  esse  deberet, 
nam  B.  Augustinus  in  Psalm.  C1II.  conc.  3. 
explicans  illud  :  Cedri,  quas  plantavit ,  illic 
passeres  nidificabunt  (1),  dicit  cedros  esse  ho¬ 
mines  potentes,  et  divites  ;  passeres  autem 
esse  religiosos  pauperes  :  nidificare  vero 
passeres  in  cedris,  significare,  quod  religio¬ 
sorum  monasteria  a  divitibus  hujus  saeculi 
eriguntur,  et  sustentantur  :  «  Cedri  Libani, 
inquit,  nobiles  et  divites,  excelsi  hujus  sae¬ 
culi,  quando  cum  timore  audiunt  :  Beatus 
qui  intelligit  super  egenum  et  pauperem, 
attendunt  res  suas,  villas  suas,  et  omnes  su¬ 
perfluas  copias,  quibus  videntur  excelsi,  et 
praebent  illas  servis  Dei,  dant  hortos,  aedifi¬ 
cant  Ecclesias,  monasteria,  colligunt  passe¬ 
res,  ut  in  cedris  Libani  nidificent.  »  Hiero¬ 
nymus  in  epist.  27,  ad  Eustochium  de  obitu 
Paulae,  laudat  sanctam  Paulam,  quod  ex 
rebus  suis  quatuor  monasteria  aedificasset, 
et  sustentasset,  unum  Monachorum,  et  tria 
sacrarum  virginum.  Gregorius  Papa,  ut 
lib.  I,  cap.  5  et  6.  vitae  ejus  scribit  Joan. 
Diaconus  ex  patrimonio  suo  septem  monas¬ 
teria  erexit,  et  singulis  praedia,  et  posses¬ 
siones  attribuit,  sex  in  Sicilia,  unum  Romae. 
Similia  exempla  Caroli  Magni,  Caroli  IY, 
Henrici  II,  et  aliorum  optimorum  Principum, 
plurima  adferri  possent. 


CAPUT  XLV. 

Licere  Monachis  ex  mendicatione  vivere. 

De  quarto  praecipua  est  difficultas.  Oppu¬ 
gnaverunt  enim  acerrime  ordines  mendican¬ 
tium.  Primo,  Gulielmus  de  sancto  Amore 
apud  Antoninum  part.  IY,  tit.  XI,  cap.  7,  §5. 
summae  Theologicae.*  Secundo ,  Desiderius 


Longobardus  apud  Beatum  Thomam  in  opus¬ 
culo  19.  Tertio,  Gyraldus  de  Abbatis  villa 
apud  Bonavent.  initio  Apologiae  pauperum, 
Quarto,  Joannes  Wiclef  apud  Waldensem 
lib.  IV.  art.  2.  doctrinalis  fidei.  Quinto,  Ri- 
chardus  Episcopus  Armacanus  serm.  4.  Ul¬ 
timo,  Lutherus  artic.  ult.  et  Brentius  in 
Gonfess.  Wirtemberg.  cap,  de  votis  monas¬ 
ticis,  qui  omnes  docent,  esse  extra  statum 
salutis  eos,  qui  redigunt  seipsos  sponte  ad 
mendicitatem,  tum  quod  exponunt  se  evi¬ 
denti  periculo  moriendi  fame,  tum  quod  non 
liceat  eis,  nisi  forte  aegrotent,  eleemosynas 
petere,  quae  debentur  solum  iis,  qui  seipsos 
juvare  nequeunt,  tum  denique  quod  lex  di¬ 
vina  et  humana  reprehendat,  et  prohibeat 
voluntariam  mendicitatem. 

At  nihilominus  vitam  religiosorum  mendi¬ 
cantium  tamquam  sanctam,  et  perfectam 
approbarunt  multi  summi  Pontifices  ;  ut  In¬ 
nocentius  III,  teste  Bonavent.  Honorius  III, 
Gregorius  IX,  Innocentius  IY,  Alexander  IV, 
et  Nicolaus  IY,  ut  refert  Joannes  XXII,  in 
Extravaganti  Quia  quorumdam,  de  verbo¬ 
rum  significatione,  necnon  Concilium  Lug¬ 
dunense  generale,  ut  refert  Nicolaus  IY,  c. 
Exiit,  de  verborum  significatione  in  VI  et 
Constantiense,  sessione  VIII. 

Recte  autem  fuisse  hanc  vitam  approba¬ 
tam,  ostendimus  sequentibus  rationibus. 
Primo,  exemplo  Domini,  nam  Dominus  non 
habuit  possessiones,  neque  proprias,  neque 
communes,  ut  patet  ex  illo  Luc.  IX  :  Vulpes 
foveas  habent,  et  voluci  es  coeli  nidos  ;  Filius 
autem  hominis  non  habet  ubi  caput  suum  recli¬ 
net.  Et  quod  non  operaretur  manibus,  sed  ex 
eleemosynis  fidelium  vixerit,  patet  ex  illo 
Lucse  VIII :  Mulieres  aliquce  ministrabant  ei  de 
facultatibus  suis  (2).  Item  ex  tota  ejus  vita, 
siquidem  natus  est  in  domo  aliena,  vixit  in 
domibus  et  ex  rebus  alienis  ;  nunc  enim 
prandebat  apud  Martham,  nunc  apud  Simo¬ 
nem  leprosum,  nunc  apud  Zachaeum,  nunc 
in  domo  Petri,  nunc  in  domo  Matthaei;  equi¬ 
tavit  in  jumento  alieno  ;  fecit  ultimam  cce- 
nam  in  domo  aliena  ;  sepultus  est  in  sepul- 
chro  alieno.  Unde  Psalm.  XXXIX  dicit  : 
Ergo  autem  mendicus  sum  et  pauper  ,  Et 
Psalm.  G VIII  :  Quia  persecutus  est  hominem 
inopem  et  mendicum  (3).  Quibus  in  locis  est 
vox  T»53N  quae  habetur  etiam  Deuteuron.  XV. 
ubi  dicitur  :  Non  erit  in  te  mendicus  (4).  Quem 


—  (2)  Luc.  IX,  58;  VIII,  3.  —  (3)  Psal.  XXXIX,  18;  CVIII,  17.— 


(1)  Psal.  GUI,  16  et  17. 
(4)  Deut.  XV,  4. 

locum  pro  se  adferunt,  qui  dicunt,  illicitam 
esse  mendicitatem.  Et  certum  est  utrumque 
Psalmum  de  Christo  intelligi ;  nam  priorem 
allegat  Paulus  ad  Hebreeos  IX  de  Christo  : 
ln  capite  libri  scriptum  est  cie  me  etc.  Et  pos¬ 
teriorem  allegat  Petrus,  Actor.  I  :  Scriptum 
est  enim  in  libro  Psalmorum ,  E piscopatum  ejus 
accipiat  alter  etc.  Item.  II.  Corinth.  VIII  : 
Propter  vos  egenus  factus  est, cum  esset  dives  (1). 
Graece  in-Tw^euo-s ,  significat  enim  nrwyjuM, 
mendicare;  unde  apud  Homerum  Odyss.  17. 
SatVa  TTTMyJvecj,  prandium  mendicare. 

Ad  hoc  respondet  Armacanus,  Christum 
fuisse  pauperem,  sed  non  mendicum,  et 
pauperem  non  amore  paupertatis,  sed  quia 
restrictio  dominii  ejus  id  exigebat.  Dicit  enim 
Christum  successisse  Adamo  in  dominio  ori¬ 
ginali,  cui  repugnabat  tam  habere  proprium, 
quam  mendicare  ;  Adamus  enim  in  statu  in¬ 
nocentiae  fuit  Dominus  omnium  bonorum 
terrenorum,  sed  ita  tamen,  ut  non  posset 
accipere  in  usum  suum,  nisi  necessaria,  nec 
sibi  aliquid  appropriare  ;  divisio  enim  nata 
est  post  peccatum.  Itaque  in  statu  innocen¬ 
tiae  non  fuissent  propriae  divitiae,  nec  tamen 
fuissent  ulli  egeni,  vel  mendici.  Quoniam 
.  ergo  Christus  natus  est  cum  justitia  originali, 
habuit  etiam  tale  dominium,  quale  Adam, 
et  ideo  repugnabat  illi  habere  proprium,  et 
simul  repugnabat  mendicare  :  cum  omnia 
essent  sua,  quantum  ad  usum,  tamen  fuit 
restrictum  dominium  ejus,  qui  debuit  esse 
sub  lege  ;  et  sic  fuit  pauper,  quia  non  potuit 
uti  suo  naturali  dominio,  obstante  lege  ci¬ 
vili. 

Haec  omnia  sunt  contra  apertas  Scripturas. 
Et  primum  quod  Christus  vere  fuerit  men¬ 
dicus,  et  caruerit  non  solum  usu,  sed  etiam 
dominio  temporali  rerum  terrenarum, patet, 
quia  dominium  illud  originale  in  bona  com¬ 
munia,  periit  per  divisionem  rerum  juste 
introductam.  Nec  Dominus  accepit  dominium 
politicum  more  humano,  licet  dominium  di¬ 
vinum  semper  habuerit.  Itaque  fuit  vere 
mendicus,  ut  ex  Psalmis,  et  ex  Apostolo  os¬ 
tendimus.  Fuit  etiam  vere  Dominus,  saltem 
in  communi  cum  suis  discipulis,  eorum  bo¬ 
norum,  quae  illi  ut  mendico  donabantur. 
Quod  enim  Christus  acceperit  dominium  ci¬ 
vile,  et  proprietatem,  saltem  in  communi 
cum  Apostolis,  earum  pecuniarum,  quae  sibi 
donabantur,  patet  ex  Joan.  XII,  ubi  dici¬ 
tur  Judas  fur,  quia  usurpabat  sibi  pecunias 


loculorum  Christi.  At  si  Christus  non  habebat 
proprietatem,  nec  dominium  civile,  non  erat 
furtum  illud  Judae  ;  nam  per  solum  dominium 
naturale  non  magis  pertinebant  ad  Christum 
illae  pecuniae,  quam  aliae  res  omnes. 

Denique,  quod  Christus  amore  pauperta¬ 
tis,  et  non  ex  restrictione  dominii  fuerit 
mendicus,  planum  est  ;  Nam  quis  illum 
coegit  fieri  sub  lege?  Nonne  sponte  id  ipse 
elegit?  Quod  certe  poterat  non  eligere,  si 
odisset  paupertatem.  Praeterea  etiam  exis- 
tens  sub  lege,  nonne  poterat  facile  ditescere 
si  voluisset?  Nonne  turbae  illum  Regem  fa¬ 
cere  voluerunt  ?  Cur  ergo  non  habuit,  ubi' 
caput  reclinaret,  et  sponte  non  habuit,  si  non 
amabat  paupertatem?  Denique  cur  Paulus II 
Cor.  VIII.  vocat  istam  gratiam  Domini,  si 
non  ex  amore,  sed  ex  necessitate  fuit  ege¬ 
nus? 

Dicit  Secundo  Armacanus,  Si  Christus 
mendicasset,  non  propterea  licere  nobis 
mendicare.  Esset  enim  hoc  ponendum  inter 
opera  admiranda,  non  imitanda,  sicut  quod 
jejunaverit  40  diebus  sine  ullo  cibo.  At  men¬ 
dicare,  sine  ullo  miraculo  fieri  potest,  ut 
experientia  docet;  jejunare  autem  sine  omni 
cibo,  non  potest  sine  miraculo.  Ad  haec,  non 
consuluit  Christus,  ut  se  imitaremur  jeju¬ 
nando  sine  omni  cibo,  consuluit  autem  ut  se 
imitaremur  mendicando  ,  cum  ait  Mat¬ 
thaei  XIX  :  Si  vis  perfectus  esse,  vende  omnia 
quce  habes ,  et  da  pauperibus ,  et  sequere  me  (2). 

Secundo  probatur, exemplo  Apostolorum  ; 
nam  illi  omnia  dimiserunt,  Matth.  XIX  : 
Ecce  nos  reliquimus  omnia.  Nec  habuerunt 
possessiones  in  communi,  ut  patet  Matthaei  X : 
Nolite  possidere  aurum,  neque  argentum  in 
zonis,  nec  duas  tunicas ,  etc.  (3).  Nec  opera¬ 
bantur  manibus,  sed  vivebant  fixliberalitate 
eorum,  quibus  praedicabant,  ut  patet  ex  eo¬ 
dem  capite  X.  Matthaei,  et  I.  Corinth.  IX. 
Talis  autem  est  vita  mendicantium.  Unde 
Sanctus  Franciscus,  qui  cum  Sancto  Domi¬ 
nico  primus  auctor  fuit  hujus  instituti,  pro 
regula  suscepit  decimum  caput  Matthaei. 

Ad  hoc  respondent,  Primo,  vitam  illam 
Apostolorum  fuisse  a  Christo  institutam  ad 
tempus  tantum,  nimirum  dum  in  Judaea 
praedicabat  ante  suam  passionem  ;  nam  Lu¬ 
cae  XXII,  Dominus  revocavit  ista  praecepta, 
dicens  :  Quando  misi  vos  sine  sacculo ,  et  pera, 
et  calceamentis ,  numquid  aliquid  defuit  vobis  ? 
sed  nunc  qui  habet  sacculum  tollat  similiter  et 


(1)  Hebr.  IX,  7;  Act.  I,  20;  II.  Cor.  VIII,  9.—  (2)  Matth.  XIX,  21.  —  (3)  Matth.  XIX,  27;  X,  9. 

peram  (1).  Unde  et  loculos  cum  pecuniis  ha¬ 
buit  extremo  tempore,  ut  patet  Joan.  XII  et 
XIII ;  ex  quo  apparet,  jam  tunc  abrogasse 
quae  dixerat  Matth.  X  :  Nolite  possidere  au¬ 
rum,  etc.  (2).  Secundo  objiciunt,  hoc  fuisse 
praeceptum  ,  non  consilium  Evangelicum , 
proinde  non  pertinere  ad  mendicantes,  qui 
se  dicunt  consilium  sequi.  Tertio,  Apostoli 
ex  Domini  ordinatione  ex  justitia  petebant  a 
populo  victum,  ut  patet  ex  illo  Matth.  X  : 
Dignus  est  operarius  mercede  sua.  Et  ex  I.  Co- 
rinth.  IX  :  Quis  militat  suis  stipendiis  un- 
quaml  (3)  ergo  non  mendicabant.  At  nostri 
mendicantes  non  petunt,  nec  petere  possunt 
victum  ex  justitia. 

Ad  Primum  respondeo,  sive  ad  tempus 
sive  non  ad  tempus  vitam  illam  Christus 
instituerit,  inde  rectissime  colligi,  esse  lici¬ 
tam,  et  sanctam,  et  imitatione  dignissimam 
eam  vitam,  nisi  forte  Christus  ad  tempus 
vitam  illicitam  instituerit.  *Praeterea  non  est 
verum,  Christum  revocasse  unquam  illam 
institutionem  quoad  modum  vivendi  :  revo¬ 
cavit  quidem  quod  dixerat  :  ln  viam  Gentium 
ne  abieritis.  At  illa  documenta  de  non  possi¬ 
dendis  pecuniis  in  zona  etc.  numquam  revo¬ 
cavit,  ut  patet  ex  I.  Cor.  IX.  Quando  autem 
ait  Lucse  XXII  :  Nunc  qui  habet  sacculum, 
tollat  similiter  ei  peram ,  etc.  non  jubet  ut  hoc 
faciant,  sed  praedicit  illis,  tempore  passio¬ 
nis  suae  futuros  eos  in  tali  timore,  et  pertur¬ 
batione,  in  quali  sunt  ii,  qui  non  fidunt  ulli 
amico,  et  ideo  sibiipsis  prospiciunt,  et  tuni¬ 
cam  vendunt,  ut  gladium  emant.  Neque  lo¬ 
culi  Dominici  repugnant  illis  verbis  :  Nolite 
possidere  aurum,  ete.  Nam,  ut  Nicolaus  expo¬ 
nit  in  cap.  Exiit,  de  verborum  significatione, 
in  Sexto,  Dominus  utramque  vitam  exemplo 
suo  approbare  voluit,  nimirum  illam  quae 
nihil  habet,  neque  in  particulari,  neque  in 
communi,  excepto  simplici  usu  rerum  dona¬ 
tarum  :  et  rursum  illam,  quse  aliquid  habet 
saltem  in  communi ;  sed  unam  instituendo, 
non  destruxit  alteram. 

Ad  Secunrdum  dico,  illa  verba  non  esse 
praecepta,  sed  consilia  et  instructionem  ex 
parte  Apostolorum,  et  aliorum  praedicato¬ 
rum,  et  simul  esse  ordinationem,  et  praecep¬ 
tum,  ex  parte  populorum,  ut  patet  ex  decla¬ 
ratione  Pauli  I.  Corinth.  IX.  ubi  dicit,  Domi¬ 
num  ordinasse,  ut  qui  Evangelium  annun¬ 
tiant,  de  Evangelio  vivant.  Ex  quo  colligit, 
teneri  populum  ad  alendos  Evangelistas,  et 


simul  dicit,  se  non  usum  fuisse  hac  potestate : 
ex  quo  patet,  non  fuisse  praeceptum  praedi¬ 
catoribus,  ut  viverent  ex  populi  sumptibus. 

Ad  Tertium  dico,  Apostolos  ex  Domini  or¬ 
dinatione  potuisse  aliquando  ex  justitia  petere 
a  populo  sumptus,  aliquando  ex  aequitate, 
aliquando  ex  sola  charitate.  Pro  quo  nota  ex 
Aristot.  lib.  VIII  Ethicor.  cap.  13.  dupli¬ 
cem  esse  justitiam  ;  unam  legitimam,  alte¬ 
ram  moralem.  Legitima  dicitur,  quando  ex 
lege,  aut  pacto  unus  cogitur  alteri  aliquid 
solvere.  Moralis  dicitur,  quando  sine  pacto, 
aut  lege  unus  laborat  pro  alio,  ita  ut  con¬ 
surgat  obligatio  quaedam  compensandi  labo¬ 
rem,  sed  tamen  non  possit  eum  compellere 
ad  ejusmodi  compensationem.  Jam  Dominus 
ordinavit  eos  qui  Evangelium  annuntiant,  de 
Evangelio  vivere. 

Haec  ordinatio  respectu  fidelis  populi  et 
ordinariorum  pastorum,  est  praeceptum  jus¬ 
titiae  in  rigore;  quando  enim  constituitur  ali¬ 
quis  pastor,  potest  populus  eum  cogere  ad 
spiritualia  ministranda,  et  Pastor  potest  co¬ 
gere  populum  ad  temporalia  danda,  et  hoc 
modo  poterant  Apostoli  tamquam  Episcopi 
cogere  Christianos  ad  sumptus  faciendos ; 
At  respectu  populi  infidelis,  vel  pastoris  non 
ordinarii,  illa  ordinatio  non  inducit  rigorem 
justitiae,  sed  quamdam  aequitatem,  seu  mo¬ 
ralem  justitiam,  et  hoc  modo  Apostoli  quando 
praedicabant  Judaeis,  ipso  Christo  vivente, 
non  poterant  cogere  populum  ad  sumptus 
faciendos  ;  nam  nec  populus  susceperat 
Evangelium,  et  Apostoli  nondum  erant  Pas¬ 
tores  ordinarii ;  nam  adhuc  tenebantur  Judaei 
agnoscere  Sacerdo'tes  Aaronicos,  et  eis  deci¬ 
mas  solvere.  Itaque  Apostoli  accipiebant 
sumptus  ex  morali  justitia,  vel  petebant  ex 
charitate. 

Jam  religiosi  mendicantes,  qui  mittuntur 
a  summo  Pontifice  ad  praedicandum  et  Sa¬ 
cramenta  ministranda  poterant  facere  pac¬ 
tum  cum  ipso  Pontifice,  vel  cum  populo  de 
sumptibus  accipiendis ,  et  tunc  ex  rigore 
justitiae  illos  petiissent.  Poterant  etiam  mitti 
a  Pontifice  eo  modo,  quo  Christus  misit 
Apostolos  ad  Judaeos,  antequam  lex  vetus 
cessasset,  nimirum  ut  ex  quadam  aequitate 
peterent  sumptus  ;  nam  dignus  est  operarius 
mercede  sua,  et  qui  Evangelium  annuntiat, 
de  Evangelio  vivere  debet.  Non  enim  Christus 
dixit,  qui  est  ordinarius  Evangelista  dignus 
est  mercede  sua,  sed  dignus  est  operarius ,  id 


(1)  Luc.  XXII,  35.  —  (2)  Matth,  X.  9.  —  (3)  Matth.  X,  10 ;  I.  Cor.  IX,  7. 

est,  quicuraque  id  operatur  licite,  dignus  est 
mercede  sua  :  et  haec  fuit  expressa  senten¬ 
tia  Augustini  de  opere  Monachorum,  capite 
21.  Visum  tamen  est  melius  tam  Pontifici 
mittenti,  quam  ipsis  qui  mittuntur,  ut  non 
peterent  ullo  modo  ex  justitia,  vel  aequitate, 
sed  solum  ex  charitate,  sicut  ipsi  non  ex 
debito,  sed  ex  charitate  ministrant  spiritua¬ 
lia. 

Tertio  et  Ultimo  probatur  ex  eventu,  nam 
hoc  genus  vitae  innumeris  signis,  et  prodi¬ 
giis  confirmatum  est,  quae  Deus  edidit  per 
Sanctos  Franciscum,  et  Dominicum,  aucto¬ 
res  hujus  vitae,  deinde  ab  eo  tempore  con¬ 
versio  gentilium,  confutatio  haereticorum, 
pietas  populi  Christiani,  conservatio  Theo¬ 
logiae,  et  innumera  alia  bona  ordinibus  men¬ 
dicantium  maxima  ex  parte  accepta  refe¬ 
renda  sunt. 


CAPUT  XLYI. 

Solvuntur  objectiones. 

At  in  contrarium  objiciunt  plurima  argu¬ 
menta,  sed  omnia  reducuntur  ad  sex.  Pri¬ 
mum  est,  quia  mendicitas  jure  divino,  et 
humano  prohibita  est ;  nam  de  jure  divino  pa¬ 
tet  Deuteron.  XV  :  Omnino  indigens ,  et 
mendicus  non  erit  inter  vos  (1).  De  humano 
patet  ex  C.  de  mendicantibus  validis,  lib.  XI. 
cap.  25. 

Respondeo,  quantum  ad  legem  divinam, 
sine  dubio  non  prohiberi  ea  lege  mendi¬ 
cationem  vel  mendicitatem,  cum  in  eodem 
capite  habeatur :  Non  deerunt  pauperes  in 
terra  tuaetc.  Nec  valet  responsio  Lyrani,  qui 
dicit,  in  prioribus  verbis  prohiberi  publicos 
mendicantes,  in  posterioribus  vero  agi  de 
pauperibus,  qui  etsi  indigent  aliorum  auxi¬ 
lio,  tamen  non  debent  mendicare,  sed  debet 
eis  a  divitibus  provideri.  Non  valet  ista  so¬ 
lutio  ;  nam  utrobique  est  piaK'  quod  proprie 
significat  mendicum,  et  ad  verbum  verti  po¬ 
terant,  non  deerunt  mendici  in  terra  tua, 
sicut  supra  dixerat :  Mendicus  non  erit  inter 
vos.  Et  praeterea  apud  Judaeos  multi  erant 
mendici,  ut  patet  Lucse  XVI.  de  Lazaro,  Lu¬ 
cae  XVIII.  de  caeco  secus  viam  mendicante, 


Joan.  IX.  de  alio  caeco  mendicante,  Actor. 
III.  de  claudo  mendicante  ad  portam  templi 
speciosam. 

Ad  illa  igitur  verba :  Non  erit  mendicus 
inter  vos,  respondeo  dupliciter.  Primo,  illis 
verbis  non  prohiberi  mendicitatem,  sed  pro¬ 
mitti  tantam  ubertatem  rerum,  ut  nullus  sit 
futurus  mendicus  ;  qui  sensus  maxime  con¬ 
venit  Hebraeo  textui,  sequitur  enim  imme¬ 
diate  :  Quia  benedicet  tibi  Dominus  Deus  tuus. 
Neque  repugnat  haec  promissio  illis  verbis: 
Non  deerit  mendicus  in  terra  tua  etc.  Nam 
promissio  erat  conditionata.  Sic  enim  se¬ 
quitur  post  illam  promissionem  :  Si  tamen 
audieris  vocem  Domini  Dei  tui ,  et  custodieris 
universa ,  quce  jussit.  Et  quoniam  sciebat 
Deus  istam  conditionem  non  servandam, 
praedicit,  nunquam  defuturos  mendicos,  et 
monet,  ut  illis  benefaciant. 

Secundo  dici  posset  cum  B.  Thoma  in 
opusculo  contra  impugnantes  religionem, 
hac  lege  prohiberi  mendicationem,  non  ex 
parte  mendicantium,  sed  ex  parte  divitum. 
Non  enim  Deus  prohibet  pauperibus  mendi¬ 
cationem,  cum  infra  dicat,  non  deerunt 
mendici,  sed  praecipit  divitibus,  ut  quantum 
est  in  se,  provideant  ita  pauperum  necessi¬ 
tatibus,  ut  nulli  cogantur  mendicare.  Melior 
est  tamen  prior  solutio ;  nam  si  Dominus 
jussisset  divitibus  ut  non  paterentur  mendi¬ 
cos,  peccassent  divites  in  populo  Judaeo¬ 
rum,  qui  revera  permittebant  mendicos 
tempore  Christi,  et  tamen  nunquam  de  hoc 
reprehensi  leguntur  a  Christo,  neque  ab 
Apostolis.  Praeterea,  si  Dominus  ibi  prohi¬ 
buit  divitibus,  ne  permitterent  mendicos, 
quomodo  ibidem  praecipit  divitibus,  ut  men¬ 
dicis  eleemosynam  faciant?  Porro  lex  civi¬ 
lis  loquitur  de  illis,  qui  mendicant,  ut  otiose 
vivant,  vel  ut  lucrentur  etc.  cum  nullam  ad- 
ferant  populo  utilitatem.  Unde  ibidem  iner¬ 
tes  dicuntur. 

Argumentum  Secundum.  Scriptura  pas- 
sim  detestatur  mendicitatem,  ut  causam 
multorum  malorum.  Proverb.*  XXX.  dixit 
ille  cum  quo  est  Deus  :  Mendicitatem  et  divi¬ 
tias  ne  dederis  mihi ,  tribue  tantum  victui  meo 
necessaria  ne  forte  satiatus  illiciar  ad  negan¬ 
dum  et  dicam,  quis  est  Dominus  ?  aut  egestate 
compulsus  furer ,  et  per  jurem  nomen  Dei  mei. 
Eccles.  XXVII.  Propter  inopiam  multi  deli¬ 
querunt.  Psalm.  XXXVI.  Non  vidi  justum 
derelictum  nec  semen  ejus  quaerens  panem. 


(1)  Deut.  XV,  4. 

Psalm.  CVIII.  Nutantes  transferantur  filii 
ejus,  et  mendicent  (1). 

Respondeo,  loquuntur  hsec  loca  de  invo¬ 
luntaria  mendicitate ;  qui  enim  mendicat 
coactus,  et  animum  habet  ad  opes,  ille  faci¬ 
le  furatur,  et  pejerat  etc.  Quamquam  ad 
primum  locum  possunt  dari  duae  aliae  solu¬ 
tiones.  Prima  est,  sapientem  loqui  in  per¬ 
sona  infirmorum,  quales  sunt  plurimi  in 
Ecclesia.  Illis  enim  nocent  nimiae  opes,  et 
similiter  nimia  egestas.  Yiris  autem  perfec¬ 
tis  qui  sciunt  cum  Paulo  abundare,  et  penu¬ 
riam  pati,  tam  opes-  plurimse,  quam  etiam 
summa  egestas  sunt  instrumenta  virtutum, 
ut  patet  de  Job,  qui  utrumque  expertus  est. 
Unde  Chrysostomus  homib  18.  in  epist.  ad 
Hebraeos,  et  Ambrosius,  serm.  8.  in  Psalm. 
CVIII.  dicunt,  haec  verba  Salomonis  conve¬ 
nire  hominibus  Testamenti  veteris,  quia  im¬ 
perfecti  erant. 

Secunda  solutio  est,  a  sapiente  hoc  loco 
recusari  non  quamlibet  mendicitatem,  sed 
illam  solum,  quse  est  exposita  periculo,  qua¬ 
lis  non  est  religiosorum  mendicantium;  illi 
enim  certo  sciunt  sibi  non  defutura  neces¬ 
saria,  tum  ob  Christi  promissionem,  Mat¬ 
thaei  XIX  :  Centuplum  accipiet ,  et  vitam  ceter- 
nam  possidebit ;  et  Marci  X  :  Centies  tantum 
nunc  in  tempore  hoc  (2) ;  tum  ob  populi  devo¬ 
tionem,  a  quo  non  dubitant  se  recepturos 
temporalia,  cum  ei  ministrent  spiritualia. 
Imo  videntur  religiosi  ad  litteram  petere, 
quod  sapiens  petit ;  nec  enim  volunt  divi¬ 
tias,  et  ideo  eas  relinquunt,  nec  tamen  vo¬ 
lunt  mendicitatem  periculosam,  qua  mo¬ 
riantur  fame,  et  ideo  dicunt,  tribue  tantum 
victui  meo  necessaria. 

Illud  autem  Psalm.  XXXVI :  Non  vidi  Jus¬ 
tum  etc.  difficile  est;  nam  Elias  justus  erat, 
et  tamen  quaerebat  panem,  cum  diceret  vi¬ 
duae  :  Ad  fer  mihi ,  obsecro ,  buccellam  in  manu 
tua ,  III.  Regum  XVII.  et  David  quaesivit 
panem  ab  Achimelech.  I.  Reg.  XXI.  et  La- 
zarus  quaerebat  micas  panis,  Lucae  XVI. 
Hieronymus'et  August.  exponunt  de  pane 
spirituali.  Cajetanus  et  Lyranus  dicunt  lo¬ 
qui  Psalmum  de  eo  quod  fit  ut  plurimum. 
Titelmannus  optime  dicit  debere  referri  il¬ 
lud  derelictum  etiam  ad  Semen  qucerens  pa¬ 
nem,  ut  sit  sensus  :  non  vidi  justum  derelic¬ 
tum,  neque  semen  ejus  quaerens  panem,  de¬ 
relictum.  Vel  certe  ibi  quaerere,  non  signi¬ 


ficat  quaerere  quomodocumque,  sed  quaere¬ 
re  cum  anxietate  et  labore,  ut  illi  faciunt, 
qui  diu  quaerunt,  et  vix  inveniunt.  Unde  in 
Hebraeo  est  verbum  in  Piel  t&pSD  quod  si¬ 
gnificat  quaerere  diligenter. 

Argumentum  Tertium.  Opes  moderatae 
necessariae  sunt,  vel  saltem  valde  utiles  ad 
vitam  beatam  et  perfectam  in  hac  vita  du¬ 
cendam;  namEcclesiastae  VII. dicitur;  Melior 
est  sapientia  cum  divitiis ,  et  utilior  videntibus 
solem  :  sicut  enim  protegit  sapientia,  sic  protegit 
et  pecunia.  Actor.  XX.  Beatius  est  dare  quam 
accipere  (3),  Et  Arist.  lib.  I.  Ethic.  cap.  8. 
dicit  opes  esse  necessarias  ad  felicitatem. 

Respondeo,  opes  et  egestatem  habere  sua 
commoda  et  incommoda,  nam  opes  prosunt, 
quia  materiam  praebent  liberalitatis,  et  quia 
liberant  a  sollicitudine  quaerendi  victum, 
tamen  obsunt  quatenus  adferunt  magnam 
sollicitudinem  eas  conservandi,  et  dispen¬ 
sandi:  Contra,  paupertas  prodest,  quatenus 
praebet  materiam  patientiae,  et  liberat  a  sol¬ 
licitudine  conservandi,  et  distribuendi  pecu¬ 
nias  ;  sed  obest,  quatenus  affert  sollicitudi¬ 
nem  quaerendi  victum.  Verum  omnibus 
consideratis,  videtur  esse  majus  bonum, 
quod  adfert  voluntaria  paupertas ,  quam 
id,  quod  adferunt  divitiae ;  et  minus  ma¬ 
lum,  quod  paupertatem  comitatur,  quam 
id,  quod  comitatur  divitias,  et  praesertim  iis, 
qui  ex  officio  evangelizare,  et  Sacramenta  mi¬ 
nistrare  debent.Etpropterea  Dominus  Apos¬ 
tolis  ejusmodi  vitam  consuluit,  Matth.  X.  et 
ipsi  etiam  Apostoli,  Actor.  VI.  testantur,  se 
non  parum  impediri  a  verbo  Hei,  et  oratio¬ 
ne,  si  opes  Christianorum  dispensare  de¬ 
beant. 

Ad  illud  autem  Ecclesiastae  respondeo, 
non  voluisse  eum  dicere,  meliorem  esse  sa¬ 
pientiam  cum  divitiis,  quam  sine  divitiis, 
sed  meliorem  esse  sapientiam  cum  divitiis, 
quam  sine  sapientia  divitias.  Ita  Titelman¬ 
nus,  et  recte ;  nam  in  Hebrseo  non  habetur 
melior,  sed  bona  est  sapientia  cum  divitiis  : 
quod  non  potest  dici,  quia  sit  mala  sine  di¬ 
vitiis,  sed  quia  sine  ipsa  malas  sunt  divitiae, 
et  hoc  probat,  cum  ait :  Sicut  enim  protegit 
sapientia,  sic  protegit  pecunia.  Sed  in  hoc  dif¬ 
ferunt,  quod  sapientia  vitam  tribuit  posses¬ 
sori  suo,  quasi  dicat,  etsi  pecunia  protegit 
in  hoc  mundo  a  multis  afflictionibus  :  tamen 
sola  sapientia  vitam  praebet,  et  ideo  sine  sa- 

(2)  Matth.  XIX, 


(1)  Prov.  XX,  8  et  9;  Eccl.  XXVII,  1  ;  Psal.  XXXVI,  25;  Psal.  CVIII,  10.  - 
29;  Mare.  X,  30.  —  (3)  Eccl.  VII,  12  et  13;  Act.  XX,  35. 

pientia  parum  aut  nihil  prosunt  divitia?. 

Ad  illud  Actor.  XX.  dico  :  cseteris  paribus, 
beatius  esse  dare  omnia  sua  simul  propter 
Christum,  et  accipere  postea  aliquid  modi¬ 
cum,  quam  parum  dare,  et  nihil  accipere  ; 
et  similiter  beatius  esse  accipere  temporalia, 
ut  possit  expedite,  et  commode  dare  spiri¬ 
tualia,  quam  nihil  accipiendo  impediri  a 
spiritualibus  dandis. 

Ad  locum  Aristotelis  respondeo.  Primum, 
loqui  eum  de  humana  felicitate,  qua?  multis 
rebus  indiget ;  nam  felicitas  Christiana,  nec 
ipsa  in  se  eget  ullis  terrenis  opibus,  cum  to¬ 
ta  in  Dei  visione  consistat,  nec  ad  eam  adi¬ 
piscendam  valde  necessariae  sunt  opes,  cum 
melius  humilitate  et  patientia,  quam  opibus 
ad  regnum  perveniatur  aeternum.  Deinde 
addo,  loqui  Aristotelem  de  homine  politico, 
qui  in  civitate  vivere,  et  uxorem  ac  liberos 
habere,  et  Rempublicam  una  cum  aliis  ge¬ 
rere  velit.  Ejusmodi  autem  hominibus  ne¬ 
gari  non  potest,  quin  opes  necessariae  sint. 
Si  quis  autem  velit  sibi  soli  vivere,  et  con¬ 
templationi  vacare,  huic  certe  Aristoteles 
opes  necessarias  esse  minime  judicabit,  mo¬ 
do  is  habeat  unde  vivat  sine  dispendio  con¬ 
templationis.  , 

Argumentum  Quartum.  Redigere  se  ad 
extremam  inopiam  est  vitium  ;  nam  virtus 
consistit  in  medio,  vitia  in  extremis,  sed  da¬ 
re  aliquid  est  medium,  nihil  dare  est  extre¬ 
mum.  Praeterea  confirmatur  ex  Paulo  :  II. 
Cor.  VIII:  Si  voluntas  prompta  est ,  secun¬ 
dum  id  quod  habet ,  accepta  est ,  non  secundum 
id ,  quod  non  habet.  Non  enim  ut  aliis  sit  re¬ 
missio ,  vobis  autem  tribulatio ,  sed  ex  aequali¬ 
tate  (I). 

Respondeo,  medium  in  virtutibus,  excep¬ 
ta  justitia,  non  considerari  penes  ipsas  res 
absolute,  sed  cum  ordine  ad  rationem,  et 
omnes  circumstantias.  Yerbi  gratia,  non  est, 
medium  in  temperantia,  comedere  unum 
panem,  et  extrema  comedere  duos,  aut  nul¬ 
lum  ;  sed  medium  est  tantum  panis  accipe¬ 
re,  quantum  ratio  dictat  tibi  hoc  tempore 
convenire  ;  unde  quod  tibi  est  medium,  al¬ 
teri  erit  extremum.  Sic  ergo  dare  omnia, 
extremum  est  et  vitiosum  homini  patrifa- 
milias,  qui  ex  officio  alere  debet  uxorem, 
filios,  servos  etc.  At  ei,  qui  statuit  mundo 
renuntiare,  et  soli  orationi  et  prsedicationi 
instare,  plane  medium  est  omnia  dare :  et 
extrema  erunt  dare  aliquid  solum,  et  nihil 


dare,  et  per  hoc  solvitur  confirmatio;  nam 
Paulus  alloquitur  homines  saeculares  uxora¬ 
tos  etc. 

Dices :  dare  omnia  vel  est  medium  ei,  qui 
vult  mundo  renuntiare,  ante  votum  ;  vel 
solum  post  votum  :  si  ante  votum,  ergo  pec¬ 
cabit  ille,  si  non  det  omnia,  etiamsi  nullum 
habeat  votum  paupertatis;  nam  medio  virtu¬ 
tis  opponuntur  extrema  vitiorum  :  si  solum 
post  votum,  ergo  mendicitas  non  potest  vo¬ 
veri;  nam  nihil  recte  vovetur,  nisi  quod  ex 
se  jam  est  virtutis  actus.  Respondeo,  consilia 
Evangelica  ante  votum,  non  esse  actus  spe¬ 
cialium  virtutum,  sed  esse  actus  perfectos  vir¬ 
tutum  communium,  ut  liberalitatis,  castita¬ 
tis,  obedientise.  Porro  actibus  perfectis  non 
opponuntur  actus  vitiosi,  sed  actus  minus 
perfecti;  et  medium  actusperfecti,  non  habet 
extrema  vitiosa,  sed  extrema  minus  perfecta, 
at  post  votum  iidem  actus  jam  sunt  actus 
necessarii  specialium  virtutum,  quibus  op¬ 
ponuntur  vera  vitia  specialia. 

Argumentum  Quintum.  Qui  se  sponte  re¬ 
digit  ad  mendicitatem,  exponit  se  periculo 
fame  moriendi,  tentatque  Deum,  cum  sibi 
ipsi  auferat  media  ordinaria  ad  vitam  con¬ 
servandam,  nec  potest  dicere,  panem  nos¬ 
trum  quotidianum  da  nobis  hodie.  Nam  ei 
responderet  Dominus,  quid  a  me  petis  pa¬ 
nem,  cum  tibi  dederim  antea,  et  tu  illum 
abjeceris? 

Respondeo,  ille  diceretur  exponere  se  tali 
periculo,  qui  omnia  sua  daret,  quando  pro¬ 
babiliter  sciret,  nihil  se  postea  inventurum : 
at  religiosi  certam  spem  in  Deo  ponunt  sibi 
nihil  defuturum,  quandoquidem  Christus  id 
promisit,  et  experientia  longa  idem  testa¬ 
tur.  Neque  tentant  Deum  :  nam  medium  or¬ 
dinarium  ad  vitam  est  cibus  et  potus,  sive  sit 
proprius,  sive  donatus  ab  alio  :  ille  ergo  re¬ 
jicit  media  ordinaria,  qui  non  aut  vult  come¬ 
dere,  aut  non  vult  panem  accipere,  nisi  per 
miraculum,  ut  illis  accidit,  de  quibus  Cas¬ 
sianus  coli.  II.  cap.  6.  Nec  prohibetur  dice¬ 
re,  panem  nostrum  etc.  Imo. ipsi  maxime 
hoc  dicere  possunt,  quandoquidem  sibi  nihil 
retinuerunt,  ut  Christum  sequerentur.  Si 
enim  dicat  aliquis  Rex  civi  opulento,  relin¬ 
que  hic  tuas  possessiones  et  veni  mecum  ad 
bellum  :  certe  ille  jure  poterit  a  Rege  petere 
panem  quotidianum. 

Argumentum  Sextum.  Religiosi  mendi¬ 
cantes,  injuriam  faciunt  veris  pauperibus: 


(1)  II.  Cor.  VIII,  12  et  13. 


CAPUT  XLYI. 


633 


nam  Lu ese  XIV.  dicitur:  Cum  facis  'pran¬ 
dium,  voca  pauperes,  debiles,  claudos,  caecos, 
qui  non  habent  retribuere  tibi , et  beatus  eris  (1). 
«  Hoc  loco,  inquit  Armacanus,  Dominus  non 
jubet  vocari  pauperes  quoscumque,  sed  pau¬ 
peres  debiles,  claudos,  vel  csecos,  neque 
etiam  debiles  quoscumque,  sed  debiles  pau¬ 
peres:  nam  pauperes  non  debiles,  possunt 
retribuere  laborando:  debiles  non  paupe¬ 
res,  possunt  retribuere  pecunias  dando. » 
Praeterea,  ordo  charitatis  postulat,  ut  sem- 
per  detur  eleemosyna  magis  egenti,  magis 
autem  egent  pauperes  debiles,  quam  fortes, 
quales  sunt  religiosi,  non  igitur  licet  religio¬ 
sis  eleemosynas  petere  nisi  forte  aegrotent. 

Respondeo,  si  argumentum  aliquid  con¬ 
cluderet,  non  soli  religiosi  mendicantes,  sed 
etiam  omnes  Clerici  et  Monachi,  qui  ex  pos¬ 
sessionibus  vivunt,  et  non  sunt  debiles, 
claudi,  vel  cseci  peccarent :  nam  possessio¬ 
nes  donatse  monasteriis,  et  Ecclesiis,  quid 
sunt  aliud  quam  eleemosynae?  Ridiculum  au¬ 
tem  est,  non  fraudari  pauperes  a  Clericis  et 
Monachis,  qui  accipiunt  in  eleemosynam 
redditus  multorum  millium  aureorum,  et 
fraudari  a  mendicantibus,  qui  accipiunt 
unum  panem. 

Ad  locum  ergo  Evangelii  dico,  Dominum 
velle  vocari  pauperes,  sive  sint  debiles,  sive 
non  :  legendum  est  enim  cum  distinctione, 
\mca  pauperes,  debiles  etc.  Nam  Apostolus 
Actor.  XXIV.  dicit,  se  attulisse  eleemosynam 
pauperibus  Christianis,  qui  erant  in  Hieru¬ 
salem,  quos  certum  est  non  fuisse  omnes 
csecos,  vel  claudos.  Et  cum  Dominus  ait : 
Voca  eos  qui  non  habent  retribuere  tibi, 
non  intelligit  eos,  qui  nullo  modo  possunt 
retribuere,  tales  enim  nulli  fere  sunt:  nam 
etiam  pauperes  claudi  possunt  retribuere 


aliquod  obsequium,  sed  intelligit  eos,  qui 
non  possunt  reinvitare  ad  simile  convivium, 
vel  commode  aliquid  donare,  et  proinde  a 
quibus  nihil  sperari  solet.  Sic  enim  ait : 
«  Noli,  inquit,  vocare  amicos  et  vicinos  di¬ 
vites,  ne  forte  ipsi  te  reinvitent,  et  fiat  tibi 
retributio.  »  Porro,  pauperes  omnes,  etiam 
qui  validi  sunt,  et  suis  laboribus  victum  quae¬ 
runt,  tales  sunt,  ut  non  possint  retribuere : 
nam  cum  vix  sufficiant  sibi,  quomodo  pote¬ 
runt  convivio  divites  excipere,  aut  eis  mune¬ 
ra  largiri  ? 

Ad  illam  rationem  dico,  CEeteris  paribus 
dandam  esse  eleemosynam  semper  magis  in¬ 
digenti,  alioqui  magis  danda  est  propin¬ 
quiori,  et  meliori,  et  cui  debetur  ex  justitia 
etc.  Porro,  tribus  de  causis  potest  fieri,  ut 
sit  danda  eleemosyna  potius  religioso  minus 
indigenti,  quam  non  religioso  magis  indi¬ 
genti  :  ex  Hieronymo  in  fine  libri  contra  Vi¬ 
gilantium. 

Primo,  si  is  dederit  vere  omnia  sua  pau¬ 
peribus  :  debetur  enim  illi  victus  ex  bonis 
pauperum,  non  solum  ex  charitate ,  sed 
etiam  aliquo  modo  ex  justitia. 

Secundo,  si  laboret  pro  populo  condo¬ 
nando,  sacra  faciendo  etc.  nam  et  huic  de¬ 
betur  aliquo  modo  ex  justitia,  licet  is  non 
petat,  nisi  ex  charitate. 

Tertio,  ratione  perfectionis  monasticae  : 
nam  danda  est  semper  eleemosyna  potius 
meliori.  Quia  vero  non  possumus  judicare  de 
internis,  danda  est  potius  profitenti  majo¬ 
rem  sanctitatem,  quam  profitenti  minorem, 
quando  non  constat  de  mala  vita  religiosi. 
Excipitur  tamen  semper  extrema  necessitas 
cujuscumque  pauperis  :  illa  enim  semper 
praeponitur  minori  necessitati  (2). 


(1)  Luc.  XIV,  13  —  (2)  Qui  voluerit,  de  monachatu,  quid  uberius  perlegere  aut  addiscere,  adeat: 
Consideralions  snr  les  ordres  religieux ,  auctore  Cauchy;  Defense  des  ordres  religieux ,  auctore  Petro 
Pradie;  De  1’influence  des  ordres  religieux,  auct.  Clem.  Grandeour,  sacerdote  disecesis  Bituricensis ; 
Les  moines ,  leur  influence  sociale  et  religieuse ,  auct.  F.  Martin;  et  post  opera  apologetica,  videat,  ad 
notionem  historicam  :  Les  Peres  du  desert  d’Orient,  auct.  Michael.  Ang.  Marin  ;  Les  Peres  du 
ddsert ,  auct.  Ida  de  Hahn;  Histoire  des  moines  d’ Occident,  auctore  C.  de  Montalembert;  et  tandem 
Histoire  gdnerale  des  ordres  religieux,  auct.  Chavin  de  Malin,  qui  particulas  hujus  Operis  in  collec¬ 
tione  cui  titulus  :  Universite  catholique,  tantum  edidit.  Inutile  censeo  opus  P.  Helyot  hic  revocare. 

